Elogii pentru Comentariul cultural-istoric al Noului Testament 


„Keener scrie limpede, evită limbajul tehnic, astfel încât să înțeleagă şi cititorul nespeci- 
alist. Comentariul său este o unealtă extraordinară pentru învățători, liderii grupurilor 
de studiu, pastori, misionari (care nu vor să-și impună propriile prejudecăți culturale în 
mediul în care activează) și pentru oricine vrea să aprofundeze studiul Cuvântului lui 
Dumnezeu.” 

Discipleship Journal 


„Rezultatul unui deceniu de documentare, acest comentariu este indispensabil pentru 
studiul biblic... Selectând informații contextuale dintr-o mare varietate de surse primare 
și secundare, Keener reușește să umple admirabil lacunele culturale cu care se confruntă 
cititorii moderni ai Bibliei... Predicile și lecţiile vor beneficia de substanţiale îmbănătățiri 
dacă se va apela la această lucrare excelentă.” 

Ministries Today 


„Bine scris, într-un stil adecvat atât pentru cercetătorii profesioniști, cât şi pentru uzul 
curent al învățăceilor obișnuiți.” 
Journal of Psychology and Theology 


„Keener şi-a îndeplinit cu succes monumentala sarcină asumată de a asimila un vast mate- 
rial primar şi secundar cu privire la cultura ebraică și greco-romană a primului secol și 
de a pune toate aceste lucruri la dispoziţia publicului larg. În plus, autorul demonstrează 
şi cunoaştere solidă a studiilor de Noul Testament (studii pauline, cercetări legate de 
evanghelii etc.). Pentru ca acest comentariu să poată fi folosit de un public cât mai variat, 
Keener a redus la minimum comentariile teologice, punând accent pe contextul istoric, 
cultural și social. Stilul este, categoric, bine periat de orice jargon tehnic... Acest volum 
reprezintă o achiziție utilă pentru biblioteci publice, universitare şi teologice deopotrivă.” 

Library Journal 


„Comentariul se va dovedi de mare ajutor pentru pastori în pregătirea predicilor... scris 
într-un limbaj accesibil, fără termeni teologici savanţi şi structurat în funcție de împărțirea 
pe versete. Furnizează cel puțin un minim de informaţie contextuală pentru aproape fie- 
care verset din Noul Testament... O carte absolut necesară în biblioteca personală.” 
A.M.E. Zion Quarterly Review 


„Oricine va dori să răsfoiască acest volum preț de câteva ceasuri se va convinge că Craig 
Keener... este un nume de referință printre specialiștii evanghelici în Noul Testament... 
Scrisă într-un limbaj simplu și clar, având în spate însă o documentare minuțioasă, această 
carte va fi o achiziție valoroasă pentru orice student, pastor sau învăţător riguros, care 
doreşte să înțeleagă contextul inițial al fiecărui paragraf din Noul Testament... Bazat pe 
o cercetare amănunţită, volumul este redactat dintr-o perspectivă creștină conservatoare 
pentru a oferi informații demne de încredere, fără a favoriza concepţii teologice părtini- 
toare. Vi-l recomandăm cu căldură.” 

Enrichment (Assemblies of God) 


„O carte excepțională de pus lângă Biblie... un fascinant studiu al contextului biblic.” 
Good News (United Methodist) 


„Un excelent instrument pentru pastori şi învăţători... Informaţiile contextuale adunate 
aici lipsesc din majoritatea bibliotecilor pastorale, ceea ce face ca acest volum să fie esenţial 
pentru studiu biblic şi predicare.” 

The Communicator (Nazarene) 


„În peisajul editorial creștin, dominat de numeroase comentarii și instrumente bine conce- 
pute, dar nu neapărat şi necesare, Craig Keener... a reușit un lucru remarcabil. A produs 
o lucrare de care era mare nevoie, dar lipsea până în prezent.” 

Faith and Misssion (Southeastern Seminary, Southern Baptist) 


„O unealtă de înaltă ţinută pentru studiul biblic individual... Spre deosebire de un comen- 
tariu standard, care se axează pe interpretarea sensului fiecărui text, cartea lui Keener 
aduce o perspectivă care îi dă posibilitatea cititorului să studieze textele cu mai multă 
participare personală şi cu mai mult folos. Autorul, un evanghelic protestant, este admira- 
bil de echilibrat și de imparţial în analizele sale, fapt ce recomandă cartea inclusiv pentru 
publicul catolic — de folosit împreună cu o concordanţă bună, cu un comentariu teologic 
și cu un dicționar biblic.” 

The Bulletin of Applied Biblical Studies (The Franciscan University of Steubenville) 


„Una dintre cele mai folositoare lucrări de referință pentru pastori şi enoriași în egală 
măsură, pe care o recomand adesea de la amvon. E suficient ca cititorul să arunce o privire 
la comentariul unui pasaj ca să afle, de pildă, de ce a fost atât de important faptul că fiul 
risipitor a primit încălțăminte și un inel, atunci când s-a întors la tatăl său. Deși informa- 
tiile contextuale sunt adesea controversate și nesigure, Keener reușește să le pună într-o 
formă folositoare pentru cei ce studiază Scriptura.” 

Gary Shogren, Biblical Theological Seminary 


„Keener reușește să fie și bine documentat, şi, după părerea mea, mai mult decât rezonabil 
în demersul de a nu-și impune propriile interpretări asupra textelor... Așa cum s-a anga- 
jat, Keener a scris o lucrare mai degrabă pentru publicul larg decât una academică. Keener 
este un specialist recunoscut, iar cartea sa este un cadou din partea lui Dumnezeu pentru 
pastorii foarte ocupați. După cum deja s-a observat, este de mare ajutor pentru cei care vor 
să studieze Biblia, dar nu au acces la biblioteci teologice.” 

Southern Journal of Theology (Southern Baptist) 


„Comentariul lui Keener este conceput special pentru a veni în întâmpinarea nevoilor 
pastorilor și a învățăceilor care au acces mai limitat la resurse de specialitate și nu dispun 
de timpul necesar exegezelor detaliate. Graţie acestui fapt, este deosebit de accesibil și 
ușor de folosit, o bine-venită achiziție pentru biblioteca fiecărui pastor.” 

Christopher Hall, Eastern University 


„Meticulos documentat, însă lesne de utilizat de către pastorii ocupați şi de către alți citi- 

tori, acest comentariu aduce rodul multor ani de cercetare la îndemâna cititorului, într-o 

lucrare concepută într-un singur volum și care parcurge textul biblic pasaj cu pasaj.” 
George O. Wood, superintendent general al Assemblies of God 

Când am început să studiez Scriptura, nu-mi doream altceva decât să cunosc Biblia și 
limbile în care a fost scrisă, pentru ca să pot astfel să-mi petrec restul vieții împlinind-o 
și predicând-o. Pe măsură ce studiam însă, am constatat că am nevoie să cunosc contextul 
cultural-istoric al Scripturii. Odată ce am priceput, cu mai bine de trei decenii în urmă, 
că putem înțelege mai bine Biblia dacă îi cunoaștem contextul, am căutat cu înfrigurare o 
carte care să-mi prezinte contextul fiecărui pasaj, ca să mă pot folosi de aceste informații 
când îmi pregăteam predicile. Cum n-am găsit nicăieri o astfel de carte, am început să 
iau mai multe cărţi la rând, așa că în curând m-am trezit cercetând nenumărate surse 
antice. În cele din urmă, am decis să întocmesc eu o asemenea lucrare, dacă nu avea să 
mi-o ia altcineva înainte, ca să-i scutesc pe cititorii obișnuiți de anii de muncă pe care i-am 
alocat acestui demers. La data când scriu această prefață, comentariul a fost deja primit 
cu aprecieri aproape unanime, beneficiind de traduceri în alte limbi și ediţii electronice, 
iar vânzările au depășit 600 000 de copii”. Între timp, s-au materializat și inițiativele unor 
autori care au produs comentarii contextuale de altă factură. 

Intenţia mea a fost ca acest Comentariu cultural-istoric să fie de folos cititorilor care 
sunt într-o situaţie asemănătoare cu cea în care mă aflam eu, ca tânăr pastor, la începutul 
acestui proiect: pastori sau cititori care nu au acces la un instrumentar mai detaliat din 
motive ce țin de timp, de educaţie sau de bani. Pe lângă pastorii foarte ocupați, i-am avut 
în vedere pe cei care participă la studii biblice inductive sau pe cititorii din acele zone ale 
globului în care resursele disponibile pentru studiul lumii antice sunt extrem de puține. 

Spre deosebire de alte cărţi ale mele, lucrarea de față n-a fost gândită pentru specialiști, 
care au oricum acces la sursele primare, nici măcar pentru pastorii care dispun de nume- 
roase comentarii contextuale mult mai detaliate. Cu toate acestea, mulți colegi specialişti 
şi-au exprimat regretul că această lucrare nu conține mai multe trimiteri care i-ar fi putut 
ajuta să continue pe cont propriu documentarea. Acest minus este unul regretabil, însă, 
ținând cont de dimensiunea cărții și de publicul ei ţintă, decizia editorială a fost să nu 
încărcăm volumul cu trimiteri bibliografice ample. În această ediție, am inclus totuși niște 
referinţe, însă cu parcimonie. 

Cercetătorii vor ști unde să caute după informații, iar în ce mă priveşte, am publicat și 
comentarii cu profil academic, ce conţin referințele și detaliile care, în acest volum, sunt 
prezentate în rezumat. Cei ce doresc să afle mai multe despre informațiile pe care le folo- 
sesc pentru evanghelii, pot consulta comentariile de nivel academic pe care le-am scris pe 
Matei și loan (în continuarea cărții Historical Jesus of the Gospel); comentariul în mai multe 


*Este vorba despre prima ediţie a comentariului, publicată în 1993. Ediţia a doua, care include şi 
această prefaţă, a fost publicată în 2014. Traducerea românească s-a realizat după această ultimă 
variantă a volumului (nota editurii). 

volume la Faptele apostolilor; și comentariile de dimensiuni mai reduse la Romani, 1-2 
Corinteni şi Apocalipsa, în care am inclus toate sursele relevante pentru fiecare caz în 
parte. N-aș fi putut proceda la fel și cu acest volum decât dacă îl extindeam și creșteam 
costurile de publicare, însă întreaga listă de surse documentare este disponibilă, pe alte 
canale, celor care sunt interesați de ea. Nădăjduiesc că nimeni dintre cei care îmi cunosc 
activitatea academică nu va pune la îndoială munca de documentare care stă la baza aces- 
tei lucrări. Cu toate acestea, fiecare cercetător învață continuu, astfel încât a sosit vremea 
pentru o ediţie ușor revizuită a comentariului de față. 

Sunt profund îndatorat multor profesori cu care am studiat de-a lungul anilor. De 
asemenea, le sunt îndatorat studenţilor pe care i-am deservit ca dascăl sau ca pastor în 
campus, comunităţilor în care am slujit, pentru prilejul de a verifica în mijlocul lor idei din 
acest comentariu. Ei sunt cei care m-au ajutat să deliberez care sunt elementele contextuale 
cele mai relevante pentru a scoate în evidență mesajul textului biblic şi care sunt informații 
de rang secundar. 

Trebuie să mulțumesc îndeosebi editurii InterVarsity Press şi editorilor mei de acolo 
(Rodney Clapp, Ruth Goring şi Dan Reid) pentru că au tratat cu toată seriozitatea scopul 
acestei cărți. După cum trebuie să punem Biblia la dispoziţia cititorului obișnuit din orice 
cultură, tot astfel trebuie să recuperăm contextul pentru a-i ajuta pe cititori să recepteze 
pasajele biblice așa cum sunau ele pentru primii destinatari. La vreo doi ani după ce hotă- 
râsem în sinea mea că, dacă voi avea vreodată răgazul să scriu această carte, ar fi ideal 
dacă aș putea s-o public la InterVarsity Press, Rodney m-a căutat să mă întrebe dacă nu 
m-ar interesa să public ceva la editura lor, iar atunci i-am propus acest comentariu. Înainte 
să fi primit vreun răspuns, îmi făceam deja socotelile să văd câți bani mi-ar trebui să-mi 
cumpăr de mâncare şi să-mi plătesc chiria (pentru un spaţiu suficient de încăpător încât 
să am loc pentru toate fișele documentare) dacă urma să-mi petrec următorul an scriind 
zi-lumină. Cifrele n-au fost deloc îmbucurătoare, având în vedere că pentru următorul an 
nu aș fi putut avea nicio altă slujbă pe lângă proiectul pentru care mă angajasem, dar nu 
puteam face altceva decât să mă rog. În mai puţin de douăzeci şi patru de ore, m-a sunat 
Rodney și m-a surprins cu o sumă neașteptată ca avans. Nu avea de unde ști că oferta lui 
se potrivea exact cu suma pentru care mă rugasem eu cu o seară înainte. Sunt mai mult 
decât recunoscător Domnului pentru că a asigurat condiţiile ca această lucrare să fie pre- 
gătită și publicată și mă rog ca această carte să suplinească nevoile Bisericii Lui. 


Lista abrevierilor 


Traduceri ale Bibliei 


AB Anchor Bible 

ANANIA Biblia versiunea diortosită după Septuaginta, redactată, adnotată și 
tipărită de Bartolomeu Valeriu Anania (2009) 

BOR Biblia tipărită sub îndrumarea şi cu purtarea de grijă a preafericitului 
părinte Teoctist, patriarhul Biserici Ortodoxe Române, cu aprobarea 
Sfântului Sinod, Bucureşti, Editura IBMBOR, 1982 (retipărită în 2001) 

BRC Biblia catolică, traducere de pr. Alois Bulai și pr. Eduard Patrașcu, lași, 
2016, text disponibil la: www.bibliacatolica.ro 

CLV Noul Testament Christliche Literatur-Verbreitung (ediția 1, 1993) 

GBV Biblia Gute Botschaft Verlag, 2001 

GNT Good News Translation 

KJV King James Version 

LXX Septuaginta 

NASB New American Standard Bible 

NCB New Century Bible 

NIV New International Version 

NLT New Living Translation 

NRSV New Revised Standard Version 

NTR Noua traducere în limba română, International Bible Society, ediția 
a II-a, 2009 

TINT Traducerea interconfesională a Noului Testament, Societatea Biblică 
Interconfesională din România (SBIR) 2010 

TLRC Noul Testament, traducerea în limba română contemporană, 
International Bible Society, 1999 

VDC Biblia în limba română, versiunea Dumitru Cornilescu 

Surse bibliografice 


ANTC Abingdon New Testament Commentaries 


BECNT Baker Exegetical Commentary on the New Testament 


BNTC Black's New Testament Commentaries 


CCSS Catholic Commentary on Sacred Scripture 


HNIC Harper's New Testament Commentaries 


ICC International Critical Commentary 


IVPNTC InterVarsity Press New Testament Commentary 

JSNT Sup Journal for the Study of the New Testament Supplement 
LCL Loeb Classical Library 

LEC Library of Early Christianity 

NCC New Covenant Commentary 

NIBC New International Bible Commentary 

NICNT New International Commentary on the New Testament 
NIGTC New International Greek Testament Commentary 

NIVAC New International Version Application Commentary 
SBLBMI Society of Biblical Literature: The Bible and Its Modern Interpreters 
SBLDS Society of Biblical Literature Dissertation Series 

SBLMS Society of Biblical Literature Monograph Series 

SBLSBS Society of Biblical Literature Sources for Biblical Study 
SHBC Smyth and Hewlys Bible Commentary 

SNTSMS Society of New Testament Studies Monograph Series 

SP Sacra Pagina Commentaries 

TDGR Translated Documents of Greece and Rome 

TNIC Tyndale New Testament Commentary 

WBC Word Biblical Commentary 

WUNT Wissenschaftliche Untersuchungen zum Neuen Testament 


(*) Semnalează nume și termeni care se regăsesc în glosar 


Cum se folosește acest comentariu 


Pentru autorii textelor biblice, „contextul cultural-istoric” era un subiect despre care nu 
se impunea să vorbească, fiindcă era de la sine înţeles că destinatarii iniţiali erau famili- 
arizați cu el. Dimpotrivă, cititorii moderni adesea nu știu nimic despre context, iar unele 
texte devin dificil de înţeles în lipsa unor informații lămuritoare. Contextul cultural şi 
cel istoric pot face lumină pentru orice pasaj din Noul Testament, însă o mare parte din 
materialul informativ este complicat de găsit pentru un cititor nespecialist. Cu toate că 
există numeroase comentarii utile, nu este disponibilă nicio lucrare într-un singur volum 
care să se concentreze exclusiv pe informații de context cultural-istoric. Și totuşi, exact de 
acest element — contextul cultural-istoric care indică felul în care scriitorii şi cititorii inițiali 
ai Noului Testament vor fi înţeles mesajul — au nevoie cititorii obișnuiți de azi ca unealtă 
pentru studiul lor biblic (majoritatea celorlalte aspecte, ca de pildă contextul pasajului, pot 
fi deduse exclusiv din textul Scripturii). 

Există și câteva studii panoramice asupra contextului cultural al Noului Testament, 
dar niciunul nu este structurat astfel încât să faciliteze cititorului niște răspunsuri specifice 
la întrebări ce vizează fiecare pasaj în parte. Această lacună m-a convins cu aproape trei 
decenii în urmă să mă înham la acest proiect, în cazul în care nu se găsea altcineva să 
întreprindă un astfel de demers înaintea mea. Cartea a fost scrisă cu speranţa că mai mulți 
cititori vor ajunge să recepteze Noul Testament într-o manieră cât mai apropiată celei în 
care primii destinatari l-au receptat. 


Un comentariu cultural 


Contextul cultural este important pentru felul în care citim Noul Testament. De exemplu, 
fiindcă în Antichitate existau nenumărați exorciști, cititorii din acea vreme nu erau sur- 
prinși că Isus scotea demoni, dar cum majoritatea acestor exorcişti recurgeau la descântece 
“magice sau la rădăcini urât-mirositoare pentru a încerca să alunge demonii, faptul că Isus 


Ad 7 


îi alunga „prin cuvântul Său” era impresionant. Dacă privim conflictul generat de aco- 
peritoarea pentru cap din 1 Corinteni 11 în contextul mai amplu al tensiunilor pe această 
temă, iscat între femeile înstărite și cele mai puțin înstărite din Corintul antic, învățătura 
lui Pavel din acest pasaj se limpezește. Când înțelegem concepțiile antice despre sclavie, 
constatăm că, departe de a susține această instituție, învăţătura lui Pavel o subminează. 
Aflând ce înțelegeau iudeii prin „înviere”, răspundem la numeroase întrebări ale scep- 
ticilor actuali vizavi de natura învierii lui Isus. Când ne familiarizăm cu dreptul roman, 
înțelegem de ce Felix a făcut niște jocuri politice murdare atunci când nu l-a eliberat pe 
Pavel, în urma pledoariei sale de apărare. Și așa mai departe. 

Unicul scop al acestui comentariu (spre deosebire de alte comentarii) este să pună 


la îndemâna cititorilor cele mai relevante date despre contextul cultural, social și istoric 

astfel încât Noul Testament să poată fi citit cât mai aproape de maniera în care l-au citit 
primii lui destinatari. Deși au fost necesare și unele observații de context literar și teologic, 
acestea au fost menținute la un nivel minim, pentru a lăsa marea parte a muncii de inter- 
pretare în seama cititorului. 

Pentru a înțelege Biblia, este crucial să înțelegem cultura antică, mai ales atunci când 
avem pasaje deosebit de criptice. Nevoia de a înțelege ambientul cultural inițial al scrii- 
torilor biblici nu vine să conteste ideea că pasajele biblice sunt valabile în orice moment 
din istorie; atâta doar că ele nu sunt valabile în orice circumstanțe. Diverse texte din Biblie 
vizau fel și fel de situații. (De pildă, unele texte discută despre mântuire, altele despre 
chemarea lui Cristos la misiune, iar altele, despre grija pentru săraci etc.) Înainte să dis- 
cernem care sunt circumstanţele la care se aplică, cu precădere, anumite pasaje, trebuie să 
înțelegem care erau împrejurările inițiale pe care le aveau în vedere. 

Nu decurge de aici că ar trebui nesocotiți alți factori ce influențează interpretarea 
Bibliei. Cel mai important element, alături de aplicația pe care Duhul o operează în ini- 
mile și viețile noastre, este întotdeauna contextul literar: lectura fiecărei cărți biblice în 
forma în care a fost aranjată sub inspirația Duhului Sfânt. Acest comentariu este conceput 
doar ca o unealtă care să faciliteze cititorilor accesul rapid la contextul cultural-istoric al 
Noului Testament — nu să devină înlocuitor pentru orice alt demers. Atunci când predic 
sau predau, mă interesează întâi de toate contextul literar, abia pe urmă chestiuni de ordin 
cultural. Dar cititorii pot stabili contextul literar studiind pur și simplu Biblia. Pentru cei 
mai mulți, aplicarea este esenţială, însă felul în care este aplicată Biblia diferă de la o cul- 
tură la alta și de la o persoană la alta, chestiuni care, iarăși, sunt realizabile fără vreun 
ajutor exterior. 

Pentru majoritatea cititorilor acestui comentariu, care nu au studiat greaca și ebra- 
ica, este vital să aibă o traducere bună și inteligibilă a Bibliei. (Atât NASB, care e mai 
literală, cât și NIV, care e mai cursivă, sunt două traduceri foarte folositoare. Unii pre- 
feră să citească de obicei din NIV şi să studieze mai amănunțit anumite pasaje sau să le 
compare cu NASB.*) Dacă traducerea King James a Bibliei are la bază un număr relativ 
mic de manuscrise medievale, în prezent se cunosc peste 5000 de manuscrise ale Noului 
Testament, dintre care câteva foarte apropiate (judecând după standardele comune tex- 
telor antice) de momentul în care au fost scrise cărțile Noului Testament. Toate aceste 
manuscrise fac din Noul Testament de departe cea mai temeinic documentată lucrare a 
Antichității și explică acurateţea superioară a traducerilor de acum, comparativ cu cele 
de mai demult. Însă cel mai important motiv pentru a folosi o traducere actuală este acela 
că e realizată într-un limbaj contemporan, fiind astfel mult mai ușor de înțeles. La urma 
urmei, țelul principal pentru care citim Biblia este să o înțelegem și apoi să ne supunem 
învățăturilor ei. 

Alte mijloace de aprofundare a textului — sublinierile sau notițele — sunt de folos mul- 
tor cititori. Pentru ghiduri de studiu biblic, cititorii pot consulta (printre altele) lucrări 
precum: Gordon Fee și Douglas Stuart, Biblia ca literatură sau J. Scott Duvall și J. Daniel 


*Pentru vorbitorii nativi de limbă engleză (n.ed.). 

Hays, Grasping God's Word. A Hands-On Approach to Reading, Interpreting, and Applying the 
Bible [Înțelegerea Cuvântului lui Dumnezeu: O abordare interactivă a citirii, interpretării 
și aplicării Scripturii]. 

Dar singurul element la care n-au acces cei mai mulți dintre cititorii care vor să aplice 
Biblia este contextul cultural-istoric. Comentariul de față a fost conceput să umple acest 
gol și trebuie folosit în tandem cu alte câteva instrumente esenţiale pentru studiul biblic: o 
traducere bună şi lizibilă, contextul literar, rugăciunea și aplicarea. 

Repet, acest comentariu nu le va fi de ajutor celor care neglijează contextul literar, o 
regulă de interpretare mai importantă decât înțelegerea contextului cultural. Cel mai bine 
e ca fiecare carte din Biblie să fie citită ca un întreg, nu doar spicuite versete de ici și colo, 
pentru ca astfel să poată fi înțeles mesajul de ansamblu al cărții și fiecare pasaj specific să 
fie pus în lumina contextului său general. În cele mai multe cazuri, cărțile biblice au fost 
scrise într-un anumit moment pentru un anumit grup de cititori, care citeau cărțile pe 
rând, pe fiecare în întregime, şi le aplicau la niște situații specifice. Acest lucru nu trebuie 
pierdut din vedere de către cei ce citesc, predică sau explică Biblia. (Multe pretinse contra- 
dicții din Scriptură sunt consecința ignorării contextului literar și a felului în care se scriau 
cărțile în Antichitate. Scriitorii antici, la fel ca predicatorii de azi, își adaptau și actualizau 
limbajul, rămânând însă fideli sensului, prin felul în care își organizau materialul; astfel 
încât contextul literar este adesea un ghid sugestiv pentru modul în care se aplică o învăţă- 
tură în Biblie.) Este important ca de fiecare dată să se țină seama de contextul literar în care 
apare un pasaj dintr-o carte biblică, înainte de a recurge şi la acest comentariu. 

Dar odată ce un cititor a analizat pasajul în context, comentariul se va dovedi o unealtă 
prețioasă. Poate fi folosit pentru lectura devoțională zilnică a Bibliei, pentru studiu biblic 
sau pentru pregătirea predicilor. Cartea pe care orice creştin autentic o acceptă ca fiind 
Cuvântul lui Dumnezeu este cea mai importantă carte pe care o putem studia, iar comen- 
tariul trag nădejde că îi va ajuta pe toți credincioșii în studiul Cuvântului lui Dumnezeu. 

Cu toate că acest comentariu a fost testat în săli de curs, la studii biblice, de la amvon şi 
în lecturi devoționale, se prea poate să nu răspundă la unele întrebări ce vizează contextul 
sociocultural al Noului Testament. În ciuda efortului de a formula cea mai potrivită între- 
bare, e imposibil de anticipat fiecare întrebare ce se ridică; din acest motiv, am inclus, mai 
jos, o scurtă listă bibliografică ce conţine câteva titluri utile pentru studiul culturii antice. 

E posibil ca cititorii să descopere date contextuale relevante pentru un anumit pasaj în 
vreun articol de la un alt pasaj, acolo unde am considerat că e mai important să le includ. 
Cum Noul Testament e alcătuit din cărți adresate unei plaje largi de destinatari (Marcu 
era gândită pentru a putea fi citită rapid, în vreme ce Matei era concepută pentru studiu și 
memorare), unele părți au fost analizate mai amănunțit decât altele. Fiind cea mai obscură 
pentru cititorii moderni, cartea Apocalipsa beneficiază de tratamentul cel mai detaliat. 


Cum să folosiţi această carte 


Comentariul poate fi folosit ca material de referinţă într-un studiu specific, dar și ca mate- 
rial auxiliar pentru lecturile biblice zilnice. Pentru lecturile devoționale, pentru pregătirea 
predicilor sau pentru studiul bibic, găsim tocmai în textul biblic două unelte fundamentale 

de interpretare a mesajului său: textul și contextul său literar. A treia unealtă esențială, 
cunoscută și subînțeleasă de către cititorii antici, dar inaccesibilă cititorilor contemporani, 
este contextul cultural-istoric al scrierii. Comentariul a fost scris cu scopul de a suplini 
acest neajuns, în limitele pe care le permite însă o lucrare într-un singur volum. 

Contextul cultural-istoric de cea mai mare însemnătate pentru noțiunile din Noul 
Testament îl reprezintă Vechiul Testament, mai ales în traducerea sa greacă. Cei mai 
mulți dintre scriitorii Noului Testament se adresau unui public cunoscător al scripturi- 
lor Vechiului Testament şi puteau subînțelege terenul teologic comun. Acest comentariu 
face trimitere la contextul vetero-testamentar, dar cum acesta este accesibil pentru fiecare 
cititor al Bibliei, accentul cade mai cu seamă pe alte aspecte iudaice sau greco-romane din 
primul secol. Scriitorii creștini timpurii se bazau în mod firesc pe diverse tradiţii creștine 
timpurii, multe dintre ele fiindu-ne accesibile prin Noul Testament. Adesea, aceste tradiţii 
sunt mai relevante, în special pentru scrierile mai târzii din Noul Testament, decât unele 
dintre informaţiile de context cultural pe care le-am furnizat eu, dar, cum materialul este 
deja la îndemâna cititorului, l-am omis din comentariu. De asemenea, am omis informații 
transculturale, fiindcă, pe acestea, cititorii din orice cultură le subînțeleg. 

Cei care folosesc acest comentariu pentru studiu biblic trebuie să citească mai întâi 
pasajul biblic și să-i analizeze contextul. Abia pe urmă pot folosi cu beneficii maxime acest 
comentariu; de asemenea, pot găsi utile observaţiile aferente unor pasaje înrudite. Odată 
stabilit sensul pe care îl avea un text pentru destinatarii lui inițiali, cititorul are o percepție 
mai clară asupra temelor abordate și e pregătit să treacă la etapa aplicării. 

Situaţia care a stat la originea Epistolei lui Pavel către romani constituie un exemplu 
pentru modul în care cititorul poate aplica ceea ce află din acest comentariu. În această 
epistolă, Pavel demonstrează (printre altele) că evreii și neamurile sunt mântuiți în ace- 
iaşi termeni și îi îndeamnă la reconciliere în Trupul lui Cristos. Dacă mesajul Evangheliei 
lui Pavel denunţă o divizare etnică pe care Dumnezeu însuși o instituise într-un anume 
sens, cu atât mai mult va denunța diviziunile etnice, tribale și rasiale, manifestate atât la 
nivel local, cât și global, din Trupul lui Cristos de azi. Odată ce am înțeles care era ideea 
ancorată în contextul său istoric, suntem capabili să aplicăm acel text atât la viața, cât şi la 
cultura din zilele noastre. 

Deoarece mesajul inițial al Bibliei, odată înțeles, se adresează unor probleme umane 
de actualitate din diverse contexte și culturi, felul în care îl aplicăm va fi diferit de la o 
persoană la alta şi de la o cultură la alta. (De exemplu, atunci când Pavel îi îndeamnă pe 
corintieni să lupte cu orice preț împotriva păcatului, principiul e clar; dar fiecare om are de 
luptat cu un păcat specific.) Din acest motiv, majoritatea aplicaţiilor sunt lăsate în seama 
discernământului cititorului şi a receptivităţii sale la îndemnurile Duhului Sfânt. 

Acest adevăr este valabil chiar și pentru textele unde am avut convingerea foarte fermă 
că ar trebui să existe îndrumare în ceea ce privește aplicația învăţăturii. De pildă, atunci 
când discut Matei 24:15-22, scot în evidenţă acele prevestiri care şi-au găsit împlinirea în 
anii 66-70 d.H. Unii consideră că anumite profeţii rostite în acel text vor avea parte de o 
nouă împlinire viitoare; cum însă această problemă este mai degrabă una teologică decât 
cultural-istorică, am lăsat chestiunea la libera interpretare a cititorului. Tot astfel, sunt 

convins că informaţiile contextuale cultural-istorice care încadrează pasajele despre lucra- 
rea femeilor ar trebui să-l determine pe cititorul modern să admită că Pavel acceptă pentru 
femei rolul de învăţător. Însă, dată fiind natura acestei lucrări, cineva care nu împărtășește 
această convingere poate folosi fără probleme comentariul pentru respectivele pasaje fără 
să se simtă constrâns în vreun fel să accepte perspectiva mea. (Cei mai mulți dintre cei 
ce nu împărtășesc acest punct de vedere vor găsi măcar anumite informaţii contextuale 
folositoare; puţini sunt cei care interpretează atât de strict interdicţia pentru femei de a 
lua cuvântul în biserici, încât să o extindă și în privinţa cântatului în public.) Cel puţin în 
ce privește marea majoritate a temelor, credincioşii sinceri, care se confruntă cu același 
context și provin din medii similare, ajung adesea în final la concluzii asemănătoare. 

Cei mai mulţi dintre cititori sunt familiarizați cu termeni precum preot și Palestina, însă 
noțiuni a căror semnificaţie culturală s-ar putea să fie mai puțin cunoscută pentru public 
au fost grupate în glosarul de la sfârşitul cărții și cel puţin o dată sunt marcate cu aste- 
risc (*) în contextul în care apar. Unii termeni teologici recurenți (precum Duh, apocalip- 
tic, diaspora, fariseu și împărăție) aveau o paradigmă de conotaţii specifice în Antichitate, 
care însă nu poate fi menționată în fiecare text; prin urmare, cel ce va folosi cu regula- 
ritate comentariul va putea să se familiarizeze cu acești termeni folosind glosarul. Aici 
se cuvine să fac precizarea că adesea am optat pentru termenii uzuali chiar când sunt 
mai impreciși sau, în unele cazuri, controversaţi, în situaţia în care terminologia de spe- 
cialitate se dovedea dificil de folosit. Astfel că folosesc „creştin” și „iudeu” chiar când 
sferele lor semantice se suprapun semnificativ. Am adoptat convențiile academice curente 
pentru Antichitatea romană, fără să fac vreo declaraţie politică implicită (după cum se 
plângea un critic), atunci când vorbesc despre „Palestina“; nu exclud alte soluţii, însă 
„Lludeea-și-Samaria-și-Galileea” mi s-a părut o construcție mult prea greoaie pentru a 
putea fi folosită. Am păstrat convenţia și pentru termenul „patron” cu un sens ce depășește 
conotația mai strictă specifică vocabularului politic roman; și exemplele pot continua. 


Cum să nu folosiți această carte 


Nu orice date de context cultural-istoric sunt în egală măsură folositoare pentru înţele- 
gerea Bibliei. Unele informaţii aproape sar în ochi, mai ales acolo unde există similarități 
între cultura antică și cea modernă. De asemenea, nu toate sursele sunt egale ca valoare 
pentru scopurile noastre. Unele surse, mai cu seamă cele rabinice, sunt mai recente decât 
Noul Testament; anumite informaţii din aceste surse sunt mai de folos decât altele, iar 
în acest comentariu am cântărit cât am putut de atent astfel de factori. De obicei, doar 
citatele explicite din Vechiul Testament, din apocrife şi citatele ocazionale din pseudo- 
epigrafele iudaice sunt marcate corespunzător; dacă ar fi fost să precizez fiecare sursă 
rabinică, greacă sau romană, materialul ar fi devenit prea stufos pentru cititorul obișnuit. 
Numeroase observaţii și analogii care apar în cărțile mele de specialitate sunt omise din 
acest comentariu, deoarece este dificil de estimat verosimilitatea lor (ex.: dacă un obicei 
este atestat doar mai târziu și sporadic). 

Există date pe care le-am inclus fiindcă fac parte din comentariile academice stan- 
dard, iar cititorii pot decide pe cont propriu cât de relevante sunt pentru exercițiul lor 

de interpretare. Acest comentariu este unul cultural-istoric; el nu stabilește modul în care 
cititorii ar trebui să înțeleagă sau să aplice un text, iar cei care nu sunt de acord cu inter- 
pretările pe care le propun eu vor găsi și ei lucruri de folos în această carte. 

Deosebit de important însă e faptul că cititorul nespecialist trebuie să fie conștient 
că existența unor paralele între ideile din Noul Testament și cele din lumea antică nu 
înseamnă neapărat că există o influenţă reciprocă — ambele s-ar putea să aibă la bază zicale 
sau concepții înrudite din cultura vremii. Așadar, menționez astfel de paralele doar ca să 
sugerez cât de mulți au fost cei care, în Antichitate, se poate să fi auzit ceea ce spune Noul 
Testament. De exemplu, recursul lui Pavel la argumente similare cu cele folosite de retori 
(vorbitori în public profesioniști) indică faptul că el se raporta la modele culturale din 
vremea lui, nu că ar fi fost lipsit de inspiraţia Duhului Sfânt când a scris. Mai mult decât 
atât, oameni și surse fără nicio legătură directă (stoicii și Vechiul Testament, de exemplu) 
puteau să vehiculeze anumite concepții comune pentru simplul motiv că acele noțiuni 
aveau noimă în culturile respective (ba chiar în majoritatea culturilor), chiar dacă în cul- 
tura noastră nu mai au sens; ba de multe ori cultura în care trăim ne limitează înțelegerea 
argumentației lui Pavel și a contemporanilor săi. Faptul că gândirea celor din vechime 
diferă atât de mult de a noastră nu înseamnă că ei greșeau; dimpotrivă, avem ce învăţa din 
observaţiilor lor cu privire la retorică sau la relațiile dintre oameni. 

În aceeași ordine de idei, atunci când spun că Pavel folosește limbajul filosofilor stoici, 
nu sugerez că Pavel ar fi devenit adept al stoicismului; orice discurs filosofic public a fost 
afectat inevitabil de ideile și terminologia stoică. În alte situaţii, adoptarea unui limbaj filo- 
sofic este deliberată; necunoscătorii priveau adesea creștinismul ca pe o școală filosofică, 
iar creștinii puteau valorifica această percepție din exterior ca mijloc pentru a propovădui 
Evanghelia. La fel ca alţi scriitori, Pavel putea folosi anumiţi termeni foarte cunoscuți în 
cultura vremii sale, dar să le dea o nouă semnificaţie. 

Atunci când citez tradiţii iudaice târzii care comentează Vechiul Testament, nu vreau 
să sugerez că respectiva tradiție este neapărat adevărată. Acestea sunt menite să ne ajute 
să înțelegem cum priveau primii destinatari ai Noului Testament personajele din Vechiul 
Testament; uneori, chiar și scriitori canonici din Noul Testament fac aluzie la aceste tradiţii 
extrabiblice (Iuda 14-15). (Totuși, nimeni n-ar trebui să presupună că autorii din Noul 
Testament nu fac decât să recicleze imaginarul iudaic timpuriu pentru a se raporta la 
cultura contemporană lor; adesea exista o paletă întreagă de concepții iudaice din care 
un scriitor canonic alegea doar una singură. Cu toate că acești autori erau nevoiți să se 
exprime în limbajul vremii ca să-și comunice mesajul, nici ei nu considerau că limbajul 
respectiv era în întregime impropriu și nici noi nu trebuie să facem acest lucru. Unii cititori 
moderni pleacă de la premisa pripită că toate concepţiile antice erau eronate, dar expe- 
rienţe şi interpretări atribuite adesea unor mentalități „primitive” — precum posedarea 
demonică — apar într-o mare varietate de culturi; ele n-ar trebui invalidate de către reduc- 
tioniştii occidentali moderni.) 

În fine, întotdeauna trebuie să dovedim prudenţă în aplicare; e important să aplicăm 
textul biblic numai la o situație realmente similară. Ca să citez un exemplu evident, nu se 
justifică să considerăm că atacurile lui Isus la adresa liderilor religioși ai vremii Sale ar fi 

atacuri îndreptate împotriva tuturor evreilor, așa cum au interpretat antisemiţii. Isus și 
ucenicii Săi erau ei înșiși evrei, iar o interpretare atât de abuzivă a textului nu e cu nimic 
mai brează decât a folosi cartea Exod împotriva egiptenilor din zilele noastre (lucru pe 
care nici profeții de mai târziu nu l-au făcut, vezi Isaia 19:23-25). Critica lui Isus la adresa 
evlaviei autorităţilor religioase din vremea Lui nu avea nimic de-a face cu etnia lor; aceste 
critici ne vizează și pe noi, oamenii religioşi de azi, și sunt menite să ne avertizeze să 
nu ne comportăm ca liderii religioși de atunci. Miza era una religioasă, nu etnică. Cu 
alte cuvinte, trebuie să aplicăm principiul textului în lumina adevăratei probleme pe care 
autorii canonici o aveau în vedere și să nu ignorăm contextul istoric al pasajelor studiate. 


Un comentariu popular, nu academic 


S-ar putea ca specialiștii să fie dezamăgiţi din pricina faptului că această lucrare nu conţine 
nici referinţele, nici nuanţările specifice unei lucrări academice, însă trebuie să țină seama 
că această carte nu este destinată în primul rând specialiștilor, care au acces la alte surse 
ce conţin o mare parte din informaţia de aici. Pentru o bună parte a Noului Testament, 
deja mi-am dezvăluit sursele mele cele mai relevante în comentarii mai detaliate. Însă o 
lucrare concisă și utilă poate pune informații edificatoare la îndemâna pastorilor și citito- 
rilor Bibliei presați de timp şi care nu dispun de prea mult material pentru documentare. 

Cercetătorilor le place să analizeze şi să documenteze fiecare aspect al unei probleme, 
alegându-și cu grijă termenii și construind argumentaţii defensive în fața atacurilor celor 
care acreditează alte interpretări ale aceluiași text. Şi eu am adoptat această strategie în 
alte cărți pe care le-am scris, însă într-o lucrare de asemenea anvergură, acest mod de 
lucru nu este posibil. De asemenea, specialiştii doresc să includă toate datele disponibile, 
fapt pe care limitările menționate îl fac imposibil în acest caz. Pentru a putea fi de folos 
atât pastorilor, cât și altor creștini care studiază Biblia, limbajul acestei cărți trebuie să fie 
cât mai clar și mai concis. 

În general, am ignorat dezbaterile academice care nu au de-a face în mod nemijlocit cu 
tema centrală a acestei cărți: contextul antic al Noului Testament. Pentru scopul volumului 
de față e important să ne întrebăm care este sensul textului ca atare; nu e important să se 
discute sursele care stau la baza textului, nici procesul de editare, așa că am discutat astfel 
de chestiuni doar acolo unde a fost absolut necesar. 

Prin urmare, scopul acestei cărți nu are în vedere contextul cultural-istoric în general, 
ci doar acele date contextuale care efectiv pun în lumină aspecte legate de Noul Testament. 
De pildă, pretenţia că anumite trăsături ale creștinismului timpuriu — pe care am insistat 
în mod deosebit — conferă specificitate creștinismului nu atrage după sine ideea că alte 
grupuri nu ar fi avut caracteristicile lor definitorii; dar acesta este un comentariu doar al 
Noului Testament, nu al diverselor grupuri din acea vreme. 

M-am străduit însă, pe cât a fost posibil, să conturez cât mai onest marile concepții 
despre lume și viață din perioada Noului Testament. Propriile mele cercetări stabilesc o 
distincție destul de precisă și de echilibrată între contextul iudaic și cel greco-roman al 
Noului Testament, cu accent pe vechiul iudaism ca parte a culturii mediteraneene mai 
largi. Adesea am zăbovit îndelung asupra diverselor interpretări ale dovezilor înainte de 

a decide care interpretare sau interpretări consider că sunt mai pertinente sau mai rele- 
vante pentru un anumit text. Nu toți specialiștii vor fi de acord cu mine în fiecare punct, 
însă mi-am dat silinţa să fac această lucrare cât mai precisă şi mai ușor de folosit. Sper 
că această carte va sluji unui dublu obiectiv: să stimuleze alți cercetători să meargă către 
surse mai erudite și totodată să mijlocească un acces cât mai facil către lumea Noului 
Testament pentru cei cărora chemarea pe care o au în viaţă nu le permite să studieze mai 
în amănunt. 

Observațiile mele au la bază o sută de mii de fişe, mai ales cu date din literatura pri- 
mară a Antichității, dar și din cercetări academice recente axate pe iudaismul antic și 
Antichitatea greco-romană, precum şi observații din comentarii anterioare. 

Pentru a păstra comentariul la o dimensiune acceptabilă, am luat decizii dureroase să 
omit o parte din material. Nu am citat numeroasele paralele disponibile pentru diverse 
formulări, nici n-am consemnat paralele aproximative care, unui învățător sau cititor de 
rând, nu i-ar fi adus prea multă lumină asupra unui anumit pasaj. Adesea am decis să 
șterg materialele de utilitate incertă, chiar dacă acestea sunt folosite de către numeroși 
specialiști. (Ca să menţionez un exemplu, având în vedere imprecizia datării documentu- 
lui numit Pildele lui Enoh, nu l-am citat, chiar dacă s-ar putea să fie relevant.) M-am ferit, 
totodată, să repet informații care sunt disponibile în alte lucrări de referinţă utilizate pe 
scară largă. Cum analiza terminologiei este realizată în alte lucrări (iar Noul Testament 
conţine numeroși termeni grecești), am evitat în general să discut pe marginea cuvintelor 
grecești cu excepția cazurilor în care sensul textului depinde de contextul cultural mai larg 
al acestora. 

Cititorii ar putea identifica și situații în care propria mea teologie mi-a influențat lec- 
tura unui text într-o manieră care contrazice interpretarea lor. Mă străduiesc cu toată sin- 
ceritatea să-mi deduc teologia și aplicaţiile exclusiv din studiul textului biblic, dar pentru 
cazurile în care se va fi întâmplat să procedez invers, cer iertare cititorului. Cartea aceasta 
se vrea să fie utilă, nu să iște controverse, iar dacă cititorii nu vor fi de acord cu anumite 
poziții, sper totuși ca restul comentariului să le fie de ajutor. 


Alte surse pentru contextul cultural al Noului Testament 


Următoarele surse sunt de folos pentru cititorii Noului Testament 

Lucrări generale. Vezi mai cu seamă John E. Stambaugh și David L. Balch, The New 
Testament in Its Social Environment, LEC 2, Philadelphia, Westminster, 1986; David E. 
Aune, The New Testament in Its Literary Environment, LEC 8, Philadelphia, Westminster, 
1987; Everett Ferguson, Backgrounds of Early Christianity, Grand Rapids, Eerdmans, 1987. 
O utilă antologie de texte este cea a lui C.K. Barrett, The New Testament Background: Selected 
Documents, ediţie revizuită, San Francisco, Harper & Row, 1989; există câteva dicționare 
biblice într-un singur volum care sunt de folos (de exemplu, cele publicate de Eerdmans 
și InterVarsity Press*); a se vedea și câteva lucrări de referință de dimensiuni mai ample, 
precum Geoffrey W. Bromiley, ed., The International Standard Bible Encyclopedia, 4 vol., 


* Apărut în limba română sub titlul Dicționar biblic, Oradea, Editura Cartea Creștină, 1995 (n.tr.). 

ediţie revizuită, Grand Rapids, Eerdmans, 1979-1988; David Noel Freedman, ed., Anchor 
Bible Dictionary, 6 vol., New York, Doubleday, 1992; şi (în special pentru contextul cultu- 
ral-istoric) Craig A. Evans şi Stanley E. Porter, ed., Dictionary of New Testament Background, 
Downers Grove, IL, InterVarsity Press, 2000. Un ajutor deosebit pentru înţelegerea Noului 
Testament sunt lucrările de referință despre Antichitate, precum The Oxford Classical 
Dictionary, ed. a 3-a, New York, Oxford University Press, 2003 şi Brill's New Pauly (15 
vol.), deși, ca în cazul oricărei lucrări de referinţă, cititorul trebuie fie să le parcurgă din 
scoarță în scoarță, fie să știe exact unde să caute informaţia dorită. La câțiva ani după ce 
comentariul meu într-un singur volum a fost lansat (în 1993), au fost publicate câteva 
comentarii similare în mai multe volume (precum cele editate de Clinton Arnold și 
Craig Evans); o categorie aparte de material contextual, conținând ample citate din surse 
antice, e reprezentată de M. Eugene Boring, Klaus Berger și Carsten Colpe, ed., Hellenistic 
Commentary to the New Testament, Nashville, Abingdon, 1995. Cea mai amănunțită lucrare 
ce furnizează date despre contextul cultural-istoric al Noului Testament este un proiect de 
lungă durată care se va dovedi, neîndoios, de o valoare inestimabilă pentru universitari: 
Ugo Schnelle et al., ed., Neuer Wettstein: Texte zum Neuen Testament aus Griechentum und 
Hellenismus, New York, De Gruyter, 1996-. 

Cum să înţelegi Biblia în contextul ei. Pentru un nivel elementar, vezi lucrări precum 
Gordon D. Fee și Douglas Stuart, Biblia ca literatură, trad. Adrian Pastor, Cluj-Napoca, 
Logos, 1996; J. Scott Duvall și J. Daniel Hays, Grasping God's Word: A Hands-On Approach to 
Reading, Interpreting, and Applying the Bible, Grand Rapids, Zondervan, 2001. Două intro- 
duceri recente la Noul Testament care pun în evidenţă și contextul cultural sunt David 
A. DeSilva, An Introduction to the New Testament: Contexts, Methods & Ministry Formation, 
Downers Grove, IL, IVP Academic, 2004; Gary M. Burge, Lynn H. Cohick și Gene L. Green, 
The New Testament in Antiquity: A Survey of the New Testament Within Its Cultural Context, 
Grand Rapids, Zondervan, 2009. 

Pentru discuţii și abordări mai complexe, vezi, de pildă, Jeannine K. Brown, Scripture 
as Communication: Introducing Biblical Hermeneutics, Grand Rapids, Baker Academic, 
2007; Grant R. Osborne, The Hermeneutical Spiral: A Comprehensive Introduction to Biblical 
Interpretation, ediţie revizuită, Downers Grove, IL, IVP Academic, 2006; și Kevin J. 
Vanhoozer, Is There Meaning in This Text? The Bible, The Reader, and the Morality of Literary 
Knowledge, Grand Rapids, Zondervan, 1998; un accent aparte pe rolul chestiunilor cul- 
turale în interpretare pune William J. Webb, Slaves, Women & Homosexuals: Exploring 
the Hermeneutics of Cultural Analysis, Downers Grove, IL, IVP Academic, 2001, cu un 
cuvânt-inainte de Darrell L. Bock. 

Iudaismul: lucrări generale. E.P. Sanders, Judaism: Practice and Belief, 63 BCE-66 CE, 
Philadelphia, Trinity, 1992. 

Iudaismul: iudaismul rabinic. Cel mai voluminos corpus de texte antice iudaice ne 
parvine de la rabini; o trecere în revistă foarte populară a literaturii rabinice este cea a 
lui Ephraim E. Urbach, The Sages: Their Concepts and Beliefs, 2 vol., ediţia a 2-a, Ierusalim, 
Magnes, Hebrew University Press, 1979. Din păcate, nu acordă prea multă atenţie dată- 
rilor comparative ale tradițiilor rabinice; cei care vor să studieze Noul Testament trebuie 

să se raporteze la cele mai timpurii și mai larg atestate (de preferință din surse exterioare) 
tradiții. Un demers detaliat de datare a tradiţiilor rabinice se regăsește în lucrarea în mai 
multe volume a lui David Instone-Brewer, Traditions of the Rabbis from the Era of the New 
Testament, Grand Rapids, Eerdmans, 2004—. 

Iudaismul: analiza documentelor. O lucrare utilă este cea a lui Samuel Sandmel, 
Judaism and Christian Beginnings, New York, Oxford University Press, 1978; vezi și mult mai 
ampla lucrare a lui Craig A. Evans, Ancient Texts for New Testament Studies: A Guide to the 
Background Literature, Grand Rapids, Baker Academic, 2005. Dintre lucrările mai recente și 
mai progresiste, a se vedea cea a lui Robert A. Kraft și George W.E. Nickelsburg, ed., Early 
Judaism and Its Modern Interpreters, SBLBMI 2, Atlanta, Scholars Press, 1986. Marea majo- 
ritate a subiectelor beneficiază de o analiză amănunțită în lucrări mai specializate; vezi, 
de pildă, E.P. Sanders, Paul and Palestinian Judaism, Philadelphia, Fortress, 1977, pentru o 
perspectivă iudaică asupra mântuirii (corectată în anumite privinţe de studii mai recente); 
pentru rolul femeilor, vezi Leonard Swidler, Women in Judaism: The Status of Women in 
Formative Judaism, Metuchen, NJ, Scarecrow, 1976; Judith Romney Wegner, Chattel or 
Person? The Status of Women in the Mishnah, New York, Oxford University Press, 1988. 

Iudaismul: surse primare. Oricine ar trebui să citească în primul rând Vechiul 
Testament și apocrifele (dintre care, mai cu seamă cartea Înţelepciunea lui Solomon și 
cartea Înţelepciunea lui Isus Ben-Sirah [sau Eclesiasticul]); pe urmă, traduceri după 
„Manuscrisele de la Marea Moartă” (poate mai ales Manualul de disciplină [1QS], 
Documentul de la Damasc [CD] și Războiul fiilor luminii împotriva fiilor întunericului 
[10M]); și documentele cele mai relevante din The Old Testament Pseudepigrapha, ed. James 
H. Charlesworth, 2 vol., Garden City, NY, Doubleday, 1983-1985, mai ales 1 Enoh, Cartea 
Jubileelor, Oracolele sibiline (nu sunt toate din aceeași perioadă), Epistola lui Aristeas şi alte 
lucrări precum 4 Ezdra şi 2 Baruh. În multe privinţe, Josephus este cea mai prețioasă sursă 
pe care o avem pentru Vechiul Testament, deși, datorită operei sale vaste, probabil că ar 
fi de dorit ca cititorul să se axeze pe Contra lui Apion, Autobiografia şi apoi pe mai volu- 
minoasa Istorie a războiului iudeilor împotriva romanilor. Unii cititori ar putea opta pentru 
lecturi din Philon [din Alexandria] pentru a se familiariza cu un important filosof iudeu 
din diaspora; lucrările lui Philon sunt acum disponibile într-o ediţie într-un singur volum 
(trad. C.D. Yonge, Peabody, MA, Hendrickson, 1993). Cei ce doresc să citească literatură 
rabinică la prima mână, pot începe cu Avot din Mișna; numeroase tradiţii timpurii au fost 
păstrate în Tosefta, Avot de Rabi Nathan și în comentariile tanaitice la părți din Pentateuh 
(Mekilta pe Exod, Sifra pe Levitic, Sifre pe Numeri și Sifre pe Deuteronom). Informații 
de natură arheologică sunt publicate cu regularitate în jurnale și cărți; colecții de inscrip- 
ţii şi papirusuri, precum Select Papyri, o lucrare în trei volume, cu traduceri realizate de 
către A.S. Hunt, C.C. Edgar și D.L. Page (LCL; Cambridge, MA, Harvard University Press, 
1932-1941) şi dezbateri precum a lui Naphtali Lewis, Life in Egypt Under Roman Rule, 
Oxford, Clarendon, 1983, sunt de asemenea utile. 

Lumea greco-romană: scrieri generale. Vezi Stambaugh și Balch, New Testament in 
Its Social Environment; James S. Jeffers, The Greco-Roman World of the New Testament Era: 
Exploring the Background of Early Christianity, Downers Grove, IL, IVP Academic, 1999; 

David A. deSilva, Honor, Patronage, Kinship & Purity: Unlocking New Testament Culture, 
Downers Grove, IL, IVP Academic, 2000; M. Cary și T.J. Haarhoff, Life and Thought in the 
Greek and Roman World, ediţia a 4-a, Londra, Methuen, 1946. 

Lumea greco-romană: surse secundare. Despre felul în care erau scrise și înțelese 
textele în lumea greco-romană, vezi Aune, New Testament in Its Literary Environment; 
şi Stanley K. Stowers, Letter Writing in Greco-Roman Antiquity, LEC 5, Philadelphia, 
Westminster, 1986. Pentru discuţii despre moralişti și moralitate, vezi sursele primare și 
comentariile din Abraham J. Malherbe, Moral Exhortation: A Greco-Roman Sourcebook, LEC 
4, Philadelphia, Westminster, 1986. Pentru informații despre religia greacă, vezi Walter 
Burkert, Greek Religion, Cambridge, Harvard University Press, 1985. 

În chestiuni de natură istorică, Tacitus, Suetonius și Josephus sunt relativ accesibili și 
pot fi parcurși înainte de a apela la surse secundare; există numeroase scrieri grecești și 
romane disponibile în ediții populare (ex.: în seria Penguin Books), însă cei care doresc să 
aprofundeze anumite chestiuni trebuie să apeleze la ediţiile Loeb Classical Library. Printre 
sursele secundare de real folos se numără F.F. Bruce, New Testament History, Garden City, 
NY, Doubleday, 1972; și Bo Reicke, The New Testament Era: The World of the Bible from 500 
BC to AD 100, Philadelphia, Fortress, 1974. Pentru studii mai amănunțite, sunt indispen- 
sabile lucrări de specialitate, precum cele despre statutul femeilor în Antichitate (ex.: 
Mary R. Lefkowitz și Maureen B. Fant, Women’s Life in Greece and Rome, Baltimore, Johns 
Hopkins University Press, 1982, o colecţie de texte). Pentru strategiile retorice și argumen- 
tative antice, vezi, de exemplu, R. Dean Anderson Jr., Glossary of Greek Rhetorical Terms 
Connected to Methods of Argumentation, Figures and Tropes from Anaximenes to Quintilian, 
Leuven, Peeters, 2000; Stanley E. Porter, ed., Handbook of Classical Rhetoric in the Hellenistic 
Period 330 BC — AD 400, Leiden, Brill, 1997. Există prea multe lucrări de valoare pentru a le 
putea enumera pe toate; o mostră este lucrarea lui Edwin A. Judge, The First Christians in 
the Roman World: Augustan and New Testament Essays, ed. James R. Harrison, WUNT 229, 
Tubingen, Mohr Siebeck, 2008. 

Lumea greco-romană: surse primare. O paletă largă de documente poate fi consul- 
tată în Robert K. Sherk, ed., The Roman Empire: Augustus to Hadrian, TDGR 6, New York, 
Cambridge University Press, 1988. Pentru istoria romană a primului secol, este recoman- 
dat să citiți Tacitus și Suetonius; pentru ludeea, materiale relevante se găsesc mai cu seamă 
în Josephus. Pentru concepţiile morale din secolul I și II, orice cititor interesat ar trebui să 
parcurgă măcar niște fragmente din Epictet, Seneca, Plutarh și probabil dintr-un satirist 
precum Juvenal; vezi, de asemenea, Abraham J. Malherbe, The Cynic Epistles: A Study 
Edition, SBLSBS 12, Missoula, MT, Scholars Press, 1977. Pentru retorica și argumentarea 
antică, printre lucrările utile se numără Quintilian, Arta oratorică, scrierile retorice ale lui 
Dionysios din Halicarnas, ale lui Cicero și ale altora. 


Necesitatea unui comentariu cultural-istoric 


Mulţi cititori vor aprecia valoarea unui comentariu cultural. Dar alții, chiar după ce vor fi 
citit subcapitolul „Cum să foloseşti acest comentariu”, s-ar putea să fi rămas nelămuriți. 
În cele ce urmează, vom pune în discuție importanţa contextului cultural pentru interpre- 
tarea Bibliei, cu gândul la cititorii care nu au mai întâlnit până acum acest subiect. Cum cei 
deja exersați în studii biblice vor recunoaște necesitatea cunoașterii contextului cultural, 
eseul care urmează se adresează exclusiv cititorilor nespecialiști. 


Cum ne propune Biblia să o interpretăm 


Uneori, faptul de a citi anumite paragrafe în lumina contextului lor antic nu face decât să 
le dea mai multă concretețe, să luăm de pildă cazul în care aflăm informații suplimentare 
despre Pilat sau despre Agripa I. Alteori însă, ne împiedică să citim textul într-o manieră 
inadmisibilă sau absurdă. De exemplu, cel mai probabil, dumneavoastră nu puneţi deo- 
parte bani pentru biserica din lerusalim în fiecare duminică, deşi aceasta este o poruncă 
explicită în Scriptură (1 Cor. 16:1-3). După cum probabil că nu ați mers niciodată la Troa 
să căutaţi mantaua lui Pavel ca să i-o duceți (2 Tim. 4:13), cu toate că acest pasaj este for- 
mulat tot ca poruncă. 

Alte pasaje e posibil să nu ne pară absurde, dar, după ce înțelegem circumstanţele 
inițiale, s-ar putea să sune destul de diferit pentru urechile noastre. Pericolul aplicaţiilor 
„absurde” subliniază însă importanţa lecturii Bibliei în contextul ei, atunci când e posibil. 
Ne sugerează o modalitate de lectură care, dacă e respectată cu consecvență, ne poate 
ajuta să conferim mai multă concreteţe Bibliei. 

De multă vreme, cititorii Scripturii au sesizat valoarea contextului cultural şi istoric 
pentru înțelegerea Bibliei. Şi scriitorii cărților biblice i-au valorificat importanţa în mod 
implicit. Atunci când Marcu scrie despre disputele dintre Isus și adversarii Săi, explică 
rânduiala după care se desfășurau pentru ca să înțeleagă și cititorii săi dintre neamuri, 
care nu aveau informații despre cutumele evreiești (Mc. 7:3-4). În aceeași notă, atunci 
când adversarii lui Isus iau o concesie din Lege ca principiu, Isus afirmă că intenția Legii e 
esenţială, astfel că cine vrea să surprindă ideea trebuie să înțeleagă situația și mentalitatea 
publicului inițial (Mc. 10:4-5). 

Scriitorii biblici adesea pur și simplu subînţeleg cât de importantă era pentru citito- 
rii lor cunoașterea circumstanțelor. Era de la sine înțeles în lumea antică faptul că, cu 
cât cunoștea cineva mai bine o situaţie care era discutată într-o anumită lucrare, cu atât 
putea să înțeleagă mai bine lucrarea ca atare (vezi ce spune oratorul roman Quintilian, 
Arta oratoriei, 10.1.22, despre discursuri; cititorul trebuie, de asemenea, să recitească un 
discurs pentru a-i surprinde toate subtilitățile și toate aluziile; vezi Quintilian 10.1.20-21). 
De exemplu, atunci când Pavel le scrie o epistolă corintienilor, el poate subînțelege că 

aceştia cunoșteau situația pe care o ia în discuţie. A citi 1 Corinteni este ca şi cum ai asculta 
doar replicile unei singure persoane dintr-o discuţie telefonică, dar, din fericire, putem 
reconstitui în bună măsură conversaţia exclusiv prin lectura epistolei. Există însă și sen- 
suri ale dialogului care depind de situaţiile concrete, nu doar de cuvintele pe care le avem 
scrise. Ceea ce Pavel subînțelege că cititorii săi vor percepe face parte în aceeași măsură 
din sensul mesajului său ca și ceea ce spune, deoarece aceasta este o parte a sensului pe care 
nu trebuia s-o precizeze explicit. (Această abordare conţine elemente ale ceea ce specialiștii 
numesc „teoria relevanţei”.) După cum sublinia Isus Însuși în disputele cu unii dintre 
interpreţii Scripturii din vremea Sa, nu doar cuvintele contează, ci și intenţia și sensul lor 
inițial (ex.: Mc. 10:5-6). 

Dacă nu putem rezona cu împrejurarea care, pentru scriitorii și cititorii inițiali ai căr- 
ților Bibliei, era de la sine înţeleasă, vom întâmpina dificultăți în încercarea de a pricepe 
ideile pe care vor să le reliefeze. Câteva exemple sunt edificatoare în acest context. 

Pavel discută despre celibat în 1 Corinteni 7. Aici este incontestabil că el pledează pen- 
tru celibat și, cu toate că acceptă căsnicia ca stil de viaţă legitim, unii comentatori consi- 
deră că este un statut de rang inferior, pentru cei care nu au darul de a fi capabili să se 
„abţină”. Fără-ndoială, el subliniază câteva dintre avantajele celibatului, dar oare chiar se 
opune Pavel căsătoriei în general? 1 Corinteni 7:1 conţine precizarea că Pavel răspunde la 
o scrisoare a unor creştini din Corint. Cum o parte dintre acești creștini erau tributari unei 
mentalități culturale ce se opunea căsătoriei, cititorul ar putea foarte ușor să interpreteze 
astfel capitolul respectiv: Pavel zice: „Aveţi dreptate și sunt de acord că celibatul este un 
dar bun de la Dumnezeu. Dar mergeţi prea departe dacă impuneţi această paradigmă și 
celor căsătoriți sau celor care urmează să se căsătorească.” 

Un exemplu și mai grăitor îl constituie felul în care citim interdicțiile lui Pavel cu 
privire la carnea oferită idolilor. Ar fi foarte simplu pentru cititorii de azi să conchidă: 
„Ei bine, acum nu mai există idoli cărora să le fie adusă carnea ca ofrandă, așa că putem 
trece peste acest capitol din 1 Corinteni”. Dar procedând așa, s-ar omite miza transcul- 
turală din spatele problemei culturale. Odată ce înțelegem cât de arzătoare era această 
problemă în Corint — că acei creştini înstăriți, care nu mâncau din respectiva mâncare, 
puteau să-și ofenseze prietenii și partenerii de afaceri, și asta doar ca să evite astfel ca frații 
lor creștini mai needucaţi să nu se poticnească — o putem compara cu probleme similare 
din zilele noastre. Unii creștini râvnesc în prezent după un trai respectabil deoarece asta 
îi atrage pe alţii către o religie care presupune mai puţine sacrificii — chiar dacă o astfel 
de religie îi îndepărtează pe nevoiașii şi pe flămânzii din țările mai sărace și din orașele 
noastre. Tratarea cu chibzuinţă a intereselor diferitelor grupări dintr-o biserică rămâne la 
fel de relevantă pentru numeroase congregaţii contemporane. 

E important să înțelegem că Biblia tratează mize și cauze similare cu cele din zilele noas- 
tre. Departe de a face Biblia mai puţin relevantă, înțelegerea contextului ne ajută să o facem 
chiar mai relevantă (inconfortabil de relevantă). Ne silește să înțelegem că oamenii cu care 
avea Pavel de-a face nu erau doar niște scandalagii fără scrupule morale; dimpotrivă, erau 
oameni reali, cu propriile lor aspirații, întocmai ca noi. Odată ce am înţeles asta, trebuie să 
ne angajăm în decelarea felului în care cuvintele lui Pavel ne provoacă pe noi, cei de azi. 

Relevanţă în orice cultură 


Cea mai mare parte a cărții pe care ne-a dat-o Dumnezeu, n-a fost dictată la persoana I 
(adică, Biblia nu este scrisă sub forma: „Eu sunt Dumnezeu și mă adresez acum în mod 
direct tuturor oamenilor din toate timpurile”). Unii cititori ai Bibliei și-ar fi dorit ca lucru- 
rile să fi stat astfel și le place să pretindă că aceasta este forma adecvată de interpretare. 
Dar Dumnezeu a ales o altă cale de a transmite cuvântul Său inspirat: i-a inspirat pe pro- 
feți şi pe martori să abordeze situații concrete din vremea lor ca pildă pentru generațiile ce 
aveau să vină (1 Cor. 10:11). Dacă Pavel a fost inspirat să scrie o scrisoare adresată corinti- 
enilor, atunci aceasta rămâne o scrisoare către corintieni, așa cum se pretinde a fi, fie că ne 
place sau nu. Trebuie să luăm aminte și să învăţăm din înțelepciunea pe care Dumnezeu 
l-a inspirat pe Pavel s-o transmită credincioșilor din Corint; pentru asta, ar trebui să facem 
tot ce putem ca s-o auzim așa cum le-a sunat ea corintienilor. 

Dumnezeu ne-a dat principii eterne, însă le-a pus în forme specifice concrete, ce vizau 
situaţii de viață. Ne-a dat principii sub forma unor ilustraţii, ca să ne arate cum func- 
ționează respectivele principii în împrejurări reale, pentru că a vrut să se asigure că le 
vom aplica la propriile noastre situații concrete de viață. Prin urmare, Deuteronom 22:8 
(„să faci un parapet pe acoperiș, ca să nu aduci vină de sânge peste casa ta, dacă va cădea 
cineva de pe ea” - NTR), încă ne învaţă grija pentru siguranţa aproapelui, chiar dacă majo- 
ritatea nu mai avem case cu acoperișuri plate pe care să stăm de povești cu vecinii. Morala 
pentru zilele noastre ar putea fi următoarea: „Atenţionează-ţi colegul să-și pună centura 
când mergeţi împreună cu maşina spre serviciu”. Chiar dacă ilustrarea e diferită în pre- 
zent, ideea fundamentală rămâne aceeași; astfel că, până ce nu înțelegem exemplul inițial, 
nu putem recunoaşte ideea fundamentală ce trebuie recontextualizată în cultura noastră. 

S-ar putea să nu ne convină faptul că Dumnezeu ne-a dat cuvântul Său sub forma 
unor exemple concrete pentru că în cultura occidentală suntem cu precădere obișnuiți să 
gândim abstract. Dar în numeroase culturi, oamenii gândesc concret și pot citi o istorioară 
sau o discuţie și să învețe mai multe lecţii decât învaţă cititorii occidentali din lectura 
unor tomuri teoretice. Acele culturi sunt mai apropiate de Biblia pe care Dumnezeu a 
dat-o lumii decât suntem noi, cei din Occident. O bună parte din Biblie este narațiune 
istorică (povestiri adevărate), iar o altă parte consistentă include scrisori sau profeţii ce 
vizează situaţii concrete. În consecință, formatul ei are, preponderent, mai degrabă aspect 
de conversaţie decât de tratat filosofic abstract. Chiar și principiile teoretice precum cele 
din Proverbe sunt exprimate într-o formă culturală specifică; de pildă, numeroase zicale 
egiptene folosesc un limbaj aproape identic cu corespondentele lor ebraice, deoarece 
aceasta este modalitatea în care își formulau înțelepciunea oamenii din acea zonă a 
Orientului Apropiat. 

Dacă nu ne-ar fi dat Biblia în aceste forme culturale concrete, ce modalități de expresie 
ar fi folosit Dumnezeu? Există un limbaj neutru, universal, independent de orice cultură? 
După cum bine zicea un specialist, dacă Dumnezeu ne-ar fi vorbit dintr-un vânt cosmic, 
câți dintre noi L-am fi înțeles? Sau, după cum evidenția o caricatură, dacă Dumnezeu i-ar 
fi relevat tainele fizicii cuantice sau ale teoriei relativităţii lui Moise, în loc de „La început 
Dumnezeu a făcut... ”, oare Moise și limba ebraică ar fi putut transmite acele informații 

contemporanilor săi? Dumnezeu e prea practic și prea preocupat să-L înțelegem ca să 
comunice cu noi într-o asemenea manieră. S-a folosit de toate acele culturi diverse — din 
perioada timpurie a Vechiului Testament până la circumstanţele culturale cu totul diferite 
din Noul Testament — ca să-Și transmită Cuvântul. 


Mai presus de propriile noastre premise culturale 


Într-adevăr, Dumnezeu este atât de interesat de matricea multiculturală a istoriei încât nu 
a pregetat să intre El Însuși în ea. Cea mai înaltă formă de enculturație a Cuvântului Său 
s-a produs atunci când Cuvântul S-a făcut trup, după cum afirmă prologul Evangheliei 
după loan (1:1-18). Isus nu a venit ca un om acultural, amorf și fără apartenenţă de gen. 
A venit ca bărbat iudeu din primul secol, cu cromozomi unici și cu trăsături fizice unice, 
întocmai ca oricare dintre noi. Specificitatea Sa culturală nu implică faptul că nu ar fi venit 
pentru toţi, ci înseamnă că S-a putut identifica mai bine cu toți luând chipul unei persoane 
specifice — fiind unul ca noi —, nu fiind o persoană generală, fără chip, care ar suprima orice 
umanitate autentică în numele unei „neutralități” terne. Mulţi gnostici, care au reinterpre- 
tat creștinismul în secolele ulterioare, au încercat să conteste faptul că Isus ar fi venit „în 
trup”, însă apostolul loan nu lasă umbră de îndoială că tocmai acest aspect constituie linia 
de demarcaţie dintre creștinii autentici și cei rătăciți: creștinii autentici cred că Domnul 
Isus a venit în trup, ca persoană istorică concretă (1 loan 4:1-6). Cei care se încăpățânează 
să-L vadă pe Isus — sau alte personaje din Biblie — independent de contextul istoric specific 
părăsesc hotarele credinței creştine. 

Una dintre ideile cele mai importante din Faptele apostolilor e aceea că Evanghelia 
se adresează tuturor oamenilor din orice cultură. Primii creștinii au fost surprinși să des- 
copere că Evanghelia era și pentru neamuri, la fel ca pentru evrei, dar, de-a lungul cărții 
Fapte, Duhul lui Dumnezeu a revelat această misiune multiculturală a Bisericii. Acesta 
era planul lui Dumnezeu de la bun început: misiuni de la lerusalim până la marginile 
pământului. Cei ca Ştefan sau Pavel, care erau familiarizați măcar cu două culturi, erau cei 
mai pregătiţi să ia parte la planul lui Dumnezeu. Oamenii care pretind că Dumnezeu Se 
revelează într-o singură cultură (a lor) au rămas cu câteva milenii bune în urmă cu lectura 
Bibliei! În Fapte, descoperim că Dumnezeu Se revelează deliberat oamenilor, indiferent de 
cultura de care aparţin aceștia, în termeni pe care să-i poată înțelege fiecare; astfel că, Pavel 
predică într-un anumit fel în sinagogă (Fapte 13), în alt fel, unor agricultori (Fapte 14) sau, 
cu totul diferit, unor filosofi greci (Fapte 17). Același Pavel abordează probleme specifice 
culturii antice în epistolele sale, iar dacă vrem să înțelegem ce voia el să spună, nu putem 
ignora acele probleme. 

Atunci când Pavel luptă pentru dreptul neamurilor de a veni la Cristos ca neamuri, el 
îi înfrunta pe cei care, determinaţi de prejudecăţi culturale, spuneau (în acest caz) că, pen- 
tru a deveni un creștin veritabil, convertitul trebuia să devină prima oară iudeu. Citeau 
Biblia în lumina propriei culturi și tradiţii şi considerau că toți trebuie s-o citească exact 
la fel. Din păcate, erau într-o companie destul de numeroasă, căci problema lor nu era 
apartenenţa la iudaism — şi Pavel era la fel de iudeu. Problema era că citeau Biblia condi- 
ționaţi de propriile lor reflexe culturale, problemă pe care o avem cu toţii, câtă vreme nu 

ne deprindem să privim dincolo de aceste reflexe. Propriul nostru mediu și datele cu care 
pornim la drum influenţează categoriile și asocierile de idei pe care le proiectăm asupra 
textului — fie conștient, fie inconștient. Dimpotrivă, explorând contextul cititorilor antici, 
suntem ajutați să citim textele mai aproape de felul în care ei le vor fi citit. 

Misionarii din zilele noastre se confruntă cu probleme similare cu cele ale lui 
Pavel. Dacă citim Evanghelia prin lentila propriei noastre culturi, ne paşte pericolul să 
amestecăm elemente culturale contemporane în învățătura Bibliei și să impunem altora 
acest amalgam drept condiție pentru o relație corectă cu Dumnezeu. Unii misionari i-au 
obligat pe convertiți să adopte un stil de viață, un cod vestimentar, ba chiar şi nume 
occidentale pentru a deveni creştini, în loc să-l îngăduie lui Dumnezeu să lucreze în diverse 
matrice culturale. Evident, alți misionari, printre care și numeroși iezuiți sau Misiunea 
China Inland a lui Hudson Taylor, au manifestat mai mult respect și s-au acomodat la 
cultura locului. 

Majoritatea misionarilor de azi recunosc faptul că creştinii provenind din diverse cul- 
turi pot învăţa unii de la alții. Uneori, unele pasaje din Scriptură vorbesc mai pregnant 
pentru anumite grupuri. Un text obscur pentru noi poate fi mult mai clar pentru creștinii 
şona din Zimbabwe. lar un paragraf ce unora le pare limpede e posibil să fie, în realitate, 
interpretat eronat. Hindușii care interpretează învățătura lui Isus despre „nașterea din 
nou” ca o referire la reîncarnare au ratat complet sensul intenționat de Isus, fiindcă au 
recepționat ideea prin filtrul presupozițiilor hinduiste. Dar dacă plecăm în principal de 
la propriile noastre presupoziţii culturale, avem șanse la fel de mari ca hindușii să inter- 
pretăm Biblia eronat. (Unii necreștini nord-americani mai puţin informaţi s-ar putea să 
asocieze sintagma amintită cu o agendă politică modernă.) 

Există creştini cucernici în unele culturi africane sau asiatice care încă își venerează 
înaintaşii, iar creştinii nord-americani consideră că o astfel de venerație este de sorginte 
păgână. Dar adesea noi, creștinii occidentali, evităm texte precum „nu puteți sluji și lui 
Dumnezeu și lui Mamona” sau „lăcomia [care] este idolatrie”, ca să putem trăi cum ne 
convine. Creștinii din alte culturi consideră în general că materialismul culturii noastre e 
păgân. Limitarea noastră culturală ne determină să vedem mult mai ușor păcatele altora 
decât propriile noastre păcate, şi numai citind Scripturile aşa cum, sub inspirație divină, 
le-au intenționat scriitorii lor — nu potrivind Biblia în sistemul nostru de credinţe preexis- 
tente — vom putea suprima erorile noastre culturale. 

Şi totuși, care e baza comună pe care o putem avea noi, ca exegeți creștini din diverse 
culturi? Dacă aspirăm la o grilă obiectivă de interpretare a Bibliei și dacă credem că autorii 
au fost inspirați să abordeze probleme specifice din vremea lor, atunci trebuie să încercăm 
să descoperim care au fost acele probleme specifice. Într-o anumită măsură, putem să înţe- 
legem asta din textele ca atare. Nu e nevoie să știm cum arătau pălăriile în Corint pentru 
a înțelege din 1 Corinteni 11 că se discuta aprins dacă femeile trebuie sau nu să poarte un 
acoperământ pe cap. În plus, unele texte pot funcţiona ca fundal cultural pentru alte texte; 
de pildă, 2 Împărați prezintă evenimentele din perioada în care profeţea Isaia în Israel și 
ne ajută astfel să înțelegem cartea Isaia. 

Dar uneori nu este suficient atât. Iar acest lucru este valabil nu doar pentru așa-nu- 
mitele pasaje problematice, ci şi pentru cele despre care presupunem că le interpretăm 
corect. De exemplu, când citim că sămânţa a rodit însutit (Mt. 13:23), înţelegem cât de 
neobișnuită era o asemenea recoltă, doar dacă știm care era producția medie în Palestina 
antică. Acuzaţia împotriva lui Isus, care a fost afișată deasupra Lui pe cruce — „Isus, regele 
iudeilor” — capătă mult mai mult sens dacă luăm la cunoştinţă că romanii erau foarte por- 
niți împotriva așa-zișilor profeți din Iudeea, despre care unii oameni credeau că sunt regi 
mesianici, deoarece acești „profeți” deja dăduseră multă bătaie de cap Romei. 

Mai mult decât atât, cultura ne influențează chiar și în cazul cărților care ni se par 
ușor de înţeles; diverse părți din Biblie sunt mai accesibile pentru anumite culturi decât 
pentru altele. Oricine citește Leviticul și 1 Timotei poate confirma că există diferențe con- 
siderabile între formele în care au fost scrise cele două. Normele igienice din Levitic au 
corespondențe în texte hitite și în alte documente din Orientul Apropiat antic; Leviticul 
se adresează unor proleme contemporane ale vremii sale. Dar subiectul cărții Levitic ar 
fi prezentat un interes aproape nul pentru cititorii greco-romani din vremea când a fost 
scrisă epistola 1 Timotei, care, de altă parte, conţine teme şi procedee literare ce au cores- 
pondent în literatura greco-romană. Pentru majoritatea cititorilor moderni, cea mai mare 
parte din Noul Testament este mai atractivă decât Leviticul; însă, în numeroase culturi, 
rânduielile care diferenţiază lucrurile curate de cele necurate sunt importante, iar creștinii 
din acele culturi manifestă un interes sporit pentru părți din Scriptură pe care noi tindem 
să le ignorăm. Fireşte, avem argumente teologice pentru a susține că azi nu mai trebuie să 
ne supunem literal regulilor din Levitic; dar dacă toată Scriptura este inspirată și de folos 
pentru învăţătură (2 Tim. 3:16), trebuie să existe un sens şi în acea carte. Întrebarea este: 
Care e scopul cărții? Ce idee transmite Dumnezeu poporului Său? Contextul cultural ne 
ajută să descoperim care a fost scopul iniţial. 


Argumente împotriva folosirii contextului cultural 


Cu toate că ştie oricine că Biblia a fost scrisă într-o perioadă și într-o cultură diferite, iar 
majoritatea oamenilor țin cont de acest fapt atunci când citesc diverse pasaje, nu toată 
lumea face apel, cu consecvență, la contextul cultural. Desigur, nu toate pasajele din Biblie 
necesită prea multe informaţii de context istoric; cultura vremii noastre încă păstrează 
trăsături comune cu cea în care a fost scrisă Scriptura. Dar, dacă nu știm nimic despre cul- 
tura de atunci, putem presupune uneori că nici măcar nu avem nevoie de date contextuale 
pentru un anumit pasaj, cu toate că acestea ar influența în mod hotărâtor felul în care citim 
textul. Chiar dacă cei mai mulți cititori acceptă că e nevoie să acordăm atenţie contextului 
cultural, sunt și unii foarte refractari la această idee. 

Sunt creștini care au obiectat că e periculos să recurgem la contextul cultural-istoric. 
„La urma urmei, avertizează ei, poți folosi cultura pentru a distorsiona Biblia astfel încât 
să o faci să spună absolut orice.” Cei ce formulează astfel de obiecţii ar putea invoca ideea 
foarte răspândită că „urechea acului” prin care trebuia să treacă o cămilă era o poartă din 
Ierusalimul antic. Din păcate, nu a existat nicio poartă cu această denumire în Ierusalimul 
primului secol; oricât de convenabil ar fi să fi existat, acesta este un exemplu clar de context 


30 Comentariu cultural-istoric al Noului Testament 


istoric inventat. (Din fericire, există alte date relevante pentru chestiunea în discuție: recur- 
sul la hiperbolă sau la exagerare retorică era o practică obișnuită printre învățătorii iudei.) 
Chiar dacă acest exemplu este un argument valid împotriva născocirii contextului cultural, 
nu este nicidecum un argument împotriva folosirii contextului cultural veridic. Există o 
consistentă cantitate de informaţii contextuale contrafăcute care circulă în prezent, dar 
acesta este un motiv în plus pentru a-i determina pe cititori să caute date despre contextul 
biblic bazat pe cercetări temeinice și valide. 

Trebuie ţinut cont și de faptul că oamenii se îndeletnicesc de multă vreme cu răstăl- 
măcirea Bibliei, fără să aibă nevoie de vreun context cultural pentru acest scop; e greu de 
crezut că puțină documentare istorică ar putea înrăutăți situația. Dimpotrivă, ignorarea 
culturii de atunci și lectura Bibliei prin lentila propriei culturi este o primejdie mult mai 
mare pentru cei mai mulți dintre noi. („Creștinii arieni” din vremea regimului nazist, de 
exemplu, au „demitologizat” istoria biblică, pentru a o curăța de evrei, ca să fie pe placul 
naziștilor. Acesta este un exemplu extrem de ignorare a contextului istoric inițial și de 
reinterpretare a Bibliei astfel încât să se înscrie în anumite cerințe culturale. Singura dife- 
renţă este însă aceea că naziștii procedau aşa în mod deliberat.) 

O obiecţie mai frecventă, pe care și eu am ridicat-o în tinerețe, este aceea că, dacă 
acceptăm importanţa contextului cultural, riscăm să luăm Biblia din mâinile cititorilor 
obișnuiți. La acea vreme, ignoram utilizarea informațiilor culturale în asemenea măsură, 
încât am susținut că femeile ar trebui să fie cu capul acoperit în biserică, ba chiar am mers 
cu obrăznicia până la a propune o formă a „sărutării sfinte” a lui Pavel. Lectura Scripturii 
însă m-a silit să iau foarte în serios felul în care a fost scrisă, iar pe măsură ce am studiat 
lumea Bibliei, am realizat tot mai limpede că Dumnezeu folosise o modalitate relevantă 
de transmitere a Cuvântului Său. Ne-a furnizat exemple concrete în care se vede felul în 
care abordează situaţii autentice de viață, nu principii abstracte pe care să le memorăm 
fără să cântărim felul în care se aplică la viaţa noastră. Dacă vrem să urmăm exemplul lui 
Dumnezeu în ceea ce privește relevanţa, trebuie să înțelegem sensul acestor învățături în 
contextul lor cultural inițial, înainte să încercăm să le aplicăm la contextul nostru. 

Cunoașterea contextului cultural nu ia Biblia din mâna oamenilor obișnuiți; din con- 
tră, atunci când ignorăm contextul luăm Biblia din mâna lor. A pune la dispoziţia citito- 
rilor simbolurile din Apocalipsa fără vreo precizare vizavi de modul în care se foloseau, 
îndeobște, simbolurile în lumea antică e ca și cum ai pune cuiva în mână Evanghelia după 
Luca în greacă, fără ca respectivul să știe greacă, și să-i spui: „De vreme ce e Cuvântul lui 
Dumnezeu, trebuie să-l înţelegi și să-l explici”. Numai un specialist calificat sau un nebun 
sadea ar avea idee ce să facă cu ea (iar ideea nebunului ar fi una prostească). 


A traduce atât limba, cât și cultura 


Unii teologi anteriori lui Luther au decis că ierarhia bisericească din vremea lor greşea 
păstrând Biblia exclusiv în latină. Mulţi oameni nu o puteau înţelege dacă nu le-o traducea 
un inițiat în propria lor limbă. Câţiva dintre acei învăţaţi au fost martirizați pentru convin- 
gerea lor că Biblia ar trebui să fie disponibilă în limba poporului de rând; Luther, care a 
tradus Biblia în germană, a fost cât pe ce să împărtășească aceeaşi soartă. Cel mai de folos 

pentru oamenii de rând nu ar fi fost ca învățații să spună: „Nu există traduceri pentru 
oamenii de rând; prin urmare, n-am face decât să luăm Biblia din mâinile lor dacă susţi- 
nem că avem cu adevărat nevoie de asemenea traduceri.” Cea mai potrivită atitudine era 
ca ei să spună: „Nu există traduceri pentru oamenii de rând; prin urmare, o să le punem 
în mână Biblia lucrând din greu pentru a realiza astfel de traduceri.” Fără-ndoială, așa 
cum au înțeles și oamenii din vremea lui Luther, o traducere nu rezolvă toate problemele 
ce țin de stabilirea sensului pe care îl are textul; această lucrare nu este încheiată doar prin 
punerea la dispoziție a unor traduceri. 

Realizarea unei traduceri poate fi dificilă, după cum poate confirma oricine a studiat o 
limbă străină. Unele cuvinte nu pot fi echivalate printr-un singur termen; alteori, o expre- 
sie sau un cuvânt pot avea mai multe sensuri, iar traducătorul trebuie să decidă care dintre 
aceste sensuri este mai adecvat în context. Pe lângă asta, există mai multe modalităţi de 
a exprima aceeași idee, odată sensul stabilit. Cei care am citit întreg Noul Testament în 
greacă putem depune mărturie că întâmpinăm aceleași probleme şi aici ca în cazul orică- 
rui alt text pe care am dori să-l traducem. O verificare aleatorie a oricărui pasaj în două-trei 
traduceri va certifica această dificultate: nu există două traduceri identice (altminteri, desi- 
gur, nu ar mai fi traduceri distincte). 

Când traducătorii Bibliei ajung în alte culturi, se confruntă cu întrebări dificile legate 
de semnificația cuvintelor și expresiilor. De pildă, unii traducători trebuie să explice: „lată, 

Mielul lui Dumnezeu!” (loan 1:29) pentru un grup care nu are oi și nu are cuvânt pentru 
„miel”. Oamenii din acea cultură au însă porci și îi sacrifică. Însă dacă traducătorii ar 
spune „lată, Purcelul lui Dumnezeu!” (exprimare care nu sună deloc plăcut pentru ure- 
chile noastre moderne și cu siguranţă ar fi fost o ofensă şi mai gravă pentru sensibilitatea 
iudeilor din Antichitate), ce s-ar întâmpla când ar trebui să traducă pasaje din Vechiul 
Testament în care porcii sunt consideraţi necurați, iar oile nu? Probabil că soluţia ar fi 
să introducă niște note explicative și să traducă printr-o combinaţie de cuvinte care să 
comunice ideea cât mai bine posibil în acea limbă. Traducătorii Vechiului Testament au 
fost nevoiţi să recurgă la soluţii similare atunci când au avut de tradus diversele specii 
de lăcuste în engleză (Ioel 1:4; 2:25). Engleza nu dispune de atâtea nume pentru lăcustă 
încât să corespundă fiecărui termen ebraic, pesemne din pricina faptului că pentru israeliți 
diversele specii de lăcuste reprezentau o problemă mult mai importantă decât pentru noi. 

Există însă și o problemă mai serioasă decât cea a cuvintelor care ne stau dinainte. 
Ce se întâmplă atunci când Pavel face aluzie la un concept important pentru vremea lui 
(şi face adesea diverse aluzii)? Cum traducem? Sau menţionăm ideea doar într-o notă 
de subsol? Aluzia lui Pavel este de multe ori parte din sensul textului, iar uneori chiar și 
traducătorii altminteri competenţi nu sunt în stare să stabilească la ce face Pavel trimitere. 

Unii cititori creştini din timpul și dinaintea Reformei au încercat să identifice situațiile 
pe care le vizau textele biblice. Era bine că mulți învățați recunoșteau nevoia de a citi Noul 
Testament în contextul lumii sale şi nu-l priveau ca și când ar fi fost scris în germană sau 
engleză și adresat specific cititorilor din Renaștere sau din altă perioadă. Aceştia, totuși, 
nu erau majoritari. Numeroși cititori încă își proiectau propria cultură asupra textului, 
întocmai cum facem și noi când ignorăm perspectiva contextului cultural în care a fost 

scris. Mulţi intelectuali medievali şi renascentiști s-au făcut vinovați de aceeași greșeală; 
mulți ați văzut picturi înfățişând scene biblice cu chipuri de europeni în straie europene 
distribuiți în diverse roluri ale istoriei biblice. Erau pictați ca și când majoritatea perso- 
najelor biblice ar fi fost din Europa, cu toate că ştim că un mic număr au fost europeni și 
niciunul nu era din nordul Europei. 

Din fericire, informaţii despre lumea antică erau deja disponibile în perioada Reformei; 
din păcate, nu întotdeauna erau datele contextuale cele mai pertinente. Mulţi învăţaţi erau 
atât de familiarizați cu clasicii greci, încât identificau orice aluzie pe care Noul Testament o 
făcea la obiceiurile grecești. Problema este că numeroase obiceiuri au suferit transformări 
în perioada dintre clasicii greci timpurii şi epoca Noului Testament. 

Un alt pericol ce decurge din presupoziția că perioada clasică greacă ar reprezenta 
fundalul Noului Testament poate fi ilustrat cu ceea ce s-a petrecut în primele veacuri în 
care a început să circule Noul Testament. Adesea gnosticii interpretau Noul Testament cu 
precădere în lumina filosofiei lui Platon mai degrabă decât în cea a iudaismului din care 
s-a născut, fapt ce a stat la baza multora dintre doctrinele lor pe care alți creștini le-au 
respins ca eretice. Platon a influențat într-o oarecare măsură lumea Noului Testament, dar 
nu influența lui a fost cea mai semnificativă. 

Unii scriitori, precum John Lightfoot în secolul XVII, au contestat grila prevalentă prin 
care era citit Noul Testament și a propus texte iudaice ca fundal pentru Noul Testament. 
Lightfoot a bătut în retragere când a fost atacat de antisemiţi și a explicat întru câtva că 
nici el nu considera aceste texte ca având valoare spirituală, dar că erau necesare pentru 
înţelegerea Noului Testament. 

În prezent, când antisemitismul nu mai e atât de la modă ca pe vremea lui Lightfoot, 
ne este mult mai clar că textele greceşti pe care le foloseau contemporanii lui Lightfoot 
erau de departe mai păgâne decât cele pentru care a simţit el nevoia să se scuze în fața 
cititorilor. Astăzi este în general acceptată ideea că iudaismul antic constituie contextul 
imediat în care s-a scris Noul Testament. Contextul mai larg, de referință, este cel al societății 
greco-romane, însă iudeii au trăit în și s-au adaptat la cultura greco-romană, deschizând 
drumul pentru mărturia creştină în contextul culturii păgâne. Mai mult, primii creștini 
au fost evrei, iar cei străini de fenomen percepeau creştinismul ca pe o formă de iudaism. 
Pe lângă asta, cei dintâi creștini priveau ei înșiși credința în Isus ca adevărata împlinire a 
speranţei vetero-testamentare și se considerau fideli iudaismului. (Într-adevăr, scriitorii 
Noului Testament susțin că doar creștinii erau fideli iudaismului biblic; deși mai existau 
grupuri de iudei care se pretindeau a fi rămășița credincioasă a lui Israel, aceste grupuri 
se pare că n-au supraviețuit în secolele ulterioare.) Atât iudaismul, cât şi contextul cultural 
greco-roman mai amplu sunt cruciale pentru interpretarea Noului Testament, la fel ca o 
traducere de calitate. 


Ce mai rămâne de făcut 


Creștinii, mai ales cei devotați misiunii transculturale, au susținut mereu importanţa lec- 
turii Bibliei în contextul ei cultural inițial. Dar, deși există traduceri disponibile pentru 
majoritatea creștinilor, „adnotările” culturale nu sunt la fel de accesibile. (Sunt speranţe 

că acest lucru se va schimba, deoarece tot mai frecvent Bibliile de studiu preiau și cele mai 
relevante date contextuale, numai să fie dintre cele ce au la bază documentare serioasă, 
nu folclor popular contrafăcut.) Există numeroase comentarii de real folos (inclusiv câteva 
mai recente care se axează pe chestiuni de context cultural-istoric), însă nu e disponibil 
pe piață niciun comentariu care să asigure, într-un volum sau maxim două, accesul la 
întreg necesarul de date din contextul cultural. Cu cât crește numărul de volume ale unei 
lucrări, cu atâta scade gradul ei de accesibilitate pentru marea masă a cititorilor. Un mic 
procent dintre cei ce studiază Biblia dispun de serii complete de comentarii, iar dintre 
aceştia numai o parte au acces ușor la informaţii culturale pertinente prin intermediul 
acestor comentarii şi încă și mai puţini pot să-și aloce cu regularitate timp să trieze astfel 
de date din comentarii. 

Mulţi savanţi ai Bibliei și-au pus viaţa în joc pentru traducerea Scripturii ca s-o facă 
astfel accesibilă pentru oricine vrea să o citească; dar această lucrare n-a fost încă încheiată. 
Sunt încă mulţi care au acces foarte limitat la contextul cultural-istoric. Deşi sunt multe 
domenii care merită atenţia bibliștilor, aceasta este însă una dintre cele mai importante 
îndatoriri. 

Necesitatea înțelegerii contextului cultural ar trebui să fie la fel de incontestabilă azi 
precum era nevoia de traduceri în perioada Reformei. În epoca noastră industrială, infor- 
matizată şi postmodernă, ne-am îndepărtat din ce în ce mai tare de orice urme ale rădăci- 
nilor biblice; cultura noastră se înstrăinează tot mai mult de culturile în care a fost scrisă 
Biblia, iar pentru cei tineri, Scriptura este o carte din ce în ce mai străină. Nu folosește la 
nimic să ne văităm că oamenii nu mai intră în bisericile noastre și nu mai învață limba- 
jul nostru creștinesc. Dumnezeu ne-a chemat să fim misionari în lume, astfel că trebuie 
să facem Cuvântul lui Dumnezeu inteligibil în termenii culturii contemporane. Nu e de 
ajuns doar să-l citim; trebuie să-l înțelegem și să-l explicăm. Trebuie să explicăm ce aveau 
în vedere scriitorii atunci când l-au adresat unor culturi demult apuse și să vedem cum 
se aplică mesajul său astăzi. De fapt, aprecierea de care se bucură în prezent diversitatea 
culturală înseamnă că mulți vor fi dispuși să-i citească pe autorii inspirați ai Bibliei în 
termenii contextului lor cultural de odinioară. 

O bună parte a Bisericii pare să fi adormit la post, în mare parte din pricina faptului 
că n-am permis Cuvântului lui Dumnezeu să ne vorbească cu toată puterea sa radicală. 
L-am lăsat să devină o carte tot mai străină, iar oamenii cărora se adresează au fost lăsaţi 
tot mai departe de interesele vieţii noastre. Tragedia e că niciodată mizele nu au fost atât 
de mari precum în generația noastră: populaţia lumii e de șapte ori mai mare decât în 
urmă cu două veacuri, când Biserica, sub un măreț imbold al Duhului Sfânt, era cuprinsă 
de fervoarea misiunii sale. 

Dumnezeu nu adresează o singură cerință Bisericii Sale, dar una dintre cele funda- 
mentale este aceea de a înțelege Cuvântul Său. Într-o cultură inundată de Biblii și învă- 
țături, cei care ţin la loc de cinste autoritatea Scripturii trebuie încă să o cunoască, să o 
înțeleagă, să i se supună și să o transmită mai departe în întregime. Pastorii, adesea supra- 
solicitaţi, au arareori posibilitatea să cerceteze toate sursele documentare necesare pentru 
a-și aduna datele contextuale pentru fiecare pasaj din care predică. Cu toate acestea, există 

o nevoie stringentă de a înțelege mesajul lui Dumnezeu cât mai bine și de a trezi întreaga 
Biserică la chemarea ce i-a fost dată, pentru a împlini astfel porunca Domnului nostru. 

Printre resursele pe care Dumnezeu le asigură pentru această misiune, se numără și 
specialiștii din Trupul lui Cristos care au darul învăţăturii și pot prezenta observaţii per- 
tinente menite să ne ajute să înțelegem și să aplicăm Cuvântul. Așa cum misionarii învață 
o limbă și se familiarizează cu o cultură pentru a putea transmite mesajul lui Dumnezeu 
către o altă cultură decât cea din care provin, avem nevoie de slujitori ai lui Dumnezeu și 
la celălalt capăt, care să înveţe limba şi să se familiarizeze cu cultura în care a fost scrisă 
Cartea lui Dumnezeu. Astfel de învățători au trudit în trecut ca să traducă, iar în prezent 
trudesc ca să asigure alte unelte prin care tezaurul Bibliei să fie făcut mai accesibil pentru 
toți cititorii. 

Deşi nu toți specialiştii au în vedere slujirea Bisericii, există mulți care, de-a lungul 
istoriei, au făcut acest lucru, de la Iustin, leronim, Augustin și Bede, până la călugării ce 
au întemeiat universitățile medievale, care le-au precedat pe cele moderne, iar mai târziu 
Martin Luther, Jean Calvin, John Wesley, Jonathan Edwards şi alţii. Tot astfel, mulți uni- 
versitari de azi s-au format în domeniile lor ca urmare a chemării lui Dumnezeu pentru ei. 

Dar cea mai importantă îndatorire nu le revine exclusiv specialiștilor. Toţi credincioșii 
sunt chemaţi să asculte glasul lui Dumnezeu din Scriptură şi, pornind de la lucrurile care 
sunt clare, să continue să înveţe. Nu e nevoie să fii biblist pentru a citi un pasaj din Biblie 
în contextul său literar, nici pentru a citi, dintr-un comentariu biblic, niște note culturale 
precum cele din comentariul de faţă. Fie ca Dumnezeu să ne dea harul să ne îndepli- 
nim partea noastră din lucrare, să ascultăm de Cristos Domnul și să-L facem de cunoscut 
semenilor noştri care au nevoie de Fl. 


EVANGHELIILE 


Introducere 


Notă: termenii marcați în text cu asterisc (*) apar în glosar. 

Genul literar. Prin gen literar se înțelege tipul de literatură în care se încadrează o 
anumită scriere, fie că este poezie, *profeţie, ameninţare cu bomba, epistolă etc. În zilele 
noastre, este ușor să identifici genul literar al evangheliilor deoarece avem patru, grupate 
împreună la începutul *Noului Testament. Atunci însă, când a fost scrisă fiecare evanghe- 
lie în parte, oamenii le-ar fi citit ca aparţinând unui gen literar deja cunoscut. Genul literar 
este important pentru că așteptările noastre legate de categoria în care se încadrează o 
scriere vor influența modul în care o interpretăm (ex.: interpretăm poezia în termeni mai 
puţin literali decât proza). 

Genul literar al evangheliilor. Anumite clasificări literare ale evangheliilor nu au tre- 
cut testul timpului. Câţiva cercetători din trecut, specializați pe literatura greacă clasică, 
au considerat că evangheliile fac parte, mai degrabă, din literatura oamenilor simpli, și nu 
din cea de vârf, a elitelor. Cercetări ulterioare însă au demonstrat că există un spectru larg 
între literatura populară și cea elitistă, iar cea populară o imită deseori pe cea mai rafinată 
ca stil. Chiar și evangheliile diferă între ele, de la stilul mai rudimentar al Evangheliei lui 
Marcu la cel destul de rafinat al Evangheliei lui Luca. Spre deosebire de cercetările din 
trecut, studii mai recente au pus în evidență asemănarea dintre evanghelii și genul de lite- 
ratură din aceea perioadă cu care cititorii antici erau familiarizați. Astfel, majoritatea cer- 
cetătorilor contemporani au ajuns să considere evangheliile ca fiind biografii antice, ceea 
ce se potrivește cu modul în care Biserica s-a raportat, din punct de vedere istoric, la aceste 
scrieri. Biografiile antice nu accentuează neapărat aceleași aspecte ca biografiile moderne, 
dar se încadrează totuși în categoria scrierilor istorice. Cât de credibile au fost, din punct 
de vedere istoric, biografiile antice? Existau diverse grade de veridicitate istorică, dar un 
element major în acest spectru îl constituia distanța cronologică dintre scriitor și subiectul 
său. Unele biografii, precum cele ale lui *Plutarh sau *Titus Livius, au fost condimentate 
cu fapte și întâmplări pentru a da mai multă savoare naraţiunii, mai ales atunci când a fost 
vorba despre personaje ce au trăit cu secole înainte. Uneori, scriitorii au recunoscut sincer 
dificultatea de a distinge între legendă și fapt istoric, mai ales când au narat evenimente 
petrecute cu secole în urmă. Alți autori, cum ar fi *Iacitus (în Agricola) sau *Suetonius, au 
fost foarte fideli surselor istorice din care s-au inspirat atunci când au scris despre eveni- 
mente petrecute cu un secol și jumătate în urmă. Relatând fapte petrecute cu o generație 
înainte, așa cum o face (de exemplu) Evanghelia lui Marcu, biografii aveau la dispoziţie o 
cantitate foarte mare de informaţii. Astfel, Tacitus, Suetonius şi Plutarh, ca să luăm doar 
câteva exemple din secolul II, descriu viața scurtă a împăratului Otho, care trăise cu o 

jumătate de secol înainte de ei. Dacă comparăm scrierile lor, vom observa că, din punct de 
vedere al informaţiilor istorice, există suprapuneri semnificative de material până la nivel 
de detalii. Deoarece sunt foarte fideli surselor din care s-au inspirat, atât cât ne putem 
permite să verificăm acest lucru, putem presupune faptul că aceşti istorici rămân la fel 
de fideli surselor istorice din care se inspiră şi atunci când aceste surse nu ne mai sunt 
disponibile. Evangheliile ne pun la dispoziţie foarte multe informații istorice despre Isus. 
Biografia a fost cu precădere un gen literar aparţinând literaturii grecești și romane, dar 
a influenţat şi alți scriitori. Scriitorii evrei au putut să-și modeleze biografiile lor după 
tiparul *naraţiunilor biografice vechi-testamentare pe care toată lumea, în acea vreme, le 
considera veridice din punct de vedere istoric. Doar scriitorii evrei care au scris biografii 
în limba greacă au compus biografii convenționale care, deseori, au urmat modele gre- 
cești. Flavius *Josephus și-a condimentat autobiografia în stilul consacrat al retoricii gre- 
cești, așteptând, totuși, ca cititorii să-i ia în serios lucrarea, iar relatarea sa este, în general, 
veridică. Chiar și scrieri cum ar fi *Cartea Jubileelor, cu amplificări de tip haggadic (prin 
care, deseori, se explică detalii), omisiuni (cu ajutorul cărora eroii sunt reabilitați) etc., 
păstrează structura de bază a surselor din care se inspiră în aproape toate subiectele abor- 
date. Scrierea iudaică Antichități biblice, avându-l ca autor pe *Pseudo-Philon, se potri- 
vește chiar mai bine acestui tipar. De asemenea, au proliferat operele narative iudaice care 
descriu viaţa unor personaje biblice, dar nu din istoria recentă și nu cu detalii bazate pe 
surse. Luca a scris din ipostaza unui istoric greco-roman obișnuit, așa că nicio evanghelie 
nu se potrivește cu tiparul midraș-haggadic. 

Istoriografia antică. Autorii evrei sau greci puteau să-și permită anumite libertăți în 
modul de relatare a naraţiunilor, dar biografiile unor personaje recente trebuiau să fie 
ancorate în fapte reale. Mulţi cercetători consideră că biografia antică este o formă spe- 
cializată de istoriografie antică. Când a fost posibil, istoricii au apelat la martori oculari 
sau la persoane din cercul lor de apropiaţi. Dacă istoricii sau romancierii folosesc tehnici 
narative (sau, în cercurile elitiste, anumite tehnici retorice) similare, scriitorii antici (de 
la * Aristotel la Pliniu sau *Lucian) susțineau că istoria are de a face cu fapte reale, distin- 
gând-o de naraţiuni. La fel ca mulți istorici, jurnaliști sau alți scriitori astăzi, istoricii antici 
au avut anumite teme specifice pe care au dorit să le evidenţieze. Istoria poartă o semni- 
ficaţie, iar faptele istorice trebuiau relatate astfel încât această semnificație să fie scoasă 
la lumină. Mult mai des decât romancierii, istoricii (și mai ales biografii) au scris având 
un scop moral, politic sau teologic explicit, așteptându-se ca cititorii să extragă anumite 
învățăminte din lucrările lor. De asemenea, cei mai mulți istorici şi biografi căutau să-și 
relateze povestirile într-un mod dinamic și antrenant. În același timp, prin definiție, isto- 
ricii au încercat să rămână fideli surselor folosite, pentru a putea fi cât mai exacți din per- 
spectiva faptelor istorice relatate. Chiar şi acei istorici ce și-au permis mai multă libertate 
de exprimare în relatările lor au respectat principiile fundamentale ale istoriei, iar atunci 
când au folosit surse inadecvate, şi-au propus să fie cât mai veridici. 

Sunt evangheliile veridice? În intervalul dintre biografii mai atenți și cei mai puţin 
atenţi cu relatarea faptelor istorice, scriitorii evangheliilor se numără printre cei ce sunt cei 
mai fideli faptelor istorice și surselor folosite. Dacă verificăm modul în care Matei și Luca 

folosesc Evanghelia lui Marcu ca sursă, este evident că ei își respectă cu acuratețe sursa. 
Adresându-se cititorilor antici, evangheliștii au folosit convențiile literare ale vremii lor. 
Primele evanghelii au fost totuși scrise în perioada când martorii oculari încă dețineau o 
poziţie de autoritate în biserică, iar tradiția orală putea fi verificată. Acest lucru a sporit 
gradul de veridicitate al evangheliilor, comparativ cu lucrările biografice dedicate unor 
persoane dintr-un trecut îndepărtat. Biografiile unor personaje aproape contemporane 
erau, în mod normal, mult mai veridice decât cele ale unor eroi aparținând perioadelor 
istorice mai îndepărtate. Vezi, mai jos, comentariul la Luca 1:14. Învățătura. Ucenicii își 
însușeau, cu multă atenţie, sfaturile învăţătorilor, luând de multe ori notițe care să-i ajute 
să le memoreze. Extraordinarele abilități de memorare ale anticilor ne arată măsura în 
care memoria se dovedea precisă în societatea antică mediteraneană în care memoriza- 
rea era trăsătura dominantă a educației începând cu nivelul elementar. De obicei, la un 
nivel mai avansat, *ucenicii memorau bine învăţăturile profesorilor, adesea în totalitate. 
Uneori, ei colaborau cu foşti ucenici pentru a colecționa învăţăturile. Deseori, şcolile antice 
păstrau învăţăturile profesorilor fondatori care erau considerate canonice pentru ceea ce 
școala avea să-i înveţe pe noii ucenici. (Într-un exemplu elocvent, dar probabil fictiv, din 
Antichitate, elevii pitagoreici trebuiau să repete dimineaţa, înainte de a se scula din pat, 
lecţiile predate în ziua precedentă de învățătorul lor. Dar şi ucenicii altor învăţători erau și 
ei riguroși cu păstrarea învățăturilor primite de la profesorii lor.) 

Ar trebui să nu avem așteptări mai mici de la ucenicii lui Isus în comparație cu acești 
ucenici din Antichitate. A avea așteptări mai mici de la ucenicii lui Isus ar însemna să 
abordăm cu scepticism cele mai bune dovezi existente, care reflectă modul de învăţare din 
acea perioadă. Transmiţând la rândul lor mai departe aceste învățături de-a lungul anilor 
și deceniilor ulterioare, ucenicii vor repeta învățăturile lui Isus pe care le-au memorat 
astfel că și le vor însuşi mult mai bine decât ucenicii altor învățători care nu au devenit ei 
înșiși învățători. 

Toate acestea nu înseamnă că cineva s-ar fi așteptat ca învățăturile să fie aranjate în 
ordinea rostirii lor. Uneori ele au fost transmise împreună cu povestirea din care făceau 
parte, alteori au parvenit ca proverbe izolate (învăţăturile înţelepților). Mai târziu, ucenicii 
din școlile de retorică puteau să transfere învățăturile în contextul altor povestiri specifice 
ale aceluiași învăţător. Ducând lucrurile mai departe, unii cercetători au avertizat asupra 
faptului că, după o perioadă de timp mai îndelungată, afirmaţiile unui învăţător ar fi putut 
fi modificate sau atribuite unui alt învăţător. Această observație este mai puțin relevantă 
pentru scrierea evangheliilor din moment ce ele se focalizează doar pe un singur fondator 
și învățător principal al mișcării. Mai mult, ele au fost scrise în primele două generaţii, 
când învățăturile lui Isus erau încă vii în memoria celor considerați ca surse pentru autorii 
evangheliilor astfel că nu au fost posibile schimbări radicale. 

Aşa cum nu ne așteptăm ca învăţăturile să apară în ordinea exactă a rostirii lor, nu 
putem pretinde ca ele să fie exacte din punct de vedere textual (lucru oricum imposibil 
pentru învățăturile rostite de Isus în limba *aramaică, din moment ce evangheliile au fost 
scrise în limba greacă). Câteodată, cuvintele rostite de Isus diferă puţin de la o evanghelie 
la alta. Astfel de diferenţe sunt de așteptat, deoarece parafrazarea învățăturilor era un 

exercițiu standard în școlile de retorică și o tehnică de scriere obișnuită în perioada antică. 
(Cei ce consideră că autorii evangheliilor se contrazic între ei prin faptul că Îl citează pe 
Isus atribuindu-i cuvinte diferite în aceleași situaţii istorice specifice, nu țin seama de 
modul în care se scriau cărţile în Antichitate.) 

În același timp, un anumit stil literar și ritm specific sau anumite expresii în limba 
aramaică (ex.: „*Fiul Omului”) au supraviețuit prin intermediul învățăturilor lui Isus, 
demonstrând faptul că autorii evangheliilor nu au folosit întotdeauna parafraza, chiar și 
atunci când au tradus din limba aramaică în limba greacă. (Isus a vorbit uneori în limba 
greacă, alteori în aramaică, dar cei mai mulți cercetători consideră că Isus s-a adresat mul- 
țimilor din Galileea în limba aramaică. Cei mai multi galileeni erau bilingvi; pentru discu- 
ţii mai aprofundate, în unele școli rabinice se folosea chiar şi limba ebraică.) 

Pentru a fi cât mai expresiv în argumentare, Isus a folosit multe tehnici de predare spe- 
cifice contextului palestiniano-iudaic din acea perioadă, cum ar fi: *parabola și *hiperbola 
(exagerarea retorică). Pentru a le înțelege, așa cum au fost ele înțelese de primii ascultători, 
învățăturile Sale trebuie citite prin această prismă și apoi integrate în contextul întregii 
Sale învățături. De exemplu, cititorii trebuie să înțeleagă adecvat atât loialitatea față de 
părinți (Mc. 7:9-13), cât şi exigenţele superioare ale Împărăției (Mc. 10:29-30). De ase- 
menea, parabolele trebuie percepute așa cum le-ar fi înțeles ascultătorii lui Isus. Ele sunt 
ilustraţii care au ca scop să comunice adevărul, însă unele detalii conținute de majoritatea 
parabolelor sunt incluse doar pentru a susține povestirea și nu au un rol important în 
procesul interpretării. 

Tehnici literare. Convenţiile literare greceşti au „contaminat” literatura iudaică scrisă 
în limba greacă și au fost folosite atât în lucrările istorice (cum ar fi biografiile asemănă- 
toare evangheliilor), cât și în cele narative. Autorii care scriau biografii contemporane au 
avut libertate deplină în organizarea materialului provenit de la surse astfel că nu este o 
surpriză faptul că Matei şi Marcu au relatat evenimente din viața lui Isus într-o ordine 
cronologică diferită. 

Deşi Isus, la fel ca alți învăţători iudei, a repetat aceleași învățături în contexte diferite, 
unele afirmații ale Sale apar, probabil, plasate în locuri diferite din evanghelii deoarece 
autorii pur și simplu și-au exercitat libertatea specifică epocii de a-şi organiza propriul 
material. Această libertate a permis scriitorilor evangheliilor, la fel ca predicatorilor de 
azi, să predice despre Isus, dar și despre ce s-a spus despre El, relatând în același timp 
cu acuratețe cuvintele şi acțiunile Sale. În mod firesc, creștinii din Antichitate știau deja 
că evangheliile (ca și majoritatea biografiilor antice) nu respectau ordinea cronologică a 
evenimentelor, după cum a remarcat fără ocolișuri scriitorul creștin antic Papias despre 
Evanghelia lui Marcu. 

Alte evanghelii? Atunci când Luca și-a scris evanghelia, existau în circulaţie și alte 
scrieri despre Isus (Luca 1:1) printre care, fără îndoială, era şi Evanghelia lui Marcu. Luca, 
Matei și posibil și Marcu au folosit, de asemenea, și alte surse comune, iar ordinea unor 
evenimente din cele trei evanghelii sugerează cel puţin o sursă comună scrisa pe care 
cercetătorii o numesc „Q”. Bazându-se pe afirmațiile lui Papias, unii cercetători cred 
că această sursă reflectă notițele timpurii ale lui Matei (la care s-a adăugat narațiunea 

Evangheliei lui Marcu și astfel a luat naștere Evanghelia lui Matei). Aceste studii literare 
sunt prețioase. Singurele evanghelii din primul secol ce au supraviețuit sunt cele patru pe 
care Biserica le-a păstrat, în cele din urmă, ca Scriptură (împreună cu alte texte din alte 
surse încorporate în conținutul lor). Scriitori dintr-o perioadă mai târzie au compus evan- 
ghelii apocrife care, în loc să transmită informații istorice semnificative despre persoana 
istorică a lui Isus din Galileea primului secol, s-au conformat modei romanelor și s-au 
inspirat din perioada lor de glorie de la sfârșitul secolelor II și II. *Gnosticii de mai târziu 
au compus colecţii de învățături atribuite lui Isus, dar acestea nu sunt cu adevărat „evan- 
ghelii” în sensul tradițional de narațiuni despre Isus, la fel ca cele patru evanghelii datând 
din primul secol. Cea mai timpurie a apărut la 120 de ani după lucrarea publică a lui Isus; 
majoritatea evangheliilor apocrife sunt datate pe la sfârșitul secolului II sau mai târziu. 

Cum să citim evangheliile. Biografiile antice trebuiau să fie citite în întregime, de la 
început până la sfârșit, și nu sărind de la un pasaj dintr-o carte la alt pasaj în altă carte. 
Fiecare din cele patru evanghelii a fost scrisă și adresată separat unor destinatari diferiți, 
trebuind să fie citită şi interpretată în contextul său specific înainte ca cititorii să înceapă să 
citească următoarea evanghelie. De aceea, este necesar să citim fiecare evanghelie în parte, 
urmărind traseul argumentației. 

Biografiile antice conţineau, deseori, învățături morale, punând în lumină persona- 
jele ca exemple negative sau pozitive. Povestirile din Vechiul Testament despre bărbați 
şi femei ai lui Dumnezeu transmit învățături morale despre credinţă și despre cum să-L 
slujim pe Dumnezeu. De aceea, la sfârșitul fiecărei evanghelii, cititorul trebuie să ajungă la 
întrebarea: care este învățătura morală a acestei povestiri? Cum mă ajută această povestire 
să mă relaționez mai bine la Isus? Ce mă învaţă ea despre caracterul Domnului pe care 
ÎI slujesc? 

Învățăturile erau, deseori, transmise sub forma unor proverbe care reprezintă principii 
generale sau modalități sugestive de a pune în evidenţă un adevăr. Alteori, învăţăturile 
apar în contextul unor povestiri unde sunt aplicate într-un mod specific. 

Deși discutăm despre „citirea” evangheliilor, majoritatea oamenilor din Antichitate 
le-au „auzit” transmise pe cale orală. Mulţi oameni nu puteau citi, iar puţini erau cei care 
dispuneau de resurse financiare pentru a-şi putea procura propriile exemplare ale acelor 
cărți. De aceea, o persoană care știa citi lectura evangheliile în auzul unei mulțimi de 
credincioși, majoritatea acestora putând „auzi” astfel evangheliile. În acest sens, putem 
discuta, mai degrabă, despre „ascultători” decât despre „cititori“. Fiecare evanghelist a 
scris având în minte o anumită categorie de ascultători, dar, probabil, au sperat cu toții la 
un auditoriu cât mai larg. În Antichitate, cărțile care obțineau succes prin lecturare publică 
ajungeau să aibă o circulaţie mai largă, datorită faptului că tot mai mulţi oameni își obți- 
neau propriile lor exemplare. 

Relevanţa evangheliilor astăzi. Atunci când citim naraţiunile sau povestirile Bibliei, 
trebuie să căutam lecţia sau învățămintele morale pe care autorul a dorit să le sublinieze 
prin acele povestiri. Trebuie să ne punem în locul ascultătorilor din Antichitate și să ascul- 
tăm cuvintele lui Isus ca și cum le-am auzi pentru prima dată ieșind din gura Sa. Este 
nevoie să lăsăm ca limbajul expresiv al lui Isus să aibă un impact asupra noastră tot așa 

cum a avut un impact asupra primilor ascultători. Evangheliile au consemnat învățăturile 
lui Isus pentru a putea fi împlinite de alte generaţii de oameni în afară de cea contempo- 
rană lui Isus (autorii s-au adresat generaţiei contemporane lor, după ce Isus S-a înălțat 
la cer), sperând ca ascultătorii lor să le împlinească în circumstanţele specifice în care se 
găseau. Înainte însă de a înțelege modul în care învăţăturile lui Isus pot fi relevante în 
contextul nostru de astăzi, va trebui să vedem ce anume a spus Isus în Palestina primului 
secol și care a fost intenţia afirmațiilor Sale. 

Evangheliile, în acest comentariu. Evangheliile lui Matei, Marcu și Luca se suprapun 
semnificativ (vezi „*Evangheliile sinoptice”, în glosar) astfel că, pentru a evita repetițiile, 
am inclus, uneori, mai multe informații despre contextul unei evanghelii în comparaţie 
cu altă evanghelie. Deoarece cititorii vor avea beneficiile cele mai mari lecturând câte o 
evanghelie o dată, am pus la dispoziţie informaţii suficiente despre contextul interpretării 
fiecăreia dintre cele trei evanghelii. Evanghelia lui Marcu a fost scrisă pentru a fi citită 
repede, ca o broșură, în timp ce Evanghelia lui Matei a fost scrisă pentru a fi studiată 
mai detaliat, ca un manual de instruire. De aceea, comentariile la Evanghelia lui Matei 
sunt, deseori, mai detaliate, deși Matei și Luca beneficiază de mai puţină atenţie în cazul 
pasajelor în care cei doi se inspiră din Marcu. Acolo unde evangheliile lui Matei și Luca 
se suprapun, comentariile sunt mai detaliate la Evanghelia lui Matei. Evanghelia lui loan 
a fost abordată separat, deoarece ea se suprapune mult mai puţin cu celelalte evanghelii 
decât o fac evangheliile sinoptice între ele. 

Bibliografie. Vezi, în mod special: David E. Aune, The New Testament in Its Literary 
Environment, LEC 8, Philadelphia, Westminster, 1987; Richard A. Burridge, What Are the 
Gospels? A Comparison with Graeco-Roman Biography, SNTSMS 70, Cambridge, Cambridge 
University Press, 1992; ed. a 2-a, Grand Rapids, Eerdmans, 2004; Joel B. Green, Jeannine 
K. Brown și Nicholas Perrin, ed., Dictionary of Jesus and the Gospels, ed. a 2-a, Downers 
Grove, IL, InterVarsity Press, 2013; pentru o colecţie focalizată pe surse despre contextul 
evangheliilor, vezi: Darrell L. Bock și Gregory J. Herrick, ed., Jesus in Context: Background 
Readings for Gospel Study, Grand Rapids, Baker Academic, 2005. 

Pentru cercetarea istorică despre viaţa lui Isus, vezi (printre alţii) scrierile lui Craig 
S. Keener: The Historical Jesus of the Gospels, Grand Rapids, Eerdmans, 2009; „Otho: 
A Targeted Comparison 'of Suetonius’ Biography and Tacitus’ History, with implica- 
tions for the Gospels’ Historical Reliability”, Bulletin for Biblical Research 21, nr 3, 2011, 
p. 331-355; „Assumptions in Historical Jesus Research: Using Ancient Biographies and 
Disciples' Traditioning as a Control”, Journal for the Study for the Historical Jesus 9, nr 1, 
2011, p. 26-58; și Miracles: The Credibility of the New Testament Accounts, Grand Rapids, 
Baker Academic, 2011. Pentru alte perspective, vezi, de exemplu: Dale C. Allison Jr., 
Constructing Jesus: Memory, Imagination, and History, Grand Rapids, Baker Academic; 2010; 
Richard Bauckham, Jesus and the Eyewitnesses: The Gospels as Eyewitness Testimony, Grand 
Rapids, Eerdmans, 2006; James H. Charlesworth, Jesus Within Judaism: New Light from 
Exciting Archaeological Discoveries, New York, Doubleday, 1988; James D.G. Dunn, A New 
Perspective on Jesus: What the Quest for the Historical Jesus Missed, Grand Rapids, Baker, 2005; 
Paul Rhodes Eddy şi Gregory A. Boyd, The Jesus Legend: A Case for the Historical Reliability 

of the Synoptic Jesus Tradition, Grand Rapids, Baker Academic, 2007; E.P. Sanders, The 
Historical Figure of Jesus, New York, Penguin, 1993; Gerd Theissen, The Gospels in Context: 
Social and Political History in the Synoptic Tradition, trad. Linda M. Maloney, Minneapolis, 
Fortress, 1991; Ben Witherington III, The Christology of Jesus, Minneapolis, Fortress, 1990; 
lucrări mai ample: Gerd Theissen și Annette Merz, The Historical Jesus: A Comprehensive 
Guide, trad. John Bowden, Minneapolis, Fortress, 1998; John P. Meier, A Marginal Jew: 
Rethinking the Historical Jesus, 4 vol., New Haven, Yale, 1994-—; Tom Holmén și Stanley E. 
Porter, ed., Handbook for the Study of the Historical Jesus, 4 vol., Boston, Brill, 2010. 

În ceea ce privește învățăturile lui Isus, vezi, de exemplu: Craig L. Blomberg, Interpreting 
the Parables, Downers Grove, IL, InterVarsity Press, 1990; T.W. Manson, The Sayings of Jesus, 
Grand Rapids, Eerdmans, 1979; Harvey K. McArthur și Robert M. Johnston, They Also 
Taught in Parables, Grand Rapids, Zondervan, 1990; Klyne R. Snodgrass, Stories with Intent: 
A Comprehensive Guide to the Parables of Jesus, Grand Rapids, Eerdmans, 2008; Robert H. 
Stein, The Method and Message of Jesus’ Teachings, Philadelphia, Westminster, 1978. Despre 
minunile lui Isus în contextul antic, o carte recentă și folositoare este: Wendy J. Cotter, The 
Christ of the Miracle Stories: Portrait Through Encounter, Grand Rapids, Baker Academic, 
2010; despre naraţiunile patimilor, vezi see Raymond E. Brown, The Death of the Messiah — 
from Gethsemane to Grave: A Commentary on the Passion Narratives in the Four Gospels, 
2 vol., New York, Doubleday, 1994; despre naraţiunile învierii, vezi Michael R. Licona, 
The Resurrection of Jesus: A New Historiographical Approach, Downers Grove, IL, InterVarsity 
Press, 2010; N.T. Wright, The Resurrection of the Son of God, Minneapolis, Fortress, 2003. 


MATEI 


Introducere 


Paternitate. Spre deosebire de, să zicem, epistolele lui Pavel, stabilirea paternității în cazul 
evangheliilor se bazează îndeobşte pe tradiția Bisericii, mai degrabă decât pe dovezi pre- 
zente în textul biblic ca atare. Chiar dacă aceste tradiții au început să circule în secolul II, în 
diverse regiuni din imperiu, pare să existe un consens unanim în ce priveşte paternitatea 
celor patru evanghelii, câtă vreme tradiţiile sunt, cel mai probabil, timpurii. Arareori s-a 
întâmplat ca lucrări de amploarea evangheliilor să fie publicate anonim, astfel că prima 
generaţie de creștini va fi reținut și transmis mai departe cu acuratețe tradițiile despre 
identitatea autorilor. 

Unii pun la îndoială exact tradiția privitoare la Matei, în parte şi datorită faptului că 
cea mai timpurie tradiție susține și că, la origine, Evanghelia lui Matei a fost scrisă în 
ebraică, fapt ce nu se potrivește cu ceea ce știm noi despre prima evanghelie. Unii au 
sugerat că Matei a fost autorul unei lucrări ebraice anterioare, care cuprindea probabil mai 
ales cuvintele lui Isus; tradus în greacă, acest material a fost folosit de către alţi scriitori și 
mai cu seamă elaborat sub forma a ceea ce noi cunoaștem ca Evanghelia după Matei. De 
asemenea, majoritatea specialiștilor sunt de părere că Evanghelia lui Matei se folosește de 
Marcu. Cu toate că această observaţie ar putea fi luată în calcul ca argument ce contestă 
paternitatea directă a lui Matei, se poate dovedi şi că argumentul nu este unul zdrobitor. 
Xenofon, de exemplu, se bazează pe documente anterioare chiar și când relatează eveni- 
mente la care a fost martor ocular, deoarece respectivele scrieri dobândiseră, pesemne, o 
autoritate normativă. Indiferent însă de concluziile fiecăruia, în lipsa unui candidat mai 
credibil, cel mai bine e să-l considerăm pe „Matei” responsabil de scrierea cărții. Tradiția 
Bisericii care susține această teză va fi avut, cu siguranţă, o justificare. Unii cercetători 
observă că, printre galileeni, colectorii de taxe (Mt. 9:9) erau cei mai capabili să ia notițe. 

Data. Încă se dezbate data scrierii lui Matei (variind de la datarea anterioară anului 70 
până la cea în jurul anului 90). Până și specialiștii din tabăra conservatoare au opinii dife- 
rite cu privire la data și autorul Evangheliei lui Matei. Cei mai mulți însă datează Marcu 
după anul 64 și acceptă că Evanghelia după Matei, așa cum o avem azi, s-a folosit de 
Marcu într-o perioadă în care aceasta din urmă se bucura de o largă circulaţie. Deoarece 
Matei manifestă mai mult interes decât Marcu faţă de mișcarea rabinică de nuanţă fari- 
seică — aflată în plină ascensiune —, iar aceşti *rabini au început să câștige o anumită influ- 
ență politică în Siro-Palestina mai ales după anul 70, unii susțin că Matei ar fi scris în 
deceniul opt. Cum nu există consens în privința datării, ipotezele includ și date anterioare 

Unde a fost scrisă Evanghelia după Matei. Siro-Palestina este regiunea cea mai pro- 
babilă dintre cele luate în calcul ca loc al scrierii. Unii o preferă pentru că aceasta e zona în 
care rabinii e posibil să fi exercitat cea mai puternică influenţă în anii 70-80 din secolul I. 
Indiferent cum stau lucrurile însă, limbajul lui Matei este similar cu cel al înțelepţilor evrei 
din estul Mediteranei, pledând pentru această localizare. Dar nici în acest caz nu există 
certitudini. 

Context, scop. Matei vine în întâmpinarea necesităților unui public iudeo-creștin, des- 
pre care mulți specialiști cred că era în conflict cu autoritățile religioase dominate de farisei 
(cf. Mt. 3:7 cu Luca 3:7; Mt. 5:20; 23:2-39). Membrii mișcării rabinice timpurii, majoritatea 
succesori ai *fariseilor de odinioară, n-au avut niciodată acces la autoritatea pe care rabinii 
de mai târziu aveau s-o revendice, dar deja lucrau să-și asigure toată influenţa juridică şi 
teologică pe care o puteau obține — mai cu seamă pe teritoriul Siro-Palestinei — în anii de 
după căderea Ierusalimului. 

Matei vorbește despre şocanta distrugere a Templului (mulți sunt de părere că eveni- 
mentul se consumase recent; vezi discuţia anterioară despre dată) ca pedeapsă îndreptată 
împotriva iudaismului oficial (care însă era preponderent saducheu), în capitolele 23-24. 
El vrea să-și încurajeze comunitatea să evanghelizeze atât *neamurile, cât și pe confrații 
evrei (cf. 1:5; 2:1-12; 3:9; 8:5-13; 15:21-28; 24:14; 28:19). Mulţi cercetători sunt de părere că 
învățăturile lui Isus, inventariate de Matei (mai ales capitolele 5-7, 10, 13, 18, 23-25), tre- 
buiau folosite pentru a face mai mulți ucenici ai lui Isus, după modelul discipolilor iudei 
care transmiteau noilor adepţi învăţăturile rabinilor de odinioară (28:19). 

Genul și sursele. Majoritatea cercetătorilor cred că, atunci când Matei și-a scris evan- 
ghelia, cea a lui Marcu circula de ceva vreme. (Nu toți specialiștii subscriu la această ipo- 
teză, dar este privită totuși ca opinia general acceptată.) Potrivit cu maniera literară de 
lucru a epocii, Matei a folosit o sursă de bază — Marcu -în jurul căreia a ţesut material din 
alte surse. Ţinând cont de specificul biografiilor antice (vezi introducerea la evanghelii), 
Matei va fi folosit surse primare pe care le socotea credibile; iar dacă ținem seama și de 
datele propuse, majoritatea surselor primare ale lui Matei trebuie să fi provenit din prima 
generație după lucrarea lui Isus. Din pricina limitelor impuse de acest comentariu, mare 
parte din materialul comun pentru Matei și Marcu este tratat mai detaliat doar în Marcu. 

Matei și Luca au şi alte surse comune. Luând în calcul istoria nașterii și alte secvenţe 
din Luca, majoritatea specialiștilor consideră că este improbabil ca Luca să se fi bazat pe 
Evanghelia lui Matei, așa cum o cunoaștem noi azi. Mai degrabă, amândoi s-au folosit de 
una sau mai multe surse comune, uneori chiar pentru aceleași episoade relatate (după 
cum ar fi de așteptat, mai ales în cazul unor documente scrise). La fel ca majoritatea izvoa- 
relor scrise antice, nici această sursă nu s-a păstrat, decât în forma ce poate fi presupusă 
pe baza lui Matei și Luca. 

În vremea lui Matei, biografiile se scriau după alte tipare decât în prezent. Biografii 
putea opta fie pentru ordonarea cronologică (ex.: Luca urmărește cât mai fidel posibil 
ordinea din sursele pe care le folosește), fie, mai frecvent, pentru ordonarea tematică. 
Matei organizează tematic învățăturile lui Isus, nu cronologic; etica *Împărăției în capito- 
lele 5-7, misiunea Împărăției în capitolul 10, prezenţa Împărăției în capitolul 13, disciplina 

bisericească și iertarea în capitolul 18 și viitorul Împărăției în capitolele 23-25. Unii comen- 
tatori susțineau că Matei ar fi grupat învăţăturile lui Isus în cinci secțiuni, pentru a stabili o 
paralelă cu cele 5 cărți ale lui Moise. (Şi alte cărți biblice au fost organizate similar, pentru 
ca să păstreze paralelismul cu cărţile lui Moise, precum Psalmii, Proverbele, tratatul rabi- 
nic Pirke Avot, 2 Macabei și, probabil, *1 Enoh.) Ipoteza e plauzibilă, deși nimeni nu poate 
stabili paralele exacte cu fiecare carte din Pentateuh. 

Mesajul lui Matei. Unii specialiști consideră că această evanghelie, sau una dintre 
sursele ce stau la baza ei, a fost folosită ca manual de instruire pentru creștinii proaspăt 
convertiți (Mt. 28:19); rabinii foloseau tradiţii orale, însă creştinii evrei aveau nevoie de 
un corpus al învățăturilor lui Isus scrise pentru uzul convertiților dintre neamuri. Matei 
repetă cu insistență că Isus împlinește Scripturile evreiești și se folosește de aceste Scripturi 
la fel ca un *scrib instruit. Pe Isus Îl înfăţişează, pentru destinatarii iudei, ca epitomă a 
speranţelor mesianice israelite, dar pune în evidenţă și misiunea printre neamuri: ducerea 
veștii bune și neevreilor se întemeiază atât pe *Vechiul Testament, cât și pe învăţătura lui 
Isus. Matei nu pregetă să-i contracareze pe liderii religioşi din vremea lui care îi șicanau pe 
adepţii lui Isus, dar, de asemenea, avertizează și cu privire la pericolul crescând al liderilor 
religioși necredincioși din comunitatea creștină. 

Comentarii. Pentru informaţii despre context, printre comentariile foarte utile se 
numără: Craig S. Keener, The Gospel of Matthew: A Socio-Rhetorical Commentary, Grand 
Rapids, Eerdmans, 2009; W.D. Davies și Dale Allison, A Critical and Exegetical Commentary 
on the Gospel According to Saint Matthew, ICC, 3 vol., Edinburgh, T & T Clark, 1988-; și 
R.T. France, The Gospel of Matthew, NICNT, Grand Rapids, Eerdmans, 2007. Mai accesibile 
publicului larg sunt materiale precum R.T. France, Matthew, TNTC, Downers Grove, IL, 
IVP Academic, 2008; Joe Kapolyo, „Matthew,” în Africa Bible Commentary, ed. Tokunboh 
Adeyemo, Grand Rapids, Zondervan, 2006, p. 1105-70; Craig S. Keener, Matthew, IVPNIC, 
Downers Grove, IL, IVP Academic, 1997; și Charles H. Talbert, Matthew, Paideia, Grand 
Rapids, Baker Academic, 2010. 

Cei mai familiarizați cu mediul lui Matei vor observa, cu siguranţă, că, pentru a con- 
tura contextul lui Isus și cel iudaic, am apelat la surse primare, dar și la diverși specialiști 
atât mai vechi (I. Abrahams, Joachim Jeremias sau T.W. Manson), cât și mai recenți (E.P. 
Sanders, Geza Vermes sau Martin Goodman). Dintre studiile specializate folositoare, 
pot fi consultate, de exemplu, Marshall D. Johnson, The Purpose of the Biblical Genealogies, 
SNISMS 8, ed. a 2-a, Cambridge, Cambridge University Press, 1988, care conţine un stu- 
diu pe Matei 1:2-16; iar pentru loan Botezătorul, lucrări precum Carl H. Kraeling, John the 
Baptist, New York, Charles Scribner's Sons, 1951; și Joan E. Taylor, The Immerser: John the 
Baptist Within Second Temple Judaism, Grand Rapids, Eerdmans, 1997. 


1:1-17 
Contextul istoric al vieții lui Isus 


Biografiile antice începeau, de regulă, cu 
nobila genealogie a personajului principal. 
În acest pasaj, Isus este integrat în istoria 
poporului Său de la începuturi. 

1.1. Cititorii greci numeau, deseori, cartea 
Genezei „cartea generațiilor”, acest titlu 
fiind de asemenea folosit și pentru gene- 
alogii şi pentru alte istorisiri din această 
carte (Gen. 2:4; 5:1 LXX). În Geneza, gene- 
alogiile sunt consacrate primei persoane 
menționate, dar genealogia lui Matei este 
dedicată persoanei care constituie punc- 
tul culminant, Isus Cristos. Pentru Matei, 
însemnătatea istorică a înaintaşilor lui Isus 
depinde de El în aceeași măsură în care se 
considera că cea a descendenților depinde 
de strămoşii lor. 

*Mesia trebuia să fie „un fiu (urmaș) al 
lui David”; „fiul lui Avraam” desemna 
evreii în general, astfel că Matei își începe 
evanghelia amintindu-ne că Isus este 
evreu. Genealogiile puteau oferi coerență 
unei treceri în revistă a istoriei, având ca 
repere personajele de prim rang (cum ar fi 
Adam, Noe şi Avraam în Gen. 5, 11). 
1:2-16. Similar genealogiilor *Vechiului 
Testament, dar în contrast cu cele din Luca 
și cu genealogiile greco-romane, Matei con- 
semnează numele de persoane începând cu 
cele mai de demult și venind apoi spre cele 
mai recente. 

Genealogiile aminteau poporului evreu 
de suveranitatea lui Dumnezeu în aran- 
jarea căsătoriilor și asigurarea urmașilor. 
Uneori, genealogiile au fost folosite și ca 
explicație pentru comportamentul specific 
al unei persoane (ex., probabil descendența 
lui Moise din persoane care au încălcat 
Legea, cum ar fi: Ruben, Simeon și [în mod 
direct] Levi în Ex. 6:12-30). Biografii greci 
puteau folosi descendența ilustră a unei 
persoane pentru a o onora. Cel mai impor- 
tant lucru este că genealogiile evreiești erau 
esențiale pentru a dovedi puritatea isra- 
elită a genealogiei unei persoane (ex. fără 
amestec cu *neamuri convertite), descen- 
dența preoțească sau regală. De asemenea, 

genealogiile puteau fi folosite ca punți de 
legătură între personaje importante ale 
istoriei; cartea Geneza îi aduce împreună 
pe Adam, Noe și Avraam (Gen. 5, 11), 
Matei Îl aşază pe Isus în rând cu patriarhii 
din Vechiul Testament, în linia davidică 
regală şi în relație cu istoria exilului. 

Conform tradiţiei, cel puţin listele gene- 
alogice parţiale ale unor familii (în special 
preoțești) importante erau păstrate în 
Templu. Deși Templul a fost distrus în anul 
70 d.H., pretenţia descendenţței davidice 
a lui Isus a fost formulată înainte de anul 
70, când putea fi încă verificată (Rom. 1:3). 
Chiar și după anul 70, conform tradiţiei, 
dovada descendenţei davidice era încă un 
motiv suficient pentru a provoca necazuri 
unor membri ai familiei lui Isus, din partea 
guvernului roman. 

În mod uzual, genealogiile antice omi- 
teau femeile, dar Matei include patru femei 
(1:3, 5-6). Trei dintre acestea sunt dintre 
neamuri (Gen. 38:6; los. 2:1; Rut 1:4), iar 
a patra a fost cel mai probabil asociată cu 
neamurile (2 Sam. 11:3) — deși Matei omite 
cele patru soții proeminente de patriarhi 
din tradiţia iudaică: Sara, Rebeca, Lea și (cu 
mai puțină relevanţă aici) Rahela. Astfel, 
inspirându-se din Vechiul Testament, 
Matei sugerează că Dumnezeu a intențio- 
nat dintotdeauna să desfășoare o misiune 
pentru toți oamenii (Mt. 28:19). Totuși, prin 
intermediul genealogiilor, evreii își puneau 
în evidenţă puritatea arborelui genealogic! 

Cercetătorii biblici au sugerat că anumite 
genealogii antice au încorporat elemente 
simbolice bazate pe interpretarea unor 
anumite texte biblice. Uneori, interpreţii 
evrei ai Scripturii schimbau câte o literă sau 
sunet dintr-un text biblic pentru a-l inter- 
preta apoi în sens figurat. Astfel, în textul 
grecesc din Matei 1:10, apare „Amos” (pro- 
fetul) și nu „Amon” (împăratul idolatru — 
2 Împ. 21), iar în Matei 1:8 avem „Asaf” 
(psalmistul), și nu „Asa” (un împărat refor- 
mator care, spre sfârșitul vieții sale, nu L-a 
mai căutat pe Domnul — 2 Cron. 16). Cele 
mai multe traduceri nu au pus în evidență 
acest aspect. 

1:17. Matei omite câteva nume, așa cum se 
obișnuia în scrierea genealogiilor (în acest 
caz, el s-a folosit probabil de traducerea 
grecească a Vechiului Testament), alcătuind 
tipare formate din trei seturi de (aproxima- 
tiv) paisprezece nume, care să poată fi reţi- 
nute ușor. Împărțirea istoriei în perioade de 
timp era un lucru obișnuit: Autorul cărții 
apocrife *2 Baruh a împărțit istoria în pai- 
sprezece epoci. Survolând istoria Israelului, 
Matei sugerează că în sânul acestui popor 
este iminent (sau trebuia deja să aibă loc) 
un nou eveniment pe linia istoriei mântu- 
irii. Unii comentatori au opinat că Matei a 
folosit în genealogia sa paisprezece gene- 
rații deoarece valoarea numerică a nume- 
lui David scris cu caractere evreiești este 
14. (Spre deosebire de literele alfabetelor 
moderne, literele grecești şi evreiești aveau, 
de asemenea, și valori numerice; practica 
evreiască de a socoti valoarea numerică a 
cuvintelor și de a deduce sensuri din ele a 
ajuns să fie denumită gematrie.) 


1:18-25 
Naşterea lui Isus 


Biografiile antice includeau, adesea, poves- 
tiri despre importanța nașterii personajului 
principal sau a creşterii sale. Câteodată, 
erau elogiate aspectele miraculoase ale naş- 
terii eroului principal (aspect proeminent în 
special în *Vechiul Testament), dar nu există 
vreo paralelă apropiată pentru doctrina 
nașterii din fecioară. Grecii aveau poveşti 
despre zei care au lăsat femei însărcinate, 
dar textul arată că sarcina Mariei nu a fost 
rezultatul unei relații sexuale. De asemenea, 
nici Vechiul Testament (sau tradiția iudaică) 
nu Îi atribuie lui Dumnezeu trăsături sexu- 
ale. Multe povestiri din lumea antică despre 
nașteri miraculoase (incluzând și istorisiri 
iudaice, ex.: *1 Enoh 106) sunt puternic 
impregnate cu imagini mitice (ex.: bebeluși 
care umplu casele de lumină) spre deose- 
bire de stilul *narativ direct al acestui pasaj 
(de asemenea, cf. Ex. 2:1-10). 

1:18. În acea vreme, logodna (erusin) impu- 
nea partenerilor mult mai multă loialitate 
decât cele mai multe promisiuni de căsătorie 


din lumea apuseană de astăzi. Dacă Iosif a 
respectat vechea tradiţie, trebuia să plă- 
tească un preț pentru soția sa, cu un mic 
avans plătit la logodnă. Logodna, care în 
mod obișnuit dura un an de zile, semnifica 
faptul că mirele și mireasa erau în mod ofi- 
cial consacraţi unul celuilalt fără ca totuși 
să-şi fi început căsătoria. De aceea, orice 
avansuri făcute altor persoane erau consi- 
derate adulterine (Deut. 22:23-27). Pentru o 
logodnă iudaică era nevoie de doi martori, 
de consimţământ mutual (în mod uzual) și 
de o declarație a mirelui (la romani, consim- 
țământul mutual era suficient). Deși roma- 
nii foloseau uneori inele pentru logodnă, 
probabil că evreii palestinieni nu le foloseau 
în această perioadă timpurie. 

Maria putea să aibă vârsta de doispre- 
zece până la paisprezece ani (sau chiar șai- 
sprezece ani); dacă Iosif ar fi fost la prima 
căsătorie, el ar fi avut între optsprezece și 
douăzeci de ani (vârsta de căsătorie consi- 
derată ideală de către *rabini). Este foarte 
posibil ca părinţii lor să fi aranjat căsătoria 
cu consimțământul Mariei și al lui Iosif. 
Tradițiile ulterioare primelor secole suge- 
rează că intimitatea premaritală dintre per- 
soanele logodite era permisă în ludeea, dar 
nu era privită cu ochi buni în Galileea, așa 
că, cel mai probabil, Maria şi Iosif nu petre- 
cuseră timp unul cu altul, singuri, până la 
acest moment. 

1:19. În “Legea Vechiului Testament, 
pedeapsa pentru adulter era moartea prin 
lapidare, iar această sentință se aplica 
şi pentru infidelitate în timpul logodnei 
(Deut. 22:23-24). În timpurile *Noului 
Testament, Iosif ar fi fost nevoit să divor- 
teze de Maria și să o expună oprobriului 
public; pedeapsa cu moartea era foarte rar 
sau niciodată aplicată pentru această vină. 
(Logodna responsabiliza așa de mult parte- 
nerii încât, în cazul în care logodnicul unei 
femei deceda, ea era considerată văduvă; 
în alte situaţii, logodna putea fi ruptă doar 
prin divorț.) Era însă dificil pentru o femeie 
cu un copil, divorțată din cauza infideli- 
tății, să-şi găsească alt soț, mai ales că nu 
avea alte mijloace de subzistență dacă îi 
mureau părinţii. Infidelitatea unei femei 


logodite îl dezonora și pe bărbatul cu care 
fusese logodită. 

Un bărbat putea divorța de soția sa în 
mod public, în fața unui judecător, dacă 
formula acuzații împotriva ei. În acest caz, 
el putea să se dezică de ea în mod public, 
să primească înapoi banii plătiți pentru 
mireasă și să intre în posesia zestrei pe 
care tatăl miresei o dădea fiicei sale pentru 
căsătorie. Deoarece divorțurile se puteau 
finaliza și printr-un singur document, de 
față cu doi martori, Iosif putea divorța de 
Maria fără a o expune foarte mult în public. 
Tradiţia rabinică mult mai târzie susţine că 
Maria s-a culcat cu un alt bărbat, dar Iosif, 
căsătorindu-se cu Maria (v. 24), demon- 
strează că el nu a crezut acest lucru. 

1:20. În Vechiul Testament, îngerii apăreau, 
deseori, cu mesaje transmise prin interme- 
diul viselor; în literatura greacă, persoanele 
decedate (la fel ca zeitățile păgâne) erau 
purtătoarele mesajelor, dar în Biblie nu 
apare nicăieri așa ceva. Vechiul Testament 
menţionează niște specialiști în interpreta- 
rea viselor: Daniel (Dan. 1:17; 2:19-45) şi 
Iosif, fiul lui Iacov (Gen. 37:5-11; 40—41). 
Majoritatea naraţiunilor din Matei 1 până 
la sfârșitul lui Matei 2 conţin elemente de 
călăuzire supranaturală (prin vise și prin 
apariţia stelei). 

1:21. Numele Isus (în “aramaică Yeshua, în 
greacă Iesous) înseamnă în limba ebraică 
„Dumnezeu este mântuire”. Adesea, părin- 
ţii doreau ca numele dat copiilor să aibă o 
anumită semnificație, dar dacă Dumnezeu 
dădea un nume, atunci însemna că are 
o semnficație deosebită (cf. Gen. 16:11; 
17:19). Vechiul Testament afirmă că, atunci 
când va veni *Mesia (ler. 23:5-6), poporul 
lui Dumnezeu va fi mântuit, iar cititorii 
evrei din primul secol putea înțelege prin 
această mântuire mai mult decât iertarea 
personală de păcate. Ei se rugau pentru 
venirea acelei zile când Dumnezeu va 
izbăvi pe poporul Său de consecinţele 
păcatelor sale — îi va elibera de sub jugul 
asupritorilor. Mulţi credeau că această 
izbăvire va avea loc atunci când întreg 
poporul se va schimba și se va întoarce la 
Dumnezeu cu toată inima. Isus a venit, de 

asemenea, să-i izbăvească pe oameni de 
păcatele personale și astfel, să-i scape de 
judecata cuvenită acestor păcate. 

1:22-23. Matei citează din Isaia 7:14 şi 
demonstrează o mare familiaritate cu con- 
textul profeției lui Isaia. În acel context, îna- 
inte ca fiul promis să crească mare, Asiria 
urma să pustiască Israelul și Aramul: „un 
fiu” se referă, probabil, la fiul lui Isaia din 
8:3—4. Dar toate numele copiilor lui Isaia 
au fost hărăzite ca semne cu conotaţii isto~ 
rice importante (8:18) şi spre care, numele 
„Emanuel” sau „Dumnezeu este cu noi” ar 
fi indicat mai cu îndreptăţire decât „fiul lui 
David”, numit pe drept „Dumnezeu tare” 
(9:6; cf. 10:21; 11:1)? 

1:24-25. Iosif acţionează la fel ca bărbaţii și 
femeile din Vechiul Testament care ascultă 
de chemarea lui Dumnezeu chiar şi atunci 
când această chemare este împotriva orică- 
rui bun-simt omenesc. Căsătoria se baza pe 
legământ (începând cu logodna; contractul 
marital presupunea de asemenea o tran- 
zacţie financiară între familii), celebrare și 
consumarea căsătoriei, devenind legitimă 
de obicei în prima din cele șapte nopți cât 
ținea ospățul de nuntă. Aici, Iosif se căsăto- 
reşte oficial cu Maria, dar amână consuma- 
rea căsătoriei până după naşterea lui Isus. 
Ei au răbdare, chiar dacă Maria putea să-și 
dovedească virginitatea în noaptea nunții; 
astfel, Isus are parte nu doar de o concep- 
ție imaculată, ci şi de o naștere din fecioară 
(1:23). Cuplurile proaspăt căsătorite stăteau 
uneori în locuinţe foarte mici. Învăţătorii 
evrei credeau că bărbaţii trebuie să se 
căsătorească de tineri deoarece nu puteau 
rezista ispitelor (mulți chiar acuzau femeile 
care nu-şi acopereau capul pentru că, ast- 
fel, le stârneau poftele trupești). Iosif locu- 
iește cu Maria, dar dovedește stăpânire de 
sine, astfel că devine un puternic model de 
urmat în ceea ce priveşte puritatea sexuală. 


2:1-12 

Căutătorii păgâni 

Scriitorii și cititorii antici comparau şi 
puneau deseori în antiteză personajele 
unei *narațiuni. In acest pasaj, cârmuitorul 

Israelului se poartă ca un rege păgân în 
timp ce “neamurile vin să-L cinstească 
pe adevăratul împărat al Israelului; între 
timp, învățătorii religioși, care cunoșteau 
cel mai bine profeţiile (2:5), nu acționează 
în conformitate cu adevărul revelat, încă de 
la naşterea lui Isus. 

2:1. Irod cel Mare a murit în anul 4 î.H; 
Isus s-a născut, astfel, înainte de 4 î.H., şi 
nu în anul 1 d.H. Calendarele noastre sunt 
decalate cu câțiva ani. „Magii” (nu „oame- 
nii înţelepţi” — KJV) erau astrologi păgâni 
ale căror abilităţi divinatorii erau recunos- 
cute în lumea greco-romană. Astrologia a 
dobândit popularitate ca „știință” a Orien- 
tului și toată lumea era de acord că cei mai 
buni astrologi locuiau în Răsărit. Vechiul 
Testament interzice explicit ghicirea pe 
baza semnelor (Deut. 18:11; cf. Is. 2:6; 
47:11-15), recomandând, în schimb, *pro- 
feţia autentică (Deut. 18:15). 

2:2. Astronomii au avansat diverse expli- 
cații în legătură cu apariția acestei stele 
în primul deceniu după Cristos. Oamenii 
din vechime credeau că stelele căzătoare şi 
cometele prevesteau căderea domnitorilor; 
unii împărați chiar au expulzat din Roma 
astrologi care au emis astfel de predicții. În 
ciuda interdicției biblice privitoare la divi- 
nație, în această perioadă mulți iudei accep- 
tau ideea că stelele pot prevesti cu multă 
claritate viitorul (în special pentru nea- 
muri). Chiar dacă acești magi erau păgâni, 
Dumnezeu i-a ales pentru a li Se descoperi. 
2:3. Mulţi domnitori se temeau de semnele 
astrologice care puteau anunța moartea lor; 
câțiva ani mai târziu, împăratul Nero a ucis 
mai mulți nobili cu speranța că moartea lor 
(şi nu moartea sa) va împlini predicția unei 
comete. lerusalimul era un important cen- 
tru comercial; magii trebuie să fi venit cu 
mare alai care a fost observat de tot orașul. 
În plus, mulți oameni nu agreau domnia 
lui Irod, iar zvonurile circulau repede. 
Împăratul Irod, care era foarte familiarizat 
cu marile curente de gândire din Imperiul 
Roman şi care sponsoriza templele păgâne 
din orașele locuite de neamuri din țara sa, 
era pe deplin îndreptățit să considere misi- 
unea magilor ca fiind importantă. 


2:4. Preoţii cei mai de seamă (*Jospehus 
arată că în această perioadă, pluralul se 
referă, în mod obișnuit, la preoţii aristo- 
crați) aparţineau îndeosebi aristocrației 
bogate a *Saducheilor; „cărturarii“, în sen- 
sul restrâns care este folosit aici, se referă 
la experți în *Legea iudaică, mulţi dintre 
ei fiind de asemenea şi învăţători ai Legii. 
Nu este surprinzător faptul că Irod exercita 
o mare influență asupra liderilor proemi- 
nenți ai poporului. Josephus susține că 
Irod i-a executat pe membrii Sanhedrinului 
precedent, iar după aceea a format noi sin- 
edrii după bunul plac. 

2:5-6. În Mica 5:2 a fost profeţit că Betleemul 
va fi locul de naștere al lui *Mesia, deoa- 
rece Mesia urma să fie un urmaș al lui 
David, iar Betleemul a fost orașul natal al 
lui David. Era un oraș micut, situat la mai 
puţin de 10 km [6,2 mi] sud de capitala lui 
Irod, Ierusalim. Magii au venit la Ierusalim 
pentru că acolo se aşteptau să-l găsească pe 
regele din Iudeea, dar Irod nu avea fii năs- 
cuți de curând. Este uimitor faptul că învă- 
tații care știau unde avea să se nască Mesia 
nu au folosit în niciun fel această informa- 
ție; succesorii lor au căutat mai târziu să-L 
omoare pe Isus (26:3-4, 57). 

2:9-10. Textul ar putea sugera că steaua părea 
că se mișcă pe cer doar atunci când magii 
se deplasau. Chiar dacă steaua s-ar fi aflat 
îndeajuns de aproape de pământ pentru a 
se putea calcula poziția sa față de Betleem, 
acesta era așa de aproape de Ierusalim, încât 
orice distanţă ar fi fost neglijabilă dacă steaua 
s-ar fi aflat la mai mult de 1,5 km [0,9 mi] 
înălțime. Dar descrierea modului în care 
Dumnezeu i-a călăuzit pe magi printr-un 
semn supranatural, în mișcare, poate evoca 
modul în care Dumnezeu Şi-a călăuzit pro- 
priul popor în pustie, cu ajutorul stâlpului 
de foc şi al norului (Ex. 13:21-22). 

2:11. Închinarea lor era adecvată în raport 
cu zeii sau împărații din Orient. (Spre 
deosebire de majoritatea popoarelor medi- 
teraneene, este posibil ca magii să nu fi 
fost politeiști; s-ar putea să fi fost adepţi 
ai zoroastrismului dualist. Totuşi, cer- 
cetătorii au păreri împărţite în ceea ce 
privește natura zoroastrismului din acea 


perioadă.) Tămâia și smirna erau lucruri 
de preț caracteristice Orientului, pe care 
lumea mediteraneană le importa în mod 
obișnuit din acele locuri (cf. 1 Împ. 10:10; 
Ps. 72:10-11, 15). 

2:12. Majoritatea împăraţilor reacționau 
cu ostilitate în fața unor potențiali uzur- 
patori de tron și împotriva unor predicții 
despre propria moarte. Faptul că magii 
au trebuit avertizați printr-un vis să nu se 
mai întoarcă la Irod sugerează astfel naivi- 
tatea lor, o inocenţă pe care evreii rareori 
şi-ar fi imaginat-o la neamuri. Majoritatea 
oamenilor din lumea antică acordau aten- 
ție viselor cu totul neobișnuite (1:20); unii 
au stabilit chiar reguli pentru interpretarea 
lor, iar grecii credeau că magii erau spe- 
cializaţi în interpretarea viselor. Drumul 
principal pe care trebuiau să-l urmeze, 
părăsind Betleemul spre nord, trecea direct 
prin lerusalim, apoi spre est, prin Siria. 
Ţinând cont de escorta numeroasă pe 
care o aveau, magii nu se puteau apropia 
de Ierusalim fără a fi observați, așa cum 
bănuia foarte bine Irod. Într-adevăr, nu era 
niciun drum important pe care puteau să se 
întoarcă acasă decât trecând prin lerusalim. 
Probabil că s-au dus spre sud, prin Hebron, 
iar apoi au urmat drumul accidentat, de 
coastă, spre Gaza de unde au luat-o spre 
nord prin Galileea și apoi spre Damasc. 


2:13-15 
Egiptul și un nou exod 


2:13-14. În acea perioadă de timp, o 
mare comunitate de evrei locuia în 
Egipt. Probabil că o treime din populația 
Alexandriei — unul dintre cele mai mari 
orașe ale imperiului, localizat în nordul 
Egiptului, cu o populație totală estimată 
la aproximativ un milion de oameni — era 
alcătuită din evrei. Comunitatea evreiască 
a Alexandriei era bine situată financiar, 
educată în cultura greacă; cei mai mulți 
locuitori ai Egiptului erau agricultori 
foarte săraci în comparaţie cu alte popoare 
din imperiu. Spre sud, existau de secole 
și alte comunități evreiești, în special în 
Elefantina. Literatura produsă de evreii 

palestinieni arată că mulți dintre ei au pus 
la îndoială religiozitatea compatrioților 
egipteni, deşi evreii egipteni se considerau 
credincioși lui Dumnezeu. 

Nilul înlesnea călătoria prin Egipt, dar 
drumul de coastă din Palestina spre Egipt 
nu era dintre cele mai bune. Din Betleem, 
se putea ajunge pe un drum secundar spre 
sud, în Hebron (vezi comentariul la 2:12). 
Egiptul a fost folosit ca loc de refugiu în 
trecut (1 Împ. 11:40; Ier. 26:21). O legendă 
evreiască susține că Dumnezeu i s-a arătat 
într-un vis tatălui lui Moise și i-a prezis, 
înainte ca băiatul să se nască, că Moise va 
fi un eliberator. Părăsind Betleemul „noap- 
tea”, familia lui Iosif a plecat astfel încât 
să nu i se poată da de urmă; de asemenea, 
limbajul poate să evoce cititorilor evrei 
amintirea evenimentelor din Exod 12:31. 
Mai ales dacă aveau un animal, puteau să 
ia cu ei câteva din darurile primite (2:11) 
pentru a putea să se întrețină în Egipt. 
2:15. Matei construiește aproape fiecare 
paragraf de la genealogie până la Predica 
de pe Munte cel puţin în jurul unui text 
din *Vechiul Testament, explicând anumite 
evenimente din viaţa lui Isus cu ajutorul 
Scripturii. Osea 11:1 se referă, în mod clar, 
la părăsirea Egiptului de către israeliți în 
timpul exodului; Matei aplică acest text la 
Isus deoarece Isus întruchipează și împli- 
nește istoria Israelului (Mt. 1:1). Contextul 
mai larg al textului din Osea 11:1 se referă 
la promisiunea unui nou exod și la o 
nouă perioadă de izbăvire (Osea 11:5, 11). 
Probabil, Matei a învăţat această analogie 
interpretativă Israel/Mesia din lecturarea 
cărții profetului Isaia. Isaia 42-53 restrânge 
misiunea lui Israel ca popor la o persoană 
care, în cele din urmă, poate înfăptui misi- 
unea și poate să-și asume suferința pentru 
tot poporul — acea persoană pe care creşti- 
nii mai târziu au identificat-o cu Isus (vezi 
Mt. 12:17-21). Irod a murit în anul 4 î.H. 


2:16-18 


Macelul lui Irod: O nouă captivitate 


2:16. Irod şi-a dat seama că magii, cu bună 
știință, nu s-au întors pe la el, deoarece, în 

mod obişnuit, singurul drum pe care magii 
puteau să se întoarcă era prin lerusalim 
(2:12). Irod era cunoscut pentru astfel de 
fapte cum este și masacrul copiilor descris 
aici. Un tânăr, dar foarte cunoscut rival, 
care era și *mare-preot, s-a înecat „acciden- 
tal” într-un iaz nu foarte adânc. Furios pe 
soția sa favorită, Irod a sugrumat-o (dân- 
du-și seama de nevinovăția ei doar după 
aceea); a fost indus în eroare pentru a-și 
executa doi fii nevinovați, iar pe patul de 
moarte, Irod și-a mai executat un fiu (pro- 
babil pe cel vinovat). Un presupus comen- 
tariu al împăratului de la Roma despre 
Irod, deși probabil fictiv, se potrivește în 
acest context: mai bine să fii unul dintre 
porcii lui Irod decât fiul său. Josephus scrie 
că Irod a poruncit ca mai mulți nobili să fie 
uciși la moartea sa pentru ca să fie sigur că 
va fi doliu în urma lui; ei au fost însă eli- 
beraţi atunci când Irod a murit, ceea ce a 
stârnit o sărbătoare. 

Una din fortărețele sale, Herodium, 
era la mică depărtare de Betleem, locul 
de unde Irod putea detașa soldați pentru 
a interveni. Evreii priveau infanticidul 
(omorârea copiilor) ca pe ceva înfioră- 
tor, un act păgân, ceva ce soldaţii romani 
făceau uneori cu copiii cu handicap; se 
folosea în trecut pentru a ține sub con- 
trol populaţia asuprită (Ex. 1:8-22; 1 Mac. 
1:60-61; 2 Mac. 8:4). Irod acţionează astfel 
ca un tiran păgân, în mod special ca fara- 
onul din Exod 1:22 (iar în al doilea rând, 
ca Antioh Epifan). Asemenea lui Moise, 
Isus a scăpat de soarta pe care au avut-o 
ceilalți prunci (Ex. 1:22-2:10), iar unii iudei 
așteptau venirea unui profet „ca Moise” 
(Deut. 18:15, 18). 

2:17-18. Ieremia 31:15 se referă la plânsul 
metaforic al Rahelei, care a fost îngropată 
lângă Betleem (Gen. 35:19). leremia afirma 
că Rahela s-a întristat pentru urmașii ei 
care au fost duși în captivitatea din tim- 
pul exilului babilonian. Liderul corupt 
al Israelului, Irod, nu seamănă doar cu 
faraon, el se manifestă la fel ca şi asuprito- 
rii de mai târziu ai Israelului. Așa cum fuga 
lui Isus în Egipt prevestește un nou exod 
(Mt. 2:15), la fel și suferința poporului său 


evocă robia (cf. 1:11-12). Contextul *profe- 
ției lui Ieremia îi va fi amintit probabil lui 
Matei de Osea 11:1 (vezi ler. 31:20), dar 
suferința menţionată în context devine un 
prolog pentru speranța noului legământ 
(31:31-34; cf. Mt. 26:28). 


2:19-23 
Nazarineanul 


2:19. Despre vise, vezi comentariul de la 
1:20. 

2:20-21. Primii cititori ai lui Matei au înţe- 
les, fără îndoială, comparația dintre Isus 
și Moise pe care o sugerează aici Matei 
(cf. Ex. 4:19). 

2:22. Arhelau, unul dintre fiii lui Irod care 
au supraviețuit, nu numai că a moștenit 
slăbiciunile tatălui său, dar a fost lipsit şi de 
abilități administrative. Faptul că a avut o 
soție *samariteană nu reprezenta, cu sigu- 
ranţă, o virtute în ochii supușilor săi evrei. 
Domnia lui a fost instabilă și, în cele din 
urmă, romanii l-au detronat și l-au exilat 
în Galia (Franţa); vezi Josephus, Antichități 
iudaice 17.334; Istoria războiului... 2:111. 
2:23. Dovezile arheologice din regiunea 
Nazaretului sugerează că mulți oameni, 
inclusiv din zonele apropiate Betleemului, 
au migrat din ludeea înspre această regi- 
une. Probabil că losif avea prieteni sau 
rude în Nazaret (cf. Luca 2:4). Nazaretul 
era situat pe un drum principal care ducea 
dinspre coastă spre Siria şi la doar câţiva 
kilometri de Seforis, un oraș mai cosmo- 
polit care, în perioada copilăriei lui Isus, 
era în reconstrucție (cf. Mt. 13:55). Unii 
cercetători cred că în Nazaret locuiau, de 
fapt, doar câteva sute de oameni. Deși era 
o localitate mică, Nazaretul nu era izo- 
lat de influenţele culturale complexe ale 
Antichității. Cu toate acestea, se pare că era 
mai conservator în respectarea tradițiilor 
iudaice. 

Matei nu citează aici doar un singur text 
din Vechiul Testament. Autorii antici com- 
binau uneori mai multe texte împreună, iar 
atât iudeii, cât şi grecii obișnuiau să folo- 
sească în argumentație jocuri de cuvinte, 
astfel că acest text poate fi interpretat ca 


un joc de cuvinte cu sensurile cuvântului 
ebraic nețer, „vlăstar”, un titlu folosit pen- 
tru Mesia (ler. 23:5; Zah. 3:8; 6:12; cf. Is. 
11:1). (Singura problemă cu această inter- 
pretare este că ea presupune ca cititorii 
iniţiali ai lui Matei să fi știut limba ebraică; 
probabil că unii dintre ei, care erau mai 
instruiți, ştiau.) Sau, ar fi putut fi un joc de 
cuvinte cu sensurile cuvântului „nazari- 
nean”: schimbând câteva litere din cuvânt, 
ar fi putut să se refere la nazirei, un grup 
de oameni dedicați slujirii lui Dumnezeu 
(cf. Num. 6:1-21). 


3:1-12 
Antemergătorul lui Isus 


Vezi Marcu 1:2-8 pentru comentarii mai 
detaliate. Textul din Isaia 40:3, citat în 
Matei 3:3, se referă la un mesager al noului 
exod când Dumnezeu Își va izbăvi din nou 
poporul de asuprirea îndurată. 

3:1. „in vremea aceea” era o expresie obiş- 
nuită folosită în Vechiul Testament, în spe- 
cial în (dar nu limitată la) profeţii cu privire 
la viitor. Foarte mulți oameni din vremea 
lui Isus așteptau ca un mare lider să aducă, 
prin intermediul unui nou exod, izbăvirea 
poporului lui Dumnezeu din pustie. În 
timpurile unor apostazii grave din Vechiul 
Testament, unii profeți (ca Ilie) au conside- 
rat că trebuie să trăiască în locuri izolate, în 
afara comunității. 

3:2. Poporul iudeu recunoștea, într-un 
anumit sens, că Dumnezeu conduce uni- 
versul în prezentul istoric al vremii lor, 
dar se ruga zilnic pentru venirea zilei când 
“Împărăţia sau domnia Lui va fi instituită 
peste toate popoarele de pe pământ. (Vezi 
comentariile ulterioare de la Mc. 1:14-15.) 
3:3. Textul din Isaia 40:3 se înscrie în con- 
textul profeției lui Isaia despre un nou 
exod, când Dumnezeu Își va izbăvi din nou 
poporul și-l va conduce înapoi la Ierusalim 
din mijlocul tuturor naţiunilor unde a 
fost împrăștiat. Drumurile aveau nevoie 
de ajustarea terenului pentru a putea fi 
drepte și netede, iar regii, în special cei din 
Orient, se așteptau ca drumurile pe care 
vor călători să fie bine pregătite. Cu scopul 

de a oferi, probabil, detalii tehnice cât mai 
exacte, Matei omite aici citatul lui Marcu 
din Maleahi (folosit în Mt. 11:10; Luca 7:27). 
3:4. Dieta lui loan era una specifică oame- 
nilor foarte săraci; deși creșterea albinelor 
era foarte răspândită, loan se hrănea doar 
cu miere sălbatică. (Mierea era, în mod 
obișnuit, obținută prin afumarea albinelor 
pentru ca acestea să iasă afară, după care 
se deschidea fagurele; mierea era singurul 
îndulcitor pentru mâncare, fiind conside- 
rată cea mai dulce la gust.) Însă *esenienii 
și alte grupuri de israeliți pioși, foloseau 
această dietă pentru a evita mâncarea con- 
siderată a fi necurată. 

loan se îmbrăca la fel ca Ilie (2 Împ. 1:8) și 
ca alți oameni care trăiau în afara societăţii 
(unii, precum filosofii *cinici sau tutorele 
esenian al lui Josephus, Bannus, erau mai 
*asceți). Ilie trebuia să pregătească calea 
pentru venirea Domnului, sugerând astfel 
identitatea lui Isus (Mal. 4:5-6; cf. 3:1). 
3:5-6. Păgânii care doreau să se conver- 
tească la iudaism trebuiau să se pocăiască 
și să se boteze, dar aici loan cere același 
lucru de la poporul iudeu (vezi comenta- 
riul de la Mc. 1:4-5). 
3:7. O veche legendă spune că unele tipuri 
de vipere, la naștere, îşi devorează mamele 
de vii (vezi, de ex.: Herodot, *Plutarh). Să 
fii numit năpârcă era un lucru suficient de 
jignitor, dar să fii numit un fiu de năpârcă 
era chiar mai rău - cea mai înfiorătoare 
crimă pe care cineva și-o putea imagina 
în Antichitate era uciderea mamei sau 
a tatălui. 
3:8. *Pocăinţa însemna renunțarea la păcat. 
Fariseii înșiși sunt cunoscuţi pentru faptul 
că puneau la îndoială autenticitatea pocă- 
inţei în cazul în care cel care pretindea că 
s-a pocăit continuă să păcătuiască. Profeții 
Vechiului Testament au descris uneori 
ascultarea pe care cineva o datorează lui 
Dumnezeu sau binecuvântarea viitoare a 
lui Dumnezeu pentru poporul Său, recur- 
gând la imaginea roadelor (o imagine 
firească, într-o societate bazată pe agri- 
cultură; cf. Is. 5:2; 27:6; Osea 10:1, 12-13; 
14:7-8; Prov. 11:30-31). 

3:9. Printre evrei era larg răspândită cre- 
dinţa că ei, ca popor, erau mântuiți în vir- 
tutea faptului că erau urmașii lui Avraam. 
Ideea că Dumnezeu va ridica oameni din 
pietre ar fi părut ascultătorilor iudei ai lui 
Ioan Botezătorul ca fiind mai degrabă mito- 
logie păgână (grecii aveau astfel de poves- 
tiri) decât ceva real, dar în Antichitate, se 
folosea limbajul metaforic. Unii cercetă- 
tori au sugerat un joc de cuvinte în limba 
“aramaică între „copii” și „pietre“; profeții 
biblici foloseau uneori jocuri de cuvinte 
pentru a capta atenţia. Dumnezeu, care 
poate crea din țărână (Gen. 2:7; cf. 1:24) sau 
osul costal (2:21), poate să creeze și din pie- 
tre; mai mult, pietrele pot simboliza popo- 
rul lui Dumnezeu (Ex. 24:4; 28:9-12; Ios. 
4:20-21; 1 Împ. 18:31). Alţi profeţi au subli- 
niat faptul că Dumnezeu nu a avut nevoie 
de Israel pentru a-și împlini scopurile Sale 
(ca și în Amos 9:7). 

3:10. Uneori, în literatura iudaică, copacii 
simbolizează (pe lângă multe alte lucruri) 
poporul Israel; copacii apar câteodată în 
Vechiul Testament în parabole despre jude- 
cata împotriva popoarelor (Is. 10:33-34; 
Ezec. 31:2-18; Amos 2:9) sau a lui Israel 
(Is. 10:18-19; ler. 11:16; Ezec. 15:6). Lemnul 
unui copac gros era folosit în construc- 
ţii, dar o mare parte din lemnul pomilor 
fructiferi din Palestina era folosit drept 
combustibil. 

3:11. Sclavii unor persoane cu statut social 
important aveau, deseori, o poziție supe- 
rioară persoanelor libere. Un sclav (spre 
deosebire de un ucenic care slujea și el 
unui stăpân) ducea sandalele stăpânului 
său; loan pretinde aici că nu este vrednic să 
fie nici măcar sclavul lui Cristos, chiar dacă 
vechii profeţi erau deseori numiți „slujito- 
rii” lui Dumnezeu (ex.: 2 Împ. 9:7, ler. 7:25; 
Dan. 9:6, 10). Profeţii au prezis revărsarea 
“Duhului lui Dumnezeu peste cei drepți 
atunci când Dumnezeu va întemeia împă- 
răţia lui Israel (Is. 44:3; Ezec. 39:29; Ioel 
2:28). De asemenea, ei au invocat foc peste 
cei răi (Is. 26:11; 65:15; 66:24; ler. 4:4; 15:14 
etc.). În Matei 3:11, cei răi sunt botezați sau 
cufundați în foc (3:10, 12), cei drepți sunt 
botezați în *Duhul Sfânt. 


3:12. Deoarece același cuvânt grecesc (sau 
ebraic) poate să însemne atât „duh”, cât 
și „vânt”, imaginea vântului şi a focului 
sunt preluate din 3:11. Vânturatul spicelor 
rezultate pe urma treierării era familiar 
iudeilor palestinieni, în special fermierilor: 
ei aruncau grâul treierat în sus, iar vântul 
separa grâul de pleava mai ușoară. Pleava 
nu se putea folosi în alimentaţie și, în 
mod obișnuit, se ardea. Alţi scriitori au 
asemănat ziua judecății cu cea a strângerii 
recoltei (*4 Ezdra 4:30-32; cf. ler. 51:33; Ioel 
3:12-14) sau pe cei răi cu pleava (Is. 17:13; 
ler. 13:24; 15:7; etc). Faptul că focul nu se 
stinge sugerează ceva mult mai înfiorător 
decât pleava care arde (Is. 66:24). Într-ade- 
văr, loan apelează la cea mai cruntă viziune 
despre iad pe care și-o puteau imagina la 
acea vreme, din moment ce tradiţia iudaică 
era departe de a fi uniformă în ceea ce 
privește concepția despre iad și durata sa 
(vezi „*Gheena” în glosar). 


3:13-17 
Recunoaşterea lui Isus de către 
Dumnezeu 


Vezi Marcu 1:9-11 pentru mai multe detalii. 
3:13-15. Ioan anticipează *botezul iminent 
al lui Isus în Duhul (vezi comentariul de la 
3:11); Isus se identifică cu Israelul. 

3:16. Mulți credeau că, la acea vreme, 
Duhul nu mai era prezent în Israel; alții cre- 
deau că prezența Duhului nu era așa puter- 
nică precum în zilele profeților, dar va fi în 
zilele din urmă. Coborârea Duhului peste 
Isus marchează inaugurarea erei mesianice 
și demonstrează că Isus este purtător al 
Duhului, adică Mesia (3:11). Porumbelul 
poate sugera o nouă eră (cf. Gen. 8:11-12). 
3:17. Mulţi credeau că vocile din cer repre- 
zentau, în acea perioadă, forma de revela- 
ție cea mai apropiată de *profeție. Ambele 
tipuri de mărturie susțin identitatea lui Isus: 
vocea din cer și mărturia lui loan. Intenţia 
lui Matei pentru cititorii săi mai erudiţi este 
ca ei să înțeleagă aluziile regal-mesianice 
din Psalmul 2:7, dar și pe cele referitoare 
la robul care suferă, din Isaia 42:14 (vezi 
comentariul de la Mt. 12:18-21). 


4:1-11 
Isus depășește cu succes încercările în 
fața cărora Israelul a eșuat 


Diavolul a încercat să deturneze înțelege- 
rea pe care Isus o avea despre „calitatea 
Sa de fiu” (3:17), în acord cu modelele de 
autoritate seculare; Isus a lăsat ca Scriptura 
să-i definească misiunea. Cele trei texte 
din Deuteronom (6:13, 16; 8:3), pe care le 
citează Isus (Mt. 4:4, 7, 10), erau porunci pe 
care Dumnezeu le-a dat Israelului atunci 
când i-a încercat patruzeci de ani în pustiu; 
contextul primului citat arată că Dumnezeu 
se adresează Israelului la fel cum un tată 
se adresează propriului său „fiu”. Spre 
deosebire de Israelul din vechime, Isus, ca 
reprezentant al Israelului (1:1; 2:15), iese 
biruitor din această încercare. Unii cerce- 
tători au comparat disputa ideatică dintre 
Isus și diavol cu modul în care se desfășu- 
rau dezbaterile rabinice. Povestirile iudaice 
îi lăudau, de asemenea, pe cei ce răbdau și 
reușeau să depășească cu succes cele mai 
severe încercări de ordin moral. 

4:1. Unul dintre cele mai recitate texte 
despre faptele lui Dumnezeu din Vechiul 
Testament era că El Şi-a „condus” poporul 
în pustiu (vezi, în special, Is. 63:14) unde au 
fost ispitiți. Deşi Vechiul Testament îl men- 
ționează rareori pe diavol, activitatea sa 
ca ispititor (cf. lov 1-2) a revenit mult mai 
mult în atenţie pe vremea lui Isus. Pentru 
majoritatea cititorilor iudei, particularita- 
tea surprinzătoare a acestui text nu era că 
diavolul ispitește, ci că o face în persoană. 
4:2. Moise a postit, de asemenea, patruzeci 
de zile și de nopți; Isus este descris aici ca 
fiind un nou Moise, noul dătător al Legii 
(vezi Mt. 5:1-2). Israelul a fost, de aseme- 
nea, patruzeci de ani în pustiu (vezi intro- 
ducerea la această secțiune). 

4:3. Oamenii din vechime atribuiau acest 
gen de abilități magicienilor care pre- 
tindeau că se pot transforma în animale 
sau pot transforma alte lucruri, cum ar 
fi pietrele, în pâine. Mulţi iudei sperau, 
de asemenea, într-un nou exod condus 
de un nou Moise — la care să se adauge o 
nouă mană sau pâine din cer. Diavolul Îl 

provoacă pe Isus sau încearcă să-l defi- 
nească calitatea de fiu altfel decât afirmă 
cuvântul lui Dumnezeu (3:17; cf. Gen. 3:1); 
printre exponenţii puterii din acea cultură 
se numărau magicienii și (la fel ca în 4:8) 
conducătorii pământeşti. Diavolul vrea să 
adapteze definiția rolului divin al lui Isus 
la așteptările contemporane. 

4:4. Diavolul Îi sugerează lui Isus modele 
pământești pentru înțelegerea a ceea 
ce înseamnă „fiul“ lui Dumnezeu (4:3); 
încrezându-se în vocea Tatălui Său (3:17), 
Isus Își definește scopul venirii Sale recur- 
gând la Scriptură. Isus cunoștea contextul 
pasajului din Deuteronom 8:3, pe care îl 
citează: El poate să depindă de mana pe 
care o primește de la Dumnezeu în pustiu, 
deoarece Dumnezeu este Tatăl lui Isus tot 
aşa cum a fost și al Israelului (Deut. 8:5). 
Alte surse iudaice (la fel de clar, de ex.: în 
*Manuscrisele de la Marea Moartă și scri- 
erile rabinice de mai târziu) au folosit, de 
asemenea, expresia „este scris” pentru a 
introduce un pasaj din Scriptură. 

4:5-6. „Sfânta cetate” era o denumire 
uzuală pentru orașul Ierusalim. Diavolul 
Îl duce pe Isus pe o latură a Templului 
ce dădea spre o vale adâncă; căderea din 
acel punct ar fi însemnat moarte sigură. 
*Rabinii, mai târziu, au recunoscut că dia- 
volul și *demonii pot mânui Scriptura cu 
deosebită pricepere. Diavolul citează, aici, 
din Psalmul 91:11-12, scoțându-l din con- 
text; 91:10 arată clar că protecția angelică a 
lui Dumnezeu se referă la evenimente prin 
care trec slujitorii Lui și nu poate fi invo- 
cată atunci când cineva se expune deliberat 
unor astfel de pericole. Diavolul își formu- 
lează ispita într-un limbaj similar unei scri- 
eri iudaice apocrife care aplică aceeaşi idee 
la cei răi care îi iau în derâdere pe cei drepți 
(Înţ. Sol. 2:18). 

4:7. Folosind același context general ca mai 
înainte, Isus citează din Deuteronom 6:16, 
text care se referă la modul în care israeliții 
L-au ispitit pe Dumnezeu la Masa, refu- 
zând să accepte existența prezenţei Sale în 
mijlocul lor, până când nu le va da un semn 
(Ex. 17:7). 


Matei 4:84:21 


4:8-9. Acest domeniu nu aparținea diavo- 
lului (vezi Dan. 4:32), care stăpânea inimile 
oamenilor doar ca uzurpator. Cel mai bun 
lucru pe care putea să-l realizeze diavo- 
lul era să-L transforme pe Isus într-un fel 
de *Mesia politic sau militar, anticipând 
așteptările majorităţii evreilor. 

4:10. Textul din Deuteronom 6:13, pe care 
Isus îl citează din același context prece- 
dent, interzice idolatria (vezi Deut. 6:14), o 
poruncă pe care oricine se închina diavo- 
lului o încălca evident. Compară cu Matei 
16:22-23. 


4:12-17 

Anticiparea propovăduirii Evangheliei 
la neamuri 

4:12-13. Nazaret era un mic sat agrar 
şi suburbie a vechii capitale galileene, 
Seforis; Capernaum era un orășel mai mare 
de pescari (unii istorici estimează că avea 
între o mie şi două mii de locuitori), situat 
pe țărmul nord-vestic al Mării Galileei. 
Rutele comerciale au atras neamurile în 
aceste zone. Capernaum este situat pe gra- 
nița lui Neftali, nu a lui Zabulon. Matei îl 
menționează pe Zabulon pentru că apare 
împreună cu Neftali în textul din Isaia 9:1, 
de unde el citează în 4:15. 

4:14-16. Citând aici din Isaia 9:1-2, Matei 
cunoștea, fără îndoială, contextul: lumina 
la care se referă îl vizează pe regele davi- 
dic promis (Is. 9:6-7). (Din nou Matei 
anticipează  evanghelizarea  neevreilor, 
prefigurând-o în *narațiune.) Mulţi nee- 
vrei din Galileea au fost convertiți forțat 
la iudaism în secolul II î.H.; la început, 
ei au fost aliați cu dușmanii fenicieni ai 
ludeei (1 Mac. 5:15). Ulterior, mulţi iudei 
s-au așezat, totuși, în Galileea, iar locuitorii 
erau, din punct de vedere etnic și religios, 
în majoritate iudei. Mai precis, Galileea era 
înconjurată din toate părţile (mai puţin în 
partea de sud, la granița cu Samaria) de 
teritorii cu oraşe “elene. Capernaum (la 
fel ca Seforis și Nazaret mai la sud) era 
situat de-a lungul uneia dintre marile rute 
comerciale ale Palestinei, numită mai târ- 
ziu „drumul mării”. Acesta era un drum de 

caravane, din Damasc spre Cezareea mari- 
timă, pe coasta mediteraneană. 

4:17. Mesajul lui Isus este sintetizat în che- 
marea la *pocăință, ca pregătire pentru 
venirea *Împărăţiei; vezi comentariul de 
la 3:2. Ascultătorii iudei din primul secol 
puteau interpreta această proclamare 
ca un avertisment despre iminența zilei 
judecății. 

4:18-22. Exemple de pocăință 

Scriitorii antici își ilustrau deseori învățătu- 
rile (aici, în 4:17) cu ajutorul unor povestiri 
reprezentative. Pentru mai multe detalii, 
vezi comentariul de la Marcu 1:14-20. 
4:18. Traiul zilnic era condiționat, pentru 
majoritatea galileenilor, de proviziile de 
pește sărat, grâu și orz; preparatele din 
peşte, cum ar fi sosul de pește, erau foarte 
obișnuite. Printre peștii din Marea Galileei 
se număra şi crapul mare; peștele era uscat, 
sărat sau condimentat pentru a fi conser- 
vat. Pescarii erau esenţiali pentru econo- 
mia galileeană și puteau să trăiască bine 
raportat la standardul culturii lor, cu mult 
mai bine decât cei mai mulți agricultori 
care lucrau pământul în majoritatea regiu- 
nilor Imperiului Roman. Se crede că plasa 
de pescuit avea un capăt mai îngust, tras de 
barcă şi unul mai larg, scufundat de plumbi 
(cf. cu năvodul mai mare din 13:47); plasele 
de pescuit erau confecționate, probabil, din 
frânghii sau corzi țesute din in, papirus sau 
cânepă. Arheologii au descoperit o barcă 
de pescuit galileeană antică. 

4:19-20. *În mod obișnuit, ucenicii își ale- 
geau învățătorul căruia doreau să-i devină 
discipoli. Doar cei mai radicali învățători 
își alegeau proprii ucenici. 

4:21-22. Pescarii aveau un venit mai mare 
decât media populaţiei din Galileea, aşa 
că Iacov și loan și-au abandonat slujbele 
din alte motive, nu doar financiare. Mai 
mult decât atât, ei și-au părăsit brusc tatăl 
şi propria afacere; o astfel de renunțare 
putea, cu ușurință, să le atragă disprețul 
comunității. (Atât evreii, cât și grecii au 
relatări similare și interpretau această ple- 
care inopinată ca un semn sigur de uceni- 
cie revoluționară.) 


4:23-25 
Exemple de autoritate a Împărăției 


Literatura antică conţine, în mod obișnuit, 
nu doar fragmente de *narațiune mai lungi, 
ci şi rezumate, precum cele din acest pasaj 
(de asemenea, 9:35; 19:1-2; etc.). 

4:23. Învăţătorii itineranţi, în special cei mai 
cunoscuţi, erau invitați, în mod obișnuit, 
să vorbească în *sinagogi care, în această 
perioadă, erau conduse de preoți sau de 
laici aleși dintre membrii proeminenți ai 
comunității. 

4:24. Deoarece mulţi evrei locuiau în Siria, 
probabil că Matei se referă aici la evreii 
sirieni. (Dacă ar fi fost vorba despre nee- 
vrei, probabil că Matei ar fi menţionat 
explicit acest lucru). Prezența mulțimilor 
de oameni care căutau alinare la izvoarele 
de apă caldă (cum ar fi Hammath-Tiberias) 
din Galileea atestă existența unui număr 
mare de oameni, din primul secol, care cău- 
tau să se vindece; unele persoane, puţine 
ca număr, având reputaţia de făcători de 
minuni (ex.: exorciști iudei sau magicieni 
neevrei) puteau, de asemenea, să atragă 
mulţimi mari de oameni. Deși câțiva (nu 
toți) scriitori din acea perioadă, specializați 
în chestiuni medicale, credeau că epilepsia 
se datora activităţii demonice, Matei face 
aici distincţia dintre ele. 

4:25. Decapolis, adică cele „zece cetăți”, era 
un teritoriu cu o populaţie majoritar nee- 
vreiască dar care includea un mare număr 
de iudei. 


5:1-12. 
Fericirile sau binecuvântările 


Matei 5-7 este primul calup mare de învă- 
tătură din Matei, care se ocupă de etica 
*Împărăţiei. În 4:17, Isus Își rezumă mesajul 
Său: „Pocăiți-vă, căci Împărăţia cerurilor 
este aproape”. Matei 5-7 descrie, cu multe 
detalii, stilul de viaţă pocăit ce îi caracte- 
rizează pe cei din Împărăţie. Această sec- 
venţă de text este introdusă printr-un arti- 
ficiu literar uzuală a Vechiului Testament 
numit fericire (sau binecuvântare): „Ferice 
de cei ce... pentru că ei vor... ” (ex.: Ps. 1:1). 
(Această formă literară apare și în anumite 

opere grecești, dar este mult mai des întâl- 
nită în tradiţia iudaică.) Aici, în această 
secțiune, binecuvântările reprezintă pro- 
misiunile Împărăției pentru cei ce trăiesc 
viaţa în spiritul pocăinţei. Ascultătorii lui 
Isus le vor fi înțeles, îndeosebi, ca promi- 
siuni pentru un timp viitor sub domnia 
lui Dumnezeu; trebuie să le interpretăm, 
de asemenea, în lumina realităţii prezente 
a Împărăției (vezi „împărăţia”, în glosar). 
Împărăţia viitoare a fost, uneori, descrisă 
prin imagini luate din naraţiunile creaţiei 
sau ale exodului din Egipt, pe care poporul 
evreu l-a considerat actul de răscumpărare 
fondator. 

5:1-2. Deşi unii se ridicau în picioare pentru 
a citi Scriptura în public, în mod obișnuit, 
cei mai respectați învățători evrei ședeau, 
avându-i deseori pe ucenici la picioarele 
lor. Unii cercetători au comparat muntele 
din pasaj (cf. Luca 6:17) cu muntele Sinai, 
unde, pentru prima oară, Dumnezeu Şi-a 
transmis învățăturile etice prin Legea dată 
lui Moise (Ex. 19-20; cf. cu Is. 2:2-3). 

5:3. Scriitorii şi oratorii antici încadrau 
uneori o secțiune a discursurilor între o 
frază introductivă reluată în aceeaşi formă 
la final. Aceste fericiri presupun darul 
Împărăției (5:3, 10). 

Mulţi iudei credeau că Împărăția va 
fi inaugurată doar printr-un război de 
amploare sau prin forța armelor; Isus 
promite Împărăția celor „săraci în duh”, 
celor smeriţi sau celor blânzi (5:5), celor 
împăciuitori (5:9). Sărăcia și evlavia erau, 
deseori, asociate în iudaism; termenul 
„sărac” putea acoperi atât sensul concret, 
al sărăciei materiale (Luca 6:20), cât și cre- 
dincioşia și dependența de Dumnezeu pe 
care această sărăcie le angrena („în duh”, 
ca în acest pasaj). 

5:4. De obicei, jalea era asociată fie cu 
*pocăinţa, fie cu o pierdere grea suferită; 
asocierea cu „mângâierea” înseamnă că 
aici este vorba despre al doilea sens. Ar 
putea să însemne întristare provocată de 
păcatul Israelului, dar, în acest context, se 
referă probabil la durerea celor oprimaţi (îi 
include pe cei zdrobiţi, probabil ca şi în 5:3). 
„Mângâierea” era una din binecuvântările 


Matei 5:5-5:13 


promise în viitor, când Dumnezeu Își va 
reabilita poporul întristat (Is. 40:1; 49:13; 
51:3, 12; 52:9, 54:11; 57:18; 61:2; 66:13). 

5:5. Isus citează aici din Scriptură (Ps. 
37:9, 11). Vor „moșteni pământul” nu cei 
ce încearcă să instaureze Împărăţia cu 
mijloace politice sau militare, ci cei ce, cu 
smerenie, Îl slujesc pe Dumnezeu. Expresia 
din psalm, în limba ebraică, ar putea să se 
refere la „a moșteni țara” (Ps. 25:13) într-un 
sens mai restrâns, dar pe vremea lui Isus, 
poporul evreu se aștepta ca poporul lui 
Dumnezeu să domnească peste întreg 
pământul, aşa cum sugerează și alte texte 
din Vechiul Testament. 

5:6. Cu privire la cei săraci din punct de 
vedere material, vezi comentariul de la 
Luca 6:20. Poporul evreu credea că, în 
Împărăţia viitoare, Dumnezeu va împlini 
nevoile poporului Său (Is. 25:6; 41:17-18; 
55:2), tot așa cum a făcut-o în timpul exodu- 
lui, când i-a răscumpărat pentru prima dată 
(Deut. 6:11; 8:7-10). Dar obiectul suprem al 
năzuințelor lor trebuia să fie Dumnezeu 
(Ps. 42:1; 63:1) şi asimilarea dreptății Sale 
(Ps. 119:40, 47, 70, 92, 97, 103; ler. 15:16). 
5:7. Unii *rabini de mai târziu au făcut 
afirmaţii similare (de asemenea, cf. Prov. 
11:17). La fel ca cei împăciuitori (v. 9), cei 
milostivi nu sunt cei ce încearcă să aducă 
Împărăţia prin intermediul forţei. În gene- 
ral, cei milostivi așteptau să-și primească 
răsplata în ziua judecății (cf. Mica 7:18-19). 
5:8. Cei cu „inima curată” (Ps. 73:1) erau 
cei din Israel ale căror inimi erau „purifi- 
cate” sau nepângărite, cei ce recunoșteau 
că doar Dumnezeu era ajutorul și răsplata 
lor (Ps. 73:2-28). Cei drepţi îl vor vedea pe 
Dumnezeu în ziua judecății (ex.: Is. 30:20) 
ca în primul exod (Ex. 24:10-11). 

5:9. Atât poporul evreu, cât şi cei drepți 
erau numiți, în tradiția iudaică, „fiii lui 
Dumnezeu”; afirmarea finală a acestui ade- 
văr va avea loc în fața națiunilor, în ziua 
judecății (cf. Osea 1:10). După războiul din 
66-70 d.H., acei învățători ce au câștigat 
influenţă în sânul fariseismului au accen- 
tuat mai degrabă calea păcii, și nu pe cea 
a revoltei, promovată de alţii. Însă mulți 
alți lideri iudei au fost cuprinși de spiritul 

revoltei și au fost uciși sau au ajuns să fie 
considerați lideri nelegitimi după eşecul 
revoltei împotriva romanilor. 

5:10-12. Mulți profeți ai Vechiului 
Testament au avut de suferit ca urmare 
a proclamării Cuvântului lui Dumnezeu 
către Israel (ex.: Ier. 26:11); traditia iudaică 
a amplificat numărul de profeți martiri și 
i-a dat importanța cuvenită. Recunoașterea 
a fost acordată întotdeauna profetului 
care a prorocit ceea ce oamenii doreau să 
audă (Ier. 28:8-9; cf. 6:14; 8:10-11; 23:17). 
Majoritatea iudeilor nu credeau că mai 
există încă profeți după modelul Vechiului 
Testament, așa că Isus, comparându-și 
ucenicii cu vechii profeți, a sugerat că ei 
vor avea o misiune extraordinară. A suferi 
pentru Dumnezeu era meritoriu (Ps. 44:22; 
69:7), iar iudaismul își cinstea cu mult res- 
pect martirii care s-au jertfit pentru Legea 
lui Dumnezeu; totuși, niciun alt învăţător 
nu a cerut ucenicilor să se jertfească pentru 
învățăturile sau numele său. 


5:13-16 

Adevărata ucenicie 

Un *ucenic al *Împărăţiei ce nu trăiește 
ca un ucenic al Împărăției (5:3-12) are o 
valoare la fel de mare ca sarea fără gust sau 
ca lumina ascunsă. 

5:13. Diverși cercetători au subliniat dife- 
rite utilizări ale sării în Antichitate, ca de 
pildă: conservant sau substanță folosită 
pentru îngrăşăminte; aici însă, sarea este 
folosită pentru a da gust: „dacă sarea își 
pierde gustul” (cuvântul grecesc mai poate 
însemna: „își pierde chibzuinta”, așa că ar 
putea fi un joc de cuvinte). 

Deşi sarea recuperată din substanțele 
saline impure culese de la Marea Moartă 
putea să se dizolve, separându-se astfel de 
impurități, ideea din pasaj este poate simi- 
lară cu cea exprimată de un învățător evreu 
la sfârşitul primului secol. Întrebat fiind 
cum este posibil ca cineva să redea sării 
puterea de a săra, el a răspuns că trebuie 
sărată cu placenta unui catâr. Fiind steril, 
catârul nu are placentă, așa că rabinul a 
spus, de fapt, că cei ce pun o întrebare fără 


sens primesc un răspuns fără sens. Sarea 
autentică nu-și pierde gustul; dacă însă se 
întâmplă acest lucru, ce se poate face pen- 
tru a-i reda gustul? Trebuie sărată? Sarea 
fără gust era lipsită de valoare. 

5:14. În tradiţia iudaică, Israelul (Is. 42:6; 
49:6) şi Ierusalimul (la fel, Dumnezeu 
și *Legea) sunt considerate a fi lumina 
lumii. „Cetatea” din acest pasaj ar putea fi 
Ierusalimul sau oricare altă localitate așe- 
zată pe înălțime, pe care făcliile o fac vizi- 
bilă în zonele limitrofe. 

5:15-16. Lămpile micuţe cu ulei din acea 
perioadă, așezate în coșuri din nuiele 
împletite, ofereau puţină lumină în casele 
obişnuite, prevăzute cu câteva ferestre; efi- 
ciența lor maximă era obţinută dacă erau 
așezate pe un sfeşnic. Acoperite cu ceva 
mare, lumina nu se mai vedea deloc. 


5:17-20 
Consolidarea Legii 


Cerințele etice formulate de Isus (5:3-16) 
nu sunt mai prejos decât cele ale *Legii 
date de Moise; cf. 5:21-26. 

5:17. Învățătorii evrei spuneau că cineva 
putea „desființa” Legea prin neascultare (cf. 
Deut. 27:26), deoarece, prin aceasta, îi res- 
pingea autoritatea. O astfel de împotrivire 
arogantă — în antiteză cu anumite păcate 
specifice — determina expulzarea socială și 
spirituală din comunitatea iudaică. Acuzaţia 
adusă cuiva că, în mod deschis, încerca să-i 
convingă pe alții că Legea nu mai era validă, 
avea consecințe și mai grave. Isus nu S-a 
împotrivit Legii, ci unei interpretări tradi- 
ționale ilegitime a ei, care punea mai mare 
accent pe reguli decât pe caracter. 

5:18. Isus se referă aici la yod, cea mai mică 
literă din alfabetul ebraic. Rabinii, mai 
târziu, au pus în circulaţie o istorioară 
care spune că, atunci când Dumnezeu a 
schimbat numele Sarai în Sara, litera yod 
suprimată s-a plâns lui Dumnezeu timp 
de generaţii, până când a fost reintrodusă, 
de data aceasta în numele lui Iosua. Într-o 
altă povestire iudaică de mai târziu, litera 
yod s-a plâns că regele Solomon a vrut să 
o scoată afară din Biblie; Dumnezeu a 

răspuns că o mie de Solomoni pot să fie 
înlăturați, dar niciun singur yod nu va fi 
scos din Scriptură. Învățătorii evrei au 
folosit astfel de ilustrații pentru a demon- 
stra că Legea era sacră și că nicio parte din 
Scriptură nu putea fi socotită lipsită de 
importanță și nedemnă de a fi împlinită. 
5:19. Rabinii de mai târziu au dezbătut 
care porunci erau mai importante. Unii 
au decis că a-ți respecta tatăl și mama era 
cea mai mare poruncă, la celălalt pol fiind 
porunca de a respecta pasărea care stă 
aşezată peste puii ei; ei au argumentat că 
amândouă poruncile merită aceeași răs- 
plată, *viaţa veșnică (pe baza conceptului 
de „viață” din Ex. 20:12; Deut. 22:7). Un 
cititor modern ar putea să întrebe: ce se 
întâmplă atunci când cineva nesocotește 
una și o împlineşte pe cealaltă? O astfel de 
întrebare însă nu ţine seama de limbajul 
hiperbolic folosit de învățătorii evrei care 
obișnuiau să spună: „Dumnezeu va judeca 
pe oricine care nu respectă chiar şi cea mai 
neînsemnată poruncă”. 

5:20. *Fariseii erau cei mai respectaţi 
oameni religioși din ludeea, iar *scribii (sau 
cărturarii) erau experții cei mai de seamă 
în Legea mozaică (în special, fără niciun 
dubiu, scribii farisei). Versetele 21-28 arată 
ce presupune această dreptate mai „înaltă” 
pe care o pretinde Isus. Fariseii au accen- 
tuat, de asemenea, intenția bună a inimii 
(kavanah); Isus critică nu doar doctrina, dar 
Și inima lor, ca oameni religioși. Probabil, 
pe vremea lui Matei, comunităţile religi- 
oase conduse de învăţători farisei se opu- 
neau creștinilor evrei din Siria-Palestina, 
oferindu-i lui Matei un imbold suplimen- 
tar pentru a consemna aceste cuvinte. 


5:21-26 
Mânia ca ucidere 


De șase ori în versetele 21-43, Isus citează 
din Scriptură, iar apoi, ca un bun rabin, 
explică citatele (5:21, 27, 31, 33, 38, 43). 
Expresiile pe care le folosește (în special 
„aţi auzit”) erau întrebuințate de către 
învățătorii evrei pentru a stabili sensul 
complet al unui text, deși Isus vorbeşte cu o 

autoritate mai mare decât cea pe care o pre- 
tindeau, în mod normal, învățătorii evrei. 
5:21-22. „Raca”, în *aramaică, înseamnă 
„prost sau ticălos”; insulta este asemănă- 
toare cu cea care urmează: „Nebunule!” 
Pedepsele sunt, de asemenea, aproape 
similare: ziua judecații (Domnului), Sobo- 
rul ceresc sau curtea supremă și iadul. 
(Literatura iudaică a descris curtea de 
judecată cerească ca pe un tribunal suprem 
sau sobor, similară cu cea pământească.) 
„Focul gheenei” înseamnă, în mod literal, 
„*gheena focului”. Învățătorii evrei și-au 
imaginat Gehinnomul ca fiind opusul raiu- 
lui; în Gehinnom, cei răi vor arde (susţin 
unii învățători evrei) sau vor fi torturați 
pentru veşnicie (așa cum susţin alți învă- 
țători evrei). Adăugarea „focului” în acest 
pasaj accentuează caracterul înspăimântă- 
tor al Gehinnomului. Alţi învăţători evrei 
au fost de acord că nu doar crima în sine, 
ci şi opțiunea interioară pentru mânia care 
generează astfel de acțiuni încalcă spiritul 
Legii lui Dumnezeu ce interzice crima. 
5:23-24. Iudaismul a accentuat reconcilierea 
dintre oameni; Dumnezeu nu va accepta o 
jertfă din partea cuiva care și-a exploatat 
sau nedreptăţit aproapele şi nu s-a împăcat 
cu el. În *Vechiul Testament, Dumnezeu 
accepta doar jertfele care veneau dintr-o 
inimă curată față de Dumnezeu și față de 
aproapele (Gen. 4:4-7; Prov. 15:8; Is. 1:10-15; 
Ier. 6:20, Amos 5:21-24). 

5:25-26. Isus se întoarce, din nou, la ima- 
ginea curții cerești de judecată (5:22). El 
se foloseşte de obiceiul pedepsei cu închi- 
soarea pentru neplata unei datorii, ca de o 
imagine ce completează *parabola; acesta 
era un obicei neevreiesc pe care, însă, ascul- 
tătorii evrei îl cunoşteau. Nu se acorda ier- 
tare: suma de bani trebuia plătită înapoi 
până la ultimul (în mod literal) codrantes 
(NTR), cea mai neînsemnată monedă 
romană, echivalentul a doar câteva minute 
de muncă. Personaje care apar, cum ar fi 
„judecătorul”, contribuie la intriga para- 
bolei, dar nu simbolizează, în mod special, 
ceva anume. Povestitorii antici nu atribu- 
iau semnificație fiecărui detaliu din para- 
bole; vezi „parabolă” în glosar. 

5:27-30 
Dorința sexuală ca adulter 


5:27-30. Multe scrieri iudaice din Anti- 
chitate avertizau împotriva pericolului 
patimii sexuale şi subliniau capacitatea 
de seducţie a femeii. Isus accentuează 
aici doar responsabilitatea celui ce pof- 
tește. Alți învățători evrei au abordat, de 
asemenea, acest subiect al poftei trupești; 
unii au mers la fel de departe ca Isus, con- 
siderând-o preacurvie. Astfel, problema în 
discuţie nu este doctrina ascultătorilor lui 
Isus, ci inima lor. Cuvântul grecesc folo- 
sit în acest pasaj este similar cu cel folosit 
în “Septuaginta (versiunea grecească a 
*Vechiului Testament) la începutul porun- 
cii a zecea: „Să nu poftești nevasta aproa- 
pelui tău” (Ex. 20:17). Porunca a zecea, 
împotriva lăcomiei, îi obligă pe ascultătorii 
lui Isus să interiorizeze și alte porunci ale 
lui Moise. 

5:29-30. Pedeapsa corporală (scoaterea 
unui ochi sau tăierea unei mâini, ex.: Ex. 
21:24-25) este mai ușor de acceptat decât 
pedeapsa capitală, sentința morţii eterne 
pronunțate de curtea cerească de judecată. 
Unii gânditori evrei credeau că trupul va 
fi înviat în aceeași formă în care a murit 
(ex.: fără anumite membre, ca și în cazul 
multor martiri) înainte ca să fie întregit 
la loc, iar Isus foloseşte această imagine. 
Multe scrieri au folosit expresia „a te 
împiedica” (în mod literal) ca o metaforă 
pentru păcat. 


5:31-32 
Recăsătoria ca adulter 


*Legea iudaică referitoare la adulter con- 
damna, tehnic, doar relația sexuală cu 
femei măritate; situația conjugală a bărba- 
tului nu era relevantă. De aceea, Matei se 
referă, în acest pasaj, doar la cazul în care 
femeia este divorțată. Unii rabini farisei 
acceptau divorțul pentru aproape orice 
motiv (la fel ca legea romană); alții doar 
dacă soția a fost infidelă (vezi comentariul 
de la 19:1-10; atât legea iudaică, cât și cea 
romană considerau că, pentru adulter, se 
impune divorțul). Cei mai mulți priveau 


acest lucru ca pe o dramă. Însă chiar și cei 
mai stricţi rabini admiteau validitatea unor 
divorțuri pe temeiuri mai șubrede. Isus 
adoptă, astfel, cea mai strictă poziție: îngă- 
duie divorţul doar în cazul în care soția 
este infidelă, dar consideră că pentru orice 
alt motiv, divorţul este neîntemeiat. Astfel, 
recăsătoria în toate celelalte cazuri intră 
sub incidența adulterului. Aceasta pare să 
fie, totuși, o hiperbolă (ca și în 5:29-30), o 
metodă ilustrativă de a interzice divorțul, 
cu excepţia situaţiei în care partenerul de 
viaţă a încălcat, în mod ireparabil, legă- 
mântul de căsătorie (vezi comentariul la 
Mc. 10:11). 

Dacă interpretarea Legii de către Isus era 
mai strictă decât ceea ce afirma Legea în 
realitate, nimeni nu s-ar fi gândit că, astfel, 
el intra în contradicție cu Legea; „a con- 
strui un gard în jurul Legii” era un proce- 
deu iudaic standard prin care era protejată 
intenționalitatea Legii. 


5:33-37 
Integritate, nu juruințe 
Jurămintele invocau drept martor o divi- 
nitate; oamenii presupuneau că divinitatea 
va răzbuna orice invocare vicleană a măr- 
turiei divine. Oamenii se jurau pe tot felul 
de lucruri, altele decât pe Dumnezeu, care 
să certifice că ceea ce afirmau era adevărat. 
Ei socoteau că, în cazul în care vor încălca 
jurământul făcut pe instanțe de rang infe- 
rior, nu vor implica, astfel, numele lui 
Dumnezeu. Prin urmare, a devenit necesar 
ca rabinii să decidă care jurăminte impli- 
cau obligații absolute. Alături de un mic 
număr de gânditori, Isus accentuează acea 
integritate datorită căreia jurămintele să 
nu mai fie necesare. El afirmă că un jură- 
mânt se poate face doar luându-L ca mar- 
tor pe Dumnezeu și cere ca oamenii să-și 
împlinească promisiunile făcute. Isus Își 
argumentează, parţial, ideea ajutându-se 
de Scriptură: Isaia 66:1 declară că cerul 
este scaunul de domnie al lui Dumnezeu și 
pământul este așternutul picioarelor Sale. 
Majoritatea oamenilor din Palestina aveau 
părul negru sau închis la culoare, excepție 

făcând cei mai în vârstă al căror păr deve- 
nea alb; versetul 36 ar fi putut să se refere la 
controlul lui Dumnezeu asupra procesului 
de îmbătrânire. În acest context, regula lui 
Isus este mai strictă decât litera *Legii, dar 
în acord cu spiritul ei (Deut. 23:21:23; Ecl. 
5:5). Este posibil ca și *esenienii să fi evitat 
jurămintele, cu excepția celui inițial prin 
care deveneau parte a comunității. 


5:38-42 
Supunerea 


În parte, limbajul este hiperbolic — uceni- 
cii nu s-au angajat în acțiuni care să-i facă 
să-și piardă locuinţele (cf. 2 Cor. 11:20). 
Hiperbola a fost însă folosită pentru a-i 
provoca pe ascultători să ia în considerare 
esența mesajului. Pentru a exprima această 
idee mai literal, Isus Îşi cheamă ucenicii să 
preţuiască relațiile personale mai presus de 
orice și să considere avuțţiile ca fiind lipsite 
de valoare (ideea este de altruism absolut, 
motivat de dragoste; cf. 5:43-44). 

5:38. „Ochi pentru ochi” și „dinte pentru 
dinte” sunt principii ale legii talionului, 
foarte răspândită în Orientul Apropiat. În 
Israel şi în alte culturi, acest principiu era 
aplicat de o curte de judecată şi se referă 
la răzbunarea reglementată legal; la nivel 
personal, răzbunarea nu a fost acceptată 
în *Legea lui Moise, cu excepţia concesiei 
făcute în cazul uciderii unei rudenii (Num. 
35:18-21). *Vechiul Testament nu a permis 
răzbunarea personală; David, un mare 
luptător, a respectat acest principiu (1 Sam. 
25:33; 26:10-11). 

5:39. Lovitura peste obrazul drept (ex.: lov 
16:10; Plâng. 3:30) era cea mai gravă insultă 
în lumea antică (cu excepția traumatisme- 
lor fizice serioase), în multe culturi fiind 
așezată alături de legea talionului; atât 
legea iudaică, cât și cea romană, permiteau 
judecarea pentru această ofensă. Un profet 
putea să îndure un astfel de comportament 
abuziv (1 Împ. 22:44; 2 Cron. 18:23; Is. 50:6). 
5:40. Cei mai săraci oameni din impe- 
riu (ex.: majoritatea țăranilor din Egipt) 
aveau doar o cămașă și o haină, iar fur- 
tul unei haine se solda cu măsuri legale. 

Deși condiţiile din Palestina primului secol 
nu erau așa de rele, acest pasaj ar putea 
indica faptul că, pentru a evita o dispută 
juridică care să-l dezavantajeze, un ins ar 
fi putut renunţa la toate bunurile, inclusiv 
(hiperbolic vorbind) la propriile haine. Isus 
oferă acest sfat în ciuda faptului că, în con- 
textul Legii iudaice, nu se putea confisca 
haina cuiva printr-o acțiune în instanță: un 
creditor nu putea lua haina unui om sărac 
pentru că ea îi servea ca acoperitoare noap- 
tea, dar și ca îmbrăcăminte în timpul zilei 
(Ex. 22:26-27). 
5:41. Soldaţii romani aveau dreptul legal 
de a se folosi de munca fizică, cea animală 
sau de proprietățile populaţiei locale (cf. 
Mc. 15:21). Deși, în Galileea, acest lucru nu 
se întâmpla des, în alte locuri era uzual, iar 
faptul că era posibil așa ceva era suficient 
pentru a-i nedumeri pe ascultătorii lui Isus, 
când vor fi auzit acest exemplu de supu- 
nere și chiar slujire benevolă a opresorului. 
Conducătorii iudei preferau politica de 
status quo în contextul relațiilor cu Roma; 
unii revoluționari însă voiau să se revolte. 
Majoritatea iudeilor palestinieni doreau, 
în această perioadă, libertate, dar nu erau 
revoluționari; cel puţin unii săteni din 
Galileea simpatizau, totuși, cu revoluționa- 
rii iudei cunoscuţi pentru ostilitatea lor față 
de puterea stăpânitoare. Prin anul 66 d.H., 
Palestina iudaică a fost prinsă în război, 
iar în anul 70 d.H., înțelepciunea afirmaţi- 
ilor lui Isus s-a confirmat; Roma a câștigat 
războiul, iar poporul iudeu, condus spre 
înfrângere de revoluționari, a fost zdrobit. 
5:42. Cerşetorii erau peste tot. Biblia a 
accentuat dărnicia faţă de nevoiaşi (Deut. 
15:11; Ps. 112:5, 9; Prov. 21:13). Dumnezeu 
va avea grijă de nevoile celor care îi vor 
ajuta pe cei săraci (Deut. 15:10; Prov. 
19:17; 22:9; 28:8). Legile biblice împotriva 
cămătăriei și în special cele privitoare la 
împrumutul celui sărac înainte de anul 
iertării (Deut. 15:9; la fiecare al șaptelea an, 
datoriile trebuiau iertate; cf. Lev. 25) vin 
în sprijinul afirmațiilor lui Isus din acest 
pasaj, dar Isus merge mai departe, sublini- 
ind dărnicia altruistă (în special Luca 6:35). 


5:43-48 
Dincolo de supunere 


5:43-44. *Vechiul Testament nu a susţi- 
nut, în mod explicit, ura față de dușman 
(Ex. 23:4-5; Prov. 25:21-22), deşi a uri 
pe vrășmașii lui Dumnezeu era un mod 
pios de manifestare a sentimentelor (Ps. 
139:19-22); unele grupări iudaice, cum ar fi 
cea a *esenienilor, au accentuat ura pentru 
cei din afara legământului. Eticienii greci 
au subliniat, uneori, ideea de a învăţa din 
critica venită din partea dușmanilor, dar și 
ideea de a-i răni pe dușmani mai mult decât 
au făcut-o ei (este exemplul lui Isocrate, un 
orator şi retor din Atena secolului IV î.H.). 
Deși răzbunarea Îi aparținea doar 
Domnului (Lev. 19:18; Deut. 32:35), rugă- 
ciunea pentru persecutori (exceptând fap- 
tul de a cere ca Dumnezeu să îi lovească 
de moarte!) nu era, în general, practicată 
nici de cei mai pioși oameni din Vechiul 
Testament (cf. 2 Cron. 24:22; ler. 11:20; 
15:15; 17:18; 18:23; 20:12; deseori în Psalmi, 
ex.: 137:7-9). Unii filosofi apreciau supu- 
nerea, dar alții le-au răspuns cu duritate şi 
aroganță celor care îi criticau. 
5:45. Învăţătorii evrei au scos în evi- 
dență acest aspect universal al milei lui 
Dumnezeu și al suveranității Sale abso- 
lute peste natură și peste ploaie (mulți au 
accentuat faptul că rugăciunile celui nepri- 
hănit pot aduce ploaie pe timp de secetă, 
un aspect care nu este luat în discuţie aici). 
Unele scrieri iudaice relevau ideea că cine 
semăna cu Dumnezeu era şi copilul Său 
(adică, imitator; ex.: Sir. 4:10-11). 
5:46-47. Unii învăţători evrei puneau accent 
pe bunătatea față de păgâni (*neamuri) 
care să-i apropie de adevăr, dar majorita- 
tea evreilor îi salutau (în afara gesturilor de 
caritate) și aveau grijă doar de cei pe care 
îi cunoșteau. Vameşii erau consideraţi a fi 
printre cei mai apostați evrei. Neamurile 
erau considerate (de obicei, pe drept) a fi 
imorale, idolatre și, deseori, păgâne antise- 
mite. Evreii erau de acord că nu puteau să 
fie ca păgânii (la fel, și Vechiul Testament: 
Lev. 18:3; Deut. 18:9; ler. 10:2). 


5:48. Retorica antică includea, deseori, 
propoziţii rezumative la sfârșitul unui 
discurs sau al unei secțiuni. Cuvântul 
aramaic pentru „desăvârșit” poate sem- 
nifica „complet” sau „întreg”, incluzând 
nuanța de „milostiv” (Luca 6:36). În 
Vechiul Testament există deja porunca de 
a fi sfinți după cum și Dumnezeu este sfânt 
(Lev. 11:44-45; 19:2; 20:26), iar iudaismul 
(precum și câţiva filosofi greci) au pledat 
pentru ideea de etică pe baza imitării 
caracterului lui Dumnezeu. 


6:14 
Dărnicia în ascuns 


6:1. Atunci când era cazul, oratorilor antici 
le făcea plăcere să ofere, la începutul dis- 
cursului, un rezumat și, uneori, să ilustreze 
discursul cu trei idei principale. Acest ver- 
set reprezintă propoziţia rezumativă care 
inițiază cele trei exemple de pietate perso- 
nală din 6:2-16. Iudaismul sublinia că fap- 
tele bune nu trebuie făcute de dragul unei 
recompense, care, totuși, era făgăduită, așa 
cum face și Isus aici; această răsplată este 
oferită în ziua judecății, la fel și în iudaism. 
Rugăciunea, postul și darurile oferite săra- 
cilor erau câteva dintre componentele de 
bază ale pietăţii iudaice (Tob. 12:8), iar 
mulți *rabini enumerau aceste caracteris- 
tici (ex.: virtuți pe baza cărora a fost creată 
lumea) în grupe de câte trei. 

6:2-4. În general, grecii și romanii nu 
puneau mare preț pe dărnicia personală; 
contribuţiile remarcabile pentru proiecte 
publice sau oferite cliențior dintr-o clasă 
socială inferioară erau destinate să asigure 
popularitatea donatorului. În contrast, 
dărnicia era esenţială pietății iudaice; unii 
scriitori au mers până acolo încât să susțină 
că acest lucru putea mântui o persoană, 
deși restricțiile rabinice de mai târziu nu 
au permis nimănui să ofere, ca dărnicie, 
mai mult de 20% peste valoarea zeciuielii. 
Unii comentatori au interpretat sunetul 
trâmbiței în mod literal, dar este o hiper- 
bolă (oamenii nu sunau din trâmbiţe atunci 
când făceau milostenie) ce poate reflecta 
un joc de cuvinte (cutiile cu dărnicie aveau 

forma unor trâmbiţe). „A nu ști stânga ta 
ce face dreapta” este o *hiperbolă (cf. Iona 
4:11) iar câteva exemple elocvente apar şi 
în alte locuri din Scriptură. Sensul expresiei 
„îți va răsplăti”, folosită aici, are în vedere 
restituirea în contextul afacerilor antice, pe 
baza unei adeverinte de plată. 


6:5-15 
Rugăciunea în ascuns 


Structura paralelă a celei mai mari secțiuni 
(6:1-18) şi a acestui pasaj despre rugăciune 
este amplificată de prezenţa unui model 
de rugăciune (6:9-13; așadar, modul cum 
cineva nu trebuie să se roage 6:5, 7-8 şi 
modul în care cineva trebuie să se roage 
6:6, 9). Iudaismul era mult mai profund 
decât religiile grecilor și romanilor în ceea 
ce privește rugăciunea cotidiană. 

6:5-6. Problema nu vizează rugăciunea 
publică, ci motivaţia ei, orientată spre alți 
oameni, şi nu spre Dumnezeu. Era, pro- 
babil, uzual pentru oamenii pioși să recite 
rugăciuni personale în *sinagogă; nu este 
clar dacă aceste rugăciuni erau rostite 
simultan de către toată lumea în toate sina- 
gogile din vremea lui Isus. Unii comenta- 
tori sugerează că „odăița” era o cămară; 
majoritatea oamenilor nu aveau o cameră 
personală în casele lor și doar cămara era 
prevăzută și cu o ușă. A sta în picioare era 
o poziție obişnuită pentru rugăciune. 

6:7. Cărturarii evrei au dezbătut problema 
folosirii unor rugăciuni standard în acea 
perioadă. În general, au fost de acord cu 
ele, dacă motivația era corectă. Rugăciunile 
grecești menţionau un șir întreg de titluri 
pentru divinitate cu speranţa că zeul va fi 
receptiv. În rugăciunile păgâne, se amintea 
de favorurile făcute sau de jertfele aduse 
divinității, încercând a se obţine un răs- 
puns din partea divinității pe un temei 
contractual. 

6:8. Iudaismul recunoștea faptul că 
Dumnezeu știe totul; problema în discu- 
tie, aici (şi, deseori, în contextul învățăturii 
lui Isus), se referă așadar nu la doctrina 
ascultătorilor lui Isus, ci la inimile lor. 
Poporul evreu se raporta la Dumnezeu 

altfel decât se închinau grecii propriilor 
zei (chiar dacă și credința monoteistă nu 
era întotdeauna ceea ce ar fi trebuit să fie). 
În iudaism, Dumnezeu era Tatăl care Se 
bucura să împlinească nevoile poporului 
Său; iudaismul recunoștea, de asemenea, 
că Dumnezeu cunoaște toate gândurile 
omului. La baza rugăciunii eficace, Isus 
aşază condiţia unei relații intime, nu mode- 
lul parteneriatului de afaceri, care era mai 
apropiat de păgânismul antic. 

6:9-10. Scrierile grecești foloseau, dese- 
ori, pentru zeitatea supremă, apelativul 
„tată”, incluzându-l în rugăciuni, dar 
această practică este bine documentată în 
sursele iudaice încă din Vechiul Testament 
(Deut. 32:6; Ps. 68:5; Is. 63:16; 64:8; ler. 3:4, 
19; 31:9; Mal. 1:6; 2:10) și din alte scrieri 
iudaice timpurii (Tob. 13:4; *3 Mac. 5:7; 
7:6). Atunci când se ruga, poporul evreu 
se adresa, în mod obișnuit, lui Dumnezeu 
cu „latăl nostru cel ceresc”, deşi astfel de 
adresări intime ca: „Aba” (tătic) erau rare 
(vezi comentariul de la Mc. 14:36). Una din 
rugăciunile iudaice standard din timpul 
zilei (Kaddiş) proclama: „Înălţat și adorat 
să fie numele lui..., fie ca împărăţia sa să 
vină curând și fără zăbavă”. Deoarece 
Dumnezeu era Tatăl, copiii Săi puteau să 
aibă încredere în El (cf. 18:3). 

Rugăciunile evreiești recunoșteau că 
numele lui Dumnezeu va fi „glorificat” sau 
„Sfințit”, dovedit sfânt, în timpurile din 
urmă când va veni “Împărăția Sa, după cum 
este scris și în Biblie (Is. 5:16; 29:23; Ezec. 
36:23; 38:23; 39:7, 27; cf. Zah. 14:9). Poporul 
evreu recunoștea, de asemenea, impor- 
tanţa trăirii unei vieţi în acord cu ceea ce ei 
cinsteau în rugăciune. În prezent, poporul 
evreu putea glorifica numele Său prin trăi- 
rea unei vieți virtuoase; dacă nu trăiau con- 
form legilor primite, ei profanau numele 
Său sau îl discreditau printre popoare (cf., 
de asemenea, Ex. 20:7; ler. 34:16; 44:25-26; 
Ezec. 13:19; 20:14; Amos 2:7). Unii consi- 
deră kidduș hașem, glorificarea numelui 
lui Dumnezeu, ca reprezentând principiul 
fundamental al eticii rabinice de mai târ- 
ziu; prin contrast, profanarea numelui lui 

Dumnezeu era ceva ce aproape că nu se 
putea ierta. 

Evreii au înțeles că, după venirea 
Împărăției lui Dumnezeu, voia Sa se va 
împlini atât pe pământ, cât şi în cer. 

6:11. Acest verset se referă la purtarea de 
grijă a lui Dumnezeu față de poporul Său 
în pustiu, prin pâinea zilnică (mana) pe 
care le-a trimis-o din cer, după ce, mai întâi, 
i-a răscumpărat. Unii evrei așteptau o reve- 
nire a manei în vremurile din urmă, dar 
rugăciunile aduse înaintea lui Dumnezeu 
pentru a suplini nevoile de bază ale unei 
persoane — dintre care pâinea și apa sunt 
cele mai importante - erau obişnuite în 
lumea antică (cf. Prov. 30:8). 

6:12. Rugăciunea pentru iertare apare în 
rugăciunile iudaice obișnuite din perioada 
antică (de remarcat cea de-a șasea bene- 
dicţie din Cele Optsprezece Benedicţii). În 
învățătura iudaică păcatele erau conside- 
rate „datorii” față de Dumnezeu; același 
cuvânt *aramaic putea fi folosit în ambele 
accepțiuni. *Legea biblică cerea iertarea 
periodică a datornicilor (la fiecare șapte ani 
şi la cincizeci de ani), așa că ilustrația cu 
iertarea datoriilor a fost elocventă (mai cu 
seamă că juriștii iudei au găsit o modalitate 
de a ocoli iertarea datoriilor, astfel încât să 
nu fie periclitată afacerea creditorilor). 
6:13. Paralelismele cu rugăciunile evreiești 
antice și posibila sintaxă aramaică dindă- 
rătul acestui verset sugerează următoarea 
traducere: „să nu păcătuim când suntem 
încercaţi”, mai degrabă decât „și nu ne duce 
pe noi în ispită” (cf. 4:1; 26:41 în context; cf. 
Ps. 141:34). Unii cercetători au sugerat o 
aluzie la suferința din vremurile din urmă, 
care trebuia să preceadă venirea Împărăției 
și care putea include o astfel de încercare 
sau ispită, însă majoritatea rugăciunilor 
evreiești despre ispită erau adresate pentru 
a invoca putere în veacul prezent. Deoarece 
rugăciunile evreiești erau, în mod obișnuit, 
folosite în contexte liturgice care se înche- 
iau cu o adresare de laudă, adăugirile de 
mai târziu („Căci a Ia este Împărăţia... ”) 
la textul original al benedicției lui Matei nu 
sunt surprinzătoare. 


6:14-15. Deşi nu exista un consens una- 
nim, unii înțelepti evrei recunoșteau faptul 
că doar cei ce iertau puteau fi iertați (Sir. 
28:1-8). Principiul iertării, pe care îl afirmă 
aici Isus, pare să transmită ideea că doar 
oamenii care înțeleg *harul lui Dumnezeu 
știu cum să accepte acest har. Vezi comen- 
tariul de la 18:21-35. 


6:16-18 
Postul în ascuns 


Poporul evreu combina postul cu jelirea, 
cu *pocăința și, câteodată, cu rugăciunea; 
majoritatea evreilor posteau de la apusul 
soarelui până a doua zi la apus. În peri- 
oada anotimpurilor secetoase, majoritatea 
oamenilor pioși posteau (fără apă, deși 
acest lucru era nesănătos) două zile pe săp- 
tămână. Acest post era considerat ca fiind 
meritoriu, deși postul *ascetic (ex.: a posti 
doar pentru a-ți birui trupul) era interzis. 
Postul evreiesc presupunea abstinența nu 
doar de la mâncare, ci și de la alte plăceri 
care includeau obiceiul ungerii capului cu 
untdelemn pentru a preveni uscarea pie- 
lii; întreruperea acestor obiceiuri făcea ca 
postul să devină vizibil. (Grecii obișnuiau 
să-și ungă trupul cu ulei înainte de a face 
exerciții fizice, iar după aceea, foloseau 
un obiect din metal, numit strigil, pentru 
a înlătura transpirația depusă peste ulei. 
Evreii însă nu practicau acest obicei și nu 
la aceasta se referă pasajul din Matei 6. Din 
perspectiva lui Dumnezeu, postul nu avea 
doar o dimensiune exterioară (Is. 58:3—12; 
ler. 36:9). 


6:19-24 

Nu căuta să te îmbogățești 

Nimeni nu trebuie să prețuiască comorile 
de pe pământ astfel încât să caute să se 
îmbogăţească (6:19-24) sau, pe urmă, să se 
îngrijoreze din pricina lor (6:19-24), deoa- 
rece Dumnezeu va asigura nevoile de bază 
ale omului (6:25-34). Perspectivele antice 
despre bogăţie se înscriu într-un spectru 
larg, de la refuzul proprietății personale 
(ca în cazul *esenienilor), până la a privi 
bogăţia ca pe o binecuvântare (mai des 

întâlnită), însă mulți oameni atunci, ca și 
astăzi, căutau și caută să-și asigure un con- 
fort material cât mai ridicat. 

6:19. Rabinii antici, precum *Hilel, un 
înțelept evreu faimos, au recunoscut, în 
general, puterea corupătoare a bogățiilor 
pământești. Deoarece hoţii erau în stare să 
spargă ziduri pentru a fura cutia cu valori 
a unei familii, oamenii cu o anumită bunăs- 
tare, pentru a-şi proteja averile, recurgeau 
la una dintre cele câteva metode pe care le 
aveau la dispoziţie: să-și investească banii 
la schimbătorii de bani, să-și depoziteze 
banii în Templu pentru păstrare (majorita- 
tea hoților evitau „să jefuiască zeii”), să-și 
îngroape banii în pământ ori să-i ascundă 
în peșteri unde se puteau degrada dato- 
rită moliilor (în cazul hainelor scumpe) şi 
ruginii (în cazul monedelor; cf. Sir. 29:13; 
însă termenul folosit de Matei poate să se 
refere la degradarea produsă de anumite 
vietăți, de ex,. viermi), pierzându-și astfel 
valoarea. 

6:20-21. Textele evreiești vorbeau despre 
„a aduna comori” cu Dumnezeu sau în 
ceruri (ex.: Tob. 4:7-10). Uneori, acest lucru 
însemna că o persoană generoasă putea 
spera că Dumnezeu o va ajuta la vreme de 
nevoie; câteodată se referea (ca şi în cazul 
de față) la comoara din veacul viitor. 
6:22-23. Isus vorbește, în mod literal, des- 
pre un ochi „simplu” (v. nota GBV) vs. un 
ochi „rău” sau „păcătos“. Această zicătoare 
poate include câteva jocuri de cuvinte. Un 
„ochi simplu” poate însemna, în mod obiș- 
nuit, un ochi darnic, dar îl pregătește pe 
cititor pentru ce va urma în 6:24. În cultura 
vremii, un „ochi rău” putea însemna fie un 
ochi bolnav, fie un ochi avar. Mulţi oameni 
credeau că lumina era emisă din ochi spre 
exterior și nu invers, facilitând astfel simțul 
văzului. Deși în acest pasaj Isus compară 
ochiul cu o lampă, el discută despre ochiul 
„bolnav” care nu poate admite lumina. Un 
astfel de ochi devine un simbol pentru 
netrebnicia unei persoane avare. 

6:24. Arareori un sclav era simultan pro- 
prietatea a doi stăpâni, iar când chiar se 
întâmpla (uneori prin moștenire în copro- 
prietate), se ajungea la conflict de interese. 

„Mamona” este cuvântul *aramaic pentru 
posesiuni sau bani, iar Isus pare să-l perso- 
nifice ca idol, recurgând astfel la altă figură 
de stil străveche (personificarea). 


6:25-34 

Nu te îngrijora cu privire la posesiuni 
6:25. Mulți oameni din Antichitate aveau 
cu puțin peste limita de subzistență — mân- 
care, îmbrăcăminte și adăpost. Deoarece 
procurarea acestor lucruri de primă necesi- 
tate depindea deseori — în special în zonele 
rurale — de ploile sezoniere sau (în Egipt) 
de revărsarea fluviului Nil, aveau sufici- 
ente motive de îngrijorare cu privire la ce 
vor mânca sau cu ce se vor îmbrăca. 
6:26-27. Unii filosofi antici vorbeau des- 
pre sau deduceau învățături morale din 
natură, în aceeași măsură ca din filoso- 
fie. Mulţi învățători evrei susțineau că 
Dumnezeu îi avea în vedere, prin legile 
din Biblie, doar pe oameni (deși era clar că 
Dumnezeu veghează asupra întregii crea- 
ţii; cf. Ps. 104:27). Dar argumentul lui Isus 
era unul tipic, folosit în iudaism: „cu cât 
mai mult” (gal vahomer); dacă Dumnezeu 
îngrijește de păsări (iar rabinii erau de 
acord că Dumnezeu are grijă de toată cre- 
ația), cu cât mai mult va avea El grijă și de 
fiinţele umane? 

6:28-30. Deși unii comentatori au suge- 
rat că este vorba despre anemone roșii, 
culoare pe care orice cititor din Antichitate 
și-ar fi imaginat-o pentru mantia regală 
a lui Solomon (6:29), cuvântul folosit de 
Isus se putea referi la orice floare din câm- 
piile Galileei. În orice caz, astfel de flori 
erau folosite de către femei drept com- 
bustibil pentru cuptoarele de făcut pâine. 
Efemeritatea ierbii și a florilor care se usucă 
an de an sub arșița verii era o imagine 
firească pentru starea ființelor vii supuse 
morții (cf. Ps. 103:15-16; Is. 40:6-8). 
6:31-33. Lumea păgână era, într-adevăr, 
preocupată de astfel de lucruri de strictă 
necesitate, dar Isus le reamintește ascultă- 
torilor săi că ei ar trebui să se încreadă în 
Tatăl lor (v. 32; vezi comentariul la 6:7-8) 
și să caute Împărăţia lui Dumnezeu (v. 33). 

6:34. Alţi învăţători evrei, după Isus, au 
oferit același sfat; este greu de spus dacă 
Isus a folosit o expresie tradițională sau 
învăţătura Sa, în acest caz, s-a transformat 
într-o zicere tradițională. 


7:1-5 

Reciprocitatea judecății 

7:1-2. Ideea unei balante de măsurat 
(imaginea este împrumutată din sfera 
comercială) a fost folosită în alte pasaje din 
Scriptură cu trimitere la ziua judecății sau 
a răsplății divine. Expresia: „Cu ce măsură 
măsurați, vi se va măsura” apare de câteva 
ori în scrierile iudaice târzii și s-ar putea să 
fi fost o maximă. Pentru aceeaşi idee, vezi 
5:7, 6:14-15 și Proverbe 19:17. Compară, de 
asemenea, cu ideea din *Vechiul Testament 
potrivit căreia mărturia mincinoasă tre- 
buia răsplătită cu aceeași pedeapsă dorită 
pentru cel acuzat (Deut. 19:18-21) şi 
Dumnezeu se opune judecății nedrepte 
(Ex. 23:6-8; Deut. 16:18-20). 

7:2-5. Deşi, în Antichitate, operațiile pe 
ochi implicau uneori și procedee de cură- 
tire a ochiului, aici Isus foloseşte, evident, 
o *hiperbolă. Pentru ascultătorii lui Isus, 
exemplul este grăitor, șocant, grotesc și, 
probabil, plin de umor, însă ideea este 
clară. Pentru a-și comunica mesajul, profe- 
ţii au apelat la imagini expresive, folosind 
deseori jocuri de cuvinte (ex.: expresia 
ebraică din Mica 1; ler. 1:11-12). Vechiul 
Testament (ex.: Prov. 15:32) și tradiţia 
ebraică ulterioară au accentuat faptul că 
oamenii trebuie să fie întotdeauna sufi- 
cient de smeriți pentru a accepta îndrep- 
tarea greşelilor. 


7:6-12 

Imitarea darurilor lui Dumnezeu 

7:6. Porcii și câinii erau considerați ani- 
male necurate (Prov. 26:11; 2 Pet. 2:22), 
incapabile să aprecieze lucrurile valoroase 
(Prov. 11:22). În mod uzual, porcii consu- 
mau mâncărurile cele mai dezgustătoare, 
iar câinii se hrăneau cu hoituri și chiar cu 
sânge uman. Câinii vagabonzi lătrau atât 
la cei ce le aruncau de mâncare, cât și la cei 


ce îi ignorau. Astfel, pentru ascultătorii din 
vechime, exemplul folosit este convingător 
și dincolo de dispută. 

Chestiunea mai controversată vizează 
semnificația versetului în context. Probabil 
că nu se referă la a-i îndrepta (cf. Mt. 7:1-5) 
pe cei ce nu ascultă (cf. Prov. 23:9). 

7:7-8. Chiar și numai ca principiu general, 
îndrăzneala datorită căreia acest text pro- 
mite răspunsuri la rugăciune este foarte 
rar întâlnită în literatura antică; doar 
câțiva oameni deosebiți au reușit să obțină 
aproape tot ce au cerut. 

7:9-11. În acest pasaj, Isus adaptează un 
argument tipic evreiesc numit qal voho- 
mer, folosind o progresie de la mic la mare 
(dacă ce este mai puțin și mai neînsemnat 
este adevărat, cu atât mai mult ce este mai 
mare şi mai valoros). Peștele și pâinea erau 
alimente de bază care făceau parte inte- 
grantă din dieta majorității ascultătorilor 
lui Isus; ele nu intrau în meniul rafinat al 
celor bogați. 

7:12. „lot ce voiţi să vă facă oamenii 
faceți-le și voi la fel” era o învățătură uzu- 
ală; o întâlnim în cartea lui Tobit, atribuită 
învățătorului evreu din primul secol, Hilel, 
și, de asemenea, în sursele literare grecești 
(cf, de ex.: forma negativă în Tob. 4:15, 
Philon, Hypothetica 7:6; Șabat babilonian 
31a; forma pozitivă în Epistola lui Aristeas 
207; cf., de asemenea, Sir. 31:5; sursele 
greceşti și chiar învăţătura confucianistă). 
Versiunea atribuită lui Hilel, care apare 
într-un manuscris de mai târziu, adaugă 
expresia: „Aceasta este întreaga Lege” (cf. 
Mt. 22:40). 


7:13-27 
Cele două căi 


7:13-14. Ascultătorii lui Isus erau famili- 
arizați cu imaginea celor „două căi”, una 
ducând la viață, iar cealaltă, la moarte; era 
o imagine obișnuită în iudaism (vezi Deut. 
30:15). Sublinierea lui Isus că sunt puţini 
pe calea cea dreaptă apare în *4 Ezdra, dar 
nu este așa de frecventă ca imaginea gene- 
rală a celor două căi. Se pare că majoritatea 
evreilor credeau că Israelul în ansamblu va 


65 Matei 7:7-7:21 


fi mântuit, iar cei puţini care erau pierduţi 
constituiau excepţiile de la regula generală. 
7:15. Deşi mulți evrei educați nu credeau 
într-o continuitate a darului profetic din 
Vechiul Testament, ei credeau totuși că 
profeții mincinoși continuau să existe 
(cf., de ex.: Ier. 2:8; 5:30). *Josephus menti- 
onează mulți dintre ei din perioada primu- 
lui secol. Contrastul dintre lupii răpitori 
și mieii sau oițele blânde era proverbial. 
Existau povestiri despre unii oameni care, 
pentru a se deghiza, foloseau piei de ani- 
male, dar ilustrația din pasaj este mult mai 
elocventă: lupii nu poartă haine. 

7:16. La fel ca grâul și orzul, strugurii și 
smochinele erau printre cele mai de preț şi 
cele mai consumate fructe de pe pământ; 
spinii şi mărăcinii erau plantele cele mai 
nefolositoare și care dădeau bătaie de cap 
semănătorilor, așa cum se menţionează 
deseori în Vechiul Testament. Pentru un 
sens figurat al cuvântului „fructe” în 
Vechiul Testament, vezi Isaia 5:6 și comen- 
tariul la Matei 3:8. 

7:17-20. Repetiţia: „Îi veţi cunoaște după 
roadele lor” (7:17, 20) încadrează această 
ilustrație; o astfel de formulă stilistică era 
folosită, de regulă, ca un procedeu literar 
(numit inclusio) pentru a delimita un para- 
graf. Profeții erau consideraţi a fi mincinoși 
dacă îi abăteau pe oameni de la adevăra- 
tul Dumnezeu (Deut. 13) sau dacă cuvin- 
tele lor nu se împlineau (Deut. 18:21-22). 
*Rabinii admiteau că profeţii pot suspenda 
temporar o normă prevăzută în Lege, la 
fel cum rabinii înșiși puteau să o facă, dar 
dacă ar fi negat Legea însăși sau ar fi sus- 
ținut idolatria, ei erau considerați profeți 
mincinoși. În învățătura Sa, Isus susţine că, 
dacă ei nu trăiesc drept, sunt profeți falși 
(Mt. 7:21-23). Compară cu Luca 6:43-45. 
7:21-23. Minunile pe care le menționează 
Isus nu sunt neapărat false; este posibil 
să profețeşti sub inspirația Duhului și 
totuși să fii neascultător de Dumnezeu și 
nemântuit (1 Sam. 19:20-24). Cuvintele cu 
care sunt alungaţi provin dintr-un psalm 
despre reabilitarea celor drepți (Ps. 6:8; cf. 
119:115; 139:19). Unii au încercat să folo- 
sească numele lui Solomon pentru a scoate 

afară demonii (Flavius Josephus, Antichități 
iudaice, 8:47), dar mulţi au acţionat sau au 
profețit în numele lui Dumnezeu (Deut. 
18:22; 1 Sam. 17:45; 1 Ezdra 6:1). 

7:24-27. Rabinii au discutat despre ce 
este mai important: a auzi Legea sau a o 
împlini; mulți au ajuns la concluzia că a 
auzi Legea este mai important, deoarece 
fără a o auzi, nu se poate împlini. Totuși, 
ei insistau pe faptul că atât auzirea, cât şi 
împlinirea Legii erau necesare. 

Din nou, ilustraţia trimite la ziua judecății. 
Ideea de a fi judecat, în cele din urmă, pentru 
că auzirea Legii n-a fost însoțită de împlini- 
rea ei, era una comună (Ezec. 33:32-33). 
Însă niciun alt învățător, cu excepția lui 
Isus, nu a pretins atât de multă autoritate 
pentru cuvintele sale; o astfel de autoritate 
era rezervată doar legii ca atare. Unii din- 
tre ascultătorii lui Isus mai familiarizați cu 
Scripturile s-ar fi putut gândi la Proverbe 
24:3 („prin înțelepciune se înalță o casă”) şi 
la contrastul dintre înțelepciune și nebunie 
din Proverbe 9:1-18. Rabinii de mai târziu 
foloseau o *parabolă foarte asemănătoare 
cu cea rostită de Isus aici, dar, dacă la ei, 
fundamentală era ascultarea față de Tora 
(ex.: Avot de Rabbi Natan 24A), aici este vorba 
despre ascultarea de cuvintele lui Isus. 


7:28-29 

Răspunsul noroadelor 

Învățătorii Legii nu au pretins niciodată 
atât de multă autoritate ca cea pe care a 
revendicat-o Isus (7:24-27); autoritatea lor 


provenea din faptul că se întemeiau pe tra- 
diția moştenită de la predecesori. 


8:1—4 
Atingerea unui om necurat: lepra 


Matei grupează laolaltă nouă povestiri 
conținând zece miracole specifice (unii 
exegeți au sugerat că Matei dorește ca citi- 
torii săi să-și amintească cele 10 minuni ale 
lui Moise) în capitolele 8-9; trei minuni în 
8:1-17, apoi învăţătura despre adevărata 
ucenicie (8:18-22), pe urmă alte trei mira- 
cole (8:23-9:8) şi iarăși învățătură despre 
adevărata ucenicie (9:9-17); în final, încă 

trei povestiri dintre care una conţine două 
minuni (9:18-33). Scriitorii antici foloseau 
exemple pentru a-și ilustra ideile: autori- 
tatea lui Isus asupra bolilor, *demonilor 
și naturii îi constrânge pe oameni să-l 
recunoască autoritatea peste vieţile lor. În 
gândirea antică, miracolele puteau atrage 
atenția asupra învăţătorilor, le puteau 
atesta statutul sau validitatea învățăturii 
lor (în contrast cu încercările raționaliste 
moderne de a nega existența miracolelor). 
8:1. Oamenii cu poziţii de autoritate în soci- 
etate considerau că învățătorii care atrăgeau 
mulțimi mari de oameni reprezintă ame- 
nințări pentru stabilitatea socială; romanii 
erau constant preocupați de apariția unor 
răzmerițe în Palestina iudaică. Cititorii 
familiarizați cu situaţia de dinainte de anii 
'70 din Palestina iudaică ar putea identifica 
aici sămânţa unui conflict iminent. í 
8:2. Lepra era o boală de piele hidoasă 
pentru care Biblia a prescris carantină și 
izolare de restul societăţii (Lev. 13:45-46). 
Leproșii erau, în mare măsură, exilați în 
afara societății (2 Împ. 7:3). Ca adresare 
personală, „Doamne“ putea să însemne, 
de asemenea, și „domnule“ ; gradul de 
respect exprimat depindea de persoana 
abordată. Închinarea în faţa unei persoane 
presupunea respect maxim pentru demni- 
tatea sau puterea persoanei respective de a 
rezolva o nevoie stringentă. 

8:3. Era interzis prin Lege ca un lepros să 
fie atins (cf. Lev. 5:3), iar pe majoritatea 
oamenilor îi scârbea până și gândul la așa 
ceva. Într-adevăr, *Legea poruncea izolarea 
leprosului de societate (Lev. 13:45-46). Vezi 
comentariul ulterior de la Marcu 1:40-45. 
Totuși, miracolul ca atare ar fi fost interpre- 
tat ca fiind lucrarea unui profet puternic 
(cf. 2 Împ. 5:14). 

8:4. Isus urmează aici prescripțiile Legii 
vechi-testamentare despre lepră (Lev. 
14:1-32). Porunca de a nu spune nimănui 
altcuiva evocă activitatea clandestină a 
unor profeți vechi-testamentari care inspi- 
rau respect în contextul antic mediteranean 
al disprețului față de lauda de sine; este 
posibil ca și Isus să fi evitat concurenţa cu 
cei aflaţi la putere. Încă un lucru de luat în 


seamă este prevenirea unor mulțimi mari 
de oameni de a deturna lucrarea lui Isus, 
din moment ce ştirile despre vindecări 
miraculoase atrăgeau mulțimile. Cu pri- 
vire la secretul mesianic, vezi discuţia ulte- 
rioară despre mesajul lui Marcu în introdu- 
cerea la Evanghelia lui Marcu. 


8:5-13 
Credința unui neevreu 


Prin selectarea acestei narațiuni din sursele 
sale, Matei își încurajează cititorii creștini 
dintre evrei să se implice în misiunea prin- 
tre *neamuri. Chiar și o singură excepție ar 
fi îndeajuns pentru a submina ideile rasiste 
preconcepute. 

8:5. Cea mai apropiată legiune de trupe 
romane era staționată în Siria; în Iudeea 
se găseau câteva contingente de trupe 
romane la Cezareea, pe malul Mării 
Mediterane, la care se adăugau câțiva 
soldați suplimentari în fortăreața Antonia 
din Ierusalim. Capernaum, ca post vamal, 
putea dispune de câțiva soldați, ori e 
posibil ca centurionul să provină din altă 
garnizoană sau să fi fost veteran. Soldații 
din Palestina erau, în mare parte, trupe 
auxiliare, cu origini etnice locale; atunci 
când ieșeau din armată, deveneau cetă- 
teni romani (şi reprezentau Roma, pentru 
ascultătorii lui Matei), mulți fiind de etnie 
siriană. Centurionul comanda o „centurie” 
de soldaţi, însă, în realitate, era vorba doar 
despre aproximativ optzeci, și nu o sută de 
soldaţi. Spre deosebire de ofițerii de rang 
superior, majoritatea centurionilor trebuia 
să dea dovadă de multe calități pentru a 
promova. Ei formau coloana vertebrală a 
armatei romane, fiind responsabili cu dis- 
ciplina. În contextul războiului iudeo-ro- 
man (sau a abuzurilor comise de soldaţi în 
partea de est a imperiului, vezi comenta- 
riul de la 5:41), este posibil ca o mare parte 
a destinatarilor Evangheliei lui Matei să 
nu-i fi simpatizat, îndeobște, pe centurioni. 
8:6. Despre adresarea sutașului cu 
„Doamne“, vezi comentariul de la 8:2. 
În timpul serviciului militar de douăzeci 
de ani în armata romană, soldaților nu li 

permitea să se căsătorească. Mulţi dintre ei 
aveau, ilegal, concubine din partea locului, 
un aranjament trecut cu vederea de armată, 
dar avantajos pentru femeile în cauză; se 
presupune că centurionii, care erau mutați 
mai des dintr-o regiune în alta, nu aveau 
parte nici măcar de acele familii neoficiale 
pe care le întrețineau majoritatea soldați- 
lor. Centurionul putea să aibă sau nu soție 
și copii oficiali. Totuși, conform contextului 
antic, un cămin putea include servitori, iar 
servitorii și familia stăpână puteau fi foarte 
apropiaţi, în special dacă alcătuiau un 
cămin foarte unit. Centurionii erau mult 
mai bine plătiți decât soldații de rang infe- 
rior. În medie, un sclav putea costa cam o 
treime din salariul anual al celui mai bine 
plătit legionar (şi mai mult din solda altor 
oșteni), dar centurionii încasau o sumă de 
cincizeci, şaizeci de ori mai mare decât un 
soldat obișnuit. 

8:7. Răspunsul lui Isus poate fi interpretat 
ca o întrebare, o provocare, mai degrabă 
decât ca o afirmaţie: Să vin și să-l vindec? 
(cf. 15:26). Dacă însă e citită ca o afirma- 
ție, atunci ea exprimă dorinţa lui Isus de 
a depăși o barieră culturală importantă. 
Se pare că evreii pioși nu intrau, în mod 
normal, în casele locuite de neamuri; vezi 
comentariul de la Fapte 10:27-29. 

8:8. Centurionul, care știa că evreii intrau 
rareori în casele neamurilor, recunoaște 
misiunea specială a lui Isus pentru Israel 
(cf. 15:27). În același timp, el manifestă 
o mare credinţă, deoarece, dintre toate 
povestirile (adevărate sau false) despre 
vindecări miraculoase din Antichitate, vin- 
decările la distanţă erau rare şi considerate 
a fi cu totul neobișnuite. 

8:9. Răspunsul centurionului demon- 
strează că el (ca reprezentant al autorității 
Imperiului Roman) înțelege principiul 
autorității exercitate de Isus. Soldaţii 
romani erau foarte disciplinaţi și (cu excep- 
ţia perioadelor de rebeliune) îndeplineau 
foarte riguros ordinele; ei reprezentau 
modelul suprem de disciplină și ascultare 
în Imperiul Roman. „Du-te” și „vino” apar 
şi în alte pasaje ca exemple rezumative de a 
exprima autoritatea. 

8:10. Neevreii erau, în majoritatea cazuri- 
lor, păgâni care nu credeau în Dumnezeul 
lui Israel. 

8:11. Acest verset reflectă concepția evre- 
iască standard despre ospăţul viitor din 
“Împărăţia lui Dumnezeu. Deși Biblia 
declară că acest ospăț este pregătit pen- 
tru toate popoarele (Is. 25:6; cf. 56:3-8), 
literatura iudaică din această perioadă 
subliniază că a fost pregătit pentru Israel, 
care va fi înălțat mai presus de dușmanii 
săi. Oamenii erau așezați la ospăț potrivit 
rangului fiecăruia. Ei „se așezau” la mese 
obișnuite, dar „se întindeau” (ca și în acest 
pasaj) la ospeţe; a lua masa cu cineva pre- 
supunea intimitate, așa că părtăşia la masă 
cu marii patriarhi Avraam, Isaac şi lacov 
reprezenta o speranță viitoare pentru 
poporul evreu, nu pentru neamuri, cu care 
evreii nu luau masa împreună. 

8:12. „Fiii Împărăției” vor fi aruncați afară; 
alte texte iudaice au folosit expresia „întu- 
nericul de afară” pentru a descrie iadul, 
locul unde puternicele duhuri rele sunt 
întemnițate; este posibil ca „scrâșnirea din- 
ților” să facă aluzie la Psalmul 112:10. 

8:13. Circulau povestiri iudaice despre făcă- 
tori de minuni, dar relatările despre vinde- 
cări la distanţă erau rare şi privite ca neo- 
bişnuite. Prin urmare, o astfel de vindecare 
era văzută ca fiind cu totul miraculoasă. 


8:14-17 
Mesia Vindecătorul 


8:14. Arheologii au descoperit într-un loc, 
aproape de sinagogă, ceea ce unii cred că 
va fi fost tocmai casa evreiască menționată 
în verset. Când ajungeau la vârsta maturi- 
tății copiii trebuiau să îngrijească de părin- 
ţii lor vârstnici. Tinerii proaspăt căsătoriți 
locuiau, adesea, cu familia mirelui (pentru 
mai multe detalii, vezi comentariul de la 
Marcu 1:29-34). 

8:15. Unii iudei religioşi nu atingeau feme- 
ile pentru a evita, în general, riscul necură- 
ției, excepţie făcând cazurile când puteau 
evalua situația (bazaţi pe Lev. 15:19). Faptul 
că soacra lui Petru a fost capabilă să-i ser- 
vească la masă, un rol obișnuit al femeilor 


în Antichitate (vezi Luca 10:40), demon- 
strează autenticitatea acestei vindecări. 
8:16. Exorciștii foloseau, deseori, incantații 
magice și căutau să manipuleze duhurile 
aflate pe o scară superioară ierarhic, pentru 
a-i ajuta să le exorcizeze pe cele situate pe 
o treaptă inferioară; câteodată foloseau, de 
asemenea, rădăcini mirositoare şi tehnici 
similare pentru a scoate afară demonii. 
În contrast, Isus scoate demonii afară din 
oameni cu „un singur cuvânt”. Antropologii 
au evidențiat experienţe care au fost inter- 
pretate, în majoritatea culturilor lumii, de 
către indigeni ca posesiune demonică. 

8:17. În context, Isaia 53:4 subliniază, în 
mod special, vindecarea de efectele devas- 
tatoare ale păcatului (53:5-6, cf. Osea 14:4, 
etc.), aşa cum au menţionat şi alți scriitori 
creştini (1 Pet. 2:24-25). Datorită accentului 
pus de Isaia pe restaurarea fizică din era 
mesianică (35:5-6) și a conexiunii dintre 
vindecarea fizică și spirituală în tradiția 
iudaică (cf., de asemenea, Is. 33:24), este 
justificat că, în acest pasaj, Matei semna- 
lează vindecarea fizică; Isus inaugurează 
era mesianică, oferind câteva beneficii ale 
ei chiar înainte de cruce. 


8:18-22 
Imperativele lui Isus 


8:18. *Ucenicii erau mai degrabă slujitori 
ai *rabinilor, respectând regulile de ordin 
practic ce aveau legătură cu învățătorul și 
școala lui, dar, în acelaşi timp, asimilân- 
du-le învățăturile. 

8:19-20. De obicei, ucenicii își alegeau 
singuri învățătorii. Unii filosofi greci radi- 
cali care se fereau de posesiuni materiale, 
căutau să-i descurajeze pe viitorii ucenici 
punându-le condiţii foarte greu de înde- 
plinit pentru a-i testa şi pentru a-i selecta 
pe cei mai merituoși. Cei ce se alăturau 
grupărilor sectare foarte religioase, cum 
ar fi gruparea “*esenienilor, trebuiau să 
renunțe la proprietățile personale. David 
și-a avertizat un potenţial slujitor cu pri- 
vire la suferința prin care va trece dacă îl va 
urma (2 Sam. 15:19-20), dar, cu toate aces- 
tea, răspunsul potrivit a fost să-l urmeze pe 


David (2 Sam. 15:21-22). La fel ca pescarii 
și *colectorii de taxe, tâmplarii câștigau 
mult mai bine decât agricultorii; chemarea 
lui Isus, având sărăcia drept condiţie deli- 
berată, L-au silit pe El și pe adepţii Săi la un 
mod de viață plin de sacrificii. 
Comparațiile cu animale reprezentau 
o tehnică pedagogică destul de obișnuită 
(ex.: faimoasele fabule cu animale atribuite 
lui Aesop). Evreii îi puteau compara pe cei 
drepți ce suferă cu păsările care își caută un 
refugiu și își fac cuib cu dificultate (Ps. 11:1; 
84:3; 102:6-7; 124:7). Vulpile își făceau vizi- 
uni în locurile pustii (Plâng. 5:18; Ezec. 13:4). 
8:21-22. Una dintre cele mai importante 
responsabilități familiale ale fiului celui 
mare (atât în cultura greacă, cât și în cea 
iudaică) era să organizeze înmormântarea 
tatălui său; dacă nu-și respecta această 
obligație, devenea un proscris în satul său. 
Înmormântarea iniţială avea loc imediat 
după decesul persoanei respective, iar 
membrii familiei nu discutau cu rabinii 
în perioada de doliu imediat următoare. 
Astfel, argumentează unii, în acest pasaj 
este vorba despre cea de-a doua înmor- 
mântare care se făcea la un an după prima: 
odată ce carnea de pe oase putrezea, fiul 
cel mare se întorcea la mormântul tatălui 
său pentru a colecta oasele într-o cutie spe- 
cială, iar apoi le așeza într-o fantă din zidul 
mormântului. Fiul din această *naraţiune 
cere, astfel, o amânare de un an pentru a 
onora chemarea lui Isus. Alţii au observat 
că în unele limbi semitice, „dă-mi voie mai 
întâi să merg să îngrop pe tatăl meu” se 
poate referi la o cerere de amânare până 
când fiul putea să-și îndeplinească obliga- 
tiile filiale, chiar dacă tatăl respectivului 
era încă în viață. Totuși, chiar și în contex- 
tul acestor interpretări, pretenţia lui Isus 
ca să I se acorde o importanţă mai mare 
decât cea mai importantă responsabilitate 
față de părinte va fi șocat ascultătorii; în 
tradiția iudaică, a-ți cinsti părinţii era una 
dintre cele mai mari porunci (vezi, de ex.: 
Josephus, Contra lui Apion, 2.206), iar a-L 
urma pe Isus și a lăsa neîndeplinită obliga- 
ţia de înmormântare a tatălui era privit ca 
o lipsă de respect la adresa tatălui (despre 

necesitatea înmormântării părinţilor, cf. 
Tob. 4:34; 6:15; 4 Mac. 16:11). Deşi unii 
înţelepţi pretindeau mai multă cinste decât 
cea acordată părinţilor, doar Dumnezeu 
putea deține prioritatea într-o asemenea 
măsură (cf. Deut. 3:6). 


8:23-27 
Domn peste natură 


Povestirile greceşti despre cei ce puteau 
supune natura se refereau, în mod normal, 
la zei sau semizei care acționaseră într-un 
trecut îndepărtat. În tradiția iudaică, există 
câțiva învățători timpurii, cum ar fi Ilie, care 
s-au rugat pentru ploaie sau pentru sistarea 
ei. Însă autoritatea absolută peste valuri și 
mare, în tradiția iudaică Îi aparţinea doar 
lui Dumnezeu. Nu este de mirare că *uce- 
nicii nu au știut ce să creadă despre Isus! 

Doar localnicii numeau Lacul Galileei 
„Marea” Galileei, la fel ca în acest pasaj 
(8:24). Filosofii apreciau atitudinea deta- 
șată în timpul furtunilor pe mare, ca un 
semn al adevăratei credințe în filosofie; 
în mod similar, abilitatea de a dormi în 
fața pericolului putea dezvălui credința în 
Dumnezeu (Ps. 3:5; 4:8). 


8:28-34 
Domn peste duhurile rele 


Există diverse ipoteze cu privire la moti- 
vul pentru care există un singur demoniac 
în Evanghelia lui Marcu și doi demoniaci 
în cea a lui Matei (vezi comentariul de la 
Mc. 5:1-20); o variantă ar fi aceea că Matei 
a știut despre demoniacul pe care îl omite 
Marcu. Altă posibilitate ar fi că, în acest 
pasaj, Matei îl include pe cel de-al doilea 
îndrăcit, deoarece pe unul l-a omis prin 
simplul fapt că a lăsat afară naraţiunea din 
Marcu 1:21-28; prin dublarea numărului 
de personaje, Matei nu a încălcat conven- 
tiile literare standard din iudaismul acelei 
perioade. 

8:28. Mormintele erau considerate a fi 
necurate din punct de vedere ceremonial, 
locuri bântuite de duhuri rele (o credință 
pe care se pare că demonii erau încân- 
taţi s-o confirme). Atât Gadara (aici), cât 

și Gherasa (Mc. 5:1, NTR) erau cetăți din 
regiunea Decapolis, locuite preponderent 
de neamuri, dar Gadara era situată mai 
aproape de Marea Galileei (Gherasa, un 
oraș important şi magnific, era la o distanță 
de vreo 50 km [31 mi] sud-est). Mai la sud, 
cu aproximativ 10 km [6,2 mi], Gadara stă- 
pânea teritoriul unde este plasată această 
*narațiune. Comportamentul violent este 
asociat, frecvent, cu multe cazuri de pose- 
siune demonică în culturile care admit 
existenţa acestui fenomen. 

8:29. „Înainte de vreme” înseamnă înainte 
de ziua judecății. Se pare că nici măcar 
demonii nu s-au așteptat ca *Mesia să vină 
în două etape, prima şi a doua venire. 

8:30. În această regiune locuiau evrei, 
dar locuitorii neevrei erau predominanti: 
așa se explică prezența porcilor. Turmele 
puteau fi foarte mari; un document antic 
menționează cifra de o mie de purcei de la 
o singură scroafă. 

8:31. Povestirile antice despre demoni 
sugerează că ei preferau să-şi negocieze 
cele mai favorabile condiții pentru a părăsi 
o persoană pe care o posedau. Auzind că 
demonii doresc să intre în porci, animale 
considerate a fi necurate după Legea 
iudaică, ascultătorii evrei ar fi răspuns: 
„Bineînțeles!“ 

8:32. Deşi se știa că porcii pot înota, în 
această situație ei nu au putut supraviețui. 
În tradiţia iudaică, demonii puteau muri 
sau puteau fi legaţi (câteodată, în adân- 
cul apelor); deoarece Matei nu afirmă 
contrariul, cititorii săi puteau presupune 
că acești demoni au fost întemnițați sau 
neutralizați altfel. 

8:33-34. Porcii aveau nevoie de puțină 
supraveghere când erau duși la păscut, 
dar unii porcari, responsabili pentru turmă 
în faţa proprietarilor, îi supravegheau, iar 
porcii ascultau de glasul lor. *Naraţiunile 
*vechi-testamentare despre Ilie și Elisei 
îngăduiau evreilor să-i încadreze pe anu- 
miți făcători de minuni în categoria „pro- 
feților”, însă grecii îi numeau, de obicei, pe 
cei ce făceau minuni magicieni sau vrăji- 
tori. Deoarece magicienii și vrăjitorii erau, 
de obicei, răuvoitori, iar venirea lui Isus 


produsese deja pagube economice (pierde- 
rea multor porci) populaţiei neevreiești din 
Decapole, ei erau, fireşte, speriaţi de Isus. 


9:1-8 
Autoritatea de a ierta și de a vindeca 


Condensarea unor relatări istorice era 
uzuală, aşa cum face deseori Matei, repo- 
vestind narațiunea despre paralitic (vezi 
comentariul la Mc. 2:1-12); el omite chiar şi 
elementul dramatic al coborârii paraliticu- 
lui prin acoperiş. 

9:1-2. Pentru mulți oameni săraci, „patu- 
rile” puteau fi saltele, astfel că prietenii 
paraliticului l-au adus culcat pe patul pe 
care stătea așezat tot timpul. „Cetatea sa” 
se referă aici la Capernaum (4:13). 

9:3. Conform concepțiilor din iudaism, 
doar Dumnezeu putea ierta păcatele, însă 
majoritatea evreilor acceptau că anumiţi 
reprezentanţi ai lui Dumnezeu puteau 
vorbi în numele Său. Pedeapsa *vechi-tes- 
tamentară pentru blasfemie împotriva 
lui Dumnezeu -— adică a-L defăima și nu 
a-L onora — era moartea (Lev. 24:10-23). 
Așa cum se specifică în legile rabinice de 
mai târziu, blasfemia însemna, tehnic, a 
pronunța numele divin sau a-i îndemna 
pe oameni să slujească altor dumnezei. În 
accepțiunea populară, mai puţin tehnică, 
blasfemia se referea la orice insultă gravă 
adusă onoarei lui Dumnezeu (cf. Num. 
15:30). Însă cărturarii greşeau interpretând 
cuvintele lui Isus ca blasfemie, oricum ar fi 
definit această ofensă. 

9:4. Iudaismul accepta faptul că Dumnezeu 
poate, uneori, să le reveleze profeților ceea 
ce alții gândeau sau plănuiau. 

9:5-7. Cărturarii evrei știau că, în cele din 
urmă, doar Dumnezeu putea ierta păca- 
tele (cu ocazia Zilei Ispăşirii, ca răspuns 
la jertfele aduse); însă ei recunoșteau, de 
asemenea, că vindecarea vine, în cele din 
urmă, tot de la Dumnezeu. *]osephus arată 
că mulți profeți mincinoși din vremea lui 
Isus au promis să înfăptuiască miracole, 
dar nu au reuşit; unii critici ai lui Isus L-au 
plasat, probabil, în aceeași categorie până 
când l-au văzut miracolele. 


9:8. Când autorii antici scriau despre mira- 
cole, ei își încheiau, în general, relatarea cu 
reacția de uimire a maselor de oameni care 
fuseseră martore acestor miracole. 


9:9-13 
Un doctor pentru păcătoşi 


9:9. Levi era, probabil, un colector de 
taxe agricole, lucrând pentru Irod sau 
pentru autoritățile locale; având biroul în 
Capernaum, mulți credeau că el este un 
vameş care colecta taxe pentru bunuri sau 
articole de import tranzitate prin oraşul 
său, pe rutele comerciale importante din 
zonă. Indiferent care era situația, reputația 
sa pare să fi fost, cel puțin, asociată cu cea 
a celorlalți vameși. El avea o slujbă sigură 
şi prosperă, superioară pescarilor, la care a 
renunțat pentru a urma chemarea lui Isus. 


9:10. Mulţi oameni considerau ca onora- 


bilă invitaţia la cină făcută de un om bogat 
unui lider religios. Totuşi, *colectorii de 
taxe erau socotiți colaboratori ai romanilor 
sau ai dinastiei irodiene, fiind disprețuiți 
de oamenii religioşi. Colectorii de taxe care 
evaluau proprietăţile aveau posibilitatea să 
verifice toate persoanele, cu excepția cetă- 
țenilor care aveau descendență romană, 
pentru a confisca proprietățile nedeclarate. 
În zonele rurale puțin dezvoltate din Egipt, 
se cunoaște că un sat întreg s-a relocat pen- 
tru a scăpa de colectorii de taxe. Probabil 
puţini agenţi vamali din Galileea erau atât 
de duri, însă, în general, colectorii de taxe 
nu erau simpatizați de populația locală. 
Taxele erau mari, chiar și atunci când colec- 
torii de taxe nu percepeau bani în plus. 
Unii comentatori biblici susțin că ter- 
menul „păcătoși” se poate referi la toți 
cei ce nu participau la mesele din cadrul 
ritualului de curăţie, dar, cel mai probabil, 
desemnează orice persoană care prefera 
să trăiască în păcat, în loc să respecte pre- 
scripţiile sistemului religios, neținând cont 
de părerea comunității religioase despre 
această alegere. 
9:11. Servirea mesei împreună semnala o 
relație apropiată între comeseni. Rabinii, 
mai târziu, au folosit uneori antiteza dintre 


Matei 9:8-9:14 


farisei și vameşi ca imagine reprezentativă 
pentru pietate și lipsa ei. “Fariseii erau deo- 
sebit de scrupuloşi în ceea ce privește legile 
specifice legate de mâncare şi nu doreau să 
stea la masă cu oameni care nu respectau la 
fel de riguros aceste legi, cum ar fi vameșii 
și păcătoşii. Aici, în acest context, ei presu- 
puneau că Isus, fiind un învăţător înţelept, 
trebuia să le împărtășească convingerile 
religioase despre care ei credeau că sunt 
biblice (Ps. 1:1; 119:63; Prov. 13:20; 14:7; 
28:7; principiul biblic însă este acela de a 
evita să fii influenţat, nu să-i influenţezi pe 
cei neevlavioși). Iudaismul proclamă mila 
lui Dumnezeu (cf. Ps. 25:8), dar, în cazul lui 
Isus ca învăţător, a sta în compania celor 
cunoscuți ca păcătoși contravenea credin- 
telor tradiționale legate de sfințenie. 

9:12. Pentru a Se face înţeles, Isus răs- 
punde inspirându-Se din activitatea coti- 
diană (comparând doctorii cu învățătorii). 
Replica rapidă şi abilă era caracteristică 
învăţătorilor cu mare popularitate, atât în 
cultura iudaică, cât şi în cea greacă. 

9:13. Alți rabini obișnuiau să spună deseori: 
„du-te și învaţă” sau „vino şi vezi” pentru 
a îndrepta atenţia ascultătorilor spre dove- 
zile biblice ale propriului lor argument. 
Osea 6:6 nu respinge jertfa sau ritualul, dar 
aşază relaţia corectă cu Dumnezeu și cu cel 
sărac, cu cel oprimat sau cu cel marginali- 
zat deasupra sistemului cultic al jertfelor și 
ritualului (cf. 1 Sam. 15:22; Ps. 40:6; 50:7-15; 
51:16; 69:30-31; Prov. 21:3). 


9:14-17 
Postul bine ținut 


9:14. Oamenii considerau deseori că învă- 
țătorii sunt responsabili pentru comporta- 
mentul propriilor *ucenici. *Legea impunea 
un singur post, de Ziua Ispășirii, dar au 
fost adăugate numeroase alte zile de post 
de către israeliții religioși, în special de 
grupări precum cea a fariseilor. În special 
în sezonul secetos, mulți dintre farisei pos- 
teau două, trei zile pe săptămână, fără apă 
(cf. Luca 18:12). Postul reprezenta o prac- 
tică religioasă importantă în combinație cu 
rugăciunea sau cu penitența, astfel încât era 


Matei 9:15-9:22 


neobișnuit ca ucenicii (viitori rabini) să nu-l 
practice deloc. Un învăţător era respon- 
sabil pentru comportamentul ucenicilor 
săi. Dacă Isus Se compară cu un mire (nu 
trebuie interpretate toate detaliile *para- 
bolei), poate deveni semnificativ faptul că 
Dumnezeu este mirele în câteva ilustraţii 
vechi-testamentare (ex.: Osea 2:14-20). 
9:15. Petrecerile ocazionate de celebrarea 
nunții puteau ține șapte zile; importanța 
bucuriei era atât de mare, încât se spune că 
rabinii își întrerupeau activitatea pedago- 
gică pentru a saluta trecerea alaiului nup- 
țial. In perioada zilelor de nuntire, nimeni 
nu avea voie să postească, să jelească pe 
cineva sau să desfășoare munci solicitante. 
Isus face o analogie cu o inadecvare simi- 
lară a postului în timpul lucrării Sale. 

9:16. Din nou, subiectul este despre incom- 
patibilitatea postului cu cirumstanţele pre- 
zente. Hainele vechi se vor fi micșorat deja 
după atâta spălare. 

9:17. Vinul putea fi păstrat fie în ulcioare de 
lut, fie în burdufuri din piele. Pieile de ani- 
male erau deseori piei de capre, de obicei, 
două sau trei piei cusute împreună. Pieile 
burdufurilor vechi erau deja întinse la 
maximum prin fermentarea vinului; dacă 
erau umplute din nou cu vin nefermentat, 
se dilatau și mai mult, iar, la un moment 
dat, cedau. 


9:18-26 


Atingerea celor necurati: 
Sângele și moartea 


Învierea din morți era un miracol extraor- 
dinar, atribuit lui Ilie (1 Împ. 17:21-22) și 
Elisei (2 Împ. 4:33-35) în Vechiul Testament. 
Contactul fizic cu cei morți sau cei conside- 
rați a fi necuraţi atrăgea necurăţie rituală 
(Lev. 15:19-33; Num. 19:11-12). Pentru mai 
multe detalii, vezi comentariul la Marcu 
5:21-43. 

9:18-19. „Fruntașii *sinagogii” erau lideri 
ai sinagogii și membri proeminenţi ai 
comunităţii lor. (Atunci când era strict ono- 
rific, titlul se referea doar la sponsori, dar 
mulţi israeliți cu acest titlu erau atât dona- 
tori importanţi, cât și membri influenţi în 


sinagogă.) Dacă locul unde are loc acţiunea 
este tot Capernaum (9:1), e semnificativ de 
observat faptul că printre cei ce-L urmau 
pe Isus se număra atât acest om, cât și 
persoane mai prost văzute în comunitate 
(9:9). Oamenii se aruncau la picioarele 
cuiva doar dacă acea persoană avea un 
statut superior (cum ar fi un împărat) sau 
îngenuncheau în fața lui Dumnezeu; astfel, 
pentru acest bărbat cu o poziție înaltă, să 
se umilească în felul acesta înaintea lui Isus 
însemna să recunoască, cu toată seriozita- 
tea, puterea lui Isus. 
9:20-21. Boala acestei femei semăna cu o 
menstruație continuă, de-a lungul între- 
gii luni, ceea ce însemna că, din punct de 
vedere al “legii religioase (Lev. 15:19-33), 
ea era în permanență necurată. La pro- 
blema fizică se adăuga astfel și una socială, 
respectiv una religioasă. Dacă atingea pe 
cineva sau hainele cuiva, acea persoană 
devenea necurată pentru tot restul zilei 
(cf. Lev. 15:26-27). Deoarece prin simpla 
atingere a unei persoane, acea persoană 
devenea necurată, această femeie nu ar fi 
avut ce căuta în mijlocul mulțimii. Multi 
învățători evitau, în general, să atingă 
femeile pentru ca nu cumva, din greșeală, 
să devină necurați din punct de vedere 
ceremonial. Așadar, ea nu putea să atingă 
sau să fie atinsă, nu era căsătorită sau poate 
era divorțată, venea de la periferia societă- 
ţii iudaice. Cartea Leviticul interzice rela- 
tiile sexuale cu o femeie la menstruație, iar 
tradiția iudaică permitea divorțul atunci 
când din căsătorie nu rezultau copii. 
Printr-un act de credință șocant, ea 
atinge marginile veşmintelor lui Isus — cu 
siguranță unul dintre ciucurii pe care îi 
purtau bărbații israeliți în cele patru colțuri 
ale veșmintelor, iar mai târziu, pe șalul de 
rugăciune (talit), respectând prescripțiile 
din Numeri 15:38-41 şi din Deuteronom 
22:12. Ciucurii erau făcuți din fire albastre 
și albe împletite. 
9:22. Mulţi oameni din Antichitate cre- 
deau că doar învățătorii cei mai dedicați 
lui Dumnezeu posedau cunoaștere supra- 
naturală. Isus Își folosește cunoașterea 
supranaturală pentru a-i arăta empatie 


femeii care Îl atinsese, chiar dacă în ochii 
oamenilor acest lucru însemna că a devenit 
necurat din punct de vedere ritualic. 
9:23-24. Cântăreţii din fluier erau cei ce 
conduceau adunarea de jale a mulțimii. 
Tradiţia rabinică specifica faptul că trebuie 
să participe câteva bocitoare de profesie 
chiar și la înmormântarea celui mai sărac 
om. La înmormântarea unui membru al 
unei familii importante, cum este cazul 
de față, existau multe bocitoare. Jalea se 
manifesta prin țipete și lovituri cu pumnii 
în piept. Deoarece, în Palestina, trupul se 
descompunea rapid, adunarea de doliu 
trebuia organizată, dacă era posibil, în 
momentele imediat următoare morţii unei 
persoane. Somnul era un eufemism obiș- 
nuit pentru moarte (deși aici sunt folosite 
în antiteză). 

9:25-26. Conform Legii iudaice, cel mai 
înalt grad de necurăţie pe care cineva putea 
să-l contracteze era prin atingerea unui 
cadavru, generând șapte zile de necurăţie 
(Num. 19:11-22). 


9:27-34 
Vindecând orbii 


9:27-31. „Fiul lui David” era unul din 
titlurile lui *Mesia, dar cea mai mare parte 
a așteptărilor mesianice se refereau, mai 
degrabă, la apariția unui personaj politic 
sau militar, şi nu la un vindecător. Dar 
acești orbi fac o legătură între vindecare și 
identitatea lui Isus care merge dincolo de 
tradiția iudaică. Dumnezeu are autoritate 
peste orbire și peste simțul văzului (EX. 
4:11; Prov. 20:12) și poate răspunde rugă- 
ciunilor profeților de a înlătura orbirea, 
respectiv de a reda vederea (2 Împ. 6:18-20). 
Matei repetă sau include o relatare similară 
în 20:29-34; Geneza și alte cărți biblice tim- 
purii narează incidente similare, invitând 
pe cititori să interpreteze fiecare incident 
în lumina celorlalte (ex.: Gen. 12:10-20; 
20:1-18; 26:7-11). 

9:32-34. Ilie și Elisei au înfăptuit vindecări 
extraordinare. David este singurul personaj 
din *Vechiul Testament de care Dumnezeu 
s-a folosit pentru a face exorcizări (1 Sam. 


Matei 9:23-10:1 


16:23). Matei 9:33 menţionează că mulți- 
mea a fost foarte impresionată de această 
minune. 


9:35-38 
Nevoia de mai mulți lucrători 


Lucrările lui Isus din 8:1-9:35 trebuie să 
devină, în capitolul 10, lucrările ucenicilor. 
Conform aşteptărilor, ucenicii trebuiau să 
continue misiunea învățătorului lor. 
9:35-36. În absența lui Moise (Num. 27:17) 
sau a unui rege (1 Împ. 22:17; 2 Cron. 18:16), 
despre Israel s-a spus că este „fără păstor” 
sau stăpân. Atunci când Israelului îi vor 
lipsi alți păstori credincioși (lideri religi- 
oși), Dumnezeu însuşi va deveni păstorul 
lor (Ezec. 34:11-16; în special 34:5; împrăș- 
tiați pentru că nu aveau păstor); misiunea 
păstorului presupune hrănire (34:2-3), vin- 
decare (34:4) și aducerea înapoi a oiței pier- 
dute (34:4-6). Astfel, Matei 9:36 sugerează 
că cei ce trebuiau să păstorească turma lui 
Israel, liderii lor, au eșuat. 

9:37-38. Secerișul era iminent și trebuia 
finalizat într-o perioadă de timp scurtă. 
„Secerișul” poate fi înțeles ca simbolizând 
vremurile din urmă (cf. comentariul de la 
3:12). Un rabin din a doua jumătate a pri- 
mului secol a afirmat ceva similar cu 9:37, 
probabil era deja o zicătoare evreiască 
obișnuită. 


10:14 
Trimiterea celor doisprezece 


Israelul avea douăsprezece seminţii, iar 
grupurile care-și alegeau doisprezece lideri 
(la fel ca în *Manuscrisele de la Marea 
Moartă) procedau astfel deoarece se con- 
siderau singura rămășiță adevărată și cre- 
dincioasă a lui Israel. 

Manuscrisele antice conțin, deseori, liste 
cu nume, inclusiv nume ale unor *uce- 
nici. Unele nume care apar pe aceste liste 
sunt printre cele mai comune în ludeea 
și Galileea antică: Simon, lacov, luda și 
altele (*Maria era numele cel mai obiş- 
nuit printre femei). Listele din Luca și 
Fapte îl înlocuiesc pe „Iadeu”, regăsit în 
Marcu și Matei, cu „luda, fiul lui lacov” 


Matei 10:5-10:11 


(cf., de asemenea, loan 14:22). Documentele 
antice demonstrează faptul că oamenii din 
acea vreme aveau mai mult decât un nume, 
așa că listele cu nume diferite ale apostoli- 
lor se referă, probabil, la aceleași persoane. 
Poreclele erau frecvente, fiind inscripțio- 
nate chiar și pe morminte. „Canaanitul” 
înseamnă în “aramaică „zelot” (Luca 
6:15); astfel că, în unele traduceri, apare 
doar „Simon Zelotul”. Pe vremea lui Isus, 
acest cuvânt putea însemna „zelosul”, însă 
putea face trimitere la faptul că a partici- 
pat la activități revoluționare înainte să 
devină ucenic, sens care, cel mai probabil, 
era în uz la momentul scrierii evanghe- 
liilor. „Apostoli” înseamnă „trimiși“ sau 
„reprezentanți împuterniciți”. Termenul 
evreiesc analog era folosit pentru repre- 
zentanţi comerciali, deși conceptul general 
are un câmp semantic mai larg; un „trimis” 
acționa cu toată autoritatea conferită de cel 
ce l-a trimis câtă vreme îndeplinea cu exac- 
titate misiunea încredințată. *Naraţiunile 
despre împuternicire apar în “Vechiul 
Testament atunci când Moise i-a încredin- 
tat lui Iosua misiunea sa de a cuceri Ţara 
Promisă (Deut. 31:23). Învățătorii obișnu- 
iau deseori să-și lase cei mai buni discipoli 
să exerseze arta predării pentru a-i pregăti 
pentru activitatea lor viitoare. 


10:3-15 
Misiunea 


10:5. „Calea păgânilor” înseamnă, proba- 
bil, un drum care duce spre unul dintre 
oraşele greceşti păgâne din Palestina; 
mulți iudei evitau, oricum, drumurile care 
duceau spre astfel de orașe. Cu excepția 
părții de sud unde se învecina cu Samaria 
(despre *samariteni, vezi comentariul de 
la loan 4:1-4), Galileea era înconjurată de 
teritorii locuite de *neamuri. 

10:6. Una dintre credinţele comune printre 
evrei era că cele zece seminţii ale lui Israel 
s-au pierdut și că vor fi regăsite în vre- 
murile din urmă. Aici însă, Isus folosește 
expresia „oile pierdute ale casei lui Israel” 
în sensul mai uzual al Vechiului Testament: 


s-au îndepărtat de Dumnezeu (Is. 53:6; 
ler. 50:6; cf. Ezec. 34:5). Dar cf. Matei 10:18. 
10:7-8. Întrucât misiunea apostolilor este 
similară cu cea a lui Isus, este potrivită 
pentru cei „trimiși” (vezi comentariul de la 
10:14): ei au acționat în limitele împuter- 
nicirii primite. „Așa cum Eu [Dumnezeu] 
[am dat *Legea fără plată], tot aşa să faceți 
și voi” era o zicătoare evreiască dintr-o 
perioadă mai târzie care îi viza pe învățăto- 
rii Legii; nu putem fi siguri dacă Isus a citat 
un proverb dintr-o perioadă mai timpurie. 
10:9-10. Ei trebuie să călătorească fără 
bagaje, la fel ca alte grupuri: (1) agricul- 
torii care aveau, de obicei, doar o singură 
haină (cf. 5:40); (2) unii filosofi itineranti, 
numiți “cinici (nu erau prezenţi în Galileea 
iudaică, deși probabil că puteau fi întâlniți 
nu mai departe de Tir și Decapolis, orașe 
neevreiești din jurul Galileei), care aveau 
asupra lor doar o haină, un toiag, o cană 
și o traistă pentru cerșit; (3) unii profeţi, ca 
Ilie și Ioan Botezătorul (vezi, de ex.: 1 Împ. 
18:13; 2 Împ. 4:38; 5:15-19; 6:1; Mt. 3:4). Ei 
trebuie să fie cu totul dedicați misiunii lor, 
dezbăraţi de preocupări lumești. Un călă- 
tor putea folosi toiagul pentru a se apăra de 
animale sau de hoți sau pentru a se sprijini 
când mergea pe drum; cu toate acestea, 
persoanele fără adăpost, dar şi filosofii 
cinici, foloseau toiege. „Iraista”, care nu 
trebuia luată, putea fi folosită pentru cerșit 
(așa cum o foloseau filosofii cinici), care era 
cu totul altceva decât a beneficia de ospita- 
litatea oamenilor, ca în 10:11; despre „banii 
de la brâu”, vezi comentariul de la Luca 
6:38. Se spune că *esenienii beneficiau de 
asemenea ospitalitate din partea altor ese- 
nieni care locuiau în diverse orașe, astfel că 
ei nu trebuiau să-și ia provizii atunci când 
călătoreau. 

10:11-13. Ospitalitatea demonstrată prin 
găzduirea călătorilor era una dintre cele 
mai importante virtuți în Antichitatea 
mediteraneană, cu precădere în iudaism; 
probabil că Isus S-a bazat pe precedentele 
din VT referitoare la lucrătorii itineranți 
care depindeau de acest gen de ospitalitate 
(2 Împ. 4:8-11); cf. comentariul la Matei 
10:41. (Într-adevăr, tradiţia israelită cerea 


chiar și celor mai răi regi să-i respecte pe 
profeți și să-i cruțe, în ciuda mustrărilor 
pe care le rosteau, lucruri pe care alți regi 
antici nu le tolerau.) Cu toate că, în general, 
ospitalitatea era o virtute foarte respectată 
în Antichitatea mediteraneană, în timpul 
misiunilor de mai târziu din *diaspora, 
probabil că s-a putut conta mai puțin pe 
ea. Totuși, în Galileea, doar cei mai neos- 
pitalieri sau cei ostili mesajului adus de 
Isus refuzau, probabil, să găzduiască 
misionarii. 

Câteva aspecte importante legate de pro- 

tocolul social vizau persoanele și condițiile 
în care trebuiau să fie adresate salutările, 
deoarece salutul evreiesc obișnuit, „pace”, 
era de fapt o binecuvântare (o rugăciune 
ce presupunea o invocare implicită a lui 
Dumnezeu, dar era adresată gazdei) prin 
care se transmitea pacea. Isus scurtcircui- 
tează astfel de chestiuni protocolare, dând 
noi instrucțiuni. 
10:14-15. Evreii pioşi care se întorceau în 
Ţara Sfântă nu doreau să păstreze pe san- 
dalele lor nici măcar un fir de praf adus din 
teritoriile păgâne; trimișii lui Isus tratează 
aici teritoriile ce nu răspund la mesaj ca 
păgâne sau întinate. Sodoma este eviden- 
țiată ca paradigmă a păcatului atât în lite- 
ratura profetică, cât și în tradiția iudaică 
ulterioară; ideea aici este că, probabil, ei 
i-au respins pe mesagerii lui Dumnezeu, 
chiar dacă aceștia nu erau aşa de însem- 
nați ca Isus (Gen. 19). Literatura Vechiului 
Testament menţionează deseori Sodoma 
ca sit arhetipal al pedepsei (Is. 13:19; Ier. 
50:40; ef. 2:9) şi foloseşte această imagine 
pentru Israel (Deut. 32:32; Is. 1:10; 3:9; Ier. 
23:14; Plâng. 4:6; Ezec. 16:46-49). 


10:16-23 
Promisiunea persecuțiilor 


10:16. Contrastul dintre lupii răpitori şi 
mieii sau oițele inocente era proverbial, iar 
agresorii erau deseori comparați cu lupii. 
Evreii (poporul Israel) se priveau uneori 
ca nişte oi în mijlocul lupilor (neamurile). 
Mulţi considerau, de asemenea, porumbeii 
ca fiind fără putere, sfioși sau banali. 

10:17. Înainte de anul 70 d.H., tribunalele 
sau consiliile locale care elucidau diverse 
probleme litigioase erau conduse de lideri 
sau preoți locali, cel mai probabil în număr 
de şapte (minim trei, în tradiţia rabinică 
ulterioară). Sinagogile găzduiau adunările 
publice, astfel că era firesc ca tot aici să 
aibă loc audierile și pronunţarea sancțiu- 
nilor. Uneori, pedeapsa lua forma biciuirii; 
conform unei *legi rabinice din secolul II, 
această bătaie cu biciul consta din treispre- 
zece lovituri aspre peste piept şi douăzeci 
și șase peste spate, administrate cu un bici 
din piele de vițel (erau permise maxim 
patruzeci de lovituri, Deut. 25:3). Aceste 
cuvinte erau deosebit de dureroase pentru 
iudeii creștini, deoarece însemnau că pre- 
dicarea lor în mijlocul propriului popor va 
fi respinsă. 

10:18. În concepţia iudaică, un evreu care 
trăda pe un semen de al său persecutorilor 
neevrei comitea o faptă extrem de gravă. 
„Guvernatorii” erau administratori romani 
în provincii; cele trei categorii erau: pro- 
pretori, proconsuli și procuratori. „Regi” 
se poate referi doar la prinții vasali Romei 
(ex.: Irod cel Mare înainte sau Agrippa I 
mai târziu), dar poate include și domnitori 
parți sau alți conducători din est, anunțând 
practic o persecuție generalizată. 

10:19-20. Poporul evreu credea despre 
*Duhul Sfânt că este Duhul *profeţiei care 
i-a uns pe profeți, pentru ca ei să transmită 
mesajul lui Dumnezeu. Retorica greacă și 
romană sublinia pregătirea minuțioasă, 
dar, totuși, oamenii îi respectau pe acei 
vorbitori suficient de iscusiți, încât să poată 
vorbi spontan, pe baza cunoștințelor deja 
acumulate. 

10:21-22. Vezi Mica 7:5-7 (mai explicit în 
Mt. 10:35-36); această scindare a familiei a 
devenit ulterior parte a tabloului ce înfățișa 
vremurile de pe urmă (ex.: *1 Enoh 100:2). 
Într-o cultură în care loialitatea familială 
era esenţială şi onoarea părinţilor era virtu- 
tea supremă, aceste cuvinte sunau deosebit 
de înfricoşător. 

10:23. Există o tradiție iudaică, ce se poate 
să fi circulat și în vremea lui Isus, care 
avertiza că, în timpul necazului celui mare, 


Matei 10:24-10:32 


credincioșii evrei persecutați pentru cre- 
dinţa lor vor fugi dintr-o cetate în alta. E 
posibil ca ucenicii să fi înțeles cuvintele 
lui Isus în aceşti termeni. Probabil că Isus 
evidenția faptul că misiunea urmașilor Săi 
va continua până la sfârşit (cf. 23:39), iar 
unii dintre ei vor supraviețui până atunci 
(cf. 24:22). Unii priveau fuga ca fiind ruși- 
noasă, dar (cel puţin în afara bătăliilor) 
mulți o preferau morții (cf. 2:13). 


10:23-32 
Mângâiere în vreme de persecuții 


La fel ca majoritatea creştinilor din primul 
secol și a creștinilor contemporani plini de 
zel din multe alte părți ale lumii, cititorii 
lui Matei au îndurat persecuții și, deseori, 
alte pericole ca parte a vieţii lor de zi cu zi. 
Cuvintele lui Isus erau menite să le aducă 
mângâiere. 

10:24-25. Ucenicii trebuiau să-și slujească 
învățătorii cu speranța că vor deveni şi 
ei, în cele din urmă, învățători, fiind însă 
datori să-și respecte în continuare dască- 
lul. Un rob putea să-și schimbe statutul 
dacă avea un stăpân cu rang înalt sau, în 
alte situații cu totul speciale (ex.: dacă stă- 
pânul său era un sclav eliberat), putea să 
atingă un statut egal cu al stăpânului său, 
nu înainte însă de a deveni un om liber și 
de a se îmbogăţi. Versetul 25 conţine un joc 
de cuvinte: Isus a vorbit despre „stăpânul 
casei”, însă cuvântul „Beelzebul” semnifică 
același lucru: „stăpânul (în “aramaică, beel) 
casei (în ebraică, zebul)”. Expresia: „cu cât 
mai mult” era folosită în mod uzual în 
argumentare (vezi, de ex.: 7:11; 10:29-31). 
10:26-27. Faptele făcute în secret se petre- 
ceau, deseori, pe întuneric. Este larg accep- 
tată ideea că totul va fi adus la lumină în 
Ziua Judecăţii; de aceea, este inutilă încer- 
carea de a ascunde vreo acțiune prezentă. 
Acoperișurile plate erau cel mai bun loc de 
unde se puteau striga mesajele pentru a fi 
auzite pe străzile aglomerate. 

10:28. Frica (sau respectul, însă într-un sens 
mult mai tare decât cel utilizat în prezent) 
de Domnul era esenţială în tradiția sapienti- 
ală iudaică și este subliniată în mod repetat 


în literatura iudaică; unii autori evrei au 
scris despre martiraj în termeni asemă- 
nători acestui pasaj (*4 Mac. 13:14-15). 
Unele concepţii iudaice despre iad sus- 
țineau că trupul şi sufletul sunt anihilate 
instantaneu; alte concepții afirmau că tru- 
pul și sufletul sunt pedepsite și suferă veş- 
nic. Contrar tezelor susținute de numeroși 
cercetători moderni, mulți evrei din pri- 
mul secol credeau, ca și grecii, că moartea 
separă sufletul de trup. 

10:29-31. Vrăbiile erau printre cele mai ief- 
tine animale vândute în piață pentru hrana 
celor săraci, erau cele mai ieftine păsări. 
Două vrăbii se vindeau pentru un assarion, 
o monedă de cupru cu valoare mică (repre- 
zenta mai puţin de a șaisprezecea parte 
dintr-un dinar, adică mai puțin decât plata 
pentru o oră de lucru). Luca 12:6 sugerează 
că vrăbiile erau chiar mai ieftine dacă erau 
cumpărate mai multe odată. Unele concep- 
ţii iudaice ce au supraviețuit până târziu 
recunoșteau suveranitatea lui Dumnezeu 
şi peste păsări, pe care le considerau une- 
ori lipsite de importanță. Acesta este un 
argument clasic evreiesc de tipul: „cu cât 
mai mult”. Dacă lui Dumnezeu Îi pasă de 
ceva atât de ieftin ca păsările, cu atât mai 
mult Îi va păsa de oameni! „Niciun fir de 
păr” care să cadă era o cunoscută promisi- 
une biblică despre protecţia lui Dumnezeu 
(1 Sam. 14:45; 2 Sam. 14:11; 1 Împ. 1:52; Fapte 
27:34). Deși nu era o promisiune ce garanta 
protecție universală, Matei 10:30 este o invi- 
tație la încredere în purtarea de grijă și în 
capacitatea lui Dumnezeu de a ocroti. 
10:32-33. Învăţătorii evrei discutau despre 
ce înseamnă „a mărturisi” pe Dumnezeu și 
avertizau împotriva lepădării de El; în acest 
pasaj, Isus vorbește despre Sine într-un 
mod similar. Unele relatări evreiești care 
descriu Ziua Judecăţii scot în evidenţă fap- 
tul că mărturia unei persoane credincioase 
în favoarea sau împotriva altora avea 
multă greutate înaintea lui Dumnezeu. 
Rabinii spuneau că îngerii lui Dumnezeu 
sau despre mila şi judecata Sa pledează 
dinaintea Lui. În pasajul de față, pledoaria 
lui Isus înaintea Tatălui are mai multă gre- 
utate decât orice altceva în această lume. 


10:34-39 
Costul uceniciei 


10:34. Concepția generală era că înainte de 
sfârşit vor fi mari suferințe și că *Mesia Își 
va conduce poporul într-un război biruitor 
după care va urma un timp de pace. Isus 
Își asigură ascultătorii că promisiunea de 
pace este totuși pentru un viitor îndepărtat 
și explică natura suferințelor şi a conflictu- 
lui actual. 

10:35-36. Contextul pasajului din Mica 
7:6, citat aici, descrie lucruri îngrozitoare 
care se întâmplă în ţară și viclenia celor 
mai apropiate rude şi prieteni, care vor 
continua până când Domnul îi va răzbuna 
pe toți cei ce și-au pus nădejdea în El. Cel 
puţin unii evrei aplicau acest text la peri- 
oada necazului celui mare. Datorită con- 
vingerii, pe care o aveau mulți evrei, că va 
fi o perioadă de suferință care va precede 
sfârșitul, *ucenicii ar fi putut înțelege că 
afirmația lui Isus sugera că suferințele de 
la urmă deja debutaseră. Un cuplu proas- 
păt căsătorit locuia, deseori, împreună cu 
părinții mirelui (așa se explică prezența 
norei și a soacrei în pasaj). 

10:37. Isus explică aici textul tocmai citat 
(Mica 7:6) pentru a ajunge la o concluzie 
aproape de neconceput pentru majoritatea 
ascultătorilor Săi. Dragostea pentru mem- 
brii familiei, în special pentru părinţi, era 
una dintre cele mai importante îndatoriri 
în iudaism; singurul care putea pretinde, 
pe bună dreptate, o dragoste mai pre- 
sus de asta, era Dumnezeu Însuși (Deut. 
6:4-5; cf. Ex. 32:27; Deut. 13:6-11; 2 Mac. 
7:22-23). 

10:38. Moartea prin crucificare era violentă, 
dureroasă și înjositoare, o tortură lentă. Un 
criminal condamnat purta pe spate, spre 
locul execuţiei, bârna orizontală a crucii, de 
obicei sub potopul de acuze și batjocuri ale 
mulțimii. Acest verset se referă la drumul 
rușinos şi dureros spre locul unei execuții 
înfiorătoare. 

10:39. Mulţi evrei puneau viața din această 
lume în antiteză cu viața din lumea care 
va veni. 

10:40-42 
Primirea mesagerilor lui Cristos 


Acest pasaj reia tema ospitalităţii oferite 
mesagerilor “Evangheliei (10:11-14). Princi- 
piul de aici este similar cu cel din iudaism, 
privitor la un mesager sau agent desemnat, 
a cărui misiune era să-l reprezinte pe cel care 
l-a delegat în limitele însărcinării încredin- 
tate. În tradiţia iudaică, Dumnezeu, Israel, 
slava și Legea Sa se găseau într-o relație 
similară. Acest principiu îi include și pe pro- 
feți (ex.: Ex. 16:8; 1 Sam. 8:7; cf. Num. 14:2, 
11; 16:11); cine îi primea pe profeți accepta 
mesajul lor și astfel, voia lui Dumnezeu. 
Cei ce aveau grijă de profeți erau răsplătiți 
(1 Împ. 17:9-24; 2 Împ. 4:8-37). Un pahar cu 
apă era singurul gest de ospitalitate pe care 
îl putea face o persoană săracă, dar acest 
lucru însemna suficient de mult. Pentru 
băut, era preferată apa rece (vezi comenta- 
riul de la Apoc. 3:15-16). 


11:1-19 
Mai mult decât un profet: 
Predecesorul 


Matei 11:1 este un epilog pentru 9:37-10:42; 
în 11:2-19, Ioan, la fel ca Isus şi cei doispre- 
zece, devine un model pentru ucenicia 
creştină. 

11:1. Emisarii erau trimişi, deseori, pentru 
a pregăti poporul pentru venirea unui rege 
sau a altui personaj important, înainte ca 
acesta să sosească. Termenul „oraşele” este 
folosit într-un sens mai larg, nu într-un 
sens tehnic grecesc: nu există niciun indi- 
ciu că Isus a intrat în orașe mari ca Seforis 
sau Tiberiada. Până și cele mai mari orașe 
din regiunea rurală nu aveau mult peste 
trei mii de locuitori, iar Galileea era împân- 
zită de sate. 

11:2-3. Atitudinea lui loan contrastează 
izbitor cu cea din 3:14. Unii comentatori 
biblici au sugerat că loan este îngrijorat de 
informațiile care circulau despre Isus, cum 
că i-ar atinge pe cei necuraţi; în contextul 
unei astfel de știri, Isus răspunde prin a 
menţiona rezultatul acțiunilor Sale de a-i 
atinge pe cei necurați (11:5). Mai precis, 
loan, ca majoritatea contemporanilor săi, 


Matei 11:4—11:14 


este tentat să-L înțeleagă pe Isus ca fiind 
cel care instaurează “Împărăţia, un *Mesia 
regal, și nu „doar” un făcător de miracole, 
astfel că Isus Își legitimează misiunea de 
vindecător cu un text despre binecuvântă- 
rile erei mesianice (11:5). *Ucenicii lui loan 
au călătorit, probabil, prin Perea pe lângă 
Iordan, pe drumul principal de la nord de 
fortăreața Machaerus a lui Irod, unde era 
întemnițat loan, pentru a trece spre vest 
către Galileea unde învăţa Isus. 

11:4-6. Isus citează semnele din cartea pro- 
fetului Isaia 35:5-6, care se referă la veni- 
rea erei mesianice; compară cu Isaia 26:19; 
61:1. (La fel ca în acest pasaj, într-un context 
mesianic, un text de la *Qumran atribuie lui 
Dumnezeu vindecarea *escatologică şi pre- 
dicarea din Isaia 61 adresată celor săraci.) 
11:4-6. Trestiile erau fragile (Is. 42:3; 
*3 Mac. 2:22) aşa că, în sens figurat, o „trestie 
clătinată de vânt” era în mod vizibil slabă 
(1 Împ. 14:15) și nu putea oferi un punct de 
sprijin (2 Împ. 18:21; Ezec. 29:6). Trestiile 
creșteau înalte (până la cinci metri) în 
jurul Iordanului, acolo unde își desfășura 
misiunea loan Botezătorul. Imaginea con- 
trastează, de asemenea, cu personajul ce 
trăieşte în huzur, sugerat în 11:8. Cu câțiva 
ani mai devreme, Antipa a folosit trestia ca 
blazon pentru propriile monede (până în 
anul 26 d.H.). 

11:8. Rareori profeții o duceau bine, iar 
în perioadele de apostazie națională erau 
forțați să-și desfășoare activitatea în afara 
cadrului social al comunității. (Pe vremea 
lui David, Natan și Gad erau profeţi de 
curte, dar în timpul lui Ahab, profeții de 
curte erau corupți, iar Ilie și ceilalți profeți 
au fost nevoiţi să se ascundă în pustie sau, 
în vremuri mai bune, măcar să rămână 
în afara palatului regal.) Chiar și pluralul 
„casele“ se poate referi la palatele lui Irod 
Antipa (sau la numeroasele clădiri din care 
se compuneau aceste palate), deşi poate 
fi posibilă și o interpretare mai generală. 
Chiar dacă Antipa nu era rege (vezi comen- 
tariul de la 14:1), el s-a bucurat de autoritate 
regală mai mult decât oricine în Galileea. 
Printre palatele sale se numără și fortăreaţa 
Machaerus unde a fost executat loan. 


11:9-10. Unii iudei din primul secol cre- 
deau că adevărații profeți au dispărut cu 
mult timp în urmă, dar rămâneau deschiși 
la posibilitatea restaurării darului profetic 
în zilele din urmă. Prin faptul că împlineşte 
profeția din Maleahi 3:1, loan este mai mult 
decât un sol al lui Dumnezeu; el este mesa- 
gerul care Îl vestește pe Domnul Însuși, 
împlinind *profeția despre întoarcerea lui 
Ilie (Mal. 4:5-6). 

11:11. Această afirmaţie îi înalță, mai 
degrabă, pe ucenicii lui Isus decât îl mic- 
șorează pe loan (cf. 11:9-10). Se poate 
compara această afirmaţie cu zicătoarea 
rabinică timpurie despre Yohanan ben 
Zakkai, unul dintre cei mai respectaţi 
învăţători din primul secol, despre care se 
spune că era „cel mai neînsemnat” dintre 
cei optzeci de ucenici ai lui *Hilel; acest 
lucru nu îi diminua statutul lui Yohanan, 
ci îl ridica pe cel al contemporanilor săi. 
Retorica greacă folosea, deseori, compa- 
rația cu o persoană foarte apreciată pentru 
a evidenția și mai mult calităţile celeilalte 
persoane. A-l numi pe loan „cel mai mare” 
era o modalitate tipic evreiască de a elogia 
una sau mai multe persoane în același timp; 
“rabinii, de exemplu, puteau susține simul- 
tan că Iosif şi Moise sunt cei mai mari eroi 
din istoria Israelului (în Vechiul Testament 
cf., de ex.: 1 Împ. 18:5; 23:25). „Dintre cei 
născuți din femei” era o expresie iudaică 
și vechi-testamentară obișnuită pentru a 
desemna oamenii (ex.: lov 14:1). 

11:12. Revoluţionarii, cum ar fi cei cunos- 
cuţi mai târziu sub numele de “*zeloți, 
doreau să instaureze Împărăţia prin forța 
militară. Isus a folosit zelul lor (cf. Prov. 
11:16) în sens figurat, pentru a ilustra fer- 
mitatea consacrării necesare intrării în 
Împărăţie; Isus Își descrie adepții ca zeloți 
spirituali (cf. Mt. 10:34). 

11:13. Pentru poporul evreu, „Biblia” 
însemna „Legea și Profeţii”; mulți evrei 
credeau că, după perioada profeților 
biblici, vocea profetică a amuţit până la 
venirea lui Mesia. Astfel, loan este cel ce 
anunţă era mesianică. 

11:14-15. Maleahi 4:5 conține promisiunea 
întoarcerii lui Ilie, despre care se spune 


că nici măcar nu a murit (2 Împ. 2:11). 
Întoarcerea lui Ilie devine, astfel, parte a 
aşteptărilor poporului evreu cu privire la 
viitor. 

11:16-17. „Cu cine voi asemăna...?” era o 
expresie obişnuită care preceda o parabolă 
rabinică sau un argument bazat pe analo- 
gie. Piața locală era spațiul public din cetate 
unde se întâlneau majoritatea oamenilor. 
Deși cercetătorii biblici polemizează asupra 
întrebării, copilaşii răsfățați care pretind 
că au parte de nunți și înmormântări (un 
joc dintr-o perioadă mai târzie se numea 
„îngroapă lăcusta”) i-ar putea întruchipa 
pe opozanţii nemulțumiți ai lui Isus și 
loan; nemulțumiți de ceilalți copilași care 
nu participă la niciun joc, sunt trişti orice 
s-ar întâmpla. Cuvântul folosit aici pentru 
„jale“ poate însemna „a se lovi în piept”, 
un obicei tradițional de bocire din Palestina 
iudaică. Conform tradiţiei, martorii ocazio- 
nali trebuiau să participe și ei la procesiu- 
nile de nuntă sau de înmormântare. 
11:18-19. loan Botezătorul se potrivește în 
rolul unui profet aparent “ascet, la fel ca Ilie; 
Isus adoptă un model de pietate ce-L asea- 
mănă mai mult cu David, dar amândouă 
modelele se potrivesc în context. Acuzaţia 
că loan „are *demon” (NTR) sugerează 
că el este fie un profet fals posedat de 
un duh rău, fie un înşelător care cheamă 
duhurile; conform “legislației biblice 
vechi-testamentare, oricare dintre acuza- 
ţii garanta pedeapsa cu moartea (Deut. 
13:1-11; 18:9-20). „Mâncăcios şi băutor de 
vin” constituia, de asemenea, o acuzaţie 
care se pedepsea cu moartea (Deut. 21:20). 
Învinuirile împotriva celor doi profeți con- 
stituiau, astfel, acuzaţii foarte serioase. 


11:20-24 
Judecata împotriva cetăților 


Oracolele de judecată împotriva națiuni- 
lor erau obişnuite în profețiile Vechiului 
Testament (Isaia, Ieremia, Ezechiel şi 
Amos); ele apar, de asemenea, în *Oracolele 
sibiline iudaice înaintea, în timpul și după 
perioada Noului Testament. Ideea că cei ce 
au primit mai multă lumină vor fi judecaţi 

mai aspru apare în Vechiul Testament 
(cf. Amos 3:2; lona 4:11). 

11:20-21. Poporul evreu credea despre Tir 
si Sidon că sunt orașe eminamente păgâne 
(cf. 1 Împ. 16:31), deși unii dintre locuito- 
rii lor care au fost expuși adevărului s-au 
pocăit (1 Împ. 17:9-24). „Sacul şi cenușa” 
erau o îmbrăcăminte caracteristică peri- 
oadei de jale, incluzând și jalea *pocăinţei 
(lov 42:6; Dan. 9:3). Horazin și Betsaida 
erau printre cele mai mici sate de pe ţăr- 
mul Mării Galileei, locul unde Isus Şi-a 
desfășurat activitatea; Horazin era situat 
aproape, la mai puţin de 3 km [1,8 mi] de 
Capernaum. Nu era cunoscut locuitorilor 
din afara Palestinei. 

11:22. Unele tradiții evreieşti despre vre- 
mea din urmă („ziua judecății”, aşa cum 
mai este denumită) afirmă că cei drepți 
dintre popoarele păgâne vor mărturisi 
împotriva celorlalți dintre compatrioţii lor, 
devenind clară ideea că nimeni nu se va 
putea justifica în fața respingerii adevăru- 
lui despre Dumnezeu. 

11:23. Judecata a fost descrisă, deseori, 
în termenii folosiţi aici de Isus (Is. 5:14; 
*Cartea Jubileelor 24:31), în special împo- 
triva unui domnitor care și-a revendicat un 
statut divin (Is. 14:14-15, despre moartea 
împăratului babilonian). 

11:24. Vezi comentariul de la 11:22. 


11:25-27 

Revelația lui Dumnezeu 

În tradiția sapiențială iudaică, nu cei ce se 
considerau înţelepţi în propriii lor ochi și se 
bazau pe propria lor cunoaștere erau con- 
siderați cu adevărat înţelepţi (lov 12:24-25; 
Prov. 3:5-7; 12:15; 16:2; 21:2; 26:12), ci 
oamenii simpli care începeau să se teamă 
de Domnul (Iov 28:28; Ps. 111:10; Prov. 1:7; 
9:10); Dumnezeu întunecă înțelepciunea 
celor „înțelepți” (Is. 19:11-12; 29:14; 47:10; 
ler. 8:8-9; Ezec. 28:3-12). Doar Dumnezeu 
cunoștea cu adevărat Înţelepciunea perso- 
nificată (Bar. 3:31-32), aşa că doar El putea 
să o reveleze (Înţ. Sol. 9:16-17). Fiind Cel 
ce-L face de cunoscut pe Dumnezeu în 
11:27, Isus Își asumă un rol pe care l-a avut 


Matei 11:28-12:5 


Înţelepciunea divină în tradiția iudaică. Pen- 
tru imaginea cu pruncii, compară cu 19:42 și 
18:1-10; Dumnezeu i-a protejat întotdeauna 
pe cei umili (ex.: 1 Sam. 2:3-9). 


11:28—30 
Adevăratul sabat 


11:28. Dumnezeu a dat odihnă celor tru- 
diți (Is. 40:28-31; cf. invitaţia Înţelepciunii 
divine din Sir. 24:19). 

11:29-30. Animalele purtau, deseori, juguri. 
Când un om purta pe umerii săi un jug, 
însemna că este, în mod normal, foarte 
sărac (cf., de ex.: ler. 27:2); iudaismul a pre- 
luat această idee și a spiritualizat-o în con- 
textul supunerii și ascultării. Poporul evreu 
era familiarizat cu ideea de a purta jugul 
*Legii lui Dumnezeu și jugul *Împărăţiei 
Sale, care putea fi acceptat prin recunoaște- 
rea faptului că Dumnezeu este Unul și prin 
ascultarea de poruncile Sale. Isus vorbeşte 
despre jugul Său într-un mod asemănător. 
În următorul pasaj (12:1-14), Matei inten- 
ționează să pună în contrast cuvintele lui 
Isus despre odihnă cu prescripţiile fariseice 
despre sabat: promisiunea „odihnei pentru 
sufletele voastre” este preluată din leremia 
6:16, unde Dumnezeu promite să-și 
oprească mânia dacă poporul se întoarce 
la El, în loc să asculte de cuvintele lideri- 
lor religioşi înșelători (6:13-14, 20). Truda, 
odihna, jugul evocă, toate împreună, pasa- 
jul din Înţelepciunea lui Isus Ben-Sirah 
51:23-27; mai mare decât înțeleptul Ben 
Sirah, Isus Se prezintă pe Sine ca înţelep- 
ciunea întrupată. 

Folosind cuvântul care este tradus aici cu 
„blând” sau „smerit“, grecii slăveau pe stă- 
pânitorii care manifestau bunătate și milă. 
Cu excepţia celor din pătura de jos a socie- 
tății, grecii nu încurajau umilirea de sine, 
o virtute mult mai proeminentă în pietatea 
iudaică. 

12:1-8 


Despre mâncare în ziua de sabat 


Alte detalii importante le găsim la Marcu 
2:23-27; în comparație cu textul din Marcu, 
detaliile din Matei, destinate mai degrabă 


creştinilor dintre evrei, vor fi fost percepute 
într-o mai mică măsură ca o încălcare a 
sabatului. Structura textului din Matei res- 
pectă forma standard a multor scrieri antice 
cu conținut argumentativ: autorul expune 
pe scurt situația (12:1-2), prezintă argu- 
mentele cu ajutorul exemplului (12:34), 
analogiei (12:5), comparației (12:6), citatului 
(12:7) și a principiului fundamental (12:8). 
12:1. *Legea iudaică bazată pe Deuteronom 
23:25 (cf. Rut 2:2-3) oferea săracului posi- 
bilitatea de a culege spice în timp ce trecea 
printr-un lan de grâu. Problema aici nu 
este că *ucenicii au cules spicele altcuiva, 
ci faptul că le-au cules într-o zi de sabat; 
interpretările rabinice ulterioare au inter- 
zis, în mod specific, recoltarea și măcinarea 
grâului în ziua de sabat. 

12:2. Descrierea modernă făcută *fariseilor 
ca legaliști minimalizează pe nedrept cuce- 
rnicia fariseilor (câteodată intenționat, ast- 
fel încât legaliștii moderni să nu fie nevoiți 
să se confrunte cu temeiurile adevărate ale 
criticilor formulate de Isus). Nu doar fari- 
seii, ci și restul populaţiei evreiești antice 
respectau sabatul și îl celebrau cu bucurie. 
Biblia însăși a interzis încălcarea sabatului 
sub amenințarea pedepsei cu moartea. 
12:34. Deși respingerea cu aroganță a res- 
pectării sabatului era privită ca răzvrătire 
împotriva lui Dumnezeu, diferite grupări 
evreiești aveau propria lor interpretare cu 
privire la legile despre sabat şi nu aveau 
autoritate, una asupra celeilalte, pentru 
a-și impune propriile concepții prin Lege. 
Argumentele lui Isus nu erau pe placul 
fariseilor, dar i-ar fi putut mulțumi pe 
bătrânii norodului sau pe preoţii care înde- 
plineau funcţia de judecători în tribunalele 
locale. Respingerea categorică a sabatului 
însemna respingerea Legii mozaice, dar 
Isus se opune doar interpretării abuzive a 
legilor despre sabat. 

12:5-6. Așa cum știm din documentele mai 
târzii, majoritatea *rabinilor ar fi pus sub 
semnul întrebării un argument bazat doar 
pe un exemplu, cum este cel din 12:34 și 
Marcu 2:25-26; este semnificativ că Matei, 
adresându-se cititorilor evrei, aduce ca 
argument chiar Legea vechi-testamentară. 


Școala fariseică mai strictă, a lui *Şamai, a 
acuzat școala fariseică mai laxă a lui *Hilel 
că nu respectă zilele sfinte; cei ai lui Hilel, la 
fel ca Isus în 12:5, invocau analogii cu pre- 
oți sau făceau apel la slujirea din Templu, 
care încălca sabatul. 

Legea lui Moise a stabilit ceea ce preoții 
trebuiau să facă în ziua de sabat (Num. 
28:10). Acesta este un argument evreiesc 
de tipul „cu cât mai mult”: dacă ceva era 
acceptat pentru preoții Templului, cu cât 
mai mult pentru Unul mai mare decât Tem- 
plul? Templul a devenit simbolul funda- 
mental al credinței iudaice, iar sugestia că o 
fiinţă umană putea fi mai importantă decât 
Templul ar fi părut majorității ascultători- 
lor evrei din acea perioadă ca obrăznicie și 
un lucru absurd. Totuși, învățătorii evrei 
acceptau și foloseau argumentul că anu- 
mite lucruri erau mai importante ca respec- 
tarea sabatului (ritualul de la Templu, sal- 
varea vieții cuiva, războiul de apărare etc.). 
12:7-8. Isus alege aici ofensiva, recurgând 
la un principiu superior din “Vechiul 
Testament; cf. 9:13. 


12:9-14 
Isus vindecă în ziua de sabat 


Alte detalii sunt mentionate în comentariul 
de la Marcu 3:1-6. Dacă argumentul lui 
Marcu nu a fost aşa de convingător pentru 
farisei, fiind un argument bazat pe analo- 
gia de la mai mare la ceva mai mic, Matei 
adaugă un raționament mai eficace, bazat 
pe analogia de la mic la mare (12:12). 
12:9-10. Așa cum se poate înțelege din acest 
pasaj, în acea vreme dialogurile informale 
puteau avea loc în comunităţi mici la sina- 
gogă, într-o cu totul altă formă faţă de ritu- 
alul mult mai strict practicat în majoritatea 
*bisericilor și sinagogilor astăzi. Școală 
rabinică predominantă din acea perioadă, 
școala lui *Şamai nu permitea rugăciunea 
pentru bolnavi în ziua sabatului; totuși, 
cealaltă școală rabinică, minoritară, a lui 
Hilel (care va deveni dominantă după anul 
70 d.H.), permitea acest lucru. 

12:11. *Esenienii interziceau salvarea unui 
animal în ziua sabatului, dar mulți farisei 


Matei 12:7-12:17 


și majoritatea învăţătorilor Legii erau de 
acord cu Isus. Gropile erau săpate, uneori, 
cu scopul de a captura animale de pradă 
cum ar fi lupii, dar animalele domes- 
tice puteau, de asemenea, să cadă în ele. 
Întrebările ca răspuns la alte întrebări (la 
fel ca aici, răspunzând la 12:10) erau obiș- 
nuite în dezbaterile dintre învățătorii evrei. 
12:12. Isus foloseşte un argument standard 
evreiesc „cu cât mai mult” (qal vahomer): 
dacă cuiva îi pasă de o oaie, cu cât mai mult 
îi va păsa de o ființă umană? Acesta era un 
argument pe care, de asemenea, oponen- 
ţii lui trebuiau să-l înțeleagă și, pe baza 
analogiei, evidenția punctul nevralgic al 
interpretării lor cu privire la legile biblice 
despre sabat. 

12:13. Fariseii discutau dacă se poate oferi 
ajutor medical în ziua sabatului. Prin con- 
trast, Isus nu doar că nu oferă un tratament 
omului bolnav; El nici măcar nu îl atinge 
pe omul cu mâna uscată. 

12:14. Fariseii, pentru că dețineau puțină 
putere politică în această perioadă, nu 
puteau face altceva decât să organizeze 
comploturi. Curțile de judecată evreiești 
nu puteau pune în aplicare pedeapsa cu 
moartea în această perioadă, deși Legea lui 
Moise permitea acest lucru pentru încăl- 
carea sabatului (Ex. 31:14; 35:2). Pe de altă 
parte, acești farisei încalcă normele etice 
fariseice, care puteau accepta un punct de 
vedere biblic opus și care puneau accent 
pe îngăduință, mai cu seamă în chestiunea 
pedepsei cu moartea. Problema în discu- 
ție nu este etica lor oficială (care, deseori, 
corespunde cu cea a lui Isus), ci inima lor. 


12:15-21 

Robul Domnului uns cu Duhul Sfânt 
12:15-16. Părăsirea acestei sinagogi şi câști- 
garea de noi adepţi din această comunitate 
nu a însemnat, de fapt, desființarea sinago- 
gii; ludaismul palestinian din primul secol 
era foarte diversificat și nu era nevoie ca 
toată lumea din sinagogă să împărtășească 
aceleași concepții. 

12:17-18. Pasajul despre Robul Domnului 
din Isaia 42:1-4, interpretat în contextul 


Matei 12:19-12:29 


său, se referă inevitabil la Israel, nu la 
Mesia, în ciuda unei tradiții iudaice târ- 
zii de interpretare care aplica pasajul la 
Mesia (vezi 44:1, 21; 49:3). Deoarece Robul 
Domnului, Israel, a eșuat în misiunea sa 
(42:18-19), Dumnezeu a ales pe cineva din 
Israel pentru a reabilita rămășița poporului 
(49:5-7) şi pentru a lua asupra Sa ceea ce a 
mai rămas din pedeapsa pentru Israel (cf. 
40:2). Astfel, Matei afirmă că Mesia preia 
misiunea Robului Domnului din Isaia 
42:14, fiind validat de prezenţa *Duhului. 
Matei traduce pasajul din Isaia pentru a 
se armoniza cu termenii din Matei 3:17 
(„Preaiubitul Meu... în care Îmi găsesc plă- 
cerea”), care era, altminteri, mai apropiat 
de Geneza 22:2. 

12:19-21. Acest pasaj accentuează blânde- 
tea lui Isus în contrast cu așteptările unui 
Mesia războinic pe care și-l doreau mulți 
oameni; acesta era unul dintre motivele 
pentru secretul mesianic (despre acest 
lucru, vezi introducerea la Marcu, în acest 
comentariu). Se obișnuia să se citeze doar o 
parte a unui pasaj deoarece ascultătorii mai 
familiarizați cu Scripturile ştiau contextul; 
Matei doreşte ca toţi cititorii săi să înţe- 
leagă ideea concluzivă: mântuirea pentru 
neevrei (12:21; cf. 12:18). 


12:22-27 
Blasfemia împotriva Duhului Sfânt 


Vezi comentariul ulterior de la Marcu 
3:20-30. 

12:22-23. În lumina aşteptărilor iudaice, 
*Mesia urma să fie un descendent al lui 
David, nu un făcător de minuni, dar, pen- 
tru că Dumnezeu era prezent prin cuvin- 
tele și faptele extraordinare ale lui Isus, nu 
este greu să ne imaginăm cum aşteptările 
mesianice au fost proiectate asupra Lui. 
David reprezintă, de asemenea, exemplul 
cel mai apropiat de profilul unui exorcist 
mentionat în Vechiul Testament (1 Sam. 
16:23); tradiția iudaică asocia exorcismul 
îndeosebi cu fiul său, Solomon. 

12:24. Exorciştii păgâni căutau să scoată 
afară *demonii prin incantații magice. În 
secolul II, rabinii încă îi mai acuzau pe Isus 


82 


și pe creştinii evrei de folosirea vrăjitoriei 
pentru a face miracolele pe care toată lumea 
le-a confirmat. Vrăjitoria era pedepsită cu 
moartea de *Legea Vechiului Testament 
(Ex. 22:18). Numele de Beelzebul, „Domnul 
Casei”, derivă probabil de la „Baal-Zebub” 
(„domnul muștelor”, posibil, o formă alte- 
rată a lui Baal-Zebul), zeu local al Ecronului 
(2 Împ. 1:2-3). În anumite scrieri iudaice 
târzii, numele a fost atribuit, pe bună drep- 
tate, lui *Satana (* Testamentul lui Solomon 3). 
12:25-26. Isus nu neagă, aici, existenţa altor 
exorciști. Retragerea unui demon care, 
între timp, a atras atenţia altor slujitori ai 
lui Satana era doar o retragere strategică; 
o astfel de acţiune — posibilă — a exorcişti- 
lor care se bazau pe magie contrastează cu 
lucrarea completă de exorcizare desfăşu- 
rată de Isus, care demonstrează în mod clar 
o înfrângere a lui Satana (12:29). O trăsă- 
tură caracteristică a învăţătorilor apreciați 
atât în cultura iudaică, cât şi în cea greacă, 
era răspunsul prompt și abil. 

12:27. Alte grupări evreiești afirmau, de 
asemenea, nevoia de exorcizare (Josephus, 
Antichități iudaice 8:47; 4Q242 f1 3.4; cf. 
Tob. 8:3). „Fiii voștri” se referă, probabil, 
la „membrii comunității voastre” sau la 
ucenici (la fel cum, de exemplu, „fiii pro- 
feților” în Vechiul Testament se referea la 
„profeţi”). Pentru că unii dintre colaborato- 
rii fariseilor scoteau, de asemenea, demoni 
(prin metode care se apropiau mai mult de 
magie decât de exorcizarea înfăptuită de 
Isus), ei trebuiau să cântărească atent acuza- 
ţia pe care o formulau. Despre ce înseamnă 
a fi judecătorii altora într-o comunitate, vezi 
comentariul de la 12:41—42. 

12:28. Concepţia generală era că, într-un fel, 
după moartea profeților vechi-testamen- 
tari, “Duhul a încetat să se manifeste, dar 
că această retragere a Duhului va fi urmată 
de o revărsare a Sa odată cu inaugurarea 
*Împărăției, când va veni Mesia. În contex- 
tul lui 12:18, Matei dorește ca cititorii săi să 
înţeleagă textul ca pe o revendicare a titlu- 
lui de Mesia de către Isus (12:23). 

12:29. Multe scrieri iudaice timpurii 
consemnează că Satana sau demonii 
erau „legaţi” sau întemnițați odată ce 


Dumnezeu i-a supus; textele despre magie 
menţionează, deseori, „legarea” demonilor 
cu ajutorul metodelor magice. Aici, totuși, 
*parabola despre legarea omului tare sem- 
nifică faptul că Isus l-a învins pe Satana și 
poate, de aceea, să-i jefuiască avuţiile — să-i 
elibereze pe cei posedaţi. Unii au iden- 
tificat o aluzie plauzibilă la acțiunea lui 
Dumnezeu din Isaia 49:24-25. 

12:30. Învăţătorii evrei din Antichitate își 
afirmau punctul de vedere cât se poate de 
categoric; această afirmaţie alături de cea 
din Marcu 9:40 înseamnă: „o persoană este 
fie de o parte, fie de alta”. În Antichitate 
circulau diverse alte afirmaţii antitetice, 
similare cu cele de aici. 

12:31-32. Mulţi învățători evrei susțineau 
că suferințele din această viață pot com- 
pensa păcatele celui în cauză; anumite 
păcate grave însă vor fi duse în lumea vii- 
toare (în mod asemănător, unii învățători 
afirmau că *pocăința regelui Manase i-a 
permis să fie iertat în această viață, dar 
nu și în cea viitoare). Păcatele „cele mai 
grave” — răzvrătirea voită împotriva lui 
Dumnezeu - nu pot fi *ispășite prin Legea 
Vechiului Testament. Blasfemia era pedep- 
sită cu moartea (Lev. 24:10-23). 

Isus privea, așadar, blasfemia împotriva 
Duhului Sfânt — refuzând în permanenţă 
să-Și afirme identitatea (Mt. 12:18), chiar 
și atunci când era atestată de lucrările 
Duhului (12:28) — ca fiind păcatul cel mai 
grav. (Despre semnificația blasfemiei în 
general, vezi comentariul de la 9:3-8.) 
12:33. Pentru sensul figurat al „roadelor” 
în Vechiul Testament, vezi comentariul 
de la 3:8; roadele sunt, aici, cuvintele lor 
(12:34-37). 

12:34-35. Cuvintele (12:36-37) rostite 
împotriva Lui dezvăluiau ce era în inima 
lor; despre „pui de năpârci/vipere”, vezi 
comentariul de la 3:7 (cf., de asemenea, Is. 
57:3—4; 59:5-8). Şi alți învățători evrei au 
accentuat importanța unui caracter integru 
(deși a avea o anumită credinţă și a trăi în 
acord cu ea nu este, întotdeauna, același 
lucru, așa cum se vede în viața multora 
care pretind că sunt creștini). În tradiţia 
iudaică, oamenii erau caracterizați după 

acţiunile sau cuvintele lor ca: nebuni, înțe- 
lepți, păcătoşi etc. 

12:36-37. Multe proverbe accentuează 
importanța unei vorbiri sănătoase, iar tăce- 
rea este mai bună decât cuvintele nefolo- 
sitoare (ex.: Prov. 10:11; 15:4; 17:27-28). În 
context (Mt. 12:32), oponenții lui Isus își 
dezvăluie inimile prin faptul că resping 
mărturia despre identitatea lui Isus, care 
era la fel de importantă ca și mărturisirea 
iudaică fundamentală, Șema (Deut. 6:4). 
Majoritatea evreilor erau de acord cu fap- 
tul că Dumnezeu va aduce toate lucrurile 
la lumină, în ziua judecății. 


12:38-45 
O generaţie demonizată 


În acest pasaj, Isus întoarce acuzaţia către 
oponenții Săi: ei, nu El, sunt slujitorii 
Satanei. A întoarce acuzaţiile era o metodă 
obișnuită în tribunalele antice și, proba- 
bil, în alte contexte în care se dezbăteau 
învinuiri. 

12:38-41. Dezbaterile iudaice despre vre- 
murile din urmă includeau relatări despre 
oameni săraci convertiți care vor mărturisi 
împotriva celor ce pretindeau că sunt prea 
săraci pentru a-L urma pe Dumnezeu, con- 
vertiți dintre bogați sau convertiți dintre 
neamuri. Aici Isus face apel la păgânii care 
s-au convertit. Unii învățători evrei nu-l 
simpatizau pe lona din pricina neascultă- 
rii sale inițiale de Dumnezeu „în folosul 
Israelului” — ei spuneau că lui Iona i-a 
fost teamă că pocăința cetății Ninive va 
aduce condamnarea Israelului nepocăit 
(Mehilta Pisha 1:80-82). În Vechiul Testa- 
ment, Ninive întruchipează răutatea (ex.: 
Naum 2:8; 3:1, 7), fiind vinovată pentru 
distrugerea definitivă a Regatului de 
Nord al Israelului; pocăinţa cetăţii Ninive 
din lona 3:10 mai demonstrează însă și 
că Dumnezeu poate cruța păgânii care se 
întorc la El (Iona 1:15-16; 4:10-11) cum, la 
fel de bine, îi poate judeca pe slujitorii Săi 
neascultători (1:14-15). (Unii rabini îl apre- 
ciau pe lona sugerând că el a reacționat 
negativ la pocăinţa asirienilor deoarece ea 
dezvăluia lipsa de pocăință a Israelului.) 


Matei 12:42-—13:3 


„lrei zile și trei nopți” (Iona 2:1) nu 
înseamnă, în mod necesar, zile complete; 
părți dintr-o zi de douăzeci și patru de 
ore reprezentau ziua întreagă. În legislația 
iudaică timpurie, moartea unei persoane 
era considerată certă numai după trei zile 
de la deces. 

12:42. În unele tradiţii, „împărăteasa de 
la miazăzi”, sau „împărăteasa din Seba” 
(1 Împ. 10:1) a fost identificată cu regina 
Etiopiei (cf. Fapte 8:27). 

12:43-45. Isus vrea să spună că, deși El 
scoate afară demonii, această generaţie 
păcătoasă îi invită cu și mai mare elan 
înăuntru. Mare parte din tradiția iudaică 
socotea deşertul un loc frecventat în mod 
obișnuit de către demoni, iar ideea de „încă 
șapte” era un mod obișnuit de a exprima 
pedeapsa aspră (Gen. 4:15, 24; Lev. 26:18), 
astfel că ascultătorii lui Isus au înțeles ceea 
ce a vrut El să le spună. Isus întoarce astfel 
acuzațiile din 12:24 împotriva oponenților 
Săi; a întoarce acuzaţiile împotriva acuza- 
torilor era o practică standard (incluzând 
aici discursurile de apărare din tribunalele 
antice). 

12:46-50 Adevărata familie a lui Isus 

Vezi comentariul de la Marcu 3:31-34. 
Fidelitatea și respectul pentru familie erau 
atât de insistent accentuate, încât astfel de 
cuvinte au avut un impact foarte puternic 
asupra ascultătorilor. Mulţi cărturari evrei 
considerau porunca de a-ți cinsti tatăl și 
mama ca fiind cea mai importantă din 
“Lege. Componenta ierarhică a relaţiilor 
familiale în Antichitate era deseori mai 
importantă decât legătura de sânge, astfel 
încât soțiile și mai cu seamă copiii (iar în 
casele celor înstăriți, sclavii) trebuiau să se 
supună tatălui, capul familiei. Din acest 
motiv poate Isus să-Și definească drept 
„mamă, frați şi surori” pe cei ce ascultă de 
Tatăl Său. A renega un membru legitim al 
familiei era un lucru atât de dezgustător, 
încât până și ca metaforă era privită ca 
ofensă. Mai mult, în iudaism gradele de 
rudenie folosite cu sens spiritual sau figu- 
rat (în special cuvântul „frați”) era inter- 
pretată, de obicei, în cheie etnică (confrații 
israeliți). l 


13:1-9 

Semănătorul, sămânţa și diferite tipuri 
de pământ 

Întelepții evrei, de dinainte de era creștină 
și mult după intervalul istoric al vieții lui 
Isus, obișnuiau să recurgă la *parabole, 
ilustrații sub formă de predică, pentru a 
comunica adevărul sau adevărurile prin- 
cipale. Parabolele ilustrau învățătura lor 
și, astfel, puteau oferi noi perspective 
asupra ei. Deși comunicarea cu ajutorul 
ilustraţiilor era folosită și de alţii, în *Noul 
Testament doar Isus foloseşte parabole 
narative, o metodă didactică iudeo-pales- 
tiniană; este exclus ca “Biserica din afara 
Palestinei iudaice să fi recurs mai târziu la 
acest gen de compoziţie. Forma și conţinu- 
tul pildelor rostite de Isus (ex.: povestiri, 
comparații, istorisiri cu tâlc) fac parte din 
câmpul semantic vechi-testamentar al ter- 
menului ebraic maşal. 

Rabinii din perioada ulterioară vieţii 
lui Isus au alcătuit parabole narative mai 
elaborate decât ale lui Isus, deşi pildele 
lor (care reflectă un public elitist) inclu- 
deau mai ales subiecte inspirate din viața 
regală şi mondenă, doar puţine dintre 
ele conțineau imagini eminamente agri- 
cole. Majoritatea locuitorilor din Imperiul 
Roman erau fermieri sau crescători de vite 
din zona rurală. Elita intelectuală ignora, 
deseori, marea majoritate a populaţiei, dar 
ilustrațiile lui Isus demonstrează că El Şi-a 
desfășurat în mod frecvent activitatea în 
mijlocul acestei clase sociale. 

13:1-2. Isus urcă în barcă pentru a scăpa 
de îmbulzeală, dar acest lucru Îl va ajuta să 
se facă auzit mai ușor; un vorbitor care se 
adresează mulțimii aflate pe țărm beneficia 
de un efect acustic ideal. 

13:34. Învăţătorii evrei relatau, deseori, 
povestiri ilustrative ca aceasta, deși Isus, 
adresându-se țăranilor galileeni, se focali- 
zează mai mult pe imagini din agricultură, 
spre deosebire de rabinii din perioada de 
după Isus. Vezi „parabolă” în glosar. Mulţi 
galileeni (în general, ca și majoritatea popu- 
laţiei din imperiu) erau țărani a căror prin- 
cipală ocupaţie era agricultura. În Galileea 


se găseau doar două orașe mai însemnate, 
însă nu există relatări despre activitatea 
lui Isus în vreunul dintre ele. Sămânţa era 
uneori (nu întotdeauna) semănată înainte 
ca pământul să fie arat; astfel, puteau să se 
întâmple, în mod obișnuit, oricare din situ- 
ațiile menţionate aici. Un agricultor putea 
să arunce sămânța cu mâna sau putea să o 
lase să cadă dintr-un sac cu găuri, purtat de 
un animal. „Poteca” sau „drumul” repre- 
zintă una din numeroasele cărări bătătorite 
de drumeţi ce traversau holdele. 

13:5-6. În cea mai mare parte a teritoriului, 
solul Palestinei reprezenta un strat subțire 
ce acoperea piatra de dedesubt; dacă semă- 
nătorul nu ara mai întâi terenul, nu avea 
cum să știe, astfel că putea irosi sămânţa în 
acest tip de sol și să descopere doar ulterior. 
13:7. Cel mai probabil, nici acești spini 
nu puteau fi observați; în loc să fie smulși 
afară, erau probabil, tăiați sau arşi, rădă- 
cinile rămânând neatinse și astfel puteau 
crește din nou sufocând sămânţa. În luna 
aprilie, spinii de pe marginea drumului pot 
ajunge până la înălțimi de peste un metru. 
13:8. Multiplicarea de treizeci, de şaizeci și 
de o sută de ori a grăuntelui reprezenta o 
recoltă extrem de bună pentru solul gali- 
leean. Valea Iordanului producea, în mod 
obișnuit, o multiplicare între zece și o 
sută de ori a grăuntelui, așa că recolta de 
o sută de ori mai mare nu trebuie văzută 
ca un miracol (Gen. 26:12; cf. Amos 9:13). 
Dar, pentru majoritatea regiunilor din 
Palestina, recolta medie era de zece ori 
mai mare (adică zece semințe erau recol- 
tate la fiecare sămânță plantată), iar toate 
cifrele din pilda lui Isus reprezintă recolte 
foarte bune. 

13:9. *Ucenicii învățau, îndeosebi ascultân- 
du-i foarte atent pe învățătorii lor. 


13:10-23 


Pilda semănătorului explicată: 
înțelegerea Cuvântului 


Faptul că unii dintre membrii comunită- 
ţii de ucenici nu erau statornici se potri- 
veşte cu modelele de credință din Vechiul 
Testament: în Vechiul Testament, unele 

personaje, ca Saul, au devenit neascultă- 
toare față de Dumnezeu, altele, ca David, au 
fost statornice de-a lungul multor încercări. 
13:10. Ucenicii adresau multe întrebări 
propriilor învățători, de obicei, departe de 
mulțime și de interlocutori, pentru a înțe- 
lege ce dorea dascălul să-i înveţe. În cazul 
unor învățături publice complicate sau 
neclare, ei își întrebau uneori învățătorul 
separat, în cadrul grupului. 

13:11-13. Parabolele aveau ca scop să 
explice învăţătura rabinului prin ilus- 
trații; majoritatea pildelor evreiești din 
Antichitate includ o interpretare, uneori 
având puncte multiple de corespondenţă 
cu narațiunea pildei (în contrast cu ceea 
ce au afirmat alți cercetători moderni tim- 
purii). Totuși, dacă adevărul parabolei nu 
era precizat, ea rămânea doar o povestire 
sau o istorioară cu tâlc. Membrii sectei de 
la *Qumran credeau că Dumnezeu le-a 
dat o revelaţie specială a misterelor divine 
ce nu le era disponibilă celor din afara 
comunității. Rabinii (și alți învăţători din 
Antichitate) dețineau multe alte învățături 
secrete pe care, credeau ei, doar ucenicii lor 
le vor pricepe și de aceea, le transmiteau 
doar în cadre restrânse. Astfel, semnificația 
parabolelor lui Isus va fi înțeleasă doar de 
cei ce aleg să facă parte din comunitatea 
de ucenici. Ele funcționau ca povestirile 
cu tâlc ale înțelepţilor: erau o invitaţie la 
contemplare. 

13:14-15. Oamenii de pe vremea lui Isus 
erau ca cei de pe vremea lui Isaia care au 
auzit cuvântul, dar nu l-au înţeles și nu 
s-au pocăit (Is. 6:9-10). 

13:16-17. Unele scrieri iudaice înfățișează 
tânjirea drepţilor din Vechiul Testament de 
a vedea veacul răscumpărării mesianice și 
revelația deplină a lui Dumnezeu. A face o 
afirmație despre cineva (în cazul de față, 
Isus) binecuvântând pe altcineva (adică 
cei ce L-au văzut, în contrast cu cei orbi, 
din 13:15) era o tehnică retorică folosită în 
acea vreme. 

13:18-19. Scriitorii greci puteau folosi 
cuvântul „sămânţă” cu sensul de „cuvânt“, 
iar uneori foloseau expresia „semănarea 
seminţei” pentru a simboliza procesul de 

educație: scriitorii evrei au adăugat un nou 
sens expresiei, astfel ca „semănarea semin- 
tei” de către Dumnezeu în Israel să se 
refere la *Lege (*4 Ezdra 9:31-37). În ciuda 
faptului că, în analiza parabolelor lui Isus, 
numeroși cercetători postulează tocmai 
contrariul, dascălii evrei antici foloseau 
parabole cu mai multe puncte de analogie. 
În plus, ei ofereau deseori interpretări ale 
parabolelor imediat după rostirea lor. 

13:20-23. Cei din afară aleg ce să facă atunci 
când primesc Cuvântul. Rabinii spuneau, 
uneori, că cineva poate să fie absorbit fie de 
Lege, fie de îngrijorările acestei lumi (v. 22). 


13:24-30 

Pilda cu grâul și neghina 

Latifundiarii bogați controlau cea mai 
mare parte a pământurilor din zona rurală 
a Imperiului Roman; terenurile lor erau 
lucrate fie de ţărani liberi, fie de sclavi, al 
căror destin în viaţă era aproximativ ase- 
mănător (cu diferența că sclavii puteau fi 
bătuţi sau vânduți). Mulţi dintre ascultă- 
torii lui Isus (13:34) puteau fi agricultori 
din zona rurală care lucrau pe moșii foarte 
întinse și care se puteau identifica lesne cu 
dificultatea situaţiei descrise de Isus. 

13:24. Expresia „Împărăţia cerurilor se 
aseamănă cu un om... ” nu se referă la 
faptul că *Împărăția este comparată doar 
cu o persoană. *Parabolele rabinice înce- 
peau, deseori, cu expresia: „Cu ce am 
putea compara cutare sau cutare lucru?” 
Sau puteau să ia forma: „cutare sau cutare 
este ca... ” În aceste parabole, expresiile de 
mai sus însemnau că subiectul era expli- 
cat de întreaga analogie ce urma, nu doar 
de următorul cuvânt. Astfel, Împărăția 
este comparată aici nu cu o singură per- 
soană, ci cu întreaga situație descrisă de 
Isus. Parabolele îl comparau uneori pe 
Dumnezeu cu un moșier înstărit. 

13:25-27. Oamenii obișnuiau să doarmă 
după prânz și în special (cel mai mult) 
noaptea. Agricultorii antici se certau une- 
ori, iar legea romană a trebuit să interzică 
semănarea plantelor dăunătoare pe tere- 
nul vecinului. Baza dietei palestiniene (și 


antice, în general) era pâinea; astfel, grâul 
era indispensabil. Dar o buruiană otrăvi- 
toare, un fel de plantă erbacee din familia 
gramineelor, cunoscută în Israel ca sălbăție 
[sau zizanie] (lolium temulentum; tradusă 
în mod obişnuit ca „neghină”) semăna cu 
grâul în primele etape de creştere şi putea fi 
deosebită de grâu doar când apărea spicul. 
13:28-29. Pământurile erau plivite, de 
regulă, primăvara, dar dacă buruienile 
erau descoperite prea târziu — ca și aici — 
exista riscul ca grâul să fie scos din rădă- 
cină odată cu ele; stăpânul nu dorește să-și 
riște grâul. După ce creșteau și ajungeau 
la maturitate, secerătorii puteau tăia grâul 
chiar pe sub spic, lăsând neghina mai 
scurtă să fie tăiată separat. 

13:30. Deși Palestina primului secol avea, 
fără îndoială, mai multe păduri decât în 
perioadele de timp ulterioare, suprafeţe 
mari din vechile păduri au fost tăiate, iar 
combustibilul trebuia drămuit cu grijă; 
după ce se usca, neghina era totuși bună la 
ceva — combustibil pentru foc. 


13:31-33 
Pilda grăuntelui de muștar și a aluatului 


Ideea din ambele pilde este că Împărăţia 
cea puternică, pe care o aştepta toată lumea, 
putea să aibă, aparent, un debut firav — 
cum ar fi lucrarea lui Isus şi a “ucenicilor. 

13:31-32. Cercetătorii încă mai dezbat des- 
pre ce plantă este vorba atunci când este 
menţionat „grăuntele de muștar”. Cu toate 
acestea, fără nicio îndoială, este cea mai 
mică dintre toate seminţele pe care ascul- 
tătorii lui Isus le cunoșteau (sămânța de 
orhidee este mai mică); ideea este că, deși 
era cea mai mică sămânță, totuși din ea cres- 
tea un arbust mare. În jurul Mării Galileei 
putea atinge o înălțime de trei metri şi une- 
ori chiar de patru metri și jumătate. Totuși, 
înălțimea sa obișnuită este în jur de 1 m [3 ft]; 
pentru că în fiecare an creștea de la zero, 
păsările nu puteau să-și facă cuib în ramu- 
rile lui, în prima parte a primăverii. Cu toate 
acestea, *hiperbola pe care o foloseşte Isus, 
oferind cel mai bun exemplu de creștere de 
la ceva mic la ceva mare, nu afectează ideea 


principală: Împărăţia poate începe în anoni- 
mat, dar poate culmina în slavă. 

Chiar dacă păsările nu-și pot face cuib în 
ramurile arbustului de muștar, ele pot să 
se așeze în el (termenul folosit de Matei era 
folosit, uneori, cu acest sens); Matei face alu- 
zie, aici, la Daniel 4:12, care descrie splen- 
doarea împărăției unui alt împărat. Unele 
surse sugerează că un obicei palestinian a 
stabilit ca sămânța de muștar să fie elimi- 
nată din grădini și cultivată pe ţarini; se 
poate compara, astfel, Matei 13:31 cu Luca 
13:19, fiecare dintre cei doi evangheliști 
adaptând ilustraţia pentru propriii cititori. 
13:33. Orașele romane aveau brutării, dar 
ilustrația din acest pasaj este despre o 
femeie din zona rurală a Galileei care își 
face singură pâine. Plămădeala sau drojdia 
era amestecată cu aluatul. Trei măsuri de 
făină care umpleau aproximativ o baniță 
era tot ce putea să frământe femeia, iar pâi- 
nea rezultată putea hrăni aproape o sută 
de oameni. Această cantitate extraordinară 
poate prefigura dimensiunile neaşteptate 
ale Împărăției. 

13:34-35 


Invățăturile ascunse 


Vezi comentariul de la 13:10-13. Matei 
citează din Psalmul 78:2, unde psalmistul 
își descrie priceperea sa în termenii tradi- 
ționali ai literaturii sapiențiale evreieşti, 
după care, în restul psalmului, îşi ilus- 
trează această cunoaştere: istoria gesturi- 
lor de credincioşie și mântuitoare ale lui 
Dumnezeu și a răzvrătirii poporului Său. 


13:36-43 
Separarea finală a grâului de neghină 


Mulţi *esenieni și un mic număr din restul 
populaţiei se izolau de influenţele sociale 
dominante, pentru a căuta să trăiască o 
viață mai sfântă; “fariseii și-au limitat anu- 
mite tipuri de contact fizic cu cei considerați 
necurați. Dar așteptarea majorităţii evreilor 
era ca drepții și cei răi să fie separați doar 
în ziua judecății, recunoscând prin aceasta 
că doar Dumnezeu cunoaște inimile oame- 
nilor. Doar la final, în ziua judecății, cei 

drepți și cei răi vor fi separați literalmente. 
Secerișul este folosit în alte pasaje (ex.: 
*4 Ezdra 4:30-32; *2 Bar. 70:2; cf. Is. 32:13-15; 
ler. 31:27-28; Osea 2:21-23; 6:11) ca simbol 
al sfârşitului, iar textele iudaice compară 
iadul cu un cuptor (*1 Enoh 54:6; în unele 
manuscrise, 98:3; 4 Ezdra 7:36). Autoritatea 
*Fiului Omului evocă pasajul din Daniel 
7:13-14. Alte texte iudaice (probabil influ- 
ențate de Dan. 12:2-3) vorbesc, de aseme- 
nea, despre cei drepți strălucind cu slavă în 
viitoarea Împărăție. 


13:44-46 

Valorile Împărăției 

13:44. Comorile erau, deseori, îngropate 
pentru a fi păstrate în siguranță. Situația 
cea mai probabilă descrisă aici este a unui 
țăran care, în timp ce lucra pământul unui 
latifundiar bogat, a descoperit comoara, dar 
a acoperit-o imediat ca nu cumva stăpânul 
să și-o revendice. După aceea, țăranul şi-a 
investit toate resursele în acea țarină pen- 
tru a pune mâna pe comoară. Rabinii spu- 
neau istorioare ce ilustrau sacrificiile făcute 
de unii pentru a studia “Legea. Povestiri 
despre găsirea unor comori pierdute circu- 
lau, în mod firesc, printre oamenii săraci; 
accentul cădea, de obicei, pe rezultatul 
profitabil, dar Isus foloseşte intriga acestei 
pilde pentru a-i face pe ascultători să înțe- 
leagă că trebuie să sacrifice tot ceea ce este 
necesar pentru o comoară mult mai preți- 
oasă decât oricare alta de pe pământ. 
13:45-46.  Scufundătorii căutau pietre 
prețioase în Marea Roșie, Golful Persic și 
Oceanul Indian, iar unele perle, importate 
de oamenii bogaţi, puteau valora echiva- 
lentul a milioane de dolari. Ascultătorii lui 
Isus erau, probabil, familiarizați cu intriga 
pildei; se pare că era în circulație o poves- 
tire populară asemănătoare, dar care nu 
sublinia același lucru despre *impărăţie. 


13:47-50 
Separarea finală a peștilor buni de cei răi 


Pentru o discuţie mai detaliată, vezi 4:19; 
despre separare, vezi 13:36-43; despre cup- 
tor, vezi comentariul de la 13:40. Pentru 

pescuit se foloseau diferite tipuri de plase; 
năvoadele (ca cel folosit aici) erau mult mai 
mari decât plasele de pescuit menţionate la 
4:18. Năvoadele aveau plutitoare la supra- 
față și greutăți în partea de jos pentru a 
păstra o margine a plasei la suprafaţă, iar 
cealaltă să atârne în adânc, prinzând astfel 
peștii în plasă. 


13:51-52 

Cărturarii împărăției 

*Legea și înțelepciunea erau, deseori, com- 
parate cu o comoară (iar uneori cu un măr- 
găritar); “cărturarii, care erau preocupați, 
îndeosebi, cu studiul Legii, dețineau în 
mod implicit „comoara veche”, iar mesajul 
*Împărăției le aducea ceva nou. Ilustraţia se 
referă la un gospodar care plătește monede 
vechi şi noi, păstrate într-o vistierie ascunsă 
în casa sa. Unii cercetători au sugerat că 
Evanghelia lui Matei se adresează, înde- 
osebi, cărturarilor creştini a căror vocaţie 
este să ucenicizeze neamurile în învăţătura 
celui mai mare dascăl, Isus (28:19). 


13:53-58 
Neapreciat acasă 


Pentru mai multe detalii, vezi comentariul 
de la Marcu 6:1—6. 

Tradiția despre profeții respinși de 
locuitorii cetății natale era veche (Ier. 1:1; 
11:21-23), dar tema profeților persecutați 
s-a conturat și mai pregnant în tradiția 
evreiască ulterioară. Când Isus era copil 
în Nazaret, nevoia de tâmplari era mare 
(pentru a reconstrui orașul Seforis, din 
apropriere, care a fost ars și locuitorii 
făcuți sclavi); astfel, nu este surprinzător 
faptul că Iosif era tâmplar. Tâmplarii rea- 
lizau diverse produse specifice: pluguri 
de lemn, scaune și lucrări la acoperișurile 
caselor. Ei puteau, de asemenea, să contri- 
buie la zidirea unor clădiri din piatră. În 
acea perioadă, Nazaretul ca atare era un sat 
micut cu o populaţie între o mie șase sute 
și două mii de locuitori, potrivit unor esti- 
mări generoase mai vechi. Conform esti- 
mărilor recente, avea probabil vreo cinci 
sute de locuitori; Isus era deci cunoscut 


de majoritatea locuitorilor din Nazaret. 
Numărul de membri ai familiei lui Isus 
menționați aici nu era neobișnuit pentru 
acea vreme. Ca și în 13:57, profeții biblici 
au fost, câteodată, respinși în localitatea lor 
natală (ler. 1:1; 11:21-23) şi, foarte des, de 
către cei apropiaţi lor; iudaismul timpuriu 
a dezvoltat şi mai mult această temă. 


14:1-12 
Irod îl execută pe Ioan Botezătorul 


Pentru mult mai multe detalii, vezi Marcu 
6:4-29. 

Acest pasaj nu se referă la Irod cel Mare, 
care a murit la câțiva ani după nașterea lui 
Isus, ci la Irod Antipa, fiul lui Irod cel Mare, 
născut dintr-o mamă *samariteană și frate 
cu Arhelau (2:22). El domnea în Galileea 
și Perea (cea din urmă fiind un teritoriu 
îngust pe malul estic al Iordanului) din 
anul 4 î.H. și a continuat să fie la putere 
până în anul 39 d.H. Martirajul lui Ioan îl 
prefigurează pe cel al lui Isus; autorii antici 
Și cititorii din acea perioadă înțelegeau sus- 
pansul și prevestirea. 

14:1. Matei foloseşte titlul adevărat al lui 
Irod Antipa, cel de „tetrarh”, și nu pe cel 
sarcastic sau inexact pe care i-l atribuie 
Marcu („rege”, NTR). La origine, cuvân- 
tul „tetrarh” însemna domnitor peste o 
pătrime dintr-un anumit teritoriu, dar 
romanii îl atribuiau domnitorilor fără a 
ține seama de mărimea teritoriului peste 
care stăpâneau; împărăţia lui Irod cel Mare 
a fost împărțită în anul 4 î.H. între Arhelau 
(care a fost urmat, mai târziu, de procura- 
tori romani), Antipa şi Filip. 

14:2. Probabil că Antipa și-a imaginat o 
înviere temporară, ca cele înfăptuite de Ilie 
și Elisei (1 Împ. 17:22; 2 Împ. 4:34-35), nu 
“învierea finală, *escatologică și colectivă 
care urma să aibă loc doar la sfârșitul vea- 
cului (Dan. 12:2). 

14:3-4. Istoricul Josephus, care a trăit în 
primul secol, consemnează de asemenea 
legătura amoroasă a lui lrod Antipa cu 
lrodiada, cumnata sa. Tetrarhul și concu- 
bina sa au divorțat de partenerii lor pen- 
tru a se căsători unul cu altul, prin aceasta 


Irod aducând o mare ofensă fostului său 
socru, un rege nabatean, totul culminând 
cu un război în urma căruia prestigiul lui 
Irod a avut mult de suferit. loan se aștepta, 
cu siguranţă, ca lui Irod să-i displacă pre- 
dicarea sa, dar el a continuat să-și predice 
mesajul; Irod putea interpreta mesajul 
moral al lui loan ca o critică politică. Mulți 
slujitori ai lui Antipa din regiunea unde se 
pare că predica loan şi unde a fost întemni- 
tat, erau etnici nabateeni, având alte opți- 
uni politice, iar Antipa dorea să înăbușe 
reacţiile critice la adresa sa. 

14:5-6. În această perioadă, poporul evreu 
nu celebra, de regulă, zilele de naștere 
(Josephus afirmă că sărbătorirea zilelor 
de naştere este interzisă). În ciuda faptu- 
lui că mulţi evrei considerau celebrarea 
zilei de naștere un obicei al *neamurilor, 
prestigioasele tradiții culturale grecești au 
influenţat aristocrația. A refuza invitațiile 
la astfel de petreceri, fără a avea o scuză 
plauzibilă, putea crea ostilitate. Dansul 
lasciv era distracţia obișnuită la petreceri 
unde se consuma alcool; în mod normal, 
niciodată o prințesă nu participa la ast- 
fel de evenimente, dar familia irodiană 
avea deja o reputaţie pentru extravagan- 
tele sale morale. La fortăreaţa lui Irod, 
Machaerus, bărbaţii și femeile luau masa 
în săli separate (un obicei cunoscut în estul 
Mediteranei) astfel că Irodiada nu putea să 
vadă cu ochii ei reacţia lui Irod faţă de fiica 
sa, Salome. 

14:7. Jurământul lui Irod este cel al unui om 
beat; ca vasal al Romei, el nu avea autorita- 
tea să-şi ciopârțească vreunul din teritori- 
ile sale (cf. comentariul de la Marcu 6:23). 
Destinatarii lui Matei puteau reacționa și la 
desfrânarea lui Irod (Matei 5:28); a te culca 
cu fiica soţiei tale era un incest (Lev. 18:17). 
14:8-9. Era o insultă pentru onoarea cuiva 
să nu poată să se ţină de cuvânt în fața 
musafirilor săi chiar dacă (ca şi în situaţia 
de față) învățătorii evrei ar fi preferat să 
anuleze jurământul. Antipa nu dorea să se 
facă de rușine la o petrecere organizată în 
cinstea sa. 

14:10-11. *Legea iudaică ce reglementa 
viața religioasă cerea ca să existe o judecată 


Matei 14:5—14:16 


înaintea execuţiei; în acest caz, Irod, având 
autoritatea dată de romani, ignoră această 
lege. Tăierea capului era cea mai rapidă și 
mai puțin dureroasă metodă de execuţie 
și era dusă la îndeplinire cu ajutorul unei 
săbii. Era însă un obicei grecesc şi roman, 
contrar cutumei evreiești. În literatura 
antică, doar cei mai violenți oameni își 
distrau oaspeţii executând pe cineva sau 
prezentând un cap de om la banchet. 
14:12. Fiul unei persoane decedate era, de 
obicei, responsabil cu înmormântarea; fie 
loan nu a avut fii ajunși la vârsta maturi- 
tății (ceea ce este posibil), fie *ucenicii săi 
erau singurii în măsură să preia această res- 
ponsabilitate. Deși întreaga lume antică (cu 
excepția unor filosofi excentrici) considera 
lipsa locului potrivit de îngropare ca fiind 
cea mai urâtă soartă de care cineva putea să 
aibă parte, unii despoți interziceau înmor- 
mântarea sau doliul public. Chiar și tradi- 
ţia iudaică interzicea doliul public pentru 
condamnații la moarte conform Legii. Este 
posibil ca Irod să fi privit cu ochi răi pe ori- 
cine ar fi cerut trupul lui loan. 


14:13-21 
Hrănirea celor cinci mii 


Pentru mai multe detalii, vezi comentariul 
de la Marcu 6:32-44. Cele mai semnifica- 
tive relatări antice despre hrănirea miracu- 
loasă a unor mulțimi de oameni sunt cele 
referitoare la poporul Israel care a mâncat 
mană în pustiul Sinai și cele înfăptuite 
prin intermediul profeților (ex.: Elisei în 
2 Împ. 4:42-44). 

14:13-15. Pâinea şi peştele erau elementele 
de bază ale dietei palestiniene; carnea roșie 
era mai scumpă și, cu excepţia banchetelor, 
era consumată rareori. De obicei, învăţă- 
torii nu aveau responsabilitatea să-și hră- 
nească ucenicii din propriile resurse. 

14:16. Ucenicii din Antichitate își plăteau, 
deseori, dascălii (deşi existau și învăţători 
care se susțineau din propriile resurse); 
era o onoare să inviți învățători la masă și 
să le arăţi cea mai mare ospitalitate. Dar 
aici Isus, învățătorul, își asumă rolul de 
gazdă, cel ce poartă de grijă invitaţilor săi. 


Matei 14:17-14:33 


Ospitalitatea antică includea atât hrănirea, 
cât şi găzduirea musafirilor. Uneori, învă- 
țătorii delegau ucenicilor sarcini precum 
asigurarea de provizii pentru şcoala lor. 
14:17-18. Chiar și într-o regiune mai popu- 
lată (cf. 14:13), marea parte a localităților 
rurale nu putea asigura hrana pentru o 
mulțime de, probabil, zece mii de oameni 
(cf. 14:20); până și cele mai mari sate rareori 
ajungeau să aibă mai mult de trei mii de 
locuitori. Comparaţi, îndeosebi, cu 2 Împ. 
4:42-A3 pentru a observa neîncrederea 
ucenicilor lui Elisei când acesta le spune să 
împartă pâinea oamenilor. 

14:19. Se obișnuia ca stăpânul casei să 
„binecuvânteze” sau să „mulțumească“ 
pentru hrană, înainte de servirea mesei. 
14:20. Era de așteptat ca gazdele cele mai 
generoase, care dispuneau de resurse sufi- 
ciente, să asigure suficientă hrană încât, 
după servirea mesei, să mai rămână ceva 
mâncare.  Moraliștii antici condamnau 
risipa. 

14:21. O mulţime de cinci mii de bărbaţi, 
plus femei și copii, depășea numărul popu- 
lației din oricare dintre satele situate în 
zona rurală a Galileei. 


14:22-33 
Umblarea pe ape 


Vezi, de asemenea, Marcu 6:45-52. Moise, 
Iosua, Ilie și Elisei au săvârșit minuni, au 
despărțit apele mării sau ale râului Iordan, 
însă singurul despre care se spune în 
Vechiul Testament că „umblă” pe ape este 
Dumnezeu Însuși. 

14:22. Deoarece un învățător stabilea 
durata lecţiei, era de înțeles că Isus putea 
trimite mulțimile de oameni acasă. 

14:23. Cei mai pioși puteau să-și dedice, 
în mod specific, două ore pe zi pentru 
rugăciune; Isus Își petrece restul zilei în 
rugăciune (deși nu este clară durata acestei 
perioade, dată fiind ambiguitatea cu care 


foloseşte Matei, aici, termenul „seară” — 


v. 15, 23). Moise şi Ilie s-au rugat pe munte; 
aici, departe de zarva orașelor galileene, 
Isus putea să Se retragă în solitudine. 

14:24. Deseori, furtuni aspre se iscau, din 
senin, pe Marea Galileei. 

14:25. Cea de-a patra sau ultima strajă din 
noapte era între orele 3 şi 6 a.m.; străjile 
începeau de la ora 6 p.m. Poporul evreu 
împărțea, adesea, noaptea în trei străji, dar 
romanii aveau patru. 

14:26. Printre oamenii de rând din 
Antichitate, credința în existența stafiilor 
sau a duhurilor fără trup era larg răspân- 
dită, chiar dacă ideea de stafie contrazicea 
învățătura iudaică tradițională despre 
“învierea din morți. 

14:27. Răspunsul literal al lui Isus este: 
„Eu sunt”; deşi poate însemna, la fel de 
bine: „sunt Eu”; această expresie poate fi 
interpretată în contextul revelației de Sine 
a lui Dumnezeu din Exod 3:14 și din Isaia 
43:10, 13: „Eu sunt”. 

14:28-32. În ciuda neputinței lui Petru de 
a ajunge la Isus, prin faptul că a început 
să umble pe mare, Petru a realizat ceva ce 
nici măcar cei mai mari profeți din Vechiul 
Testament nu au reușit. Umblarea pe apă 
putea evoca cititorilor trecerea Mării Roșii 
sau a lordanului de către Israel, însă mira- 
colul ca atare era unul mai mare. (Într-una 
dintre povestirile rabinice — nu se poate 
stabili dacă datează de pe vremea lui Isus — 
se spune că primul israelit care a intrat în 
mare a început să se scufunde în valuri, dar 
a fost salvat de toiagul lui Moise, care a des- 
părțit apele mării.) Credinţa necesară pen- 
tru a păşi în apă ar putea evoca pasajul din 
Iosua 3:13-17. Pentru izbăvirea săvârșită de 
Isus, compară cu Psalmul 18:16 și 144:7. 
14:33. Cuvântul „inchinare” desemna res- 
pectul acordat regilor păgâni și, de aseme- 
nea, zeităților. Deși poate semnifica pros- 
ternare în semn de respect (ex.: 1 Sam. 24:8; 
25:23), este un termen neobișnuit pentru a 
exprima uimirea unor ucenici evrei în fața 
unui învățător dintre oameni care înfăptu- 
iește miracole. Deși ucenicii nu afirmaseră 
încă divinitatea lui Isus, Matei este gata să 
o facă (cf. 28:17-19). Povestirile antice care 
consemnează miracole (inclusiv mai multe 
dintre cele din evanghelii) se soldau, dese- 
ori, cu uimirea și lauda din partea martori- 
lor oculari. 


14:34-36 
Vindecări la Ghenezaret 


„Poala” hainei lui Isus se referă, fără îndo- 
ială, la ciucurii de la haina pe care o purta 
Isus, respectând legea iudaică; vezi comen- 
tariul de la 9:20; compară cu 23:5. În lite- 
ratura antică se regăsesc, în mod frecvent, 
nu doar fragmente narative mai lungi, 
ci şi paragrafe rezumative ca acest pasaj 
(cf. 4:23-25). Ghenezaret era o câmpie pe 
țărmul nord-vestic al Mării Galileei. 


15:1-20 
Datina umană împotriva Cuvântului 
lui Dumnezeu 


Vezi Marcu 7:1-23 pentru mai multe detalii. 
15:1-2. Scrierile iudaice contemporane îi 
prezintă, întotdeauna, pe *farisei ca împli- 
nitori ai datinilor bătrânilor; în felul acesta, 
ei credeau că se pot baza pe un tezaur sapi- 
ențial al credincioșilor evlavioși care i-au 
precedat. Spălarea mâinilor era una dintre 
datinile cele mai importante, dar care nu 
avea o bază directă în Scriptură. 

15:3. Isus răspunde întrebării fariseilor cu 
o altă întrebare, așa cum făceau, deseori, 
*rabinii. 

15:4-6. Iudaismul impunea, fără excepție, 
respectul față de tată și mamă, incluzând 
și sprijinul financiar pentru părinții în 
vârstă. Unii, precum *Josephus și mulți 
alți rabini, priveau această cerință ca fiind 
cea mai importantă poruncă din *Lege. De 
aceea, fariseii nu puteau să nu fie de acord 
cu exemplul lui Isus; ei nu puteau să reco- 
mande oamenilor să nu-și ajute părinții, 
dar îngăduirea unor jurăminte speciale 
prin care dedicau anumite lucruri pentru 
o întrebuințare sacră oferea o portiță de 
scăpare celor ce doreau să evite împlinirea 
acestei legi (cf. Prov. 28:24). Unele subter- 
fugii legislative (cum ar fi prozbul, o regulă 
timpurie ce evita anularea datoriilor în 
anul sabatic) aveau ca scop să întărească 
spiritul Legii; acestea subminau, fără inten- 
ție, însăși esența acestei legi. 

15:7-9. Isus citează din Isaia 29:13, unde 
profetul deplânge faptul că Israelul din 
vremea lui avea o religiozitate exterioară, 

dar inima Îi era departe de Dumnezeu (cf. 
Is. 1:10-20). Pasajul continua sancționând 
nebunia oamenilor „înțelepți” din Israel. 
15:10-11. Într-una dintre povestirile de mai 
târziu, Yohanan ben Zakkai, un învățător 
evreu ce a trăit la o generație după Isus, 
consimțea în privat, în fața *ucenicilor săi, 
că necurăţia exterioară nu întina, cu ade- 
vărat; era necesară doar împlinirea legilor 
lui Dumnezeu despre curăție. Dar o astfel 
de învăţătură, deși cunoştea o largă răs- 
pândire, nu era subliniată în public ca nu 
cumva oamenii să renunțe să mai respecte 
legile ceremoniale (așa cum s-a întâmplat 
cu evreii bogaţi din Egipt). 

15:12. Deși gruparea fariseilor (dintre 
învățătorii cărora se pare că s-au selectat 
majoritatea rabinilor de mai târziu) nu 
deţineau, în această perioadă, niciun fel 
de putere politică, erau totuși respectați 
și foarte influenţi în rândul oamenilor. 
Ofensarea lor nu reprezenta un comporta- 
ment prudent. 

15:13-14. Metafore despre dezrădăcinare 
(ler. 42:10; 45:4; cf. 1:10; 11:16-19; 12:2; 
24:6; 31:28), orbire (15:14; cf., de ex.: Deut. 
24:9; Is. 6:10; 42:19) şi despre lideri care, 
prin minciună, îi duc pe alții în rătăcire 
(Is. 3:12-15; 9:16) fac parte din terminolo- 
gia vechi-testamentară standard cu privire 
la judecată; *Manuscrisele de la Marea 
Moartă descriu, în mod asemănător, comu- 
nitatea de la *Qumran ca mlădiță plantată 
de Dumnezeu. Imaginea presupusă aici 
este cea a unui fermier care își pregătește 
ogorul, curățindu-l de neghina nedorită 
(cf. 13:30). Esenţa răspunsului dat de Isus 
ucenicilor Săi este: nu vă fie teamă de pute- 
rea fariseilor pentru că ziua judecății lor 
sosește (Mt. 3:10). 

15:15-20. Astfel de concepții erau rare, iar 
prezentarea lor în public, și mai rară; vezi 
comentariul de la 15:10-11. Evreii alexan- 
drini mai deschişi, care nu mai credeau 
într-o interpretare literală a legilor despre 
mâncare (Lev. 11; Deut. 14), erau ţinta pre- 
dilectă a disprețului manifestat de confrații 
lor mai conservatori. Dar fiecare trebuia, 
în cele din urmă, să fie de acord cu Isus că 
ceea ce era în inima omului conta cel mai 


Matei 15:21-16:1 


mult (vezi Is. 29:13; citat în Mt. 15:8-9; cf., 
de asemenea, Is. 59:13). 


15:21-28 
Milă pentru canaaniţi 


15:21. Tir şi Sidon erau, în mod tradițional, 
teritorii păgâne. Sidon era orașul natal al 
Izabelei (1 Împ. 16:31). Dar în aceeași gene- 
rație, o femeie din acea regiune a primit, în 
mod miraculos, mâncare şi vindecare pen- 
tru fiul ei din partea profetului Ilie, astfel că 
a ajuns să creadă cu adevărat în Dumnezeul 
lui Israel (1 Împ. 17:8-24). Unii susțin că, 
pe vremea lui Isus, teritoriul canaaniţilor 
se întindea în interiorul Palestinei astfel că, 
dacă cineva dorea să ajungă în Cezareea lui 
Filip venind din Galileea, trebuia să treacă 
prin Siro-Fenicia. Cu toate acestea, mulți 
evrei locuiau în această zonă. 

15:22. Canaaniţii, ai căror urmaşi au fost 
alungaţi spre nord în Fenicia în timpul cuce- 
ririi țării de către israeliți, erau, sub raport 
moral, cei mai disprețuiți dintre duşmanii 
Israelului din Vechiul Testament; prezenta- 
rea făcută de Matei acestei femei putea să-i 
irite pe ascultătorii evrei. Recunoscându-L 
însă pe Isus ca „Fiul lui David” — *Mesia — 
ea a recunoscut și dreptul împărăției lui 
David (care a inclus și mulți neevrei ca 
aliați) asupra țării. Cum putea un evreu 
să continue să aibă prejudecăţi față de o 
femeie canaanită ca aceasta? David a avut 
o atitudine deschisă față de mulți neevrei. 
15:23-24. Afirmația lui Isus din v. 24 nu 
trebuie să excludă o misiune ulterioară 
printre neamuri. Prin comparaţie, Robul 
Domnului din Isaia 53:6-8 suferă pentru 
oile pierdute ale Israelului (cf. 40:11; 56:11), 
dar misiunea Robului era, în cele din urmă, 
să împace toate națiunile cu Dumnezeu 
(42:6; 49:6-7; cf. 56:3-8; probabil şi 52:15). 
15:25-28. Anumiți oameni din Vechiul 
Testament, precum femeia sidoniană la care 
a fost trimis Ilie (1 Împ. 17:18-19) şi femeia 
sunamită, gazda lui Elisei (2 Împ. 4:28), 
și-au adus cererile la cunoștința unui pro- 
roc și nu au acceptat un refuz; Dumnezeu 
a răspuns pozitiv rugăciunilor pe care 
le-au făcut. (Există consemnări despre unii 

învăţători evrei care au trăit aproape în 
aceeași perioadă cu Isus, care atestă aceeași 
sfântă insolenţă, rugându-se pentru ploaie 
etc.) Femeile, care, adesea, aveau drepturi 
juridice limitate și mai puțin de pierdut 
decât bărbaţii dacă protestau, puteau fi de 
asemenea deosebit de insistente (vezi Mt. 
20:20-21; Luca 18:3). Chiar şi cei ce se aflau 
într-o relație foarte strânsă cu Dumnezeu 
veneau cu cel mai mare respect înaintea 
Lui atunci când formulau o rugăciune 
stăruitoare (Gen. 18:22-32); de asemenea, 
nu se lăsau descurajaţi. Una dintre cele 
mai jignitoare insulte din Antichitate era 
să fii numit „câine“. Chiar dacă aici este 
sugerată cel mult o analogie (cu referire, 
mai degrabă, la obiceiul neamurilor de a 
avea câini ca animale de companie), pentru 
femeie, era o dovadă de o mare modestie să 
accepte comparaţia. Adesea, oamenii apre- 
ciau replicile ingenioase. 


15:29-31 

Ologi, șchiopi, orbi și muţi vindecați 
Isus vindecă aici mulți oameni ale căror 
infirmități făceau parte din categoriile 
obișnuite de boli grave. Chiar și într-o cul- 
tură în care oamenii nu negau existența 
miracolelor, aceste vindecări erau extraor- 
dinare. Rezumatul făcut de Matei acestor 
vindecări evocă profeţiile lui Isaia (35:56; 
cf. 29:18-19, 23). 


15:32-39 

A doua înmulţire a pâinilor 

Miracolul primei înmulţiri a pâinilor 
(vezi comentariul de la Mt. 14:13-21) nu 
a fost o excepţie; Isus putea să-l repete 
oricând. Unii cercetători au identificat 
Magdala (v. 39), probabil orașul natal al 
Mariei Magdalena, cu satul pescăresc din 
Galileea, Iarichea; acesta a asimilat ele- 
mente de cultură greacă, dar manifesta un 
puternic patriotism evreiesc. 


16:1-A 


Niciun alt semn decât cel al lui Iona 


16:1. In majoritatea chestiunilor, *fari- 
seii și *saducheii nu împărtăşeau opinii 


comune. Fariseii se bucurau de un sprijin 
popular mai mare în timp ce saducheii 
dețineau cea mai mare parte a puterii poli- 
tice. Împreună puteau crea o alianță peri- 
culoasă. Scriindu-și evanghelia probabil 
după anul 70 d.H., Matei îi pune, deseori, 
laolaltă pe diverşi lideri, deși, între timp, 
saducheii și liderii Templului pierduseră, 
se pare, puterea politică și fariseii dobândi- 
seră mult mai multă influenţă. Cu privire 
la o testare similară, compară cu 4:3. „Din 
cer” era, uneori, o perifrază pentru „de la 
Dumnezeu”, dar contextul ar putea sugera 
că se referă la un semn ceresc (16:2-3). 
16:2-3. Ei cer un semn din cer în v. 1 (cf. 
2 Împ. 20:8-9; Is. 38:7; 2 Cron. 32:24); astro- 
logii foloseau semnele din cer pentru a 
prezice căderea unor regi, iar rabinii, de 
asemenea, încercau să interpreteze aceste 
semne. Scriitorii evrei, ca *Josephus, cre- 
deau că cerul poate prevesti nenorociri 
care aveau să se întâmple (cf., de aseme- 
nea, Mt. 24:29-30). Unii profeți, ca Ilie, 
au fost la originea unor semne din cer — a 
cerut foc din cer (1 Împ. 18:38) — dar majo- 
ritatea semnelor profetice nu erau așa de 
spectaculoase (Jud. 6:17; Is. 7:11-14; 8:18; 
19:20; 19:20; 20:3; 37:30; 38:7; 66:19; Ezec. 
4:3; 12:11; 24:24, 27). Dar, în limba ebra- 
ică antică, „din cer” poate însemna „de la 
Dumnezeu” (cf. Mt. 21:25), aşa că e posibil, 
de fapt, ca ei să fi cerut orice fel de semn 
divin (dar cf. 16:2-3). Probabil că oponenții 
lui Isus doreau un semn care să-l valideze 
ca profet — unii rabini credeau că profeţii 
pot, temporar, chiar să facă abstracţie de 
unele porunci ale *Legii, dacă lucrarea lor 
era atestată prin semne — sau, probabil, îi 
cereau să rostească o profeție. Totuși, mulți 
rabini respingeau validitatea semnelor ce 
acreditau concepții care erau în contradicție 
cu propriile lor interpretări ale Scripturii. 
În Palestina, un cer roșu de dimineaţa pre- 
vestea vânturi mediteraneene care aveau 
să aducă ploaie dinspre vest. 

16:4. La fel ca strămoșii lor care nu au ţinut 
seama de semnele săvârşite de Dumnezeu 
în mijlocul lor, această generaţie este 
păcătoasă (Deut. 32:5, 20 în context). Au 
primit semne (Mt. 16:3), chiar mai clare 

decât semnele cereşti obișnuite oferite de 
Dumnezeu (16:2), dar validarea finală va 
fi “învierea (12:40). Mulţi evrei aşteptau ca 
generaţia dinaintea sfârșitului să fie deose- 
bit de păcătoasă. Deseori, înțeleptii își pro- 
vocau ascultătorii spunându-le povestiri 
cu tâlc. 


16:5-12 
Aluatul rău 


16:5-6. Tradiția iudaică folosea, uneori, 
imaginea aluatului pentru a simboliza răul; 
în esență, el reprezenta ceva ce se răspân- 
dește. Unii învățători evrei au folosit astfel 
de comparații (ex.: învățătorii înșelători 
comparați cu apa otrăvită); “ucenicii erau 
astfel capabili să remarce că rabinii lor ar 
putea folosi un limbaj figurat. Despre fari- 
sei și *saduchei, vezi comentariul de la 16:1 
și glosarul. 

16:7-11. La fel ca Israel în pustie, contem- 
poranii lui Isus au uitat repede ce a făcut 
Dumnezeu pentru ei în trecut, iar El i-a invi- 
tat, adesea, să-și amintească (ex.: Deut. 8). 
16:12. Printre alte concepții, saducheii nu 
credeau în înviere (Mt. 22:23), iar fariseii 
respectau tradiția omenească (15:2-3); de-a 
lungul Evangheliei lui Matei, ambele gru- 
pări sunt potrivnice lui Isus. 


16:13-20 
Cristosul și stânca 


16:13. Cezareea lui Filip (o altă localitate 
decât *Cezareea Noului Testament, situ- 
ată în zona de coastă) era teritoriu păgân, 
în apropierea unei grote dedicate zeului 
grec al pădurilor, Pan. Tot în Cezareea mai 
exista un templu consacrat de Irod pentru 
închinarea la Cezar. Puţini dintre evrei s-ar 
fi aşteptat ca acest teritoriu să fie un loc al 
revelației divine. Oraşul era situat la apro- 
ximativ 40 km [24,8 mi] distanță de Marea 
Galileei și la cinci sute de metri altitudine 
față de lac; de aceea, ei aveau nevoie să 
se oprească undeva pe drum (15:21, 39). 
Localitatea se afla la mică distanţă de 
izvoarele Iordanului, pe teritoriul locuit în 
Vechiul Testament de seminţia lui Dan, la 
granița nordică a vechiului Israel. 


Matei 16:14-16:19 


16:14. Toate aceste răspunsuri cu privire la 
identitatea lui Isus intră în categoria „pro- 
fetică”; deși mulți membri ai elitei israelite 
credeau că profeția a încetat, așteptările 
tradiționale cu privire la activitatea pro- 
fetică din vremea sfârșitului rămâneau 
puternice. Ilie era așteptat să se reîntoarcă 
(Mal. 4:5), iar multe dintre miracolele lui 
Isus aminteau de cele ale lui Ilie. Oracolele 
lui Isus despre judecată (Mt. 11:20-24) sau 
diminuarea importanței Templului (cf. 
12:6; 24:1-2) evocau profeţiile lui Ieremia. 
16:15-16. Petru folosește titulatura corectă, 
chiar dacă avea o percepţie eronată cu 
privire la ce înseamnă “Mesia (16:22). 
Linia regală a lui David a fost înfiată de 
Dumnezeu (2 Sam. 7:14), așa că era nor- 
mal ca ultimul succesor al lui David la 
tron să fie numit Fiul lui Dumnezeu (Ps. 
2:7; 89:27), după cum au consemnat câțiva 
scriitori evrei din această perioadă (ex.: 
în Florilegium, un comentariu *esenian pe 
2 Sam. 7, găsit în peștera 4 de la *Qumran). 
16:17. „Ferice de tine” este o formă de 
binecuvântare standard (cf. comentariul 
de la Mt. 5:1-12). „Bar-lona” este forma 
aramaică pentru „fiul lui Iona”. „Carnea 
și sângele” era o expresie tipic evreiască 
ce semnifica „fiinţa (sau ființele) umane”. 
Deși toți evreii subliniau importanţa învă- 
țării prin studiul Scripturii, unii dintre ei 
credeau în iluminare divină (ex.: în cuprin- 
sul *Manuscriselor de la Marea Moartă) 
sau revelație (“literatura apocaliptică; o 
parte a literaturii mistice). 
16:18. În limba aramaică, „Petru” Și „pia- 
tra” sunt unul și același cuvânt; în limba 
greacă (ca în acest pasaj), sunt termeni 
înrudiţi folosiţi interschimbabil în acea 
perioadă. Referitor la ideea că o persoană 
reprezintă fundaţia pe care se clădește 
ceva, compară cu Isaia 51:1-2; Efeseni 2:20. 
(În contextul dat, ideea care se conturează 
este că Petru, în rolul său de mărturisitor, 
este piatra de temelie — v. 16 — iar alții, prin 
proclamarea aceluiași adevăr, construiesc 
pe fundație. 

Vechiul Testament vorbește deseori des- 
pre cei ce au „zidit” poporul lui Dumnezeu 
(ex.: Rut 4:11; ler. 1:10) şi s-au rugat ca 


Dumnezeu să zidească casa lui Israel (Ps. 
51:18; 69:35; 147:2; ler. 24:6; 31:4, 28). În 
Vechiul Testament și în scrierile iudaice 
ulterioare, „porțile morții” (lov 38:17; Ps. 
9:13) se referă la tărâmul și puterea mor- 
tii; moartea (cf. Mt. 16:24-26) însăși nu va 
birui *Biserica. Ca argument împotriva 
celor ce cred că Isus nu a planificat nașterea 
Bisericii, deși a ales doisprezece ucenici ca 
nucleu reprezentativ al rămășiței lui Israel 
(compară folosirea simbolică a numărului 
doisprezece în cuprinsul Manuscriselor 
de la Marea Moartă), cuvântul „biserică“ 
era deja folosit de o comunitate restrânsă 
din mijlocul contemporanilor lui Isus 
(Manuscrisele de la Marea Moartă; pentru 
mai multe informații, vezi cuvântul „bise- 
rică” la glosar). Învăţătorii care întemeiau 
școli se aşteptau ca ucenicii lor să le conti- 
nue activitatea. 

16:19. Pentru un servitor, unul dintre cele 
mai importante roluri pe care le putea 
deține era cel de păstrător al cheilor (cf. 
Mc. 13:32-34). Deoarece cheile erau masive 
şi erau purtate de o singură persoană, ele 
simbolizau, de asemenea, autoritatea; un 
demnitar de rang înalt ţinea cheile în ier- 
arhia unui regat (Is. 22:20-22) şi în casa lui 
Dumnezeu care era Templul. Cheile pot 
semnifica, în acest pasaj, autoritatea de a 
admite pe cineva în *Împărăţie (Mt. 23:13), 
având ca temei cunoaşterea adevărului 
despre Isus (16:16). Şi în comunitatea de 
la Qumran existau oficiali desemnați să 
decidă primirea sau respingerea noilor 
membri în sânul comunității; decizia era 
luată pe baza acceptării de către candidat a 
regulilor de viață din comunitate. 

Mulţi evrei credeau că Sinedriul acționa 
pe baza autorității scaunului de judecată al 
lui Dumnezeu din ceruri, în sensul că nu 
făcea decât să ratifice deciziile divine. „A 
lega” sau „a dezlega” (de asemenea, 18:18) 
se poate referi la reținerea sau eliberarea 
deținuților, astfel că, aici, ar putea funcţi- 
ona cu sens figurat într-un context juridic. 
Rabinii foloseau, de asemenea, acești ter- 
meni în mod uzual pentru a desemna auto- 
ritatea legislativă în interpretarea Scripturii 
(„interzicând” sau „permițând”). Deoarece 


„legarea” sau „dezlegarea” funcționau și 
ca metafore pentru pedeapsă sau eliberare, 
termenii puteau fi folosiți, de asemenea, cu 
sens juridic (cf. 18:18). 

16:20. Pentru comentariul despre secre- 
tul mesianic, vezi introducerea de la 
Evanghelia după Marcu. 


16:21-28 
Redefinirea mesianismului 


Petru a dezvăluit identitatea ascunsă a 
lui Isus (16:16), însă a rămas cu o idee 
greşită despre ceea ce presupune această 
identitate. 

16:21. Chiar și cei mai mulți dintre *profe- 
tii Vechiului Testament au căutat să evite 
martirajul, atât cât a fost cu putință şi s-au 
plâns de suferința lor (1 Împ. 19:34; Ier. 
20:7-18). Deși martirajul a fost asociat cu 
soarta profeților, nu acesta a fost scopul lor; 
însă, aici în acest pasaj, martirajul este, se 
pare, scopul lui Isus (cf. în special 20:28). 
Ca profet, Isus putea să-Şi prezică moartea, 
dar El putea, de asemenea, să o și deter- 
mine într-un anumit sens: nimeni nu putea 
stârni o tulburare în Templu sfidându-i pe 
liderii religioşi, așa cum a făcut Isus, iar 
apoi să rămână în oraş, neînarmat, crezând 
că va scăpa de martiraj. 

16:22. Tradiţia iudaică din această perioadă 
înfățișa un *Mesia triumfător; după câte 
se pare, abia la un secol după învățătura 
lui Isus, învățătorii evrei au început să 
admită, alături de triumf, şi tradiția des- 
pre un Mesia care suferă. Printre cele mai 
importante reguli ale uceniciei din peri- 
oada antică (cu câteva excepţii notabile) 
era următoarea: niciodată să nu îţi critici 
învățătorul în public. Chiar dacă raportăm 
incidentul doar la cutumele culturale tipice 
vremii, Petru încalcă această regulă. 

16:23. Ucenicii mergeau, uneori, în urma 
propriilor învățători, ca semn al supunerii. 
Expresia „piatră de poticnire”, însemnând 
ceva de care oamenii se împiedicau, a ajuns 
să fie folosită în mod figurat pentru lucruri 
care-i făceau pe oameni să păcătuiască 
sau să se poticnească în credinţa lor. Petru 
îl ispitește aici pe Isus la fel ca *Satana: îi 

propune “împărăţia fără cruce (4:9-10). 
Rabinii făceau, uneori, jocuri de cuvinte 
cu numele ucenicilor; aici „piatra” (16:18) 
devine „piatră de poticnire”. 

16:24. Pentru 16:24-28, vezi comentariul de 
la Marcu 8:34-9:1. Purtând piesa orizon- 
tală a crucii spre locul răstignirii (unde, 
în așteptarea celui condamnat, se găsea 
deja stâlpul vertical al crucii), condamna- 
tul suferea, deseori, batjocura și disprețul 
drumului spre moarte îndreptate împo- 
triva unui criminal condamnat. Răstignirea 
era forma cea mai violentă de execuție, 
pedeapsa supremă în Imperiul Roman, 
aplicată, în mod normal, doar celor prove- 
niți din clasa de jos și sclavilor; simpla men- 
ționare a ei putea stârni groaza. „A urma” 
poate desemna ucenicia din moment ce 
ucenicii își urmau învățătorii; aici, ucenicii 
își urmează învățătorul până la cruce. 
16:25-26. Deşi Dumnezeu a acceptat, une- 
ori, un dar ca substitut (Ex. 30:12), nicio 
comoară nu putea răscumpăra viața veș- 
nică a unei persoane (cf. Ps. 49:7-8), iar 
comoara nu avea valoare dacă cineva își 
pierdea sufletul. Diferiţi gânditori evrei 
erau de acord că merita ca cineva să-și 
piardă viața în veacul prezent, dacă și-o 
putea câștiga în *veacul viitor. 

16:27-28. Isus face aluzie la *Fiul Omului 
din Daniel 7:13-14. El se identifică, de ase- 
menea, pe Sine cu imaginea de judecător 
al lui Dumnezeu (Ps. 62:12; Prov. 24:12; 
ler. 17:10; 32:19; Ezec. 18:30). Menţionarea 
îngerilor evocă, probabil, Zaharia 14:5, 
deși se potrivește, în context, cu imaginea 
din Daniel 7:13-14. „A gusta moartea”, ca 
expresie idiomatică, înseamnă „a muri”. 
Versetul 28 este o tranziţie spre revelația 
proleptică a Împărăției care urmează în 
17:1-8 („proleptic” înseamnă că această 
revelaţie anticipează Împărăţia). 


17:1-13 


O nouă strălucire a slavei 


Acest pasaj include atât de multe aluzii la 
descoperirea slavei lui Dumnezeu către 
Moise pe muntele Sinai, încât majorita- 
tea scriitorilor evrei din Antichitate le-au 

înțeles cu certitudine. Pentru mai multe 
detalii despre pasaj, vezi comentariul de la 
Marcu 9:2-10. 
17:1. Cele şase zile evocă pasajul din Exod 
24:16, unde Dumnezeu a început să-i vor- 
bească, din nor, lui Moise pe munte. 
17:2. Atât miturile grecești, cât și scrierile 
*apocaliptice iudaice menționau transfor- 
mări sau transfigurări (în ultima catego- 
rie fiind descriși îngeri plini de slavă sau 
sfinți înviați, strălucind uneori ca soarele). 
Totuși, primul și cel mai evident context 
pentru ascultătorii lui Isus, cunoscători ai 
Vechiului Testament, era glorificarea lui 
Moise pe muntele Sinai (Ex. 34:29, unde 
faţa lui Moise radia slava lui Dumnezeu 
datorită faptului că Dumnezeu i Se reve- 
lase lui Moise). 
17:3. Poporul evreu a înţeles din Scriptură 
că Ilie nu ar fi murit; Dumnezeu Însuși îl 
îngropase pe Moise. Evreii așteptau atât 
întoarcerea lui Ilie, cât şi a lui Moise la sfâr- 
şitul veacului (Deut. 18:15-18; Mal. 4:5). 
Amândoi (Ex. 24:15-16; 1 Împ. 19:8) ÎI auzi- 
seră pe Dumnezeu vorbind pe muntele 
Sinai (numit și Horeb). 
17:4. Israeliţii au locuit în corturi de-a 
lungul călătoriei prin pustiu, în perioada 
în care prezenţa și slava lui Dumnezeu 
era în mijlocul lor. Poporul evreu celebra 
acest lucru anual, construind corturi, așa că 
Petru ştia cum se fac. 
17:5. Norul slavei a acoperit muntele în 
Exod 24:15 şi cortul întâlnirii în 30:34 (același 
cuvânt grecesc pe care îl folosește Matei aici 
este folosit în versiunea *LXX a Ex. 40:35). 
Pe lângă aluziile biblice din Matei 3:17, 
vocea din acest pasaj adaugă, se pare, 
cuvintele din Deuteronom 18:15: atunci 
când apare un profet ca Moise, „să ascul- 
taţi de El”. 
17:6-8. Frica *ucenicilor și căderea cu fața 
la pământ erau semne caracteristice ale 
oamenilor din Vechiul Testament și din tra- 
diția iudaică ulterioară atunci când experi- 
mentau revelații ale lui Dumnezeu (ex.: 
Ezec. 1:28; Dan. 8:17). Uneori, mesagerii lui 
Dumnezeu cereau oamenilor să se ridice 
și să nu le fie teamă (ex.: Ezec. 2:1-2; Dan. 
8:18; 10:11-12). 


17:9-13. Poporul evreu credea că Ilie se 
va întoarce înainte de sfârșitul veacului, 
pentru a pune lucrurile în ordine (Mal. 
4:5-6); învierea tuturor drepţilor decedați 
avea să-i succeadă, la sfârşit. Maleahi 4:6 
anunţă că Ilie va „restaura” familiile (nu 
doar genealogiile, ca în tradiția rabinică 
ulterioară). Isus interpretează promisiunea 
despre venirea lui Ilie în vremea din urmă 
într-un sens mult mai figurat decât mulți 
dintre contemporanii Săi. 


17:14-23 
Credința insuficientă pentru exorcism 


17:14-18. Pentru mai multe detalii, vezi 
comentariul de la Marcu 9:14-29. Este rele- 
vant că Isus, la fel ca Moise, trebuie să se 
ocupe de cei pe care i-a lăsat să continue 
lucrarea Sa, odată ce a coborât de pe munte 
(Ex. 24:14; 32:1-8, 21-25, 35), deşi nu absen- 
tase la fel de mult. În unele situații de pose- 
dare demonică observate de antropologi, 
persoanele în cauză deveneau violente, 
pierzându-și controlul și riscau să se auto- 
mutileze, ca în cazul de faţă. Deși unii com- 
pară aceste simptome cu cele de epilepsie, 
Matei nu asociază de fiecare dată această 
boală cu prezența demonilor (Mt. 4:24). 

17:19:21. Ucenicii se adresează lui Isus în 
particular pentru a evita, probabil, accen- 
tuarea oprobriului public la adresa lor. 
„Mutarea muntelui” era, se pare, o figură 
de stil (atestată printre rabinii dintr-o 
perioadă ulterioară și folosită cu referire 
la cunoașterea desăvârșită a Torei) pentru 
ceva ce era nespus de greu. Munţii erau 
considerați cele mai de neclintit lucruri din 
toată creaţia (cf. Ps. 46:2; 125:1; Is. 54:10); 
sămânţa de muștar era folosită ca etalon 
pentru a desemna, în mod obișnuit, o 
cantitate foarte mică. Prin aceasta, Isus le 
spune ucenicilor că nimic din ceea ce le 
cere Dumnezeu nu este imposibil de reali- 
zat dacă ei cred în El; miza nu o reprezintă 
micimea probabilă a credinţei lor, ci măre- 
tia Dumnezeului în care este ancorată acea 
credință. Cel mai relevant, în acest caz, 
este pasajul din Zaharia 4:6-9; înainte de 
venirea Robului Domnului, Dumnezeu va 


înlătura toate obstacolele din faţa misiunii 
încredințate de Dumnezeu. 

17:22-23. Isus prezice ceea ce ar fi fost evi- 
dent pentru ucenici dacă ar fi știut că Isus 
avea de gând să-i alunge pe schimbătorii de 
bani din curţile Templului, fără ca pe urmă 
să se ascundă sau să opună rezistenţă: Fl va 
muri (cf. Mt. 18:31; 19:22; 26:22). Deoarece 
ucenicii înțeleg că învierea lui Isus se referă 
la învierea generală, de la sfârşitul veacului 
(17:9-10), ei pierd esenţa afirmației lui Isus. 
În limbajul antic, „a treia zi” putea să se 
refere la părți din trei zile. 


17:24-27 
Fiii sunt scutiți de taxe 


17:24. Deşi în Capernaum se găsea un post 
vamal (vezi comentariul de la Mt. 8:5), taxa 
despre care este vorba aici era plătită de 
fiecare barbat evreu din întreaga lume. Ei 
îşi demonstrau solidaritatea cu Templul 
și cu Ţara Sfântă, plătind o taxa în valoare 
de o jumătate de șekel (Ex. 30:13-16). Deși 
moneda de două drahme, ca atare, se pare 
că nu mai era în circulație, cercetătorii 
biblici susțin că „didrahma” (NTR) se păs- 
trase ca termen ce desemna, de fapt, taxă 
de jumătate de șekel (Ex. 30:13-16). Sumele 
adunate erau atât de consistente, încât res- 
ponsabilii Templului au început, în cele 
din urmă, să folosească banii în exces pen- 
tru a ornamenta Templul cu o viță-de-vie 
masivă, din aur. După anul 70 d.H., pe vre- 
mea lui Matei, romanii au confiscat această 
taxă pentru a ridica un templu păgân, dar 
mulți evrei vor fi refuzat, din principiu, să 
o mai plătească. În timpul vieţii lui Isus, 
majoritatea evreilor loiali credinței iudaice 
plăteau taxa, dar *saducheii o contestau, 
iar *esenienii credeau că este suficient să o 
plătească o singură dată în viață. Colectorii 
locali de taxe se întrebau, probabil, care este 
poziția lui Isus față de această problemă, 
dacă El va fi făcut deja aluzie la judecata 
lui Dumnezeu asupra Templului (ca și mai 
târziu în 21:12-14; 23:38-24:15); mai mult, 
colectorii nu-i obligau să plătească pe cei 
ce trăiau din mila altora (așa cum puteau 
presupune că trăia Isus — 27:55; Luca 8:3) 

sau pe cerşetori. Ori poate că se întrebau, 
pur și simplu, dacă Isus va plăti în această 
localitate sau altundeva din moment ce 
ucenicii călătoreau dintr-un loc într-altul. 
(Cel puţin, ei știau că Isus nu este de acord, 
uneori, cu concepțiile la ordinea zilei.) 
17:25-26. Ca un profet autentic, Isus îi răs- 
punde lui Petru, înainte ca acesta să aducă 
subiectul în discuție (1 Sam. 9:20; 1 Împ. 
14:6; 2 Împ. 5:26; 6:32). 

În contextul plăţii taxelor din acea peri- 

oadă, „scutit” înseamnă „scutit de obliga- 
ţia” taxei sau a birului (ex.: 1 Ezdra 4:49-50). 
Din moment ce o familie regală era scutită 
de taxe, ceea ce afirmă Isus este că “Fiul 
lui Dumnezeu nu trebuie să plătească taxa 
de întreţinere a casei Tatălui Său. (Scutirea 
era o practică cunoscută: deseori, romanii 
sau grecii din clasele sus-puse erau scutiți 
de taxele din provinciile romane. Acest 
principiu era cunoscut și în iudaism: spre 
indignarea unor contemporani din grupa- 
rea fariseilor, slujitorii Templului, preoții, 
se exceptau de la plata taxei — Mișna Şeqalim 
1:34). Pentru cititorii lui Matei, acest lucru 
însemna că Isus nu este obligat să plătească 
taxa pentru că El este speranța iudaismului, 
iar nu pentru că ar fi vrut să-Şi arate desoli- 
darizarea cu iudaismul (dimpotrivă). 
17:27. Totuși, în virtutea solidarității cu 
restul comunității iudaice, Isus plătește 
taxa. Dacă unii dintre cititorii creștini iudei 
ai lui Matei căutau o scuză pentru a evita 
să plătească taxa din vremea lor, acest text, 
din contră, îi încuraja să o plătească. 

Un stater valora patru drahme (patru 
dinari); acoperea, astfel, taxa pentru Isus 
și Petru. Învăţătorii evrei aveau mai multe 
povestiri despre răsplata lui Dumnezeu 
pentru evreii credincioşi care au cumpărat 
peşti și au găsit pietre prețioase înăuntrul 
lor; dacă aceste povestiri provin din primul 
secol (datarea lor nu e sigură), Petru tre- 
buie să fi fost surprins că ceva similar i s-a 
întâmplat chiar lui. Unii pești din Marea 
Galileei aveau gura suficient de mare cât 
să încapă doi stateri; unul din acești pești 
se numește acum Chromis simonis (după 
numele lui Simon Petru). 


Matei 18:1-18:10 


18:1-6 

Ispitirea copiilor 

Pentru mai multe informaţii, vezi comenta- 
riul de la Marcu 9:33-37. 

18:1. Unele texte iudaice vorbesc despre 
diferite răsplăți și ranguri în *Împărăţie. 
Rangul și statutul erau aspecte cu care 
membrii unei societăți antice se confruntau 
zilnic. Scrierile evreiești apreciau smerenia 
ca virtute, preamărind pe *rabinii care, de 
exemplu, se smereau în fața altor rabini sau 
în fața părinților. Totuși, atitudinea umilă 
se manifesta rar față de copii sau prin elo- 
gierea copiilor. 

18:24. Cei mai vulnerabili membri ai 
societății antice erau copiii mici; în majori- 
tatea societăților antice, odată cu vârsta, se 
îmbunătăţea statutul social şi creștea auto- 
ritatea unei persoane. În cultura iudaică, 
copiii erau iubiţi, nu disprețuiți; problema 
este că, în afară de dragostea cu care erau 
înconjurați, copiii nu aveau un statut dis- 
tinct, nu dispuneau de putere sau de pri- 
vilegii afară de cele pe care le primeau în 
relația de totală dependență față de părinți. 
Starea de dependenţă a copiilor ar putea 
reitera versetul 6:9; „schimbare” (NTR) 
poate evoca ideea de revenire, de reîntoar- 
cere, de pocăință întâlnită deseori la profe- 
tii biblici. 

18:5. Despre primirea mesagerilor, vezi 
10:40—42 (pentru expresia „în numele 
Mev”, cf. de asemenea comentariul de la 
Ioan 14:12-14). 

18:6. Atât grecii, cât și evreii foloseau 
cuvântul „poticnire” cu sens figurat; pen- 
tru evrei, cuvântul însemna, deseori, păcat 
sau „a cădea de la credință”. Pietrele de 
moară erau folosite pentru măcinarea făi- 
nii. Erau foarte grele, iar termenul folosit 
aici se referă mai degrabă la cele mai mari 
pietre de moară care erau rotite de un 
măgar, și nu la cele mai ușoare pe care le 
putea folosea o femeie. Una dintre pedep- 
sele cele mai crunte folosite de romani 
(detestată de evrei) era ca o persoană să 
fie legată într-un sac şi apoi să fie aruncată 
într-o apă adâncă. Moartea pe mare era 
considerată groaznică; unii păgâni credeau 


98 


că stafia mortului neîngropat bântuia pen- 
tru totdeauna în jurul locului unde s-a 
înecat persoana respectivă. Alții puteau 
aplica acest pasaj în contextul judecății (cf. 
*1 Enoh 48:9). Uneori, învățătorii evrei aver- 
tizau asupra judecății, folosind expresia: 
„Este mai bine pentru o persoană care... 
decât dacă... ” (cf., de asemenea, Mt. 26:24). 


18:7-14 
Ispititorii celor vulnerabili 


Pasajul extinde metafora la toți cei vulnera- 
bili din *biserică, incluzând cu siguranţă și 
copiii. Liderii şi membrii bisericii trebuie să 
urmărească nu doar să nu devină ei înșiși o 
pricină de poticnire, ci și să-i aducă înapoi 
în biserică pe cei ce s-au poticnit. 

18:7-9. ludaismul ţinea, de asemenea, în 
echilibru planul suveran al lui Dumnezeu 
cu alegerea și responsabilitatea umană. 
Dacă ochiul nestatornic al cuiva îl face pe 
respectivul să greşească, atunci putea fi pri- 
vit ca o pricină de poticnire; despre pricini 
de poticnire, vezi comentariul de la 18:6. O 
credință iudaică foarte populară, după câte 
se pare, susținea că în viitor Dumnezeu va 
învia mai întâi morţii aşa cum se aflau în 
momentul decesului (ex.: fără membre), 
după care vor fi aduși la desăvârșire; des- 
pre amputarea membrelor, compară cu 
comentariul de la 5:29-30 sau Mc. 9:42-47. 
18:10. Cititorii evrei puteau recunoaște aici, 
în linii mari, conceptul de înger păzitor; se 
credea îndeobşte că fiecare evreu avea un 
astfel de înger (cf. Tob. 5:22; Pseudo-Philon, 
Liber Antiquitatum Biblicarum 11:12; 59:4; 
Tosefta Șabbat 17:2-3; Sifre Numeri 40.1.5). 
Mai mult decât atât, îngerii primeau ordine 
de la tronul lui Dumnezeu; însă, spre deo- 
sebire de îngerii aflaţi într-o poziție inferi- 
oară și de muritori, îngerii cei mai impor- 
tanți (care se considera, în general, că nu 
fac parte dintre îngerii păzitori) vedeau în 
mod obișnuit slava lui Dumnezeu. Astfel, 
cei care se purtau rău cu „aceşti micuți” 
erau raportați direct lui Dumnezeu de către 
îngerii cu rang mai înalt, ceea ce avea să se 
întoarcă împotriva lor în ziua judecății. 


18:12-14. O turmă de o sută de oi era de 
dimensiuni medii în Palestina. Literatura 
greacă şi cea iudaică conţin și alte exemple 
de păstori care au trebuit să-și părăsească 
turma sau cireada pentru a găsi animalul 
pierdut (cf. 1 Sam. 9:3); un păstor putea 
să-și lase turma cu alți păstori cu care lucra 
și care își păzeau propriile turme (cf. Luca 
2:8). Păstorii îşi duceau, deseori, turmele 
la păscut în zone muntoase sau deluroase, 
putând ajunge astfel cățărători pricepuți. 
Liderii religioși care nu aveau grijă de cei 
zdrobiţi şi fără de putere sunt respinși 
de Dumnezeu (Ezec. 34:2-10), iar atunci 
Dumnezeu Însuşi va purta de grijă oilor 
(34:11-16). În *Vechiul Testament, poporul 
lui Dumnezeu era descris, în mod obișnuit, 
ca o turmă de oi (cf. comentariul de la loan 
10:1-18). 


18:15-20 

Disciplinarea păcătoşilor 

Trebuie să nu uităm că întregul context 
al acestui pasaj despre disciplinarea din 
biserică vorbeşte despre milă și iertare; 
iertarea atenuează (dar nu anulează) forta 
acestui pasaj despre disciplinarea păcăto- 
şilor nepocăiți din comunitatea creştină. 
Accentul cade, în context, pe speranța de 
a-i aduce înapoi pe cei ce au greșit, nu de a 
le atesta vinovăția irecuperabilă. 

18:15. Această procedură reflectă standar- 
dele tradiției iudaice; *Manuscrisele de la 
Marea Moartă, rabinii și alte persoane cu 
autoritate religioasă cereau ca mustrarea 
inițială să fie făcută în privat. A face pe 
cineva de ruşine în public, fără motiv, era 
un păcat, dar învățătorii evrei subliniau 
importanța acceptării mustrárii. 

18:16. Deuteronom 19:15 (cf. 17:6-7) era un 
text de referință pe care autoritățile iudaice 
îl citau pentru a putea invoca doi martori. 
(Mai târziu, rabinii au devenit așa de stricți 
cu acest principiu, încât un martor ocular 
nici nu mai era suficient, chiar dacă acesta 
îl prinsese pe criminal având cuțitul plin de 
sânge în mână.) Avertismentul final dove- 
dea îngăduință (ex.: Deut. 25:8). În acest 
moment, erau urmate procedurile legale 

exacte deoarece avea să aibă loc o acțiune 
juridică; aici, Isus este de acord cu practica 
mustrării în privat, în faţa martorilor și, în 
cele din urmă, dacă nu survine pocăinţa, în 
fața adunării de judecată (18:17). 
18:17. Prin definiţie, o biserică funcționa 
la fel ca o *sinagogă antică, iar sinagogile 
antice nu erau doar edificii destinate adu- 
nării pentru rugăciune şi studiu, ci și centre 
ale comunității unde disciplina era aplicată 
oricărui membru al comunităţii care săvâr- 
șea o greșeală. (Atât „sinagoga“ cât şi „bise- 
rica” derivă, în cele din urmă, din aceeași 
expresie ebraică care se folosește pentru 
adunarea lui Dumnezeu.) Această discipli- 
nare putea îmbrăca diverse forme, inclu- 
zând bătaia publică, dar cea mai severă 
presupunea excluderea gradată din comu- 
nitate. Când se ajungea la cel mai drastic 
mod de disciplinare, membrul vinovat din 
comunitate era privit ca un păgân, și nu ca 
un evreu. Păgânii și *colectorii de taxe deo- 
potrivă -— colectorii de taxe erau priviți ca 
agenţi ai guvernului păgân -— erau excluși 
din viaţa religioasă a comunității iudaice. 
A da un avertisment final unei persoane, 
înainte ca membrii comisiei de judecată să 
se pronunţe (ex.: Deut. 25:8), reprezenta un 
act de clemenţă. 
18:18. Se continuă raționamentul juridic din 
18:15-17: mulţi evrei credeau că înalta curte 
iudaică acționa pe baza autorității tribuna- 
lului din cer al lui Dumnezeu, ratificându-i 
decretele (timpul verbelor indică, proba- 
bil, că tribunalul ceresc a decis mai întâi). 
Cei ce judecau cauzele pe baza “Legii lui 
Dumnezeu respectau cu acuratețe voia Lui. 
„Legarea” și „dezlegarea”, termeni folo- 
siți, în mod obișnuit, pentru încătușare sau 
întemnițare, respectiv pentru descătușare 
sau eliberare, constituie metafore uzuale 
pentru a condamna sau a elibera pe cineva 
în fața unei curți de judecată. Deși acești 
termeni erau folosiți pentru a descrie auto- 
ritatea legislativă a rabinilor în interpre- 
tarea Scripturilor, ei se pot aplica în mod 
obișnuit și în context juridic. 
18:19-20. „Doi sau trei” trebuie să se refere 
la „doi sau trei martori” din 18:16. Aceste 
versete pot fi interpretate în contextul 

blestemelor care se rosteau în cadrul pro- 
cesului de excomunicare iudaic; ori s-ar 
putea referi la rugăciunea de pocăință și 
iertare ulterioară a persoanei excomunicate 
(vezi 1 loan 5:16). Oricum ar sta lucrurile, 
este important să observăm că martorii din 
Vechiul Testament erau primii care puneau 
în aplicare sentința curții (Deut. 17:17); aici, 
ei sunt primii care trebuie să se roage. 

Scrierile iudaice ulterioare menţionează 
că cvorumul minim pentru a constitui o 
adunare a sinagogii era de zece bărbați, 
dar și că, de asemenea (reflectând proba- 
bil o tradiţie larg răspândită), prezenţa lui 
Dumnezeu îi însoțea pe doi sau trei care 
se întâlneau să studieze Legea (cf. Mișna 
“Avot 3:2; Mehuilta Bahodes 11). Prezenţa lui 
Isus aici este descrisă ca fiind identică cu 
cea a lui Dumnezeu (cf., de asemenea, Mt. 
1:23; 28:20). (Într-adevăr, unul din cele mai 
întâlnite nume ale lui Dumnezeu, printre 
rabinii de mai târziu, era „Locul”, adică, 
Cel Omniprezent.) 


18:21-35 

lertându-i pe cei ce iartă 

18:21-22. Șaptezeci de ori câte şapte (unii 
comentatori interpretează cifra ca fiind 
șaptezeci și șapte; cf. Gen. 4:24) nu propune 
aici efectiv numărul 490 (sau 77) cu preci- 
zie matematică; este o modalitate hiperbo- 
lică specifică de a spune: „niciodată să nu 
păstrezi resentimente”. Deoarece adevă- 
rata “pocăință trebuie să însemne renunța- 
rea la păcat, unii rabini care au trăit într-o 
perioadă de timp ulterioară acestor eveni- 
mente au limitat la trei ocazii posibilitatea 
de a primi iertare pentru un anumit păcat. 
Pesemne că Petru se considera generos 
când se oferise să ierte de șapte ori, până 
când l-a auzit pe Isus dezvoltând subiectul. 
18:23. Despre „Împărăţia se aseamănă”, 
vezi comentariul de la 13:24. Este vorba 
aici despre un împărat păgân, cum ar fi 
un grec din dinastia Ptolemeilor care stă- 
pânea peste Egipt înainte ca romanii să-l 
cucerească. „Robii” ar putea să se refere, 
aici, la sclavii de rang înalt care trăiau mai 
bine decât toţi oamenii liberi din Egipt, în 


majoritate, agricultori. În acest caz, totuși, 
„robii” ar putea fi satrapi provinciali 
liberi ce îndeplineau funcția de arendași 
ai monarhului în diferite regiuni, fiind 
și ei vasali împăratului. Conducătorul le 
permitea să colecteze taxele în schimbul 
unui profit, dar pretindea eficiență. Dacă 
adunau taxele după seceriș, împăratul se 
socotea cu ei după aceea. 

18:24. Mulţi lucrători agricoli se chinuiau 
să plătească taxele, în special după sezoane 
secetoase, dar această dificultate nu dimi- 
nua responsabilitatea colectorilor de taxe 
de a plăti împăratului cota impusă. Unii 
dintre *ucenici şi poate chiar Isus Însuși 
vor fi zâmbit probabil în timp ce magistrul 
povestitor relata cât de mare era datoria pe 
care împăratul i-a permis unui slujitor să 
o acumuleze: zece mii de talanti (vezi Est. 
3:9) reprezentau, probabil, mai mult decât 
tot venitul anual al împăratului și, proba- 
bil, mai mult decât întreaga masa monetară 
aflată în circulație în multe regate (precum 
Egiptul) din acea perioadă! Într-o perioadă, 
un talant de argint valora șase mii de dra- 
hme sau de șase mii de ori valoarea plăţii 
pentru o zi de muncă a unui lucrător pales- 
tinian obișnuit; zece mii de talanţi valorau 
aproximativ șase milioane de salarii pentru 
o zi de muncă (într-o altă perioadă, o sută 
de milioane). Deși în acele zile taxele erau 
exorbitante, cu precădere pentru agricul- 
tori, *Josephus consemnează că tributul 
anual al Galileei și Pereei în timpul dom- 
niei lui Irod, un rege foarte bogat, era de 
doar două sute de talanti la care se adău- 
gau încă șase sute din teritoriile ludeei; era 
de neconceput ca un slujbaș regal să ajungă 
la o așa datorie. 

Iudaismul antic privea, deseori, păca- 
tele ca fiind datorii înaintea lui Dumnezeu 
(vezi comentariul de la 6:12). 

18:25. Trecerea membrilor de familie ai 
unui datornic în rândul sclavilor era o 
practică a neamurilor pe care evreii o soco- 
teau, în acea perioadă, monstruoasă. Aici 
nu se poate recurge la un calcul matematic; 
prețul mediu al unui sclav era între cinci 
sute și o mie de salarii zilnice, astfel că 
împăratul nu putea să-și recupereze nici 


măcar a mia parte din pierderile sale. Dar 
*parabola funcționează în mod intenționat 
ca o hiperbolă pentru a vorbi despre vino- 
văţia în faţa lui Dumnezeu. Un împărat 
ceva mai priceput la socoteli nu ar fi per- 
mis, în primul rând, ca un om să ajungă să 
se îndatoreze așa de mult! Miza aici nu este 
în niciun caz de natură economică, ci este 
vorba despre mânie. 

18:26. „Voi plăti” era o promisiune obiș- 
nuită în documentele de afaceri antice. 
Dar, ţinând cont de datoria de zece mii 
de talanți (18:24), această promisiune este 
totuși la fel de absurdă ca și speranța de 
a recupera paguba prin luarea ca sclavi a 
membrilor familiei din 18:25. 

18:27. Hiperbola plină de umor a lui Isus 
continuă. Ţinând cont de cruzimea monar- 
hilor din Orientul Mijlociu și de valoarea 
mare a datoriei, în realitate, era aproape la 
fel de imposibil ca un astfel de conducător 
să-și ierte slujitorul pe cât de incredibilă era 
datoria. Se întâmpla ca anumiţi cârmuitori 
să-i ierte pe ţăranii egipteni de plata datori- 
ilor acumulate, ca urmare a incapacității de 
plată, însă sumele vehiculate erau incom- 
parabil mai mici. 

18:28. O sută de dinari reprezenta retribu- 
ţia pentru o sută de zile de muncă a unui 
lucrător obișnuit, fiind o sumă mică de 
bani pentru tovarășul său arendaș după ce 
acesta și-a încheiat socotelile cu împăratul 
(18:23). Totodată era o sumă ridicol de mică 
în comparaţie cu ceea ce primul rob datora 
împăratului. Dar se pare că robul iertat, în 
loc să-și însușească principiul *harului, a 
decis, de acum încolo, să devină necruţător 
de eficient în recuperarea datoriilor. Mai 
pot fi găsite și în alte părți relatări antice 
despre asemenea gesturi extreme, precum 
sugrumarea, săvârşite de către creditori 
înfuriați. 

18:29-30. Cel ce se găsea la închisoare nu 
putea plăti ce datora (v. 34), decât dacă 
îi veneau prietenii în ajutor cu fondurile 
necesare. În Egiptul de dinaintea cuceririi 
romane, nimeni nu putea acuza un slujitor 
al împăratului, o politică pe care agresorul 
o neglijează. 

18:31-33. Împăratul este, bineînteles, 
mânios; robul iertat a mai scos din slujbă 
încă un slujitor plătitor de dări, producând 
astfel împăratului o pierdere suplimentară 
pe lângă paguba ca atare. Convingându-și 
supușii de mărinimia sa, împăratul a obți- 
nut un beneficiu mai mare decât profitul pe 
care l-ar fi dobândit din vânzarea primului 
rob; dar, odată ce s-a zvonit că primul său 
rob, agentul său, acționase fără milă, acest 
lucru se răsfrângea negativ şi asupra pro- 
priului său act de generozitate. 

18:34. *Legea iudaică interzicea tortura, 
dar poporul evreu ştia că împărații păgâni 
(la fel ca Irod) o practicau. Din moment ce 
robul său și-a pierdut sprijinul politic, el 
nu mai avea aliaţi care ar fi îndrăznit să-i 
sară în ajutor; chiar dacă ar fi avut astfel de 
prieteni, suma datorată era așa de mare, 
încât situația sa ar fi rămas fără speranță. 
Niciodată nu ar fi fost eliberat. (Cu privire 
la responsabilitatea pentru toate păcatele 
a celui care nu își păstra curăția, cf. Ezec. 
18:24.) 

18:34. Marile contraste ale parabolei au haz 
și îl făceau pe ascultătorul antic să lase garda 
jos, dar detaliile înspăimântătoare ale scla- 
viei cauzate de datorie, ale torturii ș.a.m.d., 
scot decisiv în evidenţă miza pildei. Pentru 
cititorul antic, această istorisire avea efect 
garantat. Pentru alte concluzii neașteptate 
ale unui parabole, care să-l contrarieze pe 
cititor, compară cu 2 Samuel 12:7. 


19:1-12 


Argumentele pentru validitatea 
divorțului 


Acest pasaj respectă ordinea unei dezbateri 
rabinice. 

19:1. *Fariseii (19:3) erau mai prezenţi în 
Iudeea decât în Galileea. Câteodată, pele- 
rinii galileeni care călătoreau spre ludeea 
treceau lordanul în Pereea (pentru a evita 
Samaria), apoi îl treceau din nou pentru a 
ajunge în ludeea. 

19:2-3. Fariseii înșiși aveau dezbateri cu 
privire la justificarea divorțului dedusă din 
Deuteronom 24:1-4; școala lui *Şamai, mai 
influentă pe vremea lui Isus, susținea că 

acest pasaj permite divorțul doar dacă unul 
dintre parteneri a fost necredincios; şcoala 
lui Hilel, care a avut câștig de cauză în 
cele din urmă, susținea că un bărbat putea 
divorța de soția sa dacă i-a ars prea tare 
pâinea (mai târziu, un *rabin aparținând 
acestei școli a adăugat: „sau dacă găseşti 
o persoană mai atractivă”); vezi Mișna 
Gittin 9:10; Sifre Deuteronom 269.1.1; pentru 
o privire generală asupra permisiunii de a 
divorța, vezi, de ex.: Sirah 25:26; Josephus, 
Antichități iudaice 4.253; Autobiografie 415; 
Philon, De specialibus legibus 3.30. Deşi 
școala lui Șamai a avut o influență mai 
mare înainte de 70 î.H., alte scrieri arată că 
poziția mai liberală a școlii lui Hilel era mai 
aproape de practica generală în această 
chestiune (deși, după câte se pare, fariseii 
considerau în mare măsură divorțul ca 
fiind tragic). Demonstrarea înţelepciunii 
unui protagonist „testat” cu întrebări grele 
era o temă antică (cf. 1 Împ. 10:1); unii 
interpelatori aveau intenţii ostile. 

19:4-6. Era o strategie interpretativă 
curentă ca un text biblic adus ca argument 
să fie contracarat cu un altul. La fel ca 
separatiștii care au scris *Manuscrisele de 
la Marea Moartă (și foloseau textul împo- 
triva poligamiei regale, CD 4.20-5.2; 11QT 
56.18-19), Isus face apel la scopul inițial al 
lui Dumnezeu de la creație, aşa cum apare 
în Geneza 1:27; 2:24. 

19:7. Ei citează din Deuteronom 24:1, tex- 
tul de bază pe care îl foloseau interpreții 
evrei când discutau despre temeiurile 
divorțului. 

19:8. Învăţătorii evrei ai *Legii luau în 
considerare o categorie juridică numită 
„concesie”: ceva ce era permis doar pen- 
tru era mai bine să se păstreze un control 
asupra păcatului decât să fie scăpat cu 
totul din mână. Datorită scopului divin 
în creaţie (Gen. 2:24), divorțul se încadra, 
în mod natural, într-o astfel de categorie 
(cf. Mal. 2:14-16). (Cf. şi adaptarea legii 
mai degrabă decât abolirea poligamiei și a 
robiei financiare.) 

19:9. Excepţia menţionată aici (infidelitatea 
consortului) reprezenta o învinuire validă 
potrivit celor mai multe coduri antice. 


Școala lui Șamai (vezi comentariul de la 
19:1-3) nu permitea divorțul, cu excepţia 
cazurilor de infidelitate a soţiei (indiferent 
dacă actul fusese comis sau existase doar 
tentativa), dar nu considera recăsătorirea ce 
urma ca fiind adulter. Din moment ce anti- 
cii admiteau că recăsătorirea nu era posi- 
bilă decât în urma unui divorţ valid, Isus 
nu face decât să conducă poziţia școlii lui 
Șamai spre concluzia ei logică: dacă cineva 
divorțează de partenerul său de căsătorie, 
fără a avea temeiuri valide (infidelitate sau 
păcate similare; cf. 1 Cor. 7:10-13), căsăto- 
ria nu este anulată, iar următoarea căsă- 
torie este adulteră. Această afirmaţie (că 
toate căsătoriile ulterioare sunt invalide, 
dacă la baza destrămării primei căsătorii 
n-a stat infidelitatea) poate fi hiperbolică 
mai degrabă decât literală, dar *hiperbola 
este folosită astfel pentru a exprima con- 
vingător ideea. Divorțul nu trebuie tratat 
niciodată cu ușurătate. 

Deoarece bărbaţii puteau divorța unila- 
tera] de soțiile lor, iar femeile puteau cere 
divorțul doar în condiţii foarte restrictive 
(având nevoie și de ajutorul curții de jude- 
cată), opoziţia lui Isus față de un astfel de 
divorț venea, de asemenea, în apărarea 
femeilor căsătorite. Femeile necăsătorite 
aveau acces limitat la resurse economice. 
19:10. Bărbaţii evrei considerau că li se 
cuvine să aibă dreptul de a divorța. Părinţii 
aranjau căsătoriile; ele creau legături strânse 
și presiune socială care să le ofere durabili- 
tate, dar dacă se destrămau, oamenii voiau 
să aibă o soluție de ieșire. Căsătoria antică 
includea, deseori, aranjamente prestabilite 
în cazul unui eventual divorț. 

19:11-12. Rabinii de mai târziu recunoșteau 
diferite categorii de eunuci — cei născuți 
fără organe sexuale (ex.: făcuți eunuci de 
Dumnezeu) și cei făcuţi eunuci de oameni, 
cum ar fi cei ce slujeau la curţile regale ori- 
entale. Constituia însă o jignire gravă pen- 
tru evrei faptul de a face pe cineva eunuc, 
căci această acțiune îl elimina din poporul 
lui Dumnezeu (Deut. 21:1). Isus folosește 
această imagine sugestivă, dar cu sens figu- 
rat (cf. Mt. 5:29-30) pentru a descrie vocaţia 
celibatului pentru “împărăție, deşi celibatul 


era considerat, în general, ca fiind periferic 
vieţii sociale evreiești (vezi comentariul de 
la 1 Cor. 7). Compară cu Isaia 56:4-5. 


19:13-15 

Binecuvântarea copiilor din Împărăție 
Pentru mai multe detalii, vezi comentariul 
din Marcu 10:13-16; versiunea relatată de 
Matei este comprimată, dar condensarea 
unor astfel de istorisiri se practica în mod 
uzual în scrierile antice. Copiii erau lipsiți 
de protecție socială și dependenţi de părin- 
ţii lor. În *Vechiul Testament găsim oameni 
care își pun mâinile peste alții pentru a cere 
binecuvântarea prin rugăciune. *Ucenicii 
insensibili care caută să-i țină departe de 
stăpânul lor pe cei ce caută ajutorul Său 
le-ar putea evoca cititorilor evrei episodul 
cu Ghehazi, ucenicul lui Elisei, care, în 
cele din urmă, își pierde poziția deținută 
(2 Împ. 4:27; cf. 5:27). 


19:16-22 
Preţul a fost prea mare 


Vezi Marcu 10:17-22. 

19:16. Tradiţia greacă conţine relatări des- 
pre tineri aristocrați care doreau să stu- 
dieze cu învățători faimoși, dar erau prea 
răsfățați pentru a putea face ceea ce le cerea 
învățătorul lor. 

19:17. Tradiţia iudaică sublinia bunătatea 
lui Dumnezeu (ex.: *Philon: „Dumnezeu 
singur este bun”) şi chiar folosea titlul 
„cel Bun” cu referire la Dumnezeu (sau la 
*Lege); accentuând unicitatea bunătății lui 
Dumnezeu, Isus speră ca tânărul să-și sesi- 
zeze propria nevoie. „Intrarea în viață”: 
„Viaţa“ era, uneori, folosită ca variantă pre- 
scurtată pentru „viaţa veșnică” — viața din 
lumea ce va să vină. 

19:18-19. Din totalul celor zece, aceste 
porunci includ (cu excepția poruncii de a 
nu pofti, imposibil de verificat prin mij- 
loace omenești) pe cele care vizează res- 
ponsabilitatea pentru oameni (vs. respon- 
sabilitatea față de Dumnezeu) și rezumatul 
poruncilor care se referă la obligaţia față de 
oameni: să iubeşti pe aproapele tău ca pe 
tine însuți (Lev. 19:18; cf. Mt. 22:39). 

19:20. Cu posibila excepție a poruncii mai 
interpretabile: „să iubești pe aproapele 
tău ca pe tine însuți”, majoritatea evreilor 
puteau pretinde că respectă aceste porunci 
clare, tocmai menţionate. „Iânăr” se poate 
referi, probabil, la un interval de vârstă 
între douăzeci şi patru și patruzeci de ani. 
19:21. Doar câțiva învăţători greci radi- 
cali au impus asemenea condiții pentru 
ucenicii aspiranţi. Pretenţiile lui Isus sunt 
mult mai radicale decât permiteau legile 
iudaice ulterioare din domeniul dărniciei 
(ca nu cumva filantropul să ajungă la sapă 
de lemn); regulile de mai târziu aveau să 
limiteze dărnicia la douăzeci la sută (care 
era, fără îndoială, un procent considerabil 
dacă adăugăm la el zeciuiala și taxele). 
Testul, drastic, verifica nu doar dacă uce- 
nicul îl prețuia pe învățător mai mult decât 
posesiunile materiale, ci și dacă realmente 
îşi iubea semenii ca pe sine însuși. 

19:22. Tânărul reacționează exact așa cum 
ar fi acţionat și mulți alţi aristocrați, în 
momentul în care este confruntat cu cerințe 
atât de dure. *Împărăţia nu presupune 
beneficii suplimentare adăugate la o viață 
confortabilă; ea solicită toată atenţia și 
toate resursele, altminteri nu se mai poate 
vorbi despre Împărăție. 


19:23-29 
O analiză a rentabilității Împărăției 
Vezi Marcu 10:23-31. 

Aici Isus folosește în mod clar o *hiper- 
bolă. Cuvintele Sale reflectă o figură de 
stil antică, specific iudaică, folosită pentru 
a descrie o situație imposibilă: un animal 
foarte mare trecând prin urechea unui ac. În 
călătoriile obișnuite de 45 km [27,9 mi] pe 
zi, O cămilă încărcată la capacitatea maximă 
putea căra 180 kg [396 lb] pe lângă călăreț; 
o astfel de cămilă avea nevoie de o poartă 
înaltă de trei metri și lată de aproape patru 
metri. (Și pe vremea lui Isus, urechea unui ac 
era la fel ca azi; ipoteza că era doar numele 
unei porți foarte mici din lerusalim are la 
bază denumirea unei porți din perioada 
medievală, fapt ce nu aduce vreo clarificare 
la învățătura lui Isus din primul veac.) 


Matei 19:27-20:6 


Curentul de gândire predominant în 

iudaism nu le-a refuzat bogaților vreodată 
un loc în *Împărăţia lui Dumnezeu; mulți 
dintre binefăcătorii și liderii săi erau bogați. 
Isus lasă posibilitatea ca și bogaţii să intre, 
prin mila lui Dumnezeu, însă numai dacă 
își împart avuţiile cu cei săraci. 
19:27-29. „Înnoirea” era un termen folosit, 
în cercurile grecești, pentru restaurarea 
viitoare a lumii și se integra firesc în sfera 
așteptărilor evreiești cu privire la o nouă 
ordine mondială (astfel de așteptări apar 
în Is. 65:17; 66:22 şi în Manuscrisele de la 
Marea Moartă). Speranţa că cele douăspre- 
zece seminţii vor fi restaurate era una din- 
tre aşteptările iudaice tipice despre zilele 
din urmă. Judecătorii erau cei ce au condus 
Israelul în timpurile *Vechiului Testament 
înainte de instaurarea monarhiei israelite. 


19:30-20:16 

Cei dintâi și cei de pe urmă 

Contextul agrar al acestei *parabole cores- 
punde cu ceea ce este cunoscut din alte 
scrieri iudaice palestiniene din Antichitate. 
Alți *rabini au rostit, de asemenea, para- 
bole similare, deşi sensul pildei rostite de 
Isus este diferit de parabolele asemănă- 
toare din scrierile rabinice; totuși, punctul 
lor comun este că Îl descriu pe Dumnezeu 
ca împărat sau proprietar. 

19:30. Literatura antică folosea, deseori, un 
procedeu numit inclusio pentru a separa 
secțiuni de material cu o anumită temă; 
19:30 şi 20:16 delimitează parabola care 
urmează, în mod firesc, după mesajul 
despre jertfirea de sine din acest veac în 
19:23-29. Majoritatea evreilor credeau că 
ziua judecății va aşeza toate lucrurile la 
locul lor. Va repara nedreptățile din veacul 
prezent; cel mai important, *neamurile vor 
fi doborâte, iar Israelul va fi înălțat. 

20:1. Contextul agrar din 20:1-15 se potri- 
vește cu ceea ce se ştie în mare parte despre 
viața cotidiană din Galileea. Deși Isus a 
rostit mult mai multe parabole care aveau 
un context agrar decât rabinii ale căror 
pilde s-au păstrat, atât Isus, cât şi rabinii 
Îl descriu pe Dumnezeu ca împărat sau 


mare proprietar agricol. Despre „Împărăția 
lui Dumnezeu se aseamănă cu... ”, vezi 
comentariul de la 13:24. Fermierii bogați 
aveau, deseori, angajați care le lucrau 
pământurile, dar atât latifundiarii bogați, 
cât și cei mai puțin avuți angajau tempo- 
rar și alți lucrători pentru a strânge recolta. 
Munca începea la răsăritul soarelui, în 
jurul orei 6 a.m., înainte să înceapă zăpu- 
șeala. Unii lucrători cu ziua erau, de ase- 
menea, fermieri care aveau parcele mici de 
teren; alții erau fii ai fermierilor ce dețineau 
parcele mici de teren, dar nu moșteniseră 
nimic din averea părintească; în sfârșit, 
erau unii care își pierduseră proprietățile 
și călătoreau din loc în loc pentru a găsi 
de lucru. 

20:2. Un dinar era plata medie pentru o 
zi de lucru (deși fermierii plăteau deseori 
mai mult pentru a avea lucrători cu ziua la 
strângerea recoltei). Lucrătorii cu ziua dez- 
voltau o camaraderie ce îi făcea, deseori, să 
cânte împreună în timpul secerișului. 

20:3. Ziua de lucru începea, în acest ano- 
timp, cu puțin înainte de 6 a.m.; „ceasul al 
treilea” se sfârșea cu puțin înainte de 9 a.m. 
Dacă era vremea recoltei și acești lucrători 
aveau propriile parcele de teren, ei puteau 
fi ocupați dimineaţa cu strânsul recoltei de 
pe propriile pământuri. Leneșii, cât şi cei ce 
căutau de lucru se adunau în piaţă. 

20:4. Aceşti lucrători se așteptau la o plată 
mai mică decât munca pentru o întreagă zi. 
20:5. „Ceasul al șaselea” este momentul 
din zi chiar înainte de amiază, iar „ceasul 
al nouălea” era cu puțin înainte de 3 p.m. 
Pe la „ceasul al șaselea” era cel mai fier- 
binte moment al zilei, când lucrătorii își 
căutau, în mod normal, un loc de odihnă la 
umbră ca să se odihnească, să mănânce sau 
chiar să doarmă o oră sau două; deoarece 
strânsul recoltei era presant, ei continuă 
să muncească (20:12). Lucrătorii terminau 
lucrul pe la 6 p.m. așa că cei tocmiţi la urmă 
se așteptau să primească o plată considera- 
bil mai mică decât cea pentru o zi întreagă 
de lucru. 

20:6-7. Aceşti lucrători sunt angajaţi doar 
pentru o singură oră de lucru; recolta însă 
trebuie strânsă repede, înainte de sfârşitul 


zilei, iar lucrul încă nu s-a terminat. Aceste 
versete exprimă graba tipică pentru vre- 
mea secerișului, în Antichitate. 

20:8. “Legea iudaică cerea ca lucrătorii să 
fie plătiți în aceeași zi, deoarece lefurile 
erau doar cu ceva peste nevoile unei zile 
(Deut. 24:14-15). 

20:9-12. Oamenii bogați din lumea medite- 
raneană făceau, deseori, daruri importante 
comunității, percepute ca fiind generoase, 
sporind astfel prestigiul public al donato- 
rilor. Deoarece statutul stabilea rolurile din 
societatea antică, cei ce se plângeau că au 
primit salariul pentru o zi, corespunzător 
unei zile de lucru, erau priviți ca insolenți 
şi nerecunoscători. 

20:13-14. Oratorii se puteau focaliza pe 
un membru reprezentativ din mulțime. 
Lucrătorii angajați nu erau „prietenii” 
fermierilor, cu siguranță nu era cazul nici 
aici; apelativul respectuos al proprietarului 
putea fi o mustrare la adresa lucrătorilor 
nerecunoscători pentru lipsa lor de respect 
(cf. Mt. 22:12; 26:50). 

20:15. Un „ochi rău” (literal) însemna „un 
ochi avar” în limbajul vremii (cf. Prov. 
28:22). Fermierul a fost corect cu cei ce au 
muncit de-a lungul întregii zile și generos 
cu cei ce au muncit mai puțin; acuzându-i 
pe cei nemulțumiți de nerecunoștință 
(echivalentul social al hybris-ului), el i-a 
făcut de rușine. Poporul evreu susținea că 
Dumnezeu, care stăpânea de drept toate 
lucrurile, era binefăcător indiferent ce 
dăruia; ei recunoșteau că doar mila Sa va 
ajuta până și Israelul să supraviețuiască în 
ziua judecății. 

Învățătorii evrei recurgeau la povestiri 
populare similare în discuții despre ziua 
judecății, dar ei le foloseau pentru a argu- 
menta un punct de vedere contrar. Israel, 
care a muncit din greu, va primi o răsplată 
mare; neamurile, care au muncit puțin, vor 
primi puţin (Sifra Behuqotai pq. 2.262.1.9). 
In acest context, totuși, ceea ce spune Isus 
este o provocare la adresa celor ce au bogă- 
ţii și un anumit statut în această lume, fie 
evrei sau neamuri, promițând că în lumea 
care vine, Dumnezeu îi va despăgubi pe 
toți cei ce au fost oprimaţi în această lume. 


105 Matei 20:8-20:25 


20:17-19 
Isus, Cel de pe urmă 


În acest context în care cei cu un statut 
social inferior vor fi înălțați, Isus oferă 
exemplul extrem: acceptă voluntar batjo- 
cura şi execuția de mâna romanilor, ca un 
criminal de rând, pentru a fi reabilitat de 
Dumnezeu prin *înviere. Poporul evreu 
aştepta, în general, un lider victorios, nu un 
martir. Împotriva unora care se îndoiesc că 
Isus putea să-i anticipeze moartea: chiar 
lăsând la o parte faptul că Isus Își cunoștea 
viitorul, El a stârnit ostilitatea autorităţilor 
conducătoare, contestându-le public virtu- 
tile şi onoarea în 21:12-13. 


20:20-28 
Cel mai mare este cel care slujește 


Vezi comentariile de la Marcu 10:35-45. 
20:20-21. Atât în cercurile iudaice, cât şi 
în cele romane, cererea mediată de figura 
maternă (cf. Mt.15:22) era, deseori, mai efi- 
cientă decât cererea directă a unui bărbat 
pentru el însuși (vezi, de asemenea, 2 Sam. 
14:2-20; 1 Împ. 1:15-21; cf. 2 Sam. 20:16-22). 
Spre deosebire de bărbați, femeile puteau, 
totodată, să scape mai ieftin pentru unele 
cereri făcute. În acest caz, stratagema nu 
funcționează. 

20:22-24. „Paharul” reprezintă moartea lui 
Isus (Mt. 26:27-28, 39); sursa de inspira- 
ție pentru limbajul folosit de Isus putea fi 
„paharul mâniei” din textele profetice ale 
*Vechiului Testament (vezi, pentru refe- 
rințe, comentariul de la Marcu 10:38). 
20:25. La fel ca mulţi învățători antici, Isus 
foloseşte atât exemple negative (20:25), cât 
și pozitive (20:28). În contextul învățătu- 
rilor lui Isus, stilul de viaţă al neamurilor 
este sursa unor exemple dintre cele mai 
negative (5:47; 6:7; 18:17). Regii israeliți 
fuseseră constrânși de norme morale mai 
stricte decât domnitorii țărilor vecine 
păgâne (cf. predispoziția de a comite abuz 
de putere mai accentuată la Izabela, decât 
la Ahab). Poporul evreu recunoștea faptul 
că majoritatea domnitorilor păgâni din 
perioada post-biblică și chiar din vremea 
lor erau, de asemenea, tirani. 


Matei 20:26—21:4 


20:26-27. Peste tot în lumea antică, a 
inversa rolul stăpânului cu cel al sclavului 
era un gest radical: chiar şi unii stăpâni care 
credeau că sclavii le erau, teoretic, egali, 
nu au mers aşa departe ca Isus aici. (Chiar 
și inversarea temporară a rolurilor, din 
timpul Saturnaliilor romane, era menită 
să consolideze tiparul tradițional, nu să-l 
înlăture.) *Ucenicii evrei își slujeau rabinii; 
în comunitatea de la Qumran, cei ce aveau 
un rang inferior ascultau de superiorii lor. 
20:28. Aici probabil că Isus face aluzie la 
suferința Robului Domnului, din Isaia 53, 
care își dă viața pentru mulți. Este, de ase- 
menea, un argument standard evreiesc de 
tipul: „cu atât mai mult” (qal vahomer); dacă 
stăpânul slujea, cu atât mai mult trebuia ca 
și ei să facă același lucru. 


20:29-34 
Isus Își face timp pentru orbi 


20:29-30. Deşi drumul de la Ierihon spre 
Ierusalim era faimos datorită tâlharilor 
(Luca 10:30), era foarte umblat, iar grupuri 
mari (precum cel al lui Isus) puteau călători 
fără probleme. Ierihon era unul dintre cele 
mai bogate orașe din Iudeea, dar, cu toate 
acestea, cerșetorii rămâneau la cel mai de jos 
nivel în ierarhia socio-economică (în cazul 
în care chiar erau puși la socoteală într-o 
asemenea ierarhie) — „neînsemnaţi” care 
depindeau de mila trecătorilor. Iudaismul 
punea preț pe grija față de cerșetori, însă 
avea o etică a muncii atât de înaltă, încât 
doar cei mai năpăstuiți, cum ar fi (în acea 
societate) orbii, se calificau pentru acest rol. 
Adresarea lor cu „Fiul lui David” indică 
faptul că ei Îl recunosc pe Isus ca *Mesia. 
„Ai milă de noi” putea fi o cerere de milos- 
tenie, deși aici ei doreau mai mult. 

20:31. Cei ce credeau că la finalul călătoriei 
spre lerusalim se va întemeia “împărăția 
probabil credeau că Isus are lucruri mai 
importante de făcut decât să fie oprit de 
aceşti cerșetori, chiar dacă ei doreau doar 
ceva de pomană sau căutau să primească 
ceva mai mult. 

20:32-34. Cerşetorii doresc mai mult decât 
pomană, iar Isus demonstrează din nou 


diferența dintre Impărăţia Sa și împărăția 
militantă pe care cei mai mulți oameni o 
așteptau. 


21:1-11 
Regele umil 


Vezi, pentru mai multe detalii, Marcu 
11:1-10. 

21:1. Betfaghe era o suburbie a lerusa- 
limului înspre Muntele Măslinilor, dincolo 
de valea Chedron; este situată în zona de 
est a Ierusalimului pe drumul spre Ierihon 
(cf. Mt. 20:29). 

21:2-3. Gestul de a închiria un măgăruş 
prezintă similitudini cu situații în care emi- 
sari regali foloseau temporar (sau cereau să 
le fie pus la dispoziție) un animal; Isus ca 
Domn are dreptul asupra tuturor posesiu- 
nilor pe care le revendică ucenicii Săi. Din 
perspectivă istorică, proprietarul măgăru- 
șului putea socoti că arată ospitalitate față 
de nişte oaspeți veniți pentru praznic sau 
că avea onoarea să ajute un *rabin faimos. 
Unii comentatori biblici au sugerat că stă- 
pânul măgăruşului nu era acasă, iar cei ce 
aveau grijă de casă, auzind că „domnul” 
are nevoie de măgăruș, s-au gândit că îl tri- 
mit, de fapt, proprietarului; totuşi, ei și-au 
dat cu siguranţă seama că “ucenicii nu sunt 
dintre sclavii stăpânului. 

21:4-7. Mânjii care nu mai fuseseră călă- 
riti erau, uneori, alături de femela mamă. 
Respectând un tipar obișnuit de interpre- 
tare a textului ebraic pentru a-i explora 
întreaga semnificație, Matei interpretează 
textul din Zaharia 9:9 ca referindu-se la 
două animale distincte și nu la un singur 
animal, în două moduri diferite. Interpreții 
antici au căzut de acord, în general, că 
textul este mesianic, dar, prin aplicarea 
acestui pasaj la Sine însuși, Isus redefi- 
nește mesianismul: reprezentanţii oficiali 
foloseau măgarii pentru procesiuni civile, 
nu militare (ex.: 1 Împ. 1:33). Astfel, textul 
nu prezintă o „intrare triumfală”, în sensul 
roman al expresiei, ci este procesiunea prin 
care lerusalimul întâmpina un rege umil și 
împăciuitor. Când era folosit cu privire la 
liderii evrei, termenul „umil” sau „blând” 


presupunea compasiune și milă, în antiteză 
cu posibilitatea de a face abuz de putere. 
21:8. Pelerinii veniţi la sărbători erau, dese- 
ori, întâmpinați în acest fel, deși entuzi- 
asmul mulțimii din 21:9 sugerează că, în 
cazul lui Isus, primirea a avut altă amploa- 
rea. Compară cu Psalmul 118:27 (BRC). 
21:9. Cu excepția aclamării lui Isus ca 
„Fiul lui David”, care indică o recunoaș- 
tere a descendenţei Sale și speranța că El 
este *Mesia, exclamaţiile lor sunt luate din 
Psalmul 118:25-26  („Osana” înseamnă 
„Mântuieşte”). Halelul, compus din Psalmii 
113-118, era cântat în mod obișnuit în tim- 
pul sărbătorii de Paște și era proaspăt în 
mintea tuturor; generaţiile ulterioare au 
interpretat aceşti psalmi în contextul răs- 
cumpărării viitoare pe care o așteptau. Isus 
citează mesianic Psalmul 118 în Matei 21:42. 
21:10-11. Popularitatea lui Isus a fost mai 
mare în Galileea decât în Iudeea; scrierile 
antice menţionează, deseori, divergențe 
între cele două regiuni. 


21:12-17 
Contestarea aristocrației de la Templu 


La fel ca Ieremia care, cu secole înainte, a 
sfărâmat vasul în Templu (ler. 19), demon- 
strația lui Isus de aici a fost un act profetic ce 
îndemna la *pocăință și avertiza cu privire 
la distrugerea iminentă a Templului (vezi 
comentariul de la Mt. 24:1-2). Acţiunea lui 
Isus a fost suficient de rapidă pentru a evita 
intervenţia leviților care păzeau Templul 
(sau a garnizoanei romane care suprave- 
ghea eventuale tentative de revoltă). 
21:12. *Legea vechi-testamentară obliga par- 
ticipanţii la sărbătoare să-și cumpere jertfele 
în lerusalim, astfel că era nevoie de vânză- 
tori de porumbei și alte animale de sacrifi- 
ciu. Fiindcă cei care veneau din alte zone 
dețineau monedă specifică regiunii lor — 
majoritatea orașelor galileene aveau pro- 
pria monedă -— era nevoie și de schimbători 
de bani. Deși majoritatea schimbătorilor de 
bani reușeau să facă și un mic profit, cei de 
la Templu câştigau, se pare, foarte puţin. 

În aparență, problema nu este comerțul 
în sine sau posibilitatea unei exploatări 

economice sub masca religiei, ci locul unde 
se desfășoară negoțul. Cercetătorii biblici, 
pe baza dovezilor dintr-o perioadă de timp 
ulterioară, au propus câteva teorii, inclu- 
siv aceea că vânzarea animalelor fusese 
mutată în Curtea *neamurilor cu foarte 
puţin timp înainte; această teorie nu poate 
fi confirmată. Alte grupări religioase (pre- 
cum cea a *esenienilor) credeau că liderii 
corupți din rândul preoţiei au pângărit, din 
punct de vedere moral, Templul. 

21:13. Templul Vechiului Testament nu 
restricționa, oficial, accesul femeilor sau 
neamurilor, dar, prin extrapolarea legilor 
iudaice de curăţire, arhitecții Templului 
lui Irod le-au exclus pe evreice din Curtea 
Israelului, plasându-le pe un nivel inferior, 
iar neamurile nu mai puteau intra nici 
măcar în Curtea Femeilor. Neamurile erau 
pasibile de pedeapsa capitală dacă îndrăz- 
neau să intre în partea iudaică a Templului 
(incluzând Curtea Femeilor); însă multi- 
mile ce se îmbulzea în jurul meselor comer- 
cianţilor ocupau un spațiu semnificativ din 
zona vastă a Curţii neamurilor în timpul 
aglomerației de la marile sărbători. Isus 
citează aici din Isaia 56:7, unde se spune că 
Templu este și pentru neamuri, o subtili- 
tate pe care unii dintre cititorii cei mai iscu- 
siți ai lui Matei puteau s-o prindă. Probabil 
Matei accentuează, îndeosebi, cel de-al doi- 
lea text citat de Isus, leremia 7:11 („peşteră 
de tâlhari”), ce se adresa liderilor religioși 
din vremea lui leremia, care credeau că 
preocuparea lor legitimă pentru Templu 
îi va proteja de mânia lui Dumnezeu şi va 
împiedica distrugerea Templului. Dar nu 
așa s-au petrecut lucrurile. 

21:14. Nici măcar preoților ce proveneau din 
familii preoțești, dar erau orbi sau șchiopi, 
nu li se permitea accesul în Templu (Lev. 
21:18); în cele din urmă, de-a lungul vremii, 
unii au extrapolat această poruncă pentru a 
exclude toți orbii și șchiopii (cf. versiunea 
grecească a lui 2 Sam. 5:8; vezi, de aseme- 
nea, *Manuscrisele de la Marea Moartă). 
Rabinii din secolul II au permis, dar nu au 
impus orbilor și șchiopilor să participe la 
sărbători la fel ca toți ceilalți oameni. Deși 
cei ce controlau accesul la Templu nu se 

opuneau prezenţei lor în curtea exterioară 
(vezi, de exemplu, Fapte 3:2), vindecarea lor 
de către Isus este o declarație anti-sistem. 

Influenţii preoţii saduchei ce controlau 

activitățile de la Templu nu așteptau, în 
general, un *Mesia; dacă l-ar fi aşteptat, 
atunci el trebuia fie să îi înfrunte militar, 
fie să caute o alianță cu ei. Din perspectiva 
aristocrației, a căuta adepţi printre cei slabi 
reprezenta o tentativă dezonorantă de a 
întemeia o împărăție. 
21:15-17. Afirmațiile mesianice amenin- 
tau stabilitatea sistemului de ierarhii de 
la Templu cel puţin la fel de mult precum 
răsturnarea meselor (cf. 27:11). În marea 
lor majoritate, familiile saducheilor făceau 
parte din elita preoțească ce deținea în 
bună măsură controlul asupra orașului 
și Templului; cei mai mulți dintre ei nu 
așteptau un „Mesia“. Acest profet galile- 
ean constituia o ofensă pentru onoarea lor 
şi e logic că voiau să se răzbune cerând 
disciplinarea Sa publică, însă în acest caz, 
chiar batjocorirea publică, pedepsindu-L 
cu moartea. (O generație mai târziu, un alt 
profet a pronunţat doar judecata împotriva 
Templului; preoții cei mai de seamă l-au 
dat în mâna guvernatorului care l-a biciuit 
până când, consemnează *Josephus, i s-au 
văzut oasele.) 

Deoarece limba maternă a *marilor-pre- 
oți era, probabil, greaca (aşa cum sugerează 
inscripţiile de pe mormintele lor), Isus le 
citează traducerea greacă a Psalmului 8:2 
care folosește cuvântul „laudă”, diferit de 
„tărie” (mai puţin adecvat aici) în varianta 
ebraică. Isus apelează la argumentul de 
tip gal vahomer („cu cât mai mult”); dacă 
Dumnezeu poate scoate tărie sau laudă 
din gura pruncilor, cu atât mai mult va fi 
în stare să-i înfrângă pe cei puternici prin 
gura acestor copii (cf. Mt.11:25; 18:3; 19:14). 


21:18-22 


Puterea credintei 


21:18. Ierusalimul era ticsit de vizitatori în 
timpul sărbătorii de Paşte — probabil cinci 
sute de mii de oameni (Josephus face o 
estimare de cinci ori mai mare) — iar mulți 


dintre ei erau nevoiți, în consecință, să-și 
găsească gazde în zona rurală. „Dimineața” 
ar putea fi ora 6 a.m. 

21:19-20. În acest moment al anului, smo- 
chinii din apropierea Muntelui Măslinilor 
aveau frunze, dar într-o perioadă aşa tim- 
purie fructele erau verzi cu un gust neplă- 
cut; smochinele deveneau comestibile pe la 
începutul lui iunie. Deseori, fructele verzi 
cădeau, rămânând doar frunzele. 

Ordinea evenimentelor din acest pasaj 
diferă față de Marcu (cf. Mc. 11:12-14, 
20-26); ordinea cronologică nu era o normă 
pentru biografiile antice, iar schimbările 
făcute de Matei în cronologia evenimen- 
telor narate de Marcu erau considerate 
neglijabile. Pentru alte detalii, compară cu 
comentariul la pasajul din Marcu. 
21:21-22. „A muta munții” era o figură de 
stil ce exprima, de fapt, ceva imposibil de 
realizat. Din locul în care se găsește Isus 
cu ucenicii Săi, se puteau vedea Muntele 
Măslinilor (cf. Zah. 14:4, 10) şi (de pe cul- 
mile sale) probabil Marea Moartă; astfel, 
ilustrațiile folosite de Isus erau deosebit de 
concrete pentru ucenicii Săi. Destinatarii 
evangheliilor puteau să-și amintească de 
Zaharia 4:6-9, unde *Duhul lui Dumnezeu 
va îndepărta toate obstacolele pentru ca 
scopurile lui Dumnezeu să se împlinească; 
obstacolele sunt descrise ca niște munți. 


21:23-32 
Autoritatea legitimă 


În următoarele capitole, conflictul cu 
autoritățile reflectă metodele standard 
în dezbaterile din Antichitate; întrebări 
și răspunsuri, replici abile și încercări de 
a prinde oponenții în capcana propriilor 
cuvinte. Curțile Templului, locul cel mai 
frecventat al orașului, erau un loc foarte 
popular pentru învățătură şi dezbatere. 
Pentru mai multe detalii, vezi comentariul 
de la Marcu 11:27-33. 

21:23. Deseori, în Ierusalim, învățătorii 
țineau prelegeri în curțile Templului. Cei 
ce erau făcuți de rușine în public căutau 
adesea să-și recâștige onoarea prin a-și 
provoca public adversarul. Următoarele 


capitole conțin numeroase cazuri ce 
ilustrează formatul antic al dezbaterilor 
publice: întrebări, răspunsuri abile şi încer- 
cări de a folosi cuvintele interlocutorului 
împotriva lui însuși. 

21:24. Isus răspunde întrebării autorităților 
cu o altă întrebare, ceea ce era obișnuit în 
dezbaterile evreiești. 

21:25-27. Isus argumentează că autorita- 
tea Sa şi cea a lui loan derivă din aceeași 
sursă — „din cer” (un mod de a spune, în 
gândirea ebraică, „de la Dumnezeu”). 
Acest răspuns corespunde principiului 
iudaic potrivit căruia un mesager cu o anu- 
mită însărcinare acţionează cu autoritatea 
deplină a celui ce l-a trimis. Restul discu- 
tiei se conformează procedurii standard de 
dezbatere din acea perioadă. 

Marii-preoţi, majoritatea provenind din 
rândul *saducheilor, alcătuiau și crema 
politică - având o popularitate mai mică 
decât *fariseii — care trebuia să țină în echi- 
libru atât interesele poporului, cât și pe cele 
ale autorităților romane. Ei aparțineau unei 
elite cu privilegii ereditare, a cărei putere 
era susținută de Roma; de obicei, astfel de 
grupări disprețuiau învățătorii populari, 
ca Isus, considerându-i demagogi. In ace- 
lași timp, preoții aristocrați trebuiau să ţină 
cont de opinia maselor atunci când luau 
decizii care puteau să stârnească nemulțu- 
miri populare (21:26). 

21:28-30. Era ceva obișnuit ca un tată să-și 
roage fiul să meargă și să lucreze în via 
sa. Refuzul fiului de a merge era o ofensă 
pentru sensibilitățile morale iudaice: acest 
fiu era, evident, neascultător, iar neascul- 
tarea era un delict care se pedepsea. Dar a 
nu merge după ce a promis că se va duce, 
era mai grav decât a nu promite; acest fiu 
și-a încălcat cuvântul dat tatălui său. Fiul 
care a refuzat să meargă, dar s-a căit de 
refuzul său, a acţionat mai adecvat (Ezec. 
18:21-24). 

21:31-32. Evreii cucernici îi considerau pe 
colectorii de taxe și pe prostituate ca fiind 
în afara iudaismului. Isus nu putea alege 
o comparație mai ofensatoare. Întrebarea 
retorică sau invitația de la sfârşitul *para- 
bolei de a reexamina acţiunile celor doi fii 

era o tehnică foarte veche de a-i provoca pe 
ascultători (ex.: Is. 5:4; cf. 2 Sam. 12:1-7). 
Despre colectorii de taxe, vezi comentariul 
de la 9:9; religia iudaică disprețuia prosti- 
tuția, dar ea exista în Iudeea. „Calea drep- 
tății” desemnează un mod de viață drept 
(Prov. 8:20; 12:28; 16:31), practicat și propo- 
văduit de loan. 


21:33-46 

Arendașii cei răi şi stăpânul binevoitor 
O mare parte din zona rurală a Imperiului 
Roman, incluzând teritorii din Galileea 
rurală, era controlată de proprietari de 
pământ bogaţi ale căror venituri, de pe 
urma terenurilor pe care le stăpâneau, 
le permiteau să trăiască o viaţă fără griji. 
Terenurile lor erau lucrate, în general, de 
fermieri arendași, care erau de obicei ţărani 
liberi (ca în Egipt) sau câteodată sclavi (ca 
în marea parte a Italiei). Chiar dacă pro- 
prietarii de pământuri mărinomoși erau 
foarte respectați printre săraci, în general, 
nu erau interesați să manifeste generozi- 
tate. Ei locuiau, de regulă, foarte departe, la 
oraș, și aveau puţine contacte personale cu 
angajaţii lor. Dar proprietarul din această 
“parabolă este atât de mărinimos, încât 
aristocrații l-ar fi putut considera naiv. Isus 
Se adresează celor ce se considerau condu- 
cătorii Israelului (21:23), reamintindu-le 
că ei sunt doar administratori numiţi de 
Dumnezeu (ca păstorii din ler. 23 și Ezec. 
34) ca să îngrijească de via Sa. 

21:33. Descrierea făcută de Isus corespunde 
tiparului obișnuit după care se sădea o vie, 
dar, în mod evident, El face aluzie la Isaia 
5:1-2, unde Israel este via. 

21:34. Plăţile se făceau la seceriş; fie se plă- 
tea un procent (de regulă, cel puțin 25%) 
sau o sumă stabilită dinainte, specificată 
în contractul inițial. Documentele de afa- 
ceri din Antichitate obișnuiau deseori să 
numească profitul „rod“, dar aici cuvântul 
pare să se refere la o parte a recoltei (deși 
acest lucru nu este relevant în contextul 
semnificației narațiunii, o vie avea nevoie 
de patru ani de la sădirea ei ca să devină 
profitabilă pentru proprietar). 

21:35-37. Proprietarii de pământuri din 
lumea mediteraneană dețineau  întot- 
deauna puterea socială și juridică pentru 
a-și impune voința asupra arendașilor; 
există câteva mărturii ce sugerează că 
unii au angajat asasini care să se ocupe de 
arendașii cu probleme. Aici arendaşii se 
comportă ca și cum ei ar deţine puterea și 
o folosesc nemilos (în contrast cu idealul 
unui proprietar mărinimos). În ciuda pre- 
supunerilor făcute de către comentatorii 
moderni, scrierile antice arată că purtarea 
lor era scandaloasă pentru publicul din 
acea vreme. Această atitudine concordă 
cu tradiţia iudaică care consemnează că 
Israelul a martirizat mulți profeți trimiși de 
Dumnezeu. "Ţăranii erau înclinați să-i elo- 
gieze pe latifundiarii generoşi, dar niciun 
proprietar antic nu ar fi stăruit cu atâta 
răbdare să obțină o dovadă de respect din 
partea arendașilor; oamenii vor fi conside- 
rat o astfel de bunăvoință drept absurdă. 
21:38-39. Arendașşii au făcut presupuneri 
deplasate în ce privește moștenirea. Deși 
puteau să pună mâna pe ea pe baza unor 
prescripții legale, proprietarul putea de 
asemenea stipula — iar după comportamen- 
tul lor, cu siguranţă că avea acest drept — ca 
altcineva să moștenească via; sau putea fi 
rechiziționată de către reprezentanţi impe- 
riali. Pilda îi descrie pe arendași ca fiind 
fără seamăn de răi și lipsiți de judecată; 
totuși, imaginea arendașilor constituie o 
metaforă transparentă pentru liderii religi- 
oși care își urmăresc mai degrabă propriile 
interese decât să se supună moștenitorului 
desemnat de Dumnezeu — așa cum au înţe- 
les ascultătorii lui Isus (21:45). 

21:40-41. Ascultătorii antici ar fi putut să se 
întrebe de ce proprietarul nu a intervenit 
mai devreme pentru a-i alunga pe aren- 
dași. Proprietarul putea să-i înlocuiască. 
A pune întrebări era o metodă rabinică 
obișnuită pentru a-i implica pe ascultători 
în povestire sau învăţătură; a solicita ascul- 
tătorilor *pildei să-și stabilească singuri 
sentința era o practică folosită încă de pe 
vremea profeților biblici (2 Sam. 12:5-7; 
14:8-17; 1 Împ. 20:40-42). 


21:42. Parabolele evreiești includeau, dese- 
ori, un pasaj scriptural pe care îl ilustrau. 
Acest text este din Psalmul 118:22-23, parte 
din Halel, la fel ca 118:25-—26 citat în Matei 
21:9. Clădirea la care se referă textul pare 
a fi Templul (vezi Ps. 118:18-21, 25-27); 
ca piatră din capul unghiului a noului 
Templu, Isus devine o ameninţare pentru 
constructorii vechiului Templu (aristocra- 
ţia Ierusalimului). (Comentatorii biblici 
sunt în dezacord cu privire la amplasa- 
rea „pietrei din capul unghiului”: este 
piatra din colțul fundaţiei sau din vârful 
arcului care susține clădirea. Acest lucru 
însă nu este esenţial pentru interpretarea 
pasajului.) 

21:43. Parabolele iudaice timpurii accen- 
tuau, în special, relația dintre Dumnezeu 
şi Israel. Israel era un „popor sfânt” (Ex. 
19:5-6), dar avertismentul că îşi poate 
pierde statutul în favoarea altora fusese 
pronunţat și anterior (Ex. 32:10; Num. 
14:12). Dumnezeu a respins lepădarea 
zidarilor (Mt. 21:42) și putea să-i înlocu- 
iască (cf. 3:10). „A aduce roade” (cf. 3:8) 
înseamnă aici a oferi roadele stăpânului 
(Dumnezeu), în contrast cu atitudinea 
arendașilor din parabolă (21:33-42). 

21:44. Presupunând că acest verset din 
Matei redă afirmaţia originală a lui Isus (ca 
în Luca 20:18), „căderea peste” piatra din 
capul unghiului evocă Isaia 8:14-15 (pro- 
babil interpretat alături de Is. 28:16, unde 
este iarăși menționată piatra din capul 
unghiului); piatra care cade peste răufăcă- 
tori evocă Daniel 2:34, 44 unde *Împărăţia 
lui Dumnezeu, înfățișată ca o piatră, își 
zdrobește rivalii pământeni. Interpreții 
evrei explicau deseori textele citând din 
alte texte care foloseau același cuvânt sau 
idee (aici este vorba despre piatra puter- 
nică a lui Dumnezeu); Isus elaborează pe 
marginea unui text (Mt. 21:42), citând din 
alte texte care folosesc același concept de 
piatră divină. Un rabin, de mai târziu, a 
spus: „Dacă o oală cade pe o piatră, vai de 
oală; dacă o piatră cade pe o oală, vai de 
oală — în ambele cazuri, vai de oală!” 
21:45-46. Liderii preoților erau politi- 
cieni abili, foarte atenţi să nu acţioneze 


public împotriva dorințelor poporului; 
fariseii aveau o popularitate mare în rân- 
dul oamenilor, dar nu suficientă pentru a 
contracara fățiș, aici, popularitatea lui Isus. 
Aristocraţia preoțească și fariseii colaborau 
doar atunci când era necesar pentru a-și 
ocroti poporul de atitudini revoluționare 
periculoase; înfruntarea unui adversar 
comun, cum ar fi un pretendent mesianic, 
intra în categoria obiectivelor de mai sus. 


22:1-14 


Cinsteşte-L pe Fiul Împăratului — sau 
mori 

22:1-2. Cu privire la „Împărăţia este ca”, 
vezi comentariul de la 13:24. În parabole, 
*rabinii Îl comparau deseori pe Dumnezeu 
cu un împărat al cărui fiu era imaginea 
Israelului (deși nu este cazul aici); uneori, 
narațiunea parabolei era plasată în contex- 
tul unui ospăț de nuntă. Adesea, petrece- 
rile de nuntă adunau la un loc foarte mulți 
participanți; un om foarte bogat putea 
invita întreg orașul la petrecere. Pentru 
a participa la un ospăț de nuntă, oaspeții 
trebuiau să-și aloce o perioada de timp 
substanțială (ascultătorii evrei puteau 
presupune că nunta dura şapte zile, iar un 
rege se aștepta, spre deosebire de nunțile 
mai modeste, ca oaspeţii săi să rămână 
până la sfârșitul ospăţului); această obliga- 
ție era dificilă pentru oamenii din mediul 
rural care lucrau pământul. Dar cinstea de 
a fi invitat de un împărat — și teama de a 
nu-l dezamăgi — îi motiva pe cei chibzuiți 
să participe; refuzul constituia o insultă. În 
orice caz, oaspeţii invitați puteau fi nobili 
latifundiari (22:5), care dispuneau de timp 
liber pentru astfel de activități. Mulţi evrei 
se așteptau la un „banchet mesianic” atunci 
când avea să vină *Împărăţia (cf. Is. 25:6). 
22:3. *Papirusurile atestă obiceiul de a tri- 
mite o invitație preliminară și de a primi 
un răspuns. Se pare că aceşti musafiri au 
confirmat intenţia de a participa (de aceea, 
avem expresia „cei poftiți la nuntă”), dar 
acum o declină. Să refuzi prima invita- 
ție era nepoliticos și jignitor; a refuza în 
grup, după confirmarea preliminară nu era 

un accident, ci o insultă cu iz de trădare 
deliberată. 

22:4. În mod uimitor, împăratul mărini- 
mos răspunde cu încă o invitaţie, în loc de 
pedeapsă. Fiindcă cei ce pregăteau mânca- 
rea nu puteau ști exact când va fi totul gata, 
oaspeții erau anunțați exact în momentul 
în care totul era pregătit. În acest moment, 
mâncarea era gata și carnea se altera dacă 
nu era consumată repede. 

22:5. Vezi comentariul de la 22:3. 

22:6. Acest comportament era, evident, 
ilegal, chiar dacă slujitorii nu ar fi aparţi- 
nut împăratului; slujitorii împăratului însă 
aveau un statut mai înalt decât majoritatea 
oamenilor liberi, iar ca trimiși ai monarhului, 
îl reprezentau. Anticii condamnau la unison 
agresarea mesagerilor sau a emisarilor. În 
plus, batjocorirea reprezentanţilor impe- 
riali echivala cu înaltă trădare, constituind 
o declaraţie de rebeliune. Totuși, aceasta a 
fost primirea de care au avut parte profeții, 
slujitorii-mesageri ai lui Dumnezeu. 

22:7. Împărații nu locuiau întotdeauna în 
același loc cu majoritatea supușilor (ex.: 
împăratul de la Roma vs. lerusalim); arde- 
rea orașului reprezintă, probabil, o alu- 
zie specifică la distrugerea Ierusalimului 
care a fost ars în anul 70 d.H. (vezi 24:15). 
Arderea unui oraș era ultimul pas al dis- 
trugerii sale definitive. Faptul că împăra- 
tul amână ospățul pentru a se răzbuna pe 
cetatea aceea (în ciuda faptului că exista 
riscul să se altereze carnea pentru ospăț), 
forțează limitele verosimilității, pentru a 
întări ideea. 

22:8-10. Pregătirile pentru nunta unui fiu 
de împărat erau foarte ample, iar lipsa 
musafirilor însemna o ofensă adusă fiului. 
Astfel, în ultima instanţă, împăratul rede- 
fineşte conceptul de nuntaşi „vrednici“ şi 
invită oameni obișnuiți, din popor. Cu cât 
statutul social al unei persoane era mai 
inferior, cu atât de mult se aștepta să fie 
mai punctuală. 

22:11. Până şi oamenii din popor știau prea 
bine că nu pot intra în prezența împăra- 
tului fără a avea îmbrăcăminte corespun- 
zătoare (măcar curată); era un semn de 
lipsă crasă de respect față de gazdă (care, 

în acest punct al povestirii, nu mai e dispus 
să accepta alte afronturi). Chiar și țăranii 
aveau adesea un rând de haine bune pen- 
tru ocazii deosebite, în afara hainelor de 
lucru (cele din urmă erau murdare și nu 
puteau fi curățate la timp). (Unii exegeți 
sugerează, de asemenea, că la intrare erau 
oferite veșminte adecvate.) Astfel, chiar şi 
unii dintre cei ce au venit la petrecere (cu 
trimitere, probabil, la cei ce se pretindeau 
ucenici, precum luda) l-au dezonorat. 
Cercetătorii biblici au sugerat un para- 
lelism cu o povestire iudaică ceva mai 
recentă în care un împărat şi-a invitat 
musafirii la o petrecere fără a specifica data 
evenimentului. În această povestire, atunci 
când momentul așteptat a sosit, doar cei 
silitori erau îmbrăcați și pregătiți la ușă; 
ceilalți au trebuit să aștepte afară, rușinați. 
22:12-13. Din nou Isus forțează limitele 
verosimilității pentru a sublinia miza. 
Ușierii verificau invitaţii la intrare; despre 
întunericul de afară și despre scrâșnirea 
dinților, vezi comentariul de la 8:12. 
22:14. Ultima parte a parabolei ilustrează 
ideea că mulți sunt invitaţi („chemaţi”) la 
o petrecere (22:3, 8), dar, în cele din urmă, 
puțini se regăsesc printre cei aleși. 


22:15-22 
Cezarul și Dumnezeu 


În acest pasaj, oponenții lui Isus încearcă 
să-L oblige să aleagă între revoltă — care 
le-ar fi permis să-L învinovăţească în fața 
romanilor — și conformare față de romani — 
cărora, credeau ei, le era ostil (deoarece 
i-a confruntat pe liderii lor în Templu). 
Victoria înțelepciunii unui erou supus 
unui „test” cu întrebări dificile reprezenta 
o temă străveche (cf. 1 Împ. 10:1); superi- 
oritatea înțelepciunii lui Isus este demon- 
strată în Matei 22:15-46. 

22:15-16. *Fariseii aveau înclinații naționa- 
liste, în timp ce irodienii erau clienţi ai lui 
Irod, vasalul Romei; aceștia colaborau doar 
în circumstanțe excepționale. Pe farisei îi 
preocupa să îndeplinească cerinţele legale 
iudaice care impuneau necesitatea marto- 
rilor pentru a formula o acuzaţie, însă erau 


dispuși să investigheze acuzaţiile potrivit 
cărora Isus nu respecta *Legea. lrodienii, 
care doreau din câte se pare o restaurare 
a dinastiei lrozilor în Iudeea (guvernată 
în acel moment de *Pilat), erau deranjaţi, 
bineînțeles, de personajele mesianice care 
puteau face ca Roma să-și consolideze con- 
trolul direct asupra ţării. 
22:17. Fariseii contrapun obligaţiile impuse 
de pacea cu Roma naţionalismului și ela- 
nurilor mesianice pe care presupuneau ei 
că Isus le promovează; cu douăzeci de ani 
mai devreme, o revoltă împotriva obliga- 
ției de a plăti taxe romanilor a arătat la ce 
poate conduce un astfel de zel. Dacă EI ar fi 
fost, în mod public, de partea celor numiţi 
mai târziu *zeloți (niciun împărat, în afară 
de Dumnezeu), irodienii puteau să-L ares- 
teze; dacă respingea poziţia lor (ceea ce şi 
face), Își putea compromite adepții. 
22:18-20. Spre deosebire de regele Agripa 
mai târziu, atât Irod Antipa, cât și locuitorii 
din ludeea foloseau, cu precădere, monede 
romane din cupru fără imaginea împăra- 
tului zeificat, care ultragia sensibilitatea 
evreilor (deși după anul 6 d.H. monedele 
folosite erau totuși romane). Evreii mai 
stricți evitau cu totul orice imagine. Însă 
monedele străine, care purtau imaginea 
împăratului și menţionarea statului său 
divin, erau în circulație în Palestina unde 
era interzis să se bată atât monede din 
aur, cât și din argint. Dinarul de argint, 
bătut probabil în Lyon, era necesar pentru 
plata taxelor în Palestina și în alte părţi ale 
imperiului, iar poporul evreu trebuia să-l 
folosească indiferent dacă dorea sau nu. În 
această perioadă, pe fața monedei care avea 
imprimat chipul împăratului, se putea citi: 
„Liberius Cezar, fiul divinului Augustus.” 
În anul 6 d.H., revoluționarii au protes- 
tat violent împotriva plăţii taxelor cu astfel 
de monede și au atras răzbunarea cruntă a 
Romei în urma căreia a fost distrus cel mai 
mare oraș din Galileea (aflat la o distanță 
mică de Nazaret). Dacă interpelatorii lui 
Isus din acest episod sunt realmente pre- 
ocupați de chestiunea taxelor plătite către 
romani, atunci nu ar fi trebuit să dețină o 
astfel de monedă. 


22:21-22. Unii exegeți cred că aici Isus face 
aluzie la crearea oamenilor după chipul și 
asemănarea lui Dumnezeu (Gen. 1:26-27) 
spunându-le astfel să dea Cezarului ceea 
ce era mai puțin important, adică banii, și 
lui Dumnezeu, viața lor. Riposta promptă 
care îi punea pe interpelatori într-o lumină 
proastă era o trăsătură a învăţătorilor 
celebri atât în tradiţia iudaică, cât și în cea 
greacă. Isus Se dovedeşte a fi, în această 
privință, printre cei mai capabili dintre 
învățătorii Antichității. Într-o societate 
deosebit de atentă la onoare și ocară, răs- 
punsurile abile ale lui Isus îi fac de rușine. 


22:23-33 
Dumnezeul celor vii 


22:23. În iudaismul antic, *saducheii erau 
cunoscuți, în mod special, pentru necre- 
dinta lor în “înviere; mai târziu, rabinii care 
se considerau succesori ai fariseilor îi vor 
cataloga pe saduchei drept eretici pentru 
această concepție (deși saducheii, dispăruți 
după anul 70 d.H., cel mai probabil că nu 
mai erau de față, ca să poată răspunde). 
22:24. Întrebarea saducheilor se referă la 
legea căsătoriei de levirat, un obicei practi- 
cat în multe culturi atât în Antichitate, cât şi 
în zilele noastre (vezi Deut. 25:5). Cutuma 
conferea protecție economică și socială 
văduvelor în anumite societăți orientate 
spre protejarea familiei, unde femeile nu 
puteau obține un venit adecvat. În vremea 
lui Isus şi chiar și după aceea, cărturarii ce 
studiau *Legea au continuat să dea diverse 
interpretări acestui principiu vechi-testa- 
mentar, deşi regulile rabinice erau dife- 
rite în anumite privințe față de *Vechiul 
Testament (ex.: fratele se căsătorea cu 
văduva, iar copiii pe care îi aveau împreună 
nu mai erau considerați ai fratelui decedat, 
ci erau pur și simplu ai actualului soț). 
22:25-27. Saducheii au preluat intriga 
povestirii din cartea iudaică a lui Tobit, în 
care primii șapte soți ai neprihănitei Sara au 
murit, uciși de gelosul *demon Asmodeu. 
Unii rabini din secolul II au propus ca o 
femeie care rămânea văduvă de două sau 
de trei ori să nu se mai recăsătorească, 

ca nu cumva să îi facă rău şi următorului ei 
soț (cf. Gen. 38:11). 

22:28. În interpretarea Legii iudaice, învă- 
țătorii dezbăteau adesea situaţii ipotetice. 
Însă literatura *rabinică ulterioară este, 
de asemenea, plină de situații în care sunt 
luate în râs întrebările puse de către păgâni, 
apostaţi sau de către cei socotiți eretici, pre- 
cum saducheii. 

22:29-30. Majoritatea evreilor nu credeau 
că îngerii aveau nevoie să procreeze (din 
moment ce nu mureau, iar unii credeau 
că Dumnezeu creează constant noi îngeri), 
să mănânce și să bea. Se pare că saducheii 
nu acceptau doctrina despre îngeri ela- 
borată de unii dintre contemporanii lor. 
„A se însura” face referire la mire, pe când 
„mărita” se referă la mireasa dată în căsă- 
torie de tatăl ei. 

22:31. Uneori, învăţători evrei contes- 
tau argumentele oponenților apelând la 
Scriptură cu expresii ca: „du-te şi citește”. 
Acuzația implicită din expresia: „nu ați 
citit?” era chiar mai dură (22:31; cf. 12:3; 
19:4; 21:16, 42). 

22:32-33. Argumentând împotriva opo- 
nenților saduchei, fariseii încercau, de obi- 
cei, să demonstreze învierea din Legea lui 
Moise (un rabin a sugerat, chiar, că fiecare 
pasaj din Lege vorbește despre înviere; 
cf., de asemenea, *4 Mac. 7:18-19; 16:25; 
18:19). Isus procedează aici la fel. El argu- 
mentează că Dumnezeu nu ar pretinde că 
e Dumnezeul celor ce nu mai există; ba 
dimpotrivă, credincioșia Lui față de legă- 
mânt înseamnă că, dacă El este Dumnezeul 
lor după moarte, nu moartea are ultimul 
cuvânt. Alți scriitori antici evrei au folosit 
argumente asemănătoare pentru a demon- 
stra că patriarhii rămân în viață. Una dintre 
cele mai frecvente rugăciuni evreiești din 
acea perigadă declamă credincioșia lui 
Dumnezeu pentru Avram, Isaac și lacov ca 
o realitate vie pentru contemporani. 


22:34-40 


Cele mai mari porunci 


Invățătorii evrei discutau, deseori, despre 
care ar putea să fie cea mai importantă 

poruncă sau care ar putea sintetiza cel 
mai bine întreaga *Lege; printre variante 
se numărau cinstirea părinților și iubirea 
aproapelui ca pe sine. Aplicând tehnicile 
iudaice de interpretare, Isus leagă cele 
două porunci (Deut. 6:5; Lev. 19:18) pe 
baza unei expresii-cheie comune, în ebra- 
ică: „Și să iubeşti” (ve'ahavta). Etica iudaică 
accentua, în mod repetat, dragostea pentru 
Dumnezeu și pentru aproapele. 

22:34-38. În iudaism, această poruncă era 
așa de importantă, încât era recitată regu- 
lat. Deuteronom 6:5 cerea ca Dumnezeu să 
fie iubit cu „toată inima, cu tot sufletul, cu 
toată puterea”; „puterea” devine aici „min- 
tea” (subînțeleasă în sensul pe care îl avea 
în ebraică „inima”), dar se păstrează ace- 
eași idee: „cu toată ființa”. (Autorii *Noului 
Testament au recurs la un procedeu obiș- 
nuit în practica interpretativă iudaică: au 
schimbat vocalele astfel încât „putere” a 
devenit „minte”, termenii fiind asemănă- 
tori în ebraică.) 

22:38. Dialectul koine al limbii grecești 
folosea uneori „mare” (NASB) cu sen- 
sul de „cea mai mare” (toate traducerile 
românești). 

22:39. În tradiția iudaică, a doua poruncă 
era, uneori, contopită cu prima. 

22:40. Şi alți învăţători foloseau aceste 
porunci ca rezumate ale Legii, fapt posibil 
și din pricina contextelor în care apar în 
*Vechiul Testament. 


22:41-46 
Domnul lui David 


Prin definiţie, Cristos sau Unsul, era des- 
cendentul regal al lui David (Is. 9:7; 11:1; 
Ps. 2; 89; 132). Totuşi, oamenii percepeau 
fiii ca subordonați, perspectivă care nu se 
potrivește în cazul lui Isus. Cel ce va domni 
în *Împărăția lui Dumnezeu era „Domnul” 
lui David, nu doar descendentul său; El va 
fi astfel mai mare decât David cel înviat. 
Poporul evreu accepta faptul că “Duhul 
Sfânt a inspirat Scripturile (22:43). Atunci 
când învățătorii evrei își provocau ascultă- 
torii să dea soluții la aparentele discrepanțe 
din Scriptura, ei presupuneau că ambele 


texte erau veridice (în acest caz, Isus știe 
că este atât fiul, cât și Domnul lui David; 
Mt. 1:1) şi încercau pur și simplu să vadă 
cum le pot armoniza. Se pare că oponen- 
ţii lui Isus nu au un răspuns la întrebarea 
Lui, probabil pentru că interpreţii evrei nu 
interpretau Psalmul 110:1 în sens mesianic. 
Cei ce erau reduși la tăcere de înțelep- 
ciunea unui vorbitor erau făcuți public de 
rușine și aveau să fie precauți înainte să se 
angajeze din nou, cu același orator, într-o 
dispută verbală publică. Când în literatura 
vremii era consemnată uimirea unor ascul- 
tători în fața înțelepciunii unui vorbitor (de 
obicei eroul principal al episodului), inten- 
ţia era ca și cititorii să aprecieze înțelepciu- 
nea protagonistului (ex.: 1 Ezdra 4:41-42). 


23:1-12 
Slujiţi cu mai multă smerenie 
decât fariseii 


Celelalte evanghelii consemnează, de 
asemenea, disputele lui Isus cu *scribii 
[cărturarii] și *fariseii (Mc. 12:38—40; Luca 
11:39-52), dar mulți cercetători consideră 
că Matei se focalizează mai mult pe aceste 
dispute decât Marcu și Luca, deoarece 
cărturarii şi fariseii constituiau principala 
forță iudaică ce se opunea cititorilor săi din 
Palestina şi Siria (vezi introducerea de la 
Matei). Așadar, în această privinţă, Matei 
se concentrează uneori pe episoade din 
viața și învăţăturile lui Isus care sunt cele 
mai relevante pentru cititorii săi, aşa cum 
procedăm câteodată și noi astăzi pentru 
destinatarii noştri. Scribii și fariseii erau 
grupări distincte la origine, dar asemănă- 
toare în multe privințe (Luca 11:39-52), 
însă cei ce constituiau o amenințare pentru 
cititorii lui Matei erau urmașii comuni ai 
acestor două grupări. Matei intenționează, 
de asemenea, ca acest avertisment să îi aibă 
în vedere și pe oponenți asemănători din 
“biserică (Mt. 24:45-51). 

23:1-2. Unii cercetători au identificat un 
anumit loc de cinste în mai multe *sinagogi 
ca fiind „scaunul lui Moise” (cf. 23:6), dar 
probabil că Isus folosește această expre- 
sie în sens figurat. Scribii farisei care au 


articulat *Legea, credeau că propriile tradi- 
tii sunt înrădăcinate în învăţătura lui Moise 
și le plăcea să-și imagineze că sunt, pentru 
generaţia lor, urmașii lui Moise. 

23:3. Învăţătorii farisei susțineau, în mod 
obișnuit, că a cunoaște Scriptura este mai 
presus de ascultarea de preceptele ei, deoa- 
rece cunoașterea era condiția ascultării; ei 
erau de acord însă că Scriptura trebuie 
împlinită nu doar studiată. 

23:4-5. „Filacterele” sunt tefilin, cutii mici 
fixate cu o curea de piele de cap și de mâna 
stângă în timpul rugăciunilor de dimineața 
și seara. În interiorul acestor cutii erau 
așezate pasaje din Scriptură (obiceiul se 
bazează pe o lectură excesiv de literală a 
pasajului din Deut. 6:8). Aceste pasaje erau 
apoi recitate ca parte a rugăciunilor; regu- 
lile privitoare la acest aspect au devenit 
ulterior mai stricte sub autoritatea *rabini- 
lor. Pentru ciucuri, vezi comentariul de la 
9:20 și 14:36. 

23:6. Pretutindeni în lumea mediterane- 
ană antică, repartizarea locurilor ținea de 
onoare sau rușine; în cercurile evreiești, 
locurile dintâi erau atribuite după rang, 
așa cum indică adunările de la *Qumran, 
tradițiile despre Sanhedrin și şcolile rabi- 
nice de mai târziu. Acest obicei se păstra 
și la banchete; cei ce primeau locuri cores- 
punzătoare unui statut social inferior se 
plângeau deseori, fapt bogat atestat în 
literatura antică. Probabil că în această 
perioadă, locurile cele mai proeminente 
din sinagogă variau ca amplasare înainte 
ca arhitectura sinagogii să fi fost standar- 
dizată; o sinagogă din primul secol pare 
să sugereze lipsa repartizării după rang. 
Probabil că în majoritatea sinagogilor, cele 
mai onorante locuri erau pe bema, plat- 
forma de unde se citea Legea; bătrânii și 
oamenii cu un anumit statut social erau 
deseori văzuți stând pe bănci de-a lungul 
zidurilor. Cel puțin unele sinagogi aveau 
și alte rânduri de bănci; totuși, în anumite 
sinagogi, mulți ascultători stăteau așezați 
pe rogojini pe podea. 

23:7. In culturile greacă şi iudaică, „salutu- 
rile” constituiau un gest elementar de poli- 
tete. Din punct de vedere social, saluturile 

(„Pacea să fie cu tine”) erau așa de impor- 
tante, încât s-au formulat reguli specifice ce 
stabileau cum, unde și când trebuie folosit 
salutul; de exemplu, o persoană cu un rang 
inferior ce se întâlnea cu o persoană dintr-o 
clasă socială mai înaltă trebuia să salute 
prima. Era o insultă gravă să nu saluți o 
persoană ce dovedea o înţelegere superi- 
oară a Legii. Cele mai aglomerate locuri 
din oraș erau piețele. 

23:8. „Rabi” înseamnă „îndrumătorul meu” 
şi a ajuns să fie folosit, în mod obișnuit, 
ca un titlu de respect pentru învăţători 
(asemănător cu „pastor” sau „părinte” azi); 
ei erau, în mod special, „îndrumătorii” 
propriilor elevi. Erau veneraţi în multe 
feluri. 

23:9-11. Oamenii în Antichitate se adresau, 
deseori, bătrânilor sau liderilor comunită- 
tii cu titlul de „părinți“; din această cauză, 
unii îi numeau, de asemenea, pe învățătorii 
lor (cf. 23:8) „aba”, sau „tătic”, iar învăţă- 
torii se adresau “ucenicilor ca propriilor 
copii. Societatea ținea la mare preț respec- 
tul pentru cinste și rang social, deseori pe 
criterii ereditare, iar autoritatea rabinilor 
și cinstea de care se bucurau îi plasa pe 
un nivel superior ucenicilor. Isus afirmă 
că doar Dumnezeu trebuie să primească 
o cinste așa mare; toţi ceilalți creștini sunt 
egali între ei. 

23:12. Principiul enunțat aici apare în 
Proverbe 25:6-7, cu referire la modul de 
distribuire a locurilor la banchete, iar, în 
alte părți, principiul se referă la momentul 
când, în viitor, Dumnezeu va egaliza statu- 
tul tututor (Is. 2:11-12; 5:15; cf. Ezec. 17:24; 
21:26). 


23:13-28 

Vai de făţarnici 

La fel ca fericirile (vezi Mt. 5:3-12), vaiurile 
erau o formă de rugăciune *vechi-testa- 
mentară. Profetii le foloseau, în mod obiș- 
nuit, pentru a pronunţa judecata și sunt 
similare cu „vaietele” sau, probabil în acest 
pasaj, cu blestemele („Blestemat să fie...” 
în contrast cu formula: „Binecuvântat 
să fie...”; cf. Deut. 27-28).Nu toți fariseii 


Matei 23:13-23:24 


împărtășeau aceleași concepţii, astfel că 
rabinii de mai târziu, care se considerau 
îndeobște succesori spirituali ai fariseilor, 
aveau să critice anumite categorii de fari- 
sei cu inimă vicleană (ex.: „fariseul plin de 
vânătăi” care se ciocnea de toate lucrurile 
deoarece ținea ochii închiși pentru a evita 
să vadă o femeie). Aceste consemnări relevă 
faptul că motivaţia este esenţială: cea mai 
bună motivaţie era frica de Domnul sau 
(într-o formă mai precisă), dragostea de 
Dumnezeu. Literatura *rabinică sancţio- 
nează, frecvent, ipocrizia și reclamă necesi- 
tatea unor motivații corecte. Oponenții lui 
Isus erau de acord cu majoritatea principi- 
ilor Sale etice, negând totodată că s-ar face 
vinovaţi de încălcarea lor. 

„Ipocrit” înseamnă, la origine, actor al 
unei piese, dar în această perioadă, terme- 
nul era, de asemenea, folosit în mod peio- 
rativ pentru oamenii cu două fețe al căror 
comportament fie era în dezacord cu crezul 
afirmat, fie se schimba în funcţie de omul 
din faţa lor. 

23:13. Puterea de a trânti cuiva ușa în față 
o avea ușierul ce deținea cheile de la casă; 
vezi comentariul de la 16:19. 

23:14. Acest verset nu apare în toate 
manuscrisele grecești; pentru contextul 
conținutului său, vezi comentariul de la 
Marcu 12:40. 

23:15. Fariseii nu aveau misionari ca atare, 
dar evreii care locuiau în afara Palestinei 
erau întotdeauna dornici să câștige con- 
vertiți dintre *neamuri, iar aripa fariseică 
influențată cel mai mult de *Hilel era, se 
spune, deschisă să convertească neevrei la 
iudaism. ludaismul a continuat mai multe 
veacuri să facă numeroși convertiți până 
când acest lucru a fost stopat de legislația 
creștinismului roman cu care era în com- 
petiție (deși romanii s-au opus dintotdea- 
una și au căutat să limiteze prozelitismul 
iudaic, chiar şi în perioada pre-creștină). 

„Fiul gheenei” se referă la cineva desti- 
nat să ajungă acolo. Nu faptul că se fac con- 
vertiți e problema (28:19), ci că învățătura 
dată lor este greșită. 

23:16-22. În această perioadă, evreii nu 
aveau voie să pronunțe numele sfânt al 


lui Dumnezeu. Jurând pe lucruri de mai 
puțină importanţă, oamenii sperau că pot 
evita consecințele jurămintelor făcute în 
numele lui Dumnezeu, în cazul în care nu 
le puteau respecta. Pe măsură ce oamenii 
blestemau sau făceau jurăminte pe lucruri 
ce au legătură cu Dumnezeu (ca să nu 
jure pe Dumnezeu), tot mai multe lucruri 
deveneau un substitut pentru numele 
divin şi, astfel, pe ocolite, se jura de fapt 
tot pe Dumnezeu, dar cu speranţa că se pot 
evita consecințele. Vezi comentariul de la 
5:33-37. 

23:23. Principiul potrivit căruia virtuți 
precum dreptatea, mila și credincioșia 
sunt cele mai importante, este prezent în 
Scriptură (Deut. 10:12-13; Mic. 6:8), iar 
rabinii înşişi rezumau, uneori, Legea în 
termenii unor principii generale cum ar 
fi dragostea. Majoritatea fariseilor și alți 
interpreți evrei, ca Philon, erau de acord 
că Legea conţinea secțiuni mai grele și mai 
ușoare. Ei l-ar fi putut răspunde lui Isus 
că se preocupau de cele mai neînsemnate 
amănunte ale Legii, pentru simplul motiv 
că fiecare mic detaliu al Legii era important 
pentru omul pios; ei îi învățau pe oameni 
că fiecare trebuie să dea atenţie atât detali- 
ilor minore, cât şi principiilor. Însă Isus nu 
era împotriva Legii (vezi Mt. 5:19); ideea 
Lui era că ei trebuiau să practice mai întâi 
dreptatea, mila şi credincioșia față de legă- 
mânt (9:13; 12:7). 

Zeciuielile erau folosite, îndeosebi, pen- 
tru susținerea preoților și leviților (dar și 
pentru o sărbătoare a întregii comunităţi, 
la fiecare trei ani). Cuvintele traduse cu 
„mărar” și „rută“ (Luca 11:42) sunt simi- 
lare în limba *aramaică, reflectând probabil 
o sursă inițială în aramaică. Legea nu cerea, 
explicit, zeciuială din aceste plante uscate. 
Diverse grupuri de farisei discutau între ei 
dacă trebuie să dea zeciuială din chimen. 
23:24. *Hiperbola din acest pasaj are 
valenţe umoristice şi cu siguranță va fi 
captat atenția ascultătorilor antici. Pentru 
a evita necurăţia provocată de o insectă 
moartă în băutura lor, fariseii strecurau 
orice gâză mai mare decât un bob de linte 
înainte ca aceasta să moară, pentru a-și 


salva băutura (cf. Lev. 11:32, 34). Fariseii 
considerau că tânţarii, care erau mai mici 
decât bobul de linte, sunt sub limita vietă- 
ților ce pot genera necurăţie, însă fariseii 
scrupuloşi din hiperbola lui Isus nu accep- 
tau vreo excepție. Totuși, printr-o hiper- 
bolă, Isus îi mustră că erau în stare să lase 
o cămilă (cămila era cel mai mare animal 
din Palestina, fiind considerat de asemenea 
necurat din punct de vedere ritualic, Lev. 
11:4) în pahar și să o înghită. Atenţia pentru 
detaliile Legii era importantă, dar ei pier- 
duseră din vedere esenţialul (Mt. 23:23). 
(Asemănarea dintre termenul aramaic pen- 
tru cămilă [gamla] și țânțar [kamla] putea, 
de asemenea, să stârnească interesul.) 
23:25-26. Curăţia rituală era importantă 
pentru farisei, așa că practicau spălarea 
rituală a vaselor și a trupului. Şcoala lui 
*Samai — majoritatea fariseilor din această 
perioadă erau adepții acestei școli — susţi- 
nea că exteriorul unui pahar poate fi socotit 
curat chiar dacă interiorul nu era; urmaşii 
lui Hilel, care dețineau o poziție minoritară, 
afirmau că trebuie ca, mai întâi, interiorul 
să fie curățit. Isus ia partea școlii lui Hilel 
în această chestiune doar pentru a sublinia 
metaforic ceea ce este în inima omului. 
23:27-28. Nu era nimic mai contagios decât 
un cadavru, în ce priveşte răspândirea 
necurățţiei ritualice (toți cei ce-l atingeau 
deveneau necurați pentru o săptămână — 
Num. 19:11); fariseii credeau că necură- 
ţia se putea contracta chiar și numai dacă 
umbra cuiva trecea peste un cadavru sau 
un mormânt. În fiecare primăvară înainte 
de Paște, mormintele mai greu de remarcat 
(sau pietrele de căpătâi care marcau osuare) 
erau date cu var pentru a avertiza trecătorii 
şi astfel, pentru a-i feri de necurăție; fariseii 
fie erau complet lipsiţi de un astfel de mijloc 
de avertizare (Luca 11:44), fie pretindeau 
că, în cazul lor, funcționează ca semn dis- 
tinctiv, nu ca dovadă a necurăţiei lor. Matei 
subliniază, în schimb, funcția cosmetică 
a varului, folosit pentru a ascunde depra- 
varea. „Văruirea” evocă probabil Ezechiel 
13:10-12 şi 22:28; se puteau acoperi defec- 
tele unui zid cu ajutorul varului, dar nu se 
putea împiedica prăbușirea lui. 


23:29-39 
Uciderea profeților 


Acesta este vaiul final (23:29). 

23:29-30. Iudaismul antic sublinia mult 
mai des decât *Vechiul Testament faptul 
că Israelul și-a martirizat profeții (ex.: Ier. 
26:20-23; cf. 2 Cron. 36:15-16). Comuni- 
tatea iudaică din această perioadă con- 
struia morminte sub forma unor monu- 
mente pentru profeți și oameni neprihăniți 
(dar și pentru unii care nu au fost martiri- 
zaţi, cum ar fi David sau Hulda). 

23:31. Isus afirmă aici că „aşa cum este tatăl, 
așa este și fiul”; păcatul și vina colectivă se 
perpetuează și în rândul urmașilor celor 
răi, până când aceştia se vor pocăi (Ex. 20:5; 
Deut. 23:2-6; 1 Sam. 15:2-3; Is. 1:4; etc.). 
23:32. Aceasta este o provocare ironică, 
tipică profeților (Is. 6:9; ler. 44:25; Amos 
4:4-5): Continuaţi să păcătuiți dacă vreţi, 
dar Dumnezeu vă va judeca pentru toate 
acestea (Ecl. 11:9)! 

23:33. Era destul de grav să fii asemuit cu o 
viperă (NTR) sau cu orice alt șarpe veninos 
(Ps. 58:4; 140:3; cf. Gen. 3). Însă, despre puii 
unei vipere se spunea că ies din pântecele 
mamei devorând-o din interior, aşa că, a 
numi pe cineva pui de viperă însemna că 
se făcea vinovat de oribila crimă de matri- 
cid, universal condamnată. Cu alte cuvinte, 
era mult mai rău decât a numi pe cineva 
viperă! 

23:34. Conform Vechiului Testament, pro- 
feții erau trimiși de Dumnezeu sau, potri- 
vit unor tradiţii iudaice, de Înţelepciunea 
lui Dumnezeu (cf. Luca 11:49). In acest 
pasaj, ei sunt trimiși de Isus. 

Unii evrei admiteau că *profeția n-a 
încetat, dar mulţi se îndoiau că mai există 
profeți activi (idee ce pare să fie combătută 
aici) după tiparul vechi-testamentar. Isus 
menționează în acest pasaj câteva categorii 
de clerici: profeţi, înţelepţi (învățători înțe- 
lepți care rosteau proverbe etc.) şi cărtu- 
rari pentru a explica Scripturile (cf. 13:52). 
Răstignirea era cea mai severă pedeapsă 
romană, rezervată persoanelor fără cetățe- 
nie romană, din pătura de jos a societății; 
orice evreu care condamna un alt evreu 


Matei 23:35-24:1 


la o astfel de pedeapsă era, în mod firesc, 
disprețuit de ceilalți compatrioți. Biciuirile 
în sinagogă erau o formă de disciplină 
aplicată membrilor nesupuși ai comunității 
iudaice (vezi comentariul de la 10:17); des- 
pre „din cetate în cetate”, vezi comentariul 
de la 10:23. 

23:35. Vinovăţia pentru vărsare de sânge 
era o chestiune serioasă ce afecta întreaga 
comunitate, nu doar persoana direct 
responsabilă (Deut. 21:1-9). Dumnezeu 
Însuși avea să o răzbune (Deut. 32:43; 
Ps. 79:10). 

În măsura în care se poate vorbi de o 
aranjare a Bibliei evreiești (pe vremea aceea 
se afla pe pergamente separate), această 
ordine era diferită de versiunile noastre 
moderne ale VI. În acea Biblie, Zaharia 
este ultimul martir (2 Cron. 24:20-22), iar 
Abel, la fel ca în Bibliile noastre, este pri- 
mul (Gen. 4:8). Tradiţia iudaică a amplifi- 
cat relatările despre cele două malrtiraje, 
afirmând că, după moartea lui Zaharia, 
în Templu a apărut o fântână de sânge pe 
care nici măcar măcelul a mii de preoți 
n-ar putea s-o sece. Sângele lui Abel striga 
din pământ după răzbunare (Gen. 4:10), 
iar în această tradiţie, cel al lui Zaharia a 
făcut la fel (din punct de vedere biblic, el 
s-a rugat explicit pentru judecată — 2 Cron. 
24:22). De la primul până la ultimul mar- 
tir, afirmă Isus, judecata lor a fost amânată 
până la cea mai păcătoasă generaţie. Cel 
ucis în Templu era Zaharia, fiul preotului 
Iehoiada (2 Cron. 24:22), nu Zaharia fiul 
lui Berechia (Zah. 1:1) care a trăit mult 
mai târziu în istoria Israelului. Însă Matei 
foloseşte, se pare, tehnicile de interpretare 
iudaice combinând cuvinte-cheie pentru a 
reuni sub același nume, Zaharia, două per- 
soane, referindu-se la unul și făcând aluzie 
la celălalt, așa cum a făcut cu Amon/Amos 
și cu Asa/Asaf în genealogia sa din capito- 
lul 1. (Sugestia unor exegeţi că „Zaharia” 
evocă, de asemenea, numele unui profet 
martirizat în 67 d.H. este improbabilă.) 
23:36. Expresia „această generație” (NTR) 
apare şi în Matei 11:16; 13:39, 45 și 16:4; 
vezi comentariul de la 24:34. Aceasta este 
generația care va fi martora distrugerii 


Templului. Cu privire la generaţiile vino- 
vate care culminează cu cea mai vinovată 
dintre toate, peste care se va revărsa și 
osânda, vezi Ieremia 16:10-13. 

23:37. Tradiţia iudaică pretindea că popo- 
rul evreu era sub ocrotirea aripilor lui 
Dumnezeu (cf. *1 Enoh 39:7; *2 Bar. 41:4; 
Sifre Deuteronom 296.3.1; 306.4.1; 314.1.1-6), 
iar atunci când un iudeu convertea o 
persoană dintre *neamuri, o aducea 
„sub aripile protectoare ale prezenței lui 
Dumnezeu” (Sifre Numeri 80.1.1). Vechiul 
Testament Îl descrie, de asemenea, pe 
Dumnezeu ca pe un vultur care zboară 
pe deasupra puilor săi (Deut. 32:11; cf. Ex. 
19:4), ocrotind Israelul sub aripile Sale (Ps. 
17:8; 36:7; 57:1; 61:4; 63:7; 91:4) și înfrico- 
șându-i pe dușmanii Israelului (ler. 49:22). 
Aceasta este o imagine vechi-testamentară 
despre dragostea lui Dumnezeu pentru 
poporul Său; în acest pasaj, Isus împlinește 
acest rol divin. 

Uneori, profeţii se adresau Ierusalimului 

în mod direct (ler. 13:27), iar repetiţia unui 
nume într-o adresare directă este obișnuită 
în textele iudaice. Despre „omorârea profe- 
ților”, vezi comentariul de la 23:29-30. 
23:38. „Casa” poate desemna Israelul (Ier. 
12:7), dar, în acest context, se referă aproape 
sigur la Templu (ex.: Idt. 9:13) care, de ase- 
menea, va fi lăsat „pustiu” (Mt. 24:15), în 
anul 70 d.H. În Vechiul Testament, Templul 
se numea casa lui Dumnezeu; probabil că 
este desemnat aici drept „casa voastră” 
(BRC) pentru a scoate în evidenţă că a fost 
părăsit de prezenţa lui Dumnezeu, ca în 
Ezechiel 10-11. 
23:39. Despre semnificația acestui citat, vezi 
comentariul de la 21:9. Profeţii Vechiului 
Testament și tradiția iudaică ulterioară 
au sugerat că răscumpărarea nu va veni 
decât atunci când *pocăința Israelului va 
fi un fenomen generalizat (cf. Is. 30:19; 
ler. 31:18-19; Osea 14:1-7). 


24:1-3 
Introducerea discursului despre judecată 


Capitolul 23 începe cu avertismentul 
lui Isus despre judecata lui Dumnezeu 


împotriva anumitor grupări care făceau 
parte din instituțiile religioase: în acest 
capitol judecata este extinsă și asupra 
Templului însuși. După ce a fost distrus 
în anul 70 d.H., o mare parte a poporului 
evreu a văzut în această catastrofă mâna 
lui Dumnezeu la judecată. 

24:1. Deși grecii considerau templul lui 
Artemis din Efes ca fiind una dintre cele 
șapte minuni ale lumii, Templul din 
lerusalim era, de fapt, mult mai mare și 
mult mai somptuos. Templul din Ierusalim 
a fost una dintre cele mai superbe construc- 
ţii din toată Antichitatea și părea puternic 
și invincibil (cf. de ex.: *Epistola lui Aristeas 
100-101). Era simbolul central al iudais- 
mului, renumit pentru frumuseţea sa. Vezi 
comentariul de la Marcu 13:1. 

24:2. Unii filosofi greci nu se lăsau impre- 
sionați de construcţiile mărețe, dar răs- 
punsul lui Isus trece dincolo de această 
atitudine - El vorbeşte despre judecată. 
Alte grupări religioase iudaice (incluzând 
aici gruparea sectară de la *Qumran) 
așteptau, de asemenea, ca Templul să fie 
judecat; majoritatea evreilor însă, fără a 
ține cont de celelalte diferențe dintre ei, 
găseau în Templu un simbol al unităţii lor 
iudaice și ar fi fost îngroziți la gândul că 
Dumnezeu va permite distrugerea sa (ca 
în ler. 7:4-15). Au mai rămas totuși pietre 
pe pietre (ex.: există o porţiune dintr-un 
zid rămas în picioare), dar acest lucru nu 
diminuează forța *hiperbolei: Templul a 
fost demolat aproape până la temelii în 
anul 70 d.H. 

24:3. Profeţii *Vechiului Testament cla- 
sificau deseori evenimentele tematic, și 
nu cronologic, iar în acest discurs, Isus 
procedează la fel. El răspunde la ceea ce 
în Matei, din punct de vedere gramatical, 
sunt două întrebări separate: când va fi 
dărâmat Templul și când va fi sfârşitul 
lumii? Se poate ca pentru “ucenici cele 
două întrebări să fi fost strâns legate, însă 
Isus le va separa: când va fi distrus Templul 
(în timpul generaţiei actuale)? Care vor fi 
semnele venirii Sale (al cărei ceas nu-l 
cunoaște nimeni)? 


24:4—14 
Evenimentele viitoare 


Semnele preliminare care indică apropie- 
rea sfârşitului apar consemnate în multe 
scrieri *apocaliptice iudaice (ex.: *2 Bar. 
70:7), dar foarte multe lucruri caracteris- 
tice unor astfel de texte (războiul final, 
distrugerea Romei, copilașii diformi etc.) 
lipsesc de aici. Majoritatea semnelor pre- 
liminare pe care alți gânditori apocaliptici 
le aşteptau să se întâmple, aici, în mod 
clar, nu constituie semne ale sfârşitului 
(Mt. 24:6-8). 

24:4-5. Numeroase personaje mesianice 
false au apărut în primul secol (și ulterior); 
deseori, ei au atras mulțimi mari de adepți 
fideli. Deși *Josephus, scriind pentru citito- 
rii dintre neamuri, îi numește mai degrabă 
„profeţi falși” și nu pretendenți mesianici, 
aspiraţiile lor politice sunt, de obicei, evi- 
dente în relatarea sa. 

24:6-8. Aceste necazuri erau asociate cu 
suferințele care, în concepția multor evrei, 
vor precede de îndată sfârșitul (ex.: *4 Ezdra 
9:3; 13:31-32; 2 Bar. 27:7; 70:3; *Oracolele 
sibiline 2:22-24; 3:660-61). Unii au compa- 
rat aceste necazuri cu „chinurile facerii”, cu 
„durerile nașterii lui Mesia” sau cu veacul 
mesianic (ex.: în Imnurile de la *Qumran; cf 
Is. 13:8, Osea 13:13). Pentru Isus, ele sunt 
doar „începutul durerilor nașterii” și carac- 
terizează viața obișnuită din acest veac. 
El descrie unele dintre aceste evenimente 
cu ajutorul limbajului vechi-testamentar 
(2 Cron. 15:6; Is. 19:2, ler. 51:46). 

24:9-14. Persecuția generalizată, apostazia 
și reînvierea misiunii globale sunt specifice 
pentru sfârşitul vremurilor. Aceste eveni- 
mente au început să însoțească lucrarea lui 
Isus din primul secol, deşi nu încă la scară 
globală. Când apăreau dificultăți, mulți 
convertiți la iudaism se întorceau la păgâ- 
nism, iar scrierile iudaice avertizează că, 
în vremurile din urmă, numeroși evrei își 
vor întoarce fața de la Dumnezeu așa cum 
au făcut-o şi în secolul II î.H, cu puţin timp 
înainte de ridicarea la putere a *Macabeilor. 
Apostazia şi trădarea prietenilor dându-i 


Matei 24:15-24:18 


pe mâna persecutorilor erau considerate a 
fi delicte înfiorătoare. 

Astfel, cititorii evrei puteau înțelege 
imediat avertismentul lui Isus despre per- 
secuție și apostazie din acest pasaj; totuși, 
învăţătura Sa privitoare la răspândirea veș- 
tii bune a *Împărăţiei printre toate popoa- 
rele este în opoziţie cu învăţătura iudaică 
dominantă. Deşi scriitorii apocaliptici se 
așteptau la persecuție din partea celorlalte 
popoare (cf. Dan. 7:21, 25), ei nu au antici- 
pat convertirea pe scară largă a neamurilor 
înainte de sfârșitul lumii. (Au fost şi unii 
care prevesteau cucerirea și/sau converti- 
rea; iar alții au prezis nimicirea lor.) 


24:15-22 
Evenimentele din 66-70 d.H. 


Seria evenimentelor împlinite între 66-70 
d.H., și prezise cu acuratețe de Isus, repre- 
zintă o condiţie necesară anterioară reveni- 
rii lui Cristos. 

24:15. „Urâciunea pustiirii” din Daniel 
9:27 survine după eliminarea lui Mesia (un 
pasaj supus multor interpretări); Daniel 
11:31 sună ca şi când ar fi trebuit să se 
împlinească în secolul II î.H, iar 12:11, în 
timpul vremurilor din urmă, așa că unii 
interpreți consideră că *profeția s-a împli- 
nit în etape. Unii exegeţi cred că anumite 
părţi din profeția lui Daniel urmează să se 
împlinească; alții cred că toată profeția s-a 
împlinit în primul secol. 

Istoricul evreu din primul secol, 
Josephus, credea că profeția din Daniel s-a 
împlinit atunci când răsculații au măcelărit 
preoții în Templu, în anul 66 d.H., comițând 
un sacrilegiu din pricina căruia Dumnezeu 
a adus pustiirea Templului (sângele uman 
vărsat în Templu l-a desacralizat; cf. 
comentariul de la 23:35). Acest sacrilegiu 
era, pentru creștini, semnalul că trebuie 
să părăsească lerusalimul; istoricii creștini 
din primele secole ne relatează că profeţii 
creștini i-au avertizat, în acel moment, pe 
creștinii evrei să fugă din lerusalim. 

Trei ani și jumătate mai târziu, în anul 
70 d.H., Templul a fost „pustiit” de romani, 
care l-au incendiat, iar pe urmă și-au înălţat 


propriile drapele peste ruine. După cum 
știa poporul evreu (a cărui tânguire este 
consemnată în *Manuscrisele de la Marea 
Moartă), aceste drapele purtau însemnul 
împăratului roman care, în lumea medite- 
raneană estică, era adorat ca zeu. Romanii 
au pecetluit astfel locul profanat. Locuitorii 
lerusalimului considerau că până și sim- 
pla prezenţă a acestor drapele romane în 
Ierusalim, pentru o perioadă de timp scurtă 
(așa cum a făcut Pilat cu aproximativ trei 
ani și jumătate înainte ca Isus să rostească 
acest avertisment), pângărea orașul sfânt. 
În câteva rânduri, locuitorii Ierusalimului 
au demonstrat că preferă să moară decât să 
permită pângărirea Templului. 

24:16. Munţii constituiau ascunzătorile cele 
mai facile în ludeea; armatele au folosit ast- 
fel de ascunzători pentru a purta războaie 
de gherilă (cf., de ex.: 1 Sam 23:26; 1 Mac. 
2:28). Tradiţia creştină timpurie consem- 
mează că locuitorii creștini din Ierusalim 
au fugit spre Pella, către nord, la poalele 
munților; deși zona deluroasă a ludeei 
cuprindea şi Ierusalimul, drumul nordic 
spre Pella străbătea valea Iordanului. Atât 
munții, cât și drumul spre Pella asigu- 
rau locuri de refugiu, dar fuga spre Pella 
demonstrează faptul că afirmaţia din 24:16 
nu a fost născocită după eveniment. 

24:17. Acoperișul, care era plat, era folosit 
pentru rugăciune, uscarea legumelor și 
pentru alte scopuri. Scara de pe acoperiș 
era situată pe exteriorul clădirii astfel că 
se putea cobori de pe acoperiș fără a se 
intra în casă. Chiar dacă afirmaţia are și un 
element hiperbolic, ea subliniază grăitor 
urgenţa. 

24:18. Când începeau munca în zori, la 
ora 6 dimineaţa, cei care lucrau în agricul- 
tură purtau o manta; după ce se lumina 
de ziuă și vremea se încălzea, își lăsau 
mantaua la marginea câmpului. Deoarece 
oamenii aveau nevoie de mantale pe post 
de pături pentru a se încălzi noaptea, cre- 
ditorii nu puteau confisca aceste haine în 
timpul nopții (Deut. 24:13). Astfel, graba 
(şi prin urmare, salvarea vieții) devine pri- 
oritară față de cele mai importante avuții 
materiale. 


24:19. Mamele îşi alăptau copiii timp de doi 
ani, înainte de a-i înțărca. Călătoria era mult 
mai dificilă pentru o femeie însărcinată sau 
care alăpta. Foametea crea, de asemenea, 
probleme pentru astfel de femei. Într-ade- 
văr, Josephus consemnează că asediul 
lerusalimului a devenit așa de greu de îndu- 
rat, încât unele femei și-au mâncat copiii (ca 
în Lev. 26:29; Deut. 28:57; 2 Împ. 6:29). În 
alte contexte, o exprimare asemănătoare 
poate fi asociată cu jelirea copiilor decedați, 
incapabili să facă faţă fizic dificultăţilor. 
24:20. Iarna îngreuna condiţiile de călăto- 
rie, imobilizând până şi majoritatea arma- 
telor. În timpul iernii, vadurile de trecere 
care, în majoritatea timpului erau uscate, 
se umpleau cu apă și trecerea lor devenea 
anevoioasă; râul Iordan ilustrează foarte 
exact această stare de fapt. În primăvara 
anului 68 d.H., niște evrei fugari dintr-un 
alt oraş au încercat să scape de armata 
romană în timpul războiului şi, fiind întâr- 
ziați de apele crescute ale Iordanului, au 
fost măcelăriți aproape până la ultimul. 
*Legea iudaică interzicea în ziua sabatu- 
lui călătoria cu diverse mijloace de trans- 
port sau călare pe cai și catâri; chiar și mer- 
sul pe jos era limitat la o anumită distanță. 
În ziua sabatului era dificil să călătoreşti 
sau să-ți asiguri un mijloc de transport, mai 
ales dacă rezidenții din Ierusalim doreau 
să fugă pe ascuns ca să scape de suprave- 
gherea *zeloților militanţi. Sabatul putea fi 
încălcat atunci când viața cuiva era în peri- 
col, dar cei care nu recunoșteau caracterul 
urgent al situaţiei nu colaborau. 
24:21. În acest pasaj, Isus folosește aceleași 
cuvinte din Daniel 12:1, referindu-se la 
necazul din vremea de pe urmă, obligato- 
riu înainte ca morţii să fie înviați (12:11-13). 
„Niciodată până acum și nici nu va mai fi” 
este o expresie hiperbolică (cf. los. 10:14 
cu Ex. 8:13; Num. 14:20; 2 Împ. 6:18), deși 
Josephus este de părere că suferinţele din 
66-70 d.H. nu pot fi comparate cu nimic 
din ce a fost înainte în istoria omenirii. 
24:22. Este posibil ca Isus să Se fi referit la 
cele 1290 de zile din Daniel 12:11-12; tim- 
pul va fi scurtat pentru a se asigura exis- 
tența supraviețuitorilor. 

24:23-28 

Atenţie la cristoşii mincinoși 

24:23-24. Unii profeți evrei mincinoși din 
Iudeea primului secol au atras mulțimi 
mari de oameni, pretinzând că pot să 
despartă apele Iordanului sau să dărâme 
zidurile Ierusalimului; dar n-au fost în 
stare să își împlinească promisiunile. Pe 
lângă aceștia, mulți magicieni pretindeau 
că pot vindeca miraculos, iar unii profeți 
evrei mincinoși vor fi făcut, probabil, pro- 
misiuni asemănătoare. Se spune că unii au 
profețit că Ierusalimul sau Templul nu vor 
fi distruse — unii dintre ei prorocind acest 
lucru chiar înainte să moară în interiorul 
Templului incendiat. 

24:25. Avertismentul făcut în avans stimula 
încrederea în Dumnezeu (Is. 48:5). 

24:26. Cel mai adesea, cristoşii mincinoși 
mergeau în deșert încercând să-l imite pe 
Moise, cel care și-a condus poporul prin 
pustiu cu mult timp în urmă. (Conform 
Deut. 18:15, poporul evreu aștepta un eli- 
berator ca Moise.) După anul 70 d.H., și 
mai ales după înfrângerea zdrobitoare din 
anul 135 d.H., mulți evrei palestinieni au 
devenit tot mai sceptici cu pretenţiile mesi- 
anice (*saducheii erau deja). 

24:27. Cristoşii mincinoși nu puteau imita 
acest semn. Aceasta este venirea Domnului 
descrisă în pasaje ca Zaharia 14:3-8, în 
care Isus împlineşte rolul pe care cei mai 
mulți evrei se așteptau ca Dumnezeu să-l 
împlinească. 

24:28. Întoarcerea lui Isus nu va fi un eveni- 
ment ascuns; se va întâmpla pe locul ultimei 
bătălii, lăsându-Şi dușmanii ca hrană vultu- 
rilor (Ezec. 32:4-6; 39:17-20). A fi mâncat, în 
loc de a fi îngropat era o soartă îngrozitoare 
(Deut. 28:26; 1 Sam. 17:44; Ps. 79:2). Grecii 
credeau, uneori, că lipsa unei înmormântări 
împiedica accesul în lumea cealaltă. 


24:29-31 

Semnele finale 

24:29. Această aluzie la evenimentele astro- 
nomice foloseşte limbajul *vechi-testamen- 


tar care descrie judecata lui Dumnezeu cu 
ocazia bătăliei finale (ex.: Is. 13:10; 24:23; 

34:4; Ezec. 32:7-8; Ioel 3:14; Zah. 14:6). 
Astfel de metafore cosmice mai erau folo- 
site uneori şi pentru a descrie judecăți 
sau intervenții divine în istorie (ex.: Ps. 
18:6-19, ler. 4:20-28; *Oracolele sibiline). În 
Antichitate, mulți interpretau întunericul 
ca reprezentând o pedeapsă înspăimântă- 
toare (cf. Ex. 9:21-23); eclipsele generau, de 
asemenea, spaimă. Atât evreii, cât și nea- 
murile interpretau semnele cerești ca fiind 
de rău augur, iar Josephus consemnează 
câteva semne în cer (de anvergură mult mai 
redusă) legate de căderea Ierusalimului. 
24:30. Această apariție cerească a semnului 
*Fiului Omului este ultimul semn înainte 
de venirea lui Isus (24:3) — prea târziu ca 
cineva să se mai poată pregăti. Textul com- 
bină pasajele din Zaharia 12:10-12, unde 
Dumnezeu va face, în cele din urmă, ca 
poporul Său să se pocăiască de durerea pe 
care i-a provocat-o, și Daniel 7:13-14 în care 
un reprezentant al Israelului aflat în sufe- 
rință va primi “Împărăția de la Dumnezeu 
și va domni pentru totdeauna (cf., de 
asemenea, Apoc. 1:7). În Manuscrisele 
de la Marea Moartă, „norii” se referă la 
mulțimile de îngeri prezenţi la venirea lui 
Dumnezeu; în Vechiul Testament, această 
imagine se poate referi la norul slavei lui 
Dumnezeu sau la nori în sens literal. 

24:31. Trâmbiţele erau folosite pentru a 
anunța ascensiunea la tron a regilor și alte 
evenimente măreţe. În Vechiul Testament, 
trâmbiţele fuseseră folosite, în special, 
pentru a aduna poporul lui Dumnezeu (cel 
mai adesea pentru război); profeţii folo- 
seau deseori trâmbițele ca simbol ce aver- 
tiza cu privire la un război iminent sau un 
prăpăd (ler. 4:5, 19, 21; Ţef. 1:16). Imaginea 
trâmbiţei a fost deja folosită pentru adu- 
narea poporului lui Dumnezeu în vremea 
din urmă (Is. 27:13), o reunire asociată 
cu mântuirea Israelului (Is. 11:12; 43:5; 
49:5; 56:8; şi obișnuită în tradiţia iudaică) 
și bătălia finală a lui Dumnezeu (Zah. 
9:14—16). O rugăciune iudaică rostită regu- 
lat în această perioadă menţionează reuni- 
rea Israelului la sunetul trâmbiţei; multe 
alte scrieri antice iudaice întăresc aceeași 
idee. Era, astfel, o imagine la îndemână 


pentru strângerea laolaltă a credincioșilor 
(cf. 1 Cor. 15:52; 1 Tes. 4:16). 

„De la o margine a cerurilor până la cea- 
laltă” folosește, se pare, o imagine curentă 
în imaginarul popular: cerul era o boltă 
deasupra pământului, așa că expresia este 
similară cu alta la fel de metaforică: „de la 
un capăt la celălalt al pământului” — adică, 
pretutindeni (cf. Mc. 13:27). 


24:32-35 
Certitudinea venirii 


24:32-33. Aceasta este prima dintre cele 
șapte *pilde despre Împărăţia viitoare și 
care constituie o paralelă pentru cele șapte 
pilde despre prezența *Împărăţiei, din 
capitolul 13. Spre deosebire de majorita- 
tea copacilor din Palestina, smochinul își 
pierde frunzele iarna; în această perioadă 
a anului, însă, avea frunze, prevestind roa- 
dele care urmau să apară vara. Isus folo- 
sise deja smochinul într-o pildă care avea 
ca temă distrugerea Templului (vezi Mc. 
11:12-25). Dar sensul este decis, în cele din 
urmă, de context: când semnele pe care le-a 
menționat (inclusiv distrugerea Templului) 
se vor împlini, venirea Sa va fi iminentă. 

24:34. Templul a fost distrus la aproxima- 
tiv 40 de ani după ce Isus a rostit aceste 
cuvinte (care se referă, mai degrabă, la sfâr- 
șitul Templului și nu la a Doua Sa Venire — 
vezi comentariul de la 24:3). Manuscrisele 
de la Marea Moartă anticipează o perioadă 
de suferință de 40 de ani pentru ultima 
generaţie înainte de sfârșit; după câte se 
pare, Isus nu precizează durata perioadei 
de timp dintre ultimul semn pământesc 
(dispariția Templului) și întoarcerea Sa. 

24:35. Nici chiar profeţii evrei nu afirmau 
acest lucru despre propriile cuvinte (Zah. 
1:5-6); o astfel de pretenţie putea fi emisă 
doar în dreptul cuvintelor lui Dumnezeu 
rostite prin intermediul lui Moise și al pro- 
feților (cf. ler. 31:35-37). Despre cei ce pre- 
tindeau că propriile cuvinte erau de neclin- 
tit se credea invariabil că vorbesc infailibil 
în numele lui Dumnezeu (cf. Zah. 1:56; 
comentariul de la Apoc. 22:18-19; *rabinii 


vorbeau în acești termeni despre autorita- 
tea Vechiului Testament). 


24:36-44 
Incertitudinea momentului venirii Sale 


24:36. Vezi, probabil, Zaharia 14:7. Deși 
Dumnezeu a făcut de cunoscut poporului 
Său lucruri importante, a păstrat întot- 
deauna unele mistere ascunse (Deut. 29:29; 
cf. *4 Ezdra 4:52). 

Învăţătorii evrei se frământau cu tensi- 
unea dintre două perspective: (1) se putea 
prezice venirea lui *Mesia, la un moment 
pe care doar Dumnezeu îl va hotărî; (2) nu 
se putea prezice momentul venirii Sale, dar 
El avea să vină atunci când Israelul se va 
pocăi de păcatele sale și Îl va urma cu toată 
inima pe Dumnezeu. 

24:37-39. Tradiţia iudaică a pus în evidenţă 
păcatele generaţiei lui Noe cu mult mai 
multe detalii decât o face Biblia, dar accen- 
tul în acest pasaj cade pe faptul că nu erau 
pregătiți. 

24:40-41. În contextul lui 24:37-39, „luat” 
poate să însemne „luat la judecată” (cf. ler. 
6:11 NTR, GBV). Femeile lucrau împreună 
măcinând la aceeași moară, situată proba- 
bil într-o curte comună a mai multor case 
și deseori se împrieteneau unele cu altele, 
devenind la fel de apropiate ca și când ar 
fi fost rude. Soţiile *fariseilor puteau să 
lucreze alături de femeile care nu aveau 
convingeri religioase stricte (cu condiţia ca 
aceste femei să nu calce legile de curăţie ale 
fariseilor), astfel, scenariul unor femei cu 
convingeri diferite, lucrând împreună, nu 
era ceva neobișnuit. 

24:42. „Vegheaţi” presupune a sta alert la 
fel ca un paznic de noapte sau un soldat de 
gardă (cf. 24:43). 

24:43-44. Hoţii puteau da o „spargere“ 
perforând zidul de argilă al caselor de 
condiție medie din Palestina sau (mult mai 
rapid, dar mai zgomotos) spărgând ușa. 
(Proprietarii mai înstăriți, ale cărora case 
aveau ziduri mai puternice, puneau adesea 
slujitori de pază la uși) Un hoţ care spărgea 
o casă noaptea, spre deosebire de cel ce o 
făcea ziua, putea fi omorât fără teama de 


123 


Matei 24:36-25:1 


urmări, pentru că era privit ca o amenin- 
tare potenţială la adresa vieţii celor ce, în 
mod normal, se găseau în casă pe timpul 
nopții (Ex. 22:2-3). Bineînţeles că judecata 
lui Dumnezeu va fi mult mai periculoasă 
decât banalul hoţ din timpul nopții (ex.: Ier. 
49:9; Ob. 5). 


24:45-51 

Robii vigilenți 

Deseori, un proprietar înstărit avea un 
sclav care era „manager” sau „administra- 
tor” al proprietății sale. Un astfel de sclav, 
cu statut înalt, putea fi responsabil cu 
împărţirea porțiilor de hrană pentru ceilalți 
sclavi și putea abuza de poziția sa, doar 
dacă stăpânul său nu era prezent. (Absența 
proprietarilor de terenuri şi a capilor de 
familie era un fapt obișnuit, în special dacă 
aceștia dețineau alte proprietăți la mare 
distanță. În unele povestiri din acea peri- 
oadă, absenţa regilor, a proprietarilor de 
terenuri și a soților constituia o sursă de 
ispite pentru cei rămași.) 

Unele legi atribuiau statutul de persoană 
sclavilor, în timp ce alte legi îi considerau 
o proprietate (din rațiuni economice). Deși 
stăpânilor le era permis să-și bată scla- 
vii, era în interesul lor economic să nu o 
facă prea des sau prea aspru. Un rob care 
agresa alți robi comitea un abuz față de 
„proprietatea” stăpânului său; deseori, și 
ceilalți sclavi beneficiau de grija individu- 
ală a stăpânului. Beţia era disprețuită, în 
special dacă sclavii beau vin și chefuiau 
pe cheltuiala stăpânului, fără ca acesta să 
știe. Dezmembrarea trupului (de regulă, 
după moarte) era o pedeapsă considerată 
prea nemiloasă de către evrei, dar, cu toate 
acestea, o parte dintre neamuri o practica. 


25:1-13 
Fecioarele înțelepte 


A fi domnişoară de onoare era o mare 
cinste; a fi obraznic de nepregătită şi a nu 
fi primită la ospăț reprezenta un adevă- 
rat coșmar pentru o tânără. Credincioșii 
adevărați trebuie să reziste, prin credinţă, 
până la sfârșit (24:13). 

25:1. Despre „Împărăţia se va asemăna 
cu”, vezi comentariul de la 13:24. Nunţile 
începeau seara, iar torțele făceau parte din 
festivitatea ce se focaliza pe o procesiune 
în cadrul căreia mireasa era condusă spre 
casa mirelui. Este puțin probabil ca în acest 
pasaj, „candelele” să fi fost lămpi mici cu 
ulei, specifice perioadei irodiene, care 
puteau fi ținute în mână; toate dovezile 
arată că se foloseau torţe ca atare, inclusiv 
la ceremoniile de nuntă grecești și romane. 
Pentru mulţi oameni, aceste torţe erau 
confecţionate din bețe înfășurate cu fâşii 
de pânză înmuiate în ulei. În multe sate 
palestiniene tradiționale, nunta avea loc 
noaptea, după o zi întreagă de dans: dom- 
nişoarele de onoare o părăseau pe mireasa 
cu care au stat până atunci şi se duceau în 
întâmpinarea mirelui, având în mâini torţe. 
Îl însoțeau înapoi la mireasa sa, după care, 
tot alaiul se îndrepta spre casa mirelui. 
25:2-7. Astfel de torţe nu puteau arde la 
nesfârșit; unele indicii sugerează că puteau 
arde doar cincisprezece minute după care 
fâșiile de pânză arse erau îndepărtate și 
înlocuite cu altele noi, îmbibate în ulei şi 
înfășurate pe bețele din care erau confecți- 
onate torțele. Deoarece nu se cunosc toate 
detaliile unei nunți antice palestiniene, nu 
este foarte clar dacă în narațiunea *para- 
bolei torțele ard, în timp ce domnișoarele 
de onoare dorm (pentru a evita întârzie- 
rea cauzată de reaprinderea lor) sau sunt 
aprinse doar după ce era anunţată prima 
oară sosirea mirelui (așa cum cred mulți 
cercetători). În ambele situații, dacă mirele 
întârzia mai mult decât se anticipase, tor- 
tele lor nu puteau arde încontinuu decât 
dacă aveau o rezervă de ulei. Mirii întâr- 
ziau deseori, iar venirea lor era anunţată în 
mod repetat până când apăreau. 

25:8. Domnişoarele de onoare aveau nevoie 
de o cantitate de ulei suficientă pentru a 
păstra torțele arzând pe durata procesiunii 
spre casa mirelui și în timpul dansului. 
25:9. Dacă uleiul ar fi fost împărțit și celor 
ce nu aveau, ar fi rămas prea puţin pentru 
celelalte torţe și ceremonia de nuntă ar fi 
fost afectată. Era, totuși, dificil să găseşti 
comercianţi de ulei în acel moment al 


nopții (deși, în vecinătatea marilor orașe, 
se puteau găsi tarabe deschise); cu certitu- 
dine, domnișoarele de onoare neînțelepte 
aveau să întârzie. 

25:10. Tinerele urma să-l întâlnească pe 
mire care apoi o lua pe mireasă de acasă 
şi conducea întreaga procesiune înapoi la 
casa tatălui lui unde avea loc ospățul. Unii 
sugerează că descriindu-se pe Sine ca mire, 
Isus face aluzie la divinitatea Sa (Is. 54:5; 
ler. 2:2, Osea 2:14-20). Deși unii veneau și 
plecau în timpul ospăţului de nuntă, zăvo- 
rul de închidere a ușilor era zgomotos și 
masiv; probabil că efortul de a-l deschide 
era făcut numai la nevoie, fapt ce îi lăsa pe 
din afară pe întârziaţi (cf. Luca11:7). 
25:11-13. Domnişoarele de onoare neîn- 
țelepte au lipsit de la întreaga procesiune 
înapoi spre casa mirelui, neîmplinindu-și 
rolul principal, pe lângă acela de a cânta la 
festivitate şi de a dansa. Ele au pierdut și 
momentul culminant al unei nunți evreiești 
în care mireasa a fost adusă în casa mirelui 
pe sub baldachin. „Nu vă cunosc” putea fi 
folosit ca refuz intenționat de a recunoaște 
pe cineva cunoscut. După cum ele au ofen- 
sat (prin lipsa de seriozitate în îndeplinirea 
responsabilităţilor) familiile mirilor, tot 
așa sunt acum jignite în mod deliberat. 
Nunta dura, de obicei, șapte zile şi aproape 
tot satul era invitat; totuşi, aceste fecioare 
neînțelepte nu au fost primite și aveau să 
fie de rușinea bârfitorilor din sat proba- 
bil ani de zile. Într-una dintre parabolele 
rabinice, un împărat a făcut invitații la un 
ospăț, fără a menţiona data exactă. Doar 
cei mai conştiincioși invitați erau îmbră- 
cați și așteptau la ușă atunci când a sosit 
momentul ca ospățul să înceapă, ceilalți 
fiind lăsați afară, înjosiți. Pildele rabinice 
abordează, de asemenea, tema pregătirii 
pentru moarte (deși Isus Se referă aici la 
întoarcerea Sa). 


25:14-30 
Folosirea eficientă a timpului rămas 


Latifundiarii bogați încredințau, de obi- 
cei, controlul și multiplicarea averii lor 
unor contabili specializați care puteau fi 


persoane libere sau, la fel în acest pasaj, 
sclavi. Ţinând cont de sosirea iminentă a 
zilei când fiecare va da socoteală de faptele 
sale, credincioșii trebuie să utilizeze cu cea 
mai mare înțelepciune tot ce le-a încredin- 
tat Domnul, în slujba Lui; ei trebuie să fie 
responsabili de slujirea lor (24:45-51). 
25:14. Stăpânii înstăriți plecau, deseori, în 
lungi călătorii, câteodată pentru a-și veri- 
fica proprietăţile din diferite regiuni sau 
pentru a îndeplini misiuni guvernamen- 
tale. Datorită nesiguranţței transportului 
din acea perioadă, data exactă a reîntoarce- 
rii, chiar și pentru o călătorie bine planifi- 
cată, era incertă. Persoanele bogate contau, 
în mod obișnuit, pe contabili specializaţi 
care le multiplicau capitalul; astfel de per- 
soane puteau fi oameni liberi sau (ca în 
acest pasaj) sclavi. (Sclavii puteau fi, de ase- 
menea, administratori de proprietăți.) În 
Antichitate, sclavii puteau deseori câștiga 
bani și puteau chiar cumpăra proprietăți. 
25:15. Deşi valoarea exactă a unui talant 
varia de la o perioadă la alta și de la un 
loc la altul, putem estima valoarea acestor 
investiții între aproximativ treizeci și patru- 
zeci de mii, între douăsprezece şi douăzeci 
de mii, respectiv între șase mii și zece mii 
de dinari. Din moment ce, în acea perioadă, 
un dinar valora aproximativ cât plata pe o zi 
de lucru, doar pentru un stăpân foarte bogat 
putea reprezenta „puțin” (25:21, 23). 
25:16-17. Cei ce aveau capital suficient 
puteau să-l investească pentru a face pro- 
fit; de exemplu, puteau să-şi împrumute 
capitalul schimbătorilor de bani care ar 
fi obținut un profit și le-ar fi dat înapoi o 
importantă sumă de bani. A împrumuta 
bani în schimbul unei dobânzi directe era, 
de asemenea, profitabil, ținând cont de 
ratele dobânzilor care erau exorbitante în 
acea perioadă. Rata obişnuită, practicată de 
romani, pentru un împrumut personal era 
de douăsprezece procente, deși se spune că 
un om bogat a împrumutat bani unui oraș 
întreg pentru o dobândă de aproximativ 
cincizeci de procente! Deoarece majoritatea 
oamenilor nu aveau un capital disponibil 
pentru investiție, cei ce dețineau puteau 
realiza profituri mari. 

Matei 25:14-25:28 


25:18. Una dintre cele mai sigure — și mai 
puţin profitabile — metode de a proteja 
banii era să-i îngropi în pământ; ocazional 
se mai găsesc asemenea depozite acolo 
unde cei ce au îngropat banii nu s-au mai 
întors pentru a-i recupera (Luca 19:20 
descrie o metodă și mai puţin eficientă). 
25:19-23. În mod obișnuit, investiţia 
se putea dubla cel puţin; cei cu capital 
puteau, deseori, obține mult mai mult. 
Principiul potrivit căruia cei credincioși în 
lucruri mici își vor dovedi credincioșia și 
în lucruri mai mari era deseori invocat în 
Antichitate. Unii au sugerat că Isus a folo- 
sit un cuvânt *aramaic pentru „bucurie” 
care înseamnă, de asemenea, și „ospăţ” (cf. 
25:10); la întoarcerea sa, stăpânul a organi- 
zat un ospăț și și-a cinstit robii credincioși. 
25:24-25. Cea mai mică investiție posibilă, 
care producea o anumită dobândă de pe 
urma unui cont de economii, nu putea 
pune în pericol suma investită; era la fel 
de sigură ca păstrarea banilor îngropați. 
Al treilea rob trebuia să ştie mai bine acest 
lucru; pur și simplu lui nu i-a păsat ce se 
întâmplă cu proprietatea stăpânului său 
(vezi comentariul de la 25:15-17). Expresia 
„iată-ţi ce este al tău” era folosită în tran- 
zacțiile iudaice și însemna: „Nu mai sunt 
responsabil de acest lucru”. 

25:26-27. Deşi cămătăria, perceperea unei 
dobânzi pentru un împrumut sau pentru 
o sumă de bani depusă, era interzisă de 
Legea iudaică (Ex. 22:25; Lev. 25:36-37; 
Deut. 23:19-20; Neem. 5:7; Ps. 15:5; Prov. 
28:8; Ezec. 18:8, 13, 17; 22:12), *neamurile 
nu erau împiedicate să o practice; mai 
mult, poporul evreu putea percepe taxe 
de la neamuri, dar mulți aristocrați evrei 
bogați respectau totuşi obiceiurile grecești 
mai mult decât învățăturile iudaice ofici- 
ale. În orice caz, Isus putea să Se aştepte 
ca ascultătorii Săi evrei să înțeleagă toate 
imaginile parabolei tot aşa cum alți *rabini 
puteau rosti pilde despre regi la mult timp 
după ce instituția regalității a încetat să mai 
existe în Palestina iudaică. 

25:28-30. În alte locuri, întunericul este 
folosit ca imagine a iadului (8:12). 


Matei 25:31-25:41 


25:31-46 
Despărțirea oilor de capre 


25:31. *Fiul Omului avea să vină pentru 
a domni în numele lui Dumnezeu (Dan. 
7:13-14; cf. *Pildele lui Enoh, datare nesi- 
gură), iar unele *apocalipse iudaice (inspi- 
rându-se probabil din ilustrațiile grecești 
despre tărâmul morții) descriau judecători 
umani înainte de ziua din urmă a judecă- 
ţii. Însă descrierea lui Isus din acest pasaj, 
în care Lui Îi revine întreaga autoritate, se 
potriveşte exact cu imaginea obișnuită a 
lui Dumnezeu judecând popoarele în ziua 
judecății. Pentru prezenţa îngerilor, vezi 
comentariul de la 16:27. 

25:32. Judecata lui Dumnezeu asupra 
popoarelor (ex.: Is. 2:4; Mic. 4:3) era un 
element standard pentru așteptările iude- 
ilor cu privire la viitor. Dumnezeu va face 
deosebirea între oi (Ezec. 34:17). Deși oile și 
caprele păşteau împreună, unii cercetători 
afirmă că păstorii palestinieni separau, în 
mod normal, oile de capre pe timpul nopții, 
deoarece caprele aveau nevoie de căldură 
noaptea, pe când oile preferau să rămână 
afară. Oile erau, cu siguranţă, considerate 
mai valoroase decât caprele, aşa că propri- 
etarii de animale aveau mai multe oi decât 
capre (deşi acest aspect nu are legătură cu 
analogia de aici; cf. 7:13-14). Rentabilitatea 
mai bună în cazul oilor e posibil să fi con- 
ferit un fundal care să determine ascultăto- 
rii să interpreteze datele parabolei în sens 
figurat; de exemplu, într-o carte păgână de 
interpretare a viselor, oile erau asociate cu 
lucrurile bune, pe când caprele, cu neca- 
zurile. Majoritatea popoarelor din lumea 
mediteraneană estică preferau brânza de 
oaie și capră celei făcute din lapte de vacă. 
Lâna oilor era tunsă de două ori pe an; 
oamenii jupuiau și tăbăceau pielea de oaie 
și de capră atunci când animalele mureau, 
dar erau preferate pieile de capră. 

25:33. În textele antice, dreapta reprezintă 
partea bună; în câteva scene ale judecății 
unde este menționată, partea dreaptă este 
pentru cei drepți, iar stânga este pentru 
cei răi (ex.: Testamentul lui Avraam versi- 
unea A). 


25:34. „Moşteniţi Împărăţia” este o expre- 
sie familiară; conform tradiţiei iudaice, 
*Împărăţia a fost pregătită pentru Israel, 
care a fost predestinat de Dumnezeu. 
Împăratul din pildele evreiești este prac- 
tic întotdeauna Dumnezeu; aici se referă 
la Isus. 

25:35-36. Cu excepţia vizitării celui întem- 
nițat, lista faptelor enumerate de Isus este 
una standard a faptelor celor drepți, în 
contextul eticii iudaice. A ajuta pe sărac, 
a fi ospitalier cu străinul și a vizita pe cel 
bolnav constituiau esenţa pietăţii iudaice. 
25:37-39. O afirmaţie neclară urmată de o 
întrebare ca răspuns constituia o metodă 
tipică pentru a duce argumentația mai 
departe (vezi, de ex.: Mal. 1:6-7). 

25:40. În unele texte apocaliptice iudaice, 
popoarele vor fi judecate pentru felul 
în care s-au comportat față de Israel. În 
Biblie, Dumnezeu îi judecă de asemenea pe 
oameni pentru felul în care s-au raportat 
la cei săraci (ex.: Prov. 19:17). Dar, ţinând 
cont de modul în care sunt folosiți termenii 
„fraţi” sau „surori” (12:50; 28:10; terme- 
nul grecesc poate include ambele sexe) și 
probabil „neînsemnațţi” (sau „mic(i)”; 5:19; 
11:11; cf. 18:4; 20:26; 23:11) în evanghelia lui 
Matei, mulți argumentează că pasajul se 
referă la primirea mesagerilor lui Cristos. 
Astfel de misionari aveau nevoie de adă- 
post, mâncare şi ajutor în caz de închisoare 
sau în alte încurcături provocate de perse- 
cuţie; vezi comentariul de la 10:11-14. A-i 
primi pe ei însemna a-L primi pe Cristos 
(despre principiul iudaic al reprezentării, 
vezi comentariul la 10:40-42). Judecata 
tuturor popoarelor va trebui, așadar, să 
fie precedată de proclamarea Împărăției în 
mijlocul lor (24:14). 

25:41-45. Unele tradiții iudaice (cum ar fi 
*Sulul războiului, de la Qumran) consem- 
nează că Belial (*Satana) a fost creat pentru 
iad; scopul iniţial al lui Dumnezeu pentru 
oameni nu a fostnimicirea (*4 Ezdra 8:59-60). 
În multe texte iudaice, *demonii erau îngeri 
căzuţi (cf. comentariul de la 2 Pet. 2:4). 
Tradiţia iudaică era divizată cu privire la 
durata iadului; descrierea iadului din acest 
pasaj ca „veșnic” nu era, cu siguranţă, doar 


o concesie făcută unei tradiții de interpre- 
tare dominante în iudaism. 

25:46. *Viaţa veșnică era promisă celor 
drepți după “învierea lor din morţi, la sfâr- 
șitul veacului (Dan. 12:2). Unii învățători 
evrei credeau că iadul va fi temporar, iar 
la sfârşit, unii oameni vor fi arși, alții vor 
fi eliberați; alți învățători evrei vorbeau 
despre iad ca fiind veșnic. Isus este aici de 
partea ultimului grup. 


26:1-16 
Cât de mult valorează Isus? 


Pentru alte detalii despre acest pasaj, vezi 
comentariul de la Marcu 14:1-11. Deseori, 
scriitorii și oratorii antici comunicau idei 
punând personaje în antiteză. Relatarea din 
acest capitol conţine trei evaluări antitetice 
ale valorii lui Isus: devoțiune nemăsurată 
(26:15); devoțiune atenuată (26:8) și prețul 
biblic plătit pentru un sclav (26:15). Cu pri- 
vire la narațiunea patimilor în ansamblu, 
biografii antici acordau o atenție mai mare 
morții unei persoane, îndeosebi dacă era 
ieșită din comun (ex.: martiraj), aşa cum 
este, cu siguranţă, cazul lui Isus. 

26:1-2. Locuitorii Imperiului Roman, în 
special cei din zone ca Palestina iudaică, 
considerau răstignirea ca fiind cea mai 
crudă, dureroasă și degradantă metodă de 
execuţie capitală. Paștele celebra răscum- 
părarea Israelului de către Dumnezeu prin 
sângele mieilor. 

26:3-5. Imperiul Roman își exercita autori- 
tatea prin intermediul aristocraților locali: 
preoţii cei mai de seamă şi bătrânii norodu- 
lui din lerusalim aparțineau în mare parte 
elitei sociale locale. Sinedriul din lerusalim, 
sau consiliul de conducere municipal, era 
ales din cadrul elitei locale; în ciuda influ- 
enţei pe care o aveau, simțămintele lor nu 
trebuie confundate cu cele ale poporului 
Și, cu siguranţă, nu cu cele ale ucenicilor 
lui Isus din Galileea. Majoritatea celorlalte 
grupări evreiești, inclusiv *fariseii și *ese- 
nienii, erau în conflict cu acest grup. O 
întâlnire privată pentru a plănui executa- 
rea unei persoane ce nu fusese condamnată 
încă încălca principiile eticii iudaice (şi 

romane) în vigoare. leama lor de o revoltă 
în timpul sărbătorii (v. 5) era însă pe deplin 
întemeiată: datorită aglomerației din tim- 
pul sărbătorii, probabilitatea unor revolte 
era la cele mai înalte cote, iar la unele din- 
tre sărbătorile precedente, sute de oameni 
fuseseră striviți în răzmerițe. Guvernatorul 
roman venea la sărbătoare de la Cezareea 
pentru a preveni orice tulburare, iar în 
această perioadă paza romană era întărită. 
Mai presus de orice însă, aristocrația preo- 
țească funcționa ca garant pentru situația 
politică existentă și trebuia să se ocupe de 
pretendenţii mesianici în cel mai eficient 
mod posibil din punct de vedere politic; ei 
nu au curajul să-L aresteze pe Isus în public 
(26:55). Despre Caiafa, vezi comentariul de 
la loan 11:47-48. 

26:6. Betania era unul dintre acele sate din 
apropierea Ierusalimului unde pelerinii 
care participau la sărbătoarea de Paște 
puteau fi găzduiţi peste noapte (deși Isus 
va lua masa de Paşte în oraș, 26:18). Despre 
Simon Leprosul, vezi comentariul de la 
Marcu 14:3. 

26:7. A turna mir pe capul oaspeţilor 
importanţi era un obicei curent, dar ceea ce 
face femeia în cazul lui Isus iese din tipar. 
Acest parfum (importat, fără îndoială, din 
Răsărit) era scump, valorând cât salariul 
pe un an al unui lucrător obișnuit, și fusese 
probabil păstrat în familie ca zestre. Vasul 
de alabastru (recipient preferat pentru par- 
fumuri) închidea ermetic, împiedicând ast- 
fel împrăștierea miresmelor. Odată spart 
recipientul, prospeţimea parfumului se 
putea pierde astfel încât conținutul trebuia 
folosit repede. 

26:8-9. Deși, în toate epocile, iudaismul a 
pus mare preț pe ajutorarea celor nevoiaşi, 
unele texte tradiționale iudaice sugerează 
că oamenii acordau mai multă atenţie aces- 
tei virtuți în timpul sărbătorilor (Tob. 2:2; 
Mișna Pesahim 9:11; 10:1). 

26:10-11. Răspunsul lui Isus conţine, pro- 
babil, o aluzie la Deuteronom 15:11, care 
face apel la generozitatea față de săraci, o 
categorie socială mereu prezentă în țară. 
Comparaţiile antice nu denigrau neapărat 
elementul mai slab folosit în comparaţie. 


Matei 26:12-26:21 


Isus nu minimalizează generozitatea față 
de săraci, ci accentuează ceea ce urmează: 
dedicarea față de El trebuie să preceadă 
și să influenţeze toate celelalte demersuri 
importante și cucernice. 

26:12. În tradiția iudaică, regii (între care 
era inclus, prin definiție, și *Mesia sau 
„Unsul”), preoții și alte persoane trebuiau 
să fie unşi cu untdelemn pentru slujbă. Dar 
Isus Se referă aici la un alt gen de ungere, 
pe care, cu siguranţă, femeia nu o avusese 
în vedere: ungerea unui trup pentru îngro- 
pare (vezi Mc. 16:1); în curând, El va purta 
alt fel de coroană. Recipiente similare des- 
coperite în morminte arată că, deseori, ast- 
fel de pomezi erau folosite pentru cei morți. 
26:13. Anticii foloseau astfel de declaraţii 
pentru cei comemorați în poeme epice sau 
în alte scrieri celebre. 

26:14-16. De obicei, oamenii din Antichitate 
considerau trădarea (e.g, a propriului 
popor sau a prietenilor) ca fiind un delict 
odios. Preoţii cei mai de seamă erau ușor 
de găsit, dar luda nu putea avea acces la 
ei (în special în timpul sărbătorii), dacă 
scopul lui nu s-ar fi aliniat cu interesele lor. 
Prețul mediu de vânzare a sclavilor diferea 
de la un loc la altul și de la o perioadă de 
timp la alta, dar cititorii bine documentați 
biblic ai lui Matei vor fi remarcat, probabil, 
că treizeci de arginţi reprezenta în *Vechiul 
Testament prețul mediu al despăgubirii 
pentru moartea unui sclav (Ex. 21:32); luda 
îşi vinde ieftin învățătorul. Matei are, de ase- 
menea, în vedere imaginea păstorului cre- 
dincios, dar respins, din Zaharia 11:12-13 
(vezi citatul în Mt. 27:9-10). Scriitorii antici 
foloseau deseori ironia; prin modul în care 
Matei folosește termenul paradidomi („tră- 
dare”, „predare”), el corelează ironic vino- 
văţiile lui Iuda (26:15-16, 21, 23-25, 45-48), 
a elitei lerusalimului (27:2, 18) şi a lui *Pilat 
(27:25). 


26-17-30 


Trădare și moarte în timpul sărbătorii 
de Paște 


Pentru mai multe detalii, vezi comentariul 
de la Marcu 14:12-26. 


26:17. În această perioadă, „praznicul 
Azimelor” care, conform Bibliei, urma ime- 
diat după Paște, căpătase în accepțiunea 
populară un sens care includea şi Paştele 
propriu-zis. Reprezentanți din fiecare 
familie „pregăteau Paştele” (adică, duceau 
un miel pe care preoții îl jertfeau pentru ei 
la Templu), apoi se întorceau cu mielul pre- 
gătit pentru masa de mai târziu, care avea 
loc după apusul soarelui. Ceilalți membrii 
ai familiei pregăteau restul ingredientelor. 
26:18-19. Pentru că masa de Paște trebuia 
servită în interiorul zidurilor Ierusalimului 
(sau în imediata vecinătate), multe case 
erau pline de oaspeţi în timpul nopții când 
se prăznuia sărbătoarea. Betania (21:17) 
era situată în afara perimetrului imediat 
al orașului. 

26:20. Masa de Paşte trebuia servită noap- 
tea. În luna aprilie, când se sărbătorea 
Paștele, soarele apunea în lerusalim pe 
la ora 6 p.m., așa că masa de sărbătoare 
putea începe în jurul acestei ore. Masa de 
Paşte avea loc într-un cadru intim; în mod 
obișnuit, una sau două familii luau masa 
împreună (sursele mai târzii, care reflectă 
probabil o cifră minimă de referință, con- 
semnează cel puţin zece persoane); aici, 
în acest pasaj, Isus împreună cu cei mai 
apropiaţi *ucenici alcătuiesc echivalentul 
unui grup de familie. La masă se stătea, de 
regulă, în șezut, însă la ospeţe se încetățe- 
nise deja și obiceiul, grecesc la origini, de a 
sta întinşi pe sofale. 

26:21-23. lerburile amare erau cufundate 
într-un amestec de nuci, fructe și oțet pen- 
tru a le ameliora amăreala. Pentru cititorii 
antici, trebuie să fi fost oripilant ca persoana 
care și-a trădat prietenul să întindă mâna 
în aceeași farfurie cu cel trădat, deoarece 
ospitalitatea și participarea la masă împre- 
ună stabileau o legătură strânsă ce punea 
bazele unui legământ de prietenie. Pe baza 
*Manuscriselor de la Marea Moartă, s-a 
sugerat că, în cazul în care expresia „cu 
mine” se referă la faptul că Isus și Iuda au 
întins simultan mâna în farfurie, atunci 
gestul lui Iuda era semnul răzvrătirii, dacă 
ținem cont de faptul că liderul grupului 
trebuia mai întâi să înmoaie (GBV) primul. 


26:24-25. În tragediile greceşti și în Biblie, 
cei ce se lamentau deplângeau deseori ziua 
naşterii lor (lov 3; ler. 20:14-18). Astfel de 
plângeri constituiau expresii retorice ale 
unei dureri profunde, dar Isus folosește 
aici aceeași stilistică, însă pentru a descrie 
o stare de fapt. Alți învăţători evrei remar- 
cau că ar fi fost mai bine pentru o persoană 
să nu se fi născut decât să-L tăgăduiască 
pe Dumnezeul veșnic, prin necredincioșia 
față de “Lege; se pare că era o afirmație 
obișnuită în literatura sapienţială iudaică 
(*rabinii; *4 Ezdra 7:69; *1 Enoh 38:2; 
2 Enoh 41:2). 

26:26. Conform obiceiului, capul familiei 
mulțumea pentru pâine și vin înaintea 
fiecărei mese, dar, la masa de Paşte, erau 
rostite binecuvântări speciale pentru pâine 
și vin. Nu trebuie să înțelegem expresia 
„acesta este trupul Meu” în sens literal, ca 
descriere chimică, la fel cum contempo- 
ranii lui Isus nu înțelegeau în mod literal 
interpretarea iudaică rostită pentru pâinea 
de Paște: „Aceasta este pâinea suferinței pe 
care au mâncat-o strămoșii noștri atunci 
când au ieșit din Egipt.” (În sens literal, 
acea pâine ar fi fost veche de câteva secole, 
şi oricum fusese deja mâncată). De fapt, 
poporul evreu reconstituia, într-un anumit 
sens, Paştele pentru a participa la această 
experienţă. Servirea și explicaţiile despre 
pâinea nedospită aveau loc după primul 
pahar de vin. 

26:27. Preluând unele obiceiuri grecești 
practicate la ospeţe, la sărbătoarea anuală 
de Paște se consumau patru pahare de vin, 
iar dacă aceste obiceiuri se vor fi păstrat 
până în primul secol (fapt foarte proba- 
bil), acest pahar ar putea fi al treilea sau 
al patrulea. Liderul grupului lua potirul 
cu amândouă mâinile apoi îl ţinea în cea 
dreaptă, la un lat de palmă deasupra mesei. 
26:28. În *Vechiul Testament, legămintele 
erau ratificate cu sângele jerfei; Dumnezeu 
a răscumpărat, de asemenea, pe popo- 
rul Său din Egipt prin sângele mielului 
de Paște. Exprimarea reflectă îndeosebi 
pasajul din Exod 24:8, unde Moise a stro- 
pit poporul cu sângele jertfei la Muntele 
Sinai. „Pentru mulți” se referă, probabil, 

la Isaia 53 (vezi comentariul de la Mt. 
20:28). Ritualul Paștelui dădea semnifica- 
ție paharului, dar nu interpreta vinul ca 
sânge, deoarece Legea și tradiția iudaică 
nu puteau concepe ideea ca cineva să bea 
sângele vreunei creaturi — în special sânge 
omenesc. 

26:29. Poporul evreu făcea deseori juruințe 
de abstinenţă: „Nu voi mânca deloc cutare 
sau cutare lucru până când nu se întâmplă 
acest lucru” sau „Nu voi mai folosi acest 
obiect până ce se va întâmpla așa”. Isus 
promite că nu va mai bea vin până când va 
veni Împărăţia şi, din câte se pare, Se abţine 
de la al patrulea pahar. Tradiţia iudaică 
descria, în mod obişnuit venirea Împărăției 
printr-un ospăț (pe baza unor texte ca Is. 
25:6) pentru care Biblia oferea promisiunea 
unei rezerve nelimitate de vin (cf. Amos 
9:13-14). 

26:30. Tradiția iudaică consemnează că, 
după servirea mesei, exista obiceiul de a 
se cânta psalmi antifonici din Halel, care 
includea Psalmii 113-118. Drumul până 
la Muntele Măslinilor dura cel puțin cinci- 
sprezece minute. 


26:31-46 
Ceilalţi trădători 


Vezi comentariul de la Marcu 14:27—42. 
26:31-32. Despre „pricina de poticnire” 
(„cădere” - NASB), vezi comentariul de la 
18:6. Textul din Zaharia 13:7 (citatul des- 
pre păstor) nu este explicit mesianic (Zah. 
13:1-9 se referă la pedeapsa fizică aplicată, 
în urma judecății, profeților mincinoși, 
potrivit cu Deut. 13:1-11; cf. Zah. 10:2; 
11:3, 15-17), dar principiul oilor risipite 
după ce păstorul este bătut se aplică la fel 
de bine pentru păstorul divin (Mt. 25:32; 
cf. 18:12-14). Alți cititori evrei antici au 
înțeles Zaharia 13:7 într-o lumină pozitivă 
(CD 19.5-9). 

26:33-35. Textele antice considerau, în 
mod obişnuit, cocoşul ca fiind un vestitor 
credibil al dimineții, iar gărzile de noapte, 
păstorii și alții care stăteau de veghe în 
timpul nopții erau, de asemenea, obișnu- 
iți și cu alte câteva intervenții ale lui, care, 

în funcție de perioada din timpul anului, 
puteau fi auzite între 11:30 p.m. şi 3:30 a.m. 
Ideea este că lepădarea era iminentă. 

26:36. Se poate să fi ajuns în Ghetsimani 
pe la 10 sau 11 p.m. (în cultura respectivă, 
era deja noapte). Se pare că în Ghetsimani 
exista o pădurice de măslini și, probabil, o 
presă pentru măsline (de aici și numele său 
care înseamnă „presă de ulei”); grădina 
se afla pe partea vestică a povârnișului, la 
baza Muntelui Măslinilor, având în față 
Ierusalimul. Deoarece trebuiau să petreacă 
noaptea de Paște în imediata vecinătate a 
Ierusalimului care nu includea și Betania, 
în noaptea aceea nu s-au întors în Betania 
(21:17). 

26:37-38. Isus Se inspiră din textele 
*Vechiului Testament (Ps. 42:5-6; lona 4:9; 
cf. Ps. 142:3-6; 143:3-4) pentru a-Și descrie 
întristarea; compară cu Matei 27:46. Filo- 
sofii greci puneau accentul pe seninătatea 
în fața morții, dar Isus, în continuitate cu 
tradiția Vechiului Testament (și la fel ca cei 
mai mulți oameni), Se apropie de experi- 
ența morții cu durere în suflet. 

26:39. Paharul (20:22; cf. 26:27; 27:48) 
poate sugera imaginea vechi-testamentară 
a paharului de judecată oferit popoare- 
lor; vezi comentariul de la Marcu 10:39. 
Cititorii evrei considerau că acceptarea voii 
lui Dumnezeu în viața cuiva, chiar dacă 
durea, era o virtute (ex.: 1 Mac.3:59-60, 
rabinii; Manuscrisele de la Marea Moartă). 
26:40. Ucenicii trebuie să „stea de veghe” ca 
ușierii, sclavi cărora li s-a încredințat paza 
ușilor în *parabola din Marcu 13:34-36. 
Oamenii obișnuiau să stea treji până târziu 
în noaptea de Paște şi să vorbească despre 
răscumpărarea lui Dumnezeu. Ei trebuiau 
să fie în stare să rămână treji ca să vegheze; 
probabil că în majoritatea nopţilor de Paște, 
pe care le-au sărbătorit de-a lungul vieții, 
vor fi stat de veghe până târziu. Conform 
unei învățături iudaice, dacă cineva din 
grupul celor ce prăznuiau Paștele împre- 
ună adormea (nu doar moțăia), grupul se 
desființa; învățătura este, probabil, prea 
târzie pentru a fi relevantă pentru acest 
moment. 


26:41. Despre veghere și rugăciune în tim- 
pul nopții, compară poate cu Ps. 63:6; 77:6. 
„Ispita” aici înseamnă „încercare“; ţinând 
cont de sensul religios pe care îl avea ter- 
menul în iudaism, Isus afirmă: „ca nu 
cumva să cădeţi în ispita pe care urmează 
să o întâmpinați”. Contrastul dintre „duh” 
și „carne” înseamnă, pur și simplu, că 
cineva poate avea o intenţie bună (26:33; cf. 
sensul termenului „duh” în multe pasaje 
din Proverbe), dar trupul este pasibil de 
extenuare. 

26:42-46. Romanii apreciau loialitatea unei 
persoane în contextul responsabilitățiilor 
sale; iudaismul accentua credincioşia față 
de Legea lui Dumnezeu, chiar cu prețul 
sacrificiului suprem. Astfel, toți scriitorii 
antici vedeau un act de bravură în credin- 
cioșia nestrămutată a lui Isus față de che- 
marea Sa. 


26:47-56 

Desăvârșirea trădării 

Vezi comentariul ulterior de la Marcu 
14:43-52. 

26:47. Deoarece sunt trimişi de cei mai 
importanți oameni din Ierusalim, cei care 
vine să-L aresteze pe Isus reprezintă, pro- 
babil, garda de la Templu. Ei vin pregătiți 
pentru a face față unei rezistențe armate 
din partea unuia pe care ei Îl suspectează a 
fi un revoluționar mesianic. 

26:48. Deşi era probabil lună plină, un 
semn i-ar fi ajutat să găsească mai ușor per- 
soana căutată, mai ales că trebuiau să acţio- 
neze rapid, până nu se isca agitație. Nu era 
necesară arestarea celorlalți (vezi comenta- 
riul de la loan 18:8). Sărutul lui luda ar fi 
putut, de asemenea, întârzia îngrijorarea 
celorlalți ucenici cu privire la grupul mare 
de oameni care se apropia de ei. 

26:49-50. Un sărut (de obicei, în acea cul- 
tură, un sărut cast pe buze) era un semn de 
afecțiune deosebită între membrii familiei 
și între prietenii apropiaţi sau al respectului 
și afecțiunii unui ucenic față de învățătorul 
său. Sărutul lui luda este, astfel, un act de 
ipocrizie extraordinară (cf. Prov. 27:6). 
Datorită valorilor tradiționale antice cu 


privire la ospitalitate, prietenie și loialitate 
într-o relaţie, orice cititor al Evangheliei lui 
Matei care citea pentru prima oară această 
întâmplare s-ar fi îngrozit de relatarea 
acestei trădări. luda pare a fi trădătorul cel 
mai vrednic de dispreţ; Isus este Cel trădat 
pe nedrept. 

26:51. Deşi acest sclav nu este, probabil, 
un levit și, prin urmare, era oricum exclus 
ca el să slujească în Templu, unii scot în 
evidență ideea că cei cu diverse membre 
amputate nu puteau să slujească la sanc- 
tuar. (Ucenicul lui Isus a vizat, probabil, o 
lovitură la gât sau, în orice caz, ceva mai 
important decât o ureche.) 

26:52. Aceste cuvinte nu sunt ale unui revo- 
luționar violent (26:47). Scenariile despre 
vremurile din urmă includeau, adesea, o 
mare bătălie între poporul luminii și cel al 
întunericului, iar Isus Se aștepta, cu sigu- 
ranță, la violență (24:1-2); adepţii Săi însă 
trebuia să nu ia parte la aşa ceva. Cititorii 
lui Matei puteau percepe această zicătoare 
obișnuită (cf. Menandru, Sententiae, 15-19) 
într-un mod ironic: comportamentul auto- 
rităților de la Templu, motivat, în parte, 
probabil, de dorința de a menţine pacea cu 
romanii (Mt. 26:1-5), invitase sabia judecății 
prin intermediul romanilor în 66-70 d.H. 
26:53-54. Legiunile aveau, de obicei, șase 
mii de soldaţi, astfel Isus afirmă că poate 
comanda în jur de șaptezeci şi două de 
mii de îngeri (o legiune pentru fiecare 
ucenic). Chiar şi o forță militară umană 
de asemenea dimensiune ar fi zdrobit cu 
ușurință, de mai multe ori, întreaga gardă 
a Templului şi garnizoana romană din for- 
tăreața Antonia; foarte rar s-a întâmplat 
ca un popor să adune într-un singur loc o 
asemenea armată. În toată Siria erau doar 
trei legiuni (Josephus, Antichității iudaice 
17:286). 

O astfel de forță angelică putea înfrânge, 
cu ușurință, orice oştire umană ridi- 
cată împotriva ei. Oştile cerești ale lui 
Dumnezeu apar ocazional în *Vechiul 
Testament și sunt invincibile (ex.: 1 Împ. 
6:17; cf. 2 Sam. 5:24; 2 Împ. 19:35). Sulul răz- 
boiului de la *Qumran consemnează aştep- 
tarea ajutorului angelic la bătălia finală. 

26:55-56. Grupurile subversive (ca și asasi- 
nii care, mai târziu, au înjunghiat aristocrați 
evrei ascunzându-se apoi în mulțimile din 
Templu) acționau în secret sau astfel încât 
să evite să fie capturați; romanii şi agenţii 
lor locali erau întotdeauna preocupaţi de 
astfel de grupuri. Departe de a fi ascunsă, 
învățătura lui Isus a fost publică și pe față — 
spre deosebire de acțiunea în desfășurare a 
dușmanilor Săi, la adăpostul întunericului. 


26:57-68 
Procesul lui Isus 


Vezi comentariile de la Marcu 14:53-65. 
Această relatare vădit violentă reflectă 
modul în care se făcea, uneori, judecata în 
Antichitate, inclusiv de către Sanhedrin. 
*Josephus menţionează un alt personaj 
profetic, Iosua ben Hanania, care a prezis 
distrugerea Templului cu câțiva ani îna- 
inte de a avea loc. Mai-marii preoților l-au 
arestat, l-au predat în mâna guvernatoru- 
lui și a fost biciuit până când, consemnează 
Josephus, i s-au văzut oasele. Iosua a fost 
apoi eliberat deoarece nu a avut susțină- 
tori și a fost considerat nebun (Josephus, 
Istoria războiului iudeilor... 6.300-305). Spre 
deosebire de Iosua, Isus avea susținători și 
putea fi perceput ca o ameninţare la adresa 
autorității politice a elitelor; El nu putea fi 
eliberat pur și simplu. 

26:57. Tradiţia ulterioară consemnează că 
întreg Sanhedrinul se aduna, în mod obiș- 
nuit, în sala de întâlnire special destinată 
din Templu, Sala Pietrelor Cioplite; scriind 
în primul secol, Josephus sugerează că, 
dimpotrivă, ei se întâlneau undeva foarte 
aproape de Templu. În acest caz, mulți 
membri ai Sinedriului au participat noap- 
tea, în casa marelui-preot, la o întâlnire 
secretă ce nu a fost anunţată în prealabil, 
deși investigau ceea ce pretindeau a fi un 
delict capital. În acord cu normele juri- 
dice de mai târziu ale fariseilor, o astfel de 
întâlnire era ilegală din următoarele con- 
siderente: delictele capitale trebuiau jude- 
cate în timpul zilei și abia în următoarea 
zi curtea putea emite un verdict. Doar cei 
mai periculoși criminali puteau fi executați 

în timpul sărbătorilor. Cu excepţia celor 
mai grave delicte, regulile fariseice interzi- 
ceau execuțiile cu ocazia sărbătorilor. Dar 
aristocrația preoțească nu ţinea prea mult 
seama de principiile fariseice și trebuia să 
se grăbească deoarece popularitatea lui 
Isus în rândul mulțimilor ar fi putut forța 
eliberarea Sa ori L-ar fi putut transforma 
într-un erou. Având în vedere intervalul 
scurt de timp, probabil că mulți membri 
ai Sanhedrinului care nu ar fi fost de acord 
nu au fost invitați. Majoritatea principiilor 
etice antice interziceau astfel de procese 
rapide, nocturne, dar imperativele politice 
erau, deseori, mai presus de etica sistemu- 
lui juridic. 

26:58. A intra pe proprietatea marelui-preot 
necesita mult curaj din partea unui pescar 
galileean. E de presupus că străjerii vor fi 
fost membri ai gărzii Templului care aștep- 
tau, probabil, să vadă rezultatul procesului 
care avea loc înăuntru. Indiferent dacă tre- 
buiau să asigure paza în acea noapte sau 
nu, ei au stat mai târziu decât era normal, 
pentru că era Paștele. 

26:59-60. Tradiţia morală iudaică care se 
baza pe o confruntare minuțioasă a mar- 
torilor ridică problema mărturiei minci- 
noase. lar, din moment ce aceşti martori se 
contrazic între ei, trebuia constatată măr- 
turia lor mincinoasă, și procesul împotriva 
lui Isus declarat ca fiind măsluit; în cazul 
Legii iudaice (și a celei romane) dacă era 
vorba despre un delict capital, mărturia 
mincinoasă se pedepsea cu moartea (vezi 
Deut. 19:16-21; de asemenea, Manuscrisele 
de la Marea Moartă). Deși Roma nu a con- 
ferit Sanhedrinului autoritatea de a executa 
martorii mincionși, acesta ar fi trebuit, cel 
puţin, să-i disciplineze; faptul că proce- 
sul continuă neintrerupt demonstrează o 
gravă atitudine părtinitoare a membrilor 
consiliului adunaţi în acel loc. 

26:61. Mulţi evrei aşteptau ca atunci când 
îi va învinge pe romani, Dumnezeu să 
zidească un Templu nou, desăvârşit. Era 
normal ca un neinițiat să interpreteze greșit 
învățătura lui Isus despre un nou templu și 
avertismentul său că vechiul Templu avea 
să fie distrus, socotind astfel că e vorba 


despre ameninţări rostite de un revoluținar 
mesianic nebun sau de un profet apocalip- 
tic ce punea în pericol ordinea publică. Cu 
toate acestea, confruntarea martorilor nu 
are loc. 

26:62. De obicei, în *Vechiul Testament, 
un judecător se ridica pentru a pronunţa 
verdictul. Cel puţin după legea rabinică 
de mai târziu, marele-preot nu putea, în 
mod legal, să-L forțeze pe Isus să Se acuze 
pe Sine, dar aristocrația preoțească ținea 
prea puţin seama de legislaţia fariseică, 
chiar dacă aceste reguli erau respectate 
de majoritatea iudeilor. Marele-preot Îi 
întreabă, în cele din urmă, pe Isus dacă 
crede despre Sine că este un *mesia — deci, 
în viziunea marelui-preot, dacă Se crede 
un revoluționar. 

26:63. Marele-preot încearcă să-L con- 
vingă pe Isus să vorbească făcând apel la 
numele divin; astfel se explică exprimări 
precum: „te jur/conjur” (VDC, GBV, BRC), 
„te pun sub jurământ” (NTR; cf. NRSV; cf., 
de asemenea, 1 Sam. 14:24; 1 Împ. 22:16). 
În Vechiul Testament, jurămintele false în 
numele lui Dumnezeu erau interzise și 
considerate a fi „luarea în deșert a numelui 
Său”. Din punctul de vedere al aristocrați- 
lor din Ierusalim, un fals mesia era o ame- 
nințare a păcii cu Roma, care nu accepta 
niciun alt împărat în afară de Cezar și vasa- 
lii săi recunoscuți. 

26:64. „Tu ai zis” (GBV) poate însemna că 
acestea sunt cuvintele lor şi nu ale Lui. 
Afirmația lui Isus de aici înseamnă că El 
este nu doar un mesia muritor, ci domni- 
torul cosmic din Daniel 7:13-14, întruchi- 
parea chemării lui Israel, Cel ce va veni în 
glorie și va domni veșnic; îndeosebi expre- 
sia „de acum încolo” este una îndrăzneață, 
deoarece, prin aceasta, El Își revendică 
acest rol în prezent, de unde decurge că El 
este judecătorul lor, și nu ei sunt judecă- 
torii Lui. „Putere” era unul dintre numele 
iudaice pentru Dumnezeu. (Vezi „Fiul 
Omului” în glosar.) 

26:65. O persoană își sfâșia hainele ca 
semn de jale sau *pocăință sau când auzea 
numele sfânt defăimat. După standardele 
stricte ale fariseilor, atâta timp cât Isus nu 


menționează numele sfânt ebraic al lui 
Dumnezeu și nu îi îndeamnă pe alţii la ido- 
latrie (ex.: numindu-se pe Sine Dumnezeu, 
ceea ce nu face în acest moment) sau 
nu insultă în vreun fel demnitatea lui 
Dumnezeu, El nu Se face, din punct de 
vedere procedural, vinovat de blasfemie 
(vezi comentariul de la 9:3). Identificarea 
de Sine cu Dumnezeu era ceva ce putea fi 
considerat ofensator, dar marele-preot nu 
a putut dovedi că afirmaţia ar fi fost nefon- 
dată. Totuşi, aristocrația preoțească avea 
mai puţine obiecții împotriva condamnării 
decât fariseii. 

26:66. Marelui-preot nu i se permitea să 
judece singur un caz; el trebuia să solicite 
votul consiliului. (Dacă tradiția rabinică 
ulterioară poate fi creditată cu indicii des- 
pre modul în care funcționa Sanhedrinul, 
atunci cel ce prezida consiliul cerea, prin 
strigarea numelui, votul individual al fie- 
cărui membru, dar o astfel de procedură 
probabil că nici nu era luată în calcul 
la această întrunire mai puțin oficială). 
Lăsând la o parte justificările juridice, Isus 
constituie o ameninţare la adresa instituţiei 
Templului şi, ca pretendent mesianic, le 
pune în pericol puterea și stabilitatea nați- 
unii (cf. ler. 26:9, 11). 

26:67-68. Spre deosebire de biciuirea 
publică, comportamentul descris aici — 
scuiparea, lovirea și batjocorirea unui 
arestat — era interzis de Legea iudaică. Cu 
toate că se înregistrau frecvent abuzuri 
împotriva deținuților, această practică 
încălca principiile etice ale Antichității. În 
mod ironic, în momentul în care își bat joc 
de Isus, pe motiv că este un profet minci- 
nos, se împlinește *profeţia Sa cu privire la 
Petru (26:69-75). 


26:69-75 
Lepădarea finală a lui Petru 


Vezi comentariul de la Marcu 14:66-72 

26:69-72. Ca slujitoare într-o casă de aris- 
tocrați din apropierea Templului, această 
femeie locuia lângă Templu și putea să-i 
vadă pe ucenicii lui Isus în curţile inte- 
rioare. Răspunsul evaziv al lui Petru din 

versetul 70 nu este trădare propriu-zisă — 
în contrast cu versetul 72. „Nu știu ce vrei 
să zici” este formula standard a negării 
din textele iudaice cu caracter juridic; era 
ceva dispreţuitor să desemnezi o persoană 
cunoscută drept „omul”. A lua numele 
Domnului în deșert (Ex. 20:7) presupunea 
a rosti jurăminte false (Mt. 26:72), ceea ce 
atrăgea pedeapsa lui Dumnezeu în cazul în 
care cineva minţea. 

26:73. Accentul galileean diferea de cel din 
ludeea; galileenii foloseau neglijent voca- 
lele și nu diferenţiau clar diferite consoane 
guturale. Slujitorii marelui-preot şi mem- 
brii gărzii Templului locuiau în Ierusalim și 
se considerau iudei băștinași. Unii exegeți 
au sugerat faptul că locuitorii din ludeea 
îi ascociau pe cei din Galileea cu insurgen- 
ţii, dar probele în sprijinul acestei ipoteze 
sunt, în cel mai bun caz, ambigue; totuși, 
datorită lipsei de încredere reciproce dintre 
populaţia urbană și cea rurală, caracteris- 
tică Antichității, este posibil ca mulți locu- 
itori din lerusalim să-i fi disprețuit pe gali- 
leeni. Însă ideea din acest pasaj este, pur și 
simplu, aceea că ascultătorii presupun - pe 
bună dreptate — că ucenicii unui învățător 
galileean sunt ei înșiși galileeni. 

26:74. „Blestemele” pe care le rostește Petru 
nu conțin cuvinte vulgare; mai degrabă el 
se jură pe diverse lucruri că nu-L cunoaște 
pe Isus (cf. 5:33-37), invocând, dacă minte, 
blesteme asupra lui însuşi. 

26:75. Pentru majoritatea oamenilor din 
lumea mediteraneană antică, cântatul 
cocoşului semnala venirea zorilor. Cei ce se 
trezeau mai devreme putea auzi cântatul 
unui cocoș palestinian matinal între orele 
12:30 și 2:30 a.m. În orice caz, profeția s-a 
împlinit repede. 


27:1-10 
Căinţa celuilalt trădător 


Deseori, scriitorii antici așezau în para- 
lel portrete antitetice ale unor personaje. 
Căinţa lui Petru (26:75) este pusă aici în 
contrast cu cea a lui Iuda, care s-a sinucis, 
în loc să se pocăiască (27:5). 


Matei 27:1-27:9 


27:1-2. Pentru a avea acoperire legală, lide- 
rii țin o scurtă şedinţă „oficială”, dimineața 
devreme, pentru a ratifica decizia din tim- 
pul nopţii; doar deciziile luate în timpul 
zilei erau legale. Este posibil ca întâlnirea 
să se fi ținut în locul obișnuit de întrunire a 
Sanhedrinului, lângă Templu. Autorităţile 
din lerusalim trebuie să-L aducă pe Isus 
la *Pilat, deoarece ei nu erau autorizaţi de 
romani să pună în aplicare pedeapsa capi- 
tală. Pilat putea fi găsit, cel mai devreme, 
în zori; ca orice alt funcţionar roman, el își 
încheia programul de relații cu publicul 
înainte de amiază. 

27:3-4. Unii învăţători evrei susțineau că, 
în cazul unei acuzaţii, chiar dacă martorul 
mincinos își retracta mărturia, verdictul nu 
se putea schimba; totuși, aici oficialii par 
preocupaţi mai puţin de litera legii decât 
de interesele lor politice. 

Despre cei treizeci de arginţi, vezi comen- 
tariul de la 26:15. Cei ce dădeau mită intrau 
sub incidenţa *Legii (Deut. 27:25), iar un 
martor mincinos era pasibil de pedeapsa 
corespunzătoare delictului de care era învi- 
nuit acuzatul (Deut. 19:18-19). Dacă cineva 
se făcea vinovat de vărsarea sângelui nevi- 
novat însemna că era acuzat de crimă; în 
*Vechiul Testament, această vină putea fi 
ispășită doar prin vărsarea sângelui uci- 
gașului sau, dacă ucigașul era necunoscut, 
print-o jertfă (Gen. 4:10; 9:6; Num. 35:33; 
Deut. 21:1-9). Totuși, Dumnezeu putea 
oferi iertare celui ce se pocăia (Gen. 4:15; 
2 Sam. 12:13-14). 

27:5. Sinuciderea lui luda este un act al 
disperării (cf. Saul — 1 Sam. 31:4; trădătorul 
Ahitofel — 2 Sam. 17:23). Tradiţia romană 
considera suicidul ca fiind o cale mai 
nobilă de a muri decât a te lăsa omorât. 
Pentru unii evrei, era la fel de nobil doar 
dacă evitai, astfel, să cazi în mâinile călăilor 
sau să fii pângărit (ex.: în *Josephus și în 
*4 Macabei, posibil sub influenţă greacă). 
Însă iudaismul și, în special, iudaismul 
palestinian rigorist considera în mod nor- 
mal sinuciderea ca fiind ceva rău. (Așadar, 
cititorii antici percepeau fapta lui Iuda 
într-o lumină mai negativă decât cea a 
temnicerului din Fapte 16:27). Spânzurarea 


era, deseori, privită ca o formă dezono- 
rantă de sinucidere. 

Conform concepției antice, dacă luda 
s-ar fi spânzurat în Templu, l-ar fi pângă- 
rit (deşi ar fi putut „merge mai departe” 
pentru a găsi un loc mai convenabil). 
Aruncarea banilor în Templu face trimitere 
la textul din Zaharia 11:13 (vezi comenta- 
riul de la Mt. 27:9). 

27:6. Scriitorii antici foloseau deseori ironia, 
iar Matei nu face excepție: preoții cei mai 
de seamă sunt mai preocupați de detaliile 
legale ce reglementau introducerea în visti- 
erie a banilor folosiți ca preț de sânge decât 
de faptul că au întrebuințat banii respectivi 
pentru a obține o condamnare nejustificată 
la moarte sau de sinuciderea lui luda (cf. 
23:23-24). Deşi Vechiul Testament nu inter- 
zicea explicit folosirea unor astfel de bani, 
ei sunt atenţi să-i folosească pentru ceva de 
două ori mai necurat (îngroparea străini- 
lor). Unii comentatori biblici au sugerat că 
menţionarea vistieriei poate reprezenta un 
joc de cuvinte ebraic bazat pe termenul tra- 
dus cu „olar” (27:7; printr-o uşoară schim- 
bare de pronunție, „olar” poate deveni 
„Vistierie”), dar această ipoteză este incertă. 
27:7-8. Îngroparea celor ce nu aveau pe 
nimeni să-i înmormânteze era un act de 
pietate (cf. istoria lui Tobit). Mulţi evrei 
din întreaga lume vizitau Ierusalimul și se 
mutau acolo la bătrânețe, iar dacă mureau 
fără bani suficienți, alții trebuiau să plă- 
tească pentru îngroparea lor; „străinii” 
puteau fi, de asemenea, cei dintre *nea- 
muri, necurați din punct de vedere al Legii 
ceremoniale. (Există de asemenea o tradi- 
ție iudaică de a îngropa criminalii într-un 
asemenea ogor.) Astfel, *marii-preoți vor fi 
considerat, fără-ndoială, că au făcut o faptă 
cucernică! 

27:9-10. Învăţaţii evrei citau uneori anu- 
mite texte în timp ce, simultan, făceau alu- 
zie la altele. Matei citează aici din Zaharia 
11:12-13, dar, atribuindu-l lui Ieremia, 
el face, de asemenea, aluzie la un text 
similar pe care doreşte ca cititorii săi mai 
instruiți să-l subînțeleagă (ler. 32:6-10; cf. 
19:14, 10-11). (Deoarece citatul compozit 
este aproape cuvânt cu cuvânt din aceste 


texte, iar scrieri de mare întindere, precum 
Evanghelia lui Matei, treceau prin multiple 
variante de editare testate cu public, pro- 
babil că Matei știa foarte bine ce face, nu 
a citat în mod eronat dintr-un autor, doar 
dacă nu cumva cita dintr-o listă standard 
de pasaje mesianice, în loc să meargă direct 
la scrierea lui Zaharia. Probabil, în mod 
intenționat, el evocă ambele texte.) Zaharia 
11:12-13 se referă la valoarea modestă pe 
care poporul lui Dumnezeu i-a stabilit-o; 
L-au evaluat la prețul unui sclav (Ex. 21:32). 


27:11-26 
Mesia sau un revoluționar 


27:11. Guvernatorul avea libertate deplină 
în deciziile sale, deși, în mod normal, el res- 
pecta datina locală. Interogatoriul are loc, 
probabil, la vechiul palat al lui Irod unde 
locuiau guvernatorii romani, atunci când 
veneau în lerusalim. Acuzaţia prezentată 
înaintea lui Pilat era, în mod clar, aceea că 
Isus pretinde că e împărat, adică este un 
revoluţionar care încearcă să răstoarne stă- 
pânirea Romei. Titlul acuzator „Împăratul 
iudeilor”, care reflectă rolul mesianic al lui 
Isus, este interpretat de Pilat ca înaltă tră- 
dare împotriva maiestăţii împăratului; dacă 
cineva se pretindea „împărat”, comitea un 
delict capital. În timpul domniei lui Tiberiu 
(împăratul din acea perioadă), chiar şi cei 
suspectaţi de trădări minore erau executați, 
iar agenţii lui Tiberius nu cutezau să lase 
nesancționate astfel de acuzații. 

27:12. Un acuzat care nu se apăra era, în 
mod obişnuit, condamnat din start. 
27:13-14. Povestirile iudaice despre mar- 
tiri consemnează, de asemenea, uimirea 
dregătorilor în fața refuzului martirilor de 
a renunța la convingeri. Deşi majoritatea 
acestor povestiri sunt fictive, ele reflectă 
atât uimirea “neamurilor neobișnuite cu 
zelul iudaic pentru respectarea fiecărui 
detaliu al Legii lor, cât şi idealul antic de 
curaj împotriva tiranilor. 

27:15-18. Obiceiuri precum eliberarea un 
prizonier variau de la un loc la altul. Legea 
romană prevedea două tipuri de amnistie: 
eliberare înainte de proces şi iertarea celui 

condamnat; în acest caz este vorba despre 
al doilea tip. Pilat nu era obligat de lege 
să-şi de concursul, dar guvernatorii respec- 
tau, deseori, obiceiurile locale. Mai mult, la 
începutul mandatului său, Pilat a creat mari 
neplăceri aristocrației preoțești şi locuitori- 
lor din lerusalim și își dorea, poate, să evite 
alte complicații; câțiva ani mai târziu, acţiu- 
nile sale au generat plângeri și rechemarea 
sa din ludeea. (Dacă procesul a avut loc prin 
octombrie, 31 d.H., principalul său susțină- 
tor politic din Roma tocmai fusese executat, 
iar Pilat se găsea pe un teren politic instabil; 
însă evenimentele din Matei 27 au avut loc, 
probabil, înainte de această dată.) Fiind la 
curent cu popularitatea lui Isus, a evaluat 
greșit opțiunea mulțimilor. 
27:19. Se pare că „scaunul de judecată” era 
situat în afara palatului. Deși, conform tra- 
diției, guvernatorii trebuiau să călătorească 
fără soțiile lor, în această perioadă le era 
ermis să-și ia soțiile cu ei prin provincii. 
In plus, deși femeile romane căsătorite 
întruchipau idealul femeii tăcute, multe 
povestiri laudă femeile romane aristocrate 
care, în privat, și-au influențat soții să 
înfăptuiască acțiuni nobile. În toată lumea 
mediteraneană, visele erau tratate cu serio- 
zitate, ca mijloace revelatorii (vezi comen- 
tariul de la 1:20; 2:12). 
27:20-23. Aceste evenimente se petrec dimi- 
neața devreme (vezi 27:1-2) și majoritatea 
mulțimii nu era alcătuită, probabil, din cei 
care ascultaseră învăţăturile lui Isus, când 
El venea zilnic din Betania. Susţinătorii 
principali ai lui Isus erau, probabil, gali- 
leeni. Însă literatura antică consemnează, 
de asemenea, rapiditatea cu care mulți- 
mile își schimbau, deseori, loialităţile (ex.: 
în *Tacitus; 1 Sam. 11:12). Preoţii cei mai 
de seamă erau foarte respectaţi și aveau 
o vizibilitate publică mai mare decât a lui 
Isus, în special printre localnicii iudei și 
pentru iudeii veniţi din străinătate în vizită 
la lerusalim, cu ocazia sărbătorii și care 
nu erau familiarizați cu politicile locale. 
Baraba era, de asemenea, pe placul celor 
dornici de reacţii mai agresive împotriva 
asupririi romane, decât cele manifestate de 
Isus. Liderii Îl privesc pe Isus, care are un 

număr semnificativ de adepţi, ca o amenin- 
tare politică mai mare decât Baraba. 

27:24. Spălarea mâinilor era o modalitate 
tipic iudaică (dar, de asemenea, și păgână 
uneori) de declarare a nevinovăţiei (Deut. 
21:6; * Epistola lui Aristeas 306), dar cuvin- 
tele și acţiunea lui Pilat nu îl absolvă de 
vinovăție mai mult decât pe preoți cuvin- 
tele similare rostite de ei în Matei 27:4 sau 
de cei care au cerut subalternilor să comită 
nedreptăți de dragul unor interese politice 
(ex.: ler. 38:5). Nu era prima dată când 
amenințarea revoltelor îl forța pe Pilat să 
se lase convins; el a adus în Ierusalim stin- 
dardele romane (văzute de evrei ca idoli 
deoarece îl venerau pe împăratul „divin”), 
dar a trebuit să le retragă, deoarece pro- 
testele mulțimii l-au pus într-o dilemă: 
fie să măcelărească populaţia, fie să bată 
în retragere. 

27:25. Odată ce responsabilitatea înfăptui- 
rii unui delict era atribuită unei persoane, 
cealaltă persoană era considerată a fi absol- 
vită de vină (cf. Gen. 27:13; 2 Sam. 3:28-29). 
Matei corelează, probabil, acest răspuns al 
mulțimilor cu judecata din 66-70 d.H. care 
a nimicit următoarea generaţie de locui- 
tori ai lerusalimului; evanghelistul nu ar 
fi acceptat interpretările antisemite ulteri- 
oare ale acestui verset (cf., de ex.: Mt. 5:39, 
43-44). 

27:26. Condamnatul era dezbrăcat înainte 
să fie biciuit sau executat. Răstignirea era 
prefațată de bătaia cu biciul, fie în drum 
spre cruce, fie înainte ca victima să por- 
nească spre cruce. Legată de un stâlp, 
persoana condamnată era bătută cu flage- 
llum: un bici din piele cu bucăți de metal 
prinse pe fiecare fâşie. Această bătaie făcea 
ca spatele victimei să sângereze, lăsând 
la vedere bucăţi de carne ce atârnau din 
rănile sale. Slăbind rezistenţa fizică a vic- 
timei, se scurta timpul până când persoana 
condamnată murea pe cruce. 


27:27-44 


Execuţia Împăratului iudeilor 


Răstignirea era cea mai rușinoasă și dure- 
roasă formă de execuţie cunoscută în 


Antichitate. Complet dezbrăcat — era ceva 
rușinos, în special pentru iudeii palesti- 
nieni — condamnatul era atârnat pe cruce 
în văzul mulțimilor, privit ca un criminal, 
incapabil să-și controleze excreţia în public 
și supus unei torturi foarte intense. Uneori 
victima era legată cu frânghii de cruce; 
alteori, ca în cazul lui Isus, condamnatului 
i se băteau piroane în mâini și picioare. Nu 
avea mâinile libere ca să alunge insectele 
atrase de spatele său sângerând sau de alte 
răni. Propria greutate a victimei făcea ca 
trupul să ajungă într-o poziție care împie- 
dica respirația, dacă nu murea mai întâi 
de deshidratare sau (în cazul în care era 
fixat în cuie pe cruce) datorită pierderilor 
de sânge. Un suport pentru picioare fixat 
pe cruce îi îngăduia să se sprijine oarecum, 
dar mai devreme sau mai târziu îi slăbea 
puterea și (în mod normal, după câteva 
zile) condamnatul murea prin asfixiere 
sau (de obicei mult mai repede) datorită 
deshidratării. 

27:27. În această perioadă, pretoriul era 
fostul palat al lui Irod cel Mare unde locu- 
iau procuratorii romani atunci când vizitau 
Ierusalimul. Un contingent format din șase 
sute de soldați era, în mod normal, stați- 
onat in lerusalim (la fortăreața Antonia 
pe Muntele Templului), susținut de trupe 
suplimentare care îl însoțeau pe Pilat la 
sărbătoare, în cazul în care era necesară 
înăbușirea unei revolte. 

27:28. Pentru un evreu, goliciunea era, în 
Antichitate, deosebit de jenantă. Veşmin- 
tele de culoare roșie erau cele mai răs- 
pândite, deoarece soldaţii purtau mantii 
roșii; această îmbrăcăminte se asemăna cu 
mantia purpurie a domnitorilor din Orient, 
dinainte de perioada romană și greacă. 
Pentru a-și omori timpul, soldaţii romani 
adesea jucau diverse jocuri: scrâlejau pava- 
jul de piatră al fortăreței Antonia unde își 
aveau garnizoana, pe Muntele Templului; 
în acea zonă au fost descoperite arşice folo- 
site ca zaruri. 

27:29. Soldaţii care îngenunchează înaintea 
lui Isus parodiază omagiile aduse regelui 
în Orientul controlat de greci. Trestia paro- 
diază un sceptru; militarii executau bătăile 


condamnaților cu bețe de bambus, astfel că 
e posibil să fi avut aşa ceva la îndemână. 
„Împăratul iudeilor” reprezintă o batjo- 
cură ironică, dar ar putea, de asemenea, 
reflecta o atitudine romană tipic anti-iu- 
daică; făcând parte din trupele auxiliare 
detașate în această regiune, soldații erau 
probabil etnici sirieni. „Plecăciune” era 
salutul standard pentru împăratul roman. 

27:30. Una dintre cele mai grave insulte, 
afară de violenţă, era să scuipi o persoană; 
evreii considerau că saliva neamurilor era, 
în mod special, necurată. Unii consideră 
că gestul soldaţilor de a-L scuipa pe Isus 
parodiază reverența pe care o așteptau 
domnitorii din Estul aflat sub influență 
greacă, dar putea însemna, pur simplu, 
doar dispreț. 

27:31. Cei răstigniţi de romani erau dezbră- 
cați până la piele; *Legea iudaică privitoare 
la execuţia prin lapidare lăsa condamna- 
tului dreptul să păstreze o acoperitoare 
în jurul coapselor. De obicei, un pluton de 
execuție consta din patru oameni, dar aici 
sunt, probabil, mai mulți din pricină că 
sunt mai mulți condamnați. 

27:32. Cirena, un oraş mare din Libia de azi, 
în nordul Africii, era împărțit, din punct de 
vedere etnic, între libieni, greci şi evrei; 
comunitatea evreiască includea, probabil, 
și convertiți dintre localnici. „Simon” este 
un nume grecesc folosit în mod obișnuit 
de evrei (deoarece se aseamănă cu numele 
biblic „Simeon”). La fel ca mulți alți evrei 
din afara Palestinei, Simon a trebuit să vină 
la Ierusalim pentru sărbătoare. Soldaţii 
romani puteau obliga pe orcine să care 
lucruri pentru ei. Persoana condamnată 
trebuia să care brațul orizontal al crucii (în 
latină: patibulum) spre locul unde se găsea 
stâlpul vertical (în latină: palus); spatele lui 
Isus însă fusese prea tare biciuit pentru ca 
El să poată îndeplini întregul proces de 
unul singur (vezi comentariul de la 27:26). 

27:33. Cea mai probabilă amplasare pentru 
Golgota (în apropierea Sfântului Mormânt) 
erau rămășițele unei vechi cariere de piatră. 
27:34. Femeile din lerusalim pregăteau pen- 
tru cei condamnaţi o băutură analgezică 
din vin amestecat cu leacuri; Isus, hotărât 

să sufere toată agonia crucii, o refuză (cf. 
26:29). Psalmul 69:21 menţionează atât 
„fierea”, cât şi „oțetul” (Mc. 15:36 accen- 
tuează oţetul). Termenul *aramaic pentru 
„smirnă” (Mc. 15:23) seamănă cu termenul 
ebraic pentru „fiere”. 

27:35-36. Romanii dezbrăcau complet per- 
soana care trebuia executată. Legea romană 
permitea plutonului care punea în aplicare 
execuţia să confiște orice lucru neînsemnat 
aflat în posesia persoanei executate (cf., de 
asemenea, Ps. 22:18). Obiceiul de a trage la 
sorți, uzual în *Vechiul Testament și în cul- 
tura greacă, era o metodă antică obișnuită 
de a lua astfel de decizii. 

27:37. Persoana condamnată trebuia, 
uneori, să-și poarte și acuzația (în latină: 
titulus) spre locul execuției. 

27:38. Cuvântul folosit aici pentru „tâlhari” 
este un termen uzual folosit de Josephus 
pentru revoluționari; e posibil să fi fost 
tovarăşi cu Baraba. Execuţia condamna- 
ților la praznice sporea vizibilitatea, iar 
moartea lor funcționa ca o atenţionare. 
27:39. Autorii evangheliilor descriu, în mod 
intenționat, batjocura cu ajutorul cuvinte- 
lor din Psalmul 22:7, unde este descris cel 
drept care suferă. 

27:40. Trecătorii repetă cuvintele cu care 
*Satana ÎI ispitește în Matei 4:3, 7, punând 
în evidenţă iarăși așteptările lor ce vizau 
un mesia politic. În mod ironic, chiar per- 
sonajele acestui episod trebuiau să-și fi 
dat seama cât de apropiate sunt cuvintele 
acuzatorilor de cuvintele batjocoritoare ale 
celor răi din Înţelepciunea lui Solomon 2:18: 
„Căci dacă dreptul este fiul lui Dumnezeu, 
atunci Dumnezeu îl va apăra și-l va scoate 
din mâna potrivnicilor săi.” 

27:41-42. Comparați cu 4:3, 6. 

27:43-44. Cuvintele autorităţilor religioase 
sunt aproape identice cu cele ale Psalmului 
22:8; însuşi dreptul care suferă citează acest 
psalm în Matei 27:46 (Ps. 22:1). 


27:45-46 
Moartea Împăratului 


27:45. „Ceasul al șaselea” era în mie- 
zul zilei, „ceasul al nouălea”, la 3 p.m;; 


Matei 27:46-27:55 


răstignirile se terminau, arareori, așa 
repede. Când Isus moare, pe la „ceasul al 
nouălea”, în Templu se aducea jertfa de 
seară. Întunericul era una dintre plăgile cu 
care Dumnezeu a lovit Egiptul (cea care a 
precedat sacrificarea primului miel pascal) 
și în literatura profetică apare ca o formă 
de judecată pentru vremurile din urmă; 
atât evreii, cât şi majoritatea păgânilor 
considerau întunecarea cerului (în special 
eclipsele) ca fiind semne rele. Compară cu 
Amos 8:9. 

27:46. Aici Isus citează din Psalmul 22:1, 
un text scriptural care era probabil reci- 
tat în acel moment al zilei. Adversarii Lui 
nu stau să observe că psalmul se încheie 
cu reabilitarea și triumful celui ce suferă 
(Ps. 22:25-31). În timp ce Marcu citează în 
aramaică, Matei citează îndeosebi din tex- 
tul ebraic. 

27:47. Deoarece se credea că Ilie nu a murit, 
unii *rabini erau de părere că i s-au încre- 
dințat diferite lucrări, ca îngerilor, deseori 
ca să-i ajute sau să-i izbăvească din necaz 
pe rabinii pioși. Versiunea ebraică a rugă- 
ciunii din Matei (Eli, 27:46) este mai apro- 
piată ca pronunție de „Ilie“ (Eliyahu) decât 
versiunea aramaică din Marcu (Elo:). 

27:48. Oferirea unui burete îmbibat cu vin 
acru (NTR) putea fi o faptă de milostenie, 
deoarece vinul avea efect analgezic. Omul 
credea, probabil, că Isus delirează din 
cauza durerii. Dar vinul acru era, de obicei, 
un leac pentru sete și putea fi o încercare de 
a-L revigora pentru a-l prelungi suferința. 
27:49. Vezi comentariul de la 27:47. 

27:50. „A-și da duhul” era o expresie folo- 
sită în alte părți cu referire la moarte. 
27:51-53. Circulau povestiri despre catas- 
trofe care se întâmplau la moartea rabinilor 
pioși, în special în cazul celor a căror mijlo- 
cire pentru lume era vitală; foarte rar, scri- 
itorii greci relatează astfel de întâmplări 
legate de moartea unor filosofi de seamă. 
Pentru observatorii şi cititorii antici, aceste 
evenimente comunicau destul de bine 
importanţa persoanei lui Isus. 

27:51. Perdeaua (sau draperia - NTR; 
catapeteasma - BRC) este, probabil, cea 
dintre  Sfânta-sfintelor - unde locuia 


doar Dumnezeu - și sanctuar, unde își 
desfășurau activitatea doar preoții (Ex. 
26:33). Matei doreşte ca această despicare 
a perdelei să reamintească de sfâșierea 
hainelor la auzirea blasfemiei (Mt. 26:65). 
Sfâşierea perdelei poate însemna că prin 
cruce, Dumnezeu oferă acces în prezenţa 
Sa pentru toți oamenii sau poate indica 
plecarea lui Dumnezeu din Templu (ca în 
Ezec. 10-11). *Scrierile apocaliptice antici- 
pau, uneori, un cutremur de pământ sem- 
nificativ, cu puţin timp înainte de venirea 
“împărăției. 

27:52-53. Deși aceste învieri din morți 
ale *sfinților, la fel ca acelea din *Vechiul 
Testament, nu înseamnă că ei nu vor muri 
din nou, ele prefigurează “învierea finală 
a morţilor, anticipată în iudaism, când 
morții vor învia pentru a nu mai muri 
vreodată. Dovezile arheologice indică fap- 
tul că, în tradiția populară (nu oficială), 
a iudaismului, mormintele sfinților erau 
venerate. Neamurile interpretau, uneori, 
arătările morţilor (neînviaţi) ca semne care 
prevesteau un dezastru viitor (Ovidiu, 
Metamorfoze 15.797). 

27:54. În acest pasaj, păgânii — călăii — sunt 
primii oameni care, după moartea lui Isus, 
recunosc, într-o anumită măsură, identi- 
tatea Sa, deși prin „Fiul lui Dumnezeu” ei 
înțeleg, altceva decât ceea ce poporul evreu 
și creștinii (inclusiv Matei) ar fi înțeles 
(cf. Dan. 3:25, 29); mai degrabă un erou 
pe jumătate divin, fiul unei zeități, decât 
*Mesia. 

27:55-56. Deși un detașament de execuţie 
putea restricționa accesul în apropiere (ca 
nu cumva să fie obstrucționată vizibilitatea 
mulțimii), familia și prietenii puteau fi pre- 
zenti la locul execuţiei pentru a boci; doar 
ucenicii de sex masculin erau în pericol ca 
posibili aliați ai unui revoluţionar. Deseori 
femeile (deși mult mai rar decât bărbaţii) 
îndeplineau rolul de *patron sau binefăcă- 
tor, susținând grupări religioase sau de altă 
natură; situația era problematică doar pen- 
tru criticii care deja se poziționau împo- 
triva grupului respectiv. Însă, în Palestina 
antică, oponenții unor astfel de mișcări 
e posibil să fi denunțat ca scandaloasă 


prezența unor femei alături de grupul uce- 
nicilor lui Isus. 


27:57-601 
Îngroparea lui Isus 


27:57. Arimateea era situată la numai 
vreo treizeci și ceva de kilometri distanţă 
de Ierusalim; ţinând seama de locul unde 
se găsea mormântul lui Iosif (27:60) şi de 
membralitatea sa istorică în Sanhedrin 
(Mc. 15:43), reşedinţa sa principala era 
acum, se pare, în lerusalim. Chiar dacă 
începuse sabatul (de aici şi expresia „spre 
seară”), spălarea rapidă și înmormântarea 
în grabă erau încă permise (ca nu cumva 
trupul să intre în descompunere). 

27:58. Despre Iosif se spune că era un om 
bogat; trebuie să fi fost o persoană impor- 
tantă din moment ce a reușit să obțină o 
audienţă la Pilat, după programul său ofi- 
cial cu publicul (care se încheia la amiază). 
Atunci când romanii executau condamnații 
prin răstignire, nu îngăduiau să fie îngro- 
pați (lăsându-i pradă vulturilor și câinilor); 
sentimentul datoriei morale a evreilor din 
Palestina cerea ca morții condamnați să 
fie îngropați (Deut. 21:23), dar, în primul 
an, trupul putea ajunge într-un mormânt 
dezonorant, pentru răufăcători, nu în mor- 
mântul familiei. Deseori se făceau excep- 
tii atunci când membrii familiei cereau 
trupul, dar în cazul trădării (pretenţia de 
a fi Împăratul iudeilor însemna trădare), 
nu se acceptau excepții decât în cazul în 
care mortul avea un avocat cu prestigiu. 
Isus a avut, după moarte, un aliat în acest 
om cu influență, căruia nu i-a fost rușine 
să se considere ucenicul Său. Ţinând cont 
că oamenii cu vază asociaţi cu revoluți- 
onarii condamnați își puneau viaţa în joc 
dacă luau apărarea osânditului, e lim- 
pede că Iosif își asumă un mare risc prin 
demersul său. 

Cuvântul folosit pentru „seară” aco- 
perea, în egală măsură, perioada târzie a 
după-amiezii, dar și cea imediat de după 
apus. În orice caz, în acest climat cu tem- 
peraturi ridicate, potrivit “Legii iudaice, 
așezarea preliminară a trupului într-un 

mormânt (incluzând spălarea sa, practicată 
și de alte popoare) era mai urgentă decât 
prăznuirea sabatului, chiar dacă celelalte 
proceduri de pregătire a trupului pen- 
tru îngropare trebuiau să mai aștepte. În 
iudaism, îngroparea morţilor era o dato- 
rie importantă a oamenilor pioși. Doliul 
public era important pentru toții morții, 
dar era interzis în cazul celor decedați prin 
executare. 

27:59-60. Înfășurarea trupului într-o pânză 
de in curată era semnul unei înmormân- 
tări onorabile. A îngropa pe cineva în 
mormântul propriei familii reprezenta un 
gest deosebit de reverență și afecțiune (cf. 
1 Împ. 13:30-31; cf. Is. 53:12). (În această 
perioadă, cimitirele și locurile de îngropă- 
ciune aparțineau, aproape fără excepţie, 
familiilor.) În primul secol, trupul era lăsat, 
de obicei, în anticamera mormântului pen- 
tru a putrezi; la sfârşitul anului, oasele erau 
adunate într-o cutie care se așeza într-o 
firidă în perete. Această procedură era pro- 
babil legată de speranţa iudaică obişnuită 
în învierea trupului la sfârșitul veacului. 
Piatra rostogolită la intrarea mormântului 
era cioplită în formă de disc, probabil cu 
un diametru de aproximativ un metru, era 
rostogolită într-un făgaş, la locul ei, și cu 
mare efort putea fi împinsă de acolo. 
27:59-61. În lumea antică, femeile partici- 
pau, în majoritatea cazurilor, la pregătirea 
trupurilor pentru îngropare. Tradiţia cea 
mai veche despre localizarea mormân- 
tului lui Isus (zona romano-catolică din 
Biserica Sfântului Mormânt) are la bază 
existenţa incontestabilă a unui mormânt 
din primul secol, situat în interiorul zidu- 
rilor Ierusalimului, din anii patruzeci ai 
primului secol, chiar dacă *Noul Testament 
și Legea iudaică cereau ca răstignirea să 
aibă loc în afara zidurilor cetăţii. Însă, în 
timpul domniei sale (41-44 d.H.), împă- 
ratul Agrippa I a extins zidurile cetății; 
atunci când Isus a fost răstignit, acea zonă 
se găsea încă în afara zidurilor orașului. 
Astfel, tradiția despre locul aproximativ de 
îngropare şi înviere al lui Isus urcă până la 
vreo zece ani de la eveniment. (Locaţia tra- 
dițională protestantă se găsește într-o zonă 

cu morminte provenind dintr-o perioadă 
mult mai târzie și nu există dovezi care 
s-o ateste). 


27:62—66 


Demersuri pentru ca Isus să rămână în 
mormânt 


Aristocrația preoțească, foarte abilă din 
punct de vedere politic, nu scapă nimic din 
vedere și, în ciuda faptului că era sabat și 
sărbătoare, obţine o audienţă la Pilat pen- 
tru a cere ca mormântul să fie păzit. Nu este 
clar aici dacă Pilat le oferă o gardă romană 
sau le spune unde este mormântul și le per- 
mite să-și plaseze o parte din garda de la 
Templu; teama străjerilor de pedeapsa lui 
Pilat (28:14) ar putea sugera că este vorba 
despre o gardă romană, dar aceștia se 
adresează, de asemenea, mai-marilor *pre- 
oților (28:11) și este puțin probabil ca Pilat 
să-și fi pus soldații la dispoziția preoţilor. 
Pecetluirea mormântului dejuca orice ten- 
tativă de fraudă. Faptul că autoritățile din 
lerusalim au acţionat astfel în ziua saba- 
tului denotă interesul lor deosebit pentru 
acest caz și religiozitatea lor selectivă. 


28:1-10 
Primii martori ai lui Isus cel înviat 


Este foarte semnificativ faptul că femeile 
sunt alese să devină primii martori ai învi- 
erii; atât Legea iudaică, cât și cea romană 
minimalizau serios valoarea mărturiei 
lor. Este în acord cu lucrarea lui Isus ce 
răsturna valorile culturii tradiționale și 
denunța regulile ce stabileau statutul per- 
soanelor în societatea vremii; cu siguranţă, 
neinițiații ar fi pus preț pe cu totul alt tip 
de mărturie, iar *Biserica de mai târziu ar fi 
fabricat altfel de probe. 

28:1. Sabatul se încheia duminică seara la 
asfinţitul soarelui; femeile sunt pe drum 
spre mormânt pe la ora 6 a.m, de îndată ce 
este suficientă lumină naturală. Bocitorii 
iudei și păgâni vizitau, de obicei, mormân- 
tul în primele trei zile după înmormân- 
tare pentru a se asigura că rudenia lor era 
într-adevăr decedată; totuși, ținând cont de 
specificul răstignirii, o astfel de precauţie 


nu era necesară în acest caz, iar scopul 
primordial al vizitei a fost, fără îndoială, 
jelirea. 

28:2-4. În general, îngerii, cu precădere 
cei învăpăiaţi (mulți evrei din perioada 
antică credeau că îngerii sunt făcuți din 
foc), speriau oamenii (ex.: Jud. 6:22-23; 
13:19-20; cf. *4 Ezdra 10:25-27; 3 Enoh 
22:4-9). *Literatura apocaliptică iudaică îi 
descria uneori pe îngeri sau alte creaturi ca 
radiind o strălucire supranaturală. Poporul 
evreu se aștepta ca îngerii să fie îmbrăcați, 
de obicei, în alb (deși la fel se îmbrăcau și 
preoții sau alți oameni). Pietrele care pecet- 
luiau intrarea în morminte erau, de obicei, 
foarte grele având forma unui disc, așa că 
îndepărtarea ei de unul singur și faptul că a 
șezut pe ea subliniază caracterul suprana- 
tural al îngerului. 

28:5-8. lerusalimul era centrul religios al 
iudaismului; locuitorii ludeei considerau, 
uneori, că cei din Galileea se trăgeau din 
foşti neevrei (4:15). Totuși, Galileea era 
locul unde Isus avea să Se descopere de 
câteva ori *ucenicilor Săi; toate cele patru 
evanghelii consemnează că Isus a fost mai 
bine primit acolo. 

28:9-10. În timp ce mărturiile despre stafii 
nu erau foarte contestate în Antichitate, 
“învierea trupească era ceva distinct și, în 
Imperiul Roman, avea trăsături specific 
iudaice (vezi Dan. 12:2). În acea cultură, 
mărturia femeilor era considerată, în gene- 
ral, îndoielnică; *Josephus pretinde, chiar, 
că Tora respinge mărturia femeilor datorită 
slăbiciunii genului lor. Cu toate acestea, 
Isus acționează împotriva valorilor cultu- 
rale ale acelei perioade, arătându-Se feme- 
ilor și spunându-le să ducă mesajul Său 
celorlalți ucenici. Acest detaliu este cert că 
nu avea cum să fie inventat de creştinii din 
Antichitate; în acea cultură, nu prezenta 
niciun avantaj. 


28:11-15 
Ultima acțiune subversivă 


Străjerii suportau consecințe grave dacă 
adormeau în timpul gărzii (santine- 
lele romane puteau fi chiar executate), 


îndatorire care putea include și paza tru- 
purilor celor condamnaţi prin răstignire 
(vezi scriitorul roman din primul secol, 
*Petronius, Satyricon, 112). Dar aristocrația 
preoțească avea suficientă influență pen- 
tru a-și proteja propriile interese. La fel 
ca luda (26:15), gărzile acționează, într-o 
oarecare măsură, în spirit de mercenariat; 
mita și posibila pedeapsă pe care trebuiau 
să o primească pentru că au permis ca tru- 
pul lui Isus să dispară asigură cooperarea 
lor. (Promisiunea oficialilor de a proteja 
gărzile de *Pilat putea presupune mituire 
suplimentară; în ciuda politicii romane, 
Pilat era cunoscut ca fiind sensibil la aceste 
forme de persuasiune.) Este puțin probabil 
ca Matei să fi consemnat o acuzaţie împo- 
triva învierii dacă ea n-ar fi fost formulată 
(28:15), iar relatarea sa arată că autoritățile 
din lerusalim au căutat să explice mor- 
mântul gol — dar niciodată nu au încercat 
să-l nege. 


28:16-20 
Ultimele porunci ale lui Isus 


Uneori, autorii antici puneau în contrast 
personajele: mărturia adevărată a femei- 
lor (28:1-10), în contrast cu mărturia min- 
cinoasă a gărzilor (28:11-15), furnizează 
modelul adecvat pentru mărturia Bisericii 
(28:16-20). Scrierile antice recapitulează, 
uneori, temele importante în concluzii; 
cuvintele finale ale lui Isus din 28:18-20 
corelează mai multe teme dominante din 
Evanghelia lui Matei, printre care autorita- 
tea lui Isus, poruncile Sale, identitatea Sa 
și interesul lui Dumnezeu chiar şi pentru 
*neamuri (cf. 1:3-5; 2:1-2; 3:9; 4:15; 8:5, 
11, 28; 11:21-22; 12:41-42; 15:22; 24:14; 
25:31-32; 27:54). Unii au subliniat faptul 
că Matei 28:16-20 se aseamănă cu câteva 
„narațiuni despre împuternicire” din 
*Vechiul Testament. 

28:16. În tradiția biblică, deseori Dumnezeu 
S-a descoperit pe vârful munților, îndeo- 
sebi în *narațiunile despre viaţa lui Moise. 
28:17. Unii dintre cei ce-L văd pe Isus sunt 
neîncrezători, poate pentru că apariția 

lui Isus nu se potriveşte cu așteptările de 
atunci despre sfârșitul veacului: toți morții 
trebuiau să învieze împreună, nu să fie pre- 
cedaţi de *Mesia. 

28:17. Aici, Isus face aluzie la Daniel 7:13-14 
(mergând dincolo de Mt. 9:6 și ajungând 
la punctul culminant al temei despre 
*Împărăţie în Evanghelia lui Matei). 
28:19-20. „Facerea de ucenici” era genul de 
activitate specifică *rabinilor, dar urmașii 
lui Isus trebuie să facă ucenici pentru Isus, 
și nu pentru ei înșiși. Participiile subor- 
donate explică porunca „faceți ucenici”, 
sugerând că facerea de ucenici presupune 
trei aspecte: 

(1) Mergeţi - probabil la „popoarele” 
care sunt ucenicizate. Mulţi evrei din afara 
Palestinei căutau să facă ucenici printre 
„pPopoare” (cuvânt care poate fi, de aseme- 
nea, tradus cu „neamuri” sau „păgâni”). 
Însă doar puţini dintre cei convertiți au 
studiat vreodată cu rabinii, aşa că ideea de 
a face cu adevărat ucenici dintre neamuri — 
urmași ai lui Isus care vor învăța de la 
EI și ÎL vor sluji pe El — merge dincolo de 
această tradiţie iudaică. Isaia a prezis că, în 
vremurile din urmă, Israelul va deveni un 
martor în fața (sau împotriva) popoarelor 
(ex.: 42:6; 43:10; 44:8). 

(2) Botezaţi-i. Deoarece *botezul era un 
act de convertire (practicat de neamurile 
care se converteau la iudaism), el semnifică 
iniţierea oamenilor în credință. Poporul 
evreu Îl recunoștea pe Dumnezeu ca „Tată”, 
iar pe Duhul Sfânt ca divin (uneori ca o 
ipostază a lui Dumnezeu), dar era șocant 
să-L găsească pe „Fiul” în rând cu ei. 

(3) Învăţaţi-i poruncile lui Isus consem- 
nate în Evanghelia lui Matei. Rabinii făceau 
ucenici învățându-i. 

Literatura iudaică Îl considera doar pe 
Dumnezeu omniprezent; afirmaţia lui Isus 
că va fi întotdeauna cu ei (cf., de aseme- 
nea, 1:23; 18:20), împreună cu menționarea 
Sa alături de Tatăl în expresia baptismală 
(poporul evreu nu boteza în numele unor 
oameni) constituie o proclamare a divini- 
tății Sale. 


MARCU 


Introducere 


Paternitate. Scrierile *narative ample circulau arareori anonime, mai ales în prima 
generație, când destinatarii îl cunoșteau, de obicei, pe autor. Numele evangheliilor, care 
le și atribuie în mod unanim unui autor anume, erau folosite în diverse zone din lumea 
romană încă din perioada timpurie; larga lor circulaţie necontestată indică faptul că apar- 
țin unei tradiţii timpurii. Cu toate că numele Marcu era unul frecvent folosit, tradiția 
timpurie a *Bisericii atribuie această evanghelie lui loan Marcu (Fapte 15:35; Col. 4:10; 
1 Pet. 5:13), despre care se spune că și-ar fi luat informaţiile de la Petru. Cum nu există 
nicio dovadă împotriva acestei atribuiri, numeroși cercetători consideră că Marcu este cel 
mai plauzibil candidat pentru rolul de autor. Rudă cu Barnaba (Col. 4:10), loan Marcu se 
poate să fi avut legături mai solide cu *diaspora decât cu Iudeea, chiar și pe când locuia 
în Ierusalim (cf. Fapte 4:36). În sprijinul aceleiași idei, unii consideră că autorul acestei 
evanghelii era mai familiarizat cu iudaismul din diaspora decât cu geografia Galileei sau 
cu rânduielile fariseilor. 

Dată, context și scop. Cele mai frecvente ipoteze avansează ideea că Marcu a scris 
evanghelia pentru creștinii romani în timpul marii persecuții din Roma, în jurul anului 
64 d.H. (pentru o analiză mai detaliată, vezi 1 Petru) sau undeva cu puţin înaintea dez- 
nodământului războiului dintre romani și iudei (66-70 d.H.). Cea mai timpurie dintre 
cele două date ar putea explica accentul pus pe suferinţă și ar înlesni corelarea cu cea mai 
probabilă datare a Evangheliei după Luca (scrisă mai târziu decât Marcu), dar rămâne cu 
siguranţă incertă. 

Locul scrierii. S-au avansat mai multe ipoteze cu privire la locul de provenienţă al 
Evangheliei lui Marcu: Galileea, Alexandria și, cel mai frecvent, Roma. Destinatarii lui 
Marcu erau, cel mai probabil, din afara Palestinei şi, în bună parte, neevrei; dintre toate, 
Roma este varianta cea mai probabilă (având cu precădere susținerea unor tradiţii creștine 
timpurii), cu toate că rămâne incertă. Dovezile interne atestă faptul că Marcu însuși pro- 
vine din arealul est-mediteranean. 

Genul. Vezi introducerea la evanghelii, din acest comentariu. 

De ce a scris Marcu. Cei care au ascultat evanghelia lui Marcu citită în biserici deja 
ştiau o bună parte dintre întâmplările din viaţa lui Isus, căruia I se închinau ca Domn. 
Marcu aduce laolaltă toate aceste întâmplări într-o scurtă biografie a lui Isus, preluând 
probabil niște repere de construcție literară din tragediile grecești, cu excepţia finalului 
fericit specific povestirilor tradiționale iudaice în care era pusă în evidenţă credincioșia 
lui Dumnezeu. Biografiile antice recurgeau adesea la exemplul unor eroi pentru a subli- 
nia niște adevăruri morale, iar Marcu nu face excepţie: voia să-i prevină pe confrații săi 

creștini că chemarea lui Cristos înseamnă şi putere, dar și suferință în confruntarea cu 
forțele demonice. 

Prin urmare, Marcu scrie unei comunități care avea nevoie să i se aducă aminte că 
Dumnezeu le-a auzit rugăciunile și că le va consolida mărturia și credința; de asemenea, 
era nevoie să li se repete că s-ar putea să plătească cu viața în timpul persecuției. În sfârșit, 
prin căderile ucenicilor înfățișate de către Marcu, creștinilor li se aminteşte că, dacă încă 
nu au ajuns la schimbarea radicală a vieţii pe care le-o pretinde învăţătura Domnului lor, 
El va continua să lucreze răbdător cu ei până vor atinge acel nivel de dedicare. Alături de 
dovezile externe ce susțin Roma ca loc al scrierii evangheliei, astfel de indicii sugerează 
că autorul se adresa creștinilor romani persecutați, în timpul lui Nero, începând cu anul 
64 d.H. Totuși, această ipoteză, ca numeroase alte reconstituiri ale profilului „publicu- 
lui-țintă”, rămâne doar cea mai plauzibilă opțiune. 

Mesajul lui Marcu. Evanghelia după Marcu este scrisă în cea mai simplă greacă koine 
din estul Mediteranei; am încercat să păstrez această simplitate inclusiv în comentariu, 
spre deosebire de, să spunem, comentariile la Luca-Fapte sau Evrei. Există câteva teme 
puternic reliefate în Marcu. Una dintre ele este cea a așa-numitului secret mesianic (remar- 
cată și de către Părinţii Bisericii): Isus Și-a ascuns de contemporanii Săi, atât cât a fost 
posibil, identitatea mesianică. Această tăinuire ar putea avea câteva explicaţii. Mai întâi, 
Cristosul, sau *Mesia, era regele davidic și își lua titlul doar odată cu încoronarea. Iar în 
Evanghelia lui Macu, Isus a fost „încoronat“ pe cruce. De obicei, anticii disprețuiau preten- 
tiile nejustificate. În al doilea rând — și cel mai important, probabil — misiunea lui Isus era 
eminamente diferită de orice concepție mesianică politică ce circula în epocă; „mesianita- 
tea” era, în consecinţă, o noțiune cu totul inadecvată pentru El, până ce avea s-o definească 
prin însăși lucrarea Sa. Misiunea Lui putea fi înțeleasă doar privită retrospectiv, în lumina 
morții și “învierii Sale (9:9). Se poate stabili o paralelă între încercarea lui Isus de a păstra, 
în măsura în care era posibil, discreția și atitudini similare ale unor profeţi importanţi din 
Vechiul Testament. Acești profeţi adesea acționau clandestin, fără să caute onoruri pentru 
ei înșiși, preocupați fiind doar să-și împlinească misiunea (ex.: 1 Împ. 11:29; 13:8-9; 21:18; 
2 Împ. 9:1-10); mare parte din viață, duceau o existență umilă, alături de discipolii pe 
care îi instruiau (1 Sam 19:20; 2 Împ. 4:38; 6:1-3). Probabil că cea mai mare problemă era 
de natură logistică: cu cât creșteau mulțimile (ex.: Mc. 1:45; 3:9-10, 20), cu atât creșteau și 
solicitările, în intervalul de timp limitat pe care îl avea Isus la dispoziţie, ceea ce Îi diminua 
libertatea de mișcare și sporea riscurile de a atrage atenţia dregătorilor ostili. 

O temă conexă în Evanghelia după Marcu este cea despre căderile ucenicilor. În come- 
dii, eșecurile personajelor pot funcționa ca debușee umoristice; în tragedii, stupiditatea 
personajelor nu face decât să sublinieze tragedia deznodământului. Și mai relevant este 
faptul că în scrierile antice personajele secundare erau reduse la o existență schemati- 
zată, pentru a fi în contrast cu eroul. În Marcu, ucenicii nu sunt capabili să înțeleagă nici 
misiunea lui Isus, nici misiunea ce le revine lor, fie că vorbim despre acţiunile fascinante 
(înfăptuirea unor miracole: 4:40; 9:18-19, 28-29), fie că vorbim despre mult mai serioasa 
problemă a suferinței. Tema este atât de prezentă, încât evanghelia pare să se încheie în 
această notă (16:7-8). Primele declaraţii despre venirea Împărăției își ating apogeul în 

crucificarea lui Isus sub acuzaţia de rege al iudeilor, Marcu făcând doar o uşoară aluzie la 
învierea ce avea să vină. Acest tipar este în acord cu tăinuirea mesianității lui Isus. Marcu 
știe că Împărăţia are să se arate în toată plinătatea ei, însă admite că deocamdată este 
cunoscută numai unora (4:11-12, 30-32). Isus este preocupat de bolnavi, de săraci, de cei 
de la periferia morală a societăţii și de alții asemenea, mai degrabă decât să caute să intre 
în grațiile celor influenți. Însă, după cum precizează Pavel, puterea lui Dumnezeu se arată 
în slăbiciunea omului, pe cruce (1 Cor. 1:18-25). 

Comentarii. Printre comentariile ce oferă informaţii culturale utile se numără William 
L. Lane, The Gospel According to Mark, NICNT, Grand Rapids, Eerdmans, 1974; Hugh 
Anderson, The Gospel of Mark, NCB, 1976; retip., Grand Rapids, Eerdmans, 1981; Adela 
Yarbro Collins, Mark: A Commentary, Hermeneia, Minneapolis, Fortress, 2007; R.T. France, 
The Gospel of Mark, NIGTC; Grand Rapids, Eerdmans, 2002. Dintre studiile de specialitate, 
vezi mai ales Martin Hengel, Studies in the Gospel of Mark, trad. John Bowden, Philadelphia, 
Fortress, 1985; Wendy J. Cotter, The Christ of the Miracle Stories: Portrait Through Encounter, 
Grand Rapids, Baker Academic, 2010; pentru o perspectivă literară în context istoric, vezi 
Rob Starner, Kingdom of Power, Power of Kingdom: The Opposing World Views of Mark and 
Chariton, Eugene, OR, Pickwick, 2011. 


1:1-15 
Prezentarea Celui care aduce Împărăția 


Autorii antici își prezintă adesea temele 
principale în introducere (în Marcu, aceasta 
se întinde de la 1:1 până, probabil, la 1:15, 
plus-minus câteva versete). Începutul 
Evangheliei lui Marcu este o prezentare 
pe care Marcu [I-o face lui Isus, Cel care 
anunță şi aduce *Împărăția lui Dumnezeu. 
În acest pasaj, Isus, peste care S-a pogorât 
*Duhul Sfânt, intră în conflict cu Satana și îl 
învinge; în restul evangheliei, Isus alungă 
*demoni şi vindecă bolnavi, este confrun- 
tat cu opoziția agenţilor religioși și politici 
ai Satanei, iar în cele din urmă înfrânge 
împotrivirea Satanei prin “înviere. Acest 
pasaj promite că și adepţii lui Isus vor fi 
împuterniciți cu același Duh pentru a face 
față aceluiaşi conflict inerent propovăduirii 
Împărăției lui Dumnezeu. 

1:1. Termenul grecesc tradus prin „*evan- 
ghelie” se referă la vestea bună adusă de un 
herald, iar traducerea greacă a cărții Isaia 
folosește verbul din aceeași rădăcină pen- 
tru a desemna vestea bună că Dumnezeu 
Își va reabilita poporul și va aduce domnia, 
sau Împărăţia, lui Dumnezeu (Is. 52:7; cf. 
40:9; 41:27; 61:1). (Deoarece cititorii evrei 
erau obișnuiți să folosească primele cuvinte 
dintr-o carte ca să-i dea nume acesteia, unii 
cercetători susțin că numele Evangheliei 
după Marcu este, de fapt, „Evanghelia 
[Vestea Bună (NTR, notă)] lui Isus Cristos”; 
dar, de asemenea, aceste cuvinte sunt pur 
și simplu cel mai firesc mod de a începe o 
astfel de scriere.) 

1:2-3. Autorii evrei combinau adesea texte 
sau fragmente de text, mai ales pe baza unor 
termeni-cheie sau comuni (în cazul de față: 
„pregătiţi calea”). Erau atât de familiarizați 
cu Scripturile, încât nu era necesar să pre- 
cizeze ce texte citează, subînțelegând ade- 
sea și contextul fără să-l mai menţioneze. 
Astfel, Marcu citează aici atât din Isaia 
(40:3), cât și din Maleahi (3:1), cu toate că 
îl menţionează doar pe Isaia. Isaia vorbește 
despre pregătirea căii pentru Dumnezeu, 
care vine să-și reabiliteze poporul; Maleahi 
anunță că Dumnezeu vine cu judecată ca să 

facă dreptate în poporul Său. Marcu aplică 
aceste texte despre Dumnezeu la Isus (cf. 
de asemenea, 1:7). 

1:4-5. La fel ca numeroase alte popoare 
antice, și evreii practicau abluțiuni cere- 
moniale. Singura abluțiune ceremonială 
efectuată o singură dată în viaţă era bote- 
zul prin care trebuia să treacă un neevreu 
convertit la iudaism. Neevreii convertiți se 
cufundau în apă, probabil sub supraveghe- 
rea unui expert religios. Botezul lui loan se 
înscrie în acest tipar. 

Atunci când făceau ceva rău, evreii 
aveau la îndemână practica „*pocăin- 
tei”, cerând iertare de la Dumnezeu și 
angajându-se să se schimbe. (Profeții din 
*Vechiul Testament recurgeau adesea la 
ideea „întoarcerii” de la păcat, care presu- 
pune mai mult decât „schimbarea minţii”, 
sensul literal al termenului grecesc folosit 
aici.) Dar exemplul suprem de pocăință 
sau de renunțare la un mod de viaţă greșit 
în favoarea celui corect îl constituia decizia 
unui neevreu de a se supune învățăturilor 
date de Dumnezeul lui Israel. 

A spune evreilor că trebuie să se boteze 
sau să se pocăiască după norma impusă 
neevreilor era o ofensă, deoarece contra- 
zicea învățătura iudaică prevalentă despre 
mântuire. Majoritatea evreilor credeau că, 
dacă s-au născut într-o familie de evrei 
și nu respingeau “Legea lui Dumnezeu, 
aveau să fie mântuiţi; în schimb, loan le 
spune că trebuie să vină la Dumnezeu la 
fel ca neevreii. Un element-cheie al *bote- 
zului lui loan era acela că oricine vine la 
Dumnezeu trebuie să îndeplinească ace- 
leaşi cerinţe. 

„Pustiul” se întindea vreo 120 km [75 mi] 
de la nord la sud, dar numai vreo 16 km 
[10 mi] de la est la vest, între zona deluroasă 
a ludeei și valea Iordanului. Numai cineva 
familiarizat cu topografia Palestinei ar fi 
putut spune că oamenii ieșeau în „pustiu” 
ca să fie botezați în Iordan. Râul Iordan 
era cel mai potrivit loc pentru scufunda- 
rea celor care veneau la loan, dar totodată 
evoca istoria mântuirii lui Israel (los. 3—4). 
Tot cu trimitere la istoria lui Israel putea fi 
şi venirea lui loan în „pustie“, mai ales că 

Isaia profeţise că vestitorul unui nou exod 
se va arăta acolo, iar mulți evrei așteptau ca 
*Mesia să se arate ca un nou Moise, în ace- 
laşi decor. Diverse grupuri evreiești se retră- 
geau în pustie fie în așteptarea noului exod, 
fie pentru a evita amestecul autorităților. 
1:6. Pe vremea lui loan, mai existau și alte 
categorii de oameni săraci care purtau 
același tip de îmbrăcăminte ca el şi se hră- 
neau cu lăcuste și miere (*Manuscrisele 
de la Marea Moartă conţin chiar indicații 
privitoare la consumul de lăcuste). Ceea 
ce contează în primul rând aici însă este că 
Vechiul Testament subliniază faptul că Ilie 
purta acelaşi gen de veșmânt și, ca loan, nu 
avea nevoie de susținerea societății pentru 
a-și asigura subzistenţa (cf. 1 Împ. 17:4, 9). 
Exista așteptarea ca Ilie să se întoarcă îna- 
inte de sfârșit (Mal. 3:1; 4:5-6; Sir. 48:10); 
compară comentariul la Marcu 1:2-3. 
Numeroşi evrei credeau că, după 
Maleahi, n-au mai existat profeți autentici, 
iar oficiul profetic nu va mai fi reinsti- 
tuit decât către vremurile din urmă. Însă 
Marcu insistă să se înțeleagă că loan era un 
profet autentic şi antemergătorul profeţit al 
lui Dumnezeu (aici, Isus). 
1:7. Adesea, *ucenicii își slujeau învățăto- 
rul întocmai ca un sclav stăpânul, dar fără 
ca totuși să aibă parte de îndatoririle cele 
mai de jos, precum descălțarea de sandale 
a stăpânului. Deși profeții timpurii erau 
numiți „slujitori” ai Domnului, loan nu se 
consideră vrednic nici măcar pentru rolul 
de sclav al Celui ce vine. 
1:8. Unele pasaje din Vechiul Testament 
anunță că Duhul va fi revărsat precum 
apa; totuși, Dumnezeu e singurul care 
poate să reverse Duhul lui Dumnezeu. 
Aceste pasaje fac trimitere îndeosebi la 
vremea Împărăției lui Dumnezeu, când 
El Își va curăţi poporul și îl va împu- 
ternici să vorbească în numele Său (Is. 
44:3; Ezec. 36:25-27; 39:29; Ioel 2:28-29; 
cf. Zah. 12:10). Unele tradiții evreiești care 
circulau pe vremea lui Isus încă insistau că 
Duhul va veni să curețe și să asigure unge- 
rea profetică la sfârşitul vremurilor. 
1:9-10. Deschiderea cerurilor poate fi și un 
semn că Împărăția este aproape (Is. 64:1; 


65:17). Cerurile deschise puteau să înso- 
tească revelațiile divine (vezi Ezec. 1:1). 
Cu toate că autorii antici foloseau simbo- 
lul porumbelului cu diverse conotații (mai 
ales cu referire la Israel; rareori, cu referire 
la Duhul Sfânt), e posibil ca aici să avem o 
aluzie la promisiunea lui Dumnezeu privi- 
toare la o lume nouă (Gen. 8:10-12). 

1:11. Învățătorii evrei care credeau că 
Dumnezeu nu mai vorbeşte acum prin 
profeți aveau convingerea că El le vorbeşte 
cu glas din ceruri (bath qol), cu toate că 
aceste mesaje nu erau considerate la fel de 
importante ca *profețiile. Aici, Marcu arată 
că atât un glas din ceruri, cât și profeția lui 
Ioan Îl confirmă pe Isus. 

În povestirile evreieşti, glasul din ceruri 

citează uneori versete din Scripturi, iar 
majoritatea specialiştilor sunt de părere că 
aici sunt citate două sau trei versete: Psalmul 
2:7, care indică regalitatea lui Mesia, *Fiul 
lui Dumnezeu; Isaia 42:1, care vorbeşte des- 
pre suferințele robului; și Geneza 22:2, unde 
este vorba despre Avraam care urmează 
să-și aducă preaiubitul său fiu ca jertfă. 
Formularea lui Marcu este asemănătoare cu 
cele din Psalmul 2:7 și Geneza 22:2. 
1:12-13. Documentele vremii atestă că mulţi 
credeau că demonii erau atraşi de locuri 
precum templele păgâne, băile publice, 
cimitirele și deșerturile. Cititorii iniţiali 
trăiau astfel suspansul confruntării dintre 
Isus și Satana pe terenul Satanei. Protecţia 
împotriva animalelor sălbatice demonstra 
protecția din partea lui Dumnezeu (Ezec. 
34:25; Dan. 6:22). 
1:14-15. Rezumatul mesajului lui Isus poate 
funcționa și ca rezumat al Evangheliei 
după Marcu, sau Vestea Bună (1:1): oame- 
nii trebuie să se întoarcă la Dumnezeu (vezi 
comentariul la 1:4-5, despre pocăință) dacă 
într-adevăr cred vestea bună că Dumnezeu 
este gata să-Și împlinească promisiunile 
făcute poporului Său (vezi Is. 52:6; comen- 
tariul la Mc. 1:1). 

Evreii admiteau că Dumnezeu este, 
într-un sens, la conducerea universu- 
lui, însă se rugau zilnic pentru ziua când 
Împărăția sau autoritatea Lui avea să 
se extindă peste toate popoarele lumii. 


Cum evangheliile susțin că Isus trebuie să 
vină de două ori, ei admiteau că Împărăția 
vine în două etape: domnia viitoare a lui 
Dumnezeu este deja instaurată atunci când 
Isus moare pe cruce ca rege (15:26), dar 
va include întreaga lume la revenirea lui 
Isus. loan însă nu avea posibilitatea să facă 
această distincţie. 


1:16-20 


Mobilitate descendentă și chemarea lui 
Isus 


Autorii antici își prezentau cu predilecție 
învățăturile prin exemple concrete, iar 
Marcu nu face nici el excepție. După ce 
menționează îndemnul lui Isus adresat 
oamenilor să se întoarcă la Dumnezeu, 
consemnează îndată și un exemplu ce 
ilustrează modul în care unii urmași ai lui 
Cristos au urmat acest îndemn. „Marea 
Galileei” era, de fapt, un lac pe care numai 
cei din zonă îl considerau mare; denumirea 
folosită de Marcu este ecoul unor amintiri 
timpurii despre Isus. 

Puţini locuitori ai Palestinei din vremea 
lui Isus erau bogați; majoritatea trăiau 
într-o relativă sărăcie. Cercetătorii esti- 
mează că între 70-90% dintre locuitorii 
imperiului erau agricultori din mediul 
rural. Totuşi, pescarii, de pildă, se situau 
între săraci şi bogaţi (în Galileea, distincția 
era mai incertă decât în restul imperiului); 
pescarii galileeni nu erau țărani. Evident, 
Ioan și Iacov nu erau săraci — aveau lucră- 
tori „angajați” (v. 20, NTR), așa cum numai 
niște oameni cu stare își permiteau (cu 
toate că unele traduceri ar putea sugera şi 
că aceştia erau doar sclavi împrumutați, cel 
mai probabil termenul se referă la lucrători 
liberi angajaţi). E posibil ca Petru şi Andrei 
să fi fost în parteneriat cu Iacov și loan 
(Luca 5:7-10); există dovezi despre astfel de 
parteneriate între pescarii din acea vreme. 
Textul sugerează că niciunul dintre acești 
*ucenici nu şi-a abandonat afacerile fiindcă 
le-ar fi mers prost; dimpotrivă, au lăsat în 
urmă îndeletniciri destul de bănoase. 

Pentru o asemenea afacere de famlie, 
chiar și plecarea unor slujitori plătiți era 

problematică; dar părăsirea meșteșugului 
de către unii membri din familie ridica şi 
mai multe probleme. Numeroşi învăţători 
evrei din vremea lui Isus considerau că cea 
mai importantă poruncă era cea referitoare 
la cinstea acordată părinţilor. Părăsirea 
inopinată a familiei și a negoțului familial 
era un sacrificiu semnificativ ce contrave- 
nea valorilor culturale ale epocii. 

De obicei, discipolii erau cei care îi cău- 
tau pe învăţători. Numai dascălii cei mai 
radicali își recrutau ei înșiși ucenici (ex.: 
1 Împ. 19:19). De vreme ce ucenicia pre- 
supunea uneori renunțarea temporară la 
viața obișnuită și separarea temporară de 
familie, decizia de a urma un învățător era 
luată după ample deliberări, mai ales dacă 
învățătorul călătorea din loc în loc şi nu își 
desfășura activitatea într-o anumită locali- 
tate. Totuși, Galileea nu este atât de vastă 
încât să necesite călătorii lungi; ucenicii 
aveau astfel posibilitatea să se întoarcă 
periodic în localitățile lor de baștină (vezi, 
de ex.: 2:1). Mare parte a instruirii avea 
caracter sezonier (mai ales când îi viza pe 
cei care trebuiau să fie acasă la semănat și 
la seceriș), însă nu e clar dacă la fel stăteau 
lucrurile şi în cazul ucenicilor lui Isus. 


1:21-28 
Autoritate asupra demonilor 


Pentru auditoriul evreiesc, următoarea suc- 
cesiune de povestiri despre miracole putea 
să evoce istoriile din *Vechiul Testament 
despre Ilie și Elisei, din 1 Împărați 17-19 
și 2 Împărați 1-8. Relatarea despre pes- 
cari arată ce pretenții le impunea autori- 
tatea lui Isus adepților Săi, însă versetele 
care urmează atestă autoritatea Sa asupra 
duhurilor necurate (cf. 1:12-13). Singurul 
potențial exorcist menționat în Vechiul 
Testament a fost David (1 Sam. 16:23), dar 
*Josephus şi *Manuscrisele de la Marea 
Moartă sugerează că și alți iudei din acea 
vreme făceau exorcizări. Deși în literatura 
ebraică apar adesea *demoni rătăcitori, în 
evanghelii, demonii (cu excepția Satanei — 
Mc. 1:13) sunt prezenţi doar în oamenii pe 
care îi posedă (sau în porci — 5:12). Locul în 

care Isus întâlnește primul demon era de 
natură să-i şocheze pe cititorii lui Marcu: 
un așezământ religios. 

1:21. Majoritatea *sinagogilor erau centre 
comunitare şi locuri pentru rugăciune și 
studiu. Când primeau vizita altor învăță- 
tori, liderii locali (preoți, *scribi, donatori 
mărinimoşi sau alți membri respectaţi ai 
comunității) îi invitau pe musafiri să ia 
cuvântul, mai cu seamă în ziua sabatului. 
Arheologii au descoperit amplasamentul 
sinagogii din Capernaum, construită din 
blocuri de bazalt. Deși sinagogile de mai 
târziu dispuneau de mai multe facilități, în 
sinagogile din Galileea secolului I, majo- 
ritatea oamenilor se așezau, probabil, pe 
rogojini întinse pe jos. 

1:22. Serviciile din sinagogă erau conduse 
de către preoți sau de către ceea ce am 
putea numi „lideri laici”, însă oamenii mai 
pricepuți în interpretarea Scripturii își adu- 
ceau cu siguranță aportul atunci când tre- 
buia explicat Vechiul Testament. Numeroși 
învățători locali erau scribi ai satului care se 
ocupau și de întocmirea sau interpretarea 
documentelor legale pentru localitatea lor; 
unii se ocupau de educaţia biblică a copiilor. 
Majoritatea învăţătorilor încercau să pre- 
zinte *Legea (de obicei, pe baza propriilor 
lecturi din Scriptură), explicând care sunt 
interpretările și aplicațiile ei pertinente sau 
apelând la tradiții. Învăţătorii mai instruiți 
apelau la tradiții timpurii; din această cate- 
gorie făceau parte mai ales cei din gruparea 
fariseilor. Învățătura lui Isus trecea dincolo 
de aceste cutume interpretative. 

1:23-24. Demonii (numiţi uneori și „duhuri 
necurate”; vezi Cartea Jubileelor 10:1) erau 
adesea asociați cu *magia, iar vrăjitorii 
încercau să supună alte forțe spirituale invo- 
cându-le numele. Dacă demonul din acest 
pasaj încearcă să pună stăpânire în același 
fel pe Isus („ştiu cine eşti” era o formulă 
din textele magice menită să supună forțe 
spirituale), după cum sugerează unii inter- 
preţi, stratagema nu funcționează. Anticii 
recunoșteau adesea că demonii aveau 
acces la o cunoaștere supranaturală; nu e 
deloc surprinzător că acești demoni cunoș- 
teau adevărata identitate a lui Isus, încă 


necunoscută oamenilor prezenţi acolo. „Cel 
sfânt” era, de obicei, unul dintre titlurile 
folosite cu referire la Dumnezeu, însă sin- 
tagma „Sfântul lui Dumnezeu” de aici era, 
probabil, echivalentă cu „agentul de încre- 
dere al lui Dumnezeu”; în literatura ebraică, 
demonii își recunosc incapacitatea de a face 
rău celor care umblau cu Dumnezeu. 
1:25-27. Intervenţia lui Isus demonstrează 
autoritatea de care dispunea (1:22, 27). Se 
pare că demonii erau mustraţi și supuși 
prin porunci precum „Iaci” (mustrare folo- 
sită și în * Testamentul lui Solomon); în Noul 
Testament, precum şi în alte scrieri antice, 
mustrările nu conţin niciodată declarații 
oficiale, precum: „Ie mustru”. Când ieșeau 
dintr-o persoană, demonii o scuturau ca 
semn al plecării lor, indiferent cine era cel 
care i-a alungat. 

Cu toate că și exorciștii — oameni care 
încercau să alunge demonii din cei pose- 
dați - foloseau uneori expresii precum: 
„leşi afară din Cutărescu!”, acestea făceau 
parte din incantații magice mai elaborate. 
Se foloseau două metode principale pen- 
tru alungarea demonilor: (1) iritându-i 
sau speriindu-i ca să iasă (de exemplu, 
ducând la nasul posedatului rădăcini urât 
mirositoare, în speranța că demonii nu 
vor suporta duhoarea); (2) prin formule 
magice sau prin invocarea unor spirite 
mai puternice pentru a scăpa de cele mai 
slabe. Prin urmare, oamenii sunt uimiți că 
Isus poate rezolva problema pur și simplu 
poruncind demonilor să plece. Tradiția 
iudaică elogia învățătorii care erau capabili 
să pătrundă sensurile profunde ale Legii și 
uneori atribuia puteri miraculoase învăță- 
torilor celebri; Isus însă pare să constituie o 
categorie specială („învăţătură nouă”). 
1:28. Satele din Galileea erau situate la mică 
depărtare unul de altul. Iar înrudirile din- 
tre membrii lor și negoțul dintre ele făceau 
ca vestea să se răspândească repede. 


1:29-34 
Popularitatea vindecătorului 


1:29-31. Cuplurile proaspăt căsătorite 
locuiau adesea în casa părintească a soțului 


(probabil într-o bojdeucă amenajată pe 
acoperişul plat al casei) până ce adunau 
suficienți bani ca să se poată muta în locu- 
ința lor. Se întâmpla frecvent ca părinții 
să moară când copiii abia atingeau vârsta 
maturității, astfel că e posibil ca Simon și 
Andrei să fi moștenit casa părintească. 
În orice caz, e posibil ca socrul lui Simon 
să fi decedat, iar Simon și soția lui să o fi 
luat pe mama văduvă în casa lor. Purtarea 
de grijă membrilor familiei extinse era o 
practică frecventă în lumea antică medite- 
raneană, spre deosebire de situația actuală 
din Occident. 

1:32-34. Sabatul se încheia sâmbăta, la 
apusul soarelui. Marcu face precizarea că 
„după ce a apus soarele”, ca să ne infor- 
meze că sabatul se încheiase, pentru că 
ar fi reprezentat o încălcare a sabatului să 
cari pe cineva în această zi. Întreaga suflare 
din localitate s-a adunat „la ușă”, pentru 
că majoritatea locuinţelor din Capernaum 
aveau o singură cameră, însă nici casele 
mai mari n-ar fi putut adăposti prea mulți. 
Probabil că uşa dădea spre o curte comună 
mai multor locuinţe, situaţie frecventă în 
cetățile din Galileea, însă, în cazul de față, 
e posibil să fi fost vorba de o ușă care dădea 
într-o stradă lăturalnică. Puținii învăţători 
vestiți pentru miracolele lor adunau foarte 
rapid mari mulțimi. 


1:35-39 
Rugăciunea în solitudine 


1:35-37. Acest aflux de oameni genera o 
altă problemă: devenea aproape imposi- 
bil de găsit un loc ferit de lume în cetățile 
antice, cu străzile lor înguste și casele în 
care, într-o singură cameră, puteau locui 
zece sau chiar douăzeci de suflete; majori- 
tatea structurilor mai elaborate erau con- 
stituite din patru case poziționate în jurul 
unei curți comune. Galileea avea o densi- 
tate mare de populație, iar localităţile erau 
aproape una de alta. Locurile pustii erau 
totuși de găsit pe dealurile de lângă sate, 
dimineața devreme. Oamenii se trezeau ca 
să înceapă munca odată cu răsăritul soare- 
lui, astfel că Isus a trebuit să Se trezească 

cu mult înaintea răsăritului ca să poată găsi 
un loc pustiu unde să Se roage. 

1:38-39. Cuvântul folosit aici pentru cele- 
lalte „sate” desemnează localități agricole 
mari, administrate însă după normele 
satelor obișnuite; se pare că erau sate în 
care încă nu se știa despre Isus. Probabil 
că mulțimile cele mai numeroase se adu- 
nau în jurul Lui în zilele de târg, de sabat 
și după-masa târziu sau spre seară, când 
oamenii terminau cu muncile de peste zi. 


1:40-A45 
Vindecarea unui lepros 


Lepra era o boală (sau o categorie de boli) 
de piele, foarte respingătoare, pentru care 
Scripturile ebraice prevedeau carantină 
(Lev. 13:45-46). Unii învățători evrei mai 
târzii aveau să pună lepra pe seama păca- 
telor leprosului (incriminată era adesea 
bârfa). În consecinţă, leproșii erau alungați 
din societate, constituind o categorie pe 
care cei mai mulți preferau s-o ignore. De 
obicei, oamenii evitau contactul fizic cu 
leproşii, ca nu cumva să se întineze. 

Leprosul Îl abordează pe Isus cu o ati- 
tudine umilă, așa cum prevedea *Vechiul 
Testament că trebuie făcută rugăciunea 
către Dumnezeu, deși însuși faptul că se 
apropie de Isus dovedește o îndrăzneală 
sfântă. Conștientizarea că Dumnezeu avea 
dreptul să-i respingă rugăciunea, precum și 
că el depindea de îndurarea lui Dumnezeu 
nu era defel lipsă de credinţă (Gen. 18:27, 
30-32; 2 Sam. 10:12; Dan. 3:18). 

*Legea prevedea anumite jertfe ce trebu- 
iau aduse în cazul în care cineva era vinde- 
cat de lepră (Lev. 14:1-32). Conformându-se 
acestor rânduieli, Isus respectă Legea și 
nu-i insultă pe preoți. (Legi ebraice ulte- 
rioare vor stabili ca leprosul să fie văzut 
de către un preot local înainte să intre în 
Templu, dar nu e clar dacă aceste prevederi 
mai erau în vigoare în timpul lui Isus.) 

Învățătorii despre care se ştia că înfăp- 
tuiesc minuni atrăgeau, îndeobște, mai 
mulți oameni, fiindcă erau mulți bolnavi; 
numărul suferinzilor de diverse boli este 
atestat de mulțimile care erau atrase de 

izvoarele fierbinţi din Galileea despre care 
se credea că alină durerile. Isus, care înfăp- 
tuia minuni fără să recurgă la incantațiile 
magice păgâne, atrăgea atâta norod, încât 
uneori nu ar fi încăput în perimetrul unei 
localități (v. 45). 


2:1-12 

Vindecați și iertaţi 

După cum Isus lezează sensibilitățile reli- 
gioase din cultura vremii Sale prin faptul 
că atinge un lepros (1:41) şi reclamă o auto- 
ritate superioară celei pe care un “rabin 
obișnuit ar fi îndrăznit s-o pretindă şi în 
acord cu debutul contrariant pe care Marcu 
îl alege pentru “naraţiunea sa — povestind 
despre un îndrăcit vindecat într-un loc 
destinat studiului și rugăciunii (1:21-28), 
tot astfel, prin rolul Său din acest pasaj, 
Isus denunță uzanţele teologice ale religiei 
instituționale. 

2:1-2. O locuință de mărime medie din 
Capernaum ar fi putut adăposti în jur de 
cincizeci de persoane înghesuite (dintre 
casele descoperite de arheologi, cea mai 
largă are o latură de 5,5 m [18 ft]). Astfel că 
nu trebuie să ne imaginăm că literalmente 
ar fi fost de față întregul sat — în casă sau 
în jurul ei. 

2:3-4. Oamenii mai nevoiaşi aveau ade- 
sea doar o rogojină pe post de „pat“; prin 
urmare, e posibil ca prietenii paraliticului 
să-l fi cărat cu patul în care zăcea. Unele 
dintre casele din Capernaum erau auto- 
nome, însă altele erau construite în jurul 
unei curți comune cu mai mulți vecini. 
Adesea, casele aveau o scară exterioară, 
ce facilita accesul nestingherit pe acoperiş. 
Acoperișul caselor cu un singur nivel era 
în general suficient de solid pentru a se 
putea umbla pe el, fiind făcut, de obicei, 
din grinzi peste care veneau ramuri și stuf, 
tencuite apoi cu pământ; așadar, putea fi 
spart, însă cu prețul murdăriei aferente și 
era de așteptat ca făptașul să suporte chel- 
tuielile reparațiilor. 

2:5-7. Hotărârea nestrămutată de a ajunge 
la Isus este considerată aici „credinţă”, la 
fel ca în alte situații similare consemnate 


în *Vechiul Testament (ex.: 2 Împ. 4:27-28). 
Într-o accepțiune pozitivă, învățătorii 
puteau să se adreseze *ucenicilor, iar cei 
mai în vârstă celor mai tineri, cu apelativul 
„fiule” sau „copile”. Păcatele trebuiau *ispă- 
șite prin jertfe aduse la Templu. Iudaismul 
afirma că numai Dumnezeu poate ierta 
păcatele, însă majoritatea evreilor admiteau 
că unii dintre reprezentanții lui Dumnezeu 
puteau vorbi în numele lui Dumnezeu. 
Formularea cu diateza pasivă, „suntiertate”, 
ar putea fi interpretată în acest fel (învățăto- 
rii evrei foloseau adesea această formă pen- 
tru a descrie acţiunile lui Dumnezeu); însă 
Isus nu era preot, nimeni nu adusese vreo 
jertfă, iar cărturarii nu auziseră vreo justifi- 
care pentru pronunțarea iertării, nici măcar 
niște semne clare de “pocăință. 

În Vechiul Testament, pedeapsa pen- 
tru blasfemia împotriva numelui lui 
Dumnezeu - deriziunea care înlocuia cin- 
stirea — era moartea (Lev. 24:10-32). Potri- 
vit materialelor rabinice ulterioare (cunos- 
cute pentru restrângerea pedepsei capitale 
la cât mai puţine cazuri posibile), blasfemia 
presupunea rostirea numelui divin sau 
îndemnarea oamenilor să urmeze alți zei. 
În această perioadă însă, termenul avea 
o acoperire mult mai largă în limbajul 
curent, iar aceşti experți ai Legii e posibil 
să fi considerat că Isus Își revendică un rol 
divin, dezonorând astfel numele divin. 
2:8. Deoarece cunoașterea supranaturală 
era atribuită mai cu seamă profeților (vezi 
2 Împ. 6:12), cei care-L auziseră pe Isus Îl 
considerau probabil profet; „gândeau în 
ei înșiși” (NTR) s-ar putea să fie o expresie 
idiomatică (Deut. 15:9; 18:21; 30:14). Cei mai 
mulți învățați evrei considerau că nu mai 
existau „profeți” după modelul Vechiului 
Testament, însă oamenii de rând se bucurau 
să vadă figuri profetice noi, considerând în 
general că sunt vestitori ai sfârșitului. 
2:9-12. Unii învăţători evrei admiteau 
minunile ca dovadă că un învăţător era un 
veritabil reprezentant al lui Dumnezeu; 
alții însă nu considerau că minunile sunt 
suficiente pentru a atesta acest lucru, câtă 
vreme respectivii contraziceau interpreta- 
rea pe care ei o dădeau Scripturii. 


Învăţătorii evrei ştiau că Dumnezeu 
era singurul care putea să ierte (în Ziua 
Ispăşirii, ca urmare a jertfelor); dar mai ştiau 
și că vindecarea este, în ultimă instanţă, 
dată tot de Dumnezeu. Amândouă stăteau 
în puterea lui Dumnezeu, dar puteau fi 
vestite prin agenţii lui Dumnezeu care acţi- 
onau conform voii Sale. *Josephus atestă 
că în vremea lui Isus au existat profeți falși 
care promiteau să înfăptuiască minuni, dar 
nu și-au putut ține promisiunile; e posibil 
ca unii dintre contestatarii lui Isus să-L fi 
încadrat și pe El în această categorie. Dar 
faptul că El a înfăptuit minunea chiar îna- 
intea lor ar fi trebuit să-i silească pe contes- 
tatari să-și reconsidere poziția. 


2:13-17 
Un colector de taxe merge după Isus 


La fel ca în 2:1-12, comportamentul lui Isus 
sfidează standardul de pietate al contem- 
poranilor Săi evrei. 
2:13. Majoritatea învăţătorilor cu celebri- 
tate locală se ocupau de instruirea unor 
grupuri de *ucenici și, pe lângă asta, mai 
făceau și diverse alte servicii pentru comu- 
nitate. Liderii de anvergură regională, 
care erau urmați de mulțimi semnificative 
de oameni, puteau constitui însă o ame- 
nințare pentru orânduire, fiind potenţiali 
revoluționari. 
2:14. Deoarece taraba lui Levi era ampla- 
sată în Capernaum, mulți bănuiesc că el 
ar fi fost vameş, fiind responsabil de colec- 
tarea taxelor pe produsele de import ce 
ajungeau aici pe marile rute comerciale din 
apropiere. E posibil ca așa să fi stat lucru- 
rile, deşi disprețul comunității (2:16) s-ar 
putea să indice faptul că el funcționa ca 
perceptor în slujba lui Irod Antipa. În orice 
caz, avea o slujbă sigură şi bănoasă —- mai 
bună decât cea de pescar — pe care o pără- 
sește ca să dea curs chemării lui Isus. 
Unele taxe mergeau direct în vistieria 
stăpânirii romane, însă dările și taxele 
vamale (de obicei situate la un plafon de 
două sau trei procente, însă cumulate pen- 
tru negustorii ce călătoreau prin mai multe 
ținuturi) erau reținute în localitățile unde 

erau colectate. Chiar dacă Levi va fi fost 
doar un vameș ce taxa mărfurile pentru 
vistieria comunităţii locale, această *nara- 
țiune atestă că activitatea sa era privită de 
mulţi ca fiind infamă; aristocrația locală 
slujea interesele romanilor în detrimentul 
evreilor săraci. 

2:15. Numeroși oameni religioşi îi dispre- 
tuiau pe *colectorii de taxe, socotindu-i 
colaboratori ai romanilor sau agenţi ai aris- 
tocrației opresoare care conlucra cu roma- 
nii. Unii comentatori sunt de părere că ter- 
menul „păcătoși” se referă în mod specific 
la cei care nu mâncau hrana după regulile 
purității ritualice, dar e mai probabil că se 
referă la oricine trăia păcătos, în afara nor- 
melor religioase, și cu totul nepăsător la 
disprețul din partea comunităţii religioase. 
2:16. A lua masa împreună cu cineva 
consfințea, de obicei, o relație de prie- 
tenie. Oamenii integri nu şi-ar fi permis 
comportamente ce puteau fi interpretate 
ca bunăvoință faţă de cei care nu dădeau 
zeciuială, de pildă, darămite să-şi asocieze 
imaginea cu păcătoşii notorii şi neruşinați. 
A sta cu ei la masă însemna să nu ţii seama 
de comportamentul lor și să-ți atragi opro- 
briul concetățenilor. Uneori, învățătorii îi 
puneau pe colectorii de taxe în contrast cu 
fariseii, modele de pietate. Cel mai proba- 
bil, în cazul de față, ei se așteptau ca Isus, 
care era un învățător înțelept, să le împăr- 
tășească aceste convingeri. 

2:17. Isus le întoarce replica recurgând la 
o metaforă obișnuită a vremii (comparaţia 
dintre învățători și doctori) ca să-și subli- 
nieze ideea. 


2:18-22 

Timpul potrivit pentru post 

Din nou (vezi 2:13-17), Isus nu este sufi- 
cient de religios după standardele tradi- 
ționaliştilor; însă El are în vedere un nou 
model de religiozitate. 

2:18. În *Lege, postul era prevăzut numai 
pentru Ziua Ispăşirii, însă tradiția iudaică 
adăugase numeroase alte posturi. Se spu- 
nea despre farisei că postesc de două ori pe 
săptămână, fără apă (cel puțin în anotimpul 

secetos). Postul era o practică importantă 
asociată cu rugăciunea sau penitența, iar 
din această pricină era cu totul neobișnuit 
ca niște “ucenici (viitori rabini) să nu prac- 
tice postul deloc. Se considera că învățăto- 
rul este răspunzător de comportamentul 
discipolilor săi. 

2:19-20. După standardul vremii, nunțile 
presupuneau șapte zile de sărbătoare; 
nimeni nu avea voie să postească, să 
jelească sau să presteze diverse munci 
grele în timpul celor șapte zile. Aici Isus 
face o paralelă cu inoportunitatea postului 
în timpul prezenţei Sale. De vreme ce Isus 
Se compară cu un mire (însă comparațiile 
folosite în pilde nu trebuie analizate până 
în cel mai mic detaliu), devine semnificativ 
faptul că Dumnezeu este prezentat ca mire 
în unele descrieri din *Vechiul Testament 
(ex.: Osea 2:14-20). 

2:21-22. Iarăşi, postul este considerat ina- 
decvat în condiţiile actuale. Pentru a-și 
susține teza, Isus recurge la două elemente 
banale. Hainele vechi intră la apă, după 
mai multe spălări. Vinul poate fi ținut în 
ulcioare sau în burdufuri; cele din urmă, 
se înfoaie. Burdufurile vechi din piele sunt 
deja întinse la maximum după ce a fer- 
mentat vinul în ele; dacă sunt umplute cu 
mustul încă nefermentat, acesta le va înfoia 
din nou, iar burdufurile vechi, care deja își 
atinseseră capacitatea maximă, vor crăpa. 


2:23-27 
Adevărata funcție a sabatului 


Confruntarea lui Isus cu religia instituti- 
onalizată din pasajul precedent atinge un 
climax atunci când este luată în discuție 
respectarea sabatului (2:23-26). Prioritățile 
lor religioase diferă; în timp ce autoritățile 
religioase pot considera că Isus contestă 
autoritatea Scripturilor, Isus reclamă doar 
o altă modalitate de interpretare din care 
Îşi deduce aplicaţiile. 

2:23-24. Mulţi susțin că în Galileea locuiau 
puțini “farisei și pun sub semnul întrebării 
faptul că s-ar fi putut afla de sabat într-un 
lan de grâu; dacă acceptăm această observa- 
ție, e posibil ca Marcu să fi folosit termenul 

farisei — care are un sens destul de precis — 
cu referire la lideri religioși locali care au 
reacționat când li s-au raportat faptele *uce- 
nicilor lui Isus. Alții admit că e posibil să 
fi locuit farisei şi în Galileea şi că probabil 
făceau cercetări sau călătoreau împreună 
cu Isus, ori se poate chiar să fi venit din 
ludeea să afle mai multe despre El. O altă 
ipoteză este aceea că episodul povestit aici 
s-a petrecut, de fapt, în timpul unei vizite în 
Iudeea, prilejuită de vreun praznic. 

În orice caz, nu avea cum să fie mai mult 
decât „un drum în ziua sabatului” din 
punctul din care porniseră - adică două 
mii de coți, aproximativ 1120 m [3674 ft]. 
Prin urmare, ucenicii, care se întâlnesc cu 
fariseii, nu depășiseră distanța prevăzută 
de regula fariseilor pentru un drum în ziua 
de sabat până la un loc prestabilit unde 
puteau trimite dinainte mâncare, dacă 
aceasta ar fi fost pregătită corespunzător 
din ziua precedentă. Cum învățătorii erau 
considerați responsabili de comportamen- 
tul discipolilor, mulți rabini găseau că este 
firesc să apere onoarea ucenicilor lor. 

2:25. Indiferent dacă oponenții lui Isus îi 
împărtășeau argumentul sau nu, El invocă 
un precedent biblic unde standardul stabi- 
lit de Lege este încălcat din cauza foamei; 
în consecință, nu putea fi tras la răspun- 
dere de un tribunal local pentru încălcarea 
Torei. Când Isus Îşi apără ucenicii, face 
trimitere la „cei care erau împreună cu” 
David. Chiar dacă David era, în realitate, 
singur (1 Sam 21:1), ideea e că preotul a cre- 
zut și a acționat după cuvântul lui David, 
care susținea că mai sunt și alții (21:2). Era 
îngăduit ca foamea să capete prioritate față 
de legea ritualică. 

2:26. Abiatar nu era încă *mare-preot la 
momentul când i-a dat pâinile lui David, 
dar Marcu folosește termenul în accepţiu- 
nea curentă din vremea lui: „mare-preot” 
era orice membru al familiei acestuia, cu 
puteri administrative, definiţie care l-ar fi 
inclus și pe Abiatar, deși David s-a dus la 
Ahimelec, tatăl lui Abiatar. 

2:27-28. Cu toate că Isus revendică dreptul 
de a interpreta normele sabatice cu autori- 
tatea Sa de *Fiu al Omului (Dan. 7:13-14), 


probabil că adversarii Săi au înţeles că El 
vrea să spună că, de vreme ce sabatul a fost 
făcut pentru om (idee susținută și de către 
alți învăţători evrei), ființele umane au 
dreptul să facă tot ce le este necesar în ziua 
sabatului. (Sintagma „Fiul Omului” era o 
expresie aramaică uzuală pentru „fiinţe 
umane”, iar ascultătorii puteau crede că la 
asta făcea Isus referire, deși autoritatea Sa 
sugerează că Își revendica statutul de Fiu al 
Omului din Daniel 7:13-14.) 


3:1-6 

Vindecare sau omor în ziua sabatului 
3:1. Mușchii și nervii dintr-o mână 
„uscată” sau „zbârcită” erau nefuncționali; 
prin urmare, mâna, de obicei mai mică, 
nu putea fi folosită (vezi 1 Împ. 13:4; cf. 
Testamentul lui Simeon 2:12). Nu exista leac 
pentru acest gen de paralizie. 

3:2. Chiar dacă unii farisei acceptau admi- 
nistrarea unor medicamente, mai ales dacă 
fuseseră preparate înainte de sabat, erau 
alții care considerau că leacul administrat 
de sabat se justifica numai pentru a salva 
o viață. (Până și cei ce respectau sabatul 
după cele mai stricte reguli admiteau încăl- 
carea lui pentru a salva o viaţă sau pentru a 
lupta într-un război de apărare.) Regula ce 
interzicea tratamentele îi viza însă pe doc- 
tori, nu vindecările făcute de Dumnezeu, 
iar fariseii nu se puteau pune de acord 
dacă rugăciunea pentru bolnavi era sau nu 
îngăduită în ziua de sabat. Nu atât normele 
riguroase ale fariseilor primează aici, cât 
mai ales dușmănia ce zace în ființa umană. 
3:3-5. E posibil ca Isus să fi sugerat că 
„omorul” (NTR) în ziua sabatului era îngă- 
duit, cu trimitere la războiul Macabeilor 
(sec. II î.H.); dar mai degrabă el deduce 
o analogie legală din principiul potrivit 
căruia e îngăduită încălcarea sabatului 
pentru a salva o viață sau pentru a ucide în 
legitimă apărare; prin extrapolare, e îngă- 
duit să faci bine, dar nu rău (cf. 2 Împ. 5:7). 
3:6. Încălcările involuntare ale sabatului 
sau chestiunile disputate cu privire la 
ceea ce putea fi considerat muncă (situații 
dezbătute în tribunalele evreieşti) erau de 

obicei tratate mai blând; pedeapsa capitală 
(Ex. 31:14; 35:2) era astfel aplicată numai 
celor care în mod deliberat sfidau saba- 
tul. Sancțiunile constau efectiv în amenzi 
foarte mari sau pedepse corporale publice 
administrate în *sinagogi. Şamaiţii, cei 
care dominau școlile fariseilor din această 
perioadă, interziceau rugăciunile pentru 
bolnavi în ziua de sabat, dar nu urmă- 
reau reprimarea minorităţii hileliților care 
îngăduiau astfel de rugăciuni (chiar dacă 
izbucneau uneori conflicte între cele două 
grupări). Așa cum li se întâmplă adesea 
oamenilor, adversarii lui Isus au făcut 
exces de zel chiar şi raportat la propriile lor 
tradiţii. În ceea ce îi privește pe irodieni, 
vezi comentariul la 12:13. 


3:7-12 

Creșterea popularității 

3:7-8. Idumeea era la sud de Iudeea; la est 
de lordan se afla Pereea, iar Tirul și Sidonul 
erau către nord-vest. La fel ca Galileea, 
Idumeea şi Pereea erau teritorii predomi- 
nant iudaice, din punct de vedere religios, 
dominate odinioară de *neamuri. Tirul și 
Sidonul erau orașe ale neamurilor, cu toate 
că cel mai plauzibil e că sunt vizați locuito- 
rii evrei din acele localităţi (cf. 7:27). 
3:9-12. În cele din urmă, Isus a trebuit să 
găsească o soluție pentru mulțimile tot 
mai mari care-L urmau (3:9). Orice pro- 
fet despre care se credea că poate face 
minuni atrăgea gloate mari în teritoriile 
evreiești ale Palestinei, iar Isus se pare că 
aduna mulţimi mai mari decât oricine. 
Alți „profeţi făcători de minuni” încercau 
uneori minuni precum dărâmarea ziduri- 
lor Ierusalimului sau despărțirea apelor 
Iordanului (fără succes), dar niciunui pro- 
fet de după Ilie şi Elisei nu i se mai atribui- 
seră atâtea miracole precum lui Isus. 


3:13-19 

Alegerea celor doisprezece 

3:13. Muntii erau adesea considerați locuri 
de întâlnire cu Dumnezeu (cf., de ex.: expe- 
rințele lui Moise şi Ilie; Ex. 3:1-2; 1 Imp. 
19:8, 11-18). 

3:14-15. Israelul era alcătuit din două- 
sprezece triburi, iar când anumite grupuri 
alegeau doisprezece lideri (precum cei 
care au scris *Manuscrisele de la Marea 
Moartă), procedau astfel cu convingerea 
că grupul lor era adevărata rămășiță a lui 
Israel, potenţiala sursă a unei înnoiri pen- 
tru întregul popor. „*Apostol” înseamnă 
reprezentant înzestrat cu autoritate, iar 
ideea subliniată aici este aceea că autori- 
tatea lui Isus de a vesti *Împărăţia și de a 
alunga *demonii se arată și prin agenţii Săi 
care acționează în numele Lui. 

3:16-19. Luca (şi posibil și „Q”, o sursă 
comună lui și lui Matei) îl menționează pe 
„luda, fiul lui Iacov” în locul lui „Iadeu” 
din Matei sau Marcu. Documente comerci- 
ale antice atestă că era un fapt obișnuit ca 
oamenii să fie cunoscuți după mai multe 
nume. (Diferenţele dintre liste demon- 
strează că n-au fost copiate unele după 
altele, nici standardizate, astfel că tradiţia 
despre alegerea celor doisprezece este mai 
veche decât oricare dintre liste.) Poreclele 
erau frecvente, fiind menționate chiar și pe 
pietrele funerare. 

Fiind unul dintre cele mai răspândite 
nume în această perioadă, „Simon” avea 
nevoie de un calificativ distinctiv. (Cu toate 
că e grecesc, Simon era un nume popular 
printre evrei, ca echivalent foarte apropiat 
pentru Simeon.) „Canaanitul” este un ter- 
men *aramaic pentru „zelot” (Luca 6:15); 
din acest motiv unele traduceri au adoptat 
varianta „Simon Zelotul”. În epocă, ter- 
menul e posibil să fi avut doar sensul de 
„cel plin de zel”, însă poate fi și o aluzie 
la faptul că purtătorul său a luat parte la 
activități revoluționare (la puţină vreme 
după această perioadă, unii revoluționari 
au ajuns să fie cunoscuţi sub numele de 
„*zeloţi”). „Boanerghes” este, după câte 
se pare, un cuvânt grecesc, echivalent pen- 
tru aramaicul „fiii tunetului” (rgs pentru 
aramaicul r'7n). „Iscarioteanul” ar putea 
insemna „locuitor din Kariot”, dar nu e 
sigur; totuși, majoritatea celorlalte ipoteze 
(ex.: o transliterare greacă după varianta 
aramaică alterată a latinescului sicarius, 
„asasin“, însă denumirea e mai târzie; vezi 


comentariul la Fapte 21:38) par chiar mai 
improbabile. 


3:20-30 
Isus prădează casa Satanei 


3:20-22. Exorciștii invocau în mod frecvent 
un spirit mai puternic pentru a-l alunga pe 
cel mai slab, astfel că adversarii lui Isus L-au 
acuzat că puterea Sa de a alunga demo- 
nii este datorată vrăjitoriei — și *Satanei. 
Nebunia (3:21) era uneori asociată cu pose- 
darea de către *demoni (3:22), cu toate că 
familia lui Isus e posibil să nu fi făcut astfel 
de legături. Deoarece despre învățătorii falși 
se credea uneori că ar fi îmboldiţi de către 
demoni, iar pedeapsa oficială pentru păcă- 
lirea spirituală a poporului lui Dumnezeu 
era moartea (Deut. 13:5; 18:20), familia lui 
Isus (cel mai probabil sens de aici, vezi 
3:31) va fi considerat că trebuie să ajungă 
la El înaintea experților legali. (Aceștia nu 
aveau puterea să aplice pedeapsa cu moar- 
tea, deoarece Palestina era sub dominație 
romană; în unele zone, debilitatea mintală 
putea fi chiar un scut împotriva acuzații- 
lor. Însă formularea publică a unei astfel 
de acuze era suficientă pentru a dezonora 
familia.) E posibil ca învățătorii ofensaţi de 
evenimentele relatate în 2:1-3:6 să fi pus la 
cale această operațiune. 

3:23-27. Textele magice menţionau uneori 
„legarea“ demonilor prin incantaţii (pentru 
a-i manipula), însă aici nu la acest lucru se 
face referire (Isus n-a spus niciodată vreu- 
nui demon: „te leg”). Mai degrabă, avem 
de-a face cu o *parabolă, iar Isus l-a învins 
pe cel puternic, rezistând ispitelor (1:13) 
și/sau alungând demonii (1:25-26). (Dacă 
Isus face aluzie la Isaia 49:24-25, acolo este 
vorba despre Dumnezeu care Îşi eliberează 
poporul din robia unui om puternic.) 
3:28-30. „Blasfemia împotriva Duhului 
Sfânt” (NTR) presupune, aici, opoziția față 
de *mesianitatea lui Isus manifestată cu o 
asemenea îndârjire, încât, pentru a eluda 
semnele prin care Duhul confirma identi- 
tatea Sa, au recurs la acuzaţia de vrăjito- 
rie. Învăţaţii își puneau adesea problema 
dacă există păcate de neiertat; ceea ce vrea 


Isus să spună, probabil, este că, respin- 
gând inclusiv mărturia Duhului Sfânt cu 
privire la identitatea şi misiunea lui Isus, 
exprimată prin exorcizări, acuzatorii Săi se 
apropiau periculos de mult de ipostaza în 
care ar fi incapabili să se *pocăiască. 


3:31-34 
Adevărata familie a lui Isus 


A-i considera pe coreligionari frați și surori 
era ceva obișnuit; a acorda celor mai în vâr- 
stă respectul datorat unor părinţi era, de 
asemenea, ceva natural. Unii considerau 
chiar că relaţia învățător-*ucenic este mai 
presus de relațiile de familie, dar totuși nu 
chiar la nivelul la care apare aici. (În învă- 
țăturile rabinice mai târzii, când un păgân 
se convertea la iudaism, respectivul trebuia 
să pună iudaismul mai presus de obligați- 
ile sale familiale anterioare; însă evreii nu 
aveau voie să-și neglijeze rudele de sânge. 
Isus nu este însă singurul învăţător iudeu 
care a recurs la *hiperbolă sau exagerări 
retorice. Nu Își reneagă cu totul familia 
pământească, ci doar Își afirmă prioritățile. 
S-ar putea ca aceasta să fie explicația dacă, 
după cum sugerează unii, familia voia să-L 
declare bolnav mintal ca să-L poată astfel 
salva de pericolele pe care cu siguranță 
avea să le înfrunte dacă stăruia pe calea pe 
care pornise; cf. 3:21.) 


4:1-20 


Parabola semănătorului și a celor patru 
feluri de sol 


4:1-2. Dispunerea corabiei trebuie să-l fi 
conferit lui Isus o acustică ideală, astfel 
încât cuvintele Sale să poată ajunge la mul- 
timi. Unele locuri din Palestina beneficiază 
de o bună acustică naturală. O peșteră de 
lângă Capernaum oferă posibilitatea ca 
un om care vorbește în mijlocul peșterii să 
poată fi auzit de șapte mii de ascultători. 
Învățătorii recurgeau în mod curent la 
*parabole când dădeau învățătură; deși 
numeroase parabole erau construite pe 
imagini ale curților regale, probabil că 
explicațiile adresate de către învățători 
oamenilor de rând făceau uz de parabole 

mai pragmatice, precum cele despre sece- 
riş, folosite aici de către Isus. 

4:3-7. Când seminţele erau semănate îna- 
inte ca ogorul să fie arat (fapt destul de 
frecvent), era firesc să se nimerească într- 
una dintre cele patru categorii menţionate 
aici. „Drumul” reprezintă, cel mai proba- 
bil, poteca de acces la ogor. 

4:8. Treizeci, șaizeci și o sută reprezintă 
niște procente foarte bune pentru recolta 
strânsă de pe sol galileean. În fertila vale a 
Iordanului, recoltele ajungeau de la de zece 
ori până la (mult mai rar) de o sută de ori 
cantitatea semănată, astfel că productivita- 
tea însutită nu presupunea o recoltă minune 
(chiar dacă e una impresionantă; Gen. 
26:12); însă la o recoltă medie în Palestina 
se recolta o cantitate de șapte ori şi jumătate 
până la zece ori mai mare decât cea semă- 
nată, astfel că toate cifrele invocate de Isus 
aici reprezintă o productivitate foarte bună. 
Recolta justifică cu prisosinţă și pierderile 
de seminţe înregistrate (cf. Ecl. 11:1-6). 

4:9. „Urechi de auzit” este un ecou al unei 
teme din profeții Vechiului Testament, 
anume că mulţi aveau urechi, dar erau 
surzi la glasul lui Dumnezeu (ex.: Is. 6:10; 
43:8; 44:18; Ezec. 12:2). 

4:10-11. Învăţătorii evrei foloseau în mod 
curent parabolele pentru a-și explica sau 
ilustra ideile, nu pentru a le încifra. Însă 
dacă cineva relata o întâmplare, fără să 
precizeze ideea pe care voia s-o sublinieze, 
așa cum procedează Isus în cazul de față, 
numai cei deosebit de ascuțiți la minte (4:9) 
și care porneau de la niște date prealabile 
puteau să înțeleagă despre ce era vorba. 
Altminteri, parabolele funcționau ca niște 
ghicitori sofisticate. Membrii comunității 
de la *Qumran credeau că Dumnezeu le-a 
încredințat profeților nişte secrete pe care 
aceștia le-au inclus în Biblie, iar Dumnezeu 
a descoperit aceste secrete doar învățătoru- 
lui lor, care le-a împărtășit cu ei. Unii oratori 
greci, precum *Platon, sau anumiţi învăţă- 
tori evrei lăsau deliberat anumite teme în 
obscuritate, ca să le ferească de neinițiați; 
doar cei care erau suficient de perseverenți 
ajungeau să înțeleagă. Dumnezeu i-a des- 
coperit lui Daniel niște taine (Dan. 2:18-19, 

27-30, 47), inclusiv cu privire la *Împărăţia 
lui Dumnezeu (2:44). 

4:12. Ideea în contextul inițial din Isaia 
6:9-10, text citat aici de către Isus, este pro- 
babil aceea că poporul lui Dumnezeu și-a 
împietrit inima, astfel încât nu mai aude 
vocea Lui; prin urmare, Dumnezeu hotă- 
răşte să le-o împietrească și pe mai departe 
(ceea ce unii numesc „orbire penală”), 
transmițându-le în continuare mesajul Său. 
Așadar, au o răspundere morală pentru 
incapacitatea lor de a auzi. Pentru urechi 
care nu aud, vezi comentariul la 4:9. 
4:13-14. Acest mesaj fundamental este 
temelia pentru toate celelalte: mesajul lui 
Isus trebuie acceptat cu toată inima, fără 
să te lași distras de lume, pentru ca efectul 
său să fie deplin. Au mai fost și alții care au 
comparat cuvintele cu sămânţa. Parabolele 
agrare sunt prevalente la Isus, spre deose- 
bire de rabinii ulteriori, cel mai probabil 
pentru că auditoriul lui Isus era alcătuit în 
mare parte din agricultori galileeni. 

4:15. În iudaism era cunoscut rolul *Satanei 
de acuzator și ispititor suprem; astfel că Isus 
atrage atenţia *ucenicilor cu privire la gravi- 
tatea uitării cuvântului Său. Şi alți învăţători 
afirmau că a uita o învăţătură biblică era o 
faptă gravă, însă ar fi respins orice învăță- 
tor care ar fi revendicat pentru propriul său 
mesaj o astfel de autoritate incontestabilă. 
4:16-17. Iudaismul avea un respect deose- 
bit pentru eroii din trecut care refuzaseră 
să compromită cuvântul lui Dumnezeu, 
chiar dacă au plătit cu viața. Menţionarea 
apostaziei și a persecuției pentru mesajul 
Împărăției e posibil să fi stârnit neliniște 
printre ucenici și să-i fi determinat să se 
cerceteze. 

4:18-19. În tradiţia ebraică, căutarea 
înțelepciunii era mai de preț decât orice 
comoară (ex.: Prov. 2:34; 3:13-14; 8:10, 19; 
16:16; 20:15). 

4:20. Ucenicii bine pregătiți ai unor rabini 
puteau să facă la rândul lor ucenici, când 
aveau să devină ei înșiși învăţători auto- 
nomi; în parte, scopul acestei rânduieli 
era acela de a promova supunerea față de 
*Lege. În ce privește procentul recoltei, 
vezi comentariile la 4:8. 


4:21-25 
Răspunderea pentru cuvânt 


Dacă ar fi fost rostite de către un rabin, 
cuvintele din 4:21-25, în acest context (spre 
deosebire de cel din Matei 5:15), ar fi sem- 
nalat descoperirea unor comori (gânduri 
profunde) din Scriptură. Astfel, Isus pre- 
tinde că revelează mesajul lui Dumnezeu; 
El Își cheamă ucenicii să înțeleagă și să 
zidească pe învăţătura Sa. 

4:21-23. Isus este un maestru al metafo- 
relor, domeniu în care învățătorii evrei 
doreau să exceleze: o lumină care nu se 
vede este inutilă (cf. Sir. 41:14; înțelepciu- 
nea ținută ascunsă este nefolositoare pre- 
cum o comoară ascunsă), iar Dumnezeu 
vrea ca lumina cuvântului Său să fie 
văzută. Felinarele (NTR) erau mici candele 
de lut care trebuiau așezate pe un suport 
pentru a răspândi cât mai multă lumină în 
cameră; un fitil pus pe exteriorul vasului 
ajungea până la uleiul cu care funcționa 
candela. Un obroc plasat peste felinar putea 
să ascundă flacăra sau chiar s-o stingă. 
4:24-25. Rabinii de mai târziu aveau să 
susțină ideea că cei ce acordă atenția 
cuvenită *Legii vor înțelege mai mult din 
ea. Înţelepciunea populară vehicula ideea 
că fiecare persoană este răspunzătoare 
pentru ceea ce face cu ceea ce i s-a încre- 
dinţat; Isus aplică această idee la propriile 
Sale învățături. Aşadar, dacă mulțimile nu 
se conformau luminii de care avuseseră 
parte, nu aveau să primească mai multă. 
Terminologia „măsurării” este preluată 
din sfera comercială, unde se referă la cân- 
tărirea hranei și a altor produse din piață; 
textele iudaice folosesc acest limbaj pentru 
a descrie administrarea dreptăţii de către 
Dumnezeu în ziua judecății. 


4:26-32 

Un microcosm al Impărăției viitoare 
Era îndeobşte acceptată ideea că Dumnezeu 
avea să instaureze cândva *Impărăția sau 
domnia Sa, fără rival pe pământ. Isus şi mica 
Lui ceată de adepți puteau părea prea neîn- 
semnaţi pentru a purta viitoarea glorie a 
Împărăției, dar sămânţa cuvântului avea să 


se răspândească de la ei până la instaurarea 
definitivă a Împărăției. Învățătura lui Isus 
contrazicea concepțiile dominante în epocă 
despre felul în care avea să vină Împărăţia. 
4:26-29. Orice agricultor era de acord că 
nu puterea lui, ci providența divină făcea 
sămânţa să crească. (Așa se explică faptul 
că agricultorii evrei și păgâni deopotrivă 
cereau ajutor divin pentru recolte; agricul- 
torii păgâni mizau masiv pe jertfe. Unii văd 
aici o aluzie la Ioel 3:13, dar cu un accent pe 
nădejde, nu pe bătălia finală, ca acolo; cel 
mai probabil însă, recoltarea cu secera era 
pur şi simplu o imagine familiară.) 
4:30-32. Nu există un consens vizavi de 
planta la care face referire expresia „bob de 
muștar” (NTR). Cu toate acestea, indiferent 
de ipoteza avansată, nu avea cum să fie cea 
mai mică dintre toate seminţele cunos- 
cute de către cei care-L ascultau pe Isus 
(sămânța de orhidee este mai mică). Ideea 
e că, deși sămânţa era cunoscută ca fiind 
mică, arbustul ce răsărea din ea era mare. 
Planta la care consideră specialiștii că făcea 
Isus referire, din arealul Mării Galileei, 
putea ajunge până la 3 m [10 ft] sau chiar 
4,5 m [15 ft], dar de obicei nu depășea cu 
mult 1 m [3 ft]. Cum creștea de la zero în 
fiecare primăvară, păsările nu aveau cum 
să-și facă cuiburile în el la începutul pri- 
măverii; însă anumite păsărele puteau să 
se oprească în el, fapt suficient ca să con- 
firme imaginea folosită în text (exprimarea 
de aici e preluată cu trimitere aluzivă la un 
copac mai mare din Dan. 4:12, care se referă 
la o altă împărăție rânduită să fie înlocu- 
ită cu cea a lui Dumnezeu). *Hiperbola 
folosită de Isus — care preia cea mai bună 
reprezentare, disponibilă Lui, a creşterii de 
la foarte mic la foarte mare - nu modifică 
totuși ideea; începuturile Împărăției pot fi 
obscure, însă ea va triumfa în glorie. 
4:33-34 

Învățături secrete 

Uneori, învățătorii evrei (sau de alte natii) 
păstrau anumite învățături ezoterice deo- 


sebite exclusiv pentru cei mai apropiați 
dintre adepți, deoarece acestea nu erau 

destinate publicului larg. Era posibil ca 
oamenii să nu fie pregătiți să înțeleagă 
natura *Împărăției lui Isus, până după ce 
taina *mesianității Sale avea să fie descope- 
rită (vezi introducerea la Evanghelia după 
Marcu, din acest comentariu). În mod obiş- 
nuit, parabolele erau folosite ca ilustrații 
în predici, dar ilustrațiile fără predica afe- 
rentă rămâneau îndeobşte încifrate. 


4:35-41 
Domnul creației 


Trezirea unui profet din somn pentru a 
beneficia de puterea ocrotitoare a rugăciu- 
nilor sale trebuie să le fi amintit *ucenicilor 
sau destinatarilor inițiali de Iona 1:5—6, dar 
Isus nu seamănă deloc cu Iona, în situația 
de față. Există poveşti antice păgâne des- 
pre indivizi ce aveau puterea să supună 
chiar și forțele naturii, dar aceştia erau 
aproape întotdeauna zei sau, arareori, eroi 
dintr-un trecut îndepărtat și imposibil de 
confirmat. Mulți evrei considerau că înge- 
rii stăpânesc fenomenele naturii, precum 
vântul sau marea; dar acești îngeri dădeau 
cuiva socoteală. În tradiția iudaică, cel care 
avea autoritate asupra vântului și a mării 
era Dumnezeu Însuși (Ps. 107:29; cf. Ioan 
1:15). În acest context, surpriza ucenicilor 
în fața puterii lui Isus este de înţeles. 

Furtunile se stârneau adesea din senin 
pe lacul numit Marea Galileei; aceşti pes- 
cari navigau de obicei în apropiere de 
Capernaum și nu erau pregătiți pentru o 
furtună la asemenea depărtare de țărm. 
E de așteptat ca etrava mai înălțată să fie 
locul cel mai puţin afectat de valurile arun- 
cate de furtună în mica lor ambarcaţiune 
pescărească. Unii comentatori sugerează că 
fie scaunul din lemn (sau căptușit cu piele) 
al cârmaciului, fie o pernă care se ținea de 
obicei sub scaun putea folosi pentru a-ți 
odihni capul pe ea. Somnul lui Isus în mij- 
locul furtunii poate fi o trimitere la credința 
netulburată (Ps. 4:8; cf. 2 Împ. 6:16-17; 
Prov. 19:23); în unele istorisiri grecești, 
autenticitatea credinţei unor filosofi în pro- 
priile învățături despre liniștea interioară 
se verifica în furtună. 


Marcu 5:1-5:11 


5:1-20 
Autoritatea asupra unei legiuni demonice 


Isus putea să-l lege pe cel pe care nimeni 
nu putea să-l lege (cf. 3:27; 5:3-4). 

5:1. „Gadara” din Matei (Mt. 8:28), aflată 
la vreo 13 km [8 mi] de lac, este o indicație 
mai precisă decât „Gherasa” (NTR) din 
Marcu, un oraş important aflat la aproape 
50 km [30 mi] de lac, în linie dreaptă, și la 
o distanță chiar mai mare dacă se urma 
drumul. (Unii consideră însă că Marcu 
avea în vedere Gherghesa, modernul El 
Koursi, aflat în vecinătatea lacului, așa 
cum apare în unele manuscrise și în tradi- 
ţia creştină timpurie.) Faptul că sunt men- 
ționate Gadara sau Gherasa avea drept 
scop desemnarea regiunii pentru locuitorii 
din alte zone: era vorba despre regiunea 
Decapolis, un ţinut cu populaţie majoritar 
neevreiască. Cel mai probabil, Matei iden- 
tifică regiunea prin cel mai apropiat oraș, 
pe când Marcu, care scria pentru cititori 
aflați la mai mare depărtare de această 
zonă, preferă să folosească cel mai cunos- 
cut oraș din regiune ca reper, chiar dacă e 
ceva mai departe. 

5:2. Evreii considerau mormintele necu- 
rate şi loc predilect pentru *demoni. Multe 
popoare antice aduceau ofrande morți- 
lor, probabil că tot pentru aceste duhuri 
(demonii erau asociați cu religiile păgâne; 
vezi comentariul la 1 Cor. 10:20). Acţiunea 
se petrece noaptea (4:35), când se credea că 
duhurile necurate au cea mai mare putere. 
Astfel că Marcu pregătește decorul pentru 
ca cititorii antici să poată resimţi tensiunea 
conflictului pe cale să izbucnească. 

5:3-5. Anumite ritualuri păgâne presu- 
puneau tăieturi pe trup făcute cu pietre 
(1 Împ. 18:28), iar în diverse culturi contem- 
porane, antropologii consemnează cazuri 
de autoflagelare și puteri supranaturale, pe 
care populaţiile indigene le identifică drept 
posedare demonică. 

5:6-8. În cadrul ritualurilor magice din 
Antichitate, vracii invocau adesea duhuri 
mai puternice pentru a le alunga pe cele 
mai slabe, iar aici demonii apelează la 
singurul aflat mai presus de Isus pentru 


ca Isus să nu-i poată alunga: „Jură-mi pe 
Dumnezeu” (NTR) (nu „Le jur în numele 
lui Dumnezeu” - VDC). Limbajul folosit 
aici invocă un blestem peste Isus în cazul 
în care El nu se conformează. (Expresii 
precum „Jură-mi” sau „Ie cunosc” - Mc. 
1:24 — apar în texte antice de exorcizare ca 
invocaţii autoprotective menite să-l cons- 
trângă pe adversarul spiritual.) Tentativa 
de autoapărare magică dovedeşte nepu- 
tința împotriva lui Isus. Nu doar evreii, 
ci uneori și *neamurile Îl numeau pe 
Dumnezeu „Cel preaînalt”. 

5:9. În textele antice de exorcizare (vezi 
texte magice antice și *lestamentul lui 
Solomon), identificarea demonilor după 
numele lor sau după un nume care să per- 
mită supunerea lor era normativă; acest 
caz, când sunt prezenți mai mulți demoni, 
este singurul în care se consemnează că 
Isus vrea să le afle numele, însă cererea 
Lui nu pare să aibă legătură cu exorcizarea 
propriu-zisă. 

O legiune (posibil să fie un termen hiper- 

bolic) cuprindea cinci mii patru sute până 
la șase mii de soldați. Concluzia e că acest 
om găzduia un mare număr de demoni; 
probabil că ei depășeau numărul porcilor 
(5:13). 
5:10. Anticii erau obişnuiţi cu ideea ca 
demonii să implore îndurare sau diverse 
concesii atunci când înfrângerea lor era 
iminentă (ex.: *1 Enoh 12-14; Testamentul lui 
Solomon 2:6). Probabil că doreau să rămână 
în zonă din pricina mormintelor, însă în 
tradițiile antice, duhurile erau adesea aso- 
ciate cu un anumit teritoriu bine delimitat. 
5:11-12. Deşi existau și rezidenți evrei 
în Decapolis, majoritare erau neamurile. 
Numai neamurile (sau evreii extrem de 
nereligioși) creșteau porci, iar cititorii 
evrei considerau că porcii sunt dintre cele 
mai necurate animale şi, din această pri- 
cină, probabil că erau socotiți printre cele 
mai firești gazde pentru duhuri necurate. 
Exorciștii antici (şi unii dintre cei moderni) 
au constatat că adesea demonii cereau 
diverse concesii atunci când erau atât de 
puternic presaţi să plece din trupul gazdei 
încât nu mai puteau opune rezistenţă. 


5:13. Potrivit anumitor tradiţii iudaice, se 
credea că demonii pot muri, astfel că unii 
dintre cititorii antici se poate să fi crezut că 
demonii au fost anihilaţi (sau cel puţin neu- 
tralizați) odată cu gazdele lor. (În anumite 
tradiţii, unii demoni se temeau de apă — 
Testamentul lui Solomon 5:11-12; pe când în 
altele, dimpotrivă, anumiţi demoni locu- 
iau în apă.) Alte tradiţii timpurii descriu 
demoni captivi în anumite acumulări de 
apă. În orice caz, acțiunea de aici înfățișează 
caracterul lor permanent distructiv. În rela- 
tările din evanghelii, sunt mai dependenţi 
de gazdele lor decât în majoritatea surselor 
din epoca respectivă. 

5:14-17. Opoziția faţă de Isus are atât resor- 
turi economice - paguba provocată de 
pierderea unei mari turme de porci — cât şi 
anumite concepții grecești despre periculo- 
zitatea vrăjitorilor capabili de miracole, de 
care oamenii trebuiau să se teamă. 

5:18. În istorisirile antice, oamenii care își 
reveneau din nebunie era posibil să nu aibă 
deloc cunoștință despre starea lor ante- 
rioară (ex.: Leucippe în opera lui *Ahile 
Tatius sau Hercule în drame antice), dar nu 
întotdeauna (Dan. 4:34-37). 

5:19-20. Decapolisul era o confederație 
liberă de zece orașe elenizate (unde pre- 
dominau neamurile, deși locuiau aici și 
numeroși evrei), care aveau legături şi cu 
arabii nabatei. Poate din pricina faptu- 
lui că *mesianitatea Lui putea fi înțeleasă 
eronat, Isus păstra discreția asupra subiec- 
tului în mediile dominate de evrei. Dar în 
Decapolisul unde evreii erau minoritari, 
iar locuitorii îl considerau mai degrabă 
vrăjitor, El Își îndeamnă proaspătul *uce- 
nic să răspândească vestea despre ceea ce 
Dumnezeu a făcut, ca să corecteze astfel 
percepţia publică eronată (cf. 2 Mac. 3:36). 


5:21-43 


Vindecarea unei fete și a unei femei 
marginalizate 


Aceste pasaje relatează două cazuri de 
anulare a necurăţiei: o femeie cu scur- 
gere de sânge și un cadavru (vezi Lev. 
15:19-33; Num. 19:11-22). Chiar și după ce 

Marcu 5:13-5:25 


hemoragia se oprea, femeia continua să fie 
considerată necurată vreme de șapte zile 
(Lev. 15:28); fata moartă atingea un nivel 
și mai înalt de necurăție, astfel că oricine o 
atingea rămânea necurat vreme de o săptă- 
mână (Num. 19:11). 

5:21-24. Îndatoririle „fruntașilor *sinago- 
gii” variau probabil de la un loc al impe- 
riului la altul; uneori, titlul putea desemna 
pur şi simplu niște donatori generoși, 
probabil în semn de prețuire, dar în alte 
situații îi avea în vedere pe conducătorii 
recunoscuți ai sinagogilor (cel mai proba- 
bil oameni ce dețineau şi o poziţie socială 
influentă); practic, aceștia erau întotdeauna 
membri marcanţi ai comunității. Fiica lui 
lair era încă minoră la acea dată, astfel 
că, dacă ținem cont de vârsta şi de sexul 
ei, ea nu avea niciun statut social decât 
prin prisma familiei sale. Prosternarea în 
genunchi se practica în faţa cuiva de rang 
superior (ca de pildă, un rege) sau în fața 
lui Dumnezeu; faptul că acest personaj cu 
vază se umilește în acest mod în faţa lui 
Isus denotă că el recunoaște cu toată seri- 
ozitatea puterea lui Isus. 

5:25. Maladia acestei femei este descrisă 
ca o menstruație permanentă; acest fapt 
o făcea, după “Lege (Lev. 15:25-28), per- 
petuu necurată - adăugând, la problema 
medicală, și una de ordin social, respectiv 
religios. Boala debuta uneori după puber- 
tate; dacă așa vor fi stat lucrurile și în cazul 
femeii de aici, atunci e posibil ca jumătate 
din viaţa ei de adult să fi trăit cu această 
problemă, dacă ținem cont că speranța de 
viață era de vreo patruzeci de ani și de 
precizarea că era bolnavă de „doisprezece 
ani”. Cum nu putea rămâne însărcinată în 
situaţia ei, iar evreii obișnuiau să divorțeze 
de femeile incapabile să dea naștere unui 
copil (cf. de ex.: Pseudo-Philon, Antichități 
biblice, 42:1), e posibil ca această femeie să 
nu fi fost niciodată căsătorită sau (în cazul 
în care boala va fi survenit după căsătorie) 
să fi fost părăsită de soț. Într-o societate în 
care femeile divorțate sau celibatare puteau 
cu greu să-și asigure un venit, o astfel de 
afecțiune afecta practic fiecare domeniu al 
existenţei sale. 


Marcu 5:26-5:40 


5:26. Deși existau și leacuri dovedite expe- 
rimental, numeroase practici medicale 
răspândite atât printre evreii, cât și printre 
neamurile din timpurile biblice erau pur și 
simplu terapii bazate pe superstiții, motiv 
pentru care nu-i de mirare că adesea se 
dovedeau complet ineficiente (cf. 2 Cron. 
16:12; Tob. 2:10; Apocriful Genezei 20:19-20). 
Deși mulți dintre doctorii din lumea greacă 
erau sclavi, sursele evreiești din Palestina 
sugerează că doctorii din această regiune 
beneficiau de venituri considerabile. Unii 
evrei palestinieni erau sceptici cu privire la 
rostul doctorilor. 

5:27-29. Dacă această femeie se atingea de 
o persoană sau de hainele altcuiva, respec- 
tivul devenea necurat ceremonial până la 
sfârșitul zilei (cf. Lev. 15:26-27). Anumite 
forme de necurăţie erau inevitabile, însă 
era incomod să fii nevoit să apelezi la 
îmbăierea ceremonială cerută, iar bărba- 
ţii se fereau cât puteau de necurăţie. De 
vreme ce transmitea necurăţia oricărui om 
pe care-l atingea, femeia nici măcar nu ar fi 
trebuit să se afle într-un loc atât de aglome- 
rat. Tradițiile iudaice ulterioare aveau să 
amplifice gravitatea acestui pericol descris 
în Levitic (ex.: Mişna Taharot 5:8), astfel că 
numeroşi învăţători evitau cu totul să se 
atingă de femei (cu excepţia soțiilor lor), 
ca nu cumva să se contamineze accidental. 
Așadar, dacă nu putea să fie atinsă sau să 
atingă ea pe cineva, cel mai probabil că 
acum era divorțată sau că nu se căsătorise 
niciodată, astfel că făcea parte dintre sur- 
ghiuniții societății iudaice. 

5:30-34. Evreii credeau că doar învățăto- 
rii cei mai aproape de Dumnezeu aveau 
o cunoaștere supranaturală. Isus Își folo- 
seşte această cunoaștere supranaturală 
pentru a-i arăta empatie femeii care Îl atin- 
sese — chiar dacă, în ochii mulțimii, acest 
fapt însemna că El tocmai fusese contami- 
nat ritualic. (După Lege, ea continua să fie 
socotită necurată încă şapte zile după ce 
hemoragia i se oprea; Lev. 15:28.) Având 
în vedere sincopele credinței în cazul 
“ucenicilor (8:17-21; 9:19), faptul că Marcu 
ține să consemneze credința acestei femei 
(cf. 7:29; 12:44; 15:40-41) este cu atât mai 


frapant, mai ales pentru cititorii proveniți 
din culturi în care femeile erau conside- 
rate mai instabile și mai slabe afectiv decât 
bărbații. 

5:35-39. Mortalitatea infantilă era ridicată 
(în Egipt, ţară mai săracă, cam jumătate 
dintre copiii născuți nu ajungeau la matu- 
ritate). Potrivit tradiţiei, era nevoie de cel 
puțin doi sau trei bocitori profesioniști (doi 
cântăreți la fluier și o bocitoare) pentru a 
asigura jelirea corespunzătoare chiar și la 
funeraliile celor mai săraci; în cazul fami- 
liilor unor oameni cu vază, ca în cazul de 
față, se adunau mai mulți bocitori. Cum 
trupurile intrau rapid în descompunere, în 
Palestina, bocitorii trebuiau chemaţi rapid 
după ce persoana deceda (mai ales dacă 
era vorba de o moarte anticipată), iar aici 
deja se adunaseră chiar înainte să ajungă 
la Iair vestea că fiica lui murise. De regulă, 
mesagerii plecau numaidecât pentru a 
duce vestea tristă membrilor familiei. 
5:40-43. În cultura vremii, o fată în vârstă 
de doisprezece ani era o fecioară ce urma 
să se căsătorească în curând (cu foarte 
puţine excepţii, femeile nu aveau posi- 
bilitatea să-și asigure o educație precum 
în zilele noastre). Tinerele fete așteptau 
de obicei cu nerăbdare ziua nunții, soco- 
tind-o cel mai fericit moment al vieții, iar 
moartea survenită înainte de căsătorie — 
mai cu seamă dacă survenea cu foarte 
puţin timp înainte de acest moment — era 
deplânsă ca o mare tragedie. Interpreţii 
evrei aveau obiceiul să lege uneori între 
ele texte care conţineau un cuvânt comun; 
faptul că fata a trăit același număr de ani 
cu durata bolii de care suferea femeia 
(5:25) stabilește o corelaţie literară utilă. 
Dacă atingerea femeii cu scurgerea de 
sânge Îl făcea pe Isus necurat pentru o zi, 
în concepţia celor din jur (Lev. 15:19-33), 
contactul cu un cadavru se solda cu șapte 
zile de necurăție (Num. 19:11-22, și mai 
ales 19:11). Isus i-a vorbit în “aramaică, 
probabil limba ei maternă, deși greaca 
avea o largă folosinţă în Palestina. (Pentru 
rolul limbii aramaice în vindecări, vezi 
comentariul la 7:34-35.) 


6:1-6 


Localitatea Sa de baştină ÎI respinge 
pe Isus 


*Vechiul Testament reiterează frecvent 
tema profetului ce nu capătă cinstea cuve- 
nită: Ieremia, Moise, Iosif etc.; tradiţiile 
iudaice ulterioare vor sublinia și mai preg- 
nant ideea. Faptul că, din pricina necre- 
dinţei lor (6:5), Isus „n-a putut” să-Şi facă 
lucrarea nu presupune o limitare a pute- 
rilor Sale, ci a misiunii Sale: o vindecare 
neînsoțită de credinţa cu implicații morale 
a omului ar fi fost una similară cu vinde- 
cările înfăptuite de către vrăjitorii păgâni 
din Antichitate. 

În 6:3, Isus este numit „tâmplar“. În anul 
6 d.H., în primii ani de viață ai lui Isus, loca- 
litatea Sepphoris, capitala din acea vreme a 
Galileei și cel mai important oraș din ținut, 
a fost distrusă de către romani, iar recon- 
strucția ei a început foarte curând după 
aceea. Astfel încât tâmplarii (ce lucrau cu 
precădere în lemn), precum și cioplitorii 
în piatră erau cu siguranţă la mare cău- 
tare în Nazaret, aflat doar la vreo 6 km 
[4 mi] distanță de ruinele Sepphorisului. 
Cel mai probabil, Iosif, tatăl lui Isus, şi-a 
inițiat fiul în aceeaşi meserie, cum se obiș- 
nuia de obicei. După ce s-a terminat recon- 
strucția Sepphorisului, probabil că își vor fi 
practicat îndeletnicirea acasă, ca majorita- 
tea tâmplarilor galileeni. Observaţia că Isus 
era tâmplar avea doar menirea să-L identi- 
fice, nu să sugereze că ar fi greu de crezut 
că un tâmplar poate ajunge învățător, căci 
avem informaţii despre alţi tâmplari deve- 
niți învăţători renumiţi (ex.: Şamai). 

„Fraţi” și „surori” sunt termeni obișnuiți 
pentru a-i numi pe fraţii vitregi; termenul 
mai general, folosit pentru a vorbi despre 
„rude“ (ex.: Rom. 16:11), nu este folosit 
pentru a-i desemna pe fraţii vitregi ai lui 
Isus. Majoritatea cercetătorilor, atât cato- 
lici, cât și protestanți, admit în prezent că 
textul se referă cel mai probabil la copiii 
născuţi de Maria după ce L-a avut pe Isus. 
Familiile numeroase erau frecvente, iar 
copiii se încadrau adesea în intervale foarte 
largi de vârstă. 


Marcu 6:1-6:11 


„Neputinţa” lui Isus de a face minuni în 
Nazaret (6:5) semnalează limitarea misi- 
unii Sale, nu a puterilor Sale. Vedem din 
Scriptură că Dumnezeu poate acționa în 
mod suveran, dar scopul ultim este relația, 
nu pur și simplu impresionarea oamenilor. 


6:7-13 
Trimiterea reprezentanților lui Isus 


6:7. Pentru detalii despre „cei doisprezece”, 
vezi comentariul la 3:14-15. Atât în context 
grecesc, cât şi în context ebraic, era ceva 
obișnuit să trimiți heralzi sau mesageri, doi 
câte doi. În iudaism, cei doi aveau rolul de 
a-și confirma reciproc mărturia (Deut. 17:6; 
19:15). Autoritatea putea fi delegată. 

6:8-9. Ei urmau să călătorească fără bagaje, 
întocmai ca alte grupări: (1) filosofii greci 
(numiți cinici) cu predilecție în spațiul 
urban -— totuși nu erau evrei printre ei, iar 
prezența lor în Palestina este slab docu- 
mentată; (2) țăranii — probabil o categorie 
ceva mai relevantă, pentru că adesea pur- 
tau o singură tunică (deși ei nu călătoreau 
pe distanţe foarte mari); (3) cea mai rele- 
vantă categorie, unii dintre profeţi, precum 
Ilie și (modelul cel mai apropiat de Isus) 
loan Botezătorul. Ei trebuiau să fie preocu- 
pați exclusiv de misiunea încredinţată și să 
nu fie împiedicaţi de preocupări lumești. 
Traista putea fi folosită pentru cerșit (ca în 
cazul cinicilor), dar e mult mai probabil că 
se folosea la căratul proviziilor; aici, Isus 
interzice purtatul traistei. 

6:10. Antichitatea în general și iudaismul în 
mod special țineau la mare preț ospitalita- 
tea. După câte se pare, misiunea de aici este 
una de scurtă durată; în condiţii normale, 
ospitalitatea (care presupunea și găzdu- 
ire) se întindea cel mult pe durata câtorva 
săptămâni. La fel ca în cazul “sinagogilor 
timpurii, *bisericile timpurii găseau că e 
mai practic să se întâlnească în case (fără 
costuri suplimentare), pe care le foloseau 
și ca centre de evanghelizare a comunităţii. 
6:11. Atunci când pășeau pe un teritoriu 
sacru sau intrau în Templu, unii iudei 
scrupuloși își scuturau de pe picioare pra- 
ful profanator provenit dintr-un pământ 

necurat; aici, “ucenicii trebuie să acorde 
cetăților evreiești apostate un tratament 
similar cu cel acordat teritoriilor necurate 
ale *neamurilor (cf. Mt. 10:14-15). 

6:12-13. Uneori, untdelemnul era folosit în 
scop medical, iar în *Vechiul Testament era 
adesea asociat cu împuternicirea divină. 
Astfel de conotaţii îl făceau foarte potri- 
vit pentru utilizarea lui simbolică în cazul 
rugăciunilor de vindecare (lac. 5:14). 


6:14-29 
Politicianul ucide profetul 


6:14-16. Irod Antipa, fiul lui Irod cel 
Mare și al lui Malthace, o *samariteancă 
(Josephus, Istoria războiului..., 1.562), era, 
mai exact, un tetrarh (cum susțin Matei și 
Luca - NTR), nu un „rege“; Marcu folo- 
sește ultimul termen fie cu un sens gene- 
ral, fie cu sens ironic; tocmai aspiraţia lui 
la titlul de „rege“, sub influenţa Irodiadei, 
a fost cea care a pus capăt domniei și i-a 
atras surghiunirea, în 39 d.H. (cf. Josephus, 
Antichități iudaice, 18.250-255). 

Nu despre reîncarnare e vorba în acest 
pasaj. Unii greci (şi evrei influențați de 
aceștia) credeau în reîncarnare; dar despre 
revenirea lui loan se spune că ar fi „înviere 
din morți” (după modelul celor câtorva 
înviați de către profeţii din “Vechiul 
Testament); Ilie nu a murit, iar mulţi evrei 
trăiau cu așteptarea reîntoarcerii sale *esca- 
tologice (Mal. 4:5). 

6:17-19. Idila lui Irod cu cumnata sa, cu 
care între timp se și căsătorise, era cunos- 
cută de toată lumea. Deoarece lrodiada 
stăruise ca Antipa să divorțeze de prima 
lui soţie înainte să se căsătorească cu ea, iar 
prima soție plecase la tatăl ei, regele arabi- 
lor nabatei, mai târziu nabateii sub condu- 
cerea regelui lor au pornit un război împo- 
triva lui Antipa și l-au învins. Denunțarea 
acestei relaţii ca fiind nelegiuită (pe lângă 
adulter, se adăuga și încălcarea interdicției 
biblice cu privire la incest; vezi Lev. 18:16; 
20:21) reprezenta un atac împotriva imora- 
lităţii lui Irod, însă e posibil ca gestul lui 
loan să fi fost perceput de Irod ca amenin- 
tare politică, având în vedere consecințele 


politice ulterioare, care s-au soldat cu o 
înfrângere militară importantă. (“Josephus 
susține că mulți au fost cei care interpre- 
tau umilința suferită de Irod în război ca 
pedeapsă divină pentru decapitarea lui 
loan Botezătorul; Josephus, Antichități 
iudaice, 18.116-119.) 

Unii cercetători susțin că fratele vitreg al 
lui Irod, Irod Filip, este desemnat aici după 
al doilea prenume al său, Filip, pentru a 
nu fi confundat cu personajul principal al 
povestirii, Irod Antipa. 

6:20. În ciuda animozităţii sale faţă de 
Ioan (6:17-19), nu este deloc imposibil ca 
lui Irod să-i fi făcut plăcere să-l asculte (cf. 
Ezec. 33:31-33; Luca 23:8). Mulţi greci cu 
dare de mână, cochetând cu preocupări 
de natură intelectuală, sprijineau, în cali- 
tate de *patroni, filosofi, însă mai degrabă 
pentru prestigiul adus și pentru distracție 
decât din rațiuni etice. Influențat de ide- 
alurile elitelor grecești, Irod se considera, 
fără-ndoială, un ins cu vederi culturale 
largi, cu toate că era un tiran politic. 

6:21. În acea perioadă, sărbătorirea zilelor 
de naștere era un obicei grec și roman, însă 
nu și iudaic, cu toate că aristocrația evre- 
iască era puternic influențată de cultura 
romană în această vreme. Irod impusese 
asupra teritoriului Galileei un control 
sever, prin urmare printre oficialitățile 
invitate se numărau, probabil, fruntaşi 
sătești și regionali loiali regimului său; în 
întreaga Galilee, doar Tiberiada şi, pro- 
babil, Sepphorisul erau organizate după 
model grecesc. 

6:22. Alte surse antice atestă faptul că la 
curtea lui Irod se înregistrau excese pre- 
cum cele descrise aici. Odinioară, Vasti 
refuzase să apară goală în fața curții lui 
Xerxes, însă fiica lrodiadei, Salome, este 
dispusă să danseze lasciv în fața invitați- 
lor. Unii cercetători susțin că la momentul 
respectiv Salome nu mai era o fetiță, ci se 
căsătorise deja cu tetrarhul Filip. Alte date 
istorice referitoare la ea sugerează totuși 
că nu avea mai mult de 12-14 ani (vârsta 
obișnuită la care fecioarele se măritau în 
teritoriile ebraice din Palestina); e posibil 
să fi fost chiar mai tânără. Indiferent de 


vârsta ei însă, vulgaritatea lui Irod e per- 
versă; după ce o ia pe soția fratelui său (cf. 
Lev. 20:21), el ajunge să râvnească și după 
favorurile fiicei soției sale (cf. Lev. 20:14). 
6:23. Acest gen de jurământ este făcut la 
beţie, dar este și o reverberaţie interesantă 
a celui făcut de regele persan impresionat 
de frumusețea reginei Estera (Est. 5:3, 6; 
7:2), cu toate că scabrozitatea cererii făcute 
de această fată se plasează într-o ironică 
opoziție cu cererea virtuoasă a Esterei. 
Jurământul lui Irod însă nu este justificat 
de o autoritate corespunzătoare; ca vasal 
roman, nu avea autoritatea să împartă cu 
cineva niciun petec din „împărăţia” sa. 
Astfel că Salome trebuia să găsească o 
cerere mai realizabilă. 

6:24. Fata este nevoită să „iasă afară” ca 
să-și întrebe mama. Excavaţiile efectuate la 
fortăreaţa lui Irod, Machaerus, sugerează 
că ar fi existat două săli de banchete, una 
pentru femei, alta pentru bărbați. E posibil, 
aşadar, ca lrodiada să nu fi fost de față ca să 
poată vedea reacţia lui Irod la dansul fetei. 
Josephus o descrie pe Irodiada în același 
fel ca Marcu: o intrigantă geloasă și ambi- 
țioasă (în cele din urmă, ea și Antipa și-au 
distrus viețile; vezi comentariul la 6:14-16). 
6:25. Decapitarea cu sabia era metoda de 
execuţie a cetățenilor romani sau a oame- 
nilor de vază; cei din clasele de jos erau 
executați prin răstignire sau prin alte 
metode, dacă nu cumva situația impunea 
o pedeapsă rapidă. Faptul că Salome cere 
să-i fie adus capul lui loan pe o farfurie 
sugerează că îl voia ca parte a meniului de 
la dineu - o extravaganţă înfiorătoare. Este 
genul de apucături sinistre asociate adesea 
de către scriitorii antici cu abuzul extrem 
de putere (ex.: Nero). 

6:26-28. Deşi un jurământ precum cel al lui 
Irod nu avea forță legală de constrângere, 
încălcarea lui în fața invitaţilor la ospăț ar 
fi fost jenantă într-o cultură în care onoa- 
rea era la mare preţ; se știe că nici măcar 
un împărat nu ar fi făcut așa ceva. Sursele 
antice consemnează diverse cazuri de con- 
ducători sau guvernatori care au comandat 
execuții instantanee pentru a-și satisface 
favoriţii; toți care consemnează astfel de 

fapte le consideră condamnabile. Spre deo- 
sebire de liderii iudei care aveau nevoie 
de încuviințarea lui Pilat pentru a pune 
în aplicare o condamnare la moarte, Irod 
Antipa avea puteri depline în jurisdicţia sa. 
6:29. Dacă un om avea fii, atunci fiul cel 
mare era responsabil de îngroparea părin- 
telui; în acest caz, această sarcină le revine 
“ucenicilor lui loan. Cei care se ocupau 
de cadavrul unui condamnat la moarte 
puteau risca să fie asociați cu aceeași 
infracțiune, mai cu seamă dacă nu erau 
dintre membrii familiei; deși Antipa nu 
prea voise să-l execute pe loan, e posibil 
ca acești ucenici curajoși să nu fi cunoscut 
acest detaliu. (Fapta lor contrastează cu 
absența ucenicilor mai puţin curajoși ai lui 
Isus, din 15:447!) 


6:30-44 
Păstorul care își hrănește oile 


Masa oferită de adevăratul conducător, 
consemnată în acest pasaj, este în izbitoare 
opoziţie cu banchetul desfrânat al lui Irod, 
din pasajul precedent. 

6:30-34. „*Apostolii” erau agenți împuter- 
niciți de Isus, reprezentanţi autorizaţi ai 
autorității Sale. Purtarea de grijă a lui Isus 
pentru oi (6:34) este modelată de purtarea 
de grijă a lui Dumnezeu pentru poporul 
Său, din Ezechiel 34:5, 15; această purtare 
de grijă este demonstrată și prin asigurarea 
învăţăturii sănătoase (cf. Ezec. 34:4; ler. 23; 
Num. 27:17). Liderii tradiționali nu veneau 
în întâmpinarea nevoilor oamenilor, nici 
măcar în ceea ce priveşte nevoia de adevăr 
(cf. Ezec. 34:1-10; ler. 23). 

6:35-38. Peștele (îndeosebi în împrejuri- 
mile lacului) și mai cu seamă pâinea erau 
ingrediente de bază în dieta palestiniană; 
alte tipuri de cărnuri ajungeau pe mesele 
celor mai mulți doar cu prilejul unor sărbă- 
tori, când un mare număr de animale erau 
aduse ca jertfă. În piețele sătești se vindea 
în mod curent mâncare, iar Galileea avea 
o mare densitate de localități rurale (6:36); 
Isus însă Își condusese ascultătorii la o 
oarecare distanță de cele mai apropiate sate 
(6:32). Chiar și cele mai mari localităţi nu 

depășeau trei mii de locuitori; prin urmare, 
în ciuda faptului că agricultura asigura 
necesarul de hrană în Galileea, îndestula- 
rea acestei mulțimi în satele de primprejur 
reprezenta o problemă serioasă. Pentru 
a putea hrăni întreaga mulțime adunată 
acolo ar fi fost necesară o sumă echivalentă 
cu plata medie oferită unui om pentru 
peste două sute de zile de muncă (adică, 
în jur de șapte luni de muncă trudnică). 
Compară cu textul din 2 Împărați 4:42-44, 
unde avem instrucțiuni similare, întreba- 
rea perplexă a unui “ucenic și minunea 
ulterioară. 

6:39. Coloritul verde al ierbii indică faptul 
că e primăvară, undeva în preajma Paştilor 
(cf. loan 6:4), fapt ce explică și condiţiile 
prielnice șederii direct pe pământ. 

6:40. Scopul era unul practic și viza o cât 
mai bună distribuire a hranei, dar unii 
cercetători sugerează că e posibil ca în 
mulțime să fi fost și oameni care credeau 
că se face trierea pe categorii pentru o 
viitoare armată mesianică (cf. loan 6:15). 
(*Vechiul Testament și *Manuscrisele de la 
Marea Moartă descriu astfel de organizări 
pe categorii specifice armatei. Marcu însă 
consemnează momentul organizatoric pur 
și simplu pentru a sublinia numărul mare 
al beneficiarilor hranei.) 

6:41. Uneori, oamenii ridicau ochii spre cer 
atunci când se rugau. Era un obicei uzual 
ca, înainte de masă, să se înalțe o rugăciune 
de mulțumire pentru pâine, după care 
aceasta să fie împărțită mesenilor. 

6:42-44. Înmulțirea pâinilor și peștilor este 
un ecou al minunii prin care Dumnezeu 
asigura mana necesară Israelului în pus- 
tie (și al speranţelor că va apărea un nou 
Moise), dar mai cu seamă al minunii înmul- 
țirii pâinii, săvârșite prin Elisei (2 Împ. 
4:42-A4, unde se menţionează inclusiv că a 
mai rămas mâncare). Etica antică era aspră 
cu risipirea resturilor, cu toate că aristocra- 
ţia obișnuia să se laude cu rămășițele de la 
mese. Termenul „coșuri” a fost folosit ade- 
sea cu referire la coșurile din nuiele folosite 
pentru cărat mâncarea, însă poate desemna 
și coșurile mari în care soldaţii romani își 
cărau proviziile. 


6:45-52 
Umblarea pe ape 


6:45-48. Expresia „să treacă pe lângă” 
poate fi o aluzie la slava lui Dumnezeu care 
„a trecut pe dinaintea” celor din *Vechiul 
Testament (Ex. 33:19; Iov 9:11), iar acelaşi 
Vechi Testament (într-unul dintre pasa- 
jele amintite) Îl înfățișează pe Dumnezeu 
ca umblând pe înălțimea valurilor mării 
(Iov 9:8); vezi, de asemenea, comentariul 
la 6:50-52. În calea unora, Dumnezeu a 
despărțit apele, însă Vechiul Testament Îi 
rezervă doar lui Dumnezeu posibilitatea 
de a umbla pe ape (cf. Ps. 77:19). 

6:49. Deşi nu toți învățătorii evrei legiti- 
mau credința în existenţa stafiilor, aceasta 
exista în mentalitatea populară și, în ultimă 
instanță, intra în contradicţie cu învăță- 
tura iudaică (și nou-testamentară) potrivit 
căreia cei drepți și cei nelegiuiți mergeau în 
locuri distincte după moarte, în așteptarea 
“învierii. Unii evrei elenizați adoptaseră o 
învățătură greacă ce susținea că sufletele 
continuau să existe în văzduh; mulți cre- 
deau de asemenea că sufletele celor înecați 
în mare continuau să bântuie zona în care 
decedaseră. 

6:50-52. „Eu sunt” de aici, deși are sensul 
de „sunt Eu” (comun în vorbirea obișnu- 
ită), poate fi şi o aluzie intenționată -— fie 
a lui Isus, fie a lui Marcu - la Dumnezeul 
Vechiului Testament (Ex. 3:14; Is. 41:4; 
43:10; vezi comentariul la Mc. 6:45-48). 


6:53-56 
Mulţimile în căutarea vindecării 


Faptul că purtau cu ei bolnavii „pe paturi” 
și că încercau să-l atingă haina lui Isus erau 
expresii mimetice ale primelor dovezi de 
credinţă (vezi comentariile la 2:3—5;5:27-29). 
Dovezile antice ale unor vindecări produse 
la altare păgâne sugerează că, odată ce un 
om fusese vindecat printr-o anumită proce- 
dură sau într-un anumit loc, adesea veneau 
și alții să încerce să obțină vindecarea în 
exact același fel. Pieţele (6:56) reprezentau 
cel mai vast spațiu deschis dintr-un oraș 
sau un sat, unde mari mulțimi se puteau 
aduna. Spre deosebire de cetăţile grecești, 


în localităţile din Galileea, pieţele nu se 
aflau întotdeauna în centru. 


7:1-23 
Religie adevărată și religie falsă 


Controversele iscate de felul în care Se 
raporta Isus la necurăţie (1:40-45; 5:21-43) 
și la alte subiecte religioase (ex.: 2:1—3:35) 
ating apogeul într-o confruntare pe tema 
indiferenţei *ucenicilor față de regula spă- 
lării mâinilor. 

7:1. Majoritatea *fariseilor și marea parte a 
*scribilor de seamă își aveau reședința în 
lerusalim. Unii comentatori sugerează că 
veniseră să evalueze învăţătura lui Isus, 
să vadă dacă nu cumva era un profet fals 
care duce oamenii în rătăcire (vezi Deut. 
13:13-14) sau pur și simplu să audă ceea ce 
predica El. Probabil că cei de aici sunt din- 
tre puținii farisei care și locuiau în Galileea. 
Dintre cărturari erau destul de mulți cei 
care locuiau în Galileea. 

7:2-3. Fariseii erau scrupuloși cu regula 
spălării mâinilor ca parte a ritualului cură- 
țirii, cu toate că regula aceasta nu apare în 
*Vechiul Testament şi s-ar putea să-și aibă 
originea într-un obicei grecesc. Marcu face 
doar un foarte succint rezumat, destinat 
cititorilor dintre *neamuri, al unui ritual 
mult mai complex (despre care unii spe- 
cialiști consideră că se desfășura doar în 
anumite zile), cu toate că cititorii e posibil 
să fi fost deja familiarizați, în zonele în care 
locuiau, cu practicile iudaice de curăţire 
(evreii din *diaspora erau cunoscuţi pentru 
faptul că îşi spălau mâinile). 

7:4. Spălarea mâinilor avea menirea să 
înlăture o parte din necurăţia ceremonială 
dobândită în piaţă; se pare că mâinile erau 
scufundate în apă până la încheietură sau 
curățite prin turnarea apei dintr-un reci- 
pient curat din punct de vedere ritualic. 
Fariseii aveau rânduieli și pentru curățarea 
recipientelor de necurăţia ritualică. 

7:5. Învăţătorii erau socotiți răspunzători 
pentru comportamentul afișat de către uce- 
nicii lor. Fariseii erau recunoscuți pentru 
respectul acordat tradițiilor înaintașilor; 
nedorind să inoveze mai mult decât era 

cazul, își fundamentau orice se putea pe 
tradiție. Prin urmare, doreau să afle cum Se 
raportează Isus, învățător cunoscut fiind, 
la anumite chestiuni stabilite de tradiţie 
(precum spălarea mâinilor), astfel încât să-l 
poată evalua în mod pertinent învățătura. 
7:6-8. Isus citează o *profeție din Isaia ros- 
tită de acesta împotriva Israelului (Is. 29:13), 
care avea doar o religiozitate formală, 
însă inima îi era departe de Dumnezeu 
(Is. 1:10-20). Tocmai despre lucrul pe care 
fariseii îl considerau a fi spiritual — tradi- 
tiile stabilite de către numeroși învăţători 
cucernici și înţelepţi, care încercaseră să 
interpreteze și să aplice *Legea dată de 
Dumnezeu -— Isus afirmă că subminează 
însăşi esența mesajului lui Dumnezeu. 
7:9-13. Numeroşi învăţători evrei consi- 
derau că porunca de a cinsti părinții este 
cea mai importantă din întreaga Lege. 
Interpreții iudei includeau în această 
poruncă și purtarea de grijă pentru părinții 
ajunși la vârsta bătrâneții. Totodată, tra- 
diția permitea ca diverse bunuri să poată 
fi jertfite sau dedicate pentru Templul lui 
Dumnezeu. („Corban” stă scris pe vasele 
folosite la jertfe şi înseamnă „consacrat 
lui Dumnezeu”; în accepțiunea popu- 
lară, putea să însemne însă și „interzis lui 
cutare și cutare”.) Exista în vremea lui Isus 
o școală rabinică ce afirma că legămân- 
tul prin care se consacra un obiect și prin 
urmare era interzisă întrebuinţarea lui de 
către ceilalți se aplica inclusiv membrilor 
familiei, chiar dacă ei au fost incluși în mod 
accidental printre cei cărora le era interzis. 

Unii oameni cu pretenţii de religiozitate 
recurgeau la această practică pentru a păs- 
tra ceea ce, altminteri, ar fi trebuit folosit 
pentru întreţinerea părinților lor — împo- 
triva convingerii foarte ferme, de altfel, 
a fariseilor că fiecare trebuie să poarte de 
grijă părinţilor săi. Isus nu atacă aici teoria 
religioasă a fariseilor, ci discrepanţa din- 
tre teorie şi practică: pasiunea lor pentru 
Lege i-a determinat (la fel ca pe unii dintre 
creștinii contemporani) să fie atât de pre- 
ocupați de litera Legii, încât ajunseseră să 
inventeze subterfugii care le permiteau să 
încalce spiritul Legii. 


Marcu 7:14-7:27 


7:14-15. Există date care atestă că şi alți învă- 
țători au făcut afirmaţii similare cu cea a lui 
Isus, însă arareori şi doar în privat, probabil 
pentru a nu încuraja pe cineva să încalce 
litera Legii. Dacă sunt interpretate literal, 
cuvintele lui Isus proclamă că distincția 
curat/necurat elaborată de Lege are doar o 
valoare simbolică. Cum această distincţie 
constituia una dintre principalele bariere 
dintre evrei și neamuri (vezi Rom. 14), afir- 
mațţia lui Isus deschide practic drumul către 
unitatea culturală la masa părtășiei. 
7:16-19. Isus afirmă că hrana nu afectează 
esența persoanei; scriind într-o perioadă de 
conflict între obiceiurile creştine ale evrei- 
lor, respectiv ale neamurilor, Marcu aplică 
acest principiu la legile koșer din Levitic 11: 
porcii, câinii, liliecii, bufnițele și așa mai 
departe sunt acum „curate“ sau permise 
consumului. Felul în care Marcu înţelege 
învățătura lui Isus nu avea cum să stâr- 
nească prea mare adeziune printre iudei. 
Iudeii liberali alexandrini, care nu mai 
considerau că e necesar să respecte literal 
legile alimentare (Lev. 11; Deut. 14), erau 
disprețuiți de către confrații lor conserva- 
tori din Egipt și cu siguranță că aveau prea 
puțini aliaţi în Palestina. 

7:20-23. Şi alți învățători evrei ar fi fost de 
acord că viciile înșirate de Isus sunt rele 
și că veneau din inimă. (Listele de păcate 
reprezentau o tehnică didactică obișnuită 
printre învățătorii și moraliștii antici.) Dar 
aceiași învăţători n-ar fi fost de acord cu 
Isus că cei mai mulți dintre ei erau mai pre- 
ocupați de chichiţe legale decât de etică, cu 
toate că, în calitatea lor de experți în Lege, 
aveau toate motivele să își ocupe timpul 
mai degrabă cu chestiuni legale decât să se 
preocupe de transformarea inimii înfăptu- 
ite de către Dumnezeu. 


7:24-30 
Credința unei femei dintre neamuri 


Dacă și carnea unor animale „necurate”, 
precum porcii sau câinii, nu mai era necu- 
rată (7:16-19), atunci nici neamurile nu mai 
erau necurate. Deși Isus câștigă toate con- 
troversele — relatate de Marcu - pe care le 


are cu liderii religioşi, El Se lasă înduplecat 
de replica disperată a unei femei dintre 
neamuri. Această povestire îi va fi încurajat 
pe cititorii neevrei ai lui Marcu, care erau 
persecutați din pricina unei credințe pe 
care mulți o considerau a fi doar o erezie 
a iudaismului. 

7:24-26. Iudeii nu se aşteptau ca păgânii să 
poată manifesta credință. La fel ca Sidonul, 
Tirul făcuse parte din Fenicia, iar cea mai 
celebră femeie feniciană din *Vechiul 
Testament era malefica Izabela. Totuşi, o 
altă femeie care, exact în aceeași perioadă, 
apelase la ajutorul lui Ilie a căpătat îndu- 
rare de la Dumnezeu pentru fiul ei (1 Împ. 
17:7-24). Denumirea „Siro-Fenicia” distin- 
gea această regiune de Libo-Fenicia, zona 
din nordul Africii colonizată de fenicieni 
și denumită Cartagina. Cultura greacă își 
extinsese de multă vreme influența în Siria, 
iar după cuceririle lui Alexandru, nume- 
roși greci se stabiliseră în această zonă; 
locuitorii cu drept de cetățenie din repu- 
blicile feniciene ale Tirului și Sidonului se 
considerau greci, fiind întru totul eleni- 
zați. Așa se explică faptul că femeia este și 
siro-feniciană și grecoaică. 

7:27-28. Casta conducătorilor greci din 
Siro-Fenicia exploata mâna de lucru siri- 
ană sau evreiască din zonele rurale înve- 
cinate; femeia făcea parte dintr-o clasă 
care, într-un sens, luase pâinea altor copii 
de la gură. Apelativul „câini“ nu era folo- 
sit în mod curent de către iudei la adresa 
neevreilor, așa cum susțin unii cercetători. 
Mai degrabă, Isus Își argumentează răs- 
punsul prin intermediul unei ilustrații, la 
fel cum făceau învățătorii din vremea Lui. 
Mâncarea necalitativă era aruncată la câini 
(cf. Ex. 22:31). Indiferent de genul celui 
căruia îi era adresat, apelativul „câine” era 
una dintre cele mai urâte și mai obișnuite 
insulte folosite în Antichitate, cu toate că 
aici are mai degrabă rol de analogie. În 
iudaismul palestinian, câinii erau conside- 
rați necrofagi, însă în casele înstărite, influ- 
ențate de cutumele grecești (cu care femeia 
era familiară), câinii erau uneori animale 
de companie. Isus recurge la o ilustrație: 
copiii trebuie hrăniți înaintea animalelor 


de companie, astfel că poporul evreu avea 
întâietate (ex.: Ex. 4:22). Chiar și așa, afir- 
maţia era în continuare jignitoare, însă 
femeia surmontează obstacolul. Uneori, 
astfel de piedici erau ridicate ca prilej pen- 
tru manifestarea credinţei. 

Ceea ce spune Isus este că nu va face o 

vindecare după tiparul vracilor păgâni; 
vrea să vadă credința femeii, mai cu 
seamă credința în supremația singurului 
Dumnezeu adevărat. (Răspunsul ei preia 
aceeași ilustrație: admite prioritatea isto- 
rică a poporului evreu, copiii, la mântuire, 
dar obiectează că până și câinii primesc 
firimiturile. Argumentând astfel, își pro- 
clamă credința că doar o infimă parte a 
puterii lui Dumnezeu e necesară pentru a-i 
vindeca fiica.) 
7:29-30. În Vechiul Testament, credinţa 
era adesea exprimată prin îndrăzneală 
zeloasă, sfântă impertinenţă, de către femei 
ale credinţei (2 Împ. 4:14-28), profeţi (Ex. 
33:12-34:9; 1 Împ. 18:36-37; 2 Împ. 2:2, 4, 6, 
9) şi alţi eroi (Gen. 32:26-30). În fiecare din- 
tre aceste exemple respectul smerit pentru 
Dumnezeu sau pentru profetul Său se 
îmbină cu o solicitare presantă urgentă, iar 
Dumnezeu răspunde la aceste rugăciuni. 
Deoarece mare parte a lucrării lui Isus viza 
Israelul, însă destinatarii lui Marcu erau şi 
dintre neamuri, aceste răspunsuri date cre- 
dinței unor neevrei aveau darul să-i încu- 
rajeze că nu erau excluși. 


7:31-37 
Vindecarea unui surdo-mut 


7:31. Decapolis, literal „zece oraşe” (vezi 
5:1-20), avea (la fel ca Tir sau Sidon) o 
populație predominant neevreiască, cu 
toate că mulți evrei locuiau în aceste cetăți. 
7:32-33. Deşi erau protejații *Legii iudaice, 
mutii și surzii erau încadrați, alături de alte 
grupuri (femei, sclavi, debili, minori), în 
categoria celor insuficient de educați încât 
să fie în stare să respecte Legea. Gloatele 
se adunau să vadă trucurile magicienilor 
și mulțimea de aici ar fi vrut să-L vadă pe 
Isus vindecându-l pe surdo-mut, dar El 
nu procedează conform acestor așteptări. 

Cu privire la salivă, vezi 8:22-23. Magicienii 
recurgeau la diverse gesturi, însă Isus, 
care nu folosea de regulă așa ceva, avea 
un motiv anume în acest caz. Evreii știau 
că surzii foloseau limbajul semnelor ca să 
comunice, astfel că e posibil ca aici Isus 
să fi transmis prin gesturi mesaje precum 
„vindecare“, „vorbire“ și (7:34) „de la 
Dumnezeu”, ca să-l încurajeze pe om să 
creadă în ceea ce avea EI să facă. Termenul 
pe care Marcu îl folosește aici pentru 
„mut” apare în *Septuaginta doar în Isaia 
35:6, unde se referă la binecuvântările ce 
urmează să fie revărsate în era mesianică. 
7:34-37. Unii cercetători subliniază faptul 
că magicienii foloseau adesea fraze ininte- 
ligibile când vindecau. Aici însă, Isus vor- 
bește în *aramaică, limbă familiară pentru 
majoritatea oamenilor din Siro-Palestina 
(cf., de asemenea, Mc. 14:36), fie evrei, fie 
neamuri. Cu siguranţă, cel mai adesea 
întâlnită era în sate și în zonele rurale. 


8:1-13 
Hrană pentru patru mii de suflete 


Vezi 6:30-44 pentru contextul acestui pasaj. 
Isus nu avea limitări în ce priveşte înfăptui- 
rea minunilor; putea să le repete ori de câte 
ori era necesar (8:19-21; cf. 2 Împ. 2:19-22; 
4:1-7, 38—41, 42—44; 7:16). 

8:1-4. Galileea înregistra o mare densitate 
de localități, astfel că Isus îi îndepărtează 
intenționat pe *ucenici, asigurându-Și 
astfel, probabil, izolarea necesară ca să-i 
învețe. Satele nu aveau cum să asigure 
hrana pentru o mulțime atât de numeroasă 
(vezi comentariul la 6:36), dar, în lumina 
minunii anterioare a lui Isus, din 6:41—42, 
întrebarea ucenicilor din 8:4 denotă 
mărginire. 

8:5-7. Pâinea și peștele erau alimente de 
bază; exista obiceiul de a rosti o rugăciune 
de mulțumire înainte de masă. Formula 
standard care s-a încetățenit mai târziu este: 
„Binecuvântat ești, o, Doamne, Dumnezeul 
nostru, Împăratul universului, care ne-ai 
dat pâinea din rodul pământului.” 

8:8-10. Termenul pentru „coş” (diferit de 
ce] din cap. 6) se referă la coșuri de trestie 


Marcu 8:11-8:26 


folosite pentru transportat pește, acestea 
fiind probabil la îndemână. La fel ca cea- 
laltă minune, și această înmulţire a hranei 
este un ecou al celei săvârșite de Elisei 
(inclusiv resturile; 2 Împ. 4:42-44). 
8:11-13. Un semn „din cer” poate indica 
orice semn divin (cf. 8:12; evreii foloseau 
uneori „cerul” ca circumlocuţie a numelui 
lui Dumnezeu) sau o cerere adresată lui 
Isus de a arăta un semn divin (ex.: foc din 
cer). Putea fi însă vorba, la fel de bine, de 
prevestirea unui semn pe cer (cf. 13:24-25). 
Majoritatea oamenilor din acele vremuri, 
inclusiv majoritatea evreilor, considerau 
că semnele apărute pe cer puteau prevesti 
evenimente ce urma să aibă loc; semnele 
neobișnuite puteau prevesti moartea 
unui conducător, căderea unei cetăți etc. 
Deuteronom 18:10 interzicea divinația, 
care includea inclusiv previziuni astrolo- 
gice, dar mulți evrei acceptau astrologia. 
În lumina paragrafului anterior (Mc. 
8:1-10), cititorul putea să vadă cât de nătângi 
erau adversarii lui Isus. Unele istorisiri antice 
invocă neghiobia stridentă a adversarilor 
pentru a scoate în evidență calitățile eroului. 


8:14-21 

Ucenicii încă sunt orbi 

Cititorii creştini ai Evangheliei după Marcu 
sunt puși în fața unui adevăr mai puțin 
confortabil decât cel din 8:11-13; nu doar 
adversarii lui Isus, ci chiar şi *ucenicii Săi 
sunt încuiați. 

8:14. O singură pâine nu avea cum să-i sature 
pe toți cei din barcă. Iar dacă se îndreptau 
către malul estic, mai puțin populat, al lacu- 
lui, aveau să întâmpine dificultăți să-și pro- 
cure pâine; le-ar fi fost însă mai simplu în 
Betsaida (8:22). Îngrijorarea le este amplifi- 
cată și de faptul că asigurarea proviziilor era 
răspunderea lor; adesea învățătorii delegau 
astfel de îndatoriri unor discipoli. 

8:15. Aluatul este folosit pentru a repre- 
zenta diverse lucruri în Biblie (pâinea 
nedospită din Exod 12:15-17 reprezintă 
graba; în Matei 13:33, *Împărăţia; în 
1 Corinteni 5:6-7, păcatul cuiva); aici pare 
să indice ceva ce se extinde (la fel ca în 


Matei 13 sau 1 Corinteni 5). Atât cucerni- 
cia fariseilor, cât și Irod, ca agent al puterii 
politice, sunt influenţe nefaste. 

8:16-18. Ucenicii încă sunt, pe jumătate, 
orbi spiritual, fapt ce constituie o culpă 
morală în Marcu 4:12 (şi în *Vechiul 
Testament; ex.: Is. 29:9-10; 42:19-20; 44:18; 
Ezec. 12:2). 

8:19-21. Ucenicii asistaseră deja la destule 
înmulţiri miraculoase a pâinilor, încât să 
nu mai fi avut motive de îngrijorare în ce 
privește hrana pământească, ci să fi fost 
receptivi la mesajul lui Isus. În schimb, ei 
se poartă mai degrabă ca israeliții în pustie, 
care nu au deprins credinţa, în ciuda faptu- 
lui că primeau mană din cer. 


8:22-26 

Orbire vindecată pe jumătate 

În lumina pasajului din 8:17-21, specialiştii 
interpretează adesea cele două etape ale 
vindecării ca fiind un fel de pildă practică, 
folosită de Isus pentru a sublinia o idee în 
timp ce vindeca un om. 

8:22-23. Unele surse sugerează că saliva 
era uneori asociată cu vindecări; de aseme- 
nea, era socotită scârboasă și e posibil să fi 
reprezentat un test pentru dorința omului 
de a fi vindecat. 

8:24-25. Este singura vindecare în două 
etape din evanghelii, iar istoriile antice 
despre minuni pun de obicei în evidență 
caracterul brusc al producerii lor; descrie- 
rea unor vindecări graduale este destul de 
sporadică. Astfel că mulți consideră că aici 
Isus pune în scenă o pildă: spre deosebire 
de adversarii lui Isus, *ucenicii începuseră 
să vadă, dar au rămas orbi (8:16-18) până 
când El avea să-i atingă din nou, la *învi- 
ere (9:9). Profeţii din *Vechiul Testament 
puneau și ei în scenă, uneori, pilde pen- 
tru a atrage atenţia oamenilor sau pentru 
a-și transmite mesajul (ex.: Is. 20:2-6; Ier. 
19:1-15; Ezec. 4:1-5:17; 12:1-11). 

8:26. Profeții îi duceau adesea pe cei vin- 
decați înapoi la familiile lor (1 Împ. 17:23; 
2 Împ. 4:36), însă acțiunile discrete ale 
lui Isus subliniază caracterul secret al 
mesianităţii (vezi introducerea la Marcu). 


Dacă omul ar fi revenit în oraș, toată lumea 
ar fi aflat despre minune. 


8:27-30 

Ucenicilor li se deschid ochii 

pe jumătate 

Această istorisire atestă, probabil, că uce- 
nicii au rămas totuşi pe jumătate orbi în ce 
priveşte natura identității lui Isus. 

8:27. Cezareea lui Filip era un oraş păgân, 
renumit mai ales pentru peştera dedicată 
cultului lui Pan, un zeu rural grec. (Aşadar, 
Isus ridică întrebarea despre identitatea 
Sa într-o zonă dominată preponderent 
de *neamuri.) „Satele Cezareei lui Filip” 
reprezintă o descriere adecvată a regiunii; 
în lumea *elenistică, satele din împrejurimi 
aveau de obicei o relaţie foarte strânsă cu 
orașul la care erau arondate. 

8:28. De vreme ce unii evrei palestinieni 
(mai cu seamă cei din clasele conducătoare) 
considerau că profeția după modelul din 
*Vechiul Testament a încetat, încadrarea 
lui Isus între profeţi putea părea un gest 
radical — însă nu suficient de radical pentru 
a putea surprinde adevărata lui identitate. 
8:29-30. „Mesia” sau „Cristosul” înseamnă, 
literal, „unsul” — nu orice uns, ci doar cel 
uns ca rege, descendent al lui David, care 
avea să readucă suveranitatea lui Israel (Is. 
9:6-7; 11:1-10; Ps. 2). Pe vremea lui Isus, 
erau mai multe teorii cu privire la Mesia 
(sau la diverse personaje mesianice), dar 
toate gravitau în jurul ideii de eliberare 
pământească și “împărăție pământească. 
Petru este îndreptățit să-L numească 
„Mesia” pe Isus, însă Petru și Isus dau sen- 
suri semnificativ diferite aceluiași termen 
în acest punct (vezi 8:31-32). Isus dorea 
probabil să evite o reacție prematură din 
partea autorităților; în ceea ce privește 
tema secretului mesianic (8:30), vezi intro- 
ducerea la Marcu. 


8:31-9:1 
Isus Işi explică misiunea mesianică 
8:31. In lumea greco-romană antică se cre- 


dea că oamenii în pragul morții erau în 
stare să facă previziuni despre viitor, iar 

mulți credeau că oamenii sfinți își puteau 
prevedea moartea. Acest context e posibil 
să fie însă prea puţin relevant aici. Pe lângă 
faptul că avea cunoștință despre cazurile 
profeților martirizați (scoase în evidenţă 
de către contemporanii Săi) și despre texte 
precum cel din Isaia 52:13-53:12, Isus mai 
cunoștea și caracterul autorităților religi- 
oase, dar și ce plănuia El să facă în Templu 
(11:15-18). Acţiunile Sale aveau să-l pro- 
voace practic moartea. 

8:32. Era de așteptat ca ucenicii să-și res- 
pecte învățătorul și să nu îndrăznească 
vreodată să-L mustre. Unii dintre autorii 
cărților din *Noul Testament interpretează 
anumite texte din Vechiul Testament ca 
făcând referire la suferințele lui *Mesia, 
însă iudeii din primul veac nu considerau 
că respectivele texte se aplică lui Mesia, care 
urma să domnească din postura de rege. 
Majoritatea evreilor credeau că cei drepți 
vor învia la sfârşitul vremurilor, când va fi 
instaurată *Împărăţia condusă de către cel 
desemnat de Dumnezeu. Astfel că, pentru 
Petru, explicaţia pe care Isus o dă, în 8:31, 
propriei Sale misiuni, vine în contradicție 
cu mărturisirea pe care o formulase el des- 
pre mesianitatea lui Isus, în 8:29. 

8:33. Iniţial, „*Satana” însemna „potrivnic“, 
iar în câteva surse chiar apare cu forma de 
plural (cu toate că astfel de cazuri sunt 
extrem de rare); însă majoritatea scrierilor 
creştine și ebraice timpurii folosesc cuvân- 
tul cu referire la diavol. Totuși, se puteau 
face paralele între diverse comportamente 
(ex.: loan „în duhul și puterea lui Ilie” — 
Luca 1:17), iar Isus pare să folosească aici 
*hiperbola pentru a sublinia ideea: Petru 
alege întocmai ca Satana atunci când pre- 
feră pământescul divinului (cf. Mt. 4:8-10). 
Folosirea numelui ispititorului și acuzato- 
rului suprem ca apelativ pentru Petru pune 
în evidență gravitatea erorii sale ca ucenic 
în această situație. 

Un ucenic trebuie să stea de drept „îna- 
poia” învățătorului, „urmându-l”; astfel că 
sintagma „înapoia mea” poate reprezenta 
o solicitare adresată lui Petru (care Îl mus- 
trase pe Isus; vezi comentariul la 8:32) să se 
întoarcă la locul său cuvenit, în supunere. 


Marcu 8:34—9:3 


Și în cercurile grecești, se putea reproşa 
cuiva că gândește mai degrabă în termeni 
omenești decât în cei divini. 

8:34-37. A „veni după” Isus însemna să 
devii ucenicul Său (vezi comentariul la 
8:33). Deși erau unii care foloseau termenul 
„răstignire” cu sens figurat, pentru sufe- 
rințe cumplite, metoda de omorâre prezen- 
tată de Isus în această evanghelie reclamă o 
înțelegere mai pătrunzătoare. Crucea era un 
instrument de tortură violent și dureros. A 
„lua crucea” presupunea căratul lemnului 
orizontal al crucii până la locul execuției, 
în general în public și adesea în fața unor 
mulţimi dispreţuitoare. În termeni retorici 
deosebit de percutanți, Isus prezintă rea- 
litatea pe care o vor avea de înfruntat toți 
adevărații ucenici: dacă aleg să Îl urmeze, 
trebuie să fie gata să înfrunte literalmente 
batjocura și moartea, căci trebuie să meargă 
pe calea crucii. Deoarece viața este mai de 
preţ decât întreaga lume, sacrificarea vieții 
în această lume pentru a o câștiga în lumea 
de apoi era o tranzacție înțeleaptă (cf. *2 Bar. 
17:2-3; 51:15-16); nu exista nimic ce să poată 
fi oferit în loc (Ps. 49:7, 15). În mod ironic, 
călăii lui Isus avea să pună un privitor să-l 
care lui Isus crucea pe care ucenicii nu se 
învredniciseră să o poarte (Mc. 15:21). 

8:38. „*Fiul Omului” ce avea să vină repre- 
zintă o aluzie la Daniel 7:13-14. Mulţi evrei 
din vremea lui Isus credeau că împărăţia 
avea să fie precedată de o perioadă caracte- 
rizată de păcat și mare suferinţă; însă Petru 
și ceilalți ucenici preferau să creadă că nu 
se va întâmpla astfel sau măcar că tabăra 
lor va reuși, în mod supranatural, să tri- 
umfe fără să plătească vreun preţ. 

9:1. Versetul face trimitere la slava viitoare 
menţionată în versetele anterioare ca reve- 
lare anticipată a gloriei de care avea să li se 
facă parte, descrisă în 9:2-13. Cum *Mesia 
era deja aici, şi gloria Împărăției Sale era 
prezentă. 


9:2-13 


Slava de pe munte 


Texte antice precum miturile greceşti 
și *apocalipsele evreieşti menționează 


diverse personaje supranaturale străluci- 
toare (zeități, îngeri etc.) și transfigurări, 
însă cel mai evident reper al celor fami- 
liarizați cu *Vechiul Testament (așa cum 
e cazul destinatarilor lui Marcu) era, de 
departe, cazul lui Moise. Pe muntele Sinai, 
Dumnezeu Și-a descoperit slava în faţa 
lui Moise, astfel că acesta a coborât de pe 
munte radiind gloria divină (Ex. 32-34). În 
Marcu 9:2-13, slava lui Isus, care este mai 
mare decât Moise și Ilie, este descoperită pe 
munte; așadar, El este purtătorul de cuvânt 
suprem al lui Dumnezeu (Deut. 18:18-19). 
9:2. Muntele Sinai a fost locul unde 
Dumnezeu Şi-a revelat slava. Isus așteaptă 
„Şase zile” înainte să urce pe munte, ca să 
sublinieze aceeași idee (Ex. 24:16). Faptul că 
Isus Îşi ia trei însoțitori poate fi o trimitere 
la Exod 24:1, 9, deși această posibilă aluzie 
este destul de incertă (în acea relatare, erau 
de față șaptezeci de bătrâni). (Manuscrisele 
de la *Qumran vorbesc despre doisprezece 
lideri, dintre care, trei sunt cei mai impor- 
tanţi, cu toate că numărul trei este suficient 
de mic pentru a fi doar o simplă coinci- 
dență cu textul de faţă.) Transformarea 
sau transfigurarea apare atât în mitologia 
greacă, cât și în literatura apocaliptică ebra- 
ică, dar pentru schimbarea lui Isus la față 
precedentul cel mai evident este glorifica- 
rea lui Moise de pe muntele Sinai. 

9:3. Literatura ebraică descrie adesea îngeri 
sau alte făpturi cerești înveșmântate în 
haine albe. Înălbirea hainelor era, înde- 
obște, sarcina soției, însă textul se referă 
aici la foarte răspândita profesie antică 
de fabricant de pânzeturi, care putea fi 
practicată atât de bărbaţi, cât și de femei. 
Aceştia dispuneau de un instrumentar ce 
lipsea din uzul casnic și pregăteau firele 
de tort pe care le pieptănau, le spălau și 
le pregăteau pentru tors. Adesea, acești 
fabricanți foloseau urina pentru tratarea 
materialelor (practică ce le-a adus ulterior 
celebritatea piuarilor) și lut, curățind apoi 
cu perii sau cu scaieți. Înălbeau pânzeturile 
albe cu chimicale și adesea le dădeau stră- 
lucire sau o textură mai moale întinzân- 
du-le pe un cadru așezat peste sulf aprins. 


De asemenea, ei se ocupau și de curățarea 
hainelor și de îndepărtarea petelor de pe 
straie albe. 

9:4. Evreii susțineau că Scriptura afirmă 
că Ilie n-a murit; Moise fusese îngropat de 
către Dumnezeu, iar unele tradiții iudaice 
(nebiblice) pretindeau că Moise ar fi încă 
viu (cf. comentariul la Apoc. 11:6). Exista 
așteptarea ca cei doi să se reîntoarcă într-o 
formă sau alta înaintea sfârșitului (Deut. 
18; Mal. 4). 

9:5-6. Israeliții ridicau în fiecare an corturi 
sau colibe pentru a rememora perioada în 
care prezenţa lui Dumnezeu îi însoțea prin 
deșert, așa că Petru deținea cunoștințele 
necesare ridicării unui cort. 

9:7. Probabil că acest nor amintea de norul 
prezenţei lui Dumnezeu, așa cum a fost el 
vizibil pe muntele Sinai, de exemplu (Ex. 
24:15-16). Glasul ceresc repetă în esență 
același mesaj din Marcu 1:11, dar adaugă 
niște aluzii biblice suplimentare. „De El să 
ascultați” e o posibilă aluzie la Deuteronom 
18:15, unde israeliții sunt avertizați să 
asculte de „un profet ca Moise”, de noul 
Moise care avea să vină. 

9:8. E posibilă paralela dintre felul în care 
se fac nevăzuţi Ilie și Moise și credința 
iudaică susținută mai cu seamă de către 
*rabinii de mai târziu, potrivit căreia Ilie 
putea să vină și să plece după bunul plac, 
la fel ca îngerii. În orice caz, se ştia despre 
îngeri că pot să apară şi să dispară. 

9:9-10. Ținând cont de prejudecățile lor 
culturale, era foarte dificil pentru “ucenici 
să înțeleagă ce se petrecuse; ei credeau că 
toți cei drepți care au murit vor fi învi- 
aţi simultan la sfârșitul vremurilor (cf. 
Dan. 12:2). 

9:11. Evreii așteptau să-l vadă pe Ilie 
venind înainte de sfârșitul lumii (Mal. 4:5), 
ca să pregătească calea Domnului (Mal. 3:1; 
Sir. 48:1-10), cu toate că existau mai multe 
perspective vizavi de rolul său exact. 

9:12. Ilie trebuia să vină pentru a „resta- 
ura toate lucrurile” (NTR), adică pentru a 
împăca familiile (Mal. 4:6; cu toate că rabi- 
nii târzii interpretau această restaurare ca 
reabilitare a triburilor lui Israel, în această 


Marcu 9:4—9:16 


perioadă oamenii dădeau un sens mai larg 
acestui text; Sir. 48:10). 

9:13. Majoritatea iudeilor îl așteptau pe 
adevăratul Ilie (cel pe care ucenicii l-au 
văzut vorbind cu Isus), dar atunci când 
Isus aplică la loan promisiunea legată de 
Ilie, El atribuie textului un sens figurat pe 
care niciunul dintre contemporanii Săi nu 
l-ar fi susținut. 


9:14-32 
Prea puţină credință pentru o exorcizare 


9:14-15. Asemeni lui Moise, Isus trebuie 
să Se confrunte cu eșecurile celor cărora 
le delegase autoritatea cât timp fusese 
pe munte (Ex. 24:14; 32:1-8, 21-25, 35). 
Majoritatea *scribilor nu pretindeau că ar 
avea puterea să înfăptuiască minuni, spre 
deosebire de ucenicii lui Isus (6:12-13). 
Învățătorii *Legii cunoșteau, cel mai proba- 
bil, Biblia ebraică mult mai temeinic decât 
ucenicii, astfel că, dacă ucenicii nu erau 
în stare să demonstreze altfel puterea lui 
Dumnezeu, își puneau în pericol credibili- 
tatea. Spumele la gură mai sunt menţionate 
într-un caz antic similar. 

9:16-18. Incapacitatea persoanei posedate 
de a-și controla reacțiile motrice are cores- 
pondent în numeroase culturi, de-a lungul 
istoriei, și este atestată inclusiv de studiile 
antropologice dedicate posedaţilor din 
zilele noastre. Unii autori au semnalat ase- 
mănările dintre aspectul activității demo- 
nice descrise aici și simptomele epilepsiei, 
însă epilepsia are cauze neurologice (între 
posedarea demonică și epilepsie se face 
distincţie în Mt. 4:24). Corespondenţele ar 
putea totuși sugera că demonul a inter- 
ferat cu aceiași centri nervoși din creier, 
care puteau induce crizele prin alte mij- 
Joace. Studierea creierului a relevat anume 
paralele între transa indusă de posedare 
şi manifestările neurologice din timpul 
somnului REM, al somnambulismului și al 
altor diverse stări; creierul este susceptibil 
neurologic la stări alterate de conștienţă, 
însă nu toate aceste cazuri reclamă inter- 
venţia unor duhuri străine. Totuşi, unele 
dintre aceste stări pot facilita experienţe 


Marcu 9:19-9:35 


spirituale (fie pozitive, fie negative); toto- 
dată, n-ar fi deloc surprinzător ca spirite 
care pun stăpânire pe anumite zone ale 
personalităţii să suprasolicite și sistemul 
nervos uman. 

9:19. Ucenicii ajunși la vârsta maturității 
erau considerați capabili să îl înlocuiască cu 
succes pe învățător atunci când acesta lip- 
sea; uneori, învățătorii îi puneau pe învăță- 
ceii avansați să țină ei lecţii. Chestiunea de 
față necesita un alt gen de pregătire decât o 
lecţie (9:29), însă Isus deja îi pregătise pen- 
tru aşa ceva (6:7-13). 

9:20-22. Posedaţii aveau adesea compor- 
tamente autodistructive (cf. 5:5), ceea ce 
reprezintă iarăși o caracteristică a unor 
cazuri de posedare demonică atestate în 
diverse culturi. Vezi, de asemenea, comen- 
tariul la 9:16-18. 

9:23-27. De obicei, exorciștii încercau să-și 
supună *demonii prin incantaţii (adesea 
invocând spirite de rang superior), folosin- 
du-se de rădăcini urât mirositoare. Isus nu 
face decât să poruncească, dovedind astfel 
că are mare autoritate. 

9:28-30. Adesea, învățătorii evrei explicau 
subiectele mai complexe (și prea riscante 
pentru publicul larg) doar în cercul intim 
al ucenicilor. Într-o cultură dominată de 
onoare şi rușine, admonestările şi asu- 
marea eșecurilor erau mai ușor de dige- 
rat în intimitate. Puținele relatări despre 
cei câțiva înţelepţi care erau capabili de 
minuni nu conțin sugestia că aceștia se 
așteptau ca și ucenicii lor să le imite pute- 
rile (deși Elisei a dus mai departe lucrarea 
lui Ilie) și cu siguranţă nu la același nivel. 
Totuși, învățătorii își pregăteau discipo- 
lii mai pricepuţi să devină, la rândul lor, 
învăţători. Puţini rabini erau cunoscuți și 
pentru capacitatea de a face minuni, iar de 
la ucenicii lor nu se aștepta să le imite pute- 
rile, nici la aceeași anvergură și cu atât mai 
puţin în numele rabinului (v. 39). Metodele 
exorciștilor puneau de regulă în evidenţă 
puterea acestora sau, mai exact, abilitatea 
acestora de a manipula puterile altora; în 
schimb, Isus scoate în relief puterea rugă- 
ciunii (9:29). 


9:31. Contextul din Daniel 7:13-14, care 
anunță că Dumnezeu va încredința 
*Împărăţia unuia care arată ca un *Fiu al 
Omului, afirmă că prigonirile din partea 
conducătorilor malefici ai acestei lumi vor 
premerge preamărirea Sa (7:18-27). 

9:32. Așteptările vremii cu privire la *Mesia 
nu includeau şi suferința; ca să poată înțe- 
lege mesajul lui Isus, oamenii aveau nevoie 
de o schimbare de paradigmă în ce privește 
valorile și termenii în care gândeau (cf. 
8:29-33). Discipolii se străduiau să arate 
respect rabinilor. Pe ceilalți ucenici îi soco- 
teau tovarăși de același rang, astfel că nu îl 
includeau și pe rabin în disputele dintre ei; 
de asemenea, o abordare fățișă i-ar fi putut 
costa locul de cinste (cf. 8:32-33). 


9:33-37 
Cel mai mare să fie ca un copil 


9:33-34. Competițiile pentru onoruri aveau 
un loc important în multe societăți antice. 
Cei ce dețineau capital puteau avansa pe 
linie economică, însă majoritatea oameni- 
lor din aceste societăți nu dețineau capi- 
talul ce le-ar fi permis o ascensiune, fapt 
pentru care cei mai mulți erau predestinați 
prin naştere pentru un anumit rol social. 
Nici măcar prosperitatea economică nu le 
permitea celor ce o obțineau să pătrundă în 
cercurile aristocrației. În alte sfere, rangul 
era atribuit după naşterea într-o familie de 
nobili, după vârstă, după performanțele 
intelectuale obținute de către un învăță- 
cel eminent într-o școală ori după nivelul 
de cunoaștere a Legii; astfel, secta de la 
*Qumran, de pildă, reevalua anual rangul 
fiecărui membru, după care li se stabilea 
locul şi ordinea în care puteau lua cuvân- 
tul. Majoritatea grupurilor stabileau locu- 
rile ocupate după rangul social. Indiferent 
însă cum era determinat, rangul era o miză 
importantă în Antichitate (cf. comentariul 
la 1 Cor. 14:27). Numeroși evrei sperau la 
un rang mai înalt în lumea viitoare, bazat 
nu pe naștere, ci pe credincioșia față de 
legământul cu Dumnezeu. 

9:35. La fel ca în zilele noastre, și pe 
atunci, eroii sau filantropii influenţi aveau 


notorietate. Deși rabinii puneau mare 
accent pe smerenie, se așteptau ca ucenicii 
lor să-i slujească. 

9:36. De o manieră mult mai categorică 
decât azi, în Antichitate, copiii erau prin- 
tre cei mai neputincioşi și dependenți de 
părinți. 

9:37. Potrivit cutumelor iudaice, repre- 
zentantul cuiva, la fel ca împuterniciții de 
afaceri de azi, putea să acţioneze în numele 
persoanei care îl delegase. În măsura în care 
reprezenta cu rigurozitate interesele celui 
care-l trimisese, agentul avea în spatele lui 
deplina autoritate a mai-marelui său; acest 
principiu se aplica în *Vechiul Testament 
tuturor trimișilor lui Dumnezeu, profeților 
Săi (1 Sam. 8:7). Felul în care erau tratați 
nevoiașii dovedea, de asemenea, atitudi- 
nea faţă de Dumnezeu (19:17). 


9:38-41 

Respingerea unui credincios autentic 
În acest pasaj, “ucenicii, care cu puţin timp 
înainte nu fuseseră în stare să alunge un 
*demon invocând Numele lui Isus, îl critică 
pe unul dintre „acești micuți” care acționa 
în Numele Său (cf. 9:37) şi alunga demoni 
(cf. Num. 11:28). Scena acestui dialog pre- 
zintă similitudini cu *narațiunile antice în 
care învățători faimoși combat punctul de 
vedere al celor mai puţin informați. 

9:38. Întocmai ca între indivizi, şi între 
diversele şcoli sau secte exista competi- 
ție. După cum atestă *Manuscrisele de la 
Marea Moartă, atitudinile sectare repre- 
zentau o manifestare comună în iudaism. 
(Diversele grupări se despărțeau pentru 
motive precum data corectă a Paştilor.) 
Zelul lor îmbrățișează o cauză eronată (cf. 
Num. 11:28; cititorii puteau rememora alt 
eșec recent de-al ucenicilor în încercarea de 
a alunga demonii, 9:28). 

9:39. A recunoaște cine este Isus este 
una, însă credința necesară pentru a face 
minuni în acest nume indică faptul că omul 
respectiv nu este un exorcist oarecare ce 
invoca forțe superioare pentru a-și săvârşi 
minunile, după obiceiul exorciștilor (Fapte 
19:13-16; cf. Josephus, Antichități iudaice 

8.47). Probabil că acest exorcist dorea să 
acționeze ca un reprezentant al lui Isus (cf. 
comentariul la Fapte 3:6). 

9:40. „Cine nu este împotriva noastră este 
pentru noi” e posibil să fie un proverb (cf. 
mai multe surse, între care *Cicero, autor 
roman din secolul I î.H.); Isus îl adaptează 
pentru a sublinia o idee. 

9:41. Isus deja discutase despre buna pri- 
mire a ucenicilor Lui (Mc. 6:8-11); aici, 
Isus face referire la cei ce sunt atât de 
săraci, încât nu au altceva de oferit decât 
un pahar de apă ucenicilor care vin să-i 
viziteze. Chiar și după standardele antice 
(1 Împ. 17:12), aceşti oameni pot fi conside- 
rați foarte săraci. Un asemenea gest denotă 
credință și ospitalitate arătată, de obicei, 
învăţătorilor care se bucurau de respectul 
gazdei (1 Împ. 17:12-16; cf. Luca 11:5-6), 
dar nu şi celor pe care gazda îi suspecta că 
ar fi învăţători falși (2 loan 10). Există rela- 
tări antice despre oameni judecați pentru 
faptul că n-au oferit apă sau merinde (cu 
toate că aveau posibilitatea) unor străini, 
printre care s-au numărat și făpturi divine 
sau trimiși ai divinităţilor. Învățătorii evrei 
menționau adesea „răsplata” pe care o va 
da Dumnezeu când va judeca lumea. 


9:42-50 
Pedeapsa pentru refuzarea unui 
credincios 


9:42. „Poticnirea” a fost un termen folosit 
adesea ca exprimare metaforică pentru 
păcat sau pentru căderea de la adevărata 
credință. Pietrele de moară erau extrem de 
grele; cu o piatră de moară legată de gât, 
înecul era sigur. Mai mult, acest termen 
se referă la genul de piatră de moară mai 
grea, pusă în mişcare de un măgar, nu 
la piatra mai uşoară pe care o foloseau 
femeile. Evreii considerau înecul o îngro- 
zitoare modalitate de execuție păgână; ast- 
fel că imaginea este cu atât mai terifiantă. 
Decesul fără ritualul îngropăciunii (deci 
inclusiv moartea prin înec) era privit ca 
fiind cel mai nedorit fel de a muri; păgânii 
credeau chiar că spiritul defunctului bân- 
tuia de-a pururi peste apele unde acesta 


Marcu 9:43-10:11 


își găsise sfârșitul (vezi comentariul la 
Fapte 27:20). 

9:43—47. Aici se poate vedea un contrast 
între pedeapsa corporală (tăierea unor 
membre, ex.: Ex. 21:24-25) și o pedeapsă 
capitală divină. Unii filosofi evrei conside- 
rau că omul urma să învie exact în ipostaza 
în care a decedat (ex.: cu membre lipsă, 
situație destul de întâlnită în cazul marti- 
rilor) înainte să li se redea integritatea cor- 
porală (cf. 2 Bar. 50). 

9:48. Imaginea este preluată din Isaia 66:24. 
Deși pasajul din Isaia putea fi citit doar 
ca descriere a descompunerii perpetue a 
cadavrelor (cf. Sir. 10:11, 19:3), imaginea 
era deja folosită în mod explicit şi cu refe- 
rire la chinurile veșnice (Idt. 16:17). 

9:49. Sarea era folosită la jertfe (Lev. 2:13; 
Ezec. 43:42; cf. *Cartea Jubileelor 21:11), ast- 
fel că imaginea se poate să aibă legătură 
cu focul din 9:48 (deși sarea are conotații 
pozitive în 9:50). Sau compară probabil 
Deuteronom 29:23. 

9:50. Se pare că Isus conferă aici o conotaţie 
pozitivă sării, probabil cea de „pace”. Sarea 
pură (în antiteză cu mixturile de săruri 
impure din anumite zăcăminte cunoscute 
pe atunci) nu-și putea pierde, prin defini- 
ție, calitatea de a săra, fapt ce potențează 
suplimentar forța imaginii (vezi comenta- 
riul la Mt. 5:13). A trăi „în pace unii cu alții” 
vine în contrast cu ciorovăiala din 9:33-38. 


10:1-12 
Interzicerea divorțului 


Faptul că 10:1-12 abordează relația dintre 
soți, 10:13-16 prezintă comportamentul 
față de copii, iar 10:17-31 discută despre 
adevărata moștenire în *Împărăţie i-a 
determinat pe unii exegeți să compare 
10:1-31 cu forma literară antică ale „codu- 
rilor familiei”, atâta doar că pasajul de faţă 
este scris sub formă de *naraţiune. Dacă 
o astfel de comparaţie are vreo relevanță, 
atunci merită observat că mesajul lui 
Marcu se opune valorilor culturale a codu- 
rilor vremii sale, care subliniau supunerea 
deplină de care trebuiau să dea dovadă 


soțiile, copiii și sclavii (vezi comentariul la 
Ef. 5:21-23). 

10:1. Majoritatea învăţătorilor care ţineau 
lecţii publice aveau locuri predilecte unde 
vorbeau. Doar personajele care aveau 
popularitate în rândul maselor atrăgeau 
mulțimi atât de mari precum Isus, oriunde 
ajungeau, iar astfel de învăţători faimoși 
stârneau inevitabil invidia unor dascăli 
locali și neliniștea autorităţilor. 

10:2. Exprimarea lui Matei (Mt. 19:3; vezi 
şi comentariul) este mult mai apropiată de 
felul în care ar fi formulat *fariseii problema 
în acea perioadă; chestiunea pusă în discu- 
ție era temeiul divorțului, nu validitatea lui. 
Deoarece Moise considerase de la sine înțe- 
les divorțul (Deut. 24:1), hermeneuţii evrei 
puneau în discuție numai temeiurile care-l 
justifică; întrebarea dacă Isus consideră că 
divorțul este acceptabil este echivalentă cu 
a întreba dacă Isus cunoaște sau acceptă 
“Legea mozaică. 

10:3-5. Rabinii făceau distincţie între 
poruncile Scripturii și concesiile îngăduite; 
când îi întreabă „ce [v-]Ja poruncit Moise”, 
Isus îi provoacă să admită că Moise doar 
a „îngăduit“, nu a „poruncit” literalmente 
divorțul, indiferent de temeiurile invocate. 
10:6-9. Considerând ca de la sine înțeleasă 
coeziunea Legii, interpreţii ei evrei apelau 
de obicei la un text biblic pentru a explica 
sau contrabalansa un text pe care-l consi- 
derau obscur. Unii exegeți, precum scribii 
care au redactat *Manuscrisele de la Marea 
Moartă, invocau episodul creației pentru 
a preciza planul inițial al lui Dumnezeu 
pentru căsnicie. Acești interpreți foloseau 
Geneza 1-2 ca argument împotriva poli- 
gamiei; Isus recurge la același text ca argu- 
ment împotriva divorțului. (După proce- 
deul grecesc de combatere a poligamiei, 
“Septuaginta înlocuiește „ei“, din origina- 
lul ebraic, cu „doi”, în Gen. 2:24.) 

10:10. Când un învățător dădea un răspuns 
public abscons, “ucenicii cereau explicații 
suplimentare în privat. 

10:11. Nimeni nu a mai vorbit, în 
Antichitate, despre divorț în termeni atât 
de categorici. (Cum majoritatea învățăto- 
rilor evrei tolerau poligamia, din punctul 


lor de vedere, căsătoria cu o a doua soţie 
nu constituia adulter, chiar în condiţiile în 
care se subințelegea că bărbatul este căsă- 
torit încă cu prima soție. Isus însă înlătură 
dublul standard, un bărbat care are două 
soții este la fel de adulter precum o soție 
care are doi soți.) 

Anticii îngăduiau recăsătorirea după 

un divorț valid; afirmaţia de aici relevă, 
astfel, că divorţul nu este valid în ochii lui 
Dumnezeu (iar căsătoriile ulterioare repre- 
zintă adulter). Faptul că Matei (Mt. 5:32; 
19:9) și Pavel (1 Cor. 7:15) lasă loc și pentru 
excepții poate sugera că ei interpretează 
afirmaţia ca *hiperbolă sau ca principiu 
general ce permite anumite excepții (la 
fel ca numeroase proverbe sau cuvinte de 
înțelepciune ebraice), ce reconfirmă ideea 
clară din 10:9. Din învățătura enunțată în 
10:9 reiese că Isus nu afirma indisolubilita- 
tea ontologică a căsniciei — adică, nu susți- 
nea că o persoană divorțată rămâne efectiv 
căsătorită şi după divorț (cf. loan 4:18). 
Hiperbola era o tehnică didactică obișnu- 
ită, dar întotdeauna avea rolul de a sublinia 
un mesaj — aici, sensul e că urmașii lui Isus 
trebuie să respecte legământul căsniciei 
cu tot ce ţine de ei (vezi 10:9). Învățătura 
lui Isus pledează pentru fidelitatea față de 
consort, nu pentru anularea uniunilor poli- 
game sau a recăsătoririlor. 
10:12. Spre deosebire de legislaţia romană, 
interpretările biblice ale fariseilor nu îngă- 
duiau unei femei să divorțeze de soțul ei 
(deși, în situaţii-limită, ea putea cere tri- 
bunalului să-l preseze pe el să divorţeze). 
Singurele femei evreice despre care se știe 
că au încălcat această lege făceau parte din 
aristocrație, precum Irodiada (6:17), care 
se ghidau mai degrabă după cutumele 
grecești decât după cele iudaice specifice 
Palestinei. Marcu, care se adresa unor citi- 
tori aflați în contexte în care le era permis 
femeilor să divorțeze de soți, e posibil să 
fi subliniat ce implicații avea pentru ele 
învățătura lui Isus. (La fel ca predicatorii 
moderni, scriitori antici obișnuiau să folo- 
sească parafraza atunci când voiau să pună 
în evidenţă sensurile unei afirmații.) 


175 


Marcu 10:12-10:17 


10:13-16 

Imagini ale Împărăției 

10:13. Copiii aveau parte de dragoste, însă 
nu aveau nicio influență în societate; rata 
mare a mortalității infantile însemna şi că 
erau nesemnificativi sub raport fizic, mulți 
nemaiajungând la vârsta maturității. (În 
zonele cele mai sărace, precum Egiptul, 
probabil că jumătate din copiii născuți 
mureau înaintea vârstei de 12 ani. Familiile 
mai sărace dintre *neamuri obișnuiau ade- 
sea să-și abandoneze copiii când socoteau 
că nu-i mai pot întreţine.) Dornici să pregă- 
tească tot ce era necesar pentru instaurarea 
*Împărăţiei, ucenicii nu prea își pierdeau 
vremea cu oamenii lipsiți de influență 
politică — a se compara reacția ucenicilor și 
mustrarea lui Isus cu 2 Împărați 4:27. 
10:14-15. Unii credeau că împărăţia va fi 
instaurată prin forța armelor; alții, printr-o 
reformă morală radicală; și destui credeau 
că pur și simplu va veni la vremea hotărâtă 
de Dumnezeu. Dar, cu toate că evreii (spre 
deosebire de greci) prețuiau smerenia, 
nimeni nu se aștepta ca devenirea aseme- 
nea unui copil neajutorat să fie metoda 
prin care venea împărăţia. Cel fără nicio 
putere putea să înveţe să depindă pur și 
simplu de Tatăl ceresc. 

10:16. În Geneza, unii dintre patriarhi 
dădeau binecuvântare prin punerea mâi- 
nilor (Gen. 48:14), iar rugăciunile lor erau 
ascultate. 


10:17-31 

Un bogat și Împărăţia 

10:17. Un om pios își căuta de obicei un 
învățător; iar un om cu stare putea să-și 
găsească cel mai bun sau mai renumit 
învăţător. Faptul că un bogat îngenun- 
chea în faţa unui învățător era un semn 
de respect enorm. În documentele antice 
există cazuri în care unii ucenici au adresat 
învăţătorilor lor întrebări asemănătoare cu 
cea pe care o formulează tânărul bogat. „A 
moșteni *viața veșnică” însemna a fi parte 
din lumea viitoare, a avea parte de viaţa în 
*Împărăţia lui Dumnezeu. 


Marcu 10:18-10:33 


10:18-19. Fără să conteste faptul că El Însuși 
ar fi bun, Isus îi amintește care este standar- 
dul concepţiei iudaice în ce privește bună- 
tatea lui Dumnezeu (unii puteau fi buni, 
dar nu și când se raportau la Dumnezeu); 
pe urmă, enumeră selectiv câteva porunci 
din *Vechiul Testament (cinci din deca- 
log) care vizează relaţiile dintre oameni 
(nu neapărat relația cu Dumnezeu) şi care 
puteau fi verificate (nu cum ar fi fost niște 
păcate ale inimii, de exemplu, invidia). 
10:20. Dacă numai Dumnezeu e bun, atunci 
omul trebuie să admită că a încălcat unele 
porunci; însă poruncile înșirate aici de Isus 
erau respectate de către majoritatea evrei- 
lor bine-crescuțţi și educați. 

10:21-22. În iudaism se punea mare accent 
pe milostenie, însă învățătorii evrei de rând 
nu pretindeau celor care voiau să le devină 
ucenici să renunţe cu totul la averi. Unii 
dascăli, mai ales radicali greci, puneau ast- 
fel de condiții mai ales învățăceilor bogaţi, 
ca să vadă dacă aceștia prețuiau adevărata 
învățătură mai mult decât averea; puţini 
chiar erau dispuși să renunțe, însă majori- 
tatea își dezamăgeau învățătorii. Esenienii 
evrei renunțau la posesiuni atunci când 
intrau în rândurile mișcării; de asemenea, 
unii profeți din Vechiul Testament au 
făcut sacrificii radicale pentru a urma che- 
marea lui Dumnezeu (vezi, de ex.: 1 Împ. 
19:19-21). 

10:23-24. Isus răstoarnă ordinea socială cu 
susul în jos. Bogații erau adesea aclamați 
pentru generozitatea lor (cu toate că ar mai 
fi avut de unde da); fiind mai puțin familia- 
rizați cu *Legea, uneori săracii erau socotiți 
şi mai puțin cucernici (deși e cert că sărăcia 
în sine nu era văzută ca lipsă de evlavie, 
mai cu seamă de către săracii înșiși). Erau și 
unii care considerau că „săracul” este mai 
cucernic, el fiind oprimatul dependent de 
Dumnezeu. 

10:25. Imaginea de aici este o figură de stil 
folosită pentru a exprima o imposibilitate 
(evreii din Babilon vorbeau despre elefan- 
tul care ar trebui să treacă prin urechea 
acului, însă în Palestina cămila era anima- 
lul cel mai mare). Expresia, o *hiperbolă, 
se referă literalmente la urechea unui ac. 


(Cei care consideră că Isus face aici trimi- 
tere la o poartă a Ierusalimului care s-ar 
fi numit „urechea acului” comit o eroare; 
pretinsa poartă a „urechii acului” a fost 
construită abia în Evul Mediu.) Un bogat 
era în stare să renunţe la avere numai prin 
*harul lui Dumnezeu (10:26-27). 

10:26-30. Pescarii și *colectorii de taxe dis- 
puneau de o anumită independenţă finan- 
ciară; acești ucenici renunţaseră la situa- 
ţia lor economică pentru ca să-L urmeze 
pe Isus. Răsplata lor avea să constea, în 
această lume, în proprietatea comună asu- 
pra bunurilor, ca în familie (cf., de ex.: 6:10; 
Mt. 10:24; Fapte 2:44-45), iar în lumea de 
dincolo, în viața în “împărăție. 

10:31. Majoritatea evreilor considerau că 
ziua judecății avea să răstoarne lumea cu 
susul în jos (cf., de ex.: Is. 2:11-12, 17); cei 
care, în această lume, păreau importanţi 
vor deveni nesemnificativi în cea viitoare, 
iar cei care nu reprezentau nimic în această 
lume aveau să fie mari în cea de apoi. 
Evreii aplicau această idee mai cu seamă la 
înălțarea Israelului mai presus de celelalte 
popoare, la drepţii oprimaţi care vor fi mai 
presus decât opresorii lor cei răi, însă Isus 
îl aplică inclusiv la statutul indivizilor. 


10:32-34 
A treia prevestire a patimilor 


10:32. În ciuda faptului că aşteptau să vină 
“împărăţia, *ucenicii recunoșteau primej- 
dia confruntării, în Ierusalim, cu aristo- 
crația înalților prelați din cetate (probabil 
că aveau ca reper experiențele anterioare, 
de pildă, contrele dintre Isus și *farisei, de 
la praznicele trecute). E posibil să fi fost 
la curent cu tradițiile evreieşti ce antici- 
pau un război crunt premergător înte- 
meierii Împărăției lui *Mesia - un război 
în care, potrivit unor grupări marginale, 
aristocrația din Ierusalim avea să se dove- 
dească la fel de haină precum romanii (cf. 
Manuscrisele de la Marea Moartă). Ori s-ar 
putea ca ei să se fi temut în primul rând de 
trupele romane încartiruite în Ierusalim. 

10:33-34. Prevestirea lui Isus îi include 
și pe aristocrații evrei și pe romani, care, 


laolaltă, Îl vor executa după modelul sta- 
bilit în cazul revoluționarilor. Cu privire 
la suferințele îndurate de *Fiul Omului, 
vezi comentariul la 9:31. Mulţi evrei con- 
damnau corupția aristocrației preoțești din 
această perioadă. 


10:35-45 
Cel mai mare este slujitorul 


10:35-37. Iacov și loan râvneau la poziția 
de viceregi într-o “împărăție pământească; 
dorința lor reiterează concepția populară 
despre *Mesia și Împărăția lui Dumnezeu 
pe care Isus o denunțase constant (vezi 
comentariul la 8:31-38). 

10:38. În altă parte, Isus vorbește despre 
cruce ca despre paharul Său (14:23-24, 
36), posibilă aluzie la potirul judecății care 
apare deseori în *Vechiul Testament (Ps. 
60:3; 75:8; Is. 51:17-23; ler. 25:15-29; 49:12; 
Plâng. 4:21; Zah. 12:2). Într-un fel, *botezul 
Său Îi prefigurează moartea (vezi comenta- 
riul la 1:11; Luca 12:50; Ps. 69:2, 14-15). 
10:39-40. Poziţiile de la dreapta și de la 
stânga tronului regal (mai cu seamă cea 
de la dreapta) erau cele mai prestigioase 
într-o împărăție. (E posibil însă ca Isus să 
facă totuși trimitere la cei care aveau să fie 
răstigniţi la dreapta și la stânga Sa; 15:27). 
Iacov avea să fie cel dintâi martirizat dintre 
cei doisprezece (Fapte 12:2), însă, potrivit 
tradiției *Bisericii, loan a trăit în jur de 
90 de ani. 

10:41-42. Competiţia pentru poziții privi- 
legiate era foarte răspândită în Antichitate, 
în teritoriile mediteraneene. Evreii cunoş- 
teau foarte bine modelul de autoritate al 
“neamurilor: numeroși regi din Orientul 
Apropiat își revendicaseră, de-a lungul 
veacurilor, statutul de zei și guvernaseră 
în mod tiranic; conducătorii greci adopta- 
seră aceeași strategie în estul Mediteranei. 
Împăratul roman și împuterniciţii lui din 
provincii (care adesea nu prea se sinchi- 
cam în aceeași lumină: tiranici şi sânge- 
roşi. Faptul că Isus le amintește ucenicilor 
că interesul pentru putere era o practică 
specifică neamurilor (adică păgânilor) era 


177 Marcu 10:35-10:46 


echivalent cu a le spune că ei nu trebuia 
să urmărească astfel de lucruri; învăţăto- 
rii evrei foloseau practicile neamurilor ca 
exemple negative. 

10:43-44. Isus definește revoluționar măre- 
ţia în termenii slujirii; în ciuda faptului că 
rânduielile evreiești impuneau un trata- 
ment omenos pentru sclavi, evreii liberi, la 
fel ca neamurile de aceeași condiţie, consi- 
derau că sclavii sunt inferiori social. Deşi 
exista o ierarhie și a sclavilor și a oamenilor 
liberi, proprietarii de sclavi îi considerau 
pe aceștia inferiori lor înşişi. 

10:45. Numindu-Se pe Sine „slujitor” și 
afirmând că misiunea Sa presupunea 
„Să-Și dea viața ca preţ de răscumpărare 
pentru mulți”, Isus Se identifica, proba- 
bil, cu robul din Isaia 53:10-12 (în ciuda 
disputelor contemporane Lui cu privire 
la această pretenţie). Cu toate că misiunea 
de slujitor fusese încredințată întregului 
popor al lui Israel (Is. 41:8; 43:10; 44:2, 21; 
49:3), neascultarea evreilor a împiedicat 
ducerea la îndeplinire a misiunii (42:19), 
astfel că Cel ce avea să o îndeplinească 
trebuia să reabiliteze Israelul și toto- 
dată să ducă lumina la neamuri (49:5-7; 
52:13-53:12). Cum acest pasaj nu fusese 
vreodată aplicat la *Mesia, Isus încearcă să 
le redefinească așteptările vizavi de misiu- 
nea mesianică. În ceea ce privește termenul 
„mulţi“, vezi comentariul la Romani 5:15. 
Unii fac o paralelă cu termenii tradiționali 
evreiești în care era discutată moartea mar- 
tirilor care avea menirea să domolească 
mânia lui Dumnezeu împotriva lui Israel 
(vezi „*ispășirea”, în glosar). 


10:46-52 
Oprirea pentru un cerșetor orb 


*Ucenicii erau preocupați cu instaurarea 
“împărăției (10:37; 11:9-10), neînțelegând 
că oprirea pentru un cerșetor orb avea de-a 
face cu miza fundamentală a Împărăției lui 
Isus (cf. 10:13-14). 

10:46. Orbii, cei cu dizabilități severe și alții 
care nu puteau practica profesiile tradițio- 
nale ale epocii nu se puteau întreține decât 
cerșind, de obicei la marginea unui drum 


Marcu 10:47-11:7 


circulat. Iudaismul considera că era drept 
să-i ajuţi. lerihonul era o cetate prosperă, 
cu o climă blândă, iar fiul lui Timeu cu 
siguranță că avea parte de sprijin cores- 
punzător acolo. „Bartimeu” înseamnă „fiul 
lui Timeu” (bar este termenul *aramaic 
pentru „fiu”); Marcu precizează că efectiv 
aşa stăteau lucrurile în cazul de faţă (nu era 
doar un nume sau un titlu în care apărea 
și particula bar, precum în 15:7; Fapte 1:23; 
4:36; 15:22). 

10:47-48. Lăsând la o parte ceea ce auzeau 
din spusele altora, orbii din acea perioadă 
erau în mare parte analfabeți în ce privește 
“Legea (pe atunci nu se inventase sistemul 
Braille, așa că nu puteau citi, deși puteau 
asculta, la fel ca mulţi alți analfabeți evrei, 
când era citită Tora). Cu toate că Legea lui 
Moise îi ocrotea, ei erau în bună măsură 
lipsiţi de orice forță socială sau economică, 
iar cei care Îl însoțeau pe Isus socoteau că 
rugăminţile lui sonore erau o intervenție 
nedorită, la fel ca în cazul copiilor (10:13). 
Probabil că ucenicii vedeau această călăto- 
rie finală a lui Isus spre Ierusalim ca pe o 
procesiune regală, astfel că era o nesăbu- 
ință și o indecenţă să întrerupi o procesi- 
une regală. 

10:49-50. Probabil că prin faptul că Isus 
S-a oprit în loc, i-a dat orbului prilejul să se 
apropie de locul în care auzise ultima oară 
glasul lui Isus. „Haina” (10:50) de aici este 
un obiect de îmbrăcăminte purtat pe dea- 
supra, un fel de manta pentru vreme rece 
sau învelitoare de noapte, ținută probabil 
întinsă în fața lui în timpul zilei pentru 
cerșit, dacă nu va fi avut o traistă. La nivel 
literar, aruncarea „hainei” poate fi semnul 
că el abandona dependenţa de orice altceva 
și își punea toată încrederea în Isus. 


11:1-11 

Intrarea lui Isus în Ierusalim 

Deşi învățătorii iudei de mai târziu aveau 
să interpreteze mesianic imaginea unui 
„împărat care vine pe un măgăruș” (Zah. 
9:9), nu este sigur că toată mulțimea price- 
pea pretențiile *mesianice ale lui Isus din 
acest gest (nu era singurul care călătorea pe 


un măgăruș). Dacă trupele din garnizoana 
romană ar fi fost la porți și ar fi sesizat 
implicaţiile pretenției lui Isus, L-ar fi ares- 
tat numaidecât. 

11:1-2. Heralzii și mesagerii erau îndeobște 
trimiși doi câte doi (6:7; cf. 14:13). Faptul că 
Isus alege un mânz în locul unui măgar rei- 
terează smerenia pe care Marcu l-o scoate 
în evidenţă (cf., de asemenea, cu finalul 
versetului din Zah. 9:9). Exista și cutuma 
potrivit căreia animale puse în folosul divi- 
nităţii trebuiau să nu fi fost încă folosite de 
oameni (Num. 19:2; Deut 21:3, 1; 1 Sam. 
6:7). În Egiptul secolului II, prețul măgari- 
lor varia între 50-350 de drahme - aproxi- 
mativ plata unui lucrător pe două până la 
zece luni de muncă. Evident că a fost mai 
economic să fie închiriat un animal pentru 
această ocazie decât să fie cumpărat unul! 
11:3. Locuitorii din preajma Ierusalimului 
trebuiau să fie cât mai ospitalieri cu putință 
în preajma Paştilor, când pelerinii evrei de 
pe tot cuprinsul lumii antice se adunau pen- 
tru sărbătoare. Răspunsul la o eventuală 
întrebare putea să însemne: „Închiriază-l 
pentru Isus, învățătorul” (*aramaicul rab 
poate fi tradus ca „stăpân” sau „domn”) 
sau „Închiriază-l în slujba lui Dumnezeu”. 
Un rege (sau chiar și soldaţii romani) putea 
să „rechiziționeze” un animal pentru folo- 
sul propriu (vezi comentariul la Mt. 5:41). 
11:4-6. În numeroase orașe, ușile locuin- 
telor dădeau într-o curte comună; într-un 
sătuc, uşile puteau să dea direct în drumul 
de pământ care străbătea localitatea. În 
mod normal, era preferat un măgar, nu 
un mânz care nu mai fusese călărit, astfel 
că scopul pentru care *ucenicii dezleagă 
mânzul putea să le fie neclar pe moment, 
chiar dacă ei înșiși ar fi fost proprietarii 
animalului. 

11:7. Un rege care „vine pe un măgăruş” 
evocă textul din Zaharia 9:9 (pe care *rabi- 
nii de mai târziu aveau să-l tălmăcească 
în sens mesianic), cu toate că nu e prea 
clar dacă mulțimile vor fi înţeles aluzia. 
Romanii ar fi arestat pe oricine s-ar fi pre- 
tins conducător, dar nimeni nu s-ar fi aștep- 
tat ca un pretendent mesianic să intre în 


Ierusalim pașnic și neînarmat, de vreme ce 
se îndrepta spre o moarte aproape sigură. 
11:8. Hainele aşternute în fața Lui atestă 
ceea ce par a fi onoruri regale (2 Împ. 9:13). 
Ramurile erau, de asemenea, folosite ca 
semn de omagiu în cinstea unui conducător 
(cf. 1 Mac. 13:51; 2 Mac. 10:7). lerihonul se 
afla la aproximativ 27 km [17 mi] de urcuș 
de Ierusalim și e posibil să fi fost aduse de 
acolo ramuri mai mari, cu toate că și cele 
de la faţa locului (mai mici încă primăvara) 
se poate să fi fost presărate în calea măgă- 
rușului. (Purtatul ramurilor făcea parte din 
închinare la sărbători, după cum reiese din 
Psalmul 118:27 — NTR, vezi nota aferentă). 
Pelerinii care soseau cu prilejul sărbăto- 
rii erau primiți de mulțimile deja prezente, 
astfel încât e puţin probabil ca întreaga 
suflare să fi înţeles semnificaţia intrării lui 
Isus. Totuși, Isus era un personaj foarte 
cunoscut printre galileenii care vor fi venit 
pentru praznic. Ţinând cont de aclamația 
din 11:10, imaginea cea mai probabilă evo- 
cată în mintea cititorilor antici ai lui Marcu 
a fost aceea a procesiunii unei intrări regale. 
11:9. „Osana” înseamnă „mântuiește!” 
și atât exclamaţia aceasta, cât și cuvintele 
care urmează sunt preluate din Psalmul 
118:25-26. Psalmii 113-118, numiţi Halel, 
erau îndeobște cântaţi de Paște, astfel că 
aceste versete erau foarte proaspete în min- 
tea tuturor (cf., de asemenea, comentariul 
la 12:10-11). În această perioadă a anului, 
speranţele de restaurare a împărăției davi- 
dice înregistrau un nivel ridicat; în conse- 
cință, Roma ținea la îndemână trupe supli- 
mentare în aceste zile ca să poată stârpi 
orice tulburare. 
11:10. Venirea “împărăției atunci când 
David sau un succesor al său avea să 
ajungă iarăși pe tron (ex.: Is. 9:7; 11:1; 
ler. 23:5-6) este asociată aici cu speranța 
legată de cel care are să vină în numele 
Domnului. (David este „părinte“ în sensul 
de „eliberator”, nu în cel de strămoș: cf. Is. 
9:6; 2 Împ. 13:14.) De Paşte se rememora 
eliberarea Israelului din sclavia egipteană; 
prin urmare, speranțele evreilor legate 
de o viitoare eliberare din necazurile pre- 
zente înregistrau un avânt semnificativ în 

această perioadă, iar guvernatorul roman 
își suplimenta trupele din Ierusalim ca să 
poată interveni în caz că trebuia să înăbușe 
vreo răscoală. Transformându-L pe Isus 
în obiectul tuturor acestor speranțe, mul- 
timile începeau să vadă în acest învățător 
un potenţial personaj mesianic care ar fi 
putut, după părerea multora, să-i conducă 
în lupta împotriva romanilor. 

11:11. În Antichitate, ziua de lucru începea 
la răsăritul soarelui; jertfa de „seară” de la 
Templu era adusă, de fapt, după-amiază (în 
jurul orei 3 p.m.); la lăsatul întunericului, 
oamenii voiau să fie deja pe la casele lor. 
„Târziu” s-ar putea să nu însemne „pe înse- 
rate”, ci mai degrabă să semnaleze faptul că 
activitățile de la Templu încetau. Deşi prăz- 
nuia Paștele în lerusalim, cum era de aștep- 
tat, Isus era găzduit în Betania (11:11-12), 
la vreo 3 km [1,8 mi] de Ierusalim, spre est, 
pe coama sud-estică a Muntelui Măslinilor. 


11:12-25 
Templul și copacul: 
Vine judecata 


Acțiunea profetică a lui Isus din Templu 
este inclusă în povestirea despre bleste- 
marea smochinului, care, de asemenea, 
reprezintă o *parabolă a judecății mediată 
scenic. Smochinul era unul dintre cei mai 
comuni arbori din Palestina. 

11:12-14. În această perioadă a anului, 
smochinele mai aveau nevoie de încă vreo 
șase săptămâni până să fie comestibile, 
însă fructul crud se formase deja pe la sfâr- 
șitul lui martie și ajungea la coacere către 
finele lui mai. Acestea erau smochinele 
timpurii care precedau recolta principală 
de smochine târzii, care se coceau și erau 
culese abia de pe la mijlocul lunii august 
și până pe la începutul lui octombrie. Dacă 
avea doar frunze, fără smochinele timpu- 
rii, pomul respectiv urma să nu rodească 
deloc în acel an - nici mai timpuriu, nici 
mai târziu. De vreme ce toată lumea știa că 
„nu era. încă vremea smochinelor [adevă- 
rate], Isus pare să sublinieze aici ideea că 
există copaci care doar pretind că au fructe 
bune (cf. Ier. 24). În unele povestiri ebraice, 

oamenii deosebit de sfinți puteau să bles- 
teme alți oameni sau obiecte și să le aducă 
pieirea; Isus face uz doar aici de autoritatea 
Sa autentică pentru a blestema, ca parabolă 
pusă în scenă pentru ucenici. 

11:15. Iudeii din alte regiuni ale imperiului 
sau chiar din diferite localități din Galileea 
dețineau moneda locală care trebuia con- 
vertită în moneda standard de la Templu. 
Pe lângă asta, nu se punea problema ca 
oamenii să aducă de la mare depărtare ani- 
malele pentru jertfă, ci trebuiau să-și trans- 
forme bunurile în bani (Deut. 14:24-27), 
iar pe urmă să cumpere animalele din 
Ierusalim (cf. Ezra 7:17). Furnizarea anima- 
lelor de jertfă (în cazul de față, porumbei; 
Lev. 1:14; 5:7; 12:8) la faţa locului, în peri- 
metrul Templului, reprezenta un serviciu 
util pelerinilor. Astfel că schimbătorii de 
bani și vânzătorii de porumbei își aveau 
rostul lor și erau oarecum justificați de 
ceremonialul Scripturilor. Problema nu 
era legată de utilitatea schimbătorilor de 
bani; ci faptul că o mare parte din curţile 
Templului erau acum rezervate comer- 
tului, în detrimentul închinării. Cum de 
Paște veneau mii de pelerini în lerusalim, 
zona ocupată de comercianţi trebuie să fi 
fost destul de întinsă, stârnind prea mult 
interes. Preoţii saduchei care coordonau 
activităţile de la Templu trebuie să fi consi- 
derat că aceste acțiuni ce tulburau liniștea 
Templului le subminau și lor autoritatea; 
astfel de gesturi subversive erau pedepsite 
cu arest și toate consecințele ulterioare. 
11:16. Învăţături rabinice de mai târziu 
aveau să deplângă pângărirea curților 
Templului cu obiecte ce nu se justificau a 
fi prezente acolo (deși nu există dovezi că 
cineva ar fi încercat să impună o restricție 
în secolul I). Nu a protestat însă nimeni atât 
de vehement ca Isus și se pare că nimeni n-a 
contestat necesitatea activităților comerci- 
ale din curtea exterioară a Templului, cu 
prilejul sărbătorilor. 

11:17. Isus invocă două texte ca temei pen- 
tru acţiunea Sa contestatară. Cel dintâi este 
Isaia 56:7. În context, acolo se menţionează 
că *neamurile cu frică de Dumnezeu vor 
fi primite în Templul restaurat (scopul 


lui Dumnezeu dintotdeauna pentru exis- 
tența Templului; cf. 1 Împ. 8:41-43), iar în 
*Vechiul Testament singura diferențiere în 
Templu se făcea între preoți și popor. În 
vremea lui Isus însă, la Templu se practica 
segregarea etnică şi de gen din motive de 
curăţie, femeile evreice fiind într-o zonă 
mai defavorizată, în afara curţii lui Israel, 
iar neamurile având acces numai în cur- 
tea exterioară. Isus Își arată preocuparea 
pentru închinarea neamurilor și contestă 
segregarea etnică din instituţia divină. 

Al doilea text citat este din leremia 7:11, 
unde profetul condamnă ideea că Templul 
ar fi un soi de paradis ocrotitor pentru 
Iuda, cu toate păcatele sale; chiar dacă cei 
care i-au asuprit pe sărmani au impresia 
că Templul îi va proteja, Dumnezeu va 
distruge Templul (ler. 7:3-15). „Peşterile” 
de tâlhari erau adăposturi în care prădă- 
torii își țineau bunurile furate. Unii mai 
atrag atenția asupra faptului că în anul 
66 d.H., briganzi rebeli sau „tâlhari” 
(pentru care *Josephus foloseşte același 
termen ca Marcu) au ocupat Templul și 
i-au măcelărit pe preoţi, motivând supli- 
mentar revărsarea iminentă a mâniei lui 
Dumnezeu (vezi comentariul la 13:14). 
11:18. Aristocraţia preoțească a considerat 
cu siguranță că atacul lui Isus la adresa 
rânduielilor Templului le primejduia inte- 
resele economice și sociale (vezi comenta- 
riul la 11:15). Clerul își conserva puterea şi 
prestigiul asigurând pacea cu romanii, iar 
temelia puterii lor sacerdotale era Templul 
însuși. Majoritatea grupărilor evreiești (ce 
nu aveau acces în sferele puterii), inclusiv 
fariseii, esenienii și relatările lui Josephus, 
descriau elita sacerdotală ca fiind tiranică 
și coruptă. 

11:19. Numeroși pelerini erau găzduiți în 
localităţile din împrejurimi. Ierusalimul 
era prea aglomerat de Paște pentru a putea 
adăposti toţi pelerinii sosiți în această peri- 
oadă, cu toate că toți cei care puteau căutau 
să mănânce Paștele între zidurile cetății sau 
în vecinătatea acestora. 

11:20-24. Unele texte evreiești consem- 
nează „mutarea munților” între acţiunile 
care ar lua o veșnicie sau care sunt, practic, 


imposibile, realizate însă doar de către cei 
mai cucernici (rabinii de mai târziu aveau să 
desemneze astfel atingerea unor obiective 
ce păreau irealizabile din punct de vedere 
omenesc). Isus afirmă, așadar, că nimic nu 
este cu neputinţă pentru cel care se încrede 
în Dumnezeu (cf. Gen. 18:14). Imaginea 
Duhului lui Dumnezeu care dărâmă mun- 
tele în fața slujitorului credincios apare și 
în Zaharia 4:6-9; dinaintea slujitorului Său, 
Dumnezeu va îndepărta orice obstacole ce 
îi împiedică îndeplinirea misiunii încredin- 
tate de Dumnezeu. Făgăduinţa că cererea 
unui om va fi împlinită subînțelege, cel 
mai probabil, îndrumarea sau autorizarea 
lui Dumnezeu (cf., de ex.: 2 Împ. 1:21-22; 
4:3-7; Plâng. 3:37; Fapte 3:6, 16). 

11:25. Rugăciunea în picioare (adesea cu 
mâinile ridicate) era ceva normal; rugăciu- 
nea în genunchi era practicată mult mai rar. 


11:27-33 
Cu ce autoritate? 


11:27-28. În calitate de supraveghetori ai 
Templului și datorită statu-quoului relații- 
lor cu romanii, preoții din fruntea ierarhiei 
considerau că gestul lui Isus le subminează 
autoritatea. Dacă n-ar fi fost atât de popu- 
lar, Isus ar fi fost arestat numaidecât. 
11:29. Se practica răspunsul la o întrebare 
cu o altă întrebare, iar aici, această strategie 
Îi permite lui Isus să nu-Și divulge secretul 
mesianic (vezi introducerea la Marcu). Un 
reprezentant acţiona în virtutea autorită- 
ţii cu care fusese împuternicit de către cel 
care-l trimitea. 

11:30. Aici, Isus argumentează că atât auto- 
ritatea Sa, cât și cea a lui loan își aveau 
obârșia în aceeași sursă, în „cer” (moda- 
litatea comună a iudeilor de a se referi la 
„Dumnezeu”). Această dispută se poartă 
în jurul principiului legal evreiesc potri- 
vit căruia un mesager acționează cu toată 
autoritatea celui care l-a trimis. Dacă auto- 
ritatea lui loan era una eminamente umană 
(cf. Deut. 18:20; ler. 23:16), atunci preoții ar 
fi trebuit să i se opună mai categoric (Deut. 
13:1-11); dacă era una de sorginte divină, 
Dumnezeu avea să-i tragă la răspundere 

pentru că nu i-au dat ascultare (Deut. 
18:18-19; 2 Cron. 20:20). 

11:31-32. Preoţii cei mai de seamă erau 
politicieni — mai puțin populari decât *fari- 
seii văduviți de influenţă politică — nevoiţi 
să țină în echilibru atât interesele poporu- 
lui, cât și pe cele ale autorităților romane. 
Deţinând o bună parte a puterii la nivel 
local, aveau tot interesul să prevină orice 
tulburare. Așadar, trebuiau să ţină mereu 
cont de opinia majorităţii atunci când luau 
decizii care ar fi putut să nu fie pe placul 
poporului (11:32). 

11:33. Recunoașterea publică a ignoranței 
în privința unei chestiuni de mare însem- 
nătate aducea atingere demnității lor, dar 
era mai puțin păguboasă decât condam- 
narea explicită a lui loan. Întrebarea ca 
răspuns la întrebare (11:29) era o strategie 
legitimă în dezbateri; faptul că ei renunță 
la normele dezbaterii Îi conferă lui Isus 
libertatea “retorică de a pune capăt dialo- 
gului cu ei. 


12:1-12 
Arendașii cei lacomi 


Pentru „*parabole”, vezi glosarul. Isus 
continuă să Se adreseze celor care se consi- 
derau conducătorii lui Israel, amintindu-le 
că ei nu sunt decât niște paznici puși de 
Dumnezeu (precum păstorii din leremia 
23 sau Ezechiel 34) la via Lui. 

O mare parte a zonei rurale a Imperiului 
Roman, inclusiv părți din Galileea, era 
controlată de către proprietari avuţi, care 
îşi tocmeau arendași care să le muncească 
pământul. Proprietarii de terenuri aveau 
un statut înalt în societate, în vreme ce 
arendașii erau la polul opus, comparân- 
du-se cel mai probabil numai cu cei de ace- 
lași nivel cu ei. 

12:1. Aici Isus nu face decât să descrie o 
procedură obișnuită pentru pregătirea viei, 
însă cu aluzii clare la Isaia 5:1-2, unde via 
este chiar Israelul. Unii dintre interpreții 
din vremea lui Isus considerau că Isaia 
5 a prevestit distrugerea Templului din 
anul 586 î.H.; dacă va fi existat în mintea 
ascultătorilor o astfel de legătură, atunci 

avertismentul lui Isus va fi fost cu atât mai 
de impact. 

Viile, spre deosebire de lanuri, erau ade- 
sea împrejmuite cu garduri de protecție 
împotriva animalelor și oamenilor. Potrivit 
celor mai verosimile replici făcute, „gar- 
dul” era o împrejmuire din piatră realizată 
rudimentar, iar teascul era o groapă în care 
se scurgea mustul atunci când lucrătorii 
călcau în picioare strugurii proaspăt culeși. 
În vârful „turnului de pază” era un post de 
strajă împotriva intrușilor, însă construcția 
ca atare, uneori doar o baracă ordinară, 
putea să funcţioneze și ca adăpost pentru 
lucrători, în timpul campaniei de recoltare. 
12:2. Plăţile erau de obicei efectuate la 
vremea recoltei, variind între un sfert și o 
jumătate din producţia finală. (Tehnic vor- 
bind, proprietarii de terenuri erau dețină- 
torii întregii producţii până în momentul în 
care arendașii își achitau dările.) 

12:3-5. În Antichitate, proprietarul de 
teren binevoitor era deosebit de apreciat, 
dar se ştia că întotdeauna proprietarii de 
teren dispuneau de autoritatea socială și 
legală pentru a-și impune voinţa în fața 
arendașilor; există și câteva relatări despre 
cazuri când au fost tocmiţi asasini pentru a 
rezolva problemele cu arendaşii. Dacă pro- 
prietarii doreau, puteau să-i dea afară pe 
arendașii existenţi și să-și ia alţii. În cazul 
de față, arendașii se poartă ca și când ei ar 
avea puterea, folosind-o într-un mod sân- 
geros, fără să se gândească la consecințe. 
Comportamentul lor este similar cu cel al 
poporului Israel, care a ucis mulți profeți 
trimiși de Dumnezeu, fapt consemnat în 
tradiția evreiască. 

12:6. În lumina textelor din 1:11 și 9:7, „fiul 
preaiubit” este clar că se referă la Isus şi 
face probabil trimitere la Geneza 22:2, 
unde termeni ebraici similari erau folosiți 
de iudei pentru a evidenția patosul care 
însoțește disponibilitatea lui Avraam de a 
renunţa la fiul său iubit, Isaac. Niciun pro- 
prietar de teren din Antichitate, indiferent 
cât de binevoitor ar fi fost, nu ar fi ales o 
asemenea modalitate de a-i împăca pe 
arendașii care deja îi uciseseră mesagerii; 
pentru auditoriul antic, acesta era un naiv, 


însă în purtarea sa putea fi recunoscută 
mila necurmată a lui Dumnezeu față de 
Israel care conferea îndreptăţire judecății 
Sale împotriva poporului. 

12:7-8. „Veniţi să-l omorâm” e un posi- 
bil ecou al iniţiativei fraţilor lui Iosif din 
Geneza 37:20. Arendașşii supraestimau 
situația moștenirii; cu toate că era posibil 
să le revină în anumite condiţii legale, pro- 
prietarul putea să stabilească — iar după 
fărădelegile lor, cu siguranţă așa avea să se 
întâmple — ca altcineva să moștenească via; 
ori era posibil ca reprezentanţii împăratului 
s-o ia în posesie. Povestirea îi înfățișează pe 
arendași ca fiind mai răi și mai proști decât 
s-ar fi așteptat cineva să fie un arendaș ade- 
vărat; dar e evident că acești arendași nu 
erau decât imaginea liderilor religioşi care 
își urmăreau propriile interese, în loc să-L 
slujească pe Dumnezeu (Mc. 12:12). 

12:9. Publicul antic se va fi întrebat de ce n-a 
intervenit proprietarul mai devreme, după 
evenimentele din 12:3-5, și să-i alunge pe 
arendași. 

12:10-12. Acest text este preluat din Psalmul 
118:22—23, parte din Halel, la fel ca 118:25-26, 
citat în 11:9-10. Halelul era deosebit de 
proaspăt în mintea evreilor, mai cu seamă 
în preajma Paștelui. Dacă ținem cont de 
contextul mai larg, atunci clădirea mențţi- 
onată este probabil Templul (Ps. 118:18-21, 
25-27); ca piatră din capul unghiului în 
noul templu, Isus devine o amenințare 
pentru constructorii celui vechi. 


12:13-17 
Cezarul și Dumnezeu 


Rabinii trebuiau să răspundă la întrebări 
legate de chestiuni legale, morale și exe- 
getice, dar și la înscenări puse la cale de 
către adversari (ex.: saducheii, neamurile, 
apostaţii sau schismaticii). În 12:13-17 sunt 
inventariate astfel de întrebări ce fac parte 
din categoriile enunțate, iar răspunsurile 
date de Isus Îi confirmă competența de 
“rabin. 

12:13. *Fariseii erau mai naționaliști, în 
vreme ce irodienii erau clienţii lui Irod, 
vasalul romanilor; ei colaborau numai în 


cazuri excepționale. Fariseii ţineau seama 
de prevederea legală evreiască ce stipula 
că erau necesari martori pentru a acuza pe 
cineva, însă erau pregătiți să investigheze 
acuzele aduse lui Isus că ar încălca *Legea. 
Nu e deloc surprinzător că încearcă să-l 
verifice învăţătura. lrodienii, care sperau să 
fie reinstituită autoritatea lui Irod asupra 
ludeei (guvernate în acest moment de către 
*Pilat), erau adversari constanţi ai oricărui 
personaj mesianic ce submina pretenţiile 
lor vizavi de autoritatea irodiană și toto- 
dată putea genera înăsprirea controlului 
Romei asupra teritoriilor. 

12:14-15. Cunoscând că marea parte a 
populaţiei era nemulțumită de dările 
cerute de Roma și că mulţi vedeau în Isus 
un eliberator, ei știau că Isus nu putea 
tolera dările fără să-Şi diminueze numărul 
de aderenţi. Dacă Isus denunța sistemul 
roman de taxe (așa cum probabil că spe- 
rau ei), acceptându-L doar pe Dumnezeu 
ca unic rege — viziune specifică celor care 
mai târziu aveau să se numească *zeloţi —, 
putea fi arestat ca pericol public și dat pe 
mâna romanilor pentru a fi executat pentru 
rebeliune și trădare. O revoltă împotriva 
taxelor, survenită cu două decenii mai 
devreme, dovedise unde poate conduce 
fervoarea naționalistă. 

12:16-17. În Palestina iudaică circulau 
monede din cupru pe care nu era impri- 
mată efigia împăratului zeificat, care 
insulta sensibilitățile evreiești. (Deși Irod 
Agripa avea să folosească mai târziu atât 
imaginea împăratului, cât și propria ima- 
gine, lrod Antipa, regele Galileei din acea 
vreme, evita să imprime vreo imagine pe 
monedele emise, după cum procedau și cei 
ce băteau monedă în ludeea.) Adversarii 
lui Isus Îi arată însă un dinar de argint — 
ce purta chipul împăratului — atunci când 
El cere o monedă. Așadar, nu prea erau în 
ipostaza de a contesta lipsa Lui de zel nați- 
onalist. Cât despre a da lui Dumnezeu ceea 
ce este al lui Dumnezeu, unii comentatori 
cred că Isus face trimitere la ceea ce e după 
chipul lui Dumnezeu: oamenii trebuie 
să se dea pe ei înșiși lui Dumnezeu (Gen. 
1:26-27). 

12:18-27 
Saducheii și învierea 


12:18. Unul dintre subiectele de discordie 
constantă dintre farisei și *saduchei era că 
aceştia din urmă nu credeau într-o viitoare 
“înviere trupească a celor morți. 

12:19. Întrebarea adresată de către 
saduchei lui Isus viza cutuma așa-numitei 
căsătorii de levirat (Deut. 25:5-6), menită 
să ofere protecţie economică văduvelor. În 
diverse forme, culturile antice din Orientul 
Apropiat precum și numeroase societăți 
tradiționale de azi prevăd căsătorii de levi- 
rat. Această normă era în folosul văduvelor 
în culturile unde femeile nu aveau cum 
să-și asigure un venit decent. 

12:20-23. Saducheii preiau această situație 
din cartea lui Tobit, unde evlavioasa Sara 
pierde șapte soți (deşi aceștia nu erau frați). 
12:24-27. Răspunsul dat de Isus seamănă 
cu un răspuns standard al fariseilor. 
Când fariseii dezbăteau acest subiect cu 
saducheii, invocau ca argument învierea 
pe baza “Legii lui Moise și de obicei sco- 
teau tot ce puteau din text. După interpre- 
tările iudaice clasice, verbul din Exod 3:6 
era la timpul prezent: „Eu sunt Dumnezeul 
[patriarhilor]...”, fapt ce sugera că patri- 
arhii sunt încă în viață (cf. situații simi- 
lare precum 4 Mac. 7:18-19; 16:25; Philon, 
Avraam 50-55). Formulări precum „în locul 
în care se vorbeşte despre rug” reprezen- 
tau trimiteri standard, căci Biblia nu fusese 
încă împărțită pe capitole și versete. 


12:28-34 
Poruncile iubirii 


12:28. Rabinii Antichității purtau adesea 
discuții pe tema celor mai grele (adică 
importante) dintre porunci, respectiv a 
celor mai uşoare dintre ele (cf. comentariul 
la Mt. 5:19). 

12:29-34. În acord cu modelele interpre- 
tative evreieşti, Īsus corelează cele două 
porunci (Deut. 6:5; Lev. 19:18) printr-o 
expresie comună: „Să iubeşti”. Au fost și 
alții care au legat aceste pasaje (ex.: Philon) 
și de asemenea au rezumat *Legea în ter- 
menii iubirii de Dumnezeu și de oameni. 


Marcu 12:35-12:40 


Și alți învăţători au procedat la fel, aşezân- 
du-le între cele mai importante porunci 
care cuprind toată Legea (ex. Rabi Akiva, 
la începutul secolului II, considera că Lev. 
19:18 este cea mai importantă poruncă; cf. 
Sifra Qedoșin pq. 4.200.3.7). Principiul era 
valabil mai cu seamă pentru „Să-L iubeşti 
pe Domnul Dumnezeul tău”, care decurgea 
în mod direct și reprezenta aplicația mărtu- 
risirii de credință a iudaismului: „Ascultă, 
Israele, Domnul... este singurul Domn” 
(Deut. 6:4). Numeroși învățători evrei sus- 
țineau că dragostea este cel mai important 
imbold pentru slujirea lui Dumnezeu. 
Faptul că mulți dintre ascultătorii lui Isus 
confirmau plauzibilitatea răspunsului Său 
făcea cu atât mai dificilă o dispută cu El pe 
această temă. 


12:35-37 
Domnul lui David 


Atunci când învățătorii îşi provocau ascul- 
tătorii să dea o soluție la aparentele discre- 
panțe din Scripturi, ei plecau de la premisa 
că ambele texte erau adevărate (în acest 
caz, Isus ştie că El este atât fiul lui David, 
ca în 10:47-48, cât și Domnul lui David) și 
întrebau cum să le armonizeze. 

12:35. Prin definiţie, Cristosul sau Unsul, 
era un descendent regal al lui David (Is. 
9:7; 11:1; Ps. 2; 89; 132). Însă această per- 
spectivă asupra *mesianismului putea fi 
numită o concepție eminamente revoluți- 
onară despre “împărăție (vezi 11:10), fiind 
așadar întru totul nepotrivită. 

12:36-37. Adversarii lui Isus nu par să aibă 
vreun răspuns, deoarece documentele ce 
s-au păstrat nu conţin interpretări care să 
aplice Psalmul 110:1 la Mesia. Și totuși, 
cine putea fi cel de-al doilea „Domn”, de 
vreme ce tradiţia evreiască (demonstrată 
de subtitlul psalmului) atribuia psalmul 
lui David? Cel ce avea să domnească peste 
Împărăţia lui Dumnezeu era în primul 
rând „Domnul” lui David, nu descenden- 
tul său; acesta trebuia să fie astfel mai mare 
decât David însuși înviat. Scriind în greacă, 
e posibil ca Marcu să fi dorit ca destinatarii 
săi să coreleze acest verset (Ps. 110:1) cu 


cel citat în secţiunea anterioară, deoarece 
interpreții evrei obișnuiau să lege versetele 
după un cuvânt-cheie — exista un singur 
Domn: Dumnezeu (12:29). Dacă aşa stau 
lucrurile, atunci Marcu consemnează aici o 
nouă afirmare a divinității lui Isus (cf. 1:3). 


12:38-44 

Săracii cucernici și opresorii lor 
religioși 

12:38. La fel ca omologii lor greci, unii 
învățători evrei purtau anumite veșminte 
după care puteau fi identificaţi; cei pome- 
niți aici e posibil să fi purtat o mantie 
lungă, albă, similară cu cele ale preoților 
și slujbașilor de la Templu. Oamenii li se 
adresau adesea învăţătorilor cu titluri ono- 
rifice; iar piețele, pline de lume, furnizau 
nenumărate prilejuri pentru a obține astfel 
de onoruri. Norma era ca superiorul social 
să fie salutat înainte ca el să catadicsească 
să răspundă. 

12:39. Sinagogile nu erau toate de aceeași 
formă şi aceeași mărime, dar în multe din- 
tre *sinagogile de mai târziu, învățătorii 
aveau posibilitatea să ocupe un loc de unde 
puteau fi văzuți de întreaga adunare (la fel 
ca predicatorii din majoritatea bisericilor 
de azi). În unele, majoritatea participanților 
stăteau pe jos, iar cei mai cu vază se așezau 
pe băncile amplasate pe lângă pereţi sau pe 
Jocurile situate pe o platformă mai înaltă, 
acolo unde exista așa ceva. Semnificativ e 
faptul că statutul acestor locuri era atestat 
într-o societate care punea mare accent pe 
statut; sinagogile erau cele mai importante 
locuri de adunare în comunitate. La ospețe, 
locurile cele mai cu vază erau cele mai 
aproape de gazdă; literatura antică abundă 
de nemulțumirile celor care fuseseră des- 
considerați prin repartizarea unor locuri 
inferioare social. 

12:40. Văduvele dispuneau de slabe mij- 
Joace de subzistență, erau lipsite de orice 
putere și de valoare într-o societate care 
valoriza statutul și reputația, iar potrivit 
*Legii evreilor trebuiau ocrotite. În litigiile 
legale, aveau nevoie de un avocat care să 
vorbească în numele lor. 


E posibil ca Isus să fi vrut să spună că 
acești învățători exploatau resursele vădu- 
velor forțând litera Legii atunci când le 
judecau cauzele, în loc să le acorde mai 
multă îndurare celor sărace, ori favorizau 
rudele mai influente sau le impuneau vădu- 
velor contribuții ample (de pildă, colectând 
zeciuieli pe care fariseii le stabiliseră la 
20-30%, peste taxele locale împovărătoare 
stabilite de către autorităţi). Indiferent care 
va fi fost vina lor specifică, acuzaţia că ei 
„casele văduvelor le mănâncă” îi înfăţi- 
șează într-o ipostază cu nimic diferită de 
cea a *colectorilor de taxe. 

Probabil că petreceau mult timp în rugă- 
ciune individuală sau publică în sinagogi 
(compensând pasămite lipsa unei relații 
personale cu Dumnezeu); însă nu lungi- 
mea rugăciunii, ci motivaţia ei era înfierată 
de Isus. Întocmai ca profeții din *Vechiul 
Testament, Isus denunţă și nedreptatea 
socială, și ipocrizia religioasă (ex. Amos 
2:7; 8:5-6), ținând partea celor fără forță 
economică (Is. 1:17). 

12:41-44.  Impozantul Templu din 
Ierusalim deținea o trezorerie încăpătoare 
și, după cum se crede, era construită alá- 
turi de Curtea Femeilor. O tradiție mai 
târzie susține că existau treisprezece ast- 
fel de receptacule în Curtea Femeilor, la 
care aveau acces toți israeliții, indiferent 
de gen. Probabil cel mai impozant templu 
din întreg Imperiul Roman, susținut prin 
taxa anuală a templului de către toți evreii 
adulți de parte bărbătească (inclusiv din 
*diaspora), Templul din Ierusalim etala o 
strălucire opulentă (ca de pildă, vița-de-vie 
din aur masiv). Oficialii Templului aveau 
să risipească, probabil, bănuții văduvei; 
dar această femeie neajutorată, cu totul 
inconștientă de asemenea posibilitate, acți- 
onează cu bună credință în devotamentul 
ei fată de Dumnezeu, iar în ochii Lui este 
cea mai importantă dintre toți dătătorii. 
Chiar dacă toate celelalte modalități de 
sprijin nu funcționau, totuși văduva nu 
avea să moară de foame, grație provizi- 
ilor de la sinagogă destinate săracilor (cf. 
comentariul la Fapte 6:1-4). „Bănuțul”, sau 

leptonul, văduvei reprezenta cea mai mică 
și mai neînsemnată monedă a vremii. 


13:1-4 


Scena discursului lui Isus despre 
sfârșitul vremurilor 


E posibil ca Marcu să fi riscat să aibă mari 
probleme cu autoritățile romane din pri- 
cina acestui capitol, în cazul în care l-ar 
fi făcut public sub semnătura sa; textele 
clandestine evreiești despre sfârșitul vre- 
murilor de obicei anticipau ridicarea lui 
Israel, iar Roma era precaută la orice i-ar 
fi amenințat supremaţia. Profeţiile ce pre- 
vesteau măreţia Romei erau bine-venite, 
dar nu și cele care îi anunțau sfârșitul. 
Acest capitol reprezintă apogeul avertis- 
mentelor lui Isus pentru “ucenicii Săi, în 
Marcu: adevărații credincioși trebuie să fie 
gata să ia calea crucii şi să se facă părtași la 
suferinţele Sale. 

13:1. Textele grecești conțin scene în care 
filosofii greci își expun învăţăturile în timp 
ce călătoresc împreună cu discipolii lor; 
cel mai probabil era o tehnică pedagogică 
obișnuită, cel puţin în unele școli (de pildă, 
în cea a lui *Aristotel). 

Complexul Templului era alcătuit din 
mai multe clădiri și e foarte posibil să fi 
fost cea mai impunătoare și mai mare clă- 
dire din lumea antică; era de două ori mai 
mare decât Templul lui Solomon. (Probabil 
că numai prejudecățile anti-evreiești îl vor 
fi văduvit de includerea pe lista celor șapte 
minuni ale lumii antice, căci era mai mare 
decât templul zeiței Artemis din Efes, care 
a fost inclus.) Lucrările de construcție au 
fost demarate în timpul lui Irod cel Mare, 
înainte de nașterea lui Isus și încă nu lua- 
seră sfârșit la data când are loc evenimentul 
de aici. Evreii din toată lumea sprijineau 
Templul și s-au strâns atât de multe dona- 
ţii, încât oficialii adăugau mereu la vița- 
de-vie ornamentală din aur masiv, care îi 
consolida strălucirea ostentativă. Era sfânt 
atât pentru adversarii, cât și pentru aliații 
lui Irod. 

13:2. Majoritatea evreilor considerau 
Templul invincibil, dar la patruzeci de ani 


Marcu 13:3-13:13 


după momentul în care Isus a rostit aceste 
cuvinte, în anul 70 d.H., romanii au dis- 
trus Templul. Exprimarea de aici e doar 
vag *hiperbolică: au rămas ceva pietre în 
zidurile care au supraviețuit, însă Templul 
ca atare a fost distrus. După cum atestă 
*Manuscrisele de la Marea Moartă, și alte 
grupuri așteptau ca Dumnezeu să judece 
autoritățile de la Templu; dar, înainte de 
anul 66 d.H., nu există nicio datare atât de 
precisă precum cea a lui Isus (13:30). 
13:3-4. Deși numeroși învățători greci obiş- 
nuiau să-și instruiască discipolii în timp 
ce călătoreau (13:1-2), adesea își expu- 
neau învățătura stând jos în fața templelor 
(genul de clădire publică frecvent întâlnită 
în Antichitate). Întrebarea ucenicilor pri- 
vind semnele ce vor anunța distrugerea 
Templului pregătește scena pentru răspun- 
sul lui Isus, consemnat în restul capitolului, 
în care El pare să descrie simultan sfârşitul 
iminent al lerusalimului și finalul definitiv 
al lumii. În prevestirile profeților biblici 
(ex., Ioel), judecăţile apropiate le anunţă pe 
altele mai îndepărtate. 


13:5-8 

Încă nu va fi sfârșitul 

13:5-6. Falşi mesia aveau să atragă adesea, 
în următoarele decenii, adepți numeroși 
dintre evreii din Palestina, inclusiv perso- 
nalități publice (vezi comentariul la Fapte 
5:36; 21:38) și chiar până la Bar Kohba, pe 
care Rabi Akiva l-a proclamat drept Mesia 
în jurul anului 130 d.H. În deceniile ime- 
diat următoare înălțării lui Isus, au fost 
unii emuli ai lui Moise și Iosua care s-au 
văzut, probabil, ca personaje mesianice. 
13:7-8. Vechii învăţători-*“profeți evrei 
obișnuiau să enumere astfel de evenimente 
(adesea adăugând și elemente ce lipsesc 
din înşiruirea lui Isus ca, de pildă, copiii 
malformaţi) printre semnele sfârșitului; în 
mod frecvent în asemenea descrieri, sfârşi- 
tul era precedat de suferințe mari sau de 
un război final, fiind uneori comparat cu 
durerile nașterii. Dimpotrivă, Isus spune 
că astfel de evenimente vor caracteriza 
tot timpul existența până la final; istoria 


de până la acel sfârșit nu reprezintă decât 
începutul durerilor naşterii. 


13:9-13 
Suferințele ce vor preceda sfârșitul 


13:9. Înainte de anul 70 d.H., tribunalele 
locale sau consiliile care luau decizii legale 
erau conduse de către bătrânii locului sau 
de către preoți; mai târziu, *rabinii aveau 
să le prezideze. Sinagogile erau locuri de 
întrunire ale comunităţilor locale, consti- 
tuind astfel cadrul cel mai potrivit pentru 
audieri și măsuri disciplinare publice. 
Uneori, pedeapsa presupunea adminis- 
trarea a 39 de lovituri de nuia (cf. 2 Cor. 
11-24). Potrivit unor cutume ce datau cel 
puţin din secolul II î.H., erau prevăzute 13 
lovituri aprige peste piept și 26 peste spate; 
torționarul trebuia să lovească cu toată 
forța de care era în stare. Aceste cuvinte 
trebuie să-i fi rănit foarte tare pe creștinii 
evrei, deoarece anunțau că vor fi respinși 
de către propriul popor. 

13:10. În context, această predică va 
ajunge la urechile conducătorilor fiecărui 
popor („împăraţii” — v. 9 — e posibil să se 
refere numai la principii vasali Romei, 
însă „toate neamurile” sugerează că 
erau vizați și parții sau alți dregători din 
Răsărit). Printre împărăţiile mai îndepăr- 
tate, deja cunoscute pe atunci, se numă- 
rau: Parţia, India și China către est; Sciţia, 
Germania și Britania către nord; Africa 
Subsahariană către sud. Contextul leagă 
această proclamaţie universală de o perse- 
cuţie universală. 

13:11. Evreii percepeau *Duhul Sfânt mai 
ales în termenii Duhului *profeției care îi 
unsese pe profeţi ca să transmită mesajul 
lui Dumnezeu, iar profeţii biblici anunţa- 
seră revărsarea din belșug a acestui Duh la 
sfârşitul vremurilor. 

13:12. Vezi Mica 7:5-7 (mai detaliat, în Mt. 
10:35-36). 

13:13. A răbda până la sfârşit poate fi o 
referire la supraviețuire (cf. 4 Ezdra 6:25), 
dar e mai verosimil să se refere la refuzul 
apostaziei, care a fost adesea asociată cu 
suferințele de la sfârșitul vremurilor. 


13:14-23 
Premisele sfârşitului 


La un deceniu după ce Isus a rostit aceste 
cuvinte, *ucenicii Săi vor avea motive înte- 
meiate să și le amintească. Când împăratul 
roman Caligula s-a declarat pe sine zeu și 
a încercat să-și introducă în Templul din 
Ierusalim propria statuie (39 d.H.), cuvin- 
tele lui Isus despre iminenţa urâciunii care 
va aduce pustiire [vezi notele în NTR] 
vor fi fost vehiculate cu reînnoit elan. Un 
deceniu mai târziu, Pavel avea să evoce 
aceste cuvinte (2 Tes. 2:1-12), iar lui Marcu 
îi vor reveni în minte când va scrie evan- 
ghelia (undeva prin 64 d.H.). Urâciunea 
care aduce pustiirea avea să capete forma 
deplină între 66-70 d.H. (cf. cazuri anteri- 
oare, precum Ps. 74:3-7). 
13:14. *Josephus, care a fost martor al răz- 
boiului din 66-70, considera că „urâciunea 
pustiirii” (menționată în Dan. 9:27; cf. 11:31; 
12:11) s-a arătat în 66 d.H., când *zeloții 
au vărsat sângele preoţilor în Templu. 
Alţii datează urâciunea pustiirii trei ani și 
jumătate mai târziu, în 70. Locuitorii din 
Ierusalim consideraseră că e un sacrilegiu 
ca stindardele romane, purtând imaginea 
împăratului în funcție, căruia i se aducea 
închinare, să fie introduse în Ierusalim 
(Josephus,  Antichități iudaice 18.59; cf 
1QpHab 6.4). În 70 însă, când Templul a 
fost distrus, romanii au înfipt aceste stin- 
darde pe poarta de răsărit a Templului şi 
le-au adus jertfe, în timp ce pe Titus, gene- 
ralul roman, l-au proclamat lider suprem 
(Josephus, Războiul iudeilor... 6.316). 
Ambele perspective pot fi valide: dacă 
sintagma se traduce „urâciunea care aduce 
pustiire”, atunci urâciunea din 66 d.H. ar 
putea fi cea care a adus pustiirea din 70 d.H. 
În munţi existau numeroase peșteri, 
locuri sigure de adăpost pentru refugiați. 
Mai demult, David se adăpostise din calea 
lui Saul acolo; în secolul II î.H., rebelii 
evrei, *Macabeii, recurseseră la războiul 
de gherilă, atacând din munţi; mai târziu 
refugiații evrei s-au ascuns aici, în războiul 
din 132-135 d.H. Sursele creștine ulteri- 
oare consemnează că, avertizați de profeții 

înainte de căderea Ierusalimului, creștinii 
din cetate fugiseră deja către nord, la Pella, 
în Decapolis. 

13:15. Acoperișurile caselor erau plate și 
puteau fi folosite pentru rugăciune, pentru 
uscarea verdețurilor, pentru întrevederea 
cu un vizitator etc. Deoarece accesul era 
asigurat de o scară exterioară, nu de una 
interioară, cel care pleca în grabă cobora 
fără să mai intre în casă pentru a-și recu- 
pera bunurile. Deși există și un element 
*hiperbolic aici, acesta e menit să sublini- 
eze urgenţa. 

13:16. Lucrătorii purtau o haină mai groasă 
în dimineţile răcoroase, dar o lăsau la mar- 
ginea lanului când temperatura creștea. 
Săracii realmente depindeau de aceste 
mantii pentru a se încălzi pe timp de 
noapte, astfel că pierderea lor reprezenta 
o problemă gravă (Ex. 22:26-27). Acest 
îndemn indică aceeași grabă; viața este mai 
importantă chiar decât un bun material de 
strictă necesitate. 

13:17. Dificultatea sarcinii sau a alăptării 
copiilor în aceste condiții este evidentă în 
orice epocă, mai cu seamă pentru mame. 
Mamele obișnuiau să-și alăpteze copiii 
până la doi ani, când îi înțărcau (majorita- 
tea evreilor nu aveau doică la copii). Textul 
poate fi o trimitere la bocirea copiilor pier- 
duți (cf. 2 Bar. 10:13-15), nepregătiți din 
punct de vedere fizic pentru asemenea vre- 
muri de restriște. 

13:18. Iarna, nopțile erau reci, ploua și (în 
munţi) chiar ningea uneori; de asemenea, 
se întâmpla ca uedurile uscate din Iudeea 
să fie umplute fără veste de apele revărsate 
de pe dealuri, devenind dificil de traver- 
sat. Topirea zăpezilor, primăvara, putea să 
aducă iarăși un exces de ape problematic. 
Josephus povestește despre un grup de 
fugari evrei (din timpul războiului cu roma- 
nii, însă nu locuitori ai Ierusalimului) care 
au fost întârziaţi de revărsarea Iordanului, 
în primăvara lui 68. Drept urmare, mii de 
oameni au fost măcelăriți de către soldaţii 
romani (Războiul evreilor... 4.433-435). 
13:19. Daniel 11 se sfârșește cu Antioh 
Epifanul, din secolul II î.H., iar nenoro- 
cirea finală cu care nicio alta nu poate fi 


Marcu 13:20-13:28 


comparată (despre care se vorbeşte în Dan. 
12:1) pare să survină tot atunci, urmată 
fiind apoi de “învierea morţilor (mențio- 
nată în Dan. 12:2). Dar uneori, evenimente 
din istoria lui Israel (precum promisiunea 
completă făcută lui Avraam sau cucerirea 
Canaanului) erau amânate până când exis- 
tau condiţii favorabile (cel mai adesea, era 
vorba despre ascultarea Israelului); mai 
mult, Daniel 9:24-27 pare mult mai com- 
patibil cu evenimente survenite în secolul 
I d.H. decât cu cele din vremea lui Antioh. 
Adăugarea de către Isus a acelui „nici 
nu va mai fi vreodată” (Ioel 2:2) la „cum 
n-a fost de la începutul lumii” a lui Daniel 
sugerează că, de-a lungul istoriei, există 
posibilitatea să mai survină și alte nenoro- 
ciri după cea din 66-70 d.H., la care se face 
directă trimitere. 
13:20. „Zilele” desemnează probabil zilele 
nenorocirii anunţate de Daniel (Dan. 12:11- 
12); având în vedere intensitatea suferinţei, 
durata ei integrală inițială ar fi fost prea 
lungă ca să mai existe și supraviețuitori. 
13:21-22. Falși profeți și falși Mesia atră- 
geau în această perioadă adepți şi, de obi- 
cei, se opuneau autorității Romei, ceea ce 
se solda, în general, cu moartea membrilor 
acestor mişcări. Josephus relatează că unii 
pretinși profeți de această teapă au stăruit 
să susțină că Dumnezeu avea să elibereze 
lerusalimul până când au fost măcelăriți 
de către romani la căderea cetăţii. După 
distrugerea Templului, speranţele puse 
într-un *Mesia care avea să vină s-au întețit. 
13:23. Cunoașterea unor evenimente îna- 
inte ca ele să se petreacă putea să repre- 
zinte o garanţie că Dumnezeu ştia și con- 
trola situația (ex., Is. 41:26; 48:5). 


13:24-27 
Sfârşitul acestei lumi 


13:24-25. Aici, Isus foloseşte termeni pe care 
numeroși contemporani ai Săi îi aplicau la 
sfârşitul lumii sau la transformarea ordinii 
actuale ce va instaura *Împărăţia veşnică a 
lui Dumnezeu (Is. 13:10; 34:4; cf. 24:23; Ezec. 
32:7-8). Uneori, această exprimare șocantă, 
cataclismică a fost folosită cu privire la 


evenimente istorice  (*Oracolele  sibiline 
descriu într-un limbaj similar un cutremur 
de pământ; cf. Ps 18:7-16; ler. 4:20-28), dar, 
de regulă, literatura antică o rezervă exclu- 
siv pentru sfârșitul sau transformarea orân- 
duirii actuale care va lăsa loc pentru insta- 
urarea Împărăției veșnice a lui Dumnezeu. 
Din această perspectivă, sfârşitul prezis 
de Isus putea fi amânat, ca în cazul profe- 
tiei din Daniel; Templul a fost distrus întoc- 
mai cum a prezis Isus, însă El n-a revenit 
atunci. Profeţiile din *Vechiul Testament 
amestecă uneori evenimente mai degrabă 
după natura lor decât după cronologia lor. 
Accentul lui Isus nu cade pe iminenţa sfâr- 
șitului după acel moment, deşi e posibil 
să indice și asta, ci mai degrabă faptul că, 
în orice perioadă ulterioară, sfârșitul este 
aproape (vezi comentariul la 13:19). 
13:26. Textele ebraice anunţă uneori veni- 
rea *escatologică a lui Dumnezeu însoțit de 
îngerii Săi (precum în Zah. 14:5). Așadar, 
Isus Îl prezintă pe *Fiul Omului în ter- 
meni pe care literatura ebraică îi folosește 
numai cu referire la Dumnezeu. Cea mai 
importantă aluzie prezentă în text trimite 
la Daniel 7:13-14, unde „unul ca un fiu al 
omului” (adică, precum o ființă umană) 
primeşte Împărăţia de la Dumnezeu. Acest 
Fiu al Omului îndeplinește rolul de repre- 
zentant al lui Israel, care, în acelaşi context, 
suferă și își câștigă dreptul de a conduce 
lumea (7:25-27). 
13:27. Unul dintre cele mai importante 
semne viitoare așteptate de către evrei era 
întoarcerea triburilor risipite ale lui Israel 
(cum anunțau și profeţii, ca de pildă Is. 
11:12; 43:5; 49:5; 56:8). (Marcu aplică pro- 
babil această imagine la împrăștierea celor 
care au crezut în Isus; cf. 2 Tes. 2:1.) 


13:28-31 
Sfârşitul e iminent 


13:28-29. Semnele enumerate de Isus atestă 
că sfârșitul este iminent, tot astfel cum 
frunzele smochinului indică anotimpul: 
deoarece smochinii nu au ramuri mici, ei 
par dezgoliți iarna, iar pe urmă înmugu- 
resc către sfârșitul lui martie ajungând ca 


vara să ofere umbră ideală. Unii corelează 
imaginea de aici cu *parabola smochinu- 
lui pusă în scenă de către Isus, sugerând 
distrugerea iminentă a Templului (vezi 
comentariul la 11:12-25). 

13:30. Generaţiile aveau dimensiuni vari- 
abile, însă în *Vechiul Testament erau 
socotite la 40 de ani (în Manuscrisele de la 
Marea Moartă, suferința ultimei genera- 
tii durează 40 de ani). Isus rostește aceste 
cuvinte în jurul anului 30 d.H.; Templul 
avea să fie distrus în 70 d.H. 

13:31. Observaţia că mai degrabă vor 
trece pământul și cerul decât să-Și uite 
Dumnezeu legământul sau cuvintele a fost 
făcută şi de către alții (ex.: promisiunile din 
ler. 31:35-37; avertismentele din Zah. 1:5-6). 
Aici, Isus aplică aceeași caracterizare și 
propriilor Sale cuvinte. 


13:32-37 
Momentul sfârşitului nu se cunoaşte 


13:32. Părerile erau împărțite între evrei 
în ce priveşte sfârșitul: unii considerau 
că Dumnezeu avea un plan bătut în cuie, 
iar alții credeau că *pocăința lui Israel ar 
fi putut grăbi sfârşitul; mult mai relevant 
pentru pasajul de față e faptul că nu se 
puteau pune de acord dacă era posibilă 
prevestirea momentului (existând o mare 
varietate de predicții contradictorii) sau 
dacă numai Dumnezeu îl știa. 

13:33-34. Şi alți învăţători evrei foloseau 
parabole despre regi sau stăpâni care 
porneau într-o călătorie, iar la întoarcere 
își găseau soțiile sau slujitorii fideli sau 
infideli. Ascultătorii din primul veac erau 
suficient de familiarizați cu relatări despre 
astfel de evenimente (inclusiv din Biblie — 
Prov. 7:19-20). Sclavii îndeplineau roluri 
multiple, însă în casele suficient de mari 
încât să se recurgă la sclavi specializaţi, 
portarul deținea un rol însemnat, deoarece 
avea în grijă cheile stăpânului, îi oprea pe 
vizitatorii nedoriți să intre și ținea evidența 
sarcinilor cu care ieșeau ceilalți sclavi. Dar 
odată cu această poziție relativ prestigi- 
oasă (unii fiind chiar căsătoriţi cu liberte), 
portarii căpătau şi o mare răspundere. 


189 Marcu 13:30-14:2 


13:35. Momentele nopţii pe care le menți- 
onează Isus reprezintă diviziunea romană 
a nopţii în patru străji (când existau sufi- 
ciente trupe, străjerii făceau cu schimbul 
în cele patru străji). Singura garanţie dată 
de Isus e că va veni noaptea, când slujito- 
rul stă de strajă. În cea mai mare parte a 
lumii mediteraneene antice, ultimul cântec 
din zori al cocoşului funcționa ca o sonerie 
modernă de ceas, anunțând ivirea zorilor; 
în context însă, ar putea fi un nume pen- 
tru acea „strajă” și se referă la sfertul din 
noapte de după miezul nopții (vezi comen- 
tariul la 14:30, 72). 

Deoarece drumurile erau bântuite de 
tâlhari, nimeni nu se aștepta ca stăpânul 
să călătorească pe timpul nopții, dacă nu 
era absolut necesar. Astfel, un sclav putea 
fi surprins nepregătit dacă stăpânul său se 
întorcea noaptea. 

13:36-37. Aţipirea în postul de strajă se lăsa 
cu pedeapsă. 


14:1-11 
Îmbălsămare pentru înmormântare 


14:1. În această perioadă, praznicele conse- 
cutive al Paștelui și al Azimelor erau tra- 
tate împreună (Josephus, Antichități iudaice 
14.21; 17.213; 18.29; 20.106; Istoria războiu- 
lui... 2.10). Literatura ebraică (de la *eseni- 
eni la *Josephus sau la *rabinii mai târzii) 
consemnează numeroase cazuri când pre- 
oți din clasa sus-pusă i-au hărțuit pe cei 
care li se opuneau. Așadar, nu aveau cum 
să tolereze pe cineva care submina cultul 
Templului (cf. 11:15-17) sau care ameninţa 
judecata iminentă împotriva străjerilor lui 
indolenți. 

14:2. lerusalimul era aglomerat în timpul 
sărbătorilor, adăpostind un număr de 
cinci ori mai mare decât cel al populației 
curente. Se ştia că izbucnesc răzmeriţe; 
Josephus (care adesea exagerează cifrele) 
consemnează că, de Sărbătoarea Paştilor, la 
câteva decenii după evenimentele din acest 
verset, 30 000 de oameni au fost zdrobiți 
sau călcaţi în picioare în timpul unei agi- 
taţii din perimetrul Templului. Din acest 
motiv, trupe romane suplimentare erau 


Marcu 14:3—14:12 


încartiruite în Ierusalim la praznice, iar 
guvernatorul venea din Cezareea ca să fie 
aproape în caz de nevoie. Riscul ca Isus să 
fie arestat cu prilejul sărbătorii (adică, în 
public, chiar când aveau loc ceremoniile 
specifice) reflectă îngrijorarea deosebită a 
liderilor Templului. 

14:3. Betania era unul dintre satele din 
preajma Ierusalimului în care pelerinii 
puteau să-și petreacă nopţile în gazdă. Se 
„Stătea” la mesele obișnuite; iar cu prile- 
jul unor mese deosebite —- banchete sau 
sărbători — se obișnuia ca oaspeţii „să se 
întindă” pe divane (dacă gazda și le permi- 
tea). Dacă Simon va fi fost „lepros” (aceste 
porecle aveau un fundament real, dar nu 
întotdeauna erau folosite în sens literal; 
de pildă, o familie de oameni înalți putea 
căpăta porecla „Goliaţii”), cu siguranţă era 
vindecat la această dată, dacă era de față; 
nimeni n-ar fi stat cu el la masă altminteri. 
E posibil ca Isus să-l fi vindecat. 

14:4-5. Exista pe atunci obiceiul ca musafi- 
rii importanţi să fie unși cu ulei de măsline 
pe cap, însă gestul femeii este unul extrem. 
Indiferent ce statut economic va fi avut, 
acest parfum (un ulei extras din rădăcina 
unei plante importate probabil din India 
sau sudul Arabiei) valora cât salariul pe un 
an al unui muncitor obișnuit; e posibil să 
fi fost păstrat de către familia ei ca simbol 
al statutului deţinut. („Mirul” era, în sens 
strict, o rășină obținută dintr-un arbust de 
conifere din zona de nord a Somaliei sau 
din sudul Arabiei, dar Marcu folosește 
termenul într-o accepțiune mai generală și 
precizează că avea în compoziţie și nard, 
un ulei frumos mirositor obținut din rădă- 
cina plantei de nard, ce creștea în munții 
din nordul Indiei.) Mulţi preferau vasele 
translucide din alabastru pentru a păstra 
cosmeticalele scumpe; închiderea ermetică 
în astfel de recipiente păstra mireasma, însă 
odată ce vasul era spart, parfumul trebuia 
utilizat imediat. Faptul că ea Îl unge pe 
Isus reprezintă un sacrificiu semnificativ 
și este un indicator al iubirii ei profunde, 
însă, dat fiind numărul mare al oamenilor 
fără pământ sau al țăranilor care lucrau 
terenuri în arendă, unii dintre cei de faţă 


considerau că parfumul ar fi putut căpăta o 
mai bună folosință. 

14:6-7. Răspunsul lui Isus conţine proba- 
bil o aluzie la Deuteronom 15:11, care, în 
context, îndeamnă la generozitate față de 
săraci, care vor exista mereu în ţară. Nu 
bagatelizează importanța dărniciei față de 
săraci, ci pune în evidenţă ceea ce urmează 
să se întâmple. 

14:8. În tradiţia ebraică, regii (între care era 
inclus din oficiu și *Mesia sau „unsul”), 
preoții și nu numai trebuiau să capete 
ungere înainte să-și ia în primire oficiul; 
unii își ungeau și oaspeţii cei mai de 
seamă. Isus însă accentuează o ungere de 
altă natură, pe care femeia în mod sigur 
nu o intenționase: miruirea în vederea 
înmormântării. În multe morminte din 
Ierusalim, ce datează din primul secol, s-au 
găsit recipiente cu gât lung ce sugerează că 
existau oameni care turnau astfel de uleiuri 
scumpe peste persoanele dragi decedate. 
Acest gest de iubire al femeii a fost singura 
ungere de care a avut parte Isus (16:1). 
14:9. Pomenirea de care vorbește Isus nu 
înseamnă că fiecare individ va afla des- 
pre ea; *hiperbole similare sunt folosite şi 
în legătură cu scriitori sau cu eroi a căror 
amintire avea să fie tezaurizată în poeme 
epice care îi au ca protagoniști. 

14:10-11. Trădarea din partea unui *ucenic 
era o rușine pentru învățător și era privită 
ca o încălcare deosebit de scandaloasă a 
încrederii. Iuda putea găsi lesne persoane 
interesate printre preoții cei mai de seamă, 
deşi, dacă scopurile lui nu ar fi coincis cu 
ale lor, i-ar fi fost destul de dificil să aibă 
acces la ei. Motivele sale vor fi părut infame 
cititorilor antici, aşa cum ne apar și nouă 
azi, şi sunt puse în opoziție cu purtarea 
femeii rămase anonime din 14:1-9. 


14:12-26 

Noile Paști și trădătorul 

14:12. În această perioadă Sărbătoarea 
Azimelor, care venea imediat după Paşte, 
includea, în exprimarea populară, și 
Sărbătoarea Paștelui. Reprezentanţi din 
fiecare familie duceau la preoți câte un 


miel de jertfă, în Templu, apoi îl aduceau 
înapoi ca să-l dea familiei la cină în seara 
aceleiași zile. 

14:13. Numeroși comentatori atrag atenția 
că ulcioarele de apă, spre deosebire de bur- 
dufurile din piele, era aproape întotdeauna 
cărate de către femei (adesea matroana 
casei); un bărbat ce purta un ulcior deve- 
nea, așadar, ușor de reperat. În gospodări- 
ile prospere (ca cea de față, probabil), care 
își permiteau slujitori, aceştia erau cei care 
cărau apa. Apa curentă era un lux și, în 
numeroase orașe, servitorii erau trimiși la 
fântânile publice ca să aducă apă. 
14:14-16. Dacă nu cumva casa era foarte 
mare (iar unele erau), camera de sus asi- 
gura un cadru intim pentru doar câțiva 
ucenici (să zicem, doisprezece, dar nu mult 
mai mulţi). Totuși, oricine avea o casă cu 
două nivele, iar la al doilea etaj dispunea 
de o cameră spațioasă, era considerat 
înstărit. Cel mai probabil, această familie 
locuia în așa-numitul Oraș de Sus, lângă 
Templu, iar nu în Oraşul de Jos, zona mai 
sărăcăcioasă a lerusalimului, spre care se 
scurgeau apele menajere. Deoarece masa 
de Paște trebuia consumată între zidurile 
cetății, numeroase case erau ticsite de oas- 
peti; însă condiţiile în care Isus avea să ia 
ultima cină cu ucenicii erau destul de bune. 
14:17. Paştele [mielul de Paşte, n.tr.] trebuie 
mâncat seara. În aprilie, soarele apunea în 
Ierusalim pe la 6 p.m., așa că servirea mesei 
putea începe la ora respectivă. Mesele de 
părtășie erau foarte restrânse la acest praz- 
nic; în mod normal, o familie sau două 
luau parte la această masă, însă aici Isus și 
ucenicii Săi cei mai apropiaţi țineau loc de 
familie. 

14:18-20. Sosierele erau folosite mai cu 
seamă de Paște; vasul menţionat aici con- 
ținea, cel mai probabil, ierburile amare 
specifice sărbătorii. Faptul că „unul care 
pune mâna în castron” cu cineva avea să-l 
trădeze pe acel om reprezenta o oroare 
pentru cititorii antici, care considerau că 
ospitalitatea și masa de părtășie consfin- 
teau o relație intimă, un legământ (cf. Ps. 
41:9, citat în Ioan 13:18). (Într-un exemplu 
extrem, din literatura greacă, doi războinici 


Marcu 14:13-14:23 


refuză să lupte unul împotriva celuilalt, 
după ce se află că tatăl unuia dintre ei 
fusese găzduit de către celălalt.) Unii inter- 
preți sugerează că a întinde mâna „cu“ 
Isus ar putea însemna că nu Îi recunoștea 
Acestuia rangul superior, deoarece anu- 
mite grupări evreiești impuneau ca liderul 
să acţioneze (în acest caz, să întindă mâna) 
cel dintâi (vezi *Manuscrisele de la Marea 
Moartă; cf. Sir. 31:18), iar numeroase ban- 
chete antice stabileau ordinea musafirilor 
la masă în funcţie de rang. Această inter- 
pretare ar fi verosimilă în cazul în care luda 
va fi stat întins lângă Isus, pe același divan 
(cf. loan 13:26). 

14:21. Iudaismul ţinea cont, îndeobște, 
atât de suveranitatea lui Dumnezeu, cât și 
de responsabilitatea umană. „Mai bine ar 
fi fost pentru el să nu se fi născut” era o 
lamentaţie frecvent întâlnită, dar și o sen- 
tință. Unele lamentaţii biblice (lov 3:3-26; 
ler. 20:14-18), evreiești sau grecești, con- 
sideră că era de preferat să nu fi văzut 
lumina zilei decât să fi împărtășit o anu- 
mită soartă tristă. 

14:22. Capul familiei rostea de obicei mul- 
țumirea pentru pâine și vin înainte de 
fiecare masă, dar peste pâinea și vinul de 
la Paște se rostea o binecuvântare aparte 
(deşi, cel mai probabil, nu cu formula ce 
se va standardiza ulterior). Evreii obișnu- 
iau să frângă pâinea, nu s-o taie. Afirmația 
„Acesta este trupul Meu” nu trebuie 
înțeleasă literal (în *aramaică, expresia 
era ambiguă: nu se făcea distincția dintre 
„este” și „reprezintă”), întocmai cum nu 
interpretăm literal nici formula evreiască 
standard rostită peste pâinea de Paște: 
„Aceasta este pâinea suferințelor pe care 
au mâncat-o strămoșii noștri în Egipt”. 
Nimeni nu credea că mânca o pâine veche 
de 1300 de ani sau care fusese digerată de 
către strămoșii lor; mai degrabă, era vorba 
despre o reiterare a evenimentelor și de 
simțământul că luau și ei parte la ele. 
14:23. La masa de Paște, se foloseau patru 
pahare de vin; dacă acest obicei era practi- 
cat încă de pe vremea lui Isus, e posibil ca 
acesta să fie cel de-al patrulea pahar, care 
venea după binecuvântarea rostită peste 


Marcu 14:24-14:35 


pâine. (Alți cercetători consideră că e vorba 
despre al treilea pahar. Către sfârșitul 
secolului I, se pare că obiceiul celor patru 
pahare la era comun ospețelor evreiești și 
greco-romane.) Nu exista câte un pahar 
separat pentru fiecare persoană; de obicei 
se trecea același pahar din mână în mână. 
14:24. Legămintele erau ratificate cu jertfă 
de sânge, iar când Isus menţionează „sân- 
gele legământului”, El face trimitere la 
Exod 24:8. Dumnezeu Și-a răscumpărat 
poporul din Egipt cu sângele mielului de 
Paște; „ca preţ de răscumpărare pentru 
mulți” reprezintă, probabil, o aluzie la Isaia 
53 (vezi comentariul la 10:45). În ritualul 
pascal, exista o interpretare a paharului, 
dar nu ca sânge, deoarece *Legea ebraică 
și toate cutumele repudiau cu totul ideea 
de a bea sângele vreunei creaturi — mai cu 
seamă dacă era vorba de sânge de om. 
14:25. Jurământul de abstinenţă era frec- 
vent în iudaismul palestinian: „Nu voi 
pune în gură cutare şi cutare până ce se va 
întâmpla următorul lucru” sau „Jur să nu 
folosesc cutare lucru până se se va petrece 
următorul eveniment”. Se pare că Isus face 
un jurământ că nu va mai bea vin până 
ce va veni “împărăția şi, cel mai probabil, 
n-a băut și din al patrulea pahar. În tradi- 
ţia iudaică, vremea împărăției este adesea 
descrisă ca un ospăț (dezvoltând imaginea 
din Is. 25:6), la care Biblia făgăduise deja 
rezerve nelimitate de vin (Amos 9:13). 
Rugăciunea iudaică pentru vin îl definea 
ca „rod al viței”. 

14:26. După ce se servea masa și se discuta 
pe larg despre Paște, se obișnuia să se cânte 
psalmi din Hale], adică Psalmii 113-118. 
(Muzica era ceva obișnuit la banchetele 
antice.) Un drum la pas între Orașul de 
Sus și Muntele Măslinilor dura, probabil, 
15 minute sau mai mult. 


14:27-31 

Prezicerea altor trădări 

14:27. Aici Isus citează din Zaharia 13:7, ver- 
set care nu este explicit mesianic; probabil 


că Isus face trimitere la principiul afirmat: 
o turmă este risipită atunci când nu mai are 


un păstor care s-o conducă. (Manuscrisele 
de la Marea Moartă consideră că acest text 
se leagă de evenimente viitoare.) 

14:28. Evreii din această perioadă nu se 
aşteptau ca o anumită persoană să aibă 
parte de o “înviere distinctă de învierea 
întregului popor. În plus, cu siguranță 
nu-şi imaginau o migrație spre Galileea 
consecutivă învierii: la sfârşitul vremurilor, 
poporul lui Dumnezeu avea să se adune la 
Ierusalim (cf. Ioel 2:32). E posibil ca aceste 
aşteptări să-i fi determinat pe *ucenici să 
ignore, în aparență, această parte din afir- 
matiile lui Isus. 

14:29-31. Sursele antice recunosc cocoșul ca 
un vestitor demn de încredere al zorilor (a 
se vedea, de pildă, Măgarul de aur, scrisă de 
autorul roman din secolul II d.H. Apuleius; 
*3 Mac. 5:23; Talmudul Babilonian Berahot 
60b), dar comentatorii consemnează că în 
Palestina străjerii auzeau cântat de cocoș 
încă de la 12:30 a.m.; al doilea cântat se 
auzea în jur de 1:30 a.m. Cocoşii cântau din 
când în când pe parcursul nopții. Oamenii 
care dormeau erau probabil mai obișnuiți 
cu cântatul din zori, când erau şi ei pe cale 
să se trezească. Indiferent care erau datele 
concrete, ideea e că tăgăduirea era una 
iminentă. 

14:32-42 

Străjerii adormiţi 

14:32-34. Probabil că Isus și “ucenicii au 
ajuns în grădina Ghetsimani în jur de 10 
sau 11 seara (o oră destul de târzie pentru 
antici). Exista obiceiul ca de Paște oamenii 
să stea treji până târziu și să povestească 
despre răscumpărarea lui Dumnezeu. 
Ucenicii trebuie să fi fost în stare să stea 
treji și să vegheze; probabil că toată viața 
stătuseră treji până târziu, de Paște. 
14:35-36. „Abba” este termenul *aramaic 
pentru „tătic/tati”, un cuvânt ce exprima o 
mare intimitate și un respect afectuos. Era 
primul cuvânt pe care un copil învăţa să-l 
rostească, însă era folosit și de către adulți 
pentru taţii lor, iar uneori chiar și de către 
discipoli pentru învățătorii lor. Probabil că 
din pricina intimității pe care o transmitea, 


evreii nu-l foloseau niciodată când se adre- 
sau lui Dumnezeu (cu toate că-L numeau 
părinte ceresc), excepție făcând totuși o 
*parabolă foarte rară aparținând unui învă- 
țător carismatici (după cum atestă surse 
mai târzii). Cu privire la paharul osân- 
dei, vezi comentariul la 10:38; în ce pri- 
veşte invocarea protecţiei lui Dumnezeu 
prin rugăciune, cf., de pildă, Psalmul 
116:3-4, 13-15. 

14:37. Evreii obișnuiau să stea treji până 
târziu de Paște, povestind despre răscum- 
părarea lui Dumnezeu, dar chiar de acest 
Paşte, ucenicii au adormit! Învățătorii și 
liderii îi dojeneau adesea pe cei care dor- 
meau într-un moment nepotrivit; mult mai 
riscant era însă atunci când străjerii ador- 
meau și nu-și mai îndeplineau misiunea 
de paznici (cf. de asemenea, slujitorii din 
13:34-36). 

14:38. „Ispita” de aici reprezintă o „încer- 
care”; având în vedere sensul religios obiș- 
nuit al acestui cuvânt în iudaism (ca, de 
pildă, într-o rugăciune de seară evreiască), 
Isus spune, cu alte cuvinte: „ca să nu cădeți 
pradă încercării prin care urmează să tre- 
ceți”. Opoziția dintre „duh” și „trup” nu 
are sensul pe care-l va căpăta mai târziu 
la *gnostici sau neoplatonicieni (la care 
sufletul este bun, iar trupul este rău); mai 
degrabă aici este accentuat faptul că, deși 
un om simte imboldul de a face binele 
(14:31; cf. felul în care e folosit termenul 
„duh” în numeroase situații din Proverbe — 
ex.: 16:32; 25:28), trupul nu-i vine în ajutor, 
fiind supus oboselii. 

14:39-42. Termenul „păcătoşi” (v. 41) folo- 
sit de Isus pentru a-i desemna pe cei trimişi 
de Sanhdrin este unul deosebit de aspru, 
mai cu seamă în raport cu felul în care era 
folosit acest cuvânt de către majoritatea 
vorbitorilor (2:16). 


14:43-52 
Trădarea 
14:43. De vreme ce erau trimişi de către 
oamenii din elita Ierusalimului, cei din 


ceata venită să-L aresteze pe Isus făceau 
parte, probabil, din garda Templului. Este 

cunoscut faptul că această gardă avea în 
dotare armele menţionate aici (săbii şi cio- 
mege); se ştie că ciomegele erau specifice 
arsenalului aristocrației clericale corupte 
care administra Templul, fiind eficace în 
stăpânirea gloatelor care se răsculau. Pe 
baza unor surse din secolul II d.H., unii 
susțin că, în zilele de sărbătoare (inclu- 
siv de Paște), era interzisă înarmarea cu 
ciomege. 

Aceşti oameni vin pregătiți să întâmpine 
rezistență armată din partea Celui pe care 
îl credeau a fi un revoluționar mesianic — 
pentru că interpretaseră gestul lui Isus din 
Templu în termenii culturali ai acelor zile, 
nu în contextul învățăturii Sale (14:48). 
14:4446. Un sărut ușor pe buze era un 
semn de mare afecţiune între membrii 
familiei sau între prieteni. Învățătorii își 
sărutau discipolii ca semn aparte de apro- 
bare sau bunăvoință, iar ucenicii își sărutau 
învățătorul ca semn de prețuire sau de afec- 
ţiune. În acest context, sărutul lui Iuda este 
un semn de mare ipocrizie (cf. Prov. 27:6). 

Ceata se aștepta ca, cel puţin în primă 
fază, ucenicii să nu cunoască scopul cu care 
venise. Deși e posibil să fi fost lumină de la 
luna nouă, cei care veniseră să-L prindă au 
considerat că au nevoie de Iuda, care să-i 
conducă la locul precis unde se afla Isus; 
dacă L-ar fi căutat doar după niște indicaţii 
generale, s-ar fi demascat și Isus ar fi avut 
timp să scape. Sărutul era necesar, pentru 
că în întuneric o persoană era mai dificil 
de recunoscut; în condiții de vizibilitate 
normală, gărzile L-ar fi recunoscut (ținând 
cont că Îl văzuseră învățând în Templu). 
14:47. Fiind bogaţi, *marii-preoți dispuneau 
de o mulțime de servitori. Cu toate că sco- 
pul acestei deplasări era arestarea lui Isus, 
dacă se scoteau săbiile, mulți dintre ucenici 
puteau fi uciși în confruntare. În Antichitate, 
autoritățile optau uneori pentru executarea 
liderului unei mișcări dacă se considera că 
o asemenea acţiune ar fi suficientă pentru a 
distruge mișcarea respectivă, însă opoziția 
era reprimată în forță. 

14:48-49. Disidenţii (precum evreii care 
aveau să asasineze mai târziu membri 
ai aristocrației iudaice, infiltrându-se în 

mulțimile de la Templu) acționau în secret, 
ca să nu poată fi prinși; în contrast, pre- 
tinsa disidenţă a lui Isus se desfășurase la 
vedere și fără ascunzișuri. Arestarea Sa în 
Templu ar fi fost o mișcare politică păgub- 
oasă și risca să stârnească o răzmeriţă (vezi 
comentariul la 14:1-2). 

14:50. În Antichitate, loialitatea adepților 
făcea cinste liderului; abandonarea lui atră- 
gea ocară. 

14:51-52. Pe timpul nopţii, ar fi fost de 
așteptat ca ucenicul să aibă și o mantie peste 
cămașa de in, de aceea deja îi era probabil 
rece (cf. 14:54). (Deși în casele din Palestina 
se putea dormi gol în aprilie, altitudinea la 
care era așezat Ierusalimul face ca menţiu- 
nea din 14:54 să constituie un indiciu că era 
o noapte rece; pelerinii sosiți pentru Paște 
aveau învelitori dacă dormeau în corturi.) Și 
alți fugari din Antichitate și-au lăsat în urmă 
mantiile. Cu excepția evreilor îmbibaţi de 
cultura greacă și socotiți apostați, ceilalți 
considerau nuditatea detestabilă. Ideea e că 
omul s-a precipitat ca să poată scăpa. 


14:53-56 
Erorile juridice ale Sanhedrinului 


Acest proces încalcă mai multe principii 
legale evreieşti, dacă documentele de mai 
târziu descriu corect contextul juridic din 
acea perioadă. Probabil că Marcu cunoştea 
aceste reguli, iar destinatarii săi le presu- 
puneau, de vreme ce aceste principii etice 
erau respectate pe scară largă. Uneori însă, 
elitele nu considerau că trebuie să respecte 
aceste norme. 

S-ar putea ridica întrebarea cum de urma- 
șii timpurii ai lui Isus au reușit să afle ce s-a 
întâmplat într-o întrunire cu ușile închise a 
*Sanhedrinului. Chiar și în cazul celor mai 
secrete întâlniri, existau frecvent scurgeri 
de informaţii, mai ales când simpatizan- 
ţii cuiva aveau tovarăși care participau la 
întruniri (cf. 15:43); se pot invoca astfel de 
exemple atât pentru Senatul roman, cât şi 
pentru Sanhedrinul din lerusalim. (Mai 
mult, din perspectivă creștină, ucenicii au 
avut ulterior acces la relatarea actorului 
principal al evenimentelor: Isus.) 


14:53. „Preoţii cei mai de seamă”, „bătrâ- 
nii” și „*scribii” aveau cu toții repre- 
zentanți în Sanhedrinul suprem al lui 
Israel, curtea religioasă supremă a țării. 
Sanhedrinul era un fel de senat sau de con- 
siliu municipal; forul suprem al iudeilor se 
afla în Ierusalim. Tradiţii ulterioare susțin 
că întregul Sanhedrin, cuprinzând șapte- 
zeci și unu de membri, se aduna de obi- 
cei într-o sală anume din Templu, numită 
Sala Pietrelor Cioplite, unde se așezau în 
semicerc, în jurul *marelui-preot. Numărul 
poate să fie doar o medie, iar *Josephus 
sugerează că se reuneau în apropierea 
Templului, dar nu în interiorul lui. În cazul 
de faţă, numeroși membri ai Sanhedrinului 
(probabil că măcar jumătate, ca să se întru- 
nească cvorumul necesar) participă la o 
reuniune nocturnă secretă, fără notificare 
prealabilă, la casa marelui-preot (14:54), cu 
toate că anchetau ceea ce considerau a fi o 
faptă pasibilă de pedeapsa capitală. 

După principiile legale detaliate ale unor 
rabini de mai târziu, dar și potrivit princi- 
piilor legale mai generale din Antichitate, 
reuniunea consemnată de Marcu ar fi fost 
considerată ilegală pe următoarele con- 
siderente: era secretă, s-a ţinut noaptea, 
într-o locuință privată. Probabil că liderii 
o vor fi prezentat-o ca audiere preliminară 
înaintea anchetei oficiale (cf. Luca 22:66). 
Lipsa unei notificări prealabile putea fi 
justificată prin aceea că era sărbătoare și 
toate oficialitățile de resort erau de faţă; 
dar de vreme ce procesele erau interzise 
în ziua de sabat prin Lege, cel mai proba- 
bil, erau interzise și în zilele de sărbătoare 
(deși execuțiile erau permise). Oficialitățile 
sosite, probabil mai cu seamă *saduchei 
(a se vedea rolul important jucat de către 
aristocrația sacerdotală în 14:55), par mai 
preocupate să-L condamne rapid pe Isus 
decât să respecte procedurile legale. 

14:54. Încălcarea proprietăţii private - a 
marelui-preot — de către Petru, presupu- 
nea o mare doză de credincioșie din par- 
tea unui pescar galileean. Gărzile puteau 
fi foarte bine străjerii marelui-preot, care 
puteau să-și dea repede seama că Petru este 
un personaj suspect. Sau puteau la fel să se 


afle prin preajmă gărzi de la Templu, în 
așteptarea deznodământului pentru pro- 
cesul ce se desfășura înăuntru. Ori puteau 
pur și simplu să fi vrut să stea treji până 
târziu de Paşte, chiar dacă nu anticipaseră 
și în ce împrejurări. 

14:55-56. In ciuda faptului că marele-preot 
era convins de subversivitatea lui Isus, 
cel puţin o parte a membrilor consiliului, 
probabil cărturari, respectă venerabila tra- 
diție iudaică a meticuloasei audieri încru- 
cișate a martorilor. Când însă martorii se 
contraziceau reciproc, orice interpretare a 
Legii iudaice impunea fără excepții să fie 
declaraţi martori mincinoşi, iar cazul să fie 
respins ca fiind o uneltire; potrivit Legii 
ebraice, martorii mincinoși, în cazul în 
care acuzatul risca pedeapsa capitală, erau 
condamnaţi la moarte (vezi Deut. 19:16-21 
și Manuscrisele de la Marea Moartă). Deși 
Roma nu acordase Sanhedrinului atribuția 
condamnării la moarte a martorilor minci- 
noși, forul israelit putea cel puţin să-i tragă 
la răspundere. Faptul că procesul continuă 
nestingherit pune în evidență corupția 
conducătorilor (există şi alte surse iudaice 
antice — rabinice sau *Manuscrisele de la 
Marea Moartă — care deplâng corupția aris- 
tocrației preoțești; *Josephus relatează şi 
cazuri concrete). 

14:57-59. Numeroși evrei se așteptau 
ca, odată cu restabilirea “împărăției, 
Dumnezeu să întemeieze un templu nou, 
sfințit.  Necunoscătorii considerau că 
avertismentul lui Isus despre distrugerea 
vechiului Templu și prevestirea altuia nou 
reprezenta o cumplită și revoluționară 
amenințare mesianică. Cu toate acestea, 
audierea încrucişată a martorilor e un eșec. 
14:60-61. Refuzul lui Isus de a răspunde 
cadrează cu tiparul evreiesc al martirului 
care îl sfidează pe judecătorul corupt. Cel 
puţin după practica rabinică de mai târziu, 
marele-preot nu putea să-L silească pe Isus 
să Se condamne prin propriile declaraţii, 
însă declarațiile martorilor nu-l ajută; dacă 
rânduiala rabinică de mai târziu va fi fost 
împărtășită de mai mulţi rabini din vremea 
lui Isus, atunci probabil că elita preoțească 
a decis pur şi simplu să nu ia seama. În cele 

din urmă, marele-preot Îl întreabă pe Isus 
dacă Se consideră El Însuși *Mesia — ceea 
ce, din perspectiva marelui-preot, echivala 
cu a fi un revoluționar. 

„Cel binecuvântat” era o parafrază răs- 
pândită pentru numele lui Dumnezeu. 
„Fiul lui Dumnezeu” (vezi glosarul) 
era o sintagmă neobișnuită în gura unui 
mare-preot, însă nu cu totul imposibilă 
(Manuscrisele de la Marea Moartă inter- 
pretează pasajul din 2 Samuel 7:14 în cheie 
mesianică). Cu toate că Marcu se poate 
să fi reformulat cu propriile sale cuvinte 
întrebarea pusă de marele-preot (tehnică 
literară obișnuită pe vremea lui), e posibil 
ca marele-preot să fi aflat că Isus folosea 
acest titlu cu privire la propria-l persoană 
și probabil cu sens mesianic (12:6). 

14:62. Isus pretinde că nu este un Mesia 
muritor, ci stăpânul cosmic din Daniel 
7:13-14, întruchiparea aşteptărilor Israe- 
lului, Cel care avea să vină în glorie și să 
domnească pentru totdeauna. (Șederea la 
dreapta poate fi o aluzie la Ps. 110:1.) 
14:63. Sfâşierea veșmintelor era un semn 
de doliu sau de *pocăinţă și se impunea 
atunci când cineva auzea o blasfemie la 
adresa numelui sfânt. Potrivit proceduri- 
lor rabinice de mai târziu, Isus nu putea fi 
considerat vinovat; dacă nu invoca numele 
ebraic sacru al lui Dumnezeu sau dacă nu 
îndemna la idolatrie (ex., declarându-Se El 
Însuși Dumnezeu, ceea ce nu face în acest 
moment), nu putea fi acuzat procedural de 
blasfemie (nici măcar în conformitate cu 
sensul popular mai cuprinzător al terme- 
nului; cf. 2:5-7). Un tribunal evreiesc L-ar 
fi declarat, cel mai probabil, nebun; cum 
să cuteze un neobrăzat de învățător galile- 
ean arestat să creadă vă va reveni pe norii 
cerului? Iarăşi, elitele (din toate colțurile 
Imperiului Roman) nu erau interesate de 
detalii legale. 

14:64. Potrivit Legii ebraice, marele-preot 
nu avea dreptul să judece singur acest caz; 
avea nevoie de votul consiliului (în cazul în 
care regulile de mai târziu consemnate în 
scris erau deja în vigoare la acea dată — dar 
e posibil ca lucrurile să nu fi stat astfel —, 
votul începea cu cei mai tineri și se încheia 

cu marele-preot, astfel încât nimeni să nu 
se simtă timorat de cei mai în vârstă). Deşi 
nu aveau cum să creadă efectiv că, potrivit 
definiției iudaice, Isus a rostit o blasfemie, 
aveau motive importante să termine cât 
mai repede această poveste: El reprezenta 
o amenințare certă la adresa instituției 
Templului (11:15-18), iar prin pretenţiile 
Sale mesianice punea în primejdie întreaga 
structură de putere romană pe care ei, ca 
aristocrați evrei, o susțineau. 

14:65. Spre deosebire de biciuirea publică, 
tratamentul aplicat aici — scuiparea, lega- 
rea la ochi, lovirea şi batjocorirea inculpa- 
tului — era, evident, contrar Legii ebraice. 
În timp ce Isus era batjocorit ca fals pro- 
fet, Petru împlineşte *profeţia pe care i-a 
făcut-o Isus (14:66-72); astfel că Isus tocmai 
trece un important test al adevăraţilor pro- 
feți (Deut. 18:22). 


14:66-72 
Tăgăduirea lui Petru 


14:66-69. Când căpătau funcții de condu- 
cere În cele mai proeminente case aristocra- 
tice, sclavii dețineau mai multă autoritate 
decât un om liber de rând. Femeile sclave 
nu dețineau, în mod obişnuit, asemenea 
puteri, dar puteau trăi mai bine decât 
cetățenii obișnuiți. Deși marele-preot va 
fi avut numeroși slujitori, situații similare 
din literatura antică atestă că fata sclavă 
putea să-l identifice pe Petru ca fiind din 
afara casei marelui-preot. De asemenea, 
veșmintele lui Petru erau distincte de cele 
ale străjerilor. Ca servitoare la o curte de 
aristocrați, această femeie probabil că ajun- 
sese și pe la Templu şi avusese ocazia să-i 
privească în voie pe ucenicii lui Isus în cur- 
tile Templului. Faptul că Petru pleacă din 
curte spre pridvor indică, pesemne, nevoia 
lui de a găsi o ieșire. 

14:70. Accentul galileean era diferit de 
cel iudeu, cu siguranță în “aramaică, dar 
și (cum este, probabil, cazul de față) în 
greacă. Slujitorii marelui-preot și străjile 
vor fi locuit în lerusalim și se considerau 
iudei. Accentele regionale erau dificil de 
ascuns (cf. Jud. 12:6). 


14:71. „Blestemele” rostite de către Petru 
nu sunt cuvinte vulgare; mai degrabă, el 
jură că nu-L cunoaște pe acel om, invocând 
asupra sa blesteme în cazul în care minte. 
Conducerea Templului era interesată să eli- 
mine doar liderul grupării; adepţii săi erau 
considerați primejdioși numai în măsura 
în care continuau să-și urmeze liderul — așa 
cum făcuse și Petru până aici. 

14:72. Pentru majoritatea locuitorilor din 
lumea mediteraneană antică, cântatul 
cocoșului semnala ivirea zorilor. Unii cer- 
cetători consideră că aici e vorba despre 
un cocoş palestinian mai harnic, care cânta 
undeva între 12:30 și 2:30 a.m. 


15:1-15 

Pilat şi regele 

15:1. Cum un proces desfășurat în timpul 
nopții era ilegal, oficialitățile se reîntrunesc 
când se crapă de ziuă (în jur de 4:30 a.m.) 
sau în zori (în jur de 5:30 a.m.) ca să-și ofici- 
alizeze concluzia. Autoritățile locale puteau 
să judece procese şi să condamne oameni 
înainte să ajungă la guvernatorul roman, 
însă numai acesta avea puterea să trimită 
la moarte. (Exista astfel garanţia că ofici- 
alitățile locale nu vor executa, fără știrea 
Romei, oameni care sprijineau imperiul.) 
Funcționari romani precum “Pilat trebuiau 
să se întâlnească cu diverși clienţi și mem- 
bri ai societății din zori și până către seară, 
astfel încât Isus trebuia să fie gata devreme 
pentru înfățișarea înaintea lui Pilat; statu- 
tul lor le asigura prioritate în fața celorlalți 
care aşteptau să intre în audienţă. Pilat 
locuia în Cezareea, pe coasta ludeei, dar în 
timpul Paştilor se muta la Ierusalim, în fos- 
tul palat al lui Irod cel Mare; guvernatorul 
trebuia să fie în lerusalim de Paște pentru a 
preîntâmpina eventualele tulburări. 
15:24. Pretenţia de a fi regele iudeilor, 
*Mesia, Îi putea atrage acuzația de revoltă 
și uneltire împotriva împăratului, mai ales 
pe timpul paranoicului Tiberiu. Singura 
vină pentru care liderii evrei puteau să exe- 
cute automat orice infractor era aceea de 
profanare a Templului; în ochii lor, gestul 
lui Isus din Templu cel puţin se apropia de 


această culpă, dar ei știau că pretențiile Sale 
mesianice Íl făceau mai primejdios pentru 
Pilat. În trecut, Pilat nu le prea făcuse pe 
plac acestor lideri, iar acum trebuiau să se 
prezinte în fața lui cu probe serioase. 

15:5. Consemnările iudaice despre martiri 
atestă frecvent perplexitatea judecătorilor 
dintre *neamuri în fața refuzului martirilor 
de a coopera (ex.: 2 Mac., *4 Mac.). Legea 
romană nu considera că tăcerea confirmă 
acuzaţia, dar un inculpat care refuza în 
mod sistematic să răspundă putea să fie 
condamnat în lipsă. 

15:6-10. Guvernatorii romani puteau să 
țină cont de precedente juridice, dar erau 
liberi să soluţioneze orice caz aşa cum 
găseau de cuviință. Eliberarea unui întem- 
nițat cu ocazia unei sărbători este un obicei 
local neatestat în documentele istorice care 
ne-au parvenit, dar este în consonanţă cu 
mentalitatea epocii (ex.: un guvernator 
din Egipt a dat drumul cuiva la insisten- 
tele „gloatei”, în 85 d.H.). Spre deosebire 
de Isus, Baraba era un revoluționar vio- 
lent; dar, din câte se ştie până în prezent, 
n-a pretins niciodată că ar fi rege, nici n-a 
adunat la fel de mulți adepţi. Acuzatorii lui 
Isus Îl înfățișează ca revoluționar, dar se 
pare că Pilat Îl considera mai popular, dar 
totodată și mai inofensiv decât pe revoluți- 
onarul Baraba. Dacă oamenii L-ar fi cerut 
pe Isus, Pilat putea să-L elibereze fără să-i 
ofenseze pe liderii politici locali (pentru 
conflictele sale anterioare cu aceştia, vezi 
comentariul la 15:15). 

15:11. Autorii antici critică adesea nestator- 
nicia gloatelor. Din punct de vedere istoric, 
majoritatea celor din mulțime erau iudei 
care nu-L cunoșteau prea bine pe Isus, 
spre deosebire de pelerinii galileeni, care-L 
ştiau (dintre ei provenind probabil majori- 
tatea susținătorilor Săi din 11:9-10). 
15:12-15. O biciuire severă preceda, înde- 
obşte, răstignirea, dar era adesea adminis- 
trată pe traseu sau după ce condamnatul 
fusese țintuit pe cruce. Condamnatul era 
dezbrăcat și, de obicei, legat de un stâlp; 
soldaţii foloseau „flagella”, bice din piele 
având bucăți de metal sau de os prinse de 
fâșiile de piele, care jupuiau pielea și lăsau 

dâre însângerate pe trup. Răstignirea era 
considerată cea mai chinuitoare și mai 
degradantă formă de execuţie a infractorilor 
cunoscută în Antichitate. Era concepută să 
inducă decesul prin tortură lentă; deși victi- 
mele puteau muri rapid datorită pierderilor 
masive de sânge, puteau şi să agonizeze zile 
întregi, murind deshidrataţi sau asfixiați. 
Atârnând gol în fața mulțimilor, incapa- 
bil să-și controleze excreţia şi defecația, cu 
muștele roind pe rănile deschise — toate 
acestea aveau și menirea de a umili victima. 

Când Pilat a devenit guvernator, a revol- 
tat numaidecât lerusalimul cu stindardele 
romane pe care a încercat să le aducă în 
cetate; cu doar puţin înainte de scena din 
acest pasaj, tocmai construise un apeduct 
cu fonduri luate din vistieria Templului. 
Insensibilitatea lui n-a făcut decât să stâr- 
nească ostilitatea evreilor, iar acum se pare 
că devenise mai puțin interesat să se înca- 
iere iarăși cu oficialitățile locale. Acuzele 
localnicilor împotriva guvernatorilor, 
odată crezute, puteau să determine revo- 
carea lor din funcţie, iar ordinea publică 
avea adesea preeminenţă în fața dreptăţii 
pentru indivizi. Deși Pilat a avut asigu- 
rat sprijin politic până ce presupusul său 
*patron, Sejanus, a demisionat, în 31 d.H., 
trebuie să fi învăţat să coopereze cu aristo- 
crația locală, de vreme ce a supraviețuit în 
funcţie încă vreo câțiva ani, până în 36 d.H. 
(La acea dată, potrivit lui *Josephus, recla- 
maţiile localnicilor i-au atras revocarea din 
funcţie.) 


15:16-20 
Aclamarea regelui 


15:16. Pretoriumul fusese odinioară imen- 
sul palat al lui Irod cel Mare, folosit acum 
de guvernatorii romani pe perioada șederii 
în lerusalim. 

15:17. Purpura a fost mereu foarte scumpă 
(vezi Fapte 16:14), dar mult mai important 
în situația de față este faptul că mantia 
de purpură și cununile din frunze erau 
însemne ale prinților greci vasali. Probabil 
că soldaţii îi improvizaseră mantia dintr-o 
togă romană stacojie. 


Marcu 15:18-15:26 


Numeroşi cercetători sunt de părere că 
această coroană de spini, făcută probabil 
din ramurile unei tufe de acant sau de 
curmal (care ar fi arătat mai asemănător cu 
o coroană), era menită să aibă spinii mai 
degrabă în afară, decât spre interior pen- 
tru a-L înțepa; în felul acesta, cununa imita 
coroanele purtate de către conducătorii 
*eleniști. Cum era o cunună împletită, unii 
spini sau ghimpi vor fi rămas spre interior, 
rănind pielea capului lui Isus. Doar cei mai 
importanţi regi puteau purta o coroană 
adevărată în locul cununii, astfel că ei Îl 
gătesc pe Isus ca pe un prinţ vasal. 

15:18. Împăratul roman era salutat cu 
„Ave...” Astfel că soldații romani (proba- 
bil mercenari sirieni) își băteau joc de Isus 
(„Regele iudeilor”) aici; n-ar fi arătat mai 
mult respect nici unui rege evreu, chiar 
dacă ar fi crezut că Isus are acest rang. 
Din alte relatări, aflăm că au mai existat 
situații când *neamurile îmbrăcau oameni 
în așa fel încât să-şi poată bate joc de regii 
evrei sau îi bruscau fizic pe arestați și îi 
batjocoreau. 

15:19-20. Omagiile se aduceau în fața rege- 
lui (inclusiv în fața cezarului) plecat în 
genunchi. Trestia probabil că era folosită 
pentru pedepsirea militarilor. 


15:21-23 

Regele răstignit 

15:21. Cirena era pe teritoriul de azi al 
Libiei, în nordul Africii, și adăpostea o 
importantă comunitate evreiască. „Simon” 
era un nume foarte răspândit printre evrei 
(asemănarea cu patriarhul Simeon îl făcea 
deosebit de popular). Pelerini evrei cuce- 
mici veneau la lerusalim din toată lumea 
mediteraneeană (însoțiți probabil inclusiv 
de câțiva temători de Dumnezeu) cu pri- 
lejul sărbătorii de Paşte. Soldaţii romani 
aveau dreptul să oblige pe oricine doreau 
să le care diverse lucruri. Deoarece era zi 
de sărbătoare, când muncile erau interzise, 
Simon nu venea efectiv de la „câmp” ca un 
lucrător; probabil că ajunsese mai târziu la 
praznic, poate tocmai sosea din Cirena sau 
din sătucul în care îşi găsise gazdă. 


15:22. Locul răstignirii se poate să fi fost 
numit „Dealul Căpățânii” datorită morților 
survenite în această zonă sau din pricina 
formei dealului după ce piatra de pavaj 
fusese excavată. (Cu toate acestea, pretinsul 
amplasament al Calvarului propus de către 
Charles Gordon în jurul anului 1884, care 
pe atunci avea formă de craniu, dobândise 
acest aspect la multă vreme după Isus. Spre 
deosebire de amplasamentul tradițional, 
„Calvarul lui Gordon” nu prezintă nicio 
credibilitate.) 

15:23. Se spune că femeile cucernice din 
Ierusalim preparau în mod curent astfel 
de amestecuri pe care le ofereau celor care 
urmau să fie executați pentru ca să le aline 
durerile (cf. Prov. 31:6-7); Isus alege să 
îndure întreaga povară a agoniei răstigni- 
rii. Mulţi cercetători sugerează că smirna 
avea efect narcotic; alţii contestă ideea, însă 
rămâne faptul că alcoolul din vin putea să 
atenueze sensibilitatea la durere. 

15:24. Cel ce urma să fie executat era dez- 
brăcat în pielea goală; nuditatea era o 
rușine în Orient și la evrei. Soldaţii romani 
puteau păstra ei lucrurile pe care le avea la 
el condamnatul. Sorţii erau folosiți în mod 
frecvent pentru a lua decizii (vezi comenta- 
riul la Fapte 1:26). În mod obișnuit, o grupă 
de patru soldați era trimisă ca să suprave- 
gheze o răstignire (deși e posibil să fi fost 
mai multe în cazul de față, având în vedere 
că au fost executați mai mulți condamnați 
deodată). 

15:25. Ceasul al treilea începea îndată după 
8:30 a.m. și dura până îndată după ora 
9:30 a.m. (Momentul precis al orelor varia 
în funcţie de răsăritul soarelui, când înce- 
pea numărătoarea, ajustându-se astfel 
după anotimp.) 

15:26. Uneori un soldat purta în faţa con- 
damnatului sau alături de el o placă pe 
care erau consemnate acuzațiile (titulus) 
pentru care fusese condamnat la moarte. 
Câteodată, această placă era amplasată 
deasupra capului persoanei răstignite, în 
cazul în care lemnul vertical se ridica mai 
sus de zona în care se intersecta cu cel ori- 
zontal al crucii. Pretenţia regală era sufi- 
cientă pentru a abate mânia Romei (vezi 


comentariul la 15:2); în mod ironic, despre 
Isus nu se spune că este un fals preten- 
dent regal, ci „Regele iudeilor”, reflectând 
probabil sentimentele anti-evreiești ale lui 
Pilat sau ale slujbașilor săi. 

15:27. Termenul folosit aici pentru „tâlhar” 
este identic cu cel folosit de către Josephus 
pentru revoluționari. E posibil, așadar, ca 
acești doi bărbaţi să fi fost tovarăși ai lui 
Baraba, programat iniţial să fie şi el execu- 
tat împreună cu ei în acea zi. Autoritățile 
aveau adesea o preferință pentru execuții 
desfășurate cu prilejul unor sărbători cu 
mare aflux, pentru ca avertizarea împo- 
triva eventualilor infractori să aibă impact 
maxim. 

15:29-30. Unii dintre cei care asistau la spec- 
tacolul răstignirii îi blestemau pe cei cruci- 
ficaţi; pentru acuzațiile legate de Templu 
(15:29), vezi comentariul la 14:57-59. Nume- 
roși scriitori antici recurgeau la ironie, iar 
Marcu nu face nici el excepţie, remarcând 
adevărurile involuntare din cuvintele 
adversarilor lui Isus (v. 31). 


15:33-41 
Moartea Regelui 


15:33. „Ceasul al şaselea” începea chiar 
înaintea prânzului, iar „ceasul al nouălea” 
înainte de ora 3 p.m. Isus a murit cam la 
vremea când se aduceau jertfele de seară 
la Templu. Există relatări despre catastrofe 
survenite odată cu moartea unor “rabini 
pioși, mai cu seamă a celor a căror acti- 
vitate de mijlocire fusese esențială pen- 
tru lume; dar cel mai important mesaj al 
acestor semne este acela că judecata este 
iminentă. În trecut, întunericul semnalase 
judecata (Ex. 10:21-23) și la fel se va întâm- 
pla şi în viitor (Is. 13:10; Ezec. 32:7; Ioel 2:2, 
10, 31; 3:15; Amos 5:18; Zah. 14:6). În Amos 
8:9, întunericul se lasă la amiază; compară 
Deut. 28:29. 

15:34. Strigătul lui Isus e un citat, în *ara- 
maică, din Psalmul 22:1, care era uneori 
recitat în acest moment al zilei la rugă- 
ciune, însă în gura lui Isus, cuvintele capătă 
o semnificație aparte. Pentru cititorii antici 
care cunoșteau Scripturile, acest prim rând 

evoca întregul psalm în care se vorbește 
despre dreptul care suferă — și speranța 
unei răzbunări divine. (Cel mai probabil, 
Isus a citat psalmul în varianta ebraică, 
așa cum apare în Matei, dar compară și cu 
rugăciunea în aramaică din Mc. 14:36; pro- 
babil că Marcu folosește forma aramaică 
deoarece fraza a fost păstrată în medii 
aramaice. „Eli” putea fi confundat cu „Ilie” 
mult mai ușor decât „Eloi”; cf. 15:35—36.) 
15:35-36. Nu doar că Ilie era așteptat să 
revină la sfârșitul vremurilor (Mal. 4:5), dar 
unele grupări (atestate în scrieri rabinice 
mai târzii) credeau că Dumnezeu l-a trimis 
pe Ilie sub forma unui înger care să-i ajute 
sau să-i izbăvească pe învăţători renumiți. 
15:37. Specialiștii au considerat adesea că, 
în cazul răstignirii, moartea survenea prin 
asfixiere: victima ajungea prea istovită ca 
să-și mai poată umfla toracele când stătea 
atârnată pe cruce, iar diafragma devenea 
tot mai tensionată, până ce respirația era 
practic imposibilă. Dar mai recent, unii 
specialiști au avansat ipoteza că majorita- 
tea celor executați mureau din pricina pier- 
derilor masive de sânge (dacă erau ţintuiți 
cu piroane pe cruce) sau din pricina deshi- 
dratării. Oricare va fi fost cauza, moartea 
survenea de obicei în câteva zile — cu mult 
peste cele câteva ore de suferință ale lui 
Isus. Probabil că El a murit mai repede din 
cauza biciuirii premergătoare răstignirii. 
15:38. Circulau istorisiri ebraice despre 
dezastre naturale survenite la moartea 
unor rabini faimoși. Nu există un acord 
între specialiști dacă aici este desemnată 
perdeaua dinăuntru sau cea din afară, 
însă cel mai probabil Marcu se referea la 
cea de dinăuntru. Sfânta-sfintelor, unde 
preotul putea intra o singură dată pe an, 
era simbolul suprem al locului unde sălăș- 
luia Dumnezeu. Sfâșierea perdelei poate 
fi semnul că prezenţa lui Dumnezeu s-a 
îndepărtat din Templu (cf. Ezec. 9:3; 10:4; 
11:23) şi/sau accesul liber la Dumnezeu și 
fără medierea Templului. Acum nu mai era 
nevoie de vechiul sistem de la Templu, iar 
toate tradiţiile și rânduielile de aici erau 
acum judecate. 


Marcu 15:39-15:45 200 


15:39. Oficialitățile sau ofițerii romani 
delegau adesea unor centurioni misiuni 
precum execuțiile, care mobilizau un mic 
detașament de soldați. Cum romanii îl 
priveau pe împăratul în exercițiu ca fiu al 
zeificatului Augustus, centurionul e posibil 
să fi recunoscut în Isus nu doar pe „Regele 
iudeilor” (15:26), ci un rival al împăratului 
însuși. Însă un ne-evreu putea folosi sin- 
tagma „Fiul lui Dumnezeu” și cu referire 
la un filosof cucernic sau, mai frecvent, 
la un erou care avea drept tată un zeu. 
Evident, în Evanghelia după Marcu, „*Fiul 
lui Dumnezeu” înseamnă mult mai mult 
decât atât (14:61). Indiferent însă de accep- 
țiunea exactă intenționată, ironia lui Marcu 
(cf. 15:29-32) este suficient de transparentă: 
doar un bărbat dintre neamuri este impre- 
sionat în mod vădit de moartea lui Isus. 
15:40. Riscul de a fi puse sub acuzare era 
mult mai mic pentru femei decât pentru 
bărbaţii care-L urmau, dar asta nu dimi- 
nuează curajul lor de a fi prezente la răs- 
tignire. Epitetul aplicat lui Iacov, „cel mic” 
(VDC), se traduce mai corect prin „cel 
tânăr” (NTR), după cum indică utilizarea 
sa din *papirusurile antice. Maria e din 
Magdala, localitate identificată cu Tarichea, 
unde se pare că lucrau numeroși pescari. 
15:41. După standardele rigoriştilor religi- 
oşi, ar fi fost scandalos pentru o femeie (mai 
cu seamă dacă era măritată) să călătorească 
împreună cu o suită de ucenici bărbați 
(după câte se pare, de obicei fără soțiile lor; 
cazurile familiilor care făceau pelerinaje 
la Ierusalim intrau în altă categorie); cu 
excepția aristocrației, femeile căsătorite ale 
evreilor palestinieni conservatori trebuiau 
să-și limiteze activitatea publică, să poarte 
capul acoperit și să-și îndeplinească înda- 
toririle casnice. Au existat și femei care, în 
Antichitate, au deținut statutul de binefă- 
cător sau *patron (sponsor), însă mult mai 
puţine decât bărbaţi. Contestatarii invocau 
adesea adeziunea femeilor împotriva miș- 
cărilor pe care voiau să le discrediteze; 
unii îi incriminau pe *farisei pentru astfel 
de practici; situația de aici este, cel puțin 
ipotetic, mult mai scandaloasă, de vreme 
ce aceste femei călătoreau cu Isus. În acest 


singur verset, Marcu face trimitere la un 
aspect al lucrării lui Isus care submina 
ordinea socială convenţională, mai ales 
dacă, așa cum e de presupus, ele ÎI urmau 
în calitate de discipoli (vezi comentariul la 
Luca 10:39, pentru sensul cel mai frecvent 
al verbului „a urma” în evanghelii). 


15:42-47 
Înmormântarea Regelui 


15:42. Sabatul începea la apusul soarelui, la 
câteva ceasuri după moartea lui Isus. Nu 
era îngăduit de Lege ca trupul să fie pregă- 
tit de îngropăciune în ziua sabatului (vezi 
comentariul la Mt. 27:57-58 pentru lucru- 
rile îngăduite). Trupurile puteau fi unse, 
spălate și înfășurate chiar și de sabat, dar 
pregătirile mai laborioase trebuiau să mai 
aștepte. 

15:43. Faptul că din Sanhedrin făceau parte 
și oameni cucernici precum Iosif, nu doar 
cei care apar în relatarea procesului (care 
se arătau atât de pioși, încât chiar și ei 
credeau că sunt), cadrează cu diversitatea 
atestată chiar și în rândurile aristocrației 
evreiești din acea perioadă. În vreme ce o 
parte dintre documentele evreiești antice 
deplânge corupția elitei preoțești, relată- 
rile lui Josephus denotă că aristocrații din 
Ierusalim aveau multe puncte de dezacord. 
De vreme ce aștepta viitoarea “împărăție, 
cel mai probabil Iosif nu făcea parte din- 
tre *saduchei, spre deosebire de mulți alți 
confrați ai săi din Sanhedrin. El punea mai 
mare preț pe speranța poporului său decât 
pe legile romane. 

15:44. Dacă nu se intervenea pentru gră- 
birea moarțţii, adesea era nevoie de câteva 
zile până să moară cel răstignit (cf. loan 
19:31-32). 

15:45. Cum în mormintele excavate s-au 
găsit puține trupuri ale unor victime ale 
răstignirii sugerează că aceștia nu mai erau 
îngropați — o urâciune pentru sensibilitatea 
evreilor (Deut. 21:22-23). Dacă plecăm de 
la premisa că Pilat ținea cont de intere- 
sele locale atunci când hotăra o execuție, 
atunci probabil că se adapta și la obiceiu- 
rile lor funerare. O excepție descoperită 


în mormântul unei familii avute suge- 
rează că atunci, ca și acum, cei cu bogăţie 
și putere aveau o influență mai mare, pe 
care o puteau folosi spre bine sau spre rău. 
Totuși, cererea lui Iosif este una curajoasă; 
asocierea sa cu un răstignit acuzat de unel- 
tire putea să-l facă suspect de trădare, iar 
cei înstăriți erau uneori vânaţi și acuzați 
pentru ca dregătorii să îi execute şi să le 
confişte proprietăţile. 

15:46-47. Dacă Isus a murit pe la 3 p.m, 
Iosif trebuie să fi cumpărat rapid pânza 
de in, înainte de apusul soarelui (6 p.m.) 
când începea sabatul. Fâșiile de in erau 
folosite în mod curent pentru îngropare; 
mormintele noi săpate în piatră erau cele 
mai bune. Pietre mari, discoidale, puteau 
fi prăvălite într-un lăcaș la gura mormân- 
tului, împiedicând intrarea, ce se putea 
face numai după dificila îndepărtarea a 
pietrei. După ce trupul era pregătit pentru 
înmormântare, era lăsat vreme de un an să 
se descompună; pe urmă, fiul cel mare sau 
un alt membru al familiei restrânse reve- 
nea, aduna oasele într-o cutie și le depozita 
într-o nișă din peretele mormântului. 


16:1-8 
Femeile la mormânt 


De vreme ce conține prevestirea arătărilor 


de după “înviere (14:28), Evanghelia după 
Marcu ar fi completă cu sau fără 16:9-20; 
nu era nevoie ca Marcu să le menţioneze. 
Numeroase documente antice se mulțu- 
meau doar să prezică și să anticipeze eve- 
nimente care aveau să se petreacă după 
momentul în care *narațiunea în sine se 
oprea (ex.: Iliada, probabil cea mai celebră 
scriere greacă antică, anticipează moartea 
lui Ahile și căderea Troiei, fără să le și con- 
semneze). Astfel de suspensii ale firului 
epic reprezentau o tehnică “retorică obiș- 
nuită în acea perioadă. Unele cărţi (ca de 
pildă, lucrarea istoriografică ebraică ce e 
cunoscută ca *Pseudo-Philon), discursuri 
sau eseuri (precum unele din cele scrise 
de *Plutarh) se încheie la fel de abrupt. 
Cercetătorii discută dacă Marcu se va fi 
oprit în mod deliberat în acest punct și, 


Marcu 15:46-16:3 


dacă da, de ce. E posibil ca Marcu să fi 
vrut să încheie imediat după prevestirea 
arătărilor de după înviere, întrucât desti- 
natarii săi persecutați aveau încă parte de 
crucea lui Cristos, însă aveau nevoie să li se 
amintească de stupiditatea îndoielilor care 
îi chinuiau cu privire la biruinţa lor finală. 
16:1. Trupurile erau îndeobşte unse cu 
ulei (iar apoi spălate cu apă) înainte de 
îngropare, însă, cum Isus murise vinerea, 
cu doar câteva ore înainte de începutul 
sabatului (la apusul soarelui, în jur de 
6 p.m.), această ungere fusese amânată 
(nu aveau de unde să cumpere miresme la 
acea oră). Bărbaţii aveau voie să îmbrace 
numai bărbați pentru îngropăciune, însă 
femeile puteau să îmbrace și bărbați, și 
femei. Miresmele nu erau neapărat folo- 
site pentru toată lumea, însă erau adesea 
folosite pentru trupurile unor persoane 
importante (ex.: Irod). Acestea reduceau 
miasmele generate de descompunerea 
rapidă în zilele mediteraneene fierbinți. 
După o zi şi două nopți, femeile se puteau 
aștepta ca trupul să fi început să miroase. 
Însă Ierusalimul este la peste 600 m 
[2000 ft] deasupra nivelului mării, iar 
în aprilie este suficient de răcoare încât, 
într-un mormânt închis, trupul să se păs- 
treze încă în condiţii rezonabile. 

16:2. Era în jur de 5:30 dimineaţa; trezitul 
dis-de-dimineaţă era ceva obișnuit. Ele 
cumpăraseră miresme de la negustori 
(16:1), înainte să ajungă la mormânt, fie în 
acea dimineaţă, fie (mai plauzibil) sâmbătă 
seara, după apusul soarelui. Însă nu ar mai 
fi fost suficientă lumină pentru a putea 
ajunge la mormânt înainte de zorii zilei 
de duminică. 

16:3-4. Piatra discoidală ce fusese prăvălită 
în lăcașul ei în fața mormântului putea fi 
rostogolită numai de câțiva bărbaţi vânjoși 
(la fel ca în cazul altor morminte). După 
încheierea perioadei inițiale de doliu, mor- 
mintele erau de regulă deschise pentru 
cea de-a doua îngropare a oaselor, un an 
mai târziu, sau pentru decedațţii ulteriori 
ai familiei care erau îngropaţi în același 
mormânt. 

16:5. În literatura ebraică, îngerii sunt de 
obicei îmbrăcați în alb. Aceste femei nu e 
obligatoriu să-și fi dat seama de la început 
că aveau de-a face cu un înger; și preoții 
de la Templu, și alți oameni mai purtau 
haine albe. 

16:6-8. Autorii antici puneau adesea mare 
preț pe ironie. În toată Evanghelia după 
Marcu, oamenii răspândeau vești pe care 
ar fi trebuit să le țină secrete; aici, când în 
sfârșit li se spune să răspândească vestea, 
oamenii tac. Dacă, în varianta ei originală, 
Evanghelia după Marcu se termină aici, așa 
cum e de presupus, se încheie la fel de brusc 
precum începe și încă într-o notă finală iro- 
nică. Numeroase alte lucrări antice (inclu- 
siv numeroase tratate sau piese de teatru) 
se termină brusc. 


16:9-20 
Trimiterea (Un apendice) 


Tradiția manuscrisului și stilul sugerează 
că aceste versete sunt, cel mai probabil, o 
adăugire târzie (nu originală) la Evanghelia 
după Marcu, deşi unii specialiști (precum 
William Farmer) susţin teza că ar fi totuși 
marcane. Oricum ar fi, cea mai mare parte 
a conţinutului acestor versete poate fi 
găsită în alte evanghelii, iar tradiţiile par să 
fie suficient de timpurii. 

16:9-11. Mărturia unei femei era socotită 
mai puţin credibilă decât cea a unui bărbat, 
fapt atestat atât de către “Josephus, cât și 


de către *rabini (iar legea romană era pe 
aceeași linie). Ţinând cont de acest aspect, 
dar și de faptul că iudaismul nu susținea 
o înviere individuală a lui *Mesia, nu e 
de mirare că *ucenicii nu au crezut-o pe 
Maria Magdalena. 

16:12-14. Potrivit tradiției ebraice, ființele 
supranaturale precum îngerii, *Satana 
sau Ilie erau capabile să se înfățișeze sub 
diferite forme (trăsătură valabilă și pentru 
unele zeități din mitologia greacă). Şi Isus 
cel înviat pare să împărtășească această 
caracteristică. 

16:15-18. Printre semnele epocii mesia- 
nice, Isaia prevestește și că bolnavii vor fi 
vindecați, iar limbile celor muţi vor glăsui 
(Is. 35:5-6; totuși, limbile ar putea foarte 
bine să facă referire la genul de limbi din 
Fapte 2:4 sau 1 Cor. 14) și că poporul lui 
Dumnezeu are să-L, mărturisească (Is. 
43:10). Puterile care îi vor însoţi pe cei cre- 
dincioși le fuseseră caracteristice multor 
profeți din *Vechiul Testament (cf. cu tema 
aceasta prezentată în Fapte). 

16:19-20. Atât evreii, cât şi grecii admiteau 
ideea înălțării la cer a unui mare erou (pre- 
cum Hercule, iar în tradiția post-biblică 
iudaică, Moise); dar cel mai apropiat și 
mai celebru caz era cel al lui Ilie. Dar, prin 
aceea că Se așază la dreapta lui Dumnezeu, 
Isus este mai presus decât Ilie — Isus fiind 
Cel care stăpânește ca reprezentant al lui 
Dumnezeu (Ps. 110:1; cf. Mc. 12:36). 


LUCA 


Introducere 


Autorul. Luca menționează pronumele „noi” în contexte de importanţă secundară 
pentru desfășurarea acțiunii, în câteva pasaje din Fapte 16 și 20-28; contrar anumitor 
ipoteze erudite, în literatura istorică „noi” denotă aproape întotdeauna faptul că autorul 
era prezent în împrejurările specificate. Tradiţia timpurie, atestată de martori din secolul 
II și de titlul iniţial al cărții (vezi discuția despre paternitatea literară, din introducerea 
Evangheliei după Marcu) pledează pentru ipoteza că Luca, tovarășul de călătorie al lui 
Pavel, a scris Luca-Fapte. Deși teza limbajului medical folosit de Luca a fost exagerată, 
prezenţa unui limbaj cultivat, elevat este în concordanţă cu tradiția paternităţii literare a 
lui Luca. 

Dată. Scop. Există multe opinii asupra acestor chestiuni. Vezi introducerea la Fapte; 
unele dintre accentele specifice pentru Luca-Fapte sunt mai vizibile în Fapte decât în evan- 
ghelie. Împreună, Luca și Faptele apostolilor alcătuiesc o singură lucrare în două volume. 
Detaliile apologetice din Fapte sugerează, de asemenea, că cel de-al doilea volum al lui 
Luca a fost scris în decurs de un deceniu sau două după evenimentele relatate (probabil 
nu mai târziu de anii 70). 

Cadrul. Luca scrie unui auditoriu vorbitor de limbă greacă din zona de nord a 
Mediteranei, probabil din lumea egeeană. Cel puţin o parte din publicul său este alcătuit 
din oameni bogaţi, care doresc, poate, confirmarea și întărirea credinţei lor sau argumente 
cu care să o poată apăra. Vezi comentariul la 1:3-4 și discuția despre scop, din introdu- 
cerea la cartea Fapte. 

Genul literar. Vezi introducerea la evanghelii. În vreme ce alte evanghelii se apropie 
mai degrabă de *genul biografiei greco-romane, Evanghelia lui Luca este primul volum al 
unei lucrări în două părți, Luca-Fapte, care se situează, din multe puncte de vedere, mai 
aproape de o istorie greco-romană, decât de o biografie. Scrierile istorice în mai multe 
volume includeau, uneori, un volum axat asupra unui anumit personaj — cu alte cuvinte, 
un volum biografic inserat în cadrul unei scrieri istorice mai ample. Luca-Fapte combină, 
astfel, biografia cu monografia istorică. Având în vedere că Marcu este una dintre sursele 
lui Luca, am ales să analizăm multe dintre pasajele unde cele două cărți se suprapun, mai 
pe larg în Marcu, decât în Luca. 

Mesajul lui Luca. În cartea lui Luca se evidenţiază câteva teme distincte: lucrarea lui 
Isus în folosul proscrișilor societăţii, al celor ce nu corespund standardelor religioase, al 
săracilor și al femeilor; ceea ce scoate el în evidenţă în evanghelie pregăteşte terenul pen- 
tru felul în care va aborda misiunea printre *neamuri, din volumul al doilea, cartea Faptele 
apostolilor. În Luca, locul de desfășurare a acțiunii se mută treptat din Galileea în Ierusalim 

(deși cartea este încadrată de două scene petrecute în Templu), apoi din Ierusalim până la 
marginile pământului, în Fapte. Deși cei care optează pentru o datare târzie a cărții Fapte 
caută să o separe de Evanghelia lui Luca, majoritatea cercetătorilor recunosc că între cele 
două volume există o unitate narativă puternică și că erau menite a fi citite, la modul ideal, 
împreună (vezi Fapte 1:1). 

Comentarii. Printre comentariile utile se numără: I. Howard Marshall, The Gospel of 
Luke, NIGTC, Grand Rapids, Eerdmans, 1979; Francios Bovon, Luke, 3 vol., Hermeneia, 
Minneapolis, Fortress, 2002-2013; John T. Carroll, Luke: A Commentary, Louisville, 
Westminster John Knox, 2012; F. W. Danker, Jesus and the New Age: A Commentary on 
St. Luke's Gospel, ed. rev., Minneapolis, Augsburg/Fortress, 1988; Joseph A. Fitzmyer, The 
Gospel According to Luke, 2 vol., Garden City, NY, Doubleday, 1981 și Craig A. Evans, 
Luke, NIBC, Peabody, MA, Hendrickson, 1990. Pe lângă lucrările generale menționate în 
introducerea la Evanghelia după Matei, cea a lui Kenneth Bailey, Poet and Peasant, Grand 
Rapids, Eerdmans, 1976 este utilă pentru contextul unei însemnate părți din Luca (înde- 
osebi Luca 15). Printre numeroasele monografii folositoare, amintim Diane G. Chen, 
God as Father in Luke-Acts, New York, Peter Lang, 2006. De asemenea, în cartea mea Acts: 
An Exegetical Commentary, 4 vol., Grand Rapids, Baker Academic, 2012 — unele capitole 
referitoare la întrebările introductive citează alte câteva surse relevante. 


1:14 
Prefaţa literară 


În vremea lui Luca, scriitorii mai laborioși 
își începeau adesea cărţile cu un fragment 
de proză elegantă, scrisă într-un stil mai 
clasic. (În general, cei cu pretenții literare 
imitau limba greacă folosită într-un trecut 
relativ îndepărtat, iar nu pe cea uzuală în 
momentul scrierii cărţii). Din acest punct 
de vedere, introducerea evangheliei lui 
Luca este excelentă. 

1:1. Termenul ales de Luca pentru „isto- 
risire” se folosea îndeobşte cu sensul de 
*naraţiune, cuprinzând numeroase eveni- 
mente, spre deosebire de povestirea unui 
eveniment singular și se aplica cu predi- 
lecţie (dar nu exclusiv) lucrărilor istorice. 
„Lucrurile care s-au petrecut printre noi” 
era un subiect firesc de cronică. 

Scriitorii care compilau materiale în 
vederea elaborării unei lucrări începeau 
uneori cu o sursă primară, în care împle- 
teau material secundar, provenit din altă 
sursă sau surse. Majoritatea cercetătorilor 
sunt de părere că Luca își începe demersul 
având ca izvor principal Evanghelia după 
Marcu, în care inserează alte materiale, 
inclusiv ceea ce majoritatea cărturarilor 
numesc „Q” (orice fragment de material 
comun scrierilor lui Matei și Luca, dar 
care nu se află și în Marcu). De aseme- 
nea, se obișnuia ca scriitorii să explice de 
ce doreau să scrie o anume lucrare, dacă 
existau deja alte cărți cu același subiect. 
Astfel, unii scriitori invocau problema 
dimensiunii celorlalte texte (vezi 2 Mac.) 
sau considerente stilistice (vezi *Iheon), 
pentru a justifica nevoia unei noi lucrări; 
alți autori considerau că scriitorii dinaintea 
lor nu investigaseră subiectul îndeajuns de 
temeinic (*Josephus, Artemidoros) sau că 
îl înfrumuseţaseră *retoric (* Tacitus); alții 
doreau, pur și simplu, să compileze mai 
detaliat lucrările anterioare (*Quintilian). 
1:2. În lumea antică, „a încredința” func- 
ționa, uneori, ca termen tehnic. În mod 
normal, *ucenicii *rabinilor transmiteau 
mai departe cu minuțiozitate tradițiile 
din prima generaţie. În alte zone ale lumii 

antice, ucenicii unui învățător considerau 
transmiterea fidelă a spuselor dascălului 
drept o parte esenţială a misiunii lor; școlile 
propagau mai departe ideile întemeietoru- 
lui lor. Ce motiv ar avea cineva să creadă 
că ucenicii lui Isus ar fi mai puțin acurați 
decât toţi ceilalți ucenici? În mod obișnuit, 
istoricii se consultau cu martorii-cheie, din- 
tre care mulți erau încă în viaţă, ba chiar în 
poziţii de conducere în perioada când au 
fost alcătuite sursele evangheliei. Deseori, 
cei din vechime își antrenau memoria 
într-o manieră care i-ar face de rușine 
pe intelectualii epocii moderne. Oratorii 
puteau să recite discursuri cu durata de 
câteva ore; ba chiar, un orator excepțional 
susținea că își aduce aminte fragmente din 
zeci de discursuri ţinute de colegii săi de 
clasă, cu câteva decenii în urmă. O aseme- 
nea memorie nu era privilegiul exclusiv al 
persoanelor educate; povestitorii neșco- 
liți puteau să recite, din memorie, lucrări 
întregi, precum Iliada și Odiseea lui Homer. 
A obiecta la orice exemplu de acest fel pe 
motiv că unul e specific grecesc, iar altul e 
dintr-o perioadă târzie etc. ar presupune 
invalidarea tuturor dovezile existente și a 
rămâne în sfera speculațiilor pure. Ar tre- 
bui să ne așteptăm ca materialul să fi fost 
păstrat. De vreme ce Luca scrie că martorii 
oculari erau încă în viaţă și că primiseră 
chiar un loc de seamă în *Biserica primară, 
putem avea deplină încredere că tradiția 
transmisă de el este demnă de crezare. 
(Martorii oculari erau considerați cel mai 
sigur izvor de informații.) 

1:3-4. Adesea, introducerile literare pre- 
cizau scopul lucrării (ex.: în scrierea lui 
Josephus, Contra lui Apion, găsim: „pentru 
a-i învăţa pe toți cei care doresc să știe ade- 
vărul” despre poporul evreu); aici, Luca 
vrea să prezinte informații precise („temei- 
nicia lucrurilor” - NTR; „siguranţa lucru- 
rilor” —- CLV; „adevărul exact” - NASB). 
Obiectivul declarat („lucrurile care s-au 
petrecut printre noi”) este adecvat pentru 
o prefață istorică. Luca avusese oportuni- 
tatea de a face „cercetări cu de-amănun- 
tul” asupra subiectului, în timpul călă- 
toriilor sale în tovărăşia lui Pavel, la care 

face aluzie în Fapte (în izvoarele istorice 
antice, pronumele „noi” denotă aproape 
întotdeauna faptul că autorul era prezent). 
Aceste călătorii au inclus aproape doi ani 
petrecuţi în Iudeea (Fapte 21:17-18; 27:1). 

În *retorica antică se obişnuia să se 
invoce informațiile cunoscute de publicul 
larg, iar aici Luca face apel la informaţiile 
pe care Teofil deja le cunoștea și pe care 
evanghelistul practic doar le confirmă. 
Cu alte cuvinte, mare parte din istorisirea 
lui Luca reflectă ceea ce îndeobște se știa 
deja, în interiorul mișcării creștine timpu- 
rii. Deseori, cărțile debutau cu o dedicație 
către *patronul bogat care sponsorizase 
proiectul literar (Luca-Fapte nu este doar 
o lucrare privată; lungimea Evangheliei 
lui Luca diferă cu doar trei procente de 
cea a cărții Fapte, ambele încadrându-se în 
dimensiunea standard a sulurilor destinate 
lecturii publice). Deopotrivă, autorul putea 
dedica lucrarea unei persoane cu statut 
înalt, în speranța că aceasta se va simți 
onorată și că, în consecinţă, va promova 
scrierea. 

Teofil, numele sponsorului, era un nume 
ebraic frecvent. (In registru simbolic, ar 
putea fi tradus ca „iubitor de Dumnezeu”, 
însă nu se cunosc nume simbolice în dedi- 
caţiile antice). Termenul „preaalesule” 
ar putea să indice faptul că el făcea parte 
din aristocrația romană (ordinul ecvestru), 
deși este posibil ca Luca să folosească titlul 
doar din curtoazie. Dorinţa de a verifica 
veridicitatea unor fapte era cât se poate 
de îndreptățită, având în vedere că exis- 
tau numeroase concepții concurente, în 
Imperiul Roman, care susțineau că deţin 
adevărul religios. 


1:5-25 

Îngerul Și preotul 

După prologul într-un stil grecesc clasic 
mult mai pronunțat din versetele 1:14, 
aici Luca se confirmă drept un veritabil 
maestru al diverselor stiluri literare, adap- 
tându-se la stilistica *Septuagintei, reite- 
rând ritmurile sale ebraice, care domină 
capitolele 1-2. 


1:5. În mod uzual, istoricii începeau nara- 
țiunea menționând numele regilor sau 
guvernatorilor în exercițiu, ceea ce ajuta la 
datarea aproximativă a narațiunii. Irod cel 
Mare a fost, în mod oficial, rege al ludeei 
între anii 37 și 4 î.H. Douăzeci și patru 
de „cete” (VDC, NTR) sau de „grupuri” 
(BRC) preoțești (1 Cron. 24:7-18, în special 
v.10) slujeau prin rotaţie în Templu, fiecare 
câte două săptămâni neconsecutive anual. 
Preoții puteau să se căsătorească cu orice 
femeie israelită curată, însă deseori prefe- 
rau fiice de preoți („fetele lui Aaron”). 

1:6. Termenii pe care îi folosește Luca pen- 
tru a-i descrie pe Zaharia și Elisabeta sunt 
cei folosiți în *Vechiul Testament pentru 
descrierea altor oameni neprihăniți, pre- 
cum Noe (Gen. 6:9), Avraam (Gen. 17:1) 
şi lov (lov 1:1). Cel care citește acele isto- 
rii înţelege că, deși oamenii respectivi nu 
au fost perfecţi din punct de vedere moral 
(Gen. 9:21) sau desăvârșiți (lov 42:3-6), ei 
nu au încălcat nicio poruncă expresă din 
*Lege. Prin urmare, Luca folosește terme- 
nii aceştia pentru a contracara erorile ce se 
puteau naște din înțelepciunea populară 
cu privire la motivele sterilității (Luca 1:7). 
1:7. A nu avea copii era dezastruos din 
punct de vedere economic și social: eco- 
nomic, pentru că părinții nu aveau pe 
nimeni care să îi susțină la bătrânețe (vezi 
comentariul la 1 Tim. 5:4, 8); iar social, 
pentru că, potrivit Legii, sterilitatea era 
uneori o pedeapsă pentru păcat, iar când 
apărea o asemenea problemă, mulți se gân- 
deau la cea mai gravă explicaţie posibilă. 
Majoritatea considerau că sterilitatea era 
un defect al femeii și în general învățăto- 
rii evrei insistau ca bărbatul să divorțeze 
de soția stearpă, pentru a putea procrea. 
„Înaintaţi în vârstă” ar putea sugera că cei 
doi aveau peste șaizeci de ani (Mișna Avot 
5:21); vârsta în sine conferea un anumit sta- 
tut social și era uneori enumerată printre 
calități sau virtuți. 

Totuși, contrar înțelepciunii convenţio- 
nale, Zaharia și Elisabeta erau, categoric, 
oameni drepți (1:6; cf. Înţ. Sol. 4:1), iar 
ascultătorul evreu s-ar fi gândit imediat la 
Avraam cel drept și la Sara, care fusese și 


ea stearpă. La fel, Dumnezeu deschisese 
pântecele altor două soții de patriarhi, 
Rahela și Rebeca, precum și pe al Anei și 
pe al mamei lui Samson; totuși, Elisabeta 
amintește în mod deosebit de Sara, care era 
nu doar infertilă, dar și prea vârstnică pen- 
tru a mai da naștere unui copil. 

1:8-9. În vremea aceea, existau mai mulți 
preoți și leviţi (probabil în jur de optspre- 
zece mii) decât ar fi fost necesar pentru 
îndeplinirea fiecărei funcții în Templu. De 
aceea erau aleși prin tragere la sorți pentru 
a îndeplini anumite sarcini specifice, pe 
parcursul perioadei stabilite de slujire (pe 
lângă slujirea în cadrul a trei mari sărbă- 
tori, fiecare dintre ei slujea timp de două 
săptămâni, pe parcursul anului). Dat fiind 
numărul mare de preoți, fiecare dintre ei 
avea șansa de a îndeplini slujirea din 1:9 
poate o singură dată în timpul vieţii; tre- 
buie, deci, să fi fost o ocazie cu totul speci- 
ală pentru Zaharia. 

Arderea tămâii (Ex. 30:7-8) era un ritual 
obișnuit în templele din Orientul Apropiat 
antic, poate pentru a acoperi mirosul greu 
al cărnii jertfelor mistuite de flăcări în clă- 
dirile închise. Această tămâiere în Templu 
preceda jertfa de dimineaţă și se repeta 
după jertfa de seară. Se spune că slujitorul 
care oficia în mod regulat la Templu dădea 
semnalul de începere a tămâ:ierii, apoi se 
retrăgea; preotul arunca tămâie pe altar, se 
închina până la pământ apoi se retrăgea — 
de obicei, imediat (cf. 1:21). 

1:10. Ora jertfei de dimineaţă și a celei de 
seară reprezentau, de asemenea, princi- 
palele momente de închinare publică la 
Templu (cf. Fapte 3:1). Cu excepţia zilelor 
de sărbătoare, majoritatea persoanelor care 
se închinau erau locuitori ai lerusalimului; 
cum poporul nu avea voie să intre în 
sanctuarul preoţesc, probabil că mulțimea 
amintită era alcătuită din bărbaţi aflați în 
Curtea lui Israel și din câteva femei în afara 
acesteia, în Curtea Femeilor. 

1:11. Altarul tămâierii se afla în mijlo- 
cul sanctuarului preoţesc, în afara Sfin- 
tei-sfintelor. Zaharia 3:1 menţionează o 
apariţie în Templu, petrecută în perioada 
Vechiului Testament. Acolo, *Satana se 

arată înaintea *marelui-preot, stând la 
dreapta acestuia pentru a-l acuza; însă 
marele-preot stă în picioare înaintea înge- 
rului Domnului, care îl apără şi îi aduce un 
mesaj de pace pentru poporul său. 

1:12. Şi în Vechiul Testament, frica era reac- 
ţia firească a oamenilor atunci când aveau 
parte de revelații angelice. 

1:13. Vestea anunţată de îngeri, adesea 
cuprinzând şi numele viitorului copil, a 
precedat câteva nașteri importante din 
Vechiul Testament (ex.: Gen 16:11; 17:19; 
Is. 7:14). Pretutindeni în lumea antică, per- 
soanele fără copii implorau zeitățile să le 
dăruiască unul. 

1:14-15. Cea mai apropiată paralelă din 
Vechiul Testament pentru Luca 1:15 este 
Judecători 13:4-5, 7, unde Samson, nazireu 
de la naștere, este avertizat să se abțină de 
la consumul de băuturi tari (cf. Num. 6:34). 
Compară cu Luca 7:33. Iudaismul antic 
privea *Duhul Sfânt îndeosebi ca Duhul 
*profeţiei. 

1:16-17. Ilie trebuia să revină înainte de 
Ziua Domnului, întorcând inima părinților 
către copii (Mal. 4:5-6; cf. Sir. 48:10). Cu 
toate că rabinii de mai târziu interpretau 
acest eveniment în sensul că Ilie, maestru 
al întrebărilor legale complicate, avea să 
lămurească genealogiile israelite, probabil 
că tema textului din Maleahi are în vedere 
reconcilieri familiale (cf. Mica 7:5-6). 
Pentru sintagma „să gătească Domnului 
un norod”, vezi Luca 3:4. Cu privire la 
venirea în duhul lui Ilie, compară cu cere- 
rea lui Elisei de a primi o „măsură dublă” 
(dreptul de moștenire al întâiului născut, 
dar însoţit de semne duble; Sir. 48:12) din 
acest duh, în 2 Împărați 2:9; cu toate că loan 
nu a făcut minuni, el a fost un mare profet — 
căci era înainte-mergătorul lui Isus. 

1:18. Asemenea lui Zaharia aici, Avraam 
(Gen. 15:8; cf. 17:17), Ghedeon (Jud. 
6:17, 36-40; 7:10-11) și alții din Vechiul 
Testament (2 Împ. 20:8; cf. Is. 7:10-14) au 
cerut semne atunci când li s-au făcut pro- 
misiuni uluitoare, dar nu au fost pedepsiţi 
din acest motiv. Faptul că semnul primit 
de Zaharia se dovedește mult mai dur și 
mai neplăcut pentru el însuși (1:20) nu face 

decât să sugereze că revelația aceasta este 
mult mai importantă decât precedentele. 
1:19. Deşi iudaismul alcătuise o listă impre- 
sionantă de nume angelice, *Noul Testa- 
ment menționează numai două, care apar 
și în Vechiul Testament: Gabriel/Gavril 
(Dan. 8:16, 9:21) și Mihail (Dan. 10:13, 21; 
12:1). Aceștia au devenit cei mai populari 
îngeri din tradiția iudaică a epocii, în care 
se istorisește cum Gavril a fost trimis în 
multe misiuni divine. Literatura ebraică 
înfățișa, de regulă, căpeteniile îngerilor 
șezând înaintea tronului lui Dumnezeu. 
1:20-21. În mod normal, aruncarea tămâii 
pe altarul pentru tămâiere încins nu cerea 
prea mult timp, iar preotul ieșea din incintă 
imediat după aceea. Probabil că întârzierea 
despre care vorbește textul a tulburat mul- 
țimea adunată; au crezut, poate, că Zaharia 
nu arătase reverența cuvenită și căzuse 
mort la pământ sau că intervenise vreun 
alt incident. Dacă jertfa adusă de Zaharia 
nu fusese primită, atunci și rugăciunile lor 
erau în pericol. 

1:22. Termenul folosit aici pentru „mut” ar 
putea include și surditate, însă nu în mod 
necesar. Despre pedepse divine pentru 
neascultare, vezi, de exemplu, Geneza 9:11; 
cu privire la pierderea temporară a graiu- 
lui din pricina unei revelații şocante, vezi 
Daniel 10:15; dar vezi îndeosebi reducerea 
la tăcere a unui profet până la împlinirea 
unui anumit semn, în Ezechiel 24:27; 33:22. 
1:23. Cum perioada sa de slujire era de 
doar două săptămâni pe an și cum nu avea 
niciun fiu care să îl susțină la bătrânețe, se 
prea poate ca Zaharia să fi deținut o mică 
fermă sau să fi lucrat altceva în ţinutul 
deluros din Iuda. (În mod normal, preoții se 
întrețineau din zeciuiala dăruită de popor, 
și nu muncind pământul, însă taxele mari 
impuse săracilor, la care se adăugau practi- 
cile inechitabile ale aristocrației preoțești — 
îndeosebi în deceniile de dinaintea anului 
66 d.H. — complicau mult situația preoților 
mai puţin înstăriți.) 

1:24-25. Cântări de laudă precum cea ros- 
tită aici de Elisabeta fuseseră înălțate și în 
trecut de femeile sterpe cărora li Se arătase 
Dumnezeu (Gen. 21:6-7; 1 Sam. 2:1-11), 


însă aceasta amintește în mod deosebit 
de bucuria Rahelei: „Mi-a luat Dumnezeu 
ocara!” (Gen. 30:23). 


1:26-38 
Îngerul și fata 


Aici, Luca pune în antiteză credința simplă 
a unei adolescente, Maria, cu credinţa sin- 
ceră, dar mai puţin profundă a unui preot 
în vârstă, Zaharia (cf. contrastul chiar mai 
izbitor dintre Ana și Eli, în 1 Sam. 1-2); 
deși firul istorisirii este cu totul diferit, 
în ambele cazuri Dumnezeu Se folosește 
de o slujitoare a Sa smerită și neștiută de 
nimeni, pentru a purta în pântece pe Cel 
ce urma să aducă trezirea în generaţiile 
viitoare). Această secțiune are similitudini 
nu doar cu vestirea unor nașteri în *Vechiul 
Testament, dar și cu naraţiuni vetero-testa- 
mentare despre chemarea unor oameni: 
Maria a fost chemată să îndeplinească 
rolul de mamă a lui Isus. Având în vedere 
că pe atunci se obișnuia ca scriitorii să 
includă în lucrările lor comparații implicite 
sau explicite între personajele principale, 
câteva diagrame ar putea fi de real folos. 
Mai multe paralele între personaje apar 
ulterior, în Luca-Fapte, însă în tabelul 1 voi 
începe cu o serie de asemănări evidente, 
din prima parte a scrierii lui Luca (prelu- 
ate din comentariul meu la cartea Faptele 
apostolilor). 

1:26-27. De vreme ce Iosif făcea parte din 
linia genealogică a lui David, iar Isus avea 
să fie, din punct de vedere legal, fiul său, se 
putea considera că Isus făcea parte din casa 
regală a lui David. În iudaism, „fecioare” 
erau tinerele fete, de regulă până la vâr- 
sta de paisprezece ani. Termenul folosit 
de Luca aici pentru „fecioară” indică, 
totodată, faptul că Maria nu avusese încă 
relaţii sexuale cu un bărbat (1:34-35). În 
vremea aceea, Nazaretul era un sătuc fără 
importanţă; cele mai optimiste estimări 
timpurii indică între şase sute și două mii 
de locuitori, iar estimările mai recente, 
mai precaute, indică aproximativ cinci 
sute (firește că se ridică întrebarea cât de 
departe, în zona rurală, se considera că se 


întinde Nazaretul.) Cu privire la Gavril, 
vezi comentariul la 1:19. 

1:28-29. Dumnezeu Și-a încurajat adesea 
slujitorii, spunându-le că va fi „cu” ei (ex.: 
ler. 1:8). Formulele de salut, precum „ple- 
căciune”, erau uzuale, însă rangul și sta- 
tutul social stabileau pe cine să saluți și cu 
ce cuvinte. Ca femeie și ca persoană tânără 
(având, poate, doisprezece sau paisprezece 
ani), încă necăsătorită, Maria nu avea, prac- 
tic, niciun statut social. În mod tradițional, 
în formulele de salut nu apăreau nici titula- 
tura adresantului („căreia ţi s-a făcut mare 
har” sau „căreia ți s-a arătat bunăvoință”), 
nici promisiuni care-l vizau („Domnul este 
cu tine”), chiar dacă ar fi fost vorba de o 
persoană cu statut social înalt. 

1:30. Şi formula „nu te teme” (cf. 1:13) 
era des întâlnită în revelaţiile din Vechiul 
Testament (ex.: los. 1:9; Jud. 6:23; ler. 1:8; 
Dan. 10:12; cf. Gen. 15:1). Aici, Maria intră 
în galeria personajelor biblice despre care 
se spune că au căpătat trecere înaintea lui 
Dumnezeu (Gen. 6:8; 19:16, 19; Ex. 33:13). 
1:31. Acest verset urmează tipicul structu- 
rii vechi-testamentare a vestirii unei nașteri 
miraculoase și aduce aminte în mod deose- 
bit de Isaia 7:14, care se referă la promisiu- 
nea venirii lui Emanuel (asupra căreia vezi 
Mt. 1:23). 

1:32-33. În ultimă instanță, limbajul folosit 
aici derivă din 2 Samuel 7:12-16 şi, toto- 
dată, Îl identifică pe viitorul fiu al Mariei 
cu *Mesia „Dumnezeu tare” din Isaia 9:6-7 
(„Dumnezeu tare” este, în mod evident, 
un titlu divin; cf. Is. 10:21). Cu privire la 
“împărăția veșnică, compară şi cu Daniel 
2:44; 4:3; 6:26; 7:14. 

1:34-35. Tradiţia evreiască folosea verbul 
„a umbri”, pentru a descrie prezenţa lui 
Dumnezeu alături de poporul Său (vezi 
comentariul la 13:34). 

1:36-37. Esenţa pasajului 1:36-37 este aceea 
că Dumnezeu, care a procedat cu Elisabeta 
întocmai cum procedase cu Sara, poate și 
pe mai departe să facă orice. Asupra 1:37, 
compară cu Geneza 18:17 (despre modul 
cum Sara a ajuns să dea naștere unui copil); 
Maria are o credință mai mare decât înain- 
taşa sa (Gen. 18:12-15). 

1:38. Maria își exprimă supunerea față de 
voia Domnului în termeni folosiți uzual 
în Vechiul Testament pentru ascultare 
sau consimțământ (ex.: 1 Sam. 1:18; 25:41; 
2 Sam. 9:6, 11; 2 Împ. 4:2; cf. Bel 9; vezi mai 
ales 2 Sam. 7:25). 


1:39-56 
Mamele însărcinate în mod miraculos 
se întâlnesc 


1:39-40. Călătoria din Nazaret până în 
ținutul muntos al ludeei dura, probabil, 
între trei şi cinci zile, în funcție de amplasa- 
mentul exact al locuinţei Elisabetei. Ţinând 
cont că drumul era o zonă de acţiune a tâl- 
harilor, călătoria tinerei Maria era un act de 
curaj, deşi probabil că ea a mai întâlnit și 
alți drumețţi, poate chiar o caravană, alături 
de care să călătorească; altminteri, fami- 
lia ei nu i-ar fi îngăduit să plece la drum. 
Saluturile erau de obicei binecuvântări 
menite a invoca pacea, ceea ce explică răs- 
punsul din versetul 41. 

1:41. La fel ca dansul, tresăltarea era o mani- 
festare de bucurie (ex.: Înţ. Sol. 19:9, tradus 
cu „a zburda”). Evreii admiteau că fetusul 
are capacitatea de a simți și de a reacționa la 
stimuli. (Mai mult decât atât, deşi uneori se 
sugera că sexul fetusului putea fi schimbat, 
prin rugăciune, înainte de momentul naște- 
rii, unele tradiții rabinice mai târzii afirmau 
și că pruncii pot păcătui, pot dansa și altele 
asemenea, câtă vreme sunt în pântece). 
Unele istorisiri păgâne vorbeau despre copii 
care dansaseră în pântecele mamei lor sau 
vorbiseră imediat după naștere, însă păgânii 
priveau, în general, aceste manifestări drept 
semne de rău augur; în schimb, aici, mișcă- 
prenatale la Duhul profetic. Cu privire la 
*Duhul Sfânt, vezi 1:15. 

1:42-44. Despre lăudarea sau slăvirea 
cuiva (în acest caz, a lui Isus) în mod indi- 
rect, prin binecuvântarea directă adresată 
altei persoane, vezi comentariul la Matei 
3:16-17 (cf., de asemenea, *pseudoepigrafa 
*2 Bar. 54:10-11). 

1:45. Și Avraam a crezut promisiunea că va 
avea un fiu (Gen. 15:6). 

Tabelul 1. Paralele în primele capitole din Luca 


Zaharia în Luca 1:12-80 

Luca 1:12: destinatarul viziunii este tulburat 
1:13: nu te teme 

1:13 motivaţia minunii 

1:13: numele copilului (loan) 


1:15: copilul va fi mare 


1:15: umplut cu Duhul Sfânt încă din pântece | 1:35: conceput prin Duhul Sfânt 


1:16-17: misiunea 


1:32-33: misiunea 
1:34: întrebarea 
1:19-20: dovada sau explicaţia 1:35-37: dovada sau explicaţia 


1:20: Zaharia își pierde glasul, din pricina | 1:38, 45: Maria lăudată pentru credinţa sa 
necredinţei 
1:80: copilul crește 2:40, 52: copilul crește 


Tabelul 1 este adaptat după Craig S. Keener, Acts: An Exegetical Commentary, 4 vol., Grand Rapids, 


1:18: întrebarea 





Baker Academic, 2012-2014, 1:557. 


1:46-47. Versetele 46-55 scot în evidență 
înălțarea de care au parte cei săraci şi sme- 
riți şi răsturnarea celor mândri și bogați, 
fapt ce transpare şi din cântarea Mariei 
care semănă izbitor cu cântecul de laudă al 
mamei lui Samuel, Ana, din 1 Samuel2:1-10; 
Ana a sărbătorit ziua când Domnul i-a 
deschis pântecele sterp. (Luca omite meta- 
fora militară pe care Ana o folosise pentru 
a-și cânta triumful în rivalitatea dintre ea 
și Penina.) Psalmistul foloseşte adesea 
sintagma „suflete al meu”; a-L „înălța” pe 
Domnul înseamnă a-L lăuda (Ps. 34:2-3). 
Poezia ebraică folosește în mod obișnuit 
paralelismul sinonimic (în care cel de-al 
doilea vers reia afirmaţia din primul); prin 
urmare, aici termenii „suflet” și „duh” sunt 
folosiți interșanjabil, la fel cum se întâmplă 
de multe ori în Scriptură; de asemenea, 
bucuria și lauda sunt strâns legate (cf. Ps. 
33:1; 47:1; 95:2; 149:1-5). 

Tabelul 2 prezintă câteva posibile eco- 
uri ale cântecului Anei (este preluat din 


introducerea comentariului meu asupra 
cărții Faptele apostolilor). 

1:48. Cultura mediteraneană antică acorda 
o importanță deosebită onoarei și repu- 
tației, chiar și după moarte. *Vechiul 
Testament vorbeşte despre cei care au 
ascultat de Dumnezeu, îndeosebi des- 
pre profeți, numindu-i slujitori ai lui 
Dumnezeu. De asemenea, subliniază fap- 
tul că Dumnezeu îi înalță pe cei smeriți și 
tot aici ni se dezvăluie importanţa pe care 
cultura antică o acorda onoarei și a nume- 
lui cuiva inclusiv după moarte. 

1:49-50. În versetul 50, Maria face aluzie 
la Psalmul 103:17, care, în context, pune în 
evidenţă credincioșia lui Dumnezeu față 
de cei care se tem de EI, în pofida slăbiciu- 
nii firii omeneşti. 

1:51. Versetul este formulat în termenii rea- 
bilitării prin judecată; adesea, în Vechiul 
Testament, „brațul” Domnului salvează pe 
poporul Său și „îi risipește” pe dușmani. 
Maria împletește expresii din mai mulți 
psalmi. 

Tabelul 2. Ecouri ale cântecului Anei 


1 Sam. 2:1-10 Luca 1:46-55 
Dumnezeu îi înalță pe cei smeriți (2:1, 4-5, 8) | Dumnezeu îi înalță pe cei smeriți (1:48; 52-53) 


Mă bucur în mântuirea Ta (2:1, NTR) Mă bucur în Dumnezeu, mântuitorul meu 
(1:47) 


Sfânt este numele Său (1:49) 


Celebrarea înălţării celor smeriți și a doborârii 
celor mândri (1:51-53) 


Cei bogaţi rămân cu mâinile goale (1:53) 
Cei flămânzi sunt săturați (1:53) 


I-a răsturnat pe cei puternici (dynastas, 1:52) 
[același termen] 


Trecerea de la izbăvirea personală, la 
izbăvirea lui Israel (1:50) 


Tabelul 2 este adaptat după Craig S. Keener, Acts: An Exegetical Commentary, 4 vol., Grand Rapids, 


Nimeni nu este sfânt ca Domnul (2:2) 


Celebrarea înălţării celor smeriţi și a doborârii 
celor mândri (2:3-9) 


Săraci vs. bogaţi (2:7-8) 


Flămânzi vs. sătui (2:5) 


Săracii iau locul nobililor (4ynaston, 2:8) 


Trecerea de la izbăvirea personală la 
împăratul uns de Dumnezeu (2:10) 

1:52-53. Principiul potrivit căruia 
Dumnezeu îi înalță pe cei smeriți și îi 
răstoarnă pe cei mândri apare frecvent 
în Vechiul Testament (ex.: Prov. 3:34; Is. 
2:11-12, 17; cf. Sir. 10:14). Ideea că „cei 
flămânzi au fost săturaţi” provine din 
Psalmul 107:9, unde Dumnezeu îi ajută 
pe cei în nevoie, pentru că El este plin de 
îndurare. 

1:54-55. Dumnezeu făgăduise să fie credin- 
cios poporului Său Israel pentru totdeauna, 
datorită  legământului veşnic încheiat 
prin jurământ cu strămoșul lor Avraam 
(ex.: Deut. 7:7-8). Israel este „robul” lui 
Dumnezeu în Isaia 42-49 (cf. comentariul 
la Mt. 12:15-18). 

1:56. Cu toate că textele antice vorbesc 
uneori despre sarcină ca având o durată de 
zece luni, se ştia că în mod normal aceasta 
dura nouă luni; cele trei luni menţionate 
aici, la care se adaugă cele șase din versetul 
26 (şi în special v. 36) sugerează că Maria a 
stat la Elisabeta îndeajuns de mult timp, cât 
să fie martoră la naşterea lui loan. 


1:57-66 
Nașterea lui loan 


Acestei istorisiri îi lipsesc detaliile *hagio- 
grafice pe care le găsim în multe povestiri 
evreiești contemporane, îndeosebi în cele 
privind nașterea lui Noe și a lui Moise, 
când copilul a luminat încăperea sau (în 
cazul nou-născutului Noe) a vorbit (sau, 
potrivit unor *rabini de mai târziu, copiii 
s-au născut deja circumcişi). 

1:57-58. În mod obișnuit, vecinii luau și ei 
parte la diferitele sărbători ale unei familii 
(cf. 15:6), iar naşterea — îndeosebi una neo- 
bișnuită, ca aceasta — și tăierea împrejur a 
unui fiu în casa părintească (act înfăptuit 
de obicei de către tată, în perioada respec- 
tivă) erau asemenea ocazii. O tradiţie evre- 
iască mai târzie sugerează chiar că oaspeții 
se adunau în fiecare seară, de la naşterea 
copilului de parte bărbătească, până în ziua 
circumciziei. Cu privire la motivul special 
de celebrare din acest pasaj, vezi comen- 
tariul la 1:7. Pentru evrei, fiii erau extrem 

de importanţi, deoarece ei duceau mai 
departe genealogia familiei — deși, în prac- 
tică, se pare că la fel de iubite erau și fiicele. 
1:59. *Legea cerea ca circumcizia să aibă loc 
în a opta zi de viaţă; acesta era un eveni- 
ment special, iar cutuma evreiască inclu- 
dea şi asumarea misiunii de a-l creşte pe 
copil potrivit legii biblice. În mod obișnuit, 
copiii evrei își primeau numele la naștere; 
dacă excludem textul de față, abia mai târ- 
ziu apar dovezi despre obiceiul de a numi 
copii doar în momentul circumciziei. Însă 
romanii le puneau nume copiilor lor la opt 
sau nouă zile după naștere (atât pentru 
fete, cât și pentru băieți), deci este plauzibil 
ca mulți evrei din perioada timpurie să le 
fi dat nume băieţilor în momentul tăierii 
împrejur, așa cum sugerează textul de faţă, 
dar și alte surse mai târzii. Se prea poate ca 
muţenia lui Zaharia să fi amânat momentul 
obișnuit al atribuirii numelui, dar compară 
cu 2:21. 

1:60-62. Copiii luau deseori numele buni- 
cului și, uneori, pe cel al tatălui. Tatăl, iar 
nu mama copilului, avea ultimul cuvânt în 
ce privește alegerea numelui. În societatea 
romană (dar nu și în cea evreiască), tatăl 
avea chiar și dreptul să decidă dacă familia 
să crească nou-născutul sau să îl arunce pe 
mormanele de gunoi. 

1:63. Se poate ca tăblița de scris să fi fost 
o placă de lemn acoperită cu ceară; mesa- 
jul era scrijelit pe suprafaţa cerată. Preoții 
erau, uneori, oameni învățați. 

1:64-66. Muţenia profetică și redobândirea 
vorbirii după împlinirea *profeției apar și 
în Ezechiel 24:27; 29:21; 33:22. 


1:67-80 
Profeția lui Zaharia 


În *Vechiul Testamentexista doar o linie fină 
de demarcaţie între lauda inspirată şi pro- 
feție (de ex. 1 Sam. 10:5-6; 1 Cron. 25:1-3) 
și adesea, așa cum este cazul în Psalmi, 
autorul putea trece de la una la cealaltă 
(46:1, 10; 91:1, 14). 

1:67. În Vechiul Testament, *Duhul lui 
Dumnezeu era asociat îndeosebi (dar nu 
exclusiv) cu profeția, iar această concepție 

s-a perpetuat în diverse cercuri evreiești 
până în vremea lui Isus. 

1:68. Formularea „binecuvântat să fie 
Domnul” apare în lauda vechi-testamen- 
tară (ex.: Ps. 41:13; 72:18; 1 Cron. 16:36; 
2 Cron. 6:4) și a devenit o formulă stan- 
dard de început a binecuvântărilor evre- 
iești. Profeţii și scriitorii de mai târziu (cf. 
*Manuscrisele de la Marea Moartă) susti- 
neau că Dumnezeu Își vizitează poporul în 
vederea răscumpărării și a judecății (vezi, 
de exemplu, traducerea grecească a Ex. 
3:16; 13:19; Ezec. 34:11). Folosirea termenu- 
lui „a răscumpărat” în acest pasaj stabilește 
o analogie între acest nou eveniment și cel 
al salvării poporului lui Dumnezeu din 
Egipt (cf. verbul înrudit din Ex. 6:6; 15:13; 
Deut. 7:8); profeţii făgăduiseră o eliberare 
viitoare, printr-un nou exod. 

1:69. Deoarece cornul putea asigura victo- 
ria animalului în luptă, el era considerat un 
semn al puterii. „Cornul mântuirii” (NTR) 
are o semnificaţie similară cu „stânca” și 
„tăria” din Psalmul 18:2 (de asemenea, 
2 Sam. 22:3; cf. relaţia dintre „stâncă” 
și „putere” în cântecul Anei, din 1 Sam. 
2:1). Prin urmare, *Mesia din familia lui 
David avea să fie eliberatorul lor (cf. Ps. 
132:17). David era numit deseori robul lui 
Dumnezeu (ex.: 2 Sam. 3:18; 7:5, 8, 26). 
1:70-75. Dumnezeu făgăduise, prin legă- 
mântul Său cu Avraam și urmașii lui, că 
îi va izbăvi de vrăjmașii lor. Exprimarea 
din acest text reflectă în detaliu Vechiul 
Testament. Versetul 71, bunăoară, reflectă 
Psalmul 106:10 (Dumnezeu care îi izbă- 
veşte din mâna celor care îi urau) care, în 
context, se aplică răscumpărării poporului 
lui Dumnezeu din Egipt. „Legământul cel 
sfânt” (1:72) ar putea evoca Daniel 11:28, 30 
(deși, pe de altă parte, este o expresie natu- 
rală); Dumnezeu Își „aduce aminte” dese- 
ori de legământul încheiat cu patriarhii 
(Ex. 2:24; 6:5; Lev. 26:42, 45; Ps. 105:8-9), cu 
Israel (Ps. 106:45; 111:5; Ezec. 16:60) sau cu 
alții (Gen. 9:15-16). „Jurământul” pe care 
Dumnezeu i l-a făcut lui Avraam amintește 
de mai multe texte (ex.: Gen. 26:3; 50:24; Ex. 
6:8; 32:13; Deut. 9:5; 29:13; 30:20; 1 Cron. 
16:16; Ps. 105:9) și îndeosebi de Geneza 


22:16-18 (inclusiv triumful asupra dușma- 
nilor și binecuvântarea popoarelor). 
1:76. „A pregăti căile Lui” face aluzie la 
Isaia 40:3 (prevestind sosirea unui vestitor 
al noului exod) și probabil, Maleahi 3:1 
(posibil cu referire la Ilie, în 4:5); compară 
cu Luca 3:4-6; 7:27. 
1:77. „Mântuirea” viitoare din Isaia include 
izbăvirea de opresorii politici; însă, așa 
cum se întâmplă aici, este rostită și cu 
referire la revenirea Israelului în grațiile 
divine, prin iertare. 
1:78.  „Soarele” sau  „Răsăritul-cel-de- 
Sus” (ANANIA) ar putea fi o aluzie la 
Dumnezeu ca Soare al dreptăţii, din 
Maleahi 4:2 (cf. Ps. 84:11), în contextul pre- 
gătirii căii de către Ilie (Mal. 4:5-6). Unii 
comentatori au sugerat un joc de cuvinte în 
limba greacă, în jurul lui Mesia care apare 
în Vechiul Testament atât ca „mlădiță”, cât 
și ca „stea”. 
1:79. Deşi Luca împletește aici mai multe 
aluzii — la fel cum se întâmplă și în alte 
versete ale acestui capitol — el are în vedere 
îndeosebi Isaia 9:2; contextul acestui pasaj 
este explicit mesianic (Is. 9:6-7) și influen- 
țează, probabil, cheia de lectură a istorisiri- 
lor despre nașterea din fecioară, din Luca și 
Matei (cf. Is. 7:14; comentariul din Mt. 1:23). 
1:80. Afirmația rezumativă amintește înde- 
osebi de 1 Samuel 2:26 şi 3:19, descriind 
maturizarea profetului Samuel. Pustia era 
locul de unde se aștepta inițierea unui nou 
exod și, în consecință, venirea lui Mesia; 
unele grupări, căutând o mai mare puri- 
tate, se retrăgeau din iudaismul de masă în 
mijlocul pustiei. Este discutabil dacă loan 
a studiat pentru o vreme în sânul unor 
asemenea grupări, deși este o ipoteză pla- 
uzibilă, dacă părinţii săi vârstnici au murit 
înainte ca el să fi ajuns la vârsta maturității 
(pare-se că *esenienii obișnuiau să adopte 
copii și să îi instruiască încă de la vârsta de 
zece ani). Totuși, lucrarea publică ulterioară 
a lui loan s-a deosebit radical de retragerea 
din societate pe care o practicau aceștia. 
Scriitorii din vechime comparau uneori 
diverse personaje; Luca ÎI compară pe loan 
de aici cu Isus din 2:40, 52. Asemenea com- 
parații nu denigrau protagonistul plasat pe 

o poziţie inferioară; uneori, autorii alegeau 
un om remarcabil pentru a ilustra că cel cu 
care era comparat era și mai remarcabil. În 
repetate rânduri, Luca ilustrează punctual 
că Isus este mai mare decât loan. 


2:1-7 
Călătoria spre Betleem 


Recensămintele în vederea stabilirii taxe- 
lor deveniseră sporadice în ultimii ani ai 
Republicii, însă Augustus a reactivat prac- 
tica. Guvernatorii le organizau, fiecare în 
provincia sa (la început din cinci în cinci 
ani, iar apoi la fiecare doisprezece ani). În 
jurul anului 6 d.H. regula era ca recensă- 
mintele pe scară largă să fie efectuate o 
dată la paisprezece ani. Un recensământ în 
vederea calculării impozitelor, organizat la 
inițiativa preaslăvitului împărat Augustus 
este doar un prim element al contrastului 
dintre pompa pământească a lui Augustus 
și slava cerească a lui Cristos, din 2:1-14. 
2:1. Recensămintele erau importante pentru 
calcularea impozitelor datorate de popu- 
laţie; în general, erau organizate de către 
guvernatorii provinciali, deci probabil că 
guvernele locale nu implementau decretul 
lui Cezar simultan în toate regiunile. 
2:2. Există multe controverse între cercetă- 
tori, cu privire la statutul lui Quirinius de 
guvernator al Siriei în momentul respectiv. 
Este cert că Quirinius era guvernator al 
Siriei în timpul unui recensământ mult mai 
bine atestat de mai târziu, din anul 6 d.H., 
atunci când orașul Sepphoris și câţiva 
patrioți galileeni s-au revoltat împotriva 
recensământului din anul acela. Pasajul de 
față pare a face referire la un recensământ 
anterior, organizat pe când Irod cel Mare 
mai era încă rege (înainte de anul 4 î.H.); 
poate de aici sintagma lui Luca, „întâia dată 
pe când era dregător în Siria Quirinius”. 
Unii comentatori au sugerat că Luca ar fi 
combinat cele două evenimente (cel binecu- 
noscut cu cel mai obscur) sau că Quirinius 
era guvernator al Siriei atât în prima peri- 
oadă descrisă de Luca, cât și în anul 6 d.H., 
fapt susținut de o serie de dovezi (deși încă 
incomplete). Istoricii obișnuiau să dateze 

evenimentele prin menţionarea funcționa- 
rilor în exercițiu; prin urmare, este posibil 
ca Quirinius să fi fost în funcţie la momen- 
tul respectiv, fără a avea vreo legătură cu 
recensământul amintit. Guvernatorul Siriei 
este menționat deoarece în vremea aceea 
provincia romană Siria includea sub juris- 
dicţia sa și teritoriul Palestinei. 

2:3. Deși consemnările recensămintelor 
egiptene arată că, pentru efectuarea aces- 
tora în vederea calculării impozitelor, 
oamenii erau nevoiți să se întoarcă în 
ținuturile lor natale, căminul la care se 
întorceau avea legătură cu proprietăţile 
deţinute, nu cu locul nașterii (recensămin- 
tele înregistrau populaţia pe baza proprie- 
tăților). Prin urmare, probabil că Iosif deţi- 
nea încă proprietăți în Betleem; dacă este 
să luăm ca reper recensământul din anul 
6 d.H., probabil că el nu avea nicio propri- 
etate de înregistrat în Galileea. 

2:4. Fragmentele ceramice descoperite 
sugerează o migrare recentă a popula- 
tiei din zona Betleemului spre Nazaret, 
în respectiva perioadă istorică, deci este 
posibil ca Iosif și mulți alți coloniști din 
Galileea să fi fost originari din ludeea. Se 
pare că domiciliul oficial a lui Iosif era încă 
în Betleem, acolo unde crescuse. Betleemul 
era situat la mai puțin de 9 km [6 mi] sud 
de Ierusalim (acesta fiind, poate, unul 
dintre motivele pentru care David a ales 
Ierusalimul de la bun început), deci se 
ajungea cu ușurință acolo, călătorind spre 
sud, în direcţia Ierusalimului. 

2:5. Logodna oferea majoritatea drepturilor 
legale ale căsătoriei, însă relațiile sexuale 
erau interzise; Iosif a dat dovadă de curaj 
luând-o cu sine pe logodnica sa însărci- 
nată, chiar dacă ar fi fost și ea betleemită, 
silită deci să se întoarcă în acel oraș (ipo- 
teză de altfel plauzibilă). Deși legile fiscale 
din mare parte a imperiului cereau ca doar 
capul familiei să fie prezent, în provincia 
Siria (incluzând, pe atunci, Palestina) erau 
taxate şi femeile; însă regula se aplica 
numai dacă femeia avea bunuri imobile. 
Se poate ca Iosif să fi evitat, pur și simplu, 
să o lase singură în ultimul trimestru de 
sarcină, mai ales dacă împrejurările în care 

rămăsese însărcinată îi îndepărtaseră pe 
ceilalți prieteni ai Mariei. 
2:6-7. „Scutecele” erau fâșii lungi de pânză 
folosite pentru a ține membrele nou-năs- 
cuților drepte, ca să nu apară deformări 
de creștere (cf. Înţ. Sol. 7:4). Unii recoman- 
dau folosirea lor timp de patruzeci sau 
(mai frecvent) șaizeci de zile; alții erau de 
părere ca scutecele să fie înlăturate imediat 
ce membrele copilului se întăreau. În mod 
normal, nașterea era asistată de moașe; 
având în vedere mai ales că acesta era pri- 
mul copil al Mariei, probabil că (deşi tex- 
tul nu arată explicit) ea a fost asistată de o 
moașă. "Legea evreiască le permitea moa- 
șelor să călătorească distanţe lungi, char și 
în ziua de sabat, pentru a ajuta la naşteri. 
Pare-se că la începutul secolului II d.H., 
până și păgânii din regiune cunoșteau pe 
scară largă tradiția potrivit căreia Isus Se 
născuse într-o peşteră folosită ca adăpost 
pentru vite, în spatele casei cuiva și l-au 
înştiințat pe împăratul Hadrian despre 
amplasamentul exact al peșterii. (Se prea 
poate ca istorisirea să fi fost adaptată 
pentru a se potrivi celor câteva povestiri 
păgâne despre zeități născute în peșteri, 
însă caracterul său timpuriu o face destul 
de plauzibilă.) leslea era jgheabul din care 
mâncau animalele; uneori, era săpată în 
podea. Cuvântul tradus în mod tradițional 
prin „casă de poposire” are, probabil, un 
sens mai apropiat de „cămin” sau „cameră 
de oaspeți”; fie pentru că și alte rude de-ale 
lor se întorseseră acasă pentru recensământ, 
fie din alte motive, Mariei i-a fost mai ușor 
să nască (și să se îngrijească de copil după 
naștere) în peștera goală din apropiere. 


2:8-20 
Naşterea adevăratului împărat 


2:8. Dată fiind apropierea de Ierusalim, 
unii cercetători au sugerat că turmele 
despre care se vorbeşte aici erau turmele 
Templului, crescute pentru jertfe. În orice 
caz, această *naraţiune trebuie să fi incomo- 
dat valorile multor oameni religioși, care 
îi disprețuiau pe păstori (în pofida cazu- 
rilor precedente ale lui Moise și David); 


natura îndeletnicirii lor îi împiedica pe 
păstori să ia parte la activităţile religioase 
ale comunităţii. Mai precis, pe tot cuprin- 
sul imperiului, elitele îi priveau, de obicei, 
pe păstorii contemporani într-o lumină 
negativă. Faptul că turmele erau duse la 
pășunat noaptea arată că evenimentele se 
petrec într-un anotimp cald, nu iarna (când 
ar fi păscut mai mult pe timpul zilei); este 
posibil ca creștinii să fi adoptat mai târziu 
data de 25 decembrie pentru celebrarea 
Crăciunului, în parte pentru a îngloba o 
sărbătoare romană păgână ce avea loc cu 
puțin înainte de această dată. 

2:9. Aparițiile angelice, revelarea slavei lui 
Dumnezeu și teama oamenilor prezenţi 
erau frecvente în *Vechiul Testament, în 
momentele când Dumnezeu acţiona în 
istorie într-o manieră specială. 

2:10-12. Pentru „nu vă temeţi”, vezi 
comentariul la 1:13, 30. „Vestea bună” s-ar 
putea referi la proclamarea izbăvirii lui 
Dumnezeu (Is. 52:7), însă păgânii aplicau 
această expresie și cu referire la cultul 
împăratului în rândul tuturor popoarelor 
din imperiul ce se întindea, teoretic, până 
la marginile lumii. Aceştia celebrau ziua 
de naștere a împăratului (păgânii sărbă- 
toreau public aniversările zeităților) şi îl 
ovaţionau ca „*Mântuitor” și „Domn”. Însă 
nașterea lui Isus într-o iesle umilă Îl deose- 
bește pe adevăratul împărat de împăratul 
roman. Pentru „Hristos, Domnul”, vezi 
*Psalmii lui Solomon 17:32 (o lucrare evre- 
iască precreştină). „Semnele” sunt obișnu- 
ite în literatura profetică (ex. Is. 7:14; Ezec. 
12:11) şi au rolul atât de a vesti și a explica 
adevărul, cât și de a-l atesta. Faptul că Isus 
„li” se naşte ar putea aminti de Isaia 9:6. 
2:13-14. Acest cor contrastează cu coru- 
rile pământești, folosite în închinarea 
adusă împăratului. Împăratul în exercițiu, 
Augustus, era preamărit pentru că insti- 
tuise pacea mondială. Paralelismul invers 
(Dumnezeu vs. oameni și, „în locurile 
preaînalte” vs. „pe pământ”) sugerează că 
sintagma „în locurile preaînalte” are sensul 
de „printre oștile cerești de îngeri”. 
2:15-18. Probabil că păstorii au verificat 
toate grajdurile cu animale, până să-l 

găsească pe cel în care se afla copilașul; 
Betleem nu era un oraș mare, după stan- 
dardele moderne (deși era mult mai mare 
decât Nazaretul). 

2:19- 20. Maria a ţinut minte toate aceste 
lucruri, la fel cum făcuse lacov cu visele 
fiului său Iosif, în Geneza 37:11 (pentru 
expresia idiomatică, cf., de ex.: Ps. 119:11; 
Prov. 6:21; Înţ. Sol. 8:17). 


2:21-40 

Nou-născutul și martorii Săi 

2:21. Vezi comentariul la 1:57- 59. 

2:22-24. Aceste versete fac referire la Exodul 
13:2, 12 și Leviticul 12:8. Părinţii lui Isus 
împlinesc *Legea lui Moise cu credincioșie 
și cucernicie. Jertfa adusă de ei dovedește 
că sunt oameni săraci (Lev. 12:8). După obi- 
cei, Maria trebuia să își pună mâna peste 
porumbei, după care un preot avea să îi ia 
și să îi ducă în colțul de sud-vest al altarului 
și acolo să frângă gâtul uneia dintre păsări 
ca jertfă pentru păcat, iar pe cealaltă să o 
aducă întreagă ca ardere de tot. 

2:25-26. Fără îndoială că această întâlnire 
cu Simeon nu se poate să fi avut decât în 
Curtea Femeilor — de vreme ce Maria era 
și ea prezentă. Intervenţia viitoare a lui 
Dumnezeu pentru Israel este descrisă prin 
termenii „mângâiere” sau „consolare” (cf., 
de ex.: Is. 49:13; 51:3; 52:9: 66:13). Iudaismul 
timpuriu asocia adesea „*Duhul Sfânt” cu 
*profeția. 

2:27-32. Cântarea de laudă a lui Simeon 
reflectă pietatea vechi-testamentară, ca 
în Geneza 46:30 și (în Luca 2:32) profeții 
precum Isaia 42:6 și 49:6. Cu privire la dis- 
ponibilitatea de a muri odată văzut binele 
înfăptuit, vezi Geneza 46:30; Tobit 42:6; în 
ce priveşte expresia „ochii mei au văzut 
mântuirea lui Dumnezeu”, vezi Psalmul 
91:16. Vederea mântuirii lui Dumnezeu, 
într-un sens mai general, este menționată 
în Exodul 14:13; 2 Cronici 20:17; Isaia 52:10; 
compară cu Luca 3:6. 

2:33-35. În tradiția ebraică şi greco-ro- 
mană, profețiile erau adesea obscure, fiind 
mai uşor de înțeles retrospectiv decât în 
momentul când erau rostite. Se poate ca 

declaraţia lui Simeon să fi fost o aluzie la 
piatra de poticnire din Isaia 8:14-15 și la 
“învierea anticipată. „Sabia” reflectă fie 
suferința Mariei pricinuită de pătimirea 
lui Isus, fie (așa cum indică partea a doua a 
versetului) faptul că inima ei va fi expusă; 
probabil că prima ipoteză este cea corectă 
(durerea unei mame poate simboliza sufe- 
rința fiului său; ex.: Jud. 5:28). 

2:36. Deși Vechiul Testament menţionează 
și profetese, în tradiția iudaică din această 
perioadă istorică ele erau mult mai puțin 
vizibile decât prorocii bărbați. Numele 
„Ana” (Tob. 1:9) este numele evreiesc 
„Hannah” (1 Sam. 1:2). 

2:37-38. Cultura evreiască și cea greco-ro- 
mană le considerau adesea pe văduvele 
care nu se recăsătoreau femei evlavioase şi 
credincioase. Se spune despre o văduvă fai- 
moasă din tradiția iudaică, pe nume ludita, 
că a trăit ca văduvă până la moarte, la vâr- 
sta de 105 ani. Dacă adunăm cele două cifre 
prezentate în text, şapte și optzeci și patru 
(considerând numărul optzeci și patru a fi 
durata văduviei Anei, iar nu vârsta ei) şi 
presupunând că se căsătorise pe la vârsta 
de paisprezece ani, cum se obișnuia, am 
putea concluziona că și ea avea în jur de 
105 ani. Însă este posibil ca numărul să se 
refere la vârsta sa biologică; de asemenea, 
este posibil ca Luca să aibă în vedere vârsta 
Anei, dar să păstreze ambiguitatea ca să 
lase loc și pentru aluzii la ludita. Scriptura 
făgăduise răscumpărarea poporului lui 
Dumnezeu (Is. 52:3; ler. 31:11). 

2:39- 40. Vezi comentariul la 1:80 și aluzia 
la Samuel. 


2:41- 52. 
Băiatul în Templu 


Acolo unde asemenea informaţii erau 
disponibile, scriitorii obișnuiau să poves- 
tească anecdote semnificative despre 
tinerețea personajelor lor, portretizând 
uneori copii-minune extraordinari (ex. Cir, 
*Josephus). În 2:21-40, Isus îi intrigă pe 
profeţi; în 2:41-52, El îi intrigă pe învăță- 
torii *Legii. 


216 


2:41. Legea impunea ca fiecare persoană 
să facă un pelerinaj anual la Ierusalim, cu 
ocazia Paștelui (Deut. 16:16), însă majorita- 
tea evreilor care locuiau la mare depărtare 
nu reușeau să meargă an de an. Cu toate 
că învățătorii evrei nu cereau întotdeauna 
ca femeile să fie prezente la sărbători, 
totuși multe femei participau. Se poate ca 
acest verset să fie o nouă aluzie la Ana, din 
1 Samuel 1:7 şi 2:19. 

2:42. „De doisprezece ani” înseamnă cam 
cu an an înainte ca Isus să devină în mod 
oficial un israelit adult și să Își asume res- 
ponsabilitatea împlinirii Legii. (Deși este 
posibil ca ceremonia evreiască oficială bar 
mițva să nu fi existat încă în vremea lui 
Isus, analogia sa cu ritualurile romane de 
majorat vine în sprijinul altor dovezi privi- 
toare la o intrare oficială în viaţa de adult, 
în jurul acestei vârste.) 

2:43-45. Caravanele, care protejau de tâl- 
hari, erau obișnuite în timpul pelerinaje- 
lor pentru sărbătorile ţinute în Ierusalim. 
(Ba chiar, Josephus vorbește despre orașe 
întregi care călătoreau împreună la săr- 
bători.) Călătorind într-o caravană, unde 
oamenii din același oraș supravegheau 
împreună copiii tuturor, Maria și Iosif ar fi 
putut ușor presupune că Isus, ajuns aproape 
de vârsta adultă, se afla cu tovarășii Săi — 
mai ales dacă cei doi aveau deja și alți copii, 
de care să se îngrijească. Presupunând că 
viteza de deplasare era de aproximativ 
30 km [20 mi] pe zi (deși s-ar putea ca gru- 
pul să fi înaintat mai lent, în funcţie de mij- 
loacele de transport și de numărul de copii), 
Nazaretul era cam la trei zile distanță de 
Ierusalim, pe ruta cea mai scurtă, așa că 
ceilalți săteni ajunseseră probabil acasă, 
până ce părinții L-au găsit pe Isus (2:46). 
Estimările privind populaţia Ierusalimului 
variază între limite foarte largi; posibil să 
se fi situat între șaptezeci și optzeci de mii 
de persoane, astfel că Isus trebuie să fi fost 
greu de găsit, fără ajutorul altora. 

2:46-47. S-ar părea că unii învăţători evrei 
din această perioadă își țineau lecţiile în 
curțile Templului; printre ei se poate să 
se fi numărat și faimoșii *Hilel și *Şamai. 
Întrebările se foloseau atât ca tehnică de 


predare, cât şi de asimilare de cunoștințe, 
însă era important ca învățăceii să pună 
întrebări inteligente, așa cum face aici Isus. 
Învățătorii puteau răspunde la întrebări 
prin alte întrebări, iar răspunsurile lui Isus 
sunt la fel de inteligente. Elevii începeau 
instruirea mai serioasă în anii adolescenţei; 
învățătorii își dau seama că Isus este un 
copil-minune. 

2:48-51. Mamele erau responsabile pentru 
copiii de vârste mici, însă, în mod cert, la 
vârsta pe care o avea aici Isus, tatăl purta 
responsabilitatea pentru educaţia copilu- 
lui. În iudaismul timpuriu, porunca de a-ţi 
cinsti tatăl și mama era considerată una 
dintre cele mai importante din Lege, iar 
copiii care nu erau considerați încă adulți 
trebuia să manifeste această ascultare și 
prin supunere. Cu privire la inima Mariei, 
vezi comentariul la 2:19. 

2:52. Vezi comentariul la 1:80; compară cu 
Iudita 16:23; cu privire la modul de expri- 
mare, compară și cu Proverbe 3:4, dar mai 
ales 1 Samuel 2:26. 


3:1-6 
Prezentarea lui loan 


3:1-2. Atât în istoriografia *Vechiului Testa- 
ment, cât și în cea greco-romană, se obiş- 
nuia ca, ori de câte ori era posibil, *narațiu- 
nile istorice să înceapă cu datarea în funcție 
de anii de domnie ai cârmuitorilor și înalți- 
lor oficiali; același lucru era valabil adesea 
în ce privește oracolele sau cărțile profetice 
(ex.: Is. 1:1; 6:1). Astfel, Luca sugerează că 
loan a început să predice cândva între luna 
septembrie a anului 24 d.H. şi luna octom- 
brie a anului 28 d.H. (sau, mai puţin proba- 
bil, în anul următor). Tiberiu a domnit ca 
singur împărat din anul 14 până în 37 d.H., 
însă începând cu anul 13 a împărţit, într-o 
anumită măsură, puterea cu Augustus; 
Irod Antipa, fiul lui Irod cel Mare (vezi 
comentariul la 1:5) a fost tetrarh (guver- 
nator) al Galileei din anul 4 î.H. până în 
39 d.H.; Pilat din Pont a fost în funcţie în 
perioada 26-36 d.H. Probabil că Pilat fusese 
instalat în funcție cu aprobarea lui Sejanus, 
prefectul pretorian care, la momentul 

respectiv, influența majoritatea deciziilor 
lui Tiberiu; deși atestat printr-o inscripție 
și amplu prezentat în scrierile lui Josephus 
și Philon, Pilat nu a prezentat vreun interes 
deosebit pentru istoricii Romei, cu excepția 
unui singur eveniment din viața sa — exe- 
cutarea lui Isus. Filip de Trahonita era fiul 
lui Irod cel Mare și s-a căsătorit cu Salome, 
fiica  lrodiadei (Josephus,  Antichități 
iudaice 17.189; 18.137); a murit în cel de-al 
doisprezecelea an al domniei lui Tiberiu 
(Antichități iudaice 18.106). Locuitorii Ituriei 
erau un trib de păstori, cunoscut pentru 
jefuirea altor triburi și pentru faptul că, 
la început, erau greu de ţinut sub control. 
Lisanias a cârmuit Abilena (regiune ce-și 
luase numele după principalul său oraş, 
Abila), însă teritoriul său, împreună cu 
cel al lui Filip, a fost ulterior transferat lui 
Agripa (Antichități iudaice 19.275; 20.138). 
Cu privire la „Ana și Caiafa”, vezi comen- 
tariul la loan 18:13, 19. 

3:3. Neevreilor care doreau să se conver- 
tească la iudaism li se cerea să se scufunde 
în apă pentru a-și spăla necurăţia de care se 
făceau vinovaţi, ca *neamuri; loan le cere 
chiar și evreilor acest act de convertire. 
Vezi comentariul la Marcu 1:5. 

3:4-6. Cu privire la citat, vezi Marcu 1:3. 
Isaia făgăduise un nou exod, prin care 
Dumnezeu avea să salveze iarăși pe popo- 
rul Său Israel. Luca extinde citatul, pentru 
a aduce și mai bine în prim-plan Isaia 40, 
posibil pentru a încheia prin referirea la „a 
vedea mântuirea lui Dumnezeu” (cf. Luca 
2:30) şi, probabil, şi pentru a include „orice 
făptură/toată omenirea” (cf. Fapte 2:17, 
unde se pare că Luca privește în viitor la 
acceptarea neamurilor). 


3:7-20 
Predicarea lui Ioan 


Pentru mai multe detalii, vezi comentariul 
la Matei 3:7-12. 

3:7. Despre vipere (ex.: vipera lui Nicander) 
se credea că ies din pântecele mamei lor 
devorând-o din interior; prin urmare, 
faptul că Ioan numeşte mulțimea „pui 
de vipere” (NTR) este chiar mai neplăcut 

decât dacă i-ar fi numit „vipere”. (Într-un 
context în care oamenii puneau mare preţ 
pe obârșia lor, cum transpare din 3:8, ima- 
ginea paricidului trebuie să fi fost cu atât 
mai relevantă.) Șerpii fug de pe câmpul 
în flăcări. 

3:8-9. Mulţi din poporul evreu credeau 
că sunt mântuiți datorită descendenţei lor 
din Avraam, fapt care îi desemna drept 
poporul ales. Ideea ridicării unor oameni 
din pietre apare în mitologia greacă, însă 
metafora unor oameni asemuiţi cu pietrele 
apare într-o suită întreagă de izvoare. Se 
poate ca loan să facă un joc de cuvinte, 
între termenii *aramaici pentru „copii” şi 
pentru „pietre”. 

3:10-11. Cei mai săraci oameni (precum 
majoritatea locuitorilor din Egipt, care erau 
țărani) aveau o singură tunică de purtat pe 
deasupra (deși unii aveau și un rând de 
haine mai frumoase, pentru ocazii speci- 
ale). Este posibil ca țăranii din Palestina 
să fi trăit ceva mai bine, însă, în orice caz, 
se considera că oricine posedă două tunici 
are mai mult decât strictul necesar pentru 
a trăi. Întrebarea „ce trebuie să facem?” 
apare pe tot parcursul Luca-Fapte, cu refe- 
rire la modul cum poți fi mântuit. 

3:12-13. *Colectorii de taxe cereau une- 
ori bani în plus față de suma datorată, iar 
profitul îl păstrau ei; deși această practică 
nu era legală, ea era dificil de prevenit. În 
zona rurală a Egiptului, de unde avem cele 
mai concludente dovezi, colectorii de taxe 
băteau chiar și femeile vârstnice, pentru a 
afla unde se ascundeau cei care se eschivau 
de la plata taxelor; câteodată, un sat întreg 
se reloca pentru a scăpa de colectorii de taxe. 
3:14. Unii comentatori consideră că acești 
„ostaşi” erau forțele polițienești ale evre- 
ilor, care îi însoțeau pe colectorii de taxe, 
sau mercenari irodieni, însă cel mai proba- 
bil era vorba de trupe auxiliare de infante- 
rie alcătuite din neevrei, recrutate de către 
romani din Siria. Deși legiunile mari erau 
staționate în Siria, iar nu în Palestina, un 
oarecare număr de soldaţi erau staționaţi 
în cohortele din Cezareea și în cea din 
Ierusalim. Se poate ca unii dintre aceș- 
tia să fi bătut drum lung pentru a asculta 


(sau investiga) predicile lui loan. (Frecvența 
concubinajului ilegal dintre soldați romani 
și femei băștinașe indică faptul că soldaţii 
nu rămâneau în permanenţă în garnizoa- 
nele lor.) Evreii erau scutiți de îndeplinirea 
stagiului militar obligatoriu, în special din 
cauza legilor lor alimentare. 

Din vreme în vreme, soldaţii protestau, 
cerând salarii mai mari și creându-le pro- 
bleme guvernanților (ex.: răscoala de la 
frontieră, din anul 14 d.H.); se ştia că stor- 
ceau bani de la localnici, intimidându-i sau 
acuzându-i pe nedrept (vezi, de ex.: *papi- 
rusurile, * Apuleius). 

3:15-17. Cu privire la predicarea mesianică 
a lui loan, vezi comentariul la Matei 3:11-12. 
Profeţii din *Vechiul Testament afirmaseră 
că, în vremurile de pe urmă, celor drepți li 
se va dărui *Duhul Sfânt, iar cei răi vor fi 
arși în foc. În general, poporul evreu privea 
Duhul Sfânt ca fiind Duhul *profeției, iar 
în unele cercuri, Duhul era privit ca o forță 
care îi purifica pe oamenii lui Dumnezeu 
de orice pângărire. Procesul de vânturare 
le era familiar tuturor evreilor palestinieni, 
îndeosebi agricultorilor: aceștia obișnuiau 
să arunce în sus grâul recoltat, iar vântul 
separa boabele de grâu mai grele, de pleava 
ușoară. Pleava era inutilă, neputând fi con- 
sumată și de obicei era arsă. Și alți scriitori 
au descris ziua judecății comparând-o cu 
vremea recoltei, iar pe cei răi, cu pleava 
(Is. 17:13; ler. 13:24; 15:7 etc.). Dat fiind că 
acelaşi cuvânt în limba greacă (și în ebra- 
ică) poate însemna „duh”, dar și „vânt”, 
imaginea vântului și a focului din 3:16 este 
dezvoltată suplimentar. Faptul că focul „nu 
se stinge” ne duce cu gândul dincolo de 
arderea aproape instantanee a plevei, către 
ceva mult mai înfiorător (Is. 66:24). 

3:18. Cu privire la „multe alte îndemnuri”, 
vezi comentariul la Fapte 2:40. 

3:19-20. Predicarea lui loan înaintea lui 
Irod Antipa se încadrează în sfera morali- 
tății profetice, însă se poate ca Irod și sfă- 
tuitorii săi să o fi tratat ca pe un amestec în 
treburile politice, mai ales având în vedere 
costul politic al legăturii ilicite cu Irodiada 
(vezi comentariul de la Mc. 6:17-20). 
Inamicul de moarte al lui Irod, un rege 


nabateean, (Aretas al IV-lea) era extrem de 
mânios din pricina acestei legături amo- 
roase și, de asemenea, găsise aliați etnici în 
Pereea, un teritoriu aflat sub controlul lui 
Irod. În consecinţă, se poate ca Irod să fi 
considerat predicarea lui loan în respectiva 
regiune (loan 3:23) deosebit de dăunătoare. 
In Israelul antic, profeţii se bucurau, în 
mod normal, de imunitate în fața perse- 
cuțiilor, fapt practic fără corespondent 
altundeva în Orientul Apropiat antic (pro- 
feții altor popoare arareori îi învinuiau 
pe regii în viață; cel mult, sugerau să li se 
suplimenteze fondurile pentru temple). În 
lumea antică, abuzurile asupra heralzilor 
erau considerate trădare şi pedepsite cu 
moartea, iar profeţii lui Dumnezeu erau 
mesagerii Lui (și foloseau de obicei for- 
mula consacrată „lată ce zice...”). Însă unii 
cârmuitori israeliți îi întemniţau (1 Împ. 
22:26-27; ler. 37-38) şi căutau să îi omoare 
sau să îi reducă la tăcere (1 Împ. 13:4; 18:13; 
19:2; 2 Împ. 1:9; 6:31; 2 Cron. 24:21; Ier. 
18:18, 23; 26:11, 20-23). Atitudinea lui loan, 
ce avea să îl coste scump, prefigurează 
moartea lui Isus, de mâna autorităților. 


3:21-22 
Lui Isus Îi este declarat statutul de Fiu 


Unele tradiții evreieşti afirmau apăsat că 
în epoca aceea Dumnezeu comunica prin 
glasuri din cer; mulți oameni credeau că El 
nu mai vorbește prin profeți sau cel puțin 
nu aşa cum făcuse odinioară. În acest con- 
text, lucrarea profetică a lui Ioan și glasul 
din cer reprezintă o dublă mărturie cu 
privire la identitatea lui Isus. Cerurile des- 
chise puteau însoți revelațiile cerești (vezi 
Ezec. 1:1). Vezi comentarii suplimentare la 
Marcu 1:9-11. 


3:23-38 
Genealogia lui Isus 


Biografii greco-romani includeau adesea 
liste de strămoşi, menționând îndeosebi 
predecesorii iluştri, ori de câte ori acest 
lucru era posibil. Similar genealogiilor 
greco-romane, dar spre deosebire de Matei 
și de genealogiile din *Vechiul Testament, 

Luca începe cu numele cele mai recente și 
apoi coboară în trecut. Adoptând această 
metodă de lucru, el poate încheia cu „*Fiul 
lui Dumnezeu” (cf. 1:35; 3:22; 4:3). 

Pentru mai multe detalii asupra genea- 
logiilor, vezi comentariul la Matei 1:2-16. 
Cercetătorii au propus diferite explicații 
pentru diferenţele dintre genealogiile rea- 
lizate de Matei și de Luca, dintre care cele 
mai importante sunt următoarele: (1) unul 
dintre ei (probabil Matei) consemnează 
genealogia lui Iosif, iar celălalt, a Mariei 
(având în vedere preferința pentru endo- 
gamia de clan, se prea poate ca amândoi 
să fi provenit din casa lui David; totuși, 
ambele genealogii îi atribuie spița de neam 
lui „losif”); (2) unul dintre ei (probabil 
Matei sau sursa sa) spiritualizează genea- 
logia, în loc să o urmeze în detaliu (3) liniile 
de descendență se intersectează, însă sunt 
distincte, deoarece una dintre ele include 
câteva ramuri adoptive, generate prin căsă- 
torii de levirat (Deut. 25:5-10). 

În societatea grecească, bărbaţii intrau 
deseori în serviciul public la vârsta de trei- 
zeci de ani; și slujirea leviţilor în Templu 
începea tot la treizeci de ani (cf. Num. 
4:3-47 et passim). La fel ca orice istoric grec 
respectabil, Luca spune „în jur treizeci de 
ani” (3:23, NTR), în loc să treacă estimarea 
drept o cifra exactă, obicei mai frecvent 
întâlnit în istoriografia evreiască. 


4:1-13 
Pus la încercare în pustie 


Vezi comentariul la Matei 4:1-11, pentru 
mai multe detalii. Aici, Isus pune lucrurile 
la punct în stilul *rabinilor iscusiți — făcând 
apel la Scriptură. Însă textul acesta dove- 
dește, de asemenea, că Isus nu foloseşte 
Scriptura doar pentru a confirma opiniile 
contemporane referitoare la autoritatea Sa; 
ci Se raportează la ea ca la o autoritate și ca 
la ultimul cuvânt în materie de etică, chiar 
și atunci când are de-a face cu un adver- 
sar supra-cultural. (Este de la sine înţeles 
că scriitorul inițial și ascultătorii săi con- 
siderau diavolul drept o ființă personală, 
concretă.) 


Luca 4:14:14 


Aici, diavolul recurge la modelele con- 
temporane de putere (precum un magician 
sau un mesia *pământesc), pentru a defini 
statutul de fiu al lui Isus; Isus, în schimb, 
apelează la Scriptură. Cele trei texte din 
Deuteronom (6:13, 16; 18:3) citate aici (4:4, 
8, 12) reprezintă porunci date poporu- 
lui Israel atunci când Israelul a fost pus 
la încercare, în pustie; în Deuteronom, 
contextul iniţial se referea la poporul lui 
Dumnezeu, condus de El Însuși și pus la 
încercare în pustie timp de patruzeci de ani 
(Deut. 8:2). Spre deosebire de Adam, un 
alt „fiu” al lui Dumnezeu, care păcătuise 
(3:38), Isus iese învingător din încercare 
(cf. Gen. 3). 

4:1-2. Moise a postit și el timp de patruzeci 
de zile și patruzeci de nopți; de asemenea, 
Israel a rătăcit prin pustie patruzeci de ani. 
Cu privire la post, vezi comentariul mai 
amplu la Fapte 13:2-3. 

4:3. Primul test la care diavolul Îl supune pe 
Isus amintește de acțiunile pe care anticii 
le atribuiau magicienilor, care pretindeau 
că se pot preschimba în animale și că pot 
transforma diverse obiecte — de exemplu, 
pietrele în pâine. 

4:4. Şi în alte cercuri evreiești (foarte clar, 
de ex.: în *Manuscrisele de la Marea Moartă 
și în textele rabinice mai târzii) se folosea 
sintagma „este scris”, pentru a introduce 
un text din Scriptură. Contextul verse- 
tului Deuteronom 8:3 se referă la „fiul” 
lui Dumnezeu, Israel, care depinde întru 
totul de purtarea de grijă a lui Dumnezeu 
(Deut. 8:3-5). 

4:5-7. O bună parte a iudaismului timpu- 
riu credea că diavolul guvernează această 
perioadă de răzvrătire a omenirii, dar că, în 
ultimă instanță, Dumnezeu rămâne suve- 
ran. Riguros vorbind, lumea nu îi aparține 
diavolului (Dan. 4:32), care are în stăpânire 
inima omului și societatea umană doar ca 
uzurpator (acționând prin puteri subor- 
donate lui Dumnezeu, ex.: Dan. 10:13). El 
nu putea face nimic mai mult decât să Îl 
preschimbe pe Isus în genul de Mesia poli- 
tic, militar pe care îl anticipau majoritatea 
evreilor care trăiau în așteptarea lui Mesia. 

4:8. Deuteronom 6:13, versetul pe care îl 
citează Isus, interzice idolatria (Deut. 6:14), 
o poruncă pe care, evident, că ar fi încăl- 
cat-o oricine se închina diavolului. Pasajul 
aparține contextului mai larg al citatului 
anterior al lui Isus (Deut. 8:3). 

4:9-11. Diavolul Îl duce pe Isus într-o zonă 
a Templului înălțată deasupra unei văi 
adânci; căderea de acolo ar fi însemnat 
moarte sigură. Rabinii de mai târziu admi- 
teau că diavolul și demonii știau să mane- 
vreze Scripturile cu deosebită pricepere; 
aici, diavolul citează Psalmul 91:11-12 scos 
din context, deoarece 91:10 afirmă limpede 
că protecția lui Dumnezeu se referă la eve- 
nimentele care se abat asupra slujitorilor Săi, 
și nu servește ca scuză pentru a căuta cu 
bună-știință asemenea pericole, pentru a-L 
pune la încercare pe Dumnezeu. 

4:12. Spre deosebire de diavol, Isus Se 
apropie de textele biblice cu o mult mai 
mare atenţie la context. Continuând șirul 
citatelor din Deuteronom, Isus ajunge la 
Deuteronom 6:16, care se referă la felul 
cum israeliții L-au pus la încercare pe 
Dumnezeu la Masa, refuzând să accepte 
faptul că El era în mijlocul lor, până când 
El nu le-a dat un semn (Ex. 17:7). 

4:13. Pentru cititorii antici, plecarea diavo- 
lului însemna cel puţin înfrângerea sa tem- 
porară (cf. Testamentul lui lov 27:6; Viaţa lui 
Adam și a Evei 17:2-3, deşi cu dată incertă). 


4:14-30 


Predicarea în sinagoga din orașul 
Său natal 


Luca, ce urmărește destul de scrupulos 
ordinea cronologică furnizată de sursele 
sale (poate în concordanţă cu tiparul bio- 
grafiilor la care se raportează), nu respectă 
aici această regulă (cf. Mc. 6:1-6), deoarece 
secțiunea aceasta capătă valoare progra- 
matică pentru “evanghelia sa. (Cf. pre- 
dica lui Petru din Fapte 2, care are un rol 
programatic similar pentru cartea Faptele 
apostolilor). 

Faptul că Isus a citat din Scripturi împo- 
triva diavolului (4:1-13) nu i-a deranjat, 
probabil, mai deloc pe contemporanii Săi; 


însă faptul că El Se folosește de Scripturi 
pentru a contesta anumite tradiții pe care 
contemporanii Săi le considerau scriptu- 
rale îi umple de mânie. Presupunând că 
învățătorii evrei din primul secol se asemă- 
nau cu rabinii din secolele II şi III, ei erau 
foarte deschişi la dezbateri — în mod oficial, 
examinând toate concepțiile derivate din 
Scriptură. Pe de altă parte, majoritatea 
oamenilor interpretau Scriptura în așa fel 
încât să susțină vederile acceptate de tradi- 
ție (practică des întâlnită în multe biserici, 
în zilele noastre). 

4:14-15. Rabinilor itineranţi li se oferea 
adesea oportunitatea să dea învățătură; 
însă Nazaretul, un sătuc cu doar vreo cinci 
sute de locuitori, Îl cunoștea deja pe Isus și 
era mai puțin dispus să-L privească într-o 
nouă lumină. 

4:16. În Antichitate, ştiinţa de carte varia, 
în funcție de zona geografică, însă mulți 
estimează că, în medie, doar zece la sută 
din populaţie știa cât de cât să scrie şi să 
citească. Procentajul era mai ridicat în anu- 
mite regiuni urbane, însă este posibil ca și 
în Palestina evreiască un număr mai mare 
de persoane să fi știut să citească Tora. 
Mulţi dintre *neamuri remarcaseră cu câtă 
perseverenţă și răbdare explicau evreii tra- 
dițiile lor în *sinagogi și copiilor; îi numeau 
„un popor de filosofi”. (Spre deosebire de 
majoritatea culturilor din zilele noastre, în 
afara Torei, existau foarte puține alte texte 
scrise care s-o concureze, motiv pentru care 
cunoașterea Torei era pricipalul domeniu 
de competenţă și, totodată, un „canon” 
cultural mai restrâns decât cel grec.) Erau 
mai mulți evreii care puteau să recite din 
memorie pasaje din Tora, decât cei care 
reușeau să o citească și să o înțeleagă, însă 
aici Isus poate să o citească şi să o explice. 
Probabil că cei prezenţi știau deja, din lec- 
turile Sale anterioare în sinagoga orașului 
natal, că Isus era cucernic și cunoștea bine 
ebraica. În Palestina evreiască, învățătorii 
respectați ședeau de obicei jos în timp ce 
explicau Scriptura (Mt. 5:1), însă se ridicau 
în picioare atunci când o citeau (deși unii 
inversau cutuma). 


Luca 4:14-4:21 


4:17. Cercetătorii se contrazic cu privire 
la epoca de debut a lecturilor lecţionare 
standardizate din Lege, în sinagogi, însă în 
această perioadă cei care citeau erau pro- 
babil liberi să selecteze pasajele dorite din 
profeți; mai târziu, celor care citeau Profeţii 
le era chiar permis să „sară” anumite 
pasaje. Este posibil ca îngrijitorul sinagogii 
(chazan — v. 20) să fi ales ce carte să fie citită 
(cărțile *Vechiului Testament erau scrise 
pe suluri separate; cartea Isaia era atât de 
amplă, încât necesita ea însăşi un sul lung). 
„A deschide” cartea însemna a derula sulul 
evreiesc de la dreapta la stânga, până la 
locul dorit. 

4:18-19. În acest pasaj, Isaia (61:1-2; cf. 
58:6) pare a descrie viitorul lui Israel în 
termeni care țin de Anul Jubileu, un an de 
eliberare, din Leviticul 25 (cf. mai ales Lev. 
25:10); *Manuscrisele de la Marea Moartă 
interpretează Isaia 61 în această cheie. Unii 
învățați au sugerat că o celebrare recentă a 
Anului Jubileu va fi făcut ca textul acesta să 
fi rămas proaspăt în mintea ascultătorilor 
lui Isus; alți cercetători pun însă la îndoială 
faptul că această sărbătoare mai era respec- 
tată în iudaismul dominant. Faptul că Luca 
încheie citatul cu referirea la mântuire este 
probabil intenționat, însă cititorii săi care 
cunoșteau bine Scriptura trebuie să fi știut 
cum continuă pasajul (şi anume, vorbind 
despre judecată). 

4:20. Potrivit celor mai răspândite cutume 
ale evreilor palestinieni, învățătorii respec- 
taţi ședeau jos pentru a explica Scriptura. 
Îngrijitorul sinagogii era, probabil, chazan, 
persoana responsabilă oficial de întreține- 
rea clădirii, a sulurilor şi altele asemenea; 
această poziţie ajunsese, în cele din urmă, 
să fie remunerată (însă chazan avea mai 
puţină autoritate decât „conducătorii“ 
sinagogii); nu avem însă motive să cre- 
dem că în micuțul Nazaret ar fi existat o 
organizare atât de complexă. Probabil că 
sinagogile erau mai puţin ritualizate decât 
sunt, în general, *bisericile sau sinagogile 
din zilele noastre, de aceea atenţia celor 
prezenţi este importantă. 

4:21-22. Caracterul imediat („astăzi”; cf. 
2:11; 19:5, 9; 23:43) i-a surprins pe ascultătorii 


Luca 4:23:31 


lui Isus; textul pe care îl citise Isus ar trebui 
să își găsească împlinirea în epoca mesia- 
nică, iar locuitorii Nazaretului nu recunoş- 
teau că înaintea lor stătea un *Mesia, nici 
că epoca mesianică avea să înceapă. Cum 
trăiau la numai 6 km [4 mi] de Sepphoris, 
ştiau prea bine cum romanii distruseseră 
acea capitală galileeană, ca urmare a revol- 
tei de tip mesianic din anul 6 d.H.; faptul 
că, de atunci înainte, locuitorii regiunii au 
devenit foarte precauți cu privire la decla- 
rațiile mesianice poate fi dedus din refuzul 
Sepphorisului reconstruit de a se alătura 
revoltei ulterioare, din anul 66 d.H. 

Autorii  Manuscriselor de la Marea 
Moartă, care credeau că trăiesc în pragul 
vremurilor de pe urmă, au subliniat adesea 
împlinirea iminentă a profeţiilor biblice, 
aplicând descrieri din Naum, Habacuc 
și din alți profeţi zilelor trăite de ei. Prin 
urmare, interpretarea Bibliei în felul acesta 
nu era, în sine, ofensatoare pentru evreii 
palestinieni din primul secol; ofensa consta 
în insinuarea că activitatea lui Dumnezeu 
din vremurile de pe urmă debutase tocmai 
sub forma lucrării lui Isus. 

4:23-24. Tradiţia potrivit căreia Israelul își 
respinsese propriii profeți era puternică în 
iudaism, care amplifica puţinele relatări 
despre martiraje prezente deja în Scriptură 
(ex.: ler. 26:23). leremia fusese persecutat 
chiar și de către locuitorii propriei sale 
cetăți preoțești, Anatot (ler. 1:1; 11:18-23). 
Proverbul din 4:23, într-o formă întrucâtva 
diferită, este atestat în literatura clasică și 
medicală grecească, iar unii *rabini citau 
un proverb *aramaic similar. 

4:25-27. Aici, Isus îi menționează pe cei 
slabi (văduvele) și marginalizați social 
(leproșii), însă ideea esenţială (o utilă anti- 
cipare a celei de a doua cărți a lui Luca, 
Faptele apostolilor) este aceea că neevreii 
erau cei care acceptaseră doi dintre pro- 
feții mari, făcători de semne, din Vechiul 
Testament (ilustrând, implicit, principiul 
din Luca 4:24). Sidon şi Siria se numărau 
printre regiunile cărora evreii le purtau 
un mare dispreţ. Contextul vindecării lui 
Naaman (2 Împ. 5) indică, totodată, că 
mulți leproși din Israel nu au fost vindecați 


(2 Împ. 7:3; aceşti leproși trăiau în Samaria 
israelită; cf. Luca 17:16). Ce vrea să trans- 
mită Isus este că Nazaretul nu-L va primi, 
însă neevreii o vor face. Ilie şi Elisei repre- 
zintă analogii concludente pentru lucrarea 
lui Isus, care a inclus învierea unora din 
morți, înmulţirea hranei (similar cu ceea ce 
a făcut Ilie pentru văduva din Sarepta) şi 
vindecarea leproșilor. 

4:28-29. Sub cârmuirea romană, în Palestina 
evreiască gloata nu putea pune în execuţie, 
legal vorbind, pedeapsa capitală; mai mult 
decât atât, Legea evreiască cerea ca înainte 
de execuţie să aibă loc un proces și să se 
stabilească sentința. Prin urmare, probabil 
că aici mulțimea este extrem de înverșu- 
nată — dacă e să ne gândim, mai ales, că 
încearcă o asemenea execuţie în ziua de 
sabat (v.16). Nazaretul este situat pe vârful 
unui deal și, asemenea multor cetăți antice, 
era localizat în zona deluroasă, astfel că 
în apropiere existau multe stânci abrupte 
și terase. Surse ceva mai târzii sugerează 
că, în mod ideal, uciderea cu pietre înce- 
pea prin aruncarea infractorului de pe o 
stâncă, după care peste el se aruncau pietre 
aproape de mărimea capului unui om. Mai 
întâi era luat la țintă pieptul victimei, însă 
de la o asemenea distanţă, ochirea nu putea 
fi prea precisă. 

4:30. Fie că Domnul L-a ascuns (cf. ler. 
36:26), ori atitudinea Sa i-a redus la tăcere, 
ori concetăţenii Săi şi-au dat seama, din- 
tr-odată, ce erau pe cale să facă unuia din- 
tre ai lor, cert este că Isus trece prin mijlo- 
cul mulțimii nevătămat — încă nu Îi sosise 
ceasul. 


4:31-37 
Predicarea în sinagoga din Capernaum 


Pericopa despre modul neospitalier în care 
Isus a fost primit într-o casă de rugăciune și 
studiu (4:14-30) este urmată de cea despre 
confruntarea Sa cu un îndrăcit. Totuși, răs- 
punsul locuitorilor din Capernaum, oraș 
care în secolul II d.H. devenise deja un cen- 
tru al creștinismului iudaic, contrastează 
puternic cu cel al nazaritenilor, din 4:14- 30. 
Vezi comentariul la Marcu 1:21-28. 


4:31. Arheologii au descoperit amplasa- 
mentul exact al sinagogii din Capernaum. 
4:32. Majoritatea învăţătorilor încercau să 
tâlcuiască “Legea explicând modul corect 
de a o traduce sau făcând apel la tradiţiile 
lor legale sau *narative; Isus trece dincolo 
de aceste practici. 

4:33-34. *Demonii erau adesea asociaţi cu 
“magia, iar vrăjitorii încercau să supună 
alte forțe spirituale, invocându-le pe nume; 
unii sunt de părere că demonul încearcă să 
se ferească de puterea lui Isus folosind ace- 
eași metodă. (De asemenea, magia era con- 
diționată de nedivulgarea secretelor sale.) 
Dacă demonul încearcă să Îl intimideze pe 
Isus, amenințând să Îl supună prin această 
strategie (expresia „Le știu cine ești” era 
folosită, în unele texte magice, pentru a 
controla forțele spirituale), așa cum au 
sugerat unii cercetători, cert este că tactica 
sa nu dă roade. 

4:35-37. Printre metodele cele mai folo- 
site de exorciștii din vechime pentru a 
alunga demonii se numărau: (1) înfrico- 
șarea demonului sau inducerea unei stări 
de rău atât de pronunțate, încât acesta să 
nu mai poată rămâne - bunăoară, intro- 
ducerea unei rădăcini urât mirositoare în 
nasul persoanei posedate, în speranța că 
demonul nu va putea suporta mirosul; sau 
(2) invocarea numelui unui duh cu poziţie 
mai înaltă, pentru a scăpa de cel mai puțin 
însemnat. Oamenii rămân uimiţi că Isus 
are succes poruncindu-le, pur şi simplu, 
demonilor să plece. 


4:38-44 
Popularitatea Sa crește 


Pentru mai multe detalii, vezi comentariul 
la Marcu 1:29-39. 

4:38. Probabil că socrul lui Simon murise, 
iar Simon şi soţia sa o luaseră pe mama 
ei, rămasă văduvă, în casa lor. Purtarea 
de grijă pentru membrii familiei extinse — 
îndeosebi pentru părinții vârstnici — era un 
fapt obișnuit. 

4:39. Servirea musafirilor la masă era un 
element important al ospitalităţii, dele- 
gat de regulă femeilor adulte din casă 


Luca 4:31-5:] 


(majoritatea familiilor libere nu își permi- 
teau să aibă sclavi). 

4:40-41. Sabatul (4:31) se încheia sâmbăta, 
la apusul soarelui. „La asfinţitul soarelui” 
sugerează că sabatul se apropia de final; 
prin urmare, oamenii aveau acum voie să îi 
aducă pe braţe pe bolnavi înaintea lui Isus, 
pentru a-i vindeca (purtarea cuiva pe braţe 
era considerată muncă, și deci interzisă de 
sabat). Punerea mâinilor avea o încărcătură 
simbolică bogată în tradiția iudaică (ex.: 
Gen. 48:13-14; Num. 27:23; Deut. 34:9; vezi 
comentariul la Fapte 6:6). Isus putea să vin- 
dece și fără a face acest gest, dacă oamenii 
erau în stare să creadă (vezi Luca 7:6-9). 
4:42-44. În cetăţile din vechime, cu străzile 
lor înguste și, uneori (chiar frecvent în regi- 
unile mai sărace precum Egiptul), cu doud- 
zeci de oameni locuind laolaltă în casele 
ce aveau de obicei o singură încăpere, era 
aproape imposibil să găsești un loc unde 
să fii singur. În Capernaum, multe corpuri 
de casă constau din patru locuinţe ce se 
deschideau către o curte comună. De ase- 
menea, satele erau adesea foarte aproape 
unele de altele, însă, dacă te trezeai destul 
de devreme, reușeai să găsești un loc unde 
să fii singur (majoritatea locuitorilor se tre- 
zeau în zori). 


5: 1-11 
Pescari de oameni 


Trecutul de pescari al acestor “ucenici le 
poate oferi o perspectivă folositoare pentru 
noua lor misiune, la fel ca experienţa de 
păstor în cazul lui Moise, cea de coman- 
dant militar în cazul lui David sau cea de 
administrator în cazul lui Iosif. 

5:1-2. Lacul Ghenezaret este lacul Galileei 
(numit, pe plan local, „Marea“ Galileei). 
Cei care nu sunt din zonă (precum Luca 
sau Plinius) îl numesc „lac“; cel mai adesea, 
populația din regiune îl numea Ghenezaret 
(Josephus, Istoria războiului... 3.463). În pla- 
sele de pescuit se prindeau adesea și altceva 
decât pești comestibili, motiv pentru care 
era nevoie să fie curățate. În zilele noastre, 
printre peștii comestibili din „Marea” inte- 
rioară a Galileei se numără câteva varietăți 

de crap; *Josephus afirmă că Lacul Galileei 
găzduia mai multe specii de pește. 

5:3. Ţărmul lacului funcționa, din punct 
de vedere acustic, ca un amfiteatru; astfel, 
luând distanţă față de mulțime și adresân- 
du-li-se din corabie, Isus Se putea face mult 
mai bine auzit. 

5: 4-5. Supunerea lui Petru este exemplară; 
un pescar ar putea avea încredere în învă- 
ţăturile unui *rabin în chestiuni de religie, 
însă nu avea nicio obligaţie să-l asculte şi 
în domeniul său de competență, pescuitul. 
Pescarii trudiseră cu o mreajă (vezi comen- 
tariul la Mt. 4:18) sau, posibil, cu un năvod 
(vezi comentariul la Mt. 13:47-50, unde se 
folosește un termen specific pentru năvod), 
pe timpul nopții, procedură care ar fi tre- 
buit să le permită să prindă mult mai mulți 
pești decât urmând instrucțiunile de aici 
ale lui Isus. Unii sunt de părere că peştii se 
prindeau cel mai ușor înainte de răsăritul 
soarelui (Plinius, Naturalis historia 9.23.56, 
58). Sursele sugerează că peștii se dădeau 
la fundul apei în timpul zilei, pentru a 
evita soarele; prin urmare, erau mai ușor 
de prins noaptea, pe Lacul Galileei; erau 
vânduți în piață dimineaţa (înaintea de a 
apărea concurența). 

5:6. Pescarii antici aveau și ei poveștile lor 
despre pescuiri miraculoase; mai important 
este însă că înmulțirea hranei și a unor fiinţe 
vii, înfăptuită de Isus, își găsește precedent 
în *Vechiul Testament (ex.: hrana — Ex. 6:13; 
2 Împ. 4:1-7, 42-44; fiinţele vii — Ex. 8:6, 17, 
24; 10:13; și una şi alta - Num. 11:31-32). 
Mreaja circulară, destinată folosirii în apele 
puţin adânci, avea diametrul de aproximativ 
4,5 metri [15 ft], era ţesută în ochiuri mărunte 
și prevăzută cu bucăți de plumb, pentru 
a se scufunda. Năvodul (Mt. 13:47-46) 
era tras între două bărci care se îndepărtau 
treptat una de alta, adunând peștii de pe 
traseul parcurs. Ruperea plaselor de pescuit 
putea să-i aducă pe pescari la sapă de lemn, 
dacă aceștia nu reușeau să facă rost (deseori 
prin împrumut) de banii necesari pentru a 
le repara. 

5:7. Deoarece cheltuielile generate de întreţi- 
nerea echipamentului erau ridicate, adesea 
pescarii preferau să lucreze în parteneriat; 


uneori, toți membrii familiei lucrau împre- 
ună, pentru a crește profitul. În Palestina se 
cunosc încă din Antichitate asemenea aso- 
ciații de pescari; prin urmare, nu era nimic 
ieșit din comun ca Simon și Andrei să fie 
parteneri de afaceri cu familia lui Zebedei 
(5:10). Lucrând simultan din mai multe 
corăbii, pescarii puteau să arunce plase mai 
mari decât cei care lucrau dintr-o singură 
corabie; după aceea, peștii prinși erau răs- 
turnaţi într-unul dintre vasele de pescuit 
sau plasele erau remorcate până la țărm. 
5:8-9. La început, atât Moise, cât și 
Ghedeon și Ieremia s-au simțit copleșiți de 
chemarea primită; însă scuza lui Petru sea- 
mănă izbitor cu cea a lui Isaia (Is. 6:5) și se 
încadrează în tema urmărită de Luca (Luca 
5:20; 30-32, Fapte 9:5). 

5:10. Sintagma „pescari de oameni” ar 
putea face aluzie la două pasaje vetero-tes- 
tamentare (ler. 16:16; Hab. 1:15), preschim- 
bând imaginea judecății iminente într-o 
imagine a salvării de respectiva judecată; 
însă se prea poate ca Isus să transforme, 
pur și simplu, vocaţia lor de pescari, tot 
astfel cum Dumnezeu îi făcuse odinioară 
pe Moise și pe David „păstori” ai poporu- 
lui Său. 

5:11. Chiar și atunci când aveau parte 
de o noapte neproductivă (5:5), pescarii 
obțineau venituri mai mari decât majori- 
tatea galileenilor (dintre care mare parte 
erau agricultori); prin urmare, decizia de 
a-şi părăsi slujba era un act de dedicare 
radicală, care era de așteptat să îi afecteze 
dramatic din punct de vedere economic. 
Pescarii negustori o duceau în general mai 
bine decât agricultorii din zonele rurale și 
erau considerați oameni puternici și căliți 
de soare. 


5:12-16. 
Vindecarea unui lepros 


Vezi comentariul de la Marcu 1:40-A45, 
pentru mai multe detalii. 

Leproșşii erau proscrișii societăţii, iar 
majoritatea celor care nu sufereau de această 
boală nu ar fi vrut să îi atingă, chiar dacă 
*Legea iudaică permitea acest lucru. Biblia 


poruncea să fie aduse anumite jertfe, dacă 
cineva se vindeca de lepră (Lev. 14:1-32). 
Supunându-se acestor reguli, Isus nu acţio- 
nează împotriva Legii, nici nu subminează 
autoritatea preoţilor. 

De obicei, învățătorii despre care se cre- 
dea că pot săvârși minuni atrăgeau gloate 
ce îi urmau pretutindeni, deoarece erau 
mulți bolnavi; numărul persoanelor care 
vizitau izvoarele termale din Galileea, des- 
pre care se credea că vindecă felurite boli, 
confirmă faptul că foarte mulți oameni 
sufereau de diverse afecţiuni. 


5:17-26. 
Vindecarea unui paralitic 


Pentru mai multe detalii, vezi comentariul 
de la Marcu 2:1-12. 

5:17. După câte se pare, *fariseii erau mult 
mai prezenți în Ierusalim și în Iudeea; prin 
urmare, probabil că galileenii aparțineau 
în număr mai mare celuilalt grup menţio- 
nat de Luca, învățătorii *Legii (cf. Mc. 2:6). 
De obicei, satele galileene mai mari aveau 
“scribi școliți în Legea ebraică, care redac- 
tau documentele legale și îi instruiau pe 
copii în Legea lui Moise. 

5:18-19. Într-o casă obișnuită din Caper- 
naum ar fi încăput, probabil, cam cinci- 
zeci de persoane stând în picioare (cele 
mai mari dintre casele excavate în regiune 
sunt de 6 m [18 ft] lungime). Pe acoperiș 
se putea ajunge urcând o scară exterioară; 
așadar, bărbaţii respectivi nu au întâmpi- 
nat, probabil, nicio problemă în a ajunge 
acolo. Acoperișul caselor palestiniene cu 
un singur cat era suficient de solid pentru 
a păși pe el, însă, de obicei, era făcut din 
crengi de copac şi stuf așezate de-a cur- 
mezișul bârnelor și acoperite cu lut uscat; 
deci putea fi perforat. 

Luca schimbă această structură specifică 
acoperișurilor palestiniene cu acoperișul 
plat din cărămizi îmbucate, mai familiar 
cititorilor săi, la fel cum predicatorii zile- 
lor noastre schimbă anumite detalii atunci 
când repovestesc istorisirile biblice, spre a 
le face relevante pentru ascultătorii lor. Din 
același motiv, Luca nu menționează faptul 

că bărbații respectivi au făcut o gaură prin 
acoperiș (la drept vorbind, într-una dintre 
piesele de teatru ale lui Aristofan, o aseme- 
nea acţiune a dus la prăbușirea acoperișu- 
lui unei case grecești). (Atriumul roman 
avea o deschidere în plafon, dar probabil 
că Luca, ce menţionează cărămizile, nu 
avea în minte această imagine.) „Patul” sau 
„targa” slăbănogului trebuie să fi fost rogo- 
jina pe care acesta zăcea tot timpul. 
5:20-21. Majoritatea evreilor nu contestau 
faptul că unii dintre trimișii lui Dumnezeu 
puteau vorbi în numele Acestuia, însă 
admiteau că numai Dumnezeu poate ierta 
păcatele. Riguros vorbind și după cea mai 
strictă definiție păstrată în izvoarele rabi- 
nice mai târzii, „blasfemie” însemna ros- 
tirea numelui divin și, posibil, îndemnul 
adresat oamenilor de a urma alţi dumne- 
zei; într-un sens ceva mai larg, termenul 
presupunea cel puţin a-L dezonora pe 
Dumnezeu. Prin urmare, strict vorbind, 
acești învățați ai Legii se înşelau conside- 
rând cuvintele lui Isus drept blasfemie, 
chiar și după propriile lor reguli. Probabil 
că ei au folosit termenul într-un sens mai 
general, considerând că Isus Îl dezonorase 
pe Dumnezeu uzurpând un rol divin. 
5:22-26. Unii dintre învățătorii evrei accep- 
tau miracolele ca test ce atesta că un învăţă- 
tor era cu adevărat trimisul lui Dumnezeu; 
alții considerau că minunile nu sunt o 
dovadă îndeajuns de solidă, dacă nu erau 
de acord și cu interpretarea pe care respec- 
tivul învăţător o dădea Scripturii. 


5:27-32 

La masă cu păcătoșii 

Pentru mai multe detalii, vezi comentariul 
la Marcu 2:13-17. În *Vechiul Testament, 
Dumnezeu i-a învățat pe „păcătoși” căile 
Sale — adică, pe cei smeriţi care îşi conștien- 
tizau nevoia (Ps. 25:8-9). 

5:27-28. Dată fiind localizarea geografică 
a Capernaumului, unii sunt de părere că 
Levi era un funcționar vamal, în slujba lui 
Irod Antipa. Indiferent ce fel de colector de 
taxe va fi fost, probabil avea venituri sub- 
stanțiale și că, dacă își părăsea slujba — mai 

ales pe nepusă masă — erau puține șanse să 
o mai primească înapoi. 

5:29. Invitaţia de a-L urma, adresată de Isus 
lui Levi reprezenta o onoare deosebită, în 
special pentru cineva care, în mod normal, 
ar fi fost exclus din cercurile religioase. În 
acest context, nu este deloc surprinzător 
că Levi a reacționat organizând o petre- 
cere pentru Isus; în societatea antică, era 
important ca un om care avea parte de o 
onoare să se revanșeze la rândul său, iar 
Levi probabil că se simțea onorat să aibă 
ca oaspete în casa lui un rabin de seamă. 
Convivialitatea în jurul mesei indica exis- 
tența unor relații personale apropiate între 
cei prezenți și, dată fiind natura ospeţelor 
din vechime, era firesc ca o persoană înstă- 
rită să îşi invite (foștii) colegi şi subordonați 
la petrecere. Colegii s-ar fi simţit ofensați 
dacă nu erau invitați. 

5:30. *Fariseii (și învățătorii din mișcarea 
lor) își respectau scrupulos legile lor die- 
tetice şi nu le plăcea să mănânce în tovă- 
rășia unor oameni mai puțin scrupuloși, 
îndeosebi a unora de teapa *colectorilor 
de taxe şi a păcătoşilor. Majoritatea oame- 
nilor îi considerau pe colectorii de taxe 
colaboratori ai romanilor, iar naționaliștii 
religioși îi disprețuiau. De asemenea, per- 
soanele religioase sperau să aibă parte de 
conversații din care să poată trage învăță- 
minte. De vreme ce în acest pasaj, fariseii 
critică numai compania în care stătea Isus 
la masă, putem deduce că Isus și *ucenicii 
Săi aveau o conduită potrivită în celelalte 
privinţe (de exemplu, nu se îmbătaseră), 
indiferent dacă restul oaspeților lui Levi 
procedau sau nu la fel. 


5:31-39 

Ospăţ sau post? 

Vezi comentariul la Marcu 2:18-22. 
*Vechiul Testament adevereşte, de aseme- 
nea, că anumite practici sau obiecte altă- 
dată adecvate pentru închinare sau come- 
morare puteau să devină, la un moment 
dat, nepotrivite (2 Împ. 18:4; ler. 3:16). 
5:31-33. Deşi Vechiul Testament instituise 
mult mai multe sărbători, decât perioade 


de post, postul devenise totuși o practică 
larg răspândită în rândul evreilor; adesea, 
fariseii posteau de două ori pe săptămână, 
cel puţin în timpul sezonului secetos. Cu 
toate că postul *ascetic era interzis, pro- 
babil că mulți oameni posteau din motive 
ascetice. Postul era o practică importantă, 
menită a fi asociată rugăciunii sau peniten- 
tei; prin urmare, ar fi fost nefiresc ca uceni- 
cii (viitori învăţători) să evite în totalitate 
postul. Fiecare învăţător era considerat 
responsabil pentru comportamentul uce- 
nicilor săi. 

5:34-35. Ospeţele de nuntă presupuneau 
șapte zile de petrecere; nu erau permise 
postul sau bocetul, nici muncile fizice 
solicitante în timpul ospăţului de nuntă. 
Isus face o analogie spunând că, în același 
fel, postul ar fi fost un gest nepotrivit câtă 
vreme El era pe pământ. 

5:36-38. Pentru a-Și sublinia argumentul, 
Isus face apel la două chestiuni familiare 
ascultătorilor. Hainele mai vechi intrau la 
apă de la atâta spălat. Pe atunci, vinul se 
ținea în vase de lut sau în burdufuri; bur- 
dufurile, spre deosebire de vasele de lut, 
se puteau întinde. Burdufurile vechi erau 
deja întinse la maximum din pricina vinu- 
lui ce fermentase în ele; dacă ulterior erau 
umplute cu vin nefermentat, acesta urma 
să își crească volumul, iar burdufurile 
vechi, deja întinse la maximum, aveau să 
se spargă. La masă se consuma vin îndoit 
cu apă. 

5:39. Deşi pe atunci încă nu se dezvoltase 
procesul de distilare, iar vinul putea atinge 
doar o anumită concentraţie alcoolică, 
vinul vechi era adesea preferat în defavoa- 
rea celui nou, care nu începuse încă să fer- 
menteze (un proverb, de exemplu Sir. 9:10; 
izvoare rabinice). Isus arată, probabil, de ce 
persoanele religioase obiectau față de bucu- 
ria ucenicilor Săi: pentru că era ceva nou. 


6:1-5 
Domn al sabatului 


Vezi mai multe detalii la Marcu 2:23-28. 
Unii cercetători au sugerat că „frecarea cu 
mâinile” (v. 1) reprezenta, prin extensie, 


o modalitate de a treiera grâul — gen de 
muncă interzisă în ziua de sabat. Cu toate 
că “Legea lui Moise avea o greutate și o 
autoritate specială pentru experţii evrei în 
domeniul juridic, *narațiunile din alte părți 
ale *Vechiului Testament ilustrează faptul 
că principiile spiritului Legii dobândeau 
uneori întâietate față de practicile curente 
(ex.: 2 Cron. 30:2-3). 

Dacă Isus putea să Își argumenteze pozi- 
ţia făcând apel la Scriptură, atunci, legal 
vorbind, adversarii nu aveau împotriva 
Lui capete de acuzare solide, ţinând cont 
de marea varietate a opiniilor — în interio- 
rul iudaismului palestinian - cu privire la 
respectarea sabatului. 


6:6-11 
Este legal să faci binele 


Vezi comentarii mai ample la Marcu 3:1—6. 
6:6. Mușchii și nervii unei mâini „uscate” 
sau „paralizate” erau atrofiați; de aceea 
mâna, mai mică decât în mod normal, 
era nefuncțională, fără posibilitatea de 
recuperare. 

6:7-10. Iarăşi, Isus nu încalcă în niciun 
fel *Legea; deşi unii învățători religioşi 
se împotriveau tratamentelor minore în 
ziua de sabat, „întinderea mâinii” nu era 
considerată muncă, și nimeni nu se putea 
plânge dacă Dumnezeu răspundea unei 
rugăciuni în ziua de sabat. Printre *farisei 
circulau opinii diferite cu privire la justețea 
„vindecărilor minore” de sabat. 

6:11. Încălcările involuntare ale sabatu- 
lui sau diferențele de opinie cu privire la 
ce constituie, de fapt, sabatul (subiecte 
supuse dezbaterii) presupuneau pedepse 
uşoare (cel mult, pedepse corporale apli- 
cate în *sinagogă). Pedeapsa capitală (Ex. 
31:14; 35:2) era considerată potrivită doar 
pentru cei care respingeau deliberat saba- 
tul. În acest pasaj, oponenții lui Isus trec 
mult dincolo de limita învățăturilor fari- 
seice convenționale. 


6:12-16 
Alegerea celor doisprezece 
Vezi comentariul la Marcu 3:13-19. 

6:12. Se poate ca aici Isus să fi urmat un 
tipar prezent în lucrarea lui Moise. Moise 
se rugase pe munte, primind acolo instruc- 
țiuni cu privire la cei pe care să-i ia drept 
ajutoare (Ex. 19:24; 24:1-2; cf. 31:1-2) şi la 
succesorii săi (Num. 27:15-23; cf. 20:23-29). 
6:13-16. Adesea, oamenii purtau un al 
doilea nume, uneori o poreclă, ceea ce ar 
putea explica ușoarele diferențe din lista cu 
cei doisprezece, aşa cum este ea prezentată 
în diferite evanghelii, cât și distincția din- 
tre cei doi Simon, cei doi luda şi cel de-al 
doilea Iacov din listă (numele acestea erau 
comune în Ţara Sfântă, în acea perioadă 
istorică). 


6:17-26 
Binecuvântări și vaiuri 
Vezi comentariul la Matei 5:3-12. 
Binecuvântările și vaiurile erau o formă 
literară comună, îndeosebi în *Vechiul 
Testament și în iudaism; aici, este posibil ca 
ele să reprezinte o analogie cu binecuvân- 
tările și blestemele din legământul încheiat 
pe munte, în Deuteronom 27-28. Pentru 
aceste binecuvântări și blesteme compară 
cu, posibil, Isaia 65:13-16. 
6:17-19. Cu privire la această introducere 
a Predicii de la șeș (sau „de pe podiș”) din 
Luca, vezi comentariul la Matei 4:23-25. 
6:20. Dumnezeu era aproape de cei smeriţi 
și zdrobiţi, însă departe de cei mândri (Ps. 
138:6) şi le arăta o îndurare specială celor 
nevoiaşi (Ps. 113:7-8; 140:12; Prov. 14:31]; 
21:13; Is. 1:17; 58:6-7, Zah. 7:10). Unii din- 
tre *ucenicii lui Isus, care până atunci nu 
fuseseră săraci din punct de vedere mate- 
rial, au devenit astfel pentru a-L urma pe 
El (vezi 18:28). În spatele „săracilor” din 
Luca şi al „săracilor în duh” din Matei se 
află, probabil, un anumit termen *aramaic 
care include ambele sensuri. „Cei săraci” 
devenise, în anumite cercuri evreiești, un 
nume dat oamenilor pioși, pentru că ei 
erau oprimațţii care își puneau încrederea 
doar în Dumnezeu. Pietatea săracilor se 
remarcase îndeosebi după ce generalul 
roman Pompei redistribuise pământurile 
evreilor, cam cu un secol înainte de Isus; 

la fel ca majoritatea popoarelor din lumea 
mediteraneană antică, mare parte dintre 
evrei erau săraci. Poporul evreu tânjea 
după “împărăție. 

6:21. A fi „săturat” (a avea parte de cele nece- 
sare traiului) era o binecuvântare așteptată 
a epocii mesianice. În vremuri de foamete, 
lipsa mâncării zdrobea familiile sărace 
(situația din Palestina rurală era mai bună 
decât cea din Egiptul rural, însă mai precară 
decât cea din Corint sau Italia). Plânsul era 
un semn de jale sau de *pocăinţă. 

6:22-23. Tradiţia vechi-testamentară potri- 
vit căreia majoritatea profeților adevăraţi 
erau respinși de cei din jur se dezvoltase și 
mai mult în iudaism; prin urmare, probabil 
că ascultătorii lui Isus au înțeles exact la 
ce Se referea El. Respingerea sau ostraci- 
zarea din aceste versete ar putea face alu- 
zie la excluderea oficială din *sinagogă (cf. 
comentariul la Ioan 9:22), însă, probabil că, 
de fapt, trebuie înţelese în sens mai larg. 
6:24-25. „Mângâierea” era o binecuvântare 
a epocii mesianice (ex.: Is. 40:1; cf. Luca 
16:25). Majoritatea ascultătorilor lui Isus 
erau săraci, dar probabil că cititorii scrierii 
lui Luca -orăşeni de origine greco-romană- 
o duceau mai bine (1:34). Luca nu se 
poartă cu mănuși cu publicul cititor, ci le 
spune adevărul în față (cf. 1 Enoh 96:4-5). 
Râsul era adesea asociat cu batjocura. 

6:26. Filosofii greci, care deseori luau în râs 
opiniile maselor, se plângeau uneori dacă 
gloata îi vorbea de bine. Însă comparaţia cu 
profeţii pe care o face Isus este chiar mai 
adecvată; obligaţia de a aduce dovezi cădea 
întotdeauna în seama profeților, care le 
spuneau oamenilor ceea ce doreau aceștia 
să audă (ler. 6:14; 28:8-9). Deși ascultătorii 
bănuiau adesea că în afirmaţiile profeților 
autentici se ascunde o doză de adevăr (ler. 
21:1-2; 37:3; 42:2; cf. 1 Împ. 22:27), totuşi 
profeții falși erau de obicei mai populari 
(1 Împ 22:12-13; Ier. 5:31; 23:13-14). 


6:27-38 


Poartă-te milos cu cei din jur 


6:27. *Vechiul Testament poruncea speci- 
fic iubirea față de aproapele (Lev. 19:18), 


însă nici el, nici înțelepții evrei nu porun- 
ceau iubirea faţă de dușmani (deși mulți îi 
învățau pe oameni să nu recurgă la repre- 
salii și insistau ca răzbunarea să fie lăsată 
pe seama lui Dumnezeu). 

6:28. Cu toate că Isus (23:34) și adepții Săi 
(Fapte 7:60) practicau această regulă a bine- 
cuvântării vrăjmașilor şi a rugăciunii pen- 
tru ei, rugăciunile pentru căutarea dreptă- 
ţii prin răzbunare erau obișnuite în Vechiul 
Testament (2 Cron. 24:22; Ps. 137:7-9; ler. 
15:15; cf. Apoc. 6:10) și în textele străvechi 
de imprecaţie (blesteme magice). 

6:29. În Orientul Apropiat antic, lovitura cu 
dosul palmei peste obrazul drept era cea 
mai cruntă insultă, ce putea fi pedepsită 
conform legii. Scopul său nu era să spargă 
dinţii victimei, ci să ofenseze, să lezeze 
onoarea; “ucenicul nu trebuie să își prote- 
jeze onoarea cu încrâncenare (sau poate să 
nu îi pese de ceea ce crede persoana care îl 
insultă). Îmbrăcămintea din verset se referă 
atât la mantia de deasupra, cât și la cămașa 
de dedesubt; cei mai săraci locuitori ai 
țării (la fel ca țăranii de rând din Egipt) 
aveau numai câte o bucată din fiecare. 
Pierderea amândurora l-ar fi putut lăsa 
pe om gol-puşcă, într-o situație rușinoasă; 
prin urmare, aici Isus Se referă, probabil în 
imagini hiperbolice, la refuzul absolut de a 
opune rezistență, când în joc era propriul 
interes. 

6:30. Aici Isus ar putea face aluzie la cer- 
șetori, o prezență destul de obișnuită în 
Orientul antic și la populația mai săracă 
ce căuta să se împrumute. În Palestina 
iudaică, caracterizată de o etică înaltă a 
muncii, cerșetori erau doar cei realmente 
lipsiți de orice mijloace și majoritatea 
dintre ei erau incapabili să muncească; 
în general, agricultorii căutau să obțină 
împrumuturi pentru a-și însămânţa tere- 
nurile. Societatea evreiască punea accentul 
atât pe caritate, cât și pe reponsabilitate. 
6:31. În forma sa pozitivă, dar îndeosebi 
în cea negativă („Nu face altora ceea ce 
nu vrei să ţi se facă”; cf. Tob. 4:15; *Philon; 
*Epistola lui Aristeas 207), aceasta era o 
zicală etică des întâlnită în lumea antică. 


6:32-33. Idei precum a-ți iubi duşmanii sau 
a da cuiva cu împrumut fără a spera să mai 
primeşti banii înapoi erau nemaiauzite, 
deși mulți “farisei pledau în favoarea păcii 
cu statul roman (adică cel puţin a tolerării 
dușmanilor, într-un anume sens). 

6:34-35. În lumea romană se practica o rată 
ridicată a dobânzii (în cazuri extreme, chiar 
şi de 48%), însă Vechiul Testament interzi- 
cea camăta sau perceperea de dobândă. 
Mulţi creditori evrei se temeau că își vor 
pierde investițiile dacă dădeau bani cu 
împrumut prea aproape de anul al șaptelea 
(când “Legea poruncea anularea tuturor 
datoriilor), de aceea ei sistau împrumutu- 
rile în respectiva perioadă, afectându-i pe 
micii fermieri care aveau nevoie de bani cu 
împrumut, pentru a-și însămânța ogoarele. 
Astfel, învățătorii evrei găsiseră o cale de 
a se sustrage prevederilor acestei legi, așa 
încât săracii să poată împrumuta, atâta 
vreme cât își achitau ulterior datoria. Isus 
susține că această practică nu ar trebui să 
fie necesară; cei care posedă resurse mate- 
riale ar trebui să îi ajute pe cei lipsiți de mij- 
loace, indiferent dacă, făcând acest lucru, 
ar pierde sau nu bani. 

Legile biblice cu privire la împrumutu- 
rile către săraci înaintea anului de iertare 
(Deut. 15:9; în fiecare al şaptelea an, datori- 
ile erau șterse; cf. Lev. 25) susțin principiul 
enunțat aici de Isus, însă El merge chiar 
mai departe, punând accentul pe dărui- 
rea altruistă. Deși Legea limita oarecum 
egoismul, Isus merge la însăși esența Legii 
și pledează pentru sacrificiul în favoarea 
aproapelui. Se aștepta de la „fiii” unui om 
bun să ilustreze caracterul tatălui lor; prin 
urmare, copiii lui Dumnezeu ar trebui să 
acționeze asemenea Lui. 

6:36. Faptul că mila omenească ar trebui 
să oglindească mila lui Dumnezeu deve- 
nise o maximă obișnuită în rândul evreilor 
(ex.: Epistola lui Aristeas 208; *rabini). Este 
posibil ca „milostiv” să redea același ter- 
men *aramaic tradus prin „desăvârșit” în 
Matei 5:48. 

6:37. Termenii „a judeca”, „a condamna” 
și „a ierta” fac parte cu toții din limbajul 
asociat Zilei Judecăţii de Apoi, prefigurată 

de modul cum Se socotește Dumnezeu 
încă de pe acum cu poporul Său (ex.: 
Ziua Ispășirii). 

6:38. Aici, imaginea este aceea a unui 
recipient de măsurat în care este îndesat 
cât mai mult grâu posibil; apoi vasul este 
scuturat pentru ca seminţele să se așeze 
bine, după care se toarnă și mai mult 
grâu până când recipientul este plin-ochi. 
Turnarea grâului „în sân” se referă la 
îndoitura veșmântului folosită ca buzunar 
sau săculeț. Cum poporul evreu folosea 
uneori pronumele „ei” pentru a evita 
menţionarea numelui lui Dumnezeu, unii 
sugerează că „turna-vor” (BOR) ar putea 
însemna că Dumnezeu va face acest lucru; 
o altă ipoteză este aceea că Dumnezeu 
îl va răsplăti pe un om prin intermediul 
celor din jurul său. Vechiul Testament 
menționează deseori că Dumnezeu îi 
judecă pe oameni după căile lor (ex.: Is. 
65:7). Proverbe și alte texte vorbesc despre 
binecuvântările revărsate de Dumnezeu 
peste cei generoși (ex.: Deut. 15:10; Prov. 
19:17; 22:9; 28:8, 27). 


6:39-45 

Învățători adevăraţi și învățători 
mincinoși 

6:39. Și alții au folosit imaginea aceasta a 
călăuzirii orbului. Ideea este că o persoană 
trebuie mai întâi să înveţe ea însăși calea 
cea dreaptă (6:40) şi să primească îndrep- 
tare, înainte de a căuta să îi învețe pe 
alții (6:41). 

6:40. În iudaismul străvechi, scopul instru- 
irii unui “ucenic era de a-l forma ca învă- 
țător sau rabin competent, pe propriile 
picioare. Prin definiție, un ucenic nu avea 
cunoștințe mai ample privind *Legea decât 
învățătorul său. 

6:41-42. Aici Isus folosește *hiperbola, iar 
exagerarea trebuie să fi smuls râsete din 
partea ascultătorilor Săi, captându-le, ast- 
fel, atenţia. 

6:43-43. Vezi 3:9. Principiul era bine-cunos- 
cut (de ex. Seneca, Scrisori către Lucilius 
87.25). Smochinele și strugurii erau adesea 
cultivați împreună și reprezentau două 

dintre cele mai obișnuite produse agricole 
din Palestina, adesea asociate în textele din 
*Vechiul Testament. Spinii și mărăcinii le 
pricinuiau în permanenţă necazuri fermi- 
erilor (cf., de ex.: Gen. 3:18; de asemenea, 
Is 5:2, 4 LXX). 


6:46-49 

Temelia bună și temelia greșită 

Isus folosește iarăşi imaginea Zilei Jude- 
căţii. Ideea că, la sfârșit, oamenii vor fi 
judecați pentru că au auzit, dar nu s-au 
supus era bine-cunoscută (Ezec. 33:32-33). 
Însă niciun învăţător evreu în afară de Isus 
nu a revendicat vreodată o asemenea auto- 
ritate pentru cuvintele sale; autoritatea de 
felul acesta era rezervată exclusiv “Legii 
ca atare. Rabinii de mai târziu istoriseau 
o parabolă foarte asemănătoare, însă în 
vreme ce la ei temelia era Tora, aici temelia 
sunt cuvintele lui Isus. 

Unii comentatori au sugerat că „săpatul 
adânc” (v.48) sugerează că omul respectiv 
ar fi construit o pivniță; deși pivnițele nu 
erau tocmai rare în casele din Palestina, ele 
erau utilizate mai frecvent în arhitectura 
greacă; compară cu comentariul la 5:19. 
Totuși, este foarte probabil ca pasajul să 
vorbească efectiv despre o temelie adâncă, 
pe teren stâncos. 


7:1-10 

Uimitoarea credință a unui păgân 

7:1-2. Cea mai apropiată legiune romană 
era staționată în Siria, însă mulți mer- 
cenari, majoritatea recrutați din Siria, 
erau staționați în Cezareea, pe coasta 
Mării Mediterane, iar câţiva în fortăreața 
Antonia din Ierusalim. Ei nu erau obli- 
gați să rămână în permanenţă în tabere și 
probabil că după lăsarea la vatră unii se 
stabileau în diferite locuri din Palestina. 
Centurionii comandau o „centurie” (în tra- 
ducere, 100), care, în realitate, era alcătuită 
din șaizeci-optzeci de soldați. Centurionii 
erau coloana vertebrală a armatei romane, 
responsabili cu disciplina. Un sclav ieftin 
putea să coste cam o treime din salariul 

anual al unui soldat, însă centurionii erau 
plătiți mult mai bine. 

7:3-5.  Neevreii care se temeau de 
Dumnezeu și donau sume substanțiale 
comunității evreiești se bucurau de un 
respect deosebit. Cei care aveau nevoie de 
ajutor căutau adesea o persoană respectată 
de către binefăcător, pentru a interveni 
pe lângă acesta în favoarea solicitantului. 
(Probabil că, dacă era nevoie, centurionul 
acesta ar fi putut să mijlocească pentru 
orașul lor pe lângă oficialii romani de rang 
înalt). Cultura mediteraneană din vechime 
punea mare preț pe reciprocitate; acum era 
rândul bătrânilor să mijlocească pentru el. 
Salariul centurionilor era cam de şaispre- 
zece-șaptespreceze ori mai mare decât 
cel al soldaţilor din subordinea lor (poate 
chiar de treizeci-șaizeci de ori mai mare, 
în cazul centurionilor de rang înalt), însă 
pentru ca centurionul din această istorisire 
să fi construit *sinagoga locală, el ar fi tre- 
buit să folosească banii economisiți ani în 
șir. Ideea principală a textului se referă la 
diferenţele de opinie privitoare la cine este 
sau nu vrednic de cinste (7:4, 6). 

7:6. Centurionul acesta nu se convertise cu 
totul la iudaism și prin urmare, ca bărbat 
dintre *neamuri, el era încă în parte necu- 
rat — îndeosebi în ce privește mâncarea din 
casa sa. În împrejurări normale, a-l invita 
pe un învăţător evreu într-o asemenea casă 
ar fi constituit o ofensă, dar în cazul acesta 
bătrânii comunităţii doresc să facă o excep- 
ție (7:3), probabil pentru că respectiva casă 
păgână nu era pângărită de idolatrie. 

7:7. În timpul celor aproximativ douăzeci 
de ani de serviciu militar în armata romană, 
soldaţilor nu le era permis să se căsăto- 
rească. Mulţi sau majoritatea dintre ei 
aveau concubine locale „neoficiale”; aceste 
căsnicii neoficiale erau adesea legalizate 
odată ce soldatul își încheia stagiul militar. 
Prin comparaţie cu soldații obișnuiți, cen- 
turionii aveau mai puţine șanse să menţină 
asemenea relaţii, dat fiind că ei puteau 
fi mutați mai frecvent între garnizoane; 
uneori, se căsătoreau abia după retrage- 
rea din activitate. Totuși, potrivit defini- 
țiilor antice, casa cuiva putea include și 


servitorii, iar servitorii domestici deveneau 
uneori foarte apropiaţi de stăpânii lor — 
îndeosebi atunci când unitatea familială îi 
includea doar pe ei. 

7:8. Centurionul demonstrează că înţele- 
gea principiul autorităţii exercitate de către 
Isus. Soldaţii romani erau foarte discipli- 
nați și, cu excepția rarelor cazuri de rebeli- 
une, se supuneau cu rigoare ordinelor. 

7:9. Termenul „neamuri” era, în general, 
sinonim cu păgâni, oameni fără credință în 
Dumnezeul lui Israel. 

7:10. Pe atunci circulau unele istorisiri 
ebraice despre făcătorii de minuni, însă 
relatările despre vindecări la distanță erau 
doar sporadice și asemenea evenimente 
erau considerate cu mult mai extraordinare 
decât alte minuni. Prin urmare, oamenii 
trebuie să fi considerat vindecarea aceasta 
deosebit de miraculoasă. 


7:11-17 
Întreruperea unei înmormântări 


Întreruperea unei înmormântări repre- 
zenta o încălcare grosolană a *Legii şi 
cutumelor evreieşti; atingerea catafalcului 
L-a expus pe Isus pericolului de a fi necu- 
rat timp de o zi (Num. 19:21-22); atinge- 
rea cadavrului L-a expus pericolului de a 
fi necurat timp de o săptămână (cf. Num. 
5:2-3; 19:11-20). Însă, în cazul lui Isus, 
influențarea se petrece în sens invers. 
7:11-12. Obiceiul era ca oamenii să lase la 
o parte munca pe care o făceau și să se ală- 
ture procesiunii funerare, până la trecerea 
acesteia. Împrejurarea ca fiul unei văduve 
să moară înaintea mamei sale era conside- 
rată extrem de tragică; astfel, femeia ajun- 
gea să depindă de mila publică, în afară de 
cazul în care avea alte mijloace de trai sau 
rude cu dare de mână. 

7:13. Potrivit cutumei, mama îndurerată 
mergea în fața tărgii pe care era purtat 
cadavrul; Isus, apropiindu-Se probabil din 
față, nu din spate, o întâlnește mai întâi pe 
ea. Compară cu 1 Împărați 17:17-24. 

7:14. Atingând chiar și catafalcul — targa 
pe care era purtat corpul celui decedat 
(potrivit obiceiului evreiesc, nu se folosea 

un sicriu închis) — Isus avea să fie socotit 
contaminat de necurăţia cadavrului, cea 
mai gravă formă de necurăţie ritualică din 
iudaism (Num. 19:11-20). În mod normal, 
era de așteptat ca numai persoanele foarte 
apropiate defunctului să se expună la 
această pângărire. Tânărul nu era mort de 
multă vreme, căci era necesar ca spălarea, 
ungerea, învelirea și jelirea să aibă loc cât 
mai rapid, pentru a evita mirosul greu al 
descompunerii. 

7:15-17. Dumnezeu folosise câțiva profeți 
din vechime (Ilie și Elisei) pentru a readuce 
morţi la viaţă (1 Împ. 17:23; 2 Împ. 4:36), 
însă acesta era un miracol rar. Cele câteva 
istorisiri păgâne despre înviere, datând 
îndeosebi din secolul III d.H. (din scrie- 
rile lui Philostratos și *Apuleius) sunt mai 
târzii și nu sunt atestate de către martori 
oculari, cum este cazul relatărilor din evan- 
ghelii; de asemenea, primele prezintă ade- 
sea anumite trăsături ce le lipsesc celor din 
urmă, precum veşti din infern. Construcția 
profet „între” ai Săi (Luca 7:16) este o 
expresie vetero-testamentară (Num. 12:6, 
Deut. 13:1; 18:15, 18; Ezec. 2:5). 


7:18-23 
Încurajare pentru Ioan 


7:18-20. Scriitorii din vechime repetau une- 
ori un mesaj de două ori (când mesagerul 
îl primea și, ulterior, când îl transmitea mai 
departe). Unii sugerează, în mod justificat, 
că Ioan este tulburat de faptul că Isus Se 
expusese pericolului necurățirii ritualice 
(ex.: în relațiile cu *neamurile și prin atin- 
gerea unor cadavre) de dragul unor vinde- 
cári. Mai probabil însă, cuvintele lui Isus 
pur și simplu nu se potriveau cu imaginea 
pe care și-o formase loan despre Cel a cărui 
sosire o vestise în 3:15-17, deși loan nu se 
îndoiește câtuși de puţin că Isus este măcar 
un profet care îi va spune adevărul. 
7:21-23. Răspunsul lui Isus se folosește de 
textul din Isaia 35:5; aceste vindecări sunt 
un semn al epocii mesianice. Unii învăță- 
tori îi comparau pe orbi, șchiopi şi leproși 
cu cei morți, pentru că nu aveau nicio spe- 
ranţă de însănătoșire. 

7:24-25 
Reabilitarea lui Ioan 


loan și Isus adoptă tipare diferite pen- 
tru lucrările lor, însă ambele sunt valide, 
iar comunitatea religioasă le respinge pe 
amândouă, în egală măsură. 

7:24. Trestiile sunt fragile (Is. 42:3), aşa că 
o „trestie clătinată de vânt” era extrem de 
slabă (1 Împ. 14:15) și instabilă, incapabilă 
să ofere certitudini (2 Împ. 18:21; Ezec. 29:6). 
7:25-26. Profeţii erau rareori oameni cu 
stare, iar în vremurile de răutate pande- 
mică a poporului erau siliți să acționeze în 
afara graniţelor societăţii, inclusiv a curți- 
lor regale. Acum întemnițat de către Irod 
Antipa, loan nu este nicidecum un profet 
de curte, care spune oamenilor influenți 
ceea ce doresc ei să audă. Cu câţiva ani 
înainte, Antipa folosise trestia (7:24) ca bla- 
zon pe monezile bătute de el (până în anul 
26 d.H.) 

7:27. Împlinind Maleahi 3:1, loan este 
mai mult decât un mesager obişnuit al lui 
Dumnezeu; el este vestitorul personal al 
Domnului, Cel care avea să acționeze într-o 
manieră fără precedent, conducându-Și 
poporul într-un nou exod. (Noul exod, ca 
întoarcere din captivitate, reprezintă una 
dintre temele cărții Isaia.) 

7:28. În *retorică și nu numai, comparațiile 
puteau pune într-o lumină proastă perso- 
najul de mai mică însemnătate, însă uneori 
nu se întâmpla așa; ocazional oratorii ale- 
geau drept termen de comparație perso- 
najul secundar tocmai pentru că acesta era 
măreț, amplificând astfel, o dată în plus, 
măreția personajului mai important. Prin 
urmare, această comparație mai degrabă 
îi înalță pe “ucenicii lui Isus, decât să îl 
desconsidere pe loan. Am putea compara 
afirmaţia din acest verset cu zicala rabinică 
timpurie precum că Johanan ben Zakkai, 
unul dintre cei mai respectaţi cărturari din 
primul secol, era „cel mai mic” dintre cei 
optzeci de ucenici ai lui *Hilel; exprimarea 
aceasta nu avea menirea de a diminua sta- 
tutul lui Johanan, ci de a spori prestigiul 
contemporanilor săi şi, în ultimă instanță, 
pe al învățătorului său. 

7:29-30. Ţinând cont că *botezul „odată- 
pentru-totdeauna” era rezervat în primul 
rând păgânilor care se converteau la 
iudaism, oamenii religioși nu sunt dispuși 
să îl accepte pentru ei înșiși. Ei puneau la 
îndoială dedicarea religioasă a evreilor mai 
puţin legaliști, îndeosebi a *colectorilor 
de taxe. 

7:31-32. Piaţa era cel mai frecventat loc al 
orașului. Copiii răsfățați care organizează 
nunți și înmormântări imaginare (un joc de 
mai târziu se numea „îngroapă lăcusta”) îi 
reprezintă pe oponenții nemulțumiți ai lui 
Isus și ai lui loan; deranjați că ceilalți copii 
nu vor să joace niciunul dintre jocuri, ei 
sunt în permanenţă supăraţi. 

7:33-34. loan Botezătorul se potrivește 
profilului de profet mai “ascetic, precum 
Ilie (cf. 1:14-15, cu privire la abţinerea lui 
loan de la consumul de vin); Isus adoptă 
un model mai asemănător lui David, însă 
fiecare îşi are locul său legitim. Posedarea 
*demonică (v.33) era asociată cu nebunia 
(şi uneori cu vrăjitoria, o învinuire pasibilă 
de pedeapsa capitală). „Mâncăcios și bău- 
tor de vin” (NTR) (v. 34) era tot o acuzaţie 
capitală (Deut. 21:20), deci foarte gravă. 
7:35. Tradiţia iudaică personifica adesea 
Înţelepciunea, de obicei sub forma unei 
femei sfinte care îi îndemna pe cei nepri- 
hăniţi să o urmeze; aici, ea este mama celor 
drepți. 


7:36-50 
Fariseul și femeia păcătoasă 


Isus a încălcat tabuurile sociale, pentru 
a ajunge la cei marginalizaţi nu doar din 
punct de vedere cultural (7:1-10), eco- 
nomic (7:11-17) şi religios (7:24-35), ci și 
moral (7:36-50). Încă din perioada gre- 
cească clasică, ospețele deveniseră contexte 
ocazionale de propagare a învățämintelor 
morale. 

7:36. A-l invita pe un învăţător la masă era 
considerat un gest virtuos, îndeosebi dacă 
învățătorul era din alt oraș, ori dacă tocmai 
dăduse învățături în sinagogă. Faptul că 
„s-au întins”, în loc să se așeze, pur şi sim- 
plu, indică faptul că foloseau sofale, iar nu 


scaune și că era vorba de un ospăț, oferit 
poate în onoarea faimosului învățător ce 
vizita casa. 

7:37. De vreme ce această femeie era o 
„păcătoasă” notorie, unii consideră că ar fi 
fost prostituată (cu siguranță una evreică — 
cf. *Psalmii lui Solomon 2:11 — deşi multe 
prostituate din Palestina erau neevreice); 
ținând cont de stereotipurile antice privind 
păcatele femeilor (după câte putem presu- 
pune, ea nu se ocupa cu colectarea taxelor), 
avea, probabil, cel puţin reputaţia unei 
moralităţi îndoielnice. Indiferent care va fi 
fost adevărul, dată fiind asocierea acestor 
idei referitoare la femeile cu un anumit 
comportament, se prea poate ca fariseul 
să fi presupus că ea urmărea ceva con- 
damnabil. Dacă *fariseul era înstărit, este 
posibil ca locuinţa sa să fi avut ușă; însă 
oamenii pioşi își deschideau uneori casele 
pentru săraci. Oricum, cert este că femeia 
reuşeşte cumva să intre. În timpul ospeţe- 
lor la care li se permitea să intre și celor ce 
nu fuseseră invitați, aceştia aveau obligația 
să stea în tăcere, departe de sofale, luând 
aminte la discuțiile dintre gazdă şi invitați. 
Alabastrul era considerat cel mai adecvat 
recipient pentru păstrarea parfumurilor. 
7:38. La evrei, folosirea parfumului nu era 
considerată păcat, însă din cauză că femeia 
aceasta era „păcătoasă” (7:37), este posi- 
bil ca cei prezenţi să fi atribuit gestului o 
conotaţie distinctă, considerând respingă- 
tor faptul că Isus acceptă darul ei. Faptul 
că femeia „stătea înapoia Lui” și Îi ungea 
picioarele, nu capul, are de-a face cu pozi- 
ţia oaspeților, care stăteau întinși pe sofale; 
Isus trebuie să fi stat rezemat în cotul 
stâng, cu fața la gazdă și picioarele întinse 
către perete. 

7:39. Femeile adulte și religioase trebuia să 
fie căsătorite, deci să aibă capul acoperit; o 
femeie cu părul la vedere era adesea consi- 
derată promiscuă — cel puţin de către persoa- 
nele cu valori culturale mai conservatoare. 
Prin urmare, faptul că femeia aceasta şterge 
picioarele lui Isus cu părul său era un semn 
nu doar al smereniei ei, ci şi al statutului ei 
religios și social marginal — și aceasta, chiar 
dacă Isus nu ar fi fost profet, iar ea nu ar fi 

fost subiectul bârfelor în comunitate. Faptul 
că gazda admite posibilitatea ca Isus să fi 
fost profet este un semn de înalt respect, 
deoarece mulți învăţători evrei considerau 
că profeții dispăruseră odată cu încheierea 
epocii * Vechiului Testament. 

7:40. În idiomul Orientului Mijlociu, „am 
să-ți spun ceva” introducea uneori cuvinte 
aspre sau fără menajamente. 

7:41-42. Recunoșştinţa era o obligaţie 
importantă în Antichitatea mediteraneană. 
Unii cercetători au susținut că în limba 
*aramaică nu există un termen specific 
pentru recunoștință, de unde formularea 
„care dintre ei îl va iubi mai mult?”, în loc 
de, așa cum ne-am aștepta, „care îi va fi mai 
recunoscător?”. Deși în mod normal dato- 
riile erau iertate în al șaptelea an, experții 
în *Lege găsiseră o cale de a ocoli această 
cerință. Cei care nu reușeau să plătească 
puteau fi întemnițați, folosiți ca sclavi pe o 
perioadă determinată sau bunurile le erau 
confiscate; însă creditorul din această pildă 
trece dincolo de litera Legii și dă dovadă 
de îndurare. 

7:43-46. Normele uzuale de ospitalitate 
prevedeau asgiurarea apei pentru spălarea 
picioarelor (deși capii de familie înstăriți 
lăsau spălatul în grija servitorilor); des-in- 
vocatul exemplu de ospitalitate oferit de 
Avraam (Gen. 18:4) înlătură orice posibilă 
scuză a gazdei. Un alt gest amabil era 
ungerea scalpului uscat cu untdelemn. 
Sărutul era o formă afectuoasă sau respec- 
tuoasă de salut, destinată în mod uzual 
învăţătorilor respectaţi sau altor persoane. 
Isus Se întoarce, într-un final, cu fața spre 
femeie, în versetul 44; compară cu comen- 
tariul la 7:38. Pentru alți oaspeţi, ar fi fost 
un afront dacă gazda nu le acorda aceste 
minime dovezi de curtoazie, însă rareori se 
întâmpla ca musafirii să confrunte gazda în 
mod public, indiferent cât de deficitară ar fi 
fost ospitalitatea manifestată de amfitrion, 
căci o asemenea umilire publică ar fi putut 
genera dușmănie. Totuși, Isus își umilește 
gazda, care își arătase doar în sinea sa dis- 
prețul față de femeia recunoscătoare. 
7:47-50. Deși preotul putea să proclame 
iertarea lui Dumnezeu după aducerea unei 

jertfe pentru păcat, Isus o declară pe femeie 
iertată fără vreo dovadă clară că ea ar fi adus 
lui Dumnezeu o ofrandă compensatorie, la 
Templu. Această declaraţie intra în contra- 
dicție cu etica fariseică, iar mare parte din 
iudaismul timpuriu ar fi considerat-o, în 
cel mai bun caz, un comportament în afara 
normelor. (O istorisire din *Manuscrisele 
de la Marea Moartă constituie o excepție 
rarisimă când este declarată iertarea, gest 
ce însoţeşte un exorcism, însă textul nu 
pare a reflecta practica iudaică uzuală.) 


8:1-3 
Ucenici-femei 


Cu privire la forma de susținere menți- 
onată aici, compară cu 2 Împărați 4:42. 
Uneori, femeile aveau rolul de *patroni ori 
susținători ai învăţătorilor sau asociațiilor 
religioase, în zona mediteraneană antică. 
(Unii estimează că erau de zece ori mai 
puţine decât bărbaţii, deoarece aceștia din 
urmă aveau mai multe resurse economice; 
totuși, o zecime din total era o cifră conside- 
rabilă.) Însă decizia femeilor respective de 
a călători alături de grup trebuie să fi fost 
considerată scandaloasă, cel puţin de către 
detractorii lui Isus. Cu excepția câtorva 
școli filosofice greceşti de mici dimensiuni, 
educaţia comună a adulţilor era un lucru 
nemaiauzit, iar faptul că femeile acestea 
beneficiază de aceeași învăţătură a lui Isus 
ca *ucenicii Săi bărbaţi îi deranja, cu sigu- 
ranță, pe unii dintre privitori. Familiile din 
clasele sociale superioare aveau mai multă 
deschidere la nou, însă probabil că pentru 
oamenii de rând, această situaţie era încă 
un subiect de bârfă. Deși câţiva filosofi 
aveau ucenici-femei, mulți criticau această 
practică; nu știm ca vreunul dintre învăță- 
torii evrei ai vremii să fi avut ucenici-femei. 
Irod menţionat aici (8:3) este Irod Antipa. 


8:4-15 

Semănătorul, sămânța și tipurile de sol 
Pentru mai multe detalii, vezi comentariul 
la Marcu 4:3-20. 


8:5-7. Adesea, semințele se aruncau înainte 
ca pământul să fie arat; în consecință, aveau 

parte de oricare dintre situațiile descrise 
aici. „Drumul” este probabil o cărare ce 
traversa ogorul. 

8:8. De treizeci de ori, de şaizeci de ori și de 
o sută de ori mai mult decât ce s-a semănat 
reprezintă o recoltă extraordinară pentru 
solul galileean. 

8:9. Învăţătorii evrei foloseau în mod 
normal *parabole pentru a-și ilustra și a 
explica mesajul, iar nu pentru a-l ascunde. 
Însă dacă cineva istorisea o întâmplare fără 
a rosti limpede adevărul pe care aceasta 
avea menirea de a-l ilustra, așa cum face 
Isus aici, doar cei care ascultau cu toată 
atenţia și care aveau deja anumite cunoș- 
tințe despre subiect puteau înțelege ideea 
ce se dorea transmisă. 

8:10. Dascălii greci, precum “Platon, lăsau 
anumite detalii nelămurite, pentru a le 
ascunde de profani; învățătorii evrei 
obișnuiau uneori să facă acelaşi lucru (de 
exemplu, învățăturile mistice ale *rabinilor 
de mai târziu, privind creaţia sau tronul 
lui Dumnezeu). Astfel, doar cei îndeajuns 
de serioși pentru a persevera reușeau să 
înțeleagă. 

8:11-15. Mulţi dintre ascultătorii lui Isus 
erau agricultori care se puteau raporta cu 
ușurință la aceste imagini agricole; cu toate 
că Galileea (care era plină de orașe) era o 
zonă mai urbanizată decât mare parte din 
imperiu, majoritatea locuitorilor munceau 
pământul. Fermierii arendaşi, care alcătu- 
iau o bună parte din populația Imperiului 
Roman, erau și ei o prezență obișnuită în 
Galileea rurală. Atât izvoarele evreiești, 
cât și cele grecești, familiarizate cu soci- 
etatea agrară, folosesc adesea seminţele 
drept ilustrații; izvoarele iudaice le folo- 
sesc uneori ca simbol pentru cuvântul lui 
Dumnezeu. 


8:16-18 
Responsabilitatea pentru cuvânt 


8:16. Isus este un adevărat maestru al ilus- 
traţiilor elocvente, domeniu în care învă- 
țătorii evrei căutau să exceleze: lumina 
invizibilă este fără rost, iar Dumnezeu 
dorește ca oamenii să primească lumina 


Cuvântului Său. Felinarele (NTR) despre 
care vorbește Isus aici erau candele mici de 
lut care, pentru a lumina bine încăperea, 
trebuiau așezate pe un suport; orice obiect 
aşezat deasupra lămpii ar fi stins-o. 
8:17-18. Dacă mulțimile nu se supun 
luminii pe care o primesc, nu vor primi 
cu niciun chip mai multă lumină. Şi alții 
remarcaseră că cei care au un anumit lucru 
aveau să obţină de obicei și mai mult. 


8:19-21 
Adevărata familie a lui Isus 


În vremea aceea se obișnuia să-ţi numeşti 
coreligionarii frați sau surori; respectarea 
persoanelor mai în vârstă ca pe propriii 
părinți era, de asemenea, larg răspân- 
dită. Însă dacă îngăduiai ca legăturile cu 
cei care nu-ți erau rude să aibă întâietate 
față de legăturile de familie, gestul putea 
fi considerat reprobabil, din considerente 
culturale (cu excepția celor convertiți din- 
tre *neamuri). (Puteai să te raportezi la 
învățător precum la un tată, iar unii chiar 
permiteau să li se acorde mai mult respect 
decât tatălui natural, însă nu în modurile 
radicale predicate de Isus, cum este cazul 
în 9:59-60.) 


8:22-25 

Stăpân peste vânturi și mare 

Câteva povestiri antice vorbeau despre 
personaje puternice, capabile să supună 
chiar și forțele naturii, însă aproape întot- 
deauna sunt menționate zeități sau, rare- 
ori, eroii din trecutul îndepărtat. În tradiția 
evreiească, Cel care avea autoritate asupra 
vânturilor și mării era Dumnezeu însuși 
(Ps. 107:29), deși câţiva bărbaţi evlavioși 
erau faimoși pentru reușita de a-L fi îndu- 
plecat pe Dumnezeu să trimită ploaia. Prin 
urmare, este lesne de înțeles mirarea *uce- 
nicilor, văzând puterea lui Isus. 

Pe lacul numit Marea Galileei, furtunile 
se iscau adesea din senin; acești pescari 
obișnuiau să navigheze mai aproape de 
Capernaum și nu erau pregătiți pentru 
o vijelie pornită pe când se aflau atât de 
departe de țărm. Singurul loc unde puteai 

dormi într-o corabie pescărească de mici 
dimensiuni, în vreme ce apa dădea năvală 
înăuntru din pricina furtunii, era la pupa, 
situată mai sus decât restul navei, unde 
puteai folosi scaunul cârmaciului, făcut 
din lemn sau îmbrăcat în piele, iar capul 
ţi-l puteai sprijini pe perna aflată uneori 
sub scaunul respectiv. 


8:26-39 
Supunerea legiunilor demonice 


Vezi comentariul mai amplu la Marcu 
5:1-20. 

8:26. „Gadara” lui Matei (Mt. 8:28), situată 
la 12 km [8 mi] de lac și ținutul gherasenilor 
(NTR), situat la aproximativ 50 km [30 mi] 
de lac, se aflau în perimetrul larg al acele- 
iaşi regiuni, Decapolis, o zonă predomi- 
nant non-evreiască. Probabil că publicul lui 
Luca ar fi recunoscut mai uşor zona după 
localitatea Gherasa, mai bine-cunocută. 
8:27. Evreii considerau mormintele necu- 
rate şi un loc frecventat adesea de duhurile 
necurate. În multe culturi antice se aduceau 
jertfe morţilor, ritual despre care se credea, 
poate, că le este pe plac și acestor *demoni. 
8:28. În *magia antică, omul putea încerca 
să obțină controlul asupra unui duh spu- 
nându-i pe nume. Orice asemenea încer- 
care de autoprotecție magică este neputin- 
cioasă împotriva lui Isus. 

8:29. Puterea fizică de care dă dovadă acest 
demonizat este menţionată în anumite 
culturi, chiar și în zilele noastre, în unele 
cazuri de posedare demonică. 

8:30-31. Legiunea cuprindea, teoretic, șase 
mii de soldaţi (dar în practică, era ade- 
sea alcătuită din doar cinci mii). Deşi s-ar 
putea ca numărul să fie o hiperbolă, este 
limpede că în omul acesta sălășluiesc un 
mare număr de demoni. Potrivit tradiţiilor 
iudaice, mulți demoni erau întemnițați în 
atmosferă, însă puteau fi întemnițați, cum 
este cazul aici, sub pământ (în „abis“, BRC). 
Unele izvoare din această perioadă con- 
sideră „adâncul” o locaţie geografică con- 
cretă (1 Enoh 18:11-12); *Septuaginta folo- 
sește termenul cu referire la „adâncuri”, 
posibil cu trimitere la ape (Prov. 3:20; 8:24). 

8:32. Doar *neamurile sau evreii ce nu 
respectau cu strictețe Legea și erau con- 
siderați „apostați” creșteau porci, pe care 
cititorii evrei îi socoteau printre cele mai 
necurate animale și care ar fi fost, deci, 
o gazdă mai bună pentru duhurile rele. 
Exorciștii din Antichitate au descoperit că 
uneori demonii cereau să li se facă unele 
concesii, dacă presiunea de a-și părăsi 
gazda devenea prea puternică. 

8:33. Unele tradiţii evreiești afirmau că 
demonii pot muri; în consecință, unii din- 
tre ascultătorii din vechime ar fi putut 
presupune că demonii fuseseră distruși 
odată cu gazdele lor. Poate mai relevant 
este însă că, în alte tradiţii ebraice, demonii 
puteau fi întemnițați în trupuri de apă; prin 
urmare, mulți dintre ascultători trebuie să 
fi considerat că aceștia rămăseseră cel puțin 
neputincioşi. 

8:34-37. Împotrivirea față de Isus ia naştere 
atât din motive economice — pierderea unei 
turme mari de porci — cât și din anumite 
concepții grecești despre magicienii făcă- 
tori de miracole, consideraţi periculoși, de 
care majoritatea oamenilor se temeau. 
8:38-39. Probabil din pricină că *mesianita- 
tea Sa ar fi fost greșit înțeleasă, Isus a ţinut 
acest lucru secret în zonele preponderent 
evreiești (vezi introducerea la Marcu). 
Totuși, în orașul Decapolis, cu populaţie 
dominant neevreiască, unde oamenii L-ar 
fi perceput în mod eronat drept magician, 
Isus îl roagă insistent pe noul Său *uce- 
nic să dea tuturor de veste despre ceea ce 
făcuse Dumnezeu, corectând în felul acesta 
percepția greșită a oamenilor. 


8:40-56 
Moartea şi scurgerea de sânge 


Vezi comentariul mai amplu la Marcu 
5:21:43. 

8:40-41. „Fruntașii *sinagogii” erau de obi- 
cei liderii oficiali din sinagogi (deși îndeo- 
sebi în *diaspora, acesta era adesea și un titlu 
onorific, acordat donatorilor importanți) și 
erau membri de seamă ai comunității. 

8:42. Fiica liderului fusese minoră până în 
acel an și, având în vedere vârsta și sexul, 

statutul ei era neînsemnat, prin comparație 
cu al tatălui său, om cu vază (v. 40-41). 
8:43. Boala acestei femei era înțeleasă ca și 
cum ar fi avut menstruaţie pe toată peri- 
oada lunii; astfel, sub *Lege, ea era perma- 
nent necurată (Lev. 15:19-33) — deci avea 
şi o problemă socială, pe lângă cea fizică. 
Într-o cultură în care femeile adulte care nu 
posedau avere erau, practic, obligate să se 
căsătorească, este aproape cert că ea nu mai 
era căsătorită la momentul respectiv (dacă 
fusese vreodată), de vreme ce bărbatul care 
ar fi avut relații intime cu ea în asemenea 
condiții ar fi încălcat Legea. Tot așa cum 
interpreții evrei obișnuiau să coreleze texte 
prin intermediul unei expresii comune, se 
poate ca sursa lui Luca să folosească acești 
„doisprezece ani” pentru a sublinia simili- 
tudinile dintre cele două istorisiri (v. 42—43). 
8:44-45. Dacă femeia se atingea de vreun 
om sau de hainele lui, omul devenea 
necurat din punct de vedere ceremonial 
pentru restul zilei (cf. Lev. 15:26-27). Prin 
urmare, ea nu ar fi trebuit să se afle în zone 
aglomerate. Învățătorii conservatori evi- 
tau cu desăvârșire să atingă vreo femeie 
(în afară de soțiile lor), ca nu cumva să se 
pângărească în mod accidental. În conclu- 
zie, femeia aceasta nu putea atinge sau fi 
atinsă, deci probabil că era divorțată sau 
nu se căsătorise niciodată și era plasată la 
periferia societăţii evreiești. 

8:46-47. În general, evreii credeau că numai 
înțelepții cei mai apropiați de Dumnezeu 
erau dăruiți cu o cunoaștere supranaturală. 
Isus foloseşte această cunoaștere suprana- 
turală pentru a empatiza cu femeia care Îl 
atinsese — chiar dacă, în opinia privitorilor, 
devenea astfel necurat din punct de vedere 
ritualic. Ca nu cumva cineva să creadă că 
vindecarea fusese înfăptuită prin *magie 
păgână obișnuită, ce acționase fără ca 
Isus să fi fost conștient de ce întâmplă, El 
declară că vindecarea a avut loc ca răspuns 
la „credință” (v. 48). 

8:49. Mulţi învăţători evrei susțineau că, 
odată ce un eveniment s-a petrecut, era 
prea târziu să te mai rogi pentru anularea 
sau contramandarea sa. De exemplu, rabi- 
nii de mai târziu afirmau că, atunci când 


auzeai o procesiune funerară apropiin- 
du-se, era prea târziu să te rogi ca mortul 
să nu fie vreo rudă de-a ta. 

8:50-56. Până și la înmormântarea celui 
mai sărac om se cerea să fie prezente cel 
puţin două sau trei bocitoare profesioniste 
(două cântărețe din fluier şi o bocitoare); 
înmormântarea unui membru al unei 
familii de seamă precum aceasta trebuie 
să fi avut în cortegiu multe bocitoare. Cum 
în Palestina trupurile se descompuneau 
rapid, bocitoarele trebuiau chemate cât mai 
curând posibil, și se pare că se adunaseră 
mai înainte chiar ca lair însuși să fi aflat că 
fiica sa murise. 


9:1-6 
Împuternicirea celor doisprezece 


9:1-2. Delegarea autorității era un concept 
ușor de înțeles în Antichitate. Bunăoară, 
potrivit obiceiului evreiesc, trimițătorul 
putea să îi împuternicească pe mesagerii săi 
să acționeze cu întreaga sa autoritate legală, 
în limitele sarcinii ce le fusese încredințată. 
9:3. Isus îi învață pe *ucenicii Săi să călă- 
torească fără prea multe bagaje, aseme- 
nea altor câtorva grupuri: (1) ţăranii, care 
adesea aveau o singură mantie (dar nu 
călătoreau prea mult); (2) filosofii urbani 
greci fără adăpost, numiți *cinici; (3) cel 
mai relevant grup, unii profeţi, precum 
Elisei și loan Botezătorul. Ei trebuie să se 
dedice întru totul misiunii primite, fără a fi 
legați de preocupările lumești. Cinicii folo- 
seau „traista” pentru a cerși, lucru probabil 
interzis aici. 

9:4. Călătorii evrei depindeau de ospitali- 
tatea pe care alți evrei le-o ofereau în mod 
obișnuit. 

9:5-6. „Scuturarea prafului de pe picioare” 
ar putea însemna ca ucenicii să se rapor- 
teze la respectivele orașe ca și cum ar fi fost 
necurate, păgâne, iar praful acela — un praf 
pângăritor, pe care un evreu evlavios nu 
ar fi vrut să îl aducă în Ţara Sfântă. Un loc 
precum Templul era atât de sfânt, încât cei 
care intrau nu ar fi vrut (cel puţin din per- 
spectiva cucernică) să aibă pe picioare praf 
din altă parte a Israelului. 

9:7-9 
S-a întors Ioan? 


Deşi un mic număr de evrei influențați de 
*Platon și de alte surse acceptau reîncarna- 
rea, majoritatea evreilor palestinieni cre- 
deau în “învierea trupească. Totuși, aici ar 
putea fi vorba, cel mai probabil, de resusci- 
tare temporară, precum cele înfăptuite de 
Ilie şi Elisei în *Vechiul Testament (1 Împ. 
17:22; 2 Împ. 4:34-35), iar nu de învierea 
permanentă, așteptată la sfârșitul veacuri- 
lor (Dan. 12:2). Irod Tetrarhul era unul din- 
tre fiii lui Irod cel Mare; acesta din urmă 
fusese rege în vremea nașterii lui Isus. 


9:10-17 
Hrănirea mulţimii 


9:10-12. Betsaida era probabil asociată cu 
pescuitul și se afla pe malul de nord al 
Lacului Galileei; unii cercetători sugerează 
existenţa a două situri cu acest nume, însă 
ipoteza este controversată. Oricum, *nara- 
țiunea pare a sugera că Isus a dus mulțimea 
dincolo de Betsaida. Zona rurală a Galileei 
era presărată cu sate, însă Isus Se retrăsese 
cu ucenicii Săi la o oarecare distanță de 
cele mai apropiate sate. Nici măcar orașele 
mai mari nu aveau mai mult de trei mii de 
locuitori; hrănirea mulțimii în sate ar fi fost 
un demers dificil (9:12). Betsaida cunoscută 
era eterogenă din punct de vedere etnic și 
se afla nu departe de regiunea Decapolis. 
Dacă pătrundeai mai adânc în teritoriile 
stăpânite de *neamuri, devenea din ce în ce 
mai greu să găsești ospitalitate. 

9:13. În mod normal, ar fi fost nevoie de 
o sumă mult mai mare decât salariul câş- 
tigat de un om obișnuit în două sute de 
zile de muncă (cam șapte luni de trudă 
grea) pentru a hrăni mulțimea nume- 
roasă ce se strânsese acolo, chiar presu- 
punând că nu erau prezente decât cinci 
mii de persoane. 

9:14. Oamenii au fost organizaţi în cete, 
precum armatele. Scopul acestei împărțiri 
era să faciliteze distribuirea mâncării, însă 
se poate ca unii din mulțime să fi crezut că 
Isus îi organizează în cete pentru a forma o 
armată mesianică (cf. loan 6:15). 

9:15. În general, la petreceri musafirii stă- 
teau întinși, iar la mesele obișnuite se stă- 
tea în șezut. 

9:16. Obiceiul era ca masa să înceapă cu 
mulțumiri adresate lui Dumnezeu pentru 
pâine, după care ea era împărțită între 
cei prezenți. Se poate să fi existat deja o 
rugăciune standard, larg răspândită, pre- 
cum cea atestată documentar prin seco- 
lul II, „Binecuvântat eşti Tu, Doamne, 
Dumnezeul nostru, care din pământ ne-ai 
dat pâine”. (Izvoarele mai târzii arată că 
oamenii obișnuiau ca, după mese, să mul- 
țumească într-un mod mai puţin formal, 
însă nu este clar dacă o asemenea practică 
exista deja atât de timpuriu.) Oamenii se 
rugau adesea „cu ochii ridicați spre cer” 
(1 Împ. 8:22, 54; loan 17:1). 

9:17. Înmulțirea hranei evocă miracolul 
prin care Dumnezeu a oferit mană popo- 
rului Israel în pustie, și mai ales înmulțirea 
hranei de către Elisei (2 Împ. 4:42-44, unde, 
la fel ca acum, a mai și rămas.) 


9:18-27 

Prețul plătit pentru a-L urma pe 
adevăratul Mesia 

9:18-19. Cum mulți evrei palestinieni cre- 
deau că dispăruseră profeții de genul celor 
din *Vechiul Testament, menționarea lui 
Isus în rândul profeților era un gest revolu- 
ționar — însă nu îndeajuns de revoluționar 
pentru a surprinde pe deplin adevărata Sa 
identitate. 

9:20-21. În vremea lui Isus, existau multe 
perspective cu privire la *Mesia (sau la mai 
mulți mesia), însă toate pivotau în jurul 
unei izbăviri pământeşti şi a unei împărății 
pe pământ. 

9:22. Autorii *Noului Testament au inter- 
pretat anumite texte vetero-testamentare 
ca referindu-se la suferințele lui Mesia, 
însă majoritatea evreilor din primul secol 
nu considerau că pasajele respective ar face 
referire la Mesia, care avea să domnească 
ca rege. Cei mai mulţi dintre evrei credeau 
în “învierea tuturor drepţilor decedați, ce 
avea să se petreacă la sfârșitul veacurilor 
și, ulterior, în întemeierea unei *“împărății 


sub conducerea cârmuitorului desemnat 
de Dumnezeu. 

9:23-25. Crucea era un mijloc de execuţie 
violentă și dureroasă. A-ţi „lua crucea” 
însemna să cari bârna orizontală (pati- 
bulum) până afară din cetate, la locul de 
execuție, străbătând, de obicei, mulțimea 
batjocoritoare. În termeni cu impact *reto- 
ric foarte puternic, Isus descrie lucrul pen- 
tru care toți “ucenicii adevăraţi trebuie să 
fie pregătiți: dacă Îl urmează pe El, aceștia 
trebuie să fie gata să înfrunte literalmente 
batjocuri, pe drumul spre un posibil mar- 
tiriu, căci trebuie să-L urmeze inclusiv la 
cruce. Expresia „a veni după” ținea adesea 
de limbajul uceniciei, de vreme ce uceni- 
cii își urmau învățătorii; aici, ucenicii își 
urmează învățătorul până la cruce — amin- 
tindu-și zi de zi că și-au pierdut dreptul 
asupra propriei vieţi. 

9:26. Aici, „*Fiul Omului” s-ar putea referi 
la Dan. 7:13-14. Împărăţia la care speră 
ucenicii va veni, în cele din urmă; însă 
ea va fi precedată de o perioadă de mari 
suferinţe și de răutate. În vremea lui Isus, 
mulți alții vorbeau despre marea suferință 
și păcatul ce vor preceda împărăţia; însă 
Petru și tovarășii săi se așteptau ca împă- 
răția să vină fără suferință (poate, așa cum 
credeau unii, printr-un triumf supranatu- 
ral şi fără eforturi) — cel puțin pentru adep- 
ţii lui Mesia. 

9:27. Majoritatea evreilor se rugau zil- 
nic pentru instaurarea Împărăției lui 
Dumnezeu. Slava viitoare din versetele 
precedente este anticipată sub forma unei 
revelații a slavei pe care aveau să o experi- 
menteze, în 9:32-35. 


9:28—36 
O întrezărire a slavei viitoare 


Dumnezeu Își revelase slava înaintea lui 
Moise, pe muntele Sinai, iar Moise cobo- 
râse de pe munte reflectând slava lui 
Dumnezeu (Ex. 32-34). 

9:28. Dumnezeu Își revelase slava înaintea 
lui Moise, pe un munte (vezi comentariul 
de mai sus). 


9:29. Literatura evreiască descria deseori 
îngeri şi alte făpturi cerești ca fiind îmbră- 
cate în alb. Unii sugerează că Luca omite 
cuvântul „transfigurat” (GBV), folosit 
de către Marcu, din pricina conotaţiilor 
păgâne pe care termenul le-ar fi putut 
căpăta pentru publicul său cititor (zeii și 
magicienii greci se transformau, luând 
alte forme, deși Marcu, asemenea lui Luca, 
făcea de fapt aluzie la Moise, nu la acei 
magicieni). 

9:30. Se pare că Ilie nu a cunoscut moartea 
(2 Împ. 2:11; Mal. 4:5; tradiția evreiască); 
Moise a fost îngropat de către Dumnezeu 
însuși (Deut. 34:6), iar unele tradiţii evre- 
ieşti (nebiblice) susțineau chiar că Moise 
era încă în viaţă (cf. comentariul la Apoc. 
11:6). Ambii erau aşteptaţi să se întoarcă, 
sub o formă sau alta, înaintea vremurilor 
de pe urmă. 

9:31. Plecarea (GBV) lui Isus de aici este, 
literalmente, „exodul” (NTR) Său. Deși 
acest termen era un mod firesc de a descrie 
moartea nt. Sol. 7:6), unii sugerează că 
ar putea reprezenta și un joc de cuvinte 
care face aluzie la mântuirea viitoare a lui 
Israel, pe care profeții și evreii de mai târ- 
ziu o priveau adesea ca pe un nou exod. 
9:32-33. Sugestia lui Petru de a construi 
adăposturi pe munte ar putea fi o aluzie la 
cortul întâlnirii, ridicat de Israel în pustie, 
prin care israeliții recunoșteau prezența 
lui Dumnezeu în mijlocul lor, în zilele lui 
Moise. Anual, israeliții construiau corturi 
sau adăposturi, aşa că Petru știa cum să le 
confecționeze. 

9:34-36. Compară cu norul prezenţei lui 
Dumnezeu, îndeosebi pe muntele Sinai 
(EX. 24:15-16). În acest context, „de El să 
ascultați” s-ar putea referi la Deuteronomul 
18:15, unde israeliții erau avertizați să 
asculte de „un proroc ca mine”, noul Moise 
care avea să vină. 


9:37-43a 
Eliberarea unui demoniac 


9:37-38. În cultura acelor vremuri, un fiu 
singur la părinți era extrem de impor- 
tant pentru tatăl său, din motive sociale, 

economice (ajutor la bătrâneţe) şi ereditare 
(inclusiv perpetuarea spiței de neam). 

9:39. Incapacitatea posedatului de a-și 
controla reacțiile motorii are corespondent 
în exemplele de posedare demonică din 
multe culturi, de-a lungul istoriei și este 
atestată prin studii antropologice despre 
posedarea demonică în zilele noastre. 
Textele medicale grecești menţionează 
„spuma” în contextul crizelor epileptice, al 
căror tablou simptomatic se regăsește și în 
acest caz (dar nu întotdeauna — Mt. 4:24) de 
posedarea demonică. 

9:40-41. *Ucenicilor li se cerea să învețe din 
exemplul învățătorului lor. Din răspunsul 
lui Isus înțelegem că El Se aștepta ca uceni- 
cii Săi să aibă îndeajuns de multă credință 
pentru a face minuni, așa cum făcea Fl. 
Unii învățători evrei din vechime erau con- 
sideraţi făcători de miracole, însă rareori se 
așteptau ca și ucenicii lor să aibă puterea 
de a înfăptui minuni. 

9:42—43a. De regulă, exorciştii încercau să 
supună *demonii prin incantaţii, adesea 
invocând duhuri mai puternice sau folo- 
sind rădăcini rău mirositoare. Aici, Isus 
nu face decât să poruncească, arătându-Și 
astfel autoritatea impresionantă. 


9:43b-50 


Identificarea concepţiilor greșite 
despre slavă 


9:43b-45. Slava de pe munte și puterea lui 
Isus asupra *demonilor au confirmat, pro- 
babil, suspiciunile mesianice ale ucenicilor 
(9:20), de aceea Isus trebuie să sublinieze 
încă o dată definiția Sa privind misiunea 
mesianică, în antiteză cu definiția pe care 
o dădeau ucenicii (vezi 9:22). Majoritatea 
evreilor nu se așteptau ca *Mesia să moară. 
9:46-48. Statutul presupunea o atenţie deo- 
sebită în societatea antică; copiii erau lipsiți 
de un statut social. Însă, potrivit cutumei 
evreieşti, mesagerii erau înzestrați cu auto- 
ritatea deplină a celui pe care îl reprezentau 
(vezi comentariul la 9:1-2); prin urmare, 
mandatarii lui Isus nu aveau nevoie de 
vreun statut lumesc. Reprezentanţii unei 
persoane cu autoritate deosebită exercitau 

mai multă autoritate decât cei care acțio- 
nau în nume propriu. 

9:49-50. Exorciștii din Antichitate invocau 
adesea spirite mai puternice, pentru a le 
alunga pe cele de mai slabe. Dacă exorcis- 
tul acesta este cu adevărat eficient (în opo- 
ziție cu Fapte 19:15-16), atunci probabil el 
era de partea lor. 


9:51-56 
Către Ierusalim, prin Samaria 


9:51. Avem aici un punct de turnură în 
desfășurarea acțiunii, la fel ca Fapte 9:21. 
Asemenea scriitorilor moderni, autorii 
antici iscusiți ofereau adesea indicii pri- 
vind schimbarea de direcție a intrigii. „Și-a 
îndreptat fața” denotă de obicei o hotărâre 
fermă, de care dădea dovadă un profet 
(cf. Ezec. 21:2; în cartea Ezechiel, limbajul 
sugerează în general o poziție ostilă, însă 
expresia în cauză nu implică în mod nece- 
sar acest lucru). 

9:52. Pelerinii galileeni ce călătoreau către 
lerusalim pentru sărbătoarea Paștelui 
alegeau adesea ruta cea mai scurtă, prin 
Samaria, însă unii mergeau pe drumul 
mai lung, ocolind-o. Totuși, versetul acesta 
sugerează că Isus a căutat găzduire aici, 
ceea ce trebuie să-i fi revoltat pe mulți 
“farisei cucernici și pe majoritatea naționa- 
liștilor evrei. 

9:53. Chiar şi înainte ca loan Hyrcanus, un 
rege evreu, să fi distrus templul *sama- 
ritean, în secolul II î.H., samaritenii și evreii 
își disprețuiau reciproc sanctuarele. Versi- 
unea existentă a Pentateuhului samaritean 
specifică drept loc adecvat de închinare 
muntele Garizim. Mai târziu, samaritenii 
au încercat să pângărească Templul din 
lerusalim (ca răzbunare pentru templul 
samaritean de pe muntele Garizim care 
a fost distrus de un rege evreu, în secolul 
II î.H.). De asemenea, se știa că samaritenii 
obișnuiau să îi ia în râs pe pelerinii care 
se îndreptau spre Ierusalim, practică ce 
uneori genera violențe. 

9:54. Iacov și loan vor să invoce foc din 
cer, așa cum făcuse Ilie asupra altarului de 
pe muntele Carmel și ulterior, când două 

cete de soldați veniseră să îl prindă (1 Împ. 
18:38; 2 Împ. 1:10, 12). Ilie a recurs la acest 
gest în circumstanțe mult mai grave decât 
cea cu care Se confruntă Isus aici; toate 
trei cazurile amintite primejduiau viața 
protagoniștilor, iar adversarii lui Ilie de 
pe Carmel se făcuseră responsabili pentru 
martiriul majorității ucenicilor lui. Isus Se 
foloseşte de exemplul lui Ilie în alte împre- 
jurări, chiar în același context (ex.: Luca 
9:61-62), însă nu cu referire la acest detaliu. 
9:55-56. Publicul din vechime (chiar și cei 
care îi urau pe samariteni) îi aprecia pe 
cei care își foloseau puterea într-un spirit 
milostiv. Ascultătorii evrei din Antichitate 
puteau considera stăpânirea de Sine plină 
de îndurare a lui Isus ca fiind o atitudine 
pioasă (1 Sam. 11:13; 2 Sam. 19:22), chiar 
dacă îi urau pe samariteni. 


9:57- 62 
Adevărata ucenicie 


9:57-58. De obicei, *ucenicii erau cei care 
îi căutau pe învățători. Unii filosofi radi- 
cali care se fereau de posesiunile materi- 
ale urmăreau să îndepărteze potenţialii 
ucenici, impunând cerințe deosebit de 
greu de îndeplinit, cu scopul de a-i pune 
la încercare și de a și-i apropia doar pe cei 
mai vrednici. Mulţi evrei palestinieni erau 
săraci, însă puţini erau cei care nu aveau 
niciun adăpost; Isus renunțase, în mare 
parte, la căminul Său pentru a călători și 
depindea întru totul de ospitalitatea și sus- 
ținerea altora. 

9:59-60. În mod normal, membrii familiei 
nu s-ar fi aflat afară, discutând cu *rabi- 
nii în timpul perioadei de doliu, adică în 
săptămâna imediat următoare decesului. 
Îngropăciunea inițială avea loc la scurtă 
vreme după decesul persoanei și acest 
eveniment trebuie să se fi petrecut deja, în 
momentul când omul acesta stă de vorbă 
cu Isus. Însă la un an după prima înmor- 
mântare, după ce carnea putrezea, des- 
prinzându-se de pe oase, fiul trebuia să se 
întoarcă și să reîngroape oasele într-o raclă 
specială, așezată într-o nișă din peretele 
mormântului. Prin urmare, este posibil ca 


fiul din această istorisire să ceară chiar o 
amânare de un an de zile. Alții notează că 
în unele limbi semitice, „lasă-mă să mă duc 
mai întâi să îngrop pe tatăl meu” este un 
mod de a cere o amânare, până când cel în 
cauză își îndeplinea obligațiile filiale, chiar 
dacă tatăl său nu era încă mort. 

Totuși, chiar acceptând aceste interpre- 

tări, pretenţia lui Isus este grăitoare; fără a 
pune accent pe caracterul imediat, așa cum 
se întâmplă în 9:61-62, ea subliniază totuși 
prioritatea urmării lui Isus. Una dintre cele 
mai importante responsabilități ale fiului 
celui mai mare era să se ocupe de înmor- 
mântarea tatălui. Cerinţa lui Isus ca fiul să 
Îl așeze pe El mai presus de această respon- 
Sabilitate ar putea părea, în acest context, 
subversivă: în tradiția ebraică, cinstirea 
tatălui și a mamei era una dintre cele mai 
însemnate porunci, iar a-L urma pe Isus 
într-o asemenea manieră radicală ar fi putut 
părea o încălcare a poruncii. Unii înţelepţi 
puteau cere să li se acorde, de principiu, un 
respect mai mare decât părinților, însă în 
practică, neglijarea înmormântării propriu- 
lui tată l-ar fi făcut pe fiu de rușinea satului, 
poate pentru tot restul vieţii. 
9:61-62. Pentru ca brazda să nu se strâmbe, 
trebuia să ai mereu privirea ațintită asu- 
pra direcţiei în care mergea plugul. Plugul 
condus cu mâna era uşor, făcut din lemn şi 
avea adesea vârful din fier. 

Atunci când Ilie l-a găsit pe Elisei arând, 
l-a chemat să meargă după el, însă i-a îngă- 
duit ca mai întâi să își ia la revedere de la 
familie (1 Împ. 19:19-21). Aici, chemarea 
lui Isus este mai radicală decât a unui pro- 
fet radical. 


10:1-16 
Împuternicirea celor șaptezeci (și doi) 


10:1. Dacă Isus a ales doisprezece “ucenici 
pentru a reprezenta cele douăsprezece 
seminţii ale lui Israel, se poate să fi ales 
acest grup mai mare pentru a reprezenta 
cele șaptezeci (uneori, șaptezeci şi două) de 
națiuni din tradiția evreiască, prefigurând 
misiunea în mijlocul *neamurilor. (În unele 
manuscrise grecești, în acest pasaj găsim 

numărul șaptezeci, iar în altele, şaptezeci și 
doi.) Compară, de asemenea, cu cei șapte- 
zeci de bătrâni peste care a coborât duhul 
prorociei din Numeri 11:24- 25, plus Eldad 
și Medad (Num. 11:26). 

Vestitorii erau trimiși, în general, „doi 
câte doi”. Termenul pentru „trimis” ar 
putea sugera faptul că Luca îi consideră 
“apostoli, la fel ca pe cei doisprezece (vezi 
comentariul asupra 9:1-2; cf. 1 Cor. 15:5-7), 
deși, chiar și în Fapte, Luca restrânge de 
obicei înțelesul substantivului doar la cei 
doisprezece. 

10:2. Un *rabin de la sfârșitul secolului 1/ 
începutul secolului II a făcut o afirma- 
ție similară cu a lui Isus, referindu-se la 
educarea oamenilor cu privire la *Lege; 
caracterul presant al recoltării câtă vreme 
holdele erau coapte era o imagine naturală 
pentru agricultorii din primul secol. 

10:3. Evreii se vedeau uneori pe ei înșiși 
(pe cei din Israel) ca pe niște oi în mijlo- 
cul lupilor (al neamurilor). Imaginea unui 
miel printre lupi era proverbială pentru a 
ilustra vulnerabilitatea. 

10:4. Acești apostoli erau sfătuiți să călă- 
torească fără multe bagaje, la fel ca alte 
câteva grupuri; compară cu comentariul la 
9:3. Se spune că “*esenienii erau primiți cu 
o asemenea ospitalitate de către esenienii 
din alte cetăți, încât nu era nevoie să își ia 
cu ei provizii atunci când călătoreau. A nu 
saluta pe nimeni pe drum denotă caracte- 
rul urgent al misiunii lor profetice, în care 
ÎN reprezentau pe Dumnezeu, iar nu pe ei 
înşiși (cf. 1 Împ. 13:9-10; 2 Împ. 4:29; 9:3); 
era jignitor să nu saluţi, iar oamenii evla- 
vioși încercau să fie primii care salutau o 
persoană de rang mai înalt cu care se întâl- 
neau. (Învăţătorii evrei erau însă de acord 
că o persoană nu trebuie să își întrerupă 
îndatoririle religioase, precum rugăciunea, 
pentru a saluta pe cineva.) 

10:5-9. Ospitalitatea arătată călătorilor era 
o virtute esenţială în Antichitatea medite- 
raneană, îndeosebi în iudaism. Cine și în 
ce circumstanțe trebuia salutat erau, de 
asemenea, chestiuni de mare însemnătate 
pentru eticheta socială, deoarece salutul 
„Pace” era o binecuvântare (o rugăciune 

implicită către Dumnezeu, în numele celui 
căruia i te adresai), menită a transmite pace 
și prosperitate, cu toate că aici ea este con- 
diționată (cf. Prov. 26:2). Isus desfiinţează 
protocolul acesta, impunând noi directive. 
10:10-11. Evreii pioșşi care se întorceau pe 
pământul sfânt doreau ca nici măcar praful 
din teritoriile păgâne să nu le rămână pe 
sandale (cf. 10:12). 

10:12. Atât profeţii biblici, cât și tradiţia 
evreiască ulterioară consacraseră Sodoma 
ca paradigmă a păcătoșeniei (ex.: Is. 13:19; 
ler. 50:40; Ţef. 2:9), aplicând uneori această 
imagine la Israel (ex.: Deut. 32:32; Is. 1:9; 
3:9; ler. 23:14; Plâng. 4:6; Ezec. 16:46; Amos 
4:11). Păcatul specific menţionat aici de 
Isus are de-a face, probabil, cu respingerea 
mesagerilor lui Dumnezeu, deși aceștia 
erau mai puțin însemnați decât Isus însuși 
(cf. Gen. 19). 

10:13. Poporul evreu considera Tirul și 
Sidonul cetăți în totalitate păgâne (cf. 
1 Împ. 6:31), însă se știa că cei ce fuseseră 
expuși adevărului se pocăiseră (1 Împ. 
17:9-24). „Sacul şi cenușa” erau caracteris- 
tice pentru vremurile de jale, fiind uneori 
manifestări ale *pocăinţei. 

10:14. Potrivit unor istorisiri evreiești des- 
pre vremea sfârșitului, („Ziua Judecăţii”, 
cum era numită adesea), cei drepți din alte 
popoare aveau să depună mărturie împo- 
triva celorlalți conaţionali, atestând astfel 
că nimeni nu a avut vreo justificare pentru 
a respinge adevărul despre Dumnezeu. 
10:15. Literatura evreiască descrie deseori 
judecata în termeni similari celor folosiți 
aici de Isus (Is. 5:14; *Cartea Jubileelor 24:31), 
în special împotriva unui cârmuitor care 
cerea să fie proslăvit ca zeu (ex.: referirea 
la moartea împăratului babilonian, în Is. 
14:14-15). 

10:16. Vezi comentariul la 9:48. 


10:17-24 
Adevăratul motiv de bucurie 


10:17. De regulă, exorciştii trebuiau să 
facă uz de diverse incantații, pentru a-i 
convinge pe *demoni să plece; iată de ce 


*ucenicii rămân uimiți văzând eficiența 
imediată a folosirii numelui lui Isus. 

10:18. Deşi textele citate frecvent în zilele 
noastre pentru a descrie căderea *Satanei 
(Is. 14; Ezec. 28) se referă, contextual, 
numai la împărații care se considerau zei, 
în tradiția evreiască se credea îndeobşte că 
îngerii căzuseră (în special pe baza pasaju- 
lui Gen. 6:1-3). 

Însă contextul, precum și modul imper- 
fect al verbului în limba greacă ar putea 
sugera că aici se are în vedere altceva 
(deşi este posibil ca la bază să stea aceeaşi 
imagine): conducătorul auto-proclamat al 
acestui veac (Luca 4:6) bate în retragere îna- 
intea reprezentanților lui Isus. (Am putea 
stabili o corelație, de exemplu, cu tradiția 
evreiască potrivit căreia îngerul păzitor 
al Egiptului a căzut în mare atunci când 
Dumnezeu i-a înfrânt pe egipteni, luptând 
de partea israeliților; de obicei, imaginea 
căderii din ceruri nu este literală, ex.: Plâng. 
2:1; în acest context, cf. Luca 10:15). 

10:19. Protecția pe care o promite Isus este 
similară celei pe care Dumnezeu o făgădu- 
ise, uneori, în *Vechiul Testament (cf. Deut. 
8:15; Ps. 91:13; pentru scorpion ca metaforă 
a obstacolelor de sorginte umană ce se 
interpun în calea chemării unei persoane, 
vezi Ezec. 2:6). Uneori, șerpii erau asoci- 
ați cu Satana, cu demonii sau cu *magia; 
ei reprezintă o metaforă la îndemână a 
pericolului (cf. un şarpe adevărat în Fapte 
28:3—4). 

10:20. Cartea din ceruri care cuprinde 
numele celor drepți era o imagine des 
întâlnită în literatura evreiască (ex.: Cartea 
Jubileelor; 1 Enoh), cu ample precedente 
vechi-testamentare (Ex. 32:32; Is. 4:3; Dan. 
2:1, Mal. 3:16, probabil și Ps. 56:8; 139:16, 
Ier. 17:3). 

10:21. Aici, cuvintele lui Isus ar fi putut 
părea jignitoare unora, bunăoară *scribilor, 
care munciseră din greu, studiind *Legea. 
Totuşi, tema „Dumnezeu îi înalță pe cei 
smeriți” este obișnuită în scrierile profeți- 
lor din Vechiul Testament. 

10:22. Textele evreieşti vorbeau, într-ade- 
văr, despre mediatori unici ai revelației 
(ex.: Moise), însă în această perioadă, 


rolul atribuit aici Fiului ca singur revela- 
tor al Tatălui și chip al revelaţiei Tatălui 
este deţinut, în textele evreiești, doar de 
Înțelepciune, personificată ca putere divină 
mai prejos doar decât Dumnezeu. 
10:23-24. Unele texte ebraice descriu 
modul cum drepții din Vechiul Testament 
tânjeau să cunoască vremea răscumpără- 
rii mesianice și o revelație mai deplină a 
lui Dumnezeu. A face o afirmaţie despre 
cineva (în acest caz, Isus) indirect, bine- 
cuvântând pe altcineva (aici, pe cei care ÎI 
văzuseră) era o tehnică “retorică acceptată 
în vremea aceea. 


10:25-37 
Iubirea față de aproape 


10:25. După cum ştia prea bine acest expert 
în *Lege, în mod normal învățăceii şedeau 
jos pentru a-i asculta pe profesorii lor, însă 
uneori se ridicau pentru a pune o întrebare 
sau (lucru valabil, de regulă, pentru cei din 
afara grupului de ucenici) pentru a con- 
testa cele afirmate. Întrebarea specialistului 
cu privire la moştenirea *vieții veșnice era 
o întrebare teologică evreiască obişnuită, 
iar în dezbaterile rabinice, provocări legale 
sau de altă natură adresate *rabinilor erau 
frecvente. 

10:26. De multe ori, învățătorii ráspundeau 
întrebărilor ce le erau adresate prin alte 
întrebări. „Ce este scris?” era o întrebare 
rabinică destul de uzuală. 

10:27. Expertul în Lege oferă genul de răs- 
punsuri pe care le dădeau uneori învăță- 
torii evrei (şi Isus, de asemenea; vezi Mc. 
12:29-31). De multe ori, rabinii stabileau 
corelaţii între texte pe baza unui cuvânt 
comun (aici, „să iubești”, în Deut. 6:5 și 
Lev. 19:18). 

10:28. Unele texte din Lege făgăduiau viață 
celor care respectau Legea. Această „viață” 
însemna viață lungă în ţara dăruită lor de 
Dumnezeu (Lev. 18:5; Deut. 4:1, 40; &1; 
16:20; 30:6, 16-20), însă mulţi exegeți evrei 
de mai târziu o interpretau ca promisiune 
a vieții veșnice. Şi Isus aplică principiul la 
viaţa veșnică (cf. v. 25). „Bine ai răspuns” 
este o modalitate iscusită de a corela 

aplicația *parabolei cu situația specifică 
a respondentului (4 Ezdra 4:20; cf. 2 Sam. 
12:7; 1 Împ. 20:40-42). 

10:29. Învăţătorii evrei foloseau, de obicei, 
termenul „aproape” cu sensul de „per- 
soană din poporul evreu”. Leviticul 19:18 
are în vedere, în mod clar, sensul de 
„persoană din poporul evreu” în contextul 
imediat, însă în contextul ceva mai larg, 
principiul se aplică, deopotrivă, oricărui 
neevreu din ţară (19:34). 

10:30. Istorisirea lui Isus îi sileşte pe ascul- 
tătorii Săi să se identifice cu un negustor 
solitar sau cu un *samaritean, deși probabil 
că unii ar fi vrut să ia partea preotului sau a 
levitului. La fel ca majoritatea parabolelor, 
povestirea aceasta are o concluzie princi- 
pală, care răspunde întrebării interlocuto- 
rului; detaliile fac parte din povestire și nu 
trebuie alegorizate. lerihonul era situat la 
o altitudine mai joasă decât Ierusalimul; 
prin urmare, pentru a ajunge acolo, trebuia 
să „cobori“. Pe drumul pieptiș de 25 km 
[17 mi], tâlharii erau o ameninţare per- 
manentă și îi atacau mai ales pe cei care 
călătoreau singuri. Mulţi oameni nu aveau 
mai multe rânduri de haine, de aceea 
îmbrăcămintea era un bun valoros pentru 
hoţi. Însă, cu toate că hainele erau o marfă 
de preț, a despuia pe cineva până la piele 
însemna să îl tratezi ca pe un cadavru de pe 
câmpul de bătălie. Izvoarele antice folosesc 
adesea expresia „pe jumătate mort” (NTR); 
un om ajuns într-o asemenea stare putea să 
pară mort (ex.: Calimah, Imnul 6.59; * Titus 
Livius, De la fundarea Romei 23.15.8; 40.4.15; 
“Suetonius, Divus Augustus 6; Quintus 
Curtius Rufus, Istoria lui Alexandru 4.8.8). 
10:31. Multe familii preotești înstărite locu- 
iau în Ierihon. Preoţii trebuiau să evite în 
mod deosebit necurăţia determinată de 
atingerea unui cadavru; *fariseii credeau 
că devii necurat chiar și numai dacă umbra 
ta atingea cadavrul. La fel ca omul care 
fusese jefuit, preotul „cobora” (v. 31), deci 
venea dinspre Ierusalim și nu ar fi trebuit 
să-și facă griji că i-ar fi fost imposibil să-și 
mai îndeplinească îndatoririle în Templu. 
Totuşi, cu toate că regula milei ar fi avut 
întâietate dacă ar fi fost evident că omul era 

încă în viață, în cazul nostru, omul arăta ca 
mort (v. 30), iar preotul nu era dispus să-şi 
asume riscul de a deveni necurat. Sarcina 
ar fi trebuit, mai degrabă, să cadă pe ume- 
rii unui levit sau ai unui israelit de rând. 
Isus critică tagma preoțească într-o mani- 
eră mai blândă decât o făceau *esenienii și, 
deseori, profeții (ex.: Osea 6:9). 

10:32. Regulile pentru leviţi nu erau la fel 
de stricte ca în cazul preoților, însă şi levi- 
tul a dorit să evite pângărirea. 

10:33. În unele parabole rabinice mai târzii 
se vorbea despre israeliți care îndeplinesc 
o îndatorire religioasă pe care preoții sau 
leviţii o lăsaseră nerezolvată, însă, în pilda 
aceasta, cel de-al treilea personaj trebuie 
să-i fi șocat pe ascultătorii lui Isus. În mod 
tradițional, evreii și samaritenii nu se 
iubeau câtuși de puţin; deși violența era 
doar o excepție, iar nu regula, literatura 
fiecăruia dintre popoare trădează o atitu- 
dine de ostilitate față de ceilalți. Ilustrația 
lui Isus a lovit în însăși inima patriotismu- 
lui evreiesc, căruia contemporanii Săi îi 
găseau o justificare religioasă. 

10:34. Uleiul era folosit în scop medicinal 
și pentru spălarea rănilor; de asemenea, se 
pare că și vinul se folosea pentru dezinfec- 
tarea rănilor. În mod normal, evreii evitau 
uleiul produs de neamuri și, probabil, și de 
samariteni. Un măgar putea căra în spate 
doi bărbaţi, în afară de cazul în care sama- 
riteanul era un negustor cu multe calabalâ- 
curi (lucru foarte plauzibil pentru proprie- 
tarul unui măgar). În schimb, samariteanul 
duce măgarul de dârlogi, își asumă poziția 
inferioară (servilă, chiar) pentru a-l ajuta 
pe israelit. Posibila aluzie la 2 Cronici 28:15 
şi contextul în care apare ea le amintește, 
probabil, ascultătorilor mai cultivați biblic 
ai lui Isus de legătura care unise cele două 
împărății din ţară. 

10:35. „Îţi voi da înapoi” era o formulă 
standard prin care se garanta un împru- 
mut. De vreme ce hanurile erau cunoscute 
pentru imoralitate și deseori hangiii nu 
erau oameni de încredere, promisiunea 
samariteanului de a plăti suplimentar i-a 
oferit hangiului stimulentul pentru a-i 
purta de grijă omului rănit. 


10:36-37. Deși expertul în Lege se codește 
să spună direct „samariteanul”, Isus l-a 
forțat să răspundă la întrebarea pe care el 
însuși o pusese în 10:29. 


10:38-A2 
Femeia-ucenic 


Acest pasaj pune în discuţie rolurile 
desemnate femeilor în primul secol; rolul 
de *ucenic și de viitor purtător al mesaju- 
lui lui Isus este mai important decât cel de 
gospodină și de gazdă — oricât de valoroase 
ar rămâne și acestea din urmă. 

10:38. Rolul de gazdă pentru Isus presu- 
punea multă trudă din partea Martei; Isus 
adusese cu Sine mulţi ucenici ce trebuiau 
hrăniţi. Poate că în această narațiune, acti- 
vitatea Martei nu se ridică la înălțimea 
celei prestate de Maria, însă munca ei 
reprezintă cea mai frumoasă manifestare 
a devotamentului de care era ea capabilă. 
Deprinderile de gospodină și de gazdă 
încredințate femeilor, în cultura sa, i-au 
deschis o cale de a-L sluji pe Isus. 

10:39. În mod normal, oamenii ședeau pe 
saune sau, la ospeţe, se întindeau pe sofale; 
însă ucenicii stăteau jos, la picioarele învă- 
țătorilor lor (vezi cealaltă utilizare a aces- 
tei expresii de către Luca, în Fapte 22:3). 
Femeile puteau asculta explicarea Torei în 
*sinagogi și, ocazional, câte una mai asista 
și la lecţiile ținute de rabini, însă nu intrau 
în rândul ucenicilor ce şedeau pe pămân- 
tul gol, la picioarele înţelepţilor. Poziţia 
Mariei şi ardoarea ei de a sorbi învățăturile 
lui Isus, în detrimentul unui rol mai femi- 
nin, potrivit cutumei (10:40), trebuie să îi fi 
șocat pe majoritatea bărbaţilor evrei. Cel 
mai avansat nivel de ucenicie presupunea 
pregătirea pentru a deveni rabin; nu avem 
date despre nicio femeie care să-şi fi asumat 
acest rol, în Antichitate. (Foarte aproape de 
excepția de la regulă este cazul unei fete de 
rabin foarte erudite, din secolul II, care s-a 
căsătorit, la rândul ei, tot cu un rabin foarte 
școlit; însă majoritatea rabinilor îi respin- 
geau opiniile care depășeau sfera regulilor 
domestice.) 


10:40-42. În ciuda importanţei culturale a 
ospitalităţii (prepararea mâncării pentru 
musafiri cădea, de obicei, în sarcina stăpâ- 
nei casei), rolul Mariei ca ucenică a lui Isus 
este mai important decât orice alt lucru pe 
care l-ar fi putut ea face. 


11:1-13 
Isus, despre rugăciune 


11:1. *Ucenicii obișnuiau să le ceară îndru- 
mări învăţătorilor lor și, mai târziu, atunci 
când rugăciunile au devenit mai standar- 
dizate, unii au ajuns cunoscuți pentru că 
ceruseră binecuvântările potrivite sau se 
rugaseră în mod adecvat în anumite ocazii. 
Totuși, se considera necuviincios și ireve- 
rențios să întrerupi rugăciunea unei per- 
soane (ba chiar nu îndrăzneai nici propria 
rugăciune să o întrerupi; cf. de ex.: Mișna 
Avot 3:7; Tosefta Berakhot 3:20); aşadar, aici 
ucenicii așteaptă până ce Isus Își încheie 
rugăciunile, și abia apoi Îi pun întrebări. 
Diferiţi învățători îi învățau forme speciale 
de rugăciune pe cei din grupurile lor de 
ucenici, însă majoritatea evreilor palesti- 
nieni aveau anumite rugăciuni în comun, 
excepție făcând sectanţii radicali, precum 
*esenienii. 

11:2. Poporul evreu I se adresa în mod 
uzual lui Dumnezeu folosind, atunci când 
se rugau, apelativul „Tatăl nostru ceresc”, 
deși titlurile intime, cum ar fi „Abba” (Tati) 
erau rare (vezi comentariul la Mc. 14:36). 
Una dintre rugăciunile standard evreiești 
din acele vremuri declara: „Înălţat și sfințit 
fie... numele Tău... și vie Împărăţia Ta cu 
grăbire și curând”. 

Numele lui Dumnezeu va fi „sfințit“ sau 
„sanctificat”, „dovedit sfânt” în vremurile 
de pe urmă, atunci când *Împărăţia Sa 
are să vină. Această idee era biblică (Is. 
5:16: 29:23; Ezec. 36:23; 38:23; 39:7, 27; cf. 
Zah. 14:9). În epoca prezentă, poporul lui 
Dumnezeu putea să sfințească numele Lui 
trăind după dreptate; dacă trăiau necuviin- 
cios, susțineau învățătorii evrei, ei „profa- 
nau” numele lui Dumnezeu sau îl discre- 
ditau printre popoare (cf. ler. 34:16; Ezec. 
13:19; 20:14; Amos 2:7). 

11:3. Această cerere face aluzie la asi- 
gurarea „pâinii de toate zilele” (mana) 
pentru poporul lui Dumnezeu, după ce, 
mai întâi, El îi răscumpărase (Ex. 16:4). 
Rugăciunile care Îi cereau lui Dumnezeu 
să Se îngrijească de nevoile elementare — 
dintre care pâinea şi apa erau considerate 
cele mai importante — erau obișnuite (cf. 
Prov. 30:8). 

11:4. Poporul evreu considera păcatele 
drept „datorii” față de Dumnezeu; același 
cuvânt *aramaic putea fi folosit în ambele 
sensuri. *Legea ebraică cerea, cel puțin 
teoretic, iertarea periodică (în al şaptelea 
și în al cincizecilea an) a celor care datorau 
bani, de aceea ilustrația privind iertarea 
datoriilor este cât se poate de firească aici. 
Asemănările cu rugăciunile antice evre- 
iești sugerează că sintagma „nu ne duce în 
ispită” are sensul de „nu ne lăsa să păcă- 
tuim atunci când suntem ispitiți”, iar nu 
acela de „nu îngădui să fim ispitiți” (cf. 
22:46 în context). 

11:5-6. Ospitalitatea era o obligaţie fun- 
damentală; gazda trebuia să ofere hrană 
călătorului care îi onora casa venind să-și 
petreacă noaptea acolo. Deși în multe 
cămine pâinea de zi cu zi era deja con- 
sumată la căderea nopții, într-un sat mic 
oamenii știau, de obicei, cui îi mai rămă- 
sese ceva pâine. În satele moderne din 
regiunea aceea, pâinea rezistă câteva zile, 
însă gazda trebuie să îi servească musafi- 
rului, ca gest de ospitalitate, pâine proas- 
pătă, neatinsă. 

11:7. Copiii dormeau adesea pe rogojini, 
direct pe podeaua locuinței, alcătuite, în 
general, dintr-o singură încăpere. Cei care 
își permiteau, din punct de vedere finan- 
ciar, aveau paturi (una dintre piesele de 
mobilier elementare), iar cei care dispu- 
neau de și mai multe resurse aveau chiar 
baldachine, care să îi apere de insecte pre- 
cum țânțarii; însă majoritatea celor care 
aveau totuși paturi culcau în ele mai multe 
persoane. Faptul că ușa era închisă poate 
sugera că era zăvorâtă; desferecarea ivăru- 
lui de lemn, ce adesea era trecut prin inele 
prinse de ușă, presupunea un deranj mare 
şi zgomotul făcut ar fi trezit pe toată lumea. 


Luca 11:8—11:21 


Pe de altă parte, în viața reală, ar fi fost de 
neconceput ca cel dinăuntru să refuze o 
cerere care afecta reputaţia satului. 

11:8. Bătăile necontenite în ușă i-ar fi trezit, 
oricum, pe copii; prin urmare, desfereca- 
rea zăvorului nu ar mai fi fost o problemă. 
Cuvântul tradus aici prin „stăruință” 
(VDC) sau „îndrăzneală” (BOR) înseamnă 
„Neruşinare” (similar, uneori, insistenţei 
dovedite în rugăciune de unii „oameni 
sfinți”, potrivit tradiţiei ebraice). Termenul 
se referă fie la cutezanţa celui care bate — de 
teamă ca nu cumva să rămână de rușine în 
fața oaspetelui, pe care n-are cu ce să-l ser- 
vească, fie la ruşinea tatălui din casă — căci 
întreg satul ar fi fost umilit dacă s-ar fi dus 
vestea despre lipsa de ospitalitate a unuia 
dintre locuitori. 

11:9-10. În contextul “parabolei, aceste ver- 
sete înseamnă că cel care bate primește, fie 
(vezi 11:8) datorită îndrăznelii sale, fie pen- 
tru că onoarea lui Dumnezeu este legată 
inseparabil de onoarea slujitorului Său, a 
solicitantului. 

11:11-12. În zona lacului Galileei, peştele 
era un produs de bază. 

11:13. Acesta este un argument evreiesc cla- 
sic, de tipul „cu cât mai mult” (qal vahomer). 
Majoritatea oamenilor credeau că *Duhul 
Sfânt (1) plecase, (2) era disponibil doar 
pentru câțiva dintre cei mai sfinți oameni 
sau (3) aparţinea unei comunități speciale 
din vremurile de pe urmă (“Manuscrisele 
de la Marea Moartă). Astfel, promisiunea 
din versetul 13 trebuie să îi fi surprins 
pe ascultători; având în vedere crezurile 
comune despre Duh din iudaismul antic 
(bazate pe *Vechiul Testament) sublini- 
ate adesea în Luca-Fapte, aceasta era, în 
esenţă, o promisiune că Dumnezeu avea să 
îi facă asemeni profeților, persoane unse să 
vorbească în numele lui Dumnezeu. 


11:14-26 
Cine este adevăratul slujitor al Satanei? 


11:14-16. De regulă, exorciştii din vechime 
căutau să scoată *demonii prin fumiga- 
ție sau prin incantații magice. Rabinii din 
secolul II încă îi mai acuzau pe Isus şi pe 


creștinii evrei de folosirea vrăjitoriei pen- 
tru înfăptuirea miracolelor. „Beelzebul” 
este asociat cu numele zeului păgân 
„Baal-zebub” din 1 Împărați 1:2; folosit ca 
echivalent al lui „Belial” (2 Cor. 6:15), era 
un nume evreiesc atribuit deseori diavo- 
lului în * Testamentul lui Solomon. (Lucrarea 
precreştină Cartea Jubileelor îl numeşte 
Beliar sau Mastema; *Manuscrisele de la 
Marea Moartă, Belial; *rabinii de mai târziu 
îl numeau adesea Sammael; oricare i-ar fi 
fost numele, evreii din vechime înțelegeau 
cine era prințul demonilor.) 

11:17-18. Aici, Isus nu neagă existenţa altor 
exorciști, însă nici nu validează, în mod 
necesar, activitatea celor mai mulţi dintre 
ei: retragerea unui demon, cu scopul de a 
atrage atenţia asupra altuia dintre slujitorii 
*Satanei, nu ar fi decât o repliere strategică. 
Exorcismul practicat de ei contrastează 
cu exorcizarea completă a mulțimilor rea- 
lizată de Isus, care denotă, în mod clar, o 
înfrângere a Satanei (11:20). 

11:19. „Fiii voştri” înseamnă „membrii gru- 
pării voastre” (la fel cum, de exemplu, „fiii 
profeților” înseamnă „profeți”); dat fiind 
faptul că unii dintre asociații lor reușeau 
Și ei să scoată demoni (prin metode care 
aduceau mult mai mult cu magia, decât 
cele folosite de Isus), ei ar fi trebuit să își 
cântărească bine acuzaţiile. Oamenii aceia 
repurtau un succes limitat, în cazul câtorva 
indivizi, spre deosebire de rezultatele la 
scară mare obținute de Isus. 

11:20. „Degetul” lui Dumnezeu reprezintă 
puterea Lui. Deși sintagma apare și în alte 
pasaje, Isus face aluzie în mod special la 
Exod 8:19, unde, în încercarea de a imita 
miracolele înfăptuite de Moise, vrăjitorii 
faraonului se văd siliți să admită că adevă- 
ratul Dumnezeu lucra prin Moise, iar nu 
prin ei. 

11:21-23. Multe surse evreiești timpurii 
relatează că Satana sau demonii au fost 
„legaţi” sau întemnițați undeva după ce 
Dumnezeu i-a supus. Mai puțin relevant 
pentru acest context este faptul că și textele 
magice antice vorbesc despre „legarea” 
demonilor prin proceduri magice. Parabola 
de aici, despre legarea gospodarului 


înarmat care își apăra casa, se referă la fap- 
tul că Isus îl înfrânsese pe Satana şi că, în 
consecință, poate să îi prade proprietăţile — 
adică să îi elibereze pe îndrăciţi. 

11:24-26. Aici, Isus întoarce acuzaţia: ei 
sunt de fapt slujitorii Satanei, și nu EI; este 
drept că Isus alunga demonii, însă interlo- 
cutorii Săi îi invitau înapoi, într-un număr 
chiar mai mare. Specialiştilor în Lege și 
experților în *retorică le făcea plăcere să 
submineze acuzația unui oponent dove- 
dind că oponentul însuşi se făcea vinovat 
și, deci, nu avea căderea să formuleze 
respectiva acuzaţie. 


11:27-36 
Cei cu adevărat fericiți 


11:27-28. În vremea aceea se obișnuia să 
lauzi un copil, binecuvântându-i mama; 
această figură de stil apare în literatura 
greco-romană (ex.: la satiricul roman din 
primul secol *Petronius), în textele rabi- 
nice (ex.: ziceri atribuite lui Johanan ben 
Zakkai) şi în alte scrieri (ex.: 2 Bar. 54:10). 
11:29-30. Predicarea lui Iona consta într-un 
mesaj simplu despre judecată, însă era tot 
ceea ce avea nevoie cetatea Ninive în gene- 
rația aceea. 

11:31-32. Discuţiile evreieşti despre vre- 
murile de pe urmă aminteau și de conver- 
tiți din rândul păturii sărace, care puteau să 
depună mărturie împotriva celor care afir- 
mau că erau prea săraci pentru a-L urma pe 
Dumnezeu; în mod similar, aveau să fie şi 
convertiți dintre bogătași, convertiți dintre 
“neamuri și aşa mai departe. Astfel, nimeni 
nu va putea spune atunci: „Gruparea din 
care făceam parte nu a avut oportunitatea 
să vină la pocăință.” Aici, Isus amintește de 
păgâni care s-au convertit. Străvechea Seba 
era localizată, probabil, în sudul Arabiei 
și/sau cornul Africii. Probabil că evreii 
din vremea aceea o considerau pe „impă- 
răteasa de la miazăzi” sau „împărăteasa 
din Seba” drept regina „Etiopiei” (terme- 
nul prin care grecii denumeau teritoriul 
african situat la sud de Egipt), care era 
considerată partea cea mai sudică a lumii 
(cf. Fapte 8:27). *Josephus era de părere că 

ea cârmuia Egiptul și Etiopia (Antichități 
iudaice 8.159, 165, 175). 

11:33. Majoritatea caselor din Palestina nu 
aveau „pivniţă” (v. nota NTR; „loc ascuns” 
VDC), însă Luca adaptează imaginea la 
publicul său ţintă; în multe case grecești 
existau asemenea pivnițe (cf. 6:48). În 
casele grecești mai mari, lampa era așezată 
în vestibul, iar multe case palestiniene erau 
alcătuite dintr-o singură încăpere; oricare 
ar fi fost stilul arhitectural avut aici în 
vedere, „cei care intrau” ar fi văzut imediat 
lumina. 

11:34-36. Isus vorbește, literal, despre un 
ochi „simplu” („curat”, GBV, v. și nota) 
versus un ochi „bolnav” sau „rău”. Un ochi 
„simplu” însemna, în mod normal, unul 
generos. Ochiul „rău” putea însemna, în 
cultura respectivă, fie un ochi atins de boală, 
fie unul zgârcit. Mulţi oameni credeau că 
lumina pornește din ochi, conferind omului 
capacitatea să vadă, şi nu că aceasta ar intra, 
de fapt, prin ochi; aici însă, pare a fi vorba 
de o lumină ce pătrunde în ochi. 


11:37-54 
Învinuirea confraților religioși 


La fel ca în 7:36-50, o cină devine prilej 
pentru o învăţătură morală (această prac- 
tică era atât de frecventă în Antichitate, 
încât mesele au devenit decorul constant al 
unui tip de literatură filosofică numit sym- 
posium). Chiar mai mult decât în 7:36-50, 
cina devine, deopotrivă, un prilej de 
confruntare. 

11:37. Comportamentul *fariseului părea 
probabil demn de apreciat; vezi comen- 
tariul la 7:36. Învățătorii de seamă erau 
invitați să țină cuvântări în timpul unor 
asemenea mese, conversând pe teme pline 
de înțelepciune cu alte persoane cărora le 
plăcea să facă paradă de educația lor. 
11:38. Fariseii erau deosebit de scrupuloși 
cu privire la spălatul mâinilor, o tradiție 
obişnuită în *diaspora, însă nepracticată în 
*Vechiul Testament. 

11:39-40. Curățenia rituală era importantă 
pentru farisei, motiv pentru care aceş- 
tia își spălau vasele la fel de atent ca pe 

propriile trupuri, în băi ritualice. Școala lui 
*Samai- din care făceau parte majoritatea 
fariseilor, în această perioadă — afirma că 
exteriorul unui pahar putea fi curat, chiar 
dacă interiorul nu era; curentul minoritar, 
reprezentat de adepţii lui *Hilel, susţi- 
nea că mai întâi trebuia curăţat interiorul 
paharului. Asupra acestui subiect, Isus Se 
plasează de partea școlii lui Hilel, însă o 
face doar pentru a formula o declaraţie cu 
sens figurat despre lăuntrul omului, des- 
pre inimă. 

11:41. Termenul *aramaic pentru „curăță” 
(Mt. 23:26) este similar cu cel pentru „dați 
milostenie”; este posibil ca Luca să fi mizat 
pe o anumită nuanţă din jocul de cuvinte, 
din aramaică, folosit de Isus, iar Matei să fi 
ales altă nuanţă. 

11:42. Zeciuielile erau folosite îndeosebi 
pentru susținerea preoților şi a leviţilor. 
„Ruta”, precum și „mărarul” din Matei 
(23:23) sunt cuvinte similare în limba ara- 
maică, reflectând, poate, un izvor aramaic 
comun. *Legea scrisă nu cerea în mod 
explicit ca evreii să dea zeciuială din aceste 
plante uscate; întrebarea cu care se fră- 
mântau fariseii era dacă acestea se numă- 
rau sau nu printre produsele alimentare, 
fiind, deci, supuse zeciuielii. Prin urmare, 
se poate ca aici Isus să fi avut în vedere un 
fariseu exagerat de scrupulos. 

11:43. Fariseii erau consideraţi destul de 
meticuloși în ce priveşte respectarea Legii; 
în locurile publice, inclusiv în *sinagogi, 
oamenii se aşezau în funcţie de poziţia lor 
socială, iar cei consideraţi superiori dato- 
rită unei bune cunoașteri a Legii erau acla- 
maţi cu deosebit respect în piețele orașului. 
Cutuma dicta caracterul salutului, astfel că 
persoanele cu un statut mai înalt erau salu- 
tate primele. 

11:44. Atingerea unui cadavru era cea mai 
gravă formă de necurăție ritualică; fariseii 
erau de părere că omul devenea necurat 
chiar și numai dacă umbra lui atingea un 
cadavru ori un mormânt. Mormintele greu 
de observat (sau osuarele din calcar) erau 
văruite în fiecare primăvară, pentru a-i 
avertiza pe trecători să le evite, evitând ast- 
fel contaminarea, însă fariseilor le lipsește 


acest semn de avertizare, care să îi dea de 
gol. Pe din afară, ei par religioși, însă în 
realitate împrăștie în jur necurăție. 

11:45. Luca este mai preocupat decât Matei 
să facă distincţia între farisei și cărturari 
sau scribi — profesioniștii experți în Lege 
(cf. Mt. 23:13-29). Deși unii farisei func- 
ționau ca experți ai Legii, iar unii dintre 
cărturari erau farisei, cele două grupuri nu 
erau identice. 

11:46-47. Iudaismul antic sublinia mai des 
decât o făcea Vechiul Testament faptul că 
Israel îşi martirizase profeţii; comunitatea 
evreiască din această perioadă construise 
morminte ca monumente pentru profeţi 
și pentru cei drepți (inclusiv pentru câțiva 
slujitori ai lui Dumnezeu din Vechiul 
Testament care nu fuseseră martirizați, 
precum David sau Hulda). 

11:48. Esenţa acestei afirmației a lui Isus 
este: „așchia nu sare departe de trunchi”; 
uneori, oratorii îi asociau pe cei pe care 
îi acuzau cu fărădelegile strămoșilor lor, 
dorind să arate că nici nu te puteai aștepta 
la altceva din partea fiilor. Păcatul și vino- 
văția colective se perpetuau printre des- 
cendenții celor răi, dacă aceștia nu se pocă- 
iau (Ex. 20:5; Deut. 23:2-6; 1 Sam. 15:2-3; 
1 Sam. 21:1; 1s.1:4; etc.). 

11:49-51. Sursele evreiești personifică 
adesea înțelepciunea lui Dumnezeu. 
Mulţi evrei credeau că epoca profeților cu 
ungere deplină încetase odată cu perioada 
Vechiului Testament și că astfel de pro- 
feți vor reapărea abia în vremurile de pe 
urmă. Vărsarea de sânge era o vină gravă, 
o problemă serioasă care afecta întreaga 
comunitate și nu doar pe indivizii direct 
responsabili (Deut. 21:1-9). Dumnezeu 
răzbuna asemenea fapte (Deut. 32:43; Ps. 
79:10). *Rabinii considerau locul dintre 
pridvor și altar drept cel mai sfânt loc de pe 
pământ, după Sfânta-sfintelor și sanctuarul 
preoţesc. 

Biblia ebraică se întindea pe mai multe 
suluri, însă în general cei din vechime le 
aranjau în altă ordine decât în Bibliile folo- 
site de noi astăzi. Prin urmare, se poate ca 
Zaharia să fi fost ultimul martir (2 Cron. 
24:20-22), în vreme ce (la fel ca în Bibliile 


noastre), Abel a fost primul (Gen. 4:8). 
Tradiţia evreiască dezvoltase povestirile 
despre cele două martiraje, afirmând că 
după moartea lui Zaharia, în Templu a apă- 
rut o fântână de sânge, pe care nici măcar 
măcelărirea a mii de preoți nu a putut s-o 
sece. Zaharia s-a rugat pentru răzbunare 
(2 Cron. 24:22), iar sângele lui Abel striga 
din pământ (Gen. 4:10). Astfel, a spune că 
răzbunarea lor va surveni în generaţia lui 
Isus echivala cu promisiunea unor orori de 
neimaginat. Această judecată este pricinu- 
ită de faptul că, în generaţia Lui, păcatele 
înfiorătoare ale strămoșilor lor spirituali 
aveau să ajungă la apogeu. 

11:52-54. Era de presupus că, prin munca 
lor, cărturarii sporeau cunoașterea Legii; 
acuzaţia lui Isus, potrivit căreia explicaţiile 
lor detaliate nu reușeau decât să facă inac- 
cesibil pentru popor înțelesul de bază al 
Legii, este cât se poate de gravă. 


12:1-12 

Vorbirea sănătoasă și Ziua Judecății 
Unii înţelepţi evrei se concentrau îndeosebi 
asupra vremurilor de pe urmă. Isus Își 
avertizează ascultătorii să își analizeze 
toate valorile și prioritățile în lumina unei 
zile a judecății: atât cuvintele, cât şi viața 
și (în 12:13-14) posesiunile materiale. Deşi 
ostilitatea lumii pare mai puţin pronunțată 
în Luca (care, asemenea autorilor evrei 
“Philon și *Josephus, vrea să-și prezinte 
credința într-o manieră inteligibilă pentru 
un segment mai larg al culturii umane), 
decât în Marcu (care, asemenea multor 
scriitori *apocaliptici, a avut parte doar 
de împotrivire din partea lumii), Luca 
prezintă avertismentele lui Isus la fel de 
franc precum ceilalți autori: decizia de a-L 
urma pe Isus este costisitoare. Pe de altă 
parte, costul deciziei de a nu-L urma este 
unul veşnic. 

12:1. Într-un cadru natural cu acustică 
bună (ex.: golfuri sau dealuri), un orator cu 
voce puternică se putea adresa unei mul- 
timi numeroase. Rareori oamenii se strân- 
geau „cu miile”: dacă romanii ar fi aflat 
că în pustie se adunau asemenea mulțimi 

numeroase, probabil că i-ar fi pus piedici 
lui Isus. Ei priveau cu neîncredere adună- 
rile numeroase, strânse fără permisiunea 
lor și a căror *retorică potenţial revoluţi- 
onară nu o puteau monitoriza. (Teatrul 
din orașul galileean Sepphoris avea între 
patru şi cinci mii de locuri însă, de vreme 
ce nu se afla în zona rurală, orice retorică 
antiromană ar fi devenit mult mai rapid o 
reală problemă.) Totuși, probabilitatea ca 
romanii să intervină în această împreju- 
rare specifică era scăzută; ei nu patrulau 
în zona rurală a Galileei, iar oficialii lor de 
rang înalt nu aflaseră încă de existența lui 
Isus (23:2). 

12:2-3. Acoperişurile plate ale caselor ofe- 
reau cea mai prielnică tribună pentru a 
striga veştile către vecini; ele erau expuse 
văzului tuturor, spre deosebire de came- 
rele dinăuntru. Întunericul nopții era con- 
siderat momentul cel mai propice pentru a 
transmite secrete (sau pentru a te implica 
în activităţi antisociale de care să nu afle 
nimeni). În acest context, 12:2-3 poate 
constitui fie un avertisment că mărturisi- 
rea sau, dimpotrivă, negarea lui *Cristos 
va fi dată în vileag de trădători înșelători 
(12:1, 4-5), fie că va fi adusă la cunoştinţa 
tuturor, cu prilejul judecății (12:4-10). Ziua 
Judecăţii va scoate la lumină toate faptele 
(cf., de ex.: Is. 29:15); cei răi vor fi făcuţi 
de rușine, iar drepții vor fi răzbunaţi (ex.: 
Is. 45:16-17). 

12:4-5. Toţi ascultătorii evrei trebuie să fi 
înțeles că „Acela care are puterea să arunce 
în gheenă” este Dumnezeu, judecătorul, 
de a cărui putere înțelepţii trebuie „să se 
teamă” reverenţios (ex.: Prov. 1:7). 

12:6-7. Vrăbiile erau dintre cele mai ief- 
tine mărfuri comercializate în pieţe, pen- 
tru hrana săracilor şi erau cele mai ieftine 
păsări. Potrivit versetului Matei 10:29, 
puteai cumpăra două vrăbii cu un assarion, 
o mică monedă de cupru, neînsemnată ca 
valoare; aici, s-ar părea că vrăbiile erau 
chiar mai ieftine, dacă se achiziționau în 
cantități mari. Acesta este un argument 
evreiesc standard, de tipul „cu cât mai 
mult”: dacă lui Dumnezeu îi pasă de ceva 
atât de ieftin precum vrăbiile, cu cât mai 

mult Îi va păsa de oameni? Ideea că până 
şi firele de păr ale cuiva sunt numărate 
era o modalitate *vechi-testamentară de 
a spune că nimic nu i se poate întâmpla 
unei persoane, care să nu fie îngăduit de 
Dumnezeu (cf. 1 Sam. 14:45; 2 Sam. 14:11; 
1 Împ. 1:52). 

12:8-9. Isus este prezentat atât ca mijlocitor 
(avocat al apărării), cât şi ca acuzator, îna- 
intea curții de judecată cerești — o imagine 
familiară pentru evrei. În multe istorisiri 
evreiești, curtea de judecată cerească era 
alcătuită din îngeri; neîndoielnic, îngerii 
vor fi adunaţi în vederea Zilei Judecăţii. 
Dumnezeu va rosti sentinţa finală, însă tex- 
tul sugerează că Isus nu pierde niciodată 
un caz înaintea Lui. 

12:10. Atunci când Isus afirmă că oamenilor 
„li se va ierta”, înţelesul este că Dumnezeu 
îi va ierta (evreii apelau uneori la con- 
strucţii la diateza pasivă pentru a evita să 
folosească numele lui Dumnezeu). Vezi 
comentariul la Marcu 3:23-30. În acest 
context, blasfemia împotriva Duhului s-ar 
putea referi la lepădarea de Isus (atunci 
când apare vreun pericol), lepădare de care 
făptuitorul (spre deosebire de Petru) nu 
se căieşte. 

12:11. Sinagogile funcționau ca locuri de 
întrunire pentru tribunalele locale evre- 
iești; încălcătorii de Lege erau uneori bătuți 
aici. Pedepsele hotărâte de autoritățile 
romane erau, de regulă, mai dure decât 
cele evreiești. 

12:12. Poporul evreu privea *Duhul Sfânt 
îndeosebi ca Duhul inspiraţiei și al împu- 
ternicirii profetice; prin urmare, atunci 
când vor fi aduși înaintea autorităților 
(12:11), credincioșii vor primi puterea de 
a transmite mesajul lui Dumnezeu la fel 
de limpede precum profeții din Vechiul 
Testament. (Firește că inspirația nu pre- 
supune lipsa unei pregătiri generale sau a 
instruirii cu privire la subiectul despre care 
vorbeşte cel în cauză; atât în cultura ebra- 
ică, cât și în cea grecească, *ucenicii memo- 
rau zicerile învăţătorilor lor, iar ucenicii lui 
Isus, pe lângă inspirația Duhului, trebuiau 
să cunoască și învățăturile Lui.) 


12:13-21 
Materialismul și iadul 


12:13. Oamenii apelau deseori la *rabini 
pentru soluționarea unor litigii legale. 
Litigiile legate de moșteniri erau extrem 
de frecvente în tribunalele *neamurilor, 
unde dreptul de moştenire era stabilit prin 
testament. *Legea evreiască ar fi trebuit, 
teoretic, să fie mai puțin complicată: cel 
mai vârstnic dintre fii trebuia să primească 
o cantitate dublă din orice ar fi primit vre- 
unul din ceilalți fii (Deut. 21:17). Astfel, 
în mediul evreiesc distribuția moștenirii 
era fixă (deşi uneori anumite bunuri erau 
subiect de dispută), iar în cazul de față, 
petentul are toate drepturile legale să-și 
primească partea de moştenire. 

12:14-15. Răspunsul lui Isus trebuie să îi 
fi contrariat pe ascultătorii Săi din primul 
secol; problema nu este dacă reclamantul 
are sau nu dreptatea de partea lui (chesti- 
une probabil clară; cf. 12:13), ci că viaţa, iar 
nu posesiunile materiale, e ceea ce contează 
cu adevărat. Până și ţăranii deţineau, în 
majoritatea lor, o proprietate (o locuinţă), 
deci cuvintele lui Isus trebuie să fi lovit în 
însăşi inima dorinţei omenești. Doar câțiva 
filosofi greci (ex.: *Epictet) au făcut afirma- 
ţii despre posesiunile materiale la fel de 
contrare spiritului vremii lor, precum cele 
ale lui Isus, de aici. 

12:16-18. Arheologii au descoperit silo- 
zuri mari pentru grâne în cadrul fermelor 
deținute de moșieri bogaţi care nu locuiau 
pe respectivele proprietăţi — de exemplu 
în Sepphoris, unul dintre cele mai mari și 
mai *elenizate oraşe evreieşti din Galileea. 
Această *parabolă recurge la imaginea 
unui proprietar bogat, membru al extrem 
de restrânsei clase avute (estimată, în gene- 
ral, la mai puţin de un procent din popula- 
ție), care nu era nevoit să își muncească el 
însuși pământurile. Deși se poate ca mulți 
țărani să fi avut satisfacţii de pe urma mun- 
cii lor și puţini dintre ei reușeau vreodată 
să își schimbe statutul social, stilul de viaţă 
al celor bogaţi și faimoși reprezenta un 
model invidiat de poporul de rând. 


12:19. Mulţumirea de inspirație *epicuri- 
ană a omului care dorea „să mănânce, să 
bea și să se veselească” face, probabil, refe- 
rire la nebunia similară a evreilor înstăriți 
din Isaia 22:13-14. Acesta era maximul pe 
care viața pe acest pământ putea să îl ofere 
cuiva (Ecl. 2:24; 3:12; 5:18-19), însă omul 
trebuia să se gândească și la poruncile lui 
Dumnezeu (11:7-12:14). Multe alte texte 
evreiești critică și ele omul plin de sine, 
care consideră că are tot ce se poate şi care 
nu ia în calcul existența morţii (ex.: Sir. 
11:18-19; Sentential al lui Syriac Menander, 
368-376; * Pseudo-Focilide 109-10; în *1 Enoh 
97:8-10). 

12:20. Ideea de a lăsa altora, mai vrednici, 
roadele muncii proprii, apare literatura 
sapiențială din *Vechiul Testament (ex.: 
Prov. 13:22; Ecl. 2:18); teama de a le lăsa 
unui mână spartă apare, de asemenea, 
frecvent în literatura antică; la fel, imagi- 
nea vieții care îi este împrumutată omului, 
și apoi cerută înapoi în clipa morții, trebuie 
să le fi fost familiară ascultătorilor (Înţ. 
Sol. 15:8). 

12:21. Isus nu afirmă că păcatul stă în 
modul cum omul respectiv își strânsese 
averea, ci în faptul că, în loc să dăruiască 
din ea cu generozitate, el acumula tot mai 
mult pentru sine; același accent apare și în 
cartea Proverbe. 


12:22-34 
Neînsemnătatea posesiunilor materiale 
12:22-23. Isus conduce raționamentul 


către principiile fundamentale: nevoile 
elementare ale omului, necesare supravie- 
țuirii. Unii filosofi susțineau că oamenii 
ar trebui să caute doar împlinirea acestor 
nevoi fundamentale, însă majoritatea din- 
tre ei considerau că era permis ca oamenii 
să dobândească posesiuni materiale, atât 
timp cât nu recurgeau la compromisuri 
pentru a face rost de ele. *Cinicii, pe de 
altă parte, nu posedau absolut nimic; iar 
dintre evreii palestinieni, *esenienii își 
puneau toate bunurile în comun. Isus nu 
interzice niciunde posesiunile materiale, 
însă El vorbește despre anumite priorități, 

punând sub semnul întrebării stilul de 
viaţă al adepților Săi: oamenii și nevoile lor 
contează, însă posesiunile care depășesc 
nevoile individului sunt fără valoare. 
12:24-28. Învăţătorii din tradiţia de înţe- 
lepciune ebraică (şi greacă) își ilustrau 
adesea ideea preluând exemple din natură. 
Măreţia lui Solomon, în perioada când 
Israelul atinsese, în mod cert, apogeul 
bogăției sale materiale, era impresionantă, 
după standardele omenești (1 Împ. 10:5). 
Cotul era o unitate de măsură pentru lun- 
gime; dacă Isus îl aplică aici cu referire la 
longevitate, așa cum consideră unii, este 
pentru că asemenea formulări iscusite se 
foloseau, uneori, pentru a menţine trează 
atenţia ascultătorilor. 

12:29-30. Ascultătorul evreu nu dorea să fie 
mai rău decât „păgânii lumii” (ANANIA), 
decât *neamurile fără Dumnezeu. Evreii 
credeau că Dumnezeu este tatăl lor (și nu 
al neamurilor). 

12:31-32. Se poate ca aici Isus să folosească 
un argument evreiesc de tipul „cu cât mai 
mult” (dacă Dumnezeu vă dă *Împărăţia, 
cu cât mai mult vă va împlini El toate cele- 
lalte nevoi). 

12:33-34. Omul trebuie să investească mai 
degrabă în “viața veșnică, decât în posesi- 
unile materiale; vezi comentariul la Matei 
6:19-21. 


12:35-40 
Gata pentru venirea Lui 


În context (12:22-34), acest pasaj suge- 
rează că numai cei care călătoresc fără prea 
multe bagaje vor fi pregătiți. Deși majorita- 
tea evreilor contemporani cu Isus tânjeau 
după vremea răscumpărării viitoare și se 
rugau ca ea să vină, în fapt se preocupau 
mai degrabă de nevoile de zi cu zi, decât 
de pregătirea specială pentru judecata vii- 
toare (excepţie făceau *esenienii, viziona- 
rii *apocaliptici și adepţii unor personaje 
mesianice și ai unor revoluționari). 

12:35. Asemenea străjerilor din armată sau 
a altor persoane care stau pregătite, în timp 
ce alții dorm, urmașii lui Isus trebuie să fie 
îmbrăcaţi și gata pentru acțiune (Ex. 12:11). 

Ţinerea făcliilor aprinse însemna, literal, ca 
cei în cauză să aibă pregătită o rezervă de 
ulei și să stea treji, pentru a-și realimenta 
făcliile cu acel ulei; este vorba de un simbol 
al „stării de pregătire” (cf. Mt. 25:3-10). A 
avea mijlocul încins (aceasta fiind și for- 
mularea în limba greacă) înseamnă a fi în 
permanenţă gata de acţiune (cf. Ex. 12:11; 
2 Împ. 4:29; 9:1), de vreme ce nu puteai 
alerga dacă faldurile veșmântului lung ţi 
se împleticeau printre picioare. 

12:36. Gospodarii înstăriți aveau adesea 
desemnat un sclav (sau mai mulți) respon- 
sabil de păzirea ușii; acești sclavi-uşieri 
țineau la distanță persoanele nedorite şi 
îi primeau înăuntru pe membrii familiei. 
Dacă petrecerile evreiești semănau cu cele 
din cultura greacă şi romană, ospățul în sine 
dura până târziu în noapte. Deşi era posibil 
să nu rămână pe tot parcursul celor șapte 
zile cât dura sărbătoarea, era totuși neobiş- 
nuit ca un stăpân înstărit să se întoarcă de 
la ospăţul din ţinutul îndepărtat în timpul 
nopții (spre deosebire de cazul în care ar fi 
luat parte la o petrecere găzduită în același 
oraș). Din pricina tâlharilor, călătoriile pe 
timp de noapte erau mai periculoase, chiar 
dacă pericolul scădea dacă se călătorea cu o 
suită numeroasă. (În zonele urbane mari, a 
călători singur noaptea, chiar și în propriul 
oraș, era periculos — deşi se poate ca acest 
detaliu să nu fi fost relevant pentru audito- 
riul primar al lui Isus.) 

12:37. Cu toate că unii filosofi susțineau că 
sclavii erau egali, în plan moral, cu stăpânii 
lor şi este cunoscut cazul unui roman bogat 
care mânca alături de sclavii săi eliberați, 
era nemaiauzit ca un stăpân să își ser- 
vească el însuși sclavii. (Excepţia, în cazul 
romanilor, era reprezentată de sărbătoarea 
Saturnaliilor, când se petrecea o inversare 
deliberată a ordinii normale.) O asemenea 
imagine era, probabil, ofensatoare pen- 
tru oamenii cu stare, însă ea reprezintă o 
puternică metaforă pentru modul în care 
Isus avea să îi trateze pe cei care rămâneau 
credincioși până la sfârșit. 

12:38. Aici, pasajul urmează împărți- 
rea evreiască a nopții, în trei străji; a se 

compara cu împărțirea romană a vegherii 
de noapte, din Marcu 13:35. 

12:39. Termenul tradus aici prin „a sparge 
casa” înseamnă, literal, „a săpa prin”; pere- 
tii erau construiți adesea din lut uscat și, 
prin urmare, un intrus putea săpa prin ei, 
deși ar fi fost mai rapid să spargă, pur şi 
simplu, ușa. Casele celor mai înstăriți erau 
făcute, uneori, din piatră. Potrivit *Legii 
israelite, hoţii care intrau în casă pe timpul 
nopții erau considerați cei mai periculoşi. 
12:40. Mulţi gânditori evrei considerau că 
epoca venirii lui *Mesia stă doar în mâinile 
lui Dumnezeu (însă unii credeau că *pocă- 
inţa lui Israel ar putea grăbi clipa aceea). 


12:41-48 

Şi pentru preoți 

Liderii *Bisericii trebuie să înțeleagă faptul 
că ei sunt desemnați doar să îi slujească pe 
cei ce sunt împreună-slujitori cu ei, adică 
restul Bisericii 

12:41. *Ucenicii cereau deseori clarificări 
din partea învăţătorilor lor, punându-le 
întrebări. 

12:42. Mulţi capi de familie înstăriți plă- 
teau pe cineva sau desemnau un sclav ca 
„ispravnic”, un fel de manager care admi- 
nistra proprietatea. Un asemenea sclav de 
rang, înalt (precum cel de aici; 12:43) putea 
fi responsabil cu împărțirea hranei pentru 
ceilalți servitori. 

12:43-44. Servitorii casei puteau fi promo- 
vati într-o funcție mai înaltă; ba mai mult 
decât atât, mulți astfel de servitori aveau o 
situație mai bună decât țăranii liberi, sub 
aspectul puterii reale și al statutului, și câș- 
tigau mai mult decât aceştia (putând folosi 
ulterior banii strânși, pentru a-și cumpăra 
libertatea). În cele mai puternice case din 
imperiu, sclavii de cel mai înalt rang și 
*liberţii dețineau, uneori, mai multă putere 
decât majoritatea aristocraților, deşi nu o 
asemenea putere se are în vedere aici.) 
12:45. Sclavii cu statut înalt deţineau ade- 
sea mai multă putere decât majoritatea 
oamenilor liberi; totuși, pe proprietarii 
de sclavi îi mâniau eventualele abuzuri 
din partea acestora. Se întâmpla destul 


de frecvent ca moșierii și stăpânii caselor 
să lipsească pentru o vreme, mai ales dacă 
aveau în proprietate și alte bunuri imobile, 
situate la mare distanţă. În alte istorisiri 
din vremea aceea, împărații, moşierii sau 
soţii absenți de pe proprietățile lor încer- 
cau să îi expună la tot felul de ispite pe cei 
rămași acasă. Beţia era disprețuită, cu atât 
mai mult atunci când sclavii se îmbătau pe 
cheltuiala stăpânului lor. Se considera că 
un sclav care îi abuza pe alți sclavi se purta 
rău, de fapt, cu proprietatea stăpânului 
său (vezi comentariul la 12:47-48); în unele 
cazuri, stăpânul se preocupa în mod perso- 
nal de soarta unui sclav. 

12:46. „Tăierea în bucăţi”, ca pedeapsă apli- 
cată specific de *neamuri, este atestată în 
alte texte, datând îndeosebi din perioada 
mai timpurie; ascultătorii lui Luca, ce se 
considerau mai civilizați, trebuie să fi soco- 
tit, fără îndoială, acest detaliu înfiorător. La 
modul literal, a spune că „soarta lui va fi 
soarta celor necredincioși” putea însemna 
că cel în cauză avea să fie lipsit de o înmor- 
mântare decentă (pedeapsă rezervată 
pentru cele mai îngrozitoare fărădelegi; 
vezi comentariul la Apoc. 11:8; uneori, ca 
pedeapsă suplimentară, bucăţile de cada- 
vre dezmembrate erau împrăștiate). Totuși, 
în *parabolă, expresia duce cu gândul la 
doctrina evreiască despre iad (Gehinnom; 
vezi „*Gheena” în glosar), rezervat pentru 
idolatri și pentru alți călcători de Lege. 
12:47-48. Unele legi din Antichitate îi tra- 
tau pe sclavi drept ființe omenești; alte legi 
îi considerau bunuri. Deși stăpânilor li se 
îngăduia să îi bată pe sclavi (după cum, în 
general, își băteau și copiii), era în intere- 
sul lor, din punct de vedere economic, să 
nu facă acest lucru prea des sau violent. 
Bătaia cu multe lovituri (12:47), execuţia 
și desfigurarea cadavrului (12:46) reflectă 
gravitatea fărădelegii săvârșite; din punct 
de vedere legal, stăpânul avea putere de 
viață și de moarte asupra sclavilor săi. 
Adesea, biciuirea preceda execuțiile. Pilda 
ilustrează faptul că o mai multă cunoștință 
aduce cu sine și o mai mare responsabili- 
tate (vezi Lev. 26:18; Amos 3:1-12). 

Luca 12:46-12:58 


12:49-53 
Cel care aduce dezbinare 


Etica și misiunea lui Isus diferă atât de 
radical de cele ale lumii, încât dezbinarea 
este inevitabilă. 

12:49. Focul se referă, probabil, la judecata 
din vremurile de pe urmă, ce stă să vină. În 
Vechiul Testament, focul putea simboliza 
judecata de pe urmă și purificarea; com- 
pară cu comentariul la 3:16. 

12:50. *,Botezul” iminent al lui Isus s-ar 
putea referi la trecerea Sa prin botezul cu 
foc (12:49; judecată — 3:16; cf., de asemenea, 
comentariul la Mc. 10:38). 

12:51-53. Dat fiind accentul deosebit care 
se punea în iudaism pe armonia din fami- 
lie, cuvintele rostite aici de Isus trebuie să 
îi fi şocat pe ascultătorii Săi (cf. Mica 7:6). 
Membrii familiei extinse locuiau în ace- 
eași casă mult mai frecvent decât în zilele 
noastre; totuși, nu în fiecare cămin erau 
prezente și rudele prin alianţă. 


12:54-59 
Semnele vremurilor 


12:54. În Palestina, norii dinspre vest se 
adună din Mediterană, aducând, deci, o 
cantitate mare de ploaie. 

12:55. În mare parte din lumea mediterane- 
ană, vântul dinspre sud aduce aer fierbinte 
dinspre deşertul Sahara. În Palestina, aerul 
cald vine îndeosebi din Deşertul Arabiei, 
situat la sud-est, însă și în sudul ludeei era 
tot o zonă deșertică fierbinte. 

12:56-57. Predicțiile meteorologice de acest 
tip (12:54-55) erau evidente; Isus afirmă că 
adevărul mesajului Său este la fel de evi- 
dent. Uneori, vorbitorii îi provocau *reto- 
ric pe ascultători să decidă în problema 
supusă discuţiei (12:57). 

12:58-59. Aici, Isus Se referă la practica 
străveche a întemnițării pentru neplata 
unei datorii (cf. sclavia pentru neplata 
datoriei din *Vechiul Testament, ex.: Lev. 
25:39-41; Amos 2:6). În practica întemni- 
țării pentru neplata datoriilor, cel care nu 
dispunea de mijloacele financiare trebuia 
să se bizuie pe prietenii săi, care să con- 
tribuie cu fondurile necesare; omul nu era 


Luca 13:1-13:13 


eliberat din închisoare până ce prietenii săi 
nu făceau demersurile necesare. Termenul 
pentru „temnicer” folosit aici ar putea avea 
sensul de supraveghetor peste închisoarea 
datornicilor. (Se poate să fie o contextuali- 
zare, pentru cititorii greci, a unui termen 
mai general, precum cel din Mt. 5:25). 


13:1-9 

Pocăiți-vă sau veți pieri 

13:1-5. În gândirea evreiască, la fel ca în 
multe culturi din zilele noastre, atunci 
când cuiva i se întâmpla ceva rău, oame- 
nii se întrebau dacă omul respectiv făcuse 
ceva rău. Veștile despre atrocități circulau 
repede şi adesea luau amploare, pe măsură 
ce se răspândeau. *Cruzimea dovedită de 
Pilat aici este în concordanţă cu genul de 
conflicte pe care le avusese cu comuni- 
tatea evreiască; cunoscuta sa brutalitate 
(Josephus, Antichități iudaice 18.60-62); pre- 
zența pelerinilor galileeni în Ierusalim cu 
prilejul praznicelor sacre și obiceiul guver- 
natorului de a veni la sărbătorile religioase, 
pentru a menţine ordinea. Este posibil ca 
„turnul din Siloam” să fi fost construit pe 
zidul cetăţii lerusalim, deasupra scăldăto- 
rii Siloamului; unii sugerează că se poate 
să fi avut legătură cu sistemul îmbunătățit 
de aprovizionare cu apă a orașului, con- 
struit de Pilat. Este posibil ca sărbătoarea 
în cauză să fi fost Paștele, prilej cu care cei 
care nu făceau parte din tagma preoțească 
aduceau animale ca jertfă. 

13:6. *Parabolele includeau deseori poves- 
tiri despre plante şi animale (deși în para- 
bolele evreiești acestea aveau relativ rar 
darul vorbirii, spre deosebire de numeroase 
fabule grecești). Viile palestiniene cuprin- 
deau adesea, pe lângă vița de vie, și copaci. 
13:7. Dacă unii smochini nu făceau fructe 
într-un an, aceasta nu însemna că nu vor 
face niciodată (cf. comentariul la Mc. 
11:12-14), iar smochinii nu rodesc întot- 
deauna nici măcar în primii patru sau cinci 
ani de viaţă. În parabola aceasta, viticulto- 
rul îl roagă pe proprietar să aștepte până în 
al patrulea an, pentru a fi sigur că într-ade- 
văr pomul acela nu este bun de nimic 

(cf. Is. 65:8). Potrivit interpretării rabinice 
a versetului din Levitic 19:23, era interzis 
să consumi fructele din pomii abia plan- 
taţi, în primii lor trei ani de viață (deși se 
poate ca tradiția evreiască să se fi aplicat 
mai strict măslinilor, decât smochinilor). 
Potrivit învăţăturii evreiești de mai târziu, 
Dumnezeu analiza păcatele lui Israel o dată 
pe an, pentru a decide viitorul poporului 
pentru anul ce le stătea înainte; însă nu este 
clar dacă Isus face aici aluzie la o asemenea 
concepție. Spațiul ocupat degeaba de smo- 
chin ar fi putut fi folosit pentru plantarea 
de viță de vie. 

13:8. Lucrătorul din vie îi răspunde propri- 
etarului, probabil din postura de slujitor al 
lui, mijlocind însă în numele smochinului. 
Săpatul în jurul copacului şi adăugarea 
de gunoi de grajd de jur împrejur, pentru 
a-l fertiliza, erau proceduri obișnuite, însă 
de regulă smochinii nu necesitau îngrășă- 
mânt; lucrătorul face tot ce îi stă în putință 
pentru a salva copacul. Învățătorii evrei 
dezbăteau aprins dacă *pocăinţa lui Israel 
poate sau nu schimba vremea hotărâtă a 
sfârşitului, dar erau cu toţii de acord că 
Dumnezeu Își poate suspenda judecata, 
dacă vede pocăință din partea oamenilor. 


13:10-17 

Vindecarea în ziua de sabat 

13:10. Invățătorii aflați în vizită erau rugați, 
de regulă, să vorbească în *sinagogi în ziua 
de sabat. 

13:11-12. Literatura medicală antică folo- 
seşte termeni precum „a dezlega” pentru 
a descrie eliminarea curburii anormale a 
coloanei vertebrale şi a suferințelor aso- 
ciate acestei stări. Cuvântul era folosit, de 
asemenea, în legătură cu eliberarea oame- 
nilor de sub puterea unui *demon. 
13:13-14. Argumentul liderului sinagogii 
pare logic: este interzis să muncești în ziua 
de sabat, însă tot îți rămân şase zile pe săp- 
tămână pentru a face vindecări. Neajunsul 
acestui argument provine din faptul că 
“legile biblice privitoare la sabat nu restric- 
ționau activitatea lui Dumnezeu, iar singura 
muncă fizică înfăptuită de Isus pentru 


femeia bolnavă a fost de a-și pune mâinile 
peste ea (deși unii “farisei considerau și 
acest gest drept muncă). Până și regulile 
fariseice interziceau, în mod oficial, doar 
vindecările săvârșite de un medic, dar nu 
ajunseseră la un consens dacă se cuve- 
nea sau nu să te rogi pentru un bolnav în 
ziua de sabat. Însă nu știm dacă în această 
împrejurare erau prezenți şi farisei; se pare 
că mare parte dintre cele șase mii de farisei, 
conform estimărilor, trăiau în ludeea. 
3:15-16. Aici, Isus folosește iarăși argu- 
mentul uzual evreiesc de tipul „cu cât mai 
mult” (qal vahomer): dacă omul avea voie să 
dezlege un animal în ziua de sabat, pentru 
binele lui (una dintre puţinele feluri de 
legare și dezlegare permise în acea zi), cu 
cât mai mult ar avea voie să o elibereze pe o 
„fiică a lui Avraam” (adică, o israelită) din 
legăturile satanice care o ţineau? 

13:17. Argumentele prin analogie erau 
acceptate în dezbaterile juridice evreieşti; 
Isus a dejucat cu iscusință planurile opo- 
nenților Săi. *Naraţiunile de mai târziu 
privind controversele rabinice, atât din cul- 
tura greacă, cât și din cea ebraică culminau, 
de obicei, cu replica protagonistului înțe- 
lept, care își reducea oponenții la tăcere; în 
acest context, triumful lui Isus trebuie să fi 
fost evident pentru cititorii lui Luca. 


13:18-30 

Natura Împărăției 

13:18. „Cu ce se aseamănă?” era o moda- 
litate des folosită de rabini pentru a aduce 
în discuție o *parabolă menită a ilustra o 
anume idee. 

13:19. Sămânţa de muştar era considerată 
extrem de mică; la drept vorbind, era difi- 
cil de găsit ceva mai mic ce să poată fi și 
văzut. Totuși, din ea creşte un arbust de 
mărimea unui copac mic (în jurul Mării 
Galileei, el poate atinge înălțimea de 2-3 m 
[8-10 ft], deşi rareori depăşeşte un metru 
și jumătate [5 ft] - dacă comentatorii au 
în vedere planta corectă), și păsărelele au 
suficient loc să se așeze printre ramurile 
lui (împrumutând limbajul din Dan. 4:12, 
strălucirea împărăției unui  cârmuitor 

pământean). Potrivit învăţătorilor palesti- 
nieni din secolul II, sămânţa de muștar nu 
era semănată în grădini (cf. Mt. 13:31); însă 
în afara Palestinei (unde trăiau ascultătorii 
lui Luca), se poate să fi fost. 

13:20-21. Maiaua sau drojdia trebuia 
amestecată cu făina, omogenizând bine 
aluatul. Ideea centrală a ambelor parabole 
(13:18-21) este aceea că “împărăția măreaţă 
pe care o așteptau cu toţii ar putea avea un 
punct de pornire aparent obscur — precum 
Isus și “ucenicii. 

13:22-24. Imaginea celor „două căi” era 
obișnuită în literatura ebraică (şi în alte lite- 
raturi antice); unele texte accentuau și ele 
că majoritatea oamenilor vor urma drumul 
spre distrugere (vezi, de la sfârşitul primu- 
lui secol și începutul secolului II, *4 Ezdra 
7:3-16, 60-61; 8:1-3). Pe lângă creștini, și 
alte grupuri evreiești, precum *esenienii, 
credeau că ei sunt singurii mântuiți. Însă 
mulți evrei din curentul majoritar credeau, 
pare-se, că aproape tot Israelul va fi salvat 
la sfâșitul vremurilor (cf. Mişna Sanhedrin 
10:1). 

13:25. Una dintre regulile sociale esențiale 
impunea să saluți pe nume sau după titlu 
persoanele cunoscute. A afirma că nu știi 
de unde se trage o anumită persoană echi- 
vala cu negarea faptului că o cunoști și era 
o formă de repudiere. 

13:26-27. Părtășia la masă crea o legătură 
socială; beneficiarii ospitalităţii erau socotiți 
prieteni (cf. comentariul la 14:1). În această 
parabolă, cei care fug din calea nimicirii 
încearcă să îi reamintească proprietarului 
casei cine sunt, însă el repetă întruna că nu 
îi cunoaşte și că, din acest motiv, nu vor 
intra în casa lui. Ultima propoziţie este pre- 
luată din Psalmul 6:8 (cf. 119:115; 139:19), 
unde lucrătorii fărădelegii sunt chiar acu- 
zatorii psalmistului, pe care Domnul Se 
răzbună, pentru a-l apăra pe psalmist. 
13:28. Majoritatea evreilor credeau că 
Dumnezeu pregătise împărăția pentru 
Israel; ei se așteptau să ia parte la ea alături 
de patriarhi (Avraam, Isaac și lacov) şi de 
profeţi (vezi comentariul la 13:22-24). 
13:29-30. Aici, Isus ar putea face referire 
la strângerea evreilor împrăștiați în afara 

Palestinei, însă în contextul cărții Luca- 
Fapte (și a textului paralel din Mt. 8:11-12), 
mesajul este unul mult mai șocant: *nea- 
murile vor avea parte de împărăție, întin- 
zându-se (poziția folosită pentru ospeţe) 
la sărbătoarea mesianică, de la care vor 
fi excluși mulți dintre cei care se aștep- 
tau să fie acolo. Cele patru puncte cardi- 
nale sunt folosite împreună, cu sensul de 
„pretutindeni”. 


13:31-35 

Tânguirea iubitului respins 

13:31. Irod Antipa avea considerabil mai 
multă autoritate în Galileea, decât avea 
aristocrația preoțească în Ierusalim; el îl 
executase pe loan, și la fel putea face și cu 
Isus. Totuşi, dacă Isus părăsea jurisdicția 
lui Antipa (așa cum Îl îndeamnă să pro- 
cedeze *fariseii bine-intenționați din acest 
text), avea să fie în siguranţă. 

13:32. În Antichitate, a numi pe cineva 
„vulpe” nu sugera, în mod necesar, că per- 
soana respectivă este vicleană (deși era şi 
aceasta o posibilitate); în schimb, termenul 
descria un om fără caracter, bârfitor, per- 
fid sau (destul de des) isteţ, dar adesea 
fără principii. Prin urmare, aici Isus nu îi 
face lui Irod un compliment care, analizat 
mai îndeaproape, ar fi de fapt o insultă (cf. 
Ezec. 13:4). În plus, vulpile erau prădători 
și se hrăneau uneori cu hoituri (Neem. 4:3; 
Cânt. 2:15; Plâng. 5:18), deci puteau fura şi 
găini (Luca 13:34) atunci când aveau oca- 
zia. În istorisirile din vechime, viclenia ȘI 
activitatea de prădători sunt subliniate 
mai mult decât oricare alt atu al lor; deși 
în acele povești vulpile sunt descrise în 
mod obișnuit ca animale de pradă, uneori 
se subliniază faptul că ele (și chiar și lupii) 
sunt inferioare, ca forță, leilor — cei mai 
puternici prădători. 

13:33. În *Vechiul Testament, unii din- 
tre profeți au fost martirizați, iar tradiția 
evreiască atribuia soarta aceasta multor 
altor profeți. Isus speculează această tra- 
diţie; peste câteva zile, El avea să intre în 
cetatea care ucisese cei mai mulți profeți 
(cu alte cuvinte, Isus era pe cale să iasă de 


sub jurisdicţia lui Antipa, însă va muri în 
curând, cu sau fără contribuţia lui Irod). 
Afirmația potrivit căreia Ierusalimul fusese 
singurul loc de martiraj al profeților este 
hiperbolică, însă oraşul acesta era, în mod 
firesc, centrul persecuțiilor, în vechiul regat 
al lui luda. Totuși, expunerea lucrurilor 
într-o manieră atât de radicală trebuie să îi 
fi șocat pe mulţi ascultători evrei, deoarece 
majoritatea dintre ei, cu excepția esenieni- 
lor, considerau Ierusalimul centrul pietății 
evreieşti. 

13:34. Tradiţia evreiască susținea că 
poporul evreu stă la adăpostul aripilor 
lui Dumnezeu, iar atunci când un evreu 
convertea o persoană dintre neamuri, se 
spunea că evreul „a adus pe necredincios 
sub aripile prezenţei lui Dumnezeu”. Şi în 
Vechiul Testament, Dumnezeu este descris 
ca un vultur ce planează deasupra puilor 
săi (Deut. 32:11; cf. Ex. 19:4), îl protejează 
pe Israel sub aripile Sale (Ps. 17:8; 36:7; 57:1; 
61:4; 63:7; 91:4) şi, totodată, îi înspăimântă 
pe dușmanii lui Israel (ler. 49:22). Aceasta 
este doar una dintre imaginile iubirii lui 
Dumnezeu pentru poporul Său. Aici, Isus 
aplică rolul și imaginea divină la propria 
Sa persoană. 

13:35. Pustiirea „casei” se referă, proba- 
bil, la distrugerea Templului, în anul 70 
d.H. (cf. Luca 21). Citatul este din Psalmul 
118:26, care se cânta în perioada Paștelui 
și pe care mulțimile aveau să i-L cânte 
lui Isus, în ziua intrării Sale în lerusalim 
(19:38). 


14:1-6 
Vindecarea în ziua de sabat 


14:1. A mânca împreună pâinea putea fi 
prilej pentru părtășşie intimă; trădarea sau 
imboldurile mai puţin prietenoase ale celor 
ce luau masa împreună stârneau aversiu- 
nea cititorilor din vechime. Acest senti- 
ment trebuie să fi fost cu atât mai pregnant, 
cu cât era vorba de masa de sabat, la care 
mulți evrei considerau că este deosebit de 
virtuos să inviţi un învățător de seamă. 

14:2. Hidropizia/dropica (edemul) face ca 
trupul să se umfle din cauza excesului de 


fluide, aşa cum menţionează frecvent tex- 
tele medicale antice. Cum bărbatul sufe- 
rind se află înaintea lui Isus, și nu într-un 
ungher al încăperii, putem deduce că era 
un oaspete invitat la cină. 

14:3-6. Regulile care trebuiau respectate 
de *sabat erau disputate printre experţii 
în Legea iudaică; dacă un preopinent era 
redus la tăcere şi incapabil să răspundă, se 
considera fie că susținea o poziţie greşită, 
fie, în cel mai bun caz, că era prea slab pre- 
gătit ca să-și susțină poziția cu argumente 
din Lege. *Esenienii nu îngăduiau salvarea 
unui animal de sabat, însă *fariseii, da. Isus 
Își construieşte argumentația prin analogie 
cu un principiu cu care oponenții Săi erau 
de acord și îl extrapolează printr-un argu- 
ment de tipul „cu cât mai mult“; compară 
cu 13:15-16. 


14:7-14 

Îndrumări pentru oaspeţi şi gazde 

14:7. De obicei, învățătorii bine-cunoscuți 
țineau prelegeri sau întrețineau discuţii în 
timpul ospeţelor. Uneori, scriitorii antici 
adaptau discuţiile literare sub formă de 
monolog sau de dialog, având drept cadru 
asemenea ospețe; scrierile acestea purtau 
numele de symposia. 

În Antichitate, statutul social era impor- 
tant și se evidenția prin locul pe care fiecare 
invitat la cină îl ocupa în timpul festinului. 
Statutul acesta isca probleme îndeosebi 
în cercurile greco-romane înstărite (vezi 
comentariul la 1 Cor. 11:21), însă aşezarea 
în funcție de rang este solid atestată în soci- 
etatea evreiască din Palestina, inclusiv în 
*Manuscrisele de la Marea Moartă. 
14:8-10. Isus rostește un principiu preluat 
direct din Proverbe 25:6-7 — pasaj căruia 
oaspeţii nu îi acordau prea multă aten- 
ție — și reluat în alte texte evreiești antice. 
Totuși, la fel ca în societatea romană, nicio 
persoană cu statut social inferior nu ar fi 
fost invitată mai în față în mod arbitrar; 
oaspetele era poftit mai în față numai dacă 
până atunci ocupase un loc prea neînsem- 
nat pentru statutul său. 

14:11. Aici, Isus repetă o promisiune stan- 
dard din *Vechiul Testament, corelată 
îndeosebi cu Ziua Judecăţii (cf. Is. 2:12; 
Ezec. 17:24; 21:26; cf., de asemenea, comen- 
tariul la Luca 1:52-53). 

14:12. Era o jignire să nu inviţi la masă 
oamenii din aceeași pătură socială; însă 
Isus afirmă că nevoia celuilalt, iar nu pro- 
pria ta poziție socială, trebuie să decidă cui 
îi faci daruri. Vechiul Testament interzicea 
aplicarea dobânzii pentru împrumuturi, și, 
în consecință, profitul obținut de pe urma 
aproapelui; însă principiul enunțat de Isus 
exclude căutarea oricărei forme de răsplată 
sau rambursare a împrumutului; compară 
cu 6:34-35. 

14:13. Bogaţii din lumea greco-romană 
invitau de obicei persoane cu un sta- 
tut social ceva mai modest, obținând, în 
schimb, onoruri din partea lor, însă invi- 
taţii respectivi erau, totuși, respectabili, 
nu persoane total dependente de alții sau 
cerșetori — situație în care se aflau, în soci- 
etatea acelor vremuri, orbii sau ologii —, și 
nici ţărani (deși mulți învățători evrei ar fi 
considerat invitarea cerșetorilor și a țărani- 
lor un act de pietate). Șchiopilor și orbilor 
nu le era permis accesul în spațiul comu- 
nității, probabil *eseniene, de la *Qumran, 
însă din motive ritualice. 

14:14. Iudaismul afirma că cei drepți vor 
fi răsplătiți în cele din urmă, la “învierea 
morților; aici, Isus aplică acest adevăr 
în sfera distribuirii resurselor. Faptul că 
Dumnezeu îi răsplăteşște pe cei care îi ajută 
pe săraci se număra deja printre învăţătu- 
rile Vechiului Testament (Prov. 19:17). 


14:15-24 

Ospățul de pe urmă 

Cei de la care te-ai fi așteptat să ia parte la 
ospățul lui Dumnezeu Îl refuzaseră; prin 
urmare, El avea tot dreptul să îi invite pe 
proscrișii societății, a căror prezență i-ar fi 
ofensat pe cei puternici. 

14:15. Textele care oglindeau așteptările 
evreilor (chiar cele timpurii, precum Is. 
25:6-9) descriau adesea *Împărăţia lui 
Dumnezeu ca un ospăț. 

14:16. Omul din *parabolă invitase, proba- 
bil, persoane cu vază; deși invitaţii nu aveau 
un statut mai înalt și mai multă avere decât 
gazda, trebuie să fi fost vorba de tovarăși 
de-ai săi și de persoane mai puţin înstărite, 
dar cu certitudine respectabile. 

14:17. Invitaţiile cereau, adesea, un răspuns 
concret și prompt; prin urmare, oaspeții 
invitați confirmaseră deja că aveau de gând 
să participe. 

14:18. Este de așteptat să presupunem 
că omul respectiv inspectase terenul 
mai înainte, chiar dacă l-ar fi cumpărat 
printr-un intermediar. (Într-adevăr, con- 
tractele legale specificau adesea că bunul 
achiziționat fusese verificat și considerat 
satisfăcător de către cumpărător; de ex.: 
P.Oxy. 1707.13-15.) Este posibil ca respec- 
tivul cumpărător să fi avut obligaţia 
legală de a merge să definitiveze achiziţia; 
uneori, tranzacţiile erau condiţionate de 
o inspecţie ulterioară. Însă, la fel ca toate 
celelalte scuze ce urmează, această notifi- 
care tardivă va fi interpretată drept o scuză 
slabă, constituind o insultă cumplită la 
adresa gazdei, care pregătise cu multă 
cheltuială ospățul. 

14:19. Cumpărătorul putea încerca boii 
înainte de a-i cumpăra. La drept vorbind, 
numai un nesocotit ar fi cumpărat un ani- 
mal fără a-l proba mai întâi (cf. “Seneca, 
Scrisori către Lucilius 47.16). Cum omul 
respectiv avea cinci perechi de boi, dedu- 
cem că avea mult pământ de arat: prin 
urmare, trebuie să fi fost un moșier înstă- 
rit, independent. Așadar, este imposibil de 
crezut că n-ar fi avut pe cineva care să se 
ocupe de acest lucru în locul lui. 

14:20. Insolenţa se acutizează: primul om 
obiectează „trebuie să mă duc”, însă cere să 
fie scuzat; al doilea spune „mă duc”, însă 
îşi cere și el scuze; cel de-al treilea invitat 
nici măcar nu cere să fie scuzat! Justificarea 
lui este valabilă pentru a refuza să plece la 
război în primul an de căsnicie (Deut. 20:7; 
24:5; cf. 1 Mac. 3:56), dar nu este înteme- 
iată pentru absenţa de la un ospăț la care 
promisese să participe, chiar dacă uneori 
femeile (inclusiv proaspăta sa soţie) nu 
erau invitate la asemenea cine (și deseori, 


dacă totuși participau, stăteau într-o sală 
de ospăț separată). În general, ospeţele se 
prelungeau până târziu în noapte. Ospeţele 
de nuntă (cum era probabil și acesta; cf. Mt. 
22:2) erau planificate cu mult timp înainte, 
iar invitatul respectiv ar fi trebuit să aibă 
înţelepciunea de a nu programa două eve- 
nimente în același timp. 

14:21-22. Ospeţele aveau menirea de 
a aduce cinste gazdei, însă, în loc să se 
întâmple astfel, insulta colectivă din 
14:18-20 îl dezonorează. El poate să își 
recâștige, măcar într-o anumită măsură, 
onoarea pătată (nelăsând, totodată, ca 
mâncarea pregătită să se irosească) doar 
dacă va reuși să strângă măcar câţiva invi- 
taţi. Oamenii săraci pătrundeau rareori 
în zona fortificată, înstărită a orașului; a 
aduce în casă cerşetori luați de pe stradă 
era un gest nemaiauzit (vezi comentariul la 
14:13). (Manuscrisele de la Marea Moartă 
îi exclud pe schilozi și pe orbi de la ospă- 
tul mesianic.) Comportamentul gazdei nu 
va fi considerat respectabil din punct de 
vedere social de către cei de un rang cu 
el, însă măcar va primi respect și cinstire 
din partea cuiva. „Uliţele” de aici ar putea 
reprezenta potecile înguste dintre locuin- 
tele săracilor. 

14:23-24. Din pricină că săracii se simțeau 
nevrednici să vină la ospăț, sclavul trebuie 
să îi silească. Un sclav de rang înalt dintr-o 
casă bogată putea să aibă un statut social 
mai înalt decât oamenii liberi săraci. 


14:25-35 
Prețul urmării lui Isus 


Cerința ca toți *ucenicii lui Isus să îi prețu- 
iască pe cei săraci, încât să nu fie interesați 
de propria respectabilitate socială (14:7-24) 
îi privează pe aceştia de dreptul de a-și păs- 
tra această respectabilitate; socotind costul 
urmării lui Isus, nu trebuie să cutezăm să 
punem mai mare preț pe aprobarea fami- 
liei (14:26) sau pe vreo posesiune materială 
(14:33), decât pe chemarea lui Dumnezeu 
ce se face auzită prin nevoile lumii acesteia. 
14:25-26. „A uri” poate reprezenta o hiper- 
bolă semitică pentru „a iubi mai puţin” 


(Mt. 10:37), însă detaliul acesta nu dimi- 
nuează câtuși de puțin caracterul contra- 
riant al acestei afirmaţii, într-o societate 
unde cinstirea părinţilor era considerată, 
practic, cea mai înaltă obligaţie și în care 
familia era, de obicei, cea mai mare bucurie 
a omului. De regulă, învățătorii solicitau 
respect şi afecţiune profundă din partea 
adepților lor, însă în tradiția evreiască, 
numai Dumnezeu putea pretinde un ase- 
menea devotament total, cum o face Isus 
aici (Deut. 6:4-5). 

14:27. Un infractor condamnat își „purta 
crucea” (mai exact, bârna orizontală a cru- 
cii) în afara orașului, unde era deja pregătit 
stâlpul vertical pe care avea să fie crucificat, 
de obicei în mijlocul unei mulțimi batjoco- 
ritoare. Nimeni nu ar alege de bunăvoie o 
asemenea soartă, însă Isus Își cheamă ade- 
vărații ucenici să o aleagă și, astfel, să își 
urască propriile vieți, prin comparație cu 
devotamentul față de El (14:26). 

14:28-30. Oamenii bogați își etalau pute- 
rea ridicându-și locuințe private impre- 
sionante sau susținând construirea unor 
clădiri publice. Însă neputința de a duce 
la bun sfârșit lucrarea i-ar fi convins pe cei 
din jur că presupusa avere a donatorului 
nu era decât o amăgire. Cu câțiva ani mai 
înainte (în 27 d.H.), un amfiteatru greșit 
construit se prăbușise, soldându-se cu circa 
cincizeci de mii de morţi. Erau binecunos- 
cute cazurile când structuri necorespun- 
zătoare sau construite doar pe jumătate se 
prăbuşiseră. Totuşi, aici ideea centrală este 
rușinea constructorului, într-o societate 
obsedată de onoare. 

14:31-32. Se întâmpla uneori ca cei cu forțe 
militare mai puțin numeroase să îi înfrângă 
pe conducătorii unor armate mai mari, 
însă în general era mai înțelept ca, într-o 
asemenea situație, să ceri încheierea păcii 
(cf. Prov. 20:18; 24:6). Tetrarhul Irod Antipa 
al Galileei pierduse recent (în anul 29 d.H.) 
războiul cu un vasal al Romei învecinat cu 
el, așa că imaginea unui război nesăbuit 
trebuie să fi fost foarte elocventă pentru 
ascultătorii lui Isus. Mesajul lui Isus (la fel 
ca în 14:28-30) este acela că, atunci când 
te înrolezi ca adept al lui Isus, trebuie să 

accepți prețul acestei decizii (cf. Prov. 
20:18; 24:6). 

14:33. *Esenienii își încredințau toate pro- 
prietățile comunității; unii filosofi radicali 
greci îmbrățișau același gen de învăţătură. 
Însă restul iudaismului timpuriu și, mai 
mult chiar, societatea greco-romană în 
general, respingeau un asemenea fanatism; 
iudaismul punea accent pe dărnicia în sco- 
puri caritabile, însă nu pe cedarea totală a 
proprietăților. Ucenicii lui Isus nu renun- 
tau la proprietăţi, ci puneau în comun tot 
ceea ce aveau (Fapte 2:44-45; cf. comenta- 
riul la 12:12). Cu toate acestea, vorbirea lui 
Isus semăna cu cea a învăţătorilor radicali, 
deoarece El susținea că oricine pune mai 
mult preț pe posesiunile materiale, decât 
pe oameni -— și astfel, ține cu dinţii de ele, 
în loc să împlinească anumite nevoi pe care 
le cunoaşte — nu se poartă ca un adevărat 
ucenic al Său. 

14:34-35. Sarea era folosită îndeosebi drept 
condiment, pentru a da gust. Unii suge- 
rează că uneori (probabil nu în Palestina) 
era amestecată în gunoiul de grajd, pentru 
a-l menţine proaspăt, în vederea utilizării 
ca îngrășământ (încetinind fermentația, 
deși sarea în sine ar fi fost contraindicată 
la fertilizarea solului, afară de cazul în care 
scopul era acela de a împiedica pământul 
distrus să mai rodească; de asemenea, se 
poate să fi fost folosită pentru stârpirea 
buruienilor). Ideea centrală este că ucenicii 
care nu trăiesc ca niște ucenici valorează tot 
atât cât sarea nesărată: nimic. (Asemenea 
cerințe expresive erau folosite ca artificiu 
*retoric ce atrăgea atenţia, însă din context 
reiese limpede dorinţa lui Isus ca toți să fie 
transformați; vezi 15:1.) 


15:1-2 

Prietenii păcătoşi 

15:1. *Colectorii de taxe și păcătoşii erau 
excluși din comunitatea religioasă; com- 
pară cu comentariul la 5:29-32. Cartea 
Proverbe (1:15; 13:20; 14:7) ne avertizează 
împotriva pericolului de a petrece timp 
alături de păcătoși (cf. și Ps.1:1). Insă din 
text reiese limpede că influența morală 

porneşte de la Isus către păcătoși, iar nu 
invers. Mulţi evrei religioși puneau mare 
accent pe discuţiile despre *Lege, ori de câte 
ori era posibil; nimeni nu ar fi putut ridica 
o plângere legitimă împotriva lui Isus, care 
aici comunică mesajul lui Dumnezeu către 
ascultătorii Săi, în timpul părtășiei la masă 
(cu privire la prelegerile din timpul mese- 
lor, cf. comentariul la 14:7). 

15:2. * Fariseii și învățătorii Legii considerau 
că nu se cuvine să stea la masă alături de 
cei excluși din comunitatea religioasă; pe 
lângă anumite pericole, precum mâncatul 
unor alimente din care nu se dăduse zeciu- 
ială, tovărășia strânsă în jurul mesei denota 
acceptare. „Cârtirea” (sau „murmuratul”) 
le-ar fi putut aminti cititorilor din vechime, 
ce cunoşteau bine Biblia, despre necredința 
lui Israel și cârtirea lor din pustie. 


15:3-7 
Oaia pierdută 


Aici, Isus aduce înaintea acuzatorilor Săi 
religioşi (15:1-2) trei *parabole, reuşind 
astfel să dobândească un avantaj asupra lor 
şi demonstrând că ei nu erau cu adevărat 
prietenii lui Dumnezeu. Fariseii conside- 
rau că păstorii practică o meserie necurată 
și, prin urmare, nu s-ar fi identificat cu 
dragá inimă cu protagonistul istorisirii 
(dar cf. 2:8-20). 

15:34. O turmă de o sută de oi nu era neo- 
bișnuită, ca mărime. Cum păstorii lucrau 
deseori împreună (cf., de ex.: 2:8) sau alături 
de cirezile de vaci din aceeași zonă, proba- 
bil că acest păstor putea să își lase turma 
în grija tovarășilor săi, fără a pune anima- 
lele în pericol. Precizarea că ele rămân în 
câmp deschis, pe timpul nopții, sugerează 
că întâmplarea se petrece în sezonul cald, 
nu iarna. Alți învăţători evrei scoteau în 
evidenţă iertarea lui Dumnezeu pentru cei 
care se căiau, fără a pune accent și pe faptul 
că Dumnezeu îi caută pe păcătoși. 

15:5. Probabil că cea mai ușoară modalitate 
de a căra un miel era să îl pui pe umeri, 
de-a latul, cu picioarele încrucișate pe 
pieptul omului (cf. Dumnezeu Își poartă 

oile în Ps. 28:9; Is. 40:11, dar în ultimul text, 
Dumnezeu poartă mieii la piept). 

15:6-7. „Cerul” era uneori un titlu ce ţinea 
locul numelui lui Dumnezeu (15:18), însă 
este posibil ca termenul să facă aluzie la 
locuitorii cerului, care privesc ceea ce se 
petrece (cf. 15:10). Morala istorisirii este 
următoarea: la fel cum prietenii păstoru- 
lui se bucură atunci când el găsește ceea 
ce fusese pierdut, tot așa prietenii lui 
Dumnezeu se bucură atunci când El recu- 
perează ceea ce era pierdut în raport cu 
El. Prin urmare, este posibil ca acuzatorii 
lui Isus, cărora le displace părtășia Lui cu 
păcătoşii pe care caută să îi reabiliteze, să 
nu fie cu adevărat prietenii lui Dumnezeu 
(15:1-2). 


15:8-10 
Moneda pierdută 


Valoarea relativă a bunului pierdut crește, 
odată cu fiecare parabolă: una dintr-o sută, 
una din zece și, în cele din urmă (15:11), 
unul din doi. În general, fariseii nu se lăsau 
impresionați de caracterul moral al feme- 
ilor și, cu toate că prețuiau purtarea de 
grijă față de săraci, majoritatea proveneau 
dintr-o clasă socială educată, distinctă de 
oamenii care ar fi avut doar zece monede. 
Astfel, nu s-ar fi identificat imediat cu pro- 
tagonista acestei istorisiri (comparați cu 
abordarea lui Luca, în 24:1-11). 

15:8. Probabil că cele zece monede de argint 
reprezentau zestrea femeii — singurii bani 
pe care îi aducea în căsnicie și care, tehnic 
vorbind, rămâneau ai ei chiar dacă maria- 
jul se destrăma. Faptul că ea are numai zece 
monede (valorând cam cât salariul pe zece 
zile al unui muncitor) sugerează că familia 
tatălui ei nu era foarte înstărită; după câte 
putem presupune, femeia intrase prin căsă- 
torie într-o familie de condiţie similară (pe 
atunci era de preferat căsătoria cu cineva 
din aceeași categorie economică).]inând 
cont de atenţia pe care Luca o acordă vădu- 
velor în alte pasaje, precum și de lipsa unei 
precizări clare aici, deducem că Isus nu 
Şi-o închipuise neapărat ca văduvă, însă o 
văduvă posesoare a doar zece monede ar 


fi fost într-o situaţie chiar mai disperată. 
Lampa (NTR) din text este o candelă cu 
ulei de mici dimensiuni, ce se ţinea în mână 
şi care emitea o lumină palidă, dar care era, 
totuși, mai de folos decât (o eventuală) 
fereastră îngustă dintr-un perete al casei. 
Casele celor săraci erau pavate cu pietre 
necioplite ce lăsau numeroase crăpături în 
podea, în care cădeau deseori monede sau 
fragmente de vase de lut, astfel că arheo- 
logii pot folosi monedele din acele spații 
înguste pentru a stabili perioada când au 
fost locuite respectivele case. Măturând 
podeaua, ea nădăjduia să audă moneda 
zornăind pe pietre. 

15:9-10. Vezi comentariul la 15:6-7, pentru 
morala istorisirii. În tradiţia evreiească, 
îngerii din ceruri se interesau îndeaproape 
de lucrările lui Dumnezeu pe pământ; 
șapte căpetenii îngerești stăteau de jur 
împrejurul tronului, iar fiecărui om îi era 
atribuit cel puțin un înger păzitor, din rân- 
dul celorlalți îngeri. 


15:11- 32 
Fiul pierdut 


15:11-12. În Antichitate, era de neînchi- 
puit ca un fiu să îi ceară tatălui partea sa 
de moștenire, înainte de vreme; de fapt, 
procedând astfel, era ca și când fiul ar fi 
spus: „lată, îmi doresc ca tu să fi murit 
deja”. O asemenea afirmație nu ar pica 
prea bine nici măcar în Occidentul zilelor 
noastre, iar într-o societate ce punea mare 
accent pe supunerea față de tată, constituia 
un act grav de răzvrătire, pentru care tatăl 
şi-ar fi putut bate fiul sau chiar mai rău (cf. 
Ex. 21:17; Deut. 21:18-21). O reacţie deloc 
neobișnuită ar fi fost ca tatăl să îl dezmoș- 
tenească pe fiu! Faptul că tatăl îi admite 
cererea garantează că majoritatea ascul- 
tătorilor nu aveau să se identifice cu tatăl 
din această parabolă; de la bun început, ei 
îl vor considera nesăbuit de îngăduitor, de 
vreme ce îi făcea toate hatârurile unui ase- 
menea fiu imoral. Probabil că majoritatea 
ascultătorilor nu își dau seama de la bun 
început că Isus descrie, în realitate, îndura- 
rea lui Dumnezeu faţă de ei. 

Cutuma romană era de a împărți moș- 
tenirea în mod egal, cu excepția cazului 
când exista un testament cu instrucțiuni 
specifice. În practica tradițională evreiască, 
pe lângă darurile distribuite înainte de 
moartea tatălui, cel mai vârstnic dintre fii 
primea o cotă dublă (Deut. 21:17); în cazul 
acesta, el va fi primit două treimi din moș- 
tenire (15:31), iar fiul mai mic, o treime. 
15:13. “Legea evreiască permitea ca un tată 
să decidă, înainte de moarte, care bun de 
valoare (îndeosebi pământ) îi va fi reparti- 
zat fiecărui fiu, însă copiii puteau intra în 
posesia averii doar după moartea tatălui: 
până atunci, tatăl rămânea administratorul 
proprietăților și primea profitul obținut de 
pe urma lor (cf. 15:22-23, 29). Prin urmare, 
se poate ca fiul acesta să fi ştiut ce anume 
va primi, însă, sub aspect etic (și, posibil, 
și legal), nu putea să își vândă bunurile; 
totuși el o face. 

Mulţi evrei palestinieni migraseră, cău- 
tând să strângă avere în zone mai prospere 
economic. După câte putem presupune, 
fiul cel mic avea puțin peste optsprezece 
ani (nu era căsătorit) și avea un frate mai 
mare. Moralișştii, atât dintre evrei, cât și 
cei dintre *neamuri, considerau risipirea 
bunurilor câștigate cu trudă de către tată 
drept o fărădelege îngrozitoare. 

15:14. În Antichitate, foametea era o 
plagă frecventă ce survenea în economie. 
(Oamenii priveau adesea episoadele de 
foamete drept pedepse divine, însă, cum 
istorisirea lui Isus nu se referă la o întreagă 
regiune cuprinsă de foamete, perspectiva 
aceasta nu se aplică istoriei de aici.) 

15:15. Poate că mulţi dintre ascultătorii lui 
Isus se așteptau ca povestirea să se încheie 
în acest moment (asemenea unei istorisiri 
evreiești din secolul II și ca un fel de lecţie 
morală pe care puteau, ulterior, să le-o 
prezinte copiilor lor): fiul primeşte ceea ce 
merita — ajunge în situația înfiorătoare de a 
da de mâncare celor mai necurate animale. 
Din acest motiv, se poate ca fiul să fi fost 
îndepărtat din orice comunitate evreiască 
din zonă și să i se fi refuzat orice gen 
de ajutor financiar care, altminteri, i-ar fi 
fost oferit. 

15:16. „Roșcovele” de aici se referă la păs- 
tăile crude de roșcovă pe care le primeau 
drept hrană animalele; oamenii le prăjeau 
și le mâncau, însă supraviețuiau cu ele 
numai în vreme de foamete. (Din acest 
motiv, unii învăţători evrei spuneau că 
Israel se pocăia ori de câte ori era nevoit 
să mănânce păstăi de roșcove.) Având în 
vedere obiceiul proverbial al porcilor de a 
mânca lucruri necurate, simpla idee de a 
mânca hrana porcilor trebuie să le fi pro- 
vocat dezgust ascultătorilor lui Isus. Faptul 
că tânărul privește cu invidie la hrana por- 
cilor sugerează, totodată, că nu primea o 
plată corectă pentru munca sa (cf. 15:17). 
15:17. „Argaţii” ar fi putut fi sclavi închi- 
riați pentru a presta o muncă, însă e mai 
probabil să fi fost servitori liberi, care 
lucrau pentru un salariu; ambele variante 
sugerează că tatăl este un om înstărit. 
15:18-19. Printre evrei, termenul „ceruri” 
era folosit ca o modalitate respectuoasă de 
a spune „Dumnezeu”. Aici, fiul se întoarce 
împins de foame și de încredințarea că tatăl 
său i-ar putea oferi hrană, precum unui 
servitor, iar nu pentru că îi pare sincer rău 
că şi-a făcut tatăl de ocară. Având în vedere 
gravitatea păcatului său și risipirea a o tre- 
ime din câștigurile de o viaţă ale tatălui, 
ascultătorii mai stricți considerau, poate, 
întoarcerea sa drept un gest de incredibilă 
infatuare, nicidecum născut din umilință. 
15:20. Atunci când un evreu bătrân fugea, 
el își călca pe demnitate deși, după o 
absență îndelungată, dragostea familială 
putea să aibă prioritate, în detrimentul 
demnităţii (cf. Tob. 11:9 - mama și fiul). 
Gândindu-ne la veșmintele obișnuite din 
acele vremuri, tatăl ar fi trebuit să își ridice 
roba lungă, pentru a putea fugi. Sărutul 
era o formă convențională de salut între 
membrii familiei sau prietenii intimi; în 
mod normal, era vorba de un sărut ușor pe 
buze (ușor de deosebit de sărutul pasional 
al îndrăgostiților). 

15:21-22. Cea mai bună haină din casă 
trebuie să fi aparținut însuși tatălui. Inelul 
era, probabil, cel cu pecetea familiei — sim- 
bolizând, prin urmare, într-o casă înstărită, 
repunerea în drepturile de fiu. Deseori, 


sclavii sau lucrătorii sărăciți nu purtau 
sandale, însă (așa cum se întâmplă aici), ei 
cărau și legau sandalele stăpânului. Tatăl 
spune, de fapt: „Nu, nu am de gând să te 
primesc înapoi ca servitor. Te voi primi 
doar ca fiu.” 

15:23. Viţelul era îndeajuns pentru a hrăni 
întreg satul; avea să fie o petrecere pe cin- 
ste! Familiile aristocrate obișnuiau deseori 
să invite toată localitatea la ospăț atunci 
când unul dintre fii ajungea la vârsta 
maturității (în jur de treisprezece ani) sau 
când unul dintre copii se căsătorea. Dacă 
ascultătorii lui Isus îşi vor fi închipuit, 
cumva, vreo ocazie specială pentru care 
vițelul fusese pus la îngrăşat, trebuie să fi 
fost vorba de apropiata nuntă a fiului mai 
mare sau poate tocmai așteptarea tatălui ca 
fiul său mai tânăr să se întoarcă (deși textul 
nu specifică ocazia deosebită pentru care 
fusese îngrăşat vițelul). 

15:24. Uneori, scriitorii din vechime înca- 
drau o secțiune din operele lor, repetând o 
anumită propoziţie la începutul și la sfâr- 
şitul ei; această încadrare poartă numele 
de inclusio. Până acum, parabola aceasta 
a urmat tiparul celor două parabole care 
o precedă (15:3-10). Însă pasajul 15:24-32 
este delimitat limpede, pentru a pune în 
evidență chestiunea esenţială: fratele mai 
mare îi reprezintă pe acuzatorii religioși ai 
lui Isus (15:2). 

15:25-28. Dansul era folosit atât la sărbă- 
torile religioase, cât și la cele nereligioase. 
Faptul că fratele mai mare este, pare-se, 
singura persoană din sat (cf. 15:23) care 
nu aflase de petrecere depășește limitele 
verosimilului în lumea reală (acolo unde 
tocmai fratele mai mare ar fi trebuit să 
preia inițiativa pentru a-i împăca pe tată 
și pe fratele mai mic). Această nuanță 
fantezistă este necesară pentru a sublinia 
cât mai elocvent izolarea de comunitate 
a fratelui mai mare (cf. 15:1-2). Odată ce 
refuzul de a participa la petrecere are loc 
în fața comunităţii, sfada din sânul familiei 
devine publică, stingând elanul sărbătoresc 
și, mai rău decât atât, îl pune pe tatăl într-o 
situație jenantă, întocmai ca fratele mai 
mic, într-o cultură unde onoarea și rușinea 


erau valori fundamentale. Totodată, gestul 
său reprezintă o insultă înfiorătoare la 
adresa demnităţii tatălui și ar fi putut 
atrage disciplinarea din partea acestuia, 
ba chiar dezmoștenirea fiului (cf. 15:12). În 
loc să îl pedepsească, tatăl iese din casă și 
se smerește, ignorând chestiunea onoarei 
pentru a căuta reconcilierea cu fiul său 
(cf. 15:20). 

15:29. A nu-ţi saluta tatăl folosind un titlu 
(ex.: „tată” sau „domnul meu”; comparaţi 
chiar și cu versetul 15:12) era o insultă 
gravă la adresa demnității tatălui. Acest fiu 
pune un accent deosebit pe „slujirea” lui — 
deși tatăl îşi dorea un fiu, iar nu un servitor 
(15:19-22). În acest context (15:1-2), fratele 
cel mare este o analogie limpede pentru 
farisei, iar fratele mai tânăr — pentru păcă- 
toşii cu care stătea Isus la masă. De la un 
ied se obținea mult mai puţină carne decât 
de la un vițel îngrăşat (15:30). 

15:30-32. În această perioadă, iudaismul 
religios considera prostituția un păcat: atât 
izvoarele evreieşti, cât și cele neevreiești 
considerau risipirea proprietăţii, îndeosebi 
a proprietăţii altcuiva (6:1), un păcat. 

Deși se poate ca ascultătorii să nu fi 
meditat la toate detaliile logicii *narațiunii, 
totuși, din această perspectivă, reacția fra- 
telui mai mare este chiar mai condamnabilă 
decât şi-ar închipui cititorii moderni. De 
vreme ce moștenirea fusese deja împărţită, 
fratele mai mare avea certitudinea părții 
cuvenite lui, pe care urma să o primească 
după moartea tatălui (15:12); el nu avea 
nimic de pierdut, din punct de vedere eco- 
nomic, prin întoarcerea fratelui său — cel 
puţin în termenii obligațiilor. Răspunsul 
final al fratelui mai mare nu este consem- 
nat, ceea ce le oferă fariseilor oportunitatea 
de a se pocăi, dacă doresc. 


16:1-13 

Administratorul necredincios 

16:1. Mulţi moșieri bogați angajau admi- 
nistratori, pentru a le gestiona averile; 
aceşti administratori sau ispravnici puteau 
fi sclavi sau, aşa cum este cazul aici 
(16:3—4), oameni liberi. Risipirea averii altei 

persoane era considerată o fărădelege mâr- 
șavă (cf. 15:13). 
16:24. Deşi stăpânul îl concediase pe acest 
administrator, el îi acordă ceva timp pen- 
tru a pune toate socotelile în ordine, îna- 
inte să elibereze funcția. Administratorul 
se folosește de acest timp pentru a câștiga 
bunăvoința altor persoane, în ale căror 
gospodării ar fi putut să se angajeze ulte- 
rior. Cei din vechime erau foarte conști- 
enți de favorurile pe care trebuiau să le 
întoarcă; reciprocitatea era obligatorie. 
Administratorul foloseşte autoritatea stă- 
pânului, chiar dacă, din punct de vedere 
legal, nu mai avea dreptul să o exercite. 

Atât săpatul, cât și cerșitul erau socotite 
ocupații nedemne. Săpatul revenea, de obi- 
cei, prizonierilor de război transformați în 
sclavi sau celor care nu cunoşteau niciun 
alt meșteșug, și era considerat cea mai grea 
muncă fizică. 
16:5. Se poate ca arendașii aceștia să îi fi 
datorat moșierului un procent fix din recol- 
tele obținute. Nu li se cerea să plătească 
decât după momentul recoltei. Fiecare din- 
tre datornici posedă o avere peste medie, 
deci ar fi putut avea nevoie, la un moment 
dat, de un administrator. 
16:6-7. Măsura de ulei de măsline (cam 
100 de baţi, 7000 de litri [850 de galoane]) 
reprezenta recolta strânsă din aproape 150 
de măslini şi valora cam 1000 de dinari, o 
sumă deloc mică. Măsura de grâu (100 de 
cori, aproximativ 1000 de banițe) repre- 
zenta recolta strânsă de pe aproape 40 de 
hectare [100 acri] și valora în jur de 2500 
de dinari. Procentajul din datorie care se 
iartă diferă, însă în fiecare dintre tranzac- 
tiile date ca exemplu datornicii sunt scutiți 
cam de aceeași sumă de bani (în jur de 500 
de dinari). Fiecare dintre aceşti arendași 
este, la rândul său, destul de înstărit; prin 
urmare, ar putea avea nevoie de un admi- 
nistrator, cândva în viitor. 

În vremuri grele, stăpânii iertau, uneori, 
o parte din datorie, anulând-o și trecând-o 
la pierderi și fiind, în schimb, considerați 
mărinimoși. 
16:8. Toate aceste schimbări în registre 
nu necesitau decât mici semne pe hârtie, 

făcute de clienţii înșiși (fără a incrimina, 
astfel, mâna rămasă fără împuternicire, 
a administratorului); iar dacă veniturile 
anticipate aveau să scadă, era mai greu ca 
cineva să își dea seama că profiturile stă- 
pânului, afectate de actele de delapidare 
ale administratorului, fuseseră realmente 
diminuate. 

Mai important decât atât, administrato- 
rul câștiga aprecierea publică atât pentru 
sine, cât și pentru stăpân, ca binefăcător 
generos; dacă acum stăpânul decidea să 
îl pedepsească pe administrator, în ochii 
celor din jur, sancţiunea ar fi părut menită 
să dezaprobe gestul mărinimos al isprav- 
nicului. Administratorul infractor putea fi 
întemnițat, însă el, în mod înțelept, joacă 
totul pe o carte: onoarea stăpânului său 
de om generos. Istorisirile din Antichitate 
relatează adesea cum oameni puternici 
apreciază și răsplătesc iscusinţa, șiretenia, 
chiar dacă aceasta era folosită împotriva 
lor („înţelepțește” - VDC — poate însemna 
„cu iscusință” - NTR etc.; cf. Ex. 1:10). 
Unele povestiri (fără îndoială populare în 
rândul sclavilor) vorbesc despre sclavi care 
îşi depășesc în înțelepciune stăpânii; deși 
ispravnicul acesta pare a fi un om liber (de 
unde „cerșitul” din 16:3), firul narativ se 
poate să fi fost similar cu al altor istorisiri 
familiare ascultătorilor lui Isus. Sintagma 
„fiii luminii” apare în *Manuscrisele de la 
Marea Moartă, desemnând rămășița aleasă 
a lui Dumnezeu, prin contrast cu restul 
lumii ticăloșşite; aici, expresia „fiii veacului 
acestuia” preia terminologia ebraică folo- 
sită pentru cei care trăiesc pentru vremea 
de acum și cărora le lipsește speranța pen- 
tru lumea viitoare. Din aceste versete trans- 
pare un argument implicit de tipul „cu cât 
mai mult” (un mod de argumentare uzual 
al evreilor din vechime): dacă oamenii din 
lume pot gândi anticipativ în privința bani- 
lor, cu cât mai mult ar trebui să facă acest 
lucru cei din poporul lui Dumnezeu? 
16:9-13. Morala povestirii pare a fi: folo- 
sește posesiunile materiale pentru a sluji 
oamenii, în loc să aduni pentru tine însuți, 
deoarece tu eşti doar administratorul pus 
de Dumnezeu peste tot ceea ce posezi. 

„Mamona” este un cuvânt *aramaic folosit 
pentru posesiuni sau bani. 


16:14-18 
Cerintele radicale ale Legii 


16:14. Probabil că mulți *farisei trăiau în 
huzur, însă descrierea aceasta se potriveşte 
mult mai bine *saducheilor. Majoritatea 
fariseilor lucrau şi lăudau cucernicia där- 
niciei. Totuşi, în contextul de față, „iubitori 
de bani” se referă la toți cei care preţuiesc 
atât de mult banii, încât evită să dăruiască 
atât cât este necesar din banii lor pentru a 
împlini nevoile celor din jur. 

16:15. Aici, Isus citează un principiu stan- 
dard din *Vechiul Testament (1 Sam. 16:7; 
Iov 10:4), aplicabil îndeosebi în sfera practi- 
cării religiei (Is. 1:10-17;58:1-14; Ier. 6:13-14, 
20; Osea 4:4-9, 19; 6:6; Amos 5:21-27). 
16:16. Evreii desemnau uneori întreaga 
Scriptură prin expresia „Legea şi Prorocii”; 
mulți dintre ei credeau că, după epoca 
profeților, vocea profetică amuţise şi avea 
să rămână astfel până în perioada mesia- 
nică. Prin urmare, loan inaugurează era 
mesianică. 

16:17. *Rabinii de mai târziu povesteau că 
atunci când Dumnezeu a schimbat numele 
Sarai în Sara, litera yod (cea mai mică literă 
din alfabetul ebraic) care a fost înlăturată i 
s-a plâns lui Dumnezeu vreme de generaţii 
întregi, până ce El a reinserat-o în numele 
lui Iosua. Învățătorii evrei foloseau aseme- 
nea ilustrații pentru a scoate în evidenţă 
faptul că *Legea era sacră şi că nu puteai 
considera că vreo parte din ea este atât de 
măruntă, încât nu merită respectată. 

16:18. Legea evreiască le dădea bărbaţilor 
dreptul să divorțeze din aproape orice 
motiv, deși mulți rabini nu erau de acord 
cu divorțul pe temeiuri mărunte. Pe de altă 
parte, în discursul Său, Isus declară că, în 
ochii lui Dumnezeu, divorțul este invalid — 
deci căsătoria ulterioară reprezintă adulter. 
Aici, Isus articulează o perspectivă asupra 
legăturii de căsătorie mai categorică decât 
oricine altcineva din Antichitate, iar afir- 
matia Sa confirmă, în acest chip, Legea lui 
Moise. La fel ca majoritatea principiilor 


generale enunțate în lumea antică (ex.: 
Prov. 18:22 cu Prov. 11:22; 12:4; 21:9; sau 
Prov. 10:15; 13:8; 14:20 cu 10:2; 11:4; sau 
14:24; 16:6 cu 15:16; 16:8; 30:7-9; sau 11:8; 
12:13, 21 cu principii precum 2 Tim. 3:12), 
acesta nu exclude existența unor excepții 
(în favoarea părții nevinovate, care nu a 
contribuit cu nimic la problemă, cf. Mt. 
5:32; 19:9; 1 Cor. 7:15). Limbajul lui Isus 
este probabil *hiperbolic (vezi comenta- 
riul la Mt. 5:32; 19:9; Mc. 10:9); scopul lui 
Isus este acela de a proteja partea nevino- 
vată de intentarea unui divorţ, iar nu de 
a pedepsi pe cel ce a fost deja victima tră- 
dării. Declaraţia Sa are în vedere, în mod 
deosebit, soția, deoarece, potrivit cutumei 
din Palestina iudaică (spre deosebire de 
cea romană), numai bărbatul avea dreptul 
deplin de a intenta divorţ. 


16:19-31 
Bogatul și săracul 


Această istorisire seamănă cu o povestire 
rabinică de dată incertă, numai că acolo 
se spune că bogatul a făcut o faptă bună și 
a reușit, astfel, să ajungă în lumea de din- 
colo; aici, el lasă ca cei din jur să sufere de 
foame, în timp ce trăiește în lux şi, astfel, 
ajunge să moștenească iadul. Unele detalii 
de aici referitoare la viața de dincolo sunt 
aspecte standard ale tradiției evreiești; 
câteva sunt necesare, pur și simplu, pentru 
ca firul narativ să aibă o logică (o practică 
acceptată în construirea *parabolelor). 
16:19. Purpura era un material pentru veș- 
minte deosebit de scump (cf. comentariul 
la Fapte 16:14); stilul de viață pe care îl 
descrie Isus aici este caracterizat printr-un 
lux ostentativ. Deși este posibil ca omul 
acesta să se fi îmbogăţit prin mijloace imo- 
rale, precum oprimarea săracilor (așa cum 
se întâmpla deseori), nu putem porni de la 
această premisă; singura fărădelege pe care 
i-o atribuie Isus este aceea de a-l fi lăsat pe 
Lazăr să moară de foame, când ar fi putut 
împiedica acest lucru. 

16:20. Uneori, parabolele evreieşti (inclusiv 
cea rabinică menţionată la începutul aces- 
tei secțiuni) pomeneau numele a unul sau 

două dintre personaje. În povestirile obiş- 
nuite, te-ai fi așteptat ca mai degrabă boga- 
tului să i se dea numele, iar nu celui sărac. 
Lazăr era o versiune a numelui Eleazar. 
16:21. Unii bogaţi făceau paradă de 
meniuri extravagante, fără a le păsa de 
ceea ce cădea de pe mesele lor. Firimiturile 
de aici ar putea fi firimituri obișnuite sau 
bucăți de pâine folosite pentru a șterge 
lichidele vărsate pe masă. Totuși, chiar 
dacă Lazăr ar fi avut voie să le mănânce, 
resturile acestea ar fi fost insuficiente pen- 
tru a-l ţine în viață. Câinii din text par a fi 
dintre cei bine-cunoscuţi evreilor palesti- 
nieni: necrofagi, puși în aceeaşi categorie 
cu șobolanii sau cu alte animale insalubre 
(la fel și în *Vechiul Testament, ex.: 1 Împ. 
14:11; 16:4; 21:24; 22:38). Erau considerați 
necurațţi, iar limbile lor trebuie să îi fi pro- 
vocat usturime, din pricina rănilor pe care 
le avea. 

16:22-23. Folclorul evreiesc amintește 
deseori cum cei drepți sunt duși pe braţe 
de îngeri; Isus Își cruță ascultătorii de 
imaginea paralelă tradițională, în care cei 
răi sunt purtați de *demoni. Fiecare om, 
oricât de sărac ar fi fost, trebuia să aibă parte 
de înmormântare, iar a nu fi înmormântat 
era considerat o soartă îngrozitoare (ex.: 
1 Împ. 14:13). Însă Lazăr, neavând nici 
rude, şi niciun *patron milostiv, se poate 
să nu fi fost înmormântat cum se cuvine 
(dacă putem deduce aceasta din afirmaţia 
contrastantă, despre omul bogat), în vreme 
ce bogatul trebuie să fi primit elogii fără 
seamăn. Era de așteptat ca adevărații 
israeliți, și îndeosebi martirii, să fie părtași 
alături de Avraam la viaţa viitoare. Cea 
mai respectată poziţie la un ospăț era cea 
aproape de gazdă, rezemat pe o parte în 
așa fel încât capul invitatului să fie aproape 
de pieptul gazdei. 

Termenul „Hades” (NIV) denumește, 
pur și simplu, tărâmul celor morți (la fel ca 
termenul ebraic șeol), însă descrierea chi- 
nurilor de acolo dovedește incontestabil că 
bogatul se afla în iad. Grecii își închipuiau 
un spațiu neutru, al existenţei fantomatice, 
locuit de majoritatea celor decedați; câțiva, 
cei deosebit de neprihăniți, mergeau 


Luca 16:24—17:7 


într-un loc mai binecuvântat, iar cei mai răi 
erau chinuiţi în Tartar. Concepţiile evre- 
iești cuprindeau, de cele mai multe ori, o 
despărțire mai clară, cum reiese din acest 
text. Concepţiile lor despre locul sortit 
celor răi, *Gheena, variau; imaginea unui 
chin neîncetat, ca aici, este printre cele mai 
dure proiecţii. 

16:24-26. În literatura evreiască, iadul pre- 
supunea adesea ideea de foc ce arde. Cel 
odinioară bogat nădăjduiește să aibă parte 
de îndurare, deoarece este descendent al 
lui Avraam (vezi comentariul la 3:8), însă 
judecata din text se bazează pe o viitoare 
inversare a statutului. Evreii se aşteptau 
la o inversare a statutului, astfel ca drepții 
oprimați (îndeosebi israeliții) să fie înălțați 
mai presus de cei răi, care îi oprimau (în 
special *neamurile) și credeau, totodată, că 
cei milostivi vor primi o mare răsplată în 
lumea viitoare. Însă parabola aceasta men- 
ționează doar o răsturnare a situației eco- 
nomice, iar caracterul său tranșant, franc 
trebuie să fi fost la fel de contrariant pen- 
tru majoritatea ascultătorilor din secolul I, 
cum ar fi, probabil, pentru mulți creștini 
occidentali din clasa de mijloc, din zilele 
noastre, dacă ar putea să-i perceapă toată 
forța inițială. 

16:27-31. Dacă cei care pretindeau că cred 
în Scriptură nu trăiau în conformitate cu 
cele scrise în ea, nici măcar o “înviere (şi 
Isus își include aici propria Sa înviere vii- 
toare) nu i-ar convinge să o facă. De ase- 
menea, literatura evreiască punea accent 
pe responsabilitatea morală a tuturor 
oamenilor de a se supune iluminării — ori- 
câtă va fi fost ea — pe care o aveau deja. 
Scriitorii din vechime includeau uneori în 
textele lor anticipări, prefigurări ale unor 
evenimente viitoare; în versetul 31, Isus 
anticipează ostilitatea viitoare, în pofida 
învierii Sale. 


17:14 
Relaţii corecte 


17:1-2. Cei care îi fac pe alții să se potic- 
nească (ANANIA) („să păcătuiască”, VDC, 
NTR) sunt sortiți pieirii, la fel ca bogatul 

din parabola precedentă; spre deosebire de 
ei, “ucenicii ar trebui să caute fiecare binele 
celuilalt. Termenul „poticnire” era deseori 
folosit în sens metaforic, cu referire la păcat 
sau la îndepărtarea de adevărata credinţă. 
Pietrele de moară, folosite pentru a măcina 
grâul şi măslinele, erau extrem de grele, iar 
termenul folosit aici desemnează cel mai 
mare tip de piatră, învârtită de un măgar 
la moara obștii, iar nu la piatra ușoară, pe 
care o foloseau femeile pentru măcinatul 
casnic. Poporul evreu considera barbară 
pedeapsa romană de a îneca pe cineva 
vârându-l într-un sac sau legându-i o greu- 
tate; prin urmare, imaginea evocată este cu 
atât mai înfiorătoare. 

17:3-4. Mustrarea într-un cadru privat, 
*pocăința însoțită de compensarea pier- 
derii pricinuite și iertarea erau doctrine 
standard în pietatea evreiască. Învățătorii 
evrei puneau sub semnul întrebării since- 
ritatea pocăinţei, dacă cel în cauză plănuia 
să păcătuiască iarăși, însă, asemenea exper- 
ților evrei care studiau principiile Legii, 
Isus prezintă aici o situație teoretică: dacă 
o persoană se pocăiește cu sinceritate, în 
repetate rânduri, ea trebuie iertată. 


17:5-10 
Credința slujitorilor 


17:5-6. Scriitorii evrei din vechime consta- 
taseră că rădăcinile dudului negru (identi- 
ficarea uzuală a copacului despre care se 
vorbeste aici) sunt foarte ramificate, ceea ce 
îl face greu de dezrădăcinat. Este un copac 
puternic, cu creştere lentă, dar cu o viață 
lungă. Semințele de muştar erau prover- 
bial de mici. 

17:7-10. În afara perioadei în care se strân- 
gea recolta, munca la câmp se încheia în 
jurul orei 3 după-amiaza, când se lua și 
prânzul. Majoritatea proprietarilor de sclavi 
aveau puțini sclavi; prin urmare, aceştia 
lucrau câmpul, dar tot ei pregăteau și hrana. 
Stăpânii socoteau că aceasta era datoria 
sclavilor, neavând caracter opțional. De 
asemenea, era considerat nedemn ca stăpâ- 
nii să mănânce alături de sclavii lor și, prac- 
tic, acest lucru nu se întâmpla niciodată; ba 


chiar, arareori se întâmpla (şi era demn de 
remarcat) ca stăpânul să mănânce la aceeași 
masă cu “liberțţii săi (foşti sclavi). Mesajul 
ilustrației pare a fi: credința crește pe 
măsură ce omul o folosește ca să slujească; 
scopul ei este slujirea, iar credința nu este 
niciodată un scop în sine. 


17:11-19 
Recunoștinţa unui samaritean 


17:11-12. Lepra era o boală de piele res- 
pingătoare (dar termenul nu descria strict 
ceea ce numim azi lepră), pentru care 
Scriptura recomanda plasarea bolnavului 
în carantină, izolat de restul societăţii (Lev. 
13:45-46), deși textul sacru nu mergea atât 
de departe precum unii învățători evrei, 
care considerau că vinovat pentru boală 
se face leprosul, prin păcatele comise. Prin 
urmare, leproșii erau proscriși, izgoniți din 
societate. 

17:13. Leproşii se apropie de Isus cu sme- 
renie, care, în “Vechiul Testament, era 
modalitatea corectă de a te apropia de 
Dumnezeu sau de unul dintre reprezen- 
tanții Săi, pentru a înălța o rugăciune. 
17:14. Scriptura stabilise anumite jertfe, 
ce trebuiau aduse în cazul în care o per- 
soană se vindeca de lepră (Lev. 14:1-32). 
Conformându-Se acestor reguli, Isus nu 
face niciun gest prin care să încalce Legea 
sau să îi scandalizeze pe preoți. 

17:15-19. *Samaritenii erau oameni pioși în 
felul lor, însă evreii îi considerau păgâni, 
iar evreii religioși evitau să aibă de-a face 
îndeaproape cu ei (se poate ca leproșii, 
îndepărtați din ambele societăţi, să fi igno- 
rat această barieră). Din această tensiune 
se naște, în mare parte, forța povestirii. 
Faptul că un samaritean ar fi călătorit 
alături de leproşii evrei în zona dintre 
Samaria şi Galileea (v. 11) ilustrează, de 
asemenea, situația extremă a proscrișilor 
leproși: starea lor șterge toate celelalte dis- 
tincţii sociale. Ironic este că și Elisei vin- 
decase odinioară un lepros străin de Israel 
(Naaman arameul, 2 Împ. 5), însă nu și pe 
leproșii din cetatea Samaria (2 Împ. 7:3; 
Luca 4:27). 

17:20-37 

Natura Împărăției ce stă să vină 
17:20-21. Învățătorii evrei discutau 
dacă “împărăția avea să vină într-un 
moment prestabilit, cunoscut doar de 
către Dumnezeu, sau atunci când Israel 
se va pocăi. Deşi evreii recunoșteau că 
Dumnezeu cârmuiește epoca prezentă, 
majoritatea dintre ei tânjeau, totuși, după 
o domnie sau împărăție fără rival a lui 
Dumnezeu, cândva în viitor. Învățătorii 
evrei dezbăteau și momentul când această 
împărăție va veni: fie într-o vreme deja 
stabilită, necunoscută muritorilor, fie 
atunci când întreg Israelul se va pocăi. 
Învăţându-i pe oameni că, într-un fel sau 
altul, împărăţia ca domnie a lui Dumnezeu 
este deja prezentă, Isus sugerează că ceva 
ce ține de împărăție — cum ar fi regele 
mesianic — se află deja printre ei. 


` 17:22. *Rabinii din secolul II, folosind pro- 


babil o expresie mai cuprinzătoare, vor- 
beau uneori despre o viitoare epocă mesia- 
nică, numită „zilele lui Mesia”. Unele texte 
menționau o perioadă (uneori de patruzeci 
de ani) când *Mesia va conduce Israelul în 
război împotriva dușmanilor săi, înainte de 
sfârşitul vremurilor; altele (cele mai multe) 
susțineau că Mesia va veni să domnească 
pentru un timp, după ce respectivii duş- 
mani vor fi subjugați. 

17:23-24. Instaurarea definitivă a împă- 
răției nu va fi vestită doar de războiul 
pământesc (cum credeau unii) sau de figu- 
rile mesianice pământești care aveau să îi 
îndemne pe oameni să îi urmeze (cum se 
așteptau mulţi), ci de o revelaţie cosmică 
vizibilă pe întreg pământul. (Diferite texte 
ebraice adoptau un scenariu sau altul). „În 
ziua Sa [a lui Isus]” (dacă există această for- 
mulare în original) ar putea face referire la 
„Ziua Domnului” din *Vechiul Testament, 
vremea de pe urmă când Dumnezeu va 
judeca pământul și va înfăptui dreptatea 
veșnică (cf., de ex.: Is. 13:6, 9; Ezec. 30:3; 
Ioel 1:15; 2:1, 11, 31). 

17:25. Compară cu contextul pasajului 
Daniel 7:13-14 (viitorul *Fiul al Omului), 

cu privire la suferinţa ce precede gloria (în 
Dan. 7:21-22, cu referire la *sfinţi). 
17:26-27. Literatura evreiască folosea ade- 
sea generația lui Noe ca imagine standard 
a răului. Niciuna dintre activitățile mențio- 
nate aici de Isus nu este rea (deși învățătorii 
evrei le considerau pe unele reacţii inevi- 
tabile la impulsul rău); însă cei preocupați 
de alte lucruri vor fi luaţi prin surprindere, 
căci ei își trăiesc viaţa fără a ține cont de 
judecata iminentă. 

17:28-30. Multe texte ebraice foloseau 
Sodoma (Gen. 19) ca imagine tipică a răului 
(cf. comentariul la Luca 10:12) şi o corelau 
adesea cu generaţia lui Noe (cf. comenta- 
riul la 17:26-27). 

17:31. Acoperișul plat al caselor era folosit 
în diverse scopuri. Cum treptele ce cobo- 
rau de pe acoperiș erau în afara zidului 
casei, și nu înăuntru, nu era nevoie să treci 
prin casă pentru a coborî. Aceasta este o 
imagine a urgenţei: când oamenii uită de 
posesiunile lor, de proprietăți și de preo- 
cupările lumești, în dorința de a ajunge în 
stradă și a-l întâmpina pe împăratul ce se 
întoarce sau, dimpotrivă, pentru a scăpa de 
sfârşitul iminent. 

17:32-33. Gestul soției lui Lot de a privi 
înapoi spre casa ei distrusă din Sodoma a 
costat-o însăși viața — viața pe care ar fi tre- 
buit să o prețuiască mai mult decât prețuia 
bunurile materiale (Gen. 19:15-16, 26). 
17:34. Limba greacă folosește pronume 
masculine, dacă vreunul dintre mem- 
brii grupului este de sex masculin; prin 
urmare, cei „doi” se referă, probabil, la soţ 
și soție (NTR, spre deosebire de VDC, „doi 
inși”). Aici, Isus vrea să spună, neîndoiel- 
nic, că unul va fi luat la judecată (la fel ca 
într-o povestire asemănătoare din secolul 
II, despre israeliții şi egiptenii ce stăteau în 
pat, în timpul ultimei urgii). 

17:35. Printre treburile care cădeau în sar- 
cina femeilor evreice palestiniene era și 
măcinatul cerealelor cu un fel de râșniță; 
adesea, ele făceau acest lucru două câte 
două. În mod normal, femeile puteau 
munci împreună indiferent de convingerile 
lor religioase. Dacă femeia necredincioasă 
nu încălca regulile fariseice, chiar și soția 

unui *fariseu putea măcina grâul alături 
de soția unui om care nu dădea zeciuială 
(categorie disprețuită de farisei). 

17:37. Venirea *Fiului Omului va aduce 
judecata — așa cum se întâmplase pe vre- 
mea lui Noe şi a lui Lot (17:26-30) — în urma 
căreia vrăjmașii Lui vor rămâne hrană 
pentru vulturi (Ezec. 32:46; 39:17-20) — 
ceea ce evreii considerau a fi o soartă înfi- 
orătoare (Deut. 28:26; 1 Sam. 17:44; Ps. 
79:2). Unii comentatori au sugerat (deşi 
aluzia pare mai puțin probabilă aici) că în 
acest text, termenul „vulturii” s-ar referi la 
stindardele romane, care ar putea fi suge- 
rate. În anul 70 d.H., romanii au adus jertfe 
înaintea acestor însemne pe locul unde 
se aflase Templul, pe care tot ei îl distru- 
seseră. Totuși, imaginea unor vulturi care 
devorează prada era larg răspândită. 


18:1-8 
Dumnezeu, judecătorul drept 


18:1-5. După *Legea “Vechiului Testament, 
judecătorii trebuiau să se teamă de 
Dumnezeu (cu alte cuvinte, să nu piardă 
din vedere faptul că Fl îi va judeca pe cei 
care încalcă Legea şi care se poartă rău cu 
alți oameni) şi, în consecinţă, să îi apere pe 
cei oprimaţi. În multe societăți antice existau 
pedepse aspre pentru judecătorii nedrepți, 
însă de multe ori judecătorii scăpau bas- 
ma-curată în cazuri de corupție (când erau 
acuzați de luare de mită și altele asemenea). 

Potrivit Legii, văduva era exemplul cel 
mai concludent de persoană oprimată, 
deoarece ea nu avea niciun mijloc de a se 
întreține (ex.: Ex. 22:22-24; Ps. 146:9; Is. 
1:17, 23; ler. 7:6-7). Este clar că o aseme- 
nea femeie nu și-ar fi permis să dea mită; 
în *parabola lui Isus, este posibil ca partea 
adversă să o fi ameninţat, bunăoară, că îi 
va lua pământul, în schimbul plății datoriei 
(cf. de ex.: 2 Împ. 4:1). Deși, în mod obiș- 
nuit, numai bărbaţii vorbeau în curțile de 
judecată, în timp ce femeile aveau nevoie 
de avocaţi care să pledeze pentru ele, în 
cazul în care femeile aveau îndrăzneala de 
a vorbi, ele atrăgeau, în general, atenţia și 
simpatia celor prezenți. 


18:6-7. Parabola aceasta este un argu- 
ment standard evreiesc de tipul „cu atât 
mai mult” (qal vahomer): dacă un judecă- 
tor nedrept, căruia nu îi pasă de văduve, 
poate să facă dreptate, cu cât mai mult 
Judecătorul drept al întregului pământ, 
ce este cunoscut ca apărătorul văduvelor 
şi al orfanilor, va face acest lucru? În con- 
text, Dumnezeu va face dreptate îndeosebi 
atunci când Isus va veni să judece pămân- 
tul (17:22-37). Principiul este cunoscut din 
Vechiul Testament: Dumnezeu este credin- 
cios, acționând în favoarea poporului Său 
și răzbunându-i pe evrei, prin ceea ce face 
El în prezent, dar mai ales prin ceea ce va 
face în ziua ultimă a judecății Sale. 

18:8. Mulţi scriitori evrei au anticipat mari 
suferințe în vremurile de pe urmă, din pri- 
cina cărora mulți oameni se vor îndepărta 
de adevăr; Isus îi avertizează pe ai Săi să 
persevereze (17:22-37; 21:8-19, 34-36; 
22:31-32, 40, 46). 


18:9-14 
Fariseul și colectorul de taxe 


18:9-10. În societatea evreiască din 
Palestina, *fariseii erau considerați cei mai 
pioși oameni (*esenienii erau mai puțin 
prezenți în societate; mulți dintre ei trăiau 
în pustie); *colectorii de taxe erau consi- 
derați cei mai vrednici de dispreţ, priviţi 
adesea de concetățenii lor drept trădători. 
Fariseii nu doreau să vadă colectori de 
taxe acceptați ca martori sau repartizați în 
funcţii onorifice. Pentru a înțelege cu ade- 
vărat impactul acestei “parabole, un creştin 
tradițional din zilele noastre ar putea să 
identifice aceste personaje cu cel mai activ 
diacon sau învățător de şcoală duminicală, 
în opoziţie cu un traficant de droguri, un 
activist pentru drepturile homosexualilor 
sau un politician corupt. 

18:11. Poporul evreu considera că este pios 
să Îi mulțumești lui Dumnezeu pentru 
propria neprihănire, în loc să îți asumi tu 
însuţi meritul pentru aceasta. Primii ascul- 
tători ai acestei parabole nu ar fi socotit că 
fariseul este lăudăros, ci mai degrabă că dă 

dovadă de recunoștință faţă de Dumnezeu, 
pentru evlavia sa. 

18:12. Mulţi dintre oamenii pioși posteau — 
fără apă, în ciuda pericolului pentru sănă- 
tate - două zile întregi pe săptămână 
(lunea și joia); unii sunt de părere că prac- 
tica era folosită doar în perioada sezonului 
secetos. (Considerând fățarnic acest tipar 
al postului, unii dintre primii creștini insis- 
tau să postească mai degrabă miercurea și 
vinerea! — Didahia 8.1). Fariseii erau scru- 
puloși cu privire la zeciuială, ce trebuia să 
includă tot ce era posibil de presupus din 
cuprinsul *Legii (câteva tipuri distincte de 
zeciuială, însumând mai mult de douăzeci 
de procente din veniturile unei persoane). 
Atunci când nu erau convinși că din mân- 
carea pe care o cumpărau se plătise zeciu- 
ială, dădeau ei zeciuială din ea, pentru 
siguranţă. (Zeciuiala presupunea și o cotă 
din producţia agricolă.) 

18:13. În Antichitate, statul în picioare cu 
ochii și mâinile ridicate spre ceruri era o 
postură obișnuită pentru rugăciune (întâl- 
nită și în alte câteva culturi). A te bate cu 
pumnul în piept era semnul unei mari 
mâhniri sau suferinţe — în cazul de faţă, 
pricinuite de *pocăința pentru păcat (care, 
potrivit cutumei evreiești, era exprimată 
prin jelire). Rugăciunea colectorului de 
taxe, prin care cere îndurare, nu implică 
niciun act deliberat de restituire, de repa- 
rare a răului făcut; din acest motiv, mulți 
dintre contemporanii lui Isus ar fi conside- 
rat-o invalidă. 

18:14. Concluzia lui Isus la această para- 
bolă trebuie să îi fi șocat pe ascultătorii 
inițiali (cf. comentariul la 18:11); singurul 
motiv pentru care nu reușește să producă 
același efect asupra multor creștini din 
zilele noastre este că parabola le-a devenit 
deja foarte familiară. Asupra inversării vii- 
toare a rolurilor actuale, compară cu 14:11 
și 16:25. 


18:15-17 
Împărăția este pentru copii 


Copiii erau persoane fără statut social, iar 
*ucenicii nu ar fi vrut ca timpul atât de 

preţios al Învățătorului lor să fie consumat 
pentru binecuvântarea lor. Însă Isus spune 
că *Împărăţia le aparţine celor considerați 
neînsemnațţi, celor care nu se apropie de ea 
pe baza meritelor date de propriul lor statut. 


18:18-30 

Sacrificarea averii de dragul Împărăției 
18:18. Unii ucenici le adresau învățători- 
lor lor întrebări precum cea pe care acest 
fruntaş i-o pune lui Isus, cu privire la 
“viaţa veşnică. A „moșteni viața veșnică” 
însemna a lua parte la viaţa lumii viitoare, 
la viaţa *Împărăţiei lui Dumnezeu. 
18:19-20. Fără a nega că El însuși ar fi bun, 
Isus îi reamintește acestui bărbat concepția 
evreiască obișnuită cu privire la bunăta- 
tea lui Dumnezeu (și alții puteau fi buni, 
însă nimeni nu se compară cu Dumnezeu); 
după care, Isus enumeră, selectiv, câteva 
porunci din *Vechiul Testament. 

18:21. Dacă numai Dumnezeu este bun, 
omul va fi silit să admită că a încălcat 
măcar una dintre porunci; însă poruncile 
menționate aici de Isus erau respectate de 
majoritatea evreilor crescuți așa cum se 
cuvine. 

18:22-23. Iudaismul punea un accent deo- 
sebit pe caritate, însă de regulă ceilalți 
învățători evrei nu îi cereau unui poten- 
țial ucenic să renunţe cu totul la banii săi. 
Puţini dascăli, îndeosebi unii învăţători 
greci radicali (Antisthene, Zeno și Diogene) 
le impuneau asemenea cerințe învățăce- 
ilor înstăriți, pentru a vedea dacă aceștia 
ar prețui mai mult adevărata învățătură, 
decât averea proprie. Se întâmpla uneori 
ca o persoană bogată să renunţe la avuţia 
sa, dar de obicei potenţialii ucenici bogați 
îi dezamăgeau pe învățătorii radicali, 
căzând la testul uceniciei și întorcându-se 
la averea lor. 

18:24. [sus răstoarnă cu susul în jos ordinea 
socială. Adesea, oamenii avuţi erau acla- 
mați pentru generozitatea lor (căci aveau 
mai mult de dăruit), în vreme ce săracii, 
fiind mai puțin ştiutori într-ale *Legii, erau 
considerați mai puțin evlavioși (deși sără- 
cia în sine nu era privită în mod necesar ca 


un semn al lipsei de cucernicie, îndeosebi 
de către săracii înșiși). Deopotrivă, mulți îi 
considerau pe cei săraci și oprimaţi oameni 
pioşi, însă mulți alții credeau că cei bogaţi 
aveau avere datorită binecuvântării lui 
Dumnezeu. 

18:25-27. Spusele lui Isus de aici reflectă 
o figură de stil ebraică, cu sensul de „a 
face un lucru imposibil” (un animal mare 
care trece prin urechea acului). Expresia, o 
*hiperbolă, folosește imaginea unui ac pro- 
priu-zis (nu a unei porți, aşa cum eronat 
considerau unii). 

18:28-30. Deşi nu făceau parte din elită, 
majoritatea ucenicilor lui Isus ale căror 
profesii ne sunt cunoscute (de exemplu, 
pescarii şi îndeosebi colectorii de taxe) nu 
fuseseră săraci (deşi se poate ca evanghe- 
liile să fi fost mai interesate să menţioneze 
excepţiile), însă renunțaseră la stabilitatea 
economică pentru a-L urma pe El. Ei aveau 
să-și afle răsplata în punerea în comun a 
bunurilor de către credincioși, în lumea 
aceasta (cf. Fapte 2:44-45), şi în viaţa din 
Împărăţie, în lumea viitoare. 


18:31-34 
Suferința iminentă a lui Isus 


Concepțiile mesianice evreiești clasice nu 
includeau ideea unui *Mesia care suferă 
(majoritatea referirilor evreieşti la această 
concepție provin din secolul II sau chiar 
de mai târziu). Deși Isus găsise această 
idee în Scripturi (24:44-46), modul diferit 
în care tradiția evreiască interpreta textul 
sacru (de regulă, pasajele despre suferință 
nu erau aplicate acelui Mesia triumfător pe 
care Îl așteptau ei) face ca ucenicilor să le 
fie greu să armonizeze credinţa lor în Isus 
ca Mesia, cu afirmaţiile radicale pe care 
le rosteşte. 


18:35-43 
Vindecarea unui cerșetor orb 


18:35. Majoritatea orbilor și a altor sufe- 
rinzi care nu puteau exercita profesiile 
uzuale din vremea aceea își câştigau exis- 
tența numai din cerșit, de obicei pe mar- 
ginea unui drum foarte umblat. Evreii 


considerau ajutorarea lor drept o faptă vir- 
tuoasă. lerihon era o cetate prosperă, cu un 
climat bun şi în care locuiau mulți preoți 
bogaţi. Fără îndoială că orbul acesta strân- 
gea ajutoare consistente, îndeosebi atunci 
când pelerinii treceau pe acolo, în drum 
către sărbătoarea din lerusalim. 

18:36-38. Faptul că orbul acesta strigă „Fiul 
lui David” denotă că el Îl recunoaște pe 
Isus ca *Mesia. Isus caracterizează rugă- 
mintea lui insistentă, încăpățânată (v. 39) 
după îndurare drept „credință” (v. 42). 
18:39-42. Orbii nu aveau nicio putere în 
societate, iar ucenicii lui Isus consideră 
apelul lui gălăgios drept o intruziune 
deranjantă, la fel ca în cazul copiilor (18:15). 
18:43. Povestirile despre alte miracole 
petrecute în vremea aceea se încheiau ade- 
sea cu reacția mulțimii, o reacţie caracteri- 
zată — așa cum ne-am aștepta după săvâr- 
șirea unei minuni — de uimire și înfiorare. 


19:1-10 
Pocăința unui colector de taxe 


19:1-2. Fiind cetate de graniță, lerihonul 
avea un oficiu vamal. Cum era, totodată, 
unul dintre cele mai bogate orașe din 
Palestina, localizat în cea mai fertilă regiune 
din Iudeea, se lăuda cu un palat irodian şi 
aici locuiau multe familii preoțești bogate, 
probabil că şi impozitele pe venituri erau 
ridicate. „Şeful” (NTR) *colectorilor de taxe 
era cel care stabilea impozitele pe tranzac- 
ţii şi taxele vamale și angaja colectori, care 
lucrau în subordinea sa. Deţinând această 
funcţie, Zacheu s-ar fi putut îmbogăți fără 
să înșele pe nimeni; însă pare-se că el recur- 
sese, totuşi, și la înșelăciune (19:8). 

19:3-4. Potrivit standardelor mediterane- 
ene, faptul că Zacheu era „mic de statură” 
ar fi putut însemna că avea mai puțin de 
1.50 m [5 ft]. Adesea, oamenii le dădeau mai 
multă atenţie inșilor înalți (deși probabil 
că, prin prisma funcției sale, Zacheu bene- 
ficia de atenţia celor din jur). Beneficiind 
de un climat plăcut pe toată durata anului, 
lerihonul era recunoscut îndeosebi pentru 
palmierii săi, însă aici creșteau multe alte 
specii de copaci, inclusiv bine-cunoscutul 

sicomor. Genul de „sicomor” (NTR) 
descris aici este înrudit cu smochinul și, 
având ramuri groase ce porneau destul de 
jos de pe tulpină, era ușor să te caţeri în el; 
nu este vorba de sicomorul nord-american, 
nici de platanul euro-asiatic. În *Vechiul 
Testament, lerihonul adăpostea multe case 
înghesuite unele într-altele, însă orașul 
prosper din *Noul Testament avea vile 
spațioase și parcuri, unde era mai ușor să 
te caţeri într-un copac, decât să ajungi pe 
un acoperiș. 

19:5. Oricât de înalt i-ar fi fost rangul, 
nimeni nu se autoinvita în casa altuia. Mai 
mult decât atât, evreii evlavioși ar fi ezitat 
să intre în casa unui colector de taxe sau să 
mănânce hrana oferită de el (ceea ce dedu- 
cem din limbajul folosit de Isus); de vreme 
ce, probabil, un om atât de străin de religie 
încât era dispus să colecteze taxele nu ar 
fi avut grijă să dea zeciuială din alimente, 
*fariseii nu ar fi avut încredere în ceea ce 
le-ar fi oferit el drept hrană. De obicei, evreii 
considerau că abilitatea de a spune unui 
necunoscut pe nume — aşa cum face Isus 
aici, cu Zacheu - era din sfera lucrurilor de 
care numai profeții erau capabili. Drumul 
de la Ierusalim la Ierihon era de aproxima- 
tiv 30 km [17 mi], în urcuș (aproape o zi de 
mers pe jos); din acest motiv, este posibil 
ca Isus să fi preferat să îi lase pe “ucenicii 
Săi să se odihnească undeva unde existau 
suficiente locuri de dormit, înainte de a 
continua călătoria. 

19:6-8. Zacheu nu putea arunca pe cineva 
în închisoare prin propria sa autoritate, 
însă putea concepe rapoarte false, care ar 
fi dus la acest rezultat; prin urmare, func- 
ţia sa îi conferea putere pentru a intimida 
și a-și impune pretențiile, dacă dorea să o 
facă. Promisiunea lui Zacheu de a restitui 
ceea ce luase stă mărturie a faptului că eva- 
ziunea lui de birocrat este la fel de gravă ca 
alte genuri de furt (Ex. 22:1-4). Restituirea 
la care se angajează merge dincolo de 
interpretarea îngăduitoare pe care fariseii 
o dădeau “Legii, care impunea ca hoțul să 
dea înapoi de patru sau cinci ori mai mult 
numai pentru vitele sau oile furate, doar 
dacă le tăiase sau le vânduse şi doar dacă 

fapta sa era adeverită de suficient de mulți 
martori. Mai mult decât atât, în mod tra- 
dițional, iudaismul considera că restituirea 
se face spre a căpăta iertare, însă aici ea 
apare ca reacţie la *harul arătat, nu pentru 
a-l obține. În istorisirile antice despre uce- 
nicie, o atitudine radicală față de posesi- 
unile materiale era semnul clar că în acel 
om se născuse devotament autentic față de 
dascălul său. 

19:9-10. Mulţi evrei credeau că de mân- 
tuire vor avea parte aproape toți israeliții, 
în virtutea descendenței lor din Avraam — 
mai puțin aceia care se autoexcludeau prin 
săvârșirea unor fărădelegi îngrozitoare. În 
Ezechiel 34:6 și 11, Dumnezeu Își asumă 
misiunea de a căuta oile pierdute, deoa- 
rece liderii poporului Său dăduseră greş în 
această privință (mai puțin relevant, cf. și 
Înţ. Sol. 6:16). 


19:11-27 
A folosi cu rost întârzierea 


19:11. Ierihonul nou-testamentar se află la 
aproximativ 30 km [17 mi] de Ierusalim şi 
cam la 1,5 km [0,9 mi] sud de fostul amplasa- 
ment al Ierihonului din Vechiul Testament. 
Dacă Isus era *Mesia, vestind “împărăţia și 
făcând afirmații precum aceea că mântui- 
rea este „astăzi” (19:9), fireşte că ascultătorii 
evrei se așteptau ca împărăţia să vină chiar 
atunci (17:20; Fapte 1:6). Cea mai comună 
speranţă cu privire la împărăție includea 
subjugarea Romei și a altor *neamuri. 
19:12. Imaginea pe care o foloseşte aici 
Isus trebuie să le fi fost familiară: atât Irod 
cel Mare (40 î.H.), cât și fiul său Arhelau 
(4 î.H.) fuseseră nevoiți să meargă la Roma 
pentru a-și primi „impărăţia” — cu alte 
cuvinte, dreptul de a cârmui ludeea. 

19:13. Fiecare dintre sclavi a primit o mină 
(NTR), care echivala cu plata pentru apro- 
Ximativ o sută de zile de muncă, pe care 
probabil că ei urma să le încredințeze 
schimbătorilor de bani. Având în vedere 
dobânda enormă practicată în lumea gre- 
co-romană (odată, într-o împrejurare neo- 
bișnuită, un cămătar a cerut unei cetăți 
aflate într-o stare disperată o dobândă de 


cincizeci la sută) și cum doar puţini oameni 
dețineau capital important, cei care se 
implicau în afaceri puteau să își multiplice 
rapid investiția. 

19:14. Lucrurile descrise în acest verset i 
s-au întâmplat fiului lui Irod, Arhelau, care 
nu se bucura de popularitate în rândul 
poporului. O solie alcătuită din cincizeci 
de reprezentanţi ai poporului s-a dus la 
Roma, pentru a se împotrivi lui Arhelau. 
La fel ca tatăl lui, Irod cel Mare, fusese 
nevoit să lupte până în anul 37 î.H., când 
a reușit, finalmente, să preia controlul asu- 
pra împărăției (care îi fusese deja oferită, în 
mod oficial, de către romani). Chiar și sub 
conducerea mai directă a Romei, plânge- 
rile cu privire la acţiunile oficialilor romani 
le puteau cauza acestora necazuri, însă 
numai dacă Roma se lăsa convinsă. 
19:15-19. Nu era ieșit din comun ca investi- 
torii să obțină un profit precum cel despre 
care vorbesc slujitorii aceștia; la fel cum nu 
era neobișnuit ca stăpânii să îi răsplătească 
pe slujitorii care le aduceau beneficii, dove- 
dindu-și abilitățile administrative. Roma 
le îngăduia regilor clienți să-și numească 
proprii funcționari locali. 

19:20. Nu doar că eșecul acestui slujitor de 
a investi banii era contrar poruncilor rege- 
lui și în contradicție cu judecata sănătoasă 
(19:13), dar el nici măcar nu a reușit să pro- 
tejeze banii — dându-i, bunăoară, schimbă- 
torilor de bani, depozitându-i în vistieria 
Templului sau măcar păstrându-i într-o 
cutie de valori. Învelirea banilor într-un 
biet ștergar era printre cele mai iresponsa- 
bile moduri de a avea grijă de ei, și suge- 
rează că slujitorul era fie prost, fie trădător 
(cf. v. 14) sau (cel mai probabil) ambele. 
19:21. Obiecţia slujitorului că stăpânul său 
„ia ce n-a pus” denotă că acesta luase bani 
pe care nu el îi depusese, însușindu-și, 
poate, pe nedrept anumite fonduri. 
19:22-26. Știind că stăpânului său îi plăcea 
să obţină bani de unde nu investise, scla- 
vul ar fi trebuit să fie conştient că stăpânul 
va dori, cu siguranţă, o dobândă bună de 
pe urma depozitului. A judeca o persoană 
după cuvintele sale (19:22) era considerată 
o metodă adecvată (ex.: 1 Împ. 20:40). 


19:27. Regii răsăriteni ajunși la putere scă- 
pau adesea de dușmanii lor în acest fel; Irod 
cel Mare luase o serie de măsuri crude pen- 
tru a înăbuși orice împotrivire și a aduce 
pace, iar fiul său Arhelau se răzbuna, la fel 
de brutal, pe cei care i se împotriveau. 


19:28-40 
Intrarea regală 


19:28-29. În mod normal, mesagerii erau 
trimiși doi câte doi. Când ajunge la Muntele 
Măslinilor, grupul lui Isus se află în imedi- 
ata vecinătate a lerusalimului. 

19:30-34. Cititorii puteau să interpreteze 
împrumutarea de către Isus (ca rege) a 
acelui animal în aceeași notă cu rechiziți- 
onarea temporară (solicitarea serviciilor) 
unui animal de către romani sau de către 
emisarii împărătești. Probabil că proprieta- 
rii măgarului privesc acest lucru ca parte a 
ospitalităţii față de vizitatorii veniţi la săr- 
bătoare sau poate ca pe onoarea de a ajuta 
un *rabin faimos, în drumul său. 

În Antichitate, marea majoritate a oame- 
nilor, inclusiv a creştinilor, erau săraci; 
probabil că ei se simțeau încurajați știind 
că Domnul lor Isus a trebuit să împrumute 
animalul pe care să încalece pentru a-Și 
face intrarea împărătească. 

19:35. Oficialii foloseau măgari pentru pro- 
cesiunile civile, nu și pentru cele militare 
(1 Împ. 1:38). Prin urmare, textul acesta 
nu prezintă o intrare triumfală în sensul 
procesiunilor triumfale ale romanilor; ci 
este doar primirea în lerusalim a unui rege 
blând şi pașnic. Isus alege să Își definească 
domnia în termenii versetului Zaharia 9:9, 
nu conform rolului așteptat de popor, al 
unui *Mesia războinic. 

19:36-37. Pelerinii sosiți la sărbătoare erau 
primiți adesea cu strigăte de bucurie, însă 
19:37-40 sugerează că acum are loc o mani- 
festare mai amplă de apreciere și aclamare. 
19:38. Prima parte a aclamaţiei poporului 
este preluată din Psalmul 118:26, cu adă- 
ugirea „împăratul”. Halelul, compus din 
Psalmii 113-118, se cânta în mod obişnuit 
în perioada Paștelui şi era, probabil, proas- 
păt în mintea celor prezenţi; generațiile de 

mai târziu aplicau psalmii aceştia la răs- 
cumpărarea viitoare la care nădăjduiau. În 
Luca 20:17, Isus va cita din psalm dându-i 
o interpretare mesianică. 

19:39-40. „Pietre” ar putea însemna orice 
piatră (3:8), dar se poate ca termenul să 
se refere la pietrele Templului (vezi 19:44; 
20:17). 


19:41-44 
Osândirea Ierusalimului 


19:41-42. La fel ca Ieremia sau alți profeți 
care plâng pentru poporul lor (ex.: Ier. 6:26; 
8:18-9:3; Plâng. 1:1-4), Isus rostește cu glas 
tare o lamentaţie la adresa poporului Său. 
19:43. „Vor veni peste tine zile” era o sin- 
tagmă folosită uzual de către profeţii 
din *Vechiul Testament (ex.: 1 Sam. 2:31; 
2 Împ. 20:17; Ier. 31:31). Romanii au asediat 
și distrus Ierusalimul în războiul din anii 
66-70 d.H., la aproximativ patru decenii 
după ce Isus a rostit aceste cuvinte. 

19:44. Aici, Isus foloseşte *hiperbola pro- 
fetică obișnuită; cetatea a fost distrusă 
în anul 70 d.H., însă nu a fost făcută una 
cu pământul. Demolarea totală (inclusiv 
nivelarea unei văi întregi) a avut loc după 
revolta Bar Kohba, care a fost înăbușită 
abia în anul 135 d.H. Vechiul Testament 
vorbeşte despre Dumnezeu care „vizi- 
tează” (NTR; cf. „cercetează“ — VDC) pe 
poporul Său prin acte de izbăvire sau de 
judecată (ex.: Is. 23:17); aici, termenul se 
referă la misiunea lui Isus. 


19:45-48 
Transformarea Templului 


Vezi comentariul mai amplu la Marcu 
11:15-19. 

19:45. Era nevoie de vânzători în Templu, 
pentru ca evreii din afara granițelor să 
poată cumpăra animale pe care să le aducă 
jertfă. Psalmii, profeţii şi învățătorii evrei 
din vremea lui Isus consimțeau că rugă- 
ciunea și o inimă curată sunt mai impor- 
tante decât jertfele, însă nu se împotriveau 
sacrificiilor ca atare. Probabil că Isus nu Se 
împotrivea nici El jertfelor (cf. Fapte 21:26), 
ci accentului pus pe îndeplinirea unor 


Luca 19:46-20:9 274 


ritualuri, fără a fi însoţite de relaţia adevă- 
rată cu Dumnezeu, la care El îndemnase 
în învăţăturile Sale (cf. Luca 19:47). Chiar 
dacă El curăță, pentru moment, întregul 
Templu, vânzătorii nu aveau să rămână 
afară. 

19:46. Unul dintre textele citate parţial de 
Isus, Isaia 56:7, se referă la viitorul Templu 
restaurat, atunci când chiar și cei evlavioși 
dintre *neamuri vor veni să se închine în 
Templu; în loc să se întâmple astfel, Templul 
devenise „peștera de tâlhari” din leremia 
7:11. leremia l-a numit astfel deoarece 
poporul Israel considera Templul un loc de 
refugiu din fața judecății divine, în pofida 
păcatelor pe care le săvârșiseră; nedreptatea 
punea stăpânire pe țară, însă oamenii nu se 
aşteptau să fie judecaţi, deoarece manifes- 
tau o pietate ritualică (ler. 7:1-15). 

19:47. Şi alți învăţători dădeau învățătură în 
curțile Templului. Aristocraţia evreiască ce 
controla Templul avea interesul legitim de 
a preveni ridicarea vreunui așa-zis * Mesia 
(aceștia fiind de obicei revoluționari) și a 
oricui ar fi contestat Templul. Pângărirea 
curților dinăuntru, sacre, ale Templului 
era singura ofensă pentru care romanii le 
îngăduiau autorităților evreiești să aplice 
pe dată pedeapsa capitală. Cu toate că acţi- 
unea lui Isus din Curtea Exterioară nu s-ar 
fi calificat drept pângărire a incintei sacre, 
ea trebuie să fi stârnit mânia autorităţilor şi 
să fi fost considerată o provocare la adresa 
puterii exercitate de ei în locul acela. 

19:48. Aceşti lideri aveau autoritatea ofi- 
cială, însă le lipsea popularitatea necesară 
în rândul oamenilor de rând din Palestina 
evreiască, de care se bucurau fariseii şi Isus 
însuși. 


20:1-8 
Cu ce autoritate? 


20:1-2. Oamenii țineau cuvântări în temple, 
care erau locuri publice. Provocările verbale 
primite în public puneau în joc atât onoa- 
rea contestatarului, cât și a celui contestat, 
în funcţie de deznodământul disputei. 
Puternica aristocrație preoțească ce condu- 
cea Templul își exercita propria autoritate 


asupra lăcașului; prin urmare, știau prea 
bine că Isus nu Își primise autoritatea de 
la ei, nici din partea romanilor. Preoţii nu 
acceptau nicio altă împuternicire din partea 
oamenilor ca legitimă, nici nu considerau 
că alții ar putea avea împuternicire divină; 
se pare că, din punctul lor de vedere, 
Dumnezeu îi autorizase pe ei, şi pe nimeni 
altcineva, să se ocupe de aspectele religioase 
ale Templului. Pe Isus Îl considerau un scan- 
dalagiu din Galileea, periculos (dar care 
trebuia, totuși, tratat cu grijă), căci era un 
demagog populist. Elitele din Antichitate 
erau nemulțumite din pricina demagogilor 
care influențau masele, în loc să caute să 
se plieze pe sensibilitățile aristocrației, aşa 
cum ar fi trebuit să facă orice om „onorabil”. 
20:34. Întrebarea lui Isus despre loan 
Botezătorul are de-a face cu principiul 
reprezentării: în *Legea iudaică, un agent 
împuternicit acţiona în numele celui care 
l-a trimis, susținut de autoritatea deplină a 
acestuia din urmă. „Cerul” era o perifrază 
evreiască pentru Dumnezeu. 

20:5-8. Autorităţile de la Templu, care tre- 
buiau să le facă pe plac romanilor, pe de o 
parte, și populaţiei, pe de cealaltă, se obiş- 
nuiseră deja să cântărească consecinţele 
politice ale afirmațiilor lor. 


20:9-18 
Judecata liderilor răi 


Isus continuă să Se adreseze celor care se 
închipuiau cârmuitori peste Israel, reamin- 
tindu-le că, de fapt, nu sunt decât custozi 
numiți de Dumnezeu pentru a se îngriji 
de via Lui (la fel ca ca păstorii turmei lui 
Dumnezeu, din ler. 23 și Ezec. 34). 
Proprietarii bogați de pământuri contro- 
lau mare parte din zona rurală a Imperiului 
Roman, inclusiv multe regiuni rurale 
ale Galileei; fermierii arendași le lucrau 
pământurile. Cei dintâi aveau un statut 
foarte înalt, în vreme ce țăranii arendași 
aveau o condiţie socială modestă; în conse- 
cință, arendașii se purtau, în mod normal, 
foarte respectuos cu proprietarii. 
20:9. Era un lucru obișnuit ca moșierii să 
lipsească pentru un timp. 


20:10. Plăţile se făceau la vremea recoltei. 
Unele contracte specificau ca arendașii să 
plătească proprietarului un anumit pro- 
cent din recoltă; alte contracte stipulau o 
cantitate fixă. 

20:11-12. Moșierii aveau întotdeauna pute- 
rea, din punct de vedere social și legal, să își 
impună voința asupra arendașilor; se pare 
că unii aveau chiar cete de luptători, pentru 
a se răfui cu arendașii dificili. Aici, arenda- 
şii se poartă de parcă ei ar fi deținut pute- 
rea şi o folosesc fără milă (prin contrast cu 
idealul antic al unui *patron sau proprietar 
benevolent). Această descriere se încadrează 
în tradiția evreiască ce consemna faptul că 
Israel i-a martirizat pe mulţi dintre profeții 
trimiși de Dumnezeu. 

20:13. Expresia „fiul preaiubit” accentu- 
ează afecțiunea puternică pe care tatăl i-o 
poartă fiului, ceea ce amplifică durerea 
posibilei pierderi a acestuia (cf. Gen. 22:2). 
In lumina versetului 3:22, aici „fiul prea- 
iubit” Îl reprezintă, în mod clar, pe Isus. 
Ascultătorii din vechime ai *parabolei l-ar 
fi considerat pe proprietarul viei anormal; 
naiv de binevoitor, el se baza pe bunătatea 
arendașilor săi, o trăsătură pe care compor- 
tamentul lor anterior o contrazisese deja. 
Fie ei bogaţi sau săraci, în acest moment 
toți ascultătorii trebuie să fi căzut de acord 
că proprietarul avea dreptatea de partea 
lui și că era mărinimos — la drept vorbind, 
șocant și nesăbuit de binevoitor. 

20:14-15. Arendașii își fac speranțe prea 
mari cu privire la moștenire; cu toate că 
ar fi putut, într-adevăr, s-o dobândească 
în anumite condiții legale, proprietarul 
putea stipula -— și, gândindu-ne la fărăde- 
legile lor, cu siguranţă ar fi făcut-o — ca 
altcineva să moștenească via; sau se putea 
ca reprezentanţii împăratului să o confiște. 
Dacă într-o vie era lăsat un cadavru, fruc- 
tele recoltate ar fi devenit necurate, dacă se 
udau (interpretarea tradițională evreiască 
a Lev. 11:38). 

20:16. Probabil că ascultătorii din vechime 
se întrebau de ce proprietarul nu venise 
mai devreme să îi omoare pe arendași. 
Reacţia negativă a oamenilor se datorează 
exclusiv faptului că ei știu cum avea de 

gând Isus să o aplice — împotriva propriilor 
lor lideri (v.19). 

20:17. Aici, Isus citează Psalmul 118:22-23, 
un alt text din Halel (în Luca 19:38, mul- 
țimea preluase din 118:25-26). În acest 
pasaj, clădirea în discuție este Templul 
(Ps. 118:18-21, 25-27); ca piatră din capul 
unghiului din noul templu, Isus repre- 
zintă o ameninţare pentru constructorii 
celui vechi. (Irod se folosise de preoți 
pentru a construi Templul, însă nu tre- 
buie să împingem atât de departe analogia 
„constructorilor”.) 

20:18. „A cădea peste” piatra respectivă 
evocă Isaia 8:14-15 (cf. 28:16); piatra ce 
cade peste răufăcător aminteşte de Daniel 
2:34, 44, unde “împărăţia lui Dumnezeu, 
descrisă ca o stâncă, îi zdrobește pe potriv- 
nicii ei pământești. Aici, Isus foloseşte 
practica evreiască uzuală de a explica un 
text (cf. Luca 20:17) citând alte pasaje unde 
apare acelaşi cuvânt sau concept-cheie — în 
acest caz, piatra divină. 


20:19-26 
Ambele fețe ale monedei 


20:19-21. Aici, oponenții lui Isus încearcă să 
ÎI forțeze să aleagă între revoluție — care i-ar 
fi adus necazuri din partea Romei — și trece- 
rea de partea romanilor — cei cărora ei pre- 
supuneau că El li se opune (de vreme ce se 
împotrivea conducerii acestora în Templu). 
20:22. Ei pun în contrapondere pacea cu 
Roma, pe de o parte, și fervoarea naţio- 
nalistă, mesianică pe care suspectau că 
a generat-o Isus, pe de cealaltă parte; o 
revoltă împotriva taxelor, iscată cu două 
decenii mai înainte și soldată cu urmări 
dezastruoase, dovedise unde poate duce 
o asemenea fervoare. Dacă Isus adopta 
în mod public poziţia caracteristică celor 
numiți ulterior *zeloți (niciun alt împărat în 
afară de Dumnezeu), atunci putea fi ares- 
tat; dacă, dimpotrivă, respingea această 
perspectivă (ceea ce și face), era posibil 
să-și deziluzioneze adepţii (cf. 23:18-19). 

20:23-26. Palestina evreiască pusese în cir- 
culație propriile monede de aramă, care 
erau inscripţionate cu numele, dar nu și 


Luca 20:27-20:45 


cu imaginea împăratului venerat ca zeu. 
Totuși, monedele străine, cu efigia împăra- 
tului și care menţionau statutul său divin 
circulau în mod curent în Palestina, unde 
nu era permis să fie bătute monede de aur 
sau de argint. În anul 6 d.H., revoluţiona- 
rii protestaseră violent împotriva utilizării 
unor asemenea monede și atrăseseră asu- 
pra lor răzbunarea cruntă a romanilor. 


20:27-40 
Dumnezeul celor vii 


20:27. În iudaismul palestinian antic, 
*saducheii erau cunoscuți îndeosebi pentru 
faptul că nu credeau în “înviere, iar *rabi- 
nii care se considerau succesori ai *farise- 
ilor îi catalogau, pe acest considerent, pe 
saduchei drept eretici. 

20:28. Întrebarea adresată de saduchei 
lui Isus are în vedere legea căsătoriei de 
levirat, practicată în multe culturi, atât 
în Antichitate, cât şi în zilele noastre. Pe 
această cale se oferă protecție socială și 
economică văduvelor, în societăţile unde 
femeile nu au dreptul să muncească pentru 
un salariu. Învăţaţii care studiau *Legea 
ebraică încă încercau, în vremea lui Isus, 
dar și ulterior, să lămurească acest princi- 
piu *vechi-testamentar (Deut. 25:5). 
20:29-32.  Saducheii împrumută firul 
povestirii din cartea evreiască a lui Tobit, 
acolo unde *demonul gelos Asmodeu îi 
ucisese pe primii şapte soți ai Sarei (dar 
respectivii nu erau frați). 

20:33. Literatura *rabinică de mai târziu 
abundă de exemple de „întrebări batjoco- 
ritoare” adresate de păgâni, apostați sau 
eretici precum saducheii. 

20:34-36. În poporul evreu, credința pre- 
dominantă era aceea că îngerii nu procre- 
ează (nu este nevoie ca numărul lor să fie 
completat, deoarece ei nu mor sau, potrivit 
altor tradiții, Dumnezeu crea din vreme în 
vreme noi îngeri) și, de asemenea, că, de 
regulă, ei nu mănâncă și nu beau. 
20:37-38. În discuţiile cu oponenții lor 
saduchei, fariseii încercau în mod obișnuit 
să dovedească învierea apelând la Legea 
lui Moise; aici, Isus face același lucru. El 

argumentează (folosind Ex. 3:6; cf. 3:15-16; 
4:5) că Dumnezeu nu ar pretinde să fie 
Dumnezeul celor care nu mai există; însă 
credincioșia Sa față de legământul încheiat 
cere ca, dacă El este Dumnezeul lor și după 
moarte, atunci moartea să nu fie reperul 
ultim pentru ei. Una dintre cele mai uzu- 
ale rugăciuni evreieşti din acea perioadă 
amintește de credincioșia lui Dumnezeu 
faţă de Avraam, Isaac și Iacov, ca o realitate 
vie şi pentru vremurile pe care le trăiau ei 
(cf., de asemenea, *4 Mac. 7:19; 16:25). 

20:39-40. Literatura vremii semnalează în 
mod frecvent cazuri când ascultătorii sunt 
impresionați profund de știința unui orator 
înțelept (de obicei, a protagonistului). 


20:41-44 
Domnul lui David 


Prin definiţie, Cristosul, sau Cel uns, era 
descendentul regal al lui David (Is. 9:7; 11:1; 
Ps. 2; 89; 132). Însă această perspectivă asu- 
pra *mesianității era adesea exploatată de 
o viziune revoluționară asupra “împărăției 
(vezi comentariul asupra 17:20-24) și era 
nepotrivită. Cel care avea să domnească în 
împărăţia lui Dumnezeu era „Domnul” lui 
David (Ps. 110:1), nu un simplu descendent 
al său (cf. Ezec. 34:24; 37:24); pin urmare, El 
avea să fie mai mare decât David cel înviat 
(cf. Is. 9:6-7). 

Atunci când învățătorii evrei își provo- 
cau ascultătorii să lămurească aparentele 
discrepanțe din Scriptură, ei porneau de la 
presupunerea că ambele texte luate în dis- 
cuție sunt adevărate (în cazul de față, Isus 
știe că El este, deopotrivă, fiul lui David și 
Domnul lui David) și îi întrebau cum să le 
armonizeze. Se pare că oponenții lui Isus nu 
au niciun răspuns, deoarece alți comenta- 
tori evrei nu aplicau Psalmul 110:1 lui Mesia 
(ca reacție față de interpretarea creştină, unii 
comentatori evrei de mai târziu considerau 
chiar că textul face referire la Avraam). 


20:45-—21:4 


Cei puternici și cei slabi 


Unii învăţători evrei erau atât de preocu- 
pați să împiedice exploatarea celor săraci, 


încât îi criticau pe cei ce strângeau milos- 
tenii și care cereau contribuții și din partea 
persoanelor sărace. Dar atunci, ca şi acum, 
unii se foloseau de religia lor pentru a-i 
exploata pe alţii. 

20:45-46. Asemenea omologilor lor greci, 
unii învățători evrei purtau un veșmânt 
special pentru a fi mai ușor identificați; 
în acest caz, o robă lungă, de in, similară 
celei purtate de preoți şi de oficialii de la 
Templu. În mod normal, oamenii li se adre- 
sau preoților folosind titluri de onoare; pie- 
tele, care erau foarte aglomerate, le ofereau 
învăţătorilor multe oportunități de a primi 
asemenea recunoaștere publică. Locurile 
de la ospeţe indicau poziţia în ierarhia soci- 
ală a individului. 

20:47. Văduvele nu aveau prea multe mij- 
Joace de a se întreține, nu aveau nicio putere 
socială și, potrivit *Legii evreieşti, trebuiau 
protejate (vezi comentariul la 18:1-5). Prin 
această afirmație, Isus sugerează, poate, că 
aceşti învățători exploatau resursele văduve- 
lor, căutând să impună zeciuieli extinse (pe 
care le stabileau, uneori, la douăzeci-treizeci 
de procente, pe lângă taxele împovărătoare 
ale țării, impuse de cârmuitori); sau se poate 
să fi avut în vedere faptul că învățătorii 
urmau litera Legii față de creditori, în deci- 
ziile legale, în loc să le arate îndurare celor 
sărmani, așa cum tot Legea cerea. 

Este posibil ca ei să fi stăruit îndelung, 
în rugăciunile lor individuale din *sina- 
gogi; aici, Isus critică nu durata rugă- 
ciunii, ci motivația pentru care ea dura 
atât. Asemenea profeților din *Vechiul 
Testament (ex.: Is. 1:11-17; Amos 5:21-24), 
Isus consideră că nedreptatea socială și 
ipocrizia religioasă sunt legate inextricabil. 
Amândouă exemplele de aici dau în vileag 
inimi egoiste. 

21:14. O tradiţie de mai târziu susține că 
în Curtea Femeilor se aflau treisprezece 
recipiente în care se puteau depune daruri 
pentru vistieria Templului, ce erau acce- 
sibile atât femeilor israelite, cât și bărbați- 
lor. Datorită taxei anuale pentru Templu, 
impusă tuturor bărbaţilor evrei adulți, 
Templul etala acum o bogăţie ostentativă 
(de exemplu, o viță-de-vie făcută din aur; 

*Josephus, Antichități iudaice 15.394—395) și 
probabil că funcționarii de acolo aveau să 
risipească banii acestei văduve; însă femeia 
aceasta neputincioasă, neștiind că exista 
și o asemenea posibilitate, acționează cu 
bună-credinţă și, în ochii lui Dumnezeu, 
dăruieşte cel mai mult dintre toți. 


21:5-7 
Introducere la prelegerea despre viitor 


Isus preia mare parte din terminologia 
acestui discurs din *Vechiul Testament. 
21:5. Templul din Ierusalim era una dintre 
cele mai splendide structuri din întreaga 
lume antică și părea rezistent şi imbatabil 
(cf., de ex.: Epistola lui Aristeas 100-101); 
compară cu comentariul la Marcu 13:1. 
21:6. Și alte grupuri aşteptau ca asupra 
Templului să fie rostită o judecată, însă 
majoritatea evreilor, în ciuda diferendelor 
dintre ei, considerau Templul un simbol al 
unității lor iudaice şi s-ar fi înspăimântat la 
gândul că Dumnezeu ar îngădui vreodată 
ca acesta să fie distrus (ca în Ier. 7:14-15). În 
structura de susținere, pe alocuri pietrele 
rămăseseră unele peste altele (de exem- 
plu, unul dintre ziduri este în picioare și în 
zilele noastre; el nu făcea parte din Templul 
propriu-zis), însă faptul acesta nu slăbește 
forța *hiperbolei profetice; Templul a 
fost demolat aproape în totalitate în anul 
70 d.H. — la aproximativ patruzeci de ani 
după predicția lui Isus (Luca 21:32). 

21:7. Profeţii din Vechiul Testament grupau 
adesea evenimentele după subiect, iar nu 
în funcţie de vecinătatea lor cronologică; 
la fel procedează și Isus, în acest discurs. 
El ia în discuţie două chestiuni distincte: 
momentul distrugerii Templului și sfârși- 
tul vremurilor. 


21:8-19 
Suferinţe iminente 


21:8. În primul secol s-au ridicat mulți pre- 
tinşi mesia și lideri de tip mesianic, care au 
încercat să adopte modelul lui Moise sau 
al lui losua; asemenea figuri au atras un 
mare număr de adepţi din rândul iudeilor 
din Palestina. Acest lucru s-a întâmplat și 

în perioada mai târzie, a lui Bar Kochba, 
pe care rabinul *Akiva l-a întâmpinat ca 
*Mesia, după anul 130 d.H. 

21:9-11. Învăţătorii din vechime care 
studiau *profețiile menţionau, de obicei, 
aceste evenimente printre semnele sfâr- 
șitului; se vorbea adesea că sfârșitul va fi 
precedat de mari suferințe sau de un răz- 
boi final. (Isus omite alte câteva semne pre- 
vestitoare consemnate de contemporanii 
Săi, precum nașterea unor copii cu cap de 
animal.) Isus afirmă că, dimpotrivă, aceste 
evenimente vor face parte din existența de 
zi cu zi până va veni sfârșitul. 

21:12-15. Sinagogile erau așezăminte locale 
pentru adunări publice şi astfel, constitu- 
iau cel mai la îndemână local pentru audi- 
eri și disciplinare publică. Uneori, discipli- 
narea era administrată sub forma biciuirii; 
conform regulilor din secolul II, aceasta 
însemna treisprezece lovituri puternice 
peste piept și douăzeci şi șase peste spate. 
De obicei, închisorile erau locuri de deten- 
ție pentru cei care urmau să fie judecați și 
nu atât locuri de pedeapsă; printre pedepse 
se număra execuția, sclavia, izgonirea, con- 
fiscarea averii și așa mai departe. Termenul 
„regi” s-ar putea referi la prinții vasali 
Romei, dar, totodată, ar putea sugera că 
sunt avuti în vedere și cârmuitorii parți, 
dar și alți cârmuitori din Răsărit. Locuitorii 
Imperiului Roman știau de existența unor 
teritorii aflate la mare depărtare, precum 
Islanda (probabil), Tanzania, India și China; 
în secolul II, câțiva negustori din Imperiul 
Roman au călătorit până în Vietnamul de 
astăzi. Astfel că proclamarea Evangheliei 
și persecuțiile aferente puteau cunoaşte o 
arie de răspândire foarte largă. 

21:16. Vezi Mica 7:5-7. Într-o cultură ce 
punea un accent puternic pe fidelitatea 
familială, trădarea comisă de un membru al 
familiei era considerată deosebit de gravă 
(deşi anumite probleme, precum disputele 
în instanță privind moștenirea, dovedesc 
că idealul social nu era întotdeauna atins). 
21:17-19. Aici Isus oferă promisiunea 
protecţiei (cf. 1 Sam. 14:45; 2 Sam. 14:11). 
Ţinând cont de faptul că, în timpul lui 
Nero, sute sau poate chiar mii de creștini au 

fost uciși în văzul cetăţenilor, în Roma anu- 
lui 64, d.H., cu mai puţin de două decenii, 
probabil, înainte de data la care scrie Luca, 
hiperbola era evidentă și nu avem de-a face 
doar cu o promisiune vagă (9:23-24; 21:16). 
(La fel ca majoritatea cercetătorilor, și eu 
sunt de părere că Luca nu a scris înainte 
de anul 64 d.H., deși pledoaria în favoarea 
acestei date nu este concludentă.) Această 
promisiune sugerează fie supraviețuirea 
spirituală (12:4-5), fie faptul că Dumnezeu 
îi va salva adesea fizic pe oameni, cum 
s-a întâmplat în multe situaţii în *Vechiul 
Testament (ex.: Dan. 3:27). 


21:20-24 
Căderea Ierusalimului 


21:20. Limbajul lui Luca este mai puțin 
ambiguu decât expresia „urâciunea pusti- 
irii” folosită de Marcu: războiul cu Roma 
a început în anul 66 d.H., iar la scurt timp 
după aceea, armatele romane au stră- 
bătut în marș Palestina și au împresurat 
Ierusalimul, pe care l-au asediat până când 
cetatea a căzut, în anul 70 d.H. Cei care au 
încercat să scape fugind la scurtă vreme 
după împresurarea Ierusalimului au des- 
coperit că era deja prea târziu; câțiva dintre 
cei care au reușit să scape de revoluționarii 
evrei dinăuntrul Ierusalimului au fost spin- 
tecați de recruții sirieni din afara zidurilor, 
ce căutau bijuteriile pe care fugarii le-ar fi 
putut înghiți. 

21:21. Munţii din ludeea erau cel mai 
sigur loc unde te puteai refugia din calea 
armatelor invadatoare, așa cum aflaseră 
în repetate rânduri locuitorii ludeei (ex.: 
David sau gherilele Macabeilor din secolul 
II). Atunci când oamenii din zona rurală 
zăreau armatele apropiindu-se, adesea 
se refugiau la adăpostul zidurilor cetăţii; 
însă Roma nu avea de gând să își întrerupă 
asediul, iar cei prinși ca într-o capcană în 
lăuntrul zidurilor Ierusalimului erau sortiți 
pieirii (v. 24). 

21:22. Profeţii vorbiseră deseori des- 
pre o judecată împotriva Ierusalimului. 
Dumnezeu avea să vină într-o zi a răz- 
bunării (ex.: Is. 34:8; 61:2; 63:4; ler. 46:10; 


51:6) şi, în unele cazuri, profeţii vorbeau 
despre răzbunarea lui Dumnezeu împo- 
triva propriului Său popor necredincios 
(ex.: ler. 5:9, 29: 9:9). Deși profeţii vizau mai 
cu seamă robia babiloniană (survenită cu 
aproximativ șase secole înainte de Isus), 
principiul judecății enunțat de ei și nevoia 
de *pocăinţă înaintea restaurării finale erau 
în vigoare în continuare. 

21:23. Dificultățile purtării în pântece şi 
apoi ale alăptării unui copil în asemenea 
împrejurări sunt evidente în orice cultură. 
Textul ar putea indica și suferința cau- 
zată de pierderea unui copil (cf. *2 Bar. 
10:13-15). Termenul „strâmtorare mare” 
aduce aminte de profeţiile despre necazul 
cel mare care va preceda pocăinţa finală a 
lui Israel (Dan. 12:1). *Vechiul Testament 
descrie în mod repetat judecăţile lui 
Dumnezeu de-a lungul istoriei drept 
„Mânie” (ex.: asupra lerusalimului — Plâng. 
1:12), cât și viitoarea Sa mânie în Ziua 
Domnului (ex.: Țef. 1:14-15). 

21:24. Toţi locuitorii lerusalimului au murit 
în război (din pricina foametei, a bolilor, 
arşi de vii, în luptele dintre facțiunile rivale 
ale evreilor sau în confruntarea cu roma- 
nii) sau au fost luați sclavi în anul 70 d.H. 
Ierusalimul a rămas în ruine; după a doua 
distrugere, în anul 135 d.H., a fost recon- 
struit ca oraş păgân, cu un templu păgân 
pe locul unde se înălțase odinioară Templul 
lui Dumnezeu. „Vremurile *neamurilor” 
se referă, probabil, la perioada subjugării 
lerusalimului sau a poporului evreu sub 
autoritatea altor popoare; mulți evrei pre- 
conizau succesiunea a patru imperii rele 
(cf. Dan. 7), Roma fiind ultimul dintre aces- 
tea, înainte ca “împărăţia lui Dumnezeu să 
vină şi să îi izbăvească de rău. 


21:25-38 
Fiți gata 
Distrugerea lerusalimului constituie sem- 
nul pământesc final, universal vizibil, îna- 
inte de întoarcerea lui Isus; după semnul 


acesta, urmaşii lui Cristos ar trebui să fie 
pregătiți pentru întoarcerea Lui iminentă. 

21:25-26. *Josephus și scriitorii influen- 
țaţi de el au vorbit despre anumite semne 
în cer, care aveau să preceadă căderea 
lerusalimului. Semnele respective aveau 
menirea de a-i înfricoșa pe cei răi (Is. 19:16; 
ler. 4:9). Acesta este limbajul sfârșitului 
(modul cum înțelegeau majoritatea evrei- 
lor din vremea aceea textele Is. 13:10; 34:4; 
cf. 24:23; Ezec. 32:7-8). Anumite fragmente 
din literatura ebraică străveche folosesc 
acest limbaj cataclismic pentru a descrie 
evenimentele istorice (*Oracolele sibiline l-au 
folosit pentru un cutremur; cf. Ps. 18:6-19; 
ler. 4:20-28), însă majoritatea îl rezervau 
pentru vremea sfârșitului sau transforma- 
rea ordinii mondiale actuale şi întemeierea 
“împărăției veșnice a lui Dumnezeu. 

21:27. Isus descrie uneori venirea *Fiului 
Omului în termenii pe care, de regulă, lite- 
ratura ebraică îi folosește doar cu privire 
la Dumnezeu (cf. Is. 19:1). Aici, Isus face 
aluzie în mod clar la Daniel 7:13-14, unde 
„unul ca un fiu al omului” (adică semă- 
nând cu o ființă umană) primește împără- 
ţia din partea lui Dumnezeu. 

21:28. Spre deosebire de alţii, credincioșii 
nu trebuie să se teamă de aceste semne 
cerești (ler. 10:2); ele nu fac decât să ne dea 
de știre că „răscumpărarea” este aproape. 
Învăţătorii evrei dezbăteau uneori dacă 
poporul evreu poate grăbi venirea împă- 
răției sau dacă ea avea să vină doar la 
momentul hotărât de Dumnezeu. În timpul 
revoltelor împotriva Romei, patrioţii evrei 
au proclamat sosirea „răscumpărării“ lor, 
adică eliberarea de sub stăpânirea Romei; 
însă Isus ne învaţă că această răscumpărare 
se va săvârși numai printr-o intervenţie 
cerească. 

21:29-31. Semnele enumerate aici de Isus 
dovedesc faptul că sfârșitul este iminent, 
tot așa cum frunzele smochinului arată 
în ce anotimp ne aflăm. (Iarna, smochinul 
pare mai golaș decât ceilalți copaci.) 

21:32. Durata unei generații era variabilă, 
însă în *Vechiul Testament, o generație 
însemna, adesea, patruzeci de ani (în 
*Manuscrisele de la Marea Moartă, cei 
patruzeci de ani reprezintă timpul cât va 
suferi generația de pe urmă). Isus rostește 

aceste cuvinte în preajma anului 30 d.H.; 
Templul a fost distrus în anul 70 d.H. 
21:33. Uneori, Dumnezeu face promisi- 
uni despre care precizează că vor rămâne 
valabile chiar dacă cerurile și pământul 
vor trece (ler. 31:35-37); cuvintele lui 
Dumnezeu nu vor trece (Antiquitatum 
Biblicarum,*Pseudo-Philon, 11:5). Prin 
urmare, aici Isus vorbeşte ca Dumnezeu. 
21:34-36. „Puterea de a scăpa” (v. 36) s-ar 
putea referi la fuga din versetul 21 sau 
la îndurarea persecuțiilor din versetele 
12-19; „a sta în picioare înaintea Fiului 
omului” poate însemna perseverență sau a 
te prezenta înaintea Lui triumfător. Pentru 
această utilizare a termenilor „laț” sau 
„capcană” ca metaforă a judecății, compară 
cu, probabil, Isaia 8:14; 24:17-18; leremia 
48:43—44; 50:24; Ezechiel 12:13; 17:20. 
21:37. Pe măsură ce soarele cobora spre 
asfinţit (ceea ce, în luna aprilie, se întâmpla 
în jurul orei 6 seara), în curțile Templului 
rămâneau tot mai puțini oameni. Cum la 
sărbătoarea Paștelui veneau mii de pele- 
rini, mulți trebuiau să rămână peste noapte 
în satele dimprejur. Deși Isus ia masa de 
Paşte în Ierusalim, cum era de aşteptat, El 
este găzduit în Betania (Mc. 11:11-12), cam 
la 3 km [1,8 mi] est de Ierusalim, pe coasta 
de sud-est a Muntelui Măslinilor. 

21:38.  „Dis-de-dimineaţă” ar putea 
însemna odată cu răsăritul soarelui, adică 
în jurul orei 6 dimineaţa, în aprilie, în zona 
Ierusalimului. 


22:1-13 
Pregătirea Paştelui 


22:1. Teoretic, sărbătoarea evreiască a 
Paștelui era urmată la scurt timp de 
Sărbătoarea Azimelor; însă cum pelerinii 
făceau o singură călătorie la lerusalim pen- 
tru a le celebra pe ambele, în graiul popular 
ajunseseră să fie descrise ca o singură enti- 
tate (ex.: în *Josephus). 

22:2-6. Literatura evreiască relatează că 
*marii-preoți încercau să îi intimideze 
pe cei care li se împotriveau; contrar 
anumitor concepții greşite larg răspân- 
dite, Evangheliile nu sunt cu nimic mai 

anti-evreiești - prin prisma relatărilor 
despre corupția şi abuzurile la nivel înalt — 
decât *rabinii din vechime, *Manuscrisele 
de la Marea Moartă și decât Josephus, care 
povestesc despre același gen de compor- 
tament al aristocrației preoțești. (Ba chiar, 
mulți cercetători din zilele noastre consi- 
deră că Josephus menţionează prezența 
și implicarea aristocraților evrei, alături 
de cei romani, în executarea lui Isus; în 
pofida modificărilor ulterioare aduse de 
creștini, mare parte din pasajul Antichităţi 
iudaice 18.63-64 este original.) Preoții aris- 
tocrați care dominau elita orășenească a 
Ierusalimului nu aveau să tolereze, firește, 
pe cineva care pretindea că Dumnezeu L-a 
îndrumat să atace cultul lor de la Templu. 
Însă ei trebuie să fie precauțţi, dată fiind 
popularitatea lui Isus (22:2; cf. comentariul 


la 20:5-7). 
22:7. Vezi comentariul la 22:1. 
22:8-9. Reprezentanții fiecărei familii 


duceau un miel care să fie sacrificat, în 
numele lor, la Templu, după care luau 
carnea, pe care întreaga familie trebuia să 
o consume în noaptea aceea, după apusul 
soarelui. 

22:10. Comentatorii notează că ulcioarele 
pentru apă (spre deosebire de burdufurile 
din piele de animal) erau cărate aproape 
întotdeauna de femei; prin urmare, un băr- 
bat cărând un asemenea vas ar fi fost un 
semn lesne de recunoscut. Totuşi, în casele 
înstărite (cum pare a fi cazul aici), sclavii 
cărau apa. Apa curentă era un lux, iar în 
multe orașe oamenii luau apă din fântânile 
publice. 

22:11-13. Oricine avea o casă cu două etaje, 
dintre care cel de sus cuprindea „o cameră 
mare” (nu doar o încăpere de mici dimensi- 
uni) era considerat un om avut. Probabil că 
familia aceasta locuia în zona lerusalimului 
numită Orașul de Sus, în apropierea 
Templului, și nu în Orașul de Jos mai 
sărac, unde vântul aducea duhoarea de 
la deșeurile menajere. Având în vedere că 
paștele trebuia mâncat în interiorul ziduri- 
lor lerusalimului, majoritatea caselor erau 
pline până la refuz cu oaspeţi; însă locul 


ales pentru ultima cină a lui Isus alături de 
“ucenicii Săi este cât se poate de primitor. 


22:14-23 

Mâncarea paștelui 

Atât pregătirea pentru Paşte, cât şi consu- 
mul mâncării sunt întrețesute cu promisi- 
uni și cu semne prevestitoare ale trădării, 
deoarece aici sărbătoarea însăși prefigu- 
rează moartea lui Isus. Crezând spusele 
profeților din *Vechiul Testament, iudais- 
mul aștepta un nou exod, când Dumnezeu 
avea să Îşi elibereze iarăși poporul din 
robie; totuși, iudaismul acelor zile aștepta 
un nou Moise, iar nu un nou miel. 

22:14. Paștele trebuia mâncat în timpul 
nopții. În luna aprilie, în lerusalim, soarele 
apunea în jurul orei 6 seara, deci cam pe 
atunci trebuia să înceapă masa. La sărbă- 
toare, părtășia în jurul mesei era intimă; 
în mod normal, una sau două familii luau 
masa împreună, însă aici Isus și ucenicii Săi 
alcătuiesc entitatea familială. Pe vremea 
aceea, evreii palestinieni „ședeau” la masă, 
dar „se întindeau” la ospeţe, cum este cel 
al Paștelui. 

22:15-16. Jurămintele de abstinență (şi 
în 22:18) erau uzuale în iudaismul pales- 
tinian: „Nu voi mânca cutare şi cutare 
lucru, până nu se întâmplă asta” sau „Jur 
să nu folosesc acel obiect până ce nu se 
întâmplă asta”. Tradiţia evreiască descria 
adesea vremea “împărăției drept un ospăț. 
Cutuma era ca la mesele obișnuite, dar și 
cu prilejul Paștelui, să se aducă mulțumiri 
lui Dumnezeu în faţa potirului cu vin. 
22:17-19. De obicei, capul familiei aducea 
mulțumiri pentru pâine și vin înaintea 
oricărei mese, însă rostea binecuvântări 
speciale peste pâinea și vinul de la masa 
de Paşte. Nu trebuie să înțelegem expresia 
„Acesta este trupul Meu” la modul literal, 
după cum nu luăm literal interpretarea 
evreiască standard, rostită asupra pâinii 
de Paște: „Aceasta este pâinea durerii, pe 
care au mâncat-o strămoșii noștri când au 
plecat din Egipt”. Mai degrabă, este avută 
în vedere o funcție comemorativă (ca în Ex. 
12:14), dar, la fel ca în cazul Paștelui, este 

vorba de o aducere aminte în care răscum- 
părarea, ca eveniment trecut, este pusă în 
scenă în mod simbolic, iar cei prezenţi la săr- 
bătoare deveneau astfel parte a evenimen- 
tului comemorat. Cei care nu înțelegeau în 
această lumină cele ce se întâmplau și-ar fi 
imaginat că este vorba despre canibalism, 
un obicei care îi îngrozea pe majoritatea 
locuitorilor lumii mediteraneene (cf. Ioan 
6:52); această interpretare eronată a deve- 
nit, ulterior, unul dintre capetele de acuzare 
ale păgânilor împotriva creştinismului. 
22:20. Legămintele erau ratificate prin sân- 
gele jertfei; „legământ... în sânge” face, 
probabil, aluzie la Exodul 24:8, „sângele 
legământului”. Totuși, aici se are în vedere 
„legământul cel nou” (vezi și 1 Cor. 11:25), 
reverberație a textului din Ieremia 31:31. Şi 
Dumnezeu Își salvase poporul din Egipt 
prin sângele mielului de Paște. Ritualul de 
Paște dădea o interpretare majorității ele- 
mentelor constitutive ale mesei și includea 
binecuvântări rostite asupra paharului. 
Însă este cert că ritualul nu interpreta vinul 
drept sânge, deoarece “Legea și cutuma 
evreiască se indignau la gândul de a bea 
sângele vreunei creaturi, îndeosebi sânge 
omenesc. 

22:21. Cititorii evrei din vechime consi- 
derau trădarea din partea unui comesean 
deosebit de scandaloasă, deoarece ei pri- 
veau ospitalitatea și părtășia din jurul 
mesei ca pe o legătură intimă, menită a ini- 
ţia un legământ de prietenie, adesea pentru 
o viaţă întreagă. 

22:22-23. În iudaismul antic, majoritatea 
oamenilor subliniau atât suveranitatea 
lui Dumnezeu, cât și voinţa liberă a omu- 
lui, pe care le considerau complementare. 
(Concepţiile moderne potrivit cărora cele 
două intră în contradicție se bazează mai 
mult pe logica greacă decât pe gândirea 
evreiască sau pe Biblie.) 


22:24-30 


Promovarea slujitorilor 


22:24-25. Evreii erau familiarizați cu mode- 
lul de autoritate al *neamurilor: de multă 
vreme, regii din Orientul Apropiat antic 

pretindeau că sunt zei și domneau în mod 
tiranic; cârmuitorii greci adoptaseră aceeași 
atitudine în mare parte din teritoriile de la 
est de Marea Mediterană. Poporul evreu îi 
puneau în aceeași oală pe împăratul roman 
și pe reprezentanții lui din provincii (care 
adesea nu dădeau prea mare importanță 
ceilalți care împărțeau cu țârâita favoruri 
din postura avantajoasă pe care le-o oferea 
puterea erau numiți „binefăcători“; prac- 
tica binefacerii se bucura de o largă apreci- 
ere în cercurile grecești, fiind pretutindeni 
cosemnată pe inscripții publice. Faptul că 
Isus le reamintește ucenicilor Săi că lupta 
pentru a ajunge la putere este o practică a 
neamurilor (adică păgână) echivalează cu 
a le spune că ei nu trebuie să se angajeze 
în așa ceva. 

22:26. În Antichitate, vârsta determina 
deseori rangul; cel mai tânăr se bucura de 
cel mai puţin respect. Chiar și un sclav cu 
oarecare putere socială rămânea subordo- 
nat stăpânului său (regulă aplicabilă până 
și sclavilor care dețineau mai multă putere 
decât țăranii și decât alte persoane inferi- 
oare stăpânului lor din punct de vedere 
social). 

22:27. Sclavii îi serveau pe stăpâni la masă. 
(Deși probabil că aici se face trimitere la ser- 
vitori, în casele unde nu existau servitori, 
femeile din familie pregăteau și serveau 
mâncarea.) „A sta întins” [pe o parte] era 
poziția standard a grecilor la masă, pe care 
o adoptau şi evrei palestinieni la ospeţe. 
22:28-30. Literatura ebraică descrie dese- 
ori “împărăţia ca pe o epocă viitoare când 
Israel va lua parte la un ospăț pregătit pen- 
tru ei (cf. deja Is. 25:6, pentru toate popoa- 
rele); una dintre așteptările obișnuite ale 
evreilor cu privire la vremea aceea era ca 
triburile pierdute ale lui Israel să fie restau- 
rate. În *Vechiul Testament, cei care „jude- 
cau” poporul Israel îl și cârmuiau. 


22:31-38 
Pregătirea trădării 


22:31-32. Grâul trebuia cernut, pentru a 
separa boabele de grâu de alte particule 

care se amestecaseră cu ele; referitor la 
această imagine, vezi Amos 9:9. Cu privire 
la vânturarea plevei, vezi comentariul la 
Matei 3:12. Contextul cererii *Satanei este, 
probabil, Iov 1:6-12 și 2:1-6 unde Satana 
încearcă să îl acuze pe Iov înaintea curții 
de judecată cerești (în textul ebraic apare 
„Satana”, care înseamnă, literal, „potrivni- 
cul”, adică acuzatorul. 

22:33-34. În sursele antice, cocoșul era 
considerat de obicei un vestitor de încre- 
dere al ivirii zorilor (atestat de *Apuleius, 
Măgarul de aur 2.26; 3 Mac. 5:23; Talmudul 
Babilonian Berakhot 60b). Însă comenta- 
torii precizează că, în Palestina, străjerii 
de noapte erau obișnuiți să audă cânte- 
cul cocoșului începând cu ora 12.30 a.m.; 
cel de-al doilea cântat era în jurul orei 
1.30 a.m.; cocoșii cântă deseori în timpul 
nopții. Oricum, ideea esenţială este că tră- 
darea era iminentă. 

22:35. Vezi comentariul la 9:3. 

22:36-38. Menţionând aici „sabia“, Isus 
nu lansează o chemare la revoluţie, pre- 
cum “*zeloţii sau alţi revoluționari (cf. 
*Pseudo-Focilide 32-34). Dimpotrivă, El 
cheamă oamenii la un gest temporar și sim- 
bolic — două săbii sunt îndeajuns (v. 38) — 
pentru a putea fi judecat ca revoluționar și, 
astfel, „pus în numărul celor fărădelege”, 
potrivit cu Isaia 53:12. (Asupra semnifi- 
cației mesianice a capitolului 53 din Isaia, 
vezi comentariul la Mt. 12:15-18.) Dacă 
stăteai noaptea afară fără haina de deasu- 
pra, îţi era frig; totuși, Isus sugerează că 
mai bine așa, decât să fii nepregătit pentru 
conflictul care îi aștepta pe acești ucenici. 


22: 39-46 

Cei pregătiţi și cei nepregătiți 

22:39. Drumul din camera de sus până pe 
Muntele Măslinilor dura cel puțin cinci- 
sprezece minute. 

22:40. Se poate să fi ajuns în Ghetsimani în 
jurul orei 10 sau 11 seara (ceea ce, în mod 
normal, era considerat târziu în noapte, 
deoarece lucrările agricole și afacerile se 
desfășurau la lumina zilei). Potrivit cutu- 
mei, evreii rămâneau treji până târziu în 


noaptea de Paște, pentru a sta de vorbă 
despre răscumpărarea lui Dumnezeu. 
*Ucenicii ar fi trebuit să fie în stare să 
rămână treji pentru a veghea; probabil că 
stătuseră până târziu la fiecare sărbătoare 
de Paște pe care o celebraseră până atunci. 
Aici, „ispită” înseamnă „încercare“; 
având în vedere semnificația religioasă uzu- 
ală pe care evreii o dădeau termenului, Isus 
spune de fapt: „ca să nu cădeţi pradă încer- 
cării cu care vă veți confrunta în curând”. 
22:41-42. Cu privire la „paharul judecății”, 
vezi comentariul la Marcu 10:39. 
22:43-46. Ucenicii trebuie să „stea de 
veghe” precum ușierii (sclavii responsabili 
cu supravegherea ușii) sau ca santinelele. 
Unele texte antice vorbesc despre fenome- 
nul rar al transpirației cu sânge; se poate 
ca istorisirea lui Luca să aibă în vedere 
acest fenomen (menţionat, uneori, astăzi 
în asociere cu stresul extrem) sau doar să 
sugereze că Isus asuda atât de abundentă, 
încât sudoarea Lui picura precum sângele. 


22:47-53 
Trădarea 


22:47. Având în vedere că ceata care vine să 
Îl aresteze pe Isus fusese trimisă de oameni 
importanţi din lerusalim, probabil că era 
vorba despre garda de la Templu. Se ştie 
că membrii acestei gărzi aveau în dotare 
armele menționate aici (săbii şi ciomege); 
conform rabinilor de mai târziu, ciomegele 
acestea erau specifice aristocrației preoțești 
corupte, și erau de folos în potolirea even- 
tualilor răsculați. 

22:48. Sărutul era semnul unei afecțiuni 
speciale între membrii familiei și între 
prietenii apropiaţi, sau al respectului și 
afecțiunii pe care un ucenic i le purta învă- 
țătorului său. Prin urmare, sărutul trădător 
al lui Iuda este un gest de extremă ipocrizie 
(cf. Prov. 27:6). 

22:49-50. Fiind oameni înstăriți, *marii 
preoți aveau mulți servitori. Deși probabil 
că slujitorul menţionat aici nu este levit, 
şi, prin urmare, nu are voie să slujească 
în vreun fel în Templu, unii precizează că 
bărbații cu diverse infirmități trupeşti, de 

exemplu o ureche lipsă, nu aveau voie să 
slujească în sanctuar. Acest atac asupra slu- 
jitorului trebuie să fi confirmat suspiciunile 
cetei înarmate (22:47) că adepţii lui Isus 
erau revoluționari violenţi (22:36-38). 
22:51. Liderii priviţi ca „mesia” erau asoci- 
ați de mulţi cu revolta populară și cu răs- 
turnarea îimpărățiilor păgâne care oprimau 
Israelul; în vremea aceea, un *Mesia care își 
vindeca atacatorii nu se încadra în vreun 
portret mesianic. 

22:52-53. Subversivii (de exemplu, asasinii 
de mai târziu care îi ucideau pe aristocra- 
ţii evrei, ascunzându-se în mulțimile din 
Templu) acționau în secret sau astfel încât 
să evite a fi capturați; presupusa activitate 
subversivă a lui Isus era publică și fățișă. 
Aici nu Isus, ci dușmanii Săi acționează la 
adăpostul întunericului. De regulă, noap- 
tea era asociată cu răul și fărădelegea; 
potrivit superstiției populare (întâlnită 
și în învăţăturile rabinice de mai târziu), 
noaptea era timpul când “demonii deve- 
neau stăpâni și când se făceau vrăjitoriile. 


22:54-62 
Lepădările lui Petru 


22:54. Acest proces încalcă mai multe 
reguli juridice evreiești — presupunând 
că documentele de mai târziu indică fidel 
caracteristicile *Legii ebraice din această 
perioadă. Gestul de a-L duce pe Isus acasă 
la *marele-preot pe timp de noapte încalcă 
protocolul legal (evreiesc și roman) din 
Antichitate. 

22:55. Încălcarea proprietății marelui-preot 
de către Petru (chiar dacă este vorba doar 
despre o curte exterioară) reprezenta un 
gest de mare îndrăzneală din partea unui 
pescar galileean. Straja casei și gărzile de 
la Templu așteptau să afle deznodământul 
procesului în desfășurare înăuntru. Se prea 
poate să fi plănuit să stea oricum treji cu 
prilejul Paștelui, potrivit cutumei. 
22:56-58. În casele aristocraților, sclavii 
aveau mai multă putere și un statut mai 
înalt decât majoritatea oamenilor liberi. 
Deși marele-preot avea mulți slujitori, 
sclava aceasta își dă seama că Petru și gărzile 

nu fac parte din respectiva gospodărie; în 
plus, Petru nu era îmbrăcat la fel ca străjerii. 
Este posibil ca, slujind într-o casă aristocra- 
tică preoțească din apropierea Templului, 
femeia aceasta să se fi dus la Templu, unde 
i-ar fi putut vedea îndeaproape pe ucenicii 
lui Isus, în curțile Templului. 

22:59. În mod cert, în limba *aramaică, ȘI 
probabil (așa cum se întâmplă, incontesta- 
bil, aici) și în limba greacă, accentul gali- 
leean diferă de cel din ludeea; galileenii 
ieșeau în evidență în mod deosebit prin 
modul defectuos de a pronunţa sunetele 
guturale. Slujitorii marelui-preot și gărzile 
de la Templu trăiau în lerusalim și se consi- 
derau iudei. Era greu să îţi ascunzi accentul 
regional (cf. Jud. 12:6). 

22:60-62. Pentru majoritatea locuitorilor 
din zona mediteraneană antică, cântatul 
cocoșului marca ivirea zorilor. Unii speci- 
aliști au sugerat că acest sunet se referă la 
cântatul unui cocoș specific Palestinei, care 
se făcea auzit mai devreme, între 12:30 şi 
2:30 noaptea. 


22:63-71 
Hotărârea Sanhedrinului 


22:63-65. *Legea evreiască (așa cum s-a 
păstrat ea în tradiţia rabinilor târzii, aflați 
sub o mai puternică influenţă a şcolii fari- 
seilor) permitea biciuirea în public a con- 
damnaților; însă nu permitea tratamentul 
descris aici — batjocura şi bătaia — cel puţin 
nu înainte ca persoana în cauză să fie 
declarată vinovată, în urma unui proces. 
Legea evreiască proteja cu meticulozitate 
drepturile acuzatului, iar în deciziile ofi- 
ciale dădea chiar, uneori, dovadă de prea 
multă clemenţă; prin urmare, comporta- 
mentul descris aici trebuie să îi fi revoltat 
pe *farisei şi pe alți pietiști. Cuvintele lui 
Isus nu ar fi putut fi interpretate nicicum 
drept blasfemie, conform definiţiilor stricte 
date de rabinii de mai târziu (și folosite, 
poate, şi de fariseii din vremea aceea). Pe 
de altă parte, la fel ca majoritatea elitelor 
din vechime, aristocrația preoțească nu se 
simțea constrânsă de asemenea reguli. 


22:66. Fiind dispuși măcar să aștepte până 
dimineața, pentru audierea oficială (spre 
deosebire de interogatoriile informale care 
se poate să fi avut loc mai devreme), repre- 
zentanții Sanhedrinului prezenţi la întrunire 
păstrează cel puţin o aparenţă de legalitate 
în deliberare; procesele desfășurate în 
timpul nopții erau ilegale și hotărârile luate 
astfel nu erau respectate nici măcar de către 
guvernatorii romani onorabili. 

„Preoţii cei mai de seamă”, „bătrânii 
norodului” și „*cărturarii” erau trei grupuri 
reprezentate în Sanhedrin, organul religios 
decizional al Israelului. Conform tradiţiei 
ulterioare, Sanhedrinul complet avea șapte- 
zeci şi unu de membri, ce se strângeau de 
regulă într-o sală de întruniri din Templu, 
numită Sala Pietrelor Cioplite, unde stă- 
teau așezați în semicerc, cu marele-preot 
în centru. Se poate ca cifra aceasta să fi fost 
doar o medie, iar Josephus, scriind în seco- 
lul I, sugerează că Sanhedrinul se întrunea 
undeva în apropierea Templului, însă nu în 
interiorul acestuia. În orice caz, deși organis- 
mul acesta acționa ca un întreg, nu toți mem- 
brii săi împărtășeau aceleași opinii (23:51); 
adesea, scriitorii făceau o afirmaţie generală 
despre un anumit grup, fără să menţioneze 
explicit excepţiile (cf. ler. 26:16, 24). 
22:67-68. Dacă pornim de la premisa că 
rapoartele existente privind Legea evreiască 
din vechime sunt riguroase, marele-preot 
nu avea dreptul legal de a-L forța pe Isus 
să Se învinovăţească prin propriile vorbe. 
Cu toate acestea, el Îl întreabă pe Isus dacă 
Se consideră *Mesia -— altfel spus, în opinia 
marelui-preot, un revoluţionar. Un profet 
putea rosti adevărul, chiar dacă se îndoia că 
ascultătorii săi îl vor accepta (ler. 38:15). 
22:69. Răspunsul lui Isus reprezintă nu doar 
afirmarea unui statut de Mesia muritor, ci 
a celui de cârmuitor cosmic, din Daniel 
7:13-14. Termenul „Putere” era, uneori, un 
titlu atribuit de evrei lui Dumnezeu; Luca 
simplifică fraza pentru cititorii săi greci, 
folosind expresia „puterea lui Dumnezeu”. 
22:70-71. Liderii religioși se invocă pe ei 
înșiși ca martori că Isus afirmă că este un 
subversiv, un revoluţionar (23:2). Deşi 
Legea avea să fie codificată abia mai târziu, 


spiritul Legii evreiești era împotriva con- 
damnării unui arestat pe baza recunoașterii 
faptelor de către acesta, însă aici criticii lui 
Isus consideră cuvintele lui Isus a fi nu recu- 
noașterea unei infracţiuni, ci o infracțiune în 
sine. Deși se poate să fi interpretat cuvintele 
lui Isus drept „blasfemie“, pentru a servi 
scopurilor curţii, se pare că Sanhedrinul a 
confirmat și suspiciunile politice ce planau 
asupra lui Isus — problemă de care Pilat 
avea să fie interesat (23:2). 


23:1-12 
Acuzaţiile înaintea lui Pilat şi Irod 


23:1. Vizita la *Pilat trebuie să fi avut loc 
dimineața devreme, deoarece oficialii 
romani aveau audiențe publice doar de la 
răsăritul soarelui până înainte de prânz. 
23:2. „Regele Mesia” a devenit titulatura 
standard pentru *Mesia, în scrierile *rabi- 
nilor de mai târziu; „Mesia” însemna, pur 
și simplu „unsul”, însă în limbajul popular 
termenul era folosit cel mai adesea pentru 
regele din spița lui David care avea să fie 
asociat cu restaurarea “împărăției lui Israel. 

În pofida pasajului 20:22-25, liderii inter- 
pretează aserțiunea mesianică a lui Isus 
în singurul fel pe care îl cunosc: încadrân- 
du-l în categoria revoluționarilor profetici. 
Asemenea revoluționari deveniseră o pre- 
zență obişnuită în zilele acelea; unii dintre 
liderii lor aveau potenţial de figuri mesia- 
nice, un tipar ce avea să culmineze cu Bar 
Kochba, pretinsul războinic mesianic care 
avea să își conducă oamenii spre o înfrân- 
gere sângeroasă, în anii 132-135 d.H. Astfel 
de mesia politici reprezentau o amenințare 
pentru puterea şi siguranța autorităților 
religioase și erau deosebit de deranjanți 
pentru Roma. În afara revoluționarilor 
autentici, mai erau și unii profeţi care adu- 
nau cete de adepţi, așteptând ca Dumnezeu 
să intervină de partea lui Israel; însă Roma 
cataloga drept trădare până și predicțiile 
privind încetarea din viață a unui împărat. 
Toate aceste mișcări populare amenințau 
fundamentul puterii aristocrației preoțești 
și stabilitatea naţiunii. 

23: 3-4. După câte s-ar părea, Pilat înţe- 
lege afirmaţia despre Sine a lui Isus mai 
degrabă în sens religios și filosofic decât 
militar şi, în consecință, nu consideră că 
ea intră sub jurisdicția civilă romană. Mai 
mult decât atât, se știe că relaţia lui Pilat cu 
aristocrația preoțească era una tensionată. 
Referitor la tema lui Luca despre exonera- 
rea creştinilor de către autorităţile romane, 
vezi discuția despre scopul legal urmărit 
de Luca, din introducerea la cartea Fapte. 
23:5. Un galileean se aflase în fruntea revoltei 
împotriva impozitelor, din anul 6 d.H.; de 
asemenea, iudeii tindeau să îi considere pe 
galileeni inferiori lor, deși o parte din Galileea 
era urbană, şi mare parte din regiune avea 
contacte cu mediul cultural mediteranean 
mai larg, în aceeași măsură ca lerusalimul. 
23:6-7. Irod Antipa venise în Ierusalim 
cu prilejul sărbătorii și probabil locuia în 
vechiul palat hasmonean (al Macabeilor). 
Pilat avea autoritatea de a-L judeca pe Isus, 
dacă Acesta comisese o infracțiune în juris- 
dicţia lui; însă uneori se acorda drept de 
extrădare şi, astfel, Antipa ar fi putut avea 
mână liberă să Îl judece pe Isus pentru o 
infracțiune comisă în Galileea. Refuzând 
să-și asume răspunderea jurisdicțională, 
Pilat ar fi putut scăpa de această sarcină 
neplăcută. 

23:8-10. Acest Irod era cel care îl uci- 
sese pe loan; compară cu comentariul la 
Marcu 6:14-29. Mulţi oameni doreau să 
vadă semne; în unele istorisiri populare 
(de remarcat una mai târzie, în scrierile 
lui *Apuleius), curiozitatea lor le aducea 
necazuri din partea vrăjitorilor. Dintre cele 
patru evanghelii, numai Luca vorbește 
despre două audieri înaintea guvernatoru- 
lui, între care are loc una înaintea lui Irod; 
Fapte se referă la două procese ale lui Pavel 
înaintea procuratorilor și unul înaintea 
altui Irod, Agripa II. Istoricilor antici gre- 
co-romani le plăcea să scoată în relief simi- 
litudinile dintre personaje istorice înrudite. 
23:11. Haina „strălucitoare” se poate să fi 
fost o robă albă, specifică împăraților evrei. 
Acest veșmânt era o bătaie de joc pe potriva 
gărzilor personale ale lui Antipa. 

23:12. Irod și Pilat avuseseră nenumărate 
prilejuri de a se înstrăina tot mai mult unul 
de altul; bunăoară, Antipa intervenise într-o 
chestiune referitoare la scuturile votive 
(despre care ne vorbește *Philon, Ambasada 
către Gaius 299-300); într-o altă împrejurare, 
Pilat şterpelise din comoara Templului 
fondurile necesare pentru construirea unui 
apeduct; chiar și evenimentul din Luca 13:1 
ar fi putut provoca iritare suplimentară 
între ei. Gestul de a-i acordat ambiţiosului 
Irod Antipa influenţă în Ierusalim va fi 
creat, în mod cert, premisele unei „prie- 
tenii” care în clasele înalte ale societății se 
traducea adesea printr-o alianță politică. 


23:13-25 

Pilat și mulțimile 

23:13-17. Referitor la tema lui Luca despre 
exonerarea creștinilor de către autoritățile 
romane, vezi introducerea la cartea Fapte. 
23:18-25. Ca revoluţionar în mod clar vio- 
lent, Baraba îi părea lui Pilat un pericol mai 
mare decât Isus. Romanii erau cunoscuţi 
pentru accentul pus pe justiție, însă erau, 
deopotrivă, politicieni preocupaţi de contro- 
lul maselor: împăratul însuși pacifica mulți- 
mile prin spectacole în arenă și grâne oferite 
gratuit, iar cu ceva mai devreme, protestele 
publice îl obligaseră pe Pilat să retragă stin- 
dardele romane din Ierusalim. Pentru mulți 
guvernatori romani, eficiența în ce privește 
conducerea provinciilor și menținerea păcii 
avea prioritate în detrimentul dreptății indi- 
viduale; de exemplu, un soldat roman care 
arsese un sul al *Legii fusese executat, pen- 
tru a potoli dușmănia evreilor, iar nu pentru 
că romanilor le-ar fi păsat de arderea unei 
cărți religioase a acestora. 


23:26-32 
Drumul spre cruce 


23:26. În mod normal, infractorii condam- 
nați își cărau singuri crucea (mai exact, 
bârna orizontală a acesteia), însă în acest 
caz, altcineva e ales pentru a face acest 
lucru, poate din pricina bătăii crunte de 
dinainte de crucificare, la care condam- 
natul era adesea supus, și la care celelalte 


evanghelii afirmă că ar fi fost supus și Isus 
(cf. și Luca 18:33). 

Cirena era în Libia de astăzi, în nordul 
Africii şi cuprindea o numeroasă comuni- 
tate de evrei; „Simon” este un nume grecesc 
folosit adesea de către evrei (pentru că, prin 
sonoritate, amintea de patriarhul Simeon). 
Pelerinii evrei evlavioşi de pe tot cuprinsul 
lumii mediteraneene veneau la lerusalim 
în timpul Paștelui. Soldaţii romani aveau 
voie să înroleze cu de-a sila pe oricine, 
pentru a căra diverse lucruri pentru ei. 
De vreme ce, fiind sărbătoare, munca este 
interzisă, Simon nu vine literalmente „de la 
câmp”, ca unul care să fi lucrat acolo; poate 
că întârziase la sărbătoare și tocmai sosise 
din Cirena sau poate că se reîntorcea din 
zona rurală unde locuia temporar, pentru 
a lua parte la momentele festive ale zilei. 
23:27. Autorităţile foloseau execuțiile drept 
avertismente publice, iar mulțimile se 
adunau, în general, pentru a asista la exe- 
cuții. Tradiția rabinică ulterioară afirmă că 
femeile evlavioase din lerusalim se duceau 
adesea să îi jelească pe cei executați, oferin- 
du-le o băutură cu efect narcotic pentru a le 
atenua durerile. (Uneori, cârmuitorii inter- 
ziceau înmormântarea și jelirea publică a 
persoanelor condamnate; însă evreii națio- 
naliști empatizau cu conaţionalii lor execu- 
taţi de către romani pentru vina de a fi fost 
revoluționari.) În Antichitate, femeile își 
exprimau de obicei jalea într-un mod mai 
dramatic decât bărbații. 

23:28. Prin expresia „fiice ale lerusalimului” 
se înțelege femeile din Ierusalim (ex.: Cânt. 
1:5; 2:7; 3:5), însă ea putea aminti și de anu- 
mite oracole de judecată (Is. 3:16-17; 4:4). 
Îndemnul de a se plânge pe ele însele era 
tot un strigăt profetic de judecată (Is. 32: 
9-14; Ioel 1:5). 

23:29. Afirmația lui Isus este din categoria 
lamentațiilor unei mame la moartea copii- 
lor săi (2 Bar. 10:13-15). *Josephus relatează 
că în timpul foametei pricinuite de ase- 
diul Romei asupra Ierusalimului, din anii 
66-70 d.H., unele mame au fost silite să își 
mănânce copiii (cf. Lev. 26:29; Deut. 28:53; 
2 Împ. 6:29). 


23:30. Profeţii folosiseră aceeași imagine 
pe care o folosește Isus aici, ca descriere a 
unei judecăți teribile (cf. Osea 10:8; Is. 2:10; 
19-21). Isus face apel în mod deosebit la 
Osea 10:8, schimbând doar puțin ordinea 
cuvintelor. 

23:31. Spre deosebire de un copac verde, cel 
uscat se aprinde uşor. Mesajul ar putea fi că 
Isus este lemn „verde“, nefiind cu adevărat 
un revoluționar; cu cât mai aprigă ar fi, deci, 
judecata romană împotriva lemnului uscat, 
a adevăraților revoluționari? Sau, dacă ei îi 
omorau pe cei nevinovați, cu cât mai mult 
se vor distruge pe ei înșiși (în anii 66-70 d.H. 
liderii evrei s-au luptat atât între ei, cât și cu 
romanii)? Sau, exprimarea aceasta ar putea 
însemna, pur și simplu, că Ierusalimul „dă 
în pârg”, în vederea judecății. Se poate, de 
asemenea, ca Isus să facă iarăși aluzie la 
copaci și la căderea Ierusalimului prevestită 
în 21:24, 29-30, deşi această variantă pare 
mai puțin probabilă. 

23:32. Autorităţile preferau să execute con- 
damnații în zile de sărbătoare, atunci când 
execuțiile aveau impact asupra unui mare 
număr de oameni, avertizându-i să nu se 
răzvrătească. Totodată, soldații aveau mai 
puţin de muncă dacă executau mai mulți 
condamnaţi odată. 


23:33-43 
Pe cruce 


23:33. Probabil că perimetrul unde a avut 
loc răstignirea se numea „Locul căpățânii” 
pentru că acolo mureau mulți oameni. 
Termenul tradițional „Calvar” provine din 
latinescul calvarius, „craniu”. 

23:34. În pofida precedentului *vetero-tes- 
tamentar privind rugăciunile pentru răz- 
bunare (ex.: 2 Cron. 24:22; Ps. 137: 7-9; Ier. 
15:15; 17:18; 18:23; 20:12), Isus Se roagă ca 
Dumnezeu să îi ierte pe prigonitorii Săi. Cei 
care erau executați trebuiau să spună: „Fie 
ca prin moarte să îmi *ispășesc toate păca- 
tele”; în schimb, Isus mărturisește păcatul 
celor care ÎI condamnaseră pe nedrept și 
care, potrivit “Legii Vechiului Testament, 
erau răspunzători, înaintea lui Dumnezeu, 
pentru pedeapsa care Îi fusese aplicată. 


287 Luca 23:30-23:42 


Biografii din vechime făceau adesea para- 
lele între personaje, iar Luca ÎI compară pe 
Isus cu primul martir din cel de-al doilea 
volum al său, Ștefan (Fapte 7:60). Potrivit 
cutumei romane, soldații aveau dreptul să 
primească hainele victimei. În Antichitate, 
multe decizii erau luate prin tragere la sorți 
(vezi comentariul la Fapte 1:26). 

23:35. Batjocura era una dintre suferințele 
prin care trecea omul despuiat ce atârna pe 
cruce. Adesea, scriitorilor din vechime le 
plăcea ironia; dubla ironie din acest pasaj 
este aceea că Isus chiar îi mântuiește încă 
pe alții şi că liderii rostesc replici precum 
cele rostite altădată de Satana (4:3, 6-7, 9). 
23:36. Unii ar putea considera oferta solda- 
ților de a-l da lui Isus „oţet” sau „vin acru” 
(NTR) drept un gest de milă, deoarece 
vinul putea acționa ca antialgic și, totodată, 
era folosit adesea pentru potolirea setei; 
însă Luca declară că ei fac acest lucru tot 
în bătaie de joc. Nu-i de mirare că soldaţii 
aveau la îndemână acest vin acru; atât ei, 
cât și alţii îl consumau pentru că potolea 
setea mai bine decât apa și era mai ieftin 
decât vinul normal. 

23:37. Se poate ca batjocura soldaţilor să fi 
conținut și un dram din cinismul *neamu- 
rilor împotriva evreilor, care era larg răs- 
pândit în pofida (sau, în parte, din pricina) 
convertirilor unor romani la iudaism. 
23:38. Condamnatul sau un membru al 
plutonului de execuţie ducea acuzaţia (în 
latină, titulus) până la locul de execuție. 
23:39-41. Interacțiunea lui Isus cu tovarășul 
Său de suferinţă este exemplul suprem folo- 
sit de Luca pentru a ilustra modul în care 
[sus îi primește pe păcătoşi și pe proscriși, 
deși el (spre deosebire de Marcu), îi numește 
„tâlhari” sau „făcători de rele” (NTR), fără a 
menționa că ar fi fost revoluționari. 

23:42. Rugămintea ca cineva „să își amin- 
tească” de solicitant putea însemna să se 
ocupe de problema lui, de îndată ce va 
avea posibilitatea (cf. Gen. 40:14). A „veni 
în împărăție” semnala debutul domniei; la 
cruce, doar o credință pătrunzătoare putea 
înțelege că acest rabin muribund pe nume 
Isus va domni realmente ca *Mesia, adevă- 
ratul împărat al evreilor. 

23:43. De regulă, literatura ebraică punea în 
opoziție „paradisul” („grădina Eden”) cu 
„*Gheena”, sau iadul. Deşi textele ebraice 
prezentau opinii diverse privind localiza- 
rea paradisului (ex.: în cel de-al treilea cer; 
sau undeva pe cercul pământului — simi- 
lar concepției grecești privind Câmpiile 
Elizee), adesea locul respectiv era conside- 
rat sălașul celor neprihăniți, după moarte 
sau după “înviere. Prin urmare, atât Isus, 
cât și cel condamnat aveau să meargă, după 
moarte, direct în locuinţa celor drepți. 


23:44-49 
Moartea lui Isus 


23:44. „Pe tot pământul” (BOR) înseamnă, 
pur și simplu „peste toată ţara” (VDC cf. 
Mt. 9:26). „Ceasul al șaselea” era chiar îna- 
inte de prânz, iar „ceasul al nouălea”, cu 
puţin înainte de ora 3 după-amiaza; rare- 
ori răstignirile se încheiau atât de repede. 
Cel de-al doilea reper orar, ce marchează 
moartea lui Isus, este aproape de momen- 
tul când în Templu se aducea jertfa de 
seară. Întunericul fusese una dintre urgi- 
ile abătute asupra Egiptului (Ex. 10:22) și 
apare în scrierile profeților ca pedeapsă 
divină, în vremurile de pe urmă (pricinu- 
ită, adesea, de nori aducători de ploaie, de 
lăcuste, de fum etc.; Is. 13:10; Ezec. 30:3, 
18; 32:7-8; Ioel 2:2, 10, 31; 3:15; Amos 5:18; 
Zah. 14:6). O eclipsă (cf. 23:45) era conside- 
rată un semn de rău augur, mai ales atunci 
când era de lungă durată și se petrecea în 
miezul zilei (se spunea că soarele atinge 
înălțimea maximă pe cer la amiază); com- 
pară cu Amos 8:9. 

23:45. „Catapeteasma” (BOR) sau „per- 
deaua” (VDC) este probabil pânza din- 
tre Sfânta-sfintelor - locuită numai de 
Dumnezeu şi unde niciun muritor nu 
putea intra, cu excepţia *marelui-preot, 
o dată pe an — și sanctuarul unde slujeau 
preoții (Ex. 26:33). Unii sunt de părere că 
semnificația sfâșierii perdelei este aceea că 
Dumnezeu oferă acces tuturor oamenilor 
în prezența Sa; alții susțin că, dimpotrivă, 
acțiunea aceasta sugerează mai probabil 


părăsirea Templului de către Dumnezeu, 
precum în Ezechiel 10-11. 

23:46. Se spune că acest vers din Psalmul 
31:5 era recitat adesea în momentul jertfei 
de seară — cam la ora când a murit Isus. 
23:47. În această împrejurare, Marcu folo- 
sește expresia „*Fiul lui Dumnezeu”, 
însă Luca pune accentul pe una dintre 
implicaţiile acestei afirmații: „neprihă- 
nit”. Declaraţiile de nevinovăție rostite de 
romani erau importante pentru publicul 
lui Luca; vezi introducerea la cartea Fapte. 
Soldaţii din armata romană staţionați în 
Palestina erau auxiliari, recrutaţi în mare 
parte din răsăritul Mediteranei, îndeosebi 
din Siria. Deși sutașul era sirian după etnie, 
totuși pentru ascultătorii lui Luca el repre- 
zenta Roma. 

23:48. A te bate în piept era un semn carac- 
teristic de jale (cf. 18:13; ler. 31:19; Naum 
2:7, la fel ca alte gesturi asociate doliului, 
precum sfâșierea hainelor sau țărâna pusă 
în cap). Femeile evreice care asistau la cele 
întâmplate făceau gesturile acestea, ca 
singura jelire publică de care puteau avea 
parte infractorii respectivi, deoarece în 
mod normal după îndepărtarea trupurilor 
de pe cruce nu erau îngăduite asemenea 
manifestări. 

23:49. De obicei, familia și prietenii erau 
prezenți în momentul execuției; probabil 
că doar “ucenicii bărbaţi erau văzuţi ca 
reprezentând un pericol, ca potenţiali revo- 
luționari. Nimeni nu stătea prea aproape 
de cruce, pentru că ar fi obstrucționat 
vederea celorlalți; majoritatea crucilor erau 
mai joase, mai aproape de sol decât vedem 
în multe dintre reprezentările moderne. 
Pentru evreii palestinieni, faptul că femeile 
acestea însoțeau grupul de ucenici ai lui 
Isus ar fi putut fi scandalos. 


23:50-56 
Înmormântarea lui Isus 


23:50-51. Luca, printre ai cărui cititori nu 
se numără liderii palestinieni evrei (spre 
deosebire de cei ai lui Matei), este mai 
dispus decât Matei să facă distincție între 
diferitele grupări ale acestei structuri de 


conducere. În zilele lui Isus, iudaismul era 
relativ divers, deoarece niciun grup nu 
putea revendica întreaga autoritate; însă 
după anul 70 d.H., când mare parte din 
competiție a fost eliminată prin distruge- 
rea Templului (baza puterii *saducheilor) 
și prin împrăștierea celorlalte grupuri, 
alți membri ai elitei evreiești palestiniene 
aveau să urmărească să-şi consolideze 
puterea religioasă. 

23:52-53. Infractorii condamnaţi nu aveau 
parte, în mod normal, de o asemenea 
înmormântare onorabilă, dar se pare că se 
admiteau anumite excepții, prin intervenţia 
unor familii sau prieteni cu stare, după cum 
dovedește scheletul unui bărbat crucificat, 
depus într-un alt mormânt al aristocrației 
evreiești, ce datează din aceeași perioadă. 
23:54-56. Cum cadavrele se descompu- 
neau rapid, bocitoarele aveau voie să ungă, 
să spele și să învelească trupul în giulgiu 
chiar și în ziua de sabat. Totuși, pregăti- 
rea mai elaborată a trupului lui Isus, pe 
care ucenicele de aici voiau s-o facă putea 
aștepta până ce avea să treacă sabatul (care 
ține de la apusul soarelui în ziua de vineri, 
până la apus, sâmbăta). 


24:1-12 
Prima vestire 


24:1. Sabatul se încheia la apusul soarelui, 
sâmbătă seara; odată cu ivirea zorilor (în 
jurul orei 6 dimineața, în acea perioadă 
a anului), aceste femei se îndreaptă spre 
mormânt. (Potrivit superstiției populare, 
noaptea era plină de pericole, preponde- 
rent stăpânită de *demoni, însă probabil 
că femeile nu au călătorit noaptea, pentru 
că ar fi fost prea greu să găsească mormân- 
tul, care se afla în afara zidurilor cetăţii, 
într-o zonă necunoscută lor.) Se poate ca 
miresmele să nu fi fost folosite pentru toată 
lumea, însă erau folosite adesea pentru 
trupurile persoanelor însemnate (ex.: Irod). 
Ele aveau rolul de a atenua mirosul greu 
al descompunerii, ce se declanşa în scurtă 
vreme, în clima de obicei fierbinte a zonei 
mediteraneene. După două zile și o noapte 
de la deces, femeile se așteptau ca trupul să 

aibă deja un miros greu. Însă Ierusalimul 
este situat la 600 m [2000 ft] deasupra nive- 
lului mării, şi în luna aprilie este îndeajuns 
de răcoare încât vizitatorii să se fi putut 
încă apropia de trupul celui decedat, așezat 
într-un mormânt pecetluit. 

24:2-3. Piatra despre care se vorbeşte era 
probabil o piatră mare, de formă discoi- 
dală, ce fusese rostogolită printr-un făgaș, 
până în fața mormântului. Dacă piatra 
era rostogolită înapoi, însemna că cineva 
umblase la mormânt sau îl jefuise — deși 
nimic de valoare nu fusese îngropat împre- 
ună cu trupul. Varianta mai probabilă era 
ca mormântul, fiind situat imediat în afara 
Ierusalimului, să fi fost verificat de către 
autorități. 

24:4-5. În *Vechiul Testament îngerii apă- 
reau adesea sub formă umană (los. 5:13) 
și, de asemenea, apăreau frecvent în haine 
și cu trupuri strălucitoare (cf. 2 Împ. 6:17; 
Dan. 10:5-6). Cea de a doua situație se 
întâlnea îndeosebi în textele ebraice con- 
temporane (cu alte cuvinte, la așa ceva se 
așteptau cei care au avut parte de revelația 
relatată aici). 

24:6-12. Neîncrederea *apostolilor este 
justificată, pe de o parte, de faptul că o 
“înviere de asemenea natură contrazicea 
aşteptările lor mesianice; iar, pe de altă 
parte, mulți bărbați considerau mărturia 
femeilor aproape fără nicio valoare, deoa- 
rece pe femei le socoteau labile, persoane 
pe care nu te poți bizui. (Asemenea opinii 
apar, de exemplu, în *Josephus, Antichităţi 
iudaice 4.219 şi Iustinian I, Institutele 2.10.6, 
cât și în Mișna Yevamot 15:1, 8-10; Ketubbot 
1:6-9; Tosefta Yevamot 14:10; Sifra Vayyiqura 
Dibura Dehobah 7.45.1.1.) 


24:13-35 
Arătarea de la Emaus 


24:13. Şaizeci de stadii însemna o distanță 
de aproximativ 11 km [7 mi]. Se pare 
că în Palestina existau mai multe locuri 
numite Emaus (1 Mac. 3:57; 4:3; Josephus 
vorbeşte despre un altul). În prezent, nu 
se mai cunoaşte amplasamentul exact al 
Emausului pomenit de Luca. 

24:14-17. Călătorii evrei nu considerau 
ceva neobișnuit ca un necunoscut, tot 
evreu, să se alăture micului lor grup şi să 
meargă împreună pentru o vreme, mai 
ales dacă bănuiau că omul este un pelerin 
care se întoarce spre casă de la sărbătoarea 
Paștelui. În mod normal, oamenii stăteau 
de vorbă pe drum; *rabinii de mai târziu 
încurajau discuţiile despre Tora. Faptul că 
Isus simulează ignoranţa, pentru a pune 
întrebări, nu înseamnă că El nu știe răspun- 
sul (cf. Gen. 3:9, 11; 4:9-10). Cu privire la 
faptul că Isus nu este recunoscut de către 
ucenici, vezi comentariul la 24:31-35. 
24:18. Veştile se răspândeau rapid prin viu 
grai, iar o execuție publică în timpul unei 
sărbători trebuie să fi stârnit multe discuții. 
Indiferent de locul de baștină al unui pele- 
rin vorbitor de greacă ce vizita lerusalimul, 
probabil că auzise câte ceva despre acest 
subiect. (Descrierea surprinderii lui Cleopa 
amintește, de exemplu, de uimirea perso- 
najelor din povestirile antice, care stau de 
vorbă cu o persoană care se trezește după 
mulți ani de somn și nu știe nimic despre 
evenimentele recente.) Totuși, în afară de 
cazul când ar folosi o *hiperbolă justificată 
de implicarea sa emoţională (fapt întru 
totul posibil), Cleopa exagerează în presu- 
punerea sa că toată lumea considera aceste 
evenimente drept cele mai remarcabile din 
ultimele câteva zile. 

24:19-21. Cuvintele lui Cleopa reflectă sta- 
rea de confuzie pe care trebuie să o fi trăit 
toți adepții lui Isus: Isus era un profet, pre- 
cum cei din *Vechiul Testament, sau poate 
*Mesia; însă liderii religioși ai poporului, 
care ar fi trebuit cu toții să Îl accepte și să 
Îl urmeze, ÎL respinseseră (ca pe unii dintre 
profeții din vechime). În Galileea și în afara 
Palestinei, acolo unde aristocrația preoțească 
nu era la fel de bine cunoscută precum în 
Iudeea, fără îndoială că liderii de la Templu 
se bucurau de mult mai mult respect. 
24:22-24. Vezi comentariul la 24:6-12. 
24:25-27. Dacă am încerca să deducem 
subiectele despre care le-a vorbit Isus, pe 
baza textelor folosite în alte părţi ale scrierii 
Luca-Fapte și în creștinismul timpuriu, la 
careseadaugă pasajelecuunevidentcaracter 


mesianic, este cert că Isus a făcut, printre 
altele, referiri la Deuteronom 18:15-18, 
Isaia 9, 11 și 53; cu privire la suferința ce 
precede înălțarea, Isaia 53:12 ar putea fi 
cheia. Totuși, se subînțelege că Isus a dedus 
principii cu privire la mesianitatea Sa folo- 
sindu-Se de întreg Vechiul Testament. (Se 
poate ca Luca să ne ofere, în unele pre- 
dici din Fapte, o selecţie din referințele 
avute în vedere de Isus; acestea ar putea 
include și analogii cu figurile izbăvitorilor 
din Vechiul Testament, precum în Fapte 7, 
unde se spune că unii au suferit înainte de 
a fi înălțați.) Literatura *rabinică de mai târ- 
ziu își arăta aprecierea față de comentatorii 
care dovedeau o cunoaștere profundă a 
Scripturii, așa cum demonstrează Isus aici. 
24:28. Normele de politețe cereau ca Isus 
să-Și arate intenţia de a continua călătoria, 
în afara cazului când cei doi L-ar fi invitat 
să rămână cu ei; totodată, un asemenea 
gest punea la încercare ospitalitatea unei 
persoane (Gen. 19:2). 

24:29. Principiile ospitalităţii le impuneau 
acestor *ucenici nici mai mult, nici mai 
puţin decât să-L găzduiască pe Isus; călă- 
toria în timpul nopții, cu cât drumeţul se 
îndepărta de lerusalim, era periculoasă, 
din pricina tâlharilor; în plus, era şi greu 
să vezi drumul. Pe tot cuprinsul lumii 
antice, evreii îi primeau cu braţele deschise 
pe conaționalii lor aflați în călătorie, invi- 
tându-i să petreacă noaptea la ei, iar insis- 
tența făcea parte din regulile ospitalităţii 
(ex.: Jud. 19:5-9; 1 Sam. 28:23). 

24:30. Tot un gest de ospitalitate era să îi 
oferi musafirului pâine, indiferent cât de 
târziu în noapte ar fi sosit (vezi comenta- 
riul la 11:5-6). Probabil că după lungul 
drum parcurs, acești ucenici erau flămânzi 
și oricum, toți trei veneau din călătorie. 
Frângând însă pâinea şi dându-le-o, Isus 
Îşi asumă rolul deţinut, în general, de stă- 
pânul casei, rol pe care El îl exercitase în 
mijlocul ucenicilor. 

24:31-35. Grecii povesteau despre existența 
unor ființe supranaturale care puteau să Își 
schimbe forma sau să folosească diverse 
deghizări pentru propria persoană sau 
pentru alții. Mai relevant este faptul că 


în izvoarele ebraice se spune că îngerii 
veneau uneori sub alte înfățișări și că își 
dezvăluiau adevărata identitate doar la 
sfâșitul misiunii lor (ex.: Rafael înaintea lui 
Tobit şi Tobias, în cartea lui Tobit). Însă nu 
la fel stăteau lucrurile și în cazul oameni- 
lor, inclusiv al morţilor readuși la viață în 
Vechiul Testament. Deși se poate ca unul 
dintre motivele pentru care acești ucenici 
să nu Îl fi recunoscut pe Isus să fi fost că 
ochii le fuseseră loviți de orbire (24:31; cf. 
2 Împ. 6:17), dispariţia ulterioară a lui Isus 
pare a indica, deopotrivă, că El avea un 
nou trup, de felul celui care le este făgăduit 
neprihăniților, la învierea viitoare. 


24:36-43 
Natura învierii lui Isus 


24:36-38. Cum “învierea tuturor celor 
morți nu avusese încă loc, ucenicii cred că 
Isus este „un duh” sau o stafie. În popor, 
unii credeau în existența stafiilor (cf. Mc. 
6:49), fără să considere că un asemenea 
crez intra în contradicție cu ideea de viață 
de dincolo, în paradis sau în iad (*Gheena) 
și cu doctrina învierii în trup. Însă Isus îi 
asigură că nu este o fantomă, ci un caz de 
înviere în trup. 

24:39-40. Unele victime erau legate pe 
cruce; altele erau ţintuite în cuie. Cuiele 
străpungeau încheieturile (care puteau fi 
considerate parte a mâinii). Este posibil ca 
străpungerea gleznelor cu piroane să nu 
fi fost tocmai obișnuită (se pare însă că în 
urma unor săpături arheologice, s-au găsit 
dovezi care atestă asemenea practici), dar 
nimic nu i-ar fi putut împiedica pe soldați 
să recurgă la așa ceva. Plutoanelor romane 
de execuție le era permis să dea frâu liber 
inventivităţii şi să conceapă metode crea- 
tive de a-și tortura victimele muribunde. 
24:41-43. În majoritatea tradiţiilor ebraice, 
îngerii nu mâncau mâncare pământească. 
Iar duhurile nu aveau nevoie de hrană. 


24:44-53 


Ultima trimitere 


24:44-46. Vezi comentariul la 24:25-27. Deși 
Scriptura poate fi rezumată folosind și alte 

moduri de împărțire (ex.: Legea și Profeții; 
16:16), alte scrieri ebraice menţionează 
împărţirea în trei secțiuni a *Vechiului 
Testament, la fel ca aici. Comentatorii evrei 
spuneau, uneori, că Dumnezeu „le deschi- 
sese ochii” la adevărurile Sale, exprimare cu 
precedent în Vechiul Testament (Ps. 119:18). 
Deşi evangheliile consemnează diferențele 
de opinie dintre Isus și contemporanii Săi 
pe multe teme, tradiția Evangheliei rela- 
tează, la toate nivelurile, că Isus făcea apel 
la Vechiul Testament pentru a-Şi defini 
misiunea. Chiar dacă El era în dezacord cu 
contemporanii Săi în ce privește interpreta- 
rea Vechiului Testament, Isus este de acord 
cu ei cu privire la autoritatea acestuia. Aici, 
Luca nu dezvoltă învăţătura dată de Isus, 
însă probabil că în unele predici din Fapte 
face aluzie la ceea ce consideră el că ar fi 
cuprins această învățătură (ex.: Fap. 7:2-53, 
13:16-47). 

24:47-48. Isaia vorbește despre faptul că, în 
vremurile de pe urmă, Israel va fi martor 
pentru (sau împotriva) tuturor popoare- 
lor (43:10; 44:8), prin înzestrarea dată de 
*Duhul (42:1; 44:3). Duhul (menţionat în 
pasajul paralel din Fapte 1:8) era asociat 
îndeosebi cu darul profeţiei — al vorbirii 
după inspirația dată de Dumnezeu. 

24:49. În poporul evreu se vorbea uneori 
despre a fi „îmbrăcat” cu anumite calități 
spirituale (ex.: 1 Cron. 12:18 [literal; limba 
ebraică și greacă 12:19]; Sir. 17:3). Având 
în vedere paralela acestor versete cu Fapte 
1:4-8, „puterea de sus” poate să fie un ecou 
al textului din Isaia 32:15, unde duhul se 
revarsă „de sus.” 

24:50. Preoţii își ridicau mâinile pentru a 
invoca benedicția preoțească asupra popo- 
rului („Domnul să te binecuvânteze şi să te 
păzească...” — Num. 6:24-27). 

24:51. Vezi comentariul asupra înălțării la 
cer, din Fapte 1:9-11. 

24:52-53. Multe dintre curțile Templului 
erau folosite pentru rugăciune. Scriitorii 
din vechime încadrau adesea unităţile lite- 
rare întorcându-se, la final, în punctul de 
unde își începuseră istorisirea; astfel, Luca 
creează o ramă pentru evanghelia sa, înce- 
pând-o și încheind-o în Templu. 


IOAN 


Introducere 


Autorul. Din punct de vedere exegetic, contează mai puțin numele propriu-zis al 
autorului, cât faptul că evanghelia face apel la declaraţiile martorilor oculari: există un 
consens mai larg asupra celui de-al doilea aspect, decât asupra primului. Tradiția timpurie 
afirmă, aproape în unanimitate, că „loan” a scris cea de-a patra evanghelie, deși cercetătorii 
încă dezbat despre care Ioan este vorba. Însuși textul evangheliei se revendică de la un 
martor ocular (19:35), despre care dovezile interne sugerează că ar fi „ucenicul iubit”, al 
cărui rol se potrivește cel mai bine cu al lui Ioan, fiul lui Zebedei, din celelalte evanghelii. 
Această perspectivă satisface atenția pe care clasiciștii o acordă atestării exterioare, deși 
este o opinie minoritară în rândul cercetătorilor contemporani ai “Noului Testament. 
(Una dintre poziţiile conciliante a fost cea potrivit căreia o „școală” întemeiată de loan 
ar fi elaborat evanghelia, pornind de la tradiţiile pe care ucenicul iubit le-a transmis; 
majoritatea învăţătorilor renumiţi aveau *ucenici, cărora le transmiteau învăţăturile lor, 
într-un cadru similar.) 

Cele mai puternice două obiecţii față de ipoteza că loan ar fi autorul acestei evanghelii 
sunt datarea acesteia și deosebirile față de celelalte evanghelii păstrate până în zilele noas- 
tre. Argumentul referitor la datare are în vedere faptul că un ucenic al lui Isus trebuia să 
aibă în jur de optzeci sau nouăzeci de ani la data scrierii evangheliei. Această obiecție însă 
nu este deosebit de serioasă; deşi pe atunci majoritatea oamenilor nu trăiau până la vârsta 
respectivă, mortalitatea cea mai ridicată se înregistra în primii ani ai copilăriei; de regulă, 
ucenicii erau la vârsta adolescenţei și, în plus, cunoaștem și alți gânditori antici care, la 
vârsta de optzeci de ani, aveau o memorie foarte exactă și multă înțelepciune. Astfel, nu 
este deloc neverosimil ca unul dintre cei doisprezece (sau un alt ucenic apropiat) să fi trăit 
până la nouăzeci de ani, vârstă la care să fi fost presat să își consemneze experiența cu Isus. 
Cea de-a doua obiecție, bazată pe deosebirile față de scrierile lui Matei, Marcu și Luca, este 
mai solidă, însă își pierde mare parte din forță dacă lucrăm cu ipoteza că Ioan reprezintă 
o tradiție sau o mărturie independentă despre viaţa lui Isus și scrie în stilul său propriu, 
urmărind anumite obiective (vezi discuţia despre *genul literar). Flexibilitatea în modul 
de concepere a biografiilor antice îi permite lui loan să opteze pentru o abordare cu totul 
diferită de cea a lui Marcu şi a scriitorilor care i-au călcat pe urme. 

Deși în Antichitate au existat și lucrări sub pseudonim, de obicei, acestea declarau 
explicit numele presupusului autor, în loc să îl sugereze; dacă nu ne propunem să sus- 
ținem caracterul implicit pseudonim al autorului (ce sugerează că acesta era unul dintre 
ucenicii lui Isus), ar trebui să dăm crezare dovezilor interne care susțin ipoteza autoru- 
lui-martor ocular. Din acest motiv, pretenţia celei de a patra evanghelii, potrivit căreia a 

fost scrisă de un martor ocular, este extrem de importantă. În mod normal, am accepta 
această afirmație pentru majoritatea celorlalte biografii sau istorii antice. 

Data. Tradiţia susține că evanghelia a fost scrisă în anii 90 ai primului secol; faptul că 
nu ar fi putut fi scrisă mult mai târziu după această dată (contrar opiniei unor cercetători 
din secolul XIX) a fost confirmat de un fragment de manuscris al evangheliei, care datează 
de la începutul secolului II. S-a sugerat, de asemenea, datarea în anii 60, însă majoritatea 
cercetătorilor susțin varianta datării la mijlocul anilor 90, care se potrivește cel mai bine cu 
cadrul descris mai jos și cu cadrul probabil al cărții Apocalipsa, care izvorăște din aceleași 
cercuri creștine ca cea de a patra evanghelie. 

Unde a fost scrisă Evanghelia după loan. Având în vedere că loan se concentrează 
(mai mult chiar decât Matei) asupra *fariseilor ca adversari, este plauzibil ca evanghelia 
lui să fi fost scrisă în Galileea sau în Siria, unde se resimţeau cel mai intens conflictele cu 
fariseii iudei, în anii 90 ai primului secol. 

Pe de altă parte, tradiţia susține cu tărie că loan a trăit în Efes, în Asia Mică, deși prove- 
nea din Palestina și probabil că era la curent cu problemele palestiniene, prin intermediul 
cunoscuților săi din regiune. În cazul acesta, este posibil ca materialul să se fi conturat sub 
forma repovestirilor, în Palestina, înainte ca un număr enorm de evrei palestinieni să se 
stabilească în alte regiuni (inclusiv în Asia Mică), din pricina războiului din anii 66-73. 
Două dintre cele șapte “biserici din cartea Apocalipsa se confruntă tocmai cu problemele 
pe care le ia în discuție Evanghelia după Ioan: Smirna (Apoc. 2:9-10) şi Filadelfia (3:7-9). 
Smirna a devenit, o generație mai târziu, un centru al tradiţiei ioanine și s-a confruntat 
cu genul de situații pe care majoritatea cercetătorilor le detectează în această evanghelie. 

Cadrul. Descoperirile arheologice au demonstrat că tradițiile menţionate în cea de a 
patra Evanghelie corespund mediului evreiesc palestinian - cu alte cuvinte, locului unde 
au trăit atât Isus, cât și ucenicul iubit. Evanghelia aplică respectivele tradiţii la o nouă 
situație. Distrugerea Templului în anul 70 d.H. şi împrăștierea ulterioară a multora dintre 
iudei corespund cu accentul asupra unui nou templu, din scrierea lui loan. 

De asemenea, loan își exprimă îngrijorarea cu privire la conflictul cu “sinagogile (16:2; 
cf. 9:22; 12:42). După anul 70 d.H., forța multor grupări religioase evreiești din Palestina a 
scăzut; în chestiunile religioase, fariseii și-au asumat tot mai multă autoritate. Se poate ca 
principalii lor competitori să fi fost evreii creștini, iar mulți cercetători susțin că liderii din 
ludeea adăugaseră o replică suplimentară la una dintre rugăciunile standard, prin care 
se arunca blestem asupra sectanţilor, în rândul cărora erau incluși evreii creştini. (Totuși, 
nu s-a ajuns la o opinie unanimă a cercetătorilor cu privire la data și la conținutul exact 
al blestemului.) Preocuparea specială pentru farisei, manifestată de Ioan în evanghelia 
sa (referirile la celelalte grupări se limitează, în mare, la narațiunea privind patimile lui 
Isus), ar putea sugera că opoziţia lor avea oarecare legătură cu adversarii pe care cititorii 
îi înfruntau în propriile lor comunități. 

După războiul din anul 70 d.H., mulți evrei din Imperiul Roman au dorit să se 
distanțeze de sectele preocupate de personaje mesianice, *impărăţie și *profeție. Liderii 
sinagogilor locale îi făceau pe unii credincioși să se simtă nedoriți și se purtau cu ei ca 
și cum apartenenţa lor la iudaism era pusă sub semnul întrebării deoarece credeau că 

Isus este *Mesia și aducător al împărăției (cf. posibil un alt răspuns din Apoc. 2:9; 3:9, 
referitor tot la vestul Asiei Mici). Şi autoritățile romane îi priveau cu suspiciune pe cei 
care nici nu se închinau împăratului, nici nu erau evrei (vezi discuţia despre cadru, din 
introducerea la Apocalipsa). loan își scrie evanghelia pentru a-i încuraja pe acești creștini 
evrei că credinţa lor în Isus este autentic evreiască și că, de fapt, potrivnicii lor denaturaseră 
iudaismul biblic. 

Genul literar. Cu privire la *genul literar al evangheliilor, în general, vezi introducerea 
la evanghelii. Deși toate cele patru evanghelii se încadrează în categoria antică mai largă a 
biografiei, genul respectiv era îndeajuns de vast, încât să permită diferențe considerabile 
de stil. De exemplu, Luca scrie precum un istoric antic grec; pe de altă parte, Matei se 
folosește intens de *Vechiul Testament, ceea ce denotă că el dorea să interpreteze istoria. 
Însă Ioan pare să fi recurs mai mult decât toți ceilalți la interpretare, fapt recunoscut încă 
din perioada primilor Părinţi ai Bisericii. 

Și prelegerile lui Isus din evanghelii necesită un comentariu special. Ca stil oratoric, 
cuvântările lui Isus din cartea lui loan diferă de cuvântările Sale din primele trei evanghe- 
lii; este, poate, de folos să notăm că scriitorii antici erau învățați să parafrazeze discursuri, 
cu propriile lor cuvinte. De asemenea, unii cercetători au susținut că loan aplică cuvintele 
lui Isus la situaţia specifică a cititorilor săi, sub călăuzirea *Duhului; învățătorii evrei și 
(mult mai frecvent) povestitorii elaborau adesea diferite tipuri de *narațiuni vechi-tes- 
tamentare, descriindu-le în termenii cei mai relevanți pentru auditoriul lor. Majoritatea 
discursurilor lui Isus din loan 3-12 reflectă conflicte cu autoritățile evreiești și ar putea 
avea oarecare similitudini cu relatările rabinice mai succinte privind dispute cu diverşi 
oponenți. Alții compară prelegerile lungi din Evanghelia lui loan cu discursurile inter- 
pretative pe care le întâlnim adesea în istoriografia antică. În orice caz, loan rămâne o 
evanghelie — o biografie antică a lui Isus. 

Mesajul. Unul dintre accentele Evangheliei după loan cade asupra “Legii și Cuvântului 
lui Dumnezeu. Fariseii susțineau că Legea lui Dumnezeu le îndreptățea poziţia: însă loan 
subliniază că Isus Însuși este Cuvântul (1:1-18) și mesagerul hotărât de Tatăl, astfel că a-L 
respinge pe El înseamnă să ÎI respingi pe Tatăl. 

O altă miză este Duhul. Fariseii nu credeau că Duhul, pe care Îi asociau îndeosebi cu 
abilitatea de a profeți, mai activa și în vremea lor după tiparul biblic; prin urmare, ei nu 
pretindeau că ar avea Duhul. Spre deosebire de farisei, loan îi încurajează pe credincioși 
să aducă argumente nu doar pe baza Legii, ci și a faptului că ei aveau Duhul. Fariseii 
susțineau că ei cunosc Legea prin interpretările și tradiţiile lor; creștinii susțineau că ei 
Îl cunosc pe Dumnezeu în mod personal și, că, astfel, pot înţelege esenţa Legii mai bine 
decât o făceau oponenții lor. 

Un grup de personaje care apar recurent în evanghelie, identificați cu acești potriv- 
nici ai lui Isus, sunt „iudeii“. Deși în mod clar atât Isus, cât și ucenicii Săi erau evrei, 
Ioan folosește termenul „iudei“ în sens negativ, cu referire la autorităţile din Ierusalim, pe 
care uneori le identifică (poate pentru a se adapta la realitățile vremii sale) cu „fariseii. 
Antisemiţii au folosit câteodată în mod abuziv Evanghelia după loan, pentru a nega evre- 
itatea lui Isus, făcând abstracţie de situaţia specifică în care scrie Ioan. Însă loan apelează 

adesea la ironie (o tehnică literară uzuală în Antichitate) și se poate ca numind autoritățile 
evreieşti „iudeii“, de fapt, el să le răspundă în mod ironic respectivilor lideri, care afirmau 
că evreii creștini nu rămăseseră credincioși față de Israel. El le acordă acest titlu, ca pe o 
concesie, însă întreg, cuprinsul evangheliei sale pare a susține exact contrariul, și anume că 
adevărații moștenitori ai credinţei ancestrale a lui Israel sunt evreii creştini, deși ei au fost 
excluși din comunitățile evreiești cărora le aparțineau. 

loan folosește multe imagini uzuale în cultura sa, îndeosebi contrastul între întuneric 
și lumină (des întâlnit în *Manuscrisele de la Marea Moartă), dintre lucrurile de sus și cele 
de jos (des întâlnit în literatura *apocaliptică) și altele asemenea. 

Comentarii. Pentru context, printre cele mai utile comentarii sunt cele în mai multe 
volume de Raymond Brown, The Gospel Acording to John, 2 vol., AB 29 și 29A, Garden 
City, NY, Doubleday, 1966-1970; Craig S. Keener, The Gospel of John: A Commentary, 2 vol., 
Grand Rapids, Baker Academic, 2003 și Rudolf Schnackenburg, The Gospel According to 
John, 3 vol., New York, Herder&Herder/Seabury/Crossroad, 1968-1982; de asemenea, și 
comentariul într-un singur volum asupra textului în limba greacă, scris de C.K. Barret, 
The Gospel According to St. John, ed. a Il-a, Philadelphia, Westminster, 1978. La un nivel 
mai puţin tehnic, printre lucrările utile privind contextul se numără: Charles H. Talbert, 
Reading John: A Literary and Theological Commentary on the Fourth Gospel and Johnanine 
Epistles, New York, Crossroad, 1992; Jo-Ann A. Brant, John, Paideia, Grand Rapids, Baker 
Academic, 2011; Jey J. Kanagaraj, John, NCC, Eugene, OR, Cascade, 2013; lucrări de nivel 
intermediar, dar tot într-un singur volum: George R. Beasley-Murray, John, ed. a Il-a, 
WBC, Nashville, Nelson, 1999; Andreas J. Kostenberger, John, BECNT, Grand Rapids, 
Baker, 2004. Există o multitudine de studii specializate utile, cum ar fi: Paul N. Anderson, 
The Fourth Gospel and the Quest for Jesus: Modern Foundations Reconsidered, LNIS 312, 
New York, T&T Clark, 2006; Craig R. Koester, Symbolism in the Fourth Gospel: Meaning, 
Mystery, Community, Minneapolis, Fortress, 1995; John Christopher Thomas, Footwashing 
in John 13 and the Johannine Community, JSNTSup 61, Sheffield, JSOT Press, Sheffield 
Academic Press, 1991. 

1:1-18 
Cuvântul devine trup 


Termenul grecesc tradus prin „cuvânt” a 
fost folosit de mulți filosofi greci cu sensul 
de „rațiune”, forța ce a structurat univer- 
sul; *Philon a asociat această imagine cu 
concepțiile ebraice despre „cuvânt”. Deşi, 
în mod cert, concepțiile grecești au avut 
o oarecare influență asupra înțelesului pe 
care ascultătorii lui loan îl atribuiau acestei 
sintagme, ei nu aveau o pregătire filosofică 
propriu-zisă. (Statistic vorbind, probabil că 
majoritatea nu știau nici măcar să citească.) 
Cel mai relevant context este cel pe care îl 
aveau cu toţii în comun, cel puţin din ceea 
ce auzeau citindu-se săptămână de săptă- 
mână în *sinagogi sau în *biserici, și anume: 
„Cuvântul” lui Dumnezeu este Scriptura. 
Personificarea acestui „Cuvânt” este cât se 
poate de logică. *Vechiul Testament perso- 
nificase Înţelepciunea (Prov. 8), iar iudais- 
mul antic identifica Înţelepciunea personi- 
ficată, Cuvântul și Legea (Tora), punând 
uneori semnul egalităţii între ele (de ex. Sir. 
24:1, 23, Bar. 3:28-4:1). 

Numindu-L pe Isus „Cuvântul”, loan Îl 
desemnează, de fapt, ca întrupare a întregii 
revelații a lui Dumnezeu în Scripturi şi ast- 
fel, îi încurajează pe ascultătorii săi evrei, 
marginalizați în unele sinagogi, spunân- 
du-le că numai cei care Îl acceptă pe Isus 
respectă cu adevărat și pe deplin Legea 
(1:17). Evreii considerau Înţelepciunea/ 
Cuvântul de sorginte divină, însă distincte 
față de Dumnezeu-latăl; prin urmare, 
acesta era termenul cel mai apropiat ca 
înțeles pe care îl avea Ioan la dispoziţie 
pentru a-L descrie pe Isus; pentru a comu- 
nica, îndeobște alegem limbajul cel mai 
accesibil pe care-l ajutăm după nevoi (ex.: 
termenii pentru „Dumnezeu“ în limbile 
greacă și engleză se aplicau și altor zeități, 
înainte de a începe să se aplice adevăratu- 
lui Dumnezeu.) 

1:1-2. Începându-și scrierea în mod similar 
cu Geneza 1:1, loan face aluzie la Vechiul 
Testament și la concepția ebraică despre 
Dumnezeu, Cel care creează prin înţe- 
lepciunea sau cuvântul Său preexistente. 


Potrivit doctrinei evreieşti standard din 
acele vremuri, această înțelepciune exista 
dinainte de restul creaţiei, însă fusese ea 
însăși creată. Declarând că la început era 
„Cuvântul” și îndeosebi numind Cuvântul 
„Dumnezeu” (v.1; de asemenea, cea mai 
probabilă interpretare pentru 1:18), loan 
trece dincolo de concepţia ebraică obișnu- 
ită, sugerând că Isus nu a fost creat (cf. Is. 
43:10-11). 

1:3. Pornind de la noțiuni vechi-testamen- 
tare (ex.: Ps. 33:6; Prov. 8:30), învățătorii 
evrei subliniau faptul că Dumnezeu a 
creat toate lucrurile prin Înțelepciunea/ 
Cuvântul/Legea Sa şi le susține în con- 
tinuare datorită oamenilor drepți care 
respectau Legea. (Ba chiar unii adăugau 
că în primul capitol din Geneza, sintagma 
„Şi Dumnezeu a zis” apare de zece ori 
pe parcursul procesului de creație, ceea 
ce înseamnă că Dumnezeu a creat toate 
lucrurile prin cele Zece Porunci ale Sale.) 
Învăţătorii evrei din vechime ar fi acceptat 
fără obiecţii versetul 3. Sub influenţa lui 
Platon, şi *Philon credea că Dumnezeu a 
creat lumea prin logosul („cuvântul”) Său, 
pe care îl considera un fel de tipar din 
mintea lui Dumnezeu; însă contextul pen- 
tru apariția concepției despre creaţia prin 
cuvântul lui Dumnezeu exista încă din 
Vechiul Testament. 

1:4. Interpretând promisiunile din Vechiul 
Testament privitoare la viața lungă în 
țară, în condiţiile în care Israel asculta de 
Dumnezeu (ex.: Ex. 20:12; Deut. 5:16; 8:1; 
11:9), învățătorii evrei subliniau faptul că 
răsplata pentru ascultarea de cuvântul lui 
Dumnezeu este *viaţa veșnică. loan declară 
că viața aceasta a fost disponibilă din- 
totdeauna, prin cuvântul lui Dumnezeu, 
pe care el îl identifică (în 1:14) cu Isus. 
Invăţătorii evrei numeau multe lucruri 
„lumină” (ex.: pe cei drepți, pe patriarhi, 
pe Israel sau pe Dumnezeu), însă sintagma 
aceasta se aplica cel mai adesea Legii lui 
Dumnezeu (figură de stil întâlnită și în 
Vechiul Testment, de ex. Ps. 119:105). 

1:5. Întunericul ce nu „biruieşte” lumina ar 
putea fi un joc de cuvinte (s-ar putea tra- 
duce cu „a înțelege” sau „a învinge” [NTR]). 


În mod similar, “Manuscrisele de la Marea 
Moartă vorbesc despre faptul că forțele 
luminii și ale întunericului sunt prinse 
într-o încleștare pe viață și pe moarte, însă 
lumina este predestinată să biruiască. 
1:6-8. „Mărturia” (NTR) era, în mod tra- 
dițional, un concept legal atât în lumea 
greco-romană, cât și în cercurile iudaice. 
Isaia folosește acest termen în relație cu 
vremurile de pe urmă, atunci când poporul 
izbăvit de Dumnezeu va mărturisi despre 
El înaintea neamurilor, înaintea scaunu- 
lui Său de judecată (43:10; 44:8). Imaginea 
apare recurent pe parcursul acestei evan- 
ghelii; deşi în vremea aceea termenul se 
folosea pe scară largă și nu păstra întot- 
deauna conotaţii legale, mulți cercetători 
intuiesc în evanghelia aceasta o metaforă 
legală (ținând seama de expulzările din 
sinagogă, din 9:22; 12:42; 16:2; cf. comen- 
tariul la 14:16; 16:8). Pentru detalii despre 
persoana lui loan Botezătorul, vezi 1:15. 
1:9-10. Poporul evreu considera că *nea- 
murile nu avuseseră parte de iluminare. Ba 
chiar, o tradiţie ebraică mai târzie susținea 
că Dumnezeu oferise Legea tuturor celor 
șaptezeci de popoare, pe muntele Sinai, 
însă deplângea faptul că toate aleseseră 
să respingă cuvântul Său; numai Israel îl 
acceptase. În mod similar, în zilele lui Ioan, 
lumea nu a reușit să recunoască prezența 
Cuvântului lui Dumnezeu în mijlocul său. 
1:11. Aici, loan se îndepărtează de pers- 
pectiva specifică tradiției ebraice, potrivit 
căreia, dintre toate popoarele, numai Israel 
primise Legea. Evreii se așteptau ca, la 
fel ca odinioară, credincioșii din Israel să 
accepte revelația, atunci când Dumnezeu 
avea să redescopere Legea, în vremurile de 
pe urmă (Is. 2:3; ler. 31:31-34). (Mare parte 
din tradiția iudaică afirma că, dacă era ca 
Legea să sufere vreo modificare, atunci 
avea să fie și mai strictă în lumea de apoi.) 
Fără îndoială că știau și ei prea bine că, 
în multe generaţii, chiar și Israel trăise în 
neascultare de Dumnezeu. 

1:12-13. Aici, accentul nu cade pe originea 
etnică (vezi 1:11), ci pe renașterea spiritu- 
ală; vezi comentariul la 3:3, 5, pentru deta- 
lii despre modul cum percepea iudaismul 

antic limbajul renașterii. Tradiţia ebra- 
ică aplica titulatura de „copii ai lui 
Dumnezeu” poporului Israel (cf. Ex. 4:22; 
Deut. 32:19-20). 
1:14. Nici filosofii greci, nici învățătorii 
evrei nu puteau concepe ideea de întru- 
pare a Cuvântului lui Dumnezeu. Încă din 
vremea lui *Platon, filosofii greci sublinia- 
seră faptul că ceea ce era invizibil şi veșnic 
reprezenta idealul; majoritatea evreilor 
puneau un accent atât de apăsat pe învăță- 
tura că o ființă omenească nu poate deveni 
zeu, încât nicio clipă nu s-au gândit că 
Dumnezeu ar putea deveni om. 

loan avea în minte un anumit pasaj, ce 
relatează episodul când Legea este dată lui 
Israel, fapt confirmat printr-un cumul de 
aluzii. Atunci când Dumnezeu Și-a arătat 
slava înaintea lui Moise, în Exodul 33-34, El 
a dezvăluit nu doar o măreție copleșitoare, 
ci și caracterul Său (Ex. 33:19). Deosebit de 
relevant în acest context este faptul că slava 
Sa este „plină de bunătate și credincioșie” 
(Ex. 34:6), termeni ce pot fi traduși și ca 
„plină de *har și de adevăr”. La fel ca Moise 
în vechime (vezi 2 Cor. 3:6-18), *ucenicii au 
văzut slava lui Dumnezeu, revelată acum 
în Isus. Pe măsură ce parcurgem textul 
evangheliei, slava lui Isus se dezvăluie prin 
semnele pe care El le face (ex.: loan 2:11), 
dar mai ales la cruce, gestul Său suprem 
de iubire şi expresia ultimă a milostivirii 
lui Dumnezeu față de oameni (12:23-33). 
Poporul evreu se aștepta ca Dumnezeu să 
Își descopere slava într-un soi de spectacol 
cosmic de artificii; însă la prima Sa venire, 
Isus dezvăluie aceeași latură a caracterului 
lui Dumnezeu care îi fusese evidenţiată și 
lui Moise: iubirea din legământul Său. 

Termenul „a locuit” din acest verset are 
sensul de „a locui temporar într-un cort”, 
ceea ce înseamnă că, la fel cum Dumnezeu 
a fost prezent în Cortul Întâlnirii alături 
de poporul Său, în pustie, și Cuvântul a 
locuit pentru o vreme în mijlocul oameni- 
lor, în Isus. În literatura ebraică se spune, 
de asemenea, că Înţelepciunea a apărut și 
ea pe pământ și a „locuit printre” oameni 
(Bar. 3:37-38), deși nu se putea concepe ca 
Înţelepciunea să ia chip de om. 

Tabelul 3. Paralele între Exodul 33-34 și Ioan 1:14-18 


Exodul 33-34 Ioan 1:14-18 
Revelarea cuvântului lui Dumnezeu, Tora Revelarea Cuvântului lui Dumnezeu, Isus 


1:13: nu te teme Dumnezeu a locuit în mijlo- | Cuvântul „a locuit” (literalmente, în 1:14) 
cul poporului Său, în Cortul Întâlnirii (33:10); | printre oameni 

Moise a stăruit ca Dumnezeu să continue să 

locuiască alături de ei (33:14-16) 


Moise a văzut slava lui Dumnezeu Ucenicii au văzut slava lui Isus (1:14) 


IV) . 


Legea a fost dată prin Moise 


Slava era plină de har și de adevăr (34:6) Slava era plină de har și de adevăr (1:14) 
Legea a fost dată prin Moise (1:17) 


Nimeni nu a văzut slava lui Dumnezeu 
(1:18a), însă ea este revelată deplin în Isus 
(1:18b) 


Nimeni nu putea vedea plinătatea slavei lui 
Dumnezeu (33:20) 


1:15. Cercetătorii au sugerat că este posi- 
bil ca unii oameni să fi considerat că loan 
Botezătorul, un simplu profet, este mai 
presus decât Isus *Mesia (cf. Fapte 19:3-5); 
o asemenea situație l-ar fi determinat pe 
autor să îl pună pe loan la locul cuvenit. 
Alții dimpotrivă, îl percep pe loan doar ca 
prototipul martorului, care nu face decât 
să prezinte tema generală a Evangheliei. 
Oricum ar sta lucrurile, cert este că în cea 
de a patra evanghelie, loan manifestă întot- 
deauna respect față de Isus, așa cum și tre- 
buie să procedeze un profet adevărat. 
1:16-17. Harul și adevărul erau prezente 
în mod clar în Lege (Ex. 34:6), însă Moise 
nu putea mărturisi despre plinătatea lor, 
deoarece el nu a văzut decât în parte slava 
lui Dumnezeu (Ex. 33:22-23). Expresia lor 
ultimă avea să vină sub forma Cuvântului/ 
legii întrupate. 

1:18. Până şi Moise a putut percepe numai 
o parte din slava lui Dumnezeu (Ex. 33:20), 
însă în persoana lui Isus, capătă trup 
inima întreagă a lui Dumnezeu, pentru 
ca lumea întreagă să o poată vedea. „În 
sânul Tatălui” (VDC, NTR; cf. „spre piep- 
tul Tatălui” — BRC) denotă faptul că Isus se 
afla în cea mai deplină intimitate (cf. loan 
13:23; cf. „în cea mai apropiată relație cu 
Tatăl”, NIV; „lângă inima Tatălui”, NLT). 
În poporul evreu, Înţelepciunea personifi- 
cată era privită adesea drept imaginea lui 





Dumnezeu (Înţ. Sol. 7:26), astfel că a vedea 
Înţelepciunea echivala cu a-L vedea pe 
Dumnezeu (vezi loan 14:9). Scriitorii din 
vechime foloseau adesea o expresie sau 
afirmație, repetată la început și la sfârșit, 
pentru a încadra o *narațiune; această teh- 
nică de „punere în ramă” poartă numele 
de inclusio. În Ioan 1:1 și (potrivit celei mai 
probabile interpretări a textului) 1:18, loan 
Il numește pe Isus „Dumnezeu”. 


1:19-28 
Mărturia lui Ioan înaintea liderilor 
evrei 


1:19. Deşi în vremea lui Isus unii preoți 
erau *farisei, în general cooperarea dintre 
cele două grupuri era redusă și în mod cert 
fariseii (1:24) nu avuseseră niciodată puterea 
de a trimite în misiuni preoți din Ierusalim. 
Un mic număr dintre ei făceau parte 
din aristocrația cârmuitoare, însă marea 
parte a membrilor elitei conducătoare era 
alcătuită din *saduchei. Totuși, în perioada 
când loan scrie epistola, probabil că fariseii 
erau principalii oponenți ai creștinilor din 
provincia Palestinei. loan urmează tradiţia 
literară ebraică, recurgând la termeni din 
actualitatea imediată, la fel cum procedează 
acum predicatorii contemporani pentru 
a lămuri înţelesul unui text. Astfel, Ioan 
se concentrează asupra taberei fariseilor, 
dintre adversarii lui Isus. 


1:20-21. Ilie fusese ridicat la ceruri fără să 
cunoască moartea, iar poporul evreu anti- 
cipa reîntoarcerea sa, ce fusese prezisă în 
Maleahi 4:5. (*Rabinii de mai târziu îl con- 
siderau un maestru al *Legii ebraice, care 
își făcea uneori apariţia pentru a aplana 
disputele rabinice sau era trimis cu diverse 
însărcinări angelice, pentru a-l scăpa din 
necaz pe vreun rabin. Ei se așteptau ca, la 
întoarcerea sa, Ilie să tranșeze unele dileme 
legale; alții se așteptau ca Ilie să înfăptu- 
iască mari minuni sau să deschidă calea lui 
Mesia.) Fără îndoială că titlul „prorocul” 
se referă la profetul promis, asemenea lui 
Moise (Deut. 18:15-18). 

1:22-23. Faptul că Ioan aplică versetul din 
Isaia 40:3 la sine însuși sugerează că el 
este vestitorul unui nou exod, ce anunţă 
că Dumnezeu este gata să Își răscumpere 
poporul din robie, așa cum făcuse în zilele 
lui Moise. Această temă apare în scrierile 
multora dintre profeții *vechi-testamen- 
tari și se regăsea în speranţele evreilor din 
vremea lui Isus. Ba, mai mult decât atât, 
pretinșii lideri profetici atrăgeau de regulă 
mulți adepţi, în „pustie“. Sectanţii de la 
*Qumran, care (potrivit opiniei celei mai 
răspândite) trăiau în pustie, aplicau verse- 
tul acesta propriei lor misiuni. 

1:24-25. Dintre numeroasele tipuri de 
spălare ritualică din vremea lui Isus, cel 
mai important tip de spălare odată-pen- 
tru-totdeauna era *botezul *prozeliților. De 
regulă, cei care proveneau dintre *neamuri 
erau botezați atunci când se converteau 
la iudaism; practica aceasta era cunoscută 
pretutindeni și este menţionată chiar și de 
filosoful grec *Epictet. Relatând faptul că 
Ioan le cerea evreilor să se boteze ca semn 
al convertirii lor, scriitorii evangheliilor 
sugerează că loan îi trata pe aceștia ca și 
cum ar fi fost păgâni, lucru nemaiauzit 
până atunci (vezi comentariul la 3:3-5). 
Cea de a patra evanghelie pune adesea în 
contrast ritualurile de spălare şi *Duhul 
(3:5; vezi comentariul la 4:7-26). 

1:26. Probabil că Ioan foloseşte aici străve- 
chea tehnică antică a ironiei: faptul că ei 
nu Îl „cunosc” pe Cel care urma să vină le 

Ioan 1:20-1:32 


pune spiritualitatea într-o lumină proastă 
(1:10; 33-34). 

1:27. Sclavii cărau de obicei sandalele stă- 
pânilor lor (aceasta fiind singura slujbă 
prea înjositoare, pentru a fi preluată de 
către *ucenicii rabinilor); Ioan afirmă că el 
nu este vrednic nici măcar să fie sclavul lui 
Cristos. În Vechiul Testament, profeții erau 
numiți deseori slujitori ai lui Dumnezeu 
(ex.: 2 Împ. 18:12; 19:34; 20:6; 24:2; Ier. 
35:15; 44:4). 

1:28. „Dincolo de Iordan” înseamnă în 
Pereea, unul dintre teritoriile controlate de 
Irod Antipa. Având în vedere relatarea lui 
*Josephus, cum că Ioan a fost întemnițat 
ulterior în fortăreața Machaerus, situată 
în aceeași regiune (Josephus, Antichități 
iudaice 18.116-119), este plauzibil ca aceasta 
să fi fost zona unde a slujit și, mai târziu, 
arestat. 


1:19-28 
Mărturia lui Ioan înaintea ucenicilor săi 


1:29. Exprimarea lui loan face, proba- 
bil, aluzie la mielul de Paște (19:36), cel 
mai probabil o imagine combinată cu cea 
*vechi-testamentară a mieilor de jertfă. (În 
vremea aceea, mieii de Paște erau priviți ca 
animale de jertfă; cf. Josephus, Antichități 
iudaice 3.248, 294; 11.110; Istoria războiului... 
6.423.) De asemenea, loan ar putea face 
aluzie la Isaia 53:7, 11. Expresia „a ridica” 
păcatul se referă, probabil, la ţapul ispăși- 
tor (Lev. 16:21-22), dar se poate aplica și 
mielului de jertfă. 

1:30-31. Scopul *botezului lui loan este 
acela de a „pregăti calea” (cf. v. 23). „A veni 
după” o altă persoană însemna, uneori, a fi 
“ucenicul său; din acest motiv, unii erudiți 
sugerează că Isus l-ar fi urmat pe loan, pen- 
tru o vreme, apoi a fost botezat de acesta; 
alții interpretează sintagma „a veni după” 
doar în sens cronologic. 

1:32. Dacă este să acordăm o anumită sem- 
nificație porumbelului, aceasta ar putea 
avea legătură cu evocarea promisiunii 
lui Dumnezeu privitoare la o nouă epocă 
(Gen. 8:10-12). 


loan 1:33-1:43 


1:33-34. În *profeția din Vechiul Testament, 
Dumnezeu Își revarsă *Duhul (Is. 32:15; 
44:3; Ezec. 39:29; Ioel 2:28-29), rol asumat 
aici de Isus. Majoritatea grupărilor evre- 
ieşti credeau că Duhul nu mai era la fel de 
activ în sfera inspiraţiei profetice, precum 
în perioada vechi-testamentară. Mișcarea 
rabinică în plină dezvoltare, precum și 
mulți dintre susținătorii ei, care corelau 
Duhul aproape exclusiv cu profeția, stă- 
ruiau asupra faptului că înzestrarea profe- 
tică directă luase sfârșit odată cu moartea 
ultimilor profeţi ai Vechiului Testament 
(Hagai, Zaharia și Maleahi). Mulţi alții erau 
de părere că profețiile continuau, însă fără 
ridicarea unor profeți remarcabili; unii, 
precum sectanții de la Qumran, conside- 
rau că Duhul lucra în mijlocul lor, ei fiind 
rămășița lui Israel, din vremurile de pe 
urmă. Pentru mulţi dintre ascultătorii lui 
loan, afirmaţia că Duhul era dăruit iarăși 
echivala cu a spune că debutul epocii mesi- 
anice era iminent. În Vechiul Testament se 
menționează adesea că Duhul venea doar 
temporar „peste” anumite persoane, însă 
nu și că rămânea acolo, în mod explicit (ex.: 
Jud. 11:29; 2 Cron. 20:14). 


1:35-39 
Ucenicii lui Ioan Îl urmează pe Isus 


1:35-37. Vezi comentariul la 1:29. În mod 
normal, învățătorii îi instruiau pe *uce- 
nici, care mai apoi plecau să îi înveţe, la 
rândul lor, pe alții. Rareori se întâmpla 
ca ucenicii să fie direcţionați către un alt 
învățător, mai însemnat, iar gestul acesta 
cerea multă smerenie şi denota încredere 
în superioritatea celuilalt învățător. Uneori 
se iscau conflicte între ucenicii unor învă- 
țători rivali, deși sunt consemnate și cazuri 
excepționale când un învăţător, foarte 
impresionat de un alt înțelept, şi-a trimis 
învățăceii la acesta din urmă. 

1:38-39. Asemenea întrebări indirecte (de 
fapt, ei voiau să-l însoțească acasă la el) 
erau caracteristice pentru politețea şi ospi- 
talitatea din lumea antică. „Pe la ceasul 
al zecelea” însemna, potrivit estimărilor 
uzuale, în jurul orei 4 după-amiaza, posibil 

prea târziu pentru a mai putea parcurge 
drumul lung spre casă; astfel, cei doi uce- 
nici sugerează că o persoană ospitalieră 
i-ar invita să petreacă noaptea în casa ei. 
(Potrivit unui alt sistem de calcul al tim- 
pului, improbabil în acest context, „ceasul 
al zecelea” ar putea însemna ora 10 dimi- 
neaţa; sistemul acesta se potrivește mai 
degrabă în 19:14, însă nu și în 4:6.) Rabinii 
le puteau ține prelegeri ucenicilor și în tim- 
pul călătoriilor. 


1:40-51 

Și ucenicii depun mărturie 

Asemenea lui Ioan Botezătorul, ucenicii 
descoperă că cea mai bună mărturie este să 
le facă, pur și simplu, cunoștință oamenilor 
cu Isus și să lase restul în seama Lui. 
1:40-41. Date fiind legăturile strânse de 
rudenie, mărturia unui frate cântărea 
foarte mult. Dintre cele patru evanghelii, 
numai loan foloseşte titulatura ebraică 
sau “aramaică, *Mesia, deşi o traduce și în 
limba greacă, deoarece aceasta este limba 
cititorilor săi evrei. (În afara Palestinei, 
majoritatea evreilor din Imperiul Roman 
vorbeau greaca.) 

1:42. „Chifa” este cuvântul aramaic, iar 
„Petru”, cel grecesc pentru  „piatră”. 
Poreclele erau uzuale în vremea aceea şi 
uneori *rabinii le dădeau nume descrip- 
tive ucenicilor lor. În *Vechiul Testament, 
Dumnezeu schimba adesea numele unor 
persoane, pentru a descrie o nouă caracte- 
ristică dobândită de acestea (Avraam, Sara, 
Iacov, Iosua; ca declaraţie negativă, vezi 
Ier. 20:3). 

Grecii şi romanii atribuiau cunoașterea 
supranaturală (bunăoară, cunoașterea 
numelui unei persoane pe care nu ai întâl- 
nit-o niciodată, așa cum este cazul cu Isus, 
în acest pasaj) făcătorilor de miracole (de 
obicei, vrăjitori); poporul evreu o atribuia 
profeților sau învăţătorilor înzestrați cu 
dar profetic; dar vezi îndeosebi comenta- 
riul la 2:24-25, cu privire la detaliul accen- 
tuat de loan. 

1:43. Se spune că unii învățători greci radi- 
cali îi chemau pe ucenici să meargă după 


ei (ex.: Socrate l-a chemat, pare-se, pe 
Xenophon), însă în mod normal învățăceii 
din vechime sau părinţii lor erau cei care 
îi alegeau pe învăţători. La fel ca în multe 
alte pasaje din Matei și loan, „a veni după” 
poate însemna „a deveni ucenic”, deoarece 
ucenicii își arătau respectul față de maeştrii 
Torei (Legii) mergând în spatele lor. Totuși, 
în cea de a patra evanghelie, acest termen 
are o semnificație mai largă (vezi 10:4). 
1:44. Numele Betsaida sugerează asocierea 
localităţii cu industria pescuitului; orașul 
nu era foarte cunoscut în afara Galileei. 
S-ar părea că numele său a fost schim- 
bat în Iulia, în anul 30 d.H. (Josephus, 
Antichități iudaice 18.28), însă evangheliile 
îi păstrează numele din timpul lucrării 
lui Isus. Marcu afirmă că Simon și Andrei 
erau originari din Capernaum (1:21, 29; 
2:1), iar săpăturile arheologice confirmă 
că mulți creștini din perioada timpurie 
credeau că locuinţa lui Petru era acolo. Nu 
este exclus ca, lucrând ca pescari într-o 
asociație de pescuit, alături de Iacov și 
Ioan (Mc. 1:19), cei doi să se fi deplasat în 
permanenţă cu bărcile între Capernaum 
și Betsaida; se prea poate ca aceasta din 
urmă să fi avut o piaţă regională de des- 
facere ori poate că familia se mutase din 
Betsaida în Capernaum. 

1:45. Nu încape îndoială că prin expre- 
sia „Acela despre care au scris Legea 
și Prorocii” (denumirea ebraică uzuală 
a Vechiului Testament), Filip înțelege 
„Mesia” (ex.: Deut. 18:15-18; Is. 9; 11; 53). 
1:46. Unii sugerează că îndărătul întrebării 
lui Natanael stătea o rivalitate locală între 
sate. Se pare că Nazaretul era un orășel 
foarte tradițional, ortodox; ulterior, preoții 
aveau să-l considere îndeajuns de curat, 
din punct de vedere ritualic, încât să se 
mute acolo. Însă Nazaretul era relativ mic 
Și puţin cunoscut; unele estimări timpu- 
rii privind populaţia sa avansează o cifră 
cuprinsă între o mie șase sute şi două mii 
de locuitori, iar potrivit estimărilor mai 
recente, în satul propriu-zis locuiau mai 
putin de cinci sute de persoane. (Pe de altă 
parte, multe sate galileene aveau, probabil, 
mai puţin de trei sute de locuitori.) Totuși, 

oamenii se așteptau adesea ca personalită- 
tile de seamă să se ridice din locuri impor- 
tante, iar Nazaretul nu era lerusalim (sau 
Betleem). Satul era așezat la aproximativ 
6 km [3,7 mi] de Sepphoris, oraș important 
în regiune, care rivaliza cu Tiberiada (6:23), 
din punct de vedere al aspectului urban 
grecesc. 

1:47. Aici, Isus face un joc de cuvinte legat 
de personajul vechi-testamentar Iacov, sau 
„ISsrael”, care era un om plin de vicleșug 
(Gen. 27:35; 31:26); vezi loan 1:51. 

1:48-49. Învăţătorii își instruiau adesea 
ucenicii sub copaci, care erau foarte căutați 
pentru umbra lor, atât ca spaţiu didactic, 
cât și pentru multe alte activități (scopu- 
rile multiple pentru care erau folosiţi fac 
imposibil de stabilit cu certitudine ce făcea 
Natanael sub un copac). Însă faptul că Isus 
știa exact sub care copac stătuse Natanael 
reprezintă o demonstraţie a cunoașterii 
Sale supranaturale (cf. Sus. 54, 58). Cu pri- 
vire la această cunoaștere, vezi comentari- 
ile la 1:42 şi 2:24-25. 

1:50-51. Deschiderea cerurilor indică o 
revelație de mare anvergură (ex.: Ezec. 1:1). 
Cuvintele lui Isus duc cu gândul la Geneza 
28:12: Isus este calea cea nouă între cer și 
pământ (scara lui Iacov), pe care îngerii urcă 
și coboară; asemenea lui lacov din vechime, 
acest „israelit adevărat” pe nume Natanael 
(loan 1:47) va primi noua revelație. 


2:1-11 
Primul semn făcut de Isus 


Isus prețuiește onoarea mirelui mai mult 
decât rigorile curăţiei ritualice. 

2:1. În acest pasaj, expresia „a treia zi” nu 
se referă la ziua a treia din săptămână, căci 
fecioarele se căsătoreau în ziua a patra 
(miercurea), iar văduvele, în cea de-a cin- 
cea; de asemenea, nu pare să se încadreze 
nici în numărătoarea zilelor din 1:29, 35, 
43. Probabil că nu înseamnă altceva decât: 
„a treia zi după întâmplarea povestită 
anterior” (incluzând și zilele în care s-au 
petrecut evenimentele, ar fi echivalentul lui 
„poimâine”). Însă scriitorii din Antichitate 
creau adesea o secțiune separată în cadrul 

scrierilor lor, începând și încheind un anu- 
mit pasaj pe o anumită notă (procedeul se 
numește inclusio); astfel, se prea poate ca 
loan să folosească detaliul acesta temporal 
ca să facă trimitere la versetul 2:19 și pentru 
a corela această întâmplare cu prevestirea 
morții și “învierii lui Isus (vezi comentariul 
la 2:4). 

„Cana” ar putea fi Kefar Kanna (situată 
la peste 5 km [3,1 mi] distanță de Nazaret), 
însă majoritatea cercetătorilor preferă ipo- 
teza Khirbet Kana (la aproximativ 13 km 
[8 mi] de Nazaret). Deși era drum lung până 
la oricare dintre așezările amintite, ele erau 
îndeajuns de aproape de Nazaret, încât să 
explice faptul că gazda cunoștea familia 
lui Isus. 

2:2, În mod ideal, nunțile durau șapte zile, 
iar gazdele invitau cât mai mulți oameni 
posibil, îndeosebi oaspeți de seamă precum 
învățătorii vestiți. Însă mulţi dintre invitați 
participau la eveniment doar pentru câtva 
timp, astfel încât era dificil de anticipat de 
câtă mâncare era nevoie. 

2:3. A rămâne fără vin la o nuntă era o gafă 
socială ce putea rămâne ani în șir subiec- 
tul comentariilor batjocoritoare ale satului; 
gazda era responsabilă să le ofere oaspe- 
ților vinul necesar, chiar dacă petrecerea 
dura șapte zile. 

Adesea, femeile stăteau mai aproape de 
locul unde era depozitat vinul și unde se 
pregătea mâncarea; astfel, Maria află de 
lipsa vinului înainte ca știrea să ajungă la 
Isus și la ceilalți bărbaţi. Cuvintele ei ar 
putea fi o modalitate politicoasă, în stilul 
Orientului Apropiat, de a sugera că Isus ar 
trebui să facă ceva în această privință; oas- 
peţii trebuiau să contribuie, prin darurile 
aduse, la acoperirea cheltuielilor prileju- 
ite de nuntă și s-ar părea că, la momentul 
respectiv, prietenul lor avea nevoie de ceva 
daruri în plus. 

2:4. „Femeie” era un mod respectuos de 
adresare (similar cu „doamnă”), însă rare- 
ori se folosea în dialogul dintre copii cu 
propria mamă. Afirmația lui Isus din acest 
verset stabileşte, suplimentar, o distanță 
politicoasă între cei doi (deși, în limbaj 
biblic, exprimarea „ce am eu a face cu tine” 


denotă mai degrabă asprime, decât poli- 
teţe). „Ceasul” cuiva s-ar putea referi la 
momentul morţii sale. Cum în Evanghelia 
lui loan, „ceasul” lui Isus face referire în 
mod special la cruce, înțelegem că aici Isus 
spune, de fapt: „Odată ce încep să înfăp- 
tuiesc minuni, pornesc, practic, pe drumul 
spre cruce.” 

2:5. Asemenea multor căutători ai lui 
Dumnezeu din *Vechiul Testament, care nu 
au acceptat să fie refuzați (Gen. 32:26-30; 
Ex. 33:12-34:9; 1 Împ. 18:36-37; 2 Împ. 2:2, 
4, 6,9; 4:14-28), Maria acționează cu încre- 
dințarea că Isus îi va asculta rugămintea. 
Cititorii evrei din vechime, printre care 
circulau relatări despre făcătorii de minuni 
ce stăruiau înaintea lui Dumnezeu pentru 
a trimite ploaie pe pământ, trebuie să fi 
interpretat acțiunea Mariei drept dovada 
unei credinţe puternice. Cuvintele ei amin- 
tesc, poate, de cuvintele similare rostite de 
faraon cu privire la Iosif, un om împuter- 
nicit de Dumnezeu pentru a purta de grijă 
poporului (Gen. 41:55). 

2:6. Descrierea vaselor de piatră indică 
faptul că ele conțineau suficientă apă cât să 
umple un bazin evreiesc standard, folosit 
pentru spălarea ceremonială. Deși *fariseii 
interziceau depozitarea în vase a apei folo- 
site în acest scop (lucru evitat și de către 
“esenieni și *saduchei), probabil că unii 
evrei erau mai puțin stricți. Evreii obișnu- 
iau, de asemenea, să își toarne apă cu care 
să-şi curețe mâinile; asemenea vase de mari 
dimensiuni nu ar fi fost potrivite pentru 
turnarea directă, dar puteau fi folosite pen- 
tru a scoate din ele apa necesară. Oricum, 
cert este că respectivele vase erau rezervate 
pentru demersuri ritualice. A folosi vasele 
de apă, puse deoparte pentru curăţire, în 
scopuri neritualice reprezenta o încălcare 
a cutumei; în împrejurarea aceasta, Isus 
pune mai mare preț pe onoarea gazdei, 
decât pe obiceiurile privind curățirea cere- 
monială. Vasele de piatră se foloseau în 
mod curent la acea vreme pentru că erau 
mai puţin pasibile de contaminare ritu- 
alică, prin comparaţie cu cele făcute din 
alte materiale. 


2:7. Vasele erau dedicate utilizării sacre; 
Isus Se arată mai preocupat de nunta prie- 
tenului Său, decât de ritualurile epocii. 

2:8. „Nunul” era o poziţie de cinste (Sir. 
32:1-2); una dintre cele mai importante 
îndatoriri ale lui era să supravegheze 
împărțirea vinului, pentru a evita exce- 
sele care (mai ales în contextul ebraic) ar 
fi stricat petrecerea. Cel puţin la ospeţele 
grecești, uneori oaspeții alegeau ei înșiși 
persoana care avea să ocupe acest rol; alte- 
ori, era ales de către gazdă sau prin tragere 
la sorți. Printre rolurile sale se număra şi 
acela de a însufleți distracţia şi de a con- 
trola nivelul de diluție al vinului; prin 
urmare, probabil că unii dintre cei prezenți 
l-ar fi considerat responsabil, în parte, de 
prematura terminare a vinului gazdei. 
2:9-10. La scurt timp după culesul viei, tot 
vinul conținea alcool (pe atunci neexistând 
condiții pentru păstrare la rece sau sigilare 
ermetică). Însă concentrația alcoolică a 
vinului nu era crescută în mod artificial (nu 
se practica distilarea); dimpotrivă, vinul 
era îndoit cu apă, folosindu-se (în medie) 
două sau trei părți de apă la o parte de vin. 
Uneori, la petrecerile grecești, starea de 
beţie se obținea prin diluarea mai slabă a 
vinului sau adăugând în ele diverse ierburi, 
însă învățătorii evrei dezaprobau categoric 
asemenea practici; astfel, puțin probabil ca 
la sărbătoarea din Cana unii invitaţi să se fi 
îmbătat. Totuși, logic era ca vinul mai bun 
să fie servit la început pentru că simțurile 
invitaţilor, beți sau nu, deveneau mai puțin 
ascuțite odată cu scurgerea celor șapte zile 
de petrecere. 

2:11. Dumnezeu Își arătase deseori slava 
prin înfăptuirea unor semne (Ex. 16:7; 
Num. 14:22; cf. comentariul la loan 1:14). 
Primul semn public al lui Moise a fost 
preschimbarea apei în sânge (Ex. 7:20; cf. 
Apoc. 8:8); primul semn al lui Isus a fost 
preschimbarea apei în vin. 


2:12-25 
Ridicarea unui nou templu 


Având în vedere urmările devastatoare ale 
recentei distrugeri a Templului (70 d.H.), 

avertismentele anterioare ale lui Isus cu 
privire la Templul cel vechi și vestirea con- 
struirii unuia nou erau deosebit de rele- 
vante pentru ascultătorii lui Ioan. 

2:12-13. Evreii pioși care aveau posibili- 
tatea să participe la Sărbătoarea Paștelui 
în Ierusalim făceau acest lucru în mod 
obişnuit; spre deosebire de evreii din țări 
îndepărtate, galileenii puteau face acest 
pelerinaj în mod regulat. Ei „urcau” spre 
Ierusalim (datorită altitudinii la care era 
situat orașul). 

2:14. Oile și porumbeii (Şi, într-o mai mică 
măsură, vitele; cf. Lev. 1:3-9; 4:2-21; 8:2; 
22:21) erau necesare pentru jertfele aduse 
de popor; de schimbătorii de bani era 
nevoie pentru ca monedele străine și cele 
care circulau în Galileea să fie schimbate în 
bani cu care să se poată achiziționa animale 
de jertfă. 

2:15-16. Isus insistă asupra schimbării 
priorităţilor, în ce privește activitățile din 
Templu; cf. poate Mal. 3:1-6. 

2:17. *Ucenicii evocă Psalmul 69:9, un 
psalm despre dreptul care suferă. Psalmul 
69:21 vorbește despre oţetul pe care acesta 
îl primește de băut (cf. loan 19:29). În con- 
textul Evangheliei lui loan, râvna lui Isus 
Îl „mistuie” (NTR), pricinuind moartea Sa 
pentru întreaga lume (cf. 6:51). 

2:18. Unii evrei se aşteptau ca liderii profe- 
tici să își valideze autoritatea prin semne. 
(De exemplu, unii pretindeau că pot des- 
părți apele Iordanului sau face ca zidurile 
Ierusalimului să se prăbușească, asemenea 
unui nou Moise sau losua.) 

2:19-20. Multe grupări din cadrul iudais- 
mului așteptau un templu nou sau trans- 
format. Însă vechiul Templu era una dintre 
cele mai magnifice clădiri din Antichitate, 
simbolul la care se raportau toți ceilalți 
adepţi ai iudaismului. Pentru majoritatea 
evreilor, dar îndeosebi pentru aristocrația 
care controla Templul din lerusalim, a vorbi 
despre desființarea Templului echivala cu 
împotrivirea față de Dumnezeu. Irod cel 
Mare începuse construirea Templului în 
perioada 20-19 î.H., iar lucrările au conti- 
nuat până în anul 64 d.H.; cei patruzeci și 

Septuaginta îl redă prin același cuvânt 
cu cel pentru „semn” (semeion), astfel că 
moartea lui Isus devine un semn (cf. loan 
2:18-19). Conform *Midrașului, unii exe- 
geţi evrei ar fi corelat acest șarpe de bronz 
cu toiagul lui Moise, care a devenit șarpe 
(Ex. 4:3; 7:9-10, 15), deci un „semn” (Ex. 
7:9). Cei care vedeau şarpele, în Numeri 
21, aveau să „trăiască” (21:8-9); uneori, 
interpreții evrei de mai târziu aplicau la 
viața veșnică promisiunile biblice legate de 
viață, iar în Ioan, toţi cei care Îl văd pe Isus 
vor trăi etern (cf. loan 6:40; 14:19). 

3:16-18. Dumnezeu ne-a „dat” pe Fiul 
Său prin aceea că Fiul a fost înălțat pre- 
cum șarpele (vezi comentariul la 3:14-15). 
Termenul tradus adesea prin „atât” nu 
înseamnă, de fapt, „cât de mult”, ci „în 
felul acesta”; timpul verbelor în limba 
greacă confirmă sensul amintit: „Așa a 
iubit Dumnezeu lumea: L-a dat pe Fiul 
Său”. Expresia „singurul Fiu” din unele 
traduceri înseamnă, literal, „special, prea- 
iubit”; în literatura ebraică, termenul era 
aplicat uneori lui Isaac, pentru a marca 
însemnătatea și caracterul extraordinar al 
sacrificiului făcut de Avraam, care l-a oferit 
ca jertfă. Viața veșnică este, literal, „viaţa 
lumii viitoare” (din Dan. 12:2); timpul pre- 
zent folosit de Ioan („să aibă”) indică fap- 
tul că toți cei care își pun încrederea în Isus 
încep să experimenteze viața aceea încă din 
clipa de faţă. 

Deși literatura ebraică antică menţio- 
nează, la rândul său, iubirea lui Dumnezeu 
pentru omenire și accentuează în mod 
deosebit iubirea Sa specială pentru Israel, 
nimic nu se compară cu această jertfă, mai 
ales că ea este pentru „lume”, ceea ce în scri- 
erile lui loan înseamnă, de regulă, oamenii 
care încă nu urmează voia lui Dumnezeu. 
Si *Vechiul Testament scoate în evidență 
iubirea incomensurabilă a lui Dumnezeu 
(ex.: Ex. 34:6-7; Deut. 7:7-8; Jud. 10:16; 
Is. 63:9; Osea 11:1-4, 8:11; cf. Is. 16:11; ler. 
48:36). Poporul evreu se aștepta ca mântu- 
irea deplină și judecata să aibă loc în Ziua 
Judecăţii; totuşi, la fel ca în cazul vietii veş- 
nice (despre care tocmai am discutat), loan 
mărturisește că aceste evenimente au loc și 

în prezent (3:17-18), deoarece *Mesia cel 
promis a venit deja. 

3:19-21. Textele antice (indeosebi *Manus- 
crisele de la Marea Moartă) pun adesea în 
contrast lumina și întunericul, ca reprezen- 
tând binele și răul, în același fel în care o 
face loan aici. Astfel, probabil că toți au 
înțeles esenţa mesajului său. Încadrarea 
unei narațiuni cu o idee principală repetată 
identic şi la început, și la sfârșit (3:2) era o 
tehnică literară antică. 


3:22-36 
Martorul și Fiul 


3:22-23. Cu privire la *botezul lui Ioan, 
vezi comentariul la Marcu 1:4-5. Evreii 
care practicau botezul de inițiere puteau fi 
considerați sectanți. La o oarecare depăr- 
tare de râul Iordan, resursele de apă nu 
erau suficiente; prin urmare, probabil 
că în lucrarea lor itinerantă, *ucenicii lui 
Isus (4:2) nu botezau în orice loc unde 
ajungeau, deși bazinele ceremoniale pen- 
tru scufundare erau larg răspândite în 
Palestina. Mulți cercetători sunt de părere 
că Aenon (NTR) era situat în apropiere de 
orașul modern Ainun; deși în ziua de azi 
este penurie de apă în zonă, au fost păs- 
trate totuşi mai multe izvoare. Cu toate 
că această localizare nu este certă, dacă e 
totuşi corectă, devine interesant că Aenon 
era aproape de Sihem, capitala *samari- 
tenilor, în vremea lui Isus; prin urmare, 
Ioan Botezătorul își desfășura deja lucrarea 
într-o regiune apropiată de cea în care avea 
să slujească Isus, în capitolul 4. 

3:24. Este posibil ca acest verset să evoce 
Ieremia 37:4. loan a fost întemnițat, și 
ulterior executat în Machaerus, fortăreața 
inexpugnabilă și bine-cunoscută a lui Irod 
Antipa, situată în Pereea, pe celălalt mal 
al lordanului (cu alte cuvinte, nu era pro- 
priu-zis în ludeea ori în Galileea), unde 
se desfășurase mare parte din lucrarea lui 
Ioan (1:28; 3:26; 10:40). 

3:25-26. Cu privire la curățirea ceremoni- 
ală a evreilor, cf. 2:6 și 11:55. Această temă 
străbate întreaga evanghelie: spălarea cere- 
monială (2:6), *botezul prozeliţilor (3:5), 


posibil fântâna lui lacov (cap. 4) și apele 
vindecătoare de la Betesda (cap. 5), apa 
Siloamului pentru Sărbătoarea Corturilor 
(7:37-38, 9:7) şi poate 13:5-11 și 19:34. 
Ucenicii învăţătorilor rivali intrau adesea 
în competiţie, însă loan nu concurează 
cu Isus. 

3:27-28. „Cerul” era o perifrază ebra- 
ică destul de uzuală pentru Dumnezeu. 
Potrivit cutumei ebraice, o persoană care 
o reprezintă pe alta acționează cu autori- 
tatea celui care a trimis-o, însă trebuie să 
se supună rigorilor misiunii sale; adevă- 
rata autoritate are întotdeauna obârșia la 
trimițător; cu privire la a fi trimis înainte, 
cf. poate Maleahi 3:1. Existenţa unor ase- 
menea obiceiuri făcea, probabil, mesajul 
lui loan mai uşor de înțeles de către ascul- 
tătorii săi. 

3:29-30. Nunţile însemnau, prin excelență, 
bucurie (*3 Mac. 4:6). „Prietenul mirelui” 
face referire la obiceiul evreiesc shoshbin, 
rolul său fiind similar cu cel al cavaleru- 
lui de onoare din zilele noastre. La fel ca 
alți prieteni, și acest prieten de seamă al 
mirelui rostea cuvântări de încurajare la 
nuntă; de asemenea, el putea servi ca mar- 
tor la nuntă, putea contribui financiar la 
organizarea ei, putea primi dovezi privind 
fecioria miresei și altele asemenea. (Spre a 
ilustra valoarea pe care o avea acest rol, dar 
şi nunta, în general, în tradițile evreiești, 
amintim faptul că *rabinii de mai târziu 
susțineau că Dumnezeu Însuși fusese sho- 
shbin la nunta lui Adam.) Cea mai impor- 
tantă notă distinctivă a nuntilor evreiești 
era bucuria. 

3:31. Conceptul de „Cel care vine din cer”, 
prin contrast cu cei care sunt de pe pământ, 
se aplică în mod firesc, în textele ebraice, 
Înţelepciunii divine (vezi comentariul la 
1:1-18). 

3:32-33. Persoanele importante aveau sem- 
nele distinctive pe inelele cu pecete pe care 
le purtau și pe care le imprimau pe sigili- 
ile de ceară fierbinte puse pe documente, 
pentru a confirma astfel că au fost martori 
la redactarea respectivului document. 
Negustorii foloseau sigiliul pentru a atesta 
conținutul unui recipient. Cârmuitorii le 

puteau împrumuta sigiliul funcționarilor 
de rang înalt, care astfel acționau în numele 
lor (cf. Gen. 41:42). 

3:34. Deoarece mulți considerau că *Duhul 
se stinsese în Israel, până la restaurarea 
viitoare a Israelului și mulți erau de părere 
că doar câțiva oameni erau vrednici să pri- 
mească Duhul, a afirma că cineva are acces 
neîngrădit la Duhul (încă se mai dezbate 
dacă, aici, Isus avea acces nelimitat ca dătă- 
tor sau ca primitor) sugerează faptul că El 
este mai măreț decât orice alt om care a 
trăit vreodată. 

3:35-36. Iarăşi, exprimarea folosită aici, și 
anume că Tatăl Îl împuternicește pe Fiul și 
judecă lumea potrivit răspunsului dat Lui, 
Îl așază pe Acesta din urmă într-o poziţie 
mai înaltă decât îi era atribuită vreunui om 
în literatura ebraică; cf. 3:31. De asemenea, 
limbajul asociat de contemporanii lui Isus 
judecății viitoare este aplicat aici vremii 
prezente (vezi comentariul la 3:16-18). 


4:1-6 
Isus călătorește prin Samaria 


Primirea binevoitoare pe care i-au făcut-o 
*samaritenii lui Isus contrastează cu pri- 
mirea de care a avut parte în Ierusalim 
(2:13-3:9). În loan 4:1-42, Isus trece din- 
colo de graniţele culturale stricte, ce sepa- 
rau genurile și oamenii foarte diferiți sub 
aspect cultural sau moral, scoțând în relief 
unitatea nouă, fundamentală în *Duhul. Ba 
chiar, unele detalii ale întâlnirii lui Isus cu 
femeia samariteană evocă episoade petre- 
cute la fântână cu multă vreme înainte 
(Gen. 24:29; Ex. 2), dar cu consecințe com- 
plet diferite. 

Samaritenii se închinau cu evlavie 
Dumnezeului lui Israel, practicând cir- 
cumcizia și respectând sabatul. Pe de altă 
parte, potrivit izvoarelor istorice mai târzii, 
ei acceptau doar Pentateuhul, considerând 
istoria ulterioară a lui Israel drept apostată. 
Samaritenii susțineau că adevăratul loc de 
închinare era muntele Garizim (al cărui 
nume îl introduseseră chiar și în propria 
lor versiune a Celor Zece Porunci), respin- 
gând Templul din lerusalim. Asemenea 

evreilor, așteptau și ei pe cineva care să 
aducă reabilitarea în vremurile de pe 
urmă; în acest context, un anume personaj 
profetic făgăduia să înapoieze vasele sfinte 
pe care Moise le lăsase pe muntele Garizim 
(înainte ca *Pilat să-i măcelărească pe cei 
adunați acolo). Cultura și limba greacă au 
avut o influență majoră asupra Samariei, 
deşi greaca nu era în mod necesar prima 
limbă a sătenilor samariteni. (Sebaste, ora- 
șul grecesc locuit de *neamuri și situat în 
mijlocul Samariei exercita probabil o anu- 
mită influenţă; cf. Fapte 8:5). 

4:1-2. Cu privire la *botezul lui Isus, vezi 
comentariul la 3:22-23. Cu toate că spă- 
larea ceremonială era uzuală în iudaism, 
cei care practicau botezul de inițiere (care 
îi inițiau, deci, pe oameni, într-o anumită 
grupare din sânul iudaismului) erau consi- 
derați sectanţi de către ceilalți evrei. 

4:34. „Necesitatea” de a merge pe drumul 
ce străbătea Samaria trebuie să fi fost mai 
degrabă de natură spirituală, decât geo- 
grafică. Puteai să ocolești Samaria (luând-o 
spre est, prin Perea), însă mulți dintre 
pelerinii care se duceau spre sau se întor- 
ceau de la sărbătorile din lerusalim urmau 
drumul mai scurt, traversând Samaria 
(Josephus, Antichități iudaice 20.118; Istoria 
războiului 2.232); era ruta cea mai rapidă, 
ce presupunea o călătorie de trei zile 
(*Josephus, Autobiografia 269). Însă dacă 
Isus se afla undeva prin apropierea lui loan 
(3:22-23), iar acesta din urmă era în Valea 
Iordanului (3:23), călătoria spre Samaria 
presupunea efectiv o abatere din drum, de 
vreme ce Isus ar fi putut merge spre nord 
trecând pe lângă Betșean. Având în vedere 
că Isus rămâne pentru o vreme în regiune 
(loan 4:40), putem deduce că nu graba, ci 
planul Tatălui dictează necesitatea ca El să 
treacă prin Samaria. Samaritenii și evreii 
se închinau aceluiași Dumnezeu și ambele 
popoare foloseau *Legea lui Moise (deși 
samaritenii îi aduseseră câteva modificări). 
Însă fiecare dispreţuia locul de închinare al 
celuilalt şi manifestau o ostilitate ce dura 
de secole. 

4:5. Unii identifică cetatea „Sihar” de aici 
cu Sihem (aflată în vecinătatea fântânii lui 

Iacov) sau, mai frecvent, cu actualul Askar 
(la 1,5 km [0,9 mi] nord-vest de fântână). 
4:6. Încă se cunoaște amplasamentul exact 
al fântânii lui lacov; de aici poate fi văzut 
muntele  Garizim, considerat sfânt de 
samariteni (pe baza Deut. 11:29; 27:12). 
Locul reprezintă punctul de pornire al unei 
*narațiuni care pune accentul pe geografia 
locurilor sfinte (îndeosebi 4:20). Deşi acest 
concept este străin majorităţii cititorilor 
occidentali contemporani, locuitorii din 
vechime erau puternic atrași de „locurile 
sfinte” speciale, pe care Isus le anulează în 
pasajul de față. 

„Ceasul al șaselea” înseamnă, în mod 
normal, la amiază; prin urmare, probabil 
că Isus și “ucenicii călătoreau de vreo șase 
ore. (Potrivit unui alt sistem de măsurare a 
timpului, mult mai puţin probabil în acest 
pasaj, „ceasul al şaselea” însemna ora 6 
seara — cf. 19:14 —, caz în care Isus și uce- 
nicii Săi ar fi fost pe punctul de a poposi 
acolo pe timpul nopții — 4:40). Uneori, călă- 
torii obosiţi ședeau jos, inclusiv în preajma 
fântânilor; cel mai relevant, în contextul 
de față, este Exodul 2:15 (episod despre 
care Josephus afirmă că, potrivit tradiției 
ebraice, s-ar fi petrecut la amiază). Cum 
la prânz era extrem de cald, majoritatea 
oamenilor căutau umbra şi adesea se odih- 
neau în acel moment al zilei. Femeile din 
zonă, care îndeobște veneau în grupuri să 
scoată apă, nu ar fi venit la ora aceea, pe 
arșița zilei; pe tot cuprinsul lumii medite- 
raneene, oamenii evitau să iasă sub dogoa- 
rea din miezul zilei, dacă nu erau siliți de 
împrejurări. Totuși, femeia aceasta n-a 
avut de ales, deoarece ea trebuia să vină 
singură (cu privire la motivele sale, vezi 
comentariul la 4:7). 


4:7- 26 
Un dar pentru o păcătoasă samariteană 


În cea de a patra evanghelie, darul *Duhului 
adus de Isus ia locul spălărilor ritualice ale 
lui loan Botezătorul (1:26, 33), purificării 
ceremoniale (2:6), *botezului *prozeliţi- 
lor (3:5) şi Sărbătorii Corturilor (7:37-39; 
9:7); de observat și discuţia privitoare la 


contextul fiecăruia dintre pasajele amintite. 
De asemenea, s-ar părea că darul se substi- 
tuie și celorlalte semnificaţii simbolice ale 
apei asociate cu locurile sfinte, bunăoară 
cu sanctuarele de vindecare (5:2-8) și cu 
fântâna lui Iacov (4:7- 26). Pentru cititorii 
lui loan, care aveau Duhul, dar nu îndepli- 
neau multe dintre ritualurile promovate de 
oponenții lor, contrastele acestea trebuie să 
fi fost o încurajare. 

4:7. Faptul că această femeie *samariteană 
vine la fântână singură, iar nu în tovărășia 
altor femei (ba, mai mult decât atât, în arșița 
zilei, când nu putea să le întâlnească întâm- 
plător) indică, probabil, că celelalte femei 
din Sihar nu o simpatizau, în cazul de faţă, 
din pricina antecedentelor ei matrimoniale 
(cf. comentariul la 4:18). Mulţi învăţători 
evrei îi avertizau pe bărbaţi să nu discute 
prea mult cu femeile, în general, însă le-ar 
fi evitat în mod special pe samaritence care, 
afirmau ei, erau necurate încă de la naştere. 
Alte istorisiri antice consemnează că une- 
ori până și a-i cere apă unei femei putea 
fi interpretat drept flirt; lucrul acesta era 
valabil cu atât mai mult în cazul unei femei 
care venea singură și la o oră nepotrivită. 
În împrejurarea de față, Isus încalcă o serie 
de convenţii sociale ale culturii sale. În 
plus, trebuie amintit că Isaac (prin trimisul 
său, Gen. 24:17), Iacov (Gen. 29:10) și Moise 
(Ex. 2:16-21) își cunoscuseră cu toții soțiile 
la fântână; un asemenea precedent crea, în 
preajma acestei fântâni, genul de ambigui- 
tate potenţială pe care bărbații religioși ar fi 
dorit să o evite. 

4:8. Uneori, rabinii își trimiteau “ucenicii 
să procure hrană. Mulți *farisei considerau 
necurate mare parte dintre mâncărurile 
samaritenilor. 

4:9. În acest verset, Ioan aduce informaţii 
privind contextul cultural. Deși relata- 
rea sa sumară ar putea cuprinde o notă 
*hiperbolică, animozitatea dintre evrei și 
samariteni era bine cunoscută; în câteva 
împrejurări condusese chiar la vărsare de 
sânge, necesitând intervenția romanilor. 
De regulă, iudeii îi priveau pe samariteni 
mai favorabil decât pe neamuri, însă opi- 
niile variau şi erau preponderent negative. 

În primă instanţă, femeia se raportează la 
această întâlnire din perspectivă etnică/ 
culturală: potrivit *Legii evreiești, până 
și vasul ei pentru apă (același termen ca 
în 2:6) era considerat necurat, impropriu 
folosirii de către evrei. Ironic este faptul că 
în Evanghelia lui loan numai neevreii recu- 
nosc evreitatea lui Isus (aici și în 18:33-35). 
4:10. „Apa vie” însemna, pur şi simplu, 
„proaspătă” sau „curgătoare“, spre deo- 
sebire de apa stătătoare sau de cea din 
fântână (cf. “Septuaginta şi textul ebraic al 
Lev. 14:6, 51, Num. 19:17; Zah. 14:8), însă, 
având în vedere propensiunea lui loan 
pentru exprimări cu dublu înțeles (vezi 
3:5), aici termenul ar putea avea și sensul 
de „apa vieţii”. Cf. Ier. 17:13. 

Unii cercetători au semnalat faptul că 
“rabinii afirmau că Tora, Legea, este darul 
lui Dumnezeu și apă vie. Însă Ioan folosește 
simbolismul în mod diferit, cu referire la 
Duhul (7:37-39). Aici, contextul se referă la 
Dumnezeu ca fiind Cel care ne oferă izvo- 
rul vieţii autentice (Is. 12:3; ler. 2:13). 

4:11. Isus nu are niciun vas pe care să-l 
coboare în fântână; mai mult decât atât, 
nici măcar cu un vas nu ar fi putut scoate 
apă „vie” (cu alte cuvinte, proaspătă sau 
curgătoare) dintr-o fântână. Nu știm ce 
adâncime avea fântâna respectivă în seco- 
lul I, dar în zilele noastre, adâncimea ei este 
în jur de 30 m [100 ft]. 

4:12. Apelul femeii la „părintele nostru 
lacov” este un afront adus învăţăturii 
ebraice potrivit căreia evreii erau copiii lui 
Iacov, în vreme ce samaritenii aveau mult 
sânge păgân. Cel care este mai mare decât 
Iacov (referitor la această temă, cf. și 8:53) 
nu o contrazice în acest punct, care este de 
importanță secundară față de ideea esenţi- 
ală pe care ar vrea ca femeia să o înțeleagă. 
4:13-14. Compară Sirah 24:21 (unde Înţe- 
lepciunea făgăduiește că oricine bea din 
ea, va înseta după mai mult). Dacă Isus 
face aluzie la fântâna lui Moise din Numeri 
21:16-18, ar putea (sau nu) fi o simplă coin- 
cidenţă faptul că pasajul urmează imediat 
după istorisirea despre șarpe (Num. 21:4-9), 
menționată în loan 3:14. 


Ioan 4:15-4:21] 


4:15. Imaginile referitoare la apă și la fân- 
tâni erau folosite deseori în mod simbolic 
în Antichitate; totuși, la fel ca multe alte 
personaje din scrierea lui loan, și femeia 
aceasta interpretează literal spusele lui Isus 
când, de fapt, El vorbește în sens figurat. 
Femeile neînstărite din zona rurală mer- 
geau de obicei să ia apă de la sursele din 
apropierea lor; ele își cufundau ulciorul 
sau alt recipient pentru apă în izvor și une- 
ori îl purtau pe cap, la întoarcere. 

4:16-17. Având în vedere ambiguitatea 
situației (vezi comentariul la 4:7), comen- 
tariul ei „N-am bărbat” ar putea însemna 
„Sunt disponibilă”. Fântânile erau locuri 
obișnuite pentru conversație, însă tot aici 
puteai să îți găsești și viitorul partener de 
căsnicie, așa cum se întâmplă în câteva 
istorisiri biblice bine-cunoscute (Gen. 24; 
29; Ex. 2). Deși este limpede că femeia a 
venit singură la fântână, evreul acesta stă 
de vorbă cu ea (contrar cutumei; loan 4:27) 
și se putea crede că întrebarea Lui sugera 
un anumit răspuns. Isus înlătură ambigui- 
tatea izvorâtă din refuzul Său de a respecta 
cutumele care reflectau prejudecățile etnice 
și de gen, iar nu din dorinţa de a flirta. 
4:18. Isus clarifică afirmaţia ei ambiguă: 
femeia fusese căsătorită de cinci ori, iar 
acum nu era căsătorită cu bărbatul cu care 
trăia. Dacă ar fi rămas văduvă de mai multe 
ori, oamenii din jur puteau foarte bine să 
creadă că era ceva în neregulă cu ea (cf. 
Gen. 38:11; Tob. 6:14-15). Situația mai pro- 
babilă era ca femeia să fi ieșit prin divorț 
din majoritatea sau din toate acele căsnicii; 
în cazul acesta, mulți dintre cititorii din 
Antichitate trebuie să fi crezut (pe drept 
cuvânt sau nu) că era ceva în neregulă cu 
ea. (De vreme ce își purta singură vasul 
pentru apă, putem deduce că nu era înde- 
ajuns de bogată încât să fi inițiat ea divor- 
țurile.) Samaritenii erau cel puţin la fel de 
evlavioși și de stricți ca evreii și se pare că 
femeia fusese ostracizată din comunitatea 
religioasă samariteană, care se identifica 
aproape în totalitate cu comunitatea sama- 
riteană în ansamblu (vezi comentariul la 
4:6-7). 

4:19. Faptul că femeia venise la fântână de 
una singură l-ar fi putut conduce pe un 
vizitator la concluzia că avea o reputaţie 
proastă; totuși, numai un profet putea oferi 
detalii despre cazul ei concret. Se credea 
că uneori profeţii pot cunoaște gândurile 
altor oameni (vezi comentariul la 1:42). 
Deși titulatura aceasta, atribuită adesea 
lui Isus, nu este adecvată (4:44; 6:14; 7:40; 
9:17), ea cel puţin duce conversaţia un pas 
mai departe, dincolo de punctul din 4:17. 
Totuși, se pare că samaritenii respingeau 
profeții biblici din perioada cuprinsă între 
Moise și cel care avea să aducă restaurarea, 
în vremurile de pe urmă. Samaritenii aștep- 
tau nu un profet oarecare, ci pe cel mai 
însemnat profet, unul asemenea lui Moise 
(Deut. 18:15-18); vezi loan 4:25. Dacă Isus 
este profet, atunci evreii au dreptate, iar 
samaritenii se înșală, ceea ce conduce la 
întrebarea din 4:20. 

4:20. Muntele Garizim, locul sfânt al sama- 
ritenilor, echivalentul Ierusalimului pentru 
iudaism, se putea vedea cu ușurință de la 
fântâna lui Iacov. Pentru evrei, Templul din 
Ierusalim era cel mai sacru loc de pe pământ. 
Pentateuhul samaritean, dimpotrivă, stabilea 
Garizimul drept loc adevărat de închinare. 
Fără îndoială că femeia foloseşte timpul 
trecut al verbului „a se închina” deoarece 
avea permanent în vedere separarea etnică 
dintre evrei și samariteni: cu aproximativ 
două secole mai înainte, în anul 128 î.H., 
un împărat evreu răsese de pe fața pămân- 
tului templul samaritean de pe munte, care 
de atunci rămăsese în ruine. Samaritenii 
îşi băteau joc de locul sfânt al evreilor ba 
chiar, o dată, la adăpostul întunericului, 
încercaseră să pângărească Templul din 
Ierusalim. La rândul lor, evreii își băteau 
joc de muntele Garizim și chiar construi- 
seră multe dintre *sinagogile lor astfel încât 
închinătorii să stea cu faţa spre Ierusalim. 
Samaritenii nu erau bine-veniţi în Templul 
din Ierusalim; astfel, dacă dreptatea era de 
partea evreilor (4:19) însemna că pentru ea 
nu mai era nicio nădejde. 

4:21. „Vine ceasul” era o expresie uzuală în 
limbajul profetic (1 Sam. 2:31; 2 Împ. 20:17; 


ler. 31:31). Anticii puneau mare preț pe 
„locurile sfinte”. 

4:22. Isus nu este neutru; El acceptă corec- 
titudinea poziției evreilor, fără a îngădui 
ca aceasta să persiste ca barieră ultimă în 
calea reconcilierii etnice (4:23). Într-o evan- 
ghelie ce se adresează, cel puţin în parte, 
creștinilor evrei respinși de sinagogile 
lor (vezi introducerea), acest detaliu este 
semnificativ. 

4:23-24. Atunci când vorbeşte despre 
„închinarea în Duh și adevăr”, Isus are, 
poate, în vedere identificarea, curentă în 
iudaismul antic, a Duhului cu inspiraţia 
profetică și cu împuternicirea, dar și pasa- 
jele *vechi-testamentare referitoare la închi- 
narea charismatică, profetică (îndeosebi 
1 Sam. 10:5; 1 Cron. 25:1-6). Având în 
vedere credinţa larg răspândită că Duhul 
profetic nu mai era pe deplin activ, cuvin- 
tele lui Isus trebuie să fi fost realmente 
șocante pentru ascultătorii din vechime. 
Ceasul ce are să vină (4:21) este deopo- 
trivă prezent și viitor; Isus pune natura 
lumii viitoare la dispoziţia “ucenicilor Săi, 
în viaţa lor prezentă (vezi comentariul la 
3:16). Pentru evreii şi samaritenii oprimați, 
ce tânjeau după făgăduinţa viitoare, și 
această afirmaţie era frapantă. 

4:25-26. Documente samaritene de mai 
târziu explică perspectiva samariteană cu 
privire la *mesia: Taheb, sau restauratorul, 
era un profet asemenea lui Moise (Deut. 
18:15-18). Unele dovezi sugerează că, prin- 
tre rolurile lui Taheb, se numără şi acela de 
a da învățătură. 


4:27-42 
Secerișul printre samariteni 


4:27. Norma pentru pietatea ebraică tra- 
dițională îi avertiza pe bărbaţi să nu vor- 
bească prea mult cu femeile (unii “rabini 
de mai târziu adăugau: nici măcar cu pro- 
pria soție!), atât din pricina ispitirii, cât şi 
(în special în sursele mai târzii) pentru că 
privitorii neinformați ar fi putut suspecta 
un act de infidelitate conjugală. Şi în cul- 
tura greacă și romană tradițională se con- 
sidera necuviincios ca o femeie căsătorită 


loan 4:22-4:34 


să discute cu bărbaţi într-un cadru neco- 
respunzător; deși cultura romană intrase 
în derivă, mare parte din lumea meditera- 
neană rurală (incluzând, probabil, Galileea 
și Samaria) păstrau o serie de tradiţii mai 
conservatoare. Faptul că ucenicii rămân 
uimiţi, dar totuși au suficientă încredere 
în învățătorul lor cât să nu pună întrebări 
despre situația respectivă este un semn al 
respectului pe care I-l purtau, o atitudine 
considerată potrivită pentru un ucenic cre- 
dincios. (Câteva istorisiri tradiționale evre- 
iești de mai târziu vorbesc despre rabini 
care își spulberaseră pur și simplu uceni- 
cii nerespectuoși, cu puterea privirii lor, 
transformându-i în mormane de cenușă, 
însă asemenea relatări au doar menirea 
de a ilustra principiul general potrivit 
căruia ucenicul nu trebuie să își înfrunte 
învățătorul!) 

4:28-30. La fel ca în alte culturi antice 
(bunăoară, legea romană), majoritatea 
evreilor nu aveau prea multă consideraţie 
pentru mărturia unei femei (vezi rabinii 
mai de târziu, dar îndeosebi Josephus, 
Antichități iudaice 4.219). De asemenea, 
mărturia unui păcătos era oricum lipsită 
de orice valoare; probabil că la fel stăteau 
lucrurile și în comunitatea samaritenilor. 
Cu toate acestea, femeia depune mărturie 
în aceeaşi manieră ca Filip (1:46). Faptul că 
se lasă distrasă de la scopul inițial pentru 
care venise la fântână (4:28) sugerează, 
probabil, că pentru ea apa oferită de Isus 
luase locul apei din fântâna lui Iacov. 
Cineva dintre cunoscuţii Rebecăi venise 
să-l cheme în casa lor pe bărbatul cu care 
fata se întâlnise la fântână (Gen. 24:28-32; 
cf. 29:13; Ex. 2:20). 

4:31-33. Învăţătorii din Antichitate folo- 
seau uneori mâncarea ca metaforă pentru 
hrana spirituală (vezi comentariul la 6:32). 
În *Vechiul Testament, această metaforă 
este corelată uneori cu chemarea adresată 
cuiva (ler. 15:16; cf. Ezec. 3:1-3). 

4:34. Folosirea imaginii hranei în sens figu- 
rat era ușor de înțeles în mediul social în 
care trăia Isus (Sir. 24:19-21), inclusiv cu 
referire la chemarea adresată cuiva (cf. 
ler. 15:16; Ezec. 3:1-3). Învăţătorii evrei 


Ioan 4:35-4:50 


considerau că, dintr-un anumit punct de 
vedere, lucrarea lui Dumnezeu se încheiase 
(lucrarea Sa de creaţie — Gen. 2:2), însă, din 
alt punct de vedere, era continuă (lucrarea 
Sa de susținere a creaţiei; vezi comentariul 
la 5:17). Aici, Isus face referire la o lucrare 
ce încununează toate celelalte lucrări înfăp- 
tuite de Dumnezeu; Isus desăvârșește, pe 
cruce, lucrarea Tatălui (19:30; cf. 17:4). 
4:35. „A ridica ochii” era o expresie uzu- 
ală în Vechiul Testament, cu sensul de 
„a privi” (ex.: Gen. 13:10; 18:2; 24:63-64), 
deși va fi folosită tot mai sporadic în ebra- 
ica târzie. Intervalul de referință pentru 
seceratul grâului era de la mijlocul lunii 
aprilie, până la sfârșitul lui mai; pe de 
altă parte, recoltarea orzului, care făcea 
holdele „albe” (literal, ca în traducerile 
VDC, NTR; cf. „coapte” — TINT), avea loc 
în luna martie. În Palestina, între semănat 
și seceriș treceau, de regulă, între patru și 
cinci luni. Unii cercetători sunt de părere 
că aici Isus citează un proverb ebraic ce se 
referă la cele patru luni dintre semănat și 
recoltare. 

4:36-38. În contextul de față, Isus și femeia 
samariteană seamănă, iar “ucenicii văd 
secerișul (v. 39). Versetul 37 pare să fie o 
adaptare a unui proverb popular bazat pe 
idei precum cea din Eclesiastul 2:18 — pre- 
schimbarea unui tablou de jale într-unul de 
bucurie. 

4:39-42. Eficiența mărturiei ei în cultura 
aceasta este surprinzătoare; vezi comen- 
tariul la 4:28-30. Acum, samaritenii cred 
pentru că L-au întâlnit pe Isus (precum în 
1:46-49), însă şi relaţia femeii cu comunita- 
tea din care făcea parte se schimbă datorită 
faptului că ea a devenit primul martor al 
lui Isus în locul acela. 

Cultura mediteraneană, îndeosebi în 
zonele rurale vaste precum Palestina, 
punea un accent deosebit pe virtutea ospi- 
talității. Cu toate acestea, de obicei evreii şi 
samaritenii nu se purtau ospitalier unii cu 
alții. Alegerea lui Isus de a înnopta acolo, de 
a mânca mâncare samariteană și a-i învăța 
pe samariteni (v. 40) trebuie să fi lezat sen- 


Li ERAI 


darea segregării rasiale în Statele Unite, în 


312 


anii 1950, a apartheidului în Africa de Sud, 
în anii 1980, ori a segregării etnice sau cul- 
turale prezente în multe alte societăți. Isus 
al evangheliilor este mult mai preocupat de 
oameni, decât de cutume (cf. 2:6-9). 


4:43-54 
Credință și vindecare în Galileea 


4:43-45. Vezi comentariul la Marcu 6:4; 
însă aici „patria” este, după câte s-ar părea, 
Iudeea (cf. Ioan 1:11). 

4:46. Cu privire la Cana, vezi 2:1. Caper- 
naum era situat la aproape o zi de mers față 
de locul acela. „Slujbaș al regelui” (NTR) 
înseamnă, probabil, că omul respectiv era 
unul dintre dregătorii de la curtea lui Irod 
Antipa, deși titlul oficial al lui Irod era de 
tetrarh, iar nu de rege; unii dintre slujbașii 
cârmuitorilor din familia Irozilor erau chiar 
dintre *neamuri (deşi, probabil că loan ar fi 
menţionat acest detaliu, dacă ar fi fost cazul 
și aici). Mulţi dintre ei locuiau în Tiberiada, 
situată la aproximativ 15 km [0,9 mi] de 
Capernaum (vezi comentariul la 6:23), însă 
se prea poate ca funcţionarul acesta să-și fi 
făcut reședința chiar în Capernaum. Isus, 
despre care nu se spune că ar fi intrat în 
Tiberiada (sau în Sepphoris, celălalt oraș 
important al Galileei), era extrem de critic 
cu Antipa (Luca 13:32; 23:9; cu privire la 
motivele Sale, cf. Mc. 6:17-29); se poate ca 
omul acesta, care vine la Isus, să fi fost un 
aristocrat bogat, probabil mult mai influen- 
tat de cultura greco-romană și care nu se 
bucura de respect, după standardele evre- 
iești mai stricte. 

4:47-49. „Coboară-le” (ANANIA) este 
un termen relevant deoarece Capernaum, 
pe ţărmul Mării Galileei, era situat la o 
altitudine mai joasă decât Cana. *Vechiul 
Testament condamna necredința în fața 
semnelor (Ex. 4:9; Num. 14:11); Evanghelia 
după loan dă glas unui ideal chiar mai 
înalt. Cu privire la riposta lui Isus și la 
insistența unei persoane care Îi solicită aju- 
torul, vezi comentariul la 2:4-5. 

4:50-54. Călătoria de la Capernaum până 
la cea mai probabilă amplasare a Canei 
este de mai puţin de 32 km [20 mi], un 


drum de o zi în Antichitate, însă, dacă între 
timp se va fi înserat, probabil că slujbașul 
va fi oprit să petreacă noaptea undeva, 
înainte de a continua călătoria. Minunile 
la distanţă erau rare, potrivit standardelor 
vechi-testamentare, dar și altor standarde 
evreiești sau greco-romane; în general, 
oameni credeau în profeţii sau în magi- 
cienii greci dacă aceştia erau prezenţi în 
persoană. Rarele istorisiri despre miracole 
înfăptuite la distanţă le dădeau de înţeles 
cititorilor din Antichitate că respectivii 
făcători de minuni aveau puteri extraor- 
dinare. În cazul lui Isus, singura condiţie 
necesară pentru înfăptuirea unor asemenea 
minuni este ca acela care-L căuta să creadă 
în puterea Sa. 


5:1-9a 
Vindecarea de la Betesda 


Sanctuarele de vindecare erau des întâlnite 
pe tot cuprinsul lumii antice, îndeosebi 
pentru venerarea lui Asclepios și a altor 
zeități populare, renumite pentru puterile 
lor tămăduitoare. Majoritatea acestor sanc- 
tuare impuneau celor ce veneau cu diferite 
probleme ca mai întâi să se purifice într-un 
bazin aflat în apropiere sau într-o altă 
sursă de apă. Pasajul acesta Îl prezintă pe 
Isus ca fiind mai puternic decât sanctuarele 
de vindecare specifice vremii Sale. Chiar 
mai important este faptul că acest capitol 
Îl revelează pe Isus ca trimis împuternicit 
al Tatălui (vezi „*apostol” în glosar), fiind 

astfel capabil să înfăptuiască lucrări divine 
chiar și în ziua de sabat. Punerea în con- 
trast a personajelor era o tehnică “retorică 
şi literară uzuală în Antichitate, aplicată, 
probabil, de Ioan în textul de faţă. 

5:1. loan nu precizează care sărbătoare 
religioasă prilejuise călătoria lui Isus la 
Ierusalim, deși unele manuscrise cuprind 
termenul „sărbătoarea“, care ar putea 
sugera Sărbătoarea Corturilor, ea fiind 
numită astfel în tradiția iudaică (iar nu 
Paștele). Însă adevărata problemă ridicată 
de acest episod este că Isus vindecă într-o 
zi de sabat (5:9b). 

5:2. În orașele greco-romane, existau în 
mod curent băi publice, iar oamenii se 
strângeau deseori aici. Un manuscris de la 
*OQumran atestă numele acestei scăldători, 
iar arheologii au descoperit în locul respec- 
tiv un bazin care se potrivește exact descri- 
erii din textul lui Ioan. Deși specialiștii nu 
au căzut de acord cu privire la localizarea 
Betesdei (sau la ortografierea numelui), 
mulți optează pentru plasarea ei sub actu- 
ala Mănăstire Sf. Ana din lerusalim, în 
imediata apropriere a Templului, pe direc- 
ţia nord-nord-est. Scăldătorile erau mari 
ca suprafață (de dimensiunea unei teren 
de fotbal) și aveau, în medie, o adâncime 
de șase metri (douăzeci de picioare). Locul 
despre care se vorbeşte aici cuprindea două 
bazine gemene, înconjurate de patru gale- 
rii sau porticuri și o a cincea galerie în mij- 
loc, care le despărțea (separând, probabil, 


Tabelul 4. Paralele între Ioan 5:1-17 și 9:1-34 


Ioan 5:1-17 


Incapabil să umble vreme de 38 de ani (5:5) 


Isus, iar nu scăldătoarea din Ierusalim, îi 


aduce vindecare (5:3—, 7) 


Să nu mai păcătuiești, ca să nu ți se întâmple 


ceva mai rău (5:14) 


Omul informează autoritățile cu privire la 


Isus (5:15) 


Isus face lucrările Tatălui (5:17) 


Ioan 9:1-34 
Orb din naștere (9:1) 


Isus folosește o scăldătoare din Ierusalim 
pentru a aduce vindecare (9:7) 


Cauza bolii nu a fost nici păcatul părinţilor, 
nici al celui în cauză (9:2) 


Omul refuză să se lepede de Isus înaintea 
autorităţilor (9:24-34) 


Isus a venit să împlinească lucrările Tatălui 
(9:34) 





loan 5:3-5:15 


bărbaţii de femei). Deși loan scrie după dis- 
trugerea lerusalimului, în anul 70, detaliile 
pe care și le aminteşte sunt precise. 

5:3. Locul acesta avea să fie folosit ulterior 
ca sanctuar păgân de vindecare; ținând 
cont de tendinţa anticilor de a da o nouă 
utilizare vechilor sanctuare, se prea poate 
ca și comunitatea evreiască din zilele lui 
Isus să fi considerat scăldătoarea un loc 
de vindecare. Fără îndoială că autoritățile 
de la Templu nu erau de acord cu aseme- 
nea credinţe — la urma urmelor, bazinele 
sacre situate în preajma unor sanctuare de 
vindecare erau specifice cultelor grecești, 
precum cel al lui Asclepios — însă religia 
populară ignoră adesea contradicţiile reli- 
gioase care le par mult mai clare liderilor 
religioși oficiali. 

5:4. Este posibil ca acest verset să nu existe 
în original (vezi notele din majoritatea tra- 
ducerilor), însă probabil că a fost adăugat 
timpuriu de un *scrib familiarizat cu tra- 
diția vindecărilor de la Betesda; el explică 
versetul 7, altminteri enigmatic. 

5:5. Omul bolise acolo mai mulți ani decât 
trăiau cei mai mulți în Antichitate — cam 
tot atâţia ani, cât rătăcise Israel prin pustie. 
Relatările despre vindecări precizau ade- 
sea de câtă vreme fusese bolnavă persoana 
în cauză, spre a scoate în evidenţă carac- 
terul extraordinar al tămăduirii săvârşite 
de către vindecător. Este evident că nimic 
altceva, nici măcar scăldătoarea aceea, nu 
reușise să îi redea sănătatea. 

5:6-9a. În 2:6 şi 3:5, Isus devine substitu- 
tul apei pentru curățirea ceremonială; în 
4:13-14, El substituie „apa sfântă” dintr-un 
loc sfânt al *samaritenilor. Aici, El este Cel 
care vindecă suferindul, nu apele presupus 
tămăduitoare. 


5:9b-—18 
Trădarea de sabat 


Naraţiunile scoteau adesea în evidenţă 
ideea principală prin antiteza dintre perso- 
naje; astfel, loan îl compară pe omul vin- 
decat în 5:1-9 cu cel vindecat în 9:1-7. Este 
posibil ca autorităţile locale să fi pus pre- 
siuni asupra unora dintre destinatarii lui 

Ioan, spre a-i convinge să urmeze exemplul 
celui dintâi; în schimb, loan îi îndeamnă să 
caute să îl imite pe cel de-al doilea (câteva 
decenii mai târziu, un guvernator roman 
avea să exercite presiuni asupra creștinilor, 
pentru ca aceștia să renunțe la devotamen- 
tul exclusiv față de Cristos, cruțându-le 
viața numai dacă se închinau statuii împă- 
ratului și altor zeități.) 

5:9b-—10. Regulile biblice interziceau munca 
în ziua de sabat, nefiind permisă nici măcar 
strângerea lemnelor pentru foc (Num. 
15:32-36). În zilele lui Isus, *legea ebraică 
interzicea explicit căratul unor obiecte în 
ziua de sabat, considerând-o tot o formă de 
muncă. 

5:11-13. Mulți învățători interziceau şi 
tratamente minore în ziua de sabat — reme- 
diile aplicate de medici, atunci când viața 
pacientului nu era în pericol. Faptul că 
Isus acţionează în numele lui Dumnezeu, 
înfăptuind o minune, iar nu aplicând un 
tratament medical ar fi trebuit să anuleze 
relevanta acestei discuţii; însă argumentele 
în favoarea Legii se bazează adesea pe ana- 
logii, iar autorităţile din acest pasaj consi- 
deră, probabil, că vindecarea săvârșită de 
Isus este similară cu vindecarea prin trata- 
ment medical. 

5:14. Se poate ca omul să se fi dus la Templu 
pentru a se închina și pentru a mulțumi 
lui Dumnezeu pentru vindecarea de care 
avusese parte (cf. Lev. 14:10; Ps. 56:12); 
însă Templul domina spaţiul public din 
Ierusalim. În Biblie, suferințele erau uneori 
(nu întotdeauna -— cf. 9:2-3; ex.: 2 Sam. 4:4; 
1 Împ. 14:4; 2 Împ. 13:14) o pedeapsă pentru 
păcat (ex.: 1 Împ. 13:4; 2 Împ. 1:4; 2 Cron. 
16:12). Aici, Isus rostește un avertisment 
privitor la o judecată mai mare — probabil 
“Invierea în vederea judecății (cf. 5:29). 
5:15-16. După câte se pare, omul acesta 
procedează exact pe dos decât omul cre- 
dincios, vindecat în 9:30-34, cu care loan 
îl și pune în contrast. Comportamentul 
lui amintește, poate, de cei care părăsiseră 
bisericile din care făceau parte cititorii lui 
Ioan şi trecuseră de partea adversarilor lor, 
trădându-i și expunându-i persecuțiilor 


(vezi introducerea la 1 loan, în cuprinsul 
acestui comentariu). 

5:17. Faptul că Dumnezeu continua să 
lucreze, încă din momentul creaţiei, și că 
susținea lumea chiar și în ziua de sabat 
era unanim acceptat. Isus afirmă, prin ana- 
logie, că ceea ce este legitim în cazul lui 
Dumnezeu, cu privire la susținerea creaţiei 
Sale, este legitim și în dreptul Lui Însuși. 
5:18. În rugăciunile evreiești, Dumnezeu 
era numit adesea „Iată”, cu sensul de Tată 
al lui Israel; aici, problema stă în faptul că 
Isus pare a conferi o conotaţie specială rela- 
tiei Sale cu Tatăl (vezi, de ex.: Ex. 4:22-23; 
Is. 63:16; 64:8; ler. 3:19). De vreme ce El pare 
să uzurpe o serie de prerogative atribuite 
exclusiv lui Dumnezeu (5:17 — dreptul de a 
lucra în ziua de sabat), ascultătorii Săi cred 
că Isus Își revendică o poziţie egală cu cea 
a lui Dumnezeu, pretenţie care, cum este 
și firesc, le pare blasfematoare (cf. Is. 14:14; 
Ezec. 28:2). *Rabinii din secolul II îi acuzau 
pe mulți evrei creştini că ar crede în doi 
dumnezei; unii rabini de mai târziu afir- 
mau chiar, despre cei care căutau să devină 
independenți față de Dumnezeu, că se 
poartă ca și cum ar fi „egali“ cu Dumnezeu. 
Până şi grecii, pentru care graniţa dintre 
divin și muritor era relativ fluidă, consi- 
derau obraznice încercările omului de a se 
proclama zeu. Puteai „anula” o lege biblică 
neluând-o în seamă; astfel, ei au sentimen- 
tul că Isus „distrugea” (literal) sabatul. 


5:19-29 
Relația lui Isus cu Tatăl 


Isus caută să rafineze înțelegerea lor cu 
privire la relația Sa cu Tatăl; departe de 
a uzurpa cinstea cuvenită lui Dumnezeu 
(5:18), Isus acționează numai sub auto- 
ritatea Tatălui şi în concordanță cu voia 
Acestuia. 

5:19. Isus le nuanțează înțelegerea cu pri- 
vire la acest subiect, aplicând o altă ana- 
logie: înțelepciunea comună dicta ca fiii 
să își imite taţii. Departe de a pretinde 
că poziția Sa rivalizează cu cea a Tatălui 
(așa cum fusese acuzat), în acest verset 
Isus subliniază supunerea Sa față de Tatăl 

(ascultarea filială era o virtute importantă 
în Antichitate). Însă ofensa stă în faptul că 
Isus pretinde că este Fiul lui Dumnezeu 
(și că Îl vede în permanență pe Acesta), 
într-un fel unic, care nu li se aplică şi lor. 
Jocurile de cuvinte erau uzuale. 
Dumnezeu Şi-a continuat lucrarea de crea- 
tie și în timpul sabatului (vezi comentariul 
la 5:17); ceea ce Isus „face” sau „înfăptu- 
iește” aici (poieo) este că „face [bine] un om” 
în ziua de sabat (7:23), o posibilă aluzie la 
versiunea Septuaginta a pasajului Geneza 
1:26-27, unde mai întâi Dumnezeu a „făcut 
un om”. În versetele respective, Dumnezeu 
a făcut omenirea „după chipul și asemăna- 
rea Noastră”; este posibil ca Isus să suge- 
reze lucrarea comună a Tatălui și Fiului. 
5:20. Unii mistici evrei pretindeau că pri- 
mesc viziuni din partea lui Dumnezeu, 
însă limbajul folosit de Isus merge și mai 
departe, sugerând o continuă experiere a 
lui Dumnezeu. De regulă, taţii își iubeau 
fiii; şi despre Dumnezeu se spunea că 
iubește pe Israel (firește că, în acest context, 
aserțiunea lui Isus este chiar mai specială). 
5:21-22. Dacă Isus ia parte la lucrarea 
inițială și la cea continuă de creație a 
Tatălui (vezi comentariul la 1:3; 7:23), El 
se poate bucura și de prerogativa viitoare 
a Acestuia, de a învia morții. Deși unele 
texte *vechi-testamentare vorbeau despre 
un împărat care avea să domnească sub 
autoritatea lui Dumnezeu (Dan. 7:13-14; 
cf. loan 5:27), învierea şi judecarea celor 
morți constituiau o prerogativă divină, 
rezervată exclusiv lui Dumnezeu, așa cum 
se repeta zilnic în rugăciunile evreilor 
(„Dumnezeul care înviază morții”). Unele 
texte ebraice, preluând probabil modelele 
greceşti, delegă o parte din judecata din 
viața de dincolo unor persoane precum 
Enoh sau Abel, ori poate chiar *Fiului 
Omului, însă judecata supremă este o 
prerogativă divină. Pentru adversarii săi, 
această afirmaţie suna a diteism (ofensă de 
care unii rabini de mai târziu îi acuzau pe 
creştini). Pretinzând că Tatăl „i dăduse” 
Lui această autoritate, Isus susține, de 
fapt, că El exercită autoritatea delegată, ca 
împuternicit al Tatălui (iudaismul accepta 

bărbaţii de femei). Deşi loan scrie după dis- 
trugerea lerusalimului, în anul 70, detaliile 
pe care și le amintește sunt precise. 

5:3. Locul acesta avea să fie folosit ulterior 
ca sanctuar păgân de vindecare; ținând 
cont de tendința anticilor de a da o nouă 
utilizare vechilor sanctuare, se prea poate 
ca și comunitatea evreiască din zilele lui 
Isus să fi considerat scăldătoarea un loc 
de vindecare. Fără îndoială că autoritățile 
de la Templu nu erau de acord cu aseme- 
nea credinţe — la urma urmelor, bazinele 
sacre situate în preajma unor sanctuare de 
vindecare erau specifice cultelor grecești, 
precum cel al lui Asclepios — însă religia 
populară ignoră adesea contradicţiile reli- 
gioase care le par mult mai clare liderilor 
religioși oficiali. 

5:4. Este posibil ca acest verset să nu existe 
în original (vezi notele din majoritatea tra- 
ducerilor), însă probabil că a fost adăugat 
timpuriu de un *scrib familiarizat cu tra- 
diția vindecărilor de la Betesda; el explică 
versetul 7, altminteri enigmatic. 

5:5. Omul bolise acolo mai mulți ani decât 
trăiau cei mai mulţi în Antichitate — cam 
tot atâția ani, cât rătăcise Israel prin pustie. 
Relatările despre vindecări precizau ade- 
sea de câtă vreme fusese bolnavă persoana 
în cauză, spre a scoate în evidenţă carac- 
terul extraordinar al tămăduirii săvârşite 
de către vindecător. Este evident că nimic 
altceva, nici măcar scăldătoarea aceea, nu 
reuşise să îi redea sănătatea. 

5:6-9a. În 2:6 și 3:5, Isus devine substitu- 
tul apei pentru curățirea ceremonială; în 
4:13-14, El substituie „apa sfântă” dintr-un 
loc sfânt al *samaritenilor. Aici, El este Cel 
care vindecă suferindul, nu apele presupus 
tămăduitoare. 


5:9b-—18 
Trădarea de sabat 


Naraţiunile scoteau adesea în evidență 
ideea principală prin antiteza dintre perso- 
naje; astfel, loan îl compară pe omul vin- 
decat în 5:1-9 cu cel vindecat în 9:1-7. Este 
posibil ca autoritățile locale să fi pus pre- 
siuni asupra unora dintre destinatarii lui 

Ioan, spre a-i convinge să urmeze exemplul 
celui dintâi; în schimb, loan îi îndeamnă să 
caute să îl imite pe cel de-al doilea (câteva 
decenii mai târziu, un guvernator roman 
avea să exercite presiuni asupra creștinilor, 
pentru ca aceștia să renunţe la devotamen- 
tul exclusiv față de Cristos, cruțându-le 
viața numai dacă se închinau statuii împă- 
ratului și altor zeități.) 

5:9b-10. Regulile biblice interziceau munca 
în ziua de sabat, nefiind permisă nici măcar 
strângerea lemnelor pentru foc (Num. 
15:32-36). În zilele lui Isus, *legea ebraică 
interzicea explicit căratul unor obiecte în 
ziua de sabat, considerând-o tot o formă de 
muncă. 

5:11-13. Mulţi învăţători interziceau şi 
tratamente minore în ziua de sabat — reme- 
diile aplicate de medici, atunci când viața 
pacientului nu era în pericol. Faptul că 
Isus acţionează în numele lui Dumnezeu, 
înfăptuind o minune, iar nu aplicând un 
tratament medical ar fi trebuit să anuleze 
relevanţa acestei discuţii; însă argumentele 
în favoarea Legii se bazează adesea pe ana- 
logii, iar autorităţile din acest pasaj consi- 
deră, probabil, că vindecarea săvârșită de 
Isus este similară cu vindecarea prin trata- 
ment medical. 

5:14. Se poate ca omul să se fi dus la Templu 
pentru a se închina și pentru a mulțumi 
lui Dumnezeu pentru vindecarea de care 
avusese parte (cf. Lev. 14:10; Ps. 56:12); 
însă Templul domina spațiul public din 
Ierusalim. În Biblie, suferinţele erau uneori 
(nu întotdeauna — cf. 9:2-3; ex.: 2 Sam. 4:4; 
1 Împ. 14:4; 2 Împ. 13:14) o pedeapsă pentru 
păcat (ex.: 1 Împ. 13:4; 2 Împ. 1:4; 2 Cron. 
16:12). Aici, Isus rostește un avertisment 
privitor la o judecată mai mare - probabil 
“învierea în vederea judecății (cf. 5:29). 
5:15-16. După câte se pare, omul acesta 
procedează exact pe dos decât omul cre- 
dincios, vindecat în 9:30-34, cu care loan 
îl și pune în contrast. Comportamentul 
lui aminteşte, poate, de cei care părăsiseră 
bisericile din care făceau parte cititorii lui 
Ioan și trecuseră de partea adversarilor lor, 
trădându-i și expunându-i persecuțiilor 


(vezi introducerea la 1 loan, în cuprinsul 
acestui comentariu). 

5:17. Faptul că Dumnezeu continua să 
lucreze, încă din momentul creaţiei, și că 
susținea lumea chiar și în ziua de sabat 
era unanim acceptat. Isus afirmă, prin ana- 
logie, că ceea ce este legitim în cazul lui 
Dumnezeu, cu privire la susținerea creației 
Sale, este legitim și în dreptul Lui Însuși. 
5:18. În rugăciunile evreieşti, Dumnezeu 
era numit adesea „lată”, cu sensul de Tată 
al lui Israel; aici, problema stă în faptul că 
Isus pare a conferi o conotaţie specială rela- 
tiei Sale cu Tatăl (vezi, de ex.: Ex. 4:22-23; 
Is. 63:16; 64:8; Ier. 3:19). De vreme ce El pare 
să uzurpe o serie de prerogative atribuite 
exclusiv lui Dumnezeu (5:17 — dreptul de a 
lucra în ziua de sabat), ascultătorii Săi cred 
că Isus Își revendică o poziție egală cu cea 
a lui Dumnezeu, pretenţie care, cum este 
și firesc, le pare blasfematoare (cf. Is. 14:14; 
Ezec. 28:2). *Rabinii din secolul II îi acuzau 
pe mulți evrei creștini că ar crede în doi 
dumnezei; unii rabini de mai târziu afir- 
mau chiar, despre cei care căutau să devină 
independenți față de Dumnezeu, că se 
poartă ca și cum ar fi „egali“ cu Dumnezeu. 
Până și grecii, pentru care granița dintre 
divin și muritor era relativ fluidă, consi- 
derau obraznice încercările omului de a se 
proclama zeu. Puteai „anula” o lege biblică 
neluând-o în seamă; astfel, ei au sentimen- 
tul că Isus „distrugea” (literal) sabatul. 


5:19-29 
Relaţia lui Isus cu Tatăl 


Isus caută să rafineze înțelegerea lor cu 
privire la relația Sa cu Tatăl; departe de 
a uzurpa cinstea cuvenită lui Dumnezeu 
(5:18), Isus acționează numai sub auto- 
ritatea Tatălui și în concordanță cu voia 
Acestuia. 

5:19. Isus le nuanţează înțelegerea cu pri- 
vire la acest subiect, aplicând o altă ana- 
logie: înțelepciunea comună dicta ca fiii 
să își imite taţii. Departe de a pretinde 
că poziția Sa rivalizează cu cea a Tatălui 
(așa cum fusese acuzat), în acest verset 
Isus subliniază supunerea Sa față de Tatăl 

loan 5:17-5:21 


(ascultarea filială era o virtute importantă 
în Antichitate). Însă ofensa stă în faptul că 
Isus pretinde că este Fiul lui Dumnezeu 
(și că ÎI vede în permanență pe Acesta), 
într-un fel unic, care nu li se aplică și lor. 
Jocurile de cuvinte erau uzuale. 
Dumnezeu Şi-a continuat lucrarea de crea- 
tie și în timpul sabatului (vezi comentariul 
la 5:17); ceea ce Isus „face” sau „înfăptu- 
iește” aici (poieo) este că „face [bine] un om” 
în ziua de sabat (7:23), o posibilă aluzie la 
versiunea Septuaginta a pasajului Geneza 
1:26-27, unde mai întâi Dumnezeu a „făcut 
un om”. În versetele respective, Dumnezeu 
a făcut omenirea „după chipul și asemăna- 
rea Noastră”; este posibil ca Isus să suge- 
reze lucrarea comună a Tatălui și Fiului. 
5:20. Unii mistici evrei pretindeau că pri- 
mesc viziuni din partea lui Dumnezeu, 
însă limbajul folosit de Isus merge și mai 
departe, sugerând o continuă experiere a 
lui Dumnezeu. De regulă, taţii își iubeau 
fiii; şi despre Dumnezeu se spunea că 
iubește pe Israel (firește că, în acest context, 
aserţiunea lui Isus este chiar mai specială). 
5:21-22. Dacă Isus ia parte la lucrarea 
iniţială și la cea continuă de creație a 
Tatălui (vezi comentariul la 1:3; 7:23), El 
se poate bucura și de prerogativa viitoare 
a Acestuia, de a învia morţii. Deşi unele 
texte *vechi-testamentare vorbeau despre 
un împărat care avea să domnească sub 
autoritatea lui Dumnezeu (Dan. 7:13-14; 
cf. loan 5:27), învierea și judecarea celor 
morți constituiau o prerogativă divină, 
rezervată exclusiv lui Dumnezeu, așa cum 
se repeta zilnic în rugăciunile evreilor 
(„Dumnezeul care înviază morţii”). Unele 
texte ebraice, preluând probabil modelele 
grecești, delegă o parte din judecata din 
viața de dincolo unor persoane precum 
Enoh sau Abel, ori poate chiar *Fiului 
Omului, însă judecata supremă este o 
prerogativă divină. Pentru adversarii săi, 
această afirmație suna a diteism (ofensă de 
care unii rabini de mai târziu îi acuzau pe 
creştini). Pretinzând că Tatăl „i dăduse” 
Lui această autoritate, Isus susține, de 
fapt, că El exercită autoritatea delegată, ca 
împuternicit al Tatălui (iudaismul accepta 


loan 5:23-5:35 


principiul legal al reprezentării; cf. „*apos- 
tol” în glosar). Ideea unui Fiu ca împuter- 
nicit al Tatălui străbate toată această secți- 
une a Evangheliei lui loan și contracarează 
obiecţia lor din versetul 18. (În termeni tri- 
nitarieni, Isus este divin în aceeași măsură 
cu Tatăl, însă distinct ca persoană şi Se 
supune Tatălui.) 

5:23. În lumea mediteraneană antică, orga- 
nizată în jurul relaţiilor de rudenie, com- 
portamentul față de un anumit membru 
din familie reflecta atitudinea față de fami- 
lia respectivă în ansamblul ei. Câteodată, 
Dumnezeu le acorda unora cinstea de a fi 
reprezentanţi ai Săi (Ps. 2:11-12; Is. 60:1-2), 
însă nimeni nu trebuia să primească ace- 
eaşi onoare ca Dumnezeu (Is. 42:8; 48:11; 
cf. Ex. 20:5). Ascultătorii lui Isus puteau 
interpreta cu ușurință afirmaţia lui Isus de 
aici drept pretenţie de divinitate. 

5:24-25. Se presupunea că “viața veșnică, 
viaţa lumii viitoare, este disponibilă doar 
după învierea morţilor; însă Isus le oferă 
deja o viață nouă celor care își pun încre- 
derea în El. 

5:26. Textele evreiești din afara Palestinei 
afirmau că Dumnezeu este Singurul ce are 
viață „prin Sine Însuși” („necreată”, „năs- 
cută din sine” etc.); la fel ca în unele scri- 
eri grecești, ele ÎI descriau pe Dumnezeul 
suprem ca existând fără vreo sursă din 
afara Sa. Deși, în alte contexte, Ioan folo- 
sește sintagma într-un sens mai general 
(6:53), pasajul de față compară prerogati- 
vele lui Isus cu cele ale Tatălui, sugerând 
că, la fel ca în izvoarele istorice evreiești 
din *diaspora, aici termenul se referă la 
caracterul etern necreat al lui Isus. 

5:27. Fiul Omului din Daniel 7:13-14 urma 
să cârmuiască în numele lui Dumnezeu, în 
“Împărăţia viitoare; cârmuirea includea și 
înfăptuirea judecății. 

5:28-29. Vechiul Testament (Dan. 12:2) şi 
mare parte din iudaismul antic susțineau 
învățătura despre o “înviere atât a celor 
neprihăniți, cât și a celor păcătoşi, care urma 
să aibă loc în ziua de pe urmă. (Unele cer- 
curi din iudaismul antic propovăduiau doar 
o înviere a celor drepți; alții, dimpotrivă, 
susțineau că oamenii răi aveau să fie înviați 

doar temporar, în vederea judecății, apoi 
nimiciți; o a treia grupare afirma că cei răi 
vor fi înviați pentru o judecată veșnică. Alții, 
precum *saducheii și, probabil, mulți evrei 
elenizați din diaspora negau o înviere vii- 
toare.) Vechiul Testament și iudaismul afir- 
mau că Dumnezeu îi va judeca pe oameni 
după faptele lor. „Morminte” ar putea duce 
cu gândul la Isaia 26:19 în Septuaginta. 


5:30-47 

Martorii lui Isus 

5:30. Astfel, Isus este un skaliakh — sau 
reprezentant - credincios; “legea ebraică 
spunea că reprezentantul cuiva era echiva- 
lentul celui reprezentat (cu alte cuvinte, era 
susținut de autoritatea deplină a acestuia), 
în măsura în care împuternicitul îl repre- 
zenta cu credincioșie. Moise și profeții din 
*Vechiul Testament era consideraţi uneori 
trimișii lui Dumnezeu. 

5:31. Aici, Isus citează principiul vechi-tes- 
tamentar, fundamental pentru Legea evre- 
iască de mai târziu (atât cea a rabinilor, 
cât și cea din *Manuscrisele de la Marea 
Moartă), potrivit căruia pentru a dovedi 
vinovăția într-un proces (pentru o culpă 
capitală), era necesară depoziţia a doi 
martori (Deut. 17:6; 19:15). Mărturiile erau 
esenţiale în curțile evreiești de judecată din 
Antichitate. 

5:32. Învăţătorii evrei vorbeau uneori des- 
pre Dumnezeu în termeni indirecți (aici, 
„Altul”). 

5:33-34. Cu privire la loan Botezătorul ca 
martor, vezi comentariul la 1:6-8. Cei care 
luau cuvântul în curțile de judecată fur- 
nizau uneori dovezi, chiar dacă simultan 
contestau că ele ar fi fost absolut necesare. 
5:35. În perioada irodiană, candelele cu ulei 
ce se țineau în mână erau prea mici, pentru 
a răspândi multă lumină (în mod normal, 
luminau cam cât o lumânare obișnuită), 
deci o asemenea candelă simboliza doar o 
reflectare minoră a „luminii“. Unii învăță- 
tori evrei făceau referire la o personalitate 
de seamă, precum un patriarh sau un mare 
rabin, numindu-l „candelă” sau lumină 
în lume. 


5:36-37. Mărturia Tatălui trebuia să fie 
mai mult decât suficientă. Se presupunea 
că, la Sinai, Israel văzuse înfățișarea exte- 
rioară și auzise glasul lui Dumnezeu (cf. 
EX. 19:9, 11; 24:10-11; Sir. 17:13; însă cf. 
amendamentului din Deut. 4:12) și accep- 
tase cuvântul Său, rostit prin trimisul Său 
Moise; Isus afirmă că tocmai generaţia din 
vremea Lui respinge cea mai completă 
revelaţie a lui Dumnezeu, trimisă lor (cf. 
Ioan 1:11, 14-18). Evreii vorbitori de limbă 
greacă considerau că Înţelepciunea este 
imaginea lui Dumnezeu (Înţ. Sol. 7:26; la 
fel și *Philon din Alexandria, cu privire la 
logos); vezi comentariul la loan 1:1-18. 
5:38. Ei pretindeau că au cuvântul lui 
Dumnezeu, în Legea ce le fusese dăruită la 
Sinai (cf. 5:37, 39), însă nu înțelegeau toc- 
mai esenţa. 

5:39-40. Până şi *neamurile apreciau râvna 
poporului evreu pentru Scripturile lor, iar 
diverse grupări (inclusiv cea amintită în 
*Manuscrisele de la Marea Moartă) puneau 
un accent deosebit pe cercetarea atentă 
a Scripturilor. Scriptura afirma „fă asta, 
și vei trăi”, frază pe care învățătorii evrei 
o înțelegeau ca „fă asta, și vei avea parte 
de viaţă în lumea de apoi”. Prin urmare, 
ei credeau că omul poate avea viață veş- 
nică prin Scripturi; însă aici, Isus spune că 
Scripturile mărturisesc despre El, astfel că 
a-L respinge pe El echivalează cu a nu te 
supune Scripturilor. 

5:41-44. Reprezentantul Tatălui vine în 
numele Acestuia, iar nu în nume propriu; a 
respinge trimisul unei persoane însemna să 
respingi autoritatea persoanei respective. 
5:45-47. Moise a depus mărturie despre 
Isus în scrierile sale (primele cinci cărți 
din Vechiul Testament îi erau atribuite 
lui). Iudaismul antic îl considera pe Moise 
un mijlocitor pentru Israel (concepţie evi- 
dentă, bunăoară, în scrierile lui *Josephus, 
ale rabinilor și în * Testamentul lui Moise); 
însă Isus afirmă că, dimpotrivă, Moise va fi 
acuzatorul lor. Învăţătorii evrei îl priveau 
pe Moise ca figura profetică centrală a isto- 
riei lor, ba chiar și mulți păgâni auziseră 
despre el, ca legiuitorul lui Israel. Moise a 
scris despre un profet asemenea lui (Deut. 

18:18), însă având în vedere contextul mai 
larg al Evangheliei după Ioan, Isus ar putea 
face referire aici la experimentarea de către 
Moise a slavei divine (vezi comentariul la 
1:14-18). 


6:1-15 
O nouă masă de Paşte 


După ce vorbește despre Moise (5:45-47), 
Isus continuă cu un semn ce era de așteptat 
din partea unui nou profet ca Moise (Deut. 
18:15): asigurarea manei. 

6:1. Deși străinii îl numeau, pe drept 
cuvânt, „lac”, galileenii numeau întinderea 
aceea de apă „Marea” Galileei. 

6:2. În Antichitate, orice potenţial mijloc de 
vindecare atrăgea un public numeros (aşa 
se întâmpla, bunăoară, în cazul izvoarelor 
termale sau al sanctuarelor de tămăduire). 
Se pare că făcătorii de minuni erau mai 
rari în perioada respectivă, însă chiar și cei 
falși (precum acel Alexandru menționat de 
*Lucian) sau cei care promiteau semne pro- 
fetice, dar ulterior nu le înfăptuiau (cum 
erau unii pretinși profeți, amintiţi în scri- 
erile lui *Josephus) atrăgeau deseori mari 
mulțimi. 

6:3-4. Dacă evenimentele din capito- 
lul 5 avuseseră loc cu prilejul Sărbătorii 
Corturilor (vezi comentariul la 5:1), iar cele 
din textul de faţă se petrec de Paște și dacă 
această secțiune din loan respectă ordinea 
cronologică a întâmplărilor, atunci între 
capitole trebuie să se fi scurs jumătate de 
an. Aranjarea cronologică se potriveşte cu 
descrierea ierbii, din 6:10. 

6:5-6. Uneori, oamenii (ex.: generalii) tes- 
tau înțelegerea sau hotărârea celor din 
jur; și unii învățători le puneau întrebări 
“ucenicilor lor, numai pentru a-i pune la 
încercare. 

6:7. Pâinea necesară pentru a hrăni mul- 
țimea ar fi costat echivalentul salariului 
pentru două sute de zile de muncă, cuvenit 
unui ţăran sau unui muncitor necalificat; 
atunci când era penurie de alimente (situa- 
ție pe care o asemenea mulțime ar fi putut-o 
crea în satele dimprejur), simbria pentru o 
zi de muncă putea hrăni doar o singură 


Ioan 6:8-6:15 


familie. Deşi probabil că pescarii câștigau 
mai rapid o asemenea sumă, ea reprezenta, 
totuși, un sacrificiu însemnat pentru punga 
comună a ucenicilor (12:6;13:29). 

6:8-9. Pâinile de „orz” amintesc de 
2 Împărați 4:42-A44, unde Elisei înmulțește 
astfel pâini. De asemenea, scepticismul 
lui Filip şi al lui Andrei îl oglindește pe 
cel al unuia dintre profeţii-ucenici ai lui 
Elisei (2 Împ. 4:43; cf. Num. 11:21-22). 
(Unii cercetători atrag atenţia și asupra 
prezenţei ajutorului lui Elisei, din 2 Împ. 
4:38, 41; *LXX folosește acolo același 
cuvânt pentru „băiețel” precum Andrei, 
aici.) Şi în pasajul din Vechiul Testament 
se spune că a mai rămas pâine, deşi Elisei 
hrănise două sute de persoane cu doar 
douăzeci de pâini. Pâinea era alimentul 
de bază în dieta mediteraneană antică; 
orzul era mai ieftin decât grâul, astfel că 
se puteau cumpăra, cu același preț, mai 
multe pâini. Peștele era un aliment curent 
în Galileea, iar uneori era pus la uscat; 
majoritatea oamenilor nu își permiteau să 
mănânce carne în mod regulat. 

6:10. Oamenii ședeau adesea pe scaune, 
însă la ospeţe (precum cel de Paște), „stă- 
teau întinși” (după cum precizează și ter- 
menul grecesc folosit aici). Primăvara era 
anotimpul când, în preajma Paştelui (cf. 
6:4), iarba era cea mai deasă şi mai fru- 
moasă; astfel, era mai confortabil să șezi 
pe pământ (în pustie, în multe zone iarba 
lipsea). loan numără cinci mii de „bărbaţi” 
(termenul grecesc folosit aici face dife- 
renţă între cele două sexe și, de regulă, în 
Antichitate la numărătoare se luau în cal- 
cul doar bărbaţii); dacă punem la socoteală 
și femeile şi copiii, mulțimea putea ajunge 
foarte bine la o cifră de patru ori mai mare. 
În cazul acesta, Isus se adresa, probabil, 
unei mulțimi comparabile cu capacitatea 
amfiteatrului destinat adunărilor cetățe- 
nești dintr-un oraș mare precum Efes, şi 
cel puțin de patru ori mai numeroase decât 
capacitatea amfiteatrului din Sepphoris, 
un important oraș din Galileea; nu era un 
lucru tocmai de neglijat să te poți adresa 
unei asemenea mulțimi. 

6:11. De obicei, în casele evreiești, capul 
familiei înălța mulțumiri înainte de (și, cel 
puțin potrivit tradiţiilor atestate de mai târ- 
ziu, și după) masă. O binecuvântare stan- 
dard din perioada târzie este: „Binecuvântat 
eşti Tu, Doamne Dumnezeul nostru, care 
ne dai pâine din pământ.” Miracolele con- 
stând în înmulțirea pâinii apar în Vechiul 
Testament (cf., de ex.: 1 Împ. 17:16; 19:8) şi 
ocazional în tradiția ebraică extrabiblică (cf. 
uleiul din tradițiile târzii despre *Macabei) 
și în textele greco-romane; aici, preceden- 
tul la care se face referire cu prioritate este 
2 Împ. 4:42—44 (vezi comentariul la 6:8-9) și 
îndeosebi mana din Exod 16 (vezi comen- 
tariul la 6:31-33). 

6:12. Relevantă în acest context ar putea 
fi o veche cutumă romană, care impunea 
gazdei să ofere suficientă mâncare, încât 
la finalul mesei să mai rămână câte ceva; 
Isus este amfitrionul desăvârșit. În mod 
cert, relevantă este minunea similară din 
2 Împărați 4:44. Moraliştii greco-romani 
şi învățătorii evrei detestau risipa; deși 
pâinea suplimentară fusese oferită în mod 
miraculos, ea nu trebuia desconsiderată și 
irosită. 

6:13. Cantitativ, resturile depășesc cu mult 
ceea ce avuseseră la început; faptul că au 
reușit să umple numărul maxim de coșuri 
pe care le puteau căra subliniază amploa- 
rea miracolului. 

6:14. Termenul „prorocul” duce cu gân- 
dul la profetul asemenea lui Moise, din 
Deuteronom 18:15-18. În zilele lui Moise, 
Dumnezeu dăruise în mod miraculos 
pâine din ceruri - mana. În perioada 
Paștelui (loan 6:4), speranţele de eliberare 
se intensificau și mai mult decât de obicei, 
deoarece poporul evreu își reamintea cum 
Dumnezeu îi izbăvise de asupritori, prin 
mâna lui Moise. 

6:15. Au existat și alți lideri din primul 
secol care atrăgeau și ei mulțimi mari, care 
îi căutau în pustie și care credeau că și aceș- 
tia puteau înfăptui semne, la fel ca Moise 
sau losua și puteau răsturna stăpânirea 
romană; vezi comentariul la 6:14. Mulţimile 
își doreau pe cineva care să facă minuni 
pământești, un lider pământesc precum 


Moise (unele tradiții ebraice - “Philon, 
“rabinii etc. — îl considerau pe Moise rege; 
cf. Deut. 33:4-5); însă nu aceasta era misi- 
unea lui Isus (6:63). Amenințaţi, poate, 
de pretenţiile de autoritate ale împăra- 
tului pământesc (vezi introducerea la 
Apocalipsa), ascultătorii lui loan probabil 
că citeau acest pasaj ca pe un avertisment. 
În satele galileene era mai greu să te retragi 
undeva, de unul singur, mult mai uşor 
fiind să faci acest lucru în munți (6:3). 


6:16-21 
Stăpân peste mare 


În contextul discuţiei din Ioan referitoare la 
Isus ca Paştele cel nou, noua mană și Unul 
mai mare decât Moise, miracolul înfăptuit 
de Isus pe mare le-a amintit, poate, primi- 
lor ascultători, despre traversarea mării de 
către Israel, în vremea lui Moise. 

6:16-19. Vijeliile erau frecvente pe lac şi 
ele pot ţine la țărm chiar și ambarcaţiunile 
moderne. Având în vedere traseul călă- 
toriei lor (de pe țărmul de nord-est, spre 
cel de nord-vest), probabil că traversaseră 
deja mare parte din lac; nu mai puteau să 
se întoarcă. Faptul că încă nu ajunseseră 
la destinaţie este un indiciu despre pute- 
rea vântului (6:18). Bărcile de pescuit erau 
echipate cu rame; navigarea cu pânze ar fi 
fost contraproductivă pe timp de furtună. 
În *Vechiul Testament, numai Dumnezeu 
se spune că putea merge pe apă (vezi 
comentariul la 6:20). 

6:20. „Sunt Eu” (NIV) s-ar traduce, literal, 
prin „Eu sunt”. „Sunt Eu” este o traducere 
legitimă a propoziției și neîndoielnic că 
Isus intenţionează ca ucenicii să înțeleagă 
în felul acesta cuvintele Sale; dar, având în 
vedere contextul umblării pe apă a lui Isus, 
nuanța de divinitate din „Eu sunt” (EX. 
3:14; Is. 41:4; 43:10, 13) este probabil pre- 
zentă şi ea. *Neamurile aveau câteva isto- 
risiri despre făcătorii de minuni ce umbla- 
seră pe ape, însă ele nu erau cunoscute în 
tradiția ebraică palestiniană, oglindită aici. 
În Vechiul Testament, Moise, Iosua, Ilie și 
Elisei despărțiseră cu toții cursuri de apă, 
însă numai Dumnezeu umblase pe apă 

Ioan 6:16-6:27 


(lov 9:8; cf. Ps. 77:19, doar cu puţin înaintea 
Ps. 78:24, preluat probabil în loan 6:31). 
6:21. Faptul că barca a ajuns într-o clipită 
la destinaţie nu are o paralelă exactă în 
Vechiul Testament, însă *Duhul îi pur- 
tase uneori pe profeți dintr-un loc în altul 
aproape instantaneu (ex.: Ezec. 8:3; 11:24 — 
probabil într-o viziune; cf. 1 Împ. 18:12; 
2 Împ. 2:16). 


6:22-29 
Motivatia corectă 


6:22-23. Oraş mare, de orientare cultu- 
rală grecească, situat pe țărmul Lacului 
Galileei, Tiberiada fusese numită după 
împăratul Tiberiu și construită de Irod 
Antipa pe locul unui fost cimitir. Din pri- 
cina amplasamentului, majoritatea evreilor 
religioși nu intrau, efectiv, în oraș, ceea ce îi 
îngăduia lui Irod să împartă favoruri alia- 
ților săi fără amestecul altor evrei influenți. 
Cu excepția acestei mențiuni, numele ora- 
șului nu este consemnat altundeva în Noul 
Testament și, la fel ca Sepphoris, un alt oraș 
mare din Galileea (și el foarte elenizat), nu 
pare să fi fost frecventat de Isus. Adesea, 
oamenii erau nevoiţi să traverseze lacul în 
bărci de mici dimensiuni. 

6:24. Populaţia putea închiria bărci, plătind, 
probabil, o mică taxă pentru a fi transpor- 
taţi dintr-un loc în altul (deși acest aspect 
nu este clar). Din locul în care se aflau ei, 
Capernaumul era mai aproape, dacă traver- 
sau marea, decât Tiberiada, iarîntre cele două 
localități erau aproximativ 15 km [9,3 mi] 
(detaliu relevant, dacă proprietarii de bărci 
din 6:23 ar fi dorit să se întoarcă acolo). 
6:25-26. Atracția hranei gratuite nu este 
greu de înţeles; din acest motiv, împărații şi 
alte persoane o foloseau pentru a restabili 
liniștea în Roma sau pentru a câştiga sus- 
tinere politică. Gloata vrea să meargă după 
un profet care le putea oferi mâncare gratu- 
ită şi libertate politică — după un alt Moise. 
Însă ei pierd din vedere tocmai elementul 
esenţial al misiunii lui Isus (cf. 6:15). 
6:27-29. Dialogul dintre Isus și mulțime 
pivotează în jurul termenului lucrare; 
iudaismul punea un accent deosebit pe 

faptele virtuoase, însă Isus remarcă o 
anume lucrare: credinţa în El (învățătorii 
evrei lăudau „lucrarea” lui Avraam de a 
crede în Dumnezeu, însă cererea lui Isus 
este mai specifică). Atunci, ei Îi cer lui Isus 
o „lucrare“, termen ce, de astă dată, are 
sensul de semn (v. 30), aşa cum se întâm- 
plă uneori în literatura ebraică. „Pecetea” 
(v. 27) înseamnă că Dumnezeu L-a atestat 
pe Isus; cf. comentariul la 3:33. 


6:30-59 
Isus, noua mană 


Acest pasaj corespunde aşteptărilor evrei- 
lor din Antichitate, de a asculta un *midraș 
sau o omilie asupra Exodului 16:15 şi 
Psalmului 78:24, pe care Isus îl citează 
în loan 6:31. Isus parafrazează, explică 
și expune, într-o manieră caracteristică 
învăţătorilor evrei antici, însă ascultătorii 
Săi nu Îi înţeleg spusele. Învăţătorii din 
vechime își făceau uneori prelegerile greu 
de înțeles, pentru a distinge discipolii ade- 
vărați, de gloată. 

6:30-31. Multimea încă vrea ca Isus să se 
poarteprecum noul Moise pe careîlașteaptă— 
pe plan pământesc, politic. Mulţi evrei se 
așteptau ca mana să apară iarăşi, în lumea 
viitoare. Mai mult decât atât, Dumnezeu 
asigurase poporului Israel pâine în pustie 
nu doar o singură dată, ci zi de zi; astfel, 
mulțimea ar fi putut socoti că, dacă Isus era 
un profet asemenea lui Moise (6:14-15), El ar 
trebui să îi aprovizioneze cu pâine nu doar 
într-o singură împrejurare. Asemenea altor 
scriitori din Antichitate, Ioan era liber să 
parafrazeze materialul de care dispunea, în 
propriile lui cuvinte; aici, mulțimea citează 
din Scriptură de parcă ar fi fost rabini prinși 
într-o dezbatere și fac apel la Exodul 16:4, 
15 şi/sau Psalmul 78:24. loan pare să ştie să 
folosească atât varianta ebraică, cât și cea 
greacă a acestor texte. Discursul ce urmează 
parafrazează în repetate rânduri textul (așa 
cum se obișnuia în demersurile evreiești 
antice de interpretare a Scripturii). 

6:32-33. Atât Exodul 16:4, 15, cât și Psalmul 
78:24 atribuie pâinea lui Dumnezeu (la fel 
şi Ps. 78:19-20; Neem. 9:15); corectarea 


unei interpretări eronate era uzuală în exe- 
geza ebraică a Scripturii (ex.: „lextul nu 
trebuie înțeles în cutare sens; dimpotrivă, 
înțelesul este acesta”). (Unii rabini de mai 
târziu atribuiau mana meritelor lui Moise, 
însă erau și ei de acord că Dumnezeu o 
dăruise.) Isus spune: „De fapt, nu Moise, ci 
Dumnezeu v-a dat pâinea aceea.” Ascultă- 
torii Săi nu puteau fi decât de acord cu 
această afirmaţie. Practic vorbind, același 
lucru îl spusese și Moise (Ex. 16:4, 15; cf. 
Deut. 8:3). Asemeni multor altor exegeți 
ai vremii Sale (vezi, de exemplu, *Manus- 
crisele de la Marea Moartă), Isus Se preo- 
cupă de aplicarea textului biblic la situația 
lor actuală. 

6:34. Ei își traduc într-un cu totul alt fel 
sensul pe care Isus îl are în vedere (cf. 3:4; 
4:15), de aceea El le explică lucrurile mai 
în detaliu. Ignoranța oponenților sau a 
personajelor secundare era folosită adesea 
în literatura antică drept termen de com- 
paraţie, spre a întări argumentul principal 
(în scrierile lui *Platon, ale rabinilor, în 
romane etc.). 

6:35-38. Comentatorii evrei folosiseră deja 
de multe ori mana drept simbol al hranei 
spirituale, al *Legii lui Dumnezeu sau al 
Torei/Înţelepciunii/Cuvântului. De aseme- 
nea, scriitorii din vechime acordau apei sau 
băutului un sens figurat (inclusiv învățăto- 
rii evrei, care o foloseau cu sensul de Tora 
sau Înţelepciune). Sirah 24:19 ne înfăţişează 
Înţelepciunea care spune: „Apropiaţi-vă de 
mine... și vă săturați din roadele mele”; în 
24:21, Înţelepciunea strigă: „Cei care mă 
mănâncă pe mine, iar vor flămânzi; și cei 
care mă beau iar vor înseta.” Aici, Isus Se 
compară pe Sine cu Înţelepciunea divină, 
dar (spre deosebire de Sirah) subliniază 
satisfacția, îndestularea celor care vor 
mânca şi vor bea din El. 

6:39-40. Morţii vor fi înviați pentru “viața 
veșnică „în ziua de apoi”, în ziua Domnului, 
atunci când Dumnezeu va transforma 
lumea și va inaugura *Împărăţia Sa veşnică. 
În *retorica antică, repetarea unui anumit 
argument avea drept scop întărirea lui; 
repetarea atât a începutului, cât și a sfâr- 
șitului unei afirmaţii o sublinia o dată în 


plus. Cu privire la vederea lui Dumnezeu 
(6:40) și la transformare, vezi comentariul 
la 1 loan 3:2. 

6:41-43. În Exodul 16:2, israeliții au cârtit 
înainte să primească mana, însă aici ascul- 
tătorii lui Isus se plâng chiar și după ce 
mănâncă pâine. Mulțimea continuă să înțe- 
leagă greșit spusele Lui, deși El Se referă, 
evident, la viaţa veșnică, nu la pâinea pro- 
priu-zisă. Pentru detalii cu privire la cobo- 
rârea lui Isus din ceruri, pe lângă mana 
primită deja, vezi comentariul la 3:13 (înde- 
osebi cu referire la pogorârea Înţelepciunii; 
ex.: Înţ. Sol. 9:10). 

6:44. Majoritatea evreilor credeau atât în 
alegerea omului, cât și în suveranitatea lui 
Dumnezeu. De exemplu, cea de a cincea 
benedicție din Amida, o rugăciune pe care 
evreii o înălțau în mod regulat, proclamă 
că Dumnezeu acordă *pocăința. „A atrage” 
ar putea fi o reflectare a terminologiei din 
*Septuaginta, unde se spune că Dumnezeu 
îi atrage pe oameni la Sine (ler. 31:3; cf. 
Osea 11:4). 

6:45. Comentatorii evrei explicau adesea 
un text din Tora în lumina unui pasaj din 
scrierile profeților. Isus citează Isaia 54:13, 
care nu este departe de un alt context în 
care poporului lui Dumnezeu i se oferă 
băutură (55:1) sau de Isaia 53, pe care loan 
îl folosește altundeva (12:38). 

6:46. Cu privire la invizibilitatea lui 
Dumnezeu, manifestată, în parte chiar, şi 
față de Moise, vezi comentariul la 1:18. 
6:47-51. Ca un adevărat exeget evreu, Isus 
pune în opoziţie vechea și noua mană, 
așa cum cere stilul midrașic. Esenţial este 
faptul că mana din pustie asigura doar 
existența trecătoare, în vreme ce Isus oferă 
viață veşnică. Aproape întreaga generaţie 
ajunsă în pustie a pierit acolo (6:49), din 
pricina nesupunerii, cu toate că aveau şi 
mana, şi Tora. 

6:52. Iarăşi, ascultătorii lui Isus Îi inter- 
pretează prea literal cuvintele. Multe 
mâncăruri era interzise poporului evreu, 
însă atât ei, cât și întreaga lume greco-ro- 
mană detestau canibalismul (despre care 
se spune că era practicat de unele secte 
odioase și de unii barbari). Mai târziu, 


loan 6:41-6:62 


mulți romani necreștini aveau să inter- 
preteze greșit limbajul creştin despre Cina 
cea de Taină: „a mânca trupul și sângele 
Domnului lor” le suna celor din afară a 
canibalism, fapt ce a stârnit mai multe per- 
secuţii împotriva *Bisericii. Totuşi, în con- 
textul *Paștelui (6:4), Isus este identificat, în 
mod figurat, ca mielul de Paşte (Ex. 12:8); 
cf. şi Înţelepciunea divină, din comentariul 
la loan 6:35. 

6:53. Era o cerință obligatorie ca, de Paște, 
să se mănânce carne de miel (Ex. 12:8); însă 
consumul sângelui mielului (sau al ori- 
cărei alte creaturi) era strict interzis (Lev. 
17:10-11), acesta fiind evitat chiar și când 
era în carne (Gen. 9:4). Se poate ca unii să 
își fi amintit și expresia „sângele viței”, cu 
referire la vin (Gen. 49:11), care era esenţial 
pentru masa de Paște. Pe lângă aceasta, atât 
Sirah, cât şi *Philon vorbesc despre a bea 
Înţelepciunea divină. 

6:54-58. Interpretată strict literal (cani- 
balism și consum de sânge), ascultarea 
de porunca lui Isus ar fi fost vrednică de 
pedeapsă, nicidecum să aducă mântuirea; 
astfel, ei rămân contrariaţi. Unii înţelepţi 
vorbeau în cimilituri, practică pentru care 
este renumit și Isus (*parabolele Sale etc.). 
Doar cei îndeajuns de înţelepţi pentru a-şi 
continua drumul alături de El aveau să 
pătrundă înțelesul învățăturii Sale. 

6:59. Sinagogile puteau servi și drept cen- 
tre comunitare și folosirea lor nu era limi- 


tată la ziua de sabat. Deşi mare parte din 


ruinele *sinagogii din Capernaum datează 
dintr-o perioadă mai târzie, s-au păstrat 
câteva dovezi ce indică existența unei sina- 
gogi în secolul I, peste care s-a construit cea 
de mai târziu. 


6:60-71 
Perseverenţă și apostazie 


6:60-61. Cârtirea *ucenicilor amintește de 
modul cum se purtaseră israeliții cu Moise, 
în pustie. „Poticnire” era o figură de stil 
uzuală, cu sensul de păcătuire sau îndepăr- 
tare de pe cale. 

6:62. Aici, este posibil ca Isus să folosească 
un argument standard evreiesc, de tipul 


Ioan 6:63-7:10 


„cu cât mai mult”: dacă nu puteți primi 
mesajul crucii, cu cât mai greu vă va fi 
să acceptați “învierea Mea și întoarcerea 
Mea la Tatăl? Cu privire la imposibilitatea 
ca lucrurile cereşti să le înțeleagă pe cele 
pământeşti, vezi comentariul la 3:11-12. 
6:63. Isus oferă acum cheia de interpretare 
a afirmațiilor Sale anterioare: El nu vor- 
beşte în sens literal, ca și când ei ar trebui 
să Îi mănânce carnea, ci vorbeşte despre 
viața prin *Duhul. Unii exegeţi evrei erau 
adevărați maeștri ai interpretării figurate; 
totuși, cei care mergeau după El tot nu reu- 
șesc să Îl înțeleagă (6:66). 

6:64-65. Cu privire la cunoașterea lui Isus, 
vezi comentariul la 2:23-25. 

6:66. loan descrie plecarea acestor ucenici 
drept apostazie, pe care iudaismul o con- 
sidera unul dintre cele mai grele păcate. 
Loialitatea ucenicilor le aducea cinste învă- 
țătorilor din Antichitate; dimpotrivă, erau 
dezonorați când discipolii îi părăseau. 
6:67-71. Chiar şi dintre discipolii cei mai 
apropiaţi lui Isus, unul este trădător. Faptul 
că până și Isus Se confruntă că o asemenea 
trădare trebuia să îi încurajeze pe cititorii 
lui loan, care avuseseră și ei câțiva apo- 
staţi în bisericile lor (vezi discuţia despre 
cadru, din introducerea la 1 Ioan). Cu pri- 
vire la „cei doisprezece”, vezi comentariul 
la Marcu 3:14-15. Pentru „Iscarioteanul”, 
vezi comentariul la Marcu 3:16-19. 


7:1-9 
Necredința fraților lui Isus 


7:1. În zilele lui Isus, Galileea și Iudeea 
erau sub jurisdicții separate (a lui Antipa și, 
respectiv, a guvernatorului roman), astfel 
că o persoană care avea necazuri într-una 
dintre regiuni era mai în siguranță dacă 
rămânea în cealaltă regiune. Clasa condu- 
cătoare iudaică deținea controlul asupra 
multor treburi din ludeea și putea deferi 
lui Pilat, spre judecare, cazurile pasibile de 
pedeapsa capitală. 

7:2. Sărbătoarea Corturilor era una dintre 
cele trei sărbători importante din calenda- 
rul ebraic și se celebra vreme de opt zile, 
în Ierusalim. Pelerinii evrei veniţi de pe 

teritoriile Parţiei şi Imperiului Roman se 
strângeau acolo. Bărbaţii locuiau în coșme- 
lii (făcute din crengi de copaci sau altele 
asemenea), ridicate pe acoperișul caselor 
sau altundeva; făceau acest lucru în amin- 
tirea credincioșiei lui Dumnezeu față de 
poporul Său, pe vremea când locuiseră în 
corturi, în pustie (femeilor și copiilor nu li 
se cerea să locuiască în asemenea colibe). 
Sărbătoarea aceasta era cunoscută pentru 
prăznuirea plină de veselie. 

7:3-4. Privit din perspectiva teoriei politice 
standard, în Antichitate, sfatul pe care I-l 
dau frații Săi lui Isus este corect; este posi- 
bil ca ei să nu fi cunoscut motivul specific 
ce stârnea împotrivirea autorităților din 
Ierusalim. Majoritatea învăţătorilor țineau 
prelegeri în locuri publice. Moraliştii 
apreciau discursurile libere și sincere, 
considerându-le virtuoase (v. 4), în vreme 
ce acțiunile săvâșite în taină erau socotite 
înșelătoare. Dar cf. loan 6:30. 

7:5. De regulă, fraţii erau cei mai apropiaţi 
aliați; legăturile de rudenie erau deosebit 
de importante, iar conflictele intrafamiliale 
erau considerate extrem de tragice. 

7:6-9. Bărbaţii evrei evlavioși care locuiau 
relativ aproape, bunăoară în Galileea, tre- 
buiau să meargă la sărbătoare. Normal ar fi 
fost ca Isus să călătorească alături de fami- 
lia Sa extinsă (“Josephus menţionează orașe 
întregi care mergeau împreună). Problema 
nu este că Isus nu merge la Ierusalim, ci 
că, cel puţin la început, o face doar „pe 
ascuns”, spre a nu grăbi momentul sorocit 
al execuției Sale (cf. 7:6 cu 2:4). Deşi pre- 
cizarea „încă nu” folosită de Isus evită ca 
afirmaţia Sa să fie etichetată drept înșelă- 
ciune per se, cerința generală a Scripturii 
referitoare la rostirea adevărului era uneori 
nuanțată, în cazuri specifice, cel mai adesea 
în vederea salvării unei vieți (ex.: Ex. 1:19; 
1 Sam. 16:2-3; 2 Împ. 8:10). 


7:10-36 
Păreri împărțite 
7:10. De regulă, pelerinii ce se îndreptau 


spre sărbătoare călătoreau în grupuri 
(Josephus vorbeşte despre oraşe întregi 


care mergeau împreună). Având în vedere 
altitudinea la care era situat Ierusalimul, 
pelerinii „urcau“ într-acolo. Deseori, bio- 
grafilor greco-romani le plăcea să descrie 
aspectul exterior al personajelor — în ter- 
meni laudativi sau nu. Faptul că acest 
lucru nu se întâmplă în niciuna dintre 
evanghelii denotă că înfățișarea lui Isus 
era, probabil, îndeajuns de comună, încât 
trecea neobservat în mulțime: probabil păr 
negru, cârlionțat, ten arămiu deschis, înăl- 
țimea puțin peste 1,60 m [5 ft] — spre deo- 
sebire de reprezentările Sale ariene, care 
circulă prin unele biserici occidentale. (Ar 
fi putut fi și mai înalt; unii sugerează o înăl- 
time medie în jur de 1,73 [5,7 ft]; *Giulgiul 
din Torino, despre care se crede că ar fi 
fost pânza de îngropăciune a lui Isus, ni-L 
înfățișează mai înalt, conform tradiţiei 
ebraice epice — 1 Sam. 9:2. Însă cercetăto- 
rii încă dezbat autenticitatea lui.) Deși de 
regulă bărbații evrei din *diaspora, la fel ca 
grecii și romanii, își rădeau complet barba, 
totuşi anumite monede înfățișează evrei 
palestinieni luaţi sclavi în perioada aceea, 
ca având barbă și părul lung până la umeri. 
Cu toate acestea, majoritatea iudeilor nu Îl 
văzuseră pe Isus de aproape astfel că, de 
vreme ce aspectul Său exterior nu era cu 
nimic deosebit, nu putem fi siguri de ase- 
menea detalii. 

7:11-13. Spre deosebire de anumite stere- 
otipuri de mai târziu, opiniile evreilor din 
vechime variau pe anumite subiecte. „A duce 
norodul în rătăcire” (VDC) sau „a amăgi 
mulțimea” (BOR) era o acuzație gravă, 
aplicată celor care îi împingeau pe evrei 
spre idolatrie sau apostazie. Deuteronomul 
stabilește drept pedeapsă moartea (13:5; 
12-18), iar unii *rabini considerau chiar că 
unor asemenea persoane nici nu trebuia să 
li se dea ocazia să se pocăiască, ca nu cumva 
să aibă parte de iertare, în vreme ce adepții 
lor vor fi pierit. Unele izvoare evreiești tim- 
purii, chiar din secolul II, Îl acuză pe Isus 
tocmai de această infracțiune. 

7:14. Adesea, învăţătura se dădea în spații 
publice, inclusiv în curțile Templului. Unii 
învăţători vestiți atrăgeau acolo mulțimi 
numeroase. 

7:15. Majoritatea copiilor din lumea gre- 
co-romană nu își permiteau nici măcar o 
educaţie elementară. Însă mulţi copii evrei 
palestinieni — poate cu excepția celor din 
familii extrem de sărace (ceea ce, de regulă, 
nu era cazul, pentru familia unui tâmplar) — 
învățau să recite şi deseori și să citească 
Biblia, deși probabil că nu și să scrie. Aici, 
problema nu este dacă Isus știa carte ori 
dacă putea să recite din Tora, ci că El nu 
studiase niciodată Scriptura sistematic, sub 
tutela uni dascăl experimentat, dar totuși o 
explică la fel de bine ca oricare dintre căr- 
turari, fără a se baza pe opiniile învățaţilor 
care trăiseră înainte de EL. 

7:16-17. Unii înţelepţi evrei erau de acord 
că disponibilitatea de a te supune precede 
înțelegerea autentică. Învăţarea prin acţi- 
une era o parte uzuală a educației evre- 
ieşti, care includea imitarea învățătorului. 
(Uneori, concepția aceasta era, poate, dusă 
prea departe. Intr-o istorisire probabil fic- 
tivă se spune că un “ucenic s-a ascuns sub 
patul rabinului său, pentru a învăţa care e 
standardul corect pentru relaţiile intime în 
căsnicie.) 

7:18-19. Profeţii trebuiau să fie trimișii 
lui Dumnezeu (vezi *apostol în glosar). 
Teoretic, profeții mincinoși trebuiau execu- 
taţi, în vreme ce un profet precum Moise 
trebuia urmat (Deut. 18:9-22). Încercarea 
de a ucide un adevărat profet contravenea, 
în mod evident, *Legii. 

7:20. De cele mai multe ori se credea că 
demonizaţii acționează nebunește; în 
cazul de față, mulțimea crede că Isus este 
paranoic. Însă chiar și această acuzaţie ar 
putea ascunde suspiciunea că El era un 
profet mincinos (7:12): uneori, se credea 
că profeții mincinoși servesc drept canale 
prin care vorbeau spiritele (ba chiar, mulți 
magicieni păgâni pretindeau că sunt călă- 
uziți de spirite). Pedeapsa pentru prorocii 
mincinoși era moartea (Ex. 22:18; Deut. 
18:10), deci este ironic că Îl acuzau pe Isus 
că ar fi avut *demon, dar în același timp 
negau că ar intenționa să Îl ucidă. Josephus 
menționează o figură profetică din vremea 
aceea (fără a-l numi în mod direct „profet”), 
personaj care era considerat nebun sau 

posedat de demoni; evangheliile sugerează 
că și un alt personaj era privit de către unii 
în felul acesta (loan Botezătorul — Mt. 11:8). 
7:21-23. Isus cere mulțimii să gândească 
logic (judecata sănătoasă, imparţială era 
extrem de importantă în învățătura ebra- 
ică): De ce este greșit ca El să facă o vinde- 
care supranaturală în ziua de sabat, în con- 
dițiile în care circumcizia (care provoacă o 
suferință) este permisă de sabat? Un rabin 
de mai târziu, ce a trăit la sfârșitul secolu- 
lui I, a adus un argument similar: tăierea 
împrejur în ziua a opta (care afectează un 
singur mădular al trupului) are întâietate 
față de sabat; prin urmare, salvarea unei 
vieți (ce are de-a face cu toate organele 
unui om) are, de asemenea, întâietate. 
Tot astfel, se considera că unele obiceiuri 
practicate cu prilejul sărbătorilor religioase 
(precum uciderea mielului de Paște și flu- 
turarea ramurilor de finic, la Sărbătoarea 
Corturilor) au întâietate faţă de sabat. Isus 
foloseşte un argument de tipul „cu cât mai 
mult”, des întâlnit în evanghelii și, în gene- 
ral, în învăţătura evreiească. 

7:24. Mulţi gânditori, inclusiv numeroși 
*farisei, ar fi fost de acord cu mustrarea 
rostită aici de către Isus. 

7:25-26. Atunci când un orator le dădea 
bătăi de cap, însă se bucura de popula- 
ritate, autoritățile mai îngăduitoare din 
Antichitate așteptau uneori, cu discreţie, 
ocazia potrivită pentru a se răfui cu el, în 
loc să acționeze prompt. 

7:27. Unii specialişti au atras atenţia asupra 
unei tradiții (atestată preponderent, dar nu 
exclusiv, în izvoarele mai târzii), potrivit 
căreia *Mesia avea să fie ascuns pentru o 
vreme, înainte de a-Şi face apariția și astfel, 
nimeni nu va şti de unde provine (cf. iro- 
nia din 9:29). Sursele mai târzii Îl compară 
cu Moise. 

7:28-29. Isus afirmă că este evident 
„de unde” vine El: este „trimis de” Tatăl. 
Această expresie sugerează că este un 
agent împuternicit, un reprezentant autori- 
zat al Tatălui (vezi „apostol” în glosar). 
7:30. Ideea unui ceas al morții dinainte sta- 
bilit (sau sorocit) era destul de frecventă 
în izvoarele mediteraneene antice, astfel 


că afirmaţia de aici era pe înţelesul unui 
public larg. 

7:31. Conform majorităţii tradiţiilor evre- 
iești, Mesia nu era văzut ca un făcător 
de minuni, decât poate în măsura în care 
lucrările unui nou personaj asemenea lui 
Moise aveau să valideze pretenţia Sa pro- 
fetică de a conduce poporul. 

7:32. Aristocraţia preoțească era domi- 
nantă în structurile de conducere ale 
Ierusalimului; unii farisei din aristocrație 
(deși probabil într-un număr mult mai mic 
în zilele lui Isus) făceau și ei parte din acea 
coaliție, însă nu o dominau. În vremea lui 
Isus, fariseii, ca mișcare, nu aveau autorita- 
tea de a aresta pe cineva, însă marii-preoți 
o aveau; este posibil ca loan să fi actualizat 
limbajul, pentru cititorii contemporani lui. 
Majoritatea cercetătorilor sunt de părere 
că principala opoziție palestiniană pe care 
evreii creștini au avut-o de înfruntat în 
deceniile de după anul 70 d.H. venea din 
partea fariseilor. Aprozii sunt gărzile levite 
de la Templu. 

7:33-36. Uneori, înțelepții vorbeau în cimi- 
lituri, invitându-i pe cei cu minte ascuțită 
să le înțeleagă învăţătura. loan folosește 
iarăşi motivul interpretării greșite: dacă 
autorităţile evreiești interpretează atât de 
eronat spusele lui Isus, cum pot pretinde 
ei că înțeleg în mod corect Scripturile? 
Termenul „grecii” se referă la *neamurile 
elenizate, poate urmași ai coloniștilor greci 
și macedoneni; „împrăștierea” se referă la 
evreii răspândiți printre ei. După câte se 
pare, ascultătorii lui Isus îl suspectau că 
va recurge la evreii din alte regiuni ca bază 
operaţională, pentru a influența neamurile 
înaintea cărora aceștia încearcă să slujească 
drept martori (o situaţie care, în mod iro- 
nic, chiar s-a petrecut, potrivit cărții Fapte). 


7:37-39 

Râuri de apă 

7:37. „Ziua de pe urmă” a Sărbătorii Cor- 
turilor (7:2) se referă, probabil, la cea de a 
opta zi. Cel puțin pe parcursul primelor 
şapte zile ale sărbătorii, preoții mergeau în 
procesiune de la Scăldătoarea Siloamului 


până la Templu şi vărsau apă la piciorul alta- 
rului. Pelerinii veniți la sărbătoare asistau la 
acest ritual, despre care aveau cunoștință 
evreii din toată lumea; ba chiar, era înfățișat 
și pe vasele pe care le puteau cumpăra ca 
suveniruri și lua cu ei acasă. Sintagma „să 
vină la Mine” ar putea aminti de chemările 
Înțelepciuni, ca oamenii să vină să mănânce 
și să bea din ea (Sir. 24:19, 21). 

7:38. Pasajele din Scriptură care se citeau 
cu prilejul acestei sărbători sunt vechi, cel 
puțin din perioada scrierii fragmentului 
Neemia 8:1-18; tradiția ebraică timpurie 
sugerează că lecturile din această ultimă zi 
a sărbătorii (7:37) includeau singurul pasaj 
din profeți care punea accentul pe sărbă- 
toarea în cauză, și anume Zaharia 14, ce era 
interpretat în coroborare cu Ezechiel 47. 
Alăturate, cele două texte susțineau că din 
lerusalim sau din Templu aveau să curgă 
râuri de apă vie, care să aducă viață pe 
întreg pământul. Învăţătorii evrei descriau 
adesea Templul drept buricul sau pânte- 
cele lumii — cu alte cuvinte, centrul lumii 
(la fel cum priveau grecii orașul Delphi), 
deci este posibil ca unii să-și fi închipuit 
apele izvorând din acest pântece sau cen- 
tru. Ceremonia scoaterii apei (7:37) (având 
inițial menirea de a asigura ploaia) puncta 
tocmai această speranţă. 

De vreme ce apa din versetul 38 se 
revarsă spre, iar nu dinspre credincios 
(v. 39), punctuaţia pasajului 7:37-38 ar 
putea arăta astfel: „dacă însetează cineva, 
să vină la Mine să bea; și oricine crede în 
mine să bea. După cum spune Scriptura...” 
(În manuscrisele originale nu existau semne 
de punctuație.) Astfel, versetul 38 ar putea 
declara că Isus împlineşte Scripturile citite 
cu prilejul sărbătorii, ca piatra de temelie 
a unui nou templu, ca izvor al apei vieţii 
(cf. 19:34; Apoc. 22:1). 

7:39. În mare parte a iudaismului se credea 
că *Duhul nu mai era activ sub aspect pro- 
fetic în vremea aceea, însă Scriptura promi- 
tea revărsarea deplină a Duhului în epoca 
mesianică sau în lumea viitoare. În textele 
ebraice, apa simboliza adesea Tora (*Legea) 
sau înțelepciunea, însă loan recurge la pre- 
cedentul *Vechiului Testament, folosind 

termenul cu înțelesul de Duh (Is. 44:3; Ioel 
2:28; îndeosebi Ezec. 36:25-27). 


7:40-52 
Dezbinarea se adânceşte 


7:40. „Prorocul” este „prorocul asemenea 
lui Moise” (Deut. 18:15, 18; vezi comenta- 
riul la 6:14-15). Deşi aici nu se face o legă- 
tură explicită, se poate ca ascultătorii să 
se fi gândit la apa vie pe care Dumnezeu 
le-a dăruit-o în pustie, în zilele lui Moise 
(Ex. 17:1-7). 

7:41-42. Asemenea mândriei civice, pre- 
judecățile regionale erau des întâlnite în 
Antichitate. Contrazicând ceea ce afirma- 
seră alții în 7:27, unii menționează locul 
de unde trebuia să se ridice Mesia, pe baza 
versetului Mica 5:2; faptul că Mesia avea 
să aparțină spiței de neam a lui David era 
unanim acceptat. Deşi Ioan nu a inclus 
nicio *narațiune despre naștere în scrierea 
sa, corelarea evangheliilor după Matei, 
Luca și a tradiţiilor creștine larg răspândite, 
cunoscute deja la începutul secolului II (de 
către păgânii chestionați de Adrian), suge- 
rează că ascultătorii lui loan știu că *Cristos 
se născuse în Betleem. Astfel, ei trebuie să 
îi fi considerat ignoranţi pe potrivnicii lui 
Isus din acest pasaj. 

7:43—44. Divergenţele publice erau obișnu- 
ite în societatea mediteraneană antică. 
7:45-46. Cu privire la *fariseii din vremea 
lui Isus şi a lui loan, vezi comentariul la 
7:32. Discursul puternic și înțelept se bucura 
de o înaltă apreciere în Antichitate; în epoca 
respectivă, ascultarea oratorilor publici era 
o formă de divertisment, dar şi o modali- 
tate de învăţare (această a doua funcţie a 
fost înlocuită în mare parte, în societățile 
prospere, de televiziune). Gardienii leviţi 
de la Templu avuseseră, probabil, prilejul 
de a-i asculta pe mulți învăţători vorbind în 
Templu, însă se arată deosebit de impresio- 
nați de Acesta. Deşi rar, se întâmplase totuși 
ca altundeva, în Antichitate, oameni înar- 
maţi să nu poată să aresteze pe cineva, după 
ce îi ascultaseră discursul (istoricii romani 
antici menţionează un asemenea caz, petre- 
cut anterior evenimentelor de aici). 


loan 7:47—8:4 


7:47. Cu privire la „a fi dus în rătăcire”, 
vezi comentariul la 7:12. 

7:48. Este limpede că aici, fariseii se înșală 
(cf. 3:1-2). loan folosește ironia, o tehnică 
literară uzuală în Antichitate, pentru a-și 
sublinia mesajul: potrivnicii lui Isus sunt 
închiși la minte și obtuzi. Aristocrații îi 
disprețuiau pe demagogii care ademeneau 
gloatele needucate și adesea încercau să 
apere mulțimea de înșelăciunile acestora. 
7:49. De multe ori, *rabinii cu experienţă îi 
desconsiderau pe 'amme ha 'arets, „oamenii 
locului”, oamenii de rând care nici măcar 
nu încercau să urmeze interpretările rabi- 
nice ale *Legii. Multe texte fac aluzie la 
animozitatea dintre rabinii farisei și 'amme 
ha'arets (ex.: *Akiva afirmă că, înainte de 
a deveni rabin, fusese unul dintre 'amme 
ha'arers şi voia să îi snopească în bătaie 
pe rabini). La o scară mai redusă, se pot 
observa uneori atitudini similare și în rân- 
dul elitelor educate din zilele noastre; însă 
rabinii credeau, în mod justificat, că nu poți 
trăi Legea fără a o cunoaște și nu conside- 
rau că 'amme ha 'arets, care nu cunoșteau 
interpretările rabinice, știau Legea. 
7:50-51. Deși se poate ca elitele orășenești 
să nu fi acționat chiar întotdeauna impar- 
țial, fariseii şi alți câțiva puteau face pre- 
siuni ca procedurile legale evreieşti să fie 
respectate: învinuitului trebuia să i se dea 
ocazia să vorbească în apărarea sa. Având 
în vedere atitudinea elitei față de cei care 
nu cunoșteau Legea (7:49), ironia lui loan 
(vezi comentariul la 7:48) este elocventă: 
Nicodim îi ia la rost cu privire la o ches- 
tiune elementară de procedură legală, 
asumată de către Moise (ex.: Deut. 1:16; 
19:16-17) şi de toți exegeții evrei. 

7:52. „Cercetează și vei vedea” era o expri- 
mare uzuală prin care o persoană era invi- 
tată să caute în Scripturi. Acest răspuns 
reflectă mai degrabă prejudecățile regi- 
onale, decât cunoaşterea Scripturilor (în 
pofida atitudinii lor din 7:49): 2 Împărați 
14:25 demonstrează că se înșelau. Rabinii 
de mai târziu admiteau faptul că din fie- 
care seminție se puteau ridica profeți. 
Exceptând orașele Sepphoris şi Tiberiada, 
galileenii (în mare parte o populaţie rurală) 

erau, probabil, mai conservatori decât 
mare parte din elita Ierusalimului, însă 
ierusalimiţii îi considerau adesea înapoiați. 


7:53-8:11 
Femeia prinsă în adulter 


Omis din toate manuscrisele timpurii, acest 
pasaj este considerat, aproape unanim, o 
adăugire mai târzie la cea de a patra evan- 
ghelie. Deşi se prea poate să fie o povestire 
adevărată, așa cum cred mulți cercetători, 
nu ar trebui citită ca parte a contextului 
scrierii lui loan. 

7:53-8:1. Cu privire la faptul că Isus petrece 
nopți pe Muntele Măslinilor, cf. 18:1-2; 
Luca 22:39; cf. și Marcu 11:1, 11. 

8:2. Majoritatea oamenilor se trezeau odată 
cu răsăritul soarelui. Învățătorii dădeau 
frecvent învățătură în curțile Templului; 
compară 7:14. 

8:3. loan, care are de-a face doar cu „,*fari- 
seii” și cu preoții cei mai de seamă, nu 
menționează nicăieri „*scribii/cărturarii”, 
care apar mai frecvent în celelalte evanghe- 
lii; cărturarii aveau rolul de învățători ai 
*Legii. Cu privire la adulter, vezi comenta- 
riul la 1 Tesaloniceni 4:4-6. 

8:4-5. Scriptura poruncea executarea nu 
doar a femeii adulterine, ci și a bărbatului; 
dacă femeia fusese efectiv prinsă în fapt, 
atunci cu siguranţă că adulterinul fusese 
și el identificat. Legea lui Moise impunea 
uciderea unei asemenea femei, însă Roma 
le retrăsese curților de judecată evreiești 
dreptul de a pronunța pedeapsa capitală, 
cu excepția infracțiunii de pângărire a 
Templului. Prin urmare, liderii evrei Îl pun 
la încercare pe Isus: va respinge El Legea, 
riscând să piardă adeziunea patrioților 
evrei, ori va respinge legea romană, fapt 
ce le-ar fi permis să îl învinuiască înaintea 
romanilor? Fariseii și *rabinii de mai târ- 
ziu erau destul de scrupuloși cu privire la 
cerința biblică privitoare la existența unor 
martori (Deut. 17:6; 19:15), motiv pentru 
care era necesar să afirme că o prinseseră 


în fapt. Totuși, de vreme ce femeia fusese 


prinsă în flagrant, pare suspect faptul că nu 
este adus şi bărbatul. 


8:6-8. Judecătorii romani scriau sentin- 
tele, înainte de le citi cu glas tare. Unii 
sunt de părere că Isus a scris, probabil, o 
decizie de achitare. Dumnezeu a scris cele 
Zece Porunci cu degetul Său (Ex. 31:18; 
Deut. 9:10); posibil ca Isus să fi scris pri- 
mul rând din cea de a zecea poruncă din 
*Septuaginta, conform Exod 20: „Să nu 
poftești la nevasta aproapelui tău”. Astfel, 
acest text îi declară pe toți vinovaţi de 
adulter (Mt. 5:28). Totuși, ascultătorii lui 
Isus par să nu par să aibă idee ce scria El; 
prin urmare, această presupunere este, în 
cel mai bun caz, o speculație. (Unii oameni 
desenau cercuri atunci când formulau un 
ultimatum, însă, deși termenul de aici 
poate fi folosit și pentru desenarea unor 
figuri geometrice, Isus nu explică nicăieri 
ce scrisese.) 

În mod normal, martorii aruncau primii 

cu pietre, însă martorii mincinoși trebuiau 
să primească aceeași pedeapsă pe care spe- 
raseră să o abată asupra victimei lor (Deut. 
17:7; 19:19). 
8:9-11. Conform învățăturii ebraice, era de 
la sine înţeles că până și cei mai evlavioși 
oameni comiteau păcate. Dumnezeu avea 
puterea să judece sau să ierte păcatele. 


8:12-29 
Acceptarea mărturiei luminii 


Dacă pornim de la ipoteza probabilă că 
8:1-11 nu face parte din context, atunci 
întâmplările din 8:12-10:21 au loc tot în 
ultima zi a Sărbătorii Corturilor (7:2, 37). 

8:12. Literatura ebraică folosea generos 
titulatura „lumina lumii”, aplicând-o 
lui Israel, patriarhilor, lui *Mesia, lui 
Dumnezeu, rabinilor faimoși și *Legii (cf. 
1:4-5); însă întotdeauna expresia făcea 
referire la ceva de o însemnătate deosebită. 
Una dintre cele mai impresionante cele- 
brări din cadrul Sărbătorii Corturilor era o 
ceremonie cu torţe, însoțită de dansuri în 
curtea femeilor din jurul Templului (prilej 
folosit de evrei ca să-și amintească stâl- 
pul de foc din pustie); alături de Hanuca 
(10:22), sărbătoarea aceasta era renumită 
pentru luminile splendide aprinse atunci 

(deşi loan foloseşte această imagine și în 
12:46). Faptul că Isus oferă lumina Sa lumii 
întregi, tuturor popoarelor, ar putea sugera 
o aluzie la Isaia 42:6; 49:6. Umblarea în 
întuneric (cf. loan 9:4; 11:9) este o metaforă 
naturală pentru împiedicare (Is. 59:10; ler. 
13:16), pentru îndepărtarea de calea cea 
bună (ler. 18:15; Mal. 2:8) sau pentru a fi 
nimicit (Ps. 27:2; ler. 20:11). 

8:13-18. De regulă, anticii condamnau 
lauda de sine în public. Legea lui Moise 
cerea ca orice învinuire să fie confirmată 
de doi martori (Deut. 19:15; cf. 17:6), iar 
interpretările evreieşti ulterioare au făcut 
această cerință chiar mai strictă; este posi- 
bil ca Isus să folosească aici argumentul 
standard evreiesc „cu cât mai mult”: dacă 
mărturia a doi oameni este validă, cu cât 
mai mult cea a Tatălui și a Fiului? Posibil 
relevant pentru 8:17: dacă tradiţiile de mai 
târziu erau în vigoare și în această perioadă 
(fapt neclar, în cazul de față), praznicul 
acesta era o ocazie pentru evrei să medi- 
teze în mod deosebit la judecată (în timpul 
sărbătorilor de Anul Nou și Ziua Ispăşirii, 
strâns legate între ele). 

Evreii vorbeau despre Lege ca fiind 

„Legea lui Dumnezeu”; rabinii aminteau 
că doar rivalii lor păgâni sau eretici o 
numeau „legea voastră” (8:17). Totuși, în 
scrierea lui loan (care susține că Isus împli- 
nește Legea), expresia aceasta are, în mod 
cert, o conotaţie ironică: vezi introducerea, 
cu privire la „iudei”. 
8:19-20. Replica lor este (v. 19): dacă El este 
martor, trebuie să compară înaintea curții 
de judecată; și se plâng că nu au acces la 
glasul lui Dumnezeu. S-ar părea că Isus le 
răspunde în felul următor: tocmai aceasta 
este problema. Templele din vechime 
aveau de regulă vistierii; se spune că vis- 
tieria bogată a Templului din Ierusalim 
(ce conţinea bani, veşminte scumpe și alte 
bunuri) era lângă curtea femeilor, unde 
aveau loc ceremonia luminilor (8:12) și 
dansurile specifice, pe parcursul nopţilor 
de sărbătoare. Este posibil ca vistieria în 
sine să fi fost folosită numai pentru depo- 
zitare, însă versetul 8:20 poate fi citit și cu 
sensul de „în apropierea vistieriei”. 


Ioan 8:21-8:33 


8:21-22. Suicidul era acceptat de mare 
parte dintre *neamuri, însă majoritatea 
evreilor îl respingeau, cu excepția unor 
situații extreme (vezi comentariul la Fapte 
16:27). Deşi ipoteza nu este nici pe departe 
clară, este posibil ca cei prezenți să se fi 
gândit la vreun părinte decedat; cei care 
luau legătura cu spiritele erau priviți cu 
ostilitate (Lev. 20:27). Oricum, cert este 
că, în acest context, ei nu Îl consideră pe 
Isus o persoană deosebit de pioasă. Totuşi, 
vedem iarăși utilizată ironia lui loan: Isus 
chiar Se întoarce la Tatăl prin moartea Sa 
pe cruce. 

8:23. Contrastul dintre tărâmul de sus 
(tărâmul Tatălui) și cel de jos (unde trăiesc 
muritorii) apărea frecvent în literatura 
*apocaliptică ebraică, însă în apocalipse, 
cei care destăinuiau tainele cerurilor erau 
îngerii sau eroi deosebiți din trecut (ceea ce 
contribuie la ridicarea întrebării din 8:25). 
Ascultătorii lui Isus nu pot accepta impli- 
caţiile spuselor Sale, care Îl înfățișează pe 
Isus mai degrabă ca Înţelepciunea divină 
coborâtă din ceruri, decât ca pe un băiat 
crescut în Nazaret (6:42; 7:41). 

8:24-25. A muri în păcat era o chestiune 
foarte serioasă, căci, odată cu moartea, dis- 
părea şi ultima şansă a omului la *pocăință 
(cf. Ezec. 18:21-32). (Din acest motiv, învă- 
țătorii evrei îi îndemnau pe cei ce urmau 
să fie executați să își mărturisească păcatele 
și se așteptau ca moartea să le *ispășească 
păcatele.) Isus este de acord că omul tre- 
buie să se pocăiască, însă insistă asupra 
faptului că pocăinţa autentică trebuie să 
includă credinţa în El. Deşi ego eimi poate 
însemna „eu sunt el”, expresia poate face 
referire la numele divin (Is. 43:10, în limba 
greacă, e o invitaţie la a crede că ego eimi; 
Ioan își construiește textul în direcția afir- 
maţiei mai explicite din 8:58). 

8:26-27. Faptul că Dumnezeu e „adevărat” 
era fundamental pentru înțelegerea ebraică 
a caracterului Său. Potrivit Legii evreieşti, 
un agent împuternicit trebuia să îl repre- 
zinte cu fidelitate pe cel care îl trimisese, 
iar în măsura în care o făcea, era susținut 
de autoritatea deplină a trimițătorului. 

8:28-29. „A înălța” (cf. 3:14, 12:32) este pre- 
luat din “Septuaginta, mai exact Isaia 52:13 — 
context pe care primii creștini îl aplicau 
răstignirii (Is. 52:14—53:12). 


8:30-47 

Disputa privitoare la obârşie 

8:30-31. Deși inițial ascultătorii lui Isus 
cred, spre sfârșitul pasajului sunt gata să Îl 
omoare (8:59; cf. Ex. 4:31; 5:21). După cum 
convertiții dintre *neamuri sau cei conver- 
tiți la diverse mișcări iudaice trebuiau nu 
doar să se alăture noii grupări, dar să şi per- 
severeze, și după cum învățătorii doreau 
ca “ucenicii lor să le ducă mai departe 
învățătura, tot așa adevărații adepți ai 
lui Isus trebuie să persevereze (cu privire 
la perseverenţă, vezi și Ezec. 18:24-26). 
Această precizare putea fi o sursă de încu- 
rajare și pentru cercul *bisericilor lui Ioan 
(vezi introducerea la 1 loan). 

8:32. Conceptul grecesc de adevăr punea 
accentul pe realitate; termenul *vechi-tes- 
tamentar tradus prin „adevăr” avea de-a 
face mai degrabă cu integritatea și cu cre- 
dincioșşia față de propriul cuvânt sau carac- 
ter. Uneori, gândirea ebraică Îl descria pe 
Dumnezeu ca Adevărul. Astfel că ascultă- 
torii lui Isus ar trebui să își dea seama că 
El făcea referire în mod specific la adevă- 
rul lui Dumnezeu, în înțelesul ebraic al 
termenului. 

8:33. De regulă, ascultătorii lui Isus îi inter- 
pretau greșit spusele, în sensul firesc. De 
vreme ce anticii născuți liberi foloseau sta- 
tutul de sclav ca insultă, puteau obiecta că 
ei înșiși nu fuseseră niciodată sclavi. Pe de 
altă parte, referirea la Avraam denotă că ei 
înțeleg că Isus Se referea la poporul evreu, 
per ansamblu. Reacţia lor este surprinză- 
toare, de vreme ce, în general, învățătorii 
evrei recunoșteau că poporul lor stătuse 
sub jugul a cel puţin patru împărății: 
Babilon, Persia, Grecia și Roma. Însă mulți 
așteptau ca Dumnezeu să zdrobească, în 
cele din urmă, jugul celorlalte popoare 
(o formă extremă a acestei convingeri a 
condus la revolta dintre anii 66-70 d.H.). 
Potrivit învăţăturii lor, celelalte popoare 


erau conduse de îngeri păzitori și de stele, 
dar Israel era condus doar de Dumnezeu. 
8:34. Filosofii foloseau adesea termenul 
„liber” în sensul de libertate față de ideile 
înşelătoare, de pasiuni sau constrângeri; 
iudaismul vorbea despre libertatea față 
de păcat. 

8:35. Deși sclavii erau considerați parte a 
gospodăriei şi puteau fi „moșteniţi”, ei nu 
erau membri permanenți; puteau fi vân- 
duți și adesea erau eliberați. E drept însă 
că *Legea Vechiului Testament dădea dis- 
poziţii clare ca sclavii evrei să fie puși în 
libertate în anumiţi ani. Prin contrast, un 
fiu rămânea mereu parte a căminului (cf. 
Gen. 21:10) — cu excepția cazurilor de dez- 
moștenire. Este posibil ca aici Isus să facă 
aluzie şi la un alt aspect: „casă” (termen 
ce în pasajul de față, ca și în multe altele, 
are sensul de „gospodărie”, „familie” sau 
„Cămin”) ar putea include și un joc de 
cuvinte referitor la casa lui Dumnezeu, 
Templul (2:16); numai „fiii” vor avea parte 
necurmat de locul acela (Ezec. 46:16-17; 
cf. și Is. 56:4-5). 

8:36-37. Potrivit crezului popular evreiesc 
răspândit în unele cercuri, descendența din 
Avraam garanta, practic, mântuirea, excep- 
ție făcând cei deosebit de răi. Israel fusese 
ales şi destinat mântuirii în el. Iudaismul 
elogia dreptatea lui Avraam, o dreptate pe 
care criticii de aici ai lui Isus nu o imitau 
(8:40). 

8:38-39. „Părinte” ar putea însemna „stră- 
moș”, iar din această perspectivă, Avraam 
era tatăl lor (v. 37 — deși mulți trebuie să fi 
avut în spiţa lor de neam și persoane con- 
vertite dintre neamuri). Însă, metaforic vor- 
bind, părinte era persoana al cărui mod de 
a fi îl imitai, adesea un învăţător, sau a cărui 
natură o dezvăluiai — un precursor spiritual. 
8:40. Avraam era dat drept pildă supremă 
de pietate evreiască (datorită ospitalităţii, 
credinței sale și a rolului său de *prozelit 
exemplar și de făcător de prozeliți), iar tradi- 
ţia ebraică lăuda modul în care îi primise pe 
mesagerii tainici ai lui Dumnezeu, în Geneza 
18. (Mai târziu, învățătorii evrei obișnuiau 
chiar să invoce meritele sale, ca temei pentru 
a căpăta bunăvoința lui Dumnezeu.) 

8:41. Insinuările erau frecvente în conflic- 
tele *retorice din Antichitate. A sugera că 
cineva are, legal, un anumit tată, dar un alt 
tată natural însemna să sugerezi că mama 
sa se face vinovată de adulter. Înţelegând 
această aluzie, interlocutorii insistă asupra 
purității genealogiei lor: în literatura ebra- 
ică, „copii ai lui Avraam” era echivalent 
cu „copiii lui Dumnezeu” (cf., de ex.: Ex. 
4:22), deoarece Dumnezeu îi adoptase pe 
descendenţii lui Avraam. (Unii cercetători 
au văzut aici și o aluzie la acuzația rabinică 
de mai târziu la adresa lui Isus, precum 
că mama sa L-ar fi conceput cu un soldat 
roman, iar nu ca fecioară, deși acuzaţia nu 
reiese clar din confruntarea de față.) 
8:42-45. Interlocutorii lui Isus nu negau că 
diavolul era cel dintâi ucigaș (cf. 8:37, 40) şi 
cel ce luptă împotriva adevărului (cf. 8:32); 
tradiția ebraică accentua în mod deosebit 
faptul că minciuna sa condusese la moar- 
tea lui Adam (cf. Gen. 3). Oamenii puteau 
fi numiţi, în sens figurat, „copii” ai celor cu 
care semănau sau a căror purtare o copiau; 
în schimb, cu privire la a deveni copil al lui 
Dumnezeu, vezi comentariul la 3:3, 5. Cum 
interlocutorii lui Isus doresc să Îl omoare 
și resping adevărul Lui, comportamentul 
acestora demonstrează cine este adevă- 
ratul lor tată; problema nu este de natură 
etnică, ci spirituală. De regulă, comentato- 
rii consideră crima iniţială a diavolului ca 
fiind înşelătoria prin care Eva este împinsă 
spre moartea spirituală sau (mai puțin pro- 
babil, de vreme ce înșelătorul nu apare aici 
explicit) uciderea lui Abel de către Cain. 
(Conform unei tradiții evreieşti mult mai 
târzii, adevăratul tată al lui Cain era diavo- 
lul.) În retorica judiciară antică, inculpatul 
întorcea adesea acuzaţiile pârâșului împo- 
triva acestuia din urmă (cf. 7:20). Diavolul 
(vezi *Satana), ca mincinos, evocă, proba- 
bil, înșelarea Evei de către șarpe; literatura 
ebraică sublinia constant rolul său de înșe- 
lător (dar și de ispititor). 

8:46-47. În cadrul proceselor juridice, de 
regulă învinuitul solicita dovezi din par- 
tea acuzatorilor săi. Pledoaria apărării 
dovedea, în Antichitate, că, moralmente, 
acuzaţia nu era caracteristică inculpatului, 


Ioan 8:48-8:57 


altminteri integru; de asemenea, adesea 
acuzațiile erau întoarse împotriva acuza- 
torilor, contestându-se astfel și motivația 
pentru care cazul fusese adus la judecată. 
Insă, deși uneori inculpații „mărturiseau” 
fapte care nu constituiau infracțiuni incri- 
minate, Isus Se pretinde fără cusur. De 
regulă, învățătorii evrei recunoșteau că 
toți oamenii păcătuiesc (câțiva dintre ei îi 
exceptau pe patriarhi). 


8:48-59 

Mai mare decât Avraam 

8:48. Deși mulți iudei îi disprețuiau pe gali- 
leeni, ambele grupuri s-ar fi simțit insultate 
de comparația cu *samaritenii. Probabil că 
ascultătorii lui Isus din această *naraţiune 
nu aveau cunoștință de fraternizarea Sa 
cu samaritenii (4:40), care nu putea fi pe 
placul publicului din Ierusalim. La baza 
acestei învinuiri ar putea fi o teologie simi- 
lară: samaritenii desconsiderau Templul și 
puneau la îndoială exclusivitatea evreilor 
ca moștenitori unici ai lui Avraam (vezi 
comentariul la 4:12). În retorica antică se 
obișnuia să întorci acuzaţiile reclamantu- 
lui împotriva lui însuși (Isus îi asociase cu 
diavolul, iar ei Îl asociază cu un *demon). 
Evreii negau descendența pură, nemeti- 
sată, a samaritenilor din Avraam (cf. 8:41). 
Acuzaţia de posedare demonică (și 10:20) 
Îi pune sub semnul întrebării credibilita- 
tea profetică (vezi comentariul la 7:20). 
Discuţia reflectă și ironia specifică lui loan: 
numai samaritenii (4:9) şi *Pilat (18:35) 
recunosc că Isus este evreu. 

8:49-50. Potrivit *Legii ebraice, cel care 
respingea un trimis împuternicit respingea 
și insulta însăși persoana care delegase 
respectivul mesager. 

8:51-53. Se poate ca cei prezenți să Îi fi înţe- 
les spusele într-o cheie spirituală sau prin 
prisma “învierii, de vreme ce unele izvoare 
evreiești vorbesc în termeni similari (ex.: 
4 Mac. 7:18-19); majoritatea evreilor, mai 
puţin *saducheii, nu aveau nimic de obiec- 
tat la afirmaţia că Avraam și profeţii erau 
vii, spiritual vorbind, alături de Dumnezeu. 
Totuși, ei continuă să Îl înţeleagă pe Isus în 

sens prea literal. (Chiar și într-o istorisire 
ebraică se spune că Avraam nu dorea să 
moară, însă Dumnezeu a făcut aranjamente 
speciale, pentru a-l convinge să se supună.) 
8:54-55. Anticii condamnau lauda de sine 
publică, însă era permis să citezi elogiile 
primite din partea altora. Dumnezeu nu Își 
împarte slava cu altă zeitate (Is. 42:8; 48:11). 
„El este Dumnezeul nostru” era declaraţia 
fundamentală din legământul încheiat în 
*Vechiul Testament (ex.: Ex. 6:7; Lev. 26:12; 
1 Cron. 17:22; ler. 31:33; Ezec. 36:28). Totuși, 
despre cei ce au rămas fideli legământului — 
cei care respectă cu adevărat Legea lui 
Dumnezeu -, Vechiul Testament afirmă 
că Îl „cunosc” pe Dumnezeu (ex.: ler. 9:24; 
31:31-34; Osea 2:20). 

8:56. Tradiţia ebraică accentua faptul că, în 
timpul viziunii sale din Geneza 15:12-21, 
lui Avraam i se arătaseră împărăţiile vii- 
toare care aveau să oprime Israelul, dar 
și epoca mesianică de după ele. Această 
experiență îl leagă pe Avraam de Moise 
(vezi comentariul la 1:14-18) și Isaia (cf. 
loan 12:39-41), situându-l în grupul celor 
care au văzut slava lui Dumnezeu. 
8:57-58. Deşi ideea principală este aceea că 
Isus este prea tânăr pentru a-l fi cunoscut 
pe Avraam, interlocutorii Săi sugerează, 
probabil, că este și prea tânăr pentru a 
deţine o autoritate semnificativă; cincizeci 
de ani era vârsta minimă pentru asumarea 
anumitor roluri publice (dar totodată, vâr- 
sta maximă pentru ocuparea altor funcţii, 
Num. 8:25). 

Dacă Isus nu ar fi vrut decât să sugereze 
că El existase înainte de Avraam, ar fi tre- 
buit să spună: „Înainte să fi fost Avraam, 
am fost Eu”. Însă „eu sunt” era un titlu al 
lui Dumnezeu (Ex. 3:14), care sugerează 
că Isus pretinde şi altceva, nu doar că El 
era dinainte de Avraam. Se poate ca acest 
titlu al lui Dumnezeu să fi fost proaspăt 
în mintea ascultătorilor lui Isus, veniţi la 
sărbătoare: tradiția de mai târziu spune că 
în timpul Sărbătorii Corturilor, preoţii ros- 
teau cuvintele lui Dumnezeu din Isaia: „Eu 
sunt Domnul, Eu sunt El” (Is. 43:10, 13; în 
versiunea “Septuaginta a versetului din Is. 
43:10 găsim ego eimi, „Eu sunt”). (Deşi nu 


putem avea o datare certă a acestei tradi- 
ţii, este sigur că ea nu derivă din această 
evanghelie.) 
8:59. Cuvintele lui Isus din 8:58 nu trec 
neobservate de către ascultătorii Săi; ei le 
consideră blasfematoare (simpla pretenţie 
a cuiva că ar fi *Mesia nu era socotită blas- 
femie, deși putea fi ofensatoare; ei însă au 
înțeles că Isus Își aroga o natură divină). 
Uciderea cu pietre era pedeapsa obişnu- 
ită pentru blasfemie (Lev. 24.16, 23), însă 
poporul lui Dumnezeu avusese astfel de 
tentative și împotriva unor oameni trimiși 
de Dumnezeu Însuși (Ex. 17:4; Num. 14:10; 
cf. 1 Sam. 30:6). Templul era construit din 
blocuri masive de piatră, nu din genul de 
pietre pe care oamenii le-ar fi putut arunca; 
însă în vremea lui Isus încă se mai lucra 
la zidirea Templului, iar gloatele găseau 
diverse obiecte ce puteau fi aruncate, după 
cum relatează *Josephus că au făcut *zeloții 
în Templu și mulțimea, în *sinagogă. 
Potrivit tradiţiei grecești, uneori zeii se 
făceau invizibili ori îi făceau invizibili pe 
muritorii lor favoriţi. Mai relevant în acest 
context este faptul că, în trecut, Dumnezeu 
îi ascunsese pe unii dintre slujitorii Săi, din 
motive de siguranţă (ler. 36:26); aici, Isus 
Se ascunde. Plecarea lui Isus din Templu 
ar putea simboliza faptul că slava se înde- 
părtase din acel loc (Ezec. 10-11); plecarea 
prezenţei lui Dumnezeu, cauzată de păca- 
tul lui Israel, era o temă uzuală în textele 
ebraice de mai târziu. 


9:1-12 
Vindecarea orbului 


9:1. Scăldătoarea Siloamului (9:7), probabil 
nu departe de locul unde se petrece această 
întâmplare, era situată în apropierea 
Templului (din care Isus tocmai plecase, 
8:59). Orbii își puteau câștiga existența 
numai din mila trecătorilor, iar cel mai bun 
loc era lângă Templu, o zonă foarte circu- 
lată și în care oamenii erau într-o dispoziție 
milostivă (cf. Fapte 3:2). *Ucenicii îl văd pe 
orbul acesta pe când se îndepărtau de veci- 
nătatea Templului (8:59). 


Ioan 8:59-9:7 


9:2. Majoritatea oamenilor din Antichitate, 
inclusiv învățătorii evrei, credeau că sufe- 
rința, inclusiv orbirea, era adesea asociată 
cu păcatul, deși *legea ebraică oferea pro- 
tecție orbilor. Poporul evreu accepta ideea 
de pedeapsă pentru păcatul strămoșesc; 
mulţi credeau în activitatea de dinainte de 
naștere, iar unii admiteau chiar și posibili- 
tatea păcatului prenatal. 

9:3-5. Isus folosește imagini uzuale: nimeni 
(cu excepţia străjerilor și a păstorilor) nu 
lucrează în întuneric (v. 4); cum pe atunci 
iluminatul modern nu era disponibil, cu 
toţii știau că formele obișnuite de activitate 
(și de regulă chiar și bătăliile) încetau la 
căderea nopții. Cu privire la lumina lumii, 
vezi comentariul la 8:12. 

9:6. Scuipatul era uneori asociat cu vinde- 
carea, în cercurile păgâne, deci era firesc ca 
el să fie considerat, în gândirea populară, 
un mijloc de tămăduire. Îndeobşte însă, 
scuipatul era considerat vulgar și dezgus- 
tător, iar aplicarea lui l-ar fi nemulțumit pe 
omul respectiv, dacă ar fi ştiut ce este. Unii 
identifică aici o aluzie la actul creator din 
Geneza 2:7 (cf. loan 20:22). 

9:7. Vindecarea prin spălare apare în istori- 
sirea despre Naaman din 2 împărați 5:10- 
14. Nu este clar dacă „Siloam” însemna 
„trimis“, însă învățătorii greci, precum şi 
cei evrei, de la *Philon până la *rabini, dez- 
voltau adesea argumente bazate pe jocuri 
de cuvinte, care de multe ori recurgeau la 
etimologii fanteziste. 

În zilele lui Isus, scăldătoarea aceasta se 
afla în interiorul zidurilor Ierusalimului și 
dispunea de o arhitectură impresionantă 
și patru pridvoare. Deși Siloamul funcţi- 
ona ca rezervă de apă și pentru botezarea 
convertiților la iudaism, aici importanţa 
sa este mai explicit reliefată. Probabil că 
evenimentele se petrec tot în ultima zi a 
Sărbătorii Corturilor (7:2, 37; vezi comen- 
tariul la 7:53-8:11), iar apa de la Siloam 
era apa sacră folosită pentru această săr- 
bătoare (vezi comentariul la 7:37-38). Aici, 
Isus recurge la apa ceremonială (cf. 2:6; 
3:5), însă aceasta are putere de vindecare 
doar pentru că omul a fost „trimis”. 

9:8. În Antichitate, cerșetorii erau adesea 
respinși şi disprețuiţi; iudaismul punea 
un accent deosebit pe caritate, dar rușinea 
asociată cerşitului îi descuraja, de regulă, 
pe cei care nu aveau realmente nevoie să 
recurgă la acest gest. 

9:9-12. Nu se cunoşteau cazuri când orbii 
din naștere (9:1) să se fi vindecat (9:32) — cel 
puţin, nu fără o intervenţie supranaturală 
directă. 


9:13-23 
Interogarea martorilor 


Cuvântul-cheie din pasajul 9:12-31 este „a 
şti”: fiecare dintre personaje confirmă, în 
repetate rânduri, ceea ce știe și, respectiv, ce 
nu știe. Până la urmă, se dovedeşte că *fari- 
seii, care chipurile cunoșteau *Legea, de fapt 
nu știau nimic, în vreme ce omul vindecat, 
care nu-L cunoaște decât pe Isus, a avut o 
experiență cu Dumnezeu pe care ancheta- 
torii săi mult mai învățați nu o pot dezminți. 
9:13. Înainte de anul 70 d.H., bătrânii cetății 
dețineau funcţia de judecători în comuni- 
tățile locale (sau, în unele cazuri, precum 
comunitățile *eseniene, preoții îndeplineau 
acest rol); însă după anul 70, învățătorii din 
gruparea fariseilor au început să capete o 
influenţă tot mai puternică în sfera pedago- 
giei religioase în Palestina. Scriind în anii 
90, loan foloseşte limbajul vremurilor sale 
pentru a le transmite mesajul dorit cititori- 
lor săi, dintre care mulți avuseseră parte de 
îimpotriviri sau fuseseră excluși din propri- 
ile *sinagogi (vezi comentariul la 9:24—34). 

9:14-16. Acesta este un răspuns firesc din 
partea fariseilor, cu privire la sabat (5:9-12; 
vezi comentariul la Mc. 2:23—3:6). Şcoala 
fariseică a lui *Hilel îngăduia rugăciunea 
pentru bolnavi în ziua de sabat; însă, în 
vremea lui Isus, școala fariseică a lui Șamai 
era mai influentă. Totuși, majoritatea evre- 
ilor ar fi considerat că o cataplasmă de lut 
făcută în ziua de sabat reprezenta o încăl- 
care a sabatului (atâta vreme cât bolnavul 
nu era în pericol de moarte). Frământatul 
(aluatului și, prin analogie, și al lutului) era 
una dintre cele treizeci și nouă de tipuri de 
muncă interzise în ziua de sabat. În zilele 


lui Isus, între farisei existau dezbinări pe 
diverse teme, iar chestiunile respective nu 
erau pe deplin lămurite nici spre sfârșitul 
secolului I, când scrie loan. 

9:17. „Profet” (NTR) este un titlu inadec- 
vat, dar cu conotație pozitivă (cf. 4:19, 44; 
6:14; 7:40). În anumite cercuri mai școlite 
din iudaismul timpuriu exista, pare-se, mai 
mult scepticism cu privire la perpetuarea 
activității profetice până în zilele lor, deși 
populaţia era adesea deschisă față de aseme- 
nea persoane. „Prorocii” puteau fi asociaţi și 
cu tulburările publice sau cu spiritul critic, 
motiv pentru care puneau adesea probleme 
autorităților oficiale ale Ierusalimului. 
9:18-21. Este posibil ca orbul să fi locuit sub 
acoperișul părinţilor săi pe timp de noapte, 
iar ziua să îşi fi câştigat pâinea cerşind, însă 
acest aspect nu este clar. Dar motivul pentru 
care liderii evrei le pun întrebări părinţilor 
lui despre orbirea sa este că era de așteptat 
ca ei să fi știut dacă omul se născuse sau nu 
orb. Atât curțile de judecată grecești, cât și 
cele ebraice îi sileau pe oameni să depună 
mărturie împotriva voinţei lor. 

„În vârstă” poate desemna orice etate 
după pubertate. În jurul vârstei de treispre- 
zece ani, băieții evreii deveneau responsa- 
bili să respecte poruncile (detaliul acesta 
devine clar abia în textele rabinice de mai 
târziu, însă probabil că era deja subînțeles 
în ritualurile de majorat din vremea aceea). 
9:22-23. Regulile fariseice erau foarte stricte 
în ce priveşte confruntarea cinstită și fără 
prejudecăţi a depoziţiilor; prin urmare, acești 
anchetatori încalcă norma etică propovădu- 
ită de farisei. Excomunicarea era una dintre 
cele mai serioase forme de disciplină aplicate 
de comunitatea unei sinagogi și se pare că în 
zilele lui Isus asemenea decizii erau rare și, 
în consecinţă, foarte dure. (Practica aceasta 
este atestată, printre alte forme de discipli- 
nare, și în *Manuscrisele de la Marea Moartă 
1QS 6.24-7.25; cf. Ezra 10:8). 


9:24-34 
Excomunicarea unui ucenic 


Pe tot parcursul acestui fragment, anche- 
tatorii ignoră regulile de bază privind 


dovezile și nepărtinirea, pe care *rabinii de 
mai târziu aveau să le sublinieze cu sârg. 
Majoritatea cercetătorilor din zilele noas- 
tre consideră că ascultătorii lui loan, sau 
o mare parte dintre ei, se confruntaseră 
cu pericolul sau chiar cu realitatea expul- 
zării din sinagogile lor (16:2; cf. 12:42-43). 
Credincioșia omului acestuia (în antiteză 
cu trădarea personajului din 5:14-16) tre- 
buie să îi fi încurajat și pe ei să rămână 
credincioși. 

9:24. „Dă slavă lui Dumnezeu” ar putea 
lansa o invitaţie la laudă, însă, în contextul 
unui interogatoriu, poate fi o chemare la 
mărturisirea păcatelor (cf. los. 7:19; 1 Ezdra 
9:8), în cazul de față, e vorba de păcatul de a 
merge după un „înșelător” (vezi comenta- 
riul la 7:12). Câteodată, interogatoriile erau 
foarte brutale, pentru a se obține rezultatul 
dorit (ex.: uneori “neamurile îi torturau 
pe sclavi până când aceștia mărturiseau 
faptele de care erau suspectaţi). Literatura 
greacă îi ia adesea în derâdere pe oamenii 
înfumuraţi, care se cred foarte înţelepţi. 
9:25. Spre deosebire de persoanele aro- 
gante (cf. 9:24), filosofii (precum Socrate) 
își recunoșteau, de regulă, ignoranţa și se 
străduiau să ajungă la cunoaștere. Deși se 
poate ca omul acesta să fi fost sincer când 
și-a recunoscut neștiința, pasajul poate fi 
interpretat și într-alt fel; uneori, oamenii 
mimau “retoric ignoranta. 

9:26-27. Interogatoriul încrucișat minuțios 
era important în *Legea ebraică (cf., de ex.: 
Sus. 48-62; Mișna Avot 1:9). Deşi majo- 
ritatea oamenilor acceptau argumentele 
bazate pe experimentarea unui miracol, 
unii rabini, ale căror opinii apar în izvoare 
mai târzii, susțineau că interpretarea rabi- 
nică standard a Scripturilor cântărește mai 
mult chiar și decât miracolele vizibile. 
9:28. Atât la Philon, cât și la rabinii de mai 
târziu apare ideea de “ucenic al lui Moise, 
fapt ce sugerează că era destul de întâlnită. 
Pe de altă parte, ceea ce vrea să transmită 
loan este că anchetatorii respectivi se înșală 
(5:45). 

9:29-30. A trata pe cineva ca anonim repre- 
zenta, uneori, o modalitate de a-i discredita 
valoarea. Anchetatorii mărturisesc că ei 

nu știu de unde vine Isus. Unii specialiști 
consemnează că existau situații când erau 
investigate circumstanțele naşterii unei 
persoane care dusese poporul în rătăcire, 
pentru a stabili dacă nu cumva înșelătorul 
era un copil ilegitim; dacă aici se are în 
vedere acest aspect, anchetatorii nu reu- 
şesc să cerceteze chestiunea. Mai important 
chiar, necunoașterea, declarată, a oricăror 
date despre locul de baştină al cuiva putea 
fi o formă de contestare sau de minimali- 
zare a importanței respectivului. Ironic este 
că ei își contrazic propria afirmație de mai 
înainte, precum că ar şti anumite lucruri 
(9:24); semnificativă pentru originea lui 
Isus este expresia „de sus” (8:23). Ironia 
era o tehnică literară uzuală în Antichitate. 
9:31. Concepția aceasta reflectă pietatea 
ebraică autentică: învățătura promovată pe 
scară largă era că Dumnezeu îi ascultă pe 
oamenii evlavioşi, însă respinge rugăciu- 
nile celor stricați (cf. Ps. 34:15; Prov. 15:8, 
29; 21:27; 28:9). Aceasta este premisa prin- 
cipală din argumentația omului vindecat. 
9:32-33. Premisa secundară a argumenta- 
tiei (9:31) este că avusese loc un miracol 
extraordinar; concluzia este că Isus era un 
om neprihănit. Silogismul — raționamen- 
tul prin care se demonstrează o concluzie 
pornind de la două premise acceptate — era 
o modalitate obișnuită de construire a ple- 
doariilor, în pledoariile antice. 

Se considera că orbirea din naştere este 
o suferință extrem de greu de vindecat; în 
rarele situații când se pretindea înfăptuirea 
unor asemenea vindecări extraordinare, la 
anumite sanctuare păgâne de vindecare 
(ex.: o relatare, consemnată mai târziu în 
formă scrisă, despre un om cu orbitele 
goale, căruia i-au apărut globii oculari), 
întâmplările respective deveneau temeiul 
laudei înflăcărate la adresa zeului păgân 
considerat responsabil pentru ele. Dar, cu 
toate că în tradiţiile ebraice cunoscute se 
vorbeşte despre oameni vindecaţi de orbire 
(Tob. 1:12-13), nu există relatări despre 
vindecarea unui orb din naștere. (Expresia 
„de când este lumea” este bombastică, pro- 
babil o exagerare “retorică; existau câteva 
pretinse excepții printre neamuri, de care el 

probabil nu avea cunoștință. Însă chiar dacă 
publicul lui loan ştia și credea că avuseseră 
loc și alte asemenea vindecări, probabil că 
au trecut cu vederea *hiperbola omului.) 
9:34. Rabinii de mai târziu puneau un 
accent deosebit pe smerenie și disponibili- 
tatea de a învăța; însă, cu toate că cel vinde- 
cat argumentează corect în 9:31-33 (după 
cum cerea cutuma evreiască), autoritățile 
îl dau afară, sub pretextul că fusese născut 
în păcat — premisă despre care cititorul știe 
că este falsă (9:2-3). Nu este clar ce formă 
luau, în acea perioadă, excomunicările ofi- 
ciale, însă în mod cert i se interzice partici- 
parea la evenimentele din centrul religios 
local (vezi comentariul la 9:22-23). 


9:35-41 
Văzătorul și orbul 


9:35-38. Omul vindecat răspunde precum 
posibilii ascultători creştini de origine 
ebraică ai lui loan: prin credință, spre deo- 
sebire de potrivnicii lor. Titulatura „*Fiul 
Omului” este potenţial ambiguă, însă, ca 
obiect al credinţei, ea face probabil alu- 
zie la Daniel 7:13-14. Omul răspunde pe 
baza propriei sale experienţe cu Isus (vezi 
comentariul la 9:25-27). 

9:39-41. Tradiţia grecească și îndeosebi 
cea ebraică foloseau termenul „orbire” la 
modul figurat, cu conotații morale, intelec- 
tuale sau spirituale (ex.: Is. 6:9-10; ler. 5:21); 
uneori, era asociată și cu orbirea fizică (ex.: 
văzătorul grec Tiresias; profetul israelit 
Ahia, 1 Împ. 14:4). Vindecarea orbirii fizice 
şi spirituale este un motiv des întâlnit în 
scrierile profeților (ex.: Is. 42:16-19); liderii 
religioși, convinşi că ei nu sunt orbi, sunt de 
fapt cei mai orbi dintre toți. 


10:1-21 

Păstor, oi și hoți 

În textul original al Bibliei nu existau deli- 
mitări între capitole, pasajul acesta conti- 
nuă cuvintele lui Isus adresate *fariseilor 
în 9:41. El are la bază imaginile *vechi-tes- 
tamentare despre Dumnezeu ca Păstor al 
lui Israel (Gen. 48:15; 49:24; Ps. 23:1; 28:9; 
77:20; 78:72; Is. 40:11; Ezec. 34:11-31), Israel 


ca turmă a Sa (Ps. 74:1; 78:52; 79:13; 100:3), 
iar liderii religioşi despotici sau necre- 
dincioși, ca nimicitori ai turmei Sale (ler. 
23:1-2; Ezec. 34). Printre păstorii umani 
credincioşi se numărau Moise, David 
(2 Sam. 5:2; Ps. 78:71-72) şi *Mesia din spița 
davidică (Mica 5:4), însă de cele mai multe 
ori, Dumnezeu ni Se înfățișează drept prin- 
cipalul Păstor al lui Israel. Deşi Moise și 
David fuseseră păstori, adesea populația 
urbană din Imperiul Roman îi disprețuia 
pe păstori, considerându-i grosolani și 
de condiție modestă. Pe de altă parte, din 
Orientul Apropiat antic și până în epopeile 
greceşti, păstorii erau o imagine obișnuită 
pentru cârmuitori. 

În contextul acesta, omul vindecat care Îl 
urmează pe Isus, dar este exclus din *sina- 
gogă, este una dintre oile lui Isus; Isus este 
Păstorul divin al lui Israel, iar cei care l-au 
exclus pe omul vindecat amintesc de lide- 
rii necredincioși ai lui Israel, condamnați în 
scrierile profeților. Prin urmare, deși liderii 
aceștia caută să îl excludă pe omul respec- 
tiv din poporul lui Dumnezeu, Dumnezeu 
Însuși confirmă că acel om (și cei asemenea 
lui) aparțin cu adevărat poporului Său. 
10:1-2. În lunile reci de iarnă, oile erau 
ținute pe timpul nopții într-un staul; stau- 
lul avea adesea un zid de piatră, deasupra 
căruia puteau fi așezați mărăcini. (Iarna era 
aproape, în perioada când avea loc această 
sărbătoare.) Izvoarele antice descriu stau- 
lul drept adăpost împotriva lupilor (10:12) 
și a altor prădători. Deși în zonele mai 
calde din jurul Mediteranei oile puteau 
găsi păşune tot timpul anului, acolo unde 
acest lucru nu era posibil ele rămâneau 
în țarc pe perioada iernii (care se apropia, 
dacă avem în vedere 7:2 și 10:22). Staulul 
putea fi construit în gura unor peșteri 
(1 Sam. 24:3), ca stână împrejmuită cu zid 
de piatră pe vreun deal, un ocol îngrădit în 
fața casei sau orice altă formă de îngrădi- 
tură acoperită sau sălaș temporar delimitat 
cu mărăciniș în loc de piatră, în funcţie de 
necesități. Ușa menționată aici poate sugera 
existența unor pereți propriu-ziși, posibil 
din piatră. Kenneth Bailey, care a cercetat 
obiceiul păstoritului în Orientul Mijlociu, 


sugerează că, de vreme ce hoțul trebuie 
să „sară” peste zidul din 10:1, ar putea fi 
vorba de ceva similar curții unor case din 
zonele rurale moderne, cu ziduri de cel 
puţin doi metri înălțime. (Totuși, verbul „a 
sări” nu impune întotdeauna o asemenea 
interpretare; cf., de ex.: Gen. 38:12; 41:2). 
Era posibil ca mai multe familii să aibă o 
curte comună, folosită în acest scop; proba- 
bil că decorul de aici este diferit de cel din 
10:7-9 (vezi comentariul aferent). 

Tehnic vorbind, legea antică făcea dis- 
tincţia dintre hoți și tâlhari: primii intrau 
prin efracţie în locuinţe, în vreme ce ulti- 
mii trăiau adesea în pustie și îi atacau pe 
trecători. Totuși, atunci când apar laolaltă, 
cu sens figurat, cei doi termeni pot aparține 
aceluiași domeniu semantic. Păstorii tre- 
buiau să vegheze în permanenţă pentru a 
nu-și pierde oile, atacate de vreunul dintre 
dușmanii amintiți (sau de vreun alt prădă- 
tor, 10:12). Oamenii se temeau de hoți și de 
tâlhari — o prezenţă obișnuită în vremea 
aceea (îndeosebi în timpul nopții) — care 
erau aspru pedepsiţi. 

10:34. Oile erau considerate printre cele 
mai docile animale. În Vechiul Testament, 
Israel „a auzit glasul lui Dumnezeu” atunci 
când s-a supus *Legii și mesajului transmis 
prin profeţii Săi. Cei care făceau cu ade- 
vărat parte dintre oile Sale — prin relația 
de legământ cu Dumnezeu - Îl cunoșteau 
(vezi comentariul la 10:14-15). (Ascultătorii 
lui Ioan Îl aud pe Dumnezeu prin *Duhul, 
o manifestare despre care majoritatea con- 
temporanilor lor credeau că nu este posi- 
bilă în vremea aceea; cf. 16:13-15.) Oile 
puteau primi nume, precum „bulgăraș” 
(albă), în funcţie de culoarea blănii sau de 
alte caracteristici. Se spune că, de regulă, 
păstorii cunoșteau pe nume fiecare oaie în 
parte. În Vechiul Testament, Dumnezeu îi 
chema „pe nume” pe oamenii deosebiți, 
pe cei mai apropiați slujitori ai Săi (Ex. 
33:12, 17; cf. Is. 43:1). (Faptul că Dumnezeu 
știe numele fiecărei stele în parte relevă 
omniscienţa Sa [Ps. 147:4; Is. 40:26]; la fel, 
El poate cunoaște fiecare om, în mod indi- 
vidual.) Adesea, turmele mai multor păs- 
tori se amestecau, însă păstorii reușeau cu 

ușurință să își separe fiecare oile proprii, 
bunăoară să le bage în staul sau să le scoată 
de acolo sau să le conducă în altă parte. Şi 
o puteau face deoarece oile cunoşteau gla- 
sul păstorului lor; se spune că unii chiar 
dresau oile să recunoască diferite semnale 
cântate din fluier. 

10:5. Izvoarele antice susțin (fapt confirmat 
de experiența modernă) că oile fug de stră- 
ini. În contextul de faţă, străinii sunt hoţii 
și tâlharii — care căutau să conducă oile pe 
o cale greșită (9:40-41). Liderii sinagogii, 
care îi excluseseră din adunare pe ascultă- 
torii evrei creștini, se pretind păstori auten- 
tici, însă este cert că, la auzul acestui pasaj, 
publicul lui loan avea să-și facă o cu totul 
altă părere despre ei. 

10:6. Imaginea folosită anterior de către 
Isus se încadrează în definițiile ebraice 
ale *parabolei; ba chiar, în *Septuaginta, 
termenul acesta transpune același termen 
ebraic ce este tradus cu „parabolă” în evan- 
gheliile sinoptice. 

10:7-8. Deşi se ştia că lupii (10:12) și alți 
intruși reușeau să pătrundă în staulul oilor, 
adesea ei se temeau să intre, ba chiar și 
atunci când erau hămesiţi de foame, atacau 
în zadar pereții staulului. Unii sugerează 
că, spre deosebire de spaţiul înconjurat 
probabil de ziduri din 10:1, ţarcul pen- 
tru oi din acest pasaj ar putea reprezenta 
doar o îngrăditură temporară, cu mărăcini 
deasupra, situată mai aproape de pășune 
și folosită în timpul pășunatului sezonier; 
cum nu avea o ușă propriu-zisă, apărarea 
era asigurată de faptul că păstorul dormea 
de-a curmezișul intrării, o practică ates- 
tată uneori și în vremurile moderne. Deşi 
în regiunile mai calde, păstorii își puteau 
duce oile la pășune pe tot parcursul anului 
(la altitudini mai înalte vara și mai joase, pe 
timpul iernii), în zonele răcoroase precum 
dealurile din ludeea, oile erau adăpos- 
tite o parte din an în staule standard, mai 
trainice, iar o altă parte pe pășuni, unde 
se puteau ridica adăposturi temporare. 
Această explicaţie este logică în contex- 
tul de față (10:7, 9), însă adesea vorbitorii 
foloseau metafore mixte și se prea poate 
ca Isus să alterneze imaginea păstorului cu 

cea a ușii, deoarece El nu îndeplinește doar 
un singur rol; asemenea lui Dumnezeu în 
Vechiul Testament, Isus este Păstorul lui 
Israel, însă este și Calea către Tatăl. Cu pri- 
vire la oile care nu ascultă glasul străinilor, 
vezi comentariul la 10:5. 

10:9. Despre ușă, vezi comentariul la 10:6-8. 
Oile erau conduse „inăuntru” și „afară“ 
din staul (cf. liderii-păstori din Num. 27:17; 
2 Sam. 5:2), spre şi, respectiv, dinspre 
pășune. Imaginea venirii şi plecării repre- 
zenta o expresie semitică a libertății de 
mișcare şi, folosite împreună, aveau uneori 
înțelesul de „tot timpul” (cf. Deut. 28:6, 19; 
2 Împ. 19:27; Ps. 121:8). Cel puţin în unele 
regiuni ale lumii mediteraneene, păstorii 
își mânau turmele spre pășune cam pe la 
răsăritul soarelui, le duceau să se adape 
la ora 10 a.m., le conduceau apoi, dacă 
era posibil, spre un loc umbros, pentru a 
le feri de căldura din miezul zilei, iarăși le 
adăpau, după care pășteau până seara. Pe 
înserat se întorceau la staul, fie el temporar 
sau permanent. 

10:10-11. Hoţul (în contextul de faţă, liderii 
necredincioși; cf. v. 5) acționează doar în 
folosul lui, iar nu spre binele turmei (hoţii 
flămânzi furau oi ca să le mănânce); păsto- 
rul își pune viața în joc pentru a-și apăra 
turma de animale prădătoare și de hoți. 
Păstorii erau vestiți pentru grija lor deose- 
bită faţă de oi, imagine valabilă şi pentru 
Dumnezeu (Ps. 23:1; Ezec. 34:2-6, 11-16). 
Fariseii considerau că păstorii practică o 
meserie necurată, iar aristocrații îi dispre- 
tuiau, ca lucrători neciopliți, dintr-o clasă 
socială inferioară; prin urmare, oponenții 
lui Isus nu se identificau cu dragă inimă 
cu protagonistul acestei istorisiri, însă în 
Scriptură Dumnezeu era Păstorul suprem 
al lui Israel (vezi comentariul la 10:1-18). 
Oile erau întru totul dependente de păs- 
tori, care le ofereau adăpost și îndrumare 
şi le ajutau când aduceau miei pe lume 
sau când erau bolnave sau rănite. In graiul 
comun evreiesc, „viața” era forma concisă 
de la „*viața veșnică”, viaţa lumii viitoare. 
Vezi comentariul la 3:16. 

10:12-13. Un angajat nu-şi asuma răspun- 
derea pentru atacurile animalelor sălbatice 

(cf. Ex. 22:13) și lucra în schimbul unui 
salariu, iar nu pentru că oile erau ale sale. 
În izvoarele antice găsim uneori plângeri 
referitoare la angajați ticăloși, care nu 
păziseră oile așa cum ar fi trebuit. Profeţii 
biblici îi condamnau pe liderii religioși care 
lăsau ca oile lui Dumnezeu să fie împrăști- 
ate şi nu se preocupau de lucrurile de care 
Dumnezeu era interesat (ler. 23:1; Ezec. 
34:6). De regulă, izvoarele antice (inclusiv 
fabule) puneau în contrast oile cu lupii, 
descriindu-i pe aceștia din urmă ca ani- 
male de pradă, care răpeau oile. Imaginea 
era folosită atât în sens literal, cât și figurat. 
10:14-15. Vechiul Testament descria ade- 
sea relația de legământ încheiată de Israel 
cu Dumnezeu drept „cunoaștere“ a Lui, 
ceea ce presupune o relaţie strânsă, de 
supunere, cu El (ex.: ler. 31:34; Osea 6:6). 
Intimitatea anticipată aici pare să o întreacă 
chiar și pe cea pe care profeții biblici din 
trecut o aveau cu Dumnezeu. Vezi loan 
10:34 şi 16:13-15. Evreii se aşteptau ca 
Înţelepciunea -— reflectare desăvârşită a 
lui Dumnezeu - să le ofere intimitate cu 
Dumnezeu, așa cum se întâmplase cu 
prorocii (Înţ. Sol. 7:26-27); mai important 
este, probabil, faptul că întreg poporul lui 
Dumnezeu avea să Îl „cunoască” pe El în 
timpul noului legământ (ler. 31:33—34). 
10:16-18. Imaginea strângerii tuturor oilor 
împreună, într-o singură turmă, însemna, 
în limbajul Vechiului Testament, readu- 
cerea laolaltă a oilor risipite ale lui Israel, 
împrăștiate printre popoare (cf. Ezec. 
37:21-24, Mica 2:12); „Singurul păstor” din 
Ezechiel 37:24 este regele davidic (cf. Ezec. 
34:23). Strângerea din nou a lui Israel, în 
zilele de pe urmă, era una dintre speranţele 
fundamentale ale iudaismului antic, oglin- 
dită în scrieri și rugăciuni. Însă este posibil 
ca Isus să includă și “neamurile; *prozeliţii, 
sau convertiţii la iudaism, deveneau parte 
a poporului lui Dumnezeu. 

10:19-21. Comunitatea evreiască trece 
iarăși printr-o schismă generată de identi- 
tatea lui Isus (cf. şi 7:43; 9:16), aşa cum se 
întâmplase și în zilele lui loan. Cu privire 
la acuzaţiile de posedare demonică, vezi 
comentariul la 7:20. 


10:22-42 
În Templu, de Hanuca 


Isus participă la o sărbătoare de sorginte 
extrabiblică, în Ierusalim, cu prilejul căreia 
se comemora eliberarea lui Israel din vre- 
mea *Macabeilor. Ironic este faptul că toc- 
mai adevăratul izbăvitor al lui Israel este 
respins de unii din poporul Său, cu prilejul 
acestei sărbători a eliberării naţionale. 
10:22. Hanuca sau Sărbătoarea dedicării 
(Templului) nu era una dintre praznicele 
obligatorii, cu pelerinaj, însă cele opt zile de 
celebrare cu lumini în Templu erau minu- 
nate, iar mulți evrei evlavioși din apropi- 
ata Galilee obișnuiau să vină la lerusalim 
cu acest prilej. Cronologic, era următoa- 
rea sărbătoare, după cele strâns legate de 
Sărbătoarea Corturilor (7:1-10:21). 

10:23. Fațadele impozante ale Templului 
aveau porticuri pe toate cele patru laturi; 
Pridvorul Regal, situat înspre sud, avea 
patru rânduri de piloni. Pridvorul lui 
Solomon se afla pe latura de est a Templului 
şi avea două rânduri de pilaștri (la fel ca 
laturile de vest și de nord). Porticul dinspre 
sud era numit al lui Solomon deoarece se 
credea că zidăria sa pre-irodiană se păs- 
trase din Templul lui Solomon (*Josephus, 
Istoria războiului... 5.184-185; Antichități 
iudaice  15.397-400; 20.221). Clădirile 
publice grecești erau adesea prevăzute cu 
asemenea pridvoare, care de multă vreme 
deveniseră cadrul obișnuit pentru discur- 
suri și dezbateri publice. Iarna putea fi rece 
în Ierusalim, încă din perioada sărbătorii 
Hanuca (10:22), astfel că oamenii aveau 
tendinţs să se plimbe pe sub colonade, cum 
se întâmplă aici. (Cu privire la evitarea 
călătoriilor în timpul iernii, vezi comenta- 
riul la Fapte 27:9). 

10:24. Vezi 8:25; cf. și discuția pe marginea 
temei secretului mesianic, din introduce- 
rea la Marcu. Iudeii aceştia fie i-ar fi înțeles 
greșit afirmaţia, fie ar fi folosit-o pentru a-L 
acuza de incitare la răzvrătire (cf. 18:29-35). 
10:25-27. Cu privire la auzirea vocii lui 
Isus, cf. comentariul la 10:3-4. 

10:28-29. Un păstor care își apăra oile de 
hoţi sau de vreun animal de pradă trebuia 

să fie oricând gata să plătească un mare preț 
(10:12, 15), însă aici este vorba de prețul cre- 
dincioșiei (ler. 23:4). Cu privire la „nimeni 
nu le va smulge din mâna Sa”, a se compara 
și cu Psalmul 95:7, unde Israel este numit 
„turma mâinii Sale” (NTR); această aluzie 
se potrivește cu menţiunea despre auzirea 
vocii lui Isus (10:27), de vreme ce versetul 
amintit, din psalmi, îndeamnă poporul lui 
Dumnezeu să asculte glasul Său. 

10:30. Ascultătorii Săi ar fi putut să se 
gândească și la relaţia dintre Israel și 
Dumnezeu, însă cuvintele lui Isus refe- 
ritoare la unitatea Sa cu Tatăl sunt prea 
explicite, pentru o asemenea interpretare: 
dimpotrivă, El reiterează declaraţia fun- 
damentală a iudaismului, că Dumnezeu 
este unul (Deut. 6:4). Faptul că Isus este 
una cu Tatăl (însă distinct de Acesta) echi- 
valează cu asumarea divinității. (Probabil 
că, în contextul de față, Isus aplicase deja 
texte mai timpurii despre Dumnezeu la El 
Însuși; vezi comentariul la 10:28-29). 
10:31-33. Cf. 5:18; 8:59; ca şi în alte împreju- 
rări, oponenții lui Isus înțeleg pretenţia Sa 
la divinitate, chiar dacă nu îi înțeleg toate 
implicaţiile. Hanuca (10:22) celebra elibe- 
rarea de sub puterea lui Antioh Epifan, un 
despot rău, care se considera Dumnezeu; 
totuși, ascultătorii lui loan știu prea bine că 
Isus fusese trimis de Tatăl și nu Se proslăvea 
pe Sine (1:14; 5:23, 36; 6:38). Isus compară, 
implicit, lucrarea Sa bună cu încercarea 
potrivnicilor Săi de a-L ucide cu pietre; în 
Antichitate, pledoaria apărării punea ade- 
sea în contrast comportamentul onorabil al 
acuzatului, cu cel rușinos al reclamanților 
lui, căutând să dea în vileag infracțiunile 
comise de aceștia din urmă. Lipsa de recu- 
noștinţă față de cel ce ţi-a făcut un bine era 
condamnabilă, iar dușmănia fățișă față de 
binefăcătorul tău, chiar mai vrednică de 
dispreţ. Sărbătoarea aceasta cinstea faptele 
bune ale Macabeilor; potrivnicii lui Isus 
vor să Îl ucidă cu pietre pentru faptele Sale 
bune (cf. Ex. 17:4; Num. 14:10; termenul 
folosit aici apare în 2 Sam. 16:6, 13). 

10:34. Cu privire la „legea voastră”, cf. 8:17. 
Unii foloseau termenul „*lege” în sens mai 
larg, incluzând întreaga Scriptură — ca aici, 

unde Isus citează un psalm. În contextul ini- 
țial, Psalmul 82:6 se referă la oameni puter- 
nici, probabil împărații pământului, priviţi 
ca sfatul divin al lui Dumnezeu; împărații 
respectivi se considerau divini, însă aveau 
să piară asemenea unor muritori de rând. Pe 
de altă parte, într-o tradiţie evreiască ates- 
tată în scrierile *rabinilor din secolul II, acest 
verset era aplicat uneori, scos din context, cu 
referire la Israel ca destinatar al legii divine 
(cuvântul lui Dumnezeu primit la Sinai le 
adusese nemurirea, pe care ei însă o pierdu- 
seră din pricina neascultării), lucru probabil 
ştiut de Isus. De asemenea, s-ar putea ca Isus 
să evite, pur și simplu, discuția pe această 
temă, printr-o nouă cimilitură, precizând că 
nu definise explicit termenii folosiți. 
10:35-36. Se poate ca aici, Isus să răspundă 
printr-un argument standard evreiesc, 
de tipul „cu cât mai mult” (gal vahomer): 
dacă (potrivit interpretării voastre) cei din 
poporul Israel au fost numiţi, în sens larg, 
„dumnezei”, cum de obiectaţi față de afir- 
mația Mea că sunt Fiul lui Dumnezeu, fără 
ca măcar să înțelegeți exact sensul cuvin- 
telor Mele? (Lărgind şi mai mult perspec- 
tiva, trebuie amintită o tradiţie ebraică ce 
protesta împotriva faptului că oamenii răi 
se plâng că drepții Îl numesc pe Dumnezeu 
Tatăl lor; Înţ. Sol. 2:16.) 

Mulţi comentatori au căutat să demon- 

streze că „sfințirea” sau punerea deoparte 
a lui Isus în vederea misiunii Sale (cf. 
17:17) ar putea fi corelată cu contextul săr- 
bătorii Hanuca sau „a dedicării” (10:22). 
Hanuca celebra consacrarea, rededicarea 
sau punerea deoparte (în sensul de resfin- 
tire) a Templului din Ierusalim, în vremea 
Macabeilor, în secolul II î.H. Cu privire la 
Isus ca temelie a unui nou templu, în Evan- 
ghelia lui loan, vezi 2:21 și comentariul la 
7:37-38; o asemenea imagine trebuie să fi 
fost deosebit de grăitoare după distrugerea 
dureroasă a Templului, petrecută în anul 
70 d.H. 
10:37-38. Tradiţia ebraică punea accent pe 
motivaţia corectă, însă recunoștea că a te 
supune unei porunci dintr-un motiv nepo- 
trivit este mai bine decât a nu te supune 
deloc. 

10:39-42. „Dincolo de Iordan” însemna, 
probabil, în Pereea — o regiune care, în zilele 
lui Isus, era cârmuită, la fel ca Galileea, de 
către Irod Antipa —, cu mult în afara juris- 
dicției liderilor de la Ierusalim. 


11:1-16 
Vestea despre boala lui Lazăr 


Primul semn înfăptuit de Isus în această 
evanghelie se petrece la o nuntă; încununa- 
rea semnelor Sale, la (sau, mai exact, după) 
o înmormântare. (În documentele antice, 
nunțile și înmormântările reprezentau cele 
mai fericite, respectiv, cele mai triste ocazii.) 
Mai puţin certă este deducția că, dacă pri- 
mul semn al lui Isus (apa preschimbată în 
vin) evoca, în oglindă, prima urgie din vre- 
mea lui Moise (apa preschimbată în sânge), 
semnul Său apoteotic (învierea lui Lazăr) ar 
putea evoca ultima urgie a lui Moise (moar- 
tea, în cazul acela, a întâiului născut). 

11:1. Betania era aproape de lerusalim 
(v. 18); punând un accent deosebit pe acti- 
vitatea lui Isus în Galileea, Marcu omite 
această minune și este urmat și de către 
Matei și Luca. „Maria” era cel mai uzual 
nume ebraic feminin din vremea aceea; 
„Marta” este mai rar, dar şi el atestat docu- 
mentar; „Eleazar” este destul de întâlnit, 
uneori în forma sa greacă, „Lazarus“. (Cele 
trei nume apar chiar împreună, alături de 
alte câteva, într-o peşteră mortuară din 
Betania, însă nu știm dacă au legătură cu 
persoanele menţionate în loan 11.) 

11:2-5. Vizitarea bolnavilor și rugăciunile 
pentru ei reprezentau o obligație cucernică 
în iudaism, însă reputaţia de vindecător 
a lui Isus este, neîndoielnic, principalul 
motiv pentru care El a fost informat des- 
pre boala lui Lazăr. Faptul că i se aduce 
la cunoștință reprezenta, de fapt, o cerere 
politicoasă (cf. 2:3). 

11:6. Având în vedere rugămintea urgentă 
adresată făcătorului de minuni, întârzierea 
lui Isus ar fi putut părea ofensatoare din 
punct de vedere al cutumelor culturale. 
Totuși, se prea poate ca până să ajungă ves- 
tea la Isus, și în mod cert, înainte ca FI să fi 
putut sosi în Betania, Lazăr era deja mort 


(11:14, 17). Lazăr era deja în mormânt de 
patru zile, în momentul când Isus ajunge 
acolo (11:17, 39). Cadavrele erau înmor- 
mântate în ziua morții, iar distanța până în 
Betania putea fi parcursă într-o singură zi 
(puţin peste 30 km [18,6 mi]). Este posibil 
ca drumul spre Betania să fi durat ceva mai 
mult decât cel în sens invers, deoarece se 
urca (pe dealurile din Iudeea, Betania era 
așezată la aproximativ 900 m [2700 ft] dea- 
supra nivelului mării, în vreme ce câmpia 
Iordanului, unde Se afla Isus în 10:40, era la 
aproape 350 m [1100 ft] sub nivelul mării). 
Cu privire la refuzul temporar, având 
menirea de a pune credinţa la încercare, 
compară 2:4. 

11:7-8. Deși preoțimea din lerusalim se 
bucura de respect în Galileea, membrii 
săi aveau mai multă putere și influenţă în 
ludeea; Antipa, cârmuitorul Galileei, nu 
tolera imixtiunile directe în teritoriul său. 
(În zilele lui Ioan, și structurile fariseilor 
erau bine înrădăcinate în ludeea, unde se 
presupune că aveau mai multă influență 
decât în Galileea.) 

11:9-10. Cu privire la umblatul în întune- 
ric şi împiedicare, vezi comentariul la 8:12. 
Oricine a mers vreodată pe o cărare nelu- 
minată, într-o noapte întunecată, înțelege 
metafora, însă chiar și limbajul folosit era 
cel uzual în Palestina primului secol (în 
*Manuscrisele de la Marea Moartă, copiii 
celor drepți umblă în lumină, însă cei con- 
duși de cel rău umblă în întuneric; 1 QS 
3.20-21). 

11:11-16. Iarăşi, “ucenicii interpretează 
cuvintele lui Isus în sens prea literal (v.12) — 
deși „somn” era o metaforă uzuală pentru 
moarte, în textele ebraice și pe tot cuprin- 
sul lumii antice (mitologia greacă vorbea 
chiar despre Somn și Moarte ca fiind frați 
gemeni). Insă, deşi probabil nu înțelegeau 
că prețul vieţii dăruite lui Lazăr (și altora) 
este moartea lui Isus, ei sunt gata să moară 
alături de El (v. 16). Chiar dacă ucenicii își 
iubeau învățătorii, avem aici o expresie 
rară a devotamentului lor, pus în practică; 
în general, poporul evreu accentua doar 
faptul că trebuie să fii pregătit să mori pen- 
tru Dumnezeu și pentru *Legea Sa. 

11:17- 37 
Mângâierea celor îndurerați 


11:17-19. Proximitatea faţă de Ierusalim 
(11:18) putea amplifica pericolul (11:8), 
însă așa se explică, de asemenea, prezența 
altor „iudei”, în 11:19. Vizitarea şi conso- 
larea celor îndoliaţi în zilele de după pier- 
derea unei rude apropiate era o îndatorire 
esenţială, în pietatea evreiască. Vecinii ofe- 
reau prima masă de după înmormântare. 
Lazăr fusese înmormântat chiar în ziua 
decesului. 

11:20. Prima săptămână de suferință 
adâncă, de după înmormântarea unei rude 
apropiate, era petrecută jelindu-l pe răpo- 
sat în propria casă, șezând pe podea, în 
vreme ce alte persoane aduceau mâncare 
și își exprimau compasiunea (acestea fiind 
considerate un element important al pietă- 
ţii). Cutuma aceasta, numită șiva (după cele 
„Şapte” zile), s-a perpetuat până astăzi în 
tradiția ebraică și este de mare folos pentru 
exteriorizarea durerii. Persoanele îndoliate 
refuzau să se împodobească în următoarele 
trei săptămâni și se abţineau de la plăcerile 
obișnuite pe parcursul următorului an. 
Cum bocitoarele erau, probabil, prezente 
pentru a consola familia, Maria rămâne în 
casă, în vreme ce Marta se strecoară afară. 

11:21- 22. Rugăciunile pentru mângâiere 
erau uzuale și se prea poate ca aceasta să 
fie semnificația versetului 22. La fel, este 
posibil ca Marta să ceară, în versetul 22, 
readucerea la viaţă a fratelui ei, iar verse- 
tul 24 să ÎI pună pe Isus la încercare, stă- 
ruind pentru a primi această dovadă de 
bunăvoință din partea Lui (2 Împ. 4:16; 
cf. 4:28). Popoarele din Orientul Apropiat 
antic căutau adesea să obţină favoruri din 
partea binefăcătorilor, pe căi foarte dis- 
crete şi timide, spre deosebire de aborda- 
rea occidentală modernă, mult mai directă 
(„Dă-mi...”). 

11:23- 27. Credinţa împărtășită de iudais- 
mul palestinian din vremea aceea era că 
morții vor fi înviaţi în trup, la sfârșitul vea- 
curilor; ba chiar, *fariseii îi considerau pe 
cei care negau doctrina aceasta (mai exact, 
pe *saduchei) vrednici de blestem pentru 

atitudinea lor. Se pare că majoritatea evrei- 
lor care susțineau “învierea viitoare accep- 
tau și ideea unei vieți în lumea de dincolo, 
înainte de înviere. 

11:28. Marta îi dă de ştire „în taină” Mariei 
despre sosirea lui Isus, poate pentru a nu-L 
pune pe El în primejdie, dar și pentru că 
cineva trebuia totuși să rămână în casă, 
pentru a întreține oaspeţii. Potrivit cutu- 
mei, membrii familiei trebuiau să rămână 
acasă să jelească, în primele șapte zile de 
după înmormântare (ieșind probabil doar 
să jelească la mormânt, 11:31). 

11:29-32. Timpul acordat și mângâierea 
din partea unui învățător religios de seamă, 
venit de la mare depărtare, erau deosebit 
de semnificative, deși învățăceii din zonă și 
învățătorii *Legii se alăturau procesiunilor 
funerare, atunci când aveau posibilitatea 
să o facă. Solicitanţii cădeau la picioarele 
celor de la care implorau favoruri (11:32), 
însă oamenii se prosternau și înaintea lui 
Dumnezeu, în închinare și rugăciune. 
11:33-37. Spre deosebire de majorita- 
tea contemporanilor lor, filosofii greci și 
romani puneau accent pe sobrietate, pe 
nevoia de a-ți păstra calmul şi de a rămâne 
liniștit în fața unor pierderi grele; prin con- 
trast, tradiția ebraică pleda pentru expri- 
marea suferinței prin manifestări emoţio- 
nale. Majoritatea oamenilor considerau că 
o persoană care ia parte la durerea altora 
este vrednică de laudă; de asemenea, în 
lumea mediteraneană antică, se cunoşteau 
cazuri când lacrimile femeilor îi împinse- 
seră pe bărbați la acțiuni atipice. „Mânia” 
lui Isus (sensul obişnuit al termenului 
folosit pentru „a se înfiora”, din 11:33, 38) 
ar putea fi, de fapt, durerea pricinuită de 
necredinţa celor prezenți (cf. Num. 14:11; 
Mc. 4:40). 


11:38- 44 
Învierea lui Lazăr 


11:38. Adesea, oamenii erau înmormântați 
în peșteri. Deși unele morminte erau un fel 
de puțuri verticale, în cazul de față, fiind 
vorba de o peșteră, trupul era, probabil, 
așezat orizontal. Cadavrul era lăsat să se 


descompună timp de un an, după care 
oasele erau așezate într-un osuar (cutie 
pentru oase) care, la rândul lui, era inserat 
de regulă într-o firidă din perete. În multe 
cazuri, gura mormintelor era acoperită cu 
pietre (adesea în formă de disc), pentru ca 
să nu poată pătrunde animalele, vremea 
neprielnică și, în unele cazuri, hoţii. 

11:39. Trupul era înfășurat și apoi depus 
pe pământ, în anticamera mormântului; 
abia după un an, după ce carnea se des- 
compunea în totalitate, membrii familiei 
se întorceau și adunau oasele într-o cutie, 
pe care o așezau ulterior într-o firidă din 
perete. După patru zile (11:17), procesul 
de descompunere era în plină desfășurare, 
deoarece probabil că iarna trecuse (11:55). 
Indiferent ce miresme vor fi folosit ca să 
atenueze duhoarea (vezi comentariul la 
Mc. 16:1), probabil că acestea nu își mai 
făceau efectul. Unii cercetători remarcă o 
tradiție rabinică mai târzie potrivit căreia 
sufletul părăsea trupul doar după trei 
zile; dacă această concepție va fi fost deja 
împărtășită, precizarea privind ziua a patra 
accentuează şi mai mult măreția miracolu- 
lui săvârșit. 

11:40. Moise a promis israeliților că vor 
„vedea slava lui Dumnezeu”, atunci când 
Dumnezeu va acționa de partea lor (Ex. 16:7, 
deși în contextul necredinţei lor inițiale). 
11:41-42. Ridicarea ochilor spre cer apare 
și în alte câteva rugăciuni evreiești antice 
(ex: Ps. 123:1; *Cartea Jubileelor 25:11). 
Referitor la rugăciunea preliminară, cf. 
1 Împ. 18:36. 

11:43-44. Morţii erau înfășurați în fâșii 
lungi de pânză, menţionate adesea în tex- 
tele ebraice antice. Această înfăşurare se 
făcea foarte scrupulos, legând membrele 
pentru a le păstra drepte și chiar și obra- 
jii, pentru a ţine gura închisă; se poate ca 
ștergarul să fi fost o bucată de pânză de 
formă pătrată. Publicul antic al lui loan își 
dădea prea bine seama că această împache- 
tare strânsă ar fi îngreunat mult mersul și 
unui om viu, darămite unuia care fusese 
mort şi tocmai ieșea afară din mormânt; 
probabil că dificultatea aceasta sublini- 
ază o dată în plus natura miraculoasă a 


acestui eveniment. Bărbaţii nu aveau voie 
să înfășoare trupurile femeilor, însă feme- 
ile puteau înfășura atât trupurile bărbați- 
lor, cât şi pe ale femeilor; prin urmare, se 
poate ca Lazăr să fi fost înfășurat în pânze 
de către surorile sale. 


11:45- 57 

Oamenii religioși plănuiesc 

să Îl omoare pe Isus 

11:45- 46. Cu privire la *fariseii de aici, vezi 
comentariul la 7:32. Majoritatea relatărilor 
antice despre minuni consemnau aclama- 
tii zgomotoase, însă nu și respingere din 
partea celor prezenţi, pe când istorisirile 
despre minuni din *Noul Testament includ 
adesea și acest al doilea aspect. 

11:47-48. Fariseii şi conducătorii preoților 
(NTR) convoacă ceea ce, literal, este numit 
„Sanhedrin”, probabil aici cu referire la cur- 
tea supremă de judecată a lui Israel sau la 
aceia dintre reprezentanţii săi care erau de 
găsit la momentul respectiv. Îngrijorarea lor 
este una legitimă, validată de istorie: indivi- 
zii percepuți drept mesia politici constituiau 
o amenințare la adresa puterii lor și a stabi- 
lităţii ludeei, chemând intervenţia Romei; 
*romanii acceptau un singur împărat 
suprem, pe Cezar. *Josephus atestă această 
preocupare a aristocrației preoțești, iar unul 
dintre motivele pentru care Iosif Caiafa și-a 
păstrat funcția mai mult timp decât oricare 
alt *mare-preot din primul secol (18-36 
d.H.) este acela că a menţinut pacea pentru 
romani. Avem parte aici de o altă mostră de 
ironie din partea lui loan (o tehnică literară 
uzuală în Antichitate): aceasta era opinia 
lor, iar nu a romanilor (18:38; 19:12); și, cu 
toate că L-au dat pe Isus pe mâna guverna- 
torului, în vederea execuţiei, într-un final 
romanii le-au cucerit, oricum, atât Templul, 
cât și neamul, în anul 70 d.H. 

Josephus consemnează că aristocrații 
evrei (nu cu mult diferiți de cei romani) 
complotau pentru a-i înlătura pe cei con- 
siderați periculoși. Uneori, cei vizați de 
asemenea comploturi primeau informații 
scurse prin bunăvoința unor simpatizanți. 
Istoricește vorbind, cel puţin o parte a 

Sanhedrinului a luat parte la execuţia lui 
Isus: de regulă, cazurile care ajungeau în 
atenția romanilor porneau de la acuzatori 
locali, iar romanii se așteptau ca o primă 
audiere să aibă loc în fața autorităţilor 
locale. Majoritatea cercetătorilor acceptă 
și consideră autentice o parte dintre 
comentariile lui Josephus referitoare la 
Isus, incluzând aici, uneori, și observaţia 
că aristocrații Ierusalimului au insistat pe 
lângă *Pilat să Îl execute pe Isus (Antichităţi 
iudaice 18.63-64). 

11:49. În diverse izvoare antice evreieşti 
găsim plângeri despre corupţia foarte 
prezentă în rândurile marilor-preoți din 
secolul I. La începuturi, funcţia de mare- 
preot, asemenea unor oficii preoțești gre- 
cești (precum cel de la Eleusis), era atribu- 
ită pe viaţă. Niciodată mandatul n-a fost 
diminuat la o durată de un an, așa cum se 
întâmpla în majoritatea oficiilor preoțești 
din Siria sau Asia Mică, însă precizarea 
despre „marele-preot din anul acela” ar 
putea fi o înțepătură cu care loan ia în râs 
faptul că guvernatorul roman avea putere 
să schimbe *marele-preot sau că ruda 
marelui-preot, între timp destituită din 
funcție, putea încă să se amestece în așa 
măsură în problemele respective (18:13); 
sau, sensul cuvintelor lui loan ar putea fi, 
pur și simplu (conform opiniei majorită- 
ţii comentatorilor): „mare-preot în anul 
despre care vorbim”, deoarece mandatele 
înalților funcționari erau folosite pentru 
datarea unor evenimente. 

Marele-preot prezida Sinedriul. Faptul 
că marele-preot le spune colegilor săi „voi 
nu știți nimic” este o marcă tipică a ironiei 
lui Ioan. 

11:50. În iudaismul timpuriu, problema 
sacrificării unor persoane, pentru a-i pro- 
teja pe ceilalți (în cazul în care, să spunem, 
romanii ar fi cerut ca un nevinovat să fie 
dat în mâinile lor), era deschisă dezbate- 
rii, însă niciodată când era vorba de crimă 
(11:53). Josephus afirmă că Irod Agripa II îi 
îndemna pe oamenii săi să renunţe la răzbu- 
narea pentru o nedreptate săvârșită împo- 
triva lor, de dragul păcii; însă, respectând 
tradiţia rabinică, învățătorii evrei sfătuiau 


loan 11:51-12:3 


ca nici măcar un singur israelit să nu fie tră- 
dat pentru a fi necinstit sau omorât, chiar şi 
când consecinţa ar fi fost ca toţi să fie necin- 
stiți și uciși. Aici, preoții cei mai de seamă 
analizează situația din perspectiva oportu- 
nității (la greci, un principiu frecvent pen- 
tru dezbaterile morale și *retorice). Mulţi 
dintre preoții cei mai de seamă contribuiau 
la ținerea sub control a populaţiei, pentru a 
păstra pacea cu romanii (cărora le datorau 
propria putere politică locală). 

11:51. Aici, marele-preot are în vedere un 
singur înțeles posibil, destinat celor cu care 
discuta, însă cuvintele lui au și un alt înțe- 
les, care trebuie să fi fost mai evident pen- 
tru cititorii lui loan: și alții (atât greci, cât 
şi romani) credeau că cei desemnați drept 
reprezentanți ai lui Dumnezeu puteau 
uneori proclama adevărul lui Dumnezeu 
fără să aibă neapărat intenţia. Unele tradiţii 
ebraice par să asocieze *profeția cu preoția. 
11:52-53. Evreii așteptau strângerea lao- 
laltă a celor împrăștiați din poporul lor 
(a copiilor lui Dumnezeu), în vremea de pe 
urmă. (Este posibil ca loan să aplice acest 
crez în sfera spirituală; 1:12.) 

11:54-55. Curțile Templului cuprindeau 
nenumărate bazine pentru curățirea ritu- 
alică; cu privire la acest subiect, cf. şi 2:6 
ȘI 3:25. Cei care soseau de la distanțe mari, 
îndeosebi din *diaspora, doreau să ajungă 
mai devreme, pentru a se asigura că se 
purifică în vederea sărbătorii; cei întinați 
prin atingerea unui cadavru trebuiau să 
ajungă în Ierusalim cu cel puțin o săptă- 
mână mai devreme. 

11:56-57. Probabil că cei care vorbesc 
în aceste versete nu puteau crede că un 
învățător religios atât de evlavios, cum se 
presupune că e Isus, nu avea să vină la 
una dintre marile sărbători cu pelerinaj 
poruncite de *Lege, mai ales că Se afla nu 
departe, în Galileea. 


12:1-11 


Recunoștința Mariei și despre a muri 
pentru a trăi 


Pentru mai multe detalii, vezi comentariul 
la Marcu 14:1-11. Situată la 3 km [1,8 mi] 

est de Ierusalim, Betania era unul dintre 
acele sate din apropierea cetății unde pele- 
rinii sosiți la Sărbătoarea Paştelui puteau 
petrece noaptea, în casa unor gazde. 
Chiar şi cu şase zile înainte de sărbătoare, 
lerusalimul era deja tot mai aglomerat cu 
pelerini (îndeosebi cei care aveau nevoie 
de curăţire și cei din *diaspora, care nu 
puteau calcula precis momentul sosirii în 
Ierusalim, însă trebuiau să aibă grijă să nu 
întârzie). Ţinând cont de 18:28 și 19:14, se 
poate ca masa aceasta să fi avut loc sâm- 
bătă seara, după apusul soarelui (astfel că 
Martei îi era îngăduit să îi slujească). O ipo- 
teză ar fi ca pasajul ni-l înfățișează pe Isus 
intrând în lerusalim (12:12) tocmai atunci 
când erau puși deoparte miei pentru Paște 
(Ex. 12:3, 6), însă această interpretare nu 
este clară. 
12:1-2. De regulă, oamenii „şedeau” la 
mesele obișnuite, însă „se întindeau” pe 
sofale cu prilejul meselor speciale, pre- 
cum cele de la ospețe sau sărbători. Dacă 
excludem ipoteza ca scriitorii evangheliilor 
să fi adoptat, pur și simplu, terminologia 
greacă în ce privește mesele (de regulă, 
grecii mâncau stând întinși), atunci Isus a 
fost invitat la multe ospețe -— acesta fiind 
dat, probabil, în cinstea Sa. Învăţătorii iti- 
neranți erau adesea invitați să țină prele- 
geri la mese, în schimbul mâncării gratuite 
și a găzduirii. În cultura respectivă, femeile 
serveau deseori la mese. 
12:3. „Litra” (NTR) sau „măsura“ (GBV) 
romană cântărea, probabil, 324 grame. De 
regulă, un recipient nu conținea mai mult 
de o litră, deci aici Maria se dovedește de-a 
dreptul extravagantă. „Mirul” propriu-zis 
se putea prezenta sub formă de pudră sau 
lichid, de parfum sau pomadă; fabricanţii 
îl obțineau din răşina unui tip de brad pitic 
ce creștea în cornul Africii de Nord și în 
sudul Arabiei. Totuși, loan folosește terme- 
nul grecesc în sens generic, substanța aro- 
matică specifică fiind nardul, un ulei parfu- 
mat extrem de scump, extras dintr-o plantă 
ce creștea în munții din nordul Indiei. 

Era un gest uzual să ungi capul oas- 
peţilor de seamă, însă pentru picioarele 
acestora, gazda asigura de obicei doar apa 


necesară. lrosirea unui asemenea parfum 
de mare preț pentru picioarele cuiva era un 
gest șocant; pentru ea, până și picioarele 
lui Isus sunt mai vrednice decât capul unui 
om obișnuit. (Având în vedere contextul 
imediat următor, se prea poate ca Maria să 
se fi gândit la o ungere regală.) Mai mult 
decât atât, evreilor religioși le displăcea ca 
femeile căsătorite să își descopere capul şi 
să îşi expună părul privirilor bărbaţilor; de 
vreme ce loan îi menționează pe fratele și 
sora Mariei, însă nu și pe soțul ei, se prea 
poate ca femeia să nu fi fost căsătorită (deci 
poate prea tânără, văduvă, divorțată sau — 
cum rareori se întâmpla, în cazul femei- 
lor — adultă, dar celibatară); însă purtarea 
aceasta față de un “rabin faimos (chiar 
dacă necăsătorit) ar fi provocat, oricum, 
încruntarea celor evlavioşi. Cert este că, de 
regulă, chiar și slujitorii (vezi comentariul 
la 1:27) atingeau picioarele stăpânului doar 
cu mâinile — nicidecum cu părul. 

12:4-5. Cum o asemenea pomadă trebuie 
să fi fost foarte scumpă, mulți învățați sunt 
de părere că era o moștenire de familie. 
În orice caz, este limpede că reprezenta 
aproape salariul pe un an de zile al unui 
muncitor obișnuit și era rezervat pentru 
ocazii cu totul speciale. 

12:6. Unii rabini delegau “ucenicilor aspec- 
tele financiare ale școlii pe care o condu- 
ceau; alte grupuri, precum “*esenienii și 
unii filosofi greci, dețineau orice proprie- 
tate în comun. Doar persoanele în a căror 
virtute aveau cu toții încredere primeau în 
grijă fondurile întregului grup (cf. 13:29); 
prin urmare, trădarea lui luda este cu atât 
mai scandaloasă. 

12:7. Regii (cf. 12:13-15) erau unși, dar la 
fel şi cadavrele; pentru a acoperi miasma 
inițială a descompunerii, puteau fi adă- 
ugate mirodenii frumos mirositoare. Cu 
privire la ungerea cadavrelor, vezi comen- 
tariul la Marcu 16:1; mai întâi, acestea erau 
unse pentru curățarea ritualică, apoi erau 
spălate cu apă. Este un gest de mare însem- 
nătate din partea Mariei; celor executați 
ca răufăcători li se refuza uneori ungerea 
înainte de înmormântare (deși nu așa s-a 
întâmplat și cu Isus; vezi 19:39). 


343 loan 12:4-12:12 


12:8. Replica lui Isus face aluzie la 
Deuteronom 15:11, ce îndeamnă la genero- 
zitate faţă de săraci, care vor fi întotdeauna 
în ţară; contextul inițial conține promi- 
siunea că Dumnezeu va binecuvânta pe 
poporul Său, dacă ei le vor purta de grijă 
săracilor. Astfel, Isus nu minimalizează 
importanţa ajutorării săracilor, ci scoate în 
evidență moartea Sa iminentă; către El tre- 
buie să se îndrepte, înainte de toate, devo- 
tamentul urmașilor Săi. 

12:9-11. Liderii religioși decid să îl ucidă 
pe Lazăr. Ironia lui loan: cei care primesc 
viață prin moartea lui Isus trebuie să 
moară din pricina ei; martorii devin mar- 
tiri. Ironia era o tehnică literară des folosită 
în Antichitate. 


12:12-22 
Lumea Îl urmează 


12:12-13. Ramurile erau fluturate și pentru 
a sărbători triumful sau ca omagiu adus 
cârmuitorilor (cf. 1 Mac. 13:51; 2 Mac. 10:7). 
La Sărbătoarea Corturilor, ce avea loc în 
toamnă, se foloseau ramuri mari de pal- 
mier (cf. Lev. 23:23, 40), adesea aduse din 
orașul Ierihon, situat la o altitudine mai 
joasă; unii pelerini își construiau adăpos- 
turi temporare pentru perioada Paștelui 
(*Josephus, Antichități iudaice 17.213, 217), 
pentru care este posibil să fi adus aseme- 
nea ramuri; de asemenea, puteau fi folosite 
crengi găsite în zonă. Ramurile descrise aici 
sunt îndeajuns de mici, încât măgărușul să 
poată călca pe ele. Ramurile de palmier, ce 
erau, încă din vremea *Macabeilor, unul 
dintre simbolurile naţionaliste ale ludeei, 
erau folosite în mod curent pentru celebra- 
rea unor victorii militare și probabil că isca- 
seră anumite speranţe politice mesianice în 
rândul mulțimii. (Purtarea unor ramuri era 
parte a închinării, la sărbătoarea descrisă în 
Ps. 118:27.) 

De regulă, pelerinii veniţi la sărbătoare 
erau întâmpinați de mulțimile deja pre- 
zente, astfel că este improbabil ca întreaga 
mulțime să fi înțeles semnificația intrării 
lui Isus în cetate. Pe de altă parte, Isus era 
bine-cunoscut, în special de către galileenii 


loan 12:14-12:29 


veniți la sărbătoare. Având în vedere ura- 
lele mulțimii din 12:13, probabil că prima 
imagine ce se ivea în mintea cititorilor 
antici ai lui loan era cea a unei procesiuni 
împărătești. De asemenea, în perioada 
aceea a anului primeau un nou avânt şi 
speranţele privind restaurarea “împărăției 
davidice. 

„Osana!” înseamnă „le rugăm, mântu- 
iește!” Deși expresia ar putea fi adecvată 
pentru a implora un rege să aducă izbă- 
virea (cf. versiunea ebraică a 2 Sam. 14:4; 
2 Împ. 6:26), ea poate fi adresată și lui 
Dumnezeu - fiind folosită cu acest sens în 
Psalmul 118:25. Termenul ebraic precum 
și afirmaţia „Binecuvântat este Cel ce vine 
în numele Domnului” provin din Psalmul 
118:25-26. Psalmii 113-118, ce alcătuiesc 
așa-numitul Halel, erau cântaţi de regulă în 
perioada Paștelui, astfel că aceste cuvinte 
erau probabil proaspete în mintea tuturor. 
12:14-16. Era de așteptat ca eroii militari 
să vină călare pe cai sau în care de luptă; 
Isus a venit asemenea unui umil funcţionar 
civil, împlinind Zaharia 9:9. (Rabinii de 
mai târziu aveau să confere și ei versetului 
Zaharia 9:9 un înțeles mesianic, datorită 
menţiunii privind împăratul.) 

12:17-19. Recurgând din nou la ironie (o 
tehnică des folosită în Antichitate, la fel 
ca în zilele noastre), loan îi lasă pe *farisei 
să se învinuiască singuri: „Nu câştigaţi 
nimic!” Acuzaţia lor potrivit căreia lumea 
a început să-L urmeze pe Isus conduce la 
12:20. 

12:20. Deși unii sugerează că acești „greci” 
sunt, de fapt, evrei care locuiau în Orientul 
grecizat, probabil că, etnic sau cultural vor- 
bind, chiar erau greci (în sensul obișnuit al 
cuvântului), temători de Dumnezeu încă 
neconvertiți pe deplin la iudaism, dar care 
totuşi veneau să se închine la Ierusalim (cf. 
Fapte 8:27). Mulţi dintre „grecii” partici- 
panţi locuiau, probabil, în regiune, inclusiv 
în Decapolis sau pe teritoriul Siriei. Evreii și 
grecii erau cunoscuţi pentru ostilitatea reci- 
procă în Palestina, în Siria vecină și în Egipt. 
12:21-22. Filip este unul dintre puținii 
ucenici ai lui Isus cu nume grecesc. Până 
în anul 34 d.H. (adică după evenimentele 

relatate aici), oraşul natal al lui Filip, 
Betsaida, aparținea tetrarhiei lui Filip, iar 
nu celei a lui Irod Antipa; orașul avea, deci, 
legături cu Decapolisul locuit predominant 
de *neamuri. Oraşele din Decapolis erau, 
sub aspect cultural, greceşti. Înștiințarea 
din versetul 21 îi învederează lui Isus că 
ceasul Său sosise (v. 23); misiunea Lui înce- 
puse să atingă întreaga „lume“. 


12:23-34 
Moartea lui Isus se apropie 


12:23-26. Cu privire la „ceasul”, vezi 2:4; 
cu privire la „slava”, vezi 1:14. Termenul 
„proslăvit”, la fel ca „înălțat” (v. 32), face 
trimitere la Isaia 52:13, în versiunea *LXX, 
care prefațează moartea robului suferind 
(Is. 53), în care primii creştini Îl recunoş- 
teau pe Isus. Pentru majoritatea locuitori- 
lor Imperiului Roman, răstignirea, proce- 
dură prin care omul era atârnat gol, ca să 
moară lent sub privirile mulțimii, era cea 
mai odioasă formă de execuție; însă pentru 
loan, ea reflectă slava lui Isus. 

Imaginile despre grâne erau des întâl- 
nite în Antichitate. Științific vorbind (din 
punct de vedere botanic), embrionul și-a 
început deja creșterea, în sămânţa de grâu, 
atunci când cade pe pământ; de obicei, în 
sol umed, el străpunge învelișul seminţei 
după doar două zile. Însă textul folosește 
imaginea aceasta într-o manieră mai ușor 
de înţeles pentru ascultătorii lui Isus și ai 
lui loan. La fel ca în 12:25, şi alții admiteau 
faptul că a-ţi pierde viața în lumea aceasta 
te ajută să o păstrezi pentru răsplata 
măreaţă a vieţii *veșnice (*1 Enoh 108:10; 
*2 Bar. 51:15-16). 

12:27. Filosofii și biografii antici îi lăudau 
adesea pe cei ce nu se arătau tulburaţi în 
fața morții (spre deosebire de evanghelii). 

12:28. Rugăciunile de slăvire a numelui lui 
Dumnezeu erau frecvente (vezi comentariul 
la Mt. 6:9). În tradiția ebraică apar deseori 
glasuri din ceruri, considerate adesea un 
substitut pentru *profeție. (Pentru mai 
multe detalii, vezi comentariul la Mc. 1:11.) 
12:29-30. În _istorisirile evreiești antice, 
Dumnezeu răspundea adesea rugăciunilor 


trimițând îngeri, prezenţe care se poate să 
le fi părut unora dintre ascultătorii săi mai 
puţin dramatice decât auzirea unui glas 
din ceruri. (Cu privire la înțelegerea greșită 
din partea mulțimilor, în repetate rânduri, 
vezi comentariul la 3:9-10.) Uneori, în tim- 
pul teofaniilor se făceau auzite și tunete, 
iar alte dăți, vocea lui Dumnezeu suna pre- 
cum tunetul (2 Sam. 22:14; lov 37:2, 5; 40:9; 
Ps. 18:13; 29:3-7; de asemenea, în câteva 
oracole sibiline). (Și grecii asociau tunetul 
cu căpetenia zeilor — în cazul lor, Zeus.) 
12:31. Dumnezeu este prezentat drept 
cârmuitorul lumii în aproape toate textele 
ebraice, însă aceste texte vorbesc şi des- 
pre îngeri căzuţi, care conduc mare parte 
din lume, potrivit hotărârilor Lui și recu- 
nosc faptul că prinţul îngerilor răi (cu alte 
cuvinte, *Satana, numit și Sammael etc.) 
cârmuiește majoritatea popoarelor din 
lume, cu excepția Israelului (sau, potrivit 
*Manuscriselor de la Marea Moartă, pe 
toți oamenii, mai puţin o rămășiță). loan 
era și el de părere că Dumnezeu a fost din- 
totdeauna suveran peste toate; însă aici el 
vorbește despre stăpânirea Satanei peste 
treburile oamenilor și despre înfrângerea 
curentă a forțelor demonice spirituale, eve- 
niment pe care iudaismul îl aștepta abia în 
vremea “împărăției. 

12:32-33. „Înălţarea” (și 3:14; 8:28) face alu- 
zie la Isaia 52:13 și se referă la a fi înălțat pe 
cruce. Cuvântul se potriveşte şi cu aluzia la 
Isaia 52:13 prin „proslăvit” (vezi comenta- 
riul la 12:23-27). Anticii (ex.: *Cicero) vor- 
beau despre oameni ce fuseseră „înălțaţi” 
pe o cruce, iar uneori chiar apelau la jocuri 
de cuvinte, pe marginea acestei expresii: 
înălțarea se putea referi la spânzurare sau 
la preamărire (Gen. 40:20-22; scriitorii 
neevrei). 

12:34. *Vechiul Testament prevestise că 
domnia lui *Mesia avea să fie veşnică (Is. 
9:6-7; cf. 2 Sam. 7:16); la fel și cea a *Fiului 
Omului (Dan. 7:14). (Îndeosebi în vremea 
lui loan, dar și mai târziu, unii învăţători 
evrei renunțaseră la a-L mai identifica pe 
Fiul Omului cu Mesia; chiar și un rabin 
de seamă precum *Akiva a fost blamat 
de colegii săi pentru presupunerea sa că 

Fiului Omului Își va primi propriul tron, 
asemenea lui Dumnezeu.) 


12:33-35 

Credință şi necredință 

12:35-36. Manuscrisele de la Marea Moartă 
pun în antiteză şi lumina (simbolizând 
binele) cu întunericul (simbolizând răul), 
numindu-i chiar pe cei drepți „copii ai 
luminii”, iar pe potrivnicii lor „copii 
ai întunericului”. Cei dintâi „umblă în 
lumină”, iar ultimii „umblă în întuneric”. 
Ascultătorii lui Isus trebuie să fi înțeles cu 
ușurință limbajul folosit de El. 

12:37-38. Isaia 53:1 face parte din acelaşi 
pasaj la care fac referire termenii „proslă- 
vit” și „înălțat” (Is. 52:13; vezi comentariul 
la 12:32). Ideea esenţială este că tocmai 
necredinţa lui Israel în Mesia-Robul împli- 
nește Scriptura. 

12:39-40. Cu privire la acest text (Is. 6:10), 
vezi comentariul la Marcu 4:12. În anumite 
locuri, citatul urmează varianta ebraică, nu 
traducerea Septuaginta în limba greacă. 
loan omite imaginea „surzeniei” din Isaia, 
probabil pentru a se focaliza asupra meta- 
forei orbirii, care reiterează discuţia sa din 
9:39-4]. 

12:41. Isaia 6:1-5 vorbește explicit despre 
faptul că Isaia L-a văzut într-o viziune 
pe Dumnezeu, pe Domnul oșştirilor, în 
toată slava Sa, atunci când a primit mesa- 
jul respectiv, însă loan explică faptul că 
această manifestare a lui Dumnezeu era de 
fapt Fiul, Isus (v. 41), pe care Îl văzuseră 
și Avraam (8:56) şi Moise (vezi comentariul 
la 1:14-18). Isaia 6:1, dar și 52:13, ambele 
în versiunea Septuaginta, vorbesc despre 
„Slavă” sau a fi „proslăvit”; primul text 
amintit se aplică lui Dumnezeu, iar cel 
de-al doilea, „Robului” lui Dumnezeu. 
Ambele pasaje vorbesc despre a fi „înălțat” 
sau „slăvit”, la fel ca Isaia 57:15 (cu referire 
la Dumnezeu). *Midrașurile antice evre- 
iești, care interpretau textele pornind de 
la cuvinte-cheie comune, ar fi putut con- 
sidera că robul era de natură divină (deși, 
din rațiuni teologice, probabil că numai 


loan 12:42-13:3 


creştinii de origine evreiască ar fi optat 
pentru această interpretare). 

12:42. Cum loan alege detaliile cele mai 
adecvate zilelor sale, s-ar părea că nici 
măcar liderii *sinagogii nu aveau o atitu- 
dine unitară cu privire la cei care credeau 
în Isus. Totuși, cei care nu sunt ostili evrei- 
lor creștini par să rămână rezervaţi cu pri- 
vire la această chestiune, în sfera publică. 
Recunoașterea faptului că cel puţin unii 
dintre oponenții lor acceptă adevărul tre- 
buie să îi fi încurajat pe ascultătorii lui 
loan, în situaţia lor specifică (vezi comen- 
tariul la 9:22). 

12:43. Cuvântul grecesc tradus prin „slavă” 
sau „laudă“ (NIV, KJV) poate fi tradus și ca 
„reputaţie“ sau „cinste”, însă aici este pus 
în contrast cu glorificarea lui Isus (12:23). 
Moraliștii din Antichitate îi condamnau 
uneori pe cei care căutau excesiv gloria; 
însă onoarea şi statutul, la fel ca evitarea 
rușinii, erau preocupări fundamentale, 
îndeosebi în cultura masculină urbană. 
12:44- 45. Mulţi cercetători sunt de părere 
că 12:44-50 recapitulează câteva teme 
majore din evanghelie. Adesea, scriitorii 
din vechime rezumau ori recapitulau rațio- 
namentul prezentat, la finalul lucrării sau la 
sfârșitul unei secțiuni din aceasta. Literatura 
ebraică descria Înţelepciunea personificată, 
preexistentă drept imaginea lui Dumnezeu 
(Înţ. Sol. 7:26); alţii, asemenea lui Moise, 
puteau reflecta slava Lui, însă Isus este 
slava pe care Moise și alții o văzuseră (12:41, 
46; cf. 1:18 şi comentariul la 1:14-18). 

12:46. Cu privire la „lumină”, vezi comen- 
tariul la 8:12; cu privire la contrastul dintre 
lumină și întuneric, ca reprezentare uzuală 
a *Împărăţiei lui Dumnezeu vs. cea a potriv- 
nicilor Săi, vezi comentariul la 12:35- 36. 
12:47. Iudaismul credea că “Legea lui 
Dumnezeu este standardul după care El 
avea să-Și judece poporul, la sfârșitul vre- 
murilor; astfel, Isus Îşi prezintă cuvintele ca 
find echivalente cu cele ale lui Dumnezeu. 
12:48- 49. Împuternicitul sau ambasadorul 
cuiva trebuia primit cu toată cinstea dato- 
rată celui ce l-a trimis. De asemenea, era de 
așteptat ca împuternicitul sau ambasadorul 
să îl reprezinte cu fidelitate pe trimiţător. 

12:50. Cu privire la viaţa din cuvântul lui 
Dumnezeu, vezi comentariul la 1:4. Uneori, 
rabinii explicau că respectarea până și a 
celei mai mărunte dintre poruncile lui 
Dumnezeu garanta viața veșnică (prin care 
ei înțelegeau viața în lumea viitoare), în 
vreme ce nesupunerea până și față de cea 
mai neînsemnată poruncă ducea la pierde- 
rea acelei vieţi. Isus descrie în mod similar 
însărcinarea primită din partea Tatălui. 


13:1-11 
Spălarea picioarelor 
Ioan întreţese anticipări ale trădării şi cru- 
cii în episodul spălării picioarelor. Isus 
urmează exemplul de slujire al Mariei 
(12:3). 
13:1-2. Înainte de ospăț, mesenii îşi spă- 
lau de regulă o mână, mâncau aperitivul, 
apoi se întindeau, sprijinindu-se într-un 
cot, (13:12) și își spălau ambele mâini în 
vederea felurilor principale. (Ţinând cont 
că stăteau întinși și aveau o singură mână 
liberă, cei care pregăteau mâncarea o tăiau 
în felii înainte de a o aduce.) Mesele puteau 
fi însoțite de muzică, de prelegeri, de alte 
forme de divertisment sau de discuţii pro- 
funde; aici, Isus oferă învățătură. 
13:3-5. Sofalele erau aranjate în jurul mese- 
lor încărcate cu mâncare, astfel încât par- 
tea superioară a trupurilor mesenilor să 
fie îndreptată spre mâncare, iar picioarele 
să le stea departe de masă. Pentru ca Isus 
să spele picioarele fiecăruia dintre cei pre- 
zenţi, El trebuia să iasă în afara acestui cerc. 
O casă înstărită putea găzdui câte trei sau 
patru persoane întinse pe trei sofale mari; 
indiferent dacă aici existau asemenea sofale 
(covoare sau mantii), ele ar fi fost dispuse 
în mod similar. Oamenii stăteau întinși, 
sprijiniți în cotul stâng, pentru a avea mâna 
dreaptă liberă ca să ia mâncare de pe masă. 
Când călătorii parcurseseră o distanță 
lungă, gazda trebuia să asigure apa pen- 
tru spălatul picioarelor, ca semn de ospi- 
talitate, după exemplul oferit de Avraam 
(Gen. 18:4). Totuși, scoaterea sandalelor și 
spălarea picioarelor cuiva era considerat 
un gest de umilinţă, aceasta fiind de regulă 


atribuţia slujitorilor ori a persoanelor ser- 
vile sau supuse (cf. 1 Sam. 25:41). Sandalele 
călătorilor nu erau neapărat foarte mur- 
dare, așa cum au sugerat unii (deși se știe 
că locuitorii Romei goleau câteodată oalele 
de noapte direct pe fereastră, uneori spre 
ghinionul celor care treceau prin zonă). 
Drumurile dintre localităţi erau foarte pră- 
fuite; pe de altă parte, străzile principale 
din Ierusalim trebuie să fi fost curățate în 
permanenţă de dejecții umane, îndeosebi 
în Orașul de Sus, unde Isus a luat, cel mai 
probabil, această masă de Paște. (În Orașul 
de Jos, o zonă mai săracă, ar fi fost mult 
mai greu de găsit o cameră de sus suficient 
de mare cât să găzduiască toți *ucenicii.) 
Oricum, cert este că, de regulă, călătorii 
și oamenii ce umblau pe străzi îşi spălau 
picioarele înainte de a intra într-o casă. 
Faptul că Isus Își scoate haina pentru a-i 
sluji este tot un semn de mare smerenie în 
raport cu ucenicii. 

Slujind în felul acesta, Isus prefigurează 
moartea Sa pentru mulți, ca robul obișnuit 
cu suferința din Isaia 53. Mediul în care 
trăia Isus ţinea onoarea la mare preț și se 
temea de rușine. Spre deosebire de majori- 
tatea bărbaților din elita societăţii greco-ro- 
mane, iudaismul prețuia atitudinea umilă; 
însă, la fel ca în alte societăţi, și aici se 
încuraja respectarea rolurilor sociale. Isus 
răstoarnă chiar şi ordinea stabilită prin sta- 
tutul social al indivizilor. Se spune că rabi- 
nul Iuda ha-Nasi (ce a trăit în jurul anului 
220 d.H.) era atât de smerit, încât făcea orice 
pentru cei din jur — mai puţin să renunţe la 
poziția sa superioară; aşezarea la masă în 
funcţie de rang era extrem de importantă. 
Isus încalcă chiar şi această rânduială. 

Dovezile antice sugerează că Isus se 

poate să fi turnat apă pe picioarele ucenici- 
lor, deasupra unui lighean. Uneori se turna 
mai întâi apă rece în lighean, iar apoi apă 
fierbinte. Este posibil ca Isus să fi folosit un 
lighean destinat pentru spălatul mâinilor 
înainte de masă. 
13:6-8. Gestul lui Isus încalcă atât de 
flagrant normele culturale (vezi comen- 
tariul la 13:3-5), încât Petru îl găsește de 
neconceput. 

13:9-11. „Îmbăierea” (NTR) menţionată 
aici ar putea face aluzie la spălarea ceremo- 
nială pe care Isus şi ucenicii o făcuseră îna- 
inte de sărbătoare (11:55), însă Isus conferă 
termenului un sens spiritual. Sensul acesta 
figurat, ce vizează curățirea, era îndeajuns 
de uzual încât ucenicii să îi fi înţeles semni- 
ficaţia. Nu este deloc surprinzător că loan 
repetă afirmaţia lui Isus din 13:10, folosind 
altă frazare, în 13:11; scriitorii antici prețu- 
iau limbajul diversificat și puţini se aștep- 
tau ca citatele să preia exprimarea exactă 
a autorului (cf. și Luca 24:46-49 cu Fapte 
1:4-8; Gen. 39:17-19; 1 Sam. 15:3, 18). 


13:12-20 

Semnificația spălării picioarelor 
13:12-14. În mod normal, *ucenicii îi slu- 
jeau pe învățătorii lor, după modelul lui 
Elisei în relația cu Ilie și al lui Iosua în rela- 
ție cu Moise. Totuși, o anumită formă de 
slujire nu li se cerea nici măcar ucenicilor, 
şi anume să se ocupe de picioarele învăță- 
torului; Isus face mai mult decât se aştepta 
chiar și din partea unor ucenici. Deși de 
multe ori oamenii ședeau pe scaune, cu 
prilejul ospețelor (precum cel de Paşte) ei 
„stăteau întinşi” (cum este cazul aici). 
13:15. Era de așteptat ca ucenicii să învețe 
imitându-și maeștrii. 

13:16. Unii sclavi aveau o poziţie impor- 
tantă, prin comparaţie cu ţăranii liberi, 
însă autoritatea exercitată de sclavi decur- 
gea din cea a stăpânilor lor, iar sclavii 
erau întotdeauna subordonați acestora 
din urmă. Reprezentantul cuiva era întot- 
deauna subordonat celui ce îl trimisese, iar 
autoritatea sa se limita la sfera împuterni- 
cirii primite. 

13:17. Forma literară a „fericirii“ era obiș- 
nuită în * Vechiul Testament și în iudaismul 
timpuriu. De asemenea, iudaismul punea 
accent pe faptul că omul nu trebuie doar 
să cunoască, ci să și asculte de *Legea lui 
Dumnezeu. 

13:18. Aici, Isus citează Psalmul 41:9, un 
psalm al dreptului care suferă; a ridica căl- 
câiul împotriva cuiva era un gest de dispreț 
(cf. Mc. 6:11). Uneori şi prietenii trădau, 


Ioan 13:19-13:31 


însă era considerată cea mai scandaloasă 
formă de trădare. Atunci când stăteai la 
masă cu cineva, se constituia un legământ 
trainic de pace (care uneori, în mod ideal, 
se extindea și asupra urmașilor), astfel că 
trădarea împotriva gazdei, la masă, era cu 
atât mai perfidă. (Un exemplu de legătură 
creată prin legământ este istorisirea potri- 
vit căreia doi războinici, care erau pe cale 
să înceapă lupta, au renunţat la acest plan 
după ce au aflat că, cu o generație înainte, 
tatăl unuia dintre ei îl găzduise la masă pe 
tatăl celuilalt.) 

13:19. Cuvintele rostite aici de Isus amin- 
tesc de Isaia 43:9-10, unde Dumnezeu ves- 
tește viitorul (cf. Is. 41:26; 44:7, 11; 48:3-7), 
astfel ca poporul Său să ştie că numai El 
este Dumnezeu. 

13:20. În culturile antice se obișnuia să răs- 
punzi mesagerilor, ambasadorilor sau altor 
reprezentanți potrivit sentimentelor tale 
față de persoana care îi delegase. 


13:21-30 
Misiunea trădătorului 


13:21-22. În sistemul antic bazat pe onoare și 
ruşine, trădarea din partea propriului *uce- 
nic era o pricină de umilinţă și ruşine. Chiar 
dacă pentru filosofii greci era foarte impor- 
tantă păstrarea unui spirit senin și netulbu- 
rat, aceste valori nu erau împărtășite de către 
toți anticii. Deși cea de a patra evanghelie 
accentuează în mod deosebit divinitatea lui 
Isus, subliniază şi atestă frecvent şi latura Sa 
umană (1:14). În *Vechiul Testament, senti- 
mentele intense ale lui Dumnezeu ies dese- 
ori la iveală (ex.: Jud. 10:16; Is. 63:9-10; ler. 
2:30-32; 9:1-3; Osea 11:8). 

13:23. La ospețe, bărbaţii stăteau întinşi 
(pe sofale, acolo unde acestea erau dis- 
ponibile). (Potrivit obiceiului tradițional 
grecesc, respectat adesea în lumea medite- 
raneană răsăriteană, femeile nu luau masa 
în încăperea unde erau strânși bărbați din 
afara familiei lor; totuşi, această cutumă 
era pe cale să se schimbe, în unele zone. 
Paştele purta îndeobşte o puternică marcă 
familială.) Fiecare persoană, aşezată cu 
fața spre dreapta, stătea întinsă în spatele 

persoanei din dreapta sa, însă cu capul mai 
în față, pe sofa; astfel, ucenicul iubit putea 
să își lase capul pe spate, ajungând la nive- 
lul pieptului lui Isus. (Mesenii se sprijineau 
pe cotul stâng, având mâna dreaptă liberă. 
Prin urmare, nu puteau să își taie cu ușu- 
rință mâncarea, ce era adusă deja feliată la 
ospăț și, de regulă, putea fi luată direct cu 
mâna.) Acest ucenic iubit (Ioan, după câte 
se presupune) ocupa una dintre cele mai 
onorante poziții la ospăț, ceea ce îl pune, 
poate, în antiteză subînțeleasă cu Petru, în 
13:24. (Anticii nu comparau întotdeauna 
doar binele cu răul, ci, așa cum se întâm- 
plă aici și în 20:4-8, binele cu mai binele.) 
Având în vedere versetul 26, se poate ca 
Iuda să fi fost așezat la stânga lui Isus. Dacă 
aşa au stat lucrurile într-adevăr, atunci Isus 
îi oferă lui Iuda o ultimă expresie a iubirii 
Sale; locul din partea stângă a gazdei era 
adesea cel mai de seamă, la un ospăț. 
13:24-27. Gestul gazdei de a înmuia o 
bucată de pâine în castronul comun (de 
Paște, castronul se poate să fi conţinut 
haroset, un amestec dulce, combinat cu 
ierburi amare) şi de a i-o înmâna cuiva 
era, de regulă, un semn de cinstire adresat 
primitorului. Aici, Isus deţine controlul 
deplin (cf. Mc. 14:20). 

13:28-30. Unii mai pioşi înfăptuiau o 
lucrare caritabilă înainte de Paște, pentru 
a-şi asigura bunăvoința lui Dumnezeu. Nu 
era deloc obișnuit să ieși afară în noaptea de 
Paște (Ex. 12:22), iar bazarele erau închise la 
ora aceea, însă în *narațiunea lui loan (spre 
deosebire de cele ale lui Matei, Marcu și 
Luca), se pare că Paştele începea abia a doua 
zi (18:28; vezi comentariul de acolo). (Mulţi 
exegeți consideră că în acest pasaj loan are 
în vedere și un nivel simbolic; cf. 3:19-21.) 
Faptul că păstrătorul pungii grupului (vezi 
comentariul la 12:6) era, de fapt, hoț putea 
isca un adevărat scandal, însă luda este pe 
cale să comită o trădare chiar mai infamă. 


13:31- 35 

Definirea gloriei și a iubirii 

Contextul acestor versete este trădarea și 
mai apoi moartea lui Isus. 


13:31-32. Cu privire la glorificare, vezi 
comentariile la 1:14 și 12:23-27. 

13:33. Uneori, învățătorii îşi numeau disci- 
polii „copii” (cf. 1 loan 2:1), iar discipolii, 
la rândul lor, li se adresau cu „tată” (cf. Mt. 
23:9). Literatura ebraică cuprindea „testa- 
mente” ale unor eroi faimoși din trecut, aflați 
pe moarte sau care urmau să plece undeva 
departe, prin care aceștia le transmiteau 
învățături importante copiilor lor, pentru a 
fi citite și de către generațiile viitoare. Alții 
au făcut comparațţia cu formele mai generale 
de discursuri de adio; cum Isus urmează să 
plece, este firesc ca Fl să le ofere ucenicilor 
Săi câteva îndrumări de final — indiferent 
dacă aici loan adoptă sau nu în mod conști- 
ent forma literară a testamentului. 

13:34-35. *Vechiul Testament poruncea 
iubirea (Lev. 19:18); caracterul de noutate 
al poruncii lui Isus stă în noul standard și 
în exemplul oferit de El: „cum v-am iubit 
Eu” — în context, până la a-și da viața pen- 
tru alții. Etica ebraică punea un accent 
deosebit pe învăţarea prin imitare, inclusiv 
imitarea caracterului bun al lui Dumnezeu. 
De asemenea, era de așteptat ca ucenicii să 
înveţe urmând exemplul învăţătorilor lor. 
(În Antichitate, iubirea pentru cei din pro- 
priul grup nu presupunea, în mod necesar, 
absenţa iubirii față de cei din afara respec- 
tivului grup.) 


13:36-—14:1 

A-L urma până la cruce? 

13:36-37. Deși Petru este sigur că Îl va 
urma pe Isus până la moarte, el nu înţelege 
că tocmai spre moarte merge Isus în clipa 
aceea (14:5). Cu privire la tema înţelegerii 
greșite a spuselor cuiva vezi, de exemplu, 
3:4; referitor la alte situaţii similare din 
trecut, vezi introducerea la Marcu. Adesea, 
învățătorii țineau prelegeri, ca răspuns la 
întrebările ce le fuseseră adresate. 

13:38. În Ierusalim, primul cântat de noapte 
al cocoșului se auzea, potrivit unor relatări, 
în jurul orei 12:30 a.m. (altele îl plasează mai 
târziu), deși, de regulă, numai străjerii de 
noapte erau treji, pentru a-l auzi (majorita- 
tea oamenilor se culcau la apusul soarelui, 

cu excepția unor seri speciale, precum cea 
de Paşte). De atunci înainte, se auzea de 
mai multe ori cântecul cocoșului. Cântatul 
cocoșului care anunţă zorile este amin- 
tit mai adesea în sursele antice, deoarece 
acesta era un semnal cunoscut de majori- 
tatea oamenilor din acea vreme. Oricum ar 
sta lucrurile, cert este că lepădarea lui Petru 
avea să se petreacă aproape imediat după 
făgăduinţa sa de a nu se lepăda de Isus. 

14:1. Pronumele „vi” este la plural — prin 
urmare, Isus se adresează tuturor *uceni- 
cilor; în *Vechiul Testament, Dumnezeu 
le spunea adesea slujitorilor Săi să nu se 
teamă. A echivala însă credinţa în Isus cu 
credința în Dumnezeu ar fi sunat ca blas- 
femie pentru majoritatea ascultătorilor 
evrei din Antichitate (deși puteau da și o 
interpretare mai puțin ofensatoare frazei 
acesteia; vezi, ex.: EX. 14:31; 2 Cron. 20:20). 


14:2-7 
Unde merge Isus, versiunea enigmatică 


Pe măsură ce înaintăm în acest capitol, 
devine evident că acea întoarcere avută 
în vedere îndeosebi în versetul 3 include 
venirea lui Isus, după “învierea Sa, spre a 
le dărui *Duhul (v. 18); însă acest aspect nu 
reiese limpede încă de la început (v. 5). 

14:2. Sintagma „casa Tatălui” ar putea tri- 
mite la casa Tatălui (8:35) sau la Templu 
(2:16), unde Dumnezeu avea să locuiască 
pentru totdeauna alături de poporul Său 
(Ezec. 43:7, 9; 48:35); în orice caz, expresia 
desemnează locul prezenței Sale. (Câteva 
texte ebraice timpurii vorbesc şi ele des- 
pre viitoare locuinţe ale celor drepți, în 
prezenţa lui Dumnezeu; ex.: versiuni ale 
1 Enoh 91:13.) „Locașurile” (VDC) sau 
„locuinţele“ (NTR, GBV) ar putea face alu- 
zie la „încăperile” (NIV, GNT) din Templu, 
unde numai slujitorii curați, fără păcat, 
vor avea acces (Ezec. 44:9-16; cf. 48:11). 
Indiferent care ar fi fost contextul din care 
este preluat termenul respectiv (poate este 
vorba doar de o casă obişnuită), se pare că 
Ioan îi dă o conotație figurată, cu sensul de 
a fi în Cristos, acolo unde locuiește prezența 
lui Dumnezeu (2:21); singura circumstanță 

din *Noul Testament unde apare termenul 
tradus prin „locașuri“ sau „incăperi” este 
14:23, unde se face referire la credincios ca 
locaș (NTR, 2017) al lui Dumnezeu (cf. și 
verbul „a locui” — 15:4—7; vezi mai departe 
comentariul la 14:6-7). 

14:34. În acest context, probabil Ioan are 
în vedere nu a Doua Venire, ci întoarce- 
rea lui Cristos, după învierea Sa, pentru 
a le dărui Duhul (14:16-18). În învăţătura 
ebraică, atât învierea morților (pe care Isus 
a inaugurat-o), cât și revărsarea Duhului 
indică sosirea noii ere a “împărăției. În 
14:6-7, Isus explică unde Se duce El și cum 
vor ajunge și ei acolo. 

14:5. *Ucenicii obișnuiau să le pună între- 
bări *rabinilor lor, ca să-și clarifice învăţă- 
tura primită de la aceştia. De asemenea, ca 
parte a celebrării Paștelui în cadrul familial, 
se puneau patru întrebări, însă acestea sunt 
diferite de întrebările de aici și numărul lor 
ar putea fi o simplă coincidenţă (13:36-37; 
14:5, 8, 22). 

14:6-7. Izvoarele evreiești pun în contrast 
calea dreptăţii (înțelepciunea, adevărul etc.) 
și calea minciunii (răul etc.); Scripturile și 
adevărata Înţelepciune le făceau cunoscută 
oamenilor calea dreptății. Unii sunt de 
părere că termenul „calea” ar putea reitera 
și afirmația lui Isaia despre drumul înapoi, 
prin pustie, spre noul Ierusalim (cf. 1:23). 
Totuși, în cazul de față, contextul este mai 
puţin important decât forța imaginii create. 
Isus răspunde întrebării lui Toma în felul 
următor: Tatăl este destinația spre care 
merg, iar Eu sunt modalitatea prin care voi 
veți ajunge acolo. 

„Adevărul” caracteriza natura lui 
Dumnezeu (ex.: Ex. 34:6; Is. 65:16), iar ulte- 
rior a devenit chiar unul dintre numele 
ebraice ale lui Dumnezeu; nu este cert dacă 
termenul cu acest sens era deja în uz în 
perioada aceea. Însă semnificația primor- 
dială a afirmației din acest pasaj este că 
Isus este întruparea adevărului, credincio- 
șia făgăduită prin legământ de Dumnezeu 
(1:17), care fusese întrupată, în “Vechiul 
Testament, în „cuvântul“ lui Dumnezeu 
(17:17; Ps. 119:142, 151). După cum iudais- 
mul afirma că există un singur Dumnezeu, 


şi deci o singură cale dreaptă (“Legea Sa, fie 
că era vorba de varianta mai scurtă, despre 
care se presupunea că le fusese dată *nea- 
murilor, fie versiunea completă, dăruită lui 
Israel), Isus declară aici că El este singura 
cale către singurul Dumnezeu. 


14:8-17 
Revelarea clară a Tatălui 


14:8. Ioan își doreşte, poate, ca cititorii săi — 
dintre care mulți cunoșteau Scripturile 
mai profund decât majoritatea cititori- 
lor moderni — să se gândească la Exod 
33:18, unde Moise ceruse să vadă slava 
lui Dumnezeu; vezi comentariile la 1:18 
şi 14:21-22. Astfel, este posibil ca Filip să 
ceară, de fapt, o teofanie. 

14:9-10. Diverse surse evreiești descriau 
Înţelepciunea divină (vezi comentariul la 
1:1-18) ca pe o imagine a lui Dumnezeu. În 
contextul aluziei la Exodul 33:18, din loan 
14:8, Isus este slava pe care a văzut-o Moise 
(vezi comentariul la 1:14-18). Uneori, 
*Vechiul Testament vorbea despre Duhul 
lui Dumnezeu, care inspiră sau unge pro- 
feţii, pentru a face lucrarea Sa; cuvintele 
rostite aici de către Isus trec însă dincolo de 
această idee. 

14:11. În trecut, Dumnezeu îngăduise 
semne, ca să îi determine pe oameni să 
creadă (ex.: Ex. 4:4-9; 19:9; Num. 14:11). 
14:12-14. Referitor la acest verset, cercetă- 
torii încă dezbat dacă termenul „lucrări” 
se referă la faptele neprihănite, sens folosit 
adesea în iudaism (ex.: 8:39), sau la lucrări 
miraculoase precum cele înfăptuite de Isus 
(5:17; 10:32) sau la ambele. (Probabil că 
lucrările acestea sunt mai mari, din punct 
de vedere cantitativ, deoarece lucrarea lui 
Isus se multiplică prin toți cei care Îi calcă 
pe urme.) În contextul de față, cuvintele 
lui Isus reprezintă o chemare la credința 
radicală; tradiția ebraică accepta faptul 
că unii învăţători foarte evlavioși puteau 
primi din partea lui Dumnezeu aproape 
tot ce Îi cereau, datorită relaţiei apropiate 
cu El, însă nu atribuiau acest lucru celor 
mulți, nici măcar celor mai pioși dintre ei. 
*Magia nu punea deloc accentul pe relaţia 


cu puterea de care te foloseai și căuta doar 
să manipuleze anumite forțe, în beneficiul 
manipulatorului (spre deosebire de 14:15). 
Invitațiile ample la o credință puternică, 
precum cea din pasajul acesta, apăreau 
rareori în Antichitate (cf. 2 Împ. 2:9), 

Iudaismul antic folosea cuvântul „nume” 
în atâtea sensuri, unele dintre ele întrepă- 
trunse, încât aici contextul ne spune mai 
multe decât fundalul general. În Vechiul 
Testament, „nume” însemna adesea reputa- 
ție sau renume, iar când Dumnezeu acționa 
„pentru numele Său”, o făcea pentru a-și 
apăra onoarea. „În numele lui Dumnezeu” 
putea însemna: ca reprezentant al Său, 
ce acționa din partea Sa (Ex. 5:23; Deut. 
18:19-22; ler. 14:14-15), la porunca Lui 
(Deut. 18:5, 7), cu ajutorul Său (Ps.118:10-11, 
Prov. 18:10) sau folosind numele Său într-o 
acţiune miraculoasă (2 Împ. 2:24). (Atunci 
când rabinii transmiteau generației urmă- 
toare anumite tradiţii „în numele” altor 
rabini, nu însemna decât că îşi citau sur- 
sele, temeiul pentru care acea tradiţie era 
investită cu autoritate.) În rugăciune, invo- 
carea numelui unei divinități însemna doar 
că te adresai ei (1 Împ. 18:24-26, 32; 2 Împ. 
5:11; Ps. 9:2; 18:49). În Vechiul Testament și 
în iudaismul de mai târziu, „Nume” putea 
fi, pur şi simplu, o manieră politicoasă, 
indirectă de a spune „Dumnezeu”, fără a-l 
rosti propriu-zis numele. 

În acest context, „nume” ar putea 

însemna ceva de felul următor: cei care 
caută slava Lui și vorbesc cu fidelitate din 
partea Lui, cei care sunt cu adevărat repre- 
zentanţii Săi autorizați. Nici că ar putea fi 
această definiție mai departe de folosirea 
magică, păgână a numelor, prin care omul 
încerca să manipuleze forțele spirituale 
pentru a-și urmări propriile interese. 
14:15. Aici, Isus aduce în discuţie o altă 
idee din Vechiul Testament, cu precizarea 
că El îndeplinește, în cazul de faţă, rolul lui 
Dumnezeu: cei care Îl iubesc pe Dumnezeu 
păzesc poruncile Lui (ex.: Ex. 20:6; Deut. 
5:10, 29; 6:5; 11:1, 13, 22; 13:3—4; 19:9; 30:6, 
14). În Ezechiel 36:27, darul *Duhului îi dă 
omului puterea de a respecta poruncile 
(loan 14:16). 


loan 14:15-14:18 


14:16. Nu există consens cu privire la pro- 
venienţa titlului de „apărător“ (NTR) folo- 
sit pentru Duhul; unii sugerează imaginea 
unei săli de judecată: unul dintre sensurile 
termenului acestuia este „susținător“, 
„avocat al apărării”; vezi comentariul la 
16:8-11. Într-o accepțiune mult mai gene- 
rală, poate însemna „mijlocitor“ sau chiar, 
pur şi simplu „cel care ajută”. În descrie- 
rile ebraice ale curții de judecată cerești a 
lui Dumnezeu, îngerii și atributele divine 
puteau servi ca acuzatori sau ca apărători, 
însă *Satana este pârâșul principal, iar 
Dumnezeu (sau atributul Său privilegiat al 
îndurării, sau Mihail) apără Israelul. Aici, 
Duhul este un „alt” apărător asemenea 
lui Isus (cf. 9:35-41, unde Isus îl apără pe 
omul izgonit din *sinagogă şi îi învinuiește 
pe acuzatorii lui); deopotrivă, iudaismul 
era familiarizat cu ideea unui „succesor“ 
care avea să ducă mai departe lucrarea 
predecesorului său. Deși, de regulă, în 
iudaism, Duhul era considerat o ipostază 
a lui Dumnezeu, iar nu o persoană, pasajul 
acesta face un pas mai departe, depășind 
această perspectivă (cf. Rom. 8:26). 

14:17. Duhul adevărului călăuzeşte popo- 
rul lui Dumnezeu pe calea adevărului — 
spre o revelare mai deplină a lui Isus, care 
este adevărul (14:6; 16:13). *Manuscrisele 
de la Marea Moartă pun în antiteză 
duhul adevărului cu duhul păcatului, al 
devierii (cf. 1 loan 4:6). Vechiul Testament 
amintește uneori (rareori) despre Duhul lui 
Dumnezeu ce locuiește în sau îi umple pe 
unii slujitori ai lui Dumnezeu (ex.: Ex. 31:3; 
35:31; Num. 27:18; probabil Gen. 41:38; Dan. 
4:8-9; cf. şi câteva texte ebraice timpurii); 
același lucru era făgăduit tuturor copiilor 
lui Dumnezeu, în viitor (Ezec. 36:27). 


14:18-31 
Venirea și descoperirea lui Isus 


14:18-20. Termenul „orfan” (v. 18) era 
extins uneori, cu sens figurat, și asupra altor 
forme de părăsire. În Vechiul Testament, 
„Orfanii” erau lipsiți de putere și aveau 
nevoie de un apărător legal. Aici, contextul 
se referă la faptul că Isus avea să vină la ei 

şi să lase prezenţa Sa în lăuntrul lor prin 
“Duhul (20:19-23). Referitor la menţiunile 
precedente despre Duhul care locuiește în 
oameni, vezi comentariul la 14:17. 
14:21-22. *Apocalipsele și alte izvoare 
evreiești vorbeau uneori despre taine des- 
coperite unor persoane cu totul speciale. 
Poporul Israel credea (pe drept cuvânt) 
că Dumnezeu le dăruise o revelaţie speci- 
ală a *Legii, pe care popoarele dimprejur 
nu o aveau. Ideea de „a se arăta” (VDC) 
sau „a se revela” (BRC) pe Sine înaintea 
lor trimite, probabil, la momentul când 
Dumnezeu i S-a revelat lui Moise, pe mun- 
tele Sinai (vezi comentariul la 1:14). 
14:23-24. Învăţătorii evrei vorbeau despre 
prezenţa lui Dumnezeu ce sălășluia într-un 
mod cu totul special printre cei care cerce- 
tau Legea Lui, și mai ales în Templu; Isus 
vorbește despre prezența lui Dumnezeu 
care sălășluiește în permanenţă în fiecare 
credincios, ca despre un fel de templu 
individual, destinat prezenţei Sale. Faptul 
că Dumnezeu locuia în Templul Său și în 
mijlocul poporului Său făcea parte din 
învățătura standard a Vechiului Testament 
(cf. Ex. 25:8; Lev. 26:11-12; Ezec. 37:27-28); 
de asemenea, Vechiul Testament afirma 
și că legile Sale sunt scrise în inimile cre- 
dincioșilor Săi și că Duhul Său Se mișcă 
printre profeţii Săi. Însă Isus amplifică 
și  personalizează această perspectivă 
într-o manieră fără precedent în literatura 
antică disponibilă. *Manuscrisele de la 
Marea Moartă vorbesc despre Duhul care 
lucrează în mijlocul rămășiței poporului lui 
Dumnezeu, însă activitatea aceasta nu este 
nici pe departe la fel de amplă precum cea 
profetică și charismatică întâlnită în Noul 
Testament. În schimb, împlinirea sa sea- 
mănă mai degrabă cu Ezechiel 36:27, unde 
Duhul lui Dumnezeu locuiește în toți ai Săi. 
14:25-26. Unele dintre rolurile Duhului 
enumerate aici de către Isus erau atribuite, 
în iudaism, Înţelepciunii divine (ex.: Înţ. Sol. 
7:21; 8:7; 12:2) care era asociată cu Duhul 
lui Dumnezeu, dar și cu Legea Sa, în unele 
scrieri evreiești precreștine, foarte cunos- 
cute (cf. și Neem. 9:20; Ps. 143:10). În con- 


SIr 


textul ebraic, termenul „învățătură” putea 


presupune detalierea și explicarea anumitor 
idei; memorarea era și ea o parte importantă 
a procesului de învăţare, în Antichitate. 
14:27. Învăţătorii evrei preamăreau în mod 
deosebit pacea (în special în relațiile cu cei 
din jur). Mulţi filosofi și unii rabini, precum 
*Hilel (potrivit tradiției mai târzii), puneau 
Și ei mare preț pe netulburare și/sau pace. 
În propaganda sa, Imperiul Roman făgă- 
duia pacea, însă aproape tot timpul era 
implicat în războaie. 

14:28-31. Cu privire la versetul 29, vezi 
comentariul la 13:19; pentru versetul 30, 
vezi comentariul la 12:31; cu privire la 
„iubire” şi „porunci“, din versetul 31, vezi 
comentariul la 14:15. Ascultarea lui Isus 
de Tatăl include misiunea Sa pe cruce, din 
14:31, unde probabil că EI îi cheamă și pe 
adepții Săi să ia parte la această chemare 
(„haidem să plecăm”). În felul acesta ar 
putea lumea să cunoască adevărata identi- 
tate a lui Isus (12:32-33; 17:21). 


15:1-8 

A rămâne în viță 

Termenul „a rămâne” (15:4-10) este 
forma verbală a cuvântului „locuință” 
(vezi comentariul la 14:2, 23). În *Vechiul 
Testament, Dumnezeu făgăduise să locu- 
iască pentru totdeauna cu poporul său 
supus legământului (Ex. 25:8; 29:45; Lev. 
26:11-12; Ezec. 37:27-28; 43:9). Uneori, 
Vechiul Testament şi literatura ebraică 
descriau Israelul ca vie sau viță-de-vie (ex.: 
Ps. 80:8; Is. 5:7; Ier. 12:10; Ezec. 19:10; Osea 
10:1). Totuşi, imaginea unității organice 
dezvoltată aici trece dincolo de majoritatea 
analogiilor disponibile (deşi, vezi comenta- 
riul la 14:17, referitor la *Duhul). 

15:1. După cum am observat deja, Vechiul 
Testament și literatura ebraică descriau 
Israelul ca vie sau viță-de-vie (ex.: Ps. 80:8; 
Is. 5:7; ler. 12:10; Ezec. 19:10; Osea 10:1), iar 
pe Dumnezeu ca vier (Is. 5:1-3). Renumita 
viță-de-vie din aur, din Templu, simboliza, 
probabil, puterea lui Israel și este posi- 
bil ca aici Isus să îi înfățișeze pe “ucenici 
ca rămășita lui Israel (vezi comentariul 
la 15:16). Un alt fapt relevant, în lumina 


descrierii făcute lui Isus de către Ioan în 
1:1-18, este acela că Înţelepciunea putea fi 
înfățișată ca o viță roditoare (Sir. 24:17), ce 
îi invita pe alţii să vină la ea, să mănânce 
și să bea și să se supună (24:19-22). 
Însă Înţelepciunea este comparată cu felu- 
riți copaci (24:13-17) și îi invită pe cei ce o 
ascultă să mănânce din roadele ei, nu să 
rodească ei înșiși (24:19-21). Prin urmare, 
vedem încă o dată că imaginea unității, 
prezentă în acest pasaj, este mai organică 
decât în majoritatea textelor analoge. 
Elementul fundamental al acestei metafore 
este dependenţa evidentă a ramurilor în 
raport cu vița, pentru existența lor. 

In lumea mediteraneană, viile erau 

foarte răspândite — inclusiv în Iudeea și în 
Asia Mică (unde majoritatea cercetătorilor 
consideră că locuia publicul lui loan). Micii 
fermieri, inclusiv majoritatea galileenilor, 
cultivau, pe lângă viță-de-vie, și smochini 
și măslini. 
15:2-3. Cei trei „pomi” fructiferi obişnuiţi 
în regiune erau curmalul, măslinul și vița- 
de-vie, iar dintre aceștia, măslinul și vița 
(îndeosebi aceasta din urmă) necesitau o 
atenție deosebită. Cei care se ocupau de 
vii (Şi de unele soiuri de copaci) tăiau cren- 
gile nefolositoare, pentru ca acestea să nu 
secătuiască în zadar vigoarea plantei; pe 
termen lung, tehnica aceasta creștea rezis- 
tența și forța ramurilor care aveau să poarte 
fructele. Cu cât vița era mai slabă, cu atât 
agricultorul tăia mai riguros mlădiţele, scă- 
zând, pe termen scurt, recolta, însă asigu- 
rând mai multe roade pentru anul următor. 
Curăţarea de crengi se făcea în două feluri: 
se scurtau ramurile roditoare, spre a le face 
și mai roditoare (ca în 15:6) și se îndepărtau 
cu totul ramurile neroditoare. 

În Italia, fermierii legau primăvara 
viţa-de-vie de elementul de susţinere 
(copaci sau, mai frecvent, țăruși de lemn) 
şi efectuau curățirea inițială; copilirea ulte- 
rioară a lujerilor putea surveni în timpul 
verii sau chiar mai târziu, până în octom- 
brie. Unii recomandau ca această curăţire 
să aibă loc doar atunci când viţa era înde- 
ajuns de rezistentă, iar cea mai radicală 
tăiere se făcea imediat după culesul de 

toamnă. În Palestina, mlădiţele fără rod 
erau îndepărtate mai ales pe timpul iernii. 
Întâlnim aici un alt joc de cuvinte, așa 
cum ne-a obișnuit loan (vezi comentariul 
la 3:3): termenul folosit de el pentru „a 
curăța” reflectă un laitmotiv al evangheliei 
(ex.: 2:6; 13:10). Deși termenul se aplica 
curățirii ritualice, atât izvoarele grecești, 
cât și cele evreiești îl asociau și purifică- 
rii lăuntrice a inimii. Profeții din Vechiul 
Testament îl îndemnau adesea pe Israel să 
„aducă roadă” pentru Dumnezeu (ex.: Is. 
27:6, Osea 14:4-8); într-o cultură agrară, 
*Legea lui Dumnezeu putea fi descrisă ca 
rodind în cei drepți (4 Ezdra 3:20). 
15:4-8. Evident, ramurile moarte, fără 
fructe, ale viței-de-vie nu sunt de niciun 
folos în tâmplărie; singura lor posibilă uti- 
lizare este ca lemn de foc. Învăţătorii evrei 
credeau că Dumnezeu le rezervase pedepse 
înfiorătoare apostaților, deoarece cei care 
cunoscuseră adevărul și apoi îl respinse- 
seră nu aveau nicio scuză (cf. 15:22-24; cu 
privire la ardere, vezi „*Gheena”, în glo- 
sar). Deși se poate să nu fie decât o coinci- 
denţă, bazată pe anumite cutume comune, 
distrugerea ramurilor de viță-de-vie apare 
și într-o imagine a judecății, din Isaia 18:5. 


15:9-17 

A rămâne în iubire 

15:9-11. Se considera că păzirea poruncilor 
(rezumată și simbolizată aici prin iubire) 
aduce bucurie (Ps. 19:8 şi adesea în învăță- 
turile evreiești de mai târziu). 

15:12-13. În istorisirile greco-romane, a 
muri pentru alții era considerat un act de 
eroism, iar prietenia până la moarte (a 
muri alături de sau, mai bine, în locul unui 
prieten) era privită ca o valoare morală 
superioară (vezi comentariul la 15:14-15). 
Însă, de regulă, etica ebraică nu împărtășea 
această perspectivă greacă, însă acorda o 
importanţă deosebită ideii de a-ți da viața 
pentru *Lege - dacă era cazul. Rabinul 
*Akiva (ce a trăit la doar câteva decenii 
după loan) susține cu pragmatism că viața 
proprie are întâietate față de viaţa altuia. 
Deși este puțin probabil ca Isus să fi fost 

influențat în mod direct de concepția gre- 
cească despre prietenie, publicul din *dias- 
pora al lui loan era probabil familiarizat cu 
ea, astfel că trebuie să Îi fi apreciat mesajul. 
15:14-15. În Antichitate, existau diferite 
tipuri și niveluri de prietenie, iar scriitorii 
greco-romani aduceau deseori în discuţie 
acest subiect. Prietenia putea presupune 
alianțe politice sau militare și deseori 
era căutată din interes; despre regii sau 
*patronii de rang mai mic, care îi susțineau 
pe *clienţi — persoanele care depindeau de 
ei — se spunea că leagă relații de „priete- 
nie”; și *fariseii se întruneau în cercuri de 
„prieteni”. În concepția greacă tradițională 
despre prietenie, se punea accentul pe ega- 
litatea dintre parteneri, iar unele școli filo- 
sofice, precum a *epicurienilor, acordau o 
atenţie deosebită acestui tip de prietenie. 
Prieteniile dintre patroni și clienții lor 
erau inegale, de vreme ce o persoană mai 
bine poziționată social o susținea pe cea 
mai slab poziționată; prin urmare, priete- 
nia nu presupunea, în mod necesar, ran- 
guri egale. 

Printre numeroasele idealuri ale priete- 
niei, surprinse în literatura antică, se numă- 
rau loialitatea (uneori până la moarte), 
egalitatea și punerea în comun a tuturor 
posesiunilor (cf. 16:14-15), precum și o 
intimitate în care fiecare prieten îi putea 
împărtăși orice celuilalt, cu deplină încre- 
dere. Isus subliniază în mod special acest 
ultim aspect în 15:15, unde face distincţia 
dintre prieten și slujitor, care poate fi şi el 
loial, fără însă a împărtăși secrete intime 
cu stăpânul său. Scriitorii evrei precum 
“Philon se apleacă în mod deosebit asu- 
pra prieteniei cu Dumnezeu, uneori chiar 
punând-o în contrast cu statutul de slujitor, 
cum se întâmplă și aici. 

În *Vechiul Testament, doi oameni sunt 
numiți prieteni ai lui Dumnezeu: Avraam 
(2 Cron. 20:7; Is. 41:8) şi Moise (Ex. 33:11). 
Tradiţia ebraică explica în detaliu prietenia 
și intimitatea cu Dumnezeu a celor doi. 
Dacă aici se are în vedere o aluzie la Vechiul 
Testament, probabil că ea se referă la Moise 
(vezi comentariul la 14:8). Într-o altă sursă 
bine-cunoscută se spune că Înţelepciunea îi 


face pe oameni prieteni cu Dumnezeu și cu 
profeţii (Înţ. Sol. 7:27). Dacă textul de față 
evidențiază faptul că Isus împărtășește cu 
discipolii trăirile inimii Sale, contextul dez- 
văluie natura inimii Sale: iubirea. 

15:16-17. Învățătorii evrei subliniau în 
mod repetat faptul că Israel fusese ales și 
împuternicit de Dumnezeu (inițial prin 
Avraam [Neem. 9:7], cea de a doua posibilă 
aluzie din versetul 15, deşi, de regulă, ale- 
gerea lui Israel este subliniată mai apăsat 
și are un caracter mai general decât aici); 
vezi comentariul la 15:1. Deși Isus, la fel ca 
majoritatea învăţătorilor evrei, îi primea 
cu braţele deschise pe aproape toți cei care 
voiau să asculte, El Şi-a ales un nucleu 
de *ucenici. Terminologia de aici evocă 
textele vechi-testamentare referitoare la 
Dumnezeu care Își alege un popor al Său 
(Ps. 135:4), de regulă, nu datorită vreunui 
merit al lor (Deut. 7:6-7; cf. 9:5); acesta 
era un privilegiu special (Deut. 14:2). (De 
asemenea, se spune că Dumnezeu alegea 
uneori persoane sau grupuri din poporul 
Israel, pentru a îndeplini anumite sarcini, 
ex.: Ex. 35:30; Deut. 18:5; 21:5; 1 Sam. 10:24; 
1 Cron. 15:2; 28:10; 29:1; 2 Cron. 29:11.) lar 
faptul acesta le poate da ucenicilor încre- 
dere că vor aduce şi ei roadă (Iuda părăsise 
grupul în 13:30). Cu privire la a cere „în 
numele”, vezi comentariul la 14:12-14. 


15:18—16:4 
Ura lumii 


Adesea, scriitorii antici se delectau să pună 
faţă în față asemănările sau deosebirile. 
După ce subliniază apăsat unitatea, iubirea 
și prietenia în 15:1-17, Isus Îşi îndreaptă 
atenţia asupra urii din partea lumii. 

15:18-20. Dacă ne gândim la genul de ali- 
anțe politice caracteristice vieții urbane 
mediteraneene, prietenia cu o persoană 
(15:13-15) se solda și cu atragerea câtorva 
dușmani comuni. Evreii considerau adesea 
că *neamurile îi urau, deoarece ei fuseseră 
aleși și trimiși de Dumnezeu și sufereau 
pentru numele Lui. Probabil că se simțeau 
profund jigniți de faptul că Isus îi asocia, 
pe majoritatea dintre ei, cu „lumea“, însă și 


alte secte minoritare, din iudaism, victime 
ale persecuțiilor (precum *esenienii de la 
*Qumran), includeau majoritatea isareliți- 
lor — pe care îi considerau apostaţi — în con- 
ceptul de „lume”, ca dușmani ai lor. 

15:21. Evreii vorbeau despre suferință (sau 
chiar despre martiriu) pentru numele lui 
Dumnezeu (ex.: Ps. 44:22); aici, Isus aduce 
în discuţie aceeași idee, dar cu referire la 
numele Său (cf. Mt. 5:11; Mc. 13:13). Atunci 
când Israel respecta legământul încheiat cu 
Dumnezeu, se considera că ei Îl „cunosc” 
pe Dumnezeu; iar când trăiau în neascul- 
tare, nu ÎI „cunoşteau“ pe EI (ex.: Is. 1:3; ler. 
2:8; 4:22; 5:4; Osea 5:4). 

15:22-24. Iudaismul afirma că o măsură 
mai mare de cunoaştere atrăgea după 
sine o mai mare responsabilitate; prin 
urmare, potrivit uneia dintre concepțiile 
tradiționale, popoarele aveau îndatori- 
rea de a împlini doar șapte porunci, în 
vreme ce Israel, care primise *Legea, avea 
613 porunci. Și Isus ne învață că, odată cu 
dimensiunea revelației, creşte și respon- 
sabilitatea morală (altundeva, de ex. Luca 
12:41-46). 

15:25. Aici, Isus citează o lamentaţie a unui 
drept care suferă (Ps. 69:4; cf. 35:19; 109:3), 
pe care în altă parte El o asociază suferințe- 
lor Sale (cf. loan 2:17). Cu privire la „legea 
lor”, vezi 8:17 şi 10:34. 

15:26. Referitor la lucrarea juridică a 
*Duhului ca apărător, vezi 14:16; aici, el 
este nu doar apărător, ci și martor. 

15:27. Şi credincioșii sunt martori ai lui 
Isus, în fața lumii (cf. 16:2) și a tribunalului 
lui Dumnezeu. În poporul evreu, *Duhul 
Sfânt era considerat îndeosebi Duhul pro- 
feției (de obicei în *Vechiul Testament şi 
chiar mai frecvent în literatura ebraică de 
mai târziu); prin urmare, Dumnezeu îi va 
împuternici pe “ucenici să vorbească din 
postura de proroci. (Promisiunea aceasta 
se încadrează și în concepţia potrivit căreia 
poporul lui Dumnezeu va primi ungerea 
Duhului, spre a mărturisi adevărul lui 
Dumnezeu împotriva popoarelor, la jude- 
cata de pe urmă a lui Dumnezeu; cf. Is. 
42:1; 43:10-12; 44:3, 8-9.) 


Ioan 15:21-16:2 


16:1. Avertismentele prealabile erau utile; 
cf. comentariul la 13:19. 

16:24. Chiar și în *diaspora, *sinagogile 
puteau lua măsuri disciplinare împotriva 
membrilor care încălcau legile evreiești. 
Totuşi, aplicarea pedepsei capitale era de 
competența Romei; orice altă formă de 
ucidere era considerată linșaj, un act nea- 
probat de către statul roman. În contextul 
discuţiei despre martori, Isus avertizează 
că cei care Îi calcă pe urme vor avea parte 
de necazuri în sinagogi, ca și în alte locuri 
(vezi Mc. 13:9-11), însă este posibil ca 
acest detaliu să fi avut o relevanță deose- 
bită pentru cititorii lui loan. Majoritatea 
cercetătorilor sunt de părere că, în zilele 
lui loan, creştinii erau excluși din unele 
sinagogi locale, poate sub influența propa- 
gandei fariseice din Palestina (vezi intro- 
ducerea la loan şi comentariile la 9:34 şi 
12:42). Nu sunt indicii că necreștinii ostili 
de origine evreiască din Asia Mică ar fi 
ucis în mod direct creștini (încălcând ast- 
fel legea romană); însă nu încape îndoială 
că unii dintre ei au luat parte la urzirea 
unor planuri de eliminare a unor discipoli 
de-ai lui Isus (în Smirna de mai târziu, 
cf. Martiriul Sf. Policarp 17:2; 18.1, deși 
cercetătorii nu acceptă acuratețea întregii 
povestiri). Când evreii creştini erau dați pe 
mâna autorităților romane cu acuzaţia că 
respectivii creştini nu sunt, de fapt, evrei, 
ei erau lăsați practic fără protecția oferită 
de scutirea legală de a se închina împă- 
ratului și erau puși într-o situație dificilă, 
atunci când trebuia să-și justifice loialita- 
tea față de imperiu. Îngrijorați la gândul că 
mișcarea creştină ar fi fost una mesianică și 
“apocaliptică, ce le putea cauza necazuri în 
relația cu Roma, probabil că mulți dintre 
liderii sinagogilor credeau că, trădându-i 
pe creștini, protejau restul comunității 
(cf. 11:50). Acuzatorii credeau uneori că ei 
acționează în numele lui Dumnezeu (cf. Is. 
66:5), urmând probabil modelul de râvnă 
al lui Fineas (Ps. 106: 30-31; 1 Mac. 2:24-26, 
54). Gânditorii antici subliniau că, înaintea 
lui Dumnezeu sau la judecata istoriei, nu 
victima, ci instanța nedreaptă era chemată 
la judecată. 

16:5-15 
Mărturia Duhului 


*Duhul mărturiseşte despre Isus înaintea 
lumii (16:8-11, dublând mărturia pămân- 
tească a lui Isus) și a urmașilor lui Isus 
(16:13-15). Potrivnicii cititorilor lui loan nu 
pretindeau că ar avea Duhul sau că L-ar auzi 
vorbind inimilor lor, așa cum le vorbise pro- 
feților (mulți afirmaseră că se simt aproape 
de Dumnezeu, însă nu și că L-ar fi auzit în 
mod nemijlocit, spre deosebire de creștini 
și de unii vizionari apocaliptici). loan își 
încurajează destinatarii, spunându-le că 
relaţia lor intimă, personală cu Dumnezeu 
în Duhul îi deosebește de oponenții lor. 
16:5-7. Apărătorul (NTR; vezi comentariul 
la 14:16) vine la credincioşi, ceea ce 
sugerează că lucrarea Lui în lume (16:8-11) 
are loc prin ei (cf. Neem. 9:30). Această 
idee este în acord cu perspectiva generală 
a *Vechiului Testament și cu cea ebraică de 
mai târziu, asupra Duhului lui Dumnezeu 
ca Duh al *profeției. Cum activitatea 
Duhului din 16:8-11 este consonantă cu 
cea a lui Isus de la începutul evangheliei 
(ex.: 3:17-21; 8:46), se poate ca Duhul să 
medieze prezenţa lui Isus, prin credincioșii 
care predică despre El („Cuvântul”, cf. 
1:1-18) într-o manieră oarecum similară 
celei în care iudaismul timpuriu concepea 
Duhul sau Tora ca mediatori ai prezenţei 
lui Dumnezeu (vezi, ex.: comentariul la 
Mt. 18:20). 

16:8-11. După cutuma antică de struc- 
turare a materialului, 16:8 introduce trei 
subiecte, dezvoltate ulterior în 16:9-11. 
Aici, Apărătorul (NTR) credincioșilor ar 
putea deveni un „acuzator” al lumii, aşa 
cum se întâmplase în câteva rânduri în 
Vechiul Testament (ler. 50:34; 51:36; Plâng. 
3:58-66; cf. Ps. 43:1; 50:8). Mulţi evrei cre- 
deau că Dumnezeu va face ca Israel să 
triumfe asupra popoarelor, la tribunalul 
Său, în ziua judecății; din perspectiva lui 
loan, judecata începuse deja (3:18-19). 
Tribunalele romane nu aveau procurori 
publici și se bazau pe acuzele formulate 
de părţile interesate, deși ulterior oratori 
specializați pledau în favoarea celor care 


își permiteau să îi plătească pentru acest 
lucru. Aici, Duhul aduce acuzaţii lumii, 
înaintea curții de judecată cerești a lui 
Dumnezeu (vezi Mt. 5:22), ca martor împo- 
triva ei (vezi loan 15:26). 

Probabil că versetele 9-11 trebuie înţelese 

în sensul că păcatul lumii constă în necre- 
dinţa ei; *Cristos, ca apărător ceresc (1 loan 
2:1), este dreptatea credincioşilor; iar jude- 
cata cârmuitorului lumii (vezi comentariul 
la 12:31) atrage după sine judecarea lumii 
întregi. Prin urmare, din perspectiva lui 
loan, nu Isus și ai Săi (cap. 18-19) sunt aduși 
acum înaintea judecății, ci lumea. Am putea 
aduce în discuție, spre comparație, un lait- 
motiv prezent în scrierile profeților din 
Vechiul Testament: litigiul privitor la legă- 
mânt, când Dumnezeu cere socoteală popo- 
rului Său pentru încălcarea legământului. 
16:12-13. Psalmii vorbesc despre faptul 
că Dumnezeu Își conduce poporul după 
adevăr, pe calea credincioșiei Sale (Ps. 25:5; 
43:3; cf. 5:8); în Evanghelia lui loan, limbajul 
denotă o revelație mai deplină a caracteru- 
lui lui Isus (14:6). Prietenii intimi își făceau 
confidente (vezi comentariul la 15:15). Prin 
urmare, Duhul va relaționa cu *ucenicii în 
felul în care o făcuse Isus (15:15), astfel că 
relația cu Isus a credincioșilor din vremea 
lui Ioan (și din generaţiile viitoare) ar tre- 
bui să fie la fel de intimă precum relaţiile 
cu El înainte de cruce. 
16:14-15. Această intimitate (v. 13) ar face 
trimitere la punerea în comun a posesiu- 
nilor, gest ce caracteriza prietenia ideală, 
în accepțiunea antică (vezi comentariul la 
15:15); unii aplicau acest principiu chiar și 
„prieteniei” cu zeii. Totuși, în contextul de 
față, sensul specific al bunurilor în comun 
este acela că Dumnezeu Își deschide inima 
față de toți ai Săi, tot aşa cum, odinioară, 
a împărtășit cuvântul Său profeților (Gen. 
18:17; Amos 3:7; cf. iarăşi Înţelepciunea lui 
Dumnezeu în Înţ. Sol. 7:26-27). 


16:16-33 


A-L vedea iarăși pe Isus 


După *învierea Sa, Isus avea să Se întoarcă 
la ucenici, spre a le împărtăși din viaţa Sa 


(14:18-19), iar, prin darul *Duhului Său, 
avea să rămână cu ei pentru totdeauna 
(20:19-23). 
16:16-22. Femeile sufereau și, așa cum se 
întâmplă şi astăzi în unele părți ale lumii, 
chiar mureau când nășteau. Profeţii folo- 
seau adesea chinurile nașterii ca metaforă 
a suferinței, izvorâtă adesea din judecată 
(Is. 13:8; 21:3; 42;14; ler. 4:31; 6:24; 13:21; 
22:23; 30:6; 49:22-24; 50:43; Mica 4:9-10; 
cf. Ps. 48:6). În unele texte din *Vechiul 
Testament, chinurile acestea se refereau 
la ceea ce contemporanii lui Isus aveau să 
perceapă drept naşterea unei epoci noi, 
mesianice (Is. 26:17-19; 66:7-10; Mica 5:14; 
cf. Is. 9:6; 53:12-54:1; 62:5; Osea 13:13-14). 
Durerile naşterii, învierea și expresia 
„peste puţină vreme” apar în Isaia 26:16- 
21; în Isaia 66:8-14, după ce Sionul se tru- 
dește să dea naștere poporului restaurat al 
lui Dumnezeu (66:8), cei ai lui Dumnezeu 
„Văd” şi „se bucură” (66:14; cf. loan 16:22). 
Uneori, iudaismul timpuriu aplica 
metafora durerilor facerii în mod specific 
la perioada finală de suferință, înainte de 
sfârșitul vremurilor, care are să fie urmată 
de învierea morților (cf. *Manuscrisele de 
la Marea Moartă 1 Qtta 11.85-11; 1 Enoh 
62:4; *rabini). Învierea lui Isus inaugurează 
o epocă nouă, astfel că viaţa lumii viitoare 
este disponibilă ucenicilor încă de pe acum 
(vezi comentariul la 3:16). 
16:23-24. Vezi comentariul la 14:12-14, 
îndeosebi cu referire la folosirea „numelui” 
în rugăciune. 
16:25-28. Urmând tradiţia înțelepciunii 
din Vechiul Testament, învățătorii evrei 
foloseau adesea proverbe şi ghicitori, la fel 
ca Isus pe tot parcursul evangheliei. Deși 
ucenicii nu erau pregătiți pentru a înțelege 
pe deplin relația cea nouă cu Dumnezeu, 
pe care Isus o descrie (16:12), El deja îi 
pregătește. 
16:29-30. În contextul celei de a patra evan- 
ghelii, faptul că Isus știe întrebarea lor, 
înainte de a-i fi adresată, dezvăluie excep- 
ționala Sa capacitate de cunoaștere; vezi 
comentariul la 1:42 și 2:24-25. 
16:31-32. Împrăștierea oilor ar putea face 
referire la Zaharia 13:7 (cf. Mt. 26:31). 

Vechiul Testament menţionează deseori 
că turma lui Dumnezeu s-a împrăștiat 
din pricina lipsei unui păstor devotat (ex.: 
1 Împ. 22:17; Ezec. 34:5-6, 12, 21; Zah. 11:16; 
cf. Is. 53:6; ler. 23:1; 50:17), aşa cum era de 
așteptat să se întâmple cu turmele (ex.: Ps. 
119:176; 1 Mac. 12:53). 

16:33. Primii creștini admiteau că biruința 
finală va veni, așa cum spuseseră profeții și 
învățătorii evrei, odată cu arătarea viitoare 
a lui *Mesia; însă ei afirmau și că Mesia 
venise deja și că, prin urmare, El inaugurase 
deja procesiunea triumfală, chiar în mijlocul 
necazului prezent (anticipat escatologic). 


17:1-5 
Isus Își recapitulează misiunea 


Aici, Isus dezvăluie relația Sa specială cu 
Tatăl, fiind părtaș al slavei Lui; vezi comen- 
tariul despre Înţelepciunea divină, în 1:1-8. 
Începând cu 12:23-33, este limpede că Isus 
Îşi recapătă slava deplină doar mergând 
pe calea crucii, chiar dacă, pentru majo- 
ritatea oamenilor, răstignirea însemna 
mai degrabă rușine, decât onoare și slavă. 
Mulţi remarcă faptul că rugăciunile și bine- 
cuvântările apăreau frecvent în cuprinsul 
testamentelor (în literatura ebraică, îndru- 
mări de final ale unui înțelept sau erou care 
urma să plece dintre cei vii). Adesea, para- 
grafele de încheiere recapitulează temele 
majore abordate în text; multe teme din 
învăţăturile date de Isus în această evan- 
ghelie sunt reluate aici. 

17:1. Ochii ridicați spre cer desemnau o 
postură obișnuită pentru rugăciune (cf. 
poate Ps. 121:1; 123:1). Aici, cuvântul „a 
proslăvi” are dublu înțeles. Avem de-a face 
cu un nou joc de cuvinte; vezi comentariile 
la 1:14 și 12:23-27. În Exodul 33-34, Moise 
oglindește slava lui Dumnezeu, însă Isus 
trebuie „proslăvit” în același sens în care 
este proslăvit Tatăl, cu slava Sa preexis- 
tentă (17:5). 

17:2. Şi în *Vechiul Testament se foloseşte 
adesea cuvântul „trup” (ANANIA) sau 
„carne“ (CLV) cu sensul de „omenire” 
(„fiecare om” - BRC). Conform făgădu- 
inţei Sale, abia la sfârșit, în “împărăţia de 


loan 17:3-17:12 


pe urmă, Dumnezeu are să delege autori- 
tatea Sa unui anumit cârmuitor (Is. 9:6-7; 
Dan. 7:13-14); contextul acesta sugerează 
că moartea și “învierea lui Isus nu sunt 
un simplu eveniment temporal, ci invazia 
apoteotică a unei lumi noi. 

17:3. Cu privire la cunoașterea de 
Dumnezeu, vezi 10:4-5. Viaţa stă în a-L 
cunoaște pe Dumnezeu (cf. Ezec. 37:14), 
nu în a cunoaște binele și răul (Gen. 2:9; 
3:22). Şi alte texte evreieşti scrise în greacă 
echivalau cunoaşterea de Dumnezeu cu 
*viaţa veșnică (ex.: Înţ. Sol. 15:3); aici, omul 
trebuie să aibă o relație personală cu Isus 
Cristos. 

17:4-5. Cu privire la încheierea lucrării, 
vezi 4:34 și 19:30. Moise a reflectat slava lui 
Dumnezeu (Ex. 34:29), însă Isus, care parti- 
cipă la slava preexistentă a lui Dumnezeu, 
este mai mare decât Moise, în contextul de 
față (cf. loan 1:14-18). Vechiul Testament 
declara că Dumnezeu nu va da slava Sa 
altcuiva (Is. 42:8; 48:11); prin urmare, din 
această perspectivă, faptul că Isus are parte 
de slava Tatălui echivalează cu afirmarea 
divinității Sale. În iudaism exista o analo- 
gie cu care putem compara revendicarea 
divinității de către Isus: Înţelepciunea lui 
Dumnezeu oglindește slava Lui (Înţ. Sol. 
7:25-29). Se poate ca cititorii evrei creștini 
ai lui loan să fi înțeles identitatea lui Isus 
în termeni analogi (deşi superiori) (vezi 
comentariul la 1:1-18). 


17:6-19 
Isus Se roagă pentru ucenicii Săi 


Pasajul acesta ia în discuție conflictul ine- 
vitabil dintre urmașii lui Isus şi lume. Aici, 
discipolii Lui își asumă rolul atribuit lui 
Israel de către majoritatea surselor ebraice 
disponibile care descriu vremurile de pe 
urmă, precum și rolul atribuit rămăşiței 
(copiilor luminii) în textele sectanților, pre- 
cum *Manuscrisele de la Marea Moartă; ei 
reprezentau numărul deplin al drepţilor și, 
ca atare, erau o minoritate persecutată în 
cadrul societăţii. 

17:6. În *Vechiul Testament, Moise făcuse de 
cunoscut numele lui Dumnezeu (Ex. 3:13, 


15); mai important însă este faptul că, 
atunci când Dumnezeu Şi-a dezvăluit 
numele, El Şi-a dezvăluit totodată carac- 
terul și atributele (Ex. 33-19; 34:5, 14; cu 
privire la viitor, vezi Is. 52:6). 

Numele lui Dumnezeu însemna, deopo- 
trivă, onoarea sau reputația Sa. A „adora” 
sau a „sfinți” numele lui Dumnezeu 
însemna a-i demonstra sanctitatea, carac- 
terul sacru. Potrivit învăţăturii ebraice din 
vremea aceea, faptele bune, neprihănite 
sfințeau numele lui Dumnezeu, iar cele rele 
Îi aduceau dezonoare; kiduș ha-Șem, sfinți- 
rea numelui lui Dumnezeu, era unul dintre 
principiile fundamentale ale eticii ebraice, 
păstrat și în izvoarele rabinice de mai târ- 
ziu. Majoritatea evreilor se rugau pentru 
vremea viitoare, când Dumnezeu avea să 
Își sfințească numele pe întreg pământul 
(vezi comentariul la Mt. 6:9). 

17:7-11. Deși o asemenea comparaţie 
era inadecvată, se poate ca pe unii din- 
tre ascultătorii din vechime să îi fi dus 
gândul la Moise, care primise cuvintele 
lui Dumnezeu și le transmisese ulterior 
lui Israel, singurul dintre toate popoa- 
rele care primise *Legea Sa; cu privire la 
Isus şi Moise, vezi comentariul la 1:14-18 
(îndeosebi 1:17). De asemenea, este posi- 
bil ca ideea privind glorificarea lui Isus în 
mijlocul *ucenicilor și folosirea numelui 
lui Dumnezeu (17:11) să valorifice alte 
tradiţii evreieşti referitoare la Moise, din 
cartea Exodul. Cu privire la unitate, vezi 
17:20-26. 

17:12. Unii sugerează că Scripturile ce își 
găsesc aici împlinirea ar putea fi aluzie la 
Psalmul 41:9, citat în loan 13:18; verbul 
pentru „a pieri” apare adesea în psalmi, cu 
referire la cei răi. Învățătura ebraică atesta 
că Dumnezeu îi pedepsește mai aspru pe 
apostați, decât pe cei născuţi păgâni, deoa- 
rece apostații au cunoscut adevărul, însă 
i-au întors spatele. „Fiul pierzării” (VDC) 
sau „al nimicirii” preia o expresie idioma- 
tică semitică, cu sensul de „cel care va fi 
nimicit”. Este posibil ca pasajul să cuprindă 
un joc de cuvinte, pe baza termenilor înru- 
diți pentru „pierdut” și „nimicire”. 


17:13-15. Textele ebraice vorbesc adesea 
despre Dumnezeu, Cel care Își ocrotește 
sau Își protejează poporul. 

17:16-19. Vechiul Testament și tradiția 
evreiască  evidenţiau distincția dintre 
Israel și restul lumii, ba chiar ura pe care 
și-o atrăgea din partea lumii. Dumnezeu 
„Ssfinţise”, cu alte cuvinte, „consacrase” 
sau „pusese deoparte” Israelul pentru 
Sine, ca poporul sfânt, în special prin fap- 
tul că le încredințase evreilor poruncile 
Sale (ex.: Lev. 11:44-45). (Și în ziua de azi, 
poporul evreu celebrează adesea această 
sfințire prin porunci, în binecuvântarea 
rostită cu prilejul aprinderii lumânărilor 
de sabat.) 

În Scriptură, cuvântul lui Dumnezeu 
era adevărul (Ps. 119:142, 160). Dacă 
Dumnezeu sfințise sau pusese deoparte 
pe poporul Său din mijlocul celorlalte 
națiuni, dăruindu-i Legea, cu cât mai 
mult sunt sfințiți discipolii lui Isus, puși 
deoparte prin venirea Sa sub chipul 
Cuvântului întrupat (vezi comentariul la 
1:1-18); aici, Isus Se raportează la ucenicii 
Săi ca la adevărata rămășită a lui Israel, cu 
alte cuvinte, comunitatea mântuită prin 
legământ, din cadrul poporului Israel. 
(Aproape pe tot parcursul Vechiului 
Testament, în orice generație, numai o 
parte din Israel Îl urmase pe Dumnezeu; 
în unele perioade, bunăoară pe timpul 
lui Iosua sau al lui David, rămășița era 
însemnată; alteori, precum în generația lui 
Moise sau a lui Ilie, era foarte restrânsă.) 
Alte grupări evreiești, îndeosebi *eseni- 
enii, autorii prezumtivi ai Manuscriselor 
de la Marea Moartă, considerau, la rân- 
dul lor, că restul poporului o apucase pe 
căi greşite şi că ei erau adevărata rămă- 
șită; tema apare în scrierile profeților din 
Vechiul Testament (cf. Is. 10:20-22; Ioel 
2:32; Amos 9:8-12). Totuși, în vreme ce unii 
esenieni căutau să se separe fizic de restul 
Israelului (cf. Manuscrisele de la Marea 
Moartă 1 QS 5.18; 9.8-9; CD 13.14-15), 
cei care credeau în Isus Cristos păstrau 
legăturile cu lumea, chiar dacă erau dife- 
riti de ea (loan 17:14-16). 

17:20-26 
Isus Se roagă pentru viitorii ucenici 


Unitatea dintre Tatăl și Fiul modelează 
unitatea ce trebuie experimentată de 
oamenii în care Ei locuiesc. Israeliții 
accentuau în mod deosebit faptul că 
Dumnezeul lor este „unul” (Deut. 6:4) 
şi recunoșteau importanța acestui factor 
pentru solidaritatea lor între popoare, 
într-o lume care le era ostilă. Acest pasaj 
subliniază o idee similară, însă de o mani- 
eră ce are mai mult de-a face cu ideea unui 
Dumnezeu care locuiește în om, introdusă 
în capitolul 14 (vezi îndeosebi comenta- 
riul la 14:23-24). Dumnezeu este glorificat 
în mijlocul poporului Său (deşi, El nu Își 
împarte slava cu nimeni, în sensul deplin 
al cuvântului) în Isaia 44:23; 46:13; 49:3; 
55:5; 60:1-2; Dumnezeu sfințea, totodată, 
și spaţiile unde locuia, cu slava prezenței 
Sale (Ex. 29:43). 

Accentul pus pe unitate trebuie să fi avut 
impact și asupra cititorilor lui loan, tulbu- 
rați de împotrivirea din partea *sinagogii și 
probabil din partea secesioniștilor proveniți 
chiar din rândurile lor (vezi introducerea la 
1 loan); de asemenea, probabil că se are în 
vedere, cel puţin în parte, unitatea etnică și 
culturală în rândul beneficiarilor galileeni 
(emigranți?) și asiatici ai lui loan (10:16; 
11:52; 12:20-23); este limpede că, în capi- 
tolul 4, Ioan insistă pe reconcilierea etnică 
în *Cristos (cu *samaritenii). În orice caz, 
cert este că discipolii lui Isus formează o 
minoritate insignifiantă, într-o lume ostilă 
Și că au nevoie unii de alții pentru a supra- 
viețui, în aceeași măsură cum au nevoie, 
de regulă, celelalte minorități. Cu privire 
la preocuparea pentru generaţiile viitoare, 
a se compara, de exemplu, cu Psalmul 
78:3-7. Dezbinarea era o problemă larg 
răspândită în Antichitate, iar atât filoso- 
fii, cât şi (mai frecvent) oratorii îndemnau 
cetățile să caute unitatea dintre ele. Poporul 
evreu proslăvea dragostea specială a lui 
Dumnezeu pentru Israel; în pasajul de față, 
amploarea dragostei lui Dumnezeu față de 
discipolii lui Isus reiese clar din comparaţia 
cu dragostea specială a Tatălui pentru Fiul, 

un Fiu a cărui moarte El a îngăduit-o spre 
a-i mântui pe alții (3:16-17). 


18:1-11 
Sosește trădătorul 


De regulă, biografiile se încheie cu rela- 
tarea morții protagonistului, dezvoltând 
acest subiect îndeosebi dacă moartea lui 
are o însemnătate excepţională. Poporul 
evreu și unele *neamuri aveau un respect 
deosebit pentru martiri. Istoria patimi- 
lor e construită pe aceleași elemente, însă 
constituie o categorie distinctă. Şi grecii 
aveau istorisiri apoteotice, despre muritori 
preschimbaţi în zei, de obicei după moarte: 
însă în scrierea lui loan, Isus Se întoarce 
în slava pe care o avusese la Tatăl înainte 
de întemeierea lumii (cf. Înţelepciunea se 
întoarce acasă în 1 Enoh 42:2). 

Contrar opiniei detractorilor, modul 
în care Isus este tratat în această relatare 
corespunde cu ceea ce știm despre trata- 
mentul aplicat disidenţilor, în Antichitate. 
Lăsând la o parte amenințările directe (pre- 
cum bandele înarmate din pustie), Roma 
se baza pe aristocrația locală a provinciilor 
pentru a-i aresta și acuza pe scandalagii, 
deși numai autoritatea romană însăși putea 
pune în aplicare pedeapsa capitală (18:31). 
La o generaţie distanță de scena descrisă 
aici, un anume losua, fiul lui Hanania, a 
rostit judecata împotriva Templului; preo- 
ţii cei mai de seamă au poruncit arestarea 
lui, iar pe urmă l-au dat pe mâna guver- 
natorului. După ce a refuzat să răspundă 
interogatoriului efectuat de guvernator, 
Iosua a fost biciuit până ce i se vedeau 
oasele, istorisește *Josephus (Istoria războiu- 
lui... 6.301-5). Ulterior, fiind considerat un 
profet nebun și pentru că nu avea adepți, 
a fost eliberat — spre deosebire de Isus, 
care generase deja o mișcare și era privit 
drept o potenţială ameninţare importantă, 
pe plan politic. Aristocrația preoțească era 
hotărâtă să păstreze controlul, cu orice 
preţ, inclusiv prin suprimarea libertății de 
exprimare. Sanhedrinul din vremea aceea 
era alcătuit îndeosebi din descendenți 
ai persoanelor numite de Irod în funcții 


politice, iar ceilalți evrei (de la *Josephus, 
până la *Manuscrisele de la Marea Moartă 
și la *farisei) îi criticau pe unii *mari-preoți 
în exercițiu pentru corupția și, uneori, bru- 
talitatea lor. 

18:1-2. „Uedul Chidron” (NTR) era, literal, 
„pârâul umflat pe timpul iernii” Chidron; 
pârâul respectiv avea apă doar în sezonul 
ploios — iarna — așa că traversarea lui în 
luna aprilie nu presupunea nici măcar ris- 
cul de a te uda. Cursul acesta de apă avea o 
istorie îndelungată (2 Sam. 15:23), iar locul 
respectiv este ușor de identificat și în zilele 
noastre. Isus și *ucenicii Săi se strânseseră 
acolo şi cu alte ocazii; cf. Luca 22:39. Uneori, 
grădinile erau înconjurate de ziduri. 

18:3. Romanii, dar nu numai ei, se bazau 
de regulă pe informatori locali, rol înde- 
plinit aici de luda. Mulţi cercetători au 
remarcat că descrierea acestui contingent 
militar seamănă mult cu cea a cohortelor 
romane. Pe de altă parte, aceiași termeni 
se foloseau, în egală măsură, şi pentru 
unitățile militare evreiești și probabil că 
ceata prezentă aici este garda levitică de 
la Templu. (Trupele romane nu ar fi fost 
folosite pentru o acţiune polițienească de 
rutină precum aceasta, nu ar fi fost împru- 
mutate marilor-preoți, iar romanii nu L-ar 
fi dus pe Isus la casa lui Ana - 18:13 — pe 
care îl destituiseră din funcţie.) 

O cohortă întreagă, după standardul 
roman, putea cuprinde șase sute de sol- 
dați, însă aici loan se referă doar la un 
detaşament dintr-o cohortă. Atât gărzile de 
la Templu, cât și romanii purtau torţe pe 
timpul nopții (aici sunt menţionate două 
tipuri), deși era suficient ca numai câțiva să 
aibă. De Paște, era aproape lună plină. 
18:4-6. „Eu sunt” poate însemna „Eu 
sunt acela (pe care îl căutați)”, însă poate 
fi și o aluzie la Exodul 3:14, tradus literal. 
O tradiție ebraică, presupus precreştină 
(atribuită lui Artapanus, un scriitor evreu 
din *diaspora, ce a scris în perioada timpu- 
rie), afirma că, atunci când Moise a rostit 
numele Dumnezeului său, faraonul a căzut 
pe spate. (Dacă cei care L-au auzit pe Isus 
credeau că El rostește numele divin, proba- 
bil că vor fi căzut și ei pe spate de teamă, 


deoarece se spunea că magicienii pot 
arunca vrăji folosind acel nume.) În multe 
culturi, în timpul anumitor experienţe reli- 
gioase — inclusiv în experiențele religioase 
creștine, de-a lungul istoriei (printre care 
Marile Treziri din secolele XVIII-XIX) — 
oamenii erau uneori copleșiți și cădeau la 
pământ (cf. și, ex.: 1 Sam. 19:24; Ezec. 1:28; 
Dan. 10:9). 

18:7-9. Faptul că spusele lui Isus (17:12) 
se împlinesc întocmai ca Scripturile suge- 
rează poziția și misiunea Sa divină. Deși 
unii scriitori evrei admiteau că *profețiile 
continuau și în vremea lor, rareori acordau 
acestor revelații un statut comparabil cu al 
Scripturii. Atunci când nu exista o amenin- 
tare gravă sau violentă, romanii și aliații lor 
preferau adesea să aresteze căpetenia răs- 
culaților sau instigatorul, și nu pe toți adep- 
tii săi — dacă se credea că, oricum, mișcarea 
nu ar fi putut supraviețui fără liderul ei. 
18:10. Ca sclav al marelui-preot, Malchus 
(NTR) era o persoană influentă, cu multă 
autoritate; este posibil (însă nicidecum 
cert) ca Malchus să fi ajutat în calitate de 
ghid al acțiunii. Cu privire la posibilele 
efecte simbolice ale desfigurării suferite de 
el, vezi comentariul la Marcu 14:47. 

18:11. Grecii se puteau gândi la cupa cu 
cucută a lui Socrate, însă mai relevant pen- 
tru contextul ebraic în care trăia Isus (şi 
loan) este faptul că adesea paharul func- 
ționa, în scrierile profeților, ca simbol al 
judecății (vezi comentariul la Mc. 10:39). 


18:12-27 
La reședința lui Ana 


18:12. Termenul „comandantul” (NTR) 
folosit aici desemna, literal, tribunii cohor- 
telor (formate, în principiu, din șase sute 
de soldaţi); dar vezi comentariul la 18:3; 
comentariul la Fapte 4:1. 

18:13-14. Ana a fost mare-preot în peri- 
oada 6-15 d.H., până ce romanii l-au înlă- 
turat din funcție. Potrivit *Legii evreieşti, 
marele-preot avea dreptul să dețină acest 
mandat pe viață; prin urmare, nu încape 
îndoială că unii evrei nu luau în conside- 
rare demiterea lui Ana de către romani, iar 

el se bucura în continuare de un respect 
deosebit. Ana era socrul lui Caiafa și a 
avut cinci fii care, în diferite perioade, au 
îndeplinit și ei funcția de mare-preot; Ana 
a rămas extrem de influent, până la moar- 
tea sa, în anul 35 d.H. Era bogat și puternic, 
însă literatura ebraică de mai târziu (scrisă 
de succesorii celor cărora li se împotrivise 
el) nu îl prezintă într-o lumină favorabilă. 
Înainte de cucerirea romană, în Palestina 
iudaică funcţia de mare-preot reprezenta 
cel mai puternic pol de putere în societate. 
Cazurile pasibile de pedeapsa capitală 
trebuiau audiate de către mai mulți jude- 
cători (potrivit unei tradiții ulterioare, 
minim douăzeci şi trei de persoane). Din 
perspectiva legală, nimeni nu putea func- 
ționa ca unic judecător într-un asemenea 
caz, însă legea aceasta nu l-a împiedicat 
pe Ana să-și exercite puterea politică şi 
să ÎI interogheze în particular pe Isus. Se 
prea poate să fi adus ca justificare o altă 
lege, potrivit căreia cei care erau judecați 
de către Sanhedrinul suprem pentru vina 
de a-i fi dus pe oameni în rătăcire trebuiau 
mai întâi judecați de două instanţe inferi- 
oare. Însă este posibil ca respectiva lege să 
fie de origine fariseică și să dateze după 
secolul I; în plus, este puțin probabil ca 
Ana să fi încercat să respecte vreo lege. În 
mod cert, aristocrația preoțească, alcătuită 
preponderent din saduchei, nu ar fi respec- 
tat regulile fariseice; ei trebuiau să le facă 
pe plac romanilor, iar nu fariseilor. În ton 
cu fariseii, şi legea romană impunea anu- 
în provincii, politica era mai presus decât 
etica legală, atunci când era în joc pacea. 
18:15-17. Pentru mai multe detalii, vezi 
comentariul la Marcu 14:66-69. Gospodă- 
riile înstărite aveau slujitori cu rol de uși- 
eri, deși probabil că aceștia îndeplineau și 
alte atribuţii; o reşedinţă de dimensiunea 
celei prezentate aici trebuie să fi avut pază 
permanentă la poartă. Ușierii hotărau (cel 
puţin pe timpul nopţii) cine intra sau ieșea 
din incintă și făceau verificările de rigoare. 
Chiar și după ce intrau, persoanelor necu- 
noscute li se putea cere să își decline iden- 
titatea. Potrivit învăţăturii rabinice de mai 

târziu, evreilor le era permis să își nege 
chiar și apartenenţa la iudaism, îndeo- 
sebi prin eschivare (cf. Mc. 14:68), pentru 
a-și salva viața. Pe de altă parte, negarea 
fățișă care atrăgea ocară asupra numelui 
lui Dumnezeu era considerată reproba- 
bilă. Probabil că Petru nu este familiarizat 
cu acest reguli specifice, însă este posibil 
ca ele să ilustreze mediul său cultural de 
provenienţă, unde lepădarea nu era întot- 
deauna privită atât de aspru, precum o 
priveşte Isus. 
18:18. Temperatura joasă nu este surprin- 
zătoare pentru o noapte de aprilie, în 
Ierusalim. 
18:19. Alternanța planurilor narative era 
o tehnică obişnuită de realizare a suspan- 
sului, în literatura antică; și atunci, ca și 
acum, era dovada unei scrieri de calitate. 
loan nu pretinde că „marele-preot” men- 
țonat aici ar fi fost cel oficial, recunoscut 
de Roma (vezi 18:13, 24); la fel ca alţi autori 
din Noul Testament și ca *Josephus, loan 
adoptă practica uzuală de a-i numi „mare- 
preot” pe toți membrii de seamă ai aristo- 
crației preoțești. Tradiţia ulterioară suge- 
rează că în timpul interogatoriului unei 
persoane „care ducea oamenii în rătăcire” 
(vezi comentariul la 7:12), se obișnuia să i 
se pună întrebări şi despre ucenicii săi. 
18:20. Învățăturile tainice erau consi- 
derate, uneori, subversive, însă Isus îi 
învăţa pe oameni în public. Deși *rabinii 
rosteau învățături speciale doar în gru- 
puri restrânse de ucenici (ex.: învăţătura 
despre creație și despre tronul-car al lui 
Dumnezeu), tradiţia lor impunea ca legea 
să fie explicată în public, spre deosebire 
de profeții mincinoși, care învățau „în 
taină”. Invocarea unor chestiuni cunoscute 
publicului larg sporea greutatea *retorică a 
argumentelor unui vorbitor. 
18:21. Potrivit unor norme mult mai târzii 
ale Legii ebraice, cei care efectuau inte- 
rogatoriul nu trebuiau să îl silească pe 
acuzat să se auto-învinovăţească. Însă, 
dacă legea aceasta era cumva în vigoare în 
vremea lui Isus, ceea ce e puțin probabil, 
aristocrația preoțească, susținută de Roma 
și acționând pe baza a ceea ce considerau 


a fi binele poporului, nu se preocupă de 
respectarea ei. La fel ca pe tot cuprinsul 
imperiului, oamenii puternici puteau 
scăpa basma curată chiar și în caz de 
crimă, iar cei din jur erau pe deplin conşti- 
enti de acest lucru. 

18:22-24. Lovirea unui arestat era, cu sigu- 
ranță, o încălcare a Legii ebraice. Gestul 
acesta dovedește cât de abuziv și dezinte- 
resat de respectarea cadrului legal evreiesc 
este, de fapt, Ana; interesul său privind 
cazul de față este de ordin politic, iar nu 
legal. De asemenea, atitudinea sa se înca- 
drează în imaginea despre marii-preoți pe 
care ne-o furnizează celelalte minorități din 
iudaism, care aveau conflicte cu ei (fariseii și 
*esenienii). Vezi comentariul la Marcu 14:1, 
43. Isus sugerează, poate, că El nu încălcase 
cu nimic Exodul 22:28 (care interzice bleste- 
marea celor cu autoritate); cf. Fapte 23:3-5. 
Interogarea Sa într-o reședință privată, iar 
nu în locul de întrunire al Sanhedrinului, 
situat pe sau în apropierea Muntelui 
Templului reprezenta o încălcare a proto- 
colului legal din lumea mediteraneană. Se 
poate ca aceasta să fi fost întâlnirea „ofici- 
ală” de dimineaţa devreme, în care s-au 
debitat capetele de acuzare. Adesea, oame- 
nii băteau în retragere înaintea autorităților; 
Isus stă neclintit de partea adevărului. 
18:25-27. Gestul ucenicului de a-și repu- 
dia învățătorul constituia o gravă ofensă 
adusă acestuia din urmă. Scriitorii antici 
obișnuiau să pună personajele în antiteză; 
astfel, lepădarea lui Petru din acest pasaj 
contrastează flagrant cu curajul lui Isus 
(18:20-24). Cu privire la cântatul cocoșului, 
vezi comentariul la 13:38. 


18:28—38a 
Isus înaintea lui Pilat 


18:28. Oficialii romani își începeau întâlni- 
rile cu publicul (îndeosebi cu *clienţii lor) 
în zori şi le încheiau la amiază; „devreme” 
nu este deloc o exagerare, iar în contex- 
tul de față ar putea însemna în jurul orei 
6 a.m. Deși funcționarii oficiali aflați în 
vizită erau adesea copleșiți de numărul 
petenţilor, membrii aristocrației preoțești, 


ce controlau ludeea în beneficiul roma- 
nilor, puteau obține ușor o audienţă la el 
numaidecât. De regulă, vociferarea zgo- 
motoasă a unui grup numeros venit în fața 
lui *Pilat se dovedea eficientă, căci ultimul 
lucru pe care și-l dorea ar fi fost o răscoală. 
„Pretoriul” (NTR, GBV) de aici era fostul 
palat al lui Irod, folosit de către prefectul 
roman atunci când venea din Cezareea la 
Ierusalim, în timpul sărbătorilor. (Nu este 
vorba, aşa cum credeau unii comentatori 
mai timpurii, de Fortăreața Antonia, aflată 
pe Muntele Templului, unde era staționată 
garnizoana romană curentă.) Pilat venise 
tocmai pentru a se asigura că se păstra 
ordinea publică în timpul sărbătorilor, 
când lerusalimul era suprapopulat și riscul 
unor răzmerițe era cel mai mare. 

Faptul că evreii cucernici (inclusiv aristo- 
crația preoțească) nu voiau să intre în pala- 
tul său, pentru a nu se pângări și, din acest 
motiv, să nu mai poată mânca Paștele, este 
în acord cu cutuma evreiască. Locuinţele 
*neamurilor erau considerate necurate, din 
punct de vedere ceremonial, în principal 
din pricina asocierii cu idolatria (pe care 
Pilat o practica, în mod cert). (Faptul că 
elita preoțească era interesată de curățirea 
ritualică este atestat fără echivoc de băile 
ritualice existente în casele lor, descoperite 
de arheologi.) Exigenţa liderilor corupți 
față de reglementările referitoare la cură- 
ție subliniază, în mod ironic, tocmai inca- 
pacitatea lor de a respecta corectitudinea 
legală, în contextul de față. 

Posibilul conflict cu celelalte evanghelii, 
în acest punct, a generat numeroase dez- 
bateri, cu privire la data când a avut loc 
Paștele descris în narațiunile despre patimi 
din evanghelii. Potrivit lui Matei, Marcu și 
Luca, Isus luase deja masa de Paște alături 
de ucenicii Săi, în seara aceea; în vreme ce, 
în scrierea lui loan, preoții plănuiesc să 
mănânce Paștele în seara următoare. 

Dintre numeroasele explicaţii posibile 
ale acestei discrepanțe, probabil că cele mai 
importante sunt următoarele: (1) Anumite 
grupări evreiești foloseau calendare dife- 
rite şi nu celebrau Paștele în aceeași zi. O 
eventuală dispută cu privire la începutul 

noii luni (în funcţie de fazele Lunii) ar fi 
afectat şi ea ziua în care se mânca Paştele. 
Unii cercetători au sugerat că ucenicii lui 
Isus sărbătoriseră cu o zi mai devreme, deci 
fără mielul înjunghiat în Templu. (2) Ori 
loan, ori celelalte evanghelii — mai probabil 
loan — urmăresc un detaliu simbolic (loan 
pune accent pe faptul că Isus este mielul de 
Paște; cf. 19:14, 36; 1 Cor. 5:7). Tradiţia ebra- 
ică de mai târziu relatează și că Isus a fost 
crucificat în ziua de Paște, însă este posibil 
ca această relatare să se bazeze pe datarea 
aproximativă din tradiția mai timpurie. 
Exprimarea folosită de Ioan în acest verset 
nu este incorectă, tehnic vorbind, în niciuna 
dintre variante, de vreme ce mulți foloseau 
termenul „Paște” în sens mai larg, cu refe- 
rire la Sărbătoarea Azimilor, care urma la 
scurtă vreme; pe de altă parte, „a mânca 
Paştele” ar fi o modalitate foarte neobișnu- 
ită de a vorbi despre mâncatul pâinii, pe 
parcursul întregii sărbători (cf. şi 13:1). 
18:29. Există precedente când un funcțio- 
nar roman a fost nevoit să iasă din clădire, 
pentru a menaja sensibilitățile evreiești (cu 
privire la sensibilități, vezi comentariul la 
18:28). Cu excepţia situaţiilor ce necesitau 
o intervenţie militară, se formula în primă 
fază o învinuire oficială și abia apoi i se 
putea cere lui Pilat să judece cazul. După 
legea romană, nu exista un procuror ofi- 
cial, în sensul modern al termenului, iar 
instanţele se bazau pe învinuirile formu- 
late de persoane particulare (deşi puteau fi 
angajați oratori care să pledeze, aceștia nu 
erau asiguraţi de către stat). În cadrul pro- 
ceselor, acuzatorii luau primii cuvântul. 
18:30-31. Pilat consideră că întreaga situ- 
ație intră sub incidența legii religioase, 
deci trebuia judecată înaintea unei curți 
evreiești, de vreme ce învinuitul se pre- 
tindea evreu și, prin urmare, intra sub 
jurisdicția unui tribunal evreiesc; aceasta 
era practica romană uzuală pe tot cuprin- 
sul imperiului (la fel, ex.: Fapte 18:14-15). 
De asemenea, se știe că Pilat nu era prea 
cooperant în ce priveşte soluționarea pro- 
blemelor religioase evreiești; dacă situația 
nu scăpa de sub control, nici nu era nevoie 
să fie cooperant, atât timp cât *patronul său 

probabil, Sejanus, din Roma, era bine văzut 
de către împăratul Tiberiu (vezi comenta- 
riul la 19:12). *Philon relatează că Sejanus 
era antisemit și îl descrie pe Pilat (la fel ca 
Josephus) drept un om brutal. Acesta se 
arătase adesea insensibil la susceptibilită- 
tile evreilor: de la încercarea sa inițială de 
a introduce în Ierusalim stindardele idola- 
tre ale romanilor, până la jefuirea comorii 
Templului pentru a construi un apeduct și 
moneda bătută cu efigia împăratului. Pe 
de altă parte, Pilat făcea parte dintr-o clasă 
nobiliară inferioară, spre deosebire de 
majoritatea guvernatorilor şi, fără patro- 
najul lui Sejanus, era vulnerabil din punct 
de vedere politic; de regulă, el ceda până 
la urmă și accepta doleanţele aristocrației 
evreieşti. Tărăgănând lucrurile, când vine 
vorba să accepte recomandările mari- 
lor-preoți, el își arată mai degrabă disprețul 
față de aceștia, decât devotamentul pentru 
dreptate. Totuși, probabil că, odată cu tre- 
cerea timpului, a devenit mai prevenitor 
cu localnicii — sub aspect politic (astfel că a 
rămas în funcţie până în anul 36 d.H., deși 
patronul său politic de la Roma, Sejanus, 
fusese executat în anul 31 d.H.). 

Pilat se aștepta ca tribunalele evreiești să 
judece toate speţele religioase interne, însă 
infracțiunile pasibile de pedeapsa capitală 
cereau un verdict roman și, în afară de 
pângărirea Templului, numai o acuzație 
politică ar fi impus un asemenea verdict. 
Deşi au existat dispute între cercetători pe 
această temă, se pare că Roma nu îngăduia 
tribunalelor evreiești să pună în execuție 
pedeapsa capitală, cu excepţia cazului 
când o persoană dintre “neamuri pătrun- 
dea într-o curte interioară a Templului. 
Ei puteau biciui infractorii și, probabil, îi 
puteau declara vrednici de moarte, însă 
execuțiile neautorizate de către romani erau 
ilegale. De asemenea, romanii trebuiau să 
judece toate celelalte infracțiuni pasibile de 
pedeapsa cu moartea. (Unele izvoare rabi- 
nice mai târzii datează abolirea dreptului 
tribunalelor evreieşti de a pune în execu- 
tare pedeapsa capitală în anul 70 d.H. [alţi 
rabini o plasează în jurul anului 30 d.H.], 
însă, în acest caz, liderii evrei palestinieni 


s-ar fi bucurat de un drept de care nu bene- 
ficiau majoritatea funcționarilor locali din 
teritoriile stăpânite de Roma, un drept pe 
care ne-am aștepta ca apologeții contempo- 
rani ai iudaismului, precum Josephus, să îl 
ateste.) În mod normal, numai guvernato- 
rii și cârmuitorii-clienţi exercitau „dreptul 
sabiei”. Nu avem vreo atestare timpurie a 
deținerii acestui drept de către Sanhedrin, 
iar rabinii de mai târziu idealizau adesea 
situația legală din trecut, translatându-și 
chiar propria autoritate în situaţia de 
dinainte de anii 70. Dreptul de a-i executa 
pe pângăritorii Templului era valabil și în 
ce privește profanarea altor altare sfinte, 
precum sanctuarul de la Eleusis; însă drep- 
tul de execuţie rareori se extindea dincolo 
de această anume încălcare a legii. 
18:32. În caz de trădare, locuitorii care nu 
aveau cetățenie romană erau răstigniți, nu 
lapidaţi (împlinind astfel cuvintele lui Isus 
care prevestea că va fi „înălțat” — 12:32-33). 
18:33-35. Pilat urmează o procedură 
romană numită cognitio, o cercetare menită 
a stabili ce s-a întâmplat efectiv. Ca prefect, 
el urma să ia decizia finală şi nu răspundea 
înaintea nimănui pentru aceasta, în afară 
de cazul când cineva ar fi trimis o plângere 
la Roma; totuși, el investighează situația. 
Preoții ÎI acuză pe Isus că S-ar fi pretins 
împărat, cu alte cuvinte, îi aduc acuzația 
de maiestas, trădare împotriva împăra- 
tului. (Ulterior, lrod Antipa a fost exilat 
pentru simplul fapt că solicitase acest 
titlu, pe care un alt împărat, Augustus, 
i-l acordase lui Irod cel Mare.) În timpul 
domniei lui Tiberiu, împăratul în funcție, 
acuzaţia aceasta era deosebit de gravă. Și 
alți lideri-,„profeți” evrei de mai târziu au 
provocat intervenția Romei în zonă. 
18:36-38a. Lipsa de împotrivire din partea 
lui Isus Îl deosebește de adevărații revolu- 
ționari din Iudeea. Ideea că *Împărăţia lui 
Isus nu se bazează pe forța militară sau 
politică este reluată pe tot parcursul evan- 
gheliilor, însă majoritatea ascultătorilor lui 
Isus nu înţeleg niciodată pe deplin sem- 
nificația cuvintelor Sale (la urma urmelor, 
de ce să o numești „împărăție”, dacă este 
o structură fără o componentă politică?). 


Pilat aude termenul „adevăr” și Îl vede, 
probabil, pe Isus într-o altă lumină: ca filo- 
sof sau vreun alt fel de învățător. Ca roman 
educat, Pilat trebuie să fi știut că mulţi filo- 
sofi se descriau drept cârmuitori ideali (vezi 
comentariul la 1 Cor. 4:8); fără a-i simpa- 
tiza, probabil, prea mult pe filosofi, îi con- 
sidera inofensivi. Nici că s-ar fi putut găsi 
cineva mai puțin revoluționar, în practică, 
decât un filosof *cinic sau *stoic, indiferent 
cât de antisociale erau învăţăturile cinice. 
„Adevărul“, în accepțiunea “Vechiului 
Testament și în tradiția ebraică, consta în 
integritatea legământului lui Dumnezeu; 
probabil că acest concept le suna oarecum 
abstract multora dintre neamuri. 


18:38b-—19:3 
Pilat se întâlnește cu mulțimea 


18:38b. Legea romană interzicea trădarea, 
însă nu și existenţa filosofilor itineranti, anti- 
sociali. Din perspectiva sa romană, Pilat nu 
avea niciun motiv să Îl condamne pe Isus. 
18:39. Guvernatorii romani nu erau obli- 
gați să respecte cutumele locale (sau de 
altă natură), însă, din prudenţă politică, 
adesea o făceau, îndeosebi în timpul săr- 
bătorilor aglomerate. Precedentele care se 
bucuraseră de aprecierea poporului, pre- 
cum graţierile, erau, de regulă, respectate. 
Deși neatestată în izvoarele palestiniene 
disponibile (cum se întâmplă cu multe alte 
uzante), cutuma specifică menţionată aici 
se numără printre cele pe care romanii le 
îngăduiau. În mod oficial, legea romană 
permitea două tipuri de amnistiere, 
indulgentia (iertarea unui condamnat) și — 
probabil mai aproape de ce are în plan 
Pilat, în situaţia dată — abolitio (achitarea 
unei persoane înainte de a fi judecată). Se 
pare că romanii și grecii acordau amnistieri 
în masă cu prilejul unor sărbători tradițio- 
nale, şi ocazional, romanii amnistiau prizo- 
nieri ca reacție la strigătele mulțimii. 

18:40. Termenul tradus prin „tâlhar” (VDC) 
sau „răsculat” (NTR) ar putea însemna 
exact ceea ce sugerează substantivele 
respective; sau, dacă ne gândim la sensul 
în care este întrebuințat de Josephus, ar 

putea sugera că Baraba era un revoluțio- 
nar, teză susținută explicit în Marcu 15:7. 
(Unii ne avertizează că este dificil de făcut 
distincţia între bandiții care își urmăreau 
propriile interese şi cei care urmăreau doar 
să îi terorizeze pe străini.) Oricum ar sta 
lucrurile, cert este că Baraba era genul de 
individ pe care Roma dorea să îl execute. 
Mulţi scriitori antici foloseau ironia. Aici, 
avem parte de o ironie tăioasă: oamenii 
preferă un revoluționar autentic în locul 
lui Isus, ce fusese denunţat pentru trădare, 
ca pretins împărat, însă care nu avea la 
activ nicio participare la vreo insurecție. 
Şi în alte împrejurări, liderii iudei folosi- 
seră delegații gălăgioase pentru a-i sili pe 
guvernatori să le accepte cererile. 

19:1. Bătăile erau o pedeapsă uzuală, însă 
biciuirea, mult mai violentă, însoțea ade- 
sea condamnările la moarte. Se cunosc și 
alte cazuri în care guvernatorii au poruncit 
biciuirea cuiva, în semn de avertisment, 
fără ca respectivul să fie socotit neapărat 
un pericol real (cf. Josephus, Istoria războ- 
iului... 6.304—305), sau chiar dădeau un 
acuzat pe mâna soldaţilor romani, ca să fie 
executat, dacă acest lucru era necesar pen- 
tru păstrarea ordinii publice (2.231). 

În provincii, de regulă soldaţii puneau în 
aplicare pedeapsa. Cel ce trebuia pedepsit 
în felul acesta era dezbrăcat până la piele, 
apoi legat pe un stâlp pentru a fi bătut. 
*Legea evreiască îngăduia numai treizeci 
și nouă de lovituri cu un bici din piele de 
vițel; legea romană îngăduia biciuire până 
ce soldatul obosea, iar unele texte relatează 
că uneori oasele sau măruntaiele condam- 
natului rămâneau la vedere. Romanii îi 
băteau pe romanii liberi cu nuiele, pe sol- 
dați cu bâte, însă pe sclavi și pe cei detestați 
care nu erau cetățeni romani îi băteau cu 
bice, în ale căror curele de piele erau prinse 
bucăți ascuţite de metal sau de os. 

19:2. Soldaţii jucau jocuri precum arun- 
carea arșicelor, a monezilor sau zarurilor; 
ocazia de a juca un joc cu acest prizonier 
trebuie să fi fost un bine-venit respiro, în 
plictiseala lor obișnuită, într-o ţară străină. 
S-a întâmplat și cu alte ocazii ca soldaţii să 
îmbrace un arestat în straie regale şi să îl 

bată, chiar și atunci când respectivul nu-și 
asuma titlul de rege. Se pare că adesea 
spectacolele stradale de amatori includeau 
prezența unor regi caricaturali înveșmân- 
taţi în haine fastuoase caricaturale; cârmu- 
itorul evreu Agrippa I fusese ridiculizat în 
felul acesta în Alexandria. Soldaţii neevrei, 
mulți dintre ei recrutați din Siria, erau ade- 
sea anti-iudei şi se bucurau să poată să își 
bată joc de un „rege” evreu. 

De regulă, prinții greci vasali purtau o 
hlamidă purpurie — vopseaua de purpură 
fiind cea mai scumpă -— şi o cunună de 
frunze aurite. „Haina de purpură” pe care 
soldaţii au așezat-o pe umerii lui Isus se 
poate să fi fost o mantie de lictor decolorată 
sau un covor vechi. Cât priveşte coroana de 
spini, făcută probabil din ramurile tufișului 
tepos de talpa ursului sau de curmal (cel 
din urmă ar fi arătat mai realist), se poate ca 
spinii să fi fost poziționați mai degrabă spre 
exterior (imitând cununile regilor *eleni), 
decât spre interior, pentru a provoca durere; 
totuși, nu se putea ca unii spini să nu se 
poziționeze spre înăuntru, zgâriind scalpul 
lui Isus și provocând sângerări. Numai regii 
de cel mai înalt rang purtau o coroană pro- 
priu-zisă, în loc de cunună; prin urmare, 
soldaţii ÎI înfăţişează pe Isus ca prinț vasal. 
19:3. „Salutare“ (NTR) este un termen sar- 
castic, preluat din salutul obișnuit adre- 
sat împăraţilor romani, „Ave (salutare), 
Caesar!” De regulă, în lumea mediterane- 
ană de răsărit, cel care saluta astfel trebuia 
să facă o plecăciune. Batjocorirea arestați- 
lor (o practică deloc străină, chiar în zilele 
noastre) era probabil destul de frecventă, 
iar uneori se petrecea în public. 


19:4-16 
Politica mai presus de justiție 


19:4. Ştiut fiind că nu colabora prea bine cu 
liderii locali, Pilat amână, specific lui, cât 
de mult posibil să cedeze în fața acestora. 
Investigația guvernatorului a condus spre 
un verdict: nevinovat (18:35-38a). În cir- 
cumstante obișnuite, verdictul acesta ar fi 
rămas definitiv. 


19:5. La fel ca în cazul alexandrinilor ce se 
costumaseră special pentru a-l ridiculiza 
pe Agrippa I (vezi comentariul la 19:2), 
veşmântul de așa-zis rege Îl prezintă pe 
Isus mulțimii nu ca pe un rege autentic, ci 
ca pe un nebun inofensiv. Ironia și sarcas- 
mul sunt constant folosite în documentele 
antice; apelativul „omul” contrastează, în 
mod ironic, cu acuzaţia adusă lui Isus: „Fiul 
lui Dumnezeu” (19:7); ar putea fi vorba 
despre parodierea unei aclamații precum: 
„lată împăratul!” din 19:14 (a se compara 
cu aclamaţia inaugurală a evangheliei lui 
Ioan — 1:29). Tot în registrul ironic, ar putea 
fi relevant faptul că în exclamaţia „lată 
omul!” a lui Pilat reverberează cuvintele 
introductive prin care fusese identificat 
primul rege al lui Israel, în 1 Samuel 9:17. 
19:6. Este posibil ca Pilat să le fi adresat 
provocarea în batjocură, având în vedere 
că autorităţile evreieşti nu aveau drep- 
tul de a executa infractorii condamnaţi la 
moarte, iar dacă l-ar fi avut, ar fi ales să îi 
ucidă cu pietre, nu să îi răstignească. 

19:7. În *Vechiul Testament, *Mesia (Şi 
întreaga spiță de neam a lui David) era 
numit *Fiul lui Dumnezeu (2 Sam. 7:14; 
Ps. 2:7; 89:27); într-un sens mai larg, 
Israelul, în întregime, era numit copilul lui 
Dumnezeu (Ex. 4:22; Deut. 8:3; Osea 11:1). 
Însă a pretinde în mod fraudulos că ești 
Mesia nu constituia o infracțiune pasibilă 
de pedeapsa capitală, potrivit învăţăturii 
evreiești standard, atât timp cât nu erai 
un profet mincinos, care să susțină cauza 
altor zei. Asemenea afirmaţii deveneau 
periculoase din considerente politice, mai 
degrabă decât religioase; legea romană, iar 
nu cea biblică, stabilea că pretenţiile de 
regalitate reprezintă o infracțiune capitală. 
Prin urmare, chiar și în cadrul impus de ei, 
acuzatorii lui Isus greşesc când stabilesc 
ce spune *legea cu privire la El (10:34-36); 
dar s-ar putea ca loan să ducă în mod voit 
ironia mai departe: el credea că Vechiul 
Testament prezisese că Fiul lui Dumnezeu 
avea să moară (cf. Is. 53). 

19:8. Pilat înţelege acuzaţia în cu totul alt 
mod. Deși mulți filosofi itineranţi se pretin- 
deau fii ai zeilor și nu erau luaţi în serios, 


totuși despre unii învățători se credea 
realmente că posedă înțelepciune și putere 
divină și probabil că Pilat se arată prudent, 
pentru a nu ofensa cumva un asemenea indi- 
vid puternic. De asemenea, circulau poveşti 
despre zeități care coborau deghizate pe 
pământ ca să îi judecau pe cei care le res- 
pingeau. Unii romani disprețuiau zeii, însă 
majoritatea credeau în ei şi probabil că Pilat 
este deosebit de prudent, având în vedere 
reputația magicienilor evrei, considerați 
printre cei mai pricepuţi din Antichitate. 
19:9. În istorisirile antice, uneori filosofii și 
îndeosebi martirii evrei refuzau să le facă 
pe plac celor care îi judecau. 

19:10. Legal vorbind, hotărârea lui Pilat 
era executorie, în toate cazurile soldate cu 
pedeapsa capitală; el nici măcar nu era obli- 
gat să accepte recomandările consilium-ului 
(sau consiliu consultativ). Era autorizat să 
judece în toate cazurile privitoare la ordi- 
nea publică, chiar şi atunci când nu se 
încălcase vreo lege specifică. Potrivit legii 
romane, tăcerea nu era tratată ca recunoaş- 
tere a vinovățţiei, însă, în absența unei apă- 
rări, inculpatul era condamnat din oficiu. 
În orice caz, pentru Pilat nu se mai punea 
problema vinovăţiei sau nevinovăţiei, ci el 
trebuia să cântărească consecinţele religi- 
oase şi politice ale ambelor decizii posibile. 
19:11. Conform concepției iudaice, câr- 
muitorii dețineau o autoritate delegată lor 
doar temporar de către Dumnezeu, care 
avea să judece la sfârşitul vremurilor; „de 
sus” era sintagma ebraică folosită uneori 
pentru a vorbi despre Dumnezeu (și care 
apare frecvent în loan). Aici, Isus suge- 
rează poate, că autoritatea lui Caiafa, spre 
deosebire de cea a lui Pilat, este ilegitimă; 
în mod normal, învestitura ca mare-preot 
era pentru întreaga viață, însă marii-preoți 
erau înlăturați sau instalați în funcție după 
bunul plac și în beneficiul politic al roma- 
nilor. Guvernatorul roman Valerius Gratus 
(15-16 d.H.) îl alesese pe Caiafa ca mare- 
preot cooperant cu Roma, atitudine pe care 
Caiafa o păstrase și sub cârmuirea lui Pilat. 
19:12. Romanii respectau curajul în fața 
morții (de exemplu, un scriitor antic îl 
laudă pe un băiat spartan care a suportat, 

fără niciun cuvânt, ca o vulpe să îi mănânce 
măruntaiele, decât să încalce regulile pre- 
gătirii militare). Răspunsul lui Isus con- 
firma, probabil, teama lui Pilat că Isus ar 
fi realmente un mesager divin, iar nu un 
filosof stradal ce se amăgea singur. 

Pe data de 18 octombrie 31 d.H., Sejanus, 
sponsorul politic din Roma al lui Pilat, pier- 
duse puterea, astfel că orice raport nega- 
tiv despre activitatea sa îi putea pricinui 
lui Pilat multe necazuri. Însă probabil că 
procesul lui Isus a avut loc înainte de anul 
31 d.H., iar acuzaţia din 19:12 l-ar fi băgat 
în sperieți chiar dacă Sejanus era încă la 
putere: împăratul Tiberiu era foarte suspi- 
cios chiar şi la cel mai vag zvon de trădare, 
astfel că prezența la Roma a unei delegații 
care ar fi adus chiar și cea mai măruntă 
dovadă că Pilat susținuse un împărat auto- 
proclamat ar fi putut duce la decapitarea 
guvernatorului. *Philon ne spune că Pilat 
bătuse în retragere și altădată, la începutu- 
rile carierei sale, când liderii evrei amenin- 
țaseră că se vor plânge împăratului împo- 
triva lui (Ambasada către Gaius 301-302). 

„Prietenii” *patronilor puternici erau cei 
care depindeau politic de ei, iar a fi „prie- 
tenul împăratului” (NRSV) sau „prietenul 
cezarului” (VDC) era o onoare cu totul 
specială. „Prieten al regelui” a fost chiar o 
funcție oficială, la curtea greacă și la cele din 
Orientul Apropiat antic (inclusiv în Israel, 
de la David până la Irod cel Mare; cf. 1 Împ. 
4:5; 1 Cron. 27:33); de asemenea, sintagma 
„prieten al împăratului” era o titulatură 
oficială cu implicaţii politice. În calitate de 
client al lui Sejanus, prefectul pretorian al 
lui Tiberiu și, la momentul respectiv, cel 
mai de încredere confident al acestuia, este 
posibil ca Pilat să fi dobândit acest titlu 
(cf. Tacitus, Anale 6:8); altminteri, se are în 
vedere înțelesul figurat al expresiei. 

19:13. Rapoartele nefavorabile puteau pri- 
mejdui ambițiile politice ale unei persoane. 
Unii comentatori au sugerat că „Pavajul 
de piatră” (NTR) se referă la pardoseala 
din fortăreața Antonia, situată pe Muntele 
Templului, dar se pare că pavajul respec- 
tiv datează dintr-o perioadă mai târzie. 
În schimb, textul se referă, neîndoielnic, 

la zona exterioară mai înaltă, pavată, din 
aproprierea palatului lui Irod, unde locuia 
guvernatorul atunci când vizita Ierusalimul. 
Alte surse confirmă că atât Pilat, cât şi un 
guvernator de mai târziu se adresau publi- 
cului de pe respectiva platformă. Dovezile 
sugerează că guvernatorul trebuia să pro- 
nunțe sentințele de condamnare la moarte 
pro tribunali, de pe scaunul de judecată (vezi 
comentariul la Rom. 14:10-12). 

19:14. Într-o formulare ușor diferită, „lată, 
împăratul vostru” repetă în parte citatul 
din 12:15 (Zah. 9:9), astfel că, fără să vrea, 
Pilat proclamă adevărul. „Ziua pregătirii” 
(19:14, 31, 42) era ziua când mielul de Paște 
era sacrificat, pentru a fi mâncat în aceeași 
seară (vezi comentariul la 18:28). (Poporul 
evreu socotea zilele de la apusul soarelui 
până la apusul următor, astfel că ceea ce 
majoritatea oamenilor din zilele noastre 
ar numi vineri seara, evreii considerau a fi 
începutul sabatului sau ziua de sâmbătă.) 
*Rabinii de mai târziu opinau că jertfele 
începeau mai devreme în ajunul Paștelui, 
însă probabil că sacrificarea mieilor de Paște 
trebuia să continue întreaga zi și se încheia 
la vremea când se aducea deja jertfa de 
seară, cam pe la ora (dar nu și în ziua) când 
a murit Isus, potrivit evangheliilor *sinop- 
tice (aproximativ la ora 3 după-amiaza). 

În mod normal, „ceasul al șaselea” ar 
trebui să însemne la amiază, însă, potrivit 
unei alte metode de calcul (mult mai puţin 
probabile), aici ar putea însemna 6 dimi- 
neața, aproape de răsărit. Se poate ca loan 
să folosească acest detaliu pentru a crea 
o legătură simbolică cu 4:6 sau pentru o 
legătură simbolică cu Paștele (cu privire la 
această chestiune, mulți cercetători susțin 
că înjunghierea mieilor de Paşte începea 
în jurul amiezii; totuși, acest argument se 
bazează pe izvoare mai târzii și, în cazul 
de față, puțin credibile). (Cealaltă lucrare 
importantă a lui loan, Apocalipsa, foloseşte 
și ea timpul în sens simbolic.) Oricum, 
cert este că evenimentele narate se petrec 
în jurul amiezii, cea mai caldă perioadă 
a zilei; de regulă, oameni nu ieșeau afară 
decât dacă aveau probleme foarte impor- 
tante de rezolvat. 


19:15. Dacă Pilat ar fi eliberat o persoană 
acuzată de trădare sau de lezmajestate, s-ar 
fi făcut pasibil de aceeași învinuire, înde- 
osebi în perioada respectivă, sub domnia 
lui Tiberiu, unul dintre cei mai paranoici 
cârmuitori din secolul I. Deşi nu se arăta 
prea curtenitor atunci când nu era absolut 
necesar, se știe că Pilat a mai acceptat şi în 
alte situații cererile gloatei. Ca guvernator 
provincial, el avea puterea deplină de a 
pronunţa sentința aceasta. Răstignirea era 
metoda uzuală romană de executare a scla- 
vilor, a revoluționarilor sau a altor provin- 
ciali ce nu erau cetățeni romani (categorie 
în care se încadrau majoritatea evreilor 
palestinieni). 

Strigătul autorităţilor este un exemplu 

tipic pentru ironia lui loan: evreii se rugau 
zilnic pentru un Mesia de spiță regală, iar 
una dintre rugăciunile evreiești care deve- 
nise parte a celebrării de Paşte, cel puţin în 
perioada mai târzie, declară că nu există alt 
împărat, decât Dumnezeu (vezi şi comen- 
tariul la 8:33). (În perioada despre care vor- 
bim, astfel de exprimări e posibil să fi fost 
caracteristice pentru cei care doreau să se 
răscoale împotriva Romei.) 
19:16. Deși Pilat nu s-a remarcat prin dispo- 
nibilitatea de a colabora cu elita preoțească, 
nu era nici un politician atât de slab, încât, 
din pricina unui caz „minor”, să riște să i 
se facă un raport negativ. Atunci când un 
guvernator decidea executarea unui con- 
damnat, folosea o formulă de genul: „Vei 
urca pe cruce”. 


19:17-22 

Răstignirea 

19:17. În mod normal, condamnaţii erau 
siliți să treacă prin mijlocul mulţimii de pri- 
vitori, folosindu-se astfel execuția publică 
drept avertisment împotriva unei eventu- 
ale rebeliuni. De regulă, infractorii con- 
damnati își cărau ei singuri crucea (bârna 
orizontală, patibulum, nu și stâlpul vertical) 
până la locul execuţiei, unde aceasta urma 
să fie prinsă de stâlpul vertical (palus). De 
obicei, victima era complet dezbrăcată în 
timpul procesiunii şi al execuţiei, deși este 


posibil ca nuditatea aceasta să fi deranjat 
anumite sensibilități evreiești, în Palestina. 
Prin urmare, probabil că Isus a fost con- 
dus de la vechiul palat al lui Irod, din Orașul 
de Sus, prin poarta grădinii (în sens opus 
traseului tradițional pe care și-l imaginează 
turiștii). Amplasarea probabilă a Golgotei 
era în afara porților orașului, nu departe de 
palatul lui Irod - poate la aproximativ 300 m 
[1000 ft] depărtare de acesta, spre nord/ 
nord-est. Potrivit cutumei romane, răstig- 
nirile şi, potrivit celei evreiești, uciderile cu 
pietre erau făcute mai degrabă în afara ora- 
șelor, decât în centrul acestora (în *Vechiul 
Testament, cf. Lev.24:14,23; Num. 15:35-36; 
Deut. 17:5; 21:19-21; 22:24; în *Noul Tes- 
tament, cf. Luca 4:29; Fapte 7:58). 
19:18. Romanii răstigneau uneori condam- 
naţii chiar și pe copaci, însă această execu- 
ție publică, în preajma unei sărbători, pre- 
supune, probabil, o cruce după modelul 
standard. Unii cercetători sugerează că pe 
Golgota erau instalați mai mulți piloni, nu 
mai înalți de 3 m [10 ft], ce puteau fi folosiţi 
ori de câte ori aveau loc execuții. (Stâlpii 
respectivi erau astfel gândiţi, încât uneori 
câinii puteau să-i muște de picioare pe cei 
răstigniți.) În vârful stâlpului sau puţin mai 
jos se afla adesea o scobitură în care urma 
să fie inserată bârna orizontală a crucii, 
după ce prizonierul era prins de ea cu sfori 
sau cuie (vezi comentariul mai detaliat la 
Mt. 27:26). 
19:19. Uneori, se scria și un titulus, pe care 
era prezentat motivul pentru care condam- 
natul urma să fie crucificat, însă nu este 
clar dacă în perioada aceea, titulus-ul era 
așezat de regulă deasupra crucii. Acuzaţia 
la adresa lui Isus este: cel care a încercat să 
uzurpe prerogativele regalității, preroga- 
tive ce erau acordate numai prin hotărâ- 
rea cezarului. Isus este învinuit de înaltă 
trădare împotriva maiestății împăratului, 
o acuzație pe care discipolii Săi nu ar fi 
inventat-o (adepţii celui executat pentru 
trădare deveneau ei înșiși suspecți). 
19:20. Execuţia se desfășura în mod obli- 
gatoriu în afara orașului, deși soldaţii 
preferau ca locul respectiv să fie cât mai 
aproape (vezi comentariul la 19:17). Evreii 

din Imperiul Roman intrau în contact cu 
trei sau patru limbi de bază: greaca, latina, 
*aramaica şi ebraica (dintre acestea, greaca 
era vorbită îndeosebi în afara granițelor 
Palestinei, iar pe teritoriul Palestinei își 
disputa întâietatea cu aramaica, limba 
dominantă în teritoriile mai dinspre răsă- 
rit). Inscripțiile evreieşti adresate străinilor 
erau scrise în greacă şi latină. Chiar și în 
Ierusalim, unele inscripții foarte impor- 
tante, menite a-i avertiza pe locuitorii din 
toate popoarele, erau atât în greacă, cât și 
în latină; Josephus, Istoria războiului... 5.194. 
19:21-22. Nemaiavând a se teme de tul- 
burări sociale sau de o plângere împo- 
triva sa, adresată lui Tiberiu, Pilat revine 
la lipsa de cooperare, care îl caracteriza. 
Cam în același an, Pilat a bătut o monedă 
de mică valoare pe care era întipărit chipul 
lui Tiberiu, ținând toiagul augurilor — un 
simbol păgân extrem de ofensator pentru 


e. Je. Va 


19:23-37 
Moartea lui Isus 


19:23. Termenul „hainele” se referă la 
pânza rectangulară folosită pe vreme 
rea, iar la „cămaşa” de pe dedesubt — la o 
cămașă strâmtă pe corp, fără mâneci. De 
regulă, aceasta din urmă era confecționată 
din două bucăţi de pânză cusute laolaltă, 
astfel că o tunică fără cusături era mai 
valoroasă. Legea romană, așa cum avea să 
fie codificată ulterior în coduri de legi, le 
dădea soldaţilor dreptul să își însușească 
hainele persoanelor executate; potrivit obi- 
ceiului, condamnațţii erau complet goi în 
timpul execuţiei. Unitatea de bază a arma- 
tei romane era contubernium, alcătuită din 
opt soldați ce dormeau împreună în același 
cort; uneori sarcinile speciale, precum con- 
stituirea unui pluton de execuţie, le erau 
repartizate unor jumătăți de unitate, for- 
mate din câte patru soldați. 

19:24. Menţiunea lui loan, potrivit căreia 
soldaţii nu voiau să „sfâșie” cămașa ar putea 
fi o aluzie la veșmintele *marelui-preot din 
“Vechiul Testament (Lev. 21:10), despre 
care Josephus precizează că erau tot fără 

cusături. Totuşi, probabil că această inter- 
pretare forțează într-o oarecare măsură 
înțelesul textului; în cartea Levitic, modul 
de exprimare este cu totul diferit. Faptul 
că respectiva cămaşă nu avea nicio cusă- 
tură nu sugerează, probabil, nimic altceva 
decât că era un obiect de îmbrăcăminte 
tesut, iar nu tricotat, şi astfel mai valoros. 
loan identifică două acţiuni distincte în 
Psalmul 22:18 (o metodă de interpretare 
frecvent folosită în Antichitatea evreiască), 
la fel cum face Matei cu Zaharia 9:9 (vezi 
comentariul la Mt. 21:4-7). Tragerea la sorţi 
era o modalitate convenţională de a hotărî 
în probleme controversate, lăsând decizia 
în seama zeilor (vezi comentariul la Fapte 
1:26); se poate ca soldaţii să fi adus cu ei 
zaruri sau alte jocuri, pentru a le trece mai 
ușor timpul, sau să fi improvizat pe loc 
niște obiecte cu care să tragă la sorți. 

19:25. Dovezile sunt contradictorii în ce 
privește permisiunea acordată rudelor și 
prietenilor apropiaţi de a sta în apropi- 
erea locului de răstignire; probabil că, de 
obicei, li se permitea acest lucru. Oricum, 
este posibil ca, în practică, soldaţii care 
supervizau execuţia să fi trecut cu vederea 
prezența rudelor, dacă nu aveau un motiv 
concret să o interzică; prerogativele mater- 
nității se bucurau de un respect deosebit 
în lumea antică. De regulă, mamelor le era 
permisă o mai mare libertate de acțiune în 
timpul doliului, chiar și atunci când cel jelit 
fusese un infractor — în cazul căruia, ade- 
sea nu era permisă jelirea. În acelaşi timp, 
anticii considerau, în general, că femeile 
sunt mai puțin curajoase decât bărbații, 
iar absența majorității *ucenicilor bărbați 
putea fi o ruşine pentru ei. 

19:26-27. Având în vedere că Isus nu era 
înălțat mult deasupra solului, mama și 
ucenicul Lui Îl pot auzi fără a sta extrem de 
aproape de cruce. Un muribund își putea 
rosti testamentul oral chiar și pe cruce fiind, 
atât timp cât existau martori; cel mai vârst- 
nic dintre fii era responsabil să îi poarte de 
grijă mamei sale rămase văduvă, iar uneori 
testamentele repartizau explicit această 
sarcină. Dacă cel mai mare dintre fiii unei 
văduve murea, în mod normal, fiii mai tineri 


urmau să îi poarte de grijă (cf. 7:3-5). Astfel, 
Isus o plasează în mod oficial pe mama Lui 
sub protecția ucenicului Său, asigurându-se 
că va avea parte de îngrijire și după moartea 
Sa. Taţii aflați pe moarte îi îndemnau pe fiii 
lor să aibă grijă de mama supraviețuitoare 
(ceea ce, de regulă, aceştia și făceau); era o 
mare onoare pentru un ucenic să i se acorde 
un rol în familia învățătorului său (uneori, 
ucenicii îşi numeau învățătorii „tată”). 

Una dintre responsabilitățile esenţiale 
incluse de norma evreiască în porunca de 
„a cinsti pe tatăl tău și pe mama ta” era 
aceea de a le purta de grijă și a le oferi 
cele necesare (cf. 1 Sam. 22:3) la bătrânețe. 
Probabil că mama lui Isus avea 45-50 de 
ani, era văduvă şi trăia într-o societate unde 
femeile rareori obțineau un venit semnifi- 
cativ; prin urmare, ea era dependentă, în 
mod oficial, mai ales de Fiul său cel mare, 
Isus, deși, după moartea Acestuia, fiii săi 
mai tineri trebuiau să o întreţină. 

19:28. Unii specialiști sugerează că Isus a 
recitat, poate, şi restul Psalmului 22, după 
versetul menţionat de Marcu (15:34); însă, 
în lumina versetului din Marcu 15:35, 
această ipoteză nu este plauzibilă; totuși, cei 
care aveau cunoştinţe biblice aprofundate 
trebuie să fi ştiut cum continua psalmul, iar 
unii consideră că, aici, loan ar putea face 
aluzie la același psalm (Ps. 22:15). 

19:29-30. „Isopul” nu era cel mai obiș- 
nuit instrument ce putea fi folosit în acest 
scop. Dacă identificăm planta aceasta ca 
Origanum maru l., tulpina respectivă are o 
lungime de peste un metru [3 ft]; alţii sus- 
țin că ar fi vorba de o plantă de mici dimen- 
siuni, cu care nu se putea ajunge prea sus 
Și sugerează că ar fi vorba de un joc de 
cuvinte cu termenul pentru „suliță”, care 
sună asemănător. În orice caz, probabil că 
loan menționează isopul datorită semnifica- 
ției sale în cadrul Sărbătorii Paștelui (Ex. 
12:22), în acord cu simbolismul întregului 
capitol 19. O cruce joasă (cf. 19:18) nu ar fi 
necesitat o ramură lungă. Termenul „oțet 
de vin” (NTR) se referă, probabil, la poska, 
o băutură obținută prin amestecarea oţetu- 
lui ieftin de vin cu apă; era folosit adesea 


de către soldați și muncitori pentru a-și 
potoli setea; cf. oțet în Ps. 69:21. 

19:31-33. Cei legaţi cu funii supraviețuiau 
adesea pe cruce vreme de câteva zile (ex.: 
Josephus, Autobiografie 420—421). Muri- 
bundul se putea odihni pe un șezut de 
lemn (sedile, în latină), fixat la mijlocul cru- 
cii. Suportul acesta îi permitea să respire — 
prelungind, totodată, agonia morții, până 
când (adesea) hemoragiile sau deshidra- 
tarea îi curmau viața. Atunci când soldații 
voiau să grăbească moartea condamnatului 
prin asfixiere, îi rupeau picioarele folosind 
drugi de fier, astfel ca acesta să nu se mai 
poată susține cu picioarele; *Cicero și alții 
atestă acest obicei al zdrobirii picioarelor. 
Este posibil ca romanii să fi lăsat, în general, 
trupurile să putrezească pe cruce (ca hrană 
pentru vulturi), însă Deuteronom 21:23 și 
exigenţele ebraice cu privire la sabat cereau 
ca aceste execuții să fie grăbite, iar roma- 
nii îndeplineau adesea doleanțele liderilor 
evrei, îndeosebi în timpul sărbătorilor cu 
aflux mare de populaţie. (Josephus susține 
că evreii îngropau întotdeauna victimele 
răstignirii înainte de apusul soarelui.) 
19:34. Unii cercetători sugerează, pe baza 
anumitor dovezi, că plutoanele romane de 
execuție străpungeau uneori victimele cu 
sulița, pentru a se asigura că au decedat. Și 
tradiția ebraică solicita certificarea decesu- 
lui unei persoane, înainte ca aceasta să fie 
tratată ca un cadavru, însă evreii prezenți 
nu ar fi tratat trupul cu atâta lipsă de res- 
pect, cum o face acest roman. (Probabil mai 
puţin relevant este faptul că, potrivit unei 
tradiții evreiești datând, pare-se, din seco- 
lul I, preoții trebuiau să străpungă mieii de 
Paște, cu un țăruș de lemn, de la gură până 
la coadă.) 

Soldaţii pedeștri erau înarmaţi cu o sabie 
scurtă și cu un pilum sau suliță; pilum-ul era 
făcut din lemn ușor, avea vârful de fier și 
lungimea de aproximativ un metru [3,5 ft]. 
O suliță de felul acesta putea străpunge cu 
ușurință sacul pericardic care înconjoară și 
protejează inima și care conţine un lichid 
apos. Se poate ca grecii să fi interpretat 
această descriere ca referindu-se la un 
semizeu, căci zeii greci aveau ichor (care 

arăta ca apa), în loc de sânge. Însă cel care 
citea evanghelia de la început până la 
sfârșit vedea în ea o împlinire simbolică a 
speranțelor vechi-testamentare și evreiești; 
vezi comentariul la 7:37-39. 

19:35. Relatările martorilor oculari erau 
considerate mai valoroase decât cele la 
mâna a doua, iar naratorii care fuseseră 
martori oculari la evenimentele prezentate 
în cărțile lor (cum este cazul lui Josephus) 
precizează acest detaliu. De asemenea, în 
Antichitate naratorii-autori vorbeau des- 
pre ei înșiși fie la persoana întâi, fie la per- 
soana a treia, fie foloseau ambele persoane. 
19:36. Aici, loan ar putea face aluzie la 
Psalmul 34:20 sau (ipoteză care s-au potrivi 
contextului de faţă) la interdicţia de a sfă- 
râma oasele mielului de Paște (Ex. 12:46; 
Num. 9:12) ori (sugerează unii) ar putea 
împleti, în stil *midraşic, aluzii la ambele 
texte. Tradiția ebraică precreştină păs- 
trează această practică de a evita frângerea 
oaselor mielului (*Cartea Jubileelor 49:13), 
iar învățătura evreiască (din secolul II sau 
mai timpurie) stipulează pedeapsa corpo- 
rală maximă ce putea fi aplicată pentru sfă- 
râmarea oaselor mielului de Paște. 

19:37. Deşi un pasaj rabinic mai târziu 
interpreta Zaharia 12:10 în sens mesianic, 
pasajul în sine pare a se referi la Dumnezeu 
ce a fost străpuns de către locuitorii 
Ierusalimului (înainte de venirea lui Isus 
s-ar fi putut asocia textului un sens figurat, 
„străpuns de durere”). Această interpretare 
este în acord cu cristologia lui Ioan, deși cf. 
și Zaharia 12:8. (Se pare că în Zaharia, pro- 
numele cu referent divin alternează foarte 
rapid; cf. 2:8-11 și 4:8-9, dacă nu cumva 
se are în vedere un înger — 4:4-6.) Același 
pasaj din Zaharia (12:10) pare a face refe- 
rire la Dumnezeu care revarsă *Duhul Său. 


19:38-A42 
Înmormântarea lui Isus 


Probabil că locaţia stabilită în mod tradi- 
tional de către catolici și ortodocși pentru 
mormântul lui Isus este destul de exactă. 
Toată lumea știa că înmormântările trebuie 
să aibă loc în afara zidurilor cetăţii, totuși 

locul respectiv se află înlăuntrul zidurilor. 
Cu toate acestea, descoperirile arheologice 
arată că Irod Agrippa I a lărgit zidurile 
Ierusalimului în perioada domniei sale în 
Iudeea (41-44 d.H.) şi că, la data îngropă- 
rii lui Isus, locul se afla în afara zidurilor. 
Mărturiile despre acest loc urcă până la 
aproximativ un deceniu după eveniment, 
ceea ce înseamnă că erau încă foarte proas- 
pete în memorie și suficient de exacte. 
19:38. De regulă, victimele răstignirii erau 
aruncate într-un mormânt comun pentru 
infractori și nu trebuiau jelite public după 
moarte; dacă ar fi fost după romani, cada- 
vrele ar fi rămas neîngropate, însă un atare 
comportament i-ar fi provocat în mod inu- 
til pe locuitorii altminteri pașnici. Probabil 
că liderii locali ai evreilor păstrau trupurile 
condamnaților în mormânt vreme de un 
an, iar apoi le cedau familiilor. Se pare însă 
că uneori se făceau și excepţii, dacă fami- 
lia sau un *patron înstărit intervenea pen- 
tru a primi trupul, ceea ce, în mod firesc, 
genera comentarii, aşa cum se întâmplă 
în evanghelie. Înmormântarea defuncților 
reprezenta o îndatorire fundamentală și 
cucernică în iudaism, precum și un impor- 
tant gest de iubire; nici măcar infractorii nu 
rămâneau neîngropaţi, atât era de cumplit 
Antichități iudaice 4.202, 264-265). Scriptura 
și tradiția dispuneau ca îngroparea să aibă 
loc obligatoriu înainte de apusul soarelui 
(Deut. 21:23; Josephus, Istoria războiului... 
4.317). Iosif din Arimateea trebuia să se 
grăbească dacă voia să îndeplinească 
această sarcină înainte de apusul soarelui 
și de începutul sabatului. 

Se întâmpla uneori ca autoritățile 
romane să predea trupurile prietenilor 
sau rudelor care doreau să le îngroape. Cu 
toate acestea, cererea lui Iosif privitoare la 
trupul lui Isus este un act de curaj. Mai cu 
seamă că venea de la cineva din afara fami- 
liei, această cerere îl putea asocia pe solici- 
tant cu persoana executată pentru trădare. 
Lăsând la o parte averea lui Iosif şi influ- 
enta care îl proteja, o asemenea solicitare 
l-ar fi făcut și ținta suspiciunilor şi invidiei. 
Aici, losif acționează cu mai mult curaj 


decât o făcuseră *ucenicii care, anterior, se 
afișau public cu Isus. 
19:39. Dacă această măsură a amestecu- 
lui oferit de Nicodim se referă la greu- 
tate, atunci este vorba de aproape 35 kg 
[75 lb] (funtul roman era mai ușor decât cel 
modern); mai puţin probabil, unii au suge- 
rat că ar fi vorba de o unitate de măsură pen- 
tru volum, echivalentă cu logul din *Vechiul 
Testament, deci cam 2 1 [70 oz]. Oricum, este 
vorba despre o expresie foarte generoasă a 
devotamentului, la fel ca în 12:3; însă cele 
35 kg de smirnă și aloe ar fi costat, probabil, 
cam de o sută de ori mai mult decât darul 
excesiv din 12:3. Întâlnim ocazional şi alte 
relatări privind devotamentul nemărgi- 
nit față de un învăţător iubit (se spune că 
un convertit dintre *neamuri a ars 36 kg 
[80 lb] de miresme la înmormântarea lui 
Gamaliel I, învățătorul lui Pavel); ba chiar, 
la ceremonia funerară a lui Irod cel Mare, 
a fost nevoie de cinci sute de slujitori, care 
să poarte toate miresmele aduse (Josephus, 
Istoria războiului... 1.673; Antichități iudaice 
17.199). Smirna se folosea pentru îmbălsă- 
marea morților, iar aloea, drept parfum. 
19:40. loan menţionează cutuma evreiască; 
evreii nu obișnuiau să îi incinereze pe 
eroii decedați, așa cum făceau unele nea- 
muri, sau să mutileze trupurile în vederea 
îmbălsămării, după cum procedau egipte- 
nii. Trupurile erau învelite într-un giulgiu, 
uneori foarte scump, pregătit special pentru 
înmormântare. Sursele evreiești subliniază 
în repetate rânduri că niciuna dintre aceste 
acțiuni nu putea fi întreprinsă, decât atunci 
când era clar că persoana decedase; prin 
urmare, cei care Îl înmormântează pe Isus 
nu au niciun dubiu că El este mort. În cazul 
de față, se folosesc fâșii de pânză, iar nu un 
giulgiu propriu-zis, poate din pricina apro- 
pierii iminente a sabatului, după asfinţit. 
Veșmintele de pânză albă erau purtate de 
preoții evrei, de alți preoți din Antichitate 
(închinători ai lui Isis) și, potrivit tradiţiei 
iudaice, de îngeri (ex.: 2 Mac. 11:8); de ase- 
menea, aceeași pânză era folosită pentru 
învelirea drepţilor decedați. Miresmele 
acopereau parțial mirosul descompunerii. 


19:41. Cu privire la amplasament, vezi 
„aproape de cetate” din versetul 20: potri- 
vit obiceiului evreiesc, înmormântările tre- 
buiau să aibă loc în afara zidurilor orașului 
(din această perspectivă, nu este greu să ne 
închipuim indignarea evreilor evlavioşi, 
atunci când Antipa a construit Tiberiada 
pe locul unui cimitir). Fără îndoială că a 
fi îngropat într-un mormânt încă nefolosit 
era o onoare specială, iar mormântul deve- 
nea greu de confundat cu altele, din veci- 
nătate. Uneori, mormintele erau situate în 
grădini (cf. 2 Împ. 21:18, 26). Majoritatea 
mormintelor din ludeea erau locuri private 
de îngropăciune, aparținând familiilor; 
adesea, în acest scop se foloseau peșteri, 
iar de multe ori intrarea lor era astupată 
cu o piatră mare, discoidală, ce nu putea 
fi îndepărtată din interior, iar din afară se 
putea muta doar cu mare efort. Probabil 
că un mormânt aparținând unei persoane 
înstărite precum Iosif era închis cu o piatră 
de aproape un metru în diametru. Și alte 
morminte din zona respectivă sugerează că 
proprietarii lor erau cu stare (cf. Mt. 27:60). 
Cu privire la amplasament, vezi comenta- 
riul la Matei 27:60. 

19:42. Sabatul (sau începutul Paștelui — 
18:28) întrerupea orice alte activități. De 
sabat aveai voie să speli sau chiar să ungi 
un cadavru - având în vedere procesul 
rapid de descompunere — însă activităţile 
ce țineau de înmormântarea propriu-zisă 
mai puteau aștepta. (Cum Isus fusese con- 
damnat ca infractor, nu avea să se orga- 
nizeze o înmormântare publică.) Femeile 
trebuiau să se întoarcă acasă înainte de 
căderea serii. Nu era necesar ca Iosif și 
Nicodim să „Îl aşeze” pe Isus acolo cu 
foarte mare grijă, deoarece aceasta nu era 
decât o înmormântare preliminară — chiar 
dacă nu s-ar fi apropiat sabatul — ce urma 
să fie finalizată peste un an, după ce carnea 
de pe oase putrezea. 


20:1-10 
Descoperirea 


Unii s-au îndoit de istorisirea despre 
mormântul gol, pe motiv că Pavel nu o 

menționează (deşi el o subînțelege, de 
vreme ce, prin definiție, „*învierea” evre- 
iească nu lăsa în urmă un trup neînsuflețit; 
cf. 1 Cor. 15:3-4), însă, în Ierusalim, *uce- 
nicii nu ar fi avut credibilitate proclamând 
învierea, dacă trupul lui Isus ar fi fost încă 
în mormânt. Deşi legile antice cu privire la 
dovezi se deosebeau într-o anumită măsură 
de cele moderne (în sensul că se bazau în 
mai mare măsură pe probabilitate), anticii, 
la fel ca noi, nu ar fi luat de bună o aseme- 
nea relatare, fără să cerceteze mormântul! 
Având în vedere cât de uşor ajungeau să fie 
venerate locurile sfinte, probabil că mulţi 
credincioși din perioada timpurie vor fi 
fost foarte atenţi cu locul mormântului. 
Adepții perspectivei critice moderne, care 
au sugerat că primii ucenici nu au avut în 
vedere decât o experiență spirituală, fără 
a pretinde că Isus ar fi înviat în trup, nu 
fac decât să proiecteze propria lor cultură 
modernă asupra *Noului Testament: „învi- 
erea” însemna înviere în trup, și nimic 
altceva, și nimeni nu i-ar fi persecutat pe 
ucenici pentru afirmaţia că trecuseră prin- 
tr-o experiență eminamente spirituală. 
Simpla credință în năluci şi în apariţii era 
larg răspândită și nu i-ar fi angrenat într-o 
controversă de asemenea amploare. 
20:1. Rudele cele mai apropiate rămâneau 
acasă să jelească vreme de șapte zile; Maria 
Magdalena, care probabil că era la fel de 
îndurerată ca familia lui Isus, ar fi rămas 
Și ea în casă, dacă nu ar fi trebuit să ducă la 
bun sfârșit ceea ce nu terminaseră din pri- 
cina sabatului (19:42). Însă se ştie că adesea, 
atât în cultura ebraică, cât şi în cea păgână, 
persoanele îndoliate vizitau mormântul în 
primele trei zile după înmormântare. 
Prima zi a săptămânii începea la apusul 
a ceea ce noi considerăm a fi sâmbătă seara; 
prin urmare, sabatul se încheiase cu câteva 
ore înainte ca ea să se îndrepte spre mor- 
mânt; pe de altă parte, rareori se întâmpla 
ca cineva să iasă din casă în timpul nopții. 
Deși nu vine la mormânt în timpul nopții, 
Maria nici nu așteaptă lumina răsăritului; 
faptul că se îndreaptă spre mormânt îna- 
intea zorilor demonstrează devotamentul 
său profund față de Isus. Adesea, în faţa 

intrării mormintelor erau rostogolite pie- 
tre de formă discoidală, atât de grele, încât 
deseori era nevoie de mai mulți bărbați, 
pentru a le da la o parte. 

20:2-3. Romanii se asigurau că cei cru- 
cificați erau morți; în rarele ocazii când 
răstignirea era întreruptă, iar condamna- 
tul era dat jos de pe cruce și i se acordau 
îngrijiri medicale, de regulă murea oricum. 
Excluzând varianta învierii, la care nimeni 
nu se aștepta, Maria nu își poate închi- 
pui decât că fie trupul fusese furat (fapt 
nu foarte frecvent în Palestina iudaică), 
fie autorităţile îl confiscaseră (pentru a-l 
depune temporar într-o groapă comună a 
condamnaților), fie că proprietarii grădinii 
îl mutaseră. Bărbaţii evrei din Antichitate 
nu considerau că femeile sunt martori cre- 
dibili, în majoritatea chestiunilor de ordin 
legal (și în curţile de judecată romane, măr- 
turia lor avea valoare limitată), deoarece 
mulți considerau că ele se lăsau prea ușor 
influențate de emoţii. De asemenea, era 
încă întuneric atunci când Maria ajunsese la 
mormânt. Totuși, ei doreau cu orice preț să 
afle ce se întâmplase cu trupul neînsuflețit. 
20:4. Compararea personajelor era un ele- 
ment important în scriitura antică și o teh- 
nică “retorică obișnuită; adesea, prin acest 
mijloc o persoană era elogiată fără ca alta să 
fie denigrată, îndeosebi dacă cei comparați 
erau prieteni. Îndeosebi în cazul tinerilor, 
abilitățile atletice reprezentau unul dintre 
criteriile de comparație, folosit de antici. În 
*naraţiunile encomiastice, prezentarea per- 
sonajelor includea și descrierea abilităților 
fizice (ex.: *Josephus înoată mai repede 
decât majoritatea celorlalți, în Autobiografie 
15). Faptul că ucenicul iubit se dovedește 
mai rapid decât Petru se încadrează în nota 
celorlalte comparații din evanghelia lui 
loan (13:23-24; 21:7). 

20:5. Nevoia de a se apleca sugerează un 
mormânt cu o intrare joasă, ce conducea 
spre o cavernă situată decliv; lumina sau 
poziționarea trupului lui Isus (bunăoară, 
pe o lespede, de o parte sau de cealaltă a 
intrárii) ar putea explica de ce ucenicii nu 
au văzut și ştergarul pentru cap înainte de 
a intra. 

20:6-7. Dacă trupul ar fi fost furat de hoți (o 
practică rar întâlnită), aceștia l-ar fi luat în 
grabă, cu tot cu pânzele în care era învelit; 
dacă ar fi lăsat pe loc învelitorile, acestea ar 
fi fost în neorânduială (mai bine zis, e puțin 
probabil să se fi întâmplat un furt în acest 
fel). Așadar, oricine va fi fost cel ce lăsase 
fâşiile de pânză, le lăsase în bună ordine. 
Ştergarul pentru față, așezat separat de fâși- 
ile de pânză, nu este doar „împăturit” (NTR, 
BRC), ci „făcut sul” (VDC) sau „înfășurat” 
(GBV). Şi această precizare ar putea indica 
rânduiala, însă unii sunt de părere că şter- 
garul era încă rulat așa cum fusese în jurul 
capului lui Isus —că trupul Său înviase ieșind 
direct prin fâșiile de pânză și prin ștergar. 

Ipoteza sceptică, potrivit căreia Isus doar 
leșinase, după care Și-a revenit în simțiri, 
nu poate explica modul în care El S-ar fi 
putut elibera de fâșiile care-l înfășurau 
strâns şi ar fi ieșit dintr-un mormânt închis 
pe dinafară; în plus, ignoră însăși natura 
răstignirii: trei dintre prietenii lui Josephus 
fuseseră coborâţi în viață de pe cruce, însă 
doi dintre ei au murit în ciuda îngrijirilor 
medicale, deoarece trupurile le erau com- 
plet extenuate din pricina răstignirii. 
20:8-10. Credinţa acestor ucenici s-ar putea 
datora paralelelor cu loan 11 sau felului cum 
erau așezate fâșiile de pânză (20:6-7) ori 
faptului că evenimentul acesta marca punc- 
tul culminant al experienţei de până atunci 
a ucenicilor cu Isus; loan sugerează că ei 
credeau deja aceste lucruri, pe baza pasaje- 
lor din Scripturi pe care le înțeleseseră. 


20:11-18 
Prima apariție: Maria Magdalena 


Cultura mediteraneană antică nu punea 
mare preț pe mărturia femeilor; astfel, 
nimeni nu ar fi născocit faptul că Isus Se 
arată mai întâi unei femei, iar această 
întâmplare dovedeşte că valorile lui Isus 
se deosebeau de cele ale culturii în care 
trăia. Nici măcar *Biserica de mai târziu 
nu a păstrat întotdeauna atitudinea con- 
traculturală a lui Isus și este puțin probabil 
să fi ales un astfel de prim martor, într-un 
mediu în care această istorie nu ar fi făcut 


decât să sporească prejudecățile păgânilor 
împotriva creştinilor (vezi comentariile la 
Ef. 5:22-33). 

20:11. În poporul evreu, primele șapte zile 
de doliu erau tratate foarte serios, astfel 
încât persoanele îndoliate nu aveau voie 
să se spele, să muncească, să întrețină 
relații intime sau chiar să studieze *Legea. 
Cultura ebraică punea un accent deosebit 
pe exprimarea, iar nu pe reprimarea sufe- 
rinței. Faptul că trupul lipsea din mormânt 
și, astfel, cei interesați sunt împiedicaţi să 
ofere ultimele gesturi de iubire celui răpo- 
sat era considerat inacceptabil de tragic; 
până și jefuitorii de morminte dintre nea- 
muri lăsau de regulă trupul pe loc. 
20:12-13. Albul era asociat cu multe 
lucruri, printre care şi cu îngerii, despre 
care se credea că erau înveșmântați în alb; 
vezi comentariul mai detaliat la 19:40; hai- 
nele negre erau folosite în timpul doliului. 
20:14. În tradiția ebraică, îngerii puteau 
apărea sub diverse forme (ex.: Tob. 5:4; 
12:19). Tradițiile evreieşti amintite în 
*Pseudo-Philon vorbesc și despre faptul 
că Dumnezeu a schimbat înfățișarea unor 
oameni din *Vechiul Testament, pentru ca 
ei să nu fie recunoscuți și este posibil ca 
această dovadă să reflecte o tradiţie evre- 
iască de largă răspândire. 

20:15. Grădinarii se aflau undeva la baza ier- 
arhiei sociale, iar grădinarul prezent acolo 
ar fi avut în grijă mai degrabă grădina (cf. 
19:41), decât mormântul ca atare. Maria însă 
nu se poate gândi la altă variantă cu privire 
la identitatea bărbatului respectiv. (Nici 
prin gând nu îi trece că ar putea fi un jefui- 
tor de morminte; puțin probabil ca un hoţ să 
fi venit dimineaţa, când vizitele la mormânt 
erau mai frecvente; în plus, asemenea jefui- 
tori erau foarte rari în Palestina iudaică.) 
20:16. „Rabuni” înseamnă „învățătorul 
meu” și este o adresare mai personală și 
mai puţin formală decât titlul „Rabbi”. 
20:17. Ar putea fi relevant (în funcție de 
interpretarea ce se dă versetului 20:17) 
faptul că textele antice includeau uneori 
prevestiri ale unor evenimente petrecute 
abia după încheierea *naraţiunii. Cu pri- 
vire la înălțări la cer, vezi comentariul la 

Fapte 1:9-11. Verbul tradus prin „Nu Mă 
ține” este un imperativ prezent și ar putea 
fi tradus mai adecvat prin „nu te mai agăța 
de Mine”. Motivul pentru care Maria tre- 
buie să Îi dea drumul este ca ea să meargă 
să mărturisească despre El, în scurta vreme 
rămasă până la iminenta Sa înălțare la cer — 
în pofida opoziției culturale față de trimite- 
rea unei femei să depună mărturie despre 
un eveniment atât de important și atât de 
greu de acceptat de către necredincioși. 
Cuvântul „fraţii” sugerează că versetul 3:3 
a intrat deja în vigoare. Termenii „frate” 
sau „soră” se aplicau în sens figurat celor 
din același popor, același grup de ucenici, 
prietenilor și altora. 

20:18. Cultura mediteraneană antică prețu- 
iau mărturia femeilor mult mai puțin decât 
pe cea a bărbaţilor (iar în unele cercuri, în 
mod normal, nici nu era acceptată). Faptul 
că Isus o trimite pe Maria ca purtătoare a 
mesajului transcende așteptările culturale 
obișnuite. 


20:19-23 
Apariţia înaintea celorlalți ucenici 


20:19. Chiar dacă n-am ţine cont de faptul că 
Sărbătoarea Azimilor încă nu se încheiase, 
cea mai intensă perioadă de doliu dura, 
în mod normal, șapte zile, motiv pentru 
care niciunul dintre ei nu părăsise încă 
Ierusalimul, ca să se întoarcă în Galileea. 
*Ucenicii trebuiau să jelească în casă. Casele 
erau dotate adesea cu zăvoare şi încuietori. 
Ușile zăvorâte împiedicau accesul intrușilor 
(prin inelele atașate de ușă și de cadrul ușii 
se trecea o bârnă grea) — dacă nu cumva 
vizitatorul putea să treacă prin ușile închise. 
Arătarea lui Isus în camera încuiată suge- 
rează un trup *înviat de natură superioară 
celor imaginate frecvent în literatura ebraică 
antică. „Pace vouă” (cu alte cuvinte, „Facă 
Dumnezeu să fie totul bine cu voi”) era 
formula uzuală de salut evreilor, însă avea 
menirea de a transmite efectiv pace (pre- 
cum un „Dumnezeu să te binecuvânteze” 
din zilele noastre, spus din toată inima). 

20:20. Uneori, rănile erau folosite ca 
dovadă în curțile de judecată sau pentru 

a dovedi cât de mult sacrificase purtăto- 
rul lor pentru o anumită cauză. Aici, rolul 
rănilor este să ateste că este același Isus 
care murise; cicatricele puteau fi folosite 
pentru a identifica o persoană. În mare 
parte din tradiţia iudaică, morţii aveau să 
fie înviați sub aceeași formă în care muri- 
seră, înainte ca Dumnezeu să îi vindece, 
astfel încât oricine să-şi poată da seama 
că persoana pe care o vedea era aceeași 
care murise (cf. 2 Bar. 50:24; *rabini). 
„Mâinile” se referă și la încheieturi, locul 
străpuns, probabil, de piroane; cuiele tre- 
cute prin palmă nu ar fi putut imobiliza 
victima pe cruce, de vreme ce greutatea 
trupului ar fi sfâșşiat mâna (deși condam- 
nații erau și legaţi cu funii). 

20:21. În tradiţia ebraică, adesea profeţii 
își desemnau ei înșiși succesorii. Uneori, 
în iudaism profeţii erau priviți drept 
reprezentanţii lui Dumnezeu; trimițătorul 
îl autoriza pe mandatar, investindu-l cu 
autoritatea sa în limitele unei reprezentări 
fidele (vezi „apostol” în glosar). 

20:22. Gestul lui Isus de a sufla peste ei 
amintește de Geneza 2:7, când Dumnezeu a 
suflat peste Adam suflare de viață (ar putea 
fi relevant și faptul că tradiția ebraică ulte- 
rioară corela uneori acest pasaj cu Ezechiel 
37, unde Duhul sau vântul lui Dumnezeu 
aduce morţii la viaţă). Literatura evreiască 
asocia *Duhul Sfânt îndeosebi cu puterea 
de a profeţi sau de a vorbi din partea lui 
Dumnezeu. În *Vechiul Testament și în 
iudaismul timpuriu, Dumnezeu Însuși este 
singurul dătător al Duhului. 

20:23. Acţionând ca împuterniciți ai lui 
Dumnezeu (20:21), ucenicii puteau folosi 
prerogativa divină, sub autoritatea Lui (cu 
alte cuvinte, atunci când și El ar fi făcut-o). 


20:24-31 
Isus i Se arată lui Toma 


20:24-25. În diferite limbi, atât ‚Toma”, cât 
și „Didimus” înseamnă „geamăn“, posi- 
bil o poreclă. Numai dovezile furnizate 
de propriile simţuri l-ar fi putut convinge 
pe Toma că ceilalți “ucenici nu văzuseră 
doar o nălucă sau o apariție; un duh sau 


o viziune spirituală, precum cele din tra- 
diția păgână, ori o imagine produsă de un 
vrăjitor nu putea fi corporală. Prin con- 
trast, trupul de după “înviere este, în mod 
clar, fizic, deși în creştinismul timpuriu au 
existat dezbateri privind natura exactă a 
acestei corporalități. Toma nu se îndoiește 
că prietenii săi cred realmente că au văzut 
ceva; el se îndoiește doar de natura experi- 
entei acestora. 

20:26. Vezi comentariul la 20:19. Acum, la 
o săptămână de la răstignire, sărbătoarea 
se încheiase, iar ucenicii se pregăteau, deci, 
să se întoarcă în Galileea — dacă nu cumva 
primeau poruncă să procedeze altfel. 
20:27. Soldaţii legau uneori victimele pe 
cruce cu funii, însă, de asemenea, le puteau 
fixa pe cruce cu ajutorul unor piroane ce 
străpungeau încheieturile. 

20:28. Răspunsul lui Toma, mărturisirea 
culminantă despre identitatea lui Isus în 
evanghelia aceasta, este o recunoaștere a 
divinității Lui; cf. Apocalipsa 4:11. Pliniu, 
un guvernator care a scris la două sau trei 
decenii după loan, din apropierea locației 
probabile a cititorilor lui loan, relatează 
că creştinii cântau imnuri lui *Cristos 
„ca unui zeu”. Prin contrast, istoricul 
roman “Suetonius consemna că împăratul 
Domițian (probabil în funcție în vremea 
când scrie loan) dorea să fie onorat ca 
„Domn Dumnezeu” (Viața lui Domițian 
13). Deosebit de important este faptul că 
termenii „Domn” și „Dumnezeu“ apar 
alăturaţi, în repetate rânduri în cuprinsul 
*Septuagintei, ca titluri divine, inclusiv 
în forme similare cu „Domnul meu și 
Dumnezeul meu” (Ps. 35:23 [34:23 LXX]; 
Osea 2:23 [2:25 LXX]). 

20:29-31. Binecuvântarea lui Isus (v. 29) li 
se aplică cititorilor lui Ioan care cred prin 
mărturia apostolică (v. 31), iar declaraţia 
lui Toma (v. 28) contribuia la definirea cre- 
dinţei mântuitoare din versetul 31. Versetul 
30 reprezintă încununarea motivului sem- 
nelor din scrierea lui loan: uneori semnele 
duc la credinţă, iar alteori, la împotrivire. 
Uneori povestitorii precizau că ştiau mai 
mult decât puteau să consemneze în scris 
(v. 30). 


21:1-14 

Aparițiile din Galileea 

Unii cercetători moderni au considerat că 
loan 21 nu face parte din versiunea ini- 
țială a Evangheliei după loan, deoarece 
pare a veni după momentul culminant al 
acțiunii. Însă concluzia (cartea 24) celei 
mai populare și citite lucrări a Antichității 
greco-romane, Iliada, este, la rândul ei, un 
anticlimax; cititorii şi scriitorii din vechime 
nu considerau epilogurile „adăugiri ulte- 
rioare” sau altceva de felul acesta, doar 
din pricina caracterului lor descendent în 
raport cu momentul culminant. 

21:1-3. Agricultura reprezenta principala 
îndeletnicire, chiar și în jurul Lacului 
Galileei; pe de altă parte, pescuitul era o 
industrie de prim rang prin zonă și dese- 
ori putea aduce venituri substanţiale. De 
multe ori, pescuitul se desfășura noaptea 
(cf. Luca 5:5). Unii au relatat că, pe Marea 
Galileei (numită aici Tiberiada), peştii se 
prind mai ușor noaptea, decât pe timp 
de zi; apoi, puteau fi vânduți în cursul 
dimineții. Probabil că plasele erau confec- 
ționate din sfori, țesute din in sau cânepă. 
Noaptea, peștii se lăsau în ape mai adânci, 
astfel că puteau fi prinși mai ușor cu năvo- 
dul — o plasă cu un capăt mai îngust, ce era 
tras de bărbații din barcă, și unul mai larg, 
cufundat cu ajutorul unor greutăți atașate 
de plasă. Pescarii ce lucrau noaptea folo- 
seau uneori torţe pentru a-și putea desfă- 
șura activitatea. Nu știm cu certitudine ce 
unelte au folosit *ucenicii — știm doar că nu 
prinseseră nimic. 

21:5-6. Tradiția ebraică admitea că 
Dumnezeu este suveran peste pești (ex.: 
Tob. 6:2-5), ceea ce, fără îndoială, îi încuraja 
pe mulți pescari la rugăciune. Unii suge- 
rează că rama-cârmă era poziționată, în 
mod normal, în partea dreaptă a bărcii, ast- 
fel că aruncarea mrejei se făcea din partea 
stângă. În orice caz, porunca lui Isus este 
neobișnuită, având în vedere că ucenicii nu 
reușiseră se prindă pește toată noaptea. 
21:7. În mod normal, Petru nu trebuia 
ajutat să Îl recunoască pe Isus, însă cf. 
20:4-5. Pentru comparaţia între Petru și 

ucenicul iubit, vezi comentariul la 20:4-5. 
În Antichitate, mulţi ascultători aveau un 
respect deosebit pentru abilitățile tinerilor 
sau atleților și mulți îi considerau pe pescari 
oameni căliți; de asemenea, e posibil să fi 
privit gestul lui Petru de a înota până la Isus 
drept o expresie atletică a devotamentului 
față de El. Termenul „dezbrăcat” este folosit 
într-un sens relativ (ar putea însemna „fără 
haina de deasupra”). Grecii se dezbrăcau 
complet pentru munci care presupuneau 
un efort considerabil, însă evreii palestini- 
eni religioși evitau să apară goi în public. 
Petru poartă o cămaşă de corp sau cel puţin 
o fâșie de pânză legată în jurul șoldurilor; 
însă probabil că și în răcoarea zorilor asu- 
dase îndeajuns cât să se dezbrace de haina 
de deasupra. (Marea Galileei este situată la 
o altitudine mai mică decât Ierusalimul.) 
Termenul folosit de loan pentru a spune 
că Petru s-a încins cu haina sugerează că 
acesta și-a legat-o în jurul taliei. 

21:8. Pescuitul la mare adâncime, cu ajuto- 
rul năvoadelor, era adesea recomandat pe 
timp de noapte, însă, pentru pescuitul în 
apele puţin adânci, pe timp de zi, mai utilă 
era, de regulă, mreaja aruncată dintr-o sin- 
gură barcă. Petru a înotat; la 100 de metri 
distanţă de țărm, Petru n-ar fi avut cum să 
meargă prin apă. 

21:9-10. Deși Isus asigură hrana după 
metoda din capitolul 6, de astă dată le oferă 
lor ocazia să contribuie întocmai ca băia- 
tul din 6:9. Clasa socială foarte restrânsă 
numeric de aristocrați bogați și fără griji 
din Imperiul Roman disprețuia munca 
fizică, însă majoritatea muncitorilor par să 
fi fost mândri de munca lor (pe pietrele lor 
de mormânt se menţionează cu ce se înde- 
letniciseră); Isus îi laudă pentru captura de 
pește, deși tot El purtase de grijă pentru 
aceasta (21:5-6). 

21:11. Cu privire la etalarea dibăciei fizice 
a lui Petru, în slujba lui Isus, vezi comen- 
tariul la 21:7. leronim afirmă că zoologii 
din Antichitate identificaseră 153 de specii 
de pești, însă copiile existente ale scrierilor 
lor nu susţin această ipoteză, născută poate 
din încercarea lui de a explica acest verset; 
există diverse estimări ale numărului de 

specii, făcute de-a lungul timpului. S-au 
dat diverse interpretări simbolice numă- 
rului „153” (de la cuvinte ebraice a căror 
valoare numerică însumată totalizează 
153, până la aceea că ar fi vorba despre un 
număr triangular, ce i-ar fi impresionat pe 
filosofii *pitagoreici din Antichitate). Însă 
istorisirile antice despre minuni subliniau 
cifrele numai pentru a confirma realitatea 
miracolului săvârșit (ex.: 2 Împ. 19:35); fără 
îndoială că numărul 153 este amintit pen- 
tru că ucenicii au rămas atât de impresio- 
nați, încât au numărat peștii prinși. (Care 
pescar nu ar fi numărat o asemenea cap- 
tură?) Domnul înviat le-a oferit mai mult 
pește decât ar fi fost ei în stare să mănânce. 
21:12-14. Gazda sau capul casei era cel care 
împărțea pâinea; cf. 6:11. Termenul folosit 
aici pentru masă se putea aplica, în peri- 
oada respectivă, şi unui prânz ușor, în mij- 
locul zilei, deși anterior desemna o masă 
ușoară de dimineaţă (cf. 21:4). 


21:15-23 
Două însărcinări 


21:15-17. Majoritatea cercetătorilor consi- 
deră că cei doi termeni grecești pentru „a 
iubi” din acest pasaj sunt interșanjabili, 
așa cum se întâmplă și în alte părţi ale 
Evangheliei lui Ioan și, în general, în lite- 
ratura din vremea aceea; utilizarea sinoni- 
melor de dragul diversității *retorice era 
des-întâlnită în Antichitate. Ideea esențială 
nu rezidă, așa cum greșit consideră unii 
exegeți cunoscuţi, în folosirea celor doi 
termeni diferiţi, ci în faptul că iubirea pen- 
tru Isus trebuie demonstrată prin supu- 
nere față de chemarea Lui și prin slujirea 
poporului Său. Ca „urmaş, Petru face și el 
parte dintre oi (10:4; cu privire la „oi”, vezi 
comentariul la loan 10:1-18; referitor la 
contextul despre păstorii credincioși, care 
le dau hrană, vezi ler. 23:4; cf. Ezec. 34). 

21:18-19. În Antichitate, predicțiile erau 
adesea enigmatice; cea de aici sugerează 
că Petru nu va putea decide nici măcar 
în privința propriilor straie (cf. 21:7) de 
călătorie - în cazul acesta, fiind vorba 
despre pregătirile pentru execuție. Alții 


foloseau dependenţa ca imagine a neputin- 
tei. Întinderea mâinilor s-ar putea referi la 
implorare, însă, în cazul de față, se aplică, 
probabil, la consimțământul dat pentru a fi 
legat, înainte de execuţie. Unele texte creș- 
tine timpurii — dezvoltând, probabil, ideea 
de aici — corelează „întinderea mâinilor” cu 
răstignirea. Cu privire la „proslăvirea” lui 
Dumnezeu precum a făcut-o Isus, prin mar- 
tiriu, vezi 12:23-27; o tradiţie solidă susţine 
că Petru a fost răstignit în Roma, în timpul 
domniei lui Nero, în jurul anului 64 d.H. 
21:20-23. Isus i-a spus lui Petru că nu îl 
privea pe el misiunea ucenicului iubit, însă 
tradiția aceasta a fost interpretată eronat, în 
sensul că ucenicul iubit avea să trăiască până 
la întoarcerea lui Isus. Ideea esenţială este 
că Isus are dreptul să aleagă cine va fi mar- 
tirizat şi cine va supraviețui. Potrivit unei 
tradiții puternice (însă nu unanime), loan a 
fost unul dintre puţinii, din grupul inițial de 
“apostoli, care nu a trecut prin martiriu. 


21:24-25 
Confirmarea martorilor 


21:24. De regulă, documentele legale gre- 
co-romane și evreieşti se încheiau cu o con- 
firmare sau autentificare din partea marto- 
rilor. „Ştim că mărturia lui este adevărată” — 
poate fi un post-scriptum adăugat de unul 
dintre “ucenicii lui loan, prin care se con- 
firma veridicitatea mărturiei sale oculare, 
dar nu este imposibil ca loan însuși să fi 
scris aceste cuvinte (19:35; cf. martorii mul- 
tipli din 1 loan, de ex. 1:14). 

21:25. Atunci când scriitorii dispuneau de 
mai multe informaţii decât ar fi putut con- 
semna, ei menţionau adesea că prezintă 
datele în mod selectiv. Bunăoară, isprăvile 
vitejești ale lui Iuda Macabeul au fost prea 
multe pentru a fi istorisite (fapt amintit în 
1 Mac. 9:22) sau niciun om nu ar fi putut 
povesti toate suferințele prin care au trecut 
aheii (Homer, Odiseea 3.113-117). Scriitorii 
greci, evrei și samariteni foloseau adesea în 
textele lor și hiperbole, precum cea de faţă, 
precizând uneori că lumea întreagă nu ar 
putea cuprinde toată cunoașterea “legii pe 
care o avea un anumit “rabin etc. 


FAPIELE APOSTOLILOR 


Introducere 


Autorul. Stilul şi temele abordate în cartea Fapte reflectă, fără dubiu, aceeași paterni- 
tate literară ca Evanghelia după Luca. Luca oscilează între stilul prozei greceşti contempo- 
rane cu el și un stil de greacă ebraizată, puternic influențat de *Septuaginta. 

Autorul afirmă că a fost martor ocular al câtorva evenimente de importanță secun- 
dară (vezi comentariul la Fapte 16:10) și că, prin urmare, a avut acces direct la surse de 
prima mână pentru majoritatea informaţiilor prezentate, iar pentru restul s-a documen- 
tat în detaliu (Luca 1:1-4). Ideea avansată de cercetători moderni, anume că pronumele 
„noi” folosit în Fapte ar însemna altceva decât prezența nemijlocită a lui Luca, reflectă 
o teză modernă, nicidecum atenţie la specificul secolului I, căci în lucrările istorice din 
Antichitate „noi” nu este aproape niciodată folosit în mod fictiv. 

Odată ce acceptăm posibilitatea ca unul dintre tovarășii de călătorie ai lui Pavel să fi 
fost autorul scrierii, tradiția conform căreia Luca (un medic, Col. 4:4) ar fi autorul Luca- 
Fapte este în deplină concordanţă cu această ipoteză și confirmă și puţinele date disponi- 
bile despre persoana lui Luca. Câţiva termeni din Luca-Fapte sunt folosiți uzual în litera- 
tura medicală, deși majoritatea apar și în alte contexte, deci numai limbajul ca atare nu ar 
putea dovedi paternitatea literară a lui Luca. Medicii făceau uneori parte din clase sociale 
inferioare, putând fi chiar sclavi, însă în general aveau o educație temeinică; se poate ca 
prezența femeilor în acest domeniu (în special ca moașe) să îi fi făcut pe medici mai con- 
știenți de preocupările femeilor (așa cum se dovedește a fi Luca-Fapte). 

Data. Majoritatea cercetătorilor datează Luca-Fapte între anii 70 şi 90, mai puțini, în 
anii 60 şi încă și mai puțini o plasează într-o perioadă mai târzie. Având în vedere că 
Fapte se opreşte înainte de moartea lui Pavel, unii cercetători au sugerat că Fapte (Şi, prin 
urmare, și Luca sau ipotetica sa ciornă mai timpurie, proto-Luca) a fost scrisă înainte de 
anul 64 d.H. Alţii, bazându-se pe Luca 21, propun o dată după anul 70 d.H., afirmând că 
istoria relatată în Fapte se opreşte în jurul anului 62 d.H. din motive literare sau din sim- 
plul motiv că Luca avea nevoie doar de precedente legale pozitive. (Cartea Fapte nu este o 
biografie a lui Pavel, iar Luca avea toate motivele să îi pună punct într-un moment de apo- 
geu, atunci când *Evanghelia ajunge la Roma.) Nu există dovezi concludente în sprijinul 
uneia sau alteia dintre ipoteze, însă, de vreme ce Luca a folosit în mod evident drept sursă 
Evanghelia după Marcu, datarea Luca-Fapte în anul 62 d.H. ar pune sub semnul întrebării 
datarea obișnuită a Evangheliei lui Marcu, în anul 64 d.H. Din acest motiv, precum și 
datorită posibilelor aluzii la distrugerea anterioară a Templului, majoritatea cercetătorilor 
datează Luca-Fapte mai târziu, cândva după anul 70. Nici datarea cărţii lui Marcu, nici cea 
a lucrării Luca-Fapte nu este certă, însă comentariul de față acceptă, cu titlu provizoriu, 
datarea acesteia din urmă în prima jumătate a anilor 70. Datele ulterioare par mai puțin 

probabile. Având în vedere că Fapte amintește cu oareșice detalii o serie de răscoale a 
căror menționare ar fi fost contraproductivă — în afara situației când autorul nu ar fi putut 
evita realitatea lor faptică — nu încape îndoială că această scriere reflectă amintiri recente, 
ce trebuiau aduse în discuţie. (Acuzaţia că Pavel s-ar face vinovat de incitare la revoltă, 
din 24:5, i-a deranjat pe cei loiali ordinii romane şi, în plus, trebuia să se explice cumva 
continuarea răscoalelor în timpul cât el era arestat, cât și ca urmare a executării sale.) 

Scopul: legal. Unul dintre scopurile lucrării este să inventarieze precedentele legale 
constant favorabile primilor creștini. În cartea Fapte, toate curțile de judecată romane îi 
declară pe creștini nevinovați, iar această dare de seamă i-a impresionat în așa măsură pe 
unii învăţaţi, încât au sugerat chiar că Luca a scris cartea Fapte cu intenţia de a furniza un 
dosar care să fie folosit în beneficiul lui Pavel. Totuși, Fapte este o *narațiune, iar nu o listă 
de spețe. Mai probabil, Luca citează o largă varietate de precedente legale, din diferite 
curți locale de judecată (precedente utile, însă nu obligatorii), din același motiv pentru 
care *Josephus procedează la fel, în apărarea iudaismului: pentru a căuta să demonstreze 
că creștinii ar trebui să se bucure de protecție legală permanentă în imperiu. În acest fel, 
Luca le furnizează creştinilor muniţie legală (Luca 21:15) și deschide drumul avocaţilor 
și filosofilor creștini de mai târziu, precum Tertulian și *lustin Martirul, care aveau să 
pledeze pentru tolerarea creștinismului. Faptul că arestarea lui Pavel şi câteva discursuri 
ale sale ocupă ultimul sfert al cărții Fapte dovedește cât de important este pentru Luca să 
răspundă acuzațiilor neîntemeiate care îi sunt aduse apostolului. 

Scopul: apologetic. Dimensiunea apologetică a cărții Fapte nu se limitează la legea 
romană sau la cazul lui Pavel. Întreaga istorie a fost scrisă cu un scop; a fost influențată de 
“retorică şi (în mai mică măsură) de convențiile literare și dramatice mai generale și a fost 
folosită, printre altele, şi pentru a ilustra anumite principii morale. Josephus se folosește de 
istorie ca justificare pentru Dumnezeu și pentru Israel după războiul din 70 d.H.; *Plutarh 
şi *Titus Livius o folosesc pentru a da învățăminte morale; chiar și * Tacitus scrie din pos- 
tura unui aristocrat ce tânjește după grandoarea vechii Rome. Istoria ce urmărește o temă 
sau un subiect de interes (istoria Bisericii, istoria socială, istoria afro-americană) nu este cu 
niciun chip mai puţin istorie doar pentru că are un anume interes sau o perspectivă editori- 
ală. Scopul apologetic urmărit de Luca este promovat adesea în discursurile redate în carte. 

Cartea Fapte acționează pe mai multe fronturi: evanghelia înfruntă curțile romane de 
judecată, filosofii greci, agricultorii din Asia rurală, precum și alte persoane, pe fiecare 
pe limba lui și nimic nu îi poate pune stavilă. O temă majoră este relația creștinismului 
cu iudaismul. Religiile antice erau respectate în virtutea vechimii lor și, în acest context, 
creștinii trebuiau să demonstreze că *Vechiul Testament era cartea lor de căpătâi și că ei 
reprezentau vocea autentică a iudaismului (în pofida faptului că mare parte a comunității 
iudaice contesta, în vremea lui Luca, această pretenţie). Luca dezvoltă tema aceasta, pre- 
zentând împlinirea unor motive vechi-testamentare. 

Specia literară: lucrare istorică. Majoritatea cercetătorilor consideră Fapte o monogra- 
fie istorică, adică o lucrare istorică focalizată asupra unui anumit subiect (spre deosebire de 
numeroasele opere istorice în mai multe volume, ce abordează subiecte vaste). Istoricilor 
li se îngăduia o mare flexibilitate în privinţa detaliilor, însă era de dorit ca ei să prezinte 
fidel corpul principal al povestirii, în măsura în care dispuneau de surse acurate. Potrivit 

standardelor antice, Luca dă dovadă de o precizie scrupuloasă cu privire la sursele folosite 
în Evanghelia sa (Luca 1:1-4) și poate fi considerat la fel de demn de încredere în Fapte, 
unde afirmaţiile sale pot fi adesea confruntate cu epistolele lui Pavel (dintre care puţine îi 
erau accesibile). Unele secțiuni din Fapte includ şi relatări ale unor martori oculari, per- 
soane care au călătorit alături de Pavel; contrar opiniei unora dintre cercetători, în nara- 
țiunile antice, pronumele „noi” chiar înseamnă, în mod literal, „noi”. Luca este un editor 
extrem de atent care, dacă nu ar fi avut intenţia să se includă între tovarășii lui Pavel, nu 
ar fi permis păstrarea pronumelui „noi” preluat din vreo sursă anterioară. Pronumele la 
persoana I apar atât în scrierile istorice (precum cele ale lui Josephus), cât și în „romanele“ 
epocii, însă numai lucrările istorice aveau prologuri istorice (Luca 1:14; Fapte 1:1-2). 

Mulţi autori de scrieri istorice căutau să folosească un stil antrenant, plin de viață, la 
fel ca romancierii; astfel, menţionarea „strategiilor narative” din comentariul de față nu 
înseamnă altceva decât că Luca a fost un scriitor bun, nicidecum că ar fi fost un istoric ine- 
xact. Totuşi, el a fost un istoric cu un stil mai popular și mai puțin retoric decât majoritatea 
istoricilor antici cunoscuți; la fel ca ei, Luca era interesat de prezentarea unei istorisiri coe- 
rente, însă, spre deosebire de ei, nu îl interesa să facă paradă de o retorică excesivă. Rolul 
de „istoric” nu constituia o profesie în sine și era asumat de multe persoane educate. Chiar 
și istoricii de elită, care erau oratori profesioniști, cum este cazul lui Tacitus, rămâneau 
fideli relatării evenimentelor cât le permiteau sursele lor (şi se preocupau de substanța 
discursului, chiar dacă asta nu presupunea o abordare literalistă). 

Chestiunea istoricității discursurilor necesită un comentariu special. Scriitorii antici nu 
consemnau niciodată discursurile cuvânt cu cuvânt (cf. chiar și Fapte 2:40); dacă erau pre- 
zenţi, își luau notițe, surprindeau esența și apoi se lăsau călăuziți de cunoașterea stilului 
vorbitorului (atunci când le era cunoscut) și a tehnicilor adecvate de elaborare a discursuri- 
lor. Uneori, istoricii inventau discursuri (așa cum face Josephus în cazul unui discurs ținut în 
Masada, când nu mai rămăsese în viaţă niciun martor credibil), dar se foloseau de tema de 
bază a discursului, atunci când aveau acces la ea. Munca de editare a lui Luca scoate la iveală 
o serie de teme comune în discursurile apostolice de proclamare a Evangheliei din cartea 
Fapte, dar, pe deasupra, putem fi siguri că ele reflectă tot ceea ce știa Luca despre cuvântă- 
rile și tiparul cuvântărilor care se ţineau în respectivele contexte. Discursurile din Fapte sunt 
deosebit de importante pentru scopul cărții; ele alcătuiesc, în linii mari, un sfert din carte. 

Probabil că Luca-Fapte este mai aproape de standardul istoriilor greco-romane, decât 
restul evangheliilor, care prezintă mai multe similitudini cu biografiile antice. În vreme 
ce Matei, Marcu și loan au scris în genul biografiilor antice, cel de-al doilea volum al lui 
Luca dovedește că el a scris și în stilul lucrărilor istorice. Unele istorii în mai multe volume 
cuprindeau unul sau două volume consacrate unui anumit personaj; privit individual, 
un asemenea volum putea fi citit ca o biografie, însă, citit în ansamblul operei, trebuia 
considerat parte a unei istorii mult mai ample.Ca dimensiuni, Luca și Fapte sunt apro- 
ximativ egale cu Evanghelia lui Matei, în timp ce Marcu e cam jumătate, iar loan două 
treimi, sugerând că au fost scrise pe suluri de lungime standard (Matei, Luca şi Fapte erau, 
fiecare, aproape de lungimea maximă a unui sul obișnuit, între 9,75-10,6 m [32-35 ft]). 
În primul său volum, Luca scrie despre Isus; în cel de-al doilea, scrie despre activitatea 
*Duhului în *bisericile evreiești și în cele ale *neamurilor, îndeosebi prin intermediul lui 

Petru și al lui Pavel. Mulţi scriitori din vechime obișnuiau să compare personaje, ca parte a 
tehnicii istoriografice (*Plutarh este cunoscut îndeobște pentru crearea, în biografiile sale, 
a unor paralele între personaje romane și grecești; poate mai la subiect, 1 Împ. 17-2 Împ. 
13 pare a-l compara pe Ilie cu succesorul său, Elisei.) 

Mesajul. Pe lângă temele deja menţionate și pe lângă accentul specific lui Luca pe 
rugăciune, semne şi minuni și *Duhul Sfânt, întreaga carte a lui Luca este structurată în 
jurul evanghelizării lumii (1:8), în cuprinsul cărţii existând șase sau opt afirmaţii rezuma- 
tive care prezintă răspândirea *evangheliei (vezi 6:7; 9:31; 12:24; 16:5; 19:20; 28:31). Pentru 
Luca, scopul ultim este comunicarea interculturală și evanghelizarea mondială, iar forța 
indispensabilă pentru a duce această sarcină la îndeplinire este *Duhul Sfânt. 

Comentarii. Pentru contextul discutat aici, vezi mai în detaliu Craig S. Keener, Acts: 
An Exegetical Commentary, 4 vol., Grand Rapids, Baker Academic, 2012-. Numeroase alte 
comentarii oferă informaţii utile privind contextul biblic, printre ele numărându-se C.K. 
Barrett, A Critical and Exegetical Commentary on the Acts of the Apostles, 2 vol., Edinburgh, 
T & T Clark, 1994-1998; Darrell L. Bock, Acts, BECNT, Grand Rapids, Baker Academic, 
2007; F.F. Bruce, The Acts of the Apostles: The Greek Text with Introduction and Commentary, 
ed. a 3-a, Grand Rapids, Eerdmans, 1990; James D.G. Dunn, The Acts of the Apostles, Valley 
Forge, PA, Trinity Press International, 1996; Joseph A. Fitzmyer, The Acts of the Apostles: 
A New Translation with Introduction and Commentary, AB 31, New York, Doubleday, 1998; 
Luke Timothy Johnson, The Acts of the Apostles, SP 5, Collegeville, MN, Liturgical Press, 1992; 
Mikeal C. Parsons, Acts, PCNT, Grand Rapids, Baker Academic, 2008; și Ben Witherington 
III, The Acts of the Apostles: A Socio-Rhetorical Commentary, Grand Rapids, Eerdmans, 1998. 
Alte lucrări utile pentru studierea contextului sunt, în mod special: Bruce Winter, ed., The 
Book of Acts în Its First Century Setting, 6 vol., Grand Rapids, Eerdmans, 1993-, toate vol.; 
Eckhard ]. Schnabel, Early Christian Mission, 2 vol., Downers Grove, IL, IVP Academic, 2004; 
şi F.J. Foakes Jackson și Kirsopp Lake, ed., The Beginnings of Christianity, 5 vol., 1933; repu- 
blicată, Grand Rapids, Baker, 1979. Printre numeroasele exemple de monografii excelente 
pe teme punctuale amintim: Loveday C.A. Alexander, Acts în its Ancient Literary Context: 
A Classicist Looks at the Acts of the Apostles, LNTS 298, Londra, T & T Clark International, 2005; 
Colin J. Hemer, The Book of Acts in the Setting of Hellenistic History, ed. Conrad H. Gempf, 
WUNT 49, Tubingen, Mohr Siebeck, 1989; Youngmo Cho, Spirit and Kingdom in the Writings 
of Luke and Paul: An Attempt to Reconcile these Concepts, Waynesboro, GA, Paternoster, 2005; 
Martin Hengel și Anna Maria Schwemer, Paul Between Damascus and Antioch: The Unknown 
Years, Louisville, KY, Westminster John Knox, 1997; Osvaldo Padilla, The Speeches of 
Outsiders in Acts: Poetics, Theology and Historiography, SNTSM 144, Cambridge, Cambridge 
University Press, 2008; Stanley E. Porter, Paul in Acts, Peabody, MA, Hendrickson, 2001; 
Brian M. Rapske, The Book of Acts and Paul in Roman Custody, Grand Rapids, Eerdmans, 
1994; Rainer Riesner, Paul's Early Period: Chronology, Mission Strategy, Theology, Grand 
Rapids, Eerdmans, 1998; și Clare K. Rothschild, Luke-Acts and the Rhetoric of History: An 
Investigation of Early Christian Historiography, WUNT 2.175, Tubingen, Mohr Siebeck, 2004. 


1:1-5 
Pregătirea pentru plecare 


Într-o lucrare în două volume, se obișnuia 
ca autorul să recapituleze tema sau finalul 
primului volum, la începutul celui de-al 
doilea. Astfel, Fapte 1:1-14 recapitulează 
Luca 24:36-53, multe aspecte fiind reluate 
mai detaliat. Istoricii aveau libertatea de a 
expune materialul cu propriile lor cuvinte 
și de a parafraza, iar cititorii considerau 
modul diferit de exprimare din cele două 
volume ale aceleiași lucrări drept o variaţie 
menită a facilita lectura, iar nu o neglijență 
accidentală. (Totodată, acest tipar ar trebui 
să ne avertizeze să nu aplicăm așteptările 
moderne privind citatele ad litteram lucrări- 
lor antice, pe care nimeni nu le citea în felul 
acesta.) 

1:1. Aceasta nu este o manieră atipică de a 
începe un al doilea volum. „A început” este 
o formulă tipică pentru stilul lucan și ar 
putea reflecta, pur și simplu, o figură de stil 
semitică sau koine (dialectul grec comun), 
însă din punct de vedere teologic ar putea 
indica faptul că Fapte continuă relatarea 
lucrărilor înfăptuite de Isus prin interme- 
diul *Bisericii. Teofil era, probabil, *patro- 
nul sau sponsorul scrierii, căruia Luca i-o și 
dedică în mod oficial (așa cum se obișnuia; 
vezi comentariul la Luca 1:34). Un scriitor 
putea, de asemenea, să-și dedice opera ori- 
cărei persoane de rang înalt care ar fi putut 
ajuta la punerea în circulație a acesteia sau 
al cărei nume, în dedicație, ar fi fost consi- 
derat de folos pentru răspândirea lucrării. 
Teofil era un nume uzual pentru evreii din 
*diaspora și desemnează, neîndoielnic, 
o persoană reală; deși numele înseamnă 
„iubitor de Dumnezeu”, în vremea aceea 
nu se pomenea ca o operă să fie dedicată 
unor personaje simbolice. 

1:2-3. Luca 24 prezentase o selecție de 
dovezi, iar cele patruzeci de zile de aici 
(poate imaginea în oglindă pentru Luca 
4:2) permite un interval pentru lucrarea 
galileeană despre care se vorbește în cele- 
lalte evanghelii. Și grecii doreau ca epi- 
faniile (sau apariţiile) zeilor sau zeițelor 
lor să fie atestate de martori oculari, însă 

apariţiile respective nu erau în mod neechi- 
voc fizice sau susținute de o perioadă atât 
de lungă de contact personal. 

1:4. Sintagma tradusă prin „pe când se afla 
cu ei” apare literal sub forma „pe când 
luau sarea împreună”, dar acesta era deja 
o expresie idiomatică pentru părtașia la 
masă. Masa luată împreună era semnul 
suprem de apropiere fizică (în multe tradi- 
ţii evreiești, îngerii nu puteau mânca pro- 
priu-zis hrană umană; cf. Luca 24:42-43) 
și de intimitate (vezi comentariul la Luca 
5:29-32). 

1:5. *Duhul Sfânt era asociat atât cu purifi- 
carea (de aici „*botezul”), cât și cu înțelep- 
ciunea sau cu *profeția, în anumite ramuri 
ale iudaismului antic. Însă, de regulă, 
accentul se punea pe abilitatea de a proroci 
(de a vorbi în numele lui Dumnezeu, sub 
inspirația Lui), iar Luca subliniază înde- 
osebi acest rol al Duhului (vezi mai ales 
2:17-18). 


1:6-11 
Venirea și plecarea 


1:6. Aceasta era cea mai firească întrebare 
pe care i-o puteau pune *ucenicii lui Isus. 
De ceva vreme, El vorbea despre “împărăție 
(1:3), iar toate referirile *vechi-testamentare 
la revărsarea *Duhului fuseseră făcute în 
contextul restaurării lui Israel (Is. 32:15; 44:3; 
Ezec. 36:25-28; 37:14; 39:29; Ioel 2:8—3:1). 
1:7. Vezi Matei 24:36. Autorii *apocaliptici 
evrei considerau adesea că istoria e împăr- 
țită în epoci stabilite de către Dumnezeu, 
însă uneori recurgeau la propriile calcule 
ale acestor epoci ca să prezică apropierea 
sfârșitului. Isus spune că Tatăl a stabilit 
vremea aceea, însă nu a dezvăluit-o nimă- 
nui. Unele izvoare evreiești considerau că 
ascultarea oamenilor poate grăbi sfârșitul; 
altele, că Dumnezeu a stabilit o anumită 
vreme, ce nu se poate schimba. (Cum mare 
parte din iudaism accepta atât suverani- 
tatea lui Dumnezeu, cât și voința omului, 
aceste opţiuni nu se excludeau neapărat 
una pe cealaltă.) 

1:8. Deşi vremea restaurării Israelului 
ar putea rămâne necunoscută, misiunea 

finală încredințată israeliților, aceea de 
a fi martori unși cu Duhul Sfânt (Is. 42:1, 
4, 6; 43:10-12; 44:3, 8) le este dată acum. 
Prin urmare, ucenicii trebuie să-și asume 
rolul de rămășiță profetică în mijlocul 
lui Israel, iar martorii lui Dumnezeu din 
Isaia sunt acum martorii lui Isus. (Chiar 
și atunci când Israelul era neascultător de 
Dumnezeu, El Și-a păstrat mereu o rămă- 
șiță; vezi comentariul la Rom. 11:1-5.) În 
Luca-Fapte, „puterea” este adesea mani- 
festată prin vindecări și exorcizări (Luca 
4:36; 5:17; 6:19; 8:46; 9:1; Fapte 3:12; 4:7; 6:8; 
10:38), care pot fi interpretate ca semne ale 
epocii împărăției (Is. 35:5-6 în Luca 7:22). 
Diferite texte antice desemnează diverse 
locuri ca fiind „marginile pământului”. 
Scriitorii aveau deseori în vedere Etiopia 
(8:27; cf. Luca 11:31), însă, în cartea Fapte, 
obiectivul strategic pe termen scurt este 
Roma (acest fiind, poate, sensul expresiei 
în *Psalmii lui Solomon 8:15), pentru a avea 
un impact rapid asupra imperiului. Pe de 
altă parte, în perspectiva pe termen lung, 
se are în vedere întreaga omenire (Ps. 67:1, 
7; Is. 45:22; 49:6; 52:10). Scriptura anunţă 
această misiune (Luca 24:45-49), mai ales în 
Isaia, cu accentele sale, menționate anterior 
(vezi îndeosebi Is. 49:6, citat în Fapte 13:47). 
Mulţi scriitori evrei descriau Ierusalimul 
drept centrul lumii (cu siguranţă, din per- 
spectivă teologică). Numeroși specialiști 
consideră versetul 1:8 un enunț rezumativ 
sau o schiţă a cărții Fapte; multe documente 
antice includeau asemenea afirmaţii (ade- 
sea, mult mai detaliate decât cea a lui Luca). 
1:9-11. Istorisirile grecești menționează 
diferiți eroi care s-au înălțat la ceruri, de 
obicei murind și devenind zei (de exemplu, 
Hercule, pe rugul funerar). Pentru Luca 
însă, înălțarea la cer este numai o confirmare 
a statutului lui Isus după “înviere, o încoro- 
nare a împăratului ce fusese, de la bun înce- 
put, atât uman, cât și divin. Relatările evre- 
iești despre Ilie (din Vechiul Testament) și 
alții (din tradiţiile de mai târziu) care au fost 
ridicați la ceruri dovedesc că cititorii evrei 
erau familiarizați cu ideea de înălțare; însă, 
iarăşi, există o diferenţă între proslăvirea 
unui om evlavios și proslăvirea Domnului, 


menirea lor fiind aceea de a chema întreaga 
omenire la credinţa în El. Îngerii urcau și 
coborau din ceruri, însă contemporanii lui 
Luca nu priveau aceste mișcări angelice 
drept evenimente excepționale. (ludaismul 
vorbea, de asemenea, în mod figurat despre 
Înţelepciunea divină care urcă sau coboară, 
însă niciodată într-un context *narativ, căci 
Înţelepciunea era o personificare, iar nu un 
personaj istoric). 

Cea mai clară înălţare la cer cunoscută 
poporului evreu din Scripturi era cea a 
lui Ilie, istorisită în 2 Împărați 2. În același 
context Elisei, succesorul lui Ilie, a primit o 
măsură dublă din duhul lui Ilie, pentru a 
ducemai departe misiunea acestuia (2:9-10). 
Aici, înălțarea lui Isus pregătește calea 
pentru împuternicirea profetică a Bisericii 
(Fapte 2:17-18), de către Duhul care Îi 
dădea putere lui Isus. 

Moise îl desemnase pe losua să îi con- 
tinue lucrarea, Ilie pe Elisei, iar *rabinii și 
filosofii își împuterniceau discipolii. Acest 
model de succesiune dădea naştere, oca- 
zional, așa-numitelor „narațiuni despre 
succesiune”, care descriau transmiterea 
mai departe a chemării unui învăţător. 
Înălţarea la ceruri a lui Isus, petrecută 
imediat după trimiterea din 1:8, îi lasă pe 
credincioși ca succesori ai Săi, responsabili 
cu îndeplinirea slujbei evanghelizării mon- 
diale, până la întoarcerea Sa în același trup 
de slavă (1:11). În relatările despre înălțări, 
norii contribuiau la înălțarea ca atare; aici, 
gândul ne duce la norul slavei divine (în 
texte precum Ezec. 10:4, dar mai ales Dan. 
7:13, folosit în Luca 21:27). Îngerii (la fel ca 
preoții și alţii) erau descriși adesea ca pur- 
tând veşminte albe (ex.: Dan. 10:5; 1 Enoh 
71:1; 2 Mac. 11:8). 


1:12-14 
Întâlnirea de rugăciune 


Socotind cele cincizeci de zile dintre Paşte 
și sărbătoarea Cincizecimii, și scăzând 
timpul petrecut de Isus în mormânt și cele 
patruzeci de zile din 1:3, probabil că această 
întâlnire a durat aproape o săptămână. 
(În tradiţia Bisericii, posibil pe baza acestui 


pasaj, se spune că ea a avut loc cu zece zile 
înainte de Cincizecime.) 

1:12. Muntele Măslinilor era locul unde se 
așteptau evreii să vină Domnul (Zah. 14:4: 
cf. Zah. 14:5, evocat în Luca 9:26). Muntele 
era situat cam la 800 m [1/2 mi] est faţă de 
Templu, ridicându-se câteva sute de metri 
peste înălțimea sanctuarului - distanță 
comparabilă „drumului în ziua de sabat”, 
care era de două mii de coţi (estimată, une- 
ori, la 900 m [2880 ft]). (*Esenienii aveau o 
unitate de măsură mai scurtă, însă unita- 
tea folosită de Luca corespunde tradiţiei 
adoptate, probabil, în mod uzual de iudeii 
religioşi.) Această expresie este folosită ca 
unitate de măsură pentru lungime, iar nu 
pentru a indica faptul că era o zi de sabat. 
1:13. Zona bogată a Ierusalimului era 
Orașul de Sus, unde casele aveau mai frec- 
vent camere de sus spațioase. Deși în multe 
case palestiniene camerele de sus nu erau 
altceva decât un fel de pod, textele antice 
consemnează întruniri la care participă un 
mare număr de înţelepţi, şi care au loc în 
camere de sus mai spaţioase. 

Lista cu numele celor doisprezece vari- 
ază ușor de la un text din *Noul Testament 
la altul. Însă documentele comerciale din 
acea perioadă dovedesc că se obișnuia ca 
oamenii să fie identificați prin două nume, 
putând fi folosite oricare dintre ele sau 
ambele, simultan. Inserarea cuvântului 
„frate” înaintea numelui lui lacov, din tra- 
ducerea KJV (v. și GBV), este puţin proba- 
bilă; inscripţiile antice folosesc exprimări 
greceşti de genul „Iuda din Iacov” cu sen- 
sul „Iuda, fiul lui Iacov”. Unii interpretează 
cuvântul „zelot” ca termen tehnic folosit în 
vremea lui Luca, însă ar putea însemna și 
„cel plin de zel pentru *Lege”. 

1:14. Luând în calcul cele patruzeci de zile 
din 1:3, timpul petrecut de Isus în mormânt 
și cele cincizeci de zile dintre Paşte şi săr- 
bătoarea Cincizecimii, deducem că *uce- 
nicii au așteptat vreme de aproape o săp- 
tămână. Dată fiind tendinţa societății de a 
minimaliza rolul public al femeii, partici- 
parea cu drepturi egale a femeilor merită 
remarcată. Pe de altă parte, nu exista nea- 
părat o segregare între femei și bărbaţi în 

timpul slujbelor religioase din “sinagogă, 
așa cum au susținut unii. Textul nu trebuie 
înțeles în sensul că fiecare individ s-ar fi 
rugat fără întrerupere, ci că se înălțau mai 
multe rugăciuni decât în mod obișnuit; 
altminteri, Luca nu ar fi avut niciun motiv 
să menţioneze acest lucru. 


1:15-26 
Înlocuirea unui apostol apostat 


Din punct de vedere simbolic, era impor- 
tant să se rămână la un număr de doispre- 
zece lideri, deoarece se făcea astfel trimitere 
la restaurarea poporului lui Dumnezeu (cf. 
Luca 22:30). Atunci când comunitatea cel 
mai probabil *eseniană a *Manuscriselor de 
la Marea Moartă a ales un grup de lideri care 
includea şi doisprezece persoane cu statut 
distinct (cf. 1 QM 2.1-2; 11Q19 57.11-13), 
s-a dorit ca acesta să fie un simbol al fap- 
tului că respectiva comunitate reprezenta 
adevărata rămășiță a lui Israel, credin- 
cioasă lui Dumnezeu chiar dacă restul 
poporului devenise apostat. Isus Își alesese 
doisprezece ucenici cu statut special pen- 
tru a sublinia același aspect; prin urmare, 
trebuia revenit la această cifră de lideri ofi- 
ciali, cel puţin până când toată lumea avea 
să înţeleagă scopul pentru care grupul 
număra exact doisprezece membri. Iuda își 
pierduse locul ca urmare a apostaziei. 
1:15. Potrivit unei tradiţii evreiești cu 
datare incertă, în vremea lui Ezra, 120 de 
bătrâni au transmis pentru prima oară 
*Legea generaţiei următoare. Pe de altă 
parte, Manuscrisele de la Marea Moartă 
cereau să existe un preot la fiecare zece 
bărbați, deci este posibil ca 120 să fie numă- 
rul de persoane de care s-ar fi putut îngriji 
eficient o echipă de doisprezece lideri; s-ar 
putea ca ceilalți ucenici să nu se fi adunat 
toți laolaltă, în același timp. Este posibil 
ca Luca să fi consemnat numărul lor doar 
pentru a sublinia că se strânseseră și mulți 
alții, pe lângă cei doisprezece. 

1:16-17. Folosirea unui termen de gen mas- 
culin, „bărbaţți” (NTR; aici și în multe alte 
pasaje din cartea Fapte) era o modalitate 
grecească uzuală de adresare către adunări 

numeroase și nu excludea cu necesitate 
prezenţa femeilor (cf. 1:14). Poporul evreu 
credea că Scriptura „trebuie să se împli- 
nească” și că Dumnezeu este suveran peste 
evenimentele istoriei. Scriitorii greco-ro- 
mani foloseau soarta ca instrument pentru 
construirea intrigii, însă Luca socotește că 
istoria se desfășoară în concordanţă cu sco- 
purile lui Dumnezeu, revelate în Scriptură. 
1:18-19. *Digresiunile erau uzuale în litera- 
tura antică; aici, Luca apelează la o scurtă 
digresiune. Istorisirea are anumite trăsă- 
turi comune, dar şi distinctive, cu Matei 
27:1-10; aceste similitudini şi diferenţe pot 
fi explicate pornind de la faptul că cei doi 
autori consemnează detalii distincte și că 
istoricii antici tratau cu lejeritate astfel de 
detalii. (Unele farse antice despre tentative 
de sinucidere povestesc cum sfoara s-a 
rupt în timp ce omul încerca să se spân- 
zure, însă asemenea istorisiri erau de obicei 
născociri și, în cel mai bun caz, erau rare în 
realitate! Mai plauzibil ar fi că Luca descrie 
soarta cadavrului, după ce sfoara de care 
atârna a fost tăiată.) 

1:20. „Este scris” era o formulă uzuală 
ebraică, prin care se introducea un citat. 
Aici, Petru ar putea face uz de principiul 
interpretativ evreiesc gal vahomer, un argu- 
ment de tipul „cu cât mai mult”: dacă psal- 
mistul (Ps. 69:25; 109:8) a putut vorbi astfel 
despre acuzatorii sus-puși ai celor drepți, 
în general, cu cât mai mult se aplică acest 
principiu întruchipării răutăţii, trădătoru- 
lui lui *Mesia? (Autorii *Noului Testament 
aplică în mod adecvat multe dintre ideile 
din Ps. 69, un psalm despre dreptul care 
suferă, la persoana lui Isus.) 

1:21-22. În Antichitate, ca și în zilele noastre, 
martorii oculari (cf. 1:8) erau foarte impor- 
tanţi; de aici nevoia de a alege pe cineva 
care fusese alături de Isus de la *botezul 
până la “învierea Sa. În *Vechiul Testament 
era folosită o expresie idiomatică (a merge 
„de colo-colo” cu alţii) care conota liberta- 
tea de mișcare și legătura strânsă. 

1:23. Numele duble (sau, în cazul lui Iosif 
Barsabas, chiar triple) erau destul de obiș- 
nuite, îndeosebi când era vorba de nume 
uzuale (precum Iosif), care necesitau 


lămuriri suplimentare. „Barsabas” este un 
cuvânt *aramaic ce înseamnă „fiul sabatu- 
lui”; în mod normal, un asemenea nume 
era atribuit cuiva născut în ziua de sabat. 
1:24-25. Grecii şi romanii pretindeau ade- 
sea că anumite zeități știau sau vedeau o 
situaţie sau alta, iar iudaismul accentua 
în mod repetat omnisciența adevăra- 
tului Dumnezeu. ludaismul afirma că 
Dumnezeu cunoaște inimile oamenilor 
(Ps. 7:9; ler. 17:10), iar unii Îl numeau pe 
Dumnezeu „Cel care cercetează inima”. 
1:26. În Vechiul Testament, dar și în 
Manuscrisele de la Marea Moartă, sorțul 
era folosit adesea pentru a-l alege pe cel 
care trebuia să îndeplinească o îndatorire 
specială (1 Cron. 24:7; 25:8); romanii și 
grecii, dar și alte popoare, trăgeau la sorți 
cu același scop. Sorțul era folosit şi pentru 
luarea altor decizii (așa procedau rabinii, 
istoricul evreu *Josephus și alții), iar în 
cercurile grecești, ca o formă de divinație. 
Poporul evreu folosea sorțul deoarece cre- 
dea în suveranitatea lui Dumnezeu (în lona 
1:7, Dumnezeu a făcut ca metoda aceasta 
să funcţioneze și la păgâni, pentru a da în 
vileag; neascultarea lui Iona; cf. şi Est. 3:7), 
deși orice formă de divinație era interzisă. 
Pentru tragerea la sorţi se puteau folosi pie- 
tre sau fragmente de vase de lut, uneori cu 
anumite marcaje, aşezate într-un recipient 
(vas sau pungă); fragmentul care desemna 
persoana căutată cădea pe jos când reci- 
pientul era scuturat sau cineva extrăgea 
obiectul care stabilea un anumit rezultat. 


2:14 
Dovezile Cincizecimii 


Specialiștii au comparat unele dintre sem- 
nele pogorârii *Duhului din Fapte 2:14 cu 
revelarea “Legii pe muntele Sinai, cu alte 
teofanii și îndeosebi cu așteptările privind 
vremea de pe urmă. (Multe dintre așteptă- 
rile evreilor cu privire la sfârșitul vremurilor 
sunt prezentate ca fiind împlinite în Noul 
Testament, deoarece *Mesia cel promis al 
*Împărăţiei venise şi înviase.) În poporul 
evreu, revărsarea Duhului era asociată 
îndeosebi cu sfârșitul veacurilor (1:6), iar 


unele dintre semnele date de Dumnezeu în 
Ziua Cincizecimii denotă că, într-un anume 
sens, deși Împărăţia nu se desăvârșise încă 
(1:6-7), puterile sale fuseseră declanșate 
odată cu prima venire a lui Mesia (2:17). 
2:1. În *Manuscrisele de la Marea Moartă, 
Cincizecimea era celebrată ca sărbătoare a 
reînnoirii legământului; unele texte cele- 
brează darea Legii pe Muntele Sinai, însă 
respectivele surse sunt mai târzii decât 
Faptele apostolilor. Unii comentatori au 
sugerat că Luca are în vedere o paralelă 
între darea Legii de către Moise şi trimite- 
rea Duhului de către Isus, însă alții argu- 
mentează că în Fapte 2 nu există suficiente 
detalii care să sugereze că Luca stabilește o 
legătură între cele două evenimente — chiar 
dacă unii creştini evrei înaintea lui e posibil 
să le fi corelat. Poate că motivul real — sau, 
cel puţin, principalul motiv — pentru care 
menționează sărbătoarea are legătură cu 
mulțimea care se strânsese cu acest prilej, 
semnificativă atât ca număr, cât şi ca diver- 
sitate geografică; vezi comentariul la 2:5. 
2:2. Altundeva, Dumnezeu folosește vântul 
ca simbol al Duhului Său, care va readuce 
morții la viaţă, cu prilejul restaurării vii- 
toare a lui Israel (Ezec. 37). Acest simbol 
atestă iruperea în istorie a ceea ce era anti- 
cipat pentru viitor. 

2:3. Teofaniile din *Vechiul Testament 
(inclusiv la Sinai, Ex. 19:18) au fost uneori 
însoţite de furtună (cf. 2:2) sau foc. Mai 
mult decât atât, Dumnezeu Şi-a revărsat 
gloria peste fiecare tabernacul în care a ales 
să locuiască înaintea exilului (Ex. 40:34-35; 
1 Împ. 8:10-11). Însă focul era folosit și 
pentru a descrie judecata iminentă a lui 
Dumnezeu, din ziua mâniei Sale, și astfel, 
putea sluji ca semn al viitorului (Is. 66:15; 
cf. comentariul la Luca 3:16). (Alţii au 
sugerat o aluzie la utilizarea focului pentru 
purificarea metalelor; cf. Mal. 3:2-3.) 

2:4. Unii (îndeosebi cei care pun mare 
accent pe aluziile la Sinai din acest text) con- 
semnează interpretarea ebraică străveche 
potrivit căreia Dumnezeu a dat Legea, pe 
Muntele Sinai, mai întâi celor șaptezeci de 
popoare ale *neamurilor, fiecăruia în limba 
sa. Anumiți cercetători au adus în discuție 

exemple de vorbire incoerentă din alte cul- 
turi, ca paralelă la această vorbire în limbi, 
însă, în ziua de azi, majoritatea cercetători- 
lor consideră neconvingătoare presupusele 
paralele din antichitatea greco-romană. 
Luca prezintă cuvântarea de aici nu ca pe 
o vorbire incoerentă, ci ca act de închinare 
în limbi pe care apostolii nu le cunosc și 
atrage atenţia asupra contextului vechi-tes- 
tamentar, referitor la darul *profeţiei (vezi 
comentariul la 2:16-18). Închinarea în alte 
limbi, inspirată divin, cadrează cu amplul 
accent pus de Luca pe genul de cuvântare 
inspirată divin şi care suprimă granițele 
culturale (a fi martori, în 1:8). 


2:5-13 
Popoarele din Ziua Cincizecimii 


Cea mai logică plasare pentru întâlnirea 
descrisă aici de Luca sunt curțile Templului, 
unde existau mulțimi atât de numeroase 
cărora să li se predice (2:41). Dacă *uceni- 
cii continuau să se întâlnească în „camera 
de sus” din 1:13 (detaliu controversat, de 
altfel) înseamnă că se aflau în apropierea 
Templului și se puteau muta cu ușurință 
în curţile acestuia; numai în Orașul de Sus 
al Ierusalimului, în apropierea Templului 
existau camere de sus foarte spațioase. 

2:5. Mulţi evrei din toată lumea romană și 
partă se adunau pentru cele trei sărbători 
principale (Sărbătoarea Corturilor, Paștile 
și Cincizecimea). Cum Cincizecimea era 
sărbătorită la doar cincizeci de zile după 
Paști, unii vizitatori din diaspora, care 
cheltuiseră mult pentru pelerinajul la 
lerusalim, pe care îl puteau face arareori, 
rămâneau acolo pe parcursul celor șapte 
săptămâni dintre sărbători. Cincizecimea 
era probabil cea mai puţin populară dintre 
cele trei sărbători ce prilejuiau pelerinaje, 
însă *Josephus atestă că totuși orașul era 
și atunci foarte aglomerat. Pe lângă cei 
care rămâneau între sărbători, și alți evrei 
din diaspora veneau în orașul „mamă” al 
poporului lor (vezi comentariul la 6:1). 

2:6-8. Evreii din Parţia vorbeau *aramaică; 
cei din Imperiul Roman, limba greacă. 
Însă mulţi dintre ei erau familiarizați cu 

limbile și dialectele locale vorbite în zonele 
limitrofe cetăților lor. (Chiar și majoritatea 
evreilor palestinieni stăpâneau bine două 
limbi, așa cum se întâmplă astăzi cu locui- 
torii multor regiuni ale globului.) 

2:9-11. Cu toate că toți aceștia sunt evrei, 
ei fac parte, cultural și lingvistic, din multe 
popoare; rămânând fidel temei principale 
(1:8), Luca subliniază faptul că, încă de la 
întemeierea ei ca o comunitate distinctă, 
*Biserica a fost împinsă de Duhul, antici- 
pativ, spre diversitate multiculturală sub 
domnia lui Cristos. 

Printre precedentele propuse pentru 
lista de popoare prezentate aici, cel mai 
convingător este că Luca doar a actualizat 
lista cu numele popoarelor din Geneza 10. 
Fiind prima listă de acest fel din Biblie, era 
precedentul cel mai la îndemână pe care 
Luca îl avea în comun cu ascultătorii săi. 
Popoarele din Geneza 10 au fost, chiar în 
următorul capitol, împrăștiate la turnul 
Babel, acolo unde Dumnezeu le-a judecat, 
făcându-le să nu se mai poată înţelege; 
aici, Dumnezeu transformă judecata într-o 
minune care transcende bariera lingvistică. 

Mulţi evrei exilați în spațiul mesopota- 
mian nu se mai întorseseră acasă, iar majo- 
ritatea acestora locuiau în Parţia. De ase- 
menea, mulți evrei trăiau în provinciile din 
Asia Mică, în Siria, precum şi în Alexandria 
și în Cirena, în nordul Africii; cu privire la 
evreii din Roma, vezi comentariul la 28:17; 
vezi, de asemenea, termenul „*prozelit” în 
glosar. Denumirea „arabi” se aplică în mod 
special nabatenilor, locuitori ai unui regat 
cu capitala la Petra, deşi nabateenii erau 
răspândiţi pe un teritoriu vast, mulți dintre 
ei trăind inclusiv în Pereea, ţinut cârmuit 
de Irod Antipa. Ierusalimul avea legături 
comerciale intense cu Nabateea. Deşi naba- 
tenii erau în mare parte păgâni, evreii reu- 
șiseră să-i convertească pe unii la iudaism. 
2:12-13. Întrebările răuvoitoare erau ceva 
obișnuit, iar oratorii trebuiau să deprindă 
abilitatea necesară de a ieși din jocul dis- 
prețuitor al răutăcioșilor. Scena are loc în 
luna aprilie, iar culesul viei se încheia la 
începutul toamnei; vorbind (literal) des- 
pre „must”, interpelatorii își bat joc, nu 


încearcă să facă o afirmație faptică. Uneori 
scriitorii antici descriau inspirația în ter- 
meni din sfera beţiei; grecii credeau în 
inspirația dăruită de zei în stare de transă 
și în mod special *Philon, un scriitor evreu 
puternic influențat de ideile greceşti, a 
scris despre beţia divină. Astfel de expe- 
riențe transcendente (fie ele inspirate de 
Dumnezeu sau declanșate de posedarea 
demonică) păreau uneori, pentru privitori, 
extaze asemănătoare beţiei. Unele ideologii 
erau denunţate ca forme de nebunie (vezi 
comentariul la 26:24-25). (Deşi beţia era 
obișnuită la petrecerile greceşti, ea era pri- 
vită cu ochi răi în Palestina iudaică.) 


2:14-21 
Profeția despre Cincizecime 


2:14-15. În societatea greco-romană, ora- 
torii se ridicau de obicei în picioare atunci 
când vorbeau. „Bărbaţi [dintr-o anumită 
localitate/regiune]” era o formă foarte obiş- 
nuită de adresare directă, în discursurile 
antice. Petru răspunde la întrebări (2:12-13) 
în ordine inversă. Oamenii se îmbătau de 
obicei noaptea (cf. 1 Tes. 5:7), la petreceri, 
nu la ora 9 dimineața; este drept că puteau 
fi mahmuri dimineața, dar extrem de rar se 
întâmpla ca cineva să se poarte la ora aceea 
ca și cum ar fi fost beat. 
2:16-18. „Aceasta” (2:16) se referă la vor- 
birea în limbi (2:6, 12), despre care Petru 
spune că împlinește mesajul lui Ioel despre 
*Duhul *profeţiei, sugerând poate un argu- 
ment implicit de tipul gal vahomer („de la 
mai mic, la mai mare”): dacă Duhul poate 
să îi inspire să vorbească în limbi pe care nu 
le cunosc, cu cât mai mult i-ar putea inspira 
să transmită cuvântul lui Dumnezeu în 
limba lor maternă? Viziunile și visele erau 
cu precădere o activitate profetică, iar 
Petru subliniază acest aspect adăugând „și 
vor profeți” (NTR) la sfârșitul versetului 
2:18 (expresie pe care nu o găsim în Ioel). 
Petru interpretează cuvintele „după 
aceea” din Ioel (2:28) cu sensul de „în zilele 
de pe urmă”, o sintagmă care în profeți 
însemna, de obicei, după ziua Domnului 
(Is. 2:2, Mica 4:1), ceea ce se potrivește 


contextului lui Ioel (Ioel 2:30-3:3). Având 
în vedere că epoca viitoare trebuia să fie 
inaugurată prin venirea lui *Mesia, ea 
fusese deja inaugurată, cel puţin dintr-un 
anumit punct de vedere, pentru că Mesia, 
Isus, venise — fapt pe care avea menirea să 
îl demonstreze revărsarea Duhului asupra 
urmașilor Săi. În altă parte, Luca scoate în 
evidenţă depășirea barierelor despre care se 
vorbește aici (genul și vârsta), dar mai ales 
lucrarea cu impact asupra tuturor popoare- 
lor, sugerată prin expresia „orice făptură”. 
2:19. Ioel 2:30 conţine cuvântul „minuni”, 
dar nu și „semne“; se poate ca Petru să fi 
adăugat „semne” din dorinţa de a arăta că 
pe pământ au avut loc măcar câteva dintre 
semnele indispensabile (Fapte 2:22; cf. Deut. 
26:8). „Sânge, foc și stâlpi de fum” intră cu 
precădere în câmpul semantic al războiului. 
2:20-21. În Ioel, soarele se va întuneca, iar 
luna își va schimba culoarea mai ales din 
pricina invaziei lăcustelor (şi/sau a oame- 
nilor) (Ioel 2:2, 10; 3:15). Petru sugerează 
că, într-un sens anticipativ, această vreme 
de pe urmă a mântuirii lui Dumnezeu pen- 
tru Israel a început deja. Vorbirea în limbi 
atestă că Duhul profeției a venit, ceea ce 
dovește că mântuirea a venit, ceea ce con- 
firmă că epoca mesianică a început și, în 
consecinţă, că Mesia a venit. 

Petru întrerupe aici citatul din Ioel, însă 
îl reia de la ultima propoziţie din Ioel 2:32 
(„în oricât de mare număr îi va chema 
Domnul”), la finalul predicii sale (Fapte 
2:39). Prin urmare, predica lui Petru este o 
tălmăcire convenţională evreiască (*midra- 
șică) a ultimei propoziții citate de el, și 
răspunde întrebării: Care este numele 
Domnului, pe care ar trebui ei să Îl cheme? 
În textul ebraic, cuvântul „Domnul” de aici 
este numele sacru al lui Dumnezeu (Iahve), 
pe care cititorii dintr-o *sinagogă din luda 
l-ar fi pronunţat ca pe cuvântul folosit pen- 
tru „Domnul” (Adonai); în textul grecesc, pe 
care îl citează probabil Petru pentru a dia- 
loga cu publicul său vorbitor de mai multe 
limbi, apare, pur și simplu, cuvântul grecesc 
pentru „Domnul”, însă toți ascultătorii săi 
cunoscători ai Scripturii știau prea bine că, 
în acest context, el înseamnă „Dumnezeu”. 

2:22-A0 
Predicarea din Ziua Cincizecimii 


Kenneth Bailey a încercat să demon- 
streze că predica lui Petru este organizată 
ca un *chiasm elaborat, o structură lite- 
rară de paralelism invers: A. Isus pe care 
L-aţi răstignit (2:23, 36b); B. David spune 
„Domnul... este la dreapta mea” (2:29; 34b); 
C. David a murit/nu s-a înălțat la cer (2:29, 
34a); D. David a profețit/prezența Duhului 
este dovedită (2:30a, 33c); E. Dumnezeu 
a jurat/promisiunea Duhului (2:30b, 33b); 
F. *Cristos întronat (2:30c, 33a); G. David a 
anticipat/cei unsprezece mărturisesc (2:31, 
32b); H. *Învierea lui Isus (2:31b, 32a); |. Isus 
nu a putrezit (2:31cd). Punctul G stabileşte 
legătura dintre mărturia ucenicilor și împu- 
ternicirea profetică (vezi comentariul la 1:8). 
2:22. Vezi comentariul la 2:19. Uneori ora- 
torii făceau apel în mod explicit la fapte 
deja cunoscute de ascultătorii lor. Și pri- 
mul exod fusese caracterizat de „semne și 
minuni” (Deut. 26:8). 

2:23. Atât evreii, cât și majoritatea *nea- 
murilor admiteau că în viața omului există 
unul sau mai multe planuri divine. Evreii 
din perioada timpurie nu considerau că 
planul suveran al lui Dumnezeu și alege- 
rea și responsabilitatea omului se exclu- 
deau reciproc. Răstignirea era o modalitate 
de execuţie deosebit de rușinoasă, pe care 
romanii o aplicau mai ales sclavilor și pro- 
vincialilor din clasele de jos. Unii antise- 
miţi au folosit texte precum 2:23 pentru a 
ataca poporul evreu, la modul general, însă 
critica lui Petru ce viza responsabilitatea 
lor colectivă (cf. uciderea prin intermediul 
altora din 2 Sam. 12:9) nu este cu nimic mai 
dură decât cea a profeților din *Vechiul 
Testament (ex.: Amos, Isaia, leremia) și nici 
nu poate fi folosită în mod just ca și cum 
ar fi. 

2:24. Fără a trece cu vederea moartea lui 
Isus (2:23), Petru se concentrează îndeosebi 
asupra “învierii Sale; de regulă, discursu- 
rile pivotau în jurul subiectului central. 
El derivă expresia „legăturile morții” din 
Vechiul Testament (ex.: 2 Sam. 22:6 [2 Regi, 
BOR], LXX); verbul folosit, a fi „dezlegat” 

sau „eliberat” de acestea ar putea reflecta 
o expresie semitică din Vechiul Testament. 
2:25-28. Petru citează Psalmul 16 pen- 
tru a-și formula teza pe care dorește să o 
transmită (dezvoltată în Fapte 2:29-32): 
Dumnezeu urma să Îl ridice pe *Mesia din 
morţi. Învierea lui Isus, neafectat de putre- 
ziciune, împlinește cele mai înalte năzuinţe 
ale psalmului. 

2:29-31. Petru argumentează că psalmul 
nu se poate referi la David, deoarece tru- 
pul acestuia văzuse putrezirea (se descom- 
pusese). (În afara Ierusalimului, fusese 
dedicat un mormânt în onoarea lui David, 
alături de un altul pentru profetesa Hulda.) 
De fapt, psalmul se referă la descendentul 
desăvârșit al lui David, despre care majo- 
ritatea oamenilor considerau că era, prin 
definiție, Mesia, împăratul uns, (Fapte 
2:30; Is. 9:6-7; ler. 23:5-6; cf. Ps. 89:34; 
Ps. 132:11). 

2:32. După ce dă importanța cuvenită 
Scripturii, Petru declară că el și tovarășii săi 
au fost martori oculari la împlinirea ei de 
către Isus, iar mărturia lor este confirmată 
de revărsarea Duhului, care nu are nicio 
altă explicaţie biblică (2:16-21, 33). 

2:33. În Vechiul Testament, Dumnezeu Își 
revarsă Duhul (în Fapte 2:17-18, după cum 
arătase în mod explicit în Ioel 2:28-29); aici, 
rolul lui Isus este proslăvit (vezi comenta- 
riul la 2:34-35). 

2:34-35. Comentatorii evrei corelau adesea 
texte plecând de la o propoziţie sau un 
cuvânt comun (principiul purta numele 
gezerah shavah). Astfel, Petru aduce în 
discuţie Psalmul 110:1, un pasaj cu un 
mesaj mesianic mai explicit, care include 
sintagma „la dreapta” şi vorbește despre 
înălțare la fel ca Psalmul 16. (Comentatorii 
care văd aici o paralelă cu Moise fac apel 
la o tradiţie evreiască potrivit căreia Moise 
s-a înălțat la ceruri pentru a primi *Legea; 
însă textul are un înțeles mai clar atunci 
când este considerat o simplă tălmăcire a 
psalmului respectiv.) În arta Orientului 
Apropiat antic, uneori dușmanii înfrânți 
erau  iînfățișați stând sub picioarele 
învingătorului. 


2:36. Petru demonstrează că cel înviat, din 
Psalmul 16, este același pe care, în Psalmul 
110, David Îi numește „Domnul“. Prin 
urmare, El poartă numele „Domnului“, 
menţionat de Ioel (2:32; vezi comentariul la 
Fapte 2:21). 

2:37-38. Vezi „*pocăinţă” și „*botez” în 
glosar. Petru îi învață pe oameni cum să 
cheme numele Domnului (2:21): fiind bote- 
zați în numele lui Isus. De vreme ce botezul 
era un semn de convertire la iudaism rezer- 
vat îndeobște păgânilor, cerința lui Petru 
trebuie să îi fi ofensat pe ascultătorii săi 
evrei și va fi fost un atentat la respectabi- 
litatea lor. Petru cere o mărturisire publică, 
radicală a convertirii, iar nu o rugăciune 
privată care nu angajează în niciun fel, 
pentru o mântuire fără obligații. Expresia 
„în numele lui Isus” deosebește acest tip 
de botez, care necesită credință în Cristos, 
de alte botezuri din vechime; formularea 
aceasta înseamnă nimic altceva decât că 
persoana care este botezată Îl mărturisește 
pe Cristos. (Cartea Fapte folosește întot- 
deauna expresia alături de „a fi botezat” — 
diateza pasivă, niciodată cea activă; astfel, 
ea nu indică, cel mai probabil, o formulă 
rostită asupra persoanei botezate, ci mai 
degrabă o confesiune a credinţei celui care 
primeşte botezul; vezi 2:21 și 22:16). 

Deși diferite facțiuni din iudaism puneau 
accent pe diferite aspecte ale Duhului (ex.: 
purificare și înțelepciune în *Manuscrisele 
de la Marea Moartă, sau “profeția, în 
cazul rabinilor sau multe altele), iar scri- 
erile lui Luca subliniază îndeosebi Duhul 
care dă inspirație și profeţii, opinia lui 
Luca coincide cu a altor scriitori din 
*Noul Testament: lucrarea Duhului este, 
din punct de vedere teologic, unitară (cf. 
comentariul la 8:14-15). 

2:39. Cei care au citit întreaga carte Faptele 
apostolilor vor bănui că expresia „cei 
care sunt departe” se referă la *neamuri 
(Is. 57:19; cf. Fapte 2:17), deși probabil că 
Petru îi are în vedere pe evreii împrăștiați 
în afara Palestinei. Această revărsare uni- 
versală a Duhului era rezervată, în Vechiul 
Testament, pentru zilele de pe urmă și se 
aștepta ca ea să continue pe tot parcursul 


acelei perioade. Sursa de unde Luca preia 
formularea este Isaia 57:19. 

2:40. Istoricii din vechime editau și rearan- 
jau discursurile; nu le citau ad litteram (şi 
nici nu ar fi fost posibil, în afară de cazul 
când discursurile erau scurte — *oratorii 
vorbeau, uneori, ore în şir — și vorbitorul 
îi oferea autorului textul scris al cuvân- 
tării.) Cei mai buni istorici se limitau la a 
comunica chintesența subiectului, atât cât 
le permiteau sursele disponibile. Astfel, 
Luca rezumă ideea centrală a lui Petru. 
Îndemnul de aici aminteşte de Deuteronom 
32:5, pasaj care deplânge, de asemenea, 
o generație pervertită (folosind aceeași 
descriere în *Septuaginta). 


2:41-A7 
Puterea Cincizecimii 


Istoricii antici includeau, uneori, para- 
grafe rezumative (cum se întâmplă aici, în 
2:41-47). Relatarea lui Luca despre revăr- 
sarea *Duhului culminează cu o comuni- 
tate a credincioșilor transformați. Se poate 
ca Luca să folosească aici o altă structură 
chiasmatică: 


A Oamenii se întorc la Cristos (prin procla- 
mare, 2:41) 
B Închinare și mese comune (2:42) 
C Punerea în comun a posesiunilor 
materiale (2:44-45) 
B' Închinare şi mese comune (2:46) 
A' Oamenii se întorc la Cristos (prin com- 
portamentul credincioșilor, 2:47) 


2:41. Pornind de la estimarea lui *Josephus, 
că în toată Palestina ar fi existat aproxi- 
mativ șase mii de *farisei, cele trei mii de 
convertiri la nou-apăruta mișcare pentru 
Cristos nu reprezentau deloc un început 
slab! Totuşi, vorbim de un procent limitat; 
chiar și neluând în calcul pelerinii veniți 
la sărbătoare, probabil că în perioada 
aceea, populaţia Ierusalimului se ridica 
la cel puțin șaptezeci de mii de locuitori 
(unii estimează optzeci și cinci de mii; 
spre deosebire de estimările timpurii, care 
propuneau o cifră mai mică). Muntele 
Templului dispunea de multe bazine de 


Fapte 2:40-43 


spălare, folosite de credincioși pentru a 
se curăța conform ritualului; prin urmare, 
sub supravegherea generală a *apostolilor 
puteau avea loc rapid *botezuri în masă. 
2:42. În Antichitate, majoritatea grupurilor 
speciale luau masa împreună (asociați- 
ile grecești, frățiile fariseilor etc.). Totuși, 
multe asociații grecești se întruneau pentru 
mese comune doar o dată pe lună (spre 
deosebire de 2:46). Această practică creștină 
timpurie a meselor zilnice (mai puțin prac- 
ticabilă în împrejurările ulterioare din Noul 
Testament) este, deci, demnă de atenţie. 

Părtășia la masă denota intimitate și încre- 

dere. La mesele comune din Antichitate 
exista muzică şi alte forme de divertisment, 
dar aveau loc și discuții și chiar prelegeri; 
subiectul de discuţie recomandat de evreii 
pioși era Scriptura. Având în vedere con- 
textul acesta și mai cu seamă ceea ce spune 
textul despre învățătură și rugăciune (care, 
probabil, include participarea la rugăciu- 
nile din Templu - 3:1), părtăşia creștină 
timpurie se focaliza mai cu seamă pe închi- 
narea privată, împărtășire și învățătura din 
Scriptură şi din mesajele apostolilor, spre 
deosebire de formele pe care le îmbracă în 
Occidentul modern. 
2:43-45. Limba greacă folosită aici de Luca 
seamănă cu limbajul folosit de *pitagoreici 
și de alţii pentru a descrie comunitatea ide- 
ală, utopică; alții fac comparaţie cu idealul 
antic al „prietenilor” care își pun lucrurile 
în comun. Luca descrie fără echivoc acest 
stil de viaţă într-o lumină pozitivă, ca un 
rezultat al revărsării Duhului. 

Unele grupări evreiești, precum cea care 
locuia la *Qumran, adoptau un model 
similar cu cel atribuit pitagoreicilor și își 
încredințau toate bunurile în mâna lideri- 
lor comunităţii, pentru a se putea retrage cu 
totul din societate. Diferenţele dintre cele 
două tipare sunt limpezi: creştinii nu se 
retrag din societate și, după câte se pare, își 
vând proprietăţile pentru a împlini anumite 
nevoi, pe măsură ce acestea apar (4:34-35), 
continuând să își folosească propriile case 
(deși adesea deveneau locuri de întâlnire 
pentru confrații creștini, 2:46). Aceste acţi- 
uni nu reflectă un ideal “ascetic, aşa cum se 


Fapte 2:46—3:4 


întâmpla în unele secte grecești și evreieşti, 
ci dimpotrivă, indică atitudinea radicală de 
a prețui mai mult oamenii decât posesiu- 
nile materiale, de a recunoaște atât ei, cât și 
proprietățile lor că aparțin lui Isus (cf. 4:32). 
Pare-se că acest comportament s-a perpe- 
tuat în rândul creștinilor, inclusiv în prima 
partea a secolului II și că multă vreme a fost 
luat în derâdere de elitele păgâne (păgânii 
săraci apreciau această purtare și uneori 
se converteau datorită ei) până ce, într-un 
final, valorile păgâne au copleșit Biserica. 
2:46-47. Spre deosebire de întâlnirile zilnice 
descrise aici, asociațiile grecești (breslele de 
negustori etc.) se întâlneau adesea numai o 
dată pe lună. Templele se numărau printre 
cele mai spaţioase şi mai la îndemână spa- 
ţii publice pentru întruniri, iar oamenii se 
strângeau de multe ori aici, în special sub 
colonade. Existau anumite ore stabilite 
pentru rugăciunea publică, cu prilejul jert- 
felor de dimineață și de seară (3:1). 


3:1-10 
Vindecarea în numele Lui 


După ce menționează minunile în 2:43, aici 
Luca vine cu cea mai strălucită exemplifi- 
care, înfăptuită cu prilejul rugăciunii de la 
Templu, la care participau (cf. 2:42, 46). 

3:1. Existau ceasuri speciale pentru rugă- 
ciune, odată cu jertfele de dimineață și de 
seară (cf. 2:42); timpul de rugăciune pentru 
jertfa de seară menționat aici era în jurul 
orei 3 după-amiaza. (“Manuscrisele de la 
Marea Moartă și alte surse mai târzii suge- 
rează existenţa și unui al treilea moment de 
rugăciune, probabil la apusul soarelui.) 

3:2-3. Se poate ca „Poarta Frumoasă” să 
fi fost numele popular al locului pe care 
documentele mai târzii îl numesc Poarta 
lui Nicanor (numită după donatorul 
său din Alexandria), acoperită cu bronz. 
“Josephus precizează că principala și cea 
mai mare poartă a Templului era făcută 
din cel mai scump bronz, mai frumos decât 
aurul (Istoria războiului... 5.201-204). (În 
schimb, unii identifică Poarta Frumoasă cu 
Poarta Şușan dinspre răsărit, însă pe baza 
unor surse care, probabil, datează cel mai 

devreme din secolul V.) Oricum, cert este 
că la această poartă se putea ajunge din- 
spre pridvorul sau porticul lui Solomon (cf. 
3:11). Orice poartă care dădea spre Curtea 
Exterioară sau spre Curtea Femeilor, aflată 
spre răsărit, găzduia pe treptele sale cerșe- 
tori care cereau de pomană celor care intrau. 

Cu toate că Scriptura le interzicea doar 

celor necuraţi să intre mai mult de atât 
în Templu, unii învățați (în baza reguli- 
lor valabile la *Qumran) suspectează că 
instituția Templului, interesată de purita- 
tea ceremonială, excludea persoanele cu 
dizabilități din curţile interioare. Cerşitul 
în locurile publice era ceva obișnuit în 
Antichitate, deși alte popoare nu puneau 
accent pe caritatea individuală în aceeași 
măsură ca poporul evreu. În iudaism, 
numai cei care nu puteau munci își câști- 
gau existenţa în felul acesta, însă caritatea 
era deosebit de apreciată, iar orbii sau cei 
care nu se puteau deplasa nu răbdau de 
foame, mai ales dacă stăteau în apropierea 
Templului. Infirmitățile congenitale erau 
considerate mai greu de vindecat decât 
celelalte (loan 9:32). 
3:4-10. De obicei, făcătorii de minuni din 
Antichitate se rugau sau invocau spiritele, 
mai curând decât să îi poruncească per- 
soanei bolnave să fie vindecată (și *Noul 
Testament recomandă rugăciune -— lac. 
5:14); însă în *Vechiul Testament găsim 
numeroase precedente pentru săvârși- 
rea de minuni prin simpla proclamare a 
numelui Domnului, după modelul pro- 
fetului care proclamă voia lui Dumnezeu 
(ex.: 2 Împ. 1:10; 2:14, 21-22, 24; 4:43; 
5:10). În acest context, „în numele lui Isus 
Cristos” înseamnă, probabil, „acţionând 
ca reprezentant al Său (îţi zic)” sau „Isus 
te vindecă” (Fapte 3:16; 4:10-12; 9:34; cf. 
comentariul la loan 14:12-14). Astfel, meri- 
tul și cinstea pentru vindecare I se acordă 
exclusiv lui Isus (la fel ca în 3:12-16). 

În lumea greco-romană, mulți oameni 
erau suspicioși cu privire la potenţialii șar- 
latani care îmbrăţișau o religie sau o filoso- 
fie pentru a strânge bogății pentru ei înșiși; 
lipsa de resurse materiale a *apostolilor 
(3:6) îi ajută să-și certifice sinceritatea. 


3:11-16 
Prilej pentru o predică 
Adesea semnele și minunile oferă, în cartea 
Faptele apostolilor, ocazii pentru a le vorbi 
oamenilor, însă Luca pune mereu accentul 
cu prioritate pe proclamarea veștii bune. 
3:11. De pe treptele Porții Frumoase, Petru, 
Ioan și cerșetorul străbat curțile Templului, 
către colonada dinspre răsărit, despre care 
se presupunea că ar fi fost un vestigiu din 
Templul lui Solomon (vezi comentariul la 
loan 10:23). 
3:12. Adesea evreii credeau că făcătorii de 
minuni înfăptuiau miracolele (ex.: adu- 
cerea ploii) graţie evlaviei lor deosebite. 
Luca subliniază faptul că *apostolii erau 
oameni obișnuiți, umpluţi de *Duhul lui 
Dumnezeu (Fapte 14:15). 
3:13. „Dumnezeul lui Avraam, Isaac și 
Iacov” era proslăvit în rugăciunile zilnice; 
„robul” (3:13, 26) face aluzie la robul din 
Isaia (vezi comentariul la Mt. 12:15-18), care 
a fost şi el „proslăvit” (“Septuaginta, Is. 49:3, 
5; 52:13). Vezi, în glosar, cuvântul „*Pilat”. 
3:14. În literatura ebraică, expresia „Cel 
sfânt” I Se aplica îndeosebi lui Dumnezeu; 
„Cel drept” era, de asemenea, un titlu 
uzual al lui Dumnezeu, deși fusese aplicat 
și în cazul lui Noe, Enoh, al unor *rabini și 
al altor persoane; Manuscrisele de la Marea 
Moartă îl numesc pe fondatorul mișcării 
„învățătorul neprihănirii”. De regulă, con- 
textul sugerează cui i se aplică respectivul 
titlu. Aici, s-ar putea aplica robului din 
Isaia evocat în Fapte 3:13; vezi Isaia 53:11. 
Cum vindecarea nu avusese loc în tim- 
pul unei sărbători, de astă dată mare parte 
din auditoriul lui Petru este alcătuit din 
locuitori ai lerusalimului sau ai Palestinei 
(spre deosebire de 2:23); însă acuzația 
colectivă împotriva ascultătorilor săi nu 
este mai aspră decât învinuirile profeților 
din *Vechiul Testament (ex.: Amos 2:6-3:8). 
Catalogarea unui revoluționar (Baraba) 
drept „ucigaș“ (cf. Luca 23:19) îi deose- 
bește categoric pe apostoli de oamenii care 
nutreau simpatii revoluționare. 
3:15. Titlul de „Prinţ” (NASB) sau „Autor“ 
(NTR) era folosit pentru întemeietorii și 

Fapte 3:11-20 


protectorii cetăților grecești, pentru căpe- 
teniile de clan sau judecătorii militari 
(Vechiul Testament), ori pentru comandan- 
ţii din fruntea oștilor; uneori, se aplica și 
eroilor divini greci, precum Hercule. Aici ar 
putea însemna liderul care deschide (prin 
*înviere) calea vieții (în opoziţie cu uciga- 
șul din 3:14), Cel care, prin efortul Său, le-a 
deschis tuturor care vin pe urma Lui calea 
spre viață. Exprimarea lui Luca face apel 
la ironie şi antiteză (mijloace literare uzu- 
ale): atunci când locuitorii lerusalimului au 
acceptat un ucigaș (3:14), ei L-au omorât pe 
Autorul vieţii. 

3:16-17. Vechiul Testament și iudaismul 
considerau păcatul intenţionat (Num. 
15:30-31) mult mai odios decât cel săvârșit 
din ignoranță (Num. 15:22-29), însă ambele 
erau ticăloase; de asemenea, ignoranţa față 
de adevărul lui Dumnezeu era privită ca 
păcat (ex.: Is. 1:3; 29:11-12; Osea 4:6). În 
Antichitate, majoritatea oamenilor erau de 
părere că ignoranţa reduce gradul de vino- 
văţie a celui care comisese o infracțiune. 
3:18. Uneori, învățătorii evrei de mai târziu 
afirmau în mod hiperbolic că întreg mesa- 
jul profeților se referă la epoca mesianică 
sau la restaurarea Ierusalimului ori la altă 
temă preferată de ei. Unii *rabini de mai 
târziu spuneau că un *Mesia va suferi și 
pomeneau de existența a doi mesia, unul 
care avea să sufere și unul care va domni, 
însă creştinii par să fi fost primii care au 
afirmat ideea unui Mesia care suferă. 

3:19. Învățătorii evrei nu se puseseră de 
acord dacă *pocăința lui Israel trebuia să 
preceadă restaurarea sa ultimă sau dacă 
Dumnezeu avea să o înfăptuiască pur şi 
simplu, la un moment prestabilit (sau, 
după cum părea posibil în teologia creș- 
tină timpurie, ambele variante, într-o anu- 
mită măsură). În mod normal, în scrierile 
profeților din Vechiul Testament, pocăința 
lui Israel trebuia să preceadă restaurarea; 
pășind pe urmele Vechiului Testament, şi 
unele tradiţii evreiești mai târzii (ex.: Cartea 
Jubileelor 1:15-18; 23:26-27) puneau accentul 
pe pocăinţa lui Israel, ca țel al istoriei. 
3:20-21. *Cristos nu avea să Se reîn- 
toarcă până la momentul stabilit pentru 

restaurarea lui Israel (1:6) și a lumii întregi. 
Filosofii *stoici vorbeau despre „ciclurile“ 
universului: în opinia lor, acesta era dis- 
trus periodic prin foc, după care renăștea. 
Însă poporul evreu aștepta restaurarea lui 
Israel; acesta era unul dintre mesajele cen- 
trale ale profeților Vechiului Testament (ex.: 
Is. 40:9-11; ler. 32:42-44; Ezec. 37:21-28; 
Osea 11:9-11; 14:4-7; Amos 9:11-15), iar 
Petru pare să aibă același lucru în vedere 
aici (vezi Fapte 1:6-7, deși cf. asocierile for- 
midabile din Is. 11:6-9; 65:17-18). 

3:22-23. Şi alte texte din Noul Testament 
aplică Deuteronomul 18:15 și 18 la per- 
soana lui Isus. Alte câteva surse (ex.: docu- 
mente *samaritene și Manuscrisele de la 
Marea Moartă) aplicau pasajul acesta la un 
viitor profet asemeni lui Moise. În primul 
secol, unii lideri, consideraţi profeți de 
către adepții lor, s-au străduit să reproducă 
minunile săvârşite de Moise sau Iosua 
(încercând să despartă Iordanul sau să pro- 
voace prăbușirea zidurilor Ierusalimului), 
probabil o dovadă a faptului că ei căutau 
să își asume acest rol. Josephus afirmă însă 
că miracolele lor nu au izbutit; învierea 
lui Isus Îl poziţionează într-o cu totul altă 
categorie. 

3:24-26. Ascultătorii lui Petru sunt, din 
punct de vedere spiritual, „fiii profeţi- 
lor”; referitor la profeţii, vezi comentariul 
la 3:18. Cum binecuvântarea lui Avraam 
pentru toate națiunile/familiile pământului 
(Gen. 12:3; 22:18) avea să vină prin inter- 
mediul lui Israel, robul (3:13) fusese trimis 
să fie binecuvântare mai întâi pentru ei. 


4:1-12 
Mustraţi aspru de către elitele 
religioase de la Templu 


4:1. *Saducheii dețineau controlul ierarhiei 
sacerdotale, precum şi al majorităţii preoți- 
lor ce slujeau la Templu. Sagan-ul sau căpi- 
tanul gărzii de la Templu (o poteră locală 
acceptată de romani și alcătuită din leviţi; 
cf. Neem. 13:22) este cunoscut și din alte 
izvoare și era, probabil, același funcționar 
care pe vremea Írod cel Mare purta titlul 
de „căpitan al regelui”. Tradițiile ulterioare 


precizează că era un aristocrat de rang 
foarte înalt din rândul saducheilor și, de 
asemenea, că se purta uneori foarte aspru, 
chiar şi cu gărzile din subordinea sa. 

4:2. Saducheii nu erau de acord cu doctrina 
fariseică a “învierii, însă *fariseii reprezen- 
tau o mai mică ameninţare la adresa lor 
decât creştinii, căci doctrina fariseică era 
doar o speranţă teoretică pentru viitor. Din 
perspectivă evreiască, mărturia apostolilor 
că o persoană fusese deja înviată din morți 
constituia o declaraţie potrivit căreia învie- 
rea fusese deja inaugurată. Oferind garan- 
ţii, nu doar dând învăţătură, în ce privește 
speranța viitoare a învierii, *ucenicii ame- 
ninţau statutul necontestat al saducheilor, 
ca lideri ai poporului. 

4:3. Petru și loan veniseră la Templu în jurul 
orei 3 după-amiază (cf. 3:1), deci acum soa- 
rele stătea să apună. Nemaifiind nevoiţi 
să facă faţă unuia care răsturna mesele în 
Templu, aristocrații se mulțumesc să res- 
pecte Legea și să aștepte până a doua zi 
pentru a-i judeca pe cei doi (procesele din 
timpul nopţii erau ilegale, iar majoritatea 
activităților obișnuite se încheiau înainte 
de apusul soarelui). 

4:4. Estimările privind populaţia Ierusa- 
limului în această perioadă variază între 
douăzeci și cinci de mii și optzeci și cinci 
de mii de locuitori; prin prisma cerce- 
tărilor recente, cifra mai mare pare mai 
aproape de realitate. *Josephus afirmă 
că în Palestina existau numai şase mii de 
*farisei. Prin urmare, un număr de cinci 
mii de „bărbaţi” creştini, în Ierusalim, 
fără a include femeile și copiii (potrivit cu 
termenul în greacă), este destul de însem- 
nat. (Oricine va fi făcut numărătoarea sau 
estimarea a folosit, pare-se, practica antică 
uzuală de a număra doar bărbaţii.) Având 
în vedere că mulțimea se afla în curtea din 
afară a Templului, cu siguranţă că printre 
cei convertiți s-au aflat și femei. 

4:5. Autorităţile evreiești menţionate aici 
reprezintă Sanhedrinul, curtea de judecată 
evreiască din lerusalim; se presupune că ei 
se strângeau într-o sala specială de ședințe, 
aflată în vecinătatea Templului. 


4:6. Aceşti oficiali erau bine-cunoscuți de 
toată lumea. La fel ca alţi scriitori din zilele 
sale (îndeosebi Josephus), Luca folosește 
termenul „*mare-preot” în sens larg, inclu- 
zând aici orice funcţionar din casa mare- 
lui-preot; în vremea aceea, Caiafa era, în 
mod oficial, mare-preot (vezi comentariul la 
loan 11:49; 18:13). *Rabinii și *Manuscrisele 
de la Marea Moartă (cât și alte izvoare, pre- 
cum 2 Baruh) creionează o imagine deloc 
măgulitoare a ultimei generaţii de artis- 
tocrați de la Templu, cu care cei dintâi nu 
au avut relații bune. Până și Josephus, el 
însuși aristocrat din lerusalimul primului 
secol, descrie abuzuri, comploturi și chiar 
violenţă în rândurile preoților de seamă. 
4:7. În istorisirile antice, scenele care pre- 
zentau procese erau modalităţi curente de 
construire a suspansului, alături de alte 
strategii, precum relatări despre pirați și 
diverse vitregii. Pe tot cuprinsul imperiu- 
lui, oamenii de rând îşi dădeau seama că 
sunt victimele deciziilor celor din elita soci- 
ală, care controlau instanțele de judecată, 
dar și majoritatea celorlalte instituții. 

4:8. În *Vechiul Testament, *Duhul 
se pogora adesea peste slujitorii lui 
Dumnezeu în vederea unor sarcini speci- 
fice (ex.: EX. 35:31, Jud. 14:6) şi este asociat 
frecvent cu *profeţia și cu discursul profe- 
tic (adică abilitatea de a transmite ceea ce 
spune Dumnezeu). 

4:9-12. Mântuirea „în numele” (v. 12) face 
aluzie la expunerea de mai devreme a lui 
Petru, pe marginea textului din loel 2:32 
(Fapte 2:21); termenul tradus prin „mân- 
tuire” include și sensul „a fi făcut întreg” 
(cu alte cuvinte, vindecarea omului — la fel 
și v. 9, la modul literal). De la Isus învă- 
tase Petru această modalitate de a folosi 
Psalmul 118:22, citat aici în versetul 11; 
vezi Luca 20:17. „Facerea de bine” (4:9) sau 
„fapta bună” (NTR) este, literal, o „binefa- 
cere”: un gest de bunătate pentru care, în 
mod normal, autorul său trebuia lăudat. 
În disputele legale antice, o persoană care 
putea demonstra că, de fapt, acuzatul era 
judecat pentru o acţiune demnă de laudă îi 
punea pe acuzatori într-o lumină proastă. 
Deseori, acuzatorii erau învinuiți ei înșiși 

de o infracțiune, iar aici răsturnarea de 
situație este simplă: elita Ierusalimului 
instigase la execuția lui Isus (cf. și, posibil, 
Josephus, Antichităţi iudaice 18.64). 


4:13-22 
Autoritatea lui Dumnezeu, iar nu 
cea ierarhică 


4:13. Membrii elitei au fost surprinşi de 
„îndrăzneala” sau „încrederea” *apostoli- 
lor. Adesea, moraliștii și filosofii apreciau o 
asemenea franchețe, o asemenea loialitate 
față de adevăr, fără teamă de consecinţe, 
chiar și în luările de cuvânt dinaintea câr- 
muitorilor. Profeţii biblici au dat adesea 
dovadă de o atitudine similară, care îi 
caracteriza și pe martiri (cf. 4 Mac. 10:5). 
„Necărturari“/,„neînvăţaţi” înseamnă fără 
vreo pregătire în *retorica greacă (discur- 
suri publice), spre deosebire de mare parte 
din aristocrația preoțească. (Putea, de ase- 
menea, să însemne că nu fuseseră instruiți 
sub oblăduirea unui rabin recunoscut — 
dacă aristocrații erau prea aroganti pentru 
a-L considera pe Isus un rabin recunoscut). 
Oamenii de rând nu se simțeau neapărat 
ofensați de această etichetă de „necărtu- 
rari”, însă erau conștienți că elitele îi dis- 
prețuiau. Mulţi filosofi greci populari obiș- 
nuiau să se laude cu pregătirea lor retorică 
și cu stilul de viață simplu, deci ceea ce îi 
frapează pe membrii Sanhedrinului ca slă- 
biciune a lui Petru și loan putea fi consi- 
derat un atu de către mulţi din cititorii lui 
Luca. Însă explicaţia îndrăznelii lor „necăr- 
turăreşti” este evidentă: fuseseră educați 
de Isus, și El îndrăzneț și „necărturar”. (Era 
de la sine înţeles că discipolii reflectau de 
obicei stilul de viaţă şi caracterul deprins 
de la învățătorii lor.) 

4:14-16. Atât ucenicii, cât și aristocrația pre- 
oțească știau că, din punct de vedere legal, 
nu exista niciun temei pentru a fi acuzați. 
Totuși, ca păzitori ai Templului, membrii 
aristocrației preoțești au autoritatea coerci- 
tivă necesară pentru a ține sub control ceea 
ce ei consideră învățături subversive, pro- 
clamate pe teritoriul despre care considerau 
că e sub jurisdiciția lor. Uneori, autoritățile 

se pliau pe sensibilitatea și preferințele 
populare, pentru a preveni tulburări în 
popor, însă îi disprețuiau pe demagogii 
care ademeneau gloata lipsită de spirit critic 
cu ceea ce elitele considerau lingușeală sau 
promisiuni deșarte. Unii învăţători evrei 
de mai târziu susțineau că minunile nu pot 
valida învățăturile cuiva, dacă acestea nu 
se armonizau cu propriile lor argumente 
deduse din Scriptură și din tradiție. 
4:17-18. Într-o societate care punea mare 
preţ pe onoare și rușine, membrii elitei 
și-ar fi pierdut reputația dacă ar fi îngă- 
duit ca apostolii să aibă ultimul cuvânt. 
Autorităţile din Imperiul Roman ar fi fost, 
probabil, mulțumite să execute liderul unei 
mișcări, dacă grupul rămas nu ameninţa 
stabilitatea socială. Deocamdată, apostolii 
nu constituie o ameninţare serioasă, motiv 
pentru care un simplu avertisment este 
considerat suficient. 

4:19-20. Filosofii stăruiau adesea că ascul- 
tarea de Dumnezeu este mai presus decât 
cea de oameni, iar purtarea în acord cu 
adevărul era mai presus decât respectarea 
conveniențelor sociale; Socrate, care refu- 
zase să tacă chiar și când era pradă dureri- 
lor morţii, a fost un exemplu remarcabil în 
acest sens. Profeții din *Vechiul Testament 
(precum Natan, Ilie și Ieremia, care i-au 
înfruntat pe regi, sau Urie, care a suferit 
martiriul — ler. 26:20-23) sunt exemple 
chiar mai elocvente. Unii au pus în prac- 
tică nesupunerea civilă nonviolentă (Dan. 
3:16-18; 6:10, 13); martirii Macabei, de altă 
parte, au reprezentat pilde remarcabile. 
Pentru cititorii lui Luca, fie ei de origine 
greacă sau iudaică, era limpede cine se află 
de partea dreptății. 

4:21-22. Cu toate că autoritățile orășeneşti 
bat în retragere, ele nu admit că ar fi făcut 
ceva rău, ceea ce le-ar fi atras ocara. Fariseii 
se bucurau de o mai mare popularitate în 
rândul oamenilor, în vreme ce *saducheii, 
clasa dominantă din punct de vedere 
politic, nu erau prea apropiați de popor. 
De obicei, elitele îi disprețuiau pe oratorii 
populiști, pe care îi considerau demagogi 
Și care aveau o influenţă extraordinară în 
rândul poporului. 


4:23-31 
Laudă în mijlocul persecuției 


4:23-24. Deşi corurile din piesele greceşti 
de teatru recitau versurile într-un glas, 
aici „într-un gând” (NTR, BRC, CLV) 
înseamnă, pur și simplu, „laolaltă, în uni- 
tate” (acelaşi cuvânt apare în 1:14; 2:46; 
5:12). Nu este vorba despre o liturghie 
unificată, care avea să devină standard în 
*sinagogi; nu există, printre cercetători, un 
acord unanim nici măcar cu privire la fap- 
tul că rugăciunile ar fi fost recitate la uni- 
son în acea perioadă istorică, în majoritatea 
sinagogilor palestiniene. Textul ar putea 
să sugereze, pur şi simplu, că o persoană 
inspirată de Duhul a condus rugăciunea. 
Titlul acordat aici lui Dumnezeu, de 
„Stăpân“ sau „Stăpân peste toate” era folo- 
sit pentru zeitățile menţionate în izvoarele 
greceşti și, mai relevant în acest context, 
pentru singurul Dumnezeu adevărat, în 
izvoarele ebraice. Rugăciunea începe cu 
recunoașterea suveranității lui Dumnezeu 
(puterea Lui de a răspunde la rugăciuni) 
cu versurile din Psalmul 146:6, pasaj ce 
preamăreşte credincioșia lui Dumnezeu în 
apărarea celor oprimați; El este mai mare 
decât potrivnicii lor. 
4:25-26. Psalmul 2 face referire, fără îndo- 
ială, la un descendent regal al lui David 
și se aplica specific lui *Mesia („unsul”), 
împotriva căruia se vor fi strâns cârmuito- 
rii. (Rabinii de mai târziu aveau să aplice 
textul acesta lui Gog și Magog, națiunile 
strânse împotriva lui Mesia și a Israelului). 
4:27-28. În versetul 27, credincioşii văd 
împlinirea acestei împotriviri în oponenții 
lui Isus (chiar și „noroadele” evreieșţi, deși 
psalmul se concentra asupra “neamurilor ). 
Și alți autori foloseau „Irod“ ca titlu pen- 
tru Irod Antipa (ex.: Josephus, Antichităţi 
iudaice 18.104—106, 243-255). Respingerea 
robului ar putea evoca Isaia (vezi Is. 53:3, 
7-9; comentariul la Fapte 3:13), îndeosebi 
în ce privește ungerea Sa despre care se 
vorbește aici (Is. 61:1; cf. Luca 4:18; Fapte 
10:38). Prin aceasta, ei recunosc faptul că 
opoziția față de Isus (și față de ei înșiși) face 
parte din voia lui Dumnezeu. Dumnezeu 


ce acționează prin „mâna Sa” reflectă ter- 
minologia * Vechiului Testament. 

4:29-31. Rugăciunile de răzbunare erau 
obișnuite în Vechiul Testament și în iudaism 
(vezi 2 Cron. 24:21-22; Ps. 109:6-20; Ier. 
15:15; vezi și Apoc. 6:10), însă aceasta este o 
rugăciune ce solicită credincioșie și îndrăz- 
neală (cf. Ps. 138:3). Uneori, textele antice 
vorbesc despre cutremurarea locului, ca 
răspuns la rugăciune; paralela cea mai evi- 
dentă pentru majoritatea ascultătorilor lui 
Luca erau teofaniile biblice (ex.: Ex. 19:18), 
în mod special cutremurarea casei lui 
Dumnezeu în contextul împuternicirii lui 
Isaia pentru a-și îndeplini misiunea (Is. 6:4). 
Deși iudaismul se lăuda cu relatări despre 
făcători de minuni excepționali, iar păgâ- 
nismul avea sanctuare locale de vindecare 
și câțiva magicieni, o asemenea mișcare în 
care oamenii îi acordă credit lui Dumnezeu 
pentru săvârşirea unor miracole atât de frec- 
vente, prin intermediul anumitor persoane 
(cf. Fapte 2:43; 5:12), este fără egal. 


4:32-37 
Continuarea trezirii spirituale 


La fel ca în 2:41—47, revărsarea *Duhului 
lui Dumnezeu descrisă în acest pasaj se 
soldează nu doar cu miracole și cu măr- 
turii rostite sub inspirație divină, ci și cu 
grijă concretă față de semeni și punerea 
în comun a posesiunilor materiale. Pentru 
context, vezi comentariul la 2:43-45. 
4:32-33. În *Vechiul Testament, bunăvoința 
și Duhul lui Dumnezeu puteau fi „peste” 
anumite persoane (cf. Num. 11:24-29; Ezec. 
11:5). 

4:34-35. În *Manuscrisele de la Marea 
Moartă, responsabilii comunității distri- 
buiau contribuţiile către fiecare membru 
în parte; sursele ulterioare sugerează că, 
în mare parte din iudaismul palestinian, 
cei responsabili de strângerea ajutoarelor 
făceau și distribuţia fondurilor care le erau 
dăruite. Pentru o discuție despre proprie- 
tatea comună a bunurilor, vezi și comenta- 
riul la 2:44-A45. 

4:36. Mulţi evrei locuiau în Cipru. „losif” 
era un nume evreiesc palestinian destul 

de uzual, motiv pentru care era necesară 
o poreclă. Cuvântul *aramaic „Barnabas” 
poate să însemne „fiul încurajării” (adică, 
unul care încurajează) sau, posibil, „fiul 
unui profet”, cu alte cuvinte, profet și 
predicator (cf. 13:1). În general, pore- 
clele se alegeau pentru a descrie trăsături 
personale. 

4:37. Donaţii precum cea a lui Iosif aveau 
loc frecvent (4:34), însă Luca dorește să 
prezinte un exemplu pozitiv înaintea celui 
negativ (5:1-11) și să introducă în scenă 
un personaj important (9:27). Antiteza 
exemplelor pozitive cu cele negative era 
o tehnică recomandată în oratoria şi scri- 
erea antică. Deși, potrivit *Legii Vechiului 
Testament, leviţii nu aveau terenuri în pro- 
prietate, totuși în primul secol acest lucru 
se întâmpla uneori (cf. rudele lui Barnabas 
din 12:12-13), iar unii, precum preoții 
saduchei, erau chiar bogați. 


5:1-11 
Cu privire la păcatul din tabără 


Scriitorii antici comparau adesea exem- 
plele pozitive cu cele negative; Luca îi pune 
față în față pe Barnaba (4:36-37) cu Anania 
și Safira (5:1-11). În *Vechiul Testament, 
păcatul unui singur om care păstrase prada 
de război pentru sine abătuse osânda asu- 
pra întregului Israel și pricinuise moartea 
multora, și numai după moartea păcăto- 
sului a căpătat Israel permisiunea de a 
porni iarăși la drum (los. 7). Atât puritatea 
colectivă a poporului, cât și importanța 
sincerităţii în declaraţiile de devotament 
absolut erau deosebit de serioase în ochii 
lui Dumnezeu. 

5:1. Anania (prelucrare a  ebraicului 
Hanania) era un nume uzual. „Safira” 
era, în schimb, rar și pare să fi fost purtat 
îndeosebi de femeile înstărite. Cum de 
obicei bărbaţii își luau soţii cu un statut 
social similar, putem deduce că acest cuplu 
poseda o avere peste medie. 

5:2-3. Probabil că termenul grecesc nos- 
phizo de aici reiterează Iosua 7:1, unde un 
bărbat „din popor” acționează în ascuns 
și păstrează niște bunuri care nu erau ale 

sale. Acan a păstrat câte ceva din bogăţiile 
interzise ale lerihonului, aducând astfel 
judecata peste întreaga adunare, până ce 
el și familia sa (care îi cunoștea fapta) au 
fost cu toții executaţi. Şi Ghehazi a primit 
bunuri, a minţit în legătură cu faptele sale 
şi a fost pedepsit (2 Împ. 5:27). 

5:4. În Antichitate, grupurile care cereau 
membrilor să își cedeze posesiunile mate- 
riale stabileau de regulă o perioadă de 
aşteptare, în care cel în cauză putea să își 
ia bunurile și să plece (vezi *Manuscrisele 
de la Marea Moartă și *pitagoreicii). Primii 
creștini acționează nu constrânși de vreo 
regulă, ci din dragoste, însă pasajul acesta 
tratează mult mai serios decât altele vina de 
a minţi cu privire la cedarea tuturor bunu- 
rilor în favoarea comunităţii. Manuscrisele 
de la Marea Moartă îl excludeau pe cel 
vinovat de o asemenea faptă de la mesele 
comune vreme de un an și îi reduceau rația 
de alimente cu o pătrime; aici, Dumnezeu 
aplică pedeapsa capitală. Atât 2 Împărați 
5:20-27, cât şi o inscripție grecească din 
Epidauros atestă că majoritatea popoarelor 
antice știau bine cât de periculos este să 
îi minți pe zei, pe Dumnezeu sau pe unul 
dintre reprezentanţii Săi. 

5:5. Dumnezeu proteja sfințenia taber- 
naculului lovindu-i pe loc pe preoții răi 
(Lev. 10:1-5). Judecăţile miraculoase erau 
recunoscute în tradiția grecească şi sunt 
frecvente în Vechiul Testament (ex.: Num. 
16:28-35; 2 Sam. 6:6-7; 2 Împ. 1:10, 12; 2:24; 
2 Cron. 26:16-21). De asemenea, aceste 
judecăţi miraculoase apar şi în tradiţia 
ebraică mai târzie; bunăoară, atunci când 
o femeie adulteră bea din apa amară din 
Templu (Num. 5), ea murea de îndată; se 
spune, de asemenea, că unii *rabini îi spul- 
berau pe învățăceii nesăbuiți cu o singură 
privire aspră. 

5:6. Anticii acopereau trupurile neînsuflețite 
pentru a păstra demnitatea celui decedat. 
Potrivit cutumei, oamenii erau îngropați în 
ziua morții, deși, în mod normal, soţia ar fi 
trebuit să știe despre înmormântare (5:7). 
Un alt detaliu posibil relevant aici: era nece- 
sar ca trupurile fără suflare să fie scoase din 
locurile sfinte (cf. Lev. 10:4-5). Posibil că 


Anania și Safira nu aveau un mormânt al 
familiei, deoarece încredinţaseră *Bisericii 
o mare parte din proprietăţile lor. 

5:7-11. În multe cazuri, Vechiul Testament 
(ex.: Deut. 21:21) și iudaismul mai târziu 
(*Manuscrisele de la Marea Moartă, rabi- 
nii etc.) recomandau pedeapsa cu moartea 
pentru ca alții „să fie cuprinși de frică” 
(v. 11), preîntâmpinând astfel fărădelegile 
ulterioare. Același efect îl aveau și jude- 
căţile miraculoase (Num. 16:34; 2 Împ. 
1:13-14). 


5:12-16 

Miracolele se intensifică 

Deși câţiva învățători din Antichitate erau 
cunoscuți și ca făcători de minuni, doar 
despre cei mai remarcabili dintre ei se 
povesteşte că ar fi înfăptuit miracole simi- 
lare celor atribuite aici *apostolilor (Ilie și 
Elisei fiind modelele biblice de referință 
pentru învățătorii evrei), iar aceste relatări 
nu provin din surse contemporane. Mai 
multe dintre sursele contemporane pun 
minunile respective pe seama zeităților 
găzduite de temple (pentru perspectiva 
creștină asupra acestora, vezi 1 Cor. 10:20). 
5:12. Cu privire la „porticul” (NTR) sau 
„Pridvorul” lui Solomon, vezi 3:11 şi 
comentariul la loan 10:23. 

5:13. Expresia „nici unul din ceilalți” pare 
că se referă mai degrabă la necredincioși, 
decât la ceilalți creștini (2:42, 47; spre deo- 
sebire de unele secte grecești precum cea 
a lui Pitagora, despre care se spune că 
numai pe anumiți oameni aleși îi considera 
vrednici de a intra în prezența sa, ori de 
inabordabilitatea lui Moise, câteodată, Ex. 
34:30). Mulţi neevrei frecventau *sinagoga 
și credeau în Dumnezeul lui Israel, fără a 
se converti cu totul și fără a respecta regu- 
lile evreiești (vezi comentariul la 10:2); este 
posibil ca aici să se aibă în vedere un grup 
similar de străini simpatizanți ai iudaismu- 
lui, care respectau mișcarea inițiată de Isus, 
fără a se converti la ea. În contextul de faţă, 
oamenii se tem să se asocieze cu mișcarea 
fără adeziune totală, aflând soarta de care 
avuseseră parte Anania și Safira. 


5:14-16. În vechime se credea că umbra este 
parte integrantă a persoanei. Bunăoară, 
potrivit *Legii iudaice, dacă umbra cuiva 
trecea peste un cadavru, omul respectiv 
era necurat, la fel ca unul care atinsese pro- 
priu-zis cadavrul; unii greci considerau că 
o persoană putea suferi dacă umbra sa era 
vătămată. Dorinţa populară stăruitoare de 
a-i atinge pe vindecători ar putea izvori din 
superstiții magice (puterea ca substanţă era 
un concept magic păgân), însă Dumnezeu 
le împlinește nevoia prin intermediul 
reprezentanţilor Săi aleși (cf. 19:11; Mc. 
5:28-20). 


5:17-32 
Arestaţi din nou 


5:17. *Saducheii aveau putere politică, însă 
niciodată nu au beneficiat de popularita- 
tea de care se bucurau “fariseii. Deși situ- 
aţia politică le impunea să menţină relaţii 
bune cu fariseii, nu e deloc surprinzător că 
erau „invidioși” (cf. Mc. 15:10) şi manifes- 
tau ostilitate față de apostoli. “Josephus îi 
descrie pe saduchei drept „sectă” (alături 
de farisei și de *esenieni), același termen 
pe care îl folosește Luca aici (la fel şi majo- 
ritatea traducerilor engleze; cf. „partidă“; 
vezi și Fapte 15:5; 26:5); Josephus a scris și 
pentru greci, pentru care termenul putea 
desemna și o școală filosofică. Izvoarele 
antice (biografii, romane și istorii) citează 
adesea invidia ca motivaţie pentru un com- 
portament ostil; invidia apărea frecvent în 
cultura competitivă şi stratificată, bazată 
pe onoare, a orașelor mediteraneene antice. 
5:18. În mod normal, închisorile funcționau 
ca loc de detenţie până la momentul proce- 
sului, nu pentru întemnițare ca pedeapsă 
aplicată infractorilor. În perioada aceasta, 
garnizoana romană controla Fortăreaţa 
Antonia, de pe muntele Templului; prin 
urmare, garda levită de la Templu îi întem- 
nițează pe apostoli altundeva, probabil nu 
departe de Templu. Până la acest moment, 
elitele toleraseră popularitatea de care se 
bucurau apostolii, însă acum riscau să își 
piardă prestigiul, dacă nu acționau într-un 
fel sau altul. 


399 Fapte 5:14-28 


5:19. Istorisiri despre evadări miraculoase 
din închisoare apar sporadic în tradiția 
greacă (ex.: zeul grec Dionisos, întem- 
nițat de regele Pentheus, în Bacantele lui 
Euripide și la scriitorii de mai târziu) și 
într-o povestire precreştină despre Moise, 
aparținând scriitorului evreu din *diaspora 
Artapanus. Evident că și exodul din Egipt a 
fost o eliberare miraculoasă din captivitate 
(cf. și Lev. 26:13; Ps. 107:10-16). 

5:20-21. Porţile Templului se deschideau 
la miezul nopții, însă oamenii reveneau în 
incintă abia în revărsatul zorilor. Audierea 
apostolilor fusese programată în timpul 
zilei, deoarece era interzis ca procesele să 
se desfășoare noaptea (4:3, 5). 

5:22-23. Aceşti soldați sunt norocoși să 
se numere printre forțele de ordine levite 
care păzesc Templul evreiesc, şi nu printre 
recruții aflaţi în slujba romanilor sau a lui 
Irod Agripa I, care probabil că i-ar fi execu- 
tat (vezi 12:18-19). 

5:24-25. Asemenea evenimente ar fi știrbit 
și mai mult reputaţia acestor lideri. 

5:26. Tradiţia evreiască sugerează că găr- 
zile levite de la Templu erau cunoscute 
pentru violența lor, în timpul administra- 
ției corupte a acestor *mari-preoți; însă aici, 
acţiunile lor sunt ghidate de fler politic. 
În vechime, odată scăpate de sub control, 
gloatele puteau să îi ucidă cu pietre pe cei 
care acționau contrar voinței lor. 

5:27. Marele-preot prezida Sanhedrinul 
sau consiliul judecătoresc. 

5:28. Cei care încălcau Legea primeau mai 
întâi un avertisment (așa se explică prima, și 
apoi cea de a doua audiere). Însă acum, sfi- 
darea apostolilor îi confruntase public și îi 
acoperise de rușine pe liderii cetăţii, cei care 
aprobaseră execuţia lui Isus; prin urmare, 
exista riscul unor tulburări populare, acți- 
uni prea periculoase pentru a mai lăsa loc 
de toleranță. „A arunca asupra cuiva sân- 
gele unui om” era o acuzație foarte gravă, 
ce invoca conceptul biblic al vinei de sânge. 
Din perspectivă biblică, cei care se făceau 
vinovaţi de crimă trebuiau pedepsiţi pentru 
ca țara să fie absolvită de osândă. Acuzația 
adusă apostolilor este aceea că ei încearcă 
să incite poporul la revoltă împotriva 

aristocrației orașului, pe care romanii o 
acceptau, acuzându-i pe membrii ei că 
poartă responsabilitatea pentru execuţia lui 
Isus. (Sanhedrinul considera, dimpotrivă, 
că execuţia lui Isus eliminase un revoluţio- 
nar care crea tulburare în popor.) 

5:29-30. Vezi comentariul la 4:19-20. 
Apostolii susțin că Sanhedrinul poartă 
responsabilitatea pentru execuţia lui Isus. 
Lui Socrate i se atribuie o faimoasă replică 
potrivit căreia el se supune mai degrabă lui 
Dumnezeu decât judecătorilor săi (*Platon, 
Apologia lui Socrate 29D); elita, saducheii 
educați trebuie să fi știut acest lucru, indi- 
ferent că Petru o știa sau nu. Deși uneori 
oamenii erau răstigniți pe copaci, nimeni 
nu considera că acesta ar fi fost singurul 
mod de crucificare; termenul „lemn” (lite- 
ral) face aluzie la Deuteronomul 21:22-23, 
pasaj pe care *Manuscrisele de la Marea 
Moartă îl aplicau la răstignire. Filosofii 
puneau mai mare preț pe sinceritate și pe 
adevăr decât pe exprimarea diplomatică 
ce sacrifica adevărul; fără îndoială că des- 
tinatarii lui Luca apreciază aceste cuvinte 
mult mai mult decât o făcuse Sanhedrinul. 
În vremurile acelea, era ceva obișnuit ca 
inculpații să își învinuiască acuzatorii în 
instanță, însă era periculos să îţi învinuiești 
tocmai judecătorii. 

5:31. Vezi comentariul la 3:15. Liderii 
saduchei ai Sanhedrinului puteau trece cu 
vederea, ca eronată, pretenţia apostolilor 
că Isus este totuși împărat, că domnește în 
numele lui Dumnezeu și că Dumnezeu ÎI 
răzbunase, după ce fusese executat de către 
Sanhedrin; însă, în cazul de față, mai semni- 
ficativ este că o asemenea aserțiune trebuie 
să fi fost privită ca o contestare fățișă a pute- 
rii lor politice și a înțelepciunii consiliului. 
5:32. Cu privire la martori, vezi 1:8: *Duhul 
Sfânt este Duhul *profeţiei, care îi inspiră 
să fie martori, astfel că apostolii afirmă că ei 
vorbesc în numele lui Dumnezeu, o autori- 
tate mai înaltă decât Sanhedrinul. Mulţi se 
așteptau ca Duhul să fie accesibil doar în 
vremurile de pe urmă sau doar celor extrem 
de evlavioși. Replica apostolilor denotă că 
ei nu socoteau că Sanhedrinul este supus 
lui Dumnezeu (antiteza din 5:29). 


5:33-42 
Susţinere moderată din partea fariseilor 


Fie că erau aristocrați saduchei ce urmă- 
reau scopuri politice sau învăţători fari- 
sei cu preocupări cucernice, toți membrii 
Sanhedrinului se pretindeau slujitori ai 
Dumnezeului lui Israel și nu doreau să I se 
împotrivească. 
5:33. Refuzul apostolilor de a se lăsa intimi- 
dați ameninţă pretenţiile de onorabilitate a 
elitei. Cum nu este o zi de sărbătoare, iar 
procuratorul este plecat din oraș, probabil 
că oponenții apostolilor i-ar fi putut linșa, 
oricât de ilegală și împotriva oricăror uzanţe 
ar fi fost această faptă (cf. cap. 6-7); sub 
cârmuirea romană, ei nu aveau autoritatea 
legală de a executa vreo persoană. Tradițiile 
fariseice consemnează că, în această peri- 
oadă istorică, familiile preoțești conducă- 
toare făceau uneori uz de forță pentru a-și 
impune voinţa. Însă linșajele erau rare, iar 
după calmarea spiritelor, cei de față revin la 
o pedeapsă mai tradițională (5:40). 
5:34-35. Afirmația că Gamaliel I - după 
cum se crede, cel mai de seamă învățăcel al 
blândului *Hilel — se bucura de un respect 
deosebit exprimă, poate, numai jumătate 
de adevăr; în realitate, el era probabil cel 
mai influent lider fariseu al acelor vremuri 
și se bucura de asemenea de prestigiu, ca 
aristocrat din Ierusalim. *Rabinii de mai 
târziu preamăresc pietatea și erudiția sa și 
îi acordă titlul „Rabban”, care mai târziu 
avea să fie atribuit conducătorilor curților 
de judecată fariseice. Josephus îl mentio- 
nează pe fiul aristocrat al lui Gamaliel, pe 
nume Simon, fapt ce denotă puterea pe care 
o avea familia aceasta în lerusalim (tradiţia 
de mai târziu, potrivit căreia Gamaliel era 
fiul lui Hilel, este probabil eronată.) 
Puterea politică a fariseilor era relativ 
modestă, iar execuţia unei persoane pe 
motive politice nu intra în vederile lor. 
Chiar dacă creştinii greșeau fundamental, 
atât timp cât respectau *Legea lui Moise, 
fariseii nu erau de acord cu pedepsirea lor. 
Fariseii erau cunoscuți pentru atitudinea 
lor indulgentă și concepuseră o serie de 
reguli care, dacă erau respectate, făceau să 


se ajungă foarte greu la execuții (o direcție 
extrem de convenabilă Romei, de vreme 
ce, oricum, romanii le interziceau în mod 
normal localnicilor dreptul de a executa pe 
cineva). Luca îl descrie pe Gamaliei I acţi- 
onând în conformitate cu idealurile nobile 
ale fariseilor (vezi şi 22:3). 

5:36. Gamaliel compară mișcarea inițiată 
de Isus cu unele mișcări populiste revoluţi- 
onare, dând în vileag o neînțelegere proba- 
bil destul de frecventă în Sanhedrin. Dacă 
Josephus expune fidel situația, Teuda s-a 
ridicat în jurul anului 44 d.H. — la aproxi- 
mativ zece ani după discursul lui Gamaliel. 
Numele Teuda nu este atât de uzual, încât 
să fie plauzibilă ipoteza potrivit căreia ar 
mai fi existat și anterior un revoluţionar 
omonim — deşi numele mai apare (ex.: pe o 
inscripție funerară din Ierusalim). Se poate 
ca Luca să fi completat textul cu numele 
celor mai de seamă lideri revoluționari ai 
vremii sale, în loc să menţioneze vreun 
nume mai obscur pe care, poate, îl va fi 
menţionat Gamaliel (istoricii ajustau, une- 
ori, discursurile personajelor și le redau cu 
propriile cuvinte); alternativa ar fi ca ori 
Luca, ori Josephus să se fi înșelat. Istoricii 
antici însă tratau mai scrupulos datele și 
mai sumar discursurile, însă acesta era un 
discurs pe care apostolii nu îl auziseră în 
mod direct. 

Teuda era un „magician” evreu (care pro- 
babil se considera profet), care adunase o 
ceată de adepți la râul Iordan, promițând 
să despice apele. Guvernatorul roman 
Fadus a trimis trupe care au ucis sau au luat 
prizonieri pe câțiva din mulțime; leuda a 
fost decapitat (Josephus, Antichități iudaice, 
20.97-98). 

5:37. luda Galileeanul a condus răscoala 
împotriva taxelor împovărătoare, din anul 
6 d.H. (Josephus, Istoria războiului... 2.56, 
118, Antichități iudaice 18.23). Romanii s-au 
răzbunat distrugând Sepphorisul; exem- 
plul lui luda a dat naștere revoluționarilor 
ce ulterior au căpătat numele de “*zeloți. 
Și fiii lui Iuda s-au răsculat, în războiul 
din anii 66-70 d.H.; ei au fost răstigniți 
(Antichități iudaice 20.102; cf. Istoria războ- 
iului... 2.433-243). Iuda a fost ajutat de un 

anume Sadduc — un fariseu. După cum era 
și firesc, Gamaliel îi privea pe acești revo- 
luţionari cu mai multă bunăvoință decât o 
făceau *saducheii, câtă vreme aceștia din 
urmă aveau tot interesul să menţină auto- 
ritatea romană. 

5:38-39. Continuitatea unei lucrări era 
considerată adesea dovada ajutorului 
divin; expresia „a lupta împotriva lui 
Dumnezeu” (întâlnită și în cazul martirilor 
evrei combatanți din 2 Mac. 7:19) ar putea 
reflecta o zicală grecească populară, avân- 
du-l ca sursă probabilă pe tragedianul grec 
Euripide, însă citată în antologiile după 
care elevii învățau limba greacă. Este posi- 
bil ca mulți dintre membrii Sanhedrinului 
să fi folosit asemenea antologii şi, deci, să 
fi fost familiarizați cu această expresie. De 
asemenea, Gamaliel și mulți alții cunoșteau 
contextul din Euripide: după ce un zeu i-a 
eliberat în mod miraculos din închisoare 
pe adepții săi (vezi Fapte 5:19), cel care se 
împotrivise zeului respectiv a fost, până la 
urmă, nimicit. 

Fariseilor le-ar fi convenit să aștepte 
ca romanii să rezolve problema ivită, 
căci în perioada aceea, ei credeau mult 
mai fervent decât saducheii că un viitor 
*Mesia va interveni pentru a răsturna 
ordinea curentă și a instaura Împărăţia lui 
Dumnezeu. (De asemenea, ideea “învierii 
era mult mai puternic susținută de către 
farisei). Asemenea multora dintre succeso- 
rii săi, Gamaliel nu vrea să aibă necazuri cu 
Roma, însă este convins că romanii puteau 
rezolva ei înșiși problema revoluționari- 
lor — în afară de cazul când Dumnezeu ar 
fi de partea acestora. Totuși, comparând 
mișcarea lui Isus cu adepţii lui Teuda și ai 
lui luda, el dovedește că încă nu înţelege 
corect situația, interpretând-o în termeni 
strict politici. 

5:40. Gruparea fariseică trebuie să îl fi 
ascultat cu mare atenție pe Gamaliel, căci 
ei aveau un respect deosebit pentru învă- 
țăturile bătrânilor; probabil că, reevaluând 
caracterul radical al unui linșaj ilegal, și 
partida majoritară a saducheilor ajunge la 
aceeași concluzie. Linșarea sau chiar și tri- 
miterea liderului unei mișcări populare în 

custodia guvernatorului pentru a fi executat 
putea declanșa o ripostă populară; de aceea, 
ei sperau să poată rezolva problema într- 
alt mod. Biciuirea ca pedeapsă civilă fără 
legătură cu execuţia este bine-cunoscută 
(Luca 23:16; vezi comentariul la loan 19:1); 
bătăile acestea aveau menirea de a pricinui 
atât durere, cât şi umilirea publică a celui în 
cauză. Dacă bătaia va fi semănat cu prac- 
ticile rabinice de mai târziu, putem presu- 
pune că victima era legată de un stâlp sau 
întinsă pe jos, apoi biciuită de douăzeci și 
şase de ori peste spate și de treisprezece ori 
peste piept cu o curea din piele de vițel. Deşi 
saducheii îi considerau în general pe fari- 
sei prea îngăduitori, nu încape îndoială că 
respectau Deuteronomul 25:2-3, îndeosebi 
în public (vezi comentariul la Mt. 10:17). 
5:41. Potrivit tradiţiei evreiești, cei drepți 
puteau să se bucure atunci când treceau 
prin suferințe deoarece în lumea viitoare îi 
aștepta răsplătirea; cu toate acestea, neas- 
cultarea de porunca unui cârmuitor era 
considerată un act de curaj, iar iudaismul îi 
aprecia pe martirii care făcuseră acest lucru. 
(Gestul apostolilor de a continua să dea 
învăţătură în public, în curțile Templului, 
este deosebit de curajos.) Un detaliu posibil 
relevant pentru *neamurile din publicul lui 
Luca este acela că mulți filosofi predicau și 
ei denunțarea definiţiilor lumești ale rușinii 
și susțineau aprecierea suferinței ca moda- 
litate de redefinire a adevăratei libertăți. 
Ascultătorii din vechime respectau această 
descriere a apostolilor. Atunci când popo- 
rul evreu suferea din pricina „Numelui“, 
se avea în vedere, de obicei, numele divin, 
noțiune care aici este transferată numelui lui 
Isus, şi El considerat divin (cf. Fapte 2:21, 38). 
5:42. „A învăţa” înseamnă în primul rând 
instruire, îndrumare; „a predica” se referă 
în mod special la proclamarea *Evangheliei 
mântuitoare. 


6:1-7 
Cei șapte administratori ai milosteniilor 


In general, cei ce deţineau puterea politică 
reprimau minoritățile care-și exprimau 
nemulțumirea; aici, *apostolii predau 


întregul sistem în mâna minorității jignite, 
care se simțise marginalizată. Procedând 
astfel, ei susțin o minoritate din care avea să 
se nască, într-o bună zi, viitorul *Bisericii. 
6:1. Unii învăţaţi consideră că „evreii ele- 
niști” (NTR) de aici sunt, pur şi simplu, 
evrei palestinieni vorbitori de limbă greacă, 
însă majoritatea evreilor din Palestina 
erau bilingvi, iar pentru mulţi locuitori ai 
lerusalimului greaca era, probabil, prima 
limbă. Ipoteza mai plauzibilă este aceea că 
textul face referire la evreii din *diaspora, 
vorbitori de greacă, ce se stabiliseră în 
Ierusalim, spre deosebire de băștinașii din 
Iudeea și Galileea care erau predominant 
bilingvi. 

Biblia poruncește purtarea de grijă față 
de văduvele care nu aveau niciun alt mij- 
loc de subzistență, în cazul când acestea 
nu aveau niciun membru al familiei pe 
aproape. Iudaismul lua foarte în serios 
această responsabilitate. Dar fiindcă era 
considerată o virtute să fii îngropat în 
pământul lui Israel, mulţi evrei din alte 
țări veneau să își petreacă aici ultimele zile, 
iar după moartea lor rămâneau în urmă 
un număr disproporționat de văduve. (În 
secolele ulterioare, rabinii palestinieni au 
formulat îndemnuri teologice mult mai 
ferme pentru a încuraja imigrația spre 
Ţara Sfântă: potrivit unei tradiții bine-cu- 
noscute, morţii aveau să fie înviați numai 
în Israel, astfel încât cei drepți decedați în 
alte țări vor fi nevoiți să se rostogolească 
înapoi în pământul Israelului. Se bănuia că 
experiența avea să fie extrem de neplăcută 
pentru trupurile fără viață!) 

În concluzie, se pare că în Ierusalim tră- 
iau un număr disproporționat de mare de 
văduve evreice provenite din alte țări și 
erau insuficient de multe “sinagogi pentru 
evreii străini (6:9), astfel ca diaconii lor să le 
ofere cele de trebuință văduvelor. Această 
problemă socială urbană a lerusalimului 
s-a răsfrânt și asupra bisericii. 

6:2-4. „Şapte” era o cifră rezonabilă pen- 
tru un grup de lideri; *Josephus sugerează 
că majoritatea orașelor erau guvernate 
de un grup de şapte bătrâni (Antichității 
iudaice 4.214, 287; Istoria războiului... 2.571). 


Și Moise delegase o parte din munca sa 
unor lideri care îndeplineau anumite criterii 
spirituale și morale (Ex. 18:21), pentru ca el 
să se ocupe doar de mijlocirea pentru popor 
înaintea lui Dumnezeu (18:19) și de învăţă- 
tura dată poporului (18:20). Termenul folo- 
sit pentru „a alege” nu presupune cu necesi- 
tate un proces de votare, dar, ținând cont de 
practica uzuală grecească cu care destina- 
tarii lui Luca erau familiarizați, se poate ca 
tocmai aceasta să fi fost ideea pe care o avea 
în vedere. (Chiar și în cercurile evreiești, 
sunt unele dovezi ce sugerează existența 
unor funcţii elective. La greci, votarea se 
putea face cu buletine de vot sau prin ridi- 
care de mână.) În iudaismul palestinian de 
mai târziu, există un oficiu specific pentru 
diacon. Reputația acestora era importantă 
pentru a garanta credibilitatea publică; vezi 
comentariul la 1 Tim. 3:7. Exista un prece- 
dent vetero-testamentar în ce privește ale- 
gerea acestor diaconi chiar de către popor, 
liderul ratificând ulterior alegerea (Deut. 
1:13), iar despre *esenieni se spune că își ale- 
geau conducătorii. Atunci când Moise și-a 
pus mâinile peste Iosua, acesta din urmă a 
fost umplut cu *Duhul înțelepciunii (Deut. 
34:9; cf. Ex. 28:3; 31:3; 35:31). 

6:5. Inscripţiile funerare arată că unii locu- 
itori ai lerusalimului aveau nume grecești, 
independent de proveniența teritorială a 
părinţilor și bunicilor lor (ludeea sau alte 
ținuturi). Însă chiar și la Roma, mai puțin 
de patruzeci la sută dintre evrei aveau 
oarecare influență grecească în nume și 
doar unul sau doi dintre apostoli aveau 
nume grecesc. Faptul că toți cei șapte băr- 
baţi menționați au nume greceşti suge- 
rează că erau, evident, *evrei elenizați (6:1), 
la prima sau a doua generaţie de imigranţi 
evrei în Palestina - prin urmare, membri 
ai minorității păgubite. Unul dintre ei este 
chiar *prozelit — persoană dintre neamuri, 
convertită la iudaism; mulţi dintre aceștia 
locuiau în Antiohia (cf. 11:19). 

6:6. În Vechiul Testament, punerea mâi- 
nilor transmitea binecuvântarea (cf. Gen. 
48:14; atestată încă ocazional în perioada 
apostolică), însă aici ideea pare a fi aceea de 
ordinare sau transfer al puterii spirituale 

pentru lucrare, așa cum se întâmplase în 
Numeri 27:18, 23 (cf. 11:25); Iosua a fost 
umplut cu Duhul înțelepciunii, deoarece 
Moise își pusese mâinile peste el (Deut. 
34:9). *Rabinii de mai târziu îi ordinau pe 
alți rabini punându-și mâinile peste ei (și 
apăsând cu putere), gest numit smiha (cf. 
1 Tim. 4:14; 2 Tim. 1:6). (Rabinii aplicau 
acest ritual al punerii mâinilor doar în cazul 
jertfelor și al ordinării unor cărturari.) Dacă 
așa stau lucrurile şi aici, înseamnă că apos- 
tolii considerau funcția de slujire socială a 
noilor lor tovarăși deosebit de importantă. 
6:7. În literatura antică, secţiunile unei 
scrieri se încheiau uneori cu afirmaţii rezu- 
mative. Numai în lerusalim existau, pro- 
babil, mult peste două mii de preoţi. Deși 
majoritatea preoților din clasele înalte ale 
societății erau *saduchei, preoții mai săraci, 
dintre care mulți veneau la Ierusalim 
doar vreme de câteva săptămâni pe an, 
nu erau; unii erau chiar *farisei. În comu- 
nitatea *Qumran preoții se bucurau de un 
statut înalt, iar publicul lui Luca, alcătuit 
din evrei din diaspora, era probabil și el 
puternic influenţat de aceştia. Nu exista o 
anumită ideologie sau un statut economic 
ce să vină la pachet cu preoția (Josephus 
se plânge că preoţii înstăriți îi oprimau 
uneori pe cei săraci), însă aici convertirea 
lor dovedește că creştinii își croiesc drum 
chiar și către instituția Templului sau cel 
puţin către eșalonul preoților de rang mai 
modest care slujeau acolo. 


6:8-7:1 
Stefan, acuzat 


În pofida poruncii lui Isus de a se angaja 
în misiunea printre *neamuri (1:8), *apos- 
tolii se aflau încă în Ierusalim și aveau 
să rămână acolo tocmai până în 15:2. În 
ultimă instanță, minoritatea biculturală din 
cadrul bisericii din Ierusalim este benefici- 
ara celei mai puternice promisiuni pentru 
viitor. Luca prezintă exemplul a doi lideri 
din această minoritate (6:5): Ștefan (cap. 7) 
și Filip (cap. 8). 

6:9-10. Confraţii elenizați ai lui Ştefan dez- 
băteau noile idei mai intens decât facțiunea 

ebraică a bisericii (vezi comentariul la 6:1). 
lerusalimul avea multe sinagogi (deși nu 
480, cum precizează o tradiție mai târzie), 
inclusiv unele dintre cele menționate aici. 
Liberţii (BRC) din prima generaţie constitu- 
iau o clasă distinctă în societatea greco-ro- 
mană; rabinii de mai târziu îi așezau pe 
scara socială imediat sub prozeliți, însă pro- 
babil că nu-i aveau în vedere în primul rând 
pe liberții romani. Termenul specific folosit 
aici este libertinus, împrumutat din latină; 
sinagoga fusese întemeiată de către sclavii 
eliberați ai cetăţenilor romani care, în con- 
secință, erau acum ei înșiși cetățeni romani. 
Probabil că majoritatea erau evrei luați în 
robie de către generalul roman Pompei, în 
secolul I î.H. și eliberaţi ulterior de către 
evreii romani; ca cetățeni romani, cei care se 
întorceau la lerusalim, se bucurau de un sta- 
tut înalt, transmis și descendenților lor, atât 
timp cât aceștia continuau să contracteze 
căsătorii cu parteneri care aveau cetățenie 
romană (cf. 22:28). Arheologii au descoperit 
o inscripție („inscripția Theodotus”) într-o 
sinagogă de limbă greacă, din Ierusalimul 
acelei perioade; tatăl lui Theodotus, pe 
nume Vettenos, era probabil un evreu din 
Roma și, având în vedere numele său, posi- 
bil libert. 

Sursele mai târzii atestă sinagoga ale- 
xandrinilor și pe cea a cilicienilor; capitala 
Ciliciei era Tars, orașul natal al lui Pavel (cu 
privire la posibila descendență a lui Pavel 
din evrei înrobiţi de către Pompei, vezi 
comentariul la 16:37). Și alte orașe antice 
cu o numeroasă populaţie evreiască de 
migranți aveau sinagogi de diferite nuanţe. 
Se poate ca descrierea lui Luca de aici să 
se refere la o singură sinagogă a liberților, 
alcătuită din cei întorși din regiunile unde 
ei sau strămoșii lor se stabiliseră pentru o 
vreme, după eliberarea din sclavie. 

6:11. Unele manuale de *retorică antică, din 
care oratorii învățau cum să aibă câștig de 
cauză în instanță, conțineau instrucțiuni 
specifice pentru pregătirea martorilor min- 
cinoși, pentru ca aceștia să fie cât mai con- 
vingători. Aici, termenul „blasfemie“ (BRC) 
nu are sensul tehnic de mai târziu, acela de 
a rosti numele divin al lui Dumnezeu, ci 


sensul mai general al termenului grecesc, 
și anume impertinenţă deliberată la adresa 
lui Dumnezeu. Ironic este că sperjurul 
(6:13) era considerat întotdeauna o dovadă 
a lipsei de respect față de zeități. 

6:12. 'Tribunalele antice se bizuiau, de 
regulă, pe învinuirile formulate de către 
acuzatori împotriva inculpaţilor. Era puțin 
probabil ca Sanhedrinul să se arate binevo- 
itor față de Ştefan; *Legea ebraică a mus- 
trării prevedea mai întâi un avertisment, 
însă Sanhedrinul îi avertizase deja pe lide- 
rii acestei mișcări (5:40) și, de aici înainte, 
membrii Sanhedrinului trebuiau să treacă 
la fapte. 

6:13-14. Cu privire la pregătirea martorilor 
mincinoși, vezi comentariul la 6:11. Anticii 
considerau sperjurul un afront la adresa 
zeului în numele căruia depusese jurământ 
martorul mincinos. Dacă erau descoperiți, 
martorii mincinoși din procesele soldate 
cu pedeapsa capitală erau executați (Deut. 
19:18-19; la fel și sub legea romană). Însă, 
în cazul acesta, Ştefan pare să confirme, 
pe jumătate, învinuirea lor, în răspun- 
sul pe care îl dă când este interogat de 
*marele-preot (7:1). El este de partea Legii 
(cf. marea parte a citatelor la care recurge, 
în cap. 7), dar într-un anume sens con- 
testă rolul special pe care mulți dintre 
contemporanii săi îl atribuiau Templului 
(cap. 7); pentru „acest locaș sfânt” (6:13), 
vezi comentariul la 7:33. Chiar și pre- 
vestirea, în spațiul public, a distrugerii 
Templului putea conduce la arestarea și 
biciuirea vorbitorului (așa cum s-a întâm- 
plat cu o generație mai târziu, unui per- 
sonaj despre care istorisește Josephus). 
Templul era faimos pentru frumusețea 
și grandoarea sa; de asemenea, avea un 
rol central în economia Ierusalimului 
(ex.: Josephus relatează că după terminarea 
construcției, în anii 62-64 d.H., optspre- 
zece mii de oameni au rămas fără un loc 
de muncă). Tradiţia ebraică îi elogia pe cei 
care suferiseră pentru păstrarea tradițiilor 
ancestrale, bazate pe Scriptură; apărăto- 
rii Templului trebuie să îl fi considerat pe 
Ștefan apostat. În cadrul procesului, acuza- 
torii luau primii cuvântul. 


6:15. La fel ca Isus (Luca 9:29) și Moise din 
vechime (Ex. 34:29-30, 35), Ştefan apare 
cumva transfigurat; nu peste mult timp, 
el va vorbi despre slava îngerului ce i s-a 
arătat lui Moise (Fapte 7:30, 35) şi va vedea 
slava lui Isus (7:55-56). 

7:1. Marele-preot deschide interogatoriul 
la care este supus acuzatul; declarația sa 
amplă era un prilej ca Ștefan să demonteze 
acuzațiile ce îi sunt aduse. 


7:2-7 
Istoria lui Avraam 


Invocarea istoriei Israelului pentru a 
demonstra o teză era o tehnică uzuală 
(retrospectiva istorică, ex.: 1 Sam. 12:7-12; 
1 Mac. 2:49-69; Sir. 44-50), şi nu este 
nevoie să studiem prea mult Fapte 7:2-53, 
pentru a înțelege limpede ideea centrală: 
Ştefan răspunde acuzațiilor ce îi fuseseră 
aduse (6:11, 13-14). Susţinând fără rezerve 
“Legea, Ștefan neagă totuși faptul că 
Templul, ba chiar și ţara lui Israel ar fi, în 
mod necesar, esenţiale în lucrarea pe ter- 
men scurt a lui Dumnezeu în istorie. Cu 
toate că profeţii din *Vechiul Testament 
susținuseră aceeași teză (ex.: ler. 7; Iona), 
Ștefan își va atrage, fără doar şi poate, cel 
puțin la fel de multă împotrivire precum 
aceştia. Acolo unde anumite elemente 
din discursul lui Ştefan diferă de textul 
ebraic standard, ele coincid de regulă 
cu “Septuaginta sau, uneori, cu textul 
*samaritean. 

7:2-4. Avraam era strămoșul respectat al 
poporului evreu, modelul de credință și 
supunere, lăudat în multe texte ebraice. 
Tradiţia evreiască palestiniană punea un 
accent deosebit pe caracterul special, dis- 
tinctiv al țării lui Israel, iar unii învăţători 
pretindeau chiar că Dumnezeu Se reve- 
lase în mod nemijlocit numai pe teritoriul 
lui Israel (cu câteva excepții explicabile; 
Mehilta Pișa 1:35-88). Aici, cu toate că 
Dumnezeu îl cheamă pe Avraam în Ţara 
Făgăduinţei, El i se descoperă acestuia 
în Mesopotamia, departe spre răsărit. În 
*narațiunea lui Luca, experiența slavei lui 
Dumnezeu pe care Ștefan o presupune 

în Geneza 12:1 va anticipa propria sa 
experienţă de felul acesta, din Fapte 7:55. 
Geneza nu precizează că tatăl lui Avraam 
ar fi murit înainte de plecarea acestuia spre 
Ţara Promisă, însă unele tradiţii evreieşti 
susțin acest lucru. 

7:5-7. Deşi Avraam întruchipa idealul 
omului lui Dumnezeu, vreme de patru 
secole nici lui, nici descendenților săi nu 
li s-a îngăduit totuși să intre în posesia 
Ţării Sfinte. Făcând aluzie la Geneza 17:8, 
Ștefan adaptează textul, în Fapte 7:5, ape- 
lând la terminologia moștenrii din Numeri 
și Deuteronom, precum și expresia „nici 
măcar o palmă de loc” din Deuteronomul 
2:5. În Fapte 7:6-7, Ştefan folosește îndeo- 
sebi Geneza 15:13, pentru a anticipa urmă- 
toarea secțiune a discursului său, axată pe 
Israelul din vremea lui Moise. 


7:8—16 
Istoria lui Iosif 


Samaritenii îi considerau pe losif și pe 
Moise cei mai de seamă lideri din trecut. 
Și literatura ebraică vorbea despre ei la 
modul superlativ. 

7:8. Cu privire la legământul circumciziei, 
vezi Geneza 17:13. 

7:9. Patriarhii au fost indivioși (NTR) pe 
cel pe care Dumnezeu îl alesese ca elibe- 
rator al lor (Gen. 37:11; cf. 37:4). Ei erau 
strămoșii majorității evreilor (motiv pen- 
tru care unele povestiri ebraice postbiblice 
încearcă să le atenueze vinovăția). Astfel, 
Ştefan aduce în discuţie cea de a doua idee 
principală a predicii sale: voi vă împotriviţi 
liderilor adevărați pe care vi-i dăruiește 
Dumnezeu. Întoarcerea acuzațiilor împo- 
triva acuzatorilor era specifică pentru ple- 
doariile de apărare, iar Ştefan își pregăteşte 
deja strategia ofensivă, care o completează 
pe cea defensivă. 

7:10. Locul unde Dumnezeu îl înălțase și îl 
binecuvântase pe Iosif era Egiptul, iar nu 
Ţara Făgăduinţei. 

7:11-13. Iosif și-a salvat familia, însă 
la început fraţii săi nu l-au recunoscut. 
Auziseră, în Geneza 42:2, despre grânele 

disponibile în Egipt; ospitalitatea faraonu- 
lui este descrisă în Geneza 45:16-20. 

7:14. Citând din Vechiul Testament în 
greacă, pentru un public evreiesc a cărui 
primă limbă este greaca, Ștefan urmează 
varianta Septuagintei, nu textul ebraic, 
în ceea ce privește numărul de persoane 
din familia lui Iosif — șaptezeci și cinci (de 
regulă, în textul ebraic sunt șaptezeci; două 
texte ebraice din *Manuscrisele de la Marea 
Moartă sunt în acord cu Septuaginta; însă 
Deut. 10:22 sugerează că șaptezeci este 
cifra mai timpurie). 

7:15-16. Uneori, rezumatele sintetizează, 
comprimă și omit informaţii, de aceea unele 
detalii lipsesc. Astfel, Iacov, iar nu Avraam, 
cumpărase terenul respectiv (Gen. 33:19), 
deși Avraam cumpărase un alt loc pentru 
înmormântare, în Ţara Făgăduinţei (Gen. 
23). Iacov, Iosif și fraţii săi au murit într-o 
țară străină, însă ulterior oasele lor au fost 
mutate în Țara Sfântă (cf. comentariul la 
6:1). Scriptura nu consemnează că ar fi fost 
cu toții înmormântați la Sihem. (Iacov a 
fost înmormântat în apropiere de Hebron — 
Gen. 23; 49:29-32; 50:13; Iosif a fost înmor- 
mântat la Sihem - los. 24:32. *Josephus 
relatează că ceilalți fii au fost înmormântați 
la Hebron, însă, cum aceștia au murit după 
înmormântarea lui Iacov, ipoteza că ei au 
fost îngropaţi în același loc cu fratele lor 
Iosif pare mai plauzibilă.) Însă aici Ștefan 
acceptă tradiția samariteană care, cum era 
și firesc, acorda această onoare Sihemului, 
capitala samaritenilor (vezi comentariul la 
8:5). Puriștii evrei erau interesați ca stră- 
moșii lor să fi fost înmormântați nu doar în 
Ţara Făgăduită, ci chiar în ludeea. 


7:17-34 
Istoria lui Moise 


Ştefan urmează îndeaproape firul epic al 
Vechiului Testament, evitând o prezen- 
tare detaliată a vieții lui Moise, aşa cum se 
regăseşte în scrierile altor autori ai vremii. 
Aici, el reunește cele două teme abordate 
anterior: Dumnezeu Se revelează şi în 
afara Ţării Sfinte, iar Israelul își respinge 
eliberatorii. Stabilirea unor corelaţii între 


liderii vechi-testamentari și identificarea 
unui tipar al respingerii nu este invenția 
sa, ci își trage rădăcinile chiar din Geneza și 
Exodul. Comparaţi, bunăoară, personajele 
Iosif și Moise, așa cum sunt ele prezentate 
în tabelul 5. 

Subliniind conexiunile dintre liderii 

biblici (pentru a-L prefigura pe Isus, cel 
mai mare dintre toţi), Ștefan nu face decât 
să expliciteze nişte legături care apar deja 
implicit în *naraţiunile biblice mai timpurii. 
7:17-18. Faptul că „au crescut și s-au 
înmulțit” aminteşte de Exodul 1:7; detaliul 
despre celălalt monarh, care nu îl cunoş- 
tea pe Iosif, este preluat din Exodul 1:8. 
Perioada grea prin care au trecut israeliții 
în Egipt, atunci când aveau mare nevoie de 
un eliberator, are corespondent în circum- 
stanțele din Palestina primului secol; mulţi 
oameni căutau un alt profet asemenea lui 
Moise, care să îi elibereze de sub oprimare. 
7:19. În vremea *Noului Testament, neevreii 
își lăsau adesea copiii să moară, însă evreii 
(Şi, în vremea aceea, și egiptenii) detestau 
această practică; aici, Luca apelează la 
un termen folosit adesea cu referire la 
abandonarea copiilor, amplificând repulsia 
față de faraon. În zilele lui Luca, unii 
oameni îi salvau pe copiii abandonaţi, dar 
de cele mai multe ori îi creșteau ca sclavi; 
se știe însă că faraonul biblic nu dorea 
ca nou-născuțţii să fie salvați. Se poate ca 
ascultătorii lui Ștefan să se fi gândit şi la 
Antioh Epifanul, opresorul hain dintre 
“neamuri, care ucisese nou-născuțţii lui 
Israel (1 Mac. 1:61; 2 Mac. 6:10). Cu privire 
la abuzurile la care faraonul îi supusese pe 
israeliți și care sunt rezumate aici, compară 
cu Exodul 1:9-11, 22. 
7:20. Cf. Exodul 2:2. Unii scriitori (îndeo- 
sebi, dar nu exclusiv, *rabinii de mai târ- 
ziu, adaptând poate istorisirii mai timpurii 
despre Noe) relatează poveşti fantastice 
despre nașterea lui Moise (că la naştere era 
atât de frumos, încât a luminat încăperea în 
care se afla; că s-a născut gata circumcis; că 
mama Sa l-a ascuns „în pântecele ei” vreme 
de încă trei luni etc.); Ştefan consemnează 
fidel ceea ce spune Vechiul Testament des- 
pre naşterea lui Moise. 

Tabelul 5. Paralele vechi-testamentare între Iosif și Moise 
Membrii familiei sale, care erau sclavi, îl sal- 
vează din sclavie 


Fraţii l-au vândut ca sclav 
Madianiţii l-au primit cu braţele deschise pe 


Moise, atunci când acesta a fugit din Egipt 
















Madianiţii l-au vândut pe Iosif în Egipt 








Iosif a devenit „tatăl” faraonului (Gen. 45:8) | Moise a devenit fiul fiicei faraonului 





Iosif a fost înălțat pe neașteptate din poziția | Moise şi-a pierdut pe neașteptate statutul 
de sclav şi făcut prinț peste Egipt regal în Egipt, sărind în apărarea unor sclavi 


Prin Moise, Dumnezeu i-a eliberat pe sclavi 
Prin Moise, Dumnezeu a distrus economia 
Egiptului 


Iosif, exilat în Egipt, se căsătorește cu fiica | Moise, exilat din Egipt, se căsătoreşte cu fiica 






Iosif i-a făcut pe toți egipteni sclavii faraonu- 
lui (47:19) 





Prin losif, Dumnezeu a salvat Egiptul în tim- 
pul foametei 


unui preot egiptean unui preot madianit 









străină 


Autoritatea viitorului lider este respinsă, ini- 


tial, de către frații săi 


Numele primului (dintre cei doi fii menţio- 
nați) ai săi evocă șederea lui Iosif într-o țară 


Numele primului (dintre cei doi fii menţio- 
nati) ai săi evocă șederea lui Moise într-o ţară 
străină 


Autoritatea viitorului lider este respinsă, ini- 
tial, de poporul său 







Tabelul 5 este adaptat după Craig S. Keener, Acts: An Exegetical Commentary, 4 vol., Grand Rapids, 
Baker Academic, 2012-2014, 2:1363. 


7:21. Cf. Exodul 2:5-6, 10. Şi Josephus inter- 
preta acțiunea fiicei faraonului, din Exodul 
2:10, ca pe o adopţie (folosind însă o expre- 
sie mai puţin tehnică decât Ştefan, care face 
un joc de cuvinte plecând de la formularea 
din Septuaginta). În lumea romană, adop- 
ţia era practicată pe scară largă; fiul adop- 
tat își pierdea identitatea legală de dinainte 
și era socotit, din punct de vedere legal, fiul 
părintelui adoptiv. Cele mai vechi izvoare 
ebraice brodează mult mai stufos pe mar- 
ginea istoriei biblice decât o face Ştefan 
aici; bunăoară, tradiția evreiască intră în 
amănunte referitor la fiica faraonului (ex.: 
numind-o Thermuthis, Tharmuth sau, mai 
târziu, Bithiah). 

7:22. Asemenea lui Josephus, alți scriitori 
descriseseră detaliat educaţia egipteană 
a lui Moise şi isprăvile sale legendare ca 


general egiptean. Ștefan deduce, proba- 
bil corect, educaţia egipteană a lui Moise 
(un standard pentru toți băieții din fami- 
lia regală), însă el spune doar ce trebuie 
spus. Probabil că evidenţierea educaţiei 
neevreiești primite de Moise nu i-a deran- 
jat pe ascultătorii săi vorbitori de greacă 
în aceeaşi măsură în care trebuie să-i fi 
deranjat accentul pus de el pe revelaţiile 
divine în alte spaţii geografice (ex.: 7:24, 
10). Menţiunea sa referitoare la educaţia 
păgână a lui Moise, deși sumară, contribuie 
la argumentaţia lui Ştefan că Dumnezeu 
plănuise, de la bun început, să ajungă și la 
cei din afara graniţelor Israelului. 

7:23. „Patruzeci” ar putea face aluzie la 
numărul mediu de ani care delimitează o 
generaţie, dar și la alte cifre din naraţiune 
(Ex. 7:7; Deut. 34:7). Însă se potrivește, în 

linii mari, altor tradiții evreiești (patruzeci 
și doi, în Cartea Jubileelor 47:10-14; patru- 
zeci în izvoarele rabinice de mai târziu, ex.: 
Sifra Deuteronom 357.14.1). 

7:24. Cf. Exodul 2:12. Asemenea rabinilor 
de mai târziu, dar și scriitorilor greco-ro- 
mani precum *Philon și Artapanus, Ştefan 
prezintă într-o lumină pozitivă uciderea 
egipteanului de către Moise; când scrie isto- 
ria evreilor pentru cititorii dintre neamuri, 
Josephus omite în totalitate acest incident. 
7:25-28. Cf. Exodul 2:13-15. Deși Moise și-a 
sacrificat rangul deținut în Egipt ca să se 
identifice cu poporul său, ca aducător al 
eliberării (cuvântul tradus de obicei prin 
„mântuire”) pentru ei, evreii l-au respins. 
Vezi comentariul la 7:35-37. 

7:29. Tradiţia evreiască detaliază fuga lui 
Moise (amintind, de exemplu, că Moise 
l-a ucis pe asasinul trimis să îl lichideze), 
însă discursul lui Ştefan rămâne fidel isto- 
risirii de bază. Exodul vorbește despre fiii 
lui Moise (2:22; 4:20; 18:36; 1 Cron. 23:15); 
într-o narațiune remarcabilă pentru conci- 
zia sa, *digresiunea asupra acestui detaliu 
ar putea sublinia mariajul interetnic al lui 
Moise (Ex. 2:21-22; cf. Num. 12:1), eviden- 
țiind tema urmărită de Luca, aceea a veştii 
bune aduse neamurilor. 

7:30-34. Adăugând cifra din 7:30 la cei 
patruzeci de ani din 7:23, deducem că în 
Exodul 7:7 Moise avea vârsta de optzeci 
de ani. Dumnezeu nu numai că i S-a reve- 
lat lui Moise pe muntele Sinai și l-a trimis 
în Egipt, dar a şi numit muntele acela 
„pământ sfânt” (v. 33), un termen pe care 
acuzatorii lui Ştefan îl rezervau pentru 
Templu (6:13). Istorisirea lui Ștefan con- 
densează Exodul 3:2-10. 


7:35—41 
În izbăvitor respins, asemenea lui Moise 


7:35. La fel ca Isus, Moise a fost respins ca 
izbăvitor de către poporul său. În 7:35-38, 
Ştefan îşi începe de patru ori propozițiile 
cu formularea „pe acest”; oratorii foloseau 
asemenea repetiții de întărire pentru ca 
ascultătorii să înțeleagă limpede ideea pe 
care doreau să o transmită. 

7:36. Asemenea lui Isus, Moise a făcut 
semne și minuni. 

7:37. Conform credinței împărtășite de 
mulți evrei și de samariteni, Dumnezeu 
avea să trimită un eliberator ca Moise 
(Deut. 18:18). În stilul unui bun interpret 
antic evreu al Scripturii, Ştefan ridică 
întrebarea: „Prin ce se va asemăna profetul 
acela cu Moise?” Şi tot el răspunde: prin 
aceea că va fi respins de poporul său (7:35, 
39); însăși împotrivirea acuzatorilor săi 
dovedeşte același lucru (cf. Is. 53:1-3). 
7:38. Poporul evreu se lăuda cu faptul că 
Moise primise “Legea și o transmisese 
lui Israel (Ştefan foloseşte anume cuvinte 
prin care traduce, probabil, termeni folo- 
siți pentru învățătorii evrei care primeau 
şi transmiteau mai departe tradiţiile, deși 
nu sunt la fel de puternici ca cei din pasaje 
precum 1 Cor. 11:23). Termenul utilizat de 
Ştefan pentru „adunarea” din pustie era 
o traducere greacă legitimă pentru adu- 
narea lui Israel (deşi mai puţin prezent în 
Septuaginta decât cuvântul tradus și prin 
*,„sinagogă”), însă este deopotrivă cuvân- 
tul folosit de primii creştini pentru „*bise- 
rică”; în acest fel, Ștefan stabilește încă o 
legătură între Moise și Isus. 

7:39. Totuşi, Moise a fost respins chiar de 
generația din care făcea parte; atunci de ce 
ar fi greu de crezut că Cel pe care L-au res- 
pins liderii evrei din vremea Sa ar putea fi 
și El un eliberator pentru ei? 

7:40-41. Faptul că egiptenii se închinau 
unor zeități cu chip de animal era bine-cu- 
noscut și profund disprețuit în lumea 
greco-romană (unde majoritatea preferau 
ca zeitățile să aibă chip de om). Egiptenii 
se închinau unor zei cu chip de vacă; este 
posibil ca Israel să fi împrumutat această 
practică. Episodul vițelului de aur era atât 
de stânjenitor, încât Josephus l-a omis. În 
toată istoria lui Israel, acesta era incidentul 
de care rabinii se rușinau cel mai tare; con- 
siderau că e cea mai păcătoasă dintre fap- 
tele lui Israel. Însă când păgânii le puneau 
întrebări cu privire la acea întâmplare, 
deveneau defensivi, iar câteva secole mai 
târziu, au început să susțină că nu poporul 
Israel, ci păgânii care îi însoțeau făcuseră, 


defapt, vițelul (în contradicţie cu Ex. 32:1-6). 
Israel se închinase la idoli imediat după 
eliberarea din robie, sub conducerea lui 
Moise; însă - lasă Ştefan să se înţeleagă — 
și acuzatorii săi merg după „lucrările mâi- 
nilor lor [omenești]” — o expresie folosită 
adesea pentru a denumi idolii, atât în 
Biblie, cât și în alte izvoare ebraice, însă 
aplicabilă, în sens literal, și Templului lor 
construit de om (Fapte 7:48). 


7:42-50 
Perspectiva lui Dumnezeu cu privire 
la Templu 


Acum, Ştefan răspunde în mod direct 
învinuirii care îi era adusă: Scriptura nu 
susține importanța pe care oponenții săi 
o atribuie Templului. Pentru păzitorii 
Templului — care, pretutindeni în imperiu, 
era considerat un simbol al unității popo- 
rului evreu — acuzațiile lui Ştefan seamănă 
cu acelea pe care le-ar fi rostit *samaritenii 
sau alte persoane ce disprețuiau Templul 
din lerusalim. Până şi *esenienii schisma- 
tici condamnau doar necurăția conducerii 
Templului, tânjind însă după un Templu 
restaurat. 

7:42-43. „Steaua” și „oștirea cerului” s-ar 
putea referi la zeități astrale (Deut. 4:19; 
17:3; 2 Împ. 17:16; 21:3, 5; 23:4-5); în vre- 
mea aceea, majoritatea popoarelor din 
lumea mediteraneană considerau stelele 
de natură divină. Citând o *profeţie sus- 
ținută şi de *Manuscrisele de la Marea 
Moartă (Amos 5:25-27; vezi CD 7.14-17), 
Ştefan face un joc de cuvinte, pornind de 
la termenul tradus prin „cort” (VDC, NTR) 
sau „altar“ (NLT): Israel a purtat, în pustie, 
cortul unui zeu străin. El adoptă versiu- 
nea Septuagintei pentru numele zeităților. 
„Dincolo de Damasc” devine „dincolo de 
Babilon”, poate ca avertisment ce voia să 
anunțe iminența unei noi captivități, pe 
lângă robia de demult, din Babilon (cf. 
Luca 21:24). 

7:44-47. Ştefan precizează îndată că, 
într-adevăr, Dumnezeu îi spusese lui 
Moise să construiască cortul într-un anume 
fel (vezi comentariul la Evr. 8:1-5), iar 

cortul dăinuise până în vremea lui David; 
Templul a fost construit abia în timpul 
lui Solomon. Ștefan nu neagă faptul că 
Dumnezeu a binecuvântat și a aprobat con- 
struirea Templului din Vechiul Testament, 
însă el contestă că Dumnezeu ar fi intenti- 
onat ca Templul să fie transformat într-un 
idol, așa cum, susține el, procedaseră 
ascultătorii săi. În versetul 46, Ștefan reia 
Psalmul 132:5. 

7:48-50. Isaia 66:1-2 atestă că Dumnezeu 
nu are nevoie de un Templu făcut de mâini 
omenești; mâinile Lui au făcut totul. Deși 
Ștefan se concentrează pe *Lege (pe care 
puneau accentul îndeosebi *saducheii și 
mulți evrei din *diaspora), ulterior el explică 
Legea prin prisma unei lecturi din Profeţi, 
asemenea multor vorbitori din sinagogă. 
Menţiunea „făcut de mâini omenești” ar 
putea aminti de 7:41 unde, la fel ca în multe 
alte contexte din Scriptură şi din tradiția 
ebraică, ea se aplică idolilor. În versetul 50, 
„mâna” lui Dumnezeu a făcut toate lucru- 
rile; prin urmare, El nu este limitat la clădiri 
făcute de „mâini” omenești (7:48). 


7:51-53 
Punctul culminant al discursului 
lui Ştefan 


Ştefan predică asemenea profeților pe care 
îi menționează. Adesea, argumentul final 
al discursurilor includea o latură intens 
emoțională. Partea concluzivă a unui dis- 
curs deliberativ greco-roman avea menirea 
de a produce schimbare sau acțiuni deci- 
sive. Totuși, discursul lui Ștefan include și 
elemente de pledoarie legală — mai degrabă 
pentru a-i osândi pe acuzatorii săi, decât 
pentru a se apăra pe sine. Discursurile juri- 
dice întorceau împotriva acuzatorilor vina 
de care era acuzat pârâtul — în cazul de 
față, de subminarea “Legii lui Dumenzeu 
(cf. 6:13). Într-un act de curaj, Ștefan îi con- 
damnă nu doar pe acuzatorii săi, ci și pe 
judecători; în rarele cazuri când filosofii 
sau profeții adoptau o asemenea conduită, 
demersul lor se solda adesea cu pierderea 
procesului sau (în cazurile grave, precum 
cel al lui Socrate) cu martiriu. 

7:51. „Tari la cerbice” şi „inima necircum- 
cisă” (NTR, GBV) sunt insulte profetice 
obișnuite în Vechiul Testament; ele apar 
împreună în Deuteronomul 10:16. Moise 
pusese accentul pe circumcizie (7:8), dar 
îndeosebi cei netăiați împrejur din punct 
de vedere spiritual erau scoşi din relația 
bazată pe legământ (ex.: Deut. 10:16; 30:6). 
Cu greu ar fi putut găsi Ștefan cuvinte mai 
dure decât acestea. Mesajul lui este acela că 
ascultătorii săi, la fel ca strămoșii lor, îi res- 
ping pe mesagerii lui Dumnezeu; *Duhul 
Sfânt era privit în mod deosebit ca Duhul 
care îi inspirase pe profeți (cu implicații 
pentru aplicarea versetului Fapte 7:52). 
7:52. Tradiţia ebraică accentuase responsa- 
bilitatea lui Israel pentru moartea profeți- 
lor (1 Împ. 18:4, 13; Neem. 9:26; cf. 2 Cron. 
24:20-22; ler. 26:21-23) suplimentar față 
de ceea ce era scris în Vechiul Testament; 
astfel, ascultătorii lui Ştefan nu puteau 
nega acuzația formulată de el. Asemenea 
lui Socrate în tradiţia greacă, dar mai rele- 
vant, asemenea lui Isus, Ştefan îngăduie ca 
vorbele sale să îi instige pe acuzatorii săi să 
îl ucidă, dovedind astfel legitimitatea con- 
cluziei sale: aceștia erau aidoma strămoși- 
lor lor care îi uciseseră pe profeți. 

7:53. Dacă nu punem la socoteală îngerul 
care i s-a înfățișat lui Moise într-un rug, 
Vechiul Testament nu spune că Dumnezeu 
ar fi transmis Legea prin intermediul 
îngerilor; tradiția ebraică îi introdusese în 
povestiri pentru a spori reverenţa față de 
Lege (Deut. 33:2 LXX; Josephus, Antichităţi 
iudaice 15.136; posibil Ps. 68:17-18; 40521; 
cf. şi Gal. 3:19; Evr. 2:2). Ştefan conchide 
că acuzatorii săi se înșală; nu el, ci ei se fac 
vinovaţi de încălcarea Legii și astfel, sunt 
necircumcişi în inimă. La fel ca Socrate care 
a întors împotriva acuzatorilor învinuirea 
de necinstire a zeilor, care îi fusese adusă, 
Ştefan ştie prea bine care va fi urmarea: 
martiriul. 


7:54-8:4 


Primul martir 


După ce vorbește ca profeţii și amintește 
că profeţii au fost martirizați (7:52; cf. 7:9, 


35), Ştefan are parte de martirajul unui 
profet. Romanii nu le permiteau popoa- 
relor supuse să aplice pedeapsa capitală, 
însă ascultătorii lui Ștefan sunt atât de 
furioși încât, îl linșează potrivit propriei lor 
*Legi evreiești. Moartea lui Ștefan confirmă 
mesajul transmis de el, punând bazele teo- 
logice pentru expansiunea mișcării inițiate 
de Isus în afara Palestinei; de asemenea, ea 
conduce la intensificarea persecuțiilor şi 
astfel, la răspândirea imediată a credinţei 
(8:1); și seamănă o sămânță într-un anume 
Saul (7:58) — sămânță ale cărei roade aveau 
să fie culese mai târziu, pe drumul spre 
Damasc (9:34; cf. temele similare din 
predicile rostite de către Ştefan și Pavel în 
cartea Fapte). 

Uneori, scriitorii antici făceau paralele 
între diverse personaje, iar “ucenicii își imi- 
tau adesea învățătorii; moartea lui Ştefan 
urmează exemplul lui Isus: compară Fapte 
7:56 cu Luca 22:69; Fapte 7:59 cu Luca 
23:46; şi Fapte 7:60 cu Luca 23:34. Se poate 
ca şi Luca să fi întors acuzaţiile în descrie- 
rea pe care o fac: de remarcat comentariile 
de mai jos despre *Fiul Omului ce stă în 
picioare (7:55), martorii mincinoși care se 
dezbracă de haine (7:58) și rugăciunea lui 
Ştefan pentru ei (7:60). Astfel de răsturnare 
a acuzațiilor împotriva acuzatorilor era 
uzuală în retorica juridică; gânditorii antici 
vorbesc uneori despre curți de judecată 
nedrepte (precum cea care l-a condamnat 
pe Socrate) care sunt ele însele supuse 
judecății, înaintea adevărului sau a opiniei 
publice. 

7:54-55. Privirea ridicată spre cer era o 
poziție obișnuită pentru rugăciune. În mod 
normal, martorii se ridicau în picioare pen- 
tru a depune mărturie, iar judecătorii se 
ridicau atunci când pronunţau verdictul 
(cu certitudine atunci când se vorbește des- 
pre Dumnezeu; cf. Ps. 3:7; 7:6; 9:19; 10:12; 
12:5; 17:13; 82:8; Is. 3:13); ideea centrală ar 
putea fi aceea că Isus, adevăratul judecător, 
îl dezvinovăţește pe slujitorul Său chiar în 
clipa când oponenții lui se pregătesc să îl 
condamne. Ca și în alte pasaje ale narați- 
unii, Luca nu lasă loc de îndoială cu pri- 
vire la cine este, de fapt, adus la judecată 


înaintea lui Dumnezeu (vezi comentariul 
la 7:57-58, 60; cf. Is. 54:17). 

7:56. În Daniel 7:13-14, venirea Fiului 
Omului avea să îi răzbune pe cei drepți 
(Israel) împotriva opresorilor lor (popoa- 
rele). Ascultătorii lui Ştefan știau în ce cate- 
gorie se încadra el pe sine, respectiv pe ei. 
7:57-58. În lumea antică, gloatele recur- 
geau frecvent la ucidere prin lapidare, dar 
era și o formă legală de execuţie în Tora 
(inclusiv pentru blasfemie, Lev. 24:16). În 
actele de violenţă ale gloatelor și pentru 
linșări se foloseau adesea pietrele — inclu- 
siv în ludeea; Scriptura consemnează 
cazuri când poporul lui Dumnezeu i-a 
împroșcat cu pietre sau a ameninţat să 
îi omoare cu pietre pe trimișii Săi (ex.: 
Ex. 17:4; Num. 14:10; 2 Cron. 24:21). Deşi 
moartea lui Ştefan este un linșaj, tradițiile 
ebraice referitoare la metodele adecvate 
de execuție ar putea face puţină lumină 
în ce privește modalitatea aleasă de acu- 
zatorii lui Ştefan pentru a-l ucide. Potrivit 
tradiţiei, un infractor condamnat era scos 
la marginea orașului (cf. Num. 15:35-36) 
și aruncat într-o râpă adâncă de cel puţin 
două ori cât înălțimea lui. Martorii erau 
primii (cf. Deut. 17:7) care aruncau peste 
el pietre mari, țintindu-i pieptul (deşi era 
imposibil să arunce cu precizie), până 
ce victima murea. Potrivit Legii ebraice, 
trebuiau să îl dezbrace pe infractor înainte 
de a-l ucide; aici, acuzatorii lui Ștefan se 
dezbracă ei înșiși, probabil pentru că le era 
cald, la fel cum grecii se dezbrăcau în vede- 
rea unor activități sportive. (Lepădarea 
veșmintelor apare și în alte istorisiri antice 
despre acte de violență.) Însă este posibil 
ca Luca să amintească acest detaliu pentru 
a identifica părțile vinovate — cei care îl 
împroașcă cu pietre pe Ștefan își recunosc, 
în mod simbolic, vinovăția, dezbrăcân- 
du-se. (Înaintea bătăilor sau a execuției, 
se obişnuia ca victima să fie despuiată 
de haine; astfel, goliciunea era o formă 
de umilire publică a celui dezbrăcat, mai 
ales având în vedere repulsia evreilor şi a 
locuitorilor din Orientul Mijlociu la ideea 
de a fi văzuţi goi.) Potrivit Legii mozaice, 
martorii mincinoși din procesele soldate cu 

pedeapsa capitală trebuiau ei înșiși execu- 
taţi (Deut. 19:19). 

Probabil că cei care îl ascultau pe Luca 
pentru prima oară cunoșteau numele lui 
Pavel, dar poate nu şi celălalt nume al 
său, Saul (13:9); ca un bun scriitor antic (şi 
modern), Luca păstrează, probabil, pen- 
tru mai târziu o descoperire importantă. 
„Lânăr” nu este un termen prea precis; sen- 
sul uzual al cuvântului „tânăr” cuprinde 
perioada de la paisprezece (sau douăzeci și 
unu) până la douăzeci și opt de ani, însă 
termenul folosit aici acoperă intervalul de 
până la patruzeci de ani (deși aici Saul este 
mult mai tânăr). În tradiţia ebraică (bazată 
pe Num. 4:35), bărbaţii nu se calificau 
pentru anumite funcţii decât după vârsta 
treizeci de ani, însă probabil că acest aspect 
este irelevant pentru misiunea lui Saul din 
9:2, mai ales dacă era necăsătorit (o tradi- 
ție evreiască populară încuraja bărbaţii 
să se căsătorească înainte de douăzeci de 
ani). Astfel, presupunerea că Saul avea pe 
atunci în jur de douăzeci de ani (vârsta de 
referinţă la care se raporta termenul tradus 
prin „tânăr”) este perfect plauzibilă. Tinerii 
erau asociaţi cu vigoarea, cu sentimentele 
intense, cu nesocotinţa şi bravura în bătălii 
sau în alte contexte violente. Cei care reu- 
șeau să-și atragă respectul încă de tineri 
erau considerați excepționali (cf. Gal. 1:14). 
7:59. Rugăciunea lui Ștefan se aseamănă cu 
strigătul lui Isus din Luca 23:46. Adesea, 
scriitorilor antici le plăcea să facă paralele 
între diferite personaje; Luca vrea ca citito- 
rii săi să înțeleagă că Ștefan, reprezentant 
ideal al Bisericii, calcă pe urmele Domnului 
său în martiriu. 

7:60. Strigătul său ultim este similar cu 
Luca 23:34; vezi comentariul la Fapte 7:59. 
Potrivit idealurilor rabinice de mai târziu, 
persoana supusă execuției trebuia să își 
mărturisească păcatul și să se roage, spu- 
nând: „Fie ca prin moarte să îmi *ispăşesc 
toate păcatele”. Ştefan nu-și mărturisește 
propriile păcate, ci pe cele ale acuzatori- 
lor (vezi 7:57-58). Uneori, evreii (și rareori 
*neamurile) obișnuiau să îngenuncheze în 
rugăciune (ca semn de supunere), adesea 
cu mâinile ridicate către cer (1 Împ. 8:54; 

2 Cron. 6:13; Ezra 9:5). De foarte multe 
ori, antici descriau moartea eufemistic, 
numind-o „somn” (la fel ca aici, literal). 
8:1. A fost nevoie de persecuție și de 
împrăștierea credincioşilor — îndeosebi 
a evreilor străini, biculturali (11:19-20) — 
pentru ca *Biserica să înceapă, finalmente, 
să facă ceea ce Isus îi poruncise încă din 1:8. 
După cum subliniază Tertulian, teologul 
nord-african din secolul II: „sângele creşti- 
nilor este sămânța” din care crește Biserica. 
8:2. A nu fi îngropat după moarte era cea 
mai cumplită dezonoare în lumea antică 
mediteraneană; mulți dintre neamuri cre- 
deau chiar că celor care rămâneau neîn- 
gropațţi li se interzicea să intre în lumea 
de dincolo, fiind astfel condamnaţi să 
rătăcească ca stafii. De obicei, doar cei mai 
cruzi cârmuitori își văduveau dușmanii de 
înmormântare, dar uneori acest lucru le era 
refuzat şi infractorilor; însă unii interziceau 
îngroparea criminalilor celor mai atroce, 
Jăsând în seama vulturilor și a câinilor să le 
curețe oasele de carne. Totuși, majoritatea 
oamenilor considerau un gest de onoare să 
îi înmormântezi pe cei morţi, iar a-ți risca 
viața pentru a înmormânta un trup fără 
viață (ex.: în povestea Antigonei sau a lui 
Tobit) era privit ca o faptă nobilă și eroică. 
Fiii adulți sau persoanele apropiate dece- 
datului își asumau responsabilitatea pen- 
tru înmormântare. Deși iudaismul cerea ca 
trupul să fie înmormântat (adesea într-un 
mormânt infam al infractorilor), iar jelirea 
publică a decedatului era în mod normal 
o îndatorire pioasă în iudaism, Legea 
evreiască interzicea jelirea publică a unui 
infractor condamnat. Prietenii evlavioși ai 
lui Ştefan ignoră hotărârea ilegală a înaltei 
curți de judecată evreiești, dorind să își 
onoreze prietenul. 

8:3. În mod normal, închisoarea era un loc 
de detenţie, în așteptarea procesului; fap- 
tul că Saul arestează nu doar bărbaţi, ci și 
femei, sugerează că el era mai plin de râvnă 
decât ar fi considerat de cuviință majorita- 
tea contemporanilor săi (Gal. 1:13-14; Fil. 
3:6). De obicei măsurile drastice îi vizau 
pe bărbaţi, dar, în cazul celor mai aprige 
reprimări (ex.: cultul lui Dionisos, anterior, 


în Roma), erau luate în vizor și femeile. 
Probabil că singura acuzaţie ce le era adusă 
membrilor bisericii era bănuiala că aceştia 
se opuneau Templului, stârniți fiind de dis- 
cursul lui Ștefan. 

8:4. Cu toate că Fapte se concentrează asu- 
pra unor personalități remarcabile (după 
cum se obișnuia în istoria antică), aflăm 
de aici că, de fapt, erau implicați mult mai 
mulți oameni. Majoritatea religiilor antice 
erau răspândite mai degrabă de către 
negustorii itineranţi sau alți călători, decât 
de către persoane cu notorietate. 


8:5-13 
Convertirea din Samaria 


Odată încheiată istoria primului din lista 
celor şapte (Ştefan), Luca se întoarce spre 
al doilea exemplu, unul dintre cei „împrăş- 
tiati”, din 8:4. 

8:5. „Cetatea Samariei” s-ar putea referi 
la vatra *vechi-testamentară a Samariei, 
acum o cetate grecească numită Sebaste, 
consacrată venerării împăratului şi plină 
de influențe oculte (vezi comentariul la 
8:10). Însă mare parte din locuitorii cetății 
Sebaste erau greci, nu *samariteni; prin 
urmare, probabil că expresia amintită se 
referă la principalul oraș samaritean din 
regiunea Samariei, numit ulterior Neapolis 
și situat pe amplasamentul de odinioară 
al orașului Sihem (cf. 7:15-16). Acesta era 
centrul religios al samaritenilor. Inscripțiile 
de pe muntele Garizim dovedesc cel puțin 
faptul că mulți dintre samariteni știau 
limba greacă, iar în acest centru urban, 
*elenistul Filip putea predica în limba sa 
maternă. 

8:6-8. În Antichitate, semnele supranatu- 
rale erau încărcate cu o mare valoare pro- 
batorie. Faptul că elita modernă occiden- 
tală, educată tinde să le denigreze este mai 
degrabă o oglindă a culturii noastre, decât 
a lor; majoritatea culturilor de azi (practic, 
toate culturile care nu sunt influențate de 
deismul sau ateismul occidental) acceptă 
o formă sau alta de activitate supranatu- 
rală. Adesea, oamenii priveau cu respect 
exorcismele, dacă acestea erau însoțite de 


semne exterioare ale ieșirii demonului din 
cel posedat, așa cum se întâmplă aici. 

8:9. În lumea antică, magicienii reușeau 
să atragă cete numeroase de adepţi; dată 
fiind importanţa de care se bucurau magi- 
cienii evrei în Antichitatea greco-romană, 
prezența unui magician samaritean nu 
trebuie să ne surprindă; în Samaria influ- 
ența greacă era chiar mai pregnantă decât 
în ludeea. Asemenea Vechiului Testament, 
liderii oficiali ai iudaismului majoritar 
erau împotriva *magiei, însă *papirusurile 
magice de mai târziu dovedesc o influență 
ebraică semnificativă și pare-se că o mino- 
ritate dintre *rabinii de mai târziu aveau să 
tolereze practici similare vrăjitoriei, pretin- 
zând că nu fac decât să cerceteze profun- 
zimile și secretele legilor creației, pe care 
Dumnezeu le-a instituit. Catalogarea cuiva 
ca făcător de minuni, respectiv ca magi- 
cian depindea adesea de simpatia scriito- 
rului față de el, însă, de regulă, se credea 
că magicienii acționează mai degrabă în 
ascuns și mai ales că lucrau îndeobște pen- 
tru câștigul personal. 

8:10. În orașul Sebaste din vecinătate, mulţi 
greci aglutinau diferiții zei greci într-o 
singură zeitate universală de gen mascu- 
lin, iar zeițele, într-o altă zeitate de gen 
feminin. Sinteza aceasta se înscria într-un 
curent care luase amploare în ultimele 
secole printre grecii educați. Un scriitor 
creștin din secolul II sugerează că Simon 
se pretindea a fi avatarul sau reîncarnarea 
zeității masculine, în vreme ce consoarta 
sa, Elena, era forma feminină. Samaritenii 
erau monoteiști, însă sincretismul era 
obișnuit în rândul poporului. De-a lungul 
istoriei şi în multe culturi din zilele noastre 
oamenii ajung, să creadă în Dumnezeu prin 
ceea ce misiologii au numit „confruntări 
ale puterii”, când puterea lui Dumnezeu 
este revelată și dovedită a fi mai mare decât 
a celor care se pretind competitorii Săi spi- 
rituali (anterior, cf. ex.: Ex. 7:10-12; 1 Împ. 
18:28-39). 

8:11. Iudaismul accepta faptul că vrăjitorii 
dintre *neamuri pot face semne; mulți evrei 
atribuiau aceste acțiuni lui Belial (*Satana). 
Vechiul Testament susținea că vrăjitorii 

păgâni puteau reproduce unele dintre 
semnele lui Dumnezeu, la o scară mai mică 
(Ex. 7:11, 22; 8:7), însă că puterea lor era, 
categoric, limitată (Ex. 8:18-19; 9:11). 

8:12. Cunoscând bine opoziția samarite- 
nilor față de iudaism, poporul evreu ar fi 
apreciat în mod deosebit acest scenariu. 
Deja circumciși, samaritenii mai trebuiau 
doar botezați pentru convertirea la iudaism; 
însă asemenea convertiri se întâmplau 
extrem de rar, deoarece ar fi echivalat cu 
trădarea propriului popor. Faptul că Filip, 
un iudeu, prezintă *Evanghelia în aseme- 
nea mod încât un samaritean poate ajunge 
să urmeze un *Mesia proclamat de către 
iudei (probabil, fără cerința de a adera 
și la Templul din lerusalim) trebuie să fi 
fost considerat de mulţi iudei o trădare a 
iudaismului. Filip adoptă același program 
teologic al mărturisirii descentralizate sus- 
ținut de Ștefan în capitolul 7 și schițat de 
Isus în 1:8. 

8:13. Unii scriitori au susținut că Simon 
nu s-a convertit în mod autentic, dat fiind 
comportamentul său ulterior (8:18-24), 
însă problema depinde de sensul pe care 
îl dăm termenului „convertire“; asemenea 
iudaismului din perioada respectivă, creş- 
tinismul timpuriu deplângea nu doar exis- 
tența unor falși convertiți, dar și a aposta- 
ților (ex.: 1 Sam. 10:6; 16:14; 2 Pet. 2:21; 
1 loan 2:19). 


8:14-25 


Validarea apostolică a convertirilor 
din Samaria 


Lucrarea transculturală a lui Filip deschi- 
dea noi perspective, care Însă puteau stârni 
împotrivire din partea unor grupări con- 
servatoare din biserica din Ierusalim (8:12). 
Prin urmare, Luca socotește că e important 
să descrie reacția *apostolilor din Ierusalim 
și binecuvântarea lui Dumnezeu peste 
această lucrare. 

8:14-15. Din punct de vedere teologic, 
lucrarea *Duhului este unitară (2:38-39), 
însă, în experiența bisericii, nu toate aspec- 
tele lucrării Sale se manifestă neapărat 
simultan. Luca accentuează atât de mult 

dimensiunea profetică și de împuternicire 
a Duhului (1:8), încât rareori menţionează 
alte aspecte ale lucrării Duhului, cunoscute 
în *Vechiul Testament și în iudaismul tim- 
puriu; aici, el ar putea avea în vedere toc- 
mai acest aspect profetic/de împuternicire, 
deși ascultătorii lui Filip erau deja conver- 
titi, din 8:12. 

8:16. „În Numele” este o traducere literală 
care ar putea folosi limbajul documentelor 
comerciale din vechime, însemnând că 
nou-convertiţii Îi transferaseră lui Cristos 
dreptul de proprietate asupra vieților lor. 
Pe de altă parte, ar putea reflecta, pur și 
simplu, ambiguitatea tot mai accentu- 
ată a prepozițiilor greceşti în respectiva 
perioadă (însemnând doar „cu referire la 
Isus”). Compară cu „*botez” din glosar. 
8:17. ludaismul antic oferă exemple spora- 
dice de punere a mâinilor pentru rugăciune 
(unul dintre ele fiind în *Manuscrisele de la 
Marea Moartă); în Vechiul Testament, unul 
dintre motivele pentru punerea mâinilor — 
printre altele (vezi comentariul la 6:6) — era 
invocarea unor binecuvântări în rugăciune 
(Gen. 48:14-20). 

8:18-22. Singura categorie în care mulți 
greci puteau încadra minunile înfăptuite 
de apostoli era aceea a practicilor magice, 
însă textul de față face distincţie netă între 
o interpretare amorală, magică a minuni- 
lor, în general, şi minunile apostolice, care 
seamănă mult mai mult cu cele săvârşite 
de profeții vechi-testamentari precum Ilie 
și Elisei. Vrăjitorii puteau cumpăra for- 
mule magice; nimeni nu poate cumpăra 
Duhul. Lăcomia și lauda de sine asociate 
cu *magia îi ajutau pe antici s-o distingă de 
miracolele autentice. Cei care îi apărau pe 
făcătorii de minuni erau adesea nevoiți să 
îi diferențieze de magicieni. 

8:23-24. „Fiere” şi „amărăciune” apar 
împreună în Septuaginta, în Plângerile lui 
leremia 3:15, 19, cu sensul de suferință, 
dar, şi mai relevant, în Deuteronomul 
29:17; 32:32, în. contextul păgânismului. 
„Lanţurile nedreptății” (NTR) ar putea 
reflecta Isaia 58:6. 

8:25. După ce noua misiune a fost inaugu- 
rată prin mărturia biculturală din Fapte 6, 


apostolii încep, în sfârșit, să-și extindă misi- 
unea (1:8). Întreaga “narațiune atestă faptul 
că apostolii recunosc și validează justețea 
lucrării lui Filip şi că duc mai departe 
ceea ce începuse el, fără ca, în vreun fel, să 
îndrepte sau să corecteze (așa cum sugerau 
unii comentatori) o eventuală convertire 
inadecvată a samaritenilor. Cum  *ara- 
maica era principala limbă vorbită în satele 
samaritene (spre deosebire de situația din 
Neapolis; vezi comentariul la 8:5), Petru şi 
loan puteau intra și în sate unde Filip nu 
lucrase. 


8:26-40 
Convertirea unui demnitar african 


Luca dedică aproape la fel de mult spațiu 
convertirii acestui străin, care poate apoi 
acționa ca martor indigen în propria sa 
cultură, precum convertirii în masă din 
Samaria. Cum *samaritenii erau socotiți 
parțial evrei, acesta este primul convertit la 
creștinism din rândul *neamurilor (necu- 
noscut, probabil, de către majoritatea celor 
din biserica din Ierusalim — 11:8). 

8:26. Nu departe de Ierusalim, se despăr- 
teau două drumuri ce duceau spre sud, 
unul prin Hebron către Idumeea (Edom) 
și un altul care, înainte de Gaza, se unea 
cu drumul de coastă care se îndrepta spre 
Egipt, ambele marcate cu multe borne kilo- 
metrice romane. Vechea cetate Gaza era 
acum un sit părăsit în deșert, ale cărui ruine 
se aflau în vecinătatea orașelor Askalon și 
Noua Gaza, localități aflate sub influență 
culturală elenă. Erau mari șanse ca Filip să 
nu întâlnească pe nimeni cui să-i predice, 
pe drumul puţin umblat ce trecea pe lângă 
o cetate părăsită, iar după trezirea spiritu- 
ală din Samaria porunca aceasta trebuie 
să i se fi părut absurdă; însă Dumnezeu 
pusese și în trecut la încercare credința 
oamenilor prin porunci aparent absurde 
(ex.: Ex. 14:16; 1 Împ. 17:34, 9-14; 2 Împ. 
5:10). Termenul tradus prin „miazăzi”/ 
„Sud” poate însemna și „amiază“; rareori 
se întâmpla ca cineva să călătorească la ora 
prânzului (vezi 22:6; comentariul la loan 
4:5-6), deci acest detaliu (dacă acesta este 


înţelesul avut în vedere) făcea ca porunca 
să pară și mai absurdă. 

8:27. Termenul grecesc Aithiopia („Etiopia”) 
nu se referea specific la Etiopia actuală, ci 
la teritoriul african situat la sud de Egipt. 
Etiopia era menţionată în legendele medi- 
teraneene și în geografia mitică drept capă- 
tul pământului (spunându-se, uneori, că 
se întinde de la sudul extrem până la estul 
extrem al pământului), iar caracteristica eti- 
opienilor cea mai des menționată atât în lite- 
ratura ebraică, cât și în cea greco-romană (şi 
notată și în *Vechiul Testament — ler. 13:23) 
era pielea lor închisă la culoare; unele surse 
descriu și părul, precum și alte trăsături în 
termeni care nu lasă loc de îndoială că sunt 
avuti în vedere africanii de culoare. 

El provine dintr-un regat negru, nubian, 
situat la sud de Egipt, identificat parțial 
cu Sudanul de astăzi, un stat ce data încă 
din jurul anului 750 î.H. şi ale cărui princi- 
pale orașe erau Meroë și Napata (nu trebui 
confundat cu Abisinia, care a ajuns să fie 
numită Etiopia în perioada mai recentă și 
care s-a convertit la creștinism în secolul IV 
d.H.). Meroë era un oraș atât de puternic, 
încât Roma încheiase un tratat de pace și 
stabilise legături comerciale, preferând să 
nu se aventureze cu extinderea imperiului 
la sud de Egipt. Acest demnitar și probabil 
și membrii alaiului său trebuie să fi cunos- 
cut limba greacă, necesară pentru comer- 
tul regatului său cu orașele din Egipt. 
Probabil că el era un neevreu „temător de 
Dumnezeu” (vezi comentariul la 10:2). Ca 
vistiernic al reginei, el este un funcționar 
de rang înalt și cu mare putere. Mero& era 
un oraș bogat, deci vistiernicul avea în grijă 
o avere considerabilă. Capitala imperiului, 
numită tot Mero&, era situată la aproxima- 
tiv 150 km [100 mi] de orașul Khartoum 
de astăzi și la peste 30 km [200 mi] sud de 
Egiptul modern -— o călătorie deloc scurtă 
până la lerusalim. Deși regatul avea oare- 
care legături comerciale cu Roma, în mod 
normal nici chiar vistiernicul împărătesei 
din Meroë nu ar fi avut motive pentru a 
călători atât de departe înspre nord. 

Mai multe regine din acest regat african 
au purtat numele Candace (kandaka), pe 


Fapte 8:27-28 


care grecii îl considerau un titlu dinastic al 
reginei-mamă din Etiopia, despre care cre- 
deau că ea cârmuieşte ţara. În realitate, este 
posibil ca reginele să fi purtat acest titlu 
fie că domneau, fie că nu; este drept că cel 
puţin unele dintre ele au condus Etiopia. 
Dacă această Candace menţionată aici este 
și regină, ea ar putea fi regina Nawidemak 
sau una dintre reginele despre care nu 
avem suficiente informații. 

Atunci când se avea în vedere sensul 
literal (ceea ce nu era cazul întotdeauna — 
Gen. 39:1 LXX), termenul „eunuc” (NTR)/ 
„famen” (VDC) însemna bărbat castrat. 
Cele cinci repetiții ale cuvântului pe par- 
cursul narațiunii sugerează, probabil, că 
demnitarul acesta era literalmente eunuc, 
fapt frecvent în rândul colaboratorilor 
apropiați ai reginelor, în unele regiuni. 
Deși famenii erau preferați ca oficiali ai 
curților împărătești din Răsărit, multe 
popoare mediteraneene îi luau în derâdere, 
considerând că le lipsește bărbăţia. Poporul 
evreu era împotriva transformării bărbați- 
lor în eunuci, iar *Legea ebraică îi excludea 
pe eunuci din Israel; nu încape îndoială că 
regulile acestea fuseseră instituite pentru 
a-i împiedica pe israeliți să emasculeze 
băieții (Deut. 23:1). Prin urmare, funcționa- 
rul acesta, deşi aderase la credința evreilor 
(8:27, 30) nu ar fi fost niciodată considerat 
convertit, în deplinul sens al cuvântului, 
în iudaism. Însă Dumnezeu îi accepta, 
cu siguranţă, pe eunuci (Is. 56:3-5, chiar 
Și pe cei străini; Înţ. Sol. 3:14). În Vechiul 
Testament, un „famen” etiopian s-a dove- 
dit unul dintre puţinii aliaţi ai lui Ieremia, 
salvându-i acestuia viaţa (ler. 38:7-13). 
8:28. Majoritatea oamenilor umblau pe 
jos, cei mai înstăriți, călare, însă doar per- 
soanele extrem de bogate aveau care sau 
trăsuri. Carele scumpe aveau acoperiş și 
patru roți și puteau fi trase de cai, măgari, 
catâri sau boi. (Probabil că acest funcțio- 
nar avea de gând să folosească acel mijloc 
de transport doar până la Alexandria, iar 
de acolo să navigheze pe Nil, spre sud.) 
Fiind un om bogat, ar fi putut avea cu el pe 
cineva care să-i citească, dar, ca om învă- 
tat, putea, de asemenea, citi el însuși sulul 

(așa cum sugerează, probabil, exprimarea 
lui Luca). Se cunosc situaţii când oamenii 
citeau șezând în care scumpe; prin urmare, 
carul se deplasa în timp ce eunucul citea. 
8:29-30. Deşi era predat împreună cu 
deprinderea de a citi cu glas tare, cititul în 
gând nu era practicat atât de frecvent în 
Antichitate; în general, cei care știau, citeau 
cu glas tare. Meroë avea propria limbă și 
propriul alfabet. Totuşi, date fiind contac- 
tele comerciale cu vorbitorii de greacă din 
Egipt, funcționarii cunoșteau limba greacă 
(limba oficială a comerțului în cetățile egip- 
tene). De vreme ce Filip înțelege ceea ce 
citea famenul, iar cei doi continuă discuţia, 
putem deduce că demnitarul citea o copie a 
*Septuagintei. Este clar că întreaga împre- 
jurare este orchestrată divin (cf., de ex.: 
Gen. 24:13-27). După toate probabilitățile, 
carul nu înainta repede; viteza sa maximă 
trebuie să fi fost de cel mult 40-50 km 
[25-30 mi] pe zi. În Antichitate, oame- 
nii puneau mare preț pe vigoarea tine- 
rească, pe care Filip o folosește aici într-un 
scop bun. 

8:31. Adesea, demnitarii era însoţiţi în car 
de un singur servitor; este posibil ca eunu- 
cul bogat să fi avut mai mulți, însă rămâne 
suficient loc pentru Filip. 

8:32-35. Pasajele anterioare despre robul 
din Isaia se referă explicit la Israel, însă 49:5 
face distincția dintre rob și restul Israelului, 
iar în 53:1-3 el este respins de Israel; în 
53:4-12, robul poartă păcatele lui Israel, 
deși nu se face el însuși vinovat de ele (53:9; 
a se compara cu 40:2) și suferă de bunăvoie 
(53:12). Confuzia demnitarului este justi- 
ficată, însă putem intui cum a interpretat 
Filip pasajul. (Luca nu reproduce întreg 
capitolul 53 din Isaia, însă indirect se face 
aluzie la context; cum pe atunci încă nu 
se făcuse împărțirea pe capitole şi versete, 
pentru ca ascultătorii să înțeleagă de unde 
citeşti, era nevoie să citezi o porțiune mai 
amplă de text.) Trei capitole mai încolo, 
Isaia vorbește despre faptul că Dumnezeu 
îi primeşte cu braţele deschise pe străini și 
pe eunuci (Is. 56:3-8). 

8:36-38. În apropiere de Gaza există câteva 
ueduri (aceste cursuri temporare sunt, de 


fapt, albii uscate ale unor pârâuri care în 
timpul sezonului ploios se umplu cu apă); 
de vreme ce *botezul evreiesc presupunea 
cufundarea completă în apă, nu încape 
îndoială că aceasta dorește Luca să suge- 
reze aici. Ca eunuc (etichetă amintită de 
cinci ori de Luca), demnitarul nu putea fi 
*prozelit în sensul deplin al cuvântului, căci 
i-ar fi fost refuzată circumcizia (Deut. 23:1). 
Acum însă el își exprimă consimțământul 
de a fi botezat. Ca temător de Dumnezeu, 
etiopianul înțelegea, neîndoios, concepția 
ebraică uzuală potrivit căreia convertirea 
deplină include și botezul; în Isus, el este 
primit pe deplin în poporul lui Dumnezeu 
(cf. Is. 56:3-5). 

8:39. Creștinismul a început să se răspân- 
dească în Abisinia îndeosebi prin mărtu- 
risitori mireni, în secolul III, iar imperiul 
respectiv a fost declarat „creştin” cam 
în aceeași perioadă cu Imperiul Roman. 
Nubia (regiunea din care provine acest 
demnitar) s-a convertit mai târziu; nu ne-a 
rămas nicio dovadă certă despre acest mar- 
tor etiopian, însă gândindu-ne la scrierea 
lui Luca, putem presupune că el și-a măr- 
turisit credinţa în cercuri înalte. 

Unii magicieni pretindeau că pot zbura 
(fapt rareori demonstrat!), însă limbajul 
prin care este descrisă plecarea lui Filip din 
locul acela sugerează mai degrabă o depla- 
sare supranaturală, precum cea sugerată în 
cazul lui Ilie (1 Împ. 18:12; cf. 2 Împ 2:11, 
16) sau în alte surse biblice (Ezec. 3:12, 14). 
8:40. Uneori, scriitorii antici încadrau anu- 
mite secțiuni din textele lor între afirma- 
ţii corespondente; predicarea lui Filip în 
timpul călătoriei ar putea relua 8:4 și 8:25. 
Lucrarea permanentă a lui Filip cuprinde 
câmpia de coastă, anticipând iarăși misiu- 
nea lui Petru în aceeași regiune (vezi 9:32, 
43; 10:24). Azotul din Iuda, situat la aproxi- 
mativ 4 km [2,5 mi] de țărmul Mediteranei, 
era Asdodul de odinioară, orașul filistean 
din Vechiul Testament. Se găsea la 30-40 km 
[20-25 mi] nord-est de Gaza (cam o 
zi de mers) și la 50-60 km [30-35 mi] 
vest de Ierusalim, fiind situat, cam pe la 
jumătatea distanţei dintre Gaza și Iope. 
Cezareea Maritima (Cezareea de pe coastă, 


nu Cezareea Filipi) se afla la mai bine de 
75 km [50 mi] nord de Azot, în imediata 
apropiere a aceluiași drum de coastă; ora- 
şul acesta, capitala romană a ludeei, va 
deveni important în cartea Fapte din 10:1 
(cf. 21:8). Deşi în Gaza, Azot și Cezareea 
locuiau și evrei, în aceste cetăți domiciliau 
foarte mulți locuitori neevrei; Filip antici- 
pează misiunea altor *eleniști (11:20). 


9:1-9 
Isus îl „arestează” pe Saul 


Între cele trei relatări ale convertirii lui Pavel 
din cartea Fapte există câteva diferențe (cap. 
9, 22, 26; toate coincid cu relatările din epis- 
tolele sale). Uneori, literatura clasică pre- 
zintă mesajele primite de mesageri, după 
care le repetă cuvânt cu cuvânt atunci când 
acestea sunt transmise destinatarilor. În 
zilele lui Luca, stilul *retoric miza pe varia- 
ție, ceea ce face ca *narațiunile care se reiau 
să aibă un caracter mult mai puţin repetitiv, 
fiind deci mai interesante de citit. Cele trei 
istorisiri ale lui Luca sunt adaptate la diver- 
sele categorii de public care le ascultă. 

9:1. Se prea poate ca Saul să fi fost un om 
de seamă (cf. Gal. 1:14), dintr-o familie cu 
vază (cf. Fapte 22:3; 26:5), din moment ce 
avea acces la *marele-preot. 

9:2. Scrisorile oficiale de acreditare, prin 
care mesagerul era autorizat sau reco- 
mandat pentru o anumită acțiune, erau 
uzuale, iar *Josephus confirmă că man- 
datarii palestinieni puteau primi ordine 
din partea Sanhedrinului de la Ierusalim. 
Comunitățile evreiești din afara Palestinei 
îl respectau pe marele-preot, iar scrisorile 
din partea lui îl autorizează pe Saul să își 
ducă la îndeplinire misiunea, cu întregul 
concurs al *sinagogilor de acolo. (Aici, 
acțiunea este inițiată mai degrabă de Saul, 
decât de marele-preot.) Având în vedere 
că, în trecut, pe când cârmuiau Palestina, 
marii-preoți din Ierusalim își exercitaseră 
dreptul de a cere extrădarea fugarilor din 
Iuda, se poate ca sinagogile locale din Siria 
să le fi recunoscut încă acest drept, deşi pro- 
babil că guvernatorul local nu ar fi făcut-o. 
Comunitățile din jurul sinagogilor puteau 

coopera cu Saul, în misiunea lui de a curăța 
orașele de evreii creștini. Contrar anumitor 
interpretări moderne romanţate, în rândul 
evreilor se iscau ocazional conflicte, iar 
uneori acestea deveneau chiar violente 
(vezi, de ex.: 1 Mac. 3:8; *Manuscrisele de 
la Marea Moartă CD 1.20-21; Josephus, 
Antichități iudaice 20.213). 

Secta *esenienilor de la *Qumran se 
descria și ea drept „calea“; era o titulatură 
firească pentru un grup care considera că 
numai el urmează calea dreptăţii (cf., de 
ex.: Prov. 8:20; 12:28; 16:31; de asemenea, ei 
se inspiraseră în mod explicit din Is. 40:3). 
Se pare că esenienii se stabiliseră și ei în 
Damascul Siriei — dacă scrierile lor pe acest 
subiect aveau în vedere un sens literal. În 
Damasc locuiau zeci de mii de evrei (în 
anul 66 d.H. acolo au fost masacrați opt- 
sprezece mii dintre ei). 

9:3. Damascul era situat la aproximativ 
200 km [135 mi] nord de Ierusalim, pe 
Marele Drum spre Nord, cam la șase zile 
de mers pe jos (mai puţin, pentru călătoria 
călare, posibilă și aici, dar cf. 9:8). Lumina 
din ceruri duce cu gândul la Șehina, pre- 
zența lui Dumnezeu (asociată conceptu- 
lui vegara, „slavă”), aşa cum Dumnezeu 
Își revelase deseori slava în *Vechiul 
Testament. Câteva dintre  naraţiunile 
vechi-testamentare despre chemarea adre- 
sată unor persoane includ teofanii sau o altă 
experiență directă; vezi Exodul 3:1-4:17; 
Isaia 6:1-13; Ieremia 1:4-19; Ezechiel 
1:1-3:15; cf. Judecători 6:11-24. De aseme- 
nea, poporul evreu admitea că Dumnezeu 
poate interveni pe neaşteptate pentru a 
converti un prigonitor (2 Mac. 3:24-36). 

9:4, În Vechiul Testament și în literatura 
ebraică, de multe ori oamenii cădeau la 
pământ atunci când aveau parte de o reve- 
lație divină sau angelică (ex.: Ezec. 1:28; 
Dan. 8:17). De regulă, cel care se revelează 
îi poruncește apoi celui prosternat să se 
ridice în picioare (ex.: Ezec. 2:1; Dan. 8:18); 
faptul că aici nu apare această poruncă 
sugerează că purtarea lui Saul nu beneficia 
de aprobarea divină. Adesea în literatura 
ebraică, atunci când Dumnezeu cheamă pe 
cineva, numele respectivului este repetat 

pentru a sublinia într-un mod aparte ceea 
ce urmează să se spună (ex.: Gen. 22:11; 
46:2; Ex. 3:4; 1 Sam. 3:10). În textele ebra- 
ice, glasul ce se aude din ceruri îi apar- 
ține aproape întotdeauna lui Dumnezeu 
Însuși; de regulă se vorbeşte în *aramaică 
sau în ebraică, la fel ca aici, după câte se 
pare (având în vedere forma „Saul” și ver- 
setul 26:14). Dată fiind natura revelaţiei, 
„Doamne” de aici înseamnă mai mult decât 
„domnule“; poate Saul se întreabă dacă 
Dumnezeu sau un înger i se adresează, ori 
poate pur și simplu nu îi vine să creadă că, 
de fapt, el I se împotrivește lui Dumnezeu. 
9:5-6. Persecutarea adepților Săi echiva- 
lează cu persecutarea lui Isus Însuși, deoa- 
rece ei sunt reprezentanţii Lui (Luca 10:16). 
Scrisorile de recomandare (cf. Fapte 9:2) îl 
desemnau adesea pe purtătorul lor drept 
persoana recomandată; aici, Isus Se iden- 
tifică cu adepții Săi persecutați. În Vechiul 
Testament, Dumnezeu considera că trata- 
mentul aplicat unor oameni era echivalent 
cu atitudinea față de El (Ex. 16:8; 1 Sam. 8:7; 
Prov. 19:17). 

9:7. Reacţia tovarășilor lui Saul este simi- 
lară cu cea din Daniel 10:7. 

9:8. Uneori, Dumnezeu lovea oamenii cu 
orbire pentru a-i împiedica să-și împli- 
nească vreun obiectiv malefic sau ca 
măsură temporară, pentru a le capta aten- 
ţia (Gen. 19:11; 2 Împ. 6:18-20; de notat și 
jocul contextual referitor la orbirea și vede- 
rea spirituală din 2 Împ. 6:17). 

9:9. Trei zile nu era o durată neobișnuită 
pentru post (Est. 4:16); insă, fără apă, omul 
se deshidratează, iar prelungirea perioadei 
fără aport de lichide se soldează, în final, 
cu deces. Exemplele din *Noul Testament 
alătură, de obicei, postul cu rugăciunea, 
însă postul era în mod normal o expresie 
a jelirii sau a *pocăinţei. Potrivit narațiunii 
de față, Saul nu își schimbă religia; el doar 
învaţă adevărata cale în interiorul propriei 
sale religii iudaice. Studiile sociale despre 
convertire sugerează că uneori convertitul 
păstrează anumite structuri fundamentale 
de gândire, dar că, la început, el își schimbă 
radical abordarea. 


9:10-19a 
Misiunea lui Anania 


Asocierea experiențelor vizionare ale lui 
Anania și ale lui Saul, după același model 
cu experienţa lui Corneliu și cea a lui 
Petru în capitolul 10, confirmă caracterul 
supranatural al revelaţiei (precum și în alte 
câteva izvoare antice; ex.: Jud. 7:9-15). 
9:10. În altă secţiune a cărţii Fapte (23:2), 
mai apare un personaj pe nume Anania, 
însă acesta era un nume uzual, fiind forma 
grecească a numelui ebraic Hanania (ex.: 
ler. 28:1; Dan. 1:6). Reacţia sa este cea adec- 
vată unui slujitor al lui Dumnezeu, gata să 
se supună poruncilor primite (1 Sam. 3:10; 
Is. 6:8). Răspunsul său biblic la teofanie 
(cf. Gen. 22:11; 46:2; Ex. 3:4; 1 Sam. 3:4-8; 
Is. 6:8) contrastează cu reacția mai puțin 
informată a lui Saul, din pasajul anterior. 
(Damascul, capitala Siriei moderne, era pe 
atunci capitala arabilor nabatei.) 

9:11-12. Fiecare dintre cei doi primește 
informații despre celălalt prin intermediul 
unei vedenii. Asemenea vedenii-pereche 
survin rareori în literatura antică (ex.: 
* Apuleius, Măgarul de aur 11.13; cf. Tob. 3); 
iar atunci când apar, nu lasă loc de îndoială 
că evenimentul a fost coordonat de pute- 
rea divină (cf. Gen. 41:32). În Antichitate, 
ospitalitatea evreiască era cu totul deo- 
sebită, iar lui Saul nu i-ar fi fost greu să 
găsească găzduire în casa unui evreu din 
Damasc, indiferent dacă Iuda ar fi ştiut 
sau nu dinainte despre sosirea lui Saul. 
Cetățile construite înainte de epoca *ele- 
nistă, cum era și Damascul, aveau multe 
străduțe înguste, întortocheate. Totuși, 
Damascul fusese reconstruit, după tipa- 
rul grecesc, în caroiaj, cu străzi de lățimi 
aproximativ egale pe direcțiile est-vest și 
nord-sud. Mulţi cercetători sunt de părere 
că Strada Dreaptă era strada principală, 
lungă, care străbătea orașul de la est spre 
vest, unde tradiția plasează încă locuința 
lui Iuda (înspre capătul de vest al străzii). 
Această arteră importantă mergea paralel 
cu râul Barada, care trecea prin Damasc, 
avea o lățime de 15 m [50 ft] și colonade 
pe ambele laturi. (Totuși, nu putem fi siguri 


că despre această stradă este vorba.) Odată 
ce găseai strada, în mod normal te interesai 
de la vecini despre o anumită adresă (deși, 
potrivit tradiţiei locale, casa lui Anania era 
situată în apropierea aceleiași străzi, însă 
spre capătul de est). 

Prezenţa evreilor în Tarsul antic, capitala 
și cel mai important oraș al Ciliciei, în sudul 
Asiei Mici, este atestată documentar. După 
câte se pare, conflictele civile erau caracte- 
ristice culturii din Tars (Şi, în general, celei 
ciliciene); proasta reputație a moravurilor 
Ciliciei ar putea reflecta imaginea violenţei 
prezente în mod curent cu o generaţie sau 
două mai înainte. Oraș elenizat ce pros- 
pera de pe urma comerțului, Tars avea 
școli de valoare și se lăuda cu mulți filosofi, 
deși mulți dintre locuitorii săi alegeau să 
urmeze studii avansate în străinătate. Însă 
compară cu comentariul la 22:3. 

9:13-14. Anania se arată, firește, mai puțin 
doritor să se supună poruncilor divine 
(9:10), după ce află care sunt acestea (dar 
se supune, totuși, 9:17). Uneori, omul își 
exprima obiecțiile (ex.: Ex. 4:10; vezi și 
Fapte 10:14) chiar şi după ce declarase: 
„lată-mă” (9:10; cf. Ex. 3:4). Cu privire la 
poruncile care par absurde, vezi 8:26. 
9:15-16. Terminologia de aici este speci- 
fică pentru narațiunile *vechi-testamen- 
tare despre chemări sau însărcinări; după 
câte se pare, Saul se convertise deja și 
urmează să fie chemat la slujire. „Pentru 
numele Meu” sau „de dragul Numelui 
Meu” (NTR) înseamnă fie pentru onoarea 
lui Isus, fie că Saul avea să se confrunte cu 
aceste suferințe în timp ce va acționa ca 
reprezentant al lui Dumnezeu (cf. comen- 
tariul la loan 14:12-14). 

9:17. „Frate” era folosit adesea pentru cei 
de aceeași religie, între membrii unor asoci- 
ații greceşti sau pentru alți evrei (de regulă, 
în Fapte, el se aplică celor care împărtășesc 
credința în Isus). 

9:18-19a. Probabil că Saul cunoștea istori- 
sirea populară evreiască despre vindecarea 
lui Tobit de orbire, căruia i-au căzut de pe 
ochi albeață și niște solzi (aceeași termeni 
grecești care sunt folosiţi aici) (Tob. 3:17; 
11:11-13); se poate ca, pentru Saul, analogia 

aceasta să fi subliniat caracterul miracu- 
los al propriei sale experiențe. Damascul 
avea multe locuri unde se putea săvârşi 
*botezul (ex.: râul Barada, care străbătea 
Damascul nu departe de ceea ce probabil 
era „Strada Dreaptă”). 


9:19b-—31 
Confruntări în Damasc și lerusalim 


9:19b-21. Cu toate că Saul avea la el scri- 
sorile care îi autorizau misiunea (9:2) și că, 
probabil, nu le livrase încă destinatarilor, 
în comunitatea evreiască din Damasc se 
răspândiseră deja zvonuri despre scopurile 
lui. „*Fiul lui Dumnezeu” este o expresie 
caracteristică mai degrabă pentru stilul lui 
Pavel decât pentru al lui Luca; scriitorii 
încercau să imite stilul oratorilor ale căror 
discursuri le redau și nu ar fi plauzibil ca 
Luca să fi cunoscut atât de timpuriu stilul 
lui Pavel, în afară de cazul în care îl cunoş- 
tea pe acesta personal (ceea ce este neîndo- 
ielnic; vezi introducerea la Fapte; 16:10). 
9:22. Poziția pe care o ocupa impunea ca 
Saul să fie deja expert în Scripturi; acum, el 
își foloseşte cunoştinţele aprofundate pen- 
tru a contracara misiunea pe care o primise 
anterior. 

9:23-24. Oponenții evrei ai lui Saul plă- 
nuiesc să îl asasineze, nu să îl execute 
într-un cadru legal; însă propria sa relatare 
din 2 Corinteni 11:32-33 indică faptul că 
aceştia își asiguraseră susținerea dregă- 
torului nabateu (neevreu). Este posibil ca 
această împotrivire să fi fost stârnită de 
predicile rostite de Saul în alte cetăţi aflate 
sub cârmuirea lui Aretas IV al Nabateei 
(9 î1.H.—40 d.H.) vreme de trei ani (Gal. 
1:17). Suprapunerea acestor interese îl 
punea practic pe Saul într-o situaţie poli- 
tică imposibilă în Damasc. Porţile cetăților 
se închideau în timpul nopții, deși oamenii 
aveau voi să iasă, cu permisiune specială. 
9:25. Uneori casele se construiau încastrate 
în zidul oraşului; metoda de evadare a lui 
Saul are precedent biblic (los. 2:15; 1 Sam. 
19:12). O tradiţie pre-arabă din perioada 
romană afirmă că locuința lui Anania 
era construită pe zid; dacă tradiţia este 

timpurie (nicidecum certă; se poate ca 
ea să fie doar o reiterare a experienţei lui 
Pavel), casa ar fi putut fi tocmai cea a lui 
Anania. Faptul că el strânsese deja *ucenici 
acolo denotă că statutul său era de *rabin 
sau învăţător creștin și că avea pregătirea 
necesară pentru a se prezenta în acest fel 
(cf. 22:3; însă compară cu Mt. 23:8). 
9:26-29. La fel de provocator ca Ştefan, 
predecesorul său evanghelist, şi Saul pare 
a se îndrepta spre aceeași soartă, până ce 
este trimis la Tars. Singurii reprezentanți 
ai “apostolilor pe care apucă să îi cunoască 
bine sunt Petru și Iacov (Gal. 1:18-19). 
9:30. Cezareea, situată probabil la două 
zile de mers de coasta ludeei, era capitala 
romană a regiunii, iar de acolo Pavel se 
putea îmbarca pe o corabie ce pornea spre 
nord, către zona de sud a Asiei Mici. „L-au 
trimis” (NIR) ar putea sugera și că au plă- 
tit preţul călătoriei. Cum Pavel se născuse 
în Tars (22:3), se poate să fi avut rude acolo; 
însă educaţia sa fusese integral specifică 
evreilor palestinieni (Flp. 3:5), astfel că în 
această perioadă a vieții sale începe Saul să 
stabilească legături cu neamurile din Asia 
Mică (Turcia modernă). 

9:31. În literatura antică, afirmaţiile rezu- 
mative  conchideau uneori secțiunile 
literare. 


9:32-43 
Continuarea minunilor prin Petru 


9:32. Dintre localitățile din câmpia de 
coastă, Lida şi lope (9:36) erau cele mai 
importante orașe cu populație integral 
evreiască. Lida, situat la aproximativ 40 km 
[25 mi] nord-vest de Ierusalim, era cel mai 
de seamă oraș evreiesc din câmpia Saron. 
Capitală a uneia dintre provinciile din 
Iuda care aveau şi locuitori neevrei, orașul 
a rămas, în bună măsură, neafectat de pră- 
dăciunea ce a urmat după răscoala de mai 
târziu a iudeilor și ulterior a găzduit mulți 
rabini de seamă și o școală rabinică. 

9:33. Pietatea evreiască impunea vizitarea 
bolnavilor. Deși Enea era un nume uzual 
printre *neamuri, era purtat și de unii evrei 
(aşa cum pare mai probabil aici). Paralizia 


lui Enea se poate să fi fost cauzată de un 
accident vascular, de o altă afecțiune a sis- 
temului nervos central, de un accident (o 
căzătură, de pildă), de tuberculoză osoasă 
la nivel de coloană sau de alți factori. În 
afară de masajul cu ulei de măsline, nu era 
disponibil niciun alt tratament. 

9:34-35. Saron nu este un oraş, ci câmpia 
de coastă care se întindea de la Lida către 
muntele Carmel, în nord. Majoritatea scri- 
itorilor de limbă greacă o descriu drept o 
„Ccâmpie” sau ceva similar, însă Luca folo- 
seşte o simplă transliteraţie a termenului 
ebraic. În secolul II d.H., prezenţa creștină 
în Lida era încă semnificativă. 

9:36. Iope, orașul modern Yaffa, acum unit 
cu Tel-Avivul, era un port prosper, situat la 
aproximativ 17 km [11 mi] de Lida. Era cam 
la 15 km [30 mi] sud de Cezareea Maritima 
(8:40; 10:1, 5) și coordona unul dintre dis- 
trictele administrative ale ludeei. Orașul 
s-a aflat sub control evreiesc vreme de 
patruzeci de ani, până ce a intrat sub auto- 
ritatea directă a romanilor, în anul 6 d.H. 
Tabita este un nume semitic, iar Dorca, un 
nume grecesc (ambele însemnând același 
lucru: „gazelă”). 

Femeile evreice erau participante active 
la proiecte caritabile. În cultura greco-ro- 
mană în ansamblu, femeile erau uneori 
“patroni, iar unii au sugerat că Tabita era, 
probabil, un astfel de patron sau binefăcă- 
tor al văduvelor menţionate în versetul 41. 
Dar cert este că, pe cale oficială (ca bine- 
făcător) sau neoficială, ea se îngrijea de 
interesele lor. 

9:37. Trupurile evreilor morți erau întot- 
deauna spălate înainte de înmormântare. 
Numai femeile pregăteau pentru înmor- 
mântare trupurile femeilor. Camera de 
sus ar putea evoca 1 Împărați 17:19, 23; 
2 Împărați 4:10-11, 32 (cu toate că și în alte 
împrejurări trupurile erau ținute în camera 
de sus). 

9:38. Faptul că Lida se află în apropiere 
de Iope nu e deloc lipsit de însemnătate, 
deoarece trupurile trebuiau înmormântate 
imediat (ideal, înainte de apusul soarelui). 
Distanţa de nici 20 km [12 mi] se traducea 
în patru ore de călătorie în fiecare sens 


(ca mesagerii să ajungă la Petru, iar apoi, 
Petru la Iope); cum, potrivit cutumei, tru- 
pul urma să fie înmormântat înainte de 
asfinţit, chiar dacă Tabita murise la începu- 
tul zilei, cei din preajma ei nu își permiteau 
nicio clipă de întârziere. 

9:39. De obicei camerele de sus erau mici 
(1:13 reprezintă o excepție), fiind în general 
mansarde construite pe acoperișurile plate; 
cea din pasajul de față este suficient de 
încăpătoare cât să adăpostească vreo câțiva 
oameni. În cultura respectivă, confecți- 
onarea hainelor era una dintre sarcinile 
domestice repartizate femeilor. Femeile 
romane înstărite aveau servitoare pentru 
această slujbă, însă tot ele erau considerate 
responsabile de îndeplinirea adecvată a 
sarcinii. În iudaismul timpuriu, purtarea 
de grijă față de văduve era un act funda- 
mental de pietate; Tabita fusese binefăcă- 
toarea lor. Extrapolând, cu plecare de la o 
pictură mai târzie, provenită dintr-o regi- 
une mai estică, femeile din Iudeea — sau cel 
puţin cele cu anumite stare — purtau tunici 
lungi până la glezne, cu mâneci largi de la 
coate; peste această tunică puteau purta o 
rochie mai scurtă. 

9:40. După normelor stricte evreiești, tru- 
pul Tabitei trebuia acoperit înainte ca Petru 
să fie adus în încăpere. Cu privire la fap- 
tul că Petru îi scoate pe ceilalți afară, cf. 
1 Împărați 17:19; 2 Împărați 4:33. 

9:41-42. În mod normal, cel care readucea 
pe cineva la viață prezenta apoi persoana 
înviată celor care ceruseră învierea (1 Împ. 
17:23; 2 Împ. 4:36; Luca 7:15). 

9:43. Potrivit cutumei, oamenii erau numiţi 
după ocupaţia lor sau după descendență. 
Tăbăcăria era un meșteșug disprețuit; din 
pricina mirosurilor neplăcute ce se ridicau 
din carcasele de animale (poate mai puțin 
deranjante pentru un pescar), tăbăcăriile 
erau situate exclusiv în afara orașelor. La 
fel, cei care respectau cu strictețe concep- 
tiile fariseice îi evitau, ori de câte ori era 
posibil, pe tăbăcari, deoarece jupuirea pielii 
crude a animalelor presupunea contactul 
continuu al acestora cu stârvuri necurate. 
Rabinii din secolul II relatează că tăbăcari- 
lor le era interzis să intre în orașe, îndeosebi 

în Ierusalim (mulți rabini erau mai îngădu- 
itori dacă tăbăcăria se afla în apropierea 
unei ape, precum casa lui Simon - 10:6). 
Ba chiar, insistau că un tăbăcar trebuie să îi 
acorde soţiei sale divorțul dacă ea nu putea 
suporta mirosul! Însă, în iudaism, se punea 
un accent deosebit pe ospitalitate, iar Petru, 
care probabil că oricum nu respecta con- 
cepțiile fariseice, o acceptă cu bucurie. 


10:1-8 
Vedenia lui Corneliu 


De văzut, comparativ, comentariul la 9:12, 
cu privire la viziunile-pereche, ale lui Pavel 
şi Anania. 
10:1. Irod cel Mare schimbase numele 
Turnului lui Strato în „Cezareea”, în onoa- 
rea împăratului; acum orașul găzduia 
un teatru splendid, cu peste patru mii de 
locuri, un amfiteatru, templu și un vast 
complex portuar. La data evenimentelor 
descrise aici, orașul era locuit de evrei și 
“neamuri, predominând neevreii, iar cele 
două grupuri intrau adesea în conflict; peste 
o generație, localnicii sirieni aveau să măce- 
lărească mare parte din populaţia evreiască 
(“Josephus estimează că, în anul 66 d.H., 
într-o oră au murit douăzeci de mii de per- 
soane; Istoria războiului... 2.457). Majoritatea 
soldaţilor din oraș erau antisemiti. Cu toate 
acestea, unii locuitori păgâni respectau 
iudaismul, ba chiar se convertiseră. 
Cezareea, reședință a guvernatorului 
roman al ludeei (23:23-24), găzduia o gar- 
nizoană romană permanentă, alcătuită 
dintr-o unitate de cavalerie și cinci cohorte 
de infanterie. (Chiar și în timpul scurtei 
domnii a lui Agripa, în perioada 41-44 d.H., 
trupele păgâne rămăseseră staționate aici; 
Josephus, Antichităţi iudaice 19.356-365.) 
Soldaţii făceau parte din trupe auxiliare — cu 
alte cuvinte, provinciali recrutați în armata 
romană; majoritatea erau sirieni prin 
naștere, însă când erau trecuţi în rezervă 
primeau cetățenia romană. Centurionii 
comandau unităţi de aproximativ optzeci 
de soldaţi (și nu o sută, cum sugerează 
titlul oficial). Spre deosebire de aristocrații 
care puteau deveni direct tribuni sau legaţi, 

centurionii erau de multe ori soldați care 
urcaseră pas cu pas în ierarhie. Unii aveau 
nevoie de douăzeci de ani pentru a ajunge 
la acest grad; alții îl dobândeau mai rapid. 

Centuria lui făcea parte dintr-o „ceată” 
(VDC) sau cohortă (NTR, GBV), a zecea 
parte dintr-o legiune, alcătuită din până 
la şase sute de oameni. Cinci cohorte 
erau încartiruite în Cezareea și o alta în 
lerusalim. Această cohortă a fost atestată 
pe teritoriul Palestinei la câteva decenii 
după aceste evenimente; în Antichitate au 
existat mai multe cohorte cu acest nume; 
aici indică, pur și simplu, faptul că la înce- 
put membrii cohortei erau italieni, ceea ce 
ar putea sugera o istorie mai veche a cohor- 
tei. Uneori, cei din trupele auxiliare pre- 
luau un nume roman (cum ar fi Corneliu) 
atunci când se înrolau, dar abia mai târziu 
primeau cetățenia; este însă posibil ca 
acest Corneliu să fi fost cetățean roman și 
membru al legiunii din Siria, fiind detașat 
pentru o vreme într-o cohortă auxiliară 
(poate din pricina plângerilor referitoare la 
comportamentul trupelor auxiliare locale). 
Alţii sunt de părere că centurionul fusese 
trecut în rezervă. 

Serviciul militar era o ocupație râvnită. 
Unii estimează că aproximativ jumătate 
din cei înrolați supravieţuiau cei douăzeci 
de ani de slujbă (aceștia aveau, în general, 
vârste cuprinse între șaptesprezece și trei- 
zeci şi șapte de ani; mai târziu, în secolul I, 
durata serviciului militar a crescut la două- 
zeci şi cinci de ani), însă, cu excepția legi- 
unilor implicate în lupte crunte, probabil 
că cifrele reale erau mai mari. Cert este că, 
pentru supraviețuitori, răsplata era mare. 
Cei care nu erau cetățeni nu se puteau 
înrola în legiuni, însă puteau deveni trupe 
auxiliare, urmând ca cetăţenia să o pri- 
mească odată cu lăsarea la vatră. 

10:2. Este limpede că deocamdată Corneliu 
nu era convertit la iudaism în sens deplin 
(10:28), însă milosteniile pe care le făcea 
și aprecierile din partea iudeilor care îl 
cunoșteau (10:22) confirmă cucernicia sa. 
Deși termenul „temător de Dumnezeu” era 
folosit cu multe sensuri, în Fapte și în alte 
surse evreiești, el desemnează, în general, 

neevrei  pioși  necircumciși. Josephus, 
*Philon, câteva inscripții, ba chiar și filoso- 
ful păgân *Epictet menționează categoria 
aceasta de convertiți parțial. Inscripţiile 
indică un grad ridicat de interes religios în 
rândul soldaţilor. 

Dacă aceste evenimente se petrec înainte 
de anul 41, aşa cum consideră mulţi cerce- 
tători, atunci Corneliu era probabil trecut 
în rezervă (centurionii se puteau pensiona 
din armată la vârsta de șaizeci de ani) în 
timpul războiului din anii 66-70 d.H. (dacă 
nu era deja rezervist la data când se petrec 
evenimentele din această *narațiune, așa 
cum consideră unii). Cu toate acestea, 
majoritatea cititorilor evrei creștini de 
după anul 70 d.H. nu îi simpatizau pe ofițe- 
rii romani încartiruiți în Siria-Palestina, iar 
istorisirea aceasta le contestă prejudecățile. 
Toţi recruţii depuneau jurământ de supu- 
nere față de împăratul divin. 

„Casa” (VDC, BOR) sau „familia” (NIV; 
GNT) lui Corneliu are o însemnătate deo- 
sebită. Luca trebuie să fi ştiut că, oficial, 
cadrele militare nu aveau voie să se căsă- 
torească. Corneliu e posibil să fi fost deja 
rezervist, altminteri nu avea cum să fie 
căsătorit oficial. Soldaţii, recrutați adesea 
chiar din regiunile unde își îndeplineau 
stagiul militar, aveau de obicei concubine 
ilegale, fapt trecut cu vederea de supe- 
riorii lor, însă centurionii erau detaşaţi 
mai frecvent dintr-un loc în altul, motiv 
pentru care puteau menţine mai greu pe 
termen lung relaţiile ilicite cu concubine 
locale, prin comparaţie cu soldaţii de rând. 
Așadar, în cazul lui Corneliu, e în egală 
măsură posibil și ca el să fi fost căsătorit 
neoficial cu concubina sa, și să nu fi fost 
căsătorit deloc. Pe atunci, se cuvenea ca 
soția să împărtășească religia soțului ei; 
deci, dacă a fost totuşi căsătorit, era firesc ca 
și ea să fi fost cucernică. Însă termenul tra- 
dus prin „casă” ar putea include servitorii 
sau “liberţii; deși un sclav ieftin costa cam 
o treime din salariul anual al unui soldat 
obișnuit, centurionii primeau o soldă de 
cincisprezece ori mai mare decât un soldat 
de rând. Aici, „casă” ar putea însemna, pur 
și simplu, „servitorii” (v. 7). 

10:3. „Ceasul al nouălea” înseamnă apro- 
ximativ ora 3 după-amiaza — el respectă 
orele de rugăciune ale evreilor, care cores- 
pundeau jertfelor de dimineață și de seară 
de la Templu (3:1). 

10:4-8. Şi în * Vechiul Testament, Dumnezeu 
Se îngrijește de mulți păgâni care ÎI cău- 
tau, fie că se convertiseră sau nu deja pe 
deplin (ex.: Ios. 6:25; 2 Sam. 12:9-10) şi Se 
descoperă şi altor persoane, nu doar des- 
cendenţilor lui Avraam (Gen. 5:24; Num. 
22-25). „Aducere aminte” (v. 4) face refe- 
rire, poate, la jerfe (Lev. 2:2), terminologie 
adecvată și pentru rugăciunile înălțate în 
vremea jertfelor din Templu. Ironic, toc- 
mai din lope (Fapte 10:5; cf. 9:36-43) își 
începuse Iona fuga, pentru a se eschiva să 
predice neamurilor (Iona 1:3). 


10:9-16 
Vedenia lui Petru 


A se compara cu vedenia lui Corneliu, 
din 10:1-8; cu privire la asemenea cazuri 
de „vedenii-pereche”, a se compara cu 
comentariul la 9:12. 

10:9. Cezareea era situată la aproximativ 
50 km [30 mi] nord de Iope. Dacă mesagerii 
lui Corneliu ar fi plecat imediat după ora 
3 (10:3), în după-amiaza aceleiaşi zile (unii 
comentatori sunt de părere că ar fi plecat 
a doua zi), ei trebuie să fi călătorit pe jos 
inclusiv după căderea nopții sau (mai puțin 
probabil) Corneliu trebuie să fi făcut rost 
de cai pentru ei, căci aici îi vedem apropi- 
indu-se de Iope în jurul prânzului („pe la 
ceasul al şaselea”). Prin urmare, misiunea 
lor trebuie să fi fost urgentă. 

Acoperișurile plate ale caselor erau folo- 
site pentru uscarea legumelor și pentru 
rugăciune. Dacă stăteai întins sub un bal- 
dachin, pe acoperiș era mai răcoare chiar 
și în miezul zilei, decât în încăperile prost 
ventilate ale majorităţii caselor palestiniene 
(deși e posibil ca locuința menţionată aici 
să fi fost mai mare decât majoritatea; cf. 
10:17). Amiaza nu era un moment de rugă- 
ciune standard (3:1), deci Petru se ruga şi 
în afara orelor tradiționale, respectate de 
mulți dintre contemporanii săi. 

10:10. Petru nu este înfometat în urma 
vreunui post special; amiaza era momen- 
tul obișnuit pentru masă în Roma și în alte 
câteva zone — și probabil că la fel și în Iope. 
Unii scriitori evrei au descris experiențe 
mistice, când sufletul era atât de plin de 
Dumnezeu, încât omul pierdea contactul 
cu ambientul său imediat; însă, spre deose- 
bire de cei care căutau experiențe mistice, 
Petru nu întreprinde nimic deliberat pen- 
tru a prilejui un astfel de eveniment. 
10:11-13. Chiar și evreii palestinieni mai 
toleranţi în alte privinţe respectau principiul 
cuşer. Potrivit standardelor conservatoare, 
orice animal socotit îndeobște curat se pân- 
gărea prin contactul cu un animal necurat. 
Astfel, viziunea aceasta prezintă o situaţie 
înfiorătoare pentru orice evreu palestinian 
din secolul I (și pentru marea majoritate a 
evreilor din diaspora): Dumnezeu îi porun- 
ceşte lui Petru să mănânce toate acele ani- 
male, dintre care unele sunt necurate, inter- 
zise consumului. Îi era lui foame (10:10), 
însă nu chiar atât de foame! 

10:14-16. Într-o altă vedenie, cu jumătate 
de mileniu mai devreme, Dumnezeu îl che- 
mase în mod similar pe Ezechiel, un preot, 
să mănânce hrană necurată și acesta for- 
mulează aceleași obiecţii; în cazul respec- 
tiv, Dumnezeu aprobase un amendament 
(Ezec. 4:13-15). În vremea *Macabeilor, 
evreii preferaseră mai degrabă să moară, 
decât să mănânce hrană care nu era cișer 
(necurată); prin urmare, cititorii evrei tre- 
buie să fi fost șocați că Dumnezeu cerea 
ceva atât de dezgustător (din perspectiva 
bucătăriei culturale) și infam (din per- 
spectiva *Vechiului Testament). Mesajul 
vedeniei — și anume că Dumnezeu poate 
declara orice lucru curat — se aplică înde- 
osebi neevreilor pe care Petru urmează să 
îi întâlnească (10:28; 15:9). Repetarea unei 
vedenii nu este neobișnuită (1 Sam. 3:4-10). 


10:17-23a 
Primirea neamurilor 


10:17. lope era un oraș mare, însă cunos- 
când profesia lui Simon și faptul că locuinţa 
lui era situată în apropierea mării, era ușor 

de găsit. În multe cetăţi din lumea romană, 
oamenii care practicau aceeași meserie 
locuiau în aceeași zonă; majoritatea locuito- 
rilor din Iope trebuie să fi știut către ce zonă 
a orașului să îi îndrume. Mai mult decât 
atât, tăbăcarii locuiau de obicei în afara 
orașului sau spre periferie, de preferat în 
apropierea unei surse de apă. Era un lucru 
obișnuit să ceri îndrumări pentru a găsi un 
anumit loc. Faptul că Simon avea o poartă 
denotă că era un om destul de înstărit. 
10:18. Ei înșiși familiarizați cu iudaismul 
(10:2), mesagerii lui Corneliu „întreabă 
cu glas tare”, în loc să se îndrepte pur și 
simplu spre casă și să intre (10:28), deşi, ca 
reprezentanți ai unui centurion roman, ar 
fi putut neîndoielnic proceda așa, fără să 
riște urmări neplăcute. 

10:19-21. Petru „s-a pogorât” la ei, posibil 
pe o scară, însă mult mai probabil pe niște 
trepte exterioare ce coborau de pe acope- 
rișul plat. 

10:22. Deși în multe istorisiri sunt mentio- 
nați învăţători evrei care stăteau de vorbă 
cu *neamurile, evreii stricți nu ar fi intrat 
în casa unui păgân, nici nu ar fi îngăduit 
ca acesta să intre în casa lor. Prin urmare, 
Petru se vede pus în fața unei dileme atunci 
când este invitat în casa lui Corneliu. Deși 
probabil că evreii mai toleranți nu ar fi ridi- 
cat obiecții (v. 23a), Petru își făcea griji cu 
privire la membrii mai stricți ai “bisericii 
din Ierusalim, printre care ajunseseră la un 
moment dat să se numere chiar și *farisei 
(15:5). 

10:23a. Fariseii şi alți evlavioși erau pre- 
cauţi cu părtășia impură ritualic la masă; 
găzduirea peste noapte a unor neevrei — 
indiferent cât de epuizați ar fi fost musa- 
firii — intra în contradicţie cu pietatea evre- 
iască strictă (deși era de la sine înțeles că, 
în anumite regiuni, nu puteai evita cu totul 
neamurile). Cu toate că unii îngăduiau ca 
evreii să mănânce în tovărășia neamurilor — 
atâta vreme cât hrana era „curată” — alţii 
se împotriveau cu desăvârşire meselor 
comune cu neevrei. Mulţi interziceau masa 
laolaltă pe principiul că neamurile erau 
niște comeseni nelegiuiți (“Cartea Jubileelor, 
22:16). Poate că Simon, fiind tăbăcar, este 


mai puțin preocupat de asemenea reguli 
stricte; deși majoritatea clienților săi erau 
probabil evrei, Iope era un oraş mixt, iar 
profesia lui era oricum disprețuită de pie- 
tiștii stricți. (Chiar și *rabinii de mai târziu 
permiteau anumite contacte comerciale 
pe termen scurt cu neamurile și acceptau 
ca unele ateliere să angajeze atât lucrători 
evrei, cât și păgâni.) Însă probabil că există 
o legătură între vedenia lui Petru și felul în 
care au fost primiți oaspeți. 


10:23b-—33 
Corneliu îl primește pe Petru 


10:23b. Fără îndoială că tovarășii de călăto- 
rie ai lui Petru au, printre altele, menirea de 
a se asigura că acesta nu se poartă necuvi- 
incios (10:45; cf. Deut. 17:6; 19:15). 

10:24. Drumul înapoi nu mai e parcurs 
la fel de în grabă (chiar dacă mesagerii 
ar fi sosit la el călare, cert este că Petru și 
tovarășii săi nu aveau cai). Dacă plecau 
la răsăritul soarelui, după ce bărbaţii nee- 
vrei înnoptaseră în casa lui („s-a sculat” — 
v. 23) şi ar fi mers în ritm susținut, fără să 
se oprească, ar fi putut ajunge la locuința 
lui Corneliu în seara zilei respective, însă 
nu s-a întâmplat așa. Expresia „în cealaltă 
zi” de aici sugerează că s-au oprit cu toții 
să înnopteze undeva pe drum (v. 30), 
probabil într-un oraș cu populație mixtă 
(poate în Apollonia, aproape de jumăta- 
tea drumului, pe coasta mării Mediterane, 
sau într-un alt oraș ceva mai aproape de 
destinaţia lor). Corneliu „îi aștepta”, ceea 
ce înseamnă nu doar că avea încredere în 
servitorii săi că nu vor fugi, dar şi că era 
nerăbdător să audă mesajul lui Petru. Dacă 
politica romană nu reușise să reconcilieze 
evreii și păgânii din Cezareea, viziunile 
divine sunt eficace — cel puţin în cercurile 
din care făceau parte destinatarii lor. 

Aici, termenul „prietenii” i-ar putea 
include pe cei dependenţi social de 
Corneliu, cât și pe egalii săi (vezi comen- 
tariul la Fapte 19:31). Termenul tradus prin 
„rude” poate însemna și „compatrioți“. 
Dacă sensul este acela de rude, s-ar putea 
referi la rude îndepărtate care erau soldați 


staționați în același oraș, deşi o asemenea 
coincidenţă ar fi fost puţin probabilă. Cum 
în perioada respectivă soldații erau adesea 
încartiruiți în regiunea de origine, ar putea 
fi vorba de rubedenii, dintre sirienii băști- 
nași, fie ale lui Corneliu, fie ale soţiei sau 
concubinei sale (dacă avea una; cf. comen- 
tariul la 10:2). Aceasta nu era o modalitate 
uzuală de a descrie familia apropiată a 
cuiva (cf. și 10:2), însă chiar mai puţin pro- 
babil este ca sintagma să fi inclus și servito- 
rii. Faptul că „îi chemase” sugerează că nu 
era vorba de bebeluși (cf. și v. 46) şi nimic 
din acest pasaj nu reclamă o eventuală tri- 
mitere la *botezul nou-născuțţilor, pe care 
unii scriitori au identificat-o aici (v. 48). 
10:25-26. Păgânismul greco-roman cre- 
dea nu doar în zei, dar şi în oameni semi- 
zei, adesea fii ai zeilor, care aveau puteri 
supranaturale (14:11; 28:6; cf. 12:22-23). 
Reverenţa și supunerea față de zei era 
exprimată prin prosternarea la picioarele 
lor și slăvirea lor, aşa cum face Corneliu 
aici faţă de Petru. Corneliu ar fi trebuit să 
știe (10:2) să nu se poarte atât de reveren- 
tios cu Petru; poate că nu intenționează alt- 
ceva decât să îl omagieze într-un mod mai 
deosebit (așa cum se obișnuia, în raportu- 
rile cu monarhii răsăriteni), gest pe care 
slujitorul lui Isus îl găsește nepotrivit (cf. 
Luca 22:25-27). Până şi grecii considerau 
o aroganță ca un muritor să accepte să fie 
venerat şi îi respectau pe cei care refuzau 
onorurile divine. Totuși, oamenii se plecau 
adesea la picioarele altora sau, uneori, le 
îmbrăţișau genunchii (o atitudine antică 
grecească) pentru a cere îndurare sau a 
rosti o rugăminte deosebit de importantă. 
10:27-29. Evreii cucernici nu intrau în casa 
unui idolatru, în afară de cazul în care era 
vorba de un idolatru involuntar; se poate 
ca unii să fi extins această cutumă, hotă- 
rând să nu intre în casa niciunui neevreu. 
Evreii stricți considerau că este necurat să 
mănânci mâncarea neamurilor sau să le bei 
vinul; cu toate că această regulă a purității 
nu suprima orice formă de contact social, 
ea interzicea comesenia la petreceri și din 
pricina ei, în mare parte din lumea romană, 
evreii erau socotiți antisociali. Corneliu era 

obișnuit, probabil, să primească tot felul de 
refuzuri șovăitoare (10:22), deci afirmaţia 
lui Petru din 10:28 trebuie să fi însemnat 
mult pentru el. Rigorile ospitalităţii cereau 
ca (mai devreme sau mai târziu) oaspeţilor 
nou-sosiţi să li se dea de mâncare, ceea ce 
ar fi ridicat şi întrebări privind părtăşia la 
masă (vezi comentariul la 10:23). 

10:30-33. Vezi comentariul la 10:3-6. 
Potrivit calculelor din Antichitate, „patru 
zile” însemna cel puțin părți din patru zile 
diferite (de aici traducerea NIV, „cu trei 
zile în urmă”). 


10:34-43 
Mesajul lui Petru 


10:34-35. Petru începe acest discurs către 
neamuri cu un exordium (sau prefaţă) lau- 
dativ, potrivit standardelor “retorice (Și, 
poate, potrivit bunei-cuviințe uzuale în 
orice situaţie). Iudaismul punea un accent 
deosebit pe imparţialitatea lui Dumnezeu; 
cf. Romani 2:11. Unii gânditori neevrei și-l 
închipuiau și pe Zeus, principala lor zei- 
tate, ca fiind imparțial și universal. 

10:36. În general, poporul evreu ÎI numea 
pe Dumnezeu „Domnul tuturor” (Înţ. Sol. 
6:7; 8:3). „A vesti pacea” face aluzie la 
ideea răscumpărării lui Israel, ce apare în 
Isaia 52:7 și în alte pasaje similare, deși s-ar 
putea ca nici chiar neevreii temători de 
Dumnezeu să nu fi prins aluzia (însă poate 
cf. Is. 57:19, preluat în Fapte 2:39). Aceasta 
era o speranță mai solidă decât promisiu- 
nea fantasmagorică a împăratului, privind 
„pacea romană”. 

10:37. Aici, „ludeea” pare să includă și 
Galileea şi este folosit cu sensul mai larg 
(obișnuit în *diaspora) de „ţara evreilor”. 
Exprimarea are sens când publicul este 
neevreu. 

10:38. „A face bine” înseamnă, literal, „a 
săvârși acte de binefacere” — ceva ce ar face 
un cârmuitor, o zeitate sau o altă persoană 
cu autoritate atunci când oferă daruri sau se 
arată îndurător faţă de cei cu un statut infe- 
rior (adesea orașe sau grupuri de oameni). 
În funcţie de cât de multe știa Corneliu 
despre iudaism, este posibil ca el să își fi 

dat seama că orice persoană unsă cu Duhul 
Sfânt în vremurile acelea era considerată 
excepțională de către contemporanii săi 
evrei. Cu privire la *Cristos ca „Cel uns”, 
vezi în glosar „Mesia*”; în textul de față se 
face aluzie la Isaia 61:1, citat în Luca 4:18. 
10:39. Atârnarea pe lemn trimite la 
Deuteronomul 21:22-23, unde este consi- 
derată o moarte infamă. 

10:40-41. Pare-se că unii greci credeau că 
eroii sau zeii rămâneau uneori invizibili; 
compară și Numeri 22:23, 27-28; 2 Împărați 
6:16-17. La Petru nu apare nimic ce să suge- 
reze că Isus ar fi optat pentru invizibilitate 
selectivă, ci El vine doar la cei aleși anume 
de Dumnezeu. 

10:42. Deși atât în tradiţia ebraică, cât mai 
ales în cea grecească, în scena judecății 
celor morți apar și judecători umani subor- 
donați, tradiţia ebraică scoate în evidență 
în mod deosebit ideea că Dumnezeu este 
judecătorul suprem. 

10:43. Mulţi proroci rostiseră profeții mesi- 
anice, însă doar câțiva dintre ei (ex.: Is. 53) 
făcuseră o legătură directă între *Mesia şi 
iertarea păcatelor. Probabil că Petru face 
afirmația aceasta în sens general: toți profe- 
ţii atestă iertarea prin “harul lui Dumnezeu, 
care va fi revărsat în vremea lui Mesia 
(cf., de ex.: ler. 23:5-6). 


10:44-48 
Neamurile mântuite 


10:44. Destinatarii lui Luca, familiarizați 
cu discursurile publice, trebuie să-și fi dat 
seama că discursul lui Petru este incom- 
plet sub raport “retoric; totuși, mesajul 
*Evangheliei este complet. Întreruperea 
era un artificiu literar uzual; după ce s-a 
spus suficient, autorul îngăduie ca vor- 
bitorul să fie întrerupt. Fireşte că acest 
lucru se întâmpla atât în viaţa reală, cât şi 
în literatura care o reflecta; oratorii erau 
deseori întrerupți de către persoane din 
mulțime. „S-a pogorât”, de aici, este echi- 
valent cu „au fost umpluți” (cf. 2 Cron. 
7:2-3). “Duhul care coboară „peste” apare 
în ambele texte programatice semnificative 
ale lui Luca din Scriptură (Luca 4:18; Fapte 


2:17-18); în *Vechiul Testament, idiomul 
se referă de regulă la imputernicire, fie în 
vederea profeţiei (de cele mai multe ori), 
a conducerii sau a manifestării unei puteri 
supranaturale (Num. 11:17, 25-26; Jud. 
3:10; 6:34; 1 Sam. 19:20, 23; Ezec. 11:5). 
10:45-47. Majoritatea învăţătorilor evrei 
erau de părere că Duhul îi inspiră cu rostiri 
divine numai pe cei mai cucernici dintre 
oameni, sau că în vremea viitoare Duhul Își 
va pune amprenta în mod cu totul deosebit 
asupra poporului lui Dumnezeu. Era ceva 
de neconceput ca neamurile să primească 
și ele acest dar. Și, cel mai important dintre 
toate, Duhul era o promisiune *escatolo- 
gică doar pentru poporul legământului 
(ex.: Is. 44:3; Ezec. 39:29). Evident, neevreii 
nu puteau primi darul dacă nu erau accep- 
taţi de către Dumnezeu, deci era limpede 
că El îi acceptase — chiar şi fără circumcizie. 
10:48. *Botezul era folosit ca o declaraţie 
publică a convertirii (vezi comentariul la 
2:37-38) — însă însoțit de tăierea împrejur, 
care aici nu este cerută. Găzduirea lui Petru 
în casa unui neevreu, vreme de alte câteva 
zile, amplifică ofensa adusă pietății evre- 
iești, însă astfel lecţia lui Petru este mult 
mai explicită. 


11:1-18 
Chemaţi să dea socoteală 


11:1. Cu privire la „fraţii”, vezi comentariul 
la 9:17. 

11:2-3. Nu toţi evreii erau atât de stricţi, însă 
unii da, îndeosebi în ludeea (vezi comenta- 
riul la 10:23), iar liderii din lerusalim amin- 
tiți în text sunt la fel de stricți cu privire la 
mâncare, precum *fariseii din Evanghelia 
lui Luca. Părtășia la masă crea un legământ 
între gazdă și oaspeți. Majoritatea evrei- 
lor îi acceptau cu bucurie pe temătorii de 
Dumnezeu (10:2), însă neevreii trebuiau 
să se taie împrejur pentru a-și desăvârși 
convertirea la iudaism. (Această cerință 
este o consecinţă firească a “Legii și conti- 
nuă să fie un subiect sensibil și mai târziu, 
chiar până în 15:1, 5). Nimeni nu a obiec- 
tat vizavi de faptul că Petru Îl predica pe 
*Cristos neamurilor; problema era că el 


mânca alături de acei oameni, deși, ei erau 
necurați din punct de vedere ritualic, fiind 
neevrei (10:28; cf. Gal. 2:12). 

11:4-15. Vezi comentariul la 10:9-46. Cu 
privire la repetarea unei istorisiri într-o 
versiune puțin modificată, vezi intro- 
ducerea la 9:1-9. A invoca (îndreptăţit 
sau mincinos) autorizarea sau aprobarea 
divină (v.12) era, în Antichitate, un mijloc 
uzual de apărare a propriilor acţiuni; prin 
urmare, dovada supremă a lui Petru se află 
în 11:16-17. 

11:16-17. Se poate ca Petru să apeleze aici 
la un argument evreiesc obișnuit, de tipul 
„cu cât mai mult”: dacă Dumnezeu le-a 
dăruit *botezul mai important, cum putea 
el să le refuze unul mai puțin important? 
De vreme ce iudaismul folosea botezul, pe 
lângă tăierea împrejur, ca simbol al conver- 
tirii, dacă Dumnezeu botezase pe cineva cu 
*Duhul Său este limpede că El îi acceptase 
convertirea — cu sau fără circumcizie. 
11:18. Credincioșii din Ierusalim se minu- 
nează că Dumnezeu le-a dăruit „chiar și 
neamurilor” (cf. NIV, NRSV; mai probabil 
decât simplu „şi” — cum apare în multe 
traduceri) darul acesta. Poporul evreu 
credea că neamurile pot fi mântuite prin 
convertirea la iudaism; mulți alţii credeau 
că neevreii puteau fi mântuiţi printr-o pur- 
tare ireproşabilă, care pentru unii însemna 
respectarea celor șapte legi date de 
Dumnezeu lui Noe (potrivit tradiției ebra- 
ice în plină dezvoltare). Însă până atunci 
nimeni nu crezuse că neamurile puteau 
fi primite cu braţele deschise în aceleași 
condiții ca poporul evreu, care fusese ales 
pentru mântuire prin *harul suveran al lui 
Dumnezeu. Și, mai important decât atât, 
mișcările evreiești mai conservatoare (pre- 
cum *esenienii) considerau că mare parte 
dintre evrei erau pierduţi, astfel că mântui- 
rea neevreilor fără ca aceştia să îmbrățișeze 
pe deplin iudaismul părea dificilă. 


11:19-30 


Lucrarea din Antiohia 


Mişcarea inițiată de Isus suferă o schimbare 
de profil, de la o mişcare preponderent 

rurală din Galileea, la una urbană în 
Ierusalim, apoi la mişcarea cosmopolită 
din Antiohia. O asemenea tranziție rapidă 
este, practic, fără precedent în Antichitate 
și denotă o flexibilitate socială remarcabilă. 
Faptul că iudaismul se adaptase deja la 
aceste medii variate, de-a lungul ultimelor 
secole, trasase făgașul pentru aceste tran- 
ziții rapide în sânul comunității creștine 
evreiești. 

11:19. Comunitățile evreiești numeroase 
din Fenicia, Cipru (4:36) și Antiohia (6:5) 
erau destinații firești pentru stabilirea 
evreilor creştini, după 8:14. 

11:20-21. Antiohia de pe Orontes, în Siria, 
era al treilea (posibil al patrulea) centru 
urban, ca mărime, din Imperiul Roman 
(după Roma și Alexandria), deși estimările 
privind numărul de locuitori variază între 
o sută de mii și șase sute de mii. Ca reșe- 
dință a guvernatorului roman din Siria, 
era și cartierul general al legiunii siriene 
a Romei. Roma îi acordase privilegiul de 
„oraş liber”, în mare parte autoguvernat. 
Beneficiind de proximitatea unui faimos 
centru de cult dedicat lui Apollo (unde se 
putea ajunge pe jos) și de orașul Seleucia, 
portul său pe coasta mării Mediterane 
(unde se ajungea după o scurtă călătorie 
pe râu), Antiohia se lăuda cu numeroase 
“religii de mistere şi era cunoscută pentru 
diversitatea sa religioasă păgână. 

Datorită  pluralismului său cultural, 
comunitatea de aici, mult mai puțin segre- 
gată decât cea din Alexandria, includea 
și un element evreiesc (unde se integrau 
mulți „temători de Dumnezeu”; vezi 10:2) 
aflat în plină ascensiune socială și care 
se bucura în general de largă acceptare. 
Comunitatea evreiască de aici era nume- 
roasă; unii estimează o cifră de douăzeci de 
mii de persoane, posibil cam zece la sută 
din populaţia orașului. Spre deosebire de 
majoritatea orașelor din regiune, locuite 
preponderent de *neamuri, Antiohia i-a 
cruțat pe locuitorii săi evrei, în războiul 
din anii 66-70, deşi băștinașii nu aveau 
încredere deplină în ei. Unii evrei, mai 
liberali, din afara Palestinei considerau că 
pentru a-L mărturisi pe Dumnezeul lui 

Israel în mijlocul neamurilor trebuiau să 
facă monoteismul să pară mai rezonabil 
și, în acest scop, să preia ce este mai bun 
din filosofia păgână; pentru ei, circumcizia 
era o chestiune de mai mică însemnătate. 
Stilul cosmopolit al Antiohiei permitea 
un schimb intens de idei culturale variate. 
Mulţi *prozeliți și temători de Dumnezeu 
frecventau *sinagogile din Antiohia. Prin 
urmare, în Antiohia era mai firesc decât 
în ludeea ca neamurile (aici, poate sirieni 
„elenizatori”) să audă o *Evanghelie ce nu 
impunea circumcizia (15:1). 

11:22-24. Barnaba are încredere în lucrarea 
săvârșită de Dumnezeu în oameni (9:27; 
15:37-39). 

11:25. Tars era situat la aproximativ 160 km 
[100 mi] nord, însă Ierusalimul se afla la 
peste 500 km [300 mi] (spre sud). O călă- 
torie deloc scurtă, însă Barnaba știa despre 
chemarea lui Pavel. 

11:26. Termenul „creștini“ apare în *Noul 
Testament doar aici, ca poreclă dată de cei 
din afara comunităţii, iar în 1 Petru 4:16, 
ca un fel de acuzaţie cu iz penal. Eticheta 
a fost concepută prin recursul la analogii 
cu simpatizanţii unui partid politic: „ceza- 
reii”, „irodienii”, „pompeienii” şi aşa mai 
departe. Dacă numele ar fi căpătat o cono- 
tație politică („partizanii regelui evreu 
executat”), ar fi putut isca persecuții, însă 
aici se pare că este folosit numai în batjo- 
cură. Cel puţin într-o perioadă mai târzie, 
antiohienii erau cunoscuți pentru obiceiul 
lor de a face haz pe seama altora. Totuși, 
spre sfârșitul secolului II, adepţii lui Isus 
ajunseseră să accepte cu bucurie noul titlu. 
11:27. Faptul că mișcarea avea în rândurile 
sale câțiva profeți trebuie să îi fi impresio- 
nat pe cei din afară; foarte puţine mișcări 
ar fi îndrăznit măcar să pretindă că aveau 
în rândurile lor un număr mare de profeți 
care să lucreze împreună, cu toate că oraco- 
lele grecești încă funcționau în centre cul- 
tice (mai puțin populare ca odinioară), iar 
“Josephus afirmă că mulți dintre *esenieni 
profețeau. Siria era cunoscută pentru ora- 
colele sale, deci antiohienii sunt probabil 
impresionați și de profeţii creștini. 

11:28. Se obișnuia ca oratorul să se ridice în 
picioare pentru a se adresa unei adunări. 
În vremea lui Claudiu, mai multe valuri de 
foamete au afectat grav producţia agricolă 
din zona mediteraneană: *papirusurile 
consemnează prețul ridicat al grânelor în 
jurul anului 46 d.H.; penuria de grâne din 
Roma era cât pe ce să conducă la linșarea 
lui Claudiu de către mulțime, pe străzile 
orașului (în jurul anului 51 d.H.); regina 
Helena din Adiabene a cumpărat „cu mulți 
bani” grâu egiptean (din pricina foametei 
din regiune), pentru a ajuta Iudeea (în anii 
45-46 d.H.). 

11:29. Antiohia era un oraș bogat, cu multe 
legături comerciale, iar o parte din comu- 
nitatea evreiască de aici era, de asemenea, 
înstărită. Îndeobşte, campaniile evreilor de 
întrajutorare aveau un caracter local, cu 
excepţia situațiilor grave, ca atunci când 
împărăteasa Helena i-a ajutat pe evreii 
palestinieni loviți de foamete. Dar aceste 
acțiuni cu miză locală erau determinate mai 
degrabă de specificul Imperiului Roman — 
unde organizațiile multiprovinciale erau 
suspecte — decât de natura iudaismului; 
compară cu comentariul la 2 Corinteni 8-9. 
“Patronii bogaţi ajutau adesea la ameliora- 
rea crizelor alimentare din orașe, însă aici 
vedem că toţi credincioșii iau parte la acți- 
une. Important în text este faptul că credin- 
cioșii acționează anticipând foametea, prin 
credința în *profeţie (cf. Gen. 41:33-36) — 
deși probabil, la un moment dat, greutăţile 
aveau să lovească și Antiohia. 

11:30. Termenul „prezbiter” reflectă struc- 
tura de conducere tradițional evreiască a 
orășelelor și satelor, care se păstrează și în 
această perioadă. Istoricii antici trebuiau 
să găsească o cale de compromis între a-și 
urma firul propriei narațiuni și a include 
evenimente care se petreceau concomitent 
în altă parte; Luca amână deznodământul 
demersului până în 12:25. 


12: 1-24 


Eliberarea lui Petru 


12:1. Acest Irod este Agripa I, cumnatul și 
fiul unui frate vitreg al lui Antipa, acel Irod 


din evanghelii care aproape că și-a pierdut 
împărăţia în încercare de a dobândi la fel 
de multă putere ca Agripa. (Invidia fatală 
a lui Antipa față de Agripa fusese stârnită 
chiar de consoarta acestuia, lrodiada — 
“Josephus,  Antichități iudaice 18.7.1-2, 
240-244, 250-254 — deși ea îl ajutase pe fra- 
tele ei Agripa să iasă din încurcătură după 
ce el și-a irosit toți banii în Roma și s-a întors 
în Palestina îngropat în datorii — Antichități 
iudaice 18.6.1-2, 143-149). Irod Agripa I 
benchetuise la Roma împreună cu Gaius 
Caligula; atunci când Caligula a fost numit 
împărat, Agripa I a devenit primul „rege” 
evreu oficial după moartea bunicului său, 
Irod cel Mare. Deși Caligula îl ținea pe 
Agripa la Roma, împăratul ce l-a succedat, 
Claudiu, l-a trimis în ludeea, unde a dom- 
nit din 41 până la moartea sa, în anul 44. 
Datorită faptului că bunica sa, Mariamne, 
fusese o prințesă din familia Hașmoneilor, 
Agripa era din punct de vedere etnic atât 
iudeu, cât și idumeu (spre deosebire de 
Irod cel Mare). Prin urmare, se bucura de 
mare popularitate în rândul poporului și îşi 
folosea influența spre binele oamenilor. Era 
de partea *fariseilor și frecventa Templul. 

12:2. Decapitarea, care anterior se făcea cu 
toporul, era săvârșită în această perioadă 
cu sabia și reprezenta forma mai milostivă 
de execuție, rezervată cetățenilor romani și 
altor persoane pentru care crucificarea era 
considerată prea crudă. Ca rege, Agripa 
avea dreptul legal de viață și de moarte, 
prerogativă refuzată Sanhedrinului, atât 
înainte, cât și după el. La fel ca practicanții 
iudaismului, creştinii din perioada timpu- 
rie credeau că moartea nu vine decât ca 
parte a scopului suveran al lui Dumnezeu. 
12:3. Este posibil ca Luca să menționeze în 
mod specific Praznicul Azimelor pentru a-i 
aminti cititorului de momentul executării 
lui Isus (Luca 22:7). Deşi Agripa se arăta 
generos față de *neamurile din afara ludeei, 
politicile sale îl făcuseră mult mai popular 
în rândul supușilor săi evrei (cărora le 
satisfăcea majoritatea capriciilor), decât 
printre păgâni. Agripa se identifica cu 
valorile iudeilor și le invoca, în ciuda fap- 
tului că, înainte, trăise după standardele 

unui aristocrat roman. Muncea din greu 
pentru a fi pe plac poporului și uneori a 
făcut cheltuieli extravagante în acest scop, 
deși scriitorii antici (care făceau de regulă 
parte din elita socială) îi priveau cu dispreț 
pe „demagogii” care urmăreau să satisfacă 
ceea ce scriitorii aristocrați descriau de 
obicei drept dorinţe capricioase ale „gloa- 
telor”. Scurta sa domnie pare să fi inflamat 
sentimentele naţionaliste conservatoare 
care, într-un final, au generat conflictul cu 
stăpânirea romană. 

12:4. Agripa I îşi avea reședința în 
lerusalim. Luca nu menţionează locul 
exact unde era întemnițat Petru, însă una 
dintre variante ar fi fortăreața Antonia, de 
pe muntele Templului. Fiind un cârmui- 
tor-client de încredere al Romei, Agripa 
putea dispune de propria armată, deci este 
posibil ca soldații pomeniţi aici să nu fi fost 
romani — cu toate că organizarea lor res- 
pectă modelul roman. Unitatea de bază a 
armatei romane era contubernium, alcătuită 
din opt soldați care împărțeau același cort; 
uneori, jumătate dintr-o asemenea unitate 
primea o sarcină specială, cum se întâm- 
plă aici (unde, în total, sunt şaisprezece 
soldaţi). Se poate ca aceste grupe de câte 
patru să fi lucrat în schimburi de trei ore, 
pe timpul nopții. Este posibil ca Agripa să 
se fi temut de o împotrivire armată. Luca 
folosește cuvântul „Paști” cu sensul gene- 
ral din perioada aceea, și anume cu referire 
la întreaga Sărbătoare a Azimelor. Se știe 
că, urmând cutuma romană, Agripa obiș- 
nuia să execute pușcăriași pentru distracţia 
publicului. Execuţiile în timpul sărbători- 
lor aveau o valoare propagandistică însem- 
nată, însă de regulă romanii așteptau mai 
întâi încheierea praznicelor. 

12:5-6. Arestaţii care erau prinși în lanţuri 
între străjeri (aşa cum se întâmpla adesea — 
21:33; cf. 28:16, 20) nu aveau, omenește 
vorbind, nicio speranță de evadare. Petru 
era prins în lanţuri între două gărzi, iar alte 
două stăteau de pază la ușă. 

12:7-11. Cu privire la evadările miracu- 
loase, vezi comentariul la 5:19-20. Agripa 
avea o putere directă mult mai mare decât 
Sanhedrinul, iar gărzile sale erau mult mai 

eficiente. Închisorile nu le furnizau deţi- 
nuților haine, deci haina și încălțămintea 
(12:8) sunt ale lui Petru. Veșmintele de 
deasupra erau folosite adesea noaptea 
pentru dormit, deci este posibil ca Petru să 
îşi fi folosit haina ca pătură. „A se încinge” 
(NTR) s-ar putea să aibă în vedere o curea 
sau centură legată în jurul brâului ori nece- 
sitatea de a-și vâri sub cingătoare tunica, 
ca să se poată mişca liber. Intr-o istorisire 
grecească populară, Dionisos făcuse ca 
lanțurile să cadă, iar ușile zăvorâte să se 
deschidă; ușile care se deschid „singure” 
apar în literatura antică de la Homer până 
la Josephus (vezi îndeosebi Euripide, 
Bacantele, 447-448). Ele apar în povestirea 
evreiască elenistică despre cum Dumnezeu 
l-a eliberat pe Moise din închisoarea fara- 
onului (Artapanus, în Eusebiu, Pregătirea 
pentru Evanghelie 9.27.23). Prin urmare, nu 
este greu să înțelegem de ce Petru credea 
că, probabil, visează. 

12:12-13. Casa care avea uşa spre pridvor, o 
slujnică pe post de uşier și o adunare într-o 
încăpere îndepărtată a casei sugerează 
locuinţa unui cetățean destul de înstărit 
din Orașul de Sus din lerusalim. (Pentru 
un alt indiciu privind averea familiei, cf. 
Col. 4:10 cu Fapte 4:36-37. Ca leviţi — 4:36 — 
se poate să fi avut legături cu aristocrația 
preoțească; mulți preoți bogaţi locuiau în 
Orașul de Sus.) Prin urmare, casa nu este 
departe de muntele Templului (nici de 
fortăreața Antonia, unde se poate să fi fost 
închis Petru). Ba chiar, una dintre ramifi- 
cațiile străzii principale din Ierusalim (deși 
termenul folosit de Luca aici se referă mai 
degrabă la o alee) mergea paralel cu zidul 
de vest al Templului, de la Antonia către 
sud; de acolo, Petru putea trece prin Arcul 
lui Wilson în Orașul de Sus. Faptul că Roda 
(un nume obișnuit în rândul sclavilor) tre- 
buie să vină până la ușă — deci nu era ușier 
permanent — sugerează că, deși familia are 
o situație materială bună, nu este excep- 
tional de bogată. Adesea, sclavii din casă 
locuiau în condiții economice mai bune (și 
aveau șanse mult mai mari de a-şi schimba 
în bine condiţia, inclusiv de a dobândi 
libertatea) decât țăranii liberi, însă, din alte 


puncte de vedere, erau dezavantajaţi. La 
păgâni, sclavele din casă puteau fi victi- 
mele hărțuirii sexuale; însă etica evreiască 
disprețuia un asemenea comportament 
(deși nu lipsesc incidentele), iar această 
gospodărie condusă de o femeie făcea ase- 
menea întâmplări și mai puțin probabile. 

În primele trei secole de existență a 
*Bisericii, credincioșii se întâlneau mai 
degrabă în case decât în clădiri cu desti- 
nație specială (ex.: Rom. 16:5). Asociaţiile 
grecești și romane ce nu aveau propriile 
clădiri se întruneau în case și se pare că 
multe *sinagogi din *diaspora începuseră 
în același fel. Întrunirile din case se desfă- 
șurau după tiparele stabilite (dar şi prac- 
ticate) de asociații, în funcție de specificul 
mediului cultural. 

„Maria” era cel mai uzual nume feminin 
în Palestina. „Marcu” este un nume latin, 
dar ca praenomen nu indica în mod nece- 
sar cetățenia romană; totuși numele era 
rar întâlnit în Palestina, iar folosirea sa nu 
sugerează antipatie față de Roma sau față 
de interesele ei în Ierusalim, ci ar putea fi un 
indiciu privind bogăţia familiei (vezi 12:13). 
12:14-16. În comedia greacă, uneori sclavii 
rostesc tot felul de nerozii; aici însă, tocmai 
oamenii liberi care aud spusele ei gene- 
rează efectul comic. Gândindu-ne la scopul 
întrunirii lor de rugăciune (12:5), este iro- 
nică stupoarea lor (iar Petru este nevoit să 
bată în continuare la ușă — riscând astfel să 
trezească vecinii, care făceau parte probabil 
din familiile aristocrate preoțești și erau, 
deci, potenţial periculoși); se prea poate ca 
ascultătorii antici să fi sesizat ironia situ- 
aţiei (cf. Luca 24:10-11, 37). Potrivit unor 
tradiții populare evreiești, oamenii drepți 
deveneau după moarte asemenea îngerilor. 
12:17. Gestul prin care se cere altora să 
tacă presupunea să ridici mâna dreaptă 
cu degetul mic întins; gestul prin care se 
anunţa începutul unui discurs consta în a 
ridica degetul mare și cele două de după 
el. „lacov” (literal „lacob”, aici și ori de 
câte ori apare „lacov” în *Noul Testament) 
era un nume evreiesc obișnuit; nu este 
vorba de Iacov din 12:2, ci de cel din 15:13, 
1 Corinteni 15:7 şi Galateni 2:9. Izvoarele 


evreiești relatează că acest Iacov, fratele mai 
mic al lui Isus, era vestit pentru devotamen- 
tul său față de iudaism (cf. Fapte 21:18-20), 
iar mai târziu, când a fost martirizat, 
câțiva locuitori de frunte ai lerusalimului 
au protestat împotriva morții sale 
(Josephus, Antichități iudaice 20.200-203). 
Astfel, el ar fi fost oarecum mai la adăpost 
de Agripa, care făcea pe plac maselor de 
evrei conservatori (12:1-3). 

12:18-19. Având în vedere precauțiile pe 
care și le luaseră soldații (lanțuri, uși și 
gărzi postate lângă fiecare dintre acestea — 
12:6), lui Petru i-ar fi fost imposibil din 
punct de vedere uman să evadeze, dacă nu 
ar fi beneficiat de concursul tuturor străje- 
rilor. Agripa îi interoghează, încercând să 
obțină informații, poate sub tortură, însă 
soldaţii nu au ce să îi spună. Potrivit legii 
romane, gardianul care păzise un deținut 
evadat trebuia să plătească, primind el 
osânda cuvenită prizonierului — în acest 
caz, pedeapsa capitală (cf. 16:27; 27:42), un 
obicei la care Agripa, care nu mai putea 
face acum pe plac gloatei, alege să îi dea 
curs (cel puţin în ce privește ultimul schimb 
al gărzii). Cum Agripa nu poate recunoaște 
intervenţia divină pentru izbăvirea lui 
Petru, el îi execută pe soldați pentru com- 
plicitate sau neglijenţă. 

12:20. Oraşele *elenizate (de cultură greacă) 
Tir și Sidon depindeau, pentru aprovizi- 
onarea cu alimente de bază, de teritoriile 
lui Agripa; de ceva vreme el refuza să facă 
vreun comerț cu ele (problemă acutizată, 
probabil, acum; 11:28). 

12:21. Lui Agripa I îi plăcea să își etaleze 
puterea; din nefericire, această îngâmfare a 
sa stârnise în trecut revolte antievreiești în 
Alexandria. Întrevederea publică cu acești 
emisari are loc în teatrul din Cezareea, con- 
struit de bunicul lui, Irod cel Mare; teme- 
liile teatrului s-au păstrat până în zilele 
noastre. (Acesta era un oraș-port comercial, 
ușor accesibil delegaților din Tir și Sidon.) 
Potrivit lui Josephus, discursul acesta a 
fost ţinut într-o zi de sărbătoare în cinstea 
împăratului (Antichități iudaice 19.343). 
12:22-24. Josephus, istoricul evreu din 
primul secol, relatează că, în această 

împrejurare, Agripa s-a grozăvit cu pute- 
rea lui, iar lingușitorii l-au preamărit ca 
pe un zeu — în genul flatărilor practicate 
vreme de secole, la adresa *patronilor de 
viță regală, în tot Răsăritul elenizat. Însă, 
în perioada romană, Cezar se aștepta ca 
până şi păgânii ce nu erau împărați (pre- 
cum generalul Germanicus, în Egipt) să 
respingă cu modestie asemenea măguliri. 
Cum Agripa nu refuză elogiile, el se pră- 
bușeșşte fulgerător. Josephus istorisește că 
Agripa a fost dus pe braţe în palat, unde 
a murit la vârsta de patruzeci și cinci de 
ani, după cinci zile de dureri abdominale 
(Josephus, Antichități iudaice 19.344-—350). 
Moartea survenită ca urmare a bolilor 
digestive și a paraziților intestinali era 
considerată una dintre cele mai îngrozi- 
toare (ex.: 2 Cron. 21:15-19; 2 Mac. 9:5-9; 
Josephus, Istoria războiului... 7.453). 


12:25-13:3 

Antiohia trimite misionari 

În pofida trimiterii din 1:8, *apostolii gali- 
leeni sunt tot în lerusalim (15:6). Pe de altă 
parte, liderii *bisericii din Antiohia au des- 
coperit succesul misiunii printre “neamuri 
(11:19-26) și simt imboldul de a ratifica 
chemarea apostolică a doi bărbaţi din mij- 
locul lor. 

12:25. De la Ierusalim la Antiohia era un 
drum de aproape 500 km [peste 300 mi]. 
Potrivit obiceiului, învățătorii din vechime 
îşi luau “ucenicii cu ei, și era mai sigur să 
călătorești în grup. 

13:1. Probabil că toți supraveghetorii aces- 
tei biserici erau consideraţi deopotrivă pro- 
feți şi învăţători. Ceea ce sună firesc în creș- 
tinismul timpuriu trebuie să fi părut feno- 
menal pentru mediul cultural în care s-a 
format, căci profeţii erau rarisimi. Simeon și 
Manaen (=Menahem) sunt nume evreiești 
ce sugerează că în conducerea bisericii pre- 
zenţa evreiască era încă semnificativă (fără 
îndoială, datorită faptului că aceștia aveau 
o formaţie mai solidă care îi făcea apți să-i 
înveţe pe alţii din Scriptură). Însă numele 
după care era cunoscut Simeon, „Niger”, 
era un nume roman foarte respectabil şi 

frecvent; se poate să fi fost cetățean roman, 
deși acest lucru nu este clar — numele era 
folosit şi de către evrei, iar aici pare a fi 
poreclă. În Antichitate, poreclele erau foarte 
uzuale și de obicei aveau o semnificaţie: 
înțelesul poreclei latine a lui Simeon suge- 
rează un ten închis la culoare și lasă posibi- 
litatea ca el să fi fost urmaș al *prozeliților 
de pe coasta romanizată a Africii de Nord 
(posibil, la fel și Lucius). Cirena (NTR), 
situată pe coasta de nord a Africii, avea o 
populaţie evreiească numeroasă, dar și o 
populaţie grecească numeroasă, pe lângă 
locuitorii indigeni din regiune. Aici, evreii 
s-au răsculat în anii 115-117 d.H. şi au fost 
decimați. 

Faptul că Manaen, care trebuie să fi avut 
în jur de șaizeci de ani, fusese „crescut“ 
alături de Irod ar putea însemna că avu- 
seseră aceeași doică, însă termenul avea și 
conotații mai largi. Sclavii care creșteau în 
casa stăpânului, alături de fiul care avea să 
îi moștenească într-o bună zi, erau adesea 
eliberaţi ulterior de către fiu, care le fusese 
tovarăș de joacă; chiar sclavi fiind, se bucu- 
rau de putere datorită relației lor cu pro- 
prietarul. Și alți băieți crescuți alături de 
prinți la curtea împărătească și instruiți de 
aceeași dascăli de elită ajunseseră oameni 
de seamă. Îndeosebi în cultura greacă, pri- 
eteniile din tinereţe determinau viitoarele 
alianțe politice sau favoruri. Astfel, până 
la căderea lui Irod Antipa („tetrarhul”), 
petrecută probabil înainte cu un deceniu, 
Manaen deținuse o poziţie de frunte în 
societate (și se prea poate să fi fost princi- 
pala sursă de informaţii a lui Luca — în mod 
direct sau prin mijlocirea lui Pavel — pen- 
tru materialul despre Antipa, care apare 
numai în evanghelia sa). 

13:2-3. Postul era arareori practicat de nee- 
vrei și sporadic funcționa ca semn de doliu. 
Evreii posteau pentru a jeli sau pentru a se 
pocăi, iar unii posteau urmărind să aibă 
parte de revelații; posturile speciale pentru 
rugăciunea de jale erau decretate atunci 
când poporul se confrunta cu crize majore, 
precum perioadele de secetă. Aici, se pare 
că postul este îmbinat, pur și simplu, cu 
căutarea lui Dumnezeu prin rugăciune. 


*Duhul Sfânt era cunoscut în mod deosebit 
ca Duhul profeţiei, deci expresia „Duhul 
Sfânt a zis” înseamnă, probabil, că unul din- 
tre profeţii prezenţi a prorocit. Cu privire la 
punerea mâinilor, vezi comentariul la 6:6. 


13:4-12 
Proconsulul Ciprului crede 


De regulă, mesagerii călătoreau doi câte 
doi. La fel, cei care studiau *Legea preferau 
să aibă pe cineva alături de care să învețe, 
chiar și în timpul călătoriilor; nu încape 
îndoială că Saul, Barnaba și Marcu (v. 13) 
discutau din Scripturi în timpul numeroa- 
selor călătorii pe distanțe mari. Drumurile 
romane erau bune și în general sigure pe 
timp de zi, iar deplasările dintr-un loc în 
altul se făceau mai ușor decât oricând îna- 
inte și decât aveau să fie de-a lungul isto- 
riei, până aproape de vremurile moderne. 
13:4. Antiohia era situată în zona conti- 
nentală, pe râul Orontes; portul său, aflat 
la aproape 25 km [15 mi] spre vest era 
Seleucia, un oraș puternic fortificat, unde 
se făcea comerț liber. Seleucia era port la 
marea Mediterană. Dacă Barnaba cunoş- 
tea cultura locului și avea rude acolo 
(4:36), insula Cipru reprezenta o destina- 
ție firească. Pe lângă faptul că era ținutul 
natal al lui Barnaba (iar cu o generație 
mai devreme avusese legături politice cu 
Cilicia, patria lui Pavel), Ciprul era prosper 
și localizat strategic la întretăierea multor 
rute maritime. 

13:5. Salamina era principalul oraș al 
Ciprului, având (după unele estimări) mai 
mult de o sută de mii de locuitori (teatrul 
său avea cincisprezece mii de locuri). Era 
un oraș-port așezat, probabil, la puțin peste 
90 km [60 mi] de Seleucia, o călătorie în linie 
dreaptă cu vaporul. Ca învățători itineranți, 
cu experiență în studiul Legii, Barnaba 
și Saul era de așteptat să fie rugați să vor- 
bească în *sinagogile locale (ținând cont că 
găzduia o comunitate evreiască importantă, 
Salamina trebuie să fi avut mai multe sina- 
gogi). Se istorisește că șaptezeci de ani mai 
târziu, la începutul secolului II (116 d.H.), 
comunitatea evreiască cipriotă a atacat 

orașul Salamina în timpul unei răscoale şi 
că, din această pricină, ar fi fost masacrată. 
13:6. Noul Pafos (numit şi Augusta), oraș 
cu radă portuară, situat pe țărmul de vest 
al Ciprului, fusese vreme îndelungată 
capitala provinciei și mai păstra anumite 
relații comerciale cu ludeea. Zona din jurul 
Pafosului (îndeosebi vechiul Pafos, aflat la 
vreo 10 km [7 mi] spre sud-est) era asociată 
în mod tradiţional cu cultul local al zeiței 
Afrodita. Magicienii evrei aveau faima 
de a se număra printre cei mai buni din 
Imperiul Roman (deși activitatea aceasta 
era interzisă în Scriptură şi era socotită 
suspectă de către evreii pioși). Nu era ieșit 
din comun ca aristocrații romani să își ia la 
curte filosofi; magicienii nu le suscitau în 
aceeași măsură interesul, însă proconsulul 
îl considera, probabil, pe Bar-Isus („fiul lui 
Iosua”) un consilier profetic folositor, care 
putea aduce perspectiva „evreiască“. Chiar 
şi unii împărați aveau ca sfetnici astrologi, 
iar „magii” erau faimoși pentru prezicerea 
viitorului. (În general, romanii nu aveau 
încredere în *magie, însă *Josephus afirmă 
că Felix, un guvernator roman al ludeei, 
era prieten, printre alții, cu un evreu cipriot 
cunoscut ca magician. Numele respecti- 
vului nu este Bar-lsus, însă el și Bar-lsus 
atestă activitatea magicienilor evrei în 
Cipru și puterea de atracţie pe care o aveau 
asupra unor oficiali romani.) 

13:7-8. Sergius Paulus a fost proconsul al 
Ciprului (oficialul roman de cel mai înalt 
rang prezent pe insulă) în jurul anilor 
45-46 d.H. Ca întotdeauna, Luca folosește 
titlul corect, specific locului, pentru ofi- 
cialul roman, deși titulaturile variau de 
la o regiune la alta și de la un deceniu la 
altul, iar singura modalitate de a verifica 
titlurile corecte era să ajungi în regiunea 
respectivă. Deși nu știm numele celor 
mai mulți (peste 80%) dintre proconsulii 
Ciprului, ceea ce știm despre cariera sena- 
torială a lui Sergius Paulus concordă cu un 
mandat de proconsul în această perioadă. 
El fusese unul dintre primii senatori din 
Răsărit. Inscripţiile indică faptul că familia 
sa romană locuia în sudul Asiei Mici. O 
încăpere rectangulară din ceea ce se crede 

a fi fost palatul guvernatorului din Cipru 
cuprinde o absidă cu treaptă, unde stătea 
probabil guvernatorul; din ce se mai vede 
azi, încăperea era pardosită cu mozaicuri 
și decorată cu paneluri murale, inclusiv 
o scenă care îl înfățișează pe eroul mitic 
Ahile pe când era copil. 

13:9. Cetăţenii romani aveau trei nume. 
Ca cetățean, Saul avea un cognomen roman 
(„Pavel”, care înseamnă „mic”) dăruit 
(uneori moștenit) la naştere (nu cu prilejul 
convertirii sale, contrar opiniei multora); 
celelalte nume romane ale sale ne rămân 
necunoscute. „Pavel” era un nume roman 
respectabil, rar întâlnit în rândul barba- 
rilor, mai ales în Răsăritul elenizat; este 
dificil de imaginat motivul pentru care 
niște părinți evrei ar fi dat acest nume copi- 
lului lor, dacă nu ar fi fost cetăţeni romani. 
Inscripţiile dovedesc că evreii își luau une- 
ori nume romane care sunau asemănător 
sau purtau o semnificaţie similară numelor 
lor ebraice. Numele roman al lui Pavel avea 
o sonoritate similară numelui său evreiesc 
(Saul, de la numele celui mai faimos benia- 
mit din *Vechiul Testament; cf. Flp. 3:5). Nu 
este vorba despre o schimbare de nume; 
acum, când Pavel se mută într-un mediu 
preponderent roman, el începe să se reco- 
mande cu numele său roman. 

13:10-11. Mustrarea adresată de Pavel lui 
Elima seamănă cu un oracol al judecății din 
Vechiul Testament. În literatura ebraică, 
orbirea temporară era uneori o pedeapsă 
divină menită a împiedica vătămări și 
mai grave produse de păcat (“Epistola lui 
Aristeas 316); vezi 2 Împărați 6:18 și comen- 
tariul la 9:8. 

13:12. Angajarea unui „profet” evreu 
demonstrează deschiderea față de iudaism 
pe care o avea proconsulul (v.6), însă Pavel 
și Barnaba dovedesc o putere superioară şi 
prezintă iudaismul într-o lumină mai bună 
decât o făcuse Bar-lsus. 


13:13-52 


Predica din Antiohia Pisidiei 


Orașele pe care le vizitează Pavel și tova- 
rășii săi în 13:13-14:26 erau situate de-a 

lungul aceluiași drum militar roman, Via 
Augusta, construit cu aproximativ jumă- 
tate de secol înainte. 

13:13. Pamfilia era la nord de Pafos, pe 
coasta de sud a Asiei Mici. Probabil că 
debarcaseră în Atalia, portul principal, apoi 
călătoriseră pe uscat până la Perga, situat la 
peste 15 km [0,9 mi] spre nord și la vreo 
8 km [5 mi] de cursurile de apă navigabile. 
Zona făcea parte, în perioada respectivă 
(43-aprox. 68 d.H.), din districtul Pamfilia- 
Licia. Perga era unul dintre orașele impor- 
tante din Pamfilia, probabil la fel de mare 
sau apropiat ca dimensiune de Salamina 
(vezi comentariul la 13:5). 

13:14. Antiohia de lângă Pisidia (a nu se 
confunda cu Antiohia Siriei din v. 1) era 
*colonie romană; din punct de vedere etnic 
era frigiană (iar oficial ținea de Galatia, 
făcând parte din respectiva provincie), însă 
oamenii o identificau prin proximitatea de 
Pisidia pentru a o deosebi de un alt oraș 
frigian cu același nume. Al doilea oraș ca 
mărime din provincia Galatia, Antiohia 
cuprindea între zidurile sale o suprafață 
de aproape 50 ha [115 acri], având pro- 
babil peste cinci mii de cetățeni romani ai 
coloniei, plus un număr mult mai mare de 
locuitori fără cetățenie romană. Orașul era 
relativ prosper, bazându-se pe produsele 
obținute în zona din jur; fiind o colonie, 
se fălea cu legăturile sale cu Roma. Una 
dintre zeitățile frigiene locale însemnate 
era Men Askaenos, însă cel mai important 
templu din oraș era consacrat venerării 
împăratului. 

Dacă Sergius Paulus (13:12) le va fi dat 
scrisori de recomandare (cf. 9:2) către aris- 
tocraţia locală, călătorii aveau să fie primiţi 
de îndată cu ospitalitate; el avea chiar rude 
aici. (Cam la jumătatea distanţei dintre 
Antiohia și capitala Galatiei de Nord, fami- 
lia Sergii Paulii deținea câteva dintre cele 
mai întinse moşii din regiune). 

Antiohia Pisidiei se afla la o săptămână 
de mers pe jos (aprox. 200 km [145 mi]) 
în urcuș, spre interiorul muntos al ţării 
(1200 m [3600 ft] deasupra nivelului mării). 
În loc să străbată cărările bolovănoase de 
munte, călătorii puteau alege Via Sebaste, 


un drum pavat ce pornea din Perga și con- 
tinua, după Antiohia, până la Iconia (13:51) 
spre răsărit. Pe baza vestigiilor dintr-o peri- 
oadă mai târzie și a documentelor scrise, 
putem deduce că unii ședeau pe bănci așe- 
zate de-a lungul pereţilor sinagogii sau în 
altă parte a ei, iar cei mai de seamă dintre 
ei stăteau uneori pe o platformă mai înaltă, 
cu sulul Legii. În perioada aceea, întruni- 
rile publice regulate ale evreilor, în sina- 
gogă, aveau loc îndeobște doar în ziua de 
sabat și cu prilejul sărbătorilor. 

13:15. Alte izvoare arată clar că în vre- 
mea aceea oamenii obișnuiau să citească 
Scripturile în sinagogă (vezi comentariul 
la 1 Tim. 4:13). Ulterior, lecturile biblice 
(îndeosebi din *Lege) aveau să devină fixe; 
probabil că lucrurile nu se încetățeniseră 
încă atât de timpuriu, mai ales în *diaspora 
(și mai ales în ce privește cărțile profeți- 
lor). Mai târziu, predica din sinagogă avea 
să se rezume la o omilie bazată pe textele 
citite, similară celei din acest capitol; omi- 
liile (interpretarea textelor) erau probabil 
folosite deja în această perioadă. Pe atunci, 
probabil că sinagogile nu aveau predicatori 
permanenți și posibil ca nu de fiecare dată 
să se fi făcut interpretare de text; însă mem- 
brii educați încercau să tălmăcească lectu- 
rile din Scriptură. „Conducătorii sinagogii” 
(NTR) sunt atestați în inscripțiile ebraice de 
pe tot cuprinsul imperiului. În multe cazuri 
titlurile sunt onorifice — de exemplu, pentru 
donatorii dintre *neamuri — însă uneori ele 
fac referire, totuși, la evrei (chiar dacă aceş- 
tia dobândiseră influență ca donatori înstă- 
riți sau ca lideri ai comunităţii), așa cum este 
cazul aici și de regulă în *Noul Testament. 
13:16. Mulţi cercetători au creionat paralele 
între discursul de aici al lui Pavel și forma 
de învăţătură ce a ajuns să fie cunoscută, 
în sinagogă, drept „omilia-prolog”; alții 
au ridicat întrebarea dacă existența omi- 
liei-prolog poate fi documentată atât de 
timpuriu, atât de departe de Palestina (asi- 
milările ar putea reflecta influenţa *reto- 
ricii greco-romane asupra amândurora). 
Oricare ar fi adevărul, cert este să expu- 
nerea lui Pavel din 13:16-A43, brodată cu 
citate din Scripturi contrastează puternic 


cu 14:15-17 şi cu 17:22-31, dovedind fap- 
tul că, în discursurile sale, Pavel se adapta 
în funcţie de public, la fel cum făcea și în 
epistole. Adaptarea la public era o strate- 
gie retorică recomandată (dar ținea şi de 
simțul practic). În Palestina iudaică, cel ce 
interpreta Legea obișnuia să șadă jos; în 
diaspora, cel care lua cuvântul se ridica de 
regulă în picioare. Presupunând că oratorii 
evrei din diaspora foloseau gesturi similare 
grecilor, semnul făcut cu mâna aici poate 
fi următorul: mâna dreaptă era întinsă în 
față, degetul mare ridicat, următoarele 
două degete întinse înainte, iar ultimele 
două închise. Adesea, vorbitorii începeau 
solicitând publicul să „îi asculte”. 
13:17-21. „450 de ani” ar putea fi o cifră 
rotundă, care înglobează cele patru secole 
de ședere în Egipt (vezi 7:6) și cei 40 de ani 
în pustie. Cei patruzeci de ani ai domniei 
lui Saul sunt preluaţi din tradiţia evre- 
iască timpurie, păstrată şi în scrierile lui 
Josephus (deși existau și tradiții ce lucrau 
cu alte cifre). 

13:22-24. Domnia lui David reprezintă 
încununarea a secole de așteptare, inter- 
val în care se perindaseră diferite modele 
de conducere; Isus este descendentul lui 
David, *Mesia despre care vorbiseră profe- 
tii. Astfel, ei proclamă pe cineva mai mare 
decât David, eroul din vechime. 

13:25. Doar slujitorii se apropiau de picioa- 
rele stăpânului; așadar, loan afirmă că el 
nu este vrednic să fie nici măcar slujitorul 
Celui ce avea să vină (deși profeții din 
*Vechiul Testament era numiţi „slujitorii” 
Domnului). 

13:26. „Fii [ai] lui Avraam” sunt ascultă- 
torii lui evrei; aici, expresia „temători de 
Dumnezeu” (BRC) ar putea face referire 
la neevreii interesați (cf. 10:2) sau poate la 
*prozeliții integrați deja (cf. 13:43). 

13:27. Rezumatul discursului pe care ni-l 
prezintă Luca ar putea face trimitere la 
texte pe care el le citează altundeva. Cu 
privire la faptul că, prin condamnarea 
lui Isus, locuitorii Ierusalimului împli- 
niseră Scriptura, vezi îndeosebi Isaia 53, 
care afirmă că robul avea să fie respins de 
propriul său popor; de asemenea, primii 

creștini citau psalmi despre drepții care 
treceau prin suferinţe (Ps. 22 şi 69). Luca nu 
citează toate referințele amintite de Pavel, 
deoarece nu ar fi avut loc în sulul său să 
consemneze întregul discurs (vezi comen- 
tariul la 2:40). 

13:28-29. Sanhedrinul nu avea autoritatea 
de a condamna la moarte; din punct de 
vedere legal, numai Roma putea să ÎI exe- 
cute pe Isus. 

13:30-32. Era nevoie ca Pavel să accentueze, 
cu citate din Scripturi, îndeosebi această 
secțiune a proclamaţiei sale (13:33-35), 
deoarece iudaismul nu aștepta moar- 
tea unui Mesia sau “învierea Sa în cursul 
istoriei. 

13:33. Psalmul 2:7 era deja aplicat, în 
iudaism cu referire la încoronarea mesi- 
anică (cel mai clar în *Manuscrisele de 
la Marea Moartă). Psalmul 2 proslăvea 
promisiunea făcută lui David cu privire 
la o dinastie veșnică, o promisiune ce era 
repetată regulat în timpul închinării de la 
Templu, nutrind speranța unui rege davi- 
dic suprem care avea să o împlinească în 
chip desăvârșit. 

13:34. Pavel citează Isaia 55:3 (şi poate, în 
discursul inițial 55:4, pasaj ce dădea spe- 
ranţă neevreilor) pentru a arăta că nădej- 
dea viitoare a lui Israel era strâns legată de 
promisiunea făcută lui David. Se poate ca 
Pavel să îl asocieze pe „David” din citatul 
său din versetul 34 cu autorul de la sine 
înțeles al psalmului citat în versetul 33. 
13:35. Rabinii foloseau o tehnică numită 
gezerah shavah pentru a pune în relație 
pasaje care cuprindeau același cuvânt- 
cheie; astfel, este posibil ca aici Pavel să 
folosească cuvântul „sfânt” din Isaia 55:3 
pentru a conduce spre un citat din Psalmul 
16:10, ce garantează că obiectul făgăduinţei 
făcute lui David nu va vedea putrezirea (cf. 
și Fapte 2:25-28). 

13:36-37. „A adormit” (NTR) era o meta- 
foră uzuală pentru moarte. Pavel demon- 
strează, în stilul *midraşurilor, că David nu 
a putut îndeplini el însuși făgăduinţa, deci 
aceasta trebuia aplicată urmașului său. 
13:38-A41. Pavel încheie cu Habacuc 1:5; el 
spune „în Profeți” (NTR) deoarece câteva 

dintre scrierile profetice mai mici erau gru- 
pate și tratate ca o singură carte. Habacuc 
se referă la judecata iminentă, sub caldeeni 
(1:6), pe care numai rămășița neîntinată 
avea să o îndure prin credință (2:4; un ver- 
set citat, posibil, în prelegerea paulină com- 
pletă care stă la baza rezumatului lui Luca 
din Fapte 13:38-39); aici, principiul este 
aplicat judecății de pe urmă. Manuscrisele 
de la Marea Moartă aplică textul la cei care 
încălcaseră legământul lui Dumnezeu, 
necrezând în Dreptul Învățător (întemeie- 
torul comunității *Qumran). 

13:42-43. Luca vorbește aici despre *pro- 
zeliți, însă și alți neevrei manifestă interes 
(13:44-45). Potrivit lui *Josephus, mulți 
dintre *neamuri frecventau cu mare lua- 
re-aminte sinagogile. Chiar și mai târziu, 
în secolul IV, predicatorul creștin loan 
Hrisostom se plânge că neamurile — în 
acest caz, creștinii — încă mai participau la 
serviciile religioase din sinagogi. Se prea 
poate ca cei interesați de iudaism, nedori- 
tori să accepte circumcizia, să fi considerat 
mesajul lui Pavel atractiv. 

13:44. Atunci când vorbitori renumiţi (ex.: 
Dio Chrysostom) soseau în oraș, mare parte 
din locuitori se strângeau să îi asculte. Prin 
urmare, în orașe se răspândeau repede veş- 
tile despre un nou orator iscusit — cu atât 
mai mult într-un orășel din interiorul țării, 
cum era Antiohia. Mare parte dintre nea- 
murile care veniseră tocmai se închinaseră 
la principalul templu imperial din Antiohia 
și, probabil, majoritatea se închinaseră și 
zeității locale Men Askaenos. Pavel, care la 
început se simțea mai în largul său inter- 
pretând Scriptura, decât rostind discursuri 
publice după standarde grecești, este privit 
ca un *retor sau un filosof. 

13:45-46. Răspunsul dat de Pavel și 
Barnaba oponenților lor are un oarecare 
precedent în Vechiul Testament (cf. Luca 
4:24-27; Amos 9:7), însă merge un pas 
mai departe. Dintotdeauna, scopul lui 
Dumnezeu a fost să binecuvânteze neamu- 
rile în Avraam (Gen. 12:3), însă persistența 
religiilor ancestrale ca parte a tradiției 
culturale este bine-cunoscută; atunci când 
religia etnică își pierde specificitatea etnică, 


ea poate atrage persoane din afară, însă, 
în același timp, diminuează însemnătatea 
aderenților săi de bază. 

13:47. Aici, ei citează misiunea încredin- 
tată robului în Isaia 49:6. Este limpede că, 
în 49:34, robul este Israel; în 49:5-7, este 
vorba despre cel care duce la îndeplinire 
în mod desăvârșit misiunea robului și 
care suferă în locul lui Israel (la fel ca în 
52:13-53:12), cel în care primii creștini L-au 
recunoscut pe Isus. Pavel şi Barnaba îşi 
asumă misiunea robului, care includea şi 
îndatorirea de a dezvălui neamurilor calea 
spre mântuire. 

13:48-49. Având în vedere că evreii cre- 
deau că sunt predestinaţi pentru mântuire, 
în virtutea descendenței lor din Avraam, 
ideea că mulți neevrei erau „rânduiţi să 
capete *viața veşnică” ar fi putut fi ofensa- 
toare — însă era limpede ce voia să spună 
Isaia 49:6 (vezi Fapte 13:47). 

13:50. Sursele antice relatează că multe 
femei cu vază erau interesate de iudaism 
(în parte, deoarece averea lor le dădea răga- 
zul necesar pentru a-l analiza, iar în parte, 
pentru că ele, spre deosebire de bărbaţi, nu 
erau nevoite să treacă prin circumcizie — 
dacă se hotărau să ia lucrurile în serios, 
dar şi pentru că trecerea la iudaism nu le 
afecta statutul social, aşa cum se întâmpla 
în cazul bărbaţilor); ulterior, aceste femei 
îi puteau influența pe puternicii lor soți. 
(Femeile apar pe doar patruzeci la sută din- 
tre inscripțiile tombale, dar ele reprezintă 
cincizeci la sută dintre prozeliți și optzeci 
la sută dintre temătorii de Dumnezeu.) 
Artistocraţia locală constituia doar o mică 
facțiune din totalul populaţiei, dar deținea 
averi considerabile și o mare parte a puterii 
politice; de aici se alegeau decurionii pentru 
consiliile de conducere a orașelor, iar împo- 
trivirea lor putea să determine izgonirea 
cuiva din oraș. În Antiohia Pisidiei, liderii 
aceștia trebuie să fi fost cetățeni romani, 
descendenţi ai coloniștilor romani veterani 
care întemeiaseră orașul, care erau extrem 
de mândri de statutul lor. Avem informa- 
ţii despre două familii conducătoare din 
Antiohia: Caristianii și rudele lui Sergius 
Paulus. Însă liderii aveau autoritate strict 


la nivel local, astfel că, plecând la Iconia, 
Pavel și Barnaba ies din jurisdicţia lor. 
13:51-52. Iconia era ceva mai departe, 
de-a lungul aceluiași drum (Via Sebaste), 
spre granița de răsărit a regiunii Frigia- 
Galatia (acceptând ipoteza probabilă, dar 
în continuare controversată, că regiunea 
respectivă purta numele „Galatia” în acea 
perioadă). Se pare că Iconia era situată la 
peste 130 km [80 mi] dincolo de Antiohia, 
deci în 13:51, “apostolii călătoresc cel puțin 
patru zile. Pe drumul principal, Via Sebaste 
(ruta Augustus), era mai ușor să fie urmă- 
riți (cf. 14:19). Dacă nu voiau să facă deja 
cale întoarsă, nu aveau altă opțiune de îna- 
intare decât pe acel drum; în acea zonă de 
munte, acesta era singurul drum realmente 
practicabil pe direcţia est-vest. 

A arăta cuiva călcâiul sau a scutura 
praful de pe picioare era o modalitate 
publică de a exprima respingerea. Tradiția 
evreiască sugerează că, la întoarcerea în 
Ţara Sfântă, mulți evrei obișnuiau să își 
scuture de pe picioare praful din țările 
păgâne; cum Templul era considerat mai 
sfânt decât restul teritoriului Israelului, 
evreii obișnuiau să își scuture praful de pe 
picioare și atunci când intrau în Templu. 
Probabil că Pavel și Barnaba sugerează că 
cei care resping mesajul lor sunt păgâni și 
că vor cădea sub judecata lui Dumnezeu. 
Isus le poruncise *ucenicilor Săi să adopte 
această practică chiar și în Palestina evre- 
iască (Luca 10:10-12). 


14:1-7 
Împotrivirea din Iconia 


14:1-4. Deşi Iconia era un oraș bogat și pros- 
per, nu se compara ca dimensiune cu orașe 
precum Efes sau Smirna. Se pare că încă 
nu devenise *colonie romană. Termenul 
„greci” folosit aici are, poate, rolul de a-i 
deosebi pe ascultătorii lui Pavel nu doar 
de evrei, ci și de locuitorii mai puţin eleni- 
zaţi din zona rurală (în pofida faptului că 
Iconia purta și mărcile identității frigiene). 
În vreme ce cultura urbană din imperiu 
tindea să devină în mod omogen greco-ro- 
mană, comunitățile rurale păstrau limba și 

obiceiurile locale, iar într-un oraș precum 
Iconia erau, probabil, reprezentate ambele 
curente. Învăţătorii itineranti atrăgeau 
atenția mai degrabă într-un oraș ca Iconia, 
decât în marile metropole. În sinagogă se 
vorbea limba greacă. În afara sinagogii, dat 
fiind că limba natală a Iconiei era frigiana, 
Pavel și Barnaba fie se adresau în principal 
păturii sociale superioare, vorbitoare de 
limbă greacă, fie vorbeau cu traducător 
(cf. 14:11, 14); însă probabil că mare parte 
din mulțime înţelege greaca, chiar dacă nu 
aceasta este prima limbă a celor prezenți. 
Printre zeitățile venerate de *neamurile 
din Iconia, cea mai însemnată era Cybele, 
zeița-mamă frigiană; “religiile de mistere 
frigiene erau, și ele, obișnuite. Însă religia 
oficială din Iconia includea și cultul împă- 
ratului, iar în general în religia neevreilor 
de acolo predomina influenţa greacă, nu 
cea frigiană. Inscripțiile atestă răspândirea 
credinței creştine, iar mai târziu Iconia a 
devenit unul dintre centrele importante ale 
creştinătăţii în Asia Mică. 
14:5. Potrivit legii, magistrații orașului 
puteau face orice era necesar pentru a 
potoli tulburările din popor; în cazul lui 
Pavel și al lui Barnaba, oficialii puteau 
stopa o eventuală răzmeriță interzicân- 
du-le, pur şi simplu, celor doi să mai intre 
în oraş. Prin urmare, complotul împotriva 
lor încalcă limitele legii. 
14:6-7. Iconia era situată în Frigia, în apro- 
pierea graniţei cu Licaonia, unde se aflau 
Listra și Derbe. În perioada aceea, Iconia 
era un oraș grecesc, distinct cultural de 
zona rurală dimprejur; majoritatea scrii- 
torilor din vechime o considerau parte a 
Licaoniei, însă, din punct de vedere cultu- 
ral, era un oraș frigian, motiv pentru care 
scriitorii o considerau uneori parte a Frigiei 
(cu care avea în comun cultura şi adminis- 
trația politică). Aici se regăseau elemente 
din fiecare cultură locală; sub aspect poli- 
tic, orașul aparținea de Galatia, provincia 
mai mare din zonă. (După unele opinii, 
în perioada respectivă, Iconia se afla mai 
degrabă în Isauria, decât în Licaonia; sau 
că, cel puţin, locuitorii ieșiseră din sfera de 

influenață lingvistică și culturală frigiană, 
apropiindu-se de Licaonia.) 

Unii considerau fuga rușinoasă, însă 
alții admiteau că este o modalitate justă, 
de bun-simţ, de a ieși din anumite situații. 
Învățătorii evrei o preferau, în detrimentul 
morții, cuexcepția cazului când fuga arfipre- 
supus lepădarea de *Legea lui Dumnezeu. 
Proprietățile lui Sergius Paulus se aflau 
la aproximativ 110-120 km [62-74 mi] 
nord de Icoania, însă în acea zonă nu prea 
existau obiective evanghelistice, de aceea 
“apostolii pornesc spre sud. Deşi își con- 
tinuă călătoria pe același drum pavat, Via 
Sebaste, probabil că fuga lor nu a fost toc- 
mai plăcută; podișurile Licaoniei erau reci, 
iar sursele de apă, puţine. Este posibil ca 
drumul până la Derbe, oraș aflat la peste 
90 km [60 mi] sud-est de Listra, să nu fi fost 
nici măcar pavat. 


14:8- 20a 
Predicarea în Listra 


14:8. Listra, un târg înfloritor, era situat 
la aproximativ 35-40 km [20-25 mi] 
sud-sud-vest de Iconia. Vreme de jumătate 
de secol, Listra fusese *colonie romană, 
întemeiată prin stabilirea în zonă a, proba- 
bil, o mie de romani; propriii săi cetățeni 
primiseră privilegii, ca cetățeni ai Romei. Se 
făleau atât cu tradițiile culturale locale, cât 
și cu romanitatea lor, la fel ca în Antiohia 
Pisidiei și în răspăr cu stilul orașelor gre- 
cești din regiune, mai apropiate geografic. 
Limba greacă se răspândea tot mai mult în 
zona rurală, însă aproape o treime dintre 
inscripțiile din Listra sunt latinești (deși 
unele dintre ele, într-o latină stricată). Deși 
Antiohia era privită ca o cetate-soră, locu- 
itorii din Listra puneau mai puțin accent 
pe caracterul roman al orașului, decât se 
întâmpla în Antiohia. 

Chiar dacă unii filosofi ţineau prelegeri 
în amfiteatre sau își ofereau serviciile 
“patronilor bogaţi, mulți își propovăduiau 
ideile filosofice la colț de stradă sau în piețe; 
oratorii elocvenţi precum Dio Chrysostom 
îi criticau pe filosofii ca *Epictet, care își 
păstrau prelegerile doar pentru sălile de 


clasă. De regulă, locuitorii din clasele 
sociale sus-puse îi disprețuiau pe cei care 
predicau în aer liber, în piețe, dar se poate 
ca așa-zișii înţelepţi să fi fost prea nume- 
roși pentru posibilii angajatori, care le-ar 
fi putut oferi un mediu mai profesionist. 
Asemenea unora dintre filosofii antici, aici 
Pavel predică pe stradă, iar nu într-o *sina- 
gogă (poate că nici nu exista una în Listra; 
vezi 14:19). Abordarea lui Pavel nu ar tre- 
bui să ne surprindă; chiar și epistolele sale 
confirmă că el împărtășește, parțial, acest 
ideal filosofic (1 Cor. 4:11-13) și adesea, 
în discursurile sale, folosește stilul de pre- 
dicare *cinic-*stoic (ce se potrivea atât pe 
stradă, cât și în sala de clasă). Surprinzător 
nu este faptul că, ocazional, Pavel pre- 
dică în felul acesta, ci faptul că stârnește 
o reacție atât de impetuoasă; e posibil să-l 
fi ajutat și controversa iscată de oponenții 
săi. Filosofii singuratici erau înclinați spre 
discursuri academice, în schimb, cei care 
vorbeau pe străzi erau oricând gata să 
denunțe nebunia ascultătorilor lor, pentru 
a le capta atenţia. 

14:9-11. La fel ca multe altele care apar în 
Luca-Fapte, paralelele între vindecările 
din 3:6-8 şi 14:8-10 sunt probabil delibe- 
rate, încadrându-se în convențiile literare 
antice, care scoteau în evidență asemenea 
posibile corespondențe. O legendă frigiană 
locală consemna vizita făcută odinioară 
de către Zeus (NTR; Jupiter, în VDC) și 
Hermes (NTR; Mercur, în VDC) în Frigia. 
În poveste se spune că o singură familie, 
Baucis și Filimon, i-au primit cu bunăvo- 
inţă; restul populaţiei a fost nimicită prin- 
tr-un potop. Cunoscând o formă sau alta 
a povestirii în propria lor limbă, locuitorii 
din Licaonia nu vor să facă aceeași gre- 
șeală pe care o făcuse Frigia din vechime; 
ci intenționează să îi trateze cu respect pe 
Pavel și pe Barnaba, pe care îi iau drept zei. 
Uneori, oamenii îi considerau zei pe făcă- 
torii de minuni. Coloniștii din Listra, care 
erau cetățeni romani, foloseau limba latină 
pentru chestiunile oficiale; în textul de faţă, 
cei ce vorbesc limba licaoniană sunt băști- 
nașii care trăiesc în zonă de multă vreme 


(şi care erau, poate, mai înclinați să îi 
asculte, decât cetățenii din elita socială.) 
14:12. Hermes era mesagerul zeilor olim- 
pieni, care vorbea în numele lui Zeus, cel 
mai respectat dintre ei (deși în alte istori- 
siri Zeus se dovedește mai puțin respec- 
tabil și umblă după femei, și ocazional 
după băieţi, pentru a-și satisface pornirile 
sexuale). Asemenea multor scriitori evrei 
și creștini din perioada timpurie (cf. și Is. 
46:5-7), Luca nu se abţine să nu râdă de 
ceea ce consideră nebunia păgânismului. 
14:13. Inscripţiile atestă că, în regiunea 
Frigiei, Hermes și Zeus erau venerați 
împreună. Una dintre inscripții sugerează 
că în templul lui Zeus din Listra slujeau 
mai mulți preoți, deşi aici acționează doar 
unul. Oamenii purtau uneori cununi cu 
ocazia sărbătorilor, însă animalele de jertfă 
erau împodobite cu ghirlande înainte de a 
fi sacrificate. Boii și taurii se numărau prin- 
tre cele mai costisitoare sacrificii; uneori, 
preoții erau binefăcători bogaţi, care lucrau 
benevol pentru binele comunităţii — câteo- 
dată, donau chiar şi animalele pentru sacri- 
ficare. Templele aflate „înaintea porților” 
sau „în fața cetăţii” (NTR) erau destul de 
obișnuite în Asia Mică; totuşi, unii cercetă- 
tori consideră că porțile aparțineau, de fapt, 
curții sacre a lui Zeus (nu este clar dacă, în 
această perioadă, Listra avea ziduri). Omul 
invalid a fost vindecat, probabil, la poartă, 
deoarece invalizii își câștigau adesea exis- 
tența cerșind, iar cerșşetorii primeau, de 
regulă, cele mai mari milostenii în aseme- 
nea zone aglomerate (cf. 3:2). 

14:14. Satele din răsărit își păstrau, de 
regulă, propria limbă străveche, chiar şi 
după ce greaca devenise limba orașelor. 
Proprietari de pământuri care erau și cetă- 
teni ai orașului Listra vorbeau latina, însă 
în afara orașului oamenii obișnuiți vor- 
beau greaca și dialectul local; Listra era un 
oraș ce servea ca piață de desfacere pentru 
regiunea înconjurătoare (în afara Listrei, 
majoritatea inscripțiilor sunt grecești, însă 
numele sunt indigene, ceea ce sugerează 
folosirea unei limbi materne, pe lângă 
limba de mai largă răspândire geografică, 
folosită pentru comerț și literatură.) Deși 

Fapte 14:12-17 


ascultătorii înțelegeau greaca, între ei vor- 
beau în limba maternă. Pavel și Barnaba 
predică mulțimii, numeroșilor anatolieni ce 
locuiau acolo, fără a fi cetăţeni; abia în ver- 
setul 14 sunt informaţi despre ceea ce spun 
mulțimile. Evreilor li se cerea să își rupă 
veșmintele la auzul unei blasfemii (ceea ce 
intră într-un ironic contrast cu 14:19!) 
14:15-16. Am putea compara acest dis- 
curs rostit dinaintea agricultorilor din 
zona rurală cu discursul filosofic oarecum 
similar din 17:22- 31 și cu omilia extrem 
de diferită din sinagogă, prezentată în 
13:16-47; *retorica stăruia ca vorbitorul să 
se adapteze la public. „Întoarcere” era ter- 
menul biblic pentru *pocăinţă, iar „lucru- 
rile deșarte” desemna idolii; expresia 
„Dumnezeul cel viu” ţine tot de limbajul 
biblic, iar „făcătorul a... tot ce este în ele” 
evocă Psalmul 146:6 (cf. Ex. 20:11; Neem. 
9:6). Deşi folosesc limbajul biblic, Barnaba 
și Saul le predică acestor agricultori ana- 
tolieni în termeni ce puteau fi înțeleși fără 
apelul la Biblie, subliniind îndeosebi ideea 
Dumnezeului care conduce natura, con- 
cepţie deja acceptată în păgânism. Poporul 
evreu aducea deseori în discuție învăţă- 
turile filosofice păgâne cu privire la zeul 
suprem, considerând că ele contrazic închi- 
narea păgână la idoli. Evreii numeau idolii 
„O deșertăciune” (inutili), prin contrast cu 
Dumnezeul „cel viu”. Uneori, evreii împăr- 
tăşeau convingerea că Dumnezeu îngăduie 
un standard moral mai jos pentru *nea- 
muri; însă idolatria, asemenea imoralității 
sexuale, nu era o chestiune asupra căreia 
Dumnezeu să îngăduie compromisuri. 
Adesea, ei luau în derâdere venerarea altor 
zei (vezi comentariul la 19:37). Se poate ca 
răbdarea lui Dumnezeu de aici să reitereze 
Înţelepciunea lui Solomon 11:23. 

14:17. Frigia era o zonă fertilă, iar frigienii 
se închinau în mod deosebit zeiței-mamă 
care, credeau ei, face pământul rodnic. 
Licaonia era mai puţin fertilă, însă locuito- 
rii Listrei, în majoritate, aveau preocupări 
rurale. Diferiți filosofi, îndeosebi stoici, 
credeau că natura însăși mărturisește des- 
pre caracterul zeului suprem. Învățătorii 
evrei erau de acord că natura mărturisește 

despre caracterul lui Dumnezeu (concepţie 
biblică; cf. Ps. 19:1; 89:37) şi afirmau că El le 
asigură tuturor oamenilor sănătate, hrană 
și așa mai departe. Scriptura sublinia deja 
că Dumnezeu este izvorul tuturor acestor 
binecuvântări cu caracter agricol. 
14:18-20a. Vizitatorii din Antiohia nu 
aveau nicio autoritate legală în afara juris- 
dicției lor teritoriale, însă ei reușesc să 
convingă mulţimea să înfăptuiască ceea ce 
nu izbutiseră în Iconia (14:5-6). Gloatele 
puteau să își schimbe rapid opinia (cf. Luca 
23:18), îndeosebi în cazuri de felul acesta: 
negând existența zeilor, Pavel și Barnaba 
sunt considerați lipsiți de pietate și, deci, 
par a se încadra într-o altă categorie a 
păgânismului antic. Acum sunt trecuți din 
categoria zeilor în cea a vrăjitorilor primej- 
dioși. (În vreme ce în popor zeii erau con- 
sideraţi, de regulă, binefăcători, vrăjitorii 
erau consideraţi oameni misterioşi și de 
obicei primejdioși.) 

Iconia era situată la vreo 30 km [20 mi] 
distanţă, însă Antiohia era la patru sau cinci 
zile de mers — aproape 160 km [100 mi] de 
Listra. Cu toate acestea, se știe că Antiohia 
și Listra păstrau legătura, considerându-se 
orașe-surori. Izvoarele arată că uneori 
(însă nu întotdeauna), vorbitorii deosebit 
de elocvenţi puteau să calmeze mulțumile. 
Uciderea cu pietre era pedeapsa cuvenită 
pentru blasfemie (pentru publicul lui 
Luca, o purtare ironică față de predicatorul 
monoteist din 14:14-18). Despre lapidarea 
la evrei, vezi detalii în 7:58, însă lapidarea 
era, totodată, cea mai frecventă formă de 
violență urbană a mulțimilor, în lumea 
păgână. Pietrele, cărămizile și bolovanii 
se găseau la discreție pe străzile localită- 
ților antice. Atunci când evreii împroșcau 
cu pietre un infractor, ei intenționau să îl 
ucidă; supraviețuirea lui Pavel denotă, 
incontestabil, protecţia divină asupra lui. 
În mod normal, asemenea execuţii erau 
săvârşite în afara zidurilor orașului și se 
poate ca acum să îl fi târât în afara oraşu- 
lui din motive de curăţie ritualică; faptul 
că Pavel nu doar că a supraviețuit, dar a și 
putut pleca pe picioarele lui trebuie consi- 
derat un miracol. 


14:20b-—28 
Consolidarea lucrării 


14:20b. Ceea ce azi se consideră a fi vechiulsit 
al localităţii Derbe era situat la aproximativ 
95 km [60 mi] sud-est de Listra; Luca 
relatează că au pornit spre Derbe a doua 
Zi, dar, după toate probabilitățile, călătoria 
a durat mai mult de o zi. Spre deosebire 
de Via Sebaste care lega Iconia de Listra, 
acest drum era, pare-se, nepavat. Abia de 
puţină vreme începuse orașul Derbe să 
capete un oarecare statut (a devenit polis 
grecesc, Claudioderbe, doar în timpul 
domniei lui Claudiu); însă era oarecum în 
afara ariei de influență a vrăjmașilor lui. 
Luca nu relatează că în Listra s-ar fi luat 
vreo măsură legală împotriva lui Pavel şi 
a lui Barnaba, însă chiar dacă s-ar fi luat, 
deciziile dintr-un oraş nu erau, în mod 
necesar, executorii și în altul. 

14:21. Este posibil ca, de la Derbe, să fi tra- 
versat munții Taurus (probabil că era iarnă) 
către Tars, orașul natal al lui Pavel (aflat la 
vreo săptămână de mers - aproximativ 
240 km [150 mi]), însă doreau să viziteze 
iarăși *bisericile. Întoarcerea în orașele 
unde înfruntaseră persecuții necesita mult 
curaj (trăsătură vrednică de laudă, în isto- 
risirile antice), deşi împotrivirea se concre- 
tiza, de obicei, mai degrabă în acțiuni ale 
gloatei (chiar dacă şi cu cooperarea oficia- 
lităților orașului), decât o decizie oficială. 
Gestul lor avea să instituie un model de 
credincioşie pentru credincioșii din partea 
locului, care nu puteau pleca la fel de ușor. 
14:22. Și în iudaism se cerea stăruință în 
credință (ca antidot la apostazie). Mare 
parte din învăţătura tradițională evreiască 
vorbea despre o perioadă de suferințe 
cumplite, înainte de epoca “împărăției (cf. 
Dan. 12:1); este posibil ca Pavel să facă 
aluzie la această idee în versetul 22, deși 
„necazurile” de aici ar putea fi un termen 
mai generic. 

14:23. În *Vechiul Testament (dar şi în mare 
parte din restul lumii mediteraneene), 
prezbiterii guvernaseră și judecaseră întot- 
deauna în orășele și în sate și există o mul- 
titudine de dovezi ce confirmă că această 


formă de conducere a persistat în multe 
zone și în perioada *Noului Testament. 
Numeroase sinagogi din vechime aveau 
mai mulți prezbiteri care îndeplineau 
diferite funcţii religioase (acționând mai 
degrabă unitar, ca un consiliu, decât indi- 
vidual); ba mai mult, știm că numeroasa 
comunitate evreiască din Alexandria era 
condusă de un „sfat al prezbiterilor”. În 
mod normal, funcţia de conducere era 
exercitată de un astfel de consiliu al prez- 
biterilor, nu de o singură persoană. Cu pri- 
vire la post, vezi comentariul la 13:2. 

14:24. Se știe că Pamfilia se afla în apro- 
prierea Pisidiei; dată fiind proximitatea 
lor, scriitorii din vechime tratau Pisidia și 
Pamfilia laolaltă. Ambele popoare aveau 
reputaţia de a fi pricepute la augurii (pre- 
vestirea viitorului cu ajutorul zborului 
păsărilor) — lucru interzis prin porunca 
vechi-testamentară referitoare la divinaţie 
(Deut. 18:10). 

14:25. Perga (vezi comentariul la 13:13) din 
Pamfilia era locuită preponderent de *nea- 
muri, ceea ce explică, poate, de ce Luca nu 
menţionează, în 13:13-14, că *apostolii ar fi 
predicat acolo; probabil că între timp căpă- 
taseră mai multă încredere. Este posibil ca 
punctul terminus al Via Sebaste să fi fost 
Perga, deci de acolo până la Atalia aveau 
de mers pe un drum mai prost. Atalia era 
principalul port al Pamfiliei, așezat la gura 
de vărsare a Cascadelor Düden. Mare parte 
din Atalia era situată pe o colină abruptă, 
puţin deasupra nivelului mării. În ora- 
șul-port locuiau și câțiva coloniști romani 
de rang înalt (în special familia Calpurinii) 
și de aici porneau multe vase către Siria, 
orașul fiind un port important pentru 
comerțul cu respectiva regiune. 

14:26-28. La întoarcerea în Antiohia, Pavel 
și Barnaba aduc la cunoștința bisericii 
care îi trimisese un raport despre lucra- 
rea lor misionară. Cu toate că evreii din 
*diaspora erau preocupaţi să cultive o 
impresie favorabilă despre religia lor şi să 
atragă convertiți ori de câte ori era posibil, 
ei nu par să fi depus eforturi concertate 
pentru cea ce numim „misiune“. Totuşi, 
în toată diaspora, comunităţile din jurul 


Fapte 14:24-15:2 


sinagogilor rămăseseră în contact prin mij- 
locirea călătorilor care aduceau vești, iar 
informația privind convertirea la iudaism 
a multor persoane ar fi fost considerată o 
veste remarcabilă. Angajamentul bisericii 
din Antiohia trece, probabil, dincolo de 
un interes de felul acesta, deoarece primii 
creștini acordau o atenţie mult mai mare 
misiunii, decât o făceau alte secte evreiești; 
Luca-Fapte arată limpede că misiunea 
reprezintă însăși esența scopului lui Isus 
pentru Biserica Sa. Cu privire la „ușa des- 
chisă” ca expresie idiomatică, vezi comen- 
tariul la 1 Corinteni 16:9. 


15:1-5 
Controversa 


15:1. Mulţi evrei credeau că neevreii puteau 
fi mântuiți evitând, pur şi simplu, să săvâr- 
șească păcate majore (precum idolatria și 
imoralitatea sexuală; *rabinii de mai târziu 
au rezumat aceste aspecte în șapte legi care 
se presupunea că îi fuseseră date lui Noe); 
alții credeau că neamurile trebuie mai întâi 
să se convertească la iudaism prin circum- 
cizie (în cazul bărbaţilor) și (potrivit opiniei 
majoritare în acest grup) botez (necesar și 
pentru bărbați și pentru femei). (“Josephus 
relatează că unii evrei insistaseră ca un rege 
dintre neamuri să fie circumcis, în timp ce 
alții considerau că acceptarea credinţei 
iudaice de către acesta era îndeajuns. Într- 
adevăr, unii dintre tovarășii lui Josephus 
cereau circumciderea bărbaților neevrei 
care veniseră la ei în căutare de refugiu, dar 
Josephus însuși a interzis această cerinţă.) 
Firește că nici măcar evreii care credeau că 
neevreii cucernici pot fi mântuiți fără a se 
converti la iudaism nu îi acceptau ca parte 
din poporul lui Dumnezeu, Israel, decât 
dacă aceștia se converteau (cf. comentariul 
la Galateni, unde se are în vedere, probabil, 
includerea în poporul lui Dumnezeu, iar 
nu mântuirea). 

15:2. Gâlceava era obișnuită în viața 
publică din lumea antică mediteraneană. 
Credincioşii aceștia urmau „Să se suie” 
deoarece Ierusalimul era situat la o altitu- 
dine mai mare decât Antiohia (imaginea 

„Urcării” spre Ierusalim apare recurent în 
“Vechiul Testament). La fel ca *sinagogile, 
“bisericile din *diaspora erau conduse de 
prezbiterii locului, nu de vreo structură 
ierarhică din lerusalim; însă, în vreme ce 
sinagogile îi respectau pe trimișii autori- 
tăților de la Templu în regiune, bisericile 
din afara perimetrului palestinian trebuiau 
să rezolve problemele ridicate de către cei 
care pretindeau că vorbesc în numele creș- 
tinilor din Iudeea (15:1). (Josephus menţio- 
nează că locuitorii din Ierusalim, preoții și 
cei ce cunoșteau bine *Legea se bucurau de 
un respect deosebit din partea celor din jur. 
El relatează că niște persoane calificate în 
același domeniu au fost trimise să discre- 
diteze competențele sale similare, ca ofițer 
în Galileea.) 

15:34. Mărturiile lor, la fel ca cea a lui 
Petru (11:12; 15:8) invocă atestarea divină, 
ce era acceptată pe scară largă atât în cer- 
curile evreiești, cât și printre neamuri. 
Însă mulți *farisei stricţi considerau că nici 
măcar minunile nu constituie o confirmare 
suficient de puternică, dacă ele contrazic 
interpretarea tradițională a Legii (15:5). 
15:5. „Sectă” sau „partidă” era o etichetă 
standard pentru farisei (și alte grupări 
evreiești precum *saducheii sau *esenienii), 
întâlnită și în scrierile lui Josephus. Este 
posibil ca, în această perioadă, școala mai 
strictă a lui *Șamai să fi dominat facțiunea 
fariseilor; școala lui *Hilel, care s-a impus 
mai târziu, avea o atitudine mai generoasă 
față de neamuri. Ceilalţi evrei îi respectau 
pe farisei pentru pietatea lor și nu încape 
îndoială că biserica din Ierusalim le confe- 
rea un statut înalt datorită cunoașterii pro- 
funde a Legii. Naționalismul și sentimentele 
conservatoare înfloriseră în ludeea încă de 
când scurta domnie a lui Agripa I (41-44 
d.H., vezi comentariul la 12:1) stârnise spe- 
ranțele poporului, cu câțiva ani mai înainte. 


15:6-11 
Răspunsul lui Petru 


In *retorica antică, citarea unei voci res- 
pectate de oponenții vorbitorului era o 
mișcare strategică. Câștigarea susținerii 

(Fapte 10-11) principalului propovăduitor 
care se adresa majorității tradiționaliste 
(Gal. 2:7) este, categoric, deosebit de avan- 
tajos pentru credibilitatea lucrării extrem 
de diferite a bisericii din Antiohia. 

15:6-7. *Apostolii nu iau decizii fără 
aprobarea prezbiterilor și între cele două 
grupuri se iscă dezbateri aprinse, aşa 
cum făceau învățătorii evrei în școlile lor. 
Adunările evreiești urmăreau adesea să 
funcționeze respectând opinia majoritară 
sau consensul membrilor, iar nu impunând 
respectarea unor ordine. În școlile rabinice 
de mai târziu, era nevoie ca, de multe ori, 
rabinii să accepte faptul că asupra anumi- 
tor probleme nu se putea ajunge la o opinie 
unitară, dar se supuneau opiniei majori- 
tare; această adunare caută să ajungă la 
consens (v. 22). Se spune despre *esenieni 
că funcționau după principiul unanimităţii, 
însă aceasta era greu de obținut, în genere, 
în societatea antică foarte dezbinată. 
15:8-9. Duhul era un dar *escatologic pentru 
Israel (Ezec. 36:27). Neamurile erau într-o 
stare de permanentă necurăție, prin însuși 
statutul lor de neamuri; din acest motiv, ei 
trebuiau să treacă prin *botezul *prozeliților 
atunci când se converteau la iudaism. Totuși, 
Petru subliniază faptul că Dumnezeu le 
conferă această „curățire“ sau „purificare“ 
(NIV, KJV; cf. 10:15) prin simpla lor credință. 
Cu privire la faptul că Dumnezeu cunoaște 
inimile, vezi 1 Samuel 16:7. 

15:10-11. Aici, Petru ar putea face referire 
la tradiţia evreiască obișnuită a „jugului” 
*Legii lui Dumnezeu sau al “Împărăției Lui, 
spre deosebire de jugul grijilor lumești. 
Majoritatea evreilor considerau Legea nu 
o povară, ci un dar milostiv; ei credeau că 
îndatoririle stabilite de ea îi eliberau de 
adevăratele poveri (cf. Mt. 11:29-30). Dacă 
Petru face referire la Lege, el o consideră, 
probabil, necorespunzătoare doar în sensul 
din leremia 31:32: strămoșii lor au încălcat 
Legea aceasta, însă sub noul legământ, 
Dumnezeu avea să scrie legea în inimile lor 
(ler. 31:33-34). Rabinii de mai târziu stabi- 
leau uneori reglementări mai indulgente, 
în folosul majorității poporului, care nu era 
capabil să le respecte pe cele mai stricte. 


15:12-21 
Răspunsul lui Iacov 


15:12. Vezi comentariul la 15:3—4. „Mulţi- 
mea” (NTR, GBV) înseamnă „adunarea” 
(VDC), la fel ca în *Manuscrisele de la 
Marea Moartă. 

15:13-14. În *Vechiul Testament, prin sin- 
tagma „un popor pentru Numele Său” 
(literal, în NTR, GVB, BRC; sau „un popor 
care să-l poarte numele”, VDC) se înţele- 
gea, de regulă, Israel (pe care îl „luase“ ca 
popor al Său, în Ex. 6:7); lacov extinde acest 
titlu la neamuri, pornind de la Amos, pe 
care îl citează în versetul 17. 

15:15-16. În cazul de faţă, Iacov se referă 
la „profeţi” (plural) probabil pentru că 
vorbeşte despre sulul ce conţinea cele 
douăsprezece cărți mai mici ale profeților, 
inclusiv Amos. 

„Cortul lui David” (Amos 9:11) înseamnă 
probabil „casa [spița de neam] lui David”, 
căzută într-o asemenea stare deplorabilă, 
încât ajunge să fie numită doar „cort” sau 
tabernacul (KJV, NASB). Rezidirea casei lui 
David ar însemna ridicarea unui *Mesia, 
după ce linia davidică își pierduse conti- 
nuitatea la tron. Și în Manuscrisele de la 
Marea Moartă, textul acesta este citat cu 
sens mesianic, alături de 2 Samuel 7:10b-—14. 
15:17. Iacov folosește “Septuaginta, ver- 
siune adecvată pentru o argumentaţie ce 
urmează să fie folosită în diaspora; rabinii 
de mai târziu amestecau și adaptau diferite 
interpretări ale textelor, ce se pliau pe ideea 
pe care doreau să o transmită. Amos 9:12 
vorbește despre „rămășiţa lui Edom”, însă, 
schimbând ușor ortografia (cum procedau 
adesea comentatorii evrei, pentru a-și sus- 
ține opiniile), Septuaginta (versiunea folo- 
sită aici și de lacov și de Luca) poate reda 
textul sub forma „rămășiţța lui Adam”, 
adică „a omenirii”. (Amos 9:12 face refe- 
rire la „stăpânirea“ peste Edom și la faptul 
că peste toate popoarele „a fost chemat 
Numele Meu [al lui Dumnezeu]”. Pasajul 
ar putea face trimitere mai degrabă la cuce- 
rire, decât la supunere de bunăvoie.) Însă și 
peste poporul lui Dumnezeu „este chemat 
Numele Lui” (Deut. 28:10; Is. 63:19; Ier. 

Fapte 15:12-21 


14:9; Dan. 9:19). Ideea este că popoarele vor 
ajunge toate sub cârmuirea lui Dumnezeu 
(cf. Is. 19:24-25; Tef. 3:8-9; Zah. 2:11; 9:7), 
iar contextul din Amos (9:7) sugerează că 
Dumnezeu este interesat de popoarele 
respective. 

15:18. Este posibil ca aici lacov să insereze 
o aluzie la Isaia 45:21. 

15:19-20. Dumnezeu le-a interzis lui Noe 
și urmașilor săi să mănânce carne cu sânge 
în ea (Gen. 9:4); de aceea, poporul evreu 
considera inacceptabil chiar și pentru nea- 
muri consumul cărnii de animale ucise 
prin strangulare, fără ca mai întâi sângele 
să li se scurgă din corp. Cele câteva cerințe 
pe care lacov le propune ar putea deriva 
din cerinţele prevăzute, în Leviticul 17-18 
și impuse neamurilor care trăiau prin- 
tre israeliți și sunt reprezentative pentru 
mănunchiul de legi despre care tradiția 
ebraică ajunsese să creadă că Dumnezeu le 
dăduse lui Noe. Potrivit poziţiei evreiești 
mai temperate, orice neevreu cucernic care 
respecta aceste legi fundamentale urma să 
aibă parte de lumea viitoare. Cum până 
și fariseii mai stricți trebuiau să trăiască 
în armonie cu majoritatea îngăduitoare a 
populaţiei, acești învățători nu încercau să 
invalideze deciziile altor învățători, dacă 
cei din urmă se bucurau de acordul majo- 
rității. Iacov oferă o soluţie de compromis, 
care satisface exigenţele fundamentale ale 
fiecărei tabere, astfel încât să poată exista 
colaborare (și totodată să nu-și piardă repu- 
tația înaintea propriilor susținători): chiar 
și credincioșii evrei conservatori ar trebui 
să îi considere mântuiți pe creștinii dintre 
neamuri, cu condiția ca aceștia să respecte 
cerințele minime ale evreilor pentru temă- 
torii de Dumnezeu. Aceasta înseamnă că 
între ei era posibilă cooperarea pe baza 
unor fundamente la care aderau cu toţi; nu 
înseamnă însă că toți cei din biserica din 
lerusalim acceptau opinia lui Pavel (expri- 
mată în epistolele sale), conform căreia 
neevreii erau membri cu drepturi depline 
în poporul lui Dumnezeu. 

15:21. Afirmația lui Iacov din acest verset 
ar putea însemna că Moise avea deja destui 
păstrători ai *Legii sale; un alt sens posibil 


Fapte 15:22-32 


este acela că credincioșii trebuie să se abțină 
de la practicile menţionate în versetul 20, 
ca nu cumva să ofenseze grupul numeros 
din versetul 21. *Sinagogi existau în orașele 
mari de pe tot cuprinsul imperiului, iar cei 
care doreau să respecte Legea ca *prozeliți 
puteau învăța mai multe acolo. 


15:22-35 

Hotărârea bisericii 

15:22. În academiile rabinice de mai târziu, 
atunci când părerile erau împărţite, opi- 
nia majoritară avea întotdeauna câştig de 
cauză; aici, un compromis parțial (în favoa- 
rea bisericii din Antiohia) pare să conducă 
la unanimitate. Şi alte grupuri evreiești 
aveau asemenea „adunări generale”, de 
exemplu la *Qumran, când se strângeau 
preoții, prezbiterii şi oamenii obișnuiți. 
„Sila” şi „Silanus” sunt atestate printre 
numele folosite în poporul evreu; numele 
latin cel mai apropiat ca sonoritate este 
„Silvanus” (1 Tes. 1:1). (Unii sugerează că 
„Sila” ar putea fi un echivalent *aramaic al 
evreiescului „Saul”.) 

15:23. Faptul că cei ce fac parte, după etnie, 
dintre “neamuri ar trebui numiți „frați și 
surori” este deosebit de important (deși 
uneori evreii se adresau astfel aliaţilor lor 
neevrei; cf. 1 Mac. 12:6; 14:40). Formulele 
de salut sunt nelipsite din scrisorile gre- 
co-romane; adresarea denotă că este vorba 
despre o scrisoare circulară, ce trebuia 
copiată și diseminată prin mesageri în dife- 
ritele regiuni menţionate aici. Uneori, auto- 
ritățile centrale își trimiteau reprezentanții 
autorizaţi să transmită asemenea circulare. 
Atât în romane, cât și în lucrările istorice 
se cita, ocazional, conținutul unor scrisori. 
Scrisoarea de faţă este de dimensiuni medii 
(scrisorile pe papirus numărau, în medie, 
optzeci și șapte de cuvinte, iar aceasta are 
puțin peste o sută). Antiohia era cel mai 
important oraș al Siriei; Cilicia se asociase 
cu Siria și era administrată, pe atunci, ca 
provincie comună cu acesta din urmă. 
15:24. Unul dintre semnele respectului pe 
care biserica din Ierusalim îl purta cre- 
dincioșilor dintre neamuri este grija cu 

care întocmesc scrisoarea; 15:24-26 este o 
„frază periodică”, cea mai complexă mos- 
tră de oratorie din întreaga carte a Faptelor. 
Dezbinarea şi rivalitățile  caracterizau 
viaţa urbană din vechime, însă moraliștii 
îi îndemnau adesea pe oameni la unitate; 
„armonia” era un subiect major în retorica 
civică din Antichitate şi în discuțiile mora- 
liștilor (cu privire la consens, vezi comen- 
tariul la 15:22). 

15:25-27. Potrivit cutumei, mesagerii tri- 
miși să anunţe decizia luată aveau să se 
bucure de un respect deosebit, fiind consi- 
derați demni de încredere şi reprezentanți 
ai conciliului (analogiile apar și în alte 
părți, ex.: “Epistola lui Aristeas 40.) 

15:28. Dat fiind că *Duhul Sfânt era dese- 
ori asociat cu inspirația profetică sau cu 
o iluminare specială, cititorii trebuie să fi 
înțeles că apostolii și prezbiterii susțineau 
că Dumnezeu călăuzise, în mod nemijlocit, 
decizia comunităţii lor. „Ni s-a părut nime- 
rit” (şi în v. 22, „am găsit cu cale“) apare 
în deciziile grecești, cu sensul de „hotărâm 
următoarele” sau „s-a decis ca...”, asociate 
adesea cu voturile exprimate în adunările 
cetățenești (sau cu decretele împăraților 
sau ale consiliilor locale). 

15:29. Vezi comentariul la versetul 20. 
Scrisorile greco-romane se încheiau în mod 
normal cu formula „cu bine”, la fel ca aici 
(v. BRC). 

15:30-31. Majoritatea oamenilor din vre- 
mea aceea nu știau să citească, mai ales o 
scrisoare într-o limbă greacă atât de sofis- 
ticată; de aceea cineva citea, iar ceilalți 
ascultau. 

15:32-35. Frecvența cu care apar asemenea 
profeţii în cartea Faptele apostolilor trebuie 
să le fi părut fenomenală cititorilor antici. 
Deși unii *esenieni din Antichitate precum 
și alții se pretindeau profeți, acesta era, de 
fapt, un fenomen rar, și niciun alt grup nu 
putea să se laude cu o activitate profetică la 
fel de intensă precum creştinii; mulți evrei 
erau de părere că în vremea aceea nu mai 
existau profeţi autentici. A lăsa pe cineva să 
se întoarcă „în pace” însemna că persoana 
respectivă avusese parte de o primire 
agreabilă (Gen. 26:29, 31; 2 Sam. 3:21-23). 


15:36-41 
Întoarcerea în câmpul de misiune 


15:36-40. Faptul că literatura israelită 
amintea de eșecurile eroilor săi, chiar şi în 
perioada epopeilor este demn de atenţie, 
însă această atitudine — de recunoaștere a 
slăbiciunilor eroilor — era deja de mult timp 
un tipar la biografii greco-romani. Intenţia 
lui Luca este, evident, aceea de a ne arăta 
binecuvântările revărsate de Dumnezeu 
asupra noii echipe Pavel-Sila (15:40; cf. 
16:37), însă faptul nu sugerează nicidecum 
că el ar fi de acord cu disputa dintre Pavel 
și Barnaba, rezolvată exact pe dos decât 
conciliul din 15:22. 

15:41. Cilicia (provincia natală a lui Pavel) 
se asociase cu Siria (care includea Antiohia, 
de unde urma să fie el trimis); vezi comen- 
tariul la 15:23. Din Tars, echipa nou-formată 
putea porni pe ruta comercială romană ce 
traversa munții Taurus (dacă nu era iarnă) 
până la Licaonia. 


16:1-6 
Răspândirea Cuvântului 


Cu privire la Derbe și Listra, vezi 14:8, 20. 
Evreii palestinieni considerau căsătoriile 
mixte între evrei și păgâni drept un păcat 
îngrozitor (Tob. 4:12, 1 Ezdra 8:68-96;9:7-9), 
însă nu încape îndoială că părerile erau 
mai temperate în locuri precum Listra, 
unde comunitatea evreiască era mai mică. 
Potrivit *Legii ebraice, cel puţin începând 
cu secolul II, un om era considerat evreu 
dacă mama sa era evreică. Însă chiar dacă 
regula aceasta ar fi fost în vigoare și în vre- 
mea lui Pavel (fapt îndoielnic), Timotei nu 
ar fi fost acceptat ca evreu în toată puterea 
cuvântului, deoarece nu fusese tăiat împre- 
jur. (Soţiile trebuiau să se supună religiei 
soților lor, iar tatăl lui Timotei refuzase, 
probabil, ca fiul său să fie circumcis.) 

Pavel îl face evreu sub toate aspectele 
de dragul mărturiei sale înaintea comuni- 
tății evreieşti (cf. situația diferită avută în 
vedere în Gal. 2:34, unde problema nu 
este mărturia, ci constrângerea). Pavel se 
împotrivea ideii ca neamurile să fie silite să 
se supună tăierii împrejur (Fapte 15:1-2), 

însă nu și celei potrivit căreia ca un bărbat 
evreu sau parţial evreu să se identifice cu 
moștenirea sa ebraică, cu scopul de a fi o 
mărturie pentru comunitatea sa. Neevreii 
considerau că creștinii proclamă tot o 
formă de iudaism; în consecință, deşi mulți 
dintre ei respingeau ideea circumciziei, nu 
găseau nimic mai scandalos în faptul că un 
evreu creștin era circumcis decât în ideea 
că există creștini necircumciși. Cu privire la 
hotărâri, vezi 15:29 (deși acestea erau adre- 
sate în mod specific bisericilor din Siria și 
Cilicia, vezi 15:23). 


16:6-10 
Călăuzirea Duhului 


16:6. Expresia grecească folosită aici ar 
putea avea în vedere Frigia și Galatia, pri- 
vite ca o singură entitate (deși cf. 18:23); 
majoritatea cercetătorilor sunt de părere 
că Epistola lui Pavel către galateni acoperă 
și regiunile frigiene menţionate în Fapte 
14. Probabil că expresia din acest verset 
vizează zona „Frigia-Galatia”, cu alte 
cuvinte, partea sudică a provinciei Galatia, 
cuprinzând și băștinașii din Frigia. (Galatia 
„de Nord” este situată la aproximativ 
200 km [125 mi] depărtare de cel mai natu- 
ral traseu între Listra și Misia.) „Asia“ 
este provincia romană din vestul Turciei, 
al cărei principal oraș era Efes; Pavel ar fi 
putut ajunge acolo călătorind spre vest, pe 
un drum important care trecea prin Colose 
și Laodiceea. În Antichitate, atât israeliţii, 
cât și *neamurile căutau călăuzirea divină. 
Majoritatea grupurilor evreiești credeau 
că *Duhul Sfânt nu mai era activ în sensul 
*vechi-testamentar, și nicăieri nu se întâm- 
plă ceva comparabil cu anvergura lucrării 
Duhului pe care primii creștini o conside- 
rau normală. 

16:7. Pavel și Timotei se aflau de cealaltă 
parte a Misiei, posibil într-un oraș situat la 
granița sa de răsărit, în nordul Frigiei; de 
acolo, puteau să meargă spre dreapta, către 
Bitinia aflată în nord (o regiune strategică), 
sau la stânga spre Misia și Asia, aflate la 
vest. În 16:8, vedem că merg către nord- 
vest, străbătând Misia. 

16:8. Troada (inclusiv Troa) se afla în 
nord-vestul Misiei. Troa era situată în linie 
dreaptă spre vest, în raport cu mare parte 
din teritoriul Misiei; Bitinia era provincie 
senatorială aflată la nord-est de Misia. 
Prin urmare, Pavel și tovarășii săi merg 
din estul Misiei (în apropiere de Bitinia și 
imediat la nord de Frigia) către vest, spre 
Alexandria Troa, care era aşezată la apro- 
ximativ 15-20 km [10-15 mi] sud-sud-vest 
de celebra Troia (Illium), care apare la 
Homer. (Deoarece Roma își identifica ori- 
ginile mitice în Troia, situl respectiv avea o 
semnificație simbolică pentru Roma.) Troa 
nu era o destinaţie tocmai accesibilă, deci 
probabil au ales-o nu pentru că era le înde- 
mână, ci pentru că reprezenta un punct 
strategic, unde *Duhul nu le interzisese 
să meargă. Troa, *colonie romană despre 
care se estimează că adăpostea până la o 
sută de mii de locuitori, avea o populaţie 
mixtă alcătuită din cetățeni romani și din 
băștinași, însă niciunul dintre grupuri 
nu se obișnuise pe deplin cu prezența 
celuilalt; tot aici se intersectau două rute 
importante din est către Roma, iar cei care 
călătoreau din Asia spre Macedonia sau 
invers treceau în mod regulat prin portul 
Troa. Rada portuară artificială transfor- 
mase Alexandria Troa în principalul port 
comercial dintre Macedonia și Asia Mică, 
iar istoria şi legendele greco-romane au 
amplificat importanța zonei. 

16:9. Macedonia era provincie romană încă 
din anul 146 î.H. Din anumite puncte de 
vedere, avea o mai mare importanţă strate- 
gică pentru Roma decât Ahaia (mare parte 
din Grecia), deoarece făcea legătura dintre 
Roma și întreaga parte de est a imperiului, 
de-a lungul Via Egnatia, un drum a cărui 
construcție data încă din jurul anului 148 
î.H. Canalul îngust dintre Troa și Tracia era 
faimos pentru că separa Asia de Europa. 
(Statutul vechii Troia ca piatră de hotar tra- 
dițională între Europa şi Asia a fost scos în 
evidenţă, bunăoară, de faptul că tocmai în 
acest punct a invadat Alexandru cel Mare 
Asia; în replică, pe aici trece *Evanghelia 
păcii din Asia către Europa. Romanii se 
considerau parte a Europei, însă credeau 


în descendența lor dintr-un troian.) Cum 
în religia greacă zeitățile foloseau viziuni 
pentru a trimite oamenii în diferite misiuni, 
chiar și cititorii neconvertiți dintre neamuri 
înțelegeau mesajul lui Luca din acest pasaj. 
16:10. Majoritatea oamenilor credeau în 
călăuzirea divină prin vise sau cel puţin 
prin unele vise. În răspăr cu opiniile unor 
cercetători (care consideră pronumele 
„noi” un instrument literar fictiv, deoa- 
rece apare atât în unele romane, cât şi în 
lucrările istorice), în textele istorice antice, 
„noi” înseamnă aproape întotdeauna „noi”. 
(Afirmația fictivă că a fost martor ocular la 
evenimentele relatate ar fi făcut, de aseme- 
nea, ca naratorul să pară un element mai 
important al *narațiunii sau ar fi evidențiat 
prezenţa lui în ocazii mai dramatice, pre- 
cum Cincizecimea; Luca, dimpotrivă, indică 
doar în treacăt prezenţa lui aici, oprindu-se 
la Filipi și reluând apoi istorisirea din Filipi, 
câțiva ani mai târziu [20:6], până la finalul 
cărții.) Luca scrie o lucrare istorică (roma- 
nele nu aveau prologuri istorice și nici nu 
vorbeau despre personaje istorice recente), 
deci nu încape îndoială că el relatează că 
a fost alături de Pavel, ca martor ocular în 
această împrejurare, dar și în altele ulteri- 
oare, când folosește iarăși pronumele „noi”. 
Experienţa trăită direct, ca martor ocular, 
era considerată cea mai credibilă sursă 
istorică. Pentru a-și semnala prezenţa sau 
activitatea proprie, istoricii foloseau fie per- 
soana I, fie a III-a (sau ambele). 


16:11-15 

Un răspuns în Filipi 

16:11. Insula muntoasă, deci ușor vizibilă, 
Samotracia (cu vârful Fengari având o înăl- 
time de peste 1500 m [5000 ft]) era primul 
port în care ajungeau călătorii; se afla cam 
la jumătatea călătoriei lor și era un reper 
important. Orașul său port din partea de 
nord (numit tot Samotracia) era un refugiu 
obișnuit pentru a petrece o noapte în port. 
Samotracia era faimoasă pentru misterele 
nocturne închinate Cabirilor. Neapolis era 
unul dintre cele două porturi de prim rang 
din Macedonia de sud, deservind direct 


orașul Filipi (celălalt port important fiind 
Tesalonic). Drumeţul care călătorea de la 
Troa la Neapolis avea de străbătut peste 
240 km [150 mi]; parcurgerea acestei dis- 
tanțe în două zile va fi fost posibilă graţie 
unor vânturi favorabile (cf. 20:6), probabil 
dinspre nord-est. Cu excepţia perioadei de 
iarnă (de la jumătatea lui noiembrie până 
la începutul lui martie), călătoria pe mare 
era mai rapidă și mai ieftină decât cea pe 
uscat, facilitând deplasarea cu, probabil, 
peste 150 km [94 mi] pe zi. 

16:12. Neapolis era portul orașului Filipi, 
aflat cam la 15 km [0,9 mi] spre nord-vest, 
dincolo de muntele Symbolum. Aici era 
capătul de est al Via Egnatia, care mergea 
spre vest către Dyrrachium, un port la 
Marea Adriatică de unde se putea naviga 
spre Italia. Filipi fusese *colonie romană 
(vezi comentariul la Fil. 3:20) încă de când 
Roma adusese veterani care se stabiliseră 
aici, în anul 42 î.H. Cam 85% dintre inscrip- 
tiile din Filipi sunt în limba latină, dublu 
față de cele dintr-o altă colonie vizitată 
anterior de Pavel, Antiohia Pisidiei. Deşi 
nu toţi locuitorii erau cetățeni ai orașului 
Filipi, cetăţenii săi dețineau totodată și 
cetățenie romană. Se estimează că popu- 
laţia număra între cinci și zece mii de 
persoane. Deși un oraş prosper, era mai 
degrabă un centru agricol decât comercial, 
spre deosebire de multe zone urbane vizi- 
tate anterior de Pavel. 

Tesalonic, nu Filipi, era capitala 
Macedoniei; mai mult decât atât, Amfipolis 
(17:1) era socotit „cel dintâi” oraş al ţinu- 
tului. Filipi era prima „regiune“ (NTR) sau 
„primul district” (GNT) al Macedoniei, ce 
era împărțită în patru asemenea districte. 
Mai important pentru relatarea lui Luca 
este faptul că Filipi era, totodată, „prima 
cetate” sau „orașul principal” al provinciei, 
în sensul că era unul dintre cele mai proe- 
minente (alături de Tesalonic); era cel mai 
bogat și cel mai respectat oraș din district. 
16:13. „Loc de rugăciune” era un termen 
folosit uzual de evreii din diaspora pentru 
a denumi “sinagoga, însă aici întrunirea 
pare a avea loc în absenţa unei clădiri pro- 
priu-zise. Potrivit pietiştilor evrei de mai 

târziu, preocupaţi de problema asimilării, 
era nevoie de minim zece bărbați evrei 
pentru constituirea unei sinagogi funcțio- 
nale și pentru a indica faptul că în respec- 
tivul oraș populaţia evreiască va reuşi să 
formeze propria comunitate; se prea poate 
ca în Filipi să nu fi locuit nici măcar zece 
bărbaţi evrei. Însă în zonele unde nu exista 
o sinagogă oficială, evreii preferau să se 
întâlnească într-un loc curat din punct 
de vedere ceremonial, în apropierea unei 
ape; spălarea ritualică a mâinilor înainte 
de rugăciune pare să fi fost respectată cu 
rigurozitate în iudaismul din *diaspora, 
iar săpăturile arheologice dovedesc impor- 
tanța apei pentru sinagogi. 

Cel mai apropiat curs de apă impor- 
tant era Gangites (un afluent al râului 
Strymon), aflat la 2,4 km [1,25 mi] vest de 
Filipi. Prin urmare, era vorba de o distanță 
mai mare decât „un drum în ziua sabatu- 
lui”, potrivit standardelor fariseice (vezi 
comentariul la 1:12), ceea ce sugerează 
că pe evreii respectivi îi preocupa mai 
degrabă strângerea laolaltă în apropierea 
unui loc curat, decât aspectele tehnice ale 
idealurilor legale palestiniene. Dacă Luca 
are în vedere acest râu, „poarta” amintită 
este, probabil, arcada colonială a orașului, 
prin care ieşea Via Egnatia (cf. 16:9) către 
Gangites. Alții preferau un loc aflat pe 
malul pârâului Krenides, mai aproape de 
oraș, sau, către est, în vecinătatea unui curs 
de apă ce exista în Antichitate. 

16:14. Scriitorii romani tradiţionaliști se 
plângeau adesea că femeile adoptau religii 
din zona estică a Mediteranei, iar *Josephus 
și diverse inscripții atestă că extrem de multe 
femei (mult mai multe decât bărbaţii) erau 
atrase de iudaism. Domeniul religios era 
singurul, în cultura greacă, unde femeilor 
li se acordau unele responsabilități publice, 
iar datorită cultului Dianei din Filipi, 
femeile erau aici, probabil, mai vizibile și 
mai importante decât în alte centre gre- 
cești. Prin tradiţie, femeile macedonene — 
și cele romane deopotrivă — se bucurau de 
o mai mare libertate decât grecoaicele (fapt 
relevant pentru Filipi, o colonie romană 
puternic influențată de cutumele romane.) 

Însă religia greacă însemna ritualuri, nu 
învățături, iar în absenţa unei “sinagogi 
locale, studiul *Legii era probabil sporadic. 
În concluzie, femeile acestea nu avuseseră 
parte de prea multă instruire din Scripturi 
și de aceea primesc cu bucurie învățăturile 
lui Pavel. Mulți bărbați îi desconsiderau pe 
învățătorii care acordau atenţie și femei- 
lor, îndeosebi dacă socoteau că vorbitorii 
respectivi subminau loialitatea femeilor 
față de religia familiei lor. 

Numele „Lidia”, deși obişnuit, era mult 
mai comun pentru femeile din Tiatira, ce 
era situată în zona Lidiei antice. Tiatira 
era cunoscută pentru breslele vopsitorilor 
şi pentru textilele ce se fabricau aici, iar 
inscripțiile dovedesc că neguţătorii din 
Tiatira vindeau vopsea de purpură și în 
Macedonia, prosperând economic. (Deși 
macedonienii, la fel ca majoritatea locui- 
torilor imperiului, erau în general săraci, 
Macedonia fusese, de-a lungul istoriei, una 
dintre provinciile mai înfloritoare.) Unii 
sugerează — şi e plauzibil — că numele și 
meșteșugul Lidiei ar putea indica faptul că 
era libertă (o fostă sclavă); mulţi dintre cei 
care făceau negoț cu purpură erau liberți 
care continuau să lucreze ca agenți împu- 
terniciți, în afacerile foștilor lor stăpâni. 
Alți negustori însă erau născuți liberi. Cea 
mai scumpă purpură era cea pe care tirienii 
o extrăgeau, în Fenicia, prin zdrobirea unor 
crustacee. Unii estimează că era nevoie 
de 10 000 de crustacee pentru a produce 
o cantitate mică din vopseaua de preţ; în 
pofida mirosului neplăcut asociat vopselei, 
raritatea ei o făcuse un simbol al bogăției 
și puterii. Unii sugerează că în Tiatira se 
folosea un tip mai ieftin de purpură, extras 
din planta numită roibă (vezi comentariul 
la 16:15). 

16:15. În acea vreme, unele femei dețineau 
averi frumușele de pe urma negustoriei; 
chiar și femeile sclave puteau deveni admi- 
nistratori, la fel ca bărbaţii sclavi. Foarte 
probabil că Lidia are o situaţie financiară 
destul de bună, ca vânzătoare de purpură — 
un bun de lux, asociat, pe tot cuprinsul 
lumii mediteraneene, vreme de un mile- 
niu, cu bogăţia. (Vopseaua aceasta se 


obținea mai ales din crustaceul murex, în 
apropierea Tirului, însă se prea poate ca în 
Macedonia ea să fi fost obținută din moluș- 
tele din apropierea orașului Tesalonic. 
Purpura din Tiatira era extrasă adesea din 
planta numită roibă, iar nu din crustace- 
ele tiriene mult mai costisitoare.) Uneori, 
femeile înstărite deveneau *patroni sau 
sponsori ai asociațiilor religioase păgâne; 
cele atrase către iudaism își aduceau apor- 
tul la susținerea cauzelor evreiești. 

Este posibil ca Pavel și tovarășii săi 
să fi stat la un han până în ziua de sabat 
(opțiune departe de a fi ideală; hanurile 
erau cunoscute drept locuri periculoase și 
imorale), însă Lidia le oferă de îndată ospi- 
talitatea evreiască cuvenită și îi invită pe 
“apostoli în casa ei, slujind astfel ca patron 
al lucrării lor (cf. 1 Împ. 17:13-24; mai ales 
2 Împ. 4:8-11). Evreii își manifestau adesea 
ospitalitatea găzduind conaţionali în pro- 
priile case (uneori chiar și timp de trei săp- 
tămâni), dacă aveau motive să îi considere 
de încredere. Unii oameni nu ar fi privit 
cu ochi buni ideea ca grupul de apostoli 
să înnopteze în locuința unei femei, însă 
ea nu era singură, ci avea „o casă” (care 
putea include și servitori). Lidia pare a fi 
stăpâna unei gospodării care deținea, în 
principal, servitori — deși nu este imposibil 
să fi fost căsătorită cu un soț care o lăsa, 
pur și simplu, să își vadă de activitățile 
religioase (spre deosebire de cutuma din 
Fapte 16:31-32; cf. 2 Împ. 4:8-23). Văduvia 
ar putea constitui o explicație pentru inde- 
pendenta Lidiei, însă la fel de bine ar putea 
exista şi alte explicaţii (de exemplu, că era 
divorțată sau libertă). 


16:16-22 
Exorcisme și chestiuni economice 


16:16. Această fetiță sclavă (la fel ca în 
12:13, termenul din limba greacă sugerează 
că era foarte tânără) are, literal, „duhul 
unei Pithii” — același fel de duh care stătea 
în spatele celui mai faimos dintre oracolele 
grecești, oracolul lui Apolo din Delfi, a 
cărui preoteasă era numită Pithia (numele 
provenea de la „Apollo Pythius”, ucigașul 


marelui șarpe Python). Prin urmare, Pavel 
și tovarășii săi se confruntă cu un *demon 
puternic. 

16:17. „Dumnezeul cel Preaînalt” este o for- 
mulare ambiguă, un titlu acordat în mod 
obișnuit lui Dumnezeu în textele ebraice, 
dar care apare și în izvoarele păgâne, cu 
referire la Zeus sau la Dumnezeul evrei- 
lor, cu care păgânii îl identificau uneori pe 
Zeus. Textele magice atestă că păgânii Îl 
respectau pe acest Zeu suprem, identificat 
deseori cu Dumnezeul evreilor, și Îl consi- 
derau cel mai puternic. Demonul depreci- 
ază divinitatea Dumnezeului propovăduit 
de misionari, atribuindu-l doar un rol de 
căpetenie între alți zei. 

16:18. Uneori, exorciştii încercau să folo- 
sească numele unor spirite mai importante 
pentru a le alunga pe altele, mai puţin 
însemnate (vezi comentariul la 19:13); însă, 
cât privește folosirea aici a sintagmei „în 
numele lui Isus Hristos”, care înseamnă 
că Pavel acționează ca mesager al Lui, vezi 
comentariul la 3:6 (cf. și comentariul la 
loan 14:12-14). 

16:19. Cu privire la proprietatea comună, 
vezi comentariul la Matei 6:24. „Auto- 
ritățile” de aici sunt „magistraţii“ (v. 20), 
cel mai uzual termen grecesc pentru lati- 
nescul duoviri, cei doi oficiali romani din 
Filipi, care probabil că se autointitulau 
„praetor”, titlu mult mai respectabil. Locul 
pe care majoritatea traducerilor îl numesc 
„piaţă” era, de fapt, agora pătrată din mij- 
locul oricărui oraș grecesc, centrul tuturor 
activităţilor civice. Însă Filipi era colonie 
romană. Agora comercială era în apro- 
piere, însă pasajul de față face referire la 
agora centrală, forumul roman rectangular 
al coloniei. Aceasta se afla pe drumul prin- 
cipal, Via Egnatia, ce străbătea oraşul. Cu 
o dimensiune de 70 x 147 m [230 x 485 ft], 
forumul putea găzdui multe persoane. În 
sistemul antic, pârâșii aveau răspunderea 
să îi învinuiască pe acuzaţi înaintea magis- 
traților, ceea ce aici se întâmplă pe podiu- 
mul de lângă intrarea principală dinspre 
nord, a forumului. Platforma respectivă 
se numea rostru sau bema şi pe ea se putea 
urca folosind treptele de pe ambele părți. 

16:20. Oamenii puteau fi întemnițați pentru 
tulburarea liniștii; în mod normal, recla- 
manții putea fi siguri de bunăvoința curții 
dacă statutul lor social era mai înalt decât 
cel al inculpaţilor. Pârâşii sunt cetățeni 
din Filipi, deținători de proprietăți, aşadar 
cetățeni romani (vezi comentariul la 16:12); 
prin urmare, își închipuie că au un statut 
mai înalt decât predicatorii străini (necu- 
noscând cetățenia acestora, 16:37). 
Acuzaţia de „distrugere a proprietății” 
era dificil de dovedit, așa că Pavel şi ceilalți 
sunt acuzaţi de tulburarea ordinii publice — 
infracțiune pasibilă de pedeapsa cu închi- 
soarea — și de faptul că predică obiceiuri 
neromane. Aceste acuzații erau deosebit 
de periculoase într-o colonie romană, mai 
ales după recenta expulzare a evreilor din 
Roma, de către împăratul Claudiu (vezi 
comentariul la 18:2). Opoziția dintre iudei 
și romani (16:20-21) este o mostră obiş- 
nuită de antiiudaism antic, deşi, în cazul 
de față, presupunerea că un om nu poate 
fi deopotrivă evreu și roman nu va sta în 
picioare (16:37). Susţinătorii obiceiurilor 
tradiționale cereau mereu evitarea zeilor 
noi sau străini, iar una dintre principa- 
lele nemulțumiri ale romanilor la adresa 
evreilor era că aceștia converteau con- 
stant adepţi la religia lor (mai ales atunci 
când convertiții erau femei romane). Deși 
populaţia evreiască din Filipi reprezenta o 
minoritate, băștinaşii fără cetăţenie romană 
erau numeroși, iar în oraş se stabiliseră și 
alți imigranți din răsărit. 
16:21. Filipi era extrem de romanizat; în 
pofida localizării geografice, mai mult 
de jumătate din inscripţiile de aici sunt 
în limba latină, peste media standard în 
coloniile mediteraneene. Cum Filipi era 
colonie romană (16:12), cetățenii săi se 
bucurau de drepturile unui roman, apli- 
cau legea romană, erau scutiți de tribut, iar 
constituţia lor era în acord cu cea a Romei. 
Rezidenţii străini şi locuitorii fără cetățenie 
nu primeau, doar pentru simplul fapt că se 
mutau și se stabileau în Filipi, drepturile 
cuvenite romanilor. 
16:22. Exceptându-i pe acuzații care erau 
cetățeni romani, ceilalți puteau fi bătuţi 

chiar înainte de proces, ca metodă de a 
obține dovezi (practica purta numele de 
coercitio); concret, persoanele aparținând 
claselor sociale inferioare nu beneficiau de 
vreo protecție legală semnificativă. Cei șase 
însoțitori ai magistraților romani, numiți 
lictori, mergeau în șir indian înaintea 
duumvirilor și purtau fasces sau mănun- 
chiuri de nuiele pe care le puteau folosi 
pentru pedepse, aşa cum se întâmplă aici. 
De regulă, acuzatul era mai întâi despuiat 
de toate hainele. Bătăile publice slujeau nu 
doar la obţinerea unor dovezi, ci aveau și 
rolul de a-i umili pe cei bătuţi și a-i descu- 
raja pe adepţii lor. Participarea mulțimii de 
aici îi pune într-o lumină proastă pe magis- 
trați, care erau responsabili, în mod oficial, 
cu menținerea ordinii. Nu era permis ca 
cetățenii romani să fie bătuţi cu nuiele, 
însă, în documentele antice, găsim că une- 
ori oficialitățile locale ignorau, în practică, 
această regulă, deci Pavel și Sila nu puteau 
fi siguri că vor fi scutiți de bătaie, chiar dacă 
ar fi protestat. (Guvernatorii se bucurau de 
o mai mare libertate de acțiune în Iudeea, 
context cu care cei doi erau mult mai fami- 
liarizaţi. După cum avea să se dovedească, 
oraşul Filipi, ce întreținea legături apropi- 
ate cu Roma, lua această regulă foarte în 
serios; 16:38.) 

Pavel și Sila nu pot să își dezvăluie cetă- 
tenia și nici nu o fac, probabil și din pricina 
mulțimii sau pentru că încă nu le trecuse 
prin minte acest avantaj ori pentru că nu 
aveau la îndemână documentele de călăto- 
rie sau, poate, din simplul motiv că doreau 
să pună, ulterior, curtea în situaţia de a fi 
nevoită să negocieze (16:37-39). 


16:23-40 
Lucrarea în închisoare 


16:23. Unii temniceri erau sclavi publici. 
Comandanții de închisoare (putea fi sclavi 
sau oameni liberi, această din urmă vari- 
antă fiind mai probabilă aici; cf. 16:33-34) 
erau plătiți destul de bine. De regulă, 
închisorile erau extrem de murdare, iar 
rănile întemnițaţilor riscau să se infec- 
teze. Temnicerii erau renumiți pentru 


brutalitatea lor — uneori fiind aleşi tocmai 
din acest motiv. Nu exista un sector special 
pentru femei, însă majoritatea deținuților 
erau oricum bărbați. 

16:24. Temnicerul îi păzeşte „cu grijă” 
(ANANIA, 16:23) — cu mare exces de zel 
pentru niște oameni care tocmai fuseseră 
bătuţi cu nuiele. Celula „dinăuntru“ a unei 
închisori era de regulă cea mai inconfor- 
tabilă, mai puţin ventilată și mai brutală 
parte. Uneori, temnicerii zăvorau acolo 
toți deținuții pe timpul nopții, din motive 
de siguranţă, ceea ce producea, fireşte, o 
mare înghesuială. (Asemenea condiții de 
detenție conduceau la supraincălzire şi 
deshidratare, dar și la răspândirea bolilor.) 
Butucii de lemn prinşi în pardoseală erau 
folosiți adesea pentru tortură, dar și pentru 
detenţie, având găuri suplimentare pentru 
ca picioarele prizonierului să fie ținute 
într-o poziție dureroasă. În mod normal, 
butucii erau rezervaţi pentru deținuți cu 
statut social modest; pușcăriașii ținuți în 
butuci abia dacă puteau să își schimbe cât 
de cât poziția corpului. 

16:25. Scrierile evreieşti lăudau puterea 
unui om de a-L proslăvi pe Dumnezeu în 
mijlocul suferințelor şi al rușşinii, iar filo- 
sofii greco-romani lăudau înțelepciunea 
de a fi bucuros și mulțumitor în starea în 
care te afli. Izvoarele antice îi onorează 
pe înţelepţii care trăiau în concordanță cu 
ceea ce propovăduiau despre răbdare în 
suferință. La miezul nopții, majoritatea 
oamenilor dormeau de mult, iar acesta 
nu era un moment obișnuit de rugăciune 
pentru evrei (deși cf. Ps. 119:61-62). Se pare 
că întemnițații dormeau adesea pe podea, 
folosind drept învelitoare o mantie. 

16:26. Atât în tradiţia ebraică, cât și în alte 
tradiții, deseori au loc eliberări miracu- 
loase (cf. povestirea mult înflorită despre 
eliberarea lui Avram printr-un cutremur 
de pământ, în *Pseudo-Philon, Antichități 
biblice 6:17). Se ştie că în zona cetăţii Filipi 
aveau loc cutremure, însă un cutremur 
îndeajuns de puternic încât să desfacă bel- 
ciugele lanțurilor cu care erau legaţi deți- 
nuţii de zid ar fi putut cauza și surparea 
acoperişului; dar, în mod miraculos, acest 


lucru nu se întâmplă. Deși unii intelectuali 
din vechime ofereau explicaţii naturaliste 
pentru cutremure, majoritatea oamenilor 
le considerau acțiuni ale zeilor. 

16:27. Atunci când se confruntau cu riscul 
de a fi executaţi (în cazul acesta, pentru 
vina de a le fi permis deținuților să eva- 
deze), romanii considerau sinuciderea o 
alternativă nobilă (spre deosebire de Mt. 
27:5). Metoda preferată de romani era 
aruncarea în tăișul propriei săbii. (Mulţi 
evrei însă considerau sinuciderea drept un 
gest reprobabil, așa cum o considerau și 
restul oamenilor, în circumstanțe normale. 
Izvoarele creștine antice sunt împotriva 
sinuciderii.) Deși temnicerul nu purta res- 
ponsabilitatea pentru pagubele produse de 
cutremur, el putea fi tras la răspundere dacă 
se considera că tratase cu neglijență înlățu- 
irea pușcăriașilor (cf. 12:19). Temnicerul 
dormea (însă nu putem ști dacă la fel făceau 
şi gărzile din subordine sau slujitorii săi.) 
16:28. Se prea poate ca ceilalți deținuți să fi 
rămas pe loc de teama gărzilor (temnicerul 
„a cerut” o torță — v. 29 —, deci avea oameni 
în subordine) sau datorită mărturiei misi- 
onarilor (v. 25). Legea romană considera 
evadarea din închisoare drept infracțiune, 
însă adesea îi trata cu bunăvoință pe cei 
care refuzaseră să evadeze. 

16:29-30. Celula „dinăuntru“ (16:24) tre- 
buie să fi fost foarte întunecată, chiar și 
în timpul zilei; comandantul închisorii le 
cere subordonațţilor săi torţe sau, poate, 
candele. Întrebarea „cum pot să fiu mân- 
tuit” este un laitmotiv în Luca-Fapte (Luca 
3:10; 10:25; 18:18; Fapte 2:37); aici, probabil 
că temnicerul era la curent cu ceea ce se 
spunea despre învăţătura lor (vezi „calea 
mântuirii” în 16:17; relatarea din 16:23 nu 
este decât un rezumat). Termenul tradus 
prin „domnilor” are adesea exact sensul 
cunoscut de noi, într-o adresare directă, 
însă în alte contexte poate avea și sensul de 
„domn/stăpân” (ca în 16:31). 

16:31-32. Romanii se așteptau ca toți cei 
din casă să adopte religia capului gospodă- 
riei; de asemenea, tot capul familiei era cre- 
ditat și cu misiunea de a-și conduce casa în 
închinarea la zeii romani. Aici, convertirea 


Fapte 16:27-37 


nu are loc automat; trebuia ca mai întâi toți 
cei din casă să audă Cuvântul. 

16:33. În mod normal, deţinuţii nu aveau 
posibilitatea să se spele în temniţă sau să-și 
tundă părul. Cum închisorile erau situate, 
de obicei, în centrul orașelor, în zona de 
interes public unde se presupune că se afla 
și închisoarea, trebuie să fi existat nume- 
roase surse de apă, unde temnicerul să îi 
spele pe prizonieri, iar aceştia să spele casa 
temnicerului, prin actul *botezului (deși un 
astfel de gest i-ar fi expus riscului de a fi 
văzuți de către străjile de noapte ale cetăţii). 
Dacă temnicerul îi scotea din închisoare, el 
risca să fie pedepsit pentru neglijență, în 
caz că deţinuţii săi aveau să fugă (cf. 16:23; 
dar cf. și 16:28). 

16:34. Raţiile de hrană din închisoare erau, 
în cel mai bun caz, neîndestulătoare. În 
mod normal, puşcăriașii depindeau de 
mâncarea pe care le-o aduceau cei din 
afară. Având în vedere 16:20-21, temnice- 
rul riscă, în acest moment, să aibă probleme 
serioase. Dacă era descoperit, un temnicer 
ce mânca alături de deținuții aflaţi în custo- 
dia sa risca să fie pedepsit, uneori chiar cu 
moartea (Şi, în cel mai bun caz, prin pierde- 
rea slujbei; cf. de ex.: Josephus, Antichități 
iudaice 18.230-233). Cum, probabil, temni- 
cerul nu putea face rost de mâncare exclu- 
siv cúşer, faptul că Pavel și Sila acceptă 
mâncarea oferită de el (cf. Luca 10:8) putea 
fi revoltător pentru alți evrei, care uneori 
supraviețuiau în închisoare hrănindu-se 
doar cu smochine și nuci, pentru a evita 
mâncarea necurată. 

16:35-36. Probabil că magistraţii conside- 
raseră că umilirea publică era o pedeapsă 
suficient de aspră pentru-i reduce la tăcere 
pe cei ce tulburaseră liniștea publică. Sau 
se poate ca magistraţii să fi socotit cutre- 
murul drept un semn, posibil, din partea 
zeilor sau a unor magicieni periculoși. De 
asemenea, o eventuală mijlocire financi- 
ară a Lidiei putea fi de folos, însă cum ea, 
probabil, nu avea statutul de cetățean, sunt 
puține şanse ca demersurile ei pe lângă 
magistrați să fi fost eficiente. 

16:37. Cum bătăile și despuierea publică 
erau umilitoare pentru cel în cauză, rușinea 

aceea avea să marcheze pe mai departe 
noua *biserică, dacă nu cumva Pavel și Sila 
puteau obține o oarecare reabilitare publică. 
Chiar și numele lui Pavel denotă, proba- 
bil, cetăţenia lui; de obicei numai cetățenii 
romani purtau acest cognomen, iar evreii 
nu îl purtau aproape niciodată, dacă nu 
erau cetățeni. (Numele roman al lui Sila este 
„Silvanus”, ex.: 2 Cor. 1:19.) În provincii, 
în perioada aceasta, cetățenia romană era 
semnul unui statut social înalt. (Este posibil 
ca strămoșii lui Pavel să se fi numărat prin- 
tre evreii luați captivi de către împăratul 
roman Pompei; acești sclavi primiseră, la 
eliberare, cetățenia romană.) Legea iuliană 
interzicea legarea sau bătaia unui cetățean 
roman, fără a fi judecat; uneori, oficialii 
antici ignorau aceste reguli, însă Filipi, oraş 
mândru de moştenirea sa romană, nu pro- 
ceda la fel. Nimeni nu ar fi minţit în legă- 
tură cu cetățenia romană, în situaţii când nu 
ar fi avut de câștigat de pe urma ei nimic 
altceva decât o reabilitare a respectabilității; 
revendicarea mincinoasă a cetățeniei era o 
infracțiune capitală şi, dacă exista suficient 
timp, documentele puteau fi verificate. 
16:38. Scriitorii antici istorisesc despre un 
cetățean roman care, în timpul biciuirii, a 
început să strige că este cetățean, umilindu-i 
astfel pe opresorii săi, care nu acordaseră 
atenția cuvenită statutului său social înalt. 
Așteptând până după bătaie (cf. 22:29) pen- 
tru a informa autoritățile că sunt cetățeni, 
misionarii i-au pus pe magistraţii înșiși 
într-o situație legală delicată; acum magis- 
traii, iar nu misionarii, sunt siliți să nego- 
cieze. Duumvirii puteau lua măsuri înainte 
de judecată numai în cazul celor fără cetăţe- 
nie și ei presupuseseră, fără a face investiga- 
ţii, că Pavel şi Sila nu erau cetăţeni romani. 
Astfel, Pavel și Sila puteau deschide, la rân- 
dul lor, un proces împotriva magistraților; 
dacă aceştia erau găsiți vinovați de priva- 
rea unor cetățeni romani de drepturile lor, 
ar fi fost îndepărtați din funcţie, iar orașul 
lor putea (în principiu, deși acest lucru se 
întâmpla rareori) să își piardă privilegiile. 
Această strategie e posibil să fi fost de folos 
pentru siguranţa viitoare a comunității creş- 
tine ce de-abia se coagula. 


16:39. Magistraţii nu aveau autoritatea 
legală de a-i expulza pe cetățenii romani 
fără ca aceștia să fie mai întâi judecaţi, însă 
un proces ar fi dat în vileag propria lor 
încălcare a legii; în consecință, nu le rămân 
decât rugăminţile. Însă gestul lor de a-i 
sili pe Pavel și pe Sila să plece în taină ar fi 
reprezentat o nouă umilință publică; Pavel 
cere reabilitarea. Oficialii vor în continuare 
ca ei să plece, pentru a evita eventualele 
probleme, însă, escortându-i ei înșiși de 
la închisoare (care era situată probabil în 
forum sau în aproprierea acestuia), oficialii 
au fost nevoiţi să se umilească și să ofere o 
anumită măsură de reabilitare celor pe care 
îi bătuseră în Filipi, un oraș extrem de atent 
la problema onoarei. 

16:40. Vizitarea credincioșilor este o 
dovadă a curajului lor și a refuzului de a 
accepta umilirea; însă, ținând totuși cont 
de cererea magistraţilor, Pavel și Sila 
pleacă în grabă. Poarta de vest a orașului 
se afla la 400 m [1300 ft] de forum. Prin ea 
trecea Via Egnatia, pe care Pavel și Sila tre- 
buie să se fi îndreptat spre nord, de-a lun- 
gul pârâului Krenides, apoi spre vest, către 
râul Gangites; ceva mai departe pe același 
drum se află orașele amintite în 17:1. 


17:1-9 
Tulburări în Tesalonic 


17:1. Amfipolis (NTR) pe Strimon (situat 
la peste 50 km [35 mi] dincolo de Filipi), 
Apolonia (situat la 40 km [27 mi], sau o zi 
de mers, dincolo de Amfipoli) și Tesalonic 
(situat la aproximativ 50 km [35 mi] vest de 
Apolonia) erau aşezate, toate, de-a lungul 
Via Egnatia (16:9, 12); drumul respectiv 
continua spre vest, până în Iliric (Rom. 
15:19), însă cartea Fapte menționează doar 
faptul că Pavel părăseşte Via Egnatia, 
pornind spre Bereea, către sud (17:6). De 
regulă, drumurile nu erau mai late de 
7 m [20 ft], însă erau mai bune şi mai sigure 
decât majoritatea drumurilor europene de 
dinainte de 1850, convenabile mai ales pen- 
tru cei care călătoreau pe jos ori călare pe 
măgari sau catâri. 


Se prea poate ca Luca să pomenească 
Amfipolis și Apolonia doar ca locuri de 
înnoptare; aceste orașe erau situate puțin 
mai sus de Filipi, deci faptul că s-au oprit 
abia acolo poate sugera că erau în mare 
grabă, deşi este posibil ca Pavel și Sila să se 
fi oprit și altundeva pe drum sau să fi rămas 
mai mult de o noapte. Totuși, cea mai lungă 
parte a călătoriei, cea până la Tesalonic, era 
în mare parte în coborâș. În vremea aceea, 
Tesalonic era un oraş important, cel mai 
mare port al Macedoniei, capitala celui 
de-al doilea district al său, ca vechime, iar 
acum reședința guvernatorului provinciei. 
Deși probabil că numărul real de locuitori 
era mult mai mic, cele mai generoase esti- 
mări privind populaţia orașului Tesalonic 
acreditează cifra de două sute de mii, apro- 
ximativ de zece ori mai mulți locuitori decât 
un oraș antic mediu. Deși Roma nu acor- 
dase Tesalonicului titlul de „*colonie” (spre 
deosebire de Filipi, vezi 16:12), îl făcuse 
oraș „liber” (în mare parte autoguvernat). 
17:2-3. Importurile religioase ale Tesalo- 
nicului din afara spaţiului cultural grecesc 
includeau nu doar iudaismul, ci și cultul 
egiptean al lui Serapis și Isis. Pavel trebuie 
să fi locuit acolo îndeajuns de mult timp, cât 
să primească ajutor din Filipi (Fil. 4:15-16), 
oraș aflat la aproximativ 160 km [100 mi] 
distanță; până atunci s-a întreținut, proba- 
bil, din ocupaţia sa, care îi îngăduia să își 
instaleze o dugheană în agora (1 Tes. 2:9). 
17:4. Femeile macedonene își construiseră, 
până la acea dată, o reputaţie bazată pe 
influența pe care o aveau și pe care conti- 
nuau, probabil, să o exercite în această peri- 
oadă (deși nu totdeauna exercitau o influ- 
ență la fel de semnificativă ca bărbaţii cu 
același statut social). În calitate de *patroni 
în cadrul *bisericii sau al *sinagogii, feme- 
ile de rang mai înalt se puteau bucura și de 
un statut mai înalt decât permitea societa- 
tea pentru membrii de gen feminin. Având 
în vedere condiţiile sociale ale vremii, 
femeilor înstărite le era mult mai ușor să se 
convertească decât bărbaţilor. Este atestat 
faptul că femeile dintre *neamuri adoptau 
iudaismul mult mai frecvent decât bărbaţii 
din aceeaşi categorie etnică. 

17:5. În pofida forţei economice a orașului, 
mulţi dintre locuitorii din Tesalonic erau 
săraci și destui nu aveau unde să mun- 
cească. Exemplele antice atestă faptul că 
oamenii fără nicio ocupaţie ce pierdeau 
vremea în pieţe și care, de obicei, sunt dis- 
prețuiți în izvoarele antice, puteau fi ușor 
incitaţi să acţioneze în gloată. În Tesalonic, 
locuitorii de origine ebraică reprezentau 
doar o minoritate modestă, deci acei evrei 
pe care Pavel nu i-a convins (v. 4) aveau 
nevoie de ajutor pentru a i se împotrivi efi- 
cient apostolului. Cel mai probabil ampla- 
sament al cartierului evreiesc din Filipi este 
în vecinătatea forumului. „Poporul” (BRC, 
ANANIA) înseamnă adunarea cetățenilor 
(cf. „mulțimea” - NTR); Tesalonic fiind 
„oraş liber”, adunările obşteşti îndepli- 
neau funcții judiciare. 

17:6. Iason era un nume grecesc obișnuit, 
care se întâlnea adesea și printre evreii 
elenizați, după cum o dovedesc inscripți- 
ile și documentele legale (cf. Rom. 16:21). 
Probabil că el era o gazdă dintre evrei, la 
care Pavel și Sila locuiseră în timpul șederii 
lor acolo. Potrivit legii romane, pentru a 
deschide un proces era nevoie de delatores 
sau acuzatori; a târi o persoană la locul de 
judecată reprezenta o modalitate de a te 
asigura că acuzatorii respectivi își vor face 
apariția. *Hiperbola polemică cu privire 
la „lume” era uzuală în literatura antică. 
Neamurile antisemite din vremea aceea 
îi defăimau uneori pe evrei, afirmând că 
aceștia „stârnesc tulburare”, însă aici acu- 
zația vine tocmai de la confrații lui Pavel. 
Atât de gravă era acuzaţia aceasta, încât 
putea duce chiar la execuţie. 

17:7. Romanii puteau interpreta procla- 
marea altui împărat (cu alte cuvinte, a 
lui *Mesia - v. 3) ca lezmajestate; sem- 
nele care anunțau un nou monarh (vezi 
1-2 Tesaloniceni) putea fi interpretate de 
romani ca prevestire a decesului celui 
aflat în funcţie, iar astfel de predicții erau 
interzise prin edict imperial. Faptul că Isus 
fusese crucificat sub acuzaţia de răzvrătire 
nu face decât să întărească credibilitatea 
acuzaţiei aduse acum lui Pavel și tovară- 
şilor săi. Cetăţenii care juraseră loialitate 

Cezarului își luaseră, deopotrivă, angaja- 
mentul să raporteze orice posibilă trădare; 
devotamentul orașului Tesalonic faţă de 
cultul împăratului transforma întreaga 
situație și într-o problemă religioasă. 
Tesalonic avea un templu pentru venerarea 
împăratului, iar monedele folosite în oraş 
îi onorau pe lulius și pe Cezar Augustus 
ca zei. Totuși, acuzaţiile denaturate expuse 
aici sunt doar calomnii; de altfel, manualele 
de *retorică antică recomandau atacarea 
caracterului oponentului cu orice învinuiri 
credibile. Asemenea lui loan, lui Luca îi 
place să scoată la iveală opacitatea oponen- 
ților *Evangheliei; compară cu 17:18. 

17:8. Luca folosește titulatura exactă a 
funcționarilor oficiali ai orașului Tesalonic, 
„Poliarhi” (și în v. 6), un termen limitat, 
practic, la teritoriul Macedoniei; în epoca 
timpurie a Imperiului Roman funcțio- 
nau, în diferite perioade, între trei și șapte 
asemenea poliarhi. Aveau mână liberă să 
conducă orașul, deși, în ultimă instanță, 
ei trebuiau să dea socoteală Romei pen- 
tru acţiunile neadecvate. Dovezile arată 
că oficialitățile locale din zona de răsărit a 
Mediteranei erau responsabile cu impune- 
rea loialității față de Cezar. 

17:9. Ca gazdă (v. 6), Iason este tras la răs- 
pundere pentru faptele lor și i se cere să 
depună o cauțiune pentru ei, ca şi cum ar 
fi făcut parte din casa lui. Cu toate acestea, 
este posibil ca dregătorii să își fi dat seama 
că Pavel şi Sila nu reprezentau un pericol 
real la adresa ordinii publice, dar fac pe 
placul mulțimii, pentru a aplana situaţia. 
Pedepsele uzuale pentru incitare dovedită 
la tulburări publice erau severe. Curțile 
romane, dimpotrivă, nu prea mergeau 
cu pedeapsa mai departe de o amendă, 
iar solicitarea unei cauțiuni nu ar fi fost 
surprinzătoare, pentru a tăia elanul scan- 
dalagiilor. Însă, având în vedere acuzația 
formulată (v. 7), dacă Pavel ar fi fost prins, 
se prea poate să nu fi fost la fel de norocos. 
Deciziile poliarhilor rămâneau în vigoare 
până când aceștia erau eliberați din funcție 
(cf. 1 Tes. 2:18). Legile și deciziile din orașele 
grecești nu se aplicau în afara ariei lor de 
jurisdicție; câtă vreme Pavel şi Sila se mutau 


dintr-un loc în altul, oponenții lor trebuiau 
să îi acuze iarăşi, în fiecare nou oraș. 


17:10-15 
Răspunsul oamenilor din Bereea 


17.10. Cel care fugea de judecată putea 
fi suspectat că e vinovat, însă, având în 
vedere gravitatea acuzației și forțele locale 
ce se ridicaseră împotriva lor, este mai bine 
ca Pavel și Sila să plece de acolo. Via Egnatia 
(17:1) mergea spre vest, însă acum era mai 
sigur pentru ei să călătorească spre sud, 
părăsind ruta principală. Bereea, situată 
la aproximativ 80 km [50 mi] sud-vest de 
Tesalonic, nu se afla nici măcar pe principa- 
lul drum de coastă către sud; fiind în afara 
drumurilor foarte circulate, decizia lor de 
a merge într-acolo i-ar fi putut întârzia, 
pentru o vreme, de urmăritori. Bereea era, 
totuși, un oraș însemnat, posibil al doilea 
ca importanță din provincia Macedonia, 
cât și un centru al cultului imperial. Unii 
considerau fuga pe timp de noapte un gest 
de lașitate, însă toată lumea știa că era cea 
mai sigură cale pentru a scăpa neobservat. 

17:11. În iudaism, cei care verificau orice 
lucru, confruntându-l cu Scriptura și care 
îi ascultau cu răbdare pe învăţători aveau 
parte de o apreciere deosebită; la fel, filosofii 
greci îi lăudau pe cei ce ascultau cu atenție. 

17:12. Cu privire la faptul că femeile bene- 
ficiază de o mențiune specială (și, mai ales, 
sunt pomenite înaintea bărbaţilor), vezi 
comentariul la 17:4. 

17:13. Tesalonicenii nu aveau jurisdicție 
legală în Bereea, însă gloatele nu prea sunt 
dispuse să respecte legea și ar fi putut 
genera presiune politică în Bereea, aşa cum 
făcuseră în Tesalonic. 

17:14. Mesagerii călătoreau rareori singuri, 
iar cei care aveau de parcurs distanțe mari 
erau mai în siguranţă călătorind în compa- 
nia unor persoane cunoscute. Dacă exista pe 
atunci o rută directă către Dion, oraș de pe 
coastă, Pavel avea de parcurs în jur de 50 km 
[30 mi]; dacă nu, atunci a fost, probabil, 
silit să o ia pe o cale ocolită, o călătorie de 
80 km [50 mi]. Odată ajuns la Dion, putea 
să urce pe un vas care să îl ducă în sud, la 


Atena. Se pare că fâșia de pământ a Tesaliei 
era aproape nelocuită în această perioadă, 
iar Pavel dorea, poate, să se îndepărteze și 
mai mult de cei ce încercau să îl defăimeze. 
17:15. Aflată la cel puţin 5 km [3 mi] spre 
interiorul continentului, Atena avea mai 
multe porturi, precum porturile maritime 
fortificate Pireu și (mai puţin folosit în 
această perioadă) Phalerum. Compară cu 
1 Tesaloniceni 3:1. 


17:16-20 
Intrarea în Atena 


Faima Atenei se sprijinea îndeosebi pe măre- 
ţia trecutului său; chiar și ca centru filosofic, 
întâietatea îi era contestată de alte centre din 
răsărit, precum Alexandria sau Tars. (Până 
și în vecinătatea imediată, Corintul depă- 
şise de mult Atena ca putere, populaţie şi 
prosperitate.) Însă Atena rămăsese, în opi- 
nia populară, un simbol al filosofiei, într-o 
asemenea măsură încât orașul devenise un 
util termen de comparație pentru alte cetăți 
Sau grupuri (de exemplu, *rabinilor de mai 
târziu le plăcea să spună istorisiri despre 
rabinii de demult ce îi întreceau în dezba- 
teri pe filosofii atenieni.) Romanii nu aveau 
întotdeauna încredere în filosofi, însă cartea 
Fapte consemnează și alte discursuri, pen- 
tru a-i atrage și pe cei care nu gustau teme 
filosofice. Acest discurs reprezintă apologia 
Evangheliei, pe care Pavel o face dinaintea 
intelectualilor greci. 

17:16. Unele dintre templele maiestuoase 
de pe Acropolele orașului Atena, precum 
templul zeiței Atena (Partenonul) erau 
vizibile de la mare distanță; sanctuare și 
imagini ale zeilor se întâlneau și în Pireu 
și în alte porturi ale Atenei. Călătorul- 
povestitor din secolul II, Pausanias, descrie 
în detaliu numeroșii idoli care ocupau 
spaţii largi din pieţele Atenei; erau impo- 
sibil de evitat. Altarele umpleau agora și 
Acropole, străzile orașului erau adesea 
mărginite de statui reprezentând oameni 
și zei, iar Atena era împodobită cu Hermae, 
piloni având în vârf sculpturi ce repre- 
zentau capul lui Hermes; mulți călători 
au scris despre dovezile pietăţii în rândul 

atenienilor. Estetic vorbind, Atena nu avea 
rival în ce privește arhitectura și statuile 
sale splendide. Totuşi, Pavel nu este pre- 
ocupat de aspectul estetic, ci de impactul 
idolilor asupra vieții umane. 

17:17. Inscripţiile atestă existența comuni- 
tății evreieşti din Atena, însă aceasta nu era 
foarte însemnată. Cei fără responsabilități 
retorice oficiale puteau vorbi cel puţin 
în piețe. 

17:18. *Epicurienii erau influenți numai în 
clasele sociale superioare, educate, iar con- 
cepţiile lor despre Dumnezeu era similare 
deismului (Dumnezeu nu Se implică în 
univers și este irelevant); dacă existau zei, 
aceştia nu erau decât cei cunoscuţi prin 
intermediul simțurilor, precum stelele sau 
planetele. Scopul vieţii era plăcerea, pe care 
ei o defineau prin absenţa durerii fizice și a 
frământării emoționale. *Stoicii se bucurau 
de mai multă popularitate, se împotriveau 
plăcerii și îi criticau pe epicurieni (deși nu 
la fel de înverșunat ca în trecut). Aici, la fel 
ca în 23:6, Pavel pune în practică maxima 
„dezbină și cucerește”: pasajul 17:22-29 
este gândit astfel încât să atragă simpatia 
stoicilor, dar oricum Pavel și epicurienii 
aveau prea puţine în comun. 

Deși stoicii încă mărturiseau credința în 
zei, mulți filosofi erau consideraţi ireveren- 
țioși deoarece puneau sub semnul întrebă- 
rii vechile tradiţii — pe care le îngăduiau 
totuși în rândul maselor. Acuzaţia împo- 
triva lui Pavel, potrivit căreia el ar fi „pre- 
dicator al unor divinități străine” (NTR, 
BRC) trebuie să le fi amintit cititorilor 
greci de Socrate care, cu câteva secole mai 
devreme, fusese acuzat de impietate (cf. 
17:19-20; ex.: Xenofon, Convorbiri memora- 
bile 1.1.1; Dio Chrysostom, Orationes 43.9). 
Şi alții fuseseră judecați sub această acuza- 
ție în secolele precedente, iar ea continua să 
contravină, în vremea lui Pavel, spiritului 
atenian. 

Termenul „palavragiu” traduce o expre- 
sie grecească aplicată inițial păsărilor care 
ciugulesc seminţe, dar care ulterior a ajuns 
să fie aplicată celor ce sporovăiau în piețe 
sau celor care se adunau și răspândeau 
frânturi din ideile altora. Însă chiar în 

același verset, Luca acordă acestor critici 
posibilitatea să-și dovedească ignoranţa: ei 
cred că Pavel predică ze: (la plural), deoa- 
rece el ÎI proclama pe Isus și “învierea — 
„Învierea” (Anastasis) fiind, totodată, un 
nume feminin. 

17:19-20. Şi Socrate fusese „condus“ sau 
„adus” înaintea Areopagului, cu multe 
secole înainte, după cum bine se știa. 
Socrate era standardul ideal al filosofului 
și este posibil ca Luca să îl descrie pe Pavel 
drept un nou Socrate, pentru publicul său 
grec; având în vedere deznodământul 
discursului lui Socrate (care asemenea lui 
Ștefan, i-a întărâtat pe ascultătorii săi să 
îl martirizeze), aluzia aceasta accentuează 
suspansul, deși nimeni nu se mai aștepta 
ca, în vremea aceea, Areopagul să execute 
pe cineva pentru ideile sale. 

În textul de faţă, Areopagul reprezintă 
consiliul, iar nu locul folosit anterior 
pentru întrunirile respectivului consiliu 
(literal, dealul lui Ares). Este posibil ca în 
această perioadă, întrunirile consiliului să 
fi avut loc în Stoa Basileios, în agora, unde 
Pavel slujea deja de ceva vreme (v. 17). 
Cum Roma declarase deja Atena „oraș 
liber”, aceasta avea propriile sale structuri 
de conducere: un alt consiliu, adunarea 
orașului și, corpusul cel mai important, 
Areopagul. Areopagul era curtea superi- 
oară de judecată a orașului şi probabil că, 
în vremea aceea, era alcătuită din aproxi- 
mativ o sută de membri de elită. Aceştia 
aveau autoritatea să evalueze noile religii 
ce-și făceau apariția în oraș, iar oficialităţile 
orașului evaluau, deopotrivă, oratorii care 
căutau platforme oficiale pentru promova- 
rea opiniilor lor (deși simpla dezbatere în 
piață nu necesita niciun fel de acreditare). 


17:21-31 
Înaintea consiliului Areopagului 


Opiniile lui Pavel diferă radical de cele ale 
stoicilor, însă el pune accentul pe aspectele 
comune, chiar și când acestea sunt doar 
la nivelul cuvintelor folosite (de exemplu, 
Pavel credea că prezența lui Dumnezeu 
era pretutindeni, însă nu în sensul stoic, 


care diviniza, uneori, creația în sine) — 
până în punctul culminant al predicii sale. 
Apologeții iudaismului munciseră vreme 
de secole pentru a face credinţa lor respec- 
tabilă sub aspect filosofic, iar aici, ca şi în 
epistolele sale, Pavel se inspiră în mare 
măsură din argumentele predecesorilor săi 
evrei. Anticii puneau mare preț pe abilita- 
tea retorică de a comunica în mod relevant 
pentru diferite categorii de ascultători; 
Pavel vorbește în sinagogi (13:16-41), îna- 
intea agricultorilor (14:15-17) şi a celor cu 
educaţie filosofică (17:22-31). Având în 
vedere concizia sa, acest rezumat al discur- 
sului lui Pavel este sofisticat din punct de 
vedere retoric, făcând uz de multe instru- 
mente oratorice (ex.: aliteraţia) în limba 
greacă și de o limbă greacă îngrijită (ex.: 
folosirea modului optativ). 

17:21. Atena era proverbială pentru curi- 
ozitatea locuitorilor săi și pentru atracția 
lor irezistibilă pentru noutăți. În secolul I, 
dorința de distracţii a atenienilor ajunsese 
deja să includă și spectacolele cu gladi- 
atori, însă orașul era cunoscut îndeosebi 
pentru permanenta căutare a provocărilor 
intelectuale. 

17:22. Potrivit cutumei, discursurile con- 
țineau în exordiul complimente adresate 
ascultătorilor, tehnică menită a capta bună- 
voinţa acestora. Unii învăţaţi sunt de părere 
că această practică era interzisă în Areopag, 
însă numeroase exemple dovedesc că 
până chiar și în Atena vorbitorii își lăudau, 
de obicei, publicul. Termenul „religioși“ 
însemna că aceștia îndeplineau ritualu- 
rile religioase, iar nu că Pavel ar fi fost de 
acord cu religia practicată de ei. Era firesc 
ca ascultătorii lui Pavel să ia vorbele lui 
drept un compliment; destinatarii lui Luca 
însă aveau să recunoască potenţțiala ambi- 
guitate a termenului (cf. KJV: „superstiți- 
oși”). Mulți oameni îi considerau pe filosofi 
persoane nereligioase (deși stoicii încercau 
să se adapteze la credințele maselor; vezi 
comentariul la 17:18). Dar aici, Pavel are 
în vedere preocuparea lor pentru religie 
demonstrată prin prezenţa idolilor (17:16). 

17:23. Vorbitorii itineranţi își începeau 
uneori  prelegerea apreciind locurile 


splendide din oraș și construindu-și, ast- 
fel, o relație cu auditoriul. Aici, Pavel nu 
predică „zei străini” (17:18), ci o divinitate 
ce era aproape de ei (17:27-28). O tradiție 
ateniană cu privire la altare — asociată chiar 
cu unul dintre poeţii pe care, probabil, îi 
citează Pavel în 17:28 (Epimenide) — este 
folosită de Pavel pentru a-și prezenta 
mesajul. În timpul unei epidemii de ciumă 
ce avusese loc cu mult înainte de vremea 
lui Pavel, nicio jertfă nu reușise să îi îmbu- 
neze pe zei; într-un final, Atena a oferit zei- 
lor necunoscuți jertfe chiar pe locul unde 
zăceau oile pregătite pentru sacrificare, 
fapt ce a curmat îndată epidemia. Aceste 
altare închinate zeităților fără nume erau 
încă în picioare, iar Pavel le foloseşte ca 
punct de plecare pentru discursul său. El 
nu evită, totuși, practica unora dintre pre- 
decesorii săi evrei și a unora dintre succe- 
sorii săi creștini din secolul II, de a-i acuza 
pe filosofii păgâni de plagierea ideilor lor 
bune, preluate de la Moise. 

17:24. Deși înrădăcinat în Scriptură, mare 
parte din discursul lui Pavel, până la final, 
scoate în evidenţă aspectele comune dintre 
crezul său și cel al stoicilor (și epistolele 
scrise de Pavel denotă faptul că era fami- 
liarizat, într-o anumită măsură, cu limbajul 
stoic). Vreme de cel puţin trei secole, apo- 
logeţii evrei (apărătorii iudaismului) trudi- 
seră pentru a face credinţa lor respectabilă 
înaintea filosofilor greci, deci, în această 
privință, Pavel poate face apel la o vastă 
moștenire. Retorica sa este una de înaltă 
ținută, lucru esenţial în fața Areopagului. 
Pavel le predică diferit filosofilor (aici) 
decât agricultorilor (14:15-17) și celor din 
sinagogi (13:16-47); oratorii buni trebuiau 
să se adapteze la public. Limbajul folosit 
aici de către Pavel este pe deplin biblic, 
însă astfel ales, încât să fie inteligibil pentru 
ascultători. 

Unele curente filosofice din epoca respec- 
tivă contopeau zei, făcând astfel pași înspre 
un zeu suprem și unic. Uneori, evreii din 
afara Palestinei ÎI identificau pe Dumnezeul 
lor cu Dumnezeul păgânilor, sperând să le 
dovedească acestora din urmă că cele mai 
înalte aspirații religioase ale lor îşi găseau 

împlinirea în iudaism. *Epicurienii respin- 
geau templele și jertfele; stoicii credeau că 
Dumnezeu este prezent în toate lucrurile 
și, prin urmare, nu Își are sălașul în tem- 
ple (cf. Is. 66:1, citat în Fapte 7:49), deși în 
perioada aceasta unii stoici aduceau sacri- 
ficii în sanctuare. Ideea aceasta avea o des- 
cendență intelectuală respectabilă; cu toate 
acestea, cuvintele lui Pavel contestă explicit 
orice templu (cel al lui Hefaistos, Atena, 
Ares, Zeus și al lui Augustus zeificat), chiar 
sub ochii consiliului! 

17:25. Stoicii și evreii vorbitori de greacă 
subliniau faptul că Dumnezeu „nu are 
nevoie de nimic”, folosind același cuvânt 
pe care îl folosește aici Pavel; conceptul 
acesta era unul biblic (Ps. 50:8-13), de 
vreme ce Dumnezeu dă suflare tuturor 
(Gen. 2:7; Is. 42:5). 

17:26. Pentru evrei, crearea tuturor „din- 
tr-unul singur” însemna din Adam; această 
concepție contrazice o tradiție ateniană 
care susținea originea distinctă a atenieni- 
lor, din țărână. Evreii și mulți dintre greci 
erau de acord că Dumnezeu este creatorul 
și Cel care împarte pământul, îi stabilește 
margini şi pune hotar anotimpurilor; 
totuși, probabil că aici Pavel are în vedere 
îndeosebi perioadele istorice ale omenirii 
şi (ca în Gen. 10) hotarele dintre popoare. 
În poporul evreu se discuta mai ales des- 
pre cele patru imperii mondiale din Daniel 
2:37-A4 şi 7:3-8, considerând Roma încu- 
nunarea și apogeul acestora. Și stoicii cre- 
deau că universul de dizolvă periodic în 
Dumnezeu, dar în această credință nu se 
întâlneau cu iudaismul dominant. 
17:27-28. De obicei, evreii vorbeau des- 
pre Dumnezeu ca tată al poporului Său 
(în *Vechiul Testament, ex.: Deut. 32:6; 
Is. 63:16; 64:8; Ier. 3:4). Însă grecii (inclu- 
siv unii dintre gânditorii stoici), evreii 
din *diaspora și unii scriitori creștini din 
secolul II vorbeau despre Dumnezeu ca 
tată al lumii, în sensul de creator, ca aici. 
Stoicii credeau că divinitatea este prezentă 
în toate lucrurile, deși evreii *elenizați 
desemnau în acești termeni omniprezența 
lui Dumnezeu, nu (cum făceau stoicii în 
perioada timpurie a mișcării) panteismul. 

Versul „În El avem viața, mișcarea și ființa” 
(Fapte 7:28) a fost atribuit multă vreme 
poetului grec Epimenide (făcând parte din 
același poem citat în Tit 1:12) care, potrivit 
unei legende, fusese cel ce îi îndemnase la 
construirea altarelor închinate zeilor necu- 
noscuțţi (cf. 17:23). Celălalt citat, „suntem 
din neamul Lui”, aparține, cel mai proba- 
bil, poetului grec din secolul III î.H. Aratus, 
originar din regiunea natală a lui Pavel, 
Cilicia (un vers similar apare în scrierile 
stoicului Cleante). Acesta apare în antolo- 
giile de texte ebraice folosite ca argumente 
pentru a le demonstra păgânilor adevărul 
despre Dumnezeu, și se poate ca Pavel să 
îl fi învăţat dintr-un asemenea text. (Grecii 
citau din Homer și din alți poeţi cu autori- 
tate, într-un mod similar celui în care evreii 
citau din Scriptură; de asemenea, își etalau 
educația prin abundența de citate.) Unii 
filosofi îi criticau pe poeţi, considerându-i 
prea tributari mitologiei, însă alții apelau 
fără inhibiţii la cuvintele lor pentru a-şi 
argumenta opiniile. 

17:29. Mulţi filosofi considerau că repre- 
zentările unor zeități erau mijlocul cel mai 
potrivit pentru a ţine trează prezenţa lor în 
amintirea oamenilor; şi cei mai mulţi le păs- 
trau măcar pentru valoarea lor simbolică, 
spre deosebire de evrei și de Pavel (v. 30). 
17:30. Uneori, oratorii își păstrau cele mai 
controversate argumente pentru finalul 
expunerii, construind până acolo, dacă era 
posibil, câteva punți de consens. Astfel, 
după ce în mare parte a discursului său, 
Pavel mizează pe câteva puncte de con- 
tact cu o facțiune a publicului, aici se 
delimitează de concepțiile ascultătorilor; 
deși filosofii vorbeau despre o convertire 
la filosofie printr-o schimbare a gândirii, 
Pavel apelează aici fățiș la doctrina evre- 
jească a *pocăinței în raport cu Dumnezeu. 
Mulţi filosofi puneau un accent deosebit pe 
cunoașterea lui Dumnezeu; afirmaţia lui 
Pavel cu privire la ignoranta lor (aici și în 
v. 23) nu este deloc măgulitoare. 

17:31. În vremea aceea, grecii credeau că 
timpul va continua să se scurgă, pur și 
simplu, iar nu că istoria va avea un punct 
culminant în ziua judecății. (Cea mai 


apropiată concepţie, ideea stoică despre 
ciclicitatea istoriei, este totuși la mare dis- 
tinaţă de „Ziua” Judecăţii anunţată de pro- 
feți.) Cea mai contrariantă este doctrina lui 
Pavel despre *iînviere; vezi comentariul la 
versetul 32. 


17:32-34 
Răspunsul intelectualilor 


Deşi mesajul lui Pavel către elita intelec- 
tuală a zilelor sale nu produce rezultate 
semnificative imediate, lucrarea sa înaintea 
Areopagului este eficace, atingând, pare-se, 
şi câteva persoane din elita societății. 
17:32. Spre deosebire de mulți dintre filo- 
sofi, *epicurienii (17:18) negau nemurirea 
sufletului; ei credeau că sufletul este mate- 
rial, la fel ca trupul, și că moare odată cu 
acesta. Grecii credeau, în mod tradiţional, 
într-o viață de apoi spectrală, pe lumea 
cealaltă (similară, poate refa'im-ilor din 
“Vechiul Testament); unii nu credeau deloc 
într-o viață după moarte; alții acceptau 
reîncarnarea (întâlnită în concepțiile unora 
dintre filosofi); sub influenţa lui *Platon, 
unii greci căutau să își elibereze sufletul 
nemuritor de existența lumească, pentru 
a putea ajunge înapoi, în cerurile prea- 
curate din care acesta fusese creat. Stoicii 
credeau că sufletul continuă să trăiască 
după moarte (deşi, ca orice alt lucru, se 
dizolva ciclic în focul primordial), însă la 
fel ca alți greci, nici ei nu puteau concepe o 
“înviere a trupului. Mulţi greci credeau în 
stafii (sufletele fără trup) aflate pe pământ, 
însă „iînvierea” fizică năştea în mintea lor 
imaginea unor trupuri care se reconstituie. 
Cei care şi-au exprimat dorința de a-l mai 
asculta și altă dată erau cei care, după toate 
aparențele, își păstraseră treaz interesul 
intelectual față de ceva „nou” (cf. 17:21); 
epicurienii (17:18) erau, foarte probabil, 
printre cei care își băteau joc de Pavel. 
17:33-34. Probabil că Areopagul era alcă- 
tuit din aproximativ o sută de membri, 
însă îi includea doar pe cei cu statut înalt 
în comunitatea academică, deci convertirea 
lui Dionisie este deosebit de importantă. 
Cititorii moderni ce consideră lucrarea lui 


Pavel în Atena drept un eșec, pe baza ver- 
setului 1 Corinteni 2:1, nu au înţeles esenţa 
mesajului lui Luca (în cartea Fapte, accen- 
tul cade tocmai pe succesul lui Pavel, iar 
cititorii inițiali ai Faptelor efectiv nu aveau 
cum să dea pagina la cartea 1 Corinteni.) 

Damaris nu putea fi membră a curții 
de judecată a Areopagului și probabil că 
asculta, pur şi simplu, în piață (17:19-20), 
dar se prea poate ca și ea să fi făcut parte 
din elita socială. Deși, în mod tradiţional, 
cele mai educate femei din Atena şi cele 
mai vizibile în societate erau prostituatele 
și femeile de neam străin, unele școli filo- 
sofice (inclusiv epicurienii, pitagoreicii și 
unii stoici) admiteau și “ucenici femei, deşi 
acestea erau întotdeauna o minoritate. Este 
posibil ca Damaris să fi fost filosoafă sau 
(mai probabil) discipolul unui filosof. 


18:1-11 
Biserica din Corint 


18:1. Corint era situat la 85 km [53 mi] vest 
de Atena, deci era următoarea destinație 
firească pentru Pavel; Roma distrusese 
Corintul în anul 146 î.H.; câțiva greci au 
rămas să locuiască în fosta cetate, însă ea a 
fost resuscitată abia atunci că Iulius Cezar 
a reconstruit-o ca o *colonie romană, în 
anul 44 î.H. Fost rival străvechi al Atenei, 
odată renăscut, orașul a întrecut repede 
Atena. Cetăţenii săi erau cetățeni romani, 
iar inscripțiile oficiale subliniază caracte- 
rul său roman, dar mulți greci (și locuitori 
de alt neam) continuau să locuiască acolo, 
în această perioadă existând, după câte se 
pare, un aflux mai semnificativ de popula- 
ție neromană. Corintul roman era centrul 
politic și economic al Greciei, capitala 
provinciei romane Ahaia și punct de tran- 
zit pentru întregul comerț maritim dintre 
Roma şi prospera provincie romană Asia. 

18:2. Asemenea lui Tiberiu, Claudiu, unul 
dintre împărații anteriori, expulzase în mod 
oficial comunitatea evreiască din Roma 
(probabil în jurul anului 49 d.H.); este posi- 
bil ca numai o parte dintre membrii comuni- 
tăţii evreiești să fi plecat efectiv, însă printre 
cei plecaţi se numărau, neîndoielnic, câțiva 

dintre actorii principali ai conflictului care 
precipitase expulzarea evreilor. (Probabil 
că evreii care erau cetăţeni romani nu au 
fost siliți să părăsească orașul.) Se consi- 
deră adesea că scrierile istoricului roman 
“Suetonius sugerează că expulzarea comu- 
nităţii evreiești se datorează unor tulburări 
în jurul lui *Mesia, stârnite, probabil, de 
opoziția manifestată față de creștinii evrei. 
Ţinând cont de faptul că Luca evidențiază 
precedentele legale favorabile creștinilor 
(18:14-16), nu este greu să înțelegem de 
ce Luca omite acest detaliu. Corint era un 
important partener comercial al Romei şi 
una dintre principalele destinații ale nave- 
lor romane; era puternic romanizat și con- 
stituia o destinaţie firească pentru cei care 
plecau din Roma către răsărit. 
18:3. În economia antică, oamenii care 
practicau acelaşi meșteșug locuiau împre- 
ună, în aceeași parte a orașului și formau 
bresle de meșteșugari. În mod normal, 
breslele acestea adoptau o zeitate protec- 
toare, iar la ospeţele la care luau parte cu 
toții mâncau hrană provenită din jertfe. 
Această orientare cultică a breslelor exclu- 
dea prezența evreilor practicanți, astfel că 
evreii erau încântați atunci când întâlneau 
un alt evreu ce practica aceeași meserie. 
Femeile puteau avea un meșteșug, iar 
multe lucrau cot la cot cu soţii lor, în mici 
prăvălii. Structura spaţiilor de locuit varia, 
însă clădirile cu mai multe apartamente 
și cu ateliere la parter erau obișnuite; unii 
artizani urbani aveau și locuinţa în același 
loc cu prăvălia, doar că la mezaninul clă- 
dirii. (Din acest pasaj, nu putem deduce 
cu certitudine felul în care s-au organizat.) 
Deși mulți vindeau produsele direct în pră- 
vălioare aflate în propriile case, interesant 
este că agora din Corint (piața centrală) 
avea unul dintre cele mai lungi șiruri de 
magazine cu colonade din întreg imperiul. 
În perioada aceea, termenul tradus prin 
„făcător de corturi” era aplicat la tot ceea ce 
presupunea prelucrarea pieilor, în general; 
cercetătorii încă dezbat ce sens este avut 
în vedere aici. Cei care prelucrau pielea 
erau artizani; de asemenea, este posibil ca 
Pavel să-și fi dus cu el propriile ustensile. 

De regulă, artizanii erau mândri de munca 
lor, în pofida multelor ceasuri de trudă 
necesare pentru reușită, iar ca statut social 
și venituri se situau deasupra țăranilor; 
însă erau disprețuiţi de clasele sociale mai 
înalte, care considerau degradantă aproape 
orice muncă manuală (vezi conflictele 
descrise în introducerea la 1 Corinteni; 
comentariul la 1 Cor. 4:12). Unii înţelepţi 
munceau (*cinicii chiar cerşeau), însă elita 
prefera de obicei să le plătească filosofilor 
un anumit salariu sau să devină patronii 
acestora. (Mulţi învăţători evrei priveau 
munca într-o lumină mai pozitivă; băieţii 
învățau meşteşuguri ca ucenici, adesea 
chiar pe lângă taţii lor.) Datorită orelor 
lungi de muncă ale artizanilor în atelierele 
lor, ei aveau mult timp la dispoziţie pentru 
a discuta în vreme ce lucrau, însă, după 
câte se pare, Pavel are chiar posibilitatea de 
a-şi sista munca (1 Cor. 4:12), atunci când 
tovarășii săi aduc un dar din partea *bise- 
ricii din Macedonia (v. 5; 2 Cor. 11: 8-9; 
12:13; Fil. 4:15). 

18:4. În Corint prinseseră rădăcini nume- 
roase religii străine, inclusiv religiile egip- 
tene (care, până în secolul II, se înmulțiseră 
ca ciupercile și dobândiseră popularitate). 
Din apropierea agorei (a pieții centrale) a 
fost recuperată și o inscripție dintr-o *sina- 
gogă din Corint; amplasarea ei sugerează 
că unii membrii ai sinagogii aveau averi 
însemnate şi un statut social înalt (vezi 
v. 7-8). Însă inscripția este mai târzie și 
probabil că, după decretul lui Claudiu 
(18:2), situaţia evreilor din Corint a deve- 
nit mai puțin confortabilă (de notat și un 
posibil aflux concomitent de evrei romani). 
In orice caz, majoritatea corintienilor evrei 
din această perioadă erau, probabil, imi- 
granți sau copii ai unor imigranți și li se 
atribuise statutul oarecum stigmatizat de 
străini rezidenţi. 

18:5. Se pare că un dar din partea crești- 
nilor macedoneni i-a permis lui Pavel să 
petreacă mai puțin timp muncind manual 
(2 Cor. 11:8-9; 12:13; Fil. 4:15). 

18:6. Pe atunci, oamenii își scuturau hai- 
nele pentru a-i avertiza pe cei care încăl- 
cau Legea lui Dumnezeu că El îi va judeca 


(Neem. 5:13). În Ezechiel se spune că cel 
care nu îi avertizează pe oameni că trebuie 
să se *pocăiască este răspunzător de sân- 
gele lor — cu alte cuvinte, poartă responsa- 
bilitatea morală pentru judecarea lor (Ezec. 
3:18-21; mai ales 33:4). 

18:7. În primele trei secole, Biserica se strân- 
gea în case (12:12; Rom. 16:5). Şi membrii 
sinagogilor se adunau uneori în case, până 
când comunitatea evreiască își permitea 
să aibă o clădire dedicată acestui scop și, 
având în vedere persecuțiile, nevoia de 
fonduri pentru eliberarea sclavilor, pentru 
hrănirea săracilor și susținerea misionarilor, 
bisericilor nu le mai rămâneau, oricum, bani 
pentru construirea unor clădiri. Unii speci- 
aliști notează că, în mod normal, în casele 
patronilor din Corint încăpeau între nouă 
și doisprezece persoane ce stăteau întinse 
în triclinium (cea mai bună încăpere) și alte 
patruzeci în atrium-ul alăturat (cea mai 
mare cameră mobilată). Este posibil să fi 
existat şi case mai mari, de vreme ce dimen- 
siunile caselor variau; majoritatea erau însă 
mult mai mici. (Oamenii săraci locuiau în 
apartamente închiriate la etajele superioare, 
în care aveau loc doar cât să doarmă.) 

Cu privire la temători de Dumnezeu, 
vezi comentariul la Fapte 10:2. Statutul 
și numele latinesc al lui „Titius Iustus” 
(NTR) îl identifică drept cetățean roman 
și cu educație culturală romană (în această 
perioadă, Corintul era deopotrivă grecesc 
și roman); se poate să fi făcut parte dintr-o 
familie romană stabilită aici în vremea lui 
Iulius Cezar. Unii l-au identificat cu Gaius 
(Rom. 16:23; 1 Cor. 1:14); cetățenii romani 
aveau trei nume (Gaius fiind praenomen). 
18:8. „Crisp” este un nume tipic roman. Nu 
era ieşit din comun ca evreii să poarte nume 
latine („Crisp” şi „Crispina” apar de mai 
multe ori în inscripțiile ebraice), însă pro- 
porția numelor latine printre tovarășii lui 
Pavel este cu mult mai mare decât găsim, 
de regulă, în inscripții (chiar dacă inscrip- 
tiile erau făcute, în mod normal, de oame- 
nii bogaţi), așa încât putem presupune că 
unii dintre tovarășii de origine evreiască și 
greacă ai lui Pavel erau și cetățeni romani. 
Titlul de „conducător al sinagogii” (NTR) 


denotă că Crisp este un om bogat și cu sta- 
tut social înalt, responsabil de buna desfă- 
șurare a serviciilor religioase din sinagogă. 
Având în vedere că în Corint existau multe 
băi publice și izvoare amenajate ca fântâni 
arteziene, nu era deloc dificil de găsit pe 
aproape apa necesară pentru *botez. 
18:9-10. În „oracolele de asigurare”, 
Dumnezeu le spunea adesea oamenilor 
să nu se teamă, pentru că El era cu ei (ex.: 
Gen. 15:1; 26:24; 28:15; ler. 1:8; 15:20). În 
literatura greacă, zeii sau zeițele li se ară- 
tau deseori oamenilor noaptea, mai ales în 
timpul somnului; însă asemenea revelații 
din partea lui Dumnezeu sau a îngerilor 
Lui sunt la fel de frecvente în *Vechiul 
Testament (ex.: Gen. 26:24; 28:12-15; 31:24). 
18:11. Intervalul menționat aici face plau- 
zibilă posibilitatea ca, pe timpul șederii lui 
Pavel în Corint, să se fi desfășurat și o edi- 
ție a Jocurilor Istmice, bienale, oferindu-i, 
probabil, oportunități noi de a-şi valorifica 
rodul muncii, dar și noi prilejuri de a-și 
răspândi mesajul. 


18:12-17 
Refuzul lui Galio 


18:12. Ahaia (mare parte din Grecia) a fost 
guvernată de un proconsul din 27 î.H. până 
în 15 d.H., dar și după anul 44 d.H. După 
câte se pare, Galio şi-a început mandatul cu 
durata de doi ani la data de 1 iulie 51 d.H. 
(sau 52); durata serviciului său public a fost 
scurtată de o boală, așa că putem estima, în 
mod rezonabil, că această apariție a sa are 
loc în perioada 51-52, mai probabil înainte 
de sfârşitul anului 51. Fratele său, filosoful 
*stoic *Seneca, profesorul particular al lui 
Nero, vorbeşte laudativ despre el. Luca 
nu ar fi putut avea acces la numele acestor 
persoane oficiale, corelate cu date exacte, 
decât dacă le afla de la Pavel; ele nu erau 
menţionate în niciun document oficial. 

Ca proconsul, Galio hotăra în cazuri 
importante ce erau aduse înaintea scau- 
nului său de judecată, în cursul dimineții. 
Acest „scaun de judecată” este probabil un 
rostru ceremonial, pe atunci recent con- 
struit, pe care arheologii l-au descoperit la 


Fapte 18:9-16 


capătul dinspre sud al forumului corintian, 
vizibil din toate părțile, deși unii cercetă- 
tori au sugerat că ar fi vorba de un tribunal 
situat într-o clădire administrativă, la capă- 
tul dinspre răsărit al forumului. 

18:13. Dacă opiniile lui Pavel îl scoteau în 
afara iudaismului, atunci adepţii săi nu ar 
mai fi putut beneficia de protecţia acordată 
în mod tradițional de Roma iudaismului, 
în virtutea vechimii sale. Dedicarea cu 
care Corintul respecta cultul împăratului 
ar fi putut face ca cei care nu participau la 
respectivele celebrări și care nu se puteau 
folosi de scutirea acordată comunită- 
ţii evreiești, ca practicanți ai unei religii 
străvechi, să pară suspecți. Alţii, totuși, se 
îndoiesc că guvernatorul ar fi impus vene- 
rarea împăratului în orașul Corint, al cărui 
devotament faţă de Roma era indiscutabil. 
18:14. Prima decizie cu care se confrunta 
un magistrat roman era dacă să accepte 
acuzaţia și să admită astfel să se pronunţe. 
Exprimarea lui Galio din 18:14-15 se înca- 
drează în uzanţele legale romane. 

18:15. Deși unii evrei corintieni erau proba- 
bil cetățeni romani (şi corintieni), majorita- 
tea erau considerați rezidenți străini. Galio 
respinge cazul. Curțile de judecată sancțio- 
nau încălcarea legilor romane; însă diferite 
edicte individuale, emise pe tot cuprinsul 
imperiului, acordaseră instanțelor evre- 
iești jurisdicție asupra afacerilor interne 
evreiești, iar Galio nu are de gând să se 
amestece în asemenea treburi. Prin urmare, 
Galio priveşte religia lui Pavel ca pe o altă 
versiune a iudaismului, fără a o considera 
o religie nouă și ilegală (religio illicita). Deşi, 
potrivit legii romane, precedentele nu erau 
obligatorii, ele erau importante și puteau fi 
urmate și de către alți guvernatori provinci- 
ali; dacă cititorii creştini ai lui Luca aveau să 
fie vreodată parte a unui proces, ei puteau 
să invoce cazul acesta în apărarea lor. 
18.16. Faptul că Galio „i-a alungat”, probabil 
folosind amenințarea nuielelor lictorilor săi 
(slujitorii însoțitori), trădează o doză consi- 
derabilă de nerăbdare a romanilor faţă de 
disputele religioase evreiești. Mulţi romani 
din clasele superioare îi considerau pe evrei 
scandalagii needucați, punându-i în aceeași 

categorie cu alte religii din Siria și Egipt (cf. 
16:20-21). Demersul însuși al împăratului, 
din 18:2, deschidea tuturor neevreilor posi- 
bilitatea de a se purta disprețuitor cu evreii. 
18:17. Curțile de judecată (mai ales cele 
organizate în forum sau agora) erau, de 
regulă, zgomotoase și aglomerate, iar spi- 
ritele se aprindeau repede. Sensul spuselor 
lui Luca ar putea fi acela că comunitatea 
evreiască l-a disciplinat pe unul dintre 
liderii săi, simpatizant al creștinilor (dacă 
este vorba de același Sosten din 1 Cor. 1:1 — 
numele acesta era destul de obișnuit) sau că 
l-au bătut pe liderul lor pentru că le prici- 
nuise probleme politice. Un alt posibil sens 
al afirmației lui Luca este acela că, după ce 
Galio și-a exprimat sentimentele antievre- 
iești, unii locuitori dintre neamuri au con- 
siderat că sunt liberi să facă și ei la fel. Alți 
oficiali romani încurajaseră asemenea pur- 
tare sau se manifestaseră ei înşişi chiar mai 
violent. În timpul audierilor publice, mulți- 
mile deveneau deseori recalcitrante, însă în 
mod normal ar fi recurs la acte de violență 
în fața guvernatorului însuși numai dacă ar 
fi considerat că acesta era un susținător al 
cauzei celor ce săvârşeau abuzul. În cazul 
în care liderii oficiali ai sinagogii îl acuza- 
seră public pe Pavel pentru a se disocia de 
un potenţial instigator (cf. 19: 33-34), com- 
plotul se întorsese împotriva lor. 


18:18-23 
Pavel se întoarce acasă 


18:18. Cu privire la menționarea Priscilei 
înaintea soțului ei, în acest pasaj, vezi 
comentariul la 18:26. Chencrea era portul 
Corintului pe partea egeeană a istmului; 
de asemenea, aici se aflau temple ale zei- 
lor Isis, Artemis, Afrodita, Asclepios şi 
Poseidon. Călătoriile erau mai uşoare, 
mai rapide şi mai ieftine pe mare decât pe 
uscat. Însă corăbiile erau folosite în general 
pentru transportul mărfurilor, motiv pen- 
tru care călătorii pe mare erau nevoiţi să își 
ia cu ei hrană și așternuturi. 

Unii preoți păgâni (de exemplu, cei ai 
lui Isis) își rădeau capetele; prin urmare, 
un observator păgân care nu îl cunoştea pe 


Pavel ar fi putut să îl confunde cu un ase- 
menea preot (ținând cont că în Chencrea 
exista templul lui Isis). Însă evreii obișnu- 
iau să își radă capetele după ce depuneau 
jurământul de nazireat, iar credința lui 
Pavel în Isus nu-i atenuase deloc iudais- 
mul (21:23-24). Teoretic, bărbatul îşi rădea 
capul după depunerea jurământului, 
în momentul când aducea jertfa cerută 
(Num. 6:18), deci acest lucru se întâmpla 
în lerusalim. Se poate ca Pavel să se fi ras 
înaintea unui jurământ împlinit ulterior 
în lerusalim, în Fapte 18:22 (dacă s-a oprit 
în lerusalim), sau doi ani mai târziu, în 
21:17-26. O altă ipoteză este ca Pavel să fi 
adoptat atitudinea mai puțin centrată asu- 
pra lerusalimului, a evreilor din *diaspora 
(non-palestinieni), care nu aveau nici bani, 
nici timpul necesar pentru a călători prea 
des la Ierusalim. Chiar și în Iudeea un băr- 
bat putea jura să se abţină de la anumite 
lucruri (în cazul de față, tunsoarea), fără ca 
acesta să fie, concret, un jurământ de nazi- 
reat (vezi comentariul la Mt. 26:29). 

18:19. Efesul era cel mai important oraș 
din provincia romană Asia, și reședința 
guvernatorului. Având deja o vechime de 
câteva secole, Efesul trebuie să fi găzduit, 
în vremea lui Pavel, cel puțin o sută de 
mii de locuitori (mulți estimează o cifră de 
două ori mai mare). Era considerat adesea 
al patrulea oraș ca importanţă din imperiu. 
Aici locuiau mulți străini, precum şi o elită 
economică de dată recentă, ce nu depindea 
de vechea nobilime. Membrii comunităţii 
evreiești dobândiseră de mult timp dreptu- 
rile cuvenite ca efeseni (*Josephus, Contra 
lui Apion 2.39). 

18:20-21. „Dacă va voi Dumnezeu” era o 
expresie standard folosită de grecii evlavi- 
Oși și de unii evrei. 

18:22. Vânturile de vară băteau în general 
dinspre nord, dar uneori începeau dinspre 
est și își schimbau apoi direcţia spre nord, 
astfel că era mai ușor să ajungi pe mare în 
Cezareea, decât în portul-oraș al Antiohiei, 
Seleucia. Însă având în vedere că Antiohia 
era o destinaţie extrem de importantă (pro- 
babil al treilea oraș din imperiu, ca impor- 
tanță), a naviga până la Cezareea, pentru ca 


apoi să mergi pe jos peste 320 km [200 mi] 
înspre nord, până la Antiohia, pare oare- 
cum peste mână. Din acest motiv, mulți 
comentatori bănuiesc că Pavel s-a oprit 
și în lerusalim (deci „s-a suit” să salute 
biserica — căci Ierusalimul era așezat într-o 
zonă deluroasă), deși nu se afirmă explicit 
acest lucru (în limba greacă; detaliul este 
adăugat, cu îndreptăţire, în unele tradu- 
ceri). (Provincia romană „Siria“ din 18:18 
ar putea include și Iudeea; vezi Luca 2:2-3.) 
18:23. Momentul din an când se petreceau 
aceste lucruri pare clar: ruta terestră din 
Antiohia, prin Porţile Ciliciene (o trecă- 
toare în munţii Taurus) către Galatia și 
Frigia era practicabilă abia spre sfârșitul 
primăverii sau începutul verii; drumul 
devenea iarăși impracticabil iarna. 


18:24-28 
Iluminarea lui Apolo 


18:24. Mulți evrei alexandrini aveau în 
nume particula „Apolo”, un important 
zeu grec (Apolos ar putea fi o contracție 
de la Apolonios). Ca și în alte întrebuințări 
antice ale termenului, „cu darul vorbirii” 
sau „elocvent” (NTR) înseamnă, cel mai 
probabil, „cu pregătire *retorică standard”, 
ramura mai practică a educației de înalt 
nivel la care aveau acces elevii cu stare 
materială bună (cealaltă fiind filosofia). 
Este posibil ca Alexandria, cel mai mare 
oraş din imperiu, după Roma, să fi găzduit 
cea mai numeroasă comunitate evreiască 
din imperiu, în afara regiunii Siria-Palestina, 
având numeroase sinagogi. Totuși, în 
general, numai grecii (reprezentând cam 
o treime din locuitori) erau cetățeni ai 
Alexandriei. Aristocraţia evreiască (inclu- 
siv *Philon) trudise mult pentru a fi accep- 
tată, din punct de vedere cultural, de către 
clasa privilegiată greacă, iar acest statut 
inferior le displăcea profund. (Majoritatea 
grecilor etnocentriști din Alexandria îi dis- 
prețuiau pe evrei și pe egipteni, care alcă- 
tuiau, probabil, celelalte două treimi din 
populaţia orașului lor; astfel, ei vorbeau 
de „Alexandria de lângă Egipt”.) Ulterior, 
ciocnirea culturilor și oprimarea evreilor au 

condus, finalmente, la o revoltă a evreilor, 
urmată de masacrarea comunității evreiești. 
18:25. Specialiștii încă discută dacă sin- 
tagma „duh înfocat” se referă la duhul 
personal al lui Apolo sau la faptul că el era 
înflăcărat de *Duhul lui Dumnezeu. Deși 
chestiunea este deschisă la dezbateri, folo- 
sirea termenului de către primii creştini și 
contextul în care apare pledează pentru 
ultima variantă. 

18:26. În mod normal, soții erau menţionaţi 
primii, în afara situației când soţia avea un 
statut social mai înalt, însă Priscila (cu vari- 
anta mai ceremonioasă „Prisca”, așa cum 
apare în epistolele lui Pavel) este menţio- 
nată în *Noul Testament de două ori mai 
frecvent decât Acuila. Rolul ei este destul 
de neobișnuit, dacă ne raportăm la stan- 
dardele antice (într-atât încât a atras aten- 
ţia unor comentatori antici și, pare-se, o 
anumită stinghereală în textul apusean de 
mai târziu). Deși majorității bărbaţilor din 
Antichitatea mediteraneană le displăcea 
ideea ca femeile să vorbească în public și, 
în general, nu respectau învățăturile date 
de femei, Priscila dă învăţătură în cadru 
privat, iar mulți bărbaţi admiteau totuși 
excepții, în cazul femeilor excepționale. 
18:27-28. Scrisorile de recomandare erau 
uzuale în societatea greco-romană (vezi 
comentariul la 9:2). Erudiţia lui Apolo pre- 
zenta, probabil, interes pentru elita educată 
a bisericii corintiene (vezi introducerea la 
1 Corinteni). *Retorica (vezi comentariul 
la 18:24) era foarte prețuită în societatea 
urbană greco-romană, îndeosebi în Corint. 


19:1-7 
Duhul revărsat în Efes 


19:1. Efesul avea posibilitatea de a influența 
întreaga Asie (provincia romană „Asia”, 
din vestul Turciei de astăzi, nu continentul 
actual). Era cel mai dens populat oraş din 
cea mai prosperă şi populată provincie din 
imperiu. Deși Pergam rămăsese capitala 
oficială a Asiei, Efes a devenit cel mai de 
seamă oraș și reședința, de facto, a admi- 
nistraţiei provinciale. Unii susțin că sosirea 
lui Pavel din „ținuturile de sus” înseamnă 


Fapte 19:2-11 


că el călătorise pe un drum prin nord, la 
o altitudine mai înaltă, drum care ducea 
spre valea Cestrus, iar nu ruta obișnuită 
prin văile Licus și Meander. Călătoria prin 
ținutul muntos evita căldurile sufocante 
din zonele joase, atunci când călătoria avea 
loc pe timp de vară. 

„“Ucenici” înseamnă susținători sau învă- 
țăcei, aici poate dintre cei ai lui loan (19:3; 
dar cf. 18:25). Lumea romană era cosmo- 
polită și în Efes se stabiliseră și alți evrei 
palestinieni, orașul având o comunitate 
evreiască numeroasă, veche și influentă. 
19:2. Probabil că ei auziseră câte ceva des- 
pre Duhul Sfânt (Ps. 51:11; Is. 63:10), deși nu 
aflaseră că Duhul fusese dat (cf. loan 7:39). În 
mare parte din iudaismul antic, precum și 
în Luca-Fapte, *Duhul Sfânt este înţeles ca 
Duhul care i-a inspirat pe profeți. Pavel își 
dă seama cumva că, în pofida unei cunoaș- 
teri foarte profunde, acestor ucenici le lip- 
sește tocmai acel gen de inspirație (18:25). 
19:3-5. Cu privire la *botezul lui loan, vezi 
comentariul la Marcu 1:5; cu privire la bote- 
zul în numele lui Isus, vezi comentariul 
la Fapte 2:38. Existau multe surse de apă 
disponibile în orașul Efes și primprejur. 
Râul Selinus trecea pe lângă Artemisium; 
probabil că mai accesibile erau însă nume- 
roasele băi publice și fântâni ale Efesului 
(asemenea edificii existau și în alte orașe). 
19:6-7. Vorbirea în limbi și *profeția, înţe- 
leasă ca vorbire inspirată, dovedesc că uce- 
nicii aceștia primiseră Duhul profeţiei; vezi 
comentariul la 19:2. 


19:8-12 

Vestea se răspândește în Efes 

19:8-9. Filosofii consacrați și alți învăţători 
țineau deseori prelegeri în săli închiriate; 
aici se poate să fi fost casa unei bresle, dar, 
de vreme ce poartă numele unei persoane, 
pare mai probabil să fi fost o „sală de pre- 
legeri” (NTR), al cărei proprietar sau (mai 
probabil) vorbitor obișnuit este Tiranus 
(NTR). „Liranus” (un nume obișnuit în 
Efes) ar putea fi o poreclă dată, poate, unui 
învăţător sever. În Efes, activităţile publice, 
inclusiv prelegerile filosofice, se încheiau 

înainte de prânz; în Antichitate, majorita- 
tea oamenilor se odihneau vreme de o oră 
sau două la amiază, iar cursurile de studii 
avansate se încheiau, de regulă, înainte de 
ora 11 a.m. Astfel, dacă Tiranus vorbea în 
timpul dimineții, Pavel folosea sala după- 
amiaza (muncind, poate, cu mâinile sale 
dimineaţa, cf. 20:34). Oricum, cert este că 
locuitorii din Efes trebuie să îl fi conside- 
rat pe Pavel un filosof sau un sofist (orator 
public profesionist). Mulți observatori gre- 
co-romani din perioada timpurie credeau 
că creştinii alcătuiau o asociație religioasă 
ori un club (la fel ca alte asociaţii de felul 
acesta din Antichitate) sau o școală filoso- 
fică ce funcționa după modelul unei asoci- 
aţii. Pentru privitorii neavizaţi, grupurile 
care susțineau o învățătură etică, dar fără 
sisteme sacrificiale și idoli, păreau mai 
degrabă școli filosofice. 

19:10. Publicul antic trebuie să fi înţeles 
*hiperbola „toţi cei ce locuiau în Asia” (cf. 
19:17, 20); asemenea hiperbole erau utili- 
zate frecvent în Antichitate. Pe de altă parte, 
este adevărat că, în Antichitate, călătorii 
răspândeau repede veștile între granițele 
unei regiuni; Luca reiterează tema în 19:17 
și 19:20. Efesul era realmente un centru 
cosmopolit de unde veștile se diseminau 
rapid, mai ales dacă Pavel pregătea ucenici 
(așa cum făceau de obicei filosofii şi *rabinii) 
și îi trimitea apoi să răspândească mesajul. 
19:11-12. „Batistele sau șorțurile” (NTR) lui 
Pavel puteau fi cârpe pe care și le lega în jurul 
frunții pentru a opri sudoarea și șorțurile de 
muncă legate în jurul taliei (cf. 20:34; sau, 
o interpretare mai puțin frecventă, bucăți 
din hainele pe care le purta când dădea 
învățătură); unii sugerează că obiectele 
respective fuseseră luate fără știrea lui. Deşi 
practicanţii *magiei încercau să folosească 
obiecte asociate unei persoane cu putere, 
Luca respinge magia, în contextul imediat 
(19:13-19). Uneori, puterea era transmisă 
prin contact și în *Vechiul Testament (ex.: 
2 Împ. 13:21); dacă în Vechiul Testament 
contactul transmitea necurăția, el putea 
fi folosit şi pentru a transmite puterea lui 
Dumnezeu (cf. Num. 27:23; Deut. 34:9; 
2 Împ. 4:29). Compară cu Fapte 5:15. 


19:13-20 

Ineficiența magiei 

Deşi unii efeseni care nu știau cum să-l înca- 
dreze îl vor fi considerat, probabil, pe Pavel 
magician, Dumnezeu pare să îi fi vindecat 
chiar și așa, pentru a le atrage atenţia asupra 
mesajului Său (19:11-12); însă Dumnezeu 
nu a binecuvântat folosirea neautorizată a 
numelui lui Isus. Orașul Efes era celebru pen- 
tru faptul că locuitorii săi se îndeletniceau cu 
*magia și pentru nevoia de exorcisme și de 
protecție împotriva duhurilor rele. 

19:13. Magia era larg răspândită, dar Efes 
era cunoscut ca unul dintre centrele sale 
majore. Exorciștii magicieni invocau ade- 
sea numele unor spirite mai puternice, pen- 
tru a le izgoni pe cele mai puțin însemnate. 
Potrivit teoriei magiei, exorciștii puteau sili 
o zeitate sau un spirit să asculte de voința 
lor, invocându-i numele. Câteodată, exor- 
ciștii „conjurau” (BRC) spiritele (cf. comen- 
tariul la Mc. 5:7). Textele magice antice 
dovedesc că mulți exorciști erau evrei sau 
că recurgeau la anumite învățături din 
iudaism, iar textele respective conţin toate 
permutările posibile de vocale, în încerca- 
rea de a ghici pronunția numelui neros- 
tit al lui Dumnezeu (cf. comentariul la 
2:20-21). Alţii invocau numele lui Solomon 
pentru alungarea *demonilor (*Josephus, 
Antichități iudaice 8.47). Unele texte magice 
antice mai târzii invocau și numele lui Isus, 
pe lângă alte formule, recunoscând, pre- 
cum exorciștii din această *narațiune, efi- 
cienţa lui atunci când era folosit de creștini 
pentru a alunga demonii. 

19:14. „Sceva” este un nume latin; deși iudeii 
foloseau titlul „*mare-preot” în sens larg, cu 
referire la membrii cei mai de seamă ai aris- 
tocrației preoțești, este posibil ca Sceva să 
își fi însușit, pur și simplu, titlul acesta, de 
vreme ce în *diaspora puţini ar fi putut veri- 
fica veridicitatea afirmației sale. Mai multe 
inscripții și texte dovedesc și alte nereguli în 
aserțiunile preoților evrei din afara Palestinei 
evreiești. Din moment ce se credea că pre- 
oții evrei de seamă aveau acces la numele 
sfânt (v.13), iar printre magicieni, numele 
ascunse, îndeosebi ale zeului suprem, erau 


Fapte 19:13-19 


socotite purtătoare ale unei puteri excepțio- 
nale, probabil că Sceva se bucura de o repu- 
tație aparte în respectivele grupări. „Fiii” ar 
putea însemna că oamenii respectivi făceau 
parte din breasla lui Sceva, deși probabil că 
termenul trebuie luat în sens literal. 

19:15. Spiritele dindărătul oracolelor îi 
puteau recunoaște pe cei care veneau să 
le pună întrebări (cf. 16:17); în loc să se 
întâmple acest lucru, spiritele îi insultă pe 
exorciști. Literatura antică relatează că, de 
regulă, demonii nu se lăsau impresionați 
de poruncile celor care nu aveau putere 
asupra lor, deşi se temeau de Dumnezeu şi 
puteau fi controlate prin manipularea unor 
spirite mai puternice decât cele vizate (și 
care probabil că apreciau influența pe care 
o căpătau cu sprijinul magicienilor). 
19:16-17. Pavel are o putere mai mare decât 
magicienii (cf. Gen. 41:8, 39; Ex. 7:11). Atât 
în Antichitate, cât și în zilele noastre, unii 
dintre cei considerați posedați de demoni 
se pot manifesta violent, dovedindu-se 
uneori imuni la durere sau înzestrați cu o 
forță nefirească. 

19:18. Atunci când oamenii își dau seama 
că acel Isus vestit de Pavel nu poate fi 
manipulat precum duhurile mai puţin 
însemnate, ei înțeleg că Pavel este un sluji- 
tor al lui Dumnezeu, nu un simplu vrăjitor. 
Unii traduc sintagma „să mărturisească și 
să spună ce făcuseră” cu „darea în vileag a 
vrăjilor”, unul dintre sensurile posibile; se 
credea că, prin dezvăluirea vrăjilor secrete, 
acestea își pierdeau forța magică. 

19:19-20. *Papirusurile magice cuprindeau 
vrăji; termenul folosit de Luca, „cărți” sau 
„Suluri” s-ar putea referi la asemenea papi- 
rusuri. Formulele magice mai scurte erau 
rulate și introduse în mici cilindri sau meda- 
lioane, purtate ca amulete în jurul gâtului. 
Aceste incantații magice erau atât de obiş- 
nuite în Efes, încât unii termeni magici 
conciși folosiți în vrăji și amuletele purtau, 
pare-se, numele de Ephesia grammata, sau 
scrieri efesiene. În Antichitate, cărţile erau 
deseori arse, ca semn al respingerii conți- 
nutului lor (în *Vechiul Testament, cf. prin 
analogie, distrugerea idolilor în Deut. 7:5, 
25; 1 Cron. 14:12). Preţul total al obiectelor 

incendiate se ridică aproximativ la echiva- 
lentul plății a 50 000 de zile pentru munca 
unui lucrător obișnuit. 


19:21-22 
Schimbare de direcție 


Uneori, scriitorii antici introduceau for- 
mulări prin care conturau restul cărții 
(cea de aici seamănă cu Luca 9:51), deși 
este limpede că Pavel își făcuse dinainte 
aceste planuri (Rom. 15:24-26). Luca arată 
că Pavel plănuise deja să plece din Efes 
înainte să afle că apar necazuri la orizont 
(19:23-41) şi, totodată, stabilește ritmul 
pentru restul cărții, schiţat ca încă o călăto- 
rie prin Grecia, urmată de una la Roma, cu 
oprire la Ierusalim. Iosua l-a slujit pe Moise, 
Elisei pe Ilie, iar Ghehazi pe Elisei; înțelep- 
ţii din perioada mai târzie (mai ales rabi- 
nii) se așteptau și ei, uneori, ca ucenicii lor 
să îi slujească. Dacă este vorba de aceeași 
persoană, Erast se poate să fi fost pentru o 
vreme aedile, funcţionarul responsabil cu 
lucrările publice din Corint (vezi comenta- 
riul la Rom. 16:23); dacă așa stau lucrurile, 
atunci textul de față demonstrează că statu- 
tul în “împărăție și statutul în lumea aceasta 
nu se stabilesc pe baza acelorași criterii. 


19:23-41 
Artemis şi economia 


Atunci când evreii puteau să dovedească că 
nu ei, ci dușmanii lor stârniseră, de fapt, o 
revoltă, ei puteau face apoi apel la cârmu- 
itori, pentru a li se reconfirma drepturile; 
Luca afirmă apăsat că nu Pavel, ci vrăjmașii 
lui stârniseră revolta. Așa cum se întâmpla 
adesea, pietatea religioasă devine o man- 
tie străvezie sub care se ascund interesele 
economice personale. Templul lui Artemis 
(Diana [VDC]) funcţiona atât ca bancă, cât 
și ca templu, iar oameni din toată lumea își 
depozitau averile aici. Acumulând o avere 
considerabilă, templul controla, după câte 
se pare, mai mult de 28 000 ha [70 000 acri] 
de teren agricol, iar o parte din averea 
templului se folosea în beneficiul orașului. 
Inscripţiile de acolo dovedesc că în jurul 
anului 44 d.H. (cam cu un deceniu înainte 


de sosirea lui Pavel), proconsulul fusese 
nevoit să intervină în administrarea tezau- 
rului de la templu, din pricina unor nere- 
guli financiare grave: banii templului erau 
direcționați către anumite persoane pri- 
vate. În Efes, politica și religia erau la fel de 
puternic întrețesute, precum religia și eco- 
nomia, iar patriotismul local era inseparabil 
legat de venerarea zeiței Artemis din Efes. 
19:23. Luna în care se presupunea că s-a 
născut Artemis se numea Artemisium și 
atunci avea loc o sărbătoare importantă 
în cinstea ei, la care erau prezenți (v. 31) 
și dregătorii Asiei (vezi comentariul la 
19:30-31). Potrivit opiniei unor cercetători, 
pare cel mai plauzibil ca incidentul să se fi 
produs în contextul acestui praznic; deși 
această teorie este verosimilă, loialitatea 
față de Artemis se manifesta puternic pe 
tot parcursul anului, iar procesiunile din 
Efes se încolonau spre templu o dată sau 
de două ori pe lună. Oricum, conducăto- 
rii Asiei care îl cunoșteau cel mai bine pe 
Pavel erau tot cei care locuiau în Efes. 
19:24-25. Efesul cunoștea o dezvoltare 
rapidă, fiind cel mai important oraș din 
cea mai bogată provincie a imperiului. 
„Dimitrie“ era un nume obișnuit în Efes, 
dar și în alte zone. Prelucrătorii de metale 
aveau, de regulă, un statut social inferior, 
deși în Efes, unii meșteșugari făceau parte 
din noua clasă în ascensiune a proaspăt 
îmbogăților respectabili. Cei care practicau 
același meșteșug se reuneau în bresle pro- 
fesionale sau collegia, care stabileau stan- 
darde pentru meșteșugul lor și se asociau 
pentru a-și apăra interesele economice. Nu 
erau greu de strâns laolaltă, câtă vreme, 
cam toți cei dintr-o branșă locuiau în aceeași 
zonă a orașului; în Efes, atelierele argintari- 
lor erau situate, probabil, în apropierea tea- 
trului, pare-se că pe strada numită ulterior 
Arkadiană, care se întindea, pe jumătate de 
kilometru, de pe chei până la teatru (cu pri- 
vire la strada aceasta vezi 19:29). Altarele 
în miniatură erau folosite ca suveniruri 
și amulete; majoritatea celor despre care 
știm erau făcute din teracotă, deci Dimitrie 
trebuie să fi fost unul dintre cei mai pre- 
stigioși făuritori de altare. Breasla căreia 


îi aparținea Dimitrie era cea a argintarilor 
sau poate a lucrătorilor în metal, la modul 
general, mulți dintre aceştia confecționând 
și ei statuete ale zeiței Artemis. Imaginile 
de mici dimensiuni, din aur și argint ale lui 
Artemis, ce cântăreau între 1-3 kg [3-7 1b] 
erau consacrate în templul ei. Sculpturile și 
alte opere de artă înfățișând-o pe Artemis 
erau o prezenţă obișnuită în Efes. 

19:26. „Nu sunt dumnezei” era refrenul din 
Isaia (ex.: 37:19; 44:9-20; 46:1-11), din scri- 
erile altor profeți (ler. 2:11) și din iudaism. 
Deşi Dimitrie exagerează (după moda 
cunoscută a demagogilor antici), convertirile 
în masă ar fi putut avea un impact local. Spre 
începutul secolului II, guvernatorul roman 
al unei provincii din apropiere s-a plâns că 
templele zeilor erau părăsite din cauza con- 
vertirilor la creștinism. Guvernatorul rapor- 
tează mai apoi că, după arestarea multor 
creștini, oamenii au început să cumpere, în 
număr mare, animale pentru jertfele păgâne 
(Pliniu, Epistole 10.96). 

19:27. Din punctul de vedere al multor inte- 
lectuali, vorbitorii care manipulau emoțiile 
religioase fără a aduce vreo dovadă în 
sprijinul afirmațiilor lor erau demagogi; cu 
toate acestea, oratorii căutau adesea să stâr- 
nească indignarea împotriva inamicilor lor. 
Orașul Efes nu îi prea simpatiza pe cei care 
o insultau pe zeița lor protectoare; anterior, 
patruzeci și cinci de locuitori din Sardes, 
acuzați că atacaseră un grup de adepţi ai 
zeiţei Artemis din Efes, fuseseră condam- 
nați la moarte. Artemis (Diana), zeița pro- 
tectoare a orașului Efes, apare pe monede 
și pe multe statuete din Efes. „La care se 
închină... toată lumea” reflectă realitatea 
că Artemis din Efes, spre deosebire de alte 
ipostaze ale zeiței Artemis, avea centre de 
cult dedicate venerării sale în cel puțin 
treizeci și trei de locuri din lumea medi- 
teraneană. Faima ei este atestată pe scară 
largă în Antichitate: ea le poruncea adep- 
ților săi, prin vedenii, să propage cultul 
ei în lume; templul, situat pe o platformă 
ce măsura 130 x 70 m [426 x 229 ft], era 
de aproximativ patru ori mai mare decât 
Partenonul din Atena și a fost inclus între 
cele șapte minuni ale lumii antice; şi textele 

ebraice menţionează templul lui Artemis. 
Era situat la 2,5 km [1,5 mi] nord-est de 


Efes. Ironic este că închinătorii lui Artemis 


o descriau ca zeiță plină de compasiune, iar 
templul ei trebuia să fie un loc de refugiu 
chiar și pentru străini. 

19:28. Revoltele și tulburările populare erau 
frecvente în această perioadă, în orașele 
din Asia Mică. Strigătul „Mare este [cutare 
zeu]” pare să fi fost una dintre modalitățile 
obișnuite de exprimare a devotamentului. 
Prin faptul că scandau împreună, oamenii 
puteau ajunge la o stare de delir. Efesenii 
i se adresau adesea cu titlul „marea zeiță 
Artemis” și foloseau aclamații precum cea 
de aici, dar și altele similare. 

19:29. Veştile și răzmeriţele se răspândeau 
cu rapiditate în orașele antice, care erau 
foarte aglomerate (cel puţin în Roma, den- 
sitatea populaţiei era, probabil, de cincizeci 
de persoane pe mia de metri pătraţi [200 de 
persoane pe acru], o cifră întâlnită în pre- 
zent în Occident doar în mahalalele sărace.) 
Dovezile sugerează că argintarii lucrau 
într-o zonă comercială situată de-a lungul 
străzii ce făcea legătura între port şi teatru; 
strada respectivă era, probabil, foarte aglo- 
merată în timpul zilei și, evident, piața cen- 
trală de lângă teatru era plină de oameni. 
Prin urmare, cel care dorea putea stârni cu 
ușurință agitație în mare parte din gloată, 
chiar înainte de a intra în teatru. Adunarea 
obștească își ținea, de regulă, întrunirile în 
acest teatru în aer liber, care în perioada 
aceea putea găzdui în jur de douăzeci de 
mii de persoane, avea diametrul de apro- 
ximativ 150 m [500 ft] şi adăpostea nume- 
roase statui ale zeităților. Nu era o adunare 
cetățenească obișnuită, dinainte progra- 
mată, dar se poate ca unii, bănuind că ofici- 
alitățile convocaseră mulțimea, să fi crezut 
că era o adunare extraordinară. 

19:30-31. „Asiarhii” (CLV) erau cei mai de 
seamă bărbați din provincie; foștii dregă- 
tori păstrau acest titlu, iar unii deținuseră 
mai multe mandate în această funcţie. 
Mulţi locuiau în Efes; dintre cei peste 200 de 
„asiarhi” cunoscuți de-a lungul Antichității, 
mai mult de jumătate proveneau din Efes 
sau aveau legătură cu acest oraș. Datorită 

statutului lor elitist, probabil că unii prezi- 
daseră, vreme de un an, cultul împăratului 
și al zeiţei Roma. Diverse orașe din Răsăritul 
grecesc concurau pentru onoarea de a găz- 
dui cel mai amplu cult imperial, deci preoții 
săi jucau un rol important pentru mândria 
locală. Ei aveau autoritate asupra teatrului, 
însă vedem aici că nu reușesc să domo- 
lească răscoala; nu pot decât să încerce să 
îl oprească pe prietenul lor evreu creștin să 
intre. Potrivit cutumei romane, probabil că 
ei înțelegeau „prietenia” cu Pavel în sensul 
de a-i oferi susținere și ajutor ca patroni; 
bogaţii își consolidau adesea reputația 
publică acționând ca patroni ai artelor sau 
ai unor învățători respectați. Binefăcătorii 
își jucau rolul, căpătând în schimb cinstirea 
celor din jur. Totuși, din pricina controver- 
sei publice, ei riscă să fie puși într-o situa- 
ție stânjenitoare dacă îl opresc pe Pavel să 
intre; prin urmare, consideră mai prudent 
să acționeze prin intermediul logofătului/ 
funcţionarului (19:35), o persoană din ace- 
eași clasă socială cu ei. 

19:32. Comedia greacă parodia adesea 
prostia oamenilor; ascultătorii lui Luca 
puteau râde de mulțime, care nu știa nici ea 
de ce se răsculase (cf. 21:34), deși ignoranţa 
aceasta caracterizează perfect psihologia 
maselor. Este posibil ca Luca să folosească 
în mod ironic termenul „adunare”: în rea- 
litate, este vorba de o gloată, iar nu de o 
întrunire legală (v. 39). Pe lângă întrunirile 
regulate, programate din vreme, adunarea 
obștească putea ține și întruniri de urgenţă — 
ceea ce probabil că unii participanţi presu- 
puneau că se întâmplase și în ziua aceea. 
19:33-34. Izvoarele antice confirmă că era 
foarte greu să te faci auzit într-o adunare 
zgomotoasă. Diferite orașe luaseră atitudine 
împotriva populaţiei evreiești rezidente, iar 
evreii din Asia romană fuseseră nevoiți, 
uneori, să facă apologia drepturilor lor. De 
regulă, ei erau atenţi să nu îi ofenseze pe 
rezidenții de origine locală, iar Alexandru 
intenționează, fără îndoială, să explice că nu 
comunitatea evreiască provocase tulbura- 
rea din ziua aceea; ei vor să se disocieze de 
acest monoteist mai controversat (cf. 19:9, 
26). Însă antiiudaismul grecesc se manifesta 


frecvent, iar *neamurilor le displăcea mono- 
teismul evreiesc și „separatismul” generat 
de regimul alimentar. Ştiind că în comuni- 
tatea evreiască era acceptat doar un singur 
Dumnezeu, cei prezenţi presupun că evreii 
doresc să justifice cumva responsabilitatea lor 
pentru revolta stârnită. (Acest eveniment ar 
putea constitui o explicație pentru antipatia 
comunității din Asia față de Pavel, în 21:27.) 
Procesele publice controversate erau adesea 
întrerupte de strigăte. 

19:35-36. Aici,  logofătul/funcţionarul 
rostește un discurs deliberativ, menit să 
schimbe cursul acțiunilor mulţimii (v. 36). 
„Secretarul orașului” (GBV) era funcţio- 
narul oficial civil cu cel mai înalt rang din 
Efes, care aducea la cunoștința oamenilor 
deciziile adunării cetățenești și reprezenta 
orașul înaintea oficialităților provinciale 
romane, cu sediul tot în Efes. Orgoliul local 
era atotprezent în orașele din Asia Mică, iar 
laudele la adresa unui oraș făceau parte în 
mod curent din introducerea discursurilor 
publice. Izvoare ceva mai târzii din Efes 
dovedesc că orașul se mândrea cu statutul 
de „păzitor” al cultului împăratului; dar 
nu mai puţin cu acela de custode al faimo- 
sului lor cult local. 

Şi despre alte statui venerate în Asia Mică 
antică se spunea că picaseră din ceruri. Nu 
s-a păstrat nicio informaţie despre vreo 
aserțiune similară cu privire la imaginea lui 
Artemis din Efes; ar putea fi doar o încer- 
care a logofătului de a intra în grațiile mul- 
țimii însuflețite de motivații religioase. Se 
prea poate că până și destinatarii lui Luca 
să fi râs auzind că nu este nimeni care „să 
nu ştie” despre acest lucru; ei înțelegeau că 
statuia era „făcută de mâini” (19:26), nici- 
decum căzută din ceruri. Protuberanțele 
rotunjite de pe statuie au fost identificate, 
pe rând, drept sâni, organe masculine 
amputate, fructe sau ouă de albină sau 
de struţ; aceste interpretări sugerează o 
zeiță asiatică a fertilității, înrudită cu zei- 
ţa-mamă locală și foarte diferită de Artemis 
a grecilor, zeița fecioară. (Alți specialiști 
au acreditat ipoteza că formele respective 
reprezintă planete, ceea ce se potrivește 
imaginii lui Artemis ca eliberatoare de sub 


puterea Sorții și a agenţilor săi — astrologii 
locali.) Orice vor fi fost acele protuberanţe, 
izvoarele literare atestă că în perioada eve- 
nimentelor relatate, Artemis din Efes era 
încă zeița fecioară a vânătorii din religia 
greacă tradițională. 

19:37. „Jefuirea templului” era considerată 
una dintre cele mai nerușinate fărădelegi, 
pasibilă de pedeapsa capitală, iar terme- 
nul ajunsese să fie utilizat în sens mai larg, 
pentru orice sacrilegiu. Unii apologeți evrei 
susțineau că poporul evreu nu ia în derâ- 
dere ale zeități (Josephus, Antichități iudaice 
4.207; Contra lui Apion 2.237; *Philon, Viaţa 
lui Moise 2.205), însă adevărul este că mulți 
evrei chiar făceau acest lucru (ex.: Înţ. Sol. 
13:10-14:7). În limba greacă, substantivul 
masculin pentru zeitate, însoțit aici de un 
articol hotărât de gen feminin pare straniu, 
însă inscripțiile dovedesc că uneori efesenii 
foloseau exact această formă gramaticală, 
pentru a vorbi despre zeița lor protectoare, 
Artemis. 

19:38. Proconsulul (NTR) se întâlnea cu 
adunările obşteşti în zile diferite, în nouă 
orașe din provincie, deci era prezent în 
Efes doar în anumite zile; din exprimarea 
de aici, unii deduc că în momentul acela 
proconsulul se afla în Efes. Fiecare provin- 
cie avea un singur proconsul, însă unii sunt 
de părere că Luca folosește pluralul pentru 
că proconsulul din Efes murise nu demult 
(în anul 54 d.H.), după care mai mulți ofi- 
ciali îndepliniseră, succesiv, funcțiile admi- 
nistrative până la sosirea noului proconsul. 
O altă ipoteză este că pluralul reprezintă 
doar o generalizare. Menţionarea publică a 
numelui lui Dimitrie îl făcea de ruşine îna- 
intea adunării; se prea poate ca acum el să 
încerce să-și repare onoarea aducând acu- 
zaţii (19:38) și, fără îndoială, descriindu-se 
ca un apărător al cultului lui Artemis. Este 
posibil ca sursa de informații a funcționa- 
rului să fi fost binefăcătorii lui Pavel dintre 
asiarhi (19:31), care făceau parte din același 
cerc social cu logofătul. 

19:39. O sursă mai târzie sugerează că 
această adunare se întrunea de trei ori 
pe lună. Roma acordase Efesului titlul de 
oraș „liber” şi, astfel, permitea ca aici să 

se organizeze legal întâlniri publice. Pe de 
altă parte, întrunirea legală a adunării cetă- 
țenești era fundamental diferită de întro- 
locarea unei gloate (așa cum se întâmplă 
aici): prima se întrunea prin bunăvoința 
Romei, însă cea de a doua putea genera 
măsuri disciplinare romane împotriva 
orașului (care puteau merge, în principiu, 
până la revocarea statutului de oraș liber). 
19:40-41. Mai există exemple ce dovedesc 
că liderii unor oraşe își avertizau locuitorii 
că Roma avea să afle de răscoala lor; istoria 
atestă că în Efes au avut loc și alte tulburări 
populare, însă Roma nu le-a retras nicio- 
dată privilegiile. Însă privilegiile speciale 
de care se bucura Efesul ca „oraș liber” 
(inclusiv propriul său senat) depindeau în 
întregime de bunăvoința Romei, iar altor 
orașe le fuseseră revocate asemenea privi- 
legii. Un *orator faimos de la sfârșitul pri- 
mului secol, pe nume Dio Chrysostom, i-a 
avertizat pe cetățenii unui alt oraș din Asia 
că celor care abuzau de dreptul la liberă 
exprimare li se anula acest drept. 


20:1-6 

Spre și dinspre Grecia 

*Narațiunile din Fapte 20 şi 27 cuprind date 
corecte privitoare la durata călătoriei între 
diferitele localități menţionate și țin cont de 
tiparele sezoniere ale vânturilor, precum și 
de alte aspecte. Pe scurt, ele pot fi conside- 
rate relatările unor martori oculari. 

20:1-2. Scopul lui Pavel sugerat în Fapte 
abia în 24:17, dar exprimat limpede în 
epistolele sale, este acela de a strânge daru- 
rile *bisericilor macedonene (din Filipi şi 
Tesalonic) și ale celor din Ahaia (Corint), 
pentru ajutorarea creștinilor săraci din 
Ierusalim, ca să demonstreze astfel unitatea 
creștinilor evrei cu cei neevrei (vezi comen- 
tariul la Rom. 15:26; 1 Cor. 16:1, 5; 2 Cor. 
8-9). Este posibil ca Pavel să fi mers prin 
Iliricum, abătându-se de la Via Egnatia, din 
Macedonia (Rom. 15:19; cf comentariul la 
Fapte 16:9); dacă așa stau lucrurile, au tre- 
cut multe luni până să ajungă în Ahaia. 
20:3. Cele trei luni menţionate aici ar putea 
fi lunile de iarnă, în timpul cărora era foarte 

dificil să călătorești. De aici le-a scris Pavel 
romanilor (Rom. 15:26-28). Deși unii mari- 
nari și proprietari de nave erau evrei, majo- 
ritatea nu erau. Totuși este posibil ca mulți 
dintre călătorii îmbarcați pe un vas ce călă- 
torea spre Siria să fi fost evrei — îndeosebi 
dacă vasul plănuia să ajungă la destinaţie 
înainte de Paște (Iudeea făcea parte din pro- 
vincia romană a Siriei); compară cu Fapte 
20:6. Călătoria pe jos până la Filipi trebuie 
să fi durat până la două săptămâni; Pavel 
avea să rateze sărbătoarea Paștelui, însă are 
încă timp să ajungă la Ierusalim înainte de 
următoarea sărbătoare la care evreii veneau 
în pelerinaj, Cincizecimea (20:16). 

20:4. *Ucenicii călătoreau adesea cu învă- 
țătorii lor. Mai relevant aici este faptul că, 
după cum reprezentanţii de seamă ai fiecă- 
rei comunități evreiești aduceau taxa anu- 
ală la Ierusalim, tot așa, Pavel are tovarăși 
de călătorie din diferite comunităţi creștine, 
care vin în sprijinul săracilor din lerusalim 
(20:1-2; cf. mai devreme, 2 Cor. 8:18-24). 
Acest dar de bunăvoie avea să dovedească 
bisericii din lerusalim că creștinii neevrei 
recunoșteau în continuare rădăcina evre- 
iască a credinţei lor (vezi Rom. 15:26-27). 
Drumeţii, inclusiv pelerinii ce se îndreptau 
spre lerusalim, călătoreau adesea în gru- 
puri, mai ales cei care purtau cu ei sume 
mari de bani (precum oamenii care duceau 
taxa pentru Templu). 

20:5-6. Pronumele „noi” revine în punctul 
în care a fost abandonat; Pavel se despăr- 
țise de Luca în Filipi (16:10-17). Acum ei 
petrec o săptămână în Filipi de Paşte și de 
Sărbătoarea Azimelor. Dacă sunt socotite 
zilele rămase (și părțile din zi numărate ca 
zile întregi în Antichitate) subînţelese în 
această istorisire, de la sosirea în Filipi și 
până la sosirea în lerusalim erau necesare 
peste 30 de zile. Prin urmare, trebuie să fi 
ajuns în lerusalim înainte de Cincizecime 
(sărbătorită la cincizeci de zile după Paști), 
la timp pentru a lua parte la una dintre 
cele trei mari sărbători de pelerinaj (20:16). 
„Cinci zile” (cu alte cuvinte, părți din cele 
cinci zile — poate patru, efectiv) semnalează 
că parcurseseră lent drumul până la Troa 
(16:11), însă se poate ca durata aceasta să 

fi inclus și călătoria de jumătate de zi pe 
uscat de la Filipi la Neapolis. Epistolele lui 
Pavel arată că, la un moment dat, el a înte- 
meiat o biserică în Troa. 


20:7-12 
Resuscitarea din Troa 


20:7. Majoritatea asociațiilor religioase din 
lumea greco-romană se întruneau o dată 
pe lună. Deşi este posibil ca unii creştini 
din perioada timpurie să se fi întâlnit zi 
de zi (2:46), la un moment dat au început 
să se întâlnească îndeosebi în prima zi a 
săptămânii (duminica), probabil, datorită 
“Învierii (Luca 24:1) și pentru a evita să se 
suprapună cu întrunirile din *sinagogă, ce 
aveau loc în ziua de sabat (sâmbăta). 

Se poate ca aceasta să fi fost o întrunire 
specială, pentru că Pavel urma să plece 
a doua zi. Creștinii se întâlneau adesea 
devreme, înainte de răsărit, însă duminica 
dimineața erau nevoiți să muncească, la 
fel ca toți ceilalți locuitori ai imperiului; 
în consecință, întâlnirea de față a început, 
probabil, în după-amiaza zilei de duminică 
sau sâmbătă, la apusul soarelui — depinde 
dacă zilele sunt socotite de la miezul nop- 
ţii până la miezul nopții următoare, cum 
făceau romanii și cum fac occidentalii con- 
temporani sau de la apus până la apusul 
zilei următoare, precum evreii din vechime. 
Dacă ne raportăm la primul sistem, atunci 
prima zi ar însemna duminica; dacă ne 
raportăm la cel de-al doilea, ar fi vorba de 
seara zilei de sâmbătă, după împărțirea 
noastră. Cel mai probabil, întâlnirea a înce- 
put duminică seara și s-a încheiat luni dimi- 
neața. Indiferent de varianta adoptată, din 
moment ce majoritatea oamenilor se culcau 
la scurt timp după apusul soarelui, în mod 
normal, cei prezenți aici ar fi dormit de mult 
la miezul nopții. (Cum nu exista lumină 
electrică, oamenii se trezeau odată cu răsă- 
ritul, deci majoritatea nu stăteau treji până 
târziu.) Discursurile lungi erau obișnuite 
în Antichitate — deși de regulă nu se țineau 
noaptea! Pavel doreşte să împărtășească cât 
mai mult din gândurile sale, înainte de ple- 
carea programată pentru a doua zi. 


20:8. La întâlnirile de noapte era nevoie de 
lămpi. Unii cercetători speculează că miro- 
sul sau căldura emanată de lămpile cu gaz 
creau o stare de somnolenţă; mai probabil, 
lămpile dovedesc că, dimpotrivă, la întru- 
nirea aceasta se luaseră toate măsurile de 
precauţie ca participanţii să nu adoarmă. 
În majoritatea caselor nu existau atât de 
multe lămpi, deci oamenii veniseră pre- 
gătiți și nerăbdători să ia parte la lunga 
noapte de învățătură a lui Pavel. 

20:9. Ferestrele care se puteau deschide 
erau, de regulă, blocate pe timp de iarnă, 
însă vara puteai sta în cadrul unei ferestre 
pentru a te răcori. (Pe atunci, foarte puţine 
ferestre aveau sticlă; acestea erau cu atât 
mai rare în răsăritul mediteranean.) Fie 
căldura emanată de lămpi (în mod nor- 
mal, în luna aprilie, în Troa nu era prea 
cald la miezul nopții), fie, mai probabil, 
înghesuiala din încăpere, îl silise pe Eutih 
să se așeze pe tocul unei ferestre. Mulţi îi 
priveau cu dispreț pe învățăceii care ador- 
meau (deși, de regulă, prelegerile aveau loc 
în timpul dimineții, nu în miez de noapte!). 
În mare parte din imperiu, casele aveau 
un singur etaj, însă mulți locuiau în clădiri 
de apartamente cu două sau mai multe 
etaje, în zonele urbane mai aglomerate. De 
vreme ce majoritatea acestor apartamente 
erau mici, se poate ca participanţii de aici 
să se fi strâns (cu aprobarea locatarilor) în 
holul lung (cu ferestre) care făcea legătura 


între apartamente. Aici este vorba despre- 


o cădere de la etajul al treilea, ce nu este 
întotdeauna fatală; însă o persoană ador- 
mită nu poate să îşi amortizeze căderea. 
20:10. Cu privire la acțiunea lui Pavel, com- 
pară cu 1 Împărați 17:21-22 şi 2 Împărați 
4:34-35. 

20:11-12. Era ceva obişnuit ca oamenii să 
stea treji până târziu ca să povestească ce 
s-a mai întâmplat cu fiecare, după o peri- 
oadă lungă în care nu se văzuseră. 


20:13-17 


Continuarea călătoriei 


Cititorii din vechime erau interesaţi, 
mult mai mult decât cei din perioada 

contemporană, de detaliile călătoriilor; cei 
şcoliți cunoşteau multe dintre aceste repere 
geografice. Ca şi în altă parte, detaliile de 
călătorie pe care ni le oferă Luca (ex.: suc- 
cesiunea localităţilor şi durata călătoriei 
între ele, în funcţie de tiparele vânturilor 
sezoniere) sunt corecte geografic, aşa cum 
este de așteptat în istorisirea unui martor 
ocular. 

20:13. Asos, cel mai important port între 
Troa și Adramit, se afla la peste 30 km 
[20 mi] distanţă, în linie dreaptă, față de 
Troa alexandrină, portul principal; distanța 
era acoperită într-o zi de mers pe jos; totuși, 
drumul propriu-zis nu era în linie dreaptă; 
mergând de-a lungul coastei, el însuma, 
undeva la 60 km [38 mi]. Putem doar face 
speculaţii cu privire la motivaţia lui Pavel 
pentru alegerea drumului terestru, deși era 
mai ieftin pe jos decât un bilet de călătorie 
pe o corabie. 

20:14. Mitilene era cel mai mare oraș de pe 
insula Lesbos, având două cheiuri funcțio- 
nale. Navigând dinspre nord, ei erau nevo- 
iți să acosteze la cheiul din partea de nord, 
situat mai spre interior,, în apropierea unei 
insulițe pe care locuia o parte din populaţia 
oraşului Mitilene. 

20:15. Ei urmează ruta maritimă uzuală, 
lăsând în urmă marea insulă Chios (proba- 
bil în apropierea capului Argennum). Din 
Chios corăbiile ajungeau mai repede navi- 
gând pe lângă insula Samos și apoi direct 
la Milet, decât să vireze spre Efes, pe coasta 
asiatică. Corabia lor aruncă ancora în che- 
iul Leului din Milet, unde se afla un templu 
al lui Apolo; de asemenea, orașul găzduia 
o comunitate evreiască numeroasă (la fel ca 
Samos, unde cultul zeiţelor Afrodita și Isis 
avea mare trecere). 

20:16-17. Ar fi fost nevoie ca Pavel să 
aștepte cel puțin patru zile până ce mesa- 
gerii să îi aducă pe prezbiterii bisericii din 
Efes. Există mai multe motive plauzibile 
pentru care Pavel a evitat Efesul, printre 
care s-ar putea număra o parte sau toate 
cele de mai jos. Corabia lor ocolise portul 
aglomerat din Efes, care se afla în afara 
rutei alese de ei, pe lângă Chios şi Samos; 
se poate ca această corabie să fi fost singura 

disponibilă, care mergea în direcția dorită 
și care avea loc pentru toți, însă ea nu îi 
ducea exact la destinație; sau căpitanul 
navei s-ar putea să-și fi schimbat planurile 
din mers. Mai probabil, dacă respecta cutu- 
mele ospitalităţii, Pavel risca să fie reținut 
prea mult în Efes. Deşi Luca nu menţio- 
nează acest lucru, unii dintre susținătorii 
sau foștii susținători ai lui Pavel din elita 
socială consideraseră, poate, că era mai 
bine atât pentru el, cât și pentru adepții săi, 
să rămână departe de oraș (19:23—20:1; mai 
ales 19:38; cf. 21:27 și comentariul la 19:31). 

Ruta terestră pe care mesagerii puteau 
ajunge la Efes avea cam 50 km [30 mi], 
deci aceștia trebuiau să călătorească în 
ritm alert, pentru a ajunge la Pavel în 
ziua a treia; pentru cei care puteau să își 
părăsească lucrul pentru o vreme, deci- 
zia aceasta reprezenta un mare sacrifi- 
ciu. Însă misiunea lui Pavel la Ierusalim 
era urgentă; el trebuia neapărat să ofere 
darurile cu prilejul unei sărbători, atunci 
când lerusalimul era plin de oameni, iar 
acest simbol al unităţii etnice a bisericii 
ar fi avut impact maxim. De asemenea, se 
poate ca momentul respectiv să fi fost con- 
siderat cel mai lipsit de primejdii de către 
Pavel şi oaspeții săi dintre neamuri. După 
Cincizecime, aveau să mai treacă trei luni 
până la următoarea sărbătoare majoră la 
care evreii veneau în pelerinaj. 


20:18-35 
Discursul de adio al lui Pavel 


În Antichitate, discursurile de adio căpă- 
taseră o formă standard. („lestamentele” 
evreiești, în care un personaj important 
aflat pe moarte sau care pleca într-alt loc 
lăsa învățături importante, înțelepte, copi- 
ilor sau adepților săi, erau un model spe- 
cific de discurs de adio; contrar opiniei 
unor cercetători, asemenea testamente au 
o mai mică relevanţă în contextul de față, 
deoarece Pavel își ia la revedere, nu moare 
la finalul discursului.) Limbajul folosit 
în discurs seamănă mai degrabă cu stilul 
lui Pavel, decât cu al lui Luca. Deși istori- 
cii erau înclinați să rescrie discursurile în 


propriile lor cuvinte, pregătirea “retorică 
standard includea și exerciţii de imitare a 
stilului altor persoane (prosopopoia). Cum 
Luca nu avea, probabil, acces la majoritatea 
epistolelor lui Pavel (ele nefiind adunate 
de pe la biserici decât la mult timp după 
moartea lui Pavel), autorul trebuie să fi 
învățat stilul lui Pavel în urma contactului 
nemijlocit cu el. În cazul de față, discursul 
are până și frazarea paulină și, posibil, 
indicii vagi privind anumite texte scriptu- 
rale folosite de acesta, care susțin ipoteza 
că ar fi relatarea unui martor ocular (el 
face aluzie în 20:26 la Ezec. 33 şi probabil 
în Fapte 20:28-29 la Ezec. 34:1-8). Era de 
așteptat ca oratorii antici să evite lauda de 
sine — în afara unor situații excepționale, 
ca atunci când se impunea prezentarea 
unui exemplu pozitiv. Limbajul captivant 
al discursului se încadrează pe linia altor 
discursuri ținute în cadru intim (precum 
discursul filosofic adresat discipolilor), iar 
„patosul” emoţional era potrivit pentru un 
discurs de adio. 

20:18-19. Vorbitorii obișnuiau să facă apel 
la lucruri deja știute de publicul larg. Mulţi 
filosofi îşi cucereau publicul prin cuvinte 
duioase, așa cum procedează și Pavel aici, 
amintindu-le celor prezenţi că orice dojană 
care avea să le fie adresată era un semn al 
adevăratei prietenii, spre deosebire de lin- 
gușelile prietenilor mincinoși. Faptul că 
limbajul folosit este unul uzual înseamnă 
că el era relevant, din punct de vedere cul- 
tural, pentru nevoile ascultătorilor, iar nu 
că ar fi fost o formă “retorică goală; Pavel 
și majoritatea celor care foloseau astfel de 
exprimări credeau cu toată sinceritatea 
în ceea ce spuneau. De asemenea, oratorii 
foloseau adesea un limbaj emoțional mișcă- 
tor, iar mulți dintre cei care vorbeau astfel 
erau ei înșiși cuprinși de emoția transmisă. 
În retorica antică, menționarea nenorociri- 
lor sau a luptelor oratorului cu adversitățile 
putea ajuta publicul să devină binevoitor. 
20:20-21. Moraliștii subliniau deseori fap- 
tul că vorbeau cu toată sinceritatea și că nu 
ascundeau nimic din ceea ce ar fi putut fi în 
beneficiul ascultătorilor. Anticii gândeau 
adesea lumea ca fiind împărțită în sfera 


privată (domestică) şi în cea publică; cei 
mai mari înţelepţi erau considerați capabili 
să se adreseze ambelor sfere. Romanii erau 
de părere că ceea ce se întâmpla numai în 
privat putea avea un caracter subversiv, 
însă Pavel vorbea și în public. 

20:22. Adevăraţii eroi intelectuali din tradi- 
ţia greco-romană erau cei care credeau atât 
de mult în învăţătura lor, încât erau chiar 
dispuși să moară pentru ea. Pavel se înscrie 
în tradiția profetică a *Vechiului Testament 
și proclamă cuvântul lui Dumnezeu, indi- 
ferent de prețul pe care trebuie să îl plă- 
tească, însă el își prezintă mesajul într-o 
manieră similară cu tot ce avea mai bun 
cultura ascultătorilor săi. 

20:23. „*Duhul Sfânt [care] mărturiseşte” 
(BRC) se referă, fără îndoială, și la profe- 
ți (21:4); iudaismul timpuriu Îl percepea 
pe Duhul Sfânt îndeosebi drept Cel care îi 
inspirase pe profeți. 

20:24. Discursurile de adio explicau adesea 
nevoia care îl împingea pe orator să plece. 
„A sfârşi calea” sau „a sfârși alergarea” 
(NTR) este o imagine din atletism; filosofii 
și moraliștii foloseau de multe ori aseme- 
nea imagini pentru a-și descrie propria 
misiune (cf. GNT). 

20:25-27. Imaginea vinovăţiei indirecte pen- 
tru sângele cuiva apare frecvent în Vechiul 
Testament (ex.: Deut. 21:1-9), însă aici Pavel 
se referă mai ales la străjerul care nu îi aver- 
tizează pe cei răi să se întoarcă de la căile 
lor (Ezec. 3:18-20; mai ales 33:8-9). Dacă 
Pavel explică aici un text, nu e surprinzător 
că explorează și imaginea păstorului din 
Ezechiel 34, preluată în Fapte 20:28- 29. 
20:28. „Episcop” (VDC) / „supraveghetor“ 
(NTR) era un termen grecesc ce desemna, 
de regulă, ofițerii, însă apare cu același sens 
și în *LXX, iar *Manuscrisele de la Marea 
Moartă includ și ele un echivalent în limba 
ebraică. Imaginea păstorului ca lider (în 
mod ideal, unul binevoitor) era omnipre- 
zentă în Antichitate, însă cei deprinși cu stu- 
diul Scripturii se gândeau îndeosebi la ter- 
minologia vetero-testamentară privitoare 
la conducătorii poporului lui Dumnezeu. 
Dumnezeu îi cheamă pe păstori să dea soco- 
teală pentru felul cum îi supravegheaseră 


473 Fapte 20:22-34 


turma; vezi Ezechiel 34:1-8 și comentariul 
la Ioan 10:1-18. „Luaţi seama” era expresie 
standard pentru poveţele morale. 

20:29-30. Anticii puneau în antiteză, atât 
când vorbeau în sens propriu, cât și figurat, 
lupii prădători și oile neajutorate, pe care 
păstorul (20:28) trebuie să le apere. „Lupii” 
erau considerați perfizi, vicleni, înșelători și 
lacomi după pradă sau dornici să îi exploa- 
teze în alte moduri pe cei din jur. Isus îi 
avertizase pe ascultătorii Săi cu privire la 
profeții mincinoși, iar textele *apocaliptice 
ebraice prevesteau mari necazuri pentru cei 
neprihăniţi, înainte de vremea sfârșitului. 
20:31. Predicile îi îndemnau adesea pe 
oameni să-și aducă aminte. „Zi şi noapte” 
era expresie standard cu sensul de „per- 
manent”; după cum părți dintr-o zi sau o 
noapte erau numărate ca și cum ar fi fost 
întregi, „trei ani” înseamnă un an complet 
şi măcar câteva perioade din alți doi (cf. 
19:8-10). Oratorii publici competenţi tre- 
buiau să intuiască efectul discursurilor lor 
suficient cât să dea glas emoțiilor adecvate 
şi să mişte afectiv publicul; vorbitorul şi 
ascultătorii deopotrivă puteau fi emoțio- 
nați până la lacrimi. 

20:32. Evreii credeau că ei fuseseră „puși 
deoparte” prin legământul lui Dumnezeu. 
„Moștenirea împreună cu toți cei sfințiți” 
(cu alte cuvinte, „puși deoparte”, „sepa- 
rați” sau „consacrați” pentru Dumnezeu) 
se referă la speranţa evreilor că poporul lui 
Dumnezeu va moșteni lumea viitoare, după 
cum Israel „moștenise” Ţara Făgăduinţei. 
Pavel vorbeşte în aceeași termeni despre 
starea prezentă a credincioșilor. 

20:33. Filosofii erau acuzaţi deseori că 
umblă după câștiguri financiare personale 
și mulți (mai ales cei care erau conduși de 
o motivaţie sinceră) erau nevoiți să nege 
asemenea suspiciuni, aducând și dovezi 
care să le demonteze. În Orientul antic, 
„hainele” făceau parte din averea omului, 
la fel și monedele de argint. 

20:34. Uneori, înțelepţii se înfățișau pe ei 
înșiși ca modele sau exemple. Lucrul cu 
propriile mâini nu era umilitor pentru un 
meșteșugar, însă, în majoritatea orașelor, 
restrânsa clasă superioară (care obținea 

venituri din proprietatea asupra pămân- 
turilor) și mare parte din elita filosofică 
disprețuiau munca manuală. Mulţi *rabini 
aveau și o meserie din care trăiau, însă filo- 
sofii preferau să ceară onorarii, să trăiască 
pe spezele *patronilor bogaţi sau (mai ales 
în cazul *cinicilor) să cerșească. Motivația 
celor care dăruiau de bunăvoie (ceea ce 
anticii numeau binefacere) era mai greu de 
pus sub semnul întrebării, după cum sub- 
liniau adesea filosofii care trăiau din milos- 
tenie și moraliștii care nu cereau nimic în 
schimb. În Efes, probabil că munca manu- 
ală a lui Pavel isca mai puțină îngrijorare 
decât în alte părţi; aici locuiau deopotrivă 
mulți artizani bogaţi, dar și o clasă în plină 
ascensiune de nouveau riche, ce lua treptat 
locul elitei sociale anterioare. 

20:35. Vorbitorul își încheia uneori discur- 
sul citând o maximă cunoscută. Compară 
cu Luca 6:20-21, 24-25, 35, 38. 


20:36-21:6 
Afecţiunea prietenilor lui Pavel 


20:36-38. Sărutările scurte puteau fi folo- 
site în saluturi ocazionale, însă sărutările 
repetate și îmbrățișările erau semnul unor 
sentimente puternice, precum cele mani- 
festate față de membrii familiei, față de 
un profesor drag sau un prieten apropiat; 
prin urmare, între Pavel și creștinii aceștia 
se creaseră legături puternice (cf.l Sam. 
20:41; comentariul la Rom. 16:16). Deși 
unii filosofi romani și greci considerau că 
nu se cuvine ca bărbaţii să plângă, narațiu- 
nile antice relatează în repetate rânduri că 
acest lucru se întâmpla în împrejurări emo- 
ționante, precum o despărțire tristă. Prin 
urmare, în narațiuni se recurgea uneori la 
patosul retoric pentru a descrie atașamen- 
tul reciproc al persoanelor prezentate (ex.: 
1 Sam. 20:41). Însoţirea cuiva drag până la 
corabie era o dovadă de afecțiune. 

21:1-2. Ei rămân peste noapte în Cos; 
insulă de mici dimensiuni, Cos se afla 
pe ruta obișnuită spre Rodos și adăpos- 
tea o comunitate evreiască numeroasă. 
(Principalul său oraș de coastă se numea 
tot Cos.) Bogatul și faimosul Rodos era un 


Joc în care corăbiile ancorau în mod regulat; 
capitala sa purta același nume ca insula și 
găzduia o comunitate evreiască influentă. 
Rodos avea unul dintre cele mai bune che- 
iuri; amplasat în partea de nord-est a insu- 
lei, portul era situat față în față cu Patara 
și era foarte accesibil dinspre Cos, prin 
nord-vest. Corăbiile alexandrine cu grâne 
care navigau în apropierea coastei de sud a 
Asiei Mici făceau frecvent opriri sâcâitoare 
și consumatoare de timp în fiecare port, 
din pricina brizelor de uscat schimbătoare; 
astfel, după ce au intrat în importantul 
port lician Patara, din sudul Asiei Mici, 
Pavel și tovarășii săi găsesc o corabie ce 
avea să navigheze în largul mării direct 
spre Fenicia, ocolind Ciprul pe la sud, fiind 
puțin presați de timp (20:16). Patara era un 
port important, de unde corăbiile alexan- 
drine cu grâne călătoreau spre Roma (însă 
mai puțin însemnat decât Mira, 27:5). La 
Patara au găsit o corabie mai mare ce putea 
străbate cei peste 550 km [350 mi] în larg 
până la Tir (o călătorie de patru sau cinci 
zile) fără să se țină aproape de coastă și să 
oprească în porturile mici. 

21:3. Ţărmul de sud al Ciprului, pe lângă 
care au trecut, avea ape puțin adânci şi 
niciun port, motiv pentru care corabia nu 
a încercat să tragă la mal acolo. Provincia 
romană Siria includea nu doar Antiohia, în 
nord, ci și Fenicia și ludeea, către sud; Pavel 
și ceilalți economisiseră destul de mult timp 
călătorind direct spre Tir, în portul căruia 
erau în siguranță pe tot parcursul anului. 
În cazul unei corăbii de mari dimensiuni, 
descărcatul mărfii putea dura chiar și o 
lună de zile; după câte se pare, în acest caz 
a durat doar o săptămână (21:46). 

21:4. Tir se afla la un drum de două zile de 
Ptolemaida, deci nu întârzierea corabiei 
i-a silit să rămână acolo pentru o vreme. 
Oriunde călătoreau, evreii și creștinii erau 
întâmpinați cu ospitalitate de alți membri 
ai grupului lor; aceasta era o componentă 
bine încetăţenită a culturii lor, care aducea 
onoare gazdei și reprezenta o alternativă 
incomparabil mai bună decât petrecerea 
nopții în hanuri, care de regulă funcționau 
și ca bordeluri. 


Având în vedere concepția evreiască uzu- 
ală, potrivit căreia *Duhul lui Dumnezeu a 
acționat în mod special inspirând *profeți- 
ile, cu siguranță că îndemnul lor cuprindea, 
într-un fel sau altul, o nuanță profetică. 
Totuși, fraza aceasta nu se încadrează în 
descrierea obișnuită a profețiilor din scrie- 
rile lui Luca și sugerează, probabil, că uce- 
nicii îl avertizau, pur și simplu, pe Pavel să 
nu plece, pe baza profeţiilor lor cu privire 
la ce avea să se întâmple (20:23; 21:11). Cei 
din Antichitate recunoșteau faptul că pro- 
fețiile sunt adesea ambigue; printre greci, 
profețiile erau, practic, un soi de cimilituri. 
Interpretarea profeţiilor era, şi ea, supusă 
greșelii (cf. ler. 35:5; Luca 7:19-20). În zilele 
lui Elisei, și alți profeți își dăduseră seama de 
plecarea iminentă a lui Ilie dintre ei (2 Împ. 
2:3, 5, 7), însă înţelegerea lor era incompletă 
(2 Împ. 2:15-18); Ilie şi Elisei beneficiau de 
o înțelegere mai deplină (2 Împ. 2:2, 4, 6, 
9-10), la fel ca Pavel aici (Fapte 21:13-14). 
21:5-6. Tirul era faimos pentru plajele sale 
cu nisip fin. 

21:7-—16 
Profeţia lui Agab 


21:7. Salutul ocupa un loc important în cul- 
tura mediteraneană antică. Ptolemaida era 
situată la mai puțin de 50 km [30 mi] sud de 
Tir. Ptolemeu II transformase Ptolemaida, o 
fortăreață puternică, altădată numită Acco, 
într-un port important. Acesta se aflase 
sub controlul roman vreme de mai bine de 
un secol, dar abia recent, în anul 51 d.H., 
Claudiu îl făcuse *colonie romană. Aici 
trăiau atât evrei, cât și locuitori dintre *nea- 
muri (*Josephus, Istoria războiului... 2.477). 
21:8. Cezareea se afla cam la 50 sau (estimare 
mai frecventă) 65 km [30, respectiv 40 mi] 
sud de Ptolemaida, iar dacă textul suge- 
rează că au făcut această călătorie într-o 
singură zi, înseamnă că au călătorit cu cora- 
bia. Potrivit cu ceea ce știm despre trăsătu- 
rile ospitalităţii antice, mare parte din timp 
vor fi conversat, probabil; oaspeţii aduceau 
vești proaspete și este posibil ca Luca să fi 
ascultat întâmplările istorisite de Filip și de 
fostul prigonitor al acestuia, Pavel. 

21:9. Unii neevrei asociau virginitatea cu 
puterea spirituală (la fel ca în cazul ordinu- 
lui roman special de femei celibatare numit 
Vestalele virgine), însă probabil că aici 
înțelesul termenului „fecioare” este acela 
că fiicele lui Filip sunt tinere, sub vârsta de 
șaisprezece ani (cf. 2:17). (Femeile evreice 
palestiniene se căsătoreau, de obicei, destul 
de devreme, între doisprezece și optsprezece 
ani.) Timpul verbal indică faptul că ele pro- 
feţeau în mod curent sau regulat. În ciuda 
prejudecăților antice frecvente legate de 
vârstă și de apartenenţa de gen, majoritatea 
oamenilor le respectau pe profetese. Tradiţia 
ebraică cu privire la fiicele lui lov care erau 
înzestrate cu darul profeţiei (în * Testamentul 
lui lov) ar putea fi mai târzie, însă ea ilus- 
trează înalta prețuire de care se bucurau 
deseori în Antichitate aceste prorocițe. 
21:10. Agab „s-a coborât” din zona mun- 
toasă a ludeei, ce includea și Ierusalimul. 
Cezareea era cartierul general al romanilor 
în ludeea, însă aici Luca folosește numele 
„ludeea” în sens mai restrâns, cu referire 
la Palestina evreiască sau vechiul ținut al 
lui luda, și nu cu sensul în care îl foloseau 
romanii. Cezareea avea populație mixtă, 
fiind locuită de evrei și de neamuri. 

21:11. Adesea, profeții din “Vechiul 
Testament își exprimau profeţiile prin 
diverse gesturi, într-un stil asemănător ges- 
tului lui Agab (ex.: ler. 13:1-11; 27:2). Unii 
comentatori subliniază că detaliile nu s-au 
împlinit toate literal (cei care l-au legat au 
fost dintre neamuri, deși acuzatorii săi erau 
evrei), însă nu este nevoie să studiem prea 
mult profeţii Vechiului Testament, pentru 
a înțelege că era permisă o largă paletă de 
licențe poetice, deși esența mesajului tre- 
buia să fie validă (ex.: 2 Împ. 19:7, 28, 33, 
35). Brâul era o pânză lungă înfășurată de 
câteva ori în jurul taliei și folosită uneori 
ca buzunar; nu toată lumea purta brâu, în 
vremea aceea. 

21:12-14. Grecii şi evreii aflați sub influența 
gândirii oraculare grecești priveau oracolele 
predictive mai ales ca pe niște avertismente 
preventive (ex.: ler. 18:7-8; Iona 3:4-10); 
însă Pavel este convins că Dumnezeu vrea 
ca el să înfrunte încercarea respectivă (vezi 

comentariul la 21:4). Povestirile despre 
martiri includ în mod frecvent îndemnuri 
de a evita martiriul (dat fiind vârsta celui 
în cauză, tinerețea lui etc.); de asemenea, 
oamenii își avertizau adesea prietenii să 
nu plece și să nu se expună pericolelor. 
Prietenii lui Pavel acţionează mânați de 
iubire, însă trebuie să accepte misiunea 
lui (v. 14). 

21:15. Călătoria de la Cezareea în lerusalim 
dura două sau (probabil) trei zile; peste 
noapte, rămân în casa lui Mnason (v. 16). 
21:16. Ciprul cuprindea o comunitate 
evreiască numeroasă; unii dintre evreii 
ce migraseră de aici spre Ierusalim s-au 
numărat printre primii “ucenici (4:36). 
Probabil că Mnason este o persoană cu 
dare de mână, încât poate să găzduiască 
un grup atât de mare (20:4-5). „Mnason” 
era un vechi nume grecesc; evreii preferau 
deseori numele grecesc „lason”, însă ocazi- 
onal era folosit şi „Mnason” (ex.: un *rabin 
de mai târziu din Roma). Prin urmare, 
Mnason pare a fi un evreu *elenizat; faptul 
că el oferă găzduire neevreilor ce călăto- 
reau cu Pavel este semnificativ (vezi 10:23, 
28). Creştinii de origine evreiască din 
Cezareea, călătorind alături de neevreii lui 
Pavel subliniază unitatea acestei biserici, la 
fel ca ospitalitatea lui Filip; din nefericire, 
adversitatea dintre evrei şi neamuri era 
îndârjită şi uneori violentă, în Cezareea. 


21:17-26 

Evidenţierea identităţii evreiești 

a lui Pavel 

21:17. Această primire binevoitoare presu- 
punea, în mod necesar, ospitalitate față de 
toți membrii delegației — inclusiv găzduire 
pentru creștinii *neevrei, necircumciși, 
în casele evreilor creștini (deși Pavel ar fi 
putut sta la familia nepotului său — 23:16). 
Prin urmare, propoziția aceasta are o 
semnificație mai adâncă decât ar crede, 
la prima vedere, cititorul modern (vezi 
comentariul la 10:28). 

21:18-19. În acest moment, Pavel predă aju- 
torul financiar din partea creștinilor dintre 
neamuri (24:17; cf. comentariul la 20:14). 


21:20-22. Credincioşii din Ierusalim 
acceptă lucrarea neamurilor dar, astfel, 
sunt prinşi într-un conflict cu propria lor 
cultură. Ierusalimul nu mai este ceea ce 
fusese în Fapte 2; tensiunile sunt tot mai 
acute, iar în Templu, sicarii sau asasinii îi 
ucid pe aristocrații bănuiți de colaborare 
cu neamurile. Naționalismul evreiesc a 
cunoscut o radicalizare constantă după 
scurta domnie a lui Agripa I (vezi comen- 
tariul la 12:1), iar caracterul exclusivist al 
naţionalismului îl făcea adesea intolerant 
față de orice confrate al lor care ar fi tre- 
buit să fie fidel poporului său, dar aveau 
părtășie cu oameni din alt neam. În con- 
secință, Pavel era obligat să-și dovedească 
integritatea identității sale evreiești; el nu 
îşi poate compromite misiunea printre nea- 
muri, însă va afirma deliberat moștenirea 
sa ebraică, oricât l-ar costa — însă fără să 
ajungă la un exclusivism nebiblic. 
*Biserica din lerusalim oferă o mărtu- 
rie indigenă eficientă în cultura în care se 
află, ceea ce este un lucru bun; însă majo- 
ritatea nu înțelegeau misiunea de mare 
valoare pe care Pavel o îndeplinea în alte 
culturi. lacov spune, literal, că „mii” de 
iudei au crezut (v. 20) — deşi se estimează 
că populaţia evreiască din Palestina era de 
doar jumătate de milion de persoane, iar 
*farisei — doar șase mii. Ar putea fi doar 
o *hiperbolă, însă numărul de credincioși 
estimat în acest pasaj este plauzibil; numai 
în Ierusalim locuiau, probabil, aproape 
optzeci de mii de persoane, iar zona rurală 
dimprejur cuprindea mult mai mulţi locu- 
itori. Iacov a fost el însuși martirizat de 
către *marele-preot, câțiva ani mai târziu, 
alături de alte câteva persoane ce respectau 
*Legea, însă mărturia sa în cultura căreia 
îi aparţinea fusese atât de eficientă încât 
cei mai stricți împlinitori ai Legii (posibil 
fariseii) au cerut înlăturarea din funcţie a 
celui care îl ucisese. Totuși, intensificarea 
naţionalismului evreiesc îi afecta și pe cre- 
dincioșii din Iudeea. Aproape toți evreii îi 
disprețuiau pe apostaţii care se îndepărta- 
seră de iudaism și pe cei a căror învățătură 
submina Legea. Zvonurile se răspândeau 
rapid, iar cei aflați mai departe de centrele 


de putere (în trecut, de exemplu, când 
Cezarul nu era în Roma) nu puteau să își 
apere prompt reputaţia. 

21:23-26. Aceste precauții au menirea de 
a-l proteja pe Pavel de acuzaţii false, mai 
ales dacă el avea de gând să se arate non- 
șalant în curțile Templului. Pavel plătește 
taxele necesare pentru câțiva creștini cuce- 
rnici din Ierusalim ca ei să depună jură- 
mântul de nazireat. Dacă jurământul era 
întrerupt prin atingerea unui cadavru, cel 
în cauză trebuia să își radă capul în ziua 
a șaptea și să aducă jertfă în Templu în 
ziua a opta (Num. 6:1-21), însă perioada 
minimă de asumare a acestui tip de jură- 
mânt, potrivit celei mai răspândite tradiții 
evreiești în perioada aceea, pare să fi fost 
treizeci de zile; prin urmare, specialiștii 
nu au ajuns la un acord deplin cu privire 
la sensul exact al acestor cuvinte; faptul că 
Pavel se curăță și el și îi ajută nu înseamnă, 
în mod necesar, că luase și el parte la acel 
jurământ. Cei care își foloseau banii pentru 
a acoperi cheltuielile nazireilor (cum făcuse 
Agripa I) erau consideraţi pioși (Josephus, 
Antichități iudaice 19.293—294). 


21:27-36 
Răscoală în Templu 


Sub Cumanus, un guvernator roman ce 
cârmuise chiar înainte de Felix (23:24), un 
soldat roman se expusese în mod indecent 
în zona Templului; Josephus estimează că, 
în revolta iscată din pricina acestui incident, 
peste zece mii de persoane au murit călcate 
în picioare (Istoria războiului... 2.224-27; 
istorisirea apare și în Antichități.) Atunci 
când un alt soldat a incendiat un sul al Legii, 
Cumanus a dat curs revendicărilor mulțimii 
și l-a executat (Istoria războiului... 2.229-231). 
Ostilitatea împotriva “neamurilor și a celor 
care colaborau cu neamurile se accentua, iar 
peste mai puțin de un deceniu ea avea să 
conducă la un război marcat de masacre (se 
spune că peste douăzeci de mii de evrei au 
fost măcelăriți în Cezareea, în decurs de o 
oră; Istoria războiului... 2.457-58), care a cul- 
minat cu distrugerea Templului. 

21:27. Prin „Asia” se înțelege provincia 
romană Asia, aflată în partea de vest a 
Turciei de astăzi. Principalul oraș din 
Asia romană era Efes, acolo unde Pavel își 
făcuse câţiva dușmani în rândul comunită- 
tii evreiești (19:9, 33-34); astfel, în 21:29, ei 
îl recunosc pe un efesean neevreu. 

21:28. Muntele Templului ocupa mare 
parte din nord-estul Ierusalimului. Deși 
Scriptura accepta neamurile în Templu 
(1 Împ. 8:41—43), o concepție despre curăție 
dezvoltată ulterior a condus la separarea 
lor de Curtea lui Israel (rezervată exclusiv 
bărbaţilor din Israel), și chiar și de Curtea 
Femeilor (din care erau excluse femeile 
dintre neamuri; Josephus, Contra lui Apion 
2.102-105). Despărțitura dintre Curtea 
Exterioară, deschisă neamurilor, și Curtea 
Femeilor avea o înălțime de aproximativ 
1,20 m [4 ft] și din loc în loc erau ampla- 
sate panouri de avertisment, pe care scria 
în greacă și în latină: „Orice străin care 
trece dincolo este responsabil de propria 
moarte” (despre aceste inscripții se vor- 
beşte în literatura antică, iar un exemplar 
a fost descoperit de arheologi; cf. Josephus, 
Antichități iudaice 15.417; Istoria războiului... 
5.194; 6.125-126). Încălcarea acelei limite era 
singura infracțiune pentru care autoritățile 
evreiești puteau aplica pedeapsa capitală - 
chiar și împotriva cetățenilor romani — fără 
a se consulta în prealabil cu Roma. (Acest 
privilegiu special era acordat și templului 
grecesc de la Eleusis; însă Roma delega 
dreptul de execuţie doar în cazuri rare 
precum acestea, deoarece, altminteri, nați- 
onaliștii locali ar fi putut folosi pedeapsa 
tocmai împotriva susținătorilor Romei.) 
21:29. Efes era principalul oraș din provin- 
cia romană Asia, iar comunitatea evreiască 
de aici îi cunoștea bine pe Pavel și pe tova- 
rășii săi (19:33-34; cf. 18:19-21, 26). Deşi 
presupunerea acestor evrei din Asia este 
falsă, ea este prilejuită de relaţia lui Pavel 
cu creștinii neevrei, pe care el nu era dispus 
să o pericliteze. 

21:30. Antipatia față de neamuri şi de cola- 
boratorii lor era tot mai accentuată (şi avea 
să conducă, peste mai puțin de un dece- 
niu, la un război împotriva Romei). Veştile 

despre profanarea Templului puteau 
genera răscoale imposibil de ținut în frâu; 
cu câțiva ani mai devreme, atunci când un 
soldat roman își expusese părțile intime în 
Templu, răscoala iscată s-a soldat cu sute 
de decese pentru că oamenii se călcaseră în 
picioare (cunoscut ca autor care mai degrabă 
supraevaluează cifrele, Josephus estimează 
că douăzeci de mii de oameni și-au pier- 
dut viața; Antichități iudaice 20.112). Pavel 
este târât „afară din Templu”, din Curtea 
Interioară, și dus în Curtea Exterioară, a 
neamurilor. Majoritatea porților Templului 
aveau, fiecare, câte două uși, cu o înălțime 
de aproximativ 14 m [50 ft] și o lățime de 
7 m [20 ft] (Josephus, Istoria războiului... 
5.202-205); cea mai mare poartă avea, pro- 
babil, 25 m înălțime [80 ft] și aproape 20 m 
lățime [60 ft] (Istoria războiului... 5.205). 
Este posibil ca sagan-ul, sau comandantul 
gărzii levite de la Templu, să fi poruncit să 
fie închise porțile Curţii Femeilor, pentru 
a împiedica pătrunderea altor intruși sau 
pentru a nu permite ca violența ce avea, 
neîndoielnic, să se işte cu acest prilej, să 
ajungă în Templul propriu-zis; vărsarea 
de sânge pângărea un sanctuar. (Josephus 
considera vărsarea de sânge în sanctuar 
„urâciunea pustiirii”; împiedicarea vărsării 
de sânge în incintele sfinte era deosebit de 
importantă.) O altă ipoteză este aceea că 
porțile din afară fuseseră închise pentru a 
preveni evadarea; sau (mai probabil), pen- 
tru moment toate porţile au fost închise. 

21:31. Faptul că vestea „s-a suit” la 
comandant și că (în 21:32; vezi GBV) sol- 
daţii au coborât se potrivește topografiei 
Templului. Pe partea de nord a Muntelui 
Templului se afla fortăreața Antonia, care 
adăpostea o garnizoană romană perma- 
nentă de 480 până la (în efectiv maxim) 600 
de soldaţi; din turnurile fortăreței, străjerii 
supravegheau orice posibile tulburări, în 
special în timpul sărbătorilor (relevant aici; 
vezi 20:16). (Turnul de sud-est al fortăreței 
avea o înălțime de peste 30 m [100 ft], per- 
miţându-le străjilor să țină sub observaţie 
întregul Munte al Templului; Josephus, 
Istoria războiului... 5.242.) Pentru a ajunge 
rapid în Curtea Exterioară a Templului, 


aveau doar de coborât scările fortăreței. 
„Comandantul” (GBV) este un chiliarh 
sau tribun, teoretic comandant peste 1000 
de soldați, dar practic doar peste 480-600. 
Majoritatea tribunilor proveneau din mica 
și înstărita clasă romană a „cavalerilor” și 
se foloseau de această funcţie doar pentru 
scurt timp, ca rampă de lansare în politică. 
(Acest tribun face excepție; vezi 22:28.) 
Guvernatorului roman al ludeei îi lip- 
sea o întreagă legiune (aproximativ șase 
mii de soldaţi), însă avea cinci cohorte de 
auxiliari, fiecare cuprinzând 450-500 de 
infanteriști. Majoritatea cohortelor stăteau 
în preajma guvernatorului, în Cezareea, 
însă una era încartiruită în fortăreața 
Antonia, pe versantul de nord al Muntelui 
Templului; călăreții din 23:23 sugerează 
existența, la acea dată, și a unei unități de 
cavalerie (care adăuga infanteriei 120 de 
călăreți). Efectivul garnizoanei era mărit 
cu prilejul sărbătorilor religioase, detaliu 
posibil relevant în acest context (cf. 20:16). 
21:32. Cum „centurioni” (NTR, BRC, GBV) 
este la plural, probabil că Luca are în vedere 
un număr mare de soldaţi (centurionul 
comanda, de regulă, optzeci de soldați, 
deși, având în vedere desfășurarea de forțe 
rapidă și urgentă, probabil că nu a existat o 
asemenea precizie). Trupele acestea erau, în 
mod normal, suficiente pentru a împrăștia 
mulțimea (cf. Josephus, Antichității iudaice 
20.111), deși, în trecutul nu prea îndepărtat, 
nu se dovediseră mereu eficiente. Bătaia 
avea, probabil, drept scop uciderea lui Pavel, 
pentru a răzbuna sfințenia Templului. 
21:33-34. După câte se pare, Pavel este 
legat între doi soldați (12:6); lanţurile erau 
considerate umilitoare. Dând crezare, 
pare-se, raportului potrivit căruia mul- 
țimea prinsese un scandalagiu, tribunul 
cere, în mod justificat, martori coerenți care 
să confirme acuzaţiile exacte; opiniile sunt 
dintre cele mai variate (21:34; cf. una dintre 
presupuneri în 21:38). Publicul antic știa 
prea bine că gloata confuză nu era demnă 
de încredere; confuzi erau şi cei care i se 
împotriveau lui Pavel (cf. 19:29, 32). 
„Fortăreaţa” (GBV) de lângă Templu este 
vechiul castel Antonia, botezat Baris de 


către Hașmonei, dar al cărui nume fusese 
schimbat de către Irod cel Mare, în onoarea 
prietenului său Marc Antoniu. 

21:35. Scările ce coborau din fortăreața 
Antonia duceau direct în Curtea Exterioară 
a Templului. 

21:36. Unora dintre scriitorii greci din 
această perioadă le plăcea să schițeze para- 
lele între personaje istorice asemănătoare; 
consemnarea lui Luca de aici instituie o 
paralelă între Isus şi Pavel (Luca 23:18). 


21:37-—22:2 
Pavel și tribunul 


21:37. În partea de răsărit a imperiului, limba 
latină era folosită doar în armată și în docu- 
mentele cetățenilor romani. Administraţia 
publică din Siria-Palestina folosea greaca, 
prima limbă și a aristocrației din Ierusalim, 
iar majoritatea evreilor din Palestina vor- 
beau grecește, cât de cât. „Iribunul” (NTR) 
sau „comandantul” (GBV) presupune că 
Pavel este un anumit scandalagiu, cunoscut 
(v. 38); majoritatea agitatorilor pe care îi 
cunoscuse trebuie să fi vorbit cu obstinație 
*aramaica. Însă cea mai mare parte a docu- 
mentelor comerciale egiptene din perioada 
aceea erau scrise în greacă, limbă pe care 
evreii egipteni o vorbeau în mod curent; 
prin urmare, nu avea de ce să fie surprins 
că un bărbat pe care-l credea egiptean vor- 
bea limba greacă. Detaliul esenţial nu este 
acela că Pavel vorbea greaca, ci că o vorbea 
fără accent, ca o persoană educată și fluentă 
în limba respectivă, potrivit standardelor 
egeene, în vreme ce tribunul pornise de la 
prezumția că evreul egiptean care îi făcuse 
necazuri nu ar fi putut vorbi astfel. De 
regulă, egiptenii vorbeau grecește cu un 
foarte puternic accent specific. 

21:38. *Josephus scrie (Istoria războiului... 
2.261-63) despre un fals profet evreu din 
Egipt care a reușit să atragă aproximativ 
treizeci de mii de adepți (o cifră mai puțin 
realistă decât cele amintite în cartea Fapte), 
pe care i-a condus din pustie până la 
Muntele Măslinilor. Guvernatorul roman 
Felix (23:24) l-a înfrânt, însă egipteanul 
a reușit să scape. Multe dintre figurile 

mesianic-profetice despre care se rela- 
tează în acestă perioadă adunau un mare 
număr de adepţi „în pustie”, probabil, în 
parte, deoarece acolo erau mai feriți de o 
eventuală intervenţie oficială, dar şi pentru 
că se așteptau pesemne ca eliberarea să ia 
forma unui nou exod, sub conducerea unui 
nou Moise. 

Cuvântul folosit aici pentru „tâlhari“ 
(VDC) sau „asasini“ (NTR) este sicarii. 
Aceştia erau teroriști evrei care purtau sub 
mantii niște pumnale curbate și îi înjun- 
ghiau cu brutalitate pe aristocrați, în mij- 
locul mulțimii strânse în Templu, omorân- 
du-i, după care se amestecau în mulțime 
și se făceau nevăzuți. La câțiva ani după 
incidentul relatat aici, sicarii au început 
să răpească oameni, cerând în schimb eli- 
berarea propriilor adepţi, arestați de către 
procurator. Alții semănau groază în zonele 
rurale. Josephus îi menționează pentru 
ultima dată la Masada, unde au fost nimi- 
citi cu toții, în anul 73 d.H. Probabil că tri- 
bunul însuși era derutat, din pricina acuze- 
lor contradictorii ale mulțimii, și confunda 
două tipuri de ameninţare (21:34). 

21:39. În vremea aceea, romanii și grecii îi 
disprețuiau adesea pe egipteni (21:38), însă 
Tars era un oraș respectat. Cetăţenii unui 
oraș grecesc aveau un statut superior față 
de simplii „rezidenţi” (care, la rândul lor, 
erau superiori celor aflați în tranzit sau 
celor care proveneau din zona rurală). 
Cetățean puteai deveni numai prin naşte- 
rea într-o familie de cetățeni sau printr-un 
favor din partea autorităților orașului. În 
Antichitate, mândria locală și rivalitatea 
dintre orașe căpătau accente înverșunate, 
mai ales în Asia Mică, iar Tars era un oraș 
de frunte, unul dintre principalele centre 
intelectuale antice. Roma declarase Tarsul 
„Oraş liber”, cea mai mare onoare pe care 
o putea primi un oraş din imperiu, în afară 
de statutul de *colonie romană. Cetăţenii 
Tarsului nu deveneau în mod automat cetă- 
teni romani (căci nu era colonie romană), 
însă, în vremea aceea, era permisă dubla 
cetățenie. Pavel păstrează  divulgarea 
cetățeniei sale romane ca pe un fel de as 
din mânecă, în caz că va avea mai târziu 

nevoie de el. Deși majoritatea evreilor nu 
erau cetățeni ai orașelor păgâne, unii din- 
tre membrii de seamă ai comunității erau. 
Pentru Pavel, era mai important faptul că 
era cetățean roman decât că era cetăţean al 
Tarsului, dar, probabil în virtutea experien- 
tei din 16:37-40, păstrează acest privilegiu 
pentru mai târziu, în caz că îi era necesar. 
21:40. Tribunul îi acordă lui Pavel permi- 
siunea de a vorbi, sperând, probabil, că 
acesta își va clarifica identitatea înaintea 
unei mulțimi despre care ofițerul crede 
că îl suspectase pe nedrept că ar fi liderul 
unor asasini din Templu. Oratorii buni 
știau să liniștească mulțimea (cf. 19:35), iar 
anumite gesturi indicau solicitarea atenţiei 
(și prezenţa tribunului trebuie să fi ajutat 
în acest sens). Este posibil ca discursul să 
fi fost în „limba evreiască” (pe care Pavel o 
studiase; cf. 22:3), însă probabil că aici ter- 
menul este folosit în sens larg pentru *ara- 
maică (cum traduce NTR), de multă vreme 
limba vernaculară a băștinașilor din zona 
rurală a Siriei-Palestina și din toate teri- 
toriile de la răsărit (cf. Neem. 8:8). Pentru 
scopurile urmărite de Pavel, este deosebit 
de important faptul că aramaica era și 
limba vorbită curent de naționaliștii evrei 
și că Pavel o vorbea la fel de bine ca ei (cf. 
Fil. 3:5). Totuși, probabil că nici tribunul, 
nici acuzatorii săi din rândul evreilor din 
Asia (21:27-29) nu înțelegeau nimic din ce 
spunea Pavel; aramaica seamănă cu ebra- 
ica, însă nu are aproape nimic în comun cu 
latina și greaca (vezi 22:24). 

22:1. Această modalitate tipic grecească de 
a începe un discurs reflectă măsura în care 
cultura grecească se infiltrase în Palestina 
(cuvinte împrumutate din limba greacă 
apar chiar și în ebraica rabinică; ascultătorii 
lui Pavel asociau, în mod automat, cuvin- 
tele lui cu cultura neamurilor). Paralela cu 
Ştefan (7:2), care îşi provocase auditoriul să 
îl martirizeze, intensifică suspansul pentru 
cititorii lui Luca. 

22:2. Cei care credeau că prinseseră un 
bărbat din *diaspora, colaborator al nea- 
murilor trebuie să își fi schimbat părerea 
după ce au auzit aramaica fluentă pe care 
o vorbea Pavel (vezi comentariul la 21:40). 


22:3-21 
Discursul lui Pavel în Templu 


Recomandarea retorilor era ca, atunci când 
se putea, vorbitorul să își construiască o 
relație cu publicul său, la începutul dis- 
cursului. Dintre cele trei relatări despre 
chemarea lui Pavel, aceasta este, în mod 
clar, cea destinată unui auditoriu format 
din naționaliști evrei; o bună *retorică pre- 
supunea şi adaptarea la public. În pofida 
apartenenţei sale clare la cultura evreiască, 
refuzul lui Pavel de a abandona chema- 
rea lui Dumnezeu adresată *neamurilor 
sfârșește prin a stârni mânia mulțimii 
(22:21-22). Pavel era întotdeauna atent la 
era nicidecum dispus să renunţe la prin- 
cipiile *Evangheliei. De regulă, discursu- 
rile includeau și o componentă *narativă; 
această componentă ocupă întreg discursul 
lui Pavel, poate și din cauză că nu îi este 
îngăduit să îl ducă la bun sfârșit. Urmările 
acestui discurs rostit în perioada sărbăto- 
rii Cincizecimii (20:16) sunt cu totul altele 
decât urmările mesajului de la Cincizecime, 
rostit de Petru în capitolul 2. 

22:3. Tars era faimos pentru învățământul 
de calitate, însă, deși mulți locuitori ai ora- 
șului își făceau studiile chiar acolo, mulți 
alții studiau în străinătate. Este posibil ca 
Alexandria să fi fost un centru mai pre- 
stigios pentru studiul retoricii, dar, în ce 
privește studiul Torei, nu exista loc mai 
bun pentru un evreu din *diaspora decât 
Ierusalimul. Totuși, e posibil ca Pavel să 
fi emigrat înainte de a fi ajuns la un nivel 
atât de avansat. În Antichitate, termenii 
„crescut” și „educat” (NTR) se refereau, 
de regulă, la etape diferite din viața unei 
persoane; astfel, Pavel a fost crescut în 
Ierusalim (cf. 23:16, vezi comentariul 
la Flp. 3:5) și a studiat pentru a deveni 
învățător al *Legii sub oblăduirea presti- 
giosului Gamaliel I — faimosului succesor 
al lui *Hilel (vezi comentariul la 5:34-35). 
(Probabil că familia lui Pavel era înstărită, 
de a putut să plătească pentru o asemenea 
educaţie.) Prin urmare, deși Pavel se năs- 
cuse în altă țară, el poate explica de ce era 


ierusalimit prin creștere și învățător fariseu 
ortodox prin educație. 

Vlăstar al unei familii educate și posibil 
aristocrate (tatăl său fiind cetățean; cf. şi 
9:1), Pavel trebuie să fi fost iniţiat în cunoaş- 
terea Legii încă din jurul vârstei de cinci ani, 
iar de pe la zece ani, să fi deprins primele 
tradiții fariseice, şi cândva după împlinirea 
vârstei de treisprezece ani, va fi început să 
se pregătească pentru a-i învăţa pe alții (cf. 
și Gal. 1:14 și stilul de dezbatere din epis- 
tolele sale). Probabil că Pavel îşi încheiase 
ucenicia nu mai târziu de douăzeci de ani 
(posibil chiar mult mai devreme). Deși se 
poate ca în cercul lui Gamaliel să se fi făcut 
și educație în limba greacă, al treilea nivel 
de pregătire academică a lui Pavel fusese 
axat pe Scripturi — indiferent de limba folo- 
sită; de regulă, cei care se concentrau pe 
retorică și filosofie își făceau studiile supe- 
rioare în altă parte. Cei care își permiteau 
acest lucru ședeau de obicei pe scaune (sau 
intinși pe sofale, la ospeţe); a sta la picioa- 
rele cuiva însemna să îți asumi postura de 
ucenic. Modelul de „râvnă” al lui Pavel 
se poate să fi fost Fineas, cel care ucisese 
în numele lui Dumnezeu (Num. 25:13) 
și succesorii lui dintre *Macabei, care din 
râvnă îi uciseseră pe cei pe care îi conside- 
rau trădători ai lui Israel (1 Mac. 2:26, 54; 
3:8; cf. *4 Mac. 18:12). Cam la opt ani după 
discursul lui Pavel, revoluționarii aveau să 
se autointituleze „zeloți”, cei plini de zel 
pentru Dumnezeu; prin urmare, este posi- 
bil ca titulatura aceasta să fi fost pe placul 
ascultătorilor mai naționaliști ai lui Pavel. 
22:4-5. Vezi comentariul la 9:2. De regulă, 
închisorile erau locuri de detenţie tempo- 
rară, până la judecată sau până la punerea 
în executare a pedepsei. Acum *mare-preot 
era altă persoană decât cea în funcţie atunci 
când Pavel primise scrisorile de imputerni- 
cire (23:5), însă probabil că Pavel se bazează 
pe rememorarea colectivă a liderilor. 

22:6. În mod normal, oamenii încercau să 
evite, ori de câte ori era posibil, soarele din 
miezul zilei, căutând umbră pentru ei înșiși 
și pentru animalele lor și deseori mâncând 
sau făcându-și siesta la ora aceea. Totuși, 
dogoarea nu putea fi evitată de către cei 

care aveau misiuni urgente sau porneau 
în călătorii lungi, care-i obligau să fie pe 
drum mare parte din zi. 

22:7-15. Cadrul este, în esenţă, același din 
9:4-17, deşi acest discurs pune accentul 
pe alte detalii, precum pietatea evreiască 
a lui Anania, trăsătură care îl punea într-o 
lumină favorabilă pentru ascultătorii nați- 
onaliști ai lui Pavel. Publicul antic nu era 
preocupat de diferențele minore de deta- 
liu, aşa cum se întâmplă, uneori, cu publi- 
cul modern. 

22:16. Unele texte din *Vechiul Testament 
vorbesc despre spălarea ritualică a păcate- 
lor (Lev. 14:19, 31: 16:30; Num. 8:21), însă 
alte texte folosesc terminologia aceasta în 
sens figurat (ex.: Ezec. 36:33; 37:23; 43:22), 
cel mai important fiind Ezechiel 36:25. 
22:17. Orientul Apropiat antic şi partea de 
est a lumii mediteraneene aveau o lungă 
tradiţie referitoare la primirea de revela- 
tii (adesea vise) în sanctuare sau în locuri 
sfinte. În Vechiul Testament (1 Sam. 3:3-10, 
1 Împ. 3:4-5), Dumnezeu Se revelase sluji- 
torilor Săi în asemenea locuri, iar ascultă- 
torii lui Pavel considerau Templul locul cel 
mai potrivit pentru a primi o revelație (cf. 
comentariul la 7:2-7). 

22:18. Dacă în trecut Pavel fusese în pericol 
(după cum istoriseşte aici), este în și mai 
mare pericol acum, când ostilitatea împo- 
triva celor ce colaborau cu neamurile era 
tot mai pronunţată; după acest moment, 
Pavel nu a mai fost lăsat să vorbească și 
ar fi fost nerealist din partea lui să creadă 
că va putea trece de narratio a discursului 
său (într-un discurs, secțiunea narativă era 
inserată la început). 

22:19. Se știe că, cel puţin într-o perioadă 
ulterioară, chazan-ul sau supraveghetorul 
sinagogii era responsabil cu bătaia evreilor 
îndărătnici, ca disciplinare publică pentru 
încălcarea Legii, după ce judecătorii (pro- 
babil bătrânii; *rabinii, mai târziu) rosteau 
sentința. Dacă Pavel primise la un moment 
dat această responsabilitate, o datora unei 
împuterniciri de mare prestigiu (similare 
celei menţionate în 22:5). 

22:20. Vezi comentariul la 7:58. 

22:21. La fel ca Isus (Luca 4:2-30), Pavel 
ştie că afirmația aceasta îi va jigni pe ascul- 
tătorii săi, având în vedere escaladarea 
tensiunilor dintre evreii și neamurile din 
Palestina în ultimii ani, tensiuni care aveau 
să ducă, nu după multă vreme, la război 
(66-73 d.H.). Însă el nu poate să compro- 
mită Evanghelia care îi face frați pe credin- 
cioşii provenind dintre celelalte popoare 
și din medii diferite. Ironic este că tocmai 
angajamentul lui Pavel de a-i primi cu bra- 
tele deschise pe neevrei va precipita aresta- 
rea sa imediată de către romani. 


22:22-29 
Interogarea lui Pavel 


22:22. Reacția este previzibilă; vezi comen- 
tariul la 21:20-22; compară cu Luca 23:18, 
21. Cu privire la întrerupere, vezi comen- 
tariul la 10:44. 

22:23. Aruncarea țărânei în cap era un 
semn de jale; scuturarea prafului de pe 
picioare însemna respingerea a tot ce e 
păgân (13:51); de asemenea, probabil că 
cei prezenți scuturau praful și de pe hai- 
nele pe care și le scoseseră, ca semn că îl 
repudiază pe Pavel (cf. 18:6). Este posibil 
ca, pe moment, cei prezenţi să fi dorit să 
îl omoare cu pietre, însă deocamdată nu 
au cu ce să arunce în el (cf., de ex.: 2 Mac. 
4:41). Din același motiv îşi aruncă și hainele 
de pe ei (poate că și le și sfâșiau, cum se 
proceda la auzul unei blasfemii), deşi este 
posibil ca Luca să consemneze acest detaliu 
pe un ton ironic, pentru a sublinia tocmai 
vinovăția lor; vezi comentariul la 7:58. 
22:24-25. Chiar dacă Pavel nu ar fi fost 
cetățean roman, odată domolită tulburarea 
publică, tribunul nu avea autoritatea să 
judece un provincial ce aparținea de altă 
jurisdicție (21:39). Însă era legal să biciuiești 
sclavi sau străini, pentru a smulge o mărtu- 
risire sau pentru a stabili adevărul referitor 
la o anume situaţie. În trecut, Pavel avusese 
parte de pedepsele sinagogilor și de nuie- 
lele lictorilor. Insă aici, biciuirea se face cu 
mult mai periculosul bici roman, care de 
regulă era alcătuit din lanțuri de fier ce 
aveau la capăt bile metalice, sau din curele 


de piele în care erau întrețesute bucăţi de 
metal sau de os. Acesta putea sfâșia pie- 
lea, făcând-o să atârne în fâșii însângerate 
sau lăsând chiar porţiuni de os dezgolit. 
Biciuirea putea pricinui cu ușurință moar- 
tea victimei, dar în mod sigur lăsa cicatrici 
și poate chiar schilodiri. Uneori, centurio- 
nii erau lăsați să supravegheze execuțiile și 
îndeplinirea celorlalte îndatoriri asociate. 
Însă legile porciene și cele valeriene îi 
exceptau pe cetățenii romani de la aplica- 
rea bătăii, fără o judecată prealabilă. Astfel, 
statutul de cetăţean al lui Pavel l-a scutit 
de tortura pentru obținerea de informații 
și, având în vedere că nici nu fusese încă 
judecat, l-a scutit și de pedeapsă. 
22:26-27. În perioada aceasta, cetățenia 
romană nu era prea frecventă în răsărit, 
mai ales printre cei care nu făceau parte 
din elita socială, deci nimeni nu se aștep- 
tase ca acest arestat să fie cetățean roman. 
Este posibil ca Pavel să fi aşteptat până ce 
a fost legati, din același motiv ca în 16:37; 
acum are posibilitatea, din punct de vedere 
legal, să facă o mutare împotriva lor. Legea 
interzicea chiar și legarea unui cetățean 
roman, fără o judecată prealabilă; deși nu 
toți guvernatorii respectau legea, tribunul 
era îndeajuns de înțelept cât să evite o 
încălcare a legii care i-ar fi putut crea pro- 
bleme din partea guvernatorului. Dacă o 
persoană susținea că este cetățean, funcți- 
onarii trebuiau să îl trateze ca atare până 
la obținerea sau verificarea documentației 
aferente. 
22:28. Specialiştii precizează că cetățenia 
romană putea fi dobândită în mai multe 
moduri: persoana în cauză (1) era năs- 
cută dintr-un tată roman (cum este cazul 
lui Pavel); (2) era cetăţean al unei *colonii 
romane (de exemplu, Antiohia Pisidiei, 
Corint sau Filipi); (3) era un rezervist din 
trupele auxiliare; (4) primise un privilegiu 
special din partea Romei (acordat unor 
grupuri sau în mod individual), uneori 
pentru apartenenţa la aristocrația muni- 
cipală sau la alt grup ce beneficia de res- 
pectul Romei; sau (5) — aceasta fiind vari- 
anta cea mai frecventă, pentru cei născuți 
în Roma sau într-o colonie — era un sclav 


eliberat de stăpân (ceea ce se întâmplase, 
probabil, cu strămoșii lui Pavel). 

Acest tribun sau căpitan pe nume Lisias 
își cumpărase cetățenia dând mită, ceea 
ce se întâmpla frecvent în timpul domniei 
împăratului anterior, al cărui nume îl şi 
preluase (23:26). Pentru a ajunge la statu- 
tul de tribun, trebuie să fi avut un *patron 
influent sau să fi fost una dintre rarele per- 
soane care, muncind din greu, se ridicase 
dintre oamenii de rând până la această 
funcție, probabil parțial tot prin mită. 
Tribunii erau, de regulă, ecveștri (clasa de 
cavaleri a Romei), care urcaseră pas cu pas 
scara ierarhică a unei cariere politice; cel 
de aici nici măcar nu era născut cetățean 
roman. Însă nici chiar guvernatorul în 
exercițiu nu era ecvestru, deci probabil că 
Lisias nu prea avea de suferit din pricina 
provenienţei sale. 

Tribunul Lisias vrea, probabil, să cântă- 
rească statutul lui Pavel prin comparație 
cu al său. Unii comentatori menţionează 
că suma cerută ca mită pentru obținerea 
cetățeniei scăzuse spre sfârșitul domniei 
lui Claudiu, deci poate că Lisias vrea, de 
fapt, să spună: „Probabil că tu ai obținut 
cetăţenia mai ieftin decât mi-am obținut-o 
eu!” (Succesorul lui Claudiu a diminuat 
corupția de acest tip, deci informaţiile pe 
care ni le furnizează aici Luca reflectă exact 
perioada în discuţie.) Probabil că Pavel i-a 
răspuns în latină, spunându-i că el este 
ingenuus, cetățean prin naștere (deși cf. 
familia sa în 16:37). Cei care erau născuți 
cetăţeni se bucurau de un statut mai înalt 
decât cei ce dobândiseră ulterior cetățe- 
nia; prin urmare, dintr-un anumit punct 
de vedere, Pavel are un statut cetățenesc 
mai înalt. 

22:29. Vezi comentariul la 22:26-27. Nu 
tuturor oficialilor le-ar fi păsat că încalcă 
legea — unii procuratori romani răstigniseră 
aristocrați din Ierusalim care erau cetățeni 
romani — însă tribunul nu era guvernator şi 
putea fi tras la răspundere pentru aseme- 
nea acţiuni, dacă cineva îi aducea acuzații 
şi dacă guvernatorul considera util din 
punct de vedere politic să facă acest lucru. 

22:30-23:10 
Înaintea Sanhedrinului 


Sanhedrinul era cea mai înaltă curte de 
judecată din Iudeea. *Fariseii şi *saducheii 
erau în dezacord în multe privințe. După 
câte se pare, fariseii aveau mai puțină 
putere și erau mai slab reprezentaţi în con- 
siliu, însă unii dintre ei (precum aristocra- 
tul Simon, fiul lui Gamaliel I) trebuie să fi 
avut o oarecare putere. 

22:30. Cum discursul de apărare al lui 
Pavel este, în mod clar, unul religios, legat 
de Templu, demnitarul încă nedumerit va 
încerca să stabilească gradul de vinovăţie al 
acuzatului consultând Sanhedrinul. Acest 
consiliu se întrunea regulat (deși nu toți 
membrii erau prezenţi de fiecare dată) și 
avea, fără îndoială, să încuviințeze audierea 
solicitată de tribunul garnizoanei romane. 
23:1. Din punct de vedere *retoric, afirma- 
ţia lui Pavel din acest pasaj (cf. şi 24:16; Flp. 
3:6) ar putea avea drept scop crearea unei 
legături cu ascultătorii cucernici din public 
(cf. Fapte 23:6). În cazurile aduse înainte 
curții de judecată, verdictul atârna, în mare 
parte, de caracterul cunoscut al inculpatu- 
lui; atunci când acuzatul putea afirma că în 
trecut dusese o viață fără pată, sub aspect 
retoric această declarație apleca balanţa în 
favoarea sa. 

23:2-3. Anania a fost *mare-preot din anul 
47 d.H. până în 58 sau 59, atunci când a 
fost înlăturat din funcţie de către Agripa 
II (vezi comentariul la 24:27). Anania se 
bucura de popularitate şi putere, însă era, 
deopotrivă, vasal al romanilor, cunoscut 
pentru lăcomia sa, într-o vreme când pre- 
oția aristocratică rapace fura din zeciuiala 
cuvenită preoților mai săraci. Conștienți de 
abuzurile lui Anania, revoluționarii *zeloți 
l-au asasinat în anul 66 d.H., cam la opt ani 
după această audiere. Saducheii erau renu- 
miți pentru asprimea lor. Pălmuirea cuiva 
era o insultă cumplită (vezi comentariul la 
Mt. 5:39), de care uneori avuseseră parte și 
profeții (1 Împ. 22:24; 2 Cron. 18:23); func- 
ționarii puteau folosi acest gest pentru a-și 
apăra onoarea, însă, teoretic, el era ilegal și 

considerat nedemn, inechitabil atunci când 
se petrecea în fața judecătorilor. 

“Legea evreiască interzicea tratamentul 
nedrept (ex.: Lev. 19:15), inclusiv condam- 
narea înainte ca acuzatul să fie dovedit vino- 
vat. Apelul lui Pavel la Scriptură ar putea 
crea o punte de legătură cu fariseii cucernici 
(cf. Fapte 23:6), cunoscuţi pentru loialitatea 
scrupuloasă față de Scriptură și care nu se 
prea împăcau cu abuzurile de putere săvâr- 
șite de marele-preot. Adesea, în retorica 
judiciară acuzațiile se întorceau împotriva 
acuzatorului; astfel, Pavel îl acuză pe cel 
care îl insultase de încălcarea Legii; toto- 
dată, el rostește o sentință divină, precum 
profeţii; Anania a fost ucis de către revolu- 
ționari în anul 66 d.H. „Peretele văruit” era 
un zid ale cărui defecte sau urâțenie puteau 
fi ascunse — dar nu și înlăturate — spoindu-l 
cu var: o acuzație potrivită la adresa lide- 
rilor Israelului, ce săvârșeau numeroase 
abuzuri (Ezec. 13:10-11; 22:28). În lumea 
mediteraneană de răsărit, pereții dinspre 
stradă ai caselor erau văruiți foarte frecvent. 
Izvoarele antice îi onorează, deseori, pe cei 
care au curajul să îi înfrunte pe tirani. 
23:4-5. Nu era permis ca cineva să vor- 
bească injurios la adresa magistraţilor (Ex. 
22:28), însă comportamentul lui Anania 
subminează integritatea funcției pe care 
o ocupa. Pavel a făcut, pur și simplu, apel 
la judecata cea adevărată a lui Dumnezeu, 
pentru a anula acuzaţiile și pedeapsa. În 
mod normal, *marele- preot şedea într-un 
loc special, de unde își exercita o autoritate 
evidentă (deși într-o asemenea împrejurare 
nu purta veșmintele preoțești speciale, afe- 
rente funcţiei). Acum, el nu face acest lucru, 
fie pentru că întâlnirea este informală, fie 
(mai probabil) Pavel răspunde ironic, din 
pricina corupției și a exercitării deficitare a 
puterii de către Anania. Atât Socrate, cât și 
alții se străduiseră să demonstreze că, în pri- 
vinţa chestiunilor de care erau acuzaţi, erau 
mai pioși decât judecătorii lor, ceea ce con- 
dusese, firește, la condamnarea lor de către 
magistraţii furioși. Pavel se mulțumește să 
își dovedească evlavia citând din Scriptură 
(fapt ce atrage atenţia *fariseilor; 23:6). 


23:6. „Fiu de fariseu” ar putea fi o expre- 
sie cu sens figurat, însemnând „ucenicie“; 
dacă s-a avut în vedere sensul literal, foarte 
probabil că tatăl său se alăturase sectei aces- 
teia după ce plecase din Tars (sunt puţine 
dovezi care să ateste prezenţa fariseilor în 
*diaspora). Şi alți strategi evrei cu mintea 
ascuțită, precum *Josephus, nu cu mulți ani 
mai târziu (Autobiografie, 139, 28) au folosit 
această metodă — „dezbină și cucerește”. 
Pavel găseşte susținători la care poate apela. 
Nădejdea *învierii era un element central în 
iudaism, iar mulți martiri muriseră punân- 
du-și toată încrederea în ea. Opiniile lui 
Pavel nu încalcă niciuna dintre dogmele 
fundamentale ale fariseismului; acum, el 
era „mai mult decât fariseu”, căci propo- 
văduia că învierea fusese deja inaugurată 
prin Isus. Fariseii recunoșteau că niciun 
fariseu adevărat nu ar fi comis infracțiunea 
de care fusese acuzat Pavel iniţial, de către 
gloată (21:28). În plus, Pavel face o manevră 
strategică: dacă tribunul poate fi convins că 
motivaţia părții adverse este de ordin strict 
teologic, atunci verdictul acesta îi va fi de 
folos ulterior, la susținerea cazului înaintea 
guvernatorului (24:20-21). 

23:7. Fariseii și saducheii erau renumiți 
pentru dezacordurile dintre ei, îndeosebi 
cu privire la doctrina învierii; fariseii afir- 
mau că saducheii nu vor avea parte de 
lumea viitoare, deoarece aceștia nu cre- 
deau în viața după moarte (cel puțin nu 
în forma considerată acceptabilă de către 
majoritatea celorlalți evrei palestinieni). 
23:8. Unii cercetători susțin că saducheii 
credeau numai primele cinci cărți ale lui 
Moise; însă chiar dacă așa ar sta lucrurile, 
într-adevăr, tot trebuie să fi crezut în exis- 
tența îngerilor care apar în cartea Geneza. 
Comentariul parantetic al lui Luca are în 
vedere, probabil, faptul că saducheii res- 
pingeau angelologia și demonologia com- 
plexe, dezvoltate de fariseii (12:15 nu este o 
doctrină fariseică), sau, poate, presupuneri 
despre oameni care ar fi devenit îngeri după 
moarte, sau au fost înviați sub formă ange- 
lică. Termenul „duh” deschide o altă proble- 
matică: pare-se că saducheii nu credeau în 
viața după moarte; credinţa într-o viață de 


dincolo, înainte de înviere, le permitea fari- 
seilor să accepte faptul că Isus S-ar fi putut 
arăta înaintea lui Pavel ca duh (cf. 22:7-8; 
23:9), chiar dacă nu acceptau învierea Lui. 
Mulţi evrei credeau că trupurile înviate vor 
fi asemenea trupurilor angelice; de aseme- 
nea, unii descriau starea intermediară folo- 
sind termeni din sfera angelologiei. 

23:9. Din punctul de vedere al fariseilor, 
dacă Pavel avea să fie acuzat că rămăsese 
consecvent doctrinei învierii pe care o pre- 
dica, atunci era firesc ca saducheii să vrea 
cu tot dinadinsul condamnarea lui și la fel 
de firesc era ca fariseii și saducheii să se 
contrazică pe acest subiect. Scrieri mai târ- 
zii ale fariseilor susțin că saducheii nu vor 
avea parte de lumea viitoare, deoarece ei 
nu credeau în existenţa ei. Fariseii, care cre- 
deau în îngeri și în viața de dincolo, puteau 
accepta faptul că Pavel primise o revelaţie 
din partea unui duh. 

23:10. Uneori, gloatele îi sfâșiau, pur și 
simplu, pe cei asupra cărora se năpusteau. 
Oricât de aspre ar fi fost, disputele stârnite 
în curțile de judecată prezidate de oficiali 
de rang înalt rareori degenerau în confrun- 
tări fizice; totuși, acest lucru se întâmpla 
câteodată, chiar și în cadrul instituţiilor 
de top. De exemplu, Josephus mențio- 
nează că, în această perioadă, unii mem- 
bri ai elitei Ierusalimului ajunseseră să se 
dușmănească atât de mult, încât aruncau 
cu pietre unii într-alții (Antichității iudaice 
20.180, 213). Izvoarele antice relatează că 
în Sanhedrin și uneori chiar și în senatul 
roman se isca dezordine. Majoritatea cer- 
cetătorilor contemporani situează (îndeo- 
sebi pe baza scrierilor lui Josephus) încă- 
perea unde avea loc sfatul consiliului pe 
latura de sud-vest a Templului și la 0,5 km 
[0,3 mi] de fortăreața Antonia, unde era 
încartiruită garnizoana romană. Cu toate 
acestea, probabil că Lisias luase cu el 
câțiva soldaţi (dacă nu din vreun alt motiv, 
măcar pentru siguranţă; 21:38). Soldaţii din 
„fort” (NTR), adică din fortăreața Antonia, 
situată pe partea de nord-vest a Muntelui 
Templului, trebuie să se fi apropiat de 
sala unde se desfășura audierea mergând 
de-a lungul laturii de vest a Templului, pe 

o distanță de peste 300 m [peste 1000 ft]. 
Arestaţii puteau fi închiși în fortăreața 
Antonia, dar aceasta putea fi şi un refugiu; 
exista o baie publică şi şiruri de camere. 


23:11-22 
Complotul împotriva lui Pavel 


23:11. Vezi comentariul la 18:9-10. 
23:12-13. Jurămintele de abstinență (promi- 
siunea de a te abține de la un anumit lucru, 
pe o perioadă determinată) erau obişnuite. 
O persoană putea să se lege „cu blestem” 
luând drept martor un zeu şi invocând 
răzbunarea acestuia, în cazul în care nu 
îşi ținea cuvântul dat. Evreii cu înclina- 
ţii revoluţionare priveau unele asasinate 
drept manifestări cucernice; odată, Irod cel 
Mare executase zece farisei care formaseră 
prin jurământ o tovărășie, cu scopul de a-l 
asasina. Dacă dușmanii lui Pavel își încăl- 
cau, până la urmă, jurământul de a-l ucide, 
*Legea ebraică nu le cerea decât să aducă 
jertfe de *ispășire la Templu; prin urmare, 
jurământul lor nu înseamnă că aveau să 
moară, literalmente, de foame. 

23:14-15. Se întâmpla adesea ca tâlharii 
sau teroriștii să organizeze ambuscade 
(Josephus, Istoria războiului... 4.538), înde- 
osebi pe timpul nopții. În anii aceia, cu 
puţină vreme înainte de războiul evreilor 
cu Roma, sicarii (21:38) asasinau frecvent 
evrei bănuiți că ar fi colaborat cu roma- 
nii, și întreaga Palestină era agitată; prin 
urmare, informaţiile acestea sunt demne de 
crezare. Faptul că unii preoți aristocrați — 
ale căror obiective violente au ieșit la iveală 
în timpul războiului dintre anii 66-70 — 
și-au adus contribuţia la acest complot nu 
este deloc surprinzător. Unii dintre ei, şi 
îndeosebi unii membri mai tineri ai fami- 
liilor lor, aveau simpatii revoluționare, 
deși mare parte din această clasă socială 
rămăsese loială mai degrabă Romei (cf. 
de ex.: Josephus, Istoria războiului... 2.409; 
5.6). (Acești preoți trebuie să fi fost membri 
saduchei de rang înalt ai consiliului, iar nu 
farisei.) După cum s-a menționat în 23:10, 
probabil că locul de detenţie al lui Pavel 
era nu departe de încăperea unde se ținea 

sfatul; soldaţii care îl aduceau aveau de par- 
curs o distanță de 300-500 m [1000-1500 ft] 
între Antonia și amplasamentul (probabil) 
al sălii de consiliu (vezi comentariul la 
23:10), mare parte din parcurs în formaţie 
strânsă, prin exteriorul Templului. 

23:16. Scriitorii antici consemnează câteva 
comploturi dejucate din pricina unor „scur- 
geri de informații”. Istoricii din vechime 
relatează despre asemenea scurgeri de infor- 
mații din senatul roman, din Sanhedrinul 
din lerusalim și din grupuri precum acesta. 
Dacă sora lui Pavel fusese crescută împre- 
ună cu el în Ierusalim înseamnă că întreaga 
familie se mutase aici din Tars, după naș- 
terea lui Pavel, și nu îl trimiseseră acolo 
doar pe el, la studii. Dacă, prin căsătorie, ea 
ajunsese într-o familie cu statut similar (de 
cetățeni romani), atunci nepotul lui Pavel 
trebuie să fi fost cetățean roman, ceea ce Îi 
facilita accesul în Antonia. Deţinuţii puteau 
primi vizite după bunul plac al gărzilor 
(mai facil în cazul unor delicte mărunte, dar 
accesul putea fi obținut și prin mituire). 
23:17-18. Pe timpul custodiei, persoanele 
cu un statut social înalt erau păzite, uneori, 
de centurioni; câteodată, chiar se legau pri- 
etenii cu acest prilej (Josephus, Antichități 
iudaice 18.230-31). Accesul lui Pavel la 
centurioni dovedește că, deocamdată, con- 
dițiile sale de detenţie erau relativ ușoare; 
statutul său de cetățean roman din răsărit îi 
fusese, probabil, de folos. 

23:19-21. A apuca pe cineva de mână era 
adesea un gest de pace, bun-venit sau 
încredere. 

23:22. Tribunul trebuie să acționeze rapid 
și discret; altminteri, risca să fie surprins 
dând curs acestei informaţii în detrimentul 
acuzațiilor formulate de către aristocrații 
din Ierusalim. Asasinii ucideau și colabo- 
raționiștii, deci discreția era necesară și 
pentru protejarea nepotului lui Pavel. 


23:23-32 
Contraacţiunile căpitanului 


23:23. Cam în această perioadă, Roma 
a început să folosească unități formate 
din 800-1000 de soldați; până la această 


modificare, predominau unitățile alcătuite 
din 480 de soldaţi sau (în cazul unităţilor 
parțial ecvestre, ca aici), din 480 infanteriști 
și 120 călăreți. Faptul că 200 de soldați și 
doi centurioni (poate o mică exagerare; 
doi centurioni puteau comanda, practic, 
doar 160 de soldați de rând) erau detașați 
pentru a-l păzi pe Pavel slăbea semnifi- 
cativ garnizoana din fortăreața Antonia 
din lerusalim; prin urmare, trupele ple- 
cate trebuie să se întoarcă rapid (23:32). 
Anumite dovezi sugerează că cei două sute 
de „sulițași” (NTR; termenul este rar) ar fi 
putut aparține infanteriei auxiliare ușoare, 
non-romane. Având în vedere starea de tul- 
burare din Palestina și atacurile nocturne 
ale tâlharilor, frecvente mai ales în timpul 
mandatului guvernatorului Felix, un con- 
tingent mai mic nu ar fi fost în siguranţă pe 
dealurile ludeei, pe timp de noapte. 
Procuratorul sau guvernatorul roman 
își avea reședința în Cezareea și vizita 
lerusalimul doar cu prilejul sărbătorilor 
(pentru a asigura ordinea). Indiferent dacă 
Felix venise sau nu în persoană la sărbă- 
toarea Cincizecimii (care tocmai avusese 
loc, 20:16; 24:11), cert este că acum el se 
afla în Cezareea; de obicei, guvernatorii 
suplimentau cohortele din Ierusalim în 
timpul praznicelor, deci este posibil ca 
în zilele acelea să fi fost staționate trupe 
adiționale în Ierusalim, unele dintre ele 
fiind programate să se întoarcă în curând 
la Cezareea. Cezareea era cartierul general 
militar al ludeei (supraveghetorul roman 
pentru întreaga provincie Siria-Palestina 
avea reședința în Siria); la câțiva ani după 
aceste evenimente, locuitorii sirieni aveau 
să măcelărească mii de evrei chiar aici. 
Plecarea stabilită pentru ora 9 seara 
(„ceasul al treilea din noapte”) garanta că 
acţiunea lor va beneficia de suficient întu- 
neric încât să treacă neobservată și totodată 
lăsa destul timp pentru călătoria nocturnă 
spre Antipatris (NTR). Chiar şi așa, numai 
un marș prelungit îi putea aduce aproape 
de destinaţie; Cezareea era situată la apro- 
ximativ 90 km [60 mi] distanţă. 
23:24. Istoricii antici nu i-au conturat un 
portret prea favorabil lui Tiberius Claudius 


Felix  (*Iacitus îl numește Antonius; 
Josephus, mai bine plasat pentru a cunoaște 
detalii, îi spune Claudius; este posibil ca o 
inscripție să susțină versiunea lui Josephus, 
însă subiectul este controversat); el a guver- 
nat din anul 52 până, probabil, în 59 d.H. 
Pe parcursul vieții, s-a căsătorit cu trei 
prințese; cel mai relevant este că, la scurtă 
vreme după ce a devenit procurator al 
Palestinei, a convins-o pe Drusila să divor- 
teze de soţul ei și să devină soția lui (24:24). 
Deși nu avea calificarea necesară pentru 
această funcţie, și-a asigurat-o prin mijlo- 
cirea fratelui său Pallas, un foarte influent 
libert al lui Claudius, împărat în perioada 
41-54. Tacitus consemnează că Felix era 
corupt, cu autoritate regală, dar cu mentali- 
tate de sclav (venind din partea unui aristo- 
crat roman, a doua parte a descrierii nu este 
nicidecum flatantă). Josephus îl condamnă 
în același chip, considerându-l corupt și 
acuzându-l de masacre sângeroase și repre- 
salii. A rămas procurator până în anul 59 
sau 60 d.H. (vezi comentariul la 24:27). 

23:25. Nu existau servicii poștale în impe- 
riu (poate doar în Egipt), cu excepţia curi- 
erilor care se ocupau de chestiuni oficiale; 
majoritatea oamenilor trimiteau scrisori 
prin intermediul unor călători sau (în cazul 
afacerilor imperiale) prin poşta imperială 
a armatei romane. Căpitanul trimite scri- 
soarea aceasta prin soldaţi. Terminologia 
legală folosită confirmă faptul că era o 
misivă oficială; ca parte a dosarului juridic 
al lui Pavel, putea fi consultată atât de sus- 
ținătorii, cât și de acuzatorii lui Pavel. 

23:26. Acesta era salutul standard în scrisori, 
iar apelativul respectuos folosit era standard 
pentru un funcționar ecvestru (ecveștrii 
erau așa-numita clasă cavalerească). Deși 
Felix nu era ecvestru, puterea și statutul său 
ca procurator făceau acest detaliu irelevant. 
Ba chiar, în pofida originii sale umile, cele 
trei soții succesive (Drusila fiind, probabil, 
ultima dintre ele) proveneau, toate, din 
familii regale. Lisias este un nume grecesc; 
pentru că dobândise cetățenia în timpul 
domniei împăratului Claudius (renumit 
pentru faptul că vindea acest privilegiu 

cu maximă imprudenţă), numele acestui 
*patron a fost integrat în numele său. 
23:27-29. Uneori, funcţionarii de rang 
inferior denaturau întâmplările pe care le 
istoriseau, pentru a se pune într-o lumină 
favorabilă înaintea superiorilor; acest 
comandant, ridicat, probabil, dintre solda- 
ţii de rând (22:28) ştie să joace la perfecție 
acest joc. Dat fiind accentul deosebit care 
se punea în lumea mediteraneană antică 
pe obligaţiile născute din recunoștință, 
Lisias poate avea încredere că Pavel, fiind 
o persoană onorabilă, nu îl va pune într-o 
lumină defavorabilă înaintea lui Felix — o 
acţiune care, de altfel, nu ar fi fost nici în 
interesul lui Pavel. 

23:30. Oficialitățile locale (şi, ca principal 
reprezentant al Romei în lerusalim, acest tri- 
bun militar era un asemenea funcționar ofi- 
cial) aveau responsabilitatea de a stabili care 
dintre cazuri trebuiau trimise înaintea pro- 
curatorului. Cazul lui Pavel făcea parte, în 
mod evident, din această categorie. Ţinând 
cont de numărul mare de cazuri aflate pe 
rol în Cezareea, cazul apostolului putea 
fi amânat multă vreme; acţiunile urgente 
întreprinse de Lisias ar fi putut contribui la 
devansarea cazului pe ordinea de zi (deși, în 
ultimă instanţă, statutul reclamanțţilor ofici- 
ali va avea un asemenea efect; 24:1). 

23:31. Soldaţii erau instruiți şi capabili să facă 
marșuri de noapte atunci când era necesar, 
așa cum atestă Josephus și alți istorici antici. 
Atunci când disciplina militară era respec- 
tată cum se cuvine, soldații făceau instruc- 
ție zi de zi şi se antrenau regulat în marșuri 
forțate de peste 30 km [20 mi], într-un ritm 
de 6 km [4 mi] pe oră. Antipatris era situat 
la vreo 45 km [mai puţin de 30 mi] sud de 
Cezareea, la aproximativ o zi de marș. Însă, 
pe ruta cea mai scurtă, Antipatris se afla la 
cel puţin 50-60 km [35—40 mi] de Ierusalim 
(din fericire, doar o călătorie la vale), deci 
soldaţii ar fi trebuit să mărșăluiască întreaga 
noapte (și după răsăritul soarelui), într-un 
ritm mult mai alert decât majoritatea călăto- 
rilor obișnuiți. (Sunt menţionate asemenea 
marșuri forțate rapide în cazul unor soldați 
aflaţi în situaţii critice, precum atacuri noc- 
turne inopinate.) Antipatris era la granița 

dintre Iudeea şi Samaria şi era un loc obiș- 
nuit de popas, pe drumul de la Ierusalim 
la Cezareea. 

23:32. Revenirea la bază nu necesita un ritm 
la fel de alert, nici atâta grijă, fiindcă se des- 
făşura la lumina zilei, iar tâlharii erau peri- 
culoși și atacau de regulă noaptea. Totuși, 
era neînțelept ca garnizoana Antonia să fie 
lipsită multă vreme de efectivul complet 
al forțelor sale (cf. 23:23). Trupele călare 
care își continuau drumul spre Cezareea 
puteau străbate mai rapid, fără prezența 
infanteriei, câmpia locuită preponderent de 
*neamuri; însă infanteria fusese necesară pe 
timpul călătoriei de noapte prin ţinuturile 
muntoase împânzite de tâlharii din ludeea. 


23:33-24:9 
Audierea înaintea lui Felix 


Detaliile tehnice ale audierilor prezentate 
aici concordă într-o asemenea măsură 
cu alte dovezi privind procedurile legale 
romane, încât unii istorici de marcă ai 
Romei antice le folosesc ca surse de refe- 
rințe pentru înțelegerea procedurilor judi- 
ciare din provinciile romane. În Antichitate, 
scriitorii evidențiau adesea corespondențe 
între personaje importante; Evanghelia lui 
Luca relatează trei audieri ale lui Isus (două 
înaintea guvernatorului, și una în fața unui 
cârmuitor din familia lrozilor), iar cartea 
Fapte consemnează trei audieri ale lui Pavel, 
cât timp acesta a fost în custodia romană 
(două înaintea guvernatorilor, una înaintea 
lui Irod Agripa II). În tribunale se păstrau 
rezumate scrise ale pledoariilor susținute. 
În instanţă se folosea limba comună vorbită 
de către participanţi — în acest caz, greaca. 
23:33. Cezareea era scindată între locuitorii 
evrei și cei dintre *neamuri, între cele două 
grupuri existând tensiuni grave. Josephus 
(care, după cum se știe, obișnuia să umfle 
cifrele) pretinde că la izbucnirea războiu- 
lui, câțiva ani mai târziu, neamurile au 
masacrat mai mult de douăzeci de mii de 
evrei într-o singură oră. 

23:34. În mod normal, oamenii citeau 
cu glas tare, deci Pavel trebuie să fi auzit 
cuprinsul scrisorii. Protocolul prevedea ca, 


înainte de a lua o hotărâre într-un proces, 
să se verifice sub ce jurisdicție intra acuza- 
tul. Funcţionarii oficiali aveau autoritatea 
să îl judece pe acuzat, indiferent de locul 
acestuia de origine, pentru infracțiuni 
săvârșite sub jurisdicția lor; dar puteau, de 
asemenea, să înainteze cazul guvernatoru- 
lui din ultima provincie în care acuzatul 
locuise, o procedură mai puţin complicată 
pentru Felix, în situaţia dată. Unora dintre 
scriitorii antici le plăcea să creioneze para- 
lele între personajele istorice similare; aici, 
compară cu Luca 23:6-9. 

Cilicia era o provincie imperială, cu capi- 
tala la Tars. Însă pe vremea lui Pavel (dar nu 
și în vremea lui Luca), Cilicia era guvernată 
ca parte a Siriei. Legatul sirian avea sub 
autoritate un teritoriu mult prea vast, pen- 
tru a se preocupa de un caz relativ minor; 
astfel, Felix alege să își asume el jurisdicția, 
în loc să îl deranjeze pe superiorul său. 
23:35. Audierile cetățenilor romani acuzați 
de infracțiuni pasibile de pedeapsa capitală 
necesitau o examinare minuțioasă — dacă 
Felix avea de gând să respecte întocmai 
legea. În mod normal, acuzatorii erau cei 
care demarau procedura în curțile romane 
de judecată, de aceea Felix așteaptă ca ei 
să sosească. Reședința procuratorului din 
Cezareea era un palat construit de către 
Irod cel Mare; prin urmare, Pavel trebuie 
să fi fost ținut altundeva, în reședința per- 
sonală a lui Felix. În general, funcționarii 
se asigurau ca arestații de rang mai înalt să 
aibă parte de condiții mai bune de detenție. 
24:1. Având în vedere situația politică din 
Iudeea, Felix trebuia să ţină cont de păre- 
rea *marelui-preot și să consimtă ca audie- 
rea să aibă loc de îndată. Raportul de forţe 
este categoric în defavoarea lui Pavel; Felix 
era guvernator pentru că Anania și aso- 
ciații săi câștigaseră un proces împotriva 
predecesorului acestuia (Josephus, Istoria 
războiului... 2.243-247), însă este posibil 
ca relaţia lui Felix cu Anania să nu fi fost 
chiar amicală. Deşi Tertulus (NTR) poartă 
un nume latinesc destul de frecvent, se 
prea poate să fi fost cetățean roman de ori- 
gine evreiască, la fel ca Pavel. După cum se 
observă aici, reclamanțţii civili trebuiau să 


rezume specificul cazului, înainte ca Pavel 
să fie adus în încăpere. 

24:2. Deşi un discurs complet putea dura 
chiar și două ore, forme prescurtate (pre- 
cum cele din textul biblic) erau consem- 
nate și păstrate ca documente legale; astfel, 
este posibil ca aici Luca să citeze întocmai 
din rezumatele curţii. Întotdeauna, atât în 
procesele romane, cât și în cele evreiești, 
acuzarea lua prima cuvântul. Tertulus 
își începe discursul cu un captatio bene- 
volentiae standard - o măgulire menită să 
atragă bunăvoința lui Felix. (Manualele de 
*retorică puneau mare preț pe câștigarea 
bunăvoinței judecătorului, iar discursurile 
în fața oficialităților publice debutau întot- 
deauna cu laude la adresa acestora. „Pace” 
și „grijă” (BRC) sunt teme obișnuite în elo- 
giile la adresa administratorilor, iar în acest 
caz, sunt și relevante.) Deși flateria era une- 
ori adevărată, în cazul de faţă e doar o min- 
ciună grosolană: revoluționarii își intensi- 
ficaseră acțiunile în timpul administraţiei 
corupte și represive a lui Felix, care nu 
adusese nici pace, nici reforme. Discursul 
lui Tertulus antrenează o retorică bombas- 
tică (incluzând și câteva aliterații), însă lasă 
de dorit sub aspectul datelor concrete. 
24:3. „În toată vremea și în tot locul” este 
un iscusit artificiu retoric (în retorică se 
punea mare preț pe repetarea sunetelor). 
24:4. Mulţi apreciau concizia, iar vorbitorul 
putea pretinde sau promite că va fi scurt. 
La fel ca aici, vorbitorii își cereau scuze 
pentru că îl obosesc pe dregător, ca și cum 
nu ar fi încheiat încă laudele la adresa lui; 
era o tehnică retorică menită să flateze, 
chiar dincolo de limitele propriilor abilități 
retorice sau ale credibilităţii. 

24:5-6. A se compara cu tripla acuzaţie simi- 
lară din Luca 23:2; unora dintre istorici le 
plăcea să stabilească paralele între diverse 
personaje istorice. Acuzatorii lui Pavel se 
pretind aliaţi ai romanilor care, îndeosebi 
în anii aceia, erau îngrijoraţi de tulburările 
iscate în rândul evreilor, pe tot cuprinsul 
imperiului. Termenii „molimă” (NTR) sau 
„dăunător” (NRSV) și „pe tot pământul” 
evocă acuzația pe care împăratul Claudiu 
o formulase împotriva agitatorilor evrei. 

Profanarea Templului era o învinuire ce 
atrăgea pedeapsa cu moartea, iar incitarea 
oamenilor la răscoală împotriva Romei 
era maiestas, trădare; Roma considera 
incitarea (iscarea revoltei) una dintre cele 
mai grave infracțiuni. Tertulus putea să îl 
acuze pe Pavel doar de încercarea de profa- 
nare a Templului, deoarece niciun martor 
nu văzuse vreun neevreu alături de el, în 
Templu (21:29). 

Dacă reprezentantul părții adverse era 
cunoscut drept un vorbitor persuasiv, se 
obișnuia să avertizezi auditoriul cu privire 
la abilitățile lui oratorice remarcabile; iar 
defăimarea caracterului (adesea cu acuze 
inventate după bunul plac) constituia o 
armă importantă pentru câștigarea proce- 
selor, în Antichitate. 

„Partida” nu este un termen peiorativ în 
sine. Cuvântul era folosit, pur și simplu, 
pentru desemnarea diferitelor școli filoso- 
fice grecești (de către *Josephus) şi a diferi- 
telor școli de gândire din iudaism (precum 
“fariseii sau  *saducheii). „Nazarineni” 
(termen pe care, la un moment dat, evreii 
creștini îl aplicau la ei înșiși) este posibil 
să fi fost iniţial o insultă ce făcea aluzie la 
lipsa de însemnătate a orașului natal al lui 
Isus (cf. loan 1:46). 

24:7-8. Textul versetelor 7-8a este îndo- 
ielnic (vezi notele din unele traduceri). 
Invitațiile ca judecătorii să cerceteze ei 
înșiși situația (ca în 24:8b) apăreau frecvent 
în retorica judiciară. Firește, judecătorii 
puteau face investigații şi lua decizii și fără 
să ceară acordul împricinaţilor, deci o ase- 
menea invitaţie nu era decât o altă modali- 
tate de a indica implicit corectitudinea pro- 
priilor afirmații. 

24:9. În retorica judiciară se obişnuia ca acu- 
zatorii să exagereze acuzațiile, adăugând 
și vinovății nedovedite; în mod normal, 
vorbitorii din ambele tabere pretindeau că 
nu fac decât să prezinte faptele. Afirmațiile 
mai multor persoane cu statut social înalt 
puteau atârna greu în balanţă, iar în cazul 
de față, Felix trebuia să ia în calcul atât con- 
siderente politice, cât și judiciare (membrii 
aristocrației din Ierusalim, unii dintre ei 
cetăţeni romani, versus un cetățean roman 

care, potrivit spuselor lor, era liderul unei 
mișcări cu largă răspândire). Cu câţiva ani 
înainte, iudeii protestaseră atât de vehe- 
ment după ce un soldat roman arsese un 
sul al Legii, încât guvernatorul roman 
ordonase executarea vinovatului. 


24:10-21 
Apărarea lui Pavel înaintea lui Felix 


Abilitățile retorice ale lui Pavel se dovedesc 
mai eficiente decât cele ale acuzatorului 
său plătit, Tertulus. 

24:10. În procesele romane, acuzatul lua 
cuvântul după acuzator, de îndată ce pri- 
mea permisiunea să facă acest lucru. Și 
Pavel include în discursul său un captatio 
benevolentiae (vezi comentariul la 24:2-3), 
deși unul mai modest și mai credibil decât 
cel al lui Tertulus. Este posibil ca Felix să 
fi fost în această funcţie din anul 52 d.H. 
(deci de patru-șase ani) și, în altă slujbă, 
să fi lucrat anterior în ludeea. Afirmarea 
încrederii în imparțialitatea judecătorului 
reprezenta o declarație implicită de nevi- 
novăţie, și alți oratori profesioniști apelau 
la această stratagemă în curțile de judecată. 
24:11. Aici, Pavel începe un narratio, istorisi- 
rea datelor concrete ale cazului sau a șirului 
de evenimente care conduseseră la situația 
respectivă; narratio putea fi scurt, atunci 
când situația o impunea. Pavel își dove- 
dește abilitățile în retorica vremii lui. Faptul 
că venise la închinare îi vădeşte caracte- 
rul; probabil că momentul când au loc 
aceste evenimente coincide cu sărbătoarea 
Cincizecimii (20:16), ceea ce sugerează că, 
la fel ca mulţi alți buni evrei, Pavel venise 
să ia parte la praznic (cf. 20:16). Narațiunea 
lui Luca menţionează câţiva dintre nume- 
roşii martori care confirmă momentul exact 
al sosirii lui Pavel. Cineva care bătuse un 
drum atât de lung pentru a se închina nu 
avea cum să fie genul de persoană care ar 
încerca să pângărească Templul. 

24:12. Acest verset este un propositio, decla- 
rația sau teza fundamentală din discursul 
lui Pavel; era un element standard al dis- 
cursurilor antice. Pavel începe, așa cum 


făceau uneori oratorii, respingând acuzați- 
ile oponentului său. 

24:12. Deşi, în curțile de judecată din Anti- 
chitate, se preferau argumentele bazate 
pe probabilitate, în detrimentul relatărilor 
martorilor oculari, dovezile erau esenţiale. 
Bunăoară, după prezentarea multor dovezi 
care îi confirmau vinovăția, lui Antipater, 
fiul lui Irod, nu i-a mai rămas decât să se 
jure că e nevinovat; de aceea, Varus, legatul 
sirian, a poruncit să fie executat. Deseori 
(şi uneori destul de întemeiat) vorbitorii își 
acuzau oponenții că duc lipsă de dovezi; 
în cazuri precum cel al lui Pavel, sarcina 
dovezilor cădea pe umerii acuzatorilor. 
24:14. În 24:14-17, Pavel subliniază din 
nou aspectele pozitive ale caracterului său, 
lucru extrem de important în pledoariile de 
apărare; el nu este genul de persoană care 
să fi comis infracţiunea de care era acuzat. 
Avocaţii romani pledau și în favoarea celor 
care își mărturiseau vinovăția, recunoscând 
că fapta săvârșită este rea (concessio); aceș- 
tia puteau susține că intențiile lor fuseseră 
bune (purgatio) sau puteau să implore, pur 
și simplu, iertare (deprecatio). Însă, deşi Pavel 
își asumă răspunderea pentru ceva, el nici 
nu admite că ar fi făcut rău, nici nu-şi cere 
iertare. În schimb, asemenea multor altor 
oratori judiciari, mărturisește o conduită 
în limitele legii. Apărarea sa este una stră- 
lucit concepută: înainte de toate, problema 
este una ce ține de “Legea internă evreiască, 
nu o infracțiune ce cade sub incidenţa legii 
romane; prin urmare, nu se califică nici să 
fie judecată de către romani, nici pedepsită 
prin execuţie de către aceștia, la instigarea 
evreilor. În plus, credinţa creștină izvorăște 
din *Vechiul Testament și este, deci, o religie 
străveche, care ar trebui protejată ca o formă 
a iudaismului și tolerată de către romani. 
Mărturisirea unei fapte care nu constituia o 
infracțiune era o mișcare retorică strategică, 
menită a spori credibilitatea celui în cauză, 
lăsând fără obiect acuzaţia adversarului, 
potrivit căreia inculpatul ar fi încălcat legea. 
24:15. Saducheii care negau “învierea vii- 
toare a celor drepţi reprezentau o poziţie 
minoritară în iudaismul din ludeea; Felix 
trebuie să fi știut că, pe acest subiect, Pavel 


vorbea în numele poziției majoritare. 
Fariseismul și restul iudaismului, care cre- 
deau în învierea celor drepți, aveau opinii 
împărțite cu privire la învierea celor răi. 
Unii credeau că aceștia din urmă vor fi 
înviați în vederea osândirii (fie la chinuri 
temporare, urmate de anihilare, fie la chi- 
nuri veşnice); alţii credeau că oamenii răi 
nu vor avea parte de înviere. Pe marginea 
acestui subiect, creștinii din perioada tim- 
purie afirmă că ei consideră că va exista o 
înviere a celor răi în vederea judecății (loan 
5:29; Apoc. 20:5), cea mai firească interpre- 
tare a versetului Daniel 12:2. 

24:16. Cunoașterea caracterului unei per- 
soane cântărea mult în demersul apărării. 
Aici, Pavel vrea să spună că un om care 
împărtășește cu adevărat nădejdea formu- 
lată în versetul 15 are toate motivele să facă 
binele înaintea lui Dumnezeu și a oame- 
nilor. Acesta este un argument implicit, 
bazat pe probabilitate, un sistem de argu- 
mentare preferat în curțile de judecată din 
Antichitate. Fariseii și alții care credeau în 
judecata viitoare puneau deseori sub sem- 
nul întrebării temeiurile morale ale celor 
care negau posibilitatea învierii. 

24:17. Milostenia era deosebit de apreciată 
în iudaism; ea demonstrează solidarita- 
tea lui Pavel cu poporul său și cu obice- 
iurile lor ancestrale. Făcând iarăși apel la 
argumentul probabilităților (v. 16), acest 
detaliu făcea ca acuzația de pângărire a 
Templului să pară absurdă. De asemenea, 
uneori inculpatul încerca să scoată în evi- 
dență nerecunoștința petenţilor, care îl 
acuzau tocmai pe binefăcătorul lor (cf. 4:9). 
(Darurile se referă la strângerile de bani 
inițiate de Pavel, mai explicite în epistolele 
sale, ex.: Rom. 15:26-27.) 

24:18-19. Templele trebuiau să fie locuri de 
scăpare, însă Pavel fusese reținut tocmai în 
timp ce se închina. Practica uzuală în retorica 
legală era ca vorbitorul să întoarcă acuzați- 
ile pârâșilor împotriva acestora; de aseme- 
nea, el putea să și insinueze vinovăția cuiva. 
Aici, Pavel sugerează că nu el, ci tocmai 
acuzatorii săi ar fi responsabili pentru tul- 
burările din popor. Mai mult decât atât, acu- 
zatorii inițiali nici nu veniseră în instanță și, 


Fapte 24:16-22 


în consecință, ar fi putut fi acuzaţi de renun- 
tarea la caz, un delict ce putea fi pedepsit 
(drept învinuire neserioasă). „Reclamanțţii” 
actuali nu sunt martori oculari și nu pot fi 
supuși interogatoriului încrucișat, iar recla- 
mantii iniţiali abandonaseră cazul! Potrivit 
convențiilor legii romane, cazul ar fi trebuit, 
pur și simplu, închis în acest punct al dez- 
baterilor; faptul că Felix nu face acest lucru 
sugerează pericolele politice care-l pândeau, 
dacă ar fi făcut-o. 

24:20-21. Uneori, oratorii păstrau argu- 
mentul decisiv pentru final. Argumentul 
concluziv, esenţial, al lui Pavel este acela 
că acuzatorii săi nu contestaseră decât afir- 
mația sa despre înviere, cu alte cuvinte, îi 
aduseseră o învinuire teologică (pe care tot 
el o adusese cu iscusinţă în discuţie!), fapt 
atestat de către tribun (23:29). Magistraţii 
romani considerau asemenea încurcături 
drept dispute interne religioase evreiești, 
nimic care să poată fi judecat potrivit legii 
romane. În plus, atunci când reclamanții 
schimbau învinuirile chiar în timpul proce- 
sului (cf. 23:6, 29; 24:5-6), în mod normal 
cazul trebuia respins. 


24:22-27 
Amânarea lui Felix 


Cazul lui Pavel (24:10-21) era, din punct de 
vedere legal, limpede ca lumina zilei; Felix 
ar fi trebuit să îl închidă îndată. Însă pro- 
cedând astfel, el i-ar fi îndepărtat pe unii 
membri ai elitei din Iudeea. Dacă Pavel 
n-ar fi fost cetățean roman — ba poate chiar 
va fi avut și susținători cu stare — probabil 
că Felix l-ar fi dat de mult în mâinile acuza- 
torilor (cf. Luca 23:23-24). 
24:22. Lisias era considerat martor inde- 
pendent; însă Felix are deja suficiente date 
și foloseşte tactica tergiversării doar din 
motive politice, spre nemulțumirea acuzato- 
rilor lui Pavel și (mai mult chiar) a lui Pavel 
însuși. Lăsând venirea lui Lisias pentru o 
dată incertă, Felix amână cazul, într-un mod 
cât se poate de evident; el avea autoritatea 
să tărăgăneze lucrurile cât de mult dorea. 
Este greu de crezut că Felix nu știa despre 
ampla mișcare din ludeea în jurul lui Isus 

(21:20), mai ales având în vedere că soția 
sa era iudeiancă (24:24), însă, în perioada 
respectivă, atât el, cât și romanii o conside- 
rau inofensivă din punct de vedere politic, 
prin comparație cu mulțimea de tâlhari din 
zona rurală. 

24:23. De obicei, deţinuţii cu un statut social 
înalt aveau parte de condiţii mai bune de 
detenție, mai ales dacă acuzaţiile împo- 
triva lor nu erau convingătoare. Probabil 
că Pavel este ținut în continuare în palatul 
personal al procuratorului (23:35), astfel că 
lui Felix îi este uşor să îl viziteze. Uneori, 
centurionii îi supravegheau pe arestații de 
rang înalt (cf. 23:16). Pe lângă rațiile ali- 
mentare neîndestulătoare din închisoare, 
pușcăriașii depindeau de prieteni care să le 
aducă mâncare și alte lucruri de trebuință; 
câteodată, gărzile cereau mită pentru a per- 
mite accesul la deținuți, însă instrucțiunile 
date de Felix în acest caz puteau preîntâm- 
pina astfel de cazuri. 

24:24. Funcţionarii care interogau arestații 
în secret, în scop personal, erau considerați 
deseori corupți. 

Drusila era cea mai mică dintre fiicele 
lui Irod Agripa I (vezi comentariul la 12:1) 
și sora lui Agripa II și a Berenicei (vezi 
comentariul la 25:13). Ea se căsătorise cu 
regele unui mic ținut din Siria, însă la vâr- 
sta de șaisprezece ani divorțase de acesta, 
îndemnată de Felix să-l ia pe el de soț. Deși 
decizia unui guvernator de a se căsători cu 
o femeie din provincia sa contravenea, de 
regulă, politicii romane, Felix avea multă 
putere atât timp cât fratele său Pallas se 
bucura de bunăvoința Romei (cf. comenta- 
riul la 23:24). Aici, Drusila are aproximativ 
douăzeci de ani. 

24:25. Deși casele înstărite sponsorizau 
adesea filosofi pentru a-și asigura meditații 
interesante la ospeţe sau pentru instruirea 
membrilor familiei, profeții lui Dumnezeu 
erau mai puțin agreabili decât majoritatea 
filosofilor (ler. 38:14-23). Dreptatea și auto- 
controlul se numărau printre subiectele 
preferate de mulți moraliști, însă proble- 
matica judecății viitoare ținea de învăţă- 
tura ebraică și probabil nu de acea parte 
a învăţăturii ebraice pe care procuratorul 


era obișnuit să o audă. (Judecata viitoare 
nu era un subiect preferat de majoritatea 
evreilor din clasele sociale sus-puse, aflați 
sub influența greacă, precum saducheii 
sau o mână de farisei aristocrați, printre 
care şi *Josephus — care accepta concepțiile 
platonice privind viaţa de dincolo — sau ca 
*Philon, ale cărui opinii se pliau cât mai 
mult cu putinţă pe ideile *eleniste.) 

24:26. Felix nu era cunoscut drept un om 
prea interesat de dreptate; Josephus se 
plânge că acesta a trimis preoți înaintea lui 
Cezar cu o învinuire derizorie. Totodată, 
Josephus se plânge că, la câțiva ani după 
Felix, procuratorul Albinus i-a eliberat din 
închisoare pe toți deținuții (inclusiv revo- 
luționari) ale căror rude îl plătiseră. Toate 
izvoarele antice îl descriu pe Felix drept 
corupt, iar acest verset nu ar trebui să ne 
surprindă. Mita și corupţia erau infracțiuni 
pasibile de pedeapsă, însă foarte frecvente, 
inclusiv în rândul guvernatorilor; Josephus 
consemnează această practică în dreptul 
multor guvernatori din ludeea. Totuși, 
dacă localnicii se plângeau de situaţie, 
guvernatorul putea fi înlăturat din funcție 
pentru astfel de comportament. 

24:27. Atunci când Felix a fost înlocuit cu 
Porcius Festus (probabil în luna iulie a 
anului 59 d.H., deși unii spun 60, sau chiar 
55-56), liderii evrei din Cezareea s-au dus, 
într-un final, la Roma și l-au învinuit. Legea 
romană le permitea, încă din anul 149 î.H., 
Jocuitorilor din provincii să își acuze guver- 
natorii, iar câţiva dintre aceștia fuseseră 
trimiși în judecată. Din fericire pentru Felix, 
puternicul său frate Pallas, deși nu mai avea 
putere la curtea lui Nero, își păstrase sufi- 
cientă influenţă, cât să îl protejeze de răz- 
bunarea iudeilor (Antichități iudaice 20.182). 
Formularea „vrând să câștige favoarea iude- 
ilor” ar putea însemna că Felix are nevoie 
să-și atragă, sub orice formă, clemența iude- 
ilor, acum când este pe punctul de a pleca 
la Roma, spre a fi audiat. (În același timp, 
nu vrea să își facă și alți dușmani sau să 
işte alte acuzaţii, luând o decizie împotriva 
unui grup de interese). De regulă, guverna- 
torii nu încercau să rezolve toate cazurile 
restante înainte de a pleca din funcție; astfel, 


se putea ca noul guvernator să fie nevoit să 
ia de la capăt procedurile judiciare. 


25:1-12 
Audierea înaintea lui Festus 


Portretul pe care *Josephus i-l face lui 
Porcius Festus este mult mai pozitiv decât 
cel făcut lui Felix ori lui Albinus. Festus a 
fost un administrator eficient și, în mare 
parte, drept; de asemenea, el a liniștit 
tulburările și pe mulţi revoluționari i-a 
arestat. Josephus precizează că Festus a 
murit în timpul exercitării mandatului 
(Antichități iudaice 20.197), pare-se, după ce 
lucrase în ludeea doar timp de un an sau 
doi. Un administrator roman trebuia să 
se străduiască să păstreze echilibrul între 
interesul pentru dreptatea individului și 
atenţie la mișcările politice ale elitei locale, 
îndeosebi dacă în zonă exista pericolul 
unor tulburări populare. Paralelele deta- 
liate între audierea lui Isus din Luca 23 și 
cea a lui Pavel din Fapte 25-26 dovedesc că 
Luca realmente dorește să pună față în faţă 
cele două situaţii, tot așa cum alți istorici 
stabileau corespondențe între personajele 
lor; esența mesajului lui Luca este că creș- 
tinii trebuie să meargă pe urmele lui Isus. 
25:1. Reședința lui Festus era în Cezareea, 
însă, din punct de vedere politic, era reco- 
mandabil să viziteze autorităţile centrale, 
cu sediul în lerusalim. 

25:2. Relaţiile dinte Felix şi autoritățile evre- 
iești fuseseră tensionate; însă un nou guver- 
nator însemna o nouă șansă de a introduce 
pe ordinea de zi probleme până atunci amâ- 
nate. Agripa Il numise un nou *mare-preot, 
Ismael fiul lui Phabi, probabil cu puţin timp 
înainte de sosirea lui Festus (Josephus, 
Antichităti iudaice 20.179, 182). Așa cum se 
obișnuia, reclamanții formulează plângerea. 
25:3-5. Ei doreau ca Pavel să fie mutat; 
ținând cont de atacurile frecvente ale revo- 
luționarilor, pe tot cuprinsul ţării, nu reiese 
neapărat că membrii aristocrației preoțești 
orchestraseră agresiunea împotriva lui Pavel 
(oricât de violente se spune că ar fi fost acţi- 
unile unora dintre ei, potrivit lui Josephus 
și altor izvoare evreiești timpurii). Festus 

trebuie să fi fost nerăbdător să repare relaţia 
deficitară a administraţiei precedente, deci 
să se plieze pe politica locală. În consecinţă, 
Festus programează cazul lui Pavel prin- 
tre primele ce se cereau dezbătute, însă nu 
încalcă protocolul (și nici nu plănuiește să 
rămână prea mult în lerusalim). 

25:6. A ședea pe scaunul de judecător, pro 
tribunali, înseamnă că urma să aibă loc o 
audiere oficială. 

25:7-8. Un caz putea fi redeschis pe baza 
dovezilor nou-apărute, însă era respins 
dacă părțile nu prezentau asemenea 
dovezi. Anticii pretindeau adesea (uneori 
pe drept cuvânt) că pârâșii nu prezentau 
nicio dovadă legală în sprijinul afirma- 
iilor lor. De multe ori, oratorul rezuma, 
apoi respingea acuzațiile părţii adverse; 
după tipicul celor care consemnau dezba- 
terile curții, Luca rezumă aici răspunsul 
lui Pavel. Acuzaţiile ce vizau raportarea la 
“Legea evreiască şi la Templu (21:28) ar fi 
fost relevante pentru un magistrat roman 
numai dacă Pavel ar fi pângărit sanctita- 
tea Templului (vezi comentariul la 21:28), 
o acuzație ce nu fusese demonstrată. Pe 
de altă parte, aluzia la un act de trădare 
(seditio) împotriva lui Cezar ar fi fost fatală. 
Schimbarea învinuirilor în timpul proce- 
sului era ilegală, însă dat fiind că fusese 
numit un nou guvernator, dușmanii lui 
Pavel luaseră întreg procesul de la capăt. 
25:9. Istoria atestă că Festus era un guverna- 
tor mai cinstit și mai cooperant decât majori- 
tatea celor care cârmuiseră anterior ludeea; 
neîndoielnic, el dorește să pună bazele unei 
bune relații cu provincialii de aici. 

25:10-11. Cetăţenii romani aveau dreptul 
să facă apel înaintea tribunalului lui Cezar 
(provocatio ad Caesarem), deşi împăratul din 
perioada aceasta (Nero) delega de regulă 
audierile și judecarea cazurilor. Mai târziu, 
guvernatorul Pliniu al Bitiniei a executat 
mulți creștini, însă pe cei care erau cetățeni 
i-a trimis la Roma, spre a fi judecați acolo. 
Provincialii care nu aveau statutul de cetă- 
teni nu beneficiau automat de dreptul de 
a contesta decizia unui guvernator (decât 
dacă-l acuzau pe acesta de șantaj sau atunci 
când infracțiunea era pasibilă de pedeapsa 


Fapte 25:12-15 


cu moartea). Adesea, inculpațţii afirmau că 
sunt gata să moară dacă sunt găsiți vinovați, 
ca modalitate de a-și sublinia nevinovăția 
sau indignarea față de acuzaţia ce le era 
adusă. Împăratul în funcție, înaintea căruia 
Pavel face recurs, este Nero; aflat încă sub 
influențe oarecum pozitive, acesta nu deve- 
nise încă notoriu pentru imoralitatea sa şi 
nici nu începuse să îi persecute pe creştini. 
25:12. În mod normal, fiecare judecător 
roman avea un consilium sau comitet, cu 
care se sfătuia; cum uneori guvernatorii 
nu aveau educație juridică (iuris prudentes), 
era important să aibă sfătuitori pricepuţi în 
domeniul legislativ, deși era liber să le ignore 
recomandările. Cazul de față era neobișnuit. 
Un cetățean putea face apel chiar și înaintea 
împăratului, îndeosebi când se pronunțase o 
sentință capitală (appelatio), însă apelul făcut 
înainte de audierea propriu-zisă a cazului 
(provocatio), așa cum procedează Pavel aici, 
era rar, deoarece nu era neapărat în avanta- 
jul inculpatului. Cu toate acestea, Festus are 
motive întemeiate pentru a da curs cererii 
lui Pavel. În împrejurări obișnuite, apelurile 
erau admise. Mai mult decât atât, implica- 
tiile politice ale respingerii unei solicitări 
de apel înaintea lui Cezar erau neplăcute 
(criticii l-ar fi putut acuza pe guvernator de 
uzurparea privilegiilor imperiale), în vreme 
ce trimiterea lui Pavel la Roma îl scapă pe 
Festus de grija de a nu-i dezamăgi pe liderii 
din lerusalim, în cazul în care concluziile 
sale legale ar fi fost diferite de ale lor. Deși 
mulți guvernatori romani din Iudeea igno- 
rau regulile incomode, Festus este singurul 
guvernator al ludeei din această perioadă 
pe care Josephus îl caracterizează drept 
extrem de riguros în ce priveşte punerea în 
practică a politicilor romane (Istoria războru- 
lui... 2.271-72). 


25:13-22 

Festus și Agripa II 

Unii susțin că Luca nu deținea, în mod 
necesar, informații din interior referitoare 
la această discuție, de vreme ce putea cu 
ușurință să deducă conținutul ei, după 
deznodământul la care se ajunge (25:26); 

istoricii din vechime puteau face asemenea 
deducții, pe care apoi să le structureze sub 
forma unor *naratiuni ușor de citit. 
25:13-14. La moartea lui Agripa I (12:23), 
fiul său, Agripa II (aici), avea numai șapte- 
sprezece ani; fiicele sale erau Berenice (șai- 
sprezece ani), Mariamne (zece) şi Drusila 
(şase). Agripa II a cârmuit o mică parte a 
Palestinei și a conlucrat cu administrația 
romană. Şi-a susținut poporul, dar toto- 
dată a fost loial Romei și mai târziu, în anul 
89 d.H., a bătut o monedă prin care celebra 
biruința Romei împotriva rebelilor evrei. 
Mărturia lui *Josephus arată că Agripa îi 
vizita adesea pe oficialii romani, îndeosebi 
la sosirea acestora în regiune. Cum Agripa 
era autorizat chiar și să-l numească pe 
*marele-preot (Antichități iudaice 20.179, 
196), Festus poate obţine din partea celor 
din ludeea informații mai importante decât 
cele provenite de la acuzatorii lui Pavel. 
Ulterior, Festus i-a luat partea lui Agripa, 
într-o dispută cu preoții. 

Berenice (al cărei nume scriitorii din 
vechime îl abreviau, uneori, aşa cum face și 
Luca aici, sub forma Bernice — v. CLV) era 
sora lui Agripa. Unii scriitori antici au deni- 
grat relația apropiată dintre cei doi fraţi, 
catalogând-o drept incestuoasă, iar acuza- 
ţia lor, indiferent că era motivată politic de 
sentimente antievreiești sau era doar bârfă, 
este puțin probabilă. Mai târziu, Berenice 
a devenit amanta generalului roman Titus, 
cel care a asediat Ierusalimul. Deși Titus era 
cu cincisprezece ani mai tânăr decât ea, i-a 
promis că, după ce va deveni împărat, o va 
face împărăteasă. Totuși, antipatia publică 
faţă de evrei l-a silit în cele din urmă să 
nu își respecte promisiunea, iar Berenice a 
părăsit Roma cu inima frântă. Aristocraţii 
evrei care trecuseră de partea Romei în 
timpul războiului (asemenea lui Josephus, 
cel puţin după capturarea sa) îi descriu în 
termeni extrem de favorabili pe Agripa II şi 
pe sora lui, iar cei doi erau încă în viață în 
vremea când Luca își scria cartea. 
25:15-16. Legea romană cerea ca inculpa- 
tului să i se permită să îi confrunte pe acu- 
zatorii săi şi să se apere de învinuirile ce îi 
erau aduse, în cadrul unei audieri publice. 


25:17-21. Expresia „lucrurile rele pe 
care mi le închipuiam eu” din 25:18 ar 
putea reflecta o expresie legală romană. 
Chestiunea în dezbatere în cazul de față 
ținea de *Legea evreiască — și nu se număra 
printre cele supuse judecății în instanțele 
romane. Luca dovedeşte iarăși că, în opi- 
nia romanilor, creștinismul făcea parte din 
iudaism și că, din acest motiv, ar fi trebuit 
să beneficieze de aceeași toleranţă legală. 
25:22. A se compara cu Luca 23:8; istoricii și 
biografii căutau adesea paralele între dife- 
rite personaje istorice. Ca nou-venit, era 
firesc ca Festus să ceară sfatul lui Agripa, 
care cunoștea iudaismul, însă era mai soli- 
dar cu interesele romane decât se dovedea 
a fi aristocrația preoțească. Agripa avea o 
educaţie grecească solidă și se prea poate 
ca Festus să-l fi apreciat drept unul din- 
tre puţinii localnici cu care putea discuta 
asemenea chestiuni. Dacă Festus urmează 
sfatul lui Agripa, nu trebuie să își facă griji 
de obiecțiile aristocraților din Ierusalim 
față de înaintarea recomandării sale către 
tribunalul lui Cezar (cf. 25:26). 


25:23-—26:1 

Începe audierea înaintea lui Agripa 
25:23. Alaiul menţionat de Luca aici era 
caracteristic pentru familiile regale, inclu- 
siv pentru cele evreiești (ex.: 1 Mac. 11:6). 
„Căpitanii” sau „tribunii” (NTR) sunt 
cinci ofițeri, comandanţi romani ai celor 
cinci cohorte din Cezareea (cf. al șaselea 
tribun era în lerusalim, 21:31, deşi, având 
în vedere mobilitatea politică a celor care 
ocupau această funcție, se prea poate ca 
Lisias să nu mai fi fost acolo). 

25:24-26. „Domnul” (v. 26) era un titlu uzual 
atribuit împăratului, în perioada aceasta. 
Spre deosebire de greci, romanii nu îl folo- 
sea încă drept titlu divin. Festus îl consideră 
pe Agripa, un evreu romanizat, nepărtini- 
tor, dar și competent să îi dea sfaturi. 

25:27. Un guvernator nu ar fi îndrăznit să 
trimită cu superficialitate un caz spre jude- 
care la curtea împărătească. Festus trebuie 
să furnizeze un document care să detalieze 
ancheta ce avusese loc anterior (0 scrisoare 

de intenție, litterae dimissoriae). Acuzaţia care 
i se aduce lui Pavel este politică, însă toate 
dovezile au de-a face cu religia iudaică, care 
era de neînțeles pentru procuratorii romani. 
Agripa II este primul reprezentant oficial 
competent, atât în raport cu *legea romană, 
cât și cu cea ebraică, să asculte apărarea lui 
Pavel; astfel, el va face evaluarea necesară 
pentru epistola lui Festus către Nero. Dacă 
acest rege evreu nu îl considera pe Pavel 
vinovat, Festus se proteja astfel împotriva 
eventualelor plângeri din partea aristocra- 
tiei preoțești din Ierusalim. 

26:1. După ce primea permisiunea din par- 
tea judecătorului (în acest caz, judecătorul 
neoficial fiind Agripa), acuzatul putea lua 
cuvântul. Pavel întinde mâna în față, în sti- 
lul *retoric obișnuit; gesturile constituiau o 
parte însemnată din instruirea retorică, în 
Antichitate. Studiile privind gesticulaţia în 
Antichitate sugerează că gestul de început 
al acestui gen de discurs ar fi putut fi ală- 
turarea degetului mare și a celui mijlociu, 
în timp ce brațul întins era mișcat de la 
dreapta spre stânga. 


26:2-11 
Pietatea lui Pavel 


Pledoariile obişnuite de apărare variau 
întrucâtva ca formă, însă aveau o logică 
generală, așa cum reiese dinacest pasaj: com- 
plimentarea judecătorului (26:2-3), narra- 
tio (povestirea evenimentelor — 26:4-18) 
și, în cele din urmă, argumentio (dovezile 
în sprijinul afirmațiilor făcute — 26:19-23). 
În vreme ce în 24:10-21 Pavel căuta să-și 
dovedească nevinovăția și să obţină tole- 
ranță pentru mesajul său, în acest capitol el 
merge mai departe, argumentând că mesa- 
jul său este adevărat. 

26:2-3. Aici, Pavel prezintă exordium-ul 
discursului său, în care se obişnuia ca vor- 
bitorul să îl laude pe judecător (captatio 
benevolentiae). Pavel o poate face cu toată 
onestitatea; interesul lui Agripa față de 
*Lege era binecunoscut (deşi nu era întot- 
deauna pe placul preoţilor), iar teritoriul 
cârmuit de el avea să devină un refugiu 
sigur pentru practicarea iudaismului, după 

războiul dintre evrei și romani, dintre anii 
66-70. În discursurile antice era inserată 
adesea rugămintea ca publicul să îl asculte 
cu răbdare pe cel care vorbea. 

26:4. Rezumatul prezentat de Luca se con- 
centrează asupra părții narratio a discursu- 
lui sau relatarea preliminară a evenimente- 
lor care conduseseră la respectiva situație 
legală; aici, narratio se întinde de la 26:6 
până cel puţin la 26:18 (poate chiar 26:20). 
Acuzaţii contestau deseori învinuirile ce le 
erau aduse, aducând în discuţie caracterul 
lor, cunoscut de cei din jur. Cu privire la 
tinerețea petrecută de Pavel în Ierusalim, 
vezi 22:3; discursurile care elogiau o per- 
soană începeau amintind, ori de câte ori 
era posibil, creșterea și educația onorabilă 
de care avusese aceasta parte. 

26:5. Apelul către mulți potenţiali martori 
nu este deloc neobișnuit; este folosit chiar 
și în versiunea lui *Platon despre apărarea 
lui Socrate. De asemenea, se obișnuia să 
se facă apel la lucrurile bine cunoscute de 
către publicul prezent și să se sublinieze 
faptul că cel în cauză era mai integru sau 
mai pios decât acuzatorii săi, în chestiu- 
nea de care era învinuit. *Fariseii erau mai 
puţin stricţi decât *esenienii, însă majorita- 
tea locuitorilor din Iudeea aveau mult mai 
puţine contacte cu aceștia din urmă. 
26:6-7. Două dintre speranţele fundamen- 
tale pentru viitor ale majorității iudeilor 
erau “învierea trupească a celor drepți, 
concomitent cu restaurarea celor două- 
sprezece seminții. Deși *saducheii și mulți 
dintre evreii din *diaspora puneau sub 
semnul întrebării învierea viitoare, proba- 
bil că aceasta era susținută de către majo- 
ritatea adepților iudaismului palestinian. 
26:8. În curțile de judecată antice, deseori 
argumentele întemeiate pe probabilitate 
cântăreau mai greu decât ceea ce am numi 
noi astăzi dovezi solide (precum martorii 
de încredere); prin urmare, Pavel trebuie 
să contracareze supoziţia că învierea 
din morți este improbabilă, reamintin- 
du-le ascultătorilor săi despre puterea lui 
Dumnezeu și despre faptul că învierea este 
înrădăcinată în nădejdea fundamentală a 
evreilor. 


26:9-10. Mărturia favorabilă ce provenea 
dintr-o sursă potențial ostilă cântărea mult; 
ca fost persecutor, Pavel beneficiază de o 
credibilitate aparte. Uneori, scriitorii antici 
foloseau sintagma „a-și da votul” în mod 
figurat, cu sensul de a consimţi la o anu- 
mită decizie; Pavel era prea tânăr pe vre- 
mea aceea (Fapte 7:58; cf. Gal. 1:14) pentru 
a face parte din Sanhedrin („a-și da votul”, 
literal „a arunca pietricica în urnă” este, în 
acest context, posibil joc de cuvinte, obiş- 
nuit în Antichitate; în vreme ce martorii 
aruncau cu pietre, Pavel aruncă și el cu ce 
are, respectiv o pietricică, adică încuviin- 
tarea sa — de vreme ce pietricelele simbo- 
Jizau, de multă vreme, procesul de votare.) 
Regulile romane interziceau execuțiile fără 
acordul guvernatorului, însă nu puteau 
preveni linșările; forțele lor din ludeea 
erau staționate în lerusalim și îndeosebi 
în Cezareea. Relatarea lui Pavel din acest 
pasaj îi înfățișează pe membrii clasei căreia 
îi aparţineau acuzatorii săi drept complici 
la crimele lui din trecut. 

26:11. Pliniu, guvernator al Bitiniei în 
secolul II, nota că foștii creștini puteau fi 
convinși cu ușurință să se închine iarăși 
zeilor, dar se plângea că creştinii auten- 
tici nu puteau fi siliți să facă acest lucru, 
nici dacă erau schingiuiți până la moarte. 
Cârmuitorii păgâni care încercaseră, în tre- 
cut, să îi silească pe evrei să își abandoneze 
obiceiurile ancestrale se loviseră de aceeași 
împotrivire, pe care oficialii păgâni o con- 
siderau, de regulă, încăpățânare. 


26:12-23 


Cristosul cel înviat îl cheamă pe Pavel 
la neamuri 


26:12-13. Cu privire la expresia „pe la 
amiază” sau „pe la mijlocul zilei” (NTR), 
vezi 22:6. În 26:13, Pavel foloseşte, în mod 
clar, terminologia ebraică pentru teofanie, 
o revelare a slavei lui Dumnezeu. 

26:14. Căderea la pământ era o reacție obiș- 
nuită în fața revelațiilor divine (și uneori 
chiar și angelice) din *Vechiul Testament 
și din tradiția ebraică. Despre „glasul din 
ceruri” (despre care unele facțiuni din 


iudaism credeau că luase locul *profeţiei), 
se credea adesea că vorbea în ebraică sau 
în *aramaică. „A arunca cu piciorul înapoi 
în vârful unui țepuș” (sic!) era un proverb 
grecesc despre lupta cu zeii; forma sa 
cea mai cunoscută apare în Bacantele lui 
Euripide 794-95, care este, totodată, izvo- 
rul primar pentru termenul tradus prin „a 
lupta împotriva lui Dumnezeu”, din 5:39. 
Expresia nu este citată în alte relatări ale 
convertirii lui Pavel, însă este adecvată 
în cuvântarea ținută în fața lui Agripa, 
care beneficiase de o educaţie grecească 
solidă. Grecii își dovedeau buna educaţie 
făcând aluzie la opere clasice. „Ţepușa” 
era o unealtă ascuţită folosită pentru a sili 
animalele să înainteze în direcţia dorită; 
scriitorii antici utilizau adesea cuvântul în 
sens figurat. 

26:15-18. Cuvintele pe care Isus i le adre- 
sează lui Pavel evocă pasajele vechi-testa- 
mentare referitoare la chemarea profeților 
(Is. 42: 6-7, 16). „Moştenirea împreună cu 
cei sfințiți” sau „cu cei puși deoparte” se 
referă la speranţa evreilor că ei, ca popor 
pus deoparte de Dumnezeu, vor moșteni 
lumea viitoare, la fel cum Israel „moște- 
nise” Ţara Făgăduinţei. 

26:19-21. Se prea poate ca unui aristocrat 
roman ca Festus să îi fi displăcut misiunea 
lui Pavel de a aduce neamurile la pocă- 
ință, însă el nu putea înţelege împotrivi- 
rea iudeilor. Agripa II, care avea prieteni 
păgâni și era familiarizat cu animozitatea 
tot mai accentuată a evreilor din ludeea 
împotriva neamurilor, trebuie să îl fi înțeles 
cât se poate de bine pe Pavel, iar Pavel îi 
adresează lui cuvintele acestea. Una dintre 
strategiile antice de apărare era aceea că 
acuzatul acționase din necesitate; moti- 
vația putea fi, printre altele, ascultarea de 
porunca unui zeu. În 26:21, Pavel răstoarnă 
acuzaţiile; vezi comentariul la 24:18-19. 
26:22-23. Acum, Pavel începe să prezinte, 
în mod organizat, dovezi (26:8) în sprijinul 
afirmației că credința pe care el o repre- 
zintă este o continuare a religiei vechi-tes- 
tamentare, tolerate de către romani ca reli- 
gie străveche și etnică. 

26:24-32 
Evaluarea curții 


26:24. Magistraţii puteau întrerupe vor- 
bitorul cu întrebări și provocări, așa cum 
se întâmplă aici. Făcând, neîndoielnic, 
referire la educaţia evreiască a lui Pavel 
(26:4-5) și probabil și la afirmațiile lui des- 
pre vedeniile primite (26:13-19), Festus dă 
răspunsul standard pe care romanii școliți 
îl dădeau atunci când erau puși în faţa 
unor concepte atât de străine și barbare, în 
opinia lor, precum “învierea. Grecii asociau 
o anumită doză de „nebunie” cu inspirația 
profetică; adesea, filosofii considerau că ei 
înșiși sunt lucizi, iar mulțimile, smintite 
(cf., de ex.: Musonius Rufus 20, p. 126.2-3 
Lutz), însă masele îi considerau uneori pe 
filosofi nebuni (element relevant, poate, 
pentru afirmaţia de aici a lui Festus). 
26:25. Un termen folosit în răspunsul lui 
Pavel („adresez” - BRC; „rostesc”) ar 
putea sugera faptul că el vorbea sub inspi- 
rație divină (același termen este folosit 
în Fapte numai în 2:4, 14). Însă discursul 
„Chibzuit” sau „cu judecată sănătoasă” 
(NTR) era o virtute apreciată de romani, 
corelată fiind cu ideea de demnitate și 
respectabilitate; „chibzuit” ar putea con- 
trasta cu „nebun” (26:24), iar filosofii, care 
se considerau cei mai sănătoși la minte 
dintre toți, puneau un accent deosebit pe 
această chibzuinţă. 

26:26. Acuzaţia de „vorbire într-un colţ” era 
o expresie idiomatică cu sensul de discuție 
privată, iar unii susțin că era uneori folosită 
pentru a-i critica pe înțelepții ce refuzau să 
ajute lumea cu perspectiva lor. Romanii 
priveau cu neîncredere întâlnirile secrete, 
considerându-le potenţial subversive. Prin 
secolul II, creştinii erau deseori acuzaţi că 
sunt secretoși (deși uneori se adunau în 
taină tocmai pentru a evita să fie arestați), 
însă Pavel argumentează că afirmațiile 
creștinilor sunt, de fapt, lucruri cunoscute 
publicului larg, dar respinse sau trecute cu 
vederea de alții din pricina prejudecăților 
lor. Vorbitorii făceau adesea apel la faptele 
știute de toată lumea. 


Fapte 26:27-27:2 


26:27. Pavel se întoarce la argumentul său 
din Scriptură, destinat lui Agripa, însă 
neinteligibil pentru Festus (26:22-24). 
26:28. Agripa evită forța apelului la pro- 
feți făcut de apostol, obiectând că dacă ar 
răspunde pozitiv, ar însemna că s-a lăsat 
împins de Pavel să joace rolul unui creş- 
tin. Am putea considera replica lui mai 
degrabă abilă și plină de duh, decât aspră. 
26:29. Pavel nu se sfiește să își mărturisească 
dorința de a-l converti pe Agripa. Menţio- 
narea lanțurilor lui Pavel nu face decât 
să amplifice patosul; vorbitorii potențau 
frecvent factorul emoţional în încheierea 
discursului. Adesea, mâna dreaptă a pri- 
zonierilor era încătușată de mâna stângă 
a paznicului; lanțurile de fier cântăreau de 
regulă între 4-7 kg [10-15 1b]. 

26:30-31. Pavel nu este vinovat în raport 
cu legea romană, iar aceasta este singura 
concluzie de interes pentru sistemul legal 
roman. De asemenea, nu aducea atingere 
nici variantei mai liberale de iudaism prac- 
ticată de Agripa, care detesta revoluționarii 
și nu se conforma pretențiilor aristocrației 
din lerusalim. 

26:32. Opinia lui Agripa urma să fie inclusă 
în scrisoarea cu detaliile cazului. Cum 
Pavel se folosise de dreptul său, ca cetățean 
roman, de a face apel înaintea tribunalului 
lui Cezar, Agripa și Festus nu pot decât 
să îl trimită acolo, însoţit de o scrisoare în 
care să își exprime propriile opinii. Acest 
gest era necesar mai degrabă din rațiuni 
politice, decât legale și îl scotea pe Festus 
dintr-o situaţie politică dificilă, în relația cu 
acuzatorii localnici ai lui Pavel. Anterior, 
acest apel îi salvase lui Pavel viața (25:3), iar 
acum îi deschide cale liberă către Roma (cf. 
19:21) și îi pune la dispoziție o platformă 
publică pentru a vesti acolo *Evanghelia. 


27:1-8 
Începe călătoria spre Roma 


Atât depozițiile martorilor oculari, cât și 
unele romane includeau istorisiri despre 
furtuni și naufragii; relatările martorilor 
oculari foloseau uneori anumite tipare 
întâlnite și în poemele epice. Această 

*narațiune este, în mod clar, relatată de 
către un martor ocular; detaliile călătoriei, 
inclusiv numărul de zile necesare pentru a 
ajunge într-un port sau altul, ținând cont 
de vânturile menționate, corespund cu pre- 
cizie unui raport realizat de către un parti- 
cipant la acest gen de călătorie. Teza a fost 
deja confirmată, în secolul XIX, de un navi- 
gator experimentat pe Marea Mediterană. 
27:1. Uneori, guvernatorii le încredințau 
misiuni speciale centurionilor, însoțiți de o 
mână de soldați. Atunci când se aflau în stare 
de arest, persoanele cu un anumit statut 
social erau păzite, câteodată, de centurioni; 
ocazional, chiar se împrieteneau. Având în 
vedere numele pe care-l purta, este posibil 
ca „lulius” să fi fost cetăţean roman, desem- 
nat să îl păzească pe cetățeanul Pavel, deși 
este posibil ca soldaţii din subordinea sa să 
fi fost, totuși, din trupele auxiliare formate 
din colonizați. „Augusta” era deseori un 
termen onorific; multe legiuni și probabil 
și cohorte purtau titlul acesta și, de aseme- 
nea, se știe că o cohortă din Siria-Palestina 
din acestă perioadă purta același nume. 
Centurionii puteau fi mutați dintr-un loc 
în altul. Expresia „alți câțiva întemnițați” 
ar putea desemna diverse persoane trimise 
să fie judecate ca cetățeni romani, însă, de 
regulă, cei mai mulți dintre cei trimiși spre 
Roma erau infractori condamnaţi ce urmau 
să fie uciși în jocurile publice, pentru dis- 
tracția publicului roman. 

27:2. Navigatorii aveau un statut social 
inferior, dar adesea obțineau profituri mari. 
Corăbiile din lumea mediterană antică erau 
de mici dimensiuni, potrivit standardelor 
moderne; majoritatea dintre ele cântăreau 
mai puţin de 250 de tone, deși vasele ale- 
xandrine pentru transportul grânelor (27:6) 
aveau un tonaj mult mai mare (estimat 
adesea la 800 de tone sau chiar mai mult). 
Cezareea, locul de îmbarcare, era un port 
important; bazinul său portuar artificial, fai- 
mos şi uriaș, fusese construit cu ceva vreme 
înainte de către Irod cel Mare. Cum por- 
tul de înregistrare al vasului era Adramit, 
situat la sud-est de Troa, se pare că acesta 
se întorcea spre nord, către Asia Mică, acolo 
unde Iulius și deținuții puteau fi transferați 


pe un vas mai mare. În mod normal, mesa- 
gerii imperiali călătoreau pe uscat, în afară 
de cazul când călătoria maritimă ar fi fost 
mai convenabilă, așa cum se dovedește în 
situaţia de față. Ca agent al Romei, Iulius 
putea solicita să fie transportat pe o corabie, 
fără să plătească prețul călătoriei. Prietenii 
sau slujitorii deținutului aveau voie să îl 
însoțească doar dacă temnicerii îngădu- 
iau acest lucru; natura verdictului dat de 
judecătorii lui Pavel (26:31-32) îi garan- 
tase, categoric, un tratament mai blând, de 
vreme ce este însoţit de doi tovarăși. 

27:3. Sidon avea un port dublu și era situat 
la aproape 78 de mile marine (poate o călă- 
torie de o zi) nord față de Cezareea, unde 
își începuseră călătoria; înaintarea rapidă 
sugerează că, deocamdată, aveau parte 
de o navigare lină. Încărcarea şi descărca- 
rea mărfurilor putea dura zile întregi (sau 
chiar mai mult) într-un port aglomerat, 
așa că adesea pasagerii coborau pe țărm. 
Principala funcție a navelor era trans- 
portul de mărfuri; prin urmare, pasagerii 
erau responsabili să-și asigure hrana și alte 
provizii. (Noaptea dormeau pe punte, fie 
sub cerul liber, fie în corturi pe care și le 
aduceau și le instalau acolo.) In mod nor- 
mal, era nevoie ca soldaţii să rechiziționeze 
de la localnici provizii pentru ei înșiși și 
pentru arestați, deci ajutorul voluntar al 
prietenilor lui Pavel (cf. 24:23) îl scuteşte pe 
Iulius de o sarcină neplăcută, în acest punct 
al călătoriei. Deși, sub raport politic, putea 
fi periculos să manifești ataşament față de 
un deținut, anticii puneau mare preț pe 
prietenia autentică, ce se dovedea loială 
indiferent de împrejurări (cf. și 28:13-15). 
27:4. Corabia are de înfruntat vânturile 
obișnuite de la sfârşitul sezonului de navi- 
gatie, care băteau dinspre nord-vest, tocmai 
direcția în care călătoreau ei. Nereușind să 
navigheze direct către nord-vest, spre Mira, 
merg de-a lungul coastei de est a Ciprului, 
care îi fereşte de vânturile dinspre vest. 
Astfel, rămânând aproape de coasta siri- 
ană, la est de Cipru și îndreptându-se spre 
nord, către sudul Asiei Mici, călătoria lor 
este mult mai lentă decât cea în sens invers, 
când se traversa marea deschisă (21:1-3), 

deși brizele de uscat îi ajută să înainteze 
către vest, de-a lungul coastei de sud a 
Asiei Mici. Totuși, chiar şi în condiții mete- 
orologice mai favorabile, vasele navigau de 
regulă spre nord, spre Asia Mică, înainte 
de a vira spre vest, către sudul Cretei. 

27:5. Mira, o destinaţie obișnuită a corăbi- 
ilor din Alexandria ce transportau grâne, 
era situată la 3 km [2 mi] de portul său, 
Andriace. Soldaţii și prizonierii lor ar fi 
putut merge pe uscat, însă centurionul reu- 
șește să găsească o altă corabie (27:6). 

27:6. Cea mai mare parte a schimburilor 
comerciale pe Mediterană o constituiau 
corăbiile de cereale care călătoreau către 
și dinspre Roma; vasele din Alexandria, 
Egipt, navigau spre nord şi apoi spre vest 
pentru a-și transporta încărcătura la Roma. 
Acestă călătorie putea dura de la patruzeci 
de zile, până la peste două luni (iar o altă 
lună dura descărcarea mărfii în Italia), 
însă călătoria de înapoiere de la Roma la 
Alexandria putea dura foarte puţin, între 
nouă și treisprezece zile. O corabie de 
dimensiuni neobișnuite putea să aibă în 
jur de 60 m [180 ft] lungime, către 15 m 
[45 ft] lăţime și înălțimea maximă de con- 
strucție de până la 12 m [40 ft]; estimările 
privind cantitatea de grâne importată 
anual de Roma variază între două și patru 
sute de mii de tone, dintre care, probabil 
o sută de mii de tone fiind importate din 
Egipt. Beneficiind de fertila vale a Nilului, 
Egiptul furniza aproape o treime din grâ- 
nele Romei. Ţăranii egipteni care cultivau 
grâne nu aveau întotdeauna cu ce să își 
hrănească familiile, însă grânele erau dis- 
tribuite gratuit cetăţenilor Romei, pentru 
a menţine stabilitatea în inima imperiului. 
Roma oferea anumite facilități economice 
proprietarilor de nave, asigurându-și astfel 
cantități îndestulătoare de cereale pentru 
oraș. Deși în perioada aceea navele erau 
deținute și operate de negustori privați, 
ele alcătuiau cea mai mare flotă comercială 
cunoscută în Europa înainte de anii 1700. 
Flota alexandrină era cel mai rapid mijloc 
de transport din Siria la Roma. 

27:7. Cnidus era situat parte pe o penin- 
sulă, parte pe o insulă și avea două bazine 

portuare. Corăbiile ce navigau prin fața 
înălțimii Cnidus treceau pe la nord de 
Rodos. Între furtuni, se puteau aventura în 
călătoria de două sau trei zile de la Cnidus 
la Salmona, aflată la capătul de nord-est al 
Cretei, unde le era cel mai ușor să ajungă, 
dacă ținem cont de vânturile dinspre nord- 
vest. Creta era cea mai mare insulă din 
Marea Egee. Avea puține bazine portuare 
în partea de nord, iar vânturile sezoniere 
ce băteau acum dinspre nord-vest puteau 
izbi corăbiile de coastă, cauzând naufragii. 
Însă coasta de sud a Cretei avea mai multe 
porturi, iar vânturile dinspre sud ce băteau 
acolo erau mai blânde. 

27:8. „Limanuri Bune” este un golf situat 
la 2 km [1,2 mi] vest de Lasea; protejat de 
câteva mici insule, aici corăbiile erau ferite 
de vânturile puternice. Cu toate acestea, 
micul sat pescăresc nu era un loc tocmai 
plăcut în care echipajul și pasagerii să își 
petreacă iarna. Însă la 10 km [6 mi] din- 
colo de Limanuri Bune, coasta de sud a 
Cretei cotește brusc spre nord, după capul 
Matala, expunând corăbiile forței dez- 
lănţuite a vântului de nord ce biciuiește 
uscatul. Prin urmare, pentru a ajunge în 
portul Fenix, mai prielnic pentru iernat, 
aflat spre vest, corabia avea să navigheze 
spre nord-vest, în largul mării, prin golful 
Mesara, însă trebuia să își asume riscul de 
a înfrunta un vânt iscat pe neașteptate din- 
spre nord-vest. 


27:9-19 
Criză pe mare 


Pericolele erau atât de frecvente pe mare, 
încât unii estimează că o cincime din- 
tre călători înfruntau pericole în cursul 
călătoriilor lungi; probabil că o jumătate 
dintre călătorii aveau parte de întârzieri. 
Naufragiile erau atât de obişnuite, încât 
arheologii au identificat peste 1000 de car- 
case de corăbii antice scufundate. Luca are 
motive întemeiate să ofere detalii din abun- 
dență; cititorii din vechime erau interesați 
de istorisiri despre asemenea experiente. 

27:9. De obicei, corăbiile plecau din 
Alexandria primăvara, însă puteau fi 


întârziate din motive administrative în 
porturile italiene. Cele care se întorceau în 
Alexandria înainte de sfârşitul lunii august 
se puteau aventura Într-o a doua călătorie; 
voiajele mai târzii erau riscante, însă pro- 
fitul pe care îl puteau obține proprietarii 
de nave atârna cel mai greu în decizia de 
a întreprinde sau nu astfel de călătorii. 
Proprietarii (adesea negustori urbani proas- 
păt îmbogățiți) împrumutau, uneori, bani 
pentru a plăti marfa; împrumutul se anula 
în cazul în care corabia era scufundată, însă 
asemenea împrumuturi se plăteau cu până 
la treizeci la sută din costul încărcăturii. 
Ba chiar, doritor să importe cât mai multe 
grâne, fostul împărat Claudiu le oferise sti- 
mulente financiare deosebite navigatorilor 
care aduceau cereale până și pe timp de 
iarnă (*Suetonius, Viața lui Claudiu, 18:2-3). 
Dacă navigarea devenea prea periculoasă, 
corăbiile iernau undeva pe drum și-și reluau 
călătoria în primăvară. „Postul” amintit aici 
se referă la Yom Kippur, Ziua Ispășirii, care 
este sărbătorită în septembrie sau octom- 
brie. Călătoriile pe mare deveneau tot mai 
periculoase pe măsură ce se apropia iarna 
(2 Tim. 4:21; Tit 3:12). Nimeni nu mai naviga 
(excepție făcând curajoșii sau nesăbuiţii) din 
jurul datei de 10 noiembrie până târziu, în 
jur de 10 martie, însă și perioadele 15 sep- 
tembrie-10 noiembrie și 11 martie-26 mai 
puteau fi riscante. Totuși, din pricina câști- 
gurilor financiare ce puteau fi obținute de pe 
urma curselor anuale multiple ale corăbiilor 
cu grâne, unii proprietari își asumau riscul. 
27:10. Cetăţenia romană a lui Pavel și poate 
și statutul său de lider al unei mișcări sau 
de posesor al unei scrisori din partea lui 
Festus îl ţin în compania centurionului. 
Păgânii ce călătoreau pe mare aduceau 
întotdeauna jertfe zeilor și le invocau pro- 
tecția. Semnele de rău augur, interpretările 
astrologice sau visele — atunci când erau 
luate în serios — împiedicau uneori coră- 
biile să ridice ancora. Înainte de a pleca 
la război, romanii obișnuiau să cerceteze 
măruntaiele animalelor, zborul păsărilor și 
alte forme de divinaţie; sfatul religios era 
întotdeauna important pentru cei care se 
gândeau să întreprindă o acțiune potențial 


riscantă. Foarte posibil ca Pavel să le fi 
părut genul de clarvăzător care poate pre- 
zice viitorul fără divinaţie. (Spre deose- 
bire de greci, romanii respectau divinația 
mai mult decât acest gen de *profeţie.) 
Ascultătorii aveau să îl ia pe Pavel mai în 
serios spre sfârșitul capitolului. 

27:11. Mare parte din elita socială îi con- 
sidera pe navigatori oameni de condiție 
modestă, însă aceştia din urmă obțineau 
deseori profituri imense. Deși experiența 
de călător și reputația spirituală a lui Pavel 
i-ar fi îngăduit să aibă și el un cuvânt de 
spus, centurionul, care trebuie să decidă 
dacă să plece sau nu cu acea corabie, 
acordă mai mult credit cunoștințelor mari- 
nărești ale căpitanului (și deciziei „majo- 
rității”, 27:12). Totuși, deciziile de felul 
acesta erau adesea motivate de interese 
economice și mai puțin de cunoștințele în 
materie de navigaţie. Încărcătura corăbiei 
era asigurată pentru o suma importantă, 
în caz de naufragiu. Uneori, corăbiile de 
grâne călătoreau împreună; aceasta însă 
călătorește singură şi este, probabil, una 
dintre ultimele nave din acel sezon de 
navigație. Căpitanul speră, în cel mai bun 
caz, să reușească să ajungă într-un port mai 
bun și/sau mai îndepărtat, înainte ca mările 
să se închidă pe perioada iernii (27:12); el 
nu poate spera să ajungă în Italia, la o dată 
atât de târzie din an (27:9). 

27:12. Mare parte din coasta de sud-vest a 
Cretei este abruptă, însă exista un oraș cu 
un bazin portuar excelent, Fenixul, aflat pe 
latura de sud a unui istm al Cretei. Probabil 
că Fenix era folosit în mod obișnuit ca 
port pentru iernat, fiind amplasat într-un 
golf, pe țărmul opus față de Loutro - 
deși topografia locului s-a schimbat din 
Antichitate. Era o călătorie de aproximativ 
80 km [50 mi]. „Cei mai mulți”, probabil 
persoane cu un anumit statut social, ajung 
la un consens. 

27:13-14. Un vânt dinspre sud i-ar fi ajutat 
să rămână aproape de țărm și i-ar fi dus 
în siguranță la destinaţie. În mod normal, 
traseul lor i-ar fi condus pe lângă capul 
Matala, aflat la peste 6 km [4 mi] spre vest, 
urmând linia coastei, după care puteau 


Fapte 27:11-17 


încerca să navigheze spre vest-nord-vest, în 
largul mării, traversând golful Mesara pe o 
distanță de 55-60 km [35-40 mi], pentru a 
ajunge la Fenix. Din nefericire, în regiunea 
aceea vântul de sud se schimbă brusc într-un 
vânt periculos dinspre nord-est (un gregale); 
curenții de aer din sens opus sporesc perico- 
lul. Munţii aflaţi la doar 1-2 km [0,6-1,2 mi] 
nord de Limanuri Bune puteau să împiedice 
navigatorii să zărească o furtună ce se apro- 
pia dinspre nord. Se prea poate ca aceștia 
să o fi văzut în timp ce traversau golful însă 
(nefiind din zonă) nu aveau de unde să ştie 
că Valea Platanos din apropiere putea cana- 
liza vântul către ei, împingându-i în largul 
mării. „Eurachilon” menţionat aici (terme- 
nul este un amestec de greacă și latină) ar 
putea fi un vânt ce sufla dinspre est prin 
nord-est — cel mai periculos dintre toate. 
27:15. Cu vânt prielnic în vela mare, aceste 
corăbii puteau acoperi în jur de 50 de mile 
marine pe zi lumină sau 90 de mile în două- 
zeci și patru de ore. Însă corăbiile antice 
aveau vele de formă pătrată și puteau 
înfrunta cu mare dificultate chiar și un vânt 
din față normal ca intensitate; acum însă, 
este vorba de un vânt mai puternic. 

27:16. Amplasamentul probabil al Caudei 
(Gavdhos, în epoca modernă) este la peste 
30 km [20 mi] sud-vest față de locul unde 
îi surprinsese furtuna, în golful Mesara. Pe 
partea insulei pe lângă care treceau nu se 
găsea niciun loc propice pentru a ancora; 
totuși, adăpostul acela temporar din calea 
furtunii dezlănțuite permitea efectuarea 
unor manevre rapide. „Luntrea” sau „barca 
de salvare” (NTR), un fel de bărcuță, era 
folosită pentru a ajunge pe țărm, pentru a 
manevra corabia în vederea legării la chei 
și așa mai departe. Adesea, luntrile acestea 
erau remorcate în spatele navei, de obicei cu 
un marinar la bord. Aici, umplându-se de 
apă şi existând pericolul de a se desprinde 
de corabie sau de a fi izbită de ea, luntrea 
trebuie adusă pe punte pentru a fi salvată. 
27:17. „Frânghiile” erau parâme folosite 
pentru a consolida pe dedesubt carena 
corăbiei împotriva mării furioase, în tim- 
pul furtunilor violente; se poate ca ele să 
fi alunecat în jurul pupei sau a provei, iar 


Fapte 27:18-23 502 


acum acționau invers pentru contravântu- 
irea carenei. 

Dacă ar fi continuat să înainteze în aceeași 
direcție prea multă vreme (pe o distanță de 
cam 600 km [400 mi]) corabia ar fi fost, în 
cele din urmă, distrusă în Syrtis Major (în 
zilele noastre, golful Sidra), o zonă temută, 
cu apă puțin adâncă, la vest de Cirenaica, 
de-a lungul coastei africane. (Syrtis Minor 
era situat mai spre vest decât ar fi putut 
ajunge ei împinși de valuri.) Literatura 
antică abundă în istorisiri despre corăbii ce 
fuseseră prinse în respectivele bancuri de 
nisip și distruse ulterior, când nivelul apei 
creştea. Chiar și pe vreme bună, corăbiile 
de grâne din Alexandria navigau întâi spre 
nord, către Asia şi apoi virau spre vest, 
către Italia, în loc să se îndrepte direct spre 
nord-vest, deoarece o schimbare bruscă a 
direcției vântului le-ar fi făcut să eșueze pe 
bancurile de nisip din zonă. 

27:18. Alte surse ilustrează faptul că, într-o 
asemenea împrejurare, aruncarea peste 
bord a unei părți din încărcătură era urmă- 
torul pas firesc; în situații de criză ca aceasta, 
nu se mai făcea deosebire între încărcătura 
valoroasă și cea ieftină (Iona 1:5; de aseme- 
nea, *]Josephus și alții). Aici, ei nu aruncă 
toată marfa (27:38); corăbiile transportau 
cel puțin 68 de tone, iar cele mari (precum 
cea din cazul de față) transportau peste 250 
de tone, unele ajungând chiar până la 1200 
de tone. După andocare, descărcarea unei 
astfel de corăbii putea dura chiar și două- 
sprezece zile. E drept că simpla azvârlire a 
mărfii în mare cere mai puțină precauție, 
insă cu siguranță că echipajul nu putea 
duce la bun sfârșit sarcina într-o singură zi. 
Probabil că grânele erau depozitate în saci, 
stivuiți până la o înălțime de aproape 2 m 
[6 ft] care, în absenţa echipamentului dis- 
ponibil de regulă la țărm, puteau fi depla- 
sați manual doar cu mari eforturi. 

27:19. Dacă, așa cum consideră mulți 
comentatori, Luca se referă la vergă („unel- 
tele” /„echipamentul”) - o bârnă de lemn 
lungă aproape cât corabia — ar fi fost nevoie 
de mai mulți oameni de la bord, pentru a 
o cobori pe punte. Dacă era posibil, verga 
trebuia consolidată, însă violenţa furtunii 


nu le permite tot deranjul pe care l-ar fi 
presupus această operațiune. 


27:20-44 
Zeul siguranţei pe mare 


27:20. Navigatorii se orientau după stele. 
Păgânii considerau că cei care mor pe mare 
nu intră niciodată pe tărâmul morților, ci 
sufletele lor rătăcesc fără țintă, pentru tot- 
deauna, deasupra apelor în care şi-au găsit 
pieirea. 

27:21-22. Este posibil ca Pavel să vorbească 
sub punte; oricum, unii oameni puteau 
să-și facă glasul auzit de departe, aco- 
perind diverse zgomote de fond. Anticii 
evaluau deseori sinceritatea filosofilor (ex.: 
Aristippus) în funcție de cât de calmi rămâ- 
neau în momente tensionate. Se credea că 
un adevărat filosof, consecvent învățătu- 
rilor sale, trebuia să rămână liniștit şi în 
timpul unei furtuni periculoase pe mare 
(la fel și Pyrro Scepticul), în vreme ce un 
fals profet, precum Peregrinus, nu putea 
rămâne liniștit. Faptul că ceilalți nu mân- 
caseră nimic putea avea drept cauză teama 
sau răul de mare. Adresarea convențională 
„0oamenilor” nu insinuează că toate cele 
276 persoane de la bord erau bărbaţi (vezi 
comentariul la 1:16). 

27:23-25. Nu era ieșit din comun ca scriito- 
rii antici să insereze, în mijlocul unei isto- 
risiri, evenimente anterioare pe care nu le 
menționaseră încă. 

Mulţi credeau că navele sunt distruse 
din pricina unor persoane neevlavioase 
aflate la bord sau, dimpotrivă, cruțate 
datorită evlaviei deosebite a unuia dintre 
ei. Circula o istorisire în care se spunea că 
până și câțiva bărbaţi nereligioși au început 
să implore zeii, în timpul unei furtuni vio- 
lente; filosoful Bias, aflat pe aceeași corabie, 
i-a îndemnat să tacă, ca nu cumva zeii să-și 
dea seama că sunt și ei pe corabie, şi să o 
scufunde! Asemenea comportamentului lui 
Iona din *Vechiul Testament (Iona 1:6-16), 
această atitudine contrastează puternic cu 
preocuparea lui Pavel pentru toți cei de pe 
corabie. (Puţini alți oameni, printre care și 
Cezar, pretindeau că o corabie nu se poate 


scufunda atât timp cât ei se aflau la bord, 
însă aici afirmaţia lui Pavel are în vedere 
misiunea și mesajul lui Dumnezeu, iar 
nu faptul că el însuși ar fi indispensabil.) 
Diferite zeități își asumau rolul de protec- 
tor pe mare, printre acestea numărându-se 
Isis sau Dioscurii (28:11); însă adevăratul 
protector este Dumnezeu. 

27:26-27. Naufragiul era primejdios, însă 
Pavel îi pregătește pentru această veste. 
Marea din jurul Maltei (28:1) este mult 
la sud de ceea ce numim astăzi „Marea 
Adriatică”, însă, în Antichitate, era inclusă 
în „Marea Adriei”. S-a calculat rata deri- 
vei pe zi şi traiectoria pe care trebuie să 
o fi urmat pornind de la Cauda, pentru a 
evita Syrtis și s-a ajuns la concluzia că era 
nevoie de exact paisprezece zile pentru a 
ajunge în Malta (28:1). Dacă, între timp, 
vijelia s-ar fi potolit și ar fi bătut doar un 
vânt mai domol, o corabie ce se îndrepta 
spre Malta dinspre est putea auzi valu- 
rile spărgându-se de țărm chiar la 2,5 km 
[1,5 mi] de capul Koura. 

27:28. Marinarii aflau adâncimea apei 
coborând greutăți de plumb mânjite cu 
grăsime într-o scobitură din partea infe- 
rioară, pentru a lua probe de pe fundul 
mării. Adâncimile măsurate sugerează că 
acum se aflau în apropiere de Koura, la est 
de Malta; este posibil să fi trecut la doar 
300-400 m [984-1312 ft] de cap. Între măsu- 
rătoarea de douăzeci de stânjeni și cea de 
cincisprezece trebuie să fi trecut în jur de 
jumătate de oră, ceea ce arată că se apro- 
piau periculos de rapid de contactul cu 
fundul mării presărat, probabil, de stânci 
subacvatice care ar fi sfâșiat carena. 

27:29. Din cauză că adâncimea apei scade 
rapid, iar marinarii nu au vizibilitate, ei 
folosesc ancorele pe post de frâne. În mod 
normal, ancorele se aruncau în partea 
dinspre provă, însă acum sunt aruncate 
la pupă, probabil pentru ca pupa să nu 
poată fi izbită de stânci sau pentru că, în 
lumina dimineţii, corabia avea să înainteze 
cu pupa înainte. Probabil că ancorele erau 
folosite succesiv, pentru a evita ca nava să 
fie zdrobită de stâncile submarine. 

Fapte 27:26-37 


27:30. Se cunosc și alte cazuri când membrii 
echipajului au încercat să scape de pe o cora- 
bie sortită pieirii într-o barcă de mici dimen- 
siuni; acest luntri nu erau concepute ca bărci 
de salvare şi în ele încăpeau puțini oameni. 
Uneori, marinarii erau sclavi; alteori, se 
angajau pentru a-și câștiga existența; însă 
oricum, nu erau interesați de soarta navei. 
27:31. De priceperea marinarilor era nevoie 
pe punte, pentru a duce nava pe uscat. 
Centurionul și soldaţii, înarmaţi fiind, 
puteau prelua controlul. 

27:32. A doua zi, ar fi putut folosi barca cea 
mică pentru a transporta pe rând oamenii pe 
țărm (deşi ar fi fost nevoie de multe drumuri 
dus-întors); în lipsa ei, întreaga navă era sor- 
tită naufragiului. Deși, pe corabie, căpitanul 
era, probabil, mai mare în grad decât un 
pasager centurion (contrar unor opinii mai 
timpurii privind flota romană pentru trans- 
portul grânelor), într-o situație de urgență, 
soldații erau învestiți cu mai multă autori- 
tate — dacă nu din alt motiv, atunci măcar 
pentru că ei aveau armele în mână. 
27:33-34. „Nu vi se va pierde niciun păr 
din cap” era o expresie proverbială din 
Vechiul Testament (1 Sam. 14:45; 2 Sam. 
14:11; 1 Împ. 1:52); însă putea fi ușor înţe- 
leasă chiar și de ascultătorii care nu erau 
familiarizați cu ea. 

27:35-36. Aici, masa este organizată în 
stilul evreiesc tradițional: capul familiei 
Îi mulțumea lui Dumnezeu și împărțea 
pâinea. Majoritatea pasagerilor își aduse- 
seră merinde proprii pe corabie, probabil 
mai ales pâine (articolul de bază din dieta 
mediteraneană antică) şi alte alimente care 
nu trebuiau gătite. Se poate ca și o parte 
din grâul nefiert din 27:38 să fi fost comes- 
tibil, în această situație de urgenţă, deși era 
greu de digerat. 

27:37. Corăbiile mari transportau frecvent 
câteva sute de oameni; Josephus afirmă 
că el însuși călătorise la bordul unei nave 
cu şase sute de pasageri. Majoritatea coră- 
biilor care navigau în apropierea coastei 
aveau un deplasament mai mic, însă cele 
mari puteau cântări până la 250 de tone. 
Corăbiile alexandrine pentru transportul 
grânelor (precum cele din 27:6; 28:11), 


Fapte 27:38—28:1 


construite pentru a naviga pe marea des- 
chisă, erau mai mari, multe cântărind 340 
de tone, unele peste 800 de tone, iar câteva 
până la 1200 de tone. 

27:38. Era nevoie ca marinarii să ușureze 
și mai mult corabia (27:18), pentru a atinge 
fundul mării cât mai aproape de țărm posi- 
bil. Odată îmbibat cu apă, grâul reprezenta 
un real pericol pentru navă, pentru că se 
putea umfla până la de două ori volumul 
inițial, despicând carena. Mulţi sugerează 
că, până în acest moment, păstraseră o 
parte din încărcătură ca lest (materiale grele 
păstrate în cala unei nave pentru a o stabi- 
liza); indiferent dacă aici s-a întâmplat aşa 
sau nu, asemenea corăbii transportau sute 
de tone de grâu, deci nu ar fi putut termina 
deja acțiunea începută în 27:18. De regulă, 
corăbiile alexandrine erau încărcate cu grâu. 
27:39. În afara anumitor detalii topografice 
care s-au schimbat de-a lungul secolelor, 
situl tradițional al golfului Sf. Pavel din 
nord-estul Maltei corespunde tuturor deta- 
liilor din această narațiune. Corăbiile se 
opreau deseori în Malta, însă, în mod nor- 
mal, pe vreme mai bună și în porturi sigure. 
27:40. Aceste acțiuni sunt firești pentru 
o navă avariată ce încearcă să se apropie 
de uscat. Timonierul împingea încoace și 
încolo cârma sau un levier ce controla două 
rame de direcție (vâsle) cuplate pentru a 
acționa ca o cârmă. Se pare că marinarii lega- 
seră cârmele acestea pentru ca vasul să nu 
facă mișcări nedorite, însă acum era nevoie 
să vireze. În mod normal, corăbiile aveau o 
velă mare, de formă pătrată și (după cum 
s-a menționat deja) o velă de trinchet mai 
mică, triunghiulară; aceasta din urmă putea 
fi îndepărtată atunci când corabia încetinea 
pentru a intra în bazinul portuar, însă aici 
obiectivul este tocmai acela de ajunge pe 
plajă cât mai repede posibil. 

27:41. Între golful Sf. Pavel și insula 
Salmonetta, spre nord-vest, se află un canal 
de mică adâncime, cu o lățime de aproxi- 
mativ 270 m [885 ft]. Este posibil ca vasul 
să fi rămas înțepenit acolo, într-un banc 
de nisip, în vreme ce valurile continuau 
să lovească partea din spate, imobilizată, a 
corăbiei. 

27:42-43. Deţinuţii încătuşați nu pot înota, 
iar odată descătușați, puteau să evadeze. 
Atât paza, cât și siguranţa arestaților cădea 
în responsabilitatea gardienilor. Erau mult 
mai puţin culpabili dacă deținuții „mureau 
pe mare”, decât dacă evadau. Oricum, pro- 
babil că majoritatea pușcăriașilor urmau 
să fie devoraţi de animalele sălbatice, spre 
distracţia publicului din Roma; trebuind să 
dea dovadă de consecvență, lui Iulius i-ar fi 
fost greu să explice de ce cruțase viața unui 
singur deținut (Pavel), dar nu și pe a celor- 
lalți; prin urmare, îi cruță pe toți. 

27:44. Probabil că scândurile proveneau 
de la lăzile de depozitare a grânelor, aflate 
sub punte. Papirusul nu este rezistent la 
apă; prin urmare, Luca s-a văzut nevoit 
să își pună toate notițele într-un recipient 
etanș, pe care să îl țină pe o scândură. Deşi 
era de așteptat ca în urma unui naufragiu 
produs atât de aproape de țărm să existe 
câțiva supraviețuitori, totuși supraviețui- 
rea tuturor pasagerilor (inclusiv, probabil, 
a celor în vârstă, a infirmilor și a copiilor) 
după două săptămâni fără hrană și în con- 
dițiile în care mulți nu știau să înoate putea 
fi considerată un fapt extraordinar. În lite- 
ratura greco-romană, supraviețuirea cuiva 
în urma unui dezastru pe mare putea sluji, 
chiar și înaintea unei curți de judecată, 
drept dovadă privind puritatea religioasă 
a acelei persoane. 


28:1-10 
Minuni pe insula Malta 


28:1. Malta (Melite din vechime), aflată la 
peste 90 km [aproape 60 mi] sud de Sicilia, 
era situată pe ruta de navigaţie între Roma 
şi Egipt, iar de aici corăbiile goale navigau 
rapid spre Alexandria, pentru a fi iarăși 
încărcate cu mărfuri. Era următoarea des- 
tinație după Siracuza, în Sicilia (28:12), 
pentru staționarea corăbiilor. Cealaltă ipo- 
teză avansată pentru localizarea insulei pe 
care o menționează Luca, în apropiere de 
Dalmația (Meleda, Mljet-ul modern, numit 
tot Melida în Antichitate), se bazează pe o 
citire greșită a numelui „Adria” din 27:27 şi 
nu are nicio bază; era imposibil ca vânturile 


dinspre nord-est să îi poarte într-acolo, la 
fel cum nu este plauzibil nici ca de acolo să 
fi navigat ulterior spre Siracuza, în loc de 
Italia (28:12). 

28:2. Anticii puneau mare preț pe ospitali- 
tate, îndeosebi cea arătată supraviețuitori- 
lor unor naufragii. Maltezii erau de origine 
feniciană, iar majoritatea oamenilor de rând 
de pe insulă vorbeau și citeau doar în limba 
punică (dialectul fenician târziu al carta- 
ginezilor). Însă acolo locuiau și cetățeni 
romani și soldaţi în rezervă, elita vorbea 
latina sau greaca și fără îndoială că insula 
nu era considerată înapoiată din punct 
de vedere cultural. Denumirea „barbari“ 
(„băștinașii” - ANANIA; „localnicii” — 
BRC) putea fi aplicată tuturor celor care 
nu erau greci sau, așa cum este cazul aici, 
tuturor celor care nu vorbeau limba greacă. 
De obicei, grecii nu se așteptau să fie tra- 
taţi cu bunăvoință de către barbari, însă 
Luca nu folosește termenul în sens ironic; 
el condamnă prejudecățile etnice ale gre- 
cilor, demonstrând, totodată, purtarea de 
grijă providenţială a lui Dumnezeu, prin 
intermediul localnicilor. În acea perioadă 
a anului, temperatura era, de regulă, sub 
15*C pe timp de ploaie și fiind uzi, probabil 
că oamenii percepeau o temperatură chiar 
mai scăzută. 

28:3. Pe vreme rece, unii șerpi pot părea 
rigizi precum o nuia, până ce căldura focu- 
lui îi dezmorţește. În Antichitate, muşcă- 
tura de șarpe era o problemă medicală ce 
stârnea mereu îngrijorare. Şerpii veninoși 
au dispărut, între timp, din Malta intens 
populată, în parte deoarece pădurile de 
odinioară au fost tăiate. 

28:4. Oamenii din Antichitate puteau pleda, 
chiar și înaintea judecătorilor, că supra- 
viețuirea lor după nenorociri pe mare le 
dovedeau pietatea și, în consecinţă, nevino- 
văţia; cu privire la importanţa argumentării 
nevinovăţiei lui Pavel, vezi introducerea 
la Fapte. În unele istorisiri, oamenii neev- 
lavioși scăpau din ghearele morţii într-o 
anumită împrejurare (ex.: pe mare), doar 
pentru a se confrunta, ulterior, cu ceva mai 
rău (pe lângă poveștile grecești, vezi Amos 
5:19). „Dreptatea” era o zeiță care împlinea 

voința Fortunei sau a Parcelor; deși atât 
romanii, cât și tradiția locală punică per- 
sonificaseră Dreptatea ca zeitate, Luca tra- 
duce ideea privitorilor în limbajul poeţilor 
greci. Animalele reprezentau unul dintre 
mijloacele de punere în aplicare a pedep- 
sei divine. Pe insulă au fost descoperite 
mai multe sectoare de catacombe evreiești, 
datând din secolele II și V d.H.; însă, dacă 
pe insulă se aflau evrei şi în secolul I, *nara- 
țiunea aceasta nu îi menţionează. 

28:5. Cu privire la protecția divină față de 
mușcăturile de șarpe sau vindecarea după 
mușcături, vezi, deexemplu, Numeri 21:6-9; 
despre protecţie, în sens mai larg vezi, 
de exemplu, Psalmul 91:13; Daniel 6:22. 
(Unele tradiții evreiești pun accent și pe 
stăpânirea dată lui Adam peste animalele 
sălbatice [Gen. 1:26] sau restaurarea aces- 
teia, în Is. 11:6-9.) 

28:6. Ori de câte ori se istoriseau întâmplări 
de felul acesta, cei care supraviețuiseră 
mușcăturii unor șerpi sau reptile veni- 
noase era considerați oameni sfinți (ex.: 
sfântul evreu cucernic Hanina ben Dosa); 
în păgânismul greco-roman, acești oameni 
sfinți erau socotiți de sorginte divină sau 
semi-divină. Schimbarea părerii celor 
care îl priveau pe Pavel putea părea amu- 
zantă pentru cititorii antici, precum atestă 
relatări oarecum similare despre oameni 
confundanți cu diferiți zei. Scriitorii din 
vechime făceau adesea paralele între per- 
sonaje sau le comparau; aici compară cu 
10:25-26; 12:22-23; 14:11,15. 

28:7. Ospitalitatea era o virtute importantă, 
mai ales în raport cu cei care naufragiaseră 
şi erau în nevoie, lipsiți de bunurile esenți- 
ale. Atât în latină, cât și în greacă era folosit 
termenul „fruntașul” (ca aici) cu referire 
la cetățenii de frunte, iar titlul acesta este 
atestat și în Malta. Publius este un praeno- 
men latin şi, ca oficial de rang înalt, proba- 
bil că i se acordase cetățenia romană; titlul 
ce Îi este atribuit aici a fost găsit în inscrip- 
tii grecești și latine, aceasta fiind titulatura 
adecvată pentru guvernatorul insulei. 
28:8-9. Cea mai comună formă de febră 
(„friguri”) era malaria (existau și cazuri 
de febră tifoidă); descrierea de aici se 

potriveşte malariei, ce se manifestă prin 
crize intermitente. Febrele puteau avea o 
durată scurtă sau dimpotrivă, de până la 
un an de zile și puteau evolua cu forme 
ușoare sau fatale. Unele tratamente apli- 
cate în Antichitate erau simple superstiții, 
însă mulți medici tratau febrele de iarnă, 
administrând fluide. De cele mai multe ori, 
febrele de vară erau însoțite de dizenterie, 
însă dizenteria putea şi să persiste, precum 
și să apară pe fondul slăbiciunii organis- 
mului; la fel de bine se putea ca febra să 
fi fost cauzată de dizenterie. Unii comen- 
tatori notează, de asemenea, că în perioada 
imediat următoare, maltezii au fost afectați 
de o boală nemaiîntâlnită, cauzată de un 
microb prezent în laptele caprelor de pe 
insulă; deşi probabil că microorganismele 
respective au suferit mutații de-a lungul 
secolelor, poate că aici se are în vedere o 
boală asemănătoare. 

28:10. De regulă, era de așteptat ca oamenii 
să își răsplătească binefăcătorii făcându-le, 
la rândul lor, daruri sau cinstindu-i în mod 
deosebit. 


28:11-16 
Călătoria spre Roma 


28:11. Ca împuternicit al Romei, Iulius 
putea să solicite dreptul de a călători fără 
să plătească, pe orice corabie. Mările se 
deschideau uneori devreme, pe 7 sau 
8 februarie, iar alteori târziu, chiar şi pe 
10 martie, în funcţie de vreme; în anul în 
care se petrec cele relatate aici, se pare că 
navigația s-a reluat relativ devreme. Cu pri- 
vire la corăbiile alexandrine, vezi comenta- 
riul la 27:6; la fel ca majoritatea corăbiilor 
care iernau pe insulă, și aceasta plecase, 
probabil, din Alexandria prea târziu, 
spre sfârșitul sezonului și petrecuse iarna 
într-un port maltez, decât să se aventureze 
chiar atunci într-o călătorie spre Roma. 
Corăbiile erau numite după zeitățile lor 
protectoare (ex.: „Isis”), în a căror protecţie 
se încredeau proprietarii și a căror imagine 
era folosită ca figură de galion. Dioscurii 
(Castor și Polux, eroii gemeni; Polux, un 
fiu al lui Zeus, își împărțea nemurirea cu 


fratele său, timp de jumătate din an) erau 
considerați protectori speciali ai corăbiilor 
și călătorii îi puteau invoca în vreme de 
furtună. De asemenea, erau zeități popu- 
lare atât în Roma, cât și în regiunea aceasta. 
28:12. Siracuza puternic fortificată era prin- 
cipalul oraș al Siciliei, fiind situată în sud-es- 
tul insulei; beneficia de o bogată moștenire 
grecească şi romană și era renumită pentru 
frumuseţea sa; dispunea de două bazine 
portuare și, ca întindere, avea aproximativ 
un sfert din suprafața Romei. Distanța până 
acolo era de aproape 160 km [100 mi]. 
28:13. Regio (Regium) era portul italian cel 
mai apropiat de Sicilia, cu o lungă istorie 
de colonie greacă, dar și cu drepturi de 
cetățenie romană pentru locuitorii săi. În 
primul secol, corăbiile comerciale, inclusiv 
flota alexandrină de grâne, aveau ca desti- 
nație portul Puteoli (NTR), aflat la aproxi- 
mativ 30 km [20 mi] vest de Napoli (deși 
portul din Ostia, căruia Claudiu îi adusese 
îmbunătățiri, l-a întrecut până la urmă). 
Dacă ajunseseră la Puteoli în două zile 
înseamnă că navigaseră cu viteză optimă 
(cam 150 km [90 mi] pe zi). De la Puteoli 
până la Roma, încă mai aveau de parcurs 
peste 160 km [100 m]. 

28:14. Comunitatea evreiască din Puteoli 
exista în zonă de mult timp, la fel și cultele 
egiptene și feniciene. Ca port vechi ce pri- 
mea vizitatori din răsărit, este firesc ca aici 
să fi ajuns, pe lângă mărfuri, și religii străine. 
Prin urmare, nu este deloc surpinzător că 
întâlnim și creștini în Puteoli; însă probabil 
că cititorii din vremea lui Luca au fost mai 
surprinși că acești creștini manifestă o ase- 
menea ospitalitate generoasă față de temni- 
cerii lui Pavel, care (probabil, luând în consi- 
derație rolul lui Pavel în timpul furtunii) o şi 
acceptă. Distanţa de aici până la Roma era, 
poate de 200-220 km [120-130 mi], drumul 
trecând și printr-un ţinut deluros; călătoria 
putea dura până la o săptămână. Iniţial, 
trebuiau să se îndrepte spre Capua (la peste 
30 km [20 mi] depărtare, pe Via Campana), 
iar de acolo să urmeze Via Appia. 

28:15. Se obișnuia ca orașul să întâmpine 
un demnitar aflat în vizită cu o delegație 
de onoare; creștinii din zonă, cunoscând, 


probabil, Epistola lui Pavel către romani 
și pe unii lideri creştini din Roma cu care 
apostolul se ştia, îl cinstesc astfel pe Pavel, 
ieșindu-i înainte mult mai departe de 
oraş decât ar fi făcut-o delegaţiile obișnu- 
ite. (Pentru mai multe informații despre 
câțiva dintre credincioșii din Roma, înde- 
osebi despre liderii lor, vezi Rom. 16.) În 
vechime, în jurul unor hanuri izolate se 
dezvoltau așezări de mari dimensiuni, 
care preluau numele hanului. Una dintre 
acestea era Tres Tabernae, sau Trei Taverne 
(NTR, BRC), aflată la 33 de mile romane 
depărtare de Roma, pe străvechea și fai- 
moasa Via Appia. (O milă romană însuma o 
mie de pași obișnuiți ai unui soldat roman, 
distanță standardizată în cele din urmă la 
1479 m [4.851 ft], aproximativ 92 la sută 
din mila englezească, ce măsoară 1.609 m.) 
„Forul lui Apius” sau Apii Forum se afla la 
43 mile romane (63,5 km; 39,5 mi) de Roma, 
pe același drum pavat. Comunitățile evre- 
ieşti existau în Italia de multă vreme și se 
poate ca din mijlocul lor să se fi format pri- 
mele grupuri creștine (cf. 2:10). 

28:16. Roma avea cam un milion de locu- 
itori, deși nu toţi ar fi încăput în perime- 
trul zidurilor cetății. Venind pe Via Appia, 
Pavel și însoțitorii săi aveau să intre mai 
întâi prin Porta Capena a Romei, o zonă 
locuită de mulți imigranţi săraci. Pavel 
era încătușat, lejer, de încheietura mâinii 
de un soldat (28:20), probabil un membru 
al Gărzii Pretoriene, garda personală de 
elită a Cezarului în Roma, care era alcă- 
tuită din nouă sau douăsprezece cohorte. 
Regimul semi-deschis al detenției despre 
care se vorbește aici era acordat exclusiv 
deținuților cu statut social înalt, care nu 
reprezentau o amenințare (oficialitățile tre- 
buie să fi ştiut despre opinia exprimată în 
26:31), deși Pavel nu are parte de cea mai 
ușoară formă de arest (fără lanţuri). Pavel 
se bucura de o mare libertate de mişcare în 
interiorul casei, care se poate să fi fost un 
apartament situat într-unul dintre multele 
blocuri cu locuinţe de închiriat ale Romei; 
el se putea întâlni cu vizitatorii în curtea 
clădirii, dacă exista una. 

În mod normal, arestaţii periculoși erau 
păziți de doi soldați; unicul soldat (cf. și 
singurul lanț din 28:20) sugerează faptul că 
Pavel era considerat o ameninţare minimă 
la adresa securităţii. Probabil că gardianul 
făcea parte din Garda Pretoriană, corpul 
de elită al armatei romane, folosit chiar 
în Italia. Garda Pretoriană era comandată 
de prefectul pretorian, unul dintre cei mai 
puternici oameni din Roma, care în vremea 
aceea era Afranius Burrus. În mod oficial, 
Burrus era responsabil pentru toți deținuții 
din provincii care erau aduși să fie judecați 
înaintea curții imperiale, deși probabil că 
sarcina în sine era delegată unui ofițer de 
rang, mai mic. 


28:17-31 
Pavel, evreii și neamurile din Roma 


28:17. Roma găzduia o comunitate evre- 
iască semnificativă (estimată, de regulă la 
40 000 — 50 000 de persoane), organizată în 
numeroase *sinagogi. Mulţi locuiau în zona 
pauperă aflată de cealaltă parte a Tibrului; 
majoritatea vorbeau preponderent greaca. 
„Fruntaşii iudeilor” (NTR) sunt lideri (pur- 
tând, pare-se, titluri precum „conducătorul 
sinagogii”, „bâtrân” [gerusiarh] sau „câr- 
muitor” al diferitelor comunități din jurul 
sinagogilor; spre deosebire de comunitatea 
evreiească din Alexandria, cea din Roma 
nu era condusă de un singur lider sau un 
organ suprem de conducere. Congregaţiile 
evreiești din Roma erau autonome, iar 
creştinii își puteau răspândi relativ liber 
credinţa în diferite sinagogi. Comunitatea 
evreiască de aici cuprindea și mulți con- 
vertiți și simpatizanți dintre romani (spre 
nemulțumirea multora dintre membrii 
de sex masculin ai aristocrației romane). 
Mulţi dintre simpatizanţii respectivi ar 
fi adoptat cu entuziasm o versiune a cre- 
dinței evreieşti care să-i accepte pe deplin, 
dar fără circumcizie. Este posibil ca mulți 
credincioşi evrei să fi fost alungaţi din oraş 
cu zece ani înainte, din pricina tensiunilor 
generate în jurul identității lui Isus (vezi 
comentariul la 18:2) și, cu toate că mulți se 

întorseseră după moartea lui Claudiu, nu 
este limpede dacă reveniseră și în sinagogi. 
28:18-20. Din perspectiva logicii și a *reto- 
ricii antice, faptul că Pavel fusese „silit” să 
facă apel este un argument „de necesitate”, 
folosit adesea pentru a dovedi că un anumit 
comportament nu era greşit într-o situa- 
ție dată. După propriile spuse, Pavel nu 
venise ca să îi contraatace pe acuzatorii săi 
(vezi comentariul la 24:19), nici ca să-și facă 
de rușine propriul popor, considerat deja, 
uneori, o minoritate neînsemnată în Roma. 
De asemenea, Pavel este nevoit să explice 
pentru ce era legat cu un lanț — în mod 
normal, semn dezonorant. Mai departe, 
Pavel pune în evidenţă continuitatea dintre 
mesajul *Vechiului Testament și propriului 
său mesaj; acest detaliu era important deo- 
potrivă pentru liderii iudei, cât și pentru ofi- 
cialii romani, care trebuiau să înţeleagă că 
mișcarea inițiată de Isus își trăgea rădăcinile 
dintr-o religie străveche, care merita tolerată 
(chiar dacă, după anul 70, iudaismul avea să 
devină nepopular în unele cercuri). 

28:21-22. Se poate ca acuzatorii lui Pavel să 
nu fi sosit încă (cf. 28:11), dar este la fel de 
posibil ca ei să fi abandonat cazul. Nereușind 
să câștige procesul în ludeea, acuzatorii 
lui Pavel ar fi avut și mai puțin șanse în 
Roma; dacă acuzatorii nu veneau, cazul 
trebuia soluționat în favoarea acuzatului. 
Cei care nu duceau la bun sfârșit procesul 
intentat puteau fi ei înșiși acuzați de inven- 
tarea unor acuzații false. Prin anul 62 d.H., 
comunitatea evreiască din Roma avea un 
susținător în fața împăratului, în persoana 
soției sale (fosta lui amantă) Poppaea 
Sabina, până într-o zi, când Nero a lovit-o, 
gravidă fiind, și i-a provocat moartea. Este 
posibil ca în comunitatea evreilor din Roma 
să fi existat, cu aproximativ un deceniu mai 
devreme, anumite conflicte referitoare la 
identitatea lui Isus (vezi comentariul la 18:2). 
Nu încape îndoială că liderii amintiţi aici 
știau despre această mișcare amplă (câţiva 
ani mai târziu, Nero avea să ucidă sute de 
creştini), însă probabil că simțeau nevoia 
unui lider creștin evreu educat cu care să 
discute despre ea. Nu reiese nicidecum că, 
per ansamblu, comunitatea evreiască ar 

fi fost ostilă mișcării creştine (28:24), însă 
este firesc să fi avut întrebări, mai ales dacă 
expulzarea lor (probabil parțială) petrecută 
cu ceva vreme în urmă (18:2) avusese de-a 
face cu învăţăturile creștine. 

28:23-28. Citarea de către Pavel a capitolu- 
lui 6 din Isaia duce la apogeu o temă pre- 
zentă pe tot parcursul cărții Fapte: faptul 
că majoritatea celor din poporul ales al lui 
Dumnezeu Îl resping pe *Mesia, în vreme 
ce *neamurile Îl acceptă, nu este surpinză- 
tor, ci doar împlinește Scriptura. Deseori, 
scriitorii recapitulau, spre sfârșitul unei 
lucrări, temele majore care fuseseră discu- 
tate anterior, în cuprinsul cărții. 

28:30. Dacă, într-un interval de doi ani, nu 
sosea niciun acuzator și nici nu se trimitea 
vreo învinuire împotriva lui (28:21), „dosa- 
rul” lui Pavel putea fi clasat din oficiu. Pe 
atunci se păstrau evidențe exacte, deci nu 
era posibil ca sistemul să piardă urma celor 
aflaţi în arest, mai ales dacă aceștia se aflau 
chiar în Roma. Ulterior, Pavel a fost iarăși 
arestat și decapitat (potrivit unei tradiții 
cu rădăcini puternice, în timpul persecu- 
tiei inițiate de Nero, ce a început în anul 
64 d.H.), însă Luca dorește să încheie car- 
tea în tonul unui precedent legal pozitiv, 
înainte de corupția și depravarea aduse 
în scenă de tirania lui Nero. Unele scrieri 
antice se încheiau brusc; și, urmând tipa- 
rul altor lucrări ebraice și creştine (dar 
spre deosebire de multe opere grecești), 
Luca dorește ca scrierea sa să aibă un final 
fericit. Finalurile deschise priveau, uneori, 
dincolo de punctul terminus al naraţiunii, 
către viitorul promis sau prefigurat (aici, 
împlinirea versetului Fapte 1:8). 

28:31. Faptul că Pavel putea predica chiar 
sub nasul Gărzii Pretoriene sugerează că, 
înainte ca Nero să declanșeze persecuția 
împotriva creștinilor, generată de motive 
politice, aceștia erau tolerați de legea 
romană. Pledoaria de apărare a crești- 
nismului, construită de Luca pe temeiuri 
legale și filosofice, a netezit calea apologe- 
ților creştinismului din secolul II și este un 
indicator de drum pentru avocații, oame- 
nii de stat şi alţi creștini care activează în 
societatea zilelor noastre. 


EPISTOLELE NOULUI TESIAMENI 


Epistolele. Marea majoritate a scrisorilor antice erau scurte — media lor se estimează la 
optzeci și șapte de cuvinte. Cele mai multe dintre epistolele *Noului Testament (excepție 
fac doar Filimon, 2-3 loan și Iuda) sunt lungi chiar şi după standardele epistolelor literare; 
unele, cum este Epistola către Romani, sunt extrem de lungi (cam șapte mii o sută de 
cuvinte în comparaţie cu o medie de trei sute la *Cicero și o mie la *Seneca). Având în 
vedere contravaloarea papirusului și a muncii, o epistolă ca Romani ar fi putut costa peste 
douăzeci de dinari — aproximativ două mii de dolari într-o echivalare actualizată. Neavând 
acces la stenografie, Pavel a dictat meticulos epistola (Rom. 16:22) timp de unsprezece ore. 
Astfel de epistole erau demersuri mai literare decât multe alte scrisori antice. 

Retorii de mai târziu au urmat tendinţele tipic grecești de clasificare și au oferit celor 
educați indicaţii de scriere a diferitelor tipuri de scrisori: de mustrare (ex., Galateni); de 
prietenie sau pentru familie, estetice (savurate de către cititorii din rândul elitelor); oficiale 
și scrisori-eseu. Aceste categorii stabileau exemple pentru scrierea epistolelor, dar scriso- 
rile autentice din secolul I nu erau delimitate în categorii stricte. 

Retorica. Mulţi specialişti au asociat scrisorile lui Pavel cu *retorica, studiul şi folosirea 
formelor potrivite pentru vorbirea în public, prin urmare vom discuta specificul retoricii 
antice. (Unii Părinţi ai “Bisericii și interpreți renascentişti și protestanți îl citesc pe Pavel și 
în lumina retoricii greco-romane.) Cu siguranţă, cel puţin o biserică a arătat interes pentru 
retorică și a comentat, se pare, că scrisorile lui Pavel (unde se vede argumentarea sa) sunt 
mai bune decât discursul său (unde se urmărea și accentul, gesturile şi altele), spre mâhni- 
rea apostolului (1 Cor. 1:17, 20; 2:1-5, 13; 4:19-20; 2 Cor. 10:10-11; 11:6). În Ierusalim, Pavel 
a studiat nu retorică sau filosofie, ci Biblia (cf. Fapte 22:3) — în vreme ce oratorii își etalau 
abilităţile literare cu citate ample din literatura greacă, Pavel explica Scriptura. Poate că 
instruirea lui în materie de retorică reprezenta echivalentul de azi al câtorva cursuri de 
omiletică, perfecționate în anii următori prin dialogurile argumentative cu alții. Totuși, 
el nu doar că vorbea grecește, ci vorbea și scria bine într-o limbă greacă ce reflectă recep- 
tivitatea lui la idiomurile culturale. În lumea greco-romană i-ar fi fost imposibil să evite 
dialogul și comunicarea cu oameni influențați într-o măsură sau alta de retorică. 

Educaţia superioară greacă se concentra de obicei pe retorică, deși unii studenți prefe- 
rau, în loc, filosofia. Cei care-și puteau permite învățau citirea şi scrierea la nivel elementar 
sub îndrumarea unui grammaticus, începând adesea pe la vârsta de zece sau doisprezece 
ani, și puținii care-și puteau permite şi stadiul următor erau instruiți de către un sophistes 
sau retor, adesea în jurul vârstei de cincisprezece sau șaisprezece ani. Cei mai mulți dintre 
cei cu o educaţie avansată își încheiau studiile pe la vârsta de optsprezece ani. 

Retorica era o unealtă indispensabilă politicienilor, avocaţilor și persoanelor publice, 
ea fiind esențială pentru educația clasei superioare. Pregătirea includea discursuri imita- 
tive sau originale, oratorie, exerciții de expunere extemporanee pe diverse teme, gestică, 

gramatică, tehnica citării corecte și așa mai departe. Majoritatea populației urbane fără o 
instruire retorică specifică deprindea noțiunile de bază ascultând discursurile publice care 
erau nelipsite din viața publică a cetății. 

Tipuri de retorică. Autorii manualelor de retorică au împărțit stilurile ei în trei mari 
categorii, deși în practică acestea nu erau în întregime distincte: epidictic (sau encomiastic), 
pentru a lăuda sau acuza pe cineva în prezent; deliberativ, pentru a convinge pe cineva să 
acționeze într-un anume mod (îndreptat către viitor) și judiciar (sau legal), retorica din tri- 
bunale (care se ocupă de acţiuni trecute). Încercarea de a încadra strict scrisorile lui Pavel 
într-una dintre aceste categorii este de obicei zadarnică, pentru că în practică discursurile 
amestecau formele. 

Retorica în epistolele Noului Testament. Multe dintre scrisorile antice erau simple 
documente de afaceri sau însemnări personale; astfel de scrisori aveau o medie de optzeci 
și şapte de cuvinte. Chiar multe dintre scrisorile oratorilor (cum ar fi *Cicero, Pliniu cel 
Tânăr sau Fronto) conţin puține elemente retorice; cu siguranță, nu pot fi clasificate ca 
discursuri. Totuși, multe dintre scrisorile lui Pavel conțin o doză însemnată de argumen- 
tație, care ţinea îndeosebi de sfera retoricii. Din acest motiv este util să observăm folosi- 
rea de către Pavel a elementelor de retorică și a formelor convenţionale de argumentare. 
Mai discutabil și controversat este faptul că unii experți identifică tipare mai ample de 
argumentare ce se potrivesc formelor tipice ale discursurilor. Trebuie remarcat, totuși, că 
discursurile propriu-zise nu s-au conformat întotdeauna cu stilul propus de manuale; și 
chiar cele mai didactice scrisori, de la elita cea mai educată în retorică, de obicei nu se 
încadrează cu strictețe în aceste tipare. 

Pentru că anumite convenții retorice erau pur și simplu parte din cuvântările oficiale 
ale timpului lor, mulți scriitori ca Pavel probabil că nu erau conștienți de arta lor retorică. 
Cu toate acestea, este folositor pentru cititorul modern, obișnuit cu diferitele forme de 
discurs public și cu arta argumentării, să înțeleagă tehnicile retorice pe care scriitorii antici 
le foloseau adesea. Pavel era, fără îndoială, mai conștient şi preocupat de tehnica sa de 
comunicare relevantă cultural în epistolele sale cele mai oficiale (ex., Romani) sau când 
trebuia să se ridice la pretenţiile cititorilor din clasa celor înstăriți (ex., în 1 și 2 Corinteni), 
iar din acest motiv retorica acestor scrisori va beneficia de o atenţie sporită, comparativ cu 
alte epistole. Unii au obiectat la stilul de expunere al lui Pavel (cf. 1 Cor. 2:3; 2 Cor. 10:10; 
11:6), dar Pavel întrebuințează în unele dintre epistolele sale mai multă artă retorică decât 
ar fi considerat unii oratori că e potrivit în cazul unor simple scrisori. 

Scopul epistolelor. Deși cele mai multe scrisori scurte scrise pe papirusuri erau simple 
comunicări personale sau negustorești, unii au scris scrisori cu bătaie mai lungă în timp, 
având ca intenţie publicarea și, dacă se poate, o largă circulaţie, chiar dacă ele erau adre- 
sate unei singure persoane. Scrisorile profetice din * Vechiul Testament (2 Cron. 21:12-15; 
ler. 29:36; cf. și Apoc. 2-3) arată că în cercurile iudaice scrisorile puteau fi considerate ca 
inspirate dacă erau dictate de către un profet (1 Cor. 7:40; 14:37). 

Scrisorile sub formă de eseu erau în general tratate care depindeau mai mult de 
contextul autorului decât de situaţia cititorilor. Cele mai multe scrisori vizau totuși cir- 
cumstanţele în care se găseau destinatarii; teoreticienii de mai târziu ai stilului epistolar 

insistau pentru adaptarea scrisorilor la situația cititorilor. Iacov ar putea fi o epistolă-eseu; 
probabil toate epistolele autentice ale lui Pavel (inclusiv Romani) sunt concepute pentru 
situații specifice. 

Forme standard de scrisori. Diferite forme de scrisori abordau uneori diferite teme 
standard (acum numite generic topoi). De exemplu, scrisorile antice de consolare reluau 
câteva teme de bază, la fel cum în vremea noastră există carduri cu mesaje de consolare, 
epitafuri și aprecieri. Totuși, folosirea temelor convenţionale nu înseamnă lipsă de sinceri- 
tate; de exemplu, retori precum *Cicero subliniază că trebuie să simțim ceea ce predicăm, 
nu să reproducem fără emoție forme stereotipe. Pentru informaţii despre introduceri și 
concluzii la scrisori, vezi comentariile de la Romani 1:1-7; 16:21-24 și 25-27. 

Receptarea scrisorilor. După unele estimări, gradul de alfabetizare în lumea romană 
era în jur de 10% (mult mai mare pentru elita urbană masculină, mai mic pentru alte cate- 
gorii); deși cei ce știau citi erau mai mulți decât cei ce știau și să scrie, iar zonele urbane 
erau mai educate decât zonele rurale, multe persoane din adunare nu erau în stare să 
citească. De obicei, se citea cu voce tare chiar și în particular; bisericile care primeau epis- 
tolele lui Pavel le vor fi citit public la întrunirile adunării, probabil adesea prin cei care 
citeau de obicei Scripturile la întâlniri (acolo unde exista acces la suluri ale Scripturilor). 
Probabil că cititorii încercau să ajute la comunicarea ideilor folosind intonație și gesturi 
adecvate. 

Cum să înțelegem epistolele. În forma lor inițială, epistolele nu erau împărţite în 
capitole și versete (acestea au fost adăugate mai târziu); astfel că cine vrea să prindă firul 
gândirii trebuie să citească întreaga epistolă și să nu extragă vreodată versetele din con- 
textul lor. Cititorii antici subințelegeau că trebuie să încerce să înțeleagă scopul autorului 
în scrierea respectivă, iar situaţia culturală a acestuia le era deja cunoscută. Când noi citim 
epistolele, trebuie să încercăm să intuim situația inițială și apoi să prindem firul gândirii 
scriitorului, citind întregul context. Trebuie să ne punem în locul lor, cât ne stă în putință, 
și să avem în vedere aplicarea principiilor la situaţiile noastre de astăzi. 

Colecţii de epistole. Uneori scrisorile cuiva renumit erau strânse într-o colecție pentru 
publicare. Epistolele lui Pavel au fost adunate la ceva timp după moartea sa, posibil încă 
de la sfârşitul primului secol, bisericile locale împărtășindu-și comorile și amintirile lor 
despre un lider de prim rang al misiunii în *diaspora. 

Diferențe între epistole. Pentru că multe epistole abordau situații specifice, expresii 
similare puteau fi folosite pentru a aborda probleme foarte diferite. Cei mai mulți scriitori 
erau eclectici sub raport filosofic, recurgând la diverse surse; chiar și *Manuscrisele de 
la Marea Moartă dovedesc că același public-țintă putea accepta forme diferite de limbaj 
religios (“referitor la Lege, ritualic, “apocaliptic, imnuri, *narativ). Este dificil așadar să 
stabilim distincţii de paternitate sau să argumentăm prezența unor aparente contradicții 
teologice, bazându-ne exclusiv pe diferențele dintre epistolele lui Pavel sau dintre alte 
epistole creștine timpurii. 

Lucrări despre compunerea scrisorilor antice. Printre cele mai interesante și mai utile 
introduceri la acest *gen se numără Stanley K. Stowers, Letter Writing in Greco-Roman 
Antiquity, LEC 5, Philadelphia, Westminster, 1986; David E. Aune, The New Testament 

in Its Literary Environment, LEC 8, Philadelphia, Westminster, 1987, p. 158-225; și E. 
Randolph Richards, Paul and First-Century Letter Writing: Secretaries, Composition and 
Collection, Downers Grove, IL, InterVarsity Press, 2004. Pentru retorică, vezi, de ex.: S.E. 
Porter, ed., Handbook of Classical Rhetoric in the Hellenistic Period 330 B.C.—A.D. 400, 
Leiden, Brill, 1997; R.D. Anderson Jr., Glossary of Greek Rhetorical Terms Connected 
to Methods of Argumentation, Figures and Tropes from Anaximenes to Quintilian, 
Leuven, Peeters, 2000; D.E. Aune, The Westminster Dictionary of New Testament & 
Early Christian Literature & Rhetoric, Louisville, Westminster John Knox, 2003; și J.D. 
Harvey, Listening to the Text: Oral Patterning in Paul's Letters, Grand Rapids, Baker, 
1998. Pentru contextul lui Pavel și al gândirii sale, vezi, de ex.: A.]. Malherbe, Paul and 
the Popular Philosophers, Minneapolis, Fortress, 1989; multe articole în J.P. Sampley, ed., 
Paul in the Greco-Roman World: A Handbook, Harrisburg, PA, Trinity Press International, 
2003; despre Pavel într-un cadru mai general, vezi, de ex.: Stephen Westerholm, ed., The 
Blackwell Companion to Paul, Oxford, Blackwell, 2011. Pentru studii specializate, vezi, de 
ex.: Terence L. Donaldson, Paul and the Gentiles: Remapping the Apostle's Convictional 
World, Minneapolis, Fortress, 1997; Richard B. Hays, Echoes of Scripture in the Letters 
of Paul, New Haven, Yale University Press, 1989; Christopher D. Stanley, Paul and the 
Language of Scripture: Citation Techniques in the Pauline Epistles and Contemporary 
Literature, SNISMS 69, Cambridge, Cambridge University Press, 1992. 


ROMANI 


Introducere 


Paternitate. Toţi specialiștii în Noul Testament acceptă că aceasta este o epistolă auten- 
tică a lui Pavel. Era firesc ca bisericile să fi păstrat epistolele lui Pavel; neobișnuit ar fi 
fost ca cineva să fi falsificat scrisori în numele apostolului în timpul vieţii acestuia sau la 
multă vreme după ce epistolele sale autentice deveniseră bine cunoscute și mediatizate ca 
epistole cu autoritate. Având ca punct de referinţă scrisorile în mod cert scrise de Pavel 
pentru a răspunde situațiilor specifice ale timpului său (ex., 1 Corinteni) și alte scrisori 
care au un stil comun cu acestea, chiar și cei mai critici experți ai Noului Testament rareori 
contestă paternitatea lui Pavel în cazul anumitor epistole (inclusiv Romani, Galateni, 1 și 
2 Corinteni, Filipeni, 1 Tesaloniceni și Filimon). 

Comunitatea evreilor din Roma. Roma avea probabil un milion de locuitori; susținută 
de imperiul său, ea importa cel puţin două sute de mii de tone de grâne anual. Estimări 
ale comunității evreieşti din această perioadă propun o cifră între douăzeci de mii și 
cincizeci de mii, adică (după aproximările obișnuite) probabil cinci la sută din populație. 
Comunitatea evreilor din Roma era predominant săracă, deși o parte dintre evreii de acolo 
erau mai bogați decât alţii și mai bine educați. Grupurile diferite locuiau în zone diferite 
ale orașului (cel mai adesea în comunităţi segregate etnic) și aveau lideri proprii. Se crede 
că multe dintre *bisericile din case predominant evreiești au existat în ghetoul evreiesc 
de peste Tibru și mulţi dintre rezidenții evrei lucrau la docurile de acolo. Roma găzduia 
o comunitate de evrei cetățeni romani, cei mai mulți fiind descendenți ai iudeilor luaţi 
ca sclavi de către Pompei și eliberați apoi de alți iudei din oraș (*Philon, Ambasada către 
Gaius, 155). Mai mult de jumătate dintre rezidenții evrei din Roma aveau nume latine. 

Totuși, limba principală a comunităţii evreiești din Roma nu era latina, ci greaca, limba 
în care scrie Pavel (76% din inscripțiile lor mortuare sunt în greacă, 33% în latină și 1% în 
ebraică sau *aramaică). Convertirile multor romani la iudaism au produs resentimente 
printre aristocrații romani și au generat tensiuni între elementele iudaice și celelalte *nea- 
muri din cetate. Fapt relevant pentru această epistolă, literatura antică sugerează că mulți 
romani îi disprețuiau pe evrei în special pentru circumcizie (cf. Rom. 2: 25-29; 4:9-12), 
ținerea sabatului (cf. 14:5-6) şi obiceiurile culinare (cf. 14:2-23). 

Soteriologia evreiască. Credinţele evreilor din imperiu pe vremea lui Pavel se deose- 
beau în multe privinţe, dar cei mai mulți erau de acord asupra unor teme centrale pentru 
identitatea evreiască, de exemplu, în ce privește valoarea circumciziei, Tora şi Templul. 
E.P. Sanders a contestat multe interpretări mai vechi despre contextul scrierilor lui Pavel 
care postulau existența unui legalism iudaic generalizat, iar „noua perspectivă” apărută 
ar fi condus la un conglomerat de soluții diferite, și nu la o înțelegere unitară a lui Pavel. 

Sanders a pledat convingător pentru prezența *harului în iudaismul antic, dar alți inter- 
preţi observă că iudaismul era diversificat și chiar o religie care insistă pe har (cum este 
creștinismul) are cota ei de legalişti. (Totuși, accentul pus pe răsplată și pedeapsă pentru 
fapte nu este neapărat legalism, el apare și la Pavel, ex.: 2 Cor. 5:10.) Înfăţișarea de către 
Pavel a unor poziţii divergente face parte din arsenalul polemic standard în “retorica vre- 
mii, caricaturizarea oponenților având drept scop reductio ad absurdum. Argumentul său 
este conceput retoric pentru a convinge un public din secolul I, chiar dacă astăzi ar fi 
trebuit să argumenteze diferit pentru un public diferit. (De exemplu, Romani 2:17-24, 
ce condamnă un învăţător evreu extremist, și câteva versete cu caracter mai general din 
Psalmi, citate în 3:10-20 nu-l clasifică tehnic pe fiecare evreu individual ca păcătos. Pavel 
desigur crede că toți oamenii au păcătuit, dar argumentele pe care le invocă folosesc o 
retorică eficientă în contextul său.) 

Astfel că Pavel nu-i contestă în general pe evrei sau concepțiile lor, ci doar unele atitu- 
dini și practici ale evreilor. Procedează frecvent în acest mod în epistolele către romani și 
galateni, unde tratează relația dintre moștenirea lui Israel și credincioșii proveniţi dintre 
neamuri. Pentru poporul evreu, respectarea *Legii era o chestiune de cultură, indepen- 
dentă de concepţia despre mântuire. Totuși, pentru convertiții dintre neamuri, impune- 
rea respectării cerințelor din Lege care erau adresate specific lui Israel ca o condiţie a 
apartenenţei la comunitatea lui Cristos a ridicat o întrebare stringentă: pe ce se bazează 
credincioșii pentru mântuire? Pavel L-a recunoscut pe Cristos ca fiind calea mântuirii, 
iar dependenţa de El ca fiind condiţia aferentă necesară. Pentru Pavel, *Duhul asigură 
circumcizia interioară și Legea care îndeplinesc ceea ce circumcizia exterioară poate doar 
să simbolizeze sau să aproximeze (cf. ler. 31:31-34; Ezec. 36:26-27). 

Situaţia. Deşi mișcarea lui Isus a pornit în Roma printre credincioșii evrei (cf. Fapte 
2:10), la vremea când scrie Pavel, cei mai mulți credincioși romani erau probabil dintre 
neamuri (cf. Rom. 1:5; 11:13; 16:4; dar mai ales 1:13), posibil pentru că mulți dintre lide- 
rii evreilor creștini fuseseră expulzați temporar, pentru cinci ani (vezi comentariul de la 
Fapte 18:2). Cândva în anii 40 d.H., probabil în 49 d.H., împăratul Claudius i-a expulzat 
pe unii din comunitatea iudaică, poate chiar pe majoritatea evreilor din Roma, se pare că 
din cauza dezbaterilor despre *Cristos (cf. Suetonius, Viața lui Claudius 25.4). Biserica din 
Roma era alcătuită așadar preponderent din neamuri până la moartea lui Claudius în anul 
54 d.H., când edictul său a fost automat abrogat și unii creștini iudei s-au întors în Roma 
(Rom. 16:3). Creștinii evrei şi cei dintre neamuri (la fel ca neamurile influențate de evrei 
sau evreii laxiști, care erau mai putin stricți în ce priveşte respectarea Legii) aveau moduri 
culturale diferite de a-şi exprima credinţa lor în Cristos (cf. Rom. 14); Pavel folosește deci 
“Evanghelia pentru a se adresa unei biserici care cunoștea, între altele, manifestarea tensi- 
unii ce exista între două expresii culturale valide ale credinţei creștine. 

Pavel a scris Romani probabil prin 55-58 (eu înclin să cred că mai aproape de 58), la 
scurt timp după moartea lui Claudius. La zece ani după moartea lui Claudius și probabil 
la șase ani (plus-minus doi) după ce Pavel a scris această epistolă, creştinii de toate etniile 
vor suferi împreună în Roma (*Iacitus, Anale 15.44). Faptul că biserica a rămas puternică 
şi după ce Nero a ucis sute de creștini arată cât de mult crescuse mișcarea. 

Tema. Evanghelia lui Pavel, sau vestea bună, era mesajul despre Isus care aduce mân- 
tuire și evreului, și grecului (Rom. 1:16-17). Având în vedere situația menționată mai sus, 
creştinii din Roma aveau nevoie de ceea ce noi numim reconciliere etnică și sensibilitate 
transculturală în Cristos. Pavel le amintește ascultătorilor evrei că, fără *Cristos, ei sunt 
la fel de pierduţi ca neamurile (cap. 1-3); că descendența spirituală din Avraam, și nu cea 
etnică este aceea care contează pentru mântuirea personală (cap. 4, 9); că oamenii (inclusiv 
descendenţii naturali ai lui Avraam) sunt și descendenți ai lui Adam cel păcătos (5:12-21); 
şi că Legea nu-i aduce lui Israel îndreptăţirea (cap. 7, 10). El le aduce aminte neamurilor că 
au fost altoite în iudaism, de aceea nu trebuie să îndrăznească să se ridice împotriva evre- 
ilor (cap. 11) și că trebuie să respecte practicile fraţilor lor evrei (cap. 14). Cristos (15:1-13) 
și Pavel (15:14—33) sunt mesageri ai reconcilierii etnice, iar unitatea (16:17-20) este de 
supremă însemnătate. Pavel vrea ca ei să se accepte unii pe alții și să-L glorifice împreună 
pe Dumnezeu (15:5-12; în 15:9-12, el își prezintă cele mai puternice și mai importante 
argumente ale lui pentru mântuirea neamurilor). 

Pavel explică, de asemenea, în această epistolă că nu i-a vizitat încă deoarece misiunea 
lui printre cei neevanghelizaţi este urgentă (Rom. 15:20-22); aceeași misiune îi va cere să 
meargă dincolo de Roma și să ajungă în Spania (Rom. 15:23-24; cf. 1:13-14). Totuşi, ambele 
misiuni sunt parte din viziunea lui Pavel de a ajunge la orice popor cu mesajul lui Cristos. 

Genul. Unii specialiști au argumentat că Epistola lui Pavel către romani este o scri- 
soare-eseu, care explică evanghelia apostolului fără a o lega de nevoile specifice ale bise- 
ricii din Roma. În lumina discuţiilor anterioare despre situație și temă, se pare totuși că 
Pavel stabileşte datele Evangheliei în capitolele 1-11 și apoi îi cheamă pe cititorii săi la 
reconciliere și slujire reciprocă în capitolele 12-15; astfel epistola joacă rol de strategie 
retorică „deliberativă”, scopul argumentelor sale fiind acela de a-i determina pe cititori 
să-și schimbe purtarea. 

Istoria ulterioară. Stă în tradiția protestanților să accentueze îndreptățirea prin cre- 
dință, o doctrină subliniată în Romani și Galateni, pentru că Luther a găsit că această 
doctrină îi era de ajutor în contestarea indulgențelor și a altor denaturări ecleziastice din 
vremea sa. Este important însă să înțelegem nu doar această doctrină, ci și motivul pentru 
care Pavel o accentuează. Majoritatea evreilor credeau deja că poporul evreu în întregime 
este mântuit prin harul lui Dumnezeu,și cei mai mulți creștini evrei recunoșteau că harul 
acesta era disponibil doar prin Cristos; întrebarea era doar în ce termeni puteau deveni 
neamurile parte a poporului lui Dumnezeu. Era nevoie să devină evrei sub raport etnic 
(acceptând circumcizia și legile date specific lui Israel) pentru a deveni copii spirituali 
ai lui Avraam? Pledând pentru unitatea etnică în trupul lui Cristos, Pavel susține că toți 
oamenii vin la Dumnezeu în aceiași termeni, indiferent din ce mediu vin ei. Nici măcar 
respectarea exterioară a Legii lui Dumnezeu nu poate îndreptăţi pe cineva în fața dreptății 
lui Dumnezeu; doar prin Cristos pot oamenii să fie îndreptățiți. Probabil că Pavel accen- 
tuează justificarea prin credință, un adevăr pe care cei mai mulți cititori ai săi probabil 
îl cunoșteau, în parte și pentru că el vrea să sublinieze reconcilierea unora cu ceilalți, o 


realitate pe care ei încă au nevoie să o înveţe. 

Comentarii. Printre comentariile scrupulos alcătuite, care oferă elemente semnificative 
de context, se numără: Robert Jewett, Romans: A Commentary, cu Roy D. Kotansky, ed. 
Eldon Jay Epp, Hermeneia, Minneapolis, Fortress, 2007; James D.G. Dunn, Romans, WBC 
38A și B, 2 volume, Dallas, Word, 1988; Joseph A. Fitzmyer, Romans: A New Translation 
with Introduction and Commentary, AB 33, New York, Doubleday, 1993; Douglas J. Moo, 
The Epistle to the Romans, NICNT, Grand Rapids, Eerdmans, 1996; și Thomas R. Schreiner, 
Romans, BECNT, Grand Rapids, Baker, 1998. Câteva lucrări de nivel mediu ar fi Brendan 
Byrne, Romans, SP 6, Collegeville, MN, Liturgical Press, 1996; Charles H. Talbert, Romans, 
SHBC, Macon, GA, Smyth & Helwys, 2002; și Thomas H. Tobin, Paul's Rhetoric in Its 
Contexts: The Argument of Romans, Peabody, MA, Hendrickson, 2004. Un comentariu 
util și mai scurt, cu informații contextuale, este Craig S. Keener, Romans NCC 6, Eugene, 
OR, Cascade, 2009; pentru o introducere la problemele din carte, vezi, ex., Richard N. 
Longenecker, Introducing Romans: Critical Issues in Paul's Most Famous Letter, Grand 
Rapids, Eerdmans, 2011. Pentru perspective asupra contextului, vezi îndeosebi Karl P. 
Donfried, ed., The Romans Debate, ed. revizuită, Grand Rapids, Baker Academic, 1991; 
Krister Stendahl, Paul Among Jews and Gentiles and Other Essays, Philadelphia, Fortress, 
1976. E.P. Sanders, Paul and Palestinian Judaism, Philadelphia, Fortress, 1977, propune 
o corecție utilă a criticilor timpurii ai concepțiilor iudaice despre Lege, deși unele detalii 
din abordarea sa sunt astăzi foarte dezbătute; pentru concepția lui Pavel despre Lege în 
Romani, vezi, de ex.: C. Thomas Rhyne, Faith Establishes the Law, SBLDS 55, Atlanta, 
Scholars, 1981. 


1:1-7 
Introducere 


De obicei, scrisorile începeau cu numele 
expeditorului, titlurile acestuia (dacă erau 
necesare), numele destinatarilor și un salut. 
De exemplu: „Pavel... către biserica din... 
salutări”. Discursurile persuasive încep 
rului, ceea ce grecii numeau ethos. Acest 
început nu a stabilit intenţia autorului, dar 
i-a pregătit pe cititorii epistolei să-l asculte 
cu respect. 

1:1. Numele lui Pavel'era în mod obișnuit 
un cognomen pe care îl purtau cetățenii 
romani și care foarte rar era folosit de către 
evreii care nu deţineau cetățenie romană, 
astfel că cetățenia lui este aproape certă 
(cf. Fapte 16:37). Un sclav al unei persoane 
aflate într-o poziție înaltă beneficia de sta- 
tut, autoritate și libertate superioare unui 
om de rând care era liber; sclavii împăra- 
tului erau oameni cu unele dintre cele mai 
înalte ranguri din imperiu, iar creștinii 
din Roma știau acest lucru. În *Vechiul 
Testament, profeții de la Moise încoace 
erau numiți în general „slujitorii“ sau 
„Sclavii” lui Dumnezeu. 

Ideea de a fi „chemat“ și „pus deo- 
parte” trimite înapoi la limbajul Vechiului 
Testament cu referire la Israel și, chiar mai 
important pentru scopul nostru, la profeții 
lui Israel; pentru „apostoli”, vezi glosarul. 
1:2-3. Când profeţii lui Israel proclamau 
„Veşti bune”, ei le puteau asocia cu restau- 
rarea poporului lui Dumnezeu (Is. 52:7), pe 
care profeții, în altă parte, au asociat-o cu 
marele conducător davidic și cu *învierea 
(Ezec. 37:1-14). „Prin profeţii săi” coincide 
cu doctrina iudaică a inspiraţiei și a auto- 
rității finale a Vechiului Testament; „în ce 
priveşte trupul” înseamnă, pur și simplu, 
că Isus era descendent fizic din David. 

1:4. „Duhul sfinţeniei” era un nume ebraic 
obișnuit pentru “Duhul Sfânt, Duhul 
lui Dumnezeu. O rugăciune standard la 
“sinagogă se referea la învierea viitoare a 
morţilor ca la demonstraţia cea mai înaltă a 
puterii lui Dumnezeu. Deși romanii puteau 
interpreta expresia „*Fiul lui Dumnezeu” 

descriindu-L pe Isus ca pe un rival al împă- 
ratului, această epistolă este plină de citate 
din Vechiul Testament unde sintagma se 
referă la linia davidică, adică în final la 
regele evreu promis (vezi 1:3; cf. 2 Sam. 
7:14; Ps. 2:7; 89:27). Pavel vede aici învie- 
rea lui Isus ca pe o încoronare în rolul de 
*Mesia pe care o realizează Duhul și ca pe 
prima gustare pe care o primeşte umanita- 
tea din învierea viitoare și din “împărăție. 
1:5-6. Profeții promiseseră că o rămășiță 
reprezentativă adunată dintre neamuri 
se va întoarce la Dumnezeu (Is. 2:2; 11:10; 
19:23-25; 42:1, 6; 49:6; Zah. 2:11). Pavel aplică 
acestor credincioși terminologia biblică spe- 
cifică pentru poporul lui Dumnezeu, cum 
ar fi „chemați” (1:6-7) și „sfinţi” (1:7). 
1:7. „*Sfinți” sau „cei puși deoparte” sau 
„consacraţi” sunt termeni care vin din 
imaginea vechi-testamentară a poporului 
lui Dumnezeu, pus deoparte pentru El. La 
fel ca Pavel (vezi comentariul de la 1:1), şi 
ei sunt „chemaţi” (1:6-7); Pavel îi socotește 
moștenitori egali în misiune, nu inferiori lui. 
Salutul grecesc standard era „salutări” 
(chairein — lac. 1:1), un termen înrudit cu 
„*har” (charis);evreiisesalutau unul pealtul 
cu „pace” iar scrisorile evreiești începeau 
câteodată cu „Har și pace” (2 Mac. 1:1; pen- 
tru „îndurare şi pace” vezi *2 Bar. 78:2-3). 
Pavel adaptează acest salut standard, o 
urare de bine, într-o rugăciune creștină: 
„Harul și pacea lui Dumnezeu și Isus să fie 
cu voi” (despre „rugăciunile-dorinţă” vezi 
comentariul de la 1 Tes. 3:11). Plasându-i 
pe Tatăl și pe Isus pe picior de egalitate ca 
dătători ai harului și ai păcii, Isus este ridi- 
cat deasupra rolului conferit oricărui om în 
cea mai mare parte a iudaismului. „lată” 
era și un titlu al lui Dumnezeu în iudaism 
(de obicei „Iatăl nostru”). 


1:8-17 

Mulţumirile lui Pavel 

Deși mai puțin răspândite decât rugăciu- 
nile sau informările despre rugăciuni, mul- 
țumirile apăreau uneori în introducerile la 
textul scrisorilor antice; când Pavel omite 
una (Galateni), faptul este evident. 

1:8. „Toate drumurile duc la Roma”; dato- 
rită conexiunilor pe care întregul imperiu 
le avea cu Roma, creștinii de peste tot știau 
despre credinţa fraţilor lor din capitală. 
1:9. Scrisorile includeau de obicei o rugă- 
ciune de deschidere (cf. 1:7) sau un raport 
de rugăciune. Pentru „în duhul meu”, 
corespondentul modern ar fi „din adâncul 
inimii”, „cu toată inima mea”. Era ceva 
obișnuit să fie invocat ca martor cel care 
cunoaște inima - Dumnezeu. Rugăciunea 
recurentă era descrisă uneori ca „amin- 
tire”, „pomenire” sau o menționare în fața 
lui Dumnezeu. 

1:10. Pentru „prin voia lui Dumnezeu” sau 
„dacă va voi Dumnezeu” vezi comenta- 
riul de la Fapte 18:20; despre planurile lui 
Pavel de a merge la Roma, vezi Fapte 19:21 
(următoarele capitole din Fapte relatează 
cum ajunge el în final acolo). 

1:11-12. Dorinţa de a vedea un prieten era 
o temă tradițională, inclusă în scrisorile 
antice, care erau folosite pentru a trans- 
mite un sentiment al prezenței cuiva atunci 
când scriitorul și cititorul erau (cel mai ade- 
sea) la mare distanță. 

1:13. Adresări ca „preaiubiți” sau „frați și 
surori” erau obișnuite în scrisori. Despre 
„ neamuri” vezi comentariul de la 1:5-6, 
deşi pentru 1:13-15 trebuie să avem în 
vedere chemarea specială a lui Pavel pen- 
tru neamuri (11:13). În primă fază, alun- 
garea din Roma a evreilor sau cel puțin a 
evreilor creștini proeminenți (Fapte 18:2) 
ar fi putut întârzia sosirea lui Pavel, dar în 
final, întârzierea s-a datorat misiunii sale 
(Rom. 15:20-22). 

1:14-15. Neamurile (1:13) includeau două 
categorii, după împărţirea grecească: grecii 
considerau că toți ceilalți sunt „barbari” (cf. 
„non-greci”, în alte traduceri ale Bibliei); 
de asemenea, ei se credeau înţelepţi, iar 
pe ceilalți îi considerau nebuni. Unii evrei 
educați se clasificau pe ei înșiși ca greci, 
dar grecii îi considerau barbari. Pavel va 
introduce împărțirea evreiască a umani- 
tății în versetul 16, dar aici o foloseşte pe 
cea greacă; în ambele cazuri, el afirmă că 
Dumnezeu este pentru toți oamenii. 


1:16. Versetele 16-17 par a fi premisa, sau 
afirmarea tezei, care deschide argumen- 
tarea lui Pavel. Pavel subliniază că vestea 
bună a mântuirii (în special eliberarea 
lui Israel din Isaia 52:7) este pentru toate 
popoarele (vezi discuţia despre situația 
destinatarilor în introducerea la Romani); 
dacă este atât pentru iudei, cât şi pentru 
greci (grecii erau adesea cei mai ostili față 
de iudei), atunci este pentru toate popoa- 
rele care erau undeva la mijloc, între evrei 
ȘI greci. 

1:17. Termenul tradus din greacă prin 
„neprihănire” (VDC) înseamnă adesea 
„dreptate”. Cu referire la Dumnezeu, în 
*Vechiul Testament și în “Manuscrisele de la 
Marea Moartă, „dreptatea lui Dumnezeu” 
include acel aspect al caracterului Său în 
baza căruia El Își justifică poporul și arată 
credincioșia lor față de El ca fiind un act de 
dreptate; uneori, termenul exprimă și mila 
Lui (ex.: Dan. 9:16). Astfel, are legătură cu 
„îndreptăţire” sau achitare legală și reabi- 
litare. (În Romani, multe versiuni traduc 
același cuvânt grecesc atât cu „dreptate”, 
cât și cu „justificare”.) La fel cum cuvântul 
creator al lui Dumnezeu aduce în fiinţă, 
verdictul Său în practică este și el generator 
de schimbare. 

Versiunile în ebraică și greacă ale lui 
Habacuc 2:4 se diferențiază printr-un 
pronume pe care Pavel îl omite așadar 
(pentru că detaliul disputat este oricum 
irelevant pentru argumentul său). În con- 
textul din Habacuc 2:4, cei drepți sunt cei 
care vor supraviețui judecății pentru că 
ei au credinţă (adică, sunt credincioși lui 
Dumnezeu). (Credinţa biblică mântuitoare 
nu este o acceptare pasivă, ci înseamnă a 
folosi deliberat afirmaţiile lui Dumnezeu 
ca repere pentru propria viață. Aceasta 
reprezenta o certitudine suficientă pentru 
a schimba stilul de viaţă al cuiva; cf. Rom. 
1:5.) Pavel aplică evident acest text celor ce 
se încred în *Cristos și sunt astfel salvaţi de 
judecata finală. Faptul că cititorii contem- 
porani lui au înțeles aplicația reiese clar 
din aplicaţia similară a lui Habacuc 2:4 în 
Manuscrisele de la Marea Moartă. 


1:18-23 
Idolatri îndărătnici 


Argumentul lui Pavel este similar cu unul 
din Cartea înțelepciunii lui Solomon, o 
lucrare populară evreiască cu largă circula- 
ție în acea perioadă. Argumentele sale erau 
astfel ușor de urmărit de către cititorii lui. 
Evreii vedeau idolatria (1:18-23) și abate- 
rile de la morala sexuală (1:24-27), în spe- 
cial actul homosexual (1:26-27), ca pe niște 
păcate pe care le comiteau “neamurile; 
Pavel îi pregătește pentru condamnarea 
viciilor de care și ei erau afectați, în 1:28-32. 
1:18. „Cerul” este o circumlocuţie evre- 
iască pentru Dumnezeu, iar expresia de 
aici este un mod tipic evreiesc de a spune 
„Dumnezeu este mânios”. (Acea mânie 
este „descoperită” în paralel cu revelația 
dreptăţii milostive a lui Dumnezeu prin 
*Evanghelie în v. 17.) Adevărul pe care cei 
nelegiuiți îl înăbușă este adevărul despre 
caracterul lui Dumnezeu (1:19-20), pe care 
ei îl distorsionează prin idolatrie (1:23). 

1:19-22. Filosofii *stoici argumentau că 
natura lui Dumnezeu se vădeşște în creație; 
cei mai mulți intelectuali dintre neamuri 
subscriau la existența unui plan divin al 
lumii create. *Cicero putea pretinde la vre- 
mea aceea că nicio rasă a umanității nu este 
atât de sălbatică, încât să nege existența 
zeilor şi, la fel ca alții, susținea că min- 
tea umană este un indiciu despre natura 
lui Dumnezeu. Evreii răspândiţi în toată 
lumea greco-romană foloseau acest gen de 
argument pentru a-i convinge pe păgâni 
să-L recunoască pe adevăratul Dumnezeu. 
Chiar și *rabinii de mai târziu spun poveşti 
încântătoare despre cum Avraam a discutat 
cu neamurile din vremea lui şi, mergând 
cu argumentul înapoi către cauza primară, 
le-a dovedit că nu există decât un singur 
Dumnezeu adevărat. Conform tradiţiei 
evreieşti, Dumnezeu i-a dat lui Noe șapte 
legi pe care întreaga omenire trebuie să le 
respecte (inclusiv interzicerea idolatriei). 
Dar, spre deosebire de Israel, care avea 
de ţinut toate cele 613 porunci din *Lege 
(conform numărătorii rabinice ulterioare), 
cele mai multe dintre neamuri au încălcat 

până și legile lui Noe. Într-o societate con- 
struită în jurul conceptelor de binefacere 
și onoare, ingratitudinea (1:21) era unul 
dintre cele mai grave delicte, iar exprima- 
rea cu recunoştinţă a respectului era prima 
obligaţie ce se aștepta de la cei ce primiseră 
daruri. 

1:23. Chiar şi grecii disprețuiau imaginile 
zeităților zoomorfe (prezente la egipteni), 
însă ei se închinau la zeități cu formă umană. 
În tradiția evreiască de mai târziu, idolatria 
era stadiul final al păcatului spre care pofta 
rea (vezi comentariul de la 7:10-11) putea să 
împingă o persoană; era unul dintre păca- 
tele cele mai grave. Totuși limbajul pe care-l 
folosește Pavel pentru a descrie idolatria 
păgânilor este extras din pasajele *Vechiului 
Testament despre idolatria lui Israel (Deut. 
4:16-20; Ps. 106:20; Ier. 2:11); aceasta este o 
pregătire a argumentului său din capitolul 
2 pentru cititorii evrei. 


1:24-32 
Alte fapte ale păgânilor 


Zeii păgâni aveau un comportament 
imoral în miturile populare; cel care li se 
închina (1:23) ajungea să acționeze în ace- 
lași fel. Pentru că au distorsionat imaginea 
lui Dumnezeu (1:23), care era reflectată ini- 
tial în ființa umană, bărbat și femeie (Gen. 
1:26-27), omenirea și-a distorsionat acum 
propria sa sexualitate (Rom. 1:24-27). 
Evreii din Antichitate susțineau că atât 
idolatria, cât și imoralitatea sexuală erau 
caracteristici ale “neamurilor. 

1:24-25. Refrenul „Dumnezeu i-a lăsat 
pradă” (1:24, 26, 28) sugerează cum func- 
ționează mânia lui Dumnezeu (1:18): El îi 
lasă pe oamenii care-și distorsionează pro- 
pria umanitate, să ajungă să se osândească 
singuri. La fel ca în *Vechiul Testament, 
Dumnezeu îi lasă pe oameni pradă propriei 
lor inimi împietrite (ex., Is. 6:9-11; 29:9-12; 
ler. 44:25-27; unii scriitori au numit-o 
„Orbire penală”); compară Psalmul 81:12 
(despre Israel). 

1:26-27. Bărbaţii greci erau adesea bisexu- 
ali; comportamentul homosexual nu doar 
că era aprobat (unii scriitori, ca vorbitorii 

din Symposionul lui *Platon, îl preferau 
heterosexualităţii), dar unele elemente 
culturale și sociale îi îndrumau pe băieți 
în această direcţie. Probabil datorită defi- 
citului numeric de femei (pe care mulți îl 
atribuie infanticidului feminin), căsătoriile 
se făceau adesea între bărbaţi de treizeci 
de ani și femei de optsprezece sau chiar 
mai tinere; de obicei soţii acestora nu le 
respectau. Până la aceste căsătorii târzii, 
bărbaţii aveau acces la doar trei forme de 
eliberare sexuală: sclavele, prostituatele 
și alți bărbați. Bărbaţii preferau adesea 
băieţi la limita pubertății sau adolescenţei. 
Lesbianismul, deși mai puțin documentat, 
este atestat, de asemenea. Chiar dacă mulți 
romani din pătura înstărită erau influențați 
de idealurile grecești, alți romani, inclu- 
siv unii filosofi, detestau practica homo- 
sexuală. Uneori, moraliștii greco-romani 
se opuneau răsturnării relaţiilor dintre 
genuri, considerând-o un act „împotriva 
naturii”, argument asemănător cu cel avan- 
sat de iudei care vorbeau despre scopul ini- 
tial al lui Dumnezeu în creaţie (Gen. 2:18). 
Acest argument apela la funcția de procre- 
are a actului sexual în natură și la modul 
în care organul masculin se potrivește cu 
cel feminin. Evreii, ale căror Scripturi con- 
damnau deja actele homosexuale oriunde 
erau menţionate (inclusiv în Lev. 18:22; 
20:13), au împrumutat și argumentul că 
actele homosexuale sunt „impotriva natu- 
rii” (cf., de ex.: “Philon, Viaţa lui Avraam 
135-37; Legi speciale 3.37-39; *Josephus, 
Contra lui Apion 2.273-75; * Pseudo-Focilide 
190-92). Deși textele evreiești vorbesc des- 
pre adulteri și hoți evrei, aproape peste tot 
clasifică homosexualitatea ca o practică a 
neamurilor. (Socializarea influența dezvol- 
tarea sexuală.) 

Pavel nu a ales acest exemplu de păcat 
pentru a polemiza cu cititorii săi; cititorii 
lui creştini, evrei și romani deopotrivă erau 
de acord cu el că atât idolatria, cât și homo- 
sexualitatea sunt comportamente păcă- 
toase. Dar acest exemplu vine să pregă- 
tească terenul criticii pe care o formulează 
el împotriva unor păcate mai rar denunțate 
(Rom 1:28-32). 


1:28-32. Scriitorii antici (greci, romani, 
evrei; cf. şi Lev. 18) se foloseau uneori de o 
„listă a viciilor” ca cea de aici. Ca și oratorii 
antici iscusiți, Pavel își explică ideea recur- 
gând atât la repetiție, cât și la alternanță: 
„plini de” patru rele fundamentale; „plini 
de” cinci feluri de păcate; enumerând opt 
categorii de păcătoși și arătând că acestora 
le lipsesc patru virtuți cruciale. Dar spre 
deosebire de idolatrie și homosexualitate 
(Rom 1:18-27), păcate ca lăcomia, gelozia, 
calomnia, aroganţa și ignoranţa apar în lis- 
tele evreieşti ca păcate comise și de către 
unii dintre evrei. Întocmai ca Amos (vezi 
Amos 1-2), Pavel își pregătește aici cititorii 
pentru capitolul 2: Nu doar neamurile sunt 
osândite. 


2:1-11 

Nicio părtinire 

Nu numai *neamurile (1:18-32), ci şi evreii 
(2:1-29) au păcătuit. Pavel se lansează 
într-o *diatribă plină de vervă (o strategie 
obişnuită de predare în Antichitate), folo- 
sind întrebări retorice și în special provo- 
când un oponent imaginar. Astfel Pavel 
demolează într-o manieră dinamică posibi- 
lele obiecții față de poziția sa. 

2:1-3. Vorbitorii argumentau adesea pe 
bază de silogisme, care constau într-o pre- 
misă majoră (aici, 2:1), o premisă minoră 
(2:2) și o concluzie (2:3). Atât filosofii, cât 
și predicatorii evrei acceptau că oamenii 
trebuie să trăiască ceea ce predică, astfel că 
puţini ar fi putut contesta mesajul lui Pavel. 
Filosofii vedeau păcatul ca pe o rătăcire 
morală, iar învățătorii evrei îl vedeau ca 
pe un afront adus lui Dumnezeu, dar la fel 
de universal. Pavel insistă ca oamenii să fie 
consecvenți cu denunţările lor, fapt ce pre- 
supunea să trateze păcatul mai serios decât 
o făceau cei mai mulți. Vorbitorii experi- 
mentaţi își individualizau uneori un anu- 
mit ascultător (2:1, 3); cf. Is. 22:17; Mica 6:8. 
2:4. *Vechiul Testament și iudaismul erau 
de acord că numai *harul lui Dumnezeu 
poate face posibilă *pocăința (ex. Deut. 
30:6). Acest principiu nu a anulat nicio- 
dată responsabilitatea unei persoane de 


a răspunde acelui har când el a fost oferit 
(ex., Deut. 5:29; 10:16). 

2:5. Profeţii Vechiului Testament se referă 
adesea la „ziua mâniei” („ziua Domnului”) 
când Dumnezeu va sta ca judecător în 
tribunalul Său și va judeca lumea după 
dreptate (ex., Is. 2:11-12; 13:6, 9, 13; Ezec. 
7:19; 30:2-3; Ioel 1:15; 2:1-2, 31; 3:14; Amos 
5:18-20; Ob. 15; ef. 1:7; 1:14—2:2; Mal. 3:2; 
4:5). Unele tradiții evreiești vorbesc des- 
pre a aduna comori de fapte bune pentru 
viitor, dar adversarul *retoric căruia i se 
adresează Pavel aici a adunat exact opusul 
(cf. Deut. 32:34-35; Osea 13:12). 

2:6-11. Pentru versetul 6, compară Psalmul 
62:12 și Proverbe 24:12. Structura aces- 
tui pasaj este chiasmatică (adică, parale- 
lism inversat, un procedeu stilistic antic): 
imparţialitatea lui Dumnezeu (v. 6, 11); 
pentru cei ce fac bine (v. 7a, 10b), răsplată 
în viitor (v. 7b, 10a); pentru cei răi (v. 8a, 
9b), pedeapsă (v. 8b, 9a). 

Dreptatea judecății este subliniată înde- 
lung, iar iudaismul accentua de regulă 
imparţialitatea lui Dumnezeu (deși trata- 
mentul preferenţial al Israelului în ziua jude- 
cății era explicat tot ca un act de dreptate); cf. 
Deuteronom 10:17. ludaismul recunoștea, 
de asemenea, că un om înțelept acționează 
pentru recompense cu orizont de timp înde- 
părtat (Rom. 2:7; cf. Prov. 21:21; 22:4). 


2:12-16 
Judecată mai drastică 


Argumentul lui Pavel este că oricine tre- 
buie să știe să evite păcatul, dar cei care au 
mai mult acces la adevăr vor fi judecaţi mai 
sever decât cei care nu știu prea mult. Vai 
de cei care se cred drepți când se compară 
cu alţii! Iudaismul are dreptate să spună că 
cei mai mulți păgâni înfăptuiau răul; dar 
evreii au cunoscut mai bine decât păgânii 
standardul lui Dumnezeu şi tot au făcut 
răul. Această afirmaţie subliniază teza lui 
Pavel despre situaţia identică în care se află 
atât evreii, cât și neamurile: sub păcat. 

2:12. Pavel este aici mai strict decât iudais- 
mul în general. Cei mai mulți evrei recu- 
noșteau că neamurile pot fi mântuite prin 

simpla respectare a poruncilor de bază (pe 
care unele tradiţii le-au numit poruncile 
noetice; vezi comentariul la 1:19-20), pen- 
tru că ele nu aveau “Legea în întregime. 
Pavel susține că oricine a păcătuit cu lege 
sau fără lege va fi aspru judecat (dacă nu 
acceptă *ispășirea pentru păcate oferită de 
Cristos, aşa cum argumentează în 3:24-26). 
2:13. Învăţătorii evrei erau de acord că 
auzirea Legii nu este de ajuns; omul tre- 
buie să și asculte de Lege. În acest punct, 
puţini ar fi contestat argumentul lui Pavel. 
2:14-16. Pavel se folosește de concepţia filo- 
sofică greco-romană despre legea naturii 
scrisă în inimile oamenilor, conform căreia 
toți oamenii au o anumită măsură înnăs- 
cută de cunoaștere a binelui și a răului, 
deși ea este mai puţin explicită decât legea 
scrisă. (Moraliștii greci și în special gândi- 
torii *stoici accentuau insistent cunoașterea 
dată de „conștiință”.) Faptul că oamenii 
știau destul ca să facă uneori ce este bine îi 
lăsa fără scuze dacă făceau vreodată răul. 
Numai când Legea lui Dumnezeu este 
scrisă în întregime în inimă prin *Cristos 
(8:2; ler. 31:33), ea va fi suficient de interi- 
orizată ca să-l ajute pe om să trăiască până 
la capăt dreptatea lui Dumnezeu. 


2:17-24 
Neascultarea de Lege 


Acest stil polemic, *diatriba, folosit adesea 
de către filosofi, nu era menit să atace, ci 
să învețe și să îndemne; oponentul imagi- 
nar era idealizarea poziției greşite, pe care 
vorbitorul sau scriitorul o desființează prin 
reductio ad absurdum (reducând-o la con- 
cluziile sale absurde din punct de vedere 
logic). Oponentul din 2:17-29 este ipocritul 
prin excelență, dar pune în evidență răul 
prezent în orice doză de ipocrizie. (Atacuri 
similare erau declanşate în diatribele gre- 
co-romane împotriva „pretinșilor filosofi” .) 
2:17-18. Înțelepții evrei au avertizat ade- 
sea că înțelepții trebuie să fie modești și 
să nu se laude cu cunoștințele lor. Dar 
Israelul se poate lăuda că are în posesie 
exclusivă *Legea, și asta pentru că doar ei 
se închină singurului Dumnezeu adevărat. 

Comunicarea antică valorifica repetiţia 
pentru a consolida un argument; în 2:17-20 
Pavel îi prezintă interlocutorului unspre- 
zece interpelări. 

2:19-20. În parte, limbajul lui Pavel de aici 
provine din *Vechiul Testament (Is. 42:6-7; 
cf. 42:18-20). 

2:21-23. Apelând la standardele antice de 
“retorică şi comunicare, în 2:21-23 Pavel 
își demonstrează ideea cu antiteze (poziții 
contrastante) și cu tehnica paralelismelor 
plasate la început și la sfârșit (x... y/x... y). 
Diatriba recurgea adesea la întrebări reto- 
rice scurte și percutante. Filosofii con- 
damnau de regulă inconsecvenţa stilului 
de viaţă al ascultătorilor lor. Jefuirea tem- 
plelor era considerată una dintre cele mai 
ticăloase fapte și chiar dacă învățătorii 
evrei avertizau împotriva tulburării tem- 
plelor păgâne, uneori păgânii îi credeau pe 
evrei înclinați înspre asemenea nelegiuiri 
(Fapte 19:37). Dar cei care jefuiau templele 
o făceau pentru valoarea obiectelor din ele. 
2:24. În contextul din Isaia 52:5, *neamurile 
L-au hulit pe Dumnezeu pentru că Israel 
a ajuns să sufere; aici ele fac același lucru 
din cauza păcatului Israelului (cf. Ezec. 
36:20-23). Invăţătorii evrei se tânguiau 
că păcatul public a pângărit numele lui 
Dumnezeu între neamuri; evreii nelegiuiți 
au atras oprobriul peste întreaga comuni- 
tate evreiască. (Un exemplu de acest gen, 
cunoscut probabil de o mare parte a desti- 
natarilor lui Pavel, fiindcă întâmplarea se 
petrecuse cu o generație mai devreme chiar 
la Roma, a fost cazul unui șarlatan a cărui 
purtare a atras expulzarea evreilor din 
capitală, în vremea lui Tiberiu; *Josephus 
Flavius, Antichităţi iudaice 18.81-84.) 


2:25-29 
Adevăratul iudaism 


Moise s-a plâns că Israel este netăiat împre- 
jur cu inima (Lev. 26:41), iar profeții au 
întărit această convingere (ler. 4:4; 9:25-26; 
cf. Is. 51:7). Poporul lui Dumnezeu avea 
datoria de a-și tăia împrejur inima (Deut. 
10:16), iar într-o zi Dumnezeu avea să le taie 
împrejur inima (Deut. 30:6). *Rabinii de mai 


târziu au comentat puțin pe această temă; 
Pavel o aduce în prim-plan și definește 
iudaismul religios în termenii controlului 
exercitat de *Duhul (Rom. 2:29; o lege inte- 
riorizată — 8:2; cf. Ezec. 36:27), miezul legă- 
mântului cu Dumnezeu în raport cu care 
circumcizia exterioară este doar un simbol 
extern de identificare. Atât scriitorii evrei, 
cât și cei greco-romani accentuau necesita- 
tea de a ține cont de ce gândește divinitatea, 
nu de ceea ce gândesc semenii (Rom. 2:29). 
În versetul 29, Pavel jonglează probabil cu 
înțelesul numelui „luda” („laudă”), de la 
care vine termenul tradus prin „iudeu”. 


3:1-8 
Dreptatea lui Dumnezeu: De ce Israel? 


Iudaismul era special - dar nu mântui- 
tor. Unii ar putea obiecta că Pavel crede 
că Dumnezeu a fost necredincios legă- 
mântului Său, caz în care Dumnezeu ar 
fi nedrept; dar Pavel demonstrează că 
Israel, și nu Dumnezeu, a fost necredincios 
legământului. 

3:1. Acestea sunt obiecţii ale interlocutoru- 
lui imaginar, o tehnică obișnuită de a trans- 
forma argumentul într-o *diatribă (vezi 
comentariul de la 2:1-11). Aceste obiecţii 
sunt rezonabile: nu era Israel un popor spe- 
cial, ales? Determinarea „profitului” sau 
„beneficiului” era un procedeu obișnuit 
printre filosofi pentru a stabili valoarea 
unui comportament sau a unei idei. 

3:2. *Digresiunea, chiar digresiunea amplă, 
era o caracteristică firească a scriiturii gre- 
co-romane; Pavel dezvoltă și completează 
acest „mai întâi de toate” abia în capitolul 9. 
Iudaismul adesea sublinia că Dumnezeu a 
încredinţat Israelului *Legea, iar Pavel este 
de acord. 

3:3. „Și ce dacă?” era o întrebare retorică obiș- 
nuită folosită pentru a dezvolta argumentul 
unei diatribe. Credincioșia lui Dumnezeu 
față de legământul Său era o veste bună 
pe termen lung pentru Israel ca întreg; ca 
în *Vechiul Testament (ex.: în generația 
lui Moise, spre deosebire de unele tradiții 
iudaice); totuși, acesta nu a mântuit indivizii 
israeliți care au călcat legământul cu El. 

3:4. „Nicidecum!” sau „În niciun caz 
(NTR) era o replică obișnuită în retorică la 
întrebările retorice ale oponenților imagi- 
nari (în special la unii filosofi ca *Epictet). 
Era folosită pentru a arăta absurditatea 
obiecției oponentului. Pavel declară că 
dreptatea lui Dumnezeu este în ultimă 
instanță inatacabilă, așa cum trebuie să 
recunoască cei ce fac răul (citând Ps. 51:4). 
„Toți sunt mincinoși” vine din Psalmul 
116:11; fiind un fragment din bine-cunos- 
cuții psalmi Halel, e posibil să fi fost recu- 
noscut de către adresanțţii săi. 

3:5-6. În acest context „neprihănirea” 
(VDC) este „dreptatea” (NTR) Lui, definită 
în termenii credincioşiei Sale față de terme- 
nii legământului Său cu Israel (3:3). 

3:7. În cercurile iudaice era o mare insultă 
să-i spui cuiva că este „păcătos“; prin 
urmare, când Pavel îi numește păcătoși pe 
toți oamenii (Rom. 1-2), acest lucru trebuie 
să fi fost șocant. Dumnezeu poate fi glo- 
rificat și dreptatea Lui reabilitată tocmai 
prin contrastul dintre aceasta şi răzvrătirea 
umană, dar acest lucru în niciun caz nu jus- 
tifică răzvrătirea. 

3:8. Adesea filosofii trebuiau să corecteze 
interpretările greșite ale învățăturilor lor. 
Cf. Fapte 21:21. 


3:9-18 
Dovezi din Scriptură 


Se mai cunosc situații de texte compi- 
late („şirag de perle”) în baza elemen- 
telor comune, ca introducere la omiliile 
din *sinagogă sau în *Manuscrisele de la 
Marea Moartă, totuși arareori atât de lungi 
ca în cazul de față. Pavel aduce în special 
pasaje din Psalmi, cele mai multe având 
ca element comun părțile trupului menţi- 
onate, iar altele care menționează moartea. 
Pasajele din Psalmi se aplică cu precădere 
duşmanilor; doar citatul din Isaia 59:7-8 
(în Rom. 3:15-17) este aplicat contextual 
întregului Israel. Înlănțuirea textelor după 
modelul din *Midraş îi permite însă lui 
Pavel să folosească o terminologie dedusă 
din întreg materialul citat. 

3:9. O altă obiecţie a adversarului imaginar 
îi permite lui Pavel să se întoarcă la argu- 
mentul său că iudeii și *neamurile au în 
egală măsură nevoie de mântuire. Expresia 
idiomatică „sub păcat” descrie situația 
cuiva aflat sub stăpânire. 

3:10-12. Aici Pavel citează Psalmul 14:1-3 
(= 53:1-3; cf. 1 Împ. 8:46; Ps. 130:3; 143:2; 
Prov. 20:9; Ecl. 7:20). Pentru că psalmul 
repetă de două ori versul „nu este niciunul 
care să facă binele”, Pavel schimbă într-un 
loc cu „nu există niciun om drept” pentru 
a face legătura cu argumentul său mai 
cuprinzător; învățătorii evrei obișnuiau să 
adapteze limbajul textelor în acest mod. 
3:13-18. Principiul care stă la baza alătu- 
rării acestor texte cu dovezi este similar 
cu principiul rabinic gezerah shavah (care 
leagă texte din Vechiul Testament prin- 
tr-un cuvânt-cheie). Toate aceste versete 
menționează părți ale corpului: gâtlej, 
limbă, buze, gură (3:13-14; respectiv Ps. 
5:9; 10:7; 140:3), picioare (Rom. 3:15-17; 
Is. 59:7-8) și ochi (Rom. 3:18; Ps. 36:1). 
Învățătorii evrei subliniau că pofta rea (vezi 
comentariul de la 7:10-11) stăpâneşte toate 
părțile corpului (după o listă mai târzie, 
248 de părți). Preponderența păcatelor 
gurii poate fi intenționată aici, mai ales 
dacă creştinii din Roma se plângeau unii 
de alții (vezi cap. 14). 


3:19-31 
Legea și dreptatea 


3:19. Pavel foloseşte Scriptura ca să arate 
că iudeii, ca și *neamurile, sunt păcătoşi. 
Poporul evreu îi include pe cei aflaţi „sub” 
(vezi comentariul de la v. 9) *Lege; „Legea” 
putea cuprinde, în sens larg, Psalmii și 
Profeţii (restul *Vechiului Testament), ca 
și în 3:10-18. Oamenilor le era „gura... 
închisă” într-un tribunal atunci când nu 
puteau aduce vreo obiecţie în apărarea lor 
(cf. Ps. 107:42; lov 40:4-5; 42:6). 

3:20. Iudaismul în cea mai mare parte era 
de acord și că toți oamenii păcătuiesc une- 
ori și au nevoie de *harul lui Dumnezeu; 
deşi unii evrei sugerau excepții, ele erau 
considerate extrem de rare. Aici, Pavel 

îşi silește cititorii să fie consecvenţi şi să 
admită că neamurile vor fi mântuite așadar 
în aceiași termeni ca şi iudeii. Acest verset 
este un ecou al Psalmului 143:2, care ple- 
dează pentru mila lui Dumnezeu pe baza 
dreptăţii și credincioșiei Lui (143:1). Textul 
grecesc spune literal „toată făptura nu va 
fi îndreptăţită” (pentru care cele mai multe 
traduceri folosesc expresia mai puțin ciu- 
dată „nimeni nu va fi îndreptățit”); „toată 
făptura” este expresia ebraică standard 
pentru întreaga omenire (sau, în unele con- 
texte, pentru toate ființele create). Sensul 
expresiei „faptele Legii” este dezbătut aici, 
ca și într-un text de la *Qumran (4QMMT); 
probabil că el evocă limbajul biblic cu pri- 
vire la „a împlini” Legea, rămânând așadar 
în termeni generali, deşi particularitățile 
evreiești ar accentua suplimentar punctul 
de vedere al lui Pavel. 

3:21. „Legea și Profeții” era o sintagmă prin 
care se desemna întreg Vechiul Testament; 
în capitolul 4 Pavel va demonstra cum aceste 
texte ne învață îndreptățirea prin credință 
(v. 22). Dar dreptatea lui Dumnezeu nu 
este dependentă de performanţa omului în 
împlinirea Legii şi ca atare nu se bazează pe 
avantajul pe care îl avea doar Israelul (3:2). 
Învăţătorii evrei credeau că Israel beneficia 
de un statut special în raport cu mântuirea 
și că primirea Legii la Sinai explică alegerea 
lor de către Dumnezeu. 

3:22. „Nicio deosebire” între păcătoşi se 
referă la evrei și la neamuri; și unii, și alții 
trebuie să se apropie de Dumnezeu în 
aceiași termeni, prin Isus Cristos. Această 
afirmație contestă valorile din spatele ten- 
siunilor care afectau *biserica din Roma 
(vezi analiza acestei situații în introducerea 
la Romani). 

3:23. Iudaismul vedea „păcatul” ca pe o 
ofensă morală împotriva lui Dumnezeu 
(în contrast cu sensul grecesc mai puțin 
dramatic al termenului). Sursele evreieşti 
erau de acord că toți au păcătuit (cu rare 
excepţii, cum ar fi un copil mic); moraliștii 
greci spuneau că greşelile sunt inevitabile. 
Deşi chestiunea e discutabilă, „a fi lipsit de 
slava lui Dumnezeu” în acest context poate 
fi o aluzie la ideea evreilor că omenirea a 

pierdut slava lui Dumnezeu atunci când 
Adam a păcătuit (cf. 5:12-21). 

3:24. „Răscumpărarea” (eliberarea unui 
sclav) era un concept standard în Vechiul 
Testament; termenii din Vechiul Testament 
implică adesea plata unui preț. Dumnezeu 
a „răscumpărat” Israelul, făcându-l popo- 
rul Său prin har și prin plata unui preț pen- 
tru libertatea lui (mielul de Paște și întâii 
născuți ai Egiptului), înainte de a le da 
poruncile Sale (cf. Ex. 20:2). În vremea lui 
Pavel, poporul evreu aștepta nerăbdător 
răscumpărarea mesianică, vremea când ei 
vor fi eliberați de sub autorități pământești; 
dar stăpânul răuvoitor din acest text este 
păcatul (3:9). 

3:25. Termenul tradus aici cu „ispă- 
şire” sau „jertfă de “ispășire” se referă 
la scaunul îndurării, capacul Chivotului 
Legământului (în *Septuaginta). Acest loc 
era consacrat pentru Dumnezeu în fiecare 
an, cu sânge, în Ziua Ispășirii (Lev. 16:14-15); 
e posibil că în acest pasaj „sângele” inter- 
pretează moartea lui Isus ca o jertfă de 
ispășire. Alte surse iudaice timpurii au 
folosit imaginea morții unei persoane ca un 
fapt ce a îndepărtat mânia lui Dumnezeu 
de la Israel (*4 Mac. 17:22). Deşi, în traditi- 
ile evreiești, rugăciunile, milostenia și alte 
fapte bune puteau îndepărta mânia (Sir. 
3:3, 20; 32:1-3; Înţ. Sol. 18:20-21), Legea 
cerea și vărsare de sânge; era nevoie de o 
moarte pentru a potoli mânia declanșată 
de păcatul omului. Dumnezeul plin de 
îndurare „a trecut cu vederea” (Ex. 12:13) 
păcatele dinainte de cruce, în anticiparea 
sacrificiului ce urma să aibă loc acolo. (S-ar 
putea asimila cu opinia rabinică ce susține 
că *pocăința amână judecata până ce Ziua 
Ispășirii aduce ispăşire pentru păcat, deși 
nimic din text nu sugerează că Pavel are 
această idee în minte aici.) 

3:26. Pentru gândirea grecească, dreptate 
înseamnă „împărţire corectă [dar nu nea- 
părat egală]” (inegalitatea justiției poate 
fi ilustrată prin aceea că justiţia romană 
acorda pedepse mai mari claselor soci- 
ale mai de jos); exista totuși consensul 
că magistraţii trebuiau să se pronunţe în 
conformitate cu „dreptatea”. Iudaismul 


a subliniat dreptatea lui Dumnezeu și a 
recunoscut că El, ca un judecător drept, 
nu-l poate achita pur şi simplu pe cel 
vinovat. Rabinii de mai târziu au imagi- 
nat o fisură în caracterul lui Dumnezeu: 
mila pledează înaintea Lui pentru Israel și 
triumfă peste acuzaţiile pe care le aduce 
dreptatea Lui. 

Pavel nu admite o asemenea fisură; el 
spune că Dumnezeu poate fi drept și în ace- 
lași timp îi poate considera drepți pe cei ce 
depind de Isus, doar pentru faptul că ver- 
dictul mâniei a fost suportat de Isus în locul 
lor (3:25). Restul iudaismului credea în harul 
lui Dumnezeu; Pavel se diferențiază de con- 
temporanii săi evrei atunci când insistă că 
harul a venit cu un preț foarte mare, plătit 
de Dumnezeu, iar neamurile pot să-l pri- 
mească în aceleași condiții ca și evreii. 
3:27-28. „Principiul” (într-o versiune mai 
veche a NIV) neglijează contextul pentru a 
introduce în traducere o anumită teză teo- 
logică. Mai degrabă, Pavel prezintă două 
moduri de abordare a „Legii“: prin efort 
uman sau prin credință (cf. 7:6; 8:2; 9:31-32). 
Credinţa este calea cea bună, pe care Legea 
însăși o recomandă (3:21, 31). 

3:29-30. Mărturisirea de bază a iudaismu- 
lui este unicitatea lui Dumnezeu (Deut. 
6:4). Astfel că Pavel argumentează: dacă 
este doar un singur Dumnezeu, atunci El 
trebuie să fie şi Dumnezeul neamurilor 
(vezi Is. 45:21-25). 

3:31. Învățătura iudaică punea în contrast 
„anularea” şi „întărirea” Legii. Adeseori, 
scriitorii antici foloseau tranziţii între ide- 
ile precedente și cele următoare. Pentru că 
Legea afirmă îndreptăţirea prin credință 
(așa cum Pavel continuă să demonstreze 
în capitolul 4), oricine învaţă pe alții acest 
concept susține Legea. 


4:1-22 

Avraam, îndreptățit prin credință 

Fiind strămoșul Israelului, Avraam era 
privit ca un model de credință; *rabinii 
de mai târziu l-au privit și ca pe un model 
de *prozelit (convertit la iudaism), pentru 
că el a fost considerat neevreu înainte de 

circumcizie. Cititorii evrei credeau că ei 
au fost aleși în Avraam și că, în principiu, 
fiecare israelit este mântuit prin *harul lui 
Dumnezeu dacă păstrează legământul. 
Totuși, neamurile care doreau să devină 
parte din comunitatea aleasă trebuiau să 
se circumcidă și să se alăture Israelului în 
împlinirea faptelor neprihănite ale “Legii, 
așa cum a făcut Avraam. 

Această secţiune este un bun *midraș 
iudaic, sau comentariu, la Geneza 15:6. 
Preopinenții, evrei şi greco-romani deo- 
potrivă, își colorau adesea pledoariile 
cu exemple, iar acest text era unul dintre 
exemplele favorite folosite de învățătorii 
evrei antici. 

4:1. *Diatribele foloseau de regulă între- 
bări *retorice, cum ar fi: „Ce vom spune 
atunci?” cu scop de tranziţie către urmă- 
toarea idee. Tradiţia iudaică vorbea frec- 
vent despre „tatăl nostru Avraam”. 

4:2. Dacă cineva era drept în tradiția iudaică, 
acela cu siguranţă era Avraam. Model de 
*fariseu, el L-a slujit pe Dumnezeu din 
iubire; model de prozelit, el a adus pe 
mulți alţii dintre neamuri la credința în 
singurul Dumnezeu adevărat. A distrus 
idolii şi a rămas credincios adevărului lui 
Dumnezeu. Aceste tradiții iudaice extrabi- 
blice declară adesea că meritul lui Avraam 
a fost sprijinul sau izbăvirea Israelului în 
generațiile următoare. 

4:3. Rabinii inserau în mod regulat citate 
din Biblie, prefațându-le uneori cu: „Ce 
spune Scriptura?” Învățătorii evrei comen- 
tau adesea pe marginea credinţei lui 
Avraam, așa cum este reflectată în Geneza 
15:6, pe care ei o interpretau drept „cre- 
dincioșie”, o faptă a patriarhului. Pavel 
o privește, în context, ca dependenţă de 
promisiunea lui Dumnezeu și accentu- 
ează cuvântul „socotit” sau „creditat”, un 
termen contabil folosit în documentele de 
afaceri din Antichitate pentru a consemna 
o plată făcută în locul altcuiva. 

4:4-5. Continuând să explice Geneza 15:6, 
Pavel se referă aici la Avraam. Ca judecător 
drept, nu era de aşteptat ca Dumnezeu să-l 
achite pe cel vinovat (Ex. 23:7), aşa că decla- 
raţia lui Pavel este retoric provocatoare, 

dirijând atenţia către statutul schimbat în 
Cristos. Când Dumnezeu, judecătorul cel 
drept, „socotește drept” pe cineva, El îl 
achită pe acela ca nevinovat. Dar această 
idee nu este doar legală: când Dumnezeu 
vorbește, El creează o nouă realitate 
(Gen.1:3); vezi Romani 6:1-11. 

4:6-8. Recurgând la principiul iudaic de 
interpretare gezerah shavah, care leagă 
texte diferite ce conţin același cuvânt sau 
expresie-cheie, Pavel introduce Psalmul 
32:1-2, pe care el îl folosește ca să explice 
ce înseamnă „a socoti”. Omiţând verse- 
tul următor despre judecata morală (încă 
nerelevant pentru moment), Pavel recu- 
noaște că „socotirea” din psalm este bazată 
mai degrabă pe harul lui Dumnezeu decât 
pe perfecțiunea psalmistului (Ps. 32:5). 
Psalmul 32 îi este atribuit lui David; acum 
Pavel îi are atât pe Avraam cât și pe David 
ca martori pentru a-și susține cauza. 

4:9. „Fericirea” din acest verset este cea 
despre care a vorbit 4:7-8; în mod tipic 
iudaic, Pavel explorează detaliile textului 
pe care l-a citat. 

4:10. Aici Pavel apelează la o altă regulă 
iudaică de interpretare (pe care și noi o 
prețuim astăzi) — contextul. Avraam a fost 
făcut neprihănit prin credință cu peste 
treisprezece ani înainte de a fi circumcis 
(Gen. 15:6; 16:3-4, 16; 17:24-25; unii exegeți 
iudei iau în calcul un interval chiar mai 
mare — douăzeci și nouă de ani). Acest fapt 
contestă marea importanţă pe care iudais- 
mul o acordă circumciziei, deşi învățătorii 
evrei au dreptate când afirmă că *Vechiul 
Testament a folosit-o ca pe un simbol al 
legământului. Credinţa lui Avraam a fost 
cu singuranță mult mai mare mai târziu, 
peste ani, când el l-a oferit pe Isaac și, posi- 
bil, și la circumcizie, dar el era deja îndrep- 
tățit prin credinţă în fața lui Dumnezeu în 
Geneza 15:6. 

4:11-12. Circumcizia era „semnul“ legă- 
mântului (Gen. 17:11; “Cartea Jubileelor 
15:26); dar Pavel o interpretează și ca pe 
un semn al îndreptăţirii anterioare a lui 
Avraam în conformitate cu Geneza 15:6. 
Era un semn al legământului, dar nu relaţia 
însăși de legământ. Pentru mulți iudei era 


foarte deranjant să audă cum argumentul 
lui Pavel îi face pe creştinii dintre neamuri 
moștenitori legitimi ai lui Avraam, pe ei care 
n-aveau nici circumcizia, nici descendența 
etnică din Avraam. Este una să spui că nea- 
murile necircumcise pot fi mântuite prin 
respectarea legilor de bază date lui Noe, așa 
cum credeau mulți iudei (trebuind să evite 
în special idolatria și imoralitatea); dar era 
cu totul altceva să îi pui la același nivel cu 
poporul evreu -— tratându-i evident ca pe 
niște prozeliți, dar fără circumcizie. Pe cei 
a căror conduită o imitau, oamenii adesea 
îi desemnau metaforic drept înaintași ai lor. 
4:13. Lui Avraam i s-a spus că el va moșteni 
„țara”; dar în ebraică „țara” înseamnă și 
„Pământul“, iar exegeţii iudei declarau de 
multă vreme că Avraam şi urmașii săi vor 
„moșteni” întreaga lume de apoi. 

4:14-16. Pavel îl obligă pe cititor să aleagă 
între dreptatea obținută numai prin cre- 
dință (bazată pe harul lui Dumnezeu; har 
recunoscut în iudaism) şi dreptatea obți- 
nută numai prin cunoașterea Legii, care 
ar fi făcut ca Israelul să fie mai neprihănit 
decât neamurile, independent de credință. 


4:17. ludaismul era de acord că Dumnezeu 


poate aduce lucruri în ființă prin cuvântul 
Său (ex., Gen. 1:3). Pavel spune că promi- 
siunea făcută de Dumnezeu lui Avraam 
a fost deci suficientă pentru a transforma 
neamurile în copii ai acestuia (în special 
pentru că Dumnezeu l-a numit pe Avraam 
tatăl multor popoare, înainte de a-i da 
porunca circumciziei — Gen. 17:5). 

4:18-22. Credinţa, aşa cum este definită în 
experiența lui Avraam, nu este o acceptare 
pasivă a ceea ce spune Dumnezeu; ea este 
o dependență permanentă de promisiunea 
lui Dumnezeu, pe baza căreia omul trăiește 
ca atare și chiar își riscă viaţa. La nivelul 
înţelegerii, Pavel este de acord cu Iacov 
(Iac. 2:14-26). Credinţa mai puternică decât 
moartea (4:19) pregătește aplicația din 4:24. 


4:23-5:11 
Credinciosul, declarat îndreptățit 


Nimeni nu se poate lăuda înaintea lui 
Dumnezeu (2:17; 3:27; 4:2), dar există un 


motiv pentru o altfel de laudă, în speranța 
gloriei restaurate (5:2; cf. 3:23), în necazuri 
(5:3) și în Dumnezeu prin *Cristos (5:11). 
4:23-25. Pavel începe să aplice demonstra- 
ţia despre Avraam la cititorii săi (aplica- 
ţia merge până la 5:11). Învățătorii antici 
(iudei și greco-romani) foloseau adesea 
exemple pentru a-i îndemna pe ascultătorii 
şi cititorii lor să gândească și să acționeze 
diferit. E posibil ca Pavel să facă aluzie 
aici la terminologia din Isaia 53:5-12. Cele 
două clauze din 4:25 sunt echilibrate reto- 
ric, dar ele vizează cauze diferite (cea de-a 
doua fiind un scop, ceva ce unii antici con- 
siderau o cauză teleologică). 

5:1. Mult mai frecvent, „pacea” se referea la 
relația de bună înțelegere dintre două per- 
soane decât la liniștea individuală; astfel 
că aici Pavel vrea să spună că întotdeauna 
credinciosul este de partea lui Dumnezeu. 
5:2. „Nădejdea slavei lui Dumnezeu” ar 
putea semnifica restaurarea „slavei” lui 
Adam (3:23; 5:12-21); probabil că sunt evo- 
cate și profeţiile din *Vechiul Testament că 
Dumnezeu va fi glorificat în mijlocul popo- 
rului Său (ex., Is. 40:3; 60:19; 61:3; 62:2). 
5:3-4. Înşiruiri ca aceasta (necazuri, sufe- 
rință, caracter, speranţă) reprezintă o formă 
literară și retorică specială, numită succesi- 
une (sau climax, sau sorit), pe care o găsim 
şi în alte texte. Pavel își demonstrează din 
nou abilitatea de a-și susține poziția în 
moduri relevante cultural. Filosofii sub- 
liniau că dificultățile dovedesc calitatea 
omului înțelept, care nu se lasă influențat 
de ele; un om cu adevărat înțelept trebuie 
să fie liniștit în mijlocul adversităţilor. 
Vechiul Testament și tradiția iudaică arată 
bărbaţi și femei pe care Dumnezeu i-a tes- 
tat și maturizat prin încercări; fără îndoială 
că Vechiul Testament include şi frământă- 
rile interioare ale eroilor săi, Avraam, Sara, 
David, Ilie sau Ieremia, pe care nu îi pre- 
zintă într-o stare de liniște netulburată. 
5:5. Poporul evreu Îl înțelegea pe *Duhul 
Sfânt ca fiind în special Duhul care i-a 
împuternicit pe profeți să-L audă pe 
Dumnezeu și să vorbească pentru el. 
În acest context, Pavel afirmă că Duhul 
arată către cruce (5:6-8) și astfel îi ajută pe 

creştini să audă dragostea lui Dumnezeu 
pentru ei. În multe tradiții iudaice, Duhul 
era accesibil doar celor mai vrednici; aici 
Duhul este oferit ca un dar (cf. Înţ. Sol. 
917). În privința Duhului „turnat”, vezi 
Ioel 2:28; în ce priveşte speranţa care nu 
înșală, vezi probabil Psalmul 119:116. 
5:6-9. Cititorii greco-romani cu o educație 
solidă erau conștienți de tradiția grecească 
în care „omul bun” era extrem de rar. 
Grecii considerau sacrificarea vieții pentru 
altul (mai ales pentru un prieten) un act 
eroic, dar un astfel de sacrificiu nu era ceva 
obişnuit; în poporul evreu nu era neapărat 
apreciat. Sângele nu era un aspect domi- 
nant al morții prin crucificare, așa că men- 
ționarea sa evocă probabil sacrificiul; sân- 
gele care îmblânzea o divinitate (pentru a 
îndepărta mânia, 5:9) avea sens în Israelul 
antic, printre evrei, greci și alții. 

5:10-11. Grecii vorbeau despre „împăcare” 
în cazul celor care se aflaseră în opoziție 
și redeveneau prieteni, dar nu vorbeau 
despre oameni reconciliați cu Dumnezeu. 
Membrii evrei ai *bisericii din Roma 
puteau fi mai obișnuiți cu acest gen de 
limbaj (din unele texte iudaice timpurii, 
ca 2 Mac. 8:29). Uneori *neamurile căutau 
să obțină „împăcare” cu o divinitate prin 
plăți sau despăgubiri, dar era cu totul neo- 
bișnuit ca partea ofensată, mai ales când 
aceasta era o divinitate atotputernică, să 
iniţieze reconcilierea. Învăţătorii iudei folo- 
seau adesea expresia „cu mult mai mult” 
(5:10) ca formă de argument. 


5:12-21 

O moștenire comună în ce privește 
păcatul și dreptatea 

Cititorii evrei ai lui Pavel și-ar fi putut 
argumenta unicitatea descendenţei lor din 
Avraam cel drept (4:1-5:11), dar Pavel îi 
direcționează mai degrabă către genealo- 
gia lor comună cu “neamurile în descen- 
denţa lui Adam cel păcătos. Argumentul 
lui avea mai mare putere în faţa cititorilor 
evrei decât sugerează textul din Geneza 
ca atare, pentru că tradiţiile lor îl făcu- 
seră pe Adam mult mai proeminent decât 

este el în *Vechiul Testament (unde, în 
afara Genezei, este rareori menţionat). La 
această dată, poporul evreu credea că păca- 
tul lui Adam a introdus în lume păcatul și 
totodată moartea, iar cei mai mulți credeau 
că toți urmașii lui Adam au repetat răzvră- 
tirea lui păcătuind (*4 Ezdra 3:21; *2 Bar. 
18:1-2; 54:15, 19). Exegeţii iudei credeau 
în general că gloria lui Adam, pierdută la 
Cădere, va fi restaurată pentru cei drepți 
în lumea de apoi. *Rabinii de mai târziu 
l-au înfățișat pe Adam la niște dimensiuni 
colosale (unii chiar au pretins că el umplea 
întregul pământ!). (Structura Genezei, de 
la Adam la Noe [5:29; 9:1-2, 7], la Avraam 
[12:1-3] și aşa mai departe, sugerează că 
Dumnezeu lucra la restaurarea omenirii 
și că din linia lui Avraam va veni în final 
eliberatorul promis în Gen. 3:15.) 

5:12-14. „Toți au păcătuit” (v. 12), chiar 
și cei care, spre deosebire de Adam (v. 
14), nu au avut o lege explicită pe care 
s-o poată încălca (v. 13). Pavel totuși nu 
neagă responsabilitatea personală pentru 
păcat a descendenților lui Adam. Scriitorii 
iudei pretindeau că Adam a adus păcatul 
și moartea în lume (4 Ezdra 7:118; 2 Bar. 
54:15), dar ei credeau și că fiecare dintre 
urmașii lui au făcut o alegere proprie de 
a călca pe urmele lui Adam (4 Ezdra 3:21; 
7:118-26; 2 Bar. 18:1-2; 54:15), devenind 
fiecare „propriul nostru Adam” (2 Bar. 
54:19). Personificarea era o tehnică literară 
frecventă, probabil aplicată aici la Păcat 
și Moarte. 

5:15. Compararea personajelor (care nu 
erau întotdeauna de aceeași importanţă) și 
antitezele paralele erau obișnuite în *reto- 
rica antică; pe măsură ce scrisoarea era citită 
cu voce tare, această secțiune construia un 
crescendo retoric. Repetarea de cinci ori 
a termenului tradus prin „greşeală” sau 
„neascultare” în 5:15-20 subliniază retoric 
ideea. Tradiţia biblică vedea uneori oame- 
nii în sensul unei personalități corporative, 
unul acționând pentru toți. Prin naștere, toți 
cei care au fost în Adam au devenit păcă- 
toși; prin adevăratul *botez (6:4), toți cei ce 
au fost în *Cristos au ajuns neprihăniți. 

5:16-21. Pentru comparaţia de aici, vezi 
comentariul de la 5:15; totuși, comparati- 
ile nu erau întotdeauna făcute între egali. 
În mare parte, argumentul de la 5:15-21 
este un argument evreiesc standard, gal 
vahomer, un argument de la mai mic la mai 
mare („cu cât mai mult”). Logica greco-ro- 
mană folosea și această tehnică de interpre- 
tare; multe metode iudaice de argumentare 
din Scriptură erau parte din metodologia 
generală de interpretare antică. 

Poporul evreu credea că Israel va domni 
în viaţa din lumea de apoi (cf. 5:17; Dan. 
7:22), aşa cum Adam și Eva au domnit îna- 
inte de Cădere (Gen. 1:26-27). 


6:1-11 

Morți față de păcat 

6:1-5. Acest pasaj aprofundează semnifica- 
tiile personalității corporative din 5:15-21. 
Pentru poporul evreu, *botezul era un act 
prin care neevreii se converteau la iudaism, 
semnificând anularea definitivă a impuri- 
tății *neamurilor; prin botez, omul întorcea 
spatele unei vieți de păgânism și păcat, 
jura să respecte poruncile lui Dumnezeu 
și devenea o persoană nouă în raport cu 
*Legea iudaică. Tot astfel, cine a devenit 
un urmaș al lui Isus a renunţat la viața sa 
cea veche; prin participarea în moartea lui 
Cristos, spune Pavel, moartea sa față de 
vechea viață de păcat, care a fost răstignită 
cu Cristos, devine un fapt încheiat. 

6:6-7. „Omul vechi” („eul vechi” în multe 
traduceri) este viața în Adam versus viața 
în *Cristos (5:12-21). Înțelepții antici aver- 
tizau adesea împotriva robiei patimilor, a 
ideilor false și a altor lucruri asemănătoare. 
Manumisiunea, sau eliberarea sclavilor, 
era o practică foarte obișnuită în Antichi- 
tate; moartea, evident, punea capăt oricărei 
obligaţii (ca în 7:2-3). (Unii menţionează 
învăţătura rabinică mai târzie conform 
căreia convertirea la iudaism punea capăt 
relaţiilor anterioare ale celui provenit din- 
tre neamuri; prin urmare stăpânii evrei 
permiteau convertirea sclavilor lor doar în 
circumstanţe speciale.) 


6:8-10. Pavel aplică implicaţiile uniunii 
corporative cu Cristos în 5:15-21. Probabil 
că el are în vedere și caracterul *escatolo- 
gic al credinței în Cristos (cf. 6:5); sfârşitul 
timpului va aduce și înfrângerea păcatului. 
(Învăţătorii de mai târziu credeau că „pofta 
rea” [vezi comentariul de la 7:14-25] îi va 
sâcâi chiar și pe cei mai pioși până la veni- 
rea lui *Mesia, când pofta rea va fi ucisă.) 
Pentru Pavel, Mesia venise, iar puterea 
păcatului era nimicită. 

6:11. Lucrarea încheiată a lui Cristos 
înseamnă că deja credinciosul a murit față 
de păcat, iar acum trebuie să recunoască 
asta — a „socoti” faptul împlinit, prin cre- 
dinţă (6:11; aici e folosit același termen ca 
în cap. 4, unde Dumnezeu socotește drep- 
tatea). Filosofii antici credeau adesea că cea 
mai importantă chestiune este rațiunea, 
cunoașterea sau înțelegerea. Ei îi îndemnau 
pe oameni să adopte o perspectivă corectă 
despre realitate, acceptând înțelepciunea. 
Pentru Pavel, această înţelepciune adevă- 
rată este în Cristos și este eficace nu în vir- 
tutea convertirii anterioare a caracterului 
uman, ci pentru ceea ce a realizat Cristos. 
Omul trebuie să-și accepte identitatea în 
termenii destinului comun cu Cristos, iar 
nu în termenii trecutului său în Adam. 


6:12-23 

Liberi de păcat, slujitori ai dreptății 
După cum am arătat mai devreme, înțe- 
lepții antici avertizau adesea împotriva 
sclaviei patimilor, a ideilor înșelătoare și a 
altor lucruri asemănătoare. 

6:12-13. În unele contexte, „unelte” se 
poate traduce și cu „arme” ca în 13:12 (sen- 
sul de aici este disputat). 

6:14-21. Unii exegeţi văd aici ideea de 
„manumisiune sacră”: un sclav poate fi 
eliberat din slujba unui stăpân devenind 
oficial proprietatea unui zeu și a templu- 
lui acelui zeu. Mult mai clar este faptul 
că mulți filosofi foloseau în mod obișnuit 
„sclavie“ și „libertate” în sensul de scla- 
vie față de idei false și plăceri, respectiv 
libertate față de aceste idei și plăceri și de 
consecințele lor, cum ar fi teama. Filosofii 

accentuau adesea că omul trebuie să fie 
propriul său stăpân. 

Iudaismul poate vorbi despre liberta- 
tea față de păcat. Învățătorii iudei de mai 
târziu credeau că, de vreme ce Israel avea 
*Legea, pofta rea care-i făcea păcătoși pe 
cei dintre neamuri nu-i putea înrobi și pe 
ei. De asemenea, ei spuneau că evreii au 
devenit sclavii lui Dumnezeu atunci când 
au fost eliberați din sclavia Egiptului. 

6:22. În *Vechiul Testament, Israel a fost 
„Sfinţit”, sau pus deoparte, special pentru 
Dumnezeu; în învăţătura iudaică standard, 
*viaţa veșnică este viața de apoi, inaugu- 
rată de “învierea din morți. 

6:23. Sclavii puteau primi și adesea primeau 
o „plată”. Deși proprietarul deținea legal și 
ce era în posesia sclavului, acesta din urmă 
putea folosi avutul sau banii respectivi 
(care se numeau peculium), uneori chiar 
pentru a-și cumpăra libertatea. Faptul că 
o astfel de plată era de obicei un simbol 
pozitiv face cuvintele de aici ale lui Pavel să 
sune și mai frapant. „Darul fără plată” este 
pus în contrast cu o astfel de plată. 


7:1-6 
Eliberat de Lege și mort faţă de ea 


Evreii credeau că ei sunt mântuiți prin ale- 
gerea binevoitoare a lui Dumnezeu, nu prin 
împlinirea meticuloasă a poruncilor. Totuși, 
mulți căutau să țină poruncile cât de bine 
puteau, ca parte din cultura lor, și aceasta îi 
separa de *neamuri. Pavel invocă aici o altă 
diviziune majoră dintre evrei și neamuri, 
în efortul său de a-i aduce împreună (vezi 
introducerea la Romani), fiindcă și dacă un 
neevreu se convertea la iudaism era nevoie 
de ani ca el să cunoască *Legea la fel de bine 
ca un evreu care fusese crescut în ea. 

7:1. Unii învăţători evrei de mai târziu 
susțineau că cel convertit la iudaism este o 
persoană nouă — în asemenea măsură, încât 
rudele sale de până atunci nu mai pot fi 
considerate rude. Pavel poate folosi această 
linie de raționament în mod diferit: la fel 
cum o persoană a murit față de vechiul său 
stăpân (aici, păcatul) la convertire (vezi 
comentariul de la 6:1-5), acea persoană 

a murit față de vechea Lege în care el sau ea 
au fost închiși. 

7:24. După Legea biblică, atât moartea, 
cât și divorţul dezlegau relaţiile anterioare; 
Pavel subliniază partea care se potriveşte 
analogiei din acest context. (Pentru că 
după divorț nimeni nu mai vorbește des- 
pre fostul soț al unei femei ca fiind „soţul” 
ei, ceea ce spune Pavel aici nu era înţeles 
ca anulare a unor forme de divorţ; cf. 
1 Cor. 7:15.) Pavel, cunoscând că unii învă- 
țători evrei considerau Legea ca pe o fiică 
a lui Dumnezeu, schimbă aici imaginea; în 
plus, cel care moare este credinciosul, nu 
Legea (6:2-5). Uniţi cu “învierea lui Cristos 
și descriși probabil acum ca mireasă a lui 
Cristos, credincioșii nu produc urmași 
pământești din această relaţie, ci „rod”. 
7:5. Filosofii puneau adesea în contrast 
rațiunea (care este bună) cu pasiunile (care 
sunt rele); învățătorii evrei au ajuns să vor- 
bească despre acestea în termeni de porniri 
spre rău sau spre bine. Vezi comentariul de 
la 7:15-25. 

7:6. Cei mai mulți evrei considerau că pute- 
rea deplină a *Duhului s-a îndepărtat de 
la Israel odată cu profeţii şi se va întoarce 
doar odată cu venirea lui *Mesia; aici Pavel 
pune în antiteză noul act al lui Dumnezeu 
materializat în venirea Duhului cu vechile 
instrucțiuni scrise doar pe table (vezi Ezec. 
36:26-27; cf. ler. 31:31-34). Comentatorii 
greci făceau de regulă deosebirea între 
interpretarea literală și cea făcută în acord 
cu principiile legii; interpretarea evreilor 
din Palestina era foarte fidelă cuvintelor 
din text (uneori ajungând literalmente la 
„literele” şi ortografia cuvintelor). 


7:7-13 
Păcatul s-a folosit incorect de Lege 


Specialiştii discută dacă Pavel se referă aici 
literal la propriul său trecut sau foloseşte 
„eu” în sens generic pentru omul păcătos 
(sau pentru *neamuri, sau poate chiar mai 
plauzibil, pentru Israel) aflat sub Lege. 
Deoarece există mai multe precedente 
când învățătorii vorbesc despre propria 
persoană în ilustrații (ex., Flp. 3:4-8) decât 

cazuri când folosesc „eu” (în contrast cu un 
„tu” sau „cineva” *retoric) în mod generic 
(vezi totuşi 1 Cor. 13:1), este posibil că Pavel 
folosește propria sa experienţă sub Lege, 
privită retrospectiv, pentru a ilustra viața 
sub Lege, în general. Este clar că Pavel con- 
sideră Legea ceva bun; problema este păca- 
tul omenesc și încercarea de a face din Lege 
un instrument de îmbunătăţire prin forțele 
proprii și de mântuire, în loc să fie folosită 
ca un îndrumător pentru o viață dreaptă. 
7:7-8. Întrebarea retorică din deschidere 
este una care vine natural după paralela 
dintre 6:1-23 și 7:1-6. „Să nu poftești” este 
a zecea dintre cele Zece Porunci, singura 
care trece dincolo de acţiunile cuiva până 
la dispoziția inimii sale. Ideea este că un 
om ar putea să nu considere pofta ca o 
încălcare a Legii lui Dumnezeu dacă nu 
l-ar informa Legea. 

7:9. Când un băiat evreu ajungea în jurul 
vârstei de treisprezece ani (ca în cazul cere- 
moniei de bar mițva de mai târziu, similară 
cu ritualurile romane de majorat), el deve- 
nea responsabil oficial de păzirea porunci- 
lor. Pavel s-ar putea referi la ceva chiar mai 
timpuriu din viața sa, întrucât conștiința 
încălcării Legii preceda acest moment; de 
exemplu, mulți băieți din familiile evreiești 
cu stabilitate financiară își începeau educația 
în materie de Lege de la vârsta de cinci ani. 
7:10-11. Învățătorii evrei recunoșteau 
puterea păcatului uman (pofta rea), dar 
spuneau că studiul Legii îl ajuta pe om 
să învingă această pofta (urmând, de ex.: 
Deut. 4:40; 8:1; Bar. 3:9; 4:1-2) şi că Legea 
aduce viață. Dimpotrivă, Pavel spune că 
Legea a devenit vehiculul morţii. (Unii 
interpreți cred că „amăgit” este o aluzie la 
Eva din Gen. 3:13. Dacă în acest verset ar 
vorbi Adam, s-ar potrivi mai bine cu Rom. 
5:12-21. Deşi „a păcătuit şi a murit” este 
din nou o aluzie la 5:12-21, e mai puţin clar 
dacă aici Pavel se referă la Adam. Verbul 
care descrie amăgirea Evei este unul obiș- 
nuit și diferă de cel de aici.) 

7:12-13. Pavel argumentează în Romani că 
evreul și neevreul vin la Dumnezeu în ace- 
iași termeni (vezi introducerea la Romani) 
Și că Legea nu reprezintă un avantaj direct 


pentru mântuire (2:12-15), deși este de 
folos pentru a cunoaște mai mult despre 
mântuire (3:2, 31). Scopul său în această 
secțiune este de a arăta că problema nu este 
Legea; păcătoșenia umană este cea care îi 
face pe oameni să desconsidere Legea în 
inima lor. 


7:14-25 
Strădania efortului omenesc sub Lege 


Mulţi comentatori considerau că 7:14-25 
descrie lupta lui Pavel cu păcatul la vre- 
mea când el scria acest pasaj, pentru că 
apostolul foloseşte verbe la timpul prezent; 
totuși, în prezent, majoritatea experților 
ridică obiecții la această teză. Stilul specific 
*diatribei, folosită de Pavel în mare parte 
din Romani, uza de imagini ilustrative, 
iar evocările istorice erau deosebit de vii, 
prin urmare, apostolul îşi descrie trecutul 
sub *Lege (7:7-13). Unii experți contempo- 
rani argumentează, de asemenea, că acest 
pasaj este o prosopopeie, în care cineva 
vorbeşte retoric cu vocea unui alt personaj, 
„jucând rolul” unei persoane sau al unui 
obiect, în cazul de față umanitatea adamică 
sau (mai degrabă) Israelul de sub Lege. 
(Pentru o folosire retorică a lui „eu” cf. 
1 Cor. 8:13; 10:29-30; 13:1-3, 11-12; poate şi 
Gal. 2:18-21; „noi” în Rom. 6:1.) În această 
perspectivă, Pavel poate pune în contrast 
inutilitatea spirituală a introspecției reli- 
gioase egocentrice (numărați de câte ori 
apare „eu” și „al meu”) din Romani 7 cu 
viața Duhului prin *har din Romani 6 şi 8. 

Mulţi filosofi (în special cei *stoici) au 
înfățișat conflictul dintre rațiunea cuiva și 
pasiunile sale trupești; ei credeau că schim- 
barea este produsă de o cunoaștere adec- 
vată. Mulţi evrei din *diaspora credeau că 
învăţarea Legii îi ajută să-și subjuge pati- 
mile. Poporul evreu vorbea despre o poftă 
rea, iar învățătorii Legii de mai târziu insis- 
tau că însușirea Legii îl ajută pe om să-și 
depășească pofta rea. În contrast cu toate 
soluţiile de acest gen propuse, Pavel spune 
că pe el, cunoașterea legii morale nu l-a 
eliberat de păcat. Dar evreii mai credeau și 
că păcatul va fi eradicat în ziua judecății. 

Așa cum au spus unii *rabini de mai târziu, 
„Dumnezeu va îndepărta pofta rea și-o va 
ucide sub ochii popoarelor”; sau, așa cum 
spune Pavel, creștinii sunt morți față de 
păcat şi eliberaţi de sub puterea lui (cap. 6). 
Argumentul lui Pavel în context este că un 
om trebuie să primească îndreptăţirea (care 
include și puterea de a trăi drept) ca pe un 
dar al harului lui Dumnezeu, nu ca pe vreo 
realizare a efortului omenesc (cf. 1:17; 8:4). 
(Această interpretare a pasajului este în 
acord cu cei mai mulți dintre Părinţii greci 
ai Bisericii și în disonanţă cu cei mai mulți 
Părinţi latini.) 

7:14. Despre „firesc” (NTR) cu referire la 
păcătoșenia umană, vezi comentariul de la 
8:1-11. *Vechiul Testament vorbea despre 
un Dumnezeu care-Şi vinde poporul ca rob 
dușmanilor și despre un Dumnezeu care-Și 
răscumpără poporul din sclavia dușmani- 
lor. A vinde ca rob este opusul răscumpă- 
rării, al eliberării de păcat în 6:18, 20 și 22. 
Afirmația că Legea este „duhovnicească” 
înseamnă că este inspirată de *Duhul (vezi 
comentariul despre Duh de la 8:1-11). 
7:15-22. Filosofii vorbeau despre un conflict 
interior între rațiune şi pasiuni; învățătorii 
evrei vorbeau despre un conflict între por- 
nirile bune şi cele rele. Și unii, și alții puteau 
rezona cu contrastul descris de Pavel dintre 
mintea sau rațiunea sa — cunoscând ce este 
drept — și mădularele sale în care lucrau 
patimile sau pofta rea. Limbajul neputinței 
morale de aici se aseamănă cu descrierile 
tragice în care pasiunea copleșește rațiu- 
nea (ex., drama în care Medeea își ucide cu 
ferocitate copiii). Vezi mai multe comenta- 
rii în introducerea de la 7:14-23. 

7:23. Alți învăţători morali au descris de 
asemenea lupta dintre rațiune și patimi 
(sau împotriva poftei rele) în termeni mili- 
tari şi vorbeau despre un război purtat 
împotriva patimilor; vezi comentariul de 
la 13:12 (cf. și 7:8, 11: „prilejul” era uneori 
folosit în termeni de strategie militară). 
7:24. „Nenorocitul de mine!” era un strigăt 
clasic de disperare, jale sau auto-incrimi- 
nare; el apare adesea în lamentaţiile din 
tragedii. Unii filosofi se plângeau că aceea 
era starea lor, de prizonieri într-un trup 

muritor. Totuși, când vorbeau despre a fi 
eliberați de trupurile lor muritoare, sensul 
era pur şi simplu că moartea îi va elibera; 
libertatea lui Pavel a venit prin moartea 
împreună cu *Cristos (6:1-11). 

7:25. Pavel probabil că rezumă 7:7-24 aici: 
loialitatea împărţită a persoanei care caută 
să obțină neprihănirea prin efort omenesc, 
fără a deveni o făptură nouă în Cristos. 


8:1-11 
Oameni duhovnicești versus oameni 
carnali 


În *Vechiul Testament „carne” (GBV; în 
VDC și NTR: „fire“; în BOR și BRC: „trup”) 
poate desemna orice creatură muritoare 
dar se referă în special la ființele umane. 
Conotaţia este aceea de slăbiciune și mor- 
talitate, mai ales când este pusă în opozi- 
ție cu Dumnezeu şi *Duhul Său (Gen. 6:3; 
Is. 31:3; cf. Ps. 78:39). În perioada *Noului 
Testament, această conotaţie de slăbiciune 
este extinsă și la slăbiciunea morală, ca 
în *Manuscrisele de la Marea Moartă, și 
poate însemna „predispoziția omului spre 
păcat” sau „egocentrismul” în contrast 
cu „orientarea spre Dumnezeu”. O viață 
dominată de fire este o viață dependentă 
de efortul și resursele umane limitate, o 
viață egoistă, în contrast cu una condusă 
de Duhul lui Dumnezeu. Pavel folosește 
cuvintele „carne“ şi „Duh” cu referire la 
două sfere ale existenţei — în Adam sau în 
Cristos — și nu cu privire la două naturi 
într-o persoană. 

„Carnea” în sine nu este ceva rău în 
textele Noului Testament; *Cristos „S-a 
făcut trup” (loan 1:14), totuși nu „trupul 
păcătos” (Rom. 8:3, BOR), iar noi locuim 
„în carne” cu sensul de „în trup” (Gal. 
2:20). (Traducerea anterioară NIV: „natura 
păcătoasă”, rectificată în general în ediția 
actuală, putea induce în eroare, pentru 
că unii oameni gândesc astăzi că duhul și 
carnea sunt două naturi într-o persoană, 
dar „Duhul” este în acest text Duhul lui 
Dumnezeu - nu este vorba de o anume 
parte a omului, ci de puterea prezenţei 
lui Dumnezeu. Romani 7:15-25 descrie o 


luptă între două aspecte ale personalității 
umane - rațiunea și patimile — încercând 
să împlinească moralitatea divină prin 
efort omenesc; dar nu această luptă este 
avută în vedere aici, unde oamenii fie duc 
această luptă prin puterea firii, fie acceptă 
darul îndreptățirii lui Dumnezeu prin 
Duhul. Deși termenul „carne” poate fi aso- 
ciat existenţei în trup, divizarea radicală a 
unei ființe umane într-o parte „spirituală” 
corectă moral versus o parte „trupească” 
imorală este o idee neoplatonică sau *gnos- 
tică străină lui Pavel.) 

Dar carnea, adică existența trupească și 
puterea umană ca atare, este muritoare și 
inadecvată pentru a se opune păcatului 
(care abuzează mădularele trupului ce ar 
putea fi utilizate în schimb de către Spirit). 
Deși termenul este folosit flexibil în Biblie, 
într-un sens, noi suntem carne (în special 
în sensul din Vechiul Testament al terme- 
nului); problema nu este că oamenii sunt 
carne, ci că ei îşi trăiesc viaţa în felul lor în 
loc să o trăiască prin puterea lui Dumnezeu 
și prin *har. Carnea este o arenă a existen- 
tei, dar viaţa de acolo nu trebuie condusă 
de patimile trupului, ca la animale, ci de 
către Duhul lui Dumnezeu. 

Duhul a uns în mod special oameni ai 

lui Dumnezeu pentru a profeți în Vechiul 
Testament, dar i-a înzestrat și cu puterea de 
a face alte lucrări. Aici, ca și în Manuscrisele 
de la Marea Moartă şi ocazional în Vechiul 
Testament, Duhul împuternicește un om 
ca să trăiască drept (vezi îndeosebi Ezec. 
36:27). În iudaism, Duhul indica prezenţa 
lui Dumnezeu; aici Duhul comunică pre- 
zența, puterea și caracterul lui Cristos 
Însuși. 
8:1-4. *Legea poate aduce viaţă sau moarte, 
depinde dacă este scrisă în inima omului 
prin Duhul (Ezec. 36:27) sau practicată ca 
un standard exterior al dreptăţii, care nu 
poate fi obținut prin efort uman (cf. 3:27; 
9:31-32; 10:6-8). Expresia „a se confrunta 
cu păcatul” (8:3, NRSV) evocă proba- 
bil o expresie din *Septuaginta ce indică 
„O jertfă pentru păcat”, compatibilă cu 
imaginile despre *ispășire (cf. 3:25; 5:9) și 
sacrificiu (cf. 1 Cor. 5:7). 


8:5-8. Filosofii îi îndemnau adesea pe oameni 
să se gândească mai degrabă la cele veșnice, 
cerești sau divine decât la patimile și aface- 
rile trecătoare ale acestei lumi. *Philon i-a 
condamnat pe cei a căror minte era preocu- 
pată de nevoile trupului și de plăcerile sale. 
Unii filosofi îi îndemnau pe ascultătorii lor 
să neglijeze problemele trupului ancorate 
în caracterul său muritor, meditând la cele 
cerești; totuși, pentru Pavel, Duhul este Cel 
care permite acest cadru nou. Filosofii pre- 
țuiau nepătimirea, dar exprimarea lui Pavel 
urmează Isaia 26:3: mintea care se încrede în 
Dumnezeu are pace (cf. de asemenea viața 
după “înviere în Is. 26:19). 

Filosofii împărțeau omenirea în ilu- 
minați și nebuni; literatura evreiască de 
înțelepciune și sulurile de la *Qumran 
împărțeau omenirea în drepţi și nelegiu- 
iți. Când articulau astfel de tipologii ide- 
ale, de regulă scriitori nu aveau pretenţia 
că cineva, inclusiv ei înșiși, ar putea fi pe 
deplin înțelept sau drept. Pavel împarte 
aici omenirea în două clase: cei care au 
Duhul (creștinii) și cei care încearcă pe 
cont propriu. Ca și în celelalte împărțiri ale 
omenirii, Pavel nu pretinde aici că oamenii 
Duhului acționează perfect, ci mai degrabă 
că ei aparţin unei alte sfere decât cei cărora 
le lipsește Duhul. 

„Cei care se gândesc la lucrurile firii” din 
8:5 rezumă probabil starea celui descris 
în Romani 7:22-23. Unii oameni credeau 
că inspirația vine doar atunci când min- 
tea omului se golește, ca în unele curente 
din misticismul răsăritean. Dar Pavel vor- 
beşte despre „gândirea Duhului” și despre 
„gândirea cărnii” (GBV). În loc să pună 
în opoziţie rațiunea și inspirația, el pune 
în contrast un sistem de gândire care este 
doar omenesc (și deci predispus la păcat) 
și un altul, care este dirijat de inspiraţia lui 
Dumnezeu. 


8:9. Cei mai mulți evrei nu pretindeau că 


ar avea Duhul; ei credeau că Duhul va fi 
oferit pe deplin numai la vremea sfârșitu- 
lui. După ce avea să vină *Mesia, toți cei 
ce sunt cu adevărat poporul lui Dumnezeu 
vor avea Duhul acționând în viaţa lor 
(cf. Is. 44:3; 59:21; Ezec. 39:29). 

8:10. Evreii din această perioadă făceau 
adesea distincție între suflet și trup, la fel 
cum făceau grecii, deşi pentru evrei această 
divizare funcționa de obicei numai la 
moarte. (Unii scriitori evrei erau mai influ- 
ențați de categoriile grecești decât alţii.) Dar 
Pavel nu spune aici că „duhul (uman) este 
viu” (VDC); el afirmă, literal, că „Duhul 
este viată” (NTR, BOR, BRC, GBV). Astfel 
el vrea să spună că trupul este încă sub 
sentința morţii, dar Duhul care locuiește 
în credincioși le va învia în cele din urmă 
trupurile (8:11). Duhul lui Dumnezeu îi va 
învia pe cei morți (Ezec. 37:14). 

8:11. Evreii credeau că Dumnezeu va învia 
morții la sfârșitul vremurilor. Pavel modi- 
fică această învățătură doar cu un grad: 
Dumnezeu deja L-a înviat pe Isus, iar acest 
eveniment este un semn sigur că și restul 
învierii va surveni într-o zi. 


8:12-17 
Condus de Duhul 


Poporul evreu privea în trecut spre elibera- 
rea din Egipt ca la o primă răscumpărare și 
unii așteptau viitoarea venire a lui *Mesia 
ca pe un nou exod, actul final de mântuire 
al lui Dumnezeu. Această speranţă fusese 
anticipată de profeţi, care uneori zugră- 
veau viitoarea eliberare în termenii exodu- 
lui din Egipt (ex., Osea 11:1, 5, 11). 

8:12-13. Cei ce au trăit după fire (prin pute- 
rea lor de creaturi trupești) vor muri, dar 
cei ce au trăit prin Duhul *escatologic (care 
în cea mai mare parte a gândirii evreiești 
și adesea în profeții *Vechiului Testament 
caracterizează viaţa “veacului ce va veni; 
Ezec. 36:27, 37) vor fi înviaţi de El; vezi 
introducerea de la 8:1-11 și comentariul de 
la 8:10-11. 

8:14. Vechiul Testament menţionează ade- 
sea că Dumnezeu „l-a condus” pe Israel 
prin pustie (Ex. 15:13; Deut. 3:2; Ps. 77:20; 
78:52; 106:9; 136:16; ler. 2:6, 17; Osea 11:4; 
Amos 2:10; pentru noul exod, vezi Is. 
48:20-21; ler. 23:7-8) și i-a numit pe isra- 
eliți „fiii” sau „copiii” Săi atunci când i-a 
răscumpărat din Egipt (Ex. 4:22; Deut. 14:1; 
32:5, 18-20; Ps. 29:1; Is. 1:2, 4; 43:6; 45:11; 

63:8; ler. 3:19, 22; Osea 1:10; 11:1, 10). Atât în 
limbaj devoţional, cât și istoric, călăuzirea 
lui Dumnezeu era uneori asociată cu Duhul 
Său (Neem. 9:20; Ps. 143:10; Is. 63:14). 

8:15. Aici Pavel brodează din nou pe ideea 
exodului din Egipt; slava lui Dumnezeu a 
condus poporul Său înainte, nu înapoi în 
sclavie (cf. Ex. 13:21; Neem. 9:12; Ps. 78:14; 
pentru noul exod, Is. 58:8; Zah. 2:5). El i-a 
adoptat făcându-i copiii Săi (cf. 9:4). Aici 
Duhul, adesea asociat cu inspiraţia în sur- 
sele evreiești antice, îl inspiră pe credincios 
să trăiască experiența unei relații foarte 
strânse cu Dumnezeu. Despre „Abba”, 
vezi comentariul de la Mc. 14:36; deși doar 
puţini dintre iudeii din Roma vorbeau ara- 
maica, ei cunoșteau probabil modul spe- 
cial al lui Isus de a se adresa Tatălui Său 
cu „tati” în momentele Sale de suferință 
(Mc. 14:36; cf. Gal. 4:6). Adopţia romană — 
care putea avea loc la orice vârstă — anula 
toate datoriile și relațiile anterioare, astfel 
că cel proaspăt înfiat se definea exclusiv 
în termenii noi sale relaţii cu tatăl, al cărui 
moștenitor devenea. 

8:16. Filosofii vorbeau despre conștiința 
ca martor (cf. 2:15; 9:1); poporul evreu 
credea că Duhul a mărturisit adevărul lui 
Dumnezeu prin profeţi, împotriva lui Israel 
și a celorlalte popoare. Dar aici mesajul 
profetic al Duhului este o veste bună pen- 
tru inima credinciosului. Ca demers legal, 
adopţia romană (cf. 8:15) trebuia să fie ates- 
tată cu martori; aici, Duhul este martorul 
care atestă că Dumnezeu i-a adoptat pe cei 
ce cred în Isus ca să fie copiii Săi. 

8:17. Dumnezeu a promis Israelului o „moș- 
tenire” în Ţara Promisă, iar poporul evreu 
vorbea despre „moștenirea lumii viitoare”; 
despre moștenire și adopţie, vezi comenta- 
riul de la 8:15. Mulţi evrei credeau că reve- 
laţia gloriei lui Dumnezeu de la sfârșit va fi 
precedată de o perioadă de suferință. 


8:18-27 
Durerile naşterii unei lumi noi 


8:18. Mulţi evrei puneau în contrast tim- 
pul prezent cu *veacul ce va veni, când 
Dumnezeu va stăpâni fără rivali. Evreii 

contemporani cu Pavel erau de acord cu 
el că cel drept va căpăta o răsplată foarte 
mare pentru orice suferință din această 
lume. 

8:19. Urmând tradiția *Vechiului Testament 
(Is. 65:17-18), cei mai mulți evrei credeau că 
întreaga ordine a lumii va fi transformată 
la vremea sfârșitului (deși nu toți credeau 
că acest lucru ar fi de proporţii cosmice sau 
că ordinea prezentă va fi nimicită printr-un 
cataclism). În greacă, repetarea de către 
Pavel a celor trei cuvinte care încep cu apok 
sau apek este un artificiu *retoric ce stâr- 
nește interesul. 

8:20. Tradiția greacă susținea că lumea 
se află în declin, de la Vârsta de Aur din 
trecut către prezent. Tradiția evreiască 
discuta dacă e bine că a fost creată omeni- 
rea și sugera că păcatul lui Adam a adus 
răul și dominaţia puterilor rele peste toată 
creația. Filosofii *stoici credeau că elemen- 
tele îşi vor dezvălui tainele și că numai 
focul primordial este cu adevărat veșnic. 
Pesimismul cosmic era predominant în 
primele câteva secole după Cristos; mulți 
oameni credeau că degradarea și Soarta 
deţin supremația. 

8:21. Lumea greco-romană se temea de 
„Stricăciune” (VDC) sau  „degradare” 
(NTR); numai lucrurile veșnice, neschim- 
bătoare din ceruri vor rezista — trupurile 
umane și orice altceva de pe pământ se 
vor descompune. Expresii ca „izbăvită din 
robie”, „copiii lui Dumnezeu” şi probabil 
și „Sslavă” ar putea fi aluzii la *narațiunea 
exodului din Vechiul Testament, care prefi- 
gurează salvarea viitoare (vezi comentariul 
de la 8:12-17). 

8:22. În Exod, poporul lui Dumnezeu 
„Suspina” sau „gemea” și gemetele lor 
sub apăsarea robiei erau o rugăciune invo- 
luntară care a grăbit răscumpărarea lor de 


„către Dumnezeu (Ex. 2:23). Pavel leagă aici 


„gemetele” (Rom. 8:22, 23, 26) și cu dure- 
rile nașterii (vezi comentariul de la Mt. 
24:6-8), marea suferință care Îl va aduce pe 
*Mesia și era mesianică. Pentru Pavel, sufe- 
rințele din prezent sunt dureri ale nașterii, 
suferințe cu sens care promit venirea unei 
noi epoci. 


8:23-25. „Pârga” (ANANIA) era chiar înce- 
putul, primele roade din recolta iudaică 
(Lev. 23:10); prezența Duhului în credin- 
cioși este astfel începutul efectiv al lumii 
viitoare. Credincioşii au cunoscut răscum- 
părarea (Rom. 3:24) și înfierea (8:15), dar 
încă așteaptă împlinirea deplină a aces- 
tei experiențe la “învierea trupurilor lor 
prin Duhul (8:11). 

Evreii au fost răscumpăraţi din Egipt, 

dar salvarea lor deplină a fost amânată cu 
o generaţie din cauza răzvrătirii din pustiu; 
au trecut aproape patruzeci de ani înainte 
ca ei să intre în Ţara Promisă. Pavel poate 
explica mântuirea adusă de Cristos în ace- 
lași mod, pentru că ea este un nou exod 
(vezi comentariul de la 8:12-17): începutul 
și desăvârșirea salvării sunt despărțite de 
intervalul în care Dumnezeu îi trece prin 
încercările din vremea de acum (8:14, 18). 
8:26. De obicei, iudaismul considera Duhul 
ca fiind o expresie a puterii lui Dumnezeu, 
nu o ființă personală; la fel ca loan (cap. 
14-16), Pavel vede Duhul ca pe o fiinţă per- 
sonală (cf. 2 Cor. 13:14). Învăţătorii evrei au 
descris mila personificată a lui Dumnezeu 
sau îngeri ca Mihail drept mijlocitori pen- 
tru poporul lui Dumnezeu în fața tronului 
Său; Pavel îi atribuie acest rol lui Cristos 
în cer (Rom. 8:34) şi Duhului Său în cre- 
dincioșii Lui (8:26). Duhul suferă și El aici 
durerile facerii, așteptând noua creaţie nu 
mai puţin decât copiii lui Dumnezeu (vezi 
comentariul de la 8:22-23). 
8:27. Toți evreii erau de acord că Dumnezeu 
cercetează inimile (1 Împ. 8:39; 1 Cron. 28:9), 
o idee ce apare frecvent în Noul Testament, 
iar în unele texte rabinice de mai târziu, se 
regăsește ca titlu al lui Dumnezeu („Cel ce 
cercetează inimile”). 


8:28—30 
Scopul etern al lui Dumnezeu 


8:28. Filosofii *stoici credeau că toate lucru- 
rile vor lucra înspre bine — din perspectiva 
privilegiată a lui Dumnezeu, chiar dacă 
nicio altă ființă (inclusiv zei mai mici) nu ar 
persevera. Iudaismul credea că Dumnezeu 
este suveran și că El va aduce istoria la un 

apogeu, unde Își va reabilita poporul şi va 
transforma suferinţele lor din trecut înspre 
binele lor, răsplătindu-i (vezi comentariul 
de la 8:18). La Pavel, binele suprem care 
vine din aceste încercări este efectul lor 
final, acela de transformare a credincioşilor 
după imaginea lui Cristos (8:29). 

8:29. Unii gânditori greci puneau accentul 
pe transformarea întru asemănarea cu un 
zeu, dar noțiunea de „chip” este mai pro- 
eminentă în sursele iudaice. În gândirea 
evreiască, Înţelepciunea era cea mai pură 
imagine a lui Dumnezeu (vezi, de ex.: Înţ. 
Sol. 7:26; comentariul la Col. 1:15), dar 
textele evreiești vorbesc adesea despre 
Adam sau despre umanitate în general 
ca fiind făcuţi după chipul lui Dumnezeu 
(în conformitate cu Gen. 1:26-27; pentru 
sensul din Geneza, cf. Gen. 5:3). Copiii lui 
Dumnezeu vor fi toți asemenea chipului 
celui întâi născut din noua creație, noul 
Adam (Rom. 5:12-21). 

8:30. Despre predestinare, vezi capitolul 9. 
Enunţarea predestinării în baza preștiinţei 
(8:29) nu are nevoie de anularea liberului 
arbitru; în general, iudaismul accepta atât 
suveranitatea lui Dumnezeu, cât și res- 
ponsabilitatea umană. (Ideea că cineva tre- 
buie să aleagă una sau alta este ulterioară 
Noului Testament.) 


8:31-39 
Dragostea care învinge 


Mulți credincioşi din Roma probabil că 
erau dintre cei expulzați cu mai puțin de 
un deceniu în urmă (49 d.H.; vezi Fapte 
18:2) şi se întorseseră probabil abia în jurul 
anului 54; la acest moment, se poate pre- 
supune că nici Pavel, și nici destinatarii lui 
nu știau că mulți dintre ei își vor da viața 
în timpul persecuției lui Nero, care avea să 
vină în mai puțin de un deceniu (64 d.H.). 
Înainte de a dezvolta ideea în 8:29-30, 
Pavel oferă un climax emoțional în capito- 
lul 8. Vorbitorii antici își stârneau audito- 
riul cu întrebări *retorice (8:31-35), liste de 
suferințe (8:35, 38-39) și repetiţii (în acest 
caz, o structură de paralelism invers sau 
chiasm, în 8:35-39). 

8:31. *Vechiul Testament vorbește adesea 
despre Dumnezeu ca fiind „cu” sau „de 
partea/pentru” poporul Său (Ps. 56:9; Is. 
33:21; Ezec. 34:30; 36:9); de aceea, psalmis- 
tul întreabă: ce i-ar putea face cineva (Ps. 
118:6)? Oricine se leagă de ei ÎI provoacă pe 
El (vezi Is. 50:8; cf. 54:17). 

8:32. În ce priveşte ideea de a moșteni toate 
lucrurile în lumea viitoare, vezi comenta- 
riul de la 4:13; cf. comentariul de la 5:17. 
8:33-34. Aceste versete sunt ca un ecou la 
Isaia 50:8: pentru că Dumnezeu îl reabili- 
tează pe psalmist, cine va îndrăzni să des- 
chidă un caz împotriva lui? Textele evreiești 
exprimă încrederea că Dumnezeu va reabi- 
lita în final Israelul, așa cum a făcut-o în 
Ziua Ispăşirii; Pavel își bazează încrederea 
în ce privește reabilitarea credincioșilor pe 
pledoaria lui Cristos (vezi comentariul de 
la 8:26). Ideea că Isus se află la dreapta lui 
Dumnezeu se regăsește în Psalmul 110:1. 
8:35-36. Versetele 35-39 formează un 
*chiasm (o structură literară antică, bazată 
pe paralelism inversat): nimic nu ne poate 
separa pe noi de dragostea lui Cristos 
(8:35a, 39b), indiferent ce ar fi (8:35b-—36, 
38-—39a), iar aceasta îi face pe credincioși mai 
mult decât biruitori în fața împotrivirilor 
(8:37). Listele de suferinţe erau comune în 
literatura greco-romană (folosite în special 
pentru a arăta cum un om înțelept a trecut 
toate testele și și-a trăit crezul). „Lipsa de 
îmbrăcăminte” era un termen ce desemna 
atât goliciunea, cât şi insuficiența hainelor, 
sensul aici fiind cel de-al doilea. „Sabia” era 
standardul pentru execuţia cetățenilor în 
acea perioadă, iar citatul din Psalmul 44:22 
(“rabinii din sec. II îl aplică la martiraj) con- 
feră un plus de certitudine că martirajul 
este avut în vedere aici (8:36). 

8:37. *Stoicii îi apreciau pe cei ce nu se plecau 
în faţa suferinței; evreii elogiau această tărie 
morală în istorisirile despre martirii lor. Israel 
credea că ei vor triumfa în ziua judecății pen- 
tru că Dumnezeu este de partea lor; Pavel îi 
asigură că ei vor triumfa în încercările din 
prezent datorită lucrării pe care Dumnezeu 
a realizat-o deja pentru ei (8:31-34). 

8:38. În contextul opoziției cosmice de 
aici, noi trebuie probabil să înțelegem 


„Stăpânirile”, „puterile“ și „îngerii” ca 
fiind forțele spirituale ce conduc națiunile 
și stârnesc opoziție împotriva poporului 
lui Dumnezeu. Mulţi scriitori evrei antici 
foloseau termenii în acest mod. 

8:39. „Înălţimea” și „adâncimea” ar putea 
fi o simplă personificare a cerurilor de dea- 
supra şi a Hadesului (tărâmul morţii) de jos 
(cf. Ps. 139:8); alăturarea lor este o modali- 
tate evreiască reușită de a cuprinde toată 
creația (cf. ]s. 7:11). Unii cercetători au suge- 
rat că e vorba de termeni astrologici; adesea 
se considera că forțele spirituale care con- 
duc naţiunile o fac prin intermediul astrelor; 
multe popoare din lumea mediteraneană a 
primelor secole după Cristos se temeau de 
puterea inexorabilă a Sorţii care lucrează 
prin astre. Pentru Pavel, nu Soarta, astrele, 
puterile îngerești, cerurile sau iadul decid 
pentru viața credincioșilor; mai degrabă, 
credincioșia lui Isus (8:31-34) este decisivă. 


9:1-5 
Locul cuvenit lui Israel 


Romani 9-11 este punctul culminant al 
argumentului lui Pavel de până acum că 
evreii și neamurile trebuie să vină indivi- 
dual la Dumnezeu în aceiași termeni (vezi 
introducerea). 
9:1-3. Dragostea lui Pavel și dorința lui de 
a se sacrifica pentru poporul său le poate 
aminti ascultătorilor săi cunoscători ai 
Scripturii despre Moise (Ex. 32:32), deși 
Dumnezeu nu i-a permis nici lui Moise să 
se sacrifice (Ex. 32:33-34; cf. Rom. 8:39). 
În mod ideal, era de așteptat ca lacrimile 
vorbitorului sau scriitorului să miște audi- 
toriul sau pe cititor. 
9:4-5. „Legămintele” poate fi un plural 
menit să facă aluzie la legămintele lui 
Dumnezeu cu patriarhii sau la frecventele 
reînnoiri ale legământului cu poporul Său 
în *Vechiul Testament, recunoscute de ase- 
menea în texte iudaice mai târzii. 
Binecuvântările pe care Pavel le direc- 
ționează către cei ce cred în Isus (8:2, 15, 
18, 29) au aparţinut, din punct de vedere 
istoric, lui Israel, conform Vechiului 
Testament. Recunoscându-L pe *Cristos 


ca Dumnezeu (potrivit traducerii la 9:5, în 
diverse versiuni ale Bibliei; cf. 1:25 pentru 
aceeași formulare), Pavel își susține argu- 
mentul cu și mai multă forță: Dumnezeu 
Însuși a venit în mijlocul umanității prin 
Israel. Lista lui Pavel era pe gustul audito- 
riului antic sensibil la *retorică; în greacă, 
substantivele feminine din 9:4 se termină 
în — thesia, -a, -ai, -thesia, -a, -ai. 

9:6-13. Apartenența etnică nu mântuieşte. 
Nu promisiunea lui Dumnezeu a înregis- 
trat un eşec (9:4—5), ci credincioșia popo- 
rului Său (9:1-3). Evreii credeau adesea că 
poporul lor va fi mântuit în întregime, iar 
*neamurile nu vor fi. Mântuirea lui Israel 
a început cu alegerea lui Avraam de către 
Dumnezeu (cap. 4). Pavel argumentează 
aici că originea etnică este insuficientă ca 
bază pentru mântuire, așa cum susține și 
*Vechiul Testament (ex., Num. 14:22-23; 
Deut. 1:34-35; Ps. 78:21-22; 95:8-11; 
106:26-27); Dumnezeu poate mântui în 
orice termeni dorește. 

9:6-9. Avraam a avut doi fii în timpul vieții 
Sarei, dar numai unul a fost destinatar al 
promisiunii (Gen. 17:18-21), deși amândoi 
au fost binecuvântați. 

9:10-13. Isaac a avut doi fii, dar numai unul 
a primit o promisiune. lar acest fapt a fost 
stabilit încă înainte de nașterea lor (Gen. 
25:23; cf. Mal. 1:1-3). Deși Dumnezeu l-a 
ales probabil pe Iacov pentru că el a cunos- 
cut mai dinainte inima acestuia (Rom. 8:29), 
ideea aici este că Dumnezeu are dreptul să 
aleagă din rândul celor aleși. Pavel le rea- 
mintește contemporanilor săi că nu toți 
urmașii lui Avraam au primit o promisiune 
şi ar fi putut elabora și mai mult pe această 
temă dacă era nevoie; restul Vechiului 
Testament arată clar că mulți israeliți au 
încălcat legământul (Ex. 32:33-35; Num. 
11:1; 14:37; 16:32-35; 25:4-5; Deut. 1:35). 


9:14-18 
Alegerea lui Dumnezeu în vremea lui 
Moise 


9:14-15. În Exod 33:19, Dumnezeu are 
dreptul să aleagă pe cine vrea El. In context, 
El a iertat întregul Israel pentru că Moise a 

găsit bunăvoință înaintea Sa (33:12-17), iar 
Dumnezeu i-a arătat lui Moise slava Lui 
(33:18-23) pentru că Moise era prietenul 
Său (33:11). Totuși, alegerea indivizilor de 
către Dumnezeu nu este arbitrară, ci ea lua 
în calcul răspunsul oamenilor la chema- 
rea lui Dumnezeu (32:32-34), deși inițial 
Dumnezeu i-a chemat necondiţionat, atât 
pe Moise, cât și pe Israel. 

9:16. Pavel repeta aici, probabil, avertiză- 
rile biblice că scăparea nu depinde de age- 
rimea cuiva, ci de îndurarea lui Dumnezeu 
(Ecl. 9:11; ler. 46:6; Amos 2:14-15). 

9:17-18. Dumnezeu a arătat milă şi nu a 
distrus Egiptul (Ex. 9:15-16), permițându-i 
faraonului să rămână pe tron, astfel încât 
Dumnezeu să continue să-Și arate pute- 
rea. Pavel formulează chiar și mai apăsat: 
Dumnezeu l-a ridicat sau l-a stârnit pe acest 
faraon cu scopul de a-Şi arăta puterea, ca 
„egiptenii să ştie că Eu sunt Domnul”, așa 
cum spune în mod repetat cartea Exod (ex. 
9:16). Este clar că Dumnezeu a împietrit 
inima faraonului (Ex. 9:12, 35; 10:27; 11:10), 
dar nu înainte ca faraonul să și-o împie- 
trească el însuși de câteva ori (Ex. 7:22; 8:15, 
32). Cu alte cuvinte, Dumnezeu a ridicat un 
om anume care să lupte împotriva Lui; dar 
în egală măsură, acel om a luat propriile 
decizii, pe care Dumnezeu le prevăzuse, 
înainte ca Dumnezeu să-l pedepsească cu o 
inimă împietrită definitiv (cf. Rom. 1:24-25; 
2 Tes. 2:10-12). *Vechiul Testament afirmă 
atât suveranitatea lui Dumnezeu (ex., Deut. 
29:4), cât şi responsabilitatea umană (ex., 
Deut. 5:29), admițând că Dumnezeu este 
îndeajuns de suveran ca să le garanteze pe 
ambele (deși alegerea omenească nu poate 
anula cuvântul lui Dumnezeu; cf., de ex.: 
1 Împ. 22:26-30, 34-35). 


9:19-29 
Dumnezeu alege neamurile 


Ascultătorii evrei ar fi putut preamări 
dreptul Dumnezeu de a-l împietri pe 
faraon (9:17), dar Pavel conduce principiul 
către un final contrariant: Dumnezeu poate 
împietri sau arăta milă, așa cum doreşte 

El, indiferent că este vorba de evrei sau de 
*neamuri (9:24-33). 
9:19-21. Pavel folosește aici limba- 
jul din Isaia 29:16, 45:9 și 64:8, pe care 
*Manuscrisele de la Marea Moartă îl 
folosesc adesea în rugăciuni. Ideea este 
că Dumnezeu i-a creat pe oameni și prin 
urmare El poate face cu ei tot ce dorește. În 
context, aplicația este că El poate alege fie 
evrei, fie neamuri, nu că predestinarea lui 
ar fi arbitrară. 

Cei mai mulți evrei credeau că poporul lor 
a fost ales în întregime pentru mântuire; ei 
percepeau predestinarea în termeni corpo- 
rativi, etnici. Pavel discută aici predestina- 
rea în contextul mântuirii lui Israel (9:1-13) 
și a neamurilor (9:23-29), subliniind că, 
întrucât Dumnezeu poate *alege în mod 
suveran pe cine dorește, acea alegere nu e 
nevoie să fie făcută pe baza descendenței 
din Avraam. Suveranitatea lui Dumnezeu 
înseamnă că El este liber să aleagă pe un 
alt temei decât legământul Său cu Israelul 
etnic (3:1-8); potrivit unor interpretări ale 
acestui context, El poate alege pe baza cre- 
dinţei (cunoscute mai dinainte) în Cristos 
(4:11-13; 8:29-30). Cei mai mulți gânditori 
evrei antici acceptau atât suveranitatea lui 
Dumnezeu, cât și responsabilitatea umană 
de a alege corect, fără a vedea între ele o 
contradicţie. 
9:22-23. Dumnezeu a tolerat anumite vase, 
precum faraonul, de dragul celor ce vor 
primi îndurarea; slăvindu-Și numele pe tot 
pământul (Ex. 9:16 în Rom. 9:17), El putea 
mântui și alte neamuri. 
9:24-26. În context, Osea 2:23 și 1:10, pe care 
Pavel le citează aici, se referă la restaurarea 
lui Israel de către Dumnezeu, deși îi aban- 
donase temporar (1:9). Dacă Dumnezeu 
poate abandona și apoi restaura Israelul, 
El poate și altoi neamurile în Israel, dacă 
aceasta este voia Lui (cf. Rom. 11:30-32). 
9:27-28. Învăţătorii evrei legau adesea 
textele pe baza unei expresii comune; atât 
Osea 1:10, cât şi citatul din Isaia de aici 
afirmă că Israelul este „ca nisipul mării”. 
Aici Pavel citează Isaia 10:22-23: profetul 
a avertizat că doar o rămășiță va supravie- 
tui și se va întoarce în țară după judecată. 


Dacă în *Vechiul Testament, Dumnezeu a 
salvat doar o rămășiță și a promis că doar 
o rămășiță va supraviețui judecății, Pavel 
întreabă cum se face că evreii din vremea 
sa ar putea să se creadă în siguranţă, consi- 
derând că vor fi salvați doar pentru că sunt 
evrei. (Pavel adaugă „copii ai lui Israel” 
din Osea 1:10; contopirea textelor era obiș- 
nuită în citatele antice.) 

9:29. Acum Pavel citează Isaia 1:9, care 
afirmă același lucru ca Isaia 10:22-23 (pe 
care tocmai îl citase). În contextul din Isaia, 
Israel se comportase ca Sodoma, simbolul 
păcatului (1:10); ei trebuie să fie mulțumiți 
că măcar unii au supraviețuit (1:7-9), pen- 
tru că Dumnezeu cere dreptate (1:16-17), 
nu doar jertfe (1:11-15). 


9:30-—10:4 
Îndreptăţirea eronată a lui Israel 


Dintre cele două abordări ale îndreptă- 
țirii şi *Legii din 9:30-10:10, numai calea 
credinţei îi salvează pe oamenii păcătoși. 
De ce a eșuat atât de des Israel în *Vechiul 
Testament, doar o rămășiță supraviețuind? 
Pentru că ei au urmărit Legea în termenii 
efortului omenesc (vezi comentariul de 
la 9:29), în loc să depindă de Dumnezeu, 
care transformă inima. Deși termenul „cre- 
dință” este rar în traducerile Vechiului 
Testament (Pavel a folosit deja cele mai 
multe referinţe în 1:17 şi 4:3), Pavel crede 
că ideea străbate Vechiul Testament, unde 
poporul lui Dumnezeu trebuie să răspundă 
din inimă la *harul Său. 

9:30-31. Israel a făcut bine să cerceteze 
Legea, dar i-a ratat semnificația atunci 
când a accentuat faptele, și nu credința 
(vezi comentariul la 9:29) — credinţa era 
scopul Legii (3:21, 31). Cele două abordări 
ale Legii (una corectă și cealaltă greșită) 
sunt esențiale pentru argumentul lui Pavel 
(3:27; 8:2; 10:5-8). 

9:32-33. Aici Pavel urmează o practică de 
interpretare evreiască obișnuită, amestecul 
celor două texte (Is. 8:14; 28:16), argumen- 
tând că Israel a eșuat pentru că nu a urmat 
calea credinţei. Pentru că Isaia 28:16 pro- 
babil face aluzie la Isaia 8:14, amestecarea 


celor două texte de către Pavel este întru 
totul justificată, deși probabil că doar cei 
mai instruiți dintre ascultătorii săi au înţe- 
les ce făcea el. Ideea este că aceeași piatră 
care l-a făcut pe Israel să se poticnească (Is. 
8:14, care vorbește și de stânca văzută ca 
sanctuar) îi mântuiește pe cei ce au crezut 
(Is. 28:16). În 10:11 Pavel va reveni la ideea 
de a nu fi dat de rușine. 

10:1-2. Literatura iudaică din această peri- 
oadă elogia adesea râvna pentru Lege, care 
mergea până la opoziţia violentă faţă de cei 
ce doreau să reprime practicarea Legii de 
către evrei. 

10:3-4. Cu privire la dreptatea lui 
Dumnezeu, vezi comentariul de la 1:17. 
„Sfârşitul Legii” poate însemna „scopul” 
sau „apogeul” către care arată Legea sau 
că oamenii trebuie să înceteze a mai folosi 
greșit Legea. 


10:5-10 

Două perspective asupra dreptății 
Grecii şi romanii educați citau adesea 
surse clasice în sprijinul argumentelor 
lor; ca și alți învăţători iudei, Pavel citează 
sursa canonică a evreilor și a creștinilor, 
Scriptura. 

10:5. O primă perspectivă se bazează pe 
o interpretare specific evreiască a textului 
din Levitic 18:5: cei ce țin poruncile merită 
“viaţa veșnică. (Texte ca acestea — cf. şi 

Deut. 4:1, 26, 40; 5:33; 8:1; 16:20; 30:16, 20 — 
promiteau inițial viață lungă în țară. Dar 
pe vremea lui Pavel, interpreții iudei înțe- 
legeau deja aceste texte ca o promisiune a 
vieții veşnice, evident susținând această 
poziție alături de concepția că Dumnezeu 
a *ales Israelul ca popor pentru mântuire.) 
Acest mod de îndreptăţire s-ar fi dovedit 
dificil pentru *neamuri, care aveau nevoie 
de ani de enculturaţie sau de studiu al 
*Legii. Pavel de asemenea a demonstrat în 
Romani 1-3 şi în capitolul 7 că o astfel de 
îndreptăţire nu funcționează (vezi comen- 
tariul de la 9:30-32). 

10:6-7. Aici Pavel face *midraș, explicând 
un text după modelul tradițional iudaic. În 
context „Cine se va înălța?”, în Deuteronom 
30:12, înseamnă „Cine se va urca din nou, ca 
să aducă iarăși Legea?” (Moise a urcat doar 
pe Sinai, dar potrivit cu tradiţia evreiască el 
a urcat până la cer ca să primească Legea; în 
Deuteronomul, Dumnezeu a dat Legea din 
cer.) „Cine se va coborî?” în Deuteronom 
30:13 înseamnă „Cine va cobori în Marea 
Roșie ca s-o traverseze încă o dată?” (Deși 
nu în acest text, “Septuaginta traduce ade- 
sea „mare” cu „abis”, așa cum face Pavel 
aici.) Conform Vechiului Testament și tra- 
diției iudaice, Dumnezeu Și-a răscumpărat 
poporul din mare; acum, Dumnezeu Şi-a 
desăvârşit lucrarea mântuitoare în Cristos 
și același principiu 1 se aplică Lui. (Pavel 
adaptează ușor expresia de la început ca să 


Tabelul 6. Cum folosește Pavel Deuteronom 30:12-14 în Romani 10:6-10 





aducă jos darul legii; 30:12) 





salvare; 30:13) 








tarea legii, cf. Deut. 6:6-7) 


Deut. 30:12-14 Utilizarea dată de Pavel principiilor în 
Rom. 10:6-10 


Să nu zici: „Cine se va înălța la cer?” (să | Să nu zici: „Cine se va înălța la cer?” (să-L 
aducă jos pe Cristos, darul lui Dumnezeu; 10:6) 





Să nu zici: „Cine va coborî în mare?” (pentru | Să nu zici: „Cine va coborî în adânc?” (pentru 
salvare; 10:7) 


Cuvântul (legea) este aproape de tine (30:14) | Cuvântul (evanghelia) este aproape de tine 


Mărturisești cu gura ta pe Isus ca Domn; 
crezi în inima ta că Dumnezeu L-a înviat din 
morți (10:9-10) 


(10:8) 


În gura ta și în inima ta (30:14; probabil, reci- 

funcționeze într-o aluzie midrașică la Deut. 
9:4 care, împreună cu Deut. 9:5-6, le aduce 
aminte evreilor că ei nu sunt drepți.) 

10:8. Deuteronom 30:14 se referă la Lege; 
atâta vreme cât ea este scrisă în inimă 
(cf. 30:6; Ps. 37:31; Is. 51:7), poporul lui 
Dumnezeu poate trăi neprihănirea ei (cf. 
Deut. 30:11; ler. 31:31-34). Pavel spune că 
acest principiu se aplică cu atât mai mult 
la mesajul credinţei pe care Legea îl trans- 
mite (3:31); *harul, nu efortul uman, duce 
la îndreptăţire (8:24). 

10:9-10. Pavel subliniază aici „gura” și 
„inima” pentru că el dezvoltă pe marginea 
textului din Deuteronom 30:14 (citat în ver- 
setul anterior), care vorbește despre mesa- 
jul credinţei în gura şi în inima omului. 


10:11-21 
Mântuire pentru toate popoarele 


10:11-12. Din nou Pavel citează Isaia 28:16 
(vezi Rom. 9:33), pe care continuă să-l 
explice. Accentul său este pe „oricine”, prin 
care argumentează că textul trebuie aplicat 
literal atât la *neamuri, cât și la evrei. 
10:13. Învățătorii evrei explicau în mod 
obişnuit un text citând alte texte care aveau 
același cuvân- cheie; prin urmare Pavel 
leagă un alt verset (Ioel 2:32) care conține 
cuvântul „oricine” pentru a arăta că în Isaia 
28:16 „nu se va clătina” (BOR) sau „nu se 
va fi făcut de rușine” (NTR) înseamnă „a 
fi mântuit”. 

10:14. Pavel apelează la o înlănțuire reto- 
rică, în 10:14-15, care era pe gustul ascul- 
tătorilor antici. El dezvoltă implicaţiile lui 
Ioel 2:32: mântuirea este pentru oricine o 
caută, evreu sau de alt neam, dar obținerea 
mântuirii presupune ca omul să aibă posi- 
bilitatea de a asculta mesajul. 

10:15. Pavel are de asemenea texte din 
Scriptură care confirmă că purtătorii veş- 
tilor bune trebuie să fie „trimiși” (acest 
termen este forma verbală a substantivului 
tradus cu „*apostol”, prin urmare „apos- 
tolizaţi”); oamenii nu sunt mântuiți dacă 
n-au posibilitatea de a asculta. Isaia 52:7 
anunţa că există o veste bună, dar tot e 
nevoie ca vestitorii să o ducă la oameni. 


10:16. La câteva versete după 52:7, Isaia 
consemnează răspunsul pe care-l aduc ves- 
titorii (53:1), iar cititorii lui Pavel știau pro- 
babil cum se continuă textul acesta: Israel a 
respins vestea cea bună (53:2-3) despre cel 
care va muri în locul lor (53:4-12; cf. Rom. 
4:24-25). 

10:17. Pavel confirmă interpretarea pe care 
a dat-o mai devreme la Deuteronom 30:14 
(în Rom. 10:8): mesajul mântuirii nu este 
altul decât mesajul proclamat al lui Cristos. 
10:18. Psalmul 19:4 face referire, în context, 
la mărturia creației. Dacă Pavel se referă la 
context și nu face o simplă analogie, ar putea 
fi relevant să amintim că învățătorii evrei se 
luptau adesea cu întrebarea dacă neamurile 
care nu au aflat adevărul ar putea fi făcute 
responsabile pentru el. Ei erau de părere că 
neamurile ar putea cel puțin deduce unici- 
tatea lui Dumnezeu din creaţie, evitând ast- 
fel idolatria (vezi comentariul de la 1:19-20). 
Chiar dacă neamurile e posibil să nu fi auzit 
întreg mesajul lui Cristos (10:17), totuși cre- 
ația însăși le-a ajutat să audă destul cât să 
fie responsabile de a face binele. *Diaspora 
evreiască avea mai multă cunoaștere decât 
neamurile; având “Legea, ei aveau toate 
motivele să creadă, iar mesajul despre 
Cristos începuse deja să penetreze majorita- 
tea centrelor iudaice din lumea antică. 
10:19. Dumnezeu a promis în Lege că va 
provoca Israelul la gelozie printr-un alt 
popor. Israelul L-a respins pe El, alegând 
ceva ce nu este un dumnezeu; Dumnezeu 
avea să-i respingă alegând ceva ce nu este 
un popor — pentru a le stârni gelozia (Deut. 
32:21; cf. Rom. 11:11, 14). 

10:20-21. Aici Pavel citează Isaia 65:1-2, 
care apare în contextul judecății lui 
Dumnezeu împotriva lui Israel (64:8-12), 
al acceptării neamurilor în familia lui 
Dumnezeu (56:3-8; cf. 19:24-25) şi al acţi- 
unii lui Dumnezeu de recuperare a unei 
rămășițe din Israel (65:8-9). 


11:1-10 

O rămășiță permanentă 
„Rămășiță” nu înseamnă un anumit pro- 
cent; este pur și simplu o descriere a stării 


de fapt, când doar „unii“ evrei, nu „tot 
Israelul” (11:26), Îl urmează pe Isus. Alte 
câteva grupuri de evrei, așa cum consem- 
nează *Manuscrisele de la Marea Moartă, 
considerau și ei că sunt singurii care-L 
slujesc pe Dumnezeu, în vreme ce restul 
Israelului este în apostazie. Pentru că pri- 
mii creştini credeau că Isus este *Mesia, ei 
credeau că respingerea Lui era similară cu 
respingerea *Legii sau a profeților și, la fel 
ca profeții, ei îşi acuzau poporul că a apos- 
taziat de la credinţa adevărată a lui Israel. 
11:1. Scriitorii antici aduceau adesea exem- 
ple pentru argumentele lor, uneori folo- 
sind ca ilustrație propriul caz. Dar Pavel 
se îndreaptă repede spre un exemplu din 
Scriptură (11:24). 

11:2-4. *Istoria lui Ilie din 1 Împărați 19:10, 
14 și 18 arată că în timpul celei mai mari 
apostazii a lui Israel, o rămășiță evitase 
totuși idolatria. Ar putea fi relevant de 
observat că unele tradiții evreiești îl pre- 
zintă pe Ilie ca zelos pentru Dumnezeu, 
dar nu destul de patriot pentru Israel. 
11:5-7. Pavel dezvoltă acum afirmaţia din 
11:24: dacă a fost o rămășiță în vremea 
lui Ilie, va fi întotdeauna o rămășiță (adică, 
„cu cât mai mult” acum, o formă obișnu- 
ită de argumentare în vremea antică). Că 
Dumnezeu alege o rămășiță este concluzia 
ce rezultă direct din 9:19-29 şi din alte texte 
pe care Pavel le va cita în 11:8-10. 

11:8. Aici Pavel combină Isaia 29:10 („duh 
de somn adânc”) cu un mesaj asemănător 
din Deuteronom 29:4 („urechi să auziţi, 
până în ziua de azi”). În Isaia, Dumnezeu a 
redus la tăcere profeții (Is. 29:10) pentru că 
Israel a refuzat să-i asculte (30:10-11); ast- 
fel, Dumnezeu Își va face clar mesajul prin 
invazia asiriană (28:9-13). Israel a ajuns 
orb și surd față de cuvântul lui Dumnezeu 
(29:9-10), invocând justificări (29:11-12) și 
o falsă îndreptăţire (29:13-14); dar într-o zi 
ei vor vedea și vor auzi din nou (29:18, 24). 
În Deuteronom, Israel n-a învăţat nimic din 
toate lucrările pe care le-a făcut Dumnezeu 
pentru ei. 

11:9-10. Primii creștini aplicau adesea 
Psalmul 69, un psalm al celui drept care 
suferă, la Isus, care este prin excelență 

dreptul suferind. În Psalmul 69:22-23, psal- 
mistul se roagă pentru pedepsirea cu orbire 
a persecutorilor săi, sugerând că Dumnezeu 
este suveran peste orbire - spirituală 
(Rom.11:8) și fizică. Pavel probabil a inclus 
și un termen din Psalmul 35:8 ca „bonus”. 


11:11-14 
Provocând gelozia lui Israel 


Poporul evreu folosea uneori „poticnire” 
pentru apostazie sau păcat. Aici Pavel 
începe să construiască pe Deuteronom 
32:21, pe care l-a citat în Romani 10:19. Unii 
evrei aşteptau ca *neamurile să-L recu- 
noască pe Dumnezeul lui Israel la vremea 
sfârșitului (cf., de ex.: Is. 19:24-25; 60:3-12); 
Pavel vrea ca poporul său să înțeleagă că 
promisiunea făcută lui Israel s-a împlinit în 
*Cristos. Întoarcerea evreilor la Dumnezeu 
nu este singurul scop al mântuirii neamuri- 
lor (cf. scopul misionar al lui Israel din Gen. 
12:2-3), dar este un scop ce are legătură cu 
Israel. Argumentul lui Pavel din Romani 
plasează evreii și neamurile pe același nivel 
în ceea ce privește mântuirea (vezi introdu- 
cerea); dar acum el le cere neamurilor să-și 
amintească pe a cui credință au adoptat-o. 
Etnocentrismul de orice fel, practicat de 
evrei sau de neamuri, se opune mesajului 
“Evangheliei. *Retorii antici considerau 
acceptabil ca cineva să se laude în mod 
explicit numai în cazul în care putea justi- 
fica acest act prin încurajarea altora de a-l 
imita (ca aici) sau pentru a se apăra. 


11:15-24 

Rădăcina iudaică a credinţei creștine 
Mulţi dintre neamuri îi disprețuiau pe 
evrei pentru ceea ce ei considerau separa- 
tism și tradiţii ciudate (vezi comentariul 
de la Rom. 14); convertiţii dintre neamuri 
la mișcarea lui Cristos trebuie să evite a 
importa aceste prejudecăţi în noua lor 
credință. Creștinii dintre neamuri trebuie 
să-și amintească de faptul că ei sunt alto- 
iți în credinţa iudaică și că atunci când ei 
sunt altoiți în poporul lui Dumnezeu din 
*Vechiul Testament, ei acceptă nu doar 
istoria spirituală a lui Israel ca una proprie, 

ci și pe evrei ca frați ai lor într-un anume 
sens, chiar dacă cei ce nu-L urmează pe 
Isus sunt niște frați căzuți. Mai devreme în 
Romani, Pavel s-a opus aroganţei evreilor 
față de neamuri; aici el se opune aroganţei 
neamurilor față de evrei. 

11:15. În cărţile profeților biblici, întoarce- 
rea poporului evreu la Dumnezeu coincide 
cu restaurarea lui Israel și cu vremea sfâr- 
șitului (care include și “învierea morţilor). 
11:16. Menţionarea  „aluatului” este o 
aluzie la jertfa primelor roade din aluat 
din Numeri 15:20-21 care sfințea întregul 
aluat; începuturile lui Israel au fost sfinte 
(ler. 2:3) şi Dumnezeu n-a uitat planul Său 
pentru ei. Totuși, a doua ilustrație a lui 
Pavel (rădăcina și ramurile) este punctul 
central în 11:17-24. (Metaforele mixte erau 
obișnuite în Antichitate.) 

11:17-24. Neamurile puteau să devină 
parte a poporului lui Dumnezeu în Vechiul 
Testament și chiar avem astfel de exem- 
ple (Rut, Rahav, gărzile de cheretiţi ale lui 
David etc.), dar este clar că vorbim de o 
minoritate redusă numeric. Cum în Roma 
creștinii dintre neamuri începuseră să fie 
mai numeroși decât creștinii iudei, era ușor 
pentru ei să uite moștenirea pe care o căpă- 
tau din istoria lui Israel. 

Sursele evreiești au descris adesea 
Israelul ca pe o plantă sau un pom, ale cărui 
rădăcini sunt patriarhii (Avraam, Isaac și 
Iacov). (Uneori ele chiar folosesc imaginea 
măslinului; ba chiar într-un timp o *sina- 
gogă din Roma se pare că se numea „măsli- 
nul”.) Contrar învăţăturii iudaice standard, 
Pavel demonstrase deja că neamurile necir- 
cumcise pot deveni parte din poporul lui 
Dumnezeu prin credinţa în *Mesia iudeilor 
(cap. 4) — la fel ca *prozeliții, dar fără cir- 
cumcizia fizică. Acum el le amintește nea- 
murilor să respecte poporul evreu, care le-a 
adus credința. Era mai ușor pentru ramu- 
rile iudaice să fie altoite din nou în forma 
adevărată a propriei lor credințe decât era 
pentru politeiștii care s-au închinat la idoli 
înainte de convertire să înțeleagă credința 
pe care o acceptau acum. Ca și alți învăță- 
tori evrei ai vremii sale, Pavel nu considera 
mântuirea vreunei persoane particulare 


ca garantată din perspectiva umană, decât 
dacă ea persevera până la sfârșit. 

Altoirea pomilor (mutarea unui vlăstar 
dintr-un pom într-altul) este documentată 
deopotrivă în literatura evreiască și în cea 
greco-romană. Uneori, mici ramuri de 
măslin sălbatic erau altoite într-un măs- 
lin domestic ce aducea puţină roadă, în 
încercarea de a întări pomul și de a-l salva. 
Ramurile originale neproductive erau 
tăiate, iar altoiul cel nou era considerat 
ceva „împotriva naturii” (ca în 11:24, NTR). 


11:25-32 
Mântuirea viitoare a lui Israel 


Dumnezeu a promis că Israelul în între- 
gime (rămășița supraviețuitoare după mari 
nenorociri) se va întoarce la El într-o zi 
(Deut. 4:25-31; 30:1-6); atunci Dumnezeu 
va aduce sfârșitul (ex., Osea 14:1-7; Ioel 
2:12-3:2). Concepţia despre vremea sfârși- 
tului exprimată aici de Pavel subînțelege 
această întoarcere. 

11:25. Uneori „tainele” erau adevăruri des- 
pre vremea sfârşitului, ascunse anterior 
şi apoi revelate slujitorilor lui Dumnezeu 
(ex., Dan. 2:28-30; cf. Rom. 16:25-26). Unii 
profeți ai *Vechiului Testament au prezis 
că mărturia despre Dumnezeu se va răs- 
pândi printre *neamuri; pentru că *pocă- 
ința finală a lui Israel va anunţa sfârșitul, 
Dumnezeu a întârziat pocăinţa finală a lui 
Israel până când avea să se adune numă- 
rul deplin al rămășiţei neamurilor (cf. Mt. 
24:14; 28:19-20; 2 Pet. 3:9). 

11:26-27. Mântuirea viitoare a lui Israel 
este reiterată de profeţi în tot Vechiul 
Testament. Învățătorii evrei credeau în 
general că „tot Israelul va fi mântuit”, dar 
în același timp ei puteau spune care israe- 
liti nu vor fi mântuiţi (ex., Mișna Sanhedrin 
10:1): expresia înseamnă așadar „Israelul 
ca întreg (fără a include neapărat fiecare 
persoană în parte) va fi mântuit”. Cu alte 
cuvinte, marea majoritate a rămășiței 
supraviețuitorilor evrei se va întoarce la 
credinţa în Cristos. Pavel își demonstrează 
teza recurgând la Isaia 59:20-21: rămășița 
lui Iacov se va întoarce din păcat şi va fi 


salvată la venirea noului răscumpărător, 
când El va pune *Duhul Său în ei (Pavel 
parafrazează, așa cum era obiceiul în cita- 
tele antice; e posibil ca el să fi combinat ver- 
siunea grecească a pasajului cu Ps. 14:7 și 
să fi adăugat „când le voi şterge păcatele” 
bazându-se pe versiunea grecească a textu- 
lui din Is. 27:9 sau Ezec. 36:26). 

11:28-29. Pavel nu consideră că promisiu- 
nile făcute de Dumnezeu Israelului etnic 
fuseseră anulate — ci doar întârziate (cf. 
Deut. 4:25-31); legământul lui Dumnezeu 
cu strămoșii lor e încă în vigoare (Deut. 
7:8). Altoirea neamurilor (Rom. 11:17) nu 
înseamnă că acestea înlocuiesc poporul 
evreu (11:18), ca și cum Dumnezeu n-ar 
mai avea niciun interes pentru aceştia din 
urmă. Întoarcerea Israelului etnic în masă 
la legământ în vremea de pe urmă va aduce 
împreună neamurile altoite și rămășița 
evreilor care sunt deja parte din legământ. 
11:30-32. Scriitorii sau vorbitorii antici ade- 
sea rezumau unele teme ale secțiunii la fina- 
lul acesteia. Neamurile și Israelul inversând 
rolurile în neascultare poate fi o aluzie la 
cele spuse mai devreme în 9:25-26 (cf. 10:21); 
mila, o referire la 9:15-23. Pavel subliniază 
aici că toate popoarele au păcătuit și că toate 
popoarele trebuie să vină la Dumnezeu prin 
mila Sa manifestată în Cristos, o idee pe care 
*biserica din Roma era necesar s-o audă 
(vezi introducerea la Romani). 


11:33-36 
Înţelepciunea lui Dumnezeu, lăudată 


Uneori o secțiune se încheia într-un ton 
apoteotic; discuția despre divinitate poate 
reclama şi mai mult o retorică exaltată, 
aproape poetică. La fel ca autorii unor docu- 
mente iudaice *elenistice, Pavel încheie 
această secțiune a scrisorii sale cu o doxo- 
logie sau laudă la adresa lui Dumnezeu. 
Folosind limbajul din Isaia 40:13 și Iov 
41:11 (care se referă la suveranitatea lui 
Dumnezeu în și peste creație), Pavel laudă 
înțelepciunea cu care Dumnezeu a plănuit 
istoria, pentru că El a făcut în așa fel încât 
mântuirea să fie accesibilă tuturor popoa- 
relor (cap. 9-11). 

Filosofii *stoici credeau că Dumnezeu 
controlează toate lucrurile şi că toate 
lucrurile vor fi decise de El în final. Dar în 
acest context, cuvintele lui Pavel din 11:36 
înseamnă exact ceea ce înțelegeau evreii de 
obicei prin astfel de cuvinte: Dumnezeu 
este sursa și diriguitorul istoriei umane și 
toate lucrurile — chiar și alegerile rele ale 
oamenilor păcătoși — în final ÎI vor glorifica 
pe El şi justeţea înțelepciunii Sale. Filosofii 
făceau deosebire între diferite niveluri de 
cauzalitate cu termeni ca „de la”, „prin” și 
„pentru“; toate nivelurile se aplică aici. 


12:1-8 
Slujind unii altora 


După ce pune baza teologică a reconcilie- 
rii în *biserica din Roma (cap. 1-11), Pavel 
se îndreaptă acum spre sfaturi practice. 
(Alte câteva scrisori antice de îndemnare 
urmează același tipar.) El subliniază că 
voia lui Dumnezeu pentru credincioși este 
ca ei să gândească corect: să recunoască 
valoarea egală a tuturor membrelor trupu- 
lui şi să folosească darurile fiecăruia pentru 
a edifica trupul. 

12:1. ludaismul antic și unele școli filosofice 
foloseau adesea cuvântul „jertfă” în sens 
figurat, pentru laudă sau pentru o viață 
de închinare; astfel că cititorii lui Pavel nu 
prea aveau cum să rateze sensul spuselor 
apostolului. Când el vorbește despre o 
„Slujbă rațională” [,„raţional” — vezi nota 
în NTR - este sensul mai apropiat decât 
„duhovnicesc”], cuvântul „slujbă” face 
aluzie la lucrarea preoților în Templu, iar 
„raţional” la un mod corect de gândire (ca 
în 12:2-3). *Vechiul Testament a numit jert- 
fele acceptate de Dumnezeu „plăcute” sau 
„acceptabile” (Ezra 6:10; Ps. 20:3; Is. 56:7; 
ler. 6:20; Mal. 3:4); oamenii vorbeau ade- 
sea despre jertfe ca fiind „sfinte” (ex., Lev. 
6:17, 25); dar jertfele „vii” extind metafora 
cu scopul de a prezenta sacrificiul ca stil de 
viață sub forma unei experienţe continue. 
12:2. Iudaismul credea în general că pute- 
rile răului domină această eră, dar că toate 
popoarele vor recunoaște stăpânirea lui 
Dumnezeu în *veacul ce va veni. Aici Pavel 

spune literal: „Nu vă conformați acestui 
veac”. Mintea „înnoită” evaluează lucrurile 
din perspectiva veacului viitor. Filosofilor 
le lipsea această perspectivă *escatologică, 
dar și ei insistau că deciziile trebuie luate 
în baza rațiunii. Pavel subliniază aici folo- 
sirea corectă a minții: cei care discern ce 
este bun, acceptabil (v. 1) și desăvârșit vor 
cunoaşte voia lui Dumnezeu care (în 12:3) 
le va oferi și înțelegerea de sine. 

12:3. Filosofii situau înțelegerea corectă a 
sinelui în contextul universului; Pavel o 
subliniază în contextul trupului lui Cristos 
(12:4-5). Afirmând (în 12:3) că fiecare 
membru are „o măsură de credință” (VDC, 
NTR; poate că nu „măsura credinţei” — 
ANANIA, BRC) alocată pentru diferitele 
lor funcţii (12:6-8), Pavel afirmă diversita- 
tea în unitate. El va aplica acest principiu 
(vezi introducerea) și în capitolul 14, la 
conflictul etnic din biserică. 

12:4-5. Gânditorii care apărau un statu-quo 
al statului (adesea prin susţinerea ierarhiei) 
argumentau de multă vreme că fiecare 
clasă socială are o funcţie specială; filoso- 
fii *stoici au aplicat de asemenea imaginea 
capului și a trupului pentru Dumnezeu 
şi univers. Dar Pavel aplică aici imaginea 
într-un mod inedit, în care fiecare membru 
al unei comunități religioase are o funcţie 
specială într-un trup unic, abolind distinc- 
ţia preoțime-laicat care exista în cele mai 
multe religii antice. 

12:6. În general, iudaismul antic considera 
că *profeţia are un caracter supranatural 
distinct de celelalte daruri enumerate aici 
de Pavel. Deși Dumnezeu putea să se folo- 
sească și de celelalte daruri, iudaismul antic 
le privea, îndeobște, ca activități făcute de 
oameni pentru Dumnezeu, în vreme ce 
profeția era socotită o formă de „posedare” 
divină foarte rară în acea vreme. Faptul că 
Pavel priveşte toate aceste daruri ca înzes- 
trări divine şi profeția ca pe unul dintre mai 
multe sugerează certitudinea care însoțea 
așteptarea lui ca Dumnezeul care a făcut 
minuni în *Vechiul Testament să continue 
să lucreze constant în viața Bisericii. 
12:7-8. Deși „slujire” poate avea un sens 
mai larg (cf. 15:25), poziţia sa între profeție 


și învăţătură poate sugera că se referă la un 
oficiu al Bisericii (diakonos; vezi comen- 
tariul de la 16:1). „A fi milostiv” se referă 
probabil la caritate — grija pentru bolnavi și 
săraci și așa mai departe; deși toți creştinii 
făceau această lucrare într-o măsură, unii 
aveau un dar special pentru ea. 


12:9-21 
Îndemnuri generale 


Unul dintre stilurile folosite de moraliștii 
antici este numit pareneză. Aceasta constă 
din a grupa îndemnuri morale între care 
există prea puţine legături. Pavel foloseşte 
aici pareneza, dar are o temă generală care 
se aplică la cele mai multe dintre îndem- 
nurile sale: Înţelegeţi-vă între voi. Această 
temă se potrivește situației din Romani 
(vezi introducerea). Mulţi moraliști antici 
ar fi fost de acord cu îndemnurile pe care 
le formulează Pavel aici. Anticii construiau 
uneori o secțiune pe idei paralele; Pavel 
pune în evidenţă opoziţia dintre bine și rău 
în 12:9 și 21. 

12:9-10. Ascultătorii antici ar fi apreciat 
repetiţia *retorică în greacă a lui Pavel din 
acest pasaj: trei propoziţii din 12:10-11 se 
termină în -0i; șapte propoziții din 12:11-13 
se termină în —ontes sau —ountes. Oamenii 
din Antichitatea mediteraneană umblau 
adesea după onoruri, intrând în competiție 
cu alții din acest motiv. Soldaţii jurau să 
nu „cinstească pe altul” mai mult decât pe 
Cezar. Unii filosofi recomandau ca oamenii 
„inferiori“ să dea întâietate celor „superi- 
ori”. Îndemnul lui Pavel seamănă mai mult 
al învăţătorilor evrei, care subliniau că *dis- 
cipolii lor trebuie să urmărească onoarea 
celorlalți la fel de mult ca pe cea proprie. 
12:11-13. Evreii aveau ca deziderat grija 
pentru cei din comunitatea lor, iar creştinii 
din vremea lui Pavel erau fără îndoială de 
acord cu acest lucru (v. 13). În Antichitate, 
„ospitalitatea” însemna mai ales găzduirea 
călătorilor (fără plată) în casa cuiva pe peri- 
oada șederii lor în oraș; de regulă, aceștia 
aduceau scrisori de la cei în care gazdele 
lor aveau încredere, atestând că pot fi pri- 
miţi ca oaspeți. 


12:14. Ca şi alte îndemnuri din context, 
acesta ar putea fi un ecou al învăţăturii lui 
Isus (Luca 6:28); se obișnuia să fie repetate 
expresii ale învăţătorilor vestiți, iar învă- 
țătorii evrei îi citau adesea pe propriii lor 
învăţători și *Legea. Într-un context *cinic 
sau stoic, îndemnurile ar fi fost ca o che- 
mare de a ignora suferința; dar, deși filo- 
sofii cinici nu puneau preț pe reputaţie, ei 
foloseau replica sarcastică. Sfatul lui Isus şi 
al lui Pavel are de-a face mai mult cu con- 
vingerea evreilor că Dumnezeu va judeca 
cu dreptate și că credincioşii Îi pot încre- 
dinţa Lui problemele lor (12:17-21). 

12:15. A plânge cu cei ce plâng era o formă 
de manifestare legitimă a empatiei în majo- 
ritatea culturilor antice. Cu toate că filoso- 
fii şi moraliștii avertizau adesea cu privire 
la jelirea excesivă, pe motiv că „nu aduce 
nimic bun”, ceremoniile evreiești nupțiale și 
cele de jelire (categorie din care făceau parte 
și funeraliile, cu participare publică) aveau 
la bază principiul enunțat aici de Pavel. 
12:16. Smerenia era mai degrabă o virtute 
evreiască decât una greacă, însă până și 
grecii prețuiau oamenii cu vază care mani- 
festau compasiune și îndurare. Dacă nume- 
roşi autori subliniau că fiecare trebuie să-și 
cunoască locul cuvenit, literatura creștină 
merge mult dincolo față de orice alt text 
literar antic și susține că creștinii trebuie să 
își abandoneze deliberat condiţia şi să se 
întovărășească cu cei sărmani. 

12:17-18. Ideea de a nu întoarce rău pentru 
rău ar putea izvori din învăţătura lui Isus 
(Mt. 5:39), chiar dacă și alți învăţători evrei 
mai recomandau renunțarea la răzbunare 
(încă din Prov. 20:22). Conduita respecta- 
bilă în ochii altor oameni era o virtute nu 
doar pentru politicienii aspiranți greco-ro- 
mani, ci și în relațiile dintre evrei şi *nea- 
muri. Însă, chiar dacă, de dragul mărturiei, 
evreii erau mai stricţi decât mediul cultural 
în care viețuiau, niciodată nu făceau com- 
promisuri în dreptul credințelor lor; acest 
îndemn vizează atât păzirea mărturiei lor, 
cât și prevenirea opoziției inutile. 

12:19. Filosofii stoici se opuneau răzbună- 
rii; ei credeau că Soarta este suverană și 
că cea mai bună strategie de a rezista în 

fața Sorţii era tocmai împăcarea cu ea și 
refuzul de a lăsa ca propria voinţă să fie 
deturnată de circumstanțe. Și evreii cucer- 
nici condamnau răzbunarea; ei credeau că 
Dumnezeu îi va răzbuna. Totuși, practica 
era mult mai dificilă decât teoria; astfel, 
de pildă, masacrarea evreilor de către nea- 
muri, cândva mai târziu, a stârnit riposte 
sângeroase. Pavel citează din Deuteronom 
32:25 (din acelaşi pasaj din care mai citează 
și în Rom. 10:19 sau 15:10), însă ideea mai 
apare şi în alte locuri în *Vechiul Testament 
(2 Sam. 22:48; Prov. 20:22; ler. 51:56). 

12:20. Aici Pavel citează din Proverbe 
25:21-22; deşi Solomon s-ar putea să fi vrut 
să spună că, prin a „îngrămădi cărbuni 
aprinşi pe capul lui”, era intensificată sufe- 
rința emoțională a vrăjmașului, în contextul 
în care Pavel discută despre răzbunare (Rom. 
12:19), această expresie ar putea însemna 
că vrăjmașii aveau să fie pedepsiți mult 
mai sever în ziua judecății. Tot în această 
perspectivă apare și în *Manuscrisele de la 
Marea Moartă refuzul răzbunării. 

12:21. Unii gânditori greci şi evrei au sugerat 
că, în loc să se răzbune, omul trebuie să-și 
transforme dușmanul în prieten. Totuși, 
uneori, cel ce face bine unui răufăcător va fi 
răzbunat doar în ziua de apoi (12:20). 


13:1-7 
Supunerea față de autoritățile civile 


Loialitatea faţă de stat era o temă literară 
standard printre scriitorii antici (ex., scri- 
itorul *stoic Hierocles, Quales in patriam 
esse debeamus); ea apare în liste şi discu- 
ţii alături de comportamentul corect față 
de părinţi, vârstnici și prieteni. Filosofii 
și moraliștii de obicei scriau despre cum 
trebuie să acționeze oficialii guvernamen- 
tali, dar scriau și despre cum trebuie să se 
comporte cetăţenii față de guvern. “Platon 
afirmă că Socrate chiar a refuzat să scape 
de execuţie ca să nu submineze statul cu 
legile sale, atât bune, cât și rele. 

Când evreii se simțeau oprimaţi pentru 
practicile lor etnice și religioase, supune- 
rea față de autoritățile civile era exemplul 
extrem de obedienţă (12:17-21), o atitudine 

pe care nu reușeau întotdeauna s-o mani- 
feste. Scriind această scrisoare către capi- 
tala unui imperiu, Pavel se poate să fi fost 
preocupat de mărturia creştinilor în comu- 
nitatea lor. El este pe deplin conştient că 
doar cu aproximativ un deceniu înainte 
o parte din comunitatea iudaică fusese 
expulzată din Roma - posibil datorită 
disputelor despre identitatea lui *Mesia 
pe care le provocaseră creștinii iudei (vezi 
comentariul de la Fapte 18:2). Pavel avea 
un motiv de îngrijorare; probabil la șase 
sau opt ani după ce Pavel a scris această 
scrisoare, Nero a început să ucidă creşti- 
nii din Roma. În același timp, tensiunile 
din ludeea creșteau și într-un deceniu ele 
aveau să erupă într-un război tragic. 

Evreii trebuiau să fie preocupaţi de opi- 
nia publică, în special la Roma, unde legă- 
turile economice pe care le păstraseră cu 
Palestina erau privite cu suspiciune. Pentru 
că mulți vedeau creștinismul ca pe o sectă 
minoritară în cadrul iudaismului, creștinii 
aveau și mai multe motive să fie prudenți. 
Evreii și creștinii subliniau public calitatea 
lor de buni cetăţeni, împotriva calomniilor 
obișnuite care-i descriau ca subversivi. 
Această acțiune nu înseamnă, totuși, că 
ei ar fi evitat să denunțe nedreptatea (cf. 
2 les. 2; lac. 5; *apocalipsele evreiești). 
Stoicii accentuau supunerea față de stat 
și alte autorități, dar nimeni nu înțelegea 
această supunere la modul absolut (adică, 
nu S-ar fi supus poruncii de a face rău; ex.: 
creștinii nu s-ar fi închinat la Cezar). 
13:1-2. Nero era împărat pe atunci, dar el 
încă nu începuse să-i persecute pe creştini 
sau să reprime alte grupuri; era încă sub 
influența bunăvoinţei lui *Seneca și Brutus, 
nu a netrebnicului de Tigellinus. Nero 
a fost mereu popular în Grecia, locul de 
unde scria Pavel. 

Deşi unii iudei din Palestina deja pledau 
pentru revolta împotriva Romei care avea 
să se iște peste ceva mai mult de un dece- 
niu, se știe că alți iudei din Palestina jura- 
seră să nu se opună, crezând că Dumnezeu 
a rânduit toate autorităţile civile (în 
*Vechiul Testament, cf. Is. 45:1; ler. 25:9; 
Dan. 4:32). Cei mai mulți iudei din Roma 

susțineau această poziție și oricare alta i-ar 
fi stânjenit. Vechiul Testament este clar în 
ce privește suveranitatea lui Dumnezeu 
asupra conducătorilor pământești (Prov. 
16:10; 21:1). 

13:3-5. Aici Pavel ne oferă o predică morală 
standard pentru acea vreme. Statul roman 
făcea multe lucruri rele; chiar și deciziile 
tribunalelor erau influențate de clasa soci- 
ală. Dar romanii, în general, apărau drept- 
atea și toleranța, iar în acest punct creştinii 
nu aveau de ce să se teamă de ei. Astfel 
că Pavel nu era nevoit să justifice princi- 
piul general pe care îl articulează la acest 
moment. „Sabia” se referă la metoda stan- 
dard de execuție din acea perioadă (deca- 
pitarea); anterior se folosea toporul. Săbiile 
erau purtate în faţa oficialilor romani pen- 
tru a indica autoritatea lor în ce privește 
viața și moartea. 

13:6-7. La nivelul întregului imperiu se 
percepea o taxă generală pe proprietate 
(adesea cam de un procent) și o taxă de 
persoană; provinciile locale sau regatele 
adăugau alte taxe; mai existau și taxele 
vamale. Taxele erau folosite pentru a 
finanța drumurile și a facilita guvernarea, 
dar și pentru a susține armatele romane 
și templele dedicate închinării la împărat. 
Taxele particulare ajunseseră subiect de 
controversă în Roma, probabil cu doar 
câteva luni înainte ca Pavel să scrie această 
scrisoare; evreii fără cetățenie care s-au 
întors în Roma în anul 54 și după aceea 
e posibil să fi fost supuși unor taxe supli- 
mentare de care cetăţenii romani erau scu- 
tiți. Oficialii pretindeau și primeau onoare 
în baza poziţiei lor. 


13:8-10 

Împlinirea Legii 

Pavel aminteşte fiecărui ascultător evreu 
preocupat de slaba respectare a Legii de 
către *neamuri că cea mai bună cale pen- 
tru ei de a împlini Legea este să se înțelegă 
bine cu semenii (vezi discutarea situației în 
introducerea la Romani). 

13:8. Moraliştii subliniau adesea cât de 
important este să nu ai datorii (cf. Prov. 


22:7; Publilius Syrus 11); uneori ese- 
uri întregi erau scrise pe acest subiect 
(ex., *Plutarh, De vitando aere alieno). 
Iudaismul întotdeauna a subliniat dragos- 
tea pentru aproapele și uneori a recunos- 
cut-o ca pe o poruncă ce rezumă Legea lui 
Dumnezeu. 

13:9-10. Niciun ascultător, grec, roman sau 
evreu, nu ar fi în dezacord cu poruncile pe 
care le citează aici Pavel, cu excepția poftei, 
unde unii dintre neamuri ar putea să aibă 
altă opinie. Mulţi evrei accentuau cele Zece 
Porunci ca fiind deosebit de semnificative. 
A trata pe aproapele ca pe sine este un 
îndemn recurent în etica antică, deși mora- 
liștii antici au găsit multe modalități dife- 
rite de a rezuma etica; Pavel urmează un 
cuprins specific susținut de Isus (Mc. 12:31). 


13:11-14 
Apropierea zorilor 


13:11. Filosofii vorbeau uneori despre un 
suflet neatent la cele spirituale ca fiind 
adormit. Imaginea lui Pavel despre somn 
în perspectiva iminentei reveniri a lui 
Cristos probabil că trimite înapoi la învăţă- 
turile lui Isus Însuși (Mt. 24:43; Mc. 13:36). 
Cei mai mulți dintre greci se așteptau ca 
istoria să continue pe făgașul ei normal sau 
credeau că universul se mișcă ciclic; dar 
cei mai mulți evrei, ca Pavel, anticipau un 
punct culminant în viitorul apropiat. 

13:12. Mulţi evrei din Palestina așteptau o 
bătălie finală care să includă răsturnarea 
neamurilor, dar Pavel aici folosește imagi- 
nea mai mult în sensul în care era ea înţe- 
leasă de către evreii din afara Palestinei. 
Adesea filosofii descriau luptele lor cu pati- 
mile folosind termeni sportivi sau militari. 
Această terminologie a influenţat și scriito- 
rii evrei din afara Palestinei; de exemplu, un 
document înfățișează armura sau armele 
lui Moise ca fiind rugăciunea şi tămâia (Înţ. 
Sol. 18:21). Unele dintre aceste documente 
folosesc și imaginea veșmintelor spirituale, 
iar iudaismul poate vorbi despre oameni ca 
fiind „îmbrăcaţi” cu *Duhul lui Dumnezeu 
(Jud. 6:34; 2 Cron. 24:20; în versiunea din 
*Septuaginta; *Pseudo-Philon, Antichități 

biblice 27:9-10; cf. și imaginile din * Vechiul 
Testament enumerate în comentariul de la 


Ef. 4:20-24). 
13:13-14. Evreii adesea caracterizau com- 
portamentul neamurilor menționând 


petrecerile cu beții strașnice și sexul prema- 
rital, și în general nu erau prea departe de 
adevăr. Aceste activităţi se petreceau noap- 
tea (petrecerile cu beţii adesea se întindeau 
până târziu în noapte), la fel ca somnul (v. 
11) şi hoţiile. (Distracţiile nocturne ale lui 
Nero erau bine cunoscute; *Iacitus, Anale 
16.20). Străzile Romei nu erau foarte sigure 
noaptea pentru o persoană neînsoțită, cu 
toate acestea, petrecerile se întindeau mult 
în noapte. 


14:1-23 


Nu vă dezbinaţi pentru mâncare 
și zile sfinte 


Discuţia despre mâncăruri „curate“ și 
„necurate” (14:14) pregătește terenul pen- 
tru o alta, acceptarea reciprocă dintre iudei 
și *neamuri (15:7-12). Îndemnul lui Pavel 
la unitate între creştinii dintre evrei și nea- 
muri în Roma (vezi introducerea) ne arată 
acum unele dintre diviziunile culturale 
existente acolo. Evreii nu se așteptau ca 
dintre neamuri să respecte prea mulţi legile 
lor alimentare și zilele sfinte, dar aveau ast- 
fel de așteptări de la neamurile convertite 
la iudaism și poate chiar de la creştinii din- 
tre neamuri. (Lev. 11:44-45 discută despre 
sfințire ca separare şi ar putea sugera că 
Dumnezeu a dat lui Israel legi speciale cu 
privire la hrană, mai ales cu scopul de a-i 
ține separați de alte popoare, pentru că cele 
mai multe culturi aveau practici alimentare 
proprii și distincte. Totuși, pentru urmașii 
lui Isus care erau chemaţi să meargă în 
toată lumea, principiul separării morale 
putea fi menţinut în vigoare fără o separare 
culturală.) 

Neamurile, în special în Roma, i-au 
ridiculizat multă vreme pe evrei pentru 
diferenţele dintre ei în aceste două dome- 
nii (plus circumcizia, discutată în 2:25-29; 
4:9-12). Pavel subliniază în primul rând 
practicile alimentare. (Deşi în 1 Cor. 8 

el abordează un alt gen de sciziune pornită 
de la mâncare, principiile pe care le aplică 
sunt similare.) 

14:14. Cele mai individualizate culturi ale 
lumii antice aveau propriile lor obiceiuri 
alimentare; unele școli filosofice aveau și 
ele reguli proprii cu privire la hrană. Dar 
puţine culturi insistau la fel de mult ca 
evreii că o divinitate le-ar fi dat legi în pri- 
vința hranei; pe parcursul a două secole, 
înainte de Pavel, mulți iudei au murit pen- 
tru că au refuzat să mănânce carne de porc, 
pe care cei mai mulți greci o considerau 
delicioasă. (Printre cei care se abțineau de 
la carnea de porc mai erau fenicienii, unii 
sirieni, preoții egipteni și secta filosofică 
a *pitagoreicilor, care erau vegetarieni; 
grecii disprețuiau și unele dintre aceste 
grupuri.) Deşi noi știm că unii dintre evreii 
din Egipt, cu educaţie elenistică, interpre- 
tau aceste legi alimentare în mod simbolic, 
cei mai mulţi dintre evrei continuau să 
respecte aceste legi, indiferent în ce parte 
a Imperiului Roman ajungeau. Mulţi din- 
tre neamuri ridiculizau aceste diferenţe de 
obiceiuri culinare, considerându-le sepa- 
ratiste și se plângeau că evreii refuzau să 
cineze cu alți oameni. Evreii nu erau întru 
totul „vegetarieni” (14:2), dar puteau opta 
pentru această variantă dacă nu aveau 
la dispoziție carne cușer (ex.: 2 Mac. 
5:27; *Josephus, Antichități iudaice 10.190; 
Autobiografia 13-14). 

14:5-6. Data exactă a sărbătorilor era un 
subiect atât de important în iudaism, încât 
unele grupuri de evrei s-au despărţit de 
altele din acest motiv. (Puțin mai târziu 
în istorie, diverse grupuri creștine le-au 
urmat exemplul.) Păgânii aveau propriile 
lor praznice, popoarele având propriile 
calendare și obiceiuri ancestrale; romanii 
aveau şi ei târguri la fiecare opt sau nouă 
zile. Dar scriitorii dintre neamuri adesea 
ponegreau sabatul evreiesc. Romanii con- 
siderau că evreii sunt leneși și vor o zi 
liberă de la lucru. (Nu era pentru prima 
oară în istorie când cineva vedea închina- 
rea evreilor în astfel de termeni — Ex. 5:17.) 
Dumnezeu a prevăzut sabatul înainte de 
*Lege (Gen. 2:2-3), dar în afara enclavelor 

evreieşti, mulți dintre neamuri (în special 
sclavii și angajaţii) nu aveau opțiunea de 
a-l respecta. Pavel face aluzie și la obiceiul 
evreiesc de a mulțumi pentru hrană. 
14:7-9. La fel ca legile lor alimentare care-i 
separau, reglementările lor de sabat i-au 
forțat pe evrei să-și formeze în lumea gre- 
co-romană propriile lor comunităţi, relativ 
închise, iar neamurile îi considerau adesea 
pe evrei ca separatiști și nesociabili. Cel 
mai adesea, această situație mărea distanţa 
socială dintre evrei și neamuri. 

14:10-12. „Ironurile de judecată” (NTR) 
erau ceva obișnuit în lumea greco-romană; 
funcţionari ca *Pilat sau Galion adminis- 
trau justiția din astfel de bema sau rostrum 
(Fapte 18:12). Dumnezeu judecând şi toți 
oamenii în fața tronului Său era o imagine 
comună în descrierile iudeilor despre sfâr- 
șitul lumii. Este deci natural ca Pavel să 
aplice Isaia 45:23 la judecata finală, capito- 
lele anterioare și ulterioare vorbind despre 
Dumnezeu care salvează Israelul la sfârşit 
și cheamă popoarele să dea socoteală îna- 
intea Lui, recunoscându-L ca Dumnezeu. 
14:13. Și alte texte antice folosesc „piatră 
de poticnire” ca metaforă. Evreii își spu- 
neau unul altuia „frate” la fel cum făceau 
și membrii cluburilor religioase grecești. 
Creștinii se considerau frați spirituali, iar 
Pavel reiterează convingerea că creștinii 
evrei și cei dintre neamuri trebuie să se pri- 
vească unii pe alții în acești termeni. 

14:14. Evreii au împărțit alimentele în 
„Ccurate” şi „necurate“, pe baza Bibliei (Lev. 
11). Când Pavel spune că această clasificare 
nu mai trebuie respectată literal, el este în 
acord cu acei evrei din lumea greco-romană 
ce erau înclinați spre filosofie (dintre care 
cei mai mulți respectau totuși regulile ali- 
mentare), dar afirmaţia este șocantă pentru 
imensa majoritate a evreilor din Antichitate. 
14:15-16. Tocmai pentru că mâncarea nu 
are importanţă, credinciosul trebuie să fie 
dispus să renunţe la ea de dragul a ceea ce 
contează cu adevărat: păstrarea unității în 
trupul lui Cristos. Pavel nu le cere neamu- 
rilor să mănânce cușer; dar el le spune să 
nu încerce să-i determine pe evreii creștini 
să iasă din tradiţia lor. 


14:17-19. Evreii vorbeau adesea despre 
epoca perfectă din viitor în *Împărăţia lui 
Dumnezeu (vezi 1 Cor. 6:9), când *Duhul 
va fi oferit și toți oamenii vor trăi în pace 
unii cu alţii (Rom. 14:17). Pentru Pavel, 
venirea lui *Mesia și venirea Duhului 
au inaugurat și lucrarea Împărăției, prin 
urmare credincioșii trebuie să trăiască în 
pace unii cu alţii (14:19). 

14:20-21. Carnea consumată de neamuri 
(suspectată a fi fost oferită idolilor sau 
insuficient scursă de sânge) și băuturile lor 
(unele folosite poate pentru libaţii aduse 
zeilor) erau dubioase pentru evrei. Evreii 
puteau de obicei să obțină carne cușer, dar 
ca un bun *retor, Pavel le cere cititorilor săi 
să-i admită argumentul chiar și în cazul 
extrem (ex., Josephus, Autobiografia 14), 
cerând abstinenţă de la orice carne sau vin 
(și dacă se aplică la extremă, „cu cât mai 
mult” — urmând stilul standard de argu- 
mentare - se aplică în cazuri mai neînsem- 
nate). (Deși unele grupuri de evrei se abți- 
neau de la vin pentru o perioadă de timp — 
Num. 6:3; cf. ler. 35:5-6 — vinul diluat era 
ceva obișnuit la masă; prin urmare lim- 
bajul de aici este probabil hiperbolic; vezi 
comentariul de la loan 2:9-10.) 

14:22-23. Învăţătorii evrei ridicaseră un 
„gard în jurul Legii” pentru a-i feri pe 
oameni de zonele de „confuzie”, care erau 
neclare şi unde ei ar fi putut să păcătuiască. 
Argumentul lui Pavel este că nu trebuie să 
rănim credința celor care se feresc de ceea 
ce ei consideră că ar putea fi ceva rău; totuși, 
ideal ar fi ca omul să discearnă ce este bine. 


15:1-13 
Cristos, un slujitor al reconcilierii etnice 


Scriitorii antici foloseau de regulă exemple 
pentru a-și argumenta ideile. Adversarii 
ezitau mai mult când era vorba să pună la 
îndoială exemplul unui învăţător virtuos. 
Continuând argumentul din capitolul 14, 
Pavel începe cu exemplul cel mai înalt și de 
necontestat pentru creștini: Cristos. 

15:1-3. Psalmul 69:9 se potriveşte foarte 
bine în acest context — Psalmul 69 este 
un psalm al dreptului care suferă; astfel 

încât primii creștini l-au aplicat adesea și 
pe bună dreptate la *Cristos (cel mai bun 
exemplu de drept care suferă; Mt. 27:34; 
loan 2:17). 

15:4. Pavel poate spune că Scriptura (inclu- 
siv textul citat în 15:3) „a fost scrisă pen- 
tru învățătura noastră” pentru că el crede, 
ca şi contemporanii săi evrei, că ea este 
Cuvântul lui Dumnezeu care rămâne rele- 
vant. Această afirmație nu înseamnă că el 
a considerat acea declaraţie valabilă doar 
pentru generaţia sa, cum au sugerat unii 
comentatori pe baza unei analogii cu vede- 
rile lor despre comentariile scripturale din 
*Manuscrisele de la Marea Moartă; desi- 
gur, „pentru învăţătura noastră” se poate 
referi nemijlocit la cuvintele lui Moise din 
Exodul 24:12. Poporul evreu găsea mângâ- 
iere în învăţăturile Scripturii (2 Mac. 15:9). 
15:5. Pentru că dezbinarea era un fapt frec- 
vent în cultura urbană antică a Mediteranei, 
mulți vorbitori formulau îndemnuri la uni- 
tate, ca aici (vezi introducerea la Romani). 
A fi „într-un gând” (ANANIA) înseamnă a 
gândi în armonie (1 Cron. 12:38) — în acest 
caz o unitate a dragostei, nu a acordului 
deplin (cap. 14). 

15:6. A-L lăuda pe Dumnezeu „[într-un] 
singur glas” (NTR) înseamnă în unanimi- 
tate; cf. Ex. 24:3 (acest capitol ar putea fi 
proaspăt în gândul lui Pavel; cf. Rom. 15:4) 
și 2 Cronici 5:13 (la fel şi în alte locuri, ex.: 
*4 Mac. 8:29). 

15:7-12. Vorbitorii puteau păstra un argu- 
ment suprem, concludent, pentru finalul 
discursului lor; aici Pavel aduce unele din- 
tre cele mai puternice argumente biblice 
ale sale pentru unitatea dintre credincioşii 
iudei și cei dintre *neamuri. Pavel demon- 
strează din Scriptură că Cristos a acceptat 
nu doar evrei, ci și neamuri (Ps. 18:49 = 
2 Sam. 22:50; Deut. 32:43 [cf. Rom. 12:19]; 
Ps. 117:1; Is. 11:10). Pavel citează din diferite 
părți ale *Vechiului Testament (Scrierile, 
Legea și Profeţii) și ar fi putut să invoce 
şi altele pentru a-și construi pledoaria că 
Dumnezeu caută lauda neamurilor ca şi pe 
cea a poporului evreu (ex.: 1 Cron. 16:31; 
Ps. 22:27; 96:10; 102:22; Is. 49:23; 60:3, 9-14). 
Deuteronom 32:43 (citat în Rom. 15:10) reia 

un context pe care Pavel l-a exploatat și în 
Romani 10:19 și 12:19. Ultimul său citat (în 
15:12), Isaia 11:10, era acceptat ca mesianic. 
Era, de asemenea, o *profeție clară cu pri- 
vire la neamurile care se întorc la *Mesia 
şi sunt mântuite la sfârșitul veacului; Isaia 
are și alte profeţii despre neamuri care 
sunt încorporate în poporul lui Dumnezeu 
(19:23-25; 56:3-8). 

15:13. Adeseori scrisorile conțineau o rugă- 
ciune sau o urare de sănătate robustă, în 
special la început; scrisorile lui Pavel, care 
se concentrează pe teme spirituale, evident 
că includ mai multe rugăciuni decât majo- 
ritatea scrisorilor antice (15:5—6, 33 etc.). 
Evreii de obicei foloseau rugăciuni-dorinţe 
sau binecuvântări ca cea de aici în același 
mod în care le foloseau în mijlocirea directă 
și nu este nicio îndoială că Pavel are în 
vedere ca rugăciunea să fie auzită atât de 
Dumnezeu, cât şi de destinatarii săi romani. 


15:14-33 
Pavel, un agent al reconcilierii etnice 


Adesea epilogul unei cuvântări repetă ide- 
ile enunțate în prolog (introducere); Pavel 
foloseşte astfel de repetiții în această scri- 
soare (cf. 15:14-33 cu 1:8-15), dar într-un 
ton mult mai personal, caracteristic scri- 
sorilor sau discursurilor cordiale. Finalul 
discursului era adesea locul unde se putea 
accentua ceea ce grecii numeau patos, sau 
pledoaria emoțională. 

15:14. Scriitori greci îşi exprimau adesea 
încrederea în destinatarii scrisorilor lor; 
această exprimare Îi ajuta pe cititori să fie 
mai dispuşi în a asculta restul scrisorii, iar 
uneori acesta era un mod politicos de a face 
o cerere. Deși era ceva obișnuit în scrisorile 
de sfătuire, era mai puţin potrivit în cele 
de mustrare (cf. Galateni). „Povăţuirea” 
(ANANIA) era cea mai blândă formă de 
corecție folosită de vorbitorii publici și de 
scriitorii instruiți în „scrisorile de dojană”, 
iar Pavel consemnează că ei sunt capabili 
să-și asigure acest tip de îndrumare unii 
altora. 

15:15. Discursurile îndrăznețe puteau fi 
luate în seamă dacă se percepea că erau 


spre binele ascultătorilor. A susține că 
doar li se „reamintește“ ascultătorilor era 
o trăsătură comună în discursurile morale 
antice. 

15:16. Pavel folosește o metaforă preo- 
țească (cf. 12:1). O așteptare populară evre- 
iască pentru ziua de apoi era cea potrivit 
căreia Israelul va domni peste *neamuri 
care în final Îl vor recunoaște pe adevăratul 
Dumnezeu, iar neamurile vor trimite tribut 
la Ierusalim (ex., Is. 60:11-14). Creștinii 
din Ierusalim ar fi putut vedea în colecta 
lui Pavel pentru *sfinţii de acolo (15:25-27) 
o împlinire a acestei reabilitări a credinţei 
Israelului. 

15:17-18. Oamenii nu apreciau lauda decât 
dacă putea fi justificată ca ceva util pentru 
binele comun. Filosofii foloseau stilul lor 
de viaţă ca și învăţăturile lor pentru a-şi 
demonstra principiile şi puteau să le aducă 
în atenție ca exemple. Pavel își limitează 
legitimitatea la ceea ce fusese demonstrat 
în viaţa și în slujirea lui. 

15:19. Iliria (NTR) era la nord de Mace- 
donia, în dreptul Italiei pe coasta răsări- 
teană a Adriaticii, în zona de vest a fostei 
Iugoslavii. Provincia romană se numea 
Iliria; grecii includeau această regiune 
într-un teritoriu ceva mai vast care se 
întindea mult spre sud (cuprinzând Dyrr- 
hachion pe Via Egnatia din Macedonia) în 
ceea ce ei numeau ]liria. Ascultătorii cunos- 
cători ai Bibliei știau că în timpul exodului 
s-au întâmplat „semne și minuni” (Ex. 7:3; 
11:9-10; Deut. 4:34; 6:22; 7:19; 11:3; 26:8; 
34:11; Ier. 32:20-21; Înt. Sol. 10:15-16; Bar. 
2:11); răspândirea *Evangheliei nu este o 
lucrare mai puțin sacră, însoțită adesea de 
demonstrații. 

15:20. Iliria (15:19, NTR) e posibil să fi fost 
una dintre acele zone neevanghelizate 
anterior; Spania ar putea fi alta decât cea 
de azi (vezi comentariul de la 15:24, 28). 
15:21. Aici Pavel citează Isaia 52:15, care, în 
contextul inițial, se referă clar la neamuri 
(„regi”), în contrast cu poporul Robului 
suferind, Israelul, care nu-L va recunoaşte 
(53:14). 

15:22-23. Scrisorile antice se ocupau ade- 
sea cu diverse afaceri, inclusiv vizitele 


planificate. Scrisorile de afecțiune explicau 
frecvent de ce scriitorul nu a reușit încă să 
ajungă în vizită (aici, pentru că Pavel a fost 
ocupat cu evanghelizarea celor ce nu avu- 
seseră parte de aşa ceva, 15:19-21). 

15:24. Persoanele onorabile evitau adesea 
cererile directe, dar aici Pavel sugerează 
una indirect. A fi „însoţit” înseamnă că ei 
aveau să acopere cheltuielile lui de călăto- 
rie. Gestul echivala cu o generoasă mani- 
festare de ospitalitate, pe care însă *biserica 
romană îl putea considera onorant doar 
dacă și-l permitea. Există puţine dovezi 
despre vreo așezare evreiască în Spania 
romană înainte de secolul III d.H.; lucrarea 
misionară a lui Pavel avea să se desfășoare 
acolo probabil printre cei ce nu cunoş- 
teau nimic din Biblie. Pavel de asemenea 
urma să vorbească acolo latina (în coloni- 
ile romane) sau să folosească traducători; 
cei mai mulți n-ar fi înțeles limba greacă. 
Fiind cel mai îndepărtat capăt vestic al 
Mediteranei, Spania era socotită de geo- 
grafi ca Strabo sfârșitul pământului (China 
și India fiind în direcția opusă, marginea 
de est a lumii); cf. Fapte 1:8. 

15:25-26. „Săracii” devenise un titlu pen- 
tru cei pioşi din Iudeea în unele cercuri 
(în special între membrii comunității de 
la *Qumran) — cel mai probabil pentru că 
mulți dintre ei erau săraci. Unii învăţători 
evrei considerau legile referitoare la grija 
de săraci ca un test major care dovedea 
dacă un convertit dintre neamuri a accep- 
tat cu adevărat *Legea lui Dumnezeu. A 
trimite bani la Ierusalim era o practică 
iudaică obișnuită în zona mediteraneană, 
îndeosebi taxa anuală a Templului. Evreii 
din toată lumea își exprimau solidaritatea 
cu Ierusalimul și țara de origine prin taxa 
Templului; aici, oferta creștinilor dintre 
neamuri pentru lerusalim exprimă soli- 
daritatea dintre neamuri și creștinii evrei 
(cu privire la importanța acestei teme în 
Romani, vezi introducerea). 

Scrisorile lui Pavel cel mai adesea identi- 
fică bisericile cu numele cetăților în care se 
aflau, nu cu provinciile. Bisericile probabil 
se priveau în acești termeni pentru că locu- 
itorii unor zone urbane mari se identificau 

mai mult cu cetățile în care locuiau decât cu 
granițele politice ale provinciilor romane. 
Totuși, existau legături culturale regionale, 
iar acest pasaj poate indica o cooperare 
regională între biserici. 

15:27. Unii credincioși din lerusalim au 
văzut poate în acest dar prima împlinire 
a promisiunii profetice că neamurile vor 
plăti tribut Israelului (Is. 45:14; 60:6-10; 
66:20); probabil că Pavel dădea un sens mai 
larg unității în Cristos. În orice caz, cititorii 
evrei, bine ancoraţi în *Vechiul Testament, 
aveau un simț mult mai ascuțit al respon- 
sabilităţii colective față de cei din acelaşi 
popor, în comparaţie cu ceea ce vedem în 
mod curent în societatea occidentală indi- 
vidualistă (Deut. 23:34; 2 Sam. 21:1-9). 
Guvernul roman aduna tribut din restul 
lumii, dar în secolul II se știe că biserica din 
Roma trimitea fonduri bisericilor nevo- 
iaşe din alte părți ale imperiului, pentru 
a elibera sclavii creștini din mine și așa 
mai departe. 

15:28. Scrisorile antice anticipau adesea 
vizitele personale. Era imposibil ca un 
călător să afle o rută directă din Siria până 
în estul Spaniei; corăbiile din est mergeau 
la Roma, de unde călătorul se putea trans- 
borda pe un alt vas către Spania. Un călă- 
tor pe mare putea ajunge de acolo până la 
Tarraco (Tarragona de astăzi); dar putea 
și să călătorească pe uscat pe drumurile 
din Galia de sud și peste Pirinei până la 
Tarraco. Era un drum de peste 1.600 km 
[994 mi]; pe uscat, din Roma la Cordoba 
erau cam 2.700 km [1.678 mi]. 

„Le voi încredința aceste daruri” (VDC). 
În alte traduceri „le voi fi sigilat acest rod”, 
se referă la sigiliul folosit în documentele 
comerciale pentru a garanta conținutul 
corespunzător al diverselor mărfuri (de 
aici „voi fi dat în siguranţă” — NTR); Pavel 
urma să verifice și să supravegheze livra- 
rea darurilor. 

15:29-31. Relatarea din Fapte 21-22 atestă 
că drumul lui Pavel la Ierusalim putea pre- 
supune unele pericole; vezi comentariul 
de la acel pasaj. Este foarte puţin probabil 
ca biserica din lerusalim să fi respins acel 
dar, așa cum interpretează unii (15:31); 

ei își manifestaseră dorința de a căpăta 
ajutor (cf. Gal. 2:10), iar în cultura vremii 
respingerea unui dar era de fapt ostilitate 
declarată. 

15:32. Cu privire la ospitalitatea așteptată 
aici, vezi comentariul de la 15:24. 

15:33. Despre rugăciunile-dorințe, vezi 
comentariul de la 15:13; „pace” era o bine- 
cuvântare evreiască standard, iar „pacea” 
este relevantă pentru o adunare divizată 
(vezi introducerea la Romani). 


16:1-2 

Scrisoare de recomandare pentru o 
diaconiță 

De multe ori oamenii scriu scrisori de reco- 
mandare către colegii lor de breaslă sau 
către alte persoane care le poartă respect, 
prezentând sau recomandând pe cineva, 
adesea chiar pe purtătorul scrisorii, de obi- 
cei motivând de ce acea persoană trebuie 
ajutată. Călătorii iudei duceau deseori scri- 
sori de recomandare ce atestau că ei trebuie 
primiți de către comunitățile evreiești din 
localitățile prin care treceau; în general, 
chiar ei purtau aceste scrisori. (Singurul 
serviciu de poştă era cel al curierilor impe- 
riali, pentru guvern; Pavel deci a trebuit 
să-şi trimită scrisoarea printr-un călător.) 
Fără-ndoială, Pavel subliniază calificarea 
spirituală a lui Fivi, din două motive: cer- 
curile iudaice și greco-romane nu aveau 
de obicei prea multă considerație pentru 
înțelepciunea femeilor în materie de reli- 
gie; şi, ca purtătoare a scrisorii, ea urma 
să le explice cu propriile cuvinte tot ce 
nu vor înțelege ascultătorii din scrisoarea 
lui Pavel. 

16:1. „Slujitoare” (GBV, BRC) traduce gre- 
cescul diakonos, care este tradus uneori 
cu „diacon” (VDC, NTR, ANANIA ș.a.), 
probabil proprietarul unei case în care se 
întâlneau *bisericile. Dar Pavel aplică de 
obicei termenul diakonos la „slujitori” ai 
Cuvântului lui Dumnezeu, aşa cum era el 
însuși şi tovarășii săi; Pavel ar putea avea în 
vedere acest sens aici (deși iudaismul antic 
foarte rar permitea femeilor să-i înveţe pe 
bărbați *Legea în public). 

Chencrea era portul răsăritean al 

Corintului, la sud-est de cetate. Fireşte, 
ajunsese să găzduiască o mare varietate de 
religii străine. 
16:2. „Ajutor” este traducerea unui termen 
grecesc care descrie de cele mai multe ori 
un *patron (în alte versiuni, „binefăcător”). 
Un patron al unei asociaţii religioase era de 
obicei o persoană înstărită care permitea 
membrilor unui grup religios să se întâl- 
nească în casa sa. Patronul era în general 
un membru al grupului, proeminent şi 
respectat, care putea exercita o influență 
semnificativă asupra lui. Deși cei mai mulți 
patroni ai asociaţiilor religioase erau băr- 
baţi, exista și o minoritate de femei. 


16:3-16 
Salutări prietenilor din Roma 


„Toate drumurile duc la Roma” și mulți 
oameni din Mediterana antică au migrat 
într-acolo; acest lucru era adevărat mai 
ales pentru evreii creştini care s-au reîntors 
după ce moartea lui Claudiu a anulat ordi- 
nul său de expulzare, cum erau Acuila și 
Priscila (16:3; cf. Fapte 18:2). Multe scrisori 
din Antichitate se încheiau cu salutări către 
prieteni, adesea menționați pe nume, dar 
această scrisoare arată fără echivoc ce mulți 
prieteni avea Pavel, chiar și într-un oraş pe 
care nu-l vizitase încă. 

Multe nume sunt grecești sau evreieşti, 
dar acest lucru nu este neobișnuit; unele 
surse sugerează că nu mai puțin de optzeci 
la sută dintre locuitorii Romei imperiale 
erau urmașii unor sclavi eliberați din est. 
O persoană putea avea un nume latin fără 
a fi un cetățean roman, deși poate că lista 
include şi câțiva romani get-beget. Și evreii 
puteau avea nume tradiționale grecești 
(chiar de zeități). 

La câţiva ani după această scrisoare, 
Nero a început să omoare sute de creştini 
în Roma, totuși biserica a rămas puternică; 
aşadar, erau mulţi creştini în Roma, iar aici 
Pavel îi enumeră probabil în primul rând 
pe liderii bisericilor din casă. E demn de 
observat că, deși Pavel salută vreo douăzeci 
și opt de persoane și doar vreo unsprezece 


erau femei (aproape 40%), el laudă speci- 
fic lucrarea a șase femei (peste jumătate) 
şi a șase bărbați (cam o treime). Această 
disproporție se datorează poate faptului 
că în acea cultură femeile aveau nevoie de 
un plus de confirmare în slujirea lor (vezi 
comentariul de la 16:1-2). Unele dovezi 
sugerează că în Roma erau mai mulți băr- 
baţi decât femei. 

16:3. În mod normal, soțul era menţionat 
primul, dar situația se inversa dacă soția 
avea un statut mai înalt; aici este sugerat 
statutul superior deţinut de Prisca în soci- 
etate (prin naștere) sau (având în vedere 
reticenţa lui Pavel de a sublinia statutul 
social) în Biserică. „Prisca” (NTR) este un 
nume latin, varianta oficială a diminuti- 
vului „Priscila” (numele ei în Fapte), la fel 
cum în altă parte Pavel foloseşte varianta 
oficială „Silvan(us)”, iar Luca preferă infor- 
malul „Sila”. 

16:4. „Și-au pus capul în joc” este o figură 
de stil care înseamnă că şi-au riscat viața 
pentru altul, probabil derivată de la metoda 
de execuție romană, decapitarea. 

16:5. Uneori, *sinagogile mici își desfășu- 
rau întrunirile în case înainte să poată să-și 
cumpere o clădire; multe asociaţii religi- 
oase greceşti făceau la fel; tot așa au făcut și 
bisericile în primele trei secole, folosindu-și 
veniturile pentru a răscumpăra sclavi, a-i 
hrăni pe cei săraci și aşa mai departe, nu 
pentru a construi edificii. În Roma, existau 
multe locuințe mezanin deasupra magazi- 
nelor de la parter, în clădiri cu câteva etaje; 
Acuila și Priscila locuiau probabil deasu- 
pra atelierului lor. „Apartamentele“ de 
la etajele superioare erau mai ieftine, mai 
mici și mai șubrede, cu camere doar pentru 
dormit; clădirile înalte se prăbușeau peri- 
odic. Bisericile de „apartament“ cel mai 
probabil își țineau întrunirile în holurile 
lungi ce legau apartamentele mici sau în 
cele puțin mai spațioase de la nivelurile de 
jos. Bisericile de casă din Roma erau ame- 
nințate și de lipsa de unitate între ele, pen- 
tru că Roma (spre deosebire de cetățile din 
est) nu permiteau evreilor să se adune în 
grupuri mai mari decât sinagogile locale, 
iar creștinii erau considerați evrei. Epenet 

era un nume comun printre sclavi și sclavi 
eliberați, dar nu era limitat la aceste cate- 
gorii sociale. 

16:6. „Maria” ar putea fi forma latinizată a 
numelui evreiesc „Miriam” sau posibil un 
nomen latin ce poate indica cetăţenia. 

16:7. „Andronic” este atestat în alte locuri 
ca nume de iudeu elenizat. „lunia” este un 
nomen latin ce trebuie să indice cetățenia 
ei romană. De precizat, împotriva încer- 
cărilor de a face din „lunia” o contragere 
a masculinului „lunianus”, că nu a fost 
atestată o asemenea contragere, deoarece 
contragerea respectivă s-ar face după 
tiparul grecesc, iar „lunianus” și „lunia” 
sunt nume latinești. Cititorii creștini antici 
știau că lunia era o femeie. Pentru că ea 
şi Andronic călătoreau împreună fără să 
stârnească nedumeriri, iar celibatul era 
ceva neobișnuit, ei erau fără îndoială soț 
și soţie; în unele profesii, cum ar fi medi- 
cii sau negustorii mai mici, soțul şi soția 
lucrau câteodată în echipă. Majoritatea cer- 
cetătorilor citesc expresia greacă cu sensul 
că amândoi erau “apostoli. „Rudele” poate 
avea și sensul de conaţionali (cf. 9:3; 16:11). 
16:8-9. „Ampliat” și „Urban” erau nume 
comune de sclavi la Roma; dar puteau fi 
liberţi. 

16:10. „Casa lui Aristobul” s-ar putea referi 
la sclavi (dacă Aristobul mai era încă în 
viață) sau la oameni eliberaţi de Aristobul, 
nepotul lui Irod cel Mare, care și-a petrecut 
viața în Roma. (Totuși, „Aristobul(us)” este 
un nume grecesc obișnuit, așa încât textul 
se poate referi la o biserică de casă condusă 
de un alt Aristobul.) Unii sclavi din casele 
elitei erau bine educați și aveau putere și 
influenţă chiar şi asupra oamenilor liberi. 
16:11. „lerodion” ar putea fi numit așa 
pentru că era un sclav sau un fost sclav al 
unei familii irodiene (vezi comentariul de 
la 16:10). „Casa lui Narcis” poate însemna 
persoane eliberate care i-au aparținut îna- 
inte lui Narcis, el însuși libert și care ajun- 
sese unul dintre cei mai puternici romani 
în timpul domniei lui Claudiu. 

16:12. „Irifena” și „Irifosa” sunt nume gre- 
cești folosite uneori de femeile evreice, dar 
și de grecoaice. „Persida” este atestat ca 

nume de sclavă, în special în cazul persoa- 
nelor aduse din Persia, dar era folosit și de 
persoane libere. 

16:13. „Rufus” (NTR) era un nume obiș- 
nuit de sclav. Era un nume roman, pe care 
uneori îl purtau evreii; pentru că Pavel 
îi cunoștea mama, probabil din est, unii 
comentatori cred că acesta este Rufus din 
Marcu 15:21. Salutările de la sfârşitul scri- 
sorilor puteau conţine termeni afectuoși 
de intimitate, ca „tată” sau „mamă” (ex., 
într-o scrisoare antică, doi bărbaţi mai în 
vârstă sunt numiți „tați”). 

16:14. La fel ca grecii, evreii din regiunea 
mediteraneană antică foloseau adesea 
nume grecești compuse cu numele zeilor 
păgâni, ca Hermes sau Apolo. „Patroba” 
este varianta prescurtată pentru numele 
rar „Patrobius”; unii cercetători au legat 
acest nume de casa unuia dintre cei mai 
bogaţi liberți ai lui Nero. „Flegon” era tot 
un nume obișnuit de sclav. 

16:15. „lulia” și „Nereu” sunt nume folo- 
site mai ales pentru persoane cu istoric 
de sclavi. 

16:16. Sărutările erau o formă obișnuită 
de salutări afectuoase pentru membrii 
de familie, prietenii intimi sau pentru cei 
cărora li se cuvenea respect (ex., Gen. 33:4; 
45:15; 1 Sam. 20:41). Sărutul era în mod 
normal un sărut ușor pe gură, foarte diferit 
de sărutările pasionate ale îndrăgostiților. 
Totuși, din cauza abuzurilor, în secolele 
următoare Biserica a limitat practica săru- 
tului liturgic de părtășie la sărutul exclusiv 
între bărbaţi, respectiv exclusiv între femei, 
deși nu aceasta a fost practica inițială. 
Unele dintre scrisorile lui Fronto, în secolul 
II, sugerează că autorul scrisorilor dorea ca 
un cititor să dea un sărut din partea sa unei 
alte persoane. 


16:17-20 
Îndemnuri la final 


În context, faptul că îndemnurile finale 
avertizează împotriva divizării, este ceva 
logic. 

16:17. În acord cu tema scrisorii (vezi dis- 
cuția din introducere), cei care produc 

schisme și divizări sunt tema principală a 
avertismentului lui Pavel. 

16:18. Moraliștii foloseau cuvântul „pân- 
tece” (tradus adesea cu „pofte”) pentru 
a se referi la excesiva îngăduinţă de sine. 
Filosofii îi ridiculizau pe cei ce erau „scla- 
vii” pasiunilor lor; în ce priveşte expresia 
lui Pavel de aici, vezi comentariul de la 
Filipeni 3:19. Filosofii și moraliștii de ase- 
menea se distanțau de oratorii populiști 
care căutau să-și flateze publicul; spre 
deosebire de aceştia, ei accentuau faptul că 
spun oamenilor ce au nevoie să audă și nu 
ce ar vrea publicul să audă. 

16:19. Pavel ar putea face aluzie aici la 
Adam și Eva care au gustat din pomul 
cunoștinței binelui şi răului (Gen. 2:9; 3:6); 
vezi comentariul de la 16:20. De asemenea, 
probabil că a intenționat un contrast cu 
leremia 4:22: „meșteri să facă răul, dar nu 
ştiu să facă binele” (cf. Mt. 10:16). 

16:20. Geneza 3:15 a promis că, în final, 
sămânța Evei va zdrobi în picioare şarpele 
care i-a amăgit pe Adam și Eva să ia din 
pomul oprit (cf. Rom. 5:12-21). În multe tra- 
diții evreiești, șarpele îl reprezintă pe *Satan 
sau este instrumentul său. Unele texte par 
să fi înţeles „sămânţa” ca fiind Israel, altele 
ca fiind *Mesia; dar Pavel aplică aici verse- 
tul în sens mai larg, incluzându-i și pe cei 
care-L vor urma pe Mesia. Ideea lui este că 
ei trebuie să persevereze până la sfârșit, iar 
Dumnezeu va aduce victoria. 


16:21-24 
Salutări pentru biserica din Roma 


Nu era ceva neobişnuit să fie adăugate 
salutări suplimentare, din partea altora din 
aceeași localitate. 

16:21. „Luciu” era un nume greco-roman 
folosit uneori de evrei; forma sa greacă 
prescurtată este „Lucas” (adică Luca; 
totuşi, dacă aici e vorba despre autorul 
cărții Fapte, el va călători curând îna- 
poi la Filipi; vezi Fapte 20:5-6). Pentru 
numele „lason” și „Sosipater” (proba- 
bil aceleași persoane), vezi Fapte 17:6, 9 
şi 20:4 („Sopater” era o altă formă a lui 
„Sosipater”); delegați din Macedonia 


care-l însoțeau pe Pavel la Corint (Rom. 
15:26; 1 Cor. 16:3; 2 Cor. 9:4). 

16:22. „Lerţius” (NTR) era un nume roman 
(folosit adesea pentru al treilea băiat), 
întâlnit uneori și printre evrei. În mare 
parte, populaţia antică era prea puțin 
alfabetizată ca să poată scrie o scrisoare, 
îndeosebi una atât de sofisticată ca cea 
de față; ei depindeau pentru astfel de 
demersuri de *scribi. Cei care erau foarte 
educați erau totodată destul de bogaţi ca 
să-și permită să dicteze și ei scribilor, iar 
uneori secretarilor personali care erau 
de regulă sclavi educați. Probabil că 
gazda lui Pavel i-a împrumutat propriul 
scrib sau poate că Terțius era un scrib de 
profesie; în orice caz, Terţius pare să fi 
fost un credincios, pentru că scribii nu-și 
adăugau de regulă salutările lor. Faptul 
că Pavel a urmat practica obișnuită de 
a semna scrisorile dictate (1 Cor. 16:21; 
Gal. 6:11; Col. 4:18; 2 Tes. 3:17) arată că el 
folosea scribi în mod obișnuit. 

16:23. Dacă în casa lui Gaius (NTR) încăpea 
„întreaga biserică” trebuie ca acea casă să fi 
fost mai mare decât multe case cu biserici; 
dar Pavel poate că doar subliniază marea 
ospitalitate a lui Gaius sau poate că în casa 
lui s-a adunat iniţial biserica (unii cred 
că Gaius ar putea fi prenumele lui Titius 
Iustus; cf. Fapte 18:7, NTR). 

Câteodată, „vistiernicii cetății” erau 
sclavi cu funcție publică sau liberți, dar 
în general bogați. În alte situații, funcțiile 
publice erau încredințate persoanelor înstă- 
rite ca parte a responsabilităților lor civice. 
Dacă acesta „Erast” este unul și același cu 
cel atestat pe o inscripție corintiană ca edil 
în acea vreme (ceea ce e foarte probabil), 
el trebuie să fi fost un binefăcător bogat al 
cetății, parte din aristocrația municipală. 
Candidaţii la funcţia de edil trebuiau să 

promită cetății donații semnificative în 
cazul că ar fi câștigat alegerile. *Sinagogile 
și alte asociații puteau avea “patroni care 
nu erau membri; este discutabil dacă acesta 
este creştinul Erast din Fapte 19:22, dar 
compară 2 Timotei 4:20. 


16:25-27 
Binecuvântări finale 


Concluziile scrisorilor greco-romane va- 
riau semnificativ, dar se încheiau adesea 
cu o urare de sănătate pentru destinatar 
și apoi cu „rămas-bun”. Totuşi, sinagogile 
încheiau rugăciunile, lecturile și slujbele 
cu binecuvântări, iar Paul anticipează că 
scrisoarea sa va fi citită public în biserici 
de casă la serviciile de închinare. A repeta 
la concluzii temele ce au fost enuntate mai 
devreme în discurs, aşa cum face Pavel 
aici (cf. 1:2-5, mai ales 1:5; dar şi 1:11, 17; 
2:16; 3:21; 11:25, 33, 36), era o strategie 
“retorică bună. 

16:25-26. Unele texte evreiești antice, 
ca Daniel şi *Manuscrisele de la Marea 
Moartă, au vorbit despre Dumnezeu care 
revelează ceea ce a fost cândva un mister, 
mai ales cunoștință ce nu fusese accesibilă 
înainte decât prin revelaţie divină. Pentru 
Pavel, această taină a includerii *neamu- 
rilor era deja afirmată în Scripturi (Pavel 
citează multe dintre ele în argumentaţia sa 
din Romani, mai ales în 15:9-12; cf. de ex.: 
Is. 19:18-25; 56:3-8; Zah. 2:11) şi a fost, în 
sfârșit, înțeleasă. 

16:27. Aici Pavel apelează la genul de 
doxologie evreiască standard folosită la 
încheierea lucrărilor religioase ale evreilor 
elenizați (exceptând, evident, partea cu 
„prin Isus Cristos”). „Amin” era încheierea 
standard de la sfârșitul rugăciunilor și al 
numeroase cărți evreieşti. 


1 CORINTENI 


Introducere 


Autorul. Toţi specialiștii acceptă că 1 Corinteni a fost scrisă de către Pavel. 

Corintul. Corintul era unul din centrele urbane majore ale bazinului mediteranean 
antic şi unul dintre orașele cu cea mai mare diversitate culturală din imperiu. Oraș gre- 
cesc, capitala provinciei Ahaia (care cuprindea o mare parte a Greciei antice), Corintul 
a fost o *colonie romană timp de aproape un secol, oficial recolonizată de către romani 
mult timp după distrugerea acestuia, un loc în care culturile greacă și latină au coexistat. 
Cetăţenii săi, totuşi, se considerau romani şi chiar se mândreau cu identitatea lor romană. 
Situarea sa pe istmul Corint, o fâșie îngustă de pământ ce traversează Grecia și care-i 
scutea pe navigatori de călătoria mai riscantă care înconjura partea de sud a Greciei, l-au 
transformat într-o comunitate comercială prosperă. Deși o discrepanţă considerabilă din- 
tre bogați și săraci caracteriza Imperiul Roman în ansamblu, această problemă era deose- 
bit de gravă în Corint. Specificul comercial al orașului a contribuit la răspândirea religiilor 
străine și este posibil să fi amplificat nivelul promiscuităţii sexuale, deşi un anumit grad 
de promiscuitate caracteriza mediul urban antic în care își duceau viața bărbaţii. Corintul 
era cunoscut pentru prosperitatea sa, iar proverbialul libertinaj sexual al Corintului antic 
grecesc pare să fi continuat şi în Corintul roman. 

Limba. Deși în Corint latina era folosită în administraţie, cei mai mulţi dintre locuitori 
probabil vorbeau grecește, îndeosebi coloniștii care veneau din alte părți ale Greciei și mai de 
la est, inclusiv majoritatea imigranţilor evrei. (Unii greci au continuat să locuiască acolo după 
distrugerea cetății, dar coloniștii romani au fost cei care au devenit cetățeni fondatori ai nou- 
lui Corint în anul 44 î.H.) Este limpede faptul că *biserica din Corint, căreia Pavel i-a adresat 
epistolele în greacă, l-a înţeles. Mai târziu în secolul I, Clement Romanul a scris şi el acestei 
biserici în limba greacă, care a redevenit limba oficială a Corintului la începutul secolului II. 

Situaţia. În Antichitate, rolurile erau determinate de statutul social, iar cei cu avere 
și influenţă preferau ideologiile religioase, filosofice și politice care susțineau fundamen- 
tul puterii lor. Citind 1 Corinteni în lumina culturii antice în general, inclusiv idealurile 
contradictorii în ce priveşte statutul, vom putea înțelege multe dintre speculaţiile comen- 
tariilor timpurii; deși sunt abordate și erori teologice, problema principală era aceea că 
oamenii se aflau în stare de conflict. Dincolo de deosebirile culturale și lingvistice, valorile 
creștinilor corintieni se aseamănă foarte mult cu cele ale majorităţii creștinilor de astăzi. Fi 
aveau propriile interese sociale, lucru care li se părea firesc din perspectiva lor, însă Paul îi 
invită să gândească mai degrabă ca niște slujitori. 

În consecință, membrii de rang înalt ai comunităţii par să fi preferat un vorbitor mai 
înzestrat în ale *retoricii precum Apolo; și, împărtășind valorile clasei sociale pe care ei 

sperau s-o atingă cu mesajul *Evangheliei, respingeau ideea că munca fizică ar putea fi o 
ocupaţie adecvată pentru un învățător. Totuși, credincioşii care munceau fizic apreciau 
un învăţător care nu ezita să muncească și care-și asuma de bunăvoie un statut inferior, 
așa cum făcuse Pavel, chiar dacă elocvenţa discursurilor lui lăsa oarecum de dorit (cap. 
1-4). Este posibil ca idealurile filosofice susținute de către membrii de rang mai înalt să fi 
fost folosite pentru a justifica păcatele sexuale (cap. 5-7); probabil că aspectele legate de 
statut au generat o mică dezbinare având ca punct de pornire acoperirea capului (11:2-16) 
și posibil interpretările cu privire la consumul de carne şi mesele festive (cap. 8-11). 
Concepţiile filosofice, deseori asociate cu statutul sau cel puțin cu accesul economic la 
anumite tipuri de educaţie, probabil că influenţau și chestiuni legate de trup și nemurire 
(cap. 15) și, mai puţin probabil, dar nu imposibil, unele curente mistice filosofice (cap. 
12-14). Majoritatea grecilor nu-și puteau imagina un sfârșit al lumii în sensul în care Pavel 
scoate în evidenţă viitoarea escatologie în epistola sa. Cu alte cuvinte, valorile contradic- 
torii ale diverselor grupuri din societate pătrunseseră în biserică producând divizare, iar 
alte valori ale societății voalau mesajul biblic al lui Pavel. 

Comentarii. Printre comentariile utile, cu accent pe contextul istoric, se numără 
Gordon D. Fee, The First Epistle to the Corinthians, NICNT, Grand Rapids, Eerdmans, 
1987; David Garland, 1 Corinthians, Grand Rapids, Baker, 2003; Craig S. Keener, 1 & 
2 Corinthians, Cambridge, Cambridge University Press, 2005; Ben Witherington III, Conflict 
and Community in Corinth: A Socio-Rhetorical Commentary on 1 and 2 Corinthians, Grand 
Rapids, Eerdmans, 1995; la un nivel mai puțin tehnic, C.H. Talbert, Reading Corinthians: 
A Literary and Theological Commentary on 1 and 2 Corinthians, New York, Crossroad, 1987. De 
folos sunt și lucrări generale despre relaţiile sociale din Antichitate, ca de pildă, Ramsay 
MacMullen, Roman Social Relations, New Haven, CT, Yale University Press, 1974; pentru 
astfel de relații în Noul Testament, a se vedea Wayne E. Meeks, The First Urban Christians: 
The Social World of the Apostle Paul, New Haven, CT, Yale University Press, 1983; Abraham 
J. Malherbe, Social Aspects of Early Christianity, a Il-a ediţie, Philadelphia, Fortress, 1983; 
precum și alte lucrări din seria LEC citate în bibliografia din introducerea la acest volum. 
Despre Corint, în special, se pot alege Pausanias, Călătorie în Grecia, Cartea 2; Donald W. 
Engels, Roman Corinth: An Alternative Model for the Classical City, Chicago, University of 
Chicago Press, 1990; Jerome Murphy-O'Connor, St. Paul's Corinth: Texts and Archaeology, 
Collegeville, MN, Liturgical, 2002; Bruce W. Winter, After Paul Left Corinth: The Influence 
of Secular Ethics and Social Change, Grand Rapids, Eerdmans, 2001. Pe tema unităţii, vezi 
Margaret M. Mitchell, Paul and the Rhetoric of Reconciliation: An Exegetical Investigation of 
the Language and Composition of 1 Corinthians, Louisville, Westminster John Knox, 1991; 
despre 1 Corinteni 7, vezi capitolele cinci și șase din cartea mea ...And Marries Another: 
Divorce and Remarriage in the Teaching of the New Testament, Peabody, MA, Hendrickson, 
1991; Will Deming, Paul on Marriage and Celibacy: The Hellenistic Background of 1 Corinthians 
7, ediţia a Il-a, Grand Rapids, Eerdmans, 2004; pentru 1 Corinteni 11:2-16 și 14:34-36, vezi 
cartea mea, Paul, Women and Wives, Peabody, MA, Hendrickson, 1992, p. 19-100; pentru 
1 Corinteni 8 și 10, vezi Wendell L. Willis, Idol Meat în Corinth: The Pauline Argument in 
1 Corinthians 8 and 10, SBLDS 68, Chico, CA, Scholars, 1985. 

1:1-9 
Salutări de început 


Aceste versete respectă un standard antic 
de a începe o scrisoare; vezi introducerea 
la epistolele *Noului Testament și comen- 
tariile la Romani 1:1 și 7. 

1:1. De regulă, în Antichitate, epistolele 
purtau marca unui singur autor; astfel, este 
posibil ca Pavel să fi fost autorul epistolei, 
iar Sosten (cf. probabil Fapte 18:17) să fi 
îndeplinit slujba de *scrib, scriind textul ca 
atare (cf. 1 Cor. 16:21); sau ca Sosten să fi 
contribuit la conținutul epistolei sau (mai 
probabil) să fi fost doar de acord cu mesajul 
lui Pavel. Uneori, în scrisorile antice (în mod 
normal, mult mai scurte), paternitatea mul- 
tiplă se regăsea doar în formulele de salut 
(ex., *Cicero, Scrisori către prieteni 16.1. titlul). 
1:2. „*Sfinţi” înseamnă „cei puși deoparte” 
şi „Sfințit” înseamnă „pus deoparte”, „sfânt, 
consacrat sau dedicat pentru Dumnezeu”. 
Terminologia s-a aplicat la Israel în *Vechiul 
Testament și însemna că Dumnezeu pusese 
deoparte Israelul pentru Sine atunci când 
El i-a răscumpărat, iar ei, din acel motiv, 
aveau datoria de a trăi pentru Dumnezeu, 
și nu ca neamurile din jurul lor. 

1:3. „*Har” este o adaptare după o urare 
grecească obișnuită, iar „pace“, un salut 
evreiesc. Invocându-L pe Isus, alături 
de Tatăl, ca fiind sursa harului și a păcii, 
într-o binecuvântare sau rugăciune-dorință 
(dorinţele de bine, exprimate sub forma 
unor rugăciuni pentru destinatari, erau 
ceva obișnuit în introducerile scrisorilor), 
Pavel subînțelege divinitatea lui Isus. 

1:4. Exprimarea mulțumirilor apare uneori 
în scrisorile antice (ex., 2 Mac. 1:11). La fel ca 
discursurile, scrisorile oficiale puteau începe 
cu un preambul în care cititorului i se adu- 
ceau elogii, fapt menit să garanteze bunăvo- 
inţa acestuia de a asculta şi restul epistolei. 
Moraliștii care țineau discursuri dojenitoare 
sau care scriau mesaje de mustrare le inter- 
calau de obicei între cuvinte de laudă pentru 
ca sfaturile să fie mai ușor de acceptat. 

1:5. Secțiunile introductive ale discursurilor 
sau lucrărilor literare prezentau în general 
câteva dintre temele care se repetau de-a 

lungul epistolei. „Vorbirea” și „cunoaște- 
rea” erau importante pentru corintieni. De 
fapt, Jocurile Istmice din apropierea cetății 
(vezi comentariul de la 9:24-25) includeau 
competiții oratorice, iar erudiția era asociată 
cu înțelepciunea filosofică sau cu capacita- 
tea de a improviza discursuri pe orice temă 
(o abilitate în care *oratorii sau vorbitorii 
publici erau antrenați). Aici Pavel se referă 
la daruri spirituale, nu doar naturale, însă 
corintienii învățaseră să exceleze în aceste 
daruri speciale, tocmai pentru că ele aveau 
o importanţă extrem de mare în cultura lor. 
1:6-8. Aici „așteptarea arătării Domnului 
nostru Isus Cristos” îndeplinește rolul atri- 
buit „Zilei Domnului” din tradiţia evreiască 
(cf., ex.: Is. 13:6, 9; Ioel 2:1, 11, 31; Amos 5:18, 
20; Ţef. 1:7-8, 14; 2:2-3). Unele grupări din 
iudaismul, în special din *diaspora, minima- 
lizau aspectele viitoare ale nădejdii biblice; 
Pavel doreşte să contracareze această ten- 
dinţă în rândul creștinilor corintieni. 

1:9. Filosofii antici făceau deseori referire 
la „părtăşia” umană sau „comuniunea” cu 
alți oameni. Pavel se putea referi la părtă- 
șia cu alții în Cristos sau la o relație foarte 
apropiată cu Domnul Însuși sau la ambele. 


1:10-17 

Cristos neîmpărțit 

*Oratorii de mai târziu ar fi clasificat cel 
puțin 1 Corinteni 1:10-4:21 (care vorbeşte 
despre unitate), dar poate chiar și întreaga 
scrisoare, ca epistolă de mustrare. Pavel 
nu se apără împotriva opozanților (ca în 
2 Corinteni), ci discută despre comporta- 
mentul greșit al corintienilor. Contextul 
arată că ei preferau anumiți învăţători 
(Pavel și Apolo) pe baza abilităţilor lor ora- 
torice sau filosofice (1:18-4:21). 

1:10. În primele trei secole ale existen- 
tei sale, *Biserica se întâlnea mai ales în 
case; bineînțeles că membrii mai înstă- 
riți ai congregaţiei puteau oferi spaţiu de 
întâlnire pentru aproape întreaga biserică 
(vezi comentariul de la 11:17-34). Întrucât 
dimensiunea acestor case limitau mărimea 
adunărilor, forțându-i astfel pe creştini să 
se întâlnească în diferite biserici de casă, 


diviziunile puteau apărea cu ușurință 
în mijlocul lor. Totuși, o sursă majoră de 
dezbinare pentru creştinii corintieni a fost 
diferența de statut social și de perspectivă 
din cadrul congregațiilor. Un anumit tip 
de discurs antic (cunoscut ca discurs homo- 
noia) deplângea dezbinările și făcea apel la 
unitate; cititorii lui Pavel puteau recunoște 
imediat natura argumentului său. Pavel 
susține o teză în 1:10, iar apoi (urmând 
cutuma lucrărilor antice) scoate în evidență 
evenimentele ce au generat situația din 
prezent (1:11-12). 

1:11. Rivalitatea și dușmănia erau răspân- 
dite în întreaga societate, chiar şi în sport, 
dar mai ales în politică și oratorie. Cultura 
urbană străveche, pe care Corintul o ilustra 
atât de bine, îi evalua şi compara pe vorbi- 
tori. În mod normal, sursa informațiilor era 
specificată, în afară de cazul când sursa ar 
fi avut de suferit. E posibil ca aceşti infor- 
matori să fi fost agenţi ai Cloei, o prosperă 
femeie de afaceri din Corint sau Efes (16:8), 
care călătorea foarte des între cele două 
cetăți. Ca atare, aceștia poate că erau sclavi 
cu statut privilegiat sau *liberţi care făceau 
parte din familia ei. Membri ai unei biserici 
corintiene, ei i-au adus lui Pavel veștile; 
veștile și scrisorile erau deseori transmise 
de către oamenii care călătoreau cu alte 
treburi. (Dacă ar fi fost vorba de copiii, şi 
nu de slujitorii ei, aceștia ar fi fost menţio- 
nați după numele tatălui lor, chiar şi dacă 
acesta din urmă era deja mort.) 

1:12. Oamenii au migrat deseori spre anu- 
miţi învățători și au apărat interesele șco- 
lilor acestora. Ocazional, discipolii unor 
învățători aflaţi în competiție ajungeau 
chiar să se încaiere, inclusiv în Corint. 
Filosofii chiar își încurajau discipolii să 
se atașeze emoţional de ei, ca un proces 
necesar pentru a se dezvolta moral şi inte- 
lectual. Rabinii aveau propriile școli, iar 
discipolii propagau, de regulă, concepțiile 
învățătorului lor. Partidele politice pre- 
luau uneori sloganuri precum: „Eu sunt 
al lui cutare”. Folosind repetiţia retorică 
(aici, anafora, care ia forma x.../X...), Pavel 
parodiază frumos divizarea corintienilor 
în patru grupuri (deși cel al lui „Chifa” şi 

„Cristos“ ar putea fi doar variante ipote- 
tice; cf. 3:5-6). 

1:13. Aici, Pavel folosește o tehnică obișnu- 
ită în argumentare: reductio ad absurdum, 
reducerea poziției unui oponent la conclu- 
zia sa firească, dar absurdă. Oratorii apelau 
uneori la întrebări retorice (aici, trei) pen- 
tru a-și definitiva argumentul. 

1:14-15. Corintul avea multe fântâni și 
băi publice vestite — deci nu ducea lipsă 
de potenţiale locuri pentru *botezurile 
publice. Se știe că în unele “religii de mis- 
tere greceşti un inițiat îl considera „tată” pe 
acela care-l introdusese în cultul respectiv; 
probabil că aici Pavel reduce pur și simplu 
poziţia lor la absurd (cf. 1:13). „Crisp” (cf. 
Fapte 18:8) şi „Gaius” (un nume comun, 
dar cf. Rom. 16:23) sunt nume latinești, 
purtate probabil de către persoane de rang 
înalt din congregatie. 

1:16. E posibil ca Pavel să-l fi menţionat 
într-un mod aparte pe Stefana pentru 
că probabil l-a cunoscut și l-a botezat pe 
acesta în altă parte (16:15). În scrisori neo- 
ficiale sau informale, se putea adăuga un 
gând ulterior (ex., *Cicero, Scrisori către 
Atticus 8.14.4) sau se putea folosi o corecție 
retorică deliberată (în acest caz, probabil 
pentru a sublinia însemnătatea secundară a 
întrebării). O „casă” urma de regulă religia 
capului familiei; 16:15 sugerează că Stefana 
era credincios și o persoană înstărită. 

1:17. Iudaismul folosea „botezul” ca act 
final al convertirii pentru “neamuri; primii 
creștini au adoptat acest tipar. Dar Pavel 
refuză să pună accentul pe actul în sine; 
el pune accent pe mesajul pentru care pri- 
mirea botezului este doar o mărturie. Cu 
toate că foloseau retorica pentru a comu- 
nica, moraliștii negau de obicei că ar folosi 
o retorică iscusită pentru a-și convinge 
ascultătorii și subliniau că n-au făcut apel 
decât la adevăr. 


1:18-25 
Înţelepciunea lui Dumnezeu în 
alegerea crucii 


Iudaismul sublinia importanţa înţelepciu- 
nii divine, pe care Dumnezeu a revelat-o 

în Cuvântul Lui; Înţelepciunea era uneori 
personificată (1:30). Datorită respectului pe 
care grecii îl acordau de regulă filosofiei și 
“retoricii (cele două discipline de bază care 
puteau fi studiate la un nivel aprofundat de 
membri educați ai bisericii să își fi mani- 
festat interesul în special față de „vorbirea 
înțeleaptă”. Pavel n-are încredere într-o 
asemenea retorică (cf. 1:17, 20; 2:1, 4-5) și 
probabil nici într-o filosofie lumească (cf. 
1:21; 2:7-8; cf. Col. 2:8). Apolo poate că a 
corespuns mai bine stilului lor preferat 
de vorbire în comparaţie cu Pavel (1:12; 
vezi comentariul de la Fapte 18:24). Deşi 
minimalizează retorica, Pavel folosește în 
această secțiune procedee retorice aşa încât 
criticii lui să le poată recunoaște, inclusiv 
antiteza (1:18); patru întrebări retorice cu 
tripla repetiție „unde este...?” (1:20) şi 
oximoroane surprinzător de paradoxale 
(1:25, recurge și la antiteză). 

1:18. Romanii considerau răstignirea o 
moarte potrivită pentru sclavi; și evreii 
o priveau ca rușinoasă (Deut. 21:23). Cei 
văzuți ca „*mântuitori” erau de regulă zei, 
regi, binefăcători bogați sau făcători de 
minuni. Societatea romană era construită în 
jurul puterii și statutului; puterea era deți- 
nută de capul familiei, de familiile înstărite 
și aristocrate și așa mai departe. Astfel că 
asocierea puterii cu un om crucificat — cul- 
mea dezonoarei şi a slăbiciunii — era la fel 
de fără sens pentru antici, pe cât este astăzi 
pentru omul modern fără Cristos. 

1:19. Aici Pavel citează Isaia 29:14 pentru 
a arăta că înțelepciunea celor care trăiesc 
pe baza tradiţiei umane (inclusiv tradiția 
iudaică, Is. 29:13-14) în locul revelației lui 
Dumnezeu (Is. 29:9-12) va pieri; cf., în mod 
similar, Ieremia 8:9. 

1:20. Comentatorii găsesc pe drept cuvânt 
modele pentru formulările lui Pavel în texte 
precum Isaia 19:12; 33:18 şi lov 12:17 (cf. 
același tipar în Prov. 21:30; Is. 29:14; 44:25; 
47:10; Ier. 8:8-9; 9:12, 23). „Polemistul [sau 
gânditorul] acestui veac” (NTR) s-ar putea 
referi la un orator versat, pe care filosofii îl 
disprețuiau uneori ca fiind lipsit de mesaj 


autentic. Dar Pavel îi contestă și pe filosofi 
(„înțelepțţii”). 

1:21. În comedia greacă, eroul pretindea că 
este prost, dar în cele din urmă se dovedea 
înțelept; în contrast cu acest erou era nebu- 
nul care pretindea că este înțelept și căuta să 
obțină aprecierile aferente succesului unui 
înțelept, dar se alegea cu nimic. *Platon 
spunea că înțelepciunea omenească este 
fără valoare, iar oamenii ar trebui să caute 
în schimb înțelepciunea lui Dumnezeu. 
1:22-23. Grecii erau cunoscuţi pentru dra- 
gostea lor pentru învățătură. Poate că grecii 
ar fi vrut la fel de mult ca evreii să vadă 
minuni, dar Pavel îi pune aici pe evrei şi pe 
greci în tabere diferite, pentru efectul reto- 
ric. Despre nebunia propovăduirii crucii în 
ochii ambelor grupuri, vezi comentariul de 
la 1:18. 

1:24-25. În Antichitate, puterea divină era 
asociată în mod tradițional cu săvârșirea 
minunilor (1:22); cultura corintiană, ase- 
meni culturii romane în general, punea 
preț pe puterea socială (1:26). Pavel folo- 
seşte „nebunia lui Dumnezeu” și „slăbi- 
ciunea lui Dumnezeu” în mod ironic: cea 
mai mică fărâmă din înțelepciunea lui 
Dumnezeu este superioară celui mai înalt 
nivel al înțelepciunii umane. Ironia era un 
procedeu retoric foarte răspândit. 


1:26-31 
Răsturnarea statutului 


Pavel foloseşte din nou câteva procedee 
*retorice pentru a transmite o învățătură 
care transcende retorica: repetarea expre- 
siei „nu (nici) mulți” de trei ori în 1:26 este 
o anaforă (x.../x...); repetarea expresiei 
„Dumnezeu a ales” de trei ori în 1:27-28 
este o antistrofă (... x/... x — apare la sfâr- 
șitul versurilor în greacă). Pavel introduce 
trei elemente în 1:26, iar apoi le dezvoltă în 
1:27-28. 

1:26-29. Rangul social al romanilor se baza 
mai degrabă pe origine („aristocrația”) 
decât pe bogăţie; dar indiferent de criteriu, 
cei mai mulți dintre creștinii corintieni pro- 
veneau din straturile de jos ale societății, 
care alcătuiau vasta majoritate a societății 


antice. Limbajul prudent al lui Pavel („nu 
mulți”) sugerează că unii erau totuși de 
rang mai înalt, incluzându-i aici desigur pe 
proprietarii multora dintre casele în care se 
întâlneau bisericile (cf. posibil, în special, 
Rom. 16:23). (Mulţi dintre noii îmbogățiţi 
din Corint proveneau din clasele de jos, 
dar obținuseră prestigiu datorită averilor 
lor.) Acest pasaj face aluzii la Ieremia 9:23, 
anticipând citarea explicită a versetului 
9:24 din leremia în 1 Corinteni 1:31. Pentru 
situația în care Dumnezeu răstoarnă statu- 
tul uman, vezi și Isaia 2:11, 17. 

1:30. Atât literatura ebraică, cât și cea gre- 
cească personificau uneori înțelepciunea. 
*Cristos ca Înţelepciunea divină (8:6; cf. 
loan 1:1-18) are rol de dreptate, sfințire 
și răscumpărare, schimbând persoana în 
mod complet pentru Dumnezeu. *Legea 
era considerată atât înțelepciune (Deut. 
4:6), cât şi dreptate (Deut. 6:25). 

1:31. Aici, Pavel parafrazează Ieremia 9:24: 
cine se laudă să se laude mai degrabă cu 
cunoașterea şi înțelegerea lui Dumnezeu 
decât cu înțelepciunea umană. 


2:1-5 
Mântuit prin cruce, nu prin retorică 


Pavel apelează aici la convertirea corintieni- 
lor (cf. Gal. 3:2). Mântuirea a venit prin pro- 
povăduirea cu putere a slăbiciunii crucii, nu 
din puterea *retoricii umane (1 Cor. 1:18). 
Până şi printre cei mai hotărâți apolo- 
geți ai retoricii sau ai strategiilor oratorice 
se admitea că uneori să făceau abuzuri în 
acest domeniu. Însă ei argumentau necesi- 
tatea acesteia de vreme ce nu era de niciun 
folos să deţii adevărul, dar să nu-i poți 
convinge și pe alţii cu el. În mod tradiţio- 
nal, filosofii criticau retorica, pretinzând 
că accentul trebuie pus pe adevăr, nu pe 
vorbirea iscusită; dar tocmai acești filosofi 
foloseau forme ale argumentării, dezvol- 
tate de oratori. La vremea respectivă, cei 
mai mulți depăşiseră opoziția tradițională 
dintre filosofie și retorică, permițând folo- 
sirea ambelor. Pavel dezaprobă aici reto- 
rica sterilă, dar propriile lui scrieri, inclusiv 
1 Corinteni, etalează vaste cunoștințe și 


1 Corinteni 1:30-—2:4 


tehnici retorice. Deși este posibil ca Pavel să 
nu fi atins strălucirea oratorică a lui Apolo 
sau standardele conducătorilor corintieni, 
el a fost un scriitor iscusit (2 Cor. 10:10), 
recunoscut ca atare. 

2:1-2. În mod normal, sosirea unui orator 
într-un oraș anunța un eveniment unde 
acesta urma să rostească un discurs; dacă 
erau destui oameni impresionați și dacă 
reușea să atragă discipoli, el rămânea în 
orașul respectiv. Pavel, dimpotrivă, nu le 
spunea oamenilor ce doreau ei să audă, 
pentru a se face acceptat de ei. Deoarece, în 
context, Pavel se laudă cu slăbiciunea lui, 
el nu-și laudă abilitatea de a argumenta 
sau de a filosofa (cf. Ex. 4:10; Ier. 1:6). Dar 
această reținere nu trebuie să însemne — iar 
măiestria argumentaţiei lui este o probă în 
acest sens — că stilul său de argumentare 
era deficitar, chiar dacă prezentarea lui 
(calitatea vocii și gesturile) era defectuoasă 
(ceea ce este destul de probabil - 2 Cor. 
10:10; e posibil, de asemenea, ca Pavel să 
fi vorbit grecește cu accent, totuși cf. Fapte 
21:37). Chiar și cei mai renumiţi oratori 
(ex., Dio Chrysostom) își dezavuau deseori 
propriile abilități oratorice pentru a reduce 
așteptările auditoriului; apoi, ei rosteau 
un discurs genial. Oratorii recomandau 
această tehnică. 

2:3. „Frică şi cutremur” apar împreună ca 
o expresie în *Vechiul Testament și în lite- 
ratura ebraică; deşi expresia este un clișeu, 
aceasta a fost folosită în diverse moduri. 
În acest context, expresia sugerează că 
slăbiciunea lui Pavel viza modalitatea de 
prezentare, nu cunoașterea stilului retoric 
contemporan lui. Exceptându-i pe *stoici, 
majoritatea oratorilor aprobau înduioșarea 
auditoriului prin intermediul discursuri- 
lor, dar tremurul îndepărta în mod normal 
publicul obișnuit cu oratorii experimentați. 
2:4-5. În retorică, „demonstrația” repre- 
zenta un tip de argument validat de pre- 
mise sigure și de necontestat; Pavel nu 
recurge la un simplu silogism (logic din 
punct de vedere formal, dar putând avea la 
bază premise inadecvate) sau la dialectică 
(despre care *Platon considera că definește 
și clasifică informații) sau la artificii retorice. 


1 Corinteni 2:6-14 


Se poate vorbi despre o „putere” ora- 
torică, dar puterea lui Pavel provenea din- 
tr-o sursă diferită: puterea lui Dumnezeu, 
inerentă propovăduiri slăbiciunii crucii 
(1:18, 24). E posibil ca această putere să 
sugereze o confirmare miraculoasă (1:22, 
24; 2 Cor. 12:12; 13:4; Rom. 15:19). 


2:6-16 
Adevărata înțelepciune vine de la Duhul 


Pavel se grăbeşte să explice că nu se opune 
înțelepciunii adevărate; dar această înţe- 
lepciune depășește înțelegerea omenească 
şi poate fi acceptată doar de către cei care 
cunosc inima lui Dumnezeu prin *Duhul. 
Focalizarea greșită a credincioșilor corinti- 
eni arată faptul că le lipsea această înțelep- 
ciune fundamentală (3:1-4; cf. 1:18-31). 
2:6. Filosofii au folosit termenul redat 
aici cu „desăvârşiţi” (VDC) sau „maturi” 
(NTR) pentru a-i desemna pe cei care pro- 
gresaseră la un stadiu avansat în înțelep- 
ciune; a se vedea antiteza cu 3:1! (Folosirea 
aceluiași cuvânt pentru cei deplin inițiați în 
cultul *misterelor este mai puțin relevantă 
aici.) Contrastul din 2:6-9 se stabileşte 
între înțelepciunea lumească a fruntașilor 
veacului acestuia și înțelepciunea veșnică 
a lui Dumnezeu. Compară Înţelepciunea 
lui Solomon 9:6: „Ci chiar dac-ar fi cineva 
desăvârşit între fiii oamenilor, dacă-i lip- 
sește înțelepciunea care vine de la Tine, de 
nimic va fi socotit” (ANANIA). 

2:7. ludaismul credea că înțelepciunea lui 
Dumnezeu a existat înainte de crearea 
lumii și că El a creat lumea folosind această 
înțelepciune. 

2:8. Unii experți sugerează că aici „frun- 
tașii veacului acestuia” este o referire la 
puterile îngerești din cer (cf. 15:24; Rom. 
8:38; Ef. 1:21). Totuşi, în context, e vorba cel 
mai probabil de cârmuitorii pământeşti (cf. 
Rom. 13:1); aceştia sunt oamenii influenți 
ai acestui veac, după standardele corintie- 
nilor (1 Cor. 1:26-28). Cu toate acestea, Cel 
cu adevărat puternic era „Domnul slavei”! 
2:9. Aici Pavel citează Isaia 64:4, care face 
parte dintr-o rugăciune ca Dumnezeu să 
intervină din nou în favoarea rămășiței 

care își pusese speranţa în El; Pavel refor- 
mulează întru câtva citatul, așa cum se 
obișnuia în citările antice. (De asemenea, 
este posibil ca el să fi combinat un pic acest 
text cu Is. 65:17 versiunea din *Septuaginta, 
care vorbește despre prezentul ce va fi uitat 
în lumea de apoi.) Ideea este că acțiunile 
Dumnezeului veşnic sunt inaccesibile 
muritorilor altfel decât pe căile pe care 
Pavel le descrie în versetul 10. 

2:10-13. Doar *Duhul lui Dumnezeu 
cunoaște ce este în inima Lui, iar întrucât 
credincioşii au Duhul lui Dumnezeu, și 
ei cunosc inima Lui. În lumina posibilei 
aluzii la Înţelepciunea lui Solomon 9 din 
1 Corinteni 2:6, cf. aici cu Înţelepciunea 
lui Solomon 9:17: „Și cine Ţi-ar fi cunoscut 
voia dacă Tu nu i-ai dat înțelepciunea, și 
dacă nu i L-ai trimis de sus pe Duhul Tău 
cel Sfânt?” (Despre Dumnezeu „revelând” 
înțelepciune, cf. Sir. 1:6; „cei care Îl iubesc” 
ar putea fi o aluzie la beneficiarii înțelep- 
ciunii lui Dumnezeu din Sir. 1:10.) „Duhul” 
a avut o largă varietate de înţelesuri, inclu- 
siv „atitudine”, „dispoziţie“; prin urmare, 
„duhul lumii” nu trebuie să se refere la 
vreo ființă spirituală anume (spre deose- 
bire de Duhul lui Dumnezeu). 

2:14-15. Omul spiritual poate evalua toate 


lucrurile, dar cel „firesc” (VDC, NTR; în 


alte traduceri, „neduhovnicesc”; literal, 
ceva de genul „sufletesc”) nu poate evalua 
lucrurile sau oamenii Duhului. Suflarea lui 
Dumnezeu i-a făcut pe oameni „suflete“ 
vii (Gen. 2:7), dar ei aveau încă nevoie de 
Duhul lui Dumnezeu pentru a-L cunoaște 
pe El. Folosirea de către Pavel a termenului 
„firesc” se poate baza pe o interpretare spe- 
cifică a Genezei 2:7, care circula în cercurile 
evreiești *elenistice; vezi comentariul de la 
15:45-A46. (Această folosire evreiască elenis- 
tică se poate să fi împrumutat limbajul unor 
filosofi greci, care puneau în contrast partea 
„naturală” sau pământească a sufletului cu 
mintea. Pavel face distincție între cei care 
sunt conduși de sufletul lor pământesc și cei 
călăuziți de Duhul lui Dumnezeu. *Gnosticii 
din secolul II foloseau în mod greşit 1 Cor. 
2:14-15 ca text de referință pentru a distinge 
între sufletul și duhul uman și pentru a 


argumenta că ei ar forma un grup de elită ce 
urma duhul incoruptibil, nemuritor.) 

2:16. La fel ca în 2:9-10, Pavel invocă un 
text subliniind ignoranța oamenilor sepa- 
rați de Dumnezeu cu recunoașterea faptu- 
lui că cei care primesc Duhul Său pot înţe- 
lege inima Lui. Pavel întoarce întrebarea 
retorică din Isaia 40:13 (cf. Rom. 11:34) în 
lumina venirii Duhului; el citează „gândul 
Domnului” din versiunea grecească, dar 
cu siguranță ştie că în textul ebraic este 
„Duhul Domnului”. Mulţi filosofi căutau 
să cunoască gândul lui Dumnezeu prin 
intermediul înțelepciunii; pentru Pavel, 
această înțelepciune vine doar din experi- 
erea Duhului lui Dumnezeu. 


3:1-9 
Nu slujitorii trebuie urmați 


În stilul partizan al cultului celebrități- 
lor, creştinii corintieni se comportă mai 
degrabă ca nişte oameni „firești“, „carnali” 
decât ca oameni ai *Duhului. Pavel şi Apolo 
sunt doar lucrători; Dumnezeu este Cel pe 
care corintienii ar trebui să-L urmeze. 
3:1-2. Scriitorii antici îi comparau adesea 
pe cei neștiutori cu pruncii care trebuiau 
să înceapă cu noțiunile de bază, cu lapte 
(Philon, *Epictet etc.). Dacă Pavel intenţi- 
ona ca imaginea folosită să fie exploatată 
la maximum, trebuia să se descrie pe sine 
ca pe o mamă sau o doică (cf. 4:15; 1 Tes. 
2:7). Învăţătorii se așteptau întotdeauna ca 
discipolii să înceapă cu noţiunile elemen- 
tare, dar se aşteptau şi ca ei să depășească 
această etapă. 

3:3. „Carnali” (GBV) (nu „lumești“ - VDC) 
este ușor diferit de „ca unora carnali” 
(GBV) (din nou, nu „lumești“ - VDC) din 
versetul 1: acesta înseamnă că ei se purtau 
într-un mod lumesc, nu că erau lumești 
prin natură. Despre „carne“ și Duh, vezi 
comentariul de la Romani 8:1-11. 

3:4. Cultura greacă îi diviniza uneori pe 
eroi, transformându-i în zei. Tradițiile de 
mai târziu îi vor diviniza pe filosofi, iar filo- 
sofii pretindeau deseori că oamenii puteau 
fi zeificați prin virtute, deoarece ei consi- 
derau sufletul ca o parte divină din fiecare 

persoană. Deşi unii scriitori evrei din lumea 
greacă au adoptat limbajul zeificării, princi- 
piul unui singur Dumnezeu îi împiedica pe 
evrei și creștini să ducă acest concept atât de 
departe (Gen. 3:5). Aici Pavel spune: Dacă 
îi urmați pe oameni, atunci nu numai că 
nu sunteți divini; voi nici măcar nu urmați 
Duhul lui Dumnezeu (2:14-—3:3). 
3:5-9. Pavel foloseşte imaginea familiară 
a semănatului; la sfârşitul versetului 9 el 
aduce în discuţie imaginea cunoscută a 
unei clădiri, care va domina expunerea lui 
ână la 3:17. Şi alţi autori, cum ar fi *Philon, 
Il descriu pe Dumnezeu ca semănător sau 
ziditor; în *Vechiul Testament, de cele mai 
multe ori Dumnezeu apare sădindu-Şi, 
zidindu-Şi sau dezrădăcinându-Și poporul 
(cf. Rut 4:11; Ps. 28:5; 51:18; 69:35; 147:2; ler. 
1:10; 18:7; 24:6; 31:4, 28; 45:4). 


3:10-20 


Adevăratul test al slujitorilor 
lui Dumnezeu 


Corintienii ar trebui să-L urmeze pe 
Dumnezeu, și nu pe slujitorii Lui (3:1-9), 
pentru că doar ziua judecății va dezvălui 
adevăratul caracter al lucrătorilor (3:10-15). 
Clădirea pe care o zidesc lucrătorii lui 
Dumnezeu este templul lui Dumnezeu, 
reprezentând poporul lui Dumnezeu 
(3:16-17). 

3:10-11. Un „arhitect” (GBV) suprave- 
ghează construcția; astfel, Pavel a schițat 
strategiile, dar a și muncit la rând cu ceilalți. 
3:12-15. Există și alte câteva povestiri 
antice care subliniau diferențele dintre 
materialele de construcție precum cele 
pe care Pavel le menționează aici; în plus, 
toată lumea ştia ce materiale vor fi supuse 
la testul focului (cf., ex.: Num. 31:23). 
Sursele străvechi foloseau uneori metafora 
încercării prin foc; în *Vechiul Testament, 
vezi Proverbe 27:21; Isaia 47:14; Zaharia 
13:9. Autorii evrei din Antichitate îi compa- 
rau pe cei răi cu paiele care vor fi mistuite 
la judecată (în Vechiul Testament, cf., ex.: 
Is. 33:11). Doar judecata urma să verifice 
adevărata valoare a lucrării fiecărui slujitor 
al lui Dumnezeu. 


1 Corinteni 3:16-4:6 


3:16-17. Unii autori antici vorbeau despre 
templele spirituale. Unii evrei, așa cum 
este atestat în *Manuscrisele de la Marea 
Moartă (cf., ex.: 1QS 8.5-9; 9.6), descriau 
poporul lui Dumnezeu ca pe o clădire, 
templul, așa că este posibil ca imaginea să 
fi fost familiară primilor urmași ai lui Isus. 
Aproape toţi anticii credeau că profanarea 
templelor atrăgea o judecată sigură. 

3:18-20. Pavel citează lov 5:13 și Psalmul 
94:11. Primul citat reprezintă un princi- 
piu înţelept, chiar dacă Elifaz, cel dintâi 
care l-a rostit, l-a folosit într-un mod rău- 
tăcios împotriva lui Iov (lov 4-5). Psalmul 
94:11 accentuează în context faptul că doar 
Dumnezeu îi învață pe oameni ceea ce tre- 
buie; înţelepciunea lumii acesteia este în cel 
mai bun caz o nebunie. Pavel își continuă 
astfel demonstraţia, bazată pe Scriptură, 
despre nebunia omenească (ex., 1 Cor. 1:19). 


3:21-23 
Corintienii au, oricum, toate lucrurile 


Acest pasaj era foarte clar pentru cititorii 
antici. Până și Pavel sau Apolo le-au fost 
oferiţi lor de către Dumnezeu; de ce să-i 
urmeze doar pe Pavel sau pe Apolo, când 
ei ar trebui să-L urmeze pe Dumnezeu care 
le dă totul? Poporul lui Dumnezeu va lua 
în stăpânire lumea viitoare (vezi comen- 
tariul la Rom. 4:13; cf. Zah. 8:12); în pre- 
zent, ei sunt moștenitori ai lumii și copii ai 
Dumnezeului care stăpâneşte lumea. 

Filosofii *stoici şi *cinici lăudau deseori 
faptul de „a nu avea nimic” (vezi comen- 
tariul la 2 Cor. 6:10), subliniind totodată 
că întreaga lume le aparţine, astfel că ei 
puteau lua din aceasta orice lucru de care 
aveau nevoie. Ei citau adesea proverbul 
„Prietenii au totul în comun” și afirmau că, 
deoarece erau prieteni ai zeilor, cărora le 
aparţinea totul, şi ei aveau totul. 


4:1-5 

Să nu facem evaluări înaintea 
adevăratului test 

Un stil de viață păcătos indica întotdeauna 
motivații păcătoase, însă şi un stil de viață 
evlavios putea masca uneori motivații 


egoiste. Numai Dumnezeu cunoaște inimile, 
iar celebrităţile creștine vor putea fi evaluate 
corect doar în lumina judecății finale (3:5-15). 
Pavel adaptează limbajul filosofilor, pe care 
creștinii corintieni îl respectau. 

4:1. „Ispravnici” sau „administratori” erau 
adeseori slujitorii, ca în acest caz, sau liberții. 
Acestor slujitori sau liberți li se încredința 
sarcina de a se ocupa de bunurile stăpânu- 
lui, în special de afacerile lui financiare, și 
se bucurau de o mare autoritate și prestigiu. 
Unii filosofi se considerau ispravnici sau 
administratori ai adevărurilor divine. 

4:2. Deoarece ispravnicilor li se încredința 
gestionarea banilor stăpânilor lor, cumpă- 
rarea de sclavi și de bunuri şi sarcina de a 
face investiţii înțelepte, era crucial ca aceș- 
tia să fie „onești” sau „credincioși”. 

4:3-4. *Vechiul Testament vorbește des- 
pre ziua judecății divine ca fiind „ziua 
Domnului”. „Ziua“ (vezi nota în GBV, 
ANANIA) însemna uneori „tribunal”, sen- 
sul pentru care optează Pavel aici şi cum 
apare în majoritatea traducerilor. Pavel 
folosește câteva expresii juridice în aceste 
versete. Cei mai mulți filosofi, în special 
*cinicii, nu erau deloc interesați de ce gân- 
deau alţii despre ei. 

4:5. Isus și alți învăţători evrei spuneau că 
Dumnezeu va aduce gândurile ascunse 
la lumină la judecata Lui (cf. Is. 29:15; 
*1 Enoh 38:3; 49:4). *Retorica antică era 
preocupată să-i „laude” pe cei care trebu- 
iau onoraţi; Pavel spune că singura onoare 
care contează este cea pe care o va atribui 
Dumnezeu la judecata finală. 


4:6-13 

Apostolii, ultimii dintre toți 

În *Împărăția lui Isus, unde cel mai mare 
este cel mai mic și unde Împăratul a murit 
pentru poporul Lui, nu e unul mai impor- 
tant decât altul. De fapt, adevărații *apos- 
toli își asumă rolul cel mai umil, nu cel mai 
însemnat; ei n-ar trebui să devină obiecte 
ale cultului personalității. 

4:6. Unii comentatori argumentează că 
oratorii care pledau pentru armonie îi 
avertizau uneori pe oameni să nu treacă 


„dincolo de ceea ce este scris” (NTR), ci 
să se conformeze înțelegerii în vigoare; 
este posibil ca astfel Pavel să-i invite la 
unitate, amintindu-le că atunci când L-au 
acceptat pe Cristos au făcut o înțelegere 
implicită. Unii comentatori au sugerat că 
„a nu trece dincolo de ceea ce este scris” se 
referă la instruirea învățăceilor, care învă- 
tau să scrie imitând ceea ce era scris. Alții 
cred că Pavel se referă la Scriptură, posibil 
la textele pe care el le-a citat până acum 
în 1 Corinteni despre zădărnicia nebuniei 
umane. Indiferent la ce se referă, probabil 
că Pavel îi atenționa pe cei care se lăudau 
cu ce nu aveau. 

4:7. Ei n-au contribuit cu nimic la ceea 
ce dețin și au primit de la Dumnezeu. 
Filosofilor le plăcea deseori să amintească 
acest lucru ca să-i împiedice pe oameni să 
se laude. 

4:8. Ironia era un mijloc oratoric și literar 
des folosit. Filosofii pretindeau deseori 
că sunt singurii regi adevăraţi, afirmând 
că doar ei aveau un caracter îndeajuns de 
nobil ca să cârmuiască cu dreptate. 

Ei pretindeau şi că deţin singura bogăție 
și înțelepciune autentică. Pavel admite iro- 
nic pretențiile celor mai educați cititori ai 
lui: „Voi sunteți adevăraţi filosofi; eu, învă- 
țătorul vostru în Cristos, sunt prost.” 

4:9. Înţelepţii își enumerau deseori sufe- 
rințele care confirmau faptul că trăiau în 
acord cu învăţătura proclamată. Filosofii 
stoici pretindeau uneori că ei stârnesc 
admiraţia zeilor și a muritorilor atunci 
când perseverează prin suferință; dar 
Pavel declară că *apostolii care sufereau 
deveneau un „spectacol” (NTR), ţinta 
disprețului pe scena lumii. Persoana care 
se ocupa de organizarea jocurilor în amfi- 
teatre făceau paradă de gladiatorii care 
urmau să lupte acolo cu fiare sălbatice; aici, 
Dumnezeu însuși expune suferințele apos- 
tolilor. „Cei mai de pe urmă dintre toți” ar 
putea desemna captivii târâți într-o proce- 
siune triumfală înaintea execuţiei (2 Cor. 
2:14) sau, mai plauzibil, cu referire la arenă 
(1 Cor. 15:32), faptul că ei erau ultimul 
spectacol al zilei — de obicei, rezervat pen- 
tru cel mai nemernic criminal condamnat 

să moară în arenă. Teatrul din Corint avea 
18 000 de locuri. 

4:10. Filosofii pretindeau că sunt înţelepţi, 
puternici și cu adevărat onorabili, spre 
deosebire de masele proaste. Ei voiau să 
spună că purtarea lor era înțeleaptă, că 
aveau o morală solidă și că virtutea lor le 
făcea onoare. Dar o mare parte din socie- 
tate credea exact opusul, în special despre 
*cinicii vagabonzi: aceștia erau niște cerșe- 
tori, slabi şi neghiobi. Detractorii lui Pavel 
consideră că purtarea lui este în dezacord 
cu adevărata înțelepciune; Pavel folosește 
ironia pentru a sugera că adevărata înțe- 
lepciune este de partea lui. 

4:11. Moraliştii greci se prezentau uneori ca 
modele de urmat pentru alții; unii filosofi, 
în special cinicii, pribegeau fără adăpost, 
depinzând de mila publică. Pavel îşi pre- 
zintă propriile suferințe și sacrificii pentru 
*Evanghelie ca model de urmat pentru 
creștini (4:9-16). Tot ce prezintă Pavel în 
4:11 ar putea corespunde descrierii antice 
tipice a filosofului cinic itinerant. 

4:12. Stoicii încercau să se arate neafectaţi 
de critici; totuși, cea mai solidă bază pen- 
tru binecuvântarea celor care proferează 
insulte este învăţătura lui Isus (cf. Luca 
6:22). Aici, Pavel se distinge de majorita- 
tea filosofilor de orice categorie, dar și de 
idealurile mai aristocratice ale facțiunii 
cu statut mai înalt din cadrul *bisericii 
corintiene. Filosofii puteau să cerșească, 
să solicite bani pentru învățăturile lor sau 
să fie susținuți de un *patron; pentru mulți 
dintre ei, munca fizică era opțiunea cea mai 
puțin onorabilă. Pentru că și bogaţii pro- 
prietari de pământuri considerau munca 
fizică nedemnă, este posibil că cei înstăriți 
din biserică se fereau să-și invite prietenii 
din cercul lor social ca să asculte învăţătu- 
rile lui Pavel, care muncea ca meșteșugar 
(muncitor calificat). Totuși, majoritatea 
celor din adunare nu erau înstăriți; mește- 
șugarii se mândreau adesea cu munca lor. 
4:13. Unii comentatori menţionează că 
termenii lui Pavel traduși cu „gunoi” și 
„mizerie“ (NTR) e posibil să se fi aplicat 
și criminalilor sau altora uciși ca jertfă 
în cinstea zeilor. Termenii însă aveau o 

accepțiune mai largă, iar filosofii priveau 
uneori masele ca fiind „gunoi” sau „lepă- 
dătură” (VDO); mult mai des, masele 
priveau la filosofii itineranți din școala 
cinicilor în aceeași termeni. Pentru ori- 
cine gunoiul și lepădătura era o imagine 
dezgustătoare (Plâng. 3:45). Pe urmele lui 
Isus, Pavel merge mai departe decât cinicii 
când răspunde cu blândeţe la batjocură (cf. 
Prov. 15:1; 29:8); numeroși cinici se delec- 
tau să-și ponegrească auditoriul, ca să-și 
dovedească astfel independenţa. Filosofii 
stoici şi cinici credeau că perseverenţa lor 
în suferință îi valida ca filosofi autentici, 
iar Pavel voia ca cei cu educaţie filosofică 
din rândurile destinatarilor că, chiar și în 
termenii lor, el era apt să concureze cu cei 
mai buni dintre ei. 


4:14-21 
Avertismentul unui tată 


4:14. Cu excepția situațiilor extreme, filo- 
sofii preferau mai degrabă să povățuiască 
decât să mustre și astfel să umilească. 
Moraliștii accentuau în general faptul că ei îi 
povățuiau pe oameni doar pentru binele lor, 
descriindu-și uneori îngrijorarea în termeni 
părintești. Pentru Pavel, ca părinte, cf. 3:1-2; 
taţii erau responsabili de educaţia fiilor lor. 
4:15. „Pedagog” (v. nota în Anania; mai 
degrabă decât „învăţător” [VDC] sau 
„indrumător” [GBV]) se referă la un sclav 
care însoțea un copil în drumul spre şcoală; 
deși respectat de către copil și responsabil 
să-l învețe manierele, acest pedagog nu era 
el însuşi un învăţător în adevăratul sens. 
Discipolii puteau folosi apelative afectuoase 
și să-și trateze învățătorii apreciați ca pe 
niște „taţi“; dar ajutoarele din rândul sclavi- 
lor nu erau nici pe departe ca niște taţi. 
4:16. Filosofii, *rabinii și învățătorii în 
general erau considerați modele de urmat, 
dar și de ăscultat. Aici, exprimat direct, „a 
imita” corespunde imaginii copiilor ce-și 
urmează părinţii (4:15). 

4:17. Un *discipol al unui învățător putea 
fi numit afectuos „copilul” său (4:15); 
Timotei, ca discipol al lui Pavel, putea 
deveni un model pentru „copiii” lui Pavel 


din Corint. „Căile” (NTR) sau „felul de 
purtare” (VDC) al lui Pavel pot face aluzie 
la folosirea evreiască a termenului „căi” cu 
sensul de legi divine sau conduită adecvată. 
4:18-21. În acest pasaj, Pavel rămâne în 
rolul „tatălui” (4:14-17). Taţii erau uneori 
descriși ca fiind mai blânzi decât mamele, 
dar ei foloseau și nuiaua pentru discipli- 
nare, iar în retorica politică romană figura 
patriarhală standard era una severă şi 
intransigentă. Şi alți antici își amendau 
unele afirmaţii cu „dacă va voi Domnul” 
(4:19; vezi comentariul la 16:7). 


5:1-5 
Disciplinarea în caz de imoralitate 
sexuală 


Pavel trece acum de la chestiuni legate 
de unitatea *bisericii (cap. 1—4) la chesti- 
uni sexuale (cap. 5-7). Deşi majoritatea 
relaţiilor incestuoase de astăzi au victime 
inocente (abuzul nu este niciodată vina vic- 
timei; cf. Deut. 22:26), în capitolul 5 Pavel 
discută despre păcatul comis cu consimţă- 
mântul a doi adulți. 

5:1. Căsătoria dintre frați şi surori de 
sânge era considerată imorală în întreg 
Imperiul Roman, cu excepţia Egiptului; 
incestul părinte-copil era unanim detestat 
în întreaga lume romană (grecii îi vedeau 
pe persani și nabatei drept excepții, dar 
aceasta era probabil o denigrare). De la 
repulsia împotriva ideii, exprimată în 
poveştile oedipiene grecești până la deni- 
grarea îndreptată împotriva împăraților, 
acesta era unul dintre acele puține delicte 
considerat oribil în toate culturile. Pedeapsa 
pentru incest în legea romană era exilarea 
pe o insulă. Relaţiile cu mamele vitrege 
erau tratate ca și când ar fi fost întreţinute 
cu mamele proprii — adică incestuoase. Aici 
Pavel folosește limbajul din Levitic 18:6-8. 
Pentru că taţii greci și romani se recăsăto- 
reau deseori cu soții mai tinere, o mamă 
vitregă putea avea o vârstă apropiată de cea 
a unui fiu mai mare; astfel, relaţiile dintre fii 
și mamele vitrege erau deseori tensionate. 
5:2. Este posibil ca acești oameni să se 
fi lăudat cu libertatea lor spirituală. În 


Antichitate, comiterea unei infracțiuni nu 
era deloc văzută cu ochi buni, iar faptul 
de a te şi lăuda cu acea grozăvie era consi- 
derat și mai grav (inclusiv în Scriptură: Is. 
3:9; ler. 6:15; 8:12). Unii sugerează că nu cu 
păcatul se laudă creştinii aici, ci cu păcăto- 
sul — că acesta era o persoană de vază, care 
făcea parte din adunarea lor. Dacă el avea 
un statut înalt, chiar și cei de acelaşi rang 
riscau învrăjbirea criticându-l, iar biserica 
putea și ea suferi dacă îl îndepărta. 
Comunitățile de rezidenți străini îşi 
puteau disciplina membrii după legile 
lor, atâta vreme cât sancțiunile respective 
nu încălcau legea romană, iar membrii 
rămâneau în cadrul acelor comunități. 
Sinagogile, care funcționau ca centre soci- 
ale pentru comunităţile lor, își disciplinau 
membrii, în special pe cei a căror imora- 
litate ameninţa să atragă ocara *neamu- 
rilor asupra întregii comunități evreiești. 
Disciplinarea putea include pedeapsa 
corporală (bătaie), dar pedeapsa supremă 
era excluderea din comunitatea evreiască — 
exilarea spirituală. Această expulzare 
putea fi considerată echivalentul spiritual 
al condamnării la moarte, pusă în aplicare 
doar de către Dumnezeu; dar era revocată 
dacă persoana proscrisă se pocăia. 
5:3. Autorii epistolelor își exprimau deseori 
cea mai adâncă preocupare față de citi- 
torii lor, afirmând că, deşi erau „absenţi 
în trup”, erau cu ei „în duh” sau cu gân- 
dul (ex., *Cicero, Scrisori pentru prieteni 
3.11.2; *Seneca, Scrisori către Lucilius 67.2; 
Papirusurile de la Oxyrhynchus 32). În 
unele cazuri, epistola însăşi obținea același 
efect ca prezenţa fizică a autorului. Dar 
exprimarea viza relația foarte strânsă, nu o 
prezență metafizică. 
5:4. Unele surse evreiești susțineau cu 
tărie că judecătorii evrei judecau cazurile 
pe baza autorităţii justiției cerești (vezi 
comentariul de la Mt. 5:22). Comunitățile 
evreiești par să fi folosit excomunicarea, 
sau excluderea oficială din comunitate 
(atestată atât în forme temporare, cât și 
permanente, împreună cu alte niveluri de 
disciplinare posibilă, în *Manuscrisele de 
la Marea Moartă și în literatura *rabinică 

de mai târziu), pentru a înlocui pedeapsa 
cu moartea din *Vechiul Testament; crești- 
nii au adoptat practica din iudaism. 

5:5. Unii compară străvechiul obicei păgân 
de blestemare prin magie cu încredințarea 
unei persoane zeilor din infern sau altor 
zeități răzbunătoare; tăblițele de blesteme 
folosite în acest scop erau foarte răspân- 
dite. În Vechiul Testament, slujitorii lui 
Dumnezeu interziceau obiectele idolatre 
și le dădeau spre distrugere; aici Pavel îi 
învaţă pe corintieni să-l dea pe acel om pe 
mâna “Satanei, agentul distrugerii. Este 
posibil ca Pavel să fi sperat că suferința 
rezultată (11:30) va duce la *pocăinţă și 
în final la mântuire. Învăţătorii evrei erau 
adesea de părere că suferința și pocăința 
ispășeau păcatul sau (ca în cazul de față) că 
suferința ar putea duce la pocăință. 


5:6-13 

Eliminarea imoralității din biserică 
Imoralitatea din interior acceptată, după 
câte se pare, de către biserică repre- 
zenta, pentru creştin, un pericol de rătă- 
cire mult mai mare decât imoralitatea 
necredincioşilor. 

5:6. Cea mai evidentă caracteristică a plá- 
mădelii, sau a drojdiei, este că aceasta se 
răspândește în aluat, făcându-l pe tot să 
crească atunci când este băgat în cuptor. 
Aici, Pavel foloseşte plămădeala ca un sim- 
bol pentru păcat. 

5:7-8. Pavel argumentează că cei din Corint 
ar trebui să rămână nedospiţi, la fel ca pâi- 
nea din timpul Paștelui. (Poporul evreu a 
părăsit Egiptul într-o grabă atât de mare, 
după sărbătorirea primului Paşte, încât 
oamenii n-au mai avut timp să-și dospească 
pâinea, şi astfel generaţiilor următoare li 
s-a poruncit să celebreze sărbătoarea cu 
pâine nedospită pentru a comemora eveni- 
mentul.) Pavel scrie cu ceva timp înainte de 
Cincizecime (16:8), sărbătorită la cincizeci 
de zile după Paște, așa că Paștele putea 
să-i fi fost proaspăt în minte. În această 
perioadă, poporul evreu privea mielul 
pascal ca pe un sacrificiu (cf. *Josephus, 
Antichități iudaice 2.312). Evreii așteptau 

o nouă izbăvire la venirea lui *Mesia, ca în 
primul lor exod din Egipt; Pavel crede că 
Mesia a și venit, iar acest Mesia a fost El 
Însuși noul miel pascal. 

5:9-10. Evreii îi considerau de regulă pe cei 
dintre neamuri ca fiind „imorali” din punct 
de vedere sexual și probabil că aveau drep- 
tate în privința majorităţii bărbaţilor nee- 
vrei. Atât moraliștii evrei, cât și cei de alte 
naţii întocmeau deseori liste cu vicii (ca în 
5:10, 11; 6:9-10). 

5:11. Excomunicarea evreiască (5:3-5) 
îi excludea pe oameni și de la mesele 
comune, așa cum reiese din Manuscrisele 
de la Marea Moartă. 

5:12. Roma permitea comunităților evre- 
iești locale să-i judece pe evreii care încăl- 
cau legile iudaice. Această judecată și disci- 
plinarea erau exercitate în *sinagogi, centre 
comunitare pentru grupurile evreiești 
locale (cf. comentariul de la 2 Cor. 11:24). 
Pavel aștepta de la creștinii din vremea lui 
să urmeze același model, îndreptând com- 
portamentul fraților care au greșit. 

5:13. *Vechiul Testament poruncea deseori 
poporului lui Dumnezeu să-i scoată din 
rândurile sale pe răufăcători, de obicei prin 
execuție (Deut. 13:5; 17:7; 19:19; 21:21; 24:7); 
în lista delictelor erau trecute şi păcate 
sexuale (22:21, 24). În caz contrar, răufăcă- 
torul nepocăit putea îndepărta binecuvân- 
tarea lui Dumnezeu de la întreaga comu- 
nitate şi provoca moartea altora (los. 7:5, 
12-13, 25). Aici, răufăcătorul este exclus 
din comunitate prin exilare; exilul era o 
pedeapsă obișnuită în perioada romană. 
În iudaism, excluderea din comunitate era 
un echivalent spiritual al execuţiei, aplicată 
în perioada *Noului Testament la păca- 
tele capitale ale Vechiului Testament (vezi 
comentariul de la 1 Cor. 5:2; sentințele capi- 
tale propriu-zise ale curților de judecată 
evreiești nu puteau fi legal puse în aplicare 
fără permisiunea romană). 


6:1-11 
Creștinii în tribunalele păgâne 


Intrucât susținuse că *biserica acționează 
ca o instanță de judecată în ce priveşte 

delictele sexuale (cap. 5), Pavel pledează 
acum pentru necesitatea instanțelor de 
judecată în bisericile din vremea lui (6:1-8), 
iar apoi se întoarce la delictele sexuale 
(6:9, 12-20). Unii cred că împricinații din 
6:1-8 sunt tatăl și fiul menţionaţi în 5:1 
(cf. „păgubiți” din 6:7-8; 1 Tes. 4:4-6); dar 
mai plauzibilă este pur și simplu o *digre- 
siune legată de chestiunea instanțelor de 
judecată (cf. „pentru ce nu suferiți să fiți 
nedreptățiți?” — 6:7). 

Comunitățile evreieşti din întreaga lume 
mediteraneană aveau propriile tribunale 
în *sinagogile lor. Aducerea disputelor 
interne ale comunităților evreieşti sau creș- 
tine înaintea judecătorilor păgâni era un 
lux pe care aceste religii minoritare cu greu 
și l-ar fi putut permite; exista deja prea 
multă defăimare împotriva lor în societatea 
din care făceau parte. Vezi comentariul de 
la Fapte 18:12-17. 

6:1. Asemenea societății nord-americane 
moderne, societatea romană era extrem de 
pusă pe hartă. Audierea cazurilor începea 
în zori și uneori ele puteau fi judecate până 
la apusul soarelui. Judecătorii erau întot- 
deauna aleşi din rândul oamenilor înstă- 
riți, iar majoritatea litigiilor legale aveau 
de-a face cu banii sau proprietatea. Unele 
procese erau intentate doar cu scopul de a-i 
tracasa pe duşmani. 

6:2. Membrii clasei superioare beneficiau 
de un tratament mai bun în tribunale, gene- 
rând uneori, chiar în Antichitate, plângeri 
în care era reclamată nedreptatea; cu toate 
acestea, acest tip de favoritism a ajuns în 
cele din urmă să se regăsească în pedepsele 
stipulate de lege. În plus, cei din clasele de 
jos puteau rareori obține o audiere atunci 
când încercau să-i dea în judecată pe cei de 
rang mai înalt. Însă, pentru Pavel, până și 
credincioșii de condiţia cea mai joasă au 
înzestrarea necesară să judece cazurile. 
6:3. În multe tradiţii evreiești, cei drepți 
vor judeca neamurile (Dan. 7:22; Înţ. Sol. 
3:8; 1 Enoh 95:3; *Manuscrisele de la Marea 
Moartă 1QpHab 5.4); această misiune de 
a judeca ar putea presupune de asemenea 
judecarea îngerilor despre care se credea că 
ar guverna națiunile. 


6:4. În societatea antică, atât judecătorii, 
cât şi mediatorii se bucurau de obicei de 
un statut înalt. Acest verset ar putea fi citit 
mai degrabă ca o poruncă (BOR) decât ca 
o întrebare (cum apare în cele mai multe 
traduceri în uz): „numirea celor nebăgaţi în 
seamă”, în contrast cu lumea (vezi comen- 
tariul de la 6:2); indiferent cum ar fi citit 
însă, contextul sugerează că cei mai neîn- 
semnaţi creştini ar trebui să fie mai com- 
petenti în materie de justiție decât cei mai 
înţelepţi dintre păgâni (cf. 2:14-15). 

6:5. Dispute familiale precum cele pentru 
moșteniri puteau fi rezolvate prin medi- 
ere directă, deși mediatorii erau de obicei 
latifundiari cu un statut social înalt. Un 
magistrat putea decide dacă unele cazuri 
trebuiau să ajungă în fața unui judecător 
sau a unei curți de jurați. Juraţii judecau 
deseori delicte precum adulter, crimă sau 
trădare. Acest caz probabil că ajunsese deja 
în fața unei curți păgâne cu jurați. 

6:6. Intentarea unui proces împotriva unui 
frate era considerată o conduită scanda- 
Joasă, deşi, din nefericire, aceasta era destul 
de frecventă în disputele antice cu privire la 
proprietate. *Stoicii afirmau că posesiunile 
sunt lipsite de valoare şi în consecință res- 
pingeau recursul la lege pentru a le apăra 
(Musonius Rufus 10, p.76.16-17); şi alți filo- 
sofi respingeau prezentarea în fața tribuna- 
lelor, pentru că se considerau mai înţelepţi 
decât acestea. Comunitățile evreieşti din 
afara ludeei erau foarte conștiente de sta- 
tutul lor minoritar și nu doreau să alimen- 
teze concepțiile păgâne nefavorabile despre 
moralitatea lor. In consecinţă, ele se ocupau 
de obicei de problemele evreilor în cadrul 
propriei comunități. În acea vreme, crești- 
nii alcătuiau o comunitate chiar mai mică, 
și aveau la îndemână învăţătura lui Isus pe 
această temă (Mt. 5:39-40; Luca 6:29-30). 
6:7-8. Mulţi filosofi care credeau că propri- 
etatea n-are vreo importanţă puteau pleda 
pentru ignorarea ofenselor și evitarea pro- 
cesului juridic. Pavel preferă metoda evre- 
iască de rezolvare a disputelor în cadrul 
comunităţii, ceea ce era benefic și pentru 
înfăptuirea dreptăţii, și pentru mărturia 
comunităţii în fața lumii. 

6:9-10. Învățătura iudaică și creștină stan- 
dard era că cei nedrepţi nu vor „moșteni 
“Împărăţia lui Dumnezeu”, adică nu vor 
avea parte de ea. Adeseori „listele vicii- 
lor” atât evreieşti, cât și păgâne defineau 
sau exemplificau ce înseamnă „nedrept“; 
Pavel urmează această practică. Expresia 
„nu vă înșelaţi” era folosită în îndemnurile 
morale antice și este des întâlnită în *Noul 
Testament. Cercetătorii biblici au dezbă- 
tut semnificaţia termenului tradus uneori 
prin „homosexuali” (NTR), dar acesta 
pare inspirat din Levitic 20:13 şi desem- 
nează persoane care se angajează în acte 
homosexuale. Astfel de fapte făceau parte 
din firescul existenței bărbaţilor greci din 
Antichitate; era unul dintre acele tipuri 
de comportament pe care evreii îl consi- 
derau un viciu aproape exclusiv al *nea- 
murilor (ex., “Philon, Legi speciale 3.37-—39; 
“Josephus, Contra lui Apion 2.215; *Oracolele 
sibiline 5.387). 

La fel ca *rabinii, Pavel se lansează într-o 

condamnare “retorică: chiar dacă în prac- 
tică el a excomunicat din adunare doar 
cazul cel mai grav (5:1-5), cei ce persistă în 
stilul de viață menţionat aici nu vor intra 
în Împărăție. 
6:11. Unii filosofi transformau indicativul 
în imperativ: cei ce-au acceptat filosofia nu 
puteau (iar deseori filosofii înțelegeau că 
„nu aveau voie”) să trăiască după nebunia 
lumii; de asemenea, învățătorii evrei che- 
mau Israelul să trăiască în sfințenie pentru 
că Dumnezeu îi consacrase pentru Sine (cf. 
Lev. 20:26). Dar majoritatea moraliștilor 
în general îi îndemnau pur și simplu pe 
oameni să se comporte într-un anumit fel. 
Pavel își începe raționamentul de la ceea ce 
corintienii sunt în *Cristos (prin acțiunea 
lui Dumnezeu), ajungând la modul în care 
aceștia ar trebui să trăiască, nu invers. 


6:12-20 
Trupul este pentru Dumnezeu, 
nu pentru desfrâu 


*Legea biblică interzicea relațiile sexuale 
dintre persoanele necăsătorite; pedeapsa 
pentru cine întreținea relații sexuale cu 

o persoană și apoi se căsătorea cu o altă 
persoană era aceeași ca pedeapsa pentru 
adulter în timpul căsătoriei — moartea. Deși 
această pedeapsă nu mai era impusă strict 
în vremea lui Pavel (dacă va fi fost vreodată 
în mod consecvent), ea sublinia gravitatea 
delictului; imoralitatea sexuală premaritală 
era adulter în raport cu viitorul partener de 
viaţă (Deut. 22:13-29). 

Mulţi filosofi greci, totuși, argumentau 

că sexul înainte de căsătorie („curvie” — 
VDC) era în regulă atâta timp cât nu deve- 
nea o patimă care să înrobească omul; mai 
vulgarii *cinici chiar îşi satisfăceau pati- 
mile sexuale în public. Mult mai frecvent, 
pentru majoritatea bărbaţilor greci sub 
30 de ani, raporturile intime heterosexu- 
ale cele mai accesibile erau cu sclavele sau 
cu prostituatele. Legea romană permitea 
prostituția (pe care o taxa, obţinând profi- 
turi din ea) și interzicea sexul între persoa- 
nele necăsătorite doar dacă ambele părți 
aveau origine aristocratică. Răspunsul lui 
Pavel arată cât de bine cunoștea el cultura 
cititorilor săi și abilitatea lui de a comunica 
adevărul biblic într-un mod relevant. 
6:12. Filosofii foloseau diferite teste pen- 
tru a decide dacă cineva trebuia să facă 
un anumit lucru, ca de pildă, dacă era un 
lucru „legal“ sau „permis“ și, mai impor- 
tant, dacă acesta era „de folos”. Unii filosofi 
justificau satisfacerea apetitului sexual cu 
prostituate sau autostimularea în public, 
explicând că ei au control deplin asupra 
propriilor emoţii! 

Cum se întâmplă de obicei într-o *dia- 
tribă (o strategie didactică antică), Pavel 
citează opinia unui oponent imaginar 
similară (sau redusă la absurd) cu aceea 
a ascultătorilor lui și apoi o respinge sau 
o amendează: „«Toate îmi sunt permise». 
Poate că da, dar nu «toate» îţi sunt de 
folos”. Uneori, scriitorii menționează expli- 
cit interlocutorul (ex., 15:12; Rom. 9:19); 
alteori, ca în acest caz, doar îi citează'ideile, 
iar apoi răspund preopinentului (ex., Rom. 
3:1-9; *Cicero, Pro Scaurus 9.18). Filosofii 
avertizau frecvent împotriva faptului de a 
fi „înrobit” (6:12d) sau dominat de plăceri, 
idei înșelătoare și altele. 


6:13-14. Moraliştii foloseau des „pântecele” 
pentru a reprezenta plăcerile (cf. comenta- 
riul de la Fip. 3:19). Ospeţele îmbelșugate 
puteau împinge la lăcomie şi poftă sexu- 
ală. „Mâncărurile sunt pentru pântece, 
și pântecele este pentru mâncăruri” era o 
modalitate grecească adecvată de a argu- 
menta recurgând la analogia că trupul era 
pentru relații sexuale și relaţiile sexuale 
pentru trup. Afirmația că Dumnezeu le 
va distruge pe ambele reflecta disprețul 
grecesc tipic pentru doctrina “învierii (cap. 
15), deoarece grecii credeau că moartea 
nimicea trupul. Pavel răspunde la această 
teză grecească cu perspectiva *Vechiului 
Testament cum că trupul este pentru 
Dumnezeu, iar El îl va învia (cf., de ase- 
menea, 6:20). Criticii celor care erau scep- 
tici în privința învierii (*saducheii) sau a 
vieții după moarte (*epicurienii) subliniau 
că credinţa într-un viitor funcţiona ca un 
obstacol în calea imoralității. 
6:15-16. Aici Pavel argumentează cu Geneza 
2:24. Interpreţii evrei aplicau de regulă acest 
text la căsătorie, dar pentru că în Legea 
evreiască relaţiile sexuale pecetluiau sau 
anulau o căsătorie, argumentul lui Pavel din 
Geneza 2:24 putea avea sens pentru ascul- 
tătorii evrei sau pentru cei din rândul *nea- 
murilor familiarizați cu Vechiul Testament. 
Prostituţia era considerată o afacere ca 
oricare alta, una dintre cele mai degradante 
ocupații (pentru prostituate, nu pentru băr- 
baţii care aveau relaţii sexuale cu ele). Sexul 
pe bani era uşor de găsit în hanuri și taverne, 
iar rândurile prostituatelor erau completate 
în special cu fete sclave ce proveneau din 
numărul mare de copii abandonați. Evreii 
se opuneau cu vehemenţă prostituţiei (deși 
unii se ocupau cu așa ceva), iar *Philon 
afirmă că acesta este un păcat capital în ochii 
lui Dumnezeu; dar această concepție evre- 
iască nu era mai deloc împărtășită de păgâni. 
Unii păgâni chiar considerau că prostituția 
reduce riscul adulterului. Corintul avea o 
străveche reputaţie (în special vechiul oraș 
grecesc, dar persistând până în vremea lui 
Pavel) pentru prostituție şi promiscuitate, 
deși un asemenea comportament nu era 
câtuși de puțin specific doar Corintului. 


6:17. Vechiul Testament spune că oame- 
nii sunt „alipiți” de Dumnezeu (ler. 50:5; 
Zah. 2:11; cf. Num. 25:3; Osea 4:17). Pavel 
lucrează aici în special cu doctrina Vechiului 
Testament care spune că Dumnezeu este 
căsătorit cu poporul Său de legământ (ex., 
Is. 54:5-6; ler. 3:1; Osea 2:20). Aplicând ana- 
logia din Geneza 2:24, Pavel nu poate spune 
că Dumnezeu este „un singur trup” cu ei 
(Vechiul Testament și iudaismul nu credeau 
că Dumnezeu are trup), dar el poate spune 
că ei sunt „un singur duh”, uniți într-o 
relație profundă, de legământ, ca soțul și 
soția. Astfel, creștinii care se uneau cu pros- 
tituatele pângăreau sfințenia relației lor cu 
Dumnezeu, la fel ca în prostituţia religioasă 
documentată în Corintul preroman. 

6:18. Moraliștii îi îndemnau adesea pe 
oameni să fugă de vicii (ca în 10:14; cf. Sir. 
21:2; Înţ. Sol. 1:5), inclusiv de imoralitatea 
sexuală (Testamentul lui Ruben 5:5), precum 
cea inerentă prostituţiei (Cato, Distihuri 
morale 25); ilustrativă pentru acest subiect 
ar fi istoria lui Iosif (Gen. 39:12). „Orice 
păcat [GBV, ANANIA, BOR; nu „orice alt” 
păcat, cum se exprimă VDC sau „toate 
celelalte” păcate, NTR] ... este în afara tru- 
pului” poate reprezenta poziția (6:12-14) 
împotriva căreia vine răspunsul lui Pavel: 
„Cine curvește păcătuiește împotriva tru- 
pului său.” 

6:19. Compară comentariul de la 3:16-17; 
dar aici, aplicaţia la creştinul individual 
(şi prin urmare, sfințenia sa sexuală) este a 
lui Pavel. 

6:20. Faptul de a-L glorifica pe Dumnezeu 
cu trupul era în contradicție cu gândirea 
grecească a multora dintre ascultătorii 
lui Pavel; vezi comentariul de la 6:12-14. 
„Cumpăraţi” se referă la răscumpărarea din 
sclavie (7:23; cf. 1:30); aici este posibil să fie 
un joc de cuvinte al lui Pavel cu trimitere la 
prețul de eliberare al unei sclave prostituate. 


7:1-7 
Drepturile conjugale 


In lumea antică existau diferite concepții 
despre celibat. Majoritatea autorilor antici 
blamau eșecul celor care nu reușeau să se 

căsătorească; legile lui Augustus sancți- 
onau acest eșec; iar mulți învățători evrei 
îl considerau chiar păcătos, deoarece 
reproducerea era esențială, iar căsătoria 
era mijlocul adecvat pentru prevenția 
infracțiunilor şi dezmățurilor sexuale. 
(„Umplerea pământului” era considerată o 
poruncă biblică pentru toți evreii. Avortul 
și abandonul copiilor erau larg practicate 
în Antichitate; dar atât evreii, cât și creştinii 
antici — precum şi unii moraliști păgâni — 
le condamnau pe ambele ca încercări de a 
pune capăt vieții umane. Evreii şi egiptenii 
își creşteau toți copiii.) 

Totuşi, o serie de grupări filosofice și 
secte religioase minore, precum și mulți 
*esenieni din rândul evreilor, pledau în 
favoarea celibatului, respectiv a respingerii 
căsătoriei. Unii filosofi respingeau căsăto- 
ria, dar considerau acceptabilă descărca- 
rea tensiunii sexuale apelând la serviciile 
unor prostituate, întrucât actul respectiv 
nu genera obligaţii (cf. comentariul de la 
6:12-20). Unii esenieni, o sectă evreiască, 
și membrii unui alt grup cunoscut numit 
„Iherapeutae, se pare că evitau căsătoria; 
respectând însă moralitatea biblică, ei 
respingeau orice relație sexuală în afara 
căsătoriei. 

În linii mari, putem împărți câteva din- 
tre părerile antice după cum urmează: (1) 
Căsătoria și procrearea sunt vitale pentru 
toți cei care sunt fizic capabili pentru aces- 
tea (părerea majoritară). (2) Căsătoria este 
o distragere, un lucru pe care omul înțelept 
n-ar trebui niciodată să-l înfăptuiască, cu 
excepția rarelor situații în care persoana 
găseşte un partener la fel de dedicat sti- 
lului de viaţă filosofic (poziția *cinică; cf. 
*Epictet, Diatribe 3.22.69-76); sau omul 
poate alege voluntar celibatul ca stil de 
viață pentru vremea sfârșitului (unii eseni- 
eni). (3) Căsătoria este bună pentru majo- 
ritatea oamenilor, dar trebuie exceptaţi cei 
care sunt prea dedicați altor scopuri spiri- 
tuale ca să-și mai poată face timp pentru 
ea (un *rabin de la începutul secolului II, 
consemnat în Talmudul babilonian Yebamot 
63b). Sfatul lui Pavel combină elemente din 
a doua şi a treia abordare. 

7:1. Expresia „cu privire la” făcea uneori 
trecerea spre o altă idee (ex., textul P. Lond. 
1912.52, în limba coptă). Acum Pavel răs- 
punde la teza enunțată în scrisoarea lor 
către el: „Este bine să nu se atingă de [să nu 
se «căsătorească cu 0»] femeie” (în antiteză 
cu Gen. 2:18). Pentru citarea (sau parafraza- 
rea, sau caricaturizarea) unei poziţii opuse 
(7:1), urmată de combaterea ei (7:2-5), 
vezi comentariul de la 1 Corinteni 6:12. 
„Atingerea“ era un eufemism antic comun 
pentru contactul sexual. E posibil ca unii 
membri ai *bisericii să fi dat curs unei idei 
comune printre mulți gânditori greci: sexul 
era plăcut atâta vreme cât omul nu ajungea 
să fie legat printr-o căsătorie (cf. 6:12-20). 
Alţii, cărora Pavel li se adresează aici, sunt 
deja căsătoriţi (7:2-5) și se abţin de la rela- 
ţii cu soțiile sau soţii lor. Pavel spune că 
este prea târziu ca cineva căsătorit să mai 
aleagă celibatul (cf. v. 5). 

7:2. „Fiecare să aibă” reflectă un idiom gre- 
cesc pentru „să întrețină relații sexuale”. 
Evreii (şi unii din rândul *neamurilor) 
vedeau intimitatea sexuală din căsnicie ca 
fiind cel mai bun inhibitor al imoralităţii 
sexuale, iar Pavel subscrie aici la această 
idee (vezi și Prov. 5:19-20). 

7:3. Contractele evreiești de căsătorie stipu- 
lau o serie de îndatoriri pentru soț și o serie 
de îndatoriri pentru soție; actul sexual era o 
datorie majoră a soțului. Pavel considera că 
contactul sexual era o obligaţie reciprocă; 
semnificația „datoriei de soț” (VDC) aici 
este clară (cf. „drepturi conjugale”, NRSV). 
7:4. Uneori, autorii greci susțineau că încu- 
viințarea relaţiilor sexuale sau a pasiunii 
cuiva ar echivala cu a fi la cheremul respec- 
tivului (cf. 6:12d). În multe culturi ale 
neamurilor, fidelitatea era impusă numai 
soțului, dar Pavel așteaptă acest lucru din 
partea ambelor genuri. 

7:5. * Fariseii, care în această perioadă încer- 
cau să formuleze legi, aveau păreri diferite 
cu privire la perioada de timp pentru care un 
bărbat putea să-și asume legământul de a se 
abține de la relaţii sexuale cu soţia lui; o anu- 
mită școală recomanda două săptămâni, iar 
alta doar o săptămână (Mișna Ketubot 5:6-7; 
Sifre Deuteronomul 213.2.1). Deși Pavel nu 

făcea din abstinența mai lungă motiv pen- 
tru divorţ, aşa cum procedau ei (7:10-13), 
în mod clar el dorea să limiteze chiar și abs- 
tinența de comun acord, lăsând detaliile la 
latitudinea soților. Pentru „ispita” din acest 
context, vezi comentariul de la 7:2, 9. 

7:6. *Legea iudaică permitea concesii pen- 
tru slăbiciunea umană; aici, Pavel permite, 
dar nu impune perioade de abstinenţă, 
sugerând că cei care doresc să se abţină 
(mai degrabă decât cei care nu doresc) sunt 
slabi. Abstinenţa în viața conjugală este 
ideea lor (7:1), nu a lui. 

7:7. Pavel recunoaște că nu toţi sunt che- 
mati și înzestrați pentru o viaţă de celibat. 


7:8-16 

A te căsători și a rămâne căsătorit 
Versetele 8-9 sunt o *digresiune pe care 
Pavel o folosește ca să stabilească un con- 
trast între persoanele necăsătorite care sunt 
preocupate să rămână celibatare (7:8-9) 
și persoanele căsătorite care-și doresc să 
devină celibatare (7:10-16). Digresiunile 
reprezentau o practică standard a scrierilor 
antice. 

7:8. Celibatul are avantaje; vezi comenta- 
riul de la 7:32-34. Dar nu toţi sunt înzes- 
trați pentru acest stil de viaţă; alții ar trebui 
să caute căsătoria (7:9). 

7:9. Verbul „a arde” (unele traduceri inter- 
pretează, corect, adăugând „de dorință”) 
era folosit în „romanele” antice și în alte 
documente pentru a descrie stârnirea pasi- 
unii, adesea (metaforic) prin săgețile fier- 
binţi ale lui Cupidon. În timp ce literatura 
greco-romană, în general, nu vedea nimic 
rău în pasiune, Pavel credea că locul ei este 
doar în căsnicie și el susține două alterna- 
tive: fie înfrânare, fie căsătorie. 

7:10-11. Se pare că mulţi membri ai bisericii 
erau recăsătoriți încă dinaintea convertirii 
lor; divorțul era ceva foarte obișnuit în 
Corint. Aici, Pavel se ocupă de opţiunile 
lor din prezent, nu de trecutul lor. Această 
interdicţie a divorțului — practic unică în 
Antichitate — este „de la Domnul”, dintr-o 
afirmație de-a lui Isus (Mc. 10:11-12). 
(Termenii traduși cu „a părăsi” [GBV] 


și „a lăsa” [VDC] sau „a divorța” [NTR] 
erau deseori echivalenți cu divorţul și 
probabil au acest sens în acest context. 
Totuși, în 7:10-11, unde Pavel se referă la 
învăţătura lui Isus, poate fi semnificativ 
că o soție în Palestina iudaică putea doar 
„să se despartă”, nu şi „să divorțeze”; în 
societatea romană, oricare dintre cei doi 
parteneri putea divorța de celălalt printr-o 
decizie unilaterală sau prin abandon.) 
7:12-13. În 7:12-16, Pavel trebuie să explice 
cum se aplică învăţătura lui Isus la o situa- 
ție specifică; declaraţiile generale de princi- 
piu erau de regulă amendate pentru situaţii 
specifice (cf. amendări similare în Mt. 5:32; 
19:9). Ce facem cu cei divorțați fără acordul 
lor? (Sub Legea evreiască din Palestina, 
femeile puteau ajunge divorțate printr-un 
act unilateral al soțului; sub legea romană, 
oricare dintre cele două părţi putea decide 
unilateral divorțul.) Deoarece majoritatea 
celor din prima generaţie de creștini se con- 
vertiseră după căsătorie (care era în general 
aranjată de către părinţi), acest text nu suge- 
rează existența unor creştini care au ales 
intenționat căsătoria cu un necredincios. 
7:14. Atât legea greco-romană, cât și cea 
iudaică luau în discuție statutul copiilor din 
căsătoriile mixte social (ex., Gaius, Instituții 
1.66-92); Legea evreiască punea în discuţie 
și statutul căsătoriilor mixte din punct de 
vedere religios (Tosefta Demai 3:9). Aici, 
Pavel argumentează că acei copii prove- 
niți din căsătoriile mixte religios se află în 
sfera de influenţă a *Evangheliei și nu pot 
fi folosiți ca o scuză pentru divorţ. În soci- 
etatea romană, copiii ajungeau de obicei în 
grija tatălui, în eventualitatea unui divorţ; 
o soție creștină implicată într-un divorț își 
pierdea şansa de a le insufla copiilor ei cre- 
dinţa în Dumnezeu. 

7:15. Pavel discută despre situația specifică 
ce nu este inclusă în principiul general al 
lui Isus pe care el tocmai l-a citat (7:10-11): 
partea nevinovată este liberă să se recăsă- 
torească (vezi comentariul de la 7:12-13). 
Expresia „nu sunt legaţi” este o aluzie la 
formularea din documentele evreiești de 
divorț, unde i se spunea femeii „Eşti liberă” 
sau, când era formulată mai complet, „Eşti 

liberă să te recăsătoreşt cu orice bărbat”, 
apoi terminologia eliberării din sclavie este 
aplicată ad literam şi divorțului (ex., Mișna 
Ghitin 9:3; Corpus Papyrorum Judaicarum 
2:10-12, 8144). A fi „legat” însemna că ea 
încă era căsătorită în ochii lui Dumnezeu; 
a nu fi „legată” sau a fi „liberă” însemna că 
ea era liberă să se recăsătorească. 

7:16. Deşi *Vechiul Testament punea accent 
pe credincioșia lui Dumnezeu față de 
familiile slujitorilor Lui, este de asemenea 
clar că părinţii evlavioşi puteau avea copii 
neevlavioși, iar părinţii neevlavioși puteau 
avea copii credincioși (ex., în cuprinsul 
pasajului 2 Cron. 23-36). Aici, Pavel este de 
acord că nu poate fi garantată convertirea 
soțului sau a soției. 


7:17-24 
Fii mulţumit în circumstantele actuale 


Căsătorit sau nu, omul trebuie să-și accepte 
situația prezentă, deşi această acceptare nu 
înseamnă că nu-și poate schimba niciodată 
condiția (7:21). Argumentul lui Pavel de 
aici este atât de similar cu învățătura *cini- 
că-*stoică, încât ascultătorii lui educați și 
înclinați spre filosofie probabil că i-au încu- 
viințat respectuos afirmaţia. 

7:17. Filosofii greci, în special stoicii, puneau 
accent pe acceptarea situației personale 
(totuși, dacă era posibil şi avantajos, per- 
soana era încurajată s-o schimbe, 7:21-24). 
Dar, în timp ce stoicii Îl identificau pe 
Dumnezeul care le direcționa viețile cu 
Soarta, Pavel se încrede într-un Dumnezeu 
Tată iubitor. 

7:18-20. Grecii făceau exerciții fizice com- 
plet dezbrăcați și atât ei, cât și romanii con- 
siderau circumcizia o formă de mutilare. 
Timp de două secole, unii evrei, rușinați 
de circumcizia lor în cultura predominant 
greacă, au optat pentru o mică operație 
chirurgicală care putea extinde rămășițele 
prepuțului lor, așa încât ei să pară netăiați 
împrejur. Alți evrei vedeau această acţiune 
ca pe un act de apostazie (1 Mac. 1:14-15). 
7:21. Condiţia de sclav în mină sau aceea 
de gladiator constituiau practic o sentință 
la moarte; munca la câmp era dificilă atât 

pentru sclavi, cât și pentru agricultori; 
totuși, sclavii care trăiau în mediul urban 
puteau avea o serie de ocupaţii, statut și 
chiar venituri (cf. introducerea la Filimon). 
În ce priveşte sclavii cu rang înalt, ocazional 
femeile aristocrate chiar se căsătoreau cu ei 
(acceptând sclavia) pentru a-și îmbunătăți 
propriul statut! Unii filosofi antici credeau 
că sclavii și stăpânii de sclavi puteau fi egali 
moral și spiritual, dar filosofii erau obligați 
să ia în discuţie și situaţia în care trăiesc 
sclavii. Chiar când asemenea filosofi veneau 
la putere (ca de pildă Marcus Aurelius, un 
împărat din secolul II), aceştia nu-și impu- 
neau moralitatea stoică la nivelul societății. 
Orice tentativă de revoltă din partea scla- 
vilor era brutal reprimată, așa că sfatul lui 
Pavel este cel mai practic pe care-l putea da. 
Pentru relevanţa analogiei sclaviei cu actu- 
ala discuţie, vezi comentariul de la 7:15. 
Totuși, unii reușeau să-și câștige liberta- 
tea, aceasta însemnând o situație mai bună, 
atunci când era posibil. Sclavii puteau 
pune deoparte bani pentru a-și cumpăra 
libertatea. De asemenea, stăpânii deseori îi 
răsplăteau pe sclavi cu eliberarea (sau îi eli- 
berau forțat din sclavie când îmbătrâneau, 
ca să evite cheltuielile pentru întreținerea 
lor; în aceste cazuri, libertatea era alegerea 
stăpânului, nu și a sclavului). 
7:22. Un *libert avea în continuare unele 
îndatoriri față de fostul său stăpân, dar era 
liber din punct de vedere legal. Fostul stăpân 
rămânea un *patron, care îl ajuta financiar și 
politic pe libert; acesta rămânea un “client, 
care, de asemenea, avea grijă de interesele și 
de reputația fostului stăpân. Liberţii conti- 
nuau să fie socotiți parte din familia fostului 
stăpân. Mulţi cetăţeni din Corint erau des- 
cendențţi ai unor sclavi eliberați. 
7:23-24. Sclavii erau scumpi. Ei puteau 
fi cumpăraţi ca să fie oferiţi unui templu 
(„eliberați” pentru slujirea unui zeu) sau, 
mai des, unui nou stăpân. 


7:25-38 
Sfaturi speciale pentru fecioare 


Deşi această secțiune se adresează în spe- 
cial fecioarelor, Pavel face digresiuni, ca 


574 


și în alte locuri (7:8-9; 11:2-16), în acest 
caz pentru a asocia fecioarele cu catego- 
riile despre care tocmai a vorbit (7:27-28, 
făcând aluzie la 7:12-16). 

7:25. Termenul care desemnează virginita- 
tea este tradus aici cu „fecioară” (la femi- 
nin) pentru că, în cultura greco-romană (în 
afara iudaismului), numai lor li se cerea să 
evite relațiile sexuale premaritale. 

7:26. Mulți evrei aşteptau o perioadă de 
mare suferință chiar înainte de sfârșitul 
veacului; în acel interval, căsătoria și pro- 
crearea nu puteau fi o prioritate (cf. *2 Bar. 
10:13-15; Mişna Sota 9:15; Mc. 13:17). În alte 
perioade de mare suferință, când exista 
riscul de a fi lipsit de partenerul de viață și 
de copii, se aplica acelaşi principiu (ex., Ier. 
16:2; aceasta nu era norma - cf. Ier. 29:6). 
7:27-28. În termenii contractelor de divorţ 
din Antichitate, „nu căuta să fii dezlegat” 
(VDC) înseamnă „nu căuta divorțul”. 
„Dezlegat de soție” (GBV; nu doar „necăsă- 
torit” [NTR]) poate însemna „divorțat” sau 
„Văduv”, iar în pasajul imediat următor 
trebuie să fie inclus cel puțin primul sens 
(sensul pe care îl are în rândul precedent). 
Pavel nu încurajează nici recăsătoririle 
(v. 27), și nici primele căsătorii ale fecioare- 
lor, din motivele menționate în context, dar 
le permite pe ambele (v. 28). 

7:29-31. Perioada dificilă cu care se con- 
fruntau a afectat toate relațiile umane nor- 
male; vezi comentariul de la 7:26. 

7:32-35. În principiu, filosofii *cinici se 
fereau de căsătorie (dar nu și de contactul 
sexual) pentru a evita „distragerea”; se 
putea face totuşi o excepție, dacă cineva 
își găsea o soție care împărtășea aceleași 
convingeri și care nu-l distrăgea astfel de la 
stilul de viaţă cinic (singura excepţie con- 
semnată este Hipparchia, soția lui Crates). 
Contextul indică faptul că Pavel face aici o 
afirmaţie generală, nu o regulă fără excepții; 
vezi comentariul de la 9:5. Pavel admite că 
unii sunt distrași mai mult rămânând necă- 
sătoriți (7:2, 5, 9), dar reiterează valoarea 
celibatului pentru aceia care pot trăi astfel. 
7:36-38. Cercetătorii biblici dezbat dacă acest 
pasaj se adresează taților fecioarelor (vezi 
VDC, GBV) sau logodnicilor acestora (vezi 


NTR, ANANIA); unele indicii din cuprinsul 
textului pot fi citite în ambele feluri; proba- 
bil că mai mulți cercetători susțin cea de-a 
doua perspectivă. Părinţii aranjau căsători- 
ile copiilor lor, de obicei cu oarecare indicații 
din partea copiilor; tatăl avea cea mai mare 
autoritate în această privință (cf. Sir. 7:24-25; 
Mișna Kiduşin 2:1). „Floarea vârstei” (7:36) 
putea însemna mijlocul adolescenţei (aran- 
jamentul părinților permitea cuplurilor să 
se căsătorească la o vârstă mai mică decât 
în cultura noastră); dar termenul însemna 
în mod normal „dincolo de tinerețe” și prin 
urmare se referea probabil la o fecioară mai 
în vârstă decât de obicei. Nu există nicio 
dovadă, pentru această perioadă, privitoare 
la „logodne spirituale” neconsumate, care 
au devenit comune în creștinismul de mai 
târziu, posibil prin interpretarea acestui 
pasaj în sensul de „logodnică”. 


7:39-40 
Văduvele și recăsătorirea 


7:39. Despre „legată” și „liberă” (NTR), vezi 
7:15, 27; în discuţiile despre divorț şi vădu- 
vie, „liber” însemna întotdeauna „liber să se 
recăsătorească”. (Cuvinte grecești diferite 
sunt folosite pentru „legat” în 7:15 şi pentru 
„liber” în 7:27, dar acestea sunt sinonime; 
variaţia era o tehnică *retorică standard, 
care apare de-a lungul *Noului Testament.) 
Cei care pretind că primul rând din verset 
exclude recăsătorirea tuturor persoanelor 
divorțate ignoră nu numai 7:15, 27-28, ci şi 
limbajul Antichității: nimeni nu mai consi- 
dera că un soț de care divorțase în mod legi- 
tim ar fi în continuare „soțul ei”. Faptul că o 
văduvă trebuia să se căsătorească doar „în 
Domnul” înseamnă că Pavel este împotriva 
căsătoriei creștinilor cu necreştini (cf. Deut. 
7:3; Jud. 3:6; Ezra 9:2); văduvele şi divor- 
tatele, spre deosebire de fecioare (ai căror 
părinți le-au aranjat căsătoriile), aveau un 
cuvânt greu de spus vizavi de persoana cu 
care să se căsătorească. 

7:40. Unii prețuiau în Antichitate o văduvă 
care rămânea loială memoriei soțului ei 
prin celibat; mai des însă, ei încurajau 
recăsătorirea ei, în special dacă văduva 

rămânea destul de tânără pentru a naște 
copii (cf. chiar și legislația romană privind 
taxele din timpul împăratului Augustus). 
Deși Pavel își afirmă „părerea“ (VDC, 
NTR) pe un ton mai puţin autoritativ decât 
cuvintele lui Isus (7:10-12), el nu crede că 
aceasta este lipsită de valoare. “Duhul a fost 
în mod normal asociat cu profeții trecutu- 
lui, iar Pavel susține aici că el crede că scrie 
sub inspiraţie, ca orice alt profet (cf. 14:37). 


8:1-13 
Mâncare oferită idolilor 


Carnea era oferită idolilor înainte de a fi 
trimisă la banchetele din temple (dese- 
ori ca parte a ritualurilor de închinare); o 
mare parte din carnea ce era vândută la 
piaţă fusese oferită idolilor. Cel care mânca 
într-un templu cunoștea sursa din care 
provenea carnea; cel care mânca în casa 
unui prieten păgân rareori putea avea o 
certitudine. Chiar și banchetele obișnuite 
includeau turnarea unei băuturi închinate 
unei zeități, dar carnea era cel mai clar 
dedicată unei zeități când aceasta era sacri- 
ficată la festivaluri înainte de a fi împărțită 
oamenilor. În cetățile păgâne cu populaţie 
evreiască numeroasă, evreii îşi aveau de 
obicei propriile piețe. 

Majoritatea evreilor se străduiau să evite 
hrana dedicată idolilor. Învăţătorii evrei 
din Palestina dezbăteau cum trebuie pro- 
cedat în multe cazuri de incertitudine (ca, 
de pildă, cu mâncarea din care nu se plătise 
zeciuiala), dar n-ar fi riscat vreodată în cazul 
hranei care fusese probabil oferită unui idol. 
Ei credeau că evreii din afara Palestinei 
făceau, fără să-şi dea seama, un compromis 
cu idolatria când erau invitaţi la banche- 
tele păgânilor pentru fiii lor, chiar dacă își 
duceau mâncarea de acasă. Dacă asemenea 
învățături erau urmate cu strictețe (așa cum 
făceau unii), se limitau foarte mult relațiile 
credincioșilor dintre *neamuri cu seme- 
nii lor păgâni. Chestiunea era chiar mai 
problematică pentru creştinii convertiți ce 
proveneau din medii păgâne: de exemplu, 
se puteau ei întâlni ca să servească prânzul 
cu cei cu care făceau comerţ sau cu membrii 

aceleiași bresle sau puteau participa în tem- 
plu la o ceremonie de căsătorie a unei rude? 
Deși Pavel se opune, din motive teo- 
logice, hranei despre care se ştie că a fost 
oferită idolilor (10:1-22), argumentul său 
se înscrie într-unul mai larg, de natură 
socială, bazat pe iubirea pentru fraţii de 
credință (8:1-9:27; 10:23-33). Cei care 
făceau parte din grupul celor mai educați 
şi din elita socială, care, spre deosebire de 
cei săraci, mâncau carne în mod regulat și 
nu doar când aceasta era împărțită la festi- 
valuri păgâne, aveau prieteni înstăriți care 
consumau carne. Aceștia reprezentau pro- 
babil factiunea liberală, care se considerau 
„puternici”, iar pe cei din grupul inferior 
social îi vedeau ca fiind „slabi”. 
8:1-3. Pentru expresia „în ce priveşte”, vezi 
comentariul de la 7:1. Probabil că Pavel 
pornește de la ideea cunoaşterii care aduce 
libertate, deoarece epistola corintienilor 
adusese în discuție acel aspect (cf. 7:1); 
că „cunoașterea” lor superioară, potrivit 
căreia idolii nu sunt reali, le permitea, 
susțineau ei, să mănânce. Pavel nu este de 
acord cu aplicaţia lor. 
8:4-5. Versetele 4-6 constituie o solidă 
declarație monoteistă pe care „cei puter- 
nici” o folosesc pentru a pretinde că mân- 
carea jertfită idolilor nu prezintă impor- 
tanță; în consecinţă, ei o puteau mânca. 
Pavel confirmă conţinutul acestor versete, 
dar nu și aplicația dedusă de acești corin- 
tieni (8:7-13). 
8:6. *Stoicii și alții au folosit formule simi- 
lare cu aceasta (mulți zei, dar un singur 
Dumnezeu adevărat sau suprem), pe care 
apologeții (apărătorii) evrei ai monoteis- 
mului le exploatau, desigur. Dar poziția 
lui Pavel diferă atât de cea stoică, cât și de 
cea tradițională evreiască. Mărturisirea de 
bază a iudaismului era că există un singur 
Dumnezeu, care este și singurul Domn 
(Deut. 6:4). Aici, Pavel îi descrie atât pe Tatăl, 
cât și pe Fiul ca fiind Dumnezeu. Unele 
texte evreieşti afirmau că Dumnezeu a creat 
lumea prin Înţelepciunea personificată; aici, 
Pavel Îi atribuie același rol lui *Cristos (cf. 
1 Cor. 1:30). Folosind prepoziţii diferite, 
intelectualii antici distingeau deseori între 


tipuri de cauzalitate: materială („din”), 
instrumentală („prin“), modală („în” sau 
„de către”) și de scop („pentru”) etc. 

8:7. Carnea era de obicei dificil de obținut 
pentru majoritatea corintienilor neînstăriți, 
mai puțin la sărbătorile păgâne, când ce era 
gătit şi rămânea în urma sacrificiilor ritu- 
alice se împărțea maselor. Mulţi din pătura 
celor nevoiaşi („slabi”) asociau astfel car- 
nea cu idolatria. 

8:8. Aici Pavel enunță probabil concepția 
„celor puternici”, unii membri ai elitei 
corintiene, cu care el este de acord, cu 
amendamentul din 8:9. 

8:9. Filosofii credeau în general că „toate 
lucrurile” sunt ale lor şi că au libertatea și 
autoritatea ca să facă ce doresc. Unii, pre- 
cum *cinicii, nu dădeau atenţie obiceiurilor 
sociale. Dar nu toți gândeau așa. De exem- 
plu, *rabinii evrei antici care erau convinși 
că au dreptate își struneau propriile con- 
vingeri și se supuneau opiniei majoritare 
a colegilor lor, de dragul păcii. Învățătorii 
evrei considerau că a face pe cineva „să se 
poticnească” pe calea lui Dumnezeu (adică, 
să se lepede de credinţă sau s-o respingă) 
este mai rău decât a ucide acel om deoarece 
îl deposeda de viața veacului viitor. 
8:10-13. Cel care asocia carnea cu idolii 
putea crede că era în regulă să consume 
carne, chiar dacă lua astfel parte la ido- 
latrie, interpretând greșit convingerea 
celui „puternic“. (Unii evrei aveau scru- 
pule asemănătoare cu ale lui Pavel. De 
exemplu, *fariseii spuneau că, dacă cineva 
vede un fariseu acceptând mâncare de la o 
persoană nereligioasă, aceasta nu însemna 
în mod automat că se putea presupune că 
din acea mâncare se dăduse deja zeciuială; 
probabil că fariseul pur și simplu se anga- 
jase în inima lui să dea zeciuială din ea 
când ajungea acasă.) Renunţarea la „carne“ 
(8:13) era mai dificilă pentru elită, care avea 
mai frecvent acces la ea. 


9:1-14 
Vrednic de plată 


Solicitând creştinilor corintieni mai înstă- 
riți să renunţe la drepturile lor (cap. 8), 


Pavel ilustrează acest principiu prin modul 
în care el însuși renunțase la propriile lui 
drepturi (cap. 9), apoi continuă discuția 
despre carnea oferită idolilor (cap. 10). 
Moraliştii din Antichitate foloseau de obi- 
cei exemple pentru a scoate în evidență 
argumente morale, iar adepții lor le stu- 
diau viețile precum și învăţăturile pentru a 
învăţa cum să trăiască. Vieţile învăţătorilor 
evrei au fost uneori folosite chiar ca prece- 
dent legal de către *rabinii de mai târziu. 
9:1-2. Prin „liber” (NTR; cf. 9:19; 10:29), 
filosofii înțelegeau în mod normal un om 
imun la valori false sau la interese econo- 
mice și, prin urmare, la îngâmfare; ei erau 
de asemenea independenţi de preocuparea 
pentru părerile altora despre ei. Ideea de 
libertate era deseori legată de „autoritate“ 
sau „drepturi” (cf. 8:9); Pavel, care face 
apel la cititorii lui să-şi limiteze „liberta- 
tea” (8:9), își sacrifică propriile drepturi 
(9:4-6, 12, 18). 

9:3. Pavel urmărește aici în primul rând să 
dea un exemplu care confirmă îndemnurile 
din capitolul 8; tot în acest scop însă aduce 
și un argument „apologetic”. E posibil ca 
unii membri înstăriți ai congregaţiei să se 
fi plâns de stilul de viaţă simplu, de meşte- 
șugar, al lui Pavel, care-l distingea de majo- 
ritatea învăţătorilor itineranți și care nu era 
pe gustul clasei superioare (vezi comenta- 
riul de la 9:6). Ceea ce este aici o chestiune 
periferică devine mai târziu centrală atunci 
când nemulțumirea acestui grup este 
exploatată de alți învăţători itineranţi (vezi 
comentariul despre 2 Cor. 12:13-18). 

9:4. Aici Pavel afirmă un simplu drept la 
subzistență; vezi comentariul de la 9:1-2, 6. 
9:5. *Ucenicii evrei care mergeau să studi- 
eze sub îndrumarea unui învățător aflat la 
mare distanță nu-și aduceau cu ei și soțiile 
(Sifre Deuteronomul 48.2.4-6; dar rareori 
ei erau plecați mai mult de o lună, Mișna 
Ketubot 5:6); acest lucru era valabil și în 
privința ucenicilor menționați în evan- 
ghelii (deşi se întâmpla destul de rar să fie 
necesar să lipsească de acasă mai mult de 
câteva zile în șir). Dar așa cum *cinicul care 
găsea o soție dispusă să-i împărtășească 
stilul de viaţă o lua cu el ca să-l însoţească 

(vezi comentariul de la 7:32-35), tot astfel şi 
*apostolii puteau să-și ia nevestele în cali- 
tate de colaboratoare. Pavel se prezintă pe 
sine și pe Barnaba ca excepţii de la regula 
generală, ceilalți apostoli fiind căsătoriți. 
Deși cântecele antice de dragoste egip- 
tene şi evreiești (Cânt. 4:9-12; 5:1) alintau 
soțiile cu numele de „surori” (la fel în Tobia 
8:4, 7), termenul de aici înseamnă pur și 
simplu o soră în *Cristos (adică, o creștină; 
astfel, în unele traduceri apare „o soţie cre- 
dincioasă”, ex.: NIR). 
9:6. Filosofii aveau la dispoziție mai multe 
modalități pentru a se întreține: alipindu-se 
de un *patron bogat, care îi puneau să țină 
bombastice discursuri la ospețe; percepând 
taxe pentru învăţătura transmisă; cerşind 
(o practică în general disprețuită, dar folo- 
sită de cinici); sau muncind fizic, varianta 
cea mai detestată în ochii unora. Totuși 
existau filosofi și mulți înţelepţi evrei care 
prețuiau munca fizică. Deși meșteșuga- 
rii se mândreau de obicei cu munca lor, 
aristocrații şi cei care împărtăşeau valorile 
lor disprețuiau munca fizică. Facţiunea 
„puternică“ din punct de vedere social din 
*biserică dorea fără îndoială ca învățătorul 
lor fondator să nu muncească. 
9:7. Armata își plătea soldaţii. Dacă sunt 
plătiți muncitorii din domeniile seculare, 
de ce nu și apostolii? 
9:8-10. E posibil ca Deuteronom 25:4 să fi 
transmis principiul că lucrătorul ar trebui 
hrănit; alţii recunoșteau că asemenea legi 
erau asociate cu principii mai generale ale 
bunătăţii (ex., *Josephus, Contra lui Apion 
2.213; *Philon, Despre virtuți 140, 145). Aici, 
Pavel probabil că pleda în favoarea argu- 
mentului evreiesc comun gal vahomer: dacă 
pentru un bou, cu cât mai mult pentru un 
om. Unii învățători evrei considerau că 
învățăturile lui Dumnezeu despre animale 
erau doar pentru a-i învăţa pe oameni prin- 
cipii (cf. *Epistola lui Aristeas 144). 
9:11-12. Pavel refuză să folosească dreptul 
la susținere materială ca să nu fie cineva 
ofensat de *Evanghelie. Mulţi învăţători iti- 
neranți trăiau pe cheltuiala altora, iar dacă 
ascultătorii gândeau că Pavel era un astfel 
de învățător, poate că ei i-ar fi pus sub 

semnul întrebării motivaţia cu care predica 
Evanghelia sau l-ar fi privit ca pe un *client 
al facțiunii cu statut mai înalt din biserică. 
Între filosofi, atenţia la opinia publică era 
un subiect disputat. Unii *stoici și majo- 
ritatea cinicilor trăiau așa cum le plăcea, 
argumentând că nu conta ce gândea restul 
lumii; alţi filosofi considerau că n-ar trebui 
să dea oamenilor un prilej inutil poticnire, 
deoarece doreau să-i atragă şi pe alții spre 
înțelepciunea filosofiei. 

9:13. Preoții și leviţii erau susținuți financiar 
prin zeciuielile oamenilor (cf., ex.: 2 Cron. 
31:4), dar erau îndreptățiți și la anumite 
porții din jertfele aduse la altar (asemenea 
preoţilor din multe temple păgâne antice). 
9:14. Pavel face aici aluzie la o declara- 
ție a lui Isus (Mt. 10:10; Luca 10:7; cf. 
1 Tim. 5:18). 


9:15-27 
Pavel renunţă la drepturile sale 


Departe de a-i mulțumi aici pe toți destina- 
tarii (9:19; cf. 10:33), tactica lui Pavel de a se 
identifica cu majoritatea clasei muncitoare 
(9:12-15) îi va fi ofensat pe unii aristocrați 
deținători de pământuri, care, la fel ca 
majoritatea celor de condiția lor, disprețu- 
iau munca fizică. Recursul lui la simbolis- 
tica politică populistă, din 9:19-23, avea să 
înstrăineze mai târziu această parte a susți- 
nătorilor lui, care alcătuiau forța financiară 
a bisericii. Spre deosebire de unii învăţători 
care erau *clienți ai celor bogaţi, prioritatea 
lui Pavel era atingerea tuturor oamenilor 
cu Evanghelia, și nu satisfacerea pretenţi- 
ilor elitei. 

9:15. Încrederea în sine era o caracteristică 
de bază foarte elogiată printre filosofi. 
*Cinicii susțineau că independenţa lor față 
de alţii îi făcea liberi (ex., Crates, Epistole 7; 
8; 29); Socrate a considerat că, refuzând să 
ceară o plată, își păstra libertatea (Xenofon, 
Convorbiri memorabile 1.2.6). Nimeni nu-i 
putea constrânge să accepte opiniile altora 
pentru a-și păstra sprijinul financiar. Atât 
evreii, cât și “neamurile vorbeau uneori 
despre moarte ca fiind de preferat unei 
anumite situaţii extreme (ex. Iona 4:8; 

*Cicero, Scrisori către Atticus 11.9; Scrisori 
către prieteni 9.11.1; 9.18.2). 

9:16. „Vai de mine” era o expresie obișnuită 
în *Vechiul Testament și în limba greacă, 
rostită de cineva care se confrunta cu o 
veste teribilă. 

9:17-18. Filosofii stoici afirmau că Soarta 
îşi impune voinţa, fie că omul o acceptă 
sau nu; de aceea, este mai bine s-o accepți. 
Vechiul Testament spune că trebuie să te 
supui chemării lui Dumnezeu, chiar dacă 
(cum este în cazul lui Moise, Ghedeon, Isaia 
şi Ieremia) te simți nepregătit sau nepotri- 
vit pentru acea chemare. „Răsplata” (9:18) 
poate fi tradusă ca „plată”; slujindu-i pe 
oameni fără a le cere ceva în schimb, Pavel 
primește o plată mai bună din partea lui 
Dumnezeu. „Beneficiul” său (deseori tra- 
dus prin „câștig”) vor fi în special oamenii 
aduși la Cristos (9:19-21). 

9:19-23. *Retorica punea mare preț pe 
adaptarea la nevoile auditoriului, dar elita 
îi dispreţuia pe cei care erau prea flexi- 
bili, precum demagogii nestatornici care 
încercau să facă pe plac maselor; aseme- 
nea demagogi erau consideraţi „sclavi”. 
Totuși, unii prețuiau ideea de „sclav” sau 
de a „face pe plac” altora, dacă aceasta le 
asigura un statut stabil. Pavel împrumută 
din limbajul politic populist, fără îndoială 
ofensându-i pe apărătorii elementului aris- 
tocratic din Corint. Unii învăţători evrei, 
precum (după unele surse) *Hilel, căutau 
în acelaşi fel să le facă pe plac ascultătorilor 
lor ori de câte ori era posibil, pentru a câş- 
tiga cât mai mulți pentru cauza adevărului 
(cf. şi descrierea lui în Josephus, Antichități 
iudaice 20.41). 

9:24-25. Filosofii (imitaţi și de surse evre- 
iești din *diaspora, ca *Philon și *4 Macabei) 
foloseau de obicei ilustraţii sportive pentru 
a descrie strădania lor în căutarea adevă- 
rului și a unei vieţi înțelepte. Pavel descrie 
disciplina și sacrificiul de sine, necesare 
pentru a trăi viața creștină, prin analogia cu 
alergarea (9:24-—26a) şi cu boxul (9:26b-—27). 
(Alergarea preceda celelalte patru întreceri 
atletice ale pentatlonului la jocurile pane- 
lenice.) Propoziția „dar numai unul capătă 
premiul” (o cunună care, în cele din urmă, 


se va veşteji) scoate în evidenţă cât de 
mult s-a străduit să câștige cursa. (O lungă 
perioadă de disciplină riguroasă era obli- 
gatorie pentru oricine urma să participe 
la competiţie. De exemplu, participanţii la 
Jocurile Olimpice trebuiau să jure pe Zeus 
că vor urma în prealabil zece luni de pre- 
gătire strictă.) 

La fiecare doi ani, chiar Corintul găzduia 
pe istmul său jocuri de mare importanţă 
pentru întreaga Grecie; acestea erau cele 
mai populare festivaluri greceşti, după 
Jocurile Olimpice, care se țineau din patru 
în patru ani. La aceste jocuri istmice se 
acorda o ghirlandă din frunze uscate de 
țelină sălbatică sau ramuri de pin (ramuri 
de măslin sălbatic la Jocurile Olimpice, 
cununi împletite din pătrunjel la jocu- 
rile nemeice etc.). Iar alții foloseau deja 
„cununi“ (ghirlande) cu sens figurat. 
9:26-27. Boxul era una dintre competiţiile 
majore din cadrul jocurilor grecești (dar nu 
parte a pentatlonului, menționat mai sus); 
boxerii purtau mănuși din piele ce acope- 
reau cea mai mare parte a antebraţului, cu 
excepția degetelor, iar boxul era un sport 
violent. Mai târziu, boxul a fost combi- 
nat cu luptele greco-romane în disciplina 
numită pankration, o luptă cu reguli mini- 
male; erau interzise doar mușcăturile între 
adversari și scoaterea ochilor. Boxul cu 
umbra sau „cu pumnul în aer” reprezenta 
o pregătire insuficientă pentru o competiţie 
reală de box; ca să câștige, un boxer trebuia 
să-și disciplineze mult mai bine corpul. În 
același fel, Pavel trebuia să-și disciplineze 
viața pentru a sacrifica ce era de sacrificat 
pentru Evanghelie, ca să nu fie el însuși 
descalificat din competiţie și să rateze 
cununa “vieții veşnice (9:25). 


10:1-13 
Istoria Israelului ca avertisment 


După ce-a stabilit că cei care consumă 
carne oferită idolilor ar trebui să fie dispuşi 
să renunțe la drepturile lor, Pavel continuă 
cu un argument din Scriptură: imoralitatea 
sexuală a creștinilor corintieni și asocierile 
lor cu idolatria nu erau diferite de ceea ce 

practicaseră israeliții din Antichitate, atră- 
gând în același fel judecata lui Dumnezeu. 
Concluziile lui Pavel poate că i-au surprins 
pe cititorii lui, dar nu şi stilul său de argu- 
mentare: învățătorii antici se bazau foarte 
mult pe exemple din trecut, în special din 
cărți sacre; firește, iudaismul își lua exem- 
plele din Scripturi. 

10:1-2. Unii învăţători evrei de mai târziu 
au făcut o paralelă între Marea Roșie și 
*botezul *prozeliților evrei. Pavel face o 
analogie între experienţa salvării din pri- 
mul exod și mântuirea în Isus pentru a arăta 
că mântuirea nu-l face pe om invulnerabil 
la cădere (10:6-12). (Poporul evreu aștepta 
un nou exod, promis de către profeți pen- 
tru vremea când avea să vină *Mesia.) 
Pentru comparație, el folosește un limbaj 
creștin: botezul „pentru Moise” amintește 
despre botezul „în Cristos” (12:13). 

10:3-4. Din nou, israeliții în pustie au avut 
parte de hrană și băutură sacră, așa cum se 
întâmpla şi cu corintienii (10:16), dar asta 
nu i-a mântuit (10:6-12). Pentru că stânca 
a susținut Israelul în mai multe situații 
(Ex. 17:6; Num. 20:8), în unele tradiţii evre- 
iești fântâna i-a urmat pe israeliți în pustie 
(*Pseudo-Philon, Antichități biblice 11:15; 
unii *rabini). În aplicația *midrașică a lui 
Pavel, ceea ce a făcut stânca pentru Israel 
corespunde cu ceea ce a făcut *Cristos pen- 
tru corintieni; fără îndoială, Pavel asociază 
stânca dătătoare de viață cu Dumnezeu ca 
stâncă a lui Israel în Deuteronom 32:13 (un 
context recent, 1 Cor. 10:20, 22). Alţi învă- 
tători evrei au comparat stânca cu Înțelep- 
ciunea (*Philon, Interpretarea alegorică 2.86). 
10:5. Învăţătorii evrei considerau, în gene- 
ral, morțile premature drept semne ale 
judecății lui Dumnezeu (în concepția lor, 
învățătorii *Legii, pentru care Dumnezeu 
avea un standard mai înalt, puteau fi ast- 
fel judecaţi chiar și pentru că nu studiau 
Legea cu îndeajuns de multă sârguinţă). 
10:6. Evenimentele consemnate în Lege erau 
menite a fi un semn sau un avertisment pen- 
tru alţii (Num. 26:10). Dorinţele păcătoase 
ale israeliților au constat în tânjirea după 
o hrană „mai bună” decât mana, hrana 
spirituală pe care Dumnezeu le-o asigura 

(Num. 11:4-6, 20, 33); ei doreau carne (Num. 
11:18; cf. comentariul de la 8:7). 

10:7. Vezi Exod 32:4, 6. După cum poporul 
lui Israel mâncase odinioară în prezenţa lui 
Dumnezeu (Ex. 24:11), tot astfel, în Exod 
32:6, au mâncat și au băut în faţa unui idol 
pe care ei îl numeau dumnezeu. Mai târziu, 
rabinii au considerat acest lucru cel mai 
stânjenitor episod din istoria Israelului (în 
cele din urmă, unii au dat vina pe *neamu- 
rile care călătoreau cu israeliții); *Josephus 
omite acest detaliu din istoria lui. Interpreții 
evrei au înţeles corect sensul „jocului” în 
acest pasaj ca reprezentând idolatria. 

10:8. Bărbații israeliți au avut relaţii sexu- 
ale extraconjugale cu femei madianite, care 
practicau prostituția cultică (Num. 25:1-8; 
31:16), iar Dumnezeu a trimis o urgie ca 
judecată (Num. 25:9). Tradițiile evreiești 
consemnează, unanim, că douăzeci și patru 
de mii au murit, așa cum menţionează și 
textul din *Vechiul Testament; probabil că 
Pavel combină, după tipicul midrașic, acest 
număr cu aluzia la cei trei mii uciși după 
o judecată anterioară (Ex. 32:28, judecata 
pentru păcat din 1 Cor. 10:7). Însă scriitorii 
antici n-ar fi insistat şi nici nu și-ar fi expri- 
mat preocuparea în privința detaliilor de 
această factură, dar prezintă interes pentru 
cititorii moderni (care de obicei prezumă 
fie o greșeală majoră, fie faptul că cealaltă 
mie de oameni a murit în ziua următoare). 
10:9-11. Relevant pentru 10:34, Israelul 
L-a „ispitit” pe Dumnezeu plângându-se 
de apa (Ex. 17:2, 7; Deut. 6:16) şi hrana 
(Ps. 78:18) pe care El le-o asigura. Israel 
a cârtit împotriva lui Dumnezeu și a lui 
Moise, reprezentantul Său (Ex. 16:7-12; 
17:3; Num. 11:1; 14:27-29; 16:41). Tradițiile 
evreieşti deplâng cârtirea lui Israel din 
pustie. Dumnezeu nu și-a „nimicit” popo- 
rul în timpul acestor încercări inițiale, 
dar, după ce israeliții au continuat să-L 
ispitească, El a pronunţat judecata (Num. 
14:22-23), lovindu-i îndată atunci când au 
cârtit, în Numeri 21:5-6. „Nimicitorul” a 
fost cel care i-a nimicit și pe întâii născuți 
ai Egiptului (formularea din Ex. 12:23; cf. 
Înt. Sol. 8:25; Evr. 11:28). Filosofii avertizau 
și ei împotriva cârtirii, notând că oamenii 

ar trebui să accepte orice le trimit zeii și 
destinul. 

10:12-13. Învăţătorii antici atrăgeau dese- 
ori atenția asupra faptului că fiecare se 
confruntă cu adversități și că omul nu tre- 
buie să fie mândru, ci să accepte docil tot 
ce i se întâmplă în viață. Scriitorii antici îi 
încurajau deseori pe cei care sufereau, spu- 
nând că această experiență este comună 
tuturor oamenilor. Dar, în vreme ce scriito- 
rii păgâni puneau accent pe voința umană, 
Pavel scoate în evidență credincioșia lui 
Dumnezeu. 


10:14-23 


Carnea oferită idolilor folosește 
demonilor 


Pavel formulează aici un argument religios 
împotriva consumului de carne oferită ido- 
lilor. Deoarece templul lui Dumnezeu este 
diametral opus prostituţiei (6:15, 19), masa 
lui Cristos este diametral opusă mesei ido- 
lilor (10:14-22). 

10:14. „A fugi” de vicii era un îndemn 
moral destul de frecvent în Antichitate 
(cf. 6:18). 

10:15. Discursurile şi scrisorile de mus- 
trare din Antichitate debutau adesea cu 
un compliment menit să garanteze bună- 
voința destinatarilor (deși Pavel ar putea fi 
ironic aici); de asemenea, uneori conțineau 
îndemnuri ca ascultătorii să-și exerseze 
propria capacitate de judecată. 

10:16-17. Pentru a onora zeii păgâni în 
ceremoniile religioase grecești, mici liba- 
ţii de vin erau vărsate din cupe înainte ca 
oamenii să bea din ele. Dar aici „paharul“ 
și „pâinea” fac aluzie la masa de Paște, care 
era celebrată în timpul Cinei Domnului 
(11:23-26). Nu doar în timpul mesei de 
Paște, dar și în timpul meselor în general 
capul familiei evreiești obișnuia să ros- 
tească o binecuvântare (mulțumire) peste 
un pahar cu vin. Unii comentatori susțin 
că ultimul pahar de la sfârșitul mesei era 
numit „paharul binecuvântării”. Despre 
„trup”, vezi comentariul de la 12:12-26. 
10:18. Preoţii mâncau anumite părți din 
jertfele aduse în templu; alte tipuri de jertfe 


(ca de pildă, mielul pascal, pe care Pavel îl 
consideră de asemenea o jertfă — 5:7) erau 
consumate de restul poporului. Un credin- 
cios care participă la jertfele aduse adevă- 
ratului Dumnezeu nu trebuie să participe 
la jertfele aduse falșilor zei. 

10:19-20. La fel ca Isaia, Pavel afirmă că ido- 
lii fizici nu reprezintă nimic (cf. Is. 44:12-20; 
45:20-25; 46:1-11). Dar, ca majoritatea 
pasajelor *Vechiului Testament care menti- 
onează *demoni (cel puţin în interpretarea 
grecească — Lev. 17:7; Deut. 32:17, 37-39; Ps. 
106:28, 37) și cea mai mare parte a literatu- 
rii evreiești și creștine ulterioare, exceptân- 
du-i pe rabinii de mai târziu, Pavel crede 
că dumnezeii falși care caută închinare din 
partea oamenilor sunt demoni (ex., *Cartea 
Jubileelor 1:11; 22:16-17; *1 Enoh 19:1; Sifre 
Deuteronomul 318.2.1-2). Pavel citează un 
verset din Deuteronom 32:17. 

10:21. Păgânii menţionează mesele cu 
ofrande închinate zeilor lor (ex., masa 
lui Serapis); majoritatea templelor din 
Orientul Apropiat antic erau dotate cu 
astfel de mese. Vechiul Testament folosește 
expresia „masa Domnului” pentru locul 
unde se aduceau ofrandele (ex., Mal. 1:7, 
12; în Ex. 25:30, pâinea mâncată de preoți 
se afla acolo; cf. 1 Cor. 9:13). Părtășia de la 
masă sugera relaţii foarte apropiate. Prin 
repetarea expresiei „nu puteţi... și...”, 
Pavel își repetă argumentul într-o manieră 
ce îi făcea receptivi pe anticii cu afinități 
retorice. 

10:22. Pavel aduce din nou o obiecţie reto- 
rică împotriva propriei sale poziţii, dar 
cititorii lui care cunosc Vechiul Testament 
știu că Domnul este un Dumnezeu gelos 
care nu permite închinarea la alți dumne- 
zei (ex., Deut. 32:17, 21; vezi comentariul 
de la 10:19-20). „Întărâtarea” face probabil 
aluzie la Deuteronom 32:21 (cf. Bar. 4:7, ce 
reia Deut. 32:17, 21). 

10:23. Învăţătorii greci foloseau criterii pre- 
cum „utilitate“ pentru a decide asumarea 
unei acțiuni. Pavel ridică o obiecţie reto- 
rică („Toate lucrurile sunt îngăduite”), iar 
apoi răspunde la ea („Dar nu toate sunt de 
folos”), un stil obișnuit pentru învățătura 
morală antică. 

10:24-11:1 
Îndrumări izvorâte din grija pentru alții 
10:24. Nu doar primii adepţi ai lui Isus, dar 
și mulți alți moraliști din vechime ar fi fost 
de acord cu acest îndemn. 
10:25. Carnea care rămânea după închi- 
narea la zei era dusă la piața de carne din 
agora cea mare a Corintului (nu departe de 
locul unde Pavel a lucrat cândva - Fapte 
18:3). Nu toată carnea din această piață 
era oferită idolilor, ci doar o parte din ea. 
În orașe relativ mari, evreilor li se permi- 
tea deseori să aibă propriile piețe pentru a 
putea evita o astfel de hrană (unii erudiţi 
speculează că un val recent de prejudecăți 
antisemite ar fi închis de curând piața evre- 
ilor din Corint). În alte orașe, aceștia obiş- 
nuiau să întrebe de unde provenea carnea. 
Învăţătorii evrei au considerat păcatele 
neintenţionate ca fiind „ușoare”, deși este 
posibil ca cei scrupuloși să nu fi fost mulțu- 
miți de afirmaţia lui Pavel de aici, respectiv 
că „ce nu ştii nu-ți face rău”. Întrucât cei 
mai mulți nu-și puteau permite să cumpere 
prea des carne, supraviețuind în schimb cu 
pește și cereale, Pavel se adresează aici în 
special celor mai înstăriți din adunare. 
10:26. Aici Pavel citează Psalmul 24:1, care 
proslăveşte măreţia şi splendoarea lui 
Dumnezeu; el este singurul Dumnezeu 
adevărat și viu, iar totul Îi aparţine Lui, nu 
idolilor sau *demonilor. Învăţătorii evrei, 
posibil la fel de timpuriu ca Pavel, au folo- 
sit acest text pentru a dovedi nevoia de a 
rosti mulțumiri către Dumnezeu la servi- 
rea mesei. 
10:27-29. Majoritatea templelor aveau pro- 
priile săli de mese, iar oamenii erau invitați 
să mănânce „la masa lui Serapis” şi a altor 
zei păgâni. Carnea servită la aceste mese 
fusese evident oferită idolilor. Dar oamenii 
erau invitaţi și la banchetele din casele celor 
înstăriți, unde nu puteau ști cu siguranță 
sursa din care provenea carnea servită la 
masă. Evreii care evitau hrana impură (pre- 
cum carnea de porc) erau practic excluși de 
la asemenea ospeţe, dar ei nu-i disprețuiau 
pe cei din rândul *neamurilor care mâncau 
porc câtă vreme aceștia se țineau departe 

de idoli. Pentru a evita să mănânce hrană 
necurată, evreii înfruntaseră uneori marti- 
rajul, prin urmare ei așteptau ca neamurile 
care își proclamau credința în Dumnezeu 
să evite cel puțin mâncarea despre care 
ştiau cu siguranţă că a fost oferită idolilor. 

10:30. Pavel citează o altă posibilă obiecţie 
(vezi comentariul de la 10:22). La fel ca 
evreii, creștinii mulțumeau întotdeauna 
pentru mâncare înainte de a lua masa (cel 
puțin mai târziu, familiile evreilor pioși din 
Palestina aduceau mulțumiri și după ce se 
servea masa). 

10:31. Pentru un credincios, „drepturile” 
personale (10:23, 29) nu sunt valoarea 
supremă. Unii învăţători evrei subliniau 
că totul ar trebui să se facă de dragul lui 
Dumnezeu, aşa cum face Pavel aici; unii 
filosofi argumentau că ar trebui să ne inves- 
tim vieţile doar în ceea ce are o semnificație 
veșnică. În *Vechiul Testament, Dumnezeu 
în mod clar dorea ca poporul Lui să tră- 
iască întru totul pentru El (Deut. 6:4-5; Ps. 
63:1). Pavel privește asemenea convingeri 
ca fiind legitime și le aplică la credibilitatea 
*Evangheliei (1 Cor. 10:32-33). 

10:32-33. Oratorii și scriitorii îşi recapitu- 
lau adesea mesajul la sfârșitul unei secţi- 
uni. Vezi comentariul de la 9:19-23. Evreii 
și unii creștini erau contrariați de consu- 
mul hranei închinate idolilor; neamurile 
puteau interpreta acest gest ca manifestare 
a toleranţei față de zeii lor. Cu privire la a 
căuta binele celor mai mulți, compară și 
2 Macabei 4:5. 

11:1. Pavel se prezentase deja (cap. 9) drept 
ilustrare vie a acestui principiu, pe care el 
îl articulează clar în 10:32-33 şi-l exempli- 
fică în 10:33-11:1; oamenii invocau deseori 
stilul de viaţă al filosofilor sau al altor înțe- 
lepţi, ca exemple. 


11:2-16 

Acoperirea capului și decența sexuală 
În 11:17-34 (cf. cap. 8-10), Pavel se întoarce 
la legătura dintre mâncare și divinitate, 
dar aici el face o scurtă digresiune pentru 
a vorbi despre decenţă în *biserica corinti- 
ană în care cei liberi ar trebui să renunţe 

la drepturile lor (11:10). *Digresiunile erau 
obișnuite în literatura antică. În Atena 
existase obiceiul ca femeile să fie consem- 
nate la domiciliu; dar cultura corintiană 
din vremea lui Pavel beneficia de o influ- 
ență romană mai contemporană, după 
care soțiile puteau participa uneori chiar 
la banchete alături de soţii lor. Totuși, în 
general, activitatea publică era rezervată 
bărbaţilor, iar căminul se afla predominant 
în grija femeilor; bisericile din case încăl- 
cau aceste granițe, creând un spațiu social 
mai ambiguu. În Antichitate, părul feme- 
ilor era adesea un obiect al dorinței (ex., 
* Apuleius, Măgarul de aur 2.8; Sifre Numeri 
11.2.1-3), iar în cea mai mare parte a estu- 
lui Mediteranei, femeile căsătorite trebuiau 
să-și acopere părul (pentru femeile evreice, 
vezi *Josephus, Antichități iudaice 3.270; 
*Philon, Legi speciale 3.56; Mişna Baba kamma 
8:6; Mișna Ketubot 7:6). Capul lăsat desco- 
perit era echivalat cu intenția de a stârni 
dorinţa bărbatului, la fel cum, în unele cul- 
turi contemporane, costumul de baie este 
considerat provocator. Acoperirea capului 
era o practică larg răspândită în Iudeea 
(unde, în căminele conservatoare, se ajun- 
sese până la impunerea vălului peste față) 
şi în alte părți, dar femeile romane aris- 
tocrate, dornice să-și etaleze coafurile la 
modă, nu adoptau această practică. Astfel 
că Pavel trebuie să se ocupe de un conflict 
cultural prezent în biserica corintiană între 
moda celor din clasa înstărită și îngrijora- 
rea celor din clasa de jos care considerau că 
este încălcată decența sexuală. 

Prin urmare, Pavel înșiră o serie de argu- 
mente scurte, iar fiecare dintre acestea are 
directă legătură cu mediul cultural căruia i 
se adresează. Unele dintre argumentele lui 
nu se potrivesc în orice cultură (el însuşi 
pare dornic să se asigure că acestea nu sunt 
aplicate greșit — 11:11-12), dar pe femeile 
corintiene, nu pe cele moderne, dorește el 
să le convingă să-şi acopere capul. 

11:2. Epistolele erau deseori scrise pentru 
a-i „lăuda” sau a-i „condamna” pe des- 
tinatari; uneori, aceste elemente caracte- 
rizau întreaga epistolă în care apăreau. 
„Lradițiile” (NTR) erau explicaţii sau reguli 


transmise prin viu grai; de exemplu, *fari- 
seii din Palestina și-au transmis tradițiile 
speciale în acest mod. 

11:34. Scriitorii antici își bazau deseori 
argumentele pe jocuri de cuvinte. Pavel 
folosește cuvântul „cap” în mod literal 
(pentru partea corpului situată deasupra 
gâtului și care trebuia acoperită) și figurat 
(posibil pentru purtătorul de autoritate din 
familia antică). (Unii comentatori au argu- 
mentat că aici „cap” nu înseamnă „autori- 
tate”, ci „sursă” — vezi 11:12 — sau entitatea 
cea mai respectată — vezi 11:4-7 —, dar aceste 
chestiuni sunt aprig disputate şi nu pot fi 
soluționate aici.) Pentru acoperirea capului 
la femei, vezi introducerea la această secţi- 
une. În majoritatea *sinagogilor, femeile nu 
conduceau rugăciuni, iar tradiția evreiască 
avea tendința să diminueze importanţa 
profeteselor din *Vechiul Testament; biseri- 
cile lui Pavel acordau femeilor considerabil 
mai multă libertate de a vorbi în public. E 
posibil ca aceasta să se datoreze în parte 
accentului distinct pus de către cei dintâi 
creștini pe inspirația profetică universală; 
chiar și grecii, care deseori cereau ca feme- 
ile să tacă în locurile publice, făceau excep- 
ţii pentru femeile care vorbeau prin inspira- 
ție, dar creştinii se aşteptau în mod obişnuit 
la acest gen de inspirație în întâlnirile lor. 
Preferinţa ca bărbaţii să-și descopere capul 
poate reflecta cultura regională: grecii (tra- 
diția dominantă în estul Mediteranei) își 
descopereau capul pentru închinare, deși 
romanii (cultura oficială în această *colonie 
romană) și-l acopereau. (Obiceiul nu era 
diferit în funcție de gen.) 

11:5-6. Pavel foloseşte, în această discu- 
ție, principiul antic al reducerii la absurd: 
Dacă ele sunt atât de preocupate să-și 
descopere capul, de ce nu și-ar îndepărta 
acoperământul natural, adică părul lor? 
Prin aceasta, Pavel reduce insistența lor 
la ceea ce contemporanii lui considerau 
absurd: cea mai mare înjosire fizică pentru 
o femeie era să-și radă părul de pe cap sau 
să se tundă la fel de scurt ca un bărbat. De 
asemenea, această imagine ar obține exact 
efectul opus celui vizat prin descoperirea 
capului: nu mai era nimic atrăgător. 

11:7. Pavel construiește aici un argument 
bazat pe ordinea creaţiei. E de neconceput 
ca el să nege că și femeile sunt chipul lui 
Dumnezeu (Gen. 1:27 și 5:1-2 afirmă clar 
că atât bărbatul, cât și femeia au fost cre- 
ați după chipul lui Dumnezeu; cf. 1 Cor. 
15:49; Rom. 8:29; 2 Cor. 3:18). Dar pentru că 
femeia a fost luată din bărbat (Gen. 2:21-22), 
e posibil ca argumentul lui Pavel să fie 
acela că femeia reflectă chipul prin inter- 
mediul primului bărbat (dar vezi comenta- 
riul de la 11:11-12). Probabil că el se referă 
la faptul că femeile cu capetele descoperite 
atrag atenţia bărbaţilor spre natura umană, 
și nu spre Dumnezeu. 

11:8-9. Conform textului din Geneza 2:18, 
Dumnezeu a creat femeia separat de băr- 
bat, în parte pentru ca bărbatul să nu mai 
fie singur; expresia de acolo tradusă cu 
„ajutor potrivit” nu subordonează femeia, 
ci mai degrabă elogiază puterea ei. (În 
Vechiul Testament, „ajutor” este folosit mai 
des cu referire la Dumnezeu decât la ori- 
cine altcineva; „potrivit” înseamnă „cores- 
punzător” sau „adecvat pentru”, ca egal, în 
contrast cu animalele.) Femeia a fost astfel 
creată, deoarece bărbatul avea nevoie de 
tăria ei, nu (aşa cum unii au interpretat 
greșit acest verset) ca să fie slujitoarea lui. 
11:10. Aici Pavel spune literal „ea trebuie 
să aibă autoritate pe/peste capul ei, din pri- 
cina îngerilor”; unii cred că Pavel s-ar putea 
referi la faptul că ea ar trebui să-și exercite 
înțelept dreptul de a decide dacă să-și 
acopere capul, într-un mod care să-i ono- 
reze bărbatul (11:8-9), dată fiind situaţia 
cu „îngerii”. În orice caz, „îngerii” au fost 
interpretaţi ca (1) îngerii care (potrivit inter- 
pretărilor evreiești antice ale Gen. 6:1-3) 
au râvnit după femei și astfel au căzut (vezi 
comentariul de la 2 Pet. 2:4; dar ei au lăsat 
în urmă uriași, nu pericolul posibil enun- 
tat aici); (2) îngerii prezenţi în închinarea 
divină, care ar fi ofensaţi de o încălcare 
a decenței sau un afront adus bărbaţilor 
(cf. *Manuscrisele de la Marea Moartă 
1QSa 2.3-9; 1QM 7.5-6) şi (3) îngerii care 
cârmuiesc neamurile, dar care în cele din 
urmă vor ajunge subordonați tuturor 
credincioşilor, inclusiv ai acestor femei 

(1 Cor. 6:3; adică, în calitate de viitor câr- 
muitor, o femeie sau un bărbat creștin ar 
trebui să facă alegeri înțelepte în prezent, 
chiar şi în privința îmbrăcămintei). 
11:11-12. Pavel ajustează argumentul său 
precedent bazat pe creație (11:7-10); el 
dorește să-și argumenteze pledoaria des- 
pre acoperirea capului, dar recunoaşte că 
femeile și bărbaţii sunt reciproc interdepen- 
dențţi (cf. și 7:2-5). Pentru bărbaţii care vin 
din femei, vezi 1 Ezdra 4:15-17 (cf. 4:14, 22). 
Asemenea expresii de reciprocitate în pri- 
vința celor două genuri apar mai cu seamă 
în rândul celor mai progresiști dintre 
scriitorii antici (ex., Musonius Rufus 12, 
pag. 86.33—38; 14, pag. 92.38-94.1). 
11:13-15. Scriitorii antici, în special *filoso- 
fii stoici, se delectau cu argumente bazate 
pe natură. Natura îi învăța, spuneau ei, că 
numai bărbații își puteau lăsa barbă; părul 
femeilor, în mod normal, părea să crească 
mai lung decât cel al bărbaţilor. La fel ca 
toți locuitorii din orașe, Pavel este conști- 
ent de excepții de la regulă (barbari, statui 
ale filosofilor și eroi ai epopeilor din trecut, 
iar Pavel avea cunoștință și despre nazireii 
biblici); dar argumentul „naturii” putea 
invoca ordinea generală a creației așa cum 
era ea experimentată de către cititori. 
11:16. Pavel păstrează un ultim argument 
pentru cei care n-au fost convinși de cele 
anterioare. Scepticii, un anumit grup filo- 
sofic, respingeau toate argumentele cu 
excepția unuia aproape universal acceptat: 
argumentul tradiţiei — „noi n-avem un ast- 
fel de obicei”. 


11:17-34 

Părtășia compromisă de segregare 

În ciuda idealurilor grecești cu privire la 
egalitate, chiar şi la banchete, distribuirea 
locurilor pentru persoane la evenimente 
publice antice ținea îndeobște cont de rang, 
inclusiv la banchete. Bisericile din Corint se 
întâlneau mai ales în casele *patronilor înstă- 
riți (vezi comentariul de la Fapte 18:6-7). 
În societatea greco-romană, patronii îi așe- 
zau de obicei pe membrii din aceeași clasă 
socială cu ei într-o încăpere specială numită 


triclinium (cea mai bună cameră a casei), 
care puteau găzdui confortabil, în mod obiș- 
nuit, nu mai mult de nouă invitați, însă spa- 
tiul oferea loc și pentru mai mulți oaspeți, 
în funcție de dimensiunea camerei și de 
modul în care erau aranjate locurile. Dacă 
era nevoie de mai mult spațiu, alții puteau 
fi serviţi în atrium-ul mai încăpător (unde 
puteau fi așezate confortabil aproximativ 
patruzeci de persoane, în funcție de dimen- 
siunea încăperii și de modul de dispunere 
a locurilor). Oaspeţii așezați mai departe de 
gazdă primeau (sau li se aducea) mâncare și 
vin de calitate inferioară, iar *clienții se plân- 
geau adesea de locul în care erau așezați de 
către patronii lor (cf. *Seneca, Scrisori către 
Lucilius 4; *Juvenal, Satire 4.15-18, 24-25, 
37-79, 146-58; Martial 3.49; 4.85; 12.28; 
Luca 14:8-10). (Mesele comune chiar și în 
*OQumran presupuneau aşezarea invitaţilor 
după rang; 1Q28a 2.21.) Această problemă 
socială pătrunsese și în biserică. 

Contextul de aici pentru servirea mesei 
este Paștele evreiesc, o masă sacră și o 
celebrare ce comemora răscumpărarea; 
vezi comentariul de la Matei 26:17-30. Dar 
majoritatea credincioșilor corintieni par să 
fi pierdut din vedere acest context; ei tra- 
tează acea masă ca pe un ospăț festiv, așa 
cum știau că se întâmpla la praznicele gre- 
cești sau la întâlnirile asociaţiilor religioase 
grecești. 

11:17-19. Pavel îi putea lăuda pe corinti- 
eni în anumite privinţe (vezi comentariul 
de la 11:2), dar nu și în această privinţă; la 
fel ca divizarea în funcţie de prejudecăți 
etnice sau culturale (vezi introducerea la 
Romani), divizarea pe criterii sociale este 
contrară *Evangheliei. Unii cercetători 
biblici argumentează că 11:18 poate fi com- 
parat cu disimularea “retorică, adică el se 
preface că nu ar crede, ca să-i rușineze pe 
ascultători şi să-i facă să-și conștientizeze 
gravitatea comportamentului. 

11:20. Despre „Cina Domnului”, vezi 
„masa Domnului” din 10:21. Pavel pune 
ironic în contrast Cina Domnului (11:20) cu 
mesele lor (11:21). 

11:21-22. La masă, unii sunt trataţi cu mai 
mult respect decât alţii, iar acest tratament 


reflectă statutul în acord cu valorile lumii. 
Vezi introducerea la această secțiune. După 
unii cercetători biblici, mențiunea că unii 
mâncau înaintea altora (11:21) are în vedere 
faptul că sclavii și alți oameni care făceau 
munci fizice nu puteau veni la fel de repede 
precum cei înstăriți, cu mai mult timp liber. 
11:23. „Primit” și „dat” (NTR, GBV) erau 
folosite împreună în special cu referire la 
continuarea tradiţiilor (11:2; 15:3; cf., ex.: 
Josephus, Antichități iudaice 13.297, 408). 
Unii *rabini de mai târziu au vorbit despre 
tradiţiile primite „de pe Sinai” sau „de la 
Moise”; deși credeau că le-au primit prin 
intermediul propriilor predecesori, aceş- 
tia voiau să spună că tradiția în ultimă 
instanță urcă până la Moise (ex., Mișna Pea 
2:6; Eduiot 8:7; ladaim 4:3). Probabil că Pavel 
vrea să spună că primii “ucenici i-au spus 
lui despre Cina Domnului. Aceasta a avut 
loc „noaptea“, așa cum se prăznuia întot- 
deauna Paștele. 

11:24-25. Legămintele erau de obicei rati- 
ficate cu sânge (cf. „sângele legământu- 
lui”, Ex. 24:8); Dumnezeu promisese un 
„legământ nou” (ler. 31:31; cf. Luca 22:20). 
Pâinea nedospită de Paște era în mod nor- 
mal interpretată figurat ca „pâinea întris- 
tării pe care au mâncat-o strămoșii noștri” 
în vremea lui Moise; Isus o aplicase la El 
Însuși (vezi comentariul de la Mc. 14:22-24). 
Păgânii consumau uneori mâncăruri de 
la mesele funerare „în amintirea” unei 
persoane moarte, dar sensul de aici este 
cel din *Vechiul Testament, unde Paștele 
comemora intervenţiile răscumpărătoare 
ale lui Dumnezeu în istorie (ex., Ex. 12:14; 
13:3; Deut. 16:2-3; *Cartea Jubileelor 49:15). 
La fel ca în ritualul Paștelui (cf. principiul 
din Deut. 26:5), pronumele „voi” s-a apli- 
cat tuturor generaţiilor viitoare; evreii cre- 
deau că reconstituirea parțială a ritualului/ 
comemorarea le permitea să împărtășească 
experiența strămoșilor lor. Ospeţele gre- 
cești includeau o petrecere cu băuturi după 
prima masă, dar și un timp de distracție, 
care putea include muzică, lecturi, prelegeri 
sau conversație; Pavel pomenește despre 
pahar „după cină” și poate că el aștepta ca 
acela să fie un timp de studiere a Scripturii. 

11:26. „Până va veni El” este limita tempo- 
rală a Cinei Domnului care își are originea 
tot în termenii folosiți de Isus (Mc. 14:25). 
Celebrările Paștelui anticipau viitoarea 
răscumpărare a lui Israel (Iosefta Berakhot 
1:10-11), dar și reiterau modul în care 
Dumnezeu i-a răscumpărat prin exodul din 
vremea lui Moise. Poporul evreu aștepta 
un ospăț *escatologic când Dumnezeu va 
urma să-Și răsplătească poporul (cf. Is. 
25:6, 8; *2 Bar. 29:4). 

11:27-29. În mod normal, asociaţiile aveau 
reguli care să prevină și să sancționeze 
abuzurile, ca de pildă încăierările dintre 
beţivi, dar aici Dumnezeu este Cel care 
pedepsește. În context, faptul de a „mânca 
în chip nevrednic” se referă la un gest con- 
știent care divizează biserica (11:21-22). 
Respingând sau disprețuind alți membri 
ai Trupului lui Cristos, Biserica (10:17), ei 
resping şi darul mântuitor al Trupului Său, 
reprezentat prin pâine (11:24). 

11:30-34. Învăţătorii evrei subliniau faptul 
că, în această lume, Dumnezeu i-a pedepsit 
pe cei drepți pentru puţinele lor păcate, dar 
în lumea care va veni El îi va pedepsi pe cei 
răi pentru multele lor păcate; astfel, învăță- 
torii evrei credeau că suferinţa te poate scuti 
de pedeapsa de mai târziu. Pavel este de 
acord cel puţin că suferința poate fi discipli- 
narea Domnului; ideea aici ar putea fi aceea 
că atunci când biserica nu-și include toți 
membrii, darurile de vindecare sunt împie- 
dicate (12:9). Pavel distinge între întâlnirile 
din timpul adunărilor în case și, în 11:34, 
folosirea cu caracter personal a casei, unde 
credincioșii puteau avea mai multă libertate 
de a urma tradiţiile culturii lor. 


12:1-3 
Limitele darurilor 


Deoarece darurile creştine, precum *profe- 
tia, sunt date de către *Duhul lui Dumnezeu 
(atât în *Vechiul Testament, cât şi în *Noul 
Testament), cadrul cultural este mai puțin 
important aici decât în alte părți din 
1 Corinteni (ex., despre acoperirea capului 
sau sărutul sfânt). Dar acesta îl poate ajuta 
pe cititorul modern să aprecieze cum ar 

fi putut vedea primii cititori funcționarea 
unora dintre daruri în cultura lor. 

Pentru expresia „în ce priveşte”, vezi 
comentariul la 7:1. Pavel indică faptul că 
profeția nu este neapărat un semn de evla- 
vie; păgânii profețeau și ei, iar la altarele 
greceşti cu oracole, persoane posedate pro- 
fețeau în stare de extaz, inspirate de alți zei 
decât Dumnezeul creștin. Deși unii au sem- 
nalat că interesul pentru oracole scăzuse 
în acea perioadă, oracolele și alte forme de 
divinaţie au continuat să exercite o influ- 
ență puternică în cultura păgână. Pavel se 
poate folosi astfel de comportamentul ante- 
rior păgân al câtorva dintre ascultătorii lui 
ca avertisment că activitatea extatică în sine 
nu poate constitui dovada că ei ascultau de 
Dumnezeu. (Versetul 3 probabil că pune 
ipotetic în contrast două exemple extreme 
de profeții adevărate și false.) 


12:4-11 

Diferite daruri 

12:4-6. Tripla repetiție a aceleiaşi idei, pe 
care Pavel (aici, proto-trinitarian) o face 
în trei moduri („sunt felurite... dar ace- 
lași...”), întărește afirmația sa într-un mod 
pe care ascultătorii antici receptivi la reto- 
rică l-ar fi apreciat (în *retorică, anafora 
folosea acelaşi început pentru propoziții 
succesive). Pavel subliniază că darurile 
sunt diferite, dar sunt toate de folos; aşa- 
dar, un creştin cu un anume dar nu este 
mai important sau mai puțin important 
decât alt creştin cu un dar diferit. 

12:7-11. În retorica antică, scriitorii deli- 
mitau uneori o temă importantă repetând 
o anumită idee la început și la final; aici, 
12:7 şi 11 încadrează lista din 12:8-10, sub- 
liniind că Duhul este Cel care dă aceste 
lucrări. Auditoriile antice prețuiau repe- 
titia și adesea (ca aici) ofereau diverse 
liste. Ținând cont de ocurențele anterioare 
ale termenilor „cuvânt”, „ințelepciune” 
Și „cunoaștere” (12:8), în 1 Corinteni, aici 
acești termeni se referă cu siguranță la 
Dumnezeu care oferă abilitatea de a vorbi 
și a da învăţătură (vezi comentariul de la 
1:5). (Unii cititori moderni au considerat 


că termenii se referă la cunoașterea reve- 
lată supranatural. Deși cunoașterea reve- 
lată supranatural este adesea ilustrată de 
profeţii din * Vechiul Testament și poate fi 
considerată o formă a darului profeției, e 
puţin probabil ca Pavel să o aibă în vedere 
când menţionează „cunoașterea“; cf. 8:1; 
13:8-9, 12.) 

Unii vrăjitori căutau să facă vindecări și 
alte acte extraordinare (12:9-10), iar oame- 
nii căutau mai des tratament la altarele lui 
Asclepios (inclusiv cel de la Epidauros, în 
apropiere de Corint) sau uneori la Serapis 
(care avea două altare în Corint). Totuși, în 
afara *bisericilor timpurii, nu există vreun 
corespondent antic care să sugereze că ast- 
fel de evenimente s-ar fi manifestat cu regu- 
laritate în diverse adunări locale. Darul 
„deosebirii duhurilor” era util mai ales 
pentru a judeca profeția (cf. 14:29; 1 loan 
4:1). Deși bolborosirea extatică se întâlnește 
astăzi în unele culturi păgâne, zona medi- 
teraneeană antică prezintă puţine dovezi 
despre acest fenomen și nu oferă o paralelă 
utilă pentru „limbi“ (închinare inspirată 
într-o limbă pe care omul respectiv nu o 
cunoaște — 14:2) sau „interpretare” inspi- 
rată a limbilor (termenul poate însemna 
fie traducere, fie comunicarea sensului 
general). 


12:12-26 
Toate mădularele trupului sunt necesare 


12:12. Pavel adaptează o imagine folosită 
pentru statul roman sau pentru univers şi 
o aplică bisericii (ca în Rom. 12:3-5). Când 
plebeii (clasa de jos a Romei, dintr-o peri- 
oadă anterioară) s-au gândit să se revolte, 
aristocratul Menenius Agrippa i-a convins 
că, deși ei sunt membri mai puţin vizibili 
(ca stomacul), sunt totuși necesari; clasa 
de sus și cea de jos au roluri diferite, dar 
de egală importanţă (ex., Dionysius din 
Halicarnassus, Antichitățile Romei 6.86.1-5; 
*Lavius, Istoria Romei 2.32.9-12). Acest argu- 
ment era o simplă sofistică aristocratică 
pentru a ține masele sub control; dar după 
el, alți scriitori, în special filosofii *stoici, au 
împrumutat imaginea. Mulţi au continuat 


s-o aplice statului (cf., ex.: *Cicero, De repu- 
blica 3.25.37; Filipice 8.5.15). Stoicii chiar 
spuneau că universul este ca un trup iar 
logos-ul sau rațiunea lui Dumnezeu este 
mintea sau capul care-l conduce (cf., ex.: 
*Seneca, Scrisori către Luciliu 95.52; *Epictet, 
Diatribe 1.12.26). Pavel invocă aici unitatea 
trupului, nu pentru a menţine statutul infe- 
rior al unui grup, ci pentru a le spune creș- 
tinilor din Corint că trebuie să se respecte 
și să se aprecieze unii pe alții. Așa cum un 
ochi sau un picior nu sunt de niciun folos 
în izolare, la fel este starea unui mem- 
bru al bisericii separat de ceilalți creștini. 
Identificarea lui Cristos cu trupul în 12:12 
se potriveşte cu figurile de stil antice pre- 
cum metonimia sau sinecdoca; ea sublini- 
ază conexiunea strânsă (dar nu divinizează 
biserica). 

12:13. Deși, aici, a bea este probabil o aluzie 
la Cristos în 10:4, ascultătorii antici puteau 
să se gândească și la a bea din Înţelepciune 
(Sir. 24:21; cf. loan 4:14). 

12:14-21. Într-un mod plăcut pentru ascul- 
tătorii antici receptivi la retorică, Pavel 
folosește repetiţia ca să-și sublinieze ideea 
(12:14, 18-20). În 12:15-16 şi 21, el foloseşte 
un element retoric sugestiv, prosopopeia, 
unde obiectele neînsuflețite (aici, părţile 
corpului) vorbesc. În alte analogii antice, 
„ochii” au un rol proeminent. 

12:22-24. De obicei, oamenii nu-și acoperă 
părțile importante, cum ar fi capul, dar își 
acoperă zonele intime și poate (ca în fabula 
lui Menenius de mai devreme) stomacul. 
Se poate spune că aceste părți acoperite 
primesc un tratament special. 

12:25-26. Moraliștii antici subliniau că ade- 
văraţii prieteni sunt alături la necazuri și la 
bucurii. 


12:27-31 
Din nou despre daruri diferite 


12:27-28. Oratorii antici aveau o predilec- 
ție pentru liste (cf. 12:8-10), care lămureau 
o idee prin exemple repetate. „Întâi... al 
doilea... al treilea” era de obicei o indicație 
a rangului; cele mai multe dintre darurile 
care urmau după primele trei puteau fi 

enuntate în orice ordine (totuși este posi- 
bil ca plasarea la sfârșit a vorbirii în limbi 
să aibă de-a face cu abuzul corintienilor în 
privinţa acestui dar; cf. 1 Cor. 14). 
12:29-30. Pentru liste, vezi comentariul de 
la 12:27-28. Ascultătorii antici din afara 
bisericii ar fi considerat ceva extraordi- 
nar că fiecare persoană dintr-o anumită 
adunare ar putea avea unele dintre aceste 
daruri, precum *profeția sau darul minu- 
nilor, considerate o raritate. Termenul 
tradus cu „*apostoli” înseamnă probabil 
„mesageri împuterniciți”, susținuți de 
autoritatea celui ce i-a trimis, atâta vreme 
cât ei îi prezentau corect mesajul; deși 
unii filosofi se considerau mesageri ai zei- 
lor, iar evreii îi vedeau adesea pe profeții 
*Vechiului Testament în această lumină, 
primii creștini acordau acestui oficiu res- 
pectul cuvenit unui rol prezent în Biserică. 
Vezi comentariul la Efeseni 4:11. 

12:31. Uneori scriitorii antici recurgeau la 
digresiuni (ca în capitolul 13) și câteodată 
încadrau un material special revenind la 
o idee (12:31; 14:1). Cele mai bune daruri 
(la fel în 14:1) sunt definite de nevoia celor- 
lalte părţi ale trupului (cap. 13). Cei mai 
mulți evrei credeau că doar o minoritate de 
oameni foarte pioși pot face minuni; era cu 
totul extraordinară ideea că orice credin- 
cios poate cere de la Dumnezeu orice dar 
folositor pentru poporul Său. Primii creş- 
tini au democratizat supranaturalul — ei 
credeau că Dumnezeu poate lucra activ în 
viaţa de zi cu zi a fiecărui credincios. 


13:1-3 

Nimic fără iubire 

Unii consideră acest capitol ca fiind poetic; 
el nu are metrica poeziei grecești, dar se 
încadrează într-o formă de proză exaltată 
(*retorică măreață sau a sublimului). Acest 
capitol se aseamănă cu elogiul diferitelor 
virtuți din alte scrieri ale literaturii gre- 
co-romane; unul dintre cele trei genuri de 
retorică epidictică (lauda) era panegiricul 
care elogia o persoană sau un subiect, iar 
virtuțile erau dintre temele curente (cf., de 
asemenea, Evr. 11:3-31). Faptul că Pavel 

alege această virtute mai presus de toate 
celelalte nu se înscrie în paradigma cultu- 
rală — deși mulți antici prețuiau dragostea — 
ci e specific literaturii creștine timpurii 
să fie menţionată cu regularitate ca virtu- 
tea supremă (datorită învăţăturii lui Isus, 
Mc. 12:30-31; loan 13:34-35). Ca o scurtă 
*digresiune între 12:31 și 14:1 (digresiunile 
erau obișnuite în literatura antică), acest 
capitol explică modalitatea de evaluare a 
celor „mai bune” dintre daruri. 

13:1. Întreita repetiţie, chiar dacă variază ca 
formă: „chiar dacă... și n-aş avea dragoste” 
este o anaforă retorică, accentuând ideea; 
încheierea similară a afirmațiilor repre- 
zintă şi ea o subliniere retorică. În unele 
tradiţii evreiești, îngerii preferă să vor- 
bească ebraica, totuși cei mai mulţi evrei 
ar fi fost de acord că îngerii înțeleg limbile 
umane, având în vedere că sunt desemnați 
peste diferite popoare. E posibil ca Pavel să 
fi crezut că există limbi îngerești pe lângă 
cele omenești, caz în care probabil că el zice 
aici: „Chiar dacă aş fi atât de fluent la vor- 
birea în limbi încât aș fi capabil să vorbesc 
în orice limbă care există...” (Fiicele lui Iov, 
la sfârșitul *Testamentului lui lov, au vorbit 
în extaz în limbi îngerești, fiind inspirate să 
se gândească la lucruri cerești; dar nu este 
clar dacă acest text este pre-paulin sau a 
fost adăugat în secolul II de către un creşș- 
tin care vorbea în limbi.) Mai există însă și 
posibilitatea să fie doar o *hiperbolă. 

Deși chimvalele erau folosite uneori la 
închinarea păgână (la fel ca și în închinarea 
evreiască), ideea comparaţiei lui Pavel este 
cu siguranţă aceea că, deși sunt foarte zgo- 
motoase, nu comunică nimic ca atare (la fel 
ca oratorii din vremea sa). Corintul era fai- 
mos pentru „arama” sa scumpă şi acoperită 
cu aur sau argint; vasele de bronz (textul 
grec nu spune „gong” cum găsim în unele 
traduceri [în limba engleză - n.ed]) erau 
adesea folosite pentru amplificarea zgomo- 
tului la teatrul în aer liber din acea perioadă, 
deși termenul se poate aplica la orice obiect 
de bronz care produce un zgomot mare. 
13:2-3. „A muta munţii” pare a fi o figură 
de stil cu sensul de a realiza imposibilul (cf. 
comentariul la Mc. 11:23; cf. Zah 4:7). Isus 


a vorbit despre a muta munții, a renunţa la 
avere şi chiar la viață (Mc. 11:23; 8:34—38; 
10:21-31); totuși, fără dragoste, acestea 
nu sunt nimic. În manuscrisele mai vechi 
citim: „ca să mă laud”, dar cealaltă vari- 
antă: „să fie ars” poate fi o aluzie la unele 
tradiții evreiești despre martiri (cf. 2 Mac. 
7:5; *4 Mac. 6:26-27; 7:12; 10:14). 


13:4-13 
Ce este dragostea 


13:4-7. Publicul antic capabil să sesizeze 
mijloacele retorice aprecia repetiţia și deta- 
lierea cu exemple. În greacă, multe cuvinte 
(toate cele din 13:4) se termină în vocale (cel 
mai adesea ei sau ai); în 13:6, „nelegiuire” și 
„adevăr” fiecare începe și se termină cu un 
a. Şi mai puternică este repetiţia anaforică 
împătrită „totul” (care în greacă stă la înce- 
put) și apoi un verb care se termină cu ei în 
13:7. Miza acestei rafinate descrieri retorice 
a iubirii este antiteza ei cu ceea ce a spus 
mai devreme despre atitudinea corintieni- 
lor. Vezi comentariul de la 13:1-3. 

13:8-13. Scriitorii construiau uneori un 
cadru pentru secţiunile cu un argument 
special, aici acesta este că dragostea rămâne 
veșnic (13:8, care este de tranziție, și 13:13). 
Gânditorii greci prețuiau mai ales ceea ce 
este veşnic. Ca și în versetele 1-3, Pavel 
demonstrează că dragostea este o virtute 
mai mare decât darurile; în cazul acesta, 
pentru că dragostea este veșnică, iar daru- 
rile sunt temporare. În 13:8, ascultătorii lui 
Pavel, receptivi la retorică, vor fi apreciat 
repetiţia anaforică întreită „cât priveşte” 
(NTR) și alte încheieri similare. 

În contrast cu cei mai mulți greci, evreii 
așteptau în viitor un climax decisiv al isto- 
riei. Unii profeți din *Vechiul Testament 
au prezis revărsarea *Duhului la sfârşi- 
tul vremurilor, însoțită de abilitatea de a 
vorbi sub inspirația Duhului (Ioel 2:28); 
dar alți profeți au scris că tot poporul lui 
Dumnezeu Îl va cunoaște pe Dumnezeu în 
lumea care va veni, și prin urmare nu va fi 
nevoie de îndemnare (ler. 31:33-34). Pavel 
crede că timpul pentru darurile Duhului, 
ce includ cunoașterea umană limitată, este 


cel actual, dintre prima şi a doua venire a 
lui Isus (cf. 13:10, 12). 

În jurul vârstei de treisprezece ani (cel 
puțin în tradiția iudaică de mai târziu) 
sau pe la șaisprezece ani (cel mai adesea 
la romani), băieții ajungeau la maturitate; 
atunci un băiat roman își schimba toga de 
copil cu una de adult, în întregime albă. 
Oglinzile (13:12) erau adesea din bronz și, 
având în vedere renumele mondial al bron- 
zului de Corint (ex.: Pausanias 2.3.3), com- 
paraţia cu vestitul produs local îi va fi făcut 
atenți pe corintieni (de asemenea, 2 Cor. 
3:18). Dar chiar și cele mai bune oglinzi 
reflectau imperfect imaginea (unii filosofi 
au folosit oglinzile ca pe o analogie pentru 
a descrie căutările muritorilor după divini- 
tate). Alți profeți L-au văzut pe Dumnezeu 
într-un mod misterios, dar Moise L-a văzut 
față în faţă (Num. 12:6-8; cf. Ex. 33:11; Deut. 
34:10); revelaţia viitoare va fi completă. 


14:1-20 
Vorbirea înţeleasă și cea neînţeleasă 


Deoarece darurile creştine precum cel al 
*profeției sunt date de către *Duhul lui 
Dumnezeu, fundalul cultural este mai 
puţin important aici decât în alte părți din 
1 Corinteni (ex.: acoperirea capului la femei 
din 11:2-16). Dar poate fi util pentru citi- 
torul modern să evalueze cum ar fi putut 
primii cititori înţelege funcționarea unora 
dintre daruri în cultura lor. 

Deşi e clar că Pavel nu este împotriva 
vorbirii în limbi (14:5, 18), el subliniază că 
valoarea darurilor trebuie evaluată prin 
utilitatea lor în fiecare context; vorbirea 
înțeleasă este folositoare pentru ceilalți 
în închinarea publică, în timp ce vorbirea 
neînțeleasă, oricât de inspirată ar fi ea, este 
benefică doar în particular sau dacă este 
interpretată. Mulţi credeau că inspiraţia 
divină înlocuiește gândul rațional (vezi, 
ex.: Lucanus, Farsalia 5.97-193; peste tot 
în *Philon, De ebrietate), dar Pavel permite 
ca inspirația să lucreze alături de rațiune 
în profeție și nu o înlocuieşte neapărat în 
cazul vorbirii în limbi. Termenul „limbi” 
se referă de obicei la „limbi” vorbite de un 

popor (ca în 13:1), dar aici este clar (14:2, 14) 
că persoana inspirată să se roage în alte 
limbi nu le înțelege; la fel ca în Fapte, darul 
presupune o înzestrare supranaturalä. 
14:1-3. În *Vechiul Testament, profeția avea 
şi funcțiile pe care le enumeră Pavel aici: 
„edificare” sau zidire (și dărâmare, ex.: 
Ier. 1:10, unde cuvântul lui Dumnezeu dis- 
truge sau restaurează popoare); „sfătuire”/ 
„indemn” (VDC/BOR; cf. „încurajare” — 
NTR, GBV, BRC), care poate include și 
mustrare; și aproape toți profeții Vechiului 
Testament, indiferent cât de mult au accen- 
tuat judecata, au inclus un mesaj de „mân- 
gâiere” sau „consolare” (BRC) și speranţă. 
14:4-5. Dorinţa lui Pavel ca toți să poată 
profeți (cf. Num. 11:29) este probabil rea- 
listă, cel puţin la nivel potenţial; Dumnezeu 
a promis să împuternicească tot poporul 
Său pentru a profeți atunci când vremea 
sfârșitului (inaugurată de Isus, conform 
*Noului Testament) va veni (loel 2:28). 
Dacă limbile sunt interpretate, ele pot 
folosi și ca o formă de vorbire inspirată 
folositoare *Bisericii. 

14:6-7. Inteligibilitatea este cheia edificării 
altora (14:6-12). Pavel menţionează aici 
cele mai frecvente două instrumente din 
Antichitate: „fluierul“ (în multe traduceri 
este „flaut”), un instrument de suflat care 
suna ca un oboi şi avea adesea două tuburi 
ce porneau de la muștiuc și se folosea 
curent în muzica religioasă și sentimen- 
tală; „harpa”, un instrument cu coarde, 
era considerată mai armonioasă și adesea 
însoțea vocea. Deși astfel de instrumente, 
ca în 14:7-8, nu aveau un limbaj, ele puteau 
comunica un mesaj; de exemplu, fluierul 
putea transmite instrucțiuni turmelor, iar 
trompetele erau îndeobşte folosite pentru 
semnale date armatelor. 

14:8-9. „Irâmbiţele” sau „goarnele” erau 
folosite pentru a chema armatele la luptă, 
pentru marșuri și așa mai departe; un 
sunet neclar al trâmbiţei ar fi produs con- 
fuzie printre soldaţi (14:8). 

14:10-12. În mod tradițional, grecii îi pri- 
veau de sus pe ceilalți, consideraţi de ei 
„barbari” sau „străini”; îi numeau „bar- 
bari” pentru că vorbeau limbi „stranii“ 

(adică altele decât greaca), dar chiar şi cei 
care nu credeau în superioritatea greci- 
lor împărțeau lumea în „greci și barbari” 
(ex., Rom. 1:14), adesea pe motive etnice, 
dar uneori și pe baza limbilor vorbite. 
(Câteodată chiar și greșelile de exprimare 
în greacă sau diferitele accente erau numite 
„barbare”.) Pavel observă doar atât, că cei 
care nu pot comunica inteligibil se pot 
privi unii pe alţii ca străini (14:11). 
14:13-14. Filosoful evreu Philon consi- 
dera că inspirația divină presupune că 
Dumnezeu îi ia pe profeții Săi în stăpânire 
și le obnubilează complet facultăţile rați- 
onale în timpul perioadelor de inspiraţie 
(ex., Quis rerum divinarum heres sit 2064-65), 
o opinie pe care o găsim adesea la *neamuri 
(ex., Euripide, Bacantele 298-99; Vergiliu, 
Eneida 6.77-102). Dimpotrivă, Pavel crede 
că inspiraţia profetică are legătură cu facul- 
tățile raționale (cum are și interpretarea); 
chiar şi când este vorba de glosolalie sau 
limbi inspirate, care constituie rugăciunile 
unei componente diferite, non-raționale, a 
naturii umane, Pavel nu spune că mintea 
este forțată să fie pasivă. Pavel preţuieşte 
ambele feluri de închinare și ambele com- 
ponente ale naturii umane. (În termeni 
moderni, aceste componente ale naturii 
umane sunt probabil similare cu compo- 
nenta afectivă şi cea cognitivă.) 

14:15. Închinarea „Ccharismatică” — adică 
închinarea inspirată de *Duhul — era prac- 
ticată şi de școlile profeților din Vechiul 
Testament (1 Sam. 10:5; cf. 2 Împ. 3:15); 
adoptată și în închinare de la templul de 
mai târziu (1 Cron. 25:1-5), ea a dat naștere 
multora dintre psalmii din cartea omo- 
nimă (cf. 2 Cron. 29:30). Deși, în Vechiul 
Testament, nu s-a practicat închinarea în 
alte limbi, a existat, într-un sens mai larg, o 
închinare de inspiraţie divină. 

14:16-17. Oficialii romani urmau riguros 
rugăciunile standard; serviciile evreilor 
permiteau mai multă libertate. Aici Pavel 
anticipează spontaneitatea în rugăciune 
și nici măcar nu obiectează la rugăciunea 
publică în limbi („cu duhul”), cu condiţia 
să fie și interpretată. „Amin” era răspunsul 

standard al evreilor la o binecuvântare cu 
care erau de acord. 

14:18-19. În “sinagogi, cei ce se rugau nu 
puteau întotdeauna să facă în public ceea 
ce făceau în cadru privat: la fel, Pavel face 
distincție între practica publică și cea pri- 
vată a vorbirii în limbi (zece mii este numă- 
rul cel mai mare în greacă și era folosit de 
obicei ca o *hiperbolă pentru numerele 
mari). Chiar și așa, evident că el nu o inter- 
zice în public (14:39), atâta timp cât există 
un interpret (14:28). 

14:20. Vezi comentariile de la 3:1-2 și 14:21. 


14:21-25 


Efectul vorbirii înțelese și al celei 
neînţelese asupra vizitatorilor 


14:21. Aici Pavel citează Isaia 28:11, care, în 
context, se referă la un semn al judecății; 
pentru că poporul nu putea auzi nimic alt- 
ceva, Dumnezeu avea să le vorbească prin 
judecata mediată de asirieni (cf. Is. 33:19; 
Deut. 28:49). Contextul inițial al acestui 
citat îi arată pe israeliți acționând ca niște 
copii (Is. 28:9-10), relevant din perspectiva 
lui 14:20. (Mulţi învăţători evrei foloseau 
„*Legea” în sens larg cu referire la între- 
gul *Vechi Testament; mai târziu conotaţia 
a fost extinsă chiar şi la tradiţiile evreieşti 
timpurii.) 

14:22. O interpretare spune că Pavel se 
referă aici la limbi ca semn de judecată 
care produce poticnirea celor necredincioși 
(cf. 14:21); într-o altă interpretare, Pavel îi 
citează pe corintieni în 14:22 și îi contrazice 
în 14:23-25 (cf. 6:12-14). 

14:23-25. *Profeţia era un fenomen cunos- 
cut în lumea antică, în vreme ce darul vor- 
birii în limbi nu era (sau cel puţin, orice 
similitudini erau extrem de rare); anticii 
respectau profeția, dar dacă ei nu erau 
avertizați în privinţa vorbirii în limbi, nu 
aveau cum să știe ce se petrece (cf. Fapte 
2:13). Poate că Pavel nu ar fi obiectat la 
adresa unui întreg grup care s-ar fi închinat 
charismatic simultan în alte circumstanţe 
(ex., Fapte 2:4-21; cf. 1 Sam. 10:5; 19:20), 
dar nu și în bisericile de casă din Corint, 
unde necredincoșii ar fi putut fi înstrăinați. 


Imaginea celor de afară căzând cu fața la 
pământ și recunoscându-L pe Dumnezeu 
poate fi o evocare a textului din Isaia 45:14. 


14:26-33 
Reguli pentru a păstra ordinea 


Faptul că Pavel a stat cu ei mai mult de un 
an și jumătate (Fapte 18:11, 18) şi se pare 
că nu i-a învățat aceste reguli înainte suge- 
rează că aceste reguli vizează o situație 
specifică din Corint. Regulile necesare pen- 
tru ca închinarea să rămână edificatoare 
pentru fiecare participant pot varia de la o 
cultură la alta sau de la o situaţie la alta, dar 
principiul ca ea să rămână ziditoare pentru 
fiecare este universal. Unii antici, când se 
considerau inspirați, acționau cu frenezie 
extatică; Pavel crede că inspiraţia poate fi 
canalizată în mod disciplinat. 

14:26. Deşi rugăciunea la sinagogă era 
poate mai spontană în vremea lui Pavel 
decât a fost mai târziu, el pledează aici 
pentru o participare individuală mai con- 
sistentă decât ar fi fost natural în alte con- 
texte ale închinării din vremea lui. Totuşi, 
trebuie să ținem minte că bisericile de casă 
din Corint aveau fiecare cel mult cincizeci 
de membri. Psalmii erau folosiți cu regu- 
laritate în închinarea evreiască (aici Pavel 
s-ar putea referi fie la psalmi biblici, fie la 
psalmi compuși de curând; unii psalmi 
post-biblici apar la *Qumran), la fel ca 
învăţătura; dar revelaţiile, vorbirea în limbi 
și interpretările sunt elemente de închinare 
specific creștine. 

14:27. Ordinea era foarte importantă pen- 
tru cuvântările și adunările publice din 
Antichitate, așa cum reiese clar din practica 
frecventă a așezării după rang. În adunările 
*eseniene, participanţii trebuiau să aibă 
permisiunea de a vorbi și vorbeau în ordi- 
nea rangului (“Manuscrisele de la Marea 
Moartă 1QS 6.10-13; *Josephus, Războiul 
iudeilor 2.132). Pavel nu este așa de strict aici, 
dar el vrea să ţină în echilibru spontaneita- 
tea și ordinea; nu tot ce este bun în sine este 
în mod necesar bun și pentru biserica adu- 
nată laolaltă. În *Vechiul Testament, închi- 
narea charismatică nu era incompatibilă 


1 Corinteni 14:26-32 


cu ordinea (1 Cron. 25:1-5; cf. și descrierea 
făcută de Philon unei secte evreiești de 
închinători din Egipt numită Therapeutae). 
14:28. „Să-și vorbească lui însuși și lui 
Dumnezeu” (NTR) înseamnă probabil 
„Să vorbească așa încât să audă doar el şi 
Dumnezeu”. Totuși, este posibil ca această 
expresie să sugereze că limbile pot fi folo- 
site nu numai ca rugăciune, ci şi ca o cale 
prin care *Duhul lui Dumnezeu vorbește 
duhului omului (cf. *profeţia venind astfel 
în 2 Sam. 23:2-3; ler. 27:2; Osea 1:2; cf. Ps. 
46:10; 91:14), deşi probabil că această vor- 
bire ia mai ales forma rugăciunii inspirate. 
14:29. Cei mai mulți profeţi din Vechiul 
Testament erau, se pare, instruiți în gru- 
puri de profeţi, conduse de profeți mai 
experimentați, ca Samuel (1 Sam. 19:20; cf. 
2 Împ. 2:3-7, 15; 6:1-7). Bisericile tinere din 
vremea lui Pavel aveau puţini profeți care 
să fie de încredere și să aibă experienţa lui 
Samuel, prin urmare experienţa și verifica- 
rea trebuiau supuse „evaluării” celorlalți”, 
realizate în cadrul programului public al 
bisericii de către toți cei cu dar profetic. 
Testarea, examinarea și interpretarea pro- 
fețiilor nu era neapărat văzută ca incompa- 
tibilă cu inspirația lor în general (cf. *Platon 
despre poeţii inspirați și înţelepții iudei 
care răspundeau la Scriptură cu Scriptura). 
14:30. Unii învăţători antici obișnuiau să 
stea jos, alții, în picioare; cel puțin mai 
târziu, *rabinii ședeau, iar *discipolii stă- 
teau în picioare; cei ce citeau Scriptura se 
ridicau. Printre esenieni, fiecare vorbea pe 
rând; adesea persoana care vorbea adu- 
nării stătea în picioare, iar ceilalți ședeau 
jos. În general, în adunări se obişnuia ca 
persoana care vorbește să stea în picioare 
(ex., Homer, Iliada 1.68-69). 

14:31. Despre „toți să profețească”, vezi 
comentariul de la 14:4-5; Pavel adaugă aici 
„învăţătura” ca posibilă funcţie a profeţiei 
(adică, ascultătorii pot învăţa din ea). 
14:32. În majoritatea învățăturilor iudaice 
ale vremii, profeția presupunea luarea 
completă în stăpânire de către Duhul; 
nimeni nu îndrăznea să controleze rosti- 
rea. Totuși, pentru Pavel, inspirația poate fi 
reglementată, iar reglementarea și alegerea 

momentului și modului de a o rosti nu 
înseamnă că ea este suprimată cu totul. 
În ce privește autocontrolul, cf. Proverbe 
16:32; 25:28. 

14:33. Pentru un apel la conduita biserici- 
lor, vezi comentariul de la 11:16. 


14:34-35 
Întreruperea cuvântărilor 


Pentru că subiectul se schimbă atât de 
neaşteptat şi unele manuscrise separă 
14:34-35, mulți specialişti consideră aceste 
versete ca fiind o interpolare a unui *scrib 
de mai târziu. Totuși, ele pot fi citite (după 
cum propun alți savanți) ca o *digresiune; 
acestea erau obişnuite în literatura antică. 
În timp ce se ocupă de subiectul ordinii 
în biserică, Pavel face o digresiune scurtă, 
abătându-se de la subiectul opoziției dintre 
*profeție şi vorbirea în limbi și reglementa- 
rea folosirii lor, pentru a se ocupa de între- 
ruperile produse de unele femei la timpul 
de învățătură al bisericii. Dacă nu cumva 
Pavel alternează tema tăcerii absolute 
a femeii (v. 34) cu întrebări (v. 35a) ca să 
revină apoi iar la tăcerea absolută (v. 35 b), 
afirmația lui generală cu privire la tăcerea 
impusă femeii în biserică vizează doar pro- 
blema lor specifică din 34a. Pavel a menţio- 
nat deja că, în condiţii normale, femeile se 
pot ruga şi pot profeţi în biserică (11:5). E 
posibil ca aici să nu fie vorba despre o afir- 
maţie transculturală cu privire la gen, cât 
mai ales miza să fie insuficienta cunoaştere 
a textului Scripturii. 

14:34. Deşi existau și concepții mai progre- 
siste, mulți respectau tradiţia care cerea 
ca femeile să nu vorbească în public dacă 
acesta era compus din bărbați și femei 
(*Plutarh, Conjugalia Praecepta 32; Moralia 
142D; Heliodor, Aethiopica 1.21; Valerius 
Maximus, Facta et dicta memorabilia 3.8.6); 
unii ar fi considerat că regula trebuie apli- 
cată și bisericilor din case. (Chiar și grecii 
foarte tradiționaliști făceau uneori excep- 
ţii în cazul vorbirii clar inspirate; cf. 11:5.) 
*Legea biblică nu include un text specific 
care să impună tăcerea sau supunerea 
femeilor, deși Pavel ar putea face trimitere 

la argumentul său anterior despre creaţie 
din 11:8-9, la consecinţele blestemului din 
Geneza 3:16 sau la exemple matriarhale 
(1 Pet. 3:5). Dar el ar putea invoca și „legea” 
în general (1 Cor. 14:21), astfel încât să facă 
trimitere la subordonarea femeilor, domi- 
nantă în vremurile *Vechiului Testament, 
pentru a arăta că nu este greșit ca ele să 
fie supuse în unele contexte culturale. 
(Josephus pretinde și el că „legea” susține 
supunerea soțiilor, fără a cita un pasaj spe- 
cific; Împotriva lui Apion 2.200-201.) Unii au 
sugerat că Pavel citează concepția corin- 
tienilor în 14:34-35 şi o contrazice în 14:36 
(cf. comentariul de la 14:22); dar 14:36 pare 
prea slab ca să constituie o recuzare pentru 
14:34-35. 

14:35. Ascultătorii informați puneau de 
obicei întrebări în timpul cuvântărilor 
(Aulus Gellius, Noctes atticae 1.26.2; 12.5.4; 
Tosefta Sanhedrin 7:10), dar, din partea unui 
ignorant, a pune întrebări era o impolitețe 
(cf. Plutarh, De auditu 4, Moralia 39CD; 
11, Moralia 43BC; 18, Moralia 48AB). Deși, 
după standardele moderne, nivelul de alfa- 
betizare în Antichitate era scăzut (cu excep- 
ţia cetăților), femeile erau semnificativ mai 
rar instruite în Scripturi și în argumentarea 
publică decât bărbații. În general, probabil 
doar zece la sută dintre femei atingeau 
nivelul de educație al bărbaților din clasa 
lor socială. Discipolii rabinilor erau întot- 
deauna bărbați (totuşi cf. Luca 10:38—42, 
un caz excepțional). Deşi femeile evreice 
puteau asculta învățăturile Torei în sina- 
gogă, fetele în general nu erau învățate să 
le recite aşa cum erau învățați băieții (des- 
pre băieți, cf., ex.: Mişna Avot 5:21). 

Pavel nu pretinde ca aceste femei nee- 
ducate să-și refuze şansa de a învăța 
(într-adevăr, problema era că societatea în 
care trăiau le ținea departe de învățătură). 
În schimb, el oferă modelul cel mai progre- 
sist al vremii: soții lor trebuie să le respecte 
calitățile intelectuale și să le ofere instruire 
privată. (Plutarh, una dintre vocile pro- 
gresiste minoritare din epocă, sfătuiește 
un soț să se ocupe de instruirea soției 
lui — dar, spre deosebire de Pavel, el atri- 
buie această nevoie pasiunilor iraționale 


ale soției; Conjugalia praecepta 48; Moralia 
145BE. Politica romană de impozitare a 
celor căsătoriți și, mai mult, numărul insu- 
ficient de femei grecoaice nubile făcea ca 
femeile adulte, în marea lor majoritate, să 
fie căsătorite, cel puțin într-o cetate precum 
Corintul.) Totuși, el pretinde ca ele să nu 
mai întrerupă timpul de învățătură din 
serviciul bisericii, pentru că, cel puţin până 
ajung să înțeleagă mai bine, îi vor deranja 
pe ceilalți și vor afecta ordinea din biserică. 


14:36-40 
Îndemnuri finale despre daruri 


14:36-38. Unii profeţi din* Vechiul Testament 
s-au remarcat ca purtători de cuvânt ai lui 
Dumnezeu mai puternici decât alți confrați 
ai lor — Ilie, Elisei, Samuel și așa mai departe. 
Mulţi profeţi din Biserica primară nu deţi- 
neau o autoritate comparabilă cu cea a unor 
profeți ca Agab sau *apostoli ca Pavel; dacă 
unii profeţi din Corint apelau la abilitățile 
lor profetice pentru a-și promova ideile, 
Pavel poate face aceasta cu atât mai mult 
pentru a le respinge concepțiile — el susține 
că vorbește din partea lui Dumnezeu. 
14:39-40. Aici Pavel rezumă capitolul; 
rezumatul concluziv la o secțiune era ceva 
obișnuit, deși nu se folosea întotdeauna. 


15:1-11 
Isus a fost înviat 


Mulți iudei, poate majoritatea, afirmau o 
“înviere a celor drepți la sfârșitul vremu- 
rilor (2 Mac. 7:9, 14, 23, 29; 14:46; *Psalmii 
lui Solomon 3:12; *1 Enoh 22:13), așa cum ne 
învaţă Scriptura (Dan. 12:2). Pentru greci, 
dimpotrivă, aşa ceva era greu de imaginat. 
Mulţi intelectuali dintre neamuri afirmau 
nemurirea sufletului, fără un viitor pen- 
tru trup (ex., *Platon, Phaidon 64CE, 67C; 
“Seneca, Dialoguri 11.9.3; 12.11.7); unii (ca 
*epicurienii; Lucretiu 3.417-977) negau 
orice fel de viață după moarte. 

La fel ca alți vorbitori şi scriitori iscusiți 
ai vremii sale, Pavel începe prin a căuta 
un teren comun cu publicul său. Unii 
dintre corintieni puneau la îndoială învie- 
rea viitoare a credincioșilor. Totuși, ei nu 

puteau contesta învierea lui Isus, pentru 
că aceasta era un fapt stabilit și piatra de 
temelie a credinţei lor. În continuare Pavel 
subliniază că acest eveniment este doar 
prima etapă a viitoarei învieri a credincio- 
șilor, prin urmare nu poate fi separat de ea 
(15:12-14, 23). 

15:1-2. Pavel urmează tehnica standard 
de argumentare pornind de la o premisă 
acceptată; corintienii trebuie să fie de acord 
cu însăși *Evanghelia prin care s-au con- 
vertit (vezi 2:1-5; Gal 3:2-5). 

15:3. „V-am dat... aşa cum am primit” (NTR) 
este expresia a ceea ce specialiştii numesc 
„perpetuarea tradiției”: învățătorii evrei își 
transmiteau învățăturile discipolilor, care la 
rândul lor, le dădeau mai departe învățăce- 
ilor lor. Aceştia puteau lua notițe, dar ei se 
delectau în special cu memorarea orală și 
deveniseră destul de iscusiți în această pri- 
vință; memorarea era o trăsătură centrală a 
educaţiei antice. În prima generație, tradiția 
era foarte exactă; unii cred că această tradi- 
ție din 15:3-5 sau 15:3-7 ar putea fi o citare 
textuală. Ideea că Isus a murit pentru păca- 
tele noastre „după Scripturi” s-ar putea 
referi în special la Isaia 53:4-6, 8, 11-12, 
precum și la tiparul biblic al dreptului care 
suferă înainte de a fi înălțat. 

15:4. Menţionarea îngropării presupune 
un mormânt gol după înviere, pentru că 
definiția „învierii” presupunea un trup 
nou care nu a lăsat un cadavru în urmă; 
sursele iudaice ale lui Pavel din Palestina 
nu puteau atribui vreun alt sens expresiei. 
Spre deosebire de evanghelii, Pavel nu 
menţionează mormântul gol, pentru că 
martorii conferă o dovadă mai solidă des- 
pre ceea ce s-a întâmplat cu Isus (15:5-8). 
„Scripturile” se referă probabil la o varie- 
tate de texte, ca Psalmul 16 şi Isaia 53:12. 
Dacă „a treia zi” este și ea privită tot „după 
Scripturi”, probabil că reprezintă o aluzie 
la Osea 6:2, Iona 1:17 sau alte texte, deși 
s-ar putea ca Pavel să fi folosit expresia 
doar pentru a spune simplu, după obiceiul 
evreiesc, că Isus a fost înviat înainte de a 
„Vedea putrezirea” (Ps. 16:10). 

15:5. Deși argumentele bazate pe probabi- 
litate contau cel mai mult în instanţele de 

judecată antice, relatările martorilor ocu- 
lari erau și ele foarte apreciate. Epifaniile 
(revelațiile) antice ale zeilor sau spiritelor 
se spune că erau îndeobște atestate de către 
martori oculari, însă, cu excepția viselor şi 
izbăvirilor, aceste rapoarte rareori veneau 
din perioada în care au fost semnalate. 
(Inițierea în mistere de la Eleusis putea 
să aibă drept punct culminant o întâlnire 
extatică cu o zeitate, dar, încă o dată, acest 
eveniment diferă semnificativ de genul de 
revelație vizibilă public, necondiționată 
şi palpabilă, pe care o descrie Pavel aici.) 
Arătări succesive precum cele de aici, pre- 
cum Și cele în fața unor grupuri mari, ca 
în 15:6, mai ales când erau revendicate de 
către o sectă ce risca persecuții din acest 
motiv, sunt practic fără egal. Pentru că, 
prin definiţie, învierea înseamnă un trup 
nou, iar creștinii n-ar fi fost persecutați 
dacă ar fi susţinut că au văzut doar un duh 
(cele mai multe popoare antice credeau în 
duhuri), ei susțin un lucru fără precedent. 
„S-a arătat” era folosit în Antichitate atât 
pentru viziuni, cât și pentru apariții efec- 
tive (adesea este vorba de Dumnezeu sau 
de îngeri); dar, după toate definițiile evre- 
ieşti ale învierii, mai ales în tradiţia din 
Palestina pe care apostolul o citează aici, 
Pavel afirmă fără îndoială o arătare literală. 
„Chifa” este corespondentul *aramaic pen- 
tru „Petru”; în ce-i priveşte pe „cei doispre- 
zece” şi semnificația lor specială pentru 
Israel, vezi comentariul de la Fapte 1:13 şi 
introducerea la Fapte 1:15-26. Grupurile 
adesea îşi păstrau numele după numărul 
inițial al membrilor lor, chiar și atunci când 
numărul se schimba (ex., „cei treizeci” din 
Atena și „cei o sută” din Roma), așa că 
grupul acesta era numit „cei doisprezece” 
chiar și după moartea lui luda. 

15:6. Scopul lui Pavel, când face trimitere 
la martorii care sunt încă în viață, este să-i 
determine pe cititorii săi să verifice faptele 
dacă se îndoiesc cumva de cuvintele lui. 
Putem elimina fără probleme sugestia că 
apariţiile de după înviere au fost halucina- 
ţii în masă, pentru că astfel de halucinaţii 
având ca obiect o persoană prezentă fizic 
sunt fără echivalent în istorie. (Dacă astfel 


de dovezi ar fi citate pentru a documenta 
un război, despre care adesea acceptăm 
mărturia unui singur autor antic, sau pen- 
tru orice alt eveniment din istorie, puţini 
s-ar gândi astăzi să-l conteste.) 

15:7. „Apostolii” se referă în mod clar la 
un grup mai mare decât „cei doisprezece” 
(15:5); vezi comentariul de la 12:29-30. 
15:8. „O stârpitură” (VDC) sau „unul năs- 
cut înainte de vreme” (NTR) însemna de 
obicei un fetus mort, avortat cu intenţie sau 
spontan. Probabil Pavel se desemnează pe 
sine ca fiind o ciudăţțenie prin comparaţie 
cu ceilalți apostoli (15:9); poate că într-un 
anume fel, el se autodenigrează. Această 
expresie se poate referi la faptul că el nu ar 
fi fost născut la termen (aici, mai degrabă 
post-matur decât prematur), după ce apari- 
țiile iniţiale ale lui Isus după înviere s-au 
terminat; alți comentatori au sugerat că 
Pavel a fost ales din pântece, dar persecuția 
declanșată de el împotriva *Bisericii a revo- 
cat scopul inițial şi, până la convertire, el a 
fost ca un avorton. 

15:9-11. Grecii nu se jenau să se laude, 
având grijă doar să nu exagereze; pietatea 
iudeilor sublinia nevoia de a-l mulțumi 
lui Dumnezeu pentru virtute sau statut. 
Iudaismul și cele mai multe religii antice 
credeau în pedeapsa pentru păcat; Pavel 
crede că Dumnezeu l-a ridicat în ciuda 
păcatului său, pur și simplu pentru că 
inima lui Dumnezeu este plină de iubire. 


15:12-19 
Învierea lui Cristos și a credincioșilor 


15:12-17. Din nou, Pavel reduce la absurd 
poziția opusă (o tehnică *retorică obișnu- 
ită): dacă nu este “înviere, atunci nici Isus 
n-a înviat (în ciuda propriei lor credinţe şi a 
dovezilor din 15:1-11), iar de aici urmează 
alte consecințe logice pe care corintienii 
le resping. Câteodată, vorbitorii „insistă 
asupra unui punct” așa cum face Pavel 
aici, folosind repetiţia retorică pentru a-și 
sublinia ideea cu șapte afirmații de tipul 
„dacă... atunci” în 15:12-19. Cu excepţia 
*saducheilor și a unor evrei foarte influen- 
țați de concepţiile grecești, cei mai mulți 


iudei credeau în viitoarea înviere a trupu- 
lui (Dan. 12:2). Separată de această învă- 
țătură, învierea lui Isus nu era inteligibilă 
sau cu adevărat elocventă. La fel ca aici, 
învățătorii evrei foloseau adesea cazul par- 
ticular pentru a dovedi principiul general 
pe care-l ilustrează. 

15:18-19. Aceste versete sugerează că Pavel 
respinge ideea greacă a unei nemuriri a 
sufletului fără o înviere a trupului; dacă nu 
este nicio înviere, atunci din asta decurge și 
negarea *epicuriană a vieţii de apoi (15:32). 
(Deși exista și ideea de judecată, concep- 
ţia greacă obișnuită despre viața de apoi 
a oamenilor ca umbre subpământene era 
cel puțin sumbră și nefericită, oferind prea 
puțin din încurajarea pe care Pavel o regă- 
seşte în înviere. Alți greci din această peri- 
oadă credeau într-un destin ceresc hărăzit 
sufletului, iar alții erau de acord cu epicu- 
rienii că nu există viață de apoi.) Se poate 
ca Pavel să fi crezut, ca mulți *farisei, atât 
în înviere, cât și într-o existență intermedi- 
ară a sufletului. Dar dacă Dumnezeu n-ar 
fi oferit speranță de viitor pentru persoana 
în întregul ei, evreii ca Pavel, care recunoș- 
teau natura trupească a existenței umane, 
s-ar fi îndoit că Dumnezeu realmente ar fi 
oferit vreo speranţă (cf. *2 Bar. 21:12-13). 


15:20-28 
Planul lui Dumnezeu în istorie 


15:20. Primele roade marcau începutul sece- 
rișului palestinian (Ex. 23:16, 19; 34:22, 26; 
Lev. 23:10, 17), garantând iminentul seceriş 
al restului recoltei. 

15:21-22. Vezi, în special, comentariul la 
Romani 5:12-21; 1 Corinteni 15:44-48. 
Poate că aici Pavel speculează sau răspunde 
unei tradiţii a *diasporei evreieşti (atestată 
de Philon), posibil adoptate de unii creştini 
corintieni, care susținea că omul spiritual 
întocmit în Geneza 1:26-27 era diferit de 
Adam cel întocmit în Geneza 2:7. 

15:23-24. Unii văd aici credința într-o eră 
mesianică intermediară între epoca actuală 
și *veacul ce va să vină, o concepție întâl- 
nită (în diverse forme) la mulți scriitori 
evrei din vremea sa; vezi comentariul de la 

Apocalipsa 20. Dar împărăţia intermediară 
se poate referi aici la epoca actuală (1 Cor. 
15:25-27). Despre „primele roade”, vezi 
comentariul de la 1 Corinteni 15:20. 

15:25. Pavel începe să explice Psalmul 
110:1, pe care îl va lega cu un pasaj mult 
mai explicit în 15:27; învățătorii evrei ade- 
sea conectau textele după termeni-cheie 
sau concepte ce erau comune în ambele 
(„picioare” şi probabil ideea de a domni). 
15:26. Mulţi filosofi refuzau să jelească 
sau să vadă moartea ca pe un dușman (cf. 
*Epictet, Diatribe 1.27.7). Scriitorii evrei în 
general înfățișau moartea ca pe un dușman, 
uneori ca pe un înger trimis de Dumnezeu, 
dar niciodată ca pe ceva plăcut. Pavel vede 
moartea ca pe ultimul dușman care va fi 
supus; “învierea credincioșilor ar fi astfel 
ultimul eveniment care precede *Împărăția 
lui Cristos. 

15:27-28. Pavel citează versiunea greacă a 
Psalmului 8:6 (pentru legătura cu argumen- 
tul, vezi comentariul de la 15:25). Contextul 
versetului îl identifică pe cel ce va domni 
ca „fiul omului” care este „cu puțin mai 
prejos decât Dumnezeu” (Ps. 8:4-5, deși 
versiunea grecească este diferită); astfel că 
Fiul va domni peste toate ca un vicerege al 
lui Dumnezeu, dar va rămâne subordonat 
ca rol Tatălui (cf. Ps. 110:1; Is. 9:6-7; Dan. 
7:14). Acest psalm face aluzie probabil la 
autoritatea dată de Dumnezeu primului 
om (Gen. 1:26-28); Pavel, cu siguranţă, se 
gândeşte la restaurarea în noul Adam, pe 
care o abordează în acest context (1 Cor. 
15:22, 45-49). Dacă Pavel ar fi fost un *stoic, 
afirmaţia că Dumnezeu va fi „totul în toți” 
(care este o subliniere retorică) ar putea 
însemna că toate lucrurile vor fi absorbite 
din nou în focul primordial, fiind parte 
din existența lui; dar când scriitori evrei 
ca Pavel foloseau un asemenea limbaj, ei 
voiau să spună doar că Dumnezeu este cre- 
ator și stăpân peste toate (Sir. 43:27). 


15:29-34 
Suferind în speranţa învierii 


Primii martori creștini ai “învierii erau atât 
de convinşi de adevărul afirmațiilor lor că 

L-au văzut pe Isus înviat din morti, încât 
nu le-a fost teamă să-și pecetluiască mărtu- 
ria cu moartea de martir. 

15:29. Pavel apelează la o practică pe care 
corintienii o susțineau și care devine fără 
sens dacă se neagă învierea (cf. 2 Mac. 
12:43-45). Aici „botezați pentru cei morţi” 
poate însemna că un prieten creștin se 
boteza pentru un efect simbolic în contul 
unui nou convertit care murise înainte 
de a ajunge să fie botezat. (Deși nu există 
nicio dovadă despre *botezul făcut pen- 
tru altul, în iudaismul antic, ar putea fi 
totuși vorba despre simboluri postume. De 
exemplu, dacă cineva urma să fie executat, 
învățătorii evrei spuneau că moartea lui ar 
putea obține *ispășire pentru păcatele sale; 
totuși, dacă el murea înainte de a fi exe- 
cutat, oamenii puneau o piatră pe sicriul 
său, imitând simbolic lapidarea astfel 
încât execuţia lui să conteze totuși înaintea 
lui Dumnezeu; cf. Mișna Eduiot 5:6.) Sau 
această expresie se poate referi la spălarea 
morților înainte de îngropare, un obicei 
evreiesc standard; grupurile religioase din 
zona mediteraneeană antică supravegheau 
înmormântarea membrilor lor. Ar putea să 
fie şi un mod ocolit de a spune „botezat ast- 
fel încât să poată participa la viața *veşnică 
împreună cu creștinii care au murit deja”, 
așadar botezat pentru propria lor înviere 
viitoare, având în vedere sentința morții 
care este deja rostită peste trupurile lor 
muritoare (cf. Rom. 8:10). Indiferent la ce 
fel de practică face Pavel aluzie, nu este clar 
dacă el este de acord cu obiceiul corintie- 
nilor; totuși, chiar dacă nu este, el îl poate 
folosi ca să-și demonstreze ideea. 

15:30. Pentru expresia opoziției perma- 
nente, compară Psalmii 44:22 şi 119:109 
(cf. pericol în fiecare ceas în *4 Ezdra 7:89). 
15:31. În acest context, „mor în fiecare zi” 
(ANANIA) este o hiperbolă pentru experi- 
ența lui Pavel care anticipează martirajul prin 
repetatele sale suferințe pentru Evanghelie. 
15:32. Era o distracţie obișnuită a romani- 
lor să vadă criminali, prizonieri de război 
și sclavi sfâșiați în arene de fiare sălba- 
tice (*Josephus, Antichități iudaice 14.210; 
* Apuleius, Măgarul de aur 10.29), la fel 


ca pentru occidentalii de astăzi cărora le 
place violența din media de divertisment 
(deși creștinii din Antichitate refuzau 
să participe la astfel de evenimente, cu 
excepția cazurilor când au fost ei înșiși 
victimele). Spectacolele romane cu gladia- 
tori se țineau, de asemenea, în teatrul din 
Efes în timpul multor festivaluri (la fel și 
în Corint). Totuşi, este puțin probabil ca 
Pavel să fi fost literalmente aruncat la fiare 
în arena aceea. Victimele nu trebuiau să 
supraviețuiască torturii, iar ca cetățean 
roman Pavel ar fi fost scutit de o asemenea 
pedeapsă. Filosofii utilizau imaginea luptei 
cu asemenea animale (de obicei, persoane 
iraționale), iar aici Pavel descrie probabil 
opoziţia ce i se făcea în termeni la fel de 
sugestivi (cf., în mod asemănător, Ps 22:6, 
12-13, 16, 20-21; 74:19). „În felul oameni- 
lor” din versetul 32 poate însemna „în sens 
figurat” (spre deosebire de cele mai multe 
traduceri; cf. 9:8; Rom. 6:19; Gal. 3:15). 

Dar dacă n-ar fi avut nicio speranţă de 
viitor, în loc să sufere necazuri, Pavel ar 
fi putut foarte simplu să se complacă în 
patimi, un mod de viaţă atribuit adesea (cu 
unele distorsionări) filosofilor *epicurieni, 
dar adoptat de mulţi greci și romani la 
petrecerile dezmăţate. Aceeași perspectivă 
era atribuită altora care negau viața de apoi 
(Înţ. Sol. 2:1-20; *1 Enoh 102:6-8). El citează 
Isaia 22:13 (cu contextul despre judecata 
celor răi); cf. Sir. 14:16; Luca 12:19. (*Vechiul 
Testament vorbeşte adesea neutru des- 
pre a mânca și a bea — Ecl. 2:24; 5:18-19; 
cf. 3:12 — dar fără Dumnezeu, niciodată nu 
este de ajuns pentru viață — Is. 22:12-14; 
Ecl. 11:7-12:14; cf. 7:2, 14.) 

15:33-34. Aici Pavel citează un proverb 
popular atribuit inițial lui Menander, autor 
de comedii, dar cu largă circulaţie în vre- 
mea lui Pavel. Sfatul comun al moraliști- 
lor greco-romani și al învăţătorilor evrei 
înţelepţi era de a evita compania celor cu 
morală inferioară (ex., Sir. 13:1; în Vechiul 
Testament, Ps. 119:63; Prov. 13:20; 14:7; 
28:7). Pavel se referă probabil aici la cei 
ce nu cred într-o înviere viitoare și, prin 
urmare, nu au baza pentru morală pe care 
o au cei care cred într-o judecată finală a 


lui Dumnezeu; alţi învăţători evrei care 
credeau în înviere asociau necredința în 
această doctrină cu imoralitatea. 


15:35-49 
Natura trupului înviat 


Iudaismul antic propovăduia “învierea tru- 
pului, nu doar nemurirea sufletului; Pavel 
este de acord, dar defineşte natura noului 
trup în mod diferit față de cei mai mulți 
dintre contemporanii săi. 

15:35-38. Scriitorii antici adesea puneau în 
gura unui oponent imaginar unele obiecții 
*retorice. Întrebări precum cea menționată 
de Pavel aici erau considerate de către 
învățătorii evrei ca fiind obiecții standard 
ale celor pe care necredincioșii le ridicau 
împotriva doctrinei învierii. (Pentru inter- 
locutorul imaginar, vezi comentariul de la 
6:12.) De exemplu, ce se întâmplă cu cineva 
care a murit înecat în mare sau al cărui 
corp a fost complet distrus prin foc? Unii 
“rabini de mai târziu au stabilit că trupul va 
fi înviat pe baza unui anumit os al gâtului 
pe care ei îl considerau indestructibil. Mai 
rezonabil, Pavel argumentează că indife- 
rent ce material fizic rămâne, cel puţin tipa- 
rul vechiului trup va rămâne întotdeauna 
ca o sămânță pentru noul trup. Recursul 
la analogie, un tip standard de argumen- 
tare, este convingător, iar rabinii de mai 
târziu vor folosi analogia cu „sămânţa”. 
„Nebun!” (15:36) era o insultă retorică uzu- 
ală — și printre evrei, şi printre greci — la 
adresa celui care formula o obiecție naivă 
sau imorală. 

15:39-41. Argumentul lui Pavel de aici 
nu recurge la astronomia modernă, ci la 
cosmologia antică. Chiar şi în prezent, nu 
toate trupurile sunt de carne; unele sunt de 
slavă. Trupurile cerești, pe care “neamurile 
le considerau adesea divine, iar evreii le 
identificau cu îngerii, se considera că ar fi 
alcătuite din foc. Printre neamuri era des- 
tul de răspândită convingerea că sufletele 
nemuritoare urcă la cer ca nişte stele; mulți 
evrei comparau trupul înviat cu îngerii 
(*2 Bar. 51:10) sau cu stelele (Dan. 12:2-3; 
cf. 1 Enoh 43). Pavel descrie diferitele tipuri 

de slavă pentru a explica în ce fel trupul 
înviat va veni în slavă și, totuși, fiecare 
persoană va rămâne diferită de celelalte. 
Astfel că există atât continuitate, cât și 
discontinuitate între trupurile vechi şi cele 
noi. *Midrașic, cf. și „slava” *escatologică 
a poporului lui Dumnezeu în Isaia 60:1-2, 
19; 61:3; 62:2. 

15:42-43. Ritmul lui Pavel în 15:42-44 îi 
stimula pe ascultătorii antici receptivi la 
strategii retorice: el combină antiteza (con- 
trastele) cu patru anafore (x... X...; aici: 
„este semănat... este înviat”). Unii învă- 
țători evrei credeau că trupul va fi înviat 
exact în forma în care a murit, chiar dacă 
era mutilat, ca apoi să fie vindecat; această 
credinţă avea menirea să dovedească con- 
tinuitatea dintre trupul cel vechi și cel 
nou (2 Bar. 49:2-50:4; Geneza Rabbah 95:1; 
100:2). Dar este clar că Pavel vede trupul 
înviat în termeni diferiți. „Necinstea” și 
„Slăbiciunea” din 15:43 (NTR) reprezintă 
o provocare pentru credincioșii din Corint 
preocupaţi de statut (cf. 2 Cor. 12:5, 9; 13:4). 
15:44-45. Atât trupul „firesc”, cât și cel 
„duhovnicesc“, în descrierea lui Pavel, 
puteau să-i contrarieze pe ascultătorii 
antici. Un trup „natural” sau „fizic” este 
literalmente un trup „sufletesc“, în con- 
trast cu trupul „spiritual”. Pavel nu sus- 
ține un trup viitor făcut din „spirit” (deși 
“stoicii afirmau că spiritul este o substanță 
materială), aşa cum nu spune nici că tru- 
pul de acum este făcut din „suflet“. Mai 
degrabă, trupul actual este adaptat pentru 
existența naturală din prezent, iar trupul 
viitor, pentru viața care este încă de pe 
acum condusă de *Duhul lui Dumnezeu. 
În versetul 45 Pavel citează Geneza 2:7, 
unde Dumnezeu l-a făcut pe Adam un 
suflet, un om natural; dar mulţi iudei din 
diaspora credeau că Geneza 1:26-27 se 
referă la un om diferit, ideal, forma pură și 
modelul umanităţii, iar Pavel e posibil să 
se folosească aici de această tradiţie. Cele 
două feluri de trup ţin de contrastul din- 
tre moștenirea umană în Adam şi destinul 
credincioșilor în Cristos. 

15:46-48. Unii gânditori antici vedeau tru- 
pul ca fiind pământesc, iar sufletul, ceresc. 


1 Corinteni 15:49-57 


“Philon, filosoful evreu din diaspora, 
punea în contrast „omul ceresc” incorup- 
tibil, din Geneza 1, cu „sufletul viu”/,„omul 
pământesc” ulterior, din Geneza 2; primul 
reprezenta starea spirituală ideală a min- 
ţii care caută lucrurile cerești, iar celălalt, 
persoana carnală dedicată lucrurilor tem- 
porare (Comentariu alegoric 1.31-32; 2.4-5). 
Pavel reia terminologia aferentă acestei 
concepții, pe care corintienii probabil că 
o adoptaseră, cu aplicaţie la trupul înviat, 
inversând ordinea (natural și apoi spiri- 
tual). În gândirea evreiască, atât experi- 
ența deplină a Duhului cât și învierea erau 
așteptări escatologice. 

Învățătorii evrei explicau adesea că 

păcatul lui Adam a adus în lume păcatul 
și moartea pentru toți (*4 Ezdra 4:30; 7:118; 
2 Bar. 23:4; 48:42-43), iar urmaşii săi au 
reluat păcatul lui în propriile lor păcate 
(4 Ezdra 3:21, 26; 7:119; 2 Bar. 54:15, 19; vezi 
comentariul de la Rom. 5:12-21). 
15:49. Învățătorii evrei spuneau adesea 
că Adam a avut o incomparabilă slavă și 
putere înainte de păcat și că acea slavă și 
putere vor fi restaurate în lumea de din- 
colo. Dumnezeu a creat omenirea după 
chipul Său (Gen. 1:26-27; cf. 1 Cor. 11:7). 
Pentru Philon, primul om -— cel ceresc, și 
nu cel fizic, sufletesc - poartă chipul lui 
Dumnezeu (Comentariu alegoric 2.4; cf. 
2. Cor. 4:4; Col. 1:15); pentru Pavel, chipul 
lui Dumnezeu este restaurat în *Cristos 
(Rom. 8:29; 2 Cor. 3:18; Col. 3:10). 


15:50-58 

Speranța învierii 

Pentru a moșşteni *Împărăţia, oamenii tre- 
buie să împărtășească chipul persoanei 
cereşti (15:45-49). 

15:50. „Carnea și sângele” era o figură de 
stil obișnuită pentru a desemna muritorii. 
15:51. Unii evrei considerau vremea 
sfârșitului „o taină” (Dan. 2:28-30, 47; 
*Manuscrisele de la Marea Moartă 1QS 
3.23). „Somn” era un eufemism obişnuit 
pentru moarte. 

15:52. Profeţii din *Vechiul Testament folo- 
seau adesea imaginea unei trâmbițe care 


era folosită ca să adune oamenii pentru 
o convocare sau pentru război; aici, ca și 
într-o rugăciune evreiască zilnică din acea 
perioadă, se referă la adunarea finală a 
oamenilor lui Dumnezeu la vremea sfârși- 
tului (cf., în mod similar, Is. 27:13). Pavel, 
fără îndoială, preia această imagine de la 
Isus (Mt. 24:31). 

15:53-54. Pavel continuă să folosească anti- 
teza retorică (ex., putrezire, neputrezire). 
Aici Pavel citează Isaia 25:8, care se referă 
la biruinţa lui Dumnezeu asupra morţii la 
vremea sfârșitului, la restaurarea finală a 
lui Israel; contextul se potrivește “învierii 
din Isaia 26:19. Pentru „îmbrăcare”, vezi 
comentariul de la 2 Cor. 5:4. 

15:55. Interpreţii evrei legau adesea texte 
diferite pe baza unui cuvânt comun; 
„moarte” apare în Isaia 25:8 și, la fel, în 
Osea 13:14, prin urmare Pavel le poate 
aplica şi la înviere. Deși ultimul pasaj apare 
în contextul judecății, el poate să sugereze 
același lucru ca Isaia 25:8 (dacă nu este citit 
ca o întrebare); cf. imagistica restaurării 
din Osea 14:4-7. „Biruinţa” apare și într-o 
versiune grecească a lui Isaia (deși nu în 
Septuaginta); interpreţii evrei în mod nor- 
mal selectau traducerea care se potrivea cel 
mai bine cu nevoile lor, care aici îi permite 
lui Pavel să facă un reușit joc de cuvinte 
*midrașşic cu Osea 13:14: Pavel schimbă în 
versiunea greacă „pedeapsă” (dike) cu „vic- 
torie” (nike). 

15:56. De regulă, învățătorii evrei comen- 
tau ideile unui text imediat după ce îl citau. 
Aici Pavel explică sensul pentru „bold” 
și „biruință” („putere”) din Osea 13:14 
(cf. comentariul de la 15:55). 

15:57-58. În 15:42-56, Pavel a concentrat 
procedee retorice incitante care își ating 
punctul culminant în 15:57. La fel ca în 
14:39-40, Pavel încheie cu un fel de rezu- 
mat; aici este un îndemn de final. După 
cum iudaismul stabilea adesea o relaţie 
directă între incapacitatea de a crede într-o 
lume viitoare și trăirea imorală, respectiv 
între credința într-o judecată viitoare și 
perseverență, Pavel îi încurajează pe cre- 
dincioși să rămână lângă adevărul învierii 
și astfel să trăiască o viaţă corectă. 


16:14 
Colecta lui Pavel 


Multe scrisori din Antichitate includeau 
aspecte legate de afaceri, un subiect pe 
care Pavel îl abordează în comentariile sale 
finale. Majoritatea asociaţiilor antice aveau 
niște cotizații pentru membri, însă darurile 
între credincioși erau benevole. 

16:1-2. Dărnicia cuiva în funcţie de „cum 
a binecuvântat Domnul” (lit., „cum a pro- 
sperat cineva”) sugerează că Pavel aplică 
la slujirea celor în nevoie învățătura din 
Deuteronom 15:14 (cf. și 16:10, 17). Punerea 
deoparte a unor resurse în „ziua dintâi” a 
săptămânii poate însemna că mai întâi I 
se oferă lui Dumnezeu (cf. Ex. 23:16; Lev. 
27:26), deși majoritatea celor care primeau 
o retribuție pentru munca lor erau plătiți 
zilnic sau la sfârșitul lucrării. Despre posi- 
bilele întâlniri în „ziua dintâi” a săptămâ- 
nii, vezi comentariul la Fapte 20:7. 

16:3-4. Când evreii răspândiţi în întreaga 
lume erau pregătiți să trimită la Ierusalim 
taxa anuală pentru Templu, așa cum li se 
cerea, aceștia alegeau reprezentanţi respec- 
taţi și onești din propriile lor comunități 
pentru a duce banii la Ierusalim (pentru 
punerea la adăpost de eventuale acuza- 
tii, vezi comentariul de la 2 Cor. 8:17-23). 
Călătorii evrei aveau deseori asupra lor 
scrisori care indicau împuternicirea lor, 
ceea ce le permitea să beneficieze de ospi- 
talitate oriunde mergeau; creștinii par să fi 
continuat această practică. 


16:5-9 
Planurile de călătorie ale lui Pavel 


16:5. Cel mai ușor mod de a călători spre 
Corint din Efes era să traversezi cu barca 
de la Troa, din Asia Mică, la Filipi, în 
Macedonia, apoi să urmezi drumul ce 
ducea spre vest, după care să mergi spre 
sud, către Grecia (așa cum s-a întâmplat 
în cea de-a doua călătorie misionară a lui 
Pavel, descrisă în cartea Faptele apostoli- 
lor; vezi Fapte 16:7-9). Mai târziu, Pavel a 
amânat această vizită planificată, în parte 
pentru a evita să-i confrunte cu asprime 
(2 Cor. 1:15-23). 


599 


1 Corinteni 16:1-13 


16:6. În timpul iernii nu se făceau călătorii 
pe mare; dacă Pavel s-a aflat în Corint în 
acel anotimp, va fi fost nevoit să rămână 
acolo până primăvara, când se putea călă- 
tori din nou (cf. mai târziu în Fapte 20:2-3). 
Pavel scrie în timpul primăverii (16:8), cu 
multe luni înainte de următoarea iarnă. 
Scrisori cordiale între prieteni aduceau 
deseori în discuție planuri de a petrece 
timp împreună (ex., *Cicero, Scrisori către 
prieteni 1.9.1; 7.15.1; 8.15.2). Ospitalitatea 
era importantă în Antichitate, iar corinti- 
enii se simțeau onorați să ofere găzduire 
unui învățător faimos (și mai ales fonda- 
torului *bisericii lor). „Să mă însoţiţi” se 
referă la faptul că biserica urma să finan- 
teze călătoria lui Pavel. 

16:7-8. Și alții recurgeau la această condi- 
ționare necesară: „Dacă vrea Dumnezeu” 
(ex., Homer, Iliada 8.142; *Epictet, Diatribe 
1.1.17). Despre Cincizecime, vezi comenta- 
riul de la Fapte 2:1; probabil că Pavel plă- 
nuiește să participe la sărbătoare. 

16:9. O „ușă deschisă” (sau „o ușă mare și 
largă” - VDC) era uneori folosită figurativ 
pentru libertatea de mișcare sau alegere; 
aici, Pavel se referă la lucrarea lui. 


16:10-18 
Recomandări și îndemnuri 


16:10-11. Persoanele cu statut înalt scriau 
deseori scrisori de recomandare, folosin- 
du-și statutul ca să pledeze pentru nevoile 
celor pe care-i recomandau. Vezi comenta- 
riul de la 2 Corinteni 3:1. Exista obligaţia ca 
mesagerul cuiva să fie primit exact așa cum 
ar fi fost primită însăşi persoana reprezen- 
tată (Mișna Berahot 5:5); a trimite pe cineva 
„in pace” însemna că gazda l-a primit bine. 
16:12. Chiar și când alţii îi vedeau ca rivali 
(3:4), liderii erau uneori prieteni (ex.: 
*Cicero, Brutus 1.2-3). 

16:13. O parte din îndemnul lui Pavel de 
aici ar fi potrivit într-un context militar. 
„Fiţi bărbaţi” (NTR) însemna de obicei 
„fiți curajoşi”; expresia nu sugera nea- 
părat masculinitate, deși era folosită 
pentru curaj, de vreme ce majoritatea 


1 Corinteni 16:14—23 


oamenilor din Antichitate asociau curajul 
cu masculinitatea. 

16:14. Deseori oratorii înzestrați făceau 
un rezumat spre finalul unei lucrări. Deși 
autorii antici puneau adesea accent pe vir- 
tuţi, locul suprem al dragostei (cap. 13), 
subliniat în repetate rânduri în cuprinsul 
literaturii creștine timpurii, era neobiș- 
nuit în Antichitate şi era îndeosebi specific 
creștinismului. 

16:15-18. Aici, Pavel face o altă recoman- 
dare (cf. 16:10-12). „Cele dintâi roade” 
(literal, în 16:15) desemna începutul sece- 
rișului; Ahaia era provincia care îngloba 
o mare parte a Greciei, iar Corintul era 
orașul de prim rang al regiunii. (Ca oraş 
liber, Atena era practic exclusă din pro- 
vincie în această perioadă; cf. Fapte 17:34.) 
Deoarece corespondenţa antică trebuia să 
fie transportată de către călători și pentru 
că acești oameni se întorc de la Pavel la 
Corint, putem presupune fără să greșim 
că au adus cu ei înapoi în Corint scrisoa- 
rea pe care o cunoaștem sub denumirea de 
1 Corinteni. 


16:19-24 
Salutări finale 


16:19. Corintienii îi cunoșteau pe Acuila 
Și Priscila și ştiau că aceştia se mutaseră 
în Efes (Fapte 18:2-3, 18, 24-27). Bisericile 
se întâlneau în case, așa cum făceau multe 
asociaţii religioase păgâne; obiceiul avea 
la bază motive de comoditate, economie și 
probabil de siguranţă. 


16:20. Epistolele se încheiau adesea cu salu- 
tări (ex., “Cicero, Scrisori către Atticus 5.9), 
deoarece călătorii veneau în vizită destul 
de rar, iar ori de câte ori era trimisă o scri- 
soare trebuiau incluse și salutări. Membrii 
de familie şi prietenii apropiați obișnuiau 
să se sărute ușor, de obicei pe buze, pentru 
a-și arăta afecțiunea (ex., 1 Sam. 20:41); vezi 
comentariul de la Romani 16:16. 

16:21. Majoritatea epistolelor erau scrise de 
către secretari sau *scribi și de obicei, sem- 
nate de către autor. Faptul de a scrie ceva 
cu propria mână putea comunica afecti- 
une. O semnătură autoriza scrisoarea, așa 
cum se întâmplă și astăzi. 

16:22. Oamenii din Antichitate, inclusiv 
evreii, foloseau invocări de blesteme (aici 
*anatema, în aramaică) ca antiteze ale bine- 
cuvântărilor. „Marana tha” este o rugă- 
ciune aramaică, „Vino, Domnul nostru”. 
Din faptul că cei din Corint o înțelegeau, 
putem deduce că aceasta era parte din 
tradiția comună, moștenită de la biserica 
siro-palestiniană timpurie, care îl recu- 
noștea deja pe Isus ca „Domn” şi ca Cel 
ce avea să vină (cf. Apoc. 22:20). (Astfel, 
creștinii descriau venirea Lui în maniera în 
care tradiţia evreiască aștepta venirea lui 
Dumnezeu pentru judecată.) 

16:23-24. Epistolele grecești includeau 
deseori urarea chairein, „salutări”; Pavel 
o transformă constant în charis, „*har”. 
Aceasta este o binecuvântare, o rugăciune 
implicită pentru ei. 


2 CORINIENI 


Introducere 


Paternitate și unitate. Deși aproape toți specialiştii sunt de acord că Pavel a scris 
2 Corinteni, totuși există opinii diferite cu privire la unitatea epistolei: a fost una singură 
sau este compusă din mai multe. Unele dintre împărțirile propuse pentru epistolă pot fi 
mai bine argumentate decât altele; schimbarea de ton cea mai evidentă apare între capi- 
tolele 1-9 și capitolele 10-13, capitolele din urmă trecând la o apologie directă şi foarte 
aprinsă. Deși colecțiile de scrisori antice îndepărtau adesea introducerile și încheierile 
scrisorilor individuale, ele păstrau în general distincţia dintre o epistolă și următoarea 
(ex.: *Cicero, *Seneca). Împărţirea epistolei 2 Corinteni în două scrisori este o posibilă 
modalitate de a interpreta dovezile interne, dar povara demonstraţiei trebuie să rămână 
pe umerii celor care doresc să o împartă și nu asupra celor care susțin unitatea ei. La fel ca 
în discursuri, e posibil ca Pavel să fi păstrat materialul cel mai controversat pentru secțiu- 
nea finală (cf. şi, ex.: Papirusul Oxyrhynchus 1837); de asemenea, se putea păstra punctul 
culminant emoțional pentru final (Demostene, Epistole 2). Oratorul elocvent putea varia 
tonul în cadrul aceluiaşi discurs (ex.: Plinius, Epistole 2.5.7-8). Cele mai multe elemente ce 
apar mai devreme pe parcursul epistolei sunt reluate cel puţin încă o dată mai târziu şi 
invers. (Discut mai pe îndelete această chestiune în comentariul meu din seria de comen- 
tarii Cambridge. Vezi mai jos la „Comentarii”.) 

Contextul. Savanţii dezbat energic contextul exact al unor cărți din *Noul Testament, 
printre care se numără şi 2 Corinteni. Reconstruirea exactă a naturii problemei ce a generat 
scrierea epistolei depinde într-o oarecare măsură de chestiunea unităţii epistolei. Aproape 
toată lumea este de acord că Pavel se adresează tensiunilor cauzate de opozanții săi cel 
puţin în capitolele 10-13, dar părerile cu privire la profilul opozanților sunt neconcor- 
dante. Cel puţin referirea lui Pavel la descinderea lor din Avraam în 11:22 face clar faptul 
că aceștia erau evrei, însă nu decurge de aici că dezbinarea ar fi o chestiune specific evre- 
iască. Cu alte cuvinte, faptul că ei erau evrei nu ne obligă să îi identificăm cu opozanții lui 
Pavel din Galatia; Pavel însuși era evreu. În parte, discordia de aici pare să aibă în vedere 
perspectiva asupra lucrării: Pavel a venit la ei ca un slujitor şi a trudit printre ei, în timp ce 
acuzatorii săi aveau o percepţie înaltă despre ei înşişi, mai adecvată idealurilor de condu- 
cere împărtășite de clasele sociale sus-puse din Antichitate decât celui propus de Pavel. Ei 
se pretindeau mai elevaţi din punct de vedere *retoric decât Pavel (11:5-6). 

Scopul scrierii. Pavel dorește să le restabilească încrederea celor convertiți la predicile 
lui și rolul lor în prietenia strânsă pe care o aveau. Astfel, el scrie o scrisoare de auto-reco- 
mandare, o formă specială de scrisoare de recomandare necesară mai ales când cel acuzat 
trebuia să se apere. Capitolele 10-13 constituie o autoapărare ironică a lui Pavel față de 

creștinii din Corint. Epistola include elemente specifice pentru stilul mai multor tipuri de 
scrisori antice: scrisoarea de dojană, scrisoarea de mângâiere şi, mai ales, scrisoarea de 
prietenie. O altă preocupare este avută, de asemenea, în vedere: de dragul frățietăţii sărace 
din Ierusalim, Pavel are nevoie de dărnicia creștinilor din Corint (cap. 8-9). Spre deosebire 
de misionarii opozanți care au încercat să-l înlocuiască, Pavel nu a solicitat niciodată bani 
pentru sine însuși. Această practică i-a deranjat pe membrii înstăriți ai adunării; tovarășii 
lor se așteptau ca fiecare comunitate să-și plătească învățătorii, care nu trebuiau să se sus- 
țină ca meșteșugari (de regulă, cei înstăriți îi disprețuiau pe meșteșugarii de rând). 

Comentarii. Printre comentariile folositoare axate pe chestiunile de context se pot 
enumera următoarele: Frederick W. Danker, II Corinthians, Minneapolis, MN, Augsburg, 
1989; Craig S. Keener, 1 & 2 Corinthians, Cambridge, Cambridge University Press, 2005; 
Ben Witherington III, Conflict and Community in Corinth: A Socio-Rhetorical Commentary on 
1 and 2 Corinthians, Grand Rapids, MI, Eerdmans / Carlisle, Paternoster, 1995; cu mai multe 
detalii, vezi Victor Paul Furnish, I Corinthians, AB, 32; Garden City, NY, Doubleday, 1984 
şi mai ales Margaret E. Thrall, A Critical and Exegetical Commentary on the Second Epistle 
to the Corinthians, 2 vol., Edinburgh, Clark, 1994-2000. Pentru lucrări mai tehnice și mai 
specializate, vezi, John T. Fitzgerald, Cracks in an Earthen Vessel, SBLDS 99, Atlanta, GA, 
Scholars, 1988; Peter Marshall, Enmity in Corinth: Social Conventions in Paul's Relations with 
the Corinthians, Tübingen, ].C.B. Mohr, 1987. 


1:1-7 
Salutări inaugurale 


1:1-2. Pavel începe epistola urmând con- 
venţiile standard ale scrierii unei scrisori; 
vezi introducerea la epistolele *Noului 
Testament şi comentariul la Romani 1:1-7. 
Corintul era orașul cel mai important 
al Ahaiei, și aproape 40 de aşezări (pre- 
cum Chencrea) existau în zona limitrofă 
a Corintului. 

1:3. În lumea antică exista obiceiul de a 
include o rugăciune sau o ofrandă de mul- 
țumire adresată unei divinităţi în scrisori 
cu o lungime substanţială (așa cum sunt 
cele mai multe dintre scrisorile lui Pavel). 
Una dintre cele mai întâlnite formule de 
rugăciune evreiască era binecuvântarea 
sau lauda care începea prin cuvintele 
„Binecuvântat fie Dumnezeu, care ...”; 
aceasta reprezenta o manieră de a-L pro- 
slăvi pe Dumnezeu pentru lucrările Sale. 
O rugăciune specifică “sinagogii se adresa 
lui Dumnezeu prin formula „lată îndu- 
rător” (așa traduce GNT aici), ceea ce 
înseamnă de fapt „Iată al îndurărilor” (cf. 
Tată al milei - NIV). 

1:4. Dumnezeu va aduce poporului Său 
mângâierea definitivă când va veni * Mesia 
(ex.: Is. 40:1; 49:13), dar El i-a mângâiat și 
în prezent când treceau prin dificultățile 
curente (ex., Ps. 94:19). Principiul că sufe- 
rința îl învaţă pe om cum să se poarte cu 
alții este înrădăcinat în * Vechiul Testament 
(Ex. 23:9). Mângâierea lui Pavel din acest 
verset constă mai ales în faptul că l-a găsit 
pe Tit sănătos și cu veşti bune despre corin- 
tieni (2 Cor. 7:4, 6-7, 13; cf. 2:2-3). 

1:5. Unii evrei vorbeau despre „durerile 
nașterii lui Mesia”, ca despre o perioadă de 
necaz pentru poporul lui Dumnezeu îna- 
intea sfârşitului, iar unii exegeți au inter- 
pretat desigur în felul acesta formularea 
„avem şi noi partea noastră din numeroa- 
sele suferinţe ale lui Cristos” (GNT) (Pavel 
pare să fi înţeles acelaşi lucru și în Rom. 
8:22-23). Alţi exegeţi subliniază ideea per- 
sonalității comunitare; evreii mai credeau 
și că îmărtășeau la nivel de comunitate 
experienţe ale celor ce au trăit anterior. 

Ei au fost aleși în Avraam, răscumpăraţi 
împreună cu strămoşii lor prin ieșirea din 
Egipt ş.a.m.d. Pavel credea că ucenicii lui 
Isus au devenit împreună purtători ai cru- 
cii Sale de o manieră tainică prin *Duhul 
care trăia în ei. 

1:6-7. În tradiția greco-romană, modul în 
care un înțelept îndura suferințele îngă- 
duite de Dumnezeu îi ajuta pe alții prin 
aceea că instituia un exemplu de purtare 
virtuoasă. Prin rugăciune, corintienii erau 
și ei implicaţi în misiunea lui Cristos înde- 
plinită de Pavel și de ceilalți martori ai lui 
Cristos (1:11). Se pot găsi paralele pentru 
asemenea exprimări de solidaritate, dar 
ele sunt rare — iar în practică, creștinii din 
Corint e posibil să nu fi fost chiar atât de 
buni susținători ai lucrării sale pe cât își 
dorea Pavel (cap. 10-13). Un tip standard 
de scrisoare din manualele de mai târziu 
era „scrisoarea de încurajare“; posibil ca 
Pavel să fi sperat să transmită mângâiere 
prin scrisoarea aceasta (2:7), după ce expe- 
diase una mai tristă (2:4; 7:7-13). 


1:8-11 

Suferințele lui Pavel 

Discursurile şi scrisorile propriu-zise 
includeau adesea o scurtă secțiune nara- 
tivă (1:8-2:13), urmând de regulă după 
introducere, unde se explicau circumstan- 
tele care au impus discursul sau scrisoarea. 
1:8. „Asia” este provincia romană omo- 
nimă, situată în vestul Turciei de astăzi. 
Cel mai proeminent oraș al ei era Efesul, 
cartierul general al misiunii pauline în 
această perioadă a vieţii sale (1 Cor. 16:8). 
Unii specialişti au susținut că Pavel ar fi 
fost întemnițat la Efes în această perioadă, 
dar este mai plauzibil ca el să se fi referit 
doar la opoziţia prelungită ce a culminat cu 
revolta relatată în Fapte 19:23-41. 

1:9-10. Se poate presupune că expresia 
„aveam sentinţa morţii în noi înșine” 
(GBV) este folosită în sens figurat (vezi 
comentariul la 1 Cor. 15:32); psalmii zugră- 
veau elocvent izbăvirea de moarte (ex.: 
Ps. 30:3). Rugăciunile zilnice ale evreilor 
cinsteau puterea lui Dumnezeu făcând 

referire la faptul că „avea autoritatea de 
a învia morții”. Pavel considera probabil 
repetatele sale izbăviri de la moarte ca pe o 
experienţă anticipativă atât a puterii *“învi- 
erii, cât și a martirajului; gândirea anticipa- 
tivă era des întâlnită la primii creştini care 
citeau * Vechiul Testament și priveau acţi- 
unile mântuitoare ale lui Dumnezeu ca o 
istorie a mântuirii ce culmina în Isus. 

1:11. Lumea antică punea în valoare mul- 
țumirea pentru binefacere. Mulţi păgâni 
din Antichitate încercau să negocieze cu 
zeii atunci când își aduceau jertfele și 
ofrandele; Pavel, în schimb, are încredere 
în Dumnezeu. 


1:12-22 
Pavel avea un anumit motiv să nu 
meargă în Corint 


Scrierile antice, de diverse *genuri lite- 
rare, își prefațau de regulă argumentul 
sau învățătura narând evenimente care au 
condus la situația curentă. Ospitalitatea era 
importantă în Antichitate; era o onoare să 
găzduieşti un oaspete de seamă. Refuzul 
lui Pavel de a veni părea atât o încălcare a 
promisiunii — lezând și onoarea şi integrita- 
tea sa — cât și o insultă la adresa ospitalităţii 
lor. Uneori corespondenţii îşi exprimau 
afectuos dezamăgirea că nu puteau vizita 
sau scrie mai des (ex.: *Cicero, Scrisori către 
Atticus 1.9; Scrisori către prieteni 2.10.1), dar 
corintienii par realmente ofensați. *Retorii 
(oratori instruiți) recomandau ca cel care se 
apăra să dezamorseze atitudinile negative 
ale auditoriului înainte să răspundă la acu- 
zaţiile mai serioase la adresa sa (cap. 10-13). 
1:12-14. Unele scrisori antice se concentrau 
asupra laudei sau dojanei; mulți moraliști 
îi certau și încurajau pe ucenicii lor. Era 
ceva normal ca discursul sau scrisoarea 
să înceapă cu complimente, care ajutau 
ascultătorii să fie mai deschişi la mesajul 
discursului sau scrisorii. Scriitorii antici 
se lăudau uneori în mod discret (astfel de 
încercări sunt cele scrise de *Plutarh, De 
se ipsum citra invidiam laudando), care era 
un fapt acceptabil într-o situație precum 
cea de faţă. Lauda lui Pavel (1:12a) însă 


este constituită din înșiși ascultătorii săi. În 
această perioadă, moraliştii obișnuiau să-și 
apere motivațiile indiferent dacă au fost 
atacați sau nu, întrucât existau numeroși 
șarlatani; în cazul în care cap. 10-13 sunt 
parte a epistolei 2 Corinteni (vezi introdu- 
cerea), atunci Pavel își începe încă de aici 
apărarea împotriva unei opoziții reale. 
1:15. Binefăcătorii înstăriți erau preamă- 
riți pentru darurile oferite persoanelor cu 
mai puține mijloace, dar, spre deosebire 
de binefăcătorii lumești (sau opozanțţii din 
cap. 10-13), Pavel nu se așteaptă să i se 
recunoască merite în schimb (1:24). 

1:16. Din Troa în Asia (1:8), se putea naviga 
spre Macedonia și se putea călători pe 
uscat până la Corint, așa cum Pavel mai 
făcuse (Fapte 16:11-12) și plănuia să refacă 
acea călătorie (1 Cor. 16:5), iar mai târziu va 
și duce la îndeplinire acest deziderat (Fapte 
20:1-3). 

1:17. Sursele antice îi lăudau adesea pe 
cei care își respectau cuvântul, în ciuda 
dificultăților întâmpinate; aceleași surse și 
condamnă, la fel de frecvent, nestatornicia, 
mai ales la lideri. Când cineva trebuia să 
modifice planuri deja făcute, era necesar 
(iar uneori se și întâmpla) să ofere motive 
întemeiate și să demonstreze că nu era 
nestatornic. Flexibilitatea lui Pavel posibil 
să fi atras anterior critici (cf. 1 Cor. 9:19-23), 
dar acum el se afla în imposibilitatea de 
a-și pune în aplicare intenţia declarată. Așa 
cum spune în 1:23, decizia lui de a nu se 
opri în Corint a fost intenționată, pentru 
„a-i cruța”; l-a trimis în schimb pe Tit înso- 
țit de o scrisoare aspră (1:23-2:11; 7:7-12). 
Când Tit nu s-a întors la locul de întâlnire 
stabilit, în Troa, Pavel s-a temut să nu i se 
fi întâmplat ceva (date fiind pericolele călă- 
toriei în Antichitate), așa că a plecat mai 
departe spre Macedonia (2:12-13). Acolo 
Pavel l-a reîntâlnit pe Tit, care i-a adus veşti 
bune despre corintieni (7:5-16). 

1:18-20. “Digresiunea era obișnuită în 
scrierile antice, iar Pavel recurge aici la o 
digresiune (1:18-22) pentru a-i asigura că a 
avut un motiv întemeiat pentru care nu i-a 
vizitat. Departe de a se fi dovedit nedemn 
de încredere (așa cum pare să se fi insinuat), 


el a rămas un fidel reprezentant al lui 
Dumnezeu care își respectă cuvântul şi a pro- 
clamat cu credincioșie *Evanghelia. „Amin” 
funcționa ca o afirmaţie pozitivă la sfârșitul 
unei rugăciuni, iar *Cristos a devenit „amin” 
și „da” pentru toate promisiunile biblice ale 
Dumnezeului cu adevărat credincios. 

1:21. „Ungerea” practicată în “Vechiul 
Testament, care consta în turnarea de 
ulei pe capul unei persoane, atesta faptul 
că Dumnezeu a pus acea persoană deo- 
parte pentru slujire (oficiu regal, preo- 
tesc etc.); Pavel invocă acea imagine aici. 
Documentele de afaceri folosesc termenul 
tradus prin „a întări” pentru confirmarea 
unei vânzări; dacă o asemenea conotaţie 
este prezentă și aici (deși ea nu este folo- 
sită în majoritatea ocurențelor pauline ale 
termenului), se poate lega de „arvuna” 
(„garanţia”, NTR) din v. 22. Oricum, 
atât 1:21, cât și 1:22 semnifică faptul că 
Dumnezeu atestă integritatea lui Pavel. 
1:22. Documentele și vasele cu mărfuri 
puteau fi sigilate cu însemnul proprie- 
tarului sau pentru a certifica faptul că 
nimeni nu a umblat la conținutul acestora. 
Sigiliul proprietarului sau al martorului 
la redactarea unui document se imprima 
în ceară topită, care se răcea peste firul 
care înfășura documentul. (Posibil ca să se 
fi putut „sigila” un acord și în mod figu- 
rat; Xenofon, Anabasis 2.2.9.) Pavel are în 
vedere faptul că Dumnezeu atesta conți- 
nutul slujirii sale și a tovarășilor săi (cf. 
3:2-3). Iudaismul asocia în general *Duhul 
cu sfârșitul veacurilor (ex.: Ezec. 39:28-29; 
loel 2:28); Pavel afirmă că credincioșii 
aveau Duhul în prezent ca pe un „avans” 
„arvună” - VDC; „garanţie” — NTR), pre- 
gustarea vieţii din lumea ce va să vină. 


1:23-2:13 

Pavel şi-a întârziat venirea la ei pentru 
a-i cruța 

Explicarea motivului pentru care cineva 
nu scria sau nu făcea o vizită se făcea din 
considerație pentru cealaltă persoană (ex.: 
Fronto, Ad M. Caesarem 3.13.3). Motivul 
lui Pavel, pentru care a renuntat la o vizită 

personală, trimițându-l în schimb pe Tit 
cu o scrisoare, era că voia să-i scutească de 
dojana sa (1 Cor. 4:21; deși el tot va veni cu 
severitate dacă îl silesc; 2 Cor. 13:2, 10). 
1:23-24. Dacă destinatarii săi refuză să 
accepte „Da”-ul lui Pavel (1:17; cf. Mt. 5:37), 
el avea să invoce martorul cel mai vrednic 
de încredere. Superiorii de pe scara socială 
se purtau adesea cu aroganță faţă de infe- 
riorii lor și așteptau laudă și lingușire din 
partea lor. Spre deosebire de modelele de 
autoritate ale lumii (și cele oferite de opo- 
zanţii săi în cap. 10-13), Pavel îi consideră 
pe cei convertiți prin lucrarea sa drept con- 
lucrători ai săi. 

2:1-3. Scrisorile afectuoase consemnau 
uneori împărtășirea unora dintre emoţi- 
ile destinatarilor, inclusiv întristarea (ex.: 
*Cicero, Scrisori către prieteni 13.1.1). Orice 
ambiguitate, cel puțin la început, poate 
avea rol diplomatic, mai ales în relație cu 
conflictul principal la care se face referire 
în cap. 10-13; din pricina preocupării pen- 
tru onoare, comunicările conciliante evitau 
uneori miza principală care stătea la baza 
conflictului (cf., ex.: Pliniu, Epistole 1.5.11). 
2:4. Chiar și oratorii arătau adesea afecţi- 
une cu lacrimi în timpul discursurilor lor, 
iar scrisorile de prietenie subliniau adesea 
o dragoste profundă (ex.: Cicero, Scrisori 
către prieteni 2.4.2). Epistola lui Pavel 
sugera o disciplinare severă a vinovatului 
(2:5-10). Specialiștii încă nu s-au pus de 
acord dacă acest vinovat este același cu cel 
din 1 Corinteni 5:1-5, aşa cum credeau cei 
mai mulți dintre Părinţii Bisericii; indife- 
rent dacă este sau nu vorba despre aceeași 
persoană, Pavel le mai scrisese o scrisoare 
(trimisă prin Tit) după 1 Corinteni pentru 
a le spune corintienilor să îl disciplineze. 
Probabil că această scrisoare s-a pierdut. 
(Unii experți cred că scrisoarea aspră 
scrisă între 1 Corinteni și 2 Corinteni ar fi 
2 Corinteni 10-13, despre care cred că a fost, 
la origine, o scrisoare distinctă. Totuși, acest 
pasaj nu menţionează nimic cu privire la 
un anume vinovat, motiv pentru care este 
mai plauzibil ca scrisoarea intermediară să 
se fi pierdut. Nu pot fi învinovățiţi corintie- 
nii pentru pierderea acestei scrisori.) 

2:5-7. Cu privire la analogia cu alte expre- 
sii similare din *Manuscrisele de la Marea 
Moartă și din unele texte grecești, mulți 
exegeţi susţin că termenul „cei mai mulți” 
s-ar referi la comunitatea credincioşilor ca 
întreg. Şi iudaismul fariseic sublinia repri- 
mirea vinovaţilor pocăiți. Grupuri precum 
cel despre care mărturisesc Manuscrisele 
de la Marea Moartă însă pretindeau să 
existe o perioadă de penitenţă înainte ca 
vinovatul pocăit să fie pe deplin repus în 
drepturi în comunitate, iar legea greco-ro- 
mană presupunea executarea unei sentinţe 
stabilite. Creștinii din Corint se întrebau pe 
bună dreptate ce să facă cu vinovatul care 
s-a pocăit. 

2:8. „Să vă confirmaţi” (KJV; „afirmaţi din 
nou” — NASB, NIV, NRSV; „arătaţi iarăși” — 
VDC; „declaraţi iarăși” — NTR) era folosit 
adesea în contexte legale cu referire la con- 
firmarea verdictului; aici corintienilor li se 
cere să-şi confirme dragostea. 

2:9-11. Una dintre convingerile elementare 
ale iudaismului cu privire la “Satana era 
aceea că el funcționa ca înșelător și putea 
să se arate deghizat sub diverse chipuri. 
2:12. Pavel a primit de la Tit vestea bună 
despre supunerea lor și despre *pocăința 
celui vinovat (2:12-13; 7:5-16). Troa este 
Troa Alexandria, o *colonie romană impor- 
tantă și de mărime considerabilă, portul din 
Asia de unde se naviga spre Macedonia, de 
unde se putea merge pe uscat sau pe mare 
spre Corint. „Uşa deschisă” însemna liber- 
tatea de a sluji (vezi comentariul la 1 Cor. 
16:9); la un moment dat, Pavel a rămas în 
Troa suficient de mult timp pentru a-și lăsa 
acolo o parte din lucrurile sale personale 
(2 Tim. 4:13). 

2:13. Atât călătoria, cât și comunicarea erau 
dificil de coordonat în Antichitate, astfel 
încât oamenii erau uneori nevoiţi să se 
aștepte unii pe alții în diferite locaţii (ex.: 
Cicero, Scrisori către Atticus 3.8). Pavel şi Tit 
puteau să se întâlnească în oricare dintre 
*bisericile de pe traseu, după cum și evreii 
știau unde să găsească tovarăși evrei prin 
comunităţile evreiești locale atunci când 
călătoreau. 


2:14-17 
Martori ai biruinței lui Cristos 
*Digresiunea se folosea în mod obişnuit în 
scrisorile antice şi nu numai. De exemplu, 
după ce face o digresiune de 57 de rânduri, 
Homer readuce publicul la punctul iniţial 
repetând un verb folosit anterior. Pavel 
a folosit și el acest tipar pentru a delimita 
unele secțiuni în 1 Corinteni (6:1-8; cap. 9; 
cap. 13). Apostolul începe aici o digresi- 
une, apărând sinceritatea lucrării sale — un 
subiect comun la moraliştii greco-romani — 
care continuă până la 7:4. Corintienii îl 
puteau primi pe Pavel ca pe un ambasador 
al noului legământ al lui Cristos, o revelație 
mai completă decât cea oferită prin Moise. 
Ipoteza că fragmentul 2:14—7:4 nu este o 
digresiune, ci o scrisoare distinctă inserată 
accidental în mijlocul altei scrisori pauline 
e prea puţin verosimilă, întrucât primele 
copii erau scrise pe suluri (codicele au apă- 
rut mai târziu), fapt ce exclude asemenea 
inserări accidentale. Secţiunea are mai mult 
sens dacă e interpretată ca o digresiune 
obișnuită decât ca o scrisoare distinctă. 
2:14-16. Cuceritorii romani își conduceau 
prizonierii umiliți într-o „procesiune trium- 
fală”; în această perioadă, doar împăratului 
i se permitea să conducă un marș triumfal. 
*Cristos a biruit și acum îi conduce pe cei 
ce au crezut în El ca prizonieri ai Săi (ima- 
ginea este similară celei care descria statutul 
de slujitori ai lui Cristos); compară Psalmul 
68:18, citat în Efeseni 4:8. În mod normal 
senatul roman decreta o sărbătoare de mul- 
țumire înaintea unei procesiuni triumfale, 
astfel încât învingătorii aveau parte de mare 
fast, iar învinșii, de mari umilinţe. Cei mai 
mulți prizonieri erau executați după defila- 
rea triumfală. Imaginea creștinilor ca oameni 
luaţi prizonieri de Cristos este, pentru Pavel, 
un motiv de jubilaţie (cf. 1 Cor. 4:9 etc.), 
iar ca prizonier de război el însuși, care se 
identifică cu moartea lui Cristos în capitolele 
următoare, îşi aduce ofranda de mulțumire! 
Când se aduceau jertfe în “Vechiul 
Testament și în lumea antică în general, se 
ardea tămâie pentru a diminua duhoarea 
cărnii arse (cf. Ps. 141:2), fapt valabil și la 


sărbătorirea triumfului de către romani. 
(Sir. 24:15 descrie Înţelepciunea de parcă 
ar avea o „aromă” plăcută; Pavel şi tova- 
rășşii săi, martori ai lui Isus Cristos, înde- 
plinesc aici rolul atribuit Înţelepciunii de 
respectiva carte, dar este puțin probabil ca 
el să fi făcut o trimitere intenționată la acea 
scriere; imaginea era naturală.) Vechiul 
Testament cunoaște un precedent în ce 
privește recunoașterea propriei limitări 
(Ex. 3:11) și recunoaşterea suficienței lui 
Dumnezeu (Ex. 3:14; cf. 2 Cor. 3:5). 

2:17. Oratorii profesioniști au fost acuzați 
mereu de preschimbarea adevărului în 
minciună pentru câştig (asemenea unui 
comerciant care oferă produse contrafăcute 
pentru a face bani). Filosofii au ajuns să fie 
vizați de aceeași acuză, pentru că cei mai 
mulți dintre ei trăiau din învățătura oferită 
sau, în cazul *cinicilor, din cerşit. Publicul 
adesea îi percepea pe învățătorii itineranți 
şi pe oamenii sfinți ca pe niște șarlatani, 
fără îndoială pentru că mulți așa și erau 
(în Scriptură, cf. ler. 6:13-14; 8:10-11; Mica 
3:5, 11). (Uneori criticii refuzau să dea 
numele opozanților lor, refuzând astfel 
să îi menționeze explicit, dar este posibil 
ca Pavel să-i fi avut în minte pe nume; cf. 
2 Cor. 11:4-5, 22.) Astfel, numeroşi filosofi 
și moraliști simțeau nevoia de a respinge 
acuzaţia, așa cum face Pavel aici. 


3:1-6 
Acceptaţi de Dumnezeu 


3:1. Auto-recomandarea era considerată 
inadecvată cu excepția situaţiilor când era 
justificată în mod corespunzător, dar era 
acceptabilă când se impunea auto-apărarea 
sau pentru a susține o idee (vezi comenta- 
riul la 5:12). Călătorii evrei adesea purtau 
la ei scrisori de recomandare pentru ca pro- 
prietarii evrei să aibă încredere în ei și să-i 
găzduiască pe parcursul călătoriei. În soci- 
etatea greco-romană, *patronii din clasa 
înaltă puteau scrie scrisori de recomandare 
pentru clienţii lor; asemenea recomandări 
aveau în mod normal mai multă greu- 
tate decât cuvântul persoanelor în cauză. 
Orice persoană de încredere putea scrie o 

scrisoare pentru a gira pentru o altă per- 
soană (Fapte 15:25-27; 18:27; 1 Cor. 16:3), 
iar prin aceste scrisori destinatarul putea și 
împuternici un mesager (Fapte 9:2). Mulţi 
filosofi nu ţineau cont de recomandările 
care însoțeau pe cineva, atât pentru că dis- 
prețuiau părerile oamenilor, cât și pentru 
că ei considerau că nu e nevoie de mijloci- 
rea scrisorilor, ci caracterul se vedea în chip 
nemijlocit (ex.: *Epictet, Diatribe 1.9.27, 
33-34; 2.3.1-2). 

3:2-3. Și alţii înțelegeau ideea de lucruri 
înscrise pe inimile oamenilor, dar Pavel 
evocă texte biblice aici. Prima versiune a 
*Legii a fost scrisă cu degetele lui Dumnezeu 
pe tăblițe de piatră (Ex. 31:8; Deut. 5:22), dar 
profeții au promis o nouă emitere a Legii (Is. 
2:3) care urma să fie înscrisă pe inimi (ler. 
31:31-34), așa cum era menit dintotdeauna 
să fie (Deut. 30:6, 11-14). Ezechiel a profețit 
că Dumnezeu putea să îndepărteze inima 
lor împietrită şi să le scrie Cuvântul pe 
inimi de carne, prin *Duhul (Ezec. 11:19-20; 
36:26-27). Profeţii *Vechiului Testament au 
făcut apel la chemarea lor divină, așa cum 
unii filosofi greci, dornici să se distingă de 
șarlatani (2:17), își revendicau ordinarea 
divină, nu doar umană. 

3:4-5. Evreii din afara Palestinei vorbeau 
uneori despre Dumnezeu ca despre „Cel 
Suficient” (v. 5, KJV; cf. 2:16). 

3:6. Specialiștii în legislația greco-romană 
făceau distincţia dintre litera legii și intenţia 
ei. Posibil să fie mai relevant pentru cazul 
de față faptul că învățătorii evrei acordau 
uneori atenție detaliilor, până la ultima 
literă din textul legislativ; litera despre care 
se vorbeşte aici reprezintă Legea scrisă, care 
„ucidea” prin simpla pronunțare a sentinţei 
cu moartea pentru vina de natură morală. 
Duhul însă a înscris moralitatea Legii în ini- 
mile poporului lui Dumnezeu, prin darul 
îndurării lui Dumnezeu (Ezec. 36:26-27). 


3:7-18 
Slava celor două Testamente 


Presupunerea firească a lui Pavel este că 
slava noului legământ va fi mai mare decât 
a vechiului legământ (3:6), motiv pentru 

care enumeră aici dovezi care atestă că 
acesta este superior. Scriitorii şi oratorii 
puteau „insista asupra unei idei” conside- 
rate importantă, aşa cum face și Pavel aici; 
el folosește și antiteza, contrastul retoric 
dintre slava timpurie și cea târzie, mai 
mare. Vorbitorii antici puteau pune în con- 
trast binele cu răul, dar putea recurge și, 
ca aici, la opoziţia dintre bine și binele mai 
mare (în comparaţia dintre ce era onorant 
Și ceea ce era mai presus de orice onoare). 
În Imperiul Roman, oricine cunoștea 
destule despre iudaism ştia și că Moise a 
fost un important conducător al evreilor. 
Slava descoperită în *Cristos este mult mai 
mare — deși mai puţin evidentă — decât cea 
revelată lui Moise; astfel *apostoli precum 
Pavel aveau într-un anume sens o poziţie 
superioară celei deținute de Moise. Aici 
Pavel răspunde criticilor venite din par- 
tea corintienilor (posibil alimentate de 
opozanții săi aroganţi în 11:13); Pavel este 
mai mare chiar decât Moise — dar numai 
pe motiv că predică un mesaj mai mare 
decât cel al lui Moise. Dacă opozanțţii săi 
îşi revendicau autoritatea de la Moise (cf. 
11:22), Pavel pur şi simplu le scurtcircui- 
tează pretenţiile în acest moment. 
3:7. Când Moise a revenit după ce a văzut 
slava lui Dumnezeu, pielea feței sale stră- 
lucea atât de tare încât, evreii s-au temut 
de el (Ex. 34:29-30, 35). Tradiţia evreiască 
a prelucrat de o manieră extensivă această 
*narațiune, astfel încât destinatarii lui Pavel 
probabil că au auzit numeroase expuneri ale 
acestui pasaj şi înainte, deși era suficientă 
versiunea *septuagintală a Exodului pentru 
ca ei să-i înțeleagă pledoaria. Totuși, Moise 
a putut vedea doar o parte din slava lui 
Dumnezeu, din moment ce vederea slavei 
Sale atrăgea moartea (Ex. 33:10) — în opoziţie 
cu *Duhul care aduce viaţa (2 Cor. 3:6). 
3:8. Profeţii puneau noul legământ într-o 
lumină favorabilă în raport cu cel vechi 
(ler. 31:31-34) și vorbeau despre Duhul şi 
despre interiorizarea *Legii ca ideal (Ezec. 
36:26-27). Astfel, nimeni nu putea nega 
faptul că Duhul lui Dumnezeu în inima 
omului era mai de preț decât sulul Legii 
dinaintea ochilor. 

3:9-11. Pavel raționează aici după modelul 
principiului qal vahomer, „cu cât mai mult”: 
dacă darea Legii pe table de piatră a fost 
revelată cu mare slavă, cu cât mai mult 
darea legii Duhului? 

3:12. Pe tot parcursul acestei secțiuni a 
epistolei, Pavel continuă explicând încre- 
derea sa (4:1, 16). Moraliștii și alţi oratori 
foloseau de regulă termenul tradus prin 
„îndrăzneală” ca explicație pentru adresa- 
rea deschisă; în felul acesta, ei afirmau fap- 
tul că nu erau niște lingușitori asemenea 
demagogilor care vânau sprijinul popular, 
deși nu le păsa de mase. 

3:13. Slava lui Moise a trebuit să fie ascunsă 
(Ex. 34:30, 33-35) — spre deosebire de dis- 
cursul direct al lui Pavel (v. 12) — și va fi 
întotdeauna în scădere — spre deosebire de 
slava mesajului paulin, revelat prin Duhul 
care a coborât să locuiască în cei credin- 
cioși. Bărbaţii evrei din zilele lui Pavel nu 
își acopereau capul decât dacă erau ruși- 
nați sau în doliu. 

3:14. Se obișnuia ca Legea lui Moise să fie 
citită în *sinagogi. Doar în noul legământ 
încheiat în *Cristos se putea revela slava 
de o manieră neîngrădită. Sosirea viitoare 
a Duhului (în opoziţie cu penuria de Duh 
din lumea actuală) era o credință specifică 
evreilor. 

3:15-16. Pavel susține că slava deplină 
prezentă în Lege încă nu poate fi receptată 
(natura omului a rămas neschimbată din 
zilele lui Moise), până când o persoană nu 
se întoarce la Cristos (3:14, 16) şi nu are 
Legea scrisă pe inima sa (ler. 31:31-34). 
În același fel, Moise, care a avut o relație 
strânsă cu Dumnezeu, nu a avut nevoie de 
văl (Ex. 34:34). 

3:17. În conformitate cu metoda evreiască 
obișnuită de interpretare, Pavel arată 
corespondenţa dintre protagoniștii asoci- 
ați cu cea dintâi dare a Legii și cei asoci- 
aţi noului legământ: „Domnul” din textul 
despre Moise (Ex. 33:9, 11, 19; 34:5-6, 34) 
corespunde „Duhului” astăzi. 

3:18. Grecii spuneau multe povești des- 
pre oameni care au fost „metamorfozaţi” 
sau „transformați“, însă numeroși filosofi 
vorbesc despre oameni care au devenit 


mai asemănători zeilor prin contempla- 
rea lucrurilor divine. *Manuscrisele de 
la Marea Moartă consemnează drepții 
ce reflectă splendorile divine. Deși Pavel 
putea stabili o legătură cu destinatarii prin 
astfel de imagini deosebit de relevante 
cultural (mai puţin zeificarea despre care 
vorbeau grecii), la temelia eșafodajului 
său rămâne imaginea simplă a lui Moise 
reflectând slava lui Dumnezeu, după cum 
reiese clar în acest context. Participanţii la 
noul legământ privesc slava lui Dumnezeu 
chiar mai deslușit decât Moise (Ex. 33:20); 
astfel, asemenea lui Moise, ei sunt transfor- 
maţi pentru a reflecta slava lui Dumnezeu 
prin Duhul. În filosofia platonică, min- 
tea putea să-și imagineze divinitatea ca 
rațiune pură, dezbrăcată de orice patimă; 
în opoziție cu aceasta, slava revelată lui 
Moise deborda de dragoste și credincioşie, 
dezvăluind inima Dumnezeului Bibliei 
(Ex. 34:6-7). Cu privire la „oglindă”, vezi 
comentariul la 1 Corinteni 13:12; cu privire 
la Înţelepciunea divină ca imagine a lui 
Dumnezeu și oglindă care reflectă slava lui 
Dumnezeu, vezi Înţelepciunea lui Solomon 
7:26. Cu privire la Cristos drept chipul lui 
Dumnezeu, vezi comentariul la 4:4. 


4:1-6 


Adevăraţii mesageri ai slavei 
lui Dumnezeu 


4:1-2. Negustorii „stricau” (VDC; „falsi- 
ficau” - NTR) uneori marfa, adăugând ceva 
de proastă calitate pentru a-și înșela clienţii 
(în opoziție cu comoara veritabilă din 4:7); 
filosofii îi acuzau pe oratorii profesioniști 
că făceau același lucru, deoarece erau 
preocupați mai mult de abilitatea vorbirii 
elevate decât de conţinutul corect. Învăţă- 
torii greco-romani se delimitau de aseme- 
nea acuzații. 

4:34. Pavel își continuă expunerea din 
3:1-18 spunând că vestea bună rămâne 
acoperită (3:13) pentru unii; *Cristos este 
revelația deplină a slavei lui Dumnezeu (cf. 
3:18). Evreii din *diaspora susțineau une- 
ori că Dumnezeu Și-a imprimat chipul în 
oameni prin logos-ul Său, „Cuvântul” Său, 


609 2 Corinteni 4:1-7 


sau Înţelepciunea Sa (cf., ex.: *Philon, De 
opificio mundi 25, 31; Interpretarea alegorică 
3.96; De confusione linguarum 146-147; De 
specialibus legibus 1.81; 3.207). Cristos ocupă 
locul atribuit de înțelepciunea evreiască 
Înțelepciunii preexistente și divine; pen- 
tru Pavel, chipul divin și slava ascunsă în 
Adam sunt restaurate în Cristos. Alți învă- 
țători evrei nu vorbeau în mod explicit des- 
pre *Satana ca „dumnezeul acestui veac”, 
ci marea lor majoritate credea că neamurile 
(toate celelalte popoare, cu excepția lor) 
erau conduse de puteri spirituale aflate sub 
stăpânirea Satanei. 

4:5. A fi sclavul unei oficialități de rang înalt 
în lumea greco-romană adesea însemna a 
beneficia de mai multă cinste și a controla 
mai multă bogăție decât majoritatea oame- 
nilor liberi. Când Pavel se numește pe sine 
„robul lui Cristos” (ex.: Rom. 1:1), foloseşte 
un titlul de cinste, similar celui prin care 
*Vechiul Testament îi desemna pe profeți 
„robii lui Dumnezeu”. Totuși, aici Pavel 
folosește imaginea unui slujitor angajat: 
Isus l-a împrumutat pe Pavel corintienilor 
pentru a le sluji în locul Său. Moraliștii, 
asemenea lui Pavel, trebuiau să fie întot- 
deauna gata să respingă acuzele aduse 
unor filosofi care se promovau pe ei înșiși, 
o acuză ce Pavel pare să o respingă aici. 
4:6. Contrastul era un artificiu *retoric 
frecvent folosit; Pavel îi pune în contrast 
pe credincioșii din 4:4 cu credincioșii din 
4:6. Dumnezeu a adus lumina în ființă prin 
Cuvântul Său la creație (Gen. 1:3); tot la fel 
El putea să facă să strălucească lumina sla- 
vei Sale în inimile celor care au avut parte 
de o slavă mai mare decât a lui Cristos — 
slava lui Cristos (astfel el folosește aici ter- 
minologia din Isaia 9:1-2). În diferite tradi- 
ţii evreieşti, lumina din Geneza 1:3 repre- 
zintă lumina *Legii lui Dumnezeu, lumina 
dreptăţii sau a lui Dumnezeu Însuși; com- 
pară comentariul la Ioan 1:4. 


4:7-15 
Carnea e trecătoare, dar slava e trainică 


Mesajul martorilor lui Isus este mai impor- 
tant decât mesajul lui Moise, deoarece slava 

lui Moise era trecătoare, iar *Legea putea 
fi ignorată, în timp ce slava lui Dumnezeu 
continuă să dăinuie prin martorii lui Isus, 
chiar și prin moartea lor. 
4:7. Numeroși scriitori greci considerau 
că seninătatea filosofilor în suferință etala 
o putere deosebită. Dar, spre deosebire de 
filosofii care erau adesea cinstiți pentru că 
se dovedeau puternici şi neafectaţi de încer- 
care, Pavel le amintește destinatarilor săi că 
puterea sa derivă doar din Dumnezeu. 
Vasele „de lut”, spre deosebire de cele 
de bronz, erau grabnic lepădate; întrucât 
lutul era la îndemână, vasele din acest tip 
de material erau ieftine şi ușor de înlocuit 
dacă se spărgeau sau devenau impure cere- 
monial — un recipient ciudat pentru teza- 
ure. (Publicul trebuie să fi fost deosebit de 
familiarizat cu toate acestea; dovezile arhe- 
ologice demonstrează că în Corint se aflau 
o mulțime de lămpi de lut.) Unii scriitori 
greci descriau trupul de o manieră simi- 
lară, ca recipient care adăposteşte sufletul; 
pentru Pavel însă, contrastul se stabilește 
între umanitate şi Dumnezeu, nu între 
trup și suflet. Și alții au zugrăvit omul ca 
un vas slab (ex.: Ps. 31:12; *Manuscrisele de 
la Marea Moartă 1QS 11.22; în descrieri ale 
judecății, Is. 30:14; ler. 19:11), iar înţelepciu- 
nea și alte virtuți sunt văzute drept comori 
(ex.: Prov. 2:4; Sir. 20:30; Înţ. Sol. 7:14; 
Philon, Quod deterius potiori insidiari soleat 
59; Xenofon, Convorbiri memorabile 4.2.9). 
4:8-9. Ca exemplu pentru alții, filosofii 
*stoicii îşi enumerau adesea diversele lor 
suferințe pentru a-și dovedi atașamentul 
pentru un stil de viață caracterizat de mul- 
țumire și perseverenţă. Astfel erau mulțu- 
miţi în boală, în greutăți, în moarte şi aşa 
mai departe. Evreii făceau adesea apel la 
profeţi și la martirii din trecut ca exemple 
de răbdare. În 4:8-12, Pavel dezvoltă o anti- 
teză *retorică (cf. Testamentul lui Iosif 1:4-7). 
4:10-12. Cu privire la experiența anticipa- 
tivă a morţii și “învierii lui Cristos, vezi 
comentariul la 1:9-10; aici slava este Însuși 
Cristos care trăiește în Pavel și în alți cre- 
dincioși prin *Duhul, fapt ce reiese clar din 
context. Pavel descrie foarte elocvent parti- 
ciparea sa la suferințele lui Cristos. 

4:13. Aici Pavel relizează o traducere posi- 
bilă la Psalmul 116:10, cea adoptată de cele 
mai populare revizuiri ale *Septuagintei 
(traducere a Vechiului Testament cu cea 
mai largă circulație în limba greacă) din 
zilele lui Pavel. În contextul psalmului, cel 
drept care suferă laudă izbăvirea adusă 
de Dumnezeu. Învăţătorii evrei acceptau 
argumentele bazate chiar și pe expresii 
scurte; Pavel stabileşte un principiu atunci 
când explică motivul pentru care el Îl pro- 
clamă cu îndrăzneală pe Cristos în ciuda 
opoziţiei întâmpinate. 

4:14. Iudaismul credea în “învierea de la 
sfârșitul veacurilor, când toţi oamenii vor 
fi înviați și înfăţișaţi lui Dumnezeu pentru 
judecată (cf. 5:10). Deși recunoșteau învie- 
rea lui Cristos din trecut, unii dintre crești- 
nii din Corint erau mai sceptici cu privire 
la învierea îndeosebi a trupului și judecata 
viitoare; ideea era străină gândirii grecești 
(vezi comentariul la 1 Cor. 15). 

4:15. Oamenii din lumea greco-romană îi 
cinsteau pe binefăcători; cu cât erau mai 
mulți oameni care primeau vestea bună, 
cu atât mai multe mulțumiri erau aduse lui 
Dumnezeu. Vechiul Testament a profețit 
faptul că şi *neamurile vor aduce mulțu- 
miri lui Dumnezeu la sfârșitul vremurilor, 
iar Pavel se străduieşte să vadă împlinită 
sub ochii săi *profeția (1:11). 


4:16-5:10 
Viaţa prezentă și cea viitoare 


4:16. Urmând exemplului lui Platon, 
unii gânditori greci (şi câţiva scriitori 
evrei elenizați) făceau distincția dintre 
descompunerea trupului și supraviețuirea 
sufletului. Gânditorii stoici subliniau faptul 
că opțiunile interioare, nu circumstanţele 
exterioare, contau cu adevărat. Pavel, 
maestrul misionar, caută să-i convingă pe 
corintieni — în propriii lor termeni, adap- 
tându-se la greaca specifică lor acolo unde 
era relevant — de faptul că slava “învierii 
anticipate este prezentă chiar în anticiparea 
morţii (vezi comentariul la 4:7-12). 

4:17-18. Şi alţii au înţeles că răsplata viitoare 
va fi mai mare decât suferințele curente 


(ex.: Înţ. Sol. 3:5; *1 Enoh 103:9-104:2, 
*4 Ezdra 7:14-16). Platon şi mulți filosofi 
după el au pus pe bună dreptate în opozi- 
ție temporalitatea și veșnicia. În zilele lui 
Pavel, mulți platonicieni credeau că cele 
trupești erau grele și încărcau sufletul (cf. 
și Înţ. Sol. 9:15), dar sufletul era ușor; îndată 
ce era eliberat prin moartea trupului, sufle- 
tul se ridica înspre cerul curat unde s-a năs- 
cut. Aici Pavel răstoarnă imaginea, în parte, 
probabil, pentru a realiza un joc de cuvinte 
pe care l-ar fi sesizat un cititor evreu deprins 
cu expozeurile evreiești: „slava” și „greuta- 
tea” traduc acelaşi cuvânt ebraic. 

Platon credea şi faptul că lumea ideilor 
era cea reală, neschimbătoare, în timp ce 
lumea temporală, schimbătoare, accesi- 
bilă prin simţuri era o lume a umbrelor. 
Pavel nu neagă realitatea lumii vizibile, 
dar acceptă faptul că ea se supune descom- 
punerii, în timp ce lumea nevăzută este 
eternă. Totuși, atunci când face această afir- 
matie, Pavel încă pune în contrast slujirea 
sa cu cea a lui Moise: el nu îi învaţă pe alții 
o *lege scrisă pe pietre, ci legea scrisă în 
interiorul persoanei prin Duhul (cap. 3—4). 

Deși Pavel găsește un numitor comun 
cu cititorii săi greci cu privire la pereni- 
tatea sufletului celui drept (4:16-18), el se 
întoarce rapid la speranţa viitoare care con- 
stituie baza acestei trăsături (vezi 5:1-10). 
Asemenea înțelepților greci, Pavel este 
pregătit să înfrunte moartea; spre deose- 
bire de ei, Pavel avea speranţa unei vieți 
trupești viitoare. *Fariseii credeau atât în 
nemurirea sufletului, cât şi în “învierea 
viitoare a trupului, iar mulți scriitori evrei 
au descris experienţa raiului după moarte 
ca pe o experienţă anticipativă ce urma a fi 
desăvârșită în paradis, după înviere. Pavel 
pare să fi îmbrățișat atât continuitatea vieții 
sufletului după moarte, cât și învierea tru- 
pească (cf., ex.: Flp. 1:21-23 cu Flp. 3:20-21). 
5:1. Scriitorii greci descriau trupul ca pe 
un vas, o casă, un cort şi, adesea, un mor- 
mânt; Pavel susține că un trup mai bun ne 
aşteaptă (el poate folosi prezentul datorită 
siguranței oferite de arvună; vezi 5:5). O 
lucrare evreiască elenistă prezintă trupul 
ca pe un cort (Înţ. Sol. 9:15). 


2 Corinteni 5:1-6 


5:24. „A geme” poate face aluzie la Exod 
2:23 (același termen este folosit şi în *LXX); 
de altă parte, ar putea avea legătură cu 
durerile nașterii (Rom. 8:22-23), în lumina 
unor învățături evreiești cu privire la învi- 
erea care urma să fie precedată de o peri- 
oadă de suferință asimilată cu durerile 
nașterii. Oricum, gemetele erau asociate, 
de regulă, cu cei aflați în agonie. 

Pavel nu tânjește aici după moarte (cum 
se întâmplă în concepţiile grecești care văd 
trupul ca un mormânt, care făceau chiar 
și suicidul acceptabil, dacă viața devenea 
prea dificilă), ci după înviere, atunci când 
va primi un trup nou. Unii au descris 
trupul ca pe o haină (*Epictet, Diatribe 
1.25.21), moartea ca pe o dezbrăcare de 
haină (ex.: Philon, Interpretări alegorice 2.56) 
și/sau învierea trupului ca pe o îmbrăcare 
(cf. 1 Enoh 62:15). Deși grecii făceau exer- 
ciții fizice de regulă dezbrăcați, iar romanii 
au adoptat de la greci îmbăierea în pielea 
goală (probabil inclusiv la numeroasele băi 
din Corint), toți evreii, cu excepția celor 
au acceptat obiceiurile greceşti, detestau 
nuditatea publică. (Și alții dezabrobau 
nuditatea în unele situații sociale.) Așadar, 
pentru Pavel, ideea de „dezbrăcare” este cu 
conotații negative. 

5:5. Termenul tradus prin „arvună” (VDC) 
sau „garanție” (NTR) era folosit în docu- 
mentele de afaceri pentru „acont”, prima 
rată. Întrucât *Vechiul Testament (ex.: Is. 
44:3; Ez. 39:29) şi mare parte a iudaismului 
timpuriu au asociat revărsarea *Duhului cu 
veacul viitor, experienţa curentă a Duhului 
este experiența inițială a vieții viitoare de 
care corintienii aveau parte în avans, fapt 
ce garanta desăvârșirea acesteia (1:22). 

5:6-9. Relatările evreieşti cu privire la cei 
drepți care au murit și au ajuns în cer îi 
descriau experimentând o anumită măsură 
din slava viitoare încă de acum, în timp ce 
așteptau învierea. Deși această stare era 
inferioară învierii (5:4), ea însemna sfârșitul 
suferințelor curente — și a martirajului gra- 
dual îndurat de Pavel (4:8-10). Unii înţe- 
lepţi care își enumerau suferințele îndurate 
(cf. 4:8-12) își evidenţiau disponibilitatea 
de a renunţa la viaţă (cf. *Seneca, Scrisori 


2 Corinteni 5:10-18 


către Lucilius 120.12-15). Unii se aşteptau 
să aibă parte de o mai amplă vedere a lui 
Dumnezeu la moarte (ex.: Maximus Tyrius, 
Orationes 10.3). 

5:10. Corintul deţinea un magnific „tron 
de judecată”, o platformă înălțată de unde 
guvernatorii pronunțau sentințe şi decrete; 
corintienii știau că Pavel se înfățișase îna- 
intea acestuia (Fapte 18:12). Însă aici Pavel 
face aluzie mai ales la standardul Vechiului 
Testament și la imaginea evreilor despre 
ziua judecății, conform căreia tronul lui 
Dumnezeu devenea scaunul Său pentru 
judecata finală (aici Cristos îndeplinește 
acest rol divin; cf. Rom. 14:10). Accentul pus 
de Pavel pe judecata faptelor săvârșite în 
trup reiterează opoziția sa faţă de orice remi- 
niscenţe din ideile specifice gândirii greceşti 
care discreditau trupul, concepții pe care 
Pavel le combătuse în 1 Corinteni 6:12-14. 


5:11-19 
Lucrarea de reconciliere a lui Pavel 


5:11. În textele evreieşti, „frica de Domnul” 
reprezenta o motivaţie obișnuită pentru 
dreptate, adesea asociată cu recunoaşterea 
faptului că Dumnezeu avea să judece (5:10). 
5:12. În cultura antică, lauda de sine era de 
regulă percepută ca necuviincioasă (vezi şi 
3:1; cf., Prov. 25:27; 27:2); era nevoie de un 
motiv întemeiat pentru a recurge la ea, pre- 
cum autoapărarea (aici; 3:1), binele ascultă- 
torilor (10:8) sau era formulată ca răspuns la 
acuzații (10:10) sau la aroganţa altora (11:12), 
din necesitate (12:1) sau din constrângere 
(12:11). Era validă și alimentarea mândriei de 
grup a celor care se identificau cu vorbitorul. 
Aici Pavel recurge la antiteza dintre interior 
și exterior din 4:16-18 împotriva opozanților 
săi aroganti și împrumută unii termeni din 
1 Samuel 16:7 LXX (şi continuă să dezvolte 
tema „feței descoperite” din 3:12, 18). 

5:13. Atât filosofii (Diogene Laertios 
6.3.82), cât și profeţii (2 Împ. 9:11; Ier. 
29:26; Osea 9:7) erau consideraţi une- 
ori „nebuni” („ieşiţi din fire” - BRC, 
ANANIA). Înţelepţii greci admiteau dese- 
ori această falsă percepţie cu privire la 
persoana lor, deși ei înșiși se considerau 


singurii cu adevărat sănătoși mintal (cf. 
și Înț. Sol. 5:4); de asemenea, extaticii își 
descriau adesea experiența în acești ter- 
meni. Cuvântul grecesc folosit aici era în 
antiteză cu „a fi cumpătat” sau „cu mintea 
întreagă”. Antiteza realizată de Pavel între 
comportamentul său față de corintieni şi 
comportamentul său față de Dumnezeu 
derivă probabil din atitudinea lui Moise 
din Exod 34:33-34 (vezi comentariul la 
2 Cor. 3:7-18); el le-ar fi dezvăluit mai mult 
din experienţele sale extatice dacă ar fi con- 
siderat că era de folos (vezi comentariul la 
12:1-7; cf. 1 Cor. 14:18-19). 

5:14-17. Persoana înnoită în omul dină- 
untru, prin participarea la *învierea lui 
Cristos, e mai importantă decât omul din 
afară, care se degradează văzând cu ochii 
(vezi comentariul la 4:16-18). Noua iden- 
titate impunea un nou cadru de gândire, 
inclusiv cu privire la Isus. Iudaismul aplica 
limbajul acesta „noii creații” în diferire 
feluri. De exemplu, pentru înțelepciunea 
divină care „făcea toate lucrurile [prezente] 
noi” din punct de vedere spiritual, cf. Înţ. 
Sol. 7:27. În textele rabinice târzii, cel care 
făcea un *prozelit era privit ca și cum l-ar fi 
creat pe acesta; Anul Nou primea și el sem- 
nificația de nou început, deoarece păcatele 
erau ispășite curând după aceea, cu prile- 
jul Zilei Ispășirii. Totuși în textele timpurii 
precum *Cartea Jubileelor şi *Manuscrisele 
de la Marea Moartă, terminologia „noii 
creații” se aplica mai ales la lumea ce va să 
vină (cf. *1 Enoh 72:1; Cartea Jubileelor 1:29; 
4:26; *2 Bar. 44:12). Aceasta era cea mai evi- 
dentă aplicaţie a limbajului noii creaţii, din 
moment ce se referea la viaţa lumii ce va să 
vină din * Vechiul Testament (Is. 65:16-18; 
66:22). Pentru Pavel, faptul că *Mesia a 
venit înseamnă că credincioşii au început 
să trăiască deja învierea din lumea viitoare 
(vezi comentariul la 4:10-12; 5:5). 

5:18-19. Când vorbește despre „noi” ca 
„Slujitorii împăcării”, Pavel se referă la 
sine și la asociaţii săi — nu la corintieni, în 
situaţia lor curentă (5:20). Pavel își mode- 
lează aici cuvintele de o manieră relevantă 
pentru destinatarii greci: vorbitorii de 
limbă greacă abordau adesea subiectul 


„armoniei“, îndemnând astfel la împăcare 
și unitate. Termenul tradus prin „reconci- 
liere” (BRC) se aplica în mod special rela- 
țiilor dintre oameni; în acest caz însă, ca în 
Vechiul Testament, împăcarea oamenilor 
cu Dumnezeu presupunea probabil *pocă- 
ință și “ispășire prin jertfă de sânge (aici 
prin moartea lui Cristos). 


5:20-6:10 


Pledoarie pentru ambasadorii care 
suferă pentru Cristos 


Uneori *retorica antică folosea cuvinte 
şocante pentru a capta atenţia ascultăto- 
rilor. Odată ce a stabilit că el și colegii săi 
sunt reprezentanţii lui Cristos, Pavel îi 
imploră pe creștinii din Corint să se împace 
cu Dumnezeu din nou împăcându-se și cu 
el (7:2; cf. Mt. 10:40). Modul în care era tra- 
tat un crainic reflecta atitudinea față de cel 
care l-a trimis, iar în viața societăţii antice 
din jurul Mediteranei (mai ales în viața 
partidelor politice din Roma, binecunos- 
cute în Corint), duşmanii și prietenii priete- 
nului tău deveneau și dușmanii și prietenii 
tăi. Din moment ce corintienii îi primiseră 
bine pe opozanţii lui Pavel, înseamnă că îl 
respingeau pe apostol, iar dacă îl respin- 
geau pe Pavel, înseamnă că Îl respingeau 
pe Acela care l-a trimis pe el. 

5:20. Un „ambasador” era reprezentan- 
tul unui stat în relația cu alt stat, etichetă 
aplicată de regulă, în această perioadă, 
legaţilor imperiali în Răsărit. Această 
imagine se potrivește „*apostolilor” ca 
mesageri desemnați (vezi comentariul la 
1 Cor. 12:29-30), la fel ca profeții * Vechiului 
Testament (Ex. 7:1). (Profeţii transmiteau 
în mod frecvent mesaje formulate ca liti- 
gii în raport cu legământul sau ca apeluri 
adresate regilor de către mesagerii regelui 
suveran către conducătorii vasali.) În con- 
textul apelului la reconciliere, Pavel era un 
ambasador care îi îndemna pe corintieni să 
se împace cu Dumnezeu, Regele suprem; 
împărații luau măsuri adesea împotriva 
statelor vasale care îi ofensau şi nu se căiau, 
aşa că nimeni nu trata asemenea avertis- 
ment cu ușurătate. 

2 Corinteni 5:20-6:4 


5:21. Posibil ca Pavel să îmbine ideea jertfe- 
lor fără cusur cu cea a ţapului ispăşitor care 
prelua păcatul poporului lui Dumnezeu 
(Lev. 1:3; 16:21-22). Probabil va fi inten- 
ționat să spună aici că *Cristos a devenit 
reprezentantul păcatului atunci când a 
purtat osânda pe cruce, iar Pavel și asociații 
săi devin reprezentanții dreptății când pro- 
clamă mesajul Său. Acest verset duce mai 
departe ideea reprezentării enunțată în 5:20. 
6:1-2. Pavel citează din Isaia 49:8, verset 
ce apare în contextul răscumpărării mesi- 
anice, a împăcării şi păcii pentru poporul 
lui Dumnezeu (52:7), despre care Pavel 
susține că le-a sosit timpul în Cristos (5:17). 
Argumentul său era suficient de relevant 
pentru destinatari: înțelepții greci analizau 
uneori care este momentul potrivit pentru 
a vorbi, mai ales în cazul unui discurs con- 
tondent. Ei vorbeau cu îndrăzneală despre 
reconciliere (armonie, concordie) și subli- 
niau urgenţa acesteia (vezi comentariul la 
5:18-19). 

6:3. „A nu da prilej de poticnire” era impor- 
tant pentru cei care dețineau o funcție 
publică sau pentru cei al căror comporta- 
ment ar fi putut afecta imaginea publică a 
grupului lor; acest subiect era discutat pe 
larg de teoreticienii antici ai vieții politice, 
oratori publici și în cercurile minorităților 
religioase. („Slujba” este lucrarea de recon- 
ciliere — 5:18). 

6:4-5. Filosofii își enumerau adesea sufe- 
rințele, de regulă grupându-le câte trei, 
aşa cum face și Pavel aici; aceste „cata- 
loage” de suferințe probau angajamentul 
lor de a fi mulțumiți și, astfel, sinceritatea 
mesajului lor. (Și oratorii căutau adesea 
să așeze caracterul unei persoane în cen- 
trul argumentului lor când discutau des- 
pre vină, inocenţă sau seriozitate.) Unele 
dintre cuvintele lui Pavel sunt sinonime; 
după cum dicta stilul *retoric antic, ele 
sunt repetate de dragul efectului. Lista din 
6:4-10, realizată după modelul preferat de 
oratorii antici (cf. *Cicero, Catilinare 2.10.25; 
Pentru Scaurus 16.37; Pentru Caelius 22.55; 
Filipice 3.11.28; 8.5.16), este precedată de 
particula grecească en, enumeră nouă sufe- 
rințe (6:4-5) şi opt virtuți (6:6-7); precedate 


2 Corinteni 6:6-11 


de particula dia, trei antiteze privitoare 
la slăbiciuni (6:7-8) urmate de alte șapte 
structuri de tipul „ca... măcar că” (6:8-10). 
E posibil ca această listă să fie citită şi ca trei 
seturi de nouă elemente (cf. serii de nouă 
elemente în 1 Cor. 12:8-10; Gal. 5:22-23; 
două seturi în 2 Cor. 11:23-25, 26). 

6:6-7. Şi filosofii se prezentau adesea recur- 
gând la un inventar de virtuți, care făcea 
din viețile lor un model pentru cititorii lor. 
Întrucât erau o mulţime de șarlatani, învă- 
țătorii autentici trebuiau să-și evidenţieze 
motivațiile oneste și faptul că acţionaseră 
pe baza cunoașterii realității. Apărarea lui 
Pavel de aici ar fi fost convingătoare şi pen- 
tru un public grec, care considera că apos- 
tolul a pierdut contactul cu standardele 
elocinţei din cultura lor (vezi 1 Cor. 2). Prin 
„arme” Pavel posibil să se refere la scut, 
purtat pe partea stângă, la suliță şi sabie, 
purtate pe partea dreaptă. 

6:8-9. Din nou Pavel se leagă de chestiuni 
pe care şi alți oratori moraliști le înfruntau 
în societatea greco-romană. Paradoxul, 
contrastul dintre realități  antagonice, 
aparent ireconciliabile, era o tehnică lite- 
rară și retorică obişnuită în acea vreme. 
Înțelepţilor le plăcea să-şi potopească 
publicul cu oximoroane (cf., ex.: Musonius 
Rufus 9, p. 74.10-12 Lutz). Unii filosofi 
(mai ales *cinicii) foloseau paradoxul și 
tehnici similare bazate pe ironie pentru 
a întoarce comentariile acuzatorilor lor 
(nesăbuite, absurde, nerușinate) împotriva 
acestora, declarându-se cu adevărat înţe- 
lepți și bogaţi (vezi comentariul la 1 Cor. 
4:8). Înţelepţii mai radicali declarau că opi- 
niile oamenilor neînţelepţi (nefilosofi) nu 
îi afectau; *stoicii reflectau adesea la lipsa 
onorurilor lumești. 

Totuși, mulți filosofi evitau critica ce nu 
era necesară atunci când era posibil, ca nu 
cumva mesajul să fie disprețuit; moraliștii 
adesea căutau să înveţe ceva chiar și din 
acuzațiile mincinoase ce li se aduceau. 
Atât tradiţia grecească, cât şi cea evreiască 
puneau mare preț pe calitatea de a fi ono- 
rabil sau ireproșabil, iar celor mai mulți 
le păsa de opinia publică. Aici termenul 
„bine-cunoscuţi” înseamnă cunoscuţi de cel 

care contează - Dumnezeu. Cu privire la 
„murim” și „trăim”, vezi 4:10-12 şi limbajul 
folosit în Psalmul 118:17-18 (familiar mul- 
tor evrei din Halel, Psalmii 113-118, cântat la 
sărbătorile evreiești; cf. Ps. 116:10 în 2 Cor. 
4:13 şi posibil Ps. 119:32 în 2 Cor. 6:11). 
6:10. Deși o duceau mai bine decât cei mai 
mulți agricultori, meșteșugarii (Pavel îşi 
câştiga existența ca pielar - Fapte 18:3) 
trudeau, erau săraci și cu un statut social 
modest; așa stăteau lucrurile mai cu seamă 
în cazul celor care călătoreau, precum Pavel. 
Deși filosofii *cinici renunţau la toate pose- 
siunile lor, se considerau bogaţi din punct 
de vedere spiritual. Filosofii cinici și stoici 
pretindeau că, deşi erau proprietari peste 
puţine lucruri, toată lumea era a lor, întru- 
cât erau prieteni cu zeii care o stăpâneau; ca 
rob al adevăratului Dumnezeu, Pavel avea 
cu atât mai mult motive să aplice expresia 
„stăpânind toate lucrurile” la sine însuși. 


6:11-7:4 
Primirea ambasadorilor lui Cristos 


Adesea oratorii își duceau argumentul 
către punctul culminant prin apel la emo- 
tii, cum este cazul aici (scrisorile, care 
erau mai puțin formale decât discursu- 
rile, puteau să dea frâu liber emoţiilor). 
Prin faptul că refuzau să se împace cu 
Pavel, corintienii au refuzat să se împace 
pe deplin cu Dumnezeu, al cărui mesager 
era Pavel (cf. Mt. 10:40). În 6:14-17, Pavel 
îi invită pe corintieni să renunţe la strân- 
sele lor legături cu lumea; în contextul din 
6:11-13 și 7:24, le sugerează să revină la 
părtășia strânsă cu el și cu alți reprezen- 
tanți autentici ai lui Dumnezeu. Astfel, 
aici Pavel formulează un afront calculat la 
adresa opozanților săi din Corint. 

6:11-13. Nu Pavel, ci ei împiedicau recon- 
cilierea deplină. Expresiile „a da drumul 
gurii” și „a lărgi inima” se potrivesc accen- 
tului pus de Pavel pe „vorbirea deschisă”, 
un motiv important în discursul antic (vezi 
comentariul la 3:12). Cuvintele lui Pavel de 
aici sunt încărcate de afecţiune, încurajân- 
du-i din nou pe corintieni să răspundă în 
același fel dragostei sale. Consemnarea 


unor sentimente profunde și argumen- 
tele de natură emoțională nu erau deloc 
nepotrivite, ci erau considerate parte a 
practicilor antice în materie de vorbire și 
scriere. Oratorii apelau în mod intenționat 
la emoțiile ascultătorilor lor (cf. Gal. 4:20). 
Scrisorile exprimau adesea sentimente 
profunde (ex.: *Cicero, Scrisori către prieteni 
1.9.1; 2.1.1; 2.1.2; 2.2.1; 2.3.2; 12.12.1); uneori 
protestau tot cu afecţiune că nu primeau 
din cealaltă parte la fel de multă dragoste. 
Sentimentele, îndemnau uneori scriitorii, 
trebuiau să fie mutuale (ex.: Cicero, Scrisori 
către prieteni 6.15.1; 7.14.2; 12.30.3; 15.21.3). 
Desigur, era de așteptat ca acești oratori și 
scriitori să aibă aceste emoții în mod auten- 
tic, nu doar să pretindă că le au. 

6:14. În fragmentul 6:14—7:1, Pavel foloseşte 
o *digresiune, un artificiu literar obișnuit; el 
o încadrează așa cum a procedat și cu alte 
digresiuni și folosește antiteza pentru a oferi 
secțiunii precedente un punct culminant 
încărcat emoţional. Probabil că îi îndeamnă 
pe credincioși să aleagă între el (trimisul lui 
Cristos) şi învățătorii rivali; valorile lumii 
antice din zona mediteraneană prevedeau 
ca prietenii şi dușmanii prietenului să 
devină și prietenii şi dușmanii tăi. 

„Jugul nepotrivit” poate evoca textul 
din Levitic 19:19 (cf. Deut. 22:10); princi- 
piul consolida interdicţia “legii privitoare 
la căsătoria dintre credincioși și necre- 
dincioşi (cf. Deut. 7:3; Ezra 9:12; Neem. 
13:25), dar nu trebuie limitat la căsătorie. 
*Manuscrisele de la Marea Moartă pun 
în contrast oamenii luminii cu oamenii 
întunericului (ex.: 1QM 1.1, 11). Exista un 
proverb grecesc care vorbea despre deza- 
cordul dintre cel înţelept și cel neînțelept; 
mai pregnantă, discrepanța dintre omul 
înţelept și cel neînţelept, dintre omul drept 
și cel rău, dintre Israel și *neamuri, era 
esenţială în gândirea * Vechiului Testament 
şi în cea ebraică. Și alții au recurs la antiteze 
similare (Sir. 13:16-19, folosind chiar unul 
dintre verbele din acest text). Evreii foarte 
religioși şi cei mai puţin religioși puteau 
colabora, deși cei mai religioşi impuneau 
anumite limitări. Întrebările retorice repre- 
zentau o trăsătură obișnuită a stilului 

retoric, iar pe parcursul versetelor 14-16, 
Pavel a formulat mai multe. 

6:15. „Belial” sau „Beliar” (BRC) era 
numele evreiesc alternativ pentru “Satana 
(ex.: *Cartea Jubileelor 1:20; Manuscrisele 
de la Marea Moartă CD 4.13-16; 10M 
1.1, 5, 13; 13.2, 4, 11); unele pasaje impu- 
neau o alegere între Dumnezeu și Beliar 
(Testamentul lui Neftali 2:6; 3:1). 

6:16-17. Legea evreiască interzicea rela- 
tiile de afaceri cu *neamurile în timpul 
sărbătorilor păgâne sau în alte contexte 
care puteau conduce la asocieri cu ido- 
latria. Evreii nu încercau să interfereze cu 
templele păgâne, dar când un împărat a 
intenționat să așeze un idol în Templul din 
Ierusalim cu nici douăzeci de ani înaintea 
momentului în care Pavel scria 2 Corinteni, 
evreii au fost gata să se revolte decât să 
permită așa ceva. 

Pentru a-i descrie pe creștinii din Corint 

ca fiind templul lui Dumnezeu (1 Cor. 3:16; 
6:19) care nu avea nicio legătură cu idolii 
(1 Cor. 10:20-21), Pavel poate cita texte 
relevante din Vechiul Testament (punând 
împreună diferite texte, așa cum făceau 
și sursele evreieşti): versetul 16 citează 
din Levitic 26:11-12 (corectând, după câte 
se pare, traducerea obișnuită din limba 
greacă), probabil un ecou al textului din 
Ezechiel 37:26-—28 (mai ales v.27). Versetul 17 
adaptează Isaia 52:11, referindu-se la noul 
exod din perioada mântuirii mesianice 
(52:7-15); cf. Levitic 11:31, 44—45 şi 22:46. 
„Eu vă voi primi” folosește o variantă 
din *Septuaginta pentru promisiunea lui 
Dumnezeu de a-Și strânge poporul, pre- 
zentă în mai multe texte, probabil mai ales 
în Ezechiel 20:34, 41. 
6:18. Poporul lui Dumnezeu era constituit 
din fiii Săi şi fiicele Sale (ex.: Deut. 32:19; 
ler. 3:19), care aveau să fie readuși la relația 
lor specială cu El la vremea sfârșitului (Is. 
43:6). Pavel combină expresii din câteva 
texte (probabil inclusiv cel din 2 Sam. 7:14, 
din contextul construirii Templului), așa 
cum făceau uneori și scriitorii evrei; aici 
posibil să fi adăugat și propria intuiţie pro- 
fetică (cf. 1 Cor. 14:37-38). 


2 Corinteni 7:1-13 


7:1. Promisiunile din 6:16-18 au fost con- 
firmate în *Cristos (1:20), cu aplicare la cei 
consacrați lui Dumnezeu. Evreii vorbeau 
adesea despre inimi pure și neîntinate; tru- 
pul neîntinat se referea de regulă la curăția 
ceremonială (spălarea mâinilor sau baia 
ritualică). Curăţia în trup și în duh de aici 
(vezi comentariul la 5:10 și la 1 Cor. 6:20) 
îndeamnă la înfrânare de la păcat. 

7:2-3. Din punct de vedere *retoric, 7:2, în 
greacă, folosește anafora (de trei ori începe 
cu „nimeni”) și homoioptoton (trei verbe 
care se încheie la fel); 7:3 debordează de 
patos (apel emoțional). Oratorii alternau 
adesea afirmațiile șocante sau insultătoare 
cu cuvinte mai ușor de primit; scriitorii 
indicau frecvent sfârşitul unei digresiuni 
întorcându-se la ideea iniţială; vezi comen- 
tariul la 6:11-13. Unii scriitori insistau asu- 
pra unei idei fără alt motiv decât acela de 
a-și arăta dragostea (*Cicero, Scrisori către 
prieteni 2.4.2). Cea mai înaltă expresie a 
prieteniei în literatura greco-romană era 
dorința de a muri împreună cu cineva (care 
era înțeleasă și în afara culturii grecești; 
vezi 2 Sam. 15:21; loan 13:37; 15:13). 

7:4. Moraliştii considerau că adevărații 
prieteni trebuiau să vorbească deschis. 
Oratorii greco-romani adesea își subliniau 
încrederea în ascultătorii lor cu scopul de a 
stabili relații cordiale și de a obţine supu- 
nerea benevolă. 


7:5-16 
Împăcarea dintre Pavel și corintieni 


7:5-6. Pavel reia aici *narațiunea din intro- 
ducere, întreruptă în 2:13; chiar şi în dis- 
cursuri, acolo unde secțiunea narratio era 
de regulă la început, putea să apară și la 
sfârşit dacă era nevoie. Textele din *Vechiul 
Testament subliniau adesea mângâierea 
adusă de Dumnezeu poporului Său (ex.: 
Is. 40:1; 51:3; 52:9), inclusiv, cum e cazul 
aici, mângâierea adusă de Dumnezeu 
celui „smerit” (NTR: „deznădăjduit”; vezi 
varianta din *Septuaginta a textelor din 
Is. 49:13; 54:11); aici Pavel reia tema din 
debutul epistolei (1:3-6). Pavel a trecut din 
Troa spre Macedonia pentru a-l găsi pe Tit, 

pe care-l trimisese la Corint cu o scrisoare 
severă (2:12-13). Mângâierea lui se dato- 
rează nu doar faptului că Tit a călătorit fără 
probleme, ci și răspunsului corintienilor. 
7:7. Ascultătorii inițiați în retorică vor fi 
apreciat repetarea celor trei calități ale 
corintienilor reluate succint. 

7:8-9. Uneori scriitorii aveau motive să se 
îngrijoreze cu privire la modul în care des- 
tinatarii lor le receptau scrisorile (*Cicero, 
Scrisori către fratele său Quintus 2.16.5) sau 
să-şi ceară scuze când o scrisoare cauza, 
din neatenţie, vreo mâhnire; în cazul de 
față, este mai relevant faptul că moraliștii 
se considerau tămăduitori care provocau 
pacienţilor dureri, doar pentru a-i putea 
vindeca. Când avertismentele blânde se 
dovedeau zadarnice, cuvintele mai dure 
erau considerate adecvate. Francheţea 
putea conduce la *pocăinţă, iar un scriitor 
nu avea motive s-o regrete câtă vreme citi- 
torul avea un avantaj de pe urma ei (Fronto, 
Ad Verum Imperator 1.4.1). Învățătorii antici 
care predau strategii oratorice și scriitori- 
cești avertizau că dojana deschisă trebuia 
rezervată pentru circumstanţe extreme; era 
mai probabil ca oamenii să asculte dacă 
dojana era amestecată cu lauda. În limba- 
jul tehnic al acestor învăţători, „dojenile” 
aveau menirea de a stârni ruşine și căinţă. 
7:10. Asemenea Vechiului Testament (ex.: 
Amos 5:6-11) şi iudaismului, filosofii 
păgâni recunoșteau şi ei uneori că jude- 
cățile divine nu erau numai niște acte de 
dreptate, ci şi încercări de a aduce pe cel 
vinovat la pocăință. 

7:11-12. Repetarea de şase ori a pronume- 
lui „ce” în 7:11 este, din punct de vedere 
retoric, o anaforă (cf. modele similare în 
Fronto, Ad Antoninum Imperator 2.6.2); aglo- 
merarea de termeni înrudiţi era o strategie 
agreată în retorica greacă, ce adăuga expre- 
sivitate ideii exprimate în acei termeni. Şi 
alții apreciau zelul pentru recâștigarea a 
ceea fusese pierdut (Diogene Laertios 4.16). 
7:13. Tit a avut parte de o primire foarte 
ospitalieră; ospitalitatea față de călători 
era o virtute importantă în Antichitate, mai 
ales în cercurile evreiești şi creştine. 


7:14. Deși autorecomandarea trebuia făcută 
cu discreţie, a te lăuda cu prietenii tăi era 
întotdeauna considerat ceva acceptabil 
în Antichitate. 

7:15-16. Dacă creștinii din Corint l-au pri- 
mit pe Tit cu asemenea respect înseamnă 
că ei îl socotiseră reprezentantul lui Pavel 
însuși; era de așteptat ca reprezentantul 
cuiva să fie primit cu aceeași onoare cu care 
ar fi fost primit cel reprezentat. Exprimarea 
încrederii putea să pregătească publicul 
pentru solicitarea următoare (din cap. 8-9) 
(sau chiar să fie împărtăşită în timpul unei 
cereri — Cicero, Scrisori către prieteni 13.44.1). 


8:1-9 
Modele de dărnicie 


Preocupat de un semn vizibil al unității din- 
tre *bisericile evreiești şi cele dintre *nea- 
muri (Rom. 15:25-26) și ameliorarea stării 
lucie de sărăcie (Gal. 2:10), Pavel trebuie să 
facă aici ceea ce încercase să evite cu asidui- 
tate pe parcursul lucrării sale (1 Cor. 9) — să 
ceară fonduri. Deși le vorbise anterior corin- 
tienilor despre această nevoie (1 Cor. 16:1-3), 
unii ar fi fost ofensaţi de ceea ce li se va fi 
părut o inconsecvenţă. Ei ar fi dorit ca Pavel 
să accepte plata mai degrabă asemenea unui 
învățător obişnuit dintre filosofi decât ca 
un meșteşugar cu statut inferior (12:13; cf. 
1 Cor. 9); prin faptul că se identifica pe sine 
cu săracii din adunare, Pavel a riscat să-și 
piardă prietenii înstăriți care îi disprețuiau 
pe meșteșugari. Astfel Pavel susține strân- 
gerea de ajutoare în capitolele 8 și 9. 

8:1. Scriitorii moraliști prezentau frecvent 
modele de urmat. Oratorii foloseau o 
tehnică *retorică standard numită „com- 
parație”, care servea adesea la stimularea 
competiției morale. Rivalitatea civică era 
obișnuită și mulți oratori antici, inclusiv 
Pavel, erau dispuși să facă apel la rivali- 
tatea dintre orașe sau alte entități geogra- 
fice pentru a-și motiva ascultătorii la un 
devotament și mai mare. Macedonia și 
Corintul erau astfel de rivali. Când apare 
în documentele specifice afacerilor, terme- 
nul tradus de obicei aici prin „har” (8:1, 4, 
6-7, 19; 9:14; cf. 8:9; 9:8) se poate referi și la 

generozitatea binefăcătorilor, la dar sau la 
gratitudine (cf. 8:16; 9:15). 

8:2. Unii aristocrați greco-romani îi ridi- 
culizau pe cei care trăiau simplu, dar alți 
scriitori lăudau stilul simplu de viață care 
le permitea ucenicilor lor să dăruiască cu 
generozitate. Orașul Filipi din Macedonia 
era prosper, dar aceasta bunăstare nu se 
repercutase și asupra celor săraci, care ade- 
sea nu găseau de lucru; mai mult, perse- 
cuţia și ostracizarea posibil să fi accentuat 
greutăţile financiare cu care se confruntau 
creştinii de acolo. 

8:3. Dărnicia trebuia practicată în raport cu 
veniturile (Ex. 35:24; Deut. 15:14; cf. Ezra 
2:69; Tob. 4:8, 16), dar macedonienii depă- 
șiseră orice așteptare. Sursele greco-romane 
foloseau expresii precum „după puterile 
lor” și „peste puterile lor” pentru binefaceri. 
8:4-5. Termenul tradus prin „a participa” 
(BRC), „părtășie” (VDO), „a lua parte” 
(ANANIA) era folosit cu sens tehnic în 
documentele de afaceri din vremea lui 
Pavel pentru „parteneriat“. El mai putea 
desemna și o instituţie cunoscută în comer- 
tul roman ca societas, un contract în cadrul 
căruia membrii se angajau să asigure orice 
era necesar pentru a-și împlini scopul. 
Indiferent dacă Pavel a gândit acest „par- 
teneriat” ca unul oficial sau neoficial, este 
clar că macedonienii considerau atât spri- 
jinul material, cât și ospitalitatea, drept un 
privilegiu. În iudaism se folosea cuvântul 
tradus aici prin „slujire” (NTR) sau „ajuto- 
rare” (ANANIA) ca termen tehnic pentru 
împărțirea ajutoarelor către cei săraci. 

8:6. Tit a ridicat chestiunea sprijinului 
material și a scrisorii severe când a fost 
printre ei; din moment ce Tit s-a întors la 
Pavel, preocuparea acestuia pentru gradul 
de pregătire a corintienilor (9:3) probabil 
trădează faptul că ei încă nu erau pregătiți. 
Inscripţiile îi lăudau adesea pe binefăcători 
pentru „încheierea” unui proiect pe care se 
legaseră să-l susțină. 

8:7. Corintienii beneficiau de prezenţa 
unor importante daruri spirituale (1 Cor. 
1:5-7; 12:28) şi a altor expresii ale lucrării 
lui Dumnezeu printre ei. Pavel folosește 
lauda ca bază a îndemnurilor sale, așa cum 


2 Corinteni 8:8-14 


făceau și moraliștii. Se putea face apel la 
dragostea destinatarilor pentru scriitor 
pentru a-i motiva la o acțiune pentru binele 
lor (Fronto, Ad M. Caesarem 5.1). Dacă Pavel 
vizează dragostea celor din cercul său față 
de corintieni, afirmațiile de dragoste la 
superlativ exprimă afecțiune (ex.: *Cicero, 
Scrisori către prieteni 2.3.2.; 13.1.5; 13.45.1). 
8:8. Adesea contribuabilii din Antichitate 
erau constrânși să sprijine lucrări publice 
(uneori acest sprijin impus îi ducea la fali- 
ment pe cei care nu stăteau la fel de bine în 
realitate pe cât arătau documentele finan- 
ciare). Din acest motiv, oratorii și scriitorii 
care solicitau bani trebuiau să fie foarte 
atenţi să precizeza natura voluntară a con- 
tribuţiei. (Învăţătorii evrei de mai târziu 
aveau să-i acuze de „oprimarea săracilor” 
pe colectorii de daruri care puneau presi- 
une pe cei săraci să dăruiască.) Pavel face 
aluzie la tehnica retorică a comparaţiei 
folosită de curând (8:1). 

8:9. Moraliştii făceau adesea apel la modele 
de conduită, iar Pavel face uz aici de mode- 
lul suprem, insistând ca creştinii din Corint 
să urmeze modelul lui Cristos, folosind bel- 
şugul lor pentru a-i îmbogăţi pe cei săraci. 
Asemenea scriitorilor evrei și neevrei con- 
temporani, Pavel poate folosi terminologia 
bogăției atât cu sens figurat, cât și literal, dar 
avea cel mai probabil în vedere îmbogățirea 
literală a credincioșilor, ca modalitate de 
asigurare a subzistenței pentru alții (8:14). 
Anticii aveau un respect deosebit pentru cel 
care a rămas sărac pentru a-i îmbogăţi pe 
alții (cf. *Plutarh, Lysander 2.4; 30.2). 


8:10-15 

A dărui potrivit cu mijloacele avute 
8:10-12. „Râvna” („voinţa” - VDC) figu- 
rează frecvent în inscripţii despre bine- 
făcători. Corintienii deja se angajaseră cu 
râvnă în sprijinirea bisericii din lerusalim 
(1 Cor. 16:1-3). (Exegeţii observă că expre- 
sia tradusă prin „anul trecut” sau „acum 
un an” poate desemna un moment anterior 
dintr-un interval între nouă și cincispre- 
zece luni.) Totuși, din moment ce biserica 
lor era mai prosperă decât altele (8:1-2), 

ei contribuiseră mai mult decât alții, iar 
unii considerau că participarea lor era prea 
mare în raport cu totalul final. Pavel face uz 
de un argument obișnuit pentru a-i încuraja 
să continue ceea ce au început deja: multe 
argumente erau cântărite în Antichitate 
pe baza principiului tradus aici prin „de 
folos” (VDC; „cel mai bine” —- NTR) (vezi, 
ex.: 1 Cor. 6:12); Pavel explică avantajul 
în 8:13-15. *Vechiul Testament descrie de 
regulă darurile şi jertfele ca „acceptabile” 
numai dacă erau ce aveau mai bun de dat 
închinătorii în cauză (ex.: Lev. 1-4). Totuşi, 
era unanim acceptat faptul că nu se putea 
dărui decât în raport cu ceea ce avea cineva 
(ex.: Tob. 4:8, 16; Sir. 14:13; Mișna Peah 
7:8; Dionysios din Halicarnas, Antichităţi 
romane 11.27.7). 

8:13. Creștinii din Corint probabil că aveau 
rețineri dacă se punea problema să con- 
tribuie cu o marjă atât de semnificativă la 
strângerea de ajutoare, dar Corintul era 
un oraș prosper. O definiție obișnuită a 
prieteniei afirma că „prietenii împărtăşesc 
toate lucrurile” și sunt „egali” (inclusiv în 
unele părți ale iudaismului din *diaspora; 
*Epistola către Aristeas 228, 257, 263, 282), 
deşi acest principiu a ajuns să fie aplicat 
chiar și *patronilor înstăriți care întreți- 
neau “clienţi săraci. Oratorii și scriitorii 
antici subliniau „echitatea” la fel de mult 
ca „armonia” (vezi comentariul la 5:18-19), 
iar corintienii nu puteau rata ideea lui 
Pavel: convertirea lor i-a „imprietenit” cu 
alți creștini și a impus o distribuire mai 
echitabilă a resurselor în Trupul lui Cristos. 
8:14. Foametea reprezenta o urgenţă (Fapte 
11:28). Scriitori evrei de literatură sapienti- 
ală își îndemnau cititorii să-și amintească 
de vremurile de foamete atunci când se vor 
bucura de belșug (Sir. 18:25). Binefacerea 
presupunea reciprocitate în Antichitate 
(adesea binefăcătorii primeau onoare în 
schimbul dărniciei). Deși Corintul era un 
oraş extrem de prosper, iar creștinii de 
acolo nu se puteau imagina săraci, Pavel 
îi încurajează să se gândească la faptul că, 
dacă ei ar fi fost săraci, alţii le-ar fi venit 
în ajutor. Dumnezeu se îngrijește întot- 
deauna ca întreg Trupul lui Cristos să aibă 


suficient, dar este datoria creştinilor să se 
asigure ca acest „suficient” să fie distribuit 
în mod adecvat. 

8:15. În caz că 8:14 a părut prea frumos să 
fie adevărat, Pavel introduce principiul 
providenţei lui Dumnezeu făcând apel la 
mana din pustiu: Dumnezeu intenționa ca 
fiecare să aibă exact cât avea nevoie, nici 
mai mult nici mai puţin (Ex. 16:18). (Alţi 
scriitori, precum *Philon și *Josephus, folo- 
seau acest pasaj din Exod pentru a vorbi 
despre echitate.) 


8:16-24 
Trimişii pentru strângerea de daruri 


8:16-18. Aici Pavel include o scrisoare de 
recomandare (3:1) pentru Tit şi însotțitorul 
său. Folosind tehnica antică a încadrării 
literare (acolada), posibil ca Pavel să fi înca- 
drat textul din 8:16-9:15 între mulțumiri. 
8:19. Așa cum *sinagogile de pe tot întin- 
sul bazinului mediteraneean își trimiteau 
tributul anual la Templul din Ierusalim 
prin reprezentanţi locali cu o bună repu- 
tație (Philon, De specialibus legibus 1.78; cf. 
Mișna Șeqalim 3:2), această ofrandă trebuia 
administrată de o manieră ireproşabilă: 
reprezentanții trebuiau „aleși de biserici”. 
Termenul tradus prin „aleși” adesea presu- 
punea alegeri, așa cum se obișnuia în admi- 
nistraţia orașelor grecești. În Antichitate, se 
aștepta ca generozitatea să fi recompensată 
cu onoare — aici (şi în 8:21, 23), față de cel 
mai mare binefăcător, Dumnezeu. 

8:20-21. Într-o cultură obsedată de rușine 
și onoare, scriitorii greco-romani subliniau 
prompt că liderii și alți beneficiari ai încre- 
derii publice trebuiau să fie transparenți și 
ireproşabili în ce privește statura morală. 
Și iudaismul insista asupra faptului că 
purtarea colectorilor de ajutoare trebuia 
să fie ireproşabilă pentru a preîntâmpina 
chiar și false acuze. Versetul 21 rezonează 
cu varianta din *Septuaginta a textului din 
Proverbe 3:4 și cu zicătoarea izvorâtă din 
acesta. Învățătorii evrei subliniau înfăptui- 
rea binelui atât înaintea lui Dumnezeu, cât 
și a oamenilor. Termenul din 8:21, tradus 


prin „căutăm” (VDC; „avem grijă” - NTR), 

se aplica în inscripţii la precauţia binefăcă- 
torilor; uneori aceasta presupunea trimite- 
rea unor reprezentanţi onorabili. 

8:22. Atât moraliştii evrei, cât și cei gre- 
co-romani recomandau ca potenţialii lideri 
să fie „încercaţi” în poziţii inferioare înainte 
de a li se atribui slujba publică. Acest frate 
(diferit de cel menţionat în 8:18) a fost deja 
autorizat pentru slujire; uneori se putea 
folosi un epitet în locul unui nume dacă 
persoana în cauză era cunoscută (Rhetorica 
ad Herennium 4.31.42). Mesagerii călăto- 
reau de regulă cel puțin în perechi; pentru 
chestiunile sensibile se puteau delega mai 
mulți reprezentanţi (vezi 8:23). 

8:23-24. Ca „trimiși” (literal „apostoli”) ai 
bisericilor, ei erau reprezentanți împuterni- 
ciți ai bisericilor care i-au ales. Ca atare, ei 
erau reprezentanți ai comunităților evreieşti 
locale care se asociau și călătoreau împreună 
spre lerusalim pentru a depune taxa anuală 
pentru Templu. Tit este reprezentantul lui 
Pavel din acest grup. Astfel, ei trebuiau să 
fie primiţi cu aceeași ospitalitate de care s-ar 
fi bucurat Pavel și din partea celorlalte *bise- 
rici. Pe tot întinsul bazinului mediteranean, 
trimişii trebuiau respectați și primiți cu cin- 
ste. Cu privire la „laudă”, vezi comentariul 
la 7:14. Afişarea emoţiilor era importantă 
când se cereau dovezi de iubire (ex.: Fronto, 
Epistulae Graecae 6; Ad M. Caesarem, 3.2.). Un 
binefăcător putea fi invitat să demonstreze 
celor recomandaţi cât de eficientă a fost 
recomandarea celui ce i-a recomandat (ex.: 
*Cicero, Scrisori către prieteni 3.1.3; 13.193, 
20.1, 26.4). Era o dovadă de încredere în 
prietenia dintre ei ca autorul să ceară citito- 
rului o dovadă de afecțiune concretizată în 
îndeplinirea unei rugăminți (Cicero, Scrisori 
către Atticus 12.18). A numi pe cineva „slava” 
cuiva (v. 23, NTR) putea să însemne că 
respectivul adusese onoare celui din urmă 
(Fronto, Ad M. Caesarem 2.3.2; 2.7; 5.3). 


9:1-5 
Laudă în avans 


În 9:1-5, Pavel folosește măgulirea (lău- 
dându-se cu ei) și comparaţia ca tehnici 
retorice. Termenii traduși prin „obligaţie” 

(9:4; „încredere“ — VDC, NTR), „binecuvân- 
tare” (9:5; adesea tradus prin „dar”) și „caz” 
(NTR; „prilej” - VDC; 9:3) apar în documen- 
tele antice referitoare la chestiuni financiare. 
9:1. Împotriva celor care credeau că 9:1 este 
separat de contextul precedent, primele 
trei cuvinte din 9:1 se referă de obicei la 
contextul precedent; 9:1-2 poate fi o *digre- 
siune (o formă literară antică) între 8:16-23 
și 9:3—5, unde se discută delegarea. 

9:2. Cetăţenii erau cu prioritate loiali ora- 
șelor lor, rivalități înverșunate survenind 
uneori între localități. Pavel face apel la 
mândria lor civică ca să se asigure că cei 
înstăriți din Corint își vor împlini datoria. 
Corintul era capitala provinciei Ahaia, 
situată la sud de provincia Macedonia 
(care avea ca oraşe Filipi şi Tesalonic). 
9:3-4. Prin faptul că s-a lăudat cu corintie- 
nii (posibil înainte să apară conflictele lui 
recente cu ei), Pavel şi-a pus onoarea în joc. 
Dacă capitolele 10-13 fac parte din aceeași 
scrisoare, Pavel are motive de îngrijorare 
(în ciuda faptului că-și exprimă încrede- 
rea cu politeţe, 9:1; cf. mai ales 12:16-18)! 
În mod similar, *Cicero poate să-l asigure 
pe binefăcător că petentul are încredere în 
el, dar în același timp îl îndeamnă pe cel 
dintâi să nu dezamăgească acea încredere 
(Scrisori către prieteni 3.1.3). 

9:5. Inscripţiile arată că publicul urmărea 
dacă binefăcătorii își împlineau promisi- 
unile făcute. Pavel acţionează din „nece- 
sitate”, un motiv frecvent invocat pentru 
acțiunile întreprinse (ex.: Hermogenes, De 
constitutionibus 77.6-19). 


9:6-15 
Semănatul și seceratul 


Tradiţia evreiască admitea că răsplăti- 
rile lui Dumnezeu sunt generoase (Prov. 
11:24-26; 22:9). 

9:6. Seceratul a ceea ce s-a semănat reflectă 
un proverb antic, aflat în legătură cu 
numeroase alte imagini agricole preva- 
lente în Antichitate (cf., ex.: lov 4:8; Prov. 
11:18; 22:8; Osea 8:7; 10:12; Sir. 7:3; *Cicero; 
* Aristotel); imaginea specifică a semăna- 
tului și a secerișului aferent sărac pare să 


fi beneficiat de largă circulație. Pavel își 
structurează principiul cu ajutorul repe- 
tiției (x ... y/x ... y), folosind un artificiu 
retoric familiar (simploca). 

9:7. Aici Pavel citează din înțelepciunea 
evreiască etalon; hotărârea poate evoca 
Exod 25:2, 35:5, 21-22 (cf. 1 Cron. 29:6-9; 
Ezra 2:68), fapt care sugerează că Pavel 
avea o teologie a dărniciei destul de bine 
dezvoltată, fundamentată pe  *Vechiul 
Testament. „Nu cu părere de rău” rezo- 
nează cu varianta septuagintală a textului 
din Deuteronom 15:10. „Dumnezeu iubește 
pe dătătorul voios” provine dintr-o adă- 
ugire septuagintală la Proverbe 22:8 („Pe 
omul vesel și darnic Dumnezeu îl binecu- 
vântează”; cf. Sir. 35:11). Termenul redat 
prin „voios” se folosea adesea în textele 
evreiești pentru darurile oferite săracilor. 
9:8. Grecii apreciau repetarea sunetelor; 
Pavel folosește aici șapte cuvinte care încep 
cu litera p, pe lângă repetarea de cinci ori 
a pronumelui tot (dintre care trei sunt în 
succesiune). Filosofii au aplicat termenul 
tradus prin „îndestulare” (GBV, ANANIA; 
„din destul”, VDC) la multumirea înţe- 
lepţilor în orice situaţie s-ar fi aflat (ex.: 
*Epictet, Diatribe 1.1.27); şi alții apreciau 
această virtute (ex.: Prov. 30:8 LXX; *Psalmii 
lui Solomon 5:16). Deşi unele tradiții grecești 
susțineau că o persoană putea fi autonomă 
chiar și în lipsa posesiunilor, cei mai mulți 
gânditori greci ar fi fost de acord cu Pavel 
că nevoile fundamentale trebuiau împli- 
nite înainte ca o persoană să poată fi auto- 
nomă. Cu privire la posesiuni și bogăție în 
Antichitate, vezi comentariul la 1 Timotei 
6:3—10. Documentele antice de afaceri folo- 
seau frecvent termenul de aici tradus ade- 
sea prin „belșug ”/,„abundenţă” (8:2, 7, 14; 
9:8, 12) cu privire la marele de profit. 

9:9. Citatul din Psalmul 112:9 se referă, în 
contextul psalmului respectiv, la compor- 
tamentul unei om drept; astfel, Pavel poate 
spune în 9:8-9 că răsplata lor pentru semă- 
narea seminței (dăruirea de bani) pentru 
cei săraci constă în faptul că dreptatea 
(NTR) lor va rămâne veşnic. 

9:10. Întrucât corintienii trebuie să fie 
„semănători” ai dreptăţii („împrăștiind” 


sămânţa — v. 9), Pavel citează din Isaia 55:10 
unde spune: „să dea sămânță semănătoru- 
lui și pâine celui ce mănâncă”; aceasta dove- 
dește că Dumnezeu (binefăcătorul suprem) 
va continua să le poarte de grijă astfel încât 
ei să poată continua să dăruiască şi să aibă 
o mai mare răsplătire pentru dreptatea lor 
(v. 9, NTR). Pavel folosește al doilea text 
(Is. 55:10) pentru a-l aplica pe primul (Ps. 
112:9, citat în 9:9) la situaţia lor; corelarea 
unor texte pe baza unui termen sau a unui 
concept comun era o practică obișnuită 
în interpretarea evreiască. Dumnezeu se 
îngrijește ca să aibă destul, după care îi 
invită să împartă din abundența lor cu cei 
aflaţi în nevoie (Deut. 15:4-11). 

9:11-15. În Antichitatea greco-romană, se 
aștepta din partea beneficiarilor să răs- 
pundă onorându-i public pe binefăcătorii 
lor. Evreii credeau că Dumnezeu auzea stri- 
gătele săracilor (Deut. 15:9-10); destinatarii 
lui Pavel înțelegeau ideea menţionată aici 
cum că ajutorarea săracilor aducea nemijlo- 
cit onoare lui Dumnezeu prin laudă (2 Cor. 
9:11-12; cf. 1:11) și puteau aduce beneficii 
corintienilor prin rugăciunile săracilor din 
Ierusalim (9:14). („Darul” lui Dumnezeu -— 
v. 15 — poate include astfel îngrijirea sa 
strategică față de corintieni prin medie- 
rea căreia puteau să beneficieze săracii 
din Ierusalim.) Termenul tradus „lucrare” 
(NTR) sau „slujbă” (GBV) în 9:12 se poate 
aplica la slujirea preoțească, dar și la func- 
ţia de binefăcător public ce se întindea 
pe durata unui an (de regulă repartizată 
celor bogaţi, uneori ca o obligație nedorită, 
deși Pavel insistă aici asupra caracterului 
voluntar al contribuţiilor, 9:7). 


10:1-18 

Diferit de opozanţii săi 

Schimbarea de ton a lui Pavel, de la unul 
general, rezervat afectiv, la adresarea dese- 
ori directă către opozanți, i-a condus pe 
mulți specialiști să creadă că, de fapt, cap. 
10-13 ar face parte dintr-o altă scrisoare. 
Alţii cred că Pavel ar fi primit informații 
noi care au determinat scrierea acestor 
cuvinte sau că a păstrat adevărata *diatribă 


2 Corinteni 9:11-10:3 


pentru capitolele finale ale scrisorii. Autorii 
puteau dicta scrisorile mai lungi pe etape 
(ex.: Fronto, De Feriis Alsiensibus 4), uneori 
adăugând ceva după primirea unor vești 
proaspete (ex.: “Cicero, Scrisori către prieteni 
12.12.5), sau puteau compune o scrisoare 
suplimentară care urma să fie dusă de 
același călător (Cicero, Scrisori către Atticus 
8.6). Totuși epistola poate fi citită și ca un 
tot unitar gândit ca atare de autor (vezi 
introducerea). Pledoariile de apărare erau 
folosite de regulă ca ofensivă împotriva 
opozanților și putea amâna elementele cele 
mai controversate până aproape de sfârșit, 
după definirea relaţiilor. 

10:1-2. Unii alocau o secţiune distinctă acu- 
zaţiilor formulate de opozanți. Scrisoarea 
dojenitoare a lui Pavel (2:4; 7:8; scrisorile de 
dojană în vederea mobilizării erau păstrate 
pentru situațiile cele mai grave) a provocat 
o reacție ostilă printre membrii adună- 
rii: *retorii antici insistau ca scrisorile să 
reflecte aceeași personalitate pe care per- 
soană o etala și când era de faţă. Din pri- 
cina dragostei și pentru a-i proteja, Pavel a 
expediat o scrisoare severă în loc să meargă 
în persoană (1:23—2:4); unii, care apreciau 
discursul aspru, i-au confundat strategia 
afectuoasă cu o slăbiciune (10:9-11). În cele 
mai multe contexte imaginate de criticii 
săi, „blândeţea” a fost considerată medio- 
cră, slabă și de condiție modestă (cf. 1 Cor. 
2:3); totuși Pavel știa că oamenii aveau 
respect față de un stăpân „blând”, adică 
unul îndurător și binevoitor. „Blândeţea și 
bunătatea” lui Cristos reprezentau proba- 
bil o aluzie la zicerea lui Isus consemnată 
ulterior în Matei 11:29, ce constituia un bun 
răspuns la nemulțumirea corintienilor. 
10:3-5. Departe de a fi slab (10:1-2), 
Pavel poartă un război. Înţelepții greci 
îşi descriau uneori bătăliile lor cu ideile 
înșelătoare ca fiind adevărate războaie, 
în termeni similari celor folosiţi aici de 
Pavel (ex.: *Seneca, Scrisori către Lucilius 
109.8-9; 117.7, 25; Diogene, Epistole 10; 
Diogene Laertios 6.1.13; *Philon, Abelis 130; 
De Conf. 129-133). În mod similar, Pavel 
susținea că duce un război împotriva ide- 
ilor mincinoase. (Oratorii au făcut uz de 

asemenea imagini; ex.: *Cicero, Despre ora- 
tor 3.14—55; Brutus 2.7; Scrisori către prieteni 
4.7.2; * Tacitus, Dialog despre oratori 32, 34, 
37.) „Argumentele” (NTR) sau „speculați- 
ile” (NASB) este un termen tehnic folosit 
pentru raționamentul retoric sau filosofic; 
în această metaforă extinsă, prizonierii 
de război reprezintă gândurile omului. 
Compară Proverbe 21:22. 

10:6. Asediile, cât și terminologia aferentă, 
erau invocate în mod curent (ex.: Prov. 
21:22; 1 Mac. 8:10). Conducătorii se răzbu- 
nau de regulă după încheierea războiului 
pe cei care se răzvrăteau împotriva lor 
(ex.: 2 Sam. 12:31). Probabil că Pavel dorea 
să spună că credincioșii trebuiau să mun- 
cească din greu pentru a recupera timpul 
pierdut în neascultare. 

10:7. Preocuparea corintienilor față de înfă- 
țișarea exterioară face pereche bună cu cea 
a sofiştilor pentru discursul articulat și con- 
vingător, dar adevărații filosofi ridiculizau 
în mod constant această atitudine (4:16-18). 
Membrii mai înstăriți ai “bisericii din Corint 
erau pasionați de filosofia greacă; astfel 
Pavel îi mustră în propriii lor termeni. 

10:8. Unii corintieni mai înstăriți l-au ata- 
cat pe Pavel pentru că nu s-a conformat 
standardelor lor culturale (i.e., pentru că a 
lucrat ca meşteșugar, deși era un învăţător 
moral). Profeţii *Vechiului Testament au 
fost chemați să zidească, dar și să demo- 
leze (ex.: ler. 1:10); totuși Pavel a fost che- 
mat doar să zidească frățietatea din Corint 
(2 Cor. 12:19; 13:10). 

10:9-10. O regulă fundamentală de scriere 
a unei scrisori antice era aceea ca scrisoarea 
să fie în acord cu personalitatea scriitorului 
când acesta era de față, deoarece, într-un 
anumit sens, scrisorile ţineau locul prezen- 
tei ca atare. Filosofii care nu puteau fi con- 
secvenţi în această privinţă erau de obicei 
atacați verbal. 

„Prezenţa trupească” (fizică) a lui Pavel 
nu era impresionantă; oratorii respectabili 
din punct de vedere social erau puternici ca 
prezenţă, gesturi și intonaţie, și mai aveau 
pe deasupra și accent grecesc adecvat (ex.: 
Dinoysios din Halicarnas, Demosthenes 54; 
De compositione verborum 11; Cicero, Brutus 

55.203; 91.316; *Plutarh, Demosthenes 7.2-3; 
11.1-2; Cicero 4.3). Din nefericire, Pavel 
scria mai bine decât vorbea. 

10:11. Filosofii păgâni și învățătorii evrei 
puneau adesea în contrast cuvintele şi fap- 
tele; faptele cântăreau mai greu. Chiar dacă 
Pavel era un orator inferior altora, viața îi 
era în acord cu tot ce spunea el. 

10:12. Termenul „unii”, folosit de Pavel, 
poate fi o consencință a cutumei literare 
de ascundere a identității opozanților prin 
plasare în anonimat. „Comparaţia” era o 
tehnică retorică și literară standard; aici 
Pavel îi ridiculizează pe opozanțţii săi: ei 
sunt atât de nesăbuiţi încât nu realizează că 
omul nu se poate compara cu sine însuși. 
*Patronii din clasele înalte scriau de obicei 
scrisori de recomandare pentru *clienții lor 
din pătura socială inferioară, dar uneori 
oamenii ajungeau în împrejurări în care se 
recomandau singuri; autorecomandarea 
era acceptabilă numai dacă era realizată 
în mod discret, însă Pavel îi zugrăvește pe 
opozanții săi ca aroganţi — un viciu, potri- 
vit valorilor culturii grecești. 

Pavel refuză să se compare cu acești 

învăţători, pe care-i satirizează — satira era 
un artificiu obișnuit în argumentație. Una 
dintre regulile „comparaţiei” era să nu se 
compare termeni care nu au legătură unii 
cu alții; cu toate acestea, chiar și discrepan- 
tele s-au dovedit a fi tot în avantajul său în 
10:13-18. 
10:13-16. Profesorii de retorică și filosofie 
din orașele mediteraneene concurau între 
ei pentru ucenici și pentru onorariile lor. 
Unul dintre mijloacele de autopromovare 
era comparaţia cu învățătorii rivali; Pavel 
folosește artificiul retoric antic al ironiei 
și întoarce împotriva lor înșiși reclama 
folosită de opozanții lui, atunci când îi 
combate satirizându-le tocmai strategiile 
laudei de sine. Omul antic dispreţuia trufia 
ce depășea limitele condiţiei celui în cauză, 
dar în disputa cu cei din Corint, Pavel şi-a 
surclasat criticii (cf. 3:1-2). Anticii inter- 
pretau adesea ca fiind dovadă de orgoliu 
incapacitatea cuiva de „a se cunoaște pe 
sine însuși”, inclusiv cu limitele sale de om 
muritor. 


10:17. Cu privire la Ieremia 9:23-24, vezi 
comentariul la 1 Corinteni 1:26-31. 

10:18. Când aplică Ieremia 9:23-24, Pavel 
observă că autopromovarea este evident 
nelalocul ei — cu excepția cazurilor în 
care, asemenea lui Pavel, persoana era 
constrânsă să recurgă la aceasta în circum- 
stanțe neplăcute (ex.: să se apere singur). 
Oratorii făceau uz de autorecomandare, 
dar recunoșteau natura ei ofensatoare 
(*Quintilian, Arta oratorică 11.1.15; Plutarh, 
Cicero 24.1-2; Prov. 27:2), dacă nu era for- 
mulată atent și cu motive întemeiate. 


11:1-15 
Contracararea laudei de sine 
a falșilor apostoli 


Spre deosebire de Pavel, care se smerea 
asumându-și un rol umilitor din punct de 
vedere social (11:7), opozanţii săi se făleau. 
De aceea Pavel parodiază îngâmfarea lor 
cu propria fălire, adoptând forma con- 
vențională în Antichitate pentru laudă de 
sine. Totuși, în același timp, el răstoarnă 
valorile opozanților săi în lumina valorilor 
Împărăției lui Dumnezeu, folosind o altă 
tehnică literară numită satiră (11:16-33). 
11:1. Oratorii prefațau adesea afirmaţiile 
şocante cu avertismente (*retorii profesio- 
niști numeau această practică prodiorthosis). 
În literatura greacă, „nebunia” era văzută 
uneori ca pedeapsă divină pentru aroganță 
impertinentă; filosofii considerau masele 
ignorante neînţelepte, iar unii îi conside- 
rau nebuni pe filosofii radicali. Probabil 
că Pavel nu face decât să sugereze pur și 
simplu că, deși și-a asumat imaginea unui 
nebun pentru scopuri retorice (capacitatea 
de a-și asuma diferite stiluri era parte a 
pregătirii retorice), opozanţii săi care aveau 
obiceiul să se fălească erau cei nebuni. 
11:2. A fi gelos cu privire la poporul lui 
Dumnezeu cu o gelozie ca a lui Dumnezeu 
(cf. Ex. 20:5; 34:14) era considerată o atitu- 
dine pioasă (cf. Num. 25:11). Tații îşi logo- 
deau fiicele, iar Pavel compară biserica din 
Corint cu o fiică (1 Cor. 4:14-15) pe care a 
logodit-o cu *Cristos (cf. imaginile despre 
Dumnezeu care se cunună cu Israel sau 


623 2 Corinteni 10:17-11:5 


despre un Israel răzvrătit, ex.: Is. 54:5; 
62:4-5; ler. 2:32; 3:1-2; 31:32; Ezec. 16:32; 
Osea 2:19-20; reprezentări evreiești târzii 
Îl zugrăveau pe Dumnezeu căsătorindu-și 
fiul, pe Israel, cu *Legea). 

11:3. Taţii trebuiau să-și protejeze fiicele 
de bărbați care le tratau ca pe niște obiecte 
sexuale (Deut. 22:15-21; Sir. 42:9-12). 
Unele tradiții evreiești evidenţiau faptul că 
Eva a fost înșelată sau (nu la Pavel) era cea 
dintâi responsabilă de căderea lui Adam 
(ex.: Viaţa lui Adam și a Evei 25:35; 38:1-2; 
44:1-5), dar Pavel nu avea nevoie să facă 
aluzie la aceste idei aici. În unele tradiţii 
evreiești, *Satana, deghizat într-un înger 
bun (cf. 11:4), a sedus-o sexual pe Eva 
(Viața lui Adam şi a Evei 9:1-2; Apocalipsa lui 
Moise 17:1-2). Dată fiind imaginea fecioarei 
logodite (11:2, posibil logodită cu Cristos, 
noul Adam), aici Pavel putea să aibă în 
vedere cel puțin anumite părți din această 
tradiție. Mai sigură este aluzia biblică la 
Geneza 3, acolo unde șarpele a înșelat-o pe 
Eva. Pavel îşi descrie opozanțţii drept adul- 
terini care au corupt fecioare logodite — o 
crimă pedepsită cu ostracizarea de legea 
romană şi cu moartea, de Legea * Vechiului 
Testament (Deut. 22:23-27). 

11:4. Vechiul Testament și literatura evre- 
iască târzie îi înfățișa pe profeții mincinoși 
ca pe unii care pretindeau că au *Duhul lui 
Dumnezeu, dar în realitate erau mânați de 
un cu totul alt duh. Pavel își laudă ironic 
ascultătorii pentru faptul că acceptau astfel 
de atitudini (cf. şi 11:19-20), folosind pro- 
cedeul antic al satirei. 

11:5-6. Retorica era importantă în societa- 
tea greco-romană, inclusiv în Corint (vezi 
comentariul la 1 Cor. 1:5). Abilităţile reto- 
rice ale unui orator demonstrau faptul că 
acesta era educat şi cu adevărat vrednic să 
fie ascultat de auditori cu vază. Filosofii, pe 
de altă parte, puneau mult mai mare preț 
pe autenticitatea cunoașterii, decât pe dis- 
cursul persuasiv; Pavel face apel la idealul 
cunoștinței pentru a se apăra. Oratorii erau 
uneori dispuși să accepte o slăbiciune de 
ordin secundar pentru a sublinia o virtute 
mai importantă. 

Afirmația lui Pavel, potrivit căreia este 

„neinstruit în vorbire” (NTR) nu trebuie să 
însemne neapărat că era un orator jalnic; 
chiar și cei mai buni oratori își minimalizau 
abilităţile oratorice pentru a cobori aștep- 
tările audienței (ex.: Dion Chrisostomul, 
Oraţii 12:15). Totuşi, el pare să fi fost acuzat 
de deficiențe oratorice; scrierile sale atestă 
un nivel mai înalt de sofisticare retorică 
decât cel deținut de cei mai mulţi contem- 
porani ai săi; indiferent cât de mult mun- 
cise să ajungă aici, nu se bucurase de edu- 
caţia retorică a unui aristocrat, iar unele 
elemente de transmitere a mesajului nu i-ar 
fi venit la fel de natural pe cât le erau altora 
(vezi comentariul la 10:10). 
11:7. Refuzarea unui dar echivala adesea 
cu refuzarea prieteniei, fapt care atrăgea 
antipatii (ex.: *Cicero, Scrisori către prieteni 
14.31). Pavel se declară amator: sofiştii 
nu numai că apreciau mai mult abilitățile 
retorice decât mesajul unui orator (11:6), 
dar puteau solicita și onorarii (o practică 
pe care Socrate și alți gânditori au con- 
testat-o). Se presupunea că învățătorii își 
câștigau traiul din finanțarea “patronului, 
solicitând onorarii sau chiar cerșind, dar 
niciodată prestând munci obișnuite (1 Cor. 
9:6). Opozanţii lui Pavel apelau la crești- 
nii cu statut înalt din Corint stânjeniţi de 
activitatea lui Pavel ca meșteșugar; măcar 
ei erau suficient de profesioniști încât să 
pretindă un onorariu. (Unii l-au acuzat 
pe Socrate că nu accepta bani pentru că 
nu era vrednic de onorariu; Xenophon, 
Memorabilia 1.6.12.) Posibil ca Pavel să fi 
evitat să accepte bani pentru a nu risca să 
pară ca un sofist de rând care învaţă pentru 
câştig financiar sau pentru a evita să pară 
dependent de ei ca un *client de rând; el nu 
era angajatul lor (vezi comentariul la 1 Cor. 
9:15-27). Cu excepția situaţiei când o folo- 
seau ca un semn de bunătate, grecii priveau 
smerenia ca „injosire” și considerau că este 
adecvată doar celor de condiție modestă. 
Întrebarea lui Pavel este sarcastică; cultura 
lor pretindea onoare și mulțumire față de 
binefăcătorii care își ofereau serviciile în 
mod voluntar. 

11:8. Pavel își asumă statutul inferior: el a 
devenit slujitorul corintienilor (în anti- 
teză cu cei slujiți de opozanţii săi — 11:15). 
Acceptarea plăţii de la un angajator în timp 
ce munca era prestată, în realitate, pentru 
altul, era considerată în mod normal lipsă 
de onestitate; jaful era socotit, firește, mai 
prejos chiar și decât munca manuală! 
(Termenul putea fi folosit pentru „jefuirea“ 
prăzii de război de la dușmanii înfrânți în 
urma unei campanii militare.) 

11:9. Patronii își puteau privi clienţii, 
dependenți social de ei, ca „poveri”. 
Uneori învățătorii erau clienți ai patroni- 
lor înstăriți, dar Pavel nu era o persoană 
dependentă, prin urmare nu era clientul 
bisericii din Corint. De aceea, el nu trebuia 
să răspundă înaintea lor. 

11:10-12. Lauda de sine era acceptabilă 
dacă viza binele altuia, nu binele personal. 
De exemplu, *Plutarh permitea lauda de 
sine dacă era amestecată cu laude la adresa 
publicului; unii recurgeau la această 
metodă ca să demonteze scuzele celor care 
nu erau în stare să țină seama de această 
regulă (Isocrate, Ad Nicoclem 47). La fel ca 
în 11:11, uneori scriitorii le aminteau des- 
tinatarilor despre dragostea lor (cf. 7:3; 
Cicero, Scrisori către prieteni 2.4.2). 
11:13-15. În unele tradiții evreiești, Satana 
se deghizează în înger sau sub alte chipuri 
(ex.: în femeie atrăgătoare pentru unii 
“rabini sau în cerșetor pentru soția lui Iov; 
pentru o tradiţie despre Satana şi Eva, vezi 
comentariul la 11:3); iudaismul considera 
că Satana era un înșelător. Deși Isaia 14 și 
Ezechiel 28 nu se referă în context la Satana 
(în ciuda unei teze actuale), o tradiţie evre- 
iască bine reprezentată afirmă că Satana 
și alte duhuri rele au fost la origine îngeri 
care au căzut în Genesa 6:1-3. 


11:16-21 
Justificarea laudei de sine a lui Pavel 


De vreme ce criticii săi l-au denigrat ca 
ignorant (11:6; cf. 10:10), el este îndreptățit 
să adopte, în scopuri *retorice, rolul unui 
pretins nebun (a vorbi prin vocea unui 
personaj era un artificiu retoric obişnuit, 


prozopopee). În subtext însă, el își atacă opo- 
zanţii pentru lauda lor de sine pe motiv 
că este neînțeleaptă (întoarcerea acuzelor 
împotriva opozanților era o convenţie reto- 
rică). Modalitatea aleasă de Pavel pentru 
lauda de sine parodiază și batjocoreşte ast- 
fel autoelogiile, și, prin urmare, o trăsătură 
esenţială a lumii greco-romane care apre- 
cia competiția masculină și promovarea de 
sine. Într-un dans pe sârmă, el răspunde 
celor „fără minte” (BRC) potrivit cu nebu- 
nia lor, dar fără să devină el însuși nebun 
ca ei (Prov. 26:4-5). 

11:16-18. Din moment ce lauda de sine era, 
altminteri, considerată ofensatoare, ora- 
torii trebuiau să invoce o justificare pen- 
tru demersul lor (vezi *Plutarh, De laude 
ipsius). Asemenea justificări puteau inclu- 
deau contracararea criticilor (Demostene, 
Pentru coroană 299-300), înfruntarea opo- 
zanţilor (Demostene, Asupra ambasadei 
necredincioase 174; 2 Cor. 11:12), competiția 
cu un rival mai puţin antrenat (*Cicero, 
Divinatio in Caecilium 12.40), urmărirea 
binelui ascultătorilor săi (2 Cor. 12:19), 
promovarea unui model pozitiv de viaţă și 
altele asemenea. Chiar și autobiografii tre- 
buiau să găsească modalități de a minima- 
liza potenţialul ofensator al pretențiilor lor. 
Pavel însă se fălea cu slăbiciunile sale, în 
contrast cu cei mai mulți contemporani ai 
săi. Opozanţii lui Pavel care se făliseră s-au 
făcut vulnerabili la atacul lui Pavel — tră- 
dând propria lipsă de îndemânare retorică. 
11:19-20. Ironia, inclusiv simularea res- 
pectului, era o tehnică retorică bine cunos- 
cută. O palmă peste față, ca și scuiparea în 
față, reprezenta o gravă insultă a onoarei 
unui om (vezi comentariul la Mt. 5:39). 
Mentalitatea claselor sus-puse (împărtă- 
șită de opozanțţii lui Pavel) pretindea că 
persoanele cu adevărat nobile, cele califi- 
cate pentru libertate, nu ar fi putut accepta 
jugul sclaviei. Deplângerea faptului că des- 
tinatarii săi ar fi acceptat ceea ce era ina- 
decvat reprezenta și o invitație implicită ca 
aceștia să renunţe a mai face acele lucruri 
(Sallustius, Bellum jugurthinum 31.11). 
11:21. Pavel continuă pe același ton 
ironic,  mărturisindu-și „ruşinea“ sau 

„dezonoarea” - una dintre ofensele cele 
mai grave pe care le putea îndura cineva 
într-o societate care punea mare preț pe 
statut. Mărturisirea unui lucru ce nu con- 
stituia o insultă reprezenta o strategie reto- 
rică obișnuită; la fel era și răspunsul dat 
criticilor și înfățișarea criticilor ca adevăraţi 
exploatatori (11:20). Pavel face uz din nou 
de tehnica retorică a „comparaţiei” pen- 
tru a ridiculiza autoproclamaţii și făloşii 
“apostoli care ajunseseră în Corint. 


11:22-33 
Lauda în suferință 


De regulă, aristocrații se făleau cu moşteni- 
rea lor, cu realizările lor ș.a.m.d.; în mod nor- 
mal nu se făleau cu suferinţele lor. De exem- 
plu, împăratul Augustus se lăuda pe larg cu 
isprăvile sale (în renumita Res Gestae), dar 
niciodată cu eșecurile sale. Unii filosofi își 
enumerau suferințele îndurate, ca să se dea 
ca exemplu de urmat. (În alte contexte, enu- 
merarea suferințelor putea fi folosită pentru 
a dovedi dedicarea unei persoane pentru o 
anumită cauză; ex.: generalii se făleau cu 
ce au îndurat pentru patrie; în romanele 
de dragoste, îndrăgostiții povesteau ce au 
suferit de dragul persoanei iubite.) Cei care 
îşi enumerau suferințele pentru a-și dovedi 
răbdarea procedau astfel pentru a se făli cu 
tăria lor, nu cu slăbiciunea lor. Pentru Pavel, 
dacă cineva se fălea, trebuia să se fălească 
cu valorile “Împărăției (10:17), umilindu-se 
pentru slava lui Dumnezeu. 

11:22. *Retorica recurgea adesea la com- 
pararea punct cu punct a virtuților și altor 
chestiuni (11:22-23; cf. ex.: Menander Retor 
2.3, 381.31-32; 386.10-13; 2.10, 416.24; 
417.5-9); cum este cazul și aici, elementele 
din asemenea comparații puteau include și 
patria (2.3, 379.6-8). Gruparea criticilor în 
seturi de câte trei (inclusiv cu referire loca- 
litatea natală, *Josephus, Autobiografie 198) 
sau formularea și răspunsul la trei între- 
bări retorice (Cicero, În apărarea lui Roscius 
din Ameria 1.2) dovedeau retorică de înalt 
nivel. Chiar și în Corintul greco-roman, 
biserica își recunoștea rădăcinile evreieşti; 
evreii încreștinați itineranţi, mai ales cei 

cu rădăcini în Palestina, putea pretinde o 
autoritate anterioară lui Pavel. (Acest tip 
de raționament „Sunt ei ...? Și eu” pare 
să fi avut succes în Antichitate; cf., ex.: 
Josephus, Autobiografie 40, 199.) „Israeliţii” 
și „urmaşii lui Avraam” îi desemnau în 
limbajul iudaismului antic pe toți cei cu ori- 
gine evreiască; probabil termenul „evreii” 
face referire la același lucru (în retorică, era 
apreciată repetiţia cu ajutorul sinonime- 
lor), deşi se poate aplica îndeosebi evreilor 
din Palestina (vezi comentariul la Flp. 3:5). 
11:23. Comparaţia lui Pavel trece de la 
egalitatea cu ei (11:22) la superioritatea sa 
(11:23). Cuvântul tradus prin „slujitori” 
aici poate fi un termen respectuos; dacă 
înseamnă „sclavi ai lui Cristos”, atunci ei 
sunt sclavi cu statut înalt (vezi comentariul 
la Rom. 1:1). Cu privire la „ieșit din minţi”, 
vezi comentariul la 11:1; dacă argumentul 
opozantului este redus la absurd, se poate 
recunoaște parodia ca o „ieșire din minţi” 
(Aelius Aristides, Apărarea oratoriei 339, $ 
112D). Pavel începe prin a se făli tocmai cu 
obiectul reproșului invocat de corintieni: 
„ostenelile” sale de condiţie modestă (vezi 
comentariul la 11:7). Întemniţarea era de 
regulă un motiv de rușine. Unii filosofi se 
făleau că nu luaseră în seamă bătăile; evreii 
îi cinsteau pe cei bătuți și martirizați pen- 
tru credinţa lor. 

11:24. Uneori oamenii își enumerau rea- 
lizările, cum face Pavel în 11:24-25; de 
exemplu, împăratul Augustus s-a fălit cu 
isprăvile sale, pe unele chiar le-a numărat, 
precum trei jocuri cu gladiatori pe care 
le-a sponsorizat pentru romani (Res Gestae 
22.1). Conform Legii lui Moise, anumite 
păcate (precum călcarea sabatului sau 
profeția mincinoasă) erau sancţionate prin 
lapidare (din pricină că, în această peri- 
oadă, romanii le interziseseră evreilor să 
ducă la îndeplinire o asemenea sancțiune, 
tot ce putea face evreii era să-i excludă din 
comunitate pe cei vinovați de păcate sanc- 
ționabile cu pedeapsa capitală). Alte păcate 
considerate minore erau penalizate cu 39 
de lovituri de bici (Deut. 25:2-3); tribunalul 
sinagogal decidea în astfel de situaţii, iar 
intendentul *sinagogii administra bătaia. 


La fel ca în cazul celor ce nu respectau 
sărbătorile sau legile ritualice, această 
sancțiune era aplicată numai după ce 
vinovatul fusese avertizat și persista în 
comportamentul său deviant. În mod jus- 
tificat, romanii permiteau evreilor să aplice 
disciplinările care nu se soldau cu deces în 
comunitățile lor; Pavel ar fi putut scăpa de 
asemenea disciplinări dacă ar fi renunţat 
la legătura cu poporul său, dar el a respins 
explicit această alternativă. 

11:25. Nu era permis ca cetățenii romani să 
fie bătuți cu nuiele, dar există rapoarte care 
arată că oficialitățile ignorau uneori această 
normă (vezi comentariul la Fapte 16:22). În 
ce privește lapidarea lui Pavel, vezi Fapte 
14:19. Cei care călătoreau frecvent erau 
foarte conștienți de pericolul naufragiului, 
iar moartea pe mare era una dintre cele 
mai temute cauze de deces în Antichitate 
(în parte și datorită credinței păgâne că 
spiritele celor ce au murit pe mare rătă- 
ceau veșnic întrucât nu au fost îngropați 
corespunzător). Victimele unui naufragiu 
puteau petrece mult timp în apă înainte 
să fie salvate și de cele mai multe ori nu 
supraviețuiau, pentru că nu existau bărci 
de salvare (vezi comentariul la Fapte 27:30) 
sau veste de salvare. Pentru ascultătorii 
antici, supraviețuirea în trei naufragii tre- 
buie să fi fost un semn al protecției divine. 
11:26. Pavel elaborează pe marginea expre- 
siei „adesea în călătorii” (NIR) folosind 
artificiul retoric al anaforei (reluarea unui 
cuvânt sau a unei expresii la începutul 
unor structuri succesive) prin repetarea de 
opt ori a expresiei „în pericole”. Călătoria 
era una dintre cele mai periculoase între- 
prinderi, în Antichitate; o tradiţie evreiască 
târzie vorbeşte chiar și despre preoți care 
se rugau și posteau timp de două zile pen- 
tru siguranţă în călătorie. Râurile erau ade- 
sea folosite pentru a naviga din orașele de 
coastă către cele continentale; mai degrabă 
Pavel se referă aici la pericolul de a traversa 
cursuri de apă umflate sau care inunda- 
seră drumurile din apropiere, mai ales în 
sezonul de iarnă sau primăvara devreme. 
Tâlharii erau unul dintre pericolele cele 
mai temute în călătoriile întreprinse pe 


uscat şi unul dintre motivele pentru care 
mulți nu călătoreau pe timp de noapte. 
Piraţii se răriseră pe mări, dar rămăseseră 
un pericol potenţial; în general, Corintul 
ca centru negustoresc cunoștea prea bine 
pericolele călătoriei pe mare. Totuși, punc- 
tul culminant al „pericolelor“ îndurate de 
Pavel este, ironic, un semnal înspre opo- 
zanţii săi: „în pericole din pricina fraților 
mincinoşi”. 

11:27. Lipsa de somn se putea datora con- 
dițiilor dificile de odihnă din timpul călă- 
toriei, al potenţialelor pericole specifice 
unei călătorii nocturne sau slujirii pe timp 
de noapte (Fapte 20:31; nu foarte frecvent, 
deoarece oamenii se odihneau noaptea); 
posibil să fie vorba despre insomnie (deși 
este mai plauzibilă în 11:28-29). O călătorie 
înspre interiorul provinciei Asia Mică avea 
de înfruntat „frigul“; mai ales în asociere 
cu „fără haine” (uneori folosit, ca în cazul 
de față, cu referire la îmbrăcăminte neco- 
respunzătoare), acesta ar fi creat serioase 
dificultăți. 

11:28. „Îngrijorarea” lui Pavel (NTR; același 
termen ca în Mt. 6:34) cu privire la starea 
poporului lui Dumnezeu este motivată de 
dragoste (11:29-30), aşa cum trebuie să fi 
fost şi preocuparea profeților din * Vechiul 
Testament pentru Israel. Filosofii subliniau 
că omul nu ar trebui să se îngrijoreze nicio- 
dată (şi Flp. 4:6), dar îngrijorarea lui Pavel 
este izvorâtă din dragoste, nu din egoism 
(2 Cor. 2:13; 7:5-6; 1 Cor. 7:32 — același ter- 
men; 1 Tes. 3:5). 

11:29-31. Identificarea lui Pavel cu cei 
„Slabi” avea potențial ofensator pentru 
liderii iluştri ai bisericii din Corint, care 
puteau s-o perceapă ca pe un semn al sta- 
tutului inferior. Faptul că se lăuda cu slăbi- 
ciunile sale răstoarnă valorile opozanților 
săi. Totuși, era onorabil să împărtășești 
suferințele altora (Cicero, Scrisori către prie- 
teni 14.3.1; *Seneca, Naturales Quaestiones 4. 
pref. 15). 

11:32. Pavel suplimentează lista cu un 
exemplu umilitor. Aretas IV stăpânea 
peste Nabateea, inclusiv peste numeroșii 
arabi nabatei din preajma Damascului 
Siriei. Unii susţin că ar fi avut control chiar 

și asupra Damascului în perioada anilor 
34-39 d.H. (el a murit în jurul anilor 39-40), 
dar este suficient în cazul de față să ținem 
cont de acest etnarh ca de un reprezentant 
al comunităţii semnificative numeric a 
nabateilor din Damasc. Orașul avea un car- 
tier nabateu, iar comunității nabateilor din 
Damasc îi erau recunoscute anumite drep- 
turi. (Asemănător, deși evreii erau adesea 
tratați ca străini rezidenţi acolo, liderii 
comunității lor, purtătorii lor de cuvânt, 
vor fi avut o considerabilă influenţă poli- 
tică.) Dacă Aretas nu controla efectiv 
Damascul, cu siguranță că avea suficientă 
influenţă politică în afara jurisdicției sale. 
Ruta caravanelor din răsărit trecea prin 
regatul său, motiv pentru care regatul 
nabateilor a devenit unul dintre cele mai 
puternice și bogate dintre regatele mici din 
Orientul Apropiat. 

11:33. „Fereastra” despre care vorbește 
Pavel era a unei case construite pe zid, ca 
multe altele. Ferestrele erau adesea sufici- 
ent de mari ca să încapă un om prin ele, dar 
erau situate la înălțime prea mare pentru 
a fi accesibile intrușilor; fereastra unei case 
de pe zid ar fi fost suficient de înaltă ca să 
devină periculoasă dacă se întâmpla ceva 
neprevăzut. Pavel a împrumutat strategia 
aceasta din Vechiul Testament (losua 2:15; 
cf. 1 Sam. 19:12). Fapte 9:25 menţionează 
evadarea sa. Cu greu s-ar fi potrivit acest 
gest tipului de eroism cu care se lăudau cei 
cu statut înalt, deoarece nu aveau un res- 
pect deosebit pentru situaţiile de conflict cu 
autoritățile, nici chiar când acesta survenea 
pentru cauza lui Cristos. Unii exegeţi pun 
în contrast incidentul cu premiul special 
oferit soldaților romani pentru eroismul 
dovedit celui care escalada primul zidul 
dușmanilor; aici Pavel evadează prin casa 
de pe zid pe ascuns. 


12:1-10 

Revelaţii și slăbiciuni 

Cultura antică a lumii mediteraneene con- 
sidera lauda de sine o practică blamabilă, 
cu excepția situaţiilor în care era justificată 
de rațiuni specifice, dintre care una era 

„necesitatea”. Asemenea multor profeți ai 
*Vechiului Testament, Pavel a experimen- 
tat vedenii şi revelații. Unii scriitori evrei 
contemporani cu Pavel cultivau cu sârgu- 
inţă experienţele vizionare în asociere cu 
postul și privarea de somn, dar Pavel, pur 
și simplu „a fost răpit” (v. 2; vezi comenta- 
riul la Apoc.4:2). 

12:24. „Acum paisprezece ani” era pro- 
babil la o decadă după convertire. Având 
în vedere că învățătorii evrei de mai târziu 
foloseau uneori expresia „acea persoană” 
în loc de „tu” sau „eu”, este posibil ca aici 
Pavel să-și relateze propria experienţă la 
persoana a treia pentru a evita lauda de 
sine. Unii scriitori greci sugerau că se putea 
descrie experiența personală sub numele 
altcuiva dacă autorul se rușina să vorbească 
despre ea în mod deschis; de asemenea, 
unii autori evrei de literatura apocaliptică 
e posibil să-și fi transferat propriile vede- 
nii acelor eroi din trecut în numele cărora 
își compuneau scrierile. Prin faptul că 
dorea să se fălească numai cu slăbiciunile 
sale, Pavel nu voia să accepte nicio laudă 
pentru revelațiile primite în mod personal 
(cf. Prov. 27:2). 

Scriitorii greci vorbeau despre înălțarea 
sufletului, mai ales după moarte, așa cum 
vorbeau și misticii evrei şi autorii apocalip- 
selor iudaice. Vizionarii evrei îşi descriau 
uneori experienţa lor mistică a cerului prin 
formula „am fost răpit”; deşi puteau înțe- 
lege prin aceasta că numai sufletul lor a 
văzut cerul (ex.: *1 Enoh 71:1-6), experiența 
era uneori atât de vie încât crea impresia 
că întreaga ființă a fost răpită (Ezec. 2:2; 
3:14, 24; 8:3; 11:1, 24), iar unele texte inclu- 
deau în mod explicit trupul în această 
experiență (ca în 1 Enoh 39:3). (Relatările 
evreiești despre înălțare accentuau uneori 
pericolul asociat înălțării, ca în cazul celor 
patru *rabini, dintre care doar unul a scă- 
pat nevătămat [cf. Tosefta Hagigah 2:3-4]. 
Cu excepția lui “Philon, toate relatările 
evreieşti sunt fie scrise sub pseudonim, 
fie ulterioare lui Pavel, motiv pentru care 
este dificil de reconstituit natura exactă a 
experienţelor mistice evreieşti din vremea 
lui Pavel.) 


Vedeniile oferite de Dumnezeu nu sunt 
similare cu practicile unor vrăjitori și tau- 
maturgi greci sau cu experiențele spiri- 
tiste prezente în multe culturi astăzi, pe 
parcursul cărora sufletul ar fi capabil să 
călătorească în sfere astrale; până şi Philon, 
filosoful evreu cel mai influențat de gândi- 
rea grecească, a considerat extazul drept 
experiența sufletului cu Dumnezeu, nu. o 
simplă călătorie în afara pământului. 

În textele evreiești, „paradisul”, noul 
Eden, care era opusul iadului (*gheena), 
urma să fie întemeiat pe pământ în lumea 
ce va să vină, dar, era păstrat în cer. Existau 
diverse propuneri, în diferite texte, în ce 
privește numărul de ceruri (de la trei la 
365); cifrele cele mai obișnuite erau trei 
sau șapte, iar despre paradis se credea cel 
mai adesea a se afla într-unul dintre aceste 
ceruri. Expresia „al treilea cer” de la Pavel 
înseamnă probabil că el credea că există trei 
ceruri, cu paradisul la nivelul cel mai înalt. 
(Atmosfera era considerată cel mai adesea 
drept „cerul” de jos.) Mulţi cititori greci 
credeau că sufletul curat se înălța până la 
cel mai înalt cer la moarte, așa că destina- 
tarii din Corint nu aveau nicio problemă să 
înțeleagă cuvintele lui Pavel de aici. Nici 
în *religii de mistere grecești revelațiile 
zeilor nu era permis să fie „exprimare în 
cuvinte”; unii scriitori evrei asemenea lui 
*Josephus și *Philon aplicau acest gen de 
calificativ la înţelepciunea cea mai înaltă a 
lui Dumnezeu sau la numele divin. 

12:5-6. Un artificiu retoric frecvent întâlnit 
presupunea formularea de tipul „aș putea 
spune așa, dar nu voi spune” (cf. şi Flm. 
19). Pentru a evita lauda de sine, se putea 
recurge la ceea ce alții au văzut la persoana 
în discuţie. 

12:7-8. Nu este obligatoriu ca termenul 
„carne” de aici să facă referire la o sufe- 
rinţă trupească (precum cel din Gal. 4:13), 
așa cum se presupune adesea (vezi BRC 
sau ANANIA); Pavel poate face aluzie la 
„spinul din coasta lui Israel”, cu referire 
la canaaniții îngăduiți de Dumnezeu în 
țară pentru a-i împiedica pe israeliți să se 
fălească (Num. 33:55; Jud. 2:3; cf. Iosua 
23:13; Ezec. 28:24). Cercetătorii dezbat 


natura „ţepușului” lui Pavel, dar din per- 
spectiva contextului și ţinând cont de „păl- 
muirea” lui Pavel din acest verset (cf. 1 Cor. 
4:11), ar putea fi vorba de persecuțiile con- 
tinue; într-o altă interpretare, acest „mesa- 
ger al Satanei” ar putea fi o insultă ironică 
la adresa opozanților înşişi (11:14-15). 
La fel ca în Vechiul Testament (ex.: lov 
1:6-2:6) şi în general în gândirea evreiască, 
Dumnezeu este prezentat aici ca suveran 
chiar și peste Satana și îngerii săi. 

12:8-10. Filosofii vorbeau despre auto-su- 
ficiență, dar Pavel subliniază suficiența 
*harului lui Dumnezeu. Rapoartele despre 
miracole din templele păgâne luau une- 
ori forma solicitării lui Pavel (v. 8), dar se 
încheiau cu apariţia divinității pentru a 
vindeca pe solicitant. Deşi Pavel a săvârșit 
numeroase miracole (12:12), el se fălește cu 
slăbiciunile sale. 


12:11-18 
Ironia de încheiere a lui Pavel 


12:11. Mulți scriitori antici considerau 
lauda de sine inofensivă doar dacă era ine- 
vitabilă, mai ales cu scop de autoapărare 
(cf. ex.: *Cicero, Scrisori către prieteni 5.12.8). 
Faptul că se numește aici un „nimeni” 
denunţă fălirea. 

12:12. Expresia „semne și minuni” desem- 
nează miracole (ex.: Deut. 6:22; 7:19). A face 
apel la calitatea de martor ocular a citito- 
rilor reprezenta o modalitate de dezamor- 
sare, măcar parţială, a caracterului ofensa- 
tor al laudei de sine (astfel procedase ante- 
rior, de pildă, retorul grec Isocrate). 

12:13. Cei înstăriți din *biserica din Corint 
doreau un “apostol cu care să se poată 
mândri — unul care se potrivea aşteptă- 
rilor specifice societăţii înalte privitoare 
la un învățător moral profesionist. Astfel 
ei doreau ca Pavel să nu mai lucreze şi să 
accepte sprijinul lor, să devină “clientul lor 
sau dependent de ei (vezi 1 Cor. 9). Pavel 
evită să facă jocul facțiunii celor înstăriți 
din biserică (vezi situația specifică din 
introducerea la 1 Corinteni), acceptând 
sprijinul de la alţii, în schimb; aici el răs- 
punde cu ironie: „lertaţi-mă!” 

12:14-15. Corintienii înstăriți doreau ca 
Pavel să fie clientul lor, iar ei să fie *patro- 
nii lui (12:13), dar Pavel le reamintește că 
el este tatăl lor (1 Cor. 4:15). Astfel, el răs- 
toarnă poziţia în care credeau ei că se află: 
le-a refuzat sprijinul nu pentru că n-ar fi 
cunoscut normele sociale, ci pentru că ei 
erau dependenți de el și nu invers. (Dacă 
un tată își declara paternitatea asupra unui 
copil, conform legii romane, părinții îl 
întrețineau pe acesta în procesul creșterii și 
îl ajutau să-și întemeieze o familie și să se 
așeze la casa lui. În gospodăria romană, cli- 
enții și copiii erau considerați dependenți.) 
Cinstea acordată binefăcătorilor era adec- 
vată, dar plata, nu. 

12:16-18. Oratorii îşi provocau defăimă- 
torii să probeze orice faptă necuvenită 
imputată (ex.: 1 Sam. 12:3-5; *Cicero, Pro 
Sestio 21.47). Aceiaşi oameni care l-au cri- 
ticat pe Pavel pentru a nu fi acceptat spriji- 
nul lor — aşa încât credinţa lor să pară mai 
respectabilă în ochii celor de același nivel 
social — par să accepte argumentele opo- 
zanţilor apostolilor împotriva darurilor 
strânse pentru săracii din lerusalim (cap. 
8-9). Din moment ce apare atât de aproape 
de finalul argumentului lui, solicitarea de 
fonduri pentru săraci e posibil să fi fost în 
centrul acuzațiilor formulate de opozanții 
săi împotriva lui Pavel: acest Pavel care 
nu acceptă sprijinul vostru când era adec- 
vat din punct de vedere social, acum vrea 
banii voştri să-i ajute pe alții pe care nici 
nu-i cunoașteți! 


12:19-—13:4 
Sosirea lui Pavel pentru a disciplina 


Pavel, care anterior a fost „slab” între ei, 
intenționează să fie puternic (13:3). 

12:19. O „justificare“, sau un discurs de 
apărare, era un tip standard de scriere, 
dar Pavel explică apărarea ironică la care a 
recurs și etalarea *retoricii motivată numai 
de dragostea pentru corintieni și nu de 
auto-apărare. 

12:20. O temă standard a moraliștilor gre- 
co-romani era „armonia“; de regulă ei dez- 
aprobau cearta, invidia şi altele asemenea 

lor. De asemnenea, moraliştii antici cri- 
ticau mânia și alte atitudini de acest fel. 
Corintienii nu își puteau legitima compor- 
tamentul nici măcar în temeiul eticii pro- 
priei lor culturi. 

12:21. Dacă membrii puternici ai bisericii 
din Corint disprețuiau umilința lui Pavel 
(11:7), starea lor spirituală deplorabilă îl va 
umili și mai mult. Până aici cu fălirea sa cu 
ei (9:3)! 

13:1-2. *Legea lui Moise (Deut. 17:6; 19:15) 
și normele evreiești (și creştine — Mt. 18:16; 
1 Tim. 5:19) ce i-au urmat solicitau minim 
doi martori pentru acuzarea unei persoane. 
Pavel tratează vizita ce o planifica la Corint 
ca pe o confruntare în tribunal (cf. 1 Cor. 
6:34). 

13:34. În iudaism se considera că 
Dumnezeu vorbeşte prin profeți, motiv 
pentru care Pavel face apel la „Cristos care 
vorbea prin” el cu referire la darul profeţiei 
pe care îl exercita. Creștinii din Corint, ase- 
menea culturii din care proveneau, apre- 
ciau forța retorică ce îndrepta atenția mai 
degrabă spre orator decât spre Dumnezeul 
suprem, motiv pentru care Pavel lasă să 
se înțeleagă că puterea lui Dumnezeu s-a 
revelat corintienilor în slăbiciunea crucii 
(1 Cor. 1:8-2:8). 


13:5-10 
Adevărata putere și slăbiciunea 


13:5-6. Cultura corintiană evalua oratorii 
(cf. 13:3); Pavel răstoarnă perspectiva și îi 
pune pe ei să fie evaluați. Mulţi își îndem- 
nau ascultătorii să se autoevalueze și să se 
verifice. Pavel, tatăl lor spiritual, îl avea 
pe *Cristos (13:34), dar corintienii erau 


singurii care puteau decide dacă Îl aveau 
și ei pe Cristos. 

13:7-9. De regulă, filosofii socoteau că nu 
conta ce credeau alții despre ei; totuși mulți 
altii considerau că era bine ca omul să aibă 
grijă ce credeau alții despre ei, nu de dra- 
gul lor, ci pentru a-i atrage și pe alţii către 
filosofie. Pavel nu este preocupat de ceea ce 
credeau alţii cu privire la el, dar îşi dorea ca 
prietenii săi să fie zidiți. 

13:10. Cu privire la autoritatea lui Pavel în 
această privinţă, vezi comentariul la 10:8. 


13:11-14 
Cuvinte de încheiere 


13:11. Acest îndemn de încheiere cu privire 
la unitate se potriveşte suficient de bine în 
discursurile greco-romane despre „armo- 
nie”, încât până și necredincioșii din Corint 
ar fi fost de acord cu mesajul său moral. 
13:12. Un sărut ușor pe buze era folosit ca 
semn de afecțiune între prieteni și între 
membrii familiei. 

13:13. Scrisorile includeau adesea salu- 
tări din partea celor prezenţi de față cu 
expeditorul. 

13:14. Majoritatea evreilor credeau că 
*Duhul Sfânt era o forță profetică, divină, 
venită de la Dumnezeu. Astfel, când Pavel 
pune pe picior de egalitate pe Isus cu Tatăl 
și cu Duhul Sfânt, cum face în cazul de faţă, 
probabil este un indiciu al credinței sale în 
faptul că Isus este divin și că Duhul Sfânt 
este tot o persoană, așa cum sunt și Tatăl, 
și Fiul. 


GALATENI 


Introducere 


Paternitatea. Aproape toți savanții admit că Pavel este autorul Epistolei către galateni. 

Tipul epistolei. Abia mai târziu au fost stabilite secțiunile standard ale scrisorilor, în 
funcţie de tipul lor, iar categoriile se suprapuneau, dar câteva considerații sunt de folos. 
Deși Epistola către galateni conține elemente de natură apologetică (adică locurile unde 
Pavel pare să se apere), autorul nu se focalizează asupra genului de “retorică folosită în tri- 
bunale. Mai degrabă, argumentarea din Galateni este de tipul „retoricii deliberative”, acel 
tip de argumentare pe care oratorii şi scriitorii antici îl foloseau când îi motivau pe oameni 
să-și schimbe comportamentul. Argumentul în sine este riguros rațional, iar limbajul 
emoțional al epistolei era specific, din punct de vedere retoric, pentru epistolele rigide 
(Galateni include elemente ale „scrisorilor de mustrare”, cum sunt numite în manualele 
de compoziție greco-romane). 

Data. Unii cărturari au pledat pentru o dată foarte timpurie (considerând-o una dintre 
primele epistole pauline), deoarece Pavel nu face apel în mod explicit la Conciliul de la 
Ierusalim, din Fapte 15; dar faptul că Pavel menţionează că l-a luat pe Tit la Ierusalim (Gal. 
2:1), sugerează probabil că își încheiase prima călătorie misionară (Fapte 13-14), ceea ce 
ar însemna că deja Conciliul e posibil să fi avut loc (Fapte 15). Galateni poate fi datată în a 
doua jumătate a anilor 50, la ceva timp înainte de Romani. 

Contextul. Pavel îi înfruntă explicit pe opozanţii care s-au stabilit în Galatia (pentru 
localizarea geografică, vezi comentariul la 1:2; fiind foarte plauzibilă teoria că cititorii lui 
Pavel erau localizați în sudul Galatiei, acceptată și de arheologii provinciei Asia Mică, 
Fapte 13-15 oferă un context foarte folositor pentru epistolă). Aceștia erau creștini din- 
tre evrei care mai degrabă i-ar fi circumcis pe galateni — astfel alienându-i pe cei dintre 
“neamuri de propria lor cultură — decât să-i lase pe evreii din Iudeea să creadă că misio- 
narii creștini ar fi renunțat la rigurozitate (4:29; 5:11; 6:12-13). Spre deosebire de Pavel, un 
misionar mai experimentat, aceşti misionari doresc să-și impună propria cultură asupra 
galatenilor. 

Chestiunea problematică. În perioada mai timpurie, unii creștini dintre iudei au insis- 
tat ca credincioșii din Frigia (posibil galateni; vezi comentariul la 1:2) să fie circumciși pen- 
tru a fi mântuiţi (Fapte 15:1). Deşi Conciliul de la Ierusalim părea să fi reglementat această 
chestiune, efectele colaterale au persistat: puteau neamurile să fie parte a poporului lui 
Dumnezeu fără circumcizie? Unii dintre cei mai stricți “farisei posibil să fi solicitat cir- 
cumcizia în vederea mântuirii, dar mulți farisei credeau că orice neam care respecta legile 
date lui Noe sau reglementările levitice cu privire la străinii din ţară, va fi mântuit. Chiar 
și pentru această grupare mai indulgentă a fariseilor (cf. Fapte 15:5), omul nu putea ajunge 

parte a poporului lui Dumnezeu fără circumcizie; foarte puţini evrei erau atât de indulgenți 
încât să permită neamurilor asemenea înlesniri. În adevăr, circumcizia a devenit unul din- 
tre cele mai importante dacă nu chiar cel mai important simbol cultural al fidelității față 
de iudaism: încercările de limitare a acestei practici au condus la revolte atât înainte de 
vremea lui Pavel, cât şi după aceea. 

În această perioadă, unii creştini evrei susțineau că este nevoie să îmbrăţișezi cultura 
iudaică pentru a deveni un ucenic al lui Isus, un om cu adevărat drept; la urma-urmei, 
Biblia însăși impunea această cerință pentru cel care dorea să aparțină poporului lui 
Dumnezeu (Gen. 17:10-14). Mai mult, probabil că ei considerau că, dacă Pavel susținea 
*botezul (o adăugire evreiască ulterioară Vechiului Testament la circumcizie), de ce nu 
puteau creștinii evrei să solicite circumcizia, chiar dacă îi alungau astfel pe potenţialii 
convertiți? Pavel argumenta cu putere împotriva acestei opinii: cei care se supuneau lui 
*Mesia al lui Israel și primeau *Duhul erau parte a legământului și aveau deja ceea ce 
circumcizia doar simboliza. 

Comentariile. Printre cele mai folositoare comentarii la Epistola către galateni 
sunt următoarele: Donald Guthrie, Galatians, NCB; 1973; republicat, Grand Rapids, 
MI, Eerdmans, 1981; F.F. Bruce, The Epistle to the Galatians, NIGTC; Grand Rapids, MI, 
Eerdmans, 1982; Richard N. Longenecker, Galatians, WBC, 41; Dallas, TX, Word, 1990 
şi Douglas J. Moo, Galatians, Grand Rapids, MI, Baker Academic, 2013. Lucrările foarte 
specializate includ, printre alte titluri: George Lyons, Pauline Autobiography: Toward 
a New Understanding, SBLDS, 73; Atlanta, GA, Scholars, 1985; Aliou Cisse Niang, Faith 
and Freedom in Galatia and Senegal, Leiden, Brill, 2009. Monografia lui Hans Dieter Betz, 
A Commentary on Paul's Letter to the Churches in Galatia, Hermeneia; Philadelphia, PA, 
Fortress, 1979, aduce observaţii folositoare, deși modelul său specific de retorică judici- 
ară (procesuală) cu privire la această carte este discutabil (vezi George Kennedy, New 
Testament Interpretation Through Rhetorical Criticism, Chapel Hill, University of North 
Carolina Press, 1984). Unele dintre sursele primare apar în Craig Keener, „The Pillars and 
the Right Hand of Fellowship in Galatians 2:9”, Journal of Greco-Roman Christianity and 
Judaism 7, 2010, p. 51-58; şi Craig Keener, „Three Notes on Figurative Language: Inverted 
Guilt in Acts 7:55-60, Paul's Figurative Vote in Acts 26:10, Figurative Eyes in Galatians 
4:15”, Journal of Greco-Roman Christianity and Judaism 5, 2008, p. 41-49. 


1:1-5 
Introducerea 


Asemenea multor epistole politicoase din 
Antichitate, epistolele pauline includ în mod 
caracteristic o mulțumire la început, dar 
din Epistola către galateni aceasta lipseşte. 
În circumstanțe extreme, un orator putea 
confrunta vehement comportamentul nepo- 
trivit, mai ales dacă era suficient de credibil 
încât să i se reproșeze vehementa; tot astfel 
era elaborată și scrisoarea de mustrare tipică. 
1:1. Epistolele începeau de regulă cu 
numele expeditorului; mai rar, ele inclu- 
deau o descriere a expeditorului, acolo 
unde era necesar. Un „apostol” era un 
mesager împuternicit; deși Pavel a fost 
cândva un delegat desemnat de oameni 
(Fapte 9:2), acum nu mai era așa. Opozanții 
săi puteau să revendice autoritatea 
Ierusalimului (cf. şi Iudeea în general — 
Fapte 15:1). (Statutul pe care ierusalamiţii 
îl aveau în ochii multor evrei poate fi ilus- 
trat de autoritatea pe care alții au cedat-o 
opozanților din lerusalim ai lui Josephus 
într-una dintre relatările sale.) 

1:2. Uneori scriitorii includeau salutări 
din partea altora ca și cum aceștia ar fi 
fost coautori, chiar dacă, în afara salu- 
turilor, contribuiau prea puțin la restul 
epistolei (ex., *Cicero, Epistole către prieteni 
16.1.titlu); aici, posibil ca includerea lor să 
consolideze autoritatea paulină. Savanţii 
dezbat dacă Pavel se adresează aici celor 
din Galatia de Nord (o regiune din pro- 
vincia Asia Mică, colonizată de celți), care 
nu este menționată în Fapte şi s-a încreș- 
tinat foarte lent), sau, opiniei mai frecvent 
întâlnită, celor din Galatia de Sud (numită 
de unii cercetători Frigia-Galatia). Dacă 
Pavel folosește acest termen pentru etnicii 
galateni (celții), atunci e de presupus că se 
referea la Galatia de Nord (care include 
Ankyra, Tavium şi Pessinus). Ţinând 
cont că face mai multe trimiteri la diverse 
provincii în această epistolă, cel mai pla- 
uzibil e că Pavel are în vedere provincia 
Galatia, la fel ca alți scriitori antici. Totuși, 
e posibil ca în cazul de față să fie vizată, 
mai degrabă, Frigia, regiunea care face 

obiectul capitolelor 13-14, din Fapte (inclu- 
siv Antiohia, Iconium, Listra și Derbe). 

1:3. Aici Pavel adaptează salutările evre- 
ieşti standard; vezi comentariul la Romani 
1:7 

1:4-5. Poporul evreu împărțea istoria în 
două epoci: epoca prezentă (aflată sub stă- 
pânirea neamurilor haine) și epoca viitoare 
(când Dumnezeu va stăpâni fără rival). 
Întrucât viitorul *Mesia a venit deja prima 
oară, Pavel poate argumenta că ucenicii 
lui Isus sunt deja părtași epocii viitoare, în 
care Dumnezeu va domni fără rival. 


1:6-9 
Evanghelia adevărată și cea falsă 


Pavel nu-și cruță destinatarii în aceste ver- 
sete; deși discursurile și epistolele debutau 
adesea cu laude la adresa ascultătorilor sau 
cu o mulțumire politicoasă, Pavel începe 
brusc cu o mustrare (constatare făcută încă 
de la Origen). Această convenţie literară se 
regăseşte doar în cele mai dure dintre epis- 
tolele antice. 

1:6. Scrisorile antice, incluzând adesea și 
epistolele mai drastice, de mustrare, uneori 
foloseau expresia „Sunt surprins” (NTR; 
cf. Demostene, Epistole 3.11, 23). Pavel a 
înlocuit expresia obișnuită de mulțumire 
cu această observație. 

1:7. Oratorii se corectau uneori cu o obser- 
vaţie şi mai îndrăzneață pentru a-și conso- 
lida mesajul. Posibil ca Pavel să fi știut mai 
mult decât spune; uneori criticii refuzau să 
le acorde adversarilor onoarea de a le rosti 
numele. Mesagerii care distorsionau conti- 
nutul mesajului lor făceau obiectul sancțiu- 
nilor legale. În *Vechiul Testament, profeții 
mincinoși erau cei care distorsionau mesajul 
divin (ex., ler. 23:16), iar sancţiunea aferentă 
era pedeapsa capitală (Deut. 13:5; 18:20). 
1:8-9. Se putea repeta o afirmaţie pentru 
“efect retoric. Unii mistici evrei din această 
perioadă pretind că li s-ar fi descoperit 
îngeri (mai ales în “literatura apocalip- 
tică; ex., *1 Enoh 1:2; 74:2; 3 Bar. 1:8), deşi 
Pavel s-ar putea să fi folosit aici *hiperbola. 
Juruinţele și blestemele erau obișnuite în 
religia, *magia și viața zilnică a omului antic. 


Galateni 1:10-17 


E posibil ca Pavel să facă aluzie aici la bleste- 
mele legământului împlinite împotriva celor 
care n-au respectat *Legea lui Moise (Deut. 
27-28); mai clar, exact același termen folosit 
pentru „blestem” apare în varianta septu- 
agintală a capitolului 13 din Deuteronom, 
acolo unde profeții mincinoși și cei ce ascul- 
tau de ei erau condamnați la nimicire. 


1:10-17 
Revelată, dar nu de oameni 


Discursurile argumentative, tratatele și alte 
lucrări includeau adesea o lungă secțiune 
*narativă, de regulă ordonată cronologic. 
Într-un discurs de apărare, nararea unor 
evenimente (ex., *Cicero, În apărarea lui 
Quinctius 3.11-9.33) putea precede pledoa- 
ria ca atare (10.36) și instrumentarea dove- 
zilor (care puteau include și evenimente, 
dar nu prezentate cronologic; 11.37-27.85). 
Epistola nu este un discurs, dar Pavel s-ar fi 
putut inspira din tiparele convenționale ale 
argumentației pentru a-și construi demon- 
strația. Uneori narațiunea putea fi autobi- 
ografică, iar autobiografia putea fi folosită 
în scop apologetic (vezi, de ex. Josephus, 
Autobiografia 336-367). Aici Pavel foloseşte 
teme obişnuite în autobiografia antică 
pentru a-și consolida argumentul. Temele 
specifice argumentației antice includeau 
atestarea divină, examinarea caracterului 
și comportamentului, comparații între per- 
sonajele care personificau diferite valori și 
aspecte ale disputei. În discursurile delibe- 
rative, oratorul trebuia întâi să-şi demon- 
streze integritatea caracterului și purtării 
sale dacă erau puse sub semnul întrebării. 
1:10. A face pe placul lui Dumnezeu și nu 
al oamenilor rezonează cu o temă obișnuită 
printre filosofi (și, desigur, în Scriptură; cf. 
Ex. 15:26 LXX; Deut. 6:18; 12:8, 25). Mulţi 
îi criticau pe demagogii care flatau mulți- 
mile. Pavel îi descrie pe opozanții săi ca pe 
unii care căutau să cânte în strună mulțimi- 
lor (6:12-13). 

1:11. „Vă fac cunoscut” sau „aș vrea să 
știți” era o expresie folosită uneori pentru 
a inaugura secțiunea narativă a unui dis- 
curs. Asemenea filosofilor și moraliştilor 

care se prezentau ca modele de viață vir- 
tuoasă, Pavel se poate prezenta ca model 
de întruchipare a *Evangheliei. Totuși, 
orice putea fi interpretat ca laudă de sine 
era considerat o insultă în urechile omului 
antic, cu excepţia situaţiilor în care oratorul 
avea motive adecvate pentru aceasta; pro- 
pria apărare sau pretenţia de a se lăuda în 
folosul altuia (în cazul de faţă, Dumnezeu) 
era însă considerat un motiv suficient. 
1:12. Într-o argumentare, cunoașterea nemij- 
locită era foarte apreciată. Aici Pavel se referă 
la experienţa relatată pe larg în Fapte 9. 
1:13-14. „Înaintat” (v. 14) este termenul 
tehnic al școlilor filosofice pentru progre- 
sul unei persoane în studiu, dar era întâlnit 
și în iudaismul *diasporei și desemna de 
regulă, ca şi în cazul de față, un discipol 
al învăţătorilor evrei. Învăţăceii concurau 
adesea (amical, de cele mai multe ori) 
cu colegii lor, în mod normal de aceeași 
vârstă cu ei. Accentul pus de evreii din 
Palestina pe „zel“ se fundamenta pe mode- 
lele instituite de Fineas (Num. 25:11) și de 
*Macabei, care erau dispuşi să ucidă pen- 
tru Dumnezeu. „Lradiţiile” se puteau referi 
la obiceiurile generale ale comunităţii, dar, 
dat fiind fariseismul lui Pavel (Flp. 3:5), 
trimite mai degrabă la tradiţiile fariseice, 
asupra cărora evreii ce discutau fariseis- 
mul comentau de regulă. (“Fariseii erau 
cunoscuţi pentru loialitatea față de tradiția 
orală.) Astfel, Pavel avea o părere mai bună 
despre pietatea evreilor din Palestina zile- 
lor sale decât aveau opozanțţii săi. Poziţia 
și activitățile sale sunt relatate mult mai 
detaliat în Fapte 8:1-3 și 9:1-2. 

1:15. Faptul că Dumnezeu i-a pus deo- 
parte pe slujitorii Săi înainte de nașterea 
lor reiese clar din leremia 1:5 (vezi și Gen. 
25:23; Ps. 71:6; Is. 44:2; 49:1); Pavel îşi pre- 
zintă propria chemare în lumina profeților 
*Vechiul Testament. 

1:16. „Carne şi sânge” (GBV) era o figură 
de stil obișnuită prin care erau desemnaţi 
muritorii, ființele umane (tradus „om“, 
VDC, NTR). 

1:17. „Arabia” se referă la Nabateea, zona 
din jurul Damascului, în Siria. Regiunea 
era prosperă; cetățile grecești precum Petra 


(capitala lui Areta), Gherasa și Filadelfia 
(Ammanul din Iordania de astăzi) aparți- 
neau arabilor nabatei, iar beduinii le traver- 
sau teritoriul. Damascul era în apropiere 
de Nabateea; unii cred că acesta era sub 
stăpânirea regelui nabateu Areta IV, dar 
mai degrabă nabateii își exercitau influența 
din pricina numărului lor (nabateii repre- 
zentau un sfert din populaţie) și a pros- 
perității comerciale (vezi comentariul la 
2 Cor. 11:32). Cei mai mulți nabatei vorbeau 
un dialect specific lor al *aramaicii, deși era 
cunoscută și greaca, care mai târziu (la înce- 
putul sec. II) a devenit limba dominantă. 


1:18-24 
Întoarcerea în Iudeea 


În 1:11-24, Pavel lămureşte fără echivoc 
faptul că nu a primit Evanghelia ca pe o 
tradiție de la *apostolii din Ierusalim; de 
aceea, el nu este subordonat lor (cum era 
un “ucenic care primea tradiția de la învă- 
țătorii săi). Dacă opozanții săi revendicau 
tradiția primită direct de la Ierusalim, 
Pavel poate contracara arătând că el era 
egalul apostolilor de la Ierusalim și avea 
informație la prima mână. 

1:18-19. După tiparul antic, unde o parte 
din primul an putea fi considerat un an 
întreg, „trei” ar putea însemna doar doi ani. 
„Petru” (Petros) era varianta grecească a ter- 
menul *aramaic kefa („piatră”) (încă nefolo- 
sit la acea vreme ca nume de persoană). 
1:20. Jurăminte precum acesta („înaintea 
lui Dumnezeu”) puteau fi folosite în tri- 
bunal pentru a sublinia integritatea unei 
persoane; călcarea jurământului deschi- 
dea ușa pentru judecata divină, și cei mai 
mulți oameni aveau suficientă pietate să 
creadă că Dumnezeu (sau zeii) vor aduce 
judecata asupra celui ce făcea un asemenea 
jurământ orgolios (adică, să cheme zeii ca 
martori). 

1:21. Indiferent dacă avea în vedere 
întreaga provincie  „Siria-Cilicia” (fapt 
întru totul posibil în această perioadă), 
Pavel a petrecut timp atât în Cilicia (Tars), 
cât și în Siria (Antiohia, capitala ei); com- 
pară cu Fapte 9:30; 11:25-26 și 13:1. 

1:22. Pavel vrea să spună, de fapt, „bise- 
ricile din ludeea” în general, nu din 
Ierusalim; fluenţa pe care o etala în cercu- 
rile cele mai înalte și mai elenizate ale edu- 
caţiei evreiești din Palestina (evidentă în 
1:14 şi în *retorica lui Pavel) aproape sigur 
plasează educaţia lui în Ierusalim, așa cum 
sugerează şi Fapte 22:3. 

1:23-24. Cele câteva povestiri evreiești 
care culminează cu convertirea persecu- 
torului subliniau măreţia și puterea lui 
Dumnezeu. *Pocăinţa autentică a lui Pavel 
putea produce în mod natural un răspuns 
similar printre creștinii evrei. 


2:1-10 
Conciliul de la Ierusalim 


Deşi chestiunea este discutabilă, pare pla- 
uzibil ca Pavel să raporteze aici aspectele 
relevante ale Conciliului consemnat de 
Luca în Fapte 15 (unii preferă Fapte 11:30); 
chestiunile vizate în Galateni 2:3-9 cores- 
pund celor abordate în Fapte 15. Pavel folo- 
seşte o varietate de artificii literare antice 
pentru a-și susține ideea din acest pasaj 
(ex., aposiopesis sau elipsa, antiteza). Date 
fiind presupusele acuze ale opozanților 
săi, cum că Pavel ar atenua cerințele biblice 
pentru a câștiga mai mulți convertiți și 
cum că opiniile lor ar emana din lerusalim, 
sprijinul apostolilor din Ierusalim consoli- 
dează pledoaria lui Pavel. 

2:1. Cei „paisprezece ani” de aici se referă 
probabil la vizita sa anterioară în Ierusalim, 
la aproximativ trei ani după convertirea sa 
(cf. 1:18); dacă acest Conciliu s-a întrunit în 
jurul anului 48 d.H., convertirea lui Pavel ar 
fi avut loc în jurul anului 31 d.H., probabil la 
un an de la *învierea lui Isus. Întrucât socoti- 
rea anilor putea considera o parte dintr-un an 
drept un an întreg (paisprezece ani ar putea 
reprezenta doar doisprezece), convertirea 
poate, totuși, să fi fost câţiva ani mai târziu. 
2:2. Pavel a căutat mai întâi sprijin de la 
liderii din lerusalim pentru revelația pri- 
mită (cf. 1:12, 16), înainte de strângerea 
Conciliului pentru emiterea decretelor. 
Cu privire la importanța deciziilor luate 
de majoritate, în grupurile evreieşti din 

Antichitate, care puneau accent pe con- 
sens, vezi comentariul la Fapte 15:22. 
2:3-5. Deşi mulți evrei credeau că *neamu- 
rile neidolatre ar putea fi mântuite, aproape 
nimeni nu credea că puteau fi adoptate ca 
parte la legământ, pe picior de egalitate cu 
poporul evreu, dacă nu erau circumcise. 
Faptul că unii credincioși evrei au intenţio- 
nat să-l constrângă pe Tit să se circumcidă 
nu pare deloc surprinzător (cf. Fapte 15:5). 
Pavel îi descrie în mod sugestiv pe cei din 
tabăra opusă ca „spioni“, care s-au infiltrat 
pentru a căuta să-i trădeze pe creștini și în 
cele din urmă să-i ia prizonieri de război. 
Propoziția neterminată a lui Pavel (vezi 
textul grecesc din 2:4) poate reflecta verva 
cu care era scrisă epistola, şi care era de 
așteptat în epistole sau discursuri înflăcă- 
rate (de dojană, de avertisment legal sau 
exprimând îngrijorare). 

2:6-8. Cei cu „reputație” (2:2, 6) sunt *apos- 
tolii de la Ierusalim (2:9). Totuși, Pavel 
considera opinia lui Dumnezeu superioară 
oricărei păreri omenești, indiferent cât de 
respectată era aceasta din urmă. Ori de 
câte ori un orator greco-roman susținea un 
punct de vedere împotriva tradiţiei sau obi- 
ceiurilor, el trebuia să se acopere cu cele mai 
zdrobitoare dovezi; revelațiile divine erau, 
totuși, considerate dovezi importante chiar 
și printre neamuri. Mulţi învăţători evrei 
din perioada târzie considerau majoritatea 
opiniilor susținute de înţelepții din vechime 
drept normative, cu mai multă greutate 
chiar decât o voce directă din cer; dar Pavel 
dejoacă apelul la o tradiţie atât de apreciată, 
apelând în schimb la doctrina evreiască 
standard cu privire la Dumnezeu ca judecă- 
tor imparţial. În 2:7-9, până și „stâlpii” înșiși 
recunosc misiunea egală ca statut (chiar 
dacă distinctă) a lui Pavel. Sursele antice 
raportează situații în care prietenii ajung în 
dezacord sau chiar concurează unii cu alții. 
2:9. Scriitorii antici foloseau adesea terme- 
nul „stâlp” cu sensul folosit de Pavel aici, 
cu referire la persoane proeminente sau 
importante, aşa cum folosim și noi astăzi 
expresia „stâlpii comunității”. A primi 
mâna dreaptă a cuiva se referea, de regulă, 
la salutări, bun-venit sau garanții; totuși, 

uneori, precum e cazul aici, sugerează un 
acord sau o înţelegere. „Chefa” (BRC) este 
echivalentul aramaic pentru Petru. 

2:10. Iudaismul palestinian uneori îl 
numea „sărac“ pe cel pios; probabil că aici 
se are în vedere sărăcia literală a majorității 
credincioșilor evrei din lerusalim. *Vechiul 
Testament și iudaismul puneau foarte mare 
accent pe ajutorarea săracilor, iar strân- 
gerea de ajutoare realizată de Pavel (ex., 
2 Cor. 8-9) viza întâmpinarea nevoii lor. 


2:11-14 
Confruntarea din Antiohia 


Pavel extinde tehnica *retorică a compara- 
ției (folosită într-o notă pozitivă în 2:7-8), 
pentru a pune în contrast refuzul lui Petru 
de a se supune hotărârii Conciliului de 
la Ierusalim, pe care Pavel o susținea. 
Galatenii puteau astfel să constate că, chiar 
dacă opozantții lui Pavel ar fi fost autorizați 
de apostolii de la Ierusalim — ceea ce nu era 
cazul (2:1-10) —, apostolii de la Ierusalim ar 
fi greșit dacă i-ar fi autorizat. 

2:11. Tradiţia evreiască, susținută și de 
Isus, avertiza că mustrarea inițială a unei 
persoane trebuia făcută în privat, pentru 
a preveni ruşinea sau umilirea excesivă; 
astfel Pavel tratează situația ca pe un caz 
extrem. Antiohia era cel mai mare oraș 
din Siria-Palestina, situat la peste 480 km 
[300 mi] nord de Ierusalim, şi centrul 
misiunii creştinilor evrei printre *neamuri 
(Fapte 11:20; 13:1-3; 14:26-27). 

2:12. Evreii pioşi nu aveau voie să participe 
la mese de părtășie cu neamurile (Fapte 
10:28; 11:3). Liderii evrei din Ierusalim 
posibil să fi fost de acord cu Pavel în teo- 
rie, dar erau obligaţi să păstreze pacea în 
circumscripția proprie din Ierusalim și 
să-și păstreze mărturia în propria cultură, 
în care se manifestau de curând sentimente 
ostile neamurilor. Probabil că Petru își pri- 
vea acţiunile relatate aici la fel ca Pavel pe 
ale sale din 1 Corinteni 9:19-22 — adaptân- 
du-se la fiecare —, pe când Pavel considera 
că există o diferenţă calitativă enormă între 
cele două situaţii: neparticiparea la masa 
de părtășie cu creștini diferiți din punct de 


vedere cultural îi făcea pe aceştia cetățeni 
de rangul doi, încălca unitatea *Bisericii şi, 
prin urmare, aducea un afront crucii lui 
Cristos. Deși Petru și alții pretindeau fără 
îndoială că se opuneau etnocentrismului, 
de dragul păcii, erau dispuși să se adapteze 
în ceea ce ei socoteau a fi aspecte minore, 
în timp ce Pavel considera că separatismul 
sau segregarea etnică de orice fel aducea 
atingere esenței *Evangheliei. 

2:13-14. Pietismul evreiesc impunea ca 
mustrarea să fie făcută în privat; faptul că 
Pavel l-a mustrat pe Petru în public suge- 
rează că el considera ofensa suficient de 
serioasă și îndreptarea urgentă. „Ipocrizia” 
sau prefăcătoria era peste tot privită într-o 
lumină negativă; atât filosofii, cât și scriito- 
rii de literatură de înţelepciune erau împo- 
triva acesteia. 


2:15-21 
Cazul lui Pavel în Antiohia 


Aici Pavel pare a sumariza ceea ce con- 
stituie esența Epistolei către galateni. 
(Betz consideră că aici avem declarația ce 
reprezintă teza fundamentală a epistolei; 
totuși, pare prea lungă pentru o asemenea 
declarație.) Răspunsul lui Pavel către Petru 
poate continua chiar până în versetul 21, 
deşi lucrul acesta nu este clar. 

2:15-16. Pavel susține că și creştinii evrei 
sunt îndreptățiți tot prin credinţă, fapt 
care nu le oferă niciun avantaj în raport cu 
*neamurile, care trebuie să se întoarcă spre 
Dumnezeu în aceeași termeni. Poporul 
evreu considera neamurile diferite prin 
natura lor; *rabinii din perioada târzie sus- 
țineau că strămoșii neamurilor nu au fost 
eliberați de impulsul păcatului la Sinai, așa 
cum a fost Israel. 

2:17-18. Apoi Pavel argumentează — respin- 
gând din start teza contrară — că îndreptă- 
țirea prin credinţă nu conduce la o viețuire 
păcătoasă. El recurge la obiecția “retorică 
pentru a-şi susține opinia, strategie stan- 
dard în *diatriba antică. 

2:19-20. *Legea însăși l-a învăţat pe Pavel 
calea lui *Cristos și moartea lui Pavel față 
de păcat în Cristos. Oratorii antici foloseau 

uneori contrastele puternice — aici, atât a 
muri, cât și a trăi. Cele mai apropiate para- 
lele de împuternicire divină conferită de 
locuirea lui Cristos se găsesc în învăţăturile 
Vechiului Testament despre împuternicirea 
lui Dumnezeu prin *Duhul lui Dumnezeu 
(deşi scriitorii *Noului Testament dezvoltă 
aceste învățături mult mai departe). 

2:21. Pavel își continuă mesajul său despre 
dreptate (atât înaintea lui Dumnezeu, cât și 
în comportamentul persoanei) afirmând că 
aceasta îi parvine credinciosului prin viața 
lui Cristos în om (prin Duhul — 3:1-2; cf. 
5:13-25). Cristos n-ar fi murit dacă mântui- 
rea ar fi putut fi realizată altfel. Evreii ade- 
sea credeau că ei toți au fost aleși pentru 
mântuire în Avraam și că vor fi mântuiţi, 
mai puţin în situaţia în care se vor dovedi 
foarte răzvrătiți; în opoziţie cu ei, neamu- 
rile puteau fi mântuite fără convertirea la 
iudaism, dar puteau obține statutul deplin 
de membri ai legământului, asemenea lui 
Israel, numai dacă se converteau. Insistând 
asupra îndreptăţirii obţinute doar prin 
Cristos, Pavel îi pune pe evrei și pe neamuri 
pe picior de egalitate în privința mântuirii. 


3:1-5 
În acord cu convertirea lor 


În 3:14:31, Pavel recurge la un stil argu- 
mentativ popular în zilele sale, care face 
uz de imagini vii, “întrebări retorice și 
raționament riguros. Mulțimea întrebărilor 
retorice poate contura un punct de vedere, 
adesea zgândărind ascultătorul. 

3:1. Oratorii iscusiți se evidenţiau prin 
gesturile lor dramatice și relatările vii, 
care întrupau înaintea publicului lor eve- 
nimentele pe care le narau. Toţi marii scri- 
itori antici care au scris despre vorbirea 
publică subliniau vivacitatea discursului, 
prin care evenimentele narate păreau să 
se desfăşoare chiar în fața ochilor ascultă- 
torilor. Aici Pavel posibil să fi întruchipat 
răstignirea prin însuși modul său de viață 
(2:20). A numi pe cineva „nebun” era dur 
chiar și după standardele lor (cf. 1 Cor. 
15:36). Termenul tradus prin „vrăjit” (BRC) 

se referă la efectul dăunător al vrăjilor sau 
la „deochi”, privirea geloasă cu efect ocult. 
3:2. Oratorii foloseau adesea antiteza (con- 
trastul dintre elemente aflate în opoziție, 
ca în 3:2-3, 5) într-o argumentare convin- 
gătoare. Unele surse evreiești antice pun 
*Duhul în relaţie cu meritul omului: de 
exemplu, se spunea că nimeni dintr-o anu- 
mită generație nu putea primi Duhul dacă 
generația aceea era nevrednică, nici chiar 
dacă potenţialul beneficiar era considerat 
vrednic. Creştinii galateni au avut o expe- 
riență diferită; ei au primit Duhul la scurt 
timp după ce au părăsit păgânismul, în 
acord cu învățătura creștină care afirma că 
revărsarea Duhului asupra poporului lui 
Dumnezeu a devenit disponibilă pentru 
toți în Cristos. 

3:3. Deși opozanţii lui Pavel nu par să 
fi negat faptul că galatenii L-au primit 
pe Cristos și Duhul, înainte să cunoască 
“Legea, ei susțineau cu tărie că un creştin 
„perfect” sau complet trebuie să asculte și 
de Lege. Mulţi învățători evrei credeau că 
poporul evreu era mântuit prin *har, dar că 
evreii care au respins Legea erau pierduţi; 
în opinia lor, cei convertiți dintre *neamuri 
la iudaism trebuiau să-și dovedească auten- 
ticitatea respectând Legea în toate detaliile 
ei. Numeroși filosofi și culte păgâne propo- 
văduiau „perfecțiunea“ sau „maturitatea“ 
ca stadiul final al progresului moral sau 
(în cazul cultelor) spiritual. Circumcizia 
era realizată „in carne” (6:12-13; Gen. 
17:11; *Cartea ]ubileelor 15:26, 33). 

3:4. Aici Pavel îi întreabă dacă şi converti- 
rea prin har, şi persecuția care i-a urmat au 
fost fără sens. Apelul la propria experienţă 
a cititorilor constituia argumentul suprem 
al martorului ocular și era eficient retoric. 
Uneori oratorii rețineau atenţia formulând o 
afirmație căreia îi aducea ulterior corecturi. 
3:5. Nu numai convertirea, ci şi miracolele 
din mijlocul lor, erau realizate prin har. 
Deși omul antic era mult mai deschis pen- 
tru miraculos decât omul secular modern, 
ideea că o comunitate religioasă (în opo- 
ziție cu centrul păgân al lui Asclepios), în 
care miracolele erau la ordinea zilei, ar fi 
fost ceva spectaculos chiar și în Antichitate. 


3:6-14 


Binecuvântarea lui Avraam și 
blestemul Legii 


Aici Pavel se referă de cinci ori la *Legea lui 
Moise și o singură dată la Profeți, argumen- 
tând din Scriptură că cei care pretindeau că 
respectă Legea trebuiau să fie de acord cu 
demonstraţia sa. El pune în contrast mesajul 
credinței (3:6-9, 14) cu cel al faptelor ori- 
entate spre Lege (3:10-13), ca în 3:5. (Cele 
două interpretări majore ale acestui pasaj 
sunt următoarele: creștinii dintre *neamuri 
credeau precum Avraam - poziția tradiţi- 
onală, adoptată și în comentariul de față — 
sau aceștia erau mântuiți prin credinţa lui 
Avraam [ca în iudaism], prin urmare și prin 
credința lui Cristos, adică prin fidelitatea lui 
Avraam sau a lui Cristos față de legământ.) 
3:6. Pavel citează Geneza 15:6, un text-mar- 
tor fundamental folosit de evrei pentru 
a arăta cum a modelat Avraam lucrarea 
credinţei. Pentru Pavel, aceasta presupune 
mai degrabă dependenţa de harul lui 
Dumnezeu decât socotirea ei ca merit. 

3:7. Evreii (uneori și alte popoare) folo- 
seau termenul „fii” (VDC, NTR) atât lite- 
ral (conotaţie genetică), cât şi spiritual 
(cu referire la cei care acționau asemenea 
predecesorilor lor morali). Ei aplicau de 
regulă titlul „sămânţa lui Avraam” (sau 
„fiii lui Avraam” - VDC) la poporul evreu, 
dar ocazional se refereau în mod specific la 
cei care excelau în dreptate — deși evreii nu 
ar fi folosit această formulare pentru nea- 
muri. Aici Pavel demonstrează că cei care 
credeau precum Avraam erau urmașii săi 
spirituali (Gen. 15:6, citat în Gal. 3:6). 
3:8-9. Uneori, învățătorii evrei susțineau 
că Scriptura „vorbește”. Întrucât neamu- 
rile puteau crede la fel ca Avraam (3:7), 
ele puteau fi îndreptăţite asemenea lui. 
(Învăţătorii evrei îl considerau pe Avraam 
convertitul-model la iudaism, motiv pentru 
care erau constrânși să țină cont de argu- 
mentul lui Pavel mai mult decât ar fi dorit.) 
Asemenea unui bun predicator evreu, Pavel 
îşi demonstrează ideea extrasă din acest 
pasaj, apelând la un alt text privitor la pro- 
misiunea făcută lui Avraam (Gen. 12:3 = 


18:18; cf. 17:4-5; 22:18). Dintotdeauna sco- 
pul lui Dumnezeu a fost acela de a ajunge 
și la neamuri, aşa cum s-a afirmat încă de 
la începutul istoriei lui Avraam. Mulţi evrei 
credeau că cei drepți (Israel) erau aleși și 
mântuiți în Avraam; aici, credincioşii dintre 
neamuri sunt mântuiţi (binecuvântați) în el. 
3:10. Atât Geneza 12:3, cât și binecuvânta- 
rea adusă de Lege în Deuteronom 28 pun 
în contrast blestemul care vine peste cei ce 
se opun lui Avraam sau peste cei care vor 
călca legământul cu binecuvântarea urma- 
șilor lui Avraam și a celor care respectă 
Legea. Raționamentul bazat pe antiteză era 
o metodă frecvent întâlnită în interpretarea 
evreiască. Astfel, Pavel dă verdictul asu- 
pra dreptăţii căutate prin „faptele Legii”: 
ascultarea parțială atrăgea blestemul (Deut. 
27:26, sumarul  blestemelor). Conform 
învățăturii evreieşti, ascultarea umană era 
întotdeauna incompletă, așa că Dumnezeu 
nu putea pretinde ascultare desăvârșită 
drept condiție a mântuirii; totuși, aşa cum 
orice bun învățător evreu din Antichitate 
ar fi făcut adesea, Pavel interpretează 
Deuteronom 27:26 pentru tot ceea ce putea 
extrage de acolo, la urma-urmei, Dumnezeu 
era în postura de a pretinde desăvârșirea. 
3:11. Pavel citează Habacuc 2:4 (asupra 
căruia vezi comentariul la Rom. 1:17) 
ca dovadă că dreptatea bazată doar pe 
ascultarea umană este neadecvată. (Unii 
dintre contemporanii lui Pavel înțelegeau 
credința din acest text drept ascultarea 
de Lege; 1QpHab 8:1 în Manuscrisele de 
la Marea Moartă.) Pavel are o cunoaştere 
comprehensivă a “Vechiului Testament: 
el a ales singurele două text din întregul 
Vechiul Testament care vorbesc despre 
dreptate și despre credinţă în același timp 
(în v. 6, Gen. 15:6; aici, Hab. 2:4). 

3:12. Întrucât Habacuc 2:4 leagă dreptatea 
de viață, Pavel citează un alt text din Vechiul 
Testament care să includă ambii termeni, 
demonstrând o dată în plus abilitățile sale 
de exeget evreu (exegeții evrei legau adesea 
diverse texte pe baza unor cuvinte-cheie 
comune). Pavel pune în contrast perspec- 
tiva credinţei (3:11) cu metoda faptelor din 
Levitic 18:5 (cf. Ex. 20:12, 20; Lev. 25:18; 

Deut. 4:1, 40; 5:33; 8:1; 30:16, 20; 32:47; Neem. 
9:29; Ezec. 20:11, 13; 33:19). Deşi aceste texte 
din Vechiul Testament vorbesc despre o 
viaţă lungă în Ţara Făgăduinţei, Pavel știe 
că mulţi exegeți evrei aplicau aceste texte 
la lumea ce va să vină (cf., ex.: Sifra Ahare 
Mot par. 8.193.1.10); de aceea el răspunde: 
„Aceasta este o abordare din perspectiva 
faptelor”. Opozanţii săi foloseau probabil 
acest text pentru a susține faptul că nu era 
suficientă doar credinţa. Pavel este de acord 
că dreptatea Legii trebuia să fie împlinită, 
dar credea că ea era împlinită fiind în 
Cristos și trăind prin Duhul (5:16-25); opo- 
zanţii săi credeau că un credincios dintre 
neamuri trebuia să o îndeplinească ascul- 
tând de Lege în detaliu, mai ales acceptând 
actul inițial al circumciziei. 

3:13. Din nou, urmând principiului evreiesc 
al conectării textelor din Vechiul Testament 
în virtutea unor termeni-cheie comuni, 
Pavel citează din Deuteronom 21:23, pen- 
tru a arăta că Cristos a preluat „blestemul“ 
meritat de toți cei care au eșuat în încer- 
carea lor de a împlini întreaga Lege (Gal. 
3:10). Deuteronomul vorbea despre leșurile 
expuse prin atârnare, sentința fiind aplicată 
cu mult timp înainte persoanelor executate. 
3:14. În escatologia evreiască, „binecuvân- 
tarea lui Avraam” includea toată realitatea 
lumii ce va să vină; aici Pavel spune că cre- 
dincioșii au parte de un acont al acelei rea- 
lități (cf. Ef. 1:3, 13-14) prin binecuvântarea 
Duhului primit (cf. Is. 44:3). (Pentru relația 
dintre ara Făgăduinţei și promisiunea 
Duhului, cf. posibil Hag. 2:5 şi Ex. 12:25; 13:5). 


3:15-20 
Legea nu anulează legământul cu Avraam 


De regulă, grecii foloseau termenul pre- 
ferat de Pavel pentru „legământ” cu sen- 
sul de „testament” (un document legal 
deschis doar la moartea semnatarului), 
dar *Septuaginta a folosit acest termen cu 
sensul de „legământ”, iar Pavel se aştepta 
ca destinatarii să fie familiarizați cu sensul 
său biblic. Deși Pavel înțelege „legămân- 
tul” mai degrabă în sensul biblic decât în 
sensul de „testament”, el se joacă aici cu 


Galateni 3:15-17 


nuanțele legale ale celui de-al doilea sens 
(jocurile de cuvinte erau obișnuite în argu- 
mentația antică, iar Scriptura vorbea despre 
„moștenirea” lui Israel). Iudaismul sublinia 
legământul încheiat la Sinai, dar cei mai 
mulți scriitori evrei considerau că același 
legământ era prefigurat în Avraam (Sau, 
mai puțin precis din perspectiva *Vechiului 
Testament, împlinit în avans) (Gen. 17:9-14). 
3:15. Asemenea altor documente legale, 
testamentele erau sigilate astfel încât să 
nu poată fi modificate. Odată ce un testa- 
ment grecesc era sigilat, nu mai putea fi 
deschis pentru modificări ulterioare, din 
moment ce un asemenea demers presupu- 
nea ruperea sigiliilor (cf. şi practica romană 
la Pliniu, Epistole 5.7.1-2). Îndată ce semna- 
tarul murea, testamentul intra în vigoare. 
Adopţia era și ea definitivă (chiar dacă un 
copil născut în familie putea fi dezmoște- 
nit). Exista și un tip de testament ce împăr- 
tea moştenirea imediat, dar semnatarul 
păstra până la moarte dreptul de a dispune 
de ea. Când era înlocuit de un alt testament, 
noul testament putea fi contestat cu tărie de 
moștenitorii inițiali (ex., putea fi considerat 
plastografie sau rezultatul unor influențe 
imorale). Legea grecească prevedea ca tes- 
tamentele să fie confirmate prin depozita- 
rea lor în biroul documentelor municipale; 
dacă un testament de dată mai recentă 
interfera cu cel vechi, cel nou era respins. 
(Legea romană prevedea ca noul testament 
să-l anuleze pe cel vechi; Gaius, Institutiones 
2.144.) Ca în cazul celor mai multe analo- 
gi, nu ar trebui să forțăm cu interpretarea 
tuturor elementelor; Dumnezeu nu a murit 
pentru Israel, ca acesta să intre în posesia 
moștenirii promise. 

3:16. Pavel vrea să spună că *Cristos repre- 
zenta adevărata sămânță a promisiunii 
prin care neamurile vor fi binecuvântate; 
această teză oferă sens motivului promisiu- 
nii, prezent în istoria lui Israel. El își susține 
pledoaria într-o manieră preferată adesea 
de *rabini: acordând atenţie unei ciudățe- 
nii gramaticale care se dovedește a nu fi, 
de fapt, o ciudăţenie. (În ebraică, termenul 
pentru „sămânță” poate transmite ideea de 
singular sau de plural [colectiv], situaţie 

cunoscută bine de Pavel — 3:29. Totuși rabi- 
nii argumentau în aceeași manieră: „fiii lui 
Israel” însemna fie „fii și fiice”, fie numai 
bărbaţii, în funcţie de ceea ce intenționau 
rabinii să spună printr-un anumit text. Fără 
îndoială că și opozanţii lui Pavel interpre- 
tau Scriptura în acest fel, iar Pavel le răs- 
pundea de aceeași manieră; el folosește 
termenul „sămânță” la singular, un sens 
pe care termenul îl poate avea în general, 
dar care nu se potrivește sensului primar al 
celor mai relevante texte din Geneza [Gen. 
13:15-16; 17:8; 22:17-18; 24:7, 60], deoarece 
el știe, pe temeiul altor dovezi, că Cristos 
este epitoma liniei avraamice. Când rabinii 
perioadei târzii aplicau expresia „sămânţa 
lui Avraam” la o singură persoană, făceau 
trimitere în mod natural la Isaac, fiul lui 
Avraam.) Aproape întotdeauna iudaismul 
interpreta „sămânţa lui Avraam” drept 
Israel; Pavel era de acord că acesta era sen- 
sul intenţionat de obicei (Rom. 9:7, 29; 11:1). 
Totuși, argumentul său din Galateni 3:6-9 
îi permite să aplice această expresie la creş- 
tinii dintre *neamuri, care sunt în Cristos, 
adică și în Avraam. Legea romană permitea 
testamentelor să stipuleze ca proprietatea 
să fie lăsată ca moștenire unei persoane și 
apoi alteia, după moartea celei dintâi. Dacă 
Pavel se aștepta ca cititorii săi să cunoască 
acest obicei, atunci așa se explică modul 
în care argumentul său pentru ei trece, la 
nivel de principiu, de la Cristos ca moște- 
nitor la toți cei care sunt în Cristos. 

3:17-18. Mulţi învăţători evrei argumentau 
că *Legea a existat înainte de crearea lumii 
(deși mulţi susțineau că perioada ei de 
influenţă în lume a început odată cu Moise; 
alții credeau că patriarhii au respectat-o 
înainte ca ea să fi fost dată). Cu privire la 
principiul legal din 3:15, Dumnezeu nu ar 
fi instituit o lege care să anuleze promisiu- 
nea Sa anterioară, ce avea la bază credinţa. 
E posibil ca Pavel să contracareze aici ideea 
contrară, potrivit căreia legământul cel 
nou nu l-ar putea modifica pe cel vechi; 
dacă așa stau lucrurile, Pavel răspunde 
afirmând că noul legământ (ler. 31:31-34) 
revine la legământul original. „Patru sute 
treizeci de ani” provine din Exod 12:40. 


Scriptura îi promitea o moștenire lui Israel, 
iar tradiţia evreiască vorbea adesea despre 
„moştenirea” lumii viitoare (ex., *1 Enoh 
5:7; *Cartea Jubileelor 32:19; *4 Ezdra 7:96). 
3:19. Funcţia Legii de limitare a fărădelegilor 
avea sens și pentru cititorii neevrei: filosofii 
din lumea greco-romană considerau că legea 
era necesară maselor, dar că înțelepții își erau 
ei înșiși propria lege. Cu ajutorul imaginii 
tutorelui din 3:23-25, Pavel elaborează tema 
acestei funcții a Legii, menită să rămână în 
vigoare până se putea împlini promisiunea; 
o asemenea adăugire nu putea schimba 
legământul anterior (3:15). Conform tradiției 
ulterioare Vechiului Testament, Legea a fost 
dată cu ajutorul îngerilor (cf. comentariul 
la Fapte 7:53), iar (ca în Vechiul Testament) 
mediatorul a fost însuși Moise. 

3:20. Mediatorii mijloceau între două sau 
mai multe părți; dacă Legea s-a dat prin- 
tr-un mijlocitor (3:19), înseamnă că ea a 
fost adaptată nevoilor celor două părți. 
Totuși promisiunea nu s-a dat printr-un 
mijlocitor; ea constituie demersul unilate- 
ral al Unicului Dumnezeu (unicitatea lui 
Dumnezeu era una dintre convingerile 
fundamentale ale iudaismului). Pavel argu- 
mentează din nou prin analogie, într-un 
mod convingător pentru cultura cititorilor. 


3:21-29 

Înainte de sosirea credinţei 

3:21. Învăţătorii evrei susțineau că viața a 
venit prin “Lege, atât în lumea aceasta, cât și 
în cea ce va să vină (cf. 3:12; *Manuscrisele 
de la Marea Moartă CD 3.16; *Psalmii lui 
Solomon 14:2-3; *4 Ezdra 7:20-21; Mişna 
Avot 6:7). Pavel însă nu face decât să for- 
muleze concluzia tezei sale (3:15-20), cum 
că Legea nu a fost niciodată intenționată să 
îndeplinească rolul promisiunii. 

3:22. În contrast cu Romani 3:10-18, în 
Galateni, Pavel nu demonstrează păcăto- 
șenia universală a umanităţii cu ajutorul 
Scripturii (așa cum susțin cei mai mulți cu 
privire la Gal. 3:10-12). Totuși, păcătoșenia 
umanității poate fi subințeleasă în mod 
legitim, deoarece învățătorii evrei ai zilelor 
sale erau de acord cu ideea că toți oamenii 


Galateni 3:19—27 


au păcătuit; Pavel doar ia în considerare, 
mult mai serios decât alți învățători, con- 
secințele acelui păcat, prin aceea că însăşi 
moartea Fiului lui Dumnezeu a fost nece- 
sară pentru a-l anula. 

3:23. Tradițiile evreiești împărțeau istoria 
în diverse epoci (într-una dintre ele, hao- 
sul domnea timp de două milenii, urmau 
epoca Legii timp de două milenii, apoi 
epoca mesianică timp de două milenii); tot 
astfel, Pavel împarte istoria, considerând 
Legea un tutore cu rol temporar, până la 
vremea împlinirii promisiunii inițiale. 
3:24. Un element-cheie din pasaj este ter- 
menul tradus prin „indrumător” (VDC şi 
NTR) sau, chiar mai bine, „pedagog” (BCR 
și notele din VDC şi NTR). Sclavul desem- 
nat pentru acest rol supraveghea copilul 
în drum spre școală și îl ajuta la însușirea 
manierelor şi rezolvarea temelor, dar el nu 
era dascălul propriu-zis. Uneori copiii nu-l 
sufereau pe sclavul pedagog, dar adesea se 
atașau de acesta și îl eliberau din sclavie. 
Asemenea pedagogi erau de regulă mai 
bine educați decât masele; în sine, imagi- 
nea nu era una degradantă. Totuși, era greu 
de imaginat ca vreun învăţător evreu să 
descrie Legea în acești termeni. (Ocazional 
ei îl descriau pe Moise drept „pedagogul” 
lui Israel, până ce poporul ajungea la matu- 
ritate. Filosofii susțineau că filosofia era 
„învățătorul moral”, iar iudaismul vorbea 
despre Lege ca „învăţător”.) 

3:25. Venirea credinţei este descrisă în 
termenii maturizării, când un băiat ajun- 
gea la vârsta adultă (de regulă în jurul 
vârstei de 13-14 ani, în diferite culturi 
mediteraneene.) 

3:26. Israel era descris prin sintagma „copiii 
lui Dumnezeu” în * Vechiul Testament și 
adesea în iudaism. În contrast cu învăţă- 
tura evreiască standard, Pavel spune aici că 
cineva poate deveni un urmaş spiritual al 
lui Avraam (3:29) şi copil al lui Dumnezeu 
prin credință, nu prin participarea etnică la 
legământ. 

3:27. Scriitorii antici vorbeau uneori des- 
pre  „imbrăcarea” spirituală; ocazional 
iudaismul vorbea despre „imbrăcarea” în 
*Duhul (vezi şi comentariile la Rom. 13:12; 

Ef. 4:20-24). Aceia dintre *neamuri care 
doreau să se convertească la iudaism erau 
botezați. Îmbrăcându-se cu Cristos prin 
convertirea la creştinism, neamurile pre- 
luau statutul Său ca sămânță a lui Avraam 
(3:16, 29) și fiu al lui Dumnezeu (3:26). 
3:28. Unele secte greco-romane pretindeau 
că nu ţin cont de diviziunile sociale precum 
cele menționate de Pavel aici, deși arareori 
ștergeau granițele dintre acestea (cele mai 
multe secte erau atât de restrictive, încât doar 
cei foarte înstăriți erau eligibili; altele, însă, 
precum misterele eleusine, acceptau o paletă 
largă de inițiați). Totuși creștinii din perioada 
timpurie ieșeau în evidență prin depășirea 
acestor diferențe. Ei reprezentau singura 
punte de legătură între evrei și neamuri și 
aveau puțini aliați între cei care susțineau 
diferențele de clase (sclavi versus oameni 
liberi) și prejudecăţiile legate de gen. (Printre 
aliați se numărau unele grupuri filosofice, 
dar opiniile lor arareori s-au dovedit influ- 
ente pe scară largă, la nivel social.) Unii grecii 
mulțumeau divinității pentru că nu i-a făcut 
animale, femei sau altceva decât greci; unii 
învăţători evrei Îi mulţumeau lui Dumnezeu 
pentru a nu-i fi făcut neamuri, femei sau 
ignoranti (în unele versiuni, sclavi). 

3:29. Evreii erau numiți „sămânţa lui 
Avraam” (VDC), adică „urmaşii lui 
Avraam” (vezi comentariul la 3:16), moşte- 
nitori ai promisiunii; argumentul lui Pavel 
în acest capitol a atribuit acest statut tutu- 
ror credincioşilor. 


4:1-11 
Fii, nu sclavi 


Sub incidenţa legii antice, fiii erau moşteni- 
tori, destinați a moşteni proprietatea părin- 
ților lor; spre deosebire de ei, sclavii erau 
parte a proprietății moştenite. Contrastul 
dintre sclavi şi fii apare și în alte locuri 
din literatura antică. Totuși, în practică și 
în codul gospodăriei, care explica relațiile 
adecvate dintre toți membrii unei gospodă- 
rii şi capul gospodăriei, copiii minori erau 
subordonați asemenea sclavilor; doar după 
părăsirea căminului, un copil se bucura 
de toată libertatea. Aici Pavel folosește în 


continuare imaginea sclavului pedagog în 
raport cu cea a copilului. 

4:1. Conform legii romane, statutul mino- 
rului aflat încă în grija pedagogului era 
apropiat de cel al sclavului (cel puţin în ce 
privește proprietatea; cf. Sextus Empiricus, 
Pyrrhoniae Hypotyposes 3.211). 

4:2. Minorilor li se impunea să stea în grija 
„pedagogilor” dacă le murise tatăl (ex., Dio 
Chrysostom, Orationes 31.73); pedagogul 
era ales de regulă potrivit cu prevederile din 
testamentul tatălui, iar, dacă nu se specifica, 
rolul îl prelua ruda de sex masculin cea mai 
apropiată de familia tatălui. „Iutorii” și 
„administratorii” (NTR), sau „epitropii” 
și „îngrijitorii” (VDC) moșiei erau adesea 
sclavi sau liberți, dar dispuneau de o putere 
considerabilă. Moștenitorii, conform auto- 
rității succesorale, puteau intra în posesia 
moştenirii doar la timpul precizat de sem- 
natarul testamentului (Gaius, Institutiones 
2.87) sau la pubertate (1.196; în unele locuri, 
mai târziu, Filostrat, Viața lui Apollonios... 
1.13). În Antichitate, oamenii considerau 
că era neînțelept să oferi unui moșteni- 
tor minor acces la resurse mai devreme 
(ex., Sifre Deuteronom 11.1.2). 

4:3. În starea lor anterioară, pe când erau 
păgâni, galatenii se închinaseră elemen- 
telor universului divinizate (ex., vântul, 
focul şi alte elemente ale naturii, precum 
marea; iudaismul le demitologizase cu 
mult timp în urmă, considerând că e vorba 
despre îngeri care stăpâneau peste natură, 
asemenea celor implicați în Ps. 148:2-4; 
cf. *1 Enoh 20:2; 60:12-22; 66:1-2; *Cartea 
Jubileelor 2:2; *Manuscrisele de la Marea 
Moartă 1QM 10.11-12). În Antichitatea 
târzie, un număr crescând de oameni se 
temea de puterea personificată şi tiranică a 
Sorţii, despre care se credea că își exercita 
voința prin intermediul spiritelor astrale, 
zeități care stăpâneau stelele. Pavel credea 
că până și evreii erau robiți de asemenea 
puteri spirituale malefice, separându-i de 
Cristos; vezi comentariul la 4:9. 

4:4. Textele evreiești vorbesc adesea despre 
împlinirea vremurilor în istorie ca despre o 
modalitate de recunoaștere a înţelepciunii 
desăvârşite a lui Dumnezeu în istorie şi a 


suveranității Sale asupra istoriei (ex., Cartea 
Jubileelor 1:26; *4 Ezdra 7:74; *Pseudo-Philon, 
Antichități 3:10). (Unii comentatori au com- 
parat expresia „implinirea vremurilor” cu 
gradul de pregătire al culturii greco-ro- 
mane pentru răspândirea creștinismului; 
unii sunt mai reticenţi, invocând obstaco- 
lele dificile pe care le-a ridicat această cul- 
tură dinaintea primilor creştini.) Aici Pavel 
compară această împlinire cu momentul în 
care un băiat atinge vârsta maturității şi este 
considerat adult (în jurul vârstei de 13-14 
ani). „Născut sub *Lege” înseamnă că Isus 
a fost obligat să respecte Legea lui Moise. 
4:5. Legile grecilor combinau adopţia cu 
moștenirea; la fel par să fi stat lucrurile și 
în cazul persoanelor fără copii, conform 
legislaţiei Orientului Apropiat antic (cf. 
Gen. 15:2). Pavel însă folosește imagini 
obișnuite în *Vechiul Testament pentru 
a-și susține ideea; Dumnezeu a făcut din 
israeliți copiii Săi (ex., EX. 4:22), iar Vechiul 
Testamen vorbeşte în mod repetat despre 
țară ca „moștenirea” lui Israel, dăruită de 
Dumnezeu (fără a fi sugerată aici moartea 
lui Dumnezeu, desigur). 

4:6. Adopţia romană reclama prezenţa 
unui martor la încheierea procedurii: 
*Duhul Sfânt are aici acest rol. Mărturisirea 
Duhului este naturală, deoarece iudaismul 
înțelegea Duhul mai ales ca fiind cel care îi 
inspira pe profeţi; aici Duhul îi inspiră pe 
credincioși, vorbindu-le așa cum le-a vor- 
bit profeților, ca să le amintească chema- 
rea lor de copii ai lui Dumnezeu. „Abba” 
este termenul *aramaic pentru „tati”, un 
termen care sugerează o intimitate deose- 
bită, aproape niciodată folosit în iudaism 
pentru a I se adresa direct lui Dumnezeu, 
fără îndoială împrumutat de la Isus (vezi 
comentariul la Mc. 14:36; Rom. 8:15). 

4:7. Galatenii au ieșit acum de sub tutela 
sclavului pedagog menționat în 3:24-25, 
pentru că a sosit vremea (4:4). 

4:8. Evreii spuneau adesea că păgânii „nu-L 
cunoșteau pe Dumnezeu” și că zeii lor, 
care erau de fapt lucruri create de adevă- 
ratul Dumnezeu, nu erau dumnezei defel. 
(Filosofii decideau adesea valoarea morală 
a unei idei sau acțiuni după nivelul de 

corespondenţă cu realitatea; Pavel și alți 
scriitori evrei şi creștini erau conștienți că 
închinarea înaintea unui obiect creat ca 
și când acela ar fi fost Creatorul Însuși nu 
îndeplinea acest criteriu. Unii gânditori 
păgâni, pe urmele unui filosof grec din 
Antichitate pe nume Euhemeros, făcea 
distincţia dintre zeii adevăraţi, atestaţi „de 
natură” [soare, lună, planete și stele], şi 
cei inventați de oameni [alte divinități].) 
Întrucât erau în legământ cu Dumnezeu, 
evreii susțineau că ei Îl „cunoșteau” pe 
Dumnezeu cu adevărat. 

4:9. Uneori oratorii „se corectau” deliberat 
pe ei înșiși pentru a sublinia un punct de 
vedere. Așa cum cerea dojana “retorică, 
Pavel folosește un limbaj dur: el nu este sigur 
dacă galatenii Îl „cunoşteau“ pe Dumnezeu 
măcar acum. Ca în 4:3, „cunoștințele ele- 
mentare” (GBV), „stihiile” (ANANIA) sau 
„principiile lumii” (NTR) la care ei se întorc 
sunt probabil „duhurile” (cf. NRSV, GNT) 
naturii cărora erau obișnuiți să le ofere 
închinare ca unor zeități (4:8). Mai presus 
de toate erau spiritele astrale (stelele și alte 
corpuri cerești), asociate unor zile speciale 
și ritualuri specifice anotimpurilor (4:10; cf. 
îngerii elementelor naturii și anotimpurilor 
1 Enoh 72:1; 82:10-20). Galatenii din sud 
erau cunoscuţi pentru caracterul strict şi 
moralist al religiei lor; pe lângă ce prelua- 
seră de la greci, frigienii aveau culte indi- 
gene, incluzând și unul pentru mama zeilor 
(posibilă antiteză cu Gal. 4:26). 

4:10. *Neamurile aveau zile cu ghinion, 
sărbători speciale şi așa mai departe. 
Iudaismul avea propriul calendar cu zile 
sfinte, lună nouă, ani sabatici și altele. Pavel 
afirmă că, întorcându-se la religia ceremo- 
nială și ritualurile calendaristice, galatenii 
s-au întors de fapt la robia faţă de aceste spi- 
rite cerești (4:3, 9). Sub raport tehnic, acest 
argument reprezintă o exagerare retorică: 
iudaismul și păgânismul erau percepute ca 
având puţine lucruri în comun (inclusiv în 
privinţa calendarului, Cartea Jubileelor 6:35). 
Din perspectiva experienţei însă, ei abando- 
nau *Duhul (3:2; 4:6) pentru tradiţie și obi- 
ceiuri. Unii exegeți cred că Pavel stabilește 
aici o legătură între elementele deificate ale 

păgânismului (4:8-9), ce corespund înge- 
rilor responsabili de elementele naturii în 
iudaism, şi îngerii care au dat Legea (3:19); 
deși legătura dintre ele nu este sigură, ima- 
ginea folosită de Pavel aici este negativă, în 
cel mai fericit caz, e cea a unui adult care se 
întoarce sub supravegherea unui sclav. 
4:11. Uneori, profeţii se plângeau că au ple- 
dat zadarnic înaintea lui Israel; slujitorii lui 
Dumnezeu dezamăgiți sperau ca devoțiu- 
nea lor să nu fi fost „degeaba“ (VDC), adică 
nerăsplătită (Ps. 73:13; cf. Is. 49:4; 65:23); 
până și judecăţile lui Dumnezeu au fost „în 
zadar”, din moment ce Israel nu s-a întors la 
El (ler. 2:30). Imaginea sugerează un trava- 
liu zadarnic, dată fiind încăpățânarea desti- 
natarilor (Flp. 2:16; cf. 1 Tes. 3:5) sau inefi- 
cacitatea mesajului (1 Cor. 15:2, 14, 17, 58). 


4:12-20 
Pledoaria lui Pavel 


Deşi Epistola către galateni se aseamănă cu 
o „scrisoare de mustrare”, nu este dintre 
cele mai aspre forme de mustrare; Pavel 
nu intenționează så rupă comuniunea cu 
cititorii săi. În această secțiune, Pavel folo- 
seşte teme standard identificate în „episto- 
lele de prietenie”, subliniind că el încă ține 
mult la galateni. *Oratorii antici valorificau 
atât exprimările iscusite ale emoțiilor, cât şi 
logica în demersul persuasiv și erau conști- 
enți de nevoia de a domoli puţin tonul după 
o secțiune de aspră dojană. Adesea ei își 
potențau argumentele adăugând un puter- 
nic apel la sentimente, mai ales către sfârși- 
tul argumentaţiei. Cuvintele lui Pavel de aici 
ar suna, în acest context, cu totul adecvate. 
4:12. Mai ales în cultura greacă, „prietenii” 
erau consideraţi „egali“ (deși era la fel de 
populară și ideea romană de prietenie din- 
tre *patroni și beneficiarii lor). „Am ajuns 
ca voi” înseamnă că Pavel se relaționează la 
ei ca de la egal la egal, nu numai ca părin- 
tele lor în credinţă (4:19). Reciprocitatea era 
importantă (cf. 1 Împ. 22:4); prietenia ide- 
ală în Antichitate presupunea împărtășirea 
tuturor bunurilor între prieteni, așa încât 
ceea ce era al unuia devenea şi al celuilalt 
(ex., Plinius, Epistole 1.4.2-3; 6.30.1). 

4:13. Prima vizită a lui Pavel (Fapte 14:1-20, 
în contrast cu 14:21-25, dacă adoptăm teo- 
ria Galatiei de Sud; vezi comentariul la 1:2) 
sau predicarea a fost prilejuită de o anume 
infirmitate; termenul se poate referi fie la o 
boală, fie la răni primite în urma persecu- 
tiei. Filosofii *stoici susțineau că boala nu 
ar trebui să afecteze atitudinea persoanei în 
cauză, iar galatenii posibil să fi fost impre- 
sionați de modul în care Pavel se purta, în 
ciuda infirmităţii sale. Unii cercetători au 
sugerat (pe baza presupunerii că Pavel are 
în vederea sudul Galatiei; vezi introduce- 
rea) că Galatia era o regiune potrivită pen- 
tru recuperarea unui om bolnav. 

4:14. Infirmăţile fizice erau destul de frec- 
vent considerate drept un blestem sau o 
pedeapsă din partea zeilor; această cre- 
dință că boală reprezintă o pedeapsă divină 
apare adesea chiar și în textele evreiești. 
Faptul că Pavel a fost primit ca „înger” al lui 
Dumnezeu (cf. Fapte 14:12) semnalează că 
a beneficiat de ospitalitatea cuvenită Celui 
care l-a trimis, *Isus Cristos. Mesagerii tre- 
buiau primiţi în calitatea lor de reprezen- 
tanți ai celor care i-au trimis. (Formularea 
nu Sugerează neapărat că Cristos este 
prezent în trup de înger; cf. 1 Sam. 29:9; 
2 Sam. 14:17, 20; 19:27; Zah. 12:8). Mulţi 
creștini evrei din secolele II și III Îl descriau 
pe Cristos ca pe căpetenia îngerilor, din 
pricina limitării noțiunilor disponibile în 
iudaism pentru a comunica adevărul des- 
pre Cristos culturii ebraice. Se renunţă la 
această imagine în secolul IV din pricina 
folosirii sale excesive de către arieni, care 
Îl considerau pe Cristos o divinitate creată, 
deși imaginea se potrivea uzanţei timpu- 
rii la ebioniţi, care au respins divinitatea 
lui Cristos. Unii scriitori evrei, asemenea 
lui Philon, imaginau Cuvântul ca îngerul 
suprem, dar nu există în creștinismul pri- 
mar dovezi directe care să ateste o descriere 
similară.) 

4:15. A renunţa la un ochi de dragul altuia 
era o figură de stil ce ilustra un mare sacrifi- 
ciu, atestată în diverse surse. Astfel, afirma- 
ţia lui Pavel cum că galatenii „și-ar fi scos 
ochii și i-ar fi dat” nu trebuie interpretată 
ca sugerând că infirmitatea sa (4:13-14) era 


o boală oculară purulentă, aşa cum au opi- 
nat unii exegeți. În cultura greacă, prietenia 
era demonstrată mai ales prin sacrificiu; 
aici Pavel reafirmă legătura deja existentă 
între el și galateni. Autorii scrisorilor ape- 
lau uneori la dragostea destinatarilor față 
de ei (ex., Fronto, Ad M. Ceasarem 5:1-2; 
Symmachus, Epistole 1.95.2). De asemenea, 
autorii de scrisori își afirmau uneori afecţi- 
unea deplângând faptul că destinatarii fie 
nu nutreau afecțiune, fie nu o manifestau 
cu o intensitate comparabilă. 

4:16-17. Demagogii, care spuneau oame- 
nilor ceea ce doreau aceștia să audă, ajun- 
geau populari prin flatarea publicului. 
Astfel moraliștii atrăgeau întotdeauna 
atenţia că demagogii nu erau interesați de 
binele ascultătorilor lor; cei care le spuneau 
pe față adevărul erau cei care îi iubeau cu 
adevărat (cf. similar Prov. 27:6). Uneori 
oratorii întrebau retoric ce rău le-au făcut 
ascultătorilor lor (ex., Dio Chrysostom, 
Discursuri 45.8) sau admiteau, tot retoric, 
că sunt vinovaţi de ceva lipsit de gravitate 
(cf. Fapte 24:14). Oratorii se puteau plânge 
dacă cineva îi trata ca pe „dușmani“, 
fără motiv întemeiat (*Cicero, Pro Sestius 
52.111) sau puteau întreba de ce acuzatorii 
lor îi tratau ca pe duşmani în ciuda afecți- 
unii pe care oratorii le-o purtau (Sallustius, 
Scrisoare către Gnaeus Pompeius 1). 

4:18. În antiteză cu răspunsul galatenilor 
la măgulirile opozanților săi (4:17), ei s-au 
apropiat de Pavel cu dragoste autentică 
(4:13-15) — atâta timp cât a fost de faţă, ca 
să se apere (4:16). În gândirea antică, țineau 
locul autorului lor; aici Pavel speră ca ei să 
revină la gânduri mai bune cu privire la 
învăţătura sa. 

4:19. Învăţătorii erau adesea considerați 
„pPărinți”. Galatenii înțelegeau foarte bine 
obiceiul roman al tatălui cu drept de stă- 
pân, a cărui autoritate peste copiii săi era 
absolută. Totuși, Pavel face apel la un alt 
aspect al datoriei părintești antice: acela al 
afecțiunii și al apropierii. Deşi imaginea 
afecțiunii era aplicată şi tatălui, aici Pavel 
preia şi rolul mamei. Durerile travaliului 
erau considerate cele mai greu de suportat 
din experiența umană și, în ciuda ajutorului 

unor moașe îndemânatice, mamele mureau 
adesea în timpul nașterii. Imaginea lui Pavel 
cu privire la dragostea și sacrificiul său — şi 
al apostaziei lor — nu putea fi mai grăitoare. 
Și alți autori din Antichitate au împrumutat 
metafore precum sarcina, moșirea și dure- 
rile nașterii ca ilustrări ale muncii asidue. 

4:20. Oratorii, precum Isocrate, recomandau 
mărturisirea onestă: „sunt fără cuvinte”, 
când se confruntau cu tulburări de natură 
emoțională și situații dureroase. (Invocarea 
unei tulburări care punea un individ în 
imposibilitatea de a decide ce să spună era 
numită de oratori aporia.) Se considera că 
scrisorile înlocuiau prezența expeditorului 
(4:18) și se presupunea că ele reflectă carac- 
terul pe care persoana l-ar fi etalat dacă era 
prezentă. Totuși, lui Pavel îi venea mai ușor 
să fie aspru în scrisori decât în persoană 
(2 Cor. 10:10-11); în adevăr, chiar și când 
scria o epistolă de mustrare, pe el îl durea 
mai mult decât îi durea pe ei (2 Cor. 2:4). 


4:21-5:1 
Analogia Agar-Sara 


Dacă Geneza își are originea în perioada 
lui Moise şi a Exodului, funcția literară a 
“naraţiunii despre Agar poate constitui și 
o avertizare a israeliților împotriva întoar- 
cerii lor în Egipt (Gen. 16:1), deşi Agar este 
în ultimă instanță un personaj mai degrabă 
pozitiv decât negativ. Mai mult, întreaga 
secțiune din Geneza (cap. 16-21) sublini- 
ază faptul că fiul născut după promisiu- 
nea lui Dumnezeu (promisiunea crezută 
de Avraam în Gen. 15:6; cf. Gal. 3:6, 14) 
era cheia pentru toate celelalte lucruri pe 
care Dumnezeu i le-a promis lui Avraam; 
fiul zămislit „după trup”, exclusiv prin 
demersuri omenești, a fost binecuvântat 
de Dumnezeu, dar nu a moștenit promisi- 
unea. Spre deosebire de interpretările pro- 
puse de *Philon și alți exegeţi ai zilelor sale 
(și destule ilustrații din predicile moderne), 
„alegoria” lui Pavel (un termen cu un sens 
mai larg în secolul I) este o analogie sub- 
ordonată textului biblic, nu doar scopului 
avut în vedere de apostol. Unii cred că 
Pavel răspunde unui argument contrar, 

conform căruia numai evreii şi convertiții 
circumciși pot fi copiii lui Avraam. 

4:21. „Spune(ţi)-mi” era o modalitate de 
interpelare a unui opozant imaginar într-o 
*diatribă. În limbajul evreiesc obișnuit, 
„Legea” includea şi Geneza, motiv pentru 
care se citează narațiunea Agar-Sara. 
4:22-23. Când Avraam și Sara au încercat să 
aibă un fiu prin mijloace omeneşti (exclu- 
zând intervenţia divină), au avut un fiu 
pentru Avraam din Agar (Gen. 16:14, 15). 
(Specialiștii au sugerat în repetate rânduri că 
patriarhul se conforma unui obicei specific 
pentru Orientul Apropiat antic, care permi- 
tea ca servitoarea soției sterile să fie folosită 
ca mamă surogat.) Totuși, Dumnezeu încă 
plănuia să-i trimită în chip miraculos un fiu, 
care să moștenească legământul încheiat 
de Dumnezeu cu Avraam (Gen. 17:15-21). 
Pavel prelucrează în continuare imaginea 
sclavului eliberat din fragmentul 3:234:11. 
4:24. Date fiind concepţiile sale pedago- 
gice, este natural ca Philon să o considere 
pe Agar drept instruirea nedesăvârșită, iar 
pe Sara drept virtutea perfectă. În schimb, 
Pavel construiește pe analogia dintre sclava, 
care i-a dăruit un fiu după trup, şi cei care 
căutau să împlinească *Legea dreptății după 
trup. Agar era din Egipt (Gen. 16:1) și, ast- 
fel, ar fi putut aminti primilor cititori isra- 
eliți ai Genezei despre sclavia lor din Egipt. 
Muntele Sinai se afla în apropiere de Egipt. 
4:25. „Arabia” includea atât Muntele Sinai, 
la sud de Iudeea, precum și zona din nord, 
menționată în 1:17. În zilele lui Pavel, arabii 
nabatei erau considerați ismaeliți, descen- 
dențţi ai lui Agar, astfel clarificând legătura 
pentru cititorii antici familiarizați cu geogra- 
fia zonei de răsărit a Mediteranei. Exegeţii 
au sugerat că aici Pavel le răspundea opo- 
zanţilor săi, din pricina stilului alegoric de 
argumentare, rar întâlnit la el. Posibil ca 
opozanțţii săi să fi identificat Sinaiul cu noul 
Ierusalim, locul de unde Legea avea să iasă 
în viitor (Is. 2:24; cf. 65:17-19). 

4:26. Numeroase texte evreiești din timpul 
lui Pavel consolidau speranţa *Vechiului 
Testamen cu privire la un nou Ierusalim, 
vorbind adesea despre un lerusalim ceresc 
care va cobori din cer pe pământ. Uneori 


aceste texte vorbesc despre Ierusalim (pre- 
zent sau viitor) ca despre „mama noastră” 
(ex., *4 Ezdra 10:7; cf. Is. 66:7-10 cu 65:17-18). 
Altele menţionau Ierusalimul „de sus” 
(4 Bar. 5:35). (*Neamurile vorbeau ade- 
sea despre pământ ca despre o „mamă“, 
iar zeița-mamă era populară mai ales în 
Frigia Galatiei; totuși neamurile vorbeau și 
despre „cetatea-mamă” și îi înțelegeau pe 
evrei care considerau lerusalimul ca ceta- 
te-mamă.) Întrucât iudaismul Îl asocia pe 
*Mesia și *Duhul cu sfârșitul vremurilor, 
Pavel îi identifica în mod firesc pe adepții 
lui Isus-Mesia cu viitorul lerusalim mai 
degrabă decât cu Ierusalimul prezent. 
4:27. Isaia 54:1, care vine în continuarea 
capitolului 53, înfățișează restaurarea 
poporului lui Dumnezeu apelând la imagi- 
nea lerusalimului-mamă dă naștere popo- 
rului (relevant pentru Gal. 4:26). Era natu- 
ral pentru unii învățători evrei să lege Isaia 
54:1 (citat de Pavel aici) cu Geneza 21:2 — 
Sara dând naștere unui fiu îi simbolizează 
pe urmașii ei care, după ce au îndurat exi- 
lul, dau naştere Israelului și Ierusalimului 
reabilitate. Posibil ca Isaia însuși să fi inten- 
ționat o asemenea aluzie (Is. 51:2). 

4:28. Opozanţii lui Pavel argumentau că, 
pentru a deveni parte la legământul cu 
Avraam și cu Isaac, un bărbat trebuia să se 
circumcidă, devenind astfel descendentul 
lor spiritual. Deși putea construi o ple- 
doarie solidă bazată pe Geneza 17:10-14, 
Pavel trece dincolo de tradiția evreiască 
(care, îndeobşte, nutrea speranţa ca la sfâr- 
șitul vremurilor Legea să fie consolidată, 
nu radical schimbată). Circumcizia era un 
semn al legământului, dar o dovadă mai 
elocventă a noului legământ este darul 
Duhului (Ezec. 36:24-27), care face dovada 
mai puţin relevantă cu totul nenecesară; 
venirea lui Mesia a inaugurat o nouă epocă 
în care vechile reguli nu se mai aplică de o 
manieră strictă (Gal. 4:4, 26). Sub noul legă- 
mânt, acești creștini dintre neamuri sunt 
copiii lui Isaac, iar opozanții lor circumciși, 
care se împotriveau mizei reale a noului 
legământ, sunt ismaeliți, spiritual vorbind. 
4:29. Ideea că cei inferiori sunt invidioși pe 
cei superiori apărea adesea în învăţătura 


morală antică; compară 1 loan 3:12 sau 
lucrarea lui Philon, Quod deterius potiori 
insidiari soleat (cu privire la Cain și Abel); 
tot astfel, Vechiul Testamen ilustra adesea 
ideea celui rău care îl persecută pe cel drept 
(ex., Ps. 37:32). Pavel folosește imaginea 
pentru a explica motivul pentru care opo- 
zanţii săi creştini evrei cedează la presiunea 
opiniei evreilor necreştini (cf. 5:11; 6:12-13). 
4:30-31. Opozanţii lui Pavel considerau că 
cei necircumciși dintre neamuri erau excluşi 
din legământ; aici Pavel argumentează că 
mai degrabă opozanții săi sunt cei excluși. 
În completarea analogiei sale, el citează 
Geneza 21:10 — urmașii lui Agar nu puteau 
moșteni împreună cu ai Sarei, iar Sara pre- 
tindea ca Avraam să îi alunge pe Agar şi pe 
Ismael, ca nu cumva Ismael să emită preten- 
ţii legale asupra moștenirii lui Isaac. Pavel 
îşi invită cititorii să facă la fel — să-i respingă 
pe opozanţii săi, ismaeliți spiritual. 

5:1. Cu privire la „jug”, vezi comentariul la 
Fapte 15:10. 


5:2-6 
Adevărata lege 


În 5:2-6:3 Pavel subliniază faptul că adevă- 
rata “lege este cea a “Duhului și a dragostei, 
nu a cărnii. 

5:2-3. Cei mai mulți învăţători evrei accep- 
tau ideea că drepții dintre *neamuri puteau 
fi mântuiți respectând doar legile funda- 
mentale, despre care se credea că le-a pri- 
mit Noe; totuși, oricine se convertea dintre 
neamuri la iudaism era responsabil să res- 
pecte toate cele 613 porunci date lui Israel 
pe muntele Sinai (după socoteala rabinică). 
Rabinii susțineau că Legea era un tot uni- 
tar, iar credinciosul trebuie să o respecte 
în întregime; respingerea oricărei părți 
a ei echivala cu respingerea întregului. 
*Stoicii credeau că toate fărădelegile erau 
egale între ele (Plinius, Epistole 8.2.3); mulți 
alții respingeau ideea (ex., *Cicero, Despre 
supremul bine şi supremul rău 4.27.74-75). 
5:4. Deși cei mai mulţi evrei credeau că 
erau născuți în legământ prin simplul fapt 
că erau evrei, ei admiteau că puteau fi 
excluși din legământ prin refuzul de a i se 

supune. Însă, întrucât mântuirea este doar 
prin *Cristos (2:21), Pavel declară că a căuta 
mântuirea pe alte căi conduce la excludere 
din legământ. 

5:5-6. Cei mai mulţi evrei credeau că 
Duhul a fost activ în perioada *Vechiului 
Testament, iar în vremurile de pe urmă 
va activa iarăși în toată plinătatea. Pentru 
Pavel, Duhul activează puterea *împără- 
tiei viitoare în viețile credincioșilor din 
prezent, permițându-le să experimenteze 
„dreptatea” sau „justificarea” care vor fi 
pe deplin descoperite la întoarcerea lui 
Cristos. Vezi comentariul la 6:15. 


5:7-12 

Pavel își dojenește opozanțţii 

5:7-8. Autorii antici care au scris pe teme 
morale au comparat adesea trăirea morală 
cu competiţiile de alergare. Aici Pavel men- 
ționează că cineva i-a „împiedicat” (BRC) 
sau le-a „tăiat calea” (VDC, mai fidel termi- 
nologiei, deși se poate referi la orice formă 
de întrerupere sau poticnire), fapt care îi 
dezechilibrează pe atleți și îi scoate din con- 
curs. Oratorilor versaţi în *retorică le plăcea 
să se Joace cu cuvintele, iar aici Pavel face 
aluzie la circumcizie (care presupunea o 
tăiere), ca în 5:12 („s-ar tăia de tot”, GBV). 
5:9. Una dintre calitățile fundamentale ale 
drojdiei este aceea că se răspândește în 
aluat; Pavel folosește aceeași ideea — e posi- 
bil să fi fost un proverb antic — în 1 Corinteni 
5:6 pentru a avertiza cu privire la efectele 
negative ale unei răutăți spirituale ascunse. 
5:10. Autorii de epistole, ce îndemnau des- 
tinatarii într-o anumită direcţie, îşi expri- 
mau încrederea în cititori (ex., *Cicero, 
Scrisori către prieteni 2.4.2). 

5:11. Dacă Pavel ar fi convertit *neamurile 
la iudaism, după tipicul vremii (circumci- 
zia pentru bărbați, *botez pentru bărbați 
și pentru femei), nu ar fi avut de înfrun- 
tat opoziția evreilor — cu care s-au aliat şi 
opozanțţii săi din Galatia, mai grijulii cu 
exigenţele propriei lor culturi decât cu 
normele culturale ale galatenilor (6:12-13). 
(Dacă cititorii săi provin din Galatia sudică, 

Fapte 13-14 consemnează unele dintre per- 
secuţiile care au avut loc acolo.) 

5:12. „De s-ar tăia de tot” (GBV, BOR) poate 
însemna să se excludă singuri din comuni- 
tate, dar cei mai mulți exegeți iau cuvintele 
acestea cu sensul de „să se schilodească/ 
mutileze” (VDC, NTR, BRC) sau „să se 
castreze” (NIV, NRSV, GNT): în timp ce 
ei îi circumcid pe alții, ar trebui să-și taie 
organul cu totul. Deși limbajul paulin evită 
formularea explicită, nu sunt motive să cre- 
dem că o asemenea insultă ar fi sub nivelul 
său; insultele mucalite erau marca oratori- 
lor de clasă, folosite în focul disputei, iar 
Pavel pune mult mai mult patos în critica 
adusă opozanților săi decât în dojana adusă 
galatenilor înșiși. Mulţi păgâni credeau că 
circumcizia era o formă de mutilare, iar 
împăratul roman Adrian a scos-o în afara 
legii, printr-o lege anticastrare. (Mulți îi 
ridiculizau pe ucenicii auto-castraţi ai unei 
zeițe frigiene.) Așa cum Pavel știa, evreii îi 
disprețuiau pe eunuci, bărbați castrați, mai 
mult decât pe oricare alții (Deut. 23:1). 


5:13-18 

Împlinirea Legii 

5:13-14. Alți învățători evrei rezumau 
poruncile *Legii care aveau de-a face cu 
oamenii în termenii acestui citat din Levitic 
19:18; Pavel însă preferă acest sumar în 
locul altora, deoarece acesta era şi rezuma- 
tul formulat de Isus (Mc. 12:31). 

5:15. Anticii (mai ales în *Vechiul Testament 
și în sursele evreieşti, ex., Prov. 30:14; Ezec. 
34:3; Mica 3:2-3) foloseau metafora caniba- 
lismului ca pe o descriere grotescă a unei 
sorți cumplite sau a unei răutăți de necon- 
ceput, precum înșelătoria (canibalismul 
ca atare repugna anticilor chiar mai mult 
decât oamenilor moderni). 

5:16. Vechiul Testament și iudaismul 
vorbeau despre  „umblare” pe calea 
Domnului, în dreptate, păzind Legea și aşa 
mai departe (ex., Lev. 26:3; 1QS 3.9; 5.10 
în *Manuscrisele de la Marea Moartă); se 
avea în vedere „comportamentul” descris 
astfel. Învățătorii evrei îşi descriau legile 
morale derivate din Legea Vechiului 

Testament drept halaha, care înseamnă lite- 
ral „umblare”. Deși această expresie nu era 
atât de obișnuită în greacă, ascultătorii lui 
Pavel (mai ales cei familiarizați cu Vechiul 
Testament și cu iudaismul) ar fi înțeles 
acest punct de vedere. Posibil ca el să fi 
făcut aluzie aici la Ezechiel 36:27 - când 
Dumnezeu Își va pune Duhul în poporul 
Său, la sfârșitul vremurilor, ei vor umbla 
respectând poruncile Sale, chiar dacă n-au 
izbutit să păzească legea dreptăţii prin pro- 
priile eforturi. 

5:17. „Carnea” (GBV) se referă la slăbiciu- 
nea omenească și efemeritate și sugerează 
cel mai mare bine (sau cel mai mare rău) pe 
care îl poate realiza cineva în propria viață. 
Filosofii păgâni și învățătorii evrei vorbeau 
uneori despre un conflict interior între 
rațiune și pasiune, dar unii exegeți susțin 
că aici se are în vedere faptul că, întrucât 
carnea nu are nimic în comun cu puterea 
lui Dumnezeu, omul poate fi ori călău- 
zit de Duhul (un creștin), ori călăuzit de 
carne (care își conduce viața independent 
de Dumnezeu); nu putea merge pe ambele 
căi (5:16, 18). (Când în sursele antice apar 
astfel de perechi antagonice, accentul cade 
pe principiu, nu se are în vedere perfec- 
țiunea efectivă; deși Manuscrisele de la 
Marea Moartă recunosc că oamenii sunt 
nedesăvârșiți în ei înșiși, ele vorbesc despre 
oameni stăpâniți fie de duhul adevărului, 
fie de duhul minciunii.) Vezi comentariul 
la introducerea la Romani 8:1-11. 

5:18. Filosofii afirmau adesea că înțeleptul 
nu avea nevoie de legi, deoarece el va alege 
pur şi simplu să facă ceea ce era drept prin 
legea scrisă în inima sa; Vechiul Testament 
vorbeşte despre legea scrisă în inimă, un 
beneficiu specific mai ales noului legământ 
(ler. 31:31-34). Vechiul Testament îl descrie 
adesea pe Israel ca fiind „condus” de 
Dumnezeu, mai cu seamă în pustiu, după 
ce l-a răscumpărat din sclavia Egiptului. 


5:19-26 
Carnea împotriva Duhului 


Când „carnea” se referea la oameni în *Ve- 
chiul Testament, face trimitere la umanitatea 


percepută din perspectiva limitării, sta- 
tutului de creaţie și efemerității ei. Astfel* Ma- 
nuscrisele de la Marea Moartă aplică adesea 
această idee la slăbiciunea morală inerentă 
oamenilor, vulnerabilitatea lor la păcat. 
*Duhul lui Dumnezeu, totuși, îi împu- 
ternicea pe oameni în timpul Vechiului 
Testament să vorbească sau să îndepli- 
nească lucrările lui Dumnezeu în chip 
miraculos. În Vechiul Testament, carnea 
și Duhul nu au nimic în comun (Gen. 6:3). 
(Interpretarea potrivit căreia Pavel pune 
în contrast trupul omului cu spiritul omu- 
lui, mai degrabă decât slăbiciunea omului 
și Duhul lui Dumnezeu, este bazată pe o 
lectură eronată în cheie platoniciană a 
scrierilor pauline, interpretare care a con- 
dus la *gnosticism. În ciuda condamnării 
vehemente a  gnosticismului, “Biserica 
secolelor următoare a fost influenţată de 
unele dintre ideilor filosofice greceşti.) 
Astfel Pavel declară că cei care au înlăun- 
trul lor prezența lui Dumnezeu prin Duhul 
beneficiază de capacități morale înnoite (cf. 
Ezec. 36:25-27) şi sunt capabili să reflecte 
caracterul lui Dumnezeu Însuși; pentru 
Pavel, aceasta era singura modalitate pe 
care credincioșii o aveau la îndemână ca 
să-și trăiască noua lor viaţă. 
5:19-21. Scriitorii antici foloseau în mod 
obișnuit listele de vicii, așa cum face aici 
Pavel, deși el este mai categoric (v. 21) decât 
cei mai mulți scriitori păgâni (care afirmau 
adesea că era destul dacă erau evitate exce- 
sele viciilor). Moraliștii antici foloseau și 
listele de virtuţi (5:22-23; Manuscrisele de 
la Marea Moartă 1QS 4.3; cf. Ps. 15). Unii 
scriitori, cum e cazul aici, așezau listele de 
vicii alături de listele de virtuţi, pentru a 
obține un contrast. Imaginea morală stan- 
dard a „celor două căi” (calea cea bună și 
calea cea rea) sau a celor două împărăţii 
apare frecvent atât în textele evreiești, cât 
și în cele neevreiești. „Faptele” amintesc de 
„faptele *Legii” cărora Pavel li s-a opus pe 
tot parcursul epistolei (2:16; 3:2, 5, 10, 12), 
dar calificativul „firii pământești” ne dezvă- 
luie motivul: sunt doar realizări omenești, 
lipsite de împuternicirea lui Dumnezeu. 

5:22. Vechiul Testament folosește și meta- 
fora poporului lui Dumnezeu care aduce 
„rod” (ex., Is. 27:6; Osea 10:1; 14:8); grecii 
foloseau uneori termenul cu sens figurat. 
Aici Pavel pune în opoziţie „rod” cu „fap- 
tele” (5:19), deoarece rodul este produs 
prin însăși natura pomului, iar, pentru 
Pavel, natura credincioșilor a fost înnoită 
în *Cristos (5:24). Uneori filosofii puneau în 
contrast emoţiile pozitive cu cele negative 
(peripateticii încercau să le ţină sub control 
pe cele din urmă, în vreme ce “stoicii le 
respingeau cu totul); unele dintre emoțiile 
pozitive întâlnite la ei corespund în mare 
măsură cu rodul Duhului la Pavel, deși 
preocuparea sa este de natură morală mai 
mult decât emoțională (ex., „pacea” poate 
avea cel puțin în parte un caracter relațio- 
nal, Rom. 12:18; 14:19; 2 Cor. 13:11). 

5:23. Autocontrolul era una dintre virtuțile 
cele mai prețuite de filosofi și respectate în 
societate romană. Filosofii afirmau adesea 
că înțeleptul nu avea nevoie de o lege care 
să-i reglementeze comportamentul, pentru 
că propria virtute îi era lege. Pavel afirmă 
că oamenii cârmuiți de Duhul împlinesc 
dezideratul moral al legii (5:14) prin inter- 
mediul Duhului care le călăuzește viața. 
5:24. Filosofii avertizau cu privire la peri- 
colele patimilor dezlănțuite; stoicii (cea 
mai populară școală filosofică a vremii) 
propovăduiau eradicarea tuturor patimi- 
lor (emoțiile negative) în viața înţeleptului 
(ideal), deşi nu pretindeau de regulă că au 
ajuns ei înşiși la acest deziderat. Aici Pavel 
nu vorbește despre stăpânirea sau învin- 
gerea patimilor, ci despre moartea efectivă 
împreună cu *Cristos în principiu (2:20; 
6:14). Aproape întotdeauna Pavel folosește 
verbe la trecut pentru această moarte; 
nimeni nu moare față de păcat gradual 
(fapt care ar putea fi sugerat prin imper- 
fect sau prezent), prin fapte, ci acceptă prin 
credință dreptatea desăvârșită (fapt atestat 
de timpul aorist și perfect al verbelor) şi se 
deprinde să trăiască în consecinţă (5:19-23). 
5:25. Credincioșii „trăiesc” sau „au viață” 
prin Duhul; apoi ei trebuie să „se poarte” 
sau „să umble” cârmuiți de Duhul, fapt 

care presupune împlinirea principiilor 
morale ale Legii biblice (5:16). 

5:26. Pavel revine (5:15) şi îndeamnă la 
armonie, o temă obișnuită la oratorii antici. 
Pentru Pavel, adevărata profunzime a 
relației cu Dumnezeu trebuie exprimată în 
relaţiile cu semenii. 


6:1-5 
Reabilitarea altora cu blândete 


Pavel își continuă expozeul cu privire 
la adevărata lege a *Duhului, legea lui 
*Cristos (6:2). Blândețea care derivă din 
Duhul (5:23) este modalitatea adecvată 
pentru îndreptarea greșelilor; dimpotrivă, 
legalistul obsedat de realizarea propriei 
spiritualități prin mijloace pământești va 
manifesta puţină răbdare față de nevoile 
spirituale ale altora. 

6:1. Diverse surse antice, inclusiv tra- 
diții sapienţiale greceşti și evreiești și 
*Manuscrisele de la Marea Moartă, puneau 
accent pe mustrarea înțeleaptă și răbdă- 
toare, pentru binele persoanei vizate și 
adesea insistau pe autoevaluare înainte 
de corectarea altora. ludaismul considera 
smerenia una dintre cele mai mari virtuti, 
chiar și în cazul înaltei aristocrații. 

6:2. Imaginea purtării „poverii” sau „gre- 
utății” altora (termenul era folosit și meta- 
foric pentru necazuri) îi putea trimite pe 
cititori cu gândul la situația sclavilor sau 
la cazuri de constrângere (soldaţii romani 
puteau pretinde populaţiei cotropite să 
poarte poveri pentru ei). Indiferent ce le 
evoca însă, este o imagine a servituţii care 
îl scoate pe om din comoditate. „Purtarea 
sarcinilor” în acest context trebuie să 
includă ajutorul dat unui tovarăș creștin, 
pentru a-și rezolva problema păcatului 
(6:1). Mulţi consideră că „legea lui Cristos” 
se referă la o afirmaţie a Domnului; alții 
susțin că, în contextul galatenilor, se referă 
mai degrabă la exemplul și la caracterul lui 
Isus, împărtășit prin Duhul (2:20; 5:14). 

6:3. Și filosofii avertizau cu privire la igno- 
ranţii care se credeau cineva, când, de fapt, 
nu erau nimic (*Epictet, Discursuri 2.24.19; 
Diogene Laertios 2.38). 


6:4-5. Există în literatura greacă unele 
maxime similare expresiei „fiecare își va 
purta propria povară” (6:5, NTR), care de 
regulă subliniau autosuficiența. Aici ar 
putea avea legătură cu asigurarea celor 
necesare traiului propriu sau al altora (6:6), 
dar, în contextul sublinierii umilinţei în 
relația cu alții (6:1, 3—4), purtarea propriei 
sarcini (6:5) poate însemna răspunderea 
înaintea lui Dumnezeu Însuși pentru pro- 
priile fapte (6:7-8). 


6:6-10 

Grija pentru alții 

Pasajul acesta ar putea sublinia aspectul 
financiar (6:6, 10), deși nu trebuie limitat la 
strângerea de ajutoare pentru *biserica din 
Ierusalim (1 Cor. 16:1), așa cum au sugerat 
unii exegeți. 

6:6. Mulţi învăţători pretindeau să fie 
plătiți pentru învăţătura lor; unii filosofi 
insistau să aibă toate lucrurile la comun cu 
*discipolii lor, iar în cazul anumitor gru- 
puri, învățătorii și discipolii trăiau la un 
loc. Aici Pavel îi îndeamnă pe creştinii din 
Galatia să-şi susţină învățătorii care le ofe- 
reau învățătură sănătoasă (spre deosebire 
de cea a opozanților săi). 

6:7. A culege ceea ce alții au semănat consti- 
tuia o imagine obișnuită în Antichitate (în 
*Vechiul Testament, ex., lov 4:8; Prov. 22:8; 
Osea 8:7; 10:12; cf. Prov. 11:18; Is. 3:10; ler. 
12:13; larg răspândită în literatura evreiască 
extracanonică). Pavel folosește și în alte 
locuri însămânţarea în context financiar 
(2 Cor. 9:6), așa cum au făcut și alți autori 
antici; astfel, posibil ca aici el să continue 
ideea din 6:6. „Nu vă înșelaţi” era o expre- 
sie obișnuită în îndemnurile morale antice 
(ex., *Epictet, Discursuri 2.20.7; 2.22.15). 
6:8-9. Cu privire la efemeritatea trupului, 
vezi introducerea la 5:19-26; Pavel aso- 
cia adesea Duhul cu “învierea trupului 
(cf. Ezec. 37:5-14). 

6:10. Cu excepţia *cinicilor, filosofii și 
moraliștii susțineau implicarea în activități 
pentru un bine comun; nimeni nu ar fi avut 
ceva de obiectat împotriva unui grup cu 
astfel de preocupări. Pavel pune accentul 


mai ales (deși nu strict) pe întâmpinarea 
nevoilor fraților de credinţă. 


6:11-18 
Crucificare, nu circumcizie 


Pentru greci și romani, circumcizia repre- 
zenta o mutilare a trupului, însă era abso- 
lut incomparabilă cu cea mai rușinoasă și 
dureroasă moarte administrată în lumea 
romană — răstignirea. 

6:11. Cele mai multe scrisori de dimensiuni 
similare erau dictate *scribilor, care scriau 
mărunt, ca să termine repede. Pavel, care 
posibil să fi nu fost obișnuit cu scrierea scri- 
sorilor (sau ale cărui mâini, sugerează unii, 
se poate să fi slăbit din pricina tăbăcăritului 
pe timp de iarnă, în frigul din ateliere), nu 
putea scrie mărunt și repede. Mai sunt și 
alte documente ce recurg la literele mari 
pentru a atrage, probabil, atenţia asupra 
unor elemente ce apar la început sau la sfâr- 
șitul lor. Indiferent care era scopul „slove- 
lor mari” aici, cel mai important lucru este 
acela că nu un scrib, ci Pavel însuși scrie 
această secțiune, după cum atestă scrisul de 
mână. Efortul special al lui Pavel exprimă 
(frecvent şi în alte cazuri) o afecţiune deo- 
sebită, competenţa sa literară și/sau impor- 
tanţa specială a celor scrise de el. 

6:12-13. Aici metafora este grotescă: Pavel 
îi critică virulent pe cei care trăiesc „prin 
carne”, doar prin putere omenească, muri- 
toare, ignorându-L. pe Dumnezeu; circum- 
cizia fizică era considerată, îndeobşte, a fi 
„in carne”. Probabil că aici Pavel îi descrie 
pe aceşti misionari tributari culturii lor ca 
şi când ar fi gata să se laude cu prepuțu- 
rile galatenilor în fața celor care i-au trimis. 
Vezi comentariul la 4:29 și 5:11. 

6:14. Pavel se laudă cu o rană (cf. 6:17) cu 
mult mai severă decât circumcizia: răs- 
tignirea. Astfel, el nu se teme să înfrunte 
persecuția din partea liderilor evrei ostili; 
compară cu 5:11. 

6:15. „Noua creaţie” (GBV) înseamnă că 
viața lumii viitoare a început în credincioşi 
acum (vezi comentariul la 5:5-6; 2 Cor. 
5:17). Din nou, Pavel apelează la rodul 


Galateni 6:11-18 


puterii lui Dumnezeu, în contrast cu orice 
efort pur omenesc. 

6:16. Pavel îi binecuvântează pe cei care 
„umblă după această regulă” (GBV) în 
opoziţie cu „regula” halahei evreiești (vezi 
comentariul la 5:16). Expresia „pacea fie 
cu/peste” cineva era obișnuită la evrei; 
este una dintre cele mai frecvente expresii 
întâlnite în mormintele evreiești. „Pacea 
fie peste Israel” era și o rugăciune sinago- 
gală standard, benedicţia finală din Amida 
(fundamentul acesteia este contemporan 
cu Ps. 125:5; 128:6); este o antiteză potrivită 
pentru blestemul invocat asupra celor ce 
calcă *Legea în 1:8-9. (Binecuvântarea prin 
formula „îndurarea fie peste” cineva era la 
fel de obișnuită; ex., *Cartea Jubileelor 1:20; 
22:9; *Psalmii lui Solomon 4:25.) Exegeţii nu 
s-au pus de acord dacă „Israel” înseamnă 
aici rămășița evreiască a celor credincioși 
sau toți credincioșii, în calitatea lor de moș- 
tenitori spirituali ai lui Avraam (3:7, 29). 
6:17. Soldaţii sau alte persoane își expu- 
neau adesea rănile ca semne ale loialității 
lor sau pentru a stârni compasiunea altora 
față de cererile lor. Unii sclavi (cf. *Philon, 
Quod omnis probus liber sit 10), infractori şi 
prizonieri de război erau tatuaţi, aşa cum 
erau şi adepții unor culte din Egipt și Siria. 
Grecii și romanii asociau de regulă tatuajele 
cu barbarii, iar însemnarea cu fierul înroșit 
era rezervată de regulă cailor. Termenul 
lui Pavel este cel folosit de obicei pentru 
tatuare, dar putea fi folosit în mod obișnuit 
pentru orice semn sau rană prin înțepare. 
In acest context, Pavel vrea să spună pur 
și simplu că el a fost răstignit cu *Cristos 
(6:14), care a fost biciuit şi țintuit pe cruce; 
dovezile sale erau „cicatricele” persecuții- 
lor anterioare (5:11; 6:12-13). 

6:18. Termenul tradus de regulă prin 
„frați”, aici înseamnă „frați şi surori” (în 
grecește, o formă de masculin plural putea 
include și femei). În mod obișnuit era apli- 
cată celor de aceeaşi rasă sau naționalitate, 
dar membrii unei asociaţii religioase folo- 
seau adesea aceeași expresie când se adre- 
sau unii altora; vezi comentariul la Fapte 
9:17. Pentru binecuvântarea “harului, vezi 
comentariul la Galateni 1:3; Romani 1:7. 


EFESENI 


Introducere 


Paternitate. Deși specialiștii încă dezbat acest subiect, cele mai multe cuvinte, expresii 
și procedee stilistice considerate nepauline apar cel puțin ocazional în epistolele despre 
care toată lumea academică acceptă au fost scrise de Pavel. Numeroase diferențe dintre 
Efeseni și epistolele pauline timpurii sunt nesemnificative. De exemplu, unii au observat 
că „adevăratul Pavel” vorbeşte despre *Cristos drept cap al Bisericii (1 Cor. 11:3) și despre 
*Biserică drept trup al Său (Rom. 12:4; 1 Cor. 12:12) doar în texte separate. Totuși filosofii 
antici foloseau uneori metafora trupului împreună cu cea a capului, alteori disparat, iar 
pretenția ca Pavel să se exprime întotdeauna în același fel în cele câteva epistole de mari 
dimensiuni — în condiţiile în care de la alții nu există aceeași așteptare — nu este tocmai 
cinstit cu Pavel. Spre deosebire de multe dintre scrisorile sale timpuri, Epistolele către 
Efeseni, Filipeni și Coloseni par să fi fost scrise după ce Pavel a dobândit experienţa pre- 
zentării creştinismului în mediul academic antic, unde trebuia să recurgă la câteva noțiuni 
filosofice elementare pentru a putea comunica cu ascultătorii săi (Fapte 19:9). Faptul că 
Pavel a putut să-și adapteze limbajul în funcție de public, — incluzând chiar și câteva noți- 
uni *stoice în Efeseni pentru cei receptivi la acest limbaj — este evident și din alte locuri 
din scrierile sale (ex.: Rom. 1; 1 Cor. 8); un asemenea limbaj este mai obișnuit în Efeseni şi 
în Filipeni, pentru ca în Coloseni să întâlnim un limbaj influenţat de platonismul mediu. 
Deși disputa privitoare la paternitatea Epistolei către efeseni va continua în cercurile aca- 
demice, comentariul de față porneşte de la premisa că Pavel este autorul ei. 

Genul literar. Îndemnurile lui Pavel din epistolă acoperă câteva teme importante, 
toate părând să fi fost impuse de contextul destinatarilor (deși el folosește forme standard 
pentru a le descrie). Acest punct de vedere pare să se opună ideii că Epistola către efeseni 
este doar „o epistolă eseu” ce comunică adevăruri generale. 

Din pricina abundenței paralelismelor și repetiţiilor, epistola a fost comparată cu poe- 
zia ebraică, dar astfel de procedee erau folosite și în “retorica epidictică (adică în discursuri 
de laudă la adresa zeilor sau oamenilor). Declaraţiile puteau fi elaborate retoric, uneori 
pentru a sublinia mai bine forța lor; cf., ex., „puterea” sau „tăria” din Efeseni 1:19 (și Col. 
1:11; 2 Pet. 2:11; dar şi, ex., 1 Cron. 29:12). Unii compară acest stil mai bombastic bazat 
pe repetiţii, din Efeseni, cu ceea ce scriitorii antici au numit retorică asiatică, potrivită 
pentru Efes și împrejurimi. Stilistica veneraţiei (închinării) este mai prezentă în primele 
trei capitole ale epistolei, care prelucrează acel tip de rugăciune și mulțumire introduc- 
tive care apar adesea în epistolele antice. În măsura în care putem vorbi despre retorică 
în epistole (care, de regulă, se evidențiau prin absența procedeelor retorice, dar și prin 
absenţa demonstrațiilor, prezente în scrisorile lui Pavel), retorica epistolei de faţă este 

mixtă: părțile exortative ale epistolei sale sunt „deliberative”, menite să-i convingă pe des- 
tinatari să se îndrepte într-o anumită direcţie; alte secțiuni ale epistolei sunt „epidictice”, 
așa cum e cazul fragmentului în care apostolul Îl laudă pe Dumnezeu și apreciază Biserica, 
cea care trebuie să reflecte slava lui Dumnezeu în creaţie. Este posibil ca Pavel, schițând și 
alte epistole în același timp (ex., Coloseni), să fi folosit un *scrib care să-l ajute la redactarea 
unora dintre epistole și la adaptarea mesajului său de bază la situațiile specifice diferitelor 
biserici locale. 

Contextul. Pavel scrie această epistolă pe când se afla în custodia romanilor, probabil 
chiar la Roma. După cum știau cititorii din regiunea Efesului din Asia Mică, el fusese 
arestat sub acuza că ar fi introdus un neevreu în Templu (Fapte 21:28-29; 28:16). Distincția 
etnică și culturală dintre evreu și neevreu a constituit o miză importantă în biserica din 
Efes (cf. Fapte 19:17), iar Pavel era unul dintre scriitorii antici cei mai calificați pentru a se 
adresa inteligent ambelor tabere. 

Ca deținut într-o închisoare romană, Pavel este conștient de posibilitatea unei persecu- 
tii iminente și de nevoia bisericii de a fi un martor bun în societate (cf. mai ales comentariul 
la Ef. 5:21-6:9). De asemenea, el știe că unii dintre credincioși încă mai luptă cu propriul 
trecut punctat de practici oculte specifice Asiei Mici: *magie (Fapte 19:19), astrologie și 
strădaniile de a ieşi de sub puterea mediată astrologic a Sorții (cf. comentariul la Ef. 1:8-11, 
19-23; 3:9-11). 

Comentarii. Cele mai complete și mai folositoare sunt Harold W. Hoehner, Ephesians: 
An Exegetical Commentary, Grand Rapids, MI, Baker, 2002; Markus Barth, Ephesians, AB, 34, 
34A; 2 vol.; Garden City, NY, Doubleday, 1974; și A.T. Lincoln, Ephesians, WBC, 42; Dallas, 
TX, Word, 1990. Mai puţin tehnice, dar folositoare, sunt și comentariile următoare: Pheme 
Perkins, Ephesians, ANTIC; Nashville, TN, Abingdon, 1997; Charles H. Talbert, Ephesians 
and Colossians, Paideia; Grand Rapids, MI, Baker Academic, 2007; G.B. Caird, Paul’s Letters 
from Prison, New Clarendon Bible; Oxford, University, 1976; George Johnston, Ephesians, 
Philippians, Colossians and Philemon, Century Bible; Greenwood, SC, Attic, 1967. Unele din- 
tre sursele primare folosite în abordarea fragmentului din Efeseni 5:18-6:9 au fost publi- 
cate în Craig S. Keener, Paul, Women and Wives, Grand Rapids, MI, Baker Academic, 1992, 
p. 133-224, 258-279. 


Efeseni 1:1-6 


1:1-2 
Introducere 


Aşa cum indică cele mai multe traduceri, 
nu toate manuscrisele includ „în Efes” 
(v. 1). Numeroși exegeți au argumentat că 
Epistola către efeseni ar fi fost inițial tri- 
misă către mai multe *biserici, cea din Efes 
fiind mai proeminentă. (Astfel, epistola ar 
fi o „scrisoare circulară”, asemenea edicte- 
lor imperiale.) Totuși, întrucât Efesul (cel 
mai important oraș al provinciei) era unul 
dintre oraşele destinatarilor, și întrucât 
se presupune că toate aceste biserici ar fi 
fost situate în împrejurimile Efesului, isto- 
ria bisericii din Efes ne va ajuta să înţele- 
gem contextul acestei epistole (vezi Fapte 
19:1-41). 

„ Har” și “pace” reprezintă versiuni 
tipice de urări sau binecuvântări invocate 
din partea divinității; aici este semnificativ 
faptul că ele sunt din partea lui „Dumnezeu 
Tatăl și de la Domnul Isus Cristos”. Vezi, în 
plus, introducerea la epistolele pauline și la 
comentariul la Romani 1:1-7. 


1:3-14 

Elogiul mântuirii 

Introducerea epistolei lui Pavel, numită 
și exordiu, conține o binecuvântare 
(„Binecuvântat să fie Dumnezeu”) şi o 
rugăciune; epistolele antice includeau de 
regulă fie rugăciuni, fie mulțumiri, deși 
este neobișnuită o dezvoltare a lor precum 
cea realizată de Pavel. Multe rugăciuni 
evreiești începeau cu „Binecuvântat fie 
Dumnezeu care [Își ajută poporul într-un 
anumit fel]. În grecește, fragmentul 
1:3-14 reprezintă un amplu elogiu adus 
lui Dumnezeu; este reiterat, după tiparul 
rugăciunilor evreiești, planul de mântuire 
a lui Dumnezeu și lucrările Sale în folosul 
iubitului Său popor. 

În aceste versete, nu mai puţin de unspre- 
zece termeni diferiți folosiți în * Vechiul 
Testament cu privire la Israel sunt apli- 
cați tuturor celor ce cred în Isus. Întrucât 
biserica din Efes includea atât evrei, cât și 
“neamuri (Fapte 19:17), iar evreii și neamu- 
rile aveau practici culturale diferite, este 

posibil ca în biserică să fi existat tensiuni 
de ordin cultural și etnic. Pavel le reamin- 
teşte credincioșilor că, indiferent de moşte- 
nirea lor etnică și culturală, ei sunt un sin- 
gur popor în *Cristos și trebuie să lucreze 
împreună pentru scopurile lui Dumnezeu 
(cf. 2:11-22). 

1:3. Astăzi facem distincţie între „cer” în 
sens științific (ex.: straturile superioare ale 
atmosferei şi restul universului, exceptând 
Pământul) şi locul spiritual unde locuiește 
Dumnezeu. Pe vremea sa, Pavel nu avea 
nevoie să facă această distincție pentru a 
comunica cititorilor săi; ei împărțeau „sfe- 
rele cerești” altfel decât noi. Era aproape 
unanimă convingerea că cerul are mai 
multe niveluri (adesea trei sau șapte), că 
diferite ființe spirituale (îngeri, *demoni, 
stele etc.) locuiau la diferite niveluri și că 
Dumnezeu sau ființele spirituale cele mai 
pure locuiau în cerul cel mai de sus. În 
mare parte a scrierilor evreiești de învăță- 
tură, duhurile celor drepți locuiau după 
moarte împreună cu Dumnezeu. Astfel 
„locurile cerești” poate însemna atât „acolo 
unde este Dumnezeu” (cum e cazul aici), 
cât și „acolo unde locuiesc puterile înge- 
rești” (cum e cazul adesea în Efeseni). 
1:4-5. Mântuirea a fost iniţiativa lui 
Dumnezeu, motivată de dragostea Sa 
(Deut. 7:7-9). Vechiul Testament declară 
că Dumnezeu „a predestinat” sau (lite- 
ral) „a ales” pe Israel (ex., Deut. 14:2) în 
Avraam pentru a fi poporul legământului 
Său și i-a adoptat pe israeliți să fie copiii 
Săi, doar că poporul Său adesea a călcat 
legământul. Pavel explică faptul că, din 
punct de vedere practic, cineva devine 
parte a legământului cu Dumnezeu prin 
Cristos şi prin ceea ce Dumnezeu a reali- 
zat, nu doar prin filiație. 

1:6. Unul dintre motivele pentru care 
Dumnezeu l-a ales pe Israel este ca poporul 
să-l aducă slavă (Is. 60:21; 61:3; ler. 13:11); 
descoperirea slavei Sale era atât de impor- 
tantă încât până și judecățile Sale aveau 
menirea să atragă poporul Său înapoi la 
Sine (Ex. 7:5; Amos 4:6), adevărata sursă a 
vieţii (ler. 2:13). 


1:7-8. Dumnezeu a răscumpărat Israelul 
(ex.: l-a eliberat din sclavie) prin sângele 
mielului pascal. Vechiul Testament lega 
iertarea și de sângele animalelor sacrifi- 
cate. Pavel suprapune aceste imagini aici. 
Termenii înrudiți precum „înţelepciunea“ 
Și „priceperea” erau adesea folosiți în 
perechi, în stilistica biblică (ex., Ex. 31:3; 
35:31; Prov. 1:2, 7; 2:2, 6). 

1:9-12. Evreii vorbeau uneori despre secre- 
tele sau tainele planului lui Dumnezeu, 
acum revelate (ex., Dan. 2:27-30; *Manus- 
crisele de la Marea Moartă 1QS 4.6; 11.19). 
Evreii credeau de regulă că istoria trece 
prin diverse stadii înspre punctul ei culmi- 
nant, când totul va fi adus sub stăpânirea 
lui Dumnezeu. Unii filosofi susțineau că 
Dumnezeu e prezent în substanţa întregu- 
lui univers și că la final EI îl va reabsorbi 
în Sine. La fel ca scriitorii evrei care au 
adaptat limbajul unor asemenea filosofi, 
Pavel credea că istoria curge către un punct 
culminant de subordonare lui Dumnezeu, 
nu de absorbire în El. Vechiul Testament 
și iudaismul admiteau că Dumnezeu avea 
un plan suveran în istorie pe care urma să-l 
ducă la punctul său culminant. Cu privire 
la „moștenire” (GBV), vezi comentariul 
la 1:13-14. Cu privire scopul final al lui 
Dumnezeu, vezi comentariul la 3:8-11. 
1:13-14. Un sigiliu de ceară avea imprimată 
o marcă ce semnala fie identitatea, fie drep- 
tul de proprietate, identificându-l astfel pe 
cel care certifica conținutul recipientului 
sigilat. Întrucât Scriptura sugera că *Duhul 
va fi oferit mai ales în vremurile din urmă 
(cf., ex., Ioel 2:28), aici Pavel vorbeşte des- 
pre Duh ca „o arvună” - un termen folosit 
pentru „plată în avans”. Cei care au gustat 
Duhul au început să guste viața lumii vii- 
toare pe care Dumnezeu a promis-o popo- 
rului Său. 

După ce Dumnezeu „l-a răscumpă- 
rat” pe Israel din sclavia Egiptului (vezi 
comentariul la 1:7-8), El i-a condus pe 
evrei în Ţara Făgăduinţei, „moștenirea” 
sau „partea” lor. Literatura evreiască de 
mai târziu considera lumea ce va să vină 
drept „moștenirea” finală a lui Israel, iar 
scriitorii creştini din perioada timpurie 


Efeseni 1:7-17 


foloseau acești termeni cu același sens 
(Mt. 5:5; 25:34; Rom. 8:17; 1 Cor. 6:9; lac. 
2:5). Pentru Pavel, creștinii sunt poporul 
lui Dumnezeu, răscumpăraţi, dar încă 
așteptând desăvârşirea răscumpărării lor; 
asemenea Israelului din vechime, prezența 
lui Dumnezeu în mijlocul lor reprezenta 
garanţia că E] îi va duce în Ţara Făgăduinţei 
(cf. Hag. 2:5). Uneori scriitorii repetau 
un refren, cum e cazul aici (pentru slava 
lui Dumnezeu în 1:6, 12, 14); repetarea 
expresiei „în care” (1:7, 11, 13; cf. 2:21-22; 
3:12) accentuează suplimentar acest punct 
de vedere (similar unei anafore *retorice, 
unde o expresie este repetată la începutul 
mai multor propoziţii succesive). 


1:15-23 
Rugăciunea pentru revelație 


Epistolele antice includeau rugăciuni ca 
atare sau vorbeau despre rugăciuni pen- 
tru destinatari, deşi acestea erau de regulă 
scurte. 
1:15-16. Asemenea evreilor pioși, se pare 
că și creștinii evlavioși aveau zilnic un 
timp consacrat pentru rugăciune. Mulți 
evrei cucernici se rugau de câteva ori pe 
zi. Dacă Pavel a continuat obiceiul acesta și 
după convertire, atunci înțelegem cum de 
se putea ruga pentru toate bisericile. 
1:17-18. Evreii se rugau de obicei să capete 
iluminare, ca să priceapă Cuvântul lui 
Dumnezeu; și * Vechiul Testament vorbea 
despre deschiderea ochilor pentru a pri- 
cepe Cuvântul lui Dumnezeu (Ps. 119:18) 
sau alte realități spirituale (2 Împ. 6:17). 
Unele surse evreiești caracterizau Duhul 
lui Dumnezeu drept „duhul înțelepciunii” 
(cf. 1QS 4.3 în Manuscrisele de la Marea 
Moartă; *4 Ezdra 5:22; mai ales Vechiul 
Testament subliniază acest lucru: ex., Ex. 
28:3; 31:3; 35:31; Is. 11:2; cf. Deut. 34:9). 
Pentru binecuvântări carea aveau în vedere 
iluminarea, vezi, de exemplu, Numeri 6:25; 
Psalmul 19:8; pentru iluminarea cu înțelep- 
ciune, vezi ex.: 1QS 2.3 din Manuscrisele de 
la Marea Moartă. 

Autorii cu abilități retorice își prezen- 
tau adesea temele majore în introducere, 

iar Pavel nu face excepție de la această 
regulă. Tocmai se pregăteşte să le explice 
ideile pentru care se rugase ca ei să le poată 
înțelege. Cu privire la „moștenire”, vezi 
comentariul la 1:13-14. 

1:19-20. Într-una dintre rugăciunile zilnice 
evreiești, capacitatea lui Dumnezeu de 
a învia morţii în viitor era privită ca ilus- 
trare supremă a puterii Sale. Pavel este de 
acord, dar, în viziunea lui, evenimentul 
decisiv a început deja: prima rată a *învi- 
erii viitoare a fost deja achitată. Poziţia 
de la dreapta unui conducător era una de 
onoare și de autoritate; a ședea la drepta 
lui Dumnezeu însemna să fii întronat drept 
conducător al universului, chiar dacă duș- 
manii Săi nu au fost nimiciți cu toţii (Ps. 
110:1). Aglomerarea unor cuvinte înrudite 
(precum putere, tărie, forță; cf., ex.: 1 Cron. 
29:12; Is. 40:26; ler. 16:21; *1 Enoh 1:4; 60:16) 
se potrivește atât laudei din rugăciunile 
evreiești, cât și tipului de retorică bombas- 
tic apreciat ca elogiu în Asia Mică; pute- 
rea lui Dumnezeu era experimentată prin 
Duhul (Mica 3:8; Zah. 4:6; cf. Ef. 1:17). Cu 
privire la „locurile cerești”, vezi comenta- 
riul la 1:3. 

1:21-23. Subordonarea acestor puteri lui 
*Cristos în epoca actuală și în cea ce va să 
vină exprimă incontestabila sa înălțare mai 
presus de adversari, în Psalmul 110:1 (core- 
lat cu Ps. 8:6; cf. 1 Cor. 15:27). Exorciștii şi 
magicienii încercau să manipuleze duhuri 
puternice  invocându-le numele (vezi 
comentariul la Fapte 19:13); supremaţia 
numelui lui Isus în raport cu toate celelalte 
nume înseamnă că El este superior tuturor 
puterilor spirituale care ar putea fi invocate 
și nu putea fi exploatat. 

Pe vremea lui Pavel, evreii admiteau de 
regulă că puterile demonice și/sau angelice 
lucrau îndărătul structurilor politice ale 
lumii; astfel se credea că aceste puteri îndru- 
mau conducătorii și popoarele pământului 
(v. 21; vezi Deut. 32:8 LXX; *Cartea Jubileelor 
15:31-32; 35:17; Manuscrisele de la Marea 
Moartă 1QM 15.13-14; 1 Enoh 61:10; mai 
ales Dan. 10:13, 20; pentru ierarhiile înge- 
rești, vezi 1 Enoh 69:3). 


O opinie ce câștiga tot mai multă popu- 
laritatea în zilele lui Pavel era aceea că 
lumea era condusă de Soartă, ce se făcea 
cunoscută de regulă în stele (considerate 
ființe cerești). Unele “religii de mistere, 
precum cultul lui Isis, aveau să câștige 
mai târziu popularitate pretinzând că 
avea puterea să-și elibereze inițiații de sub 
dominaţia Sorţii. Evreii credeau adesea că 
aceste puteri conduceau toate popoarele cu 
excepția lui Israel (Cartea Jubileelor 15:32; 
Sifre Deuteronom 315.2.1; cf. Dan. 1021; 
12:1); mai târziu, prin sec. II], unii învățători 
explicau că Israel a fost ridicat deasupra 
acestor puteri cerești în Avraam, strămoșul 
lor (Geneza Raba 44:12; 48:6). Pavel susţine 
că cei uniți cu Cristos s-au ridicat deasupra 
acelor puteri. Cuvintele sale constituiau o 
mare încurajare pentru creștinii care care 
părăsiseră prin convertire un mediu domi- 
nat de ocultism (cf. Fapte 19:18-20). Posibil 
ca unii să fi așteptat o înălțare *escatologică 
la ceruri (“Testamentul lui Moise 10:8-10; 
cf. Dan. 12:3). 

Învăţătorii evrei au ajuns să vorbească 
despre aceste puteri cerești care îi con- 
duceau pe stăpânii pământului ca despre 
nişte „îngeri ai popoarelor”. Asemenea 
fiinţe reprezentau expresia supremă a 
diviziunii spirituale existentă între diferite 
popoare, dar Pavel susţine că diferența a 
fost depășită în Cristos — din nou atingând 
o chestiune relevantă pentru o congregație 
care experimenta tensiuni etnice sau cul- 
turale (vezi introducerea la 1:3-14). Astfel 
trupul lui Cristos este „plinătatea Celui 
ce plineşte totul în toți” — „toţi” indicând 
mai ales reprezentanţii tuturor popoare- 
lor din Biserică (4:6-10; cf. 3:19; 5:18). În 
retorică, se accentua o idee prin repetiție, 
fapt ce explică repetarea ideii de umplere 
și a termenului „toţi” de aici (pentru alte 
contexte unde cuvintele „toţi“ sunt folosite 
pentru a evidenția o idee, cf., ex.: *Philon, 
Ambasada către Gaius 118); și aliteraţia era 
un procedeu preferat în retorică, iar în gre- 
cește aceste cuvinte care se repetă încep cu 
litera „p”. Un asemenea limbaj era obișnuit 
în exprimarea laudei la adresa zeilor sau a 
domnitorilor. 


2:1-10 
Înălţat împreună cu Cristos deasupra 
păcatului 


Pavel continuă să explice înălțarea crești- 
nului împreună cu Cristos prin harul lui 
Dumnezeu. 

2:1-2. Cei mai mulți evrei credeau că 
*Satana sau șeful îngerilor cereşti ai popoa- 
relor conduc întreaga lume cu excepţia lui 
Israel (cf., ex.: 1QS 3.20-21; 1QM 17.5-6 
în Manuscrisele de la Marea Moartă). 
„Domnul puterii văzduhului” era un titlu 
obișnuit pentru acest tărâm; îndeobște 
se credea că duhurile necurate tranzitau 
zonele inferioare ale cerurilor (ex.: atmo- 
sfera), mult mai jos decât tărâmul îngerilor 
preaînalți ai lui Dumnezeu și al tronului 
Său. „Văzduhul” era termenul obișnuit 
pentru spaţiul atmosferic al cerului. Unii 
vorbeau despre moartea metaforică: de 
exemplu, *pitagoreicii îi considerau pe 
apostaţi „morți”, *Philon îi socotea „morți” 
pe cei ce își neglijau sufletele, *rabinii din 
perioada de mai târziu îi numeau „morţi” 
pe cei răi ş.a.m.d. 

2:3. Mulţi evrei au căutat să explice toate 
păcatele ca fiind rezultatul direct al acti- 
vității demonice (cf., ex.: Cartea Jubileelor 
10:8; 12:20; mai ales „duhul rătăcirii” din 
Manuscrisele de la Marea Moartă, ex., 1QS 
3.19, 24-25). Pavel nu consideră păcatul ca 
fiind întotdeauna instigat de *demoni, ci 
crede că lumea este invadată de o influență 
demonică mai puțin directă (manifestată 
inclusiv în diviziunile etnice - 1:21-23); 
omul nu este izbăvit de această influență 
prin obârșia israelită, ci prin credința în 
Isus (v. 4-6). „Copii ai mâniei” este o con- 
strucție semitică care indică persoane des- 
tinate judecății. 

2:4-7. Descrierea unui Dumnezeu care-și 
găsește plăcerea în a-Și revărsa veșnic 
dragostea peste poporul Său prelucrează 
imagini din *Vechiul Testamnt privitoare 
la dragostea Lui specială față de poporul 
ales (ex., Deut. 7:6-9). Exegeţii au compa- 
rat imaginea înălțării credincioșilor din 2:6 
cu reprezentarea, destul de comună printre 
evrei, a celui drept întronat în lumea ce va 

să vină; creștinii au început să experimen- 
teze viața veacului ce va să vină în avans 
(vezi comentariul la 1:14). Contextul scoate 
în evidenţă un aspect suplimentar deosebit 
de grăitor mai ales pentru destinatari, care 
fuseseră odinioară robi ai fricii de Soartă, 
stele, *magie sau duhuri: „a şedea cu 
Cristos” înseamnă în 2:6 ceea ce înseamnă 
și în 1:20-21, adică a avea putere peste 
puterile malefice. Creștinii nu trebuie să se 
teamă de duhuri, Soartă sau orice altceva; 
vieţile lor sunt conduse de Dumnezeu. 
2:8-10. Faptele bune decurg în mod natu- 
ral din ceea ce Dumnezeu realizează în 
noi, iar nu lucrarea lui Dumnezeu decurge 
din faptele noastre bune. Dumnezeu l-a 
răscumpărat pe Israel înainte să-i dea 
poruncile (Ex. 20:1), și nu l-a ales din pri- 
cina dreptăţii sale (Deut. 9:5-6); scopul Său 
a fost dintotdeauna ca faptele să decurgă 
din *harul Său, chiar dacă Israelul (la fel ca 
mulți alţii, astăzi) nu a înțeles întotdeauna 
acest lucru (Deut. 5:29; 30:6, 11-14). Cei 
mai mulți evrei contemporani cu Pavel par 
să fi fost de acord în principiu cu ideea că 
erau mântuiţi prin harul lui Dumnezeu 
prin legământ, dar nu lărgeau suficient de 
mult cadrul pentru a include şi neamurile, 
care nu puteau moșteni legământul prin 
naștere. 


2:11-22 
Unitți în Templul cel nou 


2:11-13. Cei mai mulți evrei credeau 
că neamurile nu puteau vreodată să se 
bucure de plinătatea legământului în lipsa 
circumciziei, deşi puteau fi mântuite prin 
respectarea poruncilor fundamentale. A fi 
circumcis însemna a fi altoit în comunita- 
tea lui Israel, a deveni parte a poporului 
legământului cu Dumnezeu. „De mâna 
omului” evocă o expresie negativă din 
Septuaginta (de regulă asociată cu ido- 
latria; ex., Lev. 26:1). 

2:14-16. Pavel scrie această epistolă din 
închisoare, unde a ajuns sub acuzaţia falsă 
de a fi dus cu el în Templul de la Ierusalim 
un neevreu (Fapte 21:28). Introducerea 
unui neevreu dincolo de limita prescrisă în 


Efeseni 2:17-3:2 


Templu constituia o încălcare atât de gravă 
a *Legii evreiești, încât romanii chiar le per- 
miteau conducătorilor evrei să-i execute pe 
făptași (*Josephus, Istoria războiului... 5.194; 
6.124-—126). Destinatarii lui Pavel din Efes 
şi din Asia Mică cu siguranță știau motivul 
întemnițării sale (Fapte 21:27, 29); astfel, 
atât pentru ei, cât și pentru Pavel, nu putea 
fi un simbol mai clar cu privire la bari- 
era existentă între evreu și neevreu decât 
„Zidul despărțitor” din v. 14. Totuși Pavel 
susține că zidul despărțitor a fost demolat 
de *Cristos (cf. 2:20-22). Mesajul lui Pavel 
trebuie să fi fost unul dificil pentru credin- 
cioşii din multe orașe; la câțiva ani după 
scrierea acestei epistole, rezidenții neevrei 
din Cezareea (acolo unde Pavel a locuit cu 
puțin timp înainte, Fapte 23:23) i-au masa- 
crat pe rezidenții evrei (Josephus, Istoria 
războiului... 2.457-458); evreii au răspuns 
atacând alte oraşe (2.458-460); apoi siri- 
enii au masacrat mii de evrei (2.461-468). 
Pentru „El este pacea noastră”, a se vedea 
varianta ebraică a textului din Mica 5:5. 
2:17-18. Se poate interpreta că cel „de 
departe”, din Isaia 57:19, reprezintă 
sămânța împrăștiată a lui Israel, dar cu 
puţin înainte de acest text Dumnezeu pro- 
misese că în casa Sa vor avea loc și străinii 
(Is. 56:3-8). Astfel, acest pasaj exprimă de o 
manieră potrivită punctul de vedere al lui 
Pavel cu privire la unitatea dintre evrei şi 
neevrei în noul templu (cf. şi Fapte 2:39). 
2:19. În multe orașe, străinii care se stabi- 
leau acolo puteau rămâne „rezidenţi stră- 
ini” timp de mai multe generații, fără drept 
de vot și fără alte privilegii de care se bucu- 
rau cetățenii. Pavel se poate juca cu sen- 
surile termenului „casă” în grecește: atât 
„gospodărie” (cum e aici) cât și „construc- 
ție” (templul drept Casa lui Dumnezeu; 
vezi 2:20-22). 

2:20-22. În Vechiul Testament, singura 
diviziune existentă în Templu era cea din- 
tre spaţiile pentru cler și mireni, dar pe vre- 
mea lui Pavel, arhitecții adăugaseră deja 
bariere pentru neevrei și pentru femei (în 
opoziţie cu 1 Împ. 8:41-43); Pavel susţine 
că aceste bariere sunt abolite în templul 
lui Dumnezeu cel adevărat și spiritual. 


658 


Alţi scriitori evrei vorbeau despre poporul 
lui Dumnezeu ca templul Său, dar numai 
Pavel şi alți creștini din perioada timpurie 
au admis că acest nou templu îi includea 
și pe neevrei. (Pavel și-a extras imaginea 
despre Cristos ca piatră unghiulară din Ps. 
118:22, probabil prin intermediul învățătu- 
rii lui Isus; vezi comentariul la Mc. 11:10.) 


3:1-13 
Misterul poporului unit 


Biblia afirmase deja că Dumnezeu îi va 
invita pe neevrei să se alăture poporu- 
lui Său (Rom. 16:26; ex., Is. 19:25); regele 
David şi alții au acceptat neevrei în comu- 
nitatea lui Dumnezeu (ex., 2 Sam. 6:10-11; 
8:18; 15:18-22; 18:2; 20:23; 24:18-24; 1 Cron. 
11:41, 46; 18:17). Totuşi pentru a participa 
la legământ cu drepturi depline, bărba- 
tii neevrei trebuiau să se circumcidă; în 
această perioadă, bărbaţilor și femeilor 
li se cerea să se scufunde în apă pentru a 
deveni curați din punct de vedere ritualic. 
Însă venirea lui *Cristos a clarificat *apos- 
tolilor și profeților faptul că prin credința 
în Cristos oricine se poate apropia de 
Dumnezeu cu drepturi egale. 

Oratorii şi scriitorii foloseau adesea un 
element standard de persuasiune numit 
patos, un apel emoţional. Amintindu-le 
destinatarilor ceea ce el, apostolul lor, a 
suferit pentru poporul ideal, multietnic pe 
care Dumnezeu l-a pregătit, Pavel apelează 
la ei ca să nu-i zădărnicească eforturile. 
“Biserica universală ar trebui să fie ceea ce 
a fost chemată a fi: un popor unit, multiet- 
nic, interrasial, în toată slava sa. 

3:1. Temnița romană era percepută de 
regulă ca marcă a rușinii, dar, asemenea 
rănilor (vezi comentariul la Gal. 6:17), 
putea stârni compasiune printre cei dragi. 
Refuzul lui Pavel de a-și compromite misi- 
unea față de *neamuri a precipitat aresta- 
rea sa (Fapte 22:21-22; cf. 21:28). 

3:2. În loc să încheie imediat fraza începută 
în 3:1, Pavel face o *digresiune cu privire 
la misiunea sa printre neamuri (3:2-13); 
digresiunile erau obișnuite în scrierile 
antice. „Ispravnicul” era un administrator 


al gospodăriei, adesea dintre sclavi, dar și 
dintre oameni liberi, având mare responsa- 
bilitate şi prestigiu într-o casă înstărită. 
3:3-5. Termenul tradus prin „mister” 
(BRC) a fost folosit în *religiile de mistere 
şi în alte părţi, dar fundalul de referință 
pentru uzul termenului de către Pavel 
se găsește în Daniel 2 și în scrierile evre- 
iești (mai ales *Manuscrisele de la Marea 
Moartă) care urmează direcţia lui Daniel. 
În Manuscrisele de la Marea Moartă 
înseamnă mai ales planul lui Dumnezeu 
pentru istorie, codificat în Scripturi și 
accesibil doar celor înţelepţi sau celor 
luminaţi de *Duhul. Întrucât mare parte 
a iudaismului credea că epoca profeților 
s-a încheiat odată cu moartea prorocilor 
*Vechiului Testament, afirmaţia lui Pavel 
că Dumnezeu Şi-a descoperit adevărul 
prin „apostoli şi profeţi” (NTR) sublinia 
pentru destinatarii săi unicitatea creștinis- 
mului. În plus, conținutul învăţăturii sale 
era șocant din pricina conflictului deschis 
dintre evrei și neevrei și a frecvenței antise- 
mitismului în Antichitate. „Citirea” (literal 
în 3:4) se referă la lectura publică a epistolei 
în timpul serviciului de închinare, nece- 
sară pentru că majoritatea oamenilor erau 
analfabeți. 

3:6. „Moştenitori” face trimitere la ideea 
Vechiului Testament potrivit căreia Țara 
Făgăduinţei era moștenirea lui Israel; 
„Promisiunea” era posesiunea exclusivă 
a descendenților lui Avraam (și a celor ce 
s-au adăugat poporului prin circumcizie). 
A accepta creștini neevrei necircumciși ca 
parte a aceluiași legământ suna ca erezie 
pentru mulți cititori evrei, zdruncinân- 
du-le sensibilităţile etnice. 

3:7. Vechiul Testament vorbea adesea des- 
pre împuternicirea divină a slujitorilor lui 
Dumnezeu (ex., Ex. 31:3; Jud. 15:14); vezi 
comentariul la Efeseni 3:16. 

3:8-9. Când scriitorii formulau o expresie 
atipică, aşa cum face Pavel aici (literal, cel 
mai neînsemnat de mic), încercau să întă- 
rească o idee. Pentru „isprăvnicie” (VDC; 
NTR: „administrare”), vezi comentariul la 
3:1-2; pentru „mister” (BRC), vezi comen- 
tariul la 3:3-5. 

Efeseni 3:3-14 


3:10-11. Şi unele texte evreiești din peri- 
oada precreştină vorbesc despre faptul 
că Dumnezeu Își arată îngerilor puterea 
și slava prin intermediul poporului Său, 
astfel primind laudă. Întrucât aceste „auto- 
rități” erau considerate a fi îngeri ai dife- 
ritelor popoare, unitatea etnică a Bisericii 
(3:6-8) atesta domnia lui Dumnezeu, a 
cărui autoritatea o depășea pe cea a înge- 
rilor şi toate granițele pământești. Punctul 
de vedere paulin este acela că Biserica, un 
popor destinat să-l aducă slavă eternă lui 
Dumnezeu, reprezintă scopul ultim al lui 
Dumnezeu în istorie (vezi 1:9-12); toţi creș- 
tinii ar trebui să-și găsească scopul vieţii 
în rolul pe care-l joacă în acel scop suprem 
(vezi 4:11-13). 

3:12. „Îndrăzneala” (GBV) („slobozenia” — 
VDC, „libertatea” — NTR) se aplica adesea 
la acel tip de vorbire liberă adecvată între 
prieteni, dar folosită în cercurile evreiești şi 
pentru rugăciune; aici, alături de „apropi- 
erea de Dumnezeu”, se referă probabil la 
locul sigur pe care membrii îl au în casa lui 
Dumnezeu (2:18). 

3:13. Detenţia romană era de regulă o 
chestiune dezonorantă; Pavel o transformă 
într-o cinste din perspectiva motivului 
pentru care fusese arestat. Pavel suferă 
și din pricina slujirii Trupului lui Cristos; 
oraşele acreditau ideea că atleții locali con- 
curau în numele localităţii la concursurile 
regionale, iar unii considerau că liderii ide- 
ali acționau sau erau folosiți de Dumnezeu 
pentru binele poporului lor. 


3:14-21 

Rugăciune de împuternicire 

3:14. Pavel revine la ideea care începe în 
3:1 (adesea scriitorii reluau unele cuvinte 
pentru a semnala momentul revenirii la o 
chestiune anterioară, după o digresiune). 
Rugăciunile evreieşti erau adesea rostite 
stând în picioare, dar câteodată se opta și 
pentru îngenunchere sau prosternarea (în 
*Vechiul Testament, vezi 1 Împ. 8:14, 22, 
54; *neamurile se prosternau şi înaintea 
conducătorilor). Uneori neamurile înge- 
nuncheau la rugăciune, dar aceasta nu era 


Efeseni 3:15—4:1 


postura lor obișnuită pentru rugăciune cu 
excepția circumstanțelor speciale; aseme- 
nea închinătorilor evrei, de regulă, întin- 
deau mâinile cu palmele orientate înspre 
zeii invocaţi (spre cer, spre mare sau spre 
efigiile acestora). 

3:15. Aici Pavel poate subînțelege că toate 
popoarele și familiile (adică orice grup care 
descinde dintr-un strămoș comun) reflectă 
paternitatea lui Dumnezeu asupra lumii 
întregi (cf., ex.: *Epictet, Discursuri 3.11.5); 
astfel, era de așteptat ca Dumnezeu să se 
preocupe de toate popoarele (ex., Gen. 
12:3). (Familiile „din cer” se poate referi la 
îngerii gardieni peste popoare.) Scriitorii 
antici vorbeau adesea despre Dumnezeu 
ca tată în sensul de creator (*neamurile 
vorbeau frecvent despre „tatăl zeilor și 
al popoarelor”) și uneori vorbeau des- 
pre autoritatea paternală din familii ca 
derivând din exemplul lui Dumnezeu. În 
familia romană, tatăl era figura autorității 
supreme, având dreptul de a-și conduce 
toți descendenții cât timp trăia. 

3:16-17. Deşi Pavel împrumută termeni 
(„omul dinlăuntru”) din lumea greacă 
(vezi comentariul la 2 Cor. 4:16), ideile 
sale de aici nu sunt specific grecești, din 
moment ce și alți evrei adaptaseră deja ace- 
eași terminologie. Relatările din Vechiul 
Testament asociau Duhul mai ales cu împu- 
ternicirea profetică, dar şi cu puritatea, cu 
tăria, cu vitejia, cu abilitatea de a împlini 
lucrarea la care-i chema Dumnezeu; uneori 
Vechiul Testament prezenta memorarea 
Bibliei ca mijloc de biruință asupra păca- 
tului (ex., Ps. 119:11). Şi pietismul israelit 
recunoștea în Dumnezeu sursa tăriei (ex.: 
Ex. 15:2; Ps. 18:1-2; 27:1; 59:17; 119:28; ler. 
16:19). Când Pavel vorbește despre capaci- 
tatea credinciosului de a trăi drept din pri- 
cina faptului că *Cristos trăiește în el prin 
Duhul, aceste idei vetero-testamentare 
sunt probabil cele mai apropiate paralele 
pe care le poate stabili în literatura antică; 
dacă nu punem la socoteală textele de la 
*Qumran (dependente de aceleași teme 
biblice, mai ales Ezec. 36:25-27), rar s-a 
sugerat că viața morală ar fi împuternicită 
de prezenţa și activitatea lui Dumnezeu. 


Pavel afirmă totala dependență de *har, 
chiar și în ce privește abilitatea credincio- 
sului de a înfăptui dreptatea. 

3:18-19. Mulţi consideră „lărgimea, lungi- 
mea, înălțimea și adâncimea” o manieră 
de a descrie umplerea creației cu slava lui 
Dumnezeu sau o descriere a incomensura- 
bilității dragostei Sale. Unii au sugerat că 
Pavelreia aici imaginea Templului (2:18-22), 
descriind proporţiile de cub perfect ale 
locului preasfânt din Vechiul Testament, 
deși ideea nu este prezentată explicit aici. 
Mai probabil e că textul aplică terme- 
nii Înțelepciunii divine (ex., lov 11:5-9; 
cf. lov 28:12-28; Sir. 1:3) la dragostea lui 
Dumnezeu; cf. „înţelepciunea nespus de 
felurită” din 3:10. 

3:20-21. Evreii își încheiau de regulă rugă- 
ciunile cu binecuvântarea lui Dumnezeu; 
uneori binecuvântările se încheiau cu for- 
mula „în veci de veci” (1 Cron. 16:36; Ps. 
106:48). Se obișnuia, de asemenea, să se 
răspundă la rugăciuni și binecuvântări cu 
„Amin”. 


4:1-16 
Un trup, mai multe mădulare 


În ciuda excepțiilor, cele mai multe scrisori 
antice abordau doar chestiuni de afaceri 
sau de natură personală; multe dintre epis- 
tolele lui Pavel însă „predică”. Discursurile 
şi epistolele persuasive intrau adesea în 
argumente detaliate, dar, până în acest 
punct, Pavel a folosit în mare măsură *reto- 
rica „epidictică” sau „laudativă”. 

El lăudase *Biserica, chemând-o să fie 
ceea ce Dumnezeu a rânduit-o să fie. Acum 
el recurge la un element caracteristic reto- 
ricii persuasive (precum exhortatio sau 
încurajările), de regulă prezent în sfatu- 
rile moraliștilor și filosofilor. Încurajările 
umplu restul cărții până la perorația finală 
sau concluzia apoteotică (6:10-20). 

4:1-2. Deşi blândețea era o virtute reco- 
mandată chiar şi conducătorilor, scrii- 
tori greci priveau „blândețea”, văzută ca 
„umilință”, într-o lumină negativă, cu 
excepția situaţiilor adecvate social de sme- 
rire a inferiorului față de superiorul său. 


Cu privire la încarcerarea lui Pavel (proba- 
bil la Roma), vezi comentariul la 6:20. 
4:3-6. Numeroși învăţători evrei elogiau 
virtutea păcii. Pavel își susține pledoaria 
repetând ideea de „unul” de multe ori 
(deși în greacă apare în forme diferite). 
Unele texte evreiești (mai ales din *Philon 
și *2 Baruh) sugerează că Israel era unul 
deoarece Dumnezeu era Unul. Niciodată 
însă aceste texte n-ar fi pus laolaltă evreii 
și *neamurile, într-un singur popor, chiar 
dacă se admitea că toate popoarele făceau 
parte din aceeași umanitate. Limbajul pau- 
lin se apropie mai mult de limbajul filosofic 
al *stoicilor în ce priveşte unitatea creației 
(cu privire la „trup”, vezi comentariul la 
1 Cor. 12:12). Nici chiar tema retorică a con- 
cordiei (unitate, pace), atât de obișnuită la 
greci, nu era pe măsura formulării pauline 
care accentua unitatea pe care cei ce cred în 
Isus o împărtăşeau și aveau obligația să o 
exprime prin trăire. 

4:7-8. Pavel adaptează textul din Psalmul 
68:18, în stilul predicatorilor antici ai 
Scripturii, pentru a-și susține punctul de 
vedere (un *targum târziu la Psalmi refor- 
mulează în termeni foarte asemănători cu 
ai lui Pavel). Acest Psalm se referă la „urca- 
rea” pe Muntele Sinai la Dumnezeu, așa 
cum interpretau şi exegeţii evrei, dar Pavel 
aplică principiul la Isus. (În unele tradiţii 
evreiești, Moise ar fi urcat chiar până la 
cer pentru a primi *Legea; dacă Pavel sau 
oricare dintre destinatarii săi cunoșteau 
asemenea tradiţii, aplicarea acestui psalm 
la Isus va fi fost mult mai grăitoare. Totuși 
este discutabilă răspândirea de care benefi- 
cia această tradiţie în zilele lui Pavel.) Ideea 
lui Pavel este în armonie cu imaginea psal- 
mului, deși el a operat schimbări la nivel 
de limbaj; odată ce un cuceritor primea tri- 
butul şi își însușea prada de la cei înfrânți 
(ca în Ps. 68:18), distribuia cele mai multe 
dintre aceste bunuri soldaților săi (cum 
e cazul aici). Înălţarea lui Isus îl pune în 
poziția de a împărţi daruri (enumerate în 
4:11) poporului său. 

4:9-10. Pavel interpretează și aplică tex- 
tul tocmai citat asemenea unui bun învă- 
țător evreu. „Părțile cele mai de jos ale 

pământului” înseamnă probabil tărâmul 
morţilor, făcând astfel trimitere la moar- 
tea lui Isus (Ps. 63:9; 86:13; Ezec. 32:24; 
Rugăciunea lui Manase 13), deși ar putea 
însemna și faptul că a coborât din cer prin 
întrupare pentru a deveni un rob (Flp. 2:7; 
cf. Ps. 139:15). 
4:11. „Apostolii” erau literalmente mesa- 
geri însărcinaţi să îndeplinească o misiune 
pentru expeditor; din această pricină, ei 
erau susținuți de autoritatea expeditorului 
în măsura în care îndeplineau cu acuratețe 
misiunea primită. În *Noul Testament, ter- 
menul se aplică mandatarilor însărcinaţi ai 
lui *Cristos, autorizaţi de o manieră speci- 
ală (cu mai multă autoritate decât alții) să 
declare și să transmită mai departe voia 
Lui. „Profeţii” erau purtători de cuvânt ai 
lui Dumnezeu, al căror rol era cunoscut 
încă din *Vechiul Testament și s-a păstrat 
în Biserică; posibil ca relaţia dintre apos- 
tolii și profeții Noului Testament să fi fost 
similară cu cea dintre judecătorii profeți 
(ex.: Samuel și Debora) sau liderii caris- 
matici (ex.: Ilie și Elisei) și profeții Vechiul 
Testament — cu rang și autoritate deosebite. 
„Evangheliștii”, ca unii care proclamau 
vestea bună (mesajul lui Cristos), erau 
considerați „crainici“, tot un tip de mesa- 
ger. „Păstorii”, literal „ciobanii” (termen 
folosit pentru supraveghetori în Vechiul 
Testament, ex.: ler. 23:24; o imagine obiş- 
nuite pentru lideri în toată lumea medi- 
teraneană antică), sunt identificați în alte 
locuri din Noul Testament cu suprave- 
ghetorii adunărilor locale (Fapte 20:17, 28; 
1 Pet. 5:1-2; cf. Tit 1:5, 7); ei au fost chemaţi 
să păstorească poporul lui Dumnezeu, 
împlinindu-și slujba cel puţin în parte prin 
propovăduirea mesajului Său cu acuratețe 
(cf. Ier. 23:18-22). „Învăţătorii” erau cei 
care explicau Scripturile și tradiția des- 
pre Isus; dacă îndeplineau un rol similar 
învăţătorilor evrei, atunci ofereau instruire 
biblică adunării şi îi pregăteau și pe alții 
să explice Scripturile. Ca în cazul multor 
liste antice, unii dintre acești termeni se pot 
suprapune considerabil (în greacă se con- 
stată o similitudini importante între „păs- 
tori” și „învăţători”). Toţi însă împărtășesc 

același obiectiv și aceeași temelie a autori- 
tăţii lor, în calitate de purtători ai mesajului 
lui Cristos. Autoritatea rezidă în mesajul 
lor și în darurile spirituale primite; la fel 
ca în cazul învăţătorilor evrei care procla- 
mau mesajul lui Dumnezeu (în opoziție cu 
marii-preoți), niciunul nu reprezintă auto- 
ritatea instituțională în sensul unei ierarhii 
superioare a bisericii locale, care nu este 
atestată cu certitudine până la începutul 
secolului II (deși exista o rețea de biserici la 
nivel regional). Împreună, acești slujitori ai 
Cuvântului lui Dumnezeu aveau menirea 
de a echipa poporul lui Dumnezeu pentru 
slujire (4:12-16). 

4:12. Termenul pentru „pregătire“ sau 
„echipare” („desăvârșşire”, VDC) era folo- 
sit uneori în lumea greacă pentru a descrie 
educaţia, chiar și în sfera de acţiune a filo- 
sofilor și pedagogilor. 

4:13-16. Imaginile persoanei în proces 
de maturizare și cea a persoanei în necaz 
văzută ca o corabie împinsă încoace și-n- 
colo pe valuri erau obișnuite în zilele lui 
Pavel. Imaginea maturizării nu era apli- 
cată de regulă unei comunități întregi 
cum e cazul aici, însă ideea rămâne la fel 
de ușor de înţeles. Metafora lui Pavel este 
una generică, lipsită de imaginile evreiești 
standard pentru sfârșitul vremurilor; de 
aceea, posibil ca el să se refere în general 
la nevoia Bisericii de a se maturiza, mai 
degrabă decât să prezică specific desăvâr- 
șirea maturizării la vremea sfârșitului. 


4:17-5:2 

Trăirea vieţii noi 

4:17-19. Gânditorii antici descriau uneori 
ignoranța morală drept orbire sau întu- 
necare a minţii. Adesea scriitorii greci își 
prelucrau îndemnurile morale punând în 
contrast elemente antitetice, aşa cum face 
și Pavel aici. Literatura vremii demon- 
strează faptul că cei mai mulți evrei i-ar fi 
descris pe neevrei folosind un limbaj simi- 
lar celui paulin de aici (cf., Lev. 18:3, 24-30; 
20:23-24; Deut. 26:16-19). Semnificativ este 
faptul că Pavel refuză să-i mai numească 
„neamuri” pe creştinii de altă origine 

etnică decât cea evreiască; ei pot fi neamuri 
din punct de vedere etnic, dar trebuie să fie 
evrei din punct de vedere etic. Sexul pre- 
marital, relațiile homosexuale și idolatria 
erau considerate păcate specifice neamu- 
rilor de care aproape toți evrei se țineau 
departe; ei se aşteptau ca *prozeliții la 
iudaism să respingă stilul de viață anterior 
convertirii. Spre deosebire de aceștia, grecii 
erau crescuți potrivit acestui stil de viață; 
de exemplu, mulți bărbați greci aveau rela- 
ţii intime cu băieți aflați la vârsta pubertății 
sau cu adolescenţi. „Umblați” înseamnă 
„purtați-vă”; vezi comentariul la Galateni 
5:16; „împietrirea inimii” apare frecvent în 
* Vechiul Testament (ex., Ex. 4:21; Ps. 95:8): 
4:20-24. „Omul cel nou” (v. 24) este lite- 
ralmente „noua persoană”, care este (lite- 
ral), „făcut după chipul lui Dumnezeu” 
și înseamnă în acord cu chipul sau ase- 
mănarea Sa. Se poate presupune că Pavel 
face aluzie la modul în care Dumnezeu i-a 
creat la început pe Adam și pe Eva după 
chipul Său și spune că noua persoană care 
a devenit creștinul este înzestrată cu puri- 
tate morală deoarece este făcută asemenea 
lui Dumnezeu din punct de vedere moral 
(vezi comentariul la Rom. 5:12-21). Astfel, 
el arată că omul ar trebui să trăiască în con- 
formitate cu această realitate. „Îmbrăcarea” 
Și „dezbrăcarea” valorifică o imagine natu- 
rală, folosită în Vechiul Testament și în 
literatura greacă pentru „adoptarea” sau 
„abandonarea“ unui anumit comporta- 
ment (lov 29:14; Ps. 109:18; mai ales Is. 61:3, 
10; vezi comentariul la Rom. 13:12), a unor 
atribute (2 Cron. 6:41; Ps. 93:1) ş.a.m.d. 

Scriitorii evrei de literatură sapienţială și 
filosofii greci ar fi fost de acord cu accentul 
pus de Pavel pe „înnoirea minţii”; ei înțe- 
legeau că atitudinea și valorile omului îi 
afectează stilul de viață. Ei înțelegeau până 
și convertirea la iudaism sau la filosofie ca 
adoptare a unui nou mod de viaţă. Totuși, 
fundamentul lui Pavel pentru înnoire 
diferă de al lor; el fundamentează înnoirea 
pe noul mod de viață disponibil în Cristos, 
un mod de viaţă pe care evreii îl așteptau 
doar în lumea ce va să vină (după “învierea 
morților). 


4:25. Cu excepţia textelor din 4:30 şi 4:32—5:2, 
cele mai multe îndemnuri morale pau- 
line din 4:25-5:2 sunt din categoria celor 
folosite de către majoritatea moraliștilor 
antici. Îndemnurile la sinceritate, muncă, 
repudierea bârfei erau obișnuite. Eşecurile 
în aceste domenii nu sunt păcate atribuite 
doar *neamurilor (cf. 4:17-19), ci şi evreii 
aveau de luptat cu ele. Modalitatea lui 
Pavel de a depăși problemele morale diferă 
de cea a moraliștilor antici (4:22-24, 32), 
dar el este capabil să găsească elemente 
comune cu numeroși moraliști din cultura 
sa care se opuneau acelorași rele. Totuși, 
în ciuda numeroasele puncte de vedere 
comune cu etica culturii sale, Pavel citează 
frecvent din Vechiul Testament, care este 
autoritatea sa etică; îndemnul său la adevăr 
de aici rezonează cu una dintre poruncile 
enumerate în Zaharia 8:16-17, care stipu- 
lează ca oamenii să-și spună adevărul unii 
altora, iar adevărul se poate opune mărtu- 
riei false într-un context juridic. 

4:26. Îndemnul de a evita păcatul în timpul 
mâniei provine din Psalmul 4:4; cu privire 
la răutatea celor care păstrează mânia peste 
noapte, cf. Osea 7:6; atât *esenienii, cât și 
unii filosofi greci cereau ca disputele să 
fie rezolvate în ziua în care s-au iscat. (Cu 
privire la rezolvarea chestiunilor litigioase 
înainte de căderea nopții, cf. Deut. 24:13, 
15.) Se insista și pe nevoia de a deprinde 
vorbirea cu folos (4:29). 

4:27. Imaginea folosită aici poate fi una 
din sfera războiului, cel care păcătuiește 
cedând astfel teren în favoarea diavolului 
(cf. 6:10-20). Pe linia Vechiului Testament, 
tradiția evreiască înțelegea că diavolul 
(“Satana, Belial) era un înșelător, un ispiti- 
tor și un acuzator. 

4:28. Iudaismul punea mare preț pe munca 
cu propriile mâini și ajutorarea săracilor. 
Deşi meșteșugarii greci erau foarte mândri 
de profesia lor, aristocrația din toată lumea 
mediteraneeană disprețuia munca manu- 
ală, pe care o considera datoria claselor 
inferioare. 

4:29. Literatura antică de înțelepciune sub- 
linia adesea deprinderea de a vorbi drept 
(cf. 4:25; 5:34); multe zicători din cartea 

Proverbe subliniau aceeași idee, incluzând 
și încurajarea de a spune cuvinte de îmbăr- 
bătare și amabile (ex., 12:25; 15:23; 25:11; 
cf. Zah. 1:13). 

4:30. „Întristarea” *Duhului reflectă o 
ofensă serioasă; în Isaia 63:10 (unul dintre 
cele doar două texte din Vechiul Testament 
care folosesc titlul „Duhul Sfânt”), se referă 
la răzvrătirea lui Israel din pustiu, care a i-a 
atras respingerea din partea lui Dumnezeu. 
În același fel, răzvrătirea lui Israel împo- 
triva Duhului l-a împins pe Moise să păcă- 
tuiască cu gura, conform Psalmului 106:33 
(cf. Num. 20:10; Deut. 3:26). Cu privire la 
„pecetluire” ca semn care atestă că n-a fost 
violat un document sau un produs sigi- 
lat, vezi comentariul la 1:13-14. Efesenii 
trebuie să-și păstreze confirmarea pentru 
ziua când se va desăvârși răscumpărarea 
(Vechiul Testament vorbește despre „ziua 
Domnului”, când Dumnezeu va judeca 
lumea și își va răzbuna poporul). 

4:31. Lista de vicii era o formă literară obiș- 
nuită în scrierile moraliștilor antici; uneori 
toate viciile înşirate aparţin unui anumit 
domeniu, cum este cazul aici (mânie). 
Comasarea unor termeni înrudiți conso- 
lida punctul de vedere susținut. 

4:32-5:2. Alţi moraliști, inclusiv necreștini 
dintre greci şi romani, propuneau imitarea 
lui Dumnezeu ca standard etic. Totuşi, scri- 
itorii necreşștini contemporani cu Pavel nu 
puteau cita exemplul vreunui zeu care s-a 
sacrificat din dragoste pentru poporul său 
(4:32-5:2). (Unii exegeţi au apelat la exem- 
plul titanului Prometeu, care a suferit pen- 
tru trădarea de a le fi descoperit oamenilor 
secretele divine. Totuși nu este clar dacă 
Prometeu se aștepta la aspra pedeapsă pe 
care a primit-o, iar exemplul nu ar fi fost 
oricum notoriu; dată fiind pedepsirea 
titanilor și urgiile cu care ei au lovit zeii 
în mitologia greacă [ex., rănirea lui Ares 
în Iliada], Prometeu nu poate constitui o 
paralelă precreştină la ideea creștină a 
jertfei lui Isus, care, deși divin, S-a oferit 
de bună voie pentru umanitate. Mai mult, 
diferența calitativă dintre concepțiile gre- 
cești și evreieşti privitoare la divinitate face 
comparaţia dintre istoria lui Prometeu și 

cea a lui Isus chiar mai puţin plauzibilă.) Și 
scrierile timpurii ale Vechiului Testament 
recomandau imitarea lui Dumnezeu (Lev. 
11:44-45; 19:2), o temă dezvoltată în tradi- 
ţia evreiască (ex., *Epistola lui Aristeas 188, 
190, 192, 208, 209, 210, 254, 281; *Philon, De 
specialibus legibus 4.73; De decalogo 98, 100; 
De vertutibus 168; Comentariu alegoric 1.48; 
Sifra Qedoșim par. 1.195.1.3). Cu privire 
la acceptarea cuiva de către Dumnezeu 
ca o mireasmă plăcută, cf. Ezec. 20:41 
(poporul Său mântuit); Ef. 5:2 înseamnă 
că Dumnezeu L-a acceptat pe Isus ca 
pe o mireasmă plăcută (vezi Gen. 8:21; 
Ex. 29:18). 


5:3-20 
Mai multe îndemnuri 


5:3-6. Diversele forme de imoralitate sexu- 
ală (inclusiv sexul premarital), vorbirea 
obraznică și umorul obscen erau la fel de 
obişnuite în societățile antice ale *neamu- 
rilor ca în numeroase societăți contempo- 
rane. Pavel nu a îndulcit standardele lui 
Dumnezeu pentru a le potrivi culturii; în 
schimb, el a avertizat că cei care adoptau un 
asemenea mod de viață nu vor avea parte 
de lumea ce va să vină alături de poporul 
lui Dumnezeu. Umorul obscen era foarte 
prezent, de exemplu, în pantomima folo- 
sită ca amuzament; Pavel nu aprecia presu- 
pusul umor. Cu privire la listele de vicii și 
la „moştenirea” “Împărăției lui Dumnezeu, 
vezi comentariul la 1 Corinteni 6:9-10. 

5:7. Aici Pavel nu susține separatismul 
radical (precum cel promovat de comu- 
nitatea ce a produs *Manuscrisele de la 
Marea Moartă), nici măcar separatismul 
parţial pe care legile privitoare la mâncare 
și la sabat din iudaism îl impunea evreilor 
din *diaspora. Totuşi numeroși cetățeni din 
societatea greco-romană i-ar fi catalogat pe 
creștini ca antisociali pentru refuzul de a 
lua parte la discuţii indecente și, chiar mai 
mult, la ritualuri religioase cu caracter civic 
ce erau socotite adevărate probe ale loiali- 
tății locale. 

5:8-13. Textele evreieşti (mai cu seamă 
Manuscrisele de la Marea Moartă) foloseau 


adesea „lumina” și „întunericul“ pentru 
a pune în opoziţie binele şi răul, iar Pavel 
strecoară această imagine aici. Tavernele 
aveau adesea bordeluri la etaj, exploatând 
prostituate sclave; acțiunile pe care oame- 
nii le săvârșeau în secret aveau loc noaptea. 
Unele grupuri religioase grecești cunoscute 
drept „*religii de mistere” puneau accentul 
pe inițieri nocturne, iar unele dintre ele 
deveniseră faimoase pentru imoralitatea 
sexuală; întrucât unii critici romani ai tutu- 
ror religiilor străine asociau creștinismul 
cu cultele imorale, Pavel avea toate moti- 
vele să dorească disocierea creştinismul 
de cultele pe care le considera păgâne. 
Oamenii puteau săvârși anumite acțiuni — 
de care s-ar fi rușinat în public (cf. Is. 29:15; 
47:10) — în întuneric. 

5:14. Unii exegeți au sugerat că Pavel 
citează aici o parafrază expozitivă din 
Scripturi, asemenea unui *targum asupra 
unui text precum Isaia 60:1 sau posibil 
Daniel 12:2. Alţii cred că Pavel citează o 
“profeție sau un imn creștin timpuriu, com- 
pus fie de Pavel, fie de un profet (cf. 1 Cor. 
14:37). Este posibil și să fie o combinaţie a 
celor două variante (o profeție sau un imn 
fundamentat pe textele biblice); în orice 
caz, citatul era cunoscut atât lui Pavel, cât 
și primilor destinatari ai epistolei. 

5:15-17. „Răscumpărarea vremii” probabil 
înseamnă „a folosi timpul cât mai bine”; 
cf. Ps. 90:12; *Epistola lui Aristeas 256; ideea 
poate fi similară cu „a folosi prilejul”. 
Textul din Daniel 2:8 în varianta *LXX folo- 
sește expresia cu referire la încercarea de 
a câștiga timp. (Altă interpretare posibilă 
sugerează a aduce răscumpărarea în epoca 
prezentă rea.) Ideea că „zilele/vremurile... 
rele” afectau modul în care omul înțelept 
se purta se regăsește și în formularea din 
Amos 5:13. În tradiția evreiască, „înțelep- 
ciunea” şi „nebunia“ aveau mai multă 
legătură cu moralitatea decât în concepția 
păgână (ex., ler. 29:23). 

5:18. În grecește, participiile din verse- 
tele 19-21 decurg natural din porunca lui 
Pavel de a fi „plini de Duhul” și exprimă 
natura vieții umplute de *Duhul. Tradiţia 


evreiască considera beţia drept un compor- 
tament scandalos (cf. Prov. 23:20-34). 
Beția era asociată cu pierderea autocon- 
trolului și era obișnuită la banchetele din 
miez de noapte ale celor bogaţi și în taver- 
nele celor săraci. Uneori, oamenii o aso- 
ciau cu un mijloc de inspiraţie, cu nebunia 
sau cu posedarea de către Dionysos, zeul 
vinului. În unele contexte, închinătorii 
cei mai fervenți ai lui Dionysos se făceau 
remarcați prin faptul că se lăsau posedați 
de el și săvârșeau acte sexuale sau acte 
cu puternice conotaţii sexuale (adesea 
spre dezgustul romanilor conservatori). 
A fi sub influența alcoolului era la mare 
distanță de inspiraţia prin Duhul lui 
Dumnezeu. 
5:19. Atât grecii, cât și evreii credeau 
de regulă că muzica putea proveni din 
inspirație, idee care apare și în *Vechiul 
Testament. Pavel subliniază tipul de închi- 
nare pe care evreii îl foloseau în Templu 
(ex., psalmii și imnurile); nu putem ști 
cu siguranță dacă majoritatea celorlalte 
întruniri evreiești, precum cele din *sina- 
gogi, includeau în această perioadă cân- 
tarea psalmilor și a imnurilor. „Cântările 
duhovnicești” se pot referi la cântecele 
inspirate de Duhul (cf. 1 Cron. 25:1-6; Ef. 
5:18), posibil spontane, fapt care diferenţia 
închinarea creștină de orice altă formă de 
închinare din Antichitate (cf. 1 Cor. 14:15). 
5:20. Scriitorii antici (evrei și greco-romani, 
mai ales *stoici), care subliniau mulțumi- 
rea adresată lui Dumnezeu, credeau că 
Dumnezeu (ori Soarta, la stoici, respec- 
tiv Dumnezeul personal al iudaismului) 
guverna desfășurarea evenimentelor. 


5:21-33 

Soții și soți 

Secţiunea 5:21-6:9 abordează ceea ce noi 
numim „codul familiei”; omul antic folo- 
sea asemenea coduri pentru a exprima 
ceea ce cultura sa considera a fi relații 
virtuoase în cadrul familiei. În zilele lui 
Pavel, mulți romani erau deranjaţi de 
răspândirea „religiilor răsăritene” (ex., 
cultul lui Isis, iudaismul și creștinismul), 

despre care credeau că subminau valorile 
tradiționale ale familiei romane. Membrii 
acestor minorităţi religioase încercau 
adesea să-și demonstreze sprijinul pen- 
tru valorile respective prin intermediul 
codurilor de familie, o formă standardi- 
zată de îndemnuri pusă la punct de filo- 
sofi precum *Aristotel. Aceste îndemnuri 
privitoare la modul în care capul familiei 
trebuia să se raporteze la membrii fami- 
liei sale erau adesea organizate pe dis- 
cuții despre relaţia soț-soţie, tată-copil şi 
stăpân-sclav. Pavel a împrumutat această 
formă de punere în discuţie a problema- 
ticii din scrierile morale greco-romane. 
Apostolul este preocupat probabil de opi- 
niile necunoscătorilor despre adepţii Isus 
(cf. 1 Tim. 5:14; Tit 2:5). Spre deosebire de 
cei mai mulți scriitori antici, Pavel submi- 
nează una dintre premisele fundamentele 
ale acestor coduri: autoritatea absolută 
revendicată de către capul familiei. 

5:21. Expresia ultimă a umplerii cu Duhul 
este surprinsă în formula: „supuneți-vă 
unii altora”, deoarece *Cristos este Domnul 
fiecăruia. Toate codurile familiei propuse 
de Pavel au la bază această idee. Deși se 
obișnuia ca soțiile, copiii și sclavii să fie 
îndemnați la supunere, a-i chema pe toți 
membrii grupului (inclusiv capul familiei, 
pater familias) să se supună unii altora (cf. 
Mc. 10:43-45) era ceva nemaiauzit. Prea 
puţini dintre autorii antici scoteau în evi- 
dență valoarea grijii pentru semeni și a 
sensibilităţii la nevoile altora. 

5:22-24. Supunerea soției era conside- 
rată un ideal (vezi, ex.: “Philon, De opificio 
mundi 167; *Josephus, Antichități 18.255; 
Marcus Aurelius 1.17.7). Cei mai mulți 
scriitori antici împărtășeau dezideratul 
potrivit căruia soțiile trebuiau să asculte de 
soţii lor și așteptau să vadă la ele modestie 
și supunere; unele contracte de căsătorie 
includeau chiar și o clauză ce prevedea 
ascultare absolută. Această cerință avea 
sens mai ales pentru gânditorii greci, care 
nu puteau concepe egalitatea dintre soț 
și soție. Diferenţa de vârstă contribuia la 
acest decalaj: soții erau de regulă mai în 
vârstă decât soțiile lor, adesea cu peste zece 

ani în cultura greacă (bărbaţii căsătorin- 
du-se în jurul vârstei de 30 ani, iar femeile 
în adolescenţă, uneori chiar în adolescenţa 
timpurie). 

În acest pasaj însă, Pavel se îndepăr- 
tează de convențiile vremii, conform 
cărora moralistul trebuia să se adreseze 
doar soțului, capul familiei. Când Pavel 
se apropie cel mai mult de definirea supu- 
nerii ca atare în acest pasaj, el vorbeşte 
despre „respect” (v. 33), iar în textul gre- 
cesc, supunerea soției față de soț (v. 22) 
este doar o ipostază a supunerii reciproce 
ca principiu general între creştini (verbul 
din v. 22 este preluat direct din v. 21 și nu 
poate însemna altceva). Observati și dife- 
renţa din 5:25. 

5:25. Deși se presupunea că soții își iubeau 
soțiile, de regulă codurile de familie din 
Antichitate nu le spunea soților cum să-și 
iubească soțiile, ci doar cum să le conducă. 
Chiar dacă Pavel susține idealul antic de 
supunere a soţiei, el îl definește în contex- 
tul supunerii reciproce: soţii trebuie să-și 
iubească soțiile așa cum Și-a iubit Cristos 
“Biserica, dăruindu-şi cu drag viața pen- 
tru ea. Concomitent, Pavel raportează 
creștinismul la standardele culturii sale, 
dar și răstoarnă unele valori culturale tre- 
când mult dincolo de ele. Atât soții, cât și 
soțiile trebuie să se supună și să iubească 
(5:2, 21). 

5:26. Această „spălare” poate reprezenta 
o aluzie cu sens figurat la spălarea pre- 
nupțială a miresei (desigur, spălarea era 
ceva firesc oricând cineva voia să facă o 
impresie bună în fața oamenilor). După 
spălare, mireasa era parfumată, unsă cu 
uleiuri și împodobită cu straiele de nuntă. 
Ceremonia de logodnă a ajuns să fie numită 
în iudaism „sfinţirea miresei”, fata fiind 
pusă deoparte pentru soțul ei. „Cuvântul” 
se referă în mod natural la *Evanghelia 
mântuitoare a lui Cristos (1:13). 

5:27. După pregătirea miresei (5:26), etapa 
următoare în ceremonia nupțială evreiască 
presupunea plecarea ei din casa părin- 
tească spre casa mirelui, urmată de pre- 
zentarea miresei la casa acestuia. „Slăvită” 
(VDC) sau „glorioasă” (NTR) se potriveşte 


imaginii conturate în acest pasaj, în ton cu 
podoabele purtate de mireasă (5:26). 
5:28-32. Deși moraliștii greci și romani 
făceau uneori aluzie la unitatea dintre soţ 
Și soție, imaginea era mai proeminentă în 
iudaism, care avea în comun cu învățătura 
lui Isus şi a lui Pavel dependenţa de tex- 
tul din Geneza 2:24, citat în Efeseni 5:31. 
Analogia cu trupul şi capul din 5:23 devine 
aici o imagine unităţii, mai degrabă decât 
una a autorităţii. 

5:33. Uneori scriitorii își încheiau cartea 
sau o secțiune a ei printr-un rezumat con- 
cluziv; aici Pavel își sumarizează punctul 
de vedere detaliat în 5:21-32, spunând: 
soția trebuie să-și respecte soțul, iar soțul 
trebuie să-și iubească soţia. 


6:1-4 

Copii și părinți 

Scriitorii evrei și greco-romani sunt una- 
nim de acord că odraslele trebuiau să-și 
onoreze părinții și, cel puţin până la matu- 
ritate, trebuiau și să-i asculte. Porunca de a 
cinsti părinții apare în * Vechiul Testament 
(Ex. 20:12; Deut. 5:16) și avea în vedere 
un comportament care să le facă cinste 
acestora într-o societate evlavioasă (Deut. 
21:18-21). Mulţi scriitori evrei credeau că 
cinstirea părinților era cea mai importantă 
poruncă. Codurile familiei (iar acest pasaj 
nu face excepţie) prevedeau astfel de reguli 
pentru copiii minori. 

În același timp, copiii erau educați ade- 
sea prin pedepse corporale, un standard 
acceptat în creşterea și în educarea copiilor; 
taţii erau consideraţi responsabili de edu- 
carea lor. Pavel ar putea fi printre puținii 
scriitori antici care dezavua disciplinarea 
excesivă (6:4). (Societatea greco-romană 
era mai dură față de copiii nou-născuţi; 
întrucât un bebeluș era acceptat ca per- 
soană cu drepturi legale numai când tatăl 
îl recunoștea oficial, bebeluşii puteau fi 
abandonaţi sau, dacă aveau diformități, 
uciși. Evreii și primii creştini se opuneau 
atât avortului, cât și abandonării copiilor. 
Acest text se referă însă doar la problema 
disciplinării minorilor în familie.) 


6:5-9 

Sclavi și stăpâni 

Codurile de familie (vezi comentariul la 
5:21-33) îi învățau pe bărbaţi cum să-și 
exercite autoritatea asupra soției, copiilor 
și sclavilor. Dintre aceștia, cel mai frecvent 
sclavii sufereau cele mai rele tratamente, 
deși sclavii de casă puteau adesea să-și câș- 
tige libertatea (vezi comentariul la 1 Cor. 
7:21-22). 

Proprietarii de sclavi vehiculau diverse 
stereotipuri despre sclavi, ca de exemplu 
că erau leneși, mai ales când nu-i suprave- 
ghea nimeni. Pavel încuraja munca, dar le 
oferea sclavilor o nouă speranţă și o nouă 
motivaţie pentru munca lor. 

Dată fiind situaţia socială fragilă a creşti- 
nilor (cf. 1 Tim. 5:14; 6:1), Pavel îi îndeamnă 
pe sclavii creștini, ca și pe soții, să se 
supună capul familiei ca lui Cristos, dar 
această datorie este iarăşi reciprocă. Doar 
câțiva scriitori din lumea antică au sugerat 
că, teoretic, sclavii erau egali cu stăpânii lor 
din punct de vedere spiritual (cf. lov 31:13- 
15), iar din câte ştim până acum, doar Pavel 
ajunge atât de departe încât să sugereze ca 
stăpânii să se poarte cu sclavii lor cum se 
poartă sclavii cu ei (6:9). 

Când *Aristotel s-a plâns cu privire la 
câțiva filosofi care considerau că sclavia era 
un lucru rău, fiind împotriva naturii, filo- 
sofii citați de el nu îndrăzniseră să afirme 
lucruri atât de tranşante ca Pavel aici. Pavel 
confruntă chestiunea practică a raportă- 
rii sclavilor la situaţia lor, fără a discuta 
oportunitatea abolirii sclaviei (o chestiune 
nerelevantă în contextul discuţiei despre 
codurile familiei); aproape nimeni nu a 
ridicat această problemă în vremea sa. În 
Imperiul Roman, chiar și răscoalele scla- 
vilor vizau eliberarea răsculaților, dar nu 
desființarea sclaviei și, în orice caz, erau 
reprimate brutal. Modalitatea în care Pavel 
tratează subiectul nu lasă nicio îndoială 
cu privire la poziţia pe care ar fi adoptat-o 
dacă cineva i-ar fi ridicat chestiunea abo- 
lirii sclaviei: oamenii sunt egali înaintea 
lui Dumnezeu (6:9). Afară de grupurile 
care evitau să deţină proprietatea asupra 

vreunui lucru, alţii, care ar fi fost de acord 
cu Pavel în principiu, nu ar fi dus sfaturile 
practice atât de departe (supunere reci- 
procă). Cu privire la sclavie în general, vezi 
introducerea la Filimon. 


6:10-20 
Armura lui Dumnezeu 


Deşi Pavel nu urmăreşte un tipar *retoric 
formal în Efeseni, fragmentul din 6:10-20 
se poate asemăna cu o perorație, o con- 
cluzie apoteotică a demonstrației sale. 
Filosofii şi alți vorbitori își descriau uneori 
conflictul cu ideile dăunătoare ca pe o par- 
tidă de lupte greco-romane într-o competi- 
ție atletică sau ca pe un război; ei foloseau 
și liste de virtuţi, a căror idee generală este 
valorificată de Pavel aici. Unii compară 
părți din concluzia lui Pavel cu îndemnu- 
rile folosite de către generali pentru armate 
înaintea unei bătălii. 

*Vechiul Testament conţine multe tablo- 
uri care îi înfățișează pe israeliți ca luptă- 
torii lui Dumnezeu și Dumnezeu Însuși 
apare ca un războinic în armură completă, 
împărțindu-Și dreptatea (Is. 59:17; cf. Înț. 
Sol. 5:17-20). Totuși, deși el împrumută 
limbajul din Vechiul Testament, imaginea 
pe care cuvintele lui Pavel din acest para- 
graf o evoca în mintea celor mai mulţi din- 
tre ascultătorii săi este aceea a unui soldat 
roman pregătit de luptă. Cei mai mulți 
adulți care au ascultat citindu-li-se epistola 
aceasta văzuseră soldați romani și puteau 
să coreleze această imagine cu războiul spi- 
ritual împotriva puterilor demonice aflate 
la lucru în lume; Dumnezeu, care a luptat 
pentru ei, le-a pus la dispoziție armura. 
Pavel omite unele piese din armura solda- 
tului roman în descrierea sa; de exemplu, 
cum se limitează doar la o armă de atac, 
el menţionează sabia, dar omite lancea 
(pilumul) și pumnalul. (De regulă, solda- 
ţii aveau două sulițe; pe prima o puteau 
înfige în scutul dușmanului, făcându-l 
inutil, lovind ulterior cu a doua.) Probabil, 
Pavel nu urmărește un scop anume când 
corelează anumite virtuţi creștine cu anu- 
mite părți ale armurii (cf. 1 Tes. 5:8); mai 

degrabă, el dorește ca destinatarii săi să 
știe că ei au nevoie de toate acestea pentru 
a fi biruitori. 

6:10-11. Din perspectiva  încurajărilor 
antice, retragerea și rănile primite în spate 
erau dezonorante (de observat că niciuna 
dintre piesele enumerate nu acoperă spa- 
tele). În ziua luptei, soldații romani trebu- 
iau să reziste fără să se retragă. Atâta timp 
cât rămâneau împreună în câmp deschis 
și nu rupeau rândurile, legiunile lor erau 
considerate ipotetic invincibile. 

6:12. Unele personaje ale Vechiului 
Testament au învăţat că bătălia lor era una 
de natură spirituală (cf. Gen. 32:22-32; 
Dan.10:10-—21), deși atât la Daniel, cât și la 
Pavel bătălia era purtată prin supunere în 
rugăciune față de Dumnezeu și prin împli- 
nirea voii Sale, nu prin confruntarea directă 
a puterilor ostile cerești (Dan. 10:12-13, 
21). Unele divinități păgâne erau numite 
„domnii pământești”, iar termenii pentru 
pentru îngeri buni și răi de rang înalt erau 
populari în această perioadă (vezi comen- 
tariul la Ef. 1:21-23); „duhurile răutății” 
este o expresie idiomatică grecească pentru 
„duhuri rele”, care era preferată în ebraică 
și în *Noul Testament. 

6:13. „Ziua cea rea” se putea referi generic 
la orice moment de judecată sau de încer- 
care (cf., ex.: Amos 5:13; 6:3; 2 Mac. 1:5; Sir. 
51:11-12; Ef. 5:16), deși unii exegeţi cred că 
se aplică specific la perioada de mare încer- 
care a poporului evreu așteptată înainte de 
sfârşitul lumii (cf. Dan. 12:1), despre care, 
alți cercetători sunt de părere că Pavel o 
socotea, în altă parte, în desfășurare (cf. 
Rom. 8:22-23). Cu privire la „staţi tari”, 
vezi comentariul la 6:10-11. 

6:14. „Brâul” (NIV) se poate referi la șorțul 
din piele de sub armură sau la centura din 
metal de peste tunica ce proteja partea infe- 
rioară a abdomenului. „Platoșa” era reali- 
zată de regulă din piele cu un strat protec- 
tor metalic, cu rolul de a proteja pieptul 
în luptă; asemenea coifului (6:17), nu se 
folosea decât în luptă şi nu în ţinuta obiş- 
nuită. În luptă, soldații romani trebuiau să 
stea cu fața spre duşman, unul lângă altul, 
astfel încât aveau nevoie de armură numai 


în față. Din perspectiva lui Isaia 59:17 (cf. 
Înţ. Sol. 5:18), această „platoșă a dreptății” 
era cu adevărat „armura lui Dumnezeu” 
(6:13, NTR). 

6:15. Soldaţii purtau sandale sau ghete 
(tehnic vorbind, caliga romană era o gheată 
numai pe jumătate), așa că puteau înainta 
spre duşman fără să fie distraşi de lucrurile 
pe care ar fi putut călca; această piesă de 
echipament era esenţială pentru pregătirea 
lor de luptă. Pavel preia imaginea mai ales 
de la crainicul din Isaia 52:7 care aduce 
vești bune: răspândind mesajul că armatele 
lui Dumnezeu conduse de *Cristos avan- 
sează împotriva pozițiilor dușmane. 

6:16. Soldaţii romani erau de regulă echi- 
paţi cu scuturi mari, rectangulare din lemn, 
înalte de 1,20 m (4 ft), având partea fron- 
tală acoperită cu piele. Înaintea luptelor în 
care erau posibile atacuri cu săgeți aprinse, 
pielea trebuia udată pentru a stinge orice 
săgeată aprinsă trasă împotriva lor. După 
ce legionarii romani strângeau rândurile, 
primul rând ținând scuturile orientate spre 
înainte, iar al doilea rând ţinând scuturile 
deasupra capetelor, se aprecia că o aseme- 
nea structură era practic impenetrabilă la 
orice atac cu săgeți incendiare. 

Întrucât se spunea că zeul roman al pasi- 
unii și corespondentul său grecesc (numit 
Cupidon, respectiv Eros) trăgeau cu săgeți 
aprinse, posibil ca unii dintre destinatarii 
lui Pavel să se fi gândit mai specific la ispita 
sexuală, deși Pavel probabil a intenționat 
ca imaginea să includă mai mult decât 
acest pericol (cf. Ps. 11:2; 57:4; 58:3-7; 64:3; 
posibil 120:1-4; Prov. 25:18). 

6:17. Coiful de bronz sau de fier, dotat cu 
piese pentru obraji, era necesar pentru 
protejarea capului; deşi era o piesă esen- 
țială pentru luptă, în afara câmpului de 
bătălie nu făcea parte din ţinuta obișnuită. 
Cu privire la expresia „coiful mântuirii”, 
vezi Isaia 59:17; cf. comentariul la Efeseni 
6:14. Sabia cu două tăișuri (gladium, lungă 
de 50-60 cm [20-24 in]) era o armă folosită 
în lupta corp la corp când sulițele grele 
purtate de soldaţi nu mai erau folositoare. 
Astfel, Pavel sugerează aici că bătălia tre- 
buie purtată mai cu seamă confruntându-i 


pe cei care nu cunosc cuvântul lui 
Dumnezeu (*Evanghelia) cu mesajul lui, 
după ce „luptătorul“ era echipat spiritual 
cu elementele menționate în această listă. 
Astfel, lucrarea lui Pavel prezenta o parti- 
cularitate strategică, deoarece presupunea 
lupta de aproape cu duşmanul spre liniile 
căruia s-a avansat (v. 19—20). 

6:18-19. Nu este clar dacă rugăciunea 
unora pentru ceilalți (v. 18) perpetuează 
metafora războiului din contextul pre- 
cedent, dar dacă o păstrează poate face 
referire la modul în care soldaţii trebuiau 
să stea în formaţie de luptă, protejându-se 
unii pe alții ca un corp unitar. Un soldat 
roman de unul singur era vulnerabil, dar 
ca o armată, legiunea romană era consi- 
derată practic invincibilă. „Vegherea” sau 
„a fi vigilent” (BRC) poate fi tot un ecou 
al limbajului militar (sugerat de Isus; 
cf. Mc. 14:38). Rugăciunea prin *Duhul 
probabil presupune rugăciunea inspirată 
(cf. 1 Cor. 14). In grecește, aliterația reali- 
zată prin mai multe cuvinte care încep cu 
litera „p” putea face apel la receptivitatea 
retorică a destinatarilor lui Pavel. 

6:20. Ambasadorii trebuiau primiți cu tot 
respectul impus de rangul celor care îi tri- 
miteau; în calitate de crainici, ei trebuiau 

să beneficieze de imunitate la tratamente 
ostile, chiar dacă reprezentau un regat 
dușman. Pavel, „ambasadorul” celui mai 
mare rege și al celei mai mari împărăţii 
(6:20) este, în schimb, înlănțuit la Roma 
din pricina misiunii lui de pace (6:15). În 
literatura greacă, un adevărat filosof se 
distingea prin „îndrăzneala“ lui sau prin 
vorbirea fără ocolișuri. 

Asemenea  fragmentului din 3:1-13, 
această secțiune adaugă patos sau senti- 
ment; deși cea mai importantă funcție a sa 
este să îndemne la rugăciune, ea și oferă un 
exemplu *Bisericii. Lanţurile erau perce- 
pute de regulă ca un semn de mare rușine. 


6:21-24 
Urări de încheiere 


6:21-22. Corespondenţa și alte vești erau în 
mod normal purtate de călători, deoarece 
Imperiul Roman nu avea un serviciu poștal 
oficial, cu excepția afacerilor imperiale. 
6:23-24. În *Vechiul Testament era pro- 
misă dragostea aferentă legământului cu 
Dumnezeu pentru toți cei care Îl iubeau pe 
Dumnezeu (Ex. 20:6; Deut. 5:10; Neem. 1:5; 
Dan. 9:4; cf. 1 Împ. 8:23); aici promisiunea 
se aplică în mod specific tuturor celor care 
Îl iubesc pe Domnul Isus Cristos. 


FILIPENI 


Introducere 


Paternitate. Date fiind aluziile la viața personală și stilul paulin, marea majoritate a spe- 
cialiştilor * Noului Testament acceptă faptul că Epistola către filipeni îi aparţine lui Pavel. 

Unitatea. Unii exegeţi au împărțit Filipeni în câteva unități mai mici (fapt mai frecvent în 
trecut decât astăzi). Împărţirea Filipenilor nu este imposibilă: în Antichitate, se trimiteau multe 
scrisori scurte, iar Pavel a menţinut un contact regulat cu filipenii. În schimb, epistolele puteau 
aveau subiecte multiple, mai ales când erau comparabile ca dimensiuni cu Epistola către fili- 
peni. Două elemente susțin unitatea epistolei: (1) obligația demonstrației cade în seama celor 
ce propun să fie împărțită, deoarece în colecțiile de epistole se pot distinge scrisori distincte; 
(2) argumentele în favoare împărțirii se bazează pe convențiile de redactare specifice epistole- 
lor moderne care nu mai țin seama de convențiile *retorice și epistolare din Antichitate. 

Structura. Capitolul 1 abordează subiectul parteneriatului dintre Pavel și filipeni în ce 
privește *Evanghelia (folosind motive din epistolele antice de prietenie). Capitolul 2 oferă 
modele de imitat (între care el include scrisori de recomandare). Capitolul 3 cuprinde o 
*digresiune (obișnuită în epistolele antice). Capitolul 4 readuce atenţia înspre subiectul 
principal al epistolei (o notificare de mulțumire pentru a evita orice similarități cu ideolo- 
gia de tip *patron-*client). 

Situaţia. Pavel afirmă că scopul epistolei este de a mulțumi filipenilor (4:10-20); totuși, 
scriind din temniţă (probabil din Roma, așa cum consideră majoritatea specialiştilor), el 
dorește să abordeze și alte câteva subiecte, inclusiv foarte probabila persecuție cu care 
urmeză să se confrunte *biserica şi îndemnul de a lucra împreună. Oricât de mult ținea 
la Pavel biserica din Filipi (probabil constituită din câteva biserici de casă), membrii săi 
erau divizați; de aici îndemnurile repetate la unitate (1:27; 2:2, 14) și la slujire reciprocă 
(2:3-11). Îndemnurile la unitate erau obișnuite în Antichitate, dar de regulă veneau ca 
replică la existența unor diviziuni care nu erau foarte rare. Cel puţin în parte, diviziunea 
de aici reflectă dezacordul dintre doi tovarăși de lucrare ai lui Pavel, posibil lideri ai unor 
biserici din case distincte (4:2-3). Dacă se manifesta și opoziție împotriva lui Pavel, cel mai 
probabil era alimentată de către evreii încreștinați care pledau pentru circumcizie, dacă 
Pavel crede că ei au ajuns deja în Filipi (3:2-21). 

Comentarii. Comentariile folositoare pentru probleme de context includ: *Gordon D. 
Fee, Paul's Letter to the Philippians, NICNT; Grand Rapids, MI, Eerdmans, 1995; Gerald F. 
Hawthorne, Philippians, WBC, 43; Waco, TX, Word, 1983; și Ben Witherington III, Paul's 
Letter to the Philippians: A Socio-Rhetorical Commentary, Grand Rapids, MI, Eerdmans, 2011. 
La un nivel mai puțin tehnic, vezi, ex.: Ben Witherington III, Friendship and Finances in 
Philippi, (Philadelphia, PA, Trinity Press International, 1994. 

1:1-2 
Introducere 


1:1. Titlul „slujitori” nu este în mod nece- 
sar degradant nici în contextul evreiesc 
(profeții au fost numiți „slujitorii lui 
Dumnezeu”), nici în cel greco-roman (scla- 
vii împăratului și alți oficiali de rang înalt 
exercitau mai multă putere decât un om 
liber şi independent). Cu privire la „supra- 
veghetori” și „diaconi“, vezi comentariul la 
1 Timotei 3:1, 8, acolo unde acești termeni 
apar împreună. Unele epistole începeau cu 
menționarea autorilor multipli, dar conti- 
nuau ca și când ar fi fost scrise doar de pri- 
mul menţionat (ex., *Cicero, Scrisori către 
prieteni 16.11.1). 

1:2. Aici Pavel încreșştinează o formă de 
salut obișnuită în Antichitate (vezi comen- 
tariul la Rom. 1:7). 


1:3-11 
Mulţumiri aduse lui Dumnezeu 
pentru filipeni 


Mulțumirile erau obișnuite în epistolele 
antice; Pavel are o deosebită aplecare către 
ele, omițându-le în epistolele adresate con- 
gregaţiilor doar în Epistola către galateni, 
și doar din rațiuni evidente. 

1:3—4. Limbajul evreiesc leagă uneori rugă- 
ciunea cu „aducerea aminte” înaintea lui 
Dumnezeu (ca în Rom. 1:9); aici e posibil 
ca Pavel să vrea să spună că el Îi mulțumea 
lui Dumnezeu în rugăciunile sale zilnice 
pentru filipeni (cf. Flp. 4:6). Scriitorii de 
epistole consemnau adesea că se bucurau 
când se gândeau la destinatari sau auzeau 
despre ei. 

1:5. Termenul tradus prin „părtășie” (NTR) 
sau „participarea” (BRC) era adesea folo- 
sit într-un sens economic pentru cei care 
contribuiau financiar. Aici este vizat ajuto- 
rul financiar pe care l-au acordat filipenii 
(4:10-20). 

1:6. „Ziua lui *Cristos Isus” (NTR) adap- 
tează expresia * Vechiului Testament pen- 
tru „Ziua Domnului” și este subînțeleasă 
astfel divinitatea lui Cristos. Adesea, scri- 
itorii sau oratorii, care foloseau îndemnuri 
sau solicitări, îşi exprimau încrederea că 


Filipeni 1:1-12 


destinatarii o duceau bine; încrederea lui 
Pavel în perseverenţa lor este fundamen- 
tată în 1:5, 7. 

1:7. Epistolele de prietenie menționau 
adesea sentimentele reciproce (inclusiv 
întristările). Dată fiind situaţia sa legală și 
prizonieratul, Pavel recurge în mod firesc 
la limbajul folosit în procedurile juridice: 
„apărarea” şi „întărirea” („confirmarea”) 
sau reabilitarea, achitarea. Situaţia sa era 
relevantă pentru situația lor (vezi comen- 
tariul la Flp. 1:19). Oamenii își abandonau 
adesea prietenii dacă aceștia erau întem- 
nițați sau făcuți de ruşine în vreun fel, dar 
loialitatea era deosebit de apreciată. 

1:8. Epistolele de prietenie etalau adesea 
afecțiune și menţionau dorul autorului 
de prietenii săi. Omul antic invoca adesea 
o divinitate ca martor, admițând implicit 
recunoașterea acelui zeu; a minţi în aceste 
condiţii echivala cu invocarea mâniei lui 
Dumnezeu. 

1:9-11. Așa cum face Pavel aici, filosofii 
subliniau nevoia de a discerne între bine și 
rău. Cu privire la sursa „dreptății” (v. 11), 
vezi și comentariul la 3:9. 


1:12-26 

Beneficii de pe urma greutăților 
Filosofii greci declarau în mod obişnuit 
că nici întemnițarea şi nici moartea nu 
contau; ceea ce conta era doar atitudinea 
celui în cauză. Pavel este parțial de acord 
cu această opinie, dar din motive diferite: 
folosirea greutăților de către Dumnezeu 
pentru slava Sa (1:12-14, o credinţă evre- 
iască întâlnită și în * Vechiul Testament) și 
superioritatea devoțiunii neabătute față de 
Isus (1:21, 23). Adesea epistolele îi infor- 
mau pe destinatari cu privire la unele nou- 
tăți de dată recentă; documentele publice și 
discursurile conțineau de obicei și un frag- 
ment narativ, ce dezvăluia circumstanţele 
scrierii sau rostirii lor. 

1:12. Filosofii *stoici susțineau că detenţia — 
ca și moartea — nu era ceva rău; iudaismul 
admitea că Dumnezeu rămânea suveran 
chiar și când credinciosul suferea (cf., ex.: 
întemnițarea lui losif). 


Filipeni 1:13-20 


1:13. Unii comentatori au sugerat că „pala- 
tul” sau „pretoriul” (GBV) - termenul 
folosit aici — se referă la reședința guver- 
natorului provinciei, cum era și locul 
detenţiei lui Pavel în Cezareea (Fapte 
23:35); Pavel a fost adesea încarcerat 
(2 Cor. 11:23), iar o posibilă întemnițare în 
Asia sau în Siro-Palestina ar clarifica pre- 
zenţa atâtor ajutoare în Coloseni 4:10-15. 
Alţii, care interpretează „casa lui Cezar” 
(4:22) în mod literal, consideră că „preto- 
riul” de aici se referă la închisoarea din 
Roma aflată în grija „Gărzii Pretoriene”, 
cum e cazul în Fapte 28:16; poziţia cen- 
trală a Romei în raport cu întreg imperiul 
a atras mulți oameni, fapt ce poate explica 
lista numeroșilor lucrători din Coloseni 
4:10-25. Armatelor nu le era permis acce- 
sul în Italia, cu excepția Gărzii Pretoriene 
care era compusă din câteva mii de soldaţi 
italieni, oameni liberi, organizați în 12 
cohorte de câte o mie fiecare. Ei constituiau 
garda de corp a împăratului, formată din 
soldaţi de elită conduși de un prefect pre- 
torian. Consideraţi *clienți ai împăratului 
(și, astfel, parte a casei imperiale extinse), 
loialitatea le era răsplătită cu cel mai bun 
salariu din armata romană; loialitatea lor 
era asigurată și prin autoritatea prefectului 
care nu putea avea posibilitatea legală să 
ajungă vreodată împărat (fiind un cavaler, 
nu un senator). 

1:14-17. În ciuda dezaprobării unor filo- 
sofi, competiția pentru onoare constituia 
o valoare esenţială pentru bărbaţi în mare 
parte a societăţii, inclusiv (și mai ales) în 
Roma și în coloniile ei. Învățătorii evrei 
admiteau faptul că a-L sluji pe Dumnezeu 
din motive ipocrite e mai bine decât a nu-L 
sluji defel. Dar afirmau răspicat că cei care 
se foloseau de *Lege doar pentru câștigul 
propriu nu vor avea partea de lumea ce va 
să vină. Scriitorii și oratorii antici schițau 
uneori alternativele (1:15) înainte de a le 
aprofunda (1:16-17). 

1:18. „Ce-i cu asta?” (ANANIA) era o 
expresie obișnuită pentru a duce un argu- 
ment mai departe sau pentru a realiza o 
tranziție spre concluzie. Vorbitorul putea 
să repete un cuvânt sau o expresie pentru 

a evidenția o anumită chestiune (ca, de 
pildă, bucuria lui Pavel de aici, chiar dacă 
el variază timpul și diateza verbului; în 
Antichitate, ascultătorii apreciau variaţia). 
1:19. „Lucrul acesta va duce la eliberarea 
mea” reia cu fidelitate lov 13:16, varianta 
LXX, deși Pavel, spre deosebire de Iov, con- 
sideră că Dumnezeu este apărătorul său. 
„Mântuire” (VDC) însemna adesea „eli- 
berare” fizică, uneori chiar din închisoare, 
iar în acest context poate avea acest înțeles. 
Nu toţi rezidenții din Filipi aveau statutul 
de cetăţean, dar cei care aveau cetățenia 
(care adesea erau cei mai proeminenți 
membrii ai *Bisericii) erau și cetățeni ai 
Imperiului (vezi comentariul la 3:20), fapt 
care le conferea protecţie legală în anumite 
privinţe. Deznodământul cazului lui Pavel 
în calitate de creştin și cetățean roman tot- 
odată urma să stabilească un precedent 
care afecta și statutul lor juridic, ceea ce 
însemna că ei aveau mai multe motive de 
îngrijorare vizavi de soluţia dată în cazul 
apostolului. 

1:20-23. În Antichitate, oratorii își analizau 
uneori opțiunile în fața audienței lor (deși 
Pavel nu are o altă opţiune aici). Filosofii 
argumentau adesea cum că moartea era o 
realitate neutră, nu una rea; moartea era 
percepută fie ca anihilare, fie ca migrare 
a sufletului dintr-un loc în altul. Ei susţi- 
neau că putea fi o soluție avantajoasă sau 
dezavantajoasă și că omul putea să aleagă 
în mod corespunzător. Pavel vedea moar- 
tea ca pe un rău (1 Cor. 15:26), nu ca pe o 
opțiune de luat în calcul, însă, atunci când 
survenea conform planului lui Dumnezeu, 
ca pe o cale de a urma lui “Cristos fără 
piedici (2 Cor. 5:4-10). Cei mai mulți evrei 
subliniau viitoarea “înviere trupească a 
celor drepți, dar credeau că sufletele drep- 
ților care au murit erau în acest răstimp în 
cer împreună cu Dumnezeu; Pavel împăr- 
tășeşte această opinie. Mulţi scriitori gre- 
co-romani își exprimau dorința de a muri 
și de a se elibera de suferință; scriitorii 
Vechiului Testament nu împărtășeau de 
obicei această atitudine (Ps. 30:9), dar unii 
puteau ajunge suficient de descurajaţi încât 
să experimenteze acest sentiment (1 Împ. 


19:4) sau chiar să-și dorească a nu fi trăit 
vreodată (lov 3:1-19; ler. 15:10; 20:14-18). 
1:24. Gânditorii din Antichitate argumen- 
tau uneori că omul putea să-și folosească 
rațiunea pentru a determina dacă era mai 
profitabil să moară sau să continue să 
rabde suferința pentru binele pe care l-ar 
fi putut realiza (ex., *Cicero, Epistulae ad 
Quintum Fratrem 1.3.1-2; Pliniu, Epistole 
1.22.910). Deși moartea lui Pavel, dacă 
urma să aibă loc, nu avea să fie una volun- 
tară, el apelează totuși la acest raționament; 
rămânând, le-ar fi de folos prin faptul că își 
continua munca de învățător și, posibil, în 
calitate de precedent juridic: vezi comenta- 
riul la 1:19. Oratorii invocau adesea „nece- 
sitatea” ca motiv pentru o alegere făcută; 
un scriitor care-și declara încăpățânarea de 
a rămâne în viață pentru binele altora (Flp. 
1:24) demonstra dragoste față de respectivii 
(ex., *Seneca, Scrisori către Lucilius 104.2—3; 
Fronto, Ad M. Caesarem 5.33/48). 

1:25-26. „Înaintarea” era folosit de regulă cu 
referire la progresul educaţional sau moral. 
(Deși stoicii considerau oamenii ca fiind ori 
perfecţi, ori imperfecți, în conformitate cu 
tipurile ideale de personalitate, la nivel 
practic chiar și ei subliniau „înaintarea” 
spre virtute.) Nero nu acorda o atenție 
deosebită chestiunilor legale, motiv pentru 
care în anul 62 d.H. a eliberat deținuții evrei 
pe care procuratorul Felix îi trimisese deja 
în capitală (Josephus, Autobiografia 16). Este 
posibil ca Pavel să fi fost eliberat cu această 
ocazie (vezi comentariul la Fapte 28:30-31). 


1:27-30 
A persevera în speranță 


1:27. „Trăiți-vă viața” (NTR) folosește ter- 
minologia grecească care se aplica uneori 
la cetățenii unui stat liber (cf. 3:20), lim- 
baj folosit de scriitorii evrei pentru a-și 
descrie neamul în ascultare de *Legea lui 
Dumnezeu (cum e cazul în Fapte 23:1; 
2 Mac. 6:1; *3 Mac. 3:4; *4 Mac. 2:8; 5:16). Cu 
privire la metafora sportivă (sugerată aici, 
fără echivoc, prin termenul grecesc tradus, 
în GBV, cu „luptând împreună”), vezi 
comentariul la 1:30. Îndemnurile la unitate 

Filipeni 1:24-2:1 


includeau de regulă chemări la a fi „într-un 
singur gând” sau altele asemenea. 

1:28. Încrederea pe care o sugerează Pavel aici 
face aluzie la speranţa * Vechiului Testament 
și la speranţa evreilor cum că Dumnezeu 
îi va nimici pe dușmanii poporului Său la 
sfârşitul vremurilor, dar îi va răzbuna și 
mântui pe ai Săi. Compară Înţelepciunea lui 
Solomon 5:1-2; Bar. 4:24-25. 

1:29. Deşi evreii căutau să evite pe cât 
posibil persecuția, ei cinsteau martirii care 
au ales moartea în locul neascultării lui 
Dumnezeu. (Se putea face distincţia între 
atitudinile publice, precum cinstirea eroilor 
din trecut, de atitudinile personale, precum 
prețul plătit de indivizi în viața cotidiană 
pentru convingerile lor. Totuşi, în cazul 
lui Pavel, el se confrunta zilnic cu alegerea 
proprie, care în viața sa a modelat un anga- 
jament ce mergea până la disponibilitatea 
de a fi martir.) Pavel consideră suferința 
pentru Cristos ca fiind un privilegiu (cf. de 
asemenea, Fapte 5:41). Și ideea suferinței 
care indică apropierea sfârșitului (precum 
în gândirea evreiască) poate fi prezentă aici. 
1:30. Deşi termenul a dezvoltat un sens 
ceva mai generic, probabil că Pavel aplică 
terminologia specifică pentru competițiile 
atletice („luptă”) la viața morală, așa cum 
procedau numeroși moraliști greci. Aici 
chestiunea avută în vedere este persecu- 
ţia; cu privire la faptul că filipenii puteau 
împărtăși aceeași soarta ca Pavel, vezi 
comentariul la 1:19. 


2:1-11 
Slujitori asemenea lui Cristos 


Pavel își continuă îndemnul din 1:27-30, 
susținând unitatea (1:27) şi neînfricarea în 
fața răsplătirii martirajului (1:28; 2:9-11; cf. 
3:20-21). Scriitorii moraliști din Antichitate 
citau adesea exemple pentru a-și demonstra 
teza; în cazul de față Pavel se folosește de 
exemplul lui Isus (2:5-11), al său personal 
(2:17-18), al lui Timotei (2:19-24) şi al lui 
Epafrodit (2:25-30). Corespondenţele din- 
tre 2:6-11 şi 3:20-21 indică măsura în care 
Pavel se foloseşte de exemplul lui *Cristos 
ca model pentru credincioşi. (Majoritatea 


Filipeni 2:1-10 


exegeților acceptă ideea că textul din 
Filipeni 2:6-11 este un imn pre-paulin, 
ținând cont de structura și limbajul pasa- 
jului. Alţii relevă faptul că Pavel însuși ar 
putea fi responsabil de trăsăturile imnice 
ale textului. Autorii greci își condimentau 
scrierile cu citate din poezia greacă, iar 
folosirea unui imn creștin timpuriu de către 
Pavel este posibilă, chiar dacă nu poate fi 
considerată ca atestată. În ciuda trăsăturilor 
sale *retorice, materialul nu trebuie să fie 
neapărat un imn; scriitorii și oratorii antici 
au folosit adesea proză exaltată, uneori 
chiar ritmată, pentru a descrie zei.) 
2:1-4. În societatea romană exista o com- 
petiție acerbă după onoare, comportament 
care, în Filipi, era chiar mai accentuat. 
Pavel foloseşte un limbaj obișnuit în dis- 
cursurile grecești de tip homonoia, în care 
se pleda pentru armonie și unitate între 
ascultători. Cei mai mulţi filosofi susţi- 
neau alegerea unui bine mai mare în locul 
binelui personal. Și învățătorii evrei aveau 
maxime de acest tip: „Respectă onoarea 
aproapelui tău cel puţin la fel de mult ca 
pe a ta” (cf. Mișna Avot 2:10; Avot Rabbi 
Natan 15, 19A; 29, $60B). O persoană putea 
fi motivată să acționeze în virtutea afecţiu- 
nii, care, uneori, îl aveau ca obiect pe orator 
(Fronto, Ad M. Caesarem 5.1: „Dacă aţi avea 
oricât de puţină dragoste pentru mine...”). 
2:5-6. Unii intelectuali îndemnau la a fi 
„într-un gând” cu zeii, împărtăşind per- 
spectiva corectă, divină. Unii interpreți 
sugerează că, prin faptul că Cristos este 
după „chipul lui Dumnezeu” se face aluzie 
la Adam care a fost alcătuit după chipul lui 
Dumnezeu (Gen. 1:26). Spre deosebire de 
Adam, care în calitate de om a căutat divini- 
tatea (Gen. 3:5), Isus, fiind divin, renunţă la 
ostura de onoare ce i se cuvenea pe drept. 
In plus, probabil mai relevant pentru situ- 
ația de faţă este faptul că textele evreiești 
descriau Înţelepciunea divină ca imagine 
arhetipală, perfectă a lui Dumnezeu (aici 
„chip” poate însemna „rol” mai degrabă 
decât „imagine“; cf. 2:7b, „chip de rob”, 
deși această expresie corespunde „asemă- 
nării” din 2:7c; cf. comentariul la Col. 1:15). 
(Renuntarea voluntară a lui Isus la statutul 


Său poate fi privită în antiteză cu împăratul 
contemporan lui Pavel, Nero, care aspira la 
divinitate.) 

2:7. „Robul” din Isaia 53 „s-a dezbrăcat” 
sau „s-a golit”, deși nu prin întrupare, ci 
prin moarte (Is. 53:12; cf. Flp. 2:8). (Aici 
Pavel folosește un termen grecesc mai spe- 
cific pentru „sclav” decât cel folosit pentru 
robul din Isaia 53 în LXX; totuși, în alte 
cazuri, cf. Is. 49:5, 7.) 

2:8. Iudaismul aprecia ascultarea până 
la moarte în povestirile despre martirii 
săi. Crucificarea era ce mai dezonorantă 
formă de execuţie, rezervată criminalilor 
fără cetățenie romană, care erau sclavi sau 
oameni liberi cu statut inferior. Uneori 
scriitorii și oratorii repetau un cuvânt (aici 
„moarte”) pentru a sublinia o idee. 

2:9. Unii exegeți au văzut în limbajul aces- 
tui verset o aluzie la înălțarea menţionată 
în Isaia 52:13. Dacă, și nu este exclus să fie 
așa, acel verset se referă la suferință mai 
degrabă decât la slavă (Is. 52:14-53:11), 
atunci fie Pavel nu se referă la aceasta aici 
(termenul din Isaia este foarte obișnuit în 
*LXX), fie pune în opoziție înălțarea reali- 
zată de Dumnezeu cu suferința pe care Isus 
a experimentat-o printre oameni. 

2:10-11. Textul din Isaia 45:23 („orice 
genunchi se va pleca... orice limbă va 
mărturisi”) se referă la supunerea finală a 
tuturor popoarelor în fața lui Dumnezeu; 
faptul că Pavel aplică textul la Isus (mai 
ales cu titlul divin specific *Vechiului 
Testament, „Domnul“, în v. 11) vorbeşte 
de la sine. Cei „din cer” i-ar putea include 
pe îngeri, inclusiv pe îngerii răzvrătiți care 
guvernează *neamurile (vezi comentariul 
la Ef. 1:21-23). Grecii se închinau zeilor 
din cer, de pe pământ, din mare și de sub 
pământ; mitologia greacă tradițională 
plasa în lumea subpământeană și existență 
spectrală a sufletelor celor defuncți. Pavel 
anunţă că indiferent de categoria din care 
fac parte, aceste ființe trebuie să recunoască 
domnia lui Cristos, deoarece El este înălțat 
deasupra tuturor. Adesea se îngenunchea 
în semn de respect față de un domnitor sau 
o divinitate. 


2:12-16 
Trăirea dreaptă 


Aici Pavel își continuă seria de îndemnuri 
către credincioși în vederea trăirii în uni- 
tate (2:1-11). 

2:12-13. Scrisorile erau adesea folosite ca 
substitut pentru persoana expeditorului; 
astfel Pavel îi imploră pe filipeni prin scri- 
soare să asculte de învățătura lui ca și cum 
el însuși ar fi de față. Ei își asigură „mântui- 
rea” definitivă perseverând împreună (vezi 
1:27-28). Răsplata acestei ascultări este 
sugerată de paralela cu ascultarea lui Isus 
în 2:8-9. Învățătura potrivit căreia, prin 
puterea lui Dumnezeu, sunt împuterniciți 
să dea ascultare este, în cel mai fericit caz, 
rarisimă în literatura precreștină în afara 
învățăturilor *Vechiului Testament des- 
pre *Duhul; vezi comentariul la Galateni 
2:19-20. Expresia „frică şi cutremur” apare 
în același fel și în Vechiul Testament și în 
sursele evreiești (cf., ex.: Ps. 55:5; *4 Mac. 
4:10; *1 Enoh 14:13). 

2:14. „Cârtire” (VDC) şi „ceartă” (NTR) au 
caracterizat Israelul în perioada umblării 
prin pustiu și au sfârșit condamnate în 
Vechiul Testament; nici filosofii care sub- 
liniau înțelepciunea zeilor nu le aprobau. 
Vezi comentariul la 1 Corinteni 10:9-10. 
2:15. „Generaţie necinstită și perver- 
tită” (NTR) rezonează îndeaproape cu 
Deuteronom 32:5, care acuză faptul că isra- 
eliții răzvrătiți nu sunt copiii lui Dumnezeu; 
aici, prin contrast, credincioșii sunt copiii 
lui Dumnezeu. Tradiţia evreiască compara 
adesea pe cel drept cu „lumina” într-o 
lume întunecată; cf., mai ales Daniel 12:3 
(termenul folosit aici de Pavel a fost apli- 
cat în special cu privire la corpurile cerești, 
reflectând o imagine similară celei folosite 
de Daniel). 

2:16. „Ziua lui Cristos” este o sintagmă 
modelată după ideea „Zilei Domnului” 
din Vechiul Testament (vezi comentariul 
la 1:6). Expresia „osteneală în zadar” nu 
era neobișnuită; cu privire la metaforele 
din lumea atletismului, vezi comentariul la 
Filipeni 1:30; 3:12-14. 

2:17-24 
Exemplele lui Pavel și Timotei 


Pavel continuă să clarifice stilul de viață al 
slujitorului prin exemple. 

2:17-18. Religia lui Israel includea libații 
(ex., Lev. 23:18, 37), după cum și în alte 
religii antice se aduceau cu regularitate 
libații zeilor, de regulă vin, dar uneori 
apă sau alte lichide. *Neamurile turnau 
libații și la începutul banchetelor sau ca 
ritual în amintirea unor persoane care au 
murit. Pavel este turnat (2:7) ca o „jertfă de 
băutură” pentru adevăratul Dumnezeu, o 
ofrandă voluntară în beneficiul lor, adău- 
gată la sacrificiul făcut de ei înșiși. 

2:19. Călătorii duceau adesea noutăţi și 
scrisori. 

2:20-21. Atât filosofii greci, cât și profeţii 
*Vechiului Testament deplângeau raritatea 
celor pe deplin devotați cauzei. Pavel oferă 
numeroase „scrisori de recomandare”, o 
formă antică obișnuită în Antichitate (vezi 
comentariul la Rom. 16:1-2), dar îl înca- 
drează pe Timotei, ca emisar special al său, 
într-o categorie aparte, conferindu-i cele 
mai înalte aprecieri. Cei care scriau scrisori 
de recomandare formulau adesea astfel de 
elogii la superlativ (ocazional, chiar pentru 
mai multe persoane). Astfel, *Cicero sus- 
ţine că: „Nu este nimeni ca el” (ex., Scrisori 
către prieteni 13.1.5; 13.18.2; 13.26.1); sau 
„Aceasta este cea mai specială recoman- 
dare” (Scrisori către prieteni 13.32.2; 13.34.1; 
13.35.1). 

2:22. Mesagerii erau adesea trimiși ca 
reprezentanţi personali, care trebuiau pri- 
miți cu onoarea datorată celui ce-i delegase 
(ex., 2 Sam. 19:37-38). Învăţătorii și *uceni- 
cii lor dezvoltau adesea o relaţie de apro- 
piere descrisă prin termenii precum „tată” 
și „fiu”. 

2:23. Noutăţile erau dificil de trimis, deoa- 
rece trebuiau duse de un călător disponibil 
sau de un mesager - uneori se dovedea 
o intreprindere periculoasă, date fiind 
condiţiile de călătorie specifice diferitelor 
perioade ale anului (cf. 2:30). De aceea 
Pavel dorește să aştepte până poate furniza 

un raport complet despre deznodământul 
procesului său. 

2:24. Epistolele erau folosite ca substitut al 
destinatarului, dar adesea anunțau și sosi- 
rea acestuia. 


2:25-30 
Slujirea jertfitoare a lui Epafrodit 


Oamenii scriau frecvent scrisori de reco- 
mandare, adesea în sprijinul mesagerului; 
Pavel include această recomandare în scri- 
soare sa mai cuprinzătoare. Epafrodit a fost 
mesagerul filipenilor, aducând darul lor 
pentru Pavel, în temniță (4:18); fără îndoială 
că el le-a dus înapoi răspunsul lui Pavel. 
Condiţiile de călătorie erau periculoase și 
aspre, mai ales pe mare toamna târziu şi 
primăvara devreme, iar acești factori dimi- 
nuau rezistența călătorului la numeroasele 
boli din acea vreme (v. 26-27). Întrucât 
Epafrodit este un nume obișnuit, nu se pot 
trage concluzii ferme cu privire la originea 
sa etnică, dar contextul sugerează că era 
din Filipi. Metaforele soldatului (2:25) apar 
şi în alte locuri, iar imaginile de inspiraţie 
militară erau obișnuite (vezi comentariul la 
Rom. 13:12). 

În scrisorile cu caracter personal, era 
inclus adesea și un raport despre starea de 
sănătate a expeditorului sau a cunoscuților 
lui, dar și preocuparea pentru sănătatea 
altora. Nu se cunoaște cauza problemei de 
sănătate a lui Epafrodit, dar malaria, de 
exemplu, era o maladie cu incidenţă cres- 
cută, la fel și febra tifoidă. *Neamurile se 
rugau zeilor lor pentru vindecare (mai ales 
divinităţilor asociate cu vindecarea, cel mai 
important fiind Asclepios); evreii se rugau 
și Il lăudau pe adevăratul Dumnezeu ca 
fiind Cel care vindecă trupul și iartă păca- 
tul. Rugăciunile evreilor pentru vinde- 
care erau descrise uneori ca rugăciuni de 
invocare a „milei”. Verbul „a risca” (din 
expresia „și-a riscat viața”, v. 30, NTR) 
era adesea folosit în contextul jocurilor de 
noroc, iar unii specialiştii au observat că 
jucătorii o invocau pe Venus, zeița jocurilor 
de noroc, cu termenul epafroditus; conform 
acestei interpretări, Pavel ar realiza aici un 


joc de cuvinte pe marginea numelui prie- 
tenului său. Deși, în Biblie, Dumnezeu i-a 
vindecat pe cei care au cerut ajutorul Său în 
rugăciune, intervenţia Lui nu poate fi con- 
siderată de la sine înțeleasă; chiar și unii 
dintre cei mai credincioși slujitori ai Săi au 
murit din pricina unor boli (2 Împ. 13:14; 
cf. 1 Împ. 1:1; 14:4). 


3:1-16 
Dreptatea care se primește fără fapte 


Secțiunea 3:1—4:1 este o *digresiune. Unii 
cercetători au sugerat că ar fi vorba despre 
o altă scrisoare paulină inserată accidental 
în mijlocul celei expediate filipenilor (deși 
într-un papirus asemenea accidente tre- 
buie să fi fost extrem de rare) sau o epistolă 
combinată cu alte epistole pauline expe- 
diate filipenilor. Totuşi digresiunile erau 
obișnuite în scrierile și discursurile antice, 
iar conexiunile literare cu restul epistolei 
întăresc ipoteza că este parte a unei epis- 
tole unitare. 

3:1. Expresia tradusă adesea „în cele din 
urmă” (NTR), uneori indica sfârşitul unei 
scrisori, dar la fel de des putea servi ca arti- 
ficiu de tranziţie în interiorul unei scrisori 
(cf. 1 Tes. 4:1; 2 Tes. 3:1; cf. Testamentul lui 
Ruben 5:5). (Mai puţin relevant, sfârșitul 
dublu se potrivea naturii familiare a unor 
scrisori; cf., ex.: planuri aparente de înche- 
iere la Pliniu, Epistole 3.9.26-27, 37; *Seneca, 
Scrisori către Lucilius 119.9, 16.) Se putea 
repeta un punct de vedere care sâcâia 
prin repetare (ex., “Cicero, Despre prietenie 
22.85). Aducerile aminte erau obișnuite în 
îndemnurile moralizatoare. 

3:2. Repetarea întreită a lui „păziți-vă” este 
o anaforă, un artificiu *retoric prin care 
se relua o expresie la început de enunţ 
pentru a sublinia o idee. Opozanţii avuți 
în vedere aici nu sunt persecutorii evrei, 
puţin probabili în Filipi, unde se pare că 
exista o comunitate evreiască foarte mică 
(cf. Fapte 16:13). Mai degrabă este vorba 
despre învăţători iudeo-creștini pe care i-a 
întâlnit Pavel în Galatia și care propovădu- 
iau circumcizia *neamurilor. Exegeţii nu 
s-au pus de acord dacă aceştia vor fi vizitat 


deja Filipi sau erau doar în zonă; în cazul în 
care cea din urmă variantă ar fi cea corectă, 
atunci Pavel îi avertizează că s-ar putea să 
ajungă și la ei. 

„Câine” era o insultă curentă, uneori cu 
trimitere la obiceiurile lor sexuale, excreto- 
rii (cf. 3:8, 19) şi dietetice caracterizate de 
obscenitate publică. Filosofii *cinici erau 
de regulă numiţi „câini“; dată fiind însă 
eroarea specifică pe care Pavel o respinge 
în acest pasaj, cu siguranţă el nu face aici 
referire la aceşti filosofi; această uzanță 
ilustrează doar diversitatea de sensuri pe 
care le avea termenul de batjocură. Filosofii 
îi numea pe cei dominați de patimi „fiare”. 
Probabil mai aproape de sensul textului, 
învăţătura evreiască considera câinii ani- 
male necurate și uneori imorale din punct 
de vedere sexual; “Vechiul Testament 
aplică probabil termenul la bărbaţi care 
se prostituau în ritualuri religioase (Deut. 
23:17); mai ales cu referire la inamici în Ps. 
22:16. Un asemenea titlu, cu siguranţă îi va 
fi determinat pe pietiștii care solicitau cir- 
cumcizia să dea înapoi. Chiar și în Roma 
antică existau semne de genul „câine rău”, 
acolo unde erau folosiți ca animale de com- 
panie și de pază (*Petronius, Satyricon 29), 
fără îndoială consolidând sarcasmul ustu- 
rător al expresiei pauline. Aici Pavel folo- 
sește un alt termen pentru „circumcizie” 
(v. nota GBV), care înseamnă „mutilare“ 
(cf. 1 Împ. 18:28, varianta LXX); pentru 
semnificația culturală a acestei idei, vezi 
comentariul la Galateni 5:12. Jocurile de 
cuvinte erau obișnuite; cf. mutilare (kata- 
tome) de aici și circumcizie (peritome) în 3:3. 
3:3. Pavel spune că circumcizia spirituală 
(Deut. 10:16; 30:6; cf. Lev. 26:41; ler. 4:4; 
9:25-26) este ceea ce contează cu adevărat 
în fața lui Dumnezeu. Întrucât iudaismul 
antic asocia de regulă *Duhul cu *profe- 
ţia, „închinarea în Duhul” se poate referi 
la închinarea charismatică de felul celei 
descrise în 1 Cronici 25:1-6; întrucât cei 
mai mulți evrei credeau că Duhul nu mai 
era disponibil cu aceeași plinătate și în vre- 
murile lor, Pavel pretinde că *Biserica are 
parte de o experienţă care confirmă sosirea 
lui *Mesia și pe care cei mai mulți dintre 

contemporanii săi evrei (posibil exceptând 
alte grupuri „marginale“ precum grupa- 
rea de la *Qumran) nu aveau pretenția 
s-o egaleze. 

3:4. Listele de virtuţi şi vicii erau obiș- 
nuite în discursurile epidictice (laudă și 
mustrare), iar în *narațiuni erau specifice 
biografiilor epidictice. Lauda de sine era 
considerată adecvată dacă autorul se apăra 
sau se oferea ca exemplu pentru alții. 
Pretinzând că are merite mai mari decât 
opozanțţii săi, chiar şi în termenii lor, el 
folosește această elogiere de sine pentru a 
le submina acestora autoritatea; vorbitorii 
și oratorii profesioniști foloseau adesea 
tehnica retorică standard a „comparaţiei” 
pentru a realiza acest deziderat. 

3:5. Listele de elogii ale neevreilor (cf. 
Menander Retor 2.3, 385.5-9) puteau începe 
cu natura și educaţia (cf. Flp. 3:5) şi să con- 
tinue cu realizările şi acțiunile, cele din 
urmă incluzând cele patru virtuți cardinale 
(una fiind dreptatea; cf. 3:6). Listele reali- 
zate de neevrei cu virtuțile unei persoane 
cuprindeau elemente precum obârşia 
nobilă sau frumuseţea, dar și trăsături de 
caracter precum prudența sau statornicia. 
Băieții născuți în familiile evreiești erau cir- 
cumciși în ziua a opta; prin această virtute, 
Pavel își surclasează competitorii *prozeliți 
convertiți la vârste mai mari de opozanții 
săi — în practică, prozeliții aveau un statut 
social inferior în iudaism față de cei care se 
nășteau evrei. „Evrei dintre evrei” poate 
indica un evreu născut în Ţara Sfântă, deși 
lucrul acesta nu este clar; totuși, faptul că 
Pavel a locuit în ludeea înaintea convertirii 
sale reiese limpede din identificarea ca fost 
*fariseu (cf. comentariul la Fapte 22:3). Deşi 
pietatea fariserică era cunoscută și în alte 
părţi, fariseii înșiși se pare că au trăit numai 
în Ţara Sfântă şi cu o densitate mai mare în 
zona lerusalimului. Erau cunoscuți drept 
cei mai meticuloși păzitori ai “Legii — ceea 
ce și opozanțţii lui Pavel pretindeau să fie. 
3:6. „Râvna” pentru legi nu includea 
întotdeauna şi cu necesitate violenţa, însă 
printre cele mai reprezentative cazuri de 
oameni plini de râvnă se numără Fineas 
(Num. 25:7-13) şi mai ales *Macabeii 

și patrioţii evrei care s-au autointitulat 
„*zeloți” în războiul împotriva Romei, nu 
la mult timp după ce Pavel a scris aceste 
cuvinte. Definindu-și dreptatea legalistă în 
termenii persecutării creștinilor, Pavel aso- 
cia poziția „zeloasă” a opozanților săi față 
de lege cu opoziția față de credinţa crești- 
nilor din Filipi. 

3:7. Făcând apel la credința creștină pe 
care o împărtășeau el însuși, cititorii săi şi 
(conform mărturiei acestora) chiar și opo- 
zanţii săi, Pavel face uz de realizările sale 
lumești — și astfel singurele performanţe pe 
care le puteau pretinde opozanțţii săi; vezi 
comentariul la 2 Cor. 11:16-18. „Câștig” şi 
„pierdere“ sunt termeni comerciali, ase- 
menea altora folosiți mai târziu în epistolă 
(4:10-20); Pavel a trebuit să sacrifice toate 
realizările sale religioase anterioare pentru 
a-L urma pe Cristos, Cel care merita cu 
adevărat. 

3:8. „Gunoi” (VDC, NTR) sau „pierdere” 
(GBV) însemna de regulă fie excremente, 
fie mâncare ce trebuia aruncată, de care 
se bucurau câinii (3:2). (Oratorii antici 
apreciau abilitatea de a inventa insulte 
impertinente.) 

3:9. La fel ca în 3:6, problema nu este 
Legea, ci faptul că această întreptățire îi 
aparţine lui Pavel însuși și, prin urmare, 
este insuficientă. Atât psalmiștii biblici, 
cât și evreii din perioada târzie, ale căror 
imnuri apar în *Manuscrisele de la Marea 
Moartă, așteptau să fie răzbunați sau achi- 
taţi de Dumnezeu; tot astfel Pavel trebuia 
să-și primească îndreptăţirea sau dreptatea 
doar de la Dumnezeu, dar Pavel înțelege că 
aceasta se găsește doar în Cristos. 

3:10. În Vechiul Testament, forma supremă 
a revelaţiei era să-L „cunoști” pe Dumnezeu 
(Ex. 33:13), o relaţie la îndemâna tuturor 
prin noul legământ (ler. 31:34). Acest lim- 
baj reflectă atât relația din legământ (la 
nivel comunitar), cât și părtășia strânsă cu 
Dumnezeu (experimentată la nivel perso- 
nal de profeţi). Totuși Pavel leagă faptul de 
a-L cunoaşte pe *Cristos cu împărtășirea 
suferinței și slavei Sale. Cu privire la imi- 
tarea lui Dumnezeu, vezi comentariul la 
Efeseni 5:1. 


3:11. Împărtășirea “învierii lui Cristos va 
avea loc, pe deplin, la învierea viitoare a 
celor drepţi (în care cei mai mulţi evrei cre- 
deau). Mulţi evrei credeau că o perioadă de 
suferințe urma să preceadă învierea, opi- 
nie care pare să fie împărtășită și de Pavel 
(clară în Rom. 8:18-22), deși el vorbește aici 
despre propriile suferințe (Flp. 3:10-11). 
3:12-13. În limbajul competiţiilor atle- 
tice — folosit adesea de o manieră metaforică 
de către moraliștii antici (ex., *Epictet, Dis- 
cursuri 2.17.29; Diogene Laertios 6.2.34) și 
de evreii vorbitori de greacă (ex., *Testa- 
mentul lui lov 4:10; *Josephus, Contra lui 
Apion 2.217-218) — Pavel își descrie năzu- 
inţa sa către speranţa viitoare din 3:11. În 
general, înțelepții greco-romani recunoş- 
teau că nu erau „perfecți” încă (în opoziție 
cu înțeleptul ideal), dar făceau progrese. 
Cu toate acestea, uneori vorbeau despre 
ei înșiși ca fiind cei „maturi”, cei înţelepţi, 
spre deosebire de novici. (Exegeții mai de 
demult observau că în cadrul “religiilor de 
mistere, stadiul cel mai înalt de iniţiere era 
descris drept „perfecțiune” sau „desăvâr- 
șire”, dar faptul acesta este, probabil, mai 
puţin relevant aici decât limbajul folosit de 
înţelepţi.) „Ce este în urma mea” face parte 
din metafora competiţiei folosită de Pavel; 
pentru a câștiga, concurentul trebuie să-și 
țină ochii la linia de sosire; alergătorii greci 
alergau adesea în linie dreaptă și înapoi. 
3:14. La sfârşitul cursei, oficialii anunțau 
câștigătorul prin crainici și îl chemau să-și 
primească premiul (la jocurile olimpice, 
o ramură de palmier). („Sus” face aluzie 
tot la Cristos în cer, 3:20; cf. Col. 3:1-2.) 
Conform metaforei pauline, premiul este 
revelația deplină a lui Cristos la Înviere 
(3:10-11). 

3:15. În filosofie, cei avansați în cunoaștere, 
spre deosebire de novici, puteau fi descriși 
drept „maturi”. (Totuși, acest fapt era ade- 
vărat doar „în principiu”; *stoicii imaginau 
idealul atât de radical, încât nici înțelepții 
înşiși nu pretindeau să-l fi atins.) 

3:16. Deși nu trebuiau să se uite în urmă 
(3:13) și încă nu erau desăvârșiti (3:11-12), 
ei trebuiau să păstreze ceea ce realizaseră 
deja. „A trăi” (NIR) poate însemna aici 


„a umbla” (VDC) sau „a merge în linie 
dreaptă”; posibil ca Pavel să adapteze 
metafora competiţiei din 3:12-14 (cursele 
se desfășurau adesea în linie dreaptă și îna- 
poi), deşi nu există date certe în acest sens. 


3:17—4:1 
Judecată și mântuire 


Învățători precum Pavel vor apuca *învi- 
erea drepţilor întemeindu-și dreptatea 
numai pe Cristos (3:9-11); opozanții 
săi însă, asemenea câinilor interesați de 
gunoaie (3:2, 8), se îndreaptă spre distru- 
gere, la fel şi cei care îi urmează (3:18-19). 
3:17. *Ucenicii învățau adesea imitându-i 
pe învățătorii lor; exemplele erau impor- 
tante pentru învăţare. (Pavel a oferit patru 
exemple, inclusiv exemplul personal, în 
capitolul 2, reluat pe urmă și în 3:4-14.) 
3:18. Etalarea emoţiilor era considerată 
adecvată pentru discursul public, atât 
exprimarea mâniei (3:2), cât și „plânsul“, 
care adesea invitau asistența să răspundă 
în același mod. Autorii scrisorilor puteau 
să-și menţioneze lacrimile (ex., *Cicero, 
Epistulae ad Quintum Fratrem 1.3.3; 
Plinius, Epistole 5.21.6). „Cu lacrimi” sau 
„plângând” indică dragostea sa pentru 
opozanții săi. 

3:19. Filosofii greco-romani și scriitorii 
evrei din diaspora (mai ales Philon) i-au 
criticat în mod repetat pe cei stăpâniți de 
patimi, remarcând adesea că erau stăpâniți 
de „pântece” sau de „apetitul“ lor (sexual 
sau culinar), disprețuindu-i pe cei ce negli- 
jau lucrurile eterne. Mai ales lăcomia a 
devenit o parte a culturii romane, iar răs- 
pândirea ei în rândurile aristocrației con- 
stituia frecvent ţinta umorului satiriștilor. 
Totuși a fi stăpânit de „pântece” însemna 
mai mult decât lăcomie; era o expresie 
folosită pentru a desemna orice desfrânare 
trupească. Aceasta era o insultă gravă pen- 
tru cei care se considerau plini de zel pen- 
tru “Lege (Evreii din *diaspora subliniau 
modul în care Legea îi îimputernicea să-și 
stăpânească patimile); dar Pavel deja „le-a 
făcut de rușine slava” prin puterea exem- 
plului personal în 3:4-8. 

3:20. Cetăţenii din Filipi, o *colonie romană, 
erau în mod automat cetățeni ai Romei, 
împărtășind toate drepturile și privilegi- 
ile aferente cetățeniei, deşi cei mai mulți 
dintre ei nici măcar nu au fost vreodată la 
Roma. (Nu toți rezidenții din Filipi erau 
cetățeni cu drepturi depline în oraș, dar 
cetățenia deținută de unii membri ai bise- 
ricii, mai ales proprietarii a numeroase sau 
chiar a celor mai multe dintre casele în care 
se întrunea biserica, ar fi ridicat statutul 
întregii mișcări din localitate.) Prin urmare, 
cititorii lui Pavel din Filipi înțelegeau sufi- 
cient de bine ce însemna să fie cetățeni ai 
celui mai mare oraș, deși nu locuiau acolo. 
Uneori filosofii se declarau cetățeni ai 
lumii, mai degrabă decât doar ai unui oraș- 
stat. Cetăţenia cerească era mai importantă 
decât descinderea dintr-o seminţie a lui 
Israel (3:5). Numeroși zei din Filippi erau 
numiţi „*mântuitori”, așa cum era și împă- 
ratul; deşi acest titlu atribuit lui Isus derivă 
din terminologia folosită de *Vechiul 
Testament cu privire la Dumnezeu (ex., 
Is. 45:21), el asigură un contrast puternic 
cu păgânismul pe care creștinii din afara 
Iudeii trebuiau să-l înfrunte zilnic. 

3:21. Din perspectiva lui Pavel, *învierea 
vizează și trupul, dar este unul distinct 
ca natură de trupul curent (cultura greacă 
considera ideea unei învieri trupești drept 
o superstiție vulgară, dar numeroși evrei 
prețuiau persoana ca întreg; vezi comenta- 
riul la 1 Cor. 15). Multe interpretări evre- 
iești concepeau trupul înviat ca diferit de 
trupul curent (cf. Dan. 12:2-3). La fel ca în 
iudaism, înviere are loc la momentul bătă- 
liei finale, când Dumnezeu își va supune 
toţi dușmanii (cf. și 1 Cor. 15:25-28). 

4:1. Scrisorile exprimau adesea dorința 
fierbinte de a-i întâlni pe destinatari în per- 
soană. Faptul că filipenii sunt „coroana“ 
(BRC) sau „cununa” (VDC, NTR) lui Pavel 
arată că ei sunt într-un anume sens premiul 
său (existând astfel posibilitatea de a face 
legătura cu recenta lui metaforă sportivă; 
cf. 3:14; 1 Tes. 2:19 și comentariul la 1 Cor. 
9:24-25). Ei trebuie să rămână fermi împo- 
triva opozanților lui Pavel și să perseve- 
reze dacă va fi ca apostolul să primească 


Filipeni 4:2-10 


răsplata pe care o aşteaptă pentru străda- 
niile sale pentru ei — adică pentru mântu- 
irea lor. Existau diverse tipuri de coroane, 
dar termenul se aplica mai ales la cununile 
primite de atleți; și iudaismul folosea ima- 
ginea aceasta pentru răsplătirile de la sfâr- 
șitul vremurilor. 


4:2-9 
Munca în echipă 


Scriitorii moralişti adunau laolaltă afir- 
mații scurte, fără vreo legătură între ele, 
ca sfaturi moralizatoare. În mod similar, 
Pavel pune pe listă câteva poveţe în 4:4-9, 
deși există o temă comună care le leagă. 
4:2. „Evodia” și „Sintichia” sunt nume gre- 
cești; întrucât Filipi era o *colonie romană, 
numele lor grecești poate indica faptul că 
erau negustorese străine, asemenea Lidiei 
(Fapte 16:14; vezi comentariul la Fapte 
16:21), deși aceasta este doar o ipoteză. 
Prestigiul lor de colaboratoare ale lui Pavel 
era mai acceptabil în Filipi decât ar fi fost 
în alte părți ale imperiului. Femeile mace- 
donene și romane aveau mai multă liber- 
tate decât femeile din zonele tradiţionale 
ale Greciei, iar inscripțiile demonstrează o 
implicare puternică a femeilor în activită- 
tile religioase ale orașului. 

4:3. Anticii puneau preț pe mediatorii care 
împăcau grupări înstrăinate una de alta 
(vezi, ex.: “Cicero, Scrisori către Atticus 1.3; şi 
1.5, 10; *Tacitus, Istorii 2.5). Clement poate 
fi autorul epistolei 1 Clement, o scrisoare 
creștină de la sfârşitul secolului I, trimisă 
din Roma la Corint, după cum sugerează 
tradiția, deși Clement este un nume roman 
obișnuit. „Cartea vieții” este o imagine pre- 
luată din *Vechiul Testament și prelucrată 
în iudaismul antic (ex., Ex. 32:32-33; Dan. 
12:1; Mal. 3:16; documentul *esenian CD 
20.19; *Cartea Jubileelor 36.10). 

4:4. Se folosea tehnica repetării unui cuvânt 
sau a unei expresii pentru a scoate în evi- 
dență un anumit lucru (vezi comentariul 
la Flp. 1:18). Bucuria constantă, asemenea 
gratitudinii constante (cf. 4:6), reflecta 
încrederea în Dumnezeu (vezi comentariul 
la Ef. 5:20). 

4:5. „Domnul este aproape” se poate referi 
la A Doua Venire (3:20-21; cf. Is. 13:6; Ezec. 
30:3; Ioel 1:15; 3:14; Tef. 1:7) sau la faptul că 
Domnul este aproape de poporul Său și le 
aude strigătele după ajutor (vezi Deut. 4:7; 
Ps. 34:18; 145:18). 

4:6-7. „Pacea” (v. 7) poate indica liniștea 
sufletească (vs. îngrijorarea în v. 6), o cali- 
tate apreciată de mulți filosofi antici, deși 
în contextul unității poate avea şi sensul 
obișnuit de „pace” între oameni (ca în dis- 
cursurile greco-romane de tip homonoia; cf. 
4:2). În cazul în care termenul poartă vreo 
conotaţie a acestui din urmă sens, imaginea 
păcii „stând de strajă” (dacă era accentuată 
cu sens militar) asupra inimilor şi minților 
este frapantă. Rugăciunile evreiești (unele 
bazate pe Num. 6:24-26) conţineau adesea 
cereri adresate lui Dumnezeu pentru pacea 
și ocrotirea poporului de orice rău. Cu pri- 
vire la minte, cf. 4:8 şi 2:5. 

4:8. La fel ca numeroși alți scriitori, Pavel 
recurge la o listă întreagă de virtuți, inclu- 
siv arete („excelența”), care era esenţială 
pentru conceptul grecesc de virtute. Pe tot 
parcursul acestei liste, el împrumută lim- 
bajul eticii grecești, deși nimic din ceea ce 
spune nu avea cum să deranjeze nici un 
public de evrei tradiționaliști. (El omite 
unele virtuți tradiționale grecești, precum 
„frumuseţea” sau „bunătatea” per se, dar 
omisiunea nu poate fi considerată semni- 
ficativă, întrucât asemenea liste nu erau 
niciodată gândite ca exhaustive.) Filosofii 
greci și romani subliniau în mod repetat 
deprinderea cu astfel de gânduri virtu- 
oase, iar scriitorii evrei au împrumutat în 
repetate rânduri terminologia de aceeași 
manieră în care Pavel o face aici pentru a 
se adresa destinatarilor evrei vorbitori de 
limbă greacă. 

4:9. Învăţătorii își îndemnau discipolii să 
pună în practică ceea ce au fost învățați și 
să urmeze exemplul oferit de învățător. 


4:10-20 


Notiţa de mulțumire a lui Pavel 


Pavel evită un „mulțumesc” direct în 
această secțiune (căci astfel ar fi putut 


părea dependent de binefacerea *bisericii) 
atunci când își exprimă aprecierea. El recu- 
noaște elegant darul lor, fără a lăsa de înţe- 
les că mai cerea unul. (Gratitudinea posi- 
bil să fi fost mai apreciată în Macedonia, 
orașul Filipi fiind din această provincie; în 
vremurile de demult, se spunea că un om 
nemulțumit era pasibil de judecată acolo — 
*Seneca, Despre binefacere 3.6.2.) În lumea 
antică, *patronii arătau ospitalitate *clienţi- 
lor și se îngrijea de ei; dacă Pavel ar fi spus 
un „mulțumesc” direct, s-ar fi pus în pozi- 
ţia unui client subordonat și dependent. 
4:10. Când se răspundea scrisorii unui pri- 
eten, scrisorile de prietenie se deschideau 
adesea cu exprimarea bucuriei prilejuite 
de primirea scrisorii de la respectivul (ex., 
Papirusul Oxyrhynchus 1676.4—5). Adesea 
scriitorii își asigurau destinatarii de încre- 
derea pe care o aveau în intenţiile lor. 
4:11-13. Moraliștii greci, influențați de 
gândirea “stoică, îi lăuda pe cei capabili 
să se mulțumească și cu puțin, și cu mult. 
(Pentru a-şi demonstra mulțumirea lor cu 
puţin, *cinicii mergeau până acolo încât 
să se asigure că nu depășeau acel puţin.) 
Se spunea că înțeleptul nu are nevoie de 
nimeni decât de sine însuși şi că era com- 
plet independent. Cu toate că Pavel folo- 
sește limbajul mulțumirii în orice împreju- 
rare (fiind capabil să facă „toate lucrurile”, 
precum în 4:13), obișnuit între filosofii 
stoici și din alte școli, totuşi ideea perse- 
verenţei şi răbdării pentru Dumnezeu era 
frecvent întrupată de profeţii *Vechiului 
Testament, de martirii evrei şi de alți sluji- 
tori ai lui Dumnezeu. „Belșugul” lui Pavel 
trebuie să fi fost neîndestulător și frugal 
după standardele moderne; meșteșugarii 
o duceau mai bine decât săracii, dar mult 
sub standardul de viață de care se bucură 
omul modern din clasa de mijloc în Apus 
sau de omul cu stare din Antichitate. 
(„Moderaţia” — căutarea echilibrului între 
două extreme -— era esenţială în cele mai 
multe discuţii grecești despre virtute, mai 
ales la “Aristotel; ea mai apare și în etica 
evreilor din *diaspora. Totuși Pavel nu 
caută niciunde un asemenea echilibru; 
asemenea celor mai de seamă filosofi greci, 

el poate trăi în orice împrejurări. Limbajul 
său este, astfel, mai aproape de școala filo- 
sofică dominantă în zilele sale [stoicismul] 
decât de școala peripatetică [aristotelicăl]. 
Totuși, spre deosebire de acești filosofi, 
care depindeau doar de ei înșiși, el își este 
suficient sieși doar prin meritele lui Cristos, 
care lucra în el.) 

4:14-16. Ideea de „împărtășire” (BOR; sau 
parteneriat, 4:14-15) se regăseşte în lim- 
bajul specific documentelor comerciale 
antice; poate sugera chiar o situație spe- 
cifică în care filipenii au trimis un ajutor 
material lui Pavel când acesta avea nevoie. 
Expresia „pentru nevoile mele” apare și 
ea în actele negustorești, specificând sco- 
purile unor plăţi. Forma folosită pentru 
apelativul „filipenilor” este una într-o 
greacă stâlcită, dar era termenul prin care 
se desemnau cetăţenii romani care locuiau 
în Filipi; așadar este o marcă a sensibilităţii 
față de tradiţiile şi cultura lor. 

4:17. „Câștigul” (VDC, NTR, ANANIA) 
este literalmente „rodul” (GBV, BRC, BOR), 
dar întrucât multe schimburi comerciale 
aveau în vedere recoltele, această lărgire 
de sens a termenului s-a impus de la sine 
în documentele antice. Pavel se încrede în 
Dumnezeu care le va răsplăti filipenilor cu 
dobândă sacrificiul făcut în folosul său. 
4:18. „Am primit” era o formulare obișnu- 
ită, probabil cea mai comună expresie con- 
sacrată, pe chitanţe; Pavel recunoaște darul 
lor în termenii standard ai unei negustorii. 
Totuși el folosește și limbajul Vechiului 
Testament aferent jertfelor („mireasmă 
plăcută”, „bine primită”; terminologia din 
sfera sacrificială căpăta uneori sens figu- 
rat); de vreme ce erau parteneri cu acest 
misionar, ei erau parteneri cu Dumnezeul 
care l-a trimis pe acesta. 

4:19-20. Versetul 19 poate fi o dorință-ru- 
găciune, așa cum au sugerat unii exegeți 
(vezi comentariul la 1 Tes. 3:11); alţii îl 
consideră o afirmaţie. Indiferent cum este 
interpretat, punctul de vedere paulin este 
același: el nu poate răsplăti filipenilor, dar 
are încredere că Dumnezeu o va face. Deși 
scriitorii antici foloseau adesea bogăţia ca 
pe o metaforă pentru bogăţiile spirituale 


Filipeni 4:21-22 


precum înțelepciunea, în acest context, 
fără îndoială, Pavel intenționa să spună că 
Dumnezeu le va răsplăti pentru credincio- 
șia dovedită față de lucrarea Sa (cf. Deut. 
15:10; Prov. 19:17). „Nevoile” în cazul 
majorităţii creștinilor din Filipi erau reale, 
elementare (vezi 2 Cor. 8:1-2), nu doar 
„dorințe” (aşa cum unii cititori interpre- 
tează astăzi). „În slavă” poate fi tradus „cu 
slavă” sau „bogăţie slăvită”. 


4:21-23 
Concluzie 


4:21. Salutările erau obişnuite în scrisorile 
antice. Întrucât Pavel îi cunoaşte pe cei 
mai mulți credincioși din Filipi, el formu- 
lează urările în termeni generali. Scrisorile 
puteau include de obicei salutări din par- 
tea altora (în cazul de față, probabil din 
partea credincioșilor din Roma), deoarece 


corespondenţa trebuia trimisă prin călători 
și nu putea fi expediată frecvent. 

4:22-23. „Casa Cezarului” se putea referi 
la orice funcționar roman dependent în 
mod direct de Cezar, inclusiv toți sclavii 
și oamenii liberi din anturajul său; întot- 
deauna indică un prestigiu deosebit. Cel 
mai probabil se referă la garda pretoriană 
(vezi comentariul la 1:13); dacă Pavel era 
în Roma la acea dată, oricine l-ar fi păzit 
(Fapte 28:16, 30) ar fi fost expus în mod 
natural la învățătura sa. Chiar și sclavii 
cezarului exercitau mai multă putere și 
prestigiu decât cele mai multe persoane 
libere și înstărite; garda pretoriană însăși 
se bucura de prestigiul unei elite militare 
romane, adesea răsplătită de însuși cezar. 
Salutul lui Pavel îi va fi impresionat pe des- 
tinatari: detenția sa a permis cu adevărat 
propășirea Evangheliei (1:12-13). 


COLOSENI 


Introducere 


Paternitatea. Nu toți exegeţii sunt de acord că Pavel a scris Epistola către coloseni. Unii 
cred că un “ucenic al lui Pavel ar fi scris-o în numele apostolului (probabil cu aprobarea 
sa ori postum, în acord cu învățăturile pauline). Alţii cred că Pavel a dictat pur și simplu 
această scrisoare unui *scrib, așa cum a făcut cu cele mai multe dintre scrisorile sale ante- 
rioare (ex., Rom. 16:22); în orice caz, data probabilă a scrierii epistolei este în timpul vieţii 
lui Pavel (vezi „Contextul”, mai jos). 

Pe când Pavel scria Filipeni (probabil în aceeași perioadă cu Coloseni), el împrumuta 
tot mai mult din limbajul filosofic popular (cf. Fapte 19:9). Dar, deși Pavel posibil să fi 
împrumutat terminologia unora dintre învățătorii falși pentru a-și pregăti apărarea împo- 
triva lor, cea mai mare parte a limbajului folosit în Coloseni are corespondent în scrierile 
sale cu paternitate necontestată (care, de asemenea, prezintă diferenţe între ele). Dat fiind 
caracterul lapidar al epistolei, probabilitatea să se fi apelat la serviciile unui scrib, simila- 
rităţile cu epistolele pauline cu paternitate nedisputată și intervalul de câțiva ani scurs de 
la scrierea primelor epistole, diferențele dintre Coloseni și epistolele pauline necontestate 
nu reclamă necesitatea unor autori diferiți. Este adevărat că existau scrisori anonime, dar 
erau de regulă scrise la mult timp după moartea persoanei pe seama căreia erau puse. 
Întrucât un cutremur a devastat sau chiar distrus orașul Colose, în jurul anilor 60-64 d.H., 
și nu a fost niciodată complet reconstruit, este puțin plauzibil ca o scrisoare să fi fost scrisă 
pentru a se adresa (fie şi doar la nivel de falsă pretenție) *bisericii de acolo, după această 
dată; nu e plauzibil nici ca un fals să fi trecut neobservat în timpul vieţii lui Pavel (care a 
trăit cel puțin până în anul 64 d.H.). 

Colose. Orașul Colose era în Frigia, acolo unde religia se trăia cu fervoare. Există 
dovezi ale prezenţei evreiești în Frigia încă din secolul VI î.H.; iudaismul frigian pare să 
fi oglindit cultura din care făcea parte într-o măsură semnificativă. La fel și creștinismul 
avea să manifeste tendințe neortodoxe în această regiune în secolele următoare. Colose 
era un oraș mărunt și neimportant din punct de vedere demografic în această perioadă; 
probabil că este doar unul dintre numeroasele orașe în care ucenicii apostolului Pavel au 
fondat biserici (Fapte 19:10); posibil ca unele dintre ele să fi primit scrisori similare. Așa 
cum observam mai devreme, oraşul a fost serios afectat sau chiar distrus de un cutremur 
undeva între anii 60-64 d.H. şi nu a fost complet reclădit, fapt pentru care mulți specialiști 
cred că Pavel a scris înainte de această dată. 

Situaţia. Coloseni 2 ar putea sugera că creştinii erau atrași de teme mistice sau *apo- 
caliptice specifice unui iudaism profund influenţat de cultura frigiană. Au fost propuse 
numeroase conjuncturi pentru eroarea semnalată în Colose: “religii de mistere, misticismul 

elenist mai larg, iudaismul elenizat, iudaismul qumranit și altele. Beneficiul ce decurge 
din luarea în calcul a tuturor acestor surse este acela că ele toate reflectă idei culturale mai 
generale care au contribuit la problemele cu care Pavel se confrunta în Colose; până și 
paralele cu comunitatea de la Qumran, deși strict limitată geografic la Iudeea, oferă dovezi 
pentru unele dintre credinţele evreiești larg răspândite în această perioadă. Ipoteza cu cele 
mai slabe rezultate este *gnosticismul, din moment ce sisteme gnostice complete nu au 
fost identificate la o dată atât de timpurie. Este posibil totuși ca eroare sesizată în Colose 
să reflecte o sinteză a diferitelor curente de gândire care au condus mai târziu la apariția 
gnosticismului. 

Faptul că anumite oracole sibiline evreiești, s-ar putea să provină din acea regiune, 
precum și activitatea montaniștilor creștini de mai târziu de acolo poate sugera posibila 
existență a unor elemente extatice în iudaismul local (2:18). Faptele apostolilor confirmă 
faptul că Pavel Îl predica pe Cristos unui public cu preocupări filosofice în această peri- 
oadă (vezi comentariul la Fapte 19:9), iar Epistola către efeseni și Epistola către coloseni ne 
oferă indicii despre capacitatea lui Pavel de a surprinde filosofia greacă prezentă la nivelul 
maselor și alte idei filosofice populare care pătrunseseră atât în gândirea neevreilor, cât și 
a evreilor, pe la jumătatea primului secol în provincia Asia Mică. 

Comentarii. J.B. Lightfoot, Saint Paul's Epistles to the Colossians and to Philemon, 1879; 
republicată, Grand Rapids, MI, Zondervan, 1959, este încă de folos; R.P. Martin, Colossians 
and Philemon, NCB; 1974; ed. nouă, Grand Rapids, MI, Eerdmans, 1981, este încă util; se 
poate consulta și M.M. Thompson, Colossians and Philemon, Grand Rapids, MI, Eerdmans, 
2005. Pentru lucrări mai avansate, printre comentariile importante și savante folosite se 
numără: J.D.G. Dunn, The Epistles to the Colossians and to Philemon, NIGTC; Grand Rapids, 
MI, Eerdmans, 1996; Eduard Lohse, Colossians and Philemon, trad. W.R. Poehlman și 
R.J. Karris; Hermeneia; Philadelphia, PA, Fortress, 1971; Douglas Moo, The Letters to the 
Colossians and to Philemon, Pillar; Grand Rapids, MI, Eerdmans, 2008; Peter T. O'Brien, 
Colossians, Philemon, WBC, 44; Waco, TX, Word, 1982; Eduard Schweizer, The Letter to 
the Colossians: A Commentary, Minneapolis, MN, Augsburg, 1982. Unele dintre sursele 
mele primare au fost publicate în articolul Craig Keener, „Heavenly Mindedness and 
Earthly Good: Contemplating Matters Above in Colossians 3.1-2”, Journal of Greco-Roman 
Chistianity and Judaism 6, 2009: p. 175-190. 


1:1-2 
Introducere 


Începutul epistolei urmează forma stan- 
dard a recomandărilor epistolare antice 
(numele expeditorului, numele destina- 
tarilor şi salutări). Cum obișnuia Pavel, 
„Salutările” (grecescul charein) sunt înlo- 
cuite cu „*har” (gr. charis); „pace” era un 
salut evreiesc standard, uneori combinat 
cu „salutări” în scrisorile evreieşti (cf. 
comentariul la Rom. 1:7). 


1:3-14 

Mulţumire și rugăciune pentru 
aducătorii de roade 

Mulţumirile adresate lui Dumnezeu sau 
zeilor erau destul de obișnuite în deschide- 
rea scrisorilor antice. În epistolele pauline, 
introducerea anunţa temele majore, pe 
care autorul le avea în minte încă de la bun 
început. Astfel, acestea aveau adesea rolul 
pe care exordiul îl juca în discursuri, anun- 
țând ceea ce urma și inaugurând scrisoarea 
printr-o raportare prietenoasă la destinatari. 
1:3. Rugăciunile evreiești obişnuite inclu- 
deau numeroase binecuvântări, iar rugă- 
ciunile lui Pavel includ în mod clar nume- 
roase mulțumiri la adresa lui Dumnezeu. 
Faptul că Pavel menţionează mulțumirile 
nu este pur convențional, date fiind scopu- 
rile scrisorii. 

1:4. Veştile erau adesea duse de călători. 
Situaţia spirituală a colosenilor i-a fost 
raportată lui Pavel de către Epafras, un uce- 
nic al lui Pavel din câte se pare, care lucra 
printre ei (1:7; cf. Fapte 19:10) și care era de 
origine din orașul lor (Col. 4:12). Oratorii și 
scriitorii începeau adesea într-o notă pozi- 
tivă, chiar dacă plănuiau să ofere o corecție. 
1:5. Textele evreiești vorbeau despre răs- 
plătiri viitoare rezervate deja celor drepți 
(răsplătirile erau uneori descrise sub forma 
unor comori în cer), de unde o anumită 
familiaritate a cititorilor din Biserica pri- 
mară cu această idee. 

1:6. Imaginea mesajului lui Dumnezeu 
aducând roade poate fi urmărită înapoi în 
timp până la învăţătura lui Isus (Luca 8:11); 
*Vechiul Testament îl compară adesea pe 

Israel cu o viță sau o altă plantă şi îl invită să 
aducă rod pentru Dumnezeu (ex., Osea 10:1; 
14:7-8; cf. Gen. 1:28; comentariul la Col. 1:10). 
1:7-8. „Epafras” era un nume obișnuit; 
poate fi vorba chiar despre același Epafras 
din Filimon 23. Totuşi Filipi și Colose sunt 
la distanță prea mare una de alta pentru ne 
permite să credem că este vorba despre ace- 
eași persoană cu Epafrodit din Filipeni 2:25, 
al cărui nume putea fi scurtat la „Epafras”. 
1:9. Pentru rugăciunea neîncetată, vezi 
Exod 28:30 și 1 Samuel 12:23. Deși filosofii 
au căutat „înţelepciunea” și „cunoștința“, 
aici Pavel subliniază sensul moral și rela- 
tional dat de Vechiul Testament termenilor 
(ex., Prov. 1:2-7). 

1:10. Cu privire la roadă și creștere, vezi 
Geneza 1:28 („creșterea” apare mai ales în 
*LXX), imediat după ce se vorbește despre 
umanitate ca fiind creată după chipul lui 
Dumnezeu (Gen. 1:26-27; cf. Col. 3:10); vezi 
și comentariul de la 1:6 mai sus. Cu privire 
la „purtare“ (VDC) sau „trăire” (NTR), vezi 
comentariul la Galateni 5:16. *Neamurile 
vorbeau uneori despre oameni care se pur- 
tau într-un mod „vrednic“ de Dumnezeu. 
La fel, în tradiţia evreiască, „vrednic” putea 
însemna „adecvat în raport cu” (2 Mac. 
6:23-24, 27), „meritoriu” (2 Mac. 15:21); 
Înţelepciunea îi căuta pe cei vrednici de ea 
(Înţ. Sol. 6:16), iar dreptul perseverent era 
„vrednic pentru Dumnezeu”, asemeni unei 
jertfe bine primite (Înţ. Sol. 3:5). Vechiul 
Testament vorbea despre cunoașterea lui 
Dumnezeu în relație, în legământ cu El (ler. 
24:7; 31:34; Osea 2:20), o idee prelucrată și 
în *Manuscrisele de la Marea Moartă. 

1:11. Aici Pavel grupează termenii înrudiţi 
(„putere”, „tărie”); în “retorică se puteau 
aglomera termeni cu sens apropiat pentru 
a insista asupra unui punct de vedere, iar 
asemenea combinaţii apar și în Vechiul 
Testament, mai ales în cazul laudelor adre- 
sate lui Dumnezeu (ex., 2 Cron. 20:6). 
1:12-13. În Vechiul Testament, „*sfinţii” 
sau „cei puși-deoparte” erau israeliții. 
„Moştenirea” lui Israel a fost întâi de toate 
Ţara Făgăduinţei, dar în tradiția evreiască 
era anunțată și stăpânirea definitivă a 
lumii ce va fi să vină (vezi comentariul la 

Ef. 1:14). Creştinii au devenit moștenitori ai 
acestor promisiuni în Cristos. „Lumina” și 
„întunericul“ erau de regulă puse în opo- 
ziţie ca reprezentări ale binelui și răului 
(ex., Ps. 27:1; Is. 9:2; 42:6; 49:6; 58:8-10; 59:9; 
60:1), iar antiteza ilustra adesea conflictul 
dintre împărăția binelui şi cea a răului 
(în Manuscrisele de la Marea Moartă și 
adesea în literatura antică). O informatie 
posibil relevantă pentru Coloseni 1:13-14 
este aceea că evreii, la Paşte, își descriau 
eliberarea din Egipt ca o chemare „de la 
întuneric la lumină” și ca răscumpărare din 
sclavie (Mișna Pesahim 10:5). (Unii exegeți 
au sugerat că imaginea de aici a transferu- 
lui dintr-o împărăție în alta este un ecou al 
practicilor adoptate de către monarhii din 
Orientul Apropiat antic, care au dezrădă- 
cinat și strămutat numeroase populații. 
Totuşi, dacă era nevoie de o imagine din 
sfera împărăţiilor lumii, metafora mult 
mai la îndemâna destinatarilor lui Pavel 
ar fi fost cea a unui provincial ce dobândea 
cetățenie romană sau, în iudaism, cea a 
neamurilor care acceptau jugul *Împărăţiei 
lui Dumnezeu; vezi și comentariul la 1:14.) 
1:14. „Răscumpărarea” înseamnă elibera- 
rea din sclavie, ca urmare a achitării pre- 
tului acelui sclav; în *Vechiul Testament, 
Dumnezeu a răscumpărat Israelul din scla- 
via Egiptului prin sângele întâiului-născut 
și al mielului. Aceasta ar corespunde și cu 
imaginea transferării unui popor captiv 
dintr-o împărăție într-alta (1:13). Şi *Philon 
credea că Logosul, Cuvântul lui Dumnezeu, 
a participat la răscumpărare (cf. Înţ. Sol. 
18:15); acest context al Logosului poate fi 
mult mai relevant dacă ar fi menţionat ca 
parte din 1:15-17. 


1:15-23 
Supremaţia lui Cristos 


Unii dintre colosenii care căzuseră în eroare 
doreau să scoată în evidenţă activitatea spi- 
ritelor intermediare și formele riguroase ale 
spiritualității umane așa cum erau prezente 
în cultura lor (vezi comentariul la 2:16-23); 
Pavel insistă asupra faptului că Cristos este 
suficient (cf. 2:6-15) și Îl descrie cu ajutorul 

limbajului pe care iudaismul îl folosea în 
mod normal pentru Înţelepciunea perso- 
nificată. Această reprezentare a lui Cristos 
era una obișnuită pentru primii creștini; 
iudaismul personifica Înţelepciunea lui 
Dumnezeu, socotind-o divină, iar rădăci- 
nile imaginii din tradiția evreiască se duc 
cel puțin până la Proverbe 8. Este posibil, 
așa cum au sugerat unii, ca Pavel să citeze 
un imn creștin format din două strofe în 
1:15-20; asemenea citări apar fără preaviz 
în orice altă scriere antică. Totuși, în ciuda 
dovezilor și a consensului academic care o 
favorizează, teoria nu reușește să demon- 
streze nimic. Uneori oratorii foloseau expri- 
mări exaltate sau chiar ritmice, mai ales 
când divinităţile erau lăudate.) 

1:15. Aici Pavel Îl descrie pe Cristos în ter- 
menii pe care iudaismul îi rezerva Înțelep- 
ciunii divine, înfățișată ca imagine a arhe- 
tipală a lui Dumnezeu, prin care El a creat 
restul lumii (cf. Prov. 3:19; 8:27-30; Înţ. Sol. 
7:26-27; 8:1, 5-6; 9:1-2, 9; 10:1). Acest accent 
este evident mai ales la *Philon, pe atunci 
un proaspăt filosof evreu din *diaspora care 
e posibil să fi preluat sau reprezentat idei 
iudaice cu circulație mai largă printre evreii 
din diaspora. El Îl descrie pe Logosul lui 
Dumnezeu, Cuvântul Său, ca fiind chipul 
Său (ex., De fuga et inventione 101), prin care 
lumea a fost făurită (ex., De opificio mundi 25, 
31; De specialibus legibus 1.81). 

„Întâi născut” se poate referi la poziția 
de autoritate și preeminenţă oferită fiului 
întâi născut în Vechiul Testament (Gen. 
49:3-4; cf. „căpetenie“ în 1 Cron. 5:12 și în 
traducerea septuagintală). (Textele evreiești 
aplicau de regulă termenul la Israel. Regii 
din Orientul Apropiat antic erau uneori 
aclamații ca fii ai zeilor cu prilejul ceremo- 
niei de întronare.) Acest termen ar putea 
fi un alt titlul pentru „Fiul lui Dumnezeu” 
(Col. 1:18; vezi Ps. 89:27, deși David era cel 
mai tânăr dintre cei opt fii ai lui Ișai). Atât 
religia grecilor, cât și cea a evreilor îi descria 
uneori pe Dumnezeu sau pe zeul suprem 
ca „Întâiul”, iar unele divinități erau 
numite „întâiul-născut”; și împăratul pre- 
tindea să fie „primul” dintre egali, „egali- 
tatea” fiind doar o invenţie de ordin retoric. 


La Philon, Logosul era și „întâiul-născut” al 
lui Dumnezeu (De sacrificiis Abelis et Caini 
119; De agricultura 51; De confusione lingua- 
rum 146; De somniis 1.215), deși Philon nu-și 
putea imagina Logosul întrupându-se. 
1:16. Creaturile „invizibile” ale lui Dumnezeu 
se referă mai ales la îngerii din cer, care 
corespundeau conducătorilor pământești 
(vezi comentariul la Ef. 1:19-23). Iudaismul 
antic accepta faptul că Dumnezeu a creat 
atât lumea vizibilă, cât și pe cea invizibilă. 
(Urmând lui *Platon, unii greci subliniau, pe 
lângă lumea vizibilă, tiparele invizibile sau 
imaginile pe care aceasta era întemeiată.) 
Mulţi scriitori evrei, inclusiv Philon și chiar 
unele surse din Iudeea, au conferit îngerilor 
sau puterilor divine subordonate un rol în 
creație; alți scriitori evrei și creștini (precum 
Pavel) sunt pregătiți să combată această 
perspectivă, cum este cazul aici. Numeroși 
gânditori greco-romani afirmau că toate 
lucrurile derivate erau ținute împreună și se 
vor întoarce în Logos, în natură, sau în focul 
primordial. În tradiţia evreiască, toate lucru- 
rile au fost create prin și pentru Cuvântul lui 
Dumnezeu sau Înţelepciunea Sa. (Potrivit 
unor versiuni ale acestor tradiţii, ele au 
fost create pentru cei drepți care respectau 
Cuvântul Său în practică.) Folosind diferite 
prepoziții, intelectualii antici adesea identi- 
ficau mai multe tipuri de cauzalitate, prin- 
tre care, materială („din”), instrumentală 
(„prin“), modală („în” sau „prin”) și de scop 
(„pentru”); aici Pavel folosește nu mai puțin 
de trei dintre aceste pentru Isus. 

1:17. Mulţi filosofi greco-romani susțineau 
că toate lucrurile erau ținute împreună de 
Zeus sau de Logos, rațiunea divină; prin 
aceasta ei intenționau să sublinieze unita- 
tea cosmosului. Şi scriitorii evrei vorbitori 
de limbă greacă, asemenea lui Philon, subli- 
niau faptul că Logosul lui Dumnezeu ţinea 
creația laolaltă, identificând mai departe 
Logosul cu Înţelepciunea divină. În gân- 
direa *stoică, Logosul a dat formă focului 
primordial; în iudaism, Înţelepciunea a 
existat înainte de toate lucrurile și prin ea 
Dumnezeu a creat şi a modelat lumea. 
1:18. „Cap” putea însemna „autoritate“ 
(2:10), „partea cea mai respectată şi mai 

onorată” sau „sursă“ (2:19); cu privire 
la „trup”, vezi comentariul la Romani 
12:3-5 sau 1 Corinteni 12:12-26. În tradi- 
tia evreiască, Dumnezeu era numit uneori 
„începutul”, iar termenul a fost chiar mai 
frecvent aplicat la Înțelepciune și la Logos; 
era un termen obișnuit pentru Acela din 
care derivă toate lucrurile. (În v. 18, se 
poate referi, totuși, la începutul noii cre- 
aţii, aşa cum este cazul aici și cu „întâiul 
născut”.) Cu privire la „întâi născut”, vezi 
comentariul la 1:15. *Învierea morţilor era 
așteptată la sfârșitul veacului; învierea lui 
Isus înainte de acel moment era conside- 
rată debutul sau inaugurarea anticipativă a 
evenimentului din viitor (1 Cor. 15:23). 
1:19. Vechiul Testament vorbeşte despre fap- 
tul că Dumnezeu va alege un locunde va locui 
Numele Său, despre desfătarea de a locui în 
mijlocul poporului Său, despre locuirea în 
Sion ș.a.m.d. Unii sugerează că „plinătatea” 
se poate referi la înțelepciunea sau slava lui 
Dumnezeu care va umple pământul (ca în 
Vechiul Testament şi în tradiția evreiască) 
sau la plinătatea prezenţei lui Dumnezeu ori 
a atributelor Sale (cum apare la Philon și în 
alte surse evreieşti; cf. Col. 2:9-10). 

1:20-22. Reconcilierea ce afectează chiar 
și puterile invizibile (1:16) se referă mai 
degrabă la subordonarea lor decât la mân- 
tuirea lor (2:15), „pacea” reprezentând 
sfârșitul ostilităților. (În propaganda impe- 
rială, de exemplu, se credea că împăratul 
instaura „pacea” atunci când își supunea 
dușmanii.) Pavel nu neagă activitatea 
lor continuă în lume (2:8), ci capacitatea 
lor efectivă de a periclita *Împărăţia lui 
Cristos. (Unii ar putea evoca misiunea lui 
Enoh de a proclama judecata împotriva 
îngerilor căzuți, din unele povestiri evre- 
iești din perioada timpurie.) 

1:23. Posibil ca afirmația potrivit căreia 
*Evanghelia a fost vestită în toată creația să fi 
fost pregătită de Pavel pentru a-i contracara 
pe învățătorii mincinoși care își arogau reve- 
laţii secrete, ezoterice (2:18). Dacă sintagma 
„toată creatura” (BRC) este interpretat lite- 
ral („pretutindeni” şi „toată lumea” apar în 
mod frecvent în *hiperbola antică), atunci 
e posibil să se refere la mărturia creației 

(Ps. 8:1; 19:1; 89:37; 97:6; cf. Rom. 10:18). În 
cazul de față, cel mai probabil este vorba 
despre o descriere în termeni de anvergură 
cosmică (Is. 51:16) a faptului că Evanghelia 
lui Cristos este pentru toate popoarele 
(Rom. 1:8, 13; Mt. 24:14). Evreii acceptau de 
regulă ideea că o persoană care a respins 
legământul va fi lepădată de Dumnezeu; tot 
astfel, Pavel solicită perseverenţă din partea 
celor care Îl mărturisesc pe Cristos. 


1:24—2:5 
Suferinţa lui Pavel pentru coloseni 


Întrucât Pavel își poate descrie suferinţa 
sa în termenii unei lupte similare unei 
competiții atletice (1:29), este semnificativ 
faptul că atleții greci se luptau în competiții 
panelenice nu numai pentru onoarea lor, ci 
și pentru onoarea orașelor pe care le repre- 
zentau. Suferințele lui Pavel sunt, astfel, în 
numele *Bisericii (1:24; 2:1). 

1:24. Mulţi evrei credeau că o anumită 
suferință trebuia împlinită înainte ca sfâr- 
şitul să vină. Astfel, numeroși exegeţi au 
considerat că în 1:24 Pavel ar fi spus că 
îşi asuma o măsură mai mare din aceste 
suferințe, uneori numite „durerile naşte- 
rii lui *Mesia” întrucât ele prevesteau era 
mesianică. Alţii au legat aceste suferințe 
de împărtășirea suferințelor lui Cristos ca 
parte a unirii cu Cristos (un concept cu 
puţine paralele în literatura necreștină). 
Un orator putea apela la ascultătorii săi, 
care priveau cu ochi buni pe cel ce suferise 
în folosul lor (ex., *Cicero, Catalinare 4.1.2). 
(Pavel suferă „pentru ei”, adică, după câte 
se pare, ca reprezentant al lor, întrucât ei 
sunt parte a Bisericii; totuşi, nu este o sufe- 
rință vicarică, deoarece e limpede că Pavel 
credea că suferința lui Cristos era sufici- 
entă în această privinţă; cf. 1:14; 2:8—10, 14.) 
1:25. „Slujitorii” erau administratorii unor 
moșii extinse; ei erau adesea sclavi sau 
liberți cu stare. Expresia „să întregesc 
Cuvântul lui Dumnezeu” (NTR) era folo- 
sită uneori pentru a exprima ascultarea 
de Cuvântul lui Dumnezeu, iar alteori 
pentru calitatea de instrument folosit pen- 
tru împlinirea sa; aici Pavel atât ascultă, 


cât şi împlineşte Cuvântul lui Dumnezeu 
punându-l la dispoziţia “neamurilor. 

1:26. *Manuscrisele de la Marea Moartă și 
alte texte vorbesc despre „mistere” (vezi 
BRC) din Scripturi pe care numai cei ilu- 
minați spiritual le puteau înțelege; pentru 
Pavel, creştinii sunt acum cei iluminati (1:9, 
12). Această afirmație îi combătea pe misti- 
cii care pretindeau că doar ei aveau parte 
de revelații speciale, elitiste (2:18 

1:27. Faptul că această taină va fi făcută 
cunoscută printre neamuri fusese deja pro- 
fețit (ex., Is. 66:19) și se împlinea sub ochii 
lor (1:25). Scriitorii * Vechiului Testament au 
afirmat în repetate rânduri că Dumnezeu 
locuia „în mijlocul” poporului Său Israel 
(Num. 35:34), iar la un nivel personal, „înă- 
untrul” unora dintre ei (Gen. 41:38; Num. 
27:18; Dan. 4:8, 18; 5:11, 14; 1 Pet. 1:11; 
mai frecvent „umplut”, „s-a odihnit peste 
cineva”; mai puţin relevant, dacă lăsăm la o 
parte felul în care unii recent convertiți l-ar 
fi înțeles pe Pavel, erau și filosofi care vor- 
beau despre partea divină din oameni sau 
despre un zeu locuind în oameni). Totuși 
nimeni nu se aștepta ca Dumnezeu să locu- 
iască printre neamuri — sau chiar înăuntrul 
lor, la nivel personal (Col. 2:12; 3:4, 16). 
1:28. Această învăţătură îi conduce spre 
maturizare sau desăvârșire; compară 1:22; 
1 Corinteni 2:6 şi 3:1-2; 2 Corinteni 11:2 
și comentariul la Filipeni 3:12-13. (Stoicii 
considerau că înțeleptul ideal este desăvâr- 
şit, dar foarte rar se întâmpla să creadă că 
au și atins acest deziderat.) Astfel, învăță- 
tura despre Cristos era menită să-i pregă- 
tească pe ascultători pentru ziua din urmă 
(1:22-23). Se poate presupune că „noi” îl 
include și pe Epafras (1:7) și pe alți pre- 
dicatori, precum și pe Pavel însuși; „orice 
om” se referă iarăși, probabil, la includerea 
necondiționată a neamurilor în planul lui 
Dumnezeu (1:27). 

1:29. Filosofii foloseau de regulă metaforele 
din sfera competiţiilor atletice, precum ver- 
bul „a lupta” de aici (imaginea este mult 
mai rar folosită în Vechiul Testament, ex., 
ler. 12:5). Împuternicirea divină („în mine”) 
cunoaște corespondențe cu totul sporadice 
în literatura antică, afară de textele Vechiului 


Testament privitoare la împuternicirea sluji- 
torilor lui Dumnezeu de către *Duhul; lim- 
bajul folosit aici de Pavel îi va fi impresionat 
pe destinatarii antici într-un mod aparte 
(vezi introducerea la Rom. 8:1-11). 

2:1. Aici Pavel păstrează în continuare meta- 
fora atletului din 1:29 („luptă”). Deși Pavel 
nu i-a întâlnit pe cei mai mulți dintre creş- 
tinii din Colose față în față, el își exprimă 
dorința de a-i întâlni; acesta reprezenta un 
element obișnuit în „scrisorile de priete- 
nie” din Antichitate. Colose se afla pe valea 
Lycus și nu pe ruta mai ușoară dinspre Efes. 
Și Laodiceea, şi Colose se aflau în Frigia la 
aproximativ 15 km [9,3 mi] unul de altul. 
2:2-3. Înțelepții antici (inclusiv neevreii, 
dar practica e mai des întâlnită în Vechiul 
Testament și la autorii sapiențiali evrei) 
descriau adesea înțelepciunea ca adevă- 
rata bogăţie (în Vechiul Testament, vezi 
Iov 28:12-19; Ps. 19:10; 119:14, 72, 127, 162; 
Prov. 3:13-15; Is. 33:6). Uneori scriitorii 
vorbeau și despre comori „ascunse“, la 
care visau mai ales mulțimile sărăcite. 

2:4. Înţelepţii îi criticau adesea pe orato- 
rii profesionişti pentru utilizarea neetică 
a persuasiunii cu orice preţ, în dauna 
adevărului. Printre oamenii educați din 
Antichitate, erau mulți care stăpâneau bine 
tehnica discursului persuasiv. 

2:5. Scrisorile slujeau adesea ca substitut 
pentru persoana expeditorului, după cum 
subliniau uneori scriitorii înșiși (cf., ex.: 
*Cicero, Scrisori către prieteni 1.7.1; Scrisori 
către Atticus 12.53; Dio Chrysostom, Epistole 
3; Symmachus, Epistole 1.84). Când cineva se 
declara „în duhul” cu altcineva, era o expre- 
sie de apropiere şi afecțiune. Nu e vorba 
despre o unitate metafizică, ci de apropiere 
umană (vezi comentariul la 1 Cor. 5:3). 


2:6-15 

Desăvârşit în Cristos 

2:6. „Umblaţi” (VDC) sau „trăiți” (NTR) era 
un termen obişnuit pentru a desemna pur- 
tarea în acord cu legile lui Dumnezeu (vezi 
comentariul la Gal. 5:16), iar „primirea” era 
un termen folosit adesea de învățătorii evrei 
ai *Legii pentru transmiterea tradițiilor 

către ucenicii lor. Astfel, Pavel îi îndeamnă 
pe coloseni să rămână fideli învățăturilor 
(şi persoanelor) pe care le-au primit, și nu 
doar unor tradiții pur omenești (2:8). 

2:7. Aici Pavel combină metafore agri- 
cole cu cele arhitectonice, cum face și în 
1 Corinteni 3:9 (vezi comentariul de acolo). 
Profeţii * Vechiului Testament foloseau 
acest limbaj cu referire la Israel (dacă ascul- 
tau de Dumnezeu, erau înrădăcinați, sădiţi, 
zidiți etc.), iar primii creştini probabil au 
preluat acest limbaj din textele Vechiul 
Testament pe care le predicau. 

2:8. Pavel foloseşte termeni filosofici în 
epistolele sale (inclusiv în cea de faţă), dar 
sursa cunoașterii sale o constituie revela- 
ţia lui Dumnezeu *în Cristos (2:2-3, 6), iar 
nu raționamentele umane mărginite ale 
filosofilor (2:4). Deşi doar cei mai educați 
își continuau studiile cu *retorică și filoso- 
fie, influența acestor discipline impregna 
lumea antică. Întrucât filosofia acestei peri- 
oade aborda cel mai adesea chestiuni de 
ordin moral și etic, noii creștini într-o cul- 
tură frământată de aceleaşi întrebări erau 
interesați în mod natural de ideile filoso- 
filor. Scriitorii evrei din *diaspora lăudau 
„filosofia”, iar unii, asemenea lui Philon, 
erau dispuși să o combine cu experienţe 
extatice (cf. 2:18). (*Josephus, un evreu 
din Palestina care scria pentru un public 
neevreiesc și din afara Palestinei, numea 
până și iudaismul o „filosofie“ — Contra lui 
Apion 2.4, 47 — şi descria diferitele mișcări 
evreiești drept grupări filosofice. * Epistola 
lui Aristeas, *Philon şi chiar Trypho, [aver- 
sarul] lui *lustin Martirul nu numai că 
apreciau, dar erau și versaţi în filosofia 
greacă, iar numeroşi apologeţi evrei, inclu- 
siv Philon și Josephus, îi acuzau pe filosofii 
greci că l-ar fi plagiat pe Moise.) 

Cu privire la „tradiții”, care îi caracte- 
rizau mai ales pe învățătorii farisei din 
Palestina, vezi comentariul la 2:6; și *uce- 
nicii greci „dădeau mai departe tradiţiile” 
ce conţineau cuvintele învăţătorilor lor. 
„Principiile elementare” (BRC) este o sin- 
tagmă ce traduce un termen care se poate 
referi la forțele personificate ale naturii, 
fiinţe spirituale sau „duhuri”, ca în Galateni 

4:9 (cf. Col. 2:10); aici însă se poate referi, 
ca de obicei, la cunoștințele elementare (ter- 
menul este folosit adesea cu referire la alfa- 
bet). Dacă așa stau lucrurile, Pavel afirmă că 
mesajul simplu al lui Cristos este mai pro- 
fund decât cea mai impresionantă înţelep- 
ciune seculară. (Şi filosofii discutau despre 
cosmologie, dezbătând care sunt „elemen- 
tele” fundamentale ale universului.) 

2:9. *Stoicii afirmau despre divinitate ca 
adună în sine toate lucrurile, de regulă 
într-un sens panteist; scriitorii evrei vor- 
bitori de greacă au modificat conotațiile 
pentru a se refei la domnia lui Dumnezeu 
care circumscrie toate lucrurile. Pentru 
Philon,  „plinătatea” poate reprezenta 
suma tuturor puterilor care vădeau dom- 
nia lui Dumnezeu, denotând atotsuficiența 
lui Dumnezeu în Sine Însuși; mult mai 
târziu, misticii evrei aveau să vorbească 
despre cerurile dimprejurul tronului lui 
Dumnezeu ca fiind plinătatea Sa. Alte 
scrieri evreieşti vorbeau despre *Duhul 
lui Dumnezeu, despre înțelepciunea și 
slava Sa care umple lumea, ca în Vechiul 
Testament, semnificație care poate fi mai 
relevantă în cazul de față. 

Indiferent de sensul intenționat de Pavel 
aici pentru „plinătate”, cu siguranţă el înțe- 
legea că accesul la tot ceea ce este și face 
Dumnezeu este posibil numai prin Cristos, 
funcţie atribuită adesea de iudaismul antic 
Înţelepciunii divine. 

2:10. „Domnii și stăpâniri” se referă proba- 
bil la puterile angelice despre care se credea 
că stăpânesc popoarele lumii (vezi 1:16; 
comentariu la Ef. 1:19-23), o doctrină dintre 
cele relativ importante pentru rătăciții care 
voiau să-i influenţeze pe creștinii din Colose 
(vezi comentariul la 1:26; 2:18). Dintre dife- 
ritele sensuri ale termenului „cap” (1:18), 
„autoritate“ sau „domn” au cel mai mult 
sens aici, deși Isus este și „sursa” lor (1:16). 

2:11-12. Despre circumcizie fizică se vor- 
bea, în mod obișnuit, ca fiind „în carne” 
(Gen. 17:11). Vechiul Testament şi unele 
texte evreiești (mai ales *eseniene) vorbeau 
despre o circumcizie „spirituală” (Deut. 
10:16; 30:6), care, potrivit *Manuscriselor 
de la Marea Moartă, îl poate învrednici pe 

om să învingă pofta rea (vezi comentariul 
la Rom. 7:14-25). Aici posibil ca Pavel să 
prelucreze ideea grecească despre trupul 
ca „mormânt” din care omul trebuie să 
evadeze pentru experiențele sale mistice 
și pentru eliberarea definitivă în moarte; 
dacă această perspectivă ar fi fost tentantă 
pentru cititorii săi, Pavel vrea să le spună 
că ei deja au experimentat toată eliberarea 
de sub puterea cărnii de care aveau nevoie. 
2:13-14. Termenul tradus prin „zapis” 
(v. 14) era folosit pentru înscrisuri „de 
mână”, desemnând de regulă „creanţa” cu 
penalitățile aferente. Pavel intenționează 
să-i determine pe cititorii săi să gândească 
la datoriile pe care le aveau înaintea lui 
Dumnezeu; și tradiția evreiască zugrăvea 
păcatele ca „datorii” față de Dumnezeu. 
Evreii foloseau termenul tradus prin 
„porunci” (GBV, BRC) sau „reguli” (NTR) 
pentru legile lui Dumnezeu; poruncile 
erau adesea afișate în locuri publice. Evreii 
credeau că păcatele lor erau iertate când se 
pocăiau; înregistrarea păcatelor era ștearsă 
anual cu prilejul Zilei Ispășirii. Pavel sus- 
ține că “ispășirea s-a produs atunci când 
datoria a fost pironită pe cruce în Cristos și 
a fost, deci, achitată. (Răstignirea nu impu- 
nea folosirea piroanelor, dar au fost folosite 
în cazul lui Isus; loan 20:25; cf. Fapte 2:23.) 
2:15. Cu privire la „domnii și stăpâniri”, 
vezi comentariile la 1:16 şi la 2:10. În 
2:8 Pavel folosește un cuvânt care poate 
însemna „a lua un prizonier de război”; 
aici puterile cosmice însele sunt prezentate 
ca prizonieri într-o procesiune solemnă, o 
imagine familiară romanilor și, se poate 
presupune, și altor popoare din imperiu 
(vezi comentariul la 2 Cor. 2:14). În procesi- 
unile triumfale ale romanilor, generalul (în 
această perioadă, de regulă, împăratul) cos- 
tumat ca zeul suprem Jupiter era în capul 
coloanei de prizonieri umiliți, despuiaţi 
de toate posesiunile lor; prizonierii cei mai 
proeminenți erau cei mai spectaculoși. Aici 
Cristos își etalează triumful asupra celor 
mai proeminenți prizonieri posibil. (În mod 
ironic, deși Pavel era în custodia romanilor, 
conducătorii spirituali din spatele celor 
pământești erau prizonierii lui Cristos.) 


2:16-23 
Evitarea religiei strict omenești 


*Cristos este suficient (2:6-15); adăugirile 
“ascetice la *Evanghelie n-ar fi făcut decât să 
diminueze disponibilitatea de a crede în ea. 
2:16. Ascetismul păgân era în plină ascensi- 
une, din moment ce multi îl considerau un 
mijloc de dobândire a puterii spirituale sau 
a experiențelor revelatorii. Totuși acest text 
se referă în mod clar la obiceiurile evre- 
iești; deși mare parte a iudaismului pales- 
tinian se opunea ascetismului, iudaismul 
și creștinismul din alte părți ale Imperiului 
preluau adesea din caracteristicile culturii 
înconjurătoare. Uneori *neamurile aso- 
ciau iudaismul local cu ascetismul (legau 
chiar și sabatul cu postul, deși formele de 
iudaism despre care știm nu ar fi permis 
postul în timpul sabatului). Neamurile îi 
batjocoreau pe evrei ca separatiști îndeo- 
sebi din trei motive: circumcizie (2:11), legi 
speciale privitoare la mâncare și băutură, 
zile sfinte. Sărbătoarea „lunii noi” era folo- 
sită pentru a saluta fiecare nouă lună; saba- 
tul era o sărbătoare cu caracter săptămânal. 
2:17. *Platon făcea distincţia dintre lumea 
„reală” a ideilor și lumea umbrelor a expe- 
riențelor senzoriale. *Philon a prelucrat 
conceptul platonician pentru a argumenta 
că Dumnezeul invizibil era cunoscut mai 
degrabă prin „umbre” sau copii ale carac- 
terului Său, decât prin văz. Scriitorii din 
această perioadă făceau distincţia dintre 
substanță sau trup, realitatea originală, și 
umbre sau cópii; adaptând limbajul lor, 
Pavel credea că reglementările * Vechiului 
Testament erau dovezi ce atestau existența 
principiilor ultime, dar și că acele prin- 
cipii îşi găsesc împlinirea în Cristos. Cei 
care gustaseră realitatea nu aveau nevoie 
să depindă de umbrele a căror funcţie era 
să indice spre realitate. Termenul folo- 
sit de Pavel pentru „substanță” (v. nota 
ANANIA) este același cu cel folosit pentru 
„trup”, probabil pentru a semnala faptul 
că noile valori capătă existență concretă în 
trupul lui Cristos (1:22; cu toate meritele pe 
care le-ar avea platonismul și ascetismul, 

enumerate în 2:23) și în *Biserică (1:18, 24; 
2:19; 3:15). 
2:18. Literatura evreiască adesea aso- 
cia „smerenia” („smerenie voluntară”, 
ANANIA) cu postul de o manieră pozi- 
tivă. Când era dusă la extrem, „smerenia” 
includea practici ascetice destinate să-l pre- 
gătească pe ascet pentru „vedenii” și expe- 
riențe extatice. Astfel de practici au devenit 
populare în rândurile creștinilor din seco- 
lul II. (Regimul alimentar sărac în proteine 
și lipsa somnului sunt cunoscute și azi pen- 
tru capacitatea de a induce halucinații.) 
„Ceea ce a văzut” (BRC) poate fi expresie 
a vedeniilor. Sintagma poate sugera că rătă- 
ciții din Colose se asemănau probabil cu 
misticii evrei, cunoscuţi din alte surse, care 
căutau cu regularitate să ajungă la vederea 
lui Dumnezeu prin revelații extatice ale tro- 
nului Său ceresc. Deși acestea erau tentative 
de a imita experienţa vizionarilor din Biblie 
precum Ezechiel, vizionarii canonici au 
căutat doar să-L întâlnească pe Dumnezeu, 
nu experiențele mistice în sine. Cu privire 
la vedeniile vanitoase, compară, ex.: cu 
Ieremia 23:32 şi posibil Eclesiastul 5:7. 
Misticii și *apocalipticii evrei pretindeau 
uneori că au primit mesaje de la îngeri (cf. 
Gal. 1:8; într-o notă pozitivă, Fapte 27:23; 
Apoc. 1:1). Se pare că în Colose, unii chiar 
venerau îngeri; deși această venerație venea 
în contradicție cu învăţăturile unor grupări 
evreiești precum fariseii, există dovezi care 
atestă că mulți evrei din *diaspora adresau 
rugăciuni sau cereri îngerilor, o practică ce se 
suprapunea peste invocările magice ale spi- 
ritelor. (O parte a literaturii evreieşti, mai ales 
*Manuscrisele de la Marea Moartă, dar și alte 
texte, vorbeau despre comunitatea pămân- 
tească ce participa la închinarea comunității 
cerești, iar unii exegeți cred că Pavel atacă 
aici ideea respectivă; totuși cartea Apocalipsa 
pare să aprobe participarea la închinarea 
cerului; în plus, este neclar dacă Pavel avea 
motive să atace această practică aici.) 
2:19. Literatura medicală din Antichitate 
descria uneori capul drept sursă a vieții 
pentru restul trupului. 
2:20-21. Unirea cu Cristos în moarte era 
suficientă (cf. 2:11-12); adăugarea unor 

reguli ascetice (2:18) era inutilă (cu privire 
la „învățăturile începătoare”, vezi comen- 
tariul la 2:8). „Poruncile” pot desemna 
„reglementări” evreiești, ca în cazul ter- 
menului înrudit din 2:14. (Deşi limbajul 
prin care Pavel le prezintă în v. 21 a fost 
comparat cu descrierile ascetismul *pita- 
goreic, terminologia se potrivește și regu- 
lilor curăţiei din Vechiul Testament.) Cei 
mai mulți evrei din afara Palestinei încă 
respectau legile alimentare, iar unii inter- 
ziceau până şi atingerea anumitor alimente 
(“Epistola lui Aristeas 129); alte legi ale 
Vechiului Testament îl declarau necurat pe 
cel care atingea anumite lucruri (ex., Lev. 
11:39; 15:5; Num. 19:11; dar cf., ex.: Mt. 
9:25). (Această aplicaţie ar fi adecvată mai 
ales dacă Pavel considera că oamenii adău- 
gau la aceste reguli, așa cum au observat și 
învățătorii evrei că Eva sau Adam, tutorele 
ei, ar fi adăugat „Să nu atingi” la porunca 
lui Dumnezeu „Să nu mănânci” - Gen. 
2:17; 3:3.) 

2:22. Cei influenţaţi de filosofie recunoş- 
teau că lucrurile trecătoare, perisabile 
erau mult mai puțin valoroase decât cele 
veșnice. „Porunci și învățături omenești” 
reprezintă o aluzie la versiunea grecească a 
lui Isaia 29:13, pe care ascultătorii lui Pavel 
posibil să o fi recunoscut din tradiţia lui 
Isus (Mc. 7:7). 

2:23. Filosofii păgâni (mai ales stoici) vor- 
beau adesea despre eliberarea omului de 
plăcerile trupești pentru ca, astfel, să se 
poată focaliza asupra contemplării sufle- 
teşti. Unele elemente păgâne manifestau 
tendinţe ascetice, care s-au accentuatu și 
mai mult în secolul II. (Păgânii convertiți la 
creștinism posibil să fi considerat că şi creş- 
tinismul avea înclinații ascetice, date fiind 
accentele sale contraculturale pe evitarea 
sexului premarital și a beţiei; și iudaismul 
a fost uneori interpretat greşit ca fiind asce- 
tic. Această interpretare eronată a moralită- 
tii creştine și iudaice e posibil să-i fi predis- 
pus pe unii convertiți să opteze pentru un 
ascetism autentic după convertire.) Totuși, 
pentru Pavel, „asprimea faţă de trup” este 
nefolositoare pentru înfruntarea patimilor 
trupești. 


3:1-11 
Trăind ca mort 


Premiza lui Pavel este aceea că destinatarii 
săi coloseni au murit împreună cu *Cristos 
(2:20); prin urmare, viața sfântă este gene- 
rată de încrederea în lucrarea încheiată 
a lui Cristos și de trăirea a ceea ce ei sunt 
deja în El mai degrabă decât de respectarea 
unor reguli omenești (2:21-23). 
3:14. În celebra *parabolă a peşterii a 
lui Platon, cu secole înaintea lui Pavel, 
umbrele de pe perete (cf. 2:17) doar reflectă 
lumea adevărată de deasupra. Numeroşi 
contemporani ai lui Pavel credeau că 
lumea cerească era pură şi veșnică, în con- 
trast cu cea temporală și pieritoare de jos. 
Astfel, filosofii au ajuns cunoscuți ca fiind 
cei care meditau la lucrurile cerești (mulți 
repetau gluma despre filosoful care a căzut 
într-o groapă pentru că privea la ceruri). Și 
apocalipticii evrei făceau distincţia dintre 
tărâmul ceresc și cel pământesc, subliniind 
puritatea lumii lui Dumnezeu din ceruri. 
Misticii evrei care creau probleme la 
Colose posibil să fi căutat aceste tărâmuri 
superioare prin experiențe mistice (2:18). 
Scopul misticilor evrei era vederea tro- 
nului lui Dumnezeu; pentru unii filosofi, 
scopul era vederea zeului suprem, care era 
rațiune pură și complet separat de lumea 
materială. Pentru Pavel, prin contrast, 
obiectul contemplării cerești este Cristos. 
În context, aceasta include caracterul lui 
Cristos sau valorile cerești centrate în jurul 
lui Cristos (3:10-17), accesibil întrucât cei 
care au murit și au înviat cu Cristos au fost 
și înălțați împreună cu El (cf. 2:20; 3:1, 5, 
9-10; Ef. 2:6). Expresia „lucrurile de sus” 
era folosită uneori în această manieră. 
3:5-7. Şi alţi scriitori greco-romani (inclusiv 
cei evrei precum autorul cărții *4 Macabei) 
alcătuiau liste cu vicii și avertizau împo- 
triva patimilor. Posibil ca Pavel să fi scos 
în evidenţă trupul lor „pământesc” din 
pricina faptului că cei răticiți care îi influ- 
ențau pe membrii *bisericii adoptaseră 
o variantă populară a concepţiei grecești 
conform căreia sufletul omului era ceresc 
și veșnic, dar trupul său era pământesc, 


trecător şi, uneori, considerat neimportant. 
Pavel folosește terminologia acestora pen- 
tru a accentua că realmente contează ceea 
ce face omul cu trupul său. 

Pavel nu crede în „asprimea faţă de trup” 
(2:23) într-un sens figurat. Împrumutând, se 
pare, o imagine de la Isus (Mc. 9:43, 45, 47), 
aici Pavel descrie patimile ca „membre ale 
trupului”. (Nu trupul era rău, ci încura- 
jarea tuturor poftelor sale, fără a respecta 
restricțiile puse de Dumnezeu. “Philon 
vorbește ocazional despre necesitatea ca 
sufletul să suprime trupul; totuși cei mai 
mulți gânditori recunoșteau că ampută- 
rile terapeutice erau ineficiente moral, așa 
cum era castrarea postadolescenţă, care nu 
îndepărta dorințele sexuale; ei confereau 
acestor afirmaţii un sens metaforic.) Poate 
fi însă dat morţii stilul păcătos de viață prin 
depedenţa de moartea săvârșită în Cristos 
(3:34), nu printr-un tratament aspru apli- 
cat trupului fizic (2:18, 20-23). Păcatele 
înşirate de Pavel aici sunt tipice pentru 
comportamentul anterior convertirii celor 
dintre *neamuri convertiți la iudaism. 

3:8. Dascălii greco-romani (stoicul Zeno, 
Diogene Laertios 2.93) și cei evrei (vezi 
4 Mac. şi comentariul rabinic Sifra) veneau 
uneori și cu o listă secundară de vicii sub- 
ordonate sau mai puțin evidente, după 
lista inițială, anunțând că și acestea ar 
trebui eliminate. În antiteză cu viciile mai 
evidente din 3:5, practicate mai ales de 
neamuri, păcatele enumerate aici dădeau 
de furcă și evreilor. 

3:9-10. „A dezbrăca” și „a îmbrăca” ar 
putea reflecta imaginea armurii, folosită 
de moraliştii greco-romani, sau imaginea 
invocată ocazional de tradiția evreiască 
pentru „a fi îmbrăcat” cu *Duhul, deși 
este posibil ca Pavel să fi elaborat propria 
imagine a îmbrăcării spirituale (pe care 
o foloseşte frecvent; vezi comentariul la 
Rom. 13:12); nu există nimic profund în 
faptul că omul antic trebuia să îmbrace 
sau să dezbrace hainele. (Unii exegeţi au 
argumentat că aceasta este o imagine bap- 
tismală. Întrucât pentru ritualul *botezului 
evreiesc, omul intra gol în apă, dezbrăcarea 
și îmbrăcarea ulterioară aveau sens. Totuși, 

cu greu ne-am putea închipui că botezul 
public practicat de Ioan la Iordan [Mc. 1:5] — 
care includea probabil și bărbaţi, și femei — 
presupunea dezbrăcare completă, şi nu 
avem informații clare privitoare la modul 
în care bisericile din afara Palestinei practi- 
cau botezul în această perioadă.) 

„Omul vechi” şi „omul nou” probabil 
reprezintă o aluzie la Adam, în care vechea 
umanitate trăia (în lumina conceptelor 
evreiești despre personalitatea corpora- 
tivă și ținând cont de folosirea termenu- 
lui „adam pentru umanitate în evreiește), 
respectiv la Cristos. Aluzia la Adam este 
un posibil import al „chipului” și „creării” 
în 3:10 (vezi Gen. 1:26). Ideea „înnoirii” 
este comună cu învăţătura evreiască des- 
pre o nouă creaţie ce va să vină odată cu era 
mesianică la sfârșitul veacului, despre care 
Pavel credea că a fost inaugurat în Cristos, 
noul Adam (vezi comentariul la 2 Cor. 
5:17); a sosit, dar credincioşii trăind viața 
noii ere în vechea eră trebuie să realizeze 
în continuu participarea lor la această nou- 
tate pentru a se purta în mod corespunză- 
tor. Innoirea poate reflecta și terminologia 
*Vechiului Testament (Ps. 51:10; cf. Ezec. 
18:31), mai ales limbajul ce descrie lucrarea 
lui Dumnezeu în poporul Său la vremea 
sfârşitului (cf. Ezec. 11:19-20; 36:26-27). 
3:11. Dintre toate popoarele din Imperiu, 
grecii, extrem de mândri de moştenirea 
lor, au fost adesea cei mai intoleranţi față 
de evrei. Circumcizia îi distingea pe evrei 
de neevrei. În limba greacă, larg folosită pe 
vremea lui Pavel, „barbarii” erau, în sens 
strict, toți cei care nu erau greci, deși unii 
dintre ei redesenau aceste categorii după 
alte criterii (ex., unii evrei din Alexandria 
se considerau a fi greci, deşi această pre- 
tenție i-a înfuriat pe alexandrinii de etnie 
greacă). Sciţii erau în general considerați 
poporul cel mai barbar, mai crud și la 
cel mai îndepărtat pol față de greci (deşi 
unii scriitori antici îi descriau ca „barbari 
nobili”). „Sclav și om liber” era una dintre 
categorisirile sociale esenţiale, deși unii 
sclavi erau mai bine plasați ierarhic decât 
unii oameni liberi. „Cristos este totul” 
poate însemna că mai degrabă El guverna 


Coloseni 3:12-21 


întreaga existență a oamenilor, nu diviziu- 
nile sociale în vigoare. 


3:12-17 
Reguli pentru comunitatea creştină 


Paralelele cu Epistola către efeseni sunt 
aici atât de clare, încât unii specialiști cred 
că Efeseni este o copie mai elaborată a 
Colosenilor. Atunci când o epistolă atribuită 
lui Pavel diferă semnificativ de celelalte epis- 
tole pauline, unii exegeți o atribuie pe cea cu 
diferenţe altui autor. Totuși, când epistola 
cu trăsături distincte prezintă și asemănări 
cu o altă epistolă paulină, unii savanţi susțin 
că un scrib a copiat-o pe cea dintâi. Luate 
individual, niciuna dintre aceste ipoteze nu 
este suficient de solidă în sine, câtă vreme 
nu există dovezi substanţiale împotriva 
paternităţii pauline. Posibil ca Pavel să fi tri- 
mis instrucțiuni similare mai multor biserici 
în această perioadă a vieţii sale sau chiar să 
fi permis unui colaborator să adapteze pen- 
tru comunități diferite un set de instrucțiuni 
fundamentale (vezi comentariul la 4:16). 
*Scribii erau uneori însărcinați să redacteze 
conținutul unor documente pe baza unor 
materiale preexistente. 

3:12-13. „Ales”, „sfânt” sau „iubit” erau 
termeni pe care * Vechiul Testament îi 
aplica Israel. Pentru „a îmbrăca”, vezi 
comentariul la 3:10. Pavel include o listă de 
virtuți, tot o formă literară standardizată 
pe vremea lui. 

3:14-15. Dragostea apare adesea ca o vir- 
tute importantă în Antichitate (uneori ca 
virtutea de căpătâi în iudaism), dar apare 
în mod repetat în literatura creştină timpu- 
rie ca virtutea supremă, de o manieră fără 
egal în alte corpusuri literare antice (ex., 
pentru unii „înţelepciunea” era virtutea 
principală sau dominau cele patru virtuți 
cardinale propuse de *Aristotel). „Pacea“ 
(v. 15) se referă probabil mai ales la „unii 
cu alții”, în unitate (v. 14); această virtute 
era foarte apreciată atât în literatura evre- 
iască, cât și în cea greco-romană. 

3:16. În timp ce Efeseni 5:18-19 sublini- 
ază contribuţia Duhului în închinare, în 
Coloseni Pavel este preocupat de cei rătă- 
ciți care nu recunoșteau suficiența a lui 

Cristos; astfel, el accentua aici „Cuvântul 
lui Cristos”. Cu privire la închinare, vezi 
comentariul la Efeseni 5:19. 

3:17. Cultura antică era pregnant religi- 
oasă, dar cele mai multe practici religioase 
păgâne erau ritualuri care nu aveau impact 
moral asupra vieţii zilnice și a eticii per- 
sonale. Dimpotrivă, pentru Pavel, fiecare 
aspect al vieţii trebuia determinat de dom- 
nia lui Cristos. 


3:18—4:1 

Reguli pentru cămin 

* Aristotel elaborase „coduri ale gospodă- 
riei” îndrumând bărbatul cum să-și con- 
ducă adecvat soția, copiii și sclavii. În zilele 
lui Pavel grupurile religioase persecutate 
sau minoritățile religioase suspectate că 
ar fi subversive din punct de vedere social 
recurgeau la asemenea coduri pentru a 
arăta că îmbrăţișau valorile tradiționale ale 
familiei romane. Pavel preia, dar și schimbă 
codurile (deși mai puţin în Coloseni decât 
în Efeseni). Vezi discuția mai detaliată din 
Efeseni 5:22-6:9. 

3:18. Toţi moraliștii antici insistau că soți- 
ile trebuie „să se supună” soților lor, deși 
puțini ar fi evitat să folosească și termenul 
„ascultați [în toate]”, aşa cum procedează 
Pavel aici (cf. 3:20, 22; vezi comentariul la 
Ef. 5:33). 

3:19. Deși normele antice pentru bărbați 
puneau de obicei accentul pe felul în care 
să-și stăpânească soțiile, Pavel subliniază 
în schimb că soții sunt datori să-și iubească 
soțiile. 

3:20. Pe tot întinsul lumii antice (inclusiv 
acolo unde domnea “Legea “Vechiului 
Testament, Deut. 21:18-21), se considera că 
minorii trebuie să-și asculte părinții; deși 
legea romană permitea tatălui să pretindă 
ascultare chiar și de la copii adulți, de la adul- 
ţii care nu mai locuiau împreună cu părinții 
exista doar aşteptarea să-și onoreze părinții. 
3:21. Faptul că cei mai mulți părinţi și das- 
căli antici foloseau bătaia ca formă de dis- 
ciplinare a copiilor era un lucru de la sine 
înțeles; în același spirit cu un grup restrâns 
de moraliști antici, Pavel pleda pentru mai 
multă blândeţe în educarea copiilor. 


3:22-25. Conform legii antice, sclavii erau 
tratați atât ca proprietăți, cât și ca oameni, a 
căror obedienţă era subînţeleasă. Mulţi însă 
considerau că sclavi erau în general leneși 
(o atitudine lesne de înţeles în unele cazuri, 
din moment ce sclavi arareori se bucurau 
de roadele muncii lor). Sfatul ca sclavii să-și 
închine munca Domnului relativizează 
autoritatea stăpânilor lor (cf. 4:1); expresia 
„nu numai de ochii oamenilor” apărea și în 
sfaturile obișnuite din etica evreilor antici. 
Pentru mai multe despre sclavie în general, 
vezi introducerea la Filimon. 

4:1. Unii filosofi greci şi romani avertizau 
că stăpânii înşiși puteau să ajungă cândva 
sclavi (indiferent cât de puţin probabil 
părea), așa că ei ar trebui să-și trateze scla- 
vii cu dreptate. Aristotel i-a contrazis pe 
filosofii contemporani cu el care pretin- 
deau că sclavia era împotriva firii și, prin 
urmare, greșită. În antiteză, e incontestabil 
că Pavel credea că oamenii sunt egali prin 
natura lor înaintea lui Dumnezeu; deși el 
nu abordează problema instituţiei sclaviei 
aici, din cele scrise reiese că nu o susține. 
Deși nu avea niciun control asupra siste- 
mului, el putea să-i avertizeze pe stăpânii 
de sclavi să ia aminte la statutul acestora 
înaintea lui Dumnezeu. Pentru un caz în 
care influenţa lui potențială este mai mare, 
vezi Epistola către Filimon. 


4:2-6 

Reguli ce depășesc perimetrul comunității 
4:24. Pentru o „uşă deschisă” ca oportuni- 
tate, vezi comentariul la 1 Corinteni 16:9. Să 
nu uităm că Pavel era ţinut în arest de către 
romani. Majoritatea întemnițaţilor nu aveau 
acces la apă de spălat, nici posibilitatea să 
se tundă, cu toate că e posibil ca Pavel să 
fi beneficiat de un regim de detenție mai 
blând aici (vezi comentariu la Fapte 28:16). 
4:5. *Noul Testament foloseşte adesea 
expresia „cei de afară” pentru cei din afara 
“bisericii. Posibil să fie un termen înrudit 
cu cel folosit de învățătorii evrei din peri- 
oada târzie pentru cei care nu înțelegeau 
“Legea, dar, în sine, este o imagine care 
se impune firesc, probabil mai aproape de 
modul în care evreii îi priveau pe neevrei 

în general. „Răscumpărați vremea” (VDC) 
înseamnă probabil „faceţi cât se poate mai 
mult”. (Cf. Ps. 90:12. În Dan. 2:8, varianta 
septuagintală, expresia este folosită pentru 
a tentativa de a obţine o amânare.) 

4:6. „Cu har” poate însemna cu amabi- 
litate, într-un mod plăcut (mai apropiat 
de uzanța grecească clasică a termenului 
„“har” decât de uzanţa nou-testamentară); 
vezi comentariul la Efeseni 4:29. Sarea se 
folosea pentru conservare și condimentare; 
astfel, probabil că Pavel se referă la un mod 
de a vorbi care să fie înțeles și relevant pen- 
tru cei din afară (cf. descrierea tipică — pen- 
tru Antichitate — a vorbirii plăcute ca fiind 
„cu miere”). Când un *orator recomanda 
sărarea adecvată a vorbirii, observaţia era 
percepută ca sarcastică; în acest context, 
Pavel pare să aibă în vedere, mai degrabă, 
un răspuns blând (cf. Prov. 15:1). 


4:7-18 
Salutări de încheiere 


Scrisorile se încheiau adesea cu saluturi 
din partea altora, deoarece scrisorile cir- 
culau cu sincope și fără garanția că ajung 
(purtate de către cei care călătoreau în zona 
destinatarilor). 

4:7-8. Noutăţile erau duse adesea prin viu 
grai de către călători. Gazdele își întrebau 
de regulă musafirii despre cunoştinţele 
comune. Veștile, așadar, circulau doar oca- 
zional, însă Pavel l-a trimis pe Tihic tocmai 
cu scopul de a duce vești. Uneori era ris- 
cant ca noutăţile de ordin personal să fie 
consemnate în scrisori de către un deţinut 
sau de către un soldat de pe front, fiind 
preferat, în schimb, un mesager discret 
care putea să adauge câte ceva la scrisoare. 
4:9. Întrucât Pavel scria din temniţă (4:18), 
acest Onisim ar putea fi acelaşi cu cel din 
Filimon 10 (cf. posibil 2 Tim. 1:16), de 
mai târziu. Un Onisim a ajuns episcop al 
Efesului la începutul sec. II, dar nu putem 
fi siguri dacă acesta este același cu cel men- 
ționat de Pavel aici. 

4:10. Atât Aristarh (Fapte 20:4), cât și Marcu 
(Fapte 13:13; 15:37-39; 2 Tim. 4:11; cf. 1 Pet. 
5:13) erau colaboratori mai tineri ai lui 

Pavel. „ILovarășul meu de temniță” putea 


Coloseni 4:11-18 


însemna că Aristarh era şi el deținut, dar 
poate fi și numai o exprimară figurată sau 
poate însemna doar că era alături de Pavel, 
care se afla în arest (cf. Fapte 27:2). 

4:11. „Isus” (care poate fi tradus ca „losua”) 
era un nume evreiesc comun. Mulţi evrei 
foloseau un al doilea nume grecesc sau latin 
asemănător cu numele lor evreiesc mai tra- 
dițional, iar acest „Isus” poartă și numele 
latin „lustus”. Faptul că Pavel trimite salu- 
tări de la conlucrătorii săi evrei și neevrei 
era mai surprinzător pentru cititorii antici 
decât ar putea bănui cititorii moderni. 

4:12. „Se luptă” este un termen care poate 
desemna un conflict sau o competiţie atle- 
tică ce presupune un efort susținut; filoso- 
fii şi nu numai ei foloseau adesea această 
metaforă (vezi comentariul la 1:29; cf. Gen. 
32:24?). Astfel, Pavel descrie rugăciunea ca 
pe o formă de bătălie spirituală sau ca pe o 
disciplină spirituală necesară pentru misi- 
unea lor (4:24). 

4:13. Recomandările puteau menţiona pre- 
ocuparea altcuiva pentru destinatarii epis- 
tolei (ex., Pliniu, Epistole 7.31.1). Cele mai 
mari trei orașe din Valea Lycus în Frigia 
erau Colose, Laodiceea și Hierapolis (la 
10 km [6 mi] distanță de Laodiceea); în 
această perioadă Colose era cel mai puțin 
semnificativ dintre cele trei. Hierapolis 
găzduia secte axate pe vindecări, un tem- 
plu dedicat împăratului și o ipotetică 
intrare în lumea subpământeană; în această 
perioadă, comunitatea evreiască din locali- 
tate era semnificativă numeric. Laodiceea 
era un centru comercial prosper, în ciuda 
localizării sale oarecum periferice. 

4:14. Medicii erau bine educați, dar erau 
adesea sclavi sau *liberţi, cu statut social 
relativ modest. Deşi cei mai mulți medici 
erau bărbaţi, se cunosc şi cazuri de medici 
femei (cel mai adesea moașe, deși nu 
se limitau doar la această specializare). 
Observațiile validate empiric coexistau cu 
tradiții populare, cu superstiții și cu încer- 
cări în orb; nu existau medici acreditați de 
instituții, deși existau școli medicale de 
diverse orientări. Cultele păgâne de vin- 
decare (precum cel al lui Asclepios) permi- 
teau practicarea medicinei alături de rugă- 
ciuni către zei; opiniile variau întrucâtva în 

iudaism, dar spitalele apărute mai târziu 
s-au dezvoltat mai ales din destul de pro- 
babila practică creştină a îngrijirii bolna- 
vilor, în Antichitatea târzie. Deși consider 
a fi puțin probabil (din pricina acoperirii 
geografice a pronumelui „noi” din Fapte), 
unii au sugerat că Luca ar fi studiat medi- 
cina în Laodiceea (acolo unde există dovezi 
substanțiale despre proceduri medicale) 
sau a practicat medicina în cadrul unei 
secte axate pe vindecări, în Hierapolis (îna- 
inte de convertire); destinatarii par să-i fi 
ştiut numele. *Papirusurile atestă faptul că 
unii evrei purtau numele grecesc „Demas/ 
Dima” (cf. 2 Tim. 4:10), dar în acest context 
(Col. 4:11), Dima pare să fie un neevreu. 
4:15. Manuscrisele timpurii diferă cu pri- 
vire la genul lui „Nimfa”, dar e mult mai 
probabil ca *scribii să fi fost tentaţi să 
schimbe numele unei femei într-un nume 
de bărbat decât invers; prin urmare forma 
feminină a numelui „Nimfa” este probabil 
veridică, conferindu-i o poziție de femeie 
influentă într-o adunare din case. 

4:16. Epistola lui Pavel către laodiceeni nu 
mai există, deși unii cercetători au sugerat 
că acesta ar fi Epistola către efeseni, pe care 
o cunoaștem (în antiteză, vezi comentariul 
la Ef. 1:1; scrisoarea circulară va fi ajuns 
în Laodiceea, localitatea cea mai apropi- 
ată de Colose); la fel ca Efeseni, e posibil 
să fi semănat cu Coloseni. Lecturile erau 
aproape întotdeauna făcute cu voce tare, 
iar scrisorile adresate grupurilor erau în 
mod natural citite întregului grup de o per- 
soană, deoarece chiar şi în zonele urbane 
cei mai mulți nu ştiau suficient de bine să 
citească. Într-un serviciu de biserică, scri- 
soarea lui Pavel era citită împreună cu părți 
din *Vechiul Testament, deşi este puțin 
probabil ca Pavel sau vreunul dintre citito- 
rii săi timpurii să fi intuit că unele dintre 
epistolele sale vor ajunge Scriptură pentru 
creștini. 

4:17. Posibil ca Arhip să fi fost fiul lui 
Filimon sau măcar confratele său dintr-o 
adunare în casă (Fil. 2). 

4:18. Scriitorii își dictau de obicei scrisorile 
către scribi, dar adesea le încheiau iscălin- 
du-le cu propria mână. 


1 TESALONICENI 


Introducere 


Paternitate. Marea majoritate a specialiștilor admit că 1 Tesaloniceni este o epistolă pau- 
lină și majoritatea o recunosc drept cea dintâi epistolă a lui Pavel care a ajuns până la noi. 

Data. E posibil ca 1 şi 2 Tesaloniceni să fie primele epistole cunoscute ale lui Pavel, 
scrise la puţină vreme după evanghelizarea locuitorilor din Tesalonic, adică în jurul anului 
50 d.H., la două decenii după “învierea lui Isus. 

Context. Pe când Îl proclama pe Isus drept *Mesia (regele evreilor), în Tesalonic, Pavel 
fusese acuzat că proclamă alt împărat în defavoarea Cezarului (Fapte 17:7; cf. „*impărăţie” 
în 1 Tes. 2:12; 2 Tes. 1:5). După plecarea lui Pavel, *biserica proaspăt formată în Tesalonic a 
fost în continuare ținta unor persecuții, însă apostolul îi încurajează cu promisiunea unei 
speranţe viitoare, care era valabilă inclusiv pentru cei deja decedați (1 Tes. 4:13-18). Pavel 
preia masiv limbajul folosit de Isus și temele *apocaliptice ebraice, care au devenit parte a 
moştenirii mișcării creştine timpurii. 

Forma. Din punct de vedere tehnic, manualele care disting tipuri de scrisori au apărut 
mai târziu și împart epistolele pe categorii, mai ales pentru a furniza exemple de scriere; 
totuși, aceste manuale pot atrage atenția asupra felului în care reflectă scrisorile concep- 
tiile antice cu privire la teme de mare importanţă. Majoritatea epistolelor lui Pavel includ 
o rugăciune de mulțumire, însă unii comentatori consideră că, în cazul epistolei de față, 
această rugăciune este cuprinsă între 1:3 și 3:13 (fapt puţin probabil); prin urmare, epistola 
este considerată una de mulțumire. Alți comentatori o cataloghează drept „epistolă de 
mângâiere” sau „epistolă parenetică” (o scrisoare în care se reglementează comportamen- 
tul comunităţii); de asemenea, conține elemente substanțiale de „epistolă de laudă”, elogi- 
indu-i pe tesaloniceni, dar și trăsături ale unei „epistole prietenești”. La fel ca majoritatea 
scrisorilor antice, 1 Tesaloniceni conține un mozaic de tipuri epistolare, împrumutând, 
după necesităţi, teme din diverse categorii (până acolo încât se constituie ca o structură 
compactă), fără să acorde atenţie tipologiei formale; cele mai apropiate similitudini însă 
se pot face cu epistolele parenetice. Mai conţine, de asemenea, și elemente deliberative. 

Unitatea. Majoritatea cercetătorilor acceptă în prezent că 1 Tesaloniceni este un tot 
unitar (schimbarea de ton din capitolele 4-5 este o trăsătură specifică pentru epistolele 
similare ale lui Pavel), cu excepția paragrafului 2:14-16, despre care unii cercetători soco- 
tesc (pe considerente ce țin de conţinut) că a fost adăugat ulterior la scrisoarea lui Pavel. 
Capitolele 1-3 par să trădeze o structură chiasmatică (paralelă inversă) ușor modificată, 
însă care sugerează că și versetele controversate sunt incluse: mulțumiri (1:2-5; 3:9-10), 
biruinţă în suferință (1:6-10; 3:6-8), grijă apostolică (2:1-13, 17-20) și suferință (2:14-16; 
3:1-5). 

698 Comentariu cultural-istoric al Noului Testament 


Comentarii. Printre comentariile utile pentru cunoașterea contextului, se numără 
Abraham J. Malherbe, The Letters to the Thessalonians, AB 32B, New York, Doubleday, 
2000; I. Howard Marshall, 1 and 2 Thessalonians, NCB, Grand Rapids, Eerdmans, 1983; 
a se avea în vedere și F.F. Bruce, 1 and 2 Thessalonians, WBC 45, Waco, TX, Word, 1982; 
şi Leon Morris, The First and Second Epistles to the Thessalonians, NICNT, ed. rev., Grand 
Rapids, Eerdmans, 1991. Dintre alte studii folositoare, reținem Karl Paul Donfried, 
Paul, Thessalonica, and Early Christianity, Grand Rapids, Eerdmans, 2002; Abraham 
Malherbe, Paul and the Thessalonians: The Philosophic Tradition of Pastoral Care, Philadelphia, 


Fortress, 1987. 


1:1-10 
Introducere şi mulțumiri 


Nu se poate stabili cu certitudine unde (sau 
dacă) se termină mulțumirile lui Pavel; 
deoarece apostolul n-a scris în paragrafe, ci 
a urmat cursul ideii și al *digresiunilor, nu 
întotdeauna se pot delimita scrisorile lui 
potrivit tiparului contemporan de a deli- 
mita subiectele unei discuții. 

1:1. Acesta era incipitul standard pentru o 
scrisoare. „Silvan” este numele latinesc, ca 
cetățean roman, al lui Sila; adesea părinții 
evrei, care erau și cetățeni romani, alegeau 
copiilor un nume ebraic (*aramaic) și unul 
latin, care să sune asemănător. 

1:2. Mulţumirile erau o trăsătură comună a 
scrisorilor antice. Versetele 2-10 s-ar putea 
să aibă rol de prolog, modalitate curentă de 
a începe, pentru a obține bunăvoința ascul- 
tătorilor, deși Pavel urmărește totodată și 
să-i încurajeze (această abilitate se vădeşte 
cu pregnanţă în *retorica antică epidictică). 
În ce privește „pomenirea” în rugăciuni, 
vezi comentariul la Filipeni 1:34. 

1:3-4. „Alegerea” (v. 4) era un termen pe 
care evreii îl aplicau exclusiv la ei înșiși; 
Pavel îl aplică aici la o *biserică din care 
făceau parte numeroși convertiți dintre 
“neamuri. 

1:5. Epistolele parenetice aminteau ade- 
sea destinatarilor lucruri deja știute de ei. 
Apelul la evenimente văzute cu ochii lor 
era o tehnică argumentativă fără greș. 

1:6. Învăţăceii își imitau adesea dascălii, 
iar invitația de a călca pe urmele cuiva era 
ceva firesc în scrierile parenetice; Pavel însă 
susține că ei deja începuseră să îi calce pe 
urme. Legătura pe care evreii o stabileau 
în mod obișnuit între *Duhul și inspira- 
ţia divină e posibil să sugereze o bucurie 
extatică (probabil în jubilația închinării) 
sau de sorginte divină, deşi Duhul era pus 
în relaţie și cu alte acțiuni. Cultura păgână 
reacționa preponderent agresiv când evreii 
converteau păgâni de la religia strămoșilor 
lor; cum creştinii erau în bună măsură con- 
vertiți proveniți dintre neamuri, aveau de 
înfruntat o ostilitate şi mai puternică. 

1:7. Ahaia, la sud de Macedonia, avea 
cunoștință despre ceea ce se petrecea în 
provincia învecinată. 

1:8. De obicei, călătorii duceau vești din- 
tr-o parte într-alta, astfel că celelalte bise- 
rici vor fi auzit despre tesaloniceni de la 
mesagerii filipeni, şi ei tot din Macedonia, 
care veniseră să-l ajute pe Pavel (2 Cor. 
11:9; Flp. 4:15-16) ori de la alți călători 
evrei și creștini. Compară cu Psalmul 19:4. 
*Hiperbolele geografice („pretutindeni”) 
nu erau ceva neobișnuit. 

1:9. Statuile zeilor se aflau la tot pasul; unii 
intelectuali (în opoziție cu masele) dintre 
neamuri le considerau mai degrabă semne 
de aducere aminte despre existenţa zeilor, 
însă evreii le repudiau ca idoli. Textele 
evreiești prezentau adesea transforma- 
rea radicală necesară pentru ca păgânii 
să se convertească la iudaism în termeni 
asemănători cu cei folosiţi aici de Pavel; 
autorul roman Tacitus critica și el faptul că 
iudaismul îi determina pe prozeliți să dis- 
prețuiască zeii, renegându-și astfel locurile 
de baștină și familiile. Totuși, în Tesalonic, 
exista deschiderea pentru religii străine. 
Printre cele mai importante religii, se regă- 
sea aici cultul egiptean al zeilor Serapis și 
Isis, alături de cele ale unor zei tradiționali 
ai grecilor, precum Dionis, și cel al împă- 
ratului roman; unii aristocrați susțineau 
financiar cultul Cabirilor, adus din insula 
egeeană Samotrace. 

1:10. *Învierea lui Isus era acontul învierii 
tuturor celor drepți decedați, la sfârșitul 
veacurilor (învăţătură puternic reliefată 
în Dan. 12:1-2 şi mai departe); Isus îi va 
izbăvi, așadar, pe tesaloniceni de mânia 
dumnezeiască odată cu învierea lor. 
Adesea, *Vechiul Testament aplică terme- 
nul de „mânie“ la judecăţile lui Dumnezeu 
survenite în cursul istoriei, însă sensul 
termenului a fost frecvent extins, aproape 
peste tot la Pavel și în *Noul Testament, la 
revărsarea mâniei lui Dumnezeu din ziua 
de apoi a Domnului, Ziua Judecăţii când, 
potrivit învăţăturii din Noul Testament, 
*Cristos Se va întoarce ca să-i pedepsească 
pe cei răi (ex.: Is. 13:9, 13; 26:20; 30:27; Ţef. 
1:18; Rom. 2:5). 


1 Tesaloniceni 2:1-6 


2:1-12 
Descrierea vizitei apostolilor în 
biserica din Tesalonic 


Discursurile şi scrisorile conțineau ade- 
sea un element *narativ solid în partea de 
început, în care se recapitulau evenimentele 
care au determinat respectiva cuvântare sau 
epistolă. La fel ca în multe alte scrieri pare- 
netice (adică, cele de îndemnuri morale), 
Pavel pune în antiteză comportamente 
potrivite cu cele nepotrivite („nu... ci”). 

În această secțiune, Pavel nu trebuie să 
răspundă vreunui „opozant” propriu-zis, 
cum credeau unii comentatori mai vechi 
(deși, având în vedere persecuțiile cu 
care se confrunta *biserica din Tesalonic, 
nu e imposibil ca el să fi suspectat că, în 
absenţa lui, se vor fi ridicat la adresa lui 
criticile obișnuite). Înţelepții rătăcitori erau 
adesea contestați şi astfel își formulaseră 
niște teme convenţionale pe care le scoteau 
mereu în evidenţă, indiferent dacă se apă- 
rau sau nu de acuze, teme pe care și Pavel le 
invocă aici. Așa cum subliniază Malherbe, 
Dio Chrysostom, un orator public care a 
trăit la o generaţie după Pavel, i-a acuzat 
pe majoritatea *cinicilor (filosofi itineranți 
cerșetori) de erori, indecenţă, amăgire (2:3), 
lingușire (2:5) sau patimă pentru onoruri 
(2:6) și bani (2:5). Dio Chrysostom consi- 
dera că, dimpotrivă, adevăratul filosof este 
blând, ca o doică (2:7). 

2:1-2. Dio Chrysostom îi critica pe pretinșii 
filosofi, care se temeau de reacția nefavo- 
rabilă a maselor, și descria alocuțiunile lor 
ca fiind sterile. Adevăraţii filosofi, susţi- 
nea autorul antic, înfruntă curajos chiar 
și eventuala opoziție. Pavel şi tovarăşii săi 
au fost „batjocoriți” (VDC, NTR), „insul- 
taţi” (GBV), „ocărâți” (BORR, ANANIA) 
în Filipi, cu puţin înainte să ajungă în 
Tesalonic; ceea ce înseamnă că au fost tra- 
taţi de o manieră umilitoare, revoltătoare, 
fiind dezbrăcaţi și bătuţi în public, fără 
vreo judecată (Fapte 16:22-23). 

2:3. Pretinșii filosofi erau acuzați că răs- 
pândesc minciuni, necurăție și amăgiri. 
(„Necurăţia” de aici ar putea reprezenta 
o aluzie la ideea filosofică potrivit căreia 


e necesară rațiunea pentru a curăța min- 
tea unui om de robia patimilor omenești. 
Având în vedere acuzele aduse iudaismu- 
lui, dar şi altor culte răsăritene, cum că ar 
ademeni femeile să se lepede de religia 
soților lor, este posibil să fi existat și acuze 
de necurăţie sexuală [cf. 4:7] la adresa locu- 
itorilor tesaloniceni care susțineau grupări 
religioase egiptene, evreiești sau creștine; 
cf. Fapte 17:4.) În toată zona mediterane- 
eană, existau în Antichitate șarlatani cu 
pretenţii religioase sau filosofice, astfel 
încât filosofii veritabili se căzneau să se 
deosebească de tagma impostorilor, repu- 
diind aceste trăsături. 

2:4. Structura antitetică de acest tip („nu... 
ci”) era o modalitate obișnuită de a subli- 
nia o idee, independent de faptul că ast- 
fel de acuze vor fi fost sau nu formulate 
împotriva lui Pavel și a tovarășilor lui. A 
fi pe placul lui Dumnezeu, nu pe placul 
oamenilor, era un important imperativ etic 
al *diasporei evreiești. Girul și inspirația 
divină erau considerate semne sigure că 
respectivul nu era un şarlatan, cu toate că 
nu toți cei care-și revendicau aceste garan- 
ţii erau și crezuți. 

2:5. În ciuda prologului elogios al acestei 
epistole (1:2-10), Pavel respinge flatările 
mincinoase. Cărturarii egoiști se făceau 
adesea vinovați de lingușeli, ceea ce le 
putea aduce mai mulți bani decât dacă ar 
fi cerşit sau ar fi muncit; la fel procedau 
și politicienii demagogi care măguleau 
norodul, devenind „toate pentru toți” (cf. 
comentariul la 1 Cor. 9:19-23). Dar mulţi 
filosofi şi moraliști denunţau faptul că lin- 
gușeala nu era de vreun folos pentru ascul- 
tători; chiar dacă trebuia să se exprime 
delicat, un învățător adevărat trebuia să 
confrunte fățiș greşelile. Disprețuirea 
lingușirilor este, așadar, una dintre cele 
mai întâlnite teme ale literaturii moraliste 
antice (cf. Prov. 28:23; 29:5). 

2:6. Înțelepţii pretindeau să aibă dreptul să 
conducă totul în virtutea înțelepciunii lor. 
Urmărirea fățișă a onorurilor era privită 
într-o lumină proastă, deși competiția pen- 
tru onoruri apărea în mod frecvent. 


2:7. Romanii înstăriți își luau adesea o 
sclavă sau o doică liberă care să le crească 
odraslel; la fel și romanii de condiție mai 
modestă, deși ei în mai mică măsură. 
Potrivit idealului romanilor educați 
care-și puteau permite, doica trebuia să fie 
educată, ca să aibă astfel posibilitatea să îi 
instruiască pe copii; cea mai importantă 
trăsătură a acestor femei era însă blândeţea. 
Deseori ajungeau să fie foarte iubite de către 
copilași, care, după ce creșteau, le eliberau 
frecvent pe doicile care erau sclave. Cinicii 
cei mai înverşunațţi îi criticau pe cei blânzi 
precum o doică sau ca un bătrân; alții, 
printre care şi Dio Chrysostom, susțineau 
că acest soi de blândeţe trebuie cultivat. 

Numeroși moraliști, ca, de pildă, Plutarh, 
recomandau ca mamele să-și alăpteze sin- 
gure copiii, nu să delege această îndatorire 
unor doici și, cu siguranţă, așa procedau 
majoritatea femeilor, care, oricum, nu și-ar 
fi permis să angajeze o doică. Așadar, aici 
ar putea fi vorba despre o mamă care alăp- 
tează, deși e foarte probabil ca destinatarii 
lui Pavel să fi fost familiarizați și cu obice- 
iul doicitului. Precizia aluziei — fie la doică, 
fie la mamă care alăptează — nu influen- 
țează ideea lui Pavel: blândeţea. Locuitorii 
teritoriilor de la est de Mediterană, unde 
nu prea existau doici, adesea le considerau 
pe mame mai afectuoase decât pe taţi (vezi 
*4 Mac. 15:4), însă cultura romană sublinia 
adesea severitatea mamei. 

Cu toate că lingușeala era de evitat (2:5), 
Dio Chrysostom și alții îi disprețuiau pe 
cinicii bădărani care pur şi simplu îi bles- 
temau pe cei de la care cerșeau; se cerea ca 
într-un mesaj să se îmbine elogiile cu criti- 
cile, pentru a îndulci mesajul, astfel încât 
destinatarii să poată și răspunde la el. (Nu 
există vreo epistolă cunoscută a lui Pavel 
care să fie exclusiv o „scrisoare de reproș”, 
cea mai dură formă de critică în “retorica 
antică.) 

2:8. Dio Chrysostom susținea că adevăra- 
ţii filosofi (cum se pretindea și el a fi) nu 
își vor pune problema riscurilor la care 
se expun, ci vor rosti adevărul din grijă 
pentru destinatari. Alţii își exprimau afec- 
țiunea afirmând că îşi iubesc ascultătorii 

ca pe ei înșiși sau își exprimau disponibi- 
litatea de a muri pentru ei. În antiteză cu 
majoritatea autorilor care formulau astfel 
de angajamente, Pavel își demonstrase deja 
veridicitatea vorbelor încă pe când era în 
mijlocul tesalonicenilor, înfruntând pri- 
mejdiile aferente. 

2:9. Creștinii din Tesalonic erau în general 
săraci (cf. 1 Cor. 8:1-2) şi nu aveau obiec- 
ţii împotriva muncii manuale, așa cum se 
întâmpla în Corint (vezi comentariul la 
1 Cor. 9:6). Creștinii din Filipi îl sprijiniseră 
cu bani pe când se afla în Tesalonic (Flp. 
4:15-16), însă Pavel tot a fost nevoit să mun- 
cească. Având probabil posibilitatea să-și 
încropească un atelier în piață, putea să 
lucreze și să aibă mușterii chiar dacă stătea 
puţină vreme în atelier (cf. Fapte 17:2, deși 
e posibil ca Pavel să fi rămas în Tesalonic 
mai mult decât timpul în care a predicat în 
*sinagogă). Numeroși învățători evrei din 
vremea lui aveau şi o altă negustorie, pe 
lângă munca de dascăl, adesea transmisă 
din tată în fiu. 

„Zi şi noapte” era o expresie obișnuită, 
putând să însemne că lucra o parte din zi 
și o parte din noapte. Un artizan își înce- 
pea munca la răsăritul soarelui și putea sta 
de vorbă cu trecătorii în timp ce lucra; dar 
după-amiezele lui Pavel vor fi fost folosite 
exclusiv pentru evanghelizare. 

2:10-11. Deși romanii prețuiau demnitatea 
unui personaj public sobru, majoritatea 
portretelor de figuri paterne antice (inclu- 
siv ale romanilor) evidenţiază dragos- 
tea, bunăvoința şi grija lor pentru copii. 
Filosofii adevăraţi își comparau preocu- 
parea față de auditoriu cu cea a părintelui 
sau a doicii (2:7), iar *discipolii își priveau 
adesea învățătorul ca pe un tată. 

2:12. „Vrednic” poate însemna corespun- 
zător rangului sau standardelor persoanei 
căreia i se aduce onoare (vezi comentariul 
la Col. 1:10-11); textele sapiențiale evre- 
iești menționează uneori că cei drepți sunt 
„vrednici de Dumnezeu” (ex. Înţ. Sol. 3:5; 
6:16). Pentru creștinii tesaloniceni proaspăt 
convertiți, care acum nu mai luau parte 
la cultul împăratului, „*Împărăția” lui 
Dumnezeu e posibil să fi avut și conotații 

politice; loialitatea față de Împărăţia lui 
Dumnezeu se dovedea a fi costisitoare (vezi 
comentariul la Fapte 17:7). 


2:13-16 
Prețul și felul în care au primit 
tesalonicenii Cuvântul 


Acest paragraf - departe de a fi nepau- 
lin, aşa cum sugerează unii cercetători — 
reflectă așteptările apocaliptice ale lui 
Pavel cu privire la judecarea Israelului. În 
ciuda a ceea ce susțin unii interpreţi, Pavel 
nu neagă aici că rămăşiţa va fi mântuită sau 
că Israelul se va întoarce la Dumnezeu la 
sfârşitul vremurilor (Rom. 11). Cuvintele 
sale sunt în acord cu tradiţia *apocaliptică 
atribuită lui Isus (afirmaţiile lui Isus despre 
sfârşitul vremurilor) pe care Pavel o invocă 
ceva mai târziu în aceeaşi epistolă (1 Tes. 
4:13-5:11). *Digresiunile reprezentau o 
practică frecventă în scrierile antice. 

2:13. În Antichitate erau cunoscute nume- 
roase cazuri de oameni care respinseseră 
mesagerii divini, considerându-i șarlatani; 
Pavel se arată mulțumitor că tesalonicenii 
îi primiseră — pe el și pe tovarășii lui — cu 
multă bunăvoință. 

2:14. Învățătura despre virtute lua adesea 
forma îndemnului de a imita un exemplu 
demn de urmat. Creștinii tesaloniceni 
erau persecutați de către alţi locuitori ai 
Tesalonicului, la fel cum creștinii iudei 
erau persecutați de către iudeii necreștini 
(după cum putea depune mărturie, mai 
bine decât oricine, Pavel însuși — Gal. 1:13). 
E, de asemenea, posibil ca destinatarii lui 
Pavel să fi avut probleme și cu comunitatea 
locală a iudeilor (Fapte 17:5-7); deși nu ei 
constituiau majoritatea oponenților bise- 
ricii (Fapte 17:8), erau totuși răspunzători 
pentru cele consemnate în versetele 15 și 
16, cu privire la împotrivirea iudeilor. 

2:15. Exista o tradiţie ebraică ce consemna că 
strămoșii iudeilor uciseseră profeți (Neem. 
9:26), confirmând astfel mărturia * Vechiului 
Testament. Opoziția împotriva evreilor 
creștini vorbitori de greacă, axaţi pe efortul 
misionar, se amplificase în rândul evreilor 
din zona Palestinei, odată cu intensificarea 

tensiunii dintre evrei şi neamuri de aici (vezi 
comentariul la Fapte 21:20-22, unde este 
descrisă o situaţie survenită la aproximativ 
un deceniu după această epistolă). Riturile 
evreiești îi făceau pe evrei să se alieze în 
medii adesea ostile, ajungând astfel să fie 
acuzați de către neamuri că urăsc omenirea; 
dar Pavel are în vedere aici cu totul altceva, 
fiindcă sancţionează doar opoziția iudei- 
lor la efortul misionar al creștinilor evrei 
îndreptat spre neamuri. 

2:16. „Umplu măsura păcatelor lor” (NTR) — 
este o idee vetero-testamentară (ex.: Gen. 
15:16), folosită și de către Isus (Mt. 23:32). 
În armonie cu învăţătura lui Pavel din 
alte scrieri (Rom. 11), „la urmă, i-a ajuns 
mânia lui Dumnezeu” (traducere literală) 
ar putea însemna că „mânia s-a revărsat 
asupra lor până la vremea sfârşitului” (cf. 
Luca 21:9; 23), iar nu „pentru totdeauna”, 
sau pur și simplu „cu totul” sau „în cele 
din urmă” (cf. „într-un final” - NIV, NRSV, 
GNT). Profeţii Vechiului Testament au pre- 
vestit că, după mai multe judecăţi, rămă- 
șița lui Israel avea să se întoarcă cu toată 
inima spre Dumnezeu, iar atunci El Îşi va 
reabilita poporul și va instaura noua epocă 
a domniei Sale (ex. ler. 29:11-14; Ezec. 
34:11-31; Osea 14:4-7; Amos 9:11-15). 


2:17-3:10 

Dorul de prieteni 

Exprimarea emoțiilor era îngăduită chiar și 
în discursurile persuasive sau în scrisorile 
amicale; epistolele lui Pavel sunt pline de 
afecțiune, iar pasajul de față reprezintă una 
dintre cele mai clare ilustrări. 

2:17. Scrisorile amicale menționau în mod 
frecvent dorința de a-l vedea pe celălalt 
și adesea aminteau că distanţa fizică nu 
suprima unitatea în spirit. (Azi am putea 
zice: „Inima mea este alături de tine”.) 
Pavel forțează limitele convenţionale şi 
declară solemn că, literalmente, „am fost 
lăsaţi orfani fără voi” (vezi NRSV); deși 
emană bunătate, mulți filosofi ar fi consi- 
derat o astfel de formulă prea înflăcărată. 
2:18. Anticii afirmau uneori că soarta le-a 
fost potrivnică. Având în vedere vecinătatea 


geografică a lui Pavel cu Macedonia, „pie- 
dica *Satanei” se prea poate să fi fost un 
obstacol concret care l-a împiedicat să se 
întoarcă în Tesalonic — fie opoziţia iudeilor, 
menţionată în 2:14-16, fie ostilitatea oficia- 
lităților orașului și impactul ei asupra prie- 
tenilor săi localnici (Fapte 17:8-9). 

2:19-20. Cununile și ghirlandele erau folo- 
site ca premii, potrivit literaturii ebraice și 
greco-romane din această perioadă; nu se 
are în vedere o coroană regală, ci o cunună 
a învingătorului. Coroanele (cf. Is. 28:5; 
62:3) şi ghirlandele (cf. Is. 61:3) apar uneori 
în *Vechiul Testament și în iudaismul tim- 
puriu ca însemne ale răsplătirii. Premiul 
lui Pavel este reprezentat însă pur și sim- 
plu de perseverenţa tesalonicenilor (cf. cu 
atitudinea similară din 3 loan 4). 

3:1-2. Scrisorile trimise între prieteni ade- 
sea consemnau dorința de a-l vedea pe 
celălalt, iar uneori și suferința despărțirii. 
Chiar și când se foloseau expresii tipice, 
acestea nu erau mai puţin autentice (pot fi 
comparate cu felicitările standard trimise 
în prezent cu diferite ocazii). Timotei și 
probabil că și Sila se revăzuseră cu Pavel 
în Atena, iar el i-a trimis în Macedonia, 
rămânând să lucreze singur în Atena. Luca 
omite unele amănunte din relatarea pe care 
o consemnează în Fapte (Fapte 17:14-16; 
18:5), cum și era de așteptat; orice autor 
care a pus în cuvinte o *narațiune lizibilă 
știe că nu poate menţiona fiecare detaliu, 
ci trebuie să confere cursivitate povesti- 
rii. Paralelele dintre cele două istorii sunt 
impresionante, dar totuși diferenţele suge- 
rează că Luca nu-și va fi bazat istorisirea pe 
această epistolă. 

3:3-4. Isus, Vechiul Testament şi unii autori 
de texte *apocaliptice ebraice au prevestit o 
perioadă de suferinţă chiar înainte de sfâr- 
șitul iminent al vremurilor. Aceste suferinţe 
aveau să însoțească vestirea *Evangheliei 
(potrivit cuvintelor lui Isus; cf. Mc. 13:9-11) 
și va contribui la *pocăinţa lui Israel (potri- 
vit Vechiului Testament; ex., ler. 30:7; Dan. 
12:1; cf. Deut. 4:30; Is. 26:20-21). Dacă la 
asta se referă versetele, creștinii au fost 
rânduiți să îndure aceste suferinţe, dar și să 

scape de mânia ce însoțește A Doua Venire 
(1:10; 5:9; cf. Fapte 14:22). 

3:5-8. Scrisorile exprimau adesea afecțiu- 
nea sub forma părerii de rău a autorului 
că nu este împreună cu destinatarul (ex.: 
Papirusul Oxyrnychus, 528.6-9). Autorii 
scrisorilor antice se plângeau deseori că 
se simt jigniți dacă nu primesc un răspuns 
prompt; această plângere era considerată 
un semn de afecțiune. Cum scrisorile erau 
expediate prin diverşi călători, Pavel nu se 
așteptase să primească vești de la ei, mai 
ales că nu ştiau unde să-l găsească; ar fi 
fost mai simplu ca apostolul să trimită 
pe cineva la ei decât viceversa. Regretul 
exprimat de Pavel vizavi de faptul că nu 
mai știa nimic despre situația în care se 
aflau ei este o expresie a afecțiunii ce le-o 
purta, întocmai ca a unui părinte îngrijorat. 
Pentru sensul lui „trăim”, din versetul 8, 
vezi comentariul la 2:8. O altă modalitate 
de exprimare a afecțiunii folosită de autorii 
antici era stăruința asupra faptului că vor 
fi cu adevărat bine doar când vor ști că şi 
destinatarii lor sunt bine (*Cicero, Epistulae 
ad Familiares 12.12.1; 12.13.1; 13.6a.1; 14.8.1; 
Plinius cel Tânăr, Scrisori 5.18.1). 

3:9-10. Pavel reia, completează sau adaugă 
o rugăciune de mulțumire (vezi comen- 
tariul la 1:2); compară Psalmul 116:12. 
Majoritatea oamenilor dorm noaptea, iar 
rugăciunea făcută noaptea era semnul 
unei cucernicii deosebite atât în Vechiul 
Testament, cât și în literatura ebraică (ex.: 
Ps. 22:2; 42:8; 63:6; 77:2, 6; 119:55, 148). „Ce 
mai lipseşte” credinţei lor (3:10) ar putea să 
facă trimitere la o speranță pe măsură (3:6; 
cf. 1:3; 5:8), pe care Pavel încearcă s-o hră- 
nească în 4:13-5:11. 


3:11-13 
Rugăciunea lui Pavel 


În majoritatea epistolelor, rugăciunea 
vine imediat după mulțumire; deoarece 
rugăciunea începe în 3:11, unii comenta- 
tori sugerează că abia în 3:9-10 se încheie 
rugăciunea de mulțumire a lui Pavel. E 
însă posibil ca în această epistolă, Pavel să 

fi adoptat un model diferit de cel folosit în 
mod obişnuit în scrierile ulterioare. 

3:11. „Rugăciunea-dorință” („Fie ca Însuși 
Dumnezeu...” [NTR] adresată celor pentru 
care este făcută rugăciunea) era considerată 
o formă validă de rugăciune în iudaism 
și era rostită cu speranța că Dumnezeu o 
ascultă. Tema dorului este prezentă și în 
versetul 11. 

3:12. Mulțumirile și rugăciunile puteau 
introduce subiecte dezvoltate ulterior în 
epistolă, mai ales în cele pauline; aposto- 
lul reia tema „dragostei” în 4:9, iar în 4:12 
rediscută despre „cei de afară”. 

3:13. *Vechiul Testament, iudaismul și învă- 
țătura lui Isus aveau în vedere o speranță 
viitoare care să dea sens necazurilor pre- 
zente. „*Sfinţii” poate fi o denumire pentru 
cei răscumpăraţi de Dumnezeu (4:14) sau 
pentru sfinţii îngeri (Zah. 14:5; cf. *1 Enoh 
1:9); şi unii, şi alţii sunt numiţi „sfinți” în 
literatura ebraică. De obicei, Pavel folo- 
sește termenul pentru a-i desemna pe cei 
răscumpăraţi de Dumnezeu. 


4:1-8 
Puritatea sexuală 


Tema acestui pasaj este adulterul (4:6). 
E posibil ca Pavel să fi aflat de o situație 
anume din cadrul comunității ori se poate 
să fi exprimat o îngrijorare generată de 
bine-cunoscutul desfrâu sexual al păgâ- 
nilor, îngrijorare ce i-a fost intensificată și 
de șederea sa în Corintul de o proverbi- 
ală imoralitate. Bărbaţii greci necăsătoriți 
(adică, grecii sub treizeci de ani) se dedau 
adesea la relații cu prostituate, sclave sau 
cu alți bărbați; religiile şi cultura greacă nu 
prevedeau nicio interdicție în acest sens. 

4:1-2. Pavel recurge aici la un artificiu de 
limbaj, comun iudeilor și creștinilor din 
Antichitate, prin care este semnalată uneori 
o învățătură a unui dascăl anterior. Pavel 
și tovarășii săi petrecuseră mai mult timp 
în Tesalonic, predicând noilor credincioși 
învățăturile lui Isus, la care face referire 
explicit în 4:13-5:11. Oratorii invocau frec- 
vent zeii atunci când dădeau altora îndem- 
nuri (ex., Isaios, De Meneclis 47: „Vă implor 

în numele zeilor”), întocmai ca Pavel care ÎI 
invocă aici pe Isus. 

4:3. Obiceiurile grecești şi romane per- 
miteau relațiile sexuale cu prostituate și 
sclave; sexul premarital era interzis doar 
între bărbaţii aristocrației și femeile din- 
tr-o clasă sus-pusă (și era socotit stuprum). 
Iudaismul era mult mai strict, permițând 
sexul exclusiv în cadrul căsătoriei (deși 
documentele antice atestă faptul că unii 
bărbați iudei au căzut pradă ispitei sexu- 
lui premarital sau extraconjugal). Pavel 
condamnă orice tip de imoralitate sexu- 
ală, deşi, în 4:6, are în vedere un anumit 
caz. Apostolul împărtășește concepția 
vetero-testamentară potrivit căreia relația 
sexuală premaritală reprezintă un adulter 
față de viitoarea soție a făptașului și, prin 
urmare, este la fel de păcătoasă precum 
adulterul de după cununie (sub Lege, era o 
infracțiune capitală; Deut. 22:13-29). 

4:4. Termenul „vas” era folosit în mod 
frecvent ca metaforă pentru „trup” (BC, 
ANANIA), atât în literatura greacă, cât și 
în cea a *diasporei evreiești; ocazional era 
folosit însă și cu referire la soţia cuiva (în 
unele texte ebraice și, potrivit unei inter- 
pretări, în 1 Pet. 3:7). Cel mai probabil, aici 
înseamnă „trup“, deși sensul este disputat. 
Capacitatea gestionării adecvate a propriei 
sexualități era un prilej de mare cinste sau 
rușine (printre greci și romani, mai cu 
seamă în cazul femeilor). 

4:5. Adoptând modele greco-romane mai 
“ascetice, unii iudei din diaspora consi- 
derau că sexul era acceptabil doar pentru 
procreaţie, iar pasiunea, chiar dacă era 
îndreptată către propria soție, era intole- 
rabilă. Cum Pavel consideră, în alte texte, 
căsătoria ca singurul cadru legitim pen- 
tru manifestarea pasiunii trupești (1 Cor. 
7:2-9), este de așteptat ca aici să condamne 
doar pasiunea adulteră (1 Tes. 4:6), nu plă- 
cerea sexuală din căsnicie. ludeii îi priveau 
aproape pe toţi cei dintre neamuri ca fiind 
imorali din punct de vedere sexual (unii 
*rabini de mai târziu susțineau chiar că 
trebuia pusă sub semnul întrebării până 
și virginitatea unei fetițe de trei ani și o zi, 
dacă era dintre neamuri); alte grupări îi 


considerau pe toţi cei din afara comunității 
imorali, deși, potrivit standardelor biblice, 
majoritatea bărbaților neevrei realmente 
erau imorali. Cu toate că mulţi dintre des- 
tinatarii lui Pavel proveneau etnic dintre 
neamuri, el se aștepta ca ei să remarce că, 
din punct de vedere spiritual, nu mai erau 
neamuri, în virtutea convertirii la credința 
biblică (cf. Rom. 2:29; 4:12). 

4:6. Adulterul, sau „furatul nevestei”, cum 
era adesea considerat, era o rușine, iar legea 
romană prevedea ca făptașul să fie alungat; 
în anumite circumstanţe, cuplul surprins în 
flagrant putea fi omorât pe loc. Adulterul 
pare să fi fost însă o practică destul de 
frecventă și în general nesancționată; însă 
un soț roman care afla că soția sa comisese 
adulter era obligat prin lege să divorţeze de 
ea, altminteri era el învinuit de lenocinium — 
„proxenetism”. ludeii de pe teritoriul 
Palestinei nu mai puteau pune în aplicare 
pedeapsa cu moartea, prevăzută în Vechiul 
Testament, dar considerau că ceea ce nu 
mai puteau aplica ei putea Dumnezeu (mai 
cu seamă în Ziua Judecăţii). 

4:7. Din perspectiva multor temple din 
Antichitate, relațiile intime atrăgeau asupra 
celor implicaţi o necurăţie ritualică tempo- 
rară. Dar această necurăție se putea extinde, 
metaforic, devenind necurăție spirituală în 
cazul păcatelor sexuale (cf. și traducerea din 
*Septuaginta pentru Lev. 20:21; Testamentul 
lui Iosif 4:6; poate și 1 Enoh 10:11). „Sfinţenia” 
înseamnă „punere deoparte” pentru 
Dumnezeu; în Vechiul Testament, Israelul 
era „pus deoparte” şi îndemnat să trăiască, 
din acest motiv, în acord cu punerea deo- 
parte (să fie sfinți după cum Dumnezeu este 
sfânt; ex.: Lev. 20:24-26). 

4:8. Printre rolurile fundamentale ale 
*Duhului Sfânt, în literatura ebraică, se 
numără inspirația profetică și purificarea 
celor drepți; cel din urmă apare cu precă- 
dere în literatura *eseniană și avea ca temei 
mai ales paragraful din Ezechiel 36:25-27. 
Însă chiar şi cei nefamiliarizați cu acest rol 
puteau înțelege ideea lui Pavel din titula- 
tura folosită (Duhul Sfânt); deşi scriitorii 
cărților din Vechiul Testament folosesc 
doar în două rânduri numele „Duhul 

Sfânt” pentru Duhul lui Dumnezeu, în 
vremea lui Pavel numele se folosea în 
mod curent. Pavel făcea referire la Duhul 
care curăță și îi pune deoparte pe cei ai lui 
Dumnezeu (1 Tes. 4:7). 


4:9-12 
Comportamentul față de confrati și 
față de cei din afară 


4:9-10. Moraliştii abordau frecvent tema 
„iubirii față de familie” și altele similare. 
Din punctul de vedere al lui Pavel, creş- 
tinii alcătuiau o mare familie, iar etica 
iubirii familiale avea aplicabilitate aici. 
Mulţi foloseau titulatura de „frate” pentru 
a include prieteni apropiați sau membri 
ai unui grup foarte unit (vezi comentariul 
la Fapte 9:17). Tesalonic era un important 
oraș din Macedonia. Cel care dădea sfaturi 
putea să adauge cu îngăduinţă că sfatul era 
superfluu, de vreme ce persoana căreia îi 
era adresat ar fi procedat oricum așa (ex.: 
Galen, De Indoletia 79b). 

4:11. Despre munca făcută cu propriile 
mâini, vezi comentariul la 1 Corinteni 4:12. 
Marii proprietari de pământuri dispreţu- 
iau munca manuală, dar majoritatea popu- 
laţiei din acea vreme își câștiga existența 
exclusiv prin astfel de munci. Cu toate că 
e posibil ca în “biserica din Tesalonic să fi 
existat şi câțiva binefăcători înstăriți (Fapte 
17:4, 9), se pare că Pavel n-a întâmpinat 
opoziție — ca în Corint — în ce privește con- 
cepțiile sale despre munca manuală. 

*Epicurianismul punea mare accent pe 
grija față de propriile treburi și legături 
exclusive cu propria comunitate filosofică, 
însă această atitudine a devenit specifică, în 
secolul I, și pentru alte categorii de oameni, 
cu totul dezinteresați de viața publică și 
politică. Acest chietism absolut atrăgea 
critici din partea societăţii, întocmai cum 
se întâmpla și în cazul loialității exclusive 
a evreilor față de propriile obiceiuri și de 
propriii confraţi etnici. 

Într-un sens mai larg însă, sfatul de a 
evita controversele publice, care traduce 
acel „să trăiţi liniștiți”, era unul înţelept 
de vreme ce viza o minoritate persecutată 

din Imperiul Roman al primului veac. Unii 
autori, precum *Plutarh, susțineau partici- 
parea oamenilor înţelepţi la treburile statu- 
lui, dar chiar și aici găsim sfaturi adresate 
unora (ex.: celor care deja avuseseră o cari- 
eră politică lungă) să se retragă din activi- 
tatea publică. Pavel le cere destinatarilor 
săi să fie discreți, nu sihaștri. 

4:12. Tratamentul adecvat acordat celor din 
afară („să trăiţi aşa cum se cuvine față de 
cei din afară” - NTR) s-ar putea să însemne 
că, pe lângă faptul că Pavel nu voia să-i știe 
sărăntoci, nu voia totuși (având în vedere 
obiceiurile vremii) nici să-i știe dependenți 
de binefăcători bogaţi. În Tesalonic trăiau 
mulți săraci, iar foarte mulţi nu aveau 
locuri de muncă. Cerșitul era practicat 
îndeobște doar de către cei mai săraci, lip- 
siți de orice mijloace (și de către filosofii 
*cinici; cf. comentariul la 2 Tes. 3:11-12). 


4:13-18 

Mângâiere în suferință 

Scrisorile de consolare erau foarte frec- 
vente în Antichitate. Pavel încarcă această 
secțiune de îmbărbătare cu teme *apocalip- 
tice preluate direct din învățătura lui Isus. 
(Având în vedere numărul mare al moti- 
velor apocaliptice omise de Pavel și ținând 
cont că dintre cele incluse majoritatea coin- 
cid cu tradiția orală cuprinsă ulterior în 
evanghelii, e destul de limpede ce surse a 
folosit — vezi 4:15. Cum în “Biserica timpu- 
rie exista un număr mare de profeţi — şi, ca 
urmare, de profeţii — e foarte puţin proba- 
bil ca Pavel şi evangheliştii să se fi inspirat 
din vreo *profeţie rostită de altcineva decât 
Isus; iarăși, e puțin probabil ca evangheliș- 
tii să fi avut cunoștință de existența episto- 
lei 1 Tesaloniceni sau că, dacă totuși vor fi 
ştiut de ea, își vor fi modelat în funcţie de ea 
relatările lor despre Isus.) După cum atestă 
inscripțiile funerare evreiești, mesajele de 
consolare apelau în mod firesc la speran- 
tele evreilor cu privire la viitor. Tabelul 7 
de mai jos pune în evidenţă câteva paralele 
dintre 1-2 Tesaloniceni și învățăturile lui 
Isus consemnate în alte părți. 


Deși unele dintre aceste teme apar și în 
alte scrieri iudaice timpurii, niciuna nu 
apare atât de frecvent într-o singură carte 
(darămite într-un singur capitol) încât să 
lase vreo îndoială că sursa nemijlocită la 
care apelează Pavel sunt tocmai învăță- 
turile lui Isus. (De asemenea, numeroase 
motive ebraice apocaliptice tradiționale — 
precum copii mutanți — lipsesc de aici.) 
Ţinând seama de persecuția locală ce prile- 
juiește această epistolă (1:6; 2:14-16; 3:3-6), 
unii cercetători sugerează că cei decedați 
după plecarea lui Pavel muriseră martiri- 
zaţi. În jurul anului 50 d.H., martirajul era 
mai degrabă o excepție decât regula; nu era 
însă nevoie de prea multe astfel de excepții 
(fie martiraje, fie alte cauze ale morţii) pen- 
tru a stârni întrebări în rândurile creştinilor 
tesaloniceni. 

4:13. Adesea, filosofii își „consolau” des- 
tinatarii scrisorilor îndemnându-i „să nu 
jelească” sau „să nu jelească prea mult”, 
de vreme ce „nu mai folosea la nimic”. 
Pavel vrea să spună însă altceva, și anume 
că creștinii nu-și jelesc morţii la fel ca 
necreştinii, deoarece pentru creștini există 
speranță. Cei mai mulți neevrei credeau 
într-o viață fantomatică după moarte, în 
lumea din adâncuri, și nu împărtășeau 
optimismul sau neutralitatea filosofilor 
în raportarea lor la moarte. Neamurile, în 
marea lor majoritate, aveau obiceiuri de 
jelire, iar evreii și alte popoare din Orientul 
Apropiat practicau ritualuri de jelire cu 
efecte cathartice deosebite. „A adormi” era 
un eufemism pentru moarte. 

4:14. La fel ca mulți alți evrei, Pavel credea 
că sufletul trăia în cer până la “învierea 
trupului, iar atunci trupul și sufletul se vor 
reuni (2 Cor. 5:1-10). Majoritatea anticilor 
făceau distincţia între straturile de sus ale 
atmosferei („aether”) unde se aflau sufle- 
tele pure, și cerurile de jos, adică „văzdu- 
hul”. Așadar, Domnul coboară aici din cer, 
adică din înălțimea cerurilor (4:16), și Își 
întâlnește poporul în „văzduh“, în stratu- 
rile joase ale atmosferei (4:17; cf. comenta- 
riul la Ef. 2:22) 

4:15. „Cuvântul Domnului” se referă, în 
acest caz, la o afirmaţie a lui Isus (cf. Luca 


22:61; Fapte 20:35; 1 Cor. 7:10). Isus a vorbit 
despre „venirea“ Sa (ex. Mt. 24:27), folo- 
sind un termen potrivit pentru vizita unui 
rege sau a unui demnitar regal, care era 
sărbătorită cu mare fast şi strălucire. 
4:16-17. În *Vechiul Testament, trâmbiţele 
(şofarele, coarnele de berbec) erau folosite 
în special pentru a da semnalul unor adu- 
nări sau a transmite ordine în bătălii; în 
contextul de față, ambele aspecte ar putea 
fi avute în vedere. Armata romană folosea 
trâmbiţa în război; în perspectivele evre- 
iești asupra sfârșitului vremurilor, Israelul 
avea să fie adunat la sunetul trâmbiţei, 
iar în războiul final aveau să fie folosite și 
trâmbiţe (rugăciunile zilnice ale evreilor; 
*Sulul războiului de la Qumran). Mihail, 
conducătorul arhanghel din literatura 
ebraică, era considerat îngerul păzitor al 
Israelului și din această pricină este men- 
ționat în textele evreiești despre bătălia 
finală; Isus pare să subînțeleagă aici că 
Mihail va acţiona în numele credincioșilor, 
al poporului lui Dumnezeu. 

„Norii”, „trâmbiţele” și probabil „arhan- 
ghelul” sunt aluzii la cuvintele lui Isus 
despre sfârșitul vremurilor (Mt. 24:30-31); 
întâlnirea în văzduh poate fi dedusă din 
adunarea pentru întâlnirea cu El (Mt. 
24:31). ludaismul asocia în mod tradiţional 
“învierea celor morți cu sfârșitul acestui ev 
și cu instaurarea *Împărăţiei, iar destina- 
tarii vor fi făcut automat această legătură, 
dacă nu existau precizări care s-o contra- 
zică. În asociere cu „venirea” unui personaj 
de rang regal (vezi comentariul la 1 Tes. 
4:15) cuvântul folosit pentru „întâlnirea” 
în văzduh înfățișa, de obicei, ieşirea emi- 
sarilor unui oraș pentru a-l întâmpina pe 
demnitarul vizitator și a-l conduce apoi 
către orașul lor. Opoziția pe care această 
imagine o propunea față de onoarea care se 
considera că se cuvine exclusiv „Maiestăţii 
Sale” Cezarul și emisarilor săi e foarte 
posibil să fi stârnit ostilitatea oficialităților 
locale (cf. 2:12; 5:3; Fapte 17:7). 

Fără-ndoială, „strigătul” este strigătul 
de luptă al conducătorului (Amos 2:2), o 
imagine folosită în Vechiul Testament pen- 
tru Dumnezeu ca războinic (Is. 42:13; cf. 

sunetul trâmbiței de biruință din Ps. 47:5, 
8-9), atunci când El descinde (Is. 31:4; cf. 
Zah. 14:3-4). Încă de la cele mai timpurii 
surse ale *Noului Testament, inventarul 
de imagini vetero-testamentare pentru 
venirea lui Dumnezeu în Ziua Domnului 
este aplicat nemijlocit la Isus; iudaismul 
atribuia acest rol lui Dumnezeu Însuși, nu 
lui *Mesia. „Norii” însoțesc atât venirea 
Zilei Judecăţii lui Dumnezeu (ex.: Ezec. 
30:3; 32:7; loel 2:2; adesea norii sunt de fapt 
fum de bătălie și jaf), cât și venirea “Fiului 
Omului (Dan. 7:13). 

4:18. Autorii unor scrisori de mângâiere 
(după cum se menționează, de pildă, în 
*Cicero, Scrisori către Atticus 13.20) îşi 
îndemnau uneori cititorii să se „mângâie” 
(VDC; sau să se „încurajeze“, să se „îmbăr- 
băteze”) unii pe alţii cu cuvintele din epis- 
tolă. (Discursurile funerare conțineau mai 
ales elogii la adresa decedatului, dar ade- 
sea includeau și îmbărbătare pentru familia 
îndoliată.) Tot astfel, și evreii admiteau că 
slujitorii devotați ai lui Dumnezeu puteau 
să se încurajeze reciproc să stea neclintiți în 
fața suferințelor sau a martirajului (2 Mac. 
7:5). Până şi cei mai mulți dintre profeții 
Vechiului Testament care au scris cele mai 
înfricoșătoare cuvinte de osândă au inclus 
și cuvinte de mângâiere şi de speranță pen- 
tru rămăşița credincioasă a poporului lui 
Dumnezeu, iar speranţa este tema centrală 
a mesajului cu privire la viitor, adresat de 
Pavel destinatarilor săi care alcătuiau o ast- 
fel de rămășiță. 


5:1-11 
Veghere 


Pavel merge mai departe cu discuția des- 
pre venirea Domnului (4:13-18), încheind 
cu același îndemn la mângâiere sau încura- 
jare reciprocă (4:18; 5:11). 

5:1. Aici Pavel citează o altă învăţătură a 
lui Isus (consemnată mai târziu în Fapte 
1:7; se obișnuia ca atunci când era citată 
o afirmaţie să fie parafrazată). Ideea de 
bază -— potrivit căreia nimeni nu cunoștea 
cu precizie când va veni sfârșitul — era des- 
tul de răspândită în unele cercuri evreiești; 


1 Tesaloniceni 5:2-9 


învățătorii însă dezbăteau dacă cei drepți 
pot grăbi sfârşitul sau dacă acesta avea să 
vină la vremea hotărâtă de Dumnezeu, însă 
cei mai mulți erau de acord că nu se putea 
şti momentul în care va surveni sfârșitul. 
Existau însă și scriitori evrei care elaborau 
diagrame sofisticate pentru a prevesti ceea 
ce avea să se întâmple; Pavel nu subscrie la 
astfel de scenarii. 

5:2. Şi în acest verset avem o învățătură a lui 
Isus (Mt. 24:43; mai apare şi în 2 Pet. 3:10; 
Apoc. 3:3; 16:15; cf. loel 2:9, fără să existe 
însă vreo paralelă cât de cât asemănătoare 
în sursele evreieşti anterioare lui Isus). În 
*Vechiul Testament, „Ziua Domnului” era, 
de fapt, Ziua lui Dumnezeu, Ziua Judecății 
finale (anticipată uneori de judecăţi inter- 
mediare, însă cataclismică în forma ei 
finală; cf. Ezec. 30:3; Ioel 3:14; Obad. 15). 
Literatura ebraică *apocaliptică vorbește 
în mod obișnuit despre un sfârșit venit pe 
neașteptate, însă precedat de semne. Pavel 
nu spune că Ziua Domnului nu va fi prece- 
dată de semne (2 Tes. 2:24), ci doar că ele 
nu vor indica cu precizie momentul și că 
nu vor fi avertismente suficiente pentru cei 
răi (1 les. 5:34). 

5:3. Aceste „dureri ale nașterii” nu sunt 
cele inițiale, nici cele permanente din Matei 
24:8, ci semnele finale ale nimicirii din Ziua 
Domnului (cf. Is. 13:8). Durerile nașterii 
erau frecvent folosite ca imagine a agoniei 
şi a prăpădului (Ps. 48:6; Is 21:3; 26:17-18; 
42:14; ler. 4:31; 6:24; 13:21; 22:23; 49:22-24; 
50:43; Osea 13:13). Dezastrul neașteptat 
era tot o idee biblică (Is. 47:11; ler 6:26), 
iar judecata năprasnică împotriva celor răi 
a devenit un motiv curent în apocalipsele 
evreieşti; dar ţinând cont și de celelalte 
aluzii din context, e posibil ca Pavel să aibă 
în vedere în special învățătura lui Isus (Mt. 
24:36-44). 

Evreii erau foarte familiarizați cu ideea 
de pace iluzorie: profeții mincinoși, din 
Vechiul Testament, care vesteau pacea 
abătuseră asupra lui Iuda judecata (ex.: 
ler. 6:14); în secolul I î.H. generalul roman 
Pompei intrase în lerusalim invocând în 
mod mincinos pacea; și la nici două dece- 
nii după ce Pavel a scris epistola de față, 


profeții mincinoşi care prevesteau victoria 
aveau să aducă lerusalimul la pieire, măce- 
lărit de armatele lui Titus. Destinatarii 
puteau să interpreteze cuvintele lui Pavel 
cel puțin ca un atac direct la pretenţiile 
unor împărați romani anteriori care voi- 
seră să instaureze pacea și siguranţa (pax et 
securitas) în tot imperiul. Astfel de învăță- 
turi erau considerate subversive şi puteau 
stârni persecuții împotriva creștinilor 
(Fapte 17:7). 

5:4-5. Dezvoltarea acestor versete vine 
firesc: Pavel corelează imaginea Zilei 
Domnului cu cea a hoțului care vine noap- 
tea (vezi comentariul la v. 2). În mod nor- 
mal, hoţii dădeau noaptea spargerile, dar 
poporul lui Dumnezeu este un popor al 
Zilei Domnului. Pavel echivalează ziua cu 
lumina și noaptea cu întunericul, recur- 
gând la reprezentări ale binelui și răului 
utilizate în vremea lui. „Fii ai” era o moda- 
litate de a spune „oameni caracterizați de”. 
5:6-7. Noaptea era vremea somnului, dar 
și a beţiilor. În afara relaţiei evidente cu 
Matei 24:43, e posibil ca Pavel să se fi inspi- 
rat şi din cuvintele lui Isus consemnate în 
Matei 24:42 și 26:45. „Irezia” [ca antonim 
al beţiei, n.tr.] era folosită și de către alți 
moralişti ca metaforă. 

5:8. Străjile romane și alte categorii de 
veghetori nocturni (precum ciobanii) erau 
singurii care stăteau treji noaptea, dacă nu-i 
punem la socoteală pe cei care participau la 
chiolhanuri cu beţii. Imaginea armurii, pe 
care o folosește Pavel, poate fi o reverbera- 
ție a ideii tradiționale evreiești că sfârşitul 
va fi precedat de un război final, dar și un 
recurs la simbolistica militară ce apare la 
moraliști în contextul luptei cu patimile 
(vezi comentariul la Rom. 13:12; cf., de ase- 
menea, comentariul la Ef. 6:10-20). 

5:9. Deşi „mântuirea” se poate referi la 
„eliberare”, în contextul mântuirii finale, ar 
putea fi asociată și cu “învierea trupească a 
celor drepţi, ca în cazul de față. Iudaismul 
suprapunea această înviere cu mânia lui 
Dumnezeu care avea să se reverse peste 
*neamuri și peste evreii răzvrătiți atunci 
când El va veni să judece Pământul, 


evenimente despre care ei considerau că 
vor coincide. 

5:10. Pentru sensul lui „a dormi”, vezi 
comentariul la 4:13 (nu are legătură cu 
imaginea din 5:5-7, unde e vorba despre 
oamenii întunericului). 

5:11. Vezi comentariul la 4:18. 


5:12-22 


Comportamentul în poporul 
lui Dumnezeu 


Versetele 12-15 discută comportamentul 
față de semeni; versetele 16-22 vizează 
închinarea comună (și, în parte, privată) 
(cf. îndemnuri similare privitoare la închi- 
narea comună în Ef. 5:18-21, urmate de 
coduri de conduită casnică). 

5:12-13. Termenul folosit pentru cei care 
îi „cârmuiesc” (VDC) sau îi „conduc“ 
(NTR) pe creştinii din Tesalonic poate 
desemna o supraveghere mai generală, dar 
în lumea greco-romană era aplicat uneori 
la *patroni, sponsori ai unor *clienţi sau 
ai unor comunități religioase. Dacă acesta 
este sensul avut aici în vedere, atunci este 
vorba despre creştinii care și-au deschis 
casele, pentru ca “bisericile să se poată 
aduna acolo, şi le-au sprijinit, în măsura 
patronii tesaloniceni probabil că se număra 
și Iason — Fapte 17:5-9). 

Faptul că puteau și să-i „dojenească” 
(Anania), nu doar să-i „sfătuiască” (VDC, 
NTR) nu era ceva neobișnuit, de vreme ce, 
fiind probabil mai înstăriți, erau și cei mai 
educați din comunitate. (Majoritatea oame- 
nilor din Antichitate erau efectiv analfa- 
beti; predicarea le era mai accesibilă celor 
ce aveau cunoștințele și timpul necesar 
pentru a citi Scripturile, de vreme ce de aici 
își extrăgeau învățăturile atât cei din *sina- 
gogă, cât și cei din biserică.) Dacă nu vor 
fi existat deloc oameni mai bogaţi, atunci 
rolul de patron revenea celor un pic mai 
răsăriţi care trebuiau să facă tot ce le stătea 
în puteri pentru a-și îndeplini rolul, găzdu- 
ind biserici mai mici sau mai aglomerate în 
case; cel mai probabil însă, existau în bise- 
rici și oameni relativ înstăriți (Fapte 17:4). 

5:14. „Cei ce trăiesc în neorânduială” 
(VDC) se referă la cei lipsiți de disciplină - 
„leneşi“ (NTR) care pot munci, dar refuză 
să o facă (cf. 4:11; 2 Tes. 3:7-8). Termenul 
pentru „descurajați/deznădăjduiți” (VDC, 
NTR) sau „timizi” (BRC) se referă mai cu 
seamă la cei care se denigrează singuri, la 
cei care au o imagine de sine foarte proastă. 
Compară cu Isaia 35:3-4. 

5:15. Comparați cu învățătura lui Isus (Mt. 
5:39); au existat și alți învăţători evrei care 
pledau pentru a nu răspunde cu rău la rău 
(vezi comentariul la Rom. 12:17). 

5:16. Scrierile etice grecești conțineau afir- 
mații scurte, consecutive, precum cele ale 
lui Pavel din acest verset. Numeroși Psalmi 
biblici asociază bucuria cu celebrarea și 
închinarea (ex. Ps. 9:14; 33:1; 47:1; 95:2; 
149:1-5); prin urmare în acest context se 
leagă firesc și de rugăciune și mulțumire 
(1 Tes. 5:17-18). 

5:17. Nici măcar iudeii cucernici cei mai 
rigoriști nu se rugau toată ziua; dar 
se rugau regulat, mult și cu credinţă. 
„Rugaţi-vă neîncetat” s-ar putea referi la 
acest tip de rugăciune sau la păstrarea unei 
permanente atitudini de rugăciune de-a 
lungul zilei, nu doar la închinarea comună 
sau la timpul de părtășie individuală. 

5:18. Păgânii care admiteau că soarta sau 
vreun zeu era suveran peste toate lucrurile 
recunoșteau că omul trebuie să accepte 
toate lucrurile de care are parte și chiar 
să înalțe mulțumiri pentru ele. Din per- 
spectiva lui Pavel, cei care se încredeau în 
suveranitatea și dragostea lui Dumnezeu 
puteau să fie mulțumitori în orice situație. 
5:19-20. În iudaismul timpuriu, “Duhul era 
asociat, în bună măsură, mai ales cu *pro- 
feția; Pavel vrea să evite ca un cuvânt cu 
adevărat inspirat să fie înăbușit. Termenul 
tradus cu „a stinge” era adesea folosit cu 
referire la foc, imagine în deplin acord cu 
cea a profeților din “Vechiul Testament 
care nu puteau reprima inspiraţia divină 
(ler. 20:9). 

5:21-22. În context, „cercetaţi toate lucru- 
rile” se poate referi la verificarea mesajelor 
profetice (5:19-20), păstrând ceea ce e bun 
și respingând ceea ce e rău. Probabil că din 


710 


Tabelul 7. Paralele între 1-2 Tesaloniceni și învățăturile lui Isus 


Teme Învățăturile lui Isus |1 Tes. 4 2 Tes. 2 | Surse anterioare 
din evanghelii sau 
din altă parte 


acestor scrieri 
Distrugerea Mt. 24:2; cf. 23:38; Anumite tradiţii; 
Templului 24:15; Mc. 13:2; interpretări la 
Luca 13:35 Dan. 11:31; 12:11 


8 avea Rs ARII 
Templului 
Profeți mincinoși Mt. 24:5, 11, 24; 2:9 Motiv recurent în 
Mc. 13:6 vaiurile legate de 
sfârșitul lumii 
Semnele de Mt. 24:24; Mc. 13:22 2:9 
recunoaştere a 
profeților mincinoşi 
Mc. 13:19, 24 


escatologice 
Chinurile nașterii Mt. 24:8; Mc. 13:8  |5:3 (deşi Probabil un idiom 
probabil cu alte apocaliptic (cf., 






























































aplicaţii) ex.: 1QH 3.3-18) 
vaiurile legate de 
sfârşitul lumii 

2:3 







Apostazie Mt. 24:10, 12; Motiv recurent în 
Mc. 13:12 vaiurile legate de 
sfârșitul lumii 
3:13; 5:23 2:9) 
Venirea pe nori Mt. 24:30; cf. 26:64; 
Mc. 13:26; cf. 14:62 


Trâmbiţa care Mt. 24:31 4:16 (şi 1 Cor. Imagine comună (ex.: 


anunţă adunarea 15:52) Is. 27:12-13; cf. * Psalmii 
Adunarea Mt. 24:31; Mc. 13:27 | (4:15-17) 
Necunoașterea zilei | Mt. 24:36; Mc. 13:32 


Necunoașterea Fapte 1:7 5:2 
„vremurilor și 
soroacelor” 























lui Solomon 11:1-4; 
Shemoneh Esreh 10) 


tradițională 
aşteptărilor evreilor 





:1 













17:26-30, 34-35 
timpul nopții Luca 12:39 3:10) 


Veghere vigilentă | Mt. 24:42; 25:13; 5:6 


(în context Mc. 13:33-37; Luca 
escatologic explicit) | 12:37-38; 21:36 


Tabelul nr. 7 este adaptat după Craig S. Keener, The Historical Jesus of the Gospel, Grand Rapids, Eerdmans, 2012, p. 366-371. 











pricina unor culte grecești în care se prac- 
tica inspiraţia extatică, Pavel îi avertizează 
pe tesaloniceni să nu confunde inspirația 
de care li se face lor parte cu ceea ce aveau 
păgânii; evaluarea profeţiei era însă o pro- 
blemă încă din Vechiul Testament. În acele 
vremuri vechi-testamentare, numeroși pro- 
feți erau instruiți sub supravegherea unuia 
mai experimentat, îndrumați să fie sensibili 
la inspiraţia Duhului (1 Sam. 19:20); cum 
astfel de profeți experimentați nu existau 
în adunările creștine timpurii, verificarea 
reciprocă între cei care aveau darul pro- 
feției era necesară (vezi comentariul la 
1 Cor. 14:29). 


5:23-28 
Cuvinte de încheiere 


5:23-25. Despre „rugăciunea-dorință”, vezi 
comentariul la 3:11. Deşi Pavel are în 
vedere persoana în întregul ei, atunci când 
enumeră aici, în buna tradiție evreiască 
(cf., ex.: Deut. 6:5; Luca 10:27), doar anu- 
mite părți componente, el nu face decât să 
recurgă la cutumele culturale ale vremii 
pentru a descrie aceste părți (pe care le 
individualizează altfel în altă parte, ex.: 
în 1 Cor. 7:34; 14:14-15). El se distinge net 


1 Tesaloniceni 5:23-27 


de filosofii care elaborau analize detaliate, 
împărțind sufletul în două (*Cicero), în 
trei (*Platon, *Philon) sau în opt (*stoicii) 
părți. Asemeni majorității scriitorilor din 
“Vechiul Testament, Pavel privea omul 
ca întreg, cu trup și suflet despărțite la 
moarte, iar alte componente erau diferen- 
țiate în funcţie de necesităţi. (*Gnosticii 
valentinieni, mai ales sub influenţa plato- 
nismului mediu, aveau să facă mare caz, 
ulterior, de distincţia dintre suflet și duh/ 
spirit, iar pe urmă dintre oamenii „sufle- 
teşti” și cei „spirituali”, fapt pe care Pavel 
nu-l urmăreşte în acest verset; separaţia lor 
radicală îi va determina să conteste depli- 
nătatea întrupării — sau încarnării — lui Isus 
Cuvântul. Unii filosofi susțineau un fel de 
trihotomism, deși nu foloseau neapărat ter- 
minologia lui Pavel de aici.) 

5:26. Sărutările erau gesturi obișnuite de 
afecțiune între cei care se bucurau de relații 
apropiate şi bazate pe respect; vezi comen- 
tariul la Romani 16:16. 

5:27-28. Mulţi oameni nu știau citi, astfel 
că citirea epistolei sale cu voce tare era sin- 
gura modalitate pentru ca fiecare creștin 
din comunitate să poată să ia la cunoștință 
despre conținutul ei. 


2 TESALONICENI 


Introducere 


Paternitate. Unii cercetători au contestat faptul că Pavel ar fi scris această epistolă, 
pentru că diferă în anumite privinţe de 1 Tesaloniceni; în consecință, similitudinile dintre 
cele două epistole au fost considerate rodul imitaţiei. Dar și 2 Tesaloniceni este o scriere 
paulină, după stil, și se înscrie în același perimetru *apocaliptic precum și 1 Tesaloniceni 
4-5; deosebirile nu depășesc ceea ce ar fi de așteptat între două epistole distincte care 
abordează același subiect vast sau discrepanţele care pot apărea chiar între diverse pasaje 
din cadrul aceleiași scrieri apocaliptice. E cu totul improbabil ca 2 Tesaloniceni 2:3-4 să fi 
fost scris după distrugerea Templului (70 d.H.); de vreme ce epistolele *pseudoepigrafe 
au fost scrise numai arareori în timpul vieții sau imediat după moartea pretinsului autor, 
2 Tesaloniceni a fost cel mai probabil scrisă de Pavel (care a murit în jurul anului 64 d.H.). 
Majoritatea comentatorilor acceptă în prezent că epistola este una paulină. 

Relaţia cu 1 Tesaloniceni. Deși specialiştii nu au ajuns la un acord unanim cu privire 
la ordinea în care au fost scrise, cei mai mulţi consideră că 1 Tesaloniceni a fost scrisă 
înainte de 2 Tesaloniceni (evident, epistolele originale nu aveau nici titlu, nici nu erau 
numerotate). Mesagerul care va fi dus prima epistolă probabil s-a întors cu vești despre 
situația din Tesalonic; unii dintre creștini au asimilat mesajul lui Pavel despre o speranță 
viitoare fără precauțiile incluse de apostol, iar pe urmă au stabilit că Ziua Domnului ar fi 
și venit deja (2:2). 

Comentarii. A se vedea lista de la introducerea la 1 Tesaloniceni. Majoritatea comen- 
tariilor se ocupă de ambele epistole. 

1:1-12 
Introducere, mulţumire și rugăciune 


De obicei, epistolele lui Pavel încep cu o 
introducere simplă („Pavel... către...”), 
o mulțumire urmată fie de o rugăciune, 
fie de menţionarea rugăciunilor sale pen- 
tru destinatari. Toate aceste caracteristici 
țineau de standardul scrisorilor din vre- 
mea sa, atâta doar că Pavel le adaptează 
la specificul creştin. Pavel își combină lim- 
bajul *apocaliptic cu inserții din *Vechiul 
Testament. 

1:1. Formatul standard al incipitului scri- 
sorilor presupunea: numele expeditorului, 
numele destinatarului; salutări. 

1:2. Cuvântul de salut consacrat în greacă 
era chairein, pe care Pavel îl adaptează sub 
forma charis, „*har”. Scrisorile evreilor con- 
țineau în mod obișnuit o urare tradițională 
de „pace”, care avea rol de rugăciune-do- 
rință: „Pacea lui Dumnezeu să fie cu tine”, 
„Fie ca toate să îţi meargă bine”. (Pentru 
rugăciunea-dorință, vezi comentariul la 
1 Tes. 3:11.. Pavel pune această rugăciune 
într-un cadru și mai clar adăugând sursa 
harului și a păcii: și Dumnezeu Tatăl, și 
Domnul Isus. Atât „Dumnezeu“, cât și 
„Domn” sunt titluri divine în Vechiul 
Testament. 

1:3. Mulţumirile exprimate în dreptul des- 
tinatarilor erau folosite în mod curent în 
scrisorile grecești și contribuiau la stabili- 
rea unui ton prietenos încă de la începutul 
epistolei. 

1:4-5. Una dintre temele majore în gândirea 
evreiască din acea vreme, inclusiv în apo- 
calipse, era răsplata lui Dumnezeu pentru 
drepții care trec prin suferințe. Preluând 
tema din Vechiul Testament, autorii evrei 
subliniau că Dumnezeu avea să-i pedep- 
sească pe prigonitorii lor și să-i izbăvească 
pe cei drepţi, oricât de mare le-ar fi sufe- 
rinţa prezentă. Această izbăvire era strâns 
legată de speranţa *învierii celor drepți la 
sfârșitul vremurilor. Adesea, necazurile 
de acum sau cele iminente erau conside- 
rate drept „durerile mesianice [finale] ale 
nașterii” care urma să inaugureze vremea 
*Împărăţiei. Unii filosofi considerau, la 

rândul lor, că suferințele îl confirmă pe cel 
vrednic în faţa lui Dumnezeu. 

1:6-7. La fel ca în literatura ebraică, şi aici, 
cei drepţi au parte de odihna de după sufe- 
rinţă doar atunci când Dumnezeu îi și răz- 
bună, prin judecata finală împotriva celor 
răi (cf., de asemenea, Deut. 32:34-61, 41). 
Venirea Domnului și judecata lumii apare 
în diverse cărți (ex.: Zah. 14:3-5), alături 
de distrugerea prin foc (ex.: Is. 66:15-16, 
24; *1 Enoh 91:7-9). Focul care îi mistuia pe 
vrăjmași era o imagine frecvent întâlnită în 
Vechiul Testament (ex.: Num. 11:1; Ps. 97:3; 
Is. 26:11; cf. ler. 4:4; 15:14; 17:4; 21:12; Ezec. 
21:31; 22:20; Naum 1:6; Tef 1:18; 3:8) și s-a 
păstrat în conţinutul așteptărilor evreilor 
(ex. Oracolele sibiline 3.760-761; 4.43, 161, 
176-178). Imaginea era una la îndemână 
din pricina folosirii focului în război, dar 
și din cauză că „mânia” era adesea descrisă 
în ebraică și în limbile înrudite în termenii 
„arderii”. 

În literatura ebraică, focul a ajuns să pre- 
figureze sfârşitul vremurilor; după unele 
texte evreiești, întregul pământ avea să 
fie nimicit; după altele, Împărăţia avea să 
fie instaurată fără astfel de transformări 
cosmice. Limbajul de aici este derivat în 
special din Isaia 66:15 (înfățișat, probabil, 
ca aparținând de aceeași epocă precum 
lumea nouă și noul Ierusalim, Is. 65:17-18). 
Îngerii „puternici” (NTR) sunt reprezentați 
ca armata Domnului (cf., ex.: 2 Imp. 6:17; 
*Manuscrisele de la Marea Moartă 10M 
12.8). 

1:8. Pentru răzbunarea lui Dumnezeu sau 
răsplătirea dușmanilor poporului Său, a se 
vedea Deuteronom 32:41, Isaia 35:4 şi 66:6; 
a rămas o temă importantă și în literatura 
evreiască de după Vechiul Testament. 
1:9. În acest verset reverberează ecouri din 
Isaia 2:10, 19 şi 21, traducerea Septuaginta 
(într-o variantă aproximativă: „din pri- 
cina fricii de Dumnezeu, de strălucirea 
uterii Lui”). Faptul că literatura ebraică 
Il descrie adesea pe Dumnezeu întorcân- 
du-Şi „faţa” (la propriu) sau îndepărtân- 
du-Şi „prezenţa” de la cei răi ar putea 
avea o relevanţă teologică, dar Pavel preia 
efectiv sintagma semitică („de la faţa” care 

înseamnă „din faţa” sau „din prezența”) 
așa cum apare în Isaia, în traducerea 
Septuaginta. „Distrugerea veșnică” (NTR), 
atât în Manuscrisele de la Marea Moartă 
(ex.: 1QS 2.15, 1QM 1.5; 9.5-6), cât şi în alte 
părţi (ex.: *Psalmii lui Solomon 2:31; 3:11-12; 
15:10), înseamnă că cei răi sunt nimiciți cu 
desăvârşire, dar în contextul a numeroase 
astfel de pasaje, aceștia au parte şi de sufe- 
rință eternă (ambele putând fi menționate 
în acelaşi pasaj, ex.: *Cartea Jubileelor 36:10; 
cf. Is. 66:24, citat în Mc. 9:48). 

1:10. „Slava” regilor se referă la strălucirea 
înfățișării monarhilor; proslăvirea poporu- 
lui lui Dumnezeu avea să aibă loc la vre- 
mea reabilitării Israelului (Is. 46:13; 60:1-2; 
62:2), când Dumnezeu (aici, Isus) avea să 
vină ca să-i răzbune. (De obicei, Pavel ală- 
tură „proslăvirea” *sfinților cu învierea lor 
în trup — ex.: Rom. 8:17-23; 1 Cor. 15:43; 
Flp. 3:21. Pentru felul în care este văzută 
slava viitoare în textele evreiești antice, a 
se vedea, ex.: *4 Ezdra 7:98; *2 Bar. 51:3.) 
„Când El va veni” este o formulare în care 
răsună ecourile Psalmului 96:13, în varianta 
Septuaginta, iar referirea la Dumnezeu este 
aplicată acum lui Isus. „În ziua aceea” se 
referă de fapt la „Ziua Domnului” (vezi 
2 Tes. 2:2; cf. Is. 2:11-12, 17, 20; 11:10-11; 
Ioel 3:18 — „în vremea aceea”). 

1:11. Scrisorile antice, inclusiv cele scrise de 
Pavel, conțin adesea rugăciuni sau menţi- 
uni despre rugăciuni făcute în numele des- 
tinatarilor. Pentru semnificația lui „vred- 
nic”, a se vedea comentariul la 1:5. 

1:12. Domnul poate fi proslăvit în oamenii 
ascultători din prezent (ler. 13:11), dar pro- 
slăvirea finală a lui Dumnezeu în poporul 
Său va avea loc atunci când El va aduce la 
lumină toate lucrurile (vezi comentariul la 
1:10). 


2:1-12 
Răzvrătirea finală 


Unii creştini din Tesalonic credeau că Ziua 
Domnului este atât de „iminentă“, încât 
practic a şi venit. Pentru a le corecta per- 
cepția, Pavel le amintește învățăturile lui 


Isus pe care li le transmisese pe când se afla 


cu ei (2:5, 15): o perioadă finală de răzvră- 
tire avea să constituie o condiţie esențială 
pentru revenirea lui Cristos. 

2:1. „Venirea” (descrisă mai departe în 2:8; 
cf. 1 Tes. 4:15) și „întâlnirea” (NTR) sau 
„strângerea noastră laolaltă” (VDC) sunt 
corelate gramatical şi ambii termeni derivă 
din învăţătura lui Isus. „Venire” era un 
cuvânt destul de frecvent, dar când se refe- 
rea la un rege căpăta conotaţiile speciale 
ale unei vizite fastuoase. Unele scrieri ebra- 
ice folosesc termenul pentru a desemna 
teofaniile anterioare și revelaţia viitoare a 
lui Dumnezeu în slavă; în Matei 24:3, 27, 37 
și 39, cuvântul este folosit pentru revenirea 
lui Isus ca judecător al lumii. Numeroase 
pasaje, atât din *Vechiul Testament (ex., Is. 
27:12-13), cât şi din scrieri ebraice mai târ- 
zii (* Psalmii lui Solomon 8:28; 11:2-5; 17:26; 
4 Bar. 3:11), afirmă că Israelul va fi adunat 
ca popor al lui Dumnezeu; e posibil ca 
Pavel să fi luat imaginea despre adunarea 
celor drepți din învăţăturile lui Isus ce 
aveau să fie ulterior consemnate în Matei 
24:31 şi Marcu 13:27 (unde apare un ter- 
men înrudit). 

2:2. Cei care vor fi auzit doar o singură 
dată prima epistolă a lui Pavel citită în 
mijlocul congregației s-ar putea să nu îi 
fi dibuit teza. Concepţia greacă presupu- 
nea existența unei vieţi de apoi în lumea 
subpământeană sau o evadare a sufletu- 
lui în cerurile cerurilor, dar nu includea 
un eveniment viitor când sufletele vor fi 
înviate din morți. Se poate ca tesalonicenii 
să-l fi citit pe Pavel prin lentila propriilor 
prejudecăţi culturale: se poate ca ei să fi 
presupus că acea realitate viitoare deja 
se împlinise odată cu Cristos, nu doar că 
fusese inaugurată de El. Pavel răspunde 
însă că acea „Zi a Domnului” viitoare este, 
într-adevăr, iminentă și imposibil de pre- 
văzut cu certitudine (1 Tes. 5:2), dar că va fi 
precedată de o răzvrătire finală. 

2:3-4. Cea dintâi condiţie este fie „lepăda- 
rea de credință” (sau „apostazia” — NTR), 
fie „răzvrătirea” (NIV, NRSV, GNT). Dacă 
e vorba despre „răzvrătire” împotriva lui 
Dumnezeu, atunci aceasta va constitui cea 
de pe urmă ofensă la adresa Lui (2:4); dacă 


e vorba despre „lepădare de credință”, 
atunci avem o referire la învăţătura lui Isus 
consemnată în Matei 24:10-13. Ambele 
păcate sunt incluse în listele ebraice cu 
suferințele de la sfârșitul vremurilor, dar 
cum Pavel omite majoritatea celorlalte 
semne din aceste liste și se axează doar pe 
cele pe care le menționează și Isus, cel mai 
probabil, termenul trebuie tradus aici prin 
„apostazie” sau „lepădare de credință”. 
Indiferent de varianta aleasă, Pavel pre- 
cizează că prin cuvântul respectiv nu îi 
caracterizează pe destinatarii scrisorii sale 
(2:10-15). 

În sursele evreiești, imaginea unui viitor 
anticrist (cum este numit în mod obișnuit) 
global pare să se insinueze abia mai târziu, 
dar textele ebraice din acea vreme descriu 
în termeni similari anumiţi conducători 
din trecut sau din viitor (cf., de asemenea, 
conducătorii răi din Dan. 9-11); tradiţiile 
despre regi păgâni care s-au ridicat la rang 
de zei sunt destul de vechi (Is. 14:13-14; 
Ezec. 28:2; Dan. 6:7). “Manuscrisele de la 
Marea Moartă menţionează un „om al min- 
ciunii” care a fost opozantul fondatorului 
mișcării; Psalmii lui Solomon îl prezintă pe 
generalul roman Pompei în acești termeni; 
în general, împărații romani s-au pretat la 
astfel de descrieri. Cu vreun deceniu îna- 
inte de scrierea epistolei, Caius Caligula a 
încercat să-și instaleze propria statuie în 
Templul din Ierusalim, fiind la un pas să 
stârnească o revoltă a iudeilor. (Caligula 
era predecesorul lui Claudius, împăratul 
din această perioadă, 41-54 d.H.) La două 
decenii după această epistolă, când Titus 
avea să distrugă Templul, soldaţii au pân- 
gărit Templul aducând ofrande în cinstea 
efigiei împăratului Vespasian pe dărâmă- 
turile sanctuarului evreilor. 

Imaginile la care se apelează aici sunt 
preluate însă de la Isus (cf. Mt. 24:15), care 
le-a împrumutat de la Daniel (Dan. 7:25; 
8:11; 9:26-27; 11:31, 36; cf. 2 Cron. 33:7; 
Ezec. 8:3). Unii cercetători care au analizat 
cu atenție profețiile au tras concluzia că 
Daniel 11 descrie ticăloșiile pricinuite de 
Antioh Epifanul; totuşi, „sfârșitul” pare 
să se suprapună cu acel moment (12:1), 

consumat cu două secole înainte de Isus. 
La fel ca promisiunea unei țări făcută des- 
cendenţilor lui Avraam, dar amânată în 
mod repetat în perioada judecătorilor, apoi 
între domnia lui David și Iosia și tot aşa, 
din pricina neascultării Israelului, acest 
text ar putea fi privit ca o escatologie amâ- 
nată. La cum calculează unii (și cum se cal- 
cula și în primul secol) perioada descrisă în 
Daniel 9:24-27, prințul uns (pe care unii îl 
socoteau a fi *Mesia) urma să fie „stârpit” 
(VDC) cam pe vremea când a murit Isus; 
distrugerea cetății a venit patruzeci de ani 
mai târziu, marcând iarăși o întârziere de 
cel puțin patruzeci de ani. Interpreţii creș- 
tini au păreri împărţite asupra următoa- 
relor chestiuni: (1) dacă mai urmează un 
necaz viitor (poate 2 Tes. 2:8-9); (2) războ- 
iul iudeilor din 66-70 d.H. a împlinit deja 
pe de-a-ntregul versetele (cf. Mt. 24:15-21); 
(3) întregul curs al istoriei se încadrează 
în această perioadă (cf. comentariile la 
Apocalipsa, în special la cap. 12); sau (4) 
aceleași expresii sunt folosite cu diverse 
înţelesuri, toate și fiecare în parte putând 
fi valide. 

2:5. Se pare că tesalonicenii au interpretat 
eronat afirmațiile lui Pavel despre viitoa- 
rea *Împărăţie (Fapte 17:7), care se bazau 
în bună măsură pe învățătura lui Isus pe 
care apostolul le-a transmis-o (2 Ies. 2:15). 
Uneori, în scrierile antice există trimiteri 
la informaţii cunoscute autorului și desti- 
natarilor, dar care rămân obscure pentru 
alți cititori. 

2:6-7. Diversitatea interpretărilor date 
acestor versete este fără echivalent în tot 
restul *Noului Testament. Nici măcar în 
ce priveşte traducerea nu există certitudini 
(la sfârșitul versetului 7 este vorba despre 
opozantul care „să fie luat din drumul” său 
sau omul fărădelegii „va ieși din mijlocul” 
său?). Există o mulțime de ipoteze cu pri- 
vire la identitatea „celui care împiedică” 
[taina fărădelegii]. Unii au considerat că 
„cel ce oprește” este condiţia identificată 
de Isus pentru venirea sfârșitului, predi- 
carea veștii bune tuturor neamurilor (Mt. 
24:14); interpretarea aceasta are sens, însă 
încheierea acestei predicări mondiale ar 

trebui să preceadă, cronologic, sfârșitul ca 
atare, nu răzvrătirea dinaintea sfârșitului. 

„Cel care împiedică” ar putea desemna 
pur şi simplu controlul suveran al lui 
Dumnezeu (ex., Ezec. 5:11); ar putea fi însă 
arhanghelul Mihail, protectorul angelic al 
Israelului, conform tradiţiei evreiești (de 
asemenea, Dan. 12:1); ar putea desemna 
însă și prezenţa creștinilor din Ierusalim 
(Mt. 24:16-21); dar ar putea fi, așa cum sus- 
țin numeroși cercetători, conducătorul care 
îl precede pe împăratul ce se va proclama 
pe sine zeu sau ar putea reprezenta o suc- 
cesiune de împărați. (Cei care împărtășesc 
cea din urmă variantă sugerează uneori 
că numele împăratului din vremea când 
Pavel scria epistola era Claudius, nume 
care, în latină, este înrudit cu termenul 
folosit pentru „a împiedica”; imediat după 
el a urmat persecutorul Nero, despre care 
am discutat în introducerea la 1 Petru. Dar 
numele lui Claudius este mai apropiat de 
familia de cuvinte a termenului latin pen- 
tru șchiopătat, iar auditoriul preponderent 
vorbitor de greacă, din Tesalonic — care nu 
era o *colonie romană - n-ar fi înțeles o 
astfel de aluzie.) Mulţi dintre Părinţii tim- 
purii ai Bisericii au considerat că Imperiul 
Roman este „cel care împiedică”. 

O interpretare modernă foarte răspân- 
dită, care însă nu se bazează pe niciun 
fel de suport contextual, este că „cel care 
împiedică” desemnează de fapt *Biserica, 
care, pe vremea lui Pavel, nu avea forța 
socială necesară pentru a îndeplini un 
asemenea rol. Strămutarea Bisericii de pe 
pământ, odată cu *învierea descrisă în 1 
Tesaloniceni 4:15-17, nu se armonizează cu 
contextul, căci creștinii tesaloniceni aveau 
să capete odihnă de povara necazurilor 
abia în Ziua Judecăţii (2 Tes. 1:6-9) şi să 
fie adunaţi (2:1) numai în Ziua Domnului 
(2:2), care trebuie să fie precedată de răz- 
vrătire [sau lepădare de credință] (2:3-4), 
care, la rândul ei, urmează să fie precedată 
de „cel care împiedică” (2:6-7). Deşi nu 
există la vreun scriitor creștin antic ideea că 
„cel care împiedică” ar putea fi identificat 
cu Biserica (ideea răpirii înainte de necazul 
cel mare a apărut în istorie abia în jurul 


anului 1830, ca un corolar al dispensațio- 
nalismului tradiţional), susținătorii acestei 
ipoteze invocă în prezent diverse texte din 
Noul Testament în sprijinul acestei teze. 

În orice caz, tesalonicenii aveau să înţe- 
leagă, probabil, ce le spunea Pavel (2:5), iar 
mesajul lui nu este unul problematic: acest 
eveniment încă nu s-a produs, prin urmare 
răzvrătirea [sau apostazia] și, în conse- 
cinţă, Ziua Domnului, când va fi adunată 
Biserica, urmează să aibă loc. 

2:8. Pavel descrie sfârşitul omului fărăde- 
legii în termeni preluaţi din Isaia 11:4 (cf. 
Osea 6:5) și foarte asemănători cu cei din 
alte texte evreieşti. Pavel pune în antiteză 
venirea lui Isus (cf. 2 Tes. 2:1) cu cea a 
omului fărădelegii (2:9); pentru amănunte 
despre această antiteză, vezi comentariul la 
Apocalipsa 13. 

2:9. Semnele înșelătoare deja se manifes- 
tau în vremea lui Pavel. Vrăjitorii și sanc- 
tuarele în cinstea zeilor vindecători erau 
prezenţe obișnuite; deși cultul împăratului 
nu avea ca accent principal vindecarea, în 
zonele din estul Mediteranei era invocat și 
spiritul împăratului — venerat ca zeu — pen- 
tru eliberare sau vindecare. Se zvonea de 
pildă că împăratul Vespasian (a cărui efigie 
căpătase omagii pe ruinele Templului în 
anul 70 d.H.) ar fi înfăptuit miracole, dar, 
îndeobște, împărații nu erau cunoscuți 
ca făcători de minuni. Cu toate că profeţi 
mincinoși care înfăptuiau miracole sunt 
prezenţi încă de timpuriu în textul Bibliei 
(Ex. 7:11), sursa pe care Pavel își bazează 
asocierea lor cu sfârșitul rămâne, cel mai 
probabil, tot învăţătura lui Isus (cf. Mc. 
13:22; Mt. 24:24). 

2:10-12. În Vechiul Testament, Dumnezeu 
pedepsește adesea oamenii cu orbirea pe 
care ei înșiși o aleseseră (Is. 19:14; 29:9-10); 
conform tradiției evreiești, toate popoa- 
rele au ales să întoarcă spatele adevărului 
lui Dumnezeu, numai Israelul a acceptat 
*Legea Sa. În concepția ebraică, rolul prin- 
cipal al *Satanei era acela de acuzator și de 
înșelător sau ispititor; cu privire la înșe- 
lăciunea lui Antioh Epifanul, vezi Daniel 
8:25; pe subiectul idolatriei, în general, vezi 
Isaia 44:20 și Ieremia 10:3-5. Filosofii se 


considerau iubitori de adevăr, iar această 
descriere era recunoscută ca un ideal moral 
înalt printre oamenii care duceau un trai 
tihnit, în vremea lui Pavel, şi probabil că și 
printre cei care se opreau să asculte discur- 
suri publice. Pavel însă, la fel ca majorita- 
tea evreilor, credea că adevărul desăvârşit 
al lui Dumnezeu a venit prin revelaţie, nu 
prin capacitatea limitată a oamenilor de 
a cugeta. 


2:13—3:5 

Mulţumiri, rugăciune-dorinţă şi cereri 
de rugăciune 

La fel ca în 1 Tesaloniceni 3:9-13, și aici 
Pavel înalță o a doua rugăciune de mul- 
țumire și o rugăciune-dorință înainte să 
treacă la secțiunea de îndemnuri (sau hor- 
tativă) a scrisorii sale. 

2:13-14. În *Vechiul Testament, Dumnezeu 
„a ales” Israelul; credincioșii dintre *nea- 
muri care au fost „altoiți” în poporul Său 
sunt adesea numiţi în Noul Testament 
„(cei) aleși” (vezi comentariul la Rom. 
9:14-29; cf. Mt. 24:31). Pentru relația din- 
tre *Duhul (pus frecvent în legătură cu 
purificarea spirituală, în unele cercuri ale 
iudaismului) și sfințire, vezi comentariul la 
1 Tesaloniceni 4:7-8. Pentru discuţia despre 
„Slavă”, vezi comentariul la 2 Tesaloniceni 
1:10 şi 12. 

2:15. ludaismul fariseic sublinia impor- 
tanța transmiterii tradiţiilor instituite de 
către învățătorii din vechime. Pavel trans- 
mite mai departe către credincioșii din 
Tesalonic învăţăturile lui Isus, în acest capi- 
tol existând mai multe aluzii la ele (vezi 
introducerea la 1 Tes. 4:13-18). 

2:16-17. Aici Pavel înalță o „rugăciune-do- 
rință”, genul de rugăciune adresată lui 
Dumnezeu ca urare pentru o persoană 
anume. Deși, din punct de vedere grama- 
tical, nu e adresată explicit lui Dumnezeu, 
acest gen de binecuvântare era concepută 
ca o rugăciune la care se aştepta un răs- 
puns din partea lui Dumnezeu. 

3:1-4. Această rugăciune de cerere pentru 
ca „să alerge” (termenul literal) sau „să 
se răspândească” repede Cuvântul lui 

Dumnezeu preia cel mai probabil o ima- 
gine din Psalmul 147:15. Tesalonicenii vor 
fi avut în minte competiţiile atletice la care 
participau alergători. 

3:5. Pavel încheie cu o nouă rugăciune-do- 
rință (vezi comentariul la 2:16-17). 


3:6-15 
Confruntarea leneșilor 


3:6. Pavel acționează „în numele lui Isus” — 
ca împuternicit al Său. În epocă, „neorând 
uiala” (VDC) însemna de obicei „lenevie” 
(NTR), sens evident în context. Se poate 
ca acest grup de leneşi din *biserică să fi 
provenit dintre aristocrații greco-romani 
care disprețuiau munca manuală sau să fi 
fost *clienți sau linge-blide dependenţi de 
*patroni înstăriți, însă e posibil să fi fost 
oameni care au preluat credința eronată 
că Ziua Domnului a și venit, eliminând 
nevoia de a mai munci (2:2). O altă posibili- 
tate e aceea ca ei să se fi conformat unui stil 
de viață bazat pe o filosofie, cel mai pro- 
babil *cinică (vezi comentariul la 3:11-12). 
Mai mult ca sigur însă, acești trândavi erau 
cunoscuți pentru faptul că-și pierdeau vre- 
mea prin pieţele orașelor grecești (inclusiv 
în Tesalonic — Fapte 17:5), uneori seduși 
lesne de către demagogi. S-ar putea ca 
unii să fi trecut printr-o convertire auten- 
tică, dar să nu fi renunţat la vechiul lor stil 
de viaţă. 

3:7-9. Discipolii obișnuiau să-și imite das- 
călii. Pentru detalii despre munca lui Pavel 
și a tovarășilor săi, vezi comentariul la 1 
Tesaloniceni 2:9. După cum susțin unii 
comentatori, „a mânca pâinea” pare să fi 
fost o figură de stil ebraică pentru „a-și câș- 
tiga existența” (ex., Gen. 3:19). 

3:10. Deși nu există un corespondent per- 
fect cu zicerea lui Pavel de aici, existau 
totuși în greacă și ebraică zicători cu sens 
similar. ludaismul impunea o etică a mun- 
cii foarte strictă, punând mare accent pe 
caritate; Proverbele subliniază atât nevoia 
de a-i ajuta pe cei care nu aveau nimic, cât 
și necesitatea de a-i îmboldi la muncă pe cei 
care erau în stare. „A mânca” se referă fie 
la hrana asigurată de către alți credincioși 

(cf. 3:12) — și *sinagogile purtau de grijă 
evreilor nevoiaşi —, fie la mâncarea oferită 
la mesele comune ale bisericilor (cf. 3:14), 
o practică obișnuită și pentru alte grupări 
religioase din lumea greco-romană. 
3:11-12. Pentru expresia „să-şi mănânce 
pâinea”, vezi comentariul la 3:7-9. 
„Sâcâitori” (NTR) ar putea fi un termen 
pentru cei care se află în treabă, pier- 
zându-şi vremea cu nimicuri, ori pentru 
„iscoditorii” (BORR) care se amestecă 
în treburile altora (vezi nota în GBV), 
dar poate include și ambele sensuri. 
E posibil ca unii creștini să fi început să-și 
justifice trândăvia invocând modul de 
viaţă al învăţătorilor itineranţi, categorie 
din care făceau parte și Pavel cu tovarășii 
lui. Dar, cu toate că Pavel și însoțitorii săi 
s-au delimitat de filosofii cinici „răi” (vezi 
comentariul la 1 Tes. 2:1-12), unii dintre 
tesaloniceni probabil că au cultivat pe mai 
departe astfel de năravuri: spre deosebire 
de Pavel, cinicii preferau mai degrabă să 
cerșească decât să muncească; iar grija lor 
de a-i pâri pe alți drumeți îi făcea evident 
„iscoditori”. E posibil să fi urmat însă şi 
alte exemple de trândăvie (vezi comenta- 
riul la 2 Tes. 3:6). 

3:13. „Facerea binelui” presupunea gesturi 
de caritate, precum în iudaism; Pavel vrea 
să se asigure că cititorii nu vor răstălmăci 
precizările sale privitoare la caritate. 
3:14-15. Comunitățile din jurul sinagogilor 
puteau lua diverse măsuri disciplinare, 
pe care le-a preluat și biserica (cu excep- 
ţia pedepselor corporale). Chiar și după 


regulile rabinice mai târzii, care permiteau 
mai puţină diversitate decât pe vremea lui 
Pavel, excomunicarea definitivă presupu- 
nea ca persoana respectivă să fie tratată 
ca un necredincios, căzut sub blestem (cf. 
1 Tim. 1:20; 1 Cor. 5:5; Mt. 18:15-20), dar 
existau și măsuri mai blânde care per- 
miteau ca persoana în cauză să fie consi- 
derată în continuare parte a comunității. 
*Esenienii aveau și ei diverse niveluri de 
disciplinare (1QS 7.1-20, în *Manuscrisele 
de la Marea Moartă). 


3:16-18 
Concluzie 


3:16. Versetul de față și 3:18 alcătuiesc 
„rugăciunea-dorință” de final; vezi comen- 
tariul la 2:16-17. 

3:17-18. Existau şi scrisori contrafăcute 
(ex., *Titus Livius 40.55.1). La tribunal, 
oratorii trebuiau adesea să dovedească 
faptul că unele scrisori erau falsuri (de 
pildă, *Quintilian, Arta oratorică 5.5.1), iar 
unii comentatori au comparat 3:17 cu 2:2 
pentru a acredita ideea că Pavel reia aici 
sfatul pentru tesaloniceni să verifice auten- 
ticitatea scrisorilor. Majoritatea autori- 
lor însă recurgeau la serviciile unor *scribi 
și se iscăleau cu numele lor doar la fina- 
lul scrisorilor (sau adăugau uneori un 
scurt comentariu; ex.: Cicero, Scrisori către 
Atticus 8.1), iar Pavel folosește și el în multe 
dintre scrisori această practică (ex., 1 Cor. 
16:21). E posibil să se fi temut și de eventu- 
ale falsificări, dar nu există vreo certitudine 
în această privinţă. 


1 TIMOTEI 


Introducere 


Paternitate. Dintre toate scrisorile din *Noul Testament atribuite lui Pavel, paternitatea 
epistolelor *pastorale (1 Timotei, 2 Timotei și Tit) este cea mai disputată, deși în *Biserica 
primară erau în general considerate pauline. Stilul diferă semnificativ de cel al primelor 
epistole scrise de Pavel: citări masive din tradiţie (învățături din corpusul tradiţiilor creș- 
tine anterioare, ca de pildă, „declaraţiile de credibilitate” ce apar în 1:15; 3:1; 4:9; 2 Tim. 2:1; 
Tit 3:8), diverse procedee literare la care Pavel recurge doar arareori în scrisorile timpurii 
(ex.: liste de calificative), diferențe importante de limbaj și așa mai departe. Deși aceste 
deosebiri ca atare nu reclamă necesitatea unui autor distinct, ele i-au determinat pe specia- 
liști respectabili să presupună fie că nu Pavel este autorul, fie că (poziție adoptată mai ales 
de către numeroși cercetători conservatori) apostolul a îngăduit o mare libertate *scribului 
sau secretarului în redactarea scrisorii. (Este îndeobște acceptat faptul că Pavel, la fel ca 
mulți alţii, s-a bazat pe scribi în cazul multor epistole — Rom. 16:22.) Unii au comparat 
stilul epistolelor pastorale cu cel al lui Luca-Fapte și au tras concluzia că Luca este autorul 
sau scribul care a scris scrisorile (cf. 2 Tim. 4:11). Mai ales pentru cazul epistolei 2 Timotei, 
când condiţiile detenției lui Pavel s-ar putea să nu-i fi permis să dețină materialele nece- 
sare pentru a scrie singur epistole, un secretar (sau scrib) care va fi stat de vorbă cu el și îşi 
va fi amintit ulterior cuvintele sale și le va fi transcris ulterior, dar cu propriile cuvinte, e 
o variantă plauzibilă. Alţii sugerează că aceste epistole reprezintă compilaţii ce au la bază 
rememorări orale ale unor îndrumări sau scrisori adresate de către Pavel lui Timotei și Tit. 
În orice caz, toată lumea e de acord că, în textura “narativă a epistolelor, pot fi identifi- 
cați „Pavel” şi *discipolii săi. Majoritatea trăsăturilor lexicale și stilistice specifice prezintă 
paralele cu epistolele timpurii ale lui Pavel, deși efectul lor cumulat este distinct aici. 

Scrisorile *pseudoepigrafe (atribuite fraudulos unui mare învăţător de demult) repre- 
zentau un subterfugiu literar sau pedagogic obișnuit, dar rar s-a întâmplat să fie scrise 
foarte aproape de perioada în care a trăit autorul invocat. Arareori se întâmplă totuși ca 
pseudoepigrafele sau epistolele plastografiate să conţină un inventar atât de bogat în alu- 
zii personale precum 2 Timotei. Dacă 1 Timotei şi Tit sunt „scrisori oficiale” (cf. comenta- 
riul la 1 Tim. 1:2), menite să consolideze autoritatea destinatarilor în sânul congregaţiilor 
lor, atunci e de înțeles tonul lor mai oficial decât al epistolei 2 Timotei. Exceptând câteva 
procedee literare specifice din 1 Timotei și Tit, aceste epistole conțin mai puţine artificii 
“retorice persuasive decât pledoariile anterioare adresate de Pavel bisericilor, probabil 
deoarece scrisorile pastorale sunt în primul rând personale şi instituționale, nu teologice. 
(Se păstrează anumite asemănări cu limbajul filosofilor sau moraliștilor foarte cunoscuți.) 

Prilejul. Diverse trăsături folosite pentru o datare mai târzie, precum oficiile bisericești 
descrise sau erezia combătută (unii cercetători consideră că e vorba de *gnosticismul seco- 
lului II), se potrivesc în general la fel de bine sau chiar mai bine cu contextul lui Pavel (vezi 
comentariile la pasajele respective; erezia nu e necesar să fi fost gnosticismul). Fără-ndoială, 
oficiile bisericeşti sunt semnificativ mai slab conturate decât în scrisorile lui Ignatie, de la 
începutul secolului II. În 1 Timotei, învățătorii mincinoși ce susțineau *ascetismul (4:3) în 
virtutea *Legii (1:7) subminau lucrarea pe care Pavel și însoțitorii lui o desfășuraseră în 
Efes (1:3). (Deşi Efesul se afla în Asia Mică, era, în această vreme, sub o influență culturală 
grecească mult mai pronunțată decât cea anatoliană; acest specific cultural grecesc este pre- 
zumat pentru întreaga discuţie despre context care urmează.) Soluţia lui Pavel la această 
problemă are ca miză centrală desemnarea unor lideri bisericeşti deosebit de capabili să 
înfrunte erezia care se răspândea în biserică. Pavel recurge la formulele standard ale vremii 
sale pentru astfel de situaţii (ex.: de către filosofi împotriva sofiștilor sau falșilor filosofi). 

Data. Plecând de la premisa paternităţii pauline, epistolele pastorale au fost scrise către 
sfârșitul vieții apostolului, prin 62-64 d.H. Asta ar putea însemna că Pavel fusese eliberat 
din detenţia despre care se vorbeşte în Fapte 28:30-31 și își încheiase călătoriile subiînţelese 
în epistolele pastorale, aşa cum și sugerează, de fapt, tradiţia creştină timpurie. Cei care 
datează aceste epistole după Pavel, le datează suficient de târziu ca să fie posibil apelul 
pseudonim la numele lui Pavel, iar uneori le împing până spre mijlocul secolului II (deși 
Canonul Muratori presupune că ar fi pauline, la scurtă vreme după această dată). Alții 
susțin că materialul este paulin, dar a fost aranjat în forma actuală la scurt timp după 
moartea lui Pavel. 

Comentarii. Dintre comentariile care furnizează multe date de context: Benjamin 
Fiore, The Pastoral Epistles, SP 12, Collegeville, MN, Liturgical Press, 2007; Luke Timothy 
Johnson, The First and Second Letters to Timothy, AB 35A, New York, Doubleday, 2001; 
I. Howard Marshall cu Philip H. Towner, A Critical and Exegetical Commentary on the Pastoral 
Epistles, ICC, Edinburgh, T & T Clark, 1999; William D. Mounce, Pastoral Epistles, WBC 46, 
Nashville, Thomas Nelson, 2000; Jerome D. Quinn și William C. Wacker, The First and 
Second Letters to Timothy, Grand Rapids, Eerdmans, 2000; şi Philip H. Towner, The Letters 
to Timothy and Titus, NICNT, Grand Rapids, Eerdmans, 2006. Printre comentariile foarte 
valoroase, scrise într-un limbaj accesibil publicului larg, se numără Gordon D. Fee, 1 and 
2 Timothy, Titus, NIBC, Peabody, MA, Hendrickson, 1988; Jouette M. Bassler, 1 Timothy, 
2 Timothy, Titus, ANTC, Nashville, Abingdon, 1996; J.N.D. Kelly, A Commentary on the 
Pastoral Epistles, HNTC, Grand Rapids, Baker, 1981; Luke Timothy Johnson, 1 Timothy, 
2 Timothy, Titus, Atlanta, John Knox, 1987; şi George T. Montague, First and Second Timothy, 
Titus, CCSS, Grand Rapids, Baker Academic, 2008. Am prezentat câteva dintre sursele 
mele primare pe 1 Timotei 2 în Craig S. Keener, Paul, Women and Wives, Grand Rapids, 
Baker Academic, 1992, p. 101-32; pentru 1 Timotei 3:1-7 şi capitolul 5 în Craig S. Keener, 
... And Marries Another: Divorce and Remarriage in the Teaching of the New Testament, Grand 
Rapids, Baker Academic, 1991, p. 83-103. Pentru contextul social al epistolelor pasto- 
rale, vezi și David C. Verner, The Household of God: The Social World of the Pastoral Epistles, 
SBLDS 71, Chico, CA, Scholars, 1983. 


1:1-2 
Introducere 


1:1. De obicei, scrisoarea începea cu 
numele autorului. Numeroși zei erau cre- 
ditați, în Antichitate, ca fiind „*mântui- 
tori”, dar *Vechiul Testament şi literatura 
ebraică rezervau acest titlu exclusiv pentru 
Dumnezeul lui Israel (cf. Flp. 3:20; Is. 43:11; 
Osea 13:4). 

1:2. Următoarele elemente ale scrisorii 
erau: numele destinatarului/destinatarilor 
și salutul (cf., ex.: Rom. 1:7). Persoanele 
educate din perioada antică adesea adre- 
sau scrisoarea cuiva anume, însă aveau în 
vedere ca scrisoarea să fie făcută publică, 
ori citită în auzul unui grup. Prin epistola 
sa, Pavel îşi exprimă public susținerea 
pentru autoritatea lui Timotei. (Adesea, 
*patronii trimiteau scrisori de recoman- 
dare a “clienţilor lor sau a vasalilor lor 
politici. Scrisoarea lui Timotei însă putea 
fi citită public în întrunirile bisericilor de 
casă, reconfirmând girul apostolic dat lui 
Timotei.) Unii sugerează că sintagma „ade- 
văratul meu copil” face trimitere la termi- 
nologia legală folosită pentru un moșteni- 
tor legitim. 


1:3-11 
Cei care răstălmăcesc Scriptura 


1:3. Timotei a rămas în Efes, când Pavel a 
călătorit spre nord prin Troa (2 Tim. 4:13) 
și a traversat în Macedonia. Aici Pavel le 
amintește destinatarilor (1 Tim. 1:2) că l-a 
împuternicit pe Timotei să acționeze cu 
toată autoritatea sa. 

1:4. *Platon, ca de altfel majoritatea filo- 
sofilor repudiau sau reinterpretau „mitu- 
rile” (NTR) despre care considerau că îi 
reprezintă eronat pe zei, deși unii socoteau 
că miturile sunt totuși ilustrări utile ale 
unor adevăruri. *Philon, *Josephus şi alți 
evrei susțineau că Scripturile lor nu con- 
țin mituri; dar erau la modă prelucrările 
extrabiblice, la care probabil că face Pavel 
trimitere aici (cf. Tit 1:14). „Genealogiile” 
(NTR) e posibil să fi reprezentat amplifi- 
cări ale genealogiilor biblice, așa cum s-au 
găsit în unele lucrări ebraice din această 

perioadă, sau poate vor fi fost descendenţe 
postbiblice falsificate. Începând cu Platon, 
sintagma „mituri și genealogii” (NTR) a 
fost folosită cu sens peiorativ. 

1:5. Și literatura greacă elogia o „conștiință 
bună”; *Vechiul Testament preamărește 
„inima curată” (Ps. 24:4; 73:1, 13). 

1:6. Atât iudaismul, cât și filosofii con- 
damnau pălăvrăgeala fără rost, inclusiv 
certurile de cuvinte și abilitățile oratorice 
ale unor *retori prolicși dezinteresați de 
adevăr. Începând cu Protagoras, unele 
grupări filosofice se preocupau mai mult 
de meșteșugul vorbelor decât de căutarea 
adevărului, pe care-l socoteau oricum inac- 
cesibil; dar cei mai mulţi dintre filosofi îi 
criticau pe aceşti agnostici. Numeroși vor- 
bitori profesioniști puneau mai mare preţ 
pe miza discursului decât pe confruntările 
pe teme neînsemnate, cu toate că instruirea 
în acest domeniu presupunea și divagații 
spontane pe teme alese la întâmplare. 

1:7. Deşi în iudaismul palestinian exis- 
tau grupări care elaborau sau stabiliseră 
deja criterii pentru validarea învăţătorilor 
*Legii, nu exista niciun temei legal pentru 
a împiedica pe cineva să devină învățător 
pe teme biblice, la fel ca în multe cercuri 
creștine contemporane. Isus a intrat adesea 
în conflict chiar cu învăţători ai Legii, recu- 
noscuţi public. 

1:8-9. Filosofii considerau că oamenii înțe- 
lepți nu au nevoie de legi, deoarece purta- 
rea lor chibzuită era criteriul după care se 
formula adevărul moral ce stătea la baza 
legilor. Din perspectiva lui Pavel, acesta era 
un adevăr valabil și pentru creștini; legile 
erau necesare doar pentru a-i constrânge 
pe cei înclinați să păcătuiască. La fel ca 
mulți alți autori antici, și el include o „listă 
cu vicii” pentru a inventaria categoriile de 
păcate la care se referă (1:9-10). Majoritatea 
erau păcate evidente pentru orice cititor 
antic: de pildă, ucigașii de părinți erau 
socotiți cei mai ticăloși dintre toți păcătoşii 
și erau executați după metode cumplite, 
potrivit legislaţiei romane (cusuți într-un 
sac împreună cu diverse animale, inclusiv 
șerpi, sau înecați). 

1:10. Pentru o discuţie despre „homose- 
xuali” (NTR, GBV) sau „sodomiți” (VDC, 
ANANIA, BOR) vezi comentariul la 
1 Corinteni 6:9-10. „Vânzătorii de oameni” 
(VDC, BOR, ANANIA) sau „răpitorii de 
oameni” (GBV) erau, de fapt, „negustori 
de sclavi” (NTR; acesta era scopul pentru 
care erau răpiți acești oameni - cf. Ex. 21:16; 
Deut. 24:7); cuvintele lui Pavel vizau în 
mod direct comerțul oribil cu sclavi, prac- 
ticat în vremea lui. Mulţi dintre răpitori 
urmăreau copiii, fie băieți, fie fete, ca să-i 
pună să se prostitueze, deși se găseau și 
bebeluşi abandonați sau aruncați la groapa 
de gunoi de către părinţi (uneori extrem de 
săraci), pe care îi puteau lua fără să-i coste 
nimic. Sperjurul (NTR) reprezenta o formă 
aparte de minciună, care presupunea încăl- 
carea unui jurământ sacru, ceea ce atrăgea 
dezonorarea zeului. *Stoicii și alții conside- 
rau că învățătura sănătoasă este „corectă” 
(salubră, judicioasă). 

1:11. Doar celor „credincioşi” (1:12) li se 
încredințau bani, însărcinări în calitate de 
mesageri și așa mai departe. 


1:12-17 

Convertirea unui blasfemator 

Chiar dacă îi condamnă pe învățătorii min- 
cinoși (1:4-11), Pavel nu-i consideră totuși 
fără speranță; deşi blasfematorii trebuiau 
excluși de la părtășia *bisericii (1:20), Pavel 
însuși fusese un blasfemator, care totuşi a 
ajuns ulterior să se convertească. 

1:12. De obicei, scrisorile lui Pavel către 
biserici încep cu o rugăciune de mulțumire 
pentru destinatarii lui (vezi și 2 Tim. 1:3); 
era o practică obișnuită în scrisorile antice. 
La fel procedează Pavel și aici, lăudându-L 
pe Dumnezeu (încheind în 1:17). Totuşi, nu 
e rugăciunea de mulțumire obișnuită a lui 
Pavel din alte epistole, care ar fi survenit 
în mod normal imediat după introducere 
(1:1-2). Unii sugerează că apostolul dă mai 
multă atenţie chestiunilor oficiale, deoa- 
rece e o epistolă oficială, menită să-l con- 
firme pe Timotei. 

1:13-15. Textele ebraice condamnă blasfe- 
matorii (hulitorii) la iad (*Gheena). Deși, 


în iudaism, ignoranţa nu-l putea absolvi cu 
totul de vinovăție pe făptaș, vina era totuși 
mai mică; textele evreiești aplică această 
prevedere până și la *neamuri, care aveau 
oareşice cunoștințe despre Dumnezeu, fie 
ele oricât de rudimentare. 

1:16. Atât învățătorii evrei, cât și cei gre- 
co-romani foloseau exemplele pentru a-și 
argumenta ideea. Uneori se foloseau pe ei 
înșiși drept pildă, iar câteodată (nu prea 
des, totuși), prezentau aspecte negative din 
propriul trecut (ex., rabi *Akiva în discuția 
despre dragostea pentru “Lege; numeroși 
filosofi își disprețuiau trecutul anterior 
convertirii la filosofie). 

1:17. Când lăudau un zeu, grecii (iar une- 
ori şi evreii) enumerau titlurile acestuia și 
atributele sale. Textele ebraice confirmă 
în unanimitate ceea ce spune Pavel des- 
pre Dumnezeu în acest verset; iudaismul 
considera că Dumnezeu este „singurul” 
Dumnezeu. Erau mulţi cei care credeau în 
egală măsură în mai mulți zei, astfel încât 
perspectiva iudaică şi cea creștină puteau 
fi considerate intolerante de către necunos- 
cători. „Amin”-ul încheia rugăciunile și 
laudele în *sinagogă, dând glas consimţă- 
mântului ascultătorilor. În context (1:16), e 
posibil ca descrierea să-L aibă în prim-plan 
pe Isus, însă nu reiese cu claritate acest 
lucru. 


1:18-20 

Excluderea blasfematorului 

1:18. Filosofii și moraliștii foloseau imagini 
ale luptei pentru a-și descrie râvna lor în 
slujba adevărului. Invocarea unor profeţii 
era un fenomen rar (și adesea marginali- 
zat) în iudaism, dar pare să fi fost destul 
de frecvent în creștinismul timpuriu; astfel 
că profeţiile ce vor fi însoţit ordinarea lui 
Timotei (4:14) trebuie să fi fost deosebit de 
semnificative. 

1:19. Şi filosofii foloseau imaginea nau- 
fragiului (v. GBV); creştinii trebuiau să fie 
navigatori spirituali foarte buni, dar și sol- 
daţi foarte buni (1:18). 

1:20. Sursele ebraice timpurii (incluzând 
aici și *Manuscrisele de la Marea Moartă) 


atestă mai multe niveluri ale exclude- 
rii, mergând până la scoaterea totală în 
afara comunității (pentru o perioadă mai 
lungă sau chiar definitiv; aici, se pare că 
excluderea se sista dacă omul dovedea 
*pocăință). Unii susțin că excomunicarea 
oficială din sinagogă era însoțită de un 
blestem împotriva persoanei alungate din 
comunitate; putea fi privită ca un echiva- 
lent al pedepsei capitale, potrivit “Legii 
*Vechiului Testament. Lăsându-i pe blas- 
fematori (hulitori) pe mâna “Satanei, Pavel 
nu face decât să recunoască de partea cui 
au ales ei să fie (5:15). Totuși, Pavel are aici 
intenția să-i recupereze, „ca să învețe să 
nu mai blasfemieze [hulească]”, așa cum 
l-a învăţat şi Dumnezeu pe Pavel (1:13). 
Vezi comentariul la 1 Corinteni 5:5. În ce 
privește concepţiile lui Imeneu (Imeneu 
era un nume neobișnuit, deci cu siguranță 
e aceeași persoană), vezi comentariul la 
2 Timotei 2:17-18. 


2:1-7 

Rugăciuni publice pentru toți 

2:1-4. Romanii au îngăduit popoarelor cuce- 
rite să se închine propriilor zei, însă acestea 
trebuiau să-și demonstreze loialitatea față 
de Roma închinându-se zeiței Roma și spi- 
ritului împăratului. Cum evreii se închinau 
la un singur Dumnezeu, excluzând orice 
alți zei, Roma le-a îngăduit să se roage şi să 
aducă jertfe pentru sănătatea împăratului, 
fără să se roage şi să aducă jertfe în cinstea 
împăratului. Se înălțau regulat rugăciuni 
în “sinagogi pentru el, dovedind astfel 
fidelitatea acestor aşezăminte evreiești 
față de Imperiul Roman. Când însă *zeloții 
au decis ca, „în numele lui Dumnezeu”, 
să îndepărteze jugul roman, jertfele de la 
Templu - pentru împărat — au fost sistate, 
în 66 d.H. Această acțiune constituia prac- 
tic o declaraţie de război adresată Romei, 
la câțiva ani după ce Pavel a scris această 
epistolă. Rugăciunile creștine publice pen- 
tru împărat și oficialitățile provinciilor și 
localităţilor erau semnul că creștinii sunt 
buni cetățeni ai societăţii în care trăiau (ler. 
29:7). Pavel nu are în vedere numai pacea 

(1 Tim. 2:2), ci și proclamarea *Evangheliei 
(2:34). „Răscumpărarea” putea fi prețul 
pentru libertatea altora (Ex. 30:12; Num. 
3:12; Mc. 10:45). 

2:5-7. Misiunea lui Cristos și misiunea lui 
Pavel mărturiseau deopotrivă scopul lui 
Dumnezeu, dorința Lui de a-i mântui pe 
toți oamenii (2:4). În iudaism, înțelepciu- 
nea, *Legea sau, într-un sens mai restrâns, 
chiar și Moise se considera că au mijlocit 
revelaţia divină, dar aceasta fusese valabilă 
în esență numai pentru Israel, nu și pentru 
neamuri. Majoritatea neevreilor credeau că 
până la zei existau o sumedenie de inter- 
mediari, după cum și numărul zeilor era 
unul însemnat. 


2:8-15 


Conduita potrivită pentru închinarea 
publică 


Pasajul se adresează femeilor (2:9-15) 
mult mai amănunțit decât bărbaţilor (2:8) 
în acest caz, probabil pentru că femeile 
din această comunitate comiseseră greșeli 
mai grave. Acest comportament inadec- 
vat cultural putea atrage blamul asupra 
Evangheliei (iar creștinii nu-și puteau per- 
mite așa ceva, 5:14). 

2:8. Se pare că bărbații îşi aduceau cu ei 
disensiunile personale (1:6), în închinarea 
publică. De obicei, mâinile erau ridicate 
sau întinse pentru rugăciune și laudă în 
*Vechiul Testament, în iudaism, în Orientul 
Mijlociu antic sau în lumea greco-romană. 
Evreii din *diaspora își spălau mâinile îna- 
inte să se roage, astfel că „mâinile curate 
[sau sfinte]” au devenit simbolul firesc 
al închinării autentice (cf., de asemenea, 
Ps. 24:4). 

2:9. Dacă bărbaţii din comunitatea creștină 
se pare că se ciorovăiau (2:8), un număr 
mare de femei se pare că încălcaseră o altă 
caracteristică a închinării publice: încercau 
să atragă atenţia asupra lor prin înfățișare. 
Majoritatea învăţătorilor evrei permiteau 
femeilor să se împodobească pentru soții 
lor, dar și evreii, și moraliștii greco-romani 
ridiculizau femeile care se înfrumusețau 
ca să atragă privirile altor bărbaţi. Aceasta 

e o temă recurentă în literatura antică 
moralizatoare: scrierile evreiești semna- 
lează mai cu seamă primejdiile sexuale 
ale acestor practici; autorii greco-romani 
le condamnau și pe femeile înstărite care 
făceau paradă cu veșmintele lor scumpe. 
Uneori, în păr se împleteau podoabe de 
aur, la care probabil că se referă şi Pavel (în 
cazul femeilor bogate); bărbaţii erau atraşi 
mai ales de părul împodobit al femeilor. 
La fel ca în cazul tuturor autorilor care 
sancţionează stridenţa, trebuie înțeles că 
Pavel condamnă doar excesul, nu interzice 
înfrumusețarea. 

2:10. Adesea moraliștii greco-romani insis- 
tau că podoabele interioare, nu cele exte- 
rioare, îi sunt pe plac unui soț bun; Pavel 
subscrie. Vezi și 1 Petru 3:34. 

2:11. Orice novice trebuia să urmeze calea 
ascultării și a „tăcerii” (un termen grecesc 
foarte asemănător apare în 2:2, cu referire 
la toți credincioșii) pentru a învăţa. Deși 
existau excepţii în cazul unor femei din 
elită (de pildă, *Philon aducea împărătesei 
elogiul că era „aproape bărbat” după capa- 
citățile sale intelectuale; Ambasada către 
Gaius 40), iar alți intelectuali apreciau capa- 
citatea femeilor (sau a anumitor femei) de 
a învăţa, majoritatea bărbaţilor considerau 
că activitățile intelectuale sunt cu precă- 
dere deprinderi masculine. Femeile aveau 
mai puține șanse la alfabetizare decât băr- 
baţii (sunt estimări care spun că raportul 
era de 1 la 10 în cadrul aceleiași clase soci- 
ale), ajungeau mult mai rar decât bărbaţii 
să capete o educaţie filosofică, aproape 
niciodată nu ajungeau să studieze *retorica 
și, cel mai important pentru discuţia de 
aici, în iudaism, aveau șanse mult mai mici 
să ajungă să înveţe despre “Lege. Băieții 
recitau de mici Tora; fetele nu, deși puteau 
să asculte la sinagogă sau să-și amintească 
ceea ce auzeau acasă. Ţinând cont de ten- 
dinţa vremii, care le interzicea femeilor 
instruirea într-ale Legii, tocmai pledoaria 
lui Pavel ca ele să înveţe Legea era ideea 
mult mai revoluţionară, și nu confirmarea 
lui că femeile, fiind novice, trebuie să învețe 
în tăcere. (Ocazional, unele femei asistau 
la lecţiile rabinilor, dar marea majoritate a 


*rabinilor nu ar fi acceptat femei ca *disci- 
poli, iar evreii *elenizați precum Philon sau 
*Josephus erau chiar și mai împotrivitori 
decât rabinii. Avem dovezi că au existat 
câteva femei cu funcţii mai însemnate în 
sinagogile din diaspora, acolo unde, în 
contextul cultural local, femeile dețineau 
poziții sociale mai importante, dar aceleași 
dovezi demonstrează că, până și în aceste 
situații, femeile dețineau o poziție impor- 
tantă în sinagogă numai cu titlu de excep- 
ție, nefiind nicidecum o regulă.) 

2:12. Deși unele aveau posibilitatea să 
înveţe, femeile ajungeau extrem de rar la 
statutul de învățător; în toată Antichitatea, 
doar un procent infim dintre cărturarii 
de seamă ai vremii erau femei (precum 
Aspasia, Sosipatra sau Hypatia) care 
puteau să dea învăţătură și bărbaţilor. (În 
cercurile iudaice, Beruria, soţia rabinului 
Meir, din secolul II, era inițiată în Lege, dar 
ea reprezintă o mare excepție.) Cei despre 
care se considera că răspândesc învățături 
mincinoase erau adesea acuzați că încearcă 
să le convingă pe femei, fiindcă ele ar fi fost 
mai vulnerabile. Date fiind această lipsă 
curentă de educaţie biblică a femeilor (vezi 
comentariul la 2:11), erorile pe care învăţă- 
torii ignoranți le răspândeau în *bisericile 
din Efes (1:4-7) şi faptul că învățătorii min- 
cinoși profitau de această lipsă de cunoș- 
tinţă a femeilor (5:13; 2 Tim. 3:6), interdicția 
de aici are sens în context (de fapt, această 
interdicţie apare doar în acele scrisori în 
care în mod specific sunt denunțați falșii 
învăţători care voiau să convingă femeile; 
totuși, cf. comentariul de mai jos). Soluţia 
sa pe termen scurt e ca aceste femei să nu 
dea învăţătură; soluția pe termen lung este 
ca ele „să învețe” (2:11). Mulţi consideră că, 
după ce femeile vor fi căpătat învăţătură, 
situația putea să arate altfel (2:11; cf. Rom. 
16:1-4, 7; Flp. 4:2-3). 

2:13. Argumentul ce invocă ordinea creării 
este același cu cel folosit de Pavel pentru a 
susține acoperirea capului în cazul femeilor 
(1 Cor. 11:7-12). Unii interpreți consideră 
că argumentul are valabilitate universală, 
indiferent de circumstanţe, deși majorita- 
tea specialiștilor pe Vechiul Testament nu 


consideră că aceasta este cea mai potrivită 
lectură a textului din Geneza, la care face 
trimitere apostolul (Gen. 2:18 sugerează, în 
varianta ebraică, complementaritate între 
doi parteneri, iar cartea Geneza consem- 
nează recurent situaţii când cel mai tânăr 
a căpătat binecuvântarea în detrimentul 
celui mai în vârstă). Alți interpreți consi- 
deră că afirmaţia lui Pavel de aici este doar 
o comparație ad hoc (vezi comentariul la 
2:14), aşa cum e și cel legat de acoperirea 
capului, din 1 Corinteni 11. Pavel aplică 
uneori Scriptura de o manieră ad hoc (vezi, 
ex.: comentariul la Gal. 3:16), deși cel mai 
adesea îi dă un sens universal (vezi, ex.: 
Rom. 5:12-21). 

2:14. Pavel face referire la relatarea despre 
căderea femeii, aşa cum e consemnată în 
Geneza 3, deşi unele scrieri evreiești mai 
târzii amplificau vinovăția Evei sau amă- 
girea ei mult peste cea din istoria biblică 
(uneori, probabil cu gândul la istoria 
Pandorei, de la greci). Este evident că el 
compară femeile needucate din “biserica 
din Efes cu Eva; iar în epistolele sale mai 
timpurii, Pavel compară întreaga biserică 
din Corint, bărbaţi și femei deopotrivă, 
cu Eva (2 Cor. 11:3) sau cu Israelul (1 Cor. 
10:1-22), iar pe adversarii săi din Galatia 
cu Ismael (Gal. 4:24-25). Faptul că ar aplica 
această ilustrație la orice femeie, din orice 
epocă, așa cum cred unii, este un subiect 
foarte disputat. Argumentul unora este 
că, dacă Pavel ar compara toate femeile cu 
Eva, atunci el ar acredita ideea că femeile 
sunt mai ușor de amăgit decât bărbaţii (în 
măsura în care aici exclude toate femeile 
din categoria învăţătorilor; adevărul este 
că învățătorii mincinoși erau ei înșiși băr- 
baţi — 1 Tim. 1:20; 2 Tim. 2:17). (Din punct 
de vedere strict empiric, postularea vulne- 
rabilității femeilor este problematică; după 
ani de predat interpretarea biblică în fața 
a sute de studenţi de ambele sexe, chiar și 
autorul acestui comentariu poate depune 
mărturie că, cel puţin în zilele noastre, 
apartenenţa de gen nu are nicio relevanță 
pentru notele obținute la interpretarea 
biblică.) Tot astfel, ilustraţia din 2 Corinteni 
11:3, unde întreaga biserică este comparată 

cu ispitirea Evei, şi-ar pierde vigoarea, 
dacă Eva ar reprezenta eminamente fiecare 
femeie de aici. În consecință, savanții încă 
dezbat ideea pe care voia Pavel s-o trans- 
mită prin această analogie. 

2:15. Unii specialiști spun că termenul 
„mântuită” are un sens teologic: femeile 
creștine vor avea parte de “viață veșnică 
dacă vor trăi vieți sfinte, ceea ce presu- 
pune și respectarea cutumelor culturale 
ale bunei-cuviințe, de dragul mărturiei 
Evangheliei. Sau, într-o altă interpretare, 
Pavel ar fi putut folosi „mântuită” sau 
„izbăvită” într-alt fel — într-un sens ce are 
legătură cu nașterea de copii. De regulă, 
femeile se rugau la anumiţi zei să le „mân- 
tuiască”, adică să le asigure trecerea cu bine 
peste momentul nașterii. (Blestemul Evei 
a ajuns să fie asociat, în unele ramuri ale 
iudaismului, cu moartea mamei la naștere, 
astfel că Pavel și-ar putea nuanţa aici com- 
parația din 2:13-14. Dacă așa stau lucrurile, 
atunci apostolul s-ar putea să puncteze aici 
că femeile creștine nu sunt fiicele Evei în 
mod absolut, ceea ce presupune că ilustra- 
ţia lui din 2:13-14 nu trebuia extinsă din- 
colo de limitele intenționate de autor.) 


3:1-7 
Calitățile supraveghetorilor 


Liste de calități necesare pentru diverse ofi- 
cii apar atât în surse evreiești, cât și în cele 
ce provin de la *neamuri; listele de virtuți 
necesare pentru astfel de oficii sunt chiar 
mai frecvente. Aceste liste aveau în vedere 
în egală măsură oficii politice, militare și 
religioase (ex., judecătorii, în surse ebra- 
ice). Excepţiile nu erau stipulate în listele 
generale de competenţe, dar puteau fi pre- 
văzute pentru anumite competenţe, în cir- 
cumstanțe atenuante. Cuvântul tradus prin 
„supraveghetor” (NTR, GBV) sau „epi- 
scop” (VDC, BOR, BC) era folosit în alte 
scrieri antice cu sensul de lider, iar Pavel 
îl folosește ca sinonim pentru „prezbiter” 
(Tit 1:5-7), un titlu folosit în *sinagogă și cu 
o lungă întrebuințare de-a lungul istoriei 
Israelului. 

3:1. Numeroși moraliști încurajau pe orice 
om de valoare să devină om de stat. Unele 
oficialități din lumea greacă, atât în loca- 
lităţi, cât şi în bresle, erau numiţi în mod 
curent „supraveghetori”. *Manuscrisele de 
la Marea Moartă folosesc termenul ebraic 
echivalent pentru o funcţie de conducere 
de la *Qumran; aici e posibil să fie folosit 
pentru funcţia corespondentă a liderilor 
responsabili de serviciile din sinagogă, 
doar că într-o formulă mai puţin oficială în 
*bisericile de casă. În „epistolele pastorale” 
(Tit 1:5, 7) această funcţie este asimilată cu 
cea de prezbiter, fapt ce se va modifica în 
secolul II (Ignatie Teoforul, Către tralieni), 
dar era încă în vigoare pe vremea lui Pavel 
(Flp. 1:1; cf. Fapte 20:17, 28). 

3:2-3. Oricine putea să devină supraveghe- 
tor, dar erau necesare totuși unele compe- 
tente, mai ales ținând cont de erorile care-i 
ispiteau pe cei din Efes. Virtutea de a fi 
„fără reproş” încadrează toate celelalte cali- 
tăți (3:2, 7); aceasta era o modalitate antică 
de a sublinia miza centrală în jurul căreia 
se concentrau toate trăsăturile. Şi liderilor 
politici li se cerea să fie „fără reproș”, iar o 
sectă minoritară persecutată trebuia să aibă 
și mai mare grijă la oprobriul public decât 
politicienii. 

Poligamia nu era practicată în lumea 
romană din afara teritoriul Palestinei (așa- 
dar, e puțin probabil să fie vizată aici), însă 
erau cunoscute bigamia ilegală și adulterul. 
„Bărbatul unei singure neveste” înseamnă, 
fără-ndoială, un soț fidel şi presupune o 
relație de căsătorie. Dacă expresia dă glas 
susținerii căsătoriei, era probabil o armă 
utilă în lupta împotriva învăţătorilor min- 
cinoși care se opuneau căsătoriei (4:3), deși 
o astfel de atitudine favorabilă nu era nea- 
părat general valabilă (cf. comentariul la 
1 Cor. 7:8). „Bărbatul unei singure neveste” 
se referă la starea civilă prezentă și com- 
portamentul respectivului (cf. NIV: „fidel 
soției sale” [şi nota în NTR]; vezi comen- 
tariul mai pe larg la 5:9); bărbaţii divorțați 
legal și recăsătoriți erau considerați căsăto- 
riti cu o singură soţie, cu cea de a doua, nu 
cu două soții. 


„Ospitalitatea” (NTR) presupunea găz- 
duirea călătorilor cinstiţi. Primirea străini- 
lor și a oaspeţilor era o virtute universală, 
dar cum adesea hanurile antice funcționau 
și ca bordeluri, evreii din *diaspora erau 
mereu dispuși să-și găzduiască frații evrei 
călători, dacă aceştia aveau cu ei scrisori de 
recomandare, care să ateste că erau oameni 
de încredere. La modul ideal, masa luată 
împreună era menită să stabilească o legă- 
tură de prietenie permanentă. 

3:4-5. Adesea, politicienii erau evaluați 
după felul în care erau ascultați de propriii 
copii; multă vreme a fost acceptată ideea 
că familia este un microcosm al societății, 
iar un lider trebuia să-și demonstreze abi- 
lităţile mai întâi în casa lui. Pe vremea lui 
Pavel, bărbaţii aveau mare autoritate peste 
copii și femei, mai ales asupra copiilor care 
încă locuiau în casa părintească. Era de la 
sine înțeles în înțelepciunea antică faptul 
că purtarea copiilor se răsfrângea asupra 
reputației părinţilor lor (pentru percep- 
ţia societăţii, vezi și rușinea publică des- 
pre care e vorba în Lev. 21:9; Prov. 19:13; 
27:11; dar compară Ezec. 18:9-20 pentru 
a vedea perspectiva lui Dumnezeu, când 
toate mijloacele obişnuite de disciplinare 
rămân fără efect). Acest aspect e posibil 
să fi fost important mai cu seamă pentru 
liderii care găzduiau în casele lor întâlnirile 
bisericii; dar pleacă de la premisa unei cul- 
turi predominant patriarhale (când copiii 
disciplinați corespunzător de obicei erau 
ascultători) și nu e în mod absolut și direct 
aplicabil în orice societate. 

3:6-7. Mentalitatea antică impunea ca lide- 
rii să fie încercați mai întâi în funcţii mai 
modeste, pentru a-și demonstra abilitățile 
înainte să fie promovați; biserica din Efes 
avea deja peste zece ani vechime, astfel 
că efesenii puteau apela la niște lideri 
mai experimentați decât alte comunități 
(această cerință nu apare în epistola către 
Tit). Pericolul atotprezent al unor false 
acuze îi determina pe lideri să facă tot ce 
le stătea în putinţă pentru a evita scandalu- 
rile; o reputaţie impecabilă era folositoare 
pentru liderii bisericii, la fel ca pentru 
oficialități. 


3:8-13 
Calitățile diaconilor 


Listele de calități se practicau în Antichitate; 
vezi introducerea la 3:1-17. 

3:8. În *Noul Testament, termenul tradus 
cu „diacon” era folosit în mai multe feluri. 
De obicei, înseamnă lucrător-slujitor, înde- 
obşte lucrător al Cuvântului, ca Pavel. Dar 
uneori este o funcţie diferită de cea de 
„supraveghetor” (Flp. 1:1), probabil ase- 
mănătoare cu funcția de chazan din sina- 
gogă. Acest slujitor de pe lângă sinagogă 
era responsabil de clădire, iar un rol simi- 
lar putea fi îndeplinit de către cel în casa 
căruia era găzduită sinagoga sau biserica. 
Spre deosebire de prezbiteri (3:2), „dia- 
conul” de acest gen îndeplinea o funcție 
administrativă, dar fără prea multă impli- 
care în predicarea publică. 

3:9. Calitatea „diaconului” de a păstra 
„taina credinței cu o conștiință curată” 
(NTR; literal, „misterul”) este cu atât mai 
esențială, cu cât exista o prevalență semni- 
ficativă a unor erori grave în biserica din 
Efes (1:3-7). 

3:10. O trăsătură comună a vieții politice 
antice era aceea că liderii (sau noii membri 
ai unei grupări) erau încercați mai întâi în 
funcții mai modeste, înainte să fie promo- 
vați; vezi comentariul la 3:6-7. Pentru expre- 
sia „fără reproș”, vezi comentariul la 3:2. 
3:11. Cercetătorii nu s-au pus de acord dacă 
„femeile” de aici sunt diaconițe sau soții 
ale diaconilor, cu toate că până și guvernul 
roman avea ştiinţă despre existența diaco- 
nițelor creștine (femei diaconi, după câte 
se pare) în jurul anului 112 d.H. (Pliniu 
cel Tânăr, Scrisori 10.96.8, așa cum este de 
obicei înțeleasă acestă menţiune). Așadar, 
Pavel fie cere un comportament corespun- 
zător din partea soțiilor unor slujitori din 
biserică (în Antichitate, bărbaţii erau ade- 
sea ridiculizați din pricina comportamen- 
tului soțiilor lor), fie precizează calitățile 
necesare unor diaconiţe. În lumea antică, 
bârfa era adesea asociată și probabil (având 
în vedere exigenţele sociale și relația soti- 
ilor cu vecinii) mai frecvent practicată de 
către femei decât de bărbați (cf. 5:13). 

3:12-13. Pentru precizarea „bărbatul unei 
singure neveste”, vezi comentariul la 3:2-3; 
în ce privește „cârmuirea copiilor”, vezi 
comentariul la 3:4-5. 


3:14-16 
Rolul administraţiei bisericești 


3:14. Uneori scrisorile aduceau vestea că 
expeditorul urma să vină în vizită și adesea 
comunicau dorința fierbinte a acestuia de 
a-i vedea față în față pe destinatari. 

3:15. Biserica, de vreme ce se aduna în 
case, era descrisă după modelul unei case, 
la fel ca în cazul teoreticienilor politici 
care comparau casa cu societatea (3:4-5). 
Așadar, avertismentul anterior al lui Pavel 
către Timotei, mai ales în 3:1-13, funcţio- 
nează similar unui cod al casei, ce apare la 
numeroși scriitori antici: furnizează niște 
repere de înțelepciune pentru administra- 
rea familiei și a societății. „Stâlpii” erau 
folosiți pentru a susține structura, iar ade- 
vărul avea nevoie de susținere, ținând cont 
de învățătorii mincinoși care îl contestau 
(1:3-7). (Un membru marcant și important 
al comunității era adesea numit „stâlp”, 
astfel că imaginea de aici s-ar putea să 
scoată în evidenţă forța și indispensabilita- 
tea bisericii.) 

3:16. Pavel descrie aici standardul de cre- 
dință pentru cititorii săi sub forma unui 
imn (pe care e posibil ca Timotei să-l fi știut 
deja). Dacă „înălțat în slavă” se referă la 
revenirea lui Isus (cf. Dan. 7:13-14), nu la 
înălțarea Lui, atunci există o ordine crono- 
logică a acestor afirmații; dar nu toți cerce- 
tătorii consideră plauzibilă această idee (cf. 
același termen în Mc. 16:19; Fapte 1:2, 11, 
22). „Îndreptăţit” (GBV) sau „neprihănit” 
(VDC) în Duhul se referă la “înviere, absol- 
virea dată de Dumnezeu după condamna- 
rea legală rostită de oameni, la cruce. 


4:1-5 
Erori și învăţători mincinoși 


4:1. În iudaismul antic, “Duhul era asociat 
mai ales cu *profeţia (vorbire sub inspi- 
raţie divină), iar Pavel fie chiar profețește 
aici, fie reiterează o profeție anterioară. 

(„Duhul spune” este echivalent cu formula 
„Așa vorbește Domnul”, din *Vechiul 
Testament.) El însuși profet, Pavel îi com- 
bate pe profeții mincinoși sau pe cei răz- 
vrătiți (cf. 1 Cor. 14:37). 

Unele grupări iudaice (inclusiv cea de la 
*Qumran) prevesteau o vreme de aposta- 
zie generală înainte de sfârşitul vremurilor, 
influențată de duhuri rele. „Vremurile din 
urmă” se referă probabil la „sfârșitul vea- 
curilor”, care, după definiția din Vechiul 
Testament, erau de obicei interpretate ca 
moment inaugural al *pocăinţei și izbăvi- 
rii Israelului (ex.: Is. 2:1; dar cf. Dan. 2:28; 
10:14); în *Noul Testament, această epocă 
deja a debutat (ex.: Fapte 2:17), deoarece 
*Mesia a venit deja. 

4:2. „Fierul roşu” era folosit mai cu seamă 
pentru animale (dar există și posibilitatea 
teoretică să fi fost folosit pentru a-i distinge 
pe anumiți infractori); „însemnarea”, în 
acest context, ar putea așadar să indice că 
duhurile rele au pus stăpânire pe conști- 
ința acestor apostați. 

4:3. În lumea greco-romană păgână, *asce- 
tismul era în floare și, cu toate că învăță- 
torii (dintre iudei și *neamuri deopotrivă) 
susțineau căsnicia, celibatul devenea tot 
mai apreciat și popular (mai ales printre 
neamuri, dar se pare că şi *esenienii îl 
preţuiau). „Abţinerea de la mâncăruri” se 
referă probabil la legile dietetice evreiești 
(vezi comentariul la Rom. 14:1-4). 

4:4-5. Evreii, de fiecare dată, mulțumeau 
lui Dumnezeu înainte de masă; o rugă- 
ciune normală includea slavă adusă lui 
Dumnezeu care a „creat“ rodul viței. O 
altă rugăciune, probabil devenită standard 
pe la începutul secolului II, era rostită după 
masă și includea afirmaţia că „Dumnezeu 
este bun și face binele”. Acest obicei evre- 
iesc era o modalitate potrivită de a arăta 
recunoștința față de purtarea de grijă a 
lui Dumnezeu. Într-un sens, mâncarea era 
sfințită de cuvântul lui Dumnezeu (Gen. 
1:30-31) și la fel, prin acest tip de rugă- 
ciune; așadar, nu era nevoie de abţinere. 
Credința, nu vreo calitate intrinsecă a mân- 
cării, o făcea pe cea din urmă să fie curată 
(Tit 1:15; cf. Mc. 7:19; Rom. 14:14). 


4:6-16 
Importanţa unei învățături sănătoase 


4:6-11. Pavel face aluzie la genul de antre- 
nament practicat mai ales de către atleți și 
alte categorii de participanți la gimnaziile 
grecești, unde bărbaţii se dezbrăcau până 
la piele pentru a-şi face exerciţiile (v. 7). 
Această imagine avea să le fie foarte cunos- 
cută cititorilor săi evrei, deoarece, în ora- 
șele elenizate, gimnaziul era centrul vieţii 
sociale. Moraliştii și filosofii greco-romani 
recurgeau foarte frecvent la imaginea 
antrenamentelor fizice. La fel ca ei, și Pavel 
vorbește aici mai degrabă despre disciplina 
morală, intelectuală și spirituală, nu despre 
antrenamente fizice, deşi pare să aprecieze 
valoarea fizică a exerciţiilor (și, fără-ndo- 
ială, va fi avut el însuși parte de ele de-a 
lungul călătoriilor sale). Învăţătorii evrei 
elogiau mai ales studiul “Legii, care era 
de folos „atât pentru viaţa aceasta, cât și 
pentru cea care are să vină”. Aceeași idee 
este subliniată şi de către Pavel cu privire 
la disciplina spirituală (v. 8). 

Uneori, bărbaţii râdeau de femeile mai în 
vârstă (ex., Menandru, Dyskolos 580-583), 
socotindu-le câteodată leneșe (cf. Plinius cel 
Tânăr, Scrisori 7.24.5) sau limbute (Filostrat, 
Vieţile sofiştilor 1.25.541). Filosofii și alții 
adesea considerau că poveștile femeilor 
bătrâne sunt potrivite numai pentru copii, 
batjocorind concepțiile iraționale specifice 
numai babelor (cf. *Seneca, Scrisori către 
Luciliu 94.2; Filostrat, Viața lui Apollonios de 
Tyana 5.14, Iosif şi Aseneth 4:10). (De pildă, 
în *Cicero, De natura Deorum, 1.20.55, un 
*epicurian batjocorește concepția despre 
soartă a unui *stoic ca fiind o credință bună 
numai pentru babe ignorante.) Această per- 
spectivă postulează și analfabetismul majo- 
rității femeilor în vârstă din Antichitate 
(chiar și cele care în tinereţe învățaseră să 
citească, de obicei nu prea mai aveau unde 
să-şi exerseze cunoștințele). Pavel nu face 
decât să folosească aici o figură de stil con- 
sacrată (v. 7; dar cf. 5:2). 

4:12. „Prezbiterii” erau deosebit de respec- 
taţi în gimnaziile grecești și dețineau funcții 
de autoritate în *sinagogi şi *biserici, la fel 


ca în comunităţile din *Vechiul Testament. 
Cum Timotei se alăturase echipei lui Pavel 
înainte de 50 d.H. (Fapte 16:1-3; băieții 
erau socotiți adulți pe la vârsta pubertății, 
astfel că Timotei s-ar putea să fi fost în plină 
adolescenţă), iar (bazându-ne pe datarea 
epistolelor pauline) Pavel scrie la începutul 
anilor '60 d.D., Timotei avea în jur de trei- 
zeci-treizeci și cinci de ani; termenul folosit 
pentru „tinerețe” era aplicat la persoane 
de până la patruzeci de ani, cu toate că de 
regulă era limitat la cei de sub treizeci de 
ani. (S-ar putea ca aici să fie o opoziţie între 
tineri şi bătrâni.) Deși vigoarea tinereții 
era prețuită, mulți priveau tinerețea (dar 
mai ales adolescenţa) ca mai puțin res- 
ponsabilă, mai violentă, mai impetuoasă și 
mai dezordonată sexual. Cei care nu erau 
„bătrâni” adesea nu erau considerați potri- 
viți pentru poziții de conducere (cf. 1 Sam. 
15:33) și multe funcţii le erau inaccesibile 
celor sub treizeci de ani; chiar și în tradiţia 
ebraică, existau mai multe funcţii accesi- 
bile doar celor care împliniseră patruzeci 
de ani. Unele dintre istoriile despre tineri 
învestiți cu răspunderi au fost debitate 
ulterior, pentru a elogia precocitatea (ex.: 
narațiunile post-biblice despre Daniel, 
Solomon și unii *rabini), dar au existat și 
lăudători ai performanţelor tinerilor (pre- 
cum Cicero); învestirea lui Timotei a fost, 
aşadar, un privilegiu care se oferea rar în 
cultura vremii sale. Chiar dacă Timotei era 
mai tânăr decât bătrânii pe care-i sfătuia, el 
trebuia să-și asume rolul unui lider matur 
și să se poarte ca o pildă pentru comunitate. 
De obicei, dascălii își sfătuiau *discipolii să 
le urmeze exemplul, preluând astfel tipa- 
rul unor figuri paterne. 

4:13. La fel ca în sinagogă (atât în cele de pe 
teritoriul Palestinei, cât și în cele din *dias- 
pora), lectura publică din Scriptură era un 
element central al slujbei (ex.: Josephus, 
Contra lui Apion 2.175; Antichități iudaice 
16.43; Corpus  inscriphorum  iudaicarum 
2:332-335, 81404); deși e posibil ca lectura 
unor pasaje foarte precis stabilite să fi fost 
o practică aflată abia la începuturi, lectu- 
rile din Lege erau cel mai probabil însoțite 
și de lecturi din Profeţi. Pe urmă, textul 

citit era explicat (predică și învățătură) 
prin procedee omiletice aplicate textului. 
(Pentru lecturile și explicaţiile practicate 
în sinagogă, vezi Philon, Quod omnis probis 
liber sit 81-82, mai ales 82; De specialibus 
legibus 2.62; Viaţa lui Moise 2.215-216; De 
somniis 2.127; cf. deja Neem. 8:8. Această 
practică iudaică avea sens și pentru con- 
textul greco-roman; în școlile grecești și 
romane, copiii traduceau din clasici, în 
special din greci, în greaca vernaculară, iar 
pe urmă, pe baza unor întrebări și răspun- 
suri, explicau.) Către mijlocul secolului II, 
scrierile apostolice (ulterior recunoscute 
drept Noul Testament) erau citite alături de 
Vechiul Testament, la slujbele bisericilor. 
„Până când voi veni eu” este o exprimare 
care-i conferă autoritate lui Timotei: modul 
în care el explica Scripturile era cel mai bun 
substitut disponibil pentru prezența apos- 
tolului Pavel în persoană. 

4:14. Rostirea oraculară a fost multă vreme 
invocată pentru a atesta drepturile divine 
ale regilor şi ale altor oficiali, iar menţiu- 
nea lui Pavel cu privire la profeția despre 
darul lui Timotei (probabil că era darul 
învăţăturii, 4:13) de la ordinarea sa putea 
să-i reducă la tăcere pe opozanți (vezi 
comentariul la 1:18). Confirmarea de către 
„ceata prezbiterilor” (VDC) sau „sfatul 
bătrânilor” (NTR) putea, de asemenea, să 
oprească criticile la adresa tinereții sale 
(4:12). (În ceea ce priveşte rolul de lideri al 
bătrânilor, vezi comentariul la Fapte 14:23.) 
Bătrânii de aici s-ar putea să fie cei înves- 
titi de Pavel la Listra; cf. Fapte 14:21-23; 
16:2-3.) Învăţătorii evrei maturi ordinau 
alți învăţători, prin punerea mâinilor peste 
ei; această practică funcţiona ca recunoaş- 
tere oficială. 

4:15-16. „Înaintarea” (v. 15) era termen 
standard pentru a descrie, în anturajul 
filosofilor, progresul  *discipolului în 
filosofia morală, dar era folosit în mod 
obișnuit și pentru progresul în cunoașterea 
adevărului, atât în iudaism (Gal. 1:14), cât 
și în creștinism (Flp. 1:25). Este evident că 
atenţia lui Timotei la învăţătura pe care o 
dă este esenţială: învăţătura lui afecta însăși 
mântuirea ascultătorilor (v. 16; cf. 2 Tim. 

3:15); gradul de răspândire a deviaţiilor 
(4:1-3) sublinia suplimentar importanța 
acestei cerinţe. 


5:1-2 
Respectul acordat bătrânilor 


Ţinând cont de contextul anterior (4:14), 
„bătrânii” de aici ar putea fi o referire spe- 
cifică la „prezbiteri” (în greacă e același ter- 
men); apelul la relațiile de rubedenie pentru 
rolurile din *biserică este în acord cu descri- 
erea casei lui Dumnezeu în termeni specifici 
familiei (3:4-5, 15). În acest caz, 5:3-16 poate 
fi o trimitere la femeile-prezbiteri, o funcție 
specială pentru văduvele bătrâne dedicate 
rugăciunii, după cum 5:17-25 se aplică băr- 
baţilor prezbiteri. E interesant că persona- 
jele marcante din *sinagogile din *diaspora 
căpătau adesea apelativul de „tată” sau 
„mamă” a sinagogii. E de asemenea posibil 
ca versetele 5:1-2 să conţină afirmații cu un 
caracter mai general, iar văduvele și liderii 
bisericeşti să fie doar niște cazuri particu- 
lare. Indiferent de situație însă, Timotei 
trebuie să abordeze oameni mai în vârstă 
decât el (4:12). 

În înţelepciunea antică și în cutumele 
sociale, respectul față de vârstnici era o 
normă, la fel ca respectul față de părinți; 
a-i trata pe cei bătrâni ca pe niște părinți, 
iar pe cei tineri ca pe niște fraţi denota un 
comportament demn de laudă. 

Elaborând pe marginea îndemnurilor 
din Proverbe, iudaismul sublinia insistent 
grija pentru semeni, manifestată prin suge- 
rarea și acceptarea unor corecții (vezi atât 
“rabinii, cât și *Manuscrisele de la Marea 
Moartă). Dar mai stăruia și pe mustrarea 
între patru ochi, nu în public, câtă vreme 
nu se epuizau toate căile de rezolvare în 
particular a problemei. 


5:3-16 
Respectul pentru văduvele adevărate 


E posibil ca aici Pavel să le aibă în vedere 
pe văduve în general, dar se poate la fel de 
bine să se refere la un „ordin” al văduvelor 
care slujeau în biserică, precum cele des- 
pre care găsim dovezi în creștinismul din 


secolul II. (Aici comentatorii nu au ajuns la 
un punct de vedere comun.) 

Trebuie să ținem cont că, de dragul măr- 

turiei bune a bisericii, Pavel invocă aici 
niște valori ale societăţii antice (5:7, 14; 
6:1), dar nu subînţelege că toate societățile 
ar trebui să îmbrățișeze acele valori (ca, de 
pildă, cele care ar disprețui o femeie în vâr- 
stă care n-a fost niciodată căsătorită — 5:10). 
5:3. Cinstirea vârstnicilor era importantă; 
„Cinstea” acordată presupunea și susține- 
rea financiară (5:4, 16-18). Când vorbește 
despre „văduvele... cu adevărat văduve” 
Pavel nu le are în vedere pe toate cele 
rămase fără soți, ci pe acelea care, în ciuda 
văduviei, rămân dedicate slujirii prin 
rugăciune în biserică (5:5) și peste care se 
abate necazul stereotip pentru *Vechiul 
Testament: sărăcia (5:4). 
5:4. Copiii lor ajunși la vârsta maturității 
sau alte rude apropiate trebuiau, în soci- 
etatea antică, să le poarte de grijă vădu- 
velor sărace, care nu aveau posibilitatea 
să lucreze pentru o leafă (și dispuneau 
de foarte puţine mijloace prin care şi-ar fi 
putut asigura un venit minimal, precum 
vânzarea unor produse cultivate în grădina 
proprie). Se considera că fiecare copil are 
datoria să-și ajute părinţii în virtutea grijii 
părintești de care beneficiase în copilărie, 
iar Pavel subscrie la această cutumă. În 
iudaism, această grijă pentru părinți era 
înțeleasă ca parte din porunca privitoare 
la cinstirea părinţilor (vezi comentariul la 
Mc. 7:9-13). (Potrivit legii romane, un tată 
putea să-și lepede copilul; acesta nu era 
socotit persoană și membru al unei fami- 
lii decât atunci când tatăl său era dispus 
să-l crească și să-l îngrijească. Probabil că 
această mentalitate întărea recunoașterea 
responsabilității copiilor față de părinții 
lor. Încă de la începuturi, evreii și creştinii 
s-au opus în unanimitate avortului, infan- 
ticidului și lepădării copiilor, considerând 
că identitatea personală nu se datorează 
părinţilor, ci este un dar de la Dumnezeu.) 
Grija pentru părinții ajunși la bătrâneţe nu 
ținea doar de cutume, ci era stipulată în 
Lege şi a rămas, până nu demult, o normă, 
inclusiv pentru societatea occidentală. 


5:5. Standardul evreiesc pentru văduvele 
în vârstă — care primeau ajutor fie din par- 
tea familiei, fie prin grija unor filantropi, 
dar care nu contribuiau cu nimic altceva 
la mersul societăţii decât cu rugăciune (0 
contribuție deloc de neglijat) — era ca ele să 
fie niște femei dedicate rugăciunii (cf. Luca 
2:37). (Cel mai probabil, nu se poate sta- 
bili nicio legătură cu imaginea fecioarelor 
vestale care se rugau pentru binele Romei, 
deși respectiva imagine poate sugera ușu- 
rinţa cu care o astfel de idee putea fi înțe- 
leasă chiar și în culturile păgâne.) 

5:6. Probabil că Pavel are aici în vedere 
un gen de imoralitate sexuală, probabil că 
amantlăcurile sau promiscuitatea. (Odată 
recăsătorită — 5:11 —, o femeie nu mai era 
considerată văduvă.) 

5:7. Lumea greco-romană în ansamblul ei 
se delecta să găsească pricini de scandal 
la minoritățile religioase de sorginte stră- 
ină, înfierând mai cu seamă abaterile de 
natură sexuală. A fi „fără reproș” (și în 
5:14; vezi comentariul la 3:2) este o condiție 
esențială pentru răspândirea *Evangheliei 
(6:1). Deși, în Antichitate, existau puncte 
de vedere divergente cu privire la recăsă- 
torirea văduvelor (vezi comentariul la 5:9, 
14), toată lumea ar fi privit cu ochi răi un 
creştin care ar fi comis o imoralitate sau ar 
fi încălcat jurământul celibatului (cf. comen- 
tariul la 5:12-12). 

5:8. Chiar şi păgânii aprobau susținerea 
văduvelor sărace din familie; se considera 
că tânărul datorează purtare de grijă părin- 
ților ajunși la vârsta senectuții (cf. comen- 
tariul la 5:4). 

5:9. Expresia „a înscrie pe listă” apare frec- 
vent în documente oficiale (ex.: în cazul 
soldaţilor). În unele tradiţii evreiești, „șai- 
zeci” era doar o exprimare generică pentru 
începutul bătrâneţii (vezi comentariul la 
Luca 1:7; vârsta bătrânilor, în Mișna Avot 
5:21). Unii specialiști cred că „să fi fost 
soția unui singur bărbat” (GBV) ar putea 
fi o trimitere la idealul antic de a rămâne 
fidelă unui bărbat decedat, prin refuzul 
recăsătoririi; dar în această perioadă, un 
ideal mult mai popular era recăsătorirea 
cât mai rapidă (cf. 1 Tim. 5:14). Un alt sens 

al acestui termen este mult mai plauzibil: 
erau mulți soți care elogiau soțiile care 
fuseseră „soții ale unui singur bărbat”, 
însemnând că fuseseră soții bune și fidele 
(ca, ex.: în NIV: „credincioasă soțului ei”). 
În lumina versetelor 3:2, 12 (nu exista vreun 
deziderat antic care să recomande soților să 
nu se recăsătorească) şi 5:14, Pavel trebuie 
să fi avut în vedere pur și simplu ideea de 
„soţii bune şi fidele”. 

5:10. Autorii antici (îndeosebi Aristofan; 
vezi comentariul la 4:7) ridiculizau uneori 
femeile mai în vârstă, deşi alteori le acordau 
respect (vezi comentariul la 5:2). Virtuţile 
prezentate de Pavel aici aveau menirea să 
garanteze că cele „de pe listă” sunt fără 
reproș; dezideratul standard al vremii pen- 
tru femei includea și creșterea copiilor pe 
parcursul vieții (vezi comentariul la 5:14). 
Apa pentru spălarea picioarelor denota o 
atitudine ospitalieră în Antichitate; gestul 
efectiv de a spăla picioarele revenea însă 
cuiva cu statut modest precum slujitorii 
sau subordonații (cf. 1 Sam. 25:41 şi comen- 
tariul la loan 13:3-8). 

5:11-12. Se aștepta de la membrii unui grup 
ca ei să-şi respecte angajamentele. De pildă, 
“fariseii erau deranjaţi de cei care-și rene- 
gau legămintele fariseice (Tosefta Demai 
2:9), iar *esenienii erau și mai înfuriați din 
pricina celor care renunțau la stilul lor de 
viață (1 QS 7.22-25 în Manuscrisele de la 
Marea Moartă); importanţa pe care aceste 
secte o acordau devotamentului membri- 
lor se reflectă în evaluarea candidaților de 
dinaintea admiterii lor cu drepturi depline. 
Părăsirea publică a ordinului văduvelor 
putea stârni scandaluri; „condamnarea” 
(NTR) venea din partea celor din afară, ca 
în 3:6-7. 

5:13. Exprimarea lui Pavel reflectă aici 
percepția populară a comportamentului 
femeilor needucate (cf., de asemenea, cu 
3:11); din pricina cutumelor culturale și 
probabil din cauza educaţiei rudimentare 
(pe care Pavel încearcă s-o compenseze în 
2:11), bârfa măruntă era o trăsătură curentă 
a vieţii cotidiene a femeilor, dar şi un clișeu 
supralicitat în dreptul lor. Textele ebraice şi 
greco-romane condamnă în egală măsură 

femeile bârfitoare sau limbute, inclusiv 
văduvele. *Esenienii erau atât de atenti la 
reputația lor, încât un membru care calom- 
nia comunitatea era alungat (1 QS 7.16-17 
în Manuscrisele de la Marea Moartă). 
Tabloul de aici înfățișează femei care 
colportează idei greșite; învățătorii minci- 
noși (cf. 1 Tim. 1:6-7) e posibil să fi căutat 
astfel de văduve (cf. 2 Tim. 3:6), deoarece 
(1) femeile erau îndeobşte mai puţin școlite 
și (2) văduvele erau adesea cele care deți- 
neau case potrivite ca locuri de întâlnire 
pentru adunări. 

5:14. Încă de pe vremea lui Augustus, cu 
mai bine de o jumătate de secol înainte, 
recăsătorirea văduvelor în cel mai scurt 
timp posibil era un deziderat social roman; 
și, totodată, același principiu era susținut și 
de către învățătorii evrei. 

Standardul vremii pentru o tânără 

femeie, evidenţiat în scrierile filosofilor și 
moraliștilor, includea calități precum cas- 
titatea, modestia, discreția, ascultarea și 
supunerea față de soț, dedicarea cu care 
îndeplinea îndatoririle casnice, între care și 
creşterea copiilor. În opoziţie cu portretul 
soției ideale din Proverbe 31, soția ideală 
în societatea greacă opta pentru recluziune 
socială și limitarea la sfera lumii domes- 
tice, singurul domeniu asupra căruia avea 
autoritate. (Efesul era situat în Asia Mică, 
dar a fost la origini o *colonie greacă și, în 
orice caz, cultura greacă deja pătrunsese în 
centrele urbane estice.) „Să-și vadă de casă” 
(BOR, GBV, ANANIA) ar fi mai corect să 
fie tradus cu „să fie gospodine la casa lor” 
(VDC, BC); deși subordonate soţilor lor, 
soțiile grecilor își „conduceau” casa. Cu 
toate că, în practică, distincţiile erau mai 
puţin categorice, în general sfera publică 
era atribuită bărbaţilor, iar cea privată, 
sau spațiul domestic, femeilor. Pavel sus- 
ține aici niște valori sociale doar de dragul 
mărturiei Evangheliei (pentru a evita orice 
„reproş”). 
5:15. „A se întoarce” este folosit în 
Manuscrisele de la Marea Moartă pentru 
a desemna apostazia; vezi comentariul la 
1:20, despre *Satana. 


5:16. Unele femei erau suficient de înstărite 
încât så devină binefăcători sau *patroni; 
aveau „vasali” sociali printre care se puteau 
număra rude de sânge, sclavi, *liberți 
sau alți *clienți benevoli. Când Pavel îi 
îndeamnă pe creștinii avuți să aibă grijă 
de membrii familiei lor, el speră ca bugetul 
bisericii să fie direcționat doar către cei care 
nu au niciun alt sprijin. 


5:17-25 
Respectul acordat bătrânilor bisericii 


5:17. „Cinstea” presupunea uneori și o răs- 
plată, ca în cazul de față (5:18). „O îndoită 
răsplată” (vezi nota ANANIA) era uneori 
acordată unor oşteni vrednici şi proba- 
bil că la asta se face aici aluzie. Deoarece 
prezbiterii care nu dispuneau de proprie- 
tăți însemnate puteau fi cel puțin în parte 
dependenți de copiii lor în stare să mun- 
cească, Pavel pledează aici pentru susține- 
rea lor generoasă (dar, bineînțeles, acest 
sprijin nu era menit să-i facă bogați). 

5:18. Pavel aduce argumente atât din 
*Vechiul Testament (Deut. 25:4), cât și din 
afirmațiile lui Isus (cf. Luca 10:7). Citatele 
din clasici sau din texte cu autoritate recu- 
noscută erau folosite pentru a argumenta 
o idee nu doar de către evrei, ci şi de către 
autorii greco-romani. 

5:19. Și în cultura greacă era recunoscută 
importanța martorilor în cazul deciziilor 
juridice, însă mărturia a doi sau trei mar- 
tori era o prevedere crucială în Legea ebra- 
ică (întemeiată pe Deut. 17:6; 19:15). Din 
perspectiva lui Pavel, aceasta ţine tot de a fi 
„fără reproş” (3:2): acuzaţiile trebuiau ana- 
lizate corespunzător, nu acceptate credul. 
5:20. Iudaismul punea mare accent pe mus- 
trare şi îndreptare; mustrarea publică era o 
măsură ultimă, când toate încercările pri- 
vate eșuau (vezi comentariul la 5:1-2). 
5:21. Invocarea martorilor ca preambul al 
unui îndemn, așa cum procedează Pavel 
aici, făcea ca îndemnul respectiv să aibă 
o autoritate mult mai mare; apostolul 
își alege martori supremi pentru povața 
lui. Îngerii sunt „aleși”, în opoziţie cu cei 
căzuţi. În lumea antică — mai ales în Vechiul 


Testament și iudaism (unde pătura socială 
înstărită nu era automat privilegiată în liti- 
gii, precum în legile romane) — se insista că 
judecata trebuie să fie dreaptă. 

5:22. Învăţătorii evrei își „puneau mâinile” 
peste “ucenicii lor pentru a-i „ordina” 
(NRSV) (vezi comentariul la 4:14), prac- 
tică la care face și Pavel trimitere aici; cel 
care ordina un prezbiter, fără să-l testeze 
înainte (vezi comentariul la 3:10), se făcea 
responsabil de nevrednicia acestuia, dacă 
ulterior prezbiterul respectiv s-ar fi dove- 
dit nedemn de slujba în care a fost pus. 
„Puritate” (în traducere literală) față de 
păcat era o virtute atât pentru *stoici, cât și 
pentru evrei. 

5:23. Majoritatea oamenilor din acea vreme 
obișnuiau să bea vin la masă (chiar dacă 
diluau o parte de vin în două părți de apă și 
nu foloseau distilarea pentru obținerea lui, 
ci doar fermentația naturală). Timotei se 
abținea (excepţie făcând, după cum putem 
presupune, Cina Domnului), probabil ca să 
nu-și atragă critici din partea celor influen- 
țați de către învățătorii mincinoși (4:3; unii 
*asceți se abțineau de la consumul de vin); 
Pavel îi spune să bea din nou. Vinul func- 
ționa adesea ca tratament pentru stomac 
și prevenirea dizenteriei (putea fi folosit 
pentru dezinfectarea apei). Unele diete de 
recuperare recomandau apa (ex.: Fronto, 
Ad Antonium Pium 8), altele, vinul; leacurile 
se puteau lua împreună cu ambele. 
5:24-25. Păcatele ascunse ale inimii puteau 
fi cu dificultate supuse verificării (5:22), 
fapt atestat de numeroși autori antici. 


6:1-2 
Sfaturi pentru sclavi 


Când dă îndemnuri privitoare la chestiu- 
nile gospodăreşti (3:15), Pavel include în 
mod firesc şi sfaturi pentru sclavi (sclavii 
casei erau considerați parte a gospodăriei). 
Acest sfat este important, deoarece o miş- 
care despre care romanii ar fi putut avea 
impresia că incită sclavii la nesupunere ar 
fi fost catalogată imediat ca subversivă și 
ar fi devenit ţinta directă a persecuțiilor; 
Pavel dorește ca atât creştinii care sunt 

sclavi, cât și cei care sunt oameni liberi să 
contribuie la o mărturie publică inteligentă 
și relevantă cultural. Când Pavel spune că 
stăpânii „beneficiază” de pe urma sclavilor 
(v. 2, NTR), recurge la un termen folosit 
pentru binefăcătorii înstăriți care ofereau 
daruri celor din categorii sociale inferi- 
oare lor. Astfel că Pavel, la fel ca filosoful 
*Seneca, îi înfăţişează, cel mai probabil, 
pe sclavi ca fiind persoane libere în ochii 
lui Dumnezeu, care pot alege să ofere un 
dar stăpânilor prin aceea că-i slujesc de 
bunăvoie. 


6:3-10 
Greșeala materialismului 


Cei care răspândeau minciuni foloseau 
*Evanghelia pentru a acumula avere; Pavel 
spune că pentru creștin e suficient să aibă 
ce mânca şi cu ce se îmbrăca (6:8), iar mai 
mult decât împlinirea acestor necesități 
primare nici n-ar trebui să urmărească (cf. 
Mt. 6:25). Acest gen de lăcomie a fost unul 
dintre motivele pentru care Pavel a trebuit 
să interzică explicit persoanelor materia- 
liste funcţii în *biserică (3:3, 8). Unii dintre 
filosofii păgâni își foloseau de asemenea 
învățătura pentru a obţine câștiguri, iar 
astfel de apucături atrăgeau ostilitate şi 
critici. 

6:3. Autorii greci şi romani foloseau adesea 
expresii din sfera medicală („sănătos”, în 
cazul de față) pentru a descrie starea sufle- 
tească sau credința unor oameni, deși sen- 
sul figurat era atât de folosit, încât se poate 
ca expresia să nu mai aibă conotaţii meta- 
forice. Probabil că aici Pavel face trimitere 
la învăţăturile lui Isus (cf. Mt. 6:19-34). 

6:4. Pseudointelectualii se delectau să 
examineze până în cel mai mic detaliu 
nuanțele unui termen, în loc să abordeze 
subiecte esenţiale; vezi comentariul la 1:6. 
6:5. Evreii considerau adesea că bogăţia ar fi 
un semn al binecuvântării lui Dumnezeu și 
mulți învățători susțineau că cei care Îi slu- 
jeau pe Dumnezeu aveau să devină şi mai 
prosperi. Această învăţătură însă avea mai 
degrabă valoare de principiu general, ca în 
Proverbe: cel care munceşte mai cu tragere 

de inimă câștigă mai mult. Dar aceiași învă- 
țători admiteau și că bogăția putea fi folosită 
în scopuri bune sau în scopuri meschine, iar 
mulți avertizau împotriva pericolelor bogă- 
ției sau chiar puneau evlavia în legătură cu 
sărăcia. O ambiguitate similară se regăsește 
și printre filosofii greco-romani: mulți spu- 
neau că bogăția este acceptabilă câtă vreme 
era pusă în slujba unui scop nobil, dar alții 
(între care se remarcau mai ales *cinicii) 
socoteau că trebuia respinsă orice avuţie 
pe motiv că n-ar fi decât o povară. Totuși, 
filosofii nu vedeau în mod obișnuit bogăția 
ca fiind o răsplată pentru fapte bune. Nu 
este însă clar dacă adversarii lui Pavel pro- 
povăduiau ideea că evlavia ar fi un mijloc de 
îmbogăţire sau pur și simplu foloseau religia 
ca să facă avere. 

6:6. Moraliştii foloseau uneori „câștigul” cu 
sens figurat, în opoziție cu bogățiile mate- 
riale. In iudaism, bogăţiile actuale erau 
adesea văzute ca fiind mărunte prin com- 
paraţie cu adevărata bogăţie a lumii care 
va să vie, singura care realmente contează. 
Una dintre cele mai des întâlnite doctrine 
filosofice era cea a mulțumirii; oamenii ar 
trebui să fie autonomi, admițând că nu au 
nevoie de nimic altceva decât ceea ce le-a 
dat natura. 

6:7. Aici Pavel invocă un loc comun al 
moralei, formulat în mod similar de către 
*Cicero; apare, de asemenea, și în *Vechiul 
Testament (lov 1:21), literatura ebraică din 
*diaspora și la scriitori greco-romani. 

6:8. Literatura antică înfățișează adesea 
„mâncarea şi îmbrăcămintea” ca nevoi 
fundamentale, de care chiar și cinicii sau 
cei mai săraci dintre țărani aveau nevoie 
(cinicii și majoritatea țăranilor aveau doar 
o singură haină). Pentru tema „mulțumi- 
rii”, vezi comentariul la 6:6 și Filipeni 4:11. 
6:9. În diferite culturi, „bogăţiile” materi- 
ale sunt înţelese diferit. De pildă, ameri- 
canii din clasa de mijloc înţeleg „bogăţia” 
foarte diferit de felul în care o înțelegeau 
Pavel și primii lui destinatari; în contextul 
unei sărăcii generalizate, anticii din zona 
mediteraneeană ar fi considerat că stilul de 
viaţă al clasei de mijloc nord-americane se 
încadrează la „bogăţie“. Asemeni multor 


scriitori din vremea lui, Pavel se adresează 
celor care urmăresc să acumuleze avere (cf. 
Prov. 28:20) mai degrabă decât celor care 
deja dețineau bogății, grație unor moște- 
niri sau hărniciei proprii (6:17). 

6:10. Aici Pavel citează un proverb antic 
foarte folosit potrivit căruia la rădăcina 
tuturor relelor se află iubirea de bani (ex.: 
Theon, Progymnasmata 3.91-92; *Oracolele 
sibiline 3.235). Ideea aceasta era chiar mai 
populară decât proverbul ca atare, însă 
zicătoarea circula în cercurile filosofilor şi 
al adepților lor. 


6:11-16 

Evitarea unui stil de viață păcătos 

În opoziție cu predicatorii lacomi (6:3-10), 
Timotei trebuia să caute dreptatea. 

6:11. Moraliștii își îndemnau adesea cititorii 
să „fugă” de vicii. Hitiţii foloseau expresia 
„om al lui Dumnezeu” pentru a desemna 
oameni religioși, iar în *Vechiul Testament 
este folosită pentru oameni însărcinați de 
Dumnezeu să vorbească în numele Lui. 
Ocurenţele destul de rare din literatura 
ebraică ulterioară (ex.: Viaţa lui Adam şi 
a Evei 41:2; 51:2; 2 Enoh 7:4; cf. Epistola lui 
Aristeas 140) sunt cel mai probabil tributare 
sensului din Vechiul Testament, la fel ca 
aici, la Pavel. (Unele surse iudaice mai târ- 
zii, precum *Iargumul, înlocuiește uneori 
„om al lui Dumnezeu” cu „profet”.) 

6:12. Moraliștii romani descriau frecvent 
frământările morale în termeni ai războ- 
iului, la fel ca evreii influenţaţi de ei (ex.: 
*4 Macabei, unde se vorbeşte despre marti- 
raj). Totuși, în greacă, imaginea de aici nu 
este una din sfera războiului, ci din cea a 
unui meci de lupte sau a unei competiții 
atletice. 

6:13. Un îndemn la care erau invocați mar- 
tori divini (la fel ca în 5:21) avea o mare 
forță de constrângere. 

6:14. „Fără pată și fără reproş” (NTR) era 
o imagine obișnuită a perfecțiunii, ca de 
pildă în cerințele pentru jertfa perfectă, 
fără vreun cusur, ce trebuia adusă lui 
Dumnezeu (ex.: Lev. 1:3, 10; 3:1, 6; 4:3, 
23, 32) sau în rapoartele despre marfa 


„fără defecte” și așa mai departe. Pentru 
„fără reproş”, vezi comentariul la 3:2. 
„Arătarea” era un cuvânt folosit uneori în 
religia greacă pentru manifestările zeilor, 
dar era o descriere evreiască curentă, în 
termeni grecești, a revelării lui Dumnezeu, 
de la sfârșitul veacurilor. 

6:15. Literatura evreiască Îl descrie în mod 
repetat pe Dumnezeu ca rege. Mai ales în 
Răsărit, conducătorii care se pretindeau 
regi supremi, precum cel babilonian sau 
part, îşi lua titlul de „regele regilor şi dom- 
nul domnilor”. Autori greci precum Dio 
Chrysostom foloseau uneori titlul și pen- 
tru Zeus; în iudaism, titlul Îi era atribuit 
lui Dumnezeu, iar creștinii îl foloseau cu 
referire la Isus (cf. Apoc. 19:16). 

6:16. „Cel nemuritor” era un titlu obișnuit 
pentru Dumnezeu, în iudaismul “elen (pre- 
luat după un termen grecesc referitor la zei, 
epitet pe care creștinii şi iudeii îl conside- 
rau nepotrivit pentru acele zeități; astfel că 
Pavel adaugă „Cel care singur [are nemu- 
rirea]”). Textele evreieşti consemnează 
adesea slava luminoasă din jurul tronului 
lui Dumnezeu; autoritatea excepțională 
îi făcea pe regi inaccesibili oamenilor de 
rând. Vechiul Testament afirmă că nimeni 
nu poate să vadă slava lui Dumnezeu și să 
trăiască (Ex. 33:20), iar iudaismul târziu a 
dezvoltat această caracterizare (cu toate 
că unii mistici evrei, elaborând pe margi- 
nea viziunii tronului din Ezec. 1 și Is. 6, 
pretindeau că ar fi pătruns în splendoarea 
ce înconjura tronul și ar fi văzut ceva din 
Dumnezeu). 


6:17-19 
Poveţe pentru cei bogați 


În 6:3-10, Pavel îi mustră pe cei care caută 
să se îmbogăţească, dar în 6:17-19 se adre- 
sează celor care deja sunt bogați. Din per- 
spectiva lui Pavel, bogăția şi proprietățile 
nu sunt în sine păcătoase, dacă n-au fost 
căutate înadins de posesor. Bogăția poate 
fi folosită pentru scopuri nobile sau mes- 
chine, pentru cauze egoiste sau altruiste; 

Pavel afirmă că creştinii trebuie s-o folo- 
sească spre bine. 
6:17-18. Cei foarte bogați își obțineau de 
regulă veniturile din proprietăți; dădeau în 
arendă contra cost terenurile unor fermieri 
sau localnici sau își rețineau ca profit părți 
din recoltele de pe tarlale. O clasă inferioară 
social, dar la fel de înstărită, s-a ridicat din 
rândul negustorilor, mai ales dintre propri- 
etarii de corăbii. Bogăția putea fi obținută 
prin mijloace diverse, nu toate imorale. 
Chestiunea în discuție nu era dacă 
cineva deținea bogății, ci dacă le folosea 
pentru sine sau pentru alții. Aceasta era 
perspectiva tradițională și în iudaism, 
unde se accentua generozitatea, precum Și 
la numeroși filosofi. Pavel nu se lepăda de 
lume, așa cum făceau *cinicii, *esenienii (în 
anumite privinţe) sau (în forme radicale) 
*enosticii; în acelaşi spirit ca iudaismul, 
apostolul afirmă că creația este bună în sine 
(4:4-5). Dar admite și vremelnicia bogății- 
lor materiale. Însă și mai important e fap- 
tul că mai presus de averi sunt oamenii, iar 
într-o lume în care nevoile umane sunt fără 
capăt, bogăţiile nu aveau nicio valoare prin 
comparație cu utilitatea pe care posesorul 
lor putea să le-o dea. 
6:19. Uneori şi textele evreiești vorbesc 
despre strângerea comorilor în ceruri; vezi 
comentariul la Matei 6:20-21. 


6:20-21 
Îndemnuri finale 


„A încredința” este un termen folosit pen- 
tru păstrarea unui bun de valoare; cei care 
dețineau în grijă bani aveau obligația sacră 
să-i păzească sau să-i sporească, iar acest 
principiu se aplica și la învăţătură (spre 
care s-a extins sensul și prin contribuția 
altor autori antici). Unii cercetători consi- 
deră că falsa „cunoaştere” de aici desem- 
nează *gnosticismul (fapt ce ar sugera că 
data acestor “epistole pastorale este ulteri- 
oară lui Pavel), dar nu e o pistă necesară; 
numeroși filosofi propuneau o „cunoaş- 
tere” pe care alții o considerau eronată. 


2 TIMOTEI 


Introducere 


Paternitate, comentarii. Vezi introducerea la 1 Timotei. Dintre cele trei “epistole pasto- 
rale (cu paternitate frecvent pusă în discuție), 2 Timotei este epistola cel mai dificil de con- 
testat, din pricina numeroaselor informații personale. Scrierile *pseudoepigrafe puteau 
conține și ele unele date personale (ex.: epistola lui Diogene către Rhesus), dar arareori 
erau multe date, în vreme ce în 2 Timotei abundă. Pseudoepigrafii nu prea aveau motive 
să includă astfel de referințe. Unii cercetători cred că materialul paulin a fost adunat lao- 
laltă de către un discipol al lui Pavel, dar cu cuvintele sale, nu ale apostolului. 

Împrejurarea. Pentru situația de ansamblu a persecuției din Roma, vezi introducerea 
la 1 Petru. Dacă admitem paternitatea lui Pavel, acesta a scris 2 Timotei din închisoarea 
din Roma, așteptându-și execuţia foarte probabilă; îl ruga pe Timotei să îl viziteze înainte 
să fie prea târziu (4:21). E posibil ca Pavel să fi fost eliberat după încarcerarea din Fapte 
28 (vezi comentariul la Fapte 28:30) și să efectueze misiunea subînțeleasă în 2 Timotei; pe 
urmă a fost arestat din nou, de data aceasta în timpul represiunii ample întreprinse de 
Nero împotriva creştinilor. Cel mai probabil a fost decapitat în timpul lui Nero, în anul 
64 d.H. 2 Timotei se referă la cea de-a doua perioadă de detenţie. 

Adversarii lui Pavel se răspândiseră în provincia Asia, iar situaţia se înrăutățise con- 
siderabil față de momentul când a scris Pavel 1 Timotei (2 Tim. 1:15). Pavel putea fi des- 
curajat; la fel ca Ieremia, în *Vechiul Testament, viaţa lui se apropia de sfârșit, în vreme ce 
poporul lui Dumnezeu era îndepărtat de Fl, iar apostolul nu avea să mai trăiască, încât 
să-și poată vedea roadele lucrării. Mângâierea lui, totuși, e că Îi rămăsese credincios lui 
Dumnezeu (4:7-8) şi îl îndeamnă pe Timotei să-i urmeze exemplul, oricât l-ar costa. (Faptul 
că epistola aceasta s-a păstrat dovedește aproape cu certitudine că Timotei a perseverat.) 
Epistola este dominată de tema persecuției din afara “bisericii și a învățăturii mincinoase 
din interior, iar îndemnul final al lui Pavel către tânărul lucrător este să se țină de Scripturi 
şi de învățătura sănătoasă ca să fie găsit astfel. 

Genul literar. Din multe puncte de vedere, această ultimă scrisoare a lui Pavel sea- 
mănă cu îndemnurile morale scrise de către filosofi discipolilor lor. Dar fiind o scrisoare 
dinaintea morţii, a fost comparată și cu scrierile evreieşti intitulate „testamente”, în care 
un lider aflat în preajma morții împărtășește ultimele sale gânduri înțelepte cu adepții, 
înțelepciune de folos și cititorilor de mai târziu. Deşi majoritatea testamentelor sunt pse- 
udoepigrafe, iar Pavel s-ar putea să fi scris această scrisoare doar pentru Timotei, o astfel 
de similitudine între cele două ipostaze ar putea să confere epistolei 2 Timotei forța unui 
testament: înţelepciunea lui Pavel de la sfârșitul vieţii destinată tinerilor lucrători. 

1:1-7 

Introducere și mulțumiri 

1:1-2. Pavel modifică incipitul obişnuit al 
scrisorilor (autor, către destinatari, salu- 
turi — un cuvânt care are legătură cu ter- 
menul „*har”) după specificul său creştin. 
Atât *rabinii, cât și filosofii puteau să-și 
numească “ucenicii copii. 

1:3. Scrisorile antice includeau adesea mul- 
țumiri adresate lui Dumnezeu pentru des- 
tinatari, care erau deseori elogiați în aceste 
mulțumiri. „Neîntrerupt” sau „neîncetat” 
probabil că se referă la fiecare rugăciune a 
lui Pavel. Mulţi iudei se rugau în timpuljert- 
felor de dimineaţă și de seară din Templu; 
de asemenea, aveau rugăciuni speciale 
pe care le rosteau la ivirea zorilor și seara 
când mergeau la culcare. Pentru evreii din 
Palestina, ziua se măsura între un apus 
de soare și următorul, astfel că „noapte și 
zi” (GBV) nu denotă o ordine neobişnuită. 
(Evident, nu e cazul să fie supralicitată 
această ordine pentru care optează Pavel; 
aceeași succesiune apare nu doar în texte 
evreiești — precum ludita sau *4 Ezdra, ci şi 
în texte latinești foarte riguroase precum 
cele ale lui Horaţiu, *Quintilian sau Cicero. 
Dimpotrivă, *Josephus și *Septuaginta [de 
regulă], precum și autorul roman Marţial 
folosesc „zi și noapte”, însă nu există o con- 
secvenţă în referințele similare din *Noul 
Testament.) 

1:4. Exprimarea dorului era un fapt obișnuit 
în scrisorile de prietenie, în Antichitate, 
semnalând o relaţie foarte strânsă. (Nu este 
vorba, așa cum consideră un comentator, 
doar de imitarea versetului din Rom. 1:11 
sau a altor pasaje!) În Răsărit, lacrimile erau 
considerate o formă adecvată de manifes- 
tare a tristeții generate de despărţiri lungi 
sau intempestive. 

1:5. Chiar dacă taţii erau răspunzători 
de educaţia fiilor lor, aristocrații iudei 
și greco-romani voiau ca şi mamele să 
aibă educaţia necesară pentru a-i putea 
învăţa pe copii. (Faptul acesta rămâne în 
picioare chiar în cazul iudaismului ce nu 
asigura femeilor o instruire aprofundată 
în tainele *Legii și chiar dacă societatea 

greco-romană rezerva studiile serioase — 
*retorica și filosofia — exclusiv bărbaților.) 
Până la vârsta de șapte ani, mama era cea 
mai importantă prezență formativă în viața 
unui băiat roman. Pentru cei care își per- 
miteau, studiul Scripturilor iudaice era de 
dorit să înceapă pe la cinci-șase ani, deşi 
această educaţie punea întotdeauna accen- 
tul mai ales pe memorare și redare, mai 
degrabă decât pe abilități de lectură. 

„Credinţa” bunicii și mamei lui Timotei 
fusese cea mozaică (familia lui Timotei 
devenise creștină, la momentul în care a 
întâlnit-o Pavel —- Fapte 16:1). Iaţii evrei 
erau cei dintâi responsabili de educarea 
băieţilor în spiritul Legii, dar Timotei n-a 
avut un tată evreu (Fapte 16:1, 3). Copiii 
care nu aveau un tată în viață sau religios 
învățau uneori de la bunicile care erau în 
viață (cf. Tob. 1:8). 

În cele mai multe cazuri, educaţia presu- 
punea și pedeapsă corporală, dar unii din- 
tre corifeii educaţiei antice insistau, dimpo- 
trivă, pe încurajarea copilului, evidenţierea 
succeselor sale, stimularea competiţiei şi 
asigurarea unui climat în care învățarea 
să fie o plăcere (Quintilian). Nu există o 
opinie unanimă la scriitori antici când vine 
vorba despre opțiunea pentru învățămân- 
tul public sau despre cel la domiciliu, în 
condiţiile în care şi în școală clasele erau 
destul de mici încât să permită practic o 
educaţie individuală. 

1:6. Punerea mâinilor era folosită pentru 
ordinare (vezi comentariul la 1 Tim. 4:14). 
Ideea de a „reînflăcăra” (BRC) un foc este 
plauzibilă în acest text (cf. Ier. 20:9), deşi 
termenul pentru „a înflăcăra” (VDC, NIR, 
BOR) a suferit în perioada respectivă o ase- 
menea lărgire de sens încât, adesea, devine 
dificil a distinge dacă în mintea cititorilor 
se mai făcea legătura inițială cu focul. 

1:7. Deşi textele *eseniene și unele dintre 
sursele evreieşti timpurii pun compor- 
tamentul răutăcios în relație cu duhurile 
rele, viclene, în greacă „duh de” înseamnă 
adesea pur și simplu „atitudine de”. 
Îndemnul „nu vă temeţi” este una dintre 
cele mai frecvente garanții biblice din par- 
tea lui Dumnezeu (ex.: Gen. 26:24; ler. 1:8) 

și era o expresie de îmbărbătare obișnuită 
între oameni (Gen. 43:23). Deși e posibil 
ca Timotei să fi fost „timid”, nu trebuie să 
presupunem că aceasta ar fi fost singura lui 
problemă, așa cum au făcut unii interpreți 
(cf. Fapte 18:19; 1 Cor. 2:3). 


1:8-14 

Preluarea ștafetei de la Pavel 

Timotei trebuie să rămână ferm (1:3-7), 
alăturându-se lui Pavel în suferința pentru 
*Evanghelia care le-a fost încredințată. 

1:8. *Ucenicii erau chemaţi să calce pe 
urmele învăţătorilor lor. Suferințele lui 
Pavel de aici se referă mai ales la închisoare 
și la execuţia previzibilă. 

1:9-11. Tema „chemării” este una prepon- 
derent vetero-testamentară și evreiască, 
cea a „arătării” și a „nemuririi“ (NTR) este 
preponderent greacă (cu mult înainte să fi 
fost adoptată și de *diaspora iudaică), iar 
cea a „*Mântuitorului” era una comună. 
Nu e deloc surprinzătoare familiaritatea lui 
Pavel cu ambele lumi; majoritatea evreilor 
din diaspora şi din Palestina considerau că 
nu există vreo contradicţie între fidelitatea 
față de Vechiul Testament și capacitatea de 
a vorbi limba culturii în care trăiau. 
1:12-14. „Lucrul bun încredințat” (1:12, 
14) era la bază o sintagmă cu conotații 
monetare, deși mai există autori care au 
folosit-o cu referire la învăţătură; cel căruia 
i se încredințau bani sau valori era răspun- 
zător să le păzească sau să le sporească. 
Învăţătorii evrei socoteau că ei nu fac decât 
să dea mai departe ucenicilor o valoare 
sfântă, iar aceștia urma să o transmită, la 
rândul lor, altora (cf. 2:2). 


1:15-18 

Prieteni și opozanti în Asia 

Pavel prezintă foarte succint opoziția pe 
care el și Timotei o au de înfruntat în Asia, 
zona de acțiune a lui Timotei. 

1:15. „Asia” desemnează de fapt pro- 
vincia romană din vestul Asiei Mici, în 
care cel mai important oraş era Efesul (cf. 
1 Tim. 1:3). În context, „toți” îi exclude de la 
numărătoare cel puțin pe cei menționați în 


1:16-18; potrivit cu flexibilitatea limbajului 
obişnuit, termenul însemna, în Antichitate, 
„majoritatea”. Cu toate că numeroși autori 
evrei au prevestit o apostazie generalizată 
înainte de sfârşitul veacurilor sau consi- 
derau că generația lor era caracterizată 
de apostazie, totuşi o deplângeau. Prin 
urmare, tocmai acest detaliu cu referire 
la sfârșitul vieții apostolului cu greu ar fi 
fost conținut de o pseudoepigrafă, scrisă 
în numele lui Pavel. (*Hagiografii de mai 
târziu aveau să descrie respingerea eroului 
lor, dar istoria conţinea în mod obișnuit și 
descrierea osândei cumplite care se abătea 
asupra apostaţilor care-l respinseseră.) 
1:16. Lanţurile şi închisoarea erau înde- 
obşte pricini de ocară, iar oamenii se jenau 
de obicei să fie asociați cu cei ce purtau 
astfel de stigmate. „Onisim” (Flm. 10) ar 
putea fi o contragere a numelui Onisifor, 
dar persoana pe care o descrie Pavel aici 
nu pare să fi fost un libert proaspăt scăpat 
de sclavie. Cum Pavel vorbește despre cre- 
dincioșii din „casa” lui Onisifor, e posibil 
ca persoana la care face apostolul referire 
să fi avut sclavi sau alt fel de *clienţi. „A 
învigora” (GBV) este un termen din sfera 
ospitalităţii, care presupunea și găzduirea 
de oaspeți; probabil că Onisifor deţinea o 
casă spațioasă și îl va fi găzduit pe Pavel 
când acestea trecea prin Efes. Acest creștin 
este, pentru Timotei, un exemplu grăitor 
de om care nu s-a „rușinat” (1:8, 12; 2:15). 
1:17. Foarte mulţi oameni din secolul I 
călătoreau la Roma; Onisifor, ca un *patron 
generos și înstărit din orașul asiatic Efes, 
era normal să poată întreprinde o astfel de 
călătorie. „Găsirea” lui Pavel presupunea, 
de fapt, identificarea unor localnici creștini 
care să-i poată spune unde se află Pavel, 
fie pe parcursul primei lui detenţii (Fapte 
28:30), fie la cea curentă, mai severă. Dacă 
este vorba despre cea din urmă, Pavel e 
posibil să fi obținut informaţii din Asia 
(1:15) prin intermediul lui Onisifor. 

1:18. Deoarece Pavel salută „casa” lui 
Onisifor în 4:19, unii comentatori au sus- 
ținut că Onisifor ar fi fost deja mort, iar 
Pavel s-ar ruga aici pentru mântuirea unui 
decedat (deși reiese clar din context că 


Onisifor era creștin încă din timpul vieţii). 
ludaismul îi pomenește frecvent pe eroii 
plecaţi dintre cei vii prin cuvintele „bine- 
cuvântată fie-le amintirea”, iar mai târ- 
ziu, pe pietrele de mormânt erau elogiați 
drepţii decedați cu: „Fie ca amintirea lui 
[ei] să fie una plăcută”. Uneori se aduceau 
post-mortem ofrande de “ispășire pentru 
cei decedați, dar rugăciunile pentru „mân- 
tuirea” celor morți în sens strict pare să fi 
fost o practică marginală sau inexistentă 
în iudaismul primului secol după Cristos. 
Mai mult, nu e clar că Onisifor ar fi fost 
mort; Pavel așteaptă și pentru sine însuși 
Ziua Judecăţii finale (1:12; 4:8). Apostolul 
putea să vorbească despre „casa” cuiva și 
despre stăpânul casei însuşi, câtă vreme 
respectivul era încă în viaţă (ex.: 1 Cor. 
16:15, 17). 


2:1-13 
Perseverenţă 


2:1-2. Între farisei, se insista foarte mult 
pe transmiterea sfintelor tradiții; *rabinii 
din secolul II stăruiau pe ideea transmiterii 
tradițiilor de la o generaţie la alta, atrăgând 
atenția că acest proces a început cu mult 
timp înainte. Această transmitere a tradiți- 
ilor era comună şi școlilor grecești de filo- 
sofie, cu toate că aici se punea accentul pe 
concepțiile fondatorului, nu atât pe cele ale 
predecesorilor recenți. 

2:34. Filosofii subliniau angajamentul 
total ce era necesar unui filosof autentic. De 
asemenea, își comparau misiunea cu cea a 
soldaţilor sau a atleților care se înfruntau 
în luptă, respectiv într-o competiție de aler- 
gare. Soldaţii nu aveau voie nici măcar să se 
căsătorească pe durata serviciului militar 
(cu toate că unii aveau neoficial concubine, 
acolo unde erau încartiruiţi), ci trebuiau să 
se dedice exclusiv îndatoririlor cazone, mai 
mult de douăzeci de ani; probabil că doar 
un procent puțin mai mare de jumătate 
dintre ei ajungeau să fie lăsaţi la vatră. 

2:5. Filosofii își comparau misiunea și cu 
cea a atleților, proverbiali pentru disciplina 
strictă şi antrenamentul intensiv. Prin jură- 
mânt, atleții se angajau să respecte aceste 

exigențe cel puţin zece luni înainte să par- 
ticipe la Jocurile Olimpice. Premiul învin- 
gătorului era o cunună; vezi comentariul la 
1 Corinteni 9:24-25. 

2:6. La fel ca în 2:4 (soldatul trebuie să fie 
pe placul celui care l-a înrolat) şi 2:5 (câș- 
tigarea premiului), accentul cade aici pe 
efortul susținut și totodată pe răsplata vii- 
toare; cine lucrează pentru Dumnezeu va 
fi răsplătit în Ziua Judecăţii lui Dumnezeu. 
(Unii comentatori sugerează că în 2:4-6 
Pavel argumentează ca lucrătorii să fie 
susținuți exclusiv de către congregații, aşa 
cum filosofii erau susținuți de *patroni, 
şi să nu fie nevoiţi să lucreze pentru a se 
întreține; această perspectivă însă ar fi 
surprinzătoare, având în vedere că Pavel 
afirmă exact contrariul în 1 Cor. 9, unde 
lasă loc pentru ambele variante.) 

2:7. Ocazional, autorii îndemnau cititorii să 
„ia seama” (KJV, NASB) pentru ca astfel să 
înțeleagă (cf. Mt. 24:15; Apoc. 13:18). 

2:8. Recursul la exemple era una dintre 
cele mai importante metode hortative în 
discursurile morale (parenezele) antice; 
Pavel invocă aici exemplul lui Isus, care 
a îndurat mult, dar a câștigat slava eternă 
(cf. 2:10-12). 

2:9-10. Pavel se dă pe sine ca exemplu. 
Filosofii şi moraliștii antici foloseau în mod 
curent exemple în îndemnurile lor morale 
(cf. 2:8). 

2:11-13. Deşi caracterul lui Dumnezeu 
este neschimbător, felul în care Se poartă 
El cu oamenii depinde de răspunsul pe 
care I-l dau ei (2 Cron. 15:2; Ps. 18:25-27). 
Credincioșia lui Dumnezeu față de legă- 
mântul Său nu este condiționată de încăl- 
carea legământului comisă de către cei 
necredincioși; dar cei care încalcă legămân- 
tul cu El se văduvesc de protecția pe care 
o oferă acest legământ (vezi comentariul la 
Rom. 3:3). 


2:14-26 
Perseverența în antiteză cu vasele de ocară 


Efesenii trebuiau să ia aminte la „aceste 
lucruri”, pe care Pavel le înșiră în 2:3-13 
și le rezumă în 2:11-13. Ei trebuie să 

persevereze, să se ferească de învățăturile 
înșelătoare deosebit de înfloritoare în Efes 
(2:14-23), iar atunci când e posibil, să-i 
corecteze pe cei care comiseseră deja erori 
grave (2:24-26). 

2:14. Numeroși oratori profesioniști acor- 
dau o atenție exagerată unor întorsături de 
frază nesemnificative; unii filosofi consi- 
derau că nu exista îndeletnicire mai bună 
decât analiza logică a unor cuvinte; nume- 
roşi învățători evrei, din dorinţa lor de a fi 
cât mai fideli față de litera *Legii, procedau 
la fel (punând în evidenţă până şi cele mai 
insignifiante variații de litere sau posibile 
revocalizări). Dar erau și dintre cei care cri- 
ticau astfel de procedee (vezi comentariul 
la 1 Tim. 1:6). 

2:15. La imaginea soldatului, a atletului și 
a agricultorului (2:4-6), Pavel mai adaugă 
acum și pe cea mai cuprinzătoare, a lucră- 
torului. Cititorii evrei înțelegeau îndemnul 
de a-și da toate silințele ca să prezinte în 
mod corect „Cuvântul adevărului”, ca pe 
un imbold de a studia Legea Domnului, în 
care se găsește cuvântul Său (cf. Ps. 119:43). 
Deși Pavel subințelege astfel de adânciri în 
Scripturi (3:14-17), aici pune în lumină pre- 
zentarea onestă a *Evangheliei, în contrast 
cu vorbăria goală din 2:14 și 16. 

2:16. Vezi comentariul la 2:14. 

2:17. Imaginea cangrenei spirituale sau 
morale apare și la alți autori; trăsătura defi- 
nitorie a cangrenei este că se răspândește 
și infectează întregul trup, ucigându-l până 
la urmă dacă nu este îndepărtată. Imeneu 
și probabil Filet au fost înlăturați oficial 
(1 Tim. 1:20), dar au păstrat o influență 
puternică şi, pesemne, un număr semnifi- 
cativ de adepți. Pe atunci, la fel ca azi, era 
ușor pentru aproape oricine să găsească un 
public, deoarece puţini erau cei suficient 
de instruiți biblic, încât să distingă adevă- 
rul de eroare, măcar pentru ei înșiși, ca să 
nu fie nevoiți să depindă de învățăturile 
altora. În Antichitate, era chiar mai dificil, 
fie şi numai pentru că majoritatea nu știau 
să citească, iar exemplarele disponibile 
din Scripturi erau rare şi scumpe, căci se 
copiau de mână. 


2:18. O viitoare “înviere trupească nu era 
pe placul mentalităţii greceşti, deși învi- 
erea spirituală anticipativă deja experi- 
mentată de credincioşi în *Cristos era chiar 
mai discutabilă din perspectiva grecilor. 
Unii învăţători mincinoși precum lmeneu 
și Filet se pare că „demitologizaseră” 
Evanghelia, pentru a o face mai apetisantă 
pentru cultura vremii lor (cf. 1 Cor. 15:12; 
2 Tes. 2:2). 

2:19. Chiar dacă unele pietre puteau fi 
date la o parte, piatra de temelie sau cea 
din capul unghiului rămâneau stabile. 
Sigiliile erau adesea folosite pentru a 
valida un document sau pentru a dovedi 
că un produs nu a fost alterat; aici, sigiliul 
este încrustat pe piatra de temelie, conți- 
nând numele proprietarului clădirii sau al 
constructorului. 

2:20-21. Pavel schimbă imaginea. Atunci 
când sunt folosite cu sens figurat în litera- 
tura antică, „vasele” sunt substitute pentru 
persoane (sau pentru trupurile lor ca lăca- 
șuri ale sufletelor, un sens care nu este însă 
relevant în acest caz). Vasele scumpe erau 
rezervate doar pentru scopuri deosebite, 
precum banchetele; cele mai ieftine vase 
erau considerate de sacrificiu, iar la evrei, 
dacă se contaminau, erau sparte. 

Există două interpretări posibile pentru 
„dacă cineva se curăţeşte de aceasta”. Pe de 
o parte, se poate ca Pavel să fi făcut o dis- 
tincție între cei drepți și cei răi (la fel ca în 
Rom. 9:22-23); dar cei drepți, la fel ca vasele 
de cinste, trebuie să stea separat de vasele 
de ocară din aceeași casă (vezi comenta- 
riul la 2:17-18). Pe de altă parte, de obicei 
vasele importante erau curățate de mizerie 
sau, în termeni religioși, de pângărire (ca, 
de pildă, învățături înșelătoare - 2:16). 
(E posibil ca Pavel să fi avut în vedere 
ambele sensuri; în anumite condiții stipulate 
în Legea mozaică, un vas curat care ajunsese 
să fie pângărit, chiar prin contactul cu un alt 
vas murdar, trebuia purificat din nou.) 

2:22. Moraliştii își îndemnau frecvent citito- 
rii să „fugă” de vicii. Anumite patimi erau 
în general asociate cu „tinerețea” (o catego- 
rie din care încă făcea parte și Timotei; vezi 
comentariul la 1 Tim. 4:12). În Antichitate, 


mulți tolerau și scuzau patimile tinerilor; 
în antiteză cu ei, Pavel respectă capacitatea 
lui Timotei de autocontrol. 

2:23. În ce priveşte disputele de idei 
mărunte, vezi comentariul la 2:14. 

2:24. Învăţătorii evrei şi filosofi precum 
“stoicii recomandau și ei răbdare în povăţu- 
irea altora; în contrast cu ei, unii moraliști, 
precum *cinicii, agresau verbal trecătorii 
cu „înţelepciunea” lor. Era ceva obișnuit 
ca filosofii să râdă de cei lipsiți de înțelep- 
ciune (cf. 2:23; „prosteşti” — NTR, „nebu- 
neşti” — VDC; „fără învăţătură” — GBV) și 
care nu doreau să învețe. 

2:25-26. Iudaismul insista pe corecția sme- 
rită și discretă a celuilalt, înainte să fie mus- 
trat public, în speranţa că respectivul se va 
întoarce pe calea cea dreaptă. 


3:1-13 
Răutatea zilelor de pe urmă 


Sursele antice ebraice (probabil cu excep- 
ţia celor mai elenizate, precum scrierile lui 
Philon) descriau îndeobşte sfârşitul ca o 
vreme de necaz, apostazie și escaladare a 
păcatului și a prigoanei. Această perspec- 
tivă era destul de comună, în ciuda aştep- 
tării generale ca întregul Israel să revină la 
standarde mai înalte de sfințenie, anunțând 
astfel sfârșitul și reabilitarea Israelului; alţii 
(vezi *Manuscrisele de la Marea Moartă) 
credeau că doar israeliții credincioși vor 
rămâne după această judecată. La fel ca 
majoritatea evreilor, Pavel nu aștepta o 
reînnoire completă a celor drepți în lume, 
înainte de Ziua Domnului. 

3:1. În „zilele din urmă” (cf. Is. 2:2; Mica 4:1; 
Dan. 2:28; 10:14) Pavel include şi perioada 
în care trăia el (cf. 1 Tim. 4:1); fără-ndoială, 
aici face o aluzie la ideea iudaică ce avea 
să fie cunoscută ca lamentaţii mesianice, 
o vreme de mare suferință care avea să 
preceadă sfârșitul (pentru suferințele de 
la sfârșitul vremurilor, vezi, ex.: 49162 2.1 
în *Manuscrisele de la Marea Moartă; pen- 
tru chestiunea păcatului și a răutăţii, ex.: 
4Q390 f1.8; *1 Enoh 91:7; *4 Ezdra 14:16-18; 
*Oracolele sibiline 5.74; pentru tema apos- 
taziei, ex.: Testamentul lui Daniel 5:4; Isahar 

2 Timotei 2:23-3:6 


6:1, 6; 7:3; şi Neftali 4:1). (Durata acestei 
perioade este estimată diferit aproape de 
fiecare text evreiesc care a speculat pe mar- 
ginea ei; în tradiția ebraică nu a fost bătută 
în cuie.) 

3:2. Și alți moralişti antici foloseau „liste de 
vicii” (cf. Rom. 1:28-32). „Iubitorii de sine” 
(adică, oameni care-și urmăresc propriile 
interese) erau blamați de către filosofi pre- 
cum Musonius Rufus (un *stoic), *Epictet 
sau Philon; *Plutarh, alt moralist, îşi aver- 
tiza cititorii să se ferească până și de ceea 
ce putea să semene a iubire de sine. (În ter- 
meni contemporani, am vorbi despre narci- 
sism, nu despre o stimă de sine sănătoasă.) 
Dragostea şi ascultarea de părinți era una 
dintre virtuțile esențiale în Antichitate 
(vezi comentariul la Efes. 6:1-3). Unii soco- 
teau că lipsa de recunoștință este cea mai 
mare ofensă împotriva unui binefăcător 
(vezi comentariul la Rom. 1:21). 

3:3—4. *Philon și alți filosofi, mai ales stoici, 
condamnau constant „iubirea de plăceri”; 
dintre filosofi, numai *epicurienii căutau 
plăcerea (pe care o defineau ca absență 
a durerii și tulburării), însă ei nu erau 
nici pe departe la fel de influenți precum 
adversarii lor stoici. *Philon întocmește 
inclusiv o listă de vicii sub eticheta de 
„iubitori de plăceri” şi pune plăcerea în 
antiteză cu virtutea. 

3:5. Atât religia iudaică, cât şi filosofia 
greacă îi condamnau pe cei ce se pretin- 
deau cucernici, dar inima sau viaţa lor 
nu se potriveau nicidecum cu pretinsa lor 
cucernicie. Pentru Pavel, religia fără pute- 
rea lui Dumnezeu de a transforma inima 
era complet inutilă. 

3:6. Deoarece femeile erau de obicei mai 
neinstruite, erau totodată și mai suscep- 
tibile decât bărbaţii la învăţăturile înșelă- 
toare (vezi comentariul la 1 Tim. 2:11-12). 
Predilecția femeilor pentru schimbarea 
religiei era ridiculizată de *satirici precum 
Juvenal și îi leza pe romanii conservatori. 
Se pare că femeile erau mult mai dispuse 
decât bărbaţii să se convertească la crești- 
nism, iudaism, cultele lui Isis, Serapis sau 
ale altor zeități; iar în secolul II d.H., feme- 
ile au fost atrase de diverse mișcări eretice. 


2 Timotei 3:7-14 


De vreme ce aveau o educație religioasă 
mai subțire și mai puţin de pierdut în plan 
social, își schimbau mai ușor religia, uneori 
optând mai bine, alteori mai rău. (În raport 
cu iudaismul, ele nu aveau de trecut des- 
curajantul prag de durere presupusă de 
circumcizie.) 

Învățătorii mincinoși trebuiau să intre 
în casă, fiindcă, în public, nu puteau sta 
de vorbă în voie cu femeile (din pricina 
segregării parțiale a femeilor măritate în 
societatea greacă). După ce își asigurau 
accesul în casă, bărbaţii sau femeile conver- 
titi din acea casă puteau decide să-i sprijine 
financiar sau în alte moduri. Femeile care 
dețineau case proprii erau cel mai ade- 
sea văduve, astfel încât văduvele puteau 
deveni ţinte (1 Tim. 5:13) pentru asigurarea 
accesului într-o casă de unde învățătorii 
mincinoși să influențeze sau să atragă 
congregații. De cele mai multe ori, bărba- 
ii greci și romani considerau că femeile se 
lasă lesne conduse de patimi și emoții; se 
poate ca în multe cazuri chiar așa să fi stat 
lucrurile, din pricina lipsei lor de educaţie 
și de fundament cultural. Dar Pavel are aici 
în vedere anumite femei, nu toate femeile, 
în general. 

3:7. Filosofii erau convinși că schimba- 
rea vine prin cunoașterea adevărului, iar 
această cunoaștere se obținea învățând de 
la ei. Aceste femei învățau, dar învățătura 
respectivă era falsă și menită să le specu- 
leze patimile; Pavel afirmă că *pocăința, 
iar nu cunoașterea în primul rând, îi elibe- 
rează pe cei altminteri captivi (2:25-26). 

3:8. Pavel recurge aici la tradiţii iudaice 
care nu apar în *Vechiul Testament. Într-o 
astfel de tradiţie cu largă circulaţie (diverse 
elemente ale ei apar la *Pseudo-Philon, 
în *Manuscrisele de la Marea Moartă, la 
*rabini etc.), Iane și fratele său lambre erau 
vrăjitorii faraonului care i s-au opus lui 
Moise în Exod 7:11. Chiar și istorii păgâne 
(Pliniu cel Bătrân și * Apuleius) îi consem- 
nează ca fiind vrăjitori pe vremea lui Moise 
(cel mai probabil, inspirându-se din tradiţii 
ebraice). Cum opozanțţii lui Pavel apelau 
la mituri iudaice (1 Tim. 1:4; 2 Tim. 4:4; 


Tit 1:14), Pavel citează din asemenea surse 
pentru a da nume personajelor. 

3:9. „A înainta” ar putea fi un termen teh- 
nic pentru progresul educației potrivit cu 
o anumită școală de interpretare, dar aici 
se referă probabil pur și simplu la evoluția 
mișcării opozanților. lane și lambre n-au 
putut, la urma urmei, să ţină pasul cu sem- 
nele lui Moise (în Exod, la fel ca în majori- 
tatea relatărilor iudaice târzii); Dumnezeu 
are să dea în vileag, până la urmă, aceste 
grupări înșelătoare (1 Tim. 5:24). 

3:10. *Ucenicii filosofilor trebuiau să 
urmeze învățăturile şi să imite trăirea das- 
călilor lor. Dar sunt și moraliști antici care 
foloseau în mod curent acest „dar tu” pen- 
tru antiteze morale (cf. şi 3:14; 4:5; 1 Tim. 
6:11; Diogene, Epistolae 12; *Cartea Jubileelor 
22:19). Informaţiile lui Timotei despre 
suferințele îndurate de Pavel în Antiohia, 
Iconia și Listra (Fapte 13:50-14:19) datau se 
pare de la prima interacțiune a familiei sale 
cu mesajul creștin, înainte ca tânărul să fi 
călătorit cu Pavel (16:1-3). 

3:11. Vezi comentariul la Fapte 13-14. 
Timotei provine din această zonă a Asiei 
Mici (Fapte 16:1). 

3:12. Numeroși evrei se așteptau la represi- 
uni din partea păgânilor, mai ales la sfârși- 
tul vremurilor, dar Pavel promite practic că 
fiecare creștin care trăiește o viață sfântă va 
avea parte de persecuție (cf. loan 15:20 etc.). 
3:13. Pavel îmbrățișează aici o concepţie 
din iudaismul mult mai timpuriu, potrivit 
căreia sfârșitul vremurilor va fi caracterizat 
de răutate și păcătoși trecând nestingheriţi 
de la un păcat la altul (pentru terminolo- 
gie, cf. ler. 9:3). Aceștia vor fi opriți doar 
de mânia finală a lui Dumnezeu (cf. Gen. 
6:11-13). Termenul grecesc de aici, redat 
prin „impostori” (BC) sau „înşelători” 
(VDC) era adesea folosit cu sens peiorativ 
pentru vrăjitori impostori sau primejdioși. 


3:14-17 


Cunoscător al Scripturilor 


3:14-15. „Sfintele Scrieri” (GBV) era o 
sintagmă folosită şi cu referire la scrierile 
religioase păgâne (ex.: în cultul lui Isis), dar 


în sursele iudaice de limbă greacă este ates- 
tată ca nume pentru Biblia în forma de la 
acea vreme, ceea ce noi azi numim * Vechiul 
Testament. Deși au existat mai multe 
modalități de numărare a cărţilor, din lista 
lui *Josephus (Contra lui Apion 1.8, 39-40) 
și menţiunile ulterioare reiese că aceste 
Scripturi corespund *canonului Vechiului 
Testament. Cele mai folosite dintre textele 
revizuite ale *Septuagintei se pare că inclu- 
deau de obicei și cărțile pe care le numim 
în mod curent *apocrife; deși nici “rabinii, 
nici Josephus nu par să fi acceptat acest 
material ca parte din Biblia ca atare, cu 
siguranţă era o porțiune foarte citită și la 
care, probabil, se făcea frecvent apel. 

Cel puţin în casele evreilor palestinieni 

tulătoare, băieţii erau de obicei inițiați în 
„Sfintele Scrieri” începând de pe la cinci 
ani; a-i învăța pe copii Scripturile era un 
imperativ poruncit în Vechiul Testament 
(Deut. 6:7; cf., ex.: Ps. 71:17; 78:5-7). Unii 
străini își manifestau uimirea văzând cât 
de puternic erau ancoraţi copiii evreilor în 
tradiţiile lor ancestrale. 
3:16-17. Credinţa în inspiraţia *profetică și 
(de obicei într-un sens oarecum diferit) în 
cea a poeziei şi muzicii era foarte comună 
în Antichitatea mediteraneeană. Această 
credință era în mod firesc asociată cu căr- 
tile profetice, iar Vechiul Testament era în 
mare parte atribuit unor profeţi. Pretenţia 
pe care Pavel o formulează în dreptul 
inspirației Scripturii se armonizează cu 
desemnarea, în Vechiul Testament, a *Legii 
și profeţiilor date de Dumnezeu ca fiind 
„Cuvântul lui Dumnezeu”. La fel ca Pavel, 
iudaismul accepta practic în mod unanim 
ideea că Vechiul Testament este Cuvântul 
lui Dumnezeu. 

Când enumeră exemple la categoria 
„Orice lucrare bună” (3:17), Pavel apelează 
la termeni consacraţi în pedagogia antică 
(3:16); „instruirea“ (vezi nota ANANIA, 
la 3:17) era specifică mai ales educaţiei 
grecești (*LXX folosește adesea terme- 
nul cu sensul de disciplină). Mustrarea 
era importantă mai cu seamă în iudaism, 
unde trebuia făcută întâi între patru ochi 

și cu blândeţe. Autoritatea, sursa și expli- 
cația adecvată pentru toate aceste lucrări 
se regăseau în Scriptură. Pentru sintagma 
„om al lui Dumnezeu”, vezi comentariul la 
1 Timotei 6:11. 


4:1-8 
Predicarea Cuvântului 


După ce îi aminteşte lui Timotei că sursa 
autorităţii acestuia este Scriptura (“Vechiul 
Testament pe vremea aceea; vezi 3:14-17; 
cf. 1 Tim. 4:13), Pavel îi cere să se anga- 
jeze în lucrarea pentru care sunt de folos 
Scripturile (3:16-4:2). 

4:1. Un jurământ pe numele unui zeu era 
considerat deosebit de angajant și primej- 
dios de încălcat; tot astfel, asumarea unei 
răspunderi la care erau martori zeii (la 
origine, echivala cu a pune pe cineva sub 
jurământ) era sfântă și inviolabilă. Un jură- 
mânt încălcat urma să fie răzbunat de către 
zeul al cărui nume fusese lezat; pentru 
evrei și creștini, judecata supremă avea să 
se arate în viitoarea Zi a Domnului. 

4:2. Ca peste tot, practic, la Pavel, 
„Cuvântul” se referă la mesajul despre Isus, 
un mesaj divin la fel ca Legea și Profeţii 
(3:16). Moraliștii greco-romani discutau 
adesea despre momentul „potrivit” pentru 
a vorbi, mai ales în cazul cuvântărilor mai 
tăioase; Pavel îi transmite lui Timotei să-și 
proclame mesajul indiferent dacă oamenii 
sunt sau nu dispuși să-l asculte (4:3). Deşi 
Pavel adaptează aici limbajul filosofic gre- 
co-roman, ideea se regăsește în tot Vechiul 
Testament; profeţii trebuie să vorbească 
neîncetat, oricât de puternică ar fi opoziția 
(Ex. 6:9-13; ler. 6:11; 20:8-9). 

4:3. În societatea greco-romană, demagogi 
care spuneau oamenilor lucruri care să le 
placă se regăseau în rândul politicienilor, 
al oratorilor sau al filosofilor, iar în Vechiul 
Testament așa procedau profeții mincinoși 
(îndeobște, profeţii care spuneau oameni- 
lor ceea ce și-ar fi dorit aceștia din urmă 
să audă erau mincinoși; cf. ler. 6:14; 8:11; 
Ezec. 13:10, 16; Mica 3:5; vezi și comenta- 
riul la Luca 6:26). A dori „să audă lucruri ce 
le gâdilă urechile” (NTR) înseamnă a dori 

să audă numai lucruri care să le fie pe plac; 
*Lucian din Samosata descrie în acești ter- 
meni oamenii care se delectează cu bârfe. 
4:4-5. Termenul tradus cu „mituri” era 
folosit peiorativ pentru scorneli; vezi 
comentariul la 1 Timotei 1:4. 

4:6. Pentru ideea de viață turnată ca o 
libaţie sau jertfă de băutură, vezi comen- 
tariul la Filipeni 2:17. (Unele texte evre- 
iești și îndeosebi 4 Macabei atribuiau chiar 
o valoare ispășitoare — deci, sacrificială, 
într-un anume sens — morţii martirilor; dar 
nu e limpede că aceasta ar fi ideea ce se 
desprinde din imaginea lui Pavel.) 

4:7. Prima imagine folosită de Pavel este cea 
a competiției sportive; moraliștii împru- 
mutau mereu această imagine pentru a 
descrie zbaterea pentru victoria virtuţii 
(vezi comentariul la 1 Tim. 6:12). „A sfârși 
alergarea” (NTR) este o exprimare pre- 
luată tot din sfera competiţiilor, iarăși o 
imagine sportivă familiară (cf. 2 Tim. 4:8). 
„A păzi credinţa” era o expresie grecească 
ce însemna a rămâne credincios unui legă- 
mânt sau, în anumite situaţii, a apăra ade- 
vărata credință (așadar, „credința“, în cazul 
de faţă). 

4:8. Imaginea „cununii“ face trimitere la 
premiul acordat învingătorilor de la com- 
petițiile grecilor (4:7). 


4:9-18 
Vechile cunoștințe 


Unii prieteni se dovediseră trădători, iar 
pe alţii Pavel a fost nevoit să-i trimită în 
diferite locuri; dar Dumnezeu S-a dovedit 
mereu credincios (4:17-18). 

4:9. Vezi comentariul la 4:21. Era impor- 
tant ca prietenii apropiaţi să vină să-l mai 
vadă pentru ultima oară pe cel aflat pe 
moarte, iar această rânduială se apleca mai 
întâi copiilor, chiar dacă erau adoptați sau 
vitregi (1:2). (În mod normal, fiii își îngro- 
pau părinţii, dar probabil că autoritățile ar 
fi refuzat să îi îngăduie lui Timotei să ia 
trupul lui Pavel.) Pentru Pavel era impor- 
tant ca în special Timotei să-i fie alături 
înainte de moarte; a se compara, de pildă, 


cu prietenii lui Socrate care l-au însoțit în 
ultimele clipe. 
4:10. În aproape tot iudaismul, veacul rău 
de acum (Gal. 1:4) este pus în antiteză cu 
“veacul ce va să vină, cu sublinierea că cei 
care preţuiesc prea mult acest veac nu vor 
avea parte de cel viitor. Persecuţia de care 
avusese parte Pavel în Tesalonic probabil 
că scăzuse în intensitate; în orice caz, exista 
aici o *biserică. Se pare că Dima (probabil o 
abreviere de la Demetrius, dar numai sub 
acest nume este menţionat de către Pavel) 
se aștepta ca în Tesalonic să aibă parte de 
mai puțină suferință decât dacă ar fi decis 
să rămână cu întemnițatul Pavel. 
Motivaţiile lui Crescens (nume latin) și ale 
lui Tit nu sunt criticate. „Galatia” desem- 
nează probabil Galatia din Asia Mică, cea 
căreia Pavel îi adresează Epistola către 
galateni. (După unii Părinți ai Bisericii — 
deși e foarte puțin probabil, având în 
vedere cum folosește Pavel acest toponim 
în alte părți — ar putea fi vorba despre teri- 
toriul din nord, locuit de gali, în Franţa de 
azi, Galatia adevărată. Dacă așa stau lucru- 
rile, atunci ar fi singura menţiune explicită 
a unui teritoriu din afara Europei medite- 
raneene, din *Noul Testament). Tit plecase 
în Dalmația, aproape de Nicopole, unde 
stabilise Pavel anterior o întâlnire cu el (Tit 
3:12). Dacă Timotei urma să vină pe uscat 
ca să-l viziteze pe Pavel, probabil că ar fi 
trecut cel puțin prin Tesalonic și Dalmația 
(cea din urmă, pe coasta Adriaticii), iar 
Pavel îl înștiințează că avea să-i întâlnească 
pe unii dintre tovarășii lui din acea zonă. 
4:11. Deși numele „Marcu” era unul foarte 
comun, în cercul mic de colaboratori apro- 
piaţi ai lui Pavel e aproape sigur că loan 
Marcu din Fapte este cel avut în vedere, la 
fel ca în Coloseni 4:10. Nu doar Luca îi era 
alături în Roma, ci și alţii, însă Luca era sin- 
gurul tovarăș de călătorie pe care-l cunoș- 
tea și Timotei; probabil că era și singurul 
din Roma venit special pentru a fi alături 
de Pavel. 
4:12. Tihic este purtătorul epistolei (cf. 
1 Tim. 1:3), un tovarăș comun de călăto- 
rie al lui Pavel și Timotei (Fapte 20:4; Col. 
4:7). Cum singurul serviciu poștal roman 


era asigurat de către mesageri imperiali, 
doar pentru uzul autorităților, scrisorile 
personale erau expediate prin intermediul 
călătorilor. 

4:13. Prietenii celor întemnițați se puteau 
îngriji de nevoile acestora, însă numai cu 
permisiunea comandanților închisorii și 
a străjerilor, care uneori pretindeau mită. 
Mantaua menţionată aici era ca o pătură 
cu o gaură în mijloc pentru cap; ușurința 
cu care putea fi îmbrăcată o făcea proba- 
bil atât de populară printre călători. Era 
de folos doar pe vreme rece și ploioasă; 
pesemne că Pavel o lăsase la Troa fiindcă 
se încălzise și n-a mai apucat să se întoarcă 
după ea. Încarcerat acum, Pavel suferă de 
frig şi estimează că Timotei va ajunge cu 
puţin înainte de sosirea iernii (cf. 4:21). 
(Unii comentatori sunt de părere că ter- 
menul nu se referă, de fapt, la un obiect 
de îmbrăcăminte, ci la o învelitoare pentru 
cărți; deși nu poate fi exclus nici acest sens, 
majoritatea așa-ziselor dovezi în spriji- 
nul lui au fost extrase din comentariile la 
acest verset!) 

Sunt comentatori care sugerează că „per- 
gamentele” (GBV) sunt de fapt niște adeve- 
rințe (ex.: care atestă cetățenia romană a lui 
Pavel), dar nu e clar dacă așa arătau aceste 
documente în perioada despre care vor- 
bim. Termenul însă era deja folosit pentru 
codice (colecţii de papirusuri cu o copertă, 
distincte de suluri), o formă de carte deja 
folosită, dar popularizată de creştini. 
Iniţial, erau folosite pentru însemnări, ca 
registre contabile și alte scopuri nelite- 
rare; creștinii le-au făcut repede populare, 
după ce au început să le folosească pentru 
Scripturi. Unii opinează că Pavel avea în 
vedere niște notițe pentru studiul Bibliei; 
celelalte „cărți” (VDC) ar putea fi suluri de 
papirus, cel mai răspândit suport de scris 
în acea perioadă. 

După câte se pare, Pavel se aştepta ca 
Timotei să călătorească spre nord, către 
Troa, după care să treacă în Macedonia și 
să aleagă cel mai important drum roman 
prin Tesalonic și Dalmația, de unde să se 
îmbarce spre Italia (totuși cf. 4:21). 

4:14-15. Pe țărmul de est al Mediteranei 
locuiau mulţi arămari, dar prelucrarea 
cuprului producea atâta zgomot, încât 
Alexandru, spre deosebire de Pavel care 
lucra cu piele, nu prea putea să se angajeze 
în discuţii în timp ce muncea. Din acest 
motiv, nu prea avea auditoriu decât după 
ce își încheia ziua de muncă (doar dacă nu 
cumva era un fost arămar care trăia în pre- 
zent de pe urma învăţăturii lui înșelătoare). 

S-ar putea ca Alexandru să fie învățăto- 
rul mincinos din 1 Timotei 1:19-20, deși 
numele era unul des întâlnit. Expresia „a 
face rău”, a lui Pavel, era uneori folosită 
pentru delatores, „acuzatori“; nu este clar 
dacă există sugestia că Alexandru l-ar fi 
pârât pe Pavel autorităților. Cel mai pro- 
babil, Pavel n-a fost arestat în Efes, fiindcă 
își petrecuse iarna dinainte în Nicopole; e 
posibil să fi fost în drum spre Roma și să 
fi ajuns tocmai când s-a declanșat persecu- 
tia lui Nero (Tit 3:12; cf. 2 Tim. 4:10). Pavel 
avusese anterior conflicte cu mai mulți 
prelucrători de metale din Efes (Fapte 
19:24-29). 

Psalmistul invocă adesea răzbunarea 
lui Dumnezeu și răsplătirea vrăjmașilor 
săi (ex.: Ps. 17:13-14; 35:1-8, 26; 55:15; 
69:22-28). Din punct de vedere grama- 
tical, cuvintele lui Pavel reprezintă mai 
degrabă o predicţie (la timpul viitor) decât 
o cerere de răzbunare (cf. Ps. 52:5; 55:23; 
63:9-10; 73:17-20 etc.); totuşi, ideea este că 
Dumnezeu va face dreptate pentru slujito- 
rul Său în cele din urmă. 

4:16. Probabil că aici Pavel nu se referă la 
întemnițarea din Fapte 28:30-31, care se 
presupune că s-a sfârşit cu bine pentru el, 
ci la o audiere mai recentă, după arestare. 
Aceasta ar fi trebuit să fie o audiere preli- 
minară, o primo actio, în fața unui magistrat 
roman (în practică, puţin probabil să fi fost 
împăratul însuși). 

4:17-18. E posibil ca Pavel să facă o trimi- 
tere la faptele de credinţă ale lui David sau 
Daniel, din *Vechiul Testament (1 Sam. 
17:37; Dan. 6:27; cf. 1 Mac. 2:60); Daniel a 
fost aruncat la lei din porunca unui împă- 
rat — chiar dacă a fost dată cu strângere de 
inimă. Imaginea unui leu este una extrem 


2 Timotei 4:19-22 


de puternică atunci când apare în literatura 
antică, foarte potrivită pentru a reprezenta 
curtea lui Nero. În timpul persecuției lui 
Nero — când Pavel moare —, unii creștini au 
fost literalmente dați ca hrană pentru fiare, 
în arene, dar Pavel folosește „leul” cu sens 
metaforic, aşa cum se procedează adesea în 
Vechiul Testament (ex.: Ps. 7:2; 10:9; 17:12; 
22:13, 21). Termenul tradus cu „a izbăvi” se 
referă la protecție și salvare pământească 
(v. 17), dar poate fi folosit și pentru mân- 
tuirea ultimă (v. 18). Rugăciunile erau ceva 
firesc în cuprinsul scrisorilor antice, deoa- 
rece viața pe atunci era permanent întrețe- 
sută cu credinţe și practici religioase. 


4:19-22 
Concluzii 


4:19. Adesea scrisorile se încheiau cu salu- 
tări. Aquila şi Priscila, care plecaseră din 
Efes (Fapte 18:24-26) la Roma (Rom. 16:3), 
se întorseseră să lucreze în Efes — probabil 
că doar recent, fiindcă Pavel nu discută 
despre ajutorul lor în 1:16-18 (a se vedea 
antiteza dintre 1 Tim. 2:11-12 şi lucrarea 
pe care o făcea Priscila, din Fapte 18:26); 
doar tovarășii de călătorie ai lui Pavel, 
bărbaţi necăsătoriți, cel mai probabil, sunt 
menționați în 4:10-12 și 20. E posibil ca per- 
secuția din Roma să fi forțat plecarea lor. 
Pentru casa lui Onisifor, vezi comentariul 
la 1:16-18. 

4:20. Se obișnuia ca în scrisori să fie menţi- 
onate vești despre prieteni, precum acești 
foști tovarăși de călătorie ai lui Timotei 
(Fapte 19:22; 20:4). Despre felul în care e 
posibil să fi fost privită boala lui Trofim, 
vezi comentariul la Filipeni 2:25-30. 

4:21. larna nu se naviga pe mare; vasele 
nu mai plecau deloc de prin 10 noiembrie 


până prin 10 martie, dar și intervalele din- 
tre 15 septembrie și 10 noiembrie, respec- 
tiv 11 martie și 10 mai erau perioade ris- 
cante. Unele vase înfruntau riscul, chiar 
pe timpul iernii, din dorința de a obține 
profit, dar era foarte greu de găsit un mij- 
loc de călătorie pe timp de iarnă. Astfel că 
Timotei nu avea cum să călătorească pe 
mare iarna, însă chiar dacă alegea o rută 
pe uscat, spre nordul Greciei, aşa cum pare 
să fi anticipat Pavel (4:13), tot ar fi avut de 
traversat Adriatica, fapt la fel de dificil. 
Dacă Timotei întârzia, nu mai avea cum să 
ajungă decât primăvara -— iar până atunci 
era posibil să nu-l mai găsească în viață 
pe Pavel. Dacă Pavel va fi trimis scrisoarea 
vara, prin Tihic, Timotei va fi avut doar 
puţin timp la dispoziţie ca să-şi aranjeze 
treburile și să pornească spre apostol. 
„Pudens”, „Linus” şi „Claudia” sunt 
nume latine. Evreii puteau purta nume 
latine („Claudia” s-ar potrivi pentru o 
sclavă eliberată în timpul domniei lui 
Claudiu); cam jumătate dintre evrei aveau 
nume latine. Faptul că trei din patru nume 
sunt latine sugerează că creștinismul își 
croise drum în unele segmente ale socie- 
tății romane. Dacă vor fi fost şi lideri ai 
bisericii (chiar dacă numai aceștia sunt 
menționați pe nume, Pavel adaugă „toți 
frații”, identificând astfel un grup distinct), 
este semnificativ faptul că apare un nume 
feminin. Tradiţia din secolul II afirmă că 
Linus l-ar fi succedat pe Petru, ca al doilea 
episcop al Romei. 
4:22. Pronumele de la final este, în greacă, 
la plural; salutul final al lui Pavel îi include 
pe Timotei și pe toți confrații cu care slujea 
împreună în Efes (4:19). 


TIT 


Introducere 


Paternitate, scop, comentarii. Vezi introducerea la 1 Timotei. La fel ca 1 Timotei, 
această epistolă către Tit pare menită să-i consolideze autoritatea lui Tit mai degrabă decât 
exclusiv ca scrisoare personală. 

Situația. Pavel l-a lăsat pe Tit în Creta, ca să stabilească lideri în bisericile din fiecare 
oraş de aici (1:5). Descrierea adversarilor (1:10-11, 14) seamănă bine cu situația din Efes, 
abordată în 1 Timotei, lăsând să se înțeleagă că erezia pe care o contracarase în Epistola 
către Timotei se răspândea cu repeziciune în comunitățile creştine. Vechii opozanți ai 
lui Pavel, cei din Galatia care susțineau circumcizia, se pare că s-au ținut după el ca să-i 
„corecteze” pe convertiți (1:10, 14). Cu toate că i-au câștigat de partea lor pe mulți dintre 
primii convertiți, până la urmă, concepțiile lor au pierdut teren; dar Pavel n-a mai trăit ca 
să-și vadă învăţătura triumfând (2 Tim. 1:15). 

Tit 1:1-7 


1:1—4 
Introducere 


La fel ca în 1 Timotei, Pavel omite nume- 
roase caracteristici ale scrisorilor sale obiș- 
nuite (ca, de pildă, rugăciunea de mulțu- 
mire și, mai puţin frecvente, mențiuni ale 
rugăciunilor făcute pentru destinatari) și 
trece direct la subiect, dând poveţe. 

1:1. De obicei, scrisorile începeau cu numele 
expeditorului. Era o onoare să fii sclav 
într-o casă din înalta societate, iar profeții 
din * Vechiul Testament erau adesea numiţi 
„Slujitorii lui Dumnezeu”. Numeroși evrei 
credeau că au fost aleși pentru mântuire în 
virtutea apartenenţei lor la poporul israelit; 
ca de obicei, Pavel aplică termenul la toți 
cei care cred în Isus (probabil ca să-și întă- 
rească ideile din 1:10). 

1:2-3. Sursele evreieşti considerau în mod 
tradițional că „*viaţa veșnică” se referă la 
„Viaţa lumii care are să vină”, care (conform 
învăţăturii ebraice) urma să fie inaugurată 
de viitoarea *înviere a morților. Faptul că 
Dumnezeu nu poate să mintă, că El a vorbit 
prin profeți încă de la început şi că viitoa- 
rea înviere putea fi atestată încă din cele 
mai vechi texte biblice se potrivea cu învă- 
țătura evreiască standard și nu putea fi pus 
la îndoială de către adversarii săi (1:10). 
(“Stoicii afirmau  imuabilitatea legilor 
divine, dar doctrina lor Îi lăsa mai puţină 
libertate lui Dumnezeu pentru a interac- 
ționa cu voința umană și cu rugăciunile 
decât lăsa de obicei iudaismul. Dimpotrivă, 
în miturile grecești, zeii îi amăgeau adesea 
pe muritori, dar această concepție despre 
divinitate era respinsă de majoritatea filo- 
sofilor și ridiculizată de iudaism.) 

1:4. După numele expeditorului, scrisorile 
menționau și numele destinatarilor și con- 
țineau o expresie de salut. Filosofii și *rabi- 
nii vorbeau despre *ucenici ca despre copiii 
lor; cf. 1 Timotei 1:2 și 2 Timotei 1:2. 


1:5-9 
Desemnarea unor prezbiteri vrednici 


1:5. In *Vechiul Testament, cetățile erau 
conduse şi judecate de către „bătrâni”, 
cei mai înţelepţi și experimentați oameni 


din comunitate. În perioada *Noului 
Testament, bărbații în vârstă cu prestigiu 
în *sinagogile din *diaspora erau numiți 
„bătrâni/prezbiteri”. Deşi e posibil ca rolul 
lor să fi suferit variaţii de la o localitate 
la alta, adesea un grup de prezbiteri asi- 
gura conducerea sinagogii (în Iudeea, cf. 
1QS 6.8-9 în *Manuscrisele de la Marea 
Moartă). Pavel preia modelul de condu- 
cere standard al sinagogii, la îndemână 
în cultura vremii, evitând să instituie o 
structură de conducere cu totul străină. „În 
fiecare cetate” însemna că fiecare biserică 
de casă dintr-o localitate urma să aibă pro- 
priii lideri. La fel ca în mare parte a Greciei 
antice, şi în Creta exista o rivalitate înde- 
lungată între cetăți. 

1:6. Condiţia ca liderul să fie „fără pată” 
(NTR) era una esenţială în Antichitate (vezi 
comentariul la 1 Tim. 3:2). „Bărbat al unei 
singure neveste” însemna probabil „soț 
fidel soției”; la fel ca cerinţele pentru copii, 
aceasta sugerează că respectivul trebuia 
să fie un familist și un adevărat condu- 
cător al casei sale (vezi iarăși discuţia din 
1 Tim. 3:2). În Antichitate, aceste condiţii 
erau necesare pentru o persoană respec- 
tabilă și erau caracteristici luate deseori în 
discuţie pentru evaluarea celor din funcţii 
publice. (Vechiul Testament sublinia şi 
ascultarea copiilor, în condiţii normale; cf. 
Deut. 21:20.) De vreme ce sunt „bătrâni“, 
și „dezmăţ” (BRC; termenul poate însemna 
și lipsă de cumpătare, de obicei cu referire 
la plăceri egoiste, precum alcoolul) era 
un viciu atribuit de regulă tinerilor, nu 
copiilor, se pare că acești prezbiteri erau 
considerați răspunzători de purtarea fii- 
lor lor deja adulți (pragul maturității era 
fixat undeva în jur de 15-17 ani). În lumea 
romană, fiii trebuiau să-și respecte taţii, 
care aveau dreptul legal să-și exercite auto- 
ritatea câtă vreme erau în viaţă. 

1:7. „Supraveghetorul/episcopul” era admi- 
nistratorul casei, deseori un libert, care 
dădea socoteală stăpânului de felul în 
care gestiona averea acestuia; acest termen 
se potrivește excelent cu imaginea lide- 
rilor bisericilor de casă. Beţiile închinate 
lui Dionysos erau practicate în Creta, iar 


comportamentul liderilor creștini nu se 
cuvenea să fie, în vreun fel, confundat cu 
ele (unii, mai ignoranţi, confundau iudais- 
mul și cultul lui Dionysos, iar creștinismul 
era în general considerat parte a iudaismu- 
lui). Evitarea beţiilor era însă importantă și 
din alte motive (Prov. 20:1). Cei „dedaţi la 
vin” erau văzuți adesea ca fiind agresivi şi 
înclinați spre violenţă. 

1:8. „Ospitalitatea” presupunea găzduire, 
hrană și tratament generos al călătorilor 
care aveau nevoie de un sălaș. (Creștinii 
care călătoreau — asemeni evreilor — aveau 
la ei, de obicei, scrisori de recomandare, 
care să ateste că sunt demni de încredere.) 
1:9. Prezbiterii trebuiau să aibă instruirea 
necesară pentru a respinge învăţăturile 
înșelătoare curente încă dinainte să fi fost 
numiți în această funcție; pentru învăţătu- 
rile înșelătoare la care se face referire aici, 
vezi comentariul la 1:10-16. În iudaism, 
„cuvântul” făcea trimitere în special la 
*Lege, însă Pavel are în vedere mesajul 
apostolic (vezi comentariul la 2 Tim. 4:2). 


1:10-16 

Legaliștii vicleni 

Deşi e posibil ca opozanţii de aici să aibă 
legătură cu adversarii lui Pavel din alte părți, 
cei de aici s-ar fi putut să aibă priză la public 
din pricina unor cunoștințe despre iudaism 
cu circulație locală, precum şi din pricina 
unui posibil element evreiesc local din sânul 
bisericii. Creta era un mozaic etnic, iar evreii 
aveau o colonie importantă aici. 

1:10. „Grăitori în deșert” (ANANIA), „fle- 
cari” (VDC) sau „palavragii” (NTR) repre- 
zenta o caracterizare potrivită pentru mulți 
pseudointelectuali antici; vezi comen- 
tariul la 1 Timotei 1:6 și 2 Timotei 2:14. 
Comunitatea evreilor din Creta era une- 
ori victima unor șarlatani (ex.: *Josephus, 
Antichități iudaice 17.327). 

1:11. „Răvășesc familii întregi” (ANANIA) 
poate însemna că, după ce câștigă încre- 
derea unor familii, învățătorii mincinoși 
dezbină toată casa (cf. 2 Tim. 3:6-7) sau că 
„răstoarnă” (GBV) case. Probabil că sub- 
minau structurile de autoritate ale vremii 

(Tit 2:4-5, 9-10); sau poate, dar mai puţin 
probabil, se opuneau căsătoriei și relații- 
lor intime în căsnicie, apelând la motive 
*ascetice (vezi comentariul la 1 Tim. 4:1-3; 
1 Cor. 7:1-7). Niciuna dintre aceste înşe- 
lătorii nu erau specifice pentru iudaismul 
din Palestina sau din *diaspora, deşi nume- 
roși *esenieni susțineau celibatul. 

Pentru detalii despre cel care învăţa pen- 

tru „câștig“, vezi comentariul la 1 Timotei 
6:3-10; această acuză era frecvent for- 
mulată împotriva învăţătorilor morali 
itineranţi, probabil că inclusiv împotriva 
lui Pavel (1 Tes. 2:5). Cu mult înaintea lui 
Pavel, un scriitor îi acuza pe cretani că ar fi 
mai lacomi de câștig și mai necinstiți decât 
multe alte popoare. 
1:12. Străinii se plângeau că cretanii sunt 
lacomi de avere, ajungând până la acte de 
violență (Polybios 6.46.9) şi că erau par- 
şivi (8.19.5). (În funcţie de interes, roma- 
nii se plângeau uneori că grecii ar fi în 
general mai mincinoșşi; *Cicero, Pro Flacco 
4.9-10; 5.11-12; Plinius, Naturalis historia 
37.11.31.) Afirmația citată aici de Pavel a 
fost atribuită mai multora, cel mai vechi 
fiind Epimenide, un învăţător cretan din 
secolul VI î.H., care locuia în Cnossos. 
(Sursa autentică e cel mai probabil Hesiod 
preluat în Imn către Zeus, scris de Calimah, 
în secolul II î.H. După cum se știa, Creta 
pretindea că este atât locul de naștere, cât 
şi locul în care a fost înmormântat Zeus; 
cea din urmă pretenție stârnea batjocura 
străinilor, care îi acuzau de înșelătorie. 
Însă faptul că acele cuvinte erau atribuite 
la acea vreme unui cretan era suficient pen- 
tru ca Pavel să-şi susțină ideea pe care voia 
să i-o transmită lui Tit. Cu siguranţă însă, 
Pavel nu își prezintă aici propriul punct 
de vedere, fiindcă n-ar fi putut considera 
că un mincinos poate fi profet. Logicienii 
greci foloseau pretenția unui cretan potri- 
vit căreia toţi cretanii sunt mincinoși; dacă 
această afirmaţie era adevărată, atunci el 
era mincinos; dar dacă el mintea, atunci 
toți cretanii spuneau adevărul — evident, cu 
excepția acestui cretan care minţea!) 

Pe vremea lui Pavel, Epimenide avea 
reputația unui făcător de minuni ambulant, 


Tit 1:13—2:2 


învăţător şi profet; fapt obişnuit pentru 
gândirea greacă, linia de demarcaţie dintre 
profeție și poezie era foarte îngustă. Deşi se 
pare că această vorbă devenise celebră (un 
comentator susține că „a cretaniza” deve- 
nise o expresie populară pentru „a minţi”), 
nu e cu totul imposibil ca Pavel să fi fost 
familiarizat cu lucrările lui Epimenide; 
totuşi, e mult mai probabil ca apostolul să fi 
știut doar această afirmaţie sau o antologie 
cu vorbe celebre atribuite lui Epimenide 
(vezi comentariul la Fapte 17:27-29). 

Creta avea un renume prost pentru aro- 
ganţă, trădări şi lăcomie. „Lăcomia pânte- 
celui” era asociată cu dragostea pentru plă- 
ceri, în antiteză cu pasiunea pentru cunoaș- 
tere; vezi comentariul la Filipeni 3:19. 

1:13. Etnografii antici atribuiau anumite tră- 
sături (pozitive sau negative) unor popoare 
a căror cultură pune în evidență acele 
caracteristici. (Faptul că Pavel citează aceste 
remarci negative despre cretani într-o scri- 
soare adresată unor destinatari din Creta 
sugerează că apostolul se afla în relații 
foarte bune cu creștinii de aici, care admi- 
teau că aceste caracteristici descriu cultura 
lor; nu avem aici un model de interacţiune 
transculturală pentru situaţii obișnuite.) 
1:14. „Miturile“ iudaice se referă îndeo- 
sebi la hagadot, povestiri care dezvoltă și 
explică *narațiunile biblice. *Fariseii și alții 
care încercau să extindă și să aplice *Legea 
biblică la contextul lor erau siliți să con- 
struiască speţe, în care să detalieze modul 
în care regulile *Vechiului Testament se 
aplică unei situații specifice; se pare că ast- 
fel de tradiţii legale contestă Pavel aici. 
1:15. Legea Vechiului Testament împărțea 
mâncarea în curată și necurată (cf. 1:14), 
însă Pavel recurge la sensul figurat al aces- 
tei terminologii pentru a descrie curăția 
morală și spirituală (vezi 1 Tim. 4:3-5; cf. 
Rom. 14:14). 

1:16. În Vechiul Testament, „cunoașterea 
lui Dumnezeu” era parte a legământului pe 
care se întemeia relaţia cu El; la nivel per- 
sonal, acest fapt presupunea o foarte pro- 
fundă relaţie de credincioşie față de El. Dar 
orice pretenție era mincinoasă câtă vreme 
nu era însoțită de o raportare corectă la 


ceilalți și supunere față de Scripturi (Osea 
8:2-3; ler. 22:16). 


2:1-14 

Doctrină corectă: relații adecvate 

De vreme ce romanii suspectau minorită- 
tile religioase, mai ales pe cele răsăritene, 
care includeau elemente de închinare 
extatică, de subminarea valorilor familiale 
tradiționale, aceste grupări ascultau frec- 
vent de îndemnul filosofilor de a respecta 
„regulile casei”. Aceste reguli prevedeau 
felul în care capii familiei trebuiau să se 
raporteze la fiecare dintre membrii casei 
sale, mai ales la soții, copii și sclavi. Sub 
cuprinzătoarea denumire de „administrare 
a casei”, astfel de reguli includeau și pre- 
vederi ce vizau raportarea la părinți, înda- 
toririle față de stat (3:1) și față de zei. Cum 
“biserica se aduna în case și era privită 
oarecum ca o familie extinsă, ce depindea 
de *patronul în casa căruia se desfăşurau 
întrunirile credincioşilor, regulile se extin- 
deau în mod firesc și rapid la diverse tipuri 
de relaţie din biserică. 

Adaptarea relaţiilor sociale romane era 
de mare importanţă, în cazul creştinismu- 
lui timpuriu, pentru mărturia bisericii în 
societate și pentru a preîntâmpina ceea ce 
se putea anticipa în ce privește opoziția la 
*Evanghelie (2:5, 8, 10). Cititorii de azi ade- 
sea recunosc doar valorile tradiționale ale 
propriei lor culturi, însă trebuie admis fap- 
tul că Pavel, dimpotrivă, a acceptat valorile 
tradiționale romane din vremea lui (inclu- 
siv sclavia domestică, care era diferită de 
modelele din alte societăți de atunci). 

2:1. Deoarece învățătorii mincinoși stricau 
moravurile familiilor, învățătura „sănă- 
toasă” (cf. 2:15) pe care o recomandă Pavel 
în acest caz se aplică îndeosebi la relațiile 
domestice. Definiţia unei familii era conce- 
pută mai degrabă în termeni de ierarhie și 
dependențe (ex.: sclavii față de stăpâni sau 
*clienții față de patroni) decât strict prin 
prisma relațiilor de sânge. 

2:2. Această descriere se potrivește cu 
așteptările culturii romane în dreptul băr- 
baţilor în vârstă respectabili: demni, ono- 
rabili, sobri. 


2:3. Femeile în vârstă erau adesea ţinta 
ironiilor în comedii și erau luate în râs mai 
ales pentru bârfă şi vorbe fără rost (vezi 
comentariul la 1 Tim. 4:7). Unii le prezen- 
tau caricatural ca fiind beţive și căutând 
intimitatea unor parteneri mai tineri; mulți 
bărbaţi detestau beţia, mai ales când se 
manifesta la femei. 

2:4. Era un obicei străvechi ca femeile mai în 
vârstă, mai cu seamă mamele, să-și inițieze 
fiicele în mersul vieții (chiar şi în Israelul 
antic, ex.: ler. 9:20); unii filosofi, din dorința 
de a le sfătui pe femei, au scris epistole 
*pseudoepigrafice, dându-se drept femei, 
în care spuneau femeilor cum să se com- 
porte. Datoria de căpătâi a oricărei mame 
din societatea romană față de fiica ei pare să 
fi fost aceea de a-i oferi educaţie corespun- 
zătoare (în special în ce privește calităţile 
unei mame pricepute) și să o înveţe cum 
să se facă plăcută de un soț bun. „Femeile 
mai tinere” erau aproape întotdeauna soții, 
deoarece atât societatea greco-romană, cât 
și cea evreiască nu priveau cu ochi buni 
o femeie singură, iar numărul bărbaţilor 
se pare că îl depășea pe cel al femeilor. Și 
iudaismul, și moraliștii antici insistau pe 
faptul că soțiile trebuiau să-și iubească soții 
și să aibă grijă de copii; numeroase inscrip- 
tii funerare atestă astfel de trăsături ca fiind 
cununa virtuților feminine. 

2:5. Termenul tradus uneori prin „cuminţi” 
(ANANIA) înseamnă „cumpătate” (VDC, 
NTR, BOR) sau disciplinate, una dintre 
virtuțile de căpătâi la greci; cu referire la 
femei, aceasta sugerează „modestie“, care 
presupune evitarea virtuoasă a oricărei 
manifestări cu tentă de infidelitate conju- 
gală. Potrivit idealului grecesc tradițional 
(în discrepanţă cu practica, mai ales în 
această perioadă), femeile trebuiau con- 
semnate la spaţiul privat al locuinţei lor, 
căci se presupunea că sunt proprietatea 
vizuală exclusivă a soţului. În sfera casnică 
la care erau limitate, ele își exercitau auto- 
ritatea, însă li se cerea să se supună în orice 
privință soţilor lor (termenul „supus“, 
folosit de Pavel, e posibil să exprime o 
nuanță mai blândă decât „obedient” 
[compară cu KJV — dar și cu „plecat“, în 

traducerile ortodoxe românești - n.tr.]). 
De asemenea, se cerea ca femeile să fie 
tăcute, docile și neimplicate social. Încăl- 
carea acestor cutume sociale ar fi dat apă 
la moară acuzaţiei potrivit căreia creştinis- 
mul ar fi fost o mișcare subversivă social, 
ceea ce ar fi stârnit o prigoană mult mai 
mare pentru credința lor încă mică, dar 
în creştere, decât considerau ei, bărbați şi 
femei deopotrivă, că ar fi meritat. 

2:6-8. Şi bărbaţii trebuiau să fie cu stăpâ- 
nire de sine, iar Tit trebuia să fie un model 
pentru ei, așa cum se cuvenea unui învăță- 
tor vrednic. Pavel folosește în multe feluri 
sintagma „fapte bune” (vezi 1:6; 2:14; 3:1, 8, 
14; 1 Tim. 2:10; 5:10; 6:18; 2 Tim. 2:21; 3:17). 
În ce privește preîntâmpinarea unor acuza- 
ţii mincinoase, vezi introducerea la 2:1-14. 
2:9-10. Deși, din punct de vedere legal, stă- 
pânii dețineau drepturi absolute în relație 
cu sclavii din casa lor (genul de sclavi în 
casă, despre care se discută în acest con- 
text), în majoritatea caselor, sclavii dispu- 
neau de o libertate pe care sclavii de pe 
plantaţii sau din mine nu o aveau și aveau 
parte de un nivel de trai mai bun decât al 
majorității agricultorilor din acea vreme. 
Conform stereotipurilor populare alimen- 
tate de către proprietarii de sclavi, sclavii 
erau leneși, gata oricând de ciorovăială cu 
stăpânii și chitiți să fure tot ce le stătea la 
îndemână. Această descriere era uneori 
confirmată, mai ales acolo unde nu erau 
stimulați să muncească, însă Pavel susține 
că sclavii creștini trebuie să infirme acest 
stereotip. Din start, minoritățile religi- 
oase erau socotite subversive, iar pentru 
a contracara această prejudecată, creștinii 
trebuiau să depună mari eforturi, mai ales 
pentru a evita cele mai frecvente pricini 
de ocară. Pentru detalii mai ample despre 
sclavie, vezi introducerea la Filimon. 

2:11. Credincioşii trebuiau să trăiască 
demn pentru a zădărnici acuzaţiile min- 
cinoase (2:8-10), astfel încât toată lumea 
să poată vedea limpede Evanghelia după 
care își trăiau ei viaţa. În privinţa prejude- 
căților împotriva minorităților religioase, 
vezi introducerea la 2:1-14. Ideea că *harul 
lui Dumnezeu a pus (chiar dacă nu s-a 

concretizat automat — cf., ex.: 1:10) mântui- 
rea la dispoziția tuturor oamenilor intra în 
conflict accentul pe care evreii îl puneau pe 
răscumpărarea preferenţială acordată de 
Dumnezeu Israelului şi cu orgoliul supre- 
maţiei culturale ce prevala, în Antichitate, 
cu concursul multor indivizi care îl alimen- 
tau (deşi iudaismul concedea că unii drepți 
dintre *neamuri ar putea fi mântuiți, iar 
filosofii și anumite religii de mistere con- 
testau graniţele culturale convenționale). 
2:12. Doi termeni din sfera eticii pe care 
îi folosește Pavel aici se numărau printre 
cele patru virtuţi cardinale ale filosofilor 
și moraliștilor antici. O listă asemănă- 
toare există și la Philon, filosof evreu care 
dorea să prezinte iudaismul într-un mod 
atrăgător pentru societatea greacă din 
Alexandria, de care simțea că aparține. 
Sursele evreiești pun frecvent în antiteză 
veacul de acum, dominat de rău și suferință, 
cu *veacul ce va să vină, când Dumnezeu 
va domni în mod absolut și Își va răsplăti 
poporul. Deşi au existat, de-a lungul istoriei, 
opresori care au recurs la o astfel de teorie 
pentru a-și domina supușii, s-a dovedit că 
tocmai cei oprimați i-au receptat adecvat 
înțelesul. Evreii din Palestina sufereau din 
pricina stăpânirii romane și a faptului că nu 
aveau libertatea să trăiască întru totul după 
Legea lor; iudeii din *diaspora și creştinii se 
regăseau ca niște insule de moralitate într-o 
mare de păgânism, ținta batjocurilor și ale 
unor atacuri sporadice. Speranţa lor de 
viitor se întemeia pe credința în dreptatea 
lui Dumnezeu. 
2:13. În iudaism, revelaţia supremă sau 
„arătarea” lui Dumnezeu va semnala sfâr- 
șitul veacului de acum și începutul celui 
nou (cf. 2:12). În iudaismul din *diaspora, 
Dumnezeu era numit „Măreţul Dumnezeu” 
și era socotit „*mântuitor” (în termeni reli- 
gioși grecești, acest din urmă titlu însemna 
adesea eliberator sau binefăcător). Potrivit 
cu cea mai probabilă lectură gramaticală a 
textului, Pavel folosește acest titlu divin cu 
referire la Isus; deși în anumite cercuri evre- 
iești se admitea ideea unor fiinţe semidivine 
(cel mai frecvent îngeri înălțați) sau repre- 
zentări (mai ales Înţelepciunea), iudaismul 


nu descrie nicio altă figură umană ca fiind 
literalmente divină (sau, mai târziu, nici 
măcar în sens figurat divină, așa cum suge- 
rează *Philon în cazul lui Moise, pe baza 
textului din Ex. 7:1). 

2:14. În *Vechiul Testament, Dumnezeu 
„a răscumpărat” poporul Israel (adică, l-a 
scos din robia egipteană) ca să-l transforme 
într-un „popor deosebit” (Ex. 19:5; Deut. 
4:20; 7:6; 14:2; cf. 1 Sam. 12:22; 2 Sam. 7:24; 
Ps. 135:4); aici Pavel aplică aceeași termino- 
logie cu privire la Biserică. 

Iudaismul punea mare preț pe „râvna” 
pentru Dumnezeu. Deși, în acea vreme, 
această râvnă era asociată uneori cu revolu- 
ționarii evrei (dintre care unii erau numiţi — 
la momentul respectiv sau ulterior — *zeloţi), 
cel mai adesea ea se referea la fervoarea fără 
compromis pentru *Legea lui Dumnezeu. 
(Chiar dacă e puțin probabil, este totuși 
posibil ca şi comunitatea evreiască din 
Creta să fi fost afectată de elanuri revoluţi- 
onare precum Cirena, care se afla pe coasta 
Africii de Nord, departe spre sud, dar sub 
aceeași administraţie romană. Aceste tensi- 
uni au escaladat, iscând violenţe în Cirena, 
în jurul anului 72 d.H. [*Josephus, Războiul 
iudeilor... 7.437-450] şi o revoltă în toată 
regula, patruzeci de ani mai târziu. Aceste 
elanuri revoluționare erau uneori alimen- 
tate de către răsculați evrei care supraviețu- 
iseră și plecaseră din Palestina.) 


2:15—3:8 
Scopul mărturiei ca mod de viață 


Pavel își argumentează aici pledoaria 
pentru mărturia ca mod de viață (2:5, 8, 
10): Dumnezeu vrea ca toți oamenii să fie 
mântuiţi și a plătit un mare preț pentru a 
le obține mântuirea. Acum, singura moda- 
litate de a contracara concepţiile negative 
ale lumii despre creștinism este o viață 
ireproşabilă. 

2:15. Pavel îl încurajează pe Tit să transmită 
altora învățătura sănătoasă din 2:1-14. 

3:1. Credinţa jurată statului și supunerea 
față de autorități intră în aceeași catego- 
rie de îndemnuri precum cele referitoare 
la îndatoririle casnice (vezi introducerea 


la 2:1-14). Erau la fel de importante, dacă 
nu chiar mai importante, decât rânduielile 
casei, când venea vorba despre contra- 
cararea acuzelor de atitudini subversive, 
ținând cont că romanii nu urau nimic mai 
mult pe lume decât cultele ce se dovedeau 
înclinate spre răzvrătire. 
3:2. Epitoma relaţiilor armonioase era blân- 
deţea în raporturile cu toți ceilalți, inclusiv 
cu vrăjmașii; această poruncă reprezintă 
un standard absolut al regulilor lui Pavel 
pentru relații. 
3:34. Uneori, filosofii îndemnau oamenii 
să imite caracterul lui Dumnezeu; Pavel 
invocă aici bunătatea lui Dumnezeu față 
de păcătoși, manifestată prin mântuire, 
pentru a argumenta de ce trebuie să fie 
creștinii blânzi cu toată lumea, chiar și cu 
dușmanii lor. Filosofii considerau că majo- 
ritatea oamenilor sunt „robi ai patimilor 
și ai plăcerilor” până în momentul în care 
erau eliberați din această robie prin adevă- 
rul filosofic; Pavel confirmă și el la rându-i 
diagnosticul pus umanității, dar vede altă 
soluție pentru această problemă (3:5). 
Termenul lui Pavel pentru „dragostea 
de oameni” era folosit de către moraliştii 
păgâni mai ales pentru genul de compa- 
siune pe care oamenii ar trebui să-l aibă 
unii față de alţii; din perspectiva lui Pavel, 
Dumnezeu în Cristos a dovedit compa- 
siune pentru omenire. (Uneori termenul 
era folosit și cu referire la zeul suprem, 
dar cel mai frecvent desemna bunăvoința 
unui împărat.) Pavel demonstrează că cele 
mai prețuite virtuţi ale culturii din vremea 
lui reflectau, de fapt, însuși caracterul lui 
Dumnezeu. 
3:5. *Esenienii și unii evrei asociau *Duhul 
Sfânt cu ideea de curăţire, mai ales în 
baza textului din Ezechiel 36:25-27, unde 
Dumnezeu îi curăță pe ai Săi de idolatrie. 
Cum *botezul era dovada elocventă a con- 
vertirii în iudaismul palestinian, se potri- 
vește, în mod natural, ca imagine a conver- 
tirii și aici (vezi comentariul la loan 3:5). 
3:6. Pe tema Duhului care a fost „revăr- 
sat”, vezi Ioel 2:28 (citat în comentariul la 
Fapte 2:17). 

3:7-8. „indreptățit” (NTR) înseamnă „soco- 
tit nevinovat” sau „achitat” în instanța 
lui Dumnezeu; potrivit cu învățătura 
*Vechiului Testament și a iudaismului, era 
obligatorie condamnarea vinovatului şi 
achitarea celui nevinovat. Dar în Vechiul 
Testament, Dumnezeu, prin dragostea 
manifestată în legământ, promisese și că Îşi 
va reabilita poporul, şi că îl va declara drept 
din pricina credincioşiei Sale; vezi comen- 
tariul la Romani 1:17. „Moștenitori” este 
un ecou al imaginii din Vechiul Testament 
despre moştenirea Ţării Făgăduinţei, 
pe care iudaismul timpuriu a preschim- 
bat-o firesc pentru a desemna intrarea în 
*Împărăţia viitoare. 

Pentru „*viața veșnică”, vezi comen- 
tariul la 1:2-3; pentru „speranță“, vezi şi 
comentariul la 2:13. În concepția lui Pavel, 
ca de altfel și în iudaism, viața veșnică avea 
să fie împlinită odată cu “învierea morţilor 
la sfârșitul veacului prezent și începutul 
celui viitor. Dar pentru Pavel, speranţa s-a 
născut deja odată cu învierea lui Cristos. 


3:9-11 
Evitarea dezbinărilor și a celor care 
le generează 


Cultivarea unei atitudini blânde, necomba- 
tante printre membrii comunității creștine 
(3:1-2; cf. Gen. 26:18-22) presupunea diso- 
cierea de cei care aduceau atingere mărtu- 
riei prin neascultare. 

3:9. Genealogiile şi ciorovăielile cu privire 
la *Lege (inclusiv controverse dintre căr- 
turarii evrei pe tema vocalizării corecte a 
cuvintelor ebraice) erau detalii care pier- 
deau din vedere adevăratele mize ale spiri- 
tului Vechiul Testament (vezi comentariul 
la 1:10; 1 Tim. 1:6; 2 Tim. 2:14). 

3:10-11. Substantivul care stă la baza ter- 
menului tradus cu „cel ce provoacă dezbi- 
nări” (NTR) a ajuns să desemneze diverse 
secte filosofice, iar *Josephus îl folosește 
pentru a distinge diverse şcoli din iudaism. 
Dar adjectivul de aici are de obicei conota- 
ție negativă (și în Gal. 5:20; cf. 1 Cor. 11:19) 
și se referă la tendinţe sectare sau schisma- 
tice. Pavel se referă probabil la învățătorii 

mincinoşi sau *ucenicii lor din adunări 
(compară Tit 3:9 cu 1:10). 

Legea mozaică prevedea câteva mustrări 
în cadru restrâns, înainte ca persoana să fie 
adusă în fața adunării pentru disciplinare; 
această procedură îi conferea celui care a 
greșit posibilitatea să se căiască. O măsură 
drastică împotriva păcătosului ce refuza să 
se căiască presupunea excluderea lui din 
comunitatea religioasă pentru o perioadă 
sau până când dovedea *pocăință. Cum 
Pavel folosește această pedeapsă doar în 
împrejurările cele mai nefavorabile, dez- 
binarea la care se referă aici trebuie să fi 
fost una gravă; persoana respectivă deja se 
exclusese singură din viața comunității. 


3:12-15 
Chestiuni finale 


3:12. Nicopole era pe malul grecal Adriaticii, 
la peste 300 km [200 mi] est de Italia. Așezat 
aproape de coastă şi nu mai vechi de un 
secol, nu era un oraș suficient de însemnat 
pentru a fi menționat de către un pseudo- 
epigraf. Cu trei decenii mai devreme, aici 
se stabilise filosoful *stoic *Epictet, după 
izgonirea din Roma, ceea ce înseamnă că 
e posibil să fi găzduit dezbateri filosofice 
(o oportunitate pentru mărturia creștină) 
pe vremea lui Pavel. Vrând, după toate 
probabilitățile, să ajungă la Roma, Pavel 
urma să părăsească Asia, să traverseze 
Macedonia și să-l aștepte în Nicopole pe 
Tit, care trebuia să vină din Creta, după ce 
va fi primit mesajul lui Pavel. Nu se putea 
traversa marea pe timpul iernii, astfel că 
Pavel avea să aștepte aici (vezi comentariul 
la 2 Tim. 4:21). Tit s-a mutat ulterior spre 
nord, ca să lucreze în Dalmația (2 Tim. 
4:10), unde se poate să fi existat deja un 
început de lucrare (Rom. 15:19, cu referire 
la aceeași regiune). Deoarece Pavel avea 
să-l trimită mai târziu pe Tihic din Roma 
la Timotei (2 Tim. 4:12), pe Artemas proba- 
bil că l-a trimis la Tit. (Chiar dacă numele 


Artemas este derivat de la numele zeiței 
Artemis, nu se poate trage de aici conclu- 
zia că respectivul ar fi fost evreu sau nee- 
vreu. În această perioadă, existau în Egipt 
— şi poate și în alte părți — nume evreiești 
derivate de la rădăcina Artem-; cf. numele 
iudeo-creştin Apolo, preluat de la zeul grec 
cu același nume.) 
3:13. „Legiuitorul” poate desemna un spe- 
cialist în Legea iudaică, dar în *diaspora 
putea fi și un termen pentru un jurist spe- 
cializat în legea romană. Cazurile penale 
erau însă mai degrabă de resortul unor 
*retori profesioniști (precum Apolo; vezi 
comentariul la Fapte 18:24) decât de cel 
al juriștilor, dar şi cei din urmă puteau fi 
oameni cu statut important. (Spre deose- 
bire de alți specialiști antici, precum medi- 
cii, care uneori erau sclavi, „legiuitorii” 
erau îndeobște oameni din pătura înstă- 
rită.) La fel ca majoritatea numelor, Zenas 
este atestat și ca nume evreiesc pe inscripții 
funerare, astfel încât nu se poate stabili pe 
baza lui apartenenţa etnică a purtătorului; 
probabil că atât el, cât și Apolo făceau parte 
din elita școlită a evreilor din Alexandria. 
(Dacă e adevărat, atunci cel mai probabil e 
vorba despre un expert în *Legea iudaică, 
deși un evreu din elita alexandrină putea 
foarte bine să studieze și legea grecilor.) 
Acest verset se constituie ca o „micro-scri- 
soare de recomandare” pentru a deschide 
ușa ospitalităţii lui Zenas și Apolo (vezi 
comentariul la 1:8), care probabil că îi 
duceau epistola lui Tit. „Ajutor” înseamnă 
purtare de grijă pentru nevoile curente, 
astfel încât să-și poată continua călăto- 
ria către destinaţie, fie Cirena, în sud, fie 
Alexandria. 
3:14. Aici Pavel poruncește milostenia (vezi 
comentariul la 2 Cor. 9:6-8; Gal. 6:6-10). 
3:15. Astfel de saluturi erau incluse de obi- 
cei la finalul unei scrisori, uneori adăugân- 
du-se și expresii precum „toţi cei care vă 
iubesc” (aici pentru a stabili pe cine au în 
vedere salutările cu caracter general). 


FILIMON 


Introducere 


Paternitatea. Aproape toți cercetătorii îi atribuie această epistolă lui Pavel; atât stilul, 
cât și conţinutul îi sunt caracteristice. 

Sclavagismul și contextul Epistolei către Filimon. La fel ca alte legi privitoare la 
sclavie, legea romană le impunea sclavilor un statut dual: persoane, după legea firii, dar 
proprietate, din punct de vedere economic. Capul unei familii avea dreptul legal de a-și 
executa sclavii, iar dacă era asasinat capul familiei, toți sclavii acestuia erau, de asemenea, 
omorâți. În unele zone ale imperiului (Italia, de pildă), sclavii constituiau cea mai mare 
parte din forța de muncă în agricultură; concurau cu țăranii liberi, pentru aceleași munci. 
Sclavii care lucrau în mină o duceau cel mai greu; condiţiile în subteran erau atât de aspre, 
încât mureau repede. Sclavii de sex masculin ai familiilor o duceau mai bine, pe când 
sclavele (și băieții, uneori) erau în pericol de a fi exploatate sexual de către stăpâni. Pavel, 
în epistolele sale, face referire doar la sclavi de casă. 

Cu toate acestea, sclavii de la oraș puteau practica mai toate profesiile şi, în general, 
aveau oportunități mai mari decât țăranii liberi de a urca pe scara socială. Spre deose- 
bire de marea majoritate a sclavilor de pe cuprinsul Statelor Unite şi din Caraibe, aceștia 
puteau să muncească și să-și câștige libertatea; se estimează că nu mai puţin de jumătate 
dintre sclavii de casă au primit șansa să fie eliberaţi, la un moment dat în viață (în cazul 
în care n-au murit de timpuriu). Unii sclavi eliberaţi au ajuns să-și facă propriile averi; 
cel puţin în tradiția romană, foştii proprietari deveneau *patronii liberților lor și, în mod 
normal, aceștia le ofereau sprijin pentru a urca pe scara socială. Din punct de vedere eco- 
nomic, social și în ce privește libertatea ca aspect determinant al viitorului, mulți dintre 
acești sclavi de casă erau mai avantajaţi decât oamenii de rând liberi din Imperiul Roman; 
mulți — dacă nu chiar cei mai mulți, după cum apreciază specialiștii — dintre cei din urmă 
erau țărani din mediul rural, care lucrau pe imensele proprietăți ale marilor deținători de 
pământuri, în schimbul unei părți din recoltă. 

Unii filosofi afirmau că sclavii nu erau mai prejos decât ceilalți oameni, însă în această 
perioadă nu s-a sugerat niciodată că stăpânii ar trebui să își elibereze sclavii. (*Stoicii 
mai timpurii erau și mai radicali, dar mișcarea a ajuns să fie la modă, în cele din urmă. 
*Cinicii și-au îndemnat adepţii să renunţe la tot, pe motiv că nimic nu le era necesar, 
dar nu i-au îndemnat să-și elibereze sclavii pentru că sclavia ar fi ceva rău.) Aproape 
toată lumea accepta sclavia pur și simplu, cu excepția vechilor stoici care susțineau că 
aceasta este „împotriva firii”. Mesajul lui Pavel adresat lui Filimon întrece alte scrieri din 
vremea respectivă, întrucât Pavel nu doar că pledează pentru iertarea unui sclav fugar, 
ci și sugerează ca acesta să fie eliberat (pentru a continua să slujească alături de Pavel în 

misiune), acum că devenise creștin. Acest precedent a avut un impact atât de puternic, 
încât mulți dintre proprietarii de sclavi din Statele Unite evitau ca sclavii lor să aibă vreo 
legătură cu creștinismul, de teamă să nu fie nevoiţi să-i elibereze; mesajul creştin a trebuit 
să fie adaptat (precum stoicismul timpuriu) astfel încât să devină ori neutru, ori favorabil 
sclaviei. Compară Albert J. Raboteau, Slave Religion, New York, Oxford University Press, 
1978. 

Sclavii, în special bărbaţii talentați sau educați, erau adesea trimiși de stăpânii lor 
în diverse misiuni sau chiar erau însărcinați cu administrarea averii stăpânului. Acești 
sclavi reușeau astfel să câștige bani suficienți cât să-și răscumpere libertatea (cu toate că, 
legal, câștigurile sclavilor reveneau tot stăpânilor lor, de regulă sclavii erau lăsaţi totuși 
să-și păstreze banii); totuși, unii se foloseau de misiunile încredințate pentru a evada. Din 
moment ce o evadare reușită presupunea ca fugarul să ajungă la o depărtare foarte mare 
de casa stăpânului (în cazul prezentat de Pavel în epistolă era vorba despre distanța dintre 
Frigia și Roma), sclavii erau nevoiți să folosească banii stăpânului. De regulă, prinderea 
unui fugar se lăsa cu o pedeapsă extrem de aspră. 

E posibil ca Pavel să se refere la acest gen de furt în versetul 18, dar se poate și ca apos- 
tolul să pună în discuţie acolo varianta în care Filimon ar dori să fie recompensat pentru 
pierderea pricinuită de Onisim. Din perspectiva unui proprietar de sclavi din Antichitate, 
timpul pierdut de un sclav fugar însemna o pierdere de bani, ceea ce în mod legal se con- 
sidera furt de bunuri, de care era răspunzător cel care oferea adăpost fugarului. 

Mai mult decât atât, sclavii nu erau ieftini, iar Filimon mai mult ca sigur fusese nevoit 
să cumpere un alt sclav, care să-l înlocuiască pe Onisim. Un sclav costa între 750 de sesterți 
(187,5 dinari) și 700 000 de sesterți (175 000 de dinari), cu o medie de 2 000 de sesterți. (A se 
ține cont că, în acea perioadă, ziua de muncă li se plătea fermierilor obișnuiți cu aproape 
un dinar.) 

Legea *Vechiului Testament impunea ca sclavii fugari să fie adăpostiți (Deut. 23:15-16; 
cf. Josephus, Războiul iudeilor..., 3.373), pe când legea romană îl obliga pe Pavel să-l retur- 
neze pe Onisim stăpânului său, în caz contrar urmând să plătească daune considerabile. 
Pavel apelează la relaţia lui cu Filimon, pledând pentru eliberarea lui Onisim: într-o „scri- 
soare de recomandare” standard, o persoană putea adresa o cerere cuiva de acelaşi rang 
(sau unui inferior) în numele unei alte persoane de rang inferior. Pavel nu deţinea un 
statut social egal cu al lui Filimon, însă, în calitate de părinte spiritual, era îndreptăţit să 
pretindă egalitatea care caracteriza, în Antichitate, o relație de prietenie. 

Structură și formă. Această epistolă este o „scrisoare de recomandare”, după tipicul 
celor întocmite de un *patron și adresate unei persoane de rang egal sau inferior, cu sco- 
pul de a cere un favor pentru un *client de-al său. Unii o compară cu scrisoarea pe care 
a scris-o Pliniu cel Tânăr mai târziu unui prieten, în numele și la rugămintea unui libert 
înstrăinat. Denotând o atitudine întrucâtva diferită, Pliniu îi recunoaște proprietarului 
păgubit dreptul de a se înfuria; totuşi principiul de a cere un favor unui prieten este simi- 
lar. Dacă scrisoarea lui Pavel ar fi clasificată din punct de vedere *retoric, s-ar încadra 

la „retorica deliberativă”, adică acel tip de discurs vorbit sau scris pe care îl foloseau în 


Antichitate persoanele educate, pentru a convinge pe cineva să-și schimbe atitudinea sau 

comportamentul. Scrisorile nu erau discursuri propriu-zise, însă tipul de argumentație al 
discursurilor ne ajută să evaluăm abordarea persuasivă a lui Pavel de aici: introducerea sa, 
numită exordium (v. 4-7), este urmată de argumentul principal care este alcătuit din dovezi 
(v. 8-16), succedat apoi de rezumatul pledoariei sale sau peroratio (v. 17-22). Pavel face 
uz de metodele de argumentare obișnuite pe vremea aceea, cu scopul de a-l convinge pe 
Filimon, un om cu dare de mână și cu o educaţie aleasă, receptiv la acest tip de persuasi- 
une. Însăși păstrarea acestei scrisori dovedește că pledoaria lui Pavel a dat roade, întrucât, 
în caz contrar, Filimon nu ar fi păstrat scrisoarea şi nici nu ar fi îngăduit apoi ca aceasta 
să circule. Cea mai scurtă dintre toate scrisorile pe care le mai avem de la Pavel, această 
epistolă scrisă lui Filimon probabil că nu a ocupat mai mult de o filă de papirus. 

Comentarii. Vezi sub Coloseni; în plus, Joseph A. Fitzmyer, The Letter to Philemon, AB 
34C, New York, Doubleday, 2000. Pentru perspectiva lui Pavel asupra sclavagismului, 
vezi S. Scott Bartchy, First-Century Slavery and the Interpretation of 1 Corinthians 7:21, SBLDS 
11, Missoula, MT, Society of Biblical Literature, 1973; compară şi Craig S. Keener, Paul, 
Women and Wives, Grand Rapids, Baker Academic, 1992, p. 184-224, pentru câteva consi- 
deraţii generale despre afirmațiile lui Pavel cu privire la sclavii de casă. 

1-3. Pentru *biserica de casă, vezi comenta- 
riul la Fapte 12:12 și Romani 16:5. Oamenii 
înstăriți din Antichitate, în casele cărora 
se întâlneau grupuri religioase, primeau 
implicit și titlul onorabil de *patroni ai 
grupurilor respective. Scriitorii antici defi- 
neau familia nu după relațiile de sânge, ci 
după relații ierarhice: omul liber și soția 
lui, copiii și sclavii (deşi doar cei cu veni- 
turi substanţiale își permiteau să dețină 
sclavi). Destinatarii epistolei sunt localizaţi 
în Frigia (cf. Col. 4:17). (Această localizare 
a fost stabilită pe temeiuri mai solide decât 
caracteristicile numelor. Deşi Apfia este 
un nume frigian mult mai comun decât 
Filimon, este atestat și în altă parte, inclu- 
siv în Palestina.) „Tovarăş de luptă” (v. 2) 
reflectă limbajul de inspirație militară, 
care apare în mod obișnuit în epistolele 
pauline (vezi și comentariul la Rom. 13:12; 
Flp. 2:25). 

4. Mulţi evrei pioși respectau momentele 
tradiționale de rugăciune; vezi comenta- 
riul la Romani 1:10. Rugăciunile de mul- 
țumire erau comune în epistole, iar Pavel 
își respectă aici (v. 4-7) propriul obicei de 
a înălța mulțumiri, de o manieră similară 
cu recursul unui orator la un exordium 
laudativ. Aceste exordia erau folosite în 
mod obișnuit în discursuri, aducând laude 
la adresa ascultătorilor, cu scopul de a le 
câștiga bunăvoința. 

5-6. Termenul tradus cu „părtășie” (VDC și 
NTR) sau „comuniune” (GBV) sau „partici- 
pare” (BRC) era adesea folosit cu referire la 
parteneriate de afaceri sau în cazul folosirii 
bunurilor la comun (vezi v. 7). Filimon joacă 
rolul unui patron pentru biserică (v. 2). 

7. În Antichitatea greco-romană, dar în 
special în iudaism, ospitalitatea era consi- 
derată una dintre cele mai de seamă virtuți. 
Gazdele înstărite organizau adesea ospeţe 
la ele acasă, la care îi invitau pe cei de rang 
social inferior, iar uneori pe cei din același 
grup religios; Filimon și alţi creștini mai 
avuți ofereau și o masă pentru bisericile 
din casa lor. Menţionarea prieteniei dintre 
expeditorul şi destinatarul epistolei era 
o trăsătură obișnuită a epistolelor antice; 
era un aspect important, în special în cazul 


scrisorilor în care destinatarului i se cerea 
un favor. 

8. Cu toate că Filimon deţinea un statut 
social înalt — ceea ce era de mare importanță 
în cultura vremii sale — acesta îi recunoaște 
lui Pavel un statut superior în ce priveşte 
credința și valorile spirituale. Adesea, filo- 
sofii erau sponsorizați de către oameni 
înstăriți, ca să îndeplinească rolul de ora- 
tori la ospețe sau profesori, însă Pavel își 
arogă o poziție mai înaltă decât un astfel 
de filosof. Filosofii erau *clienți ai unor 
patroni bogați, dar Pavel sugerează că el ar 
fi patronul spiritual al lui Filimon, în acest 
caz. Filosofii foloseau expresia „ceea ce tre- 
buie făcut” („ce ar fi potrivit să faci” — NTR) 
drept criteriu pentru raționamente etice. 

9. *Retorii (specialiștii în oratorie) obișnu- 
iau să argumenteze în felul următor: „Aș 
putea să-ți amintesc și acest lucru, dar 
n-am s-o fac” — în felul acesta menţionând 
un anumit lucru, şi totuși pretinzând că 
n-au făcut-o. În cultura antică respectul 
pentru vârsta înaintată era la mare preţ, 
așa că Pavel invocă și vârsta sa. (Potrivit 
unei definiții antice, termenul pe care îl 
folosește Pavel aici [„un bătrân” - VDC, 
„bătrânul” - NTR] se referea la vârste 
cuprinse între 49 şi 56 de ani; scriitorii 
Noului Testament însă îl folosesc pur și 
simplu pentru a desemna pe cineva care 
nu mai este „tânăr“. Pe baza altor dovezi 
din *Noul Testament, Pavel se poate să fi 
avut în jur de 57 de ani, cu o aproximaţie 
de cinci ani în plus sau în minus.) Prietenia 
dintre două persoane era, de asemenea, 
invocată ca bază pentru a cere un favor; 
din punct de vedere social, prietenii erau 
obligaţi să ofere și să primească favoruri. 
10. Dascălii îi numeau adesea pe ucenicii 
lor „fii”. Ceea ce vrea să spună Pavel aici 
este că nu se cade ca un client să dețină ca 
sclav pe unul dintre fiii spirituali ai pro- 
priului său patron. Apelul la sentimente 
era o componentă importantă în discursu- 
rile antice. 

11. Aici, Pavel recurge la un joc de cuvinte 
folosind numele lui Onisim, care înseamnă 
„folositor”. Evident, era un nume comun 
la sclavi. Prejudecata oamenilor înstăriți 


era că sclavii — iar cei de origine frigiană 
erau menționați explicit — erau leneși și 
indisciplinați. 

12-14. Uneori, stăpânii își eliberau sclavii 
pentru a-i lăsa să devină sclavi în templul 
vreunui zeu; aici, Pavel îl roagă pe Filimon 
să-l elibereze pe Onisim pentru ca acesta să 
intre în slujba Evangheliei. Nu apelează la 
autoritatea sa, ci la onoarea lui Filimon, ca 
prieten. Se știa că teama sclavilor evadați 
era că vor fi prinși și duși din nou la stă- 
pânii lor, iar îngrijorarea lui Pavel pentru 
Onisim este evidentă aici. 

15-16. Potrivit legii romane, sclavii erau 
văzuţi atât ca persoane, cât și ca proprie- 
tate; un frate însă nu ar fi fost privit ca un 
obiect posedat. Expresia „ca să-l ai înapoi” 
trimite la limbajul folosit în chitanţele 
negustorilor, dar aici nu e vorba despre 
o tranzacţie a unei proprietăți, din care 
Filimon l-ar primi pe Onisim înapoi ca 
sclav, ci cu braţele deschise, ca pe un mem- 
bru al familiei. Expresia „despărțit de tine” 
sugerează suveranitatea lui Dumnezeu, 
care era o doctrină acceptată în iudaism și, 
fără îndoială, respectată și de Filimon. 

17. „Părtaș” (GBV, BRC, ANANIA) era 
un termen oficial folosit în afaceri (vezi 
comentariul la v. 6). În societatea romană, 
axată pe statut social, Pavel i se adresează 
unui superior, pe scara socială, dar care 
îi respectă lucrarea: suntem egali și, dacă 
îl accepți pe Onisim ca mandatarul meu 
(reprezentant autorizat), va trebui să-l 
accepţi ca pe un egal al tău (vezi, de exem- 
plu, comentariul la Mt. 10:40). În lumea 
antică, se obișnuia să se ceară prietenilor 
ca purtătorul unei scrisori de recoman- 
dare să fie considerat drept „ca și cum aș 
fi eu” (cf., de exemplu, Papirusurile de la 
Oxyrhynchus 32). 

18-19. Aici Pavel utilizează un limbaj ofi- 
cial specific domeniului economic, pentru 
un angajament de plată; de obicei, scriso- 
rile privitoare la anumite datorii includeau 
promisiunea „voi plăti” și trebuia să fie 
semnată personal de datornicul însuși. 
Fiind făcută în scris, această ofertă putea fi 
folosită ca o constrângere legală, în cazul, 
puţin probabil, în care Filimon ar fi accep- 
tat oferta lui Pavel. Dar și Filimon îi este 
dator lui Pavel; din nou, Pavel recurge la 
strategia *retorică de „a nu menționa” un 
anumit lucru, pe care îl pomenește, de fapt 
(v. 8-9). Conform tradiţiei sociale antice, 
prietenii erau obligați să-și acorde reciproc 
favoruri; Pavel îi făcuse lui Filimon cea mai 
mare favoare — eul său cel nou, viața nouă 
de după convertire. Epistolele de recoman- 
dare puteau să-l facă pe destinatar să con- 
sidere că orice favor făcut celui recomandat 
era un favor făcut celui care scrie scrisoarea 
(cf. Cicero, Epistulae, 13.5.3). 

20. A se compara cu „înviorarea” din ver- 
setul 7; Pavel solicită aceeași ospitalitate pe 
care Filimon o arată față de biserică. 

21. „Ştiu că vei face chiar mai mult decât 
îți zic” se referă la faptul că Filimon îl va 
elibera pe Onisim (cf. v. 12-14). Oratorii 
profesioniști adesea cereau favoruri folo- 
sind exprimări de genul: „cunoscându-vă 
amabilitatea, cu siguranţă veţi binevoi să 
mă ascultați” sau „îndepliniți-mi cutare 
rugăminte”. 

22-25. Patronii cu o situaţie financiară bună 
ofereau ospitalitate, ceea ce aștepta şi Pavel 
din partea lui Filimon, în calitate de egal 
din punct de vedere spiritual. Într-adevăr, 
să oferi găzduire unui oaspete important 
era văzută drept o onoare. 


EVREI 


Introducere 


Stilul. Alături de Luca-Fapte şi unele dintre „epistolele generale”, acest document eta- 
lează cel mai sofisticat stil grecesc din *Noul Testament. Prin urmare, autorul său trebuie 

Data. Întrucât Timotei fusese eliberat de curând (Evr. 13:23) iar lucrarea se pare că a 
fost scrisă din Italia, putem presupune că Timotei a fost arestat în Roma în timpul perse- 
cuției neroniene (probabil la scurt timp după ce a venit la Pavel în vizită — 2 Tim. 4:21) și a 
fost eliberat după moartea lui Nero (şi sistarea politicii sale) în anul 68 d.H. Menţionarea 
lui Timotei, dar nu și a lui Pavel, care murise în anul 64 d.H., ar fi plauzibilă doar în jurul 
anului 68 d.H. La această dată, când superioritatea Romei trebuie să fi lămurit care avea 
să fie soarta războiului roman din ludeea, era chiar foarte nimerit să se discute despre 
vechiul sistem de la Templu ca fiind „învechit și îmbătrânit” (8:13, NTR), demersuri cur- 
mate definitiv în anul 70 d.H., odată cu distrugerea Templului. Faptul că autorul nu poate 
invoca argumentul sistării jertfelor (care i-ar fi asigurat câștigarea disputei, dacă l-ar fi 
avut la îndemână), sugerează că a fost scrisă înainte de anul 70 d.H. 

Paternitate. Din perspectiva stilului, este imposibil să-i atribuim epistola lui Pavel. 
dar stilul ca atare nu este lucan. Scriitorul pare să fi fost o persoană influentă ce călătorea 
în aceleași cercuri cu Timotei (Evr. 13:23) şi era bine văzut de destinatarii acestuia, proba- 
bil așezați în estul bazinului mediteranean. Astfel, Sila ar fi un candidat natural (cf. Fapte 
16:37, în Roma, în jurul anului 64 d.H.) și probabil că un *scrib (1 Pet. 5:12) ar fi posedat 
educaţia necesară pentru redactarea unei asemenea epistole. De obicei, se sugerează că 
scriitorul ar fi Apolo, a cărui educaţie retorică și posibil chiar și filosofică, l-ar fi reco- 
mandat drept foarte calificat să scrie o asemenea epistolă; el era cu siguranță respectat ca 
tovarăș al lui Pavel în *bisericile pauline. (El pare să fi plecat de la Roma, spre est sau spre 
sud cu câțiva ani înainte de scrierea epistolei — Tit 3:13 — dar e posibil să se fi întors.) Alte 
ipoteze, precum Barnaba și Priscila, sunt verosimile, dar dovezile care să susțină aceste 
candidaturi sunt mai puține decât în cazul lui Sila sau Apolo. 

Destinatarii. Deși unii savanţi nu sunt de acord cu această propunere, destinatarii 
pare suficient de plauzibil să fi fost predominant evrei; ei par să fi fost presaţi să renunţe 
la particularităţile creștine (fie de persecuțiile venite dinspre *sinagogă, fie de persecu- 
țiile inițiate de *neamuri). Deși gândirea evreilor *elenizați din epistolă s-ar potrivi cu 
mai multe localităţi, printre care și Corintul sau Efesul, confiscarea anterioară a proprie- 
tăților lor (Evr. 10:34) exclud atât Corintul, cât și Efesul (contrar opiniei unui exeget, care 
poate doar speculativ, deși cu destulă îndemânare, construiește teoria că epistola ar fi fost 

adresată corintenilor, iar 1 Corinteni ar împărtăși unele caracteristici comune cu ea.) Totuși 
Evrei 13:23 sugerează un public din cercul paulin (adică nu în Alexandria, deşi Apolo 
provenea de acolo). Persecuţia timpurie se potriveşte cu Tesalonicul și poate chiar cu Filipi 
din Macedonia, deși o comunitate din provincia Asia sau din Siria, cu o populaţie evre- 
iască mai semnificativă, s-ar potrivi mai bine. (Unii exegeți au sugerat că destinatarii ar 
fi romani, pe baza textelor din 10:32-34 şi 13:23-24; greaca elevată în care e scris textul ar 
pleda pentru un public localizat mai la est, dar argumentul acesta cu greu poate fi consi- 
derat decisiv. Dacă interpretăm 13:24 în sensul că ar sugera Roma ca loc de origine, atunci 
cam iese din discuție un public țintă roman.) Oriunde ar fi localizaţi cititorii, ei rezonează 
cu retorica ce poartă o puternică marcă grecească și cu interpretarea iudaismului în logica 
autorului; cele mai multe similitudini se pot stabili cu *Philon din Alexandria. (Faptul că 
epistola prezintă elemente comune și cu *Manuscrisele de la Marea Moartă și cu motivele 
apocaliptice nu ar trebui să ne surprindă; trebuie să construim tabloul compozit al iudais- 
mului antic pe cât mai multe și diverse surse posibil. Evidentele paralele cu Philon indică 
o educaţie retorică *elenistă. Deși nu este de talia lui Philon, scriitorul este în mod clar un 
evreu elenizat.) 

Genul literar. Unii specialiști au sugerat că acest document ar fi un *midraș omiletic 
la Psalmul 110 (vezi Evr. 13:22); faptul că interpretarea acestui psalm domină lucrarea nu 
poate fi contestat. (Cea mai restrictivă ipoteză, potrivit căreia ar fi vorba despre un midraș 
la textele din lecționar pentru Sărbătoarea Cincizecimii, nu este cu totul imposibilă, dar 
lipsește dovada că lecţionarul întins pe trei ani ar fi fost adoptat în sinagogile din bazinul 
mediteraneean în această perioadă.) Seamănă mai mult cu un tratat decât cu o epistolă 
obișnuită, excepție făcând saluturile finale. Totuşi o specie literară a epistolei antice era 
„eseul epistolar”, care, în iudaismul şi creştinismul timpuriu, semăna inevitabil cu o omi- 
lie. Epistola către evrei ar putea fi un asemenea „eseu epistolar”. 

Structura. Comparaţia era caracteristica centrală a multor argumentaţii antice. *Cristos 
este mai mare decât îngerii (1:1-14) prin care s-a dat *Legea (2:1-18); această antiteză con- 
tribuie la argumentul autorului cu privire la superioritatea lui Cristos faţă de Lege. El este 
mai mare decât Moise şi decât Ţara Făgăduinţei (3:1-4:13). Ca preot după rânduiala lui 
Melhisedec, El este mai mare decât preoții * Vechiului Testament (4:14-7:28), deoarece vine 
cu un legământ nou (cap. 8) și slujește în Templul ceresc (9:1-10:18). De aceea, ucenicii 
Săi trebuie să persevereze în credinţă și să nu dea înapoi, indiferent de preț (10:19-12:13). 
Scriitorul continuă discuţia teoretică, cum se întâmplă în multe epistole, cu îndemnuri 
moralizatoare corelate cu aceeași temă (13:1-17). Prezent pe parcursul epistolei este aver- 
tismentul repetat împotriva apostaziei, atenționând că sancţiunea pentru respingerea 
noului legământ este mai mare decât cea pentru respingerea vechiului legământ (cf. 2:1-4; 
3:14; 4:1-2, 11; 6:1-8, 11-12; 10:26-31; 12:14-17, 25; deşi se pot găsi dovezi de încredere cu 
justificările corespunzătoare în 6:9-10; 10:39). 

Argumentaţia. Scriitorul folosește Scriptura în argumentaţie așa cum ar fi făcut un bun 
evreu din zilele sale; metodele sale au corespondent în *Manuscrisele de la Marea Moartă, 
*la rabini și la filosoful și traducătorul evreu elenizat *Philon. Argumentele sale uneori 
derutează sau nu reușesc să-i convingă pe cititorii moderni. Totuși el își prezintă pledoaria 

cititorilor iniţiali, care trebuie să fi fost familiarizați cu tipul de argumente invocate de 
acesta. Date fiind formele de argumentare pe care el trebuie să le folosească pentru a-i 
convinge pe cititorii din contextul său cultural, demonstraţia sa este una strălucită, deși 
unele dintre argumente se cer restructurate pentru a fi la fel de convingătoare în cultura 
noastră. Întrucât argumentele scriitorului sunt adesea complexe, comentariile din acest 
volum rezervate Epistolei către evrei sunt necesarmente mai detaliate decât comentariile 
la multe alte cărţi ale Noului Testament. 

Comentarii. Pentru informații de context, printre comentariile folositoare se numără: 
William Lane, Hebrews, WBC, 47; Waco, TX, Word, 1991; Harold W. Attridge, The Epistle 
to the Hebrews, Hermeneia; Philadelphia, PA, Fortress, 1989; F.F. Bruce, The Epistle to the 
Hebrews, ed. rev. NICNT; Grand Rapids, MI, Eerdmans, 1990; David A. deSilva, Perseverence 
in Gratitude: A Socio-Rhetorical Commentary on the Epistle „to the Hebrews”, Grand Rapids, 
MI, Eerdmans, 2000; James W. Thompson, Hebrews, Paideia; Grand Rapids, MI, Baker, 
2008. La un nivel mai puţin tehnic, vezi, de ex.: D.A. Hagner, Hebrews, NBC; Grand Rapids, 
MI, Baker, 1990; Victor C. Pfitzner, Hebrews, ANTC; Nashville, TN, Abingdon, 1997. 


1:1-14 
Cristos este mai presus de îngeri 


Superioritatea lui Cristos față de îngeri 
atestă că El e mai mare decât *Legea, des- 
pre care se spune că a fost mediată de îngeri 
(2:2-3). Se poate ca scriitorul să fi apelat la 
această comparaţie și pentru a contracara 
tentativa de a asimila statutul lui Cristos 
cu cel al unui simplu înger, atentând astfel 
la divinitatea Sa, demers pe care cititorii se 
poate să-l fi tolerat pentru a domoli criticile 
venite din partea evreilor necreștini. 

1:1-2. Aceste două versete reprezintă unele 
dintre cel mai bine articulate fragmente de 
proză în greaca atică din Noul Testament 
și conțin tehnici literare precum aliterația 
(cinci cuvinte grecești încep cu litera p în 
v. 1). Autorul pare să-şi modeleze parţial 
limbajul după prologul Înţelepciunii lui 
Isus, Ben-Sirah, o carte evreiască de înte- 
lepciune cu largă răspândire în această 
perioadă și aproape sigur cunoscută de 
către destinatarii săi (mai era numită şi 
Eclesiasticul şi este disponibilă cititorilor 
moderni în versiunile Bibliei care conțin 
cărțile numite îndeobște *apocrife). 

“Cristos este probabil prezentat aici 
drept Cuvântul absolut al lui Dumnezeu; 
iudaismul antic stabilea identitatea dintre 
Cuvântul lui Dumnezeu și Înţelepciunea 
Sa (cf. Sir. 24:1, 23; Bar. 3:28-4:1). Faptul 
că Dumnezeu a creat toate lucrurile prin 
Înţelepciune sau prin Cuvântul Său a fost 
deja observat în Vechiul Testament (ex.: 
Prov. 8:30; Ps. 33:6, aluzie la Gen. 1) și a fost 
prelucrat în continuare în iudaism. În cali- 
tate de plinătate a Cuvântului, Cristos era 
mai presus decât revelația lui Dumnezeu — 
autentică, dar parțială — din Lege. 

„Zilele din urmă” o expresie din Vechiul 
Testament pentru timpul sfârșitului (Is. 
2:2; Ezec. 38:16; Osea 3:5; Mica 4:1; cf. 
Deut. 4:30, 32; 8:16), inaugurat în Cristos. 
Un „moștenitor“ deţinea dreptul asupra 
proprietății celui care care l-a desemnat 
ca moștenitor; compară comentariul la „a 
moșteni” în versetul 4. 

1:3. Termenul pentru „strălucire“ (BRC, 
NTR 2017) mai apare și alteori în *Noul 

Testament, iar în *Septuaginta doar în 
Înţelepciunea lui Solomon 7:26, unde 
caracterizează Înţelepciunea drept reflec- 
tare a luminii lui Dumnezeu, o oglindă care 
descoperă chipul Său (termenul se aplică 
la Logos la *Philon, De opificio mundi 146). 
Autorii evrei care au scris în greacă spu- 
neau că Înţelepciunea divină era „chipul” 
(BRC, ANANIA) exact al lui Dumnezeu, 
amprenta prototip cu care a „întipărit” 
sigiliul cu imaginea Sa pe toată creația (așa 
cum era bătută o imagine pe monede). 
Şederea la dreapta regelui suprem era 
imaginea onoarei absolute și face aluzie la 
Psalmul 110:1, citat explicit în Evrei 1:13. 
„Curăţirea” păcatelor reprezenta lucrarea 
preoților; menționarea ei aici anticipează o 
temă care va fi reluată mai târziu în carte. 
1:4. Unii scriitori evrei din *diaspora atribu- 
iau îngerilor un rol în creație, dar scriitorii 
creştini timpurii le negau un asemenea rol 
(Col. 1:16), așa cum făceau și mulți învăţă- 
tori evrei. Aici înălțarea lui Isus i-a asigurat 
un titlu care îi garanta un statut superior 
celui îngeresc: acela de Fiu (1:15). (Deși unii 
învăţători evrei susțineau că Dumnezeu a 
onorat Israelul mai mult decât pe îngeri, 
prin faptul că-i dăduse Legea, aici se are în 
vedere mai mult decât o simplă compara- 
tie, deoarece Isus Însuși este identificat cu 
Cuvântul divin în 1:1-3, și este considerat 
„Fiu”, dar într-un sens care nu-i include 
și pe îngeri; îngerii sunt desemnați, la 
modul general, prin această titulatură [ex.: 
Iov 1:6], dar Isus este evidenţiat ca Fiul. 
Acei ascultători inițiali care intenționau să 
compromită convingerea lor cu privire la 
divinitatea lui Isus, considerându-L totuși 
ființă supraumană, puteau să-L identifice 
cu un înger, așa cum făceau unii creștini 
evrei din secolul II d.H. Dacă așa stăteau 
lucrurile, scriitorul respingea compromisul 
ca inadecvat — 2:5-18.) 

1:5. Autorul citează din Psalmul 2:7 și din 
2 Samuel 7:14, contexte care fuseseră puse 
în legătură deja în presupunerile cu privire 
la sosirea lui *Mesia (4Q174 fl 2i11, 18-19 
în Manuscrisele de la Marea Moartă). 
Exegeţii evrei corelau adesea texte pe baza 
unui cuvânt-cheie comun; în cazul de față 


Evrei 1:6-13 


cuvântul este „Fiu”. Ca și în cazul altor 
texte mesianice, Psalmul 2 cânta, la ori- 
gine, promisiunea dinastiei davidice din 
2 Samuel 7; „naşterea” menționată aici se 
referă la procesiunea încoronării regelui — 
în cazul lui Isus, înălțarea Sa (cf. similar 
Fapte 13:33). Repetarea “întrebării retorice 
din acest verset în versetul 13 sugerează 
un înclusio, adică un artificiu de încadrare, 
care distinge versetele 5-14 ca pe o singură 
unitate de gândire (deși evreii din diaspora 
adesea introduceau citatele din Scripturi 
cu întrebări retorice). 

1:6. „Întâi născut” detaliază suplimentar 
drepturile de moștenire ale fiului mai mare, 
căruia îi revenea o cotă dublă față de toți 
fraţii săi mai mici (Deut. 21:17); este un titlu 
al regelui davidic din Psalmul 89:26-27. 
Deuteronom 32, în varianta Septuaginta — 
un izvor preferat pentru texte folosite de 
către scriitorii creștini timpurii și un capitol 
prezent în închinarea evreilor din diaspora 
alături de Psalmi — este aplicat de către scrii- 
torul epistolei la încoronarea lui Isus ca rege 
și la supremaţia aferentă în raport cu înge- 
rii. (Deşi aceste cuvinte nu apar în manus- 
crisele ebraice păstrate de textul masore- 
tic mai târziu, prezenţa lor într-o copie a 
Deuteronomului în ebraică, descoperită la 
Qumran, dovedeşte că fragmentul trebuie să 
fi existat în unele manuscrise ebraice, acele 
manuscrise din care s-a făcut, probabil, tra- 
ducerea în greacă). Se poate ca scriitorul să 
fi citit textul în acord cu practica interpreta- 
tivă evreiască: atent la detaliile gramaticale, 
el poate face distincţia între „Dumnezeu” și 
„el”. (Posibil ca unii dintre ascultători să-și 
fi amintit o tradiție evreiască conform căreia 
Dumnezeu le-ar fi poruncit îngerilor să îl 
cinstească pe Adam la crearea sa, deoarece 
el era chipul lui Dumnezeu.) 

1:7. Deși Psalmul 104:4 poate însemna că 
Dumnezeu a folosit vânturile și focul ca 
mesageri ai Săi, scriitorii evrei din primul 
secol interpretau textul cu totul altfel, 
sugerând că îngerii erau plăsmuiţi din foc 
(pentru îngeri și foc, cf. ex.: *1 Enoh 17:1; 
2 Enoh 1a5 [Rec. A]; 20:1; 29:3 [Rec. A]; 
*3 Enoh 47:4; *4 Ezdra 8:22). (Această con- 
cepție se potrivește și unor speculații 


greceşti cu privire la elementele primare. 
Pentru mulți, sufletul era plăsmuit din foc — 
asemenea stelelor — sau din suflare; pentru 
*stoici, întreaga lume urma să se întoarcă 
la focul primordial din care a originat.) 
Teza scriitorului este pur și simplu aceea 
că îngerii sunt subordonați lui Dumnezeu 
prin natura lor, în opoziţie cu Fiul (1:8). 
1:8-9. Psalmul 45 posibil să fi fost compus 
pentru ceremonia unei nunţi regale, dar o 
secțiune a lui vorbește despre binecuvân- 
tarea lui Dumnezeu asupra regelui și pro- 
babil (cu siguranţă în versiunea grecească 
citată aici) se adresează în mod direct lui 
Dumnezeu. Exegeţii evrei au interpretat 
textul cât de literal au putut, de aceea și scri- 
itorul Epistolei către evrei își invită cititorii 
iudeo-creștini să recunoască limbajul trans- 
parent al acestui psalm. Din moment ce i se 
adresează lui Dumnezeu în Psalmul 45:6 
(citat în Evr. 1:8), este natural să presupu- 
nem că el continuă să 1 se adreseze și în 45:7 
(citat în Evr. 1:9). (*Rabinii de mai târziu au 
aplicat acest text lui Avraam, iar un “targum 
târziu a aplicat un verset anterior la Mesia; 
probabil niciuna dintre tradiții nu era 
cunoscută scriitorului Epitolei către evrei, 
iar prima dintre ele posibil să fi reprezen- 
tat o polemică anticreștină.) Totuși Psalmul 
45:7 face distincţia dintre acest Dumnezeu și 
Dumnezeul căruia I se închină, astfel încât 
să putem distinge între Dumnezeu-atăl și 
Dumnezeu-Fiul. Scriitorul Epistolei către 
evrei afirmă în mod explicit divinitatea lui 
Cristos în acest pasaj. 

1:10-12. Atât scriitorii evrei, cât și cei greci 
uneori separau citatele cu expresii de tipul 
„Şi a zis” sau prin „și”. Exegeţii corelau 
adesea texte prin intermediul unui ter- 
men-cheie sau a unui concept comun, iar 
scriitorul citează Psalmul 102:25-27, având 
ca element comun tronul lui Dumnezeu 
care este „veşnic” în Evrei 1:8 (în context, 
acest pasaj din Vechiul Testament a promis 
credincioșia lui Dumnezeu poporului Său 
aflat în legământ, chiar dacă indivizii sunt 
muritori). 

1:13. Este natural ca autorul să citeze 
Psalmul 110:1, deoarece „dreapta” lui 
Dumnezeu este imaginată în termenii unui 


loc din vecinătatea tronului (1:8; cf. posi- 
bil Înţ. Sol. 9:4; 18:15). Citarea completă 
include şi faptul că Dumnezeu îl desem- 
nează pe preotul-rege (vezi comentariul la 
Evrei 5:6) ca Domn, similar cu cazul cita- 
tului din 1:8-9. Scriitorul se dovedește un 
maestru al tehnicii exegetice evreiești. 

1:14. Scriitorul a dovedit deja cititorilor 
săi că îngerii erau „duhuri slujitoare” în 
1:7. Faptul că ei slujesc nu numai în folo- 
sul celui ce a moștenit un nume mai mare 
(1:4), dar și celor care moșştenesc mântuirea 
(v. 14) rezona cu cititorii evrei, care erau 
familiarizați cu ideea de îngeri păzitori, 
desemnați de Dumnezeu pentru a-i păzi pe 
cei drepți (ex.: Tob. 5:22; *Pseudo-Philon, 
Antichități biblice 59:4; Tosefta Avodah 
Zarah 1:17). 


2:14 
Respingerea Cuvântului lui Cristos 


În conformitate cu gândirea evreiască stan- 
dard, orice israelit care respingea în mod 
voit *Legea urma să fie exclus din lumea 
viitoare; după unii învăţători, acest păcat 
era chiar de neiertat. În iudaism, evreul 
purta mai multă răspundere pentru actele 
deliberate decât pentru cele necugetate. 

Potrivit unei tradiţii evreiești larg recu- 
noscute, Dumnezeu a dat Legea prin îngeri 
(Fapte 7:53; Gal. 3:19; Josephus, Antichități... 
15.136 și *Cartea Jubileelor 1:27). (Rabinii au 
preferat să sublinieze rolul mediator al lui 
Moise și numărul mare de îngeri la dispo- 
ziția israeliților.) Temeiul acestei tradiții 
ar putea fi substituția dintre Dumnezeu şi 
îngerul Său în Exod (cf. Ex. 3:2), asocierea 
Psalmului 68:17 cu tradiţia Sinaiului și mai 
ales cu Deuteronomul 33:2 (chiar mai mult 
în *LXX, care afirmă că îngerii Săi erau cu 
El, la dreapta Sa). 

Întrucât *Cristos este mai mare decât 
îngerii (Evr. 1:1-14), respingerea Cuvân- 
tului Său este o ofensă mai gravă decât res- 
pingerea cuvântului despre care se spune 
că a fost mediat de îngeri (2:2). Acesta 
este un argument evreiesc tradițional, de 
tipul qal vahomer (cu cât mai mult): dacă 
se aplică aspectul inferior, cu cât mai mult 

este valabil aspectul superior. Unii specia- 
liști au sugerat a fi vorba despre o imagine 
nautică (corabie în derivă) în versetul 1 și 
despre un limbaj juridic în versetele 2-4. 


2:5-18 
Cristos este uman, nu un înger 


Pentru a recunoaşte faptul că Isus era 
suprauman, dar fără a dori să-i ofenseze pe 
tovarăşii lor evrei, care obiectau că divini- 
tatea lui Isus era invalidată de unicitatea lui 
Dumnezeu, unii creştini evrei din secolul II 
L-au descris pe Isus doar ca pe o căpetenie 
a îngerilor. Ispita de a urma această cale 
era deja prezentă între destinatarii epistolei 
(vezi comentariul la Gal. 1:8; 4:14), motiv 
pentru care scriitorul avertizează cu tărie 
împotriva unei asemenea opinii. “Cristos 
era Dumnezeu și a devenit, de asemenea, 
și om; niciodată însă nu a fost un înger. 
2:5. *Vechiul Testament și învățătura evre- 
iască susținea că poporul lui Dumnezeu va 
domni împreună cu El în lumea viitoare, 
aşa cum Adam și Eva au fost destinați să 
domnească pentru El la început. Scriitorul 
începe să-și demonstreze ideea apelând la 
un text vetero-testamentar, anume Psalmul 
8:4-6, în stil evreiesc *midrașşist. 
2:6-7. „Cineva a făcut undeva următoarea 
mărturisire” nu înseamnă că scriitorul a 
uitat de unde citează; pur și simplu acesta 
era un mod de a-şi exprima încrederea că 
cel mai important lucru era că Dumnezeu 
a inspirat cuvintele acelea. *Philon a folosit 
expresii similare în același fel. Scriitorul 
poate introduce Psalmul 8:4-6 pe baza 
regulii evreieşti de interpretare, ghezera 
șava, principiul care permite stabilirea unei 
legături între cuvinte-cheie și expresii. 
Textul acesta vorbește despre toate care 
sunt supuse și puse la picioarele cuiva, idee 
prezentă și în textul citat recent (1:13). 
Psalmul 8:4-6 declară faptul că, deși 
umanitatea nu este nimic în sine însăși, 
Dumnezeu i-a rânduit pe oameni să stă- 
pânească peste toată creația Sa, doar El 
fiind deasupra lor (aluzie la Gen. 1:26-27). 
“Septuaginta traduce acest pasaj cu „cu 

puțin mai prejos decât îngerii” în loc de 

„Cu puţin mai prejos decât Dumnezeu” 
(termenul evreiesc folosit aici, elohim, une- 
ori poate însemna îngeri, nu Dumnezeu). 
E adevărat că îngerii sunt mai puternici 
decât oamenii în această epocă, dar scriito- 
rul Epistolei către evrei intenționa să spună 
altceva. În versetele următoare, el explică 
pasajul citat în versiunea cu care cititorii 
săi erau familiarizați, în stilul interpretativ 
tradițional evreiesc. („Fiul omului” era pur 
şi simplu o modalitate semitică ce desemna 
„ființă umană”, iar scriitorul nici nu pare să 
încerce să sugereze mai mult de atât, deși 
este posibil să fi avut așa ceva în vedere, 
deoarece el aplică acest text la Isus. Unii 
exegeți au legat acest pasaj de pericopa des- 
pre „legarea lui Isaac”, cunoscută în mod 
tradiționat sub numele Akeda, dar dovezile 
invocate pot fi prea disparate și târzii ca să 
aibă vreo tangenţă cu textul de aici.) 

2:8. Exegeţii evrei demonstrau adesea 
faptul că un text nu putea însemna ceea 
ce părea la prima vedere (sau nu putea 
însemna doar aceasta), iar pe urmă își 
formulau pledoaria cu privire la ceea ce 
credeau ei că înseamnă. Aici, întrucât cre- 
ația nu este actualmente supusă umani- 
tății, autorul poate argumenta că intenția 
originară a lui Dumnezeu cu Adam se va 
împlini din nou cu toți cei drepți, numai în 
“veacul viitor (2:5) — o doctrină împărtășită 
cu restul iudaismului. El poate argumenta 
și faptul că un reprezentant al umanității 
a mers deja înainte pentru întreaga rasă 
umană, ca un fel de un nou Adam (2:9). 
2:9. În concepția ebraică, îngerii erau cei 
care conduceau popoarele în acest veac. 
În mod evident Isus a fost făcut mai prejos 
decât Dumnezeu și decât îngerii, dar după 
moartea Sa a fost încununat cu slavă (1:13); 
de aceea textul de față nu exprimă doar 
adevărul cu privire la Adam din trecut și cu 
privire la poporul lui Dumnezeu în viitor, 
ci a și fost împlinit în Isus. (Autorul poate 
înțelege prin „puțin mai prejos” ca „pentru 
puțină vreme mai prejos”, o variantă accep- 
tabilă de interpretare a Ps. 8 în versiunea 
din *LXX; El face distincţia dintre „puţin 
mai prejos” și „încununat cu slavă”, deși 
versurile sunt caracterizate de paralelism, 


în ebraică. Exegeţii evrei din Antichitate 
adesea citeau textele așa cum credeau ei că 
se potrivesc mai bine opiniilor lor.) 

2:10. Faptul că Cristos a fost întâi făcut mai 
prejos, dar apoi a fost înălțat arată că El este 
predecesorul celor drepți care vor moşteni 
lumea viitoare (1:14; 2:5). Termenul arche- 
gos, tradus „începător” (ANANIA), „căpe- 
tenia” (VDC, GBV), „iniţiatorul” (BRC), 
„autorul” (NTR), înseamnă „deschizător 
de drumuri, întemeietor, campion, erou”. 
Termenul a fost folosit atât pentru eroii 
umani, cât și pentru cei divini, pentru înte- 
meietori de școli, pentru cei care deschi- 
deau un drum pentru ucenicii lor sau pen- 
tru cei ale căror realizări pentru umanitate 
erau răsplătite cu onoruri. „Pentru care... și 
prin care sunt toate” era o expresie folosită 
de *stoici pentru a descrie ființa supremă, 
dar ideea se potrivea cu percepția evreiască 
despre Dumnezeu și despre Înţelepciunea 
divină, şi a fost folosită pe scară largă de 
scriitorii evrei din *diaspora, inclusiv de 
Pavel (1 Cor. 8:6). Septuaginta preia terme- 
nul „a desăvârși” utilizat de autor, şi îl folo- 
sește pentru consacrarea preotului; și unele 
texte evreiești din această perioadă vorbesc 
despre viața omului drept încununată prin 
martiraj, socotind-o „desăvârșită” prin asta. 
2:11. Din nou, ideea este că textul s-a împli- 
nit în Isus, Cel care a mers în frunte, dar se 
va mai împlini în ceilalți oameni drepți; el 
este „întâiul născut” (1:6) dintre mulți fraţi. 
2:12. Pentru a demonstra teza din versetul 
11, scriitorul citează Psalmul 22:22, care 
poate fi aplicat la Isus, Cel care a suferit, 
deoarece este un psalm despre dreptul în 
suferință (evangheliile aplică unele dintre 
versetele Psalmului la răstignirea lui Isus). 
2:13. Aici autorul citează din Isaia 8:17-18. 
Isaia 8:17 se referă la Domnul care era un 
sanctuar pentru cel drept și o piatră de 
poticnire pentru restul lui Israel (8:14-15), 
un text care, corelat cu alte texte despre 
„piatră”, conform principiului  ghezera 
șava (asocierea textelor care împărtășesc 
acelaşi cuvânt-cheie, ex.: Is. 28:16; Ps. 
118:22), se putea aplica lui *Mesia. În Isaia 
8:18 profetul explică faptul că odraslele 
aveau nume simbolice pentru a semnifica 


anumite lucruri din Israel. Scriitorul poate 
să îl citeze, deoarece urmează imediat după 
8:17 şi, probabil, deoarece terminologia se 
potrivește intenţiei sale (vezi comentariul 
la Evr. 2:12). Totuşi, el poate să facă legă- 
tura, deoarece unul dintre copiii lui Isaia 
ÎI anunţa pe Emanuel, „Dumnezeu este cu 
noi” (Is. 7:14-16; 8:1-4; cf. 9:6-7), iar textul 
acesta îi numea pe ceilalți copii „frați”. 
2:14-15. Isus a trebuit să se facă părtaș al 
umanității, precum în Psalmul 8:4-6, ca 
să devină predecesorul ei, un nou Adam 
pentru umanitate. Literatura antică vor- 
bea adesea despre teama cumplită în fața 
morții, deși mulți filosofi pretindeau că au 
învins-o. Literatura evreiască stabilise deja 
o legătură între diavol și moarte, mai ales 
în Înţelepciunea lui Solomon (pe care auto- 
rul epistolei și publicul său probabil că au 
cunoscut-o bine; aici este vorba despre Înţ. 
Sol. 2:23-24); unele texte târzii chiar l-au 
identificat pe *Satana cu îngerul morții. 
Asemenea lui Hercule în tradiția greacă și 
poate Dumnezeu ca războinicul divin din 
tradiția evreiască (cf. Is. 26:19-21; 44:24-26), 
Isus este „eroul” (vezi comentariul la Evr. 
2:10) care Și-a eliberat poporul. 

2:16. Continuând explicarea Psalmului 
8:4-6, scriitorul le amintește cititorilor săi 
că Cristos a acționat în calitate de prede- 
cesor al lumii viitoare pentru poporul lui 
Dumnezeu („sămânţa lui Avraam”; cf. posi- 
bil Is. 41:8-9, nu pentru îngeri). (Vechiul 
Testament i-a numit pe urmașii aleși ai lui 
Avraam „copiii lui Dumnezeu” — ex.: Deut. 
32:19; Osea 11:1; scriitorul se adresează 
creștinilor evrei, membri ai unui popor care 
credea de mult timp că îl așteaptă un des- 
tin măreț în viitor.) Cristos este deja înălțat 
mai presus de îngeri (2:7, 9), aşa cum va fi și 
poporul Său în veacul viitor (2:5). 

2:17-18. Aici scriitorul prezintă un motiv 
pentru întruparea lui Cristos în vederea 
răscumpărării umanității: o asemenea 
identificare trebuia să-l caracterizeze pe 
*marele-preot (vezi comentariul la 5:1-3). 
Imaginea trebuie să-i fi intrigat pe mulți 
în Antichitate, care nu prea se numărau pe 
lista de priorităţi a aristocrației; în orașe, 
aristocrația îi ţinea sub control cu daruri 

constând din mâncare gratuită, jocuri 
publice ș.a.m.d. Cu privire la „credincios“, 
vezi comentariul la 3:2 și 5. 


3:1-6 
Cristos este mai mare decât Moise 


3:1. Menţionarea chemării „cerești” rezona 
pentru  gânditorii evrei cu preocupări 
filosofice precum Philon, care considera 
realitatea pământească drept o umbră a 
realității cerești. Scriitorul epistolei către 
evrei probabil Îl prezintă pe Isus ca supe- 
rior lui Moise, care nu a fost un *mare- 
preot. (Scriitorii samariteni îl considerau 
pe Moise „apostol”, iar unii scriitori evrei 
acordau același statut marelui-preot, deși 
mai rar. Autorul epistolei Îl consideră pe 
Isus „apostol“, un mesager trimis de Tatăl, 
superior lui Moise sau unui mare-preot 
pământesc [pentru un „agent” delegat, vezi 
„apostol” în glosar]. *Philon l-a considerat 
pe Moise un anume fel de mare-preot, dar 
*Vechiul Testament și mare parte a iudais- 
mului admiteau că Aaron a îndeplinit acel 
rol, iar autorul Epistolei către evrei pro- 
babil a presupus că cititorii săi știau doar 
perspectiva Vechiului Testament.) 

3:2. In versetele 2-6 scriitorul construiește 
un *midraș implicit la textul din Numeri 
12:7-8, explicând cunoscutul text fără 
a-l cita în mod direct (cf. și 1 Cron. 17:14, 
LXX). În acest pasaj, Dumnezeu îl cin- 
stește pe Moise mai mult decât pe Aaron 
și decât pe Miriam, afirmând că este mai 
mare decât un profet de rând și subliniind 
că este „credincios în toată casa Mea”. Isus 
este, așadar, din categoria aparte a profeţi- 
lor „ca Moise”, în care nu mai intrau și alții 
(Deut. 18:15-18). 

3:3-4. Comparaţia (synkrisis) era esenţială 
pentru o bună parte a strategiilor argumen- 
tative antice; când cineva era comparat în 
cheie pozitivă cu altcineva, deja socotit ono- 
rabil, sporea prestigiul celui dintâi. Multe 
tradiții evreiești îl considerau pe Moise 
cea mai mare personalitate din istorie, iar 
altele îl considerau una dintre cele mai 
mari (adică de talia lui Avraam). Scriitorii 
evrei și creștini foloseau argumentul că un 

constructor era mai mare decât construc- 
ţia (v. 3) pentru a demonstra că mai mare 
decât creaţia era Creatorul ei (ca în v. 4). 
Scriitorul epistolei Îl identifică pe Isus cu 
Creatorul. Scriitorii antici formulau adesea 
argumente pe baza unor jocuri de cuvinte; 
scriitorul epistolei se joacă cu sensurile 
cuvântului „casă”: „familia, gospodăria” 
lui Dumnezeu (3:2) și clădire (3:34). 

3:5. În “literatura apocaliptică a evreilor, 
simboluri din trecut puteau depune măr- 
turie despre realități viitoare, precum 
„umbrele“ pământești care mărturiseau 
despre realități cereşti în scrierile lui Philon 
și a autorilor evrei influențați de platonism. 
Cititorii evrei posibil să-și fi amintit tradiția 
conform căreia Moise a prezis și a mărturi- 
sit despre era mesianică (cu privire la abi- 
litățile sale speciale de vizionar, vezi Num. 
12:8). Un cititor din primul veac putea 
înțelege Numeri 12:7 așa cum și *rabinii 
din perioada târzie l-au înțeles: Dumnezeu 
era proprietarul casei, iar Moise era doar 
administratorul moșiei și, asemenea altor 
administratori, era doar un slujitor. 

3:6. Fiul întâi născut era moștenitorul 
natural și stăpânul gospodăriei, acționând 
cu autoritatea tatălui său în timpul vieții 
acestuia şi devenind stăpânul de drept la 
moartea tatălui său. În Vechiul Testament, 
casa (gospodăria) lui Dumnezeu era Israel; 
aici, aceasta este reprezentată de rămășița 
credincioasă, adică de către cei care s-au 
supus adevărului lui Dumnezeu în Cristos. 


3:7-19 
Cristos a fost respins la fel ca Moise 


Aici începe un *midraş (comentariu) expli- 
cit asupra textului din Psalmul 95:7-11, 
care continuă până în 4:14, de unde începe 
midrașul la Psalmul 110:4. Asemenea altor 
scriitori evrei, acest autor acordă atenție 
detaliilor din text. Israel urma să se bucure 
de „odihnă” în Țara Făgăduinţei, dar scrii- 
torul semnalează faptul că referirea nu este 
doar pentru veacul acesta — când promisi- 
unea n-a fost niciodată împlinită cu adevă- 
rat (4:8) — ci și pentru *veacul ce va să vină, 
când se va împlini pe deplin. 


3:7. Iudaismul antic asocia cel mai adesea 
*Duhul Sfânt” cu *profeţia, iar rabinii de 
mai târziu și alții asociau spiritul profetic 
cu inspirația Scripturii (printre alte activi- 
tăți; ex.: *Manuscrisele de la Marea Moartă 
1QS 8:16; *4 Ezdra 14:22). 

3:8-11. Autorul citează Psalmul 95:7-11, un 
text care ulterior a devenit familiar dato- 
rită utilizării sale în liturghia din *sina- 
gogă, fapt care trebuie să le fi fost cunocut 
celor mai mulți evrei din secolul I, care 
obișnuiau să recite Psalmii. Acest psalm 
se referă la răzvrătirea lui Israel în pustiu 
și îi invită pe ascultători să nu fie ca îna- 
intașii lor. Invăţătorii evrei de mai târziu 
au dezbătut dacă era posibil ca generația 
pustiului să moștenească viața lumii ce 
va să vină, din moment ce ei nu au intrat 
în Ţara Făgăduinţei (Iosefta Sanhedrin 
13:10-11); aceşti rabini credeau că popo- 
rul lui Dumnezeu putea să facă “ispășire 
pentru păcatele sale în veacul acesta prin 
suferință. Cuvintele psalmistului însă par 
a respinge cu fermitate ipoteza, fără ca 
principiul etnicității să ofere privilegiul sal- 
vării; astfel, scriitorul epistolei are motive 
întemeiate să susțină că ei nu au intrat în 
lumea ce va să vină. 

3:12-13. Asemenea multor exegeți evrei 
din Antichitate, scriitorul semnalează că 
îndemnul psalmului pentru „astăzi” este 
încă în vigoare și pentru generaţia sa. 
3:14-15. Psalmul afirmă că poporul lui 
Dumnezeu putea fi eliminat din legământ 
în cazul neascultării de El; astfel scriitorul 
își avertizează cititorii că ei devin părtași ai 
“Împărăției lui Cristos (2:5-16) numai dacă 
perseverează până la sfârșit. 

3:16-19. Urmând strategiile argumentative 
grecești, scriitorul formulează o serie de 
“întrebări retorice, prin ale căror răspun- 
suri evidente își consolidează teza. 


4:1-13 

Numai cel ascultător va beneficia 

de promisiunea Sa 

4:1-2. Israeliții s-au răzvrătit în pustiu 
pentru că nu au ascultat cuvântul dat de 
Moise; cei care se răzvrăteau împotriva 


cuvântului lui *Cristos acționau asemenea 
contemporanilor lui Moise. 

4:3-5. Scriitorul se ocupă acum de detaliile 
gramaticale, așa cum făceau exegeții evrei 
ai zilelor sale. Ce putea să zică psalmistul 
prin expresia „odihna Mea”, din moment 
ce Dumnezeu S-a odihnit de lucrările Sale 
în ziua a șaptea după creaţie? (Corelarea 
textelor printr-un cuvânt-cheie comun era 
o tehnică exegetică evreiască obișnuită; 
liturghia evreiască de mai târziu avea să 
stabilească o relație similară între cele două 
texte.) Posibil ca el să folosească acest text și 
pentru a face trimitere spre viitor; unii scrii- 
tori evrei (cf., ex.: Mekilta Șabbata 1) credeau 
că lumea ce va să vină va reprezenta odihna 
supremă de sabat, stadiul final al creației. 
4:6-7. Întreaga generaţie a lui Moise a ratat 
intrarea în „odihnă” (3:16-19), adică aşe- 
zarea în Ţara Făgăduinţei. În adevăr, toate 
generațiile următoare de la cea a lui losua 
încoace, în afară de David și Iosia (cazuri 
aproape excepționale), au lăsat necucerită 
în întregime țara promisă lui Avraam. 
Astfel, psalmistul (Ps. 95:7-8) putea să 
avertizeze generația sa şi următoarele să 
asculte cuvântul lui Dumnezeu ca să nu li 
se întâmple și lor la fel. (Deja în perioada 
*Noului Testament, cu ludeea sub autorita- 
tea Romei și fără a se întrevedea un sfârșit 
al Imperiului Roman, cei mai mulți evrei 
erau de acord că restaurarea “împărăției lor 
și, în consecință, odihna în ţară se vor rea- 
liza numai la sfârșitul vremurilor, pe care 
cei mai mulți îl așteptau cât mai curând.) 
4:8-9. „losua” și „Isus” reprezintă același 
nume (echivalentul românesc al formei 
ebraice, respectiv grecești); posibil ca scri- 
itorul să fi intenționat să-l folosească pe 
primul losua pentru a atrage atenție asu- 
pra Celui din urmă care-i purta numele. 
Mesajul său este că losua nu a reușit să 
cucerească întreaga țară (4:6-7; Iosua 
13:1-2); deci promisiunea încă urma să se 
împlinească. 

4:10-11. Întrucât *Mesia, *Duhul și alte eve- 
nimente care s-au Împlinit în Isus erau în 
mod normal proiectate de iudaism în *vea- 
cul ce va să vină, primii scriitori creștini au 
putut pretinde că cei care credeau în Isus 

experimentau o anticipare a lumii viitoare 
prin relația lor prezentă cu Dumnezeu 
(vezi comentariul la 6:5). 

4:12-13. Cuvântul lui Dumnezeu, primit 
de Israel prin Moise și de cititorii Epistolei 
către evrei în Cristos (4:2), nu lăsau celor 
ce-l ascultau nicio scuză. ludaismul recu- 
noștea abilitatea lui Dumnezeu de a cerceta 
toate ascunzișurile inimii şi gândurilor 
omului (ex.: Ps. 139:23), și era natural să 
aplice această proprietate la Cuvântul Său 
și înțelepciunea Sa. 

Filosoful evreu din Alexandria, *Philon, 
vorbea despre puterea „Cuvântului” uni- 
versal și divin (Logosul, rațiunea divină 
care umplea universul) de a împărți sufle- 
tul în unități din ce în ce mai mici, mai 
ales în componentele sale raționale și ira- 
ționale; uneori el identifica spiritul/duhul 
și sufletul, așa cum procedează de obicei 
scriitorii Noului Testament. Mesajul de aici 
nu reprezintă o analiză a naturii umane, ci 
acela că Cuvântul cercetează inima atât de 
amănunțit, încât este asemenea unei săbii 
ascuţite care desparte chiar și ceea ce este 
în mod practic (dar nu absolut) indivizibil, 
fie că este vorba despre suflet și spirit/duh 
sau despre încheieturi și măduvă. 


4:14-5:10 
Cristos ca mare-preot 


Deşi *Philon prezintă Logosul, Cuvântul 
divin sau rațiunea ca *mare-preot al lui 
Dumnezeu, probabil că nu aşa ceva are 
în minte autorul Epistolei către evrei. (În 
adevăr, accentul pe împărtășirea, de către 
Cristos, a umanității oamenilor este în 
antiteză cu tentativa lui Philon de a neglija 
deplina umanitate a marelui-preot când 
mijlocea pentru Israel.) În schimb, o altă 
sursă mai evidentă ne stă la îndemână: 
interpretarea sa dată Psalmului 110:4 care 
devine explicită în Evrei 5:6. Citarea pri- 
mului verset din acest Psalm în 1:13, aplicat 
de Isus la propria persoană (Mc. 12:35-37), 
posibil să fi evocat deja Psalmul 110:4 în 
mintea educată biblic a destinatarilor săi. 

4:14. Vezi Psalmul 110:4, citat în Evrei 5:6. 
Tradițiile *apocaliptice zugrăvesc cerul 

ca pe un loc al închinării; imaginea unui 
templu ceresc este proeminentă mai ales în 
Apocalipsa. În tradiția *samariteană târzie, 
Moise (care în unele tradiţii evreieşti s-a 
înălțat la cer pentru a primi *Legea) a slujit 
ca mare-preot ceresc; dar portretul creștin 
al lui Isus care îndeplinește acest rol este 
probabil mai timpuriu decât tradiția sama- 
riteană despre Moise. 

4:15. Scriitorul continuă să elaboreze tema 
lui *Cristos care experimentează natura 
umană fără a-Și compromite ascultarea 
(2:14-18). În situaţia, puţin probabilă, în 
care destinatarii săi erau familiarizați cu 
abuzurile marilor-preoți din Ierusalim, 
posibil ca ei să fi remarcat aici antiteza cu 
aristocrația preoțească. 

4:16. Chivotul legământului simboliza tro- 
nul lui Dumnezeu în *Vechiul Testament 
(ex.: 2 Sam. 6:2; Ps. 80:1; 99:1; Is. 37:16; cf. 
Ps. 22:3) şi în Orientul Apropiat antic (acolo 
unde regii și zeii erau adesea înfățișați 
întronaţi pe ființe înaripate). Chivotul era 
inaccesibil, ascuns în partea cea mai sacră a 
Templului, de care chiar și marele-preot se 
apropia doar o dată pe an. Cristos a deschis 
calea spre Dumnezeu pentru toți urmaşii 
Săi (10:19-20). 

5:1-3. Pe lângă faptul că păstrează tema 
din 4:15-16, autorul mai pune în evidență 
și superioritatea lui Cristos în raport cu alți 
*mari-preoți, care păcătuiau (Lev. 9:7; 16:6). 
5:4. Scriitorul se raportează aici la Legea 
Vechiului Testament cu privire la succesi- 
unea în oficiu a marelui-preot; în Palestina 
zilelor sale, oficiul de mare-preot era un 
favor politic acordat de romani. În afara 
ludeei însă, nu se punea problema așa; 
autorul vorbeşte despre sistemul pe care 
l-a instituit Dumnezeu în Biblie. 

5:5. Citând din nou din Psalmul 2:7 (vezi 
comentariul la Evr. 1:5), scriitorul dove- 
dește astfel că încoronarea lui Cristos a 
fost iniţiativa lui Dumnezeu. În versetul 
următor el conectează această regalitate cu 
oficiul marelui-preot. 

5:6. Deşi romanii aveau și ei un mare-preot 
puternic (pontifex maximus), modelul scrii- 
torului cu privire la marele-preot și toate 
nuanțele sale decurg fără îndoială din 

Vechiul Testament și din tradiţia evreiască. 
Melhisedec era un preot-rege din Canaan 
(Gen. 14:18); a vorbi despre „un preot ase- 
meni lui Melhisedec” însemna, în primul 
rând, un preot care era totodată și rege. 
Israelul cunoscuse o dinastie de preoți-regi 
doar în perioada hasmoneeană, după ce 
au scuturat jugul sirian și înainte de a fi 
supuși de Roma; unii evrei s-au opus aces- 
tei combinaţii. *Manuscrisele de la Marea 
Moartă au ajuns să despartă marele-preot 
uns de regele uns ca *Mesia, o distincție 
necesară atât timp cât unul era din semin- 
ţia lui Levi și celălalt era din seminţia lui 
Iuda (cf. 7:14). Totuși Melhisedec nu era 
levit; unul ca el putea fi preot-rege fără a 
descinde dintr-o linie preoțească evreiască. 
Rabinii de mai târziu au susținut că 
Psalmul 110:4 însemna că Dumnezeu a 
transferat preoția lui Melhisedec de la 
acesta la Avraam; posibil ca ei să fi optat 
pentru acest argument pentru a contracara 
pretenţiile creștinilor că acesta se referea 
la Isus. Melhisedec apare în unele tradiții 
evreieşti (în 11Q13 între Manuscrisele de 
la Marea Moartă) ca un personaj celest, 
posibil Mihail, și este uneori asociat cu 
sfârșitul vremurilor în literatura evreiască. 
Scriitorul nu apelează, totuși, la tradiţia 
extrabiblică, care putea sluji interesele 
celor ce voiau să reducă statutul lui Cristos 
la cel de înger (Evr. 2:5-18); afirmaţia lim- 
pede a Psalmului 110:4 este suficientă pen- 
tru demonstraţia sa. 
5:7. ludaismul sublinia faptul că Dumnezeu 
îl aude pe cel evlavios; Dumnezeu a răs- 
puns la rugăciunile lui Isus prin “înviere, 
fără să-L scape, totuși, de moarte. Deși 
sursa scriitorului aici poate fi Psalmul 22:5 
și 24, este mai plauzibil ca el și cititorii săi să 
fi fost familiarizați cu tradiția luptei lui Isus 
și a angajamentului Său din Ghetsimani 
(Mc. 14:36, 39). 
5:8-10. Disciplina, inclusiv bătaia, era 
parte obișnuită a educaţiei grecești clasice. 
Scriitorii greci clasici subliniau învăţătura 
prin suferință, iar Vechiul Testament și 
tradiţiile sapienţiale evreiești zugrăveau 
pedeapsa divină ca pe un semn al iubirii 
lui Dumnezeu. Paronomaza greacă de aici, 


emathen af” hon epathen, „a învăţat din lucru- 
rile pe care le-a suferit”, era deja un joc de 
cuvinte obișnuit în literatura antică. Totuși, 
aici scriitorul atacă ideea din filosofia 
greacă cum că Dumnezeul suprem (cu care 
scriitorul ÎL identifică într-un sens pe Fiul — 
1:9; 3:3-4) nu ar fi capabil să experimenteze 
sentimente, durere sau compasiune reală. 
Faptul că Isus ia parte la suferința umană 
Îl califică să fie marele-preot suprem; 
*Septuaginta aplică termenul tradus aici 
prin „a fost făcut desăvârşit” la consacrarea 
preoților (v. 9). 


5:11-6:12 
Perseverează sau te pierzi 


Scriitorul deplânge faptul că nivelul ina- 
decvat de cunoaștere a Bibliei îi împiedică 
pe cititorii săi să urmărească argumentul 
său mai departe. Totuși el insistă că ar tre- 
bui să fie mai bine informaţi din punct de 
vedere biblic dacă doreau să persevereze — 
după care continuă să-și expună argumen- 
tul, în ciuda acestei deficienţe (6:13-7:28). 
5:11-12. Mulţi scriitori greci foloseau expre- 
sia „multe de spus” pentru a indica impor- 
tanţa subiectului abordat. Chiar și filosofii 
erau de acord că trebuia să se înceapă cu 
subiecte mai ușoare înainte de a-i conduce 
pe studenți spre subiecte mai dificile; nici 
ei nu evitau să deplângă încetineala elevi- 
lor la învăţat. Şi moraliștii greci foloseau 
„lapte” şi „hrană tare” cu sens figurat, pen- 
tru a pune educaţia elementară în antiteză 
cu cea avansată. „Cele dintâi adevăruri” 
(VDC) sau „adevărurile elementare” (NTR) 
reprezintă bazele (rezumate în 6:1-2); scri- 
itorii greci foloseau adesea expresia cu 
referire la alfabet. Unii scriitori îi criticau 
adesea pe cititorii lor în același fel („Trebuia 
să fiți deja învăţători!”), pentru a-i stimula 
să înveţe ceea ce trebuiau să știe deja. 

5:13. Unii filosofi precum Pitagora, făceau 
distincția dintre studenții începători şi 
cei avansați, numindu-i pe unii „sugari” 
(NASB, KJV; „prunc“, VDO), iar pe ceilalți 
„maturi” (cf. v. 14; „desăvârșiți” - BRC). 
5:14. În timp ce platoniștii disprețuiau 
cunoștința obținută prin simțuri, iar 

scepticii (o altă școală filosofică) o apreciau 
și mai puțin, *stoicii credeau că simțurile 
omului (cinci la număr, ca la *Aristotel) îi 
sunt de folos, iar epicurienii, mai cu seamă, 
se încredeau în ele. Cei care credeau că 
simțurile sunt demne de încredere, precum 
*Seneca și *Philon, pledau pentru educa- 
rea lor în spiritul receptivității morale. 
Abilitatea de a face diferenţa critică între 
bine şi rău, adică între adevăr și falsitate, 
era importantă și pentru autorii greco-ro- 
mani în general, deși utilitatea ei în sfera 
moralității este mai des întâlnită la evrei 
(2 Sam. 14:17; 1 Împ. 3:9; Ezec. 44:23). 
Scriitorul împrumută terminologia etică 
a grecilor, care îi va fi impresionat pe citi- 
torii săi evrei din *diaspora, și o folosește 
pentru a-i invita să studieze Biblia cu mai 
multă atenţie. 

6:1. Ei trebuiau să depășească stadiul ele- 
mentar înspre maturitate biblică (5:11-14) 
sau aveau să se piardă (6:4-8). Scriitorul 
probabil alege aceste subiecte drept „fun- 
damentale” pentru că ele constituiau acel 
tip de învățături esenţiale despre credința 
evreiască predate convertiților la iudaism, 
pe care toți cititorii autorului ar fi trebuit 
să le înțeleagă înainte de a deveni ucenici 
ai lui Isus. Aceste subiecte reprezentau 
învăţăturile lui Isus încă folositoare uceni- 
cilor Săi. Iudaismul sublinia *pocăința ca 
antidot standard împotriva păcatului și o 
pocăinţa radicală, o dată pentru totdeauna, 
a celor care voiau să treacă de la păgânism 
la iudaism; iudaismul accentua în mod 
obișnuit şi credința. Deși faptele „moarte” 
puteau rezona cu denunțarea idolilor ca 
morți, obișnuită în iudaism, o aluzie atât de 
specifică nu este posibilă în acest context; 
compară 9:14. 

6:2-3. Termenul „botezuri” se referă pro- 
babil la diferite ceremonii de spălare din 
iudaism, dintre care cel mai relevant pen- 
tru creștinism era botezul *prozelitului ca 
act al convertirii, ce spăla necurăţia anteri- 
oară a vieţii sale păgâne. Închinătorii evrei 
își puneau mâinile peste “ucenici pentru 
a-i consacra; această practică a ajuns mai 
relevantă în creștinism; *învierea morților 
și judecata veșnică erau doctrine evreiești 

standard, deși unele grupări elenizate din 
iudaism erau stânjenite de acestea. 
6:4. Iudaismul timpuriu a limitat cu severi- 
tate posedarea *Duhului. * Manuscrisele de 
la Marea Moartă limitau activitatea Duhului 
Sfânt la adunarea copiilor luminii, adică a 
celor ce împărtăşeau aceleaşi convingeri cu 
ei; dacă lăsăm la o parte aceste documente 
precum și textele creștine, alte surse consi- 
derau că Duhul este prezent şi mai spora- 
dic. *Rabinii de mai târziu au accentuat cel 
mai mult prezenţa rarisimă a Duhului; ei 
consemnau îndeobște faptul că Duhul era 
atât de rar, încât chiar dacă cineva era vred- 
nic să-L primească, nevrednicia generației 
sale îl împiedica în această privinţă. 
„lluminat” înseamnă în mod clar con- 
vertit, ca în 10:32. Și Manuscrisele de la 
Marea Moartă vorbesc despre învățătorii 
lor ca fiind „cei care iluminează”, iar des- 
pre ucenicii lor — „copii ai luminii”. „Au 
gustat” înseamnă în mod normal „au expe- 
rimentat” (2:9); atât folosirea adjectivului 
„ceresc”, în epistolă (cf. 3:1; 8:1-5), cât şi 
limitarea *Duhului Sfânt la creștini, în lite- 
ratura timpurie creștină, indică faptul că 
persoana avută în vedere aici a fost conver- 
tită în mod autentic. 
6:5. Cea mai mare parte a iudaismului con- 
sidera epoca prezentă ca fiind sub păcat, 
dar credea că Dumnezeu putea domni în 
epoca viitoare fără nicio opoziţie, după ce 
îi va fi înviat și judecat pe morți. Creștinii 
recunosc faptul că ei au început să experi- 
menteze viaţa lumii viitoare; ei reprezen- 
tau avangarda “împărăției viitoare (vezi 
comentariul la 4:10-11). Cu privire la 
„cuvânt”, vezi comentariul la 4:2 şi 4:12. 
6:6. Dumnezeu avea un standard mai 
înalt pentru cei care trebuiau să știe mai 
bine (Num. 14:22-23). Iudaismul accepta 
în general faptul că unii oameni se putea 
răzvrăti împotriva lui Dumnezeu atât de 
nerușinat, conştienţi de ceea ce făceau, 
încât deveneau incapabili să se mai pocă- 
iască; se credea totuși că ofensa trebuia 
să fie destul de serioasă. (Rabinii de mai 
târziu nu agreau această idee în unanimi- 
tate; ca exemplu, se spune că Rabbi Meir 
insista asupra posibilității de a se pocăi 

a apostatului notoriu Elișa ben Abuya. 
Opinia majoritară pare să fi fost că unii au 
mers prea departe, incluzând aici pe regele 
Manase. Și Manuscrisele de la Marea 
Moartă atestă faptul că unul care a fost 
membru al comunității timp de zece ani — 
și astfel a cunoscut prea bine ce făcea — dar 
s-a lepădat, nu mai avea permisiunea să 
se întoarcă. Totuși, așa cum au arătat unii 
scriitori, versetul acesta se referă la apos- 
tazia intenționată, nu la un păcat singular 
sau la alunecare, care putea fi îndreptată 
prin pocăință; alunecarea ar putea fi aco- 
perită de reglementarea din lac. 5:19-20.) 
Aici ideea nu e că Dumnezeu îl respinge pe 
penitent, ci aceea că unele inimi devin prea 
împietrite pentru a se mai pocăi, deoarece 
refuză să-L recunoască pe Cristos, singura 
cale spre pocăință. Alegând intenționat 
felul de credinţă care L-a țintuit pe Isus pe 
cruce, ei acceptau iarăși responsabilitatea 
să-L ucidă. 

6:7-8. Şi alții au folosit imaginea ogoru- 
lui sufocat de spini și pălămidă pentru 
a ilustra pe cel rău și destinul său spiri- 
tual în sterpiciune și moarte (ex.: Is. 5:6). 
Iudaismul îi trata pe apostaţi ca pe niște 
morți spiritual, aşa cum făceau și *pitago- 
reicii și alte grupuri. 

6:9. Moraliștii greco-romani își prezentau 
adesea îndemnurile ca pe niște avertis- 
mente, atenuând astfel posibila asprime a 
cuvintelor lor și făcându-le mai acceptabile: 
„Ştim, desigur, că voi nu aţi face niciodată 
aşa ceva”. Când credeau că cititorii lor erau 
înclinați să urmeze un asemenea traseu 
însă, ei ar fi pus lucrurile la punct cu mai 
multă severitate, mustrându-i. Scriitorul 
are motive, precizate în 6:10, să se încreadă 
în cititorii săi. 

6:10. „Ajutorarea sfinților” (VDC; „sluji- 
rea sfinţilor”, NTR) se referă probabil la 
sprijinul financiar. Unii sugerează că se 
poate referi la efortul continuu de a-i ajuta 
pe creștinii săraci din lerusalim, un pro- 
iect demarat de Pavel (Rom. 15:25); prin 
anul 68 d.H. însă, când Ierusalimul a fost 
împresurat, iar creștinii au scăpat refugiin- 
du-se în pustiu, asemenea colecte trebuie 
să fi fost trimise altundeva, poate chiar în 


Iudeea. Cu privire la caritate, vezi de exem- 
plu comentariul la Matei 6:24. 

6:11-12. Predicile moralizatoare antice 
îndemnau adesea oamenii să imite mode- 
lele pozitive (scriitorul enumerând câteva 
în capitolul 11). După cum Israelul a „moş- 
tenit” ţara, tot astfel iudaismul susținea că 
cei drepți aveau să „moştenească” lumea 
de apoi. 


6:13-20 
Jurământul neclintit față de Isus 


Scriitorul compară promisiunea (conti- 
nuând tema din 6:12) pe care Dumnezeu 
i-a făcut-o lui Avraam cu promisiunea 
pe care i-a făcut-o unuia care urma să fie 
*mare-preot după rânduiala lui Melhisedec. 
Deși el nu citează Psalmul 110:4, care men- 
ționează această promisiune, el se așteaptă 
ca cititorii săi să priceapă mesajul subînțeles 
în expunerea sa (cf. Evr. 5:6; 6:20; 7:17, 21). 
6:13-17. Dumnezeu S-a jurat „pe Sine 
Însuși” (Gen. 22:16; Ex. 32:13), așa cum I s-a 
promis Celui care urma să fie mare-preot 
după rânduiala lui Melhisedec (Ps. 110:4). 
Acest jurământ este doar unul dintre 
cele câteva pe care Dumnezeu le face în 
“Vechiul Testament. Dumnezeu a făcut un 
jurământ lui David (Ps. 89:35, 49; 132:11), pe 
care poporul evreu aştepta să-l vadă împli- 
nit în *Mesia; el a jurat să judece Israelul 
pentru păcatele sale și a făcut întocmai (Ps. 
106:26). Totuși cele mai mărețe jurăminte 
umane erau cele făcute „pe Dumnezeu”, 
iar când Dumnezeu Însuşi jura „pe Sine”, 
cuvintele Sale erau garantate, mai ales 
în acele instanțe unde jurământul inclu- 
dea promisiunea de a nu se răzgândi (Ps. 
110:4; Is. 45:23). Dumnezeu a jurat pe Sine 
și nu Se va răzgândi cu privire la faptul că 
fiecare Îl va recunoaște în Ziua Judecăţii 
(Is. 45:23); tot astfel, El a jurat pe Sine că 
va judeca dinastia lui Iuda (ler. 22:5), îi va 
judeca pe refugiații evrei din Egipt (ler. 
44:26), pe Israel (Amos 4:2; 6:8), pe Edom 
(ler. 49:13) și pe Babilon (ler. 51:4). (“Philon 
susținea că doar Dumnezeu era vrednic să 
depună mărturie pentru propria veracitate, 
deși tot el a decis că oricare dintre cuvintele 

lui Dumnezeu aveau forța unui jurământ, 
prin urmare El nu S-a jurat pe Sine în mod 
literal.) Acumularea de termeni juridici în 
acest context nu este surprinzătoare, dată 
fiind forţa sa legală şi prezenţa curentă a 
jurămintelor în tribunal. 

6:18. Deşi Dumnezeu a făcut și alte pro- 
misiuni, nu doar cele două, scriitorul le 
subliniază aici doar pe acestea: cea făcută 
lui Avraam și cea făcută preotului după 
rânduiala lui Melhisedec. Filosofii greci cre- 
deau că zeii erau imuabili, neschimbători; 
cei mai mulţi evrei credeau că Dumnezeul 
lor era absolut și neschimbător în caracterul 
Său, deși interacţiona cu ființele umane așa 
cum erau ele (Ps. 18:25-26). Jurământul este 
important, deși atât filosofii evrei, cât și cei 
greci considerau că Cel ce era cu adevărat 
Dumnezeu (în opoziţie cu bufoneriile mitice 
despre zeii grecilor) nu putea să mintă. 
6:19. „Ancora” era o metaforă frecvent întâl- 
nită în literatura greco-romană, adesea pen- 
tru a descrie siguranța speranţei generată 
de calitățile morale. „Dincolo de perdea” 
înseamnă că credincioșii aveau o speranţă 
certă în „Sfânta-sfintelor” (Cf. Lev. 16:2), 
acolo unde numai marele-preot putea să 
intre o singură dată pe an. (Şi textele rabi- 
nice târzii ÎL prezentau pe Dumnezeu ca 
fiind „dincolo de perdea”, de unde Își emi- 
tea decretele. Deși această paralelă poate 
ilustra faptul că cititorii epistolei puteau 
înţelege expresia evreiască a autorului des- 
pre prezenţa lui Dumnezeu în cer, Vechiul 
Testament este sursa sa directă.) Scriitorul 
nu are în vedere Sfânta-sfintelor terestră, ci 
pe cea spirituală, din templul ceresc (vezi 
comentariul la 8:1-5). 

6:20. Adeseori Isus apare ca antemergător 
în carte (compară ideea în 2:10; 5:9); terme- 
nul poate fi aplicat cu referire la avangarda 
militară, la întâile roade, la alergătorul de pe 
primul loc și altele. Întotdeauna înseamnă 
că restul grupului sosește mai pe urmă. 


7:1-10 
Natura preoţiei lui Melhisedec 


Întrucât Scriptura ÎI declară pe Domnul 
lui David a fi preot după rânduiala lui 

Melhisedec (Ps. 110:4 în Evr. 5:6), un exeget 
evreu în mod natural ar fi întrebat: „Prin 
ce se aseamănă El cu Melhisedec?” Intenţia 
scriitorului este să demonstreze superi- 
oritatea preoţiei lui Isus față de preoția 
levitică din iudaismul zilelor sale. Psalmul 
110 invită cititorul să caute caracteristicile 
regelui suprem în Geneza 14. 

7:1. Aici autorul rezumă Geneza 14:17-24, în 
care preotul-rege canaanean al cetății care 
ulterior va deveni lerusalim, îl binecuvân- 
tează pe Avraam. (Identificarea Salemului 
cu lerusalimul este coroborată pe baza Ps. 
76:2 și a textelor egiptene imprecatorii și 
este creditată de Josephus, de *Manuscrisele 
de la Marea Moartă și de *rabini.) 

7:2. *Philon şi alții interpretau alegoric, 
de regulă, numele *Vechiului Testament. 
Asemenea lui Philon și Josephus, Isus 
interpreta numele lui Melhisedec așa cum 
face şi autorul epistolei (melek înseamnă 
„tege”, iar țedeq — „dreptate”). 

7:3. Un principiu interpretativ evreiesc 
(folosit ori de câte ori se potrivea) preciza 
că ceea ce nu fusese menționat nici nu a 
avut loc. (Mai ales Philon, deși nu doar el — 
cf. rabinii — au făcut uz de această teh- 
nică. Astfel, Philon argumenta că familia 
omului înțelept era alcătuită din virtuțile 
sale, deoarece la un moment dat Moise 
a enumerat virtuţi în loc de strămoși. 
Similar, întrucât moartea lui Cain nu este 
menționată, înseamnă că nu a murit [pen- 
tru Philon, Cain reprezenta nebunia fără 
moarte]. Această tehnică de argumentare 
prin tăcere era aplicată selectiv, desigur, 
deoarece cele mai verosimile detalii nu 
erau menţionate în text.) Scriitorul episto- 
lei poate argumenta astfel că Melhisedec 
nu avea părinţi, deoarece Geneza 14 nu îi 
menţionează, deși, în cazul altor reprezen- 
tanți importanţi ai lui Dumnezeu, Geneza 
consemnează și genealogii și numele 
părinţilor. Pentru cititorii greci, a fi fără 
început sau sfârșit însemna a fi divin (ex.: 
un argument al filosofului Thales). 

7:4. Zeciuiala era un obicei cunoscut deja 
în Orientul Apropiat antic înainte să fi 
fost cerută în Vechiul Testament, iar o 
formă a sa a fost atestată și în literatura 


greco-romană. Aici autorul se referă la 
Geneza 14:20, prima sa ocurenţă din Biblie. 
7:5-6. Sub “Legea Vechiului Testament, 
zeciuielile erau încasate de descendenții 
lui Levi, unul dintre urmașii lui Avraam 
(ex.: Num. 18:26; 2 Cron. 31:4-6; Neem. 
10:37-38; 13:5, 12); dar Avraam a plătit 
zeciuiala altcuiva. 

7:7-10. Teza autorului este că Melhisedec 
(Și astfel Cel care a moștenit preoția sa — 5:6) 
este mai mare decât Avraam și mai mare 
decât Levi, pentru că Avraam este mai mare 
decât Levi. Rabinii de mai târziu au încer- 
cat să evite argumentul acesta, spunând că 
Dumnezeu i-a retras preoția lui Melhisedec 
(pentru că l-a binecuvântat pe Avraam îna- 
inte ca să-L binecuvânteze pe Dumnezeu) 
și i-a dat-o lui Avraam în Psalmul 110:4; 
totuși Psalmul 110 se referă în mod clar 
la preotul-rege suprem care va conduce 
popoarele, nu la Avraam. Asemenea lui 
Philon, scriitorul Epistolei către evrei crede 
că preotul desăvârșit este veșnic; totuși, 
acest scriitor își poate valida argumentul cu 
Geneza 14 (sau chiar mai bine, cu Ps. 110, 
în temeiul premiselor evreiești privitoare la 
viitorul *Mesia și la “învierea morților). 


7:11-28 
Noua preoție o înlocuiește pe cea veche 


Scriitorul Epistolei către evrei are o sarcină 
dificilă. Deşi istoria era în ultimă instanță 
de partea sa — așa cum a dovedit distruge- 
rea Templului ce a avut loc nu cu mult mai 
târziu — el își dorea toată Biblia de partea 
sa, iar Biblia susținea că preoția levitică 
era „veşnică” (ex.: Ex. 40:15). Deși unele 
*narațiuni din Scriptură puteau submina o 
interpretare literală a acestei trăsături (ex.: 
Ex. 32:10), iar vechea preoţie se putea inter- 
preta şi alegoric (așa cum și făceau unii 
evrei, contemporani ai scriitorului) sau se 
putea recunoaște existența unor principii 
veșnice exprimate în forme trecătoare, 
relevante cultural (așa cum procedează 
mulți exegeți de astăzi), scriitorul Epistolei 
către evrei dovedeşte o abordare mult mai 
utilă pentru publicul său. Pentru el, preoția 


nouă și superioară, promisă transparent în 
Scriptură, aboleşte vechea preoție. 

7:11-19. Manuscrisele de la Marea Moartă 
au ajuns să recunoască două personaje cu 
„ungere“: un mesia războinic, descendent 
din David, deci și din luda, şi un preot 
din seminţia lui Levi. Totuși Psalmul 110 
permite scriitorului nostru să atribuie cele 
două roluri unui singur personaj, care să 
le reunească; preotul „după rânduiala lui 
Melhisedec” nu avea nevoie să fie un des- 
cendent din Levi și era, de fapt, mai mare 
decât Levi (7:4-10). Philon vorbea despre 
„desăvârșirea” lui Levi ca model al preoţiei 
desăvârşite, un fapt cu care scriitorul epis- 
tolei nu este de acord. Asemenea lui “Platon 
și succesorii săi, scriitorul constată că ceea 
ce se schimbă este nedesăvârșit, pentru că 
ceea ce este desăvârșit prin natură nu are 
nevoie de schimbare. Totuși, Dumnezeu 
a promis o altă preoţie, una veșnică și 
deci neschimbătoare (7:17; cf. 7:3), care o 
scoate din uz pe cea dintâi, nedesăvârșită. 
(Termenul tradus prin „dată la o parte” în 
v. 18 [NTR] era folosit chiar și în documen- 
tele de afaceri pentru anulările legale.) 
7:20-21. Această preoţie este mai mare 
decât preoţia levitică deoarece, spre deo- 
sebire de cea din urmă, este garantată 
prin jurământ divin (vezi comentariul la 
6:13-18). Acest aspect constituie un răs- 
puns parţial la orice posibilă invocare a 
pretenţiei din * Vechiul Testament potrivit 
căreia reglementările levitice ar fi perene; 
Dumnezeu a schimbat unele aspecte din 
*Lege când asemenea schimbări erau nece- 
sare pentru a îndeplini scopul inițial și veș- 
nic al Legii (ex.: ler. 3:16; cf. 2 Împ. 18:4), 
doar că în acest caz el a jurat și a promis să 
nu se răzgândească. 

7:22-25. Cu privire la superioritatea pre- 
oţiei veșnice față de preoția pământească, 
vezi și 7:11-19. Din moment ce este puțin 
probabil ca cititorii săi să fi fost familiari- 
zați cu politica artistocrației ierusalimite, 
ei se gândeau mai degrabă la modul în 
care romanii îi numeau sau îi destituiau pe 
preoți. Cel mai probabil însă, singura ches- 
tiune avută în vedere aici privește morali- 
tatea preoţilor. Termenul pentru „chezaş” 

(VDC) sau „garant” (NTR), din versetul 22, 
era folosit în documentele de afaceri pentru 
un depozit, o garanție care oferea siguranța 
că cel ce a dat garanţia va respecta cuvântul 
dat sau obligația asumată. 

7:26. Preoţii din neamul levitic aveau 
obligația de a evita întinarea, măsuri cu 
totul speciale fiind luate pentru a evita 
pângărirea *marelui-preot înainte de Ziua 
Ispășirii. Aceasta era singura zi din an când 
marele-preot putea intra în Sfânta-sfintelor 
(deși posibil să fi intrat de mai multe ori în 
această zi; cf. Evr. 16:13-16). Deşi e posi- 
bil ca rabinii de mai târziu să fi devenit 
mai riguroși decât erau, în practicile lor, 
marii-preoţi din Ierusalimul acestei peri- 
oade, este edificatoare grija lor meticuloasă 
pentru evitarea întinării marelui-preot (el 
era izolat pe durata săptămânii anterioare; 
se luau măsuri pentru a evita poluțiile în 
noaptea anterioară slujirii etc.). Dar aseme- 
nea mari-preoți pământeşti nu se puteau 
compara cu Marele-Preot ceresc, după 
cum tabernaculul pământesc era numai 
o umbră a celui desăvârşit din cer (vezi 
comentariul la 3:1; 8:1-5). 

7:27. Marii-preoţi nu aduceau în mod 
direct ofrandele zilnice, dar erau respon- 
sabili pentru slujirea preoțească, prin inter- 
mediul căreia erau aduse. Focul trebuia să 
ardă pe altar necurmat; jertfele lui Israel 
erau aduse zi de zi; preoții aduceau jertfe 
dimineaţa și seara în numele întregului 
popor, la Templu. Posibil ca scriitorul să fi 
suprapus îndatoririle întregii preoțimi cu 
îndatoririle marelui-preot în Ziua Ispășirii, 
subliniind astfel necesitatea repetitivită- 
tii în cultul levitic. Pe de altă parte, este 
posibil ca el să fi înțeles „în fiecare zi” în 
mod hiperbolic — în sensul de „perpetuu”, 
adică an după an. Conform Legii, numai în 
Ziua Ispăşirii marele-preot aducea o jertfă 
pentru păcatele sale și abia apoi pentru ale 
întregului popor (Lev. 16:6, 11, 15-16). 
7:28. Prin “învierea Sa, Isus Se califică în 
mod natural pentru preoția „veșnică“, ase- 
menea lui Melhisedec din Psalmul 110:4 
(Evr. 7:17). Mulţi gânditori antici acceptau 
„desăvârşirea” doar în raport cu ceea ce era 
veșnic. (Scriitorul citează promisiunea dată 

după Lege, o afirmaţie, așadar, care nu avea 
cum fi suprimată de Lege. Pe o altă direcție 
argumentativă, în Galateni 3, Pavel vorbește 
despre promisiunea care fusese dată înaintea 
Legii, motiv pentru care Legea nu o putea 
anula. Astfel Pavel și autorul Epistolei către 
evrei afirmă superioritatea promisiunii față 
de Lege din perspective diferite.) 


8:1-5 
Tabernaculul ceresc 


Paralelele dintre realitățile cerești și cele 
pământeşti erau obişnuite în unele surse 
evreiești (ex: curtea sau Sanhedrinul 
ceresc și cel pământesc), așa cum se întâm- 
pla și în gândirea Orientului antic (ex.: 
templul ceresc corespundea templului 
lui Marduk din Babilon, numit Esagila, și 
templului canaanean al lui Baal). (Unele 
temple din Orientul Apropiat antic şi 
Mithreum-ul de mai târziu erau gândite 
astfel încât să reflecte structura întregului 
cosmos, simbolizând stăpânirea universală 
a divinității. *Philon aplica în mod natural 
principiul prototipului ceresc şi copiei sale 
pământești la un nivel încă și mai general, 
adoptând modelele platonice. Când com- 
para în mod specific templele cerești cu 
cele pământești, Philon mergea cu alegoria 
până în cele mai mici detalii, identificând 
templul ceresc idealizat cu virtutea, altarul 
său — cu ideile, pânzele sale — cu pămân- 
tul etc.) Dat fiind contextul Orientului 
Apropiat antic, corespondenţele dintre 
templele cerești și pământești erau proba- 
bil intenţionate chiar și în Exod 25:8-9, din 
care se citează parţial în Evrei 8:5. 

Mare parte a iudaismului, de la tradiţi- 
ile sapienţiale elenizate (Înţ. Sol. 9:8) până 
la vizionarii și scriitorii *apocaliptici şi 
“rabinii de mai târziu, vorbea despre tem- 
plul pământesc ca imitație a celui ceresc. 
Eternitatea și valoarea vechiului Templu 
sunt relativizate prin comparaţie cu adevă- 
ratul templu din cer. 

8:1. Şederea lui Isus la dreapta lui 
Dumnezeu era atestată de Psalmul 110:1 
(Evr. 1:13), care se adresa în mod clar 
aceleiași persoane, care era un preot 


asemenea lui Melhisedec (Ps. 110:4; citat 
în Evr. 5:6; 7:17). 

8:2-5. Vezi și introducerea la 8:1-5. 
Asemenea adepților lui “*Platon (inclu- 
zându-se asupra acestui punct, și Philon), 
scriitorul epistolei consideră pământescul 
„copia și umbra” (NTR) realității cerești 
(8:5). (Termenul pentru „copie“ înseamnă 
„schiță” [NRSV] sau „plan, schemă”, ca în 
varianta *LXX pentru Ezec. 42:15, care are 
legătură cu templul lumii viitoare; nume- 
roase dintre detaliile sale sunt interpretate 
de autorul Epistolei către evrei în mod 
simbolic, o abordare care nu este neapărat 
în disonanţă cu limbajul simbolic din alte 
pasaje ale cărţii lui Ezechiel, ex.: 31:2-9.) 
Spre deosebire de Platon, scriitorul epis- 
tolei nu consideră realitatea cerească doar 
ca o lume ideală, pe care s-o percepem 
cu mintea: Isus a mers realmente acolo. 
Scriitorii apocaliptici evrei au vorbit uneori 
despre *împărăţia viitoare (care includea 
în general imaginea unui templu magnific) 
ca despre o realitate prezentă (cel puţin ca 
prototip) existentă în cer. 


8:6-13 
Noul Legământ 


Scriitorul reproduce aici un citat amplu 
din Ieremia 31:31-34 pentru a-şi demon- 
stra teza potrivit căreia Scriptura însăși a 
anticipat schimbări în cadrul *Legii. Acest 
text era scos în evidență și de secta de la 
*Qumran, responsabilă, probabil, de scri- 
erea *Manuscriselor de la Marea Moartă; 
ei se considerau poporul acestui „nou 
legământ”. Totuşi ei interpretau Legea lui 
Moise cu mai multă strictețe, în timp ce 
scriitorul epistolei ar fi fost considerat, cu 
privire la acest aspect, un evreu mai liberal 
decât Philon (13:9), apreciind principiile ca 
fiind veşnice, dar formele, cu un caracter 
cultural și temporar. 

8:6-7. Autorul preia un indiciu, anunţat în 
7:12, anume că vechea preoţie era legată 
de Legea veche și legământul adiacent, 
şi arată că ambele sunt nedesăvârșite din 
moment ce au fost înlocuite. 


8:8-9. Termenul redat de regulă prin „noul” 
legământ în leremia 31:31 poate fi tradus şi 
prin legământul „înnoit”. Primul legământ 
fusese menit să fie scris în inimile oameni- 
lor (Deut. 30:11-14), iar cei drepți acolo îl și 
aveau (Ps. 37:31; 40:8; 119:11; Is. 51:7); dar 
conform lui leremia, cea mai mare parte a 
lui Israel nu îl avea în inimă (cf., ex.: Deut. 
5:29). Diferenţa dintre legământul dintâi și 
noul legământ consta tocmai în faptul că, 
în timp ce israeliții au călcat legământul 
dintâi (ler. 31:32), noul legământ va fi scris 
înlăuntrul lor, așa că cei credincioși îl vor 
cunoaște pe Dumnezeu (ler. 31:33-34). 
8:10-12. Ieremia rezonează cu limbajul 
legământului dintâi: „Eu voi fi Dumnezeul 
lor și ei vor fi poporul Meu” (ex.: Lev. 
26:12). „Cunoaşterea” de Dumnezeu pro- 
vine tot din limbajul specific legământului, 
dar, la nivel personal, se referea la acel tip 
de relație individuală cu Dumnezeu pe 
care o aveau profeții. 

8:13. Fără îndoială, scriitorul spune 
„aproape de pieire” deoarece, deși slujirea 
de la Templu nu fusese curmată imediat 
de înălțarea lui Isus, la acea vreme era pe 
cale să dispară. Dacă, așa cum pare să fie 
posibil, epistola aceasta a fost scrisă pe la 
sfârşitul anilor 60 d.H. (vezi Introducerea), 
mulți evrei din diaspora ar fi recunoscut 
că romanii puteau să strivească în curând 
Ierusalimul și Templul. Afară de câteva 
grupuri nu foarte dependente de Templul 
de la Ierusalim (cum erau *esenienii), cei 
mai mulți evrei palestinieni au fost nevoiți 
să facă ajustări majore în practica de cult, 
după distrugerea Templului, în anul 70 d.H. 


9:1-10 
Vechiul tabernacul 


Cu privire la principiul corespondenței 
dintre tabernaculul ceresc și cel pămân- 
tesc, vezi comentariul la 8:1-5. Scriitorul 
respectă fidel *Vechiul Testament în descri- 
erea din 9:1-10, fără să includă modifică- 
rile din vremea lui. (În epocă, versetele 
4-5 nu mai erau valabile, deoarece unele 
elemente fuseseră deja îndepărtate. După 
multe tradiții evreieşti, acestea aveau să 

fie restaurate în vremurile de pe urmă.) 
Altarul din 9:4 este corelat gramatical cu 
Sfânta-sfintelor; deși unele tradiţii sus- 
țin opinia că altarul tămâ:ierii ar fi fost în 
interiorul Sfintei-sfintelor, autorul pro- 
babil că vrea să spună că acesta aparținea 
de Sfânta-sfintelor chiar dacă nu era în 
interiorul acesteia, aşa cum era chivotul. 
Textul Vechiului Testament plasează expli- 
cit altarul tămâierii în sanctuar, în afara 
Sfintei-sfintelor. Vechiul Testament însuși 
în alte locuri — vezi ebraica din 1 Împ. 6:22 — 
prezintă informaţia în mod ambiguu; 
dar autorul Epistolei către evrei spune că 
Sfânta-sfintelor „avea” (GBV, BRC) aceste 
obiecte, şi nu că ele „sunt în” ea. 

Cele mai multe detalii ale tabernaculu- 
lui iniţial erau menite să comunice ceva 
culturii Orientului Apropiat antic din care 
făcea parte. Unele caracteristici îi informa 
pur și simplu pe israeliți că acesta era un 
„templu”. Structura tripartită a tabernacu- 
lului, cu Sfânta-sfintelor ca ultima încăpere, 
în linie dreaptă, de la intrarea principală a 
tabernaculului, reprezenta un design stan- 
dard pentru templele egiptene din zilele lui 
Moise. Plasarea celor mai scumpe materiale 
(cum este aurul pur) și textile în apropiere 
de chivot reprezenta modul antic de a slăvi 
sfințenia divinității şi de a semnifica faptul 
că cine se apropie de divinitate trebuie să o 
facă cu evlavie și cu reverență. Alte câteva 
caracteristici ale tabernaculului nu făceau 
decât să pună în evidență pragmatismul 
lui Dumnezeu: dacă Templul de mai târziu 
acea să fie construit din lemn de cedru (ca 
orice templu canaanean obișnuit), taberna- 
culul făcea uz de lemnul de salcâm, singurul 
disponibil în pustiul Sinai. Sanctuarul-cort 
era prezent și la alte popoare nomade. 

Totuşi cele mai importante lecţii ce 
decurg din alcătuirea tabernaculului con- 
stau în contrastele dintre acesta și sanctu- 
arele culturilor învecinate. Asemenea celor 
mai multe temple din Orientul Apropiat 
antic, templul lui Dumnezeu avea un altar 
pentru jertfe, un altar pentru tămâiere (ca 
să contracareze duhoarea cărnii arse de la 
jertfe), o masă și așa mai departe. Totuși 
templele păgâne aveau și un pat și alte 


Evrei 9:11-16 


obiecte folosite pentru chipul zeului, care 
era îmbrăcat, hrănit și distrat toată ziua. 
Dar Casa lui Dumnezeu nu avea nimic din 
acestea, pentru că Dumnezeu nu avea o 
efigie. Tot astfel, templele egiptene de mari 
dimensiuni aveau două chivoturi, câte unul 
de fiecare parte a templului, pentru divi- 
nitățile tutelare, dar această caracteristică 
lipsește din Templul lui Dumnezeu - El era 
singurul Dumnezeu adevărat. Spaţiul cel 
mai sacru din templele Orientului Apropiat 
al Antichității era acela care corespundea 
chivotului, acolo unde era instalat (uneori 
întronat deasupra unor creaturi înaripate, 
asemenea heruvimilor) chipul divinității. 
Totuși în locul cel mai special al sanctu- 
arului lui Dumnezeu, acolo unde era de 
așteptat să găsim o efigie, nu exista nimic, 
deoarece nimic nu putea reprezenta de o 
manieră adecvată slava Sa. 

Prin faptul că sugerează că detaliile 
tabernaculului concret, pământesc, sunt 
semnificative (autorul crede că ele indică 
spre tabernaculul ceresc), scriitorul epis- 
tolei nu distorsionează textul. Modestele 
sale sugestii sunt chiar în contrast cu ale- 
gorizările lui *Philon, care explică fiecare 
detaliu ca simbol pentru ceva ce niciunul 
dintre cititorii originari ai lui Moise nu ar fi 
ghicit (țesătura de bumbac — pământul; sta- 
cojiul — aerul; sfeșnicul cu șapte braţe — cele 
șapte planete etc.). Spre deosebire de scri- 
itorul Epistolei către evrei însă, unii inter- 
preți contemporani faimoși ai Vechiului 
Testament preferă fantezista metodă de 
interpretare a lui Philon. 


9:11-22 
Ultima ofrandă de sânge 


Sub *Legea Vechiului Testament, păcatul 
putea fi ispășit, procedural vorbind - 
mânia lui Dumnezeu era potolită prin 
jertfă înlocuitoare —, doar prin sânge. 

9:11. Conform concepției specifice pentru 
secolul I, cerul era pur, perfect și neschim- 
bător; tabernaculul ceresc, prin urmare, 
era prototipul perfect pentru tabernaculul 
pământesc şi singurul necesar în ultimă 
instanță. Cu privire la templul „care nu 


este făcut de mâini omenești”, vezi comen- 
tariul la Fapte 7:40-A41 și 48-50. 

9:12. Cu prilejul Zilei Ispășirii, *mare- 
le-preot aducea sângele unui taur pentru 
păcatele sale și sângele unui țap pen- 
tru păcatele poporului (Lev. 16:6, 11, 14, 
15-16). Conform *Sulului Războiului de 
la Qumran, „răscumpărarea veșnică” vine 
doar la momentul sfârșitului, după bătălia 
finală; aici este inaugurată prin ofranda 
veșnic satisfăcătoare adusă de Marele- 
Preot etern (cf. Dan. 9:24). 

9:13-14. Dacă scriitorul ar fi dorit să invoce 
un text doveditor cu privire la un preot care 
se dă pe sine însuși ca jertfă, avea la înde- 
mână comparaţia cu sacerdotul care stro- 
pește (la fel ca preoții * Vechiului Testament) 
popoarele, în Isaia 52:15, precum și contex- 
tul ulterior, în care această persoană ia asu- 
pra sa păcatele lui Israel (Is. 53:4-6, 8-12). 
Argumentarea lui urmează tiparul „cu atât 
mai mult” (un argument standard folosit 
de exegeții evrei): dacă sângele jertfelor 
din Ziua Ispăşirii poate îndepărta păcatul 
(ipotetic desigur; cf. 10:4), cu cât mai eficace 
este sângele lui Cristos. 

9:15. Aici autorul aduce împreună „noul 
legământ” (vezi comentariul la 8:6-13), 
răscumpărarea și moștenirea „veșnică” 
(în opoziție cu moștenirea trecătoare pe 
care au căutat-o strămoșii lor în Ţara Făgă- 
duinței — cap. 34; imaginea din Vechiul 
Testament cu privire la „moștenirea” Ţării 
Făgăduințţei era aplicată de iudaismul antic 
la moștenirea lumii ce va să vină). 

9:16-17. lermenulpentru „legământ” (GBV) 
poate fi tradus și prin „testament” (VDC), 
iar scriitorii antici argumentau adesea folo- 
sind jocuri de cuvinte. „lestamentele” erau 
documente pecetluite, deschise numai la 
moartea testatorului; „legămintele” erau 
acorduri între părți sau erau impuse de 
partenerul cu un statut superior celui cu 
statut inferior. (Unii specialiști au stabilit 
o legătură între cele două recurgând la 
forma tratatului suzeran-vasal, așa cum 
se reflectă acesta în legământul dintre 
Dumnezeu și Israel. Întrucât aceste legă- 
minte trebuiau respectate de toată linia 
dinastică -— fiul suveranului îl va pune în 


aplicare la moartea tatălui său — legămân- 
tul putea fi înțeles într-o anumită măsură 
ca testament. Totuși această legătură pre- 
supune o lume culturală diferită de cea în 
care autorul epistolei se mișcă, și nu este 
plauzibil să ne imaginăm că el ar fi avut 
această legătură în minte.) Făcând abstrac- 
ție de jocul de cuvinte (calamburul și vorba 
de duh erau adesea folosite în Antichitate 
pentru argumentare), mesajul său are sens: 
legămintele antice erau de regulă inaugu- 
rate prin sânge (ex.: Gen. 31:54). 

9:18-20. Vezi Exod 24:6-8. Aici apare una 
dintre schimbările minore făcute de autor 
în conţinutul unui text, care mai este ates- 
tată și în altă parte (Philon), dar poate fi 
doar o coincidență; exegeții antici se sim- 
teau liberi să aducă modificări minore unui 
text pentru a face mai inteligibilă relația 
acestuia cu mesajul intenționat de scriitor. 
O schimbare mai substanţială constă în 
adăugarea apei, lânii roşii și isopului: se 
pare că scriitorul a făcut o conexiune de 
tip *midraşist între Exod 24 şi Levitic 14:6 
și Numeri 19:6, pentru a pune în evidență 
asocierea cu ritualul purificării de păcat, în 
cel din urmă caz (Num. 18:9). 

9:21-22. Vezi, ca exemplu, Exod 29:37, 
Levitic 8:15 şi 16:16-20. La ceea ce spune 
Vechiul Testament *Josephus adaugă fap- 
tul că până și hainele preoților, vasele sacre 
și celelalte lucruri erau curățate cu sânge; 
deși se poate ca scriitorul Epistolei către 
evrei să nu fi mers atât de departe, întregul 
cult era într-un sens consacrat prin jertfă. 
Sângele era necesar în mod oficial pentru 
“ispășire, conform Legii (Lev. 17:11); erau 
permise excepţii la acest ritual pentru cei 
mai săraci dintre israeliți (Lev. 5:11-13), 
dar regula generală stabilea principiul. (Și 
tradiția evreiască interpreta sângele stropit 
din Exod 24:8 ca sânge cu rol de ispășire) 


9:23-28 
O jertfă suficientă pentru sanctuarul 
ceresc 


9:23. Scriitorul revine la paralela din- 
tre tabernaculul pământesc și cel ceresc 
(vezi comentariul la 8:1-5; 9:1-10): dacă 


779 Evrei 9:18-27 


sanctuarul pământesc putea fi consacrat 
doar prin sânge (9:11-22), tot la fel stau 
lucrurile și cu sanctuarul ceresc. Doar 
că sanctuarul desăvârșit necesita o jertfă 
desăvârșită. 

9:24-26. Preoţia „etemă” a unuia ca 
Melhisedec (7:17; Ps. 110:4) nu se baza pe 
jertfe anuale; dacă „veșnică” ar fi presu- 
pus jertfe perpetue, atunci jertfele nu ar 
fi trebuit să aibă nici început, nici sfârșit. 
Dar preoția Sa este întemeiată pe jertfa 
încheiată, adusă o dată pentru totdeauna 
pe cruce. Evreii obișnuiau să împartă 
istoria în câteva epoci (s-au propus câteva 
scheme diferite), dar distincţia de bază era 
cea dintre veacul prezent și *veacul ce va 
să vină. „Împlinirea timpurilor” (BRC) 
se referă la scopul istoriei, culminând cu 
venirea Împărăției lui Dumnezeu; scriito- 
rul recunoaşte în actul decisiv al lui Cristos 
faptul că veacul viitor a irupt deja în istorie 
într-un anumit sens (cf. 6:5). 

9:27-28. Teza autorului este aici aceea că 
așa cum oamenii mor o singură dată (lucru 
de la sine înţeles și în literatura greacă cla- 
sică, deși *Platon credea în reîncarnare), 
*Cristos a trebuit să Se ofere pentru păcat o 
singură dată. Când Se va arăta din nou (cf. 
v. 24), va veni pentru a desăvârși mântuirea 
viitoare (așa cum apariția marelui-preot în 
Curtea Exterioară îi asigura pe oameni că 
jertfa a fost primită şi păcatele lor iertate; 
cf. 1:14). „Să şteargă păcatele multora” pro- 
vine din Isaia 53:12. 

Deși Josephus și probabil alți gânditori 
evrei erau puternic impregnaţi de termi- 
nologia reîncarnării din scrierile lui Platon 
(în ce-l privește pe Josephus, acesta căuta să 
explice grecilor credinţa fariseilor în *învi- 
ere), marea majoritate a iudeilor din primul 
veac așteptau o singură moarte, urmată 
de înviere și judecată (ordinea ultimelor 
două varia în funcţie de teoriile evreiești). 
Asemenea “Vechiului Testament (Ezec. 
18:21-32), evreii percepeau moartea ca pe 
o scurtătură spre judecată. (Astfel un *rabin 
de la sfârșitul sec. I d.H. îi avertiza pe *uce- 
nicii săi să se pocăiască cu o zi înaintea mor- 
ţii; cei executați erau sfătuiți să zică: „Fie ca 
prin moartea mea să fac “ispășire pentru 

păcatele mele” [dar cf. Ps. 49:7-9, 15]; adesea 
muribunzii se așteptau să fie judecaţi ime- 
diat după moarte — ex.: povestea lui Johanan 
ben Zakkai despre teama sa pioasă pe când 
era pe patul de moarte; o tradiție spune că 
drepții erau escortaţi de îngerii buni, iar 
ticăloşii, de îngerii răi etc. Totuși alte tradiții 
evreiești admiteau și pedepse temporare 
pentru expierea păcatelor rămase: perspec- 
tiva potrivit căreia descompunerea corpu- 
lui a ajutat la ispășirea păcatelor, așezarea 
unei pietre pe sicriu simboliza executarea 
unuia care a murit înainte de a fi executat, 
și opinia că niciun israelit nu putea petrece 
mai mult de un an în *gheenă. Aceste opinii 
privitoare la o ispășire post-mortem nu au 
paralele nici în Vechiul Testament și nici în 
“Noul Testament.) Acest scriitor subscrie și 
el la consensul existent între mulți evrei și 
unanim între scriitorii Noului Testament 
(între sursele care comentează asupra aces- 
tei chestiuni), anume că moartea punea 
capăt oportunităţilor omului de a se împăca 
cu Dumnezeu. 


10:1-18 
Adevărata jertfă a noului legământ 


Numai *Cristos poate fi jertfa suficientă 
pentru sanctuarul ceresc (9:23-28). 

10:1. *Platon vorbea despre lumea terestră, 
percepută prin cunoaștere senzorială (prin 
simţuri), ca fiind doar o umbră a lumii reale, 
percepută numai prin rațiune. În secolul 
I d.H., chiar şi numeroşi scriitori evrei (din 
*diaspora) vorbeau despre cerul de sus 
ca fiind pur şi perfect, iar despre pământ 
ca fiind depravat. Acești scriitori vorbeau 
adesea despre nevoia sufletului de a evada 
spre tărâmurile superioare de unde a venit. 
Fără să îmbrăţișeze o perspectivă integral 
platonică, scriitorul Epistolei către evrei 
este de acord că tabernaculul pământesc, 
cel puțin, reprezintă o umbră a celui ceresc 
(are și dovada biblică pentru aceasta — 8:5), 
dar el rezonează și cu perspectiva autorilor 
evrei de *apocalipse: cerul relevă cum va 
fi lumea ce va să vină. Pentru scriitorul de 
față însă, primul stadiu (9:24, 28) al acelui 
timp viitor a năvălit deja în istorie (6:5). 


10:2-3. Autorul prelucrează din nou ideea 
că ceea ce este perfect nu are nevoie de 
schimbare sau adăugire. *Întrebările reto- 
rice erau folosite în mod obișnuit în rați- 
onamentele antice. „Aducerea aminte” 
poate însemna că jertfele anuale cu prilejul 
Zilei Ispășirii aminteau oamenilor despre 
păcatele lor de maniera în care Paștele le 
aduceau aminte despre lucrările răscum- 
părătoare ale lui Dumnezeu (Ex. 12:14; cf. 
Lev. 16:21) — în opoziţie cu strategia noului 
legământ (8:12). 

10:4. Iudaismul palestinian argumenta că 
Ziua Ispăşirii coroborată cu *pocăinţa era 
necesară pentru iertarea celor mai multe 
încălcări ale *Legii. 

Mulţi filosofi s-au revoltat împotriva 
ideii de jertfă de sânge, despre care 
credeau că este lipsită de rațiune într-un 
templu perfect, centrat pe rațiune. Aceasta 
nu este și premisa autorului epistolei, care, 
asemenea multor oameni provenind din 
numeroase culturi, de-a lungul întregii 
istorii umane, recunoaște nevoia jertfei de 
sânge (10:19); atâta doar că, în viziunea 
lui, sacrificiile animale nu erau eficace, în 
sanctuarul ceresc, pentru răscumpărarea 
omului (9:23), şi prin urmare nu mai erau 
necesare acum când Cristos a venit. El are 
precedente suficiente în *Vechiul Testa- 
ment pentru a relativiza valoarea jertfelor 
animale (ex.: 1 Sam. 15:22; Ps. 51:16; Prov. 
21:3; Is. 1:11; ler. 11:15; Osea 6:6; Amos 
5:21-27), aşa cum dovedește din eșantionul 
de citate din 10:5-7). 

Înainte de anul 70 d.H., mulţi evrei din 
diaspora și unii evrei din Palestina subli- 
niau funcţia spirituală, metaforică a cere- 
monialurilor sacrificiale, și doar câţiva 
negau necesitatea jertfelor cu totul. Anticii, 
indiferent dacă trecuseră sau nu pe la 
Templul din Ierusalim, erau familiarizați 
cu sacrificiile animale, parte integrantă a 
sistemelor religioase; unii filosofi li se opu- 
neau, dar cele mai multe temple antice le 
includeau. Scriitorul epistolei considera 
valoarea lor din trecut ca simbolică, indi- 
când spre jertfa perfectă a lui Cristos (9:23). 
10:5-7. Aici autorul citează din Psalmul 
40:6-8, într-o versiune greacă. 


10:8-9. Scriitorul trece la explicarea tex- 
tului pe care tocmai l-a citat. Nu numai 
că Dumnezeu nu a dorit jertfele, dar ofe- 
rirea de jertfe poate fi separată de voia lui 
Dumnezeu; și exact asta a ajuns să facă 
psalmistul. 

10:10. Deși *Vechiul Testament a fost scris 
în ebraică și o parte în *aramaică, cei mai 
mulți evrei din secolul I d.H., împrăștiați 
pe tot întinsul lumii romane, citeau Vechiul 
Testament în traducerea greacă. Acolo 
unde textul ebraic spunea „tu mi-ai deschis 
urechile”, cele mai multe versiuni grecești 
traduceau „tu mi-ai pregătit un trup” (ca să 
împlinesc voia lui Dumnezeu). Interpreții 
evrei își alegeau versiunea cea mai potrivită 
pentru a exprima o idee (iar unii exegeți 
chiar făceau mici modificări pentru a-și 
transmite mesajul); atât scriitorul Epistolei 
către evrei, cât și destinatarii săi foloseau 
versiunea grecească. Drept urmare, el pre- 
zintă astfel: „Nu jertfe, ci mi-ai pregătit 
un trup să fac voia lui Dumnezeu” — jertfa 
supremă a trupului lui Cristos. O asemenea 
argumentare satisface standardele exegetice 
evreiești antice și este folosită cu măiestrie. 
10:11-14. Autorul se întoarce la textul său 
de bază, Psalmul 110:1, la care adaugă 
și 110:4. Un preot etern după modelul 
lui Melhisedec (Ps. 110:4), care urma să 
rămână pe tron până îi vor fi supuși duş- 
manii (iar duşmanii urmau să fie supuși — 
Evrei 2:8), trebuie să-și fi oferit deja jertfa 
sa o dată pentru totdeauna; preoții nu adu- 
ceau jertfe din poziție şezândă. 

10:15-17. Asemenea creştinilor, scriito- 
rii evrei au atribuit inspiraţia Scripturii 
„*Duhului Sfânt”, considerat în cele mai 
multe cercuri ale iudaismului antic ca 
duhul *profeţiei. Autorul se întoarce aici la 
unul dintre textele folosite anterior, anume 
Ieremia 31:31-34 (Evr. 8:8-12), o practică 
obișnuită pentru a explica textele citate 
recent. 

10:18. Dacă noul legământ (8:6-13) pre- 
supune iertarea de păcate, iar păcatele 
nu mai erau amintite (8:12; 10:17), atunci 
nu mai este nevoie să se facă “ispășire 
pentru păcate. Scriitorul nu se referă 
la imaginea  jertfelor-pentru-păcat sau 


Evrei 10:10-22 


jertfelor-pentru-vină în templul viitor 
văzut de Ezechiel (Ezec. 40:39; 42:13; 
43:18-27; 44:29). S-ar putea presupune că 
acest templu, autorul l-a interpretat simbo- 
lic, având în vedere caracterul suficient al 
morţii lui Cristos (Is. 53 etc.); El (Cristos) 
oferind chiar mai mult decât viziunea plină 
de speranţă a lui Ezechiel. 


10:19-25 
Noua închinare 


10:19-20. Sanctuarul era rezervat slujirii 
preoțești, dar în Locul Preasfânt (expre- 
sia ebraică este „Sfânta-sfintelor”) — care 
probabil și este avută în vedere aici — 
putea intra doar *marele-preot, și chiar și 
el numai o singură dată pe an. Dar Isus, 
antemergătorul (6:20; cf. 2:10; 5:9), a con- 
sacrat sanctuarul ceresc (9:23-28), astfel 
încât adepţii Săi Îl pot urma în deplina 
prezenţă a lui Dumnezeu (cf. comentariul 
la Apoc. 21:16). Perdeaua (vezi comentariul 
la 6:19; cf. Mc. 15:38) îi separa şi pe preoți 
de sfințenia desăvârşită a lui Dumnezeu, 
simbolizată de Locul Preasfânt, dar acum 
cei ce cred în Isus au acces complet și fără 
restricții în prezenţa lui Dumnezeu (Evr. 
4:16). Locuinţa lui Dumnezeu în mijlocul 
poporului Său în tabernacul anticipase 
relația personală la îndemâna celor ce Îl 
căutau chiar şi atunci (Ex. 33:11), în ciuda 
limitărilor (Ex. 33:23; 34:30-35). 
10:21. Acest verset face aluzie la superio- 
ritatea lui Isus faţă de Moise (Num. 12:7); 
vezi comentariul la Evrei 3:6. 
10:22. „Să ne apropiem” poate sugera, în 
“Vechiul Testament, un limbaj sacrificial 
sau moral; aici înseamnă a intra în pre- 
zenţa lui Dumnezeu (10:19-20) și în relație 
cu Dumnezeu (7:19, 25) prin Isus, mărețul 
Mare-Preot. „Inimile stropite” (9:13; vezi și 
Lev. 14:7; cf. Ex. 24:8 citat în Evrei 9:19-20) 
și „trupurile spălate” (ex.: Lev. 14:9) sunt 
imagini preluate din rânduiala levitică, dar 
scriitorul avea în vedere o spălare spiritu- 
ală (Ezec. 36:25-29). 

Ca mulți alți scriitori evrei din *diaspora, 
scriitorul Epistolei către evrei putea să 
accepte atât ideea curățirii interioare, cât și 


Evrei 10:23—26 


exterioare; totuși curățirea trupului pare să 
aibă aici doar un rol de iniţiere (în greacă 
este un participiu perfect) şi se referă pro- 
babil la *botez. Neevreii care se converteau 
la iudaism erau botezați pentru a fi eliberați 
de necurăția păgână; secta de la *Qumran 
solicita fiecăruia să fie botezat (ca prima 
dintre mai multe spălări) pentru a da uită- 
rii necurăţiile lumești ale vieţii dinainte; 
creştinii îi botezau pe convertiți ca semn al 
iniţierii într-o viaţă cu totul nouă. Botezul 
creștin avea o valoare simbolică similară 
cu cea a botezului iudeilor practicanți. 
Corelaţia dintre credință, speranţă și dra- 
goste ca virtuți principale (10:22-24) pare 
să fi fost o formulă specific creștină (ex.: 
1 Cor. 13:13; Col. 1:4-5; 1 Tes. 1:3). 

10:23. îndemnul de „a sta tari” este impor- 
tant, dată fiind opoziţia cu care se confrun- 
tau cititorii. Criticii lor îi șicanau să revină 
la respectarea ritualurilor practicate de cei- 
lalți evrei din oraș şi să compromită astfel 
suficiența absolută a lui Cristos. (Pavel nu 
se opunea creştinilor care aduceau jertfe 
ca mijloc de identificare culturală și care se 
închinau cu ofrande etc. — vezi, ex.: Fapte 
21:26; totuși, asemenea autorului acestei 
epistole, și el nega necesitatea acestor jertfe 
pentru *ispășire — Rom. 3:24-26. Întrucât 
cititorii aceştia erau evrei din diaspora 
care probabil ajungeau la Ierusalim doar 
ocazional, şi niciun membru al comunității 
nu se va fi dus la Templu după izbucnirea 
războiului, în anul 66 d.H., aici se are în 
vedere mai degrabă principiul decât prac- 
tica. Chestiunea este dacă ei Îl considerau 
pe Isus doar o anexă a iudaismului sau 
însăși împlinirea lui, care înlocuia formele — 
obligatorii anterior — de împlinire a *Legii.) 
Așa cum israeliții de altădată ar fi trebuit să 
aibă încredere că Dumnezeu avea să-i ducă 
în Țara Promisă, aceeași încredere trebuia 
manifestată și de către destinatarii epistolei. 
„Cel credincios” în cazul de față nu poate fi 
Dumnezeu-Iatăl (11:11), ci Isus (3:2, 5). 
10:24. Unele grupuri antice precum *epi- 
curienii practicau îndemnarea reciprocă; 
aceasta era o practică obișnuită și în creşti- 
nismul primar (Rom. 15:14; 1 Tes. 5:14). 

10:25. Moraliștii greci țineau adesea pre- 
legeri despre „concordie” sau „armonie”, 
avertizând împotriva individualismului. 
Învăţătorii evrei avertizau și ei împotriva 
spiritului separatist, și chiar evreii sepa- 
ratiști (precum *esenienii) erau foarte 
uniți în interiorul grupului. *Sinagogile 
din *diaspora funcționau ca centre comu- 
nitare, iar evreii se adunau acolo mai ales 
de sabat pentru a citi Scripturile și pentru 
a se ruga împreună. Cei care frecventau 
rar se excludeau singuri din viaţa comuni- 
tății lor; ţinând cont de ostilitatea cu care 
evreii fuseseră primiți în multe comuni- 
tăți păgâne, coeziunea comunitară era un 
important mecanism de supraviețuire. 
Asociaţiile religioase din lumea greco-ro- 
mană se întruneau la diferite intervale, 
în mod normal o dată pe lună. Evreii din 
diaspora puteau folosi sinagogile oricând, 
dar mai ales la întâlnirile săptămânale 
ocazionate de sabat (ex.: Fapte 13:14, 42; 
16:13). Cât despre creştini, se pare că ei se 
adunau cel puţin o dată pe săptămână (cf. 
expresia „zi hotărâtă” de la Pliniu, Epistole 
10:96, o descriere a unui guvernator păgân 
de la începutul secolului II d.H. cu privire 
la creştinii din provincia Asia). Totuşi este 
posibil ca persecuția să-i fi descurajat pe 
unii să frecventeze chiar și *bisericile de 
casă relativ obscure; romanii erau suspi- 
cioși cu privire la întâlnirile private, deși ele 
nu ar fi fost investigate în estul imperiului 
decât dacă ajungeau în atenţia autorităților, 
prin reclamaţia unui delator (denunțător). 


10:26-31 
Pericolul apostaziei 


Cei care nu iau parte la închinarea auten- 
tică, care nu perseverează (10:19-25), vor 
aluneca în cele din urmă și vor fi pierduţi. 

10:26. De multă vreme, iudaismul făcea 
distincția dintre păcate intenționate și nein- 
tenționate (Num. 15:29-31; cf. ex.: Lev. 4:2, 
22); cel care avea un plus de cunoștințe era 
mai aspru pedepsit decât cel complet igno- 
rant. Jertfele făceau *ispășire pentru păca- 
tele din neștiință, dar iudaismul susținea că 
nu există jertfă care să-l ajute pe omul ce 


respingea cu bună știință autoritatea *Legii 
lui Dumnezeu. (Pentru asemenea persoane, 
mulți învăţători evrei insistau că *pocăinţa, 
Ziua Ispăşirii și moartea erau toate nece- 
sare. Învățătorii evrei remarcau și faptul că 
cei care păcătuiau presupunând că vor fi în 
mod automat iertați nu erau pocăiți auten- 
tici şi, deci, nici iertați nu puteau fi.) În 
*Manuscrisele de la Marea Moartă, încăl- 
cările ușoare necesitau penitență tempo- 
rară, dar răzvrătirea deliberată împotriva 
Legii lui Dumnezeu impunea excluderea 
din comunitate. Într-un asemenea context, 
păcatul nu putea fi rezolvat prin pocăință, 
căci era apostazie pură (10:29). 

10:27. Aici autorul preia terminologia din 
Isaia 26:11, referindu-se la ziua Domnului 
(pentru care credincioșii sperau să fie 
pregătiți — Evr. 10:25). Contextul din Isaia 
include ridicarea celor drepți (Is. 26:19). 
10:28. Legea martorilor se găsește în 
Deuteronom 17:6-7 şi 19:15; repudie- 
rea deliberată a ascultării de adevăratul 
Dumnezeu este tratată în Deuteronom 
13:6-11 şi 17:2-7. Învăţătorii evrei recunoș- 
teau că fiecare om a păcătuit în vreun fel; 
totuși păcatul prin care o persoană declara 
„resping anumite părți ale Cuvântului lui 
Dumnezeu” era considerat echivalentul 
respingerii întregii Legi și era considerat 
drept apostazie. 

10:29. Compară cu 2:2-3; aici autorul folo- 
seşte argumentul de tip „cu atât mai mult”. 
Gunoiul putea fi „călcat în picioare”, dar 
de ceea ce era sacru trebuia să te apropii 
numai cu reverență, iar călcarea sa în 
picioare reprezenta forma supremă de 
dispreț (ex.: Is. 63:18; Mt. 7:6). A trata un 
lucru sfânt ca pe unul profan sau necurat 
era un mare păcat; creștinii au fost sfințiți 
prin sângele lui Cristos (vezi comentariul 
la 9:19-22), dar alți evrei considerau că 
trupul mort al lui Isus era doar un cadavru 
necurat (Deut. 21:23). Insultarea *Duhului 
atrăgea după sine judecata (Is. 63:10). 
10:30. Autorul citează din Deuteronom 
32:35-36, rostind primul rând din versetul 
36 împreună cu versetul 35, şi nu cu rându- 
rile de după el, pentru a întări ideea pre- 
zentă în context, potrivit căreia Dumnezeu 


Evrei 10:27-34 


a promis această răzbunare împotriva 
propriului Său popor. Spre deosebire de 
majoritatea citatelor folosite de acest autor, 
aici citatul este mai apropiat de originalul 
evreiesc decât de oricare dintre versiunile 
grecești păstrate până la noi. 

10:31. David a preferat „să cadă în mâinile 
lui Dumnezeu”, să depindă de mila Lui, 
dar mila a fost precedată de o judecată 
severă și fulgerătoare (2 Sam. 24:14-16; 
aceasta era judecata prevăzută de Lege în 
Ex. 30:12). „A cădea în mâinile [cuiva]” şi 
„Dumnezeul cel viu” erau expresii evre- 
ieşti obișnuite. 


10:32-39 
Încrederea în perseverenţa destinatarilor 


Deşi apostazia reprezenta o posibilitate 
concretă (10:26-31), scriitorul este încreză- 
tor că cititorii săi, care deja au răbdat atâtea, 
nu se vor lepăda (vezi comentariul la 6:9). 
10:32-33. Terminologia sportivă a „luptei” 
(v. 32; vezi comentariul la 12:1-3) corelată 
cu expresia „puşi ca priveliște” (v. 33) sau 
„expuși public” (NTR) poate sugera că 
destinatarii au fost constrânși să participe 
la jocurile cu gladiatori. Deși scriitorul pro- 
babil nu are în vedere un sens literal (din 
moment ce destinatarii erau încă în viață — 
12:4), imaginea sugerează intensitatea lup- 
tei lor. Fără identificarea precisă a locului 
unde se aflau destinatarii (o sarcină dificilă 
altminteri; vezi introducerea), este imposi- 
bil să stabilim natura exactă a persecuției la 
care se face trimitere. 

10:34. Confiscarea bunurilor creștinilor 
s-ar putea potrivi cu o situație suspectată 
în Macedonia (2 Cor. 8:2), acolo unde atât 
creștinii din Tesalonic, cât și cei din Filipi 
au fost persecutați; totuși nu cunoaștem 
unde a avut loc persecuția descrisă speci- 
fic aici. Faptul că s-a petrecut în Imperiul 
Roman nu poate fi pus la îndoială: evreii 
au fost alungaţi din Roma de împărații 
Tiberiu şi Claudiu, deși (afară de cei aleși 
de Tiberiu) aceștia și-au putut lua cu ei 
proprietățile mobiliare. Disputele privi- 
toare la egalitatea ca cetățeni a unor evrei 
cu prestigiu din Alexandria a condus la 


Evrei 10:35-—11:3 


revolta evreilor în prima parte a secolului 
II d.H., masacrarea populației evreiești de 
acolo și confiscarea proprietăților lor; în 
primul secol, mulți evrei au fost alungați 
sau uciși, iar casele lor confiscate, în timpul 
unor violenţe urbane ce au avut loc. Fiind 
consideraţi încă o sectă evreiască minoră, 
creştinii erau chiar mai vulnerabili la osti- 
litate publică. 

Destinatarii au rămas credincioși în 
ciuda persecuției (cf. Tob. 1:20; 2:7-8). Cu 
privire la „cei închiși” (NTR; fără îndoială, 
creștini întemnițați), vezi 13:3; cf. 11:36. 
Pentru expresia „avuţie mai bună”, vezi 
comentariul la 11:10. 

10:35-36. Atât iudaismul, cât și creștinis- 
mul (11:26) vorbeau despre răsplata pentru 
perseverența față de Dumnezeu. Cu pri- 
vire la promisiune, cf. ex.: 6:13-20; 11:9, 13, 
39-40. 

10:37. Acesta este un citat din Habacuc 2:3, 
a cărui formulare a fost ușor modificată 
pentru a se aplica mai specific la teza auto- 
rului cu privire la revenirea lui *Cristos 
(o formulare posibil combinată cu o parte 
a textului din Isaia 26:20, context din care 
autorul a preluat cuvintele prezente în 
Evr. 10:27). 

10:38. Aici autorul citează din Habacuc 2:4, 
pentru care vezi comentariul la Romani 
1:17. El citează destul de exact “Septuaginta 
(care vorbeşte despre renunțare), cu 
excepţia faptului că inversează ordinea 
propoziţiilor, acordând prioritate celui 
drept. (Asemenea lui Pavel, autorul omite 
pronumele posesiv care însoțea termenul 
„credință”, preferând să îl așeze lângă „cel 
drept” (NTR). Deși în cea mai cunoscută 
versiune greacă apare „credința mea”, 
cu referire la credincioșia lui Dumnezeu, 
Epistola către evrei preferă credința „lui”, 
probabil a celui drept, așa cum interpre- 
tează Pavel și autorul Epistolei către evrei.) 
10:39. Scriitorul explică textul din Habacuc 
2:4 (citat în versetul precedent), luându-l în 
ordinea inversă a ideilor, pentru a încheia 
(cum era normal în retorica antică) în nota 
dorită: perseverența prin credinţă, nu 
apostazia. În capitolul următor el va defini 
credința perseverentă autentică. 

11:1-31 

Eroii credintei 

După ce defineşte credinţa în 11:1 și intro- 
duce teza în 11:2, autorul survolează istoria 
biblică pentru ilustrații ale modelului de 
credință pe care-l are în vedere. Credința 
este definită în acest capitol drept siguranța 
în promisiunile viitoare ale lui Dumnezeu, 
o siguranță care Îi permite omului să perse- 
vereze (10:32-39). 

Ca formă, capitolul de față este o capodo- 
peră literară. Adoptă strategia literară frec- 
vent întâlnită sub numele de retrospectivă 
istorică, adică un sumar al istoriei evreilor 
pentru a susține o anumită idee, ca și în 
texte precum Fapte 7, 1 Macabei 2:49-69 
și Sirah 44-50. (Moraliştii antici foloseau 
adesea exemple de oameni care întrupau 
virtutea pentru care pledau ei, iar uneori 
scriau biografii întregi pentru acest scop.) 
Scriitorul construiește capitolul în jurul 
unui artificiu literar numit anaforă (repe- 
tarea cuvântului sau cuvintelor inițiale), 
începând fiecare nouă relatare cu același 
cuvânt grecesc: „prin credință”. 

11:1. Autorul definește credinţa în termenii 
răsplătirii viitoare, ca în 10:32-39 (terme- 
nul grecesc tradus adesea prin „acum”, 
aici are sensul literal de „însă” sau „şi”). 
Evreii defineau „speranța” supremă în 
termenii Zilei Domnului. Această speranță 
este, totuși, o convingere de neclătinat în 
prezent: „puternică încredințare” (VDC), 
„certitudine“ (NTR). Termenul apare în 
documentele comerciale grecești cu sensul 
de „titlu de proprietate”. Pentru cititorul 
grec, ceea ce „nu se vedea” erau lucrurile 
eterne, din cer; aici se referă la ceea ce încă 
urmează să se întâmple, ca în cazul speran- 
telor *apocaliptice evreieşti (11:7; cf. 11:27). 
11:2. „Au fost vorbiţi de bine” (NTR) 
înseamnă, literal, că „au căpătat mărturie” 
(CLV), apare şi în 11:4, 5 şi 39, și înseamnă 
că dovezile vieților lor și susținerea lui 
Dumnezeu garantau că vor fi declarați 
drepți în Ziua Judecăţii. 

11:3. *Vechiul Testament afirmă adesea 
acest principiu (ex.: Prov. 3:19-20), dar 
întrucât scriitorul începe cu obârșiile 


istoriei biblice, el se referă aici la creația 
din Geneza 1. În cosmologia greacă (ex.: 
Hesiod, Empedocle), în contrast cu multe 
dintre sursele evreieşti (ex.: 2 Mac. 7:28), 
universul a fost făurit din materie preexis- 
tentă, aflată într-o stare de haos; *Platon şi 
*Philon credeau că universul vizibil a fost 
făurit din materie vizibilă. Totuși Philon și 
mulţi învățători evrei credeau că universul 
material a fost făurit în conformitate cu 
tiparul invizibil şi ideal al lui Dumnezeu, 
întrupat în „cuvântul Său” sau „înţelep- 
ciunea Sa”. Deși această perspectivă poate 
trăda o influenţă filosofică grecească, era 
înrădăcinată în Vechiul Testament și apă- 
rată cu ajutorul său (ex.: Prov. 8:22-31). 
11:4. Literatura evreiască își laudă martirii, 
prezentându-l pe Abel ca primul caz de 
martiraj. (Vezi, ex.: *4 Mac. 18:10-19; Mt. 
23:35. În Testamentul lui Avraam, o lucrare 
*pseudoepigrafă cu dată necunoscută, 
Abel ia locul grecului Minos ca judecător 
uman al celor morți [rolul îi aparţine lui 
Enoh în *Cartea ]ubileelor]. Înălțarea lui Isaia 
și Apocalipsa lui Moise, lucrări evreiești tot 
cu dată incertă, îl cinsteau pe Abel printre 
cei drepți. La Philon, iubirea de sine a lui 
Cain îl conduce la pervertire definitivă; 
alte tradiţii evreiești, ex.: Cartea Jubileelor şi 
1 Enoh, îi repartizează lui Cain alte 
pedepse.) Faptul că el încă vorbeşte este 
atestat de folosirea implicită a versetului 
din Geneza 4:10 în Evrei 12:24. 
11:5. În privinţa lui Enoh, tradiția ebraică 
este împărțită. Evreii elenizați îl identificau 
cu Atlas sau cu un alt personaj mitologic. 
De mai multă proeminenţă s-a bucurat tra- 
diția *eseniană și altele, care îl cinsteau pe 
Enoh drept cel mai drept dintre sfinți și cel 
care nu a murit niciodată (ex.: Sirah, 1 Enoh, 
Apocrifonul Genezei de la *Qumran, Cartea 
Jubileelor). Ca reacţie împotriva acestui con- 
sens, mulți rabini au ajuns să interpreteze 
„Dumnezeu l-a luat” drept „Dumnezeu l-a 
ucis” pentru ca el să poată muri în starea 
de om drept, din moment ce (susțin aceș- 
tia) el a oscilat în comportamentul său între 
unul drept şi unul păcătos. 

Scriitorul epistolei urmează cea mai 
obișnuită interpretare evreiască, dar și 

cea mai naturală interpretare a Genezei 
5:21-24. Dumnezeu l-a luat pe Enoh viu în 
cer, deoarece „el a umblat cu Dumnezeu”, 
adică fusese plăcut lui Dumnezeu. 
Asemenea unor scriitori antici (precum 
Pseudo-Philon), autorul Epistolei către 
evrei respectă fidel naraţiunea biblică, omi- 
tând dezvoltări mai târzii. 

11:6. Moraliștii obișnuiau să-și extragă 
învăţătura moralizatoare din exemplele 
invocate; aici, din moment ce Enoh a fost 
plăcut lui Dumnezeu, este clar că el a avut 
credință. Morala dedusă de către scriitor 
din relatarea despre Enoh (v. 5) este bine 
adaptată la context în scrisoarea sa: în afară 
de credință, compară „apropiere“ (10:22), 
„Trăsplată” (10:35; 11:26) şi, posibil, „cău- 
tare” (13:14; cf. 12:17). 

11:7. Noe era și el un erou recunoscut în 
iudaismul timpuriu, deși rabinii din peri- 
oada târzie subliniau importanța sa mai 
puțin decât povestitorii timpurii, transfe- 
rând relatările despre naşterea sa miracu- 
loasă lui Moise. 

11:8. Iudaismul a elogiat dintotdeauna 
credința lui Avraam (vezi introducerea 
la Romani 4:1-22). Din punct de vedere 
istoric, e posibil ca Avraam să fi fost parte 
dintr-un proces migrator mai amplu (cf. 
11:31-32), dar propria ascultare de che- 
marea lui Dumnezeu, părăsirea casei și a 
rudelor sale, a constituit un act de credinţă 
(Gen. 12:1, 4). Ascultarea lui Avraam a 
fost aplicată ca model de credinţă încă de 
la scrierea Genezei, când Moise își chema 
poporul să întoarcă spatele Egiptului; scri- 
itorul Epistolei către evrei îi îndeamnă pe 
cititorii săi să fie dispuși să piardă sprijinul 
propriilor familii. 

11:9-10. Iudaismul din *diaspora Îl descria 
adesea pe Dumnezeu ca „arhitect” sau 
„constructor” (cf. 3:4) al lumii. Asemenea 
filosofilor care comparau cosmosul cu un 
oraș, *Philon înțelegea cerul (sau virtu- 
tea sau Logosul, Cuvântul divin) ca pe 
„cetatea-mamă”, proiectată și zidită de 
Dumnezeu; nu putem căuta Ierusalimul 
ceresc pe pământ. Alți evrei considerau 
noul lerusalim drept cetatea lui Dumnezeu 
pentru “veacul ce va să vină (*Manuscrisele 

de la Marea Moartă etc.; vezi comentariul 
la Gal. 4:26); cu privire la temeliile sale, vezi 
comentariul la Apocalipsa 21:14. Compară 
și cu Evrei 13:14. Textele Vechiului Testa- 
ment precum Psalmul 137:5-6 şi textele 
*Noului Testament precum cel de față 
sugerează că speranţa creştină cu privire la 
viitor este strâns legată de istoria lui Israel, 
iar creștinii aduc tradiţiei biblice un mare 
deserviciu când se dezleagă de geamandu- 
rile pe care le avea în Israelul antic. 

11:11. Sara a fost o femeie a credinței în 
Vechiul Testament, așa cum Avraam a fost 
un bărbat al credinţei; textele evreiești din 
perioada următoare o cinsteau pe Sara ca 
pe o „matriarhă”. 

11:12. Aici autorul citează din Geneza 
22:17, un text cu numeroase ecouri ulteri- 
oare în Vechiul Testament. 

11:13-16. Evreii din *diaspora se conside- 
rau doar niște „călători“ printre popoare; 
terminologia folosită aici are un prece- 
dent în Vechiul Testament (mai ales Gen. 
23:4; cf. Lev. 25:23). Asemenea lui Philon, 
scriitorul Epistolei către evrei consideră 
că nu pământul este căminul celor drepți, 
ci cerul. Totuși el prezintă această idee în 
termeni ceva mai tradiționali decât Philon, 
căutând o cetate viitoare (vezi și comenta- 
riul la 11:9-10; cf. Apoc. 21:2). 

11:17-19. Sacrificarea lui Isaac, după mulți 
ani de așteptare a fiului promis, a consti- 
tuit testul suprem al credinţei lui Avraam 
(Gen. 22) și este scos în evidenţă adesea în 
sursele evreieşti. Acest act este considerat 
un model de credinţă ce trebuie imitat 
ori de câte ori este necesar (vezi 4 Mac. 
14:20; 15:28; 16:20). Deși tradiţia evreiască 
evidenția și acceptul lui Isaac de a se lăsa 
sacrificat (încă de la Pseudo-Philon), scrii- 
torul Epistolei către evrei nu adaugă nimic 
la *naraţiunea biblică. Singurul lucru pe 
care și-l permite este să explice natura 
încrederii lui Avraam (cum că Dumnezeu 
l-ar fi înviat din morţi dacă era nevoie; 
puterea lui Dumnezeu de a învia morții 
era slăvită zilnic în rugăciunile evreiești). 
„Singurul” fiu (cf. Gen. 22:2, textul ebraic 
și tradiţiile evreiești) era o sintagmă folo- 
sită ocazional, mai ales cu privire la Isaac 


și însemna „iubit în mod special” (*LXX și 
alte tradiţii evreiești), deși Isaac nu a fost 
niciodată singurul fiu al lui Avraam. 

11:20. Cititorii evrei recunoșteau faptul că 
binecuvântările rostite de Isaac erau inspi- 
rate și că includeau preziceri despre viitor 
(Gen. 27:28-29, 39-40). 

11:21. Şi textul din Geneza 49 era conside- 
rat profetic, iar scriitorii evrei de mai târziu 
au explicat prezicerile pe care le conținea 
(şi au adăugat chiar și testamente ale fiecă- 
ruia dintre cei doisprezece patriarhi către 
urmaşii lor). 

11:22. Vezi Geneza 50:24-25. Credinţa lui 
Iosif l-a făcut să spere într-o promisiune a 
cărei anvergură depășea orizontul limitat 
al vieții sale de muritor. 

11:23. Scriitorul Epistolei către evrei 
urmează relatarea biblică aici (în forma sa 
din LXX; textul ebraic menţionează doar 
decizia mamei de a-l salva — Ex. 2:2-3), dar 
mulți scriitori evrei au dezvoltat relatarea 
despre naşterea lui Moise, pornind de la 
frumusețea copilașului, până la relatări 
despre aureola sa care a iluminat încăpe- 
rea la naștere și altele asemenea. Odată cu 
trecerea timpului, popularitatea acestor 
relatări a tot crescut. 

11:24-25. Deși autorul extrage aici o aplica- 
ție moralizatoare, el nu depăşeşte limitele 
relatării biblice. Multe relatări evreiești din 
această perioadă, mai ales povestirile evre- 
ilor din diaspora, îl zugrăveau pe Moise ca 
pe un erou egiptean militar şi-i evidențiau 
erudiţia și cunoștințele (vezi comentariul la 
Fapte 7:22). Totuși scriitorul Epistolei către 
evrei poate accepta perspectiva lui Philon, 
cum că Moise, în calitate de fiu al fiicei 
faraonului, era și moștenitorul acestuia. 
Dacă așa stau lucrurile (din perspectiva 
romană asupra adopției), faptul că Moise 
a respins statutul acesta pentru a se iden- 
tifica cu cei oprimațţi (11:26) este cu atât 
mai semnificativ. (Desigur, sacrificiul său 
este semnificativ în oricare dintre situații.) 
Filosofii și moraliștii greci subliniau de 
regulă că a rezista în fața greutăților este 
mai presus decât a deveni robul plăcerilor, 
așa cum tradiţia evreiască sublinia cinstirea 
lui Dumnezeu drept cea mai înaltă virtute. 


11:26. Ignorarea bogățiilor de dragul unor 
realități mai de preţ, precum pietatea sau 
înțelepciunea, era morala obișnuită în 
povestirile evreiești și greco-romane, iar 
relatarea biblică a vieţii lui Moise cu sigu- 
ranţă ilustrează acest motiv. 

11:27. Exod 2:14-15 indică faptul că Moise 
se temea de rege; dacă acest text se referă 
la prima fugă a lui Moise din Egipt, după 
uciderea egipteanului, posibil ca scriitorul 
să fi avut în vedere un anumit tip de frică 
(adică Moise nu s-a temut într-atât încât să 
se dezică de poporul său) sau posibil să fi 
relativizat acea frică accentuând credința 
lui Moise în Dumnezeul nevăzut (alţi scrii- 
tori, precum Philon și *Josephus, minimali- 
zează sau elimină cu totul frica din explica- 
ţia cu privire la cauza fugii lui Moise). Este 
de asemenea posibil ca scriitorul să fi avut 
în vedere a doua plecare din Egipt, când 
Moise iese în fruntea poporului Israel; 
versetul 28 vorbește și despre el (singular) 
sărbătorind Paștele, deși este clar că tot 
Israelul l-a sărbătorit. Iudaismul din dias- 
pora obișnuia să se refere la Dumnezeu cu 
titlul „Cel nevăzut”. 

11:28. Compară cu Exod 12, cu care toți 
evreii erau familiarizați, mai ales par- 
tea despre sărbătoarea anuală a Paștelui. 
Întrucât natura acestei relatări este bio- 
grafică, scriitorul nu pare deloc dornic să 
descrie experiența Israelului în conflict cu 
Moise (v. 29). 

11:29. Compară Exod 14:29 şi Neemia 9:11. 
Exodul raportează desăvârșirea credin- 
tei lui Israel după miracol (Ex. 14:31), dar 
Moise și poporul său trebuie să fi avut un 
dram de credință pentru a păși în căldarea 
mării (cf. Ex. 14:10-22). Învăţătorii evrei au 
dezbătut cauza imediată a exodului, unii 
afirmând credinţa lui Israel, însă mulţi 
socoteau că miracolul a fost rodul credin- 
tei sau meritelor strămoșilor lor (vezi, ex.: 
Mekilta Pișa 16.165-168; Mekilta Beșalah 
4,52-57). 

11:30. Compară cu Iosua 6. Unii exegeţi 
au acuzat că situl lerihonului ar fi fost 
nelocuit în vremea lui losua, deoarece, în 
zonele unde au avut loc săpăturile arheo- 
logice, s-au găsit puţine artefacte din acea 


787 Evrei 11:26-32 


perioadă. Totuși arheologul poate suficient 
de rezonabil să atribuie eroziunii pierderea 
acestui nivel al ruinelor cetăţii; movilele se 
formează de regulă cu păstrarea ruinelor, 
atunci când așezarea își păstrează zidu- 
rile. Dacă zidurile Ierihonului au căzut, ne 
așteptăm ca mare parte a straturilor din 
ruine să se fi erodat. 

11:31. Literatura evreiască de mai târziu 
lăuda adesea frumuseţea lui Rahab (NTR) 
şi uneori o consideră un soi de profetesă 
și o convertită exemplară la iudaism; deși 
Josephus vorbește laudativ despre ea, 
Philon și cea mai mare parte a literaturii 
evreiești timpurii comentează prea puţin 
cu privire la ea. Epistola către evrei, ca și 
Iacov 2:25, respectă relatarea biblică. 


11:32-40 


Un sumar al altor mari realizări 
ale credinţei 


11:32. Tema scriitorului încă este „prin cre- 
dință”, dar asemenea lui Philon, *Seneca și 
altor scriitori cu pregătire *retorică, el sem- 
nalează că ar putea continua, dar se abţine, 
preferând în schimb un sumar succint. 
Această remarcă dă impresia (în cazul de 
față destul de corectă) că ar putea oferi mai 
multe dovezi şi multe alte exemple; totuși 
el hotărăşte să nu pună la încercare răbda- 
rea cititorului, lungind povestea și după 
ce ideea a fost pusă în evidenţă (așa cum 
se ştia că făceau retorii antici în tribunale, 
etalându-și elocința preț de ore întregi, 
fără pauză). Prin faptul că enumeră totuși 
şi cazurile de care regretă că nu se poate 
ocupa, el schițează totuși și ce ar fi putut 
include. Şi acesta era un artificiu retoric 
standard, care îi permitea să se grăbească, 
consemnând în treacăt tot ceea ce pretin- 
dea că nu mai poate consemna. 

El numește câţiva judecători (cărora 
li s-a poruncit să păstorească Israelul — 
1 Cron. 17:6): David, regele model; Samuel, 
întemeietorul școlii profeților și supra- 
veghetorul tranziției de la judecători la 
monarhie; şi alți profeți. Faptul că Barac a 
înlocuit-o pe Debora în listă se potrivește 
tendinței cunoscute a tradiţiei rabinice 

de a minimaliza rolul profeteselor biblice 
(în opoziţie cu Pseudo-Philon 30-33), deși 
*Vechiul Testament nu îi menţionează nici 
pe Debora, nici pe Barac în afara textului 
din Judecători 4 și 5. Din perspectiva unor 
cititori din secolul I, Barac era eroul oficial, 
chiar dacă Debora a fost principalul pro- 
motor al credinţei. 

11:33. Primele trei afirmaţii din verset sunt 
generale, dar a patra se aplică în mod spe- 
cific lui Daniel (Dan. 6:16-24; cf. 1 Mac. 
2:60); deşi această relatare a fost amplifi- 
cată în tradiția timpurie (Bel 31-32), scrii- 
torul Epistolei către evrei rămâne aproape 
de relatarea biblică. Și alți scriitori evrei au 
prezentat dârzenia lui Daniel și a prieteni- 
lor săi în faţa leilor şi a focului ca modele 
ce trebuiau urmate (pentru martiri vezi 
*4 Mac. 13:9; 16:3, 21-22). 

11:34. Stingerea vâlvătăii focului se referă 
mai ales la cei trei prieteni ai lui Daniel 
(Dan. 3:23-27; 1 Mac. 2:29; *3 Mac. 6:6; cf. 
Is. 43:2), deși tradiția evreiască a transferat 
unele elemente din această relatare către 
Avraam (*Pseudo-Philon și rabinii de mai 
târziu). „Din oameni slabi au fost făcuți 
oameni puternici” se poate referi mai ales 
la recăpătarea puterii de către Samson (Jud. 
16:28-31) sau poate fi o afirmație generală 
precum cele care urmează. O mare parte 
a terminologiei folosite în acest verset 
provine din 1 Macabei, care conține mult 
material istoric despre evrei pioşi apărători 
ai *Legii în perioada ce a urmat Vechiului 
Testament și înainte de Noul Testament. 
Cartea era foarte populară printre evreii 
din lumea antică. 

11:35-36. Femeile și-au primit morţii 
înviaţi înapoi în timpul lui Ilie și Elisei 
(1 Împ. 17:21-24; 2 Împ. 4:35-37). „Alţii” 
marchează o tranziție: credința nu aduce 
întotdeauna eliberare (cf. Dan. 3:18), după 
cum cititorii Epistolei către evrei ştiau deja 
(Evr. 10:32-39) şi vor mai putea afla (12:4). 
Aproape toți evreii ştiau relatările despre 
martirii Macabei, care au fost torturați în 
diverse moduri: prăjire, jupuire, tragere 
pe roată și altele. Printre metodele de tor- 
tură folosite de greci împotriva celui aflat 
în imposibilitatea de a riposta se numărau 


focul, zdrobirea degetelor şi (ceea ce se are 
probabil în vedere aici) trasul pe roată până 
la ruperea ligamentelor, urmat de bătaie 
până moarte (uneori lovituri aplicate în 
abdomen, ca într-o tobă). Martirii Macabei 
au fost flagelați, o pedeapsă pe care și 
romanii au continuat să o folosească. Toate 
sursele evreieşti care au abordat subiec- 
tul erau de acord că martirii vor beneficia 
de un tratament special la “inviere, iar 
2 Macabei declara că aceasta reprezenta 
speranța care îi anima pe martiri să îndure 
un asemenea tratament. 

11:37. „Lăiaţi în două cu ferăstrăul” se 
potrivește unei tradiții evreieşti populare 
în secolul II d.H. și ulterior, dar cunos- 
cută deja în vremea scrierii Epistolei către 
evrei. Conform acestei relatări, Isaia s-a 
ascuns în trunchiul unui copac pe care 
regele apostat Manase l-a tăiat în două. 
Printre cei lapidaţi, poate fi inclus și un 
profet pe nume Zaharia (2 Cron. 24:20-22; 
Mt. 23:35); unele tradiţii evreieşti l-au adă- 
ugat şi pe Ieremia aici. Profeţii care trăiau 
uneori în afara comunităților umane pur- 
tau piei de animale neprelucrate (vezi ter- 
menul folosit de *LXX pentru „mantaua“ 
lui Ilie); Ilie şi alți profeți asemenea lui au 
hălăduit prin deșert, iar *Macabeii au fost 
constrânși mai târziu să trăiască în condi- 
ţii similare. 

11:38. Gherilele Macabeilor se ascundeau în 
peșterile din munții ludeei, așa cum făcuse 
și ceata lui David, pe vremea regelui Saul, 
cu mult timp înaintea lor. Ilie și alți profeți 
au fost uneori forțați să trăiască în deșert. 
Ideea de oameni drepți, de care lumea 
în care trăiau nu era vrednică, cunoaște 
numeroase paralele parţiale, deși formula- 
rea de aici pare să-i aparțină autorului. 
11:39. Acest verset reprezintă sumarul 
concluziv al fragmentului 11:3-38, în 
parte, recapitulând teza autorului din 11:2. 
Rezumatele concluzive ale tezei enunțate 
în introducerea unui text reprezenta o 
practică “retorică standard. 

11:40. „Să fie făcuţi desăvârșiţi” se referă 
la desăvârșirea mântuirii (1:14), la învierea 
morților (11:35). Toţi cei drepți vor fi înviaţi 
la sfârşitul veacurilor (Dan. 12:2, 13). 


12:1-3 

Eroul suprem al credinței 

Imaginea din 12:1-3 şi posibil cea din 
12:12-13 evocă nişte alergători care se 
disciplinează pentru cursă. Concursurile 
atletice apăreau în mod curent ca ilustrații 
în literatura greco-romană, adesea folosite 
pentru lupta morală purtată de omul înțe- 
lept în această lume; *4 Macabei, carte scrisă 
de iudeii *elenizați aplică uneori imaginea 
la situația martirilor. Acest pasaj (Evr. 
12:1-3) reprezintă punctul culminant al 
narațiunii despre eroii credinței din trecut 
(cap. 11). 

12:1. Termenul „martori” poate face refe- 
rire la spectatorii cursei („norul” era adesea 
folosit ca termen figurat pentru mulțime), 
dar martorii ar putea fi aici specific cei care 
au depus mărturie pentru Dumnezeu sau 
au primit „confirmarea” Sa că sunt drepți 
(textul grecesc din 11:2, 4, 5, 39). (Ar putea 
să fie vorba despre imaginea unui tribu- 
nal ceresc constituit din eroii credinței din 
trecut, care îi vor judeca pe cei care luptau 
acum pentru aceleași onoruri; imaginea tri- 
bunalului ceresc mai apare și în alte locuri 
din sursele evreiești antice. Ideea nu este 
similară cu imaginea care apare uneori la 
alți scriitori antici, de exemplu, la filoso- 
ful *stoic din secolul II, Marc Aureliu [cf. 
Philon], conform căruia sufletele defunc- 
ților mai rătăceau un timp după moarte, 
înainte de a fi aruncate în foc.) „Să dăm la o 
parte orice piedică” se poate referi la înde- 
părtarea greutăților suplimentare folosite 
în antrenament, nu în timpul cursei, dar 
mai degrabă vizează obiceiul concurenţilor 
în Grecia antică de a lepăda orice obiect de 
îmbrăcăminte pentru a putea fugi nestân- 
jeniți. Imaginea ar putea face trimitere la 
orice lucru care i-ar putea împiedica pe citi- 
tori să câştige cursa (autorii antici foloseau 
uneori termenul „piedică, greutate” în sens 
figurat, pentru a desemna viciile); încura- 
jarea este importantă, pentru că asemenea 
Israelului antic din pustie, şi ei puteau fi 
tentaţi să dea bir cu fugiţii. 

12:2. Cu privire la „căpetenia”, „autorul” 
sau „inițiatorul“ mântuirii noastre, vezi 

comentariul la 2:10; pentru „desăvârși- 
rea” credinţei noastre, vezi 9:9, 11 şi 10:14. 
Asemenea moraliștilor antici, scriitorul 
folosește modele omenești pentru a ilus- 
tra virtutea aleasă, dar modelul suprem al 
virtuții credinței este iniţiatorul și desăvâr- 
șitorul credinţei, care a suferit cu speranța 
răsplătirii viitoare, așa cum ar trebui să 
procedeze și cititorii (10:32-39). Se spune 
despre martirii Macabei că „priveau” (ace- 
lași termen cu cel folosit aici) la Dumnezeu, 
îndurând astfel tortura până la moarte 
(4 Mac. 17:10). Crucea era un instrument al 
„Truşinii” atât în gândirea romană, cât și în 
cea ebraică (cf. Deut. 21:23; Iosua 10:26-27). 
12:3. Verbele traduse „să vă lăsaţi descu- 
rajati” (NTR) şi „să cădeți de oboseală” 
erau folosite uneori pentru a exprima exte- 
nuarea cu care se putea confrunta atletul. 
(Chemarea la perseverenţă din 12:1 reflectă 
ideea de cursă lungă.) 


12:4-13 


Acceptarea suferinței ca lecție 
a lui Dumnezeu 


În loc să se îndoiască de credință atunci 
când sunt persecutați, cititorii sunt chemați 
să accepte suferința ca pe o oportunitate 
de aur pentru a percepe mai bine inima lui 
Dumnezeu. 

12:4. Deşi unii învățători evrei au afirmat 
că se puteau încălca cele mai multe legi 
biblice, dacă era nevoie pentru a salva viața 
cuiva, evitând însă profanarea numelui lui 
Dumnezeu, primii martiri au considerat 
că încălcarea poruncilor Domnului pentru 
salvarea propriei vieți echivala cu o blasfe- 
mie publică a numelui lui Dumnezeu. Isus, 
eroul suprem al credinței, Și-a vărsat sân- 
gele (12:2-3; cf. 9:12); ucenicii Săi trebuie 
să fie pregătiți să facă la fel. Testul suprem 
al concursurilor sportive grecești (12:1-3) 
era boxul, care adesea sfârșea într-o baie 
de sânge; terminologia de aici semnalează 
totuși testul suprem pe care Isus îl descrie 
ca fiind o componentă a uceniciei creștine 
(Mc. 8:34-38): martirajul. 

12:5-7. Citatul provinedin Proverbe 3:11-12, 
dar prezintă multe paralele ebraice biblice 

(ex.: Deut. 8:5; Ps. 94:12) și postbiblice (ex.: 
Psalmii lui Solomon 3:4; 7:3; 8:26; 10:1-3; 
13:9-10; 14:1-2; 18:4); *Philon și unii *rabini 
foloseau Proverbe 3 în același fel. În con- 
textul literaturii evreiești de înțelepciune, 
disciplina era un semn al dragostei părin- 
telui față de copiii săi, al preocupării aces- 
tuia că ei vor merge în direcţia bună; unii 
învățători evrei considerau că Dumnezeu 
spăla păcatele copiilor săi prin suferințele 
destinate să asigure *ispășire și să producă 
*pocăinţă. Deși scriitorul de față ar fi negat 
faptul că suferințele vreunei persoane — 
afară de cele îndurate de Dumnezeu însuși 
(7:25-28; cf. Ps. 49:7-9) — ar avea valoare 
ispăşitoare, el ar fi acceptat cu siguranță 
ideea că acestea erau de folos pentru a con- 
duce omul la pocăință sau la o relație mai 
profundă cu Dumnezeu (Ps. 119:67, 71, 75). 
În lumea greacă, termenul tradus prin 
„disciplinare“ (NTR) era termenul princi- 
pal pentru „educaţie” (deşi acesta inclu- 
dea de obicei disciplinarea corporală), 
astfel încât cuvântul purta și conotaţia 
noțiunii de instruire morală. Unii filosofi 
precum *Seneca foloseau și ei imaginea 
lui Dumnezeu care Își disciplinează copiii 
pentru binele lor, așa cum făceau și scrii- 
torii evrei. 
12:8. În Antichitate, a numi pe cineva 
„Copil din curvie” (copil nelegitim - NTR) 
reprezenta o insultă serioasă; faptul de a fi 
„din flori” influenţa în mod negativ statu- 
tul social al persoanei în cauză, precum şi 
dreptul său de moștenire. Taţii erau mai 
preocupaţi de moştenitorii lor și de obicei 
nu prea pierdeau vremea cu fiii fără drept 
de moştenire. 
12:9. Dumnezeu a fost adesea numit 
„Domnul duhurilor” (adică Domn peste 
îngeri); aici El este numit „Tatăl duhu- 
rilor”, fiind pus în antiteză cu „părinții 
pământești”. Evreii au dezvoltat imaginea 
“Vechiului Testament despre Dumnezeu 
ca Tată al lui Israel (ex.: Ex. 4:22), adesea 
vorbind despre El în aceşti termeni. Acest 
argument este unul standard evreiesc, de 
tipul „cu cât mai mult”: dacă ne respectăm 
taţii pământeşti, cu cât mai mult ar trebui 
să-L respectăm pe Tatăl ceresc? 


12:10-11. Învăţătorii evrei recunoșteau 
faptul că disciplina lui Dumnezeu, chiar 
suferința experimentată prin martiraj, era 
temporară, și că El îi va răsplăti ulterior pe 
cei drepți din abundență (ex.: în apocrifa, 
Înţ. Sol. 3:5; cf. 2 Mac. 6:13-17; 7:18, 32-33). 
Ei credeau și că, deşi El Își disciplina popo- 
rul, pe cei răi îi pedepsea mult mai sever 
(Înţ. Sol. 12:22) sau avea să se ocupe de 
asta în perioada următoare (aşa susțineau 
cei mai mulți *rabini, vizionari și scriitori 
*apocaliptici etc.). 

12:12. „Mâini obosite și genunchi slăbăno- 
giți” erau descrieri obișnuite pentru slăbi- 
ciune şi trândăvie (cf. Is. 13:7; 35:3; ler. 47:3; 
50:43; Ezec. 7:17; 21:7; Ţef. 3:16), aplicate 
la chestiuni de ordin moral și religios în 
*Manuscrisele de la Marea Moartă, în Sirah 
25:23 şi în alte locuri. E posibil să aibă în 
vedere și imaginea competiției din Evrei 
12:1-3. 

12:13. „Faceți cărări drepte pentru picioa- 
rele voastre” (NTR) sugerează cea mai 
scurtă traiectorie într-o cursă; cuvintele 
sunt preluate din versiunea *LXX, Proverbe 
4:26, cu schimbări minore. 


12:14-29 
Respingerea celei mai mari revelații 


Lepădarea de Isus era mai gravă decât 
apostazia mioapă a lui Esau (12:16-17) şi 
mai gravă decât respingerea revelaţiei lui 
Dumnezeu de la Sinai (12:18-21), pentru 
că Isus este mai mare decât Moise și decât 
Abel (12:24) — El este conducătorul ade- 
vărat și legitim al lui Israel (12:23). Marea 
majoritate a evreilor antici căutau să res- 
pecte *Legea și erau rușinaţi de răzvrătirea 
multora dintre strămoșii lor, în pustiu; 
scriitorul își avertizează cititorii că dacă Îi 
întorc spatele lui Cristos, ei sunt chiar mai 
răi decât strămoșii lor. 

12:14-15. Imaginea rădăcinii amare care 
poate prolifera, infectând pe mulţi, pro- 
vine din Deuteronom 29:18, deşi multe 
texte folosesc imagini similare (1 Mac. 1:10; 
un imn de la *Qumran; rabinii). Textul 
din Deuteronom este adecvat, deoarece 


se referă la apostazie, la fel ca scriitorul 
Epistolei către evrei aici. 

12:16. Aici autorul se referă la Geneza 
25:31-34. Philon îl considera pe Esau înro- 
bit de dorinţele senzuale și vremelnice din 
pricina unor acțiuni precum cea mențio- 
nată aici. Esau nu a acţionat ca și când ar fi 
ținut cont de o perspectivă pe termen lung, 
cu atât mai puţin de cea veșnică (rabinii 
concluzionau din acest text că Esau nega 
“învierea morţilor din viitor). Termenul 
„desfrânat” (NTR) se referă efectiv la „cur- 
var” (VDC), în ton cu perspectiva preva- 
lentă în tradiția evreiască despre Esau, şi se 
referă fără îndoială la preferința sa inițială 
pentru soţii *neevreice (Gen. 26.34-35; cf. 
28:9), care nu a fost deloc pe placul părinți- 
lor săi (26:35; 28:8). 

12:17. În ciuda „lacrimilor”, care evocă 
Geneza 27:38, Esau nu a fost capabil să 
îl convingă pe tatăl său, Isaac, să se răz- 
gândească, probabil din pricina faptului că 
prima binecuvântare nu putea fi anulată. 
(Un exeget indica faptul că expresia „n-a 
găsit loc pentru *pocăință” [NTR] era 
folosită în documentele legale romane cu 
referire la „o ocazie de a revizui o decizie 
anterioară”. Întrucât nici autorul și nici 
cititorii săi nu s-ar fi gândit la sensul 
juridic, trimiterea ar putea fi la o idee mult 
mai generală, cu aplicaţie la alegerea lui 
Isaac [deși exegetul o aplică la Esau].) Dez- 
moștenirea lui Esau de promisiune (cf. Evr. 
6:12-18) a fost elucidată. (După o tradiţie 
evreiască necanonică, lacov l-ar fi ucis 
pe Esau ulterior, într-un război [*Cartea 
Jubileelor 38:2], dar autorul Epistolei către 
evrei nu iese din limitele relatării canonice.) 
12:18. Aici autorul descrie muntele Sinai la 
darea Legii (Ex. 19.16; Deut. 4:11-12). 
12:19. În Exod 20:18-21, când Dumnezeu a 
dat Cele Zece Porunci, evreii au fost înfri- 
coșați de sfințenia grozavă a lui Dumnezeu. 
Ei au cerut ca Moise să intermedieze pen- 
tru ei, temându-se că, dacă Dumnezeu 
le-ar vorbi în mod direct, ar muri cu toții 
(Ex. 20:19; Deut. 5:25-27), pentru că El 
S-a arătat ca un foc mistuitor (Deut. 4:24; 
5:24-25). Totuşi, Dumnezeu intenționa să 


Evrei 12:16-23 


le insufle suficientă teamă, ca să îi oprească 
de la păcat (Ex. 20:20). 

12:20. Aici autorul folosește Exod 19:12-13. 
Dumnezeu era inabordabil de sfânt, așa 
încât încălcarea poruncii care interzicea 
apropierea de muntele de unde era dată 
Legea se pedepsea cu moartea, chiar și 
pentru animalele care rătăceau pe acolo, 
neștiutoare (cf. Num. 17:31). 

12:21. Când Dumnezeu S-a mâniat pe 
Israel pentru încălcarea interdicției date 
cu privire la idolatrie, chiar și Moise s-a 
temut de revărsarea mâniei lui Dumnezeu 
(Deut. 9:19). 

12:22. Muntele Sion (lerusalimul sau 
Muntele Templului din Ierusalim), în con- 
trast cu muntele Sinai, avea să fie locul 
unde, la sfârșitul vremurilor (Is. 2:14), 
urma să fie dată noua lege. Cu privire la 
Ierusalimul ceresc, vezi comentariul la 
11:9-10; omul antic percepea un loc ceresc 
al revelaţiei ca superior celui pământesc, 
indiferent cât de glorios ar fi fost acesta din 
urmă (12:18-21). 

Tradiţia evreiască sublinia vastul număr 
de îngeri prezenţi la darea Legii (susținând 
existența a mii de îngeri pentru fiecare isra- 
elit); autorul Epistolei către evrei probabil 
că preia ideea îngerilor din Deuteronom 
33:2 sau Psalmul 68:17, un text care pro- 
babil se referă la darea Legii, aşa cum l-a 
interpretat tradiția evreiască târzie. 

12:23. Mult înainte de secolul I d.H., *Septu- 
aginta a folosit termenul tradus „*biserică” 
pentru „comunitatea” (BRC) sau „aduna- 
rea” lui Israel în Biblia ebraică; astfel auto- 
rul epistolei pune în opoziție adunarea 
condusă de Isus cu cea condusă de Moise 
(12:19). (Cu privire la „întâi născut”, vezi 
comentariul la 1:6; întrucât aici se folosește 
pluralul, termenul se poate referi la popo- 
rul lui Dumnezeu ca întreg — ex.: Ex. 4:22). 
„Înscriși” (BRC, CLV) înseamnă că numele 
lor au fost „scrise” (VDC, NIR, GBV, 
ANANIA) pe o listă în cer; imaginile evre- 
iești despre tăblițe cerești și despre Cartea 
Vieţii erau obișnuite (vezi comentariul la 
Flp. 4:3; Apoc. 20:12). În textele *apocalip- 
tice precum *1 Enoh, „duhurile” sau „sufle- 
tele” se refer la drepții care au murit și se 

aflau în cer (diferite texte îl aplică de regulă 
îngerilor, dar această legătură nu ar avea 
sens cu privire la „duhurile celor drepți”, 
o expresie folosită pentru a desemna drep- 
tii defuncţi, și nu îngerii). Mulţi evrei din 
*diaspora credeau că drepții atingeau desă- 
vârșirea în moarte (sau prin înviere; cf. Evr. 
11:40); s-a sugerat că drepţii din 12:23 îi 
includeau pe eroii din cap. 11). 

12:24. Moise era privit ca mijlocitorul pri- 
mului legământ. In calitatea Sa de mijloci- 
tor al noului legământ (9:15; vezi comenta- 
riul la 8:6-13), Isus a trebuit să îl inaugu- 
reze prin stropire cu sânge (vezi comenta- 
riul la 9:15-22). Sângele lui Abel vorbește, 
acuzându-l pe ucigașul său (Gen. 4:10; cf. 
Prov. 21:28; vezi comentariul la Evr. 11:4). 
(În tradiţia rabinică, sângele tuturor urma- 
şilor care i s-ar fi născut lui Abel strigau la 
Dumnezeu împotriva lui Cain, astfel încât 
Cain nu va primi moștenire în lumea ce va 
să vină. Sângele care strigă se regăsește şi 
în Oracolele sibiline, 2 Macabei 8:3 şi în alte 
locuri; cf. Deut. 21:1-9. Vezi comentariul la 
Matei 23:35 pentru tradițiile despre măr- 
turia depusă de sângele lui Zaharia; alte 
relatări rabinice sugerează că ei credeau 
că sângele unei persoane ucise clocotea 
de mânie până era răzbunat.) Sângele lui 
Isus consacră noul legământ al iertării, deci 
mărturisește despre „lucruri mai bune” 
decât sângele lui Abel. 

12:25. Comparaţia dintre muntele Sinai și 
Sionul ceresc se înscrie din nou în argu- 
mentul tipic qal vahkomer sau „cu cât mai 
mult” (argumentaţiile de tip a fortiori, „de la 
mic la mare” - aici folosit în ordinea logică 
inversă — erau obișnuite printre evrei, dar 
se regăsesc și în lumea greco-romană; cf. 
Prov. 15:11). Dacă Legea era slăvită și pro- 
fanarea ei era ceva de temut, „cu cât mai 
mult” trebuie să fie de temut mult mai 
înfricoșătoarea slavă a noului legământ dat 
din cer (12:25-29). 

12:26. Pământul s-a cutremurat când a 
coborât Dumnezeu să dea Legea pe mun- 
tele Sinai (Ex. 19:18; cf. 2 Bar. 59:3); tradiția 
evreiască de mai târziu a dezvoltat ideea, 
susținând că Dumnezeu a zguduit tot 
pământul. Ideea unui mare cutremur de 

pământ la sfârșitul vremurilor are paralele 
în Vechiul Testament (Is. 13:13) și în litera- 
tura evreiască târzie (ex.: 2 Bar. 32:1), dar 
autorul citează în mod direct din Hagai 2:6 
(cf. 2:21). 

12:27. Autorul explică textul pe care tocmai 
l-a citat. Întrucât Hagai 2:5 menționează o 
promisiune făcută de Dumnezeu când l-a 
scos pe Israel din Egipt, iar „încă o dată” 
din 2:6 se referă la un cutremur anterior 
specific, era natural ca prima „clătinare” 
din 2:6 să fie asociată cu ceea ce s-a petre- 
cut la Sinai. A doua clătinare făcea desi- 
gur referire la viitor, când Dumnezeu va 
supune neamurile și va umple Templul 
cu slavă (2:7). Autorul Epistolei către evrei 
adaugă la acest text o perspectivă interpre- 
tativă pe care o împărtășește cu cititorii săi, 
una subliniată și în filosofia greacă, dar în 
deplină congruenţă cu Vechiul Testament: 
ceea ce nu se poate schimba este cu adevă- 
rat veșnic. 

12:28. La fel ca mulţi alți autori evrei, auto- 
rul Epistolei către evrei foloseşte limbajul 
jertfelor în sens figurat pentru a vorbi des- 
pre atitudinea în închinare (cf. 13:15; vezi 
comentariul la Rom. 12:1). Pentru *împără- 
ţia de neclătinat, compară posibil Psalmul 
96:10 (mai ales în *LXX, unde este numero- 
tat ca Ps. 95:10). 

12:29. Autorul citează direct Deuteronom 
4:24; compară şi Deuteronom 9:3 și Exod 
24:17. Textul din Deuteronom 4:24 continuă 
numindu-L pe Dumnezeu „un Dumnezeu 
gelos“; Evrei 12:29 este evident un avertis- 
ment împotriva desconsiderării revelaţiei 
supreme. 


13:1-17 
Îndemnuri de final 


Pareneza, un tip antic de discurs retoric 
și literar, consta din însăilarea mai mul- 
tor îndemnuri moralizatoare, alături de 
care aveau loc și alte elemente literare. 
Îndemnurile moralizatoare adesea succe- 
dau argumentaţia, cum este cazul în nume- 
roase epistole pauline (ex.: Rom. 12-14; 
Gal. 5-6; Ef. 4-6). 


13:1. Vezi comentariul la 10:25; cf. 12:14. 
Legăturile din comunitatea creștină ar 
împiedica apostazia în cadrul comunității. 
13:2. Ospitalitatea presupunea în mod 
normal găzduirea și serviabilitatea ară- 
tată călătorilor; cea mai strălucită ilustrare 
a acestei virtuţi o oferea Avraam, care i-a 
primit pe cei trei călători (Gen. 18). Întrucât 
cel puțin doi dintre aceștia s-au dovedit a 
fi îngeri, această relatare reprezintă refe- 
rentul cel mai firesc al îndemnului de față. 
(Alte relatări, precum povestirea evreiască 
timpurie despre Tobit sau poveştile gre- 
cești despre zeii deghizați care îi vizitau pe 
oameni, sunt de importanță secundară, dar 
ilustrează cât de receptivi puteau fi cititorii 
antici la acest gen de îndemnuri.) 

13:3. Încă din secolul II d.H., creştinii erau 
cunoscuți pentru grija manifestată față de 
cei întemnițați. Unii filosofi considerau 
că vizitarea celor întemnițați e o virtute, 
deși subiectul este trecut sub tăcere în 
iudaismul palestinian (afară de cazul 
evreilor luați prizonieri sau făcuţi sclavi de 
către păgâni), spre deosebire de accentul 
pus pe vizitarea bolnavilor și pe ajutorarea 
celor nevoiaşi. „Cei închiși” (NTR) se 
referă probabil la unii creștini întemnițați 
pentru credința lor sau pentru anumite 
practici asociate credinţei (ca în 13:23). 
Legea romană folosea închisoarea ca loc 
de detenţie până la aplicarea pedepsei, nu 
ca pedeapsa propriu-zisă; uneori hrana 
pușcăriașilor depinde de bunăvoința 
prietenilor lor de afară. 

13:4. Mulţi scriitori antici vorbeau despre 
cinstirea „patului (matrimonial)” („patul” 
fiind folosit ca eufemism pentru „rapor- 
tul sexual”); o istorisire merge până acolo 
încât subliniază puritatea unei fecioare 
susținând că nimeni nu s-a așezat vreodată 
pe patul ei. Imoralitatea sexuală a bărba- 
ților era frecventă în societatea greco-ro- 
mană, care accepta şi prostituţia. Pedofilia, 
homosexualitatea și sexul cu sclave erau 
practici curente la îndemâna tinerilor greci, 
înainte de căsătorie. Câţiva filosofi greci 
considerau căsnicia chiar o povară, deși 
acceptau că eliberarea de tensiunea sexu- 
ală era necesară. Autorul Epistolei către 

evrei nu acceptă valorile grecești standard, 
ci valorile lui Dumnezeu, reprezentate în 
Scriptură şi susținute în cercurile evreiești 
contemporane. 

13:5. Autorul își bazează citatul mai ales 
pe Deuteronom 31:6, 8 și Iosua 1:5, deși 
ideea era obișnuită în *Vechiul Testament 
(cf. 2 Cron. 15:2; Ps. 37:28). Moise a rostit 
aceste cuvinte înaintea întregului Israel la 
persoana a treia, dar autorul epistolei, care 
consideră toată Scriptura drept Cuvântul 
inspirat al lui Dumnezeu, folosește Iosua 
1:5 (un oracol de asigurare, o formă speci- 
fică *profeţiei din Vechiul Testament, adre- 
sat lui Iosua) adaptându-l la persoana întâi. 
Referința la iubirea de bani este caracte- 
ristică parenezei (îndemn moralizator) în 
general, din acea epocă, dar poate fi legată 
în mod specific de consecinţele economice 
ale urmării lui Isus într-o cultură ostilă 
(Evr. 10:34; 11:26). 

13:6. Aici autorul citează din Psalmul 118:6; 
compară Psalmul 56:11. Autorul poate 
adăuga acest citat la Deuteronom 31:6 și 8, 
recurgând implicit la ghezera şava (corelarea 
unor texte pe baza unor cuvinte-cheie sau 
expresii comune), deoarece Deuteronom 
31:6 şi 8 spun că ascultătorii nu ar trebui 
să fie temători (deși scriitorul epistolei nu 
citează acest rând). 

13:7. Oratorii și moraliștii adesea citau 
exemple demne de urmat, mai ales din 
cazurile cele mai cunoscute atât vorbito- 
rilor, cât şi publicului. Formele verbale la 
trecut, folosite aici, pot sugera că unii din- 
tre ei au murit (dar, după câte se pare, nu 
ca urmare a unor persecuții din zona lor — 
12:4). „Mai-marii voştri” se referă probabil 
la lideri locali, mai degrabă decât la Pavel, 
care a fost martirizat cu câţiva ani înainte 
ca epistola aceasta să fie expediată. 

13:8. *Philon și probabil mulți evrei din 
*diaspora subliniau cu precădere ima- 
ginea din Vechiul Testament despre un 
Dumnezeu neschimbător (Ps. 102:27; Mal. 
3:6; cf. Is. 46:4), deoarece aveau nevoie să 
comunice adevărul despre Dumnezeu 
grecilor, care credeau că numai ce era 
neschimbător era realmente veșnic. 


Evrei 13:9-17 


13:9. Levitic 11 și Deuteronom 14:3-20 
enumerau alimentele „necurate” pe care 
evreii trebuiau să le evite, pentru ca să se 
deosebească astfel de popoarele din jurul 
lor. Philon a interpretat alegoric aceste 
legi alimentare, dar susţinea că ele trebuie 
respectate în mod literal; în același timp, 
el mărturisește că unii evrei din zilele sale, 
deosebit de îmbibaţi de cultura elenis- 
tică, le considerau doar simbolice şi nu le 
respectau. Autorul Epistolei către evrei nu 
le respinge printr-o interpretare neliterală; 
el crede pur și simplu că trăiau în vremuri 
noi şi că alimentele anterior interzise nu 
aduceau beneficii celor care se abțineau de 
la consumul lor, făcând ca interdicțiile să 
nu mai fie necesare. 

13:10. Acum autorul se referă la o hrană 
specială din Vechiul Testament: partea 
cuvenită preoţilor la Tabernacul/lemplu 
(vezi comentariul la 1 Cor. 9:13). Credin- 
cioșii, spune el, slujesc în calitate de preoți 
(13:15) la un alt fel de altar (cf. 7:13). 

13:11. Jertfele arse în afara taberei făceau 
parte din câteva ritualuri distincte (cf. Lev. 
9:11; Num. 19:3; expresia este cunoscută 
în Levitic, în Numeri și în *Manuscrisele 
de la Marea Moartă), dar aici se face refe- 
rire la Ziua Ispășirii, când preotul intra 
în Sfânta-sfintelor cu sângele jertfei (Lev. 
16:27). Aceasta este jertfa pe care Isus a 
îndeplinit-o pe altarul ceresc, menţionat 
anterior în Evrei. 

13:12-13. Sângele era stropit pentru „a 
sfinți” (a pune deoparte) sau „a curăţi” 
diverse lucruri, conform “Legii (9:22). 
(Faptul că Isus putea curăți cu propriul 
sânge poate indica superioritatea Sa față de 
*marele-preot al Vechiului Testament, care 
trebuia să se spele înainte de a se întoarce 
înapoi în tabără, după jertfă — Lev. 16:28.) 
Faptul că Isus a fost crucificat şi îngropat în 
afara zidurilor lerusalimului este în acord 
atât cu relatările Evangheliei, cât și cu obice- 
iul evreilor ca morții să fie îngropaţi în afara 
cetății (pentru a evita contractarea necură- 
tiei ritualice datorată contactului cu mor- 
mintele; cf., ex.: Lev. 24:14; Num. 15:35-36; 
Deut. 17:5; 22:24). Şi legea romană preve- 
dea ca răstignirile să aibă loc „dincolo de 


xs 


poartă”. (Unii exegeți au observat, de ase- 
menea, că jertfele aduse pentru păcat din 
Ziua Ispășirii erau arse în afara taberei — 
Lev. 16:27 —, dar trebuie constatat că ele 
erau aduse şi în Tabernacul/Templu — Lev. 
16:5-19.) Părăsirea taberei putea însemna, 
în dreptul acestor cititori iudeo-creștini, 
disponibilitatea de a fi expulzați din comu- 
nitatea evreiască pe care o apreciau, pentru 
a-L urma pe Dumnezeul lui Israel din toată 
inima (cf. Evr. 11:13-16). 

13:14. Vezi comentariul la 11:10 cu privire 
la speranța Ierusalimului veşnic în iudais- 
mul antic. 

13:15-16. *Manuscrisele de la Marea 
Moartă folosesc adesea imaginea jertfelor 
pentru laude, așa cum obișnuiau și alți scri- 
itori antici (vezi comentariul la Rom. 12:1); 
totuşi textul din Epistola către evrei este 
probabil dependent mai ales de Osea 14:2 
(cf. și textul ebraic din Is. 57:19). Pentru 
jertfele de natură spirituală, compară și 
Psalmul 4:5; 27:6; 40:6; 50:7-15; 51:17; 54:6; 
69:30-31; 119:108 şi Proverbe 21:3. Și *fari- 
seii susțineau că Dumnezeu primeşte pie- 
tatea ca pe o ofrandă spirituală, element ce 
e posibil să fi facilitat supraviețuirea fari- 
seismului după distrugerea Templului, din 
anul 70 d.H.; doar câteva dintre mișcările 
evreiești din Palestina, precum succesorii 
fariseismului și evreii creștini, au supravie- 
tuit fără Templu. 

13:17. Scriitorul își îndeamnă cititorii să se 
supună conducătorilor actuali (probabil 
așa cum au făcut față de cei dinainte — 
13:7), pe care îi prezintă ca „veghetori” 
(vezi Ezec. 3:17; 35:7; cf. Is. 21:8; Hab. 2:1). 
O temă preferată a oratorilor moralizatori 
greco-romani era sfatul dat oamenilor 
de a se supune conducătorilor; autorul 
de față recurge la un îndemn scurt care 
funcționează ca un fel de „scrisoare de 
recomandare” (vezi comentariul la 2 Cor. 
3:1), plasându-şi autoritatea sub cea a 
liderilor *bisericii. Totuşi, scriitorul nu se 
focalizează atât de mult asupra liderilor 
ca alte grupuri, precum comunitatea de 
la *Qumran; Manuscrisele de la Marea 
Moartă menţionează că liderii erau cei 
care determinau progresul sau stagnarea 


comunității, afectând rolul membrilor 
în cadrul comunității, și implicit înain- 
tea lui Dumnezeu (cf. ex.: CD 13:11-12; 
4Q416-417). 


13:18-25 
Concluzie 


13:18-19. Aceasta poate fi o solicitare de 
susținere în rugăciune, formulată de un 
întemnițat pe nedrept; dar compară 13:23. 
13:20-21. Cu privire la Isus ca „păstor”, 
vezi comentariul la introducerea la loan 
10:1-18. Versiunea Isaia 63:11 spune, în 
*Septuaginta, că Dumnezeu „l-a scos pe 
păstorul oilor” (Moise) din mare. Profeţii 
au mai profețit şi un nou exod (care putea 
include scoaterea din mare), care s-a împli- 
nit în *Cristos (pentru o comparaţie între 
ieşirea din mare și “înviere, vezi comenta- 
riul la Rom. 10:7). 

Primul legământ a fost inaugurat de 
„sângele legământului” (Ex. 24:8), uneori 
numit „legământul cel veșnic” (*Psalmii lui 
Solomon 10:4; *Manuscrisele de la Marea 
Moartă). Noul legământ va fi și el numit 
„veșnic” (Is. 55:3; ler. 32:40; Ezec. 37:26); 
autorul Epistolei către evrei se referă toc- 
mai la sângele acestui legământ (9:11-22). 
13:22. Filosofii și moraliștii formulau 
„cuvinte de sfătuire”. Asemenea mesaje 

orale puteau fi puse și în scris, mai ales în 
epistole-eseu, ca Evrei. *Oratorii profesi- 
oniști făceau adesea remarci cu privire la 
discursul lor, care ar fi fost prea scurt sau 
prea neconvingător, deși era limpede că nu 
aşa stăteau lucrurile în realitate, asumân- 
du-și onoruri mai mici decât meritau. 
13:23. Dacă, foarte probabil, Timotei a fost 
arestat sub domnia lui Nero, în Roma, 
atunci este posibil și ca el să fi fost elibe- 
rat la moartea lui Nero, deoarece garda 
pretoriană și aristocrația romană își pier- 
duseră încrederea în politicile lui Nero, cu 
mult timp în urmă. Acest context ar plasa 
epistola la sfârșitul anilor 60 d.H., (vezi 
introducerea). 

13:24-25. „Cei din Italia” poate însemna 
cetățeni din Italia care locuiau actualmente 
în altă parte a imperiului, care trimiteau 
probabil salutări înapoi în Italia; cei mai 
mulți exegeți care îmbrățișează această 
interpretare consideră că aici se face trimi- 
tere la Acuila și Priscila (Fapte 18:2). Cea 
mai probabilă — mai ales din presupusul 
loc de întemniţare al lui Timotei (13:23) — 
este perspectiva care consideră că autorul 
trimite salutări de la *sfinţii din Italia, și că 
epistola a fost scrisă la Roma, cu altă desti- 
nație, probabil către o așezare din regiunea 
mediteraneană răsăriteană. 


IACOV 


Introducere 


Paternitate. Faptul că „lacov” nu simte nevoia să specifice în 1:1 care lacov este el, 
sugerează probabil că este cel mai proeminent și bine cunoscut dintre persoanele cu 
acest nume din *Biserica primară, anume lacov, fratele Domnului (Fapte 12:17; 15:13-21; 
21:17-26; 1 Cor. 15:7; Gal. 2:9, 12), aşa cum afirmă tradiţia Bisericii. (lacov era un nume 
obișnuit, aşa că atunci când se vorbea despre un individ mai puţin cunoscut care purta un 
nume foarte comun era nevoie de un titlu de calificare, ex: „*Platon, poetul comic”, „Iacov 
cel mic” în lista apostolilor, și mulți alții în documentele antice comerciale.) Cine altul să fi 
avut statutul necesar în Biserică pentru a scrie „celor douăsprezece seminţii împrăștiate” 
(lac. 1:1)? 

Principala obiecţie la această ipoteză este stilul cizelat al limbii grecești din epistolă, 
dar această obiecție nu ia în calcul câțiva factori: (1) folosirea pe scară largă a “retoricii şi 
timpul mai mult decât suficient pe care îl va fi avut Iacov, principalul purtător de cuvânt al 
Bisericii din Ierusalim, pentru a-și însuși astfel de deprinderi; (2) în calitate de fiu de tâm- 
plar, el a avut parte de o mai bună educaţie decât țăranii galileeni; (3) răspândirea limbii 
și culturii grecești în Palestina (ex.: *Josephus, *lustin Martirul); (4) săpăturile arheologice 
indică faptul că cea mai mare parte a Galileei nu era atât de înapoiată pe cât se credea 
cândva; (5) apelul frecvent la serviciile secretarilor (*scribilor) care puteau, la fel ca în cazul 
scribilor cu îndatoriri editoriale ai lui Josephus, să rafineze greaca scriitorului. Îndeosebi 
acest ultim element este foarte plauzibil pentru un conducător al Bisericii-mamă, în ora- 
şul predominant evreiesc care oferea și inițiere în scrierile greceşti (cf. grecii din Fapte 
15:23-29). 

Situația descrisă în epistolă se potriveşte mai bine cu perioada dinaintea anului 66 d.H. 
(războiul evreilor cu Roma), Iacov fiind ucis în jurul anului 62 d.H. (Josephus, Antichități 
20.200). Este posibil şi ca ucenicii lui Iacov să fi editat materialul relevant cu privire la răz- 
boi și să-l fi repus în circulație, după moartea lui într-o formă compilată, în zorii războiului 
sau în contextul tensiunilor care au condus la el. Aceasta ar putea explica destinatarii din 
*diaspora menţionaţi în 1:1, deși materialul epistolei este destul de relevant pentru un 
context iudeu. Oricum, materialul epistolei trebuie considerat ca autentic iacobin; epis- 
tolele *pseudoepigrafe circulau de regulă la mult timp după moartea pretinsului autor, 
iar o dată între anii 62 și 66 d.H. nu lăsa un interval de timp suficient de amplu pentru ca 
această epistolă să fie o compoziţie pseudoepigrafică. 

Iacov cel Drept. Josephus și unii scriitori iudeo-creștini târzii au consemnat respectul 
deosebit pe care contemporanii din Ierusalim, mai ales cei săraci, îl aveau față de Iacov. 

Atât necreșştinii, cât şi creștinii din Ierusalim admirau pietatea lui, dar denunţarea abuzu- 
rilor aristocrației (precum în 5:1-6) a jucat fără îndoială un rol important în opoziția cu 
care s-a confruntat din partea protipendadei clericilor. În jurul anului 62 d.H., după moar- 
tea procuratorului Festus, marele-preot Ananus II l-a executat pe Iacov și pe alți câțiva. 
Revolta populară a fost atât de mare încât, atunci când noul procurator Albinus a ajuns 
la post, Ananus a fost destituit din funcţia de mare-preot din pricina acestei chestiuni 
(Josephus, Antichităţi 20.200-203). 

Genul literar. Scriitorii greci, inclusiv evreii îndrăgostiți de gândirea greacă, însăilau 
adesea îndemnuri cu teme înrudite într-un stil numit pareneză. Unii scriitori moderni au 
susținut că epistola lui Iacov ar fi o lucrare de acest tip (unii consideră epistola chiar o 
colecție de proverbe a *Noului Testament), incapabili să observe legăturile literare strânse 
care străbat cartea. Este posibil ca Iacov sau unul dintre ucenicii lui să fi adaptat materialul 
omiletic într-o epistolă, dar coeziunea prezentă în material demonstrează că epistola în 
forma ei actuală este o lucrare prelucrată, unitară. 

Iacov seamănă mai mult cu un eseu decât cu o epistolă, dar acel tip de epistolă antică 
pe care moraliștii și oratorii îndemânatici o concepeau era „epistola-eseu”, o scrisoare cu 
caracter general, intenționată mai degrabă să susțină o teză decât să transmită salutări. 
Scriitori precum *Seneca și Pliniu foloseau uneori epistole literare de acest tip, care erau 
publicate și aveau menirea de a fi gustate de un larg grup de cititori (1:1). E de presupus 
că mesagerilor care transmiteau epistola le revenea şi rolul de a o explica; la fel ca scriso- 
rile de la *marii-preoți din Ierusalim către *sinagogile din diaspora, o scrisoare de la un 
conducător respectat din biserica din lerusalim avea o mare greutate. Scrisoarea folosește 
convențiile retorice greco-romane, literatura de înțelepciune a evreilor şi învățăturile lui 
Isus (mai ales cele din Matei 5-7). Întrucât forma sa actuală include o scurtă introducere 
epistolară (lac. 1:1), în comentariul de față vom considera că Iacov este o „epistolă”, recu- 
noscând faptul că, exceptând introducerea, se aseamănă mai degrabă cu un eseu. 

Situaţia. Deși învățătura lui lacov se poate aplica la o varietate de situații (și probabil 
că așa a și fost aplicată de către destinatarii epistolei din diaspora), comentariul de față 
poate caracteriza mediul cel mai specific, acordând o atenţie specială aplicațiilor pe care 
învățăturile le vor fi avut în contextul imediat al lui Iacov, în Iudeea. Acest mediu a deter- 
minat chestiunile pe care Iacov a trebuit să le abordeze către sfârșitul vieții sale. Cu mai 
bine de un secol înaintea lui lacov, generalul roman Pompei a traversat teritoriul iudeu 
confiscând proprietăţi de la țărani; taxele exorbitante impuse de Irod cel Mare trebuie 
să-i fi ruinat pe mulți alţii. În primul secol, mulți țărani luau în arendă parcele de la marii 
latifundiari (ca și în alte părți din imperiu); alții rămâneau fără pământ și umblau prin 
piețe ca să-și caute de lucru ca zilieri (mai ales în perioada recoltelor). Resentimentele 
împotriva moșierilor ajunseseră la paroxism în multe părţi ale imperiului, dar neplata 
bunurilor datorate moșierilor nu era tolerată; unii proprietari plăteau chiar comandouri 
de ucigași care se ocupau de arendașii necooperanți. În orașe, lucrurile nu erau chiar atât 
de tensionate, dar chiar și acolo diviziunile erau evidente (ex.: aristocrația din Orașul de 
Sus al Ierusalimului versus săracii care trăiau în zona canalelor orașului). Când preoţii 

aristocrați au început să rețină zeciuiala, singurul lor mijloc de sprijin financiar, din veni- 
tul preoților mai săraci, tensiunile economice au escaladat. 

În Roma, penuria de grâne conducea adesea la răscoală. Tensiunile economice şi soci- 
ale din Palestina erau ţinute sub control de mai multă vreme, dar în cele din urmă tot la 
violenţă aveau să conducă. Urmărind pacea cu Roma prin mijloace politice, aristocrația 
ierusalimită și-a atras ura din partea *zeloţilor și a altor elemente de rezistenţă, care con- 
siderau că numai Dumnezeu ar trebui să conducă țara. (Josephus, care dorea să mini- 
malizeze sentimentele anti-romane care dominau în Iudeea înainte de război, a încercat 
să-i marginalizeze pe zeloţi, socotindu-i grup extremist; dar alte dovezi din *narațiunea 
sa indică faptul că simpatiile revoluționare erau în general răspândite.) Diferite răbufniri 
de violență au culminat în cele din urmă în revolta din anul 66 d.H., urmată de masa- 
crarea preoților și a garnizoanei romane de pe Muntele Templului. Patrioţii aristocrați 
s-au ciocnit cu cei plebei în interiorul orașului încercuit de armatele romane, iar în anul 
70 d.H. Ierusalimul a fost ocupat și Templul său a fost distrus. Ultima redută a rezistenţei, 
Masada, a căzut în anul 73 d.H. 

Destinatarii. lacov se adresează mai ales creştinilor evrei (și probabil altor evrei dis- 
puși să asculte) prinși în tensiunile sociale care au condus în cele din urmă la războiul din 
anii 66-70 d.H. (vezi comentariul la Fapte 21:20-22). Deși situația prezintă cele mai evi- 
dente corespondențe cu situația din Iudeea în timpul lui Iacov, se potrivește și tipului de 
tensiuni sociale care se răspândeau pe tot întinsul lumii romane (1:1). În timpul războiului 
iudeilor din 66-70, Roma a repudiat cu violenţă trei împărați într-un singur an (69 d.H.), 
iar imediat după războiul iudeilor, luptătorii din rezistență au continuat să răspândească 
opiniile lor la evreii din Africa de Nord și din Cipru. Ca și în cazul altor epistole generale, 
epistola de față reflectă îndeosebi situația scriitorului în mai mare măsură decât situația 
cititorilor săi potenţiali din alte părți. 

Argumentul. Iacov abordează aroganţa celor bogați (1:9-11; 2:1-9; 4:13-17), prigoana 
declanșată de cei bogaţi (2:6-7; 5:6) și plata neachitată de cei bogaţi (5:4-6). El se adresează 
şi celor care sunt tentaţi să se răzbune prin acte de violenţă (2:11; 4:2) sau prin cuvinte 
(1:19-20, 26; 3:1-12; 4:11-12; 5:9). Recomandă apelul la înţelepciune (1:5; 3:14-18), credință 
(1:6-8; 2:14-26) şi răbdare (1:9-11; 5:7-11). Înţelese în contextul situației, îndemnurile sale 
presupus „dezlânate” se armonizează într-un tot esenţial pentru argumentarea sa. 

Comentarii. Printre comentariile folositoare pentru chestiuni de context se numără: 
Peter Davids, The Epistle of James, NIGTC; Grand Rapids, Eerdmans, 1982; Luke 
Timothy Johnson, The Letter of James, AB 37A; New York, Doubleday, 1995; Sophie Laws, 
A Commentary on the Epistle of James, HNIC; San Francisco, Harper & Row, 1980; Ralph 
P. Martin, James, WBC 48; Waco, TX, Word, 1988; și Scot McKnight, The Letter of James, 
NICNT, Grand Rapids, Eerdmans, 2011. La un nivel mai puţin tehnic, vezi și Peter Davids, 
James, Grand Rapids, Baker Academic, 1989. Pentru lucrări mai specializate, vezi, de ex.: 
Richard Bauckham, James: Wisdom of James, Disciple of Jesus the Sage, New York, Routledge, 
1999; Ralph P. Martin, „The Life-Setting of the Epistle of James in the Light of Jewish 
History”, în Biblical and Near Eastern Studies: Essays in Honor of William Sanford LaSor, 
ed. Gary A. Tuttle, Grand Rapids, Eerdmans, 1978, p. 97-103. 


1:1-11 
Cum să faci față încercărilor 


În această secțiune introductivă, Iacov pre- 
zintă principalele teme ale epistolei sale, 
prin care oferă răspuns la vicisitudinile 
sărăciei și opresiunii cu care se confruntau 
mulți contemporani ai săi, inclusiv ţăranii 
din ludeea și Galileea. 

1:1. Cele trei elemente fundamentale ale 
introducerii unei epistole erau: (1) numele 
autorului; (2) numele destinatarului; (3) 
salutul (de obicei identic cu cel de aici). 
Întrucât lucrarea aceasta este „o epistolă 
generală”, câtă vreme este și autentică (cf. 
comentariul la „scrisoarea-eseu” din intro- 
ducerea cărții sub titlul „genul literar”), 
trece repede la argument, fără alte caracte- 
ristici specifice epistolelor. 

Unii exegeți au presupus că un „lacov” 
simbolic s-ar adresa celor 12 semintii ale lui 
Israel, așa cum Iacov s-a adresat urmașilor 
săi în testamentul din Geneza 49. Această 
ipoteză este adesea asociată cu presupu- 
nerea scrierii sub pseudonim, dar este 
posibilă și dacă Iacov a realizat un joc de 
cuvinte pe marginea numelui său. Jocurile 
de cuvinte erau frecvente (ex.: Mt. 16:18). 
Cu privire la autor și destinatari, vezi 
introducerea. 

Cei mai mulți evrei credeau că zece din 
cele douăsprezece semințţii s-au pierdut cu 
multe secole în urmă, şi că ele vor fi recu- 
perate la sfârșitul vremurilor. Se credea 
că ele continuau să existe pe undeva, așa 
că modul de adresare al lui lacov poate 
însemna: „Către toți frații mei evrei şi către 
toate surorile mele evreice împrăștiate 
prin lume”. „Împrăștierea” sau diaspora îi 
includea atât pe evreii din teritoriile parți- 
lor, cât și pe cei din Imperiul Roman; lacov 
va fi întâlnit evrei din numeroase regiuni 
la Ierusalim, cu prilejul sărbătorilor cu 
pelerinaj. Unii exegeți cred că el a folosit 
termenul de o manieră simbolică pentru 
toți creștinii, ca israeliți spirituali, pe baza 
analogiei cu 1 Petru 1:1, însă dat fiind con- 
ținutul epistolei, Iacov probabil că îi are în 
vedere pe creștinii evrei. 

Iacov 1:1-9 


1:2. Încercările specifice la care Iacov face 
referire în epistola sa sunt sărăcia și opre- 
siunea, experimentate de cei săraci (1:9-11; 
5:1-6; cf. 2:5-6). Apelative de tipul „prie- 
teni”, „iubiți” și „frați” erau obişnuite în 
literatura antică moralizatoare; „fraţi“ era 
folosit atât pentru „concetăţeni”, cât și pen- 
tru „tovarăși de credință”. 

1:3-4. Tradiţia evreiască accentua în repe- 
tate rânduri virtutea răbdării în încercare 
și ocazional sublinia bucuria în încercare, 
datorată credinţei în suveranitatea lui 
Dumnezeu. (Şi “stoicii puneau accentul 
pe serenitate în dificultăți, de vreme ce 
credeau că omul poate controla răspunsul 
dat încercărilor, dar nu are niciun control 
asupra sorții.) Listele de vicii și virtuţi erau 
o formă literară convenţională. 

1:5. Tradițiile sapienţiale evreiești subliniau 
adesea răbdarea și ofereau sfaturi practice 
cu privire la reacţii în încercare. Exemplul 
de referință din *Vechiul Testament pentru 
cererea de înțelepciune de la Dumnezeu 
este 1 Împărați 3:5 și 9 (cf. în apocrife, Înţ. 
Sol. 8:21; 9:5; Sir. 51:13-14), iar Dumnezeu 
era întotdeauna recunoscut ca sursă a sa 
(ex.: Prov. 2:6). În înțelepciunea evreiască, 
reproșul sau ocara erau considerate dure 
și nepoliticoase în circumstanțe obișnuite, 
însă mustrarea era onorabilă. 

1:6. Imaginea derivei pe mare era obișnu- 
ită în literatura greacă și apare și în textele 
evreiești de înțelepciune; compară mai ales 
Isaia 57:20 şi afirmaţia despre cel nesincer 
din Sirah 33:2. În contextul lui Iacov, a 
cere înțelepciune cu credință presupunea 
angajamentul de a te supune revelaţiei lui 
Dumnezeu (lac. 2:14-26). 

1:7-8. Textele evreiești de înţelepciune 
condamnă persoana cu două fețe (vezi și 
1 Cron. 12:33; Ps. 12:2); asemenea filosofi- 
lor, înţelepţii evrei detestau ipocrizia de a 
spune una și a trăi alta sau incongruenţa 
dintre vorbă și faptă. (Vezi comentariul la 
Iacov 4:8 pentru rolul acestui avertisment 
în Iacov.) 

1:9-11. Marii proprietari agricoli obișnuiau 
să-i exploateze pe săraci în tot imperiul, iar 
Palestina nu făcea excepţie; asemenea ten- 
siuni economice în cele din urmă au iscat 


Iacov 1:12-17 


războiul împotriva Romei, în cursul căruia 
patrioţii evrei săraci i-au ucis pe aristocrații 
evrei. 

Vechiul Testament și literatura sapienti- 
ală evreiască subliniază faptul că bogăţiile 
sunt efemere, Dumnezeu îi va răzbuna pe 
cei săraci și oprimați într-un final și că El 
îi va judeca pe cei ce refuză să-și împartă 
bogăţia cu cei sărmani. Afirmația finală 
a lui lacov se aseamănă cu Isaia 40:6-7 şi 
Psalmul 102:4, 11 şi 16, deși ideea era larg 
răspândită în această vreme. „Vântul arză- 
tor” (NASB) se poate referi la siroco, un 
vânt fierbinte extrem de devastator care 
bate în Palestina dinspre zona deșertică 
din sud. Însă era suficient și soarele de vară 
pentru a veșteji florile din Palestina, flori 
care pe urmă erau bune numai pentru foc. 


1:12-18 
Sursa încercării 


1:12. Iacov foloseşte forma literară a maca- 
rismei (benedicției) din literatura antică, 
mai ales din cea ebraică: „Ferice de omul 
care...”. Nenorocirile erau privite ca ispite, 
deoarece ofereau tot atâtea oportunități de 
a păcătui. Însă termenul tradus prin „încer- 
care” (NTR) nu înseamnă neapărat „ispită” 
(VDC) în sensul modern al cuvântului; cel 
care testa era interesat de perseverenţa per- 
soanei puse la încercare, nu de înfrângerea 
acesteia. Foametea, sărăcia și oprimarea se 
numărau printre evenimentele considerate 
încercări. 

1:13-16. Forma “retorică prin care o idee 
conduce la alta, formând în cele din urmă 
o listă cu mai multe elemente (cum este 
cazul aici în 1:14-15 și în Rom. 5:3-5; 
2 Pet. 1:5-7), era cunoscută drept concate- 
nare. Dumnezeu în mod clar „a încercat” 
oameni în Biblie (Gen. 22:1; Deut. 8:2; 13:3; 
Jud. 2:22) și în literatura evreiască târzie, 
dar niciodată nu i-a încercat în sensul 
avut în vedere aici: cu scopul de a-i vedea 
mai degrabă doborâţi decât perseverând. 
Textele evreieşti făceau distincţia între 
motivele lui Dumnezeu de a-i încerca pe 
oameni (în dragoste, căutând binele lor) 
și motivele *Satanei de a-i încerca (de a 

determina căderea lor). În cele mai multe 
texte evreiești, Satana (numit și Belial sau 
Mastema) joacă rolul de ispititor. Deși 
lacov nu neagă rolul indirect al Satanei 
(4:7), el subliniază aici elementul uman 
care determină căderea în ispită. Mulţi exe- 
geți cred că Iacov personifică „dorința” sau 
„pofta” care parcă ademenește o persoană, 
zămisleşte un copil nelegitim — „păcatul” —, 
care la rându-i aduce „moartea”; învăță- 
torii evrei aplicau uneori tehnica retorică 
a personificării la „impulsul păcătos” pre- 
zent în toți oamenii. 

*Vechiul Testament vorbeşte clar despre 

faptul că oamenii „Îl puneau la încercare” 
pe Dumnezeu (Num. 14:22; Ps. 78:18, 41, 
56; 95:9; Mal. 3:15), dar, din nou, şi aceste 
exemple relevă că ei încercau să-L supună 
unei probe, nu că L-ar fi determinat să 
cadă în încercare. lacov putea să adapteze 
termenul în lumina ideii filosofice grecești 
care afirma că Dumnezeu nu putea fi 
afectat sau schimbat de acțiunile umane 
şi nici nu putea produce rău în lume. Este 
mult mai plauzibil că Iacov pur şi simplu 
folosea o conotaţie diferită a termenului 
„încercare” (ispită); în Vechiul Testament, 
Dumnezeu era considerat în mod clar 
cauza directă a judecății (ex.: Amos 4:6-11), 
și El pleca urechea la cererile oamenilor 
(Gen. 18:23-32; Ex. 32:10-13). Același 
înțeles se desprinde și din Sirah 15:11-12, 
20, unde oamenii aleg să păcătuiască și nu 
îndrăznesc să spună că Dumnezeu este 
responsabil de răspunsul lor la încercare 
(dimpotrivă, literatura greacă abundă de 
personaje care protestau pentru că ispita ar 
fi prea mare ca să îi facă faţă). 
1:17. În loc să trimită încercarea ca să-i 
frângă pe oameni (1:12-16), Dumnezeu 
trimite daruri bune, între care se numără 
creația sau renașterea (v. 18). Ideea că 
Dumnezeu este autorul oricărui dar bun 
era obișnuită în înțelepciunea evreiască 
și grecească. Convingerea că ceea ce este 
în cer este desăvârșit era larg acceptată 
în Antichitate, iar scriitorii evrei foloseau 
expresia „de sus” prin care înțelegeau „de 
la Dumnezeu”. 


„Tatăl luminilor” poate însemna 

„Creatorul stelelor”; *neamurile identi- 
ficau adesea stelele cu zeii, dar evreii le 
considerau îngeri. (Specialiştii sugerează 
că la Ugarit, cu mult timp în urmă, canaa- 
nenii îl numeau pe zeul El „Tatăl lumini- 
lor”; *Manuscrisele de la Marea Moartă îl 
numesc pe îngerul suprem al lui Dumnezeu 
„Conducătorul luminilor”. Diferite texte 
evreiești din Antichitate numesc stelele 
„lumini” — cf. Gen. 1:14-19; ler. 31:35.) 
Astronomii antici foloseau cuvinte pre- 
cum „umbre mișcătoare” pentru a descrie 
neregularitățile corpurilor cerești; filosofii 
însă considerau că ceea ce era desăvârşit, 
ceea ce era în cer, era neschimbător și lip- 
sit de orice legătură directă cu pământul. 
Credinţa în astrologie şi teama de puterile 
stelelor era tot mai în vogă în perioada 
respectivă. lacov nu încurajează astrolo- 
gia; mai degrabă, asemenea altor scriitori 
evrei, el Îl declară pe Dumnezeu stăpân 
peste stele și totodată neagă orice contra- 
dicţie în Dumnezeu. Pentru cititorii antici, 
cuvintele sale puteau suna astfel: încercă- 
rile nu sunt rezultatul sorții arbitrare; vie- 
tile noastre sunt lucrarea credincioşiei unui 
Tată iubitor. 
1:18. Încă se dezbate dacă se referă la 
renașterea credincioşilor prin *Evanghelie 
(cf. 1:21; 1 Pet. 1:23; vezi comentariul la 
Ioan 3:3, 5) sau la crearea inițială a uma- 
nității prin cuvântul lui Dumnezeu (Gen. 
1:26); „Cuvântul adevărului” şi „pârgă” 
pot pleda pentru primul sens (începutul 
noii creații). Mesajul este clar indiferent de 
opțiune: nașterea din Dumnezeu este pusă 
în opoziţie cu nașterea din poftă (1:15) şi 
ilustrează “harul lui Dumnezeu față de 
oameni (1:17). 


1:19-27 
Adevărata religie 


Acum Iacov își întoarce atenția spre moda- 
litățile adecvate de a răspunde la încercare 
(1:2-18). Modelul revoluționarilor, care 
câștiga popularitate în Palestina evreiască 
și va conduce în cele din urmă la distru- 
gerea Ierusalimului, nu era un răspuns 


Iacov 1:18-23 


adecvat. lacov condamnă nu numai actele 
de violență, ci și *retorica violenței care 
incita la asemenea gesturi. 

1:19. De departe acestea sunt cele mai obiș- 
nuite mustrări din literatura evreiască de 
înțelepciune, începând din Proverbe (ex.: 
14:29; 15:18; 16:32; 19:11); paralelele gre- 
ceşti sunt la fel de ușor de invocat. Iacov 
pune în contrast această înţelepciune 
biblică și tradițională cu spiritul revoluţio- 
nar care mătura țara. 

1:20. Rezistenţa evreiască militantă punea 
accentul pe atacuri împotriva romanilor 
și a vasalilor lor, postulând că astfel acţi- 
onau ca agenți ai dreptei indignări a lui 
Dumnezeu. Totuși lacov asociază drepta- 
tea cu pacea (3:18) și refuzul violenţei (5:7). 
1:21. „Răutatea” trebuie să se refere în 
acest context la mânia neîndreptăţită (1:20); 
„blândeţea” este virtutea celui nonviolent. 
1:22. Primirea Cuvântului (1:21) înseamnă 
mai mult decât auzirea lui; destinatarii 
trebuiau să trăiască în acord cu acesta 
(1:19-20). (Ipoteza că expresia „Cuvântul 
sădit” s-ar referi la conceptul stoic al „rați- 
unii înnăscute”, de vreme ce folosește un 
limbaj similar, nu stă în picioare din urmă- 
torul motiv: raţiunea „înnăscută” nu mai 
are cum fi „primită”.) Deşi cei mai mulți 
învățători evrei (unii nu erau de acord) 
apreciau învățarea *Legii mai mult decât 
practicarea ei — deoarece ei susțineau că 
practicarea depindea de cunoaștere — toți 
erau de acord că amândouă erau necesare 
pentru împlinirea Legii. Era un truism în 
înțelepciunea morală ideea (atotprezentă 
în sursele antice, ex.: Diodor din Sicilia 
9.9.1; Diogene Laertios 6.2.64; *Epistola lui 
Aristeas 127; Mișna Avot 1:17; 3:17; 5:14; 
Avot Rabbi Natan 24A) că omul nu trebuie 
doar să cunoască adevărul, ci și să-i dea 
ascultare, fapt pe care cititorii nu îl puteau 
contesta. Auzirea fără împlinire semna- 
lează autoamăgire (cf. Ez. 33:30-32). 
1:23-24. Cele mai bune oglinzi erau din 
bronz de Corint, dar nicio oglindă din acea 
perioadă nu reda o imagine fidelă precum 
cea din oglinzile de astăzi (cf. 1 Cor. 13:12). 
Cei îndeajuns de înstăriți încât să aibă 
oglinzi le foloseau când își aranjau părul; 


Iacov 1:25—2:2 


dacă Iacov face aluzie la asemenea oameni, 
ascultătorul uituc este descris ca idiot. Pe 
de altă parte, el se referă la mulți oameni 
care nu aveau oglinzi și arareori își vedeau 
chipul reflectat, astfel că era mult mai firesc 
să-şi uite înfățișarea. În cazul de față se 
face referire la ușurința cu care un cuvânt 
se pierde din amintire, dacă omul nu se 
străduieşte serios să-l pună în aplicare. 
(Unii moraliști recomandau folosirea unei 
oglinzi pentru a sublinia reflecția morală. 
Probabil că cine afla din Cuvânt cum tre- 
buia să viețuiască în noua creaţie — 1:18-20 — 
dar nu punea în practică ce auzise era 
cel care uita ce a devenit. Totuşi analogia 
oglinzii poate sugera doar uitarea rapidă a 
Cuvântului, ca mai sus.) 

1:25. Oglinda este o analogie a Legii (cel 
puţin o dată la *Philon, Despre viața contem- 
plativă 78), despre care se credea că aduce 
libertate. Filosofii credeau că adevărata 
înțelepciune sau cunoaștere îi elibera din 
grijile lumești; eliberarea aici, însă, ca și în 
alte surse evreiești, pare să fie de sub păcat 
(1:19-20). (Cu privire la concepţiile despre 
libertate, vezi comentariul la loan 8:33.) 
1:26. lacov condamnă din nou (cf. 1:19) 
vorbirea necontrolată, care putea include 
contestările recente la adresa Romei și erau 
pasibile să stârnească violenţă. 

1:27. În opoziţie cu religia violentă şi recal- 
citrantă a revoluţionarilor evrei, adevărata 
religie presupune protejarea celor vulnera- 
bili social (Ex. 22:20-24; Ps. 146:9; Is. 1:17) 
şi evitarea lumescului (adică valorile și 
comportamentul lumii; vezi comentariul 
la 4:4). Orfanii şi văduvele nu aveau nici 
mijloace directe de sprijin și nici apărători 
legali din oficiu, în acea societate. Sursele 
evreieşti târzii sugerează că, cel puțin în 
Iudeea, distribuitorii de ajutoare încercau 
să se asigure că erau îngrijiţi văduvele și 
orfanii care nu mai aveau rude care să-i 
întrețină; vizitarea la care se referă textul 
aici includea şi astfel de gesturi caritabile. 
Societatea grecească se îngrijea de orfa- 
nii oamenilor liberi, dar nu şi de ceilalți. 
Evreii îi vizitau pe cei îndoliați în prima 
săptămână a doliului, dar și mai târziu, și 
îi vizitau de asemenea pe cei bolnavi. Mulţi 

scriitori greco-romani preţuiau vizitarea 
bolnavilor și a îndoliaților. 


2:1-13 
Fără favoritisme față de bogați 
În Iudeea, la fel ca în restul imperiu- 
lui, bogații îi oprimau pe săraci (2:6-7). 
Tentația de a-i converti pe cei înstăriți sau 
de a-i primi bine pe bogați în adunări, în 
detrimentul celor săraci, era imorală (2:4). 
Imparțialitatea era de regulă luată în dis- 
cuție cu precădere în contexte legale, dar 
întrucât *sinagogile funcționau și ca lăca- 
șuri de rugăciune, și ca tribunale ale comu- 
nității, aceeași imagine juridică se aplică 
oricăror adunări ținute între zidurile lor. 
2:1. Înţelepciunea evreiască accentua fap- 
tul că cei care ÎI onorau pe Dumnezeu nu 
ar trebui să practice „favoritisme” între 
oameni (literal „să accepte fața cuiva”). 
Titlul „Domnul slavei” era aplicat în mod 
normal la Dumnezeu (ex.: în *1 Enoh; cf. 
Ps. 24:7-8). 
2:2. Moraliştii şi satiricii batjocoreau res- 
pectul aparte arătat celor bogați, care ade- 
sea se transforma în depreciere de sine ca 
mijloc de obținere a unor fonduri sau a 
altui tip de sprijin de la ei. Scene ilustrative 
precum cea de aici puteau fi ipotetice, dar 
cadrau cu stilistica argumentativă a *diatri- 
bei folosită de autor. În Roma, clasa sena- 
torilor purta inele de aur; unii membrii 
ai acestei clase căutau notorietate publică 
prin favoruri arătate diverselor grupuri. 
Inelele nu erau folosite numai de aceștia 
însă; în răsăritul bazinului mediteranean, 
inelele de aur simbolizau și bogăţia şi sta- 
tutul. Tot astfel, îmbrăcămintea îi evidenția 
pe bogaţi, care puteau fi chiar ostentativi 
în comparație cu alții; mulți țărani aveau 
o singură haină, care era adesea murdară 
(fapt valabil cel puţin în Egipt; chiar și 
două haine ajungeau să se ponosească). 
„Adunarea” este literalmente  „sina- 
goga”, fie pentru că lacov dorea ca întreaga 
comunitate evreiască să accepte exem- 
plul oferit, fie pentru că unele adunări 
iudeo-creștine (cf. 5:14) se considerau sina- 
gogi mesianice. 


2:3. Textele juridice evreiești condamnă 
judecătorii care țin în picioare una dintre 
părţile aflate în litigiu, iar celeilalte îi per- 
mite să se așeze; audierile adesea aveau loc 
în sinagogi (2:2), care aveau și funcția de 
centre comunitare. Pentru a evita părtini- 
rea datorată îmbrăcăminții, unii *rabini din 
secolul II pretindeau ca ambii împricinați 
să poarte același fel de haine. 

2:4. Legile romane îi favorizau în mod 
explicit pe bogaţi. Persoanele din clasele 
de jos, despre care se credea că au acționat 
din interes financiar, nu puteau aduce acu- 
zaţii împotriva unor persoane din clasele 
de sus, iar legile prescriau sancțiuni mai 
severe pentru persoanele din clasele de jos 
condamnate decât pentru infractorii din 
clasele de sus. *Legea biblică, cea mai mare 
parte a legii evreiești și filosofii greci clasici 
au considerat întotdeauna astfel de distinc- 
tii drept imorale. În vremuri normale, oră- 
șenii îi respectau pe bogaţi ca binefăcători, 
deși mulți revoluționari considerau că aris- 
tocrații pro-romani din Ierusalim le sunt 
dușmani. “Vechiul Testament interzicea 
avantajarea bazată pe statutul economic 
(Lev. 19:15) şi îi chema pe judecătorii popo- 
rului lui Dumnezeu să judece imparţial, 
aşa cum judeca și Dumnezeu. 

2:5. Cu privire la Dumnezeu care ascultă 
strigătele săracilor, totodată şi cei mai pasi- 
bili de nedreptăţirea juridică, vezi texte 
precum Deuteronom 15:9. Într-o tradiție 
evreiască se subliniază pietatea deosebită 
a săracului, care se putea baza doar pe 
Dumnezeu. 

2:6. Tribunalele romane întotdeauna îl favo- 
rizau pe bogat, care putea depune plângere 
împotriva celor din clasele inferioare, deşi 
aceștia din urmă nu puteau spera ca vre- 
odată să câștige un proces împotriva celor 
avuti. În teorie, tribunalele evreiești căutau 
să evite această discriminare, dar, ca în cele 
mai multe culturi, oamenii cu stare aveau 
în mod natural anumite avantaje judiciare: 
ei erau capabili să-și susțină cazul de o 
manieră mai articulată sau să angajeze pe 
alții să-i reprezinte. 

2:7. ludaismul folosea adesea „sfântul 
nume” sau alte expresii similare în locul 

numelui lui Dumnezeu; posibil ca Iacov 
să folosească acest titlu divin pentru Isus 
(cf. 2:1). În Vechiul Testament, a fi „chemat 
pe nume” de cineva însemna că cel numit 
aparținea, într-un sens, celui care-l chema; 
sintagma era aplicată mai ales la cei care 
îi aparţin lui Dumnezeu. Unii din aristo- 
crația galileeană (precum cei stabiliți în 
Tiberiada) erau considerați lipsiți de pio- 
şenie după standardele generale evreiești. 
Această acuzaţie însă se poate aplica mai 
specific celor ce se opuneau creștinilor: 
cei mai mulți opozanți ai creștinilor în 
Ierusalim erau aristocrați saduchei (Fapte 
4:1; 23:6-10). 

2:8. O lege „împărătească”, adică un edict 
imperial, era superioară sentințelor aris- 
tocrației și, întrucât iudaismul recunoș- 
tea unanim în Dumnezeu pe împăratul 
suprem, Legea Sa putea fi descrisă în acești 
termeni (cf. *Philon, De posteritate Caini 102; 
Viața lui Moise 2.3-4). In cazul creștinilor, 
această încadrare se potrivea cu atât mai 
mult învățăturii lui Isus; asemenea altor 
învățători iudei, Isus folosea acest pasaj 
din Levitic 19:18 pentru a rezuma întreaga 
Lege (cf. Mc. 12:29-34). 

2:9-10. Învăţătorii evrei făceau distincția 
dintre păcate „mai grele” și păcate „mai 
ușoare“, dar considerau că Dumnezeu 
solicita ascultare și față de cele mai „mici” 
porunci (ex.: Mișna Avot 2:1; 4:2; Mişna 
Qidduşin 1.10; Sifre Deuteronom 76.1.1), răs- 
plătind pe cel ascultător cu “viață veşnică 
și pedepsind vinovaţii cu condamnare veș- 
nică. Încălcarea intenţionată chiar și a celei 
mai mici porunci echivala cu respingerea 
întregii Legi — convingere care apare cu 
mare frecvență (ex.: R. Meir în Talmudul 
Babilonian Bekhorot 30a). (Scriitorii antici 
adesea afirmau principiile în tușe clare 
şi sugestive, dar în practică arătau mai 
multă îndurare față de păcătoşi în cadrul 
comunității.) 

*Stoicii clasici (spre deosebire de *epi- 
curieni) mergeau chiar mai departe, 
declarând că toate păcatele sunt la fel de 
grave (ex.: *Epictet, Discursuri 2.21.1-7), o 
perspectivă stoică larg răspândită chiar și 
printre cei ce nu erau stoici (ex.: *Cicero, 

Despre supremul bine şi supremul rău 
4.27.74-75; Pliniu, Epistole 8.2.3; Diogene 
Laertios 7.1.120). Unii scriitori evrei erau 
de acord: respingerea celei mai neînsem- 
nate porunci era totuna cu respingerea 
celei mai mari porunci, deoarece, în ambele 
situații, era respinsă Legea lui Dumnezeu 
(*4 Mac. 5:19-21). Ideea de aici este că res- 
pingerea Legii cu privire la imparțialitatea 
economică din Levitic 19:15 sau a princi- 
piului general despre iubirea aproapelui 
ce stătea îndărătul acestei legi (Lev. 19:18) 
însemna respingerii întregii autorităţi a lui 
Dumnezeu (lac. 2:8). Învăţătorii evrei ade- 
sea foloseau imaginea „împiedicării” ca 
metaforă pentru păcat. 

2:11. Uneori tradiția evreiască a comparat 
oprimarea săracilor cu crima (cf. și 5:6). 
Aici însă Iacov face probabil aluzie la revo- 
luţionarii religioși fundamentaliști, prea 
religioși pentru a comite adulter, dar care, 
cu toate acestea, n-ar fi avut remușcări să 
verse sângele aristocraților evrei. La vre- 
mea scrierii epistolei, acești „asasini” își 
făcuseră obiceiul să înjunghie aristocra- 
tii în Templu (vezi comentariul la Fapte 
21:20-22). 

2:12. Comportamentul unei persoane putea 
fi rezumat de către antici în vorbele și fap- 
tele sale; vezi comentariul la 1 Ioan 3:18. 
Unii exegeți au semnalat faptul că mulți 
filosofi se credeau singurii înţelepţi, liberi 
și regi, și legau „legea libertății” de aici cu 
„legea împărătească” din 2:8. Învățătorii 
evrei credeau că legea împăratului ceresc 
îl elibera pe om de jugul preocupărilor sale 
lumești. „Legea libertății”, ca și în 1:25, 
probabil presupune eliberarea de păcat. 
2:13. Mesajul lui lacov aici este acela că, 
dacă cititorii săi nu sunt judecători impar- 
țiali, ei vor da socoteală lui Dumnezeu, 
care este un judecător imparţial; imparția- 
litatea Sa în judecată este o temă recurentă 
pe parcursul Vechiului Testament și în tra- 
diţia evreiască. Învăţătorii evrei defineau 
caracterul lui Dumnezeu mai ales prin 
două atribute: mila și dreptatea, şi sugerau 
că mila biruia de regulă dreptatea. Ei ar fi 
fost de acord cu Iacov cu privire la faptul 
că lipsa milei anula dreptul de a beneficia 


de milă, ei înșiși având zicători similare pe 
această temă. 


2:14-16 
Credința trebuie trăită 


E posibil ca aici Iacov să reacționeze, în 
parte, la interpretarea greşită a învățăturii 
pauline, așa cum au sugerat unii exegeți, 
însă e şi mai probabil să fi reacționat mai 
ales împotriva acelui curent al pietismului 
evreu care alimenta fervoarea revoluțio- 
nară care conducea spre război (cf. 1:26-27; 
2:19). Iacov foloseşte cuvinte precum „cre- 
dință” de o manieră diferită decât Pavel, 
dar ei nu se contrazic unul pe altul: credința 
adevărată este o realitate pe care cineva își 
fundamentează viața, nu numai adeziu- 
nea în general pasivă la o doctrină. Pentru 
Iacov, expresii ale credinței precum nedis- 
criminarea (2:8-9) și nonviolenta (2:10-12) 
trebuie trăite, nu doar recunoscute. 
2:14-16. Dumnezeu a poruncit popo- 
rului Său să poarte de grijă celor săraci 
(Deut. 15:7-8); a nu împlini această cerință 
însemna neascultare de *Legea Sa. „Mergi 
în pace” era o binecuvântare evreiască de 
despărțire, dar se aştepta din partea evrei- 
lor să fie ospitalieri cu alți evrei în nevoie. 
„Încălzește-te” face aluzie la frigul pe 
care-l puteau îndura iarna cei fără adăpost 
(mai ales în locuri situate la altitudini mai 
ridicate precum  lerusalimul). Moraliștii 
foloseau adesea asemenea exemple „ipote- 
tice” („dacă cineva ar pretinde că”) ca parte 
a construirii unui argument; cititorul este 
constrâns să admită absurditatea logică a 
concluziei unui raționament și să accepte 
argumentul autorului. Evreii susțineau că 
Avraam reprezenta exemplul suprem de 
ospitalitate (cf. 2:21-23 și comentariul la 
Evrei 13:2). 

2:17. Scriitori precum *Epictet puteau folosi 
termenul „mort” în același fel ca în textul 
de față; acesta reprezintă un mod elocvent 
de a spune „nefolositor” (vezi comentariul 
la 2:26). 

2:18. „Va zice cineva” era o modalitate obiș- 
nuită de a introduce obiecția unui oponent 
imaginar, răspunsul dat de scriitor ducând 


argumentul său cu un pas mai înainte. 
Esenţa obiecţiei este „unul are credința; 
altul are faptele”; răspunsul este „cre- 
dința poate fi dovedită doar prin fapte”. 
„Arată-mi” reprezenta o modalitate stan- 
dard de solicitare a unor dovezi și apare și 
la moraliști (ex.: Epictet, Discursuri 1.4.13; 
1.11.8; 3.24.75). 

2:19-20. Dumnezeu-Unul era o afirmaţie 
fundamentală a iudaismului recitată zil- 
nic în Șema (Deut. 6:4 și în textele conexe). 
Astfel, prin „credință” Iacov presupune 
monoteismul, aşa cum era folosit termenul 
(„emunah) în mare parte a iudaismului. 
Deci el spune: „lu mărturisești doctrina 
fundamentală corectă. Și ce dacă? Ea este 
fără sens în ea însăși.” Faptul că *demonii 
recunosc adevărul cu privire la Dumnezeu 
și tremură înaintea numelui Său era larg 
acceptat, chiar și în *papirusurile magice 
(care detaliau ceea ce era considerat din 
perspectivă biblică a fi demonologie ilicită; 
cf. şi *1 Enoh). Învăţătorii evrei ar fi fost 
de acord cu lacov în ce priveşte faptul că 
Dumnezeu-Unul trebuia proclamat din 
toată inima; Dumnezeu-Unul presupunea 
ca El să fie obiectul suprem al afecțiunii 
umane (Deut. 6:4-5). 

2:21-24. Iacov leagă Geneza 15:6 și jertfirea 
lui Isaac (Gen. 22), așa cum făcea și tradi- 
ţia evreiască. Acest eveniment reprezintă 
punctul culminant al credinţei lui Avraam 
în Dumnezeu, nu numai în tradiția evre- 
iască, ci şi în *naraţiunea Genezei ca atare. 
(Dumnezeu a intrat în legământ cu urmașii 
lui Avraam, deoarece l-a iubit și i-a făcut o 
promisiune — Deut. 7:7-9 — pe care Avraam 
a îmbrăţișat-o cu credinţă și, astfel, a ascul- 
tat; Dumnezeu a acceptat această credință 
ascultătoare — Gen. 26:4-5. Această per- 
spectivă nu se suprapune întru totul cu 
perspectiva rabinică din secolul II d.H., cu 
privire la deschiderea apelor Mării Roşii de 
către Dumnezeu, în baza meritelor patri- 
arhilor, dar nici nu este același lucru cu 
concepția modernă potrivit căreia credința 
ar consta într-o rugăciune decisivă, fără 
vreun angajament sau scop de viață asu- 
mat și care e eficace chiar dacă este uitată 
curând după rostire.) 

Avraam a fost „declarat drept” cu oca- 
zia jertfirii lui Isaac (Akeda), în sensul că 
Dumnezeu a recunoscut din nou (Gen. 
22:12) credința exprimată anterior de 
Avraam, care trece testul suprem în acest 
moment. “Vechiul Testament l-a numit pe 
Avraam prietenul lui Dumnezeu (2 Cron. 
20:7; Is. 41:8), iar scriitorii evrei târzii s-au 
delectat cu acest titlu primit de patriarh. 
Credinţa arătată inițial în Geneza 12 și 15 
era incompletă (cf. Gen. 16), dar s-a matu- 
rizat pe parcursul anilor, ca parte a relației 
vii cu Dumnezeu. 

2:25. Asemenea exemplului lui Avraam, 
nici exemplul lui Rahav nu ar fi stârnit con- 
troverse între cititorii evrei ai lui Iacov. La 
fel ca Avraam (vezi comentariul la 2:14—16), 
Rahav era cunoscută pentru ospitalitatea 
sa: salvând iscoadele, s-a salvat pe sine 
(Iosua 2:1-21; 6:22-25). 

2:26. Cei mai mulți antici, inclusiv majori- 
tatea evreilor, au acceptat cooperarea nece- 
sară între trup, spirit și suflet; toți care cre- 
deau în existenţa spiritului sau a sufletului 
erau de acord că atunci când acesta pleca, 
persoana respectivă murea. 


3:1-12 
Limba omului irascibil 


Iacov revine acum la avertismentele sale 
împotriva discursurilor incendiare (1:19, 
26): omul nu trebuie să-i blesteme pe seme- 
nii săi creați după chipul lui Dumnezeu 
(3:9-12). 

3:1; Înțelepții evrei avertizau și ei împo- 
triva învățăturilor mincinoase și admiteau 
că dascălii vor fi judecaţi aspru pentru 
rătăcirea altora. Unii care aspirau să ajungă 
propovăduitori ai înțelepciunii îi învățau 
pe alţii acel tip de „înțelepciune“ adoptat 
de revoluționarii evrei şi care conducea la 
violență (3:13-18). 

3:2. Doctrina evreiască standard includea 
și faptul că toți oamenii au păcătuit; faptul 
că unul dintre cele mai obișnuite instru- 
mente ale păcatului și vătămării era gura 
omului reprezenta un adevăr evident în 
iudaism (încă din Proverbe, ex.: Prov. 11:9; 
12:18; 18:21). 

3:3-4. Stăpânirea cailor cu frâul și dirija- 
rea corăbiilor cu cârma reprezentau, în 
Antichitate, imagini obișnuite în zona 
mediteraneană, deoarece oricine, mai 
puţin țăranii analfabeți (care oricum n-ar fi 
surprins multe dintre celelalte aluzii dacă 
li s-ar fi citit Iacov), le-ar fi înțeles. Textele 
evreiești înfăţişează adesea înțelepciunea, 
rațiunea și pe Dumnezeu în rolul cârma- 
ciului ideal, dar mesajul lui lacov de aici 
nu se referă la ce sau cine ar trebui să dețină 
controlul sau autoritatea. Teza vizează pur 
și simplu puterea unui instrument de mici 
dimensiuni (v. 5). 

3:5-6. Şi alţii au comparat împrăștierea zvo- 
nurilor cu incendiul care ar putea aprinde 
repede o pădure. Aici imaginea prezintă 
limba care incită întregul trup la violenţă. 
Limba arogantă care urzește să rănească 
(Ps. 52:1-4) și limba ca un foc vătămător 
(Ps. 39:1-3; 120:2-4; Prov. 16:27; 26:21; Sir. 
28:21-23) sunt imagini străvechi. Faptul că 
focul este aprins de „iad” sugerează finalul 
spre care conduce; descrierile evreieşti ale 
*Gheenei, asemenea imaginilor folosite de 
Isus pentru soarta celor osândiţi, includeau 
de regulă flacăra. 

3:7-8. Creați după chipul lui Dumnezeu 
(v. 9), oamenii au fost aşezaţi mai presus 
de orice creatură (Gen. 1:26). Dar, deşi cele- 
lalte creaturi puteau fi supuse, așa cum a 
poruncit Dumnezeu (Gen. 1:28; 9:2), limba 
rămâne cel mai periculos şarpe, plin de 
venin otrăvitor (Ps. 140:3; cf. 58:1-6; 1QHa 
13:29 în *Manuscrisele de la Marea Moartă; 
și alte texte evreiești). Filosofii stoici au 
reflectat și ei ocazional la autoritatea oame- 
nilor asupra animalelor. 

3:9-10. Și alți câţiva învăţători evrei au 
observat discrepanţa dintre acțiunea de a-L 
binecuvânta pe Dumnezeu și a-i blestema 
pe oameni, creați după chipul Său; mai 
frecvent însă, ei admiteau că răul săvârșit 
de oameni împotriva semenilor echivala, 
practic, cu un rău împotriva lui Dumnezeu, 
de vreme ce oamenii au fost creați după 
chipul Său. Era aproape imposibil pentru 
cititorii lui lacov să rateze ideea. Acest text 
lămureşte în ce constă vorbirea pervertită 
discutată în 3:1-12, adică vorbirea care 


naște învrăjbire, în acord cu situaţia la care 
se referă întreaga epistolă. Fie prin “retorică 
incendiară, fie prin alte mijloace, blestema- 
rea dușmanilor de moarte era incompati- 
bilă cu închinarea înaintea lui Dumnezeu, 
indiferent cât de mult se înrădăcinase în 
tradiția patriotică a evreilor (încă din epoca 
Macabeilor). 

3:11-12. Iacov mai oferă încă două cazuri 
de discrepanță răsunătoare. Smochinele, 
măslinele și strugurii erau cele mai obișnu- 
ite produse agricole din Iudeea, iar alături 
de grâu și orz constituiau cele mai obișnu- 
ite culturi din toată regiunea Mediteranei. 
Faptul că orice plantă rodea după soiul ei 
ținea de observarea realităţii și ajunsese 
proverbială în cercurile greco-romane 
(cf. şi Gen. 1:11-12, 24-25). 


3:13-18 
Înţelepciunea pașnică în contrast cu 
cea demonică 


Paradigma răzbunării violente, promovată 
de *zeloți şi de alți revoluționari evrei, se 
autoproclama religioasă și înțeleaptă; dim- 
potrivă, lacov îi îndeamnă pe săraci să răs- 
pundă așteptând ajutorul lui Dumnezeu 
(5:7-11). Faptul că Iacov a fost mai înţelept 
decât promotorii revoluţiei s-a dovedit 
după revolta iudeilor din anii 66-70 d.H., 
când ludeea a fost devastată, lerusalimul 
distrus și supraviețuitorii Ierusalimului 
luaţi sclavi. 

3:13. Cei care doreau să-i înveţe pe alții ca 
dascăli înţelepţi (3:1) trebuiau să-şi arate 
înțelepciunea prin blândeţe: aici rezidă 
antiteza cu susținătorii revoluţiei, care câș- 
tigau popularitate în tensiunile stârnite de 
sărăcie și oprimare din țară. 

3:14. Termenul tradus aici prin „pizmă” 
(VDO), „invidie” (ANANIA) sau „gelo- 
zie” (BRC) este cel pentru „zel”, asumat 
de zeloți, care se imaginau succesorii lui 
Fineas (Num. 25:11; Ps. 106:30-31) și ai 
Macabeilor și căutau să elibereze Palestina 
de sub jugul roman prin puterea armelor. 
„Rivalitatea” („ambiţie egoistă”, NTR) era 
legată şi ea de lipsa armoniei și era recu- 
noscută ca sursă a războaielor. 


3:15-16. „De sus” era uneori o expresie 
sinonimă cu „Dumnezeu“, în tradiţia 
evreiască; spre deosebire de înțelepciunea 
cerească, înţelepciunea violenței (3:14) 
era în întregime pământească, umană și 
demonică (cf. asemenea Mt. 16:22-23). 
*Manuscrisele de la Marea Moartă descriau 
păcatele ca fiind inspirate de duhul neade- 
vărului (1QS 3:25-26; 4:9) sau de duhurile 
lui Belial (CD 12:2), iar în folclorul iudeu 
era tot mai larg răspândită convingerea 
că oamenii erau permanent înconjurați de 
hoarde de *demoni. Cuvintele lui Iacov 
sugerează o lucrare mai indirectă a demo- 
nilor prin instilarea valorilor lor corupte în 
sistemul lumii. 

3:17. Înţelepciunea „de sus”, adică de 
la Dumnezeu (1:17; 3:15), este „curată”, 
ceea ce înseamnă neamestecată cu nimic 
altceva (în cazul de faţă, neamestecată cu 
înțelepciunea demonică - 3:14-16); astfel 
este și „nefățarnică”. Multe texte evreiești 
de înțelepciune vorbeau despre înțelep- 
ciunea divină ca venind de sus. Adevărata 
înțelepciune a lui Dumnezeu este mai 
degrabă nonviolentă decât gata de ceartă: 
„paşnică”, „blândă”, „ușor de înduplecat”, 
„plină de îndurare” (cf. 2:13); ea mai era 
și „neoscilantă” sau, mai precis „nepărti- 
nitoare” (NTR), sau „fără prejudecăţi sau 
favoritisme” (cf. 2:1-9). În Iudeea, o aseme- 
nea înțelepciune nu îi descria nici pe *zeloți 
și nici pe susținătorii aristocrației. 

3:18. Imaginea virtuţilor ca semințe sau 
fructe are numeroase paralele (ex.: Prov. 
11:18; Is. 32:17), dar mesajul lui Iacov în 
acest context este următorul: adevărata 
înțelepciune este înțelepciunea păcii, nu a 
violenţei. Deși mulţi învățători ai fariseilor 
lăudau pacea, mulți oratori populişti susți- 
neau violenţa, iar mesajul lui Iacov era în 
multe privințe în răspăr cu cultura vremii. 


4:1-12 
Alege între valorile lui Dumnezeu și 
cele ale lumii 


Înţelepciunea lui Dumnezeu nu era înţe- 
lepciunea populistă a revoluționarilor 
(3:13-18); astfel, cei a căror credinţă era 

autentică (2:14-26) nu puteau pendula între 
cele două opțiuni. lacov se adresează aici 
numeroșilor săraci şi oprimaţi, care erau 
tentaţi să încerce să-i răstoarne pe opresorii 
lor și să pună mâna pe bogăţiile lor. 

4:1. Cei mai mulţi filosofi greco-romani şi 
mulți evrei din *diaspora îi condamnau în 
mod repetat pe cei care se lăsau conduși de 
patimile lor și descriau aceste atracţii spre 
plăcere ca „purtarea unui război”. Mulţi 
scriitori asemenea lui *Platon, *Plutarh 
și *Philon atribuiau toate războaiele unor 
dorințe trupeşti. De o manieră similară, 
evreii vorbeau despre impulsul rău, care, 
după spusele *rabinilor târzii, domina cele 
248 de componente ale trupului. 

4:2. *Diatriba includea adesea *hiperbola 
sau o exagerare sugestivă, retorică, folosită 
pentru efect. Cei mai mulți dintre cititorii 
lui Iacov se poate presupune că nu au ucis 
literalmente pe nimeni, dar erau expuși la 
învățători violenţi (3:13-18), care conside- 
rau crima un mijloc legitim de obținere a 
dreptății și redistribuirea bogăției. Iacov 
recomandă rugăciunea în locul acestor 
mijloace. Ulterior însă lacov are cuvinte 
mult mai drastice pentru opresori; ei se 
făceau vinovaţi de exploatarea angajaţilor 
flămânzi şi reducerea violentă la tăcere a 
celor care cereau dreptate (cf. 5:1-6). 

4:3. Rugăciunile evreiești Îi cereau lui 
Dumnezeu, de regulă, împlinirea unor 
nevoi reale; vezi comentariul la Matei 6:11. 
lacov crede că asemenea rugăciuni vor 
primi răspuns (cf. Prov. 10:24), deși cei opri- 
mați întotdeauna o vor duce mai rău decât 
ar trebui (cf. Prov. 13:23). Cererile care 
aveau la bază invidia față de bogăţia sau 
statutul altora erau menite să le satisfacă 
doar patimile lor (vezi comentariul la 4:1). 
4:4. În *Vechiul Testament, Israel era ade- 
sea numit prostituată pentru că pretindea 
că slujește lui Dumnezeu în timp ce își 
păstra idolii (ex.: Osea 1-3). Cei care pre- 
tindeau a fi prietenii lui Dumnezeu (lac. 
2:23), dar erau *clienţii morali ai lumii (pri- 
etenia exista adesea în relația patron-cli- 
ent) — adică, împărtășeau valorile lumii 
(3:13-18) — în realitate erau necredincioși 
lui Dumnezeu. 

4:5. Aici lacov se poate referi la impul- 
sul rău, pe care, după tradiţia evreiască, 
Dumnezeu l-a pus în om; din această 
perspectivă, el ar spune: „Duhul omului 
tânjește cu gelozie”, ca în 4:1-3. Mai puţin 
plauzibil, ar putea însemna că duhul omu- 
lui sau sufletul tânjește sau trebuie să tân- 
jească, însă după Dumnezeu (Ps. 42:1-2; 
63:1; 84:2). 

A treia ipoteză e că el ar putea cita un 
proverb bazat pe texte precum Exod 20:5, 
Deuteronom 32:21 şi Ioel 2:18, sumari- 
zând mesajul Scripturii astfel: „Dumnezeu 
este gelos după duhul pe care ni l-a dat” 
și nu va tolera concurența pentru afecțiu- 
nea acestuia (4:4). (Asemenea scriitorilor 
evrei, autorii *Noului Testament corelau 
*midrașist diferite texte.) Această perspec- 
tivă pare să se potrivească contextului 
mai bine decât altele, dat fiind faptul că 
Scriptura nu vorbeşte „degeaba“ (4:5), deşi 
expresia „un har mai mare” din 4:6 poate 
susține prima ipoteză de mai sus. 

4:6. Iacov citează Proverbe 3:34 într-o formă 
aproape identică celei din *Septuaginta. 
Era o idee frecventă în textele sapienţiale 
evreiești. Umilinţa includea asumarea 
supunerii, în acest caz faţă de planul suve- 
ran al lui Dumnezeu pentru viața unei per- 
soane (4:7, 10). 

4:7. Textele magice din Antichitate vorbeau 
despre *demoni alungați prin incantaţii, 
dar ideea subliniată aici este una morală, 
nu magică. Omul poate alege între valorile 
lui Dumnezeu și cele ale lumii (4:4), între 
înțelepciunea lui Dumnezeu și cea demo- 
nică (3:15, 17). Fapt este că o persoană care 
trăiește după valorile lui Dumnezeu (în 
cazul de față, pe calea păcii) nu face parte 
din “împărăția *Satanei (în opoziție cu 
revoluționarii care se foloseau de limbajul 
religios). 

4:8. Textele Vechiului Testament îi îndem- 
nau pe preoți și pe credincioșii de rând „să 
se apropie de Dumnezeu”. Preoţii aveau 
nevoie şi de purificare pentru aceasta (Ex. 
30:19), dar imaginea folosită aici nu este cea 
sacerdotală; cei responsabili pentru vărsare 
de sânge, chiar dacă doar reprezentau un 
grup ce se făcea vinovat de aşa ceva, aveau 


obligația să-și spele mâinile (Deut. 21:6; cf. 
lac. 4:2). S-a ajuns ca adesea „purificarea” 
să fie folosită într-un sens moral, interiori- 
zat (ex.: ler. 4:14). 

Folosind un termen precum „păcătoşi“, 
Iacov face uz nu numai de tăioasa diatribă 
retorică pe care scriitorii greco-romani O 
foloseau împotriva unor adversari ima- 
ginari când le demolau ideile; el folosește 
şi retorica profeților Vechiului Testament. 
„Inima împărţită” face din nou aluzie 
la disprețul anticilor față de ipocrizie: 
omul trebuie să acționeze fie inspirat de 
înțelepciunea pașnică a lui Dumnezeu, 
fie de înțelepciunea odioasă a diavolului 
(3:13-18; 4:4). 

4:9-10. Textele Vechiului Testament adesea 
legau bocirea și smerirea proprie cu *pocă- 
inţa (Lev. 23:29; 26:41), mai ales când omul 
era confruntat cu judecata divină (2 Împ. 
22:11; Ioel 1:13-14; 2:12-13). Înălţarea celor 
smeriţi era o învățătură întâlnită şi la pro- 
feți; vezi comentariul la Matei 23:12. 

4:11. lacov revine asupra temei unui anumit 
comportament lumesc adoptat de cititorii 
săi: vorbirea tăioasă și violentă (3:1-12). 
(Fie se referă la stratificarea socială din 
sânul comunităţii creștine, fie, mai degrabă, 
folosește expresia „fraților” în sensul cel 
mai obișnuit în comunitatea evreiască, 
de „tovarăși evrei”. Revoluționarii evrei 
începuseră deja să ucidă aristocrați, iar 
retorica incendiară era cu siguranță chiar 
și mai obișnuită.) Principiul său general 
era un standard întâlnit în înțelepciunea 
Vechiului Testament și în cea evreiască 
care se opunea defăimării, pe care mulți 
dintre cititorii săi posibil să nu-l fi luat în 
considerare în acest context. "Legea pro- 
clama iubirea lui Dumnezeu pentru Israel 
şi poruncea oamenilor să se iubească unii 
pe alţii (2:8); astfel a defăima un alt evreu 
însemna nesupunere față de Lege. 

4:12. Faptul că doar Dumnezeu era adevă- 
ratul judecător reprezintă o idee comună 
a evreilor şi a Noului Testament. În învă- 
țătura evreiască, tribunalele pământești 
funcționau numai sub autoritatea Sa, iar 
cei care judecau în ele aveau obligaţia de a 
judeca după Lege. 


Investigaţiile trebuiau conduse cu minuti- 
ozitate, cu cel puţin doi martori; depoziția 
ca martor mincinos şi defăimarea cuiva 
într-un tribunal, fără informaţii la prima 
mână, era pedepsită cu sentința meritată 
de persoana acuzată, dacă s-ar fi dovedit 
corectă acuzația. 


4:13-17 

Mândria bogatilor 

După ce i-a sfătuit pe cei oprimați, Iacov 
trece imediat la opresori, denunțând fap- 
tul că, în mod convenabil pentru ei, L-au 
uitat pe Dumnezeu. Cea mai mare parte a 
bogăției Imperiului Roman se acumulase 
printr-una din următoarele două căi: micii 
moșieri, din clasa socială înaltă, se îmbogă- 
teau din rentele proprietăților și din recol- 
tele produse de fermierii arendași sau de 
sclavi; negustorii acumulau mari bogății 
fără să aibă statutul social corespunzător. 
Iacov se adresa atât negustorilor (4:13-17), 
cât și moşierilor aristocrați (5:1-6). 

4:13. Multor filosofi (mai ales *stoici) şi 
înțelepților evrei le plăcea să îi avertizeze 
pe cititorii lor că ei nu deţineau controlul 
asupra viitorului. „Ascultaţi acum” (cf. 
5:1) era o manieră obișnuită de a deschide 
o dispută (ex.: Ateneus) cu un opozant 
imaginar (ex.: “Cicero, *Epictet) sau prefața 
cuvinte mai drastice într-o satiră (Horaţiu, 
*Juvenal). 

Principalele piețe de desfacere a bunuri- 
lor manufacturate erau târgurile și orașele; 
anticiparea unor tranzacții și a profiturilor 
era o practică normală în afaceri. Negustorii 
nu erau întotdeauna înstăriți, dar aici cel 
puţin căutau să se îmbogăţească. Păcatul 
avut în vedere în acest text este presupune- 
rea arogantă — siguranţa suficient de puter- 
nică în forțele proprii, încât să-L scoată pe 
Dumnezeu cu totul din calcul (4:16; cf., ex.: 
ler. 12:1; Amos 6:1). 

4:14. Aici lacov oferă un sfat obișnuit prin- 
tre evrei și stoici, la care puţini cititori ar 
fi obiectat, teoretic vorbind, deşi fără îndo- 
ială mulți nu ţineau cont de el. 

4:15-17. „Dacă Dumnezeu voiește” era o 
expresie convenţională obișnuită printre 

greci (ex.: Xenofon, Hellenica 2.4.17; 5.1.14) 
dar este în acord și cu pietatea ebraică 
(cf., ex.: “Josephus, Antichități 2.333; 7.373; 
20.267); mai apare şi în alte locuri în Noul 
Testament (ex.: Fapte 18:21; vezi comenta- 
riul la 1 Cor. 16:7). 


5:1-6 
Osândirea opresorilor bogați 


În majoritatea zonelor rurale ale Imperiului 
Roman, inclusiv în mare parte a Galileei 
rurale, moșierii bogaţi îşi obțineau profi- 
tul de pe urma ostenelii unor fermieri ce 
lucrau în arendă (adesea alături de sclavi) 
proprietăţile lor imense. Este eronată ideea 
că feudalismul, cu șerbi care lucrau propri- 
etățile moșierilor bogaţi, ar fi apărut doar 
în perioada medievală. Această tocmeală 
nu se regăsește în prim-planul literaturii 
romane a acelor vremuri pentru simplul 
motiv că literatura romană se focaliza asu- 
pra vieţii de la oraș, deși se estimează că 
doar a zecea parte din populația imperiu- 
lui era urbanizată. Învinuirea formulată de 
lacov seamănă în mare parte cu un oracol 
de judecată specific Vechiului Testament, 
care are corespondent și în literatura evre- 
iască de înțelepciune și în textele *apocalip- 
tice. Diferenţa dintre felul în care el acuză 
Și discursurile violente pe care tot el le con- 
damnă (1:19, 26; 3:1-12; 4:11) constă în fap- 
tul că el (asemenea altor vizionari evrei din 
vremea sa) apela la judecata lui Dumnezeu 
și nu la răzbunare umană (4:12; cf. Deut. 
32:35; Prov. 20:22). *Profeţia sa era foarte 
actuală; câțiva ani mai târziu, aristocrația 
evreiască a fost practic eradicată în timpul 
revoltei împotriva Romei. 

5:1. Îndemnul la bocet şi jale era o grăitoare 
modalitate profetică de a spune: „Veţi avea 
motive să bociți și să jeliți” (Ioel 1:8; Mica 
1:8; cf. lac. 4:9). Cu privire la „ascultați 
acum”, vezi comentariul la 4:13. 

5:2. Îmbrăcămintea era dintre semnele cele 
mai vizibile ale bogăției în Antichitate; 
mulți țărani aveau un singur rând de haine. 
5:3. Și alți scriitori antici au ridiculizat 
ruginirea bogățiilor acumulate. Pentru 
„rugină” și „molii” (v. 2) puse alături, se 

poate compara cu Matei 6:19. Așa cum 
remarcau adesea sursele evreiești, bogăția 
avea să fie fără nicio valoare în ziua imi- 
nentă a judecății lui Dumnezeu. 

5:4. *Legea lui Moise interzicea tergiversa- 
rea, chiar și cu o zi, a plăţi lefurilor; dacă 
lucrătorul afectat striga la Dumnezeu, El 
avea să-l răzbune (Deut. 24:14-15; cf., ex.: 
Lev. 19:13; Prov. 11:24; Ier. 22:13; Mal. 3:5). 
Faptul că răul făcut celui oprimat strigă 
singur către Dumnezeu împotriva opreso- 
rului era tot o imagine specifică Vechiului 
Testament (Gen. 4:10). În Palestina primu- 
lui veac, numeroși zilieri depindeau de 
plăţile zilnice pentru a-și cumpăra hrana 
necesară lor și familiilor lor; întârzierea 
plăţilor putea însemna că ei și familiile 
vor răbda de foame.Venitul pe care unii 
moşieri îl obțineau din agricultură putea fi 
situat la un astfel de nivel, încât nu exista 
nicio corelaţie directă între profitul lor 
și plățile făcute lucrătorilor tocmiți. Deși 
bogaţii susțineau proiecte de construcții 
publice (primind în schimb cinstea de a fi 
menţionaţi pe niște inscripții vizibile), erau 
mult mai puţin interesați să plătească niște 
lefuri îndestulătoare lucrătorilor. Cel puţin 
de la începutul secolului II, învățătorii 
evrei sugerau că până și lipsirea săracilor 
de colțurile lăsate nesecerate pe ogoare 
era o modalitate de jefuire a acestora 
(pe baza textelor din Lev. 19:9-10; 23:22; 
Deut. 24:19). 

Cele mai multe culturi erau recoltate 
vara, motiv pentru care, în timpul seceri- 
șului, se suplimenta adesea mâna de lucru. 
Numeroase texte evreiești din *diaspora 
(texte literare, amulete etc.) Îl numeau pe 
Dumnezeu „Savaot” sau „Domnul lui 
Savaot”, transliterând termenul ebraic 
pentru „oști“: Dumnezeul cu oști vaste 
(un epitet foarte prezent mai ales în Isaia, 
versiunea *LXX). Dacă a ofensa un functi- 
onar influent era o idee proastă, cu cât mai 
rea trebuie să fi fost ideea de a-ți face din 
Dumnezeu un inamic. 

5:5. Bogaţii și musafirii lor consumau multă 
carne într-o zi de măcel, adică la o sărbă- 
toare (adesea la tunsul oilor sau la seceriş; 
cf. 1 Sam. 25:4, 36); îndată ce animalul era 


sacrificat, era consumat cât mai repede, 
fiindcă ce rămânea putea fi conservat doar 
prin uscare și sărare. De regulă, săracii 
nu-și puteau permite carne, decât cu prile- 
jul sărbătorilor publice. 

Imaginea folosită aici este a unui bogat 

îngrăşat ca vitele pentru ziua propriului lor 
măcel (cf., ex.: ler. 12:3; Amos 4:1-3); ima- 
gini similare apar în diverse părți ale scrie- 
rii apocaliptice *1 Enoh (94:7-11; 96:8; 99:6). 
La fel de frecvent în Vechiul Testament (ex.: 
Amos 6:4-7), păcatul din versetul 5 nu are 
în vedere exploatarea propriu-zisă (ca în v. 
4), ci huzurul unora, în timp ce alții flămân- 
zesc și sunt în nevoi. 
5:6. Tradiţia evreiască recunoștea că cei 
răi complotau împotriva celor drepți (ex.: 
Înţ. Sol. 2:19-20), după cum atestă sufe- 
rințele multor eroi ai Vechiului Testament 
(precum David și Ieremia). Nedreptăţirea 
săracilor la judecată, condamnată în mod 
repetat în Vechiul Testament, avea să fie 
echivalată cu crima în textele evreiești mai 
târzii; a lua veşmântul unei persoane sau 
a întârzia plata cuvenită însemna ca viața 
respectivului să fie pusă în primejdie. Iacov 
„cel Drept” a fost el însuși martirizat mai 
târziu de *marele-preot pentru denunțarea 
atitudinii celor bogați. 


5:7-12 

Răbdare până când Dumnezeu 

va răzbuna 

Opresorii vor fi pedepsiți (5:1-6), dar cei 
oprimați trebuie să aștepte intervenţia lui 
Dumnezeu (cf. 1:4), nu să rezolve problema 
violent, pe cont propriu. Îndemnul de aici 
nu înseamnă că ei nu puteau să vorbească 
împotriva nedreptăţii (5:1-6); el doar inter- 
zice violenţa și discursul verbal agresiv la 
adresa unei persoane (5:9) ca soluții adec- 
vate în caz de nedreptate. 

5:7-8. Secerișul devine aici (cf. v. 4) o ima- 
gine a Zilei Judecăţii, ca şi în alte locuri din 
literatura evreiască (mai ales *4 Ezdra; Mt. 
13). Ploile de toamnă soseau în Palestina în 
lunile octombrie și noiembrie, iar ploile de 
iarnă (aproximativ trei sferturi din volumul 
precipitațiilor anuale) soseau în decembrie 


și ianuarie. Totuși locuitorii Siro-Palestinei 
așteptau cu mare nerăbdare ploile târzii 
din martie şi aprilie, care erau necesare 
pentru pregătirea recoltelor de la sfârșitul 
primăverii și de la începutul verii. Grâul 
era secerat, în regiune, mai ales între mij- 
locul lunii aprilie și finele lui mai; seceratul 
orzului avea loc în martie. Vârful perioadei 
în care erau secerate cerealele era atins în 
iunie în Grecia și în iulie în Italia. Familiile 
agricultorilor erau cu totul dependente de 
calitatea recoltelor; de aceea Iacov vorbește 
despre roada (sic!) „scumpă” (sau „preți- 
oasă” — NTR) a pământului. 

5:9. Cu privire la acest tip de discurs, vezi 
comentariul la 4:11-12. 

5:10. Cei mai mulți profeţi ai *Vechiului 
Testament au avut de înfruntat o puternică 
opoziție în activitatea lor de predicare; 
unii au înfruntat chiar moartea. În tradiţia 
ebraică se regăseau consemnări mult mai 
amănunțite ale martirajelor acestora, motiv 
pentru care nimeni nu ar fi contestat pre- 
tenţia lui Iacov. Exemplele virtuoase repre- 
zentau o parte importantă a argumentației 
în Antichitate (filosofii *stoici foloseau ade- 
sea cazurile unor înţelepţi cu opinii simi- 
lare ca modele de perseverenţă). 

5:11. Posibil ca întreaga structură a cărții 
lui lov să fi avut drept scop încurajarea 
Israelului după exil; deşi dreptatea lui 
Dumnezeu părea îndepărtată şi evreii erau 
batjocoriți printre popoare, Dumnezeu 
avea să îi răzbune în ultimă instanță și să 
pună capăt captivităţii lor (cf. textul ebraic 
la Iov 42:10). 

Tradiţia evreiască *elenistă celebra perse- 
verența lui lov şi mai mult (ex.: * Testamentul 
lui lov şi Aristeas Exegetul). (Diverși 
“rabini de mai târziu i-au făcut o evaluare 
diferită, unii mai pozitivă, alții mai nega- 
tivă. Testamentul lui lov denotă influenţe 
stoice când vorbeşte despre perseverență 
și proiectează asupra lui lov imagini care 
anterior îl descriau pe Avraam; posibil ca 
acest transfer să fi fost sursa concluziei 
neobișnuite a unui rabin de mai târziu, 
potrivit căreia Iov ar fi fost mai mare decât 
Avraam.) 

5:12. Jurămintele erau confirmări verbale 
consfințite prin apelul la un martor divin; 
călcarea unui jurământ făcut în numele 
lui Dumnezeu încălca a treia poruncă din 
Decalog (Ex. 20:7; Deut. 5:11). Asemenea 
unor grupuri de filosofi greci, unii dintre 
*esenieni nu făceau niciun alt jurământ, 
afară de jurământul de inițiere (conform 
lui *Josephus, Istoria războiului... 2.135, 
în opoziție cu esenienii care au scris 
*Manuscrisele de la Marea Moartă); *fari- 
seii însă acceptau asumarea de jurăminte. 
Cu privire la jurămintele făcute pe dife- 
rite obiecte folosite ca surogate pentru 
Dumnezeu, vezi comentariul la Matei 
5:33-37. De regulă, jurămintele invocau 
zeii ca martori ai veracităţii intenţiei celui 
ce jura și trebuiau respectate, altminteri cei 
ce rosteau un neadevăr se făceau pasibili 
de blestem. Legămintele reprezentau o 
categorie aparte de jurăminte, care marcau 
asumarea unei misiuni sau abstinenţa tem- 
porară de la ceva. 

Dificultatea constă în stabilirea tipului 
de jurământ avut în vedere în acest context. 
Unii exegeți au sugerat că ar fi un avertis- 
ment împotriva unui jurământ precum cel 
al *zeloților (cf. Fapte 23:12); deși această 
interpretare s-ar putea potrivi foarte bine 
contextului lui Iacov, posibil ca cititorii 
săi să nu fi recunoscut ceva atât de speci- 
fic. Ideea ar putea fi ca omul să nu jure în 
pripă (5:7-11); mai bine ar fi să se roage 
(5:13). Cel ce vrea să jure ar fi mai bine să 
se roage, căci orice jurământ complet inclu- 
dea şi un blestem, care era echivalent cu a 
spune: „Să mă omoare Dumnezeu dacă nu 
voi face astfel” sau (în argou) „Să mor eu 
dacă nu...” 


5:13-20 
Dependent de Dumnezeu 


5:13. Nonrezistența nu însemna a te pre- 
face că nu ești afectat (așa cum făceau 
*stoicii; vezi comentariul la Ef. 5:20) sau a 
aştepta neconsolat până la sfârșitul vremu- 
rilor (aşa cum unii autori evrei de literatură 
*apocaliptică e posibil să fi făcut); ci presu- 
punea rugăciune. 

5:14. Rănile erau oblojite cu ulei (cf. Is. 1:6; 
Luca 10:34), iar cei care aveau migrene sau 
doreau să evite unele boli erau unși cu 
untdelemn de măsline în scop „medical” 
(din perspectiva anticilor; cf. Josephus, 
Antichității 17.172; Istoria războiului... 1:657). 
Untdelemnul mai era folosit pentru ungerea 
în slujbă a preoților și conducătorilor, cărora 
li se turna untdelemn pe cap ca semn al 
consacrării lor pentru Dumnezeu. Creştinii 
posibil să fi combinat uzanța simbolică 
medicinală cu simbolul încredinţării cuiva în 
puterea *Duhului lui Dumnezeu (Mc. 6:13). 
O rugăciune cu caracter general pentru 
vindecare era una dintre binecuvântările 
recitate în mod obișnuit în “sinagogi; cu 
privire la „prezbiteri”, vezi comentariul 
la Fapte 14:23; cu privire la „Biserică” în 
context evreiesc, vezi glosarul. Vizitarea 
bolnavilor reprezenta un act cucernic în 
iudaismul primar, preluat probabil și de 
creștini (cf. Mt. 25:36, 43, pentru ajutorarea 
misionarilor). 
5:15-16. Profeţii Vechiului Testament folo- 
seau adesea vindecarea de boală ca imagine 
pentru vindecarea de păcat, iar literatura 
evreiască asocia adesea păcatul și boala; de 
exemplu, a opta binecuvântare din rugă- 
ciunea zilnică a evreilor, având ca subiect 
vindecarea (deși accentul nu cădea pe vin- 
decarea fizică), venea după cererile de ier- 
tare și de răscumpărare. lacov nu sugerează 
o legătură cauzală directă între orice boală 
și păcat, după cum nici Pavel, nici Vechiul 
Testament nu stabilesc astfel de legături 
(vezi comentariul la Flp. 2:25-30). 
Înţelepciunea evreiască recunoștea că 
Dumnezeu va auzi pe cei bolnavi (Sir. 
38:9) şi lega această auzire de renunțarea 
la păcat (38:10). Deși se credea că numai 
câțiva învățători evrei pioși erau capabili 
să obțină rezultate și în practică (cf. lac. 
5:17-18), Iacov acordă tuturor credincioşi- 
lor prezumția că se pot ruga cu credință. 
5:17-18. Deşi toți evreii din Palestina se 
rugau pentru ploaie, doar câțiva tauma- 
turgi erau creditați cu capacitatea de a 
obține răspunsuri favorabile la asemenea 
rugăciuni (mai ales Onias - pomenit de 
Josephus - numit şi Honi Desenatorul de 


Cercuri în numeroase tradiții rabinice de 
mai târziu; Hanina ben Dosa, în textele 
rabinice de mai târziu; în tradiţiile târzii 
despre pietiștii timpurii, apar ocazional 
bărbaţi pioși precum nepotul lui Honi, 
Abba Hilkiah sau Hanan ha-Nehba, 
lohanan ben-Zakkai, Nakdimon ben-Go- 
rion, Rabbi lona sau, ocazional, chiar o per- 
soană rămasă anonimă). Miracolul primirii 
ploii ca răspuns la rugăciune a ajuns să fie 
considerat echivalentul învierii morților. 
Cucernicia acestor aducători miraculoși ai 
ploii i-a detașat net de toți ceilalți în tradi- 
ţia evreiască, dar aici Iacov afirmă că Ilie, 
cel mai important model pentru acești tau- 
maturgi, era un om ca oricare dintre ascul- 
tătorii lui lacov și este un model pentru 
toți credincioşii (1 Împ. 17:1; 18:41-46; cf. 
1 Sam. 12:17-18; pentru slăbiciunea lui Ilie, 
cf. 1 Împ. 19:4). 

„Cei trei ani şi jumătate”, care nu apar în 

1 Împărați 17, reflectă 1 Împărați 18:1 și o 
tradiție ulterioară (cf. Luca 4:25 şi o tradiție 
rabinică cu privire la cei trei ani), posibil 
prin asocieri cu idei despre perioade de 
foamete în vremurile din urmă, despre 
care uneori se credea că vor acoperi un ast- 
fel de interval de timp. 
5:19-20. Evreii credeau că dreptatea cuiva 
care s-a lepădat nu mai era luată în calcul 
(Ezec. 18:24-25), dar (în cele mai multe for- 
mulări evreieşti) *pocăinţa celor răi anula 
răutatea lor anterioară (Ezec. 18:21-23), 
dacă era însoțită de o “ispășire adecvată. 
Unii evrei (*Manuscrisele de la Marea 
Moartă şi unii rabini) considerau anumite 
forme de apostazie de neiertat, dar Iacov 
îl primeşte pe păcătos când se întoarce. În 
contextul de față, posibil ca, printre alte 
lucruri, să îi poftească pe revoluționari să 
se întoarcă înapoi în staul. 

„Acoperă o mulțime de păcate” provine 
din Proverbe 10:12. În acel text, probabil 
că se referă la a nu împrăștia calomnii (cf. 
Prov. 11:13; 20:19), dar iudaismul folosea 
adesea expresii similare pentru garantarea 
iertării. S-ar putea compara cu ideea evre- 
iască conform căreia cel care convertea pe 
cineva la iudaism îl crea, într-un sens, pe 
cel convertit. 


1IPEIRU 


Introducere 


Paternitate. Deși unii exegeți pun la îndoială paternitatea petrină, alții au susținut-o 
cu fermitate; situaţia ce reiese din epistolă se potriveşte cu perioada în care a trăit Petru. 
Tradiţia despre martirajul lui Petru la Roma este practic susținută unanim. Pe la sfârșitul 
primului secol, 1 Clement accepta această tradiţie, iar săpăturile arheologice arată existența 
la Roma încă din secolul II, a unui memorial dedicat martirajului lui Petru. Și alte tradiții 
creștine timpurii sprijină această informaţie, precum și perspectiva că Petru este autorul 
epistolei, care apare citată de alți autori, încă de la începutul secolului II. 

Dată fiind această tradiție a martirajului său la Roma, probabilitatea ca epistolele scrise 
de el să se fi păstrat și faptul că cele mai multe epistole fie erau autentice, fie scrise la mult 
timp după moartea presupusului lor autor, pun povara dovezilor pe umerii celor care 
neagă paternitatea lui Petru asupra epistolei. Un exeget (Selwyn) credea că poate detecta 
paralele cu stilul lui Sila (5:12) din 1 și 2 Tesaloniceni. De unul singur, acest argument nu 
este decisiv, iar argumentele împotriva paternității petrine sunt chiar mai subțiri (pentru 
cele fundamentate pe particularitățile limbii folosite, vezi introducerea la Iacov). 

Data. Drept context al scrierii epistolei au fost sugerate trei perioade distincte de 
persecuție: perioada lui Traian (începutul secolului II d.H.), perioada lui Domițian (vezi 
introducerea la Apocalipsa) și perioada lui Nero, care coincide cu perioada în care Petru 
a sfârșit martirizat. Prima epistolă a lui Petru sugerează o atmosferă de represiune agre- 
sivă, dar nu persecuții legale, precum cele din perioada lui Traian. Tipul de conducere a 
Bisericii din epistolă (5:1-2) este mai aproape de modelul primului veac decât de cele din 
perioadele ulterioare. Este puțin probabil ca epistola să fi fost scrisă sub pseudonim încă 
din perioada Flaviană (după Nero, deşi în secolul I) și atribuită lui Petru. 

Unitate. Prima secțiune din 1 Petru (1:1-4:6) nu semnalează explicit că această perse- 
cuţie fatală ar fi început; a doua parte (4:7—5:14) este mai explicită. De aceea unii scriitori 
au împărțit epistola în două părţi, de regulă argumentând că prima parte ar reprezenta 
o omilie baptismală (datorită numeroaselor paralele cu alte părți ale *Noului Testament). 
Totuşi discrepanţa dintre contextele presupuse de cele două secțiuni nu este suficient de 
semnificativă pentru a confirma o asemenea împărţire, și nu există alte motive care să ne 
constrângă la o asemenea distincție. 

Proveniența şi destinatarii. Este larg acceptată ideea că „Babilonul” (5:13) reprezintă 
un nume criptic pentru Roma (încă de timpuriu pusă în legătură cu cele patru împărății 
din profeția lui Daniel, în concepţia evreilor), aşa cum apare şi în unele lucrări evreiești 
şi cu siguranță în cartea Apocalipsei. Circumstanţele persecuției descrise aici corespund 
cu profilul Romei, și era normal ca Petru să-i avertizeze în avans pe credincioșii din Asia 
Mică, adevărată redută a cultului împăratului. Destinatarii din provincia Asia includeau 

probabil și creștini dintre evrei, dar între destinatarii lui Petru se numără probabil şi creş- 
tini neevrei (cf. 1:18; 4:34). 

Contextul. Un incendiu a devastat Roma în anul 64 d.H., dar acesta nu a atins, în mod 
suspect, proprietăţile lui Nero şi ale mai vârstnicului prieten al lui Nero, Tigellinus. Ca 
orice politician, Nero a avut nevoie de un țap ispășitor pentru daunele produse, așa că 
ceea ce părea a fi o nouă religie — percepută ca o variantă fanatică a iudaismului, inițiată 
de un învățător executat cu trei decenii și ceva mai devreme — se plia perfect pe nevoia lui. 

Romanii îi considerau pe creștini, ca şi pe evrei, drept antisociali. Anumite acuze au 
devenit atât de obișnuite, încât se statorniciseră ca stereotipuri în secolul II: romanii îi con- 
siderau pe creștini „atei” (aşa cum făceau și unii filosofi, pentru că respingeau existența 
zeilor), „canibali” (pentru pretenţia că mâncau „trupul” lui Isus şi îi beau „sângele”) și 
incestuoși (pentru afirmaţii de tipul „te iubesc, frate” sau „te iubesc, soră”). ludaismul nu 
reprezenta o țintă prea inspirată pentru o persecuție fățișă, deoarece susținătorii acestuia 
erau numeroși și pentru că era popular în anumite cercuri; mai mult, concubina lui Nero, 
Poppaea Sabina, *patrona cauze evreieşti. În antiteză, creștinismul era considerat o formă 
de iudaism care beneficia de un sprijin precar până și în cercurile evreiești, motiv pentru 
care se și recomanda ca un țap ispășitor potrivit din punct de vedere politic. 

Conform spuselor lui Tacitus (Anale 15.44), istoric de la începutul secolului II d.H., care îi 
disprețuia pe creștini, Nero i-ar fi incendiat pe creștini de vii ca torţe pentru a-i ilumina gră- 
dinile pe timp de noapte. Pe alți creștini i-a omorât în moduri la fel de crude (ex.: i-a aruncat 
hrană fiarelor pentru amuzamentul maselor). În total, e posibil să fi ucis mii de creştini în 
Roma, deși marea lor majoritate au reușit să scape. Astfel, deși partea greacă a imperiului 
îl iubea pe Nero, creştinii îl considerau prototipul lui Anticrist. Câţiva ani mai târziu, Nero 
și-a dat obștescul sfârşit în mod rușinos, urmărit chiar de romanii săi, care îl urau. 

Genul literar. Prima epistolă a lui Petru pare a fi una generală, influențată mai mult de 
situația din Roma decât de situaţia curentă din provincia Asia Mică (vestul Turciei de azi); 
Petru își poate concepe astfel epistola sub forma unei scrisori circulare, adresată mai mul- 
tor regiuni din Asia Mică (1:1). Totuși, Petru pare să anticipeze că suferințele creștinilor 
din Roma vor afecta și alte părți ale imperiului. Cu privire la evenimentele din provincia 
Asia, trei decenii mai târziu, vezi discuția despre context din introducerea la Apocalipsa. 
Liderii preoţilor de la Ierusalim trimiteau enciclice, scrisori către comunitățile evreieşti 
din *diaspora, prin intermediul mesagerilor; epistola lui Petru este similară acestora, însă 
comunitatea destinatarilor este mult mai mică. 

Comentarii. Unul dintre cele mai folositoare comentarii pentru cei care nu lucrează 
cu textul grecesc este J.N.D. Kelly, A Commentary on the Epistles of Peter and Jude, retipărit, 
Grand Rapids, Baker, 1981. Lucrări de natură mai tehnică folositoare pentru chestiuni 
de context sunt: Peter H. Davids, The First Epistle of Peter, NICNT; Grand Rapids, MI, 
Eerdmans, 1990; John H. Elliott, 1 Peter, AB 37B; New York, Doubleday, 2000; Karen 
H. Jobes, 1 Peter, BECNT, Grand Rapids, Baker Academic, 2005; J.R. Michaels, 1 Peter, 
WBC 49, Waco, TX, Word, 1988; și E.G. Selwyn, The First Epistle of St. Peter, New York, 
Macmillan, 21947. Două dintre cele mai specializate lucrări sunt David L. Balch, Let Wives 
Be Submissive: The Domestic Code in 1 Peter, SBLMS 26; Chico, CA, Scholars, 1981 și William 
J. Dalton, Christ's Proclamation to the Spirits: A Study of 1 Peter 3:18-4:6, Analecta Biblica 23; 
Roma, Pontifical Biblical Institute, 1965. 


1:1-12 
Incercări prezente, speranţă viitoare 


Versetele 3-12 constituie o singură frază 
amplă în greacă; asemenea fraze lungi 
puteau fi considerate iscusite în Antichitate, 
când ascultătorii discursurilor erau obișnu- 
iți să urmeze firul gândirii pentru perioade 
mai lungi de timp decât ascultătorii zilelor 
noastre, educați de televiziune. 

1:1. Evreii îi desemnau pe evreii care 
locuiau în afara Palestinei ca „*diaspora” 
sau cei ce erau „împrăștiați“; Petru preia 
acest termen pentru destinatarii săi (cf. 
1:17; 2:11). Cu privire la „cei care trăiesc ca 
străini”, vezi comentariul la 1:17; compară 
2:11. Cele cinci provincii romane menţio- 
nate aici erau vecine, geografic vorbind; 
totuși el omite regiunile de pe coasta 
sudică a Asiei Mici, dintre care unele 
puteau fi asociate cu Siria în această peri- 
oadă și nu făceau parte, politic, din pro- 
vincia Asia. S-a sugerat că secvenţa în care 
Petru enumeră provinciile destinatarilor 
săi ar reflecta ruta mesagerului care ducea 
epistola dacă ar fi pornit din Amastris, 
provincia Pont. (Deşi era mai plauzibil ca 
mesagerii plecați din Roma să pornească 
din provincia Asia, posibil ca Petru să fi 
avut în minte provincia cea mai îndepăr- 
tată de el și să vină pe ocolite.) Cu privire 
la epistolele enciclice, vezi discuția despre 
“genul literar din introducere. 

1:2. În *Vechiul Testament și în iudaism, 
poporul lui Dumnezeu era „ales” şi „pre- 
destinat” ca grup, deoarece Dumnezeu „i-a 
cunoscut dinainte”; Petru foloseşte aceleași 
expresii cu privire la cei ce cred în Isus. 
Ascultarea și stropirea cu sânge au marcat 
încheierea primului legământ (Ex. 24:7-8). 
1:3. Petru adoptă tiparul unei beraka, o formă 
literară evreiască a binecuvântării care de 
regulă începe cu formula: „Binecuvântat 
fii, Dumnezeule, care ...” Naşterea din 
nou poate face aluzie la limbajul folosit de 
regulă de evrei pentru convertirea *neamu- 
rilor la iudaism (vezi comentariul la loan 
3:3, 5), însemnând: la convertire ați primit 
o nouă natură și o nouă identitate. Sursele 
evreieşti timpurii vorbesc despre primirea 

unei inimi noi (Ezec. 36:26; *Cartea Jubileelor 
1:20-21; 40393 în “Manuscrisele de la 
Marea Moartă) sau despre a deveni o nouă 
persoană (1 Sam. 10:6; *Pseudo-Philon, 
Antichități biblice 20:2; 27:10; *losif și Asnat 
8:9-11). Credincioşii s-au născut din nou 
pentru o nădejde vie, prin “învierea lui 
Isus, pentru o moștenire (v. 4) şi o mân- 
tuire viitoare (v. 5), trei idei care, în per- 
cepţia evreilor, aveau legătură cu sfârșitul 
veacurilor. 

1:4. Scriitorii *Noului Testament păşeau pe 
urmele învăţătorilor evrei când vorbeau 
despre „moştenirea” lumii viitoare; sursa 
originală a acestei expresii idiomatice este 
probabil „moștenirea” Ţării Făgăduinţei, 
de către Israel, după eliberarea din Egipt. 
Unele texte evreiești (precum *4 Ezdra 7:77, 
probabil de la sfârșitul primului secol) vor- 
besc și ele despre o comoară pregătită în 
cer pentru cei drepți, dar, în timp ce pentru 
obținerea comorii accentul cade de regulă 
pe ascultare, aici este pusă în evidenţă 
lucrarea lui Dumnezeu. 

1:5. Manuscrisele de la Marea Moartă (ex.: 
4QpNah 3:3) și alte texte evreiești vorbesc 
despre tot ce a „fost descoperit” în „vre- 
mea de apoi”; faptele celor răi vor fi des- 
coperite, dar cei drepți vor fi „mântuiţi”, 
eliberaţi de orice adversități. 

1:6-7. Dumnezeu era suveran peste 
încercări, dar scopul Său atât în Vechiul 
Testament, cât și în iudaism era consoli- 
darea angajamentului celor încercați (doar 
*Satana avea ca obiectiv să aducă aposta- 
zie prin încercare — 5:8). Vezi comentariul 
la Iacov 1:12-16. (Vechiul Testament și 
iudaismul susțineau și că suferința putea 
reprezenta o formă de disciplinare pen- 
tru a aduce persoanele la *pocăință sau 
pedepse menite să facă dreptate și să 
cheme la pocăință; iudaismul contemporan 
dezvoltase acest concept în ideea *ispășirii 
prin suferință. Deși această perspectivă nu 
reflectă preocuparea lui Petru, el permite 
interpretarea ca persecuția înfruntată de 
credincioși să funcționeze și ca metodă dis- 
ciplinară a lui Dumnezeu pentru a-Și trezi 
poporul — 4:17.) 


1 Petru 1:10-17 


Numeroase tradiții evreiești descriau 
sfârșitul ca fiind precedat de vremuri de 
mare încercare. Imaginea celor drepți 
încercați asemenea metalelor prețioase, 
purificate în cuptoare, provine din Vechiul 
Testament (lov 23:10; Ps. 12:6; Prov. 17:3; 
cf. Is. 43:2; ler. 11:4) și s-a perpetuat în lite- 
ratura evreiască ulterioară (ex.: Sir. 2:5). 
Minereurile de metale prețioase (dintre 
care cel mai preţios era aurul) erau topite 
în cuptoare pentru a îndepărta impuritățile 
și pentru a obține metalul pur. 

1:8-9. Încercarea putea fi primită cu bucu- 
rie şi nu cu regrete, deoarece destinatarii 
știau în avans scopul încercării: când vor fi 
perseverat până la sfârșit, va veni și elibe- 
rarea finală, așa cum se spunea și în învăță- 
tura evreiască tradițională. Spre deosebire 
de încercarea din Epistola lui Iacov, în 
1 Petru persecuția constituie testul primar 
(vezi introducerea). 

1:10-12. Mulţi exegeţi evrei (mai ales 
cei atestați de Manuscrisele de la Marea 
Moartă) credeau că profeții Vechiului 
Testament vorbiseră despre vremurile 
interpreților și că, până la acea dată, sensul 
rămăsese unul încriptat, până ce înțelepții 
contemporani cu ei au căpătat o înțelegere 
aparte prin “Duhul. Aici Petru pare să sus- 
țină că profeții erau conștienți că profețiile 
lor se aplicau lui *Mesia care va suferi și 
va fi înălțat, şi că au ştiut că multe detalii 
vor avea sens pentru cititori doar după ce 
profețiile se vor fi împlinit. Ar părea, astfel, 
că Petru ar fi fost de acord cu exegeţii din 
Manuscrisele de la Marea Moartă cu privire 
la faptul că profeții Vechiului Testament nu 
știau „când și în ce vremuri” (BRC). 

Este clar că slujitorii lui Dumnezeu din 
Vechiul Testament puteau avea în ei Duhul 
lui Dumnezeu (Gen. 41:38; Num. 27:18), 
deși Vechiul Testament de regulă pre- 
feră expresia idiomatică evreiască despre 
Duhul care Se odihnea „peste” slujitorii 
lui Dumnezeu, împuternicindu-i (ca în 
1 Pet. 4:14). Conform unor tradiții evreiești, 
anumite secrete erau atât de importante 
încât Dumnezeu le-a ţinut ascunse chiar 
şi de îngeri până la sfârșitul vremurilor; în 
alte tradiții, îngerii respectau învățăturile 


ezoterice ale *rabinilor și participau la pre- 
legerile ținute de ei; în alte tradiţii, îngerii îl 
invidiau pe Israel, care a primit *Legea lui 
Dumnezeu. 


1:13—2:3 

Trăiește viaţa nouă 

1:13. Bărbaţii purtau robe lungi și le prin- 
deau la mijloc cu o cingătoare, de unde 
expresia „și-au încins mijlocul”, astfel încât 
se puteau mișca mai liber și mai repede. 
Deși imaginea mai apare și în alte locuri 
din Vechiul Testament, aici Petru poate 
face o aluzie specifică la Paște (Ex. 12:11): 
din moment ce poporul lui Dumnezeu a 
fost răscumpărat prin sângele Mielului 
(1 Pet. 1:19), ei trebuiau să fie pregătiți pen- 
tru a-L urma pe Dumnezeu până când El 
avea să-i ducă în posesia moștenirii lor (cf. 
1:4), Țara Făgăduinţei. De aceea ei trebuiau 
să fie îmbrăcaţi și pregătiți să plece. Mintea 
limpede în percepţia antică însemna nu 
doar abstinenţa de la băutură, ci şi un com- 
portament specific unui om care nu a atins 
alcoolul, prin urmare, autocontrol demn. 
1:14. „Copii ascultători” reia imaginea naş- 
terii din nou din 1:3 şi sugerează că ei nu 
mai erau ceea ce au fost înainte, și că trebu- 
iau să asculte de Dumnezeu (cf. 1:2, 22), aşa 
cum copiii ascultă de taţii lor. Ascultarea 
copiilor minori de părinţii lor era foarte 
apreciată, iar legea romană și cea evreiască 
o pretindeau. 

1:15-16. Israel a fost chemat să fie sfânt 
aşa cum Dumnezeu era sfânt și să trăiască 
într-un mod diferit de stilul de viaţă al 
altor popoare (Lev. 11:44; 19:2; 20:7, 26). 
Rugăciunile zilnice din *sinagogă subli- 
niau sfințenia atribuită lui Dumnezeu, ast- 
fel că ideea trebuie să fi fost familiară citi- 
torilor evrei și neamurilor care au preluat 
Scripturile de la ei. Dacă Petru continuă să 
folosească imaginea tatălui și a copilului 
între 1:14 și 1:17, probabil că face aluzie la 
o altă caracteristică a relaţiei dintre copil 
și tată, de mare importanţă în Antichitate: 
imitarea. 

1:17. Imaginea lui Dumnezeu ca judecător 
imparţial era una standard în iudaism, de 


asemenea, practicanțţii I se adresau ca „tată 
ceresc” în cele mai multe rugăciuni ale lor. 
„Cei ce locuiesc ca străini” se distingeau de 
cetăţenii cu drepturi legale, dar ca rezidenți 
legali ai unei regiuni erau considerați supe- 
riori imigranţilor. Comunitățile evreiești 
de pe tot întinsul imperiului se bucurau 
de regulă de statutul de străini rezidenţi 
și, deşi unii evrei puteau obține statutul de 
cetățeni, în alte locuri, precum Alexandria, 
grecii s-au opus agresiv demersurilor evre- 
iești în această direcţie. 

1:18. Evreii au considerat adesea idolatria 
ca fiind „inutilă” sau „deșartă”. Pentru ei, 
idolatria reprezenta o trăsătură definitorie 
a modului de viaţă al neamurilor și impli- 
cit al stilului anterior de viaţă al destina- 
tarilor lui Petru („moștenirea” unui fel de 
viață al strămoșilor se poate referi fie la 
păgânism, fie la iudaism). Înţelepţii evrei 
puneau în opoziție bogăţia trecătoare cu 
adevărata bogăţie veșnică (cf. 1:4, 7, 23) 
a dreptăţii sau înțelepciunii; aici Petru se 
referă la prețul răscumpărării destinatari- 
lor, pentru care nicio plată nu era sufici- 
entă (1:19). (Unii dintre ascultătorii iniţiali 
ai lui Petru se poate să fi știut că, în această 
perioadă, prețul aurului era în scădere, 
din pricina inflației din timpul lui Nero, 
dar puţin probabil să aibă vreo legătură cu 
ideea lui Petru despre vremelnicia aurului; 
cf. 1:7.) 

1:19-21.  Răscumpărarea prin sângele 
Mielului aminteşte de sărbătoarea anuală 
a Paștelui, când evreii comemorau răscum- 
părarea lor ca popor (eliberarea din scla- 
vie) din Egipt, prin sângele mielului pascal 
(cf. 1:13). 

1:22. În legile Vechiului Testament cu pri- 
vire la puritate, omul se curăța de întină- 
ciune prin spălarea ritualică; deși iudais- 
mul continua practica literală a spălării 
ceremoniale, imaginea spălării era frecvent 
folosită cu sens figurat pentru purificarea 
spirituală sau morală (cum procedează 
ocazional și profeții Vechiului Testament, 
ex.: Is. 1:16; ler. 2:22; 4:14). 

1:23. Noua viață trăită în dragoste ascul- 
tătoare (1:22) este naturală pentru o per- 
soană cu o nouă natură; pentru antici, era 

o axiomă că urmașii moșteneau natura 
părinţilor lor. (Mulţi scriitori remarcau 
chiar și faptul că adulterii erau trădaţi de 
copiii lor, care le moşteneau trăsăturile.) 
Sămânţa tatălui era deosebit de impor- 
tantă; ucenicii lui Isus au fost născuţi din 
nou prin Cuvântul cel viu, *Evanghelia 
(1:3; 2:2), care era nepieritoare (1:24-25). 
(O paletă largă de corespondeţe s-ar putea 
stabili, inclusiv cu perspectiva lui *Philon 
asupra cuvântului divin care, în opinia 
lui, nu era numai nepieritor, ci și „semi- 
nal” sau o sămânță; totuși, cele mai multe 
dintre aceste exemple au un caracter indi- 
vidual şi specific, și nu se întemeiază pe 
o tradiţie generală. Posibil ca toate aceste 
paralele să derive din aceeași imagine care 
l-a inspirat pe Petru [excepţie face Philon, 
care, spre deosebire de Petru, posibil să fi 
fost inspirat de Logosul seminal din *stoi- 
cism]. Caracterul nepieritor al Cuvântului 
lui Dumnezeu însă era recunoscut la nive- 
lul iudaismului; cf. Is. 40:6-8. Imaginea 
curentă era mult mai răspândită în crești- 
nismul timpuriu; vezi 1 loan 3:9 și cf. Luca 
8:11.) Cuvântul lui Dumnezeu putea fi 
zugrăvit ca o sămânță și în alte locuri (ex.: 
*4 Ezdra 9:31, 33). 

1:24-25. Aici Petru citează Isaia 40:6-8 
(urmând varianta *LXX, care este mai con- 
cisă decât textul ebraic), acolo unde cuvân- 
tul reprezintă mesajul viitor al mântuirii la 
vremea în care Dumnezeu Îşi va răscum- 
păra poporul (ex.: 52:7-8). 

2:1. Uneori scriitorii antici foloseau „liste 
de vicii”, indicând ceea ce trebuie să evite 
oamenii; Petru folosește o listă minimală de 
vicii. „Lepădarea” vechilor căi vine după 
nașterea din nou şi în Iacov, în Efeseni și 
în Coloseni; dimpreună cu alte corespon- 
dențe care există între aceste epistole, și 
această asemănare sugerează, potrivit unor 
cercetători, o tradiție baptismală comună, 
existentă în *Biserica primară. E posibil să 
decurgă din învățături de-ale lui Isus care 
nu ne mai sunt disponibile în prezent; cu 
privire la contextul termenului „lepădați” 
(„daţi la o parte”), vezi comentariul la 
Romani 13:12 și Efeseni 4:20-24. 


1 Petru 2:2-10 


2:2. Acest verset duce mai departe imagi- 
nea nașterii din nou (1:23). Nou-născuţii 
sunt dependenţi de mamele sau doicile 
lor, care-i hrănesc cu lapte; utilizarea lap- 
telui de vacă era rar întâlnită. Despre copii 
se credea că sunt foarte ușor de modelat 
în această fază de alăptare, motiv pentru 
care cei care își lăsau copiii în grija unei 
doici erau sfătuiți să își aleagă foarte atent 
doica. Lapte „curat” însemna că nu a fost 
amestecat cu nimic altceva; termenul este 
folosit în documentele de afaceri pentru 
tranzacţia de alimente necontrafăcute. 
Laptele „duhovnicesc”/„spiritual” (VDC, 
NTR, BRC) curat este una dintre traduce- 
rile posibile (mai ales dacă avem în vedere 
sensul „nonliteral”), dar adesea adjectivul 
de aici înseamnă „rațional” şi ar putea fi 
redat la fel de bine prin: „laptele cuvântu- 
lui” (logikon; cf. GBV), și anume „cuvântul” 
din 1:25. 

2:3. Aici Petru face aluzie la Psalmul 34:8. 
Termenul tradus prin „bun” era folosit 
uneori cu sensul „delicios”, când se aplica 
la alimente (ca și aici, lapte — v. 2). 


2:4-12 
Zidiţi ca popor al lui Dumnezeu 


Membrii comunității de la Qumran (secta 
evreiască cenobitică care a scris Manus- 
crisele de la Marea Moartă) se descriau pe 
ei înșiși ca templu nou. Deşi multe dintre 
îndemnurile lui Petru, date cu acest prilej, 
reprezintă tipul de instrucțiuni morale, 
pe care filosofii le formulau în raport cu 
comportamentul indivizilor, secțiunea 
de faţă se ocupă de identitatea comuni- 
tară a Bisericii și, de aceea, de mărturia ei 
comunitară. 

2:4. Petru își derivă imaginea din Isaia 
28:16 („aleasă”, „scumpă”), text pe care îl 
citează în 2:6. 

2:5. Manuscrisele de la Marea Moartă înfă- 
țișează comunitatea de la Qumran ca pe un 
templu viu, iar un text vorbeşte despre păr- 
tile constitutive ale templului (stâlp, teme- 
lie etc.) ca ființe. „Casa” se poate referi la o 
clădire, asemenea templului, sau la o fami- 
lie (4:17), chiar şi una extinsă asemenea 


818 


„casei lui Israel”; ambele sensuri pot fi pre- 
zente aici, aşa cum se întâmplă uneori în 
*Vechiul Testament (2 Sam. 7:5-7, 12-16). 
Imaginea poporului lui Dumnezeu ca o 
„preoţie sfântă” provine din Exod 19:5-6 
(cf. Is. 61:6) și apare mai explicit în 1 Petru 
2:9 (Israelul ca preoție apare și în unele 
texte evreieşti din această perioadă, care 
au la bază Exod 19:6, inclusiv o inserţie în 
varianta *LXX a textului din Exod 23:22). 
În calitate de preoţi (precum şi ca pietre), 
în acest templu nou, ei vor avea de adus 
jertfe; și alții din iudaism au mai folosit 
imaginea jertfei spirituale (vezi comenta- 
riul la Rom. 12:1; Evr. 13:15). 

2:6. Comunitatea de la Qumran aplica Isaia 
28:16 la propria lor conducere; primii creş- 
tini au aplicat textul la Isus (Rom. 9:33). 
2:7-8. Principiul interpretativ evreiesc 
numit ghezera şava, conform căruia un 
text se putea lega de un altul printr-un 
cuvânt comun, i-a permis lui Petru să 
citeze firesc din Psalmul 118:22 și Isaia 
8:14. Deși această tehnică interpretativă 
sugerează că nu e necesar ca el să se fi 
inspirat de la Pavel, atât Petru, cât și Pavel 
se poate să fi preluat imaginea de la Isus 
(Mc. 12:10-11). Psalmul 118 era intonat 
de regulă în timpul sărbătorii pascale 
(cf. 1 Pet. 1:19), cel puţin printre unii evrei 
din această perioadă, după ce Îi mulţu- 
meau lui Dumnezeu pentru eliberarea 
Israelului din robia egipteană, „de la întu- 
neric la mare lumină” (cf. 2:9). 

2:9. Aproape jumătate din acest verset este 
un citat direct din Exod 19:6, sugerând 
că toți creștinii, inclusiv creștinii dintre 
“neamuri, sunt părtași la legământul lui 
Dumnezeu cu Israel. Cu prilejul Paștelui, 
evreii își descriau eliberarea din Egipt ca pe 
o chemare „din întuneric la o mare lumină” 
(Mișna Pesahim 10:5). Profeţii Vechiului 
Testament proclamau că Dumnezeu Și-a 
răscumpărat poporul pentru slava Sa 
(ex.: Is. 60:21; 61:3; ler. 13:11). 

2:10. Petru citează Osea 1:10 și 2:23, care 
răstoarnă verdictul rostit mai devreme 
de Dumnezeu împotriva lui Israel (Osea 
1:6, 8-9), promițând restaurarea poporu- 
lui lui Dumnezeu la sfârșitul vremurilor. 


Asemenea lui Pavel, Petru credea că nea- 
murile convertite la adevărata credință 
a lui Israel, mesajul lui Isus, sunt parte a 
poporului lui Dumnezeu din vremurile 
din urmă (Rom. 9:24-26). Dacă ar fi dorit, 
ar fi putut cita pasaje mai explicite din 
Vechiului Testament pentru a-și susține 
concluzia (ex.: Is. 19:24-25; 56:3-8). 

2:11. Cu privire la „străini şi călători”, vezi 
comentariul la 1:17. *Philon vorbea des- 
pre suflete ca fiind „străine” (folosind un 
termen tehnic mai impropriu decât „cei ce 
locuiesc ca străini”; De confusione linguarum 
8:1; Quis rerum divinarum heres sit? 267) în 
trupurile lor, aparţinând cerului. Imaginea 
de aici descrie poporul lui Dumnezeu 
împrăștiat printre neamuri; poporul lui 
Dumnezeu din Vechiul Testament era 
uneori înfățișat în asemenea termeni (Lev. 
25:23), din pricina caracterului muritor 
(1 Cron. 29:15; Ps. 39:12), din pricina zelu- 
lui pentru Dumnezeu (Ps. 69:8; cf. 119:19) 
sau din pricina rătăcirilor (Gen. 23:4; 47:9). 
Filosofii greci adesea considerau patimile 
trupeşti în termenii „purtării unui război” 
împotriva sufletului și subliniau nevoia de 
a ne angrena în război împotriva lor (cf. și 
Philon, De opificio mundi 81). Petru foloseşte 
aceeași imagine, încă din alte motive decât 
cele ale filosofilor care apelau frecvent la ea 
(pentru a elibera sufletul din distragerile 
pământeşti); el pretinde o trăire adecvată 
(2:12). 

2:12. Evreii din *diaspora (1:1) erau întot- 
deauna obligaţi să fie atenţi la calomniile 
antisemite ale neamurilor, pentru sigu- 
ranța lor și pentru mărturia lor despre 
singurul Dumnezeu adevărat. Nu doar 
calomnierea evreilor era o îndeletnicire pe 
placul neamurilor, ci şi calomnierea celor 
care se converteau din afara comunităţii 
evreiești la creștinism, considerat o sectă 
a iudaismului (2:4-10). Comportamentul 
recomandat în codurile familiei, în cele ce 
urmează (2:13-3:12), submina câteva din- 
tre cele mai încetăţenite acuze aduce aces- 
tor credinţe, anume că periclitau morala 
publică și valorile tradiționale ale familiei. 
„Ziua cercetării” reprezintă un limbaj 
specific Vechiului Testament cu privire 

la Ziua Judecății lui Dumnezeu ce va să 
vină (ex.: Is. 10:3); numeroase texte anun- 
tau că neamurile vor recunoaște slava 
lui Dumnezeu în vremurile din urmă 
(ex.: Is. 60:3). 


2:13-17 
Responsabilitățile față de stat 


Multe dintre codurile familiei antice erau 
încadrate în contextul discursurilor des- 
pre managementul orașelor și includeau 
instrucțiuni pentru raportarea individului 
la stat (precum și la părinți, bătrâni, prie- 
teni, membrii ai familiei etc.). Potrivit cu 
idealurile aristocratice ale vremii, familia 
reflecta guvernarea unui oraș-stat, astfel 
încât obligaţiile publice și obligaţiile de 
familie (2:18-—3:7) erau de regulă tratate 
împreună. 

*Stoicii și alți filosofi foloseau de regulă 
aceste coduri etice pentru a contura relațiile 
adecvate cu alții. Evreii și membrii altor 
grupuri religioase calomniate adoptau 
uneori aceste coduri pentru a demonstra 
că grupurile lor susțineau, de fapt, valorile 
societății romane; această demonstraţie 
este importantă pentru combaterea perse- 
cuţiei. Vezi comentariul la Romani 13:1-7. 
2:13. Regii vasali din Răsărit domneau 
peste popoarele lor cu permisiunea Romei, 
dar li se cerea să acţioneze în interesul 
Romei. Întrucât cei mai mulţi dintre ascul- 
tătorii lui Petru (1:1) se aflau în subordinea 
directă a unor guvernatori (2:14), este posi- 
bil ca prin „rege” (BRC), Petru să se refere 
în primul rând la împăratul roman. Deși 
titlul imperial era, tehnic vorbind, princeps, 
care însemna „cetățean de onoare” sau 
primul dintre egali (pentru a păstra mitul 
Republicii în primii ani ai imperiului), fie- 
care ştia că el era regele pământesc suprem 
al lumii mediteraneene. 

2:14. Termenul tradus prin „guvernatori“ 
(NTR) acoperă atât noțiunea de legaţi (care 
guvernau provinciile imperiale ca repre- 
zentanți ai împăratului — 2:13), cât şi pe 
cea de proconsuli (care guvernau provin- 
ciile senatoriale). Asemenea reprezentanți 
ai Romei conduceau cea mai mare parte 

a imperiului. Guvernatorii provinciilor 
imperiale erau „trimiși” ai împăratului și 
se aştepta din partea lor să împartă drept- 
atea. „Lauda” putea include numeroasele 
inscripții de laudă dedicate beneficiarilor 
care contribuiau la bogăția localităților sau 
la serviciile pentru municipalități. 

2:15. „Ignoranța” (NTR) se referă la o 
percepție eronată cu privire la creștinism, 
răspândită însă printre necunoscători (mai 
mult decât în 1:14); aristocrații romani 
erau mult mai predispuși să stigmatizeze 
minoritățile religioase, al căror regim de 
închinare nu asimila valorile romane, 
decât să încerce să-i înțeleagă. *Vechiul 
Testament proclama suveranitatea lui 
Dumnezeu asupra conducătorilor lumești 
(Prov. 16:10; 21:1). 

2:16. Aici Petru modifică un îndemn obiş- 
nuit printre filosofii antici: pentru ei, 
libertatea față de valorile lumii însemna 
nu numai autoritatea de a face ce îi plăcea 
fiecăruia, ci şi libertatea de a urmări virtu- 
tea, eliberarea de dorinţă și libertatea de a 
trăi fără ea. Cei mai mulți filosofi (așa cum 
făceau *stoicii din vremea lor) considerau 
că înțeleptul este conducătorul ideal, deși 
susțineau ascultarea față de stat. Pentru 
creştini, libertatea se traducea în libertatea 
de a fi robii lui Dumnezeu, în loc de a fi 
robii păcatului; însemna libertatea față de 
tirania statului, precum și libertatea de a 
susține legile statului în calitate de slujitori 
ai lui Dumnezeu (v. 15). 

2:17. Asemenea liste scurte cu astfel de 
îndatoriri apar și la alți moraliști din 
Antichitate (ex.: Isocrate, Marc Aureliu, 
Menandru Siriacul). Vechiul Testament 
asocia cinstirea lui Dumnezeu cu respec- 
tul acordat celor în poziție de autoritate 
(Ex. 22:28; 1 Împ. 21:10; Prov. 24:21). 


2:18-25 
Îndatoririle slujitorilor 


Acest pasaj se ocupă de chestiunea scla- 
vilor din familie, care adesea se bucurau 
de mai multă mobilitate economică și 
socială decât ţăranii, deşi aceasta era limi- 
tată pentru cei mai mulți dintre ei. Sclavii 

de pe marile latifundii erau mai oprimați 
decât ceilalți; date fiind teritoriile vizate 
de epistolă (1:1) şi natura codurilor fami- 
liale (vezi comentariul la 2:13-17), proba- 
bil că nu ei sunt avuţi în vedere aici și, 
cel mult, sunt avuţi în vedere doar tan- 
genţial. Cei mai oprimați dintre sclavi, cei 
care lucrau în mine, erau izolaţi de restul 
societăţii și nu ar fi avut acces la epistola 
lui Petru; ei nu sunt deloc vizaţi de aceste 
recomandări. 

Trebuie să avem în vedere faptul că 

Petru nu are ca obiectiv instituţia sclaviei, 
deși e clar că are compasiune față de sclavi 
(2:21). Niciun război antic al sclavilor nu 
a avut succes, iar abolirea sclaviei era 
practic imposibilă în zilele sale altfel decât 
printr-o revoluţie sângeroasă. În această 
situație, era mult mai realist din partea 
unui pastor să îi încurajeze pe cei aflați în 
această situaţie să o gestioneze construc- 
tiv, până când își vor putea câștiga liber- 
tatea. Cu privire la sclavi și la codurile de 
familie, aplicaţii, consecinţe și alte lucruri 
asemănătoare, vezi comentariul la Efeseni 
6:4-9 şi introducerea la Epistola către 
Filimon. 
2:18-20. Cu excepţia celor care puteau să 
economisească bani pentru a-și cumpăra 
libertatea (mulţi sclavi de familie se aflau 
în această poziţie), sclavii nu aveau șanse 
să-și cumpere libertatea. (Adesea proprie- 
tarii de sclavi îşi eliberau sclavii ca răsplată 
pentru slujirea lor sau pentru a evita să-i 
hrănească la bătrânețe, iar sclavii nu aveau 
posibilitatea să refuze un asemenea aran- 
jament.) Deși sclavii și stăpânii lor coope- 
rau ca membri ai aceleiași familii, legile îi 
considerau pe sclavi atât proprietăți, cât și 
oameni, iar unii proprietari de sclavi abu- 
zau de ei ca simple proprietăți; aproape 
toți proprietarii de sclavi îi tratau ca infe- 
riori din punct de vedere social. (Era ceva 
neobișnuit ca un aristocrat să mănânce 
împreună chiar și cu liberții săi.) Filosofii 
(mai ales stoicii celebri) sfătuiau ca sclavii 
să facă ce pot mai bine în situaţia în care se 
aflau; aceasta era și perspectiva lui *Epictet, 
un filosof stoic, fost sclav. 


2:21. Moraliştii invocau de regulă modele 
pentru a fi imitate. Filosofii adesea se lău- 
dau cu abilitatea lor de a nu fi deranjați 
de insulte sau lipsuri (ex.: cineva spunea 
că Socrate, când a fost sfătuit să facă ceva 
pentru că a suferit pe nedrept, a protestat 
astfel: „Ce, ați vrea mai bine să sufăr pe 
drept?” Diogene Laertios 2.35). Deși soci- 
etatea antică era una deosebit de atentă la 
statut și asocia puterea cu măreția, Petru 
Îl identifică pe *Cristos cu sclavii tratați 
nedrept. 
2:22. Aici Petru citează Isaia 53:9, prima 
dintre cele câteva aluzii la Isaia 53 în acest 
pasaj. Pasajul îl descrie pe „Robul sufe- 
rind”, un rol îndeplinit de Isus (cf. comen- 
tariul la Mt. 12:17-18). 
2:23. Posibil ca acest verset să preia 
terminologia din Isaia 53:7, acolo unde 
Robul, deşi oprimat, nu deschide gura. 
Într-o societate întemeiată pe respect şi 
onoare, a refuza să răspunzi cu aceeași 
monedă era o experiență dureroasă; subor- 
donaţii precum sclavii erau obișnuiți cu 
un asemenea regim de viață, fapt ce nu-i 
scutea, pe mulți dintre ei, de suferinţă. 
Mulţi filosofi pledau pentru răbdarea 
ocării, fără să răspundă la fel. 
2:24. Aici Petru reflectă limbajul din Isaia 
53:4-5. În acest context (1 Pet. 2:24, 25), 
Petru interpretează „vindecarea” ca mân- 
tuire de păcat, sens frecvent avut în vedere 
și la profeți (ex.: Is. 6:10; ler. 6:14; 8:11), iar 
uneori chiar și în literatura evreiască târzie 
(cum probabil este cazul cu a opta binecu- 
vântare Amida, o rugăciune evreiască reci- 
tată în mod regulat). 
2:25. Acest verset este un ecou al textului 
din Isaia 53:6. Imaginea lui Israel ca turmă 
de oi era obișnuită în *Vechiul Testament 
(ex.: Is. 40:11), iar imaginea lui Israel ca o 
turmă risipită rătăcind departe de păstor 
apare și în alte locuri (ler. 50:6; Ezec. 34:6; 
cf. Ps. 119:176). Un „supraveghetor” (NTR, 
GBV, BRC) era unul care supraveghea, pro- 
teja şi avea autoritate; iudaismul din dias- 
ora aplica uneori termenul la Dumnezeu. 
In Vechiul Testament, Dumnezeu este 
marele păstor al poporului Său (vezi 
comentariul la loan 10:1-18). 


1 Petru 2:21—3:2 


3:1-7 

Soții și soți 

Deși Petru susține normele societății, 
urmărind astfel mărturia *Bisericii în 
societate (vezi introducerea la codurile de 
familie din 2:13-17), în textul de faţă, el 
își manifestă explicit compasiunea față de 
femei, la fel cum, în 2:18-25, a fost de par- 
tea sclavilor. El continuă să pledeze pentru 
supunerea față de autoritate de dragul 
mărturiei (3:1) și pentru a demonta astfel 
acuzele cu privire la caracterul subversiv 
al creştinismului; în cultura vremii, soţii 
erau întotdeauna într-o poziție de auto- 
ritate. Petru se adresează soțiilor cu mai 
multe cuvinte decât soţilor; dacă proporția 
convertiților era comparabilă cu cea din 
iudaism, posibil ca, în biserici, femeile să fi 
depăşit numeric cu mult bărbații. (Posibil 
ca proporția femeilor să fi fost mai mare în 
iudaism, întrucât bisericile din *diaspora 
nu impuneau circumcizia, un factor descu- 
rajant pentru convertirea bărbaţilor.) 

3:1. „Lot așa” (GBV) trimite înapoi la pasa- 
jul privitor la sclavi (2:18-25). Asemenea 
iudaismului și altor religii din afara cul- 
turii romane, creștinismul s-a dovedit mai 
convingător pentru soții decât pentru soți; 
soții aveau mai mult de pierdut din punct 
de vedere social, din pricina convertirii la o 
religie minoritară şi nepopulară. Însă cutu- 
mele greco-romane antice impuneau ca 
soțiile să fie ascultătoare de soți, iar această 
atitudine presupunea loialitatea față de 
religia soțului. Cultele care interziceau 
participarea la rituri religioase romane sau 
locale, inclusiv închinarea la zeii familiei, 
erau privite cu dispreţ, iar femeile evreice 
sau creştine care refuzau să se închine aces- 
tor zei puteau fi acuzate de ateism. Astfel, 
prin sfatul său, Petru caută să reducă ten- 
siunile maritale și motivele de ostilitate 
faţă de creştinism şi creştini. Tăcerea era 
considerată o mare virtute pentru femei, în 
Antichitate. 

3:2. „Respectuoasă și curată” (BRC) era cea 
mai lăudată conduită a femeilor în toată 
perioada antică. 


1 Petru 3:3-6 


3:3. Părul era împletit în coafuri foarte ela- 
borate, iar femeile sus-puse se străduiau 
să țină pasul cu cele mai recente și mai 
costisitoare mode. Podoabele stridente ale 
femeilor înstărite, menite să atragă aten- 
ţia, au fost în mod repetat condamnate în 
literatura antică şi în discursurile antice, 
iar ascultătorii lui Petru vor fi presupus că 
mesajul său avea în vedere același lucru 
(condamnarea excesului, nu a hainelor ca 
atare). Vezi comentariul la 1 Timotei 2:9-10. 
3:4. În Antichitate, se considera că un spirit 
blând și liniştit era o virtute de prim rang 
a femeilor, iar mulți moraliști recomandau 
această atitudine în locul ținutelor după 
ultima modă, pentru a atrage atenția băr- 
baţilor, un viciu de obicei asociat cu feme- 
ile aristocrate, dar imitat și de altele care își 
permiteau. 

3:5. Moraliștii își ilustrau adesea îndemnu- 
rile date cu exemple de caracter liniștit; le 
făcea o plăcere aparte să pună în evidență 
matroane din trecutul îndepărtat, care 
erau respectate de toți pentru castitatea 
lor, în antiteză cu multe dintre modelele 
zilei, din rândurile aristocrației romane. 
Cititorii evrei se gândeau mai ales la marile 
matriarhe, cinstite pentru pietatea lor în 
tradiția iudaică: Sara, Rebeca, Rahela și 
Leea, dintre toate mai proeminentă fiind 
Sara. Cititorii puteau să se gândească la 
învelitori ale capului, atât de prezente în 
cea mai mare parte a Răsăritului, menite să 
le facă pe femeile căsătorite niște prezenţe 
mai discrete (vezi comentariul la 1 Cor. 
11:2-16), dar aici Petru pune accentul pe 
podoaba interioară. 

3:6. Deși Petru susține în mod explicit doar 
„Supunerea“ (v. 1), el o citează pe Sara ca 
pe un exemplu chiar și în ce priveşte „ascul- 
tarea”, o virtute pe care soțul o aștepta din 
partea soției sale, în cultura greco-romană 
antică. Faptul că și Avraam „a ascultat” de 
Sara este clar din Geneza (termenul care de 
regulă este tradus prin „a asculta”, în 16:2 
și 21:12, poate însemna şi „s-a supus”, iar 
Avraam se supune Sarei în ambele pasaje), 
dar acest aspect nu este relevant pentru 
exemplul dat de Petru soțiilor cu soți neas- 
cultători de Cuvânt (3:1; vezi introducerea 

la această secțiune). (Nu ar trebui să suprali- 
cităm aici faptul că Sara îl numea pe soțul ei 
„stăpân” [BRC]. Posibil ca adresarea directă 
„Sstăpâne” să fi fost folosită în evreiește — în 
raport cu soțul — ca formulă de adresare 
respectuoasă similară cu „domnule“, ex.: 
Osea 2:16, dar, afară de textul din Genesa 
18:12, Sara este citată cu astfel de apelative 
în relația ei cu Avraam mai ales în tradi- 
ţii evreiești târzii, precum Testamentul lui 
Avraam. Chiar şi în Testamentul lui Avraam, 
Isaac i se adresează mamei sale cu un titlu 
la fel de respectuos, iar Avraam folosește 
un apelativ similar la adresa unui vizitator, 
fără să realizeze că acesta este un înger [cf. 
și Gen. 18:3]. Într-o altă povestire evreiască, 
Asnat îl numește pe tatăl ei „stăpân“, deși 
îi răspunde cu aroganță și iritare; cu sigu- 
ranță Petru nu încuviințează un asemenea 
comportament aici. În perioada patriarhală, 
aceasta era o modalitate politicoasă folosită 
de un inferior când se adresa superiorului 
său sau de către cel care voia să-și arate 
deferența față de o altă persoană, ex.: lacov 
față de Esau, în Gen. 33:13-14.) Evreii erau 
considerați „copiii” lui Avraam și ai Sarei; 
cu privire la creștinii care împlinesc acest 
rol, compară 2:9-10. 

Sfatul lui Petru este practic, fără a fi atât 
de aspru pe cât este perceput în multe din- 
tre culturile contemporane. Deşi codurile 
familiale ale filosofilor subliniau adesea 
faptul că femeia ar trebui atât să se „teamă” 
de soțul ei, cât și să i se supună, Petru nu 
este de acord (v. 6; cf. 3:13-14). Soții aveau 
dreptul legal de a-și „arunca” nou-născu- 
tii, de a apela la prostituate și de a le face 
viața insuportabilă soțiilor lor, chiar dacă 
le era interzis să se culce cu alte femei din 
aristocrație, iar în regiune se cunosc puţine 
cazuri de violență domestică (prin com- 
parație cu numărul de bătăi administrate 
copiilor și sclavilor) (printre excepții se 
numără regiunea Africii de Nord, unde a 
crescut Augustin, și un individ cunoscut 
pentru abuzurile sale, pe nume Egnaţiu). 
Intr-o relatare de la jumătatea secolului II, 
o creștină a divorțat de soțul ei din pricina 
infidelității repetate a bărbatului, iar acesta 
drept răzbunare a reclamat-o autorităților 


cu acuzaţia că ar fi fost creștină.) Soțiile 
creștine aveau opțiuni limitate, dar Petru 
dorește ca ele să urmărească pacea, fără a 
se lăsa intimidate. 
3:7. Deşi intenţia sa este să se adreseze 
numeroaselor femei convertite, care aveau 
soţi neconvertiți (3:1-6), Petru include 
un scurt cuvânt şi pentru soții convertiți. 
Mulţi filosofi, moraliști și învăţători evrei 
deplângeau slăbiciunea morală și intelec- 
tuală a femeilor; unii discutau despre slăbi- 
ciunea trupurilor lor. Fragilitatea femeilor 
era considerată atât obiectul dorinței, cât și 
un motiv de neîncredere; chiar și sistemul 
legislativ roman tradițional lua în consi- 
derare slăbiciunea și incapacitatea lor de a 
lua decizii bune pe cont propriu. Această 
politică este în acord cu niște concepții mai 
timpurii, ce provin de la *Aristotel, care 
argumentase că femeile erau prin natura 
lor inferioare bărbaților în toate privințele, 
mai puțin din punct de vedere sexual. 
Totuși, această slăbiciune (posibil ca 
Petru să o asocieze doar cu statutul social) a 
fost adesea citată ca motiv pentru a le arăta 
mai multă consideraţie, iar Petru nu atri- 
buie nicio altă semnificație explicită acestui 
termen obișnuit cu excepția acelei cerințe; 
restul versetului le declară pe femei egale 
bărbaţilor înaintea lui Dumnezeu, fapt ce 
desființează orice argumente privitoare la 
inferioritatea lor „prin natură”. Un soț care 
nu a fost în stare să-și onoreze soția ca pe 
un partener spiritual își pune în pericol 
propriile rugăciuni, pentru motivul oferit 
de Petru în 3:12. 


3:8-12 

Fiți buni unii cu alții 

Petru își concluzionează argumentul din 
2:13-3:7 în versetele care urmează după 
3:8, deşi această concluzie este într-o con- 
tinuitate firească cu următorul argument. 
Astfel, este reiterat respectul reciproc pe 
care Petru dorește să-l propage în relațiile 
familiale, ținând cont însă și de limitările 
impuse de ambientul cultural al cititorilor. 
3:8. Moraliştii foloseau adesea liste de vir- 
tuți. Ei ţineau adesea cuvântări pe tema 

„armoniei” dintre soţ şi soție. Promovarea 
păcii în toate relaţiile din cămin nu i-ar fi 
ofensat în niciun fel pe moraliștii romani 
(3:13). „Compasiunea” evocă îndemnul 
adresat soților în 3:7, care probabil însemna 
să-și „înțeleagă“ soțiile. 

3:9. Paralelele cu Isus indică faptul că învă- 
țătura Sa poate sta, parțial, la baza acestui 
verset; vezi comentariul la Romani 12:17. 
3:10-12. După ce a citat Psalmul 34:8 în 2:3, 
acum Petru citează Psalmul 34:12-16 care 
îl învaţă pe cel drept să urmărească pacea 
cu semenii săi și să nu-i vorbească de rău, 
venind astfel în sprijinul argumentelor din 
2:13-3:7. (Învăţătorii evrei subliniau și ei 
că omul trebuia să urmărească pacea în 
mod activ, nu numai pasiv.) Citatul indică 
și faptul că, deși Dumnezeu îl aude pe cel 
drept, El se opune celui rău și, prin urmare, 
nu ascultă rugăciunile celor care se poartă 
rău cu semenii lor (3:7). 


3:13-22 

Fii pregătit să suferi pentru 

facerea binelui 

Această secțiune decurge natural din cea 
anterioară, 3:8-12. 

3:13-14. Petru face aluzie la limbajul folo- 
sit în Isaia 8:12, acolo unde Dumnezeu îl 
asigură pe profet că nu trebuie să se teamă 
de ceea ce restul poporului se temea, ci tre- 
buia să se încreadă în Dumnezeu (8:13). 
3:15. Textul din Isaia 8:13 în *Septuaginta 
(versiunea grecească standard) începe cu 
„Sfințiți pe Domnul [adică Dumnezeu] 
Însuși” ; aici *Cristos este Domnul. „Să apă- 
rați” („să răspundeţi”, așa cum e tradus de 
regulă, are un sens prea slab) sugerează 
mai ales (deși probabil nu exclusiv) ima- 
ginea apărării într-un tribunal, dată fiind 
„sentința“ şi executarea ei din context 
(4:5-6). 

3:16. Și iudaismul a recurs la această tactică 
pentru a submina falsele acuzații. 

3:17. Uneori scriitorii antici își comunicau 
ideile prin intermediul anumitor mijloace 
literare; unul dintre acestea este numit 
*chiasm, o structură ce se bazează pe para- 
lelism inversat, ce pare să fie prezentă și aici: 


1 Petru 3:18—4:1 


A Calomniatorii voştri vor fi făcuţi de 
ruşine (3:16) 
B Suferind, nevinovaţi însă, după voia 
lui Dumnezeu (3:17) 
C Cristos a suferit pentru cei nedrepți 
(3:18) 
D Ela biruit duhurile ostile (3:19) 
E Noe a fost izbăvit prin apă (3:20) 
E' Voi sunteți mântuiți prin apă 
(3:21) 
D’ Cristos a biruit duhurile ostile 
(3:22) 
C’ Cristos a suferit (4:1a) 
B’ Suferiţi după voia lui Dumnezeu 
(4:1b-2) 
A’ Calomniatorii voştri vor fi ruşinați 
(4:3-5) 


3:18-19. Cu privire la „carne” și „duh”, 
vezi comentariul la Romani 8:1-11; ideea 
de aici este probabil aceea că Isus a fost 
înviat prin *Duhul lui Dumnezeu, prin 
care El s-a și dus (se presupune, după 
*înviere) pentru a proclama biruința asu- 
pra duhurilor căzute. Dintre numeroasele 
perspective asupra acestui text, cele mai 
importante trei sunt următoarele: (1) între 
moartea și învierea Sa, Isus a predicat 
morților din Hades, tărâmul celor morți 
(perspectiva susținută de numeroși Părinți 
ai Bisericii); (2) Cristos a predicat prin Noe 
contemporanilor acestuia (perspectiva 
susținută de numeroşi reformatori); (3) 
înainte sau (mai plauzibil) după învierea 
Sa, Isus a proclamat biruința asupra înge- 
rilor căzuți (perspectiva celor mai mulți 
specialiști de astăzi). În literatura creştină 
timpurie, „duhurile” se referă aproape 
întotdeauna la duhurile îngerilor mai 
degrabă decât la duhurile oamenilor, cu 
excepția situaţiilor în care se fac afirmații 
explicite de altă natură. Cea mai firească 
lectură gramaticală a textului de aici ar fi 
că, în Duhul care l-a înviat, le-a predicat 
spiritelor după învierea Sa; mai mult, ver- 
setul 22 îi menționează explicit pe aceşti 
îngeri căzuți. Ipoteza că erau mai degrabă 
duhurile celor morţi este susținută de 
4:6, dar teza textului din 4:6, care rezumă 
secțiunea, este că martirii omorâţi în trup 

vor fi înviaţi prin Duhul, așa cum Cristos 
a fost înviat, în 3:18. Dacă nu-i punem la 
socoteală pe cei mai mulți dintre *rabinii 
din perioada târzie, aproape toți evreii din 
Antichitate interpretau Genesa 6:1-3 cu 
referire la căderea îngerilor din zilele lui 
Noe (1 Pet. 3:20); după potop, se spune că 
ei ar fi fost întemnițați (așa și în 2 Pet. 2:4; 
Iuda 6), fie sub pământ, fie în atmosferă 
(cf. 1 Pet. 3:22). Apoi, după o cunoscută 
tradiție evreiască, Enoh a fost trimis pen- 
tru a le predica judecata lui Dumnezeu; 
aici Cristos este Cel care proclamă biruința 
asupra lor. 

3:20. Iudaismul antic folosea uneori poto- 
pul ca prototip al judecății viitoare, precum 
în 2 Petru 3:6-7. Evidenţierea celor „puţini” 
care au fost izbăviţi îi va fi încurajat pe citi- 
torii creștini, care alcătuiau o minoritate 
persecutată. „Răbdarea” lui Dumnezeu 
reflectă textul din Geneza 6:3 și este pusă în 
legătură cu judecata finală din 2 Petru 3:9. 
3:21. Actul de credinţă ilustrat prin *botez, 
mai degrabă decât o spălare de ordin fizic, 
reprezenta ceea ce era cu adevărat semni- 
ficativ; în iudaismul antic, botezul era un 
act ce anunța convertirea, dar iudaismul 
insista că eficacitatea sa depindea de since- 
ritatea *pocăinţei. 

3:22. „Autorităţile și puterile” (NTR) 
se referă la îngerii cu autoritate peste 
popoare, despre care textele evreiești vor- 
beau adesea (vezi comentariul la Efeseni 
1:21-23). Astfel, chiar și puterile răului din- 
dărătul domnitorilor care îi persecutau pe 
creştini au fost supuse, iar deznodământul 
era limpede. 


4:1-11 
Perseverează în viața cea nouă 


4:1-2. Deși expresia era folosită adesea în 
sens figurat, „înarmaţi-vă” poate evoca 
imaginea militară a ostașilor care își încing 
armele, fac instrucție și se pregătesc în 
diverse moduri pentru luptă și chiar pen- 
tru moarte. Sensul avut în vedere poate fi 
acela că cei care au murit cu “Cristos prin 
credință (cf. 2:24; sau cei care au împărtă- 
şit ceva din suferinţele lui) sunt realmente 


pregătiți să sufere împreună cu El în orice 
alt mod, inclusiv prin martiraj. 

4:3. Spre deosebire de alte religii cu repu- 
tație proastă, cluburile sociale solicitau un 
comportament cuviincios la petreceri. Cu 
toate acestea, dineurile în vilele *patroni- 
lor și probabil și cele organizate în cluburi 
sociale țineau până noaptea târziu, prilej 
cu care aveau loc beţii, iar adesea bărbații 
seduceau sclave și băieți; sărbătorile religi- 
oase constituiau prilejuri similare de imo- 
ralitate. Cluburile sociale, cultele din case 
și practic toate aspectele vieții greco-ro- 
mane erau impregnate de venerarea zeilor 
și duhurilor; gazdele ofereau libaţii zeilor 
la începutul banchetelor. Deși acest com- 
portament nu era imoral din perspectivă 
greco-romană, evreii și creștinii îl condam- 
nau ca imoral. Evreii considerau pe bună 
dreptate astfel de purtări ca find tipice pen- 
tru bărbaţii dintre *neamuri ai acelor zile — 
mai frecvent, deşi nicidecum exclusiv, la 
praznicele păgâne. 

4:4. Cu toate că evreii nu se asociau cu 
stilul de viață caracterizat în 4:3, vecinii 
lor păgâni îi înfățișau adesea ca nelegiu- 
iți și răzvrătiți din pricina presupusului 
lor comportament antisocial. Cele mai 
timpurii relatări păgâne despre creștini 
confirmă faptul că și ei cădeau sub inci- 
denţa aceloraşi prejudecăţi, deși autorită- 
tile nu au găsit niciodată dovezi care să 
probeze zvonurile, în ciuda faptului că cei 
interogați erau supuși torturii. Acuzaţia 
lui Nero împotriva creștinilor pe care 
i-a măcelărit a fost aceea că ar fi „urât 
omenirea”, cu alte cuvinte, ar fi antisoci- 
ali. Totuşi zvonurile despre imoralitatea 
crasă a lui Nero a ultragiat până și aristo- 
crația romană. 

4:5. Acești păgâni, iar nu creştinii (3:15), vor 
da socoteală la judecata finală, înaintea lui 
Dumnezeu. Încă din perioada *Vechiului 
Testament, Ziua Judecăţii a fost adesea 
zugrăvită în termeni specifici tribunalului. 
4:6. Deși unii comentatori consideră că 
„cei morţi” sunt sufletele morţilor, ei 
par a fi creștini „judecaţi” de tribunale 
omenești și executaţi, și care totuși vor fi 

înviați prin *Duhul, ca în 3:18. Compară cu 
Înţelepciunea lui Solomon 3:1-6. 

4:7. În numeroase tradiții evreiești (inclu- 
siv Daniel 12: 1-2), sfârşitul lumii avea să 
fie precedat de o perioadă de mare sufe- 
rință; de aceea, sfârșitul inevitabil impune 
îndemnuri de a persevera în seriozitate și 
în rugăciune. 

4:8. Proverbe 10:12 pare să interzică bârfa 
despre păcatele altora și calomniarea altora 
(cf. Iac. 5:20). Aplicația de aici ar putea fi 
că dragostea trece cu vederea greșelile 
altora, deși unii cercetători au sugerat că ar 
însemna că cei care iubesc vor găsi ei înșiși 
*har în Ziua Judecăţii (1 Pet. 4:5-6). 

4:9. Ospitalitatea desemna primirea altora, 
mai ales a călătorilor de aceeași credință 
care aveau nevoie de un loc de găzduire. 
Cum se întâmplă adesea în cadrul idealu- 
rilor etice ale Antichității, găzduirea și pro- 
viziile trebuiau oferite cu generozitate, fără 
resentiment. 

4:10-11. Asemenea lui Pavel (Rom. 12:4-8), 
Petru subliniază diversitatea darurilor în 
*Biserică şi necesitatea tuturor până la sfâr- 
şit; acest argument era cu totul neobișnuit 
în iudaismul antic. A vorbi ca şi când ai 
emite „oracole” divine fără îndoială face 
referire la darul *profeţiei, sau cel puțin la 
inspiraţia profetică pentru un fel anume de 
a vorbi din partea lui Dumnezeu. Cu pri- 
vire la profeție și slujire, vezi comentariul 
la Romani 12:68 și 16:1. 


4:12-19 

Creștinii judecaţi primii 

În Vechiul Testament (Dan. 12:1-2) și în 
mare parte a tradiției evreiești, se spunea 
că poporul lui Dumnezeu urma să sufere 
mult înainte de sfârșitul vremurilor; apoi 
cei răi vor fi judecați. Tradiţia evreiască 
sublinia adesea faptul că cei drepți își aveau 
partea de suferință în această lume, dar că 
cei răi o vor avea pe a lor în “veacul ce va 
să vină. Persecuţii precum cele menționate 
aici au continuat vreme de două secole în 
Imperiul Roman și au mai survenit ocazio- 
nal în diferite perioade şi în diferite locuri, 
pe tot parcursul istoriei; posibil ca, pentru 


1 Petru 4:12-5:1 


astfel de motive, credincioșii din fiecare 
generație s-au simţit aproape de sfârșitul 
vremurilor. 

4:12. Este posibil ca Petru să facă aluzie la 
soarta împărtășită de mulți creștini prinși 
în Roma, în anul 64 d.H.: au fost arși de vii 
ca torţe pentru a lumina grădinile lui Nero, 
pe timpul nopții. S-ar putea totuși să facă 
aluzie din nou la imaginea aurului purifi- 
cat prin foc (1:7) şi poate la focul din Ziua 
Judecăţii, experimentat în avans; limbajul 
încercărilor de foc a fost adesea folosit cu 
sens figurat. 

4:13. Unii evrei descriau timpul necazului 
de dinaintea sfârșitului ca „durerile naşte- 
rii lui Mesia”; de aceea este posibil ca Petru 
să spună că cei care împărtăşesc suferin- 
tele lui *Mesia grăbesc venirea sfârșitului. 
Totuși, pentru a interpreta acest pasaj este 
suficient, probabil, dacă avem în vedere 
ideea standard a *Noului Testament despre 
împărtășirea suferințelor lui Cristos. 

4:14. Atât *Vechiul Testament, cât și tra- 
diția evreiască vorbeau adesea despre 
Duhul care Se odihnește „peste” slujitorii 
lui Dumnezeu, împuternicindu-i pentru 
slujirea lor. În lumina „slavei” din versetul 
13, Petru probabil vrea să spună că „Duhul 
care vă va învia [4:6] este deja peste voi”. 
4:15. Apologeţii — sau apărătorii creștinis- 
mului — din secolul II au susținut că sin- 
gura acuză pentru care creștinii adevărați 
au fost vreodată condamnați era aceea de 
a fi fost creștini. Termenul grecesc pentru 
„intrigant” (BRC) îi putea desemna pe 
vrăjitori, dar unii cred că se referă la „băgă- 
cioşi” (ANANIA, v. Nota), oameni care vin 
cu sfaturi nesolicitate și în momente prost 
alese. Amestecul fără tact în afacerile altuia 
era un viciu atribuit filosofilor *cinici, puțin 
populari (cu care unii predicatori creștini 
fuseseră deja comparați). Sensul termenu- 
lui folosit aici însă rămâne disputat. 

4:16. Porecla de „creștin” a fost folosită 
inițial doar de cei ostili creştinilor; vezi 
comentariul la Fapte 11:26. Aici este pusă în 
paralel cu acuzaţii penale precum „crima” 
sau „furtul“. Consemnările timpurii ale 
persecuției lui Nero, din literatura romană, 
folosesc termenul pentru a-i desemna pe 

adepţii lui Isus. Mulţi înţelepţi din tradi- 
ţia greacă au evidențiat faptul că era cu 
adevărat nobil să suferi batjocură pentru 
binele făcut; în societatea greco-romană, cu 
obsesia ei pentru rușine şi onoare, această 
perspectivă era în răspăr cu spiritul vremii. 
4:17. Imaginea judecății care începe din 
casa lui Dumnezeu provine din Vechiul 
Testament (Ez. 9:6; cf. ler. 25:18-29; Amos 
3:2), la fel şi expresia prevestitoare „a 
sosit ceasul” (Ez. 7:7, 12). Credincioșii au 
parte de judecata tribunalelor pământești 
(1 Pet. 4:6), dar probabil că Petru consideră 
această suferință ca fiind şi o formă de 
disciplinare din partea lui Dumnezeu, așa 
cum adesea făceau și învățătorii evrei. Pe 
parcursul istoriei, adesea persecuția a puri- 
ficat și întărit, totodată, Biserica. 

4:18. Teza din 4:17, Petru și-o susţine 
citând, din “Septuaginta, textul din 
Proverbe 11:31, ceea ce poate reflecta o 
concepție evreiască devenită, probabil, 
prevalentă în acea epocă, anume că drep- 
tul suferă în viața de aici, dar cel rău va 
suferi în viaţa de apoi. 

4:19. Din nou, Petru evocă limbajul obșnuit 
al rugăciunilor evreiești: binecuvântarea 
finală a uneia dintre rugăciunile evreiești 
rostite cu regularitate (Cele Optsprezece 
Binecuvântări) includea următoarele rân- 
duri: „Ne încredințăm vieţile noastre în 
mâna Ta, iar sufletele, în grija Ta”; au fost și 
alții care au rostit rugăciuni similare când 
se confruntau cu spectrul unei morți imi- 
nente (cf. 2 Mac. 13:14); prototipul tuturor 
acestora este probabil textul din Psalmul 
31:5 (citat în Luca 23:46). 


5:1-5 

Îngrijitori credincioși ai turmei 
Comportamentul conducătorilor *Bisericii 
în timpul crizei putea să încurajeze sau să 
descurajeze turma. Conducătorii, de îndată 
ce ajungeau să fie cunoscuţi, deveneau pri- 
mele ținte ale perchezițiilor, arestărilor, 
torturilor și execuțiilor. 

5:1. Prezbiterii, bărbaţi mai vârstnici și mai 
înţelepţi, pricepuţi să judece diverse cazuri, 
conduceau viața publică în cele mai multe 


așezări israelite, în perioada *Vechiului 
Testament. În perioada Noului Testament, 
„prezbiterii” dețineau o poziție respectată 
în *sinagogi, de la care bisericile au pre- 
luat această formă de conducere. Petru se 
include și el în rândul prezbiterilor. 

5:2. Imaginea „păstorului” trimite mai 
degrabă la îndrumătorul interesat decât la 
conducătorul sever (deși imaginea păstori- 
lor a fost adesea folosită atât pentru con- 
ducătorii din diferite părți ale Orientului 
Apropiat antic, cât şi pentru regii greci și 
nu numai). Acuzele de câștig, ilicit erau 
adesea emise împotriva învăţătorilor 
moraliști ai lumii antice și creştinii trebu- 
iau să evite până și suspiciunea de necin- 
ste. (La fel ca unii oficiali din comunitatea 
evreiască, acești conducători creștini erau 
responsabili de distribuirea fondurilor 
pentru săraci.) 

5:3. Conducătorii școlilor filosofice gre- 
cești și ale școlilor evreiești în care se stu- 
dia Legea își prezentau viețile ca modele 
pentru studenţii lor, dar erau și lideri care 
exercitau un control strict asupra discipo- 
lilor. O paralelă apropiată a acestui text 
ar putea-o constitui exemplul prezbite- 
rilor din sinagogile *diasporei, care erau 
responsabili de servicii și care conduceau 
comunitatea evreiască, dar care nu aveau 
vreo autoritate oficială în afara aplanării 
disputelor legale interne. 

5:4. În unele texte antice „un păstor-șef” 
pare să fi funcționat ca supraveghetor al 
unui grup de păstori, deși adesea nu era cu 
mult mai înstărit decât ceilalți. „Cununile” 
erau ghirlande oferite câştigătorilor la 
întreceri atletice, binefăcătorilor sau ero- 
ilor, iar acestea se ofileau; cei credincioşi 
lui *Cristos vor primi o cunună care nu 
se veștejeşte. Imaginea este folosită şi în 
iudaism. 

5:5. Respectul pentru părinţi, prezbiteri și, 
în iudaism, pentru cei mai buni cunoscători 
ai *Legii reprezenta o obligaţie socială 
în Antichitate; unele tradiţii evreiești 
considerau un asemenea comportament 
cuviincios o expresie a respectului unui 
om față de Dumnezeu. Această atitudine 
de respect presupunea și supunerea față 

de înțelepciunea oamenilor în vârstă și 
permisiunea ca ei să vorbească primii. 
Petru susține supunerea față de prezbiterii 
conducători (5:1), dar el îndeamnă și — 
împotriva idealurilor societății greco-ro- 
mane — la reciprocitatea smereniei, în 
baza învăţăturii din Vechiul Testament 
(Prov. 3:34). 


5:6-11 
Perseverează prin har 


Deși 1 Petru 5:5-9 prezintă suficiente ase- 
mănări cu Iacov 4:6-10 pentru a sugera o 
sursă comună a imaginii, diferă aplicaţi- 
ile. În Iacov, testul îl constituie sărăcia Și 
opresiunea care îi ispitește pe oameni să 
răspundă cu aceeași măsură. În 1 Petru, 
persecuția îi ispitește pe credincioși să se 
descurajeze. 

5:6. În continuarea textului din Proverbe 
3:34, citat în 1 Petru 5:5, Petru îi încurajează 
pe credincioși „să se smerească” înaintea 
lui Dumnezeu. În *Vechiul Testament, 
conceptul se referă adesea la pocăință, 
uneori chiar în faţa unei judecăți iminente 
(4:17) sau la a admite dependența totală 
de Dumnezeu. Aici sensul include accep- 
tarea și asumarea suferinței până când 
Dumnezeu oferă o cale de ieșire (cf. Ier. 
27:11). Cu privire la smerenia prezentă și 
înălțarea viitoare, vezi comentariul la Luca 
1:52-53 și 14:11; strigătele poporului lui 
Dumnezeu generate de suferințele îndu- 
rate pe nedrept întotdeauna L-au făcut să 
acționeze în numele lor (Ex. 2:23-25; 3:7-9; 
Jud. 2:18; 10:16). 

5:7. Deși promisiunea eliberării complete 
de persecuții se referă la viitor (5:6), Petru 
îi încurajează pe credincioși să se roage 
și să se încreadă în dragostea prezentă 
a lui Dumnezeu față de ei. Iudaismul s-a 
deprins să vadă dragostea lui Dumnezeu 
în suferințele lui Israel (ca disciplinări din 
dragoste), dar cei mai mulți neevrei, care 
făceau troc cu jertfe și juruințe pentru a 
obține binefaceri de la zei, aveau dificultăți 
cu acest concept. 

5:8-11. În Vechiul Testament, „*Satana” 
(în versiunea evreiască a cărții lov este 


1 Petru 5:12-14 


un titlu) era acuzatorul, avocatul acuzării 
înaintea lui Dumnezeu - „potrivnicul”, 
cum zice Petru. În tradiția evreiască, 
Satana acuza poporul lui Dumnezeu îna- 
intea tronului lui Dumnezeu, zi și noapte 
(însă, în documentele mai târzii, doar în 
Ziua Ispășirii). „Diavolul” înseamnă lite- 
ralmente „defăimătorul”, purtând aceeași 
conotație cu dușmanul care formulează 
acuzaţia. Învăţătorii evrei admiteau că, 
aşa cum e cazul în cartea lov (acolo unde 
el „s-a plimbat” pe fața pământului — 1:7), 
Satana caută în vremea de acum să-i detur- 
neze pe oameni de la adevăr spre aposta- 
zie, deşi puterea sa este limitată, pentru 
că, în ultimă instanţă, el dă socoteală lui 
Dumnezeu. *Manuscrisele de la Marea 
Moartă numeau epoca prezentă „domeniul 
Satanei” (1QM 14.9). 

Leii erau consideraţi fiarele cele mai 
feroce și mai puternice, iar din Psalmul 
22:13 (probabil contextul pentru textul de 
față), au ajuns să fie folosiți ca reprezentări 
ale adversarilor poporului lui Dumnezeu. 
În timpul lui Nero, creştinii erau dați la 
propriu ca hrană leilor. Comunitățile creș- 
tine, mici și izolate, puteau fi încurajate de 
faptul că celelalte adunări surori — înce- 
pând chiar cu adunările cunoscute de Petru 
în Roma — experimentau aceleași încercări 
(1 Pet. 5:9), până la sfârșit (v. 10). 

5:12-14 
Concluzie 


5:12. Silvan(us) (numele roman complet 
care avea ca echivalent abreviat numele 
Sila) pare să fi fost secretarul său privat sau 
*scribul său. Majoritatea scrisorilor erau 
scrise cu mâna scribilor. Cu statut de cetă- 
tean roman (Fapte 16:37), Sila provenea, 
probabil, dintr-o familie evreiască înstărită, 
care i-a asigurat o bună educație literară și 
*retorică; posibil ca Petru să-i fi acordat o 
anumită libertate în conceperea epistolei. 
Cu privire la concizia unei alocutțiuni, vezi 
comentariul la Evrei 13:22; aceasta repre- 
zenta o formulă de încheiere politicoasă în 
numeroase discursuri și epistole antice. 
5:13. Evreii din această perioadă conside- 
rau că Roma este a patra dintre cele patru 
împărății din Daniel 7 care îl vor oprima pe 
Israel, succesoarea Babilonului. Unele gru- 
pări din iudaismul contemporan transfera- 
seră fără ezitare profețiile despre căderea 
Babilonului din * Vechiul Testament la noul 
imperiu, al Romei (o schimbare puter- 
nic subliniată după anul 70 d.H.). Astfel, 
Babilonul a devenit o criptogramă destul 
de cunoscută pentru Roma (deși „Edomul” 
era o criptogramă mai populară printre 
*rabinii de mai târziu). 

5:14. Sărutările erau saluturi afective obiș- 
nuite între prieteni apropiați și rude. 


2PEIRU 


Introducere 


Paternitate și dată. În ce privește paternitatea, 2 Petru este una dintre cele mai contro- 
versate epistole din *Noul Testament. Mai mulți specialiști susțin că stilul epistolei 2 Petru 
diferă atât de mult de cel al epistolei 1 Petru, încât nu este posibil ca aceeași persoană 
să le fi scris pe amândouă decât dacă și-a alterat în mod deliberat stilul. Unii cercetători 
răspund că Petru ar fi putut să ofere libertatea literară necesară secretarilor săi, folosind 
de fiecare dată un alt *scrib (1 Pet. 5:13), al doilea fiind mai obișnuit cu stilul *retoric bom- 
bastic, specific provinciei Asia. (Deși mulți oratori de mâna a doua preferau stilul înflorat 
al provinciei Asia, stilul atic s-a impus și a înflorit în cele din urmă la începutul secolului 
II. Acest stil poate oferi un indiciu cu privire la destinaţie sau, mai probabil, cu privire la 
dată [înainte de secolul II], deși poate revela numai pregătirea retorică a autorului sau 
scribului. *Quintilian a observat că al treilea stil, cel rodian, mai puţin redundant decât al 
școlii asiatice, dar mai puțin concis decât cel atic, a fost folosit uneori.) 

Cel mai important argument împotriva paternității petrine este dependenţa clară a 
epistolei de Iuda, însă apărătorii paternității petrine contestă faptul că Petru putea încor- 
pora o mare parte a Epistolei lui Iuda și să instruiască un scrib să procedeze astfel sau (mai 
puţin probabil) chiar l-a folosit pe Iuda ca scrib. (Este improbabil ca Iuda să se fi folosit 
de 2 Petru, dacă ținem cont de simplificările instrumentarului imagistic, complexitatea 
aluziilor etc.) Alţii susțin că un scriitor mai târziu, probabil un asociat apropiat al lui Petru, 
a ţesut materialul petrin împreună cu materialul din Iuda. 

Atestarea pentru 2 Petru este mai săracă decât în cazul celor mai multe dintre cărțile 
Noului Testament, și mai ales decât al celor care pretind a fi petrine. “Biserica primară a 
dezbătut autenticitatea ei, deși existența ei este atestată de timpuriu. Totuşi documentele 
*pseudoepigrafice au fost în general scrise în numele unui erou din trecutul îndepărtat; 
deşi este posibilă o dată din secolul II pentru scrierea epistolei, nu avem dovezi interne 
care să împiedice cu necesitate o datare în primul secol. Probabil că nu este vizat *gnosti- 
cismul din secolul II, iar amânarea sfârșitului era deja, probabil, o chestiune prezentă încă 
de la primul document al Noului Testament (1 Tesaloniceni). 

Oponenții. S-a sugerat că erezia combătută în această epistolă ar fi gnosticismul 
din secolul II sau o versiune proto-gnostică din secolul I; „cunoașterea” (tema preferată 
a gnosticilor, deşi nici pe departe numai a lor) este menţionată de șapte ori în epistolă. 
Gnosticii contestau venirea viitoare a lui Cristos, iar mulți dintre ei credeau că păcatele 
trupești nu contau. Totuși gnosticismul nu a creat aceste idei din nimic, ci a dezvoltat idei 
grecești timpurii (cărora le-a adăugat idei evreiești și creștine) care erau deja evidente, încă 
din primul secol. 

Date fiind rapoartele despre șarlatani, atât de celebre în Antichitate și paralelele ce se 
pot face cu toate ideile ce infuzau concepțiile greceşti şi evreieşti din primul secol, este 
posibil ca oponenții să fie chiar evreii din *diaspora, asimilați aproape complet de men- 
talitatea greacă (poate chiar în mai mare măsură decât *Philon). Paralelele cu literatura 
evreiască din diaspora, precum și cu lucrările iudaice din așa-numitele pseudoepigrafe 
sugerează un public cu un puternic fundal în literatura evreiască. 

Genul literar. 2 Petru este în mod clar una dintre acele epistole antice concepute pen- 
tru o largă circulație (1:1), deși stilul său indică faptul că nu a fost adresată cercurilor de 
literați foarte instruiți, în care se citeau de regulă asemenea epistole. Pe lângă faptul că este 
o „epistolă generală”, unii specialiști au găsit în ea elemente specifice *genului „testamen- 
tar”: testamentele conțineau instrucțiunile finale lăsate de un părinte sau un lider înainte 
de moarte (cf. 1:14). 

Comentarii. Foarte folositoare pentru contextul epistolei sunt Richard J. Bauckham, 
Jude, 2 Peter, WBC 50; Waco, TX, Word, 1983 şi Gene L. Green, Jude & 2 Peter, BECNT; 
Grand Rapids, MI, Baker Academic, 2008. Mai puţin tehnice sunt, de pildă, J.N.D. Kelly, 
A Commentary on the Epistles of Peter and Jude, retip., Grand Rapids, MI, Baker, 1981; Steven 
]. Kraftchick, Jude, 2 Peter, ANTC; Nashville, TN, Abingdon, 2002 și Ruth Anne Reese, 
2 Peter & Jude, Two Horizons; Grand Rapids, MI, Eerdmans, 2007. 

1:1-2 
Introducere 


Textul grecesc foloseşte aici „Simeon” nu 
„Simon” Petru; această formă a numelui 
este mai puțin obișnuită, dar mai apropiată 
de forma semitică a numelui decât „Simon” 
(la fel și în Fapte 15:14). Deși „Mântuitor“ 
era un titlu divin în iudaism și în întreaga 
Antichitate, ar putea avea un sens mai gene- 
ral aici; desemnarea lui Isus ca „Dumnezeu 
și Mântuitor” (cea mai naturală traducere) 
reprezintă o afirmare clară a divinității Sale 
și trebuie să-i fi ofensat pe cititorii evrei de 
rând, care nu erau creştini. Adesea scriito- 
rii stabileau o relație caldă cu cititorii lor la 
începutul scrisorii (de unde, „credință la 
fel de prețioasă cu a noastră”, NTR). „Har 
și pace” adoptă o formă standardizată de 
salut antic, dar care Îl are pe Cristos în cen- 
tru; vezi comentariu la Romani 1:7. 


1:3-11 
Cum să perseverezi spre mântuire 


Se spune uneori despre această secțiune că 
adaptează forma literară a unui decret civil, 
cunoscut din inscripțiile care îi cinstesc pe 
binefăcători, dar dovezile pentru această 
teorie sunt puțin convingătoare. Deşi aceste 
corespondențe atestă existența unor idei 
comune între acest pasaj și unele decrete, 
asemenea idei însă erau destul de răspân- 
dite și pot fi identificate și în alte forme lite- 
rare. Ele ilustrează faptul că Petru Îl laudă 
pe Dumnezeu și generoasele sale binefaceri. 
1:34. „Puterea dumnezeiască” și „natura 
dumnezeiască” (NTR) au fost expresii 
importante în gândirea greacă, vreme 
de secole; ele s-au standardizat și printre 
numeroși scriitori evrei din *diaspora. 
Mulţi greci din această perioadă doreau 
să evadeze din lumea materială decăzută, 
considerând că sufletul lor era divin și 
nemuritor și aparținea cerului pur și desă- 
vârșit de sus; unii gânditori greci şi unele 
culte grecești au venit cu această idee ca 
speranţă pentru mase. 

Numeroși scriitori greci, unii scriitori 
evrei precum *Philon și, de regulă, *gnosti- 
cii de mai târziu susțineau că omul se putea 

„deifica”, putea deveni el însuși un zeu, fie 
prin viaţă, fie prin moarte; în unele sisteme, 
deificarea presupunea absorbirea în divi- 
nitate. Dar iudaismul antic respingea, în 
covârșitoare majoritate, ideea de deificare; 
exista un singur Dumnezeu (cf. Gen. 3:5; 
chiar și Philon înţelegea deificarea într-un 
sens foarte restrâns). Numeroase texte 
evreiești din diaspora foloseau expresiile 
lui Petru, dar aproape întotdeauna doar 
pentru a indica primirea nemuririi, nu dei- 
ficarea. (Petru conferă acestui termen cono- 
tația perspectivei creștine, potrivit căreia 
cel care crede în Isus primește o natură 
nouă; vezi comentariul la 1 Pet. 1:23.) În 
contextul monoteismului creștinismului 
primar, confruntat cu cultura politeistă, 
limbajul rezervat al lui Petru poate ajuta la 
respingerea afirmațiilor celor care așteptau 
deificarea completă. 

Contextul cultural imediat al lui Petru 
este iudaismul din diaspora mai degrabă 
decât păgânismul grec, fapt care poate 
fi sugerat de modul în care definește el 
„decadenţa” sau „putrezirea“: pofta stă la 
originea ei (v. 4; cf. 2:14; 3:3). Nemurirea 
era disponibilă, așa cum credeau grecii, 
dar era disponibilă numai prin curățirea 
de păcat (1:9); concepția greacă despre 
nemurire este reconfigurată de speranța 
biblică în “împărăție și, de aici, în “învierea 
viitoare (cf. 1:11). 

1:5-7. Listele de vicii și virtuți apar și în alte 
locuri din literatura antică. Adăugarea unei 
virtuţi, a unui viciu sau a unui alt pas la cel 
precedent, ca în cazul de faţă, era o tehnică 
literară standard, prezentă în textele evre- 
iești, grecești și romane (asemenea pro- 
gresii sunt numite gradaţii); compară de 
ex.: Înţelepciunea lui Dumnezeu 6:17-20. 
„Fapta bună” (BOR) sau „bunătatea“ 
(TLRC) era termenul grecesc cuprinzător 
pentru „virtute” (NIR, VDC, BRC) care 
desemna caracterul nobil. 

1:8. Filosofii greci considerau cunoaşterea 
filosofică drept cheia pentru schimbarea 
comportamentului oamenilor; dar e posibil 
ca Petru să considere că această „cunoaștere“ 
include și aspectul relației personale, așa 
cum apare frecvent în *Vechiul Testament. 

1:9. Textele evreiești vorbesc și despre 
decadenţa și întinarea morală de care omul 
trebuie să se „cureţe” (cf. 2:20). 

1:10-11. Iudaismul pomenea adesea „che- 
marea” sau „alegerea” lui Israel. Petru aplică 
acești termeni tuturor celor care vor perse- 
vera spre *viaţa veșnică. Transformarea 
viitoare a lumii și o împărăție veșnică înte- 
meiată în viitor erau idei evreiești și creștine 
străine gândirii păgâne grecești. 

1:12-21 

Tradițiile lui Petru ca martor ocular 


1:12. „Aducerea aminte” era o parte obiş- 
nuită a îndemnurilor de natură morală în 
Antichitate, îndeosebi când era îndulcită 
de precizarea: „măcar că le știți”. 

1:13. Mai multe texte antice compară trupul 
cu un cort, precum cel de față; Petru alege 
o imagine pe care cititorii săi o puteau înțe- 
lege cu ușurință. 

1:14. Diferiți scriitori evrei credeau că cei 
drepți erau avertizaţi cu privire la imi- 
nența morții lor. În povestirile evreiești 
antice, eroii lăsau adesea, prin „testament“, 
îndemnuri moștenitorilor lor când simțeau 
că li se apropie ceasul morţii. Unii exe- 
geți sugerează că, anunțându-și moartea 
iminentă (fără îndoială executarea sa în 
Roma), posibil ca Petru să fi vrut să trans- 
mită următoarea informație: Acestea sunt 
ultimele mele instrucțiuni pentru voi, așa 
că fiți atenți. Compară loan 21:18-19. 

1:15.  Avertismentele erau obișnuite în 
testamente (1:14), deși se întâlneau și în 
îndemnurile moralizatoare în general (1:12). 
„Plecarea” (NTR, GBV) aici înseamnă literal 
„exod“, un termen folosit ocazional în textele 
antice cu privire la moarte (ex.: Luca 9:31). 
1:16. Termenul tradus prin „mituri“ (NTR) 
era de regulă folosit peiorativ pentru povești 
neadevărate, precum istoriile defăimătoare 
despre zei; „miturile“ erau în opoziție cu 
relatările credibile. Mărturia martorilor ocu- 
lari era importantă pentru stabilirea veridici- 
tăţii sau legalității unei situații, deși *oratorii 
greci şi romani nu îi acordau atât de multă 
importanţă ca în zilele noastre. (Unii cer- 
cetători au atras atenția asupra faptului că 


832 


termenul folosit de Petru aici pentru „mar- 
tori oculari” era folosit cu referire la inția- 
tii aflaţi în faza finală a inţierii într-un cult 
păgân de *mistere, precum misterele eleu- 
sine sau samotraciene; un termen înrudit 
însă era folosit și cu privire la filosofia înaltă 
de către *Platon și *Aristotel, și desemna 
frecvent martorul ocular, cu referire chiar la 
Dumnezeu Însuși în iudaismul din *dias- 
pora. Întrucât Petru nu descrie inițierea sa 
în credință, ci experiența ca martor ocular, 
distinctă de inițierea corespunzătoare, ideea 
gravitează în jurul elementului central, care 
este martorul ocular. Asemenea lui Petru în 
cazul de față, evangheliile încearcă din răs- 
puteri să pună în evidenţă faptul că slava pe 
care însoțitorii lui Isus o vor vedea înaintea 
de moarte era cea a transfigurării, nu a Celei 
de-a Doua Veniri; totuși transfigurarea pre- 
figura A Doua Venire; cf. 1:19). 

1:17. Unele „testamente” (vezi comentariul 
la 1:14) menţionau revelații speciale (adesea 
călătorii celeste) ale eroului; Petru consem- 
nează o revelație mai aproape de pământ: 
experienţa lui trăită cu prilejul schimbării 
la față (Mc. 9:2-13). În iudaismul timpuriu, 
Dumnezeu apare adesea vorbind din cer 
(vezi comentariul la Mc. 1:11 pentru tex- 
tele citate aici). „Slava” era uneori un ter- 
men prin care evreii înlocuiau numele lui 
Dumnezeu; probabil Petru are în vedere o 
aluzie la Sinai, acolo unde Dumnezeu Şi-a 
descoperit slava Sa lui Moise. 

1:18. Israel a experimentat revelarea de Sine 
a lui Dumnezeu la muntele „cel sfânt”, iar 
Petru probabil face o paralelă între momen- 
tul în care el a fost martor al slavei lui Isus 
Și cel în care Moise a fost martorul slavei lui 
Dumnezeu, pe muntele Sinai (o aluzie pre- 
zentă probabil și în relatările Evangheliei 
despre schimbarea la față). (*Vechiul 
Testament aplică de regulă titlul de „munte 
sfânt” Sionului, dar Sionul trebuia să con- 
stituie amplasamentul noului Sinai, adică al 
dării *Legii, în zilele din urmă; cf. Is. 2:24). 
Cele două revelații au dat Scripturile divine 
(cf. 2 Pet. 1:20 cu 3:16), deși învățătorii evrei 
de mai târziu erau în general de acord că 
Legea avea mai multă autoritate decât orice 
voce auzită din cer. 


1:19. Revelația apostolică în *Cristos a 
confirmat revelaţiile profeților Vechiului 
Testament. Unele texte din *Manuscrisele 
de la Marea Moartă prezintă „steaua” din 
Numeri 24:17 ca simbol mesianic, iar un 
text din Vechiul Testament descrie Ziua 
Domnului ce va să vină în termenii răsă- 
ritului (Mal. 4:2), deoarece Dumnezeu 
va veni asemenea soarelui (cf. Ps. 84:11). 
Ideea de aici pare să fie aceea că luceafărul 
de dimineaţă (planeta Venus) este crai- 
nicul răsăritului; o nouă epocă urmează 
să răsară (cf. 2 Pet. 1:11), dar Vechiul 
Testament la care se adaugă ceea ce a fost 
revelat odată cu Prima Venire a lui Isus era 
cea mai măreață revelație pe care lumea o 
putea experimenta până la întoarcerea Sa, 
în Ziua Domnului. Lampa asigura lumină 
până la venirea zorilor. „Bine faceți” era un 
mod obișnuit de a sugera cuiva să facă ceva 
(cu alte cuvinte, „S-ar cuveni să faci așa”). 
1:20-21. Iudaismul antic și gânditorii 
greci priveau inspiraţia profetică ca pe 
o posedare divină sau un extaz prin care 
mintea rațională a profetului era înlocuită 
de cuvântul divin. (Remarca privitoare la 
perspectiva iudaică este adevărată, mai 
ales cu privire la extaticii evrei din *dias- 
pora, precum Philon şi autorii *Oracolelor 
sibiline.) Stiluri literare variate ale diferşilor 
profeți din Vechiul Testament indică faptul 
că această teorie nu se poate aplica și în 
cazul lor; inspiraţia se folosea de facultă- 
tile umane și de vocabularul autorilor (cf. 
1 Pet. 1:10-12; 1 Cor. 7:40; 14:1-2, 14-19), 
deși existau diferite niveluri și tipuri de 
extaz (cf. 1 Cor. 14:2; 2 Cor. 5:13; 12:4; 
1 Sam. 10:10-11; 19:20-24). Indiferent de 
model însă, inspirația putea să-l ferească 
pe agentul inspirat de eroare; în antiteză cu 
2 Petru 2:1. 


2:1-22 

Condamnarea învăţătorilor imorali 

2:1. In opoziție cu profeții inspirați din 
1:20-21, profeții mincinoși erau cei care pro- 
clamau vedenii născocite de mintea lor, și 
nu primite de la Dumnezeu; în numeroase 
texte din *Vechiul Testament, în care apar 

desemnaţi astfel, ei promit înșelător pace 
unor păcătoşi care, în realitate, erau sortiți 
osândei (ex.: ler. 23:16-32; Ezec. 13:3-10). 
2:2. Filosofii sinceri deplângeau faptul că 
filosofia ajunsese să fie ridiculizată din pri- 
cina pseudo-filosofilor; evreii și reprezen- 
tanții minorităților religioase sufereau din 
pricina imaginii negative datorate mem- 
brilor răzvrătiți și profitori ai comunităților 
lor (cf. Rom. 2:23-24). Creștinismul timpu- 
riu se afla în aceeași situație. 

2:3. Augurii itineranţi, profeții mincinoşi și 
învățătorii moraliști, de regulă, fie perce- 
peau o taxă, fie găseau *patroni înstăriți, fie 
cerșeau fonduri, fiind astfel adesea acuzați 
că ar fi avut interese financiare nevred- 
nice de vocația profesiei lor (vezi comen- 
tariul la 1 Tes. 2:5). Învăţătorii mincinoși 
din *biserică îi exploatau pe creștini după 
același tipar. 

2:4. Una dintre cele mai proeminente 
teme ale tradiţiei evreiești antice, deși, în 
general, suprimată de *rabinii de mai târ- 
ziu, era ideea că „fiii lui Dumnezeu” din 
Geneza 6:1-3 au fost îngeri care au jinduit 
după femei și au căzut din acest motiv 
(ex.: *Manuscrisele de la Marea Moartă CD 
2:16-18; 40180 f1.7-8; *1 Enoh 6-7; 16:2; 
69:5; 106:13-15; *Cartea Jubileelor 4:22; 5:1; 
7:21; *2 Bar. 56:10-15; Testamentul lui Ruben 
5:6; *Philon, Quod Deus immutabilis sit 1). 
Termenul pentru „alungat în iad” (BRC) 
folosit aici provine din substantivul propriu 
grecesc Tartar, un loc unde nu numai că sunt 
închiși cei răi care au murit (mai ales titanii, 
fiinţe supranaturale pre-olimpiene), ci sunt 
și supuși la cele mai grele torturi imagina- 
bile; e întâlnit şi în alte locuri din literatura 
evreiască (ex.: Oracolele sibiline 4.186; 5.178), 
chiar ca loc unde sunt întemnițați îngerii 
căzuţi (Oracolele sibiline 1.101-—103; cele mai 
multe manuscrise ale lui *Pseudo-Philon, 
Antichități biblice 60:3; cf. „valea aprinsă” în 
1 Enoh 67:4, 7). Scriitorii evrei susțineau, în 
general, existența unui iad prezent, ca loc 
de detenție pentru cei răi, până la judecata 
finală. Cu privire la Dumnezeu care „nu a 
scutit” odraslele îngerilor din zilele lui Noe 
sau (mai târziu) ale Sodomei (ca în 2 Pet. 
2:4-6), vezi şi Sir. 16:7-8. 

2:5. Povestirile despre Noe, asemenea 
povestirilor despre îngeri căzuţi, erau 
populare în iudaismul nonrabinic. Judecata 
îngerilor căzuți era de regulă pusă în legă- 
tură cu generația lui Noe, deoarece Geneza 
6 le consemnează pe amândouă. Tradițiile 
evreiești îl înfățișau pe Noe și ca predicator 
al *pocăinței (ex.: Oracolele sibiline 1:129, 
168; Cartea Jubileelor 7:20). Învăţătorii evrei 
preferau să folosească generația potopului 
ca exemplu pentru judecata iminentă, ca 
să-și avertizeze astfel contemporanii să se 
pocăiască, și credeau că generația poto- 
pului fusese atât de păcătoasă, încât nu va 
avea parte de lumea ce va să vină. 

2:6. Învăţătorii evreii adesea corelau Sodoma 
cu generația potopului ca epitomă a răutății 
(„un exemplu” — *3 Mac. 2:5; frecvent rabi- 
nii, ex.: Mișna Sanhedrin 10:3 etc.); şi profeții 
Vechiului Testament au folosit Sodoma în 
mod repetat ca imagine a păcătoșeniei abso- 
lute, adesea copiată și de generația lor (cf. 
Deut. 32:32; Is. 1:9-10; 3:9; 13:19; ler. 23:14; 
50:40; Plâng. 4:6; Ezec. 16:46; Ţef. 2:9). 

2:7-8. Tradiţia evreiască era destul de 
împărțită cu privire la dreptatea lui Lot (cei 
mai mulți rabini și alți exegeţi considerau 
că nu a fost un om drept). Geneza îl descrie 
ca o persoană dreaptă (Gen. 18:25; 19:1-16); 
deși nu era la fel de înțelept ca Avraam 
(13:10-11; 19:29, 32-35), Lot era prea drept 
pentru Sodoma (19:9, 15). 

2:9. După cele mai multe tradiții evreieşti, 
cei răi erau torturați în *Gheenă până în 
Ziua Judecăţii (sau până la anihilarea lor, 
în funcţie de tradiţie). În Înţelepciunea lui 
Solomon 10:6, Înţelepciunea „l-a salvat pe 
cel drept”, pe Lot, când păcătoșii au pierit 
în focurile Sodomei; probabil 2 Petru face 
aluzie la această tradiție. 

2:10-11. O largă varietate de texte evreiești 
îi menţionează pe cei care au batjocorit 
stelele cerului, au blestemat pe *Satana 
sau pe *demoni (Manuscrisele de la Marea 
Moartă 1QM 13:14; 4Q280 12.2; 4028 
f7ii.2-7; Talmudul babilonian Menahot 62a; 
cf. Sir. 21:27 LXX; Viata lui Adam și a Evei 
39:1). Probabil că opozanții lui Petru adop- 
taseră această practică, posibil ca formă 
de „război spiritual”. (În contrast cu ei, 


sodomiţii [2:6] au încercat să-i molesteze 
pe îngeri, fără a fi conștienți de natura lor 
angelică.) Deși creştinii trebuiau să fie pre- 
ocupați de mărturia lor publică — acuzaţiile 
de politică subversivă la adresa Imperiului 
Roman s-a soldat cu persecuție severă și 
represiune — acești învățători mincinoșşi se 
pare că batjocoreau autoritățile pământești 
și autoritățile angelice din spatele lor (vezi 
comentariul la Ef. 1:19-23). 

2:12. Scriitorii antici considerau că anumite 
animale existau doar pentru a fi ucise pen- 
tru hrană; aici animalele constituie obiectul 
vânătorii. Imaginea nu era eminamente 
rurală; în multe arene urbane, vânătoarea 
de animale era folosită ca spectacol pentru 
distracţia privitorilor. Filosofii (ex.: *Epictet 
și Marc Aureliu, împăratul *stoic din secolul 
II) descriau animalele drept creaturi mânate 
de instincte, în antiteză cu oamenii, care 
erau conduși de rațiune, iar pe oamenii lip- 
siți de rațiune îi considerau „fiare sălbatice”. 
2:13. Benchetuiala era obișnuită în toate 
petrecerile nocturne; cei acuzați aici că sunt 
petrecăreţi în miezul zilei devin astfel mai 
răi decât păgânii. (Ipoteza obișnuită cum 
că Petru s-ar fi inspirat aici din lucrarea 
evreiască timpurie cunoscută ca „Înălțarea 
lui Moise” [cf. * Testamentul lui Moise 7:4] 
este destul de verosimilă, dar la fel de pla- 
uzibil e ca „Înălțarea lui Moise” să depindă 
de 2 Petru; sensul influențelor depinde de 
data scrierii fiecărui document în parte. 
Este posibil și ca ambele să depindă de o 
altă sursă sau ca similaritățile verbale să fie 
o simplă coincidenţă.) 

2:14. Unii scriitori evrei vorbesc şi despre 
adulterul comis cu privirea; vezi comen- 
tariul la Matei 5:27-28. În timp ce filosofii 
vorbeau despre „educarea” morală și evi- 
tarea avariției, acești învățători mincinoși 
erau deprinși cu lăcomia. Sintagma „copii 
blestemaţi” (NTR) putea reprezenta fie o 
figură stilistică, specifică semiţilor, pentru 
cei blestemați ori s-ar putea referi la copiii 
dezmoșteniți, pe care părinţii i-au bleste- 
mat, în loc să-i binecuvânteze. 

2:15. După tradiţia evreiască şi cea mai pla- 
uzibilă interpretare a Vechiului Testament, 
Balaam era un individ mârșav. Pentru bani, 


Balaam i-a inițiat pe evrei în prostituția 
cultică a midianiților, atrăgând judecata 
lui Dumnezeu asupra lor și pecetluindu-și 
propria soartă (Num. 31:8, 16; los. 13:22). 
In literatura evreiască, Balaam este consi- 
derat profetul (uneori filosoful) suprem al 
păgânilor, însă nu i-a diminuat implicarea 
în ce privește păcatul sexual al Israelului. 
Încercarea sa de a-l determina pe Israel să 
păcătuiască era considerată un rău mai 
mare decât orice atac militar străin, deoa- 
rece a adus judecata lui Dumnezeu asupra 
lor. Contrastul dintre „calea lui Balaam” și 
„calea dreaptă” ilustrează o imagine antică 
obișnuită a două căi, una ce îl conducea pe 
cel drept sau înțelept spre viaţă și alta care îl 
conducea pe cel neînțelept spre distrugere. 
2:16. Profeţii extatici erau adesea numiţi 
„nebuni” sau „posedaţi” (atât în Orientul 
Apropiat antic, cât și în Israelul antic și în 
antichitatea greco-romană; cf. 2 Împ. 9:11; 
ler. 29:26). Totuși nebunia lui Balaam este 
cu atât mai evidentă: în ciuda avertismen- 
tului miraculos primit printr-un animal 
care s-a dovedit a fi mai inteligent decât 
el (cf. implicaţiile în 2 Pet. 2:12), profetul 
a insistat cu nebunia lui (Num. 22:20-35). 
“Philon l-a folosit pe Balaam ca alegorie 
pentru oamenii neînțelepți; rabinii au spus 
că oamenii care urmau calea lui Balaam vor 
moșteni iadul. Tradiţia evreiască a adăugat 
o seamă întreagă de detalii la cuvântarea în 
care măgărița îl mustra pe Balaam. 

2:17. Puţurile secate erau mai mult decât inu- 
tile; ele promiteau apă în Orientul arid, dar 
nu puteau să-și respecte promisiunea. Iadul 
era uneori descris în termenii întunericului. 
2:18-19. Filosofii greci adesea avertizau cu 
privire la robia patimilor; imaginea putea 
fi extinsă şi la cei care profitau de aceste 
patimi (precum prostituatele). Cei înfrânți 
în luptă și luaţi prizonieri erau făcuți robi. 
Cei mai mulţi filosofi vorbeau despre liber- 
tatea față de patimi mai degrabă decât des- 
pre libertatea de a le da curs; *Evanghelia 
vorbeşte despre libertatea față de păcat, nu 
despre libertatea de a comite păcatul. 
2:20-21. Textele evreiești discutau adesea 
despre „calea dreptății”; vezi comentariul 
la 2:15. 

2:22. Unul dintre proverbele pe care le 
citează Petru aici provine din Biblie (Prov. 
26:11, cu referire la neînțeleptul care se 
întoarce la nebunia lui); celălalt proverb 
este din afara Bibliei (provine dintr-o ver- 
siune revizuită a străvechii istorii despre 
Ahiqar), dar imaginea era una familiară. 
Atât câinii, cât și porcii erau considerate 
animale necurate (cf. Mt. 7:6) şi erau dis- 
prețuite de cititorii evrei; erau folosite 
împreună și în alte analogii similare. 


3:1-7 

Certitudinea judecății ce va să vină 
Asemenea multor evrei elenizați şi aseme- 
nea *gnosticilor de mai târziu, învățătorii 
mincinoşi desconsiderau judecata vii- 
toare, deschizând astfel oamenilor calea 
spre păcat, la fel ca profeții mincionși de 
odinioară (cap. 2; vezi comentariul la 
2:1). Acum Petru se îndreaptă direct spre 
rădăcina imoralităţii lor; asemenea multor 
învăţători evrei, el recunoaște că odată ce 
judecata viitoare nu mai prezenta interes, 
acest fapt conducea de regulă la un com- 
portament imoral sau chiar la relativism 
moral (vezi şi comentariul la luda 3-4). 
Unii comentatorii tratează capitolul 3 ca pe 
o scrisoare distinctă de cea din capitolele 
1-2, dar distincţia nu este necesară: tranzi- 
tia este naturală, mai ales dacă admitem că, 
în acest punct, epistola lui Petru depinde 
de cea a lui Iuda. 

3:1-2. Cu privire la „aducerea aminte”, 
vezi comentariul la 1:12. Pentru porunca 
lui Isus la care se face referire aici, compară 
Matei 24:42-44 (mai ales pentru 2 Pet. 3:9). 
3:3. Unii filosofi i-au acuzat pe *epicurieni, 
care negau judecata viitoare, că n-au o bază 
pentru moralitate. De asemenea, în mare 
parte a literaturii evreiești, cei care negau 
“veacul ce va să vină nu aveau un temei 
pentru moralitate (cf., ex.: Înţ. Sol. 2:1-24; 
acuzele fariseilor împotriva *saducheilor). 
Ridiculizarea celor drepţi era percepută 
ca un comportament specific celor răi; de 
exemplu, *1 Enoh vorbește despre păcătoșii 
care Il batjocoresc pe Dumnezeu, negân- 
du-l revelația; *Manuscrisele de la Marea 

Moartă îi criticau pe cei care îl batjocoreau 
pe învățătorul drept al comunității. 

3:4. Scriitori antici confereau un prestigiu 
deosebit strămoșilor. 

* Aristotel şi adepţii săi (peripateticii) cre- 
deau că universul este veșnic. Ideea a prins 
chiar și în afara cercului peripateticilor, iar 
*Philon a trebuit să formuleze o replică. 
Epicurienii negau faptul că Dumnezeu 
acţiona în lume; ei mai credeau şi că mate- 
ria e indestructibilă (la nivel atomic) și că 
universul e infinit. *Stoicii credeau că focul 
e veșnic, că universul va fi în mod periodic 
curățit prin focul primar (vezi comentariul 
la 3:7), iar veşnicia era un ciclu nesfâșit de 
epoci. Iudaismul din *diaspora nu ajun- 
sese la un consens în ce privește crearea 
materiei din substanță preexistentă aflată 
în haos (concepţie dominantă în gândirea 
antică) sau crearea ei din nimic (așa cum 
mulți exegeţi interpretează Geneza 1). 

3:5. În Geneza 1, Dumnezeu a creat lumea 
prin cuvânt (şi Ps. 33:6-9). (Unele tradiții 
târzii au numărat zece porunci în Geneza 1 
și au sugerat că ar reprezenta Cele 
Zece Porunci, cuvintele *Legii prin care 
Dumnezeu a pus temelia pământului.) 
Filosoful grec Tales considera apa ca ele- 
mentul primar (deşi formularea lui Petru 
este mult mai ambiguă decât a lui). 

3:6-7. După potopul din vremea lui Noe 
(Gen. 6-9), Dumnezeu a promis să nu mai 
distrugă niciodată pământul prin apă (Gen. 
9:15; Is. 54:9), dar profeţii au vorbit despre o 
judecată viitoare prin foc și despre înnoirea 
lumii prezente (cf. Is. 65:17; 66:15, 22); direc- 
ţia lor a fost urmată și de scriitori evrei de 
mai târziu (ex.: *Manuscrisele de la Marea 
Moartă, *Oracolele sibiline), unii influențați, 
probabil, de concepţiile stoice. Tradiţia 
evreiască susținea, așadar, că lumea actuală 
urma să fie distrusă prin foc, nu prin apă (ex.: 
“Josephus, Antichități iudaice 1.70; Rabbi Meir, 
sec. II, Tosefta Ta'anit 2:13; Viața lui Adam și a 
Evei 49:3). Literatura evreiască folosea uneori 
potopul ca simbol al judecății viitoare prin 
foc. Spre deosebire de stoici, care credeau 
că universul (din care făceau parte chiar și 
zeii) ar fi periodic curăţit prin foc și făurit din 
nou, evreii sperau, de regulă, într-o viitoare 


Zi a Judecăţii și într-o nouă creaţie care va 
dăinui pe vecie (2 Pet. 3:10, 12-13). Deși sursa 
lor de inspirație era *Vechiul Testament, în 
această chestiune erau mai aproape de per- 
spectiva lui *Platon, care credea că lumea se 
va sfârși o dată printr-un potop și încă o dată 
prin foc, decât a lui Aristotel. 


3:8-13 
Când va avea loc Judecata finală 


Întârzierea nu trebuia sub nicio formă con- 
siderată un semn că Isus nu Se va întoarce 
defel (3:4; cf. Ezec. 12:27-28; Hab. 2:3). 
Deşi numeroşi cercetători moderni cred 
că 2 Petru răspunde decepției din seco- 
lul II vizavi de cea mai timpurie speranță 
*apocaliptică creștină, întrebări cu privire 
la întârzierea venirii lui Cristos au răzbă- 
tut la suprafață încă de la Cincizecime, iar 
cartea Apocalipsei de la sfârșitul secolului I 
încă mizează pe fervoare apocaliptică. Și 
Manuscrisele de la Marea Moartă atestă spe- 
ranța — mereu amânată — cu privire la Ziua 
lui Dumnezeu, printre *esenieni, fapt ce a 
generat îndemnuri similare la perseverenţă. 
3:8. Petru face apel la Psalmul 90:4 pentru 
a-și susține acest argument, așa cum au 
făcut mulți alți scriitori evrei contemporani 
(care interpretau expresia „o zi este ca o 
mie de ani” în mod literal şi o aplicau la 
zilele creaţiei). Unii scriitori apocaliptici 
deplângeau faptul că Dumnezeu nu soco- 
tea timpul după tiparul omului și îndem- 
nau, în consecinţă, la perseverenţă. 

3:9. Vechiul Testament insistă că Dumnezeu 
a întârziat judecata pentru a le oferi celor răi 
prilejul să se pocăiască (cf. 2 Împ. 14:25-27; 
Ezec. 18:23, 32; 33:11). Răbdarea Sa în ce 
priveşte sfârşitul lumii a fost subliniată 
suplimentar în texte evreiești târzii precum 
*4 Ezdra (7:74; cf. 4:33-37); în textele evreieşti, 
pocăința nu mai este posibilă odată ce Ziua 
Judecăţii a sosit. Unii scriitori greco-romani 
au lăudat și mila lui Dumnezeu sau mila zei- 
lor, pentru că au întârziat răzbunarea divină. 
3:10. Ziua Domnului este o imagine fami- 
liară din Vechiul Testament pentru ziua 
decisivă a judecății lui Dumnezeu, ziua 
finală când, El va îndrepta, în curtea Sa 


de judecată, toate nedreptățile lumii (ex.: 
Is. 2:12; Ioel 1:15; Amos 5:18-20). Faptul 
că acea zi „va veni ca un hoţ” face trimi- 
tere la o zicere a lui Isus (păstrată în Mt. 
24:43). Diferiţi gânditori antici foloseau 
diverse liste de elemente (stoicii, care cre- 
deau că lumea va fi curăţită prin foc, aveau 
patru elemente, ca majoritatea scriitorilor: 
pământ, apă, aer și foc), dar teza lui Petru 
este că totul va fi distrus. Distrugerea sau 
purificarea înnoitoare a cerului și pămân- 
tului era întâlnită și în tradiția apocaliptică. 
3:11. Ca de obicei în *Noul Testament, dis- 
cuția lui Petru despre viitor este practică și 
recomandă un stil de viață pentru prezent. 
Această preocupare este în concordanţă cu 
motivația unora dintre scriitorii apocalip- 
tici, dar este în răspăr cu ceea ce pare să se 
regăsească la mulți alții: curiozitatea înfri- 
gurată cu privire la viitor. Mai ales cei care 
sufereau în prezent îmbrățișau speranța 
apocaliptică, căci le conferea puterea de a 
persevera în mijlocul unor încercări apa- 
rent insurmontabile, din prezent. 

3:12. Nu exista un consens printre rabini 
cu privire la sfârșitul veacurilor, anume 
dacă acesta avea să vină la un timp hotă- 
rât de Dumnezeu sau dacă putea fi grăbit 
de *pocăinţa și de ascultarea lui Israel. În 
acest context, creştinii puteau grăbi venirea 
sfârșitului prin misiuni și evanghelizare 
(cf. Mt. 24:14), astfel facilitând convertirea 
celor pentru care Dumnezeu a întârziat 
sfârșitul (2 Pet. 3:9, 15). 

3:13. Această speranță provine din Isaia 
65:17 și din Isaia 66:22, fiind frecvent rei- 
terată în literatura evreiască târzie. Vechiul 
Testament și iudaismul susțineau la unison 
că dreptatea va caracteriza lumea ce va să 
vină (ex.: Is. 9:7; 32:16-17; 62:1-2; ler. 32:40). 


3:14-18 
Pregătirea pentru judecata finală 


3:14. Aici Petru își îndeamnă ascultătorii să 
nu urmeze exemplul învăţătorilor minci- 
noși (2:13). Vezi comentariul de la 3:11. 

3:15-16. Răbdarea lui Dumnezeu permite 
mântuirea celor pentru care El întârzie; 
compară 1 Petru 3:20 despre Geneza 6:3, 

revenind la imaginea judecății prin potop 
(2 Pet. 3:5-7). In Antichitate, a califica 
lucrarea unui scriitor drept „greu de înțe- 
les” nu era o insultă (cum ar fi în general 
azi); putea însemna că era complexă și 
extraordinară. Învăţătorii evrei spunea că 
mesajul Scripturilor putea fi „răstălmăcit” 
prin interpretare greșită. “Gnosticii din 
secolul II și, în secolul I, numeroși evrei 
și probabil până şi grupuri creştine dena- 
turau Scripturile, unii chiar şi pentru a 
minimaliza judecata viitoare (posibil prin 
alegorizarea acesteia). 

Pe la sfârșitul primului veac, un alt scri- 

itor creştin (1 Clement) a susținut inspirația 
epistolelor pauline; deși scrierile timpurii 
ale lui Pavel cu siguranță nu au fost strânse 
laolaltă înainte de moartea lui Petru, e posi- 
bil ca el să fi luat contact cu unele dintre ele 
în timpul călătoriilor prin *biserici. Chiar 
dacă Josephus și alți scriitori afirmau că 
iudaismul avea un *canon închis, unele 
grupări evreiești (precum comunitatea de 
la *Qumran și comunitățile din diaspora, 
care foloseau diferite variante revizuite ale 
*Septuagintei) par să fi fost mult mai male- 
abili cu privire la punctul în care se încheia 
Scriptura și începeau alte lucrări edifica- 
toare. Cu toate că unii cercetători au folosit 
cu îndreptățire afirmaţia prin care scrierile 
lui Pavel sunt considerate Scripturi, pentru 
a susține o datare post-petrină a epistolei 
2 Petru, nu era imposibil ca adevăratul apos- 
tol Petru să fi considerat scrierile lui Pavel ca 
Scriptură, din moment ce acceptase statutul 
apostolic al lui Pavel, de unde și posibilitatea 
ca unele dintre scrierile sale să fie inspirate 
profetic. O mare parte din scrierile inspirate 
profetic însă nu au ajuns niciodată Scriptură 
(vezi „canon” în glosar). Astfel, dacă Petru 
a scris aceste cuvinte, ele reflectă o remarca- 
bilă clarviziune pentru vremea sa. 
3:17-18. Ascultătorii lui Petru trebuie să se 
opună învăţătorilor mincinoși, crescând în 
Cristos. Chiar și grupurile care împărțeau 
radical umanitatea în oameni drepți și 
oameni nedrepți, sau în oameni înţelepţi şi 
oameni neînțelepți recunoșteau de regulă 
importanța progresului pentru cei drepți 
sau înţelepţi. 


1 IOAN 


Introducere 


Paternitate. Stilul epistolei 1 Ioan este atât de apropiat de cel al Evangheliei după loan 
încât, până în secolul XX, nimeni nu a pus la îndoială faptul că au fost scrise de același 
autor. Unii exegeți au atras atenția asupra diferenţelor stilistice minore și au avansat ideea 
potrivit căreia 1 loan ar fi fost scrisă de un alt membru al „școlii ioanine”. Uneori *disci- 
polii unui învăţător renumit căutau să imite lucrările maestrului lor (adesea chiar și stilul 
acestuia), motiv pentru care această ipoteză nu poate fi exclusă a priori pe temei literar. 

Totuși diferenţele stilistice minore pot fi explicate admițând pur și simplu diferența 
dintre o epistolă și o evanghelie; *genul literar din urmă este înrudit cu biografia antică, 
trecând prin câteva stadii ale procesului de scriere, înainte de a fi încheiată. Dimpotrivă, 
epistola nu reprezintă o construcție literară majoră (deși existau la acea dată epistole 
literare). 

Presupusele diferenţe de teologie și perspectivă pot fi explicate prin raportare la situ- 
ațiile distincte pe care le vizează; recurgând la standardele după care se sugerează că cele 
două nu puteau fi scrise de aceeași persoană, două predici diferite ale unui predicator con- 
temporan ar putea fi foarte bine atribuite unor autori diferiți! Ceea ce este şi mai impor- 
tant, autorul pretinde că a fost martor ocular (1:1), dar nu pretinde să fi scris în numele 
altcuiva (el nu scrie o prefaţă *pseudoepigrafă). 

Genul literar. Forma este în general mai apropiată de o omilie decât de o epistolă (cu 
excepția pasajului 2:12-14). Faptul că introducerea și concluzia de tip epistolar lipsesc 
nu trebuie să ne surprindă; uneori erau eliminate din epistole când acestea erau încor- 
porate în colecții (deși 2 loan și 3 loan au păstrat elementele standard ale epistolelor). 
Documentul ca întreg etalează fluiditatea unei omilii, dar nu una structurată după con- 
vențiile *retorice ale epocii. Se aseamănă, așadar, cu ceea ce se cheamă „epistolă-eseu”, 
însă discută chestiuni specifice cititorilor. 

Situaţia. În cazul în care contextul lui 1 Ioan este același cu al celei de-a patra evanghe- 
lii, atunci dezideratul ei este să-i încurajeze pe creștinii excluși din *sinagogi, dar unii din- 
tre aceștia, negând *mesianitatea lui Isus, s-au întors în sinagogă (2:19, 22; 4:2-3). Epistola 
poate fi citită din această perspectivă şi are sens în acest context. loan însă este preocupat 
și de problemele existente în alte orașe decât cele la care ajunsese Evanghelia. Dacă în 
Smirna (Apoc. 2:9-10) și Filadelfia (Apoc. 3:7-9), creştinii erau, pare-se, excluși din comu- 
nităţile evreiești, în alte localități erau ispitiți de erezia compromisului, inclusiv de com- 
promisul cu idolatria promovată de profeți mincinoși (Apoc. 2:14-15, 20-23; cf. 1 loan 4:1; 
5:21). E posibil ca o formă de idolatrie special avută în vedere să fi fost cultul imperial, față 

de care răsăritenii trebuiau să-și dovedească loialitatea sau, în anumite orașe, să suporte 
consecinţe serioase (Apoc. 13:14-15), poate chiar moartea (1 Ioan 3:16). Este posibil ca epis- 
tola 1 loan să se fi adresat unei comunități precum Efesul, acolo unde *biserica i-a exclus 
pe învățătorii mincinoși, dar era lipsită de dragoste între membri (Apoc. 2:24). 

Pe de o parte, problema vizată poate fi aceea a profeților mincinoși (1 loan 4:1-6) care, 
pentru a scăpa cu viață susțineau compromisul, până și cultul imperial. De altă parte, pro- 
blema poate fi cea creată de mișcările de învățătură falsă care au cunoscut punctul maxim 
de înflorire în *gnosticismul matur al secolului II. Docetiștii credeau că *Cristos era divin, 
dar numai în aparenţă a devenit om (cf. 4:2); cerintienii (discipolii lui Cerint) credeau că 
Cristos-Duhul doar a venit peste Isus, dar negau faptul că El ar fi fost Cristosul unic și 
fără seamăn (cf. 2:22). Şi gnosticii foloseau diverse definiții ale păcatului, însă unii gnostici 
credeau că erau incapabili să comită un păcat concret, deși trupurile lor puteau lua parte 
la comportamente pe care creștinii negnostici le considerau păcătoase. Oricare dintre con- 
textele enumerate mai sus se potriveşte epistolei; astfel comentariul de față le menționează 
pe toate la momentul oportun, mai jos. Un aspect este incontestabil: scandalagiii principali 
sunt în mod clar „secesioniști“, oameni care au fost parte a comunităţii creștine căreia i 
se adresa loan, dar care s-au retras din acea comunitate. loan pledează pentru punerea 
duhurilor la încercare prin două teste importante: un test moral-etic (respectarea porun- 
cilor, mai ales dragostea comunităţii creștine) și testul credinței (îmbrăţișarea perspectivei 
corecte cu privire la Isus). 

Comentarii. Printre cele mai folositoare privitoare la context se numără: I. Howard 
Marshall, The Epistles of John, NICNT; Grand Rapids, MI, Eerdmans, 1978; Stephen 
S. Smalley, 1, 2, 3 John,WBC, 51; Waco, TX, Word, 1984; D. Moody Smith, First, Second 
and Third John, Interpretation; Louisville, KY:,Westminster / John Knox, 1991; și Robert 
W. Yarbrough, 1-3 John, BECNT; Grand Rapids, MI, Baker Academic, 2008. Cel mai 
detaliat comentariu este al lui Raymond E. Brown, The Epistles of John, AB, 30; Garden 
City, NY, Doubleday, 1982, deși reconstituirea contextului supraevaluează dovezile. 
Un eșantion din materialul meu despre sursa primară a fost publicat în lucrarea Craig 
Keener, „Transformation Through Divine Vision in 1 John 3:2-6”, Faith & Mission 23, nr. 1, 
2005, p. 13-22. 

1:14 

Fundamentul părtășiei autentice 

Pentru creștini, fundamentul părtășiei (1:3) 
este tocmai ceea ce îi despărțea pe cititorii 
lui loan de cei care s-au retras din comu- 
nitate. Dacă (așa cum cred mulți specia- 
lişti) 1:1 face aluzie la introducerea celei 
de-a patra evanghelii, loan vorbește des- 
pre Cuvântul lui Dumnezeu care a existat 
dintotdeauna (vezi comentariul la loan 
1:1-18). Atât filosofii, cât şi învățătorii evrei 
vorbeau despre Cuvântul divin, dar nimeni 
nu a vorbit despre Cuvântul întrupat. Când 
afirmă că martorii lui Isus L-au putut pipăi 
și atinge, loan atestă că Isus a fost pe deplin 
om; El nu a fost doar o apariție divină ase- 
menea „manifestărilor” curente ale zeilor în 
care credeau grecii (deși „a mărturisi” ceea 
ce a văzut cu „propriii ochi” putea căpăta 
un sens mai larg, ex.: 2 Mac. 3:36). 


1:5-10 
Realitatea păcatului 


Este posibil ca secesioniștii să fi crezut, 
asemenea unor *gnostici de mai târziu, 
că ajunseseră în starea de nepăcătuire. 
Totuși, dat fiind accentul pus pe sfințenia 
lui Dumnezeu în acest pasaj și în afirmați- 
ile ulterioare cu privire la secesioniști (3:6, 
9), este mai plauzibil ca ei să fi crezut, ase- 
menea unor gnostici de mai târziu, că sunt 
lipsiți de păcat într-alt sens — anume, nu 
considerau păcătoase păcatele comise. (Cu 
privire la cel mai grave păcate comise, vezi 
comentariul la 3:6, 9). 

1:5. Şi alte texte evreiești (mai ales *Manus- 
crisele de la Marea Moartă, ex.: 1QM 1.1, 11) 
foloseau antiteza lumină-întuneric pentru a 
pune în opoziție discipolii dreptății cu cei ai 
păcatului, considerând că Dumnezeu este 
drept în mod desăvârșit. * Vechiul Testament 
afirmă, de asemenea, că Dumnezeu este 
drept în mod desăvârșit (ex.: Ps. 92:15). 

1:6. Vechiul Testament descria adesea 
„ascultarea“ de poruncile lui Dumnezeu 
ca „umblare” în acestea — atât de frecvent, 
încât învățătorii evreii își numeau modul 
în care înțelegeau ca evreii să se poarte 
halaha, adică „umblare”. Imaginea umblării 


în întuneric evocă pericolul împiedicării 
(2:10-11). Vechiul Testament condamna 
amestecarea luminii cu întunericul, a bine- 
lui cu răul (Is. 5:20; cf. 2:5). 

1:7. Deși apa, nu sângele, curăța în sens 
fizic, şi sângele avea efect purificator în 
Vechiul Testament, dar într-un sens ritualic 
(vezi comentariul la Evr. 9:21-22). Sângele 
sacrificial pus deoparte era sacru pentru 
Dumnezeu, curățind de păcat, prin *ispă- 
șire (Lev. 16:30). 

1:8-10. Profeţii Vechiului Testament au 
condamnat adesea pretenţiile de falsă ino- 
cență ca autoamăgire (ex.: ler. 2:35; Osea 
8:2; cf. Prov. 30:12); Dumnezeu pretindea, 
în schimb, atât recunoașterea păcatului, cât 
și *pocăinţa (cf. Lev. 5:5; 16:21; Ps. 32:1-5; 
Prov. 28:13; Ier. 3:13). (În *sinagogă, unele 
rugăciuni pentru iertare erau precedate de 
mărturisirea păcatelor, dovedind faptul 
că evreii din secolul I d.H. recunoșteau 
de regulă această idee; cf. şi *Psalmii lui 
Solomon 9:6 etc.) Cu privire la curățire, vezi 
1 loan 1:7. Cu privire la păcatele secesioniş- 
tilor, vezi comentariul la 3:6 și 9. 


2:1-11 
Testul moral 


Ucenicii lui Isus erau oameni noi și, cu 
toate că ei încă nu trăiau o viață fără păcat 
(1:8-10), noutatea vieții lor în *Cristos le 
influenţa stilul de viață; întrucât păcatul 
era real (1:5-10), comportamentul moral 
era un test valid pentru angajamentul 
autentic față de Cristos. Această exami- 
nare morală se focaliza mai ales pe testul 
dragostei (2:5, 9-11). Pentru paradox, vezi 
2:7-8. Şi iudaismul sublinia faptul că cine 
era realmente părtaş al legământului lui 
Dumnezeu asculta de poruncile Sale. 

2:1. Uneori filosofii și învățătorii evrei 
se adresau *ucenicilor lor cu apelativul 
„Copii”. „Apărător” (NTR) însemna adesea 
„mijlocitor” sau uneori „avocatul apără- 
rii”. În *Vechiul Testament, Dumnezeu 
putea să-Și apare poporul înaintea popoa- 
relor (Ier. 50:34; 51:36); în iudaismul antic, 
avocați precum mila lui Dumnezeu sau 
meritul lui Israel pledau cauza lui Israel 


înaintea lui Dumnezeu. Isus este apără- 
torul firesc, ca în alte locuri din *Noul 
Testament (cf. Rom. 8:34), datorită poziţiei 
Sale, dreptății Sale și lucrării Sale (vezi 
1 loan 2:2). 

2:2. „Jertfa de ispășire” era o modali- 
tate de a potoli sau a satisface mânia lui 
Dumnezeu, al cărui standard a fost încăl- 
cat; ea face aluzie la jertfele de ispăşire din 
Vechiul Testament. În iudaism, jertfa din 
ziua ispășirii era adusă exclusiv pentru 
Israel; dar jertfa lui Isus nu era doar pen- 
tru creștini, ci și pentru cei care alegeau să 
rămână dușmanii lui Dumnezeu, lăsându-i 
fără scuze. 

2:34. În Vechiul Testament, Israel Îi 
„cunoștea” pe Dumnezeu -— se afla în rela- 
ție de legământ cu El — când asculta porun- 
cile Lui (ex.: ler. 22:16; 31:33-34). 

2:5. Dragostea pentru Dumnezeu era 
demonstrată prin ascultarea de poruncile 
Lui (Deut. 6:5-6); această idee era clară în 
iudaismul antic. 

2:6. Moraliştii apelau de regulă la imitarea 
lui Dumnezeu sau a unui învăţător renu- 
mit când își dădeau îndemnurile morali- 
zatoare. Aici loan face aluzie la exemplul 
lui Isus de dragoste jertfitoare, care ajunge 
până la sacrificiul suprem (loan 13:34-35). 
2:7-8. În Antichitate, paradoxul era o 
modalitate elocventă de a forța publicul să 
se gândească la sensul cuvintelor unui ora- 

tor; Ioan îl folosește aici („veche, nu nouă”, 
„totuși nouă”). Porunca iubirii era veche şi 
a fost dintotdeauna parte a cuvântului lui 
Dumnezeu (Deut. 6:5 şi Lev. 19:18, citate de 
Isus — Mc. 12:30-31), dar era nouă, având 
acum la bază un exemplu nou și absolut 
(loan 13:34). Sursele evreiești care făceau 
uz de imaginea luminii și întunericului 
pentru a vorbi despre bine și rău descriau 
epoca prezentă ca fiind stăpânită în princi- 
pal de întuneric, iar “veacul ce va să vină, 
în termenii triumfului repurtat de copiii 
luminii (ex.: 1QM 14.17 în *Manuscrisele 
de la Marea Moartă). 

2:9-11. E posibil ca loan să fi avut în vedere 
ca textul să se aplice și la cazul secesio- 
niștilor care s-au retras din comunitatea 
creștină, căreia i se adresează el, și au rupt 

părtăşia cu adevărații creștini, arătând ast- 
fel că îi „urăsc“, şi nu îi „iubesc“. Vechiul 
Testament și iudaismul interziceau ura față 
de frați și de surori (Lev. 19:17); într-un 
context evreiesc, acest limbaj se referă la 
confrații evrei (deși vezi și Lev. 19:34); 
într-un context creștin, se referă la confrații 
creștini. 


2:12-14 
Îndemnuri pentru diferite grupuri 


Probabil că, la nivel de intenție, n-a existat 
nicio diferență între „vă scriu” și „v-am 
scris”; diversitatea stilistică era folosită în 
mod curent pentru ca scriitura să fie mai 
interesantă. Se putea folosi „v-am scris” 
tocmai în conținutul scrisorii pe care auto- 
rul o scria; gramaticienii au numit această 
convenție „aoristul epistolar”. 

Unii susțin că „părinți”, „tineri” și 
„copii” (Ioan nu le exclude pe femei aici, ci 
foloseşte categoriile de limbaj specifice vre- 
mii sale, când se foloseau forme de mascu- 
lin pentru grupuri mixte) s-ar puteau referi 
la diferite stadii de dezvoltare ale credinţei 
creștine; vezi comentariul la 2:1. Mai pla- 
uzibil ar fi că loan oferă instrucțiuni adec- 
vate vârstei; în Antichitate, unii scriitori 
foloseau poveţe morale distincte adaptate 
pe categorii de vârste, cu teme relevante, 
specifice (ex.: Isocrate, Ad demonicum 44; 
filosoful grec Epicur în Diogene Laertios 
10.122; cf. Prov. 20:29; 2 Tim. 2:22). 

Părinții (un titlu adesea acordat per- 
soanelor în vârstă) dețineau o poziție de 
onoare și de autoritate și erau respectați 
pentru înțelepciunea lor (ex.: Diodor din 
Sicilia 1.1.4; Tosefta Avoda Zara 1:19). Copiii 
se aflau în postura de învățăcei și erau lip- 
siți de un statut și autoritate. Tinerii erau 
de regulă asociaţi cu puterea și vigoarea 
(cf. loan 20:4; 21:7-8; lov 33:25; Prov. 20:29); 
aici ei l-au învins pe cel rău, părtași fiind la 
biruinţa lui Cristos (1 loan 4:4; 5:4) asupra 
păcatului (3:10-12). Deși unii scriitori antici 
adesea îi considerau pe tineri a fi mai vul- 
nerabili la anumite ispite (patimi precum 
mânia și mai ales imoralitate de natură 
sexuală), loan își exprimă încrederea în ei. 

2:15-17 
Nu iubiți lumea 


2:15. „Lumea” se poate referi la orice cu 
excepția lui Dumnezeu; aici înseamnă siste- 
mul lumii aflat în concurenţă cu Dumnezeu. 
Aşa cum în Vechiul Testament Israel a tre- 
buit să decidă în mod repetat între loialita- 
tea față de Dumnezeu și loialitatea față de 
valorile popoarelor păgâne din jur, creștinii 
împrăștiați printre popoare trebuiau să-L 
aleagă pe Cristos în detrimentul oricărui 
lucru care, în culturile lor, intra în conflict 
cu cerinţele Lui. În cazul ascultătorilor lui 
loan, refuzul de a se compromite putea fi o 
propunere costisitoare (3:16). 

2:16. Vechiul Testament corela adesea ochii 
cu pofta, mai ales cu cea sexuală, și cu mân- 
dria. Atât iudaismul, cât și filosofii (ex.: 
* Aristotel, *Epictet) condamnau lăudăroșe- 
nia arogantă. Punând cele trei vicii pe aceeași 
listă, nu este imposibil ca loan să facă aluzie, 
așa cum exegeţii au sugerat, la Geneza 3:6, 
deși limbajul de aici este mai general. 

2:17. ludaismul vorbea despre lume ca tre- 
cătoare, dar despre cuvântul lui Dumnezeu 
ca unul care rămâne veșnic (cf. și Is. 
40:6-8). Cuvintele lui loan de aici îi pot 
încuraja pe cei care preferau moartea, de 
dragul lui Cristos decât supraviețuirea ofe- 
rită de lume (cf. 1 loan 3:16). 


2:18-27 

Deosebirea duhurilor: testul teologic 
loan trebuie să-și asigure cititorii că ei, 
nu secesioniștii, sunt adevărații ucenici ai 
lui Dumnezeu. loan adaugă la testul etic 
(2:1-11) un test teologic: ei trebuie să-și 
păstreze concepţia corectă despre Cristos. 
Joan duce mai departe gândul despre sfâr- 
situl vremurilor (v. 18) din 2:17. 

2:18. Îndeobște, în iudaism se credea că răul 
se va înmulți la sfârșitul vremurilor; durata 
acestei perioade ce va precede cu puţin sfâr- 
șitul vremurilor era adesea lăsată nepreci- 
zată (ca aici), deşi unii scriitori evrei i-au 
atribuit o valoare specifică (ex.: patruzeci de 
ani, patru sute de ani). Unii evrei par să fi 
proiectat și un personaj malefic, precum un 
*mare-preot sau un conducător, care avea 

să oprime poporul lui Dumnezeu; o idee 
ce a devenit prevalentă în cercurile creș- 
tine (ex.: 2 Tes. 2:3-4). loan susține că, prin 
definiție, deja există mulți „anticriști”. (loan 
este singurul scriitor din *Noul Testament 
care folosește acest termen. „anti-” poate 
însemna „în locul”, deși posibil ca loan să 
fi desemnat un locţiitor al lui *Cristos, un 
„Cristos mincinos”, asemenea „profeților 
mincinoșşi” din 4:1. Cf. argumentul lui Pavel 
cu privire la „taina fărădelegii a și început 
să lucreze” — 2 Tes. 2:7.) 

2:19. Vechiul Testament afirmă limpede că 
cel drept poate să ajungă nelegiuit (ex.: Ezec. 
18:24-26), dar şi că faptele omului puteau 
releva sinceritatea sau perfidia inimii sale 
(ex.: 2 Cron. 12:14). Atât învățătorii greci, cât 
și cei evrei îi condamnau pe “ucenicii care 
se dovedeau necredincioși sau incapabili să 
reziste la testele uceniciei, presupunând ade- 
sea că angajamentul lor inițial fusese incom- 
plet. Iudaismul admitea faptul că mulți 
convertiți erau falși, deși mult mai aspru 
erau priviți evreii apostați care, odinioară, 
acceptaseră “Legea, dar pe urmă au ajuns s-o 
respingă. Unele texte din Noul Testament 
(ex.: loan 6:70-71; 1 loan 2:19) se pot raporta 
la această chestiune din perspectiva precu- 
noașterii lui Dumnezeu, iar alte texte se pot 
raporta din perspectiva experienței credin- 
ciosului (ex.: Gal. 5:4; 1 Tim. 4:1-2). Totuși, 
spre deosebire de mulți exegeți moderni, 
exegeții evrei din Antichitate nu vedeau o 
contradicție între cele două perspective. 
2:20-21. În Vechiul Testament, oamenii 
erau unși literalmente cu untdelemn pen- 
tru a îndeplini o îndatorire, mai cu seamă 
pentru rol sacerdotal (ex.: Ex. 20:29; 40:15) 
sau monarhic (ex.: 1 Sam. 10:1; 2 Împ. 9:6); 
termenul tradus prin „uns“ este folosit în 
sens figurat pentru cei aleși de Dumnezeu 
pentru o anumită misiune. Creștinii au fost 
desemnați să-și exercite discernământul 
(vezi 1 loan 2:27). 

2:22-23. Chiar luate separat, aceste versete 
pot contracara în egală măsură atât opoziția 
evreiască, cât și opoziția cerintiană față de 
credința creștină. Compromiterea unicității 
absolute a lui Isus, care este Cristosul și sin- 
gura cale către Tatăl, probabil ar fi permis 


credincioșilor evrei să rămână în “sinagogi, 
protejaţi astfel de provocările directe ale 
cultului imperial și de ameninţarea perse- 
cuției. Faptul că profeții mincinoși puteau 
susține un asemenea compromis (cf. 4:1-6) 
nu este deloc dificil de imaginat (vezi intro- 
ducerea la Apocalipsa). Cerint, care posibil 
să fi activat în jurul anului 100 d.H., credea 
că Cristos-Duhul a venit peste Isus, dar fără 
să se identifice cu El; scriitorul creștin din 
secolul II, Irineu, atribuia această învăță- 
tură și multor *gnostici de mai târziu. 
2:24-27. Numeroși exegeți susțin că „unge- 
rea” (v. 27) se referă la *Duhul (cf. loan 
14:17, 26; Fapte 10:38); alții sugerează că se 
referă în context la Cuvânt, adică la mesajul 
*Evangheliei; oricare ar fi explicaţia, repre- 
zintă o aluzie la practica vetero-testamen- 
tară prin care Dumnezeu îi punea deoparte 
pe unii oameni pentru chemarea Sa, care, 
în cazul de față, se aplică la toți credincioșii. 
Vechiul Testament folosea ungerea cu unt- 
delemn în mod simbolic pentru a consacra 
sau pune deoparte oameni (precum regii) 
sau obiecte (precum cele de la Tabernacul) 
pentru un rol sacru. Consacrarea definitivă 
pentru o asemenea slujire venea atunci 
când Duhul cobora peste oameni (Is. 61:1; 
cf. 1 Sam. 10:1, 9; 16:13). 


2:28—3:3 
Pregătirea pentru venirea Sa 


Așa cum rămăseseră până acum în Isus 
(v. 27), cititorii trebuiau să rămână și pe 
mai departe (v. 28); cu privire la rămânere 
(locuire) vezi comentariul la loan 15:1-8. 
2:28. În tradiția evreiască, venirea lui 
Dumnezeu pentru a judeca lumea urma să 
fie o zi cumplită pentru cei care au trăi în 
neascultare de voia Sa (cf. Amos 5:18-20). 
2:29. În Antichitate era larg împărtășită 
ideea că odraslele moșteneau natura părin- 
ților lor. (Atât de adânc era încetățenită 
această credință, încât mulţi scriitori chiar 
avertizau că adulterii se vor da singuri de 
gol, deoarece trăsăturile lor fizice se impri- 
mau asupra copiilor rezultați din relația lor.) 
3:1. Nimeni care accepta ideea lui loan, și 
anume că creștinii erau copiii lui Dumnezeu, 

nu l-ar fi contrazis în privința învățătu- 
rii de față. Un învățător evreu mai tânăr, 
dar aproape contemporan cu loan, Rabbi 
*Akiva exulta: „Scumpă este umanitatea, 
din moment ce a fost creată după chipul 
lui Dumnezeu; și mai mare este dragostea, 
în sensul că Dumnezeu a făcut cunoscut 
umanității că a fost creată după acest chip” 
(Mișna Avot 3:15). Rabbi Meir, mai târziu în 
secolul II, proclama astfel: „Iubit este Israel, 
pentru că... ei sunt copiii lui Dumnezeu.” 
3:2-3. După unii gânditori greci, natura 
omului era transformată în asemănarea 
celei divine prin contemplarea divinului; 
filosofi precum *Platon credeau că ei puteau 
obține această transformare mai degrabă 
prin vederea exercitată de minte decât prin 
cunoștința derivată din simţuri. Philon 
accepta faptul că omul putea ajunge pe calea 
mistică la vederea lui Dumnezeu, deoarece 
el susținea că Dumnezeu era transcendent; 
el credea că Dumnezeu l-a înzestrat pe Israel 
și mai ales pe profeți cu această vedere, că 
această vedere era precedată de virtutea și 
curăția sufletului și că vederea atingea desă- 
vârşirea când omul ajungea la perfecțiune. 
Ideea aceasta apare și în textele evreilor 
din Palestina, mai ales în mistica evreiască 
(cf. transformarea prin vederea divinului în 
*1 Enoh 71:10-11). Posibil mai la obiect, vede- 
rea lui Dumnezeu era adesea asociată cu 
sfârşitul vremurilor, iar unii gânditori evrei 
*apocaliptici par să fi imaginat transforma- 
rea prin contemplarea slavei lui Dumnezeu. 
Posibil ca loan să-și fi dedus în bună 
măsură, din “Vechiul Testament (Ex. 
34:29-35; vezi comentariul la loan 1:14-18), 
imaginea despre transformare prin con- 
templarea slavei lui Dumnezeu. Pentru el, 
oricine cunoaște caracterul lui Dumnezeu 
se curățește în conformitate cu acesta, iar 
curățirea definitivă va avea loc când va 
ajunge să-L cunoască pe Dumnezeu în 
mod desăvârșit, la sfârșitul veacurilor. 


3:4-24 
De partea cui ești? 


După tiparul evreiesc tradițional, loan 
pune în opoziție păcatul cu dreptatea, 

precum și pe cei care au optat pentru una 
sau alta (3:4-29). Apoi el explică motivul 
pentru care cel nedrept se opune celui 
drept, apelând la o ilustrație din reperto- 
riul evreiesc: cei drepți se iubesc unii pe 
altii, dar cei răi, asemenea lui Cain, îi urăsc 
pe cei drepți (3:10-18). Acesta era testul 
care clarifică cine va birui în cele din urmă 
în Ziua Judecății (3:19-24). 

3:4. Grecii percepeau păcatul ca pe o imper- 
fecțiune; Vechiul Testament și iudaismul îl 
priveau mai puțin abstract, ca încălcarea 
*Legii lui Dumnezeu. 

3:5. Aici Ioan foloseşte, probabil, limbajul 
jertfelor; compară Ioan 1:29. Ideea este că 
cei care sunt în Isus au păcatele îndepăr- 
tate, aşa că nu mai trăiesc în păcat. 

3:6-7. Acest verset face din nou aluzie 
la puterea transformatoare a vederii lui 
Dumnezeu (cf. 3:2-3). Unii exegeți cred că 
afirmația privitoare la absența păcatului 
vizează un ideal, cu sensul de „în măsura 
în care” omul cu pricina rămâne în Cristos. 
(În acest fel *Platon susținea că în măsura 
în care cineva este un artist, arta lui este 
perfectă; dar nereușitele din artă se dato- 
rau faptului că artistul respectiv nu acționa 
ca un adevărat artist la acel moment.) Alții 
consideră că e vorba despre potenţialitate: 
omul este capabil să trăiască fără păcat (cf. 
Ioan 8:31-36). Totuşi versetul 9 este formu- 
lat prea radical pentru oricare dintre aceste 
opţiuni. 

Mai plauzibil ar fi să credem că loan 
folosește ca arme pretenţiile învăţătorilor 
mincinoși și ale ucenicilor lor (1:8-10) toc- 
mai pentru a li se împotrivi: spre deosebire 
de acei ereziarhi care pretindeau că sunt 
fără păcat, adevărații credincioși nu tră- 
iesc în păcat. (Numeroși exegeți sugerează 
că forma continuă a verbului „a păcătui” 
înseamnă „a trăi” în păcat, păcătuirea ca 
mod de viaţă. Situaţia e diferită de cea 
a omului care trăiește drept, dar uneori 
cedează în fața ispitei sau înșelăciunii și 
apoi se pocăiește cu adevărat.) 

*Stoicii, *esenienii și literatura evreiască 
de înţelepciune împărțeau umanitatea în 
două tipuri ideale: cel drept și cel nedrept 
sau cel înțelept și cel neînțelept. Însă toate 

aceste surse admit imperfecțiunea celui 
drept sau înțelept; deși astfel de oameni nu 
se ridică în totalitate la înălțimea modelu- 
lui ideal, angajamentul lor este clar hotărât. 
Păcatele specifice care domină imaginea 
secesioniștilor conturată de loan reprezintă 
violări ale celor două precepte fundamen- 
tale subliniate de el în epistolă: atitudinea 
corectă față de membrii comunității creş- 
tine și perspectiva corectă cu privire la 
Isus (3:24). Astfel loan poate pretinde că ei 
comit păcatul de moarte, adică, unul care 
conduce la pierderea *vieții veșnice (cf. 
5:16-17). 
3:8. În *Manuscrisele de la Marea Moartă 
se susține că toate păcatele erau influențate 
de duhul rătăcirii. Dată fiind perspectiva 
tradițională evreiască despre diavolul care 
a adus păcatul în lume (cf. Ioan 8:44), toate 
păcatele erau în cele din urmă lucrarea dia- 
volului și îi reflectau caracterul. 
3:9-10. Cu privire la pretenția lipsei de 
păcat, vezi comentariul la 3:6-7. Unii exe- 
geți au sugerat că Ioan împrumută imagi- 
nea „seminței” din acest text de la oponen- 
ţii săi, din moment ce ideea este ulterior 
atestată printre *gnostici; totuşi imaginea 
era deja răspândită în tradiția creştină 
(lac. 1:18, 21; 1 Pet. 1:23; vezi comenta- 
riul la 1 Pet. 1:23). Unii credeau că există 
o sămânță divină în oameni (ex.: Ovidiu, 
Fasti 6.5-6; *Seneca, Scrisori către Lucilius 
73.16; *Epictet, Discursuri 1.9.4-6), o idee 
pe care creștinii o puteau adapta celor 
născuți din *Duhul. Se credea că un copil 
moșştenea natura tatălui său prin sămânță, 
motiv pentru care loan poate folosi această 
imagine pentru a-și demonstra teza: cei 
care sunt născuţi din Dumnezeu prin 
convertire reflectă acum în ei caracterul 
Său, la fel cum cei care nu sunt născuți 
din EI își relevă propria natură. În Vechiul 
Testament omul putea să învingă păcatul 
prin cuvântul scris sau cel memorat (ex.: 
Deut. 30:14; Ps. 119:11; ler. 31:32-33). 
3:11-13. Uciderea lui Abel de către Cain 
este adesea reluată cu unele înflorituri în 
tradiția evreiască; alteori, tradiţia evre- 
iască detalia foarte mult răutatea lui 
Cain. El a devenit un prototip standard 


pentru răutate (ex.: *Cartea Jubileelor şi 
*1 Enoh; uneori “fariseii îl asociau pe Cain 
cu *saducheii și necredinţa lor în viața 
ce va să vină); un text evreiesc precreștin 
îl numește „cel nedrept” (Înţ. Sol. 10:3). 
Philon a folosit frecvent cazul lui Cain ca 
simbol al iubirii de sine și ca exemplificare 
a situaţiei în care „cel rău îl atacă pe cel 
bun”, ca aici (cf. Gal. 4:29). Unii gnostici 
antinomieni de mai târziu l-au considerat 
pe Cain un erou. 

Fratricidul era considerată în Antichitate 
una dintre cele mai abominabile crime 
posibile (ex.: *Cicero, Horaţiu); loan aplică 
termenul „frate“ pentru orice membru al 
comunității creștine. Un criminal era un 
copil al diavolului (3:10), întrucât una din- 
tre primele lucrări ale diavolului a fost să 
provoace moartea lui Adam (vezi comenta- 
riul la loan 8:44); unele texte rabinice târzii 
pretind că tatăl lui Cain era un înger căzut, 
diavolul chiar. Rivalitatea dintre frați (Gen. 
37:8; 1 Sam. 17:28) era de regulă depășită 
odată cu vârsta, dar fapta lui Cain a împie- 
dicat un astfel de deznodământ. 

3:14-15. Crima era o infracțiune gravă în 
Legea Vechiului Testament, motiv pen- 
tru care criminalul merita *Gheena, în 
gândirea evreiască ulterioară perioadei 
Vechiului Testament. Isus a catalogat drept 
crimă chiar și atitudinea care genera actul 
propriu-zis (cf. Mt. 5:21-22). 

3:16. Posibil ca cititorii să fi anticipat perse- 
cuția și spectrul morţii, deși puţini fuseseră 
martirizaţi până la acea dată (Apoc. 2:13). 
Refuzul de a participa la cultul împăratu- 
lui îi caracteriza ca subversivi, iar dușmanii 
lor erau mai mult decât fericiți să îi dea pe 
mâna autorităților. Din moment ce deținu- 
ţii fără cetăţenie erau torturați uneori pen- 
tru informații, mai ales dacă erau sclavi, 
creștinii puteau ajunge să plătească un preţ 
enorm, pentru a evita trimiterea confraților 
lor creștini la moarte. 

3:17. Pe lângă imperativul de a fi dispuși 
să-și dea viața pentru fraţii lor credincioşi 
(3:16), loan le mai cere şi un angajament 
practic, iubirea manifestată în prezent. 
Oponenții lor, care s-au retras din comuni- 
tate, posibil pentru a evita persecuția, sunt 

responsabili de moartea altora, așa cum a 
fost și Cain; creștinii autentici trebuie să 
trăiască jertfind pentru alții, în fiecare zi. 
Cum credeau și anumiţi gânditori evrei, 
a refuza împărtășirea bunurilor proprii cu 
cel în nevoie însemna, practic, să-l înfome- 
tezi (cf. Iac. 2:15). 

3:18. Literatura antică adesea asocia 
„cuvântul“ cu „fapta” (ex.: la Isocrate, 
Demostene, *Quintilian, Seneca, *Lucian, 
Înţelepciunea lui Solomon); cel ce le avea 
pe amândouă era lăudat, dar cel care doar 
vorbea, însă nu acționa în acord cu propri- 
ile cuvinte, era considerat un ipocrit. 

3:19. Uneori Manuscrisele de la Marea 
Moartă îi numeau pe cei drepți „copiii 
adevărului” sau „moștenirea adevărului 
lui Dumnezeu” (1QS 4.5; 1QM 13.12; 1QHa 
17.35; 18.29; 19.14). 

3:20-21. Iudaismul sublinia în mod repetat 
că Dumnezeu cunoaște inimile oamenilor 
(cf. ler. 29:23); unele texte chiar Îl numeau 
„cercetătorul inimilor”. Un scriitor evreu 
de literatură sapienţială spunea: „Fericit 
este omul pe care sufletul său nu-l con- 
damnă” (Sir. 14:2). 

3:22-24. Interesul imediat al lui loan pen- 
tru acest subiect ar fi putut decurge din 
faptul că aceste porunci sunt tocmai cele 
pe care secesioniștii le încălcau: părăsind 
comunitatea creștină, ei au demonstrat 
lipsa dragostei pentru fraţii și surorile lor; 
necrezând că Isus este singurul și adevăra- 
tul *Cristos (2:22), ei au căzut şi testul cre- 
dinței. Cu privire la rugăciunile ascultate, 
vezi loan 14:12-14. Cei mai mulți evrei nu 
credeau că Duhul (1 loan 3:24) era la înde- 
mâna multora în veacul prezent (*esenie- 
nii, asemenea creștinilor, aveau o opinie 
minoritară în această privință). 


4:1-6 
Testarea duhurilor 


4:1. Mai ales iudaismul asocia *Duhul lui 
Dumnezeu cu *profeția, dar admitea exis- 
tența profeților mincinoși, despre care 
loan spune că sunt mânați de alte duhuri. 
Cititorii înțelegeau ideea; evreii erau fami- 
liarizaţi cu ideea existenței altor duhuri, 


1 loan 4:2-17 


pe lângă Duhul lui Dumnezeu (vezi mai 
ales comentariul la 4:6). În provincia Asia 
Mică erau numeroși extatici păgâni, şi 
mistici evrei care pretindeau că primesc 
revelații speciale; nevoia de discernământ 
trebuie să fi fost acută. 

4:2-3. Problema avută în vedere ar putea 
fi contestarea, din partea secesioniștilor, că 
Isus ar fi fost Cristosul (dacă opoziția venea 
din partea evreilor); după cum ar putea fi şi 
contestarea umanităţii și a morţii lui Isus 
de către promotorii docetismului (vezi 
introducerea), o erezie pe care un martor 
ocular avea toată autoritatea s-o denunțe. 
Sau putea fi vorba de o relativizare a rolu- 
lui lui Isus, retrogradat strict la o funcție 
profetică, precum loan Botezătorul, un 
compromis care putea conferi scăpare de 
persecuție. Probabil că era contestată ima- 
ginea lui Isus cel cunoscut din depozițiile 
martorilor oculari, din a patra evanghe- 
lie. Oricare va fi fost eroarea, secesioniștii 
pretind autoritatea derivată din inspirație, 
așa cum fac și alte grupuri din zilele noas- 
tre. loan nu neagă realitatea inspiraţiei; el 
neagă doar faptul că duhul care lucrează în 
ei ar fi Duhul Sfânt. 

4:4-6. În mod similar, *Manuscrisele de la 
Marea Moartă fac distincția dintre copiii 
lui Dumnezeu și restul lumii, deși ele merg 
mai departe decât loan afirmând că fiecare 
faptă a oamenilor este determinată fie de 
duhul adevărului, fie de duhul minciunii. 
(Limbajul celor „două duhuri” probabil 
că depășește corpusul Manuscriselor de la 
Marea Moartă, deși cea mai bună atestare 
din afara lor provine din * Testamentele celor 
doisprezece patriarhi. Aceste testamente con- 
țin mai multe referinţe la duhuri de min- 
ciună, dar dintre ele cel mai apropiat de 
1 Ioan 4:6 este Testamentul lui Iuda 20 care, 
alături de Testamentul lui Levi, este unul din- 
tre testamentele cel mai frecvent suspectate 
că ar conține interpolări de natură creştină. 
Astfel chestiunea nu este rezolvată, deși 
referința din Testamentul lui luda este pro- 
babil necreștină, reflectând o idee similară 
doctrinei susținute, în general, de evrei cu 
privire la cele două impulsuri, dezvoltată 
și amplificată mai ales de către “rabini; 

cu privire la această doctrină, vezi comen- 
tariul la Romani 7:15-22.) Promisiunea că 
Cel care era de partea lor era mai mare 
decât cel care se afla în lume (1 loan 4:4) 
evocă un principiu din * Vechiul Testament 
(2 Împ. 6:16; 2 Cron. 32:7-8). 


4:7-21 

Testul iubirii 

4:7-10. Din nou (cf. 3:9-10), Ioan susține că 
natura omului oferă indicii despre filiația 
sa spirituală; cei care sunt asemenea lui 
Dumnezeu sunt copiii Săi, iar trăsătura 
supremă a lui Dumnezeu este iubirea Sa, 
revelată în crucea lui Cristos. Secesioniștii 
și-au dovedit lipsa de dragoste retrăgân- 
du-se din părtășia creștină. Cu privire la 
ispășire, vezi comentariul la 2:2. 

4:11-12. Chiar și dragostea creștinilor ade- 
văraţi avea nevoie de desăvârșire, dar spre 
deosebire de secesioniști, aceștia au rămas 
în comunitatea creștină, păstrând astfel 
angajamentul iubirii unora față de ceilalți. 
Învăţătorii mincinoși posibil să fi pretins 
că ar fi avut vedenii mistice cu Dumnezeu 
(vezi comentariul la 3:2-3; 4:1), dar loan 
vine cu o corecție: Dumnezeu nu putea fi 
văzut (Ex. 33:20), iar credincioșii Îl puteau 
vedea totuși în natura dragostei manifes- 
tate la cruce (4:9) şi în iubirea jertfitoare a 
creștinilor (4:12). 

4:13-16. Deşi comunitatea de la *Qumran 
ca grup pretindea a avea *Duhul, mare 
parte a iudaismului antic a surghiunit 
lucrările cele mai dramatice ale Duhului în 
trecutul îndepărtat şi în viitor sau le-a aso- 
ciat cu câteva persoane excepționale. Ioan 
putea vorbi atât despre primii martori, cât 
și despre sine însuși ca împuterniciți în 
mod profetic să mărturisească adevărul 
despre *Cristos (vezi comentariul la 4:1). 
4:17. În *Vechiul Testament (ex.: Amos 
5:18-20) și în iudaism, „ziua judecății” 
era ceva de temut pentru cei neascultă- 
tori (2:28). Totuşi cei care au perseverat 
în iubire puteau fi convinși că vor fi achi- 
taţi în tribunalul lui Dumnezeu din ziua 
aceea, pentru că ei sunt agenţii iubirii Sale 
altruiste. 


4:18. Se subînțelegea că păcatul conducea 
adesea la frică (ex.: Gen. 3:8; *Epistola lui 
Aristeas 243). Deşi filosofii *stoici pledau 
pentru trăirea fără frici, întrucât circum- 
stanţele nu pot distruge în ultimă instanță 
rațiunea, în acest context asigurarea lui 
loan că credincioșii nu trebuie să se teamă 
nu vizează explicit orice fel de împreju- 
rări. Garanţia sa privește în mod specific 
pedeapsa din ziua judecății (4:17). 

4:19. Vechiul Testament recunoaște și fap- 
tul că poporul lui Dumnezeu a învăţat cum 
să se raporteze la alții din atitudinea îndu- 
rătoare a lui Dumnezeu faţă de ei (Ex. 13:8; 
22:21; Lev. 19:34; Deut. 10:19), deși expresia 
supremă a acestui principiu îl constituie 
însuși exemplul lui Cristos (1 Ioan 4:10; 
cf. loan 13:34). 

4:20-21. Și alți antici admiteau principii 
precum dezbaterea unor subiecte concrete, 
mai degrabă decât discuţii despre univer- 
sul zeilor (ex.: Plutarh), sau acela că un 
prieten nou se va comporta cu tine așa cum 
s-a comportat cu alții anterior (ex.: Isocrate, 
*orator din sec. IV). În Vechiul Testament, 
comportamentul față de cei care nu puteau 
să se revanșeze era echivalat de Dumnezeu 
cu purtarea față de El (Prov. 19:17; cf. 
Deut. 15:9). 


5:1-13 

Biruință și viață prin credința în Isus 
5:1. Familiile erau adesea percepute ca o 
unitate, motiv pentru care nu era posibil 
să-i iubeşti pe unii membri ai familiei și să-i 
urăști pe alții. (Acest principiu al loialității 
de familie se extindea și la rețelele de prie- 
teni.) Versetul acesta poate reflecta ideea că 
odraslele poartă natura părinţilor lor. 

5:2. Cu privire la iubirea demonstrată în 
mod activ, compară cu 3:18. 

5:3. Poruncile lui Dumnezeu nu au fost nici- 
odată prea grele pentru cei în a căror inimă 
au fost acestea scrise (Deut. 30:11-14). 
Mulţi învăţători evrei considerau unele 
părți ale *Legii „mai grele” sau „cu mai 
multă greutate” decât altele (precum în 
Mt. 23:23), înțelegând de aici că unele se 

dovedeau mai acute pentru viața zilnică, 
iar nu că unele ar fi fost prea dificil de 
respectat. 

5:4-5. Imaginea „biruinţei” era folosită în 
sfera militară, sportivă, polemică și juri- 
dică, dar întotdeauna presupunea un con- 
flict sau un test. loan își cheamă cititorii 
„Să învingă” sau „să biruiască” opoziţia, 
persecuția și posibil martirajul (probabil 
pătimirea datorată refuzului de a face un 
compromis cu cultul imperial). 

5:6-13. Mulţi cercetători au sugerat că 
secesioniști precum Cerint sau *gnosticii 
de mai târziu ar fi spus că Cristos-Duhul 
a descins asupra lui Isus la *botezul Său, 
dar L-a părăsit înaintea morţii Sale; sau că, 
asemenea docetiștilor și unor gnostici de 
mai târziu, secesioniștii credeau că Isus a 
fost cu adevărat botezat, dar nu avea cum 
să moară, întrucât era nemuritor. Este posi- 
bil și ca unii docetiști să fi interpretat „apa 
și sângele” din loan 19:34 drept imagine 
a unui semizeu: zeitățile olimpiene din 
mitologia greacă aveau ichor, o substanță 
apoasă, în loc de sânge. Astfel este posi- 
bil ca ei să fi subliniat divinitatea Lui în 
defavoarea umanităţii Sale. Totuși, nu este 
exclus ca referința avută în vedere să depă- 
șească oricare dintre opțiuni. 

Oricum, documentele comerciale antice 
includeau uneori semnăturile câtorva mar- 
tori prezenți la procedurile de vânzare, iar 
*Vechiul Testament și tribunalele evreiești 
de mai târziu întotdeauna solicitau minim 
doi martori de încredere (Deut. 17:6; 19:15). 
loan citează aici trei martori a căror credi- 
bilitate nu putea fi contestată. (Formula 
trinitariană găsită în 1 loan 5:7, traducerea 
KJV [şi Cornilescu; n.ed.], este corectă, dar 
nu aparține textului. Ea apare doar în patru 
manuscrise provenind din sec. XII, XV şi 
XVII [în ultimul doar ca o notă marginală] 
din miile de manuscrise disponibile, plasat 
acolo de *scribii care o știau din Vulgata 
latină, unde a fost preluată dintr-o notă 
marginală timpurie, bazată pe o interpre- 
tare timpurie a textului. În unele versiuni 
(KJV, VDC) ea apare deoarece aceste tradu- 
ceri au pornit de la o recenzie a celei de-a 
treia ediţii a Noului Testament în greacă, 


1 loan 5:14—21 


realizat de Erasmus; se spune că Erasmus 
ar fi inclus acest verset ca urmare a unui 
pariu, și-a exprimat rezervele față de el 
într-o notă şi l-a retras în ediţiile ulterioare.) 


5:14-21 
Evitarea păcatului 


5:14-15. Pentru contextul relevant în raport 
cu principiul general ce reiese din aceste 
versete, vezi comentariul la Ioan 14:12-14. 
Totuşi chestiunea specifică subliniată aici 
poate fi rugăciunea pentru un frate rătăcit, 
fără îndoială incluzându-l aici pe cel atras 
de ideile profeților mincinoși (4:1-6); vezi 
5:16-17 (cf. Mt. 18:15-20). 
5:16-17. Dată fiind folosirea termenului 
„Viață” pentru *viață veșnică sau „moarte” 
pentru antonimul său, în această epis- 
tolă, „păcatul care duce la moarte” pare 
să fie păcatul care îl îndepărtează pe om 
de viața veşnică (cf. Gen. 2:17; 3:24). Cele 
două păcate care, probabil, vor fi fost cu 
precădere în mintea lui loan erau ura față 
de frați și surori (respingerea comunității 
creştine de către separatiști) și crezul ero- 
nat în raport cu Isus (doctrina lor falsă cu 
privire la identitatea Sa ca Domn și *Cristos 
întrupat); vezi comentariul la 3:23. 
*Vechiul Testament și iudaismul făceau 
distincție între rebeliunea deliberată împo- 
triva lui Dumnezeu, care nu putea fi iertată 
prin mijloace obișnuite, și un păcat mai 
puţin grav. Mai relevant la acest subiect ar 
fi faptul că anumite texte evreiești antice 
(ex.: *Manuscrisele de la Marea Moartă 
CD 9.6, 17; *Cartea Jubileelor 21:22; 26:34; 
33:18; cf. textul ebraic din Deut. 22:26) 
vorbesc și ele despre un păcat capital ca 
fiind „o chestiune de moarte”, care era, 
de regulă, pusă în practică prin excomu- 
nicare din comunitate şi nu literalmente 
prin execuție. Cei împotriva cărora s-a 
păcătuit puteau să le asigure adversarilor 
lor iertarea prin rugăciune (Gen. 20:7, 17; 
lov 42:8), dar păcatul lepădării deliberate 
de adevărul lui Dumnezeu anula eficacita- 
tea oricărei rugăciuni rostite de altcineva 
(1 Sam 2:25; ler 7:16; 11:14; 14:11). Probabil 
că loan spune aici: Dumnezeu îi va ierta 

pe credincioşii care greșesc, dacă vă rugați 
pentru ei, însă cei care s-au dus cu totul 
după aceste învățăturieflagrant înșelătoare 
sunt în afara sferei de acțiune a rugăciu- 
nilor voastre sau (într-o altă interpretare), 
ca să primească iertare, trebuie ca ei să își 
ceară efectiv iertare. 

5:18. *Satana nu a putut să se atingă de 
lov fără permisiunea lui Dumnezeu (lov 
1:11-12; 2:3-6). Iudaismul admitea faptul 
că Satana avea nevoie de permisiunea lui 
Dumnezeu pentru a supune poporul lui 
Dumnezeu la test și că Dumnezeu a res- 
pins acuzațiile formulate de Satana împo- 
triva poporului Său. 

5:19-20. Iudaismul susținea că toate 
popoarele, cu excepţia lui Israel, se aflau 
sub stăpânirea Satanei și a îngerilor săi. 
Sursa acestei idei nu este dificil de presu- 
pus; aproape toate *neamurile se închinau 
idolilor, iar cei mai mulți practicau imorali- 
tatea sexuală și alte păcate. 

5:21. „Idolii” putea însemna orice îi abătea 
pe oameni de la închinarea adevărată îna- 
intea adevăratului Domn (astfel „idolii din 
inimă” poate să se refere la neadevăruri 
sau păcate în 1QS 2.11 în *Manuscrisele de 
la Marea Moartă; cf. Anticristul în 1 loan 
4:3). Dar şi un sens literal (imagini concrete 
ale unor zei falși) este justificat în mesajul 
adresat unei comunități din Asia Mică. Ar 
putea viza închinarea la o reprezentare a 
împăratului, căreia multor creştini li s-a 
cerut să-i aducă daruri de tămâie ca semn 
al loialității lor față de stat (Pliniu, Epistole 
10.96). Se poate referi și la compromisul cu 
idolatria într-un sens mai larg — provincia 
Asia Mică dispunea de o sumedenie de 
tentaţii pentru păgânii de altădată, precum 
mâncarea oferită idolilor. Textele antice 
evreiești condamnau adesea idolatria ca pe 
cel mai grav păcat — cu siguranță un păcat 
capital sau „un păcat care duce la moarte” 
(5:16-17); dacă profeții mincinoși din 4:1-6 
sunt asemenea celorlalți profeți mincinoși 
care afectau *bisericile din Asia în această 
perioadă (Apoc. 2:20), atunci idolatria 
putea fi foarte concretă; vezi comentariul la 
Apocalipsa 2:14; 9:20; 13:12 și 15. 


2 IOAN 


Introducere 


Paternitate, datare. Vezi introducerea la 1 Ioan şi la Evanghelia lui loan; există puține 
diferenţe stilistice între 1 Ioan şi 2 Ioan. În condiţiile în care Ioan însuși ar fi putut trimite 
o epistolă personală mai scurtă și similară cu cea trimisă anterior, este puțin posibil ca 
un falsificator să încerce să producă un document atât de scurt, care să adauge atât de 
puțin la argumentele prezentate în 1 loan. Mai mult, falsificarea ulterioară a lui 2 loan 
(sau 3 loan) ar fi deposedat epistola de autoritate în fața destinatarilor săi, din moment ce 
conţinutul lui 2 Ioan și al lui 3 loan indică faptul că destinatarii îl cunoşteau pe scriitor în 
mod personal. 

Natura epistolei. Epistola 2 loan poate funcționa ca o scrisoare oficială de tipul celor pe 
care *marii-preoţi le expediau liderilor comunității evreiești din afara Palestinei. Epistola 
este de aceeași lungime cu 3 loan; lungimea ambelor scrisori a fost probabil limitată la 
dimensiunea foii de papirus pe care a fost scrisă fiecare. Spre deosebire de cele mai multe 
epistole din *Noul Testament, aceasta era lungimea standard pentru majoritatea scrisori- 
lor antice. 

Situaţia. Epistola 2 loan are în vedere problema acelorași separatiști ca și 1 loan. 
Concepţia inadecvată a secesioniștilor despre *Cristos era probabil fie un compromis 
acceptat sub presiunea *sinagogii (vezi introducerea la Evanghelia după loan), fie o rela- 
tivizare a lui Isus, pentru a permite un compromis cu păgânismul (vezi introducerea la 
Apocalipsa); cea din urmă este mai probabilă. Pentru secesioniști, Isus era un mare pro- 
fet, precum loan Botezătorul și propriii lideri, dar El nu era Domnul suprem întrupat 
(cf. 1 loan 4:1-6; Apoc. 2:14, 20). Unii opinează că ei ar fi fost afiliaţi cu Cerint sau precurso- 
rii acestuia (cel care făcea distincţia dintre Cristosul divin și Isus cel uman, asemenea unor 
teologi moderni) sau cu docetiștii (care pretindeau că Isus doar părea om). Toate aceste 
compromisuri au permis susținătorilor învățăturilor false să adapteze la valorile culturii 
lor frânturile de creștinism, rezultate în urma ajustărilor lor, dar i-a înstrăinat și mai mult 
de adevărul proclamat de martorii oculari, care L-au cunoscut pe Isus în mod direct. 

Comentarii. Vezi introducerea la 1 Ioan. 

2 loan 1-13 


1-3. „Prezbiterii” au primit autoritate în 
comunitățile locale evreieşti în baza vârstei 
lor, proeminenței lor și responsabilității 
lor; vârsta era respectată. Aici loan preia 
acest titlul simplu (cf. 1 Pet. 5:1) în loc să-și 
sublinieze apostolia. „Aleasa doamnă” 
sau mamă spirituală se poate referi la o 
profetesă/femeie-prezbiter (cf. 3 Ioan 4; în 
contrast cu Apoc. 2:23). Însă e mai plauzibil 
că se referă la o adunare locală aici (vezi 
v. 13); atât Israel, cât și “Biserica erau 
descrise ca femei. 
4-6. Porunca menţionată de loan aici era 
una veche, deoarece provenea din *Lege 
(Lev. 19:18), deși exemplul lui Isus i-a ofe- 
rit un nou înţeles (loan 13:34-35). În con- 
textul din 1-2 loan, iubirea arătată față de 
aproapele include atașarea de comunitatea 
creştină (nu părăsirea ei, așa cum procedau 
separatiştii). 
7-9. Vezi discuţia din introducere. 
10. Musafirilor trebuia să li se acorde ospi- 
talitate, iar călătorii trebuiau găzduiți în 
case de oaspeţi (cf. 3 loan 5-6); este posibil, 
dar nu cert, ca aici să fi fost avute în vedere 
adunări din case); primii misionari creștini 
au depins încă de la începuturi de această 
ospitalitate (Mt. 10:9-14). Filosofii itine- 
ranți numiți sofiști percepeau taxe pe învă- 
țătura oferită, așa cum făceau, probabil, și 
unii dintre opozanții lui Pavel din Corint. 
Totuşi, după cum evreii nu-i găzduiau 
pe *samariteni sau pe cei considerați lipsiți 

de cucernicie, tot astfel și creștinii trebuiau 
să-și exercite capacitatea de a-i selecta pe cei 
pe care îi găzduiau. Scrierile creștine tim- 
purii (mai ales un text din tradițiile cu mai 
multă autoritate, cunoscut ca Di4ahia) arată 
că existau profeți și “apostoli itineranţi, dar 
nu toți aceştia erau autentici. Salutările 
erau o parte esenţială a protocolului social 
în acea vreme, iar salutul („Pacea să fie cu 
tine!”) era intenționat ca o binecuvântare 
sau o rugăciune pentru pace. 

11. În Manuscrisele de la Marea Moartă, cel 
care se îngrijea de un apostat din comuni- 
tate era considerat un simpatizant al apo- 
statului și era excomunicat, aşa cum era și 
apostatul însuși. Găzduirea sau binecuvân- 
tarea acordate unui învățător fals erau con- 
siderate o formă de colaborare cu acesta. 
12. „Hârtia” se referă la papirus, confec- 
ționat din trestii și rulat sul. Peniţa era o 
trestie ascuțită la un capăt, iar cerneala 
era un compus pe bază de cărbune, liant 
vegetal și apă. Scrisorile erau considerate 
un substitut inferior pentru prezența în 
persoană sau pentru un discurs, iar scri- 
itorii își încheiau uneori scrisorile cu pro- 
misiunea de a discuta anumite chestiuni 
față în faţă. 

13. Era ceva obișnuit ca expeditorul să tri- 
mită salutări în numele celor din preajma 
sa. Pentru „soră”, vezi comentariul la 
„aleasa Doamnă” din versetul 1. 


3IOAN 


Introducere 


Aceasta este o „scrisoare de recomandare” pentru Demetrius, un misionar itinerant 
(v. 7-8) care avea nevoie să fie găzduit de o *biserică locală, în perioada lucrării de evan- 
ghelizare din acea zonă (cf. comentariul la Mt. 10:11-13, 40-42). Cu privire la paternitate 
și datare, vezi introducerea la 2 loan. În primele trei secole din istoria Bisericii, bisericile 
locale se întruneau în case; pentru mai multe detalii cu privire la această practică, vezi 
Romani 16:5. În această scrisoare adresată lui Gaius, conducătorul unei adunări de casă, 
Ioan pare că încearcă să contracareze influențele opozantului Diotref, un alt conducător 
de adunare de casă, care își impunea autoritatea și respingea emisarii susținuți prin auto- 
ritatea apostolică a lui loan. 

Comentarii. Vezi introducerea la 1 Ioan. 

1-2. Acesta este un salut standard în nume- 
roase scrisori antice, care foarte adesea 
începea cu o rugăciune pentru sănătatea 
destinatarilor, din care făcea parte şi o 
rugăciune ca totul să-i meargă bine persoa- 
nei în cauză (nu numai prosperitate mate- 
rială, aşa cum ar părea să sugereze unele 
traduceri). Acest salut s-ar putea înțelege 
astfel: „Sper să fii bine”, însă reprezintă 
o veritabilă rugăciune pentru binele lui 
Gaius (vezi comentariul lui 1 Tes. 3:11). 
„Gaius” era un nume obișnuit. 

3-4. Rabinii și filosofii vorbeau uneori des- 
pre “ucenici ca despre „copiii” lor; aici loan 
se referă probabil la cei pe care i-a condus 
la *Cristos (cf. Gal. 4:19 şi posibil tradiţia 
evreiască de mai târziu care considera 
că atunci când cineva făcea un convertit 
la iudaism, era ca și cum acela a creat un 
convertit). 

5-6. Ospitalitatea era o chestiune critică 
în lumea greco-romană, iar evreii erau 
preocupați mai ales să se îngrijească de 
membrii comunităţii lor. Cele mai multe 
hanuri funcționau și ca bordeluri, fapt ce îi 
determina să nu-și dorească să găzduiască 
acolo, dar evreii se așteptau să se bucure de 
ospitalitate din partea confraților lor evrei; 
pentru a preveni folosirea abuzivă a aces- 
tui sistem, ei purtau de regulă scrisori de 
recomandare din partea cuiva care se știa 
cu gazda, pentru a-și justifica astfel preten- 
ţia de a fi evrei. Este plauzibil ca și creştinii 
să fi adoptat această practică. 

7-8. Filosofii și sofiștii (vorbitori profesi- 
oniști itineranţi, aşa cum îi priveau mulți 
observatori greco-romani pe predicato- 
rii creştini itineranți) adesea își câștigau 
existența pe seama mulțimilor cărora 
le vorbeau, deși alții se întrețineau prin 
onorarii sau erau susținuți de *patroni 


înstăriți. Asemenea evreilor, creștinii erau 
ospitalieri cu călătorii de aceeași credință 
cu ei, iar acești predicatori itineranți erau 
dependenți de caritatea lor. Evreii vorbeau 
despre „Numele“ sfânt al lui Dumnezeu; 
Ioan pare să aplice acest titlu lui Isus. 
9-11. Diotref pare să fie conducătorul unei 
adunări de casă; el refuză să arate ospita- 
litate misionarilor care aveau scrisori de 
recomandare de la prezbiter. Cercetătorii 
au făcut speculaţii cu privire la chestiu- 
nea care a generat divergența: dezacord 
doctrinar, dezacord cu privire la structura 
conducerii în biserică sau pur şi simplu 
Diotref era o persoană respingătoare; ori- 
cum, el refuză să accepte autoritatea care 
îi legitima pe misionarii susținuți de loan. 
A-i respinge pe reprezentanţii cuiva sau 
pe cei recomandați de respectivul echivala 
cu manifestarea disprețului față de însăși 
persoana care le întocmise recomandările. 
12. Aceasta este recomandarea pentru 
Demetrius, care nu are doar validarea lui 
loan, ci și pe cea a celorlalți membri ai adu- 
nării din casa sa. (Pentru scrisori de reco- 
mandare, vezi comentariul la 2 Cor. 3:1.) 
Nimeni din adunarea din casa lui Diotref 
nu l-ar fi primit, așa că adunarea din casa 
lui Gaius trebuie să-l ajute. 

13-15. Uneori scrisorile antice se încheiau 
ca aici. Cei mai mulți autori de epistole 
foloseau “scribi, iar dacă loan scrie cu 
propria mână, posibil să fi dorit să încheie 
repede. Vezi comentariul la 2 loan 12. Dacă 
termenul „prietenii“ este folosit aici ca titlu 
pentru un grup, el se referă probabil la con- 
frații creștini din locul de unde prezbiterul 
își expediază scrisoarea; acești creștini 
posibil să fi împrumutat ideea de la *epi- 
curieni, ale căror comunităţi filosofice erau 
compuse mai ales din „prieteni”. 


IUDA 


Introducere 


Paternitate. Dacă un autor ar fi scris sub pseudonim această lucrare, ar fi fost interesat 
să clarifice despre care luda este vorba (adică, fratele lui Isus) sau chiar să scrie în numele 
unei persoane mai proeminente. Autorul de față nu aduce nicio clarificare cu privire la 
identitatea sa, fapt care face probabilă autenticitatea epistolei lui Iuda. În acelaşi timp, 
absența oricărei clarificări cu privire la identitatea acestui luda şi faptul că pare să se 
cunoască cu destinatarii (v. 3, 5) sugerează că el este cel mai proeminent dintre persoanele 
care purtau acest nume, fratele celui mai cunoscut dintre persoanele care purtau numele 
Iacov -— respectiv, fratele mai tânăr al lui Isus (Mc. 6:3). Tradiţia timpurie a “Bisericii avea 
opinii împărțite cu privire la care dintre persoanele cu numele Iuda a scris epistola, dar 
este singurul Iuda despre care știm în prezent că avea un frate pe nume Iacov. Limba 
greacă folosită de el este sofisticată, dar mentalitatea comună cu a destinatarilor săi este 
cea a iudaismului popular; pentru cunoştinţele de greacă ale unui iudeu palestinian sau 
pentru posibilitatea de a solicita ajutorul unui scrib, vezi introducerea la Iacov. 

Situaţia. Scrisoarea se opune în mod clar învăţătorilor mincinoși cu conduită sexuală 
imorală și atitudine arogantă în învăţătură. Universul ideatic al lui luda și al destinata- 
rilor săi este iudaismul popular; oponenții săi ar putea fi înrădăcinați în aceeași tradiție 
iudeo-creștină din care provine și Iuda, dar ei au încercat să asimileze multe din valorile 
culturii păgâne imorale. Ţinând cont că se folosește masiv de *1 Enoh, e posibil ca respectiva 
carte să fi reprezentat o tradiție invocată de adversarii săi, care probabil că își considerau propriile 
viziuni mistice inspirate divin, precum viziunile lui Enoh (v. 8). 

Genul literar. Ar putea fi vorba despre o epistolă-eseu, o scrisoare folosită ca predică. 
Scrisorile erau concepute ca substitut pentru discursuri sau pentru prezența scriitorului 
în persoană. 

Comentarii. Printre comentariile excelente se numără R.J. Bauckham, Jude, 2 Peter, 
WBC 50; Waco, TX, Word, 1983 şi (mai accesibil pentru necunoscătorii de limbă greacă) 
J.N.D. Kelly, A Commentary on the Epistles of Peter and Jude, BNTC; republicat, Grand 
Rapids, MI, Baker Academic, 1981. 

1-2 
Introducere 


Faptul că Iuda nu-și prezintă detaliat ofi- 
ciul deținut sugerează că el este un Iuda 
celebru, frate nu numai cu Iacov, ci și cu 
Isus. Deși era fiul lui Iosif și al Mariei, el 
acum își descrie fratele de mamă prin 
titlul „Domnul“. Cu privire la „rob”, vezi 
comentariul la Romani 1:1. 


3-6 
Căderea din har 


3-4. Cel puţin în parte, eroare pe care Iuda 
o are în vedere seamănă cu cea propovă- 
duită de profeţii mincinoși din “Vechiul 
Testament: judecata nu va veni peste popo- 
rul lui Dumnezeu datorită îndurării speci- 
ale de care aveau parte de la Dumnezeu -— 
o învăţătură care conducea la păcat (er. 
6:14; 8:11; 23:17; Ezec. 13:10, 16; Mica 3:5). 
*Harul biblic înseamnă iertare și puterea 
de a stăpâni păcatul, nu permisiunea de 
a acționa imoral. Scriitorii antici aplicau 
adesea limbajul specific războiului sau 
competiţiilor atletice la bătăliile spirituale 
sau morale. 

5. Toţi destinatarii evrei şi chiar cei conver- 
tiți la creștinism dintre *neamuri cunoşteau 
narațiunea exodului. Faptul că poporul a 
beneficiat de răscumpărarea lui Dumnezeu 
nu a fost o garanţie că nu se vor înstrăina și 
nu vor fi nimiciţi. 

6. În tradiţia evreiască (cu excepţia celor 
mai mulţi *rabini), „fiii lui Dumnezeu” 
din Geneza 6:1-4 erau îngeri căzuți, care 
și-au părăsit locul atribuit, pentru a avea 
relații intime cu femeile (vezi comentariul 
la 2 Pet. 2:4). În cea mai timpurie dintre 
aceste tradiţii, *1 Enoh, îngerii căzuți 
erau întemnițați și legaţi (ex.: 10:11-14; 
18:15-16; 21:3-6); Azazel a fost aruncat 
în „întuneric“ (10:4), termen desemnând 
tărâmul celor morți, în numeroase tradiţii 
antice. 1 Enoh (22:11; 54:6; 84:4) foloseşte 
expresia „zi mare” pentru Ziua Judecăţii. 
Compară Înţelepciunea lui Solomon 17:17 
(și 17:2). 


7-16 
Păcat şi judecată 


7. Deja în Vechiul Testament și chiar şi în tra- 
diția evreiască târzie, Sodoma a ajuns să fie 
considerată o epitomă a răutății. „Ilrupuri 
nefirești” (ANANIA) poate însemna aici 
trupuri îngerești, dar, cum tradiția înge- 
rească nu ar fi numit îngerii „trupuri“, iar 
sodomiţii nu au realizat că vizitatorii erau 
îngeri (Gen. 19:5), e posibil ca Iuda să fi 
avut în vedere tentativa lor de a întreţine 
acte homosexuale. („Nefiresc” înseamnă 
„alt” trup, iar nu „de alt fel decât a lor”. 
Apoi din nou, „tot așa” precum cei din 
versetul 6 poate sugera că îngerii au avut 
relaţii intime cu oamenii. Afară de Philon, 
puțini scriitori evrei din Antichitate au 
subliniat comportamentul homosexual al 
locuitorilor Sodomei; cei mai mulţi au scos 
în evidenţă lipsa lor de ospitalitate, păcatul 
aroganței sau imoralitatea sexuală la modul 
general, care în perspectiva evreiască inclu- 
dea, fără a se limita, la actele homosexuale.) 
8. „Visări” se referă probabil la visurile 
profeților mincinoși, care seamănă înșe- 
lăciune, deși pretind că vorbesc adevărul 
(ler. 23:25); „stăpânirea” (literal: „glori- 
ile”) se referă probabil la diverse ranguri 
îngerești, cărora Dumnezeu le-a atribuit 
autoritate peste popoare, peste natură și 
peste alte lucruri, conform tradiţiei evre- 
iești. Lipsa de respect pentru autorităţile 
pământești şi pentru puterile spirituale din 
spatele lor, rânduite de Dumnezeu, ar fi 
cauzat catalogarea creştinilor ca subversivi 
și ar fi încurajat persecutarea lor pe scară 
extinsă, în Imperiul Roman. 

(Unii cărturari au mai sugerat că respec- 
tivii i-ar fi ponegrit pe acești îngeri, prin 
care Dumnezeu a dat *Legea, din pricina 
împotrivirii lor față de “Lege, dar nu este 
clar că ei și-ar fi apărat imoralitatea, în pri- 
mul rând, prin contestarea Legii.) 

9. Mihail (Dan. 10:13, 21; 12:1) și Gabriel/ 
Gavril (Dan. 8:16; 9:21) sunt singurii îngeri 
menționați pe nume, în Vechiul Testament 
(deși alții au fost adăugaţi curând, ex.: Tob. 
5:4; 2 Ezra 4:36), şi au ajuns în mod natu- 
ral cei mai populari îngeri în legendele 


evreiești ale vremii, cu Mihail ca protector 
al lui Israel și în general considerat cel mai 
proeminent arhanghel. 

Tradițiile evreiești despre moartea lui 
Moise (sau scutirea lui de această expe- 
riență, în ciuda celor spuse în Deut. 34) 
variază mult, iar relatarea de aici pare să 
fie una dintre aceste versiuni. În Vechiul 
Testament și în literatura evreiască, diavo- 
lul acţiona ca acuzator; aici, marele arhan- 
ghel Mihail nu îi contestă acuzațiile, ci lasă 
toată chestiunea în seama lui Dumnezeu, 
judecătorul suprem. Mesagerul angelic al 
lui Dumnezeu strigă şi el: „Domnul să te 
mustre!” atunci când îl apără pe *mare- 
le-preot Zaharia (Zah. 3:2). 

10. Totuși, învățătorii mincinoși ridiculizau 
puterile îngerești, între care îl includeau 
probabil și pe “Satana. *Manuscrisele de 
la Marea Moartă indică faptul că anumiţi 
oameni îl blestemau pe Satana (vezi comen- 
tariul la 2 Pet. 2:10-11), dar luda nu aprobă 
un asemenea gest. În schimb, el pare să fie 
în consonanță cu morala prezentă într-o 
povestire rabinică de mai târziu: un om pe 
nume Pelimo obișnuia să-l batjocorească 
pe diavolul până într-o zi când diavolul 
s-a înfățișat și l-a fugărit până la o baie 
publică, după care omul și-a învățat lec- 
tia (Talmudul babilonian Qiddușin 8lab); 
compară și zicătoarea din Sirah 21:27 LXX. 
Creștinii nu ar trebui să se pronunţe auto- 
ritativ în chestiuni secrete sau esoterice pe 
care Dumnezeu a ales să nu le descopere 
(cf. Deut. 29:29). 

11. Mai mult decât în Vechiul Testament, în 
tradiția evreiască, Cain (vezi comentariul 
la 1 loan 3:12) şi Balaam (vezi comentariul 
la 2 Pet. 2:15) au devenit simboluri pentru 
capii răutății. Balaam era considerat unul 
dintre cei mai puternici profeţi, ca profet al 
*neamurilor, dar și-a folosit puterile pen- 
tru a face răul, incitând Israelul la păcat, 
ca să ajungă sub judecata lui Dumnezeu. 
Core s-a răzvrătit împotriva conducerii lui 
Moise (Num. 16) şi, în tradiţia evreiască, a 
devenit o imagine consacrată pentru răz- 
vrătirea împotriva Legii. 

12. Ultima Cină a fost o masă pascală 
în toată regula, iar *Biserica primară a 

continuat tradiția sărbătoririi acestei mese 
(„Masa Domnului”) din care pâinea și vinul 
reprezentau doar o parte. Împărtășania cu 
masa completă era numită, se pare, „masă 
de dragoste”. 

„Stâncile ascunse” erau înșelătoare și 
letale pentru marinarii care nu reușeau 
să-și dirijeze corăbiile departe de ele; norii 
fără ploaie promiteau ploaie țăranilor care 
aveau nevoie de ea, dar nu ofereau nimic 
(Prov. 25:14). Metafora copacilor e posibil 
să fi fost preferată aici, deoarece recolta se 
încheia toamna târziu, când mulți copaci 
își lepădau frunzele, în prag de iarnă; în 
orice caz, acești pomi erau morţi cu totul 
(cu privire la moartea a doua din viitor, 
vezi comentariul la Apoc. 2:11). 

13. În tradiţia greacă, Afrodita, zeița dorin- 
tei, s-a născut din spuma mării, după cas- 
trarea titanului Uranus (o aluzie la imora- 
litatea învăţătorilor); probabil mai relevant 
ar fi faptul că valurile apar în Manuscrisele 
de la Marea Moartă ca imagine a împrăș- 
tierii murdăriei păcatului. „Stele rătă- 
citoare” se referă la orbitele neregulate 
ale planetelor, uneori atribuite îngerilor 
răzvrătiți, care aveau să fie întemnițați ca 
urmare a judecății lui Dumnezeu și sunt 
numiți „stele“ în *1 Enoh. Judecata proiec- 
tată ca întuneric veșnic apare în 1 Enoh şi 
în alte locuri. Cei răi imaginaţi ca valuri 
agitate apar și în Isaia 57:20 și în tradiția 
evreiască ulterioară (Manuscrisele de la 
Marea Moartă). 

14-15. luda citează din 1 Enoh 1:9, evo- 
când o povestire populară care îi era la 
îndemână, pentru a-și susține teza. Pasajul 
acesta din 1 Enoh reunește unele teme care 
traversează acea secțiune din Enoh. 

16. „Cârtitori” poate face aluzie la câr- 
tirea lui Israel din pustiu, dar mai ales la 
cuvintele de ocară din versetul 15, deta- 
liind citatul din 1 Enoh. Moraliștiii antici 
condamnau în mod repetat lingușirea și 
recomandau vorbirea directă; politicie- 
nii foloseau de obicei linguşirea pentru 
a atrage oameni prin discursurile lor, iar 
lingușirea era o necesitate pentru supra- 
viețuirea subordonaților, în multe imperii. 


Iuda 17-24 


Iuda deja a abordat atât problema poftelor 
lor (v. 6-8b), cât și a vorbirii lor arogante 
(v. 8c-10). 

17-25 

Chemarea la perseverenţă 


17-19. *Gnosticii de mai târziu pretin- 


deau că sunt spirituali, considerându-i pe 


alţii, în cel mai fericit caz, „lumești“ sau 
„fireşti“; sub influenţa anumitor filosofii 
grecești, unii învățători mincinoși posi- 
bil să se fi mișcat deja în această direcție. 
Mai important, întrucât învățătorii minci- 
noși pretindeau că sunt inspirați profetic 
(v. 8), fără îndoială că vor fi pretins şi că au 
*Duhul (cf. comentariul la v. 20), dar Iuda 


spune că de fapt le lipseşte Duhul. 


20-21. Întrucât *Duhul Sfânt era de regulă 
considerat Duhul *profeției, „rugăciu- 
nea prin Duhul Sfânt” probabil înseamnă 
rugăciune inspirată (1 Cron. 25:3; Psalmii), 
posibil incluzând (totuși, nu neapărat limi- 
tată la) vorbirea în limbi (cf. comentariul la 
Fapte 2:4; 1 Cor. 14). 

22-23. În parte, limbajul folosit aici e inspi- 
rat din Zaharia 3:2 şi 4, dar se face referire 
la cei duși în rătăcire și la cei deja înstrăi- 
nați sau chiar la învățătorii mincinoși, care 
sunt periculoși. 

24-25. luda încheie epistola cu laudă, așa 
cum se obișnuia într-un serviciu *sinago- 
gal; accentul cade pe faptul că, în ciuda 
pericolului căderii (v. 3-23), Dumnezeu 
putea să-i păzească pe credincioși și să-i 
ajute să persevereze. 


APOCALIPSA 


Introducere 


Paternitate. Mulţi savanți atribuie a patra evanghelie și Apocalipsa aceluiași cerc (cu 
privire la cercurile de producții literare arondate unui autor, vezi introducerea la 1 Toan). 
Cu toate acestea, de regulă, specialiștii susțin că au fost scrise de autori diferiți; mulți nu 
iau în calcul nici măcar posibilitatea ca ambele lucrări să fi fost scrise de aceeași persoană. 
Stilul cărții Apocalipsa este destul de diferit de cel al evangheliei a patra, astfel încât unii 
cărturari respingeau deja, la doar câteva secole după ce au fost scrise, ideea că ar aparține 
aceluiași autor. Şi totuși, legătura dintre acestea nu poate fi ignorată. Cele mai multe tra- 
diţii ale *bisericii timpurii au atribuit ambele documente lui loan, *apostolul; argumentul 
că Apocalipsa ar fi fost scrisă de el, trebuie să recunoaștem, este solid (vezi comentariul la 
1:1; pentru paternitatea celei de-a patra evanghelii, vezi introducerea la loan). 

O examinare mai atentă a lucrărilor relevă că mare parte a lexicului este asemănător, 
deși folosit în modalităţi diferite; comunitățile și școlile teologice (vezi introducerea la 
1 loan) împărtășeau de regulă mai degrabă perspectiva decât vocabularul, în vreme ce 
autorii puteau să-şi adapteze stilul după *genul literar în care scriau și după situația pe 
care o luau în discuţie. Dacă se acceptă paternitatea comună, cele mai multe diferențe 
de ordin stilistic pot fi explicate în virtutea genurilor literare diferite din care fac parte 
cele două lucrări: o evanghelie și o *apocalipsă (Apocalipsa împrumută masiv din stilul 
cărților Ezechiel, Daniel, Zaharia etc.). Nu este greu de crezut că o comunitate ar putea 
produce şi asuma atât o evanghelie (chiar una care accentua experimentarea în prezent a 
slavei viitoare), cât şi a unei apocalipse; *Manuscrisele de la Marea Moartă conţin diverse 
documente similare. Faptul că un singur autor putea îmbrăţișa genuri literare multiple 
este la fel de plauzibil (cf. de ex.: Vieţi paralele şi Moralia de *Plutarh sau Istorii şi Dialoguri 
despre oratori de “Tacitus, deși diferențele între genul și stilul acestora sunt mai puțin pro- 
nunțate decât cele existente între a patra evanghelie și Apocalipsa). 

Data. Unii savanţi au datat Apocalipsa spre sfârșitul anilor 60 d.H., la scurt timp 
după moartea lui Nero, când mai mulți împărați romani au avut parte de morţi violente 
(cf. 17:10). În cartea Apocalipsa însă, domnia împăratului pare a fi stabilă, iar situația nu se 
potriveşte anilor 60 d.H. Totodată, cultul imperial din provincia romană Asia Mică (vestul 
Turciei de astăzi) ameninţă în mod direct biserici din cercul în care loan își desfășura 
activitatea; această stare de fapt se potriveşte mai bine cu perioada anilor 90 d.H. Biserica 
pare să fie sub asediu (uneori prosperă) în orașele importante ale provinciei Asia; astfel, 
o dată din perioada domniei lui Domițian din anii 90 d.H. ai primului veac, menționată 
încă din tradiţia Bisericii timpurii și preferată de cei mai mulți specialiști de astăzi, pare a 
fi mai plauzibilă. 

Genul literar. Apocalipsa combină componente din *profeţia * Vechiului Testament cu 
ample infuzii din genul apocaliptic, stil literar care s-a dezvoltat pe structura elemente- 
lor profetice din Vechiul Testament. Deși aproape toate imaginile au paralele în scrierile 
profeților canonici, imaginile cele mai relevante pentru cititorii primului veac, care erau 
proeminente în revelațiile populare evreiești cu privire la sfârșitul vremurilor, sunt scoase 
cel mai tare în evidenţă. Capitolele 2-3 reprezintă „epistole oraculare”, un gen de scrisoare 
întâlnită mai ales în Vechiul Testament (ex.: ler. 29:1-23, 29-32), dar şi pe unele fragmente 
ceramice grecești. Cu toate că structura literară a unor documente de acest fel este posibil 
să fi fost adăugată ulterior, numeroși specialiști susțin că mulți mistici evrei și ghicitori 
antici credeau că pot avea experienţe vizionare sau transe. Asemenea profeților Vechiului 
Testament de care se apropie cel mai mult, e posibil ca loan să fi avut realmente parte 
de viziuni și nu avea nevoie să le folosească ca artificii literare. (Apocalipsele sunt de 
regulă scrise sub pseudonim, astfel încât este dificil de stabilit cu certitudine în ce măsură 
ele reflectă o experiență religioasă autentică. Totuși alte relatări ale misticilor evrei care 
căutau să invadeze cerul prin ascensiuni vizionare — vezi comentariul la 2 Cor. 12:14 — și 
rapoartele antropologilor cu privire la natura comună a stării de transă extatică într-o 
varietate de culturi actuale din toată lumea permit să considerăm ca autentice multe dintre 
aceste experienţe. Primii creștini acceptau în general realitatea inspirației păgâne ca feno- 
men, dar o atribuiau demonilor, însă considerau că inspirația de care aveau ei parte era în 
continuitate cu cea a profeților din Vechiul Testament. Ei susțineau că există multe duhuri 
în lume, dar că nu toate sunt bune — 1 loan 4:1-6.) 

Structura. După introducere (cap. 1-3), cartea este dominată de trei serii de judecăţi 
(peceți, trâmbiţe, potire), probabil convergente (toate culminează cu sfârșitul lumii), și 
instantanee cu închinarea din cer (cap. 4-16), apoi oracolele împotriva Romei (cap. 17-18) 
și profețiile despre sfârșit (cap. 19-22). Judecăţile pot acoperi perioada (probabil simbo- 
lică, dar posibil și amânată) a celor 1260 de zile la care cartea face aluzie în repetate rânduri 
(vezi mai ales comentariul al 12:6 — dacă este simbolică, atunci perioada poate cuprinde 
intervalul de la Prima Venire a lui Cristos până la A Doua Sa Venire). Cartea este organi- 
zată mai degrabă logic decât cronologic; loan relatează probabil vedeniile în ordinea în 
care le-a primit; de fiecare dată când specifică „Și am văzut / auzit” el primește o nouă 
vedenie. Chiar dacă e legată de cea precedentă, noua imagine nu prezintă, cu necesitate, 
un eveniment care urmează cronologic după cel înfățișat anterior. 

Interpretări. Există câteva linii majore de interpretare ale acestei cărți: (1) Apocalipsa 
prezice în detaliu cursul istoriei umane până la A Doua Venire a lui Cristos, (2) Apocalipsa 
reflectă principiile generale ale istoriei, (3) Apocalipsa are în vedere doar cele petrecute în 
zilele lui Ioan, (4) Apocalipsa vizează doar sfârșitul vremurilor sau (5) combinații ale abor- 
dărilor anterioare (ex.: loan ia în discuție principiile generale ale istoriei, din perspectiva 
sfârșitului iminent până când acesta va surveni, iar formularea inițială a acestor principii 
se raporta la situația concretă a cititorilor săi de la sfârșitul primului veac). 

Mulţi exegeți din vremea lui loan (mai ales exegeţii care ne-au lăsat Manuscrisele de 
la Marea Moartă) interpretau profeţiile Vechiului Testament ca simboluri care descriau 
propria lor generaţie. Tot astfel, Apocalipsa a fost reinterpretată de promotorii moderni 

ai profeției în fiecare decadă a secolului trecut. (Pentru o trecere obiectivă în revistă a 
modificărilor permanente — determinate de noi serii de evenimente — pe care le-au făcut 
acești interpreți ai profețiilor în predicțiile lor, vezi Dwight Wilson, Armageddon Now!, 
Grand Rapids, MI, Baker, 1977; pentru o perspectivă istorică mai elaborată, vezi Richard 
Kyle, The Last Days Are Here Again, Grand Rapids, MI, Baker, 1998; Stanley J. Grenz, 
The Millenial Maze, Downers Grove, IL, InterVarsity Press, 1992, p. 37—63.) 

Unii tâlcuitori de profeții au interpretat și reinterpretat Apocalipsa după cum dictau 
schimbătoarele titluri din ziare; astfel „regii răsăritului” (16:12) au fost identificați fie ca 
Imperiul Otoman, fie ca Japonia imperială, China comunistă sau Irakul, în funcție de nece- 
sitățile politice ale exegeților apuseni. Imaginile lui loan însă au avut o însemnătate spe- 
cifică pentru primii cititori. Prin urmare, comentariul de față investighează sensul inițial 
intenționat de autor, respectând aceeași procedură interpretativă ca peste tot în *Noul 
Testament. Astfel, este avută explicit în vedere a treia abordare dintre interpretările men- 
ționate anterior, deși informaţia poate fi combinată cu cea oferită de a doua abordare (cum 
adesea se întâmplă în predicare) și, după cum va deveni clar pe parcursul comentariului, 
cu a patra (deci și a cincea) abordare. 

Metoda de interpretare. loan a scris în greacă și a folosit Biblia ebraică și uneori figuri 
de stil și imagini greco-romane; el afirmă explicit că scrie bisericilor din primul veac din 
provincia Asia Mică (1:4, 11), la fel de clar ca Pavel când scria bisericilor din primul veac. 
Orice altceva ar putea sugera cuvintele sale trebuie să fi fost inteligibil destinatarilor din 
primul veac (vezi comentariul la 1:3; 22:10). Anticii nu aveau acces la ziarele moderne, 
care stau la temelia unora dintre metodele de interpretare în vogă; totuși generațiile 
ulterioare au fost capabile să examineze Vechiul Testament și istoria primului veac 
studiind Apocalipsa. De aceea perspectiva istorică face Apocalipsa accesibilă pentru toate 
generaţiile. | 

Această perspectivă nu neagă relevanța Apocalipsei pentru cititorii de astăzi; din 
contră, afirmă faptul că mesajul său este relevant pentru fiecare generație, deși folosește 
simbolismul cu care era familiarizată generația primilor săi cititori. (Astfel, de exemplu, 
opozanţii de mai târziu ai Bisericii pot fi reprezentaţi prin chipul unui nou Nero, personaj 
mult mai relevant pentru cititorii originari decât pentru cei moderni. Totuși creștinii opri- 
mați în toate timpurile pot lua aminte atât la avertismentul — că există astfel de personaje —, 
cât și la încurajarea — că finalul lor este profeţit — incluse în această imagine, de-ndată ce 
este înțeleasă.) Examinând sensul originar al simbolurilor, comentariul de față facilitează 
cititorilor accesul spre mesajul Apocalipsei pentru a putea fi aplicat astăzi. 

Simbolismul. La fel ca în cazul profeților Vechiului Testament, mare parte a limbaju- 
lui simbolic al lui Ioan are o funcţie evocatoare, menită să genereze un anumit răspuns, 
mai degrabă decât să furnizeze o descriere literală și detaliată a evenimentelor. Cititorii 
bine familiarizați cu Vechiul Testament și cu literatura apocaliptică evreiască înțelegeau 
această metodă de interpretare; în unele cazuri, simboluri mai vechi pot fi corelate cu situ- 
aţii noi, dar sunt menite a evoca același fel de răspuns. Uneori loan pur și simplu explică 
ce înseamnă simbolul (ex.: 1:20); în alte situaţii, primii cititori se vor fi folosit de alte indicii 
din carte, de informațiile culturale sau de cunoștințele pe care le aveau despre modalitatea 

de utilizare a simbolurilor în Antichitate — toate acestea fiind date cunoscute atât de către 
autor, cât și de cititorii săi. loan afirmă că se aşteaptă ca cititorii săi să înțeleagă mesajul 
său (1:3; 22:10). 

Situaţia, partea I: cultul imperial. Numai cetățenii din anumite cetăți se confruntau 
cu persecuții, dar ameninţarea cuprindea tot mai multe zone. Distincția dintre uman și 
divin a fost întotdeauna subţire în religia grecilor, motiv pentru care comunitățile greceşti 
din Răsărit au zidit temple în onoarea împăraților romani, încă de la primul împărat; ase- 
menea sanctuare au fost construite pentru început în Efes și în Smirna. În Roma, cultul 
imperial era privit ca simbol al loialității față de Statul Roman, iar împărații erau deificați 
numai după moartea lor. Unii împărați — cei mai mulți au ajuns să fie blestemaţi, în loc să 
fie deificați după moarte — au pretins că sunt zei chiar din timpul vieţii lor (Gaius Caligula, 
Nero și Domițian). Împăratul din vremea scrierii Apocalipsei cel mai probabil să fi fost 
foarte detestatul Domițian, care, încă din timpul vieţii, pretindea închinare. Dacă unii îi 
considerau pe creștini subversivi, cetăţile din partea răsăriteană a imperiului puteau folosi 
închinarea înaintea imaginii împăratului în templul său ca test al loialității față de stat 
(cf. Apoc. 13:14; Dan. 3:5). 

Domitian a reprimat aristocrația, i-a alungat pe astrologi din Roma (ca nu cumva să-i 
prezică decesul) și i-a prigonit pe filosofi şi religiile percepute ca ostile. Sursele ne arată 
că el a reprimat iudaismul și creștinismul, deși nu apar nominalizate ca atare. Dovezi 
ale cultului imperial din Asia Mică și persecutarea fățișă a creștinilor din provincia Asia 
la începutul secolului II d.H. (continuată în perioada lui Traian) sugerează că propriile 
pretenţii și comportamentul lui Domițian au stimulat mediul propice pentru persecuțiile 
regionale ale creștinilor din Asia Mică. 

Situaţia, partea a Il-a: conflictul inevitabil. Evreii erau în mod neoficial scutiți de 
închinarea faţă de împărat, dar evreii înstăriți din Asia Mică, detestați de Domițian și 
stânjeniți de revolta relativ recentă a evreilor din Palestina (66-70 d.H.), doreau să se diso- 
cieze de orice grup cu potenţial subversiv. De aceea unele sinagogi din provincia Asia 
i-au expulzat pe evreii creştini (2:9; 3:7-9), care puteau atrage persecuția romană dacă 
evreitatea lor era pusă la îndoială. În alte orașe, posibil chiar în majoritatea lor, nimeni nu 
urmărea să-i persecute pe creştini; ispita era, în schimb, ca ei să se acomodeze cu ambien- 
tul cultural general de acolo. Mesajul lui Ioan era o mângâiere pentru unii, dar o dojană 
pentru alții. 

Romanii reprimau orice grup ai cărui profeți acuzau Roma, dar loan este bine înfipt în 
tradiția Vechiului Testament a rostirii de oracole împotriva popoarelor și imperiilor opre- 
sive, mai ales a celor care oprimau poporul lui Dumnezeu. Alți scriitori evrei au pronunțat 
judecăți împotriva Romei (adesea desemnată cu un nume criptic precum Babilon, Kittim 
sau chiar Edom) și unii încă mai erau cu gândul la revoltă (această febră revoluționară s-a 
materializat în Egipt și în Cirene la scurtă vreme); totuși Apocalipsa se numără printre 
cele mai explicite oracole de judecată pronunţate împotriva Romei din pricina răzvrătirii 
ei împotriva lui Dumnezeu. Deși Roma poate să fi fost echivalentul Babilonului în zilele 
lui Ioan, a fost urmată și de alte imperii opresive. Autorii antici foloseau adesea antiteza 
dintre personaje; Apocalipsa pune în opoziție Babilonul, reprezentat ca o prostituată, cu 

Noul Ierusalim, zugrăvit ca o mireasă. loan își invită ascultătorii să nu trăiască pentru 
imperiile acestei lumi, ci pentru cetatea promisă care va să vină. 

Mesajul. Apocalipsa oferă o perspectivă eternă, subliniind teme precum adversitatea — 
în raport cu Biserica ce ascultă de voia lui Dumnezeu — lumii răzvrătite faţă de Dumnezeu; 
unirea închinării Bisericii cu închinarea cerului; biruința dependentă de lucrarea încheiată 
a lui Cristos, nu de circumstanțele umane; pregătirea creştinilor pentru a înfrunta moartea 
în onoarea lui Cristos; reprezentanți ai fiecărui popor vor sta în cele din urmă înaintea tro- 
nului divin; speranța iminentei întoarceri este mai valoroasă decât toate bunurile acestei 
lumi; și alte teme asemănătoare. De la bun început, legământul și promisiunea Vechiului 
Testament au presupus și o speranţă pentru viitorul poporului lui Dumnezeu. Când israe- 
liții au fost confruntaţi cu întrebări privitoare la viitorul unor indivizi, doctrinele Vechiului 
Testament despre dreptate și speranţă i-au condus spre concepții precum *învierea 
(Is. 26:19; Dan. 12:2). Speranţa viitoare este amplificată și decorată cu imaginile Apocalipsei. 

Comentarii. Pentru context, prezentat pentru un public avizat, vezi mai ales David 
E. Aune, Revelation, 3 vol.; WBC, 52; Dallas, TX, Word, 1997; Gregory G. Beale, The Book 
of Revelation: A Commentary on the Greek Text, NIGTC; Grand Rapids, MI, Eerdmans, 1999; 
Grant R. Osborne, Revelation, BECNT; Grand Rapids, MI, Baker, 2002; Mitchell G: Reddish, 
Revelation, SHBC; Macon, GA, Smyth & Helwys, 2001. Pentru comentarii folositoare cu 
grad mediu de complexitate, vezi G.R. Beasley-Murray, The Book of Revelation, ed. a 2-a; 
NCB; 1978; retipărită, Grand Rapids, MI, Eerdmans, 1981; G.B. Caird, A Commentary on 
the Revelation of Saint John the Divine, HNTIC; San Francisco, CA, Harper & Row, 1966; 
Craig S. Keener, Revelation, NIVAC; Grand Rapids, MI, Zondervan, 1999; iar la un nivel 
mai accesibil, se poate vedea Bruce M. Metzger, Breaking the Code: Understanding the Book 
of Revelation, Nashville, TN, Abingdon, 1993, și mai ales Charles H. Talbert, The Apocalypse: 
A Reading of the Revelation of John, Louisville, KY, Westminster John Knox, 1994. Printre 
studiile excepțional de utile se numără următoarele: Richard Bauckham, The Climax of 
Prophecy: Studies on the Book of Revelation, New York, T&T Clark, 1993; J. Nelson Kraybill, 
Imperial Cult and Commerce in John's Apocalypse, JSNTSup, 132; Sheffield, Academic, 1996; 
David A. Thomas, Revelation 19 in Historical and Mythological Context, Studies in Biblical 
Literature, 118; New York, Peter Lang, 2008. 

1:1-3 
Titlu și introducere la Apocalipsa 


Titlurile documentelor erau adesea alcă- 
tuite dintr-o declarație precum: „cartea 
cuvintelor lui cutare” (Tob. 1:1); titlul pus 
de loan se aseamănă cu cel al altor cărți 
profetice din *Vechiul Testament (ex.: Is. 
1:1; ler. 1:1; Osea 1:1). De regulă, titlurile 
erau scrise pe exteriorul sulului, deși pe la 
jumătatea secolului II d.H., unii au înce- 
put să utilizeze codexurile, sau formatul 
modern al cărții, iar titlurile au ajuns să se 
scrie în interior. 
1:1. Cele mai multe *apocalipse erau atri- 
buite unor personaje meritorii din tre- 
cutul îndepărtat al Vechiului Testament; 
asemenea cărților profetice din Vechiul 
Testament, Apocalipsa este scrisă de un 
*apostol contemporan care nu are nevoie 
de un pseudonim; el scrie unor comunități 
concrete care îl cunosc (1:4, 11). (Alte apo- 
calipse nu menţionează vreun destinatar 
specific și nici nu folosesc forma epistolară.) 
Unele descoperiri din Vechiul Testament 
(Dan. 7:16; 10:5-21; cf. Ex. 3:2; Jud. 6:11-23) 
şi multe descoperiri din literatura apocalip- 
tică (ex.: *1 Enoh şi *4 Ezdra) erau mediate 
de îngeri. Profeţii Vechiului Testament 
erau numiţi „slujitorii” lui Dumnezeu, un 
titlu pe care loan și-l asumă cu îndreptățire 
încă din deschiderea cărții. 
1:2. „Mărturia” era un termen juridic, deși 
sensul său a fost extins dincolo de acest 
domeniu. Creștinii erau pârâți la tribuna- 
lele romane, dar în contextul Apocalipsei, 
„mărturia” se referă la proclamarea creş- 
tină a cunoașterii despre Isus, într-un sens 
aducând dovezi în lumina judecății finale a 
tribunalului lui Dumnezeu (cf. Is. 43:8-12; 
44:8-9). 
1:3. În marea lor majoritate, anticii nu știau 
citi și, fără îndoială, nu aveau cum să existe 
suficiente exemplare ale cărții (care tre- 
buiau copiate cu mâna) pentru ca fiecare 
dintre destinatari să deţină unul. Astfel 
binecuvântarea îi priveşte atât pe cel care 
o citeşte cu glas tare în adunare (așa cum 
se citea textul sacru în *sinagogă), cât și 
pe cel care asculta (întocmai cum restul 


comunității asculta citirea Scripturilor în 
sinagogă). „Binecuvântarea” era o formă 
literară obișnuită în Vechiul Testament și în 
literatura ebraică (vezi comentariul la Mt. 
5:1-12), iar aici sugerează că de la cititori se 
aștepta să înțeleagă și să împlinească ceea 
ce auzeau. (Apocalipsa conține șapte ase- 
menea „binecuvântări” și șapte blesteme 
sau „vaiuri”, probabil toate cu caracter 
oracular, adică profetic.) Apocalipsele pre- 
ziceau de regulă sfârșitul iminent al lumii 
sau evenimente iminente care anunțau 
sfârșitul (mai ales în lucrarea 4 Ezdra, scrisă 
aproape în același timp cu Apocalipsa). 


1:4-8 
Introducere epistolară 


Lucrările care, în sens strict, nu erau epis- 
tole, dar erau expediate unor destinatari 
preciși, puteau include introduceri speci- 
fice scrisorilor, de exemplu, lucrarea isto- 
rică 2 Macabei (1:1-2:32, mai ales 1:1). Un 
paragraf sau un fragment mai amplu putea 
fi încadrat de niște paranteze literare; în 
cazul de față „Cel ce este, Cel ce era și Cel 
ce vine, Cel Atotputernic” încadrează tex- 
tul din 1:14. 

1:4. Salutul „har și pace” adaptează o for- 
mulă antică de salut și invocare a binecu- 
vântării din partea unei divinități (aici de 
la Tatăl, de la Fiul și posibil de la *Duhul 
Sfânt); vezi comentariul la Romani 1:7. 
Cu privire la natura enciclică a epistolei 
(care nu putea fi lesne copiată cu mâna de 
prea multe ori, fiind, prin urmare, citită de 
mesager fiecărei *biserici în ordine), vezi 
comentariul la Apocalipsa 1:11. 

Expresia „Cel ce este, Cel ce era și Cel 
ce vine” seamănă cu titulatura greacă ce 
desemna, uneori, o zeitate considerată 
eternă, dar reflectă cu precădere o detaliere 
grecească a numelui „Eu sunt” din Vechiul 
Testament (Ex. 3:14; *LXX preferă „Cel ce 
este”), sub aceeași formă în care numele 
este explicat de un “*targum. Unii susțin 
că „cele şapte duhuri” de aici se referă la 
cei șapte arhangheli pe care iudaismul îi 
identifica în jurul tronului (Apoc. 8:2; vezi 
comentariul la 5:6). Mai frecvent, exegeții 


susțin că ar evoca duhul mesianic înșeptit 
din Isaia 11:2. (Faptul că imaginea Duhului 
înșeptit din Isaia 11:1 era cunoscută în 
mod curent este sugerat de *1 Enoh 61:11; 
cf. *Psalmii lui Solomon 17:37.) Dată fiind 
predilecția Apocalipsei pentru numărul 
„Şapte“, doar numărul ca atare nu poate 
fi decisiv pentru stabilirea identității celor 
șapte duhuri. 

1:5. Un martor „credincios” (2:13; 3:14) era 
un martor de încredere (Prov. 14:5, 25; Is. 
8:2; ler. 42:5). „Întâi-născut” și „conducă- 
torul regilor pământului” (NTR) fac aluzie 
la Psalmul 89:27. Potrivit legii ritualice a 
Vechiului Testament, sângele jertfei din 
Ziua Ispășirii îl elibera pe Israel de păcate; 
evreii au fost eliberați și din Egipt prin sân- 
gele mielului pascal. 

1:6. După ce Dumnezeu a răscumpărat 
Israelul din Egipt, l-a chemat să fie „o 
împărăție de preoți” (Ex. 19:6), indicând 
astfel că toți erau sfinți pentru Dumnezeu. 
Un targum al acestui verset îl redă în felul 
următor: „o împărăție și preoți” întocmai 
ca aici (cf. *Cartea Jubileelor 16:18). 

1:7. La fel ca textul din Matei 24:30, și acest 
verset combină Daniel 7:13 (venirea pe 
nori în Ziua Domnului; cf. și Ezec. 30:3) cu 
Zaharia 12:10 (cei ce l-au străpuns, adică 
pe Dumnezeu, se vor boci din pricina Lui). 
Expresia „neamurile pământului” (NTR; 
„triburile pământului” - BRC) extinde 
imaginea dincolo de limitele triburilor lui 
Israel (cf. Zah. 12:12) către toate popoarele; 
cetățenii orașelor grecești din răsăritul 
Imperiului (și chiar din Roma antică) erau 
împărțiți în triburi. 

1:8. Unii scriitori greco-romani desemnau 
zeitatea supremă cu titlul „Cel dintâi”, 
dar Vechiul Testament (Is. 41:4) și iudais- 
mul (ex.: *Josephus, “Philon, adaptând 
terminologia *stoicilor) I-au atribuit deja 
Dumnezeului lui Israel titlul „Cel dintâi și 
Cel din urmă”. Aceasta este rațiunea pen- 
tru care este desemnat prin prima și ultima 
literă a alfabetului grecesc, alfa și omega. 
(Unii învăţători evrei din perioada târzie Îl 
numeau pe Dumnezeu 'Alef și Tav, prima 
și ultima literă din alfabetul ebraic. Mai 
mult, ÎL numeau pe Dumnezeu „adevăr“ 

(ebr. emet, scris pe litere 'alef-mem-tav, 
despre care spuneau că sunt prima literă, 
litera din mijloc, respectiv ultima literă din 
alfabet, arătând astfel că Dumnezeu era 
veșnic şi domnea peste timp). Evreii vor- 
bitori de limbă greacă adesea Îl numeau 
pe Dumnezeu „Cel Atotputernic” sau 
„Atotputernicul”, la fel ca aici. 


1:9-20 
Descoperirea inaugurală 


1:9. Guvernatorii diverselor provincii 
puteau să-și exercite discreționar autorita- 
tea de a-i exila pe o insulă, de a-i executa 
sau de a-i vinde ca sclavi pe cei acuzați şi 
găsiți vinovaţi. Cei cu statut mai înalt pri- 
meau în mod automat sentințe mai ușoare 
decât restul, dar loan a fost exilat, în loc să 
fie executat (cf. 2:13), fie datorită vârstei 
sale (cum s-a întâmplat uneori) sau bene- 
ficiind de clemența guvernatorului local. 
În general, exilarea era de două tipuri: 
deportatio (care includea confiscarea pro- 
prietății sau pierderea drepturilor civile) 
și relegatio (fără sancţiuni adiacente); legal, 
doar împăratul putea să stabilească primul 
verdict, dar al doilea putea fi decis şi de un 
guvernator provincial, cum e cazul aici. 

La romani cele mai obișnuite locuri 
pentru exilare erau niște insule stâncoase 
din Marea Egee, numite Ciclade (din jurul 
insulei Delos) şi Sporade, nu departe de 
coasta provinciei Asia, care includeau și 
insula Patmos (la 65-80 km [40-49 mi] 
sud-vest de Efes). Patmos nu era o insulă 
pustie; acolo se găsea un gimnaziu și un 
templu al Artemisei (zeița insulei). Întrucât 
Babilonul era locul de referință pentru exil 
în tradiţia Vechiului Testament (Ezec. 1:1), 
exilarea sa l-a pus pe loan în poziția de a 
denunța Roma ca fiind noul Babilon (cap. 
17-18; vezi comentariul la 14:8). 

1:10. Întrucât Vechiul Testament și iudais- 
mul antic asociau Duhul lui Dumnezeu 
cu *profeţia, expresia „în Duhul” poate 
însemna aici că loan se găsea în închinare 
duhovnicească (1 Cron. 25:1-6) sau (folo- 
sind un limbaj mai apropiat) în stare vizi- 
onară sau de „răpire” (Ezec. 2:2; 3:12, 14, 

24; 8:3; 11:1, 24). Cu toate acestea, revelația 
de aici, ca şi în Vechiul Testament, dar în 
opoziție cu mare parte a literaturii *apo- 
caliptice evreieşti, este altminteri nesolici- 
tată (vezi comentariul la Apoc. 4:2). Unele 
texte comparau vocile puternice cu trâmbi- 
tele, dar „sunetul ca o trâmbiță” poate face 
aluzie la revelaţia lui Dumnezeu din Exod 
19:16, când Domnul Se pregătea să dea glas 
cuvântului Său. 

O zi pe lună era dedicată cinstirii împă- 
ratului în provincia Asia, dar creştinii 
dedicau o zi - probabil în fiecare săptă- 
mână — pentru cinstirea lui Cristos, posibil 
având în vedere venirea „Zilei Domnului”. 
(Conform unor scheme evreieşti de struc- 
turare a istoriei, a şaptea și ultima epocă a 
istoriei va fi o perioadă de odihnă sabatică 
[cf. Apoc. 20]; unii exegeţi creștini din seco- 
lul II au transferat imaginea către o a opta 
epocă, vorbind despre Ziua Domnului 
ca despre a opta zi a săptămânii. Totuşi 
poate fi pus în discuție cât de timpurii și 
cât de relevante sunt aceste idei pentru 
loan în Apocalipsa.) Savanţii adesea argu- 
mentează că „ziua Domnului” se referă la 
duminică, drept ziua din săptămână care 
celebra “învierea lui Isus; primii creștini 
evrei posibil să fi preferat acea zi pentru a 
evita o suprapunere conflictuală cu sabatul. 
1:11. Cele şapte cetăți menţionate aici fac 
parte din grupul celor mai proeminente opt 
așezări din vestul provinciei Asia (vestul 
Turciei de astăzi). Anual, asiarhii se întâl- 
neau într-un oraș pe care-l alegeau dintr-un 
număr de șapte, o listă aproape identică cu 
cea de aici; loan înlocuiește doar Cizik, cea 
mai nordică cetate, cu Tiatira, localizată 
mai aproape de centrul regiunii (şi posi- 
bil să fi avut o biserică mai mare). Veştile 
se răspândeau adesea din marile centre 
urbane (cf. Fapte 19:10), astfel că mesajele 
către bisericile din aceste șapte orașe au 
avut impact asupra bisericilor din întreaga 
provincie.Mesagerul care va fi transmis 
cartea lui loan ajungea mai întâi în Efes; 
celelalte orașe sunt aranjate în ordinea în 
care un mesager pedestru avea să le stră- 
bată. Distanţa dintre ele variază cam între 
50 și 70 km [31 și 43 mi]. (Cei care opinează 


864 


că Ioan intenționa ca bisericile să fie inter- 
pretate simbolic cu referire la diferite stadii 
din istoria Bisericii trebuie să presupună că 
bisericile dinainte de ultima etapă a istoriei 
nu mai puteau spera la întoarcerea imi- 
nentă a lui Cristos; totuși scrisorile lui Ioan 
către bisericile Asiei etalează prea multă 
culoare locală pentru a reprezenta doar 
epoci din istoria Bisericii, iar dispunerea 
lor geografică exactă sugerează că avea în 
vedere în mod literal aceste biserici.) 

1:12. Cu privire la sfeşnice, vezi comenta- 
riul la 1:20. 

1:13-15. Această scenă evocă revelații 
biblice mai timpurii. Imaginile folosite aici 
se aseamănă cu cele folosite în descrierea 
lui Dumnezeu din Daniel 7:9 (părul alb 
simbolizează demnitatea acumulată odată 
cu vârsta), caracteristici ale puternicului 
înger din Daniel 10:5-6 și titlul „unul ca 
un fiu al omului” din Daniel 7:13 (acolo 
unde el venea să stăpânească popoarele). 
Sunetul glasului îngeresc „ca vuietul unor 
ape mari” din Daniel 10:6 este corelat cu 
terminologia folosită pentru prezenţa 
divină în Ezechiel 1:24; 43:2; tradiţiile 
evreiești extrabiblice vorbesc şi despre apa 
din cer. „Haina lungă” (roba) și „brâul” 
pot face aluzie la rolul lui Isus ca *mare- 
preot (Ex. 28:4). Și alți funcționari purtau 
robe și brâie, totuși; unii au observat că 
lucrătorii își purtau brâul la mijloc în timp 
ce lucrau, iar poziţionarea în jurul pieptu- 
lui ar semnifica faptul că lucrarea fusese 
încheiată. Dacă însă ținem cont de aluziile 
biblice din context, pare probabilă și o alu- 
zie la marele-preot din Vechiul Testament. 
„Picioarele ca arama aprinsă” reprezintă o 
posibilă aluzie atât la purtătorii tronului 
lui Dumnezeu (Ezec. 1:7), cât și la îngerul 
din Daniel 10:6. 

Impactul cumulat al acestor imagini este 
acela că Isus cel înviat devine, prin recursul 
la imagistica biblică, cel mai măreț personaj 
imaginabil. Apocalipsele foloseau unele 
din aceste imagini (îngerii care semănau cu 
fulgerele ș.a.), deși în acest punct loan evită 
detaliile postbiblice care au ajuns obișnuite 
în asemenea lucrări (îngeri cu înălțimea de 
mii de kilometri ș.a.m.d.). 


1:16. Gura purtătorului de cuvânt al lui 
Dumnezeu poate fi prezentată ca o armă 
(Is. 49:2), iar sentințele corecte ale lui *Mesia 
aveau să fie arma gurii Sale (Is. 11:4). Unele 
texte evreiești îi descriu pe îngeri strălu- 
cind ca soarele (cf. faţa îngerului asemenea 
fulgerului în Dan. 10:6). 

1:17. Groaza era o experiență obișnuită 
în timpul vedeniilor (Gen. 15:12); cei care 
primeau revelații de la Dumnezeu (Ezec. 
1:28; 11:13) sau de la îngeri (Dan. 8:18; 10:9, 
15), în Vechiul Testament, adesea cădeau 
la pământ, până când cel ce le dădea 
descoperirea îi atingea și îi întărea (Dan. 
8:18; 10:10). (Imaginea a fost perpetuată 
în numeroase texte evreieşti — ex.: Tobit, 
*1 Enoh și *4 Ezdra.) Dumnezeu a trebuit 
adesea să-i încredințeze pe slujitorii Săi să 
nu se teamă (ex.: Deut. 3:2; Iosua 8:1; ler. 
1:8), uneori chiar în timp ce le vorbea (ex.: 
Gen. 26:24). Pentru expresia „Cel dintâi și 
Cel de pe urmă”, vezi comentariul la 1:8. 
1:18. În Vechiul Testament (Ps. 9:13; 107:18) 
și în literatura evreiască, „porțile Locuinţei 
morţilor” se referă la tărâmul morţilor şi, 
astfel, la puterea morţii; cel care deține 
cheile pentru acest tărâm îl și stăpânește. 
(Oricine deţinea cheile într-un palat avea o 
poziție de mare autoritate în acea casă, ca 
în Is. 22:21-22; cheile simbolizau autorita- 
tea de a deține controlul peste tot ce puteau 
deschide acele chei, iar textele evreiești vor- 
beau despre Dumnezeu ca deținător al che- 
ilor ploii etc.) *Neamurile vorbeau despre 
zeități htonice, precum Hades sau Anubis, 
care dețineau cheile morţii. Literatura evre- 
iască spunea că Dumnezeu avea autoritate 
asupra morții și porților Locuinţei morților 
(Înţ. Sol. 16:13), un rol deţinut aici de Isus. 
Puterea lui Cristos asupra morții, ca fiind 
Cel care a înviat, aducea încurajare ucenici- 
lor Săi care înfruntau spectrul morții. 

1:19. Profeția Vechiului Testament consta 
din rostirea mesajului lui Dumnezeu, fără 
ca acesta să se limiteze la predicții despre 
viitor. Scriitorul grec *Plutarh definea pro- 
feția ca prezicere a unui viitor determinat 
de prezent și de trecut; se spune că sibila 
evreică profețea despre lucrurile de odi- 
nioară, despre cele prezente și despre cele 

ce urmau să vină (*Oracolele sibiline 1:34). 
Scriitorii apocaliptici evrei adesea împăr- 
teau istoria în epoci ca preludiu la profeți- 
ile lor despre viitor (deși adesea scriau sub 
pseudonim, în aparenţă înainte ca eveni- 
mentele prezise să se întâmple). 
1:20. Textele evreieşti adesea înfățișau îngerii 
ca stele (vezi comentariul la 12:4). Imaginile 
cosmice erau frecvent folosite; ex.: *Josephus 
și *Philon identificau „cele șapte planete” cu 
anumite simboluri din templu, iar sinagogile 
palestiniene de mai târziu aveau să etaleze 
semnele zodiacului în jurul lui Helios, zeul 
soare, pe podelele lor (în ciuda interdicțiilor 
Vechiului Testament). Păgânii credeau că 
Soarta stăpânea popoarele prin intermediul 
stelelor (care erau adesea deificate) — o per- 
spectivă răsăriteană ce s-a insinuat în păgâ- 
nismul greco-roman deghizată ca știință de 
ultimă oră. Mulţi evrei ajunseseră la această 
dată să creadă că popoarele sunt conduse 
de stele, pe care le considerau îngeri aflați 
sub stăpânirea lui Dumnezeu. Totuși, din 
moment ce loan foloseşte aceste simboluri — 
fapt care este neclar — mesajul său ar fi acela 
că *Cristos este Domn peste univers, inclu- 
siv peste îngerii care guvernează atât biseri- 
cile, cât și popoarele. 

Un sfeşnic cu şapte braţe (de regulă), sau 
o menoră, era unul dintre cele mai obișnuite 
simboluri ale iudaismului şi sinagogilor în 
Antichitate; identificând bisericile cu sfeş- 
nicele, loan pretinde că mișcarea inițiată de 
Isus este iudaismul adevărat, indiferent ce 
afirmau unele oficialități sinagogale ostile 
(2:9; 3:9). Întrucât Apocalipsa prezintă 
cerul ca pe un sanctuar (cf., ex.: comenta- 
riul la 4:6-8; 5:8-10; 7:9-12; 8:3), sfeșnicele 
puteau face aluzie la reprezentarea spiritu- 
ală a bisericilor din cer (Ex. 25:31-40). 

Există trei perspective majore cu pri- 
vire la „îngerii” bisericilor, însă numai pe 
a treia o considerăm suficient de puternic 
fundamentată în contextul Apocalipsei. 
Prima îi consideră pe aceștia „mesage- 
rii” care purtau sulul cu mesaje către 
biserici; deși acest sens nu este imposibil 
(1 Mac. 1:44), este puţin probabil ca loan 
să fi avut şapte exemplare ale cărții sau să 
fi trimis cartea prin șapte mesageri diferiți 

(vezi comentariul la Apoc. 1:11). A doua 
perspectivă susține că ei erau responsa- 
bili cu citirea publică din fiecare adunare, 
un soi de corespondent al „mesagerului” 
pentru sinagogă. Conform învățăturii din 
secolul II d.H., dacă un asemenea lector se 
încurca în citirea textului biblic, întreaga 
adunare era socotită responsabilă înaintea 
lui Dumnezeu, deoarece el acţionase în 
numele adunării. Primele două perspec- 
tive sunt șubrezite de faptul că Apocalipsa 
nu mai foloseşte nicăieri termenul „înger” 
cu acest sens; la fel ca literatura apocalip- 
tică, Apocalipsa folosește termenul pen- 
tru a desemna ceea ce noi înțelegem prin 
„inger“. De aceea, potrivit celei de-a treia 
perspective, ei ar putea fi îngerii păzitori 
ai fiecărei adunări, în analogie cu ideea 
evreiască (înrădăcinată în Daniel) potri- 
vit căreia nu doar fiecare persoană, dar 
și fiecare popor avea un înger păzitor, iar 
îngerii popoarelor păgâne vor fi judecați 
împreună cu popoarele pe care le-au dus în 
rătăcire. Unii dintre cei care susțin această 
perspectivă sugerează și că ar putea repre- 
zenta corespondenții cereşti ai realităților 
pământești (bisericile), simbolizând valoa- 
rea cerească a bisericilor, funcție similară 
cu cea a sfeșnicelor; această perspectivă 
este în acord și cu imaginile apocaliptice. 


2:1-7 
Oracol adresat bisericii din Efes 


Unele „epistole profetice” au fost inserate și 
în Vechiul Testament (2 Cron. 21:12-15; ler. 
29) şi în literatura ebraică necanonică. Fiecare 
dintre epistolele-oracole din Apocalipsa 
respectă aceeași formă, pe care unii au 
comparat-o cu epistolele-edicte imperiale 
afișate ca inscripții în cetățile din provincia 
Asia. Alți specialiști au comparat elementele 
acestei forme literare cu formulele de legă- 
mânt din Vechiul Testament și din Orientul 
Apropiat antic; dacă au dreptate, profețiile 
de aici pot funcționa ca procese rezultate 
din încălcarea legământului, obișnuite la 
profeții Vechiului Testament (ex.: Amos 
2-4). De asemenea, ar putea îndeplini un 
rol similar cu seriile de oracole împotriva 

unor popoare, obișnuite și acestea la pro- 
feții Vechiului Testament (ex.: Is. 13—23; ler. 
46-51; Ezec. 25-32; mai cu seamă cele opt 
oracole scurte din Amos 1-2). Compară mai 
ales cu *Oracolele sibiline pentru exemple târ- 
zii de oracole împotriva popoarelor, inclu- 
siv oracole împotriva unora dintre cetățile 
enumerate în Apocalipsa, precum Smirna, 
Pergam, Sardes, Laodiceea şi Efes. (Alți pro- 
feți din Orientul Apropiat antic au inclus 
și profeții de osândire a altor popoare, dar 
acestea erau oracole de factură militară în 
slujba naționalismului; spre deosebire de 
profeții Vechiului Testament, ei nu își acu- 
zau propriul popor. Excepţia o constituie 
oracolele moralizatoare egiptene, formu- 
late post factum, și profeții de la Marii care 
îi mustrau pe regi că n-au acordat suficient 
sprijin Templului. Nu există corespondent 
în afara lui Israel pentru o succesiune pe 
mai multe generații de profeţi care să-și 
cheme propriul popor la *pocăință pentru 
păcate de ordin moral.) 

Cu mult timp în urmă, William Ramsay 
a atras atenţia asupra unor elemente de fac- 
tură locală pentru fiecare dintre aceste ora- 
cole. Deși unele dintre legăturile făcute de 
el pot fi forțate, altele par adecvate. Orașele 
antice erau extrem de mândre de propria 
lor istorie și cultură și mult mai sensibile la 
aluziile de ordin local decât cei mai mulți 
dintre cititorii de astăzi. Deși *bisericile din 
unele oraşe se confruntau, pare-se, cu per- 
secuţia, în alte orașe bisericile se confrun- 
tau cu ispita mai mare a compromisului cu 
relativismul păgân. 

Efesul a fost unul dintre primele centre 
ale cultului imperial din provincia Asia și 
a rămas cel mai proeminent dintre acestea; 
Domițian a acordat Efesului titlul de străjer 
al templului său. Cu privire la notorietatea 
orașului în materie de *magie și închina- 
rea față de Artemis, vezi comentariul la 
Fapte 19. Inscripţiile atestă că Efesul avea o 
populaţie evreiască semnificativă numeric, 
din care creştinii reprezentau, la început, 
un segment măricel (Fapte 18:19-20, 26; 
19:8-9). În această perioadă, Efesul era, 
practic, capitala Asiei Mici. Era totodată 
și primul dintre cele șapte oraşe prin care 


avea de trecut un mesager ce venea din 
Patmos (65-80 km [40—49 mi] la sud-vest). 
2:1. „Spune-i așa” (NASB) reiterează for- 
mula specifică Vechiului Testament pe care 
profeţii lui Dumnezeu au împrumutat-o din 
formulele edictelor regale și formulele stan- 
dard ale mesagerilor: „Așa vorbeşte dom- 
nul/regele”. Pentru descrierea lui Isus de 
aici, vezi comentariul la Apocalipsa 1:13-16. 
2:2-3. Specialiștii în “retorică (oratori 
publici) recomandau ca vorbitorii să 
împletească lauda cu acuza pentru ascul- 
tătorii lor, ca nu cumva aceștia din urmă 
să refuze cu totul mesajul, dar totodată 
să evite și lingușirile populiste. Oratorii 
își începeau de regulă discursul cu elogii, 
așa cum încep cele mai multe epistole din 
Apocalipsa 2-3. Edictele uneori includeau 
formula „Eu știu”, deși aici se face aluzie la 
omnisciența Celui care inspira *profeția, o 
idee standard în antichitate. 

2:4. Doctrina curată și perseverența sunt 
insuficiente în lipsa dragostei. Exegeții dez- 
bat dacă textul are în vedere dragostea față 
de alți creştini (ca în 1 loan; cf. „lucrări” — 
Apoc. 2:5, 19; „ură” —2:6) sau faţă de 
Dumnezeu (ler. 2:2) sau ambele variante. 
2:5. Emisarii regali puteau ameninţa ora- 
şele cu judecata, dar ameninţarea de aici 
este mai apropiată de avertismentele lui 
Dumnezeu pentru cei nepocăiți în Vechiul 
Testament. Ramsay observa că, din tot ce 
a fost cândva marele Efes, a mai rămas 
doar un sătuc, situat la câțiva kilometri de 
situl original al cetăţii; datorită depozitelor 
aluvionare, orașul începuse să-și piardă 
poziţionarea geografică de oraş de coastă, 
deținută în zilele lui loan. Totuși, aceste 
oracole se adresează mai degrabă unor 
biserici decât orașelor pe care acestea le 
reprezentau înaintea lui Dumnezeu. 

2:6. Această învățătură poate fi înrudită 
cu cea a lui „Balaam” (2:14-15); această 
grupare posibil să fi pledat pentru un com- 
promis cu cultul imperial pentru a evita 
persecuția. Părinţii Bisericii de mai târziu 
i-au identificat cu o grupare *gnostică, dar 
posibil ca ei să fi făcut doar o speculație. 
Ca și în *Manuscrisele de la Marea Moartă, 
„ura” despre care se vorbește aici este ura 

față de păcate, nu răzbunare între persoane 
private (Manuscrisele afirmau că răzbuna- 
rea trebuie încredinţată lui Dumnezeu). 
2:7. „Duhul” era asociat în iudaism cu împu- 
ternicirea profetică; astfel, Duhul îi inspiră 
lui loan vedenii şi profeţii (1:10; 14:13). Cu 
privire la „a avea urechi”, vezi comenta- 
riul la Marcu 4:9; cuvintele folosite aici pot 
reprezenta un ecou al învăţăturii timpurii 
a lui Isus. Unii moraliști îşi îndemnau și ei 
ascultătorii „să asculte” înțelepciunea stră- 
veche pe care o invocau, dar formula folosită 
aici este similară cu cea folosită în Vechiul 
Testament „Ascultaţi Cuvântul Domnului” 
(ex.: Amos 3:1; 4:1; 5:1). „Biruinţa” (mai ales 
ca imagine militară sau sportivă a cuceririi 
sau a victoriei) reclamă aici perseverarea 
în fața confruntărilor și greutăților. Deşi 
„pomul vieţii” era folosit pentru a simbo- 
liza *Legea în învăţătura evreiască târzie, 
această viziune face aluzie la Geneza 2:9 și 
reinstaurarea paradisului (cu privire la care 
cf. 2 Cor. 12:24). Fiecare dintre promisiu- 
nile acestor oracole către biserici este împli- 
nită în Apocalipsa 21-22. 


2:8-11 
Oracolul adresat bisericii din Smirna 


Doar Smirna şi Filadelfia (cele mai persecu- 
tate două biserici) sunt lăudate fără rezerve; 
Ramsay observă că dintre cele șapte orașe, 
acestea două au rezistat cel mai mult la 
ofensiva turcilor. Efesul și prosperul oraş 
Smirna erau cele mai vechi două centre 
ale cultului imperial din provincia Asia. 
Deși era unul dintre cele mai vechi și mai 
importante oraşe ale Asiei, Smirna, cu toate 
că a încercat, n-a reuşit să obțină prestigiul 
pe care Efesul îl avea în epocă. Cetatea era 
recunoscută şi pentru frumusețea sa. Cu 
privire la situația din Smirna și Filadelfia, 
unde se pare că era vorba, printre altele, de 
excluderea din *sinagogă, vezi introduce- 
rea la loan. Evanghelia lui loan probabil că 
vizează această problemă sau una similară. 
2:8. Cu privire la descrierea lui Isus de aici, 
vezi comentariul la 1:17-18. Unii exegeţi au 
susținut că Smirna era un mort viu, deoa- 
rece se bucura doar de o umbră a gloriei 

de odinioară. Din perspectiva nivelului 
de prosperitate, această interpretare nu se 
susține, chiar dacă orașul era acum eclipsat 
de Efes. Potrivit lui Strabo, oraşul Smirna 
fusese șters de pe faţa pământului de lydi- 
eni şi reconstruit, cu câteva secole înainte 
de acest moment, în toată splendoarea, dar 
această revitalizare a orașului nu era perce- 
pută în mod obișnuit ca moarte și “înviere, 
iar evenimentele erau atât de îndepărtate 
în timp, încât locuitorii nu ar mai fi înțeles 
o asemenea posibilă aluzie. De asemenea, 
Sardesul a fost ars din temelii la un moment 
dat, dar 3:1 primeşte un mesaj diametral 
opus. Și mai relevant este faptul că şi Isus 
le-a promis viaţă celor care mor (2:10) după 
modelul propriei experienţe (1:18). 
2:9. Forţa comunității evreiești din Smirna 
este bine atestată. Prin faptul că le contestă 
adversarilor săi apartenenţa spirituală la 
iudaism, el pare să le întoarcă acuza for- 
mulată de aceştia la adresa creştinilor; când 
îi numește o „sinagogă a Satanei”, autorul 
folosește o procedură retorică întâlnită și în 
*Manuscrisele de la Marea Moartă, acolo 
unde o grupare evreiască persecutată, 
care îi considera apostați pe restul adep- 
ților din iudaism, îşi desemna adversarii 
ca „partida lui Belial” (Satana; cf. 1QHa 
10:24). Să nu uităm că acest limbaj reflectă 
o polemică din interiorul iudaismului, pre- 
cum în Manuscrisele de la Marea Moartă, 
şi se aplica numai anumitor contexte locale 
ostile din Smirna și Filadelfia; el nu repre- 
zintă un model pentru un dialog normal. 
Oamenii erau pârâți autorităților de către 
așa-numiții delatores (informatori), iar la 
începutul secolului II este atestat faptul că 
creștinii din provincia Asia Mică erau con- 
damnațţi de regulă doar pe baza acuzațiilor 
aduse de asemenea informatori. Pe la înce- 
putul secolului II, se pare că unii evrei din 
Smirna îndeplineau acest rol în dauna creș- 
tinilor (una dintre victime fiind Policarp). 
Unii cred însă că declaraţia publică a fap- 
tului că creștinii nu sunt o grupare agreată 
în sinagogă se putea constitui ca o formă 
de trădare; creştinii care nu erau conside- 
rați evrei nu erau scutiți de participarea la 
cultul imperial. La nivel local, unii puteau 


invoca neparticiparea creștinilor la cul- 
tul imperial pentru a le pune sub semnul 
întrebării loialitatea cetățenească. 
2:10. Închisoarea era doar un loc de deten- 
ție până la judecată sau la execuție, motiv 
pentru care putea fi anticamera execuției. 
„Încercare timp de zece zile” poate fi o alu- 
zie simbolică la testul minor din Daniel 1:12, 
care a precedat încercările majore cu care s-a 
confruntat Daniel și cei trei prieteni ai săi. 
„lată” este obişnuit în literatura profetică și 
apare în mod repetat în Ezechiel (ex.: 1:4, 15). 
Mulţi creștini au sfârşit ulterior ca 
martiri în Smirna pe parcursul câtorva 
secole. Relatările evreiești despre martiri 
îi lăudau pe cei care au fost credincioși 
până la moarte și astfel vor fi înviați la 
sfârșitul istoriei; „cununile“ reprezentau 
recompensa acordată învingătorilor (2:11), 
eroi sportivi sau militari. (Mai mulți scri- 
itori antici şi inscripții antice menţionau 
„cununa Smirnei”, posibil cu referire la 
frumuseţea cetăţii.) 
2:11. Şi alte fragmente literare evreiești 
se referă la „moartea a doua”, deşi ade- 
sea se înțelegea prin aceasta anihilarea 
(Apocalipsa folosește expresia pentru a 
defini chinul veşnic — 20:10, 14). Textul din 
*4 Macabei îi înfățișează pe martirii evrei 
luptând și biruind prin moarte și fiind 
astfel încoronați ca atleţii biruitori datorită 
evlaviei lor. 


2:12-17 
Oracolul adresat bisericii din Pergam 


Există unele dovezi ce atestă o comunitate 
evreiască la Pergam, dar orașul era unul 
păgân (vezi comentariul la 2:13). În același 
timp era şi un oraş renumit și prosper, iar 
conducătorii săi au fost primii care i-au 
invitat pe romani să intervină în politica 
provinciei Asia Mică. Orașul era centrul 
cultului imperial pentru toată regiunea. 
2:12. În literatura *Vechiului Testament și în 
cea *apocaliptică „sabia” simboliza adesea 
judecată sau război; cf. 1:16, 2:16 şi 19:13. 
Romanii considerau „sabia“ un simbol 
al puterii de a pune în aplicare pedeapsa 
capitală (ca în Rom. 13:4). 


2:13. Pergam era recunoscut în mod tradiți- 
onal pentru închinarea adusă lui Asclepios 
(al cărui simbol pe monedele din Pergam 
era șarpele; cf. 12:9) şi pentru închinarea 
dinaintea altor divinități grecești, precum 
Demetra, Atena și Dionisos. Altarul gigan- 
tesc închinat lui Zeus (36,5 x 34 m [120 x 
112 ft]) domina oraşul de pe acropolă, iar 
unii au sugerat că acesta ar reprezenta con- 
textul pentru expresia „tronul Satanei” din 
acest verset. Poate că o aluzie mai plauzi- 
bilă pentru interpretarea expresiei „tronul 
Satanei” o reprezintă cultul împăratului 
din acest oraș, imortalizat în încrustaţiile 
de pe monedele ce circulau în Pergam în 
această perioadă. Încă dinainte de perioada 
romană, conducătorilor locali li se aducea 
închinare, iar Pergamul a fost unul dintre 
primele orașe ale provinciei Asia Mică 
unde s-a construit un templu consacrat 
unui împărat roman (un templu închinat 
lui Cezar Augustus, vizibil şi acesta pe 
acropola orașului). Un alt templu a mai fost 
dedicat împăratului acolo la 10-20 de ani 
după scrierea Apocalipsei. Se subînțelegea 
că toți cetățenii iau parte la religia orașului; 
cei mai mulți cetățeni doreau să participe la 
sărbătorile imperiale și să mănânce carnea 
animalelor sacrificate, care se distribuia la 
sărbătorile păgâne. Odată ce primul creştin 
a fost martirizat, s-a instituit precedentul 
legal pentru executarea creștinilor și în alte 
provincii. 
2:14-15. Învățătorul amăgitor pleda pentru 
compromisul cu cultele păgâne, inclusiv, 
probabil, cultul imperial, pe considerente 
convingătoare din punct de vedere ome- 
nesc (2:13). „Balaam” a fost cel mai faimos 
profet păgân din Vechiul Testament și din 
tradiţia evreiască (vezi comentariul la Iuda 
11), devenind astfel un nume generic fictiv 
pentru orice lider eretic al celor compro- 
miși, asemenea „Izabelei” din Tiatira (2:20). 
Balaam, personaj important din Antichi- 
tate, atestat şi în afara Bibliei, l-a amăgit 
pe Israel să mănânce carne adusă ca jertfă 
idolilor şi să întrețină relații sexuale cu 
păgâni, în afara contextului căsătoriei 
(Num. 25:1-3; 31:16). Alte popoare nu au 
putut distruge Israelul, dar Balaam ştia că, 

dacă l-ar putea corupe moral, Dumnezeu 
putea să-i retragă binecuvântarea și să-l 
judece (vezi *Josephus şi *Pseudo-Philon; 
cf. Num. 25:8). Dumnezeu l-a judecat pe 
Israel, dar Balaam, care acţiona din interese 
mercantile, şi-a pierdut și el viaţa (Num. 
31:8, 16; los. 13:22). „Imoralitatea sexuală” 
poate avea aici un sens literal (era obiș- 
nuită în păgânism) sau se poate referi, ca 
de multe ori în cazul profeților Vechiului 
Testament, la infidelitate spirituală față de 
Dumnezeu (posibil inclusiv închinarea în 
fața împăratului; cf. 17:5). 

2:16. Cu toate că va exista un singur sfârșit 
definitiv al lumii, atât profeții din Vechiul 
Testament, cât și literatura evreiască 
descriau uneori judecăţile survenite pe 
parcursul istoriei tot în termenii zilei finale 
a Domnului. 

2:17. Chivotul legământului dintâi s-a 
pierdut pentru totdeauna în 586 î.H. (cf. 
ler. 3:16), iar mana din interiorul său dis- 
păruse chiar mai devreme. O bună parte 
din tradiţia evreiască susține că leremia 
(ex.: 2 Macabei, 4 Baruh) sau un înger 
(*2 Baruh) le-ar fi ascuns și că vor fi scoase 
din nou la iveală la sfârșitul vremurilor 
(o perspectivă similară a prins rădăcini 
printre *samariteni, care datau pierderea 
lor mai devreme). Cu privire la mană ca 
simbol spiritual, vezi comentariul la loan 
6:35-40. Specialiştii au propus diferite con- 
texte posibile pentru piatra albă. Printre 
soluțiile avansate se numără următoarele: 
pietricele de culori diferite erau folosite 
pentru intrarea la festivități publice; o pia- 
tră neagră era simbolul sacru al infamei 
zeițe din Asia — Cybele; pietre albe, folo- 
site în scopuri medicale, erau asociate cu 
Iudeea; și posibil ceva mai semnificativ, 
juraţii foloseau pietre negre când decla- 
rau vinovăția unei persoane şi pietre albe 
când declarau inocența. Deși se folosea 
de regulă granitul brun închis ca mate- 
rial de construcție, locuitorii din Pergam 
preferau marmura albă pentru inscripții. 
Pentru un nume nou, vezi Isaia 6:2; pentru 
schimbarea numelui și promisiune, com- 
pară Geneza 17:5, 15. 

2:18-29 
Oracolul adresat bisericii din Tiatira 


Economia oraşului Tiatira pare să fi fost 
concentrată pe comerț și meşteşuguri. 
Fiecare breaslă meșteșugărească avea mese 
comunale (de regulă, o dată pe lună) în 
cinstea zeităților ocrotitoare. Deşi Tiatira 
găzduia o comunitate evreiască, nu sunt 
dovezi că aceasta ar fi fost influentă; crești- 
nii care refuzau să participe la viaţa bresle- 
lor puteau să se vadă izolați din punct de 
vedere social și economic (cf. 13:17). Tiatira 
doar începea să simtă gustul prosperității 
în această perioadă, motiv pentru care cetă- 
țenii săi probabil apreciau mult bogăția. 
2:18. În Tiatira era foarte dezvoltat cultul 
lui Apolo, fiul lui Zeus și zeu asociat cu 
*profeţia şi soarele. Unii specialiști observă 
că exista o legătură între împărat și Apolo, 
sugerând că cel dintâi e posibil să fi fost 
venerat în Tiatira ca întruchipare pămân- 
tească a zeului. Deși prelucrarea bronzului 
nu era cunoscută doar în Tiatira, unii cerce- 
tători atrag atenţia spre breasla prelucrăto- 
rilor de bronz din oraș. 

2:19-20. „Izabela” din Biblie nu a fost o 
profetesă, dar numele este folosit aici pen- 
tru conotaţiile sale colaterale. Izabela avea 
nouă sute de profeți (1 Împ. 18:19) şi a 
condus poporul lui Dumnezeu la idolatrie 
(vezi comentariul la Apoc. 2:14). Ea a fost 
acuzată de prostituție, o acuzaţie gravă la 
adresa unei soții de rege (probabil termenul 
avea conotaţie spirituală, pentru a desemna 
pe cineva care l-a îndepărtat pe Israel de 
angajamentul său față de Dumnezeu), și de 
vrăjitorie, fără îndoială pentru participarea 
ei la cultele păgâne (2 Împ. 9:22). Ca pros- 
tituată, ea a devenit prototipul imperiului 
diabolic din capitolele 17-18. Imoralitatea 
și consumul de bucate închinate idolilor 
erau tentaţii obișnuite ale păgânismului 
(vezi Num. 25:1-2; 1 Cor. 10:7-8). 

Unii cercetători au sugerat că Tiatira a fost 
unul dintre orașele provinciei Asia unde se 
găsea un oracol al sibilei; în varianta greacă, 
acest cult reclama prezența unor profetese, 
iar stilul literar aferent a intrat în uzul 
iudaismului din *diaspora, iar mai târziu 

și-a făcut loc chiar și în creștinism. Întrucât 
profeții mincinoși nu erau prezenți exclusiv 
în aceste contexte, nu putem fi pe deplin 
siguri dacă această variantă furnizează con- 
textul interpretării „Izabelei”. 

2:21-23. Unii scriitori evrei credeau că se 
avea în vedere judecata împotriva copiilor 
născuți din uniri ilicite, dar aici se vorbeşte 
despre copii în sens figurat (cf. Is. 57:3-4, 
7-8); *ucenicii erau uneori numiţi „copii”. 
Textele iudaice prezintă de regulă atotști- 
ința lui Dumnezeu și Îl numesc uneori 
„Cel ce cercetează inimile și minţile” (în 
baza unor descrieri ale Sale din *Vechiul 
Testament; ex.: 1 Cron. 28:9); aici trăsătu- 
rile lui Dumnezeu sunt aplicate la Isus. 
Dumnezeu le-a oferit profeților mincinoși 
ocazia să renunţe la rătăcirea lor și să 
asculte Cuvântul adevărat al Domnului 
(ler. 23:22-23). Judecarea unei persoane 
pentru faptele săvârşite se potriveşte pre- 
viziunilor biblice (vezi, de ex.: Ps. 62:12; ler. 
17:10; Prov. 24:12; Sir. 16:12, 14). 

2:24. *Religiile de mistere cultivau tainele 
adânci, dezvăluite numai celor inițiați; și 
evreii vorbeau despre „lucrurile adânci” 
ale lui Dumnezeu (ex.: lov 11:7; pasaje din 
*1 Enoh; *2 Baruh). Pentru expresia „altă 
greutate”, cf. posibil comentariul la Fapte 
15:28-29. 

2:25-27. Apocalipsa citează aici un psalm 
de întronare care celebra promisiunea 
făcută lui David şi-l anunța pe urmașul său 
care urma să domnească peste popoarele 
care au căutat să se răzvrătească împotriva 
sa (Ps. 2:8-9). *Mesia, Cel despre care vor- 
beşte psalmul prin excelență (şi cu care era 
adesea corelat), Îşi desemnează poporul ca 
părtaş la domnia Sa peste popoare. Cei mai 
mulți cetățeni ai Imperiului Roman îl con- 
siderau pe împărat conducătorul suprem; 
Apocalipsa declară că Isus este mai presus 
decât cel mai puternic împărat pe care 
lumea l-a cunoscut vreodată. 

2:28-29. Luceafărul de dimineață, Venus, 
anunța zorii, iar marii oameni pot fi com- 
parați atât cu el, cât și cu soarele ce stră- 
lucește în slavă (Sir. 50:6); cf. Apoc. 22:16. 
Întrucât cea mai mare parte a lumii gre- 
co-romane credea că viața era guvernată 


de stele, acordarea autorității asupra uneia 
dintre cele mai puternice stele (un simbol 
al suveranității printre romani) era echi- 
valent cu a fi parte la domnia lui Cristos 
asupra creației (2:26-27). 


3:1-6 
Oracolul împotriva bisericii din Sardes 


William Ramsay semnalează pe bună drep- 
tate că cele două *biserici condamnate cel 
mai sever se găseau în singurele orașe care 
au rămas nelocuite în vremurile moderne, 
Sardes și Laodiceea. Sardes a găzduit 
numeroase culte păgâne; zeitățile greceşti 
reprezentative precum Artemis, Cybele, 
Demetra şi Cora (Persefona) aveau aici 
altare. Unii specialiști observă că zeița gre- 
cilor Demetra, care asimilase și trăsăturile 
vechii zeițe asiatice Cybele, era identificată 
la nivel local cu mama deificată a împăra- 
tului. Contopirea divinităţilor era obișnuită 
în Antichitate, iar păgânismul a pătruns 
în toate orașele neevreiești din Imperiul 
Roman. În ciuda păgânismului din oraș, 
comunitatea creştină de acolo pare să fi 
fost scutită de persecuții, dar și de o viață 
spirituală autentică. Sardes găzduia o 
comunitate evreiască numeroasă, puternică 
și înstărită care a fost multă vreme un seg- 
ment respectat al vieții publice; *sinagoga 
lor era cam de mărimea unui teren de fotbal, 
deținând și câteva dintre cele mai frumoase 
clădiri ale oraşului. Asemenea comunității 
evreieşti, biserica era probabil tolerată și ea. 
3:1-2. Cu privire la „duhuri” și „stele“, vezi 
1:4, 16, 20. Erau de notorietate zilele gloriei 
de odinioară, când Sardesul era, sub domnia 
lui Cresus, cel mai important oraș din Lydia; 
prosperitatea sa prezentă nu îi putea rea- 
duce niciodată poziţia deținută demult; mai 
semnificativ însă, perechea de termeni „viu 
... mort” răstoarnă imaginea din 1:18 şi 2:8. 
3:3. Acropola din Sardes nu a fost cuce- 
rită niciodată prin luptă, ci de două ori în 
istoria sa invadatorii o luaseră prin atacuri 
nocturne desfășurate pe furiș. Mai semnifi- 
cativ, versetul acesta se referă la afirmaţia 
lui Isus consemnată în Matei 24:43 (așa 
cum apare şi în 1 Tes. 5:2; 2 Pet. 3:10). 

3:4. Inscripţiile descoperite în provincia 
Asia Mică indică faptul că multe temple 
restricționau accesul închinătorilor cu 
veșmintele mânjite, pentru că ar fi ofensat 
astfel divinitatea. Robele albe erau purtate 
de preoți (și de mulți alți închinători) în 
Templul de la Ierusalim, de închinătorii 
multor divinități (ex.: Isis, Apollo, Artemis), 
sacerdoți ai cultului imperial şi alții. 

3:5-6. În toate oraşele grecești existau 
cetățeni cu statut oficial, iar în rândurile 
lor puteau intra și alții; cel puţin în unele 
orașe, cetățenii expulzați erau și excluși din 
această categorie. (Cu îndelungata sa isto- 
rie de înregistrare a informaţiilor, Sardes 
trebuie să fi cunoscut bine această practică.) 
Cel familiarizat cu Scriptura însă identi- 
fică aici o aluzie la Exod 32:32-33. „Cartea 
vieții” apare în *Vechiul Testament și este 
deosebit de proeminentă în “literatura 
apocaliptică evreiască; vezi comentariul la 
Filipeni 4:3. Mărturisirea numelui unui cre- 
dincios înaintea tribunalului lui Dumnezeu 
evocă probabil o afirmație timpurie a lui 
Isus; vezi Matei 10:32 şi Luca 12:8. 


3:7-13 
Oracolul adresat bisericii din Filadelfia 


Filadelfia se închina unor zeități greceşti 
standard; se cunoaşte, de exemplu, că găz- 
duia temple pentru Artemis, Helios, Zeus, 
Dionisos și Afrodita. În sinagoga evreiască 
de acolo a fost descoperită o inscripție din 
secolul III d.H. Credincioșii din Filadelfia, 
asemenea celor din Smirna, se pare că au 
fost expulzați din comunitatea evreiască; 
contextul se aseamănă celui vizat de a patra 
evanghelie (vezi introducerea la loan). 
3:7-8. Aceste versete fac aluzie clară la Isaia 
22:22, unde e vorba despre unul care avea 
cheia lui David să deschidă și să închidă, o 
dovadă a deplinei autorități de a conduce 
casa. Pentru creștinii evrei excluși din sina- 
gogă, încurajarea adusă de Isus era că El, 
Cel care stăpânea pe drept casa lui David, 
îi recunoștea ca popor al Său. 

3:9. Vezi comentariul la 2:9-10. Excluderea 
din sinagogă putea conduce la o persecuție 
mult mai directă din partea autorităților 

romane, ca în Smirna. Afirmația lui Isus 
cum că oponenții lor vor ști că El i-a iubit 
poate reprezenta un ecou al textului din 
Maleahi 1:2, acolo unde Dumnezeu spune 
că pe Israel l-a iubit, dar pe Esau/Edom 
l-a disprețuit; cf. Proverbe 14:19. Evreii se 
așteptau ca regii popoarelor să se plece 
înaintea lor la sfârșitul vremurilor (Is. 
49:23; 60:11, 14; *1 Enoh; Manuscrisele de la 
Marea Moartă; cf. Ps. 72:10-11). 

3:10. *Apocalipsele uneori profețeau o 
izbăvire specială (adică protecţie) pentru 
cei drepți în vremurile dificile viitoare; și 
*Vechiul Testament făgăduia credincioșia 
lui Dumnezeu față de poporul Său în ase- 
menea vremuri (vezi comentariul la 7:3). 
Unele texte (ex.: Manuscrisele de la Marea 
Moartă) vorbeau despre încercarea celor 
drepți prin suferință, deşi motivul testării 
celui drept prin suferință era în general 
unul obișnuit (vezi comentariul la 1 Pet. 
1:7). (Expresia tradusă aici cu „a păzi” 
[cf. Apoc. 7:3] mai apare o singură dată 
cu această formă în *Noul Testament — cf. 
loan 17:15.) Apocalipsa probabil îi pune pe 
„locuitorii pământului” cei răi în antiteză 
cu „locuitorii cerului” cei drepți; şi litera- 
tura apocaliptică (precum *4 Ezdra, *Pildele 
lui Enoh şi *2 Baruh) anunţă judecata peste 
„locuitorii pământului”. 

3:11. „Coroana” face referire la cununa pri- 
mită de învingători la finalul competiţiilor 
sau uneori pentru realizări militare. 
3:12-13. Rămășița poporului lui Dumnezeu 
apare ca un nou templu în Manuscrisele de 
la Marea Moartă şi diverse alte texte din 
Noul Testament. Stâlpii puteau fi folosiți 
ca simbol pentru poporul lui Dumnezeu 
(EX. 24:4; vezi şi comentariul la Gal. 2:9), 
dar reprezentau o componentă firească 
a templelor și adesea purtau inscripții de 
dedicare (așa cum apar şi în sinagoga din 
Capernaum, după cum și stindardele mili- 
tare şi alte obiecte purtau inscripții simi- 
lare). Şi Templul evreilor avea asemenea 
stâlpi (Ex. 27:10-17; 38:10-28; 1 Împ. 7:26, 
15-22), iar la sfârşitul vremurilor va fi la 
fel (Ezec. 40:9-41:3; 1 Enoh 90:29). Aluzia 
principală este probabil la Isaia 56:5, acolo 
unde cei respinși de comunitatea evreiască 


(cf. Apoc. 3:8-9) au primit un loc în casa lui 
Dumnezeu şi un nume nou. Cu privire la 
noul lerusalim, vezi 21:2; „coborârea” era 
naturală în dualismul vertical obișnuit în 
literatura apocaliptică și în evanghelia a 
patra, care de obicei punea în contrast cerul 
(acolo unde Dumnezeu domnește fără 
rival) cu pământul (acolo unde mulţi nu Îi 
ascultă până în Ziua Judecăţii). Apocalipsa 
descrie camera tronului lui Dumnezeu din 
cer ca pe un templu (vezi, de ex.: comenta- 
riul la 4:6-8). 


3:14-22 
Oracolul adresat bisericii din Laodiceea 


Laodiceea a dobândit importanță doar 
în perioada romană. Era capitala alianței 
cibriatice, care includea 25 de așezări. În 
același timp era cel mai bogat oraș frigian 
și era deosebit de prosper în această peri- 
oadă. Se afla la vreo 15 km [10 mi]) vest de 
Colose și la 10 km [6 mi] sud de Hierapolis. 
Zeus era divinitatea care patrona orașul, 
dar laodiceenii aveau temple închinate și 
lui Apolo, Asclepios (zeul vindecărilor), 
Hades, Hera, Athena, Serapis, Dionisos și 
altele; cu alte cuvinte, din punct de vedere 
religios, era un oraș grecesc destul de obiş- 
nuit. În Frigia locuiau mulți evrei. 

3:14. „Începutul” este un titlu divin; vezi 
comentariul la 1:8 şi 22:13. (Poate fi rele- 
vant și faptul că titlul principal al împă- 
ratului roman era cel de princeps, „întâ- 
iul”, adică dintre cetăţenii romani.) Isus 
este și „Amin“, afirmarea adevărului lui 
Dumnezeu; compară 2 Corinteni 1:20. 
3:15-16. Apa rece (și uneori apa fier- 
binte condimentată) era preferată pentru 
băut, iar apa fierbinte pentru baie, dar 
Laodiceea ducea lipsă de surse naturale 
de apă. Apa era adusă prin apeducte din 
izvoarele termale fierbinți aflate la 10 km 
[6 mi] sud de oraș și, la fel ca apa rece care 
era adusă din munți, până când ajungea 
în Laodiceea, era doar călduţă. Deși apa 
putea fi încălzită, faptul că era călâie (spre 
deosebire de apa fierbinte din Hierapolisul 
învecinat) trebuie să fi constituit un motiv 
curent de nemulțumire a rezidenţilor, care, 


altminteri, aveau parte de o viaţă confor- 
tabilă. (Apa lor adusă din afară era bogată 
în sedimente, deși de mai bună calitate 
decât apa din Hierapolis, după spusele 
geografului Strabon.) Isus a spus: „Dacă 
ai fi fierbinte adică pentru baie] sau rece 
[adică pentru băut], ai fi de folos; așa cum 
eşti, pentru Mine eşti așa cum e pentru tine 
resursa ta de apă — îmi faci greață.” 
3:17-18. Laodiceea era un centru financiar 
prosper; mândru de bogăţia sa, a refuzat 
ajutorul financiar oferit de Roma după 
cutremurul din anul 60 d.H., reconstruin- 
du-se din surse proprii. Orașul era cunos- 
cut pentru stofele sale (mai ales din lână) 
și pentru școala medicală, pentru doctoria 
folosită în tratamentul urechii, produsă 
aici, şi probabil pentru renumita alifie frigi- 
ană pentru ochi. Toate lucrurile exterioare 
în care Laodiceea putea să se încreadă au 
slăbit spiritualitatea bisericii locale, care se 
acomodase mediului cultural. 

Deși grecii nu împărtăşeau dezgustul 
moral al evreilor palestinieni în raport cu 
nuditatea, toţi, cu excepţia *cinicilor, erau 
de acord că lipsa îmbrăcămintei descrisă 
aici, datorată sărăciei (spirituale în acest 
caz), nu era de dorit. „Doctoria pentru 
ochi” (VDC) din Frigia se pare că nu era o 
alifie, ci un praf care se pudra și freca pe 
pleoape (în opoziție cu Tob. 6:8). Cu pri- 
vire la hainele albe, cf. Apocalipsa 3:4; aici 
poate fi pusă în antiteză cu renumita „lână 
neagră” din Laodiceea. 

3:19. Compară cu numeroasele mustrări 
profetice din *Vechiul Testament. 

3:20. Compară cu loan 10:14 şi Matei 24:33. 
Părtășia la masă era un semn al apropierii 
şi al angajamentului musafirului și gazdei 
pentru o relație cordială. Isus îi invită aici 
pe creştinii laodiceeni să cineze împreună 
(cf. Apoc. 2:7; în contrast cu 2:14, 20) în pre- 
zent la banchetul mesianic (vezi comenta- 
riul la 19:9); este o invitaţie la un banchet cu 
adevărat îmbelșugat, iarăși o referire impli- 
cită la sărăcia lor spirituală (cf. 3:17-18). 
Ușa părtăşiei este actualmente închisă — 
pe dinăuntru (în antiteză cu 3:7-8). 
3:21-22. Imaginea de aici se referă la partici- 
parea la domnia lui Dumnezeu; Isus ia parte 

la domnie în calitate de coregent sau vice- 
rege, iar poporul ia parte la domnie întru- 
cât sunt ridicați la rangul de stăpâni asu- 
pra pământului (așa cum anticipa Vechiul 
Testament şi evreii cu privire la Israel). Ca 
locus al prezenţei slăvite a lui Dumnezeu, 
tronul Său preexistent și slăvit a constituit 
subiectul multor speculații printre scriitorii 
evrei de literatură *apocaliptică și printre 
mistici; vezi comentariul la 4:2. 


4:1-11 

Vedenia lui Ioan despre tron 

Numeroşi specialişti consideră că misticii 
evrei (dintre care mulți au scris *apocalipse, 
precum *1 Enoh) s-au zbătut să primească 
viziuni în care să li se arate Dumnezeul 
invizibil şi şi-au modelat concepțiile în 
funcție de ceea ce se găsea în viziunile 
despre Dumnezeul întronat din Isaia 6 și 
Ezechiel 1 (cf. şi Ex. 24:9-11; 1 Împ. 22:19; 
Dan. 7:9-10). Cu timpul, aceste vedenii 
au fost împodobite cu toate amplificările 
fantastice ale gloriei divine pe care erau 
misticii capabili să le imagineze. Spre deo- 
sebire de asemenea prezentări înzorzonate 
despre tronul preexistent al lui Dumnezeu, 
descrierea lui Ioan este simplă, similară cu 
cele din *Vechiul Testament: îndeajuns însă 
ca să evidențieze maiestatea lui Dumnezeu. 
Unii susțin că acest tablou al sălii tronului, 
inclusiv activitatea din jurul acestuia, poate 
fi o parodie a curții imperiale şi a închinării 
ce avea loc în templele din cultul imperial — 
o descoperire îndrăzneață pentru un profet 
evreu expulzat cum era loan. 

4:1. Expresia „după aceste lucruri” func- 
ționează ca un artificiu literar de trecere 
înspre următoarea vedenie pe care urma 
să o primească loan (7:9; 15:5; 18:1; cf. 7:1; 
19:1; 20:3; loan 5:1; 6:1; 7:1); se folosea de 
regulă cu rol de tranziţie. „M-am uitat și 
iată” este o expresie tipică pentru termino- 
logia vizionarilor (ex.: Ezec. 10:1; 44:4; Dan. 
10:5; și 1 Enoh, *4 Ezdra și alte scrieri din 
acest *gen literar). Cu privire la trâmbiţă, cf. 
Apocalipsa 1:10. Deși alteori în Apocalipsa 
lui loan i se spune: „Vino” (17:1; 21:9; cf. 
Ioan 1:39), aici „urcă-te” poate fi o aluzie la 

chemarea făcută de Dumnezeu lui Moise să 
urce pe munte (în tradiția evreiască târzie, 
el urcă în cer) să primească revelația (Ex. 
19:24; 24:12; 34:2); același limbaj apare în 
mod frecvent în apocalipse. Cerul deschis 
reprezintă o imagine care simbolizează tot 
revelația (Apoc. 11:19; 19:11; loan 1:51), 
din nou urmând un tipar important din 
Vechiul Testament pentru vedenii de acest 
tip (Ezec. 1:1), prezent şi în alte apocalipse 
evreiești (inclusiv ușa, ex.: 1 Enoh). 

4:2. „În Duhul” înseamnă că loan este inspi- 
rat profetic în această vedenie (vezi comen- 
tariul la 1:10); Ezechiel a fost și el dus în alte 
locuri în viziunile sale (Ezec. 11:1, 24). Unii 
mistici evrei au subliniat pericolele fatale 
presupuse de ascensiunea spre tronul lui 
Dumnezeu; în unele surse se precizează 
că doritorii trebuiau să cunoască anumite 
cuvinte secrete și destui n-au avut sufici- 
ente cunoştinţe ca să supraviețuiască pre- 
tinsei ascensiuni spre tărâmurile spirituale 
(vezi mai ales *3 Enoh şi *rabinii). Unele 
lucrări admiteau că îngerii puteau duce 
instantaneu oameni la cer (*2 Baruh, *Pildele 
lui Enoh, 2 Enoh, Testamentul lui Avraam). 
Asemenea lui Ezechiel, Ioan este preluat 
numaidecât de *Duhul lui Dumnezeu. 

4:3. Pentru o descriere a tronului, vezi 
Ezechiel 1:26, 28 şi 10:1. (Tronurile indi- 
cau demnitatea conducătorului şi, de 
regulă, accesul la tron se făcea pe niște 
trepte; pe postamentele lor puteau fi înfă- 
țișate popoarele subjugate de conducător.) 
Această descriere simplă poate fi în anti- 
teză cu pompa curții imperiale din Roma. 
Este în contrast și cu descrierile sofisticate 
ale locurilor cerești (1 Enoh 14), mărimea 
maiestății (ex.: îngerul încoronării avea să 
ajungă la o înălțime cât o călătorie de cinci 
sute de ani, în învățăturile rabinilor de mai 
târziu); loan nu dezvoltă și nu combină nici 
măcar imaginile despre tron din Vechiul 
Testament (cf., ex.: Dan. 7 în 1 Enoh 14). 
4:4. „Bătrânii” erau cei care aveau autori- 
tate în comunitățile evreieşti din perioada 
Vechiului Testament și mai târziu, având 
totodată şi funcție de reprezentare (ex.: 
Deut. 21:6); vezi Isaia 24:23. În arta descope- 
rită în Asia Mică, doar câţiva preoți puteau 

fi folosiți pentru a reprezenta mii de închi- 
nători. Numărul lor — „douăzeci și patru” 
a fost corelat de cei douăzeci și patru de 
scriitori ai *canonului Bibliei ebraice, dar, 
mai relevant, cu cele douăsprezece seminții 
israelite plus cei doisprezece “apostoli (cf. 
Apoc. 21:12-24) sau cele douăzeci și patru 
de cete preoțești. Cetele preoțești au fost 
instituite în Vechiul Testament (1 Cron. 
24-25), au continuat să existe în perioada 
*Noului Testament şi încă mai apăreau 
în discuţiile *rabinilor de mai târziu și în 
inscripțiile târzii. Drepţii care au murit 
sunt astfel înfățișați ca preoți ce aduc închi- 
nare lui Dumnezeu (Apoc. 1:6). (Literatura 
apocaliptică evreiască adesea suprapune 
imagini despre epoca viitoare cu cele 
despre raiul prezent pentru a-i descrie pe 
drepții decedați.) 

Relatările greceşti descriau uneori divini- 
tăți îmbrăcate în alb (ex.: Demetra și Cora); 
cel puțin unii gânditori antici, precum 
Pitagora şi unii rabini, asociau albul cu 
binele și negrul cu răul. Această antiteză s-a 
configurat, cu siguranţă, în gândirea antică 
sub impresia opoziției dintre zi și noapte, 
cea din urmă fiind asociată mai frecvent 
cu vrăjitoria şi (în gândirea evreiască) cu 
*demonii. (Contrar unor critici moderne, 
nu înfăţişarea este avută în vedere; același 
contrast dintre alb și negru apare în unele 
religii tradiționale din Africa.) 

Romanii și adesea evreii își îngropau 
morţii în veșminte albe. În tradiţia evre- 
iască, îngerii erau aproape întotdeauna 
înveșmântaţi în alb strălucitor. Mai semni- 
ficativă s-ar putea dovedi aici tradiția larg 
răspândită a înveșmântării închinătorilor în 
alb (3:4). Învăţătorii evrei descriau Israelul 
ca fiind încoronat la revelaţia primită pe 
Sinai; cei drepți erau uneori reprezentați 
încoronați în cer. (Înălțarea lui Isaia vor- 
beşte despre cei drepți încoronați, îmbră- 
caţi în robe şi întronaţi în cer, dar această 
scriere poate fi de origine creştină; Odele 
lui Solomon, care vorbeşte despre o ridicare 
la cer prin Duhul - cf. 4:2 —, este o lucrare 
creștină. Nu este întotdeauna ușor să dis- 
tingem între lucrările creştine timpurii și 
lucrările evreiești revizuite cu interpolări 


creştine.) Totuși coroanele de aici sunt pro- 
babil coroanele de biruință pentru cei care 
au perseverat până la moarte (vezi comen- 
tariul la 2:10; 3:11). (Multe tradiţii evreiești 
vorbesc despre o adunare cerească — la 
rabini, aceasta este un organism legisla- 
tiv sau judiciar — alcătuit din îngeri sau 
erudiți defuncţi; precedentele imaginii 
probabil ajung până la curtea angelică 
a lui Dumnezeu în Vechiul Testament și 
imaginile canaanene ale panteonului lui 
Eli constituit din șaptezeci de zei, înlocuiți 
de îngerii celor șaptezeci de popoare în tra- 
diția evreiască.) Dispunerea este fără îndo- 
ială semnificativă. Corurile grecești adesea 
cântau sau dansau în cercuri; amfiteatrele 
erau construite în jurul scenei; Sanhedrinul 
evreiesc avea scaune așezate în semicerc, 
avându-l pe marele-preot în mijloc. 

4:5. Efectele speciale reiterează slava revelă- 
rii de Sine a lui Dumnezeu la Sinai (Ex. 19:16; 
cf. Ezec. 1:4, 13). Unele texte apocaliptice 
menționează că sursele fulgerelor și tunete- 
lor ar fi în anumite niveluri ale cerului. 
4:6-7. „Marea de sticlă” reprezintă o alu- 
zie la bazinul de aramă („marea”) din 
Templul lui Solomon (1 Împ. 7:23; 2 Cron. 
4:2, 6). Ţinând cont de tradiția Orientului 
Apropiat antic în care templul pămân- 
tesc era o reflectare a celui ceresc, a fost 
mereu ceva normal să se vorbească în ter- 
meni figurați despre templul ceresc al lui 
Dumnezeu (ex.: Ps. 11:4). Accentul pus de 
Ioan pe închinare are drept consecinţă fap- 
tul că sala tronului lui Dumnezeu are mai 
ales trăsături specifice templului: 


e marea, așa cum am observat deja (4:6; 

15:2); 

cortul mărturiei (15:5); 

altarul tămâierii (5:8); 

altarul jertfelor (6:9); 

chivotul (11:19; cf. 15:5-8), care, în 

Vechiul Testament, îndeplinea funcția 

de tron al lui Dumnezeu; 

e  harpele pentru închinare (14:2; 15:2), ca 
în Templul Vechiului Testament ș.a.m.d. 


(Chiar și Noul lerusalim apare descris 
ca un templu; vezi comentariul la Apoc. 
21:16.) Cerul este un loc al închinării, 

sugerând, probabil, astfel şi că închinarea 
autentică pe pământ oferă o pregustare a 
cerului. Firmamentul de cristal provine din 
Ezechiel 1:22. Heruvimii erau acoperiți cu 
ochi în Ezechiel 10:12; cele patru făpturi 
aveau patru fețe în Ezechiel 1:10 (acolo însă 
fiecare făptură deține toate aceste trăsături). 
Imaginile folosite de Ezechiel ar putea avea 
deliberat sens figurat (cf. 1 Cron. 12:8), dar 
posibil să fi făcut uz de reprezentări babi- 
loniene și ale templului ca să prezinte un 
Dumnezeu mai măreț decât orice ar fi putut 
imagina păgânii; cf. și 1 Împ. 7:29. 

4:8. Şi Ezechiel a vorbit despre creaturi cu 
șase aripi (Ezec. 1:11). Trisaghionul („sfânt, 
sfânt, sfânt”) provine din Isaia 6:3, acolo 
unde serafimii — îngeri înfricoșători și sfinți 
modelați după heruvimul tabernaculu- 
lui — înconjurau tronul lui Dumnezeu din 
Templul de la Ierusalim, simbolizând slava 
universală (Is. 6:3) şi demonstrând lipsa de 
puritate a muritorilor păcătoși, din rându- 
rile cărora era şi profetul (Is. 6:5). Textele 
evreieşti târzii folosesc imaginile biblice ale 
acestor creaturi și acest cântec, care a ajuns 
să fie folosit în *sinagogă și, mai târziu, 
în “liturghia Bisericii. S-ar putea pune în 
antiteză, de pildă, corul cu statut perma- 
nent în cultul imperial din Pergam, unde 
36 de coriști trebuiau să cânte imnuri în 
cinstea lui Augustus deificat. Un asemenea 
cor era impresionant și după standardele 
Imperiului Roman, dar pălea prin com- 
paraţie cu închinarea în fața adevăratului 
Dumnezeu. 

4:9-10. Prosternarea era o formă de omagiu 
adus zeilor și domnitorilor în Antichitate. 
4:11. Împăratul Domițian a impus închi- 
nare în calitate de „domn și dumnezeu al 
nostru”, dar niciodată nu a pretins și titlul 
de Creator. Isus primește aceleași titluri de 
onoare şi în loan 20:28. 


5:1-7 

Mielul de Paște și sulul 

5:1. Documentele legale erau sigilate ade- 
sea cu șase sigilii imprimate și atestate de 
tot atâţia martori. (Sigiliile de ceară tre- 
buiau să fie rupte pentru a elibera firele 

prinse în ele și care înfășurau sulul, garan- 
tând că nu fuseseră deschise, deci nu erau 
modificate.) Acest standard era folosit pen- 
tru contracte și testamente; a devenit tot 
mai comun pentru documentele romane 
din această perioadă; au fost descoperite 
chiar și unele documente ale evreilor din 
Palestina de același fel. Sulurile erau scrise 
de regulă pe o singură față a foii de papi- 
rus, păstrând exteriorul pentru titlu sau 
destinatar; totuşi, acest sul este neobișnuit 
de încărcat, adică scris pe ambele fețe (cf. 
Ezec. 2:9-10). Faţa scrisă era numită recto, 
iar fibrele erau orizontale și facilitau scri- 
sul; pe verso se scria doar când pe recto 
nu mai era spațiu suficient. Documentele 
scrise pe ambele fețe sunt suficient de rare 
pentru a primi un nume tehnic: opistograf. 
5:2-3. Cf., posibil, Isaia 6:8 pentru o invi- 
tatie similară în contextul unei viziuni 
despre tron, doar că aici singurul potrivit 
pentru această sarcină este Mielul. 

5:4. Tânguirea zgomotoasă era, de regulă, 
asociată cu situații de mare tristețe, precum 
moartea cuiva. 

5:5. Imagini cu lei erau folosite pe chivo- 
turile Torei (cutii care găzduiau sulurile 
Legii) în arta evreiască timpurie și erau con- 
siderate imagini ale puterii și ale autorității, 
dar o legătură mai directă poate fi următoa- 
rea: „Leul din Iuda” face aluzie la Geneza 
49:9-10, care prezice dinastia davidică și a 
fost interpretată mesianic în literatura ebra- 
ică târzie (*4 Ezdra şi *rabinii). „Rădăcina 
lui David” face aluzie la Isaia 11:1 și 10 
(lese era tatăl lui David), care sugera că 
*Mesia urma să vină după ce linia davi- 
dică părea să fi fost tăiată. Imaginea este 
folosită în sens mesianic şi în textele târzii 
(ex.: Sirah), iar ambele imagini sunt conto- 
pite în *Manuscrisele de la Marea Moartă. 
* Apocalipsele și alte texte includeau adesea 
dialogul cu ființe cereşti în scenele revelate 
(cf., ex.: Dan. 7:16; Zah. 4:11; 5:2). 

5:6. Dacă, pentru antici, leul era simbolul 
suprem al puterii în lumea animală (cf. și, 
ex.: Is. 35:9; 65:25), mielul era considerat 
fără putere (cf. Is. 40:11); mielul înjunghiat 
și leul care stăpânește se aflau într-un con- 
trast izbitor (cf. Is. 53:7). Mai multe tipuri 


de jertfe necesitau miei, dar în Apocalipsa 
imaginea mielului poate evoca mai ales 
mielul pascal, cel care a izbăvit poporul lui 
Dumnezeu de plaga din capitolul următor 
(cf. Ex. 12:12-13). 

Numeroase texte menţionează coar- 
nele mielului, dar imaginea coarnelor ca 
simboluri ale autorității își are originea 
în Daniel 8. Cei șapte ochi care străbat tot 
pământul sunt menţionaţi în Zaharia 3:9 
și 4:10. Posibil ca Ioan să îi fi interpretat ca 
referiri la îngeri (imaginea din Zaharia este 
modelată după tiparul emisarilor imperi- 
ali din Persia) în Zaharia 1:10 şi 6:5-7 sau 
la *Duhul lui Dumnezeu în Zaharia 4:6. 
În orice caz, ochii din Zaharia sunt ai lui 
Dumnezeu; aici ei sunt ai Domnului Isus. 
5:7. Diverse documente antice, inclusiv tes- 
tamentele, erau sigilate cu vreo șase sigilii, 
uneori cu șapte; sigiliile puse pe documen- 
tele legale garantau faptul că nimeni nu le 
deschidea și nu le modifica. Un testament 
nu putea fi deschis decât după ce moartea 
persoanei care l-a făcut putea fi atestată; 
dacă aici se are în vedere un testament (așa 
cum unii exegeți, nu toți, au sugerat), este 
semnificativ faptul că un miel care a fost 
înjunghiat este vrednic să-l deschidă. (Cartea 
poate fi la fel de bine cartea vieții Mielului; 
cf. 3:5; 20:12. Sigiliile nu reprezentau conți- 
nutul cărții, ci semne exterioare de validare.) 
Potrivit legii romane, un document era valid 
doar atunci când ajungea în posesia destina- 
tarului; aşadar, este gata să intre în vigoare. 


5:8-14 
Închinarea adusă Mielului 


5:8. Prosternarea era un semn specific pen- 
tru închinare înaintea zeilor și regilor în 
Antichitate; textele evreieşti de regulă con- 
sacrau prosternarea exclusiv lui Dumnezeu 
Însuși. Reprezentarea rugăciunii ca tămâie 
nu era neobișnuită (ex.: Ps. 141:2); aici este o 
aluzie la altarul tămâierii şi la cădelniţa din 
templul ceresc (Apoc. 8:3). În acest context, 
harfele probabil sugerează o închinare ca în 
corul charismatic al leviților din Templul 
de odinioară (1 Cron. 25:1, 3, 6; 2 Cron. 5:12; 
29:25; Neem. 12:27; cf. 1 Sam. 10:5). 


5:9-10. Oferite adunărilor strânse probabil 
în închinare (cap. 2-3), vedeniile închină- 
rii cerești vor fi încurajat *Biserica de pe 
pământ, astfel încât credincioșii să păstreze 
o legătură neîntreruptă cu un cor mult 
mi mare decât puteau persecutorii lor să 
adune la cultul imperial. Manuscrisele de 
la Marea Moartă atestă că închinătorii de 
pe pământ se puteau imagina participând 
la închinarea cerească alături de îngeri. 
Psalmi spontani, inspirați, compuși de lide- 
rii închinării de la Templu, posibil ca răs- 
puns la noile intervenţii ale lui. Dumnezeu, 
au fost numite „cântări noi” în *Vechiul 
Testament (Ps. 33:3; 40:3; 96:1; 98:1; 144:9; 
149:1; Is. 42:10). Conţinutul specific al lau- 
dei reflectă răscumpărarea lui Israel din 
Egipt prin sângele Mielului (vezi Ex. 19:6 
pentru împărăție și preoți; vezi și comen- 
tariul la Apoc. 1:6), cu deosebirea că acum, 
poporul lui Dumnezeu include explicit 
reprezentanţi din orice popor, celebrând 
răscumpărarea prin închinare de o mare 
varietate etnică. Mai mult, în cele din urmă, 
ei vor stăpâni pământul; tradiţiile evreiești 
îl reprezentau pe Israel primind *împărăția 
și autoritate asupra altor popoare la sfârși- 
tul vremurilor. 

Roma se considera stăpânitoarea pămân- 
tului, dar ştia de existența multor popoare 
dincolo de fruntariile ei: din Islanda până 
în Sciția (cea mai mare parte a Rusiei de 
astăzi) în nord, în Parţia, India şi China 
în est, iar în sud Africa cel puțin până în 
Tanzania. Numai prin credinţa în revelația 
lui Dumnezeu putea loan să-și imagineze 
o Biserică multinațională, așa cum arată 
astăzi. 

5:11. Numerele dramatice pot arunca 
lumină asupra subiectelor dramatice. 
Unele texte evreieşti aveau tendința să 
consemneze numere impresionant de mari 
de popoare (ex.: au enumerat mai multe 
persoane ucise în luptă decât toate persoa- 
nele care au trăit în istorie); mai rezonabil, 
asemenea texte estimează numere chiar 
mai mari de îngeri. „Zece mii” reprezenta 
cel mai mare număr folosit în greacă, astfel 
încât „de zece mii de ori zece mii” (miriade 

și miriade) este modalitatea aleasă de autor 
să spună că sunt fără număr. 

5:12. Un guvernator roman de la începu- 
tul sec. II confirmă faptul că creștinii se 
închinau lui *Cristos ca unui zeu. Numărul 
mare de elemente dintr-o listă de laude 
subliniază măreţia subiectului (cf., ex.: 
1 Cron. 29:11-12; Dan. 7:14; pentru rege, 
Dan. 2:37). Seturi de șapte laude (sau alte 
numere) apar și în alte locuri (ex.: în ceea 
ce a devenit mai târziu textul oficial al săr- 
bătorii Paștelui, lăudându-L pe Dumnezeu 
pentru răscumpărarea din Egipt; un text 
de la *Qumran), deși predilecția lui loan 
pentru cifra șapte este mai mare decât 
în respectivele texte și independente de 
acestea. 

5:13-14. Deşi Vechiul Testament și iudais- 
mul împărtăşeau credința că lumea se 
va supune în întregime stăpânirii lui 
Dumnezeu la sfârșitul vremurilor, ei admi- 
teau că toate elementele universului răs- 
pundeau, în prezent, autorității Sale. 


6:1-8 

Cei patru călăreţi 

Imaginea este adaptată după îngerii 
călare trimiși de Dumnezeu să patruleze 
pe pământ în Zaharia 1:8-11 și 6:1-8, deşi 
este folosită în altă manieră. Cu toate că 
judecăţile divine din istorie sunt o temă 
majoră a *Vechiului Testament, și păgânii 
puteau înţelege şi asimila mesajul lui loan; 
cele mai multe culturi din istorie admiteau 
existența judecății divine. (De fapt, romanii 
păstrau în arhivă rapoartele despre auguri 
care anunțau un dezastru.) Tradițiile apo- 
caliptice evreiești asociau unele dintre 
aceste judecăţi, precum războiul și foame- 
tea, cu intervalul ce va preceda sfârșitul 
veacului, deşi mulți cred că o bună parte 
a primilor creştini aplicau această descri- 
ere la întreaga perioadă dintre Prima și A 
Doua Venire a lui *Mesia; cf. Matei 24:6-8. 
6:1. Documentele nu puteau fi deschise 
până când nu erau rupte sigiliile (adică în 
Apocalipsa, abia după 8:1); sigiliile (în cazul 
de față, judecăţile) atestă validitatea conți- 
nutului documentului. (În documentele 


Apocalipsa 6:2-5 


sacre, martorii puteau să nu fie exclusiv 
umani; în legământul Vechiului Testament, 
cerul și pământul sunt invocate ca martori; 
cf. Deut. 30:19; Ps. 50:4.) 

6:2. Vechiul Testament folosește „arcul” ca 
simbol al judecății prin război. Imaginea 
unui arcaș pe un cal alb putea să îi îngro- 
zească pe cititorii din Imperiul Roman. 
Singurii arcași călare cu care erau familia- 
rizați cei mai mulți cetățeni ai imperiului la 
acea dată erau parții, ale căror tactici și abi- 
lităţi i-au făcut cei mai de temut dușmani 
ai Romei; vechile armate persane, ai căror 
continuatori erau parții, aveau în cavaleria 
lor și cai albi sacri. Partii înfrânseseră arma- 
tele romane în câteva confruntări de dată 
recentă; abilitățile parților ca arcași erau 
cunoscute de toți, iar alți scriitori apocalip- 
tici (*Pildele lui Enoh) făceau aluzii la o înfri- 
coșătoare invazie inițiată de parți. Chiar 
dacă s-ar fi limitat doar la imaginea arcu- 
lui, ascultătorii antici vor fi înțeles rapid că 
acest cavaler aducea cucerire și război. 
6:3—4. „Sabia” era adesea folosită ca sim- 
bol al judecății prin război în Vechiul 
Testament şi în literatura târzie, iar culoa- 
rea roşie era cel mai frecvent asociată cu 
războiul și vărsarea de sânge (de unde şi 
numele de „planetă roşie” dat lui Marte 
care prelua numele zeului roman al răz- 
boiului). Instabilitatea politică sângeroasă 
din anii 68-69 d.H., când trei împărați suc- 
cesivi au fost asasinați în războaiele civile 
romane, putea reprezenta o ilustrare a 
principiului de aici. 

6:5-6. Foametea și molima veneau ade- 
sea în urma războiului. Printre elemen- 
tele de bază ale dietei mediteraneene în 
Antichitate se numărau orzul și grâul, une- 
ori brânza şi măslinele, respectiv peştele 
pentru cei ce locuiau mai aproape de mare. 
„Balanţa” (NTR) indică raţionalizarea hra- 
nei sau, cel puţin, precauţia negustorilor 
de a încasa fiecare centimă din valoarea 
hranei. Orzul și grâul erau bucate de bază. 
Întrucât o litră de grâu reprezenta nevoia 
zilnică, iar un dinar reprezenta plata pe 
o zi, un bărbat cu familie trebuia să cum- 
pere în loc orz, care era mai ieftin. Chiar şi 
atunci, trei litre de orz abia dacă ajungeau 

pentru a asigura hrana zilnică de subzis- 
tenţă a unei familii; în multe familii țără- 
neşti, cu mulți copii, câțiva mureau (fapt 
frecvent în zonele sărace precum Egiptul 
din perioada romană). Foametea producea 
și o rată ridicată a inflației: acest grâu costă 
de 5-15 ori mai mult decât prețul mediu 
al grâului. 

Aici ar putea fi sugerată și o anumită 
bunăvoință; de regulă, cuceritorii dis- 
trugeau recoltele de grâne aflate încă în 
picioare, dar menajau livezile și podgoriile, 
din moment ce acestea aveau nevoie de 
mult timp pentru a se reface, iar cotropito- 
rii sperau să dețină controlul asupra ţării 
invadate. (Măslinii aveau nevoie de apro- 
ximativ 17 ani să crească.) Cu toate aces- 
tea, imaginea reținea atenția destinatarilor 
lui loan; o bună parte a provinciei Asia își 
aducea cerealele necesare din import, axân- 
du-se la nivel local pe produse mai profi- 
tabile, precum vinul. Uleiul și vinul erau 
folosite pe scară largă, dar nu erau esen- 
țiale pentru viață, așa cum erau grâul și 
orzul. Uleiul de măsline era folosit mai ales 
pentru ungerea capului, curățirea trupu- 
lui și iluminat; vinul era amestecat cu apă 
(o parte vin şi trei părți apă) pentru masă. 
Perpetuarea selectivă a acestor elemente de 
importanţă secundară — în condiţiile în care 
elementele de bază se obțineau cu greu — 
sublinia ideea de judecată divină. Întrucât 
inflația era ridicată la sfârșitul primului 
secol, iar unii cititori cu siguranţă erau con- 
știenți de restricția nepopulară impusă de 
Domițian terenurilor destinate podgoriilor, 
mulți destinatari puteau lesne identifica 
profețiile implicite cu teroarea. Asia Mică, 
unul dintre cele mai bogate teritorii din tot 
Imperiul Roman, întâmpina probleme eco- 
nomice serioase sub domnia lui Domițian. 
6:7-8. Ultima apariție se poate asemăna 
cu îngerul morții din tradiţia evreiască. În 
profeții Vechiului Testament erau o pre- 
zență obișnuite listele de osânde precum 
cele de aici (ex.: Ier. 14:12; 24:10; 27:8; Ezec. 
6:11; 7:15; 12:16) şi, mai puţin apropiate ca 
formă, unele liste de sentinţe din *Oracolele 
sibiline; această listă se apropie cel mai mult 
de Ezechiel 14:21. 


6:9-11 

Al cincilea sigiliu 

Unele dintre cele șapte biserici (precum 
cea din Smirna) sufereau, dar altele (pre- 
cum cea din Laodiceea) o duceau bine. Ca 
multe profeții din Vechiul Testament (ex.: 
Amos 6:1), acest mesaj putea să deranjeze 
confortul multora. De cealaltă parte, oame- 
nii oprimați și suferinzi care se încred în 
Dumnezeu puteau rezona cu promisiunea 
răzbunării de aici. 

6:9. Sângele jertfelor era turnat la temelia 
altarului (Lev. 4:7, 18, 25, 34; 5:9; 8:15; 9:9); 
astfel, martirii sunt consideraţi niște jertfe, 
posibil în asociere chiar cu Mielul pascal 
din Apocalipsa 5:6. (Mieii pascali au ajuns 
să fie priviţi ca jertfe într-un anume sens. 
Și martirii erau socotiți jertfe în unele texte 
precum cel din *4 Macabei; cf. Flp. 2:7). Cu 
privire la imaginile inspirate de templul 
ceresc (precum altarul de aici), vezi comen- 
tariul la 4:6. Sufletele puteau fi „vizibile” 
pentru destinatarii *apocalipselor, datorită 
stării vizionare a profeților. 

6:10. Faptul însuși că și-au vărsat sângele 
(6:9) strigă după răzbunare (Gen. 4:10; 
vezi comentariul la Mt. 23:35); la fel ca în 
Vechiul Testament, rugăciunea pentru 
răzbunarea păcatelor comise de comuni- 
tăți era în ultimă instanță o rugăciune de 
răzbunare a celui drept și a numelui lui 
Dumnezeu. Dreptatea putea fi făcută în 
cele din urmă, cel oprimat putea fi eliberat, 
doar când Dumnezeu avea să aducă jude- 
cata pe pământ. „Până când?” era o între- 
bare obișnuită în rugăciunile de mijlocire 
din Vechiul Testament (ex.: Ps. 6:3; 13:1; 
80:4), inclusiv în rugăciunile pentru răzbu- 
nare (ex.: Ps. 79:5, 10; Zah. 1:12); ea putea să 
se refere şi la perioada pe care se întindea o 
pedeapsă (Is. 6:11; ler. 47:6). 

6:11. Și alte texte evreiești conțineau rugă- 
ciuni pentru răzbunare și proteste vizavi 
de întârzierea judecății (6:10); sufletele 
drepţilor din *4 Ezdra (probabil prove- 
nind din aceeaşi perioadă cu Apocalipsa) 
întreabă cât mai trebuie să treacă până la 
sfârşit şi li se răspunde că trebuie să aștepte 
până la împlinirea numărului celor drepți 

decedați. Isus şi Pavel subliniaseră anterior 
că Evanghelia trebuia predicată la toate 
popoarele — și suferința inerentă pentru 
martorii care-și asumă asemenea procla- 
mări — înainte de sfârșit. Pentru robele albe, 
vezi comentariul la 4:4. 


6:12-17 
Al şaselea sigiliu 


Deși terminologia cosmică, cataclismică 
este uneori folosită cu privire la judecata 
lui Dumnezeu în istorie (ex.: o judecată 
deja înfăptuită apare în *Oracolele sibiline; 
exagerări la scară cosmică ale fenome- 
nelor de la Sinai apar în *Pseudo-Philon; 
cf. Ps. 18; ler. 4:20-28), stilistica din acest 
pasaj concordă firesc cu ideea că — la fel ca 
trâmbița a șasea și a șaptea și ca potirele — 
terminologia are în vedere sfârşitul lumii 
(așa cum este cazul cu distrugerile la nivel 
cosmic în profeții *Vechiului Testament și 
în literatura evreiască târzie). 

6:12-13. O *profeţie din Vechiul Testament 
asocia sfârșitul vremurilor cu un cutremur 
de mare magnitudine (Zah. 14:4-5; cf. Ezec. 
38:20; Amos 8:8); întrucât cutremure puter- 
nice au devastat provincia Asia în secolul | 
(inclusiv orașe precum Laodiceea), această 
prevestire va fi avut un efect deosebit asu- 
pra cititorilor. Și întunericul era o mani- 
festare a judecății divine (Ex. 10:21-23; Is. 
50:3), mai ales a judecății finale (Ioel 2:31; 
Is. 13:9-10; 24:23; Ezec. 32:7-8; Amos 5:18; 
8:9; cf. *4 Ezdra). Stelele ar putea simboliza 
oştirile îngerești (12:4; Is. 24:21; Dan. 8:10; 
10:13), dar în acest context ele reprezintă 
doar anvergura cosmică a judecății (Is. 
34:4). Limbajul deosebit de plastic nu pre- 
supune un sens literal astronomic: stelele 
care dispar sau se cutremură erau folosite 
în exprimare artistică pentru prăpăduri de 
amploare precum războaiele (Oracolele sibi- 
line; *Petronius; cf. Is. 13:10, 17). 

6:14. Un cititor putea să deruleze sulul 
cu mâna dreaptă pentru a-l citi, rulând la 
loc partea citită cu mâna stângă; limbajul 
folosit aici reflectă textul din Isaia 34:4, care 
reverberează și în alte oracole evreiești des- 
pre judecată (Oracolele sibiline). De regulă, 

această stilistică era rezervată pentru sfâr- 
șitul veacurilor. 

6:15-16. Vechiul Testament și *apocalip- 
sele vorbesc și ele despre o judecată ce 
transcende clasele sociale; cititorii puteau 
fi încurajați știind că Dumnezeu îi va răz- 
buna în cele din urmă față de împărat și 
guvernatorii lui care îi condamnau acum. 
Ascunderea printre stânci şi implorarea 
munților ca scut împotriva mâniei lui 
Dumnezeu evocă Osea 10:8; cf. Isaia 2:10 şi 
19-20. (Creștinii din Sardes posibil să se fi 
gândit la mormintele săpate în stâncă din 
necropola aflată față în faţă cu orașul, deși 
imaginea nu este relevantă doar pentru ei.) 
Mieii erau animale foarte docile; „mânia 
mielului” reprezintă o imagine discordantă. 
6:17. Acest verset reflectă mai ales Ioel 2:11; 
cu referire la Ziua Judecăţii, cf. Maleahi 3:2. 


7:1-8 
Pecetluirea celor 144 000 de slujitori 


Unii exegetți interpretează numărul 144 000 
în mod literal (câte douăsprezece mii 
de bărbaţi dintre evreii feciori din fie- 
care seminție — 14:4); alții interpretează 
cifra în mod simbolic (poporul spiritual 
al lui Dumnezeu, nu un număr efectiv). 
Împotriva interpretării literale ar putea 
sta utilizarea termenului „slujitori” în 
Apocalipsa (1:1; 6:11), care sugerează că 
ei reprezintă întreaga comunitate a celor 
mântuiţi (7:3-4). Încă se mai dezbate dacă 
ei reprezintă mulțimea fără număr din 7:9 
sau rămășița restaurată a Israelului etnic. 
„Apoi am văzut” (7:1) înseamnă că 
această vedenie urmează după precedenta, 
nu neapărat că evenimentele descrise sur- 
vin în această ordine (vezi comentariul la 
4:1); dacă 6:12-17 reprezintă sfârșitul vre- 
murilor, 7:18 trebuie să preceadă cronolo- 
gic acel eveniment (7:3), fiind concomitent, 
probabil, cu întreg textul din 6:1-11 sau 
doar 6:12-17. 
7:1. *Neamurile personificau adesea ele- 
mentele naturii sau admiteau existența 
unor zei asociați cu ele; evreii credeau 
că Dumnezeu Și-a delegat autoritatea 
asupra fenomenelor naturale (inclusiv 


vântul) către îngerii de sub comanda Sa 
(ex.: în *Cartea Jubileelor; cf. Ps. 148:1-12). 
„Cele patru colțuri” ale pământului era o 
expresie folosită în sens figurat, chiar și în 
Antichitate. Erau puţini cei care credeau că 
lumea este sferică, dar cei mai mulţi o con- 
siderau circulară; totuși expresia „patru 
colțuri” era o convenţie terminologică, așa 
cum era și ideea celor patru vânturi suflând 
din cele patru direcţii ale cerului (probabil 
identificate drept îngeri în Zah. 6:5). Sursele 
antice considerau că vânturile aveau atât 
efecte pozitive, cât și efecte negative. Unii 
credeau că vântul purta în care soarele și 
luna (*1 Enoh 72:5; 73:2) sau că Dumnezeu 
a zidit cerul pe vânturi (1 Enoh, *losif şi 
Aseneth), iar oprirea lor ar semnala sosirea 
noii epoci (Oracolele sibiline, despre epoca 
postdiluviană). Asemenea scriitorilor de 
astăzi, scriitorii canonici au folosit limba- 
jul convențional specific *genului literar în 
care scriau; prin urmare, ca în cazul de față, 
puteau recurge și la imagini simbolice. 
7:2. Conform celei mai populare concepții 
antice, Helios conducea carul soarelui pe o 
traiectorie regulată deasupra pământului, 
urcând de la porțile răsăritului și coborând 
la apus pentru a se întoarce sub pământ; 
cercul pământului era înconjurat din toate 
părţile de fluviul Oceanus. Evident, evreii 
au modificat imaginea, înlocuind zeul-soare 
cu un înger; totuși orice înger care s-ar fi 
ridicat pe orbita soarelui ar fi fost recunos- 
cut ca superior celui mai mare rege de pe 
pământ. Expresia folosită aici ar putea sub- 
linia doar faptul că îngerul vine de la răsărit 
(cf. Is. 41:25), de unde înţelegem jurisdicția 
universală a domniei lui Dumnezeu (cf. 
Ps. 50:1; 113:3; Is. 59:19; Mal. 1:11). 
„Sigiliul” (NTR; „pecetea” - VDC) se 
referă la imprimarea unui inel cu sigiliu; 
o oficialitate care dorea să-și delege auto- 
ritatea unui reprezentant al său pentru a 
îndeplini o sarcină trebuia să-i permită 
împuternicitului să folosească inelul său. 
7:3. Asemenea documentelor sau mărfu- 
rilor care erau sigilate pentru a securiza 
conținutul lor și a preveni interferența 
cu ele, slujitorii lui Dumnezeu aveau să 
fie pecetluiți ca fiind ai Săi (cf. Is. 44:5). 


Dumnezeu Şi-a mai protejat poporul în 
Goșen în timpul plăgilor (Ex. 8:28; 9:4; 11:7; 
vezi comentariul la Apoc. 5:6); ideea unui 
semn de protecţie este o imagine specifică 
*Vechiului Testament (Gen. 4:15; Is. 66:19). 
Aici este preluat direct din Ezechiel 9:46, 
acolo unde judecata nu putea începe îna- 
inte ca cei drepți să fie marcați pe frunte 
(cei care au plâns pentru păcatul ţării lor). 
Fruntea și brațul (Ex. 13:9, 16; 28:38; Deut. 
6:8; 11:18) erau părţile trupului cele mai la 
îndemână și evidente pentru diferite semne 
deoarece erau cele mai expuse vederii. 

Cu o singură excepție posibil (Gen. 4:15), 
toate aceste texte din Vechiul Testament 
atribuiau, probabil, semnului o valoare sim- 
bolică (în ciuda filacteriilor, un accesoriu 
mult mai literal din perioada postexilică); 
Ezechiel 9:6 cu siguranță nu avea în vedere 
un semn uman vizibil, iar Apocalipsa îl 
folosește, după toate probabilitățile, în 
același fel ca și Ezechiel (cf. alte texte din 
Apoc. 3:12; 17:5; 19:16; 22:4). În ebraică, 
semnul lui Ezechiel era litera ebraică tav; în 
grafia antică semăna cu litera grecească chi, 
iar *rabinii o comparau cu aceasta — literă 
similară cu x — pe care unii exegeți creștini 
au comparat-o, probabil din pasiune, cu 
o cruce. S-a făcut comparaţia și cu însem- 
narea animalelor; cu ocazionala, dar bine 
documentată tatuare a sclavilor și, ulterior, 
a soldaţilor; cu tatuajele religioase (ex.: în 
mitraism); cu circumcizia spirituală (cir- 
cumcizia era numită pecete) și cu amprenta 
divină asupra oamenilor (Philon), aplicată 
aici specific celor care trăiesc în confor- 
mitate cu semnul. Vezi comentariul la 
Apocalipsa 13:16-18 (pentru semnul opus 
acestuia) și la Galateni 6:17; cf. *4 Ezdra 6:5; 
10:23; *Psalmii lui Solomon 15:6-9 (pentru 
semnul invizibil aplicat celor drepți și celor 
răi); și * Testamentul lui lov 5:2. 

7:4. Întrucât acesta reprezintă numă- 
rul deplin al slujitorilor lui Dumnezeu 
(7:3), cei drepți (1:1; 2:20; 22:6), numărul 
și desemnarea etnică poate fi înțeleasă 
figurat ca referire la adevărații ucenici ai 
Dumnezeului lui Israel (urmașii lui Isus; 
cf. 2:9; 3:9; 21:2, 14). Totuşi, indiferent dacă 
numărul este intenționat figurat sau literal, 


Apocalipsa 7:4-5 


se face o aluzie clară la Vechiul Testament 
și la concepţia universal îmbrăţișată de 
evrei cu privire la restaurarea lui Israel (cf. 
comentariul la Rom. 11:26-27), care este 
descrisă, ca de obicei, în termenii restau- 
rării rămășiței (supraviețuitorilor) din cele 
douăsprezece seminţii. Unii sugerează că 
numărătoarea pe seminţii evocă obiceiul 
recensământului militar specific Vechiului 
Testament și indică faptul că aceştia repre- 
zintă armata din vremea sfârșitului pe 
care unele cercuri evreiești o așteptau (ex.: 
*Sulul Războiului de la Qumran), doar că 
aici este o armată de factură spirituală (vezi 
comentariul la Apoc. 14:1-5). 

7:5-8. Concepţia obișnuită a evreilor era 
că cele douăsprezece seminţii vor moșteni 
țara (Ezec. 48). Totuși, socotindu-i pe Iosif 
şi pe Manase (tribul lui Iosif era de regulă 
împărțit în cele două seminții reprezentate 
de fiii săi, Manase și Efraim), fără a-l omite 
pe Levi, Apocalipsa a trebuit să omită o altă 
seminție, pe cea a lui Dan, care apare prima 
pe lista din Ezechiel (48:1), ca să păstreze 
intact numărul de doisprezece. (Exegeții 
evrei încă din secolul II asociau seminția 
lui Dan cu idolatria, dar din epoca scrierii 
Apocalipsei nu există documente care să 
ateste această asociere atât de timpuriu. 
Păcatele lui Dan [Jud. 18:30; 1 Împ. 12:29; 
Amos 8:14; cf. Cartea Jubileelor 44:28-29] 
nu sunt singurele menţionate în Vechiul 
Testament, iar asocierea sa cu șarpele [Gen. 
49:16-17] este prea îndepărtată pentru 
uzul textului de față.) Unii specialiști cred 
că această omisiune subliniază natura sim- 
bolică a mesajului lui loan din acest pasaj; 
o seminție putea fi omisă pentru a indica 
pericolul apostaziei chiar și printre mem- 
brii poporului lui Dumnezeu (cf. loan 6:70; 
1 loan 2:19). Lista seminţiilor ca atare pro- 
babil nu este semnificativă — ea varia consi- 
derabil în Vechiul Testament. 

Cele douăsprezece seminții nu mai exis- 
tau ca entități distincte în primul secol; cu 
puține excepţii, doar Iuda, Beniamin și 
Levi erau recunoscuți ca strămoși, iar astăzi 
majoritatea acestor distincții nu mai sunt 
valabile. Numărul exact, douăsprezece mii 
din fiecare seminţie, este un alt indicator al 

naturii simbolice a pasajului — doisprezece 
era numărul care simboliza poporul lui 
Dumnezeu în textele evreieşti (ex.: Manus- 
crisele de la Marea Moartă), iar 144 000 este 
12 x 12 x 10 x 10. Numerele simbolice erau 
o prezenţă obișnuită în concepțiile evreiești 
despre viitor (vezi mai ales comentariul 
asupra vremurilor din Apoc. 12). 


7:9-17 
Mulțimea învingătorilor dinaintea 
tronului 


Această secțiune poate înfățișa un alt grup 
decât cel prezentat în 7:18 sau un alt tablou 
al aceluiași grup, dar, de această dată, în 
cer (două versiuni ale acelorași vedenii se 
pot găsi și în *Vechiul Testament; cf. Gen. 
41:25-27; interpretări ale vedeniilor mai 
apar, de exemplu, și în Daniel, în *4 Ezdra 
şi în *2 Baruh). 
7:9-12. Robele albe erau adecvate pentru 
închinarea în Templu, dar erau folosite și 
în închinarea idolatră din provincia Asia. 
Evreii foloseau de regulă ramuri de palmier 
pentru Sărbătoarea Corturilor (Lev. 23:40; 
Neem. 8:15). În viitor, rămășița popoarelor 
va urca la Jerusalim pentru a se închina 
lui Dumnezeu la Sărbătoarea Corturilor 
(Zah. 14:16); ca şi în “textele apocaliptice, 
universul terestru din viitor are parte, 
într-un sens, de o materializare acum, în 
cer (cf. Apoc. 7:15). Ramurile de palmier 
celebrau victoria exodului lui Israel din 
Egipt, iar sărbătoarea marca credincioşia 
lui Dumnezeu în timpul rătăcirilor lor prin 
pustiu, când erau complet dependenţi de 
El. Ca practică mai generală, ramurile de 
palmieri erau un semn al victoriei, când 
erau aclamați învingătorii (cf. 1 Mac. 13:51; 
2 Mac. 10:7). În mod ironic, dacă aceștia 
sunt martiri, ei au biruit rămânând credin- 
cioşi până la moarte (vezi comentariul la 
2:10) şi ei Îl aclamă pe Mielul înjunghiat. 
Unii specialiști au sugerat că aceste mul- 
timi reprezintă martirii sau *Biserica mar- 
tiră din 6:11, văzuți dintr-o altă perspectivă. 
Mulțimea era imensă, prea numeroasă pen- 
tru a fi numărată — dar nu infinită (*3 Mac. 
4:17; ar putea reprezenta și un număr atât 


de mare, încât poate fi comparat cu nisipul 
mării, cum e cazul în Idt. 2:20). 

7:13-14. Uneori învățătorii evrei puneau 
întrebări la care știau că “ucenicii lor nu 
puteau să răspundă; ucenicii răspundeau 
cerând răspunsul. Aceeași metodă peda- 
gogică este folosită și aici. În apocalipsele 
evreiești, dar şi în sporadicele lucrări simi- 
lare romane, apar călăuze angelice (ex.: 
*1 Enoh şi 3 Baruh) care puneau întrebări 
retorice observatorului muritor pentru a-l 
călăuzi spre o înțelegere mai adecvată (ex.: 
4 Ezdra şi Testamentul lui Avraam; cf. Dan. 
8:13-14; 12:6-7); în alte texte, vizionarii 
derutați trebuie pur și simplu să întrebe 
pentru a iniția dialogul (Dan. 7:16; 12:8; 4 
Ezdra) sau trebuie să aștepte interpretarea 
(Dan. 8:16). 

„Necazul cel mare” face trimitere la 

Daniel 12:1, perioada de mare suferință 
pe care poporul lui Dumnezeu avea să o 
experimenteze înainte de sfârșitul vremu- 
rilor. Spălarea robelor albe în sânge este 
mai degrabă un ritual decât o imagine 
cu impact vizual: în Vechiul Testament, 
sângele jertfelor purifica obiectele folosite 
în închinare (vezi comentariul la Evrei 
9:21-22), iar albul era culoarea cerută pen- 
tru robele folosite în închinare în perioada 
*Noului Testament. 
7:15-16. Tabernaculul lui Dumnezeu conce- 
put ca refugiu întins peste ei este un ecou 
direct al textului din Isaia 4:5-6, care, la rân- 
dul lui, face aluzie la un nou exod izbăvitor 
în viitor. Când Dumnezeu Și-a răscumpă- 
rat poporul din Egipt, iar ei şi-au început 
călătoria prin pustiu (moment comemo- 
rat cu prilejul Sărbătorii Corturilor; vezi 
comentariul la Apoc. 7:9-12), El a făcut 
un nor deasupra lor exact ca în descrierea 
lui Isaia. Apocalipsa împrumută și din 
limbajul folosit de Isaia 49:10 (din nou, 
mântuirea viitoare); cf. Psalmul 121:5-6. 
Spre deosebire de Isaia 49:10, poporul 
lui Dumnezeu include aici reprezentanți 
din multe popoare (Apoc. 7:9), iar Mielul 
îndeplinește rolul divin. Cu privire la sala 
tronului lui Dumnezeu din cer prezentată 
ca templu, vezi comentariul la Apocalipsa 
4:6-7. 


7:17. Acest verset face aluzie la Isaia 25:8 
(în contextul ospățului mesianic cu pri- 
lejul *învierii de la sfârșitul vremurilor) 
și 49:10 (în *veacul ce va să vină). Pentru 
imaginea păstorului (juxtapusă sugestiv cu 
cea a mielului), vezi introducerea la loan 
10:1-18. 


8:1-5 
Pregătirea pentru urgiile aduse 
de trâmbite 


eje, Wwa’ 


pretare a „tăcerii” de aici. În unele texte, 
tăcerea ar putea însoți sfârșitul lumii pre- 
zente pentru a crea o nouă lume (*4 Ezdra 
şi *2 Baruh; cf. *Pseudo-Philon). În acest 
context al închinării (7:9-12) și mijlocirii 
(6:9-11; 8:4) în cer, unii sugerează că „tăce- 
rea” ar putea însemna o scurtă întârziere a 
primirii rugăciunilor de răzbunare înălțate 
de poporul lui Dumnezeu (Ps. 50:3, 21; 
83:1) sau curmarea laudelor cerești pentru 
a primi rugăciunile poporului (Apoc. 8:4), 
așa cum apare în unele texte evreiești târzii. 
Mai plauzibil, ar putea fi o formă de închi- 
nare tăcută (Ps. 65:1) sau posibil de frică, 
durere sau ruşine, la fel ca gurile închise 
ale celor vinovaţi care nu vor mai avea ce 
să spună în apărarea lor la judecată (Hab. 
2:20; Tef. 1:7; Zah. 2:13; cf. Ps. 31:17-18; 
76:8-10; Is. 23:2; 41:1; 47:5). 
8:2. Trâmbiţele erau folosite la sărbători, 
pentru chemare la reuniuni sacre sau mili- 
tare, ca semnale pentru chemare la oaste, 
semnale militare sau de alarmă, adesea 
avertizări cu privire la invazii iminente. 
La profeţi, cel mai adesea, trompeta înde- 
plinește cea din urmă dintre funcțiile 
enumerate și acesta este probabil motivul 
pentru care Apocalipsa o folosește. Dată 
fiind imaginea templului ceresc din alte 
locuri din Apocalipsa, folosirea trâmbițelor 
în Templu poate fi și ea relevantă (2 Cron. 
7:6; 29:2; Ezra 3:10). Deși, fără-ndoială, loan 
ar fi folosit oricum „șapte” (ținând cont de 
cele trei seturi de câte șapte judecăţi), exe- 
geții au observat că serii de şapte trâmbiţe 
apar și în *Vechiul Testament (los. 6:6, 13), 
probabil obișnuite în cultul de la Templu 

(1 Cron. 15:24; Neem. 12:41). Din nou, 
deși era nevoie ca șapte îngeri să sufle în 
cele şapte trâmbiţe, este notabil faptul că 
între perioada Vechiului Testament și cea 
a Noului Testament, în iudaism s-a împă- 
mântenit ideea a șapte arhangheli (adău- 
gând încă cinci la cei doi îngeri importanți 
menţionaţi de Daniel), care „stăteau înain- 
tea lui Dumnezeu”. 

8:3. Îngerul îndeplinește o datorie încre- 
dințată unui preot în templul pământesc. 
Pentru templul ceresc din Apocalipsa, vezi 
comentariul la 4:6-7; așa cum se întâmplă 
în alte texte evreiești (inclusiv în Vechiul 
Testament, în Ps. 1412), rugăciunile 
sunt prezentate ca tămâie (unele texte le 
descriau ca jertfe). Pentru templul ceresc în 
textele evreiești, în general, vezi comenta- 
riul la Evrei 8:1-5. 

8:4-5. În acest context, rugăciunile neconte- 
nite ale *sfinților pentru răzbunare (6:9-11) 
sunt cauza directă a răzbunării lor finale 
prin pedepse peste pământ (8:6-9:21). Cu 
privire la fenomene atmosferice pricinuite 
de activitatea îngerească, vezi comentariul 
la 4:5; cf. 11:19 și 16:18. 


8:6-12 
Primele urgii aduse de trâmbitțe 


Specificul pedepselor concretizate în urgiile 
aduse de trâmbițe evocă mai ales cele zece 
plăgi care preced exodul (deşi numărul 
lor este redus la șapte; vezi comentariul la 
Ioan 2:11, primul dintre cele şapte semne 
ale lui Ioan). Ca şi în alte texte evreiești 
(ex.: *Pseudo-Philon, Artapanus), nici ordi- 
nea, ba chiar nici numărul plăgilor nu sunt 
importante pentru mesajul transmis de 
imagine. Unele dintre plăgi își găsesc ecoul 
în alte texte de judecată (mai ales *Oracolele 
sibiline), dar nicăieri atât de sistematic ca aici. 
8:6. Vezi comentariul la 8:2. 

8:7. Această urgie este un ecou al celei de-a 
șaptea plăgi din Exod 9:24-25. Amestecul 
de grindină și foc evocă imaginea din Exod 
9:23-24 și Psalmul 105:32, acolo unde focul 
probabil este o aluzie la fulger. Amestecul 
cu sângele de aici evocă probabil plaga 
sângelui (vezi comentariul la Apoc. 8:8-9). 


Apocalipsa 8:8-9:3 


8:8-9. Apele însângerate ar sugera în mod 
normal războiul (ex.: Is. 15:9), dar aceste 
versete reiterează și prima urgie din Exod 
7:20-21. Muntele aruncat în mare este un 
element tipic pentru imaginile folosite în 
acest gen literar (ex.: steaua aprinsă arun- 
cată în mare, din oracolul aproximativ 
contemporan cu Apocalipsa, prezent în 
Oracolele sibiline). Ipoteza unei paralele între 
Babilon și muntele aprins din Ieremia 51:25, 
42 nu este atât de evidentă, dar posibil să fi 
influențat atât Apocalipsa (care citează în 
alte locuri textul din leremia 51:25, 42, ex.: 
în Apoc. 18:4), cât și Oracolele sibiline. 
Această urgie consemnează contamina- 
rea resurselor de apă, provocând nu doar 
moartea multora prin deshidratare, ci și 
devastarea pe termen lung prin distruge- 
rea sistemului de irigații al Egiptului şi a 
bazinelor de pescuit (Ex. 7:18). 
8:10-11. Ca și în cazul urgiei precedente, 
această judecată face trimitere la apele 
otrăvite din Exod 7:20-21, dar cu un soi de 
otravă sau cu o substanță amară numită 
„pelin“ (ler. 9:15; 23:15; cf. ler. 8:14), adesea 
folosită cu sens figurat (pentru idolatrie — 
Deut. 29:18; consecințele adulterului -— 
Prov. 5:4; suferință - Plâng. 3:19). Această 
urgie lovește sursele de apă potabilă și, în 
mod normal, trebuie să-i fi îngrijorat pe 
destinatarii lui loan din provincia Asia, 
mai ales pe cei din Laodiceea (vezi comen- 
tariul la Apoc. 3:15-16). 
8:12. Această urgie este un ecou al celei 
de-a noua plăgi din Exod 10:22-23; multe 
texte antice vorbesc despre întuneric ca 
fiind o judecată înfricoșătoare, iar *Vechiul 
Testament (vezi comentariul la Apoc. 
6:12-13) și unele texte evreiești îl asociază 
cu sfârșitul vremurilor. 


8:13-9:11 
Plaga celei de-a cincea trâmbiţe 


8:13. Rostirea celor trei vaiuri iminente 
indică, asemenea urgiilor declanşate de 
primele patru trâmbiţe, faptul că ceea ce 
este mai rău urmează să vină. Termenul 
„Vai” inaugurează adesea un nou oracol 

în *1 Enoh și probabil îndeplinește un rol 
similar și aici. 

Acvila era-un simbol al Romei imperi- 
ale purtat de legiuni și introdus chiar și în 
Templul lui Irod, dar e posibil ca această 
conotație simbolică să nu fie relevantă 
aici. Mai degrabă, ceva mai aproape de 
ideea transmisă ar fi faptul că acvilele erau 
folosite ca mesageri, potrivit unor texte 
(*4 Baruh); romanii se poate să le fi privit ca 
semne prevestitoare; ele puteau simboliza 
protecția lui Dumnezeu (Apoc. 12:14); sau 
termenul folosit aici ar putea însemna (așa 
cum se întâmplă adesea, inclusiv în *LXX) 
„vultur“, cu trimitere la o pasăre de pradă 
(vezi 19:17) şi, astfel, la sfârşitul iminent. În 
fine, ar putea să reprezinte pur și simplu 
suveranitatea lui Dumnezeu asupra tutu- 
ror creaturilor Sale (cf. 4:7). „Cerul de mij- 
loc” (NASB, NRSV) reprezintă acel nivel 
al cerului situat între tronul lui Dumnezeu 
și atmosferă (conform schemei minimale a 
celor trei ceruri împărtășite de unii antici — 
vezi comentariul la 2 Cor. 12:24 -— ca şi 
conform altor scheme, ex.: în 2 Enoh). 
9:1-2. Multe tradiţii evreieşti vorbeau des- 
pre îngeri răi întemnițați în donjoane sau 
râuri, așteptându-și momentul eliberării ca 
să stârnească prăpădul. Unii scriitori antici 
au presupus că „fântâna abisului” (BRC; 
„fântâna adâncului” - VDC, GBV) era un 
loc geografic real care se putea găsi pe 
pământ (1 Enoh); unii îngeri erau desemnați 
ca supraveghetori ai acestor locuri și înzes- 
trați cu chei. Cei mai mulţi păgâni conside- 
rau că stelele sunt zeități, iar evreii susți- 
neau că ar fi îngeri; la fel ca în cazul de faţă, 
în textele evreiești stelele puteau simboliza 
îngeri. loan exploatează imaginea standard 
pentru a-și pune în valoare mesajul. 

9:3. Din perspectiva contextului larg care 
evocă urgiile Exodului, această urgie 
aminteşte de a opta urgie din Exod 10:12 — 
lăcustele. Păstrând însă stilistica specifică 
“literaturii apocaliptice și revelației pro- 
fetice, vedenia lui loan preface lăcustele 
în ceva mult mai terifiant. Se pare că Ioel 
înfățișează o invazie iminentă de lăcuste 
în termenii unei armate (ex.: 1:4; 2:11, 20, 
25) şi descrie și un război final (3:9-17). 


Aici loan împrumută imaginile de la Ioel 
(ex.: Ioel 1:6; 2:4-5) pentru a augmenta ima- 
ginea lăcustelor ca urgie până la proporți- 
ile unei invazii terifiante. 

9:4. Vezi comentariul la 7:3. Lăcustele obiș- 
nuite devorau vegetaţia și nu se atingeau 
de oameni. 

9:5. Înțepătura de scorpion producea una 
dintre cele mai intense dureri (1 Împ. 12:11; 
2 Cron. 10:14); totuși o durere ce ține cinci 
luni (9:10, dacă nu cumva este vorba des- 
pre durata urgiei; un exeget afirmă că cinci 
luni se potrivește cu durata aproximativă 
a vieții unei lăcuste obișnuite) este nevero- 
similă. Textele evreieşti includ adesea 
referiri la scorpioni ca unul dintre uneltele 
judecății divine. 

9:6. Doar suferința cea mai cruntă poate 
determina alegerea morţii în locul vieții 
(ler. 8:3); însă nici măcar moartea nu mai 
este o opțiune pe durata acestei urgii. 

9:7. O invazie de lăcuste putea fi descrisă ca 
o șarjă de cavalerie (Ioel 2:4), iar caii puteau 
fi descriși ca fiind la fel de numeroși ca 
lăcustele (ler. 51:27; cf. 51:14). Coroanele 
pot atesta fapte de arme anterioare sau 
faptul că ele comandau alte lăcuste. Unele 
popoare, precum grecii și babilonienii, 
imaginau diferite tipuri de monștri hibrizi 
cu elemente preluate de la diferite creaturi 
(de la centauri sau grifoni până la gorgone 
cu părul capului din șerpi vii). Imaginea 
scorpionilor cu față umană provine din 
tradițiile coşmarești din Răsărit, iar zodi- 
acurile mediteraneene au asociat în cele 
din urmă imaginea cu Săgetătorul, care 
era adesea reprezentat cu păr lung (vezi 
comentariul la 9:8). Deși imaginea nu tre- 
buie luată literal, ea se inspiră din cele mai 
teribile imagini reprimate, născute din fri- 
cile subconștiente ale acelei culturi la gân- 
dul înspăimântătoarei şi iminentei judecăți. 
9:8. Ioel 1:6 descrie lăcustele cu „dinţi 
precum leii” pentru a sublinia puterea 
lor distructivă pentru recolte și pentru tot 
ce aveau dinainte. Imaginea din Ioel era 
terifiantă pentru membrii unei societăți 
agrare; în Apocalipsa, putea aminti cititori- 
lor despre ferocitatea proverbială a leului. 
„Părul ca... de femeie” poate evoca un tip 

Apocalipsa 9:4-11 


anume de amenințare militară cunoscută 
destinatarilor lui loan: orice locuitor de 
pe teritoriul Imperiului Roman cunoștea 
faptul că „barbarii“ din afara imperiului, 
spre deosebire de cei mai mulți oameni 
din societatea greco-romană, purtau părul 
lung. În contextul unei invazii militare, 
cititorii puteau să se gândească imediat la 
parți (sau în termeni apocaliptici, probabil 
la realitățile spirituale dindărătul lor). Cu 
titlu de exemplu, se spune — deși e posibil 
să fie o informaţie fictivă — că tatăl împă- 
ratului în exercițiu, Domițian, ar fi glumit 
despre părul lung al parților comparându-l 
cu o cometă cu coadă care ar fi prevestit 
moartea sa. Astfel Apocalipsa, folosind 
imagini dramatice din acea vreme, anunța 
o invazie îngrozitoare. 

9:9. „Vuietul unor care” este o expresie 
preluată din recuzita militară folosită pen- 
tru lăcuste în Ioel 2:5; roiurile de lăcuste 
puteau fi atât de dense, încât puteau suna 
ca o armată invadatoare, un sunet suficient 
de puternic pentru a face pământul să se 
cutremure (ler. 8:16). Într-un text evreiesc 
târziu, solzii de pe trunchiul unei specii de 
Jăcustă sunt comparați cu zalele soldatului; 
aici loan foloseşte o imagine mai actuali- 
zată a armurii. 

9:10. Este posibil ca autorul să fi menționat 
cozile lor pentru că arma scorpionului era 
tocmai coada sa (9:5), dar la fel de bine ar 
putea fi invers: scorpionii să fi fost menţio- 
naţi din pricina cozilor. Poate suscita inte- 
res faptul că parții (9:8) deveniseră renu- 
miţi pentru abilitatea de a trage cu arcul 
orientați spre coada calului: se retrăseseră 
în câteva rânduri urcând dealurile călări, 
iar când legiunile romane imprudente 
i-au urmărit, parții au slobozit o ploaie 
de săgeți trăgând în urma lor și nimicind 
câteva legiuni înainte ca romanii să învețe 
să nu îi urmărească în sus spre dealuri. 
Deși durata de viață a lăcustelor variază 
mult de la o specie la alta, cele mai multe 
trăiesc între trei și cinci luni. 

9:11. „Abaddon” este numele ebraic pen- 
tru adâncimile pământului, tărâmul mor- 
ților (cf. Iov 31:12; Ps. 88:11; Prov. 27:20); 
și *Manuscrisele de la Marea Moartă 


Apocalipsa 9:12-20 


corelează „spiritul lui Abaddon” cu „înge- 
rul adâncului”. „Apollyon” înseamnă 
„distrugere“ în greacă. (Unii specialiști 
au corelat numele acesta și cu „Apolo”, o 
divinitate greacă, având printre totemurile 
care-l reprezentau și pe acela de patron al 
lăcustelor, dar aluzia este controversată.) 
Ultima și cea mai terifiantă nuanţă a acestei 
descrieri de armată cu elemente preluate 
din invazia de lăcuste din Ioel, elemente 
preluate de la parți și de la scorpioni, este 
aceea că armatele descrise aici vin din iad 
și sunt trimise de Moartea însăși pentru 
a-şi umple măruntaiele cu victimele lor. 


9:12-21 
Urgia declanșată de a șasea trâmbiță 


Parţii erau duşmanii cei mai de temut ai 
romanilor în această perioadă a istoriei. Ei 
erau înfățișaţi ca oameni în care să nu te 
încrezi, iar autoritatea monarhului lor era 
absolută. Profeţiile grecești mai vechi des- 
pre o invazie dinspre răsăritul imperiului 
încă îi nelinișteau pe romani, iar Oracolele 
sibiline au profeţit că Nero se va întoarce, 
conducând hoardele parților să se răzbune 
pe Roma. (Mulţi evrei locuiau în teritori- 
ile controlate de parți, iar mulți evrei din 
Imperiul Roman nu simțeau mai multă 
loialitate față de Roma decât ar fi avut față 
de Parţia; în războaiele evreilor cu Roma 
dintre anii 66-70, mulți evrei s-au așteptat 
ca parții să le vină în ajutor, dar speranțele 
lor au fost deşarte.) 

9:12. Vezi comentariul la 8:13. 

9:13. Cu privire la imaginea templului, vezi 
comentariul la 4:6-7. Altarele din Orientul 
Apropiat antic aveau de regulă patru 
coarne. 

9:14. Referințe ample din toată literatura 
antică relevă faptul că fluviul Eufrat era 
considerat, printre altele, și granița tradi- 
țională dintre Imperiul Roman și imperiile 
parţilor (16:12). Alte texte evreieşti vorbesc 
despre îngeri căzuți care ar fi legaţi în 
adâncul unor mări și care puteau eliberați 
doar la porunca lui Dumnezeu sau a unuia 
dintre îngerii Săi. 

9:15. Cu toate că recunoșteau prezența for- 
telor demonice în această eră, scriitorii apo- 
caliptici admiteau și doctrina standard din 
iudaism potrivit căreia Dumnezeu dom- 
nește peste toată istoria. Statisticile despre 
numărul victimelor, precum cea de faţă, 
sunt obișnuite în oracolele evreiești des- 
pre judecata divină (vezi Oracolele sibiline). 
Unii exegeţi interpretează această statistică 
drept o dovadă a îndurării (comparând-o 
cu cele două treimi ale poporului lui 
Dumnezeu distruse conform Zah. 13:8 sau 
întreaga lume, conform Oracolelor sibiline). 
9:16. Parţii erau călăreți vestiți; spre deo- 
sebire de armata romană, ale cărei con- 
tingente de cavalerie proveneau din uni- 
tățile auxiliare (non-romane), parții erau 
renumiți pentru cavaleria lor. „Două sute 
de milioane” ar fi o armată imensă chiar și 
după standardele zilelor noastre (a șasea 
parte din populaţia Indiei, aproape cât 
toată populaţia Braziliei, cam două treimi 
din populația Statelor Unite, aproape 40% 
din cea a Mexicului, mai bine de un sfert 
din populaţia Nigeriei și de aproape șase 
ori cea a Canadei); în primul secol, repre- 
zenta probabil mai mult decât populaţia 
întregii lumi mediteraneene. 

9:17-18. „Albastrul vinețiu” (NTR; „iacint”, 
VDC, BRC, CLV) poate face aluzie la culoa- 
rea fumului emanat de flacăra de pucioasă. 
Cf. 9:7-8 pentru sursa imaginii cu cai și lei; 
leii erau consideraţi fiarele cele mai feroce 
Și maiestuoase, pe care nimeni nu avea 
vreun interes să le înfrunte. Într-o carte de 
înțelepciune evreiască de largă circulaţie, 
scriitorul declară că Dumnezeu ar fi putut 
să pedepsească idolatria trimițând lei sau 
nou creați monștri ce aruncau flăcări și 
suflau fum (Înţ. Sol. 11:17-20). Din nou, 
imaginea poate fi combinată cu amenin- 
tarea unei invazii a parților: arcașii parți 
foloseau adesea săgeți incendiare. 

9:19. Faptul că puterea era „în cozile lor” 
poate face aluzie la scorpioni sau la abili- 
tatea cavaleriștilor parți de a trage cu fața 
orientată spre înapoi (vezi comentariul 
la 9:10). 

9:20-21. Evreii considerau de obicei lipsa 
de pocăință a lumii în faţa judecăților 


evidente (ex.: Ex. 7:22-23) ca un semn de 
stupiditate. (Chiar şi unii filosofi păgâni 
au subliniat faptul că judecăţile divine 
erau în egală măsură și acte de îndurare, 
pentru a-i aduce pe cei răi la *pocăinţă, dar 
și acte de dreptate; în această privinţă ei 
erau în acord cu *Vechiul Testament — ex.: 
Ex. 8:10; 9:14, 29; 10:2; 14:4; Amos 4:6-11.) 
Profeţii Vechiului Testament și scriitorii 
evrei târzii au ridiculizat în mod frecvent 
închinarea la idoli (cf. Apoc. 2:14, 20), idoli 
care erau mai neputincioşi decât cei ce i-au 
făcut (ex.: Ps. 135:15-18; Is. 46:6-7). Faptul 
că păgânii se închinau de fapt *demonilor 
era larg acceptat în cercurile evreiești (ex.: 
1 Enoh; 1 Cor. 10:20). Idolatria şi imoralitatea 
erau elemente integrante obișnuite în cul- 
tura greco-romană; exista însă un consens 
general că hoţii și vrăjitorii erau periculoși. 


10:1-7 
Misterele sfârşitului 


10:1. Literatura evreiască descrie mai mulți 
îngeri înalți până la cer și adesea strălu- 
cind ca soarele (2 Enoh; *3 Enoh; *rabinii; 
cf. Dan. 10:6; cf. personajul lui Atlas la 
greci). Atât îngerii răi, cât și cei buni pot 
fi foarte înalți. Uneori erau și încoronați 
(ex.: 2 Enoh; 3 Enoh), în cazul de față cu un 
curcubeu; în 3 Enoh, chiar și coroana este 
atât de înaltă încât era nevoie de o călătorie 
de peste cinci sute de ani pentru a ajunge 
la capătul ei. (Uneori un asemenea limbaj 
era folosit şi cu sens figurat, ex.: pentru un 
anume *mare-preot.) loan împrumută din 
imaginile zilelor sale pentru a crea tabloul 
unui înger cu putere asupra creaţiei (vezi 
comentariul la Apoc. 7:1). *Apocalipsele 
obișnuiau să înfățișeze astfel de îngeri glo- 
rioși ca să sugereze splendoarea mult supe- 
rioară a creatorului acestora. 

10:2. Odată ce peceţile au fost deschise 
(6:1-8:1), conţinutul cărții poate fi acum 
examinat („deschis“). Dimensiunea gigan- 
tescă a îngerului și picioarele sale aşezate 
pe uscat şi pe mare ar putea indica sfera 
autorității sale. 

10:3-4. Ceva rămâne totuși pecetluit (cf. 
22:10), fapt ce sugerează că unele taine 

trebuie să rămână taine până la sfârșit (Deut. 
29:29). Cu privire la revelaţiile ce nu puteau 
fi puse în cuvinte, vezi comentariul la 
2 Corinteni 12:24. Textul sugerează că 
Ioan își lua notițe (așa cum procedau uceni- 
cii rabinilor sau mai ales ucenicii în Grecia 
antică) ori scria ceea ce auzea și vedea; une- 
ori, o persoană doar consemna revelaţiile 
pe care le primeau alții (ex.: * Testamentul lui 
Iov 51, un fragment cu datare incertă). 
10:5-6. A ridica mâna către un zeu era 
un gest folosit în formulele jurămintelor 
solemne atât în cultura greacă, cât și în 
*Vechiul Testament și în literatura evreiască 
târzie. Aici loan face aluzie la Daniel 12:7, 
unde un înger ridică mâna spre cer și jură 
pe Cel care trăieşte veşnic că vor mai fi doar 
trei ani și jumătate până la sfârșit; aici înge- 
rul jură că a sosit vremea și că nu vor mai fi 
întârzieri. (Unele texte apocaliptice afirmă 
că și timpul măsurabil va avea un sfârșit, 
dar mesajul de aici pare să fie „timpul până 
la sfârșit”, în lumina textelor din Dan. 12:7; 
cf. Apoc. 2:21; 6:11; 20:3; Hab. 2:3.) 

10:7. Toate promisiunile Vechiului Testa- 
ment, atât de judecată, precum și de resta- 
urare, se vor fi împlinit în Ziua Domnului. 


10:8-11 
Un mesaj amar pentru popoare 


Această relatare se inspiră din Ezechiel 
2:8-3:3, acolo unde spre Ezechiel se întinde 
o mână cu un sul scris pe ambele feţe (cf. 
Apoc. 5:1) cu un mesaj despre trei feluri de 
judecată. Ezechiel a consumat sulul, care 
avea gust dulce în gura sa, deși mesajul a 
fost unul de judecată pentru Israel. 

10:8-10. Aceste versete au la bază Ezechiel 
2:8-3:3; un scriitor “apocaliptic contem- 
poran (*4 Ezdra) a exploatat cu mai multă 
libertate aceeași imagine. Păcatul avea 
gust dulce ca miera, dar era otrăvitor pen- 
tru că ducea la judecată (Prov. 5:34; cf. 
Num. 5:23-31); dulcele de aici reprezintă 
Cuvântul Domnului (cf. Prov. 24:13-14; 
rabinii), iar amărăciunea reprezintă amă- 
răciunea judecății pe care loan trebuie 
să o anunțe. Cu privire la îngerul care 


Apocalipsa 10:11-11:4 


vorbește cu vizionarul, vezi comentariul la 
Apocalipsa 7:13-14. 

10:11. Mesajul lui Ezechiel din carte (vezi 
comentariul la 10:8-10) era pentru Israel, 
dar loan profețește pentru multe popoare 
(asemenea lui leremia; ler. 1:10). Sibila 
evreică din *Oracolele sibiline considera 
că avea datoria de a profeți despre multe 
popoare (cf. Apoc. 11:2), dar aceeași atitu- 
dine o regăsim la mulți profeți din *Vechiul 
Testament, care au rostit oracole împotriva 
popoarelor, iar loan se aseamănă mult mai 
mult cu aceștia (Is. 13-23; ler. 46-51; Ezec. 
25-32; Amos 1-2). 


11:1-13 
Cei doi martori 


Pentru a-i descrie pe cei doi martori, 
loan recurge la terminologia din Vechiul 
Testament pentru profeți (Ilie, Moise), 
*marele-preot şi rege (din Zaharia). Într-o 
interpretare literală futuristă, martorii ar 
putea fi noul Moise și noul Ilie, așteptați 
în iudaism; de cealaltă parte, Apocalipsa 
putea reconfigura aceste așteptări ca simbo- 
luri pentru chemarea profetică a *Bisericii 
și elemente conexe, precum funcţiile de 
conducător și preot, (Apoc. 1:6; 5:10), mai 
ales dacă ținem cont de semnificația pe 
care sfeșnicele o au în altă parte (1:20). 
11:1. Măsurarea curții Casei lui Dumnezeu 
(21:15) reprezenta o modalitate de a lăuda 
măreţia edificiului a cărui construire era 
menită să-L onoreze pe Dumnezeu (Ps. 
48:12-13; Ezec. 40:3-42:20; Zah. 2:1-5; cf. 
*Pildele lui Enoh, unde paradisul este măsu- 
rat). „O trestie” putea fi folosită ca instru- 
ment de măsură de un topograf (de unde 
propunerea unor versiuni de a traduce 
prin „prăjină de măsurat”). 

11:2. Sanctuarul fusese călcat în picioare 
și înainte (Is. 63:18; 1 Mac. 3:45; 4:60), iar 
pustiirea sa era considerată un deziderat 
tipic al păgânilor (Idt. 9:8), dar aici doar 
Curtea Exterioară este călcată în picioare. 
Totuși întregul Templu a fost distrus în anul 
70 d.H. iar (așa cum consideră cei mai mulți 
cărturari) Apocalipsa a fost scrisă probabil 
în anii 90 d.H. Însă de la data acestei călcări 

în picioare (literale) trecuseră mai mult de 
patruzeci şi două de luni până la momentul 
când scrie loan, posibil sugerând că numă- 
rul simboliza perioada de la devastarea 
acestuia, într-un anume sens, până la resta- 
urarea sa (vezi comentariul la Apoc. 12:6). 
Dacă se are în vedere templul ceresc 
(11:19; vezi comentariul la 4:6), Curtea 
Exterioară capătă un sens simbolic. Posibil 
ca în textele de la *Qumran, templul să 
reprezinte rămășița aleşilor lui Dumnezeu 
(cf. 21:3). Curtea Exterioară era singura 
secțiune a Templului unde puteau să intre 
“neamurile. Deşi Curtea Exterioară ca 
atare — și, de altfel, întregul Templu — era în 
ruine, imaginea se poate referi la un anu- 
mit pericol, precum dominaţia spirituală a 
păgânismului asupra Bisericii ca rămășița 
Israelului spiritual (cf. 2:9; 3:9), asupra 
Ţării Sfinte sau asupra poporului evreu, ori 
la absența unui templu; chiar și pe vremea 
când Templul încă mai stătea în picioare, 
mulți credeau că era impur din punct de 
vedere spiritual (ex.: Manuscrisele de la 
Marea Moartă). 
11:3. Cu privire la cele 1260 de zile, vezi 
comentariul la 12:6; luând ca reper un an 
de 360 de zile, numărul reprezintă echiva- 
lentul a patruzeci și două de luni sau trei 
ani și jumătate (Daniel folosește toate cele 
trei variante). Pânza de sac era, în Vechiul 
Testament, țesătura adecvată pentru bocire 
sau *pocăință; se pare că cei doi martori 
bocesc păcatele poporului lui Dumnezeu 
(ex.: Ioel 1:13; Iona 3:6; *losif și Aseneth; 
îmbrăcămintea profeților în Înălțarea 
lui Isaia etc.). Doi martori era numărul 
minim acceptat de către Legea *Vechiului 
Testament (Deut. 17:6; 19:15). 
11:4. Sursa imaginii este clară: Zaharia 
4:2-3 înfățișa două sfeșnice cu șapte brațe 
și doi măslini, care îi reprezentau pe cei 
doi demnitari desemnați prin ungere (Zah. 
4:14): regele și preotul (Zah. 6:13). În zilele 
lui Zaharia, îi reprezentau pe Zorobabel şi 
pe Iosua. (Astfel, literatura de la *Qumran, 
din anumite perioade ale istoriei sale, sco- 
tea în evidență două persoane desemnate 
prin ungere: regele mesianic și preotul 


uns.) Posibil ca loan să fi corelat imaginea 
cu împărăţia și cu preoții (Apoc. 1:6; 5:10). 
Faptul că ei „stau” poate semnala, așa 
cum au sugerat unii (ex.: Tertullian, un 
creștin nord-african din sec. II d.H.), o alu- 
zie la personalitățile Vechiului Testament 
care nu au murit (cf. *4 Ezdra) — Ilie, Enoh 
(conform celor mai obișnuite interpre- 
tări ale Vechiului Testament) şi Moise 
(conform unor povestitori evrei, în ciuda 
afirmației clare din Deut. 34). Ei ar putea 
reprezenta pur și simplu Biserica, ai cărei 
reprezentanți cerești sunt deja înaintea 
lui Dumnezeu (Apoc. 4:4; cf. Mt. 18:10). 
Cei doi unși din Zaharia 4:14 „stau” lângă 
Domnul întregului pământ. 
11:5. Ilie pare să aibă darul spiritual de a 
chema foc din cer (1 Împ. 18:38; 2 Împ. 1:10, 
12; cf. Lev. 9:24—10:2). Totuşi ceea ce pare să 
fie o aluzie la Ilie suferă o uşoară modifi- 
care: focul vine din gurile lor (posibil, sim- 
bol al eficacității proclamării judecăților — 
ler. 5:10, 14). Textele evreiești târzii atribuie 
acest dar lui Iosif, Avraam și altora; *rabi- 
nii de mai târziu spuneau povești despre 
rabini pioşi de dinaintea lor, mai ales des- 
pre Simeon ben Yohai din secolul Il d.H. și 
Johanan din secolul III d.H., care ar fi spul- 
berat oameni nerespectuoşi printr-o simplă 
privire mânioasă.) 
11:6. Ilie „a închis” cerul, făcând ca seceta să 
asculte de cuvântul lui Dumnezeu (1 Împ. 
17:1; 18:41); conform unei tradiţii evreieşti 
verosimile, perioada aceasta a durat trei 
ani şi jumătate (cf. lac. 5:17; Luca 4:25). 
Autoritatea de a transforma apa în sânge 
amintește în mod clar de Moise (Ex. 7:14-25). 
Evreii așteptau sosirea unui profet aseme- 
nea lui Moise (Deut. 18:15-18) și Ilie (Mal. 
4:5); Apocalipsa descrie misiunea celor doi 
martori, posibil Biserica, în termenii puterii 
lor (vezi introducerea la 11:1-13). 
11:7. Amplificând tablourile Vechiului 
Testament despre sfârșitul lumii (Zah. 
14:1-3), textele evreieşti iîmpărtășeau 
așteptarea ca această eră să se încheie cu o 
lungă bătălie apoteotică, care adesea pre- 
supunea și suferință pentru poporul lui 
Dumnezeu, dar se încheia cu triumful lui 
(cf. atât suferințele ultimei generații, cât 

și planurile pentru bătălia spirituală din 
Sulul Războiului din Manuscrisele de la 
Marea Moartă). 

11:8. Pe tot întinsul lumii antice, refuzul de a 
îngropa morţii (uneori ca pedeapsă pentru 
cele mai teribile crime) era un gest de o cru- 
zime deosebită (ex.: Is. 5:25) și era de regulă 
și un semn de gravă impietate. Așa cum 
Pavel pune în contrast Ierusalimul pămân- 
tesc cu cel ceresc (Gal. 4:25-26), tot la fel 
face și Apocalipsa aici (cu locul crucificării 
lui Isus); profeţii Vechiului Testament ade- 
sea au asemănat Ierusalimul sau Israelul 
cu Sodoma (ex.: Is. 1:9-10; ler. 23:14). După 
cum Egiptul l-a oprimat pe Israel, și auto- 
ritățile Ierusalimului i-au oprimat pe ade- 
vărații ucenici ai lui Dumnezeu. Asocierea 
autorităților evreiești cu persecuția Bisericii 
era adevărată cel puţin în câteva orașe din 
Asia Mică (Apoc. 2:9; 3:9); compară acest 
oraş cu Babilonul din capitolele 17-18. 
Dimpotrivă, unii specialiști au semnalat 
utilizarea termenului „oraș” cu referire la 
Roma în alte locuri din Apocalipsa, sus- 
ținând că orașul avut în vedere aici ar fi 
Roma, responsabilă de martirizarea lui 
*Cristos la Ierusalim, sau sistemul lumesc 
ca întreg. Toţi cei ostili Bisericii ar putea 
fi aduși laolaltă sub imaginea orașului 
lumesc. (Când Vechiul Testament foloseşte 
„prostituată” [Apoc. 17 - NTR] cu sens 
figurat, aproape de fiecare dată este vorba 
despre Israel sau Iuda care încalcă legă- 
mântul cu Dumnezeu; Apocalipsa refolo- 
sește titulatura pentru Roma.) 

11:9. Posibil ca precizarea „trei zile şi jumă- 
tate” să aibă rolul de a semnala că trupurile 
moarte ale celor doi martori intraseră în 
descompunere; poate la fel de bine cores- 
punde celor trei ani și jumătate de lucrare 
de profeţire. 

11:10. Pentru „locuitorii pământului” vezi 
comentariul la 3:10. Oferirea de cadouri 
era specifică unor sărbători păgâne și săr- 
bătorii evreiești Purim (probabil aceasta nu 
era avută în vedere aici), când se celebra 
izbăvirea evreilor de dușmanii lor perși 
(Est. 9:19, 22). 

11:11. Suflarea de viață (NTR) care a intrat 
în cele două cadavre face aluzie la Geneza 

2:7 şi probabil la Ezechiel 37 (cf. loan 20:22; 
Testamentul lui Avraam, text revizuit A). 
11:12. Ilie a urcat la cer într-un car de foc 
(2 Împ. 2:11) și, odată cu trecerea timpu- 
lui, tradiţiile evreiești au înmulțit numă- 
rul sfinţilor slujitori ai lui Dumnezeu duși 
la cer fără a trece prin moarte. Tradițiile 
grecești menţionau doar un mic număr 
de eroi luaţi în cer după moarte. Urcarea 
la cer după *înviere se referă în alte texte 
creștine la Isus (Fap. 1:9-11) şi la Biserică (1 
Tes. 4:15-16). 

11:13. Dacă „șapte mii” este interpretat ca 
a zecea parte din populație, descrierea se 
potrivește mai bine Ierusalimului decât 
Romei (se estimează că Roma ar fi avut o 
populaţie de un milion, deși unii consideră 
numărul exagerat). (Unii exegeți consideră 
că numărul reprezintă o referire speci- 
fică la rămășiţa lui Israel — 1 Împ. 19:18. 
Beneficiind de clemenţă, aici rămășiţa care 
supravieţuieşte reprezintă nouă zecimi, nu 
o zecime ca în Is. 6:13.) Cu privire la cutre- 
murul de la sfârșitul lumii, vezi Apocalipsa 
6:12. 


11:14-19 

Ultima trâmbiţă și sfârșitul lumii 

11:14. Vezi comentariul la 8:13; compară 9:12. 
11:15. Sistemul lumesc (în zilele lui loan 
era reprezentat de Roma) a făurit o *împă- 
răție, dar aceasta va fi cedată poporului 
lui Dumnezeu (Dan. 7:17-18). Cu privire 
la domnia veșnică a ultimului rege al lui 
Israel, compară Isaia 9:7, Daniel 7:13-14 şi 
1 Macabei 2:57. La festivitățile întronării 
regelui israelit se sufla de fiecare dată în 
trâmbiţe (1 Împ. 1:34). 

11:16. Vezi comentariul la 4:4 și 10. 

11:17. Deşi recunoștea domnia actuală a lui 
Dumnezeu peste pământ, iudaismul aștepta 
şi celebra domnia Sa viitoare, fără rival, 
peste întreaga umanitate și, de regulă, cre- 
deau în stăpânirea lui Israel peste popoare 
în numele lui Dumnezeu. Potrivit docu- 
mentelor evreiești, această stăpânire urma 
să fie inaugurată chiar la sfârșitul veacului. 
11:18. Furia popoarelor, mânia lui 
Dumnezeu și domnia lui Cristos peste 

popoare sunt ecouri ale Psalmului 2. 
Iudaismul considera că cei drepți vor 
fi răsplătiți la sfârșitul veacului (sau la 
moarte). Cei care distrug pământul ar 
putea evoca modul abuziv în care omul 
s-a achitat de mandatul de administrare 
a creaţiei (Gen. 1:26). Ideea nu era necu- 
noscută în zilele lui loan (ex.: *2 Bar. 13:11, 
deși utilizarea incorectă a creaţiei se poate 
referi acolo mai specific la idolatrie); mulți 
scriitori evrei credeau și că păcatul uma- 
nității a pervertit lumea întreagă (ex.: 
*4 Ezdra). Cel mai relevant însă, expresia 
„cei ce au distrus pământul” face aluzie la 
cuceririle babiloniene care nimiceau lumea 
(ler. 51:25). 

11:19. Chivotul legământului (vezi comen- 
tariul la 23:17) era un obiect de mobilier 
din Tabernacul și din Templu care, în 
simbolismul Orientului Apropiat, cores- 
pundea unui tron; prezența chivotului 
confirmă reprezentarea duală a cerului ca 
sală a tronului și ca templul lui Dumnezeu. 
Destinatarii evrei ai cărții erau conștienți că 
legământul a fost depozitat în chivot și că 
legământul avea anexate niște porunci și 
niște blesteme (urgii) pentru cel nesupus. 
Manuscrisele de la Marea Moartă și mulți 
scriitori *apocaliptici aveau sentimen- 
tul că vechiul Templu a fost întinat, dar 
că Dumnezeu Se va îngriji ca, la sfârșitul 
veacurilor, să existe unul nou și curat; cu 
privire la templul ceresc de aici, vezi 4:6. În 
Vechiul Testament, chivotul era păstrat în 
spatele unei perdele, în Sfânta-sfintelor, și 
era văzut doar de *marele-preot o singură 
dată pe an; în textul de față, este la vedere. 
(Un cercetător a sugerat că acest verset 
evocă imaginea chivotului scos afară pen- 
tru război, fiind prezentat în termeni foarte 
familiari cititorilor romani: divinitatea 
protectoare a statului ieșea din templul lui 
lanus pentru război, de unde deschiderea 
templului de aici.) Cu privire la fulgere și 
fenomenele înrudite, vezi comentariul la 
4:5; limbajul exodului (Ex. 19:16; cf. Ezec. 
1:4) sugerează că revelaţia lui loan trebuie 
considerată ca fiind de același rang cu reve- 
laţia lui Moise. 


12:1-6 
Balaurul, femeia și copilul 


Vedenia reconfigurează o scenă cu largă 
circulaţie în mitologia antică. Un cunoscut 
mit grecesc, cunoscut în mai multe variante, 
o înfățișa pe Leto (Latona) zămislindu-l pe 
zeul Apolo, în timp ce era vânată de balau- 
rul Python; apoi Apolo l-a urmărit pe bala- 
urul Python și l-a răpus. Într-un mit egip- 
tean, zeița Isis a dat naștere zeului soare 
Horus în timp ce era urmărită de balaurul 
roșu Typhon; în cele din urmă Horus l-a 
răpus pe Typhon. Unii susțin că oamenii 
de rând aplicau astfel de povești populare 
și la împăratul roman, a cărui domnie este 
asimilată aici cu balaurul (în opoziţie cu 
tradiția romană, unde era înfățișat după 
chipul eroului Apolo). Deși aceste mituri 
omit multe detalii pe care loan le preia din 
alte surse (întreaga secvență putea fi inspi- 
rată doar din “Vechiul Testament și din 
sursele evreiești), ele atestă faptul că toți 
destinatarii săi erau familiarizați cu o nara- 
țiune aproape de nedeslușit pentru cititorii 
moderni. Totuși cititorii antici cunoscători 
ai Bibliei recunoșteau aici istoria Israelului 
care sta să nască și opoziția *Satanei față de 
poporul lui Dumnezeu. 

12:1. Femei cu rol simbolic apăreau ocazio- 
nal în vedeniile *apocaliptice (ex.: *4 Ezdra). 
Uneori scriitorii antici vorbeau despre 
„semne” în cer, în sens astrologic (aici, pot 
fi luate în calcul constelaţiile Fecioarei și 
cea a Dragonului — balaurul sau șarpele), 
dar aceste semne erau destul de obișnuite 
în recuzita vedeniilor apocaliptice. Soarele, 
luna și cele douăsprezece stele ne ajută să 
identificăm femeia cu cele douăsprezece 
triburi ale lui Israel (Gen. 37:9). Iudaismul 
acestei perioade (ex.: *Josephus, *Philon; mai 
târziu şi în mozaicurile din *sinagogi și rabi- 
nii) asociau adesea cele douăsprezece semne 
zodiacale cu cele douăsprezece seminții, în 
ciuda interdicțiilor biblice care vizau specu- 
laţiile de ordin astrologic; în adevăr, nuvela 
romanțată *Iosif și Aseneth preia cele două- 
sprezece raze din imaginea grecească stan- 
dard pentru zeul soare. Totuşi referința la 
Geneza este suficient de clară pentru a arăta 

că aluzia intenționată îl priveşte pe Israel 
(cf. Avraam și Sara sunt soarele și luna pen- 
tru Isaac în Testamentul lui Avraam). 

Vechiul Testament descria Israelul cre- 
dincios (sau Iuda, sau Ierusalimul) ca pe o 
fecioară ori mireasa lui Dumnezeu, dar tot 
ele, în ipostaza necredincioșiei, luau chipul 
unei prostituate; de unde și povestea des- 
pre cele două cetăți care pune în antiteză 
Ierusalimul ceresc (Apoc. 21:2) şi Babilonul 
ca prostituată (17:5). (*2 Baruh şi 4 Ezdra 
urmează modelele din Vechiul Testament 
și pun în opoziție Sionul neprihănit cu 
opresorul său, Babilonul cel depravat.) 
12:2. Israelul neprihănit a fost înfățișat ca 
mama rămășiței restaurate a Israelului vii- 
tor (Is. 54:1; 66:7-10; Mica 5:3; cf. Is. 7:14; 9:6; 
26:18-19), o imagine combinată liber cu cea a 
Israelului ca mireasă (Is. 62:5). *Manuscrisele 
de la Marea Moartă vorbesc și ele despre 
rămășița credincioasă a lui Israel suferind 
chinurile nașterii (pentru a aduce în ființă 
fie un Israel mântuit — cf. Apoc. 12:17 — fie 
pe *Mesia; nu s-a putut stabili cu precizie la 
cine se referă). Cf. loan 16:21. 

12:3. În miturile antice mesopotamiene 
existau monștri cu șapte capete; tradiția 
evreiască târzie a asociat închinarea la 
balauri cu Babilonul (Bel 23-27). Imaginea 
unui șarpe sau balaur cu șapte capete era 
prezentă și în mitologia canaanită, exploa- 
tată de israeliți, ca simbol, pentru scopuri 
mai bune: despărțirea Mării Roșii de către 
Dumnezeu era acum asociată simbolic cu 
înfrângerea șarpelui primordial, Leviatan 
sau Lotan (Ps. 74:13-15; cf. Ps. 89:9-10; Is. 
27:1; 30:7; 51:9; lov 9:13; 26:12-13; Ezec. 
29:3; pentru principiu, vezi Ex. 12:12; 
monstrul Rahab, ce apare în unele dintre 
aceste texte, a devenit un simbol pentru 
Egipt; Ps. 87:4 - NTR); acesta ar putea fi cel 
mai relevant context pentru cazul de față. 
Eroul grec Hercule a înfruntat un balaur cu 
şapte capete, hidra din Lerna, deși în acel 
mit numărul capetelor se schimba repede! 
Şerpii erau asociați și cu zeul Asclepios 
(relevant mai ales pentru Pergam); asocie- 
rea lor cu zeița Atena este mai puțin rele- 
vantă în provincia Asia Mică. Venerarea 
șarpelui era obişnuită în multe culturi și 

era deosebit de populară în secta *gnostică 
a ofiților din secolul II d.H. 

Evreii aveau multe povești despre rep- 

tila mare și rea, Leviatanul, care urma să 
fie omorâtă și servită ca parte a meniului la 
ospățul mesianic (cf. 2 Baruh şi rabinii de mai 
târziu). Aici balaurul este identificat cu şar- 
pele din Geneza 3 și cu diavolul (Apoc. 12:9). 
12:4. Imaginea stelelor de pe cer care par- 
ticipă la război a fost folosită în Vechiul 
Testament (Jud. 5:20, exprimare metaforică 
pentru ploaia revărsată împotriva duş- 
manilor), în *Oracolele sibiline (unde dau 
foc lumii) și unele surse grecești. Textele 
Vechiului Testament și textele evreiești târ- 
zii îi prezintă atât pe Israel sau pe cei evla- 
vioşi (Dan. 12:3; cf. 8:10), cât și pe îngeri 
(*1 Enoh; probabil şi Is. 24:21 și 2 Baruh) ca 
stele. Tradițiile evreieşti de obicei plasau 
căderea îngerilor în perioada lui Adam (ca 
urmare a refuzului de a se închina imaginii 
lui Dumnezeu din Adam) sau, mai frec- 
vent, în perioada lui Noe (păcate de natură 
sexuală), dar Apocalipsa leagă căderea lor 
de răzvrătirea împotriva lui Cristos. 
12:5. Vergiliu și alți scriitori romani au prea- 
mărit nașterea unui băiat divin care avea să 
aducă eliberare lumii, proslăvindu-l astfel 
pe primul împărat Augustus. Chiar dacă 
împăratul apare în Apocalipsa, el este doar 
o marionetă a balaurului, în timp ce Isus 
este conducătorul divin al unui grup care 
poate fi marginalizat sau persecutat pentru 
respingerea cultului imperial. 

În diversele forme pe care le-a cunoscut 
mitul în lumea greco-romană și în Orientul 
Apropiat, copilul divin era adăpostit până 
revenea ca să ucidă balaurul. Aici el este 
adăpostit la tronul lui Dumnezeu până 
când vine să nimicească balaurul. În lumina 
textelor din Psalmul 2:6-9, Isaia 9:6-7 și 
Mica 5:3, „nașterea” probabil indică moar- 
tea lui Isus, “învierea și întronarea mesia- 
nică, nu momentul nașterii Sale pe pământ 
(cf. loan 16:21). 

12:6. Când Dumnezeu Şi-a scos poporul din 
robie, aceștia au rătăcit prin „pustiu” până 
când s-a încheiat răscumpărarea lor (cu 
alte cuvinte, până când au intrat în stăpâ- 
nirea moștenirii lor din Ţara Făgăduinţei). 


Așa cum apare şi în alte locuri din *Noul 
Testament (vezi comentariul la loan 1:23), 
perioada de tranziție între prima venirea 
a lui Isus și a doua Sa venire este asemă- 
nată cu starea lui Israel între Egipt și Ţara 
Făgăduinţei. Evreii așteptau şi un nou 
exod al eliberării finale, în pustiu (cf. Is. 
40:3; Osea 2:14-15). 

Mai mult de 1260 de zile trecuseră deja de 
la înălțarea lui Isus (vezi și comentariul la 
11:2), dar numerele simbolice erau folosite 
în mod curent în textele apocaliptice. Deși 
„1260 de zile” cu siguranţă sunt o aluzie la 
necazul cel mare din Daniel (cf. Dan. 12:11; 
de asemenea 7:25; 9:27; 12:7), este posibil ca 
Apocalipsa să aplice numărul ce simboliza 
necazul final la întreaga durată a erei pre- 
zente. Numerele din Daniel reprezentau 
o reîntrebuințare a profeţiei lui Ieremia 
(Dan. 9:2, 24); alți scriitori apocaliptici au 
descris diferite perioade de necaz în mod 
metaforic. Cifrele asociate clarifică nu atât 
lungimea perioade de timp, cât mai ales 
tipologia ei. Cele de mai sus cadrează cu 
perspectiva din Noul Testament potrivit 
căreia „zilele din urmă” acoperă toată peri- 
oada dintre cele două veniri ale lui Mesia 
(vezi, în context, Fapte 2:17; 1 Tim. 4:1; 
2 Tim. 3:1; Evr. 1:2; 2 Pet. 3:3); Isus care vine 
de două ori impunea o modificare a ceea 
ce, în mod tradițional, așteptau evreii să se 
întâmple la sfârșitul istoriei. 

(Limbajul profeţiilor mai vechi a fost 
frecvent reluat în Vechiul Testament, în 
“profeția evreiască târzie și în profeția 
greacă; uneori profețiile și alte texte căutau 
să evoce un sens similar textelor timpurii, 
iar alteori doar împrumutau terminologia 
lor ca stilistică profetică standard, fără a 
sugera că ar avea în vedere aceeași sem- 
nificație. Cât privește conotaţiile primite 
de cele 1260 de zile literale, Josephus și 
poate chiar și evangheliile le-au aplicat 
la perioada anilor 66-70 d.H., literatura 
Macabeilor le-a aplicat mai ales la perioada 
lui Antioh Epifanul, iar mulți creștini din 
Biserica primară vor fi așteptat probabil 
ca să treacă literalmente atâtea zile până 
la întoarcerea lui Cristos, după cum reiese 


limpede din lucrările unora dintre Părinţii 
Bisericii din secolele următoare.) 


12:7-17 
Declaraţie de război 


Ţinând cont de structura contextului, se 
poate interpreta și că cele 1260 de zile din 
12:6 desemnează simbolic întreaga peri- 
oadă dintre Prima şi A Doua Venire a lui 
Cristos. Intervalul începe cu înălțarea lui 
Isus (12:1-6), venirea mântuirii (12:10) şi 
îndreptățirea credincioșilor (care nu mai 
sunt acuzaţi înaintea lui Dumnezeu, 12:11). 
Ea cuprinde perioada persecutării creștini- 
lor (12:11-17) şi, dat fiind firul narativ din 
Apocalipsa (cu care primii destinatari erau 
familiarizați), se încheie fără îndoială cu 
întoarcerea lui Cristos ca să răpună balau- 
rul (vezi comentariul la 12:1-6). 

12:7-8. Unul dintre cei doi îngeri mențio- 
nați pe nume în *Vechiul Testament este 
Mihail, un conducător al prinților cereşti, 
îngerul păzitor al lui Israel (Dan. 10:13, 
21; 12:1; potrivit concepției dominante în 
gândirea evreiască, fiecare popor avea pro- 
priul prinţ angelic). În literatura evreiască 
timpurie, ca și în invocaţiile din aceeaşi 
perioadă, Mihail era prințul conducător 
al oștirii cerești, mesagerul principal al lui 
Dumnezeu (cf. Iuda 9); în *Manuscrisele 
de la Marea Moartă, fiecare om făcea parte 
fie din tabăra Prințului Luminii, fie din cea 
a Îngerului Întunericului. Limbajul mitic 
obișnuit din poveștile evreiești cu privire 
la o bătălie primordială, cerească, ce a 
condus la căderea prințului rău și a înge- 
rilor săi suferă transformări în versiunea 
din Apocalipsa: bătălia finală a avut loc în 
preajma morţii și înălțării lui Isus (loan 
12:31; 16:11). Întrucât Mihail a fost uneori 
prezentat ca avocatul lui Israel înaintea lui 
Dumnezeu, iar Satana era de regulă înfăţi- 
șat ca acuzatorul lui Israel (vezi 12:10), ima- 
ginea războiului de aici poate fi una atât de 
conflict judiciar, cât şi de conflict violent. 
12:9. Balaurul este identificat cu șarpele 
din Geneza 3, care urma să fie zdrobit de 
„sămânţa femeii” (Gen. 3:15). 

12:10. După descrierea pe care i-o face car- 
tea lov, Satana este prezentat ca acuzatorul 
omului drept, un fel de procuror la curtea 
lui Dumnezeu. În textele târzii, rolul său de 
ispititor (obţinerea de dovezi incriminato- 
rii) a devenit mai proeminent, dar şi-a păs- 
trat mereu rolul de acuzator; textele rabi- 
nice târzii afirmau că el acuza Israelul, zi și 
noapte, înaintea lui Dumnezeu, cu excep- 
ţia Zilei Ispăşirii. (Aici au făcut o deducție 
bizară: numărul corespunzător numelui 
Satanei este 364, așa că el acuza Israelul 
364 de zile pe an.) Acest verset declară că 
lucrarea încheiată a lui Cristos a pus capăt 
puterii Satanei de a-i acuza pe cei drepți 
(cf. Rom. 8:33-34). 

12:11. „Mărturia” legală a celor credincioși 
(depusă în această lume) valorează mai 
mult înaintea tronului divin decât acu- 
zațiile Satanei, iar obiectul mărturiei lor 
este reprezentat de lucrarea încheiată a lui 
*Cristos pentru binele lor (1:2, 5, 9; 2:13). 
„Nu şi-au iubit viaţa până la moarte” era 
o modalitate de a descrie vitejia în luptă 
(Jud. 5:18), precum „au biruit/învins”; ei 
au luptat și au câștigat prin credință, chiar 
dacă au ajuns la martiraj. 

12:12. În concepția multor evrei cu privire 
la sfârșitul vremurilor, Satana/Belial urma 
să fie dezlegat împotriva poporului lui 
Dumnezeu chiar în ultimii ani (Manuscrisele 
de la Marea Moartă). Autoritatea sa era 
întotdeauna delegată de Dumnezeu, îngă- 
duită doar pentru o perioadă specifică de 
timp, ca să-i ofere lui şi acoliților săi oportu- 
nitatea de a se dovedi greșiţi. 

12:13-14. Când Dumnezeu Și-a condus 
poporul afară din Egipt și prin pustiu, „i-a 
purtat pe aripi de vultur” (Ex. 19:4; Deut. 
32:11); şi alte texte din Vechiul Testament 
Îl descriu pe Dumnezeu adăpostindu-Şi 
poporul sub aripile Sale (Ps. 17:8; 36:7; 57:1; 
61:4; 63:7; 91:4; cf. ler. 49:22), iar textele 
evreiești târzii vorbesc despre Dumnezeu 
care Își protejează poporul, inclusiv pe 
convertiții la iudaism, sub „aripile pre- 
zenţei Sale”: „o vreme, două vremi și o 
jumătate de vreme” se referă la trei ani și 
jumătate, ca în Daniel (7:25; 12:7; cf. 4:32). 
Purtarea miraculoasă de grijă din pustiu 

aminteşte de mana pe care Dumnezeu a 
asigurat-o Israelului de altădată. Profeţii 
Vechiului Testament și iudaismul aștep- 
tau un nou exod, asemenea celui dintâi, 
în cursul căruia Dumnezeu Își va elibera 
în cele din urmă poporul de toți opresorii 
săi; primii creştini aplicau această idee la 
mântuirea lor, realizată la Prima Venire a 
lui Cristos, și intrarea în epoca viitoare a 
“Împărăției, odată cu A Doua Lui Venire 
(vezi comentariul la Rom. 8:12-17). 

12:15. În forma cea mai populară a mitului 
grecesc despre Leto și Apollo (vezi intro- 
ducerea la 12:1-6), zeul mării o ascunde pe 
Leto sub mare până când urma să nască; 
într-o altă versiune a mitului, balaurul 
agită apele împotriva ei, dar pământul o 
ajută, făcând să se înalte insula Delos. Se 
poate ca Apocalipsa să toarne în matrița 
acelorași imagini un conţinut proaspăt. 
În Vechiul Testament „inundaţiile“ sunt 
imagini tipice pentru judecată (ex.: Ier. 
47:2 — războiul) și necaz (Ps. 32:6; 69:15), 
dar Dumnezeu a promis siguranţă pentru 
poporul noului exod, așa cum l-a trecut și 
pe Israel prin Marea Roșie (Is. 43:2). 

12:16. În tradiţia evreiască, creaţia, loială 
lui Dumnezeu, vine uneori în ajutorul celui 
drept împotriva opresorilor umani; astfel, 
de exemplu, un copac l-a ascuns pe Isaia 
de urmăritorii săi, iar pământul a înghi- 
tit — deci a ascuns — vasele din Templu; 
în Vechiul Testament, cf. Geneza 4:10 şi 
Numeri 16:31-32. 

12:17. „Sămânţța” femeii face aluzie la 
Geneza 3:15; sămânţa femeii va zdrobi în cele 
din urmă capul șarpelui, dar numai după ce 
șarpele va fi vătămat călcâiul seminţei. 


13:1-10 
Fiara care primește închinarea 


Deși cea mai mare parte a Apocalipsei 
(inclusiv acest pasaj; vezi Dan. 7:3-8) se 
bazează pe imagini preluate din *Vechiul 
Testament, mulți specialiști cred că pasajul 
de față exploatează și o temă proeminentă 
în gândirea contemporanilor lui loan. Deși 
Nero murise, din câte se știe, luându-și sin- 
gur viața, în 9 iunie, anul 68 d.H., circulau 

zvonuri că ar fi fost încă în viaţă și era pre- 
gătit să se răzbune pe aristocrația romană 
pentru că l-a respins. 

În conformitate cu scriitorii contemporani, 
majoritatea populației din răsăritul imperiu- 
lui aștepta revenirea sa. Câţiva impostori 
s-au ridicat pretinzând că ar fi Nero și spe- 
rând să strângă adepți în estul imperiului, 
acolo unde se bucurase de mai multă popu- 
laritate; unul dintre aceștia s-a ridicat în Asia 
Mică, în timpul domniei lui Titus (fratele 
mai vârstnic al lui Domițian). În timpul 
domniei lui Domițian, un pretins „Nero” 
chiar a reușit să-i convingă pe parți să inva- 
deze Imperiul Roman, dar Domițian i-a for- 
țat să se retragă și să-l execute pe impostor. 

Oracolele evreiești au prezis întoarce- 
rea lui Nero și mulţi creștini se temeau 
de această posibilitate. Deşi Ioan nu crede 
într-o întoarcere literală a lui Nero, posi- 
bil să folosească imaginea acestui mit 
popular, așa cum cred mulți cercetători, 
pentru a spune: „Aţi crezut că Nero a fost 
un om rău; așteptați numai să-l vedeţi pe 
celălalt!” (în același fel în care noi astăzi 
am putea folosi imaginea lui Hitler, a lui 
Stalin sau a lui Pol Pot). Atât de puternic 
a marcat această imagine concepțiile creș- 
tinilor timpurii - dintre care Nero lichi- 
dase câteva mii — încât cuvântul „Nero” în 
limba armeană a ajuns să însemne, se pare, 
„Anticristul”. Mulţi dintre scriitorii creștini 
de mai târziu, precum Tertulian, Augustin 
şi Ieronim, au legat persoana lui Nero de 
Anticrist. Ipoteza că loan foloseşte aici 
mitul lui Nero redivivus s-a perpetuat de-a 
lungul istoriei și este larg răspândită prin- 
tre cărturarii moderni, precum F.F. Bruce, 
William Barclay și cei mai mulți comenta- 
tori ai Apocalipsei. Oracolele cu implicaţii 
politice periculoase erau forme cunoscute 
de protest printre greci și printre evrei, iar 
Roma s-ar fi simţit grav ofensată de aluzi- 
ile profetului exilat loan, dacă autorităților 
s-ar fi sinchisit să analizeze simbolismul 
cărții. Vezi comentarii suplimentare cu 
privire la numărul fiarei din 13:18 și cu 
privire la întoarcerea regelui în 17:9-11. 
Nu înseamnă însă că Apocalipsa și primii 
ei exegeți mizau pe faptul că Nero ar putea 


literalmente să învieze; împărații pretin- 
deau adesea că ar fi un al doilea sau noul 
„Augustus” ori vreun alt împărat dinaintea 
lor, iar un nou Nero nu trebuia să fie lite- 
ralmente aceeași persoană cu cea pe care o 
copia, la fel cum noul Moise sau [lie (Apoc. 
11:5-6) noul losua sau Zorobabel (11:4) 
nu era necesar să fie aceeași persoană cu 
modelul lor de odinioară. 
13:1. Privită dinspre răsăritul imperiului, 
plasat mai sus ca altitudine, Roma se ridica 
„din mare”, deși imaginea este preluată 
din Daniel 7:3 (în *4 Ezdra 11:1 se găsește 
un simbol asemănător pentru Roma - o 
acvilă cu douăsprezece aripi și trei capete — 
ridicându-se din mare, deși în 13:1 un per- 
sonaj mesianic face același lucru.) 
Împărații purtau titluri precum „divin” 
„Zeu” pe monedele din provincia Asia”) 
și „fiul zeului ...” (adică al conducătorului 
precedent), iar Domițian a pretins titlul 
„domn şi dumnezeu”, adică „nume de 
hulă/blasfemie” aici (vezi comentariul la 
Apoc. 13:5-6 pentru contextul Vechiului 
Testament). Cu privire la fiarele cu şapte 
capete, vezi comentariul la 12:3; cu privire 
la capete, vezi comentariul la 17:9-10. 
13:2. Daniel descrie patru fiare, reprezen- 
tând patru imperii succesive (7:3-7); cel 
de-al patrulea, probabil imperiul grec al 
lui Alexandru, era echivalat, adesea, pe 
vremea lui loan, cu Roma. Acest pasaj folo- 
sește elemente de la câteva fiare prezente 
la Daniel (leul înaripat, ursul, leopardul 
înaripat şi o fiară cu dinţi de fier), pentru 
a contura o reprezentare compozită a rău- 
lui opresiv, zgândărind cele mai sumbre 
sentimente pe care destinatarii lui loan le 
nutreau față de Roma și față de toate regi- 
murile politice opresive. 
13:3. O mare parte a pasajului poate fi 
explicată prin fiara care, ca dumnezeu 
fals, ÎL imită pe Dumnezeu, de unde şi 
falsa înviere de aici. Însă mulţi exegeți au 
găsit aici şi o referință la mitul potrivit 
căruia Nero, care se pare că murise în anul 
68 d.H., ar fi fost în viață și avea să se 
întoarcă (după unele versiuni ale legen- 
dei, Nero era mort și urma să învieze; vezi 
introducerea la 13:1-10). 

13:4. Lauda adusă aici fiarei maimuțărește 
lauda închinată lui Dumnezeu (Ex. 15:11]; 
cf. Idt. 6:2-3; Sir. 33:5, 10). 

13:5-6. „Gura trufașă” face parte din 
inventarul de imagini care, ulterior, au 
fost preluate în tradiţiile anticristice (ini- 
tial construite în jurul persoanei lui Antioh 
Epifanul și succesorii săi care i-au semănat — 
Dan. 7:8, 20, 25; 11:36; 1 Mac. 1:24). Cu pri- 
vire la cele patruzeci și două de luni, vezi 
comentariul la Apocalipsa 11:2-3; 12:6. 
Identificarea tabernaculului cu locuitorii 
drepți ai cerului se potrivește cu tabloul în 
care comunitatea drepţilor era identificată 
de *esenieni şi de primii creştini ca templul 
sfânt al lui Dumnezeu. 

13:7. În Daniel 7:21-22, un personaj anticris- 
tic (identificat inițiat cu Antioh IV Epifanul, 
dar reactualizat neapărat și pentru cei care 
i-au succedat în acest rol, de care abundă 
istoria) a purtat război împotriva *sfinților 
(poporul lui Dumnezeu - 7:18, 25; 8:24) şi 
„i-a biruit” — până la sosirea Zilei Judecăţii 
și a “Împărăției. Nero i-a ars pe rug pe unii 
creștini pentru a ilumina grădinile imperi- 
ale pe timp de noapte, pe alţii i-a răstignit, 
iar pe alții i-a aruncat la fiare; politic, ei au 
fost țapul ispăşitor pentru incendiul din 
Roma pentru care erau suspectați împăra- 
tul și prietenul său Tigellinus. Se pare că 
Domițian nu a instituit o politică de repri- 
mare a creștinilor, extinsă la nivelul între- 
gului imperiu, dar unii împărați de mai 
târziu au recurs la această măsură. Daniel 
vorbea despre toate popoarele, neamurile 
și limbile (menționate și în Dan. 4:1; 6:25), 
care erau sub domnitori tiranici şi se închi- 
nau unor zei falși (Dan. 3:4, 7; 5:19); ca în 
Apocalipsa, imperiul uman multicultural 
și opresiv contrastează cu Împărăția multi- 
culturală a lui Dumnezeu (7:14). (Deşi for- 
mula folosită de Daniel include de regulă 
trei elemente, *LXX include patru ele- 
mente, ca în Apocalipsa, formula apărând 
pentru prima oară în Daniel 3:4.) 

13:8. Antioh Epifanul, unul dintre primii 
candidați pentru personajul anticristic 
(sec. II î.H.), a adus toate popoarele (din 
partea sa de lume) sub autoritatea sa, ca un 
singur popor (1 Mac. 1:41-43) şi a pretins 

închinarea care, de regulă, era rezervată în 
răsărit conducătorilor. Romanii au unificat 
Și ei o mare parte a lumii antice, iar mare 
parte din răsăritul care se închina condu- 
cătorului schimbase obiectul închinării 
cu împăratul roman. „Tot pământul” este 
o expresie care s-a folosit și în alte texte 
contemporane cu loan pentru a desemna 
lumea „civilizată“, adică tot ce se afla sub 
guvernarea puternicului imperiu (ex.: Idt. 
2:7; 6:4; 11:1; deşi toată lumea era conști- 
entă, din legende, mitologie și legăturile 
comerciale, că existau popoare și dincolo 
de jurisdicția Romei, de parții din est și de 
barbarii din nord). Acest verset trimite la 
doctrina evreiască a predestinării, pe care 
mulți evrei o susțineau împreună cu doc- 
trina liberului arbitru (numeroși scriitorii 
timpurii n-au considerat nicidecum că ar 
exista o asemenea tensiune între suvera- 
nitatea lui Dumnezeu și responsabilitatea 
umană, încât să le pună în opoziție, deși 
ideea precunoașterii lui Dumnezeu e posi- 
bil să fi fost de ajutor; vezi comentariul 
la Rom. 9:19-21). Cu privire la „Cartea 
Vieţii” (cf. Dan. 12:1), vezi comentariul la 
Filipeni 4:3. 

13:9. Vezi comentariul la 2:7. 

13:10. Limbajul provine din leremia 15:2 
și 43:11, acolo unde Dumnezeu promi- 
sese să-i extermine pe cei mai mulți isra- 
eliți prin diferite mijloace și să-i ducă pe 
supraviețuitori în captivitate; totuși jude- 
cata de aici vizează toate popoarele care 
s-au răzvrătit împotriva lui Dumnezeu. 
Judecata va fi servit ca încurajare pentru 
“sfinții martiri în ce privește răzbunarea 
lor (Apoc. 14:11-12). 


13:11-18 

Obligativitatea închinării la împărat 
Deși cele mai multe dintre detaliile din tex- 
tul 13:1-10 s-ar putea aplica împăratului 
contemporan cu loan -— și prin el tuturor 
regimurilor totalitare din istorie — unele 
dintre detaliile din 13:11-18 ar putea 
sugera că loan anticipează cu bună știință 
împlinirea ultimă în persoana unui împă- 
rat ce avea să vină (17:11). 


13:11-12. Deşi dovezile sunt limitate, unii 
cred că fiara ridicată „din pământ”, în anti- 
teză cu cea ridicată „din mare” (13:1) repre- 
zintă consiliul provincial care superviza 
cultul imperial în provincia Asia, în opozi- 
ție cu administraţia romană. Acesta purta 
numele de commune Asiae şi era condus de 
asiarhi din orașele locale (vezi comentariul 
la Fapte 19:31). Posibil ca Ioan să nu fi avut 
în vedere o diferență semnificativă între 
pământ şi mare (cf. Dan. 7:3, 17). Fiara ca 
un „miel cu două coarne” îl parodiază, 
probabil, pe *Cristos (Apoc. 5:6); cele două 
coarne pot reflecta puterea Persiei antice 
din profeția din Daniel 8:6. Focul din cer 
parodiază și, astfel, relativizează puterea 
miraculoasă a martorilor lui Dumnezeu 
(Apoc. 11:5), așa cum au încercat să facă 
şi vrăjitorii faraonului cu miracolele lui 
Moise, atât cât au fost în stare (Ex. 7:11, 22; 
8:7, 18; cf. 2 Împ. 18:33-35). 
13:13. Deşi lumea mediteraneană era plină 
de făcători de minuni autoproclamați (unii 
dintre ei fiind prieteni cu împărații), iar 
câteva minuni i-au fost atribuite chiar și tată- 
lui lui Domițian (împăratul Vespasian), ase- 
menea miracole nu erau de regulă asociate 
cu cultul imperial. Deși unii se rugau ceza- 
rului pentru ajutor (ex.: Lucius în povestea 
lui Apuleilus despre măgar și transformarea 
lui), cele mai multe relatări despre minuni 
erau asociate cu temple precum cele închi- 
nate zeului vindecător Asclepios. (Se știe 
că unii împărați romani au înscenat cădere 
de fulgere sau foc din cer, dar demersurile 
de acest tip nu făceau parte din activitățile 
curente sau esențiale ale unui împărat.) Se 
pare că loan imagina un viitor în care se vor 
amesteca într-un tot religia oficială anticreş- 
tină şi forțele oculte, deși ambele existau 
separat în zilele sale. Fără îndoială că el se 
inspiră din spusele lui Isus (Mt. 24:24; 2 Tes. 
2:9) şi avea un precedent vetero-testamen- 
tar pentru situația în care puterile oculte se 
puneau în serviciul unui conducător care, 
împotrivindu-se lui Dumnezeu, îl oprima și 
pe poporul Său (Ex. 7:11, 22). 

(Pe măsură ce studiile transculturale 
despre șamanism și posedare spirituală au 
devenit tot mai accesibile, tendința, cândva 


populară, a unor exegeți de a raționaliza 
rapoartele antice despre minuni, fie că 
erau sau nu de sorginte creștină, probabil 
că va continua să slăbească, deși nu toate 
rapoartele de acest fel, antice sau moderne, 
sunt de aceeași valoare. Creștinismul a 
admis în mod tradiţional și realitatea altor 
forțe supraumane în univers, pe lângă 
Dumnezeu — ex.: 1 Cor. 10:20). 
13:14-15. Unii vrăjitori simulau mișcarea și 
vorbirea idolilor (*oratorul sceptic *Lucian 
descrie în detaliu metodele atribuite unui 
profet mincinos pe nume Alexandru). 
Aflând măsura în care lumea putea fi 
înșelată de falsa religie și propaganda ofi- 
cială destinatarii creștini ai lui loan vor fi 
încercat un prea bine cunoscut sentiment 
de disconfort (cf. Deut. 13:12). Cerinţa de 
a se închina reprezentării — care în ochii 
autorităţilor era dovada loialității cuvenite 
față de stat, dar era un semn de apostazie 
pentru creștini — semăna cu situația cu care 
s-au confruntat martirii Macabei (cf. 1 Mac. 
1:50-51) și mai ales cu dilema pe care au 
avut-o de rezolvat cei trei prieteni ai lui 
Daniel (Dan. 3:12-18; cf. 6:7). 
13:16-17. Un rege greco-egiptean le-a cerut 
evreilor să fie marcați cu semnul frunzei 
de iederă, simbolul lui Dionisos (*3 Mac. 
2:28-29); aceasta este totodată însemnul 
proprietății, un stigmat sau un tatuaj care 
indica zeul sau imperiul căruia îi aparținea 
purtătorul. Cuvântul pentru „semn“ este, 
printre altele, termenul obișnuit pentru 
sigiliul imperial de pe documente și pentru 
chipul împăratului de pe monede. 
Asemenea altor însemne prezente în 
Apocalipsa, şi acesta poate fi simbolic (vezi 
comentariul la 3:12; 7:3; cf. 14:1; 17:5; 19:12; 
22:4); unele texte evreiești vorbesc despre 
o marcă simbolică a distrugerii, pusă pe 
fruntea celor răi (*Psalmii lui Solomon 15:9) 
în opoziţie cu semnul drepţilor (15:6). Unii 
exegeți însă au văzut aici o expresie tangi- 
bilă a loialității față de sistemul lumesc; în 
cel puțin două persecuții imperiale împo- 
triva creștinilor, ambele în secolul III d.H., 
au fost înmânate certificate celor care şi-au 
împlinit datoria de a se închina împăratu- 
lui. Dar e posibil ca textul să sugereze pur 

şi simplu metaforic un stigmat de sclav, 
pentru a stabili cui aparţine cel în cauză — 
lui Dumnezeu sau lumii. Participarea la 
închinarea idolatră — cel puţin la un anu- 
mit nivel — pare să fi fost o necesitate eco- 
nomică în multe orașe din provincia Asia 
(vezi comentariul la 2:18-29), iar loan aver- 
tizează că discriminarea la nivel comercial 
va deveni tot mai puternică, odată cu peri- 
colul mai grav al martirajului. 
13:18. Acest verset este o ghicitoare *apo- 
caliptică standard, cu caracter criptic (cf. 
Mt. 24:15). Șase sute șaizeci și șase este 
un număr dublu triunghiular, ceea ce este 
foarte rar; deși cei mai mulți cititori antici 
nu ar fi ştiut aceasta, unii ar fi putut să 
observe acest detaliu, dat fiind interesul 
lui *Pitagora și al altora pentru numere 
speciale. A fost considerat și o parodie a 
numărului divin „şapte”, dată fiind uzanța 
numărului șapte în Apocalipsa și prezența 
altor parodieri demonice ale divinului în 
Apocalipsa. Savanţii au preferat mai frec- 
vent o altă explicaţie. „Socotirea numelui” 
sau a unui cuvânt era o practică facilă în 
greacă și în ebraică, limbi în care literele 
aveau atribuite numere specifice (învăţă- 
torii evrei de mai târziu s-au jucat adesea 
cu valorile numerice ale cuvintelor; această 
formă de calcul era cunoscută sub numele 
de gematrie). Multe soluţii ingenioase au fost 
propuse pentru a explica numărul „666“; 
Irineu, un cărturar creștin din sec. Il d.H., 
(Roma - ultima împărăție). Deşi termenul 
poate fi transliterat cu caractere evreieşti 
în mai multe variante, therion („fiară”) 
poate fi scris în ebraică astfel încât valoarea 
cuvântului să fie „666“. Aceasta poate fi 
mai mult decât o simplă coincidenţă (deși 
ne putem întreba de ce Apocalipsa ar trata 
numărul termenului „fiară“ ca pe o ghici- 
toare). S-ar putea transcrie theriou („al fia- 
rei”) astfel încât valoarea cuvântului să fie 
„616“, o variantă textuală a versetului din 
Apocalipsa 13:18. (Totuși, varianta pierde 
legătura potenţială cu numărul şapte și cu 
numerele triunghiulare.) 

Una dintre ipotezele cele mai populare 
printre cercetători este „Nero Caesar”. Deși, 

în greacă, valoarea numerică a numelui 
este 1005 (care ar fi fost evidentă, deoarece 
un bine cunoscut joc de cuvinte pe valoarea 
numerică a numelui său era în circulație 
în tot imperiul, printr-un graffiti), scris în 
ebraică, valoarea numelui devine 666. Dacă 
loan intenționa aici o aluzie la Nero (vezi 
comentariul la 13:1-10), fie că se aștepta ca 
destinatarii săi să știe să facă tranziţia la 
grafia ebraică (probabil cu ajutorul unor 
membri mai iscusiți ai bisericii), fie numă- 
rul 666 era deja folosit de el şi de alții în 
această manieră. Unele surse creştine din 
Antichitate sugerează în adevăr că această 
interpretare era deja cunoscută. Cealaltă 
posibilă citire totalizează doar 616 -— 
o variantă textuală la Apocalipsa 13:18, 
ca şi cum “scribii cunoșteau răspunsul la 
ghicitoare, dar au calculat altfel grafia ei. 
(Această socoteală presupune pronunția în 
greacă a titulaturii Neron-Kaisar scrisă cu 
litere ebraice, cu valoarea numerică a carac- 
terelor evreiști după cum urmează: N = 50, 
r = 200, n = 6, K = 100, s = 60, r =200.) Evreii 
foloseau doar consoane. *Oracolele sibi- 
line, un document evreiesc scris în greacă, 
aplică gematria pe greacă, nu pe ebraică; cei 
mai mulți dintre cititorii lui loan erau capa- 
bili să citească numai în greacă, nefiind în 
stare nici măcar să-și translitereze numele 
cu caractere evreieşti. Cărturarii evrei care 
foloseau ebraica au folosit multe împru- 
muturi grecești, dar cititorii lui loan aveau 
nevoie fie de ceva ajutor, fie de cunoştinţe 
prealabile pentru a înțelege acest mesaj.) 
Dacă aceasta este explicația corectă, sau 
cel puțin în parte corectă, este folositoare 
pentru a explica imaginea conducătorului 
decedat care reapare în 17:9-11. 


14:1-5 

Ucenicii Mielului 

14:1. „M-am uitat şi iată” (NTR) intro- 
duce o nouă viziune (Ezec. 10:1; 44:4; 
Dan. 10:5). Muntele Sion era Muntele 
Templului (uneori cuprinzând în sens larg 
tot Ierusalimul), identificat cu templul 
ceresc în prezent (Apoc. 11:19), dar anti- 
cipând Noul lerusalim din viitor (21:2), 


o speranță împărtășită de aproape toți 
evreii din Antichitate, care tânjeau după 
restaurarea orașului și a sanctuarului lor. 
Astfel muntele Sion este un element cu 
prezență semnificativă în așteptările *apo- 
caliptice (apare menționat cu acest titlu în 
*4 Ezdra şi *2 Baruh). *Retorica antică se 
folosea adesea de tehnica antitezei între 
personaje, dar mai relevant pentru textul 
de față e faptul că literatura apocaliptică 
punea în opoziție pe cel drept cu cel rău; 
numele scris pe frunte este în contrast 
cu Apocalipsa 13:16 (cf. 3:12; 7:3; 22:4). 
Asocierea celor 144 000 cu Sionul, în acest 
punct, poate sugera rolul lor ca cetățeni ai 
Noului Ierusalimul; cu privire la posibila 
lor identitate, vezi comentariul la 7:4-8. 
14:2. Ezechiel a auzit vuietul multor ape 
în cer (Ezec. 1:24; 43:2; cf. Apoc. 1:15), iar 
bubuitul tunetului a fost auzit la Sinai 
(Ex. 19:16; cf. Ezec. 1:4, 13; Apoc. 4:5; 19:6). 
Meteorologia antică, aşa cum se reflectă în 
*1 Enoh, plasa apele (ploilor) și tunetele în 
cer. Harpele au fost folosite de preoți și de 
leviți în închinarea din Templul pămân- 
tesc; era firesc să fie prezente și în cel ceresc 
(Apoc. 5:8; 15:2). 

14:3. Numai acești oameni puteau cânta 
cântarea, deoarece îi privea doar pe ei 
(5:9-10); cu privire la descoperirile secrete 
din cer, vezi comentariul la 2 Corinteni 
12:2-4. Dacă Apocalipsa îi prezintă ca pe o 
armată spirituală care a biruit (vezi comen- 
tariul la Apoc. 14:4), poate fi relevant fap- 
tul că războinicii își sărbătoreau victoriile 
(vezi comentariul complet la 15:3-4). 

14:4. Termenul grecesc tradus aici prin „vir- 
gin” (NTR) abia dacă poate fi reperat, în lite- 
ratura greacă, cu referire la bărbați (posibil 
pentru că bărbaţii erau arareori virgini, în 
cultura greacă antică), dar indică abstinența 
totală de la relații de natură sexuală cu per- 
soane de sex opus, fapt ce presupune și că 
nu s-au căsătorit niciodată. Castitatea lite- 
rală reprezenta o ipostază cu mare trecere 
mai ales în grupul cunoscut sub titulatura 
de *esenieni. Imaginea folosită aici poate 
face aluzie simbolică la puritatea preoților 
pentru slujirea la Templu (Lev. 15:16-18) sau 
la puritatea impusă de regulile războiului 


sfânt și spiritual (Deut. 23:9-11; 1 Sam. 21:5; 
2 Sam. 11:11; *Sulul războiului de la Qumran). 
Cea de-a doua variantă ar fi în concordanţă 
cu recensământul militar pe care unii inter- 
preţi îl identifică în Apocalipsa 7:4-8. Dată 
fiind legătura cu Sionul (14:1), castitatea lor 
poate fi și o versiune masculină a Noului 
Ierusalim imaginat ca mireasă, în opoziţie 
cu Babilonul — o prostituată. „Pârga” (BRC) 
sau „primele roade” Îi erau oferite lui 
Dumnezeu la începutul secerișului; terme- 
nul proclamă sfințenia lor ca jertfe închinate 
lui Dumnezeu (Ex. 23:19; 34:26; Lev. 2:12; 
23:10; Num. 28:26; Neem. 10:35; Ier. 2:3) sau 
poate că alții, asemenea lor, le urmează. 
14:5. Rămășița promisă pentru sfârșitul 
veacurilor nu va mai rosti minciuni (Ief. 
3:13). Rostirea adevărului era importantă 
în etica antică, deși putea fi suspendată, 
chiar și în Biblie, pentru a salva viața cuiva 
(ex.: Ex. 1:19-20; ler. 38:25-27). 


14:6-13 
Răzbunarea celor drepți 


14:6-7. Cu privire la „mijlocul cerului”/ 
„cerul de mijloc”, vezi comentariul la 8:13. 
„Vestea bună” adusă de înger constă în 
răzbunarea poporului lui Dumnezeu prin 
judecarea celor răi (14:7; cf. Naum 1:15). 
Întrucât activitatea îngerilor în cer adesea 
corespunde totuși (12:7) cu cele petrecute 
pe pământ, unii comentatori au sugerat că 
acest tablou se poate referi la proclamarea 
finală a veștii bune a *Împărăției (incluzând 
atât mântuirea, cât şi răzbunarea/judecata) 
care precede sfârșitul (cf. Mt. 24:14). 

14:8. Într-un bocet sarcastic și parodic, Isaia 
21:9 anunţă: „A căzut, a căzut Babilonul!” 
(cf. ler. 51:8), cu referire la Babilonul istoric, 
cel care mai târziu avea să-l târască pe luda 
în exil. Scriitorii evrei contemporani cu loan 
au identificat atribute comune ale tuturor 
imperiilor care l-au subjugat pe Israel, 
împărtășind, de regulă, și credința că Roma 
era ultima dintre aceste puteri politice (cf. 
Dan. 2:35, 44). „Babilonul” și sinonimul 
său „caldeenii” au fost folosite ca nume 
codificate pentru Roma în texte ebraice 
precum * Manuscrisele de la Marea Moartă, 

*4 Ezdra şi *rabinii de mai târziu (deşi rabinii 
foloseau termenul „Edom” mai frecvent). 
*Vechiul Testament de regulă rezerva sen- 
sul simbolic al termenului „curvă/prostitu- 
ată” pentru a desemna păcatele poporului 
lui Dumnezeu (cu doar două excepții), dar 
aici se face aluzie la Babilonul din leremia 
51:7, care a reușit să îmbete toate popoarele 
cu vin (adică Babilonul constituia judecata 
lui Dumnezeu asupra lor). 

14:9-10. În Vechiul Testament, Dumnezeu 
trece paharul/potirul beției de la un popor 
la altul (cf. Ps. 75:8; Is. 51:17, 21-22; 63:6; 
ler. 25:15; 49:12; Ezec. 23:31; Hab. 2:16; Zah. 
12:2; şi Manuscrisele de la Marea Moartă; 
pentru infidelitate, cf. Num. 5:24). Focul și 
pucioasa erau simboluri adecvate pentru 
Sodoma spirituală (Apoc. 11:8; Gen. 19:24), 
deși imaginea poate fi mai cuprinzătoare 
(ex.: Ezec. 38:22). (Textul n-ar trebui inter- 
pretat aici ca sugerând că ei nu se vor mai 
putea pocăi dacă vor vrea să o facă înaintea 
morții sau la sfârșitul lumii — Apoc. 2:21; 
11:10-13.) Cum întâlnim adesea în lite- 
ratura apocaliptică, cei răi ajung să vadă 
ceea ce au pierdut (cf. şi Ps. 112:10); totuși 
Apocalipsa lasă pe din afară un detaliu 
standard al literaturii apocaliptice: scena 
în care cei dreți privesc și jubilează văzând 
soarta de care au parte cei damnați: (ex.: 
1 Enoh 108:14-15). 

14:11. Fumegarea eternă a Edomului (zi 
și noapte; în antiteză cu 4:8; 12:10) este 
descrisă în termeni asemănători și în Isaia 
34:10, dar acolo sugerează nimicirea, în 
timp ce aici semnifică foc și chin veșnic. În 
ce priveşte concepțiile iudaice antice des- 
pre judecată, între care cea de aici se dis- 
tinge ca fiind foarte sumbră, vezi comenta- 
riul la Matei 3:12 sau „*Gheena” din glosar. 
14:12. Multor oameni comozi din zilele 
noastre (vădit influențați, în parte, și de 
utilizarea eronată în istorie a milei ca ideal 
biblic) le displace ideea de judecată. Totuși 
tabloul  mântuirii/eliberării în Vechiul 
Testament nu era complet fără răzbunare — 
pedepsirea opresorilor nepocăiți pentru 
a-i scoate pe cei oprimați de sub spectrul 
rușinii. Martirii sunt asiguraţi aici că vor fi 
răzbunați la maximum (cf. 13:10). 


Apocalipsa 14:13-15:2 


14:13. Textele evreiești vorbeau cu dor des- 
pre ziua când se vor sfârși suferințele celor 
drepți. Scrisorile de consolare greco-romane 
subliniază fie că morții erau fericiţi, fie că, cel 
puţin, nu erau trişti, dar iudaismul eviden- 
ţia mai ales pacea drepţilor care au murit. 
Scriitorul cărții 1 Enoh observa că cei răi nu 
vor avea odihnă (99:13-14; cf. Apoc. 14:11), 
dar drepții care au murit vor avea parte de 
mari răsplătiri (1 Enoh 103:3), iar ideea de 
odihnă pentru drepții care au murit se regă- 
sește în toate textele evreiești (Menandru, 
Sententiae; Înţelepciunea lui Solomon). 
Inscripţiile funerare evreiești menţionează 
în mod regulat pacea pentru cei morți; mai 
bine de jumătate dintre epitafurile evreieşti 
descoperite în Roma includeau cuvintele 
„în pace” (astfel că formula „odihnească-se 
în pace” nu este doar un concept modern). 
Imaginea răsplătirii pentru fapte provine 
din Vechiul Testament și este obișnuită în 
iudaism și în *Noul Testament (vezi comen- 
tariul la Apoc. 22:12). 


14:14-20 
Secerarea pământului 


14:14-16. Exegeţii dezbat dacă expresia 
„unul asemenea fiului omului” (BCR, GBV) 
de aici se referă la Isus (1:13; Dan. 7:13) sau 
înseamnă doar că silueta respectivă avea 
înfăţişare omenească, spre deosebire de 
unele dintre celelalte personaje angelice 
din carte (Apoc. 4:7; lui *Cristos nu I se 
poate porunci — 14:15-16). Secerișul este și 
o imagine a judecății împotriva Babilonului 
în *Vechiul Testament (ler. 51:33); este 
adecvată mai ales pentru bătălia finală 
când sângele va curge, așa cum observa şi 
Ioel 3:13 când spunea: „Puneți-vă secera în 
lan, căci secerișul este copt. Intraţi şi călcați 
în picioare, căci teascul este plin”. 

14:17-19. Deoarece mustul seamănă cu sân- 
gele uman (Gen. 49:11), această imagine, 
prelucrând textul din Ioel 3:13 (cf. și Ier. 
25:30), avea impact pentru antici, mai fami- 
liarizați cu viticultura decât majoritatea 
oamenilor moderni (de văzut în antiteză cu 
Cristos şi poporul Său reprezentaţi ca o viță 
în loan 15:1). Această imagine a secerișului 


provine din Isaia 63:1-6 unde Dumnezeu 
calcă în teascul mâniei Sale și zdrobeşte 
popoarele, stropindu-și hainele cu sângele 
lor. Cu privire la îngerii ce stăpânesc peste 
elementele naturii (inclusiv peste foc), vezi 
comentariul la Apocalipsa 7:1. 

14:20. Relatări antice despre lupte de stradă 
vorbesc uneori despre sângele șiroind pe 
străzi, din pricina vreunui carnagiu petre- 
cut într-un interval de timp foarte scurt. 
De exemplu, exagerând masacrul de la 
Betar, rabinii susțineau că râuri de sânge au 
curs prin oraș până la mare, luând în calea 
lor bolovani și înecând caii. Tot astfel, în 
*1 Enoh Dumnezeu apare judecând popoa- 
rele prin aceea că permite popoarelor să 
se masacreze între ele până când sângele 
curge gârlă (100:1-2), astfel încât carele se 
scufundă cu totul, iar caii înoată în sânge 
până la piept; compară și alte oracole simi- 
lare despre sfârșitul lumii (*Oracolele sibiline, 
de câteva ori). 

Cele „1 600 de stadii” de aici înseamnă 
aproximativ 320 km [200 mi] și este un 
pătrat perfect (40 x 40), probabil rotunjit 
pentru a desemna dimensiuni mari (deşi 
există dovezi că unii autori antici ar fi esti- 
mat lungimea Palestinei la aproximativ 
1 600 de stadii). Vinul mâniei lui Dumnezeu 
(14:10, 19) se dovedeşte a fi aici sânge 
uman, băut în 16:6; și alte texte vorbesc 
despre a fi beat de sânge (ex.: Idt. 6:4). 


15:14 
Răspunsul dat sfinților ca răzbunare a lor 


15:1. Textele antice uneori debutează și 
sfârșesc cu aceeași idee, care funcționează 
astfel ca o paranteză (acest tipar este cunos- 
cut sub numele de înclusio). Perspectiva 
cerească în ce privește la judecăţile asupra 
pământului este încadrată între textele din 
15:1 şi 15:8. 

15:2. *Sfinții sărbătoresc răzbunarea lor în 
15:24. Textele evreiești vorbesc despre 
râuri de foc ieșind din tronul lui Dumnezeu, 
bazându-se pe textul din Daniel 7:9-10; 
această imagine este combinată aici cu ima- 
ginea templului ceresc (cu privire la „mare”, 
vezi comentariul la Apoc. 4:6), în contrast cu 


iazul de foc. Biruinţa lor asupra opresorilor 
lor ar mai putea sugera și o altă conotație 
a „mării“: asemenea lui Israel, care a fost 
eliberat de egiptenii uciși în Marea Roșie, ei 
aduc laudă lui Dumnezeu (15:34). 
15:3-4. Lucrări „mari și minunate” se referă 
la urgii (15:1; cf. Ex. 15:11). „Cântarea lui 
Moise” se poate referi la Deuteronom 32 
(mai ales la partea în care Dumnezeu răz- 
bună sângele slujitorilor Săi — 32:34-43), 
care era folosit alături de psalmi în închi- 
narea evreilor. Însă, în acest context, cân- 
tarea lui Moise aproape sigur se referă la 
cântarea sa de biruinţă și de laudă, după 
ce poporul a ajuns în siguranță de partea 
cealaltă a mării în care dușmanii lor s-au 
înecat (Ex. 15:1-18). „Cântarea Mielului” 
evocă izbăvirea de urgia finală (Apoc. 5:6). 
Limbajul folosit aici evocă Psalmii, mai 
ales Psalmul 86:9-10; *Vechiul Testament 
a proclamat în repetate rânduri speranța 
că rămășița popoarelor se va întoarce la 
Dumnezeu. „Împărate al veacurilor” (lec- 
țiunea alternativă) sau „Împărate al nea- 
murilor” era un titlu obișnuit acordat lui 
Dumnezeu. În Ziua Judecăţii Dumnezeu 
va primi închinarea universală și exclusivă 
ca împărat (cf. Zah. 14:9). 


15:5-16:1 
Pregătirea pentru ultimele urgii 


15:5. Cu privire la templul/tabernaculul 
ceresc, vezi comentariul la 4:6 și Evrei 8:1-5. 
15:6. Literatura antică a evreilor adesea 
descria îngerii purtând haine de in alb, dar 
asemenea texte îi prezintă şi pe preoți în 
același fel, iar loan îi înfățișează pe acești 
îngeri ca slujitori în templul ceresc. 

15:7. Imaginea potirelor de aur probabil 
este inspirată de potirele cu tămâie folosite 
în Templu înainte de distrugerea acestuia, 
cu câteva decenii mai devreme; cf. 5:8 și 8:3. 
Cu privire la potirul mâniei, vezi comenta- 
riul la 14:9-10. 

15:8. Templul umplut cu slavă evocă dedi- 
cările Templului pământesc în epocile 
anterioare (Ex. 40:34-35; 1 Împ. 8:10-11; cf. 
Ezec. 10:3-A pentru retragerea slavei). 


Apocalipsa 15:3—-16:6 


16:1. * Vechiul Testament folosește de regulă 
sintagma „a (re)vărsa mânia” (mai ales la 
profeţii leremia și Ezechiel); imaginea poti- 
rului poate fi înrudită cu această idee. 


16:2-11 
Primele patru potire ale mâniei 


Asemenea urgiilor declanşate de trâmbite, 
pentru cele mai multe judecăți sunt împru- 
mutate imagini mai ales din judecăţile 
aduse asupra Egiptului, în cartea Exodul, 
amintindu-le destinatarilor lui loan că, ase- 
menea vechiului Israel, ei erau protejați de 
aceste judecăți care se vor solda cu capitula- 
rea opresorilor și eliberarea credincioșilor. 
16:2. Rănile corespund urgiei a șasea din 
Exod 9:10. 

16:3. Această urgie a fost prima din Exod 
7:20 (a doua urgie din lista din Apoc. 8:8). 

16:4. Judecata aceasta reiterează prima 
urgie (Ex. 7:20; cf. comentariul la urgia a 
treia din Apoc. 8:10). 

16:5. Cei care sunt oprimaţi adesea strigă 
la Dumnezeu după răzbunare; când sunt 
răzbunați, ei Îl laudă pe Dumnezeu pentru 
dreptatea Sa (adesea în Psalmi; aceeași ter- 
meni sunt folosiți și pentru mila Sa, ex.: Tob. 
3:2). În *Vechiul Testament, Dumnezeu per- 
mite adesea oamenilor să se distrugă între 
ei (cei răi cad în propria cursă), iar uneori 
îi pedepsește în moduri foarte asemănă- 
toare cu nelegiuirile lor (vezi comentariul 
la 16:6-7 mai jos). Iudaismul a dezvoltat 
această temă, subliniind compatibilitatea 
anumitor pedepse primite de cei răi. Evreii 
credeau că îngerii aveau autoritate asupra 
diferitelor elemente ale naturii, inclusiv asu- 
pra mărilor (vezi comentariul la Apoc. 7:1). 

16:6-7. Tradiţia evreiască timpurie susţi- 
nea că Dumnezeu a schimbat apa Egiptului 
în sânge ca răzbunare pentru că au vărsat 
sângele copiilor de evrei (Înţ. Sol. 11:5-7). 
(Cu privire la cei răi consideraţi „vrednici” 
de pedeapsă, compară Înț. Sol. 16:1, 9; 
17:4; 19:4; cf. *Josephus, Istoria războiului... 
6.3.5, 216.) Această observaţie prelucrează 
o temă prezentă în Exod: ca răspuns la 
decizia faraonului de a îneca nou-născuții 
lui Israel în Nil, mai târziu Dumnezeu a 


Apocalipsa 16:8-15 


schimbat apa Nilului în sânge, i-a ucis pe 
copiii întâi-născuţi ai Egiptului și a înecat 
armata faraonului. Imaginea sângelui băut 
a fost uneori folosită în mod metaforic pen- 
tru vărsare de sânge, astfel încât dreptatea 
judecății era limpede chiar și pentru puţi- 
nii ascultători nefamiliarizați cu relatarea 
Exodului (cum era cazul unor convertiți de 
curând dintre *neamuri). Altarul vorbește 
ca un martor al vieților celor drepți jertfiți 
pe el prin martiraj (vezi comentariul la 6:9). 
16:8-9. În Vechiul Testament arșiţa dogori- 
toare este menționată ca o caznă obișnuită 
a agricultorilor și călătorilor prin pustiu 
(ex.: Ps. 121:6; cf. Ex. 13:21); deși nu era una 
dintre urgiile din Egipt, este în antiteză cu 
urgia următoare a întunericului. Cu privire 
la nepocăință, vezi comentariul la 9:21; 
scopul judecăților, până în pragul nimicirii 
finale, era acela de a conduce spre *pocă- 
ință (Amos 4:6-11). 

16:10-11. Întunericul era a noua urgie 
(Ex. 10:22; doar a patra urgie în Apoc. 8:12); 
întunericul din Egipt putea fi „simţit” 
(Ex. 10:21). 


16:12-21 
Ultimele potire ale mâniei 


16:12. Orice cititor informat din Imperiul 
Roman, mai ales din provinciile Asia şi Siro- 
Palestina, în apropiere de granița cu Parţia, 
înțelegea expresia „regii Răsăritului” ca 
făcând trimitere la parți; fluviul Eufrat era 
granița naturală dintre Imperiul Roman 
Și teritoriile controlate de parți (deși unele 
state de frontieră, precum Armenia își tot 
schimbau stăpânul); cf. 9:14. Fluviile late 
puteau întârzia, când se umflau, traversa- 
rea armatelor, până ce se construiau podu- 
rile sau plutele, dar Dumnezeu are grijă ca 
armata aceasta să nu fie întârziată. (Aceeași 
imagine a dificultăților la traversarea 
marilor fluvii este utilizată în noul exod la 
bifurcarea Eufratului în *4 Ezdra 13:43A7, 
dar Apocalipsa folosește imaginea pentru o 
armată invadatoare [uzanţă consacrată], nu 
pentru captivitate şi restaurare.) În Orientul 
Apropiat, unele pârâuri secau în anumite 
perioade, dar Eufratul nu seca în condiții 

normale; Dumnezeu însă putea să sece flu- 
viile ca semn al judecății Sale (Naum 1:4). 
16:13-14. Scriitorul lui *2 Baruh menti- 
onează slobozirea *demonilor pentru a 
aduce dezastrul în perioada dinaintea sfâr- 
şitului. Broaștele erau simboluri negative 
(Ovidiu, * Apuleius, Artemidoros); un autor 
antic (*Plutarh) a sugerat chiar în zeflemea 
că Nero se va reîncarna într-o broască. În 
acest text broaștele pot face aluzie la acea 
urgie (a doua — Ex. 8:5-7) din Egipt pe care 
loan nu a avut unde s-o încadreze încă 
până acum; aici balaurul este constrâns să 
acționeze ca agentul lui Dumnezeu ca să 
aducă judecata. În textele evreiești precum 
*Sulul Războiului de la Qumran, armata 
lui Belial (diavolul), alcătuită din popoa- 
rele lumii şi Israelul apostat, se va strânge 
să fie nimicită de Dumnezeu și de rămășiţa 
Sa credincioasă (cf. 4 Ezdra). Strângerea 
popoarelor pentru judecată face parte din 
limbajul judecății specific profeților din 
*Vechiul Testament (loel 3:2, 11; Tef. 3:8; 
cf. Is. 43:9), așa cum este și expresia „Ziua 
Domnului” (ex.: Amos 5:18-20). 

16:15. Străjerii trebuiau să stea treji în tim- 
pul nopții la posturile lor. Oamenii obișnu- 
iau să doarmă fără haine noaptea, în timpul 
sezonului călduros, dar pentru majoritatea 
evreilor gândul că ar putea fi văzuți goi în 
public era unul înfiorător; e posibil ca aici 
să fie sugerată imaginea unui locatar care, 
în pielea goală, alungă un hoţ. Rușinea aso- 
ciată cu nuditatea își are rădăcinile ultime 
în Vechiul Testament, probabil cu referire 
la despuierea rușinoasă a Babilonului (Is. 
47:3), a beţivului (Hab. 2:16) sau a poporu- 
lui adulter al lui Dumnezeu (Osea 2:3; Ezec. 
16:37; cf. Apoc. 3:18); cu privire la imaginea 
hoțului, vezi comentariul la Apocalipsa 3:3. 
16:16. Domnul a promis să strângă popoa- 
rele (Ioel 3:2, 11; Ţef. 3:8; Zah. 12:3; 14:2; cf. 
Is. 13:4; Ier. 50:29, împotriva Babilonului); 
tradiția evreiască cu privire la sfârşitul 
veacurilor a perpetuat această imagine 
(*1 Enoh, *Manuscrisele de la Marea 
Moartă). Popoarele și balaurul care le-a 
condus posibil să fi intenționat să se adune 
pentru alte scopuri, dar Dumnezeu le 
strânge pentru nimicirea lor finală. Locul 


de desfășurare a bătăliei finale, conform 
Vechiului Testament, este Valea lui Iosafat 
(Ioel 3:2, 12, 14), probabil câmpia Meghido 
strategic plasată în Valea Izreel sau 
Esdraelon. Aceasta era coridorul dinspre 
câmpia de coastă, ușor de parcurs, spre 
drumul Damascului, în Aram, și, astfel, un 
punct esenţial de traversare pentru armate, 
evitând terenul muntos dificil (Jud. 5:19; 
6:33; 2 Cron. 35:22; Zah. 12:11; faraonul 
Tutmose III în 1483 î.H. etc.). Meghido era 
o câmpie, nu un munte („Har-Maghedon”, 
tradus „Armaghedon”, înseamnă literal 
„muntele Meghido”). Totuși, o aseme- 
nea transformare a zonei (pentru cei care 
cunoșteau puțină ebraică) nu era incon- 
gruentă cu geografia *apocaliptică a lui 
loan (13:1; 17:1, 3, 9). Locul exact la care 
face loan referire rămâne disputat, dar un 
teritoriu ce are legătură cu valea Meghido 
rămâne cea mai larg împărtășită variantă, 
iar unii ar putea admite și că un astfel de 
amplasament permitea armatelor din 
Răsărit să confrunte armatele romane în 
zona Palestinei. 

16:17-18. Limbajul de aici sugerează pre- 
gătire pentru primirea unei teofanii, o 
manifestare a slavei lui Dumnezeu ca la 
Sinai (cf. Ex. 19:16; Apoc. 4:5); cutremurul 
puternic poate sugera sfârșitul lumii (vezi 
6:12; 11:13). 

16:19. Cei asupriţi vor striga la Dumnezeu 
ca El să-Şi aducă aminte faptele săvârșite 
de opresori împotriva lor (Ps. 137:7). Cu 
privire la potir/pahar, vezi comentariul la 
Apocalipsa 14:9-10. 

16:20. De regulă, stilistica din acest verset 
trimite la „sfârşitul lumii” (vezi comenta- 
riul la 6:14) — nimicire amplă, cosmică. 
16:21. Această grindină este mult mai 
severă decât cea din Exod 9:24; va zdrobi 
totul în calea ei, fără a lăsa în urmă supra- 
vieţuitori; și această imagine vizuală poate 
fi corelată cu sfârşitul lumii. Nepocăinţa 
oamenilor releva faptul că își meritau cu 
prisosință judecata încă de la început (Ex. 
7:22); vezi comentariul la Apocalipsa 16:9. 
17:1-5 Prostituata din vedenie 

Deși *Vechiul Testament rezerva sen- 
sul figurat al termenului „prostituată 

(curvă)” pentru poporul necredincios al lui 
Dumnezeu (ex.: Lev. 17:7; Is. 1:21; ler.3:1-14; 
Ezec. 16; 23; Osea 4:15), era legitimă și 
desemnarea unor centre comerciale și mili- 
tare. Astfel Isaia 23:16-18 zugrăvea Tirul 
ca pe o prostituată care și-a oferit servici- 
ile tuturor regatelor din lume; şi Ninive, 
capitala unui imperiu mondial, a fost 
numită curvă și vrăjitoare, care a vândut 
popoare (în sclavie) prin ambele mijloace 
(Naum 3:4). Aluzii la ambele pasaje apar în 
Apocalipsa 18-19. (Vrăjitoria și prostituția 
sunt legate și în Isaia 57:3; cf. 2 Imp. 9:22.) 
Profetesa mincinoasă care apare anterior în 
carte pare a fi un agent al sistemului (Apoc. 
2:20). Vezi comentariul la 18:23. 

Paralelele şi antitezele realizate între 
Babilon ca prostituată, în acest pasaj, și Noul 
lerusalim ca mireasă, în capitolul 21, sunt 
în consonanţă cu stilistica “literaturii apo- 
caliptice (şi altor surse, precum literatura 
de înțelepciune) de a pune în opoziție pe 
cel drept cu cel rău. Nu trebuie să presupu- 
nem că profeţiile lui loan despre Babilon se 
aplică doar Romei; alte imperii malefice au 
venit și au trecut. Totuși, întrucât Roma era 
Babilonul din vremea lui loan, destinatarii 
săi inițiali, din cele șapte *biserici, aveau în 
minte chipul Romei pentru aceste imagini. 
17:1. Călăuzele angelice erau o prezenţă 
obișnuită în apocalipse, mai ales când scri- 
itorului i se oferea un tur al cerului și al 
pământului. Arta antică reprezenta cetățile 
sub chipul zeiței protectoare, adesea întro- 
nată pe malul unui râu; astfel, de exemplu, 
o monedă din perioada domniei tatălui lui 
Domițian reprezenta zeița Roma așezată pe 
șapte coline. Roma, care și-a întins imperiul 
peste toate teritoriile din jurul Mediteranei, 
este firesc descrisă aici ca stând pe multe 
ape (cf. Ps. 65:7; Is. 17:12-13). 

17:2. Domnitorii statelor vasale Romei 
din Asia și Siria erau numiţi „regi”, deși 
trebuiau să placă Romei și să coopereze 
cu reprezentanţii săi; ei nu ridicau obiecții 
împotriva cultului imperial. Fără îndoială ei 
nu considerau că se prostituează prin astfel 
de practici, dar orice cuiburi (rarisime) 
de rezistență naționalistă (precum cel 
din ludeea, care mai era și monoteistă 


Apocalipsa 17:3-9 


pe deasupra) ar fi contrazis această 
autoevaluare. Cu privire la popoarele 
îmbătate cu vinul servit de Babilon, vezi 
Ieremia 51:7. 

17:3. Cu privire la o persoană care, în 
cadrul unei viziuni, este purtată de *Duhul 
într-o călătorie, vezi Ezechiel 8:3; 11:1 și 24 
(un „duh puternic” în *2 Baruh; îngerii în 
*1 Enoh). Pustiul a fost locul în care o altă 
femeie simbolică a experimentat un nou 
exod (Apoc. 12:6, 14), deși era asociat cu 
demonicul în alte tradiţii evreiești; aici, 
ideea ar putea fi că femeia care se imagina 
întronată deasupra multor ape va fi de fapt 
„pustiită” (folosind un termen grecesc înru- 
dit cu cel pentru „pustiu”, adică stearpă ca 
pustiul — 17:16). Unii pun în legătură fiara 
(13:1) cu lupoaica din legenda romană aso- 
ciată cu zeița Roma (așezată pe șapte coline) 
ce apărea pe unele monede romane contem- 
porane (deși loan avea la îndemână nume- 
roase precedente evreiești pentru repre- 
zentarea împărăţiilor ca fiare, ex.: Dan. 8). 
Culoarea stacojie a fiarei se datorează pro- 
babil sângelui martirilor cu care s-a pătat 
(Apoc. 17:6) sau ostentației bogăției pe care 
o avea sau a poziției sale de prostituată (cf. 
17:4; ler. 4:30). Cu privire la numele blasfe- 
matoare, vezi comentariul la 13:1, 5-6. 

17:4. Purpuriul și stacojiul autentic necesi- 
tau coloranți costisitori, motiv pentru care 
erau culori purtate doar de cei bogaţi, pre- 
cum reginele (18:7) sau prostituatele înstă- 
rite, care foloseau ținute stacojii pentru a 
atrage atenţia. Mulţi moraliști antici pone- 
greau ostentația femeilor bogate, dar loan 
are în vedere și un contrast între splendoa- 
rea pământească a Romei, recunoscută în 
toate provinciile imperiului, și splendoarea 
autentică a femeii cerești (12:1; 21:9-14) şi 
a curții cerești (4:3-11; comparaţia între 
personaje era o importantă strategie antică 
atât în discursuri, cât și în literatură). 

17:5. Ca „mamă” (cf. 2:23) a „prostitua- 
telor” şi „urâciunilor” (poate idolatrii), 
„Babilonul” se prezintă ca fiind mai rău 
decât oricine. (În Răsărit, acolo unde feme- 
ile căsătorite își acopereau părul, „fruntea 
prostituatei” [ler. 3:3; cf. Osea 2:2] pare 
să fi fost un chip cât se poate de vizibil în 

această perioadă; desigur, cele mai multe 
persoane din Apocalipsa sunt identifi- 
cate după frunte sau mână [ex.: Apoc. 7:3; 
13:16]. Literatura greacă dintr-o perioadă 
mai veche consemnează bârfa că femeile 
babiloniene trebuiau să joace rolul prostitu- 
atei o dată în viaţă, dar e îndoielnic faptul 
că această asociere mai era cunoscută în 
perioada *Noului Testament; reprezentările 
provin mai degrabă din Vechiul Testament.) 


17:6-18 
Semnificația prostituatei 


17:6. Dată fiind oroarea omului antic față 
de canibalism, imaginea „beției cu sânge” 
este terifiantă. Deşi versetul se referă la 
creștinii  martirizați sub administrația 
Romei în general, setea romană de sânge 
posibil să fi stârnit imagini semnificative 
în multe minti. Oficialitățile Romei țineau 
mulțimile potolite cu cereale date gratuit 
şi spectacole publice, acestea din urmă 
incluzând și vărsarea de sânge în arenă. 
Criminalii și sclavii erau candidaţii prefe- 
rați pentru satisfacerea publicului avid de 
amuzament sângeros; odată ce creștinii au 
fost declaraţi infractori (în secolul I d.H., 
mai ales sub domnia lui Nero), comunită- 
tile lor numeroase furnizau o cotă exorbi- 
tantă de victime. Vezi comentariul la 16:6. 
17:7-8. Din nou, folosind străvechea teh- 
nică “retorică a comparaţiei, Apocalipsa 
prezintă fiara care „era şi nu este, dar va 
veni” — o parodie a eternității lui Dumnezeu 
(1:4). Textele apocaliptice erau adesea spe- 
cializate în explicarea de revelații criptice, 
frecvent cu ajutorul unui înger. Cu privire 
la cele șapte capete și zece coarne, vezi 
comentariul la 12:3; 13:1; aşa cum toată 
lumea știa că odraslele semănau deseori 
cu părinților lor, fiara etalează o izbitoare 
asemănare cu balaurul. 

17:9. Toată lumea ştia că Roma se întindea la 
începuturile ei pe șapte coline; această infor- 
mație apare în toată literatura romană şi pe 
monedele romane și prilejuia o sărbătoare 
anuală numită Septimontium. Aici, cele șapte 
coline au devenit șapte munţi după tipicul 
*hiperbolei apocaliptice. (Cei șapte munți ai 


paradisului din 1 Enoh 24:2 şi 32:2 probabil nu 
au legătură cu textul, decât, mai discret, pen- 
tru o antiteză elocventă. Totuși și *Oracolele 
sibiline au profețit judecata împotriva 
„Romei heptacolinare” — 2:18; 11:109-116.) 
Mai multe trăsături permit identificarea 
Romei cu Babilonul, în vremea lui loan: 


1. Era aşezată pe șapte coline. 

2. În partea de lume unde locuia Ioan, 
era „orașul care stăpânea peste regii 
pământului” (17:18). 

3. Asemenea Babilonului, a cucerit 
poporul lui Dumnezeu și a distrus 
lerusalimul. 

4. Întrucât a cucerit pe poporul lui 
Dumnezeu și a distrus lerusalimul, 
alți exegeţi evrei au zugrăvit Roma 
ca pe noul Babilon, și a fost plasată 
multă vreme în descendența altor 
imperii ale răului, alături de Babilon. 

5. Era un imperiu comercial aşezat pe 
ape și se știe că făcea comerț tocmai 
cu mărfurile enumerate în 18:12-13. 

6. Imaginea noului Nero sugerată în 
Apocalipsa (13:1-2; 17:9-11) se potri- 
veşte Romei. 

Asemenea multor exegeţi evrei ai zilelor 
sale, care se foloseau de limbajul Vechiului 
Testament în multiple modalităţi, loan 
lasă aici simbolistica utilizată să reprezinte 
nu doar un singur referent (vezi Apoc. 
17:10-11). 

17:10-11. Unii exegeți socotesc regii înce- 
pând cu primul împărat (Augustus) dar 
ajung la cifra șapte înainte de împăratul în 
exercițiu, Domițian, deși textul afirmă că 
unul dintre cei șapte domnea chiar atunci 
(v. 10). O eventuală aluzie la regii legen- 
dari care au precedat Republica romană 
nu poate fi luată în considerare, pentru că, 
evident, niciunul dintre aceștia nu mai era 
în viață. Adevăratul indiciu este acela că 
un rege domnea atunci și că unul dintre 
cei șapte se va întoarce. E îndoielnic că un 
autor ce scria pe vremea lui Domițian, din 
dinastia Flaviilor, i-ar fi pus la socoteală, ca 
regi, şi pe cei trei uzurpatori dintre Nero şi 
Vespasian ca „regi“; de aceea Nero, văzut, 
probabil, mai prejos decât cei șapte regi de 

dinaintea lui Domițian, ar părea să fie unul 
dintre cei șapte. Curios este faptul că Nero 
era așteptat să se întoarcă (vezi comenta- 
riul la 13:1-10). 

17:12. Cele zece coarne reprezintă zece regi 
în Daniel 7:24, posibil succesori ai imperiu- 
lui greco-macedonian al lui Alexandru cel 
Mare; însă majoritatea evreilor din peri- 
oada romană, echivalau al patrulea imperiu 
din viziunea lui Daniel cu Roma. Ei puteau 
astfel aplica descrierea de aici la statele 
răsăritene vasale Romei (cf. Apoc. 17:2). 
17:13. Alianţa regilor care conspiră împo- 
triva lui Dumnezeu va fi înnăbușită; 
această convingere a fost dintotdeauna 
parte a speranţei evreiești (cf. Ps. 2:2; 83:5). 
17:14. Sintagma „rege al regilor” a fost 
îndelung folosită pentru conducătorii din 
Răsărit (Ezra 7:12; Ezec. 26:7; Dan. 2:37; cf. 
2:47), iar acum era folosit ca titlul pentru 
regele parților, dușmanul cel mai de temut al 
Romei. Mai semnificativ este faptul că evreii 
ÎI desemnau prin acest titlu pe Dumnezeu 
(preluat din Deut. 10:17 și Dan. 2:47). Acest 
stăpânitor adevărat peste regii pământu- 
lui (cf. 1:15) stă în opoziție cu guvernarea 
Romei asupra regatelor vasale (17:2). 
17:15-16. Imperiul Roman și aliații săi se vor 
întoarce, în cele din urmă, împotriva Romei 
înseși — o amenințare privitoare la auto- 
distrugerea sa și lipsa de loialitate a celor 
ce urmăresc răul. Imaginea provine din 
Vechiul Testament (ler. 4:30; Plâng. 1:2; Ezec. 
23:9). Arderea este preluată din Daniel 7:11. 
Deși, în Antichitate, focul reprezenta metoda 
obișnuită de distrugere a orașelor cucerite 
(Amos 1:4), unii cititori informați și-ar fi 
putut aminti zvonul că Nero a incendiat 
Roma în 64 d.H. și a aruncat vina pe creștini: 
Roma ar face bine să dovedească suficientă 
înțelepciune, încât să nu îl bine primească pe 
cel care seamănă cu Nero. (Ipoteza potrivit 
căreia aici este o aluzie la p edepsirea prin 
foc a imoralităţii, din Levitic 21:9, este mai 
puţin plauzibilă; cf. Deut. 22:21.) 

17:17. Evreii admiteau că lumea pre- 
zentă era dominată de puteri ale răului, 
dar considerau aceste puteri a fi doar 
îngeri cu autoritate limitată; ei recu- 
noșteau că Dumnezeu stăpânea lumea. 


Apocalipsa 17:18-18:4 


De asemenea, înțelegeau că că, la fel ca în 
Vechiul Testament, Dumnezeu ridică un 
popor ca să judece un altul, dar Scopurile 
sale sunt mult diferite de scopurile popoa- 
relor trecătoare (ex.: ler. 51:11, 29; 52:3; 
Ioel 2:11). 

17:18. În zilele lui loan, niciun locuitor din 
Imperiul Roman nu s-ar fi îndoit de faptul 
că „a domni peste regi” făcea referire la 
Roma, după cum nu s-ar fi îndoit că cele 
şapte coline (17:9) făceau trimitere tot la 
Roma. 


18:1-24 
Un bocet la adresa Babilonului 


Omul antic punea adesea în antiteză căsă- 
toriile (vezi 19:7-9) cu funeraliile. În opozi- 
ție cu laudele din 19:1-7, Apocalipsa 18:2-3, 
10-19 conţine bocete funerare la adresa 
Babilonului, preluând modelele găsite în 
*Vechiul Testament; profeții au plâns une- 
ori ironic distrugerea unui oraș, profețind 
astfel nimicirea acestuia. (La modul mai 
general, lamentaţiile la adresa orașelor 
distruse era, în Antichitate, o formă literară 
consacrată.) Azi, este dificil de surprins 
impactul acestui pasaj: un profet condam- 
nat și probabil înaintat în vârstă, închis pe 
o insulă pentru că a sfidat capriciile celui 
mai măreț imperiu pe care îl cunoscuseră 
vreodată lumea mediteraneană sau cea a 
Orientului Apropiat, profeţea distrugerea 
acestuia. Dar credința pe care o proclama el 
s-a răspândit în toată lumea, iar de la căde- 
rea Romei s-au scurs mai bine de cincispre- 
zece secole. Deși „Babilonul” reprezenta 
Roma din zilele lui loan, de atunci s-au 
afirmat și au căzut și alte întruchipări ale 
orânduirii lumești asupritoare. 

*Oratorii şi scriitorii antici își etalau ade- 
sea abilitățile lor retorice epideictice (laude) 
lăudând orașe importante, precum elogiile 
exagerate ale lui Aelius Aristide la adresa 
Romei. În antiteză cu asemenea laude, loan 
descrie puterea și bogăţia orașului pentru 
a o condamna, așa cum au făcut și profeţii 
Vechiului Testament cu imperiile arogante, 
și pentru a construi un elogiu funerar care 
blestemă în loc să binecuvânteze. Oracolele 

de jale împotriva popoarelor erau obișnuite 
în Vechiul Testament şi au continuat să fie 
folosite în literatura evreiască din zilele lui 
Ioan (mai ales în *Oracolele sibiline). Aluziile 
biblice ce predomină în acest pasaj includ 
nu numai referințele Vechiului Testament 
la Babilon, ci și la Tir, un centru comercial 
prosper și trufaş, în Ezechiel 26-28. 

18:1. Îngerii puternici erau adesea descriși 
strălucind ca fulgerul sau ca soarele (Dan. 
10:6 şi frecvent în textele evreiești târzii). 
18:2. Profeţii Vechiului Testament declarau 
adesea un eveniment deja încheiat, cu toate 
că, în realitate, urma să aibă loc. loan preia 
această lamentaţie batjocoritoare la adresa 
Babilonului direct din Vechiul Testament 
(Is. 21:9; cf. ler. 51:8), precum și din descri- 
erea ținutului sterp locuit doar de viețui- 
toarele pustiului (Is. 34:9-15; cf. ler. 50:13; 
51:29, 37; pentru alte oraşe — ler. 9:11; 49:33; 
cf. Bar. 4:33-35). („*Demonii” sunt menti- 
onați și în Is. 34:14, versiunea *LXX.) Deși 
populația Romei ajungea probabil la un 
milion în zilele lui loan, cinci secole mai 
târziu e posibil să fi ajuns pe la treizeci 
de mii. 

18:3. Compară leremia 51:7. Oracolele 
rezistenței evreiești din perioada târzie (şi 
unele dintre Oracolele sibiline) înfățișau și 
ele Roma curvind cu mulți pretendenți, dar 
îndreptându-se spre judecată. Cu privire 
la popoarele care beau din cupa ei, vezi 
comentariul la 14:8. 

18:4. Când anunța judecata împotriva 
Babilonului, Ieremia și-a avertizat poporul- 
care, pe termen scurt, trebuiau să-și facă 
acolo case (29:4-10) — să fugă din mijlocul 
orașului, deoarece Dumnezeu urma să-l 
distrugă (51:6, 45; cf. Zah. 2:7); nici măcar 
prezenţa unor oameni drepți nu putea opri 
judecata (cf. Gen. 19:17). (In *Manuscrisele 
de la Marea Moartă, cei drepţi trebuiau să 
se „despartă” de „copiii Gheenei”; într-un 
comentariu al *esenienilor la cartea Naum, 
când nelegiuirea celor care duceau poporul 
în rătăcire a fost dată la iveală, cei drepți din 
Efraim trebuiau să fugă din mijlocul lor, 
alăturându-se trupelor adevăratului Israel. 
Totuși separatismul de la *Qumran, spre 
deosebire de separatismul creștinismului 


primar, era de ordin geografic.) Părăsirea 
imediată a unui oraș sortit pierzării era, 
pentru oricine credea *profeţia, o chesti- 
une de bun-simt (cf. Tob. 14:8; Ex. 9:20-21); 
preocuparea cea mai mare a lui loan însă 
poate fi lumescul: cât anume din spiritul 
Babilonului se găsea în interiorul *biseri- 
cilor (mai ales la Sardes, Laodiceea și cele 
asemenea lor). 

18:5. Evreii recunoșteau în Vechiul Testa- 
ment (ex.: Gen. 15:16; 2 Împ. 22:20) că, dacă 
judecata integrală a lui Dumnezeu întârzie, 
aceasta nu putea să însemne decât că El 
aduna plata pentru păcatele multor gene- 
rații, pentru ca apoi să reverse totul asupra 
unei generații mai păcătoase decât toate 
(și Mt. 23:34-36). „Până la cer” poate fi o 
expresie idiomatică (1 Sam. 5:12), dar cu 
siguranță sugerează faptul că Dumnezeu 
va lua aminte (cf. Gen. 18:21). 

18:6. Răsplătirea celor răi pe măsura rele- 
lor tratamente la care i-au supus pe alții 
era o temă destul de obișnuită în Vechiul 
Testament (Neem. 4:4; Est. 9:25; Ps. 7:15-16; 
35:8; 57:6; Prov. 26:27; 28:10; Dan. 6:24; 
ler. 50:15, 29 — Babilon; Obad. 15). A plăti 
cuiva „de două ori” (sau: „dublu”) indica 
faptul că răsplătirea era peste măsură (Is. 
40:2); era totodată și pedeapsa cuvenită 
pentru un hoţ (Ex. 22:4, 7, 9). Pentru potirul 
cu vinul judecății, compară Ieremia 51:7, 
Psalmul 75:8, Isaia 51:22-23 și alte referințe 
din comentariul la Apocalipsa 14:9-10. 
18:7. Pentru loan, „regina” putea fi o evo- 
care a Izabelei (Apoc. 2:20), dar o legătură 
mai explicită cu Vechiul Testament este cita- 
tul din Isaia. Aici loan citează Isaia 47:8-9 
(folosit şi în Oracolele sibiline), unde era con- 
damnată aroganţa Babilonului şi siguranța 
trufașă că nu va cădea niciodată (cf. și ex.: 
Is. 32:9; ler. 48:11; 49:31; Ezec. 16:49; Amos 
6:1; Ob. 3). Roma pretindea că este „cetatea 
eternă” și cu siguranţă se ridica singură în 
slăvi; permitea popoarelor subjugate să se 
închine zeiței Roma, care era o personifi- 
care a orașul omonim. Luxul Romei (inclu- 
siv subvențiile de cereale cu care îşi asigura 
mulțumirea maselor locale) era obţinut 
pe spezele altor popoare, precum țăranii 
egipteni împovăraţi de biruri. Extravaganţa 

necugetată a elitei romane a stârnit mânia 
lui Dumnezeu; compară Amos 4:1-2. 

18:8. Copleşit de problemele ignorate de 
regele Nabonidus, Babilonul antic a căzut 
fără luptă în faţa cuceritorilor săi, într-o 
singură noapte, după cum evreii ştiau prea 
bine (Dan. 5:30). Dar acest nou „Babilon”, 
noul centru al oprimării poporului lui 
Dumnezeu, va fi judecat prin foc (vezi 
comentariul la Apoc. 17:16). Imaginea dis- 
trugerii Romei prin foc trebuie să fi fost 
încă vie în amintirea celor care știau despre 
incendierea orașului, cu o generaţie mai 
devreme, în anul 64 d.H. În contextul iniţial 
al citatelor care predomină aici, Dumnezeul 
care avea să-Şi răzbune poporul și să judece 
Babilonul era „puternic“ (ler. 50:34; cf. 
32:18; Deut. 10:17; Neem. 9:32). 

18:9-10. Cu toate că secvențele de aici nu 
se îmbină coerent (cf. 17:16; dar tablourile 
“apocaliptice nu trebuie să fie coerente), 
tânguirea autentică ar putea fi firească: 
regii vasali erau de regulă puși pe tron 
doar prin bunăvoința Romei, iar căderea 
Romei ar fi oferit competitorilor lor politici 
libertate de acțiune și prestigiu. 

18:11. Navele comerciale din flota care 
aducea grâne la Roma și prin intermediul 
cărora solul fertil de pe malurile Nilului 
ajungea să hrănească populaţia Italiei 
reprezentau cele mai mari mijloace de 
transport de atunci, până în vremurile 
moderne. Apocalipsa se referă mai ales la 
comerțul cu obiecte de lux (18:12-16), con- 
centrându-și atenția pe câteva obiecte nee- 
senţiale procurate de către cei care își per- 
miteau luxul să le cumpere. Ostia, portul 
Romei, construit cu aproape jumătate de 
secol mai devreme, avea o piață cu nume- 
roase birouri pentru negustorii care supra- 
vegheau comerțul său internațional. Odată 
Roma distrusă, armatorii bogaţi ar fi ajuns 
la fel de săraci ca țăranii Imperiului — a 
căror stare se putea îmbunătăţi în anumite 
regiuni dacă dispăreau împovărătoarele 
taxe romane. Imaginea negustorilor bocind 
un mare centru comercial își are rădăcinile 
în descrierea Tirului din Isaia 23:1-8 și mai 
ales din Ezechiel 27, un pasaj care prezintă 
mai detaliat măreţia orașului. 


Apocalipsa 18:12-13 


18:12-13. Cea mai mare parte a aurului 
și argintului Romei provenea din minele 
din Spania, multe dintre ele confiscate de 
la proprietarii lor; sclavii care lucrau în 
aceste mine aveau o durată medie de viață 
foarte scurtă. Roma importa pietrele pre- 
țioase (pentru uzul oamenilor înstăriți, și 
mai ales al soțiilor acestora) îndeosebi din 
India. Romanii își procurau perlele (posi- 
bil cel mai consistent schimb comercial cu 
Răsăritul) din Marea Roşie și Golful Persic, 
dar mai ales din India, acolo unde scufun- 
dătorii își riscau viețile pentru a le recolta. 
Provinciile Spania, Asia și mai ales Egiptul 
aprovizionau Roma cu cea mai fină pânză 
de in (mai râvnită decât lâna în această 
perioadă). Roma făcea rost de costisitorul 
colorant purpuriu din Fenicia, iar de colo- 
rantul roșu, mai ales cel obținut din stejarul 
din specia Quercus coccifera, din Asia Mică. 
Deși insula Cos din Marea Egee producea 
ceva mătase, Roma importa cea mai mare 
parte a mătăsii din China; unii romani cre- 
deau că ea crește în copaci. Această specie 
de lemn aromat („lemn de lămâi”, NTR; 
„lemn de tiin”, VDC, o calchiere după ter- 
menul grecesc — n.tr.) fusese multă vreme 
importată din vestul Africii de Nord până 
spre Cirene, dar după ce au defrișat acele 
păduri, Roma importa cea mai mare parte 
a acestui lemn din Maroc; o masă confecţio- 
nată din acest lemn era atât de scumpă încât 
se putea cumpăra o proprietate întinsă cu 
același preț. Romanii importau marmura, 
folosită mai ales pentru palate, din nordul 
Africii, inclusiv din Egipt şi din Grecia. 
Scorţișoara, atât lemnul plantei ca atare, cât 
și condimentul — mult mai scump - obți- 
nut din ramurile și coaja sa, provenea din 
Somalia; corăbiile care mediau negoţul cu 
estul Africii făceau o călătorie completă în 
doi ani, ajungând în sud până în Tanzania. 
Romanii bogaţi foloseau tămâia pentru a-și 
parfuma locuințele (dar și în ritualuri reli- 
gioase) și importau cea mai mare parte a 
mărfurilor aromatice specificate aici. Unul 
dintre condimente provenea din sudul 
Indiei; mirul — din Yemen şi din Somalia; 
tămâia — din sudul Arabiei. 

Deși nu intra în categoria produselor 
de lux, cantitatea de grâne importate pen- 
tru a hrăni populația Romei (estimată la 
400 000 tone anual) sugerează şi ea 
exploatarea; 200 000 de familii din Roma 
consumau cantități însemnate de cereale 
distribuite gratuit, în timp ce mulți copii 
din Egipt, una dintre cele mai fertile regi- 
uni ale imperiului, sufereau de foame. 
Economia imperiului genera prosperitate, 
dar aceasta era distribuită în mod inechita- 
bil în avantajul celor care dețineau puterea. 
Spre deosebire de grâne în general, „făina 
fină” (NTR, GBV; „aleasă” — BRC) era un 
bun de lux importat în cantități mari din 
Africa. Carnea de vită era arareori consu- 
mată chiar și de cei bogaţi, iar carnea de 
oaie se consuma încă și mai rar; în Italia 
vitele erau folosite pentru munci, iar oile 
pentru lână. Italia importa caii în principal 
pentru cursele de care, folosite ca distracții 
publice și pentru tractarea căruțelor celor 
bogați, puțini la număr. 

Lista culminează cu forma cea mai severă 
de exploatare: sclavii proveneau în cea mai 
mare măsură din popoarele subjugate, 
dar în perioada mai recentă erau urmași 
ai sclavilor sau, uneori, nou-născuţi aban- 
donați, crescuţi ca sclavi. Expresia „sufle- 
tele oamenilor” este preluată din Ezechiel 
27:13, unde se referă la infamul comerţ cu 
sclavi (Scriptura a tratat acest gen de tra- 
fic ca pe o infracțiune capitală; la așa ceva 
se referă „furtul de oameni”, pedepsit cu 
moartea în Deut. 24:7). Dacă sintagma este 
considerată complet distinctă de „sclavi”, 
atunci probabil se referă la cei păstraţi pen- 
tru spectacolele cu gladiatori și alte forme 
de moarte pentru amuzamentul publicu- 
lui; criminalii, prizonierii de război, sclavii 
cei mai de jos și creştinii erau de obicei 
folosiți în asemenea spectacole. 

Posibil ca loan să-și fi modelat lista după 
Ezechiel 27:2-24, dar el o condensează și o 
actualizează ca să o aplice Romei. O sursă 
din primul secol (Pliniu cel Bătrân) alcătu- 
iește o listă — foarte asemănătoare cu cea de 
aici — a produselor importate de romani. 
Un scriitor din secolul Il d.H. estima impor- 
turile Romei ce proveneau doar din China, 


India și Arabia la aproximativ treizeci de 
milioane de dinari (un dinar era plata pen- 
tru o zi de muncă în Palestina). Roma era 
un centru al comerțului internațional și, o 
mie de ani după căderea ei, nu au mai exis- 
tat armatori de nivelul celor romani. 
18:14-15. În ce privește „frica” la căde- 
rea Romei, vezi reacția prezisă la căderea 
Tirului în Ezechiel 26:17-18; investiţiile 
armatorilor sunt irosite. 

18:16. Cu privire la podoabe, cf. 17:4; 
acestea reprezintă extravaganţa și bogăția 
Romei. Cei care nu ajunseseră niciodată 
la Roma aveau adesea o părere exagerată 
despre măreția ei (unii *rabini târzii din 
Mesopotamia vorbeau despre 365 sectoare 
ale Romei, fiecare cu câte 365 palate, fiecare 
cu câte 365 etaje!). Totuși Roma era cel mai 
important oraș pe care lumea mediterane- 
ană antică l-a cunoscut vreodată și așa avea 
să rămână preţ de mai multe secole după 
aceea. Nimeni din provincii nu putea să-și 
închipuie judecarea Romei fără să prevadă 
și nimicirea luxului ei (ex.: și Oracolele 
sibiline). 

18:17-19. Era un gest obișnuit de jale 
ca cineva să-și presare țărână pe cap. 
Negustorii înșiși aveau motive întemeiate 
să bocească — erau acum în faliment, posi- 
bil cu datorii imense pentru încărcăturile 
lor costisitoare care aveau să atragă pierde- 
rea tuturor proprietăților lor. 

18:20. Uneori scriitorii marcau o secțiune 
cu ajutorul unei expresii-cheie care apărea 
la începutul și sfârșitul acesteia; textul din 
18:20, 24 abordează subiectul răzbunării 
pentru sângele poporului lui Dumnezeu. 
Judecata celor răi reprezintă o răzbunare 
pentru cei drepți; compară 6:9-11. Expresia 
grecească (literal: „Dumnezeu a judecat 
judecata ei împotriva ta”) poate însemna 
că Dumnezeu a condamnat Roma apli- 
când orașului judecata pe care au rostit-o 
tribunalele sale împotriva creştinilor. Mai 
târziu, când Roma a fost jefuită de barbarii 
din nordul Europei, după ce acceptase creș- 
tinismul, teologul nord-african Augustin a 
explicat că judecata se datora păcatelor din 
trecut ale Romei (cf. 18:5), şi Bisericii prea 

slabe pentru a preîntâmpina judecata în 
vremea sa (cf. 18:4). 

18:21. În Ieremia 51:63-64, profetului i se 
poruncește să arunce o piatră în Eufrat și 
să declare că Babilonul se va scufunda în 
același fel și nu se va mai ridica vreodată. 
În Roma se folosea uneori înecarea ca 
pedeapsă, recunoscându-se că reprezenta 
o soartă îngrozitoare. Piatra de aici este 
din categoria pietrelor de moară puse în 
mișcare de un măgar, cu o greutate atât de 
mare că nu putea fi recuperată din mare, 
și probabil făcând aluzie la avertismentul 
anterior al lui Isus (Mc. 9:42). 

18:22. Tăcerea înfiorătoare a Babilonului 
de aici înseamnă devastare completă, la 
fel ca în Isaia 13:20-22: orașul rămas fără 
locuitori. 

18:23. „Glasul mirelui și al miresei” repre- 
zentau sunetul bucuriei supreme; profeţii 
foloseau imaginea înăbușirii acestui sunet 
pentru a ilustra distrugerea îngrozitoare 
(ler. 16:9; 25:10; loel 1:8). Babilonul, cetatea 
care urma să rămână văduvă (Apoc. 18:7, 
preluând Is. 47:8), era o vrăjitoare (Is. 47:9), 
ca Ninive altădată, o prostituată care înro- 
beşte popoare (Naum 3:4, sursa celor mai 
multe expresii de aici); „vrăjitoriile” se pot 
referi la poțiuni de dragoste sau la rituri 
oculte ale preoților păgâni. (Izabela este 
asociată atât cu vrăjitoria, cât și cu prosti- 
tuția spirituală în 2 Împ. 9:22.) 

18:24. Dumnezeu S-a ocupat de răzbunarea 
împotriva celor care s-au pătat cu sângele 
nevinovaților (ler. 2:34). Cu toate că, rigu- 
ros vorbind, Roma nu i-a ucis pe toți drep- 
ţii de pe teritoriul ei (cf. Mt. 23:35), cetatea 
și-a asumat răspunderea pentru măcelări- 
rea lor ca întruchipare a orânduirii opre- 
sive, componentă a păcatului comunitar ce 
revine periodic în istorie. 


19:1-10 
Imn de laudă la căderea Babilonului 


Scena se mută imediat de la bocetul de 
pe pământ la bucuria din cer (cf. 18:20); 
martirii au fost răzbunati în cele din urmă. 
Deşi aici este avută în vedere în mod spe- 
cific Roma, ar putea fi şi o referire ce trece 

dincolo de Roma şi vizează elementele 
opresive ale autorităților pământești care 
perpetuează năravurile Romei până la 
revenirea lui Cristos. 

19:1. „Aleluia” (19:1, 3, 4, 6) apare frec- 
vent în versiunea ebraică (şi adesea și în 
cea greacă) a Psalmilor (cf. Ps. 146-150), și 
reprezintă o poruncă fermă de a-L lăuda 
pe Domnul (un piel — o poruncă în cea mai 
fermă variantă posibilă, la origine fiind 
probabil emisă de muzicienii leviți inspi- 
rați, care îi invitau pe ascultători la închi- 
nare). Se potrivea oriunde în închinare, 
mai ales în cinstirea lui Dumnezeu pentru 
minunile Sale (ex.: după izbăvire — *3 Mac. 
7:13, sau în lerusalimul de la sfârşitul vre- 
murilor — Tob. 13:18). Imperativul funcți- 
ona ca o chemare la închinare în Templu, 
și la fel funcționează și în curţile templului 
ceresc (Apoc. 19:1, 3, 6; cf. v. 5). 

19:2. Răzbunarea celor drepți presupunea 
și pedeapsa cuvenită celor care i-au ucis; 
vezi Deuteronom 32:43; compară Psalmul 
79:10 şi Ieremia 51:48-49 (cu privire la 
Babilon). 

19:3. Acest citat provine din descrierea 
căderii oraşului fanion al Edomului, din 
Isaia 34:10, dar se aplică în mod natural 
tuturor orașelor care au manifestat aceeași 
răutate, inclusiv lumii ca sistem (cf. 66:24). 
(A transfera o aplicaţie de la oraș la socie- 
tate sau la întreaga lume trebuie să fi fost 
un procedeu la fel de firesc ca transferul de 
la un oraș la altul; filosofii considerau ade- 
sea că statul e doar un oraș mult mai mare.) 
Imaginea ruinelor fumegânde reprezenta 
un tablou natural al războiului, iar ca semn 
al nimicirii veşnice, se reia în *Oracolele 
sibiline. 

19:4. *Vechiul Testament Îl prezintă pe 
Dumnezeu întronat în cer și deasupra 
heruvimilor de pe Chivot în Templul Său; 
ținând cont că cele patru făpturi vii sunt 
conturate după Isaia 6 şi Ezechiel 1, ima- 
ginea poate fi din nou atât una a templului 
ceresc, cât şi a sălii tronului. 

19:5-6. Pentru „vuietul unor ape mari”, 
vezi comentariul la 1:15. Muzica şi cele- 
brarea erau cruciale într-o festivitate de 
cununie. Dumnezeu era adesea numit 

„Atotputernic”, iar Vechiul Testament ade- 
sea exulta domnia Sa, mai ales în relație 
cu autoritatea Sa asupra creaţiei (Ps. 97:1), 
cu marile izbăviri (Ex. 15:18) și cu sfârșitul 
vremurilor (Is. 24:23; 52:7; Mica 4:7). 

19:7. În Isaia 25:6-7 Dumnezeu anunţă un 
mare ospăț pentru toate popoarele, iar în 
Isaia 25:8 promisiunea izbăvirii de moarte. 
În Isaia 25:9 poporul lui Dumnezeu săr- 
bătorește mântuirea sa, declarând: „Să ne 
veselim și să ne bucurăm!” de mântuirea lui 
Dumnezeu, realizată în folosul lor (există 
mici deosebiri în *LXX). Vechiul Testament 
și literatura evreiască târzie adesea îl com- 
parau pe Israel cu o mireasă cununată cu 
Dumnezeu; compară Apocalipsa 21:2. 
Epoca mesianică sau lumea ce va să vină a 
fost adesea înfățișată ca un banchet. 

19:8. Inul subțire, fin, era ținuta obligatorie 
a *marelui-preot când intra în Sfânta sfin- 
telor (Lev. 16:4) și a fost impusă tuturor 
celor care slujeau în sanctuar; îndeobște se 
considera că și îngerii se îmbracă în haine 
de in (probabil pe baza textului din Dan. 
12:6-7). Prin urmare, e firesc să functio- 
neze ca metaforă a purității. În Apocalipsa, 
antiteza e cea cu inul subțire al veșmintelor 
purtate de prostituată (18:12, 16). 

19:9. Ospăţu de aici preia Isaia 25:6, iar 
imaginea răsplătirii de la sfârșitul vremu- 
rilor a fost adesea dezvoltată în tradiția 
evreiască (vezi comentariul la Apoc. 19:7). 
Apocalipsa opune acest dineu de cununie 
ospățului terifiant din 19:17-18. 

19:10. În alte locuri, Apocalipsa poate pleda 
pentru perspectiva conform căreia creștinii 
de pe pământ se închină împreună cu înge- 
rii, în comuniune cu închinarea din cer (o 
perspectivă evreiască obișnuită); totodată, 
cartea respinge însă perspectiva celor care 
se roagă îngerilor și îi cinstesc (amuletele 
și incantaţiile atestă faptul că unii evrei 
invocau îngerii). ludaismul timpuriu aso- 
cia preponderent *Duhul lui Dumnezeu cu 
duhul *profeţiei; pentru loan, martorii lui 
Isus dependenţi de Duhul (deci, la modul 
ideal, toți creștinii) erau profeți în sensul 
larg al cuvântului. De fapt, tocmai ceea ce 
distingea un profet adevărat de unul min- 
cinos era mărturisirea adecvată a lui Isus 


(1 loan 4:1-6), o chestiune importantă prin- 
tre anumiţi destinatari ai cărții (Apoc. 2:20). 


19:11-16 
Invazia finală 


Această secțiune reprezintă punctul culmi- 
nant al cărții, pentru care cititorii au aștep- 
tat încă de la 1:7. Toate armatele anterioare 
și celelalte sentințe au fost doar preludii 
pentru venirea Împăratului împăraților pe 
un cal alb. 

19:11. Prinții romani călăreau de regulă 
pe cai albi în procesiunile militare tri- 
umfale; împăratul Domițian a participat 
și el la o procesiune, în spatele tatălui și 
fratelui său, sărbătorind triumful asupra 
ludeei, la încheierea războiului iudeilor 
dintre anii 66-70 d.H. Imaginea lui Isus 
revenind călare pe un cal alb, corelată 
cu titlul „Împăratul împăraților” (19:16), 
poate însemna că Isus este descris aseme- 
nea unui rege part (cf. comentariul la 6:2; 
17:14), întreaga sa armată sosind călări pe 
cai albi (19:14). Cu alte cuvinte, Apocalipsa 
folosește din nou cea mai temută imagine 
a acelor zile pentru a-și transmite mesajul. 
Pretenţiile arogante ale împăratului și ale 
tuturor celor ca el nu fac nici cât o ceapă 
degerată în fața adevăratului Rege divin 
care va cobori din cer. 

Imaginea poate face aluzie la Dumnezeu 
care iese la luptă ca un adevărat războinic, 
în sprijinul poporului Său (ex.: Is. 31:4; 
42:13; 59:16-18; Hab. 3:11-13; Zah. 14:3; 
cf. Ex. 15:3). Avem aici „războiul sfânt” 
final, anticipat în *Vechiul Testament, în 
*Manuscrisele de la Marea Moartă, de 
*zeloți şi de alți numeroși evrei, deși în 
niciuna dintre aceste surse nu erau aștep- 
tate izbăvirea și armatele venite din cer. 
19:12. Despre „ochii ca para focului”, vezi 
comentariul la 1:14 (Dan. 10:6); diademele 
(NTR; în opoziţie cu numeroasele referințe 
ale *Noului Testament la „coroane”, dintre 
care cele mai multe desemnează ghirlande 
pentru învingători) erau pentru conducă- 
tori. Faptul că numele Său era necunoscut 
poate însemna că nimeni nu are autori- 
tate asupra Sa (în Antichitate, magicienii 

pretindeau că puteau manipula duhurile 
dacă le cunoșteau numele); compară cu 
Apocalipsa 2:17. 

19:13. Veșmintele lui Dumnezeu erau 
pătate de sângele teascului în Isaia 63:2-3, 
când Dumnezeu Își răzbuna slujitorii prin 
judecată (cf. Apoc. 14:17-20); o tradiție 
evreiască târzie leagă în mod natural acest 
text cu ideea exprimată în Geneza 49:10-11, 
interpretând ultimul pasaj ca o declara- 
ţie că războinicul *Mesia va avea hainele 
pătate de sânge. Compară cu Înţelepciunea 
lui Solomon 18:15-16, unde Dumnezeu — 
care ucide întâi născuții Egiptului — este 
prezentat, metaforic, drept Cuvântul care 
se pogoară din cer ca un mare războinic; 
porunca Sa iese ca o sabie ascuțită (cf. 
Apoc. 19:15). 

19:14. Armatele cerului au fost ocazional 
dezvăluite vederii în Vechiul Testament 
(2 Împ. 2:11; 6:17; Is. 66:15; Hab. 3:8; cf. 
Ps. 68:17; ler. 4:13), deși „soldaţii” lui 
Dumnezeu erau de regulă înfățișați în care 
de luptă, în timp ce în textul de față aceş- 
tia călăresc pe cai — modalitate standard 
de atac a parţilor. În fiecare caz, imaginea 
zugrăvită corespunde cu cei mai devasta- 
tori cotropitori cunoscuți în vremea scrii- 
torului. Caii albi erau adesea considerați 
superiori și asociați cu regalitatea, iar prin- 
tre popoare, cu parții. Cei mai mulți evrei 
din Palestina credeau că Israel va participa 
la bătălia finală a istoriei (Manuscrisele de 
la Marea Moartă; cf. Ps. 149:6-9), dar au 
mai fost și alții care şi-au imaginat oastea 
îngerilor ca fiind una de cavalerie (ex.: 
2 Mac., *4 Mac.). Armata care va să vină 
poate include îngeri (Zah. 14:5), dar aici 
este alcătuită din credincioşi (17:14), 
care deja au „învins” prin martiraj şi alte 
încercări. 

19:15. Cuvintele gurii lui Dumnezeu pot fi 
descrise ca o sabie (Osea 6:5; cf. *Pildele lui 
Enoh), iar decretele lui Mesia ca un toiag (Is. 
11:4); și gura robului Domnului din Isaia 
se aseamănă cu o sabie ascuțită (Is. 49:2). 
(Scriitorul cărții *4 Ezdra descrie și el un foc 
ieşind de la Mesia pentru a-i mistui pe cei 
răi; se spune că focul ar reprezenta *Legea 
lui Dumnezeu. În *Psalmii lui Solomon 17:24 

și 17:35-36, Mesia lovește popoarelepămân- 
tului cu cuvântul gurii Sale.) Cuvântul lui 
Dumnezeu este descris și ca instrument 
al judecății (Is. 34:5; ler. 12:12; 47:6), mai 
ales la sfârșitul istoriei (Is. 66:15-16). 
Sabia era un simbol roman al autorităţii 
asupra vieții și a morții (pedeapsa capitală), 
dar apare și în scrierile profeților Vechiului 
Testament ca imagine a judecății prin răz- 
boi. Domnia cu un toiag de fier face aluzie 
la autoritatea din Psalmul 2:9 (cf. Psalmii lui 
Solomon 17:26-27). 

19:16. În Roma antică, caii și statuile pur- 
tau uneori un semn pe coapsă, dar oamenii 
nu erau marcați (cf. Ex. 28:36-38). Aceasta 
este o descriere simbolică; fiecare persoană 
din Apocalipsa este identificată printr-un 
nume (ex.: 7:3; 13:16). „Împăratul împăra- 
ților” era titlul regelui Parţiei, dar, cu mult 
înainte de parți, tradiția evreiască ÎI folosea 
pentru Dumnezeu Însuși, Împăratul suve- 
ran care stăpâneşte peste toți regii pămân- 
tului (vezi comentariul la 17:14; cf. Deut. 
10:17; Dan. 2:47; Zah. 14:9). 


19:17-21 

Înfrângerea celor răi 

19:17-18. *Sfinții au un ospăț (19:7-9), 
păsările cerului au un altul (19:17-18). 
Apocalipsa preia imaginea și terminologia 
din Ezechiel 39:17-20 (mai ales 39:17; cf. 
Is. 49:26; Ţef. 1:7), care în context survine 
după bătălia finală cu armatele lui Gog (cf. 
Apoc. 20:8). Toată lumea înțelegea că, dacă 
nu erau îngropate, cadavrele celor căzuți 
în luptă puteau fi devorate de vulturi, de 
câini şi de alte animale (1 Sam. 17:44-46; 
ler. 16:4; Ezec. 29:5; peste tot în literatura 
greco-romană). Descrierea unei aseme- 
nea distrugeri finale a celor mai puternici 
opresori (cf. și Oracolele sibiline) posibil să 
fi reprezentat o puternică încurajare pentru 
creștinii antici persecutați, care ascultau 
mesajul cărții. 

19:19. În acest tablou al sfârșitului, mai 
degrabă armatele, nu întreaga populaţie a 
lumii, sunt distruse cu acest prilej (cf. Apoc. 
20:8); diferite concepții evreiești despre 
natura precisă a războiului final încercau să 

armonizeze diferite imagini ale sfârșitului, 
așa cum apăreau ele în *Vechiul Testament. 
19:20-21. Unele dintre aceste detalii (jude- 
cată prin foc, înfrângerea “Satanei și a 
forțelor sale, cu atenţie specială acordată 
liderilor malefici) sunt obișnuite în descri- 
erile despre sfârșitul vremurilor; altele 
sunt specifice doar pentru narațiunea lui 
loan (împăratul cel rău și vrăjitorul său/ 
ministrul propagandei sunt aruncați în foc 
de vii). Compară Isaia 30:33 și Daniel 7:11. 
Pucioasa poate face aluzie la Sodoma, deși 
distrugerea descrisă aici este perpetuă (cf. 
20:10). Unele texte evreiești vorbesc despre 
o *Gheenă învăpăiată (uneori construind 
pe imaginea chinului din Tartarul mitolo- 
giei grecești) şi despre râuri de foc ce curg 
din tronul lui Dumnezeu (cf. imaginile din 
mitologia greacă despre un râu de foc în 
viaţa de dincolo, dar mai ales Dan. 7:10); 
Apocalipsa pune în antiteză iazul de foc 
pregătit pentru cei răi cu marea cerească 
de sticlă amestecată cu foc (15:2). 


20:1-6 

Împărăţia de o mie de ani 

Numeroase texte evreiești înfățișează o 
împărăție intermediară între epoca pre- 
zentă și domnia viitoare eternă (cf. *4 Ezdra 
7:28-30; *2 Bar. 29:3; 30:1-5; 40:3). Încă din 
primele secole ale istoriei Bisericii, se dez- 
bate în ce măsură textul din Apocalipsa 
sugerează o perioadă literală de timp sau 
are sens figurat — iar dacă e figurat, ce 
anume vrea să spună. „Amileniștii” ca 
Augustin, Calvin şi Luther o interpretau 
de regulă ca simbol pentru epoca prezentă, 
în timp ce „premileniștii” Irineu, *lustin 
Martirul și Isaac Newton au înţeles mia 
de ani ca o perioadă în viitor, după reve- 
nirea lui Cristos; „postmileniștii” precum 
George Whitefield, Jonathan Edwards și 
Charles Finney anticipau existența unui 
mileniu care va preceda întoarcerea lui 
Isus (ultima perspectivă este mai rar 
întâlnită astăzi). Cei ce sunt de părere că 
mileniul din Apocalipsa se referă cumva 
la viitor consideră, totodată, că el certifică 
iminența absolută a marelui sfârşit, care, 


de altminteri, poate fi anticipat încă din 1:3. 
Mulţi interpretează structura *narațiunii 
de aici (19:20; 20:4, 10) ca pe o referire la 
viitor, dar alții apreciază că această inter- 
pretare nu se acordă cu alte pasaje biblice 
și au recurs la structura ciclică prezentă 
în restul cărții. Comentariul urmează cur- 
sul narațiunii, fără să se situeze de partea 
interpretării literale sau figurate, fără să 
stabilească dacă cifra ar trebui considerată 
un simplu artificiu al literaturii *apocalip- 
tice sau dacă ar trebui interpretată într-un 
fel sau altul. Toate cele trei perspective pot 
face uz de ocurența împărăţiilor intermedi- 
are în numeroase apocalipse antice pentru 
a se legitima. 

Apocalipsa 20 și ceea ce urmează pre- 

lucrează mai ales capitolele finale ale 
profeţiei lui Ezechiel: învierea lui Israel 
(cap. 37), războiul cu Gog și Magog (cap. 
38-39) și noul templu de la Ierusalim (cap. 
40-48), deși în Ezechiel nu este menţionată 
explicit o perioadă de o mie de ani, iar în 
Apocalipsa nu apare deloc un templu 
material, literal. 
20:1-3. Cu privire la balaur/șarpe, vezi 
comentariul la Apocalipsa 12:3 și 9. Multe 
texte evreiești timpurii vorbesc despre 
îngeri răi care sunt „legaţi”, adică înlănțu- 
iți şi întemnițați, până la o anumită vreme, 
de regulă până la Ziua Judecății (mai 
ales *1 Enoh; cf. Tobit, *Cartea Jubileelor şi 
*Testamentul lui Solomon). Astfel, de exem- 
plu, îngerii pot fi legaţi și aruncaţi în Abis 
(1 Enoh 88:1) sau un lider al îngerilor căzuți 
poate fi aruncat în foc, în Ziua Judecăţii 
(1 Enoh 10:4-6). 

Numeroase texte evreiești menționează 
chiar și o perioadă intermediară, între 
epoca prezentă și cea viitoare; în unele, 
este o epocă mesianică a păcii, dar în altele 
este un necaz final, care a ajuns să fie numit 
„travaliu mesianic”. Lungimea perioadei 
intermediare variază, în textele respective, 
furnizând diverse cifre (patruzeci de ani, 
trei generații, patru sute de ani) și variante 
de calcul aproape la fel de numeroase ca 
părerile consemnate documentar, uneori 
numărând „săptămâni” sau ani jubiliari. 
Câteva tradiţii evreiești împart istoria în 

șapte perioade a câte o mie de ani fiecare, 
dintre care ultima perioadă ar fi una a păcii. 
(Cifra propusă de Platon — o mie de ani între 
moarte și reîncarnare ca stare intermediară 
a vieții după moarte la greci — posibil să fi 
influențat această cifră la evrei [cf. și pasă- 
rea Phoenix din mitologia greacă, discutată 
de *rabini], dar nu este suficient de clar; 
predilecția apocalipselor pentru împărţirea 
istoriei în epoci, la care se adaugă atracția 
naturală pentru numere rotunde, precum 
o mie [cf. o mie în Isaia 65:20], și mai ales 
aplicarea evreiască a Psalmului 90:4 la cele 
şapte zile ale Genezei 1 sunt suficiente pen- 
tru a explica lungimea perioadei cu pricina 
în termeni pur evreieşti.) 

20:4. Învierea drepţilor era parte integrantă 
a speranței evreiești; domnia ulterioară a 
poporului lui Dumnezeu împreună cu El 
este întâlnită mai rar, dar apare şi în litera- 
tura evreiască (în *Vechiul Testament, cf., 
ex.: Is. 60:5; Dan. 7:14, 18). Cetăţenii romani 
erau executați de obicei prin decapitare (cu 
securea mai demult, dar cu sabia în primul 
secol), nu înainte de a fi bătuți, legați la 
ochi și siliți să îngenuncheze. 

20:5-6. Pedepsirea celorlalți morţi la fina- 
lul perioadei intermediare poate fi dedusă 
din Isaia 24:21-22, deși Daniel 12:2 (ase- 
meni altor texte din *Noul Testament) nu 
face distincția temporală dintre învierea 
drepţilor (urmând necazului menţionat 
de Daniel 12:13) și învierea osândiţilor. 
Textele evreiești vorbesc uneori despre o 
„a doua moarte” a celor răi, la judecată. Cu 
privire la preoții domnitori, vezi comenta- 
riul la Apocalipsa 1:6. 


20:7-10 

Nebunia lui Gog și a lui Magog 

20:7-8. Gog, prințul țării Magog, apare în 
calitate de ultim duşman al lui Israel în 
Ezechiel 38-39, după ce Israel s-a strâns 
din nou și, posibil, după momentul *învi- 
erii sale (cap. 37). Deși specialiștii încă 
dezbat identitatea celui pe care l-a avut 
Ezechiel în minte, sunt de acord că duș- 
manii vin din nord (precum cei mai mulți 
dușmani ai lui Israel din această perioadă); 

“Josephus îi identifică cu sciții. Gog şi 
Magog apar adesea în textele evreiești ca 
ultimii inamici majori ai lui Israel (rabinii, 
“textele apocaliptice, *Manuscrisele de la 
Marea Moartă). 

Mulţi învățători evrei se așteptau ca în 
vremurile mesianice păgânii să experimen- 
teze o convertire în masă la iudaism, ce 
avea să fie urmată de o apostazie în masă 
în timpul lui Gog și a lui Magog. Armata 
popoarelor este numită armata lui Belial 
(“Satana) în Manuscrisele de la Marea 
Moartă (deși textul acesta corespunde mai 
mult cu bătălia imaginată în Apocalipsa 19. 
Vechiul Testament folosește adesea expre- 
sia „ca nisipul de pe malul mării” pentru 
a exprima o mare mulțime (ex.: Gen. 22:17; 
32:12; 41:49). 

20:9. Unele texte evreieşti imaginează un 
zid de foc în jurul lerusalimului (pe baza 
textului din Zah. 2:5; cf. Ex. 13:21), iar altele 
descriu focul căzând din cer pentru a-i mis- 
tui pe dușmani (*Oracolele sibiline; pe baza 
unorjudecăți precum cele din Gen. 19:24-25; 
Lev. 10:2; 2 Împ. 1:10); aici vezi mai ales 
Ezechiel 38:22 și 39:6. În *Pildele lui Enoh, 
un înger îi îmboldește pe parți să atace 
Ţara Sfântă, dar pământul se deschide să 
îi înghită. În Manuscrisele de la Marea 
Moartă, comunitatea rămășiței este numită 
„tabăra *sfinților”, imagine similară cu cea 
a Israelului în pustiu așteptând să intre 
definitiv în Ţara Sfântă. Pentru strânge- 
rea popoarelor împotriva poporului lui 
Dumnezeu, vezi, de exemplu, Zaharia 
12:3 şi 14:2; vezi comentariul la Apocalipsa 
16:13-16. 

20:10. Iudaismul anticipa și înfrângerea 
definitivă și judecata Satanei, perspec- 
tivă în deplină armonie cu viziunea vete- 
ro-testamentară, potrivit căreia, după Ziua 
Judecăţii, Dumnezeu va domni, fără rival, 
pentru vecie. 


20:11-15 


Judecata finală 


In diferite scenarii evreiești privitoare la 
sfârșitul vremurilor, în Ziua Judecăţii va 


fi prea târziu pentru *pocăință (vezi, ex.: 
*1 Enoh 97:6; *4 Ezdra 7:33). 
20:11. Deși numeroși scriitori au insistat 
că sufletele vor fi judecate la moarte (unii 
scriitori profund elenizați precum *Philon 
manifestau puţin interes față de învierea 
și judecata viitoare), iudaismul avea multe 
de spus despre Ziua Judecăţii înaintea 
tronului lui Dumnezeu, la sfârșitul vea- 
curilor. Imaginea unui nou cer și a unui 
nou pământ (cf. Apoc. 21:2) provine din 
Isaia 65:17. 
20:12. Deschiderea cărților în prezența 
lui Dumnezeu face aluzie la Daniel 7:10. 
Multe texte evreiești menţionează tăblițe 
cereşti (*Cartea Jubileelor, 1 Enoh, 2 Enoh, 
*3 Enoh, Testamentul lui Avraam) care ar 
conţine întreaga istorie umană sau legile 
lui Dumnezeu; îngerii păstrau permanent 
evidența păcatelor oamenilor, consemnând 
faptele lor în cărți, pentru Ziua Judecății. 
„Deschiderea” cărților înseamnă că totul 
urma să fie făcut public (vezi și, ex.: 4 Ezdra). 
Judecata finală va fi o judecată publică — 
nimeni nu-și va putea ascunde rușinea. 
„Cartea Vieţii” este o imagine care apare 
și în *Vechiul Testament (Ex. 32:32-33; 
Dan. 12:1; Mal. 3:16) și a fost amplu exploa- 
tată în literatura evreiască târzie (ex. 
Manuscrisele de la Marea Moartă, Cartea 
Jubileelor). Toţi vor fi judecați după faptele 
lor (Ps. 62:12; Prov. 24:12; ler. 17:10; 32:19; 
Ezec. 18:30), dar faptele păcătoase anteri- 
oare, anulate ca urmare a pocăinței auten- 
tice nu vor fi ţinute în socoteală celor drepți 
(Ezec. 18:21-22). 
20:13-14. Textele evreieşti vorbesc adesea 
despre ziua finală în care cei răi vor fi arun- 
cați în Abisul de foc (ex.: 1 Enoh). „Hades” 
(„infernul” - BRC) era tărâmul celor morţi 
(numit astfel după numele zeului lumii 
subpământene la greci, dar care, în textele 
evreiești, nu era asociată cu el), echivalen- 
tul Șeolului (Locuinţa morților) în Vechiul 
Testament. În numeroase texte evreiești, ca 
și în cazul de faţă, cei răi erau ţinuţi acolo 
în vederea judecății, până la distrugerea 
lor finală sau până la mutarea într-un loc 
de tortură; în textele evreiești, Hadesul va 
da înapoi ce i s-a încredinţat. *Neamurile 


nu erau sigure dacă cei care au murit neîn- 
gropaţi, mai ales pe mare, vor avea parte 
de viață după moarte; alții se întrebau cum 
vor putea învia cei ce au fost înghiţiți de 
mare. Acest pasaj este clar cu privire la 
faptul că până și marea îi va da înapoi pe 
morții din ea, în vederea judecății. 

20:15. Cei mai mulţi evrei credeau că orice 
evreu obișnuit (adică adept al iudaismul) 
va fi mântuit, împreună cu un mic număr 
de oameni drepți din alte popoare (nea- 
muri); restul vor fi condamnați. Credinţa 
lui Israel a fost dintotdeauna exclusivistă 
(închinarea la un singur Dumnezeu; loan 
adaugă aici un element exclusivist supli- 
mentar, acela că Dumnezeu era cu adevărat 
cinstit numai prin Cristos — cf. 1 loan 2:23), 
iar profeții Vechiului Testament au procla- 
mat o zi a judecății când toate popoarele 
vor da socoteală, inclusiv Israel. Atunci va 
fi prea târziu pentru pocăință. 


21:1-8 
Promisiunea lumii ce va să vină 


Unele oracole păgâne preziceau o epocă 
a fericirii viitoare, dar speranța existenței 
unei epoci viitoare a păcii, cu Dumnezeu 
ca unic stăpân, este o speranță specifică 
*Vechiului Testament, întâlnită atât la 
evrei, cât și la creştini. 
21:1. Isaia a prezis deja un cer nou și un 
pământ nou (Is. 65:17; 66:22); atenţia se 
focalizează asupra Noului lerusalim în 
această nouă creație (Is. 65:18; cf. 66:22). 
Numeroase descrieri evreieşti ale *vea- 
cului ce va să vină (ex.: în *1 Enoh, Cartea 
Jubileelor şi Pseudo-Philon) puneau mare 
accent pe cerul nou și pământul cel nou. 
Unele texte evreiești vorbeau despre înlo- 
cuirea primei creații de o nouă creaţie; alții 
imaginau noua creație ca pe o înnoire a 
vechii creaţii. Numeroase texte prezentau 
sfârșitul vremurilor în termenii unui înce- 
put, ca pe o înnoire a paradisului (vezi 
comentariul la 22:1-5); prin urmare, aici 
noua creaţie evocă puritatea primei creații, 
înainte ca păcatul să o întineze (Gen. 1:1). 
Predicțiile despre evaporarea mării 
(posibil și în *Oracolele sibiline 5:157-159, 

deși în 5:447-A49 secarea mărilor împiedică 
navigația, dar nu presupune evaporarea 
completă a apei) erau mai puţin obișnuite 
în *apocalipse. Unii exegeți au luat în dis- 
cuție miturile canaanene (mult mai timpu- 
rii), însă acestea nu mai erau de actualitate, 
încât să reprezinte un referent accesibil citi- 
torilor lui loan. Dispariția mării ar putea fi 
consecința unei lecturi literale (tipică în 
iudaismul antic) a textului din Isaia 65:17, 
care menționează cerul și pământul, dar nu 
menţionează marea; altă explicaţie posibilă 
e cea potrivit căreia imaginea reprezintă o 
descriere simbolică a colapsului forței eco- 
nomice a Babilonului (13:1; 17:15; 18:17). 
21:2. La fel ca peste tot, „lerusalim” 
desemna atât orașul, cât și locuitorii săi; 
astfel Noul Ierusalim este o mireasă deoa- 
rece cetățenii săi sunt mireasă (19:7). În 
literatura greco-romană, elogierea (enco- 
mia) orașelor recurgea la prezentarea 
localității ca și când ar fi o persoană, iar 
evreii erau familiarizați cu personificările 
lerusalimului și cu descrierea poporului 
lui Dumnezeu ca mireasă a Sa, în Vechiul 
Testament. Scriitorii evrei contemporani 
(ex: Tobit, 2 Macabei, Sirah, *Philon și 
*Josephus) şi monedele evreiești desem- 
nau lerusalimul cu titlul de „orașul sfânt” 
(în Vechiul Testament, cf. Neem. 11:1, 
18; Is. 48:2; 52:1; 62:12); evreii (ex.: *Sulul 
Templului de la Qumran) îl considerau cel 
mai sfânt dintre orașe. 

Evreii pioși se rugau lui Dumnezeu în 
fiecare zi pentru restaurarea lerusalimul. 
Noul Ierusalim, o imagine preluată din 
Vechiul Testament (Is. 65:18), devenise 
un element standard al speranţei evre- 
ieşti pentru viitor, fie ca un oraș înnoit şi 
purificat (Tobit, *Psalmii lui Solomon), fie 
(precum în cazul de față) ca un oraș nou, 
coborât de sus (probabil *4 Ezdra); un oraș 
„de sus” era desăvârșit, fiind construit de 
Însuşi Dumnezeu (0 speranță prezentă în 
unele texte). În unele apocalipse (*2 Baruh), 
cel drept va locui în înălțime; în literatura 
evreiască timpurie precum Cartea Jubileelor, 
Dumnezeu va cobori din cer ca să locuiască 
împreună cu poporul Său. 

21:3. Întotdeauna, tabernaculul a fost sim- 
bolul prezenţei lui Dumnezeu în mijlocul 
poporului Său (Ex. 25:8-9; 29:45; 1 Împ. 
6:12-13); Dumnezeu a mai promis şi că „va 
locui” în mijlocul poporului Său ca parte 
a obligaţiilor asumate prin legământ (Lev. 
26:11-12), mai ales în lumea fără păcat ce 
va să vină (Ezec. 37:24-28; 43:7-10; Zah. 
2:11). Ezechiel se aştepta ca Dumnezeu 
să locuiască împreună cu poporul Său în 
templul viitor (Ezec. 43:7, 9); aici întreg 
oraşul sfânt funcționează ca templu pentru 
Dumnezeu (vezi comentariul despre forma 
sa în 21:16; cf. 21:22), o promisiune superi- 
oară celei din Ezechiel. 

21:4. Aceste descrieri fac aluzie mai ales la 
Isaia 25:8; 35:10; 51:11 și 65:16-19. 

21:5. Cu privire la promisiunea noii crea- 
ţii viitoare, vezi comentariul la 21:1; pen- 
tru Înţelepciunea divină care „face toate 
lucrurile noi”, din punct de vedere spiri- 
tual, în prezent, compară Înţelepciunea lui 
Solomon 7:27. 

21:6. Cu privire la Alfa și Omega, vezi 
comentariul la 1:8. Epoca viitoare era 
descrisă ca dispunând de apă din abun- 
dență (ex.: Is. 35:1-2; Ezec. 47:1-12; vezi 
comentariul la 22:1); în ce privește apa ofe- 
rită, fără plată, celui ascultător, compară 
Isaia 55:1. 

21:7. Dumnezeu i-a numit pe israeliți copiii 
Săi, în Vechiul Testament (terminologia se 
perpetuează și în literatura evreiască ulte- 
rioară); cei care deveniseră copiii Săi erau 
parte a comunității legământului și bene- 
ficiau de promisiunile acestuia cu privire 
la viitor. Dumnezeu a făgăduit că rămășița 
poporului Său va moșteni lumea viitoare 
(Zah. 8:12). Motivul legământului în vari- 
anta sa standard din Vechiul Testament 
(apare şi în Cartea Jubileelor) arată astfel: 
„Eu voi fi Dumnezeul lor, iar ei vor fi popo- 
rul Meu” (cf., ex.: Ex. 6:7; 29:45; Lev. 26:12; 
ler. 7:23; 11:4; 24:7; 30:22; 31:33; Ezec. 11:20; 
14:11; 36:28; 37:23, 27; Zah. 8:8), o promisi- 
une ușor îmbogăţită aici. 

21:8. Promisiunea că dreptul care va perse- 
vera nu va trebui să împartă lumea de din- 
colo cu opresorii lui era parte integrantă 
a  făgăduinţelor Vechiului Testament 


(ex.: Is. 66:24). Orașele antice interziceau 
unor grupuri dispreţuite pe considerente 
morale sau sociale să locuiască între zidu- 
rile lor; aici excluderea este pe considerente 
morale. Efesul era faimos pentru populari- 
tatea practicilor vrăjitorești; imoralitatea 
sexuală era endemică. Unele dintre păcate 
se leagă de probleme discutate în alte locuri 
din Apocalipsa sau în literatura ioanină. 
Cu privire la iazul de foc, vezi comentariul 
la 19:20. 


21:9-27 
Slava Noului Ierusalim 


*Oratorii îşi etalau adesea abilitățile lor 
epideictice (laudative) descriind şi lăudând 
oraşe magnifice precum Roma (Aelius 
Aristide) sau Atena (Isocrate); aici Ioan 
descrie cel mai măreț dintre orașe. Acest 
encomium al său este dedicat unui oraș 
înnoit, al cărui prototip a fost și el iubit și 
elogiat în *Vechiul Testament (ex.: Ps. 48) și 
a cărui slavă viitoare reprezenta speranța 
profeților (ex.: Ezec. 40-48). 

Literatura evreiască de după Ezechiel 
s-a delectat și ea cu descrierea strălucirii 
Noului lerusalim (ex.: Tob. 13:9-18, unde 
sunt menționate străzi pavate cu pietre pre- 
țioase; 5Q15, un proiect descris în cuvinte 
în Manuscrisele de la Marea Moartă, care 
prelucra modelul din Ezechiel 40-48; *rabi- 
nii), adesea în contextul unui mesaj de glo- 
rificare a lui Dumnezeu pentru izbăvirea 
pe care El urma s-o aducă. Cei mai mulți 
scriitori nu aveau în intenție să descrie 
efectiv orașul sfânt, ci descrierea era 
menită să elogieze măreția lui Dumnezeu 
şi a cetăţii Sale sfinte. Astfel, Isaia vorbește 
nu numai despre porți de cristal și ziduri 
din pietre prețioase (Is. 54:11-12), dar 
și despre ziduri de mântuire și porți de 
laudă (60:18). Spre deosebire de el, Zaharia 
afirmă că lerusalimul nu va avea nevoie de 
ziduri pentru că Dumnezeu va fi un zid de 
foc pentru oraș (Zah. 2:4-5). 

Unele dintre imaginile sfârșitului lumii, 
folosite de evrei, subliniau întoarcerea 
la începuturile pastorale/agricole ale lui 
Israel, fără a elimina cu totul existența 


urbană (Oracolele sibiline 3:744-751), dar 
*Noul Testament și cea mai mare parte a 
literaturii evreiești contemporane lui au 
un caracter mai urban decât cele mai multe 
tablouri din Vechiul Testament, cu privire 
la sfârșit (Amos 9:13-15). Imaginile simbo- 
lice ale paradisului au fost adaptate pentru 
ca, în mediul cultural al destinatarilor, să 
aibă o cât mai mare relevanţă. 

21:9. Dat fiind tipul de angajament pe care 
îl presupunea o logodnă la evreii antici, 
o femeie logodită putea fi considerată 
mireasă şi identificată ca soție (vezi și 19:7). 
21:10. Descrierea revelației din 21:9-10 
realizează un paralelism perfect cu cea din 
17:1-3. Retorica antică se folosea frecvent 
de antiteză pentru a pune în valoare o învă- 
țătură, iar contrastul dintre curva Babilon 
și mireasa Noul lerusalim este explicit și 
intenționat. Dascălii de oratorie puneau 
accent pe limpezimea și vitalitatea descri- 
erilor, caracteristici care se regăsesc şi în 
descrierea de față. 

În textele apocaliptice, rolul muntelui cu 
vârful până la cer era, uneori, să ofere vizi- 
bilitate (*1 Enoh 17:2; cf. 18:6-8; 24:1-3; 77:4; 
Mt. 4:8); se considera că și lerusalimul era 
așezat pe vârful unui munte (*Epistola lui 
Aristeas 83-84, 105-106; adesea în Vechiul 
Testament, ex.: Ioel 2:1); imaginea folosită 
aici provine din Ezechiel 40:2. 

21:11. Accentul pus pe bogăția Noului 
lerusalim trebuie să fi amintit cititorilor 
evrei despre slava Templului, ale cărui 
porți fuseseră împodobite cu aur și argint; 
loan declară că întreg orașul va avea parte 
de slava Templului. Dumnezeu Își va pune 
slava în mijlocul poporului Său la sfârși- 
tul veacurilor (ex.: Is. 60:1-3; Sir. 36:14). 
Scriitorii evrei menţionează pietre preţi- 
oase supranaturale, care luminau sau răs- 
pândeau lumină fără vreo sursă exterioară. 
21:12-13. Textul din 1 Enoh corelează cele 
douăsprezece porți ale cerului cu cele două- 
sprezece semne zodiacale, dar Apocalipsa 
pune porțile Noului Ierusalimului în legă- 
tură cu cele douăsprezece seminții, fiecare 
seminţie având o poziție desemnată, la fel 
ca în Vechiul Testament în timpul călă- 
toriilor prin pustiu și a colonizării Ţării 

Făgăduinței. În Sulul Templului (unul din- 
tre Manuscrisele de la Marea Moartă), unii 
pietiști evrei au observat că semințţiile vor 
fi amintite când numele lor vor fi scrise pe 
porţile din jurul noului templu (câte trei pe 
fiecare dintre cele patru laturi ale zidului). 
Imaginea provine din Ezechiel 48:31-35. 
21:14. Isus a indicat explicit că există con- 
tinuitate între cele douăsprezece semintii 
din Vechiul Testament și primii *apostoli 
din Noul Testament prin numărul inițial în 
care i-a chemat pe apostoli (vezi introduce- 
rea la Fapte 1:15-26). Creștinii din provin- 
cia Asia vor fi recunoscut cu ușurință acest 
simbolism (Ef. 2:20). 

21:15. „Trestia pentru măsurat” provine din 
Ezechiel 40:3; dimensiunile orașului aveau 
drept scop să inducă sentimentul propriei 
nimicnicii și, prin urmare, *pocăinţă (Ezec. 
40:4; 43:10-11). Și Manuscrisele de la Marea 
Moartă evidenţiază măsurătorile templului 
viitor pentru a-i chema pe cititori să rabde 
de dragul veacului ce va să vină. Cifrele lui 
Ioan diferă de cele din Ezechiel, dar nimeni 
n-ar fi obiectat: Noul Ierusalim al său este 
de aproape două mii de ori mai mare, fără 
a mai socoti înălțimea. Toate aceste ima- 
gini anticipau simbolic măreţia lucrurilor 
viitoare (cf. 1 Cor. 2:9-10). 

21:16. Faptul că are aceleași dimensiuni pe 
toate laturile denotă forma cubică a orașu- 
lui — la fel ca Sfânta-sfintelor din Templul 
Vechiului Testament (1 Împ. 6:20), indicând 
că, întotdeauna, prezenţa lui Dumnezeu va 
fi cu ei în toată plinătatea. Asemenea unor 
orașe romane din vremea lui loan, și ora- 
șul lui Ezechiel era pătrat, dar nicăieri nu 
apare explicit de formă cubică (48:32-34; cf. 
45:2; 48:16, 20); cubul ilustrează ideea din 
Ezechiel 48:35 — prezenţa lui Dumnezeu — 
mult mai elocvent. În unele tradiţii evre- 
ieşti, Ierusalimul viitor avea să se extindă 
pe toate coordonatele (pe baza textului 
din Is. 54:2-3), devenind atât de înalt încât 
va ajunge până la tronul lui Dumnezeu 
(pe baza textului din Ezec. 41:7). Niciuna 
dintre aceste descrieri nu este literală; dacă 
este dificil să respiri pe vârful celui mai 
înalt munte (la peste 8 km [5 mi] înălțime), 
un oraș de peste 2400 km [1500 mi] nu ar 

fi prea prielnic (cel puţin din perspectiva 
legilor fizice!). loan folosește altundeva 
„douăsprezece mii” şi 144 în mod simbolic, 
iar legătura poate sugera că Noul lerusalim 
este orașul lui Dumnezeu pentru poporul 
lui Dumnezeu (7:4-8). 

21:17. Acest zid, de 144 coti, este destul de 
disproporționat în raport cu o cetate de 
2400 km [1500 mi] înălțime, însă acest fapt 
nu face decât să pledeze pentru interpre- 
tarea simbolică a măsurilor; orașele antice 
importante aveau întotdeauna ziduri, 
motiv pentru care și loan vorbește despre 
un zid. Cu toate că loan putea renunța 
complet la ziduri, (Is. 60:18; Zah. 2:4-5), 
cum procedează în cazul templului (Apoc. 
21:22), subliniind faptul că nu mai erau 
necesare din moment ce lipseau agresorii, 
atunci nu ar mai fi putut face uz nici de 
simbolistica porților (vezi comentariul la 
21:12-14). 

Mai mult, cum cetățile antice mari aveau 
obligatoriu ziduri, era important ca ima- 
ginea folosită aici să-i conducă pe citito- 
rii lui loan cu gândul la cea mai măreață 
dintre cetăți. Textele apocaliptice (2 Enoh) 
îi numește uneori pe îngeri „oameni”, iar 
îngerii se arată adesea în trup de om atât 
în Vechiul Testament, cât și în literatura 
evreiască. 

21:18. Isaia a imaginat ziduri realizate din 
pietre prețioase (Is. 54:12); spre deosebire 
de Babilon, unde se foloseau doar decorați- 
uni din aur și perle, fiecare parte a Noului 
Ierusalim este valoroasă. În relatările evre- 
iești despre pietrele scumpe folosite la con- 
strucția Noului Ierusalim, se menționează 
și prelucrări miraculoase, prin urmare, 
aurul pur, ca sticla curată, cadrează cu 
*penul literar. Metalul era folosit pentru 
realizarea oglinzilor, deci se poate pre- 
supune că aurul permitea o reflectare 
perfectă. 

21:19-20. Douăsprezece pietre erau folo- 
site de obicei în Vechiul Testament (Ex. 
28:17-20; Iosua 4:2-3) şi în iudaism (ex.: 
*Pseudo-Philon) ca semn pentru cele două- 
sprezece seminții. Imaginea este preluată 
din Isaia 54:11-12, acolo unde fiecare parte 
a orașului (ziduri, temelii, porţi etc.) erau 

construite din pietre scumpe. Textele din 
Manuscrisele de la Marea Moartă interpre- 
tează acest pasaj din Isaia în sens figurat 
și îl aplică la cei drepţi (inclusiv cei doi- 
sprezece lideri ai comunității), care etalau 
slava lui Dumnezeu. Tobit aplică textul ad 
litteram la viitorul Ierusalim, dar include 
în descriere și străzi care strigau laude în 
cinstea lui Dumnezeu. 

Faptul că varianta septuagintală a tex- 
tului din Ezechiel 28:13 include o listă cu 
numeroase pietre preţioase posibil să fi 
influențat Apocalipsa 17:4, dar prezența 
celor douăsprezece pietre prețioase, fiecare 
semnificând câte o seminţie a lui Israel, are 
la bază Exod 28:17-20; lista lui loan este 
în linii mari echivalentă cu cea din textul 
evreiesc din Exod. Astfel imaginea piep- 
tarului aaronic (Ex. 28) evocă orașul pre- 
oțesc al închinării înaintea lui Dumnezeu; 
pietrele prețioase de pe acest pieptar evocă 
slava poporului lui Dumnezeu (Înţ. Sol. 
18:24). Posibila aluzie la bogăţia Tirului 
(Ezec. 28) pune în antiteză bogăţia infi- 
nită, ca dar al lui Dumnezeu, cu bogăția 
limitată acumulată de Tir și, copia lui din 
Apocalipsa — Babilonul. (Atât *Josephus, 
cât și *Philon asociază cele douăsprezece 
pietre de pe pieptarul lui Aaron cu cele 
douăsprezece semne ale zodiacului, dar 
loan, în stilu-i caracteristic, evită, pentru 
simbolurile pe care le folosește, asocierile 
cu astrologia.) 

21:21. În Tobit 13, străzile Noului Ierusalim 
sunt pavate cu pietre preţioase, iar zidurile 
şi turnurile sunt din aur curat. Unii rabini 
au dezvoltat ideea, susținând că porțile 
Noului lerusalim ar fi făcute din perle 
gigantice și pietre prețioase; într-o relatare 
târzie, un om care ridiculizează expunerea 
unui rabin cu privire la perle se scufundă 
în fundul mării și îi vede pe îngerii care 
lucrează la porţile noului templu; apoi 
plătește prețul batjocurii sale, când rabi- 
nul îl dezintegrează cu o simplă privire. 
Totuși principala sursă a imaginii pietrelor 
preţioase în viitorul oraș o constituie Isaia 
54:11-12. „Strada” (11:8) poate funcționa 
aici ca un substantiv colectiv, dar probabil 
se referă la strada principală care străbătea 


orașele bine proiectate, după modelul gre- 
cesc. Străzile principale ale Ierusalimului 
erau pe direcţia est-vest și nord-sud, unele 
dintre ele largi de până 13 metri (mai bine 
de 40 de picioare) pe alocuri, dar slava 
vechiului Ierusalim nu se poate compara 
cu slava orașului promis de Dumnezeu. 
21:22. Una dintre speranţele de căpătâi ale 
iudaismului antic, recitată zilnic în rugă- 
ciune, consta în restaurarea și înnoirea 
Templului (o speranţă inspirată din Ezec. 
40-48, în veacurile următoare). Chiar și 
*neamurile needucate vor fi fost șocate; 
templele erau prezențe standard în ora- 
șele antice. Totuși viziunea lui loan este 
mai măreață, nu mai atenuată, decât cea a 
lui Ezechiel: întregul oraș este templul lui 
Dumnezeu sau locuința Sa (vezi comen- 
tariul la Apoc. 21:11, 16; Zah. 14:21), iar 
Dumnezeu este totodată templul însuși. 
21:23. Ideea că lumina orașului este slava 
Domnului, nu soarele sau luna, provine 
direct din Isaia 60:19-20 (cf. imaginea din 
24:23; 30:26). Mulţi învăţători evrei sub- 
liniau că lumina lui Dumnezeu va umple 
lumea ce va să vină și că Dumnezeu va 
străluci peste poporul Său. 

21:24. Popoarele se vor strânge la Ierusalim 
pentru a se închina și a aduce tribut la 
sfârşitul vremurilor (ex.: Is. 60:3-22; Ier. 
3:17; Zah. 14:16-19; cf. Tob. 13:11-12; vezi 
comentariul la Apoc. 3:9), aducându-și 
slava lor în el (Is. 66:12) şi depinzând de 
lumina lui (Is. 60:1-3). În descrierile viito- 
rului din anumite scene biblice sau extra- 
biblice, neamurile urmează să fie nimicite 
în vremurile din urmă; în altele, ele își vor 
aduce tributul la Ierusalim; în altele, ele 
vor fi incluse în poporul lui Dumnezeu 
(Is. 19:23-25; ef. 3:9). Apocalipsa exploa- 
tează toate aceste imagini, dar în mod 
clar toți adepții veritabili ai Mielului, din 
toate popoarele, devin locuitori ai Noului 
Ierusalim (vezi comentariul la 7:16-17). 
21:25-26. Ca şi porțile oraşelor antice, 
porțile Templului din vechiul Ierusalim 
se închideau noaptea (cf. şi porțile închise 
în Ezechiel 46:1); în lumea ce va să vină, 
porțile Ierusalimului nu vor avea nevoie să 
se închidă vreodată, deoarece prin ele vor 

trece oameni cu tribut și nu agresori (Is. 
60:11). Apocalipsa adaugă faptul că porțile 
vor rămâne deschise pentru că acolo nu va 
mai fi noapte, din moment ce Domnul o va 
lumina (21:23; cf. Is. 60:19-20). Noaptea a 
fost asociată și cu vrăjitoria, cu *demonii și 
cu tâlharii, iar cei mai mulți oameni consi- 
derau că, dacă e posibil, noaptea e de stat 
numai în casă. A se vedea antiteza cu ora- 
şul bogat din Apocalipsa 18:11-19. 

21:27. Grupuri de proscriși (ex.: prostitu- 
ate) locuiau uneori în afara porţilor ora- 
șelor, dar aici se are în vedere o aluzie la 
un text din Vechiul Testament. În casa lui 
Dumnezeu nu vor mai intra urâciuni (Zah. 
14:21), nici necredincioși în Ierusalim (Ioel 
3:17). Cei necuraţi au fost întotdeauna 
excluși din Casa lui Dumnezeu câtă vreme 
rămâneau în această stare; acest text se 
referă la necurăţia spirituală sau morală. 
Întregul oraș este templul lui Dumnezeu 
sau locuinţa Sa (21:3, 16, 22). 


22:1-5 
Noul Paradis 


Uneori *Vechiul Testament descrie în mod 
figurat restaurarea lerusalimului folosind 
termenii care descriau paradisul (Is. 51:3), 
dar în textele evreieşti târzii s-a dezvoltat 
o imagine a vremurilor din urmă ca resta- 
urare sau augmentare a paradisului origi- 
nar. Asemenea texte prezintă paradisul ca 
pe căminul celor drepţi, iar *Gheena -— al 
celor răi. 

22:1. Deşi Laodiceea face excepţie, toate 
orașele puternice trebuiau să aibă o sursă 
de apă. Râurile paradisului din Geneza 2:10 
și apele lerusalimului (Ps. 46:4) ar putea sta 
în fundalul imaginii de aici; aluzia imedi- 
ată este, totuşi, la râul care izvorăşte din 
noul templu din lerusalim, în Ezechiel 
47:1-11 (cf. Ioel 3:18; Zah. 14:8). (*Josephus, 
Antichități 1.1.3, 38, utiliza paradigma geo- 
grafică greacă al lui Oceanus și pretindea 
că Grădina Edenului era udată de un 
fluviu care înconjura pământul şi care se 
împărțea în patru: Gange, Eufrat, Tigru și 
Nil. loan ar putea face aluzie la *Duhul; cf. 
Ioan 7:37-39.) 

22:2. Descrierea „pomului vieții” provine 
din Ezechiel 47:12, unde se vorbește des- 
pre mulți pomi care rodesc lună de lună 
(spre deosebire de pomii obișnuiți care 
rodesc o dată pe an) și ale căror frunze sunt 
folosite ca tratament. loan adaugă „pentru 
neamuri” și suplimentează „pomii“ din 
Ezechiel astfel încât să includă și o aluzie la 
paradis: deși apare și în altă parte în litera- 
tura ebraică (ex.: *4 Ezdra), „pomul vieții” 
provine din Geneza 2:9. Tradițiile evreieşti 
târzii au dezvoltat imaginea în continuare. 
(Unele texte evreiești vorbesc despre doi- 
sprezece copaci, unul pentru fiecare lună, 
într-un paradis cu patru râuri, întrețesând 
la un loc, similar cu Apocalipsa, aspecte 
din Ezechiel și din Geneza. Adesea, în 
textele evreiești sunt corelate cele două- 
sprezece luni, cele douăsprezece triburi și 
constelațiile, însă loan evită, aici și în alte 
părţi, asocierile cu astrologia.) 

22:3. Îndepărtarea blestemului provine din 
Zaharia 14:11, iar în acest context se referă 
la revocarea blestemului din Eden (Gen. 
3:16-19). 

22:4. Faţa cândva ascunsă a lui Dumnezeu 
(Ex. 33:20) se va descoperi pe deplin acum 
poporului Său (cf. comentariul la loan 
1:14-18); mulţi alți evrei se așteptau ca 
aceasta să aibă loc la sfârşitul vremuri- 
lor. Cu privire la scrierea pe frunte, vezi 
comentariul la Apocalipsa 7:3; ideea e că 
va fi limpede că poporul lui Dumnezeu Îi 
aparține în exclusivitate Lui. 

22:5. Uneori, în vedeniile evreilor des- 
pre viitor apar și drepți care strălucesc ca 
soarele sau stelele (*1 Enoh; Sirah; 4 Ezdra; 
“rabinii; cf. Ex. 34:29; Dan. 12:3); despre 
Dumnezeu care strălucește peste popo- 
rul Său, vezi comentariul la 21:23. Drepţii 
care strălucesc și totodată vor stăpâni în 
viitor apar în această dublă ipostază în 
Înţelepciunea lui Solomon 3:7-8. 


22:6-21 
Înştiințări finale 
Revelația divină și îndemnul pot merge 


mână în mână. De exemplu, lauda adusă 
de către Tobit lui Dumnezeu (Tob. 13:1-18) 


include atât o descriere a Ierusalimului 
final (13:9-18), cât şi o chemare la *pocă- 
ință, adresată lui Israel (13:6). 

22:6-7. „Vrednice de crezare și adevărate” 
este o expresie ce poate reprezenta o for- 
mulă folosită în cadrul unei mărturii (cf. 
Apoc. 3:14; 22:18; ler. 42:5), atestând vera- 
citatea revelaţiei. „Dumnezeul duhurilor 
oricărui trup” este un titlu acordat lui 
Dumnezeu de Vechiul Testament (Num. 
16:22; 27:16) atestat în textele evreiești 
(ex.: *Cartea Jubileelor; inscripții) și în tex- 
tele *samaritene de mai târziu; „Domnul 
duhurilor” este tot un titlu divin (*Pildele 
lui Enoh; cf. expresiile asemănătoare din 
*Manuscrisele de la Marea Moartă). Aici 
loan Îl identifică pe Dumnezeu într-un 
mod aparte cu profeții. 

22:8-9. Exegeţii epistolelor către efeseni și 
coloseni sugerează adesea că unii creştini 
evrei din provincia Asia acordau un rol 
prea important îngerilor; dacă aici se are 
în vedere această eroare, atunci pasajul 
o sancţionează prin aceste cuvinte (cf. și 
Apoc. 19:10). 

22:10. Daniel a fost instruit să-și sigileze 
cuvintele până la vremea sfârşitului (Dan. 
12:4, 9); unele dintre vedeniile sale erau 
aplicate doar la viitor (Dan. 8:26; 9:24; 
10:14; cf. ler. 23:20; 30:24; 1 Enoh 100:6). Din 
contră, revelația lui loan este menită a fi 
înțeleasă chiar în generaţia sa, precum și 
în cele următoare (fapt ce va afecta modul 
în care vor înțelege generațiile următoare 
această carte). Cu privire la deschiderea 
documentelor sigilate, vezi comentariul 
la 5:1. 

22:11. Cei drepţi își vor păstra verticalita- 
tea, dar cei răi vor persevera în răutatea 
lor (Dan. 12:10). Îndemnul lui loan de aici 
seamănă cu un imbold ironic: cei care vor 
să respingă cuvintele lui Dumnezeu n-au 
decât, dar vor plăti consecinţele deciziei lor 
(Ezec. 3:27; cf. ler. 44:25; Amos 4:4-5; Ecl. 
11:9; *Oracolele sibiline 3:57-59). 

22:12. Vechiul Testament și iudaismul 
subliniau faptul că Dumnezeu e drept 
și Îşi va răsplăti poporul (ex.: Gen. 15:1; 
Ps. 18:20; 19:11; Is. 49:4; *4 Ezdra). Faptul 
că Dumnezeu va răsplăti fiecăruia după 


faptele sale era și o învățătură specifică 
Vechiului Testament (ex.: Ps. 62:12; vezi 
comentariul la Apoc. 20:12). 

22:13. Acest verset conferă vorbitorului 
(Isus în 22:12) un titlul divin (vezi Is. 41:4; 
44:6; 48:12) sub trei forme diferite. Un arti- 
ficiu literar cunoscut ca inclusio era folosit 
pentru delimitarea unui fragment de text 
prin ideea comună ce apare atât la începu- 
tul, cât și la sfârșitul secțiunii; cea mai mare 
parte a cărții Apocalipsa este încadrată 
de declaraţia că Domnul istoriei este Alfa 
şi Omega, începutul și sfârşitul (1:8; vezi 
comentariul la acest verset). 

22:14. Cu privire la hainele spălate, com- 
pară cu 3:4-5 şi 7:14, și vezi comentariul la 
3:4; cu privire la pomul vieții, vezi comen- 
tariul la 22:2. 

22:15. „Câinii“ se referă, probabil, la imo- 
ralitate sexuală, mai exact la prostituţia de 
care făptașii nu s-au căit (Deut. 23:17-18). 
În alte locuri din Apocalipsa, religia de stat 
(în vremea lui loan, mai ales cultul impe- 
rial), combinată cu vrăjitoria, martirajul 
creștinilor; imoralitatea (atât fizică, cât şi 
spirituală) caracteriza stilul de viață al băr- 
baților neevrei. Vezi și comentariul la 21:8 
Şi 27; compară și Geneza 3:24. 

22:16. „Rădăcina lui David” provine din 
expresia „vlăstar al lui Isai” (tatăl lui 
David) din Isaia 11:1 — mlădița care va 
răsări din trunchiul dinastiei davidice, 
după ce descendenţii săi au pierdut tronul. 
Unii exegeți sugerează că „rădăcina” răs- 
toarnă imaginea, punându-l pe el la obâr- 
șia lui David. Luceafărul de dimineață este 
Venus, crainicul zorilor (cf. Apoc. 2:28); 
în acest caz, textul face probabil aluzie la 
Numeri 24:17, steaua ce coboară din lacov 

(Israel) și destinată să domnească peste 
dușmanii poporului lui Dumnezeu și să-i 
zdrobească. (Manuscrisele de la Marea 
Moartă aplică Numeri 24:17 la *Mesia cu 
alură de cuceritor.) 

22:17. ludaismul, mai ales în Antichitate, 
asocia *Duhul cu *profeţia. Oricine aude 
invitaţia trebuie să se alăture, iar cel însetat 
trebuie să vină şi să bea fără plată (Is. 55:1) 
din apa menţionată în 22:1. 

22:18-19. Cuvintele unui legământ instituit 
divin sau ale unei cărți divine nu puteau 
fi modificate (Deut. 4:2; 12:32; cf. Prov. 
30:5-6). Legămintele includeau adesea bles- 
teme împotriva celor care le călcau; cei care 
urmau idolii se puneau astfel sub incidența 
blestemelor din Deuteronom (29:20, 27). 
Pretenţii că o anumită scriere era desăvâr- 
șită sau inspirată apar adesea în literatura 
de mai târziu (ex.: 1 Enoh; Josephus şi 
*Episola lui Aristeas au emis această preten- 
ție cu privire la *LXX) pentru a le prezerva 
autoritatea sau pentru a preveni intervenţii 
prin care editori de mai târziu să-și inter- 
poleze propriile idei în text - o practică 
obișnuită în cărțile care nu erau tratate ca 
Sfintele Scripturi sau lucrări inspirate. 
22:20. „Vino, Doamne!” traduce expresia 
Maranatha, o rugăciune obișnuită în crești- 
nismul primar (vezi comentariul la 1 Cor. 
16:22), o formulă prin care primii creștini 
recunoșteau divinitatea lui Isus. Cu privire 
la mărturia depusă de martori la sfârși- 
tul unui document, vezi comentariul la 
Ioan 21:24. 

22:21. Acesta era un salut adecvat de înche- 
iere, adesea inclus în epistolele creștine 
(vezi comentariul la Rom. 1:7). 


GLOSAR 


Cele mai importante nume și cei mai importanţi termeni sunt marcați în text cu asterisc (*). 


Ahile Tatius. *Retor, din secolul II d.H., 
care a scris Cleitofon și Leucippe, un „roman” 
sentimental grec. 

Akiva. Un *rabin de la cumpăna dintre 
secolul I şi secolul II, ale cărui opinii au 
devenit deosebit de influente în iudaismul 
rabinic. După ce l-a identificat în mod ero- 
nat pe Bar Kohba ca fiind *Mesia, a fost 
condamnat la moarte de către romani și se 
spune că a murit rostind crezul fundamen- 
tal iudaic: „Domnul este unul”. 

Ales. Predestinat. Una dintre cele mai 
importante dogme iudaice era aceea că 
poporul evreu a fost ales în Avraam; *Noul 
Testament folosește termenul cu referire 
la toți urmașii lui Cristos, care repre- 
zintă poporul ales în Cristos. Majoritatea 
evreilor îmbrăţișau concepția bine relie- 
fată biblic potrivit căreia Dumnezeu era 
suveran peste acțiunile umane; se pare 
că această majoritate (exemplificată prin 
descrierea pe care Josephus le-o face fari- 
seilor) nu considerau că suveranitatea lui 
Dumnezeu ar fi incompatibilă cu deciziile 
și responsabilitățile umane. 

Apocalipse, literatură apocaliptică. Sensul 
cel mai frecvent în care este folosit actu- 
almente termenul (Și preluat în general și 
de acest comentariu) se referă la corpu- 
sul literaturii despre sfârșitul lumii, care 
adesea abundă în simboluri. În sens strict 
însă, termenul desemnează o categorie 
literară iudaică antică ce s-a dezvoltat din 
*profeţiile *Vechiului Testament (îndeo- 
sebi în Daniel, părți din Isaia, Ezechiel, 
Zaharia etc.) în cuprinsul căreia viziunile 
sau călătoriile prin ceruri relevă secrete 
divine, cele mai multe fiind, de obicei, des- 
pre viitor. Misticismul iudaic dezinteresat 

de lucrurile viitoare era, probabil, o vari- 
antă apocaliptică trunchiată, din care erau 
excluse aşteptările cu privire la viitor. 

Apocrife. Un grup de cărți acceptate în 
*canonul catolic între *Vechiul şi *Noul 
Testament, însă care nu fac parte din cano- 
nul protestant sau iudaic. Majoritatea cir- 
culau incluse în cele mai folosite variante 
ale *Septuagintei, însă scriitori iudaici 
antici (ex.: *Philon, *Josephus și *rabinii) 
nu le acordau un statut echivalent cu cel 
al Scripturii. Niciodată Noul Testament nu 
le citează explicit cu formule introductive 
specifice, ci doar face aluzii relativ frecvente 
la ele. Aceste cărți sunt: 1-2 Ezdra, Tobit, 
ludita, Adaosuri la Estera, Înţelepciunea lui 
Solomon, Sirah (cunoscută și ca Ben-Sirah 
sau Ecclesiasticul), Baruh, Epistola lui 
leremia, Rugăciunea lui Azaria și Cântarea 
celor trei tineri, Susana, Bel și balaurul, 
Rugăciunea lui Manase, 1-2 Macabei. 

Apostol. În sens literal, termenul se referă 
la un trimis sau la un mesager împuternicit; 
potrivit cutumelor iudaismului palestinian, 
un astfel de mesager (un șaliah sau un mij- 
locitor) acționa cu deplina autoritate a celui 
care l-a trimis, în măsura în care întruchipa 
cu exactitate mesajul expeditorului. Cel 
mai apropiat echivalent din *Vechiul 
Testament al „apostolilor” lui Dumnezeu 
(în sensul menţionat) erau profeţii, deși 
apostolii par să fi dobândit şi niște roluri 
de supraveghetori și evangheliști pe care 
profeții (din ambele testamente) nu le deţi- 
neau cu necesitate. Prin urmare, acei pro- 
feți care erau însărcinați să supravegheze 
trezirile spirituale profeţite (probabil Ilie, 
Elisei, leremia) sau să conducă poporul lui 
Dumnezeu (ex.: Debora, Samuel, Moise) 

ar constitui cele mai potrivite exemple din 
Vechiul Testament (cf. 2 Cor. 3:6-18). 
Apuleius. *Retor din secolul II d.H. care e 
posibil să fi practica *vrăjitoria și a fost ini- 
țiat în cultul lui Isis. Faima lui se leagă de 
cartea Metamorfozele, în prezent fiind mai 
cunoscută sub titlul Măgarul de aur. 
Aramaică. Limbă înrudită cu ebraica și 
care era limba oficială pentru relațiile inter- 
naționale în Orientul Apropiat înainte de 
cuceririle lui Alexandru cel Mare care a 
impus greaca drept limbă oficială a ora- 
șelor; în vremea lui Isus era încă vorbită, 
în diverse variante, pe teritorii întinse din 
Siro-Palestina și din Orientul mai înde- 
părtat. Cel mai probabil, majoritatea evre- 
ilor din Iudeea și Galileea primului secol 
vorbeau atât greaca, cât și aramaica, deși 
e de așteptat să fi avut mai multă fluență 
într-una dintre cele două. Ţăranii galileeni 
cărora li se adresa Isus adesea vorbeau, 
probabil, mai fluent în aramaică. 

Aristeas, Epistola lui. Relatarea *pseudo- 
epigrafică despre traducerea *Septuagintei 
(LXX) de către cei șaptezeci de înţelepţi 
și despre impresia pe care au lăsat-o con- 
ducătorului Egiptului. Este un document 
alexandrin probabil din secolul II, care 
urmărește să-i prezinte, într-o lumină favo- 
rabilă, pe iudei grecilor. 

Aristotel. Discipol al lui *Platon, a trăit în 
secolul IV î.H., şi a scris tratate de logică, 
“retorică, etică și despre natură. Multe 
dintre concepţiile sale au devenit influ- 
ente; învățăturile sale au fost păstrate 
mai cu seamă de adepții şcolii filosofice a 
peripateticilor. 

Ascetic. Auster și înclinat către sacrificiu; 
anumite grupări antice filosofice sau reli- 
gioase impuneau o astfel de disciplină ca 
regulă (adesea pentru a evidenția lipsa 
de atașament a adeptului față de plăce- 
rile şi durerile trupeşti, trecătoare). În 
Antichitatea târzie, popularitatea ascetis- 
mului a crescut, influențând ulterior for- 
mele monasticismului creștin. 

2 Baruh. O *apocalipsă evreiască de la 


finele secolului I sau începutul secolului 
II d.H. 


Biserică. Termenul grecesc din *Noul 
Testament este o replică al celui folosit ade- 
sea în “Septuaginta pentru a traduce cuvân- 
tul ebraic ce desemnează „congregația” 
(qahal) lui Israel: „biserică” (adunare); celă- 
lalt era „*sinagogă” (întrunire). Cu toate 
că unii cercetători susţin că Isus nu avea 
cum să vorbească despre biserică în timpul 
lucrării Sale pământești, *Manuscrisele de 
la Marea Moartă folosesc termenul ebraic 
pentru comunitatea lui Dumnezeu; aşadar, 
e posibil ca Isus să fi folosit termenul cu 
referire la comunitatea viitorilor Săi disci- 
poli (Mt. 16:18; 18:17). Termenul se folosea 
în mod curent în greacă pentru a desemna 
„adunări”, în special adunări cetățenești 
din orașe. (Ipoteza modernă potrivit căreia 
termenul grecesc pentru „biserică”, ekkle- 
sia, ar însemna „cei aleși” este eronată; 
acest sens este mult mai adecvat pentru 
„*sfinți”, adică „cei separați” sau „consa- 
crați” [pentru Dumnezeu].) 

Botez. Atât în *Vechiul Testament cât și în 
lumea antică sunt atestate abluțiuni menite 
să îndepărteze diverse forme de necurăţie; 
până la perioada în care a trăit Isus, aceste 
spălări ceremoniale cunoscuseră o amplă 
dezvoltare, iar anumite secte (indeosebi 
comunitatea care a produs *Manuscrisele 
de la Marea Moartă) erau deosebit de scru- 
puloase. Exista un ritual menit să curețe, 
o dată pentru totdeauna, pe oricine dintre 
neamuri, de necurăția păgână, în momen- 
tul în care se convertea la iudaism (există 
atestări la *rabini, la *Epictet și în alte 
locuri), care se poate să fi constituit mode- 
lul cel mai reprezentativ pentru botezul lui 
loan Botezătorul și pentru botezul creştin 
ulterior: era semnul unei convertiri, al unei 
întoarceri de la vechea viaţă la una nouă. 
Acest botez-convertire presupune, aseme- 
nea abluţiunilor iudaice obișnuite, cufun- 
dare în bazine. Specialiștii opinează că 
această practică a fost perpetuată de către 
creștinii timpurii (cu toate că foarte curând 
au fost admise și excepții, acolo unde se 
impunea; vezi Didahia 7.1-3, ce datează 
probabil de la finalul primului secol). 

Canon. Minimum corpusului de cărți 
admise ca fiind în mod absolut autorita- 
tive, inspirate divin, după care pot fi evalu- 
ate orice alte pretinse revelații. Iudaismul 
palestinian acceptă în general *Vechiul 
Testament actual ca fiind canonic; există 
grupări care au adăugat anumite scrieri (e 
posibil ca lucrări precum 1 Enoh, de pildă, 
să fi fost acceptate la *Qumran, iar unii din- 
tre evreii din diaspora se pare că prețuiau 
în mod deosebit scrieri pe care azi le inclu- 
dem în lista *apocrifelor). Creștinii timpu- 
rii au acceptat şi scrierile reunite în actualul 
*Nou Testament lângă scrierile canonice 
ebraice. Unele dintre cărți au fost accep- 
tate pe scară largă încă de timpuriu (cele 
patru evanghelii și majoritatea epistolelor 
lui Pavel); altele au fost disputate o vreme, 
înainte să fie acceptate de majoritatea creș- 
tinilor (2 Petru, de pildă) sau respinse (pre- 
cum 1 Clement sau Păstorul lui Herma). 
Cartea Jubileelor. O prelucrare a Genezei 
şi a unei părți din Exod realizată sub influ- 
ență teologică *midrașică. A circulat (şi 
probabil că aici și-a avut obârșia) în cercu- 
rile *eseniene din secolul II î.H. 

Chiasm. O structură literară paralelă răs- 
turnată, în care ultimul rând sau ultima 
idee este în tandem cu rândul sau ideea 
inițială, penultima cu a doua și așa mai 
departe. Deşi denumirea acestui procedeu 
este atestată abia după perioada *Noului 
Testament, exemple ale acestui tip de struc- 
tură au fost identificate chiar şi la Homer. 
Cicero. Faimos orator roman și om de stat 
care a scris pe diverse teme și a cunoscut 
celebritatea în secolul I d.H. 

Cinic. Categorie de filosofi anti-lumești 
care își exprimau independenţa față de 
imperativele sociale cerșind. Cinicii deți- 
neau doar strictul necesar (ex.: o manta, 
un toiag și o traistă de cerșit) și îi gratu- 
lau adesea pe trecători cu vorbe aspre și 
antisociale. 

Client. O persoană dependentă din punct 
de vedere social de un *patron, în societa- 
tea romană (vezi patron). 

Colectorii de taxe. Un grup de evrei dis- 
prețuiţi, care se ocupau cu strânsul taxelor 


pentru stăpânire, asigurându-și și un profit 
pentru ei înșiși. Roma lăsa în seama boga- 
ților de pe plan local grija colectării taxelor 
ce trebuiau plătite de către un oraş sau un 
district; cum orice lipsuri trebuiau acope- 
rite din averea lor, aceștia nu aveau interes 
să fie îngăduitori cu clienţii lor. Irod cel 
Mare folosea taxele locale nu doar pentru 
Templul din Ierusalim și pentru propriile 
palate, ci și pentru finanțarea unor temple 
păgâne ale enclavelor de *neamuri de pe 
teritoriul Palestinei, gest care, fără-ndoială, 
i-a atras antipatia evreilor. Astfel că acești 
colectori de taxe erau considerați colabo- 
ratori ai puterii păgâne cotropitoare. Unii 
dintre ei erau și agenți vamali, adunând 
taxe de la negustorii itineranți. „Vameş” 
(publican) este un termen ce traduce ero- 
nat cuvântul grecesc ce înseamnă pur și 
simplu „*colector de taxe”. Pe vremea lui 
Isus, romanii nu se foloseau literalmente 
de publicanoi, o categorie aparte de percep- 
tori, în schimb existau numeroși colectori 
de taxe în provincii. 

Colonie. Un oraș fie întemeiat efectiv de 
către romani, fie beneficiar onorific al privi- 
legiilor aferente unui astfel de oraș; conse- 
cinţa era că locuitorii din aceste orașe erau 
tratați ca cetăţeni ai Romei. În perioada 
timpurie, Roma obișnuia uneori să acorde 
terenuri pentru veterani, ca recompensă, 
și să-i stabilească în diverse zone cu rol de 
colonişti romani. 


Cristos. Echivalentul grecesc al termenul 
ebraic pentru „*Mesia”. Unii cititori din- 
tre neamuri, care nu erau familiarizați cu 
sensul termenului ebraic, se poate să-l fi 
confundat cu numele de familie al lui Isus, 
deși această practică în materie de nume a 
devenit curentă abia mult mai târziu. 


Demoni. Cu toate că termenul grec tra- 
dus astfel are adesea un sens neutru în 
original (cu referire la suflete sau diverse 
soiuri de spirite), iudeii și galileenii 
mai puţin familiarizați cu mentalitatea 
greacă îl foloseau preponderent în sens 
negativ. În această accepțiune negativă, 
cuvântul se referă a spiritele neomenești, 
altele decât Dumnezeu și îngerii care-L 

slujesc; acestea erau ostile poporului lui 
Dumnezeu. Exorciștii apelau la diverse 
modalități de alungare a lor, ca de pildă 
rădăcini urât-mirositoare sau incantații 
magice. 

Diaspora. Iudeii dispersați în afara 
Palestinei. Sintagma tehnică „iudaismul 
diasporei” este, așadar, interschimba- 
bilă cu „iudaism nepalestinian” în acest 
comentariu. 


Diatribă. Metodă didactică folosită în șco- 
lile filosofice antice, caracterizată în gene- 
ral prin recursul la “întrebări retorice și 
interlocutori imaginari. 


Digresiune. O schimbare de subiect (de 
obicei scurtă) înainte de a reveni la ideea 
anterioară; e o tehnică consacrată în discur- 
surile și literatura antică. 


Duh. Când este folosit cu majusculă în 
acest comentariu, se referă la Duhul lui 
Dumnezeu, Duhul Sfânt. 


Duhul Sfânt. Deși e folosit doar de două 
ori în *Vechiul Testament (Ps. 51; Is. 63), 
termenul a devenit un echivalent obișnuit, 
în perioada *Noului Testament, pentru 
*Duhul lui Dumnezeu. Mulţi considerau 
că Duhul se stinsese odată cu terminarea 
Vechiului Testament sau că *profeţia con- 
tinuase într-o formă mută; însă Vechiul 
Testament promisese o revărsare a Duhului 
la sfârşit, când *Mesia avea să vină. Evreii 
asociau Duhul îndeosebi cu profeția sau cu 
iluminări și revelații divine, iar alții (mai 
ales *esenienii) Îl asociau cu procesul de 
curăţire a poporului lui Dumnezeu în vre- 
murile din urmă. În Noul Testament este 
folosit în ambele accepțiuni, însă pe lângă 
acestea se vorbește despre Duhul ca despre 
o persoană asemeni Tatălui și Fiului (mai 
cu seamă în loan 14-16), element ce nu 
apare în iudaism. 

Elenistic/elenism. Deși comentariul folo- 
seşte în general termenul „grecesc“, terme- 
nul tehnic mai adecvat este cel de „elenism” 
pentru a desemna fuziunea culturii clasice 
grecești cu diverse culturi din Orientul 
Apropiat care a fost răspândită în bazinul 
mediteraneean de către Alexandru cel Mare 
și succesorii săi. ludaismul „elenistic“ este, 


așadar, un iudaism puternic influențat de 
cultura greacă, adică „elenizat“. 

1 Enoh. O *apocalipsă cu cinci secțiuni, pro- 
venite, probabil, de la cinci autori diferiţi, 
1 Enoh datează în mare (excepţie fac Pildele 
lui Enoh) din sec. II î.H. Scrisă probabil în 
aramaică, a circulat mai cu seamă în cer- 
curile eseniene și a supravieţuit parțial în 
*Manuscrisele de la Marea Moartă, iar o 
versiune integrală s-a păstrat în manus- 
crise etiopiene ulterioare. 

2 Enoh. Deși e posibil ca un original semitic 
să fi provenit din secolul I, varianta actuală 
editată este dintr-o perioadă mai târzie şi 
s-a păstrat în slavonă. 

3 Enoh. O *apocalipsă din perspectiva mis- 
ticii rabinice care n-a fost scrisă mai târziu 
de sec. V d.H. (cel mai probabil în sec. 
M d.H.). 


Epictet. Filosof stoic, din secolul I d.H., 
care a fost inițial sclav. 

Epicurieni. Școală filosofică ce promova 
plăcerea (absența durerii și a tulburării) şi 
nu credea în existența zeilor din mitologia 
antică; vezi comentariul la Fapte 17:18. 
Epistole pastorale. Trei epistole pauline — 
1, 2 Timotei și Tit — care conţin sfaturi 
date de către Pavel tinerilor lucrători, care 
duceau mai departe lucrarea pe care o înce- 
puse el. 

Escatologic. Care are de-a face cu sfârșitul 
vremurilor. 

Esenieni. Un grup pietist rigorist, din 
rândul căruia au fost unii care s-au retras 
în pustie ca monahi. Cel mai probabil 
*Manuscrisele de la Marea Moartă provin 
de la un grup esenian. *]osephus estimează 
că existau în jur de patru sute de esenieni. 
Evanghelie. Termenul tradus astfel 
înseamnă, literal, „veste bună”; era genul 
de veste bună pe care o anunțau heralzii, 
iar în Isaia, cuvântul e folosit cu referire 
specifică la mesajul lui Dumnezeu de 
restaurare şi mântuire a poporului Său. 
(„Evanghelia” ca *gen literar, un tip de 
scriitură din *Noul Testament, este însă 
diferită, cu toate că aceste lucrări proclamă 

vestea bună; pentru acest sens al cuvântu- 
lui, vezi introducerea la evanghelii.) 


Evanghelii sinoptice. Matei, Marcu și 
Luca; se numesc „sinoptice” pentru că pre- 
zintă numeroase suprapuneri și au la bază 
surse comune (îndeosebi Marcu și „Q”, cel 
mai probabil). 

4 Ezdra. Miezul aceste cărți (capitolele 
3-14) este o *apocalipsă evreiască de la 
sfârșitul secolului I d.H. (sau începutul 
celui de-al doilea). 

Farisei. O mișcare alcătuită din câteva mii 
(Josephus estimează la șase mii) de bărbaţi 
iudei cucernici care urmăreau să interpre- 
teze *Legea cu grijă și cu atenție la tradiţiile 
instituite de generaţiile anterioare de cuce- 
rnici. În vremea lui Isus, erau văduviţi de 
influență politică, însă erau foarte respec- 
taţi și cu mare influență asupra populaţiei 
de rând. Puneau mare accent pe propriile 
lor reguli de curăţie și credeau în “învierea 
morților. Deși creștinismul timpuriu scoate 
în evidenţă mai ales diferențele dintre ei și 
Isus, sunt multe alte lucruri asupra cărora 
împărtășeau viziuni comune. 

Fiul lui Dumnezeu. Sintagma a avut o mul- 
time de sensuri pentru diverse popoare din 
lumea antică, dar pentru unii păgâni romani 
s-ar fi putut să sugereze că Isus era conside- 
rat un rival al împăratului. Cele mai multe 
dintre textele nou-testamentare evocă uzul 
din *Vechiul Testament, unde termenul 
era folosit în mod generic pentru întreg 
Israelul (Ex. 4:22), însă se referea în mod 
specific la regele din spița davidică (2 Sam. 
7:14) și mai cu seamă (după 2 Samuel) la 
izbăvitorul final (Ps. 2:7; 89:27). Deși majo- 
ritatea textelor evreieşti contemporane cu 
Isus nu folosesc sintagma cu referire la 
“Mesia, există și unele excepții (interpreții 
*esenieni ai textului din 2 Sam. 7:14). 

Fiul Omului. În ebraică și *aramaică, sin- 
tagma însemna „ființă umană”, dar Isus 
a folosit-o cu referire la Sine Însuși, recur- 
gând la sensul specific din Daniel 7:13-14. 
Acolo, „unul ca un fiu al omului”, repre- 
zentant al *sfinţilor care au suferit înainte 
să capete “împărăția (7:25-27), primește 
dreptul să domnească veșnic. Acest pasaj 


nu era îndeobște aplicat lui *Mesia, pe 
vremea lui Isus, și abia după ce El a citat 
explicit Daniel 7 în timpul procesului, 
adversarii Săi au înțeles cu adevărat cine se 
pretindea El a fi. 

Gen. Tipul de scriitură a unei lucrări: de 
pildă, epistolă, *naraţiune istorică, poem, 
text științifico-fantastic sau ameninţare cu 
bombă. Cu toate că unele dintre genurile 
moderne poartă nume identice cu cele 
antice (ex.: scrisoare, naraţiune istorică, 
biografie) şi au destule elemente comune 
cu acestea, de obicei există trăsături care le 
diferențiază (vezi introducerea la evanghe- 
lii și la epistole). 

Gheena. Transliterarea greacă a terme- 
nului ebraic Gehinnom, care, în iudaism, a 
ajuns să descrie locuinţa decedaţilor răi, 
care se chinuiesc. Diverse surse iudaice 
exprimă opinii variate vizavi de durata 
pedepsei din Gheena și de eventuala ani- 
hilare, eliberare sau rămânere a acestora în 
captivitate; evangheliile, Faptele apostoli- 
lor şi Apocalipsa prezintă mult mai unitar 
imaginea “învierii pentru judecata finală. 
Giulgiul din Torino. Presupusul linţoliu 
în care ar fi fost învelit Isus când a fost 
îngropat. Datarea cu radiocarbon pledează 
împotriva autenticității sale; în favoarea 
autenticității pledează trăsăturile sale 
palestiniene (urme ale unor fibre de plante 
din Palestina) și indicii despre rânduielile 
evreiești pentru îngropăciune din secolul 
I d.H. Originea și natura imaginii încă n-au 
fost lămurite de către cercetători. 
Gnosticism. Un amalgam de idei grecești, 
evreiești și creștine care datează de la 
începutul secolului II d.H. și a reprezentat 
o provocare majoră pentru creștinismul 
timpuriu. Termenul acoperă practic o plajă 
variată de școli și mișcări care nu neapărat 
să identifică una cu alta, însă printre trăsă- 
turile lor comune se numără accentul pus 
pe o cunoaștere „secretă” aparte de tradi- 
țiile larg acceptate de către numeroase alte 
grupări creștine timpurii. Unii cercetătorii 
sunt înclinați să vadă evoluţii gnostice în 
presupuşii adversari vizați de către Pavel 
(mai cu seamă în Coloseni și *epistolele 

pastorale) și de către loan în evanghelia și 
în epistolele sale. E foarte posibil ca ideile 
din care s-a născut ulterior gnosticismul 
și neoplatonismul să fi circulat în primul 
secol, dar acestea pot fi reconstituite și din 
alte surse, fără să fie nevoie să recurgem la 
gnosticism ca atare. 

Hagiografie. O relatare minuțioasă a vieţii 
unei persoane sfinte, concepută cu scop 
laudativ. 


Har. În *Noul Testament, termenul cores- 
punde noțiunii de dragoste nemeritată 
pecetluită prin legământ, după cum apare 
exprimată în pasaje precum Deuteronom 
4:37; 7:7-9 şi 10:15. În inscripțiile grecești, 
termenul apare cu referire la daruri și bine- 
faceri, iar în mentalitatea antică privind 
reciprocitatea, e o invitaţie la gratitudine. 


Hilel. Faimos învăţător evreu, contempo- 
ran cu Șamai și cu copilul Isus; mai îngă- 
duitor de obicei decât Șamai, opiniile școlii 
sale au dobândit preeminență după anul 
70 d.H. 


Hiperbolă. O exagerare *retorică, figură de 
stil folosită adesea de către învăţători evrei 
pentru a-şi sublinia ideea. Obiectivul ilus- 
trațiilor hiperbolice folosite de Isus era, în 
general, acela de a atrage atenția ascultăto- 
rilor și de a-i determina să ia în serios ceea 
ce avea El de spus. 


Iosif şi Aseneth. Un roman sentimental 
“elenistic, de provenienţă alexandrină, care 
povestește cum și-a cucerit Iosif soția; cel 
mai probabil necreştin la origine, datează 
din prin secolul I d.H. 

Ispășire, a ispăşi. Potolirea mâniei divine 
prin descărcarea ei asupra unui substitut 
ce lua locul persoanei vinovate, atestată 
într-o mare varietate de culturi și litera- 
turi antice. În context grecesc, era deosebit 
de apreciat sacrificiul în locul altuia; în 
iudaism existau elemente care sugerau că 
martirii plătesc preţul în locul altora. Însă 
conceptul are la bază mai cu seamă o jertfă 
din Vechiul Testament, care presupunea că 
moartea animalului sacrificat asigură cură- 
țirea de întinăciunea păcatului și potolește 
mânia lui Dumnezeu astfel că păcătosul 
poate fi iertat. 


Iustin Martirul. Filosof care a funcţionat 
în această calitate atât înainte, cât și după 
convertirea la creştinism. Autor a două 
Apologii și a unui Dialog cu iudeul Tryfon, a 
fost un apologet creștin (apărător al credin- 
tei) marcant din secolul II d.H., până când 
a fost martirizat. 


Împărăţie. Acest termen înseamnă „con- 
ducere”, „domnie” sau „autoritate” (nu 
desemna locuitorii sau teritoriul unui 
regat, precum termenul actual din limba 
engleză — și română n.tr.). Evreii recunoș- 
teau că Dumnezeu este în prezent la cârma 
universului, dar se rugau pentru ziua în 
care el va conduce o lume în care nu va 
mai fi idolatrie și neascultare. Manifestarea 
acestui aspect viitor al domniei lui 
Dumnezeu era în mod obișnuit asociată cu 
*Mesia și cu “învierea din morţi. De vreme 
ce Isus a venit şi va reveni, creştinii cred 
că Împărăţia a fost inaugurată, dar este în 
așteptarea desăvârșirii sau a consumării ei. 
„Împărăţia cerurilor” (expresia obișnuită a 
lui Matei) este o sintagmă echivalentă cu 
„Împărăţia lui Dumnezeu”. Uneori, evreii 
foloseau cuvântul „cer” ca formă respectu- 
oasă de desemnare a lui Dumnezeu (ca în 
Luca 15:21). 


Înviere. Deși unii cercetători de la începutul 
secolului XX au asociat învierea lui Cristos 
cu concepţii proprii *religiilor de mistere 
greceşti, în prezent este un fapt cunoscut că 
creștinismul timpuriu prezintă prea puţine 
similitudini cu miturile misterelor, care nu 
sunt decât niște reprezentări ale renaște- 
rii ciclice a fertilității naturii. Dimpotrivă, 
învierea lui Isus avea în fundal o speranţă 
evreiască, care se întemeia pe legământul, 
promisiunea și dreptatea lui Dumnezeu, 
concepte din istoria timpurie a lui Israel. 
Documentele antice evreiești atestă că 
cei mai mulți dintre evreii din Palestina 
credeau că Dumnezeu va învia trupurile 
celor decedați (atât ale celor drepți, cât și 
ale celor răi) la sfârșitul veacurilor, după 
cum se poate citi în Daniel 12:2. Nu exista 
însă ideea că o anumită persoană ar putea 
învia mai repede decât toți ceilalți; tocmai 
de aceea, învierea lui Isus, ca inaugurare a 

“Împărăției viitoare, în istorie, i-a luat prin 
surprindere chiar şi pe *ucenici. 

Josephus. Istoric evreu din secolul I, care 
a fost martor la războiul dintre 66-70 d.H., 
pe care l-a descris dimpreună cu eveni- 
mentele premergătoare. Lucrările sale 
(Istoria războiului iudeilor împotriva romani- 
lor, Antichități iudaice şi Contra lui Apion, 
plus Autobiografia) sunt surse de informaţii 
utile în ce privește Palestina primului secol. 
Gândite pentru publicul din *diaspora, 
lucrările sale trădează influenţe elenistice. 

Juvenal. Satiric roman care a scris în prima 
jumătate a secolului II d.H. Este cunoscut 
mai ales pentru invectivele sale îndreptate 
împotriva femeilor, străinilor și *liberților 
care începeau să dobândească drepturi 
rezervate odinioară exclusiv bărbaților 
romani din aristocrație. 

Lege. Tora (termenul ebraic tradus în greacă 
pentru a desemna „Legea”) înseamnă, 
literal, „îndrumare” sau „învățătură”, nu 
doar reguli. A fost, de asemenea, folosit 
ca nume generic pentru primele cinci cărți 
din *Vechiul Testament (Pentateuhul, căr- 
tile lui Moise), dar uneori și pentru Vechiul 
Testament în ansamblu. Comentariul de 
față folosește termenul tradus „lege”, fiind 
mai familiar pentru majoritatea cititorilor 
și traducerilor, cu toate că aria semantică 
presupusă de termenul englezesc (și cel 
românesc - nitr.) este mult mai îngustă 
decât cea a conceptului iudaic. 

Libert. Un fost sclav beneficiar al manumi- 
siunii — eliberare legală. 

Literatură rabinică. Masivul corpus de 
scrieri ce conțin opinii atribuite diverși- 
lor învățători evrei consideraţi parte a 
mișcării rabinice. Cele mai timpurii ediții 
scrise ale acestor materiale provin de la 
începutul secolului III d.H. (majoritatea 
citează *rabini din secolul II). Cu toate că 
toate lucrările scrise și majoritatea rabi- 
nilor menţionaţi au apărut mai târziu de 
perioada *Noului Testament, această lite- 
ratură este folositoare pentru că surprinde 
un curent al tradiţiei evreieşti. Dintre 
lucrările rabinice fac parte: Mișna, Tosefta, 
Mehilta [cu privire la Exod], Sifra [cu privire 


la Levitic], Sifre Numeri, Sifre Deuteronom şi 
mai târzii (după secolul III) Talmudul babi- 
lonian și palestinian și diverse lucrări din 
Midraş Raba. 

Lucian din Samosata. Satiric și *retor grec 
din secolul II d.H. 
LXX. Abrevierea 
*Septuaginta. 
Macabei. O familie preoțească care a con- 
dus revolta iudeilor împotriva Imperiului 
Siro-Elenistic, în secolul II î.H., iar ulterior 
a întemeiat dinastia Hasmoneilor, o aristo- 
crație ce a condus Palestina până la Irod cel 
Mare. 

3 Macabei. Un roman istoric produs de 
iudaismul alexandrin; posibil să dateze din 
secolul I î.H. 

4 Macabei. Tratat iudaic mustind de filo- 
sofie greacă (mai ales *stoică); posibil să fi 
fost scris de către un iudeu alexandrin din 
secolul I d.H. 


Manuscrisele de la Marea Moartă. Scrieri 
aparținând unei secte iudaice rigoriste 
(îndeobște acceptată ca fiind cea a *ese- 
nienilor) care viețuia în deșertul ludeei, 
lângă modernul Kirbet *Qumran. (Unii 
cercetători ai sulurilor de la Qumran se 
îndoiesc că scrierile aparțin esenienilor, 
însă aceste suluri par să se potrivească 
bine descrierilor făcute esenienilor de către 
*Philon, Pliniu cel Bătrân şi *Josephus. Sunt 
specialiști care susțin că la Qumran nu se 
afla reședința, ci doar biblioteca, cel puțin 
în anumite perioade.) Printre scrieri se 
numără „Războiul fiilor luminii împotriva 
fiilor întunericului” (sau „Sulul războiu- 
lui”), „Manualul de disciplină” (regula 
comunității), „Documentul de la Damasc”, 
„Cartea imnurilor”, „Apocriful Genezei”, 
„Sulul Templului” şi comentarii și adău- 
giri la diverse cărţi biblice. Multe dintre 
sulurile cele mai importante par să fi fost 
scrise în sec. II î.H.; numeroși cercetători 
sunt de părere că situl a fost abandonat în 
timpul războiului dintre evrei şi romani 
(66-70 d.H.), deşi unii sugerează că e posi- 
bil ca ulterior să fi fost iarăşi folosit. 

Magie. Anumite acţiuni erau considerate 
magice sau erau atribuite puterii divine 


standard pentru 

pozitive în măsura în care observatorul le 
privea ca atare. Mulţi considerau că magia 
ȘI vrăjitoria erau misterioase, antisociale și 
egoiste, însă, cu toate acestea, erau practi- 
cate pe scară largă și asociate, uneori, cu 
centre ale magiei precum Egipt sau Efes. 
Printre practicile magice cu mare popula- 
ritate se numărau farmecele de dragoste, 
blesteme împotriva adversarilor (chiar și în 
competiții sportive), manipularea spirite- 
lor și altele asemenea. 

Marii-preoţi. Deși, în *Vechiul Testament, 
titulatura se folosea exclusiv cu referire 
la marele-preot, *Josephus atestă că în 
această perioadă, pluralul se folosea pen- 
tru a desemna aristocrația preoțească în 
general. Multe dintre figurile marcante ale 
acestor familii aristocrate din Ierusalim şi 
din împrejurimi făceau parte din consiliul 
municipal (Sanhedrinul), fiind, mulți din- 
tre ei, *saduchei. 

Mântuitor. Un titlu acordat adesea, în 
cultura greacă, zeilor sau conducătorilor 
divini şi folosit în *Septuaginta pentru 
Dumnezeul lui Israel, Izbăvitorul poporu- 
lui Său (ex.: Is. 45:15, 21). 

*Mesia. Adaptare a termenului ebraic ce 
se traduce cu „unsul”, echivalent cu sensul 
originar al termenului grec „Cristos”. În 
*Vechiul Testament, diverse personaje au 
fost unse, iar în câteva dintre *Manuscrisele 
de la Marea Moartă sunt menţionate două 
ungeri de primă importanță pentru vre- 
murile din urmă: un rege și un preot. Dar 
așteptarea cea mai larg răspândită, așa cum 
este reflectată în Psalmi și de către profeți, 
era aceea că unul dintre descendenții regali 
ai lui David va reveni pe tron atunci când 
Dumnezeu va reîntemeia *Împărăția sa 
în Israel. Numeroși locuitori ai Palestinei 
și probabil majoritatea evreilor credea că 
Dumnezeu va trebui să intervină cumva 
pentru a înfrânge stăpânirea romană astfel 
încât să fie asigurată securitatea Împărăției 
lui Mesia; se pare că erau mulţi cei care 
credeau că această intervenţie divină se 
va concretiza într-o acţiune armată. În 
primul secol, în Palestina s-au ridicat mai 
multe personaje mesianice, așteptând o 


intervenţie miraculoasă din partea lui 
Dumnezeu; cu toţii au fost înfrânți de către 
romani. (Isus este singurul despre care se 
pretinde că a înviat; de asemenea, a fost 
printre puţinii ce și-au revendicat descen- 
denţa davidică, dificil de dovedit de către 
orice alt pretendent de după anul 70 d.H.) 


Midraș. Comentariu sau interpretare ebra- 
ică a Scripturii. A cunoscut forme diverse 
și variate, dar cel mai adesea presupunea 
lectura textului în lumina altor texte, cu 
o atenţie deosebită pentru orice nuanţă a 
fiecărui detaliu despre care se presupunea 
că ar fi încărcat de semnificaţii divine. Cum 
astfel de metode de citire a Bibliei erau 
un fapt obișnuit, primii creștini le puteau 
folosi și ei pentru a stabili punți de legătură 
cu alți cititori evrei ai Bibliei. 

Naraţiune. Expunere sub formă de istori- 
sire (a unor evenimente reale sau fictive), 
care se opune altor modalităţi literare de 
expunere, cum ar fi discursul explicativ. 


Neamuri. Toţi cei care nu sunt evrei. În 
limbajul evreiesc antic, acest termen este 
un echivalent aproximativ pentru ceea ce 
se înțelege azi prin accepțiunea negativă a 
cuvântului „păgân”. 

Noul Testament. Termenul modern stan- 
dard care desemnează literatura creștină 
timpurie declarată canonică de către 
*Biserică şi acceptată de aproape întreaga 
creștinătate de azi. Deşi conţine și niște 
indicii despre noul legământ (așa cum apar 
şi în ler. 31:31-34), nu este un „testament“ 
în adevăratul sens al cuvântului; însă ar 
fi destul de incomod să vorbim despre 
„Scripturile scrise după venirea lui Isus”. 


Oracolele sibiline. Oracole evreiești *pse- 
udoepigrafice alcătuite după oracolele 
păgâne omonime, atribuite profetesei 
antice Sibila și despre care se crede că au 
fost strânse din comunități iudaice din 
Alexandria, Egipt și Asia Mică. Conţinutul 
acoperă un mare interval de timp, însă 
majoritatea se pare că ar fi precreștine. 

Papirusuri. Documente contemporane cu 
*Noul Testament, mai ales corespondenţă 
și acte comerciale, scrise pe suluri de papi- 
rus (material obținut din foițele plantei de 

papirus) și păstrate mai cu seamă în zonele 
cu climă aridă din Egipt. 

*Parabole. Învățătorii evrei obișnuiau să-și 
ilustreze învăţăturile prin scurte povestiri, 
asemenea celor folosite azi în predici (ade- 
sea însă cu o preocupare mai redusă pen- 
tru verosimilitate). Parabolele lui Isus, la 
fel ca ale celorlalți învăţători, erau menite 
să scoată cât mai pregnant în evidenţă 
ideea, iar o bună parte din detaliile acestor 
povestiri erau exclusiv pentru a conduce 
firul naraţiunii. Cititorii moderni care 
acordă prea multă atenţie acestor detalii 
riscă să piardă din vedere adevăratul mesaj 
al parabolei. Totodată, parabolele aveau 
uneori legături multiple cu realitățile pe 
care le reprezentau (ex.: cele patru tipuri 
de sol din pilda semănătorului); interpre- 
tările date preluau adesea modelul para- 
bolelor evreiești antice și adesea stabileau 
mai multe puncte de contact cu realitatea. 
Termenul grec pentru „parabolă” se referă, 
de obicei, la o comparaţie; însă practica 
evreiască pe care o preia și Isus includea 
mijloace mai variate (ghicitori, proverbe, 
fabule etc.) reunite sub umbrela termenu- 
lui ebraic mașal. 

Patron. Superiorul social din relația 
patron—*client din societatea romană, 
care acorda favoruri politice și funcționa 
ca sponsor al clienților săi, dependenți 
social de el. Obligațiile, în această relație, 
erau de ambele părți; clienții trebuiau să-și 
cinstească patronii ca binefăcători. În sens 
tehnic, patronajul era o instituție poli- 
tică romană; specialiştii contemporani în 
*Noul Testament folosesc adesea titulatura 
într-un sens mai general pentru a desemna 
orice gen de binefacere din lumea medite- 
raneeană vorbitoare de greacă (și acoperă 
astfel și sensul actual al termenului englez). 
Petronius. Un satiric din secolul I d.H. care 
urmărea plăcerea. După ce a stârnit gelozia 
lui Tigellinus, sfetnic și celebru partener 
sexual al lui Nero, Petronius s-a sinucis 
atunci când a devenit evident care avea să-i 
fie soarta. 

Philon. Filosof grec din secolul I fidel atât 
traducerii grecești a Torei, cât și educaţiei 


grecești, mai cu seamă filosofiei platonice 
medii. A trăit în Alexandria, Egipt, și a 
deținut o poziție deosebit de prestigioasă şi 
influentă în comunitatea evreiască de aici. 
Pilat. Pilat din Pont a fost guvernator al 
ludeei între ani 26-36 d.H. Probabil că pozi- 
ţia sa era una sigură câtă vreme Sejanus, 
patronul său, a fost în cercurile puterii din 
Roma; dar după ce Sejanus a fost executat 
în 19 octombrie, 31 d.H., cu siguranţă că 
va fi trebuit să acţioneze cu precauţie. Şi 
Josephus, și Philon îl descriu pe Pilat ca 
fiind nepăsător față de sensibilitățile iude- 
ilor. La adăpostul întunericului, a introdus 
în lerusalim niște stindarde romane, fapt ce 
a stârnit proteste publice care l-au determi- 
nat să le scoată din cetate. A deturnat bani 
din vistieria Templului pentru a construi 
un apeduct, stârnind iarăși mânia iudeilor. 
Masacrarea *samaritenilor i-a atras reche- 
marea la Roma. 


Pildele lui Enoh. Aceste *parabole din 
1 Enoh (cap. 37-71) datează fie de la sfâr- 
șitul secolului I î.H., fie de la începutul 
secolului I d.H. Deoarece exact această 
porțiune din Enoh lipseşte din fragmentele 
de la *Qumran, rămâne deschisă problema 
datării lor precreștine, deși majoritatea 
experților în Enoh o susțin. 

Pitagorism. Filosofie mistică atribuită lui 
Pitagora, gânditor grec din secolul VI î.H. 
La fel ca orice altă școală filosofică, își avea 
propriile trăsături distinctive; una dintre 
dogmele fundamentale era cea privitoare 
la semnificația numerelor. De asemenea, 
pitagoreicii aveau un regim vegetarian 
strict. 

Platon. Discipol al lui Socrate, care a 
influenţat gândirea greacă de după el cu 
idealismul și concepția dualistă asupra 
lumii. Deși a cunoscut perioada de glorie 
în secolul IV î.H., gândirea sa i-a influen- 
tat pe platonicienii medii (precum Philon) 
începând cu secolul I d.H. și ulterior. Mai 
târziu, o formă amplificată a platonismului 
a devenit concepţia filosofică prevalentă în 
Antichitate. 

Plutarh. Biograf și moralist grec, ale cărui 
scrieri conțin numeroase ilustrări ale men- 
talităților dominante din secolul I d.H. 


Pocăinţă. În *Noul Testament, acest termen 
nu înseamnă în primul rând „schimbarea 
minții” (cum au dedus unii pe baza ter- 
menului grec); mai degrabă este o rever- 
beraţie a ebraicului „întoarcere de la” sau 
„îndepărtare de” păcat. Evreii trebuiau 
să se pocăiască ori de câte ori păcătuiau; 
Noul Testament folosește termenul mai 
ales pentru a descrie schimbarea definitivă 
pe care o experimentează orice om dintre 
*neamuri care se convertește la iudaism 
sau orice păcătos care devine un urmaş al 
lui Cristos. 


Profeţie. Transmiterea unui mesaj din 
partea lui Dumnezeu, sub inspirația Sa. 
Se putea să includă și predicții, dar nu 
era necesar. Cu toate că, în sens tehnic, 
„profet” era oricine profețea, majoritatea 
evreilor rezervau acest titlu exclusiv pen- 
tru oamenii din trecut care vorbiseră în 
numele Domnului. 


Prozelit. Un convertit (la iudaism, în sen- 
sul folosit în acest comentariu). 


Psalmii lui Solomon. Psalmi evreiești de 
la jumătatea secolului I î.H., asemănători 
într-o oarecare măsură cu imnurile de la 
*Qumran. Fiind probabil opera unui singur 
autor, psalmii reflectă fie pietatea fariseică 
timpurie, fie o formă de iudaism foarte ase- 
mănătoare cu fariseismul. 


Pseudo-Philon. Antichități biblice/ Liber Anti- 
quitatum Biblicarum, scrisă de Pseudo-Philon 
reia istoria biblică de la Adam până la 
moartea regelui Saul. Originară probabil 
din Palestina, datată undeva pe finalul 
secolului I sau începutul secolului II d.H., 
lucrarea nu trădează niciun fel de influență 
creștină. 

Pseudo-Focilide. O scriere de înţelepciune 
morală ce s-ar putea să fie de sorginte evre- 
iască, influențată de etica *stoică. Posibil să 
fi fost compusă la sfârșitul secolului I î.H. 
sau la începutul secolului I d.H. 
Pseudoepigrafe. O colecţie alcătuită, după 
criterii destul de laxe, în epoca modernă, 
constând din scrieri antice iudaice foarte 


eterogene care nu se regăsesc nici în cano- 
nul creştin, nici în cel iudaic, nici în alte 
colecții precum *apocrifele, *Manuscrisele 
de la Marea Moartă sau “literatura rabi- 
nică. Au căpătat acest nume pentru că 
majoritatea sunt scrise sub pseudonim. 
Printre ele se numără: *2 Baruh, *1, 2 şi 
*3 Enoh, *4 Ezdra, *Cartea Jubileelor, *Epistola 
lui Aristeas, Viața lui Adam şi a Evei, *3 şi 
*4 Macabei, Martiriul lui Isaia, *Psalmii lui 
Solomon, *Oracolele sibiline, * Testamentul lui 
Iov, * Testamentul lui Solomon şi * lestamentele 
celor doisprezece patriarhi. 


Pseudoepigrafic. Care pretinde că este 
scris de către altcineva decât autorul real, 
asemenea scrierilor sub pseudonim de azi. 


Quintilian. Retor roman influent din seco- 
lul I d.H. 


Qumran. Locul unde au fost găsite 
*Manuscrisele de la Marea Moartă 
(Kirbet Qumran); sintagma „comunitatea 
Qumran” este însă folosită cu referire la 
oamenii care locuiau acolo și care au scris 
sulurile. 


Rabin. Învățător evreu („învățătorul 
meu”). Cândva după anul 70 d.H., ter- 
menul a devenit unul tehnic pentru cei 
învestiți oficial ca rabini, care e posibil să fi 
făcut parte la început din rândul *scribilor 
farisei. 


Religiile de mistere. Grup eterogen de 
secte grecești în care se intra numai după 
o inițiere specială. Detaliile acestei iniţi- 
eri trebuiau ținute secret, cu toate că un 
membru putea adera la mai multe astfel de 
grupări. Dincolo de imperativul secretelor 
și al iniţierii, există mari diferențe între ele 
în ceea ce priveşte popularitatea, vechimea 
și interesul pe care-l stârneau în rândurile 
diverselor categorii sociale. 


Retorică. Arta sau studiul formelor și 
metodelor adecvate discursului public, 
de mare importanţă în Antichitate. Deși 
numai o elită selectă beneficia de instruire 
consistentă (ce reprezenta și cea mai popu- 
lară dintre cele două forme de educaţie 
antică), figurile retorice și ideile propa- 
gate se răspândeau în celelalte straturi ale 
societății urbane prin discursurile publice, 

într-o manieră similară cu felul în care tele- 
viziunea pătrunde în societatea occiden- 
tală contemporană. 

Saduchei. Cei mai mulți făceau parte din 
aristocrația clericală ce prosperase graţie 
bunelor relaţii întreținute cu romanii; ei 
funcționau ca mediatori ce îi îmbunau pe 
evrei de dragul romanilor și pe romani 
de dragul evreilor. Ei dețineau controlul 
profitabilelor ritualuri de la Templu și erau 
sceptici cu privire la tradiţiile fariseilor și 
la existența supranaturală a îngerilor sau a 
altor spirite, dar mai cu seamă erau deran- 
jaţi de ideea “învierii morţilor, de învăţă- 
turi despre sfârşitul lumii şi de orice putea 
stârni tulburare. Credinţele mesianice des- 
pre sfârșitul vremurilor sau alte îndemnuri 
revoluționare de schimbare puteau - și 
chiar reuşeau -— să pericliteze stabilitatea 
statutului lor în Palestina. 


Samariteni. *Neamuri ce își revendicau 
descendența din Iacov și se închinau 
Dumnezeului lui Israel, dar considerau că 
muntele Garizim este locul sfânt de închi- 
nare, nu lerusalimul. Se aflau în relații de 
aprigă rivalitate cu evreii, ajungând adesea, 
în zilele lui Isus, la ostilități politice care, 
uneori, impuneau intervenția romanilor. 
Sanhedrin. Termenul desemnează o adu- 
nare; marile orașe puteau avea propriile 
parlamente sau adunări. Sanhedrinul din 
lerusalim gestiona treburile iudaice locale, 
însă dădea socoteală şi funcționarilor 
romani desemnați pentru acest scop. 


Satana. La origine, „satan”, „potrivni- 
cul” (așa cum apare în textul ebraic al 
cărții lov), dar folosit ca nume pentru 
diavol către sfârșitul exilului lui Israel 
(2 Cronici și Zaharia) şi termen consacrat 
în perioada *Noului Testament, deși mulți 
evrei continuau să folosească alte nume. 
Spre deosebire de unii teologi contempo- 
rani, cititorii iniţiali ai Noului Testament 
aveau în vedere literalmente o ființă rea, 
cu existență personală. Dezvoltând teme 
vetero-testamentare, iudaismul timpuriu îl 
vedea pe Satana ca fiind acuzatorul (cf. lov 
1:6-2:7; Zah. 3:1-2), ispititorul (cf. 1 Cron. 
21:1) şi înșelătorul. 


Scribi. În Imperiul Roman, executori ai 
unor hotărâri legale. La evreii din Palestina, 
scribii erau cei care trebuiau să-i înveţe pe 
copii să citească și să memoreze Scriptura; 
cel puţin unii dintre ei erau experți în ches- 
tiuni legale ce ţineau de “Legea lui Moise 
(ei sunt, de fapt, predecesorii rabinilor); 
unii făceau parte din mișcarea *fariseilor. 
Seneca. Un filosof roman *stoic şi sfetnic al 
lui Nero, în prima parte a domniei acestui 
împărat. 

Septuaginta. Versiunea greacă a Vechiului 
Testament foarte folosită în perioada 
*Noului Testament. (*LXX, abrevierea stan- 
dard, are la bază tradiția potrivit căreia tra- 
ducerea este opera a șaptezeci de învățați.) 
Deși există mai multe versiuni și variante 
ale Septuagintei, acest comentariu face 
referire doar la forma standard cea mai 
larg acceptată, pentru a evita astfel discuții 
tehnice care nu fac obiectul cărții. 


Sfinţi. Unele traduceri folosesc aceste ter- 
men (hagioi, cu singularul hagios) pentru 
„cei sfinți”, adică cei care au fost dedicați 
lui Dumnezeu. Acest titlu aplicat credincio- 
şilor indică statutul lor ritualic de oameni 
puși deoparte exclusiv pentru folosul lui 
Dumnezeu (chiar dacă unii dintre ei nu își 
dau seama de acest lucru). 

Sinagogi. Locuri de întrunire folosite de 
către evrei pentru rugăciunea publică, lec- 
turi din Scriptură și întâlniri comunitare. 
Stoicism. Cel mai popular curent filosofic 
grecesc în vremea lui Pavel. Deşi nu erau 
foarte mulți stoici, ideile stoice erau larg 
răspândite. Pentru detalii, vezi comentariu 
la Fapte 17:18. 


Suetonius. Istoric roman din secolul II 
d.H. care a scris biografiile unor împărați 
din secolul I d.H., lucrări ce conţin nume- 
roase informaţii utile. 


Șamai. Celebru învățător evreu, contem- 
poran cu Hilel și cu perioada copilăriei lui 
Isus; de obicei mai rigorist decât Hilel, opi- 
niile școlii sale erau dominante în iudais- 
mul din vremea lui Isus. 

Tacitus. Istoric roman din secolul Il d.H., 
a cărui relatare despre Roma secolului I 
reprezintă una dintre cele mai credibile 

dintre sursele pe care le avem pentru acea 
perioadă (chiar dacă adesea contaminată 
de cinismul lui Tacitus). 

Targum. Parafrază a Bibliei ebraice în *ara- 
maica vernaculară. Deși e imposibilă data- 
rea targumurilor scrise existente, demersu- 
rile în vederea traducerii sunt cel puțin la 
fel de vechi ca Neemia 8:8 și e posibil să 
fi produs parafraze extinse încă înainte de 
această dată. 

Testamentele celor doisprezece patriarhi. 
Cel mai probabil, o lucrare în mare parte 
precreştină, de origine evreiască, conți- 
nând şi câteva interpolări creștine. Data 
scrierii e incertă. „Lestamente” *pseudoepi- 
grafice sau îndemnuri finale au fost lăsate 
de către fiecare dintre cei doisprezece fii ai 
lui Iacov pentru copiii lor. 

Testamentul lui Iov. O relatare evreiască 
elenizată a suferințelor și triumfului lui 
lov, provenind probabil din Egipt şi fiind 
datată de obicei către sfârşitul secolului 
I î.H. Sau începutul secolului I d.H. (deşi 
sunt și argumente care susțin că cel puțin 
o parte a materialului nu e mai veche de 
secolul II d.H.). 


Testamentul lui Moise. Unii consideră 
că acest document provine din perioada 
Macabeilor; ar putea fi datat și după anul 
70 d.H. (cf. 6:9), însă cea mai probabilă dată 
a alcătuirii e undeva pe la mijlocul secolu- 
lui I d.H. (menţionează că doar o parte din 
Templu a fost arsă). 


Testamentul lui Solomon. Probabil o 
lucrare evreiască necreştină de prin seco- 
lul III d.H., posibil din Asia Mică; ritua- 
lurile de exorcizare menţionate reflectă o 
cunoaștere temeinică a textelor magice din 
Antichitate. 

Theon. *Retor grec care a lăsat un manual 
de retorică ce se dovedeşte de ajutor (ală- 
turi de manualele lui *Quintilian și ale 
altora) pentru reconstituirea stilurilor reto- 
rice și a stilisticii textelor scrise antice. 


Titus Livius. Istoric roman din secolul I î.H. 
Ucenici. Învăţăcei sau adepți ai *rabinilor 
sau ai filosofilor, care se consacră memoră- 
rii și trăirii în acord cu învățăturile dascălu- 
lui lor. Membrii şcolilor puteau transmite 
învăţătura canonică de la o generație la 
alta. 


Veacul ce va să vină. Numeroși iudei 
împărțeau istoria în două epoci, cea pre- 
zentă şi cea care are să vină. „*Viaţa veş- 
nică” aparținea de veacul ce va să vină. 


Vechiul Testament. Termenul modern 
standard pentru Biblia ebraică (ce conține 
și porțiuni *aramaice) așa cum a fost ea sta- 
bilită de canoanele evreiești și protestante; 
iudeii îl desemnează, în general, prin ter- 
menul Tanah. Deși conține referiri la legă- 
mântul lui Dumnezeu cu Israel, nu este un 
testament în adevăratul sens al cuvântului. 


Viaţă veșnică. În textele evreiești, termenul 
înseamnă literal „viaţa lumii ce va să vie”, 
plasată după “învierea din morţi; preluat 
din Daniel 12:2, a devenit un concept stan- 
dard pentru aproape tot iudaismul timpu- 
riu și uneori era redus la cuvântul „viaţă”. 
Unele pasaje din *Noul Testament îl men- 
ționează ca dar prezent și viitor, deoarece 
învierea lui Isus a deschis posibilitatea 
mântuirii pentru acum. 


Zeloţi. Revoluţionari evrei care s-au afir- 
mat sub această titulatură mai ales cu puţin 
timp înainte de primul război al iudeilor 
(66-70 d.H.). În încercarea de a-și exonera 
poporul în fața romanilor, “Josephus îi 
reduce la statutul de tâlhari și agitatori, 
însă este aproape o certitudine că aceştia se 
bucurau de un important capital de simpa- 
tie, inclusiv din partea a numeroși “farisei 
și a unora dintre saducheii mai tineri. Cu 
toate că termenul „zeloți” desemnează 
doar un singur grup al rezistenţei iudaice, 
autorii moderni au găsit cu cale să-l folo- 
sească drept nume generic pentru întreaga 
mișcare de rezistenţă. 

Roma 
(conducători) 


mAugustus (27 î.H.—14 
d.H.) 

O aclamat ca „mântuitor” 
0 Pax Romana 


aTiberiu (14-37 d.H.) 
O patronul lui Sejanus 
Q i-a expulzat pe evrei 
din Roma 


E Gaius Caligula (37-41 
d.H.) 

0 a încercat să-și 
instaleze portretul în 
Templu 


mCiaudius (41-54 d.H.) 
O patronul lui Pallas 

0 îi expulzează pe evrei 
din Roma din pricina lui 


„Crestus” (data probabilă: 


anul 49) 


mNero (54-68 d.H.) 
Q crime, orgii, bestialitate, 
matricid 


Lumea Noului Testament = o cronologie 


Palestina 
(guvernatori) 


mlrod cel Mare (c. 37-4 
î.H.) 


Arhelau, etnarh (4 î.H- 
6 d.H.) 


mRevolta lui luda și 
incendierea Seforisului 

(6 d.H.) 

m Procuratori romani guver- 
nează ludeea (6-37 d.H.) 
mlrod Antipa, tetrarh al 
Galileei (4 î.H.-39 d.H.) 


mPilat din Pont (26 sau 
27-36 sau 37 d.H.) 
probabil client al lui 
Sejanus 


mirod Agripa |, rege 
popular (37-44) 

O moartea lui e 
consemnată în Fapte 
12:23; Josephus (44) 


mProcuratori (44-66) și 
Irod Agripa II (c.50-92, 
stăpânește diverse 
teritorii) 


mFelix: clientul corupt al 
lui Pallas (52-60) 

ludaism 


m Manuscrisele de la 
Marea Moartă (sec. II 
î.H. până la mijlocul sec. 
Id.H.) 


m Semaia, Abtalion 


m Hilel și Șamai 


m Ana, mare-preot (6-15 
d.H.) 


m Caiafa, mare-preot 
(18-26 d.H.) 


m Școala lui Șamai se 
impune 


m Gamaliel |, un 
proeminent învățător 
fariseu (din școala lui 
Hilel) 


m Revolta lui Teuda (c. 45) 
E Simeon, fiul lui Gamaliel 


m Preoţi înstăriți 
(saduchei) și moșieri gali- 
leeni asupresc nevoiașii 


m Se intensifică tensiunile 
socio-economice; 
ascensiunea zeloților 


Crestinismul 
incipient 


m Nașterea lui Isus 
(c. 7 î.H.?) 


mÎntoarcerea din Egipt în 
Galileea 


m Tâmplar în Nazaret 
(la 6 km [4 mi] de Seforis) 


E joan Botezătorul, 
Isus Își începe lucrarea 
publică (c. 27 d.H.) (Luca 
3:1; loan 2:20) 
Răstignirea lui Isus 
(c. 30 d.H.) 

m Nașterea Bisericii în 
lerusalim 

W Mișcarea elenistă 
(Fapte 6) 

m Ștefan, ucis cu pietre 


m Convertirea lui Pavel (c. 32) 


m Biserica din Antiohia, 
extinderea spre neamuri 


m Ideile apocaliptice 
înfloresc, probabil din 
pricina lui Gaius (cf. 2 Tes. 
2:3-4) 

m Prima călătorie misio- 
nară a lui Pavel (45-48) 
m Conciliul de la lerusalim 
(Fapte 15; c. 49) 

BA doua călătorie 
misionară (50-53): Filipi, 
Tesalonic, Corint; 1-2 
Tesaloniceni 

m Mijlocul anilor 50: 1 
Corinteni, Romani 


E Pavel este arestat 
în Templu și dus la 
Cezareea (c. 58-60) 
m Epistola lui lacov? 


Roma 
(conducători) 


mincendierea Romei (64) 
mNero arde creștini de 
vii (64) 


m Moartea lui Nero; este 
urmat de Galba, Otho, 
Vitellius (68-69) 

m Vespasian (69-79) 


aTitus (79-81) 


m Domițian (81-96) 
Q în a doua parte a 


domniei, a pretins 
închinare 

Q persecuție împotriva 
creștinilor și a altora 


mNerva (96-98) 


a Traian (98-117) 
m Adrian (117-138) 


Palestina ludaism 


(guvernatori) 


E Festus: procurator 
cinstit (60-62) 


m Moartea lui Festus (62); 
este urmat de guvernatori 
corupti 


m Masacre în Cezareea și 

Decapolis 
Războiul cu romanii 
(66-70) 


@ Căderea Ierusalimului; 
distrugerea Templului (70) 
m Saducheii și alte grupări 
se dizolvă 

mlohanan ben Zakai 
reorganizează fariseismul 
m Gamaliel Il, Samuel 
ha-Katon; probleme 

cu „schismaticii” (mulţi 
dintre ei probabil creștini 
evrei; c. 85) 


BAkiva, Ismael 


E Revolta lui Bar Kohba 
(132-135) 


E lerusalimul devine 
păgân (Aelia Capitolina, 


135) 
E Rabinul luda ha-Nasi 


(c. 200) codifică Mișna 
(ulterior, rânduielile și 
învățăturile rabinilor 
amoraici vor fi codificate 
în Ghemara) 

Creștinismul 
incipient 


m Pavel e trimis la Roma 
(c. 60-62) 


m Epistolele din închi- 
soare (Efeseni, Filipeni, 
Coloseni, Filimon; c. 
60-62) 

m Pavel trebuie să 
înfrunte filosofia, misticis- 
mul elenistic și iudaic și 
cutumele casnice 


m Probabil că Pavel a fost 
eliberat după 2 ani (62) 


m jacov, fratele lui Isus, 
este martirizat (62) 


W1 Timotei, Tit 
m Pavel este reîncarcerat 


1-2 Petru; 2 Timotei; 
Marcu? (c. 64) 


mPetru și Pavel sunt 
executați (c. 64) 


m Biserica din lerusalim 
este dispersată 


m Epistola către evrei 
(c. 68)? 


m Profeti falși anunţă că a 
sosit sfârșitul (c. 70) 


m Luca-Fapte? 
(greco-romani) 


m Matei (siro-evrei) 


E loan (anii 90) 
m1, 2, 3 loan 
m Apocalipsa 


m Creștinismul neamurilor 
eclipsează în multe zone 
creștinismul evreiesc, 
înțelegându-i tot mai 
puțin rădăcinile 

m*lustin Martirul 

Blrineu, Atenagora, 
Clement Alexandrinul, 
Origen, Tertulian 


Figuri importante din familia lrozilor 


Antipa 
| 
Antipater 
Phasael irod cel Mare, rege losif Pheroras Salome 
m. 40 î.H. al unei ludei mari  m.38îH.  m.38î.H.  m.10d.H. 


40/37î.H.—4 d.H. 


N (A DS T T E T To O 


Doris din Mariamne | Mariamne II Malthace Cleopatra Pallas 
lerusalim m. 29î.H. Samariteanca din lerusalim 











Antipater Alexandru Irod ll, care Antipa, Filip, 
m. 4î.H. m. 7. î.H. s-a însurat tetrarhul tetrarhul 
cu lrodiada Galileei Trahonitei 
Aristobul 4.î.H.-6 d.H. etc. 34 d.H, 
m.7îH. Salomeea, căsătorit cu 
care s-a Arhelau, Salomeea, 
căsătorit etnarhul fiica 
cu Filip ludeei lrodiadei 


tetrarhul 4.î.H.-6 d.H. 


Phaedra Elpis 





Irod de Chalcis Aristobul Agripa |, regele unei lrodiada, care Mariamne Ill 
m. 43 d.H. ludei mari s-a măritat cu 
37/41 î. H.—44 d.H., Irod Il, apoi cu 
l-a executat pe lacov Antipa tetrarhul 


Agripa Il, rege în 


Chalcis, apoi în Berenice, 
Trahonita etc., care îl însoțea 
56-59 d.H, l-a adesea pe 
judecat pe Pavel fratele ei, 
regele 
Drusila, și-a părăsit Druss 
primul sot pentru 
guvernatorul Felix 
Mariamne IV 


soții 
necunoscute 


Preluat din Steve Mason, Josephus and the New Testament, Peabody, MA, Hendrickson Publishers, 1992. 


Folosit cu permisiune. 

Escatologia evreiască 


veacul prezent | veacul ce va să vină 


Escatologia creștină 


lumea viitoare veacul ce va să vină 


împlinită în principiu 





veacul prezent 


George Eldon Ladd, A Theology of the New Testament, Grand Rapids, Eerdmans, 1974, p. 58. Folosit cu permisiune. 

Un chiasm (Fapte 2:22-36) 


A Acest [Isus]... pe care voi L-aţi răstignit și L-aţi omorât 
B Dar Dumnezeu L-a înviat, dezlegându-l legăturile morții 
C David zice... 
FIE-MI ÎNGĂDUIT, FRAȚILOR, SĂ VĂ SPUN FĂRĂ SFIALĂ 
D Că patriarhul David... a murit și a fost îngropat 
E Fiindcă David era profet și știa 
F Că Dumnezeu îi făgăduise cu jurământ 
G Că va ridica pe unul din urmașii săi pe scaunul lui de domnie 
H A prorocit și a vorbit 
| Despre învierea lui Cristos 
J Că sufletul Său nu va fi lăsat în Locuinta mortilor 
J' Și trupul Său nu va vedea putrezirea 
!' Dumnezeu a înviat pe acest Isus 
H' Noi toţi suntem martori ai Lui 
G' Odată ce S-a înălțat prin dreapta lui Dumnezeu 
F’ Şi a primit de la Tatăl făgăduinţa Duhului Sfânt 
E’ A turnat ce vedeți și auziti 
D' Căci David nu s-a suit în ceruri 
C' Ci el singur zice 
SĂ ȘTIE BINE, DAR, TOATĂ CASA LUI ISRAEL 
B' Că Dumnezeu a făcut Domn și Cristos 
A' Pe acest Isus pe care voi L-aţi răstignit 


Din Kenneth E. Bailey, Poet & Peasant. A Literary Cultural Approach to the Parables in Luke, Grand Rapids, 
Eerdmans, 1976, p. 65-66. Folosit cu permisiune. 

Alte cărți publicate la editura Casa Cărţii: 


2000 de ani de evidențe ale manifestării Duhului Sfânt în viaţa Bisericii, de Eddie L. Hyatt 

Atlas istoric al Reformei, de Tim Dowley 

Botezaţi în Duhul, de Frank Macchia 

Căutându-l pe Allah, L-am găsit pe Isus, de Nabeel Qureshi 

Cinci concepții despre Cina Domnului, editor Gordon T. Smith 

Cine eşti când nu te vede nimeni, de Bill Hybels 

Comentariu cultural-istoric al Vechiului Testament, de John H. Walton, Victor H. Matthews, 
Mark W. Chavalas 

Creştinul împăciuitor, de Ken Sande 

Cine sunt eu în Cristos, de Neil Anderson 

Conducerea bisericească în scrierile Noului Testament, de Ciprian-Flavius Terinte 

Dicţionar enciclopedic de personaje biblice, de Richard R. Losch 

Dicţionarul Noului Testament, editor: Daniel G. Reid 

Dicţionar de imagini şi simboluri biblice, editori generali: Leland Ryken, James C. Wilhoit 
şi Tremper Longman III 

Eroi ai credinței, de Gene Fedele 

Excludere şi îmbrățişare, de Miroslav Volf 

Femeile Bibliei, prin ochii lui Dumnezeu, de Jerram Barrs 

Gata cu scuzele, de Tonny Evans 

Ghid al istoriei creştinismului, de Jonathan Hill 

Idolii din preajma amvonului, de Derek Tidball 

Introducere în studiul Vechiului Testament, editor Silviu Tatu 

Istoria gândirii creştine, de Jonathan Hill 

Istoria penticostalismului românesc, de Valeriu Andreiescu 

Împăratul Solomon. Ispita banului, a sexului şi a puterii, de Philip Graham Ryken 

Lecturi zilnice din istoria Bisericii, de ]. Stephen Lang 

Luther - omul și reformatorul, de Roland H. Bainton 

Manifest pentru Isus, de Leonard Sweet şi Frank Viola 

Manual biblic, editori: Pat şi David Alexander 

Manual teologic, de Paul Enns 

Misiunea lui Dumnezeu: Înțelegerea metanarațiunii Bibliei, de Christopher J.H. Wright 

Noua enciclopedie a Bibliei, de Mike Beaumont 

O istorie ilustrată a Ţării Sfinte, de Peter Walker 

Omul ceresc, de Fratele Yun împreună cu Paul Hattaway 

O săptămână în Corintul antic, de Ben Witherington III 

Pavel, Duhul şi poporul lui Dumnezeu, de Gordon D. Fee 

Păzirea celor Zece Porunci, de J.I. Packer 

Prea ocupat pentru a nu mă ruga, de Bill Hybels 

Rănit de frați, vindecat de Dumnezeu, de Chris Jackson 

Râuri de apă vie, de Fratele Yun, editor Paul Hattaway 

Reforma şi întoarcerea la Evanghelie, de Erwin W. Lutzer 

Scrierile Noului Testament. Context. Canon. Conţinut, de Ciprian-Flavius Terinte 

Secretele Coranului, de Don Richardson 

Spiritualitate penticostală. O pasiune pentru Împărăție, de Steven Jack Land 

Şapte argumente pentru a crede Biblia, de Erwin W. Lutzer 

Tânjirea după Dumnezeu, de Richard J. Foster şi Gayle D. Beebe 

Trăirea după Biblie, de Howard şi William Hendricks 

Teologia reformatorilor, de Timothy George 

Ucenicia. Îndrumător pentru creşterea spirituală a credincioşilor, de Juan Carlos Ortiz 

Un cuvânt pe zi - cuvinte-cheie din Noul Testament, de J.D. Watson 

Un cuvânt pe zi - cuvinte-cheie din Vechiul Testament, de J.D. Watson 

Un singur Dumnezeu - Allah sau Isus?, de Nabeel Qureshi 


